{"text": "ඒඞ්ස් විසිඑක්වෙනි සියවසේ පවතින මහත් අබිරහසකි, එයට බෙහෙත් නැත; වැළඳීමට පෙර ඇති නිවාරණයකුත් නැත; එය වැළඳුණු පසු මිදීමකුත් නැත – මරණය හැර! ඒඞ්ස්හි ආරම්භය කෙසේ වූයේද යනු අදවනතෙක් දන්නා කවුරුත් නැත, එය අබිරහසකි. අපි්රකාවේද දියුණු වන රටවලද දහස් ගණන් ජනයාගේ ජීවිත බිලිගත් මෙම ඒඞ්ස් මාරක රෝගය ඇමරිකාව හා බටහිර රටවල පැතිර නොගියේ ඇයි? මෙය බොහෝ දෙනෙකු අසන ප්රශ්නයකි. ඒඞ්ස් වසංගතය […]Read more"}
{"text": "Latest News\nආණ්ඩු කරන්න බැරි නම් ඉවත් වී යන ලෙසත් තමන් කෙරන හැටි දන්නා බැවින් කරලා පෙන්වන්න පුළුවන් බවත් මහින්ද රාජපක්ෂ 22දා ගම්පහ පෙදෙසේ පන්සලකදී පවසා තිබේ.\nඊජිප්තුවෙහි ජනප්රසාදිත වසන්ත විප්ලවයෙන් පසු පැවැති මහා මැතිවරණයෙන් ජනාධිපති බවට පත් මොහොමඩ් මෝර්සි ප්රති විප්ලවය මගින් බලයට පැමිණි යුද හමුදා ආන්ඩුව අද විසි වසරකට සිර ගත් කළේ ය. මහත් අපේක්සා ඇතිව එකී විප්ලවයේ නායකත්වය හෙබවූ යෞවන පරම්පරාව ද අද සිර ගත කොට හෝ මරා දමා හෝ තිබේ.\nපසුගිය රාජපක්ෂ රෙජීමයේ සුවිශේෂිත චරිතයක් වූ ගෝඨාභය රාජපක්ෂ සමග srilankamirror වෙබ් අඩවිය කළ සම්මුඛ සාකච්ඡාව මහත් ආන්දෝලනයකට ලක්විය. ඒ සම්බන්ධයෙන් 2015 අප්රේල් මස 15 වැනිදා යම් සටහනක් තැබූව ද ඒ වන විට එම සම්මුඛ සාකච්ඡාවේ සම්පූර්ණ විඩියෝ පටය විකාශනය කර නොතිබිණ.\nවසර ගණනාවකට පසු ලක්හඬ අපි අවුරුද්දට ගෙදර සිටිමු. සමහරවිට අවුරුද්දම ගෙදර සිටීමට වුවද සිදුවනු ඇත. ලක්හඬ අපට වෙනදා අවුරුදු ආවේ රටටම අවුරුදු බෙදන්නටය. සන්නිවේදකයෝ, කළමණාකාරිත්වය ඇතුලූ සැමට අවුරුදු තිබ්බේ ගෙවල්වල නොව බත්තරමුල්ල ලක්හඬ පරිශ්රෙය්ය. අවුරුදු නැකැත් රටටම කියන, අවුරුදු දා ’රේඩියෝ අවුරුදු උළෙලෙන් ’ රටටම තෑගි බෙදන ලක්හඬ පවුල තම තමන්ගේ පුද්ගලිකත්වය අමතක කර රටපුරා වෙසෙන අසන්නන් සමග අවුරුදු කෑවේ හිතේ කහටක් නැතිවය.\nජනවාරි 8වැනිදා ජනතාව මෛත්රීපාල සිරිසේන මහතාට ඡන්දය දුන් ප්රධාන හේතුව වන්නේ විධායක ජනාධිපති ක්රමය අහෝසි කරන බවට ඔහු දුන් ප්රතිඥාවයි."}
{"text": "කෝට්ටේ ශ්රී දළදා පෙරහර මංගලෝත්සවය\nඓතිහාසික ශ්රී ජයවර්ධනපුර කෝට්ටේ ශ්රී දළදා මහා පෙරහර මංගලෝත්සවය ඉතා\nඉහළින් රාජ්ය ගෞරව සහිතව පැවැත්වීමට පෙරහර කමිටුව මගින් පියවරගෙන ඇත.\nඉතිරිය»\nපනස් නව වසරක් පුරා බොදු හදවත් පුබුදු කළ\nබෙල්ලන්විල පෙරහර පූජෝත්සවය\nඇසළ උත්සවයේ අතීතය බුද්ධ කාලයටත් පෙර\nදවස තෙක් දිවයන්නකි. ඓතිහාසික තොරතුරු අනුව දඹදිව මෙවැනි\nඋත්සවයක් පැවති බවට නොයෙක් සාක්ෂි දක්නට ලැබේ. ඉන්දියාවේ\nපැවති බොහෝ දෑ ලංකාව කෙරෙහි බලපාන ලද ආකාරය ද ඉතා ප්රකටය.\nඅනුරාධපුර යුගයේ දී ඇසළ උළෙල සාමාන්ය සැණකෙළියක\nස්වරූපයෙන් පැවති බවට ද තොරතුරු දක්නට ලැබේ.\nඉතිරිය»\nධර්ම දේශනාව:\nදෙලොව තවන\nපාපයේ කිළුට\nචුන්දසූකරික වාසය කළේ\nජේතවනාරාමය අසල පැල්පතක ය. ඔහුගේ ජීවිකා වෘත්තිය වූයේ ඌරන් මරා මස් කා\nවිකිණීමයි. පරලොවක් ගැන ඔහුට\nඅවබෝධයක් තිබුණේ නැහැ. ඌරන්ට අනන්ත වධ දී මරණයට පත් කළා. පසු කලෙක\nබලගතු ලෙස චූන්දසූකරික අසනීප වුණා. මොහුට කළ කම් මෙලොවදීම\nපල දෙන්නට පටන් ගත්තා. ඌරකු සේ දන ගහගෙන ඇවිදිනව,\nහතරගාතෙන්. ඌරකු වගේ\nකෑගහන්නට ද පටන් ගත්තා.\nභික්ෂූන් වහන්සේටත් මේ ශබ්දය ඇසුණා. මෙය බුදුන් වහන්සේටත් සැල කළා.\nචූන්දසූකරික කළ පව් කොටසක් මෙලොවදීම ගෙවන බවත්, බුදුපියාණන් වහන්සේ එම\nභික්ෂූන්ට වදාළහ.\nඉතිරිය»"}
{"text": "“මෛත්රීපාල සිරිසේන ජනාධිපතිතුමාට ජනාධිපති ධූර අපේක්ෂකත්වය දුන්නේ එතුමාට ආදරේට නෙවි, එතුමා හරහා මහින්ද රාජපක්ෂ ජනාධිපතිතුමා පරද්දන්න අපේක්ෂකයකු නැහ කියලා. ඒ නිසා සමහර උදවිය කියනවා නම් අපිට යන්න කියලා ඒ උදවියට අපි කියනවා මෛත්රීපාල සිරිසේන මැතිතුමා ජනාධිපති උනේ නැත්නම් අද මේ රජයත් නැහ කියන එක මම වගකීමෙන් කියනවා” යයි පලාත් සභා හා පලාත් පාලන අමාත්ය ෆයිසර් මුස්තාෆා පැවසීය.\nඑදා ජනාධිපතිවරණයේ පැවැත්වූ අවස්ථාවේ ශ්රීලංකා නිදහස් පක්ෂයේ මහ ලේකම් මෙන්ම මහින්ද රාජපක්ෂ රජයේ ප්රබලයකු වූ මෛත්රීපාල සිරිසේන ආණ්ඩුවේන් ඉවත්වී මහින්ද රාජපක්ෂ ජනාධිපතිවරයා සමඟ ජනාධිපතිවරණයට ඉදිරිපත් නොවුනා නම් අද යූ එන් පී ආණ්ඩුවක් හෝ ඔහුනට රජයක් පිහිටුවීමට නොහැකි වන බව අද ශ්රීලංකා නිදහස් පක්ෂයේ ඇමතිවරුන්ට චෝදනා කරන යූ එන් පී එකේ අය දැන ගත යුතු යයි ද අමාත්යවරයා වැඩිදුරටත් පැවසීය.\nමෙයින් ඉතා පැහැදිලි වන කාරණාව වනුයේ පසුගිය ජනාධිපතිවරණයේ ඉතා උපක්රමශීලීව සියලු පාර්ශවය එකතුවී ඉතා සංවිධානාත්මකව ශ්රීලංකා නිදහස් පක්ෂ නායකත්වය මෙන්ම පොදුජන එක්සත් පෙරමුණ ඉදිරිපත්කල ජනාධිපති අපේක්ෂකයා වූ මහින්ද රාජපක්ෂ ජනාධිපතිවරයා පැරදවීමට අවශ්ය කටයුතු එක්සත් ජාතික පක්ෂය සමඟ හවුල්වී ක්රියා කල ආකාරයයි.\nඑමෙන්ම මැතිවරණයකදි ශ්රීලංකා නිදහස් පක්ෂ ප්රමුඛව ප්රගතිශීලි මෙන්ම වාමාංශික පක්ෂ සමඟ සදාකාලිකව විරුද්ධව කටයුතු කරන යූ එන් පී එක සහ එහි නායකත්වය සමඟ එකතුවී ශ්රීලංකා නිදහස් පක්ෂ නායකත්වය මෙන්ම පොදුජන එක්සත් පෙරමුණ ඉදිරිපත්කල ජනාධිපති අපේක්ෂකයා වූ මහින්ද රාජපක්ෂ ජනාධිපතිවරයා පැරදවීමට කටයුතු සිදු කල ආකාරයයි."}
{"text": "සුදු කොරන්ඩම් උල්ෙල්ඛ යෙදීමේදී ඇති වන පොදු ගැටළු වලට හේතු සහ ප්රතිවිරෝධතා?\nද්රව්ය අතර ඇති සම්බන්ධය හේතුවෙන් අනෙකුත් නිෂ්පාදන හා සසඳන විට උල්ෙල්ඛ ලෙස සුදු කොරන්ඩම් විශාල වෙනසක් ඇත, මන්ද සුදු කොරන්ඩම් වල ඇලුමිනා අන්තර්ගතය සාපේක්ෂ වශයෙන් ඉහළ බැවින් විවිධ අවස්ථා වල යෙදුම් අවශ්යතා සපුරාලිය හැකිය.නමුත් සුදු කොරන්ඩම් උල්ෙල්ඛ යෙදීමේ ක්රියාවලියේදී අහිතකර ප්රතික්රියා ද ඇති වනු ඇත, නිෂ්පාදනයේ රතු පැහැය පිළිබඳ ගැටළුව සැලකිල්ලට ගනිමින් එය ඵලදායී ලෙස විසඳන්නේ කෙසේද?\nපළමුවෙන්ම, ගැටලුවට හේතුව කොතැනදැයි අප දැනගත යුතුය.විශ්ලේෂණයෙන් පසුව, නිෂ්පාදන නිෂ්පාදනයේ බන්ධන කාරකය යකඩ ද්රව්ය අඩංගු නිසා සුදු කොරන්ඩම් උල්ෙල්ඛ රතු විය හැකි බව සොයාගෙන ඇත;සැකසීමේ ක්රියාවලියේදී එය අධික යකඩ යාන්ත්රික ක්රියාවලියක් විය හැකිය.එබැවින් සුදු කොරන්ඩම් නිෂ්පාදනවල යකඩ පැවැත්ම හැකිතාක් අඩු කළ යුතුය.\nහොඳම භාවිතයේ බලපෑම සාක්ෂාත් කර ගැනීම සඳහා, උල්ෙල්ඛ නිෂ්පාදන ක්රියාවලියේදී වාතයේ පැවැත්ම වැළැක්විය යුතු අතර, විවිධ අහිතකර සංසිද්ධි ඇතිවීම වළක්වා ගැනීම සඳහා සුදු කොරන්ඩම් උල්ෙල්ඛ අංශු ප්රමාණය පාලනය කිරීම කෙරෙහි ද අවධානය යොමු කළ යුතුය.\nදුඹුරු කොරන්ඩම් ගඩොල්වල ගුණාත්මක ස්ථාවරය හෝ වැටීම හඳුනා ගන්නේ කෙසේද?\nදුඹුරු කොරන්ඩම් උල්ෙල්ඛ බවට පත් කළ හැකිය, ගඩොල් බවට පත් කළ හැකිය, දුඹුරු කොරන්ඩම් නිසාම හොඳ කාර්ය සාධනයක් ඇත, එබැවින් දුඹුරු කොරන්ඩම් පසු ගඩොල්වලින් සාදන ලද ගිනි ගඩොල් ඉතා ප්රායෝගික වේ.නමුත් නිෂ්පාදනයේ කාර්ය සාධනය බැලූ බැල්මට පැහැදිලි නැති නිසා, නිෂ්පාදනයේ භාවිතය සඳහා දුඹුරු කොරන්ඩම් ගඩොල්වල ගුණාත්මකභාවය හඳුනා ගැනීමට අප ඉගෙන ගත යුතුය.\nඔක්තෝම්බර් මාසයේ සිට, චීනයේ බොහෝ ස්ථාන විදුලිය සීමා කිරීමේ ප්රතිපත්තිය සහ නිෂ්පාදන සීමා කිරීමේ ප්රතිපත්තිය ක්රියාත්මක කර ඇති අතර එහි ප්රතිඵලයක් ලෙස දුඹුරු කොරන්ඩම් වල මිල දිගටම ශක්තිමත්ව පවතී.දුඹුරු කොරන්ඩම් මිල කෙරෙහි බලපාන ප්රධාන සාධකයක් වන්නේ විදුලියේ මිලයි.Henan හි විදුලිය මිල යුවාන් 1/අංශකයට වඩා සකස් කර ඇති අතර, පිරිවැය තියුනු ලෙස ඉහළ ගොස් ඇත.\nඔක්තෝම්බර් මාසයේදී දත්ත සංඛ්යාලේඛනවලට අනුව, දුඹුරු කොරන්ඩම් වෙළඳපොලේ අඛණ්ඩව පහක් ඉහළ ගියේය, හෙනන්, ෂැන්සි, ගුයිෂෝ ප්රධාන නිෂ්පාදන ප්රදේශ තුනක දුඹුරු කොරන්ඩම් මිල යුවාන් / ටොන් 1200-1300 දක්වා, 22.64% සහ 25.49% දක්වා ඉහළ ගියේය, ගයිෂෝ දුඹුරු කොරන්ඩම් හෙනාන්ට වඩා ඉහළ ගියේය. , ෂැන්සි.\nනොවැම්බර් මාසයට ඇතුළු වූ පසු, දුඹුරු කොරන්ඩම් නිෂ්පාදන සීමිත සාධක වැඩි වීම, දුඹුරු කොරන්ඩම් වෙළඳපොළ හෝ දුර්වල සැපයුම සහ ඉල්ලුම තත්ත්වය අඛණ්ඩව පැවතීම, පිරිවැය තවමත් ඉහළ ආධාරකයක් වන අතර, මිල ගණන් සමාගම.\nදුඹුරු කොරන්ඩම්: ජාතික පාරිසරික ආරක්ෂණ ප්රතිපත්ති හඳුන්වාදීම සහ වෙළඳපල වටා ඇති පාරිසරික ආරක්ෂණ ප්රතිපත්ති පිළිබඳ පැහැදිලි විධිවිධාන ක්රමයෙන් ස්ථාවර වන අතර නිෂ්පාදන ව්යවසායන් වැඩි වීමත් සමඟ දුඹුරු කොරන්ඩම් සැපයුම අඛණ්ඩව ස්ථාවර වේ.කොරන්ඩම් වෙළෙඳපොළ ස්ථාවර වන විට මිල ව්යාකූලත්වය ක්රමයෙන් පහව යනු ඇත.\nදුඹුරු කොරන්ඩම් යනු මූලික උල්ෙල්ඛ වලින් එකකි, එහි තලා දැමීමේ ප්රතිරෝධය, ඔක්සිකරණ ප්රතිරෝධය, විඛාදන ප්රතිරෝධය ශක්තිමත්, හොඳ රසායනික ස්ථායීතාවයක් ඇත, නිෂ්පාදන පිරිවැය අනෙකුත් උල්ෙල්ඛ ද්රව්යවලට වඩා අඩුය, පිරිවැය-ඵලදායීද අනෙකුත් උල්ෙල්ඛ ද්රව්යවලට වඩා හොඳය.අපේ රටේ දුඹුරු කොරන්ඩම් ක්රමයෙන් යම් කාර්මික පරිමාණ කාර්මික ද්රව්ය පද්ධතියක් පිහිටුවා ඇති අතර එය කාර්මික සංවර්ධනය සඳහා ප්රතිස්ථාපනය කළ නොහැකි මූලික ද්රව්යයක් සහ ජාතික ආර්ථිකයේ අත්යවශ්ය අංගයක් බවට පත්ව ඇත.වර්තමානයේ සමාගම ඒකාබද්ධ උල්ෙල්ඛ, ආලේපිත උල්ෙල්ඛ සහ වර්තන ද්රව්ය නිෂ්පාදනය කිරීමේදී වැදගත් ස්ථානයක් ගනී.\nසුදු කොරන්ඩම්: උනුසුම් සමයට ඇතුළු වීම සහ පාරිසරික ආරක්ෂණ ප්රතිපත්ති හඳුන්වාදීම, පහළ ව්යවසායන් බරපතල නිෂ්පාදනය සීමා කිරීම, සුදු කොරන්ඩම් සඳහා ඇති ඉල්ලුම දුර්වල වීම, මූලික ශේෂයක් පවත්වා ගැනීම සඳහා වෙළඳපල සැපයුම සහ ඉල්ලුම දුර්වල වීම, තවදුරටත් දුෂ්කර සංසිද්ධියක් නොමැත. භාණ්ඩ සොයා ගන්න.නිෂ්පාදනයේ මුල් කොටස් සහ ව්යවසාය ඉන්වෙන්ටරියේ කොටසක් සාපේක්ෂව අඩු මිලකට විකුණනු ලැබේ.මේ වන විට සුදු කොරන්ඩම් සැපයුම ස්ථායීව පවතින අතර ප්රමාද වූ මිල නැවත පැමිණීමට ඉඩ ඇත.\nපසු කාලය: දෙසැම්බර්-13-2021"}
{"text": "විජිත හේරත් මහතා වැඩිදුරටත් මෙසේද පැවසීය.\n‘‘රජයේ අති විශේෂ ගැසට් පත්රයක් මගින් සිමෙන්ති ‘නිශ්චිත භාණ්ඩයක්’ ලෙස නම් කර තිබෙනවා. ඒ අනුව එම ගැසට් නිවේදනය නිකුත් කළ දින පටන් ලංකාව තුළ සිමෙන්ති විකිණීමේදී ප්රමිති සහතිකය ගත යුතුයි. එහෙම නැතිව ප්රදර්ශනය කිරීමත් තහනම්. බාල සිමෙන්ති ගෙන්වා තිබෙන්නේ මෙවැනි තත්වයක් තිබියදීයි.\nමීට මාස හතරකට, පහකට පමණ පෙර විවිධ ආයතන සහ නිලධාරීන් විසින් අගෝස්තු පමණ වන විට සිමෙන්ති හිඟයක් ඇති විය හැකි බවට අනතුරු අඟවනු ලැබුවා. ඒ බව ආණ්ඩුවේම පුවත්පත් පවා පළ කර තිබුණා. නමුත් කල් ඇතිව ඊට පිළියම් නොයෙදීමේ ප්රතිඵලයක් ලෙස සිමෙන්ති හිඟයක් ඇති වෙන්න පටන් ගත් විටයි, පාකිස්තානයේ ‘ලකී’ ආයතනයෙන් සිමෙන්ති ගෙන්වූයේ.\nමොකක්ද මේ ‘ලකී’ ආයතනය? මේ ආයතනය රටවල් 28කට පමණ සිමෙන්ති අපනයනය කරනවා. නමුත් ගුණාත්මක තත්වයේ වෙනස්කම් තිබෙනවා. යුරෝපයට යවන ප්රමිතියට නොවෙයි අප්රිකානු රටවලට යවන්නේ.\nබාල සිමෙන්ති සම්බන්ධයෙන් පාකිස්තානයේ ලකී සමාගමට විරුද්ධව දකුණු අප්රිකාවේ අගනුවර අධිකරණයක නඩුවක් තිබුණා. එම නඩුවෙන් එම සමාගම වැරදිකරු වුණා. මේ සමාගම එහෙම ‘බ්ලැක් ලිස්ට්’ වුණු සමාගමක්.\nඊළඟට අපේ රටේදීත් අවස්ථා දෙකකදී මෙම සමාගමේ සිමෙන්ති ගෙන්වීම තාවකාලිකව අත්හිටුවා තිබෙනවා. 2010නොවැම්බර් 12වැනිදා ප්රමිති ආයතනය දැනුම් දී තිබෙනවා, මේ සමාගමේ සිමෙන්තිවල තිබිය යුතු ප්රමිතිය නැහැ කියා. ඒ අනුව තාවකාලිකව අත්හිටු වූවා. ඉන් පසුව නැවත වරක් පසුගිය ජූලි 20වැනිදා, ප්රමිතිය නැති නිසා මේ සමාගමෙන් සිමෙන්ති ගෙන්වීම තාවකාලිකව අත්හිටුවා තිබෙනවා.\nඑසේ තිබියදීයි ජූලි 27වැනිදා ජොන්ස්ටන් ප්රනාන්දු ඇමතිවරයා යටතේ තිබෙන ජාතික සමූපකාර මණ්ඩලයෙන් සිමෙන්ති මලූ ලක්ෂයක් ගෙන්වා තිබෙන්නේ. 20වැනිදා තහනම් කරනවා. 27වැනිදා සිමෙන්ති මලූ ලක්ෂයක් ඇනවුම් කරනවා. මෙලෙස සිමෙන්ති ගෙන්වීම බරපතළ ගැටලූවක්.\nසිමෙන්ති භාවිතයට සුදුසුද කියා පරීක්ෂා කිරීමට ප්රමිති ආයතනයට පරීක්ෂණ ක්රමවේදයක් තිබෙනවා. දින 28කව කාලයක් අවශ්ය සම්පීඩ්යතා ශක්තිය තිබෙනවාද කියා පරීක්ෂා කරනවා. මේ ගෙන්වා තිබෙන සිමෙන්ති තොගයට අදාළ එම පරීක්ෂණ තවමත් නිමා වෙලාත් නැහැ. මොකද පරීක්ෂණ නිම වෙන්න දින 28ක කාලයක් ගත වෙනවා. මේ වන විටත් සිමෙන්ති සඳහා රුපියල් කෝටි 3ක් පමණ වියදම් කර තිබෙනවා. ඒ වගේම ප්රමිති සහතිකය ගැනීම සඳහා රුපියල් 48,000ක් වියදම් කර තිබෙනවා. මේවා ජනතාවගේ මුදල්.\nසිමෙන්ති ගෙන්වීම තාවකාලිකව අත්හිටුවූ පසු ‘ලකී’ සමාගම කොන්දේසි දෙකකට එකඟතාව පළ කර තිබෙනවා. පළමු කොන්දේසිය ප්රමිතියෙන් යුතු සිමෙන්ති නිපදවා ඒ බව දැනුම් දෙනවා කියන එක. දෙවැන්න ප්රමිතියෙන් බාල සිමෙන්ති ලංකාවට එවන්නේ නැත කියන එක. මෙම සමාගම මේ කොන්දේසි දෙකම මේ වන විට උල්ලංඝනය කර තිබෙනවා.\nදැන් ජනාතවට සැකයක් අවිශ්වාසයක් ඇති වී තිබෙනවා. බාල පෙට්රල් ගෙන්වීමේ අනිසි ප්රතිඵල ඒ මොහොතේම දැන ගන්න ලැබුණා. වාහන මග නතර වුණා. නමුත් මේ සිමෙන්තිවල අනිසි ප්රතිඵල දැන ගන්නේ වෙන්නේ කාලයක් ගියාට පසුව ගොඩනැගිලි කඩා වැටෙද්දී.\nඒ වගේම ප්රමිතියෙන් බාල මේ සිමෙන්ති මුදා හරින්න බැහැ කියා ප්රමිති ආයතනය කිව්වා. එවිට ඇමතිවරයා කිව්වේ, මීට පෙර මෙම සමාගමෙන් සිමෙන්ති ගෙන්වා තිබෙනවා, ප්රමිති ආයතනය ඊට සහතික දී තිබෙනවා, එහෙම වෙලා තිබෙන්නේ පගාවට කියලා. ඒක බරපතළ චෝදනාවක්. ආණ්ඩුවේ ඇමතිවරයෙක් කියනවා පගාවට ගෙන්වන්න පුළුවන් කියලා. එහෙම නම් ජනතාව කොහොම මේ රජය විශ්වාස කරන්නේ.\nරේගුව මේ සිමෙන්ති තොගය තාවකාලිකව ගොඩනැගිලි සංස්ථාවේ ගබඩාවල ගබඩා කර තැබුවා. දැන් ඒ තොග බලෙන් අරගෙන වෙළඳපොළට නිකුත් කර තිබෙනවා. රේගු අධ්යක්ෂ කියනවා ඔවුන් මේ සිමෙන්ති තොග නිදහස් කළේ නැහැ කියලා.\nඑහෙම නම් රේගුව භාරයේ තිබූ සිමෙන්ති තොග ගබඩා කඩා නිදහස් කර ගැනීමට ක්රියාත්මක වූ අදිසි හස්තය කුමක්ද? මේක ඔටුනු නොපලන් කුමාරයෙක්ගේ බිස්නස් එකක්. ඇමතිවරයා කර ගැහුවේ ඒකටයි. සිමෙන්ති වෙනුවට මැටි ගෙන්වන තත්වයට පත් වී තිබෙන්නේ ඒ නිසා. මේ ආණ්ඩුව බාල බෙහෙත්, බාල තෙල්, බාල පොල්, බාල සිමෙන්ති ගෙන්වන අඳබාල ආණ්ඩුවක්.\nආණ්ඩුව කිව්වේ සිමෙන්ති හිඟය නැති කරන්න මේ සිමෙන්ති ගෙන්වූවා කියලා. නමුත් මේ බාල සිමෙන්ති ජනතාව ගන්නේ නැහැ. ඒ නිසා සිමෙන්ති හිඟය නැති වෙන්නේ නැහැ. මේ තත්වය තුළ සිමෙන්ති මිල තවත් ඉහළ යන්න පුළුවන්. ඒ වගේම මේ සිමෙන්ති යොදා ගන්න වෙන්නේ රජයේ පොදු ව්යාපෘතිවලට.\nමේ නිසා අපි ආණ්ඩුවට බල කර කියා සිටිනවා, මෙම බාල සිමෙන්ති බෙදා හැරීම වහාම නතර කරන්න, බෙදා හැර ඇති සිමෙන්ති කඩිනමින් යළි එකතු කර ගන්න. ඒ වගේම ප්රමිති ආයතනයට සහ රේගුවට හැකියාව තිබෙනවා, ප්රමිතියෙන් තොර සිමෙන්ති වෙළඳපොළට නිකුත් කිරීමට මැදිහත් වූ සියලූ දෙනාට විරුද්ධව නඩු පවරන්න.’’"}
{"text": "ශ්රී ලංකාවේ මුව පවුලේ සාමාජිකයන් හතර දෙනා අතුරෙන් දුර්ලභ ම සාමාජිකයා වන්නේ විල් මුවා හෙවත් ගෝන මුවා ය. සර්විඩේ (Cervidae) කුලයට අයත් වන විල් මුවා ඉංග්රීසියෙන් Hog Deer, Ceylon Hog Deer, Paddy – field Deer හා Swamp Deer යන නම්වලින් හඳුන්වයි. විද්යාත්මක ව Axis porcinus ලෙස හඳුන්වන මේ විශේෂය 2007 IUCN රතු දත්ත ලේඛනයට අනුව වඳ වීමේ තර්ජනයට ලක් වූ නැත හොත් තර්ජිත (Endangered) විශේෂයක් ලෙස දක්වා තිබේ.\nලංකාවේ ඉතා ම සීමිත ව්යාප්තියක් ඇති මේ සතුන් තෙත් කලාපයේ ක`ඵතර හා ගාල්ල දිස්ත්රික්ක දෙකෙහි රට තුළට වන්නට ස්ථාන කිහිපයක හා වෙරළබඩ කලාපය ආශ්රිත පහත් බිම් ප්රදේශවල පමණක් වාර්තා වේ. මතුගම, බුලත්සිංහල, අම්බලන්ගොඩ, ගෝනපීනුවල, ඇත්කඳුර, කරන්දෙණිය, තෙල්වත්ත, බටපොළ, ඌරගස්මංහන්දිය හා මාදු ග`ග ආශ්රිත දූපත්වල සු`ඵ වශයෙන් ජීවත් වේ. එහෙත් දැනට මේ සතුන් වාර්තා වන ප්රදේශවල සුදුසු වාසස්ථාන බොහොමයක් එළි පෙහෙළි වීම හේතුවෙන් මේ සතුන් ගේ ගහණය ශීඝ්රයෙන් පහළ යමින් පවතී.\nමේ ප්රදේශවල ජනතාව විල් මුවා වගා බෝග ආහාරයට ගන්නා සතුරකු ලෙස සලකති. කිරිවදින ගොයම්, කුරුඳු දලු, එළව`ඵ බෝගවල දලු ආහාරයට ගැනීමට මේ සත්තු රාත්රී කාලයේ දී වගාබිම්වලට පැමිණෙති. එසේ පැමිණෙන සතුන් විදුලිසර යෙදීමෙන් හා මළ පුඩු වැනි උගුල් ඇටවීමෙන් මරණයට පත් කෙරෙයි. ඉතා ම සිමිත ගහණයක් පමණක් ජීවත් වන මේ සතුන් මේ අයුරින් මරා මස් විකිණීම මේ ප්රදේශවල බහුලව සිදු කෙරෙයි. විශේෂයෙන් මෙය අම්බලන්ගොඩ, කරන්දෙණිය, බටපොළ හා ඌරගස්මංහන්දිය වැනි ප්රදේශවල බහුල ව සිදු වන්නකි.\nලංකාවේ ඉතා ම සීමිත ව්යාප්තියක් ඇති මේ සතුන් ආසියාවේ රටවල් කිහිපයක ම වාර්තා වේ. නේපාලය, භූතානය, බංග්ලාදේශය, මියන්මාරය, තායිලන්තය, වියට්නාමය, පාකිස්තානය හා ඉන්දියාව වැනි රටවල මේ විශේෂය ව්යාප්ත ව සිටී. ඉන්දියාවේ තරමක් බහුල ව වාසය කරන මේ සත්තු බෙංගාලය, උතුරු ඉන්දියාව, පංජාබය හා ඇසෑමය යන ප්රදේශවල ජීවත් වෙති. මියන්මාරයේ කඩොලාන වනාන්තරවල තරමක් බහුල ව මේ සතුන් වාර්තා වේ.\nවිල් මුවා ලංකාවේ ඉතා සීමිත ප්රදේශයක පමණක් ව්යාප්ත ව සිටින බැවින් සමහරු මේ විශේෂය යටත්විජිත යුගයේ දී දඩයම පිණිස ලංකාවට හඳුන්වා දුන් සත්ත්ව විශේෂයක් ලෙස හඳුන්වති. එහෙත් ඒ සඳහා කිසිදු ලිඛිත හෝ වෙනත් සාධක නොමැති අතර මේ විශේෂය ඈත අතීතයේ සිට ලංකාවේ ජිවත් වූ බවට සාධක පවතී. වසර 14000ක් පමණ පැරැණි අලවල පොතුගල් ලෙන තැනීමේ දී විල් මුවා ගේ යටි හණුවේ දතක කොටස් හමු වී ඇත. ඒ ගල් ලෙනෙහි හමු වූ සත්ත්ව නිදර්ශක පිළිබඳ ව ආචාර්ය ගාමිණි අධිකාරී මහතා සම`ග පර්යේෂණවල නිරත වන කැලුම් මනමේන්ද්ර ආරච්චි මහතා මේ බව තහවුරු කර තිබේ.\nඒ අනුව විල් මුවා ඈත අතීතයේ සිට ම ලංකාවේ ජීවත් වූ බව තහවුරු වේ. තව ද දැනට වඩා පුළුල් ව්යාප්තියක් මේ සතා ගේ අතීතයේ තිබෙන්නට ඇතැයි විශ්වාස කළ හැකි ය. තව ද ලංකාවේ වර්තා වන විශේෂයේ ලක්ෂණය හා ඉන්දියාවේ වාර්තා වන විශේෂයේ ලක්ෂණ අතර පුළුල් වෙනසක් පවතින බව බොහෝ පර්යේෂකයන් ගේ මතයයි. මේ පිළිබඳ ව වැඩිදුර පර්යේෂණවල නිරත වුව හොත් මේ විශේෂය ලංකාවට ආවේණික විශේෂයක් වීමේ වැඩි හැකියාවක් ඇති බව දැනට විද්යාඥයන් අතර පවතින මතයකි.\nප්රමාණයෙන් සෙන්ටිමීටර් 60 – 65ත් අතර උසින් යුත් විල් මුවා ගේ ශරීර වර්ණය ඒකාකාර ළා දුඹුරු පැහැති ය. ශරීර ප්රමාණයෙන් තිත් මුවාට වඩා කුඩා වන අතර ඕලු මුවාට වඩා තරමක් විශාල ය. ශරීරයේ සුදු පැහැති තිත් නොමැති බැවින් තිත් මුවා ගෙන් ද, ශරීර වර්ණය රතු – දුඹුරු පැහැයක් ගන්නා බැවින් ඕලු මුවා ගෙන් ද වෙන් කර හඳුනා ගත හැකි ය. පිරිමි සතුන්ට කොටස් තුනකට බෙදුණු අං යුගලක් හිමි ය. සාපේක්ෂව තරමක් දික් වූ වලිගයක් දරන මේ සතා ගේ පාද තරමක් කෙටි ස්වභාවයක් ගනී. ඇස් පැහැදිලි ව නෙරා පෙනෙන අතර කළු පැහැයෙන් යුක්ත වේ.\nමේ සතුන් ආරක්ෂා කිරීම සඳහා ප්රධාන වශයෙන් ම වාසස්ථාන ආරක්ෂා කිරීම සිදු කළ යුතු ය. ඒ සඳහා පුළුල් වැඩපිළිවෙළක් ක්රියාත්මක කළ යුතු ව ඇත. මීට අමතරව මේ සතුන් විවිධ ආකාරයෙන් මරණයට පත් කිරීමට එරෙහි ව නීති ක්රියාත්මක කළ යුතු ව ඇත.\n2009 අංක 22 දරන පනතිත් අවසන් වරට සංශෝධිත වන සත්ත්ව හා වෘක්ෂලතා ආරක්ෂක ආඥා පනතට අනුව විල් මුවා ආරක්ෂිත සතෙකි. පනතේ 30 වැනි වගන්තිය අනුව මේ සතුන්ට තුවාල සිදු කිරීම, මැරීම, අල්ලා ගැනීම, අල්ලා ගැනීම සඳහා මළ පුඩුවක්, උගුලක්, තුවක්කුවක්, පොල්ලක් හෝ වෙනත් උපකරණයක් භාවිත කිරීම, මරණ ලද හෝ අල්ලා ගනු ලැබු සතකු හෝ සතා ගේ කොටසක් (මස් ඇතුළුව) ළඟ තබා ගැනීම හෝ සන්තකයේ තබා ගැනීම, මස් විකිණීම හෝ විකිණීම සඳහා ප්රදර්ශනය කිරීම සම් හෝ අං තට්ටු ළඟ තබා ගැනීම දඬුවම් ලැබිය හැකි වරදකි. මෙවැනි වරදකට වරදකරු වූ පුද්ගලයකු රු 20000කට නො අඩු හෝ රු. 50000කට නොවැඩි දඩයකට හෝ අවුරුදු දෙකකට අඩු නො වන හෝ අවුරුදු පහකට වැඩි නො වන කාලයක් සඳහා වූ බන්ධනාගාරගත කිරීමකට හෝ ඒ දඩය සහ බන්ධනාගාරගත කිරීම යන දෙකට ම හෝ යටත් විය යුතු ය.\nමේ නීති ක්රියාත්මක කිරීම පමණක් නො ව ජනතාව ඒ පිළිබඳව දැනුවත් කිරීම තුළින් මේ සතුන් රැක ගැනීම සඳහා යොමු වීම ද අද වන විට අවශ්ය ව තිබේ."}
{"text": "උදෑසන\nඋදෑසන යන වදන මුලදී ව්යවහාර වූයේ සූර්යෝදය සඳහා වුවද වර්තමානයේදී එය අරුණෝදය සහ මධ්යාහ්නය අතරතුර කාලසීමාව හැඳින්වීමට සාමාන්යයෙන් භාවිතා වෙයි. දිනයක් තුලදී අනුක්රමික ආකාරයට උදෑසනට පසුව පස්වරුව, සන්ධ්යාව සහ රාත්රිය උදා වෙති.[1]\nඋදෑසන පෞද්ගලික අදහස නියමිත වේලාව දැක්වීම නොව උදෑසනින් අවදි වීමයි. උදසනින් පිලිඹිබු වන්නේ පොදු ජීවිතයේ ඵලදායීතාවයය. සහ පවිත්රතාවයයි,උදෑසන ආහරය සහ හැදපැලද ගැනීමයි.\nඋදෑසන කාලය යම් පුද්ගලයෙකුට ස්වචාර විය යුතු නමුත් එය දෛනික කටයුතු ඵලදයි වීමේ ආරම්භය ලෙස සැලකේ.වර්ථමාන නිමේයය සැලකීමේදි එය විදුලිය ලොව පුරා බෙදාහරිමේ සහ ස්වභාවික ආලෝක ප්රභව වල ස්වාධිනත්වයට අනුකූලවේ. උදෑසන පුවත්පත අරුණෝදය සමගම අළෙවිවේ. මෙයින් පැහදිලි වන්නේ දිනකට අදාල පුවත්පත පෙරදින රාත්රියේ සිටම නිකුත්වන බවයි. හෙටට නියමිත පුවත්පත්වල පූර්වාදර්ශනය එක්සත් රාජධානියේ \" නිව්ස් නයිට්\" ආයතනයේ රාත්රියේ පුවත්පත් සකස් කරන්නන්ගේ විශේෂාංගයක් වේ.\nඋදෑසන අහාරය, මෙය තාර්කික ලෙස බැලුකල හිමිදිරි උදයෙන් ගැනිම අත්යවශය නොවේ. පසුවි ගනුලබනඅහාරය හීල සහ දහවල අතර ආහාරයයි.\nමිනිසෙකුට උදෑසන අවදිවීමට ඇති හැකියාවට බලපානුලබන ජානය \"පීරියඩ් 3 \" නමින් හදුන්වයි.මෙම ජානය අකාර දෙකකි.කෙටි සහ දිගු වශයෙනි.එය පුද්ගලයෙකුගේ උදෑසන හෝ සවස කෙරෙහි අති කැමත්තට බලාපනු ලැබේ.දිගු විචල්යතාවය සහිත පුද්ගලයින් සවස ප්රියකරන පුද්ගලයින් වේ."}
{"text": "තවත් චීන අටමගලක්!\nසමහරු දැකපු ගමන් එහෙම හිතනවා ඇති.\nOperation Red Sea! ඇහුවෙත් අදමයි මෙහෙම ෆිල්ම් එකක් ගැන.\nතවත් සමහරු එහෙම කියාවි.\nමේ වගේ ගොඩක් දෙනෙක් පෝස්ට් එක ඇතුලට වත් ඇවිල්ලා බලන එකක් නැහැ.\nසතුටු වෙන්න! අඩුගානේ මේ මොන මගුලක්ද කියලා ඇතුලට ඇවිල්ලා බලන්නවත් ඔබට හිත් දුන්නා.\nයුධමය චිත්රපට ප්රියකරන කෙනෙක් නම්,\nජීවිතේට මගහැර නොගත යුතු චිත්රපටයක් සමගිනුයි ඔබ මේ මේ එකතු වෙන්නේ.\nහිමීට ලිපිය කියවගෙන යන්න.\nඒත් හිතට මදියි වගේ නම් ට්රේලර් එකත් බලලා ඉන්න.\nචිත්රපටය බලලා ඉවර වුනාට පස්සෙත් අවංකවම ඔබේ හිත කියනවා නම්,\n“අපෝ! මූ බොරු කයිවාරු ගහලා අපේ ඇඟේ ගහලා තියෙන්නේ මල ජරා ෆිල්ම් එකක්නේ” කියලා…\nපල්ලෙහා කමෙන්ට් සෙක්ෂන් එක තියෙනවා…\nකණ හරහා ගහනවා වගේ වචන ටිකක් කියලා ගියා කියලා තරහක් නැහැ.\nනමුත්, අවසානයේ ඔබේ හිතට දැනුණේ ඊට ප්රතිවිරුද්ධ අදහසක් නම්…\nතීරණය ඔබටම බාරයි!\nමැදපෙරදිග කලාපයට අයත්වූ යෙවාරි රාජ්ය! වසර ගණනාවක් මුළුල්ලේ රට තුල පැවති අභ්යන්තර ගැටළු හේතුවෙන් ක්රම ක්රමයෙන් හිස ඔසවන්නාවූ ත්රස්තවාදය හිටි හැටියේම ක්ෂණිකව රට පුරා සිය අණසක පතුරුවා හරිනු ලබනවා. මේ ත්රස්තවාදය මර්ධනය කිරීමට තරම් රටේ හමුදාවන් ප්රබල තත්වයක පසුවන්නේ නැහැ. මේ හේතුවෙන්ම රට අස්ථාවර වී, නීතිය හා සාමය කියා සලකුණක් හෝ සොයාගත නොහැකි තරම් පහත් තත්වයට රට ඇද වැටෙනවා. රජයේ හමුදාවන් විසින් මෙම ත්රස්තයන් මර්ධනය කිරීමට උත්සාහ දැරුවත්, ත්රස්තයන්ගේ වියරුව හමුවේ භීෂණය රජයන රාජ්යක් පමණයි ඒ වනවිට ශේෂවී තිබුනේ.\nමෙවැනි තත්වයක් තිබියදී, ආසියානු බලවතා වන චීනයේ අති දැවැන්ත, තාක්ෂණිකමය යුධ නැවක් යෙවාරි රාජ්ය වෙත ලඟා වනු ලබනවා. ඒ, මෙම යෙවාරි රාජ්ය තුල සිරවී සිටින්නාවූ සිය රටේ වැසියන් පිරිසක් මුදවාගෙන නැවත සිය රට බලා රැගෙන යෑමට. නමුත්, මේ ආකාරයෙන් සිය වැසියන් මුදවා ගැනීමට පිටත් කර හරින්නාවූ පළමු බල ඇණිය ත්රස්තයන් හමුවේ සිය කර්තව්ය සපුරා ගැනීමට අපොහොසත් වෙද්දී, ඒ වෙනුවට චීන නාවික හමුදාවේ අති විශේෂ කමාන්ඩෝ බල ඇණියක් මෙම මාරාන්තික මෙහෙයුම සඳහා පිටත්කොට හරිනු ලබනවා. ත්රස්තවාදී හමුදාවකට එරෙහිව තනි කමාන්ඩෝ බල ඇණියක් මොනවා කරන්නද? ඔබට එහෙම හිතෙනවා ඇති. ඒ වගේම මතක තියාගන්න, මේ මෙහෙයුම කොච්චර නම් අසීරු එකක් වේවිද කියා ඔබේ හිත කියනවද, කිසිවෙකුත් නොසිතන ආකාරයෙන් මේ මෙහෙයුම අතිශයින් අසීරු, අතිශය සංකීර්ණ, අතිශයින් මාරාන්තික මෙහෙයුමක් වෙනවා. මාරාන්තික අවි හරඹයෙහි නිපුණ, සටනෙහි සහ උපායෙහි අති දක්ෂ, අති නවීන යුධෝපකරණ වලින් සන්නද්ධ මේ කමාන්ඩෝ බල ඇණියට සිය රටෙහි වැසියන් මුදවා ගැනීමට හැකියාව ලැබේවිද? අවාසානයේ මේ අනභිබවනීය බල ඇණියෙන් කීදෙනෙකු හට සිය ජීවිතය බේරාගෙන මෙහෙයුම අවසන් කිරීමට ඉඩ ප්රස්තාව ලැබේවිද? සියල්ල ඔබට බාරයි.\n2017 කියන්නේ චීන සිනමා ඉතිහාසයේ ස්වර්ණමය අකුරින් සනිටුහන් වන්නාවූ වර්ෂයක්. මතකද දන්නේ නැහැ Wolf Warrior 2 චිත්රපටය? ඔව්, සුපිරි වීරයින්ගෙන් සැදුම්ලත් සුප්රකට මාවල් සහ DC ආයතන වලට පවා දැවැන්ත අභියෝගයක් වෙමින්, එදා මෙදා තුර සිනමා ඉතිහාසය තුල ඉහළම ආදායමක් උපයාගත් සිනමා පට ලැයිස්තුවේ හොඳම චිත්රපට 100 අතරට Wolf Warrior 2 චිත්රපටය ඇතුලත් කරගැනීමට චීනය සමත්කම් දැක්වූවා. ගිය අවුරුද්දේ ඒ ලබාගත් අති දැවැන්ත උත්ප්රේරණයත් එක්කම 2018 මේ වර්ෂයේ ආරම්භයේදීම සිය වැඩකටයුතු ආරම්භ කරමින්, ලෝක සිනමාව තුල සිය ආධිපත්ය අන් සියල්ලන්ටම මැනවින් විදහා පෑමට චීනය යළිත් වතාවක් සමත්කම් දැක්වූවා. ඒ, Operation Red Sea චිත්රපටයත් සමගින්. මේ ලිපිය ලියනවිට 2018 වර්ෂය තුල මේ ගතවෙන්නේ පස්වෙනි මාසය. මේ මාස පහට අති විශිෂ්ඨ මට්ටමේ සිනමා නිර්මාණයන් කොතෙකුත් සිනමා ලොවට දායාදා වෙන්න ඇති. හැබැයි ඔබ විශ්වාස කරනවාද, මේ හැම නිර්මාණයක්ම ආදායම් අතින් පරදවමින්, දැනට 2018 වර්ෂයේ වැඩිම ආදායමක් හිමිකරගත් චිත්රපට නාමාවලියේ තෙවැනි ස්ථානය සිය නමට හිමිකර ගනිමින් විරාජමානව වැජඹෙන්නේ මේ Operation Red Sea චිත්රපටය බව?\nAction, War, Thriller යන කාණ්ඩ නියෝජනය කරමින්, ඇමරිකානු ඩොලර් මිලියන 70ක දැවැන්ත බරපැනක් සහිතව තමයි මෙය නිෂ්පාදනය කෙරෙන්නෙ. හොලිවුඩයේ ලොකු ලොකු සමාගම් වලින් ලොකුවට සද්ද බද්ද දාලා, ලොකු ලොකු චිත්රපට ගහලා, හිතපු තරම් ආදායම් නොලබලා ලෝකයට විහිළුවක් වෙද්දී, සද්ද බද්ද නැතුව තමන්ගේ වැඩ පටන්ගත්ත මේ දැවැන්ත සිනමා නිර්මාණය මේ වන විට සිය නමට ඇමරිකානු ඩොලර් මිලියන 579ක අති දැවැන්ත බොක්ස් ඔෆිස් ආදායම් වාර්තාවක් හිමිකරගෙන හමාරයි. Wolf Warrior 2 චිත්රපටයට පමණක් දෙවැනි වෙමින්, එදා මෙදා තුර චීනය විසින් සිනමා ලොවට දායාද කරන ලද චිත්රපට අතුරින් දෙවැනි වැඩිතම බොක්ස් ඔෆිස් ආදායම් වාර්තාවක් පිහිටවූ චිත්රපටය වන්නේත් මෙයමයි. Operation Mekong (2016) චිත්රපටය අධ්යක්ෂණය කරපු Dante Lam තමයි මේ චිත්රපටයත් අධ්යක්ෂණය කරන්නේ. ඒ වගේම, Operation Mekong (2016) චිත්රපටය නිෂ්පාදනය කරපු Polybona Films ආයතනය විසින්ම තමයි මේ චිත්රපට සඳහාත් නිෂ්පාදන දායකත්වය සපයන්නේ.\nසමහරවිට ඔබ කියාවි, “අපෝ, War ෆිල්ම් නම් ඕනේ තරම් බලලා තියෙනවා. ඕවගේ තියෙන්නේ එකම විදියේ දේවල්” කියලා. ඔබත් ඒ විදියට හිතන කෙනෙක් නම්, පොඩි වෙලාවක් ගතකරලා යන්න මේ චිත්රපටය සඳහා වෙන්වුණු IMDB වෙබ් පිටුවට. ගිහිල්ලා කියවන්න මේ චිත්රපටය සඳහා ලැබී තියෙන ප්රතිචාර කොහොමද කියලා. සැබවින්ම ඔබ මවිතයට පත්වේවි. ප්රතිචාර හරියට කියෙව්වා නම් චිත්රපටය බාගත කරගෙන නරඹනකම් ඉවසිල්ලක් නැතිවේවි. යුධමය චිත්රපටයක් වුනත් 7.2ක් වැනි ඉහළම අගයක් දක්වා කරකැවූනු IMDB දර්ශකය, මෙම සිනමා නිර්මාණය සතුව පවතින්නාවූ විශිෂ්ඨ මට්ටමේ ක්රියාදාම, අති නවීන යුධමය තාක්ෂණයන්, ඉහළම මට්ටමේ සිනමා තාක්ෂණයන් පිළිබඳව සාක්ෂි සපයාවි. ගුවනේ, දියඹේ සහ පොළවේ සිදුකෙරෙන්නාවූ වික්රමාන්විත ක්රියාදාමයන් කාලාන්තරයකට ඔබගේ මතකයෙන් ඈත් නොවේවි. සමහරවිට ඔබ Last Ship රූපවාහිණි කතා මාලාව නරඹන කෙනෙක් වෙන්න පුළුවන්. එහෙනම්, මතක් කරගන්න මේ කතා මාලාව නරඹන සෑම දෙනෙකුම පාහේ ආඩම්බරයට පත් කරවන “නේතන් ජේම්ස්” නාවික යාත්රාව. ඇමරිකාව ඒ ආකාරයෙන් සිය යුධ බලය පෙන්වද්දී, ආසියානු රතු දැවැන්තයා ඊටත් වඩා අති දැවැන්ත, ඊටත් වඩා තාක්ෂණයෙන් පරතෙරටම ගිය නාවික යාත්රා කීපයකින්ම සාගරය පුරා සිය අණසක පතුරුවන ආකාරය මේ චිත්රපටය සඳහා යොදාගනිමින් සිය යුධ ශක්තිය පිළිබඳව ලොවටම මැනවින් කියාපානවා. සමහරවිට ඔබට හිතේවි, මිලිටරි ෆිල්ම් කියලා හොලිවුඩයෙන් කරන්නේ විහිළු නේද කියලා. වගකීමෙන් කියනවා, ඔබ සොයන්නේ ඒකාකාරී බවෙන් තොර, එක දිගට ක්රියාදාම සපිරි යුධමය සිනමා නිර්මාණයක් නම්, පුරා හෝරා දෙකකට අධික කාලයක් මුළුල්ලේ, ආරම්භක මොහොතේ සිට අවසානය දක්වාම ඇසිල්ලකට හෝ නොනවතින යුධමය ක්රියාදාමයන්ගෙන් සමන්විත වන්නාවූ මේ සිනමා නිර්මාණය තමයි ප්රත්යක්ෂ බෙහෙත!\nඑහෙනම්, නැවතත් සිනමා නිර්මාණයකින් හමුවෙන තුරාවට, හැමදෙනාටම ජය පතන්නම්!\nප. ලි. – මේ චිත්රපටය වෙනුවෙන් වෙබ් පිටපතක් නිකුත් වුනේ මැයි මාසේ මුල් සතියේ. ඒත්, මේ වෙනකම් හරියාකාර කිසිම ඉංග්රීසි උපසිරසියක් නිකුත් වෙලා නැහැ. ගුණාත්මක උපසිරසියක් අද ඒවි, හෙට ඒවි කියලා බලාගෙන හිටියත්, ආවේ නැති නිසා බැරිම තැන දැනට නිකුත් වෙලා තියෙන භාෂා 3-4ක උපසිරැසි පරිවර්තනය කරලා අරගෙන තමයි අවසාන ප්රතිඵලය විදියට මේ උපසිරැසිය ගෙන එන්න පුළුවන් වුනේ. නිකමට අරගෙන බලන්න අන්තර්ජාලයේ තියෙන උපසිරසියක්. කාල රාමු නොගැලපීම්, අර්ථය බොහෝ සෙයින් වැරදි වීම, දෙබස් අඩු වීම වගේ සෑහෙන අඩුපාඩු තිබුණා. ඉංග්රීසි නොවන වෙනත් භාෂා කීපයක්ම භාවිතා වෙන මේ චිත්රපටය සඳහා කලින් කියපු විදියට භාෂා කීපයක උපසිරැසි අරගෙන පුළුවන් උපරිමයක් කරලා ඇති. නමුත්, මේ භාෂා නොදන්න කෙනෙක් විදියට උපසිරසියට සීයට සීයක් සාධාරණයක් කළා කියලා කියන්න නම් බැහැ. මොකද, බොරු කියලා දෙන්න අවශ්යතාවයක් නැහැ. තැන් කීපයක පොඩි පොඩි දෙබස් නැති තැන් කීපයක් ඇති. ඒවා විඳ දරාගන්න පුළුවන් නම් විතරක් නරඹන්න කියලා විශේෂයෙන්ම මතක් කරනවා. උපසිරැසි 2-3ක් කරන්න යන කාලය අරගෙන, කොච්චර මහන්සි වෙලා වෙලා කළා වුණත්, අන්තිමට රෙදි උස්සගෙන ඇවිල්ලා අපේ ජාතකේ මතක් කරන්න කට්ටියක් බලාගෙන ඉන්නවනේ. උපසිරැසිකරණය පිළිබඳව දිනෙන් දින කලකිරීම් වැඩිවෙලා තියෙන මේ වගේ වෙලාවක තවත් කලකිරීම් ඇතිකරගන්න ඕනේ නැහැනෙ. ඒ නිසා ඔන්න පැහැදිළිවම කියලා ඇති.\nතව දෙයක් කියන්න ඕනේ. චිත්රපටය පුරාවටම යුද්ධයේ කුරිරු බව, බිහිසුණු බව මොනවට කියාපාන දර්ශන තිබෙනවා. ඒ නිසා, පොඩි ළමයින්ට මේ චිත්රපටය නිර්දේශ නොකර ඉන්නවා නම් තමයි වැඩිය හොඳ.\nඒ වගේම, චිත්රපටයේ ඉංග්රීසි දෙබස් පවා අඩුපාඩුවට වැරදියට තමයි තිබුනේ. ඒ ඉංග්රීසි දෙබස් ටික නැවත පරීක්ෂා කරලා, නිවැරදි කරපු සමීර කරුණාරත්න සහෝදරයටත් මේ වෙලාවේ විශේෂයෙන්ම ස්තුතිවන්ත වෙන්න ඕනේ.\nDue to copyright issues, we do not provide any torrent links.\nලබා දී ඇති උපසිරසිය WEB-DL පිටපත් සඳහා අදාළ වේ.\nSubtitle Contributor Rank\nADMIN MEMBER\nJOINING DATE – 2015-01-24\nSUBMAKER RATING BY ADMINS\nඉහත තරු මගින් පෙන්නුම් කෙරෙන්නේ උපසිරසිකරුවා මෙම උපසිරැසිය ඔබ වෙත ගෙන ඒම සඳහා දැක්වූ කාර්යක්ෂමතාව මත ඇඩ්මින් මඩුල්ල ලබාදෙන ඇගයුම් මට්ටමයි. උපසිරැසියේ ගුණාත්මක බාවය උපසිරැසි නරඹන ඔබට මෙම ලිපියේ ඉහල ඇති ස්ථානයෙන් ඇගයුම් මට්ටම ලබාදිය හැක. මෙම නිර්ණායක දෙක මත මෙම උපසිරසි කරුවා හට ඉදිරි ජනප්රිය චිත්රපට සඳහා උපසිරසි සකස්කිරීමට අවස්ථාව හිමි වනු ඇත. මෙය වඩාත් ගුණාත්මක ලෙස උපසිරසි සකස් කිරීම සඳහාත් ඔබට වඩාත් හොඳ තත්වයේ උපසිරසි ඉතා ඉක්මනින් ලබාදීමටත් අප ගන්නා ලද තවත් එක උත්සාහයක ප්රතිපලයකි."}
{"text": "ශ්රී ලංකාවේ පොලිස් ප්රචණ්ඩත්වය දෛනික මාතෘකාවක් බවට පත්වී තිබේ. ශ්රී ලංකාව තුළ 2020 වසරේදී පමණක් නීති විරෝධී ඝාතන 26ක් සිදු වී තිබෙන බව වධහිංසනයට එරෙහි ශ්රී ලාංකික එකමුතුවේ ප්රකාශක පිලිප් දිසානායක පැවසීය. එම ඝාතන අතරින් අඩක් පමණ සම්බන්ධයෙන් පොලිසිය වගකිව යුතුය. බන්ධනාගාර දෙපාර්තමේන්තුව ඉතිරියට වගකිව යුතු ප්රධාන ආයතනයයි. එයට අමතරව පොලිසිය විසින් සැකකරුවන් වධහිංසනයට ලක්කිරීමේ සිදුවීම් රැසක් ද 2020දී වාර්තා විය. සාමකාමී මහජන උද්ඝෝෂණවලට බාධාකිරීම්, පහරදීම්, අත්අඩංගුවට ගැනීම් හා හිංසනයට පත්කිරීම් ද රැසක් වාර්තා විය. ජුනි මාසයේදී ඇමරිකානු තානාපති කාර්යාලය ඉදිරිපිට ජෝර්ජ් ෆ්ලොයිඩ් ඝාතනයට එරෙහිව උද්ඝෝෂණයක් පැවැත්වූ පෙරටුගාමී සමාජවාදී පක්ෂයේ…Read More\nIn a separate article, I reported a recently delivered judgment by the Supreme Court of Sri Lanka regarding an arbitrary termination of broadcast by the Rupavahini Corporation in 2008. The purpose of this article is not to recapture the findings of that judgment but to go into some of the factual information reconfirmed by the judgment. A Rupavahini Program invited three panelists to discuss some matters of public interest, relating to a gazetted notification. It announced some new regulations relating to broadcasting. While the panel discussion was going on, the…Read More\nA constitutional crisis is not just a matter relating to a legal text. It influences all aspects of life and, in particular, the working of public institutions. The Prison Study carried out by the National Human Rights Commission of Sri Lanka (HRCSL) reflects the magnitude of the problems in the criminal justice system in general and the prison system in particular. The study was done by a team of researchers on behalf of HRCSL and deserves careful examination and consideration. It is a comprehensive and clear statement about the situation…Read More\nIn Sri Lanka, the closest event prior to the human rights day on December 10th, is the killing of 11 prisoners and injuring of over 100 other prisoners in the Mahara prisons. That incident clearly speaks about the massive contradictions involved in the claims about the protection of human rights and the actual reality that exists in the country. The prisoners, throughout the country, have been recently complaining about the spread of COVID 19. They have been attempting to get the attention of the authorities to have proper testing as…Read More\n1. This Act may be cited as the Twentieth Amendment to the Constitution. 2. The Constitution of the Democratic Socialist Republic of Sri Lanka (in this Act referred to as the “Constitution”) is hereby amended in paragraph (3A)(a)(i) of Article 31 thereof, by the substitution, for the words “by election, for a further term.” of the words “by election, for a second term.” Read the full amendment in English Read the full amendment in Sinhala Read the full amendment in TamilRead More\nලංකාවේ මූලික අයිතිවාසිකම් පිළිබද නඩුවක් විභාග කර එහි තීන්දුව දුන් ශ්රේෂ්ඨාධිකරනයේ ත්රිපුද්ගල විනිශ්චය මණ්ඩලය ලංකාවේ බලධාරීන්ට පහත සදහන් නියෝගයද කරන ලදී. ‘මෙම අධිකරණය ඉදිරියේ ගොනුකර ඇති මූලික අයිතිවාසිකම් නඩු ප්රමාණය අනුව පොලිස් ප්රචණ්ඩත්වය, අත්තඩංගුවේදී වදහිංසා පැමිණවීම හා මරණ හෙළිදරව් වී ඇත. මෙයින් පෙනී යන්නේ රජය මෙම ප්රශ්ණය විසිදීම සදහා හෝ එය අඩු කිරීම සදහා පියවර ගත යුතු බවය. ප්රඥප්තියේ 10 වන වගන්තියට අනුව අත්අඩංගුවට ගන්නා හෝ රඳවා ගන්නා හෝ හිරබාරයේ පසුවන ඔිනෑම පුද්ගලයන් පිිළිබදව ක්රියාකාරී වන සියලුම නීතිය ක්රියාත්මක කිරීමේ නිළධාරීන්ට, සිවිල් හා මිලිටරි, වෛද්ය වෘතියේ යෙදෙන්නන්, සිවිල් සේවකයන් හා වෙනත් පුද්ගලයන්ට, වධහිංසාවට විරුද්ධව පවතින නීතිය පිළිබදව අධ්යාපනයක් ලබා…Read More\nමේ දින වල ලොව පුරා ප්රචලිත පුවත වන්නේ ඇමරිකාවේ සුදු ජාතික පොලිස් නිලධාරියෙකු විසින් කළු ජාතික සාමන්ය පුරවැසියකුගේ බෙල්ල මත දණහිස තබා මරණයට පත් කිරීමේ සිදු වීමයි. එම මරණය සිදු කල ආකාරය ඡායාරූප ගත කර ඇති හෙයින් එය කාටත් දැක ගැනීමට අවස්ථාව උදාවී ඇත. මෙම සිද්ධියත් සමඟ ඇමරිකාව පුරා බලවත් විරෝධතා ඇති වීමත්, එම විරෝධතාවයන්ට අප්රිකානු ඇමරිකන් කළු ජාතිකයන් පමනක් නොව සුදු ජාතිකයන්ද එකතු වීම ඉතා ප්රබල ලෙස කැපි පෙනුනි. ඒමෙන්ම, මෙම සිද්ධියට විරෝධය පා ඒක්සත් රාජධානිය තුලත් යුරෝපියානු රාජ්ය තුලද විශාල පිබිදීමක් නිර්මාණය වී තිබේ. මේ පිලිබඳව ලංකාවේද යම්…Read More\nThe fundamental rights petition was filed by the parents of the 15-year-old victim, Hewa Maddumage Karunapala and Pallekkamkanamlage Dona Kumuduni against six persons including teacher Jayantha Premakumara Siriwardana and principal M. Leelawathi. The child petitioner was slapped across the face by Mr. Siriwardhana, teacher- in -Charge of discipline and sectional head of Puhulwella College. The action had resulted in the student a ruptured eardrum and permanently losing his hearing ability in the left ear. Considering the petition, affidavit and written submission of the petitioners and the respondent as well Supreme…Read More\nThis article is about the manner in which unscrupulous lawyers could manipulate delays in the law to their personal advantage. This type of behavior is now a permanent feature in Sri Lanka’s legal system. Analysis of the methods used for such manipulation are based on experiences from actual cases. Reflections on the behavior show that, rather than insisting on correcting wrongs litigants have experienced, unscrupulous persons work out a methodology of manipulation for personal economic advantage. In cases of serious crimes, trials which take place in the High Courts. The…Read More\nThe research provides a short-analysis of sentencing policies on Torture in Sri Lanka, specifically the violation of Article 11 of the constitution of Sri Lanka. In the process of analyzing cases from 1981- 2019 we have collected and analyzed 100 judgements from the Supreme Court only. We have included Article 12(1), 13(1) and 13(2), as most often these articles were considered by the Petitioner when filing for breach of Article 11. The judges evaluated each of the 100 cases subjectively on a case by case basis based on the evidence…Read More"}
{"text": "එස්. බී. දිසානායක සහ ඩිලාන් පෙරේරා ශ්රී ලංකා පොදුජන පෙරමුණේ සාමාජිකත්වය ලබාගෙන ඇත.එම පක්ෂයේ ජාතික සංවිධායක බැසිල් රාජපක්ෂ අතින්, ඔවුහු පක්ෂ සාමාජිකත්වය ලබා ගත් බව වාර්තා වෙයි.Read More\nකෘෂිකර්ම අමාත්යාංශය පවත්වාගෙන යන ගොඩනැගිල්ල මිලියන 21ක් වැනි අධික මිලට කූලියට ලබා ගැනිම සම්බන්ධ පැමිණිල්ල සඳහා හිටපු කෘෂිකර්ම අමාත්ය පාර්ලිමේන්තු මන්ත්රි දුමින්ද දිසානායක මහතා අද දිනයේ ජනාධිපති පරික්ෂණ කොමිෂන් සභාව හමුවේ පෙනී සිටිමට නියමිතව ඇත. තවද අදාල ගොඩනැඟිල්ල පිහිටි ඉඩමට කොළඹ දිසා අධිකරණයේ බෙදුම් නඩුවක් පවතින බැවින් මෙසේ බදු දීමට නීතිමය හැකියාවක් නොමැති බවට අතුරු පැමිණිල්ලක් ඉදිරිපත් කළ දර්ශන සුරේන් මහතා ද අද දිනයේ කොමිසම ඉදිරියේ සාක්ෂි ලබාදීමට නියමිතයි.Read More\nජාතික ආරක්ෂාවට තර්ජනයක් නොවන පරිදි, තවදුරටත් නිදහස් කළ හැකි උතුරේ ඉඩම් ප්රමාණය හඳුනාගෙන කඩිනමින් එම ඉඩම් නිදහස් කිරීමට පියවර ගන්නා ලෙස ජනාධිපතිතුමා අදළ අංශවලට උපදෙස් දෙයි. යුද්ධය අවසන්වන විට ආරක්ෂක අංශ යටතේ තිබු උතුරේ පුද්ගලික සහ රජයේ ඉඩම් නැවත එහි මුල් පදිංචිකරුවන් වෙත ලබාදීමට පසුගිය අවුරුදු 05 තුළ රජය විශේෂ කැපවීමකින් කටයුතු කළ බව ද ජනාධිපතිතුමා සඳහන් කළේය.Read More\nමෙරට ප්රමුඛපෙළේ පෞද්ගලික රෝහලක් වන පන්නිපිටිය පෞද්ගලික රෝහල අලියාන්ස් රක්ෂණ සමාගම සමගින් එක්ව,සුරක්ෂා සෞඛ්ය රක්ෂණාවරණය හිමි සියලුම සිසු සිසුවියන්ගේ ප්රතිකාර සදහා 20%ක සුවිශේෂී වට්ටමක් හදුන්වාදී තිබේ.සුරක්ෂා රක්ෂණාවරණයෙන් පිරිනැමෙන ප්රතිලාභ උපරිම ලෙස අත්විදීමේ අවස්ථාව මෙමගින් සිසු සිසුවියන්ට හිමිවන බව පන්නිපිටිය පෞද්ගලික රෝහලේ සභාපති , ආචාර්ය ආනන්ද කුරුප්පුආරච්චි මහතා පවසයි. අධ්යාපන අමාත්යංශය සහ අලියාන්ස් රක්ෂණ සමාගම එක්ව ක්රියාත්මක කරනු ලබන සුරක්ෂා සිසු රක්ෂණාවරණය සදහා දිවයින පුරා පිහිටි රජයේ පාසල්,රජයේ අනුමත පෞද්ගලික පාසල්,පිරිවෙන් අධ්යාපන ආයතන,විශේෂ අධ්යාපන ආයතන සහ ජාත්යන්තර පාසල් වල ඉගෙනුම ලබන අවුරුදු 5-21 අතර වන සිසු සිසුවියන් මිලියන 4.5ක් පමණ සුදුසුකම් ලැබ…Read More\nවෙන්නප්පුව-වයික්කාල ප්රදේශයේ නිවසක සිටි තරුණියක සහ පිරිමි ළමයෙකු ඝාතනය කර ඇත. තියුණු ආයුධයකින් පහරදී මෙම ඝාතනයන් සිදු කර ඇති අතර ඝාතනයවූ තරුණිය 19 වන වියෙහි පසුවන අතර අනෙක් දරුවා වන 8 හැවිරිදි ඇයගේ සොයුරාය.Read More\n2015 සිට රාජ්ය ආයතනවල වංචා හා දූෂණ සොයන ජනාධිපති පරීක්ෂණ කොමිසන් සභාව හමුවේ අග්රාමාත්ය ලේකම් සමන් ඒකනායක අද (27) පෙනී සිටියේය. කෘෂිකර්ම අමාත්යංශය පවත්වාගෙන යන මෙම මතභේදාත්මක ගොඩනැගිල්ල සම්බන්ධයෙන් ලැබී ඇති පැමිණිල්ලකට අදාළව සිදු කරන විමර්ශන සඳහා කරුණු විමසීමට මෙලෙස අග්රාමාත්ය ලේකම්වරයා කැඳවා තිබේ. කෘෂිකර්ම අමාත්යාංශය බදු ගිවිසුමක් මත මේ ගොඩනැගිල්ලේ පවත්වාගෙන යන අතර ඊට අදාළ කැබිනට් පත්රිකාව අග්රාමාත්ය රනිල් වික්රමසිංහ මහතා විසින් අමාත්ය මණ්ඩලය වෙත ඉදිරිපත් කළ බවට ජනාධිපති පරීක්ෂණ කොමිසම හමුවේ අනාවරණය විය. ඒ අනුව අදාළ කැබිනට් පත්රිකාවේ ඇතුළත් කරුණු හා ඊට අදාළ ලිපිගොනුව ජනාධිපති කොමිසම වෙත ඉදිරිපත්…Read More\nපාර්ලිමේන්තුවේ පොදු ව්යාපාර පිළිබඳ පාර්ලිමේන්තු කාරක සභාව ඉදිරි සති 03 තුළදී රාජ්ය ආයතන 08ක් එහි කාර්යසාධනය සහ වර්තමාන ප්රගතිය විමර්ශනය සඳහා කාරක සභාව හමුවට කැඳවා ඇතැයි පාර්ලිමේන්තුව නිවේදනය කරයි. මේ අනුව ශ්රී ලංකන් ගුවන් සේවය, ලංකා සතොස ආයතනය, ජාතික ජලසම්පාදන හා ජලාපවහන මණ්ඩලය කමිටුව හමුවට කැඳවා ඇත. අගෝස්තු 23 දින විදුලි බල මණ්ඩලයේ ප්රගතිය විමසා බැලේ. සැප්තැම්බර් 3 දින ශ්රී ලංකා ක්රිකට් ආයතනය කාරක සභාව හමුවට කැඳවා ඇති බව කෝප් කමිටුවේ සභාපති මන්ත්රී සුනිල් හඳුන්නෙත්ති මහතා සඳහන් කර සිටි. මේ අතර ජාතික ඉතිරි කිරීමේ බැංකුව,මහජන බැංකුව මෙන් ම පරමාණු බලශක්ති…Read More\nදඹුල්ල- හබරණ මාර්ගයේ සිදුවූ රිය අනතුරකින් තිදෙනෙකු මිය ගොස් තවත් දෙදෙනෙකු තුවාල ලබා ඇත. වෑන් රථයක් හා ටිපර් රථයක් එකිනෙක ගැටීමෙන් කුඩාමීගස්වැව ප්රදේශයේදී මෙම අනතුර සිදුව තිබේ. මිය ගිය අයගෙන් දෙදෙනෙකු ගැහැණු පුද්ගලයන්ය.Read More\nපාස්කු ප්රහාරයෙන් පසු හඳුනා ගත් ත්රස්ත කටයුතු සදහා සම්බන්ධ පුද්ගලයන් 130ක් පමණ සිටින බවත් එයින් අත්අඩංගුවට ගෙන ඇත්තේ සියයට පනහක් පමණ බවත් ෆීල්ඩ් මාෂල් සරත් ෆොන්සේකා මහතා පවසයි. රජය තවමත් රටේ ආරක්ෂක තත්ත්වය පිළිබඳව තැකීමක් නොකරන බවත් ඔහු සඳහන් කරයි. රටේ ආරක්ෂාව පිළිබඳව සිතන පොදුජන පෙරමුණ ගෝඨාභය රජපක්ෂ මහතා ජනපතිවරණයට ඉදිරිපත් කළ බවද පැවසීය.Read More\nඅද මධ්යම රාත්රියේ සිට, ඔක්ටේන් 92 පෙට්රල් ලීටරයක මිල රු:2 කින්, 95 රු:4 කින් සහ සුපිරි ඩීසල් රු:3 කින් මිල ඉහළ දැමු බව මුදල් අමාත්යාංශය පවසයි. ඒ අනුව නව ඉන්ධන මිල ගණන්:පෙට්රල් (92)-රු:138, (95)-රු:163, සුපිරි ඩීසල්-රු:134ක් වේ. රු:104ක්ව පැවති ඔටෝ ඩීසල් මිල වෙනස් නොවේ.Read More"}
{"text": "කඩා වැටුන තාරකාව\nඅසූව මුල වෙද්දි අපි සිනමාව හෙව්වේ අන්තර් ජාලයේ සැරිසරල නෙවේ. විදේශ සංස්කෘතික සම්බන්ධතා ඇති තැන්වලට පයින් ගිහින්. කොහොම කොහොම හරි ඒ කාලේ ඉන්දියානු චිත්රපට උලෙලක් කොළඹ රීගල් සිනමා හලේ තිබ්බා මතකයි. තාම ටිකට් කෑලි සහ පත්තර වල පලවූ අතිරේක සමග ප්රචාරක දැන්වීම් පවා දිනපොත් අස්සේ තියනවා. ඒ.කේ ශ්යාම් බෙනගාල්ගේ \"භූමිකා\" චිත්රපටය බලලා එලියට එද්දි මම දැනගත්තා මාව කැරකෙන්න පටන් අරන් කියලා. ඒකාලේ මම හිටියේ සොයිසා මහල්වල. ගාමිණී අයියා කියන චරිතෙ හිටියෙත් සොයිසා මහල් වල. එයා තමා මට ලෝක සිනමාවේ හතර මායිම් පෙන්නුවේ. එයත් සිනමා විෂ්ව කෝෂයක්ම තමා. ඔච්චර දේවල් සිනමාව ගැනත් හදාරලා මොකුත් ලියන්නේ නැත්තේ ඇයි කියලා එයාගෙන් අහපුවාම එයා දෙන උත්තරේ හරිම සරළයි. ඒයා කියන්නේ මම රසිකයෙක් විතරයි කියලා. ඒ කතාවත් මට අමතක නොවන මතකයක්. ඒ කාලේ අපි චිත්රපටයක් බලලා ඉවර වුනාම කට්ටිය එක්ක ප්ලේන්ටියක් ගහලා හිටගෙන හරි ටික වෙලාවක් ඒ ගැන කතා කරලා තමා ගෙදර යන්නේ. නැවත නැවත එකතු වෙමින් පවා සංවාද කරනවා. සමහර දවස් වලට ටවුන් හෝල් හරහා බබ්බලපිටිය දක්වා අපි කතා කර කර පයින් යනවා. මහ රෑ මිනී පිච්චෙන කාලෙත් එහෙම ගිය අවස්තා තියනවා. එදා යුගය ගැන කියන කොට කලාව ගැන භෞතිකවාදීව බොහෝ දේවල් හදාරන්න මහන්සි වුනා වගේම පුදුම විදිහට කලාවට ආදරය කරපු යුගයක් කියලා කිව්වත් වරදක් නැහැ. කොටින්ම කලාව සහ දේශපාලන දර්ශන ජීවිතය වුන යුගයක්. තාමත් අපි එහෙම නෙවේ කියන්න බැහැ. විදිහ විතරයි වෙනස් වෙලා තියෙන්නේ. ඒ කාලේ මට ගෙදරට යනකම්ම කතා කර කර යන්න ගාමිනී අයියා ඉන්නවා. ඒක මාර වාසනවාක්. ඒත් අපි කතා කරපු හැම දෙයකම ඒකඟතා වලට වඩා තිබුනේ ප්රතිවිරෝධතා. එයා එදත් මගෙන් හැමදාම වගේ අහන විදිහට කොහොමද භූමිකා කියලා ඇහුවා මට අද වගේ මතකයි. මම කිව්වා මාව තාම කැරකෙනවා කියලා. ඒ ඇයි කියන එකට උත්තරේ උනේ අපි හදාරපු ස්ත්රී වාදය ඇත්ත ජීවිත ඇතුලේ චලනය වෙන ආකාරය බෙනගාල් සංකල්ප රූප ඇසුරෙන් අපේ ඔලුවටයි, හදවතටයි දමලා ගැහුවා කියන කාරණය. ශබානයි, ස්මිතයි තව පාරක් ස්ත්රියව කරකවලා තිරේ පලාගෙන ඇවිත් අපේ ඔළුවටම අතහැරියා වගේ මට තාම දැනෙනවා. ඒ වෙනකොට අපි ඉන්දියානු සිනමාවේ නව රැල්ල ගැනත් යම් අදහසක් නොතිබුනා නෙවේ. ශ්යාම් බෙනගාල් ගැන \"අංකූර්\" බලලා ගොඩක් දේවල් අපි කතා කරලා තිබුනා. ඒත් ශබානාගේ තනියට ස්මිතා පටෙල් එකතු වුනා කියන එක අපට ඒ කාලේ මාර උනා . සමිතගේ ජීවිතය ඛේදවාචකයක් වීම අපේ තරුණ කමත් ඒක්ක තවත් පැත්තකින් ඒ කැරකැවීම වේගවත් වෙන්න ඇති කියලා දැන් හිතෙනවා. මට මතකයි ඊට පස්සේ \"චක්ර\" චිත්රපටය මම බැලුවේ සිනමාව පමණක් නෙවේ සියල්ල දාලා යන්නම යන්න ගිය ස්මිතා පටෙල්ව නැවත බලන්න.\nකොහොම හරි ග්රහචාරයේ අපෝහකය හොයන එක විනෝදයක් වුන මට ස්මිත පටෙල්ගේ ජීවින දක්ත හමු වෙලා වෙනත් ඉසව්වකින් එයා වටා තවත් චාරිකාවක් යන්න පුළුවන් වුනා. මේ විකාර විදිහට විද්යාව වෙනත් තැනකින් ගොඩක් අය අල්ල ගැනීමත් එක්ක මට ග්රහ සිතීම් වල තියන භෞතික මානසික දේවල් බෙදාගන්න කට්ටිය තවම අඩුයි. ඒ උනාට ග්රහචාරය කියන්නෙත් අනාවැකි මගුලකටත් වඩා සිනමාවට හපන් කලාවක්. ඒ ගැන තව දුරටත් පස්සේ කතා කරමු. සමිතා පටෙල්ව මතක් වුනේ ට්රිෂා ක්රිෂ්නන් කියන නව දෙමල නිලිය ගැන දේවල් වගයක් හොයාගෙන යන ගමනෙදි. කෙනෙක් අහන්න පුලුවන් මොකටද මේවා හොයන්නේ කියලා. බුද්ධිමය ජීවිතයක් කියන්නේ අමුතු උද්දච්ච සිවිල් එකක් කියලා හදාගත්ත අයට කොහොමත් ඒ ප්රශ්නෙට දෙන්න උත්තර නැහැ. බුද්ධිමය ජීවිතයකදි දේවල් හොයන්නේ හදාරන්නේ කුමණ හෝ ප්රති ලාභයක් ලබන්නම නෙමේ. කැටපත් පවුරේ මිනිස්සු කවි ලිව්වේ අපිට බලන්නද? සතුට තියෙන්නේ කොතනද වගේ ප්රශ්න දැන් අපිට කඩයීම් ප්රශ්න.\nගාමිනී අයිය එක්ක ඉස්සර වගේ දැන් මට කතා කරන්න අවසර නැහැ. එහෙම උනේ ඒ කාලේ මගේ ඇල් කොහොල් සීමාවේ ගැටලුවක් නිසා. නව සිනමාවෙ විතරක් නෙවේ. සිනමාවේ නලු නිලියෝ සමග අහසට ගිහින් විනෝද වෙද්දිත් තාම ගාමිනී අයියලා, සර්පයලා,දීප්ති කුමාරලා, අජිත් කුමාරසිරිලා,ජනක ජයසිංහලා, , මනු බන්දු විද්යාපතිලා සහ තවත් අය මතකෙට එනවා. ඔව් ඒ තවත් විදිහකට කිව්වොත් ඉමේජ් වෙනවා වගේ තමයි. ඔක්කොම එක්ක හද පතුලෙන් තවමත් සාකච්චා කරනවා. බැරිම තැනක පෝන් එකට යනවා. එතනදි විරෝධය පවා රොමැන්ටික් වෙනවා කියන එක ඇත්තක්. ඒකත් මරුනේ. සර්පයානම් දැන් කයිවාරු ගහන්න අකමැතියි. ඒ උනත් මාත් එක්ක ලෝක ධර්මය කතා කරන එක තාම නතර වෙලා නැති නිසා මට තියන අතුරු කම්මැලි කම අඩුයි. අලුත් කොල්ලෝ කෙල්ලෝ ටිකත් නිකන් වලා කුලු වගේ හරි හිටි ගමන් ඇවිත් රන්ඩුවෙලා හරි යන එකත් මරු. ඒකට මොකෝ, රණ්ඩු වෙලා ගියත් ආයෙත් පාරක් එනවනේ.\nග්රහයෝ ගැනත් ටිකක් දැනගත්තම පුලුවන් වලාකුලක නැගලා අහස වටේ සැරි සරන්න. මොකටද ඒකට බය වෙන්නේ. වලාකුළක නැගල යන්න පුළුවන් හීන වලට විතරමයි. හීනෙකට කවදාවත් කඩා වැටෙන්න බැහැ. ඇයි දන්නවද? කඩා වැටෙන්න හීනයකට කොහෙන්ද ගුරුත්වාකර්ෂණයක්. අපි හීන වලට ආසා උනාට සමිතා පටෙල් අපට හීනයක් නෙවේ. අපිට එයාව කවදාවත් අමතක වෙන්නේ නැහැ. එයා ඉන්දියාවේ වේදිකාව සහ සිනමාව දුටු විශිෂ්ටට නිලිියක්. ගැඹුරු සුන්දරත්වයක් හා භාව ප්රකාශනයෙහි අද්විතීය නිපුණත්වයත් සහජයෙන්ම ඇයට පිහිටා තිබූ බව විචාරක මතයක්. ඇය ජීවත් වූ කෙටි ජීවිත කාලය තුල දී ඇය ජාතික සම්මාන දෙකකින් හා පද්ම ශ්රී සම්මානයෙන් පිදුම් ලැබීමට තරම් වාසනාවන්ත වුණා. වැදගත්ම කාරණය වෙන්නේ ඇය කාන්තාවන්ගේ ජීවන අරගලයන් හා සමානාත්මතාව වෙනුවෙන් ද හඬ නගපු එකයි. ක්රි.ව 1986 දෙසැම්බර් මස 13 වන දා ඇය සිය දිවියෙන් සමු ගන්නේ සිය කුළුඳුල් දරු උපතින් සති දෙකක් පසුවූ නිමේෂයේ කොහොමත් වයස 31දි ඇය මිය ගියා. ඇයට උපන් පිරිමි දරුවා අද ඉන්දියාවේ සිනමා නළුවෙක්. පුතීක් බබ්බර් කියන්නේ එයාට.\nමේ අපේ කාලේ ලෝකයේ තවත් අපට අමතක නොවන ඉතිරියකගේ ශ්රමයේ සුවඳ ටිකක් විතරයි. ග්රහයන්ගෙනුත් ඒක භෞතිකවම මතු කරගන්න පුළුවන්. බලන කෝණය විතරයි පොඩ්ඩක් වෙනස් කරන්න වෙන්නේ. ස්මිත පටෙල් කියන්නෙත් රසිකයන්ට සුන්දරත්වය විතරක් නෙවේ ඔළුව හදා ගන්නත් ලොකු දායකත්වයක් දීලා අකාලයේ ජීවිතෙන් සමුගත්ත ඉතිරියක්. සමාජය වෙනස් කරන්න විලාසිතාවක් නොවී ඉස්සරහට පනින අයෙගෙ හැම දේකම වගේ වැඩි ලස්සනක් පේන ගතියක් අපට තියනවා කියන එකත් ඇත්තක්. බටහිර ක්රමයට හරි එයාගේ ලග්නය මේෂය වෙලා තියෙන්නෙ ස්වභාවයේ සරදමට වගේ. ස්මිතා. නිකන් ඉන්න වෙලාවක අපේ ආධ්යාත්මික ලෝකෙට ආයෙත් ඇවිත් යන්න එන්න.\nජගත් මාරසිංහ\n2019 01 19"}
{"text": "2009 වසරේ අවසන් යුද්දය පැවති කාල වකවානුවේදී සිවිල් ආරක්ෂක බලකායේ සේවය කරමින් සිටි සෙබලුන් 4000ක් පමණ දෙනා විවිධ පලාත්හි යුද හමුදා ගතකිරීමෙන් පසුව විශ්රාම යාමේදී සිවිල් ආරක්ෂක බලකා සේවා කාලය ගණණය නොකිරීමට පියවර ගැනීමෙන් එම සෙබලුන් දැඩි අසීරුතාවන්ට පත්ව සටිති.\nසිවිල් ආරක්ෂක බලකායේ සිට යුදහමුදා ගතකරන ලද සෙබලුන් 4000 ක් පමණ දෙනාගෙන් 750 ක් පමණ දෙනා යුදහමුදාවේ සිට විශ්රාම යාමේදී සිවිල් ආරක්ෂක බලකා සේවා කාලය ගණණය නොකිරීම හේතුවෙන් සේවය අතහැර ගොස් ඇති බවටත් ඉතිරිව සිටින 3250ක් පමණ සෙබලුන්ට විශ්රාම යාමේදී සිවිල් ආරක්ෂක බලකා සේවා කාලය ගණණය කර දෙන මෙන් එම සෙබලුන් විසින් ඉල්ලා සිටිති.\nඅවසන් යුද සමයේදි සිවිල් ආරක්ෂක බලකායේ සිට යුද හමුදාවට එක්වන ලෙසට එවකට සිටි බලධාරීන් දැනුම් දෙනු ලැබුවේ සිවිල් ආරක්ෂක බලකායේ සේවා කාලයද ගණණය කරන බ ව පොරොන්දු දීමෙන් වන අතර පසුව යුද්දය අවසන් වීමත් සමග රජය විසින් නිකුත් කරන ලද චක්රලේකනයේ සිවිල් ආරක්ෂක බලකා සේවාකාලය පිළිබඳව සඳහන් නොවී තිබීමෙන් මෙම ගැටලුව ඇතිව තිබෙන බවට වාර්ථා වෙයි.\nනමුත් 2019 වසරේදී නාවික හමුදාවට බඳවාගෙන ඇති සිවිල් ආරක්ෂක බලකා සෙබලුන් හට රාජ්ය ආරක්ෂක අමාත්යංශය මගින් නිකුත් කරනු ලැබූ චක්රලේකනයේ සිවිල් ආරක්ෂක බලකා සේවා කාලයද ගණණය කරනු ලබන බවට සඳහන්ව ඇති බවටත් එම චක්ර ලේකනය 2019 වසරේ සිවිල් ආරක්ෂක බලකායේ සිට යුද හමුදාවට එක් වූ සෙබලුන්ට අවස්ථාවක් නොලැබීම දැඩි අසාධාරණයක් බවට පෙන්වා දෙයි.\nයුද සමයේදී සිවිල් ආරක්ෂක බලකායේ සිට යුද හමුදාවට එක් වූ වැඩිම පිරිසක් ජීවත් වන්නේ උතුරු නැගෙනහිර ප්රදේශයන්ගෙන් වන අතර යුද්දයට සිවිල් ආරක්සක බලකායේ සිටම සෘජුවම දායක වී පසුව යුදහමුදාවට බැඳීද සේවය ලබා දුන් එම සෙබලුන්ට සේවාකාලය ගණණය කොට විශ්රාම යාමට අවස්ථාවක් ලබා දෙන ලෙසට බලධාරීන්ගෙන් ඉල්ලා සිටිති.\n– වන්නි රොමේෂ් මධුෂංඛ"}
{"text": "ඇතැම්විට පවතින හා හිටිගමන් නැවතී යන මොවුන් දෙදෙනාගේ ආදර කතාවේ යළිත් ගැටළු ඇති වී ඇතිදැයි සැක පහළ වී ඇත්තේ නාර්ගිස් විසින් පසුගියදා උදේ ගේ ඉන්ස්ටර්ග්රෑම් ගිණුම් unfollow කිරීම හේතුවෙනි.\nමේ දින වල බොලිවුඩයේ අලුත් චිත්රපට වලට අතගසා නැති නාර්ගිස් වැඩි කාලයක් සිටිනුයේ ඇමෙරිකාවේ නිව් යෝක් නගරයේය. චොප්රා ද සිය පවුලේ චිත්රපට නිෂ්පාදන සමාගම වන යෂ් රාජ් සමාගමේ නව නිෂ්පාදනයක් සමග කාර්යබහුල ව සිටියි."}
{"text": "මේ වන විට ජංගම දුරකථන වල සිට ඔරලෝසු, TV, Car මෙන්ම Microwave Owen වැනි අප භාවිතා කරනු ලබන බොහෝමයක් උපාංග වල Android Operating system එක විවිධ ආකාරයෙන් ස්ථාපනය කිරීමට කටයුතු කර තිබුණත්, iPhone එකක Android ස්ථාපනය කිරීම එතරම් පහසු කටයුත්තක් වුණේ නැහැ.\nකොහොම නමුත් මේ වන විට Project Sandcastle නම් වූ ව්යාපෘතියක් හරහා iPhone මත Android මෙහෙයුම් පද්ධතිය ස්ථාපනය කර භාවිතා කිරීමේ හැකියාව ලබාදීමට හැකි ක්රමයක් එළිදැක්වීමට කටයුතු කර ඇති බව වාර්ථා වෙනවා.\nමීට වසර 10 කට පමණ පෙර Linux on iPhone නම් වූ ව්යාපෘතියක් හරහා පළමුවැනි iPhone එක මත Android ස්ථාපනය කිරීමට උත්සාහ කළ David Wang සහ Chris Wade යන දෙදෙනාගේම ව්යාපෘතියක් වන මේ Sandcastle ව්යාපෘතිය මේ වන විට iPhone 7 සහ iPhone 7 Plus යන ජංගම දුරකථන වල භාවිතා කළ හැකි beta සංස්කරණයක් නිකුත් කිරීමට ද සමත් වී තිබෙනවා.\nදැනට iPhone 7 සහ 7+ වල පමණක් මෙය භාවිතා කළ හැකි වුවත්, iPhone SE වල සිය iPhone X දක්වා devices සඳහාත්, iPod Touch 6G සහ 7G යන devices සඳහාත් මෙම වැඩසටහන පුළුල් කිරීමට ඔවුන් බළාපොරොත්තු වෙනවා.\nඔබ සතුව iPhone 7 හෝ iPhone 7 Plus ජංගම දුරකථනයක් තිබෙන්නේ නම්, මෙම වැඩසටහන අත්හදාබැලීම සඳහා ඔවුන්ගේ status page එක හරහා මෙය download කරගැනීමේ හැකියාව ලබා දී තිබෙනවා.\nමෙම ව්යාපෘතිය open source ව්යාපෘතියක් වන අතර අවශ්යය කෙනෙකුට ඔවුන්ගේ GitHub repository එක හරහා මීට අදාල source code එක ලබාගෙන තමන්ගේම සංස්කරණයක් නිර්මාණය කරගැනීමට හෝ වැඩිදියුණු කිරීම් වලට සහාය ලබාදීමේ හැකියාව තිබෙනවා.\nමේ ගැන වැඩිදුර විස්තර දැනගැනීම සඳහා නිළ Project Sandcastle වෙබ් අඩවිය, Forbes වෙබ් අඩවිය හා BGR වෙබ් අඩවිය භාවිතා කළ හැක."}
{"text": "වර්තමාන ශ්රී ලංකාවේ වයස 60ට වැඩි ජනගහණය ලක්ෂ 17ක් වේ. 2012 ජන හා නිවාස සංගණනය අනුව, ශ්රී ලංකාවේ වැඩිහිටි ජනගහණය සමස්ත ජනගහණයෙන් 12.7%ක් පමණ වෙනවා.\nවයස අවුරුදු 60ට වැඩි ජනගහණය 2025 වන විට දෙගුණයක් වනු ඇත. ඒ අනුව, සමස්ත ජනගහණයෙන් හතරෙන් පංගුවක් හෙවත් සෑම සිව්දෙනෙකුගෙන් ම එක් අයෙකු වැඩිහිටියෙකු වනු ඇත.\nවඩාත් ම සුවිශේෂ කාරණය වන්නේ, ‘වැඩිහිටියන් අතරත් වැඩිහිටියන්’ ලෙස සැලකෙන වයස අවුරුදු 80ට වැඩි ජනගහණය 2025 වන විට වර්තමානයේ සිටින සංඛ්යාව මෙන් පස්ගුණයක් වීමයි.\nවර්තමානයේදී උපතේදී සාමාන්ය ආයු අපේක්ෂාව කාන්තාවකට නම් අවුරුදු 78 මාස 6යි. පිරිමියෙකුට එය අවුරුදු 72ක් වෙනවා.\nඒ අතරවාරයේ සිදු වන තවත් දෙයක් තමයි, ශ්රී ලංකාවේ ඵලදායී වියේ සිටින ජනගහණය අඩු වෙමින් තිබීම.\nසාමාන්යයෙන් තරුණයන් ලෙස සැලකෙන්නේ වයස අවුරුදු 15-29 අතර ජනගහණයටයි. වර්තමාන ශ්රී ලංකාවේ එම වයසේ ජීවත් වන ජනගහණය රටේ සමස්ත ජනගහණයෙන් 23.4%ත් ලෙස සැලකෙනවා. මෙම ප්රතිශතය අඩු වෙමින් පවතින බවත් වාර්තා වෙනවා.\nකොහොම වුණත්, රටේ ජනගහණයෙන් හතරෙන් එකක් වැඩිහිටියන් වන විට අලුත් අභියග රැසක් අප ඉදිරියේ නිර්මානය වෙනවා.\nපර්යේෂිකා නිශා අරුණතිලක පෙන්වා දෙන පරිදි මේ වන විට ශ්රී ලංකාවේ වයස අවුරුදු 60ට වැඩි ජනතාවගෙන් කුමන හෝ ආකාරයක විශ්රාම වැටුපක් ලබන්නේ 30%ක් පමණයි. තවත් 18%කට දිළිඳු සහනාධාරය ලැබෙනවා. වයස අවුරුදු 60ට වැඩි ජනගහණයෙන් රාජ්ය සේවා විශ්රාම වැටුප ලබන 20% පමණයි දරිද්රතා රේඛාවෙන් ඉහළ මට්ටමේ ආදායමක් ලබන්නේ.\nආර්ථික ගැටලු සමාජ, සෞඛ්ය ආදී ප්රශ්න රැසකට මුල වෙන්නත් පුළුවන්.\nසරළව කිව්වොත්, වැඩිහිටියන්ගේ ප්රශ්නය සරළ ප්රශ්නයක් නෙමෙයි. එහෙත්, අපේ ප්රතිපත්ති සම්පාදකයන්ගේ අවධානය ප්රමාණවත් ලෙස එයට යොමු වී තිබෙනවා ද?"}
{"text": "ඉරාන බලධාරීන් හා සංවිධාන තිහකට අධික සංඛ්යාවකට මෙලෙස නව සම්බාධක පැනවීමට පියවර ගත් බවට යුරෝපා සංගමය නිවේදනය කරයි. එමෙන්ම උද්ඝෝෂකයින් මර්දනය කිරීම හා මානව හිමිකම් කඩකිරීම යන චෝදනා යටතේ ඉරාන ආරක්ෂක අංශ ප්රධානීන් කිහිප දෙනෙකුටද සම්බාධක පනවා තිබේ.\nඉරානයේ ක්රියාත්මක විශේෂ හමුදා භට ඛණ්ඩය ත්රස්තවාදී සංවිධානයක් ලෙස නම් කිරිම සම්බන්ධයෙන්ද අවධානය යොමුව ඇති බවට යුරෝපා ආරංචි මාර්ග සදහන් කරයි. ඒ සම්බන්ධයෙන් යුරෝපා රජයන් හා යුරෝපා පාර්ලිමේන්තුව තුළ සාකච්ඡාවට බදුන්ව තිබේ. මේ අතර ඇමෙරිකාව හා බ්රිතාන්යයද ඉරානයට නව සම්බාධක පැනවීමට පියවර ගෙන ඇති බවට වාර්තා වෙයි."}
{"text": "2021 අගෝස්තු 4 වන විට 10 ක් පමණ ඇත කැල්සියම් ක්ලෝරයිඩ් නිෂ්පාදකයින් චීනය ඇතුළු ප්රධාන භූමියේ කැල්සියම් ක්ලෝරයිඩ් ඩයිහයිඩ්රේට් හා කැල්සියම් ක්ලෝරයිඩ් නිර්ජලීය. 2018 පාරිසරික ආරක්ෂක කුණාටුවට පෙර, ෂැන්ඩොං පළාතේ වීෆැං ප්රදේශයට පමණක් කැල්සියම් ක්ලෝරයිඩ් කර්මාන්ත ශාලා විශාල හා කුඩා සිය ගණනක් එකතු වූහ. 2018 න් පසු එකක් පමණිකැල්සියම් ක්ලෝරයිඩ් කර්මාන්ත ශාලාවවයිෆැං ප්රදේශය රඳවා තබා ගත් අතර ඉතිරි ඒවා සියල්ලම තහනම් කරන ලදී. ෂැන්ඩොං, දැනට හයිහුවා, ලුක්සි, මිංචුවාන් පමණක් වන කැල්සියම් ක්ලෝරයිඩ් නිෂ්පාදකයින් තිදෙනෙක් පමණක් වන අතර ඒවායින් මික්ස්චුවාන් නිෂ්පාදන වල ගුණාත්මක භාවය සැසඳිය හැක්කේ කාර්මික භාවිතයේ මූලික අවශ්යතා සමඟ පමණක් වන අතර තරමක් වැඩි අවශ්යතාවයන්ට සාගර නිෂ්පාදන පමණක් තෝරා ගත හැකිය. රට පුරා උසස් තත්වයේ කැල්සියම් ක්ලෝරයිඩ් නිපදවිය හැක්කේ හයිහුවා, ජින්ෂෙන්, සිඳු සහ සිංෆා නිෂ්පාදකයින්ට පමණි. සෙසු කර්මාන්ත ශාලා වල නිෂ්පාදන අළු වර්ණ හෝ ජලීය ද්රාව්ය ද්රව්යවල ප්රමිතිය ඉක්මවා යයි. මේ වසරේ සිට, නිර්ජලීය හිඟයකැල්සියම් ක්ලෝරයිඩ් රට තුළ මිල 50% ට වඩා තියුනු ලෙස ඉහළ යාම හේතුවෙන්\nකැල්සියම් ක්ලෝරයිඩ් කර්මාන්තය, විශේෂයෙන් නිර්ජලීය කැල්සියම් ක්ලෝරයිඩ් කර්මාන්තය ඔලිගොපොලි තත්ත්වය ගොඩනැගීමට සමීප ය. කෙටිකාලීනව, නව නිෂ්පාදකයින් කර්මාන්තයට ඇතුළු නොවන්නේ නම්, මිල සන්ධානයක් ඇති කර ගැනීම ඉතා පහසු වනු ඇත. මෙවැනි කෙටි කාලයකදී සියයට 50 ක වැඩිවීමක් පහසුවෙන් නැවත සිදු කළ හැකිය. මගේ තීන්දුවට අනුව, අනාගතයේ කැල්සියම් ක්ලෝරයිඩ් කර්මාන්තයේ දී විශාල කර්මාන්ත ශාලා කිහිපයක් සහ ගබඩා කිරීමේ ධාරිතාවයකින් යුත් අලෙවි නියෝජිතයින් ගණනාවකගේ තත්ත්වයක් ඇති වේ. ගබඩා ධාරිතාවයක් නැති අලෙවිකරුවන් ඉතා උදාසීන තත්වයකට පත්වනු ඇත.\nපශ්චාත් වේලාව: අගෝස්තු-04-2021"}
{"text": "Sunday, September 10, 2017\nඑංගලන්තයේ ග්රෙන්ෆෙල් සහ ලංකාව\nඑංගලන්තයේ මෑතකදී සිදුවූ ග්රෙන්ෆෙල් බිල්ඩිමේ ගින්න ගැන ගොඩක් අය ඒ දවස් වල කතා කලා.දැන්නම් මේ ගැන ගොඩක් දෙනෙකුට අමතක වෙලත් ඇති. ඒ උනත් මේ ගින්න නිසා සිදුවූ මිනිස් ජීවීත හානිය ත් එක්ක ඒ සිදූවීම එහෙම ලේසීයෙන් අමතක කරලා දාන්න එංගලන්ත සිවිල් ඉංජිනේරුවන් හෝ බලධාරීන් කටයුතු කරලා නෑ.\n80ක් පමන වූ සංක්රමණිකයන් හා අඩුආදායම් ලාභී නිවැසියන් ගේ ජීවීත නැති කරමින් සිදු වූ මෙම ගොඩනැගිල්ලේ ගින්න ගැන මේ වෙනකොට සිදුවන පසු විපරම සිවිල් ඉංජිනේරූ මය සොයා බැලීමක් මෙන්ම , අපරාධ කටයුතු වලට සම්බන්ධ පොලිස් පරීක්ෂණයක්ද වෙනවා.\nබිල්ඩිමේ ගින්න පැතිරුනේ බිල්ඩිමේ පිටතින්. බිල්ඩිම පිටතින් සවිකර තිබු ක්ලැඩින් වලින් මෙම ගින්න පැතිරී ගියා. ගොඩනැගිලි ඉදිකිරීමේ ආරක්ශණ ක්රම ගැන ලෝකයේ වැඩිම අවධානයක් යොමු කරන ,එංගලන්තයේ මේ වගේ අතපසුවීමක්, එනම් ගින්නකට ඔරොත්තු නොදෙන ක්ලැඩින් සවි කිරීමක් සිදූ වී තිබීම , එංගලන්තයේ ඉදී කිරීම් ක්ශේත්රයට කලු පැල්ලමක්.\nග්රෙන්ෆෙල් බිල්ඩිම අඩුආදායම්ලාභීන්ට කුලියට ලබාදීමට ඉදිකරන ලද ගොඩනැගිල්ලක්. ඒ නිසා වියදම අවම කර ගැනීමට ඉතාම ලාභ, ගින්නකට ඔරොත්තු නොදෙන ක්ලැඩින් සවි කර තිබුනේ යැයි ලොකු සැකයක් තියෙනවා.\nඇත්තටම ග්රෙන්ෆෙල් කියන්නේ මිනිස් මර උගුලක්. වේලාව එනකන් ඉදලා මිනිස්සු බිලි ගන්න හදපු උගුලකට මේ අසරන මිනිස්සු කොටු උනා.\nලංකාවෙත් , අඩුආදායම් ලාභීන්ට මහල් නිවාස තැනීම මේ වෙනකොට සීග්රයෙන් සිද්ධ වෙනවා. වියදම අවම කර ගැනීමට මේවා සදහා විවිධ අමුද්රව්ය යොදා ගැනීම සිද්ධ කරනවා. මේ ගොඩක් අමුද්රව්ය ,ලංකාවේ දේශගුණික තත්ත්වයන් යටතේ ඉතා දීර්ඝකාලීනව මිනිස්සු අදුනගත්ත දේවල්.\nඒත් ලාභය උපරිම කිර්රීම, අඩුම වියදම බලාපොරොත්තුවෙන් අළුත් අමුද්රව්ය ශ්රී ලංකා ඉදිකිරීම් ක්ශේත්රයට එන්න හැකියාවක් තියෙනවා. මේවගේ අලුත් අත්හදා බැලීම් අත්යවශ්යයි. ඒත් ඉදිකිරීම් ක්ශේත්රයට අඩුම මිල, අවම ඉදිකිරීම් කාලය වැනි සීමීත අරමුණු කීපයක් පමනක් සලකා බලා මෙවැනි නව ඉදිකිරීම් ක්රම, අමුද්රව්ය අදුන්වා දෙන්න බෑ.\nඑංගලන්තය වගේ ලංකාවේ ඉදිකිරීම් අංශයේ නීතී රීති ඉතා තද නෑ. ඒ වගේම ඉදිකිරීම් අනුමත කරන ආයතන වලත් ලොකු අඩුපාඩු තියෙනවා. ඒ නිසාම බිල්ඩිමක ආරක්ශාව ගැන ලංකාව මීට වඩා සැලකිලිමත් විය යුතුයි.\nඅපි කවුරුවත් කැමති නෑ පහසුවෙන් ගින්නක් පැතිර යා හැකි මහල් නිවාසයක් මිල දී ගන්න. අපි කවුරුවත් කැමති නෑ කඩාවැටෙන්න ලග බිල්ඩිමක ට ඇතුලු වන්න.\nමෑතකදී වැල්ලවත්ත උත්සව ශාලාවක් කඩා වැටීම කාගෙත් අවධානයකට ලක් උනා. වාසනාවකට එදින එම ශාලාවේ උත්සවයක් තිබ්බෙ නෑ. හදිසියේවත් උත්සව දවසක එම අනතුර සිද්ධ උනා නම්, බිල්ඩිමේ ඉදිකිරීම ගැන මෙලෝ අලබෝලයක් නොදන්නා අහිංසක මිනිස්සුන්ගේ ජීවීත අවධානමකට ලක් වෙන්න ඉඩ තිබ්බා.\nදැන් දැන් ලංකාවේ මහල් තට්ටු බිල්ඩින් වැඩි වැඩියෙන් ඉදිකිරීම් සිද්ධ වෙනවා. නාගරීකරණයත් සමග මෙහි වැඩීවීමක් මිස අඩුවීමක් බලාපොරොත්තු වෙන්න බෑ.\nඒ නිසා එංගලන්තයේ ග්රෙන්ෆෙල් , ලංකාවේ වැල්ලවත්ත වගේ අනතුරු, මිනිස් බිලිගැනීම් සිදු නොවෙන්න නම් , මේ ඉදිකිරීම් අනුමත කරන ආයතන මේවායේ ආරක්ශාව ගැන මීට වඩා අවධානමක් දිය යුතුයි . දේශපාලන බලපෑම් හා අල්ලස් වලට යට වී මිනිස්සුන්ගේ ජීවීත එක්ක සෙල්ලං කිරීමට මේ ආයතන වලට ඉඩ නොදිය යුතුයි. එ වගේම ජනතාව වශයෙන් අපගේ දැනුවත් වීමද සිද්ධ විය යුතුයි ."}
{"text": "රුපියල් මිලියන 540 ක් පගාව ඉල්ලා පසුගිය සිකුරාදා සවස එයින් රුපියල් මිලියන 20 ක අත්තිකාරමක් ගනිද්දි මෛත්රීපාල සිරිසේන ජනාධිපතිවරයාගේ කාර්යය මණ්ඩල ප්රධානි අල්ලස් හා දූෂණය කොමිසමේ නිලධාරින් විසින් අතටම කොටුකර ගැනිම සඳහා අවශ්ය උපදෙස් අදාළ ඉන්දීය සමාගමට රනිල් වික්රමසිංහ අග්රාමාත්යවරයාගේ කාර්යාලය මගින් ලබාදුන් බව ජාත්යන්තර මාධ්ය වාර්තා කොට ඇත.\nමීට මාස කිහිපයකට පෙර කන්තලේ සීනි සමාගම ගැනීමට මිල ඉදිරිපත් කල ඉන්දීය සමාගම වසර 30 කට ලබාගැනිමට අවශ්ය මිල ගනන් ඉදිරිපත් කලේ 2015 සැප්තැම්බර් මාසයේදී බවත් ඒ අනුව සීනි සමාගමේ පාලන අයිතිය ඉන්දීය සමාගමට ලැබුනු බවත් එහෙත් ජනාධිපතිවරයා විසින් පත්කල එවකට ඉඩම් අමාත්යාංශයේ ලේකම්ව සිටි ආචාර්ය අයි එච් කේ මහානම දිගින් දිගම එම ආයතනය ඉන්දීය සමාගමට පැවරිමට හරස් කැපු බවත් ඒ සම්බන්ධයෙන් සිංගප්පූරුවේදි ජාත්යන්තර බේරුම්කරනයට ගොස් නියෝගක් ලබා ගත් බවත් එහෙත් ඔහු විසින් තවදුරටත් කෝටි 540 ක් අල්ලසක් එය නිදහස් කිරිමට ඉල්ලූ බවත් එම වාර්තාවේ සඳහන් වේ.\nපසුගිය පලාත් පාලන මැතිවරණය සඳහා කන්තලේ ගිය අගමැතිවරයා මුණගැසී අදාළ ඉන්දීය සමාගමේ නිලධාරින් අගමැති රනිල් වික්රමසිංහ මහතා හමුවී මේ සම්බන්ධයෙන් දැනුම් දුන් බවත් ඊට ප්රතිචාර දක්වමින් අදාළ ගැටලුව සම්බන්ධයෙන් ලිඛිතව ජනාධිපතිවරයා අගමැතිවරයා සහ ඉඩම් ඇමතිවරයා දැනුවත් කරන ලෙසය\nඑහෙත් ඊට ද ප්රතිචාරයක් ජනාධිපති හෝ එම කාර්යාලය මගින් නොලැබුණු බවත් ඊට පසුව අදාළ දූෂිත නිලධාරියා ශ්රීලංකාවේ ඉහළම රාජ්ය නිලධාරි තනතුරක් වන ජනාධිපති කාර්යය මණ්ඩල ප්රධානියා ලෙස මාස දෙකකට පෙර මෛත්රීපාල සිරිසේන ජනාධිපතිවරයා විසින් පත් කල බවත් එම වාර්තාවේ සඳහන් වේ. ඉන්පසු ඔහු විසින් ඉහත අතිවිශාල පගාව ඉල්ලා සිටි බවත් ඒ අනුව නැවත අදාළ සමාගම විසින් අගමැතිවරයා දැනුවත් කලහ.\nඑහිදි අග්රාමාත්ය කාර්යාලය ඉතා රහසිගතව අල්ලස් කොමිසමේ නිලධාරින් ලවා මෙම වැටලීමට අවශ්ය උපදෙස් ලබාදුන් බැව් චීනයේ ප්රසිද්ධ ජාත්යන්තර මාධ්ය ආයතනයක් වන නිව්ස් ඉන් ඒසියා newsin asia වාර්තා කොට ඇත.\nඑම වාර්තාව අනුව සඳහන් වනුයේ අදාළ ඉන්දීය සමාගමට රුපියල් මිලියන 540 න් අත්තීකරම් මුදල පාර්සල් දෙකකට වෙන් කොට ගෙනෙන ලෙසත් අල්ලස් කොමිසමේ උපදෙස් අනුව රුපියල් 5000 නෝට්ටු එක පාර්සලයක බහා ගෙනා බවත් එහිදි ජනාධිපති කාර්යය මණ්ඩල ප්රධානි අයි එච් කේ මහානාම එම මුදල ජනාධිපති කාර්යාලයට අයත් ඔහුගේ නිල රථය තුල සිට පාර්සල දෙකකට ගනන් කොට වෙන් කිරිමට පටන් ගත් අවස්ථාවේදී ඔහු අත් අඩංගුවට ගත් බවයි."}
{"text": "මායා කියන්නෙ කොපියක්. කාංචනා කියන ටැමිල් ෆිල්ම් එකේ රීමේක් එකක්. කාංචනා කියන්නෙ මුනි කියල ජනප්රිය වුණු රාඝව ලෝරන්ස්ගෙ ෆිල්ම් එකේ සීක්වල් එක. ලෝරන්ස්ගෙ මේ ෆිල්ම් සීරීස් එක ඉන්දියාවෙ දිව්වෙ බොක්ස් ඔෆිස් පෙරළගෙන.\nමේ වැඬේ සිද්ද වෙන්නෙ හොරර්- කොමඩි කියන ජොන්රා එක ඇතුලෙ. කවුරු හරි මැරිච්ච කෙනෙකුගේ අවතාරයක් ජීවත් වෙලා ඉන්න කෙනෙකුට ආවේස වෙලා මොකක් හරි පලිගැනීමක් කරන විදිහෙ කතාවක් තමයි පාදක කරගන්නෙ. ඒත් හොලිවුඞ් ස්ක්රිප්ට් විදිහට එකම තැනකට ෆෝකස් වෙන්නෙ නැතුව මේ ප්ලොට් එක වටේ තව ගොඩක් කතා පරිකතා එලනවා. තනිකරම බර එන්ටර්ටේන්මන්ට් පොදියක් දෙන එකයි ලෝරන්ස්ගෙ අරමුණ.\nරාඝව ලෝරන්ස්ගෙ මේ වැඬේ කාංචනා වලට එනකොට වෙන ලේයර් එකකට පනිනවා. කොමඩි හොල්මන් කතාව ඇතුලෙ ලෝරන්ස් ට්රාන්ස් ජෙන්ඩර් ගැන පොලිටිකල් කතාවක් ගේනවා. ඒ අතරෙ ඉන්දියාවෙ මුස්ලිම් හින්දු අවුල් වගේ තැනුත් ටච් කරගෙන යනවා. එයා එක විදිහක ස්ටේට්මන්ට් එකකට මේ විනෝද පොදිය පාවිච්චි කරනවා.\nපේ්රක්ෂාගාරයේ සරලම තැනට කතා කරන්න පුළුවන් වෙන එක කොහොමත් ටැමිල් ෆිල්ම් වල සාර්ථක ගුණයක්. ඇත්තටම ඒ සිනමාව කර්මාන්තයක් විදිහට සාර්ථක වෙන්න හේතුවත් මේකයි. සිනමාව තියෙන තැනට පේ්රක්ෂකයා ගේන්න ට්රයි කරනවා වෙනුවට පේ්රක්ෂකයා ඉන්න තැනට ගිහින් ඒ අය සිනමාව කරනවා. නරඹන්නා එක්ක රියල් සම්බන්ධයක් හදාගන්නවා. අපේ මේන් ස්ටී්රම් ෆිල්ම් වල වුණත් හැංගිලා තියෙන මධ්යම පංතික හීනමානය හින්ද මේ නියම බැඳීම ඇති කරගන්න බැරි වෙනවා. දෙමළ ෆිල්ම් වල තියෙන ඇට දෙකන් අල්ලගන්න ගතිය ෆිල්ම් වලට ගේන්න අපි තාම දන්නෙ නෑ. අපි ඒක කරන්න හදන්නෙ සුදු හුරතල් පොඩි එවුන්, අලි පැටව් සහ නාඩගම් පෙන්නලා.\nකොහොමටත් ලංකාවෙ ආර්ට් ගැන සංවාදෙම හැදෙන්නෙ ජනප්රිය දේට විරුද්දව. යමක් ජනප්රිය නම් ඒකෙ මොකක් හරි අවුලක් තියෙනවා කියල. ජනප්රිය දේක තියෙන ඒ ජනප්රිය වීමේ ගුණය හොයාගෙන ඒක ඇතුලෙන් අලූත් නිර්මාණ ප්රවේශයක් ගන්නවා වෙනුවට ඒක පීචං කියල යටපත් කරන්නමයි ට්රයි එක. උදාහරණයක් විදිහට අජිත් මුතුකුමාරණගේ සිංදු වලට එරෙහි ප්රබුද්ද සංවාදය ගන්න පුළුවන්. ලංකාවෙ කිසිම මාධ්ය ප්රචාරණයක් නැතුව, උස්සලා තියෙන ඉන්ටවිව් නැතුව, ඕපන් ස්ටේජ් වලින් කෙලින්ම මිනිස්සු එක්ක සම්බන්ද වෙලා ලොකු මාර්කට් එකක් හදාගත්ත තැනක් කිසිම බරක් නොතියා නිකම්ම බාල්දු කරනවා. වෙන විදිහකට කිව්වොත් මේ පීචං කරන්නෙ රටේ ඉන්න මහා ජනතාවකගේ රසය. එතකොට ආර්ට් හැදෙන්නෙ ඒ මහා ජනතාවගේ රසයට ප්රතිවිරුද්දව. ඒ අයව පිටමං කරලා.\nමේ හින්ද සීරියස් විදිහට ජනප්රිය කලාවෙ යෙදෙන කට්ටිය ලංකාවෙ අල්පයි. කීයක් හරි හොයාගන්න පේමන්ට් විදිහට කරන වැඩවලින් තමයි අපේ ප්රධාන ධාරාව, සිනමාවෙ නම් වාණිජ සිනමාව හැදිලා තියෙන්නෙ. එක විදිහකට ගත්තොත් එහෙම පොප් වැඩක් කරන්න ඕන කරන සිනමා තාක්ෂණික දැනුමත් අපිට නෑ. තාක්ෂණය කියන්නෙ උපකරණ සහ ඒවා පාවිච්චි කරන හැටිය විතරක් නෙමෙයි. චිත්රපටියක් ඇතුලෙ ඒක භාවයන්, කාල අවකාශයන් හසුරුවා ගැනීමත් තාක්ෂණික වැඩක්. හරියට කතාවක් කියාගන්න බැරි ප්රශ්නෙත් එක්ක පොරබදන අපේ සිනමාවට දෙමළ සිනමාවෙ බල්ටි හිතාගන්නවත් අමාරුයි.\nමායා වගේ චිත්රපටි වලින් ලොකු වැඩක් සිද්ද වෙන්නෙ මෙතනදියි. ඉන්දියාවෙ හිට් වෙච්ච ෆිල්ම් එකක් අරගෙන ඒකට නොදෙවෙනි රීමේක් එකක් හදනවා කියන්නෙ අපේ රටේ සිනමාව සම්බන්ධයෙන් කාරණා ගොඩක් වර්ධනය වෙන තැනක්.\nප්රධානම එක කතාව කීම. මේක තමයි අපි සුබලබව නාගන්න තැන. ඉන්දියානු චිත්රපටිය තිබුණත් ඒක අපිට ගැලපෙන විදිහට යලි නිර්මාණය කිරීම හරියට සිද්ද වෙන්න ඕන. උදා විදිහට කාංචනා ඔරිජිනල් ෆිල්ම් එකේ තිබුන සිංදු ගොඩ මට මාර වාතයක් වුනා. ඒ කතාවෙ මට ගෙවා ගන්න අමාරු ඇදෙන සුළු තැන් තිබුන. ඒත් මායා රීමේක් එක හොඳට ටයිට් විදිහට කතාව ගන්නවා විතරක් නෙමෙයි ඒක අපිට හුරු පුරුදු තැන් එක්ක හරියට ගලපනවා.\nෆිල්ම් එක ගැන කිව්වහම ගොඩක් කාංචනා බලපු මගේ යාලූවො කිව්වෙ, මචං ඒ කැරැුක්ටර්ස් නම් ගන්න බෑ කියල. විශේෂයෙන් අතුරු චරිත. ඒත් ෆිල්ම් එක බලපු හැමෝටම කොයිතරම් සාර්ථකව මේ චරිත සිංහලට ඇවිල්ලා තියෙනවද කියන එක හිතාගන්නත් බැරි වුණා. සමහර තැන්වල මායා කාංචනාටත් වඩා ඉස්සරහින්.\nඒ වගේම දෙබස් රචනයත් අති සුපිරියි. ඒ දෙමළ ජෝක් සිංහලට ගේන කොට අපිට දැනෙන තැන් වලින් අල්ලලා තියෙන විදිහත් ඒ පාවිච්චි වෙන අති සාමාන්ය වචනත් රස නොමරා රස විඳින්න ඉඩ ඉතුරු කරනවා.\nඅධ්යක්ෂණයෙදි දෙබස් උච්චාරණය පවා දෙමළ චිත්රපටියෙ තැනටම ගේන්න ට්රයි කරනවා. මට හිතෙන්නෙ ඒක හොඳට ඞීටේල් ඇතුව රෙසිපිය පරීක්ෂා කිරීමක්. එක්කෙනෙක් දෙබස් කියද්දි අනෙකා එක එක විදිහට හුමිටි තියන, ඇද කරන සද්ද පාවිච්චි කිරීම හරහා ඒ කොමඩිවල තියෙන පන්ච් එක හොඳටම පවත්වාගන්නවා.\nචරිත නිරූපණය අතිනුත් මායා ගොඩ. පුබුදු සහ රංජන් නියමටම වැඬේ කරනවා. ෆිල්ම් එකේ ඉන්ටවල් එකෙනුත් පස්සෙ රංජන්ව ඉන්ට්රඩියුස් කරද්දි එයා දුවගෙන එන්නෙ සාරියක් ඇඳගෙන. චණ්ඩි ටිකක් එළවගෙන. එතනදි ලොකු අකුරෙන් සුපර් ස්ටාර් රංජන් රාමනායක කියල දාද්දි ඇත්තටම මූ ලංකාවෙ සුපර් ස්ටාර් නේද කියල හැ`ගීමක් එනවා. එයා මේ චරිතෙ කරන්න බාර ගත්ත එක එලියෙ සමාජය පැත්තෙන් වගේම චරිතෙ පැත්තෙනුත් ලොකු චැලෙන්ජ් එකක් ගේනවා. රංජන් වැඬේ ගොඩදානවා.\nපුබුදු චතුරංගත් රංජන් එක්ක කරට කර ඉන්නවා. එක එක චරිත අතරෙ මාරු වෙවී පුබුදුට ලොකු වැඩක් කරන්න තියෙනවා. ඒත් රාඝව ලෝරන්ස්ට කොහෙත්ම නොදෙවෙනි විදිහට පුබුදු කැරැුක්ටර් එක කරනවා. ලංකාවෙ නළුවො හරියට ප්ලේස් වෙන්න වගේම ඒ නළුවන්ට නිළියන්ට තමන්වම අභියෝගයක් වෙන්න මේ විදිහෙ රීමේක් හැදෙන එක ලොකු දෙයක්.\nමේ ෆිල්ම් එකේ අම්මා-පුතා, නැන්දා-ලේලි, සැමියා-බිරිඳ වගේම පෙම්වතා-පෙම්වතිය සම්බන්ධතාත් හොඳටම ජෝක් කරනවා. ඒ අවස්ථා අතිශය විකාර සහගත වුනත් අපි හොඳට දන්න ‘එසන්ස්’ එකකින් ඒ විකාරය ගැටගැහීම ඇතුලෙ ඒවා හොඳටම විශ්වාසනීය කරනවා. තේරෙන විදිහකට කිව්වොත් මේකෙ පුතා නිතරම ඉන්නෙ අම්මගෙ කරේ (ස්කූබි ෂැගීගේ කරේ ඉන්නවා වගේ). පුතාට චූ කරන්නත් අම්මා සිංදු කියන්න ඕන. ඒත් මොකද්දෝ විදිහකට මේ අම්මා පුතා සම්බන්දෙ අපි දන්න එකක්. එක්සැජරේට් වුනාට එසන්ස් එක රියල්. මෙතනදි මේ අම්මගෙ චරිතෙ කරන නිළියත් ඒ චරිතෙ උපරිමයෙන්ම කරනවා.\nප්රවේගය වගේ චිත්රපටි කරද්දි නාගත්ත මියුසික් පැත්තත් මායා ගොඩදාගන්නවා. ඒ දෙමළ සිංදුවල තියෙන පන්ච් එක ඒ විදිහටම තියෙන්න සිංහල වචන වලින් ලියවෙනවා. ඔරිජිනල් කෘතියෙ ජනප්රියතාවයට හේතු වන අංශුමය ලක්ෂණයන් පවා ග්රහණය කර ගැනීම මායා ලබන ජයග්රහණයක්.\nලංකාවෙ ළමයින් සහ ආච්චිලා බලන පවුලේ සිනමාව තමයි ප්රධාන ධාරාව කියල තහවුරු කරගත්ත මනස්ගාතය මායා වගේ චිත්රපටි නිසා කැඩෙනවා. ඒ වගේම ලංකාවෙ ජවිපෙට සමලිංගිකත්වය පවා දරාගන්න බැරි මොහොතක මාස් ඕඩියන්ස් එකක මායා ට්රාන්ස්ජෙන්ඩර් ගැන කතා කරනවා. හැමදාම ෆිල්ම් වල විහිළුවට ලක්කෙරුණු මේ ගැහැණු-පිරිමි චරිතය අන්ත කොමර්ෂල් හිට් එකක් ඇතුලෙ මානුෂීයකරණයක් ලබනවා. ඒ වගේ සංක්රාන්ති ලිංගිකයන් වෙනුවෙන් ස්ටේජ් එකක නැගලා කරන විසිල් වලින් ආචාර ලබන දේශනයක් පවා ෆිල්ම් එකට එනවා. සාමාන්යයෙන් චිත්රපටි ඇතුලෙ දේශන දෙන එක වාතයක් වුණත් මායා තියෙන්නෙ ඒ සියල්ල එකට ග්රහණය කරන්න පුළුවන් අවකාශයක. ඒක ඇතුලෙ ඕන දෙයක් සිද්ද වෙන්න පුළුවන්, ජනප්රියතාවයට බිඳකුදු හානියක් නැතුව.\nඉන්දියාවෙ මුස්ලිම් හින්දු අර්තය ලංකාවෙ දෙමළ සිංහල විදිහට චිත්රපටිය ඇතුලෙ පරිවර්තනය වෙනවා. මං ගොඩක් කැමති හාමුදුරුවන්ව පාවිච්චි කරන විදිහට. ලේසියෙන්ම දරුණු විරෝධයක් නැගෙන්න පුළුවන් තැනක් මායා සූක්ෂම විදිහට ජයගන්නවා. ඇමතියන් අතින් අන්ත ආසාධාරණයන්ට ලක්ව ජීවිත පවා අතුරුදන් වූ අය මළවුන්ගෙන් නැගී සිටිද්දීත් හාමුදුරුවන් ඉදිරිපත් වෙන්නෙ උන්ව බෝතල් වල දමා සාගර පත්ලට යවන්නයි. නහී වේරේන වේරානි.... එච්චරයි බුද්ධ වචනය.\nඊට වඩා මානුෂිකත්වයකින් මායා දිහා බලන්න ගිහි තරුණයෙක් වුණු මාලන්ටත්, වෛරයේ දෙව`ගන වුණු කාලිටත් පුළුවන් වෙද්දි හාමුදුරුවො කරන්නෙ ‘විය යුත්තක්ම වෙයි..’ කියල අත පිහිදා ගැනීමයි.\nලංකාවෙ පේ්රක්ෂාගාරය ගැන නැවත විශ්වාසයක් ඇති කරන්න මායාට පුළුවන් වෙනවා. සිංහල ජනතාව පුරුදු වෙලා හිටපු හිනා කතා නැති සීරියස් නැරඹීම වෙනුවට විසිල් ගහන, හිනා පලන සජීවී පේ්රක්ෂාගාරයක් මායා විසින් උණුසුම් කරනවා. මෙතෙක් කල් අපි අවුලක් හැටියට දැකපු නිශ්ක්රීය නැරඹීම තිරය ඉදිරියේ ප්රශ්නයක් නෙමෙයි තිරය උඩ පෙන්නන දේවල් වල ප්රශ්නයක් වග තහවුරු කරනවා.\nමේ රීමේක් සිනමාව ඇතුලෙ අපේ කර්මාන්තය ලබන පන්නරය විශාලයි. ඒ වගේම ඉතා දියුණු කර්මාන්තමය පසුබිමක් ඇති ඉන්දියාවෙ වගේ සිනමා ඇත්දැකීම් අපේ රටේ ඇතිවෙන්න තියෙන එකම ඉඩකඩත් මෙච්චරයි. අපි කොයිතරම් නිර්මාණශීලී වුණත් එහෙම වර්ධනය නොවුණු කර්මාන්තමය සම්බන්දතා මැද්දෙ අපේ සිතීමේ දුර සීමිත වෙනවා. ඒ අභියෝගය ජයගන්න තියෙන සාර්ථකම විදිහක් වෙන්නෙ දියුණු කොපි චිත්රපට රට ඇතුලෙ නිෂ්පාදනය වීමම විතරයි. වාණිජ හෝ ප්රධාන ධාරාවෙ සිනමාව මේ ශක්යතාව අත්පත් කර ගැනීම වැදගත් වෙන්නෙ ඒ අනුව අපේ ස්වාධීන සිනමාව පවතින තත්වයත් අනිවාර්යෙන්ම තීරණය වෙන හින්දයි.\n-චින්තන ධර්මදාස"}
{"text": "හිරු නාලිකාවේ මේ දින වල විකාශය වන රැල්ල වෙරළට ආදරෙයිටෙලි නාට්ය ඉතාමත් ජනප්රියත්වයට පත්ව ඇති ටෙලි නාට්යකි.සතියේ දින පහේම රාත්රි 8.30ට විකාශය වනවා.සත්යා එනතුරු ශිවා සහ බාබු බලා සිටිනවා.නමුත් ඇය හිතේ ඇති කෝපයට ශිවා දිහා නොබලා යනවා.බාබු සහ ශිවා බස් එක පිටුපසින් පැමිණ ඇගෙන් එසේ සිටීමට හේතුව විමසනවා.ඇය කිසිවක් නොකියා කේන්තියෙන් බලා සිටිනවා.තෝමස් බස් එක නැවැත්තුවද සත්යා තෝමස් හට බැන වැදි ඉක්මනින් එතැනින් යමු ලෙස කියනවා.සත්යා පන්තියට ගොස් හඩා වැටෙනවා.සිදු වූ සියල්ල සත්යා යෙනුකි හට පවසනවා.බාබු යෙනුකි හට ඇමතුමක් ගන්නවා.ඉන්පසු යෙනුකි සිදු වූ දේ බාබු හට කියනවා.සත්යා පල්ලියට යනවා.\nබාබු සහ ශිවා මත්පැන් පානය කර පැමිණෙනවා.ඉන්පසු දෙදෙනාම කතා කරමින් සිට එතැනින් යනවා.ඔවුන්ව ජුඩා දකිනවා.ඇන්ටා හට අමතා ඔහු කිසියම් දෙයක් කියනවා.ශිවා යන අතර මැද ශිවාගේ බියිසිකලය වැටෙනවා.කවුරුන් හෝ පාර හරහා ලණුවක් ඇඳ තිබුණා.ඉන්පසු එතැනට බාබු දිව එනවා.ඉන්පසු බාබු ඔහුව රෝහලේ නතර කරනවා.පසුදින සත්යා බසයේ යන විට ශිවා පාරේ නොමැති බව ඇය දැනගන්නවා.ශිවාගේ පියා ශිවා බැලිමට එනවා.ඉන්පසු ඩොක්ටර් ශිවාගේ තාත්තාට සිදුව ඇති දේ කියනවා.ඔවුන් සිටින තැනට කැතරින් පැමිණෙනවා. බාබු සහ ශිවාගේ පියා එළියට එනවා.ඉන්පසු සිදු වූ දේ බාබුගෙන් ඔහු අසනවා.සිදු වූ සියල්ල බාබු ඔහුට කියනවා.බාබු නැවතශිවා වෙත එනවා.යෙනුකි බාබු හට ඇමතුමක් අරගන්නවා.ඉන්පසු බාබු සිදු වූ සියල්ල යෙනුකි හට කියනවා.සත්යා බාබු හට කතා කර ශිවාගේ පින්තූරයක් එවන ලෙස කියනවා.බාබු ශිවාගේ පින්තූරයක් ගෙන සත්යාට යවනවා.සත්යා එය දැක හඬනවා.පසුදින සත්යා කැම්පස් නොගිහින් නිවසට වී සිටිනවා.තාත්තා සයිවර් ගෙනා බවත්එය කෑමට ඇයට කතා කරනවා.ඉන්පසු ඇය සයිවර් කමින් සිටින විට ඇයට ශිවා සමඟ සිටි දේවල් මතක් වෙනවා.\nසත්යාගේ කීමට යෙනුකි ශිවා බලන්න යනවා.ඔවුන් සිටින තැනට කැතරින් සහ තාත්තා පැමිණෙනවා.කෝප වන යෙනුකි එතැනින් පිට වනවා.කැතරින් ඒ කවුදැයි ශිවාගෙන් විමසනවා.මේ අතර බාබු යෙනුකි හට සියලු දේ පවසනවා.යෙනුකි සත්යාගේනිවසට පැමිණෙනවා.ඉන්පසු යෙනුකි සත්යා හට සියලු දේ කියනවා.ඔවුන් කතා කරමින් සිටින තැනට ජූඩ් පැමිණෙනවා.හොඳම යාළුවාගෙන් ගොඩක් පරිස්සම් වියයුතු බව ඔහු පවසනවා.යෙනුකි ශිවා හට ඇමතුමක් දි සත්යා හා ඔහුට කතා කිරීමට ඇමතුමක් අරගෙන දෙනවා.ඉන්පසු එතැනට ජූඩ් පැමිණෙනවා.සත්යා අතේ දුරකථනය තිබෙනු ජූඩ් දකිනවා.අළුතින් දුරකථනයක් ඇයට අරගෙන දෙන බව ඔහු කියනවා."}
{"text": "ශ්රී ලංකා ක්රිකට් කණ්ඩායමේ හිටපු සුපිරි ක්රීඩක සුරංග ලක්මාල් ආබාධයකට ලක්ව තිබේ.\nවිදෙස් මාධ්ය වාර්තා කර ඇත්තේ එංගලන්ත ප්රාන්ත ක්රිකට් තරගාවලිය අතරතුරදී ඔහු මෙලෙස ආබාධයකට ලක්ව ඇති බවයි.\nමෙම තත්ත්වය මත සුරංග ලක්මාල් හට ප්රාන්ත ක්රිකට් තරගාවලියේ ඉදිරි තරග අහිමිව ගොස් තිබේ.\nසුරංග ලක්මාල් එංගලන්තයේ Derbyshire කණ්ඩායම සමඟ වසර 2ක කාලයක් සඳහා ගිවිසුමකට එළඹ ඇත.\nමෙම තරගාවලියේ සුරංග ලක්මාල් මේ දක්වා පැවති තරගවලදී කඩුලු 15ක් දවාගැනීමට සමත් විය.\nසුරංග ලක්මාල්ගේ වැලමිටේ ඇතිව තිබෙන ආබාධ තත්ත්වය සුවකිරීම සඳහා ඔහු ඉදිරියේදී ශල්යකර්මයකට ලක්කිරීමේ සූදානමක් පවතින බව විදෙස් ක්රීඩා මාධ්ය වාර්තා කර තිබේ.\nCOMMENTS"}
{"text": "සම්පූර්ණයෙන්ම සූර්ය ශක්තියෙන් ආරෝපණය කළ හැකි ත්රිරෝද මෝටර් රථයක් එළිදැක්වීමට ඇමරිකානු සමාගමක් වන Aptera සමාගම කටයුතු කර තිබෙන අතර එහි පළමු batch එක එය දිනක් තුළ සම්පූර්ණයෙන්ම අලෙවි වී අවසන් වූ බව වාර්තා වෙනවා.\n$26,000 ක් එනම්, ආසන්න වශයෙන් රුපියල් ලක්ශ 48ක පමණ මුදලකට මිල නියම කර තිබූ මෙම මෝටර් ත්රිරෝද රථයේ flagship මාදිලිය වරක් ආරෝපණය කිරීමෙන් 1,600km ක දුරක් ගමන් කිරීමට හැකියාව තිබෙන බව මොවුන් පෙන්වා දෙනවා.\nමෙම flagship මාදිලිය 100kWh ධාරිතාවයකින් යුතු බැටරියකින් සන්නද්ධ කර තිබෙන අතර එය අනෙක් මාදිලි සඳහා 25kwh හා 65kwh ධාරිතාවෙන් යුතු බැටරි භාවිතා කර තිබෙනවා.\nකලින් සඳහන් කළ පරිදි මෙම මෝටර් රථය plug-in charging කල හැකි වුවද මෙම මෝටර් රථයට යොදාගෙන තිබෙන සුර්ය බල තාක්ෂණය මගින් දිනකට සැතපුම් 40 ක පමණ දුරක් ධාවනය කිරීම සඳහා අවශ්ය බලය ලබාගැනීමට හැකියාව ලැබෙනවා.\nසාමාන්යය ඇමෙරිකානු පුද්ගලයෙකු විසින් දිනකට මෝටර් රථයක් භාවිතා කරමින් ගමන් කරනු ලබන දුර ප්රමාණය කිලෝමීටර් 46ක් පමණ වන බව සමීක්ෂණයකින් හෙළිදරව් වී ඇති අතර, ඒ නිසා මෙම සමාගම පෙන්වා දෙන්නේ මෙය මිලදී ගන්නා බොහෝ පාරිභෝගිකයින් හට එය කිසිම දිනයක plug-in charge කිරීමට අවශ්ය නොවනු ඇති බවයි.\nදෙදෙනකුට ගමන් කිරීමට හැකියාව ඇති මෙම ත්රිරෝද මෝටර් රථය ඉතාම ආකර්ෂණීය ලෙස design කර ඇති බව දක්නට ලැබෙන අතර ඒ සඳහා භාවිතා කර තිබෙන තාක්ෂණය හා අමුද්රව්ය පවා driving range එක හැකි පමණ වැඩි කරගැනීම ඉලක්ක කොට භාවිතා කර තිබෙනවා.\nඑමෙන්ම liquid-cooled electric motors යුගලයක් මඟින් මෙහි flagship මාදිලිය බලගැන්වෙන අතර එය තත්පර 3.5 ක් තුළ 60mph වේගයක් ලබාගැනීමට සමත් වෙන අතර අනෙක් මාදිලි තත්පර 5.5 ක් තුළ එම වේගය ලබාගැනීමට සමත් වෙනවා.\nඑමෙන්ම මෙහි අන්තර්ගත කර තිබෙන අඟල් 15 සුවිසල් තිරය මඟින් රියදුරන්ට රථය සම්බන්ධ ඕනෑම වෙනස්කමක් සිදු කිරීමට අවශ්ය settings ලබා දෙන අතර එමඟින් රථයේ කාර්යක්ෂමතාවය සහ driving range එක පිළිබඳව දත්ත ලබාදීම ද සිදු කෙරෙනවා.\nවරක් ආරෝපණය කිරීමෙන් 1,600km ක පමණ විශාල දුරක් ධාවනය කර හැකි එකම මෝටර් රථය මෙය වීම සුවිශේෂී කරුණක් වන අතර දැනට වෙළෙඳපොළෙහි තිබෙන වෙනත් කිසිඳු විදුලි මෝටර් රථයක් එම range එක ආසන්නයට හෝ පැමිණීමට සමත් වී නැහැ.\nමේ පිළිබඳව වැඩිදුර විස්තර දැනගැනීම සඳහා Independent වෙබ් අඩවිය සහ Telematics News වෙබ් අඩවිය භාවිතා කළ හැක."}
{"text": "කාන්තාවන්ට මත්පැන් තහනම ලිහිල් කළ ගැසට්ටුව ඉල්ලා උසාවි ගිය සමනලී ෙෆාන්සේකා කියන කතාව\nකාන්තාවන්ට මත්පැන් මිලදී ගැනීම, එවැනි ආයතනවල සේවය කිරීම තහනම් කිරීම පිළිබඳ පසුගිය සතියේ වැඩි අවධානයක් යොමු වුණා.\nඒ බව දැනගන්නේ මේ සම්බන්ධව නිකුත් වූ ගැසට් නිවේදනයක් හා එය අවලංගු කිරීම පිළිබඳ නැඟුණ විවිධ මතවාද අනුවයි.\nමේ පිළිබඳව කාන්තාවන්ගේ අවධානය යොමු වුණෙත් ඊට පසුවයි. කාන්තාවන්ට සම අයිතිය රැක ගැනීම සඳහා කාන්තාවන් කිහිපදෙනකු ඊට එරෙහිව අධිකරණය හමුවට ගියා. එහි මූලිකත්වය ගෙන ක්රියා කළ පිරිස අතර සිනමා නිළි සමනලී ෙෆාන්සේකා ඉදිරියෙන්ම සිටිනවා. ඒ නිසාම අපි ඇයගෙන් ඒ පිළිබඳ විමසීමක් කළා.\nසමනලී ෙෆාන්සේකා කියන්නෙ තරුණ පරපුරේ නමක් දිනාගත්ත රංගන ශිල්පිනියක්. ඉතින් ඇයි මේ වගේ දේකට කතා කරන්න හිතුවෙ?\nමම දන්නෙ නෑ මම නමක් හදාගෙන ඉන්න රංගන ශිල්පිනියක් කියලා කියන්නෙ කොයි පදනමින් ද කියන එක. නමක් හදාගන්නවා කියන පදනම නෙමෙයි, අපි ඕනෑම ක්ෂේත්රයක වැඩ කරන්න ඕනෑ. ඒ වැඩ කරනකොට වැඩ ගැන කතා කරනවා මිසක් එතැනින් එහාට මගෙ ගැන කතා කරන දේ මට වැඩක් නෑ. ඒකත් එක්ක සමාජය හිතන විදියෙ සුචරිතවාදී චරිතයක් වෙන්නත් මට අවශ්ය නෑ. මට මගෙ හිතට එකඟව අවංකව ජීවත්වීමේ පදනමක් තියෙන්නේ. ඒ නිසා මේ ප්රශ්නෙදි ඒ ගැන කතා කරන එක මට නම නැතිවීම පිළිබඳ ගැටලුවක් නෑ.\nතරුණ පරපුර මේ දේවල්වලට ඇබ්බැහි වුණොත් එහි වගකීම ඔබලාටත් දරන්න වෙනවා නේද?\nමෙහිදී පළමුවෙන්ම කියන්න ඕනෑ මේ මත්පැන් පිළිබඳ ප්රශ්නයක් නෙවෙයි. ආණ්ඩුක්රම ව්යවස්ථාවෙ තියෙනවා මූලික අයිතිවාසිකම් පරිච්ඡේදයේ ආගම, ජාතිය, ස්ත්රී, පුරුෂ සමාජභාවය අනුව කාටවත් වෙනස්කොට සලකන්න බෑ කියලා. හැමෝටම සමානාත්මතාවයෙන් සැලකිය යුතුයි කියලා නීතියක් තියෙනවා.\nඑතකොට මම කාන්තාවක් වීම නිසාම මේ නීතියෙන් කාන්තාවට අසමානතාවක් සිද්ධ වෙනවා නම් ඒ පිළිබඳ තමයි අපි කතා කරලා තියෙන්නෙ. මේ මොහොතේ මේ සිදුවීම උඩට ආපු ප්රශ්නයක් නිසා මේ ගැන කතා කළේ.\nමෙවැනි ප්රශ්න තවත් අැති. විශේෂයෙන්ම සමාජය ඉදිරියේ සංස්කෘතිය, සමාජය හා වෙනත් ආගම් ඒවා ඉදිරියේ සමාජයේ එල්බගෙන ඉන්න විවිධ මතවාදයන් ඇතුළෙ ස්ත්රියට නොසලකා හැරීම් ස්ත්රියට අසමතුලිතව සැලකීම් සහ අඩුකොට සැලකීම් සිද්ධවෙනවා. ඒක වෙනම කතන්දරයක්. මේ සිදුවීම මුළු රටේ නීතිය ඉදිරියේ වුණු දෙයක්. ඒක එහෙම වෙන්නෙ කොහොම ද?\nනීතිය තුළත් මෙවැනි දේවල් සිදුවෙනවා නම් ගැහැනියට එහි ලොකු අසාධාරණයක් තියෙනවා. ඒ ගැන මෙතැනදි කතා කරන්නෙ. එහෙම නැතිව ළමයි මේ දේට ඇබ්බැහි වෙනව ද? බීලා කානුවක් ඇතුළෙ වැටිලා ඉන්න ඕනැ ද? බීගෙන දඟලන්න ඕනැ ද? එවැනි ගැටලු නෙමෙයි මේ. කාන්තාවන්ට මේ වගේ නීතියක් තියෙනවා නම් ඒවා පිරිමින්ටත් තියෙන්න ඕනෑ. පිරිමින්ට අමුතු නීතියකුයි කාන්තාවන්ට වෙනම නීතියකුයි තියෙන්න බෑ කියන තැන මම ඉන්නෙ.\n1951 දී ඔලිවර් ගුණතිලක ස්වදේශ කටයුතු ඇමැති කාලෙ කාන්තාවන්ට මත්ද්රව්ය විකිණීම, මිලදී ගැනීම, අලෙවි කිරීම තහනම් කරලා තිබුණා. එහෙම තියෙද්දිත් මේ දේවල් වෙනස් කරන්න කියන්නෙ ඇයි?\nඇයි කාන්තාවන්ට විතරක් ඒ දේ කරලා තියෙන්නෙ.\nඅපේ රටේ සාම්ප්රදායික බවක් තියෙනවා නේද?\nඅන්න ඒක තමයි ප්රශ්නෙ. ඒක ඇයි කාන්තාව විතරක් රකින්න ඕනෑ. සංස්කෘතිය සදාචාරය කියන දේවල් කාන්තාවගෙ පිටේ පමණක් පැටවෙන්නෙ ඇයි? ඒ වගෙ වගකීම පිරිමින්ටත් වෙන් කරන්න පුළුවන්ෙන්.\nමේ දේවල්වලින් ඉදිරියට පවුල් ප්රශ්න ඇති වුණොත්?\nමම අහන්නෙත් ඒක තමයි. මේ සඳහා චින්තනයෙ වෙනසක් තමයි අවශ්ය වෙන්නෙ. එහෙම නැතිව මේ හැමෝම කතා කරන දේනෙ. ඔළුවෙ ඇතුළෙ චින්තනයෙ වෙනසක් ඇති කරන්න ඕනෑ. නැත්නම් ගැහැනියට පමණක් නොවෙයි ගැහැනිය තලා පෙළා දැමීමෙන් ගැහැනිය පිට සදාචාරය පැටවීමෙන් පමණක් නෙවෙයි පවුල් ප්රශ්න ඇතිවෙන්නෙ.\nමේ ආසියාතික රටක් නේද?\nමේ බටහිර - ආසියාතික ප්රශ්නයක් නෙමෙයි. මේ මානව සංහතිය පිළිබඳ ප්රශ්නයක්. පුරවැසියන් පිළිබඳ ප්රශ්නයක්. මේ චින්තනය වෙනස් කරන්න ඕනෑ කියන දේ තමයි මම කියන්නෙ.\nජනාධිපතිතුමා මතට තිත තියන්න ඕනෑ කියලා කියද්දි මේ විදිහෙ දේවල් කරන්නෙ එතුමාට එරෙහි වීමට ද? නැත්නම් යම් කෙනෙක්ගෙ පෙළඹවීමකට ද?\nඑහෙම කිසි පෙලඹවීමක් නෑ. මතට තිත තියන්න. ඒක ප්රශ්නයක් නෑ. එහෙනම් පිරිමින්ටත් ඒක තියෙන්න ඕනෑ. මතට තිත තියන එක හොඳයි. මත්පැන් අලෙවිය ලංකාවෙ නවත්තන්න. තියන්නම එපා. ඒවටත් තව කතිකාවන්, සාකච්ඡාවන් තියෙයි. ඒත් ඒ දේ කරනව නම් පිරිමින්ටත් ඒක තියෙන්න ඕනෑ. මොකද කාන්තාවන්ගෙ අයිතිය, නිදහස, අස්ථනය, අවකාශය කියන එක තීරණය කරන්න පිරිමියාට බෑ. පිරිමියාගෙ නීතියට බෑ. ඒක කාන්තාවන්ගෙ අයිතිවාසිකමක්. මොකද පිරිමින්ට තියෙන අයිතිවාසිකම් අපිට නැතිවෙන්න බෑ. මේ දේ ඇවිල්ලා සංකේතයක් වගේ. මේ සංකේතාත්මක වැඩ වර්ජනයක් වගේ දෙයක්. මේ මත්පැන් පිළිබඳ ප්රශ්නයක් නෙමෙයි. මේ මොහොතේ කතිකාවක් ඇතිවිය යුතු ගැඹුරු ගැටලුවක්. මිනිසුන්ගෙ ඔළුව පෑදෙන්න ඕනෑ මෙහෙම දෙයක් වෙමින් පවතිනවා කියලා. අපි වෙනුවෙන් තීරණ ගන්න ගැහැනිය වෙනුවෙන් තීරණ ගන්න පිරිමියාට බෑ කියන දේ. මෙච්චර කල් වුණෙත් ඒ දේනෙ. නීතිය එක හා සමානයි හැමෝටම. නීතිය ඉදිරියේ හැමෝම යටහත්. ඒක තමයි හරි දේ. ඉතින් ඇයි ගැහැනියට විතරක් වෙන්කොට සලකන්නෙ.\nධනු විජේරත්න"}
{"text": "පුංචි දරුවෝ ඉන්න දෙමාපියන්ට තමන්ගේ ළමයා හා හපුරා කියලා පාසලකට යවන දිනය අමරණීය දිනයක්නේ. ඒත් ඒ අමරණීය දිනය උදාකරගන්න නං දැන් දාහක් දේවල් සපුරාගන ඉන්න ඕන. සමහර දෙමාපියන් තමන් ගේ දරුවා මොන පාසලට ද යවන්නේ කියලා තීන්දු කරන්නේ අම්මගේ බඩට ළමයා එන්නත් කලින්.\nමොකද කලින්ම පදිංචිය තහවුරු කරගන්න ඕන හන්දා දාහක් බේගල් ඇද බා හොර ලියැවිලි හදලා සුපිරි පාසලක් ළඟ තැනක් වෙන් කරගන්නවා. හැබැයි මේකට ඉතිං යහමිං මිල මුදල් එහෙම තියෙන්න ඕන.\n|ගූගල් වෙතින් උපුටාගන්නා ලදී|\nඑහෙමත් නැත්තං ඉතිං කාසි පොදි හෝ දේසපාලක පන්දං කියන ඒවා ඕන කොරනවා. කෙටියෙන්ම කිව්වොත් පාසලකට දරුවෙක් දාගන්නවා කියන එක දැන් හැම එකාටම මුදල් හොයන අපූරුම යාන්ත්රණයක් වෙලා.\nපදිංචිය කුලියට දෙන තැන් වැහි වැහැලා. දරුවන් සුපිරි පාසලකට දාල දෙන්නං කියා අත මිට පුරෝගන්න තැරැව්කරුවෝ හැම තැනම. එහෙන් විදුහල්පතිලා අල්ලස් ගන්නවා. තව ලිංගික අල්ලසුත් ඉල්ලනවා.\nඉතිං දෙමාපියන්ට ග්රාම නිලධාරීයාගේ පටන් හැම අස්සක මුල්ලකම රිංගන්ඩ වෙනවා. සියලු සුදුසුකං තිබුණත් මේ ඉල්ලන ලියැවිලි ගන්න අමා දුකක් විදින්නම වෙනවා. ඒ වෙනුවෙන් දින ගණනාවක් ම නිවාඩුත් දාන්නම වෙනවා.\nඉතිං හැම අවුරුද්දෙම ජූනි මාසේ වන විට අධ්යාපන අමාත්යංශයෙන් පළමු ශ්රේණියට දරුවන් ඇතුළත් කරගන්න චක්රලේකය නිකුත් කරනවා.\nඒකත් අවුරුද්දෙන් අවුරුද්දට වෙනස්. ඉතිං ඒ චක්රලේක ගන්න ඒවා එනකං මග බලන් ඉන්න වෙනවා දෙමාපියන්ට. සාමාන්යෙයන් වෙනදාට කෙරුණේ චක්රලේක පුවත් පත් දැන්වීමක් හෝ පුවත් පත් නිවේදනයක් විදියට එළි දැක්වීමයි. ඔන්න ලබන අවුරුද්දේ පළමු පන්තියට ළමුන් ඇතුළත් කරගන්නා චක්රලේකය ඊයේ හවස පුවත් පත්වලට නිකුත් වුණා. එය අද පුවත්පත්වල තියනවා.\nපුදුමේ කියන්නේ ඊයේ රෑ වෙනකොට ඒ ලියැවිල්ල පිටකොටුවේ සල්ලිවලට ගන්ත තිබුණනේ. ඒ කියන්නේ එම චක්රලේකය අමාත්යංශයෙන් පන්නගන ඒ පැය කීපයෙ ඇතුළත මුද්රණය කරලා බෙදාහැරලත් ඉවරයි. ඉතින් මේවා මුද්රණ වෙළෙන්දන්ගෙම ගිණුමට විතරක් යන දේවල්ද කියන එකයි ප්රශ්නේ."}
{"text": "කවුද මේ ජෝර්ජ් සොරෝස් - දන්නේ නැති නම් මෙන්න\nකොලඹදී පැවති එකාබද්ධ විපක්ෂයේ මාධ්ය හමුවේ දී පිවිතුරු හෙළ උරුමයේ නියක පාර්ලිමේන්තු මන්ත්රී උදය ගම්මන්පිල මෙසේ අදහස් පල කලේය. ජේම්ස...\nhttp://www.sathhanda.com/2016/01/blog-post_42.html\nකොලඹදී පැවති එකාබද්ධ විපක්ෂයේ මාධ්ය හමුවේ දී පිවිතුරු හෙළ උරුමයේ නියක පාර්ලිමේන්තු මන්ත්රී උදය ගම්මන්පිල මෙසේ අදහස් පල කලේය.\nජේම්ස් පැකර් වෙනුවට ජෝජ් සොරොස්\nආණ්ඩුව අඩම්බරයෙන් කියුවා අට වැනිදා පැවැත්වෙන ආර්ථික සමුළුවට කෝටිපති ව්යාපාරික ජෝජ සොරොස් ප්රධාන දේශනය පවත්වන්න මේන්න ලංකාවට ආවෝ කියලා. කෝටිපතියෙක් බව ඇත්ත. ලෝකයේ ගිය අවුරුද්ද වන විට 30 වෙනි වැඩිම ශුද්ද වත්කම් තියෙන්නේ සොරොස්ට තමයි. ඔහු කොටිපතියෙකු වුනේ ලෝකය පුරා කොටස් වෙළදපොළවල් , විදේශිය විනිමය වෙළදපොළ කඩා වැට්ටිමෙන්. අපිට ඒ කළේ කියුවේ ජේම්ස් පැකර් කියන සුදු අන්තුවා ආයොජකයෙක් විදිහට ගෙනවා කිපු මේ ආණ්ඩුව ඉට වඩා සුදු අන්තුවෙක් තමයි දේශනය කරන්න ගෙන්නේ. ජේම්ස් පැකර් ගෙන් අවදානමට ලක් වන්නේ පෞද්ගලික ධනය ජෝජ සොරොස් ගෙන් කඩා වැටෙන්නේ රටේ ධනය, ආර්ථිකය, විනිමය අනුපාතය, එහෙනම් ජේම්ස් පැකර් නකර නම් ජෝජ සොරොස් ඊට වඩා දහස් ගුණයක් නරකයි.\n1982 ඔක්තොම්බර් මාසේ 26 වෙනිදා බිත්රාන්ය නම් කළේ කළු බදාදා කියලා. එදා සොරොස් විසින් ඩොලර් 10ක් වටින පවුම් එක්දින වෙළදපොළකින් විකිණිමට ඉදිරිපත් කිරීමෙන් එංගලන්තයේ මුල්ය වෙළදපොළතුල පවුම එක්දිනකින් 26%කින් පමණ අවප්රමාණය වුණා. පවුම් බිලියන 15ක් පමණ පාඩුවක් එංගලන්තයේ බැංකුවට සිදුවුණා. යුරෝපියානු විදේශ විනිමය යාන්ත්රනයෙන් බිත්රන්යයට ඉවත් වෙන්න කියලා බල කරන මට්ටමට මුල්ය වෙළදපොළ පත්කරේ සොරොස්. එවගේම ප්රංශයට ගිහින් කොටස් වෙළදපොළේ අභ්යන්තර තොරතුරු දැනගෙන කොටස් වෙළදාමේ යෙදිම නිසා ප්රංශයේ ශේඨාදිකරණයෙන් ඔහු වැරදිකරු කරලා යුරො නව ලක්ෂ හතලිස්දාහක දඩයක් ගැහුවා. මේකට විරුද්ධව යුරෝපා අධිකරනයට අභියාචනයක් කරා අධිකරනය කියුවේ නෑ ඔබ වැරදිකරුම තමයි. තායිලන්තය සහ මැලේසියාවේ 1997 දී ඇතිවු ආර්ථික කඩා වැටිමට විදේශ විනිමය අනුපාතය කඩා වැටිම තමයි මුල් ආරම්භය. කොටස් වෙළදපොළ කඩා වැටුණා සමස්ත ආර්ථිකයමත් ඉට පසු කඩා වැටුණා. පිටිපස්සේ සිටියේ සොරොස්. ඔහු විසින් කෙටි කලයක් තුල ඔහුගේ ආයෝජන ඇද ගැනීම නිසා තමයි මෙය සිදුවුණේ. ඔහු මුල්ය යුධ අපරාධකරුවෙක් කියලා තමයි ආචාර්ය මහතිර් මොහොමඩි කියුවේ. තායිලන්තය සහ මැලේසියාවේ නිවාඩුවක් ගත කරන්නවත් යන්න බැරි සොරොස්ව අපේ රටේ ආරාධනා කරලා ගෙන්න ගන්නවා. මොහුගේ භයාණකම කම තමයි දේශපාලකයෙක් සමග තරහා වුවහොත් කොටි ගණන් ධනය වියදම් කරලා ආණ්ඩුව පෙරලනවා. 2004 දී ජෝජ්බුෂ් සමග තරහිවී රාජ්ය නොවන සංවිධාන 527කට ඩොලර් මිලියන 58ක් දුන්නා ඔහුට විරුද්ධව මැතිවරණ මඩ ව්යාපාර සිදු කරන්න. එතුමන්ගේ කියමනක් තියෙනවා මොසස් හා ජිසස් මෙන් දෙවියන් වහන්සේ එවු පණිවිඩකරුවෙකු බව මටත් හැගෙනවා කියලා. මෙවැනි මානසික රෝගින්ව ප්රධාන දේශන ගෙන්වන අයගේ මොළය පරික්ෂාකිරිම නව වසර සුබ කර ගැනීමය හැකිවේවි යැයි මගේ අදහස. මෙවැනි මානසික රෝගින් තක්කඩියන් ඉදිරියෙන් තියාගෙන මේ වසර අරභනවා නම් 2015 මෙන් 2016 වසරත් අඳුරුතම අවුරුද්දක් වේවි කියලා තමයි මගේ විශ්වාසය.\nහණුමා යළිත් ලංකාවට ගිණිතියයි ද?\nහණුමා පාළම ගැන මම කතා කරාම මහාමාර්ග ආමත්ය ලක්ෂ්මන් කිරිඇල්ල මැතිතුමා ගිය සතියේ පිලිතුරක් දිලා තිබුණා ඉන්දියාවේ ඇමති කියනවා පාලම හදනවා අගමැතිතුමා කියනවා පාළම හදන්නේ නෑ කියලා ගම්මන්පිල ඇයි ඉන්දියාවේ ඇමතිව විශ්වාස කරන්නේ කියලා. මට නම් ඉන්දියාවේ ඇමතිකෙනෙක් පාර්ලිමේතුවේ ප්රකාශයක් කරාම එකේ විශ්වාසය නම් කඩ වෙලා නෑ. අපේ අගමැතිතුමා කියුවා දින 100න් පාර්ලිමේන්තු මැතිවරණයක් තියනවා කියලා එහෙම දෙයක් වුණේ නෑ. ගිය මාසේ කියුවා අයවැයේ සංශෝදන ගණනාවක් ප්රකාශයට පත්කරා හැබැයි ඒ කිසිම අයවැය සංශෝදනයක් අයවැයට ඇතුලත් නොකර රවි කරුණානායක මැතිතුමා ඉදිරිපත් කල අයවැයවමයි ගෙඩිය පිටින් සම්මත කර ගත්තේ. එවගේ අපේ අගමැතිතුමා පාර්ලිමේන්තුවට බොරුකිමේ සංස්කෘතියක් තියෙනවා. අපිට ඉන්දියාවේ එහෙම ආරංචි වෙලා නෑ. අපි හිතමු ලක්ෂ්මන් කිරිඇල්ල ඇමැතිතුමා කියන ආකාරයට අගමැතිතුමා පාලම හදන්න සකච්චා කළේ නෑ. ඉන්දියාව කියනවා අපි එක මාර්තු මාසයේ හදනවා ඩොලර් මිලියන 5.2ක ණයක් ඉල්ලලා ආසියානු සංවර්ධන බැංකුවට ඉදිරිපත් කරපු ණය ඉල්ලුම් පත ණය ලබා දීම ප්රමාද වුණේ පාරිසරික ඇගයිම් වාර්තාව ප්රමාද නිසා නැත්නම් වැඩ පටන් ගෙන. අපි හිතමු ලක්ෂ්මන් කිරිඇල්ල ඇමැතිතුමා කියන්නේ ඇත්ත එක බොරුවක් වෙනවට වඩා භායනකයි ඇත්තක් වෙන එක. ලංකාවේ කිසිම අනු දැනුමක් නැතුව ඉන්දියාව ලංකාව යාකරන පාලමක් හදනවා කියලා තමයි මේ ආණ්ඩුව අපිට කියන්නේ. මේක දැනුවත්ව කරනවට වඩා භායානකයි. මේ පාළම ඉන්දියානු බලහත්කාරයක්, ආක්රමණයක්. රාමයනයේ සදහන් ආකාරයට මිට වසර දස දහසකට කලිනුත් රාමයි හණුමයි එකතුවේලා ලංකාවට බලහත්කාරයෙන් පාළමක් හැදුවා. ඒ පාළම දිගේ ආවා රාම මේ රට යටත් කර ගත්තා. තමන්ගේ රුකඩ විභිෂනලට මේ රට පාලනය කරන්න ඉඩ දීලා රාමට ඔන විදිහට රට පාලනය කරා. හණුමා වලිගේ ගිණිතියගෙන හණුමා පාලමෙන් ඇවිල්ලා මුළු ලංකාවම ගිණිතැබුවා. වසර දස දහසකට පසු යළිත් රග දක්වන්නේ රාමායනයද කියලා අපිට කිරිඇල්ල ඇමතිතුමා දුන්නු උත්තරයෙන් හිතෙනවා.\n– අරවින්ද අතුකෝරල"}
{"text": "දරුවන්ට දෙමව්පියනුත්, දෙමවුපියන්ට දරුවනුත් තරමට වටිනා වස්තුවක් මේ මිහිපිට තවත් නොවේ. දෙමව්පියන්ගෙන් දරුවනට ලැබෙන සෙනෙහස සහ රැකවරණයට සම කල හැකි අන් කිසිවක්ද නොමැත. මව් පිය සෙනහස දන්නා කෙනෙකුට මේ පිළිබඳව පුන පුනා කියා දැක්වීම අර්ථයක් රහිතය. මව් කුස ඔබ පිළිසිද ගත දිනයේ පටන් ඔබ වෙනුවෙන් ඔවුන් කල ඇති මෙහෙය වචන කිහිපයකින් විස්තර කිරීම කිසි ලෙසකින් වත් කල නොහැක්කකි. කුඩා බිලිදුන් කසල ගොඩවල, ගං ඉවුරුවල අතරමන් කර යන මව්වරුන් සිටින සමාජයක, දහසක් අපහසුතා මැද ඔබ රැක බලා ගැනීමම ඔවුන්ට දිවිය පුරාවටම කෘතවේදී වීමට ප්රමාණවත්ය. දෙමව්පියන්ගේ සෙනෙහස සහ ආශීර්වාදය උපරිමයෙන් ලබා ගන්නට හැකි වන්නේ උපරිම වසනවන්තයින්ට පමණකි. දෙමව්පියන්ගේ රැකවරණය නොසිතු නොපැතූ ලෙස අහිමි වී ගියහොත් ? එවැන්නක් සිදුවීම ගැන කතා කරන්නට නොව සිතන්නටවත් සිත ඉඩ නොදේ. නමුත් මව හෝ පියා හෝ මව පියා දෙදෙනාගේම රැකවරණය අහිමි දරුවන් සමාජයේ දුලබ නොවේ. මව්පිය රැකවරණය අහිමිව ගියද ජීවිතය අසාර්ථක කර නොගෙන සාර්ථකව එයට මුහුණදී ජය ගත්තෝ බොහෝය. ඒ සඳහා අවශ්ය ශක්තිය ගොඩ නගා ගන්නට හැකි වන්නේත් තමන්ටමය. ඔවුන්ගේ වියෝවකදී දැනෙන වේදනාවට සම කල හැකි වේදනාවක්ද නොවේ.\nඔබ නොසිතු මොහොතකදී මවගේ හෝ පියාගේ රැකවරණය අහිමි වුවහොත්:\nඔබ නොසිතු මොහොතකදී මවගේ හෝ පියාගේ රැකවරණය අහිමි වුවහොත්:\nදුක තුනී කර ගැනීමට ඔබට අවශ්ය තරම් කාලය ලබාගන්න.\nඑක් එක් පුද්ගලල්යින්ට දුක තුනී කරගැනීම සඳහා විවිඩ කාල සීමාවන් ගතවේ.සමහරෙක් ස්වභාවයෙන්ම ඉක්මනින් දුක තුනී කරගැනීමට සමත් වුවත් සමහරෙක් ඒ සඳහා දිගු කාලයක් ගත කරයි. ඔබ ගැටෙන්නේ ඔබේ දිවියේ මුහුණ දීමට සිදුවන විශාලම වියෝවක් සමගය. එම නිසාම ඒ දුක තුනී කරගැනීම සරල නොවන ක්රියාවලියකි. ඒ සදහා ඔබට අවශ්ය තරම් කාලය ලබාගන්න.\nහිතවතෙකුට කතා කරන්න, ඔබේ හිතේ ඇති දේ පවසන්න\nඔබේ හිතේ ඇති ශෝකය සිත තුලම හිර කරගෙන පීඩා විදිනවට වඩා ලගම මිතුරෙකුට හෝ හිතවතෙකුට ඒ පිළිබඳව පවසන්න. එය ඉක්මනින් දුක තුනී කරගැනීමටත් ඔබට උදව්වක් වේවි. හිතවතෙකුට කතා කිරීමට අකමැති නම් ඔබේ පාසලේ හෝ රැකියා ස්ථානයේ ඔබ වෙනුවෙන් රැදී සිටින උපදේශයෙකුට කතා කරන්න. දැන් අප රටේ බොහෝ පාසල් වල සහ රැකියා ස්ථානවල ඔබේ ගැටළු කතා බහ කරගැනීම සදහා විශේෂ උපදේශකවරයෙකු සිටීම සුලබව දැකිය හැක්කක්.\nපිරිහුණු ශක්තිය ක්රමයෙන් නැවත ගොඩ නගා ගන්න.\nමව්පියන්ගේ වියෝවකදී ඔබව අධෛර්යයට පත්වීම සාමාන්ය දෙයක්. නමුත් සදාකාලිකවම දුකින් දුර්මුඛව සිටීමෙන් ඔබට හෝ මියගිය දෙමව්පියන්ට ප්රයෝජනයක් නොමැත. මියයන්නට පෙර මව්පියන් ඔබ කෙරෙහි තැබූ බලාපොරොත්තු අපමණය. ඔබ සදාකාලිකවම දුකින් පීඩා විදින අයෙකු වනු දැකීම ඔවුන්ගේ බලාපොරොත්තුව නොවේ. දුක තුනී කරගන්නට ගන්න උත්සහයීදීම, ඔබ කලින් ගත කල ජීවිතයටම නැවත ගමන් කිරීමට උත්සහ කරන්න. වැටුණු තැනින් නැගිට ඔබේ කටයුතු මැනවින් ඉටු කරගැනීමට අවශ්ය ශක්තිය ගොඩ නගා ගන්න.\nපුර්ව දේවතාවා හැමදාමත් මතකයේ තබා ගන්න.\nඅද ඔබ ළඟ සිටියේ නැතත් ඔවුන් නිරතුරුවම ඔබේ දිවියේ කොටසක් වීම වැළක්විය නොහැක. මන්දයත් ඔබ අද සිටිනා තත්ත්වයට පැමිණීමට පදනම කැපුවේ ඔවුන්ය. ඔවුන් සමග සතුටු වුනු අවස්ථාවන් හැමදා මතකයේ තබාගන්න. ඔවුනට ඔබේ හදවතේ ඇති ස්ථානය හැමදාමත් සුරක්ෂිත කරගන්න.\nඔබ, ඔබ ගැන පෙරට වඩා සැලකිලිමත් වන්න.\nමව්පියන් අහිමිවීමකදී ජීවිතය පිළිබඳව කලකිරීමට පත්ව තමන්ගේ සෞඛ්ය පිළිබඳව ඇති සැලකිල්ල අඩු නොවීමට වග බලාගන්න. කෑම කෑවාදැයි අසන්නට බලන්න මව හෝ පියා නොමැති නිසාම වෙලාවට ආහාර ගැනීමට ඔබම ඔබට මතක් කරගන්න. පෙර පරිදිම ව්යායාම කරන්න. විවේක ගන්න. ඔබ ගැන පෙරට වැඩ සැලකිලිමත් වන්න. මීට අමතරව ඔබ අදහන ආගමකට අනුව ඒ ඒ පුජනීය ස්ථානයකට ගොස් පින්කම් කිරීම, අලුත් විනෝදාංශයක් ඇති කර ගැනීම, ලොව සාර්ථකව දුක දින ජයගත්තවුන්ගේ කතන්දර කියවීමෙන් ඔවුන්ගේ අත්දැකීම් ඔබේ කරගනීමෙනුත් ඔබට නැවතත් ශක්තිමත්ව නැගී සිටින්නට අත්වැලක් වේවි."}
{"text": "අප රටක් ලෙස නොයෙක් ජාතීන් ගෙන් නොයෙක් ආගම් වලින් හා සංස්කෘතීන් කිහිපයකින් පෝෂණය ලැබූ අවුරුදු 2500 ක ශිෂ්ට ඉතිහාසයකට උරුමකම් කියන සියලු ආගම් ජාතීන් එක්ව වාසය කල ස්වෛරී රාජ්යකි. ධම්මපදය, බයිබලය,වේද සහ කුරාණය යන සියල්ල මේ භුමිය තුල වෙනස් කමට ලක් නොවිණි. 2500 ශිෂ්ටාචාරයක් ,අවුරුදු 500ක යටත්විජිත වාදය, අවුරුදු 71ක් වූ නිදහස, 30 වසරක යුද්ධය, රට තුළ පැන නැගි ජවිපෙ කැරළි දෙකක් සහ සුනාමිය මේ රට අද සිටින තත්වයට නිර්මාණය වී ඇත. මේ සෑම දෙයක් මතින්ම ශ්රී ලංකාව නැතහොත් ශ්රී ලාංකිකයන් පන්නරය ලබා ඇත.\nඅන්තවාදයෙන් ත්රස්තවාදයට\nඅන්තවාදී කණ්ඩායම් වත්මන් ලෝකයේ ආගන්තුක දෙයක් නොවෙති. ඕනෑම රටක, ඕනෑම ජාතියක, ඕනෑම ආගමක අන්තවාදී කොටස් දැකගත හැක. මෙම අන්තවාදය කාලයත් සමඟ ත්රස්තවාදයට පරිවර්තනය වේ. අප්රේල් 21 වන පාස්කු ඉරු දින ශ්රී ලංකිය කතෝලික, ක්රිස්තියානි, සාමාන්ය ජනයා සහ විදේශික සංචාරකයන් මිලේච්ඡ ඉස්ලාමීය අන්තවාදී ත්රස්ත ප්රහාර වලට ලක්විය. 21 වන පාස්කු ඉරු දින පමණක් නොව, එය දින ගණනාවක් පුරාවටම සිදු වෙමින් පවතී. මෙය මෑතකාලීන ශ්රී ලංකීය ඉතිහාසයේ සිදු වූ ඉතා ඛේදජනකම සිද්ධිය ලෙස හැඳින්විය හැක.\nමෙම අවස්ථාවේ සියල්ලන් එකාවන්ව ක්රියා කළ යුතු මොහොතකි. ත්රස්තවාදීන් ලෙයින් තම දෙවියන් පුදයි නම් ඔබ එහි කොටසක් නොවන්න. සිංහලයන්, කිතුණුවන්, බෞද්ධයන්, හින්දුන්, මුසල්මානුවන් හෝ ඉස්ලාම් ලබ්ධිකයන් ලෙස බෙදා වෙන්වී ත්රස්තවාදීන්ගේ අවශ්යතාවන් පිරිමැසීමට අප ක්රියාත්මක නොවිය යුතුයි.\nබොහොමයක් ප්රදේශ වල සුදු කොඩි වැල් වලින් වැසී ගොස් ඇත. එකෙකු දෙදෙනෙකු නොව, පවුල් පිටින් මිහිදන් වේ. කුඩා දරුවන් තම දෙමව්පියන්ගේ දේහ අසල අසරණව ඇත. දෙමව්පියන් කුඩා මෘත සිරුරු මත හඬා වැළපේ. අඳුරු අහස යට සුදු ලෝගු ඇඳි පියවරුන් මෘත දේහ කර ගසයි. මෙය කිසි රටක් කිසිම ජාතියක් මුහුණ දිය යුතු තත්වයක් නොව. එතරම්ම එය ඛේද ජනකය. ඔබ අප කිසිදෙනක මෙය බලාපොරොත්තු වුවක් නොව.\nබෞද්ධ හැගිමක්\nබෞද්ධ පරිසරයක හැදී වැඩුණු බෞද්ධයකු ලෙස මා හට බයිබලය පිළිබඳ මනා දැනුමක් නැත, කිසිදා කියවාද නොමැත, නමුත් මෙම සිද්ධි දාමයේදී මාධ්ය ප්රකාශ සිදු කිරීමේදී, කුඩා දරුවන් වලදැමිමේදී කිතුණු පියතුමන් සුදු ලෝගුවෙන් සැරසී සියල්ල සම සිතින් විඳ දරා ඉතා සංයමයෙන් හැසිරුණ ආකාරය බෞද්ධ මා තුල ඉතා පැහැදීමක් ඇති කරලීය. එමෙන්ම කිතුණුවන් අද වන තුරුද සීලයක් රකිනවාක් මෙන් කිසිම මුස්ලිම් අයකුට වචනයෙන් වත් හානියක් නොකිරීම තුළ, මා කිසිදා නොකියවූ මුත් බයිබලය තුළ පිරුණු ආදරය දැනෙන්නට විය, දකින්නට ලැබුණි. කිතු උපතේ සිට මරණය දක්වා ජේසුස් වහන්සේ වදාළ ප්රේමයේ ධර්මය කිතුණුවන් තම ක්රියා පිළිවෙත තුල ලඟා කරගෙන ඇති බව පැහැදිලිව දක්නට ඇත.\nජුදාස්ට සාප කරණු, පිලාත්ට වෛර කරණු වෙනුවට කිතුණුවන් වෙරෝනිකාවන් සහ සීමොන් සිරිනේවුස් වන්නවුන්ව ඇත. එය තවත් කළු ජූලියක් වැළක්වීමට සමත් විය. මෙම සංයමය නොවන්නට ලංකාව එකම ලේ විලක් වන්නට තිබුණි. ත්රස්තවාදීන් හට, ඉස්ලාමීය අන්තවාදීන් හට කිතුණුවන්ගෙන් මේ ආදරය කරුණාව උදුරා ගත නොහැකි විය.\n“පියාණනි ඔවුනට කමා වුව මැනව; ඔවුන් කරන දෙය ඔවුහු නොදනිති” – ලූක් 23:34\nඇසට ඇසක් වෙනුවට, එක කම්බුලකට ගැසූ විට අනෙක් කම්බුලද දක්වා සතුරාට මෙත් වඩන ඔබේ ශක්තිය සියල්ල අභිබවයි.\nත්රරස්තවාදීනි, ඔබ මේ කුඩා දුපත තුළ කුඩා දරුවන්, මව්ව්වරුන්, පියවරුන්, තරුණයන්, අරක්ශක අංශවල නියුත්තන්, විදේශිකයන් බිලිගත්තා විය හැක, නමුත් ඔබේ මිලේච්ඡ ලේ පිපාසවන් සඳහා මේ අසිරිමත් දූපත සතු මනුසත් කම බිලිගත නොහැකි විය. ආගමේ නාමයෙන් මිලේච්ඡයන් විය නොහැක. අගෙයි කිතුණුවනි, ඔබ මනුෂ්යත්වය කුමක්දැයි, කිතුණු දහම කුමක්දැයි මිලේච්ඡයන් හට පසක් කරලීය. අපි නැගිටිමු එකාවන්ව, නොබෙදුණු බෙදන්නට නොහැකි වූ ශ්රී ලාංකිකයන් ලෙස."}
{"text": "(RIVIRA.LK, 2020 ජුලි 28 පස්වරු 01.40ට)\nරාජ්ය ආයතනවල මෘදුකාංග අවශ්යතා දේශීය ආයතනවලින් පමණක් සපුරා ගන්නා ලෙස ජනාධිපති ගෝඨාභය රාජපක්ෂ සියලු රාජ්ය ආයතන වෙත උපදෙස් ලබා දී තිබුණා.\nමේ අතර රාජ්ය ආයතන සඳහා අවශ්ය ගෘහ භාණ්ඩ ලබා ගැනීමේ දී ද දේශීය ආයතනවලින් පමණක් එම මිල දී ගැනීම් සිදුකරන ලෙස ජනාධිපති ගෝඨාභය රාජපක්ෂ උපදෙස් දී ඇතැයි ජනාධිපති මාධ්ය අංශය පවසයි.\nදේශීය ව්යාපාර නගා සිටුවීම සහ දේශීය අනන්යතාවය ප්රවර්ධනය කිරීම ජනාධිපතිවරයාගේ මූලික අරමුණ යි. බත්තරමුල්ල තලවතුගොඩ පැවති ජනහමුවක දී මොරටුව ලී බඩු නිෂ්පාදකයන් පිරිසක් ජනාධිපතිවරයා මේ බව පවසා තිබෙනවා.\n2020 මහ මැතිවරණයට පොදුජන පෙරමුණෙන් කොළඹ දිස්ත්රික්කයට තරගවදින අපේක්ෂකයන්ගේ ජය තහවුරු කිරීම සඳහා පවත්වන ජනහමු සඳහා ජනාධිපති රාජපක්ෂ ජූලි 28 දින සහභාගී වෙමින් සිටී."}
{"text": "ඔන්න හා හා පුරා කියලා අද ලියන්ඩ හදන්නේ අපේ සෙට් එකේ ඉන්න සුපිරි බුවෙක් ගැන. සුපිරි කියන්නේ මේකා ගහේ බඩ්ඩක්. ඇත්ත නම කියන්ඩ නම් බෑ. මොකද ඒකා මේ පෝස්ට් එක දැක්කොත් මට බඩු බනිස්. දෙකක් නෑ. කෙසෙල් නැතිව බඩු බනිස්.\nමේකාගේ වාස භවන පිහිටලා තියෙන්නේ අම්පාරේ. අම්පාරේ කිවට අම්පාරෙනුත් එහා පට්ට ඩොටේ.\nමේකාගේ අම්මා මේකාට රංකිරි කටගාලා තියෙන්නේත් මුලටම බත් කවලා තියෙන්නේත් පට්ටම පට්ට නැකතක. කාක නැකතේ වෙන්ඩ ඕනි මම හිතන්නේ. කියවන්ඩ ගත්තොත් නම් මයික් එක වෙන එකෙක් අරගෙන බොරු. නියම කයිතං. ඒවගේම තමයි කට ඇරියොත් ගල් පැලෙන පචයක්ම තමයි අතාරින්නේ. ඒ වගේම නොදන්න දේකුත් නෑ. දන්න දේකුත් නෑ..\nමිනිහ ඇවිල්ලා පට්ට ක්වික් පොරක්. ඔන්න මම උදේ අවදි වෙනවා. වොෂ් රූම් එකට යනවා. එතකොටත් පචයා නිදි. වැඩේ කියන්නේ මම වොෂ් දාන් රූම් එකට එනකොට ඒකා වොෂ් දාන් යුනිෆෝම් ඇදන් ඔෆිස් එකටත් ගිහින්. ඒකාට උදේට නැගිටලා දත් මැදලා නාගෙන යුනිෆෝම් ඇදගෙන රෙඩි වෙන්ඩ උපරිම විනාඩි 5යි යන්නේ.\nදැන් කියන්නම් ඒකාට පචයා කියන නම රෙජිස්ටර් වෙන්ඩ හේතුව. මේකා මොකක් හරි ට්රේනිං එකකට කටාර් වල ඇමරිකන් බේස් එකට ගිහින් තියනවා සති දෙකකට. ඉතිං මේකා කියනවා සුපිරි කතාවක්.\n“මචං ඇමරිකන් බේස් එකේ පට්ට වැඩ්ඩෝ බං ඉන්නේ, උං මචං හෙන බිත්තියක් කපරාදුවක් ගැහුව පැය 12න්. සිමෙන්ති කොට්ට 25. බාස් කෙනයි, ගෝලයෝ දෙන්නයි“\nඅනේ ඉතිං ඕක කියලා ඉවර වෙනකං විතරයි ඒකාට ඉන්ඩ පුළුවන් උනේ. ඊට පස්සේ ඉතිං ඒකා රස පදමට හැදුනු සුපිරි බයිට් එකක්.\nඒ වගේම ඒකා ඇවිල්ලා සුපිරි බඩු කාරයෙක්. (ඒකා කියන විදියට, අපි දන්න තරමින් කෙල්ලෙක්ගේ තියා මැරිච්ච ගැණියෙක්ගේ වත් අතකින් අල්ලා නෑ) ඔන්න දවසක් ඒකා නිවාඩු ගිය දවසක ගිහිල්ලා උන්ගේ පැත්තේ තියන ඩෑම් එකක් ලග නාන්ඩ. ඒ වෙලාවේ එතනට කෙල්ලෝ සෙට් එකකුත් ඇවිල්ලා හිටියලු. කොහොම හරි ඔතන ඉදපු කෙල්ලක් මූට සෙට් වෙලා මූ ඩෑම් එක ලග තිබුණු ලන්දකට කවර් වෙලා අහවල් වැඩෙත් කලාලු. මේකා කියන්නෙත් හොදට ලුණු ඇඹුල් එහෙම දාලා රස කර කර. අපිත් ඉතිං ගොනා සහ තනකොල සේ අහන් හිටියා. ඔය අතරේ හිටියා ඒ පැත්තේම තව ඔෆිසර් කෙනෙක්. ඒකා ටිකක් කල්පනා කර කර ඉදලා කියනවා “සර්, සර් ඔය කියන හරියේ අහවල් වැඩේ කරන්ඩ තියා කවර් වෙලා පම්ප් එකක් වත් කරන්ඩ ප්ලේස් එකක් නෑනේ..“\nඅනේ ඉතිං නැවතත් කටගැස්ම...!\nඔන්න තවත් දවසක්, මෙස් එකේ පොඩ් බර්ත්ඩේ පාර්ටි එකක්. මේකා කියනවා “මචං අපි ගසමු කරටි කැඩෙන්න, මට නං කිසි ගේමක් නැතිව වොඩ්කා තුන්කාලකට එහා වගකියනවා මචං.“ අපිත් හරි බලමුකෝ කියලා වැඩේ පටාන් ගත්තා. මේකා වොඩ්කා දැම්මා ග්ලාස් එකට. සැන්ඩි දැම්මා කට කපලා, චියර් කලා. ගුඩු ගුඩු ගාලා ඇදලා දැම්මා. ග්ලාස් දෙකයි\nඑක්කියුස්මි සර්... ඕක් ඕක් ගානවා කියන්නේ පදුරක් එහා පැත්තේ...\nඅනේ ඉතිං පහුවෙනිදා පචයා පව්....\nම්ම්ම්... මම හිතන්නේ දැනට පචයා චරිතාපදානය නැවැත්තුවා නම් හොදයි.\nඉදිරියේදිත් පචයානුස්මරණ චරිතාපදානයක් ලියවෙයි සමහරවිට.\nගෙහුං එංඤඤං...."}
{"text": "ඔබත් ඔබේ දරුවා මේ බැටළු පැටියා වගේ බෑගයක වැඩෙන්න දෙනවද?\nමේ නිර්මාණයේ නිර්මාණ කරුවන් සිතන්නේ කවදා හෝ දිනයක නොමේරූ දරුවන්ට වර්ධනයට මෙය යොදා ගත හැකි වනු ඇතැයි කියලයි.\nමේ නිර්මාණයේ නිර්මාණ කරුවන් සිතන්නේ කවදා හෝ දිනයක නොමේරූ දරුවන්ට වර්ධනයට මෙය යොදා ගත හැකි වනු ඇතැයි කියලයි.\nමෙම රූප පෙළ හරියට විද්යා ප්රබන්ධ චිත්රපටයක වන සිදුවීමක් වගෙයි. මෙම බෑග් 8 ද්රව හා රුධිරයෙන් පිරි තිබෙනවා. ඒත් එය ඇත්තම සිදුවීමක්.\nඑහි බැටළු කළල 8 ක් තැම්පත් කර තිබෙනවා. මෙම කෘතිම කළලය තුළ ඔවුන් සති ගණනක් පුරා වැඩෙමින් ඉන්නවා. අම්මාගේ කළලයේ හැකි තරම් කාලයක් වැඩෙන ලෙස ඔවුන් මෙහිත් වැඩෙනවා.\nපර්යේෂකයන් බලාපොරොත්තු වන්නේ මේ ක්රියාවලියේ වැඩිදියුණු කළ අවධියේදි මිනිස් කළල නොමේරූ තත්වයේදී මෙලෙස නැවත වර්ධනයට යොදා ගැනීමයි.\nජෛව බෑගය (biobag)\nමෙය biobag හෙවත් ජෛව බෑගයක් ලෙස හඳුන්වනවා. එය ගර්භයේ තරලයට සමාන තරලයකින් පිරී පවතිනවා. නමුත් එය ස්වභාවික ගර්භාෂයක් ලෙස පෙනෙන්නේ නැහැ.\nමෙහි විනිවිද පෙනෙන ප්ලාස්ටික් බිත්ති ගර්භාෂයේ ඇලෙන තරලය සහිත බෑගයට සමාන වන අතර බැටළුවන්ට පිටතින් වන ආසාදන වලින් ආරක්ෂා කරනවා. මෙම තරලය කළල තරලයක් මෙන් ක්රියා කරනවා. එය තුළ නිසි රුධිර සංසරණය හා කාබන්ඩයොක්සයිඩ් සහ ඔක්සිජන් හුවමාරුව සිදුවෙනවා.\nෆිලඩෙල්ෆියා හි කළල ශල්ය වෛද්ය ඇලන් ෆ්ලෙක් ප්රධාන නියමුවා ලෙස මෙම පර්යේෂණ කණ්ඩායම මෙහෙයවන අතර මෙය මිනිස් ගර්භාෂයක ආකාරයට මුල් පියවරේ සිට යොදා ගැනීමට අපේක්ෂා නොකරන බව පැවසෙනවා. විශේෂයෙන් අඩු උපත් හෝ නොමේරූ දරුවන් වයස 22 හි කාලයේ වන කළලයක සිට වර්ධනයට අවශ්ය පරිසරය මින් නිර්මාණය වන බව පැවසෙනවා.\nවර්තමානයේ මෙවැනි වයසකදී උපදින දරුවන් ජීවත්වීමේ හැකියාව ඇත්තේ 50% ක් පමණ වෙනවා. වර්තමානයේ යොදාගන්නා උපත් වර්ධන උපාංග ආදියෙන් සමහර විට බිළිඳාට අතුරු ආබාධ ඇති කිරීමේ අවධානමක් පවතිනවා.\nශ්වසන ආධාරකයක් මගින් නොමේරූ බිළිඳුන්ගේ ශ්වසන පද්ධතියට විශාල පීඩනයක් ඇති කරනවා. ඇමරිකාවේ ළමා රෝග වෛද්ය ජෝජ් මයිචලිස්කා පවසන්නේ ඉතා කුඩා කාලයකට වුනත් දීර්ඝ කාලීනව ඉන් බිළිඳාට බලපෑම් ඇතිවිය හැකි බවයි. නමුත් අපිට වෙන පිහිටක් නැහැ. දරුවා ජීවත් කරන්න නම් එය කරන්නම වෙනවා.\nතවත් අතකට ඔවුන් දැඩිසත්කාර ඒකක වල රැඳවූවත් ජීවිත කාලයට ඔවුන් විවිධ අතුරු ආබාධ වලට ලක්වීමේ අවධානමක් තිබෙනවා.\nමේ බයෝ බෑග් එක නොමේරූ බිළිඳන්ට හා ඔවුන්ගේ දෙමාපියන්ට යම් බලාපොරොත්තුවක් ඇති කරනවා. නමුත් මෙම පර්යේෂණයේ ප්රතිඵල අතිසාර්ථක වන තුරු අපට තවත් ඉවසීමට සිදුවන්නේ මෙම බැටළු පැටවාගේ ශ්වසන පද්ධතිය ඇතුළු ඉන්ද්රියන් හොඳින් ක්රියාත්මක වුනත් නියමිත කාලයෙන් පසු සති කිහිපයකට පසු ඔවුන් මරණයට පත්වූ නිසයි.\nවෛද්ය ෆ්ලෙක්ස් පවසන්නේ මනුෂ්යන්ට මෙය අවුරුදු දෙකක තරම් කාලයක් විය හැකි බවයි.\nතාක්ෂණය මගින් කළහැකි දේ විශ්මිත බැවින් ඊට තවත් ජීවිත ගණනාවක් බේරා ගන්නට පුළුවන්. නමුත් ඊට තවත් කෙටි කාලයක් අපිට බලාගෙන සිටින්නට සිදු වුනත් ඔබට ඒ ගැන සුබදායි බලාපොරොත්තු තබාගන්න නම් පුළුවන්. theAsianparent Sri Lanka ඔබට මේ කරුණු ගෙන ආවේ හෙට බිහිවන ඔබේ කිරිකැටියා වෙනුවෙනුයි.\ntheAsianparent හි අනුමැතිය ඇතිව පරිවර්තනය කර ප්රකාශිතයි.\nපරිවර්තනය: නිසංසලා ලියනගේ"}
{"text": "Fitch Ratings මගින් රජයේ හා පුද්ගලික බැංකු 13ක් පහළ දමයි\nබැංකු පද්ධතිය විසින් අත්විඳින ලද විදේශ මුදල් ආතතිය හේතුවෙන් Fitch Ratings විසින් ශ්රී ලංකාවේ රාජ්ය සහ පුද්ගලික බැංකු 13ක් ශ්රේණිගත කිරීම් වොච් නෙගටිව් (RWN) වෙත තබා ඇත.\nනිවේදනයක් නිකුත් කරමින්, නිව් යෝර්ක් පදනම් කරගත් ණය ශ්රේණිගත කිරීමේ නියෝජිතායතනය පැවසුවේ, “විදේශ මුදල් අරමුදල් වෙත ප්රවේශ වීම සීමා කිරීම සහ පද්ධතියේ බැංකු විසින් අත්විඳින ලද ආතතියේ ප්රතිඵලයක් ලෙසින්” පැන නගින ඉහළ කාලීන පහත වැටීමේ අවදානම RWN පිළිබිඹු කරන බවයි. මෙම අවදානම ස්වෛරීයාගේ ණය පැතිකඩ (දිගු කාලීන විදේශ-මුදල් නිකුත් කරන්නාගේ පෙරනිමි ශ්රේණිගත කිරීම (IDR): CC, දිගුකාලීන දේශීය-මුදල් IDR: CCC) සහ මූල්ය පද්ධතියේ ස්ථායීතාවයට ඇති වන අවදානම් මගින් තීව්ර වේ.\nෆිච් ශ්රේණිගත කිරීම් පැවසුවේ වැඩිවන මුදල් ආතතිය විදේශ මුදලින් තම වගකීම් ඉටු කිරීමට බැංකුවලට ඇති හැකියාව මත සීමා පැනවීමේ සම්භාවිතාව වැඩි කරන බවයි. ණය ශ්රේණිගත කිරීමේ නියෝජිතායතනයද ප්රකාශ කළේ බැංකුවල අරමුදල් සහ ද්රවශීලතා තත්ත්වයන්හි විකාශනය අනුව ඉදිරි මාස හය තුළ RWN නිරාකරණය කිරීම අරමුණු වන අතර එමඟින් බහුවිධ ශ්රේණිගත කිරීම් පහත වැටීමට හේතු විය හැකි බවයි.\n“දැනටමත් දුර්වල ණය හිමියන්ගේ මනෝභාවය මධ්යයේ දේශීය බැංකුවල විදේශ මුදල් අරමුදල් සහ ද්රවශීලතා තත්ත්වයන් හදිසි වෙනස්වීම්වලට ගොදුරු වන බව අපි විශ්වාස කරමු,” ෆිච් රේටින්ග්ස් පැවසුවේ, මෙම අංශය සඳහා ණය සහ තැන්පතු ඩොලර්කරණය 2021 අවසන් වන විට මුළු තැන්පතු වලින් මුළු ණයවලින් 18%ක් සහ 17%ක් වූ බවයි.\nFitch Ratings විසින් ශ්රී ලංකාවේ බැංකු 13ක ජාතික දිගුකාලීන ශ්රේණිගත කිරීම් ශ්රේණිගත කිරීම් වොච් නෙගටිව් (RWN) මත තබා ඇති බැංකු වන්නේ\n– මහජන බැංකුව\n– කොමර්ෂල් බැංකුව\n– හැටන් නැෂනල් බැංකුව පීඑල්සී\n– සම්පත් බැංකුව පීඑල්සී\n– ජාතික සංවර්ධන බැංකුව පීඑල්සී\n– DFCC බැංකුව පීඑල්සී\n– සෙලාන් බැංකුව පීඑල්සී\n– Nations Trust Bank PLC\n– Pan Asia Banking Corporation PLC\n– යුනියන් බෑන්ක් ඔෆ් කලම්බු පීඑල්සී\n– අමානා බැංකුව පීඑල්සී\n– සණස සංවර්ධන බැංකුව පීඑල්සී\n– ශ්රී ලංකා නිවාස සංවර්ධන මූල්ය සංස්ථාවේ බැංකුව (HDFC)"}
{"text": "සැ.යු: මේ කෘතිය ක්රිස්තියානි ආගම පිළිබඳ බෞද්ධ දෘෂ්ඨිකෝණයකින් බැලීමකි. දෙවියන් වහන්සේ යනු දුකින් මිදුනු කෙනෙක් නොවන බව බුදු දහමට අනුව පෙන්නුම් කිරීමට ලියන ලද්දකි. කිසිදු ආගමකට අපහාසයක් මෙහි නොමැත.\nමේ ධාතු විභාගය පහසුවෙන් තේරුම්ගන්නා පිණිස ඒ ධාතු සෝඩිය අකුරුවලට උපමා කරන්නෙමි. සෝඩියේ අකුරු හතලිස එකක් ඇත. එනම් ගාත්රාමක්ෂිර 33 ක්ද, ප්රාතණක්ෂමර අටක්ද වෙත්, එයාකාරයෙන්ම මේ සමස්තලොකයේ යටකී සියුම් ධාතු අසූතුනක් ඇත. එනම් අවිඤ්ඤාණක ධාතු සූපනසක්ද සවිඤ්ඤාණක ධාතු එකුත් තිසක්ද යනුයි. ගාත්රාදක්ෂ රයන්හි තනිවම ශබ්දය පිහිටන්නේ නැතුවාක්මෙන් සවිඤ්ඤාණක ධාතුවල තනිවම පීවිතෙන්රිෂරයනය පිහිටන්නේ නැත මේ යටකී සියුම්ධාතු සයක් පමණ එකතුවීමෙන් වාතයාද දොසාලිසක් පමණ එකතුවීමෙන් රත්රන්ද සෑදෙන්නේය. මේ අවිඤ්ඤාණක ධාතු සූපනස කිසිකල එකතෙනක දරානොසිට නිරන්තරයෙන්ම සංචාරණය කරමින් ඉඩතියෙන ආකාරයට ගමන් කරති. වාතයා නිරන්තරයෙන් හමන්නේය, උදකයා නිරන්තරයෙන්ම ගලායන්නේය. එයාකාරම පඨවිධාතුවත් නිරන්තරයෙන් සංචාරණය කරමින් පුලුපුලුවන් අතට හෙවත් යන්ට ඉඩතියෙන අතට යන්නේය, සමහර පණ්ඩිතවරු මීට විරුධව කථාකරමින් අවිඤ්ඤාණක වස්තු එකතෙනක දරා සිටිනවා මිස සංචාරණය කරමින් ඇවිදින හේතුවක් ඔවුන්ගේ නැත්තේය කියත් අයිසක් නිව්ටන් නම් ඉංග්රී්සි පණ්ඩිතයාගේත් එයාකාරම මතයක් තිබුණේය, එනම් ඉනර්ෂියා\" නම් ලත් අවිඤ්ඤාණක වස්තු එකතෙනක දරා සිටීමට හේතුය, ඒ අවිඤ්ඤාණක වස්තු සංචාරණය කරමින් ඇවිදීමට හේතුවක් නැත යනුයි, අවිඤ්ඤාණක හෝ සවිඤ්ඤාණක හෝ මොනයම් වස්තුවක් නුමුත් එකතැනක දරාසිටීමේ හේතුවක් නැත්තේය. යම්සේ වාතයා හෝ උදකයා හෝ යම් බෝතලයක හෝ වන භාජනයක හෝ දමා භාජනය වසා සවිකර තිබුවේනම් ඒ වාතාදිය එකතැනක දරා තිබෙන්නට පුලුවන, ඒ වාතයා සහ ඒ උදකයා බෝතලයක දමා නොතිබෙන ලද්දේනම් ඒවා එක මොහොතක්වත් එකතැනක දරා නොසිට පුලුපුලුවන් අතට සංචාරණය කරමින් යන්නේය. තවද සත්යානලංකාරය, මේ තොප ඉසේදමන තොප්පියේ තිබෙන බරකම නිසාත් පොළොවේ ඇදගැන්ම නිසාත් එකතැනම තිබෙනවා මිස මේ පෘථිවිය නැත්තේනම් මේ තොප්පිය එකතැනම දරා නොසිට ගුවනේ සංචාරණය කරමින් ඇවිදින හේතුවක් එහි ඇත්තේය. මේ සමස්ථ ලෝකයේම ඇතිතාක් සියලුම අවිඤ්ඤාණක සවිඤ්ඤාණක වස්තූන් සෑදීමට යොග්යිවූ හේතුවූ යටකී අසූතුන් වැදෑරුම්වූ ධාතුවල අති සියුම් භාවය දක්වන පිණිස උපමාවක්\n41\nඇසිය යුත්තේය හේ කෙසේදයත් තිස්කඳක් පමණ බරඇති ගෙන්දරාසි කැටයක් අජාතසත්ත රජුගේ ශ්රීියහන් ගබඩාවේ තිබී ඒ ගෙන්දරායි කැටය ඒ ශ්රිසයහත් ගබඩාව මුලුදාම පස ලොස් අවුරුද්දක් රෑ දවල් දෙක්හි ඒකාකාරම සුවඳ කරමින් තිබුණේය. ඒ පසළොස් අවුරුද්ද ගියතැන එය කිරා බැලූ කල එම තිස්කලඳම තිබුණේය එයින් කිවිසක් අඩුවුනුබවක් දැන ගන්නට නොතිබුනේය. මෙසේ ගඳ ආඝ්රා්ණය සෑහෙන තරමේ කැබලි කැඩිකැඩී එකලෙසම ඒ ගෙන්දරාශි කැටයෙන් පසලොස් අවුරුද්දක් මුලුල්ලේ විසිරගියේවී නමුත් ඒ ගෙන්ද රාශි කැටයෙන් කොපමණ විසිරගියාද කියා කිරා දැනගන්නට බැරි තරමට කැබලි විසිර ගියේනම් ඒ එක කැබෙල්ල ධාතු කීපයකින් සෑදෙන්ට ඕනෑනිසා ඒ එක ධාතුව කොපමණ සිහින්ව තියෙන්ට ඕනෑද කියාත් තොප විසින් කල්පනා කට යුත්තේය. ගඳ කියන්නේ යම් දෙයකින් කැබලිකැඩී වෙන්වී වාතයා හා මිශ්ර්ව අපේ නාසයට ප්ර්විෂ්ටව ආඝ්රාවණය වීමය. මේ කැබලි යටකී සියුම් ධාතුහයකට අඩුගණනකින් සමන්විතවූ කල්හි ඒවා වාතය හා මිශ්රේව අපේ ඝාණයතුළට ප්රවිෂ්ටවෙනවා මිස ධාතු හයකට වැඩිතරමේ කැබලි වාතය හා මිශ්රපව ගුවනේ සංචාරණය කරන්නේනැත. මේ කැබලි කොපමණ සියුම්ද කීවොත් ඒවා මනුෂ්යයයාගේ ඇහැටවත් කන්නාඩි ආදියකටවත් කිසිම දිව්යොඥානයකටවත් පෙනෙන්නේ නැත. ඒවායේ රාශිගතබව සහ ඒවායේ තරමත් බුද්ධඥානයට පමනක් පෙනෙන්නේය, දිව්යුඥානයට නොපෙනෙන බොහෝදේ බුද්ධඥානයට පෙනෙන්නේය. මක්නිසාද දිව්ය ඥානය කියන්නේ අතිසියුම් පිරිසිදු නිර්ම.ල භාවයට ගියාවූ චක්ෂුය විඤ්ඤාණයාගේ කෙලවර වන්නේය, බුද්ධඥානය කියන්නේ අති සියුම් පිරිසිදු නිර්මනලභාවයට ගියාවූ ප්රපඥාවගේ කෙලවර වන්නේය. අපේ ඇහැට හෝ කන්නාඩි ආදියට හෝ නොපෙනෙන දේවල් අපේ ප්රනඥාවට හෙවත් නුවනට පෙනෙන්නේය. එබැවින් දිව්යේ ඥානයට නොපෙනෙන බොහෝ දේ බුද්ධඥානයට පෙනෙන්නේය. තවද සත්යා ලංකාරය, යටකී අසූතුන් වැදෑරුම්වූ ධාතු වාතයාමෙන්ද උදකයාමෙන්ද පඨවීමෙන්ද එකතැනක ධරා නොසිට නිතරම සංචාරණය කරමින් හැසිරෙති, ඒ සංචාරණය කරමින් ඇවිදින අතර එයින් රූප සෑදෙන්නේය. එසේ ඒ ධාතුන් ගමන්කරණ අතර ඒ ධාතුවලින් රූප සැදුනේවී නුමුත්\n42\nඒ ධාතු එකතැන ධරානොසිටින බැවින් ක්ෂදණයෙන් වෙන්වී යන්නේය. මේ වෙන්වීමෙන් ඒ රූපය බිඳීයන්නේය, මේ වෙන්වී මේ බිඳීයාම මරණයයයි ලෝකයා සම්මත කරන්නේය. අපි අවකාසය දෙස බලමුනම් ඒ අවකාසයෙහි වලාකුල් වලින් අනේකාකාර රූප සෑදෙනබව පෙණෙයි. ඒ වලාකුල් නිරන්තරයෙන්ම එකතැනක ධරා නොසිටින බැවින්ද වාතයා නිරන්තරයෙන්ම සංචාරණය කරණ බැවින්ද ඒ වලාකුල් බිඳී වෙන්වී යන්නේය. ඒ බිඳී වෙන්වීයාමෙන් ඒ වලාකුල් වලින් සැදුනු රූපද බිඳී යන්නේය. තවද අපි ගංගාවක් දෙස බලමු නම් ඒ ගගේ ජලය මත්තේ අනේකාකාර රූප සෑදෙන්නේය, ඒ ගංගාවේ දිය එකතැනක දරානොසිට නිරන්තරයෙන්ම ගලා යන බැවින් ඒ රූපක්ෂ ණයකින් මැකීයන්නේය. එයාකාරයෙන්ම සත්යානලංකාරය, මේ සත්වකයාගේ රූපය සෑදී තිබෙන්නාවූ පඨවිධාතුවත් ආකාසයේ වාතයාමෙන්ද ගංගාවේ උදකයා මෙන්ද එකතැනක ධරානොසිට නිරන්තරයෙන්ම සංචාරණය කරමින් සැරිසරණනේය. එසේ ඒ පඨවිධාතුව කරණකොට සත්වණයාගේ රූපය සැදෙන්නේය, ඒ පඨවිධාතුව එකතැනක ධරානොසිට නිතරම සංචාරණය කරමින් සැරිසරණ බැවින් ඒ සත්වකයාගේ රූපය සැදුනු ධාතු ක්ෂැණයෙන් වෙන්වී යන්නේය, බිඳීයන්නේය, මේ බිඳීයාමට ලෝකයා මරණයයි සම්මතකරති. තවද සත්යායලංකාරය, යටකී සූපනස් වැදෑරුම්වූ අවිඤ්ඤාණක ධාතු අතරෙන් උනු උනුන්ට මිත්රලධාතු ඇත්තේය, ශස්ත්රැනධාතු ඇත්තේය. අති මිත්රූධාතු ඇත්තේය, අති ශස්ත්රැණධාතු ඇත්තේය. මිත්රාධාතු දෙකක් එකතුවී රූපයක් සෑදෙනවා මිසක් ශසතෘ ධාතු දෙකක් එකතුව රූප සැදෙන්නේ නැත. ඊට කාරණනම් තෙල් ධාතුවත් වතුර ධාතුවත් එකට මිශ්ර වෙන්නේනැත. මක්නිසාද ඔහු සතුරු ධාතුවෙත් යම් සතුරු ධාතු දෙකක් එකට එකතු නොවන කල්හී ඒ දෙදෙනාටම මිත්ර වූ ධාතුවක් එහි පැමුනුනේනම් එකල ඒ සතුරු ධාතුදෙක මිශ්ර වන්නේය. ඊට උදාහරණනම් තෙල් ධාතුවත් වතුර ධාතුවත් එකට මිශ්රමනොවන කල්හි අලුධාතුව එහි පැමුනුනේනම් වතුරත් තෙලුත් අලුත් එකට මිශ්රනවන්නේයි, ඊට හේතුව නම් අලු ධාතුව තෙල් ධාතුවටත් මිත්ර වන්නේය. යම්සේ සතුරු ධාතු දෙකක් එකට මිශ්රස නොවනකල්හි ඒ සතුරුධාතු දෙදෙනාටම මිතුරු ධාතුවක් එහි පැමින ඒ සතුරු ධාතුව මිශ්රධවුන කල්හි ඒ තුන්දෙනාගෙන් එක්කෙනෙකුගේ අති මිත්ර ධාතුවක් පැමිණියේනම් ඒ අති මිත්රගයෝ දෙදෙන එකතුවීමෙන් පෙර\n43\nසතුරුව සිටි දෙදෙන නැවතත් වෙන් වෙන්නේය. ඊට උදාහරණයක්නම් වතුර ධාතුවත් තෙල් ධාතුවත් එකිනෙකට සතුරුවෙත්. මෙසේ වතුරත් තෙලුත් මිශ්ර නොවනකල්හි අලු ටිකක් ඊට මිශ්රඑකළේනම් ඒ වතුරත් තෙලුත් හමුවෙන්නේය. ඇඹුල් ධාතුව අලුධාතුවගේ අති මිත්රරයෙක්ය. තෙලුත් වතුරත් අලුවල අනුසාරයෙන් මිශ්රතවූ කල්හි එයට ඇඹුල් ටිකක් මිශ්ර් කළේනම් ඇඹුලුත් අලුත් මිශ්ර වෙමින් තෙලුත් වතුරත් පෙරසේම ශස්තෘව වෙන් වෙන්නෝය. අනිත් ධාතු ගැණද මෙයාකාරම කල්පනා කටයුත්තේය. මේ වනාහි ධාතුන්ගේ එක්වීම සහ වෙන්වීම වන්නේය. මෙසේ එකතැනක ධරානොසිට නිරන්තරයෙන්ම සංචාරණය කරමින් ඇවිදින්නාවූ ධාතු සුපනසෙන් සත්ව යාගේ ශරීරය සැදීමට යම් පමණක් ධාතු යොග්යූවන්නේද එපමණ ධාතු යම් ආකාරයකින් රාශිගතවූයේ නම් එකල සත්වයා ඉපදීම වන්නේය. මෙසේ නාමය දැරීමට යොග්යාවූ රූපයවූ කල්හි එතනම නාමයත් පිහිටන්නේය. යම්සේ හෙලක බොරලු ගල් දමා තලා ඇදනැති පාරක්සාදා ඒ පාර ඉහළින් හතරැස් රෝදයක් තැබුවේනම් ඒ රෝදය පහසුවෙන් පෙරලෙන්නේ නැත. ඒ රෝදය වටවූයේනම් ඒ වටවෙනවා සමගම එහිපෙරලීම පිහිටා ඒ රෝදය පෙරලෙන්නට පටන්ගෙණ හෙල පහලට පෙරලෙන්නේය, එයාකාරයෙන්ම පෙරලෙන්නට පුලුවන්කම නැමති නාමය රෝදය නැමති ශරීරයෙහි පිහිටි කල්හි ඒ ශරීරයට නාමය ප්රුත්යි වශයෙන් හේතු වශයෙන් උපදන්නේය, නාමයනම් වේදනා සංඥා සංස්කාර විඤ්ඤාණ යන මේ ස්කන්ධඋයො වෙති. රෝදය වට බැවින් පෙරලෙන්නට පුලුවන්කමක් උපන්නාක්මෙන් රූපය උපන්කල්හි ඒ ශරීරයෙන් යමක් කරන්නට පුලුවන්කම නැමති කායලහුතාව නිසා අනේකාකාර ක්රි යාවන් ක්රනමයෙන් නිම්නභාවයෙන්ද බාරභාවයෙන්ද පුරුදු භාවයෙන්ද සමග හැසුරුනු භාවයෙන්ද පුරුදු කරන්නේය.\n44\n(මෙසේ වදාරමින් සත්යාමලංකාර කර්තෘ්ට යටකී චක්රෝාපමාව යහපත් ආකාර තේරුන්කරදෙන පිණිස බුදුරජානන් වහන්සේ වලාගැබකින් නික්මුනු විදුලි කලඹක්මෙන් තමන්වහන්සේගේ ශ්රීි හස්තය අවකාශයට දිඟුකොට මේ ඉහත පෙනෙන චක්රන සිතියමේ ආකාර ඇඟිල්ලෙන් පෙන්නා වදාරා) එම්බා සත්යේලංකාරය, මා විසින් පළමුවෙන් සටහන් කරණලද සමරේඛාව පෘථිවියයි සිතිය යුත්තේය. ඒ මත්තෙහිවූ ඇලරේඛාව බොරලු ගල් දමා තලා සෑදූ පාර වන්නේය. ඒ මත්තේ සටහන් කළ කවාකාර රේඛාව රෝදය වන්නේය. මේ රෝදය හෙල පහළට නො පෙරලී තියෙන්නට බැරිය. මේ සමස්ත ලෝකේ ඇතිතාක් සියලුම අවිඤ්ඤාණක රූපික ධර්මටයන්ට ආකර්ෂනණයයි කියනලද ඇදගැන්ම සමාන බල ඇති වෙන ධර්මියක් අතිශයින්ම නැත්තේය. එබැවින් මේ ඇදගැන්ම සහ බරකම නිසා මේ රෝදය පාත භූමියට පෙරලෙන්ටම ඕනෑය. මක්නිසාද ඒ රෝදේ බිමට ස්පර්ශරවුනතැන කැපෙන්නට සමරේඛාවට හරි කොන්රේඛාවක් අඳින ලද්දේනම් රෝදේ වැඩිකොඨාශය පහලට බෙදෙන්නේය. එබැවින් ඒ වැඩි කොඨාශය තිබෙන දෙසට රෝදේබර වැඩි බැවින් ඒ දෙසට ඇදෙන්නේය. සත්යාවලංකාරය, මේ බාහිර ශාස්ත්රයාගේ ඉගැන්වීම මාගේ ධර්ම්යට සමානකර බලන්නෙමි. සත්යානලංකාරය, මා විසින් පළමුවෙන් අඳිනලද සමරේඛාව සංසාරයවන්නේය. ඒ මත්තෙහි ඇලරේඛාව ජාතියවන්නේය. ඒ මත්තෙහි දැක්වූ චක්රාෙකාර රේඛාව නාමය සහ ස්කන්ධනයින් පිහිටීමට යොග්යිවූ රූපය වන්නේයි, පෙරලෙන්නට පුලුවන්කම ඇති වටවූ රෝදය පෙරලෙන්නට පුලුවන් දෙසට බර වැඩිවූ කල්හි නොපෙරලි තියෙන්ට බැරිය, එයාකාරයෙන්ම වේදනස්කන්ධය සංඥාස්කන්ධර සංස්කාරස්කන්ධු විඤ්ඤාණස්කන්ධන යනමේ ස්කන්ධුයින් ප්රාත්යධ වශයෙන් පිහිටන්නට පුලුවන් රූපයෙක්හිය. ඒ ස්කන්ධධයින් පිහිටුවනුලැබූ කල්හී කෙලෙස් සහිත ක්රිියාවන් ඒ සත්වහයාට නොකර ඉන්නට බැරිය. මක්නිසාදයත් සංසාරය නැමති සමරේඛාවේ පටන් ඒ සත්වටයාගේ ජාතිය පිහිටිතැන කැපෙන්ට හරි කොන්රේඛාවක් අඳින ලද්දේනම් ඒ සත්වගයාගේ වැඩිකොඨාශය ජාතිය දෙසට බෙදෙන්නේය. එබැවින් ඒ වැඩි කොඨාශය තිබෙන දෙසට බරනමැති මොහය වැඩි බැවින් ඒ සත්වියාගේ ක්රිසයා ආදිය මොහය නිසා ජාතිය දෙසට ඇදෙන්නේ ය. අවිඤ්ඤාණ රූපික දේවල ඇත්තාවූ ඇදගැන්ම සවිඤ්ඤාණක සත්ව යාගේ රාගයමෙන්යයිද, අවිඤ්ඤාණ රූපික දේතුලතිබෙන බරකම සවිඤ්ඤාණ සත්වයයාතුල තිබෙන මොහය මෙන්යයිද 45\nමම මීට ප්ර ථම කීවෙමි. නැවතද සත්යාලංකාරය, යම් වස්තුවක තිබෙන්නාවු ඇදගැන්ම සහ බරකමත් ඒ වස්තුවෙන් අහක්කළේනම් වෙන්කර තැබුවේනම් ඒ වස්තුව මේ පෘථිවියේ හෝ වෙන මොනතැනක හෝ වැටෙන්නේ නැත, එයාකාරයෙන්ම ඇදගැන්ම නමැතිරාගයත් බර නමැති මොහයත් සත්ව යාතුලින් අහක්කළේනම් වෙන්කර තැබුවේනම් ඒ සත්වහයා මේ සංසාරයේ මොනයම් ජාතියකමුත් නොවැටෙන්නේය කියාත් මම මින් මින්ඉහත කීවෙමි. එබැවින් සත්යාරලංකාරය, මේ පොළවේ මොනයම් දෙයක්වත් වැටීතිබුනොත් ඒ දෙයෙහි ඇදගැන්ම සහ බරකමත් ඇතැයි අප විසින් නිසැකවම කිය යුතුය. එයාකාරයෙන්ම යම් භවයක සත්වවයෙක් ඉන්නේනම් ඒ සත්වයයාතුළ රාගය සහ මොහය ඒ කාන්තයෙන්ම ඇතැයි අප විසින් සැකවම කියයුතුය. එසේ හෙයින් සත්යා ලංකාරය, තාගේ මහොත්තම දෙවියන්වහන්සේ භවයෙහි සත්වියෙක් මෙන් සැරි සරන්නේයයි කියන සෙයින් ඒ දෙවියන්ටත් ඒකාන්තයෙන්ම රාගය සහ මෝහයත් ඇතැයි අප විසින් නිසැකව කියයුතුයි. මෙසේ සත්යානලංකාරය, ඒ තාගේ මහොත්තම දෙවියන් වහන්සේ භවයෙහි වැටී ඉන්න කාරණයෙන් ඒ දෙවියන්වහන්සේ රාගසහිත වන්නේය, වෙෂ සහිත වන්නේය, මොහ සහිත වන්නේය. ක්ලේශ සහිත වන්නේය, මාන සහිත වන්නේය. තවද ඒ දෙවියන්වහන්සේ සංඥාසහිත වන්නේය, වේදනා සහිත වන්නේය, චෙතනා සහිත වන්නේය, මනස්කාර සහිත වන්නේය, ජිවිතෙන්රි ව ය සහිත වන්නේය, විතකීය සහිත වන්නේය, විචාරය සහිත වන්නේය, වීර්ය්යසහිත වන්නේය, චිත්ත ප්රීරතිය සහිත වන්නේය, ඡන්දයය සහිත වන්නේය, අධිමොක්ඛය සහිත වන්නේය, සර්ධාීව සහිත වන්නේය, ස්මෘතිය සහිත වන්නේය, හිරිඔතප් සහිත වන්නේය, ලොභා ලොභ සහිත වන්නේය, ප්රනඥාව සහිත වන්නේය, මධ්ය,සත්තාව සහිත වන්නේය, කායපසාධිය සහිත වන්නේය, චිත්තපසාධිය සහිත වන්නේය, කායලහුතාව සහිත වන්නේය, චිත්තලහුතාව සහිත වන්නේය කායමෘදුතාව සහිත වන්නේය, චිත්තමෘදුතාව සහිත වන්නේය, කායකර්මාන්යතතාවය සහිත වන්නේය, චිත්තකර්මතන්ය තාවය සහිත වන්නේය, කායපාගුන්යයතාවය සහිත වන්නේය, චිත්තපාගුන්යමතාවය සහිත වන්නේය, කායඍජුත්වගය සහිත වන්නේය, චිත්තඍජුත්වයය සහිත වන්නේය, කරුණාව සහිත වන්නේය, මුදිතාව සහිත වන්නේය, උඩවජ්යසහිත වන්නේය, අහිතය සහිත වන්නේය, අනොතප්පය සහිත වන්නේය, 46\nවිචිකිච්ඡාව සහිතවන්නේය, මාතසර්යනය සහිතවන්නේය, කුකුච්ඡාව සහිත වන්නේය, මේ ආදී අනිකුත් චිත්ත චෛතසික ධර්මහ සහිත වන්නේය, නැවතද සත්යාඅලංකාරය, මේ කාමලෝකයෙහිවූ දිව්ය මනුෂ්යන ප්රෙේත තිරිසන් තිරිසන් ආදීන්ට ඇත්තාවූ ක්ලේශයන් සහ ඔවුන්ට ඇත්තාවූ චිත්ත චෛතසික ධර්මියන් ඒ තාගේ මහොත්තම දෙවියන්වහන්සේට ඇත්තේය, ඒ දෙවියන්වහන්සේට ඇත්තාවූ ක්ලේශාදීන් සහ චිත්තචෛතසික ධර්ම්වල් මනුෂ්යට තිරිසන් ප්රෙටත තිරිසන් ආදීන්ට ඇත්තේය, එබැවින් ඒ දෙවියන්වහන්සේද මනුෂ්ය් තිරිසන් තිරිසන් ආදී සත්වව සංඛ්යාෂවට ගණන් කරන්නේය. එබැවින් ඒ දෙවියන් වහන්සේ මනුෂ්යි තිරිසන් ප්රේසතාදීන් හා සමවන්නේය. ඒ මනුෂ්යෂ තිරිසන් ප්රෙපතාදීන්ට වඩා අමුතු උදාරතර ගුණයක් ඒ තාගේ මහොත්තම දෙවියන්වහන්සේ කෙරෙහි නැත්තේය, මනුෂ්ය තිරිසන් ප්රේොතාදීන්ගේ ගණනට එක්කොට ගණන්කරණු ලබන්නාවූ ඒ දෙවියන්වහන්සේත් මහ දුක්රාශියක් අනුභවකරන්නේයයි සත්යානලංකාරය, මම තොපට කියමි එබැවින් සත්යාකලංකාරය, ඒ තාගේ මහොත්තම දෙවියන් වහන්සේ බොහෝ දුක් විඳින සත්වේයෙක, බොහෝ දුක් අනුභවකරණ සත්වවයෙක, ඒ තාගේ මහොත්තම දෙවියන්වහන්සේ කිසිසෙත් දුකින්මිදී නැත්තේය. එබැවින් ඒ දෙවියන්වහන්සේ දුක දැරීමට භාජනයක් වැන්න, දුක හෑරීමට යුවලක් වැන්න, දුක ගොඩකෙරීමට උදැල්ලක් වැන්න, තවද සත්යා්ලංකාරය තාගේ දෙවියන්වීහන්සේ ක්ලේශ කුණුගොඩෙහිම ඉඳගණ ඒවායේ දුර්ගකන්ධවය විඳිමින් ඒ ක්ලේශ කුණපයන්ම අනුභව කරමින් ඒ දෙවියන්වහන්සේ විඳින දුක්ඛ රාසිය මෙපමණයයි කියා දක්වන්නෙම්නම් උපමා දහසකින් උපමා ලක්ෂ යකින්වත් ඒ දුක්ඛයකියා නිමකරන්නට නොහැකි වන්නේය, තවත් වර්ණණනා කරන්ට බොහෝ ඉතිරිව ඇතිවන්නේය, තවද සත්යාවලංකාරය, ඒ තාගේ මහොත්තම දෙවියන්වහන්සේ දුක් විඳින්නේද සැපවිඳින්නේද කියා දැනගන්නා කැමැත්තේනම් පළමු කොට දුක කියන්නේ මොකද, සැපකියන්නේ මොකද, දුක තියෙන්නේ කොතනද, සැප තියෙන්නේ කොතනද, දුක විඳින්ට හේතු අය කවුද, සැප විඳින්ට හේතු අය කවුද කියා යොනිසොමනස්කාරයෙන් බලා දැනගත යුත්තේය. එබැවින් සත්යාොලංකාරය, ඒ ඝෞරවූ විද්යේමානවූ දුක්ඛයා ගැණ වචන මාත්ර යක් මම කියන්නෙමි, එම්බා සත්යාෞලංකාරය, නාම රූප\n47\nවශයෙන් හෝ තනිකරම නාම වශයෙන් හෝ විද්යලමාන යම් සජීවක සත්වනකෙනෙක් තමන්ගේ හිතට විරුද්ධව හෝ අවිරුද්ධව හෝ ඒ තමන්ගේ ස්කන්ධක ධර්ම යන් චලිත කරමින් කම්පාකරමින් යමක් විඳින්නේද මේතෙම දුකවන්නේය. ඉදින් සත්යා්ලංකාරය, මෙය ලුහුඩින් කියන්නෙම්නම් විඳින යම් දෙයක් ඇද්දය මේ තෙම දුකවන්නේය, නොවිඳින යම් දෙයක් ඇද්ද මේ තෙම දුක නොවන්නේය. ඉදින් දුක නොවන්නේනම් ඒ තෙම සැපවන්නේය. තවද සත්යානලංකාරය, මේ ලෝවැසිතෙම දුක් සැප දෙකක් ඇත්තේය කියා සම්මත කරන්නේවීනමුත් පරමාර්ථව වසයෙන් දුකකියා එකකුත් සැපකියා එකකුත් දෙකක් මේ ලෝකයෙහි හෝ වෙන මොන තැනක හෝ නැත්තේය. මේ ලෝකයේ විද්යනමාන වශයෙන් ඇත්තේ දුක පමණෙක. සැප කියනනේ දුක නැතිකමය, එසේහෙයින් සත්යාතලංකාරය, මේ ලොකේ ඇත්තේ දුක ඇතිකමත් දුක නැතිකමත් පමණෙක, එබැවින් සත්යාකලංකාරය, යමෙක් යමක් විඳීනම් මේ තෙම දුක වන්නේය. යමෙක් යමක් නොවිඳීනම් මේතෙම සැපවන්නේය, ඊට උපමාවක් දක්වන්නෙමි, එනම් සත්යාමලංකාරය, මේ ලෝකේ උෂ්ණය කියා එකකුත් ශීතකියා එකකුත් මෙසේ ශීතොෂණ කියා දෙකක් ඇත්තේයයි ලෝකයා සම්මතකර කියන්නේවීනමුත් පරමාර්ථෙ වශයෙන් ඇත්තේ උෂ්ණය පමණෙක, ශීතකියන්නේ උෂ්ණ නැතිකමය. එසේහෙයින් සත්යාෙලංකාරය, මේ ලෝකයේ ඇත්තේ උෂ්ණ ඇතිකමත් උෂ්ණ නැති කමත් පමණෙක, එබැවින් සත්යා ලංකාරය, යමෙක් යමක් විඳිනම් මේතෙම ශීතවන්නේය. එයාකාරයෙන්ම සත්යාේලංකාරය, මේ ලෝකයේ දුකසැප කියා දෙකක් නැත්තේය. ඇත්තේ විද්යඋමානවූ දුක පමණෙක, සැපකියන්නේ දුක නැතිකමය, ශීත අවිද්යලමාන දෙයක් වන්නාක්මෙන් සැපත් අවිද්යනමානදෙයක්ය. උෂ්ණය විද්යනමානදෙයක් වන්නාක්මෙන් දුකක් විද්ය මාන දෙයක්වෙයි උෂ්ණය සැමතැනම සෑම දේවලම ඇත්තේය, අසවල්තැන උෂ්ණය නැත්තේය කියා පෙන්වන්නට තැනක් මේ භවත්රඅයේ නැත්තේය, මිදුන දියෙහි පවා උෂ්ණය තරමකට ඇත්තේය. එයාකාරයෙන්ම දුක සෑම තැනම සෑම අයින් අතරම ඇත්තේය, අසවල්තැන අසවල් සත්ව යා දුක් නොවිඳින්නේය කියා පෙන්වන්නට සත්වසයෙන් මේ භවත්රායෙහි නැන්තේය. එම්බා සත්යානලංකාරය, මේ දුකවනාහි සැම වේලේම සෑමතැනම සෑම අයින් අතරම ඇත්තේය. ඒ දුක 48\nවනාහී සියලුම දිව්යඅබ්රයහ්ම මනුෂ්යන තිරිසන් තිරිසන් ආදීන් මැඩපවත්වන්නේය. ඒ දුක්ඛයාගේ ආඥාචක්රුය සියලු අයින් අතරේම පැතිර පවත්නේය. මේ දෙවියාය මේ බ්රමහ්මයාය මේ රජාය, මේ හිඟන්නාය කියා හෝ මේ දවල්ය මේ රෑය මේ අව්වය මේ වැස්සය කියා ඒ දුක්ඛයාට කිසි විභාගයක් නැත්තේය. තවද සත්යාවලංකාරය, මහා බල ඇති වීරපුරුෂයෙක් එක්ලක්ෂ අට සැට දහසක් යොදුන් උස ඇත්තාවූ දසදහසක් යොදුන්වට ඇත්තාවූ මහාමෙරු පර්වසතය තනිඅතින් ඔසවාගෙණ ඊට සෑහෙන ගලක් මත්තේ ඒ වීරපුරුෂයාගේ මුලු ශක්තියෙන් අඹරන්නේනම් ඒ මැදට අසුවුනු කූඹියා යම්සේද ඔහුගේ ඇඹරීයෑම සුණුවිසුණුව යාම යම්සේද ඔහුට වන්නාවූ දුක යම්සේද එමෙන්ම දුකනැමති ඇඹරුම්ගල කර්මදය නමැති වීරපුරුෂයා විසින් ගෙන ජාතිය නැමති දාගලෙහි දමා සකල ප්රාණින් මිරිකනකල්හි අඹරන කල්හි යටකී කූඹියාට වඩා බලයක් තාගේ මහොත්තම දෙවියන්ට මෙතනදී පාන්ට බැරිය, දුක්ඛරාජයා විසින් ඒ තාගේ මහොත්තම දෙවියන් වහන්සේ ජාතිය නැමති ගලෙහිලා අඹරණුලබන කල්හි යටකී කූඹියාමෙන් කිසිකථාවක් නොකර සියල්ලම ඉවසන්නේය. ඒ තාගේ මහොත්තම දෙවියන්වහන්සේ දුක්ඛරාජයාට ඉතාම කීකරුව ඉතාම යටහත්ව ඒ දුක්ඛරාජයා යමක් කරන්නේද කියන්නේද ඒ සියල්ලම කිසි කථාවක් නොකොට ඉවසන හැටිත් ඉවසූහැටිත් මේ මහා බයිබල සූත්රා න්ත ධර්මතදේශනාවෙන් පැහැදිලිව තේරුම්යාය. හේකෙසේදයත් සත්යාාලංකාරය, මා විසින් සත්යිසම්මුති වශයෙන් දේශනාකරණලද මේමහාබයිබල සූත්රාමන්ත ධර්මිදේශනාවේ උත්පත්තිනම් පොතේ හවෙනි පරිච්ඡේදයේ සවෙනි සත්වෙනි පදවල දෙවියන්වහන්සේ පොළවේ මනුෂ්යේයා මැව් බැවින් තැවුනුසේක, උන්වහන්සේගේ හෘදයෙහි දුක්වූසේක, සොඩම් සහ ගොමෝරානාස්ති කිරීමේදී දෙවියන්වහනසේ අධික ක්රොේධයකට පැමිණ හෘදයෙහි දුක්වූසේක. තවද මේ මහා බයිබල සූත්රා්න්ත ධර්ම දේශනාවේ නික්මයාමනම් පොතේ ආරොන්ගේ කියමනේ ප්ර්කාර ඊශ්රා ලිතයින් රන්වස්සෙක් සාදා එයට වන්දනමානනාදිය කරණවා දෙවියන්වහන්සේට පෙනී මොසෙස්ට අඬගසා ඊශ්රාසලිතයින් විනාස්කරණලෙස මාගේ ක්රොේධය ඔවුන්ට විරුද්ධව දිලිසෙන්ට අවකාසදෙව කියා ඒ තාගේ මහොත්තම දෙවියන්වහන්සේ කීවේය. තවද සත්යාකලංකාරය, මෙම සූත්ර්යේ සියදහස්වාරයේ දෙවියන්ගේ හිතට බොහෝ දුක් වූයේය කියාද, දුකින් බොහෝ පීඩිතවූයේය කියාද, ඉතාමත් තදලෙස හිතට දුක්වූයේය කියාද ඇත්තේය. මෙයින් සම්පූර්ණේ 49 යෙන් පෙණීයන්නේ දුක්ඛරාජයා තාගේ මහොත්තම දෙවියන් වහන්සේට අච්චුකරන්ට දඬුවම් පනවන්ට පුලුවන් කෙනෙක් බවත් එයාකාරයෙන්ම ඒ තාගේ මහොත්තම දෙවියන්වහන්සේ දුක්ඛරාජයා නිරන්තරයෙන්ම හිංසාපීඩාදි දඬුවම් කරණ බවත් ඒ කරන්නාවූ දඬුවම් ඒ දෙවියන්වහන්සේ කිසි කතාවක් නොකොට කීකරුව ඉවසන බවත් ඒ දුක්ඛරාජයා ඒ දෙවියන්ට වඩා ශතසහශ්රී වාරයෙන් බලයෙන් බලතර කෙනෙක් බවත්ය. තවද සත්යා්ලංකාරය, ඒ දුක්ඛරාජයා බොහෝ බල සම්පන්න කෙනෙක, බලයෙන්ද තේජසින්ද කෙලපැමිණියේය. ඒ දුක්ඛරාජයාගෙන් අච්චු නොලබන්නාවූ දඬුවම් නොලබන්නාවූ සජීවක සත්වඛයෙක් කිසිතැනක නැත්තේය. තවද සත්යසලංකාරය, මේ මාගේ ප්රවනීතවූ උතුම්වූ ධර්මතයට විරුද්ධව කථාකරමින් සමහර දුෂ්ට චණ්ඩපරුෂ මනුෂ්යායො මෙසේ කියති. එනම් මේ ලෝකයේ සැප දුක කියා දෙකක් නැත්තේය. ඇත්තේ සැප පමණෙක දුක කියන්නේ සැප නැතිකමය, මේ ලෝකේ ඇත්තේ සැප ඇතිකමත් සැපනැතිකමත් පමණෙක කියාය, මේ කියමන මාගේ කියමනමෙන් ස්ථිර නොවන්නේය, බල නොපිහිටන්නේය, මදකින් ලිහීයන්නේය, මේ ගැණ සත්යා,ලංකාරය, මම අතීත මුල්ෙකලවර බලායන් නෙම් මේ භවයෙහි දිව්යතලෝක බ්රිහමලොක මනුෂ්යකලොක ආදියද නක්ෂ ත්රතග්ර හ තාරකාවන්ද චන්ර්්ය සූර්යමයාදියද නැතිකල්හි මේ ලොකේ කිසිම දෙයක් නැත්තේය. එසේ කිසිමදෙයක් නැතිකල්හි සූර්ය්යයා නැත්තේය. සූර්ය යයා නැතිකල්හි උෂ්ණය නැත්තේය, උෂ්ණය නැතිකල්හි ශීත ඇත්තේය. එසේකල සත්යාදලංකාරය, උෂ්ණය වනාහි යමකගේ අනුසාරයෙන් පහලවුනු විද්ය්මාන දෙයක්ය, ශීතවනාහි කිසිවකගේ අනුසාරයක් නැතුව පැතිර සිටියාවූ අවිද්යංමාන දෙයක්ය. මෙසේ සත්යාඅලංකාරය, පරමාර්ථදවශයෙන් මේ ලෝකේ ශීතොෂණකියා දෙකක් නැත්තේය. මේ ආකාරයෙන් ඇත්තේ උෂ්ණය පමණෙක, ශීත කියන්නේ උෂ්ණ නැතිකමය. එයාකාරයෙන්ම සත්යාාලංකාරය මේ ලෝකේ දිව්යැබ්ර.හ්ම මනුෂ්යැ තිරිසන් ප්රේසත තිරිසන් ආදී මොනයම් සවිඤ්ඤාණක සචේතනික සත්වසයෙක්වත් නැති කල්හි දුක්විඳින්ට කිසි සත්වසයෙක් නැත්තේය. දුක්විඳින්ට කිසි සත්වනයෙක් නැතිකල්හි කිසිවෙක් දුක් නොවිඳින කල්හි දුක කියා දෙයක් ලොකේ නොතිබුනේය. ඉදින් දිව්ය්බ්ර්හ්ම මනුෂ්යි ආදී සචේතනික සවිඤ්ඤාණක ප්රාතණීන්වූයේනම් ඔවුන් දුක් විඳින්නේය. ඒ දිව්යිබ්රකහ්ම මනුෂ්යායදීන් දුක් විඳින්නේනම්\n50\nඑකල්හි දුක උපන්නාවේ. එසේ හෙයින් සත්යානලංකාරය, දුක වනාහි යම් සත්වහයෙකුගේ අනුසාරයෙන් උපන්නාවූ විද්ය්මාන දෙයක්ය. ඒ දුක උපදින්නට පූර්වෙයෙන් දුක නොතිබුනේය. දුක නොතිබීම දුකනැතිකම වන්නේය. දුක නැතිකම සැපවත්නේය, එසේහෙයින් සත්යානලංකාරය, දුකනැතිකම හෙවත් සැප කිසිදෙයක අනුසාරයකින් නුවූ අවිද්යඑමාන දෙයක්ය. සත්යාෙලංකාරය, පරමාර්ථනවශයෙන් මේ ලෝකේ දුක්සැපකියා දෙකක් නැත්තේය. ඇත්තේ දුක පමණෙක, සැපකියන්නේ දුකනැතිකමය. මෙසේ මේ ලෝකේ ඇත්තේ දුක ඇතිකමත් දුකනැති කමත් පමණෙක, මෙසේ මෙලෝ ඇත්තේ සැප පමණෙක, දුක කියන්නේ සැප නැතිකමය කියා ස්ථිරකරන්නට වෑයම් කරන යම් කපටි ඡණ්ඩ පරුෂ මනුෂ්යකයින්නේ ලාමක කියමන මෙපමණකින් ලිහියාය. ඔවුන්නේ කියමන බොරුවන්නේය, මෙසේ සත්යාිලංකාරය, දුක කියන්නේ මොකද සැපකියන්නේ මොකදකියා සංෙක්ෂ පයෙන් පෙන්නාදුනිමි. නැවතද දුක ඇත්තේ කොතනද සැප ඇත්තේ කොතනද දුකවිඳින්ට හේතු අය කවුද සැපවිඳින්ට හේතුඅය කවුද කියා ඒගැණ වචන මාත්රටයක් දක්වන්නෙමි. සත්යා ලංකාරය, දුක්විඳින්ට හේතු අය කව්ද සැපවිඳින්ට හේතු අය කවුද කියා සොයා දැනගන්නා කැමැත්තෙන් මේ ක්රිතයා පදය විමසා බැලියමනාවූ එකක්මය “දුක්විඳින්නේය” කීතැන විඳින්නේ යන ක්රිඑයාපදය වේදනා යන්නෙන් බිඳී ආවේය. වේදනා යනු සත්වවයාගේ පංචස්කන්ධයයෙන් එක්ස්කන්ධියක් වන්නේය. ඉදින් වේදනාස්කන්ධිය නැත්තේනම් ඒ තැනැත්තේ දුක් නොවිඳින්නේය, වේදනාස්කන්ධ්ය ඇති සත්ව්යාම දුක් විඳින්නේය. එම්බා සත්යාිලංකාරය, තාගේ මහොත්තම දෙවියන්වහන්සේට වනාහී රූපස්කන්ේයයක් ඇත්තේය, වේදනාස්කන්ධ යක් ඇත්තේය, සඤ්ඤාස්කන්ධයක් ඇත්තේය, සංස්කාරස්කන්ධදයක් ඇත්තේය, විඤ්ඤාණස්කන්ධේයක් ඇත්තේය. එහි රූපසකන්ධනම් කවරේද යම්කිසි අතීතවූ රූපයක් ඇද්ද අනාගතවූ රූපයක් ඇද්ද ප්රනත්යුහත්පන්න රූපයක් ඇද්ද අධ්යායත්මිකවූ රූපයක් ඇද්ද, බාහිරවූ රූපයක් ඇද්ද, ඕලාරිකවූ රූපයක් ඇද්ද, සියුම්වූ රූපයක් ඇද්ද, හීනවූ රූපයක් ඇද්ද, ප්රූනීතවූ රූපයක් ඇද්ද, දුරවූරූපයක් ඇද්ද, සමීපවූ රූපයක් ඇද්ද යනමේ එකෙලොස් තන්හි සිටි ඒ රූපය එක රාසිකොට එකට බහාලමින් මේ රූපස්කන්ධනයයි කියනු ලැබේ. දෙවියන්ගේ රූපස්කන්ධකය මනුෂ්යසයාගේ රූපස්කන්ධනය මෙන් බාහිර හෙවත් අති සියුම් විනිවිද පෙණෙන ධාතුවකින් සෑදී 51\nතිබෙන රූපයක් වන්නේය. මේ එකොලොස් වැදෑරුම්වූ රූප කොට්ඨාස ධර්මනයේ ඒ තාගේ මහොත්තම දෙවියන්ගේ රූපයට අති සියුම්වූ රූපයයි කීවෙමි. නින්නභාවය බාරභාවය පුරුදු භාවය සමග හැසුණුභාවය යන සතර භාවයෙන් දැකීම් ඇසීම් ආදී අරූපික ධර්මරයන් පුරුදුකරගන්නාබැවින් කොපමණ සිහින්වූවත් රූපයකමුත් අරූපයක මේ ධර්මරයන් පිහිටන්නට බැරිය, එබැවින් තාගේ මහොත්තම දෙවියන්වහන්සේට කොපමණ සියුම් නමුත් රූපයක් තියෙන්නට ඕනෑය. ඒ තාගේ මහොත්තම දෙවියන්ට මනුෂ්ය්යාට මෙන් රූපස්කන්ධ යක් නොව සිහින් රූපයක් ඇත්තේය. ඒ රූපය අනිකෙක මනුෂ්යනයාගේ පවතින රූපස්කන්ධූය අනිකෙක. රූපයන්ගේ පරිභෙද ස්වභාවවූ අනිච්චතාව දැයි යනමේ විසිඅට වැදෑරුම් වූ රූපයෝ “රුප් පතා”ර්ථගයෙන් රූපනම් වෙති. “නීරාසි” අර්ථ”යෙන් රූපස්කන්ධරනම්වෙති තවද සත්යාඅලංකාරය, එම එකොලොස්තන්හි සිටියාවූ රූපයට ඉෂ්ටාලම්බනයෙක්වීනම් සැපවේදනාවෙයි. අනිෂ්ටාලම්බනයෙක්වීනම් දුක්ඛවේදනාවෙයි මධ්ය ථාරමුනෙක්වී නම් සැපවේදනාවෙයි, උපෙක්ෂා වේදනාවෙයි, නොහොත් මනාපරූපය දැක දුක්ඛවේදනා උපදී, ප්රිලයාප්රිෂය විරහිතවූ භූමිපර්ව්ත කැට කැබලිතියෙදි මධ්යදස්ථ රූප දැක උපෙක්ෂා වේදනා උපදී, මේ සෙයින් මනාප ශබ්දය අසා සැපවේදනා උපදී. අමනාප ශබ්දය අසා දුක්ඛවේදනාඋපදී මනාප අමනාප විරහිතවූ ශබ්දය අසා උපෙක්ෂාදවේදනා උපදී. මනාපගන්ධ ය අඝ්රාකණය කොට සැපවේදනා උපදී, අමනාපගන්ධා ආඝ්රාාණයකොට දුක්ඛ වේදනා උපදී. මනාප අමනාප විරහිතගන්ධය ආඝ්රාමණයකොට උපේක්ෂාාවේදනා උපදී, මනාපරසවලඳා සැපවේදනාව උපදී, අමනාපරසවලඳා, දුක්ඛවේදනා උපදී මනාප අමනාප විරහිත රසවලඳා උපෙක්ෂාය වේදනා උපදී. මනාප වස්තුස්පර්ශමය කිරීමෙන් සැපවේදනා උපදී. අමනාපවස්තු ස්පර්ශප කිරීමෙන් දුක්ඛවේදනා උපදී. මනාප අමනාප විරහිත වස්තු ස්පර්ශ යකිරීමෙන් උපෙක්ෂා වේදනා උපදී. මනාපදෙය සිතීමෙන් සැපවේදනා උපදී. අමනාපදෙය සිතීමෙන් දුක්ඛවේදනා උපදී මනාප අමනාප විරහිතදෙය සිතීමෙන් උපෙක්ෂාදවේදනා උපදී, මෙසේ නානා විස්තාරයටගියාවූ චක්ෂුාරාදි සදොරින් උපදනා වේදනාව වේදනාස්කන්ධෙනම් වෙයි. තවද සත්යාෂලංකාරය, කාලප්රනස්ථා ස්වාමීපදුර යනමේ සතර ආකාරයෙන් සැප දුක වන්නේය. දුක සැප වන්නේය, එක කාලයකදී එක ප්රදස්තාවදකී එක තැනකදී සැපමෙන් පෙනීයන සැපමෙන් විඳීමක් ඇති වේදනාව අතින්\n52\nකාලයකදී ඝොරවූ දුකමෙන් පෙනේය. ඊට උපමාවක්නම් ශීතල ඇති යම් උදෑසනක ගිනිතැපීම සැපෙක, එම ශීතල ඇති මනුෂ්ය යාට එමදාම දවල් ඉරමුදුන් වේලේ එම ගින්දරම තැපීම දුකවන්නේය. තවද සත්යාඉලංකාරය, ආහාරගැණීම සත්වලයාට ලොකු සැපතෙක හෙවත් සම්පූර්ණයෙන්ම බඩපුරා ආහාර අනුභවකරමින් පැත්ත වැටී ඉන්න මනුෂ්ය්යෙක් අල්ලා ඒ මනුෂ්යායාට එපමණ ආහාරයන් ඒ බඩපිරී ඉන්න වේලාවට බලයෙන් කැව්වොත් ඒ ආහාරයන් කෑම ඒ මනුෂ්යඑයාට මහත් දුකෙක, දියරපීමත් මෙයාකාරම සැලකිය යුත්තේය. මෙසේ එක කාලයක එක ප්ර ස්ථාවක සැප ගෙණදෙන දෙයම අනිත් කාලයක අනිත් ප්රයස්ථාවක එම මනුෂ්යෙයාට දුක වන්නේය. චක්ෂුේ ශ්රොකතඝාණ ජිව්හාකය මනො යනාදියට දැකුම් ඇසුම් ආඝ්රාෂණරසස්වාද ස්පර්ශේ ධර්මකචිත්තාවන් ආදී වශයෙන් යහපත් දර්ශ්නාදියක් පැමිණි කල්හි එය දුරස්තරවීමෙන් හෙවත් එය නොපෙණී යාමෙන් අයහපත් දර්ශැනාදියක් දුරස්තරව තිබී ස්වමිපවීමෙන්ද දුකවන්නේය. මෙසේ එක තැනක සැපමෙන් පෙණෙන දෙයම අනික් තැනකදී දුක්මෙන් පවතිනකාල ප්රේස්ථානුදුර දුරයන සතර ආකාරයෙන් වෙන්වීම වේදනාස්කන්ධවනම් වෙයි. තවද සත්යාසලංකාරය, ඇසින් දුටු නීලපීතාදි රූපයන් වෙන්වෙන්ව අසවල් රූපය යනාදි වශයෙන් වෙන්වෙන්කොට හැඳිනීමය, කයින් ස්පර්ශදය කොට මේ රලුය මේ සෙවෙනිය මේ සිනිඳුය මේ ගොරෝසුය යනාදි වශයෙන් තේරුම්කොට හැඳිනීමය, මනසින් ධර්මනයන් චින්තනයකොට මේ අසවල් ධර්මමය මේ අසවල් ධර්මෝය මේ යහපත් මේ අයහපත් ධර්මනයන්ය යනාදි වශයෙන් වෙන් වෙන්කොට හැඳිනීමය යනමේ ෂට්විධවූ සංඥාව සංඥාස්කන්ධ්ය නම්වේ. 1 තවද සත්යාාලංකාරය, ප්රආථමකොට උදෑසන්හි භක්ති ආදියෙහි පැතිර වැද ස්පර්ශුවන අව්රස්මියක්සේ ප්රංථම කොට චක්ෂු ශ්රොරතඝාණ ජිව්හාකාය මනෝයනාදීන් රූපශබ්ද ගන්ධරරස ස්පර්ශර ධර්මුචින්තාවන් හැඳින ඒ ඒ අරමුනු අඳුනන ආකාරයෙන් පවත්නාවූ සංඥාවද, 2 ගොවියෙකු තමන් යහලුවන් පනස් පස්දෙනෙකු සමග සිසෑම් ගොයම් කැපීම් ආදියකට තමන් කුඹුරට ගියේ සෙසු පනස්පස් දෙනාට වඩා ඕනෑකමින් මහත් උත්සාහයෙන් යෙදී ඒ ඒ කටයුතු කෙරේද ඒ පරිද්දෙන් සෙසු පනස්පස් ධර්මයයන්ට වඩා මහත් උත්සාහවත් ලක්ෂදණ\n53 යෙන් යුක්තව ඒ සියලු ධර්මනයන් විසිරයානොදී ආරම්මනයෙහි හසුරුවන්නාවූ චේතනාවද 3 අජානිය අශ්වයන් මෙහෙයන්නාවූ සාරර්ථනයක්මෙන් සහජාත ධර්මධයන් ආලම්බනාභිමුඛකොට මෙහෙයන්නාවූ මනස්කාරයන්ද, 4 උත්පලාදීන්ට ජලයමෙන් සහ ජාත අරූප ධර්මව පරිපාලනයෙහි අධිප්ර4ත්යාාකරණ ආයුසංඛ්යානත ජීවිතේන්රිධර යද, 5 යුධ මණ්ඩලයකට මහානරෙන්ර්ල යෙකු පිරිවරාගණගිය සෙනගක් ඒ මහා රජ්ජුරුවන්වහන්සේ වැඩිය වැඩිය තැනකටම යෙද්දී ඒ සියලු සෙනග එකරාසිකිරීමට ප්රනධානවූ නරෙන්ර්කට යන්සේ සේසාදී සෙසු සියලු ධර්මයයන් විසිරයානෙදී එක් ආරම්මනයක සම්පින්ඩනයකරණ චිත්තේකාග්ර්තාවද, 6 ඝණ්ඨාරයෙහි ප්රාථමකොටම වදින පහරක් මෙන් අරමුනට ප්රීථමකොට චිත්තය නැගීම ලක්ෂ ණකොට ඇති චිතර්ක්යද, 7 ඒ පහරින් නැන්ගාවූ රාවය ඝණ්ඨාරයෙහි පවත්නාසේ වී තර්කෂයෙන් අරමුනට නැගුනු චිත්තයාගේ නැවත නැවත පවත්නාවූ ලක්ෂකණ ස්වභාවවූ විචාරයද, 8 සියලු කටයුතු කෘත්යඇයෙහි පසුබට නොවන යොධභටයකුගේ හැම ක්රිවයායෙහි උත්සාහවත් ලක්ෂතණවූ වීර්ය්න ද, 9 පැන් නැති ග්රීවෂ්ම කාලයෙහි කාන්තාර මාර්ග්යෙහි පිපාසයෙන් මිරිකීයන පුරුෂයෙක්හට පස්පියුමෙන් ගැවසුනු සිහිල් පැන් පොකුණක් දැක උපදනා චිත්ත පිනවීමසේ ඉෂ්ටාරම්මනයෙහි උපදනා චිත්ත ප්රීදතියද, 10 ආරම්මන ග්රතහනයෙහි සිතින් අත දිගුකරන්නාක්මෙන් කෘත්යනකම්යානතායයි ලක්ෂගණවූ ඡන්දතයද, 11 නිශ්චලවූ ඉන්ර්ාන කීලයක්මෙන් අරමුනෙහි සන්තිෂ්ඨාන ලක්ෂයණවූ අධිමොකඛයද, 12 චක්ර1වර්තිති චතුරංගිනි සේනාගමනින් කැලඹීගිය මඩජලයක් ප්රොශන්නකරණලද ප්රරශාද මානික්යඹරතනයක් මෙන් ලොභාදි චිත්ත ක්ලේශයන් පහදවන ලක්ෂංණවූ ශ්රිද්ධාවද, 13 මහරජක්හට කළමනා නොකළමනා සියලුම කටයුතු සඳහන්කරවන විශ්වාස අමාපත්යනයකුසේ අකුසල ධර්ම්යන් හරිනසේ කුසල ධර්ම යන් කරණසේ සිහිකරණ ලක්ෂුණවූ සමෘතියද, 14 අකුසල ක්රිලයාවෙහි ලජ්ජා ස්වභාවවූ හරියද, 15 අකුසල ක්රි යාවේ භය ස්වභාවවූ ඔත්තප්පයද, 16 පියුම් පත්රලයෙක්හි ජනිත ජලබින්දුිවක් සේ දුටු ඇසූ කිසි අරමුනෙක ඇලීම නොකරන්නාවූ අලොභයද, 17 අනුකූල මිත්රියෙකුසේ අවිරුධ ස්වභාවවූ අවිරුද්ධ ස්වභාවද, 18 අන්ධකාරයෙහි රූපයන් ප්රරකාශකරණ ප්රසදීපයක් සේ අවිද්යාරන්ධ8කාරය විධමනයකොට සියලු හොඳ නොහොඳ ප්රශකාශකරණ ලක්ෂයණවූ ප්රඥාවද, 19 සම්ප්රූයුත්ත චෛතසික ධර්මොයන් ස්වකීය ස්වකීය කෘත්යයෙහි සම්ප්රරවර්තියට හේතු වූ\n54\nතත්රිමධ්ය්ස්ථතාවද, 20 වේදනා සංඥා සංස්කාර යන ස්කන්ධුත්ර්යාගේ ද රථයයි කියනලද උධත්යාශදි ක්ලේශයන් සංහිඳුවන කාය ප්රෙශ්රඥධියද, 21 විඤ්ඤාණස්කන්ධඋයගේද රථයයි කියනලද උධත්යානදි ක්ලේශයන් සංහිඳුවන චිත්තප්රයශ්රයධියද, 22 වේදනාදි ස්කන්ධසත්ර2යාගේ දානසීලාදි පුණ්යැ කර්මඳයෙහි අයොග්යරතායයි කියනලද කමච්ඡන්දාදි ක්ලේශයන් සන්හිඳුවන කායලහුතාවද, 23 විඤ්ඤාණස්කන්ධ යාගේ ගරුභාවයයි කියනලද ථිනමිඩාදි ක්ලේශයන් සංහිඳුවන චිත්තලහුතාවද, 24 වේදනාදි ස්කන්ධත්රකයාගේ තබ්ධිභාවයයි කියනලද දෘෂ්ටිමානාදීන් සංහිඳුවන කාය මෘදුතාවයද, 25 විඤ්ඤාණස්කන්ධයාගේ තබ්ධභාවයයි කියනලද දෘෂ්ටිමානාදීන් සංහිඳුවන චිත්තමෘදුත්වියද, 26 වේදනාදි ස්කන්ධ ත්රායාගේ දානසීලාදි පුණ්යනකර්මකයෙහි අයොග්ය තායයි කියනලද කාමච්ඡන්දාදී ක්ලේශයන් සංහිඳුවන කාය කර්මන්ය තාවද, 27 විඤ්ඤාණස්කන්ධකයාගේ දානසීලාදි පුණ්යුකර්මකයෙහි අයොග්යවතායයි කියනලද කාමච්ඡන්දාදීන් සංහිඳුවන චිත්තකර්ම්න්යතාවද, 28 වේදනාදි ස්කන්ධත්ර යාගේ ගෙලඤ්ඤයතායි කියනලද අසසධි ආදීන් සංහිඳුවන චිත්තප්රරගුන්යගතාවද, 30 කාය සංඛ්යා්තවූ වේදනා සංඥා සංස්කාරය යන සකන්ධපත්රරයාගේ කුටීලභාවකරවූ මායාසාඨෙය්යාහදි අකුසලයන් සංහිඳුවන කාය ඍජුත්වකයද, 31 විඤ්ඤාස්කන්ධයයාගේ වංක ස්වභාවයයි කියන ලද මායාසාඨෙය්යාදී අකුසල් සංහිඳුවන චිත්ත ඍජුත්ව්යද, 32 දුක්ඛිත සත්වසයන්ගේ දුක් පහකරණු කැමැත්තාවූ කරුණාවද, 33 පරලාභසත්කාර කීර්ති ප්රුශංසායෙහි මෝදන ලක්ෂනණවූ මුදිතාවද, 34 බොල් සුලගේ හැර වියක් රැස්කරණ ගොවියකුසේ මුසාවාදාදිය දුරුකොට වාක් සත්යා දිය පැවැත්වීම් ලක්ෂේණවූ සම්ය3ක් වචනයද, 35 අසූචි මලමුත්රාතදිය අතගාන ලදරුවෙකුසේ නොකොට කලමනා සාරවත් කටයුතුම කරණ ප්ර්ඥාවන්තයකුසේ යහපත් කායකර්මල ස්වභාවවූ සම්ය ක් කර්මාුන්තයද, 36 රත්රන් දවා පිරිසිදුකරණලද ස්වර්ණයකාරයකුසේ ජීවිකාව පිරිසිදුකිරීම ලක්ෂ ණකොට ඇති සම්යික් ආජීවයද, 37 රූප ශබ්දාදියෙහි පන්චෙන්රිිරී යන්ගේ ඇලීම ලක්ෂයණකොට ඇති ලොභයද, 38 දණ්ඩෙන් ගැසූ නයෙකු කිපෙන්නාසේ කිපීම් ලක්ෂිණකොට ඇති වෙෂයද, 39 චතුස්තත්යලයන් දැක්කනොදෙන අවිද්යාො ලක්ෂවණකොට ඇති මොහයද, 40 මෙලොනැත පරලො නැත ඇත්ත නැත්තකර නැත්ත ඇත්තකර කියමින් යනාදිය ගන්නා අභූතලක්ෂඇණවූ මිථ්යා දෘෂ්ටියද, 41 සිත නොසන්හුන්බව ලක්ෂයණවූ උඩච්චයද, 42 ග්රාෂමසුකරයා\n55\nඅසූවියට කැත නැත්තාසේ පාප ක්රිණයාවට ලජ්ජානැති ලක්ෂයණ වූ අහිරිකයද, 43 ප්රචදීපයට සලභයානොබව පනින්නාසේ පාප ක්රිසයාවට භයනැති ලක්ෂ ණවූ අනොතප්පයද, 44 ධර්ම සංඝ සික්ෂාස පූර්වානන්ත අපරාන්ත පූර්වා පරාන්ත ඉදප්පච්චයතා යනාදී ප්ර තිත්යාාසමුත්පන්න ධර්ම් යන අට තැන සැක සිතන්නාවූ විචිකිච්ඡාවද, 45 මම සියල්ලටම වැඩිතරමැයි කියා වරදවා සිතන්නාවූ මාන්යඡයද, 46 අනුන් කෙරෙහි කරණ ඊර්යාවරද වද, 47 තමාගේ සියලු ඓශ්චර්ය් රම වෙන කෙණෙකුන්ට නොවේවයි සිතන්නාවූ මාශ්චර්ය්ාවදද, 48 චිත්ත හැකිලීම් ලක්ෂ ණවූර්ථපනයද, 50 කාය කර්ම්න්යම ලක්ෂතණවූ මිද්ධයද යන මේ පනස් ධම්මයන් හා වේදනා සංඥා දි පනස් ධර්ම යේ සංස්කාරස්කන්ධ්නම්වේ. තවද සත්යා ලංකාරය, ඇසෙහි උකුනු හිසක් ප්රයමාණවු අභිමුඛගත රූපයක් දක්නා චක්ෂුල ප්රූසාදයෙන් දුටු නීලපීතාදී වර්ණවයන් දැනගන්නා චක්ෂු් විඤ්ඤාණයද, ශ්රොතයෙහි සිහින් තඹ මුන්දක් ප්රුමාණවූ රොමයෙන් නොයෙක් ශබ්ද අසා දැන ගන්නාවූ ශ්රොත විඤ්ඤාණයද, නාසිකාවෙහි එලුවන්ගේ පියවර සටහන් බදුවූ සූගඳ දුගඳ දැනෙන්නාවූ ඝාණ විඤ්ඤාණයද, දිවෙහි මහනෙල්මල් පෙත්තකට බඳුවූ සටහන් ඇති නොයෙක් රස විඳ දැනගන්නාවූ ජිව්හා විඤ්ඤාණයද, කයින් ලැබූ ස්පර්ශා දැනගන්නාවූ කාය විඤ්ඤාණයද, සිතු නොයෙක් සිතිවිලි දැනගන්නාවූ මනො විඤ්ඤාණයද යන මේ ෂට්විධවූ ඤාණයද, සතර අපායෙහි පිළිසිඳගන්නාවු හෙවත් දිව්යූ මනුෂ්ය ආත්මවල ඉපිද රාගාදී කෙලෙස් නැසීම පුලුවන්ව තිබෙද්දී එය සිතට නෙගෙණ රාගාදී කෙලෙස් මුහුකරවන්නාවූ අකුසල වීථාක අහෙතුක මනො විඤ්ඤාණ ධාතු චිත්තයද, මිනිස්ලොව ජාත්යයන්ධී, බධිර, උමතු, ගොලු, බිහිරි ආදි - සත්වවයින්ගේ පිළිසිඳ ගන්නාවූ කුසල විඵාක අහෙතුක මනොවිඤ්ඤාණ ධාතු චිත්තයද, දෙවියන්ගේ හා මිනිස්ලොව පින්වත් සත්වතයින්ගේ පිළිසිඳ ගැණීමට හෙවත් දිව්ය් මනුෂ්යා දි ආත්මවල ඉපිද රාගාදි කෙලෙස් මුහුකරවීමට හේතුවූ කාරණා තිබෙද්දී එය හිතට නොගෙණ රාගාදි කෙලෙස් මැඩපවත්වාගැණීමට හේතුවූ සහේතුක කාමාවචර විඵාක සිත් අටද, රූපි බ්රතහ්මලොකයෙහි පිළිසිඳ ගැණීමට හේතුවූ රූපාවචර විඵාක සිත් පහද, අරූපි බ්රහහ්ම ලොකයෙහි උපදවන අරූපාවචර විඵාක සිත් සතරද, ඉෂ්ටානුභව ලක්ෂබණකොට ඇති සොම්නස් සහගිය අනින්යාතදි ධර්මෂ ස්වභාව හැර නිත්යඇ සුඛ ස්වභාවාදි වශයෙන් විපරිතවූ මිථ්යාර දෘෂ්ටියෙන් යුක්ත වූ තමා විසින් හෝ අන්යනයන් විසින් හෝ\n56\nකරණලද පූර්වැයප්රෝයොග විරහිතසෙයින් අසංඛාරීවූ එක් අකුසල චිත්තයෙක, තමා විසින්හෝ අනුන් විසින්හෝ කරණලද පූර්වී ප්රචයොග සහිතවූ සෙයින් සසංඛාරිවූ එක් අකුසල චිත්තයෙක, සොම්නස් සහ ගියාවූ කාමයෙහි ආදීනව නොයෙක් නැතැයි යනාදීන් ගත් මිථ්යාෝදෘෂ්ටිය හා අමිශ්රිවූ අන්යොනතසහ සහිතවූ සිතින් කාමසෙවනාදිය හෝ දෘෂ්ට මංගලාදිය හෝ සාරයයි ගන්නාකල උපදනා සසංඛාරිකවු එක් අකුසල චිත්තයෙක; මධ්යාස්ථනුවූ භාවලක්ෂාණවූ උපෙක්ෂා් වේදනාව හා එකොතපාදාදීභාවයට ගියාවූ විපරිත මිථ්යා දෘෂ්ටියෙන් සම්ප්රායුක්තවූ එක් අසංඛාරික අකුසල චිත්තයෙක, එසේම සසංකාරවූ එක් අකුසල චිත්තයෙක, උපෙක්ෂාක සහගතවු විපරිත මිථ්යාමදෘෂ්ටිය හා මිශ්රරනුවූ එක් අසංඛාරික අකුසල චිත්තයෙක යන මේ ලොභය සහගතවූ අකුසල චිත්තයින් අටදෙනද, අනිෂ්ටානුභව ලක්ෂ්ණවූ මානසික දුක්ඛ වේදනාව සහගතවූ චණ්ඩ ස්වභාවවූ අරමුණෙහි ගැටෙමින් උපදනා ප්රූතිඝයෙන් සම්ප්රගයුක්තවූ අසංඛාරිවූ එක් අකුසල චිත්තයෙක, එසේම දොම්නස් සහගතවූ ප්රමතිඝයෙන් සම්මිශ්රූවූ සසංඛාරිකවූ එක් අකුසල චිත්තයෙක, යන මේ වේෂ සහගත චිත්තයින් දෙදෙනද, උපෙක්ෂාඅ සහගියාවූ බුද්ධාදි අටතැන්හි ඇද්ද නැද්දෝහොයි උපදනා සංඝය ලක්ෂිණයෙන් විචිකිච්ඡාවෙන් සම්ප්ර යුක්තවූ එක් අකුසල චිත්තයෙක, ආලම්ඛනයෙහි නොසන්හුන්බවයයි කියනලද උද්ධච්චයහා එකොතපාදාදි ප්රෂකාරයෙන් යුක්තවූ එක් අකුසල චිත්යෙක යන මොහ මුහ්යක චිත්තයින් දෙදෙනද යන මෙකී දොළොස් අකුසල චිත්තයින්ද, උපෙක්ෂා වේදනාව හා එකොතපාදාදී භාවයට ගියාවූ රූප දර්ශතනයට කාරණවූ චක්ෂුෂ ප්රනසාදය ආශ්රීයකොට පවත්නාවූ චක්ෂුද විඤ්ඤාණයද, එසේම උපෙක්ෂා සහගතවූ ශබ්ද ශ්රාවණයට හේතුවූ ශ්රොරත විඤ්ඤාණයද, ඝන්ධාෂ්රා්ණයට කාරණවූ ඝ්රාශණ ප්රොසාදය ආශ්ර්යකොට පවත්නා ඝාණ විඤ්ඤාණය ද, රසාස්වාදයට හේතුවූ ශ්රොබත විඤ්ඤාණයද, ඝන්ධාෂ්රා්ණයට කාරණවු ඝ්රාොණ ප්ර්සාදය ආශ්ර්යකොට පවත්නා ඝාණ විඤ්ඤාණය ද, රසාස්වාදයට හේතුවූ ජිව්හා ප්රරශාදය ආශ්රනයකොට පවත්නා ජිව්හා විඤ්ඤාණයද, එසේම කාය විඤ්ඤාණයද, උපෙක්ෂාඝ සහ ගියාවූ රූපාදින් තීරණයකරමින් උපදනා සන්නීරණ චිත්තය ද යන මේ අකුසල චිත්යන් සදෙනද, උපෙක්ෂා සහගතවූ රූප දර්ශආනයට හේතුවූ චක්ෂු ප්ර්ශාදය ආශ්රතයකොට පවත්නාවූ චක්ෂුහ විඤ්ඤාණයද, එසේම ශ්රෝත විඤ්ඤාණයද, එසේම ඝාණ විඤ්ඤාණයද, එසේම ජිව්හා විඤ්ඤාණයද, ඉෂ්ටවූ කාය චිත්ත සැප සහගතවූ කාය විඤ්ඤාණයද, උපේක්ෂාම සහගතවූ රූපාදි අරමුණු පිළිගන්නා වූ සම්පටීවඡන්න චිත්තයද, එසේම පිළිගත්\n57\nරූපශබ්දාදි අරමුනු විමසන්නාවූ සන්තීරණ චිත්තයයි කියන ලද කුසල විඵාක අහෙතුක මනොවිඤ්ඤාණ ධාතුවද, සොම්නස්යාල සහගතවූ සැපවේදනා ඇති සන්තීරණ චිත්තයද, යන මේ අෂ්ටවිධවූ කුසලවිඵාක අහෙතුක චිත්තයින්ද, උපෙක්ෂාද සහගත චක්ෂුවරාදි පචවාරයෙහි වැදගත් රූපාදි අරමුණට චිත්තසන්තතීය යොමුකරණ පචවාර වර්ජණ චිත්තයද උපෙක්ෂාඅසහගතවූ මනොවාරයට හමුවූ රූපාදි අරමුණට චිත්තසන්තතිය යොමුකරණ මනොවාර වර්ජණ චිත්තයද, සොම්නස් සහගියාවූ අනොදාරික ආලබමනයෙහි රහතුන්ට සිනා උපදවන හසිතොතපාද චිත්තයද, යනමේ අහෙතුක ක්රිනයා සිත් තුනද; අකුසල විඵාක කුසල විඵාක ක්රිලයාහෙද වශයෙන් දැක්වූ මේ සමතිස් චිත්තයොද, නිර්මකලානිසංස දක්නා බැවින් හා විසුද්ධ ශුද්ධාදෘෂ්ටි ප්ර ත්යතය ප්රවතිග්රාිහකාදි සම්පත්තියෙන් මානසික සුඛවේදනාව හා එකොතපාදාදි භාවයෙන් සොම්නස් සහගතවූ නිරවද්යඛ ශිල්ප ග්රදහණ ධාරණ ක්ලේශයන්ගේ දුරිභාව ඉන්ද්රීනය පරිපාකයෙන්දැයි යනාදි කාරණයෙන් ඤාණය හා සම්ප්රවයුක්තවූ අනික් කෙණෙකුන් විසින් උත්සාහයක් නැතිව ස්වභාව තීක්ෂරණවූ සිතින්ම දානසීලාදි පින්කරණලද උපදනා අසංවාරිකවූ එක්කුසල චිත්තයෙක, සොම්නස් සහගතවූ ඤාණය හා සම්ප්රවයුක්තවූ දන්දෙව පින්කරව යනාදි අන්යොමනසාහ සහිත වූ සිතින් දානාදි පින්කරණලද උපදනා සසංඛාරික එක්කුසල චිත්තයෙක ඉෂ්ටානුභාව ලක්ෂකණ මානසික සුඛවේදනාදි කාරණයෙන් සොම්නස් සහගතවූ දෙමව්පියන්ගේ පුණ්යඛ ක්රිෙයා දර්ශතණයෙහි සංජාත පරිචය ඇති බාලදාරකයො භික්ෂුගන් දැක සොම්නස් උපදවා වහා දිවගොස් අතතුබූ කිසිවක් දෙද්දවඳිද්ද එකල ඔවුන්ට සොම්නස් සහගතවූ ඤාණ විප්ර්යුක්තවූ අසංඛාරිකවූ කුසල චිත්තයෙක් උපදනේය, විසුද්ධි ශ්රිද්ධාබුද්ධි සම්පන්න සත්පුරුෂ ජනයො ධාතුපෙති පෙලිම ආදිය දැක තමන් දරුවන් ලංකොට පුතඬ බුදුන් වඳුව පුදව යනාදීන් උත්සාහිතවූවාහු සතුටුව වඳිද්ද පුදද්ද එකල සොම්නස් සහගතවූ ඤාණ විප්රුයුක්තවූ සසංඛාරිකවූ එක් කුසල චිත්තයෙක් උපදනේය, උපෙක්ෂාතසහගතවූ ඤාණය හා අසම්මිශ්රරවූ අසංඛාරිකවූ එක් කුසල චිත්තයෙක, සසංඛාරික එක් කුසල චිත්තයෙක, බලවත් ශ්රයද්ධාය විසුද්ධා විසුද්ධ දෘෂ්ටිය යන ආනිසංස දර්ශ ණයද ප්ර,ත්ය්ය ප්ර්තිග්රාහක යන සොම්නස් ඉපදීමට හේතුවූ මේ සතර අර්ථස විකල්පයෙහිම සොම්නස් රහිතව සිත් ඇති වෙද්ද එකල මේ සතර සිත් උපෙක්ෂාකසහගතව උපද\n58 නේය යනමේ කාමවචර කුසලසිත් අටද, සොම්නස්ස සහගතං යනාදි මෙකී ක්ර මයෙන්ම දැක්වූ කාමාවචර සහේතුක කුසල් විඵාක සිත්අටක, කාමාවචර හේතුක්රිරයා සිත්අටෙකැයි මෙසේ කාමාවචර කුසල් සිත් සූවිස්සෙක, විතර්කය විචාර ප්රීේති සුඛෙකාග්රූතා සහිතවූ ප්ර ථමධ්යාින කුසල චිත්තයද, විචාර ප්රීිති සුඛෙකාග්රවතා සහිතවූ විතියධ්යාසන කුසල චිත්තයද, ප්රීරති සුඛෙකාග්රාතා සහිතවූ තෘතියධ්යාධන කුසල චිත්තයද, සුඛෙකාග්රේතා සහිතවූ චතුර්ථීධ්යාරන කුසල චිත්තයද, උපෙඛෙකාග්රි සහිත වූ පංචමධ්යාුන කුසල චිත්තයද, මෙසේ යථොක්ත ක්රයමයෙන් විඵාක සිත් පසෙක, ක්රි යාසිත් පසෙක රූපාවචරසිත් පසෙකැයි, මෙසේ රූපාවචරසිත් පසලොසක, අරූපාවචර කුසල් සිත් සතරෙක විඵාක සිත් සතරෙක, ක්රිකයාසිත් සතරෙකැයි දොලසක සොතාපත්ති මංගගවිතතං යනාදි මගේ දෙශනානු ක්ර්මයෙන් මාර්ගෙසිත් සතරෙක ඵලසිත් සතරෙකැයි ලොකොත්තරසිත් අටෙක්වේ, මේ එකුත් අනූවක්පමණ චිතතයෝ විඤ්ඤාණස්කන්ධයවේ. මෙසේ සංසාර දුක්ගන්නාවූ සියලු සංසාරදුකට භාජනය වූ සියලු සංසාරදුක ගෙණයාමට පොහොසත්වූ සියලුම සංසාර දුකින් පීඩිතවන්නාවූ මේ යථොක්තවූ පංචස්කන්ධයන්ගෙන් ඒ තාගේ මහොත්තම දෙවියන්වහන්සේ සමන්විතව ඇත්තේය. මේ පංචස්කන්ධෙයන් අතරෙන් රූපස්කන්ධගය අනික් ස්කන්ධධයන් හා බැඳී පෑහී සිටින බැවින් හා ඒ අරූප නිසා තිබූ අනික් ස්කන්ධනයන්ගේ පුරුදු කිරීම හැසුරුවීම එක්සත් කිරීම ඒ රූපය නිසාම වන්නේය. දෙවියන්ගේමෙන්හෝ අනික් එවැනියන්ගේමෙන් හෝ සිහින් රූපයමෙන් හෝ රූපයක්ම දකින්නටවත් නුවූයේනම් දුක්සැප උපෙක්ෂා්දි ත්රිකවිධවේදනාව නොවන්නේය. එබැවින් දුක්සැප උපෙක්ෂා්වයයි කියනලද ත්රිවවිධ වේදනාවෝ ශරීරය නිසාමවෙති. ඉදින් මොන ආකාරයකින්වත් එනම් සිහින්ව ගනසරව හෝ ඇහැට පෙණෙන හෝ නොපෙණෙන හෝ ශරීරයක් නුවුයේනම් අනික් ස්කන්ධපයන්ගේ බැඳීම හෝ ඒ නිසා වන්නාවූදුක හෝ නොවෙයි. පුරුදු නොකළාවූ පුරුදු කරමින්ම සිට ඇරගියාවූ වේදනාදි ස්කන්ධයන්ගේ විඳීමක් නැත්තේය. එවලේම උපන් ලදරුවා වේදනාදි ස්කන්ධයයන් පුරුදු කරණමෙන් ඒ ලදරුවාට වෙහෙසකළාට වේදනාදිය නොදැනෙයි. ඒ වේදනාදිය පුරුදුකරසිට ඇරගියාවූ එනම් ජීවිතය හැරගිය මිනිහෙකුගේ ශරීරය කොපමණකෙටුවත් කොපමණ කැපුවත් ඒ රූපයට වේදනාවක් නැත්තේය, ඒ ඇරගියාවූ වේදනාස්කන්ධ්යන්ට ශරීරයක් නැත්නම් වේදනා 59\nකරවන්නට විධියක් නැත්තේය, වෙධනාදී ස්කන්ධනයන් ධරා සිටීමට මොන ආකාරයකින්වත් ශරීරයක් හෝ ශරීරයක් සමාන යමක් හෝ නැත්නම් ඒ සත්වතයාට දුක්පමුණුවන්නට නුපුලුවන. මෙසේ සත්යාසලංකාරය, තොපගේ දෙවියන් වහන්සේට මේ කාරණයන් නිසා ශරීරයක් හෝ ඡායාශරීරයක් හෝ තිබෙන්නට ඕනෑය. ඒ ශරීරය ගුවනේ සංචාරණය කරන්නේයයි කියන බැවින් ඒ ශරීරය වාතයාටවඩා සැහැල්ලු වන්නේය. තවද සත්යා ලංකාරය, තාගේ මහොත්තම දෙවියන්වහන්සේට බාහිර වූ ආකාර රූපයක් හෝ ඡායා රූපකාර රූපයක් හෝ රූපදර්ශයනාදි අරූපිවූ ධර්මරයන් පුරුදුකරවීමට හසුරුවීමට යොග්යයවූ රූපයක් හෝ ඇත්තේය, ඒ බව මා විසින් සත්යමසම්මුතිවසයෙන් දේශනා කලාවූ මහාබයිබල සූත්රරයෙන් දැනසැකදුරු කටයුත්තේය. ඒනම් ඒ තාගේ මහෝත්තම දෙවියන් වහන්සේලෝකය සහිත මනුෂ්යටයා මවා ඉක්බිති යම්කිසි කටයුත්තක් නිසා ඒ මවනලද මනුෂ්යයයා බලන්නට එනකල්හි ඒ දෙවියන්වහන්සේගේ පාදපෂ්ටනය ආදම් සහ ඒවට ඇසී ඔව්හු සැඟවුනෝය කියා ඇත්තේය, මෙම සූත්රසයේ උත්පත්තීනම් කාණ්ඩයේ තුන්වෙනි පරිච්ඡේදයේ අටවෙනි පදයේබලව, අරූපික ධර්මීයක් අරූපික ධර්මවයක වැදීමෙන් හෝ අරූපික ධර්ම්යක් රූපික ධර්ම යක වැදීමෙන් හෝ කිසිකලක ශබ්දයක් උපදින්නේ නැත. රූපිකධර්මයයක් රූපිකධර්මකයක වැදීමෙන් පමනක් ශබ්දය උපදින්නේය. ලීයකින් ලීයකට ගැසීමෙන් ශබ්දය උපදින්නේය. ලීයකින් ගලකට ගැසීමෙන් ශබ්දය උපදින්නේය. ගලකින් ගලකට ගැසීමෙන් ශබ්දය උපදින්නේය. අතකින් අතකට ගැසීමෙන් හෝ අතකින් දඬුමුගුරු ආදියකට ගැසීමෙන් හෝ ශබ්දය උපදින්නේය. මක්නිසාද ඒ ගහන එකත් ඒ ගහනු ලබන එකත් රූපික බැවින්ය. රූපය සෑදෙන්නේ ආපෝ තේජෝ වායෝ පඨවි යන ධාතු ඒකරාසිගතවීමෙන්ය. මේ ධාතු එකිනෙකා ඝෂ්ටනයවීමෙන් නිරන්තරයෙන්ම ශබ්ද උපදිති. ඒ ශබ්ද වාතයාගේ ආධාරයෙන් අපේ කණට වැටෙන්නේය, මේ ශබ්දය වනාහි ලඟසිටි අයට කල් ඇතුවද ඈතසිටි අයට ටිකක් ප්ර මාදවීද ඇහෙන්නේය, මක්නිසාදයත් යම්රූපයක තවත් රූපයක් වැද ශබ්දය උපන් කල්හි ඒ ශබ්දය වාතයා විසින් ක්ර්මක්රයමයෙන් පතළකරවන බැවිනි. මෙසේ සත්යා ලංකාරය, තාගේ දෙවියන්වහන්සේ උයනේ ඇවිදින ශබ්දය ආදම්ට සහ ඒවටත් ඇසුනේය. කියන බැවින් ඒ\n60 දෙවියන්ට පොළොවෙහි වැදී ශබ්දයක් උපදවන්නට පුලුවන් ධාතුවලින් සෑදුනු කකුල් දෙකක් ඇතිබව මෙයින් නිසැකවම පෙනීයන්නේය. තවද ඒ දෙවියන්වහන්සේ කථා කරණවා ආදම්ට සහ ඒවටත් ඇහුනේය. ඒ දෙවියන්වහන්සේගේ කථාකරණ ශබ්දය ඒ කාලවල්වල සිටි සියලුම මනුෂ්ය්යින්ටම ඇහුනේය. අපි කථාකරණවිට අපේ අසල්වාසීන්ට ඇහෙන්නේ අපේ දිව උඩුතල්ලේ යටිතල්ලේ වැදීමෙන්ද දත්වල වැදීමෙන්ද උපදින ශබ්දය ඒ ලඟ තිබෙන වාතයාගේ උපකාරයෙන් අපේ කන්වලට පතලකරවන බැවින. එසේම ඒ දෙවියන්වයහන්සේගේ කථාව මනුෂ්යපයාගේ කන්වලට ඇසෙන්නේය. ඇසුනේය කියන බැවින් මනුෂ්යනයාටමෙන් හෝ වෙන මොන ආකාරයකට හෝ සොකඩයක් හා දිවතක්මෙන් මුඛයක් සහ ඒමැද දිවකුත් ඒ දෙවියන්ට තියෙන්ට ඕනෑය, ඉඳින් එසේ නොවූයේනම් කිසිකලක කොපමණ කථාකලත් ශබ්දය නගින්නේනැත. මක්නිසාද කිසියම් රූපික දෙයකින් නොසෑදුනු අරූපිවූ සොකඩයක් ගෙන කොපමණ හයියෙන් සෙලෙව්වත් එයින් ශබ්දය නගින්නේමනැත. නමුත් දෙවියන් වහන්සේ කථාකරණ කල මනුෂ්යනයාගේ කන්වලට ඇසෙන්නේය කියන බැවින් ඒ ශබ්දය නගන්ට පුලුවන් රූපිකවූ මුඛයක් සහ රූපිකවූ දිවකුත් ඒ දෙවියන්ට තියෙන්ට ඕනෑය. තවද සත්යාුලංකාරය, ඒ තාගේ දෙවියන්වහන්සේ අනේක තැන්වලදී අනේකවාරවලදී නෝාවා ආබ්රූහම් මෝසෙස් ආරොන් ආදින් විසින් පුදකරණලද රීරිමස් පුලුටු ආදිය ආඝ්රා ණයකොට ඒ වනාහි මට ඉතා මිහිරෙක කියා ඒ දෙවියන් කීවේය. රූපික නාසයකමුත් අරූපිවූ නාසයක ගඳආඝ්රාිණය ලැබීම වෙන්නේ නැත, තවද සත්යාමලංකාරය, ඒ තාගේ දෙවියන්වහන්සේ බොහෝ තැන්වලදී එලුමස් හරක්මස් කිරි තෙල් කැවුම් ආදිය අනුභවකර ඇත්තේය, රූපික බඩකමුත් ඇරූපිකවූ බඩේ මේ ආහාර කිරි තෙල් ආදිය අල්ලා සිටින්නේනැත, එබැවින් ඒ තාගේ මහොත්තම දෙවියන්වහන්සේට රූපිකවූ ශරීරයක් ඇත්තේය. තවද සත්යාාලංකාරය, පුරාණයේ පැවති මහාවනචර කාලකන්නි නින්දිාත භයානක ආගම්වල කපුවන් විසින් මනුෂ්යනයින් මරා පුලුස්සා ඒ ඒ ආගම්වල දෙවියන්ට බිලිදෙන සිරිතක් තිබුනේය. තවද සත්යාලලංකාරය, මෙම මනුෂ්යියින් පුලුස්සා ආගමේ දෙවියන්ට බිලිදෙන සිරිතක් එංගලන්තයේ ඩෘඩ්ස් පාදිලිවරු අතරේ බහුලව තිබුනේය, මේ මනුෂ්ය්යින් පුලුස්සා ආගමේ දෙවියන්ට බිලිදෙන සිරිත ඉන්දියාවේද අප්රියකාවේද\n61\nඅමෙරිකාවේද පුරාණ ප්රලන්සයේද, පුරාණ රෝමයේද, බහුලකොට තිබුනේය. එයාකාරයෙන්ම සත්යාදලංකාරය, මේ මනුෂ්යියින් පුලුස්සා ඒ තාගේ මහොත්තම දෙවියන්වහන්සේට බිලිදෙන සිරිතක් ආබ්රංහම්ගේ මෝසෙස්ගේ කාලවලදී බහුලකොට පැවත ආවේය. ඊට සාක්ෂිායක්නම් සත්යා්ලංකාරය, තාගේ මහොත්තම දෙවියන්වහන්සේට ආබ්ර්හම්ගේ පුත් අයිසක් මරා පුලුස්සා දුම්බොන්නට සිතී ආබ්රදහම්ට අඬගසා තාගේ පුත් අයිසක් මරා මට දවනපූජාවක් කරවකියා ආබ්රීහම්ට ඒ දෙවියන්වහන්සේ කීකල්හි ඒක අපූරුව දුර්ලභ ක්රිීයාවක් කොට ආබ්රයහම් සැලකුවේ නැත. අයිසක්මරා දවනපූජාවක් කරන්නටය කියා කියනවා සමග දවස දෙවේලේ කරණ ක්රිරයාවක් කරන්නට යන්නාක්මෙන් දරත් ගිනිත් ගෙන අයිසක්වත් අඬගහගෙණ වහම පිටත්වුනේය. මෙසේ මනුෂ්ය යින් මරා පුලුස්සා දුම්බීම සහ මස් අනුභව කිරීමක් රූපිකවූ ශරීරයකින් a මුත් අරූපිකවූ ශරීරයකින් කරන්නට බැරිය, ඒ ආහාරපානාදිය අරූපිවූ ශරීරයක අඩංගුකරන්නටත් බැරිය මේ කාරණයන් නිසා සත්යාූලංකාරය, තාගේ මහොත්තම දෙවියන්වහන්සේට රූපිකවූ ශරීරයක් ඇත්තේයයි මේලෝවැසිතෙම නිරවද්යවව කියන්නේය. තවද සත්යාිලංකාරය, ජාකොබ් සමග තාගේ මහොත්තම දෙවියන්වහන්සේ පොරබදා ඇත්තේය (උත්පත්තිනම් පොතේ 32 පරිච්ඡේදයේ 24 වෙනිපදයේ) සවස පටන් එලිවෙනතුරු දෙවියන්වහන්සේ සමග ජාකොබ් පොරඅල්ලා ජාකොබ් දිනූබැවින් ඒ ස්ථානයට පෙනියල්යයිනම් තැබුවේය, මක්නිසාද දෙවියන්වහන්සේ මුහුනට මුහුනලා දුටු වෙමි යන අතර්ථබ ඇති හෙයිනි, මෙසේ රූපික මනුෂ්ය යෙකුට අරූපික දෙවියෙක් සමග රැයක් මුලුල්ලේ පොර අල්ලන්නට බැරිය. හෙවත් තිස්පැයක් මුලුල්ලේ ජාකොබ් දෙවියන් සමග පොරබැදූ බැවින් අතින් අල්ලන්ට පුලුවන් හෙවත් අතට අසුවෙන්ට පුලුවන් ශරීරයක් ඒ දෙවියන්වහන්සේට ඇත්තේය කියා ලෝකයා තෙම සම්මතකර කියන්නේය. තවද සත්යාටලංකාරය, වනචර අඥාන මනුෂ්යමයින් විසින් සාදනලද ආගම්වල නින්දිත ඉගැන්නුම් යහපත් ප්ර්ඥාවන්ත මනුෂ්යනයින් ඇති කාලවලදී අනික් ආකාරයකට තෝරන්නට\na ජප්තාගේ දුවත් මෙසේ මරා පුලුස්සා ඒ තාගේ දෙවියන්ට දවන පූජාවක් කරණු ලැබුවේය. ඒවා උන්වහන්සේට මිහිරි සුවඳක්වූයේය, (විනිශ්ච. 11 පරිච්ඡේදයේ)\n62\nවෑයම්කරණ චණ්ඩකපටි අඥාන මනුෂ්යායන් වැනි ක්රි්ස්තියානිකාරයෝ මේ දෙවියෝ මනුෂ්යියෙක් සමග පොර ඇල්ලුවේයයි යන නින්දා බස වසාලන පිණිස ඒ පොර ඇල්ලුවේ දෙවියන් වහන්සේ නොව උන්වහන්සේගේ දේවදූතයෙක්ය කියා තෝරන්නට වෑයම්කරන්නෝය. නුමුත් මේ වෑයම නිෂ්ඵල වන්නේය, වඳවන්නේය, කාරණයන්ගෙන් සිස්වන්නේය. මක් නිසාද සත්යානලංකාරය, මාවිසින් සත්ය සම්මුතිවසයෙන් දේශනා කළාවූ මේ මහාබයිබල සූත්රාංන්තධර්මනයේ ඉගැන්නුම්වල ආකාරයට සහ ජාකොබ්ට සහ ඒ පොර බැදූ ස්ථානයට යොදනලද නාමාභිදානවල ආකාරයට ඒ පොරබැදූ තැනැත්තා පටන්ගැම්මේදී අහස පොළව මැව්වාය කියන තාගේ මහොත්තම දෙවියන්වහන්සේමය, මක්නිසාද ඒ පටන්ගැම්මේදී අහස පොළව මැව්වාය කියන දෙවියන්වහන්සේලාට එලෝහිම්කියා ව්ය වහාරවූයේය. ඒ එලොහිම් දෙවියන්වහන්සේගේ එලෝහිම් යන්නෙහි “ඒලි” යන දේවධාතුව එලෝහිම් නම්වූ ඒ දෙවියන් වහන්සේ සමග පොරබැදූ ජාකොබ්ට දෙමින් ජාකොබ් යන නාම ඉස්රාේඑල් කියා පෙරලුවේය. තවද ඒ පොරබැදූ ස්ථානයට එසේමදෙවියන්වහන්සේගේ නාමයෙන් “පෙනුඑල්” කියා නම් තැබුවේය."}
{"text": "ලොරි රථ දෙකකින් මී ගවයින් 28 ප්රවාහනය කල හතරක් පොලිස් දැලේ\nවැල්ලවාය - ජයන්ත වීරසේකර\nඌව කුඩාඔය පොලිස් බල ප්රදේශයේ සිදු කල හදිසි වැටලීමකදී නීති විරෝධීව ලොරි රථ දෙකකින් මී ගවයින් විසි අටක් ප්රවාහනය කල සැකකරුවන් සිවුදෙනකු අත්අඩංගුවට ගෙන තිබෙනවා.\nමෙම සැකකරුවන් කුඩාඔය ප්රදේශයේ සිට කල්මුණේ ප්රදේශය දක්වා මෙම ගවයින් ප්රවාහනය කර ඇති අතර මස් පිණිස දීර්ඝකාලයක සිට මෙම ජාවාරම සිදු කරගෙන ගොස් ඇති බවට මූලික පොලිස් පරීක්ෂණ වලින් අනාවරණය වී තිබෙන බව වාර්තා වේ.\nඅත්අඩංගුවට ගත් සැකකරුවන් වැලිසර සහ කල්මුණේ යන ප්රදේශවල පදිංචි පිලිවෙලින් වයස අවුරුදු විසිහත,හතලිස් දෙක,හතලිස් හත සහ හැටදෙක යන වයස් වල පසුවන්නන් වේ.\nසැකකරුවන් අද (2) වැල්ලවාය මහේස්ත්රාත් අධිකරණයට ඉදිරිපත් කිරීමට නියමිත අතර කුඩාඔය පොලිසිය ඉදිරි විමර්ශන සිදු කරයි."}
{"text": "එක්සත් ජාතික පක්ෂ නියෝජ්ය නායක සජිත් ප්රේමදාස මහතා ට ජනාධිපති අපේක්ෂකත්වය සහ ජනාධිපතිවරණයේ ජයග්රහණය අත් කර දෙන ලෙස ඉල්ලමින් දෙවොල් දෙවියන් ගේ දේවාශීර්වාදය පතා ‘සජිත් සමග අපි’ රුහුණු ජාතික බලවේගය සහ ගාලු ජාතික සංගමය සංවිධානය කළ පා ගමනක් අහුන්ගල්ලේ සිට සීනිගම දක්වා ඊයේ (10) වැනිදා අහුන්ගල්ලෙන් ආරම්භ කෙරුණි.\nමෙම පාගමන සදහා ආරම්භයේදී සහභාගී වූයේ 07 දෙනෙක් පමණි. අම්බලන්ගොඩදී පාගමනට තවත් එක් අයෙක් සහභාගී වී ඇති අතර අම්බලන්ගොඩ සිට සීනිගම දක්වා පාගමනට සහභාගී වූවන් ත්රීරෝද රථවලින් ගොස් තිබෙන බවද දැන ගන්නට තිබේ.\nසජිත් ප්රේමදාස මහතාට ජනාධිපති අපේක්ෂකත්වය ලබාදෙන ලෙස ඉල්ලා බළපිටිය ප්රාදේශීය සභාවේ මන්ත්රීවරුන් කිහිප දෙනෙකුම පසුගිය කාලයේ වරින් වර ප්රකාශ නිකුත් කර තිබුණද පාගමන සදහා ඔවුන් කිසිවෙකුත් සහභාගී නොවීය. රණසිංහ ප්රේමදාස මහතාගේ පියාගේ උපන්ගම වන්නේද බළපිටියේ හෑගල්ල ප්රදේශයයි. අවම වශයෙන් සජිත් ප්රේමදාස මහතාගේ පරම්පරාවට ඥාති සම්බන්ධතා තිබෙන බළපිටිය ප්රාදේශීය සභා මන්ත්රී එම් ඩබ්ලිව් සෙනරත් මහතාද මෙම පාගමනට සහභාගී නොවූ අතර ඔහු යතුරු පැදිකින් සීනීගම දේවාලයට ගොස් තිබූ බවද පාගමනට සහභාගී වූ අයෙක් සැවසීය.\n– ජයකාන්ත ලියනගේ"}
{"text": "එම වීඩියෝව පහත දැක්වේ.\nකොළඹ රාජකීය හා ශාන්ත තෝමස් විදුහල් අතර පැවැති නිල් මහ සටන මහා ක්රිකට් තරගයේදී පපරේ හඬට නටපු කාන්තාවකගේ වීඩියෝවක් මේ දිනවල අන්තර් ජාලයේ ඔබ මොබ සැරිසරන්නට පටන්ගෙන තිබේ.\nඑම වීඩියෝව පහත දැක්වේ.\nLeave a comment\nMake sure you enter all the required information, indicated by an asterisk (*). HTML code is not allowed."}
{"text": "කොළඹ අවට ප්රදේශ වලට තවදුරටත් වැසි ඇතිවුවහොත් පාර්ලිමේන්තු පරිශ්රයද යටවීමේ අවදානමක් පවතින බව මහනගර හා බස්නාහිර සංවර්ධන අමාත්යංශය පාර්ලිමේන්තුවට දැනුම් දී ඇත.\nමේ වන විට පාර්ලිමේන්තු ගොඩනැගිල්ල වටා පිහිටි දියවන්නා ඔයේ ජල මට්ටම ද ඉහළ යමින් පවතින බව දැනගන්නට ඇත.\nමෙම අවදානම පිළිබඳව කතානායක කරු ජයසුරිය මහතාට දැනුම් දී ඇති අතර හෙතෙම මේ සම්බන්ධයෙන් අවශ්ය පියවර ගනිමින් සිටින බවද වාර්තා වෙයි.\nමේ සම්බන්ධයෙන් කළ විමසුමකදී අදහස් දැක්වු පාර්ලිමේතු පොලිසියේ නිලධාරියකු පැවසුවේ එවැනි ගංවතුර තත්ත්වයක් ඇතිවුවහොත් ඊට මුහුණ දීමට සියලු දේ සුදානම් කර තිබෙන බවයි.\nComments\ncomments"}
{"text": "මාතර දිස්ත්රික් පාර්ලිමේන්තු මන්ත්රි බුද්ධික පතිරණ මන්ත්රිවරයා පෙරේදා (19දා) පස්වරු 5.30ට ආසන්න වෙද්දී කොළඹ 07 මහගම සේකර මාවතේ පිහිටි ජනාධිපති නිල නිවෙසට ගියේ ජනාධිපතිවරයා හමුවී තමන්ට ලැබීමට නියමිත නියෝජ්ය ඇමැති ධුරයේ දිවුරුම් දීම සඳහාය.\nසිය මෑණියන්, නැඟණිය සහ ඇගේ සැමියා සහ හිතවතුන් කිහිපදෙනකුද සමඟ එහි ගිය බුද්ධිකට මුලින්ම හමුවූයේ ජනාධිපති ලේකම් ඔස්ටින් ප්රනාන්දුය.\nඔහු බුද්ධික දෙසට කහ පැහැති ෆයිල් කවරයක් දිගු කරමින් මෙසේ කීවේය.\n‘ඔය කොළේ තියෙන ටික බලාගන්න. ඕක බලාගෙන තමයි දිවුරුම් දෙන්න තියෙන්නෙ. ඔන්න අපි ඔබතුමා ඉල්ලපු එකම දුන්නා.’\nකොළය අතට ගත් බුද්ධික පතිරණ මන්ත්රිවරයා උඩගොස් බිම වැටුණේය. එහි සඳහන් වූයේ ඔහුට හිමිවනුයේ නගර සැලසුම් හා ජලසම්පාදන නියෝජ්ය අමාත්ය ධුරය බවය. නමුත් ඔහුට දැනුම්දී තිබුණේ කර්මාන්ත හා වාණිජ කටයුතු නියෝජ්ය අමාත්ය ධුරය ලබාදෙන බවය.\nකලබලයට පත්වූ බුද්ධික පතිරණ මන්ත්රිවරයා ජනාධිපති ලේකම්වරයාට මෙසේ කීවේය.\n‘මේක නෙවෙයි මට දෙනවා කිව්වේ. මම කිසිම ඇමැතිකමක් ඉල්ලලා නෑ. අවුරුදු 3ක් මන්ත්රි කෙනකුව සිටිය මට ඉතිරි අවුරුදු දෙකත් මෙහෙමම ඉන්න එක මහ වැඩක් නෙවෙයි. හැබැයි අද උදේ කර්මාන්ත හා වාණිජ කටයුතු අමාත්යාංශයේ ලේකම්තුමා මගේ ස්ටාෆ් එකටත් එන්න කියලා. මට ලැබෙන ඔෆිස් එකත් පෙන්නලා තියෙනවා. බ්රහස්පතින්දා උදේ වැඩ භාරගන්න උත්සවයකුත් ලෑස්ති කරලා. එහෙම එකේ මෙහෙම වුණේ කොහොමද?\n“අගමැතිතුමා මුලින්ම ලියලා එවලා තිබුණේ කර්මාන්ත හා වාණිජ කටයුතු නියෝජ්ය ඇමැතිකම දෙන්න කියලා. ඊට පස්සේ අග්රාමාත්ය ලේකම් සමන් ඒකනායක අපට දැනුම් දුන්නා බුද්ධික පතිරණ මන්ත්රිතුමාගේ ඉල්ලීම පරිදි නගර සැලසුම් හා ජලසම්පාදන නියෝජ්ය ඇමැතිකම දෙන්න කියලා. ඒක තමයි වුණේ.” ලේකම්වරයා කීවේය.\n“ලේකම්තුමා මේක අමූලික බොරුවක්. මම එහෙම ඉල්ලීමක් කෙළේ නෑ. එකක් මතක තියා ගන්න. මගේ උස අඩි 5යි අඟල් 3යි. ඒක සෙන්ටිමීටර්වලින් නම් 159යි. උසින් ටිකක් අඩු වුණාට මට හොඳ කොන්දක් තියෙනවා. මේක ඔබතුමා තියාගන්න. දෙනව නම් අගමැතිතුමා දන්වලා එවපු නියෝජ්ය ඇමැතිකම විතරක් දෙන්න. නැත්නම් මම මන්ත්රිකමේම ඉන්නවා යැයි බුද්ධික කීවේය.\n‘මේ හදිසියේ කොහොමද? මේක වෙනස් කරන්නේ. හයට විනිසුරුවරුන් කට්ටියක් ජනාධිපතිතුමා හමුවෙන්න එනවා’ ලේකම්වරයා කියද්දී බුද්ධික ඊට මෙසේ පිළිතුරු දුන්නේය.\n‘එහෙනම් ඒක ඉවර වෙලා රෑ 11ට හරි 12ට හරි කමක් නෑ. අපි හරි එකේ දිවුරුම් දෙමු. එහෙම නැත්නම් මම දැන්මම යන්න යනවා’ යැයි කියමින් බුද්ධික පතිරණ මන්ත්රිවරයා මෑණියන්ගේද අත අල්ලාගෙන සිටි තැනින් නැඟිට්ටේය.\n‘හා… හා… කලබල වෙන්න එපා. ඔබතුමාගේ ප්රශ්නෙ කොහොම හරි විසඳනවා. පොඩ්ඩක් ඉන්න’ එසේ කියූ ඔස්ටින් ප්රනාන්දු මහතා වහාම ජනාධිපති ලේකම් කාර්යාලයට ඇමතුම් කිහිපයක් ගත්තේය.\nඉන් පසු විනාඩි 20ක් පමණ ගතවෙද්දී ජනාධිපති ලේකම් කාර්යාලයේ සිට විශේෂ පොලිස් ආරක්ෂාවක් සහිතව පැමිණි වාහනයකින් ලිපි ලේඛන සහිත ෆයිල් කවරයක් නිලධාරියකු විසින් ජනාධිපති ලේකම්වරයා වෙත ගෙනැවිත් දුන්නේය.\nවාහනයට පොලිස් ආරක්ෂාව ලැබී තිබුණේ කාර්යාල අවසන් වූ වේලාව බැවින් මාර්ග තදබදයෙන් එන ප්රමාදය වළක්වා ගැනීම සඳහාය.\n‘ආ… මේන් තියෙනවා. දැන් මේක කියවන්න’ කියමින් ජනාධිපති ලේකම්වරයා සිනහ මුසුව බුද්ධිකට ලිපියක් අඩංගු දිවුරුම සහිත ෆයිල් කවරය ඔහු අතට පත් කළේය.\nඑහි සඳහන්ව තිබුණේ දිවුරුම්දීමට නියමිතව ඇත්තේ කර්මාන්ත හා වාණිජ කටයුතු නියෝජ්ය ඇමැතිවරයා ලෙස බවය.\nඉන් මඳ වේලාවකට පසුව බුද්ධික පතිරණ මන්ත්රිවරයා ජනාධිපති මෛත්රිපාල සිරිසේන මහතා හමුවේ දිවුරුම් දුන්නේය.\n‘සර් මෙතුමා විෂයක් ඉල්ලලා නෑ. අපි ලියුම් දෙකම දැකලා පස්සේ ආපු එක හරියි කියලා හිතුවා. ඒකයි වුණේ’ ජනාධිපති ලේකම්වරයා සිනාසෙමින් කීවේය.\nතමන් සිදුවන්නට ගිය අකරතැබ්බයෙන් මුදා ගැනීම ගැන ජනාධිපතිවරයාට තුති පුද කළ නියෝජ්ය ඇමැතිවරයා මෙසේද කීවේය.\nජනාධිපතිතුමනි, බ්රැඩ්මන් වීරකෝන් ලේකම්තුමා වගේ ඔස්ටින් ප්රනාන්දු ලේකම්තුමාත් කවදා හරි ජීවිත කතාව ලියද්දී ‘බුද්ධිකට වුණු අපත වැඩේ’ කියලා මේ වෙච්ච දේ ගැන පරිච්ඡේදයක් ඒකේ ලිව්වොත් තමයි හොඳ’ යැයි කියද්දී ජනාධිපතිවරයාටද සිනහා නොවී සිටින්නට බැරිවිය.\n(රුචිර දිලාන් මධුශංක – මව්බිම)"}
{"text": "ඊජිප්තුවේ ගුවන් අනතුරක් සිදුව තිබෙනවා.\nමෙලෙස අනතුරට ලක්ව ඇත්තේ එරට ගුවන් හමුදාවට අයත් මිග් -29එම් වර්ගයේ ගුවන් යානයක්.\nපුහුණු පියාසැරියක් අතරතුර මෙම යානය කඩා වැටී ඇති බවයි මේවන විට ලැබෙන වාර්තා උපුටා දක්වන විදෙස් මාධ්ය පවසන්නේ.\nකෙසේ වෙතත් යානය බිම පතිත වීමට මොහොතකට පෙර එහි නියමුවා ආරක්ෂිතව “වීසිවීමට” (Eject) ලක්ව ඇති බව සඳහන්.\nඑම නිසා ඔහුට අනතුරක් නොමැති බව ද පැවසෙනවා.\nමෙම වර්ගයේම යානයක් පසුගිය මස රුසියාවේ දී කඩා වැටීම විශේෂත්වයක්."}
{"text": "මිනිස්සුන්ගෙ ඡන්දෙන් පත්වුනු කෙනෙක් වැරැද්දක් කළොත් ඒ වැරැද්ද පෙන්නලා දෙන එක දේශපාලකයාව/පක්ෂය පත් කරගත්තු අයගෙ වගකීම. එහෙම නැතිව මම බයියෙක් මම ටොයියෙක් කියලා අනික් පැත්ත කරන හරි වැරදි හැම දේම වැරදි විදියට දකිමින් තමන් කැමති පැත්ත කරන හරි වැරදි හැම දේම හරි විදියට දකින ඡන්ද දායකයින් ඉන්නකන් ලංකාවෙ මිනිස්සුන්ට වැඩක් කරන්න දේශපාලකයා යොමු වෙන්නෙ නෑ. ඒ වෙනුවට ඒ අය වටේ ඉන්න අයට වැඩ කරගන්නවා. මේක බයියන්ටත් ටොයියන්ටත් පොදුයි. කලින් ආණ්ඩුව කරපු වැරදි විවේචනය කරන්න වගේම මේ ආණ්ඩුවේ වැරදි විවේචනය කරන්න කොන්ද පණ තියෙන්න ඕන. ඒ වගේමයි හොඳ දේ කලත් ඒ දේ පිළිගන්න කොන්ද පණ තියෙන්න ඕන. නැතිව ඒ ඒ කාලෙට තියෙන ආණ්ඩුව පත් කලේ අපි. අපේ ආණ්ඩුව කියලා පලාබබාලා කරන කියන හැමදේම අගය කරන එක මිනිස්සු තමන්ටම කරගන්න මෝඩකමක්.\nඅවසාන වශයෙන්\nමොකක් වුනත් රටක් විදියට ශ්රීලාංකිකයින් විදියට පෙරට එන්න නම් හැම ජාතියක්ම නියෝජනය වෙන්න කියලා කෑල්ලෙන් කෑල්ල එකතු කරපු ජාතික කොඩියයි භාෂා කීපයකින් ගයන ජාතික ගීයයි හේතු වෙන්නෙ නෑ. එකමුතුකම ගැන හැඟීම එන්න නම් හැම ජාතියක්ම නියෝජනය වෙන්න එක දෙයක් තිබුනම ඇති. අපි හිතුවට හැම ජාතියක්ම නියෝජනය වෙන්න කියලා කෑලි කෑලි එකතු කරලා වෙනස පෙන්නලාදීලා තිබුනම ජාතින් අතර සංහිදියාව ඇති වෙනවා කියලා ඒ වෙනුවට වෙන්නෙ අපි අපේ භාෂාව අපේ කොටස කියලා වෙන් කරගෙන මිනිස්සු වෙන්වීමක් හා කුලල් කා ගැනීමක් විතරයි. එහෙම නැතිව හැම ජාතියක්ම එකම දෙයක් යටතේ එකතු වුනානම් රටේ ජාතික සමගිය ඇතිවේවි.\nජාත්යන්තරයට ඕනත් අපේ රටේ මිනිස්සු එක එකා බෙදිලා ඉන්නවා දකින්න. ඒ වගේමයි දේශපාලකයිනුත්. මොකද තනි රටක් විදියට ලංකාවෙ මිනිස්සු එකමුතු වුනොත් ඒ අයට පැවැත්ම නැතිවෙනවානෙ."}
{"text": "නාවලපිටිය නගරයේ පිහිටි පෞද්ගලික ඉන්ධන පිරවුම්හලක අයිතිකරු , අයිතිකරුගේ පුත්රයා සහා එහි සේවකයින් එක්ව (22) දින රාත්රියේ පෙට්රල් ඉන්ධන ලබා ගැනිමට පැමිණ සිටි ත්රිරෝද රථ රියදුරෙකුට අමානුෂික ලෙස පහර දි තුවාල සිදු කර ඇති බව නාවලපිටිය පොලිසිය පැවසිය.\nතුවාලකරු තම ත්රිරෝද රථයට පෙට්රල් ඉන්ධන ලබා ගැනිම සදහා දිගු වේලාවක් පොලිමේ රැදි සිටියදි ඉන්ධන පිරවුම්හලේ අයිතිකරුගේ මිත්රයෙකු පොලිමෙන් පිටත පෙට්රල් ඉන්ධන ලබා ගැනිමට පැමිණි අවස්තාවේ ඒ පිලිබදව ත්රිරෝද රථ රියදුරා අයිතිකරුගෙන් සිදු වන අසාධාරණය පිලිබදව කරුණු විමසිමේදි ඇති වු උණුසුම් තත්ත්වයත් සමග මෙම පහර දිම සිදු වි ඇත.\nපහර දිමෙන් තුවාල ලබා බිම වැටි සිටි ත්රිරෝද රථ රියදුරාව ඉන්ධන පිරවුම්හල් සේවකයින් විසින් බිම දිගේ ඇදගෙන ගොස් ඒ ආසන්නයේ පිහිටි නාවලපිටිය දුම්රිය ස්ථානයට දමා තිබියදි ඒ අසල පෙට්රල් ඉන්ධන ලබා ගැනිම සදහා පොලිම් රැදි සිටි පිරිසක් විසින් 1990 හදිසි ගිලන් රථ සේවය ගෙන්වා තුවාලකරුව නාවලපිටිය දිස්ත්රික් මහා රෝහල වෙත ඇතුලත් කිරිමෙන් පසු තුවාලකරුගේ තත්ත්වය බරපතල නිසා තුවාලකරුව මහනුවර ශික්ෂණ රෝහල වෙත මාරු කර යවා ඇත.\nඉන්ධන පිරවුම්හලේ අයිතිකරුද ත්රිරෝද රථයේ රියදුරා තමන්ට පහර දුන් බව පවසමින් නාවලපිටිය පොලිසිය වෙත පැමිණිල්ලක් කර ඇත.\nමෙම පහරදිම සිදු වන අවස්තාවේ එ අසල රාජකාරියේ නියැලි සිටි යුධ හමුදා භට පිරිස් නිහඩ පිලිවෙතක් අනුගමනය කල බව ඉන්ධන ලබා ගැනිමට පොලිම් වල රැදි සිටි පාරිභෝගිකයන් චෝදනා කර සිටිහ.\n– හැටන් රංජිත් රාජපක්ෂ"}
{"text": "ප්රසිද්ධ පුදගලයන් Esports මත ආයෝජනය කිරීමට වැඩි නැඹුරුවක්. by admin | May 30, 2019 | Esports News Sinhala Esports දිගින් දිගටම දියුණු වීමත් සමග විවිධ වූ ශේස්ත්ර වල ප්රසිද්ද පුද්ගලයන් විශාල ප්රමාණයක් Esports වෙත තම අවධානය යොමු කර ඇත. මෙසේ Esports සඳහා අවධානය යොමු කර ඇත පුදගලය් අතර Drake, Michael Jordan, David Beckham වැනි ප්රසිද්ධ පුදගලයන් ඇතුලත් වේ. වැඩිදුර විස්තර සඳහා Share this Submit a Comment Cancel reply Login with your Social IDI agree to my personal data being stored and used as per Privacy PolicyYour email address will not be published. Required fields are marked *Comment Name * Email * Website"}
{"text": "Two Heart Entertainment කියන නම සමහර දෙනෙක්ට මතක ඇති. කාලෙකට ඉහතදි මවිසින් කරන්න යෙදුන විඩියෝ නිර්මාණ මන් කලේ ඒ නමින්. ඒත් ඔන්න අද සිට යම් වෙනසක් වෙනවා. මේ වෙනස ගැන තමයි මන් පහුගිය කාලෙ මුහුනු පොතේ එහෙමත් දාගෙන හිටියෙ.\nහරි ඔන්න එහෙනම් මේකයි වෙනස. Two Heart Entertainments කියන නම අද ඉඳන් වෙනස් වෙනවා. අලුත් නම තමයි\nMagic Hat Pictures.\nඔක තමයි මගේ අලුත් Logo එක. මෙතැන් සිට මන් කරන දේවල් මේ නමිත් තමයි ඔයාලට දැකගන්න ලැබෙන්නෙ.\nඉතින් Magic Hat Pictures වලින් කරපු පලවෙනි වැඩේ ඔයාලට පෙන්නන්න තමයි මන් මේ සූදානම් වෙන්නෙ. මට මේකට ඔයාලගේ වටිනා කාලයෙන් විනාඩි 13යි තප්පර 10ක් ලබාදෙන්න කියලා බොහොම ගෞරවයෙන් ඉල්ලා සිටිනවා.\nඔෆිස් එකෙ වැඩයි තව දහසකුත් වැඩයි මැද්දෙ මේ වීඩියෝ එක මේ මට්ටමින් කරලා නිමා කරගන්න මට මාස දෙකක කාලයක් ගත උනා. ඇත්තටම මේක ලෝ බජට් ක්රියේශන් එකක්. ඒක නිසා ගොඩ දෙනෙක්ගෙ උදව් මට මේකට ලබාගන්න උනා. ඒ උදව් කල හැමෝටම මන් මේ වේලාවෙ මගේ හද පිරි ස්තූතිය පිරි නමනවා. වැඩේ අයිඩියා එක මගේ ඔලුවට ආපු වෙලාවෙ ඉඳන් වැඩේ සම්පූර්ණයෙන්ම ඉවර වෙනකම්ම, හැම පැත්තකින්ම උදව් කරපු අක්කව (දිල්ශාරා වීරසිංහ) මන් විශේෂයෙන්ම මතක් කරන්න ඕන. ඒත් එක්කම අඳුනගෙන මාස දෙකක් තුනක් යන්නත් කලින් තමන්ගෙ වටිනා කාලය කැප කරගෙන ඇවිත් මගේ වැඩේට ඕන කරන චිත්ර ටික ඇඳලා දීපු අංජලා මධුභාෂිණී නංගිටත් මේ වෙලාවෙ ස්තූති කල යුතුමයි. ඒත් එක්කම විඩියෝ රූපගත කිරීම් වලට අවශ්ය දර්ශණ තලය නිර්මාණය කරගන්නත්, රූපගත කිරීම සාර්ථකව සිද්ධ කරගන්නත් උදව් කරපු තරිඳු දර්ශන, දක්ශිත මලීන්, දසුන් චාමිකර, හශාන් රමේශ්, පුලස්ති චතුරංග, අසංක ප්රදීප් මල්ලිලා සෙට් එකටත් බොහොමත්ම ස්තූතිවන්ත වෙනවා. ගෙදරින් එන බැනුම් මැද්දෙ රෑ වෙනකම් පසුබිම් කථනය සඳහා හඬ කවපු යශී තත්සරණි නංගිටත් ස්තූති නොකලොත් ඒක අඩුවක් වෙනවා. ඒත් එක්කම සංජය ගුණවර්ධන අයියා, මන් කරපු හැම වැඩකදිම වගේම මේ වැඩේදිත් පිටිපස්සෙන් ඉඳගෙන නිර්ලෝභීව අවශ්ය උපදෙස් ලබාදිම ගැන ගොඩක් ස්තූතියි. මොකද මන් මෙතෙක් හමුවෙලා තියෙන නිර්මානශීලීම මනුස්සායා ඔහූයි. ඔහුගේ උපදෙස් හැමවෙලේම මගේ වැඩ වලට ලොකු රුකුලක් උනා.\nදීලීප ර්යෝජුන්, කෙනෙකා හිමානි\nමේ ස්තූතිය ඔබ දෙපලටයි. ඔබ දෙපල නොවන්නට මේ නිර්මාණය බිහි නොවන්නට ඉඩ තිබ්බා. මෙහි සැබෑ අයිතිය සැබැවින්ම ඔබ දෙපලටයි. මා කෙරෙහි විශ්වාසය තබා ඔබ දෙපලගේ ජීවිතයේ වැදගත්ම දෙයක් මට බාරදීම ගැන බොහොමත්ම ස්තූතියි.\nඔන්න පුදසත්කාර තුති වැයුම් ඔහොමයි. ඔයිට අමතරව මේ නිර්මාණය සැබෑවක් කරගන්න එක වචනෙකින් හෝ එක මයිල් ගහකින් හෝ උදව කල සියලූම දෙනාට මන් මේ වෙලාවෙ මගේ හද පිරි ස්තූතිය පිරි නමනවා.\nඑහෙනම් ඉතින් මේ සූදානම් වෙන්නෙ මේ වීඩියෝ නිර්මාණය ජනසතු කරන්නයි. විනාඩි 13යි තප්පර 10ක් බොහොම ඉවසීමෙන් මේ වීඩියෝව නරඹලා ඔබේ අවංක අදහස සටහන් කරලා යන්න කියලා ඉල්ලා සිටිනවා. ඒක ඉදිරි වැඩ වලට මට ලොකු උදව්වක් වේවි.\nනරඹපු ඔබ සැමටත් ස්තූතියි!\nඔන්න මේකටත් ලයික් එකක් දාගෙනම යන්නකො........\nhttps://www.facebook.com/MagicHatPictures"}
{"text": "පහුගිය ජනාධිපතිවරණයට කලින් ඔබ ගෝඨාභය රාජපක්ෂ ජනාධිපතිවරණයට එන බවත්, ඇවිත් ජයගත යුතු බවත් කීවා. එහෙම කීවේ ඔහු බලයට පත් වූ පසු දැන් තියෙන තත්වය ගැන අනුමාන කරලාද?\nඒක හරි සරලයි. කාරණා කිහිපයක් තියෙනවා. එකක් තමයි ඔය ගෝඨාභයගේ පැමිණීම ගැන විශාල බයක් තිබුණානේ. මේක ෆැසිස්ට්වාදී රටක් වෙනවා, අරවා මේවා කීවා. මගේ අදහස තිබුණේ ඒවා නිකන් බොරු බයවල් කියලා. එහෙම බියක් තිබීම තමයි ගැටලුව. අපි හිතමු මොකක් හරි වෙලා ගෝඨාභය පැරදුණා නම්, අර බය ඉතිරි වෙනවා. ඒක දැන් ඉවරයිනේ. දැන් සමාජ මාධ්යවල මෛත්රීපාල සිරිසේනට විහිළු කළාටත් වැඩිය විහිළු කරනවානේ. දැන් පෙනෙනවා සමාජය ඒ තරම් ගෝඨාභයට බය නැහැ කියලා. ඒක ඕනෑ නම් හොඳයි, නරකයි දෙකම කියලා කියන්නත් පුළුවන්.\nඋදාහරණයක් හැටියට පාරේ මාර්ග නීති කවුරුත් ගණන් ගන්නේ නැහැනේ. මම ඊයේ පෙරේදා දැකපු අත්දැකීමක් මෙහෙමයි. ඔන්න ඩිෆෙන්ඩර් එකක් කඩාගෙන ආවා. පාරේ පොලිස් නිලධාරියෙක් හිටියා. ඒ නිලධාරියා බලා සිටියදීම ගණන් ගන්නේ නැතිව මැදින් දාලා ගියා. ඒකෙන් පේනවා නීතිය ගණන් ගන්නේ නැති බව. කවුරු හරි බලය තියෙන කෙනෙක් වෙන්න ඇති. එයාලා නීතියේ පාලනය ඒ විදියට ගණන් ගන්නේ නෑ. මංතීරු නීතිය ක්රියාත්මක කරන්න කියලා ලොකුවට පටන් ගත්තානේ. පාරවල්වල ලොකු සංදර්ශනයක් තිබුණානේ. මොකද වුණේ. කාටවත් දැන් මතක නෑ. ඒක එහෙම කරන්න බෑ. ඇත්තටම ගෝඨාභය කළේ, යුද්ධයනේ. යුද්ධය කිරීම වෙනම දෙයක්. ඒක විද්යාගාර පරීක්ෂණයක් වගේනේ.\nඒ කීවේ..\nඒකට සූදානම් වූ පිරිසක් හිටියා. නියෝගය දුන්නාම එයාලා කළා. අනෙක් පැත්තේ හිටියේත් ඒ වගේම හමුදාවක්. ඒ හමුදාවට ගහගෙන ගියා. ඔහු කළ අනෙක් දේ තමයි අලංකරණය. ඒ වගේ නෙවෙයි සමාජයක් පරිවර්තනය කිරීම. ගොඩක් අය හිතුවේ වැඩ කිරීම අර වගේ දෙයක් කියලා. නගර අලංකරණයේදී ලෑන්ඩ්ස්කේපින්නේ (භූ දර්ශන සැකසීමනේ) සිද්ධ වෙන්නේ. අපටත් පුළුවන් ගෙදර හැඩි වෙලා නම්, ලෑන්ඩ්ස්කේපින් කරන පිරිසක් ගෙන්වාගන්න. එයාලා තියෙන කුණු ටික කොහේට හරි දානවා. ගෙදර ලස්සන කරනවා. ඒ වගේනේ. කොළඹ සුද්ධ කරලා මීතොටමුල්ලට ගිහින් දැම්මා වගේ. සමාජයක් පරිවර්තනය කිරීම කියන්නේ ඔහොම දෙයක් නෙවෙයි.\nඒත් හිතුවේ යුද්ධය හෝ නගර අලංකරණය වගේ රටම හදයි කියලා..\nඔය මිත් එක (මිථ්යා විශ්වාසය) දෙපැත්තේම තිබුණා. වියත් මග අරවා මේවා ඇතුළු ගෝඨාභයට පක්ෂ පාර්ශ්වයේ තිබුණා ඔහුට ලොකු දේවල් කරන්න පුළුවන් කියලා විශ්වාසයක්. ගෝඨාභයට විරුද්ධ අය හිතුවා ඔහු ඇවිල්ලා ෆැසිස්ට්වාදය වගේ ලොකු කතන්දර කරයි කියලා. දැන් පෙනෙනවානේ දෙකම වැරදියි කියලා. ගෝඨාභයගේ කතාවලින් පෙනෙනවා එයා ඉන්නේත් ලොකු වැරදි අවබෝධයක බව. එයාත් වෙන වෙන අයට බණින එක කරන්නේ. ඔහු හරි නම් අනුන්ට බණින්නේ නැතිව වැඩ කරන්න එපැයි. අනෙක් අයට බණින්න වෙනවා කියන්නේම ඔහුගේ දුර්වලතාවක්නේ. වෙන ඒවාත් කියන්න බැහැනේ. විසි වැනි සංශෝධනය ආවා, තුනෙන් දෙක ලැබුණා, ජනාධිපති බලතල තියෙනවා, විරුද්ධ පාර්ශ්වය දුර්වලයි.\nනිදහසට කරුණු නෑ..\nදැන් එකම දේ තියෙන්නේ කොවිඩ්-19 ප්රශ්නය තමයි. ඒක වෙනම එකක්. ඒත් අපට පෙනෙනවානේ ගෝඨාභය ගැන හදලා තිබුණ ලොකු මිත් එක බොරු වෙලා බව. ලංකාවේ සමාජයේ දේශපාලන ආකෘතිය අනුව හමුදාවට පාලනය කරන්න බැහැ. පාකිස්ථානයේ වගේ බැහැ. මේක වෙන විදියකට ප්රජාතන්ත්රීකරණය වෙලා තියෙනවා. ඒ නිසා මට නම්, මම කියපු දේවල් ගැන ආපහු හිතලා බලන්න මොකුත් තියෙනවා කියලා හිතන්නේ නැහැ.\nමින් ඉදිරියට මිලිටරිකරණය වූ දැඩි පාලනයක් දක්වා මේ ආණ්ඩුව ගමන් කරන්න ඉඩක් නැතිද?\nනෑ, එහෙම තියෙනවා. ඒවාට උත්සාහ කරනවා. ඒත් මොනවාද කරන්න පුළුවන්. එක එක දේවල් උත්සාහ කරයි. දීර්ඝ කාලීනව යම් බලපෑම් වෙන්නත් පුළුවන්. හැත්තෑඑකේ කැරැල්ලෙන් පස්සේ මිලිටරි එක වැඩි වුණා වගේ. එහෙත් අපි හිතමු ලංකාව ඉන්දුනීසියාව හෝ පාකිස්ථානය වගේ වේවිද කියලා. ඉන්දුනීසියාවේ ඒකාබද්ධතාව තියාගන්නේ මිලිටරි එකනේ. පාකිස්ථානයේ ඕනෑ වෙලාවක මිලිටරි මැදිහත්වීම් කරන්න පුළුවන්. ඒත් ලංකාවේ එහෙම කරන්න බෑ. මිලිටරි අයටත් ඇවිත් කරන්න පුළුවන් දේවල් නැහැනේ. එයාලා ජෝක් වෙලා, ටිකක් කල් ගිහින් මිනිසුන්ටත් එයාලා එපා වෙලා යයි. වෙන මොකුත් වෙන්නේ නැහැ කියලයි මම නම් හිතන්නේ.\nආණ්ඩුවේ පොහොට්ටු සහ ජාතිකවාදී දෘෂ්ටිවාද දෙකක් තියෙන බව පෙනෙනවා. ජාතිකවාදීන් ගොඩක් ආණ්ඩුවට විවේචන ගේනවා. මේක ආණ්ඩුව අසමත් වීමේ ප්රතිඵලයක්ද?\nඕක සමත් වීමද අසමත් වීමද නෙවෙයි. කොයි එක ආවත් මේ තියෙන තත්වය ඇතුළේ ආණ්ඩුවලට කරන්න පුළුවන් දේවල් නෑ. ඒක තමයි ප්රධානම දේ. ගිය ආණ්ඩුවත් හොරු අල්ලනවා, අරවා මේවා කියලා ආවා. ඒත් කරන්න පුළුවන් දෙයක් තිබුණේ නෑ. ආණ්ඩුවකට යමක් කරන්න නම් වෙන විදියේ දැක්මක් අවශ්යයි. දැන් ඉන්නේ තියෙන අනුපිළිවෙළ ඇතුළේම ඉන්න පිරිස්. ඒ දේශපාලන ප්රභූන්ම තමයි දෙකට බෙදිලා ඉන්නේ. කෙනෙකුට අනෙක් පැත්තට ලේසියෙන් යන්න පුළුවන්. මේක ඇතුළේ ලොකු දේවල් කරන්න බෑ. ලොකු පරිවර්තනයක් වෙන්නේ නෑ. රාජ්ය යාන්ත්රණය කියන්නේ වෙනම එකක්. දේශපාලන ප්රභූන් කියන්නේ වෙනම එකක්.\nපහුගිය කාලේ පස් කැපීම්, කැළෑ එළි කිරීම් ගැන කතා කළා. ඒවා වෙන්නේ මෙහෙමනේ. මේ ආණ්ඩුවේ බල ව්යුහයේ ප්රධාන අංගයක් තමයි ඔය ප්රාදේශීය වශයෙන් ඉන්න දේශපාලන බල තන්ත්රය. ප්රාදේශීය සභා මන්ත්රීවරුන්, පළාත් සභා මන්ත්රීවරුන් වගේ. පොහොට්ටුව කියන්නේ ඒ අයනේ. සාමාන්යයෙන් මේ අයගේ ආදායම් මාර්ගය තමයි පස් කැපීම්, වැලි ගොඩ දැමීම්, කොන්ත්රාත් වගේ. ඒ අයගේ අභිලාෂවලට විරුද්ධව වැඩ කරන්න ආණ්ඩුවට බැහැ. එහෙම වැඩ කරන්න ගියොත් දේශපාලන සමබරතාව නැති වෙනවා. ඒවායේ එක ගලක් ඇද්දොත් සම්පූර්ණ ආකෘතිය කඩා වැටෙනවා. ඒ නිසා ඇත්තටම මහින්ද රාජපක්ෂ වැනි අය බෞද්ධයන් සිංසිඳුවන්න කියපුවා, මුස්ලිම් අයට එරෙහි දේවල් කරන්න බැහැනේ. ලංකාවේ මුස්ලිම් ව්යාපාරික ප්රභූන් කියන්නේ ලොකු පිරිසක්. ඒක රාජපක්ෂලාටත් සම්බන්ධයි. ඒ ආකෘති කාටවත් හොල්ලන්න බෑ.\nවිමල් වීරවංශ ඇතුළු පිරිස මීට 2015ට කලින් රාජපක්ෂවරුන්ට යටහත් පහත්ව හිටියා. ඒත් දැන් ඔවුන් තම මතය කියමින් වැඩ කරන බව පේනවා..\nඑතැන වෙන පරස්පරයක් තියෙනවා. දේශපාලන බලය සම්බන්ධයෙන් රාජපක්ෂලාගේ පවුල් සැලසුමක් තියෙනවා. ඔවුන්ගේ දීර්ඝකාලීන සැලැස්ම තමයි පවුල ඇතුළේ දේශපාලන බලය තබා ගැනීම. ඒක විස්තෘත පවුලක්. මම හිතන්නේ විමල් වීරවංශලාගේ න්යායපත්රය ඊට වඩා වෙනස්. ඒ දෙක අතර පොඩි ආතතියක් තියෙනවා. විමල්ලා දන්නවා රාජපක්ෂලාගේ ව්යාපෘතිය දීර්ඝව ගියොත් එයාලාගේ අභිලාෂවලට හානි වෙනවා. එයාලා එක්ක පිරිසක් ඉන්නවානේ. ජාතිකවාදීන් වගේ. ඒ නිසා එයාලා අර්බුදයක ඉන්නවා මේක ඇතුළේ මොකක්ද කරන්නේ කියලා. පහුගිය දවස්වල වරාය සිදුවීමේදී වගේ ඒක එළියට ආවා. ලංකාවේ මේ කාලයේ හැදෙන දේශපාලන සන්ධානවල ඔය වගේ ප්රශ්නයක් තියෙනවා.\nජාතිකවාදීන් 2015ට කලින් ආණ්ඩුවට පාලනය කරගෙන යන්න තමන්ගේ දෘෂ්ටිවාද පාවිච්චි කරමින් උදව් කළා. දේශප්රේමය අවසන් වුණේ මහින්ද රාජපක්ෂ වන්දනාවෙන්. ඒත්, දැන් ඒ දෘෂ්ටිවාද තියෙන අය හැසිරෙන්නේ ආණ්ඩුවට අභියෝග කරමින්..\nඒක තමයි. මේක ටිකක් සමනය කරන්න බැරි විදියේ ආතතියක් බවට පත් වෙලා. තවම ඒක එළියට ඇවිල්ලා නෑ. දැන්ම එළියට එන්නේ නෑ. එහෙම එන එක එයාලාටත් අවාසියිනේ. එයාලාට වෙනම මාවතකුත් නැහැනේ. විකල්පයක් නෑනේ. විකල්පය කියන්නේ සජිත්ලාගේ පැත්තට යන එකනේ. දැනට එයාලාට ඒ පැත්තට යන්න බැහැ. ඒ නිසා ඔවුන් ටිකක් අර්බුදයක ඉන්නේ.\nසජිත් ප්රේමදාස මහතා මරණ දඬුවම දීම ගැන කතා කරනවා. ගමෙන් ගමට යනවා. අනාගතයේ බැසිල් රාජපක්ෂ ප්රමුඛ පොහොට්ටුව ප්රගතිශීලී පිළ වෙලා, සජිත් පිළ පසුගාමී වේවිද කියා කෙනෙක් විහිළුවට වාගේ ඇහුවා..\nමම සජිත් දේශපාලන වශයෙන් බැරෑරුම්ව සලකන්නේ නෑ. ඔහු එතැන නෑ. ඒ පැත්තේ දේශපාලන වශයෙන් බැරෑරුම්ව ගන්න චරිතයකට ඉන්නේ චම්පික. ඔහුගේ අදහස්වලට මම එකඟ නැතත් දැක්මක් තියෙන්නේ ඔහුට බව කියන්න ඕනෑ. ඇත්තටම ගෝඨාභයට සහයෝගය දුන් මානසිකත්වයට තමයි චම්පිකත් ආමන්ත්රණය කරන්නේ. අලුත් නාගරික පන්තිය ඉන්නවානේ. ඒ අය තමයි ගෝඨාභයගේ බලයට පැමිණීමට හේතු වුණේ. දේශපාලන දැක්මක් එක්ක උපායමාර්ගික සිතීමක් තියෙන්නේ චම්පිකලාට.\nමේ වෙලාවේ ගොඩක් අය ඉන්නේ ආකුලතාවක. මොනවාද වෙන්නේ, මොනවාද කරන්නේ කියලා. ඒ අතරේ ආණ්ඩුවේ ප්රජාතන්ත්ර විරෝධී ක්රියාකලාපයකට එරෙහිව ජවිපෙත් සහිත පුළුල් සන්ධානයක් හදන්න බැලුවා. ආණ්ඩුව පැරදවීමේ අරමුණෙන් පොදු වේදිකාවක් හැදේවිද?\nඑහෙම එකක් හරි අමාරුයි. 2015 අත්දැකීම නිසා ජවිපෙට වගේ එහෙම සන්ධානයකට යන්න අමාරුයි. ලංකාවේ ප්රජාතන්ත්රවාදයට ලොකු දේශපාලන තර්ජන නැහැනේ. අසූ ගණන්වල ලොකු ප්රශ්නයක් තිබුණා. 2014 දීත් ලොකු ප්රශ්නයක් තිබුණා. 2015 දී ලංකාවේ දේශපාලන විවෘතභාවයක් ඇති වුණා. ඒක තවම තියෙනවා. ඒක නැති වෙලා නෑ. මිනිසුන් බය නැහැ. මේ දවස්වල ඔය ගෑනු ළමයාගේ (භාග්යා) ප්රශ්නයේදීත් පෙනෙන්නේ මිනිසුන් භය නැතිව කතා කරන ස්වභාවය. ඒ නිසා ප්රජාතන්ත්රවාදය ඒ විදියේ දැවෙන ප්රශ්නයක් නෙවෙයි. ප්රජාතන්ත්රවාදය කියන්නේ දේශපාලන න්යායක් නෙවෙයිනේ. අපි හිතමු මැතිවරණ පවත්වන්නේ නැති නම්, හොර ඡන්ද දානවා නම්, මරනවා නම්, පැහැරගෙන යනවා නම්, අතුරුදන් කරනවා නම් ඒ මුල් පෙළේ අයිතිවාසිකම් වෙනුවෙන් පෙළ ගැහෙනවා. දැන් එහෙම ආසන්න තර්ජනයක් නැහැනේ. එතකොට මේගොල්ලන් බලන්නේ ඔය කීවා වගේ සන්ධාන තමන්ට දීර්ඝකාලීනව මොන තරම් ප්රයෝජනවත්ද කියලා. ඇත්තටම ඔවුන්ට එහෙම ප්රශ්නවලින් දීර්ඝකාලීන වාසියක් නෑ. කවුරු හරි ඊළඟට යූඇන්පීයෙන් එන අපේක්ෂකයෙක්ට ඒක වාසි වෙන්න පුළුවන්.\nඒ නිසා ප්රජාතන්ත්රවාදය රැකගනිමු සටන්පාඨයට ලොකු ඉඩක් නෑ. දැන් විවෘත වෙලා තියෙන්නේ මොන වගේ අවස්ථාවක්ද? ගොඩාක් රැඩිකල් ජාතිකවාදයකට ඉඩ තියෙනවාද?\nඕනෑ එකකට ඉඩ තියෙනවා. ප්රශ්නය තියෙන්නේ ඉඩ තිබීමම නෙවෙයි. මිනිසුන් ගොනු කරන්න පුළුවන් මොනවාටද කියන එකයි ප්රශ්නය. මම හිතන්නේ දැන් කාටවත් එහෙම නෑ. ආණ්ඩුව විවේචනය කළාට වැඩිපුරම ආකර්ෂණීය මාතෘකා වෙලා තියෙන්නේ පරිසරය වගේ ඒවානේ. ඉතින්, ඒවා ලොකුවට ගෙනෙන්න බෑ. අනෙක් අයත් සංවර්ධනය වෙනුවෙන් පෙනීඉන්න අයනේ. එයාලාත් හිතනවා නම් ගොඩනැගිලි හදන්න ඕනෑ කියලා, වැලි ගොඩ දැමීම් කරන්න වෙනවානේ. කැලෑ කැපීම් වගේ මිනිසුන්ට ටිකක් ආකර්ෂණීය දේවල්. ඒත්, ලොකු ව්යාපාරයක් හදන්න බෑ. අනූගණන්වල ප්රේමදාස යුගයේ නිදහස් මාධ්ය ව්යාපාරය හැදුවා වගේ කරන්න බෑ. 2014 හැදූ සංවිධාන වගේ කරන්න බෑ.\nදැන් තියෙනවා ප්රජාතන්ත්රවාදය ගැඹුරු කිරීම පිළිබඳ ප්රශ්නය. දෙමළ ප්රශ්නය ආදිය තියෙනවා. ආර්ථික ප්රජාතන්ත්රවාදය තවත් මාතෘකාවක්. ක්ෂුද්ර මූල්ය පිළිබඳ ප්රශ්නයක් තියෙනවා. අලි ගම් වැදීම, වකුගඩු ප්රශ්නය වගේ ගොඩක් මාතෘකා තියෙනවා. ඒත් ප්රශ්නය තමයි, අපේ ප්රධාන ධාරාවේ දේශපාලනයේ ඒවාට තියෙන්නේ ආන්තික වැදගත්කමක්. කාවහරි පැහැගත්තොත් ඒක ලොකුවට කතා කරනවා. ඒත් ක්ෂුද්ර මූල්ය ප්රශ්නය සුදු වෑන් ප්රශ්නය වගේ හිතන්නේ නෑ. ඒවා තමයි දැන් කතා කරනවා නම් තියෙන මූලික ප්රශ්න.■"}
{"text": "මෙරට ප්රශ්න ඇති ආයතන අතර මුලින්ම නමකියවෙ නාමයන් අතර විශ්ව විද්යාල පෙරමුණේ සිටියි.පාලකය්න හා සිසුන් අතර ප්රශ්න නොමැති දවසක් නොමැති තරමිය. බලා ගෙනසිටින අයෙකුට සිතෙන්නේ පාඩුවේ ඉගෙන ගන්නේ නැති සිසුන් මහපාරෙ කැට හොල්ලමින්,සටන් පාඨ කියමින් විරෝධතා දක්වන බවයි.එහෙත් බොහොමයක් ප්රශ්න ප්රශ්න නොවේ. ඇතැමි ගැටඵවලට කිෂණිකව පාලකයින් ප්රතිචාර දක්වන්නේ එම ගැටඵ ඔඩු දිවිමට මත්තෙන් පිළිතරු ලබාදිය හැකිය.එහෙත් ඇතමි පාලකයින් සිසුන් අතර ගැටුමි නිර්මාණය කරන ස්වරුපයක් දක්නට ලැබේ. ඒ සිය පාලනයේ පහසුවටය.සෑම ආයතනයකම පාලකයින් තමන්ට විරුද්ධව කණ්ඩායමක් සිටිද , එහිදී ඇතිවන ගැටඵවලට මුහුණ දිම සදහා තමන්ට පක්ෂපාත කණ්ඩායමක්ද තබා ගනී.\nකොළඹ විශ්ව විද්යාලයේ රාජගිරිය පිහිටි දේශිය වෛද්ය විද්යායාතනයේ ඉහත සදහන් කළ ආකාරයේ ගැටුමක් නිර්මාණය කර ඇත්තේ පාලකයින් බව පැහැදිළිය. ඒ මිට වසර දෙක තුණක සිටය.2012/2013 ශිෂ්ය කාණ්ඩායෙමි සිටින සිසුන් දෙපිරිසක් අතර ඇති වී තිබෙන ගැටුමක ප්රතිඵය අවසානයේ අධිකරණය දක්වා ගොස් ඇත්තේ පරිපාලනයේ පවතින දුරුවල පාලනය නිසාවෙනි.\nමෙහි ප්රදාන චරිතය රග දක්වනු ලබන්නේ කොළඹ හතේ සුඵතර සිසුන් කණ්ඩායමක් හා ගමෙන් පැමිණි බයින්ගෙන් සැදුම් ලත් බහුතර සිසුන පිරිසක් අතරය. එහි අධ්යක්ෂනය පාලන අධිකාරියේ ඉහල නිළධාරින් කිහිප දෙනෙකු සිදු කරයි.\nකොළඹ රාජකීය විද්යාලයේ ඉගෙනුම ලබා කොළඹ විශ්වවිද්යාලයේ රාජගිරිය පිහිටි දේශිය වෛද්ය විද්යායාතනට වැඩිදුර අධ්යාපනය හැදැරිමට 2012/2013 වර්ෂායේ කණ්ඩායමට විශ්ව දේනෙත්ති සිසුවාද ඇතුල්වෙයි.ඔහු අනෙක් සිසුනමෙන් නොව නායකත්වය වෙනුවෙන් කැපිපෙනිමට වැඩකිරිමට දක්ෂය.ඊට හේතුව ඔහු අශ්රය කරන සාමාජය හා ඇසුරුකරන බලවත් පුද්ගලයින් නිසා වෙනි.මේ හේතවෙන් ආයතනයේ ඉහළ පාලනධිකාරියේ ඇතමි ආචාරය්යවරුන්ද මෙම ශිෂ්යාගේ ඇති බලය නිසා ඔහුට නම්යශිලි ගතියක් පෙන්වන බව අනෙකුත් සිසුන් වෝදනා කරයි.ඊට හේතුව දිශ්ව කියන පරිදි ඔහුගේ හොදම මිතුරන් වන්නේ ජනාධිපති මෛති්රපාල සිරිසේන මහතාගේ පුත් දහමි සිරිසේන හා අධිකරණ හා බුද්ධසාශන ඇමති විජේදාස රාජපක්ෂ මහතාගේ පුත් ආරක්ෂක අමාත්යංශයේ මාධ්ය ලේකමි රකිත රාජපක්ෂ මහතායි.\nකෙසේ වෙතත් බල්ලා මල්ලෙන් ළියට පනිනු ලබන්නේ 2015 ජනාධිපතිවරනයේදීය. දිශ්ව සිය කණ්ඩායමේ කිහිපදෙනෙකු නොම`ග යවමින් මැතිවරණ කටයුතු සදහා රැගෙන ගොස් ඇත.ඒ සමගම ඔහුගේ සැගවුණු නිය්යාය පත්රය හෙළිවීමත් සමග කණ්ඩායෙමි අනෙකුත් සිසුන් ඔහුව ප්රතිකෂේප කිරිම ආරමිභ වී තිබේ.මේ අතර කොළඹ විශ්ව විද්යාලයේ රාජගිරිය පිහිටි දේශිය වෛද්ය විද්යායාතනයේ අධ්යක්ෂවරයා කාලය ඉක්මව ගිය පසු ඇතිවු පරප්පාඩුවට කිහිප දෙනෙකු අතර සීතල මත ගැටුමක් තිබි ඇත. එම අවස්ථාව ප්රයෝජනයට ගත දිශ්ව වැඩ බලනඅධ්යක්ෂවරියට සහය පල කිරිමට පටන් ගෙන තිබේ.ඒ අනුව ඔහු සිසුන්ගේ වය්යජ අත්සන් යොදා විශ්ව විද්යාල ප්රතිපාදන කොම්ෂන් සභාවට හා අධ්යාපන අමාත්යංශ්යයෙන් ඉල්ලා ඇත්තේ වැඩබලන අධ්ය්ෂවරිය සිසුන් සමග සහයොගයෙන් කටයුතු කරන නිසා ඇයව අධ්යක්ෂ තනතුරට පත් කරන ලෙසයි.\n2015 සැත්තැමිබර් 01 දින දෙවන වසර දේශන ශාලාව තුළ දී මුලින්ම ගැටුම ආරම්භ වී ඇත. බහුතර සිසුන් සමග දිශ්ව දේනෙත්තිගේ මුලිකත්වයෙන් යුත් සු`ඵතර සිසුන් ගැටුමට මුල් වී තිෙබි. අවසානයෙ සිද්ධිය නතර වුයේ වැලිකඩ පොලිසියේය. එම ගැටුම නවකවදය සමිබන්ධයෙන් ඇතිවු ගැටුමක් බව කියෙවි. සිද්ධියත් සමග කොළඹ මහෙස්රාත් අධිකරණයේ සිසුන් 25කට පමණ නඩු පැවරිණි පහර දීමි,භාණ්ඩ සොරාගැනිම ආදී කරුණුවලට එරේහිව එම නඩු ගොනු කර ඇත්තේ පුද්ගලික පලිගැනිමිවලට බව හෙළි වී තිබේ. ගැටුම සිදුවන දින ම දේශන ශාලාෙවි හා ආයතනය තුළ නොසිටි සිසුන්ට පවා නඩු පවරා ඇති බවද වාර්තා වේ.\nකෙසේ වෙතත් කොළඹ විශ්ව විද්යාලයේ රාජගිරිය පිහිටි දේශිය වෛද්ය විද්යායාතනය තුළ උද්ගතව ඇති තත්වය සම්බන්ධයෙන් කොළඹ විශ්ව විද්යාලයෙන් හා රාජගිරිය දේශිය වෛද්ය විද්යායතනයෙන් පරික්ෂණ දෙකක් පවත්වා තිෙබි එම සිද්ධියට මුල්වු කරුනු ,ඉදිරියේදී එවැනි තත්වයන් අවමකර ගැනිමට ගතයුතු කි්රයාමාර්ග ද එහි සදහන් වේ.\nරාජගිරිය පිහිටි දේශිය වෛද්ය විද්යායාතන සිදුකළ විමර්ශනයට 2016 ජුනි 14 වෙනි ආයතන ශ්රවණාගාරයේදී රැස්වු සිය`ඵම ආචාර්ය්යවරුන්ගේ එකගත්වයෙන් එම කමිටුවට සමාජිකයින් තෝරාගෙන ඇත.ජ්යෙෂ්ඨ කථිකාචාර්ය්ය ආචාර්ය්ය එල් පී ඒ කරුණාතිලක මහතාගේ මුලිකත්වයෙන් අචාර්ය්ය වරුන් ඇතු`ඵ 12 දෙනෙකුගෙන් යුත් කම්ටුවක් තොරාගෙන තිබේ.එම කම්ටුව ජුනි 14 සිට සැත්තැම්බර් 14 දක්වා පුරා මාස තුනක් කම්ටුව 16 වරක් රැස්වී අර්බුදයට තුඩු දුන් හා ඊට ගත යුතු විසදුම් සම්බන්දයෙන් තොරතුරු රැස් කර තිබේ.\nඑහිදී හෙළිවී ඇත්තේද ආයතනය තුල ශිෂ්ය කණ්ඩායම් එකිනෙකට විරුද්ධව කටයුතු කරන බවයි.එක් කණ්ඩායමක් බහුතර සිසුන් සිටින අතර අනෙක් කණ්ඩායමේ සිසුන් 15ක පමණ කණ්ඩායමමක් සිටින බවයි.එහෙත් ගැටුමට මුලික වු වැදගත්ම පාර්ශවය වන දිස්ව දෙනෙත්ති, මොහෙමෙඞ් ඉක්බාල් ඉල්මුන් මන්සා,ඉසුරු චින්තක,දිනේෂ් මධුෂංක,ශානක සත්සර. භාෂිත ගුණවර්ධන ,හා ශෂිනි බඹරැන්ද සිසුන් කම්ටුව හමුවේ පෙනි සිට නැත.එහෙත් කම්ටුව හමුෙවි පළමු ,දෙවන , තුන්වන , හතරවන වසරවල සිසුන් පැමිණ ප්රකාශ ගබා දී තිබේ.එහිදී හෙළි වී ඇත්තේ මෙම ගැටුම සදිසියේ පැන නැගනු එකක් නොව සු`ඵතර සිසුන් කණ්ඩායමට පාලන අධිකාරියේන් ලැබෙන අනුග්රහය නිසා මෙම ගැටුම නිර්මානය වී ඇති බවයි.\nතෝරාගත් සිසුන් පිරිසකට පාලන අධිකාරියෙන් විශ්ව විද්යාල ප්රතිපාදන කොමිෂමේ ,දියත උයනේ,හා විහාර මහදේවි උද්යානයේ රැස්විම් පවත්වා ඇති බව කම්ටුවට නිරික්ෂණය වී තිබේ. අඩුම තරටම් එම රැස්වීම් සම්බන්ධයෙන් ආචාර්ය්ය මණ්ඩලය, ආංශික කම්ටුවත් දැනුවත් කර නොමැත.මීට අමතරව ආයතනයේ දුරකථන අංක භාවිතා කර සිසුන් කණ්ඩායමක් ආයතනයේ කීර්ති නාමයට හානි වන ආකාරයට අනෙක් පාර්ශවයේ මාපියන්ට ලිපි යවා ඇති බව හෙළි වී ඇතත් ආයතනයේ දුරකථන අංකය භාවිතා කිරිම සම්බන්ධයේන් කිසිදු පියවරක් ගෙන නොමැත.ස්වාදින ශිෂ්ය සංගමය නමින් ශිෂ්ය සංගමයක් ලෙස කටයුතු කරමින් ඊට නිල භාවයක් ලබා ගැනිම සදහා අධ්යක්ෂතුමියගේ හා ආයතනයේ නිළ දුරකථන අංක භාවිතා කරන බව තහවුරු වී තිබේ.\nෙමි අතර ආයතනයේ නේවාසිකාගාරය තුළ නවක වදය සිදුවන බවට පැමිණිළි කර ඇති භාෂිත ගුණවර්ධන හා ශානක සත්සර යන සිසුුන් දෙදෙනා නේවාසිකාගාරයෙවත් ලියාපදිංචි නොවු සිසුන් දෙදෙනෙක් බවත් අඩුම තරමේ ප්රායෝගික පරික්ෂණ සදහා පැමිණිෙමි ප්රතිශතයද අඩු සිසුන් දෙදෙනෙකු බව හෙළිවී ඇත.කෙසේ වෙතත් අමානුෂික ලෙස නවක වදය සිදුවන බවට සදහන් වුවද එවැනි දෙයක් සිදුවන බවට කමිටුවට නිරික්ෂණය කර ගැනිමට හැකි වී නොමැත.ඒ සදහා කිසිවෙකු කමිටුව හමුෙවි සාක්ෂි ලබා දී නොමැත.\nමෙහි බරපතලම සිදුවීම වු විභාග අක්රමිකතාවයක් ද හෙළිකර ගැනිමට කමිටුව සමත් වී ඇත.2015 අපේ්රල් 06 දින පැවති ප්රශ්න පත්රයේ අඩංගු බහුවරණ ප්රශන හා පිළිතුරු දිස්ව දෙනෙත්ති සිසුවාගේ ෆෙස් බුක් ගිනුම හරහා ලබා දී ඇති බව හෙළි කරගැනිමට සමත් වී තිබේ.වාචික පරික්ෂණවලදී සමහර සිසුන්ට ඇතැමි ආචාර්ය්යවරුන් අනුග්රහශිලි ලෙස කටයුතු කරන බවටද කම්ටුවට පැමිණිළි ලැබි ඇත.\nමෙම කරුණුවලට මුලික හේතුව වසර තුනක් පුරාවට ශිෂ්ය විරෝධි කටයුතු වලට එරෙහිව ආයතනයේ පරිපාලනය විනයානුකූල පියවරක් නොගැනිම නිසා මෙම අර්බුද උග්ර අතට හැරිඇති බව නිරික්ෂණය කර තිබේ.කෙසේ වෙතත් සුඵතර ශිෂ්ය කණ්ඩායමට පහරදිමි, අඩත්තේට්ටමි,හා අපහසුතාවයන් වලට මුහුණ දිමට සිදුවන බව ද හෙළිවී ඇත්තේ ඔවුන් ලිපිමගින් දැක්වු කරුණු වලින්ය.\nමේ අතර 2015 සැත්තැමිබර් 01 දින දෙවන වසර දේශන ශාලාවේදී බහුතර සිසුන් සමග දිශ්ව දේනෙත්තිගේ මුලිකත්වයෙන් යුත් සු`ඵතර සිසුන් ගැටුමකට ඇති වු යේ නවකවදය සිදධියක් බව කියවන සිද්ධියද කොළඔ විශ්ව විද්යාලයෙන් සිදු කර ඇති පරික්ෂණයේදී ද කරුණු ඉදිරිපත් කර තිබේ.කොළඹ විශ්ව විද්යාලයේ මහාචාර්ය්ය කේ ආර් ආර් මහනාම මහතාගේ සභාපතිත්වයෙන් යුත් විශේෂ පිරික්ෂණ කණ්ඩායමක් පැවැත්වු පරික්ෂණයේ වාර්තාව මැයි 02 දින නිකුත් කර තිබේ.\nකෙසේ වෙතත් සිද්ධියත් සමග කොළඹ මහෙස්රාත් අධිකරණයේ සිසුන් 25කට පමණ නඩු පැවරිණි පහර දීමි,භාණ්ඩ සොරාගැනිම ආදී කරුණුවලට එරේහිව එම නඩු ගොනු කර තිබිම නිසා තුන්වන වසර සිසුන් විත්තිකරුවන් ලෙස අධිකරණයේ පෙනිසිටිමට සිදුව තිෙබි.කෙසේ වෙතත් 2015 සැත්තැම්බර් 01 දින ඇති වු ගැටුෙමිදී මොට අයුධවලින් පහර දිම,වාහනවලට අලහභානි කිරිම,රන්මාලයක් පැහැර ගැනිම,ජංගම දුරකථනයක් පැහැරගත් බවට කර තිබු චෝදනා සම්බන්ධයෙන් ඇසින් දුටු ශිෂයන් පවසා ඇත්තේ එම කරුනු අසත්ය බවයි.\nමේ අතර විභාගවලට මුහුණ දිම සදහා පැමිණිමේ ප්රතිශතය සුඵතර ශිෂ්ය කණ්ඩායමට ගැටලූවක් නොවන ආකරයට පරිපාලනය විසින් සකස් කර දෙන බවට තොරතුරු හෙළි වී ඇත.සියයට 75ක පැමිණිමේ ප්රතිශතය එම සුඵතර ශිෂ්ය කණ්ඩායමට වලංගු නොමැති බවය බහුතර ශිෂ්ය කණ්ඩායම පවසයි.\nකෙසේ වෙතත් රාජගිරිය පිහිටි දේශිය වෛද්ය විද්යායාතනයේ.ජ්යෙෂ්ඨ කථිකාචාර්ය්ය ආචාර්ය්ය එල් පී ඒ කරුණාතිලක මහතාගේ මුලිකත්වයෙන් සිදුකළ විමර්ශනය හා කොළඹ විශ්ව විද්යාලයේ මහාචාර්ය්ය කේ ආර් ආර් මහනාම මහතාගේ සභාපතිත්වයෙන් යුත් විශේෂ පිරික්ෂණ කණ්ඩායමක් පැවැත්වු පරික්ෂණයේ වාර්තාවේන ද කියවෙන්නේ එකම කරුණක් බව පැහැදිලිය. එම වාර්තා දෙකම මේ වනවිට රාජගිරිය දේශිය වෛද්ය වාද්යායාතනයේ පාලන අධිකාරියට ලබා දී ඇතත් එය ඉහළ බලධාරින්ට යොමු කිරිමට කටයුතු කර නොමැත. ඊට හේතුව එසේ එම වාර්තා ඉදිරිපත් කළ හොත් පාලනධිකාරිය රගන හැංගිමුත්තන් හෙළිවන නිසාවෙනි.\nවිශේෂ ලියුම්කරුවෙකු විසිනි…."}
{"text": "මෙවර පළාත් සභා ඡන්දයෙන් පාලාත් සභා තුනේම ඡන්ද 1,324,105 ක් ඡන්ද ප්රකාශ නොකිරීමන හා ඡන්ද අවලංගු වීමක් දක්නට ඇත. පලාත් සභා තුනේම ඡන්දය ප්රතික්ෂේප කල පුද්ගලයන් 1,197,678 ක ප්රමාණයක් ද ඡන්දය අවලංගු කල පුද්ගලයන් 126,427 ප්රමාණයක් දක්නට ලැබීම මෙවර මැතිවරණයේ සිදුවු සුවිශේෂම සිද්ධියයි.\nමෙවර මැතිවරණය පැවති පළාත් සභා තුන සඳහා ඡන්දය භාවිතා කිරීමට පුද්ගලයන් 3,336,417 සුදුසු කම් ලබා තිබුණි. එහෙත් එම පිරිසෙන් ඡන්දය භාවිත කර තිබෙන්නේ 2,138,739 ක් පමණි. මේ අනුව මැතිවරණ කෙරෙහි ජනතාව තුළ පවතින විශ්වාසය අතිශය ලෙස පහත වැටී ඇති බව පෙනී යයි."}
{"text": "අපේ රටේ තරුණ තරුණියන්ට ජීවිතේ අභියෝගය මුහුණ දිගන්න බැරුව එක්කෝ ජීවිතයෙන් පලා යනවා. කෝච්චියට ඛෙල්ල තියලා, ඛෙල්ලෙ වැල දාගෙන එක්කෝ වස පානය කරල සිවි දිවි නසාගන්න උත්සාහ කරනවා. මේ සමාජය තුළ කොල්ලෙකුට කෙල්ලෙකුට මුහුණ දෙන්න වෙන ප්රශ්නයක් හමුවේ කොන්ද කෙලින් තියාගෙන කකුල්දෙකෙන් හිටගෙන ජවයකින් ශක්තියකින් මැදිහත් වෙන්න උගන්වලා නැහැ. ඒ නිසාම තමයි චේ සහෝදරයා ඕන වෙලා තියෙන්නේ. ඒ නිසා තරුණියන් විදිහට අපේ ජීවිතවලත් ඕන ආදර්ශයක් සහිත මිනිස්සු. ඒහෙම මිනිස්සු ගොඩක් නැහැ. ඒ නිසා විලාසිතාවෙන් එහාට ගිහිල්ල ඔවුන් පිළිබඳ දැනුමක් අවබෝධයක් ලබාගත්තොත් තමයි මේ තරුණ පරම්පරාව අභියෝග භාරගන්නා තරුණ පරම්පරාවක් බවට පත් කරගන්න චේ සහෝදරයාව ආදර්ශයක් කරගමු. ඔහු මේ බව පැවසූයේ 2017 ඔක්තෝබර් 05 දින ජනතා විමුක්ති පෙරමුණේ ප්රධාන කාර්යාලයේ දී පැවැති මාධ්ය හමුවේදීය.\nවැඩිදුරටත් අදහස් දක්වමින්.\n“අපි කවුරුත් ආදරය කරන, මුළු ලෝකයම ආදරය කරන චේ සහෝදරයා අහිමිවෙලා ඔක්තෝබර් මාසයේ 08 වැනි දිනට වසර 50ක් ගතවෙනවා. ඒ නිමිත්තෙන් තමයි සමාජවාදී තරුණ සංගමය විදිහට, අපි මේ පිළිබඳව රටට කියන්න, ඔබව දැනුවත් කරන්න මෙම මාධ්ය හමුව සංවිධානය කළේ.\nකලින් කිවුවා වගේ චේ සහෝදරයා අහිමිවෙලා ඔක්තෝබර් මාසේ 08 වැනිදාට වසර 50ක් ගතවෙනවා. එවකට හිටපු කෘර පාලකයෝ ඔහුට ජීවත් වෙන්න ඉඩ දුන්නේ අවුරුදු 39ක් වැනි කෙටි කාලයක්. එතකොට ඔහු ජීවත් වුණේ වසර 39යි, ඔහු මිය ගිහින් දැනට වසර 50ක් ගත වෙනවා. හැබැයි අපි කාටත් දැනෙනවා ජීවත් වුණු චේට වඩා මිය ගිය චේ ඉතා බලවත් වෙලා තියන බව. ඔහු සමාජයට විශාල බලපෑමක් එකතු කරමින් තියෙනවා.\nඔබ දන්නවා ලෝකයේ සමහර නායකයෝ අවුරුදු 70ක්, 80ක්, 90ක් ඉදලා මැරිලා ගිහින් තියෙනවා. හැබැයි ඔවුන් පිළිබඳ මතකයේ තියෙන්නේ අපේ රට තුළත් ලෝකයේ තුළත් අතේ ඇගිලි ගානක පිරිසක්. අපි දන්නවා අපේ රටේ ගත්තත් සමහර නායකයෝ අපේ රට පාලනය කරා කියලා මතක් වෙන්නේ ඔවුන්ගේ දුවලා පුතාල රටේ නායකයෝ වුණාට පස්සේ. අපේ රටේ ජනතාවගේ මුදලින් ඔවුන්ට උපහාර පුදන්න, ඔවුන්ට පිංකම් කරන්න පටන් ගත්තම තමයි එහේම නායකයෝ හිටියා කියලා දන්නේ.\nඅපි දන්නවා අපි හැමෝටම මරණයක් තිබුණට උපතක් විතරක් තියෙන මරණයක් සනිටුහන් නොවුණ පුද්ගලයන් අතරින් ඉදිරියන් ඉන්නේ චේ සහෝදරය කියලා. ඒ නිසා තමයි ඔහු අපට විශේෂ පුද්ගලයෙක් වෙන්නේ. අද ලෝකයෝ ජාති භෙදයකින් තොරව දුප්පත් පොහොසත් භේදයකින් තොරව චේ සහෝදරයා ජනප්රිය පුද්ගලයෙක් බවට පත්වෙලා ඉන්නවා. ඔබ දන්වා අපේ රට තුළත් විවිධ තරුණ තරුණියන් චේ සහෝදරයාව විවිධ ආකාරයට අනුකරණය කරනවා, ආදරය කරනවා, අනුගමනය කරනවා. ඒ පලදින කැප් එකෙන් වෙන්න පුළුවන්, අදින ටීෂර් එකෙන්න වෙන්න පුළුවන්, එහෙම නැත්නම් ඇගේ කොටන පච්චයකින් වෙන්න පුළුවන්.\nනමුත් අපිට තියෙන ප්රශ්නය තමයි චේගේ හෘදසාක්ෂිය, චේගේ ක්රියාවලිය, චේගේ ගුණාංග අපේ රටේ තරුණ තරුණියන් අධ්යනයට කරනවද කියන එක. ඒ නිසා ඔහුගේ එම ගුණාංගය, ඔහු කවුද? ඔහුගේ අරමුණ මොකක්ද කියන එක සම්බන්ධව අපේ රටේ තාරුණයන් දැනුවත් කිරීමටයි සමාජවාදී තරුණ සංගමයේ අපි කරන්න යන්නේ. ඒ නිසා අපට ඕන ඔහුව දෙයියෙක් කරලා පූජනීය වස්තුවක් කරලා, වදින්න පුදන්න නෙවෙයි. අපිට ඕනකම තියෙන්නේ මේ තරුණ තරුණියන් ලඟට චේව සමීප කරවන්න. ඉතින් ඒ අරමුණින් තමයි සමාජවාදී තරුණ සංගමය 2007 ඉදාලා අද දක්වා චේ දිනය වෙනුවෙන් විවිධ ක්රියාකරම් රට පුරා කරමින් යන්නේ.\nචේ සහෝදරයා ඉපදුනේ ආජන්ටිනාවේ. විප්ලවය කළේ කියුබාවේ. මිය ගියේ බොලිවියාවේ. ඔහුට රටක් තිබුණේ නැහැ. ඔහු උපතින්ම ජාත්යන්තරවාදීයෙක්. ඒ නිසා අපට චේ ගැන ඉගෙන ගන්න ඕනි ඇයි? කොහෙවත් රටක ඉන්න චේ කෙනෙක්ව අපේ රටේ තරුණ තරුණියන්ට සමීප කරන්න අවශ්ය ඇයි?\nඔබ දන්නවා අපේ රටේ තරුණ තරුණියන් මහා සිහින කන්දක් එක්ක තමයි ජීවෙන්නේ. අපේ තරුණ තරුණියන්ට හොඳ අධ්යාපනයක් ලබාගන්න ඕන සිහිනයක් තියෙනවා. හොඳ රැකියාවක් ලබා ගන්න ඕන සිහිනයක් තියෙනවා. එවගේම හොඳ ගෙයක්දොරක් හදාගෙන තමන් කැමති කෙනා සමඟ විවහාවීමේ සිහිනයක් තියනවා. එවෙග්ම තමන් හදාවඩා ගත්ත අම්මා තාත්තව ආදරයෙන් බලා ගැනීමේ සිහිනයක් තියෙනවා. ඒ නිසා ඒ සිහින යථාර්තයක් කරන්න පුළුවන් වෙලා තියෙන්නේ කිහිප දෙනෙකුට විතරයි.\nඒක නිසාම මොකක්ද වෙලා තියෙන්නේ. අපේ රටේ තරුණ තරුණියන්ට මේ අභියෝගය මුහුණ දිගන්න බැරුව එක්කෝ ජීවිතයෙන් පලා යනවා. කෝච්චියට ඛෙල්ල තියලා, ඛෙල්ලෙ වැල දාගෙන එක්කෝ වස පානය කරල සිවි දිවි නසාගන්න උත්සාහ කරනවා. සමහර තරුණ නළුවෝ තමන්ට පුද්ගිලකව මුහුණ දෙන්න වෙන ප්රශ්න තේරුම් ගන්න බැරුව සිවි දිවි නසාගන්නවා. ඒ නිසා මොකද්ද මේ වෙලා තියෙන ඛේදවාචකය. අපිට තියෙන්නේ ඒ කෙනාට විවේචනයක් නෙවෙයි. මේ සමාජය තුළ කොල්ලෙකුට කෙල්ලෙකුට මුහුණ දෙන්න වෙන ප්රශ්නයක් හමුවේ කොන්ද කෙලින් තියාගෙන කකුල්දෙකෙන් හිටගෙන ජවයකින් ශක්තියකින් මැදිහත් වෙන්න උගන්වලා නැහැ. ඒ නිසාම තමයි චේ සහෝදරයා ඕන වෙලා තියෙන්නේ.\nඔබ දන්නවා පොඩි කාලයේ අපි අපේ අම්මව, තාත්තව අනුකරණය කරනවා. ඇයි එහෙම අපි කරන්නේ. අපිට ළගම කෙනා තමයි අනුකරණය කරන්න පටන් ගන්නේ. ඒ නිසා තරුණියන් විදිහට අපේ ජීවිතවලත් ඕන ආදර්ශයක් සහිත මිනිස්සු. ඒහෙම මිනිස්සු ගොඩක් නැහැ. ඒ නිසා විලාසිතාවෙන් එහාට ගිහිල්ල ඔවුන් පිළිබඳ දැනුමක් අවබෝධයක් ලබාගත්තොත් තමයි මේ තරුණ පරම්පරාව අභියෝග භාරගන්නා තරුණ පරම්පරාවක් බවට පත් කරගන්න පුළුවන් වෙන්නේ.\nචේ සහෝදරයාගේ ජීවිතයෙන් බොහෝ දේ ගන්න තියනවා. පළමුවෙන්ම ඔහු මිනිසුන්ට ආදරය කළා. ඔහු අවුරුදු 25 දී වෛද්යවරයෙක් බවට පත් වුණා. හැබැයි ඔහු වෛද්ය වෘත්තීය කරගෙන මුදල් හොයන එක පැත්තකට දාලා ලෙඩවෙලා ඉන්න මුළු සමාජයම ගොඩ ගන්න විප්පලවාදි ජීවිතය තෝරා ගත්තා.\nඅද අපේ රටේ ආදර්ශමත් නායකයෝ ඉන්නවාද කියන එක ප්රශ්නයක් ලෙස තියෙනවා. සමහර අය පත්කර ගන්නවා. ටික කාලයකින් එලවලා දානවා. අයේ අලූත් කෙනෙක් පත්කරගන්වා. ආයෙත් එපා වෙනවා. ආයෙත් එළවනවා. හැබැයි චේ කියන්නේ නායකයෙක් ලෙස තමන් භාරගන්න කාර්ය ඕනෑවටත් වඩා හොදින් ඉෂ්ට කළ නායකයෙක්.\nඑවගේම නායකයෙක් ලෙස තමන්ට ලැඛෙන වරප්රසාද පුද්ගලිකව පාචිච්චි කළේ නැහැ. ඔහු කර්මාන්ත ඇමති වෙලා හිටියා. හැබැයි ලංකාවේ වගේ මාධ්ය එක්ක ගිහිල්ලා කුඹුරට බැහැලා පොටෝ එකක් ගහලා වීඩියෝ එකක් අරගෙන, මීඩියා ගියාට පස්සේ කුඹුරෙන් ගොඩවෙලා කාර් එකට නැගලා යනවා වගේ චේ සහෝදරයා පත් වුණේ නැහැ. මීඩියා ඉස්සරා විතරක් ගං වතුරට බැහැලා මිනිසුන්ට උදව් කරනවා කියලා පෙන්නන කෙනෙක් බවට චේ පත් වුණේ නැහැ. ඒ නිසා ඔහු කර්මාන්ත ඇමති ලෙස ලෝකයේ පළමු වතාවට ස්වේඡ්චා සේවය හ`දුන්වා දුන්නා. ඒ වගේම ඔහුත් ඒ කාර්ය වෙනුවෙන් සම්බන්ධ වුණා. මාධ්ය ඉස්සරා ඡායාරූපවලට පෙනී සිටින බොරු නායකයන්ට වඩා ඔහු ආදර්ශයෙන් ඔප්පු කර පෙන්නුවා.\nඒවගේ ඔහු අතිශයින්ම දරුවන්ට ආදරය කළ කෙනෙක්. තමන්ගේ වගේම ලෝකයේ ඕනෑම දරුවෙකුට ඔහු ආදරය කළා. ඔහු කොපමණ කාර්ය බහුල උනත් ළමයෙකු මුණ ගැහුනොත් ඔහුට මොනවා හරි කියාදෙන්න කාරුණික හදවතක් තිබුණු කෙනෙක්. එහෙම නැතිව අපි පසුගිය කාලේ සහ වර්තමානයේ දකින විදිහට දරුවෙක් දැක්ක ගමන් බදාගෙන ඉඹගෙන පොටොක් එකක් ගහගන්න කෙනෙක් බවට පත් වුණේ නැහැ.\nපහුගිය කාලයේ හිටිය සමහර නායකයෝ තමන්ගේ දරුවන් රජ්ජුරුවො කරන්න, තමන්ගේ පුතා රොකට් යවන කෙනෙක් කරන්න හීන තිබුණු කෙනෙක් නෙවෙයි චේ සහෝදරයා. ඔහු තමන්ගේ දරුවොත් අනිත් දරුවොත් ගැන එක ලෙස කල්පනා කළ කෙනෙක්.\nඑවගේම ඔහු තමන් ගැන වර්ණනා කරගන්න, තමන්ගේ දුවට කියලා පොත් ලියාගන්න උත්සහා කළ කෙනෙක් නෙවෙයි. ඔහු මිනිසුන්ගේ හදවගේ හිටියා. ඔහු අලූතෙන් මතු කරන්න අවශ්යතාවයක් තිබුණේ නැහැ.\nඑවගේම ඔහු මුදල් ඇමති ලෙස සිටියා. ඔබ දන්නවා අපේ රටේ මුදල් ඇමතිවරු විශාල ප්රමාණයක් මහ බැංකුවේ බහිරවයෝ බවට පත්වේලා හිටියේ. විශේෂයෙන් බැදුම්කර සිදුවීමත් එක්ක ඒක ඔප්පු වෙමින් යනවා. ඊයේ ජනාධිපති කොමිසම තුළ සාකෂි ලබාදීමෙන් පෙනි ගියා රජයේ මහජන බැංකුව, ලංකා බැංකුව හා ඉතිරිකිරීමේ බැංකුවලට අඩු පොලියට ලංසු තියන්න කියලා නියෝග දීලා තියෙන්නේ හිටපු මුදල් ඇමති රවී කරුනානායක ඇමතිවරයා බව. ඒ ලංකාවේ මුදල් ඇමතිවරුන්ගේ තත්වේ. හැබැයි චේ සහෝදරයා එහෙම වුණේ නැහැ. ඔහු ඔහුගේ වගකීම නිවැරදීව ඉෂ්ට කළා.\nඒ විතරක් නෙවෙයි චේ සහෝදරයා ඉතාමත් දකෂ සටන් කරුවෙක්. ඔහු හමුදාපතිවරයා ලෙස හිටියා. යුද්දේ මෙහෙව්වා. තමනුත් යුද්දයට සම්බන්ධ වුණා. හැබැයි අපේ රටේ වගේ යුද්දේ ඉවරවෙලා තමන් වර්ණනා කරමින් පොත් ලියන්න පටන් ගත්තේ නැහැ. දැන් ලංකාවේ මොකද වෙලා තියෙන්නේ. යුද්දෙට අයිතිවාසිකම් කියන්න ගොඩක් අය ඉදිරිපත් වෙලා. පොත් ලියනවා. ඒවගෙන් පෙනී යන්නේ ඔහු විතරක් මේ යුද්දේ කරලා තියෙන බව. ඕක තමයි අපේ යුධ හමුදාපතිවරුන්ගේ හා හිටපු ලේකම්වරුන්ගේ තත්වේ. චේ සහෝදරයා එහෙම කළේ නැහැ. ඔහු වගකීමක් ලෙස ඒක ඉටුකළා විතරයි.\nඔහු කවදාවත් ජාතිවාදියෙක් වුණේ නැහැ. ඔහුගේ ක්රියාවලියෙන් පෙනීයනවා ඔහු ජාත්යන්තරවාදියෙක් බව. ඔබ දන්නවා අපේ රටේ නායකයෝ තමන්ගේ පටු දේශපාලන අරමුණු වෙනුවනේ ජාතිවාදය පාවිච්චි කරනවා. මිනිසුන්ගේ ජීවිතවලට මොනවද වෙන්නේ කියන එක ඔවුන්ට අදාල නැහැ. මීට දින කිහිපයකට පෙර මියෙන්මාරයේ සිද්ධියෙන් පැමිණි සරණාගත සිදුවීමත් එවැනිම එකක්. අපි පකෂයක් ලෙසත් තරුණ සංගමය ලෙසත් මියෙන්මාරයේ සිදුවන ක්රියාදාමය අනුමත කරන්නේ නැහැ. ඒගේම එම සරණාගත සිදුවීමට ස්වාමින්වහන්සේලා, අපේ රටේ දේශපාලකයෝ වූ මැදිහත්වීමත් කිසිසේත් අනුමත කරන්නේ නැහැ. ඔවුන්ගෙන් අපි අහනවා. ලංකාවේ ජීවත්වෙන්න බැරිව ඕස්ටේ්රලියාවට, ඉතාලියට යන තරුණ තරුණියන්ට එවැනිම සිදුවීම් සිද්ධ වෙනවා. එතකොට අපි අහන්නේ අපේ කෙල්ලෝ කොල්ලොත් මහ හුමුදේ වෙඩි තියලා මරලා දාන්න ද කියලා. මොකක්ද මේකේ තියෙන සාරණත්වය. ඒකට ලෝකේ පිළිගත් ක්රමවේදයක් තියනවා. ඒකට අනුව වැඩකරවා මිසක් දේශපාලන අරමුණු වෙනුවෙන් පාවිච්චි කරන එක වැරදියි.\nඉතින් අපට ඕනකම තියෙන්නේ වර්තමාන තරුණ පරම්පරාවට කොන්ද කෙලින් තියාගෙන කකුල්දෙකෙන් හිටගෙන අභියෝග ජයග්රහණය කරන්න පුළුවන් කෙනෙක් බවට පත්වෙන්න චේ සහෝදරයා ආදර්ශයට ගන්න ඕන කියන එක. ඒවගේම අපේ රටේ ඉන්න සුදුපාට ඇදගත්ත ඇතුලෙන් කුණුවෙලා ගද ගහන නායකයෝ ඉවත් කරලා රටට ආදරය කරන චේ වගේ ඉන්න නායකයෝ පිරිසකට රට භාර ගන්න තැනට පත්කරන්න ඕන. ඒ වෙනුවෙන් තමයි චේ අපට ඕන. ඒ වෙනුවෙන් තමයි චේට ආදරය කරන්න ඕන. ඒ වෙනුවෙන් තමයි අපට චේ ගෙන් ඉගෙන්න ඕන. ඒ වෙනුවෙන් තමයි සමාජවාදී තරුණ සංගමය 2007 සිට මේ වන තුරු චේ දිනයේ ක්රියාමාර්ග තෝරන්නේ.\nඉතින් මෙවර චේ දිනය වෙනුවෙන් ඔක්තෝබර් 1 සිට 8 දක්වා චේ සතියක් නම් කරලා තියෙනවා. මේ සතිය පුරා ලංකාවේ සෑම දිස්ත්රික්කයක් තුළම තරුණ තරුණියන් දැනුවත් කිරීමේ පත්රිකා ඛෙදා හැරීමේ වැඩසටන් කරනවා. ඒ වගේම ප්රසිද්ධ ස්ථානවල චේ ජනප්රිය කරගැනීමේ තවත් අරමුණක් සහිතව චේ සිත්තම් කිරීමේ කි්රයාවලියක් පටන් ගන්නවා. ඒගේම අද දිනයේත් 7 වැනිදා දිනයේත් රට පුරාම පෝස්ටර් ව්යාපාරයක් කරන්නත් ඒවගේම චේ සහෝදරයා අහිමිවෙලා වසර 50ක් නිමිත්තෙන් හොරණ චේ උද්යානයේ දී මේ මාසේ 8 වැනිදා පෙ.ව. 9.30ට පුෂ්පෝපහාර දැක්වීමට සහ ප්රධාන උත්සවය 8 වැනිදාම ප.ව. 4ට තිස්ස මහාරාම දෙබරවැව ක්රීඩාංගණයේදී පැවැත්වීමටත් එහිදී දේශන හා සංස්කෘකික ප්රසංගයක් සූදානම් කර තිඛෙනවා. එවගේම එම වැඩසටහන් දෙකමට කියුබානු තානාපතිනය හා අපේ පකෂ නායකයන් සහභාගි වෙනවා. ඒ නිසා අපේ රටේ තරුණ තරුණියන්ට ආරාධනා කරනවා මේ සඳහා සහභාගි වෙන්න කියලා.˜\nමෙම මාධ්ය හමුවට සමාජවාදී තරුණ සංගමයේ අනුරාධපුර දිසා සමුළුවේ ලේකම් හිරුමාලී දිසානායක සහෝදරිය ද සහභාගි විය."}
{"text": "Saturday, 4 April 2015\nසිංහල කලාකරුවන් පිරිසක් නලාකරුවන් වීම නිසා අපට ඇතිවෙන වාසි! - Artistes and Artists Vs Henchmen\nපවතින රජයට, වත්මන් ජනාධිපතිට සහ ඔවුන් බලට පත් කිරීම සඳහා ඡන්දය දුන් අයට ගහලා හෝ මහින්ද රාජපක්ෂ යළි බලයට ආ යුතු බවට \"මාස්ටර් සර්\" ට \"වියෝ ගී\" ගයන නීලා වික්රමසිංහ නම් නළාකාරිය ගේ ප්රකාශයක් අද සයිබර් අවකාශයේ හෝ හෝ ගා හිට් වෙමින් පවතී.\nමේ කතාව පසුගිය ජනවාරි නමවෙනි දා හෝ ආසන්න දවසක මැදමූලන ගම්-බයියෙකු ගේ කටෙන් මුලින් ම ඇසුණු වෙලේ එහි අප බොහෝ දෙනෙකුට පුදුමයක් නො තිබුණි.\nනමුත්, නීලා වික්රමසිංහ වැනි අයෙකු ගේ \"රන් ටිකිරි සිනා\" නැගුණු මුවින් මෙවැනි පඩත්තල වදන් වැලක් පිටවීම අබුද්දස්ස යුගයක පෙර නිමිත්තක් දෝ හෝ සිතට කම්පා ගෙන දෙන්නකි.\nමේ කතාව සහ මෙවැනි තවත් කතන්දර රාශියක් නිසා මේ දිනවල සයිබර් අවකාශයේ වැදගත් මාතෘකා කිහිපයක් ම සහෘදයින් අතර සාකච්ඡාවට බදුන් වෙමින් ඇති බව පෙනේ.\nඉන් එකක් නම්, \"කලාකරුවෙකු ගේ නිර්මාණයක්, ඔහු ගේ හෝ ඇය ගේ දේශපාලනය අමතක කර, අපට රස විඳිය හැකි ද?\" යන්නයි.\nඒ ප්රශ්නයට එළැඹෙන්ට කලින් මට ඇති අතුරු ප්රශ්නයක් නම් ගායකයෙකු හෝ ගායිකාවක යනු කලාකරුවෙක් ද යන්නයි.\nමා නම් කලාකරුවෙකු ලෙස අර්ථ දක්වන්නේ තම හැකියාවකින් යම් කිසි නිර්මාණයක් බිහිකරන පුද්ගලයෙකි. මේ නිර්වචනයට අනුව මට නම් වෙනකෙක් ලියූ පදවැලක්, වෙනකෙකු ගේ තනුවකට සහ සංගීතයට තවත් පිරිසක් විසින් කරනු ලබන සංගීත භාණ්ඩ වාදනයක් පසුබිම් කරගෙන ගායනා කරන අයෙකු කලාකරුවෙකු ලෙස පෙනෙන්නේ නැත.\nඑක් ගායකයෙකු ගේ හෝ ගායිකාවක ගේ ගීතයක් තවත් අයෙකුට ගායනා කළ හැකි වන්නේ ඒ නිසා ය. උදාහරණයක් ලෙස, නෙවිල් ප්රනාන්දු ගැයූ මාස්ටර් සර් ගීතය නීලා වික්රමසිංහ ගයන්නීය. ඇය කලාකරුවෙකු ද? භාතිය සහ සන්තූෂ් නම් නළාකාර බාන සහ පිරිසක් ද එම ගීය ම ගයති. ඔවුන් එහි දී කලාකරුවන් ද?\nමට නම් ඒ ගීතයේ කලාකරුවන් නම් සංගීතය නිර්මාණය කළ නිමල් මෙන්ඩිස් ය. සිංහල පදවැල ලියූ කරුණාරත්න අබේසේකර ය.\nඒ කතාව එතැන තබා මගේ මුල් ප්රශ්නයට යොමුවෙන්නේ නම්, නැවතත් මට නම් යමෙකු ගේ දේශපාලනය අමතක කර ඔවුන් විසින් නිමවන කලාකෘතියක් හෝ ගයන ගීතයක් රස විඳිය නොහැක. දේශපාලනය නොබැස හෝ ඒ ගැන කතාබහ නොකර, තමන්ගේ නිර්මාණකරණය කරන අය සම්බන්ධයෙන් මෙසේ ප්රශ්නයක් පැන නො නගී.\nමෙය කියවන සමහරු මා හා එකඟ වෙනු ඇත. මා හා එකඟ නොවන්නන් මෙය මගේ රසිකත්වයේ අඩුවක් ලෙස දකින්නට ද ඉඩ ඇත.\nජැක්සන් ඇන්තනි ගේ රඟපෑම්වලින් මට අද අවංකව ම රස විඳිය හැක්කේ \"වැලන්ටයින් උතුමාණනි, මා ඔබේ බලු කුක්කා පැබ්ලෝ\" නමැති ගීතමය ජවනිකාව පමණි. අන් සියල්ල මට ඔක්කාරය ගෙන දෙයි.\nමෙයින් ඇතැම් විට වාසි ද සිදුවේ.\nඋදාහරණයක් ලෙස මීට වසරක එකහමාරකට පමණ පෙර සිඩ්නි නගරයේ ප්රදර්ශනය කළ \"කුස-පබා\" හෝ \"සිරි පැරකුම්\" හෝ එවැනි චිත්රපට මම මේ හේතුව නිසාම නැරඹීමට නොගියෙමි. එයින් මට ඉරිදා හවස් වරුවක කාලය ඉතුරුවීමට අමතරව, ඩොලර් විස්සක් ටිකට් පත් ගාස්තුවත්, ඩොලර් පහක පමණ පෙට්රල් වියදමත්, පැය තුනකට වඩා එක විනාඩියක් හෝ රවුස් හිල් සංඛීර්ණයේ වාහනය ගාල් කරන්නට සිදුවී නම් ගෙවන්නට සිදුවෙන ඩොලර් පහක ගාස්තුවත් ඉතුරු විය.\nමේ දිනවල ලැබෙමින් ඇති \"ආරංචි\"වලට අනුව සමහර විට ජූලි මාසයේ දී පමණ මීටත් වඩා මුදලක් නාස්ති නොවී ඉතුරු කරගෙන පින් අතේ වැඩකට යොදන්නට මට හැකිවෙනු ඇත!\nනරක නෑ නේද?\n-රසිකොලොජිස්ට්\nප/ලි:\nජනාධිපති ඡන්දයේ දී මහින්ද රාජපක්ෂට සහයෝගය දැක්වූ කලාකරුවන් කියා ගන්නා පිරිස ඡායාරූප සහිතව පහත දිගුවෙන් බලා ගත හැකිය.\nhttp://www.sinhayanews.com/news/artists-join-hands-support-president-mahinda-election\nමේ සියළු දෙනා නීලා වික්රමසිංහ පෙර කී ප්රකාශය කළ රැස්වීමට සහභාගී වූයේ නැති යැයි සිතමි. එසේම ඔවුන් සියළු දෙනා ඇය ගේ ඉහත \"ගහලා බලය ගැනීම\"ට කළ යෝජනාව අනුමත කරනවා යැයි ද නො සිතමි!\n(image: http://123soleil.deviantart.com/art/CBNS-Henchmen-332600709)"}
{"text": "නිවාස ඉදි කරන බවට සහ අලුත්වැඩියා කරන බවට මුදල් ලබාගෙන එම කටයුතු නොකර සිටීමෙන් වංචනික ක්රියාවල නිරත වූ බවට අගමැති ස්කොට් මොරිසන්ගේ ඥාති පුතාට චෝදනා එල්ල වී තිබේ.\nMitchell Cole නම් මොහුට එරෙහිව Parramatta Local Court හි නඩුවක් ද විභාග වන අතර චෝදනා 17 කට තමා වරදකරු බවට ඔහු විසින්ම පිළිගෙන තිබේ.\nනිවාස අලුත්වැඩියා කටයුතු සඳහා මෙම තැනැත්තාට කිසිදු බලපත්රයක් තිබී නොමැති බවද අධිකරණය හමුවේ අනාවරණය විය.\nගණුදෙනුකරුවන්ගේ හිත දිනා ගැනීම සඳහා Mitchell Cole විසින් කර ඇති එක් උපක්රමයක් වන්නේ ඔහු සහ අගමැති මොරිසන් එකට ආහාර ගන්නා බව දැක්වෙන ඡායාරූප ඔවුන්ට පෙන්වීමයි.\nMitchell Cole ට එරෙහි දඩුවම නියම කිරීම ලබන මාසයේදී සිදු කෙරේ.\nPic – Nation"}
{"text": "රෝදය නැවත සොයාගැනීම\n– අජිත් පැරකුම් ජයසිංහ\nඅපේ වයසෙදි අපි දේශපාලනිකව සාර්ථක වෙන්නෙ ඔය අපි අපේම අතීතයට අදාළව ‘මෝඩ වයස’ය කියලා සිතන වයසෙ දැන් ඉන්න කොල්ලන්ව ‘ජාතියේ අනාගතය’, ‘ඉතිහාසයේ වගකීම පැවරී තිබෙන පරපුර’ වගේ කෑල්ලක් දාලා අන්දගෙන අපේ අරමුණ වෙනුවෙන් බිලිබෝයිස්ලා විදියට පාවිච්චි කරන්නට පුළුවන් නම් විතරයි. අපි ඔය වයසෙදි අපේ වැඩිහිටි පරපුරත් අපට ඒකම කළා.\nඑහෙම කරන එක සම්බන්ධයෙන් වරදකාරී හැඟීමක් ඇති නොවෙන්නට නම්, ‘අප ද මේ කරන්නේ ඉතිහාසය විසින් අපට පවරා තිබෙන නායකත්ව භූමිකාවය’ වගේ එකකින් හෘදය සාක්ෂිය සනසගන්නට ඕනැ. හෘදය සාක්ෂිය කියන මගුල ඇත්තෙම නැතිවෙනවා නම් තමයි අපට සැබෑ නායකයන් බවට පත්වෙන්නට පුළුවන්.\nසමහර වගේ සංකල්පවලින් අපට කීර්තිය හා සෙක්ස් ලබාගන්නට හැකිවෙන්නෙ රෝදය නැවත නැවත අලුත් නිර්මාණ ලෙස සොයාගත හැකි බව පැවසීමෙනුයි.\nඅලුත් පරම්පරාවල තරුණයන්ට කියන්න තියෙන්නෙ මං හැමදාම කියන කාරණයක්. මෝඩකම අයිතිවාසිකමක් නෙමෙයි.\nපැරණි පරම්පරාවල කට්ටිය තමන්ගෙ තරුණ කාලෙ ‘වීරකම්’ ගැන ලියපු (මං ලියපු කේපොයින්ට් වගේ) පොත් කියවා බලන්න. ඒව කියවන්න කලින් ඒවයෙ කවරෙ ඒවයෙ කර්තෘලා විසින් තවරලා තියෙන වීරත්වයේ ලැමිනේෂන් පටලය ගලවලා දාලා ඒව කියවන්න තරම් අලුත් පරපුර ස්මාට් විය යුතුයි. එහෙම ස්මාට් නැතිනම්, ඒත් අවුලක් නැහැ. රෝදය නැවත සොයාගන්න.\n(මේ සටහන තව පාරක් කියවන්න කියලා මං ඔබට නිර්දේශ කරනවා.)"}
{"text": "2017\nසුදස්සන හිමියන් විසින් 2017 වසරේ ඔක්තෝබර්, නොවැම්බර් සහ දෙසැම්බර් මාසයන්හිදී ලබුනොරුව ආරණ්යයේ දී භික්ෂූන් වහන්සේලා වෙනුවෙන් මාර්ගය සහ ප්රතිපදාව විවරණය කරමින් පැවැත්වූ ඉතා වැදගත් දේශනා 29 ක් හතින් ලබා ගන්න,\n2013\n2013 වසරේ භික්ෂූන් වහන්සේලා වෙනුවෙන් කළ දේශනා 34 කින් යුතු ධම්මසංගණී අභිධර්ම විවරණය පහතින් ලබා ගන්න\n2011\nපංචස්කන්ධය ගැන කළ දේශනා 15 ක් මෙතැනින් ලබා ගන්න\n[ පංචස්කන්ධය ]"}
{"text": "සමහරු \"අප්පච්චි\" කිව්වා.ජනවාරි අට වැනිදායින් පස්සේ \"අප්පච්චි මලා\"කියලාත් සමහරු කිව්වා.\nඒ අප්පච්චිගේ පුතාව අප්පච්චිගෙන් පස්සේ රජ කරවන්න සමහරු බලන් හිටියා.\nහැබැයි වැඩේ වැරදුණා!\nඒගොල්ලෝ කිව්වේ \"ශ්රේෂ්ඨ රජ්ය නායක සහෝදර\"කියලා.\nශ්රේෂ්ඨ රජ්ය නායක සහෝදර පුතාට කිව්වේ \"ආදරණිය නායක\" කියලා හිටං.\nදැන් ඒ රට කරන්නේ අර කියපු \"ශ්රේෂ්ඨ රජ්ය නායක සහෝදරයාගේ\" මුනුබුරා.තාත්තාගෙන් පුතාට සිහසුන යන ජනතාව පාලකයින්ගේ යටත් වැසියෝ වෙලා ඉන්න රාජාණ්ඩු ක්රමයෙන් අපි ගැලවුණත් තාමත් ඒ රටේ මිනිස්සුන්ට එහෙම වාසනාවක් නැහැ.\nමේ උතුරු කොරියාවේ අදටත් තියෙන තත්වය.\n|උපුටා ගත්තේ අන්තර්ජාලයෙන්.|\nඒ අතින් බලන කල අපි වාසනාවන්තයි.පහුගිය ජනවාරි අට වෙනිදා මහින්ද මාමාගේ ඒකාධිපති පවුල් පාලනය නතර නොවන්න අපිටත් උතුරු කොරියාවේ වගේ ආඥදායකත්වයක රස බලන්නත් ඉඩ ලැබෙන්න තිබුණා සමහරවිට.\nව්යජ දේශප්රේමයකින් රටේ සාගින්න දිළිදු සාමාන්ය ජනතාවට දරා ගන්න බල කරන අතරවාරයේ පක්ෂ නායකයන්ට,රජයේ ඉහළ නිලධාරින්ට විතරක් නෙමේ ශ්රේෂ්ඨ රජ්ය නායක සහෝදරයා වෙච්චි \"කිම් ඉල් සුං\" ගෙත් ආදරණිය නායක \"කිම් ජොං ඉල්\" ගෙත් ගුණ ගයනා කරලා ප්රශස්ති කියපු වන්දි භට්ටයින්ටත් ලොකුම හැන්දෙන් බෙදපු කිම් ඉල් සුංගේ උතුරු කොරියාව සමහර වේලාවට මහින්ද මාමා තමන්ගේ වටේ හිටපු වන්දි භට්ටයින්ටත් සලකපු හැටි මතක් කරනවා.\nහාල් ඇටයක් හොයා ගන්න නැති කමින් රටේ සාමාන්ය ජනතාව ගස් වල පොතු කනකොට.පක්ෂ නායකයෝ එකතු වෙලා ඒ මිනිස්සුන්ට ලැබුණු සහනාධර වලින් සාද දැම්මා.\nමානව හිමිකම් නැතුව,සියලු මාධ්ය පාලකයින් මෙහෙයවන සහා පාලකයින්ගේ ගුණ ගයන හොරණෑ විතරක්ම වුණාම පාලකයෝ කියන බොරු දේවත්වයේ ලා සලකන්න රට වැසියන්ට සිදුවුණා.ඇමරිකාව අධිරාජ්යවාදී බල්ලෝ වෙනකොට අසල්වැසි දකුණු කොරියාව රූකඩ රාජ්යක් කියලා දේශප්රේමි නායකයෝ කියනකොට පාසල් පොත් වල එව්වා ඒ විදියටම සටහන් වුණා.\nපාසැල් ගුරුවරු පවා \"කිම් ඉල් සුං\" ගේ විස්මිත බුද්ධිය ගැන පුදුම වුණා.\"කිම් ඉල් සුං\" ගේ බුද්ධිය ගැන කතාවක් මේ.\n\"කුරුල්ලෝ දහයක් අත්තක් උඩ වහලා ඉන්නවා.දඩයක්කාරයෙක් එක කුරුල්ලෙක්ව මරනවා.දැන් කියක් අත්ත උඩ ඉන්නවාද ?\" පංතියේ හැමෝම නමයක් කිව්වාම අනාගත ශ්රේෂ්ඨ නායක \"කිම් ඉල් සුං\" දීපු උත්තරේ \"එකෙක්වත් නැහැ.වෙඩි සද්දෙට අනෙක් උන් පියබා යන නිසා\" කොහොමද බුද්ධි ප්රභවය.!\nලෝකයට ජුගුප්සාජනක උතුරු කොරියාව වගේ රටක් වෙන්න ඉඩ නොදී,දේශපාලකයින්ට රට වනසන්න නොදෙන එක පුරවැසියන්ගේ යුතුකමක්.\nජාති,පාට,පක්ෂ වලට බෙදිලා ඒ දේ කරන්න බැහැ.\nරජ වෙන්න හදපු එක්කෙනක්ව ජනතාව ගෙදර යැව්වේ තව කෙනෙක්ව රජ කරවන්න නොවන බව මෛත්රීත් ඒ වටේ ඉන්න වන්දිභට්ටන් දැනගත යුතුයි.එසේ නොවේ නම් මෛත්රීටත් මහින්දට සිදුවූ දේම වෙන්න වැඩි කාලයක් නොයනු ඇති.\nඋතුරු කොරියාව ගැන ඉහතින් දක්වපු උපුටන සියල්ල ලබා ගත්තේ HYOK KANG විසින් රචිත \"This is Paradise, My North Korean Childhood\" යන කෘතියේ සිංහල පරිවර්තනයෙන්.\n|පරිවර්තක නිමල් සෝමරත්න.විදර්ශන පොතක්.|\nප.ළි:ලෝකයේ අනෙක් රටවල් වලට වඩා සංවෘත රටක් වෙන උතුරු කොරියවේ තත්වය අද එදාට වඩා වෙනස් වෙන්න පුළුවන්.ඇතැම් අයට අනුව මේ කෘතිය උතුරු කොරියාවට මඩ ගැසීමට අතිශයෝක්තියෙන් රචනා කරන ලද ප්රබන්ධයක්.කෙසේ වෙතත් මේ කෘතියේ ඇති සියල්ල ඇත්ත ලෙස පිළිගැනීමට හෝ බොරු ලෙස ප්රතික්ෂේප කිරීමට මට හැකියවක් නැත."}
{"text": "මවක විසින් වැසිකිලියක දමා ගිය අලුත උපන් බිළිඳියක බේරා ගැනීමට පොලිසිය සමත් වී තිබෙනවා.\nමෙම සිදුවීම සිදුව තිබෙන්නේ චීනයේදීයි. නාන කාමරයක මෙලොව එළිය දුටු බිළිඳිය වැසිකිලිවලක සිටියදී පොලිසියට හමුව තිබෙනවා.\nබිළිඳියගේ මව 24 හැවිරිදි කාන්තාවක් බවත් එය ඇගේ නොදැනුවත්කම නිසා සිදුවූ දෙයක් බවත් විදෙස් මාධ්ය වාර්තාකර සිටිනවා.\nමුලින් ඇය සිතා ඇත්තේ එය සුළු බඩේ කැක්කුමක් බවයි පසුව මෙම අලුත උපන් ගැහැණු දරුවා වැසිකිළිවලට දමා කාමරයෙන් පිටව ගොස් ඇති බවයි විදෙස් වාර්තාවල සඳහන් වන්නේ."}
{"text": "නහුතෙට හෙම්බිරිස්සාව නැගල තියෙද්දිනෙ අපේ එවුනුත් බොන්න කතා කරන්නෙ. ඒ මදිවට පොඩි කාලෙ ඉඳන් හොඳම යාළුවෙක්. බෑ කියන්න කොහොමත්ම බෑ. මොනව කරන්නද කියල හිත හදාගත්තු මම, ගේට්ටුව ළඟට ආපු කාර් එකට ගොඩවුණේ අතේ එක ලේන්සුවකුයි සාක්කුවෙ තව ලේන්සුවකුයිත් දාගෙනමයි.\n“මොකෝ බන් වෙන්නෙ, උඹට හෙම්බිරිස්සාව නේ. සුදුවැයින් මොනවහරි දාගමු, ඕක ඇරිලා යයි” ඔන්න, කාලෙකින් හම්බවුණු යාළුවගෙ ටෝක.\n“යකෝ මූ එම්. බී. බී. එස්. කාරයෙක් වගේනෙ මට උපදෙස් දෙන්නෙ” හිතින් බැණ බැනම කතාවට සෙට් වුණු මම යාළුවා එක්කන් යන ඕනම තැනක සෙට් වෙනව කියල හිත හදාගත්තා. වටින් ගොඩින් ෂෝට් කට් පාරක් දාපු කාර් එක ගිහිල්ල නතර වුණේ ගෙවල් කිට්ටුවම තියෙන සමනල රෙස්ටුරන්ට් එක ඉස්සරහ. මම හිතන්නෙ, වැඩි දුර නොගියෙ දඩේ රු. 25,000 නිසා වෙන්න ඕන.\nඉස්සර නම් මේ සමනළ එක සුපිරි පොට් එක. හැබැයි ඉතින් පොඩි නිවාඩුවටත් මුළු ගම ම ඔතනට පිරෙනව. වෙලාව හොඳ නිසාද කොහෙද අද නම් වැඩිය සෙනඟ නැති පාටයි. හැරත් දැන් අරක්කුවල ගණන් ඇහුවාම වෙරි වෙන නිසා බොන්නම ඕන කියල එකකුත් නෑනෙ.\nසමනළ හෝටලේ තට්ටු 4ක් තියෙනව. පල්ලෙහා තට්ටුවෙ වෙඩින්ග් හෝල් එක. පළවෙනි තට්ටුවෙ තමයි රෙස්ටුරන්ට් එක තියෙන්නෙ. ලොකු හයි ෆයි නැති වුණාට මොකද හෝල් එකේ තියෙන ලොකු ඉඩ කඩ හොඳ හැටි ප්රයෝජනයට අරන් රවුම් මේස තොගයක් දාලා හරි ලස්සනට හදල තියෙනව. ඒ හැරුණාම එළිමහන් කොටසකුත් තියෙන නිසා කැමති තැනක වාඩි වෙන්න පුළුවන්.\nඔය වාසියෙන් මම කළේ ගියපු ගමන් එළියෙන් වාඩි වෙන එක. මොකද හොටු බේර බේර ඇතුළට වෙලා ඉන්න බෑනෙ. කොහොම හරි වාඩි වෙනවත් එක්කම වගේ සේවක මිත්රයෙක් එතනට ආවා. වැඩේ කියන්නෙ එයාගෙන් මෙනුවක් ඇහුවාම මෙනු නෑ කිව්වනෙ. ඉතින් කොහොමද කෑම තෝරන්නෙ කියල කල්පනා කරද්දි තමයි එයා කිව්වෙ චිකන් ඩෙවල් හොඳයි ඒකක් ගේමු කියල. මොනව කරන්නද, අපිත් ඉතින් හිත හදාගෙන චිකන් ඩෙවල් එකක් ඕඩර් කළා.\nකොහොමත් සුදු ඒවට ඇඟ වේලෙන නිසා, සෙමත් ඔන්න ඔහෙ වේලිච්චාවෙ කියල මම ඕඩර් කළේ සෙලිබ්රේෂන් වොඩ්කා 100mlක්. යාළුවා ඇන්කර් ස්ට්රොන්ග් බෝතලයක් (රු. 450) ඕඩර් කළා. බඩු ටික මේසෙට එනකම් කරන්න වැඩක් තියෙන්නත් ඕන නිසා යාළුවයි මායි ආයෙත් පොඩි කතාවකට සෙට් වුණේ රු. 50කුත් පත්තු කරන ගමන්මයි.\nවිනාඩි 10ක් යන්නත් කලින් අරක්කු, බියර් ටිකයි කෝප්ප, අත්පිස්නා ටිකයි නම් මේසෙට ආවා. ඒත් බයිට් එන්න ටිකක් පරක්කු වුණානෙ. ඒ මදිවට වේටර්, වොඩ්කා සීය බොන්න සෝඩා බෝතලයක්ම ගෙනැල්ලා.\nකතා බහ මැද්දෙ යාළුවා බියර් උගුරක් තොල ගාන්න පටන් ගත්තාම තමයි ඩෙවල් පිඟාන මේසෙට ආවෙ. ඉවසිල්ලක් නැතුව ඉඳපු මම වොඩ්කා උගුරක් දඩි බිඩි ගාලා හලාගෙන ඩෙවල් පිඟානට අත යැව්වා. අහුවුණේ ටිකක් ලොකු කෑල්ලක්. ඒත් කියන්න කණගාටුයි මේලෝ රහක් නෑ. ලාවට සැර ගතිය තිබුණට ඩෙවල්වලට ආවේණික රසත් දැනේනෙම නැති ගානයි. හැරත් රු. 480ට චිකන් කෑලි 6යි 7යි තියෙන්නෙ. ඒ වුනාට බලන්න එපැයි මාළු මිරිස්, ළුෑණු එහෙම, ඔය මදි නොකියන්න දාලා තියෙන්නෙ.\nඅමාරුවෙන් අමාරුවෙන් මම වොඩ්කා සීය ගැහුවට මොකද යාළුවගෙ බියර් බෝතලේ ඉවර කරන්න නම් ඒ බයිට් ටික මදි. ඒ නිසයි ආයෙත් වේටර්ට කතා කරල මික්ස් චොප්සියක් ගේන්න කිව්වෙ. හැබැයි පෝර්ක් නැතුව.\nඅමුණල කරල මික්ස් චොප්සිය නම් විනාඩි 10ට 15ට මේසෙට ආවා. පට්ට රස පාටයි. උණු උණුවෙ දුම් දාද්දි එන සුවඳට කටට කෙළත් උනනව. තඩි පිඟානක් පිරිලා ආපු නිසා කොහෙන් බෙදා ගන්නද කියල හිතා ගන්න බෑ. උඩින්ම තියෙන බුල්සායි එකට උඩින් තව සොසේජස් කරල් 2කුත් තියෙනව. එතකොට ලොකු කෑලිවලට කපපු කැරට්, ගෝවා, කෝර්න්, බෝංචි, අල එහෙම පිරිලා. රස පදමට තම්බපු ඉස්සො, දැල්ලො, මාළු, චිකන් කෑලිත් හැන්දකට එක ගාණෙ එන තරම්. ගම්මිරිස්, ලුණු පදමත් බයිට් එකට වගේම ඩයට් එකටත් කියාපු. රස ඩබල් වෙන්නෙ චොප්සියට දාපු සෝස් වල රස මරු ගානට දිවට දැනෙද්දි තමයි. අනික තුන් දෙනෙක්ට බඩ පිරෙන්න කන්න පුළුවන් තරමට තියෙනවත් එක්කනෙ. ඇත්තටම සමනළේ චොප්සිය නම් රු. 750ට සුපිරි.\nකොහොම හරි පැය භාගයක් විතර කාලා කාලා තමයි චොප්සියෙ හොඳම ටික යාළුවයි මායි ඉවර කර ගත්තෙ. වැඩේ කියන්නෙ කාපු කෑමටම, කාලා ඉවර වෙද්දි වෙරි බැහැලා. මොනව කරන්නද ඉතින් ආයෙ බොන්න කියලයැ.\nහීනියට වැදිල තියෙද්දි අපි දෙන්න කාර් එකට නැග්ගෙ එක්ක කතා බහේ ඉතුරු ටිකත් ඉවර කරගෙනමයි. හැබැයි හොඳ සෝදිසියෙන්. මොකද රු. 25,000 එකතු කරන මාමල වට පිටාවෙ ඉන්න පුළුවන්නෙ.\nClosed right now\nCuisine\nPrice Range\nDish Types\nRatings Breakdown"}
{"text": "ජාත්යන්තර කටයුතු පිළිබඳ ජාතික මණ්ඩලයේ කාර්යභාරය\nලෝක බෞද්ධ සම්මේලනය නියෝජනය කිරීම, ථේරවාදී බුදු දහම ආරක්ෂා කිරීම, ජාත්යන්තර වශයෙන් කටයුතු කිරීම, බෞද්ධ රටවල් සමඟ සබඳතා පැවැත්වීම, එම රටවල් සඳහා ආපදා තත්ත්වයන්හිදී පිහිට වීම, ජාත්යන්තර බෞද්ධ සමුළුවට සහභාගී වීම හා ජාත්යන්තර බෞද්ධ සමුළුව ශ්රී ලංකාවේ පැවැත්වීමේදී සංවිධානය කටයුතු සිදු කිරීම.\nගරු සභාපති\nමහාචාර්ය ලකෂ්මන් ආර් වටවල මහතා"}
{"text": "නොච්චියාගම නගරයේ කළ මෙහෙයුමකදි සැක කටයුතු සංයුක්ත තැටි, ලැප් ටෝප් වර්ගයේ පරිගණක, අරාබි භාෂාවෙන් මුද්රණය කළ පොත්පත්, වායු රයිෆලයක් සමඟ මුස්ලිම් ජාතිකයන් තිදෙනෙකු අත් අඩංගුවට ගත් බව නොච්චියාගම පොලිසිය කියයි.\nඅත්අඩංගුවට ගනු ලැබු පුද්ගලයන්ගෙන් දෙදෙනෙකු මහනුවර මුරුතලාව අරාබි විද්යාලයක සේවයේ නියුතු ගුරුවරුන් දෙදෙනෙකු බව පොලිසිය කියයි.\nමොවුන් දෙදෙනා නොච්චියාගම එකම පවුලකින් විවාහ වි නොච්චියාගම පදිංචිව සිටිති.\nඅත්අඩංගුවට ගනු ලැබු අනෙක් පුද්ගලයාද නොච්චියාගම නගරයේ පදිංචි පුද්ගලයෙකි.\nඅත් අඩංගුවට ගෙන ඇති පරිගණක, සංයුක්ත තැටි සහ පොත්පත් සම්බන්ධයෙන් පුළුල් පරික්ෂණයක් මේ වන විටත් අරඹා ඇතැයි පොලිසිය කියයි.\nසැකකරුවන් අද (02) අධිකරණයට ඉදිරිපත් කිරිමට නියමිතය."}
{"text": "දෙවැනි පණ්ඩිත් පරාක්රමබාහු රජතුමා | හෙළයේ ඉතිහාසය\nහෙළයේ ඉතිහාසයඅපේ ඉතිහාසය කාලයේ වැලිතලාවෙන් වැසී යන්නට ඉඩ නොදී ඔබේ දෑස මානයට ගෙන ඒමට හෙළයේ ඉතිහාසය දරනා උත්සාහයට සහය දෙන්නSearchMain menuSkip to primary contentHome\nමම ගැන\nලක්දිව රාජාවලිය\nඅපිට කතා කරන්නPost navigation← PreviousNext →දෙවැනි පණ්ඩිත් පරාක්රමබාහු රජතුමාPosted on April 6, 2012byYasiru Udanaදඹදෙණි යුගය ලංකාවේ රාජධානි ඉතිහාසය තුළ සාහිත්යය සඳහා මහඟ සේවාවක් සිදුවූ යුගයකි එම කාලයෙහි රජ කළ රාජ්ය නායකයන්ගේද අනුග්රහය ලැබූ නිසාම මෙතරම් සාහිත්ය කෘති ගණනාවක් බිහිවීමට හේතු විය දඹදෙණි රජ සමයේ රජ කළ දෙවැනි පණ්ඩිත පරාක්රමබාහු රජු සිංහල සාහිත්ය වංශයට එකතු කළ කවි සිළුමිණ කාව්ය ග්රන්ථය ඉතා උසස් සාහිත්ය කෘතියකි කවි සිළුමිණ කාව්ය ග්රන්ථය ඉතා උසස් සාහිත්ය කෘතියකි කවි සිළුමිණයෙහි කර්තෘත්වය පිළිබඳව නොයෙකුත් මතවාද තිබුණත් එය දෙවැනි පණ්ඩිත පරාක්රම බාහු රජතුමා විසින්ම කළ එකක් බවට සාක්ෂි ලැබී තිබේ ඔහු තම ලේඛන කලාව තමාටම ආවේණික ශෛලියකින් පවත්වාගෙන ගිය බවට කවි සිළුමිණ ආරම්යේම ඉඟියක් කර තිබේ\nතමාවරචස නොදිස්– නේ මෙරමා දොස් දිස්නේ\nනුවන් බැහැර නඟමන් – තමාමුත් නොදිස් නේ කිමිද\nකවිදිළුමිණ ට අමතරව පරාක්රමබාහු රජතුමා විසින් රචනා කර ඇති කෘති දෙකකි\nවිශුද්ධි මාර්ග සන්නය\nවන විනස සන්නය\nකලිකාල සංගීත සාහිත්ය සර්වඥ පණ්ඩිත පරාක්රමබාහු යන ගරු නාමයෙන් පණ්ඩිත පරාක්රමබාහු රජතුමා හඳුන්වන ලදී මොහු රාජ්ය පාලකයෙකු මෙන්ම අධ්යපනය හා ආගම නඟා සිටුවීම සඳහාද විශාල මෙහෙවරක් කරන ලද අයකු බව පෙනේ කුරුණෑගල පිරිවෙණ,දඹදෙණි පරාක්රමබාහු පිරිවෙණ,බෙලිගල වැනි අධ්යාපන ආයතන ඇති කිරීමෙන්ද මෙතුමා සිංහල භාෂාවටත් සාහිත්යයටත් උදාර සේවයක් කළ බව සනාථ වේ පොඩ්ඩක් ලියල යන්න තවත් ලිපියක් සමඟින් හමුවෙමුAbout these adsShare this:EmailTwitterPinterestPrintStumbleUponFacebookTumblrRedditLinkedInGoogleLike this:Like Loading...RelatedThis entry was posted in ලක්දිව රාජාවලිය by Yasiru Udana. Bookmark the permalink.Leave a Reply Cancel replyEnter your comment here...Fill in your details below or click an icon to log in:Email (required) (Address never made public)Name (required)WebsiteYou are commenting using your WordPress.com account. ( Log Out / Change )You are commenting using your Twitter account. ( Log Out / Change )You are commenting using your Facebook account. ( Log Out / Change )You are commenting using your Google+ account. ( Log Out / Change )CancelConnecting to %sNotify me of new comments via email.Notify me of new posts via email.The Twenty Eleven Theme.|Blog at WordPress.com.FollowFollow “හෙළයේ ඉතිහාසය”Get every new post delivered to your Inbox.Join 324 other followersBuild a website with WordPress.comSend to Email AddressYour NameYour Email AddressCancelPost was not sent - check your email addresses!Email check failed, please try againSorry, your blog cannot share posts by email.%d bloggers like this:\nCached version of the page in our index (Crawled on Saturday 2014 December 27. Content May have changed without any notice. All rights reserved by the original author/publisher. සස්රුත විසින් සංගෘහිත දත්ත. දැනුම් දිමකින් තොරව දත්ත වෙනස් වී තිබිය හැක.\nසියලුම හිමිකම් ප්රකාශකයා සතුය.\nමුලාශ්රය: http://yasiruudana.wordpress.com/2012/04/06/දෙවැනි-පණ්ඩිත්-පරාක්රමබ/"}
{"text": "Trends like ultra-nationalistic media, hate speech and fake news have all been around for decades — certainly well before the web emerged in the 1990s. What digital tools and the web have done is to ‘turbo-charge’ these trends.\nThis is the main thrust of this week’s Ravaya column, published on 1 July 2018, where I capture some discussions and debates at the 11th Deutsche Welle Global Media Forum (GMF), held in Bonn, Germany, from 11 to 13 June 2018.\nI was among the 2,000+ media professionals and experts from over 100 countries who participated in the event. Across many plenaries and parallel sessions, we discussed a whole range of issues related to politics and human rights, media development and innovative journalism concepts.\nOn 13 June 2018, I moderated a session on “Digitalization and polarization of the media: How to overcome growing inequalities and a divided public” which was organised by the Institut für Auslandsbeziehungen (ifa) or Institute for Foreign Relations, a century old entity located in Bonn. Most of the column draws on my own panel’s explorations, about which I have already written in English here: DW Global Media Forum 2018: Moderating panel on ‘Digitalization and Polarization of the Media’මා සාම්ප්රදායික පොතේ උගතකු නොවෙයි. එහෙත් උද්යොගිමත්ව දැනුම ගවේෂණයට හා විචාරශීලීව ඕනෑම මාතෘකාවක් විමර්ශනයට සමත් නිසාදෝ ලොව විවිධ රටවලින් වැඩමලු, සම්මන්ත්රණ ආදියේ කතා කිරීමට නිතර ආරාධනා ලබනවා.\n2018 ජූනි 11-13 තෙදින තුළ ජර්මනියේ බොන් නුවර පැවති ගෝලීය මාධ්ය සමුළුවේ (Global Media Forum) එක් සැසි වාරයක් මෙහෙය වීමට මට ඇරයුම් ලැබුණා.\n2007 සිට වාර්ෂිකව පවත්වන මේ සමුළුව සංවිධානය කරන්නේ ජර්මනියේ ජාත්යන්තර විද්යුත් මාධ්ය ආයතනය වන ඩොයිෂවෙල (Deutsche Welle) විසින්.\nමෙවර සමුළුවට රටවල් 100කට අධික සංඛ්යාවකින් 2,000 ක් පමණ මාධ්යවේදීන්, මාධ්ය කළමනාකරුවන් හා මාධ්ය පර්යේෂකයන් සහභාගී වුණා. මහා මාධ්ය මෙන්ම නව මාධ්ය ඇති කරන බලපෑම් හා අභියෝග ගැන විවෘතව කතාබහ කිරීමට එය හොඳ වේදිකාවක් වූවා.\nඅපේ සමහරුන් පොදුවේ ‘බටහිර රටවල්’ යයි කීවාට සැබෑ ලෝකයේ එබඳු තනි ගොඩක් නැහැ. බටහිරට අයත් ඇමරිකා එක්සත් ජනපදය සමඟ බොහෝ කාරණාවලදී යුරෝපීය රටවල් එකඟ වන්නේ නැහැ.\nඑසේම යුරෝපා සංගමය ලෙස පොදු ආර්ථීක හවුලක් යුරෝපීය රටවල් 28ක් ඒකරාශී කළත් එම රටවල් අතරද සංස්කෘතික හා දේශපාලනික විවිධත්වය ඉහළයි.\nලිබරල් ප්රජාතන්ත්රවාදී රාමුවක් තුළ මෙම විවිධත්වය නිිසා නොයෙක් බටහිර රාජ්යයන් මාධ්ය ප්රතිපත්ති ගැන දක්වන නිල ස්ථාවරයන් අතර වෙනස්කම් තිබෙනවා. බොන් නුවරදී දින තුනක් තිස්සේ අප මේ විවිධත්වය සවියක් කර ගනිමින් බොහෝ දේ සාකච්ඡා කළා.\nලෝකයේ රටවල් කෙමෙන් ඩිජිටල්කරණය වන විට ඒ හරහා උදා වන නව අවස්ථාවන් මෙන්ම අභියෝග ගැනත් සංවාද රැසක් පැවැත් වුණා.\nයුරෝපා හවුලේ ඩිජිටල් ආර්ථීකයන් හා සමාජයන් පිළිබඳ කොමසාරිස්වරි වන මරියා ගේබ්රියල් මේ ගැන ආරම්භක සැසියේ දී හොඳ විග්රහයක් කළා.\nපොදුවේ වෙබ් අවකාශයත්, විශේෂයෙන් ඒ තුළ හමු වන සමාජ මාධ්යත් මානව සමාජයන් වඩාත් ප්රජාතන්ත්රීය කිරීමට හා සමාජ අසමානතා අඩු කිරීමට බෙහෙවින් දායක විය හැකි බව පිළි ගනිමින් ඇය කීවේ මෙයයි.\n”එහෙත් අද ගෝලීය සමාජ මාධ්ය වේදිකා බහුතරයක් මේ යහපත් විභවය සාක්ෂාත් කර ගැනීමට දායක වනවා වෙනුවට දුස්තොරතුරු (disinformation) හා ව්යාජ පුවත් එසැනින් බෙදා හැරීමට යොදා ගැනෙනවා. මෙය සියලු ප්රජාතන්ත්රවාදී සමාජයන් මුහුණ දෙන ප්රබල අභියෝගයක්. සමහර සමාජ මාධ්ය වේදිකා මේ වන විට ප්රධාන ධාරාවේ මාධ්යවල කාරියම කරනවා. එනම් කාලීන තොරතුරු එක් රැස් කිරීම හා බෙදා හැරීම. එහෙත් ඔවුන් එසේ කරන විට සංස්කාරක වගකීමක් (editorial responsibility) නොගැනීම නිසා ව්යාකූලතා මතු වනවා.”\nඇගේ මූලික නිර්දේශයක් වූයේ සමාජ මාධ්ය වේදිකා නියාමනය නොව මාධ්ය බහුවිධත්වය (media pluralism) ප්රවර්ධනය කළ යුතු බවයි.\nරටක මාධ්ය බහුවිධත්වය පවතී යයි පිළිගන්නේ මාධ්ය ආයතන හා ප්රකාශන/නාලිකා ගණන වැඩි වූ පමණට නොවේ.\nතනි හිමිකරුවකුගේ හෝ ටික දෙනකුගේ හිමිකාරීත්වය වෙනුවට විසිර ගිය හිමිකාරිත්වයන් තිබීම, අධිපතිවාදී මතවාද පමණක් නොව පුළුල් හා විවිධාකාර මතවාදයන්ට මාධ්ය හරහා ඇති තරම් අවකාශ ලැබීම, හා සමාජයේ කොන්ව සිටින ජන කොටස්වලට ද සිය අදහස් ප්රකාශනයට මාධ්යවල ඇති තරම් ඉඩක් තිබීම වැනි සාධක ගණනාවක් තහවුරු වූ විට පමණක් මාධ්ය බහුවිධත්වය හට ගන්නවා. (මේ නිර්නායක අනුව බලන විට අපේ රටේ මාධ්ය රැසක් ඇතත් බහුවිධත්වය නම් නැහැ.)\nඩිජිටල් මාධ්ය බහුල වෙමින් පවතින අද කාලේ ප්රධාන ධාරාවේ මාධ්යවල කෙතරම් බහුවිධත්වයක් පැවතීම තීරණාත්මකද? මේ ප්රශ්නයට පිළිතුරු සංවාද හරහා මතු වුණා.\nමේ වන විට ලොව ජනගහනයෙන් අඩකටත් වඩා ඉන්ටර්නෙට් භාවිතා කළත්, පුවත් හා කාලීන තොරතුරු මූලාශ්රයන් ලෙස ටෙලිවිෂන් හා රේඩියෝ මාධ්යවල වැදගත්කම තවමත් පවතිනවා. (පුවත් හා සඟරා නම් කෙමෙන් කොන් වී යාම බොහෝ රටවල දැකිය හැකියි.)\nමේ නිසා මාධ්ය බහුවිධත්වය තහවුරු කරන අතර මාධ්ය විචාරශීලීව පරිභෝජනය කිරීමට මාධ්ය සාක්ෂරතාවයත් (media literacy), ඩිජිටල් මාධ්ය නිසි ලෙස පරිහරණයට ඩිජිටල් සාක්ෂරතාවයත් (digital literacy) අත්යවශ්ය හැකියා බවට පත්ව තිබෙනවා.\nඩිජිටල් සාක්ෂරතාවය යනු හුදෙක් පරිගණක හා ස්මාර්ට් ෆෝන් වැනි ඩිජිටල් තාක්ෂණ මෙවලම් තනිවම භාවිතා කිරීමේ හැකියාව පමණක් නොව ඩිජිටල් අන්තර්ගතයන් විචාරශීලීව ග්රහණය කිරීමේ හැකියාව ද එහි වැදගත් අංගයක් බව සමුළුවේ යළි යළිත් අවධාරණය කෙරුණා.\nමරියා ගේබ්රියල් මෑත කාලයේ යුරෝපයේ කළ සමීක්ෂණයක සොයා ගැනීම් උපුටා දක්වමින් කීවේ වයස 15-24 අතර යුරෝපීය ළමුන් හා තරුණයන් අතර ව්යාජ පුවතක් හා සැබෑ පුවතක් වෙන් කර තේරුම් ගැනීමේ හැකියාව තිබුණේ 40%කට බවයි.\nඑයින් පෙනෙන්නේ යම් පිරිස් විසින් දුස්තොරතුරු සමාජගත කර මැතිවරණ, ජනමත විචාරණ හා වෙනත් තීරණාත්මක සමාජයීය ක්රියාදාමයන් අවුල් කිරීමේ අවදානමක් පවතින බවයි.\nමෙබැවින් මාධ්ය සාක්ෂරතාවය හා ඩිජිටල් සාක්ෂරතාවය වැඩි කළ යුත්තේ තනි පුද්ගලයන්ගේ කුසලතා වර්ධනයට පමණක් නොවෙයි. අසත්යන්, අර්ධ සත්යන්, හා කුමන්ත්රණවාදී තර්ක හරහා ප්රජාතාන්ත්රීය සමාජයන් නොමඟ යැවීමටත්, ඒ හරහා රාජ්යයන් අස්ථාවර කිරීමටත් එරෙහිව සමාජයේ ප්රතිශක්තිය ගොඩ නැංවීමටයි.\nමා මෙහෙය වූ සැසි වාරයේ අප මෙම සමාජයීය අභියෝගය ගැන විද්වත් මෙන්ම ප්රායෝගික ලෙසත් සාකච්ඡා කළා.\nමගේ සැසියේ කථීකයන් වූයේ ජර්මනියේ බර්ලින් නුවර ෆ්රී සරසවියේ දේශපාලන විද්යාඥ ආචාර්ය කුර්ඩ් නුප්ෆර් (Dr Curd Knupfer), ඇමරිකාවේ ඉලෙක්ට්රොනික් ෆ්රන්ටියර් පදනමේ භාෂාණ නිදහස පිළිබඳ අධ්යක්ෂිකා ජිලියන් යෝක් (Jillian York) සහ විකිමීඩියා ජර්මන් පදනමේ නියෝජ්ය විධායක අධ්යක්ෂ ක්රිස්ටියන් හුම්බොග් (Christian Humborg) යන තිදෙනායි.\n”වෙබ්ගත අවකාශයන් හරහා වෛරී කථනය හා ව්යාජ පුවත් ගලා යාම ගැන අද ලොකු අවධානයක් යොමු වී තිබෙනවා. වර්ගවාදී හා වෙනත් අන්තවාදී පිරිස් සමාජ මාධ්ය වේදිකා හරහා ආන්තික සන්නිවේදනය කරමින් සිටිව බවත් අප දන්නවා. එහෙත් මේ ප්රවනතා එකක්වත් ඉන්ටර්නෙට් සමඟ මතු වූ ඒවා නොවෙයි. 1990 දශකයේ වෙබ් අවකාශය ප්රචලිත වීමට දශක ගණනාවකට පෙරත් අපේ සමාජයන් තුළ මේවා සියල්ලම පැවතියා. වෙබ් පැතිරීමත් සමග සිදුව ඇත්තේ මේ ආන්තික ප්රවාහයන්ට නව ගැම්මක් ලැබීමයි. එනිසා දැන් අප කළ යුතුව ඇත්තේ භෞතික ලෝකයේ වුවත්, සයිබර් අවකාශයේ වුවත්, වෛරී කථනය, ව්යාජ පුවත් හා ආන්තික සන්නිවේදනවලට එරෙහිව සීරුවෙන් හා බුද්ධිමත්ව ප්රතිචාර දැක්වීමයි. එසේ කිරීමේදී අප සැවොම ඉහළ වටිනාකමක් දෙන භාෂණයේ නිදහස රැකෙන පරිදි ක්රියා කළ යුතුයි. අප නොරිසි දේ කියන අයටත් භාෂණ නිදහස එක සේ හිමි බව අප කිසි විටෙක අමතක නොකළ යුතුයි.”\nඑසේම තව දුරටත් ‘නව මාධ්ය’ හා ‘සම්ප්රදායික මාධ්ය’ හෙවත් ‘ප්රධාන ධාරාවේ මාධ්ය’ කියා වර්ගීකරණය කිරීම ද එතරම් අදාල නැති බව මා පෙන්වා දුන්නා. සමහර සමාජවල (උදා: කොරියාව, සිංගප්පූරුව) ප්රධාන ධාරාව බවට ඩිජිටල් මාධ්ය දැනටමත් පත්ව තිබෙනවා. එසේම වසර 20කට වැඩි ඉතිහාසයක් ඇති ඩිජිටල් මාධ්ය තව දුරටත් එතරම් අලුත් හෝ ‘නව මාධ්ය’ වන්නේ ද නැහැ.\nඒ නිසා ලේබල්වලට වඩා වැදගත් සමස්ත තොරතුරු සන්නිවේදන තාක්ෂණයන්ම ජන සමාජ වලට කරන බලපෑම පොදුවේ අධ්යයනය කිරීමයි.\nසමාජ මාධ්ය වේදිකා හරහා නොයෙක් පුද්ගලයන් පළකරන හෝ බෙදාගන්නා (ෂෙයාර් කරන) අන්තර්ගතයන් පිළිබඳ එකී වේදිකා හිමිකාර සමාගම් කෙතරම් වගකිව යුතුද?\n2018 ජනවාරි 1 වැනිදා සිට ජර්මනියේ ක්රියාත්මක වන නව නීතියකට අනුව සමාජ මාධ්ය වේදිකාවක වෛරී ප්රකාශ යමකු සන්නිවේදනය කෙරුවොත් පැය 24ක් ඇතුළත එය ඉවත් කිරීමේ වගකීම් අදාළ වේදිකා පරිපාලකයන්ට භාර කැරෙනවා. එසේ නොකළොත් යූරෝ මිලියන් 50 (අමෙරිකානු ඩොලර් මිලියන් 62ක්) දක්වා දඩ නියම විය හැකියි.\nසද්භාවයෙන් යුතුව හඳුන්වා දෙන ලද නව නීතියේ මාස කිහිපයක ක්රියාකාරීත්වය කෙසේදැයි මා විමසුවා. ජර්මන් කථීකයන් කීවේ වෛරී ප්රකාශ ඉවත් කිරීමට සමාජ මාධ්ය වේදිකා මහත් සේ වෙර දැරීම තුළ වෛරී නොවන එහෙත් අසම්මත, විසංවාදී හා ජනප්රිය නොවන විවිධ අදහස් දැක්වීම්ද යම් ප්රමාණයක් ඉවත් කොට ඇති බවයි.\nදේශපාලන විවේචනයට නීතියෙන්ම තහවුරු කළ පූර්ණ නිදහස පවතින ජර්මනිය වැනි ලිබරල් ප්රජාතන්ත්රවාදී රටකට මෙම නව නීතිය දරුණු වැඩි බවත්, එය සංශෝධනය කොට වඩාත් ලිහිල් කළ යුතු බවත් මෑතදී පත්වූ නව ජර්මන් රජය පිළිගෙන තිබෙනවා.\nනව නීතිය යටතේ අසාධාරණ හා සීමාව ඉක්මවා ගොස් ඉවත් කරනු ලැබූ වෙබ් අන්තර්ගතයන් අතර දේශපාලන හා සමාජයීය උපහාසය පළ කරන ප්රකාශනද තිබෙනවා. සමාජ ප්රශ්නයක් ගැන ජන අවධානය යොමු කිරීමට හාසකානුකරණය (parody) පළ කිරීම සමහර හාස්යජනක (satire) ප්රකාශනවල සිරිතයි.\nඑහෙත් නව නීතියේ රාමුව වුවමනාවටත් වඩා තදින් ක්රියාත්මක කළ ට්විටර් හා ෆේස්බුක් වැනි වේදිකාවල පරිපාලකයෝ මෙවන් හාස්යජනක හෝ උපහාසාත්මක අන්තර්ගතයද ජර්මනිය තුළ දිස්වීම වළක්වා තිබෙනවා.\nඋපහාසය ප්රජාතන්ත්රවාදී අවකාශයේ වැදගත් අංගයක්. එයට වැට බඳින නීතියක් නැවත විමර්ශනය කළ යුතු බව ජර්මන් පර්යේෂකයන්ගේ මතයයි. (සමාජ මාධ්ය නියාමනය ගැන මෑත සතිවල කතා කළ ලක් රජයේ සමහර උපදේශකයෝ ජර්මන් නීතිය උදාහරණයක් ලෙස හුවා දැක්වූ බව අපට මතකයි.)\nඅපේ සංවාදයේ එකඟ වූ මූලධර්මයක් නම් සමාජ ව්යාධියකට කරන නියාමන ‘ප්රතිකාරය’ ව්යාධියට වඩා බරපතළ විපාක මතු කරන්නේ නම් එය නිසි ප්රතිකාරයක් නොවන බවයි.\nසමුළුව පැවති තෙදින පුරා විවිධ කථීකයන් මතු කළ තවත් සංකල්පයක් වූයේ ඩිජිටල් හා වෙබ් මාධ්ය අතිවිශාල සංඛ්යාවක් බිහි වීම හරහා තොරතුරු ග්රාහකයන් එන්න එන්නම කුඩා කොටස්/කණ්ඩායම්වලට බෙදෙමින් සිටින බවයි.\nරේඩියෝ හා ටෙලිවිෂන් නාලිකා සංඛ්යාව වැඩිවීම සමග දශක දෙක තුනකට පෙර පටන් ගත් මේ කඩ කඩ වීම (audience fragmentation) වෙබ් අඩවි හා සමාජ මාධ්ය ප්රචලිත වීම සමග බෙහෙවින් පුළුල්ව තිබෙනවා.\nතමන් රිසි මති මතාන්තර පමණක් ඇසිය හැකි, දැකිය හැකි වෙබ් අඩවි හෝ සමාජ මාධ්ය පිටු වටා ජනයා සංකේන්ද්රණය වීම ‘filter bubbles‘ ලෙස හඳුන් වනවා. ඍජු පරිවර්තනයක් තවම නැතත්, තම තමන්ගේ මතවාදී බුබුලු තුළම කොටු වීම යැයි කිව හැකියි. මෙවන් ස්වයං සීමාවන්ට පත් වූ අයට විකල්ප තොරතුරු හෝ අදහස් ලැබෙන්නේ අඩුවෙන්.\nපත්තර, ටෙලිවිෂන් බලන විට අප කැමති මෙන්ම උදාසීන/නොකැමති දේත් එහි හමු වනවා. ඒවාට අප අවධානය යොමු කළත් නැතත් ඒවා පවතින බව අප යන්තමින් හෝ දන්නවා. එහෙත් තමන්ගේ සියලු තොරතුරු හා විග්රහයන් වෙබ්/සමාජ මාධ්යවල තෝරා ගත් මූලාශ්ර හරහා ලබන විට මේ විසංවාද අපට හමු වන්නේ නැහැ.\nඑහෙත් අපේ සංවාදයට නව මානයක් එක් කරමින් මා කීවේ ඔය කියන තරම් ඒකාකාරී මූලාශ්රවලට කොටු වීමක් අපේ වැනි රටවල නම් එතරම් දක්නට නැති බවයි. විවිධාකාර මූලාශ්ර පරිශීලනය කොට යථාර්ථය පිළිබඳ සාපේක්ෂව වඩාත් නිවැරදි චිත්රයක් මනසේ ගොඩ නගා ගන්නට අප බොහෝ දෙනෙක් තැත් කරනවා.\nඔක්ස්ෆර්ඩ් සරසවියේ ඉන්ටර්නෙට් පර්යේෂණායතනය (Oxford Internet Institute) 2018 මාර්තුවේ පළ කළ සමීක්ෂණයකින්ද මෙබන්දක් පෙන්නුම් කරනවා. වයස 18ට වැඩි, ඉන්ටර්නෙට් භාවිත කරන බ්රිතාන්ය ජාතිකයන් 2000ක සාම්පලයක් යොදා ඔවුන් කළ සමීක්ෂණයෙන් හෙළි වූයේ තනි හෝ පටු වෙබ් මූලාශ්රයන්ට කොටු වීමේ අවදානම තිබුණේ සාම්පලයෙන් 8%කට පමණක් බවයි.\nඑනම් 92%ක් දෙනා බහුවිධ මූලාශ්ර බලනවා. මතු වන තොරතුරු අනුව තමන්ගේ අදහස් වෙනස් කර ගැනීමට විවෘත මනසකින් සිටිනවා.\nබොන් මාධ්ය සමුළුවේ අප එකඟ වූයේ ජනමාධ්ය හා සන්නිවේදන තාක්ෂණයන් සමාජයට, ආර්ථීකයට හා දේශපාලන ක්රියාදාමයන්ට කරන බලපෑම් ගැන සමාජ විද්යානුකූලව, අපක්ෂපාත ලෙසින් දිගටම අධ්යයනය කළ යුතු බවයි. ආවේගයන්ට නොව සාක්ෂි හා විද්වත් විග්රහයන්ට මුල් තැන දෙමින් නව ප්රතිපත්ති, නීති හා නියාමන සීරුවෙන් සම්පාදනය කළයුතු බවයි.\nඅමෙරිකානු සමාගම්වලට අයත් ෆේස්බුක්, ට්විටර් හා ඉන්ස්ටර්ග්රෑම් වැනි වේදිකා සිය ජන සමාජයන්හි මහත් සේ ප්රචලිත වී තිබීම ගැන සමහර යුරෝපීය ආණ්ඩුවල එතරම් කැමැත්තක් නැහැ. එහෙත් ලිබරල් ප්රජාතන්ත්රවාදී මූලධර්මවලට හා මානව නිදහසට ගරු කරන රාජ්යයන් ලෙස ඔවුන් වෙබ් වාරණයට, අනවශ්ය ලෙස නියාමනයට විරුද්ධයි. ලිහිල් ලෙසින්, අවශ්ය අවම නියාමනය ලබා දීමේ ක්රමෝපායයන් (light-touch regulation strategies) ඔවුන් සොයනවා.\nමේ සංවාද පිළිබඳව අවධියෙන් සිටීම හා යුරෝපීය රටවල අත්දැකීම් අපට නිසි ලෙස අදාළ කර ගැනීම වැදගත්. අපේ ආදර්ශයන් විය යුත්තේ ලිබරල් ප්රජාතන්ත්රීය රටවල් මිස දැඩි මර්දනකාරී චීනය වැනි රටවල් නොවේ."}
{"text": "ජනප්රිය රංගන ශිල්පී රොෂාන් පිලපිටියගේ බිරිඳ තමයි රිද්මා පිලපිටිය කියලා කියන්නේ. ඇයත් දැන් රංගනයට පිවිසිලා තියෙනවා. ඉතිං මේ ගැන ඔවුන් දෙදෙනා සති අන්ත පුවත්පතක් හමුවේ කියා තිබුණේ මේ විදියට.\nරොෂාන් දැන් කොහොමද ජීවිතය?\nසමබරව ගෙවී යනවා. වරදක් නැහැ. හොඳයි.\nවිවාහ ජීවිතේ කොහොමද?\nවිවාහවෙලා වසරක් සම්පූර්ණ වෙනවා. දෙන්නා සතුටින් දෙන්නාට දෙන්නා තේරුම් ගනිමින් ජීවත් වෙනවා.\nඅද ඒ තේරීම ගැන හිතන්නෙ කොහොමද?\nරිද්මා මාව හොඳින් තේරුම් ගෙන සිටින්නේ. ඒ වගේම මගේ රැකියාව ගැනත් හොඳ වටහා ගැනීමක් එයාට තියෙන්නෙ. ඇත්තටම ඒ තේරීම නිවැරදියි කියලා හිතනවා.\nදැන් ඇය රඟපෑමටත් ඇවිත්? ඒ අවස්ථාව ලබාගත්තේ කොහොමද?\nමම දිනෙක ගිහාන් රෝහණ අධ්යක්ෂවරයා හමුවන්න ගිහින් හිටියා. රිද්මා මා එක්ක ඇවිත් හිටියෙ. ඒ වෙලාවෙ තාරකා වාසලමුදලි ආරච්චි රිද්මාව දැකලා එයාගෙ තිර පිටපතකට අනුව ගිහාන් රෝහණ අධ්යක්ෂණය කරන නිර්මාණයකට එයාව තෝරා ගත්තා. තාරකා තමයි ඒ චරිතයට සුදුසු පෙනුම තියෙනව කියලා රිද්මාට ඒ අවස්තාව ලබා දුන්නෙ.\nරොෂාන් කැමතිද රිද්මා දිගටම රඟපානවාට?\nමම කොහොමටත් තහංචි දාන්නෙ නැහැ. එයා ගෙදර වැඩ වලට හොඳින් දායක වෙනවා. මගේ වැඩ ගැනත් සොයා බලනවා. ඒ නිසා එයාගෙ කැමැත්තට මම තහංචි දාලා නැහැ.\nකොහොමද ගෙදර ගෙවන ජීවිතය?\nරිද්මාට හොඳ රහට උයන්න පුළුවනි. උයන පිහන දේට මගෙන් ලොකු සහයෝගයක් නැහැ. එයා හරිම ආසාවෙන් කැපවීමෙන් ගෙදර කටයුතු කරනවා.\nවිවේකයේදී?\nරිද්මා ආසයි ෆිල්ම්ස් සහ නාට්ය බලන්න. මම වේදිකා නාට්යයක රිහසල් ගියාමත් එයා එනවා ඒක බලන්න. අපට ජීවිතේ ලොකු බලාපොරොත්තුවක් නැහැ. බොහොම සරලව සාමකාමීව ජීවත් වෙනවා. රට ගැන, රටේ තියෙන වාතාවරණය ගැන සමාජයට ලොකු කලකිරීමක් තියෙන්නේ. ඒත් අපේ මේ රට දාලා යන්න ඕනෑය කියන තැන අපි දෙන්නා නැහැ. ඒ අඳොනාව කියා ගෙන ලතැවෙනවාට වඩා රටේ තියෙන අවුලට බැන බැන ඉන්නවාට වඩා සමාජය සහ රට තේරුම් අරගෙන අපට ගැලපෙන විදියට ජීවිතයට මුහුණ දෙනවා. ජනවාරි 1 වැනිදා දෙන්නා එකතු වෙලා කිරිබත් හැඳුවා. පන්සල් ගියා.\nවිශේෂිත දේ කියලා මොනවත් කළේ නැහැ.\nරිද්මා, ඇත්තටම ඇයි ඔබට රඟපෑමට එන්න හිතුණේ?\nලොකු අරමුණක් තිබුණේ නැහැ. රඟපෑම ගැන යම්කිසි හැදෑරීමකුත් කරලා තිබුණා. ඉතින් තාරකා අක්කා ඒ අවස්ථාව ගිහාන් රෝහණ මහතා හරහා මට ලබා දුන්නාම එය ගෞරවයෙන් බාර ගත්තා.\nමේ විදියට දිගටම චරිත ලැබුණොත්?\nහොඳ දේ ලැබුනොත් බාර ගන්නවා. ඒත් මගේ ප්රධාන වගකීම වන්නේ ගෙදර රාජකාරී වගකීම් ටික හරියට කිරීමයි.\nඔබ රඟපාන මේ චරිතය ගැන කිව්වොත්?\nවත්පොහොසත්කම් ඇති පවුලක ටිකක් මුරණ්ඩු ළමයෙක්. මව්පියන්ගේ හුරතලය මැද හැදී වැඩුණු තරුණියකගේ චරිතයක්. මේ නිර්මාණයෙහි නම ‘ඉන්ද්රචාපා’. මගේ චරිතයේ නම ‘ක්ලෝවි’ හැබැයි රොෂාන් අයියා මට රඟපාන්න එපාය කියලා නීතිරීති දාලා නැහැ.\nරිද්මාට රසට උයන්න පුළුවන් කියලා රොෂාන් කිව්වා. එයා මොනවද හදලා ඉල්ලන්නේ?\nරොෂාන් අයියා හරිම සරලයි. පොල් සම්බෝල එක්ක රතුහාල් බත් සහ පරිප්පු හොද්ද තියෙනවා නම් ආයෙ තව මොනවත් එයාට ඕනෑ නැහැ. ගමේ කෑම වලට තමයි ආසා කරන්නෙ.\nඅද රිද්මාට ජීවිතය දැනෙන්නෙ මොන විදියටද?\nහොඳයි අපි විවාහ වෙලා වසරක් සම්පූර්ණ වෙනවා. ඉතින් මේ කාලය හරිම සුන්දරයි. හරිම ආදරණීයව අපි විවාහ ජීවිතය ගත කරනවා.\nරිද්මාට රොෂාන් ගැන හිතෙන්නේ මොන විදියටද?\nරඟපෑමට හරිම දක්ෂයි. ඒ දක්ෂතාවය එයාගෙ ඇඟෙන්ම ආ දෙයක්. ඕනෑම දෙයක් ගැන හොඳ මතකයක් තියෙන්නෙ. ඕනෑම මාතෘකාවක් ගැන හිස් නැතුව එයාට අදහස් ප්රකාශ කරන්න පුළුවන් දක්ෂතාවයක් තියෙන්නෙ. ඇත්තටම එයා හොඳ දැනුමක් ඇති පොතක් වගෙයි. ඕනෑම කෙනෙකුට ප්රශ්නයකදී උපදෙස් ගන්න තරම් පුළුවන් හොඳ චරිතයක්.\nඋපුටා ගැනීමකි."}
{"text": "කොහොමද කට්ටියටම. මාව අමතක වෙලාද දන්නෙත් නෑ. කාලෙකට පස්සෙ ඔන්න චිත්රපටියකින් අපි හම්බවෙනවා. මේකෙ පළවෙනි කොටසත් Divergent (2014) මමම දුන්නා මතක ඇති කියලා හිතනවා. මේ තමා ඒ කථාවේ දෙවෙනි කොටස. හොඳ කොපියක් නම් ආවේ බ්රහස්පතින්දා දිහා. ඒත් ඉතින් අද තමා දෙන්න වුණේ. කොහෙද ඉතින් වැඩ අස්සේ සබ් දාන්න වෙලාවක්? 🙂 මේ තමා Veronica Roth නම් උපාධි අපේක්ෂිකාවක් විසින් ලිවූ ප්රසිද්ධ නවකථා තුනක් ඇසුරෙන් තැනෙන චිත්රපට මාලාවක දෙවන චිත්රපටය. නවකථා තුනේ නම් තමා Divergent, Insurgent හා Allegiant කියන්නේ. Divergent එක බලපු අයට මේ ගැන අමුතුවෙන් කියන්න ඕනා නෑනේ…. කලින් චිත්රපටිය බලපු නොබලපු කාටත් එක්ක අපි පසුබිම් විස්තරයක් පොඩ්ඩක් මතක් කරගම්මු.\nඅපි කලින් කතාව පොඩ්ඩක් විතර මතක් කරගම්මු. භයානක යුද්ධයකින් ලෝකයේ බොහෝ දෙනා මිය ගිය පසුත් චිකාගෝ නගරට කේන්ද්ර කොටගෙන, අධි ආරක්ෂිත වැටකින් ආරක්ෂිතව එක්තරා මිනිසුන් කොටසක් වෙසෙනවා. සමාජය තවත් යුද්ධයකින් ආරක්ෂා වීම පිණිස එහි නිර්මාතෲ වරුන් විසින් සමාජයට කණ්ඩායම් පද්ධතියක් හඳුනවා දෙනවා. ඉතින් අවුරුදු 16 සපිරෙන හැම කෙනෙක්ම මුලින්ම එක්තරා විභාගයකට පෙනී සිටිය යුතුයි. මෙම ද්රාවණයක් පානය කොට ඔවුන් දකින දර්ශනයකට ඔවුන් මුහුණ දෙන විධිය අනුව ඔවුන්ව ගැලපෙන කණ්ඩායම තෝරාගන්න මඟපෙන්වීමක් ලබා දෙනවා. පසුදා ඔවුන් තම කණ්ඩායම තෝරාගෙන ජීවිත කාලයටම එයට අනුගතව සිටිය යුතු වෙනවා. මේ කණ්ඩායම් වලට ආවේණික ගති ලක්ෂණ උපතින්ම ලැබෙනවා වගේම ඔවුන්ට නියමිත යුතුකම් වගකීම් රාශියක් තියෙනවා. එම කණ්ඩායම් නම්\nAbnegation – පරාර්ථකාමී කණ්ඩායම; (තමුන් ගැන නොහිතන නිසාම පාලකයෝ වීම)\nDauntless – නිර්භීත කණ්ඩායම; (ආරක්ෂක අංශය)\nErudite – වියත් කණ්ඩායම; (බුද්ධිමතුන්)\nAmity – මිත්රත්ව කණ්ඩායම; (ගොවියන්)\nCandor – නිර්ව්යාජ කණ්ඩායම; (අවංක අය)\nඉතින් මේ කණ්ඩායම් වලට අමතරව, තමුන් තේරෙන කණ්ඩායම් වලට අකමැති පිරිසකුත් ඉන්නවා. ඔවුන් එම වගකීම් වලින් බැහැර වෙලා ඉන්න හින්දා ඔවුන්ව සැලකෙන්නෙ රස්තියාදුකාරයන් ලෙසයි. ඔවුන්ව කිසි කෙනෙක් වද්දගන්න අකමැතියි වගේම ඔවුන්ට ඉන්න කියල ස්ථිර වාසස්ථාන හා අනෙකුත් පහසුකම් ලැබෙන්නෙ නෑ. සොරකමෙන් තමා ඔවුන් ජීවත් වෙන්නේ. හැබැයි ඔවුන්ව දඩයම් නොකළත් අපසාරී (ඩිවර්ජන්ට්) හෙවත් කණ්ඩායම් එකක ගති ලක්ෂණ වලට වඩා ලක්ෂණ පෙන්නුම් කරන අයව නම් දඩයමට ලක්වෙනවා. මොකද ඔවුන්ව පාලනය කිරීමට නොහැකි නිසා.\nඅපේ කතා නායිකා බියට්රිස් හෙවත් ට්රිස් ඒවගේ කෙනෙක්. ඔයාලට මතක නම් වර්තමාන පාලකයන් වෙච්ච ඇයගේ පවුලේ අයවගේ නැතුව අය තෝරාගන්නේ ආරක්ෂක භට කණ්ඩායමයි. මේ අතර පාලකයන් වීමට නියම සුදුස්සෝ තමුන් කියලා හිතන වියත් කණ්ඩායමෙන් නිපදවන බෙහෙතක් විදලා ආරක්ෂක කණ්ඩායමේ අයගේ සිහි විකල් කරලා තමුන් කියන විදියට වර්තමාන පාලකයන් වෙන පරාර්ථකාමී කණ්ඩායම ඝාතනය කරන්න හදපු වෙලාවෙ ට්රිස්ට ඒ බේත වැඩ කළේ නෑ. ඒ ඇය අපසාරී කෙනෙක් හින්දා. (ඔය හින්දා තමා අපසාරීන්ව සමාජයට තර්ජනයක් විදියට සලකන්නේ) කොහොමහරි ඒ වෙලාවේ ඇය තම පෙම්වතා වෙච්ච ෆෝවත් එම බලපෑමෙන් මුදාගෙන, පලා යන්න සමත් වෙනවා. ඒ වගේම එම බේතේ බලපෑමට අහුවෙච්ච ආරක්ෂක හමුදාවේ ඉතුරු සගයනුත් පැනල යනවා.\nඒ පැනල යෑමෙන් පස්සෙ තමා මේ චිත්රපටය පටන් ගන්නේ. එහෙනම් බලන්න බාරයි. හදිස්සියෙ ලිව්ව හින්දා ලිපියනම් රසවත් නැතුව ඇති. කමක් නෑ බාගෙන බලන්නකෝ.\nප.ලි.\nමම සබ් දැම්මේ 852 කොපියටයි. ඒකට නම් සබ් එක හරියටම ගැලපෙනවා. තමුන්ගේ කොපියට සබ් එක ගැළපෙන්නෙ නැත්තම් මම දීලා තියෙන අනික් සබ් දෙකත් රීනේම් කරගෙන බලන්න. ඒත් ගැළපෙන්නෙ නැත්තම් පොඩ්ඩක් කියල එවන්න. මම හදල දෙන්නම්. BR කොපියෙන් හමුවෙමු එහෙනම්. 387"}
{"text": "තෝරා ගත් පිරිසක් පමණක් රහසිගතව සහභාගී කරවා ගෙන ජනාධිපති මෛත්රීපාල සිරිසේන මහතා සමග හදිසි හමුවක් පැවැත්වීමට ප්රංශයේ ශ්රී ලංකා තානාපති තිලක් රණවිරාජා මහතා ඊයේ රාත්රියේදී කටයුතු කොට තිබේ.\nපැරීසියේ වෙසෙන ශ්රී ලාංකිකයන්ට ජනාධිපතිවරයා හමුවීමට අවස්ථාවක් සලසා දීම සඳහා තානාපති කාර්යාලය විසින් කල් ඇතිව සංවිධානය කර තිබූ හමුව හදිසියේ අවලංගු කිරීම සම්බන්ධව මීට පෙර පළ වූ ප්රවෘත්තිය නිවැරදි නොවන බවට පෙන්වීම සඳහා මෙම හදිසි හමුව රහසිගතව සැළසුම් කිරීමට සිදු වූ බව තානාපති කාර්යාලීය ආරංචි මාර්ග පවසයි.\nතානාපති කාර්යාලය විසින් මීට පෙර සංවිධානය කර පසුව අවලංගු කළ හමුවට සහභාගිවීම සඳහා පැරීසියේ වෙසෙන ශ්රී ලාංකිකයන් පන්සියයකට අධික පිරිසක් ඉල්ලුම් කර තිබේ. කෙසේ වෙතත් විනාඩි දහයකට පමණ සීමා වූ මෙම හදිසි හමුවට සහභාගි වන්නේ කවුරුන් ද යන්න තිරණය කිරීම තානාපතිවරයා විසින් පුද්ගලයන් තිදෙනකුට පැවරූ බවද, ජනාධිපතිවරයා අසීරුවට පත්වන ආකාරයේ ප්රකාශ හෝ ප්රශ්න ඉදිරිපත් නො කරන පිරිස් ඊට සහභාගී කරවා ගැනීමේ වගකීම අදාල පුද්ගලයන් තිදෙනාට පැවරූ බවද තානාපති කාර්යාලීය ප්රකාශකයා කියා සිටී. ඒ අනුව අදාල පුද්ගලයන් තිදෙනාට පාලනය කර ගත හැකි පිරිසක් පමණක් මෙම හමුවට සහභාගි වී තිබේ.\nජනාධිපතිවරයා හමුවූ පිරිස කිසිදු වැදගත් දේශපාලනික ප්රශ්නයක් මතු කර නොමැති අතර, බොහෝ දෙනා දැඩි උනන්දුවක් දක්වා ඇත්තේ ජනාධිපතිවරයා සමඟ සිට ඡායාරූප ගැනීමට පමණක් බවද තානාපති කාර්යාලීය ප්රකාශකයා පැවසීය.\nශ්රී ලංකාවේ රජයට එල්ලවී ඇති චෝදනා වලට මුහුණ දීම සඳහා ජාත්යන්තර සහාය අවශ්ය බව ජනාධිපතිවරයා ප්රංශයේ දී ශ්රී ලාංකිකයින් අමතා කියා සිටියේය. බේ.\nජගත් කාලගුණ විපර්යාස සමුළුවට සහභාගී වීම සඳහා ප්රංශයේ පැරිස් නුවරට ගොස් සිටින ජනාධිපති මෛත්රීපාල සිරිසේන ශ්රී ලංකා තානාපති කාර්යාලයේ පැවති හමුවකදී “අපිට එල්ල වෙලා තියෙන චෝදනා වලින් නිදහස් වෙන්න අපිට ජාත්යන්තර සහාය අවශ්යයි” කියා පැවසීය."}
{"text": "ඇමරිකානු යුද නෞකා කොරියානු කලාපයට යාත්රා කළාද ?\nඇමරිකානු ප්රහාරක ගුවන් යානා ප්රවාහන නෞකාව ඇතුළු සෙසු යුද නෞකා උතුරු කොරියාව දෙසට නොගොස් ප්රතිවිරුද්ධ දිශාවට යාත්රා කොට ඇතැයි වාර්තා වේ.\nඋතුරු කොරියානු න්යෂ්ටික වැඩසටහන මුල් කර ගනිමින් කොරියානු අර්ධද්වීපයේ ඉහළ යමින් පවතින දේශපාලන උණුසුම හමුවේ යුඑස්එස් කාල් වින්සන් නෞකාව ප්රමුඛ නාවික ප්රහාරක කණ්ඩායමක් එම කලාපයට යාත්රා කරමින් සිටින බව ඇමරිකානු නාවික හමුදාව අප්රේල් 08 වෙනිදා නිවේදනය කළේය.\nපසුගිය සතියේ දී ඇමරිකානු ජනාධිපති ඩොනල්ඩ් ට්රම්ප් කියා සිටියේ යුද නෞකා සමූහය කොරියානු අර්ධද්වීපය වෙත යවනු ඇති බවය.\nඑනමුත් සති අන්තයේදී නෞකා සමූහය ඊට ඈතින් පිහිටි ජාවා කලාපයේ ඉන්දුනීසියානු සහ සුමාත්රා දූපත් ඔස්සේ සුන්ඩා සමුද්ර සන්ධිය හරහා ඉන්දීය සාගරය දෙසට යාත්රා කොට තිබේ.\nඇමරිකානු හමුදාවේ ශාන්තිකර කලාපීය විධානය ඊයේ (අප්රේල් 18) කියා සිටියේ ඕස්ට්රේලියාවේ පර්ත් වරාය සංචාරය අවලංගු කොට ඇති බවය.\nඅප්රේල් 08 වෙනිදා සිංගප්පූරුවෙන් පිටත් වීමෙන් අනතුරුව ඕස්ට්රේලියාව සමග එරට වයඹ දිග වෙරළේ පැවැත්වීමට පෙර සැලසුම් කොට තිබූ පුහුණු වැඩසටහන සම්පූර්ණ කොට ඇති බවත් ඇමරිකානු හමුදාවේ ශාන්තිකර කලාපීය විධානය නිවේදනය කළේය.\n'කිම් ජොන්ග් අන් බියට පත් කිරීමක්'\nප්රහාරක යුද නෞකා කණ්ඩායම \"නියෝග කළ පරිදි ශාන්තිකර සාගරයේ බටහිර කලාපයට ගමන් ආරම්භ කොට ඇත.\"\nකෙසේ නමුත් කොරියානු අර්ධද්වීපයට ළඟා වීමට අපොහොසත් වීම සිතාමතා සිදු කරන ලද්දක් ද යන්න පැහැදිලි නොමැත.\n- උතුරු කොරියානු මිසයිල බලය ගැන මේ කරුණු දැන සිටියාද?\n- උතුරු කොරියාව සහ 'කිම්' පවුල පිළිබඳ මේ කරුණු දැන සිටියාද?\n- උතුරු කොරියාව 'න්යෂ්ටික ප්රතිප්රහාර වලට සූදානම්'\nඑම ක්රියාමාර්ගය උතුරු කොරියානු නායක කිම් ජොන්ග් අන් බියගැන්වීම සඳහා ගත් ක්රියාමාර්ගයක්ද, සැලසුම වෙනස් කිරීමක් හෝ සරල සන්නිවේදන දෝෂයක් දැයි පැහැදිලි නැති බව කොරියානු කලාපයේ බීබීසී වාර්තාකරු ස්ටීවන් එවන්ස් පැවසීය.\nමේ අතර ඇමරිකා එක්සත් ජනපදය ඇතුළු ජාත්යන්තරයෙන් බලපෑම් එල්ල වුවත් තම මිසයිල අත්හදාබැලීම් දිගටම ක්රියාත්මක කරන බව උතුරු කොරියාව අවධාරණය කරයි."}
{"text": "මිත්යාවක් මැද හිද\nපුරාවිද්යාත්මක වශයෙන් ඔප්පු කරපු ලංකාවේ මානව ඉතිහාසය අවුරුදු 137 000ක් විතර වෙනවා. ඒ කාලෙ ඉදලම ටික ටික ඉස්සරහට ඉස්සරහට ඇවිත් තමයි, අපි අද ඉන්න තත්වයේ ඉන්නෙ. අද අපේ රටේ ජාතීන් ගණනාවක්ම ඉන්නවා. ඒ අතරින් සිංහල, දෙමළ, මුස්ලිම් කියන ජාතීන් ප්රධානයි. ඊට අමතරව බර්ගර්, මැලේ, ආදිවාසී, කාපිරි වගේම නිදහසින් පස්සෙ වෙනත් රටවල්වලින් අපේ රටට ඇවිල්ලා අපේ රටේ පුරවැසියො වුණු අයත් ඉන්නවා. ඉතින් ජාතීන් අතරෙත් විවිධත්වයක් ඇති වුණා. මේ විදිහට ජාතීන් ගොඩක් ඉන්න නිසා අපිට බෞද්ධ දර්ශනය, හින්දු දහම, ඉස්ලාම් දහම, කතෝලික දහම වගේ ආගම් සහ දර්ශන ගොඩකුත් ලැබුණා. ඒ හරහා එක එක විදිහේ සංස්කෘතීන් බිහි වුණා. සමහරක් සංස්කෘතීන් ජාතීන් අනුවත්, සමහර සංස්කෘතීන් ආගම දහම අනුවත් වෙනස් වෙනවා. ඊටත් අමතරව මිනිස්සු ජීවත්වෙන නගරය, දිස්ත්රික්කය, පළාත අනුවත් ඒ ඒ අයට ආවේණික වුණු වෙනස්කම් ගොඩ නැගුනා. කතා කරන භාෂාව සහ වචන, කෑම බීම, ඇදුම් පැළදුම්, උත්සව, සිරිත් විරිත් වගේ දේවල් උදාහරණ විදිහට නම් කරන්න පුලුවන්. මේ නිසා ලංකාව කියන්නෙත් ඉන්දියාව වගේම විවිධත්වයක් තියෙන රටක්. ලංකාවෙ කොහේ ගියත් ඒ ඒ ප්රදේශය අනුව, ඒ ඒ ජාතීන් සහ ආගම් අනුව, ඒ ඒ සංස්කෘතීන් අනුව විවිධත්වයක් ගන්නවා. එහෙම විවිධත්වයක් තියෙන එක හොද දෙයක් කියලයි මගේ නම් අදහස. නැත්නම් හරිම ඒකාකාරී වෙන්න තිබුණා.\nමේ විවිධත්වය නිසා ඒ ඒ ආගම්වලට අනුව, ඒ ඒ සංස්කෘතීන්ට අනුව, ඒ ඒ ජාතීන්ට අනුව එක එක විදිහේ ඇදහීම් සහ විශ්වාස ගොඩාක් දැක ගන්න පුලුවන්. එක පිරිසකට තමන්ගේ විශ්වාසයන්, ඇදහිළි සහ සංස්කෘතිය සාරවත් දෙයක් විදිහටත්, අනිත් අයගේ විශ්වාසයන්, ඇදහිළි සහ සංස්කෘතිය සාරවත් නැති දෙයක් විදිහටත් පේන්න පුලුවන්. අනිත් පිරිසටත් තමන්ගේ දේවල් හරවත් දේවල් විදිහටත්, අනිත් අයගෙ දේවල් හරයක් නැති දේවල් විදිහටත් පේන්න පුලුවන්.\nමේ විවිධත්වය නිසා ඒ ඒ ආගම්වලට අනුව, ඒ ඒ සංස්කෘතීන්ට අනුව, ඒ ඒ ජාතීන්ට අනුව එක එක විදිහේ ඇදහීම් සහ විශ්වාස ගොඩාක් දැක ගන්න පුලුවන්. එක පිරිසකට තමන්ගේ විශ්වාසයන්, ඇදහිළි සහ සංස්කෘතිය සාරවත් දෙයක් විදිහටත්, අනිත් අයගේ විශ්වාසයන්, ඇදහිළි සහ සංස්කෘතිය සාරවත් නැති දෙයක් විදිහටත් පේන්න පුලුවන්. අනිත් පිරිසටත් තමන්ගේ දේවල් හරවත් දේවල් විදිහටත්, අනිත් අයගෙ දේවල් හරයක් නැති දේවල් විදිහටත් පේන්න පුලුවන්.\nහැබැයි ඒ මොන සංස්කෘතිය ගත්තත්, ඒකේ අන්තයටම යෑමේ ප්රතිපලයක් නිසා ඇතිවෙන දෙයක් තමයි \"මිත්යාව\" කියන්නෙ. මේ මිත්යාව හැම සංස්කෘතියකම වගේ දකින්න පුලුවන්. මහින්ද රාජපක්ෂ ජනාධිපතිවරයා තුන්වන වරට ජනාධිපතිවරණයට තරග කරලා පැරදුනු දවසෙ තමයි, අපේ රටේ මිනිස්සු මිත්යාවට එරෙහිව \"මෑත කාලයේදී\" පළවෙනි වෙඩි මුරය පත්තු කළේ. ඊට පස්සෙ සමාජ ජාලවල වගේම, පුවත්පත් ගුවන්විදුලි රූපවාහිනී වගේ ජනමාධ්යවලත් මිත්යාවට එරෙහිව ලොකු පිබිදීමක් ඇති වුණා. ඒ පිබිදීම එදා ඉදලා අද වෙනකන්ම නොකඩවා පැවතීගෙන එනවා.\nමේ අතර කාලයේ යන්තර මන්තර, හදහන්, නැකැත්, පොරොන්දම්, අදෘෂ්යමාන බලවේග වගේ ගොඩාක් මිනිසාගේ ඇසට දෘෂ්යමාන නොවන දේවල්වලට දිගින් දිගටම ප්රහාර එල්ල වෙන්න ගත්තා. ඒ වගේම ඒ මත බිදින්න, ඒවට පක්ෂවත් කතා කරපු අය ගොඩක් හිටියා. ලෝකයේ තියෙන හැම දෙයක්ම විද්යාවෙන් ඔප්පු කරලා නැති නිසාත්, සාමාන්ය මිනිස් ඇසට පේන්නෙ නැති ගොඩාක් දේවල් තියෙනවා කියලා බුදුන් වහන්සේ පවා කියලා තියෙන නිසාත්, මම නම් මධ්යස්ථව ඉන්න තමයි හැමතිස්සෙම බලන්නෙ. ඒවා පිළිගන්න අයට මොනවත් කියන්න යන්නෙත් නෑ. ඒවා පිළිනොගන්න අයට මොකුත් කියන්න යන්නෙත් නෑ. මොකද ඒවා පිළිගැනීම සහ නොපිළිගැනීම ඒ ඒ අයට අයිති දෙයක්. ඒක ඒ අයගෙ කැමැත්ත. ඒ අයගේ විශ්වාසය. අනිත් අතට ඒ දේවල් ගැන මට කිසිම අත්දැකීමක් සහ දැනුමක් නැති නිසා (පක්ෂව හෝ විපක්ෂව), ඒ දේවල් ගැන ලියන එක කොහොමත් සුදුසු නෑ.\nහැබැයි මම ජීවත්වෙලා හිටපු අවුරුදු කිහිපයට සමහරක් අපි අතරේ පවතින මිත්යා විශ්වාස ගැන අත්දැකීම් කිහිපයක්ම ලබා ගන්න පුලුවන් වුණා. ඉතින් ඒ අත්දැකීම් ගැන සහ ඒවායේ තියෙන හරසුන් බව ගැන මේ විදිහේ ලිපියක් ලියන්න හිතුනා. මේවායෙන් බහුතරයක් හැම සංස්කෘතියකටම අයිති පොදු විශ්වාස. මේවා අද ඊයේ ගොඩනැගුනු ඒවා නෙවේ. කල්ප කාලාන්තරයක් තිස්සෙ අපි අතරට පාරම්පරිකව ආපු දේවල්.\nහැබැයි ඒ මොන සංස්කෘතිය ගත්තත්, ඒකේ අන්තයටම යෑමේ ප්රතිපලයක් නිසා ඇතිවෙන දෙයක් තමයි \"මිත්යාව\" කියන්නෙ. මේ මිත්යාව හැම සංස්කෘතියකම වගේ දකින්න පුලුවන්. මහින්ද රාජපක්ෂ ජනාධිපතිවරයා තුන්වන වරට ජනාධිපතිවරණයට තරග කරලා පැරදුනු දවසෙ තමයි, අපේ රටේ මිනිස්සු මිත්යාවට එරෙහිව \"මෑත කාලයේදී\" පළවෙනි වෙඩි මුරය පත්තු කළේ. ඊට පස්සෙ සමාජ ජාලවල වගේම, පුවත්පත් ගුවන්විදුලි රූපවාහිනී වගේ ජනමාධ්යවලත් මිත්යාවට එරෙහිව ලොකු පිබිදීමක් ඇති වුණා. ඒ පිබිදීම එදා ඉදලා අද වෙනකන්ම නොකඩවා පැවතීගෙන එනවා.\nමේ අතර කාලයේ යන්තර මන්තර, හදහන්, නැකැත්, පොරොන්දම්, අදෘෂ්යමාන බලවේග වගේ ගොඩාක් මිනිසාගේ ඇසට දෘෂ්යමාන නොවන දේවල්වලට දිගින් දිගටම ප්රහාර එල්ල වෙන්න ගත්තා. ඒ වගේම ඒ මත බිදින්න, ඒවට පක්ෂවත් කතා කරපු අය ගොඩක් හිටියා. ලෝකයේ තියෙන හැම දෙයක්ම විද්යාවෙන් ඔප්පු කරලා නැති නිසාත්, සාමාන්ය මිනිස් ඇසට පේන්නෙ නැති ගොඩාක් දේවල් තියෙනවා කියලා බුදුන් වහන්සේ පවා කියලා තියෙන නිසාත්, මම නම් මධ්යස්ථව ඉන්න තමයි හැමතිස්සෙම බලන්නෙ. ඒවා පිළිගන්න අයට මොනවත් කියන්න යන්නෙත් නෑ. ඒවා පිළිනොගන්න අයට මොකුත් කියන්න යන්නෙත් නෑ. මොකද ඒවා පිළිගැනීම සහ නොපිළිගැනීම ඒ ඒ අයට අයිති දෙයක්. ඒක ඒ අයගෙ කැමැත්ත. ඒ අයගේ විශ්වාසය. අනිත් අතට ඒ දේවල් ගැන මට කිසිම අත්දැකීමක් සහ දැනුමක් නැති නිසා (පක්ෂව හෝ විපක්ෂව), ඒ දේවල් ගැන ලියන එක කොහොමත් සුදුසු නෑ.\nහැබැයි මම ජීවත්වෙලා හිටපු අවුරුදු කිහිපයට සමහරක් අපි අතරේ පවතින මිත්යා විශ්වාස ගැන අත්දැකීම් කිහිපයක්ම ලබා ගන්න පුලුවන් වුණා. ඉතින් ඒ අත්දැකීම් ගැන සහ ඒවායේ තියෙන හරසුන් බව ගැන මේ විදිහේ ලිපියක් ලියන්න හිතුනා. මේවායෙන් බහුතරයක් හැම සංස්කෘතියකටම අයිති පොදු විශ්වාස. මේවා අද ඊයේ ගොඩනැගුනු ඒවා නෙවේ. කල්ප කාලාන්තරයක් තිස්සෙ අපි අතරට පාරම්පරිකව ආපු දේවල්.\nහෙම්බිරිසාවක් එහෙම ඇවිල්ලා, නහය බර වුණාම, කිහිඹුම් යන එක හරිම සාමාන්ය දෙයක්. ඒක ඉබේම සිද්ධ වෙන දෙයක්. ඒත් කිහිඹුම් අරින එක හරිම අසුභ දෙයක් විදිහට තමයි අපේ පැරැන්නො විශ්වාස කළේ. අවුරුදු දහස් ගාණකට කලින් ඊජිප්තුව, ග්රීසිය, රෝමය වගේ රටවල්වල අය විශ්වාස කළා කවුරුහරි කිහිඹුමක් ඇරියම, ඒ කිහිඹුමේ වේගයට, කිහිඹුම අරින කෙනාගෙ ආත්මයත් ශරීරයෙන් එළියට විසික්වෙලා යන්න පුලුවන් කියලා. එහෙම වුණාම එළියේ ඉන්න නරක ආත්මයකට / බලවේගයකට පුලුවන් වෙනවලු, කිහිඹුම නිසා ආත්මයක් නැතිව ගිය ඒ ශරීරයට ඇතුල් වෙන්න. ඊට පස්සෙ ඒ ශරීරය මෙහෙයවන්නෙ අර නරක ආත්මය විසින්ලු. ඉතින් ඒ නරක ආත්මය, ඒ ශරීරය හරහා කරන තරමක් කරන්නෙ නපුරු, පව් එකතු වෙන වැඩලු.\nයුරෝපය වගේ රටවල්වල අය නම් කාට හරි කිහිඹුමක් ගියාම \"දෙවි පිහිටයි\" කියන්න පුරුදුවෙලා හිටියා. ඒ අය හිතුවේ කිහිඹුම යන වෙලාවට හදවත නවතිනවා කියලා. ඉතින් ඒ අය විශ්වාස කළා කිහිඹුම යන කෙනාට \"දෙවි පිහිටයි\" කියලා කිව්වම, දෙවියන් වහන්සේගේ ආශිර්වාදය මත හදවත නතරවෙන එකක් නෑ කියලා. ඉතින් රටින් රටට, කලාපයෙන් කලාපයට, කිහිඹුම් යෑමෙන් ඇතිවෙන අසුභ ප්රතිපලයත් වෙනස් වුණා.\nඅපේ අය විශ්වාස කළා ගමනක් යන්න කලින් කිහිඹුමක් ඇරියොත්, ඒ ගමන යන කෙනාට බාධාවක් වෙනවා කියලා. ඉස්සර අපේ සීයා ගාල්ලෙ ඉදන් කොළඹ ආවම, අපේ ගෙදර තමයි නැවතුනෙ. ඊට පස්සෙ මාසයක් විතර ඉදලා තමයි ගාල්ලෙ යන්නෙ. එහෙම ඇවිල්ලා මාසයක් විතර ඉදලා, දවසක් සීයා ගාල්ලෙ යන්න ලෑස්ති වුණා. උදේ 8.00ට තමයි අපේ ගෙදරින් පිටත් වෙනවා කියලා කිව්වෙ. 7.45 වෙනකොට සීයා සම්පූර්ණයෙන්ම ලෑස්තිවෙලා, සාලෙට වෙලා හිටියා. මම එදා උදේ 7.55ට විතර තමයි කෑම කන්න පටන් ගත්තෙ. එදා උදේ මට ටිකක් හෙම්බිරිසාව. ඉතින් 8.00 වෙන්න ඔන්න මෙන්න තියෙද්දි මට එක පාරටම හචිමක් ගියා. ඊට පස්සෙ තව එකක් ගියා. තුන්වෙනි එකත් ගියා. ඊට පස්සෙ එකදිගටම, නවත්තන්නෙ නැතුව කිහිඹුම් යන්න ගත්තා. 8.20 විතර වුණා. ඒත් හොදටම කිහිඹුම් යනවා. නහයත් බරවෙලා. ඒ වගේම සීයාගෙ කටහඩත් තාම ඇහෙනවා.\nපස්සෙ අම්මා දුවගෙන ඇවිත් කියනවා \"ඕක කොහොම හරි නවත්තගන්න. ඕක නිසා සීයා යන්නෙ නැතුව බලාගෙන ඉන්නවා\" කියලා. කොහොම හරි කිහිඹුම් යන එක නතර වුණා. ඊට පස්සෙ තමයි සීයා ගෙදරින් පිටත් වුණේ. එතකොට 8.30ත් පහුවෙලා. මම එදා තමයි දැන ගත්තෙ එහෙමත් විශ්වාසයක් තියෙනවා කියලා. කුතුහලය නිසාම සීයා ගාලු යනකන් බලාගෙන හිටියා. සීයා නම් කිසිම කරදරයක් නැතුව ගාල්ලෙ ගිහින් තිබ්බා. ඒ මම පුංචි කාලෙ. ඉතින් එදා ඉදලා මේ දක්වාම ඉස්කෝලෙ යන්න, පන්ති යන්න, දහම් පාසල් යන්න, ගමන් බිමන් යන්න, විනෝද චාරිකා යන්න, රස්සාවට යන්න අනන්තවත් ගෙදරින් එළියට බහිනකොට, කිහිඹුම් ගිහින් තියෙනවා. ඒ වෙලාවට ඉතින් මට අර සීයාගෙ සිද්ධිය මතක් වෙනවා. කුතුහලය නිසාම ඒක හිතේ තියාගෙන තමයි මාත් ගමන පිටත් වෙන්නෙ. ඒත් ගෙදර ඇවිත් ආයිත් මතක් කරලා බලනකොට, එහෙම වුණු කිසිම අතුරු අන්තරාවක් නෑ!\nඑහෙම නොනැවතුනු අපේ පැරැන්නො, සමහරක් සත්තුන්ටත් සුභ සහ අසුභ කියන දෙක ආරෝපණය කරලා තියෙනවා. සත්තුන්ට විතරක් නෙවේ, එයාලගෙ හැසිරීම් රටාවලටත් එහෙමයි. කැළේ රජා කිව්වොත් අපිට මතක් වෙනවා සිංහයාව. කැළේ ඉන්න කපටියා කිව්වම අපිට මතක් වෙනවා නරියව. කැළේ ඉන්න ආඩම්බරම සතා කිව්වම අපිට මොණරවත්, කැළේ ඉන්න පඩිතුමා කිව්වම බකමූණවත් මතක් වෙනවා. සිංහයා පෞර්ෂයෙන් හරිම අභිමාණවත් නිසාත්, නරියා පෞර්ෂයෙන් පොහොසත් නැති නිසාත්, මොණරා හරිම ලස්සන නිසාත්, බකමූණා හරිම නිහඩ නිසාත් අපේ පැරැන්නො සහ රචකයො ඒ ඒ සත්තුන්ට, ඒ ඒ නිළ තල දුන්නා. ඉතින් මේ සුභ සහ අසුභ විදිහට වෙන් කරන එකත් ඒ විදිහෙම දෙයක්.\nඅයාලේ ගිය සිතක සටහන් කියන ලිපියේ මම කිව්වා ඉස්සර අපේ ගෙදර පිටිපස්සෙ තිබ්බෙ මහා ඝන කැළෑවක් කියලා. ඒ කාලයේ අක්කර ගාණක් යනකන් ආසාවටවත් ගෙයක් පේන්න තිබ්බෙ නෑ. මනුස්සයෙක් දකින්න හිටියෙ නෑ. ඉතින් මේ කැළෑවේ හිටියා නරි රංචුවක්. රෑ වෙනකොට මෙයාලගෙ වැඩේම හූ තියලා, මහා සද්ධෙට කෑ ගහන එක. ඉතින් ඒ වෙලාවට මුළු පළාතම නරීන්ගෙ හූවෙන් වැහිලා යනවා. ඒ තරමටම සද්ධයි. නරීන්ගේ හූව නතර වෙනකොට, අපේ පැත්තෙ පාරවල්වල ඉන්න බල්ලොයි, ගෙවල්වල ඉන්න බල්ලොයි උඩු බුරන්න ගන්නවා. ඒ උඩු බිරිල්ලත් සෑහෙන වෙලාවක් යනකන්ම තියෙනවා.\nඅපේ පැරැන්නො නරීන්ගෙ හූවයි, බල්ලොන්ගෙ උඩු බිරිල්ලයි හැදින්නුවේ අසුභ ලකුණු විදිහටයි. ඒකට හේතුවක් තමයි ඒ අවස්ථාවේදී ඒ සත්තුන්ගෙන් පිටවෙන සද්ධයේ අමිහිරි සහ මූසල බව. ඉතින් අපි අතරේ විශ්වාසයක් තියෙනවා එහෙම සිද්ධියක් වුණොත්, ඒකෙන් කියවෙන්නෙ ගමට ලොකු වින්නැහියක් අත ළග එනවා කියලා. ඒත් අපේ ගමේ නම් ඒ දවස්වලට එහෙම මොකුත්ම වුණේ නෑ. අනිත් අතට අපේ පළාතේ ඒ දවස්වල නරි හූ තියපු හූ තිවිල්ලටත්, ඒකෙන් බල්ලො උඩුබුරපු උඩු බිරිල්ලටත් එහෙම වුණා නම්, අද අපේ ගම තිබ්බ තැනක්වත් හොයා ගන්න නෑ. නරීන්ගෙ උඩු බිරිල්ලත්, ඒ අයගේ සන්නිවේදන මාධ්යක් වෙනවා. මොකකට හරි බය වුණාම, කාළගුණයේ වෙනස්වීමක් දැනෙනවා නම්, සහකාරියක් හොයාගන්න ඕන වුණාම, යාලුවෙක්ට කතා කරන්න ඕන වුණාමත් ඒ අය උඩු බුරනවා. ඒ වගේම එක්කෙනෙක් උඩු බිරුවොත්, ඒ සද්ධය නිසා සමහරක් අයත් නිකන්ම උඩු බුරනවා. ඒක නිරායාසයෙන්ම සිද්ධ වෙන දෙයක්.\n2009 අවුරුද්දෙ මට මතකයි එක පාරටම අපේ ගෙදර ඇතුළට ආපු පොල්කිච්චෙක් Fan එකේ වැදුනා. එහෙම්මම විසික්වෙලා බිම වැටුණා. එයාගෙ තටුවක් සම්පූර්ණයෙන්ම කඩලා ගිහින්. තටුවක් නැති නිසා පියාඹගන්නත් බෑ. ඉතින් එයාව එළියට දැම්මොත්, අනිවාර්යෙන්ම කාගෙ හරි ගොදුරක් වෙනවා. ඒ නිසා අපි හිතුවා එයා මැරෙනකන්ම අපේ ගෙදර තියාගන්න. හොදට ඉඩකඩ තියෙන, පොඩි කුරුළු කූඩවක් ගෙනල්ලා එයාව ඒක ඇතුළට දැම්මා. ඊට පස්සෙ දවසෙ තුන්වේලටම කෑම දුන්නා. වතුර දුන්නා. දවසට සැරයක් කූඩුව පිරිසිදු කළා. අපේ පවුලෙ කෙනෙක් විදිහටම එයාව බලාගත්තා. ගොඩක් අය ඇහුවා \"ඇයි පොල්කිච්චෙක්ව තියාගෙන ඉන්නෙ? සාමාන්යයෙන් පොල්කිච්චො තියාගන්නෙ නෑ නේද?\" කියලා. මොකද ඉස්සර කාලෙ ඉදන්ම එන පිළිගැනීමක් තියෙනවා පොල්කිච්චා කියන්නෙ, ඇති කරන කෙනාට විපත් ගෙනල්ලා දෙන අසුභ කුරුල්ලෙක් කියලා. විශේෂයෙන්ම මරණය. ජනප්රවාදයේ හැටියට නම් ඒ මරණයෙන් කිසිම කෙනෙක්ට ගැලවෙන්න බැරිලු. මේක අපේ රටේ විතරක් නෙවේ, අනිත් රටවල්වලත් තියෙන මතයක්. සමහරු කියනවා එහෙම විපත් වෙන්නෙ තනි පොල්කිච්චෙක් හිටියොත් විතරයි කියලත්. ඒත් ඉතින් එහෙමයි කියලා ඒ පොල්කිච්චාව කාගෙ හරි ගොදුරක් කරන්න පුලුවන්ද? අනික ඒ කතාව පොල්කිච්චා දන්නෙත් නෑ නෙහ්. ඉතින් අපි මාසයක් විතර ඒ පොල්කිච්චව තියන් හිටියා. ඊට පස්සෙ ඌ මළා. පොල්කිච්චා අපේ ගෙදර හිටපු කාලය අතරතුර නම් කිසිම අයහපත් දෙයක් අපිට වුණේ නෑ.\nතවත් සමහරු විශ්වාස කරනවා පොල්කිච්චො නෙවේ, ගෙවල් ඇතුළේ මොනම ජාතියේ කුරුල්ලෙක්වත් ඉන්න එක හොද නෑ කියලා. ඒකත් මරණය ගෙන දෙන අසුභ ලකුණක්ලු. ඒ වුණාට අපේ ගෙවල්වල නම් ඉස්සර ඉදන්ම, මේ වෙනකනුත් හිසේ කෙස් ගාණටත් වඩා එක එක විදිහේ කුරුල්ලො කූඩු හදාගෙන මාස ගණන් ඉදලා තියෙනවා. අපි නම් තාමත් පණ පිටින්. බකමූණෙක් කෑ ගැහුවමත්, ඒකෙන් කාට හරි මරණයක් ළගා වෙනවා කියලා විශ්වාස කරනවා. අපේ පිටිපස්සෙ කැළෑවෙත් ඒ දවස්වල බකමූණො ඕනතරම් කෑ ගහනවා රෑට. ඒත් ඒ කාලෙ අපේ පැත්තෙ නම් කොහෙවත් මරණයක් වුණේ නෑ.\nඊළගට කළු පූසො. කළු පූසා කියන්නෙත් හරිම අසුභ සතෙක් කියලයි මුළු ලෝකයේම තියෙන පිළිගැනීම. ගමනක් යනකොට කළු පූසෙක්ව දැක්කොත්, ඒ යන ගමන හරියන්නෙ නෑ කියලා තමයි අපේ සීයලා ආත්තම්මලා වුණත් විශ්වාස කළේ. මේ මිත්යා මතය අවුරුදු දහස් ගාණක් තිස්සෙ ලෝකයේ තිබුණු දෙයක්. ඊජිප්තුවේ අය විශ්වාස කළා බල්ලන් තමන්ගෙ ආරක්ෂකයින් කියලත්, පූසෝ නපුරු බලවේග හරහා මිනිස්සුන්ට විපත් ගෙන දෙනවා කියලත්. යුරෝපීය රටවල්වල මිනිස්සුන්ගෙ සිතුවිල්ලක් තිබුණා නපුරු මායාකාරියො (Witches), තමන්ගෙ සුරතල් සතා විදිහට කළු පූසන්ව ඇති කරනවා කියලා. තවත් සමහරු හිතුවා අමනුෂ්යයො විසින් මනුෂ්යයන්ගේ ඔත්තු බලන්න, අමනුෂ්ය ලෝකයේ ඉදලා එවපු සත්තු ජාතියක් කියලා. අනිත් පූසන්ට සාපේක්ෂව කළු පාට පූසන්ට කළු වර්ණය නිසා, ටිකක් භයානක සහ අප්රසන්න පෙනුමක් ලැබිලා තියෙනවා. ඒකත් හේතුවක්. අපේ රටේ නම් කළු වර්ණයෙන් සංඛේතවත් කරන්නෙ පව්, අකුසල්, නරක, අයහපත වගේ දේවල්. අනිත් අතට මහා සොහොන් අවතාරයට, කළු පූසෙක්ගේ වේශයක් අරගන්න පුලුවන් කියලා අපි අතරේ පාරම්පරික විශ්වාසයක් පැවතීගෙන එනවා.\nකළු පාට ඒ පූසාට ස්වභාවිකවම හම්බවුනු පාටක්. ඒත් අපේ මිනිස්සු ඒක තේරුම් ගත්තෙ නෑ. අපි ගෙදරින් එළියට බහිනකොට කළු පූසෙක් එතනින් ගියොත්, ඒකෙන් කියවෙන්නෙ නෑ ඒ පූසා අපිට කරදරයක් කරන්න එනවා කියලා. ඒකෙන් කියවෙන්නෙ නෑ, ඒ පූසා අපිට බාධාවක් ගෙන දෙනවා කියලා. ඒකෙන් කියවෙන්නෙ ඒ පූසා කොහාට හරි ඇවිදගෙන යනවා කියලයි. කාලයක් තිස්සෙ අපි අදුරන සහ අපේ නෑදෑවෙන ගෙවල් තියෙනවා පූසො ඇති කරන. ඒ පූසො අතරේ කළු පූසොත් ඉන්නවා. ඒත් ඒ පවුල් තාමත් යස අගේට හොදට ජීවත් වෙනවා. ඒ අයට නම් දවසින් දවස හරි යනවා.\nපූසො සම්බන්ධව තියෙන තව විශ්වාසයක් මතක් වෙනවා. ඒ තමයි මහා රෑක පූසො දෙන්නෙක් මහා සද්ධෙට වලියක් ගියොත්, පහුවෙනිදා ඒ ළග තියෙන ගෙදර අසමගියක් හෝ රණ්ඩුවක් ඇති වෙනවා කියන එක. අපේ ගෙවල් වටේ අයාලෙ යන පූසො, සමහරක් දවස්වලට අපේ ගෙදර තාප්පෙ උඩ නිදාගන්නවා. සමහරක් දවස්වල මහා රෑට, ගොඩක් වෙලාවට මහා පාන්දර 1.00ට විතර පූසෝ මහා සද්ධෙට කෑ ගගහා රණ්ඩු වෙනවා ඇහෙනවා. ඒක කණට හරිම අමිහිරි ඝෝෂාවක්. හරිම මූසලයි. ඒත් ඒ දවස්වල අපේ ගෙවල්වල නම් එහෙම රණ්ඩු ඇති වුණේ නෑ.\nඋදේකට කාක්කෙක් ගහක අත්තක වහලා කෑ ගැහුවම \"ගෙදරට අමුත්තෙක් එනවා\" කියලා කියවෙනවා කියලත් විශ්වාසයක් තියෙනවා. මම මේක කාලයක් තිස්සෙ අධ්යනය කරපු දෙයක්. ඒත් එහෙම කෑ ගහපු දවස්වලට තමයි, අපේ ගෙදරට කවුරුත්ම ආවෙ නැත්තෙ. කාක්කා කෑ ගහන්නෙ අමුත්තෙක් එනවා කියලා නෙවේ. ඒක ඒ සතාගෙ සන්නිවේදන මාධ්යය. සමහරවිට \"මිල්ටන්. මිල්ටන්. ඉක්මනට පියාඹලා වරෙං මචං. කෑම ටිකක් හම්බුනා\" කියනවා වෙන්න පුලුවන්. කොහාටත් වුණේ ඕකමනෙ. අපේ අය හිතන්නෙ අලුත් අවුරුද්ද උදාවෙන නිසා කොහා කෑ ගහනවා කියලා. ඒත් ඇත්තටම කොහා දන්නෙ නෑ, අලුත් අවුරුද්දක් උදා වෙනවා කියලා. කොහා කෑ ගහන්නෙ බිත්තර දාන නිසා. ඉතින් කොහාගෙ කරුමෙකට හරි, අපේ කරුමෙකට හරි, අලුත් අවුරුදු මාසයත්, කොහා බිත්තර දාන මාසයටම වැටිලා තියෙනවා.\nකාක්කෙක් ගහක අත්තක වහලා කෑ ගහන එක සුහයි කියලා කිව්වට, කාක්කා කෑ ගහන්නෙ නැතුව ඉන්න එක අසුභයිලු. මම කලින් කිව්වනෙ පූසා කළු පාට නිසාත්, පූසා මායාකාරියන්ගෙ සුරතල්ලු විදිහට ඉන්න නිසාත් මිනිස්සු පූසොන්ට බයයි කියලා. ඒ දේම කාක්කටත් තියෙනවා. උදේට දොර ඇරලා එළියට යනකොට මුලින්ම කාක්කෙක් දැක්කොත්, එදාට මොකක් හරි අසුභ දෙයක් වෙනවා කියලත් සමහරු විශ්වාස කරනවා. කාක්කො පහක් එකට ඉන්නවා දැක්කොත් ඒකෙන් අසනීප උදාවෙනවා කියලත්, කාක්කො හයක් එකට ඉන්නවා දැක්කොත්, ඒකෙන් මරණය උදා වෙනවා කියලත් සමහරු විශ්වාස කරනවා. එහෙම බැලුවම ඉතින් අපි මැරිච්ච තැන්වල ගසුත් පැළවිලා. අනිත් අතට මිනිස්සු අසනීපවෙලා වෙලා, මිනිස්සු වද වෙලා ගිහින්. මේ විශ්වාස නම් ගොඩක්ම තිබිලා තියෙන්නෙ අතීත යුරෝපයේ.\nහූනෙක් කෑ ගහන එකෙනුත් අසුභ දෙයක් වෙනවා කියලා පරණ අය කියනවා. ඒත් තාම නම් එහෙම වුණේ නෑ. එතකොට හූනු පලාපල කියලා, හූනන්ටම වෙන්වුණු පලාපලත් තියෙනවනෙ. මිනිස්සුන්ගෙ එක එක ශරීර අවයවවලට හූනෙක් වැටුණම, ඒ මිනිහට ඉස්සරහදි වෙන්නෙ මොකක්ද කියලා තමයි ඒවායෙන් කියවෙන්නෙ. පරණ අය නම් තාමත් මේවා ගැන විශ්වාස කරනවා. තරුණ පරම්පරාව නම් විශ්වාස කරන්නෙම නැති තරම්. මගේ ඇගටත් වහලෙ ඉදන් හූනො වැටෙන වැටෙන වෙලාවට, මමත් ඉතින් කුතුහලය නිසා ලිත අරගෙන බලනවා. වැඩේ කියන්නෙ බලන බලන වෙලාවට තියෙන්නෙ මම මැරෙනවා කියලමයි. ආසාවකටවත් ධන යෝගයක් එන තැනකට හූනෙක් වැටියන්. ඒත් බලන බලන සැරේට, මැරෙණවා කියලමයි තියෙන්නෙ. එහෙම මැරුණා නම් ඉතින්, මම මේ වෙනකොට 20 වතාවක් විතර මැරිලා. ඒ දවස්වල අපේ ගෙදර වැඩවලට උදව් කරන්න ගෑණු කෙනෙක් නතරවෙලා හිටියා. මැදි වයසෙ කෙනෙක්. එයා හූනු පලාපල අකුරටම විශ්වාස කළා. දවසක් එයාගෙ දකුණු අතට හූනෙක් වැටුනා වහලෙ ඉදන්. මෙයා ඉතින් අපිටත් දස වධ දීලා ලිතක් හොයා ගත්තා. ලිතේ තිබ්බෙ මැරෙනවා කියලා. මේක බලපු වෙලාවෙ ඉදලා, ඒ මනුස්සයා බලාගත්ත අත කල්පනා කර කර ඉන්නවා. හරිම දුකෙන් \"අනේ මම මැරෙයි නෙහ්\" කිය කිය නිතරම කියනවා. කම්පනයකින් තමයි එදා දවසෙම එයා හිටියෙ. ඒත් තාමත් එයා ජීවතුන් අතර. කවදා හරි දවසක මැරෙයි. ඒ ඉතින් කර්ම ශක්තිය ඉවර වුණු දවසක.\nඅපේ අය නැගෙනහිර දිශාව සුභ දිශාවක් විදිහටත්, බටහිර දිශාව අසුභ දිශාවක් විදිහටත් හදුන්වන්න පුරුදුවෙලා ඉන්නවා. සූර්යයා කියන්නෙ පෘතුවියේ ශක්තියයි. සූර්යයා නිසා තමයි අපි ජීවත්වෙන්නෙ. සූර්යයා විනාශ වෙනවා කියන්නෙ අපිට පැවැත්මක් නෑ කියන එක. නැගෙනහිරින් තමයි සූර්යය උදා වෙන්නෙ. ඒ නිසා නැගෙනහිරින් සූර්යයා උදාවීමෙන් අපේ අය ජීවය, ප්රබෝධය, පිබිදීම, උත්පත්තිය වගේ සුභ පැත්තට බර දේවල් සංඛේතවත් කර ගන්නවා. බටහිර දිශාවෙන් සංඛේතවත් කරන්නෙ ඒකෙ අනිත් පැත්ත. මොකද ඒ පැත්තෙන් තමයි සූර්යයා බැහැලා ගිහිල්ලා නැතිවෙලා යන්නෙ. ඒ නිසා මරණය, විනාශය බටහිර දිශාවෙන් සංඛේතවත් කරනවා. මගේ ඇදේ ඔළුව තියාගන්න පැත්ත තියෙන්නෙ නැගෙනහිරට මුහුණ දාලා. ඉතින් මම ගොඩක් වෙලාවට නිදාගන්නෙ නැගෙනහිරට ඔළුව හිටින විදිහට. සමහරක් වෙලාවට නින්ද යන්නෙ නැති වුණාම, ඒකාකාරී වුණාම මම කරන්නෙ කොට්ටෙ අනිත් පැත්තට දාගන්න එක. ඒ කියන්නෙ බටහිර දිශාවට ඔළුව හිටින විදිහට. එහෙම දාලා නිදාගත්තොත් පහු වෙනිදට බැණුම් කෝටියයි. ඒත් මම නම් තාමත් පණ පිටින්. ඒ වගේම විද්යාත්මක කතන්දරය ඕකෙ අනිත් පැත්ත. අපිට සූර්යයා නැගෙනහිරින් පායනවා පෙනුනට, ඇත්තටම සූර්යයා පායන්නෙ බටහිරින්. අපිට සූර්යයා බටහිරින් බහිනවා පෙනුනට, ඇත්තටම බහින්නෙ නැගෙනහිරින්. එතකොට එතනත් පරස්පරයි.\nතව අපේ අය විශ්වාස කරනවා ගමනක් යනකොට දකුණු කකුල පෙරට තියන්න කියලා. මමත් ගමනක් යද්දි මුලින්ම තියන්නෙ දකුණු කකුල. ඒ අර විශ්වාසය නිසා නම් නෙවේ. මම පුරුදුවෙලා තියෙන්නෙ එහෙමයි. හැබැයි ඒ දවස්වල ඉස්කෝලෙ යන්න කලබලේට දුවන් යනකොට, වම් කකුල තිබුණු අවස්ථාත් තියෙනවා. ඒ වෙලාවට ඉතින් ටක් ගාලා අර විශ්වාසයත් ඔළුවට එනවා. ඒත් ගෙදර ඇවිල්ලා කල්පනා කරලා බලනකොට, වෙච්ච අසුභ සිද්ධියකුත් නෑ.\nතවත් විශ්වාසයක් තියෙනවා ගමනක් යන්න ගෙදරින් එළියට බැහැලා දොර වහනකොට, කවදාවත් වම් පැත්ත බලාගෙන දොර වහන්න එපා කියලා. කෙලින්ම දොර දිහා බලාගෙනම, දොර වහන්න ඕනලු. වම් පැත්ත බලාගෙන වැහුවොත්, ගමන ගියායින් පස්සෙ ගෙදරට සොර සතුරො ඇතුල් වෙනවලු. ඒත් මම නම් දොර වහන්නෙම වම් පැත්ත බලාගෙන. එහෙම නම් ඉතින් අපේ ගෙදර හිසේ කෙස් ගාණටත් වඩා මංකොල්ල කාලා.\nඒ විතරක් නෙවේ. තවත් මතයක් තියෙනවා මොකක් හරි ගමනක් යන්න ගෙදරින් එළියට බැහැලා, ටික දුරක් ගිහින්, ආයිත් ගෙදරට හැරිලා එන එක හොද නෑ කියලත්. එහෙම කළොත් යන්න ගිය ගමන අසාර්ථක වෙනවලු. මම නම් හිසේ කෙස් ගාණටත් වඩා එහෙම කරලා ඇති. ඒත් ඔය කියන විදිහේ අසුභ දෙයක් වුණා කියලා නම් අත්දැකීමක් නෑ.\nමට මතකයි ආනන්දෙට ගියපු පළවෙනි දවස. කොළඹ ආනන්ද විද්යාලය කියන්නෙ, \"ජනප්රිය පාසල්\" කියන වර්ගීකරණයට දාලා තියෙන ප්රමුඛ පෙළේ පාසලක්. අදටත් ආනන්දෙට ළමයෙක්ව දාගන්නවා කියන්නෙ ලේසි පහසු දෙයක් නෙවේ. ඉතින් තාත්තගෙ කැපවීම නිසා මාවත් ආනන්දෙට තේරුණා. පළවෙනි දවසෙ උදේ පාන්දර කිරිබත් කටක් එහෙම කාලා, කැවුම් කොකිස් කාලා, හා හා පුරා කියලා ඉස්කෝලෙ යන්න කාර් එකට නැග්ගා. කාර් එකට යතුර දාලා ගහනවා ගහනවා, වාහනේ හ්ම් සද්ධයක් නෑ. වාහනේ කැඩිලා. පස්සෙ තාත්තා බයික් එක හරවලා ගත්තා බයික් එකේ යමු කියලා. බයික් එකේ ටයර් එකක හුළං ගිහින්. ඊට පස්සෙ බාප්පගෙ වාහනයක් ඉල්ලගෙන තමයි ගියේ. එහෙම යනකොට අසරණ දුප්පත් මිනිහෙක්වත් (හිගන්නෙක්) මූණටම හම්බුණා (මගේ මතකය හරි නම්). මගක් දුර යනකොට ඔන්න බාප්පගෙ වාහනෙත් මග හිට්ටා. ඊට පස්සෙ වාහනේ පැයක් විතර එක තැන තියාගෙන හැදුවායින් පස්සෙ තමයි ඉස්කෝලෙට ගියේ. ළගදි දවසක මේ කතාව මතක් කරන ගමන් අම්මා කිව්වා, තාත්තා එදා හොදටම බය වෙලා හිටියලු. සැරෙන් සැරේ අම්මට කිව්වලු \"අසුභයි නේද?\" ගගත්. ඒත් කොහොම හරි එදා වෙලාටම ඉස්කෝලෙට ගියා. එහෙම ගියපු පාර 1999 ඉදන් අවුරුදු 13ක් කිසිම කරදරයක් නැතුව, ඉස්කෝලෙටත් පුලුවන් පුලුවන් විදිහට උදව් කරලා, ඉස්කෝලෙ නමත් බබළවලා, මගේ නමත් බබළවගෙන, 2012 අවුරුද්දෙදි බොහොම ගෞරවනීය විදිහට පාසල් ජීවිතයට සමු දුන්නා.\nගෙවල් ඇතුළෙ කුඩ ඉහළන එක හරිම අසුහ දෙයක් කියලා තමයි අපේ වැඩිහිටියො කියන්නෙ. ඒත් පුංචි කාලෙ අපි ගෙවල් ඇතුළෙ කොච්චර කුඩ ඉහළගෙන සෙල්ලම් කරන්න ඇතිද? මේකත් අනවබෝධයෙන් කියන දෙයක්. මේ කතාව අපේ රටට සම්බන්ධ කතාවක් නෙවේ. පිටරටින් ආපු කතාවක්. ඉස්සර ඒ රටවල්වල මිනිස්සු සූර්යයාව දේවත්වයෙන් සැළකුවා. ඒ අය හිතුවේ සූර්යයා කියන්නෙ ඇත්තටම දෙවි කෙනෙක් කියලා. ඉතින් ඒ අය කුඩ හැදුවේ සූර්යයාවත් සම්බන්ධ කරගෙනයි. අපි කුඩයක් ඉහළන්නෙ සූර්යයා නිසයි. සූර්යයාගේ කිරණවලින් ආරක්ෂා වෙන්න. ඉතින් සූර්යයා ඉස්සරහා ඉහළන්න තියෙන කුඩය, සූර්යයා පේන්න නැති ඇතුළක ඉදගෙන ඉහළුවොත්, ඒකෙන් සූර්යයා කෝප වෙනවා කියලා ඒ අය හිතුවා.\nඒ වගේම කුඩය ඉහළනවා වහින වෙලාවට. එතකොට වැහි දෙවියොත් එක්ක තමයි කුඩය සම්බන්ධ වෙන්නෙ. ඒ නිසා ඇතුළක ඉදගෙන කුඩයක් ඉහළුවොත්, වැහි දෙයියො කෝප වෙයි කියලා හිතුවා. අපේ රටේ නම් වැඩිහිටියො කියන්නෙ ගෙදර ඇතුළෙ කුඩයක් ඉහළුවොත් \"කසාද බදින දවසට වහිනවා\" කියලයි. වහිනවා තමයි. අප්රේල්, මැයි, අගෝස්තු, සැප්තැම්බර්, ඔක්තෝබර් වගේ කාලෙක කසාද බැන්දොත්. අනිත් අතට කසාද බැදපු කෙනෙක් ගෙදර ඇතුළෙ ඉදගෙන කුඩයක් ඉහළුවොත් මොකක් වෙයිද? එතකොට කුඩ නිෂ්පාදනය කරන කර්මාන්ත ශාලාවල වැඩ කරන හැමෝගෙම මගුල් දවස්වල වහිනවද?\nවහිනවා කියනකොට මතක් වෙනවා තවත් මිත්යා විශ්වාසයක්. මම පුංචි කාලෙ අපේ ගෙදර වැඩවල උදව්වට ආච්චි කෙනෙක් ආවා. මේ ආච්චිගෙ එක පුරුද්දක් තිබුණා. දැන් විදුලි කොටනකොට සමහරක් වෙලාවට අපි බයට, එහෙම නැත්නම් කණට අමාරු නිසා කණ් දෙක, අත් දෙකෙන් වහගන්නවා නෙහ්? ඒ ආච්චි මට කණ් දෙකෙන් අත් දෙක වහගන්න දුන්නෙම නෑ. එයා කියනවා \"අකුණු ගහන වෙලාවට අත් දෙකෙන් කණ් දෙක වහගත්තම, ඒ කෙනාට අකුණු වදිනවා\" කියලා.\n2011 අවුරුද්දෙ පන්සලේ කඨින පෙරහැරේදි කඨින සිවුර අපේ ගෙදර ළගට එනකොට උදේ 7.00ට විතර ඇති. තවත් මීටර් 600ක වටයක් යන්න තිබුණා. ඉතින් හුගක් ගෑණු මිනිස්සු කතා වුණා \"හරි නම් ඉර පායන්න කලින් පන්සලට යන්න ඕන. දැන් හොදටම ඉර පායලා. ඒ නිසා හරිම අසුභයි. මේක නම් හොද වැඩක් නෙවේ\" කියලා. අද අපේ අය අතරෙ විශ්වාසයක් තියෙනවා කඨින සිවුරට ඉර අව්ව වැටුනොත් ඒක අසුභයි කියලා. අනිවාර්යෙන්ම ඉර එළිය වැටෙන්න කලින්, පන්සල ඇතුළට ගන්න ඕන කියලා. මේකත් වැරදි මතයක්. පාරම්පරිකව එන කතාවෙ නම් කියලා තියෙනවා \"කොස් කොළ නැට්ටට ඉර එළිය වැටෙන්න කලින් පන්සලට අරගන්න\" කියලා. තේරෙන භාෂාවෙන් කිව්වොත් ඉර එළිය වැටෙන්න කලින් පන්සල ඇතුළට ගන්න කියන එක. හැබැයි ඒ ගොඩාක් ඉස්සර. එහෙම කරන්න ඒ අයට හේතුවක් තිබුණා.\nඉස්සර කාලෙ නිකංම නිකන් සුදු පාට රෙද්දක් තමයි අරගෙන ගියේ. පන්සලට ගෙනිච්චායින් පස්සෙ ඒක කපලා කොටලා, මහලා කරලා, ඒ වෙලාවෙම පඩු මිශ්රණ හදලා, පඩු පොගවලා, වේලෙන්න ඇරලා තමයි පූජා කරන්නෙ. ඉතින් මේ ක්රියාවලියට වරු භාගයක් විතර යනවා. කොච්චර පඩු දැම්මත් වැඩක් නෑ, පූජා කරන වෙලාවට සිවුර වේලිලා නැත්නම්. අන්න ඒ නිසා තමයි ඉර පායන්න කලින් ඇතුළට අරගන්න කියලා තියෙන්නෙ. ඒ කියන්නෙ හැකි ඉක්මනින්ම අරගන්න කියලා. එතකොට හාමුදුරුවරු දහවල් දානය වළදන වෙලාව වෙනකන්ම, වෙලාව අරගෙන ඉක්මනට මේ වැඩ ටික කරලා, ඒ වෙලාවට පූජා කරනවා. ඉර පායන්න කලින් ඉක්මනටම වැඩ ටික පටන් ගත්ත නිසා, කාලය ගැන බය වෙන්න දෙයක් නෑ. හැබැයි පරක්කුවෙලා වැඩ පටන් ගත්තොත් කාල කළමණාකරණය ගැන ලොකු ප්රශ්නයක් තියෙනවා.\nඅද නම් පන්සලක දෙකක ඇරුණම, අනිත් හැම පන්සලකම වගේ කඨින සිවුර පෙරහැරේ යන්නෙ 100%ක්ම නිම කරලා. ඒකත් කඩෙන් රෙදි අරගෙන, ගෙදරදි මහණ මේශිමෙන් එකට පූට්ටු කර කර මහලා. 100%ක්ම වැඩ ඉවර කරපු සිවුරක් නිසා, ගියපු ගමන්ම පූජා කරන්න තමයි තියෙන්නෙ. ඒ නිසා පොඩ්ඩක් පරක්කු වුණාට බය වෙන්න දෙයක් නෑ. සිවුරට ඉර එළිය වැටෙන එක හොද නෑ කියන කතාව, කාල කළමණාකරණය ගැන ප්රශ්න එන නිසා ඉර එළිය වැටෙන්න කලින් සිවුර පන්සල ඇතුළට අරගන්න කියලා තියෙන කතාව නිසා හැදුනු වැරදි විශ්වාසයක්.\nපන්සල කිව්වම දේවාලයේ වුණු සිද්ධියකුත් මතක් වෙනවා. දවසක් ගමේ පන්සලේ දේවාලයේ තිබ්බා ගම්මඩු ශාන්ති කර්මයක්. යක් බෙර 8ක් ගැහුවා. ඒ ශාන්ති කර්මයේදි අපේ කපු මහත්තයා පරල වුණා. ඔළුව ඇගෙන් ගැලවිලා යන විදිහටම ඔළුව වනන්න ගත්තා. ඇග වනන්න ගත්තා. හූ තියලා කෑ ගහන්න ගත්තා. බෙර ගැහිල්ලත් නතර වුණේ නෑ. විනාඩි 15ක් 20ක් එක දිගට වැඩේ ගියා. ඊට පස්සෙ ටික ටික බෙර සද්ධෙ අඩු කළා. එහෙම වෙනවත් එක්කම කපුවගෙ චලනයනුත් එන්න එන්න ටික ටික අඩු වුණා. ඊට පස්සෙ ඔළුව විතරක් හෙමිහිට හෙමිහිට කරකවන්න ගත්තා. බෙර සද්ධෙ සම්පූර්ණයෙන්ම නැවතුනාට පස්සෙ, කපුවගෙ චලනයනුත් එහෙම්මම නැති වුණා. ඊට පස්සෙ ගල් ඉන්න වගේ එක තැන හිටපු කපු මහත්තයා, බිමට වැටුණා. මුළු ඇගම ගල්වෙලා, දරදඩු වෙලා තිබුණා. ගම්මඩුව බලන්න ආපු ගොඩක් අය හිතුවෙ කපුවට අමනුෂ්යයෙක් වැහිලා ආවේශ වුණා කියලා.\nඊට පස්සෙ ගම්මඩුවේ නර්තන සහ වාදන ශිල්පීන් පොඩි විවේකයක් ගත්තා. ඒ නිසා ඔක්කොම වැඩ ටිකකට නැවතුනා. මම ඉතින් මේ ගැන කල්පනා කළා. ගම්මඩුවක් තියන්නෙ ගමට ආශිර්වාද කරලා, සෙත්පතන්න. ඒ වගේම පාරම්පරික විශ්වාසය අනුව ගම්මඩුවකදි මුල් වෙන්නෙ දෙව්වරු සහ දේව ආශිර්වාදය. ඉතින් දෙව්වරුත් සම්බන්ධයි නම් පොතේ හැටියට නරක බලවේගයකට මේ වගේ වෙලාවකදි ආවේශ වෙන්න බෑ. එහෙනම් හොද බලවේගයකටම තමයි ආවේශ වෙන්න පුලුවන්.\nඒත් එතනත් ප්රශ්නයක් තියෙනවා. බණ කතාවක තියෙනවා බුදු හාමුදුරුවන් හරි මහ රහතන් වහන්සේ නමක් හරි රජ කෙනෙක්ට කරන දේශනාවක්. ඒ දේශනාවෙදි රජතුමා අහනවා \"දෙව්වරුන්ට මනුෂ්යයන් අතරේ ඉන්න පුලුවන්ද?\" කියලා. එතකොට දේශකයාණන් වහන්සේ රජ්ජුරුවන්ගෙන් මෙහෙම අහනවා. \"රජතුමනි, ඔබතුමා සංචාරයේ යනකොට හිගන මනුස්සයෙක්ව දකිනවා. මෙයා මඩ ගොඩක බැහැගෙන තමයි ඉන්නෙ. ඇදුම් නෑ. කුසට ආහාරයක් නෑ. ගදයි. නාලා නෑ. හරිම අපිරිසිදුයි. අප්රසන්නයි. ඔබතුමා මේ මනුස්සයව මාළිගාවට අරගෙන ගිහින් හොදට පිරිසිදු කරනවා. ඊට පස්සෙ හොද ඇදුම්, කෑම බීම, ඉදුම් හිටුම් දීලා, හොද සැප සම්පත් දෙනවා. ටික කාලයක් ගියායින් පස්සෙ ඔබතුමා කියනවා ඒ මනුස්සයාට, අර කලින් හිටපු තැනට ගිහින් ඒ විදිහටම ඉන්න කියලා. එයා කැමති වෙයිද?\" කියලා. එතකොට රජතුමා \"නෑ\" කියලා පිළිතුරු දෙනවා. \"ආන්න ඒ වගේමයි දෙව්වරුත්\" කියලා දේශකයාණන් වහන්සේ දේශනා කරනවා.\nඅභිධර්මයේ තියෙන කතා අරගෙන බැලුවම දෙව්වරු කියන්නෙ අධිසංවේදී ජීවීන් කොට්ඨාසයක්. ඒ අයට ගද සුවද කියන දේ සෑහෙන දැනෙනවා. අපි හොදට පිරිසිදුවෙලා, සබන් ගාලා, සුවද විළවුන් දාලා 100%ක් පිරිසිදුවට හිටියත්, සමහරක් දෙව්වරුන්ට අපිව අපිරිසිදුයි. ඒ කියන්නෙ ඒත් පිරිසිදුකම මදි. ඉතින් එහෙම එකේ දෙවේ කෙනෙක්ට පුලුවන්ද මිනිහෙක්ට ආවේශ වෙන්න?\nඉතින් එතන වුණේ ආවේශයක් නෙවේ. ඒ දේ වුණේ බෙර සද්ධෙ නිසා. යක් බෙරය තමයි අපේ රටේ බෙරවලින් ලොකුම සද්ධයක් පිට කරන බෙරය. ඒකත් හරිම භයංකාර සද්ධයක්. ඉතින් ඒ වගේ වෙලාවක හිත දුර්වල වුණොත්, සද්ධයේ වැඩිකම නිසා පරල වෙන්න පුලුවන්. මේක නූතන විද්යාවෙන් ඔප්පු කරපු දෙයක්. අපේ රටේ මේ ගැන පරීක්ෂණ කරලා, මේ දේ ඔප්පු කරපු අයගෙන් පෙරමුණේම ඉන්නෙ අපි අතරින් සමු ගත්ත, අපේ ආදරණීය වෛද්යය ඩී.වී.ජේ.හරිස්චන්ද්ර මහත්මයා.\nඅධික ධ්වනි ශක්තිය නිසා වෙන මේ වගේ පරලවීම් ශාන්තිකර්මවලදි විතරක් නෙවේ, සංගීත සංදර්ශනවලත් වෙනවා. දවසක් මේරියන්ස් කණ්ඩායමේ සංගීත සංදර්ශනයකදි ගෑණු කෙනෙක් වේදිකාවට නැග්ගලු, සංගීතය යන අතරතුර. ඊට පස්සෙ හොදට නටන්න ගත්තලු. මේරියන්ස් කණ්ඩායමටත් හරිම සන්තෝස හිතුනලු. එයාලත් තව සද්ධෙ වැඩි කළාලු. මේ ගැණු කෙනත් නටනවා නටනවා ඉවරයක් නෑලු. පොඩ්ඩක්වත් විවේකයක් ගන්නෙ නෑලු. ඒත් එක්කම ඊළග සිංදුව දැම්මලු. ඒකෙත් නටනවලු. කොහොම හරි සිංදුව ඉවර වුණාලු. එතකොටත් නටනවලු. බැලින්නම් අර අධික ශබ්ධය නිසා ඒකට පරල වෙලාලු.\nඅනිත් අතට කිළි. අපිරිසිදු විදිහට හිටියොත් කිල්ලට අහු වෙනවා කියලා, අපේ අය අතරේ විශ්වාසයක් තියෙනවා. ඒ කියන්නේ අමනුෂ්ය බලපෑමකට අහුවෙනවා කියලා. අපිරිසිදු අයට වින කරන යක්කු විදිහට අරගන්නෙ ඔය සන්නි යක්කු. ඒවා අපේ අයම හදා ගත්ත දේවල්. ජනප්රවාද කතා අනුව අපේ හොල්මන් කතාවල ඉන්න භයානකම යකා තමයි රීරි යකා කියන්නෙ. අපිරිසිදු අයට රීරි යකා කරදර කරනවා කියලා පිළිගැනීමක් තියෙනවා. අනිත් අතට දේව කෝපයකට ලක් වෙන්න පුලුවන් කියලත් විශ්වාස කරනවා. දේවාලයකට යනකොට 100%ක්ම හොදට නාලා පිරිසිදු වෙලා තමයි යන්න ඕන. මළ ගෙදරකට ගිහින් ආවාම, හොදට නාලා, ඇගපත මූණ හෝදගන්න ඕන. දාඩිය ගද පොඩ්ඩක්වත් දැනෙන්න දෙන්න හොද නෑ. එහෙම වෙන්න ඇරියොත් අමනුෂ්යයන්ගෙන් බලපෑමක් වෙනවා කියලත්, සමහරක් ඈයො කරදර කරනවා කියලත්, සමහරක් ඈයො මරණය ගෙන දෙනවා කියලත් විශ්වාසයක් තියෙනවා.\nමම නම් ආගමික ස්ථානයකට යනකොට විශේෂ පිරිසිදු කිරීමක් කරගන්නෙ නෑ. අපේ ගමේ දේවාලෙට යන්නෙම දාඩිය වැක්කිරි වැක්කිරි. දවසක් කතරගම මහා දේවාලය ඇතුළට ගියා, සති දෙකක් විතර ඇගපත හෝදගන්නෙ නැතුව. මාසයක් ඇගපත හෝද ගන්නෙ නැතුව සබරගමු සුමන සමන් දේවාලය ඇතුළට, මාතර විෂ්ණු දේවාලය ඇතුළට, මහනුවර සතර මහා දේවාල ඇතුළට ගිහින් තියෙනවා. මළ ගෙදරක ගිහින් ආවාත් ඇගපත හෝදගෙන පිරිසිදුවීමක් මගේ නම් නෑ. ගොඩක් වෙලාවට ඇදගෙන ගියපු ඇදුම පිටින්ම තමයි ගෙදරත් ඉන්නෙ. සමහරක් වෙලාවට එහෙම්මම නිදා ගන්නවා. දවසක් දාඩිය පිටින් මළ ගෙදරක හිටියා එකම ඇදුම පැය 17ක් ඇදගෙන. ඒත් මේ වෙනකන් නම් එහෙම අදෘශ්යමාන බලවේගයකින් බලපෑමක් වෙලා නෑ. හැබැයි අභිධර්මයේ තියෙන බහුතරයක් කතා නිසාත්, ආටානාටිය සූත්ර දේශනාව නිසාත්, එක්තරා සිද්ධියක් නිසාත් මේ විෂය \"මිත්යා විශ්වාස\" කියන ගොඩට දාන්න තාමත් මම ලෑස්ති නෑ. ඒත් මේ ගැන තියෙන මගේ අත්දැකීම බෙදාගන්න ඕන නිසයි, ඒ කතාවත් මෙතනම ලිව්වෙ.\nගෙදරක වෙස් මූණක් එල්ලුවම වස් දොස් දුරුවෙනවා කියලා අපේ අය විශ්වාස කරනවා. මේක එන්නෙ ඇස්වහ කටවහ කියන සංකල්පය එක්ක. ගෙදරක හැමෝටම පේන්න වෙස් මූණක් එල්ලුවම, ගෙදර දිහා බලන කෙනාට මුලින්ම බැලෙන්නෙ ගෙදර නෙවේ. වෙස් මූණ. ඒ නිසා \"ෂා! හරී ලස්සන ගෙයක්\" කියලා කියනවා වෙනුවට, එයාගෙ හිත බොහොම සුළු වෙලාවකට ගැස්සෙනවා. ඒ, වෙස් මූණේ තියෙන භයානක ස්වභාවයට. ඉතින් කියන්න ගියපු දෙය කියාගන්න බැරුව, ඒක නිකංම මතක නැතුව යනවා. ඔන්න ඕක තමයි උපක්රමය. වෙස් මූණ දැකපු නැති කෙනා කියන්න ඕන දේ කියනවා. ඒ නිසා වෙස් මූණක් එල්ලපු පලියට එහෙම වෙන්නෙ නෑ. ඒ කෙනා වෙස් මූණ දිහා බලන්නත් ඕන. අනිත් අතට ඇස්වහ කටවහ කියන්නෙ මගේ අත්දැකීම් අනුව නම් අවිනිශ්චිතයි. හරියන වෙලාවලුත් තියෙනවා. හරියන්නෙ නැති වෙලාවලුත් තියෙනවා.\nඊළගට වීදුරු, ඉනිමං සහ අශ්ව ලාඩම්වලට සම්බන්ධ විශ්වාස තුනක් ගැන මතක් වුණා. මේ තුනම අපේ රටේ ඒවා නෙවේ. පිටරටවල්වලින් ආපු දේවල්. එකක් තමයි වීදුරුවක් බිදෙන එක, අසුභයි කියන විශ්වාසය. කෝප්පයක් වේවා, පිගානක් වේවා, කණ්ණාඩියක් වේවා, ජනේලයක් වේවා.... ඕනෑම වීදුරුවක්. එහෙම බැලුවොත් අපි ජීවත්වෙලා හිටපු කාලෙට අපේ අතින් කොච්චරක් නම් වීදුරු බිදෙන්න ඇතිද? මම කියවලා තියෙන විදිහට මේකත් මේ රෝමයේ ඉදලා ආපු විශ්වාසයක්. රෝමන්වරුලු මුලින්ම වීදුරු කණ්ණාඩි හදන්න පටන් ගත්තෙ. එයාලා විශ්වාස කළාලු වීදුරුවක් බිදුනොත්, අවුරුදු හතක් යනකන්ම අසුභයි කියලා. ඒ විශ්වාසය යුරෝපය හරහා ආසියාවට එනකොට අවුරුදු හත කෙසේ වෙතත්, අසුභයි කියලා කියන්න ගත්තා. වීදුරුවෙන් අපේ මූණ පේනවා නෙහ්? ඉතින් ඒ අය හිතුවා වීදුරුව සහ අපි අතරේ ලොකු බැදීමක් තියෙනවා කියලා. වීදුරුව බිම වැටුණම, වීදුරුව කෑලි කෑලි යනවා වගේ, ඒකෙන් අපේ ආත්මයත් කෑලි කෑලි වෙනවා කියලා එයාලා හිතුවා. සමහරු විශ්වාස කළා වීදුරුවෙන් මූණ බැලුවම පේන්නෙ අපේ ආත්මය කියලා. වීදුරුව බිදිලා කෑලිවලට ගියාම, ඒ අය හිතුවා දැන් වීදුරුවෙන් අපේ ආත්මයට එළියට එන්න බැරුව, අපේ ආත්මය සදාකාලිකවම හිරවෙලා ඉන්නවා කියලා.\nදැකලා තියෙනවා නේද නමන්න පුලුවන් ඉනිමං? ඒවා නැමුවම ත්රිකෝණයක් වගේ තමයි තියෙන්නෙ. එහෙම ඉනිමං යටින් යන්න එපා කියලා සමහරු කියනවා. මොකද ත්රිකෝණයෙන් සංඛේතවත් වෙනවා ජීවිතය. ත්රිකෝණයක් හරහා යනවා කියන්නෙ ජීවිතය හරහා යෑමක්. ඒ නිසා ඒක අසුභයි කියලා සමහරක් රටවල්වල මිනිස්සු විශ්වාස කරනවා. අපේ ගෙදරත් තියෙනවා එහෙම ඉනිමගක්. මම නම් ඒ ඉනිමග එහාට මෙහාට උස්සන් යන්නෙත්, ඉනිමග යට ඉදගෙන (ත්රිකෝණය ඇතුළෙ ඉදගෙන).\nසමහරු අශ්ව ලාඩමක් එල්ලනවා ගෙදර. ඒ ගෙදරට සුභ වෙන්න කියලා. ඒත් ඒ විශ්වාසයේ උත්පත්ති කතාව ඒ අය දන්නෙ නෑ. ඒක එන්නෙත් යුරෝපයේ ඉදලා. සමහරක් රටවල්වල අය විශ්වාස කළාලු අශ්ව ලාඩමක් එල්ලුවම, නපුරු මායාකාරියො බය වෙනවා කියලා. හැබැයි දැන් නම් ඇත්ත අශ්ව ලාඩම් වෙනුවට හැමෝම වගේ එල්ලන්නෙ අශ්ව ලාඩම්වල ආකෘති.\nආයිත් පොඩ්ඩක් අපේ රටේ මිත්යා විශ්වාසවලට එමුකො. ගෙවල්වල සීවලී හාමුදුරුවන්ගෙ රූප එල්ලන එකත් තේරුමක් නැති වැඩක් විදිහට තමයි මම නම් දකින්නෙ. සීවලී හාමුදුරුවන් කියන්නේ ගෞතම බුදු සසුනේ ලාභීන් අතර අග්රස්ථානයට පත් වුණු මහා ශ්රාවක හිමි නමක්. උන්වහන්සේ කලින් ආත්මවල ගොඩාක් දන් දුන්න නිසා, උන්වහන්සේ ගෞතම බුදු සසුනේ ඉපදුනාම ඒ පින් ඵලදුන්නා. ඒ නිසා උන්වහන්සේට සිව්පසයෙන් ලැබෙන්න තියෙන හැම දෙයක්ම, කිසිම අඩුවක් නැතුව ලැබුණා. ඒ තරම් පුණ්ය ශක්තියක් උන්වහන්සේට තිබුණා. දවසක් බුදුන් වහන්සේ ශ්රාවක පිරිසක් එක්ක සැරියුත් හාමුදුරුවන්ගේ සහෝදර හිමි නමව බලන්න දුර බැහැරකට වැඩම කළාලු. එහෙම යනකොට බොහොම දුෂ්කර පාරක් හම්බුණාලු. මේ පාර දිගේ සෑහෙන දුරක් යන්නත් තියෙනවා. ඉතින් හාමුදුරුවරුන්ට දානය ගැන ප්රශ්නයක් මතු වුණාලු. ඒ වෙලාවෙ තමයි බුදු හාමුදුරුවො, ආනන්ද හාමුදුරුවන්ගෙන් අහන්නෙ \"සීවලිත් අපිත් එක්ක ආවාද?\" කියලා. ආනන්ද හාමුදුරුවො \"එහෙමයි\" කිව්වම, බුදු හාමුදුරුවන් කියනවා \"එහෙනන් ඒ ගැන බය වෙන්න එපා\" කියලා.\nඉතින් මේ දුර ගෙවෙනකන්ම සීවලී හාමුදුරුවන්ගේ පුණ්ය මහිමය නිසා උන්වහන්සේටත්, බුදුන් වහන්සේ ප්රමුඛ ශ්රාවක පිරිසටත් දානය හම්බුනාලු හරි හරියට. බුදුන් වහන්සේට දානය ලැබෙන්නෙ නැතුව ගිහින් කුසගින්නේ හිටියත්, සීවලී හාමුදුරුවන්ට කවදාවත් කුසගින්නෙ ඉන්න ලැබුණෙ නෑලු. උන්වහන්සේ මිනිස්සු නැති පළාතකට ගියත්, කොහොම හරි දානය හම්බ වුණාලු.\nමේ නිසා අපේ රටේ බෞද්ධයොත් තම තමන්ගෙ ගෙවල්වල ඇතුල්වෙන තැන සීවලී හාමුදුරුවන්ගෙ රූපයක් එල්ලගෙන ඉන්නවා. අපේ අය හිතනවා එහෙම එල්ලගෙන හිටියම, අපිටත් ආහාර පානවලින් හිගයක් එන එකක් නෑ, අපිටත් හැමතිස්සෙම සැප සම්පත් උදා වෙනවා කියලා. ඒත් හිතට එකගව කල්පනා කරලා බලන්න, ඒක එහෙමද කියලා? බුදු හාමුදුරුවන් දේශනා කළේ \"තමන්ගෙ පිහිට තමාමයි\" කියලා. අපි මහන්සිවෙලා වැඩ කළොත්, ඒකෙ ප්රතිඵල විදිහට අපිට සල්ලිත්, ඒ හරහා කෑම බීමත්, අනිත් දේවලුත් ලැබෙනවා. කිසිම වැඩක් කරන්නෙ නැතුව, සීවලී මහ රහතන් වහන්සේගේ රූපයක් එල්ලන් හිටියම, අපිට සෞභාග්ය උදාවෙයිද? අනිත් අතට සීවලී හාමුදුරුවන් කියන්නෙ, මහ රහතන් වහන්සේ නමක්. උන්වහන්සේට වන්දනාමාන කරන එකේ වැරැද්දක් නෑ. ඒත් ලාභ ප්රයෝජන ලබාගන්න, එක එක දේවල් ප්රාර්ථනා කරන එක නම් ලොකුම ලොකු පවක්.\nඅපේ අය බෝධියට ගිහින් කරන්නෙත් ඔය වැඩේමයි. බුදු හාමුදුරුවන්ව බලන්න එන ගොඩක් අය, බුදු හාමුදුරුවන් නැති වෙලාවට හරිම දුකෙන් හැරිලා ගිහින් තියෙනවා. ඒ නිසා තමයි ආනන්ද හාමුදුරුවන්ට කියලා බෝධියක් රෝපණය කරන්නෙ. බුද්ධ දේශනය අනුව බෝධියෙන් සංඛේතවත් වෙන්නෙ බුදු හාමුදුරුවන්වයි. ඉතින් බුදු හාමුදුරුවො හිටියෙ නැති වෙලාවල්වලට උපාසක උපාසිකාවන් බෝධිය වන්දනාමාන කරලා ගියාලු. අද වුණත් අපි පන්සලට ගිහින් වදින්නෙ නිකංම නිකං ගහකට නෙවේ. අපේ බුදු හාමුදුරුවන්ට. ඒත් අපේ අය කරන්නෙ මොකක්ද? ඒ ගිහිල්ලත් එක එක සැප සම්පත් ප්රාර්ථනා කරනවා. බුදු හාමුදුරුවන් සියල්ල අත්හැරපු බෝධිය ළග ඉදගෙන, සියල්ල ලබා ගන්න ප්රාර්ථනා කරනවා.\nඅනිත් අතට සීවලී හාමුදුරුවන්ගේ පුණ්ය මහිමය ගැනත් ප්රශ්නයක් තියෙනවා. මම කලින් කිව්වනේ බුදු හාමුදුරුවො කුසගින්නෙ හිටියත්, සීවලී හාමුදුරුවන්ට එහෙම වෙලා නෑ කියලා. සීවලී හාමුදුරුවො ගොඩාක් දන්දීලා පිං කරලා තියෙනවා. ඒක ඇත්ත. හැබැයි සීවලී හාමුදුරුවෝ කොච්චර දන්දීලා තියෙනවද, ඊට වඩා දස දහස් ගුණයක් වැඩියෙන් බුදු හාමුදුරුවන් දන්දීලා තියෙනවා. ඒක උන්වහන්සේ සාරසංඛෙයිය කල්ප ලක්ෂයක් තිස්සෙ කළා කියලා තමයි බෞද්ධයින්ගේ විශ්වාසය. මේ සංසාරය පුරාවටම උන්වහන්සේ කෑම බීම විතරක් නෙවේ, ඇස් ඉස් මස් ලේ වගේම, තමන්ගේ ශරීරයත් පූජා කරලා තියෙනවා. ඒක අමතක කළත් බුදු කෙනෙක් වෙන්න බෑ, දාන පාරමිතාව පුරන්නෙ නැතුව. 100%ක්ම දාන පාරමිතාව පිරුවොත් තමයි බුදු කෙනෙක් වෙන්න පුලුවන්. ඒ නිසා ඒ කතාවෙත් පුංචි ගැටළුවක් නැත්තෙමත් නෑ. අනිත් අතට බුද්ධ පරිණිර්වානය සිද්ධ වෙලත්, දැන් අවුරුදු 2500කටත් වඩා වැඩියි. ඒත් අදටත් බුදු හාමුදුරුවන්ට උදේ, දවල්, රෑ නොවරදවාම දානය ලැබෙනවා.\nතව මිනිස්සු අතරේ වේගයෙන් ප්රචාරය වෙන කොළයක් තියෙනවා. A4 කොළයක, කළු සුදු පාටින්, සිංහල අකුරෙන් දෙපැත්තම මුද්රණය කරලයි තියෙන්නෙ. එක පැත්තක පානදුරේ ප්රසිද්ධ බුදු පිළිමෙ පුංචි පින්තූරෙකුත්, ධර්ම චක්ර දෙකක පින්තූර දෙකකුත් තියෙනවා. \"මෙය බුද්ධියෙන් කියවන්න !\" කියලා තමයි පටන් ගන්නෙ. නාගරාජයෙක් ගැන තමයි තියෙන්නෙ. ඒ කොළය පිටපත් කර කර බෙදා හරින්න කියලත්, එහෙම වුණේ නැත්නම් කරදරවලට මුහුණ දෙන්න වෙනවා කියලත්, එහෙම ක්රියාත්මක වුණු සහ නොවුණු අයට අත්වුණු හොද සහ නරක විපාක ගැනත් ඒ කොළයේ සදහන් වෙනවා. ගොඩක් අය බයවෙලා මේක පිටපත් කරලා බෙදා හරිනවා. මේකත් අමුම අමු බොරුවක්. මේක ගැන මම ගොඩක් අධ්යනය කරලා සවිස්තරාත්මකව ලිපියක් ලිව්වා ඒ දවස්වලම. ඒ නිසා ඒක ගැන ආයිත් සදහන් කරන්න අදහසක් නෑ. ඔයාලට පුලුවන් පහළ බොත්තම හරහා ඒ ලිපිය කියවන්න.\nසමහරු හිතනවා අලීන්ගේ බඩ යටින් රිංගුවම වස් දොස් දුරුවෙනවා කියලා. මේකත් අමුම අමු මිත්යා මතයක්. ඇත්තටම සතෙකුට පුලුවන්ද අපිට අනාගතයේදී වෙන්න තියෙන විපත්ති දුරු කරන්න? ඉතින් අපේ මෝඩ වැඩිහිටි අය, හයක් හතරක් නොතේරෙන පුංචි බබාලත් උස්සගෙන අලීන්ගෙ බඩ යටින් යනවා. මම මේ ගැන අපේ අලි විශේෂඥයෙකුගෙනුත් ඇහුවා. එයා දුන්නෙ මෙන්න මේ වගේ උත්තරයක්. \"ඒක නම් බොරු කතාවක්. මනුස්සයෙක් බය උනාම ඇඟේ සමේ තියෙන ග්රන්ථිවලින් පෙරමෝනයක් වගේ රසායනික ද්රව්යයක් ශ්රාවය වෙනවා. මේ නිසා තමයි අලියා දැනගන්නේ අපි බයවෙලා කියලා. අලියාගේ බඩ යටින් යන්න යන්න අපිට ඒ දේ හුරු දෙයක් වෙනවා. එතකොට අර පෙරමොනය ශ්රාවය වෙන්නේ නෑ. ඒ නිසා බය ගතිය නැති වෙනවා. අලියෙක්ට බය නෑ කියන්නේ ඉතිං ඊට වඩා අඩු තව ගොඩක් අයට බය නෑ කියන එක. මේ බය ඇතිවීම නවත්වන්න තමයි අලියාගේ බඩ යටින් යන්නේ. ඒත් අද කාලේ ග්රහ අපල දුරුවෙන්න ඒවා මේවා කිය කියා යනවා. ඔය ක්රියාවලිය ඇතිවෙලා තියෙන්නේ අලි බලන කෙනාට මුදල් උපයාගන්න උවමනාව නිසා. අලියාගේ බඩ යටින් ගියාම දෙන මුදලෙන් ඒ අය තමන්ගේ ඕනා එපාකම් සපුරාගන්නවා. ඒකයි මේ සම්ප්රදාය ඇතිවෙලා තියෙන්නේ. හැබැයි මම අර මුලින් කිව්ව හේතුව විද්යාත්මකව සනාථ කරලා තියෙනවා.\"\nමට අවුරුදු 6ක් 7ක් විතර පුංචි කාලෙ පුංචි නළාවක් තිබුණා. ඒක ප්ලාස්ටික් නළාවක්. මම ඉතින් ඕක රෑට පිඹිනවා. ඒ කාලවල්වල අපිට වෙන කරන්න වැඩක් තිබුණෙත් නෑ නෙහ්. ඕක පිඹිනකොට අම්මා බනිනවා \"මේ මහා රෑ නලා පිඹින්න ගන්න එපා. රෑට නළා පිඹිනකොට, ගෙදර ඇතුළට නයි එනවා\" කියලා. අම්මා එහෙම කිව්වෙ නයි නටවන අය ගැන හිතලා. එහෙම ගත්තම ඉතින් අපේ රටේ නයිවලින් භාගෙට භාගයක්ම ඉන්න ඕන පන්සල්, දේවාල, කෝවිල් ඇතුළෙ.\nනයි නටවන මනුස්සයාගෙ නයා නැටුවට, අනිත් නයි නළා සද්ධවලට නටන්න අපේ ගෙවල් අස්සට එන්නෙ නෑ. අනිත් අතට නයි නටවන මනුස්සයා කරන්නෙත් පොඩි උපක්රමයක්. නයි නටවන මනුස්සයා නළාව පිඹින ගමන් අත් දෙක එහාට මෙහාට හොල්ලනවා. නයත් ඉතින් ඒ මනුස්සයට ගහන්න ඉලක්කය අරගන්න, මනුස්සයගෙ අත් දෙක වැනෙන වැනෙන පැත්තට වැනි වැනී ඉන්නවා. මනුස්සයා නලා පිඹින එක නතර කරලා, අත් දෙක වනන එකත් නතර කළාම, අත් දෙක ඉලක්ක කර කර හිටපු නයත් වැනෙන එක නතර වෙනවා. ඇත්තටම නයා වැනෙන්නෙ අර මිනිහගෙ අත් දෙක අනුව. ඒ වැනිල්ල අපිට පේන්නේ නර්තනයක් විදිහට. ඒත් ඇත්තටම නයා නටන්නෙ නෑ.\nඒ වගේම අපේ ගෙදර අයගෙ තවත් නීතියක් තියෙනවා. ඒ තමයි රෑට නියපොතු කපන්න දෙන්නෙ නෑ. එහෙම කරන්න හොද නෑලු. අදටත් රෑක නියපොතු කප කප ඉන්නවා දැක්කොත්, ළගට ඇවිල්ලා දොස් කියනවා. මේකත් අපේ රටට එන්නෙ ජපානය වගේ විදේශීය රටවල් හරහා. ඒ මිනිස්සු විශ්වාස කළා රෑට නියපොතු කැපුවොත්, තමන්ගේ දෙමාපියන්ගේ මරණය තමන්ට දකින්න වෙන්නෙ නෑ කියලා. ඒකෙන් කියවෙන්නෙ ඊට කලින් තමන් අකාලයේ මැරිලා යනවා කියලයි.\nඒ අය විශ්වාස කළා නියපොතුවලත් තමන්ගෙ ආත්මය තියෙනවා කියලා. ඒක කැපුවොත් රෑට ඒ ආත්මය නපුරු ආත්මයක් විදිහට ඇවිත් තමන්ට නපුරුකම් කරනවා කියලත්, නියපොතු කැපුවම පාන්දර 3.00න් පස්සෙ නපුරු බලවේග ආකර්ශනය වෙනවා කියලත් ඒ අය විශ්වාස කළා. මේ අතරෙ තවත් කතාවක් තියෙනවා. ඒ කාලෙ අද වගේ නියපොතු කපන්න ක්රමවත් උපකරණ තිබ්බෙ නැති නිසා, ඒ කාලෙ අය නියපොතු කපලා තියෙන්නෙ පිහි වගේ හොදටම මුවහත් වුණු, ලොකු ආයුධවලින්. විදුලි බලයත් හොයාගෙන නැති නිසා, රාත්රී කාලයේදි එයාලා නියපොතු කපලා තියෙන්නෙ හද එළියෙන්. නැත්නම් ගිනි මැලයක් ගහලා. ඒ නිසා හරියට පේන්නෙත් නෑ. එහෙව් එකේ පිහිය ලිස්සුවොත්, ඇගිල්ලම කපලා යනවා. ඒකට විෂබීජ ගියොත් මරණය ළගා වෙනවා. ඒ නිසා ඒ අය රෑට නියපොතු කපන එකෙන් වැළකුණා.\nඅපි පුංචි කාලෙ ඉස්කෝලෙදි මේසවලට, පුටුවලට, කෑමවලට විතර නෙවේ ඇස් පිහාටුවලටත් රණ්ඩු වුණා. ඒ කාලෙ පුංචි ළමයි අතරේ විශ්වාසයක් තිබුණා, ඇස් පිහාට්ටක් වැටුණම, ඒක දිහා බලාගෙන ප්රාර්ථනාවක් කරලා උඩ දැම්මම, ඒක ඇත්තක් වෙනවා කියලා. අපිත් නොතේරුම්කමට එහෙම කරපු අවස්ථා තිබ්බා. ඒ විශ්වාසය පුංචි ළමයින්ට කොහොම ආවද දන්නෙ නෑ.\nමේ විශ්වාසයේ උච්ඡතම අවස්ථාව විදිහට මම දකින්නෙ පූජනීය ස්ථානවල කාසි විසික් කරලා කරන ප්රාර්ථනා. මේ දේ ගොඩක්ම දකින්න තියෙන්නෙ පරණ නටබුන් වුණු පන්සල්වල. ගොඩක් අය සිරිපතුල් ගල්වලට, පොකුණුවලට, සදකඩ පහණ්වලට, සෙල්ලිපිවලට, පිළිමවලට කාසි විසික් කරලා එක එක දේවල් ප්රාර්ථනා කරනවා. මේවට නම් කොහෙන් හිනා වෙන්නද කියලා හිතාගන්න බෑ. මොකද නටබුන් කියන්නෙ පැරණි ඉදිකිරීම්වල ශේෂ වුණු කොටස්වලට මිසක්, ප්රාර්ථනා ඉෂ්ඨ කරන දේවල්වලට නෙවේ. තව සමහරු පන්සල්වල තියෙන ලොකූ ගල්වලට පුංචිම පුංචි කෝටු කෑලි හේත්තු කරලා තියෙනවා. ඒ අය විශ්වාස කරනවා ඒ චූටි කෝටු කෑලි නිසා මොනම හේතුවක් නිසාවත් ඒ ගල පන්සල පැත්තට පෙරලිලා, විනාශයක් වෙන එකක් නෑ කියලා.\nඊළගට ගොඩක් දෙනා විශ්වාස කරනවා මිනී පෙට්ටිය ගෙදරින් එළියට ගෙනියනකන්ම බරයි. ගෙදරින් එළියට ගෙනාවායින් පස්සෙ බර නැති වෙනවා. ඒ මළ මිනියට අරක්ගෙන හිටපු ආත්මය, මිනිය ගෙදරින් එළියට ගන්නවත් එක්කම, මිනියෙන් චුත වුණු නිසා කියන මතය. මේක අපිට ප්රායෝගිකව කරලා බලන්න පුලුවන්. මොකක් හරි බර දෙයක් උස්සලා ටික දුරක් අරගෙන ගිහින් බලන්න. ඒ දේ උස්සලා, භාගයක් දුර යනකන්ම අපිට දැනෙන්නෙ ලොකු බරක්. හැබැයි ටික දුරක් අරගෙන යද්දි ඒ බර ටික ටික නැතිවෙනවා. හේතුව තමයි, ඒ වස්තුව උස්සනකන්ම අපේ ඇග දන්නෙ නෑ, ඒ වස්තුවට තියෙන්නෙ මොන වගේ බරක්ද කියන එක. ටික දුරක් බර අරගෙන යනකොට, අපේ ඇග නිකන්ම ඒකට හැඩ ගැහෙනවා. වස්තුවේ බර එහෙම්මමයි. ඒත් අපිට දැනෙන්නෙ ඒ බර අඩු වුණා වගේ.\nඉතින් ඔව්වා තමයි දැනට මට තියෙන අත්දැකීම්. ඉස්සරහටත් ගොඩක් අත්දැකීම් ලැබෙයි. ඒ වගේම අමතක වුණු ඒවත් මතක් වෙයි. ඒ ඔක්කොම දාලා, මේ ලිපිය දිගටම යාවත්කාලීන කරගෙන යන්න තමයි අදහස. ඒ නිසා දිගටම රැදිලා ඉන්න වෙයි. දවසක් මේ දේවල් ගැන මගේ යාලුවෙක් එක්ක සාකච්ඡා කළාම, ඒ යාලුවා මට මෙහෙම දෙයක් කිව්වා.\n\"අපි හිතමු කෙනෙක් ඉන්නවා. මෙයාට හිතෙනවා එක්තරා මිත්යා විශ්වාසයක් නිසා මෙයාට විපතක් වෙන්නයි යන්නෙ කියලා. බැරි වෙලාවත් මෙයා පාරේ යන කොට බස් එකකට හැප්පුනොත්, මෙයා නිගමනය කරනවා ඒක වුණේ ඒ මිත්යා විශ්වාසය නිසා කියලා. එයා ඒක හිතෙන් අයින් කරලා 'මට කරදරයක් වෙන්නේ නැහැ' කියලා තමන් විසින් තමන්වම සනසා ගන්න හදනවා. මෙතනදි අමතක වෙනවා වෙනුවට නැවත නැවත අවිඥාණිකවම මතකයට නැගීමක් සිදුවෙනවා. මේ හේතුවෙන් එදිනෙදා සිදුවන අහඹු සිදුවීම් පවා වෙන්නේ මේ මිත්යා විශ්වාසය නිසයි කියන සිතුවිල්ල අදාළ පුද්ගලයා තුළ පහළ වෙන්න පුලුවන්. ඉතින් කෙනෙක්ට ඇතිවන අධික බය නිසා ඔහුට හෝ ඇයට යම් හානියක් වෙන්න තියන ඉඩකඩ වැඩියි. අධික කම්පනයට ලක්වෙන කෙනාට හදවත් රෝග, අධික උණ ගතිය, ආහාර අරුචිය, නින්ද නොයාම, මායාවන් පෙනීව, හැඟීම් දැනීම් අවුල්වීම වගේ ගොඩක් ලෙඩ රෝගවලට ගොදුරු වෙන්න පුලුවන්. ඉතින් මෙතනදි වෙන්නෙත් පුද්ගලයෙක් අධිකව විශ්වාස කරන මතයක් උපයෝගී කරගෙන, ඒ කෙනාගෙ බය අවුස්සලා, මානසිකත්වය අවුල් කරලා, ඒ අයව පීඩාවට පත් කිරීමක් කියලා අපිට තර්ක කරන්න පුලුවන්. ඒත් එයා මීට කලින් දවසක හැප්පුනොත් නිගමනය කරනවා එහෙම වුණේ රියදුරාගේ තියෙන නොසැළකිලිමත්කම නිසා කියලා.\"\nඉතින් මටත් කියන්න තියෙන්නෙ ඒ දේම තමයි. හැබැයි මෙතනදි මම මෙහෙම දෙයකුත් කියන්න කැමතියි. මම මෙතනදි කිව්වෙ නෑ මන්තර කියන්නෙ මිත්යාවක් කියලා. හේතුව මට තාමත් ඒ ගැන පක්ෂව හෝ විපක්ෂව කරුණු දක්වන්න දැනුම සහ අත්දැකීම් නෑ. හැබැයි මම කිව්වා කිඹුහුමක් යන එක අසුභයි කියන දේ මිත්යාවක් කියලා. හේතුව මට ඒ ගැන අත්දැකීම් තියෙනවා. මම කිව්වෙ නෑ බන්ධනයක් කරනවා කියන්නෙ මිත්යාවක් කියලා. හේතුව මට තාමත් පක්ෂව හරි විපක්ෂව හරි කරුණු ලියන්න දැනුමක් සහ අත්දැකීම් නෑ. හැබැයි මම කිව්වා පොල්කිච්චෙක් ඇති කරපු පලියට මිනිස්සු මැරෙන්නෙ නෑ කියලා. හේතුව මට ඒ ගැන අත්දැකීම් තියෙනවා. ඉතින් මට මෙතනදි ඕන වුණේ මම ලබලා තියෙන අත්දැකීම් අනුව කරුණු දක්වන්න. අනිත්වා ගැන අත්දැකීම් සහ හරියාකාර අධ්යනයක් කරන්නෙ නැතුව එක පාරටම කියන්න බෑ බොරුයි කියලත්. මොකද බුද්ධ දේශනාව අනුව ගත්තොත් (විශේෂයෙන්ම අභිධර්ම පිටකය) තාමත් විද්යාවට අහු වුණු නැති ගොඩාක් දේවල් මේ විශ්වයේ තියෙනවා. ඒ වගේම අනිත් අතට \"ලූලා නැති වලට කණයා පණ්ඩිතයාලු\" කියනවා වගේ \"විද්යාව නැති කලට, මිත්යාව රජ කරනවා\". ඒ නිසා මේක ගොඩක් සිහි නුවණින්, හරිම පරිස්සමෙන්, තෝරලා බේරලා සාකච්ඡා කරන්න ඕන මාතෘකාවක්.\nවිනෝදයටත් එක්ක ලිපිය ඉවර කරන්න කලින් මේ වගේ දේවල් නිසා අපිට මුහුණ පාන්න වුණු අත්දැකීම් ටිකකුත් ලියලම ඉවර කරන්න හිතුනා. එක දවසක් අපිට එක්තරා ව්යාපෘතියකට ගොඩාක් දුර යන්න වුණා. ඉතින් අපි හිතුවා පාන්දර 2.00ට පිටත් වෙන්න. හැබැයි පිටත් වෙන්න කලින් දවසෙ රෑ 10.00ට විතර එක්කෙනෙක්ගෙ ගෙදරින් කිව්වා \"පාන්දර 12.10න් පස්සෙ රාහු කාලය උදා වෙනවා. ඒ නිසා රාහු කාලයට කලින් පිටත් වෙන්න\" කියලා. ඉතින් පාන්දර 2.00ට විතර පිටත් වෙන්න තිබ්බ එක, කලින් දවසෙ රෑ 11.45ට පිටත් වෙමු කියලා තීරණය වුණා. හැමෝම 12.00 වෙනකොට ආවා. ඒත් එක්කෙනෙක් ආවෙ නෑ. ඔන්න දැන් 12.05ත් වුණා. ඒ කෙනාට කතා කරලා බැලුවම, එයා එන්න තව විනාඩි 30ක්වත් යනවලු. ඒත් තව විනාඩි 5කින් රාහු කාලය ලබනවා. ඉතින් මොකද වුණේ දන්නවද? හැමෝම වෑන් එකට නැගලා, පිටත්වීම සංඛේතවත් කරන්න මීටර 50ක විතර දුරක් ඉස්සරහට ගිහින්, අර කෙනා එනකන් එතන නවත්තන් හිටියා.\nදෙසැම්බර් 31 පරණ අවුරුද්ද ඉවරවෙලා, ජනවාරි 01 අලුත් අවුරුද්ද ලබනකොට, අපේ ගෙදර ගොඩක් වෙලාවට රණ්ඩු. ඒ ඉතින් එක එක විශ්වාස නිසා. දවසක් දෙසැම්බර් 31 රෑ 11.45ට විතර රෑට කෑම කන්න ගත්තා. අම්මා කිව්වා 11.59 වෙනකොට ඉවර කරන්න කියලා. කලින් අවුරුද්දෙ කෑම, අලුත් අවුරුද්දෙ කන්න හොද නෑලු. ඔන්න ඉතින් රණ්ඩුවක්..... තව දවසක් මතකයි දෙසැම්බර් 31 රෑ 11.59 කිට්ටු කරද්දි මට වැසිකිලි යන්න ඕන වුණා. ඒත් ජනවාරි 01 ලබලත්, විනාඩි කිහිපයක් යනකන් ඒ වැඩේ කරන්න දුන්නෙ නෑ. මොකද දෙසැම්බර් 31 වැසිකිළියට ගිහින්, අලුත් අවුරුද්දෙ ජනවාරි 01 වෙනිදා එළියට එන එක, ඒ තරම් සුභ නෑලු.\nරස්සාව කරනකොටත් අපිට සමහරක් මිත්යා මතවලට නෑඹුරු වුණු අය හම්බවෙනවා. එක දවසක් සංචාරක කර්මාන්තය සම්බන්ධ වෙබ් අඩවියක එක්තරා අයිකනයකට Google Navigation ලාංඡනය දැම්මා. ඒ අයිකනයේ පහළ කොටස තියෙන්නෙ හරියට පහළට යන ඊතලයක් විදිහට. ඒ වෙබ් අඩවියේ සේවාදායකයා කතා කරලා මට කිව්වා \"ඇයි එහෙම එකක් දැම්මෙ? වහාම ඒක ගලවන්න. අග කොටස පහළට යන ඊතලයක් විදිහට තියෙන්නෙ. ඒක හරිම අසුභ ලකුණක්\" කියලා. පස්සෙ බැලින්නම් ඒ කෙනා, තරුණ මැණික් ව්යාපාරිකයෙක්.\nඅවසාන වශයෙන් මේ මැතකදි වුණු සිද්ධියකුත් කියන්නම්. අපේ සේවාදායකයෙකුට දවස් පහක් ඇතුළත වෙබ් අඩවියක් හදාගන්න ඕන වුණා. අපි ඉතින් හතරවෙනි දවස වෙනකොට හදලා දුන්නා. පස්වෙනි දවසෙ දවල් මේ මනුස්සයා පිටු දෙකක විතර කොළයක් පිරෙන්න වෙනස්කම් ලැයිස්තුවක් කිව්වා. ඊට පස්සෙ කියපි \"අද හොද නැකතක් තියෙන දවසක්. කොහොම හරි මට Website එක අදම ඉවර කරලා දෙන්න. අදම Launch කරන්න ඕන. නැත්නම් ආයිත් ලබන මාසෙ අහවල් දවස වෙනකන් ඉන්න වෙනවා\" කියලා. කොහොම හරි ඉතින් අන්තිම මොහොතෙ නිසා අපිට ඒක සම්පූර්ණ කරගන්න බැරි වුණා. දැන් ඉතින් එයාට හොදටම මළ පැනලා. අපිට අවුරුදු 100කට ඇති වෙන්න හොදවැයින් දේවල් ගොඩක් කිව්වා. ඊට පස්සෙ කිව්වා තව මාස එක හමාරකින් දාන්න කියලා. ඊට සතියකට පස්සෙ ඔන්න ආයිත් සුභ නැකතක් තියෙන දවසක් හොයාගෙන කොහොම හරි. අපිට එදාට මේක දාන්නලු, උදේ 9.00 සහ 10.00 අතර. වැඩේ කියන්නෙ එදා අපි නිවාඩු. එදා විශේෂ දවසක්. ඒ තමයි වෙසක් දවස. ඒත් මේ යකාගෙන් වදේ. අපි මොකක්ද දන්නවද කළේ? අපි කළේ වෙසක් දවසට කලින් දවසෙම ඒ වෙබ් අඩවිය අන්තර්ජාලයට මුදා හැරලා, ගෙදර ගියා. ඒත් අපේ සේවාදායකයා නම් වෙබ් ලිපිනයට පිවිසෙන්න නැකැත් දවසෙ, නැකැත් වෙලාව එනකන්ම හිටියා. එයා හිතුවෙ අපි ඒ වෙලාවෙම ඒක දැම්මා කියලා."}
{"text": "Introduction to social problems\nWhat is a social problem ?\nසමාජයේ පවතින කිසියම් තත්වයක් හේතුවෙන් සමාජයේ සිටින බොහෝ දෙනකුගේ යහපැවැත්ම ඉෂ්ඨ කර ගැනීමට නොහැකි වීම හේතු කොට ගෙන එම තත්වය සමාජ ප්රශ්නයක් බවට පත්වේ .\nමෙම සමාජ ගැටළු නිරන්තරයෙන් සමාජ ප්රතිචාර දක්වමින් සිදු වේ.\nDefinition of social problems\n· සමාජ ප්රශ්න යනු, සමාජයේ පවතින තත්වයන් සමුහයක් සහ ගැටළුකාරී චර්යාවන් මගින් සමාජයේ ඇතිවන විසංවිධාන තත්වය නිසා ඇතිවන ප්රකාශිත තත්වයකි. එම නිසා මෙම තත්වය වෙනස් කිරීමට සමාජය විසින් නිරන්තරයෙන්ම මෙම ගැටළුව පිළිබද ප්රතිචාර දක්වයි.\n· මුලික වශයෙන් සමාජ ගැටළු වල අන්තර්ගත වන්නේ සමාජයට අහිතකර සමාජ තත්වයන් වේ. එම තත්වයන් සමාජ ගැටළු තුලින් නිරුපනය වේ.\n· සමාජ ගැටළු සහ සමාජ ප්රශ්නයක් සෘජුව හෝ වක්රව සමාජයට බලපෑ හැක. සමාජයේ සියලු දෙනාටම හෝ බහුතරයකට බලපෑ හැක. එතුලින් ජීවත්වීමේ නිදහස නැතිව ගොස් ඇත.\n· සමාජ ගැටළු හදුනා ගැනීමේ ආකාර දෙකක් ඇත. ( සමාජ ගැටළුවක් වීම / පෞද්ගලික ගැටළුවක් වීම. ) මේවා , ගැටළුව බලපාන ලද සංඛ්යාවට අනුව තීරණය කල හැක.\n· මෙම සමාජ ගැටළු සදහා හේතු මනෝ විද්යාත්මක නම් එය පෞද්ගලික ගැටළුවකි. සමාජයේ බලපෑම මත ඇති වූ ගැටළුවක් නම් එය සමාජ විද්යාත්මක ගැටළුවකි.\n· සමාජීය විද්යාඥයින්ට අනුව බොහෝ පෞද්ගලික ගැටළුත් සමාජ ගැටළු ලෙස මතුව ඇති බව හදුනා ගෙන ඇත.\n· C. Wright Mills නැමති සමාජ විද්යාඥයා Sociologicle Imagination ( සමාජ විද්යා පරිකල්පනය ) නමැති සංකල්පය මගින් සමාජ බලවේග පුද්ගලයාට බලපෑම් කරන්නේ කෙසේද යන්න පෙන්වා දී ඇත .\nSociologicle Imagination\n· සමාජ ගැටළුවක් තෝරා ගැනීමේදී සමාජ ගැටළුව තුලට ගොස් හා ඉන් පිටතට ගොස් බලන ආකාරය ( සිතුවිලි , අභිප්රේරණ , පෞරුෂ ලක්ෂණ පරික්ෂා කිරීම .)\n· සමාජ විද්යාඥයින් විසින් මෙම එළඹුම පරික්ෂා කිරීමේදී දිගු කාලයක් ගතවුවත් , අත්දැකීම් කෙතරම් පුද්ගලික උවත් ගැටළු වලට හේතුව පුද්ගලික හැසිරීම් සදහා සමාජීය හේතු රාශියක් බලපා ඇති ආකාරය හදුනා ගැනීම .\n· සමාජ ගැටළු පවතින්නේ පුද්ගලයාට පරිබාහිරවය. මෙම බලවේග සමාජ සම්බන්ධතා ලෙස පෙන්නුම් කෙරේ .\nසමාජීය කරුණු, සමාජ ගැටළු වීම සදහා බලපෑමට Sociologicle Imagination නමැති සංකල්පය උදව් වේ.\n· Emil Durkime 19 වන සියවසේ යුරෝපයේ ඇති වූ සියදිවි නසා ගැනීම පිළිබද සිදු කරන ලද සමාජ විද්යාත්මක අධ්යනයේදී හෙළි වු හේතු ලෙස, විවිධ රටවල සියදිවි නසා ගත් අය විවිධ අනුපාතයන් වලට අනුව සියදිවි නසා ගත් බවත්, විවිධ හේතු මේ සදහා ඉවහල් වූ බවත් පෙන්වා දෙන ලදී. සමාජ අනුකලන න්යාය මේ අනුව ගොඩ නගා ඇත.\nNature of social problems\nඒ ඒ කාල වල සිටි මිනිසුන් සමාජ ගැටළු විවිධ ලෙස නිර්වචනය කර ඇත. සමාජයට අහිතකර තත්වයන් ඉවත් කිරීම සමාජ ගැටළුවක් තුලින් නිරුපනය වේ. සමාජ ගැටළු තුල විෂයගත පදනමක් ඇත. සමාජයට අයත් මිනිසුන්ගේ තීරණ මත සමාජ ගැටළු නිර්මාණය වේ.\nClaims Making\n· ගැටළුවකට ලක්වන පුද්ගලයන් ඒ තුල සිට ප්රතිචාර දැක්වීම සිදු වේ. එයට අදාල රජයේ නිලධාරීන්ට දැන්වීම මෙමගින් සිදු වේ.\n· මෙහි පළමු පියවර නම් කිසියම් ආකාරයක සිද්ධියක්, මතයක් ලෙස ගොඩ නගා සමාජ ප්රශ්නයක් ලෙස ඇගවීම. පවතින තත්වය පිළිගත නොහැකි තත්වයක් බව ඒත්තු ගැන්වීම. සාමාන්ය පුද්ගලයින් හට මෙම ප්රතිචාර මගින් ඵලදායි බලපෑමක් සාමුහික එකතුවීම තුලින් සිදු කල හැක .\nSocial problems - Eight Assertions\nසමාජ ගැටළු පිළිබද පොදු ලක්ෂණ 8 ක් හදුනාගෙන ඇත.\n1. සමාජ ප්රශ්න ඇති වන්නේ සමාජය ක්රියාත්මක වන ආකාරය අනුව වේ.\nසමාජ ප්රශ්න පුද්ගලික අඩුපාඩු තුලින් සිදුවීම අඩු අතර , වැඩි වශයෙන් සිදු වන්නේ සමාජ සංසිද්ධියක් ලෙස ක්රියාත්මක වීමය .\n2. සමාජයේ සිටින නරක මිනිසුන් නිසා සමාජ ගැටළු ඇතිවීම සිදු වේ. බරපතල අපරාධ අන් අයට හිරිහැරයක් වේ.\n3. සමාජ ගැටළු සමාජීය වශයෙන් නිර්මාණය වේ. කිසියම් ගැටළුවක් සමාජ ගැටළුවක් බවට තීරණය කරන්නේ මිනිසුන් විසිනි\n4. සමාජ ප්රශ්න පුද්ගලයින් විවිධ ආකාරයට තේරුම් ගනී. සමාජයේ සිටින විවිධ කොටස් සමාජ ප්රශ්න විවිධ ආකාරයට නිර්වචනය කිරීම සිදු වේ.\n5. සමාජ ගැටළු නිර්මාණය වීම කාලයෙන් කාලයට වෙනස් ස්වරුපයක් ගනී.\n6. සමාජ ගැටළු වලට බලපෑ හේතු ලෙස ඇගයුම් වගේම පොදු වූ විෂය මුලික සාධකද බලපා ඇත.\n7. බොහෝ සමාජ ගැටළු වලට විසදුම් ලබා දිය හැකි වුවත් සියලු ප්රශ්න විසදිය නොහැක.\n8. බොහෝ සමාජ ප්රශ්න එකිනෙකට සම්බන්ධ වේ. ඒ තුල අන්තර් සම්බන්ධතා ඇත.\nAnalyzing social problems\n1. කෘත්යවාදී විග්රහය - Structural functional approach\n2. ගැටුම් ප්රවේශය - Social conflict approach\n3. සංකේතාත්මක අන්තර්වාදී ප්රවේශය - Symbolic interaction approach\nStructural functional approach\nසමාජ ව්යුහය තුල ඇති ආයතන වල ක්රියාකාරිත්වයේ ස්වභාවය අනුව සමාජ ගැටළු නිර්මාණය වේ.\nSocial conflict approach\n· සමාජ ප්රශ්න වලින් තොර සමාජ පද්ධතිය පවත්වා ගැනීමෙන් සමාජය පවත්වා ගත හැක. ඒ අනුව ඉහත න්යායෙන් සමාජ ක්රමය නිර්වචනය වේ. සමාජය තුල ඇති අසමාන පද්ධති නිසා සමාජ ගැටළු ඇති වේ.\n· සමාජය කොටස් දෙකකට ඇති / නැති ආකාරයෙන් බෙදේ . මෙමගින් සමාජ ගැටළු ඇති වේ.\n· ගැටුම්වාදීන්ට අනුව දුප්පත්කම අපරාධ ඇති කරයි.\n· විසදුම් ලෙස විප්ලව කිරීමෙන් සමාජ ගැටළු අවම කරගත හැක.\n· සමාජවාදී අර්ථ ක්රමයක් ඇති කිරීමෙන් ඇති /නැති පරතරය පමණක් නොව සුදු / කළු භේදය, පුමිතිරි බව හා වෙනත් සංස්කෘතික සාධක වල බලපෑමද අවම කරගත හැකි බැව් , ගැටුම්වාදී සමාජ විද්යාඥයින් පෙන්වා දී ඇත .\nSymbolic interaction approach\n· මිනිසුන් පුද්ගලයින් වශයෙන් හැසිරෙන ආකාරය මෙම න්යායෙන් අවබෝධ වේ.\n· සමාජය විග්රහ කරනුයේ පුද්ගලයන් අතර සිදුවන අන්තර් ක්රියාවෙනි .\n· සමාජ ගැටළු අධ්යනයදී ක්රම දෙකක් යොදා ගැනේ.\nI. කුමන ආකාරයට සමාජ ගැටළු පැතිරී ඇත්ද යන්න සෙවීම.\nII. කොහොමද සමාජ ගැටළු සමාජ ප්රශ්නයක් ලෙස නිර්වචනය කරන්නේ\n· ඉගෙනුම් න්යාය - සමාජ ගැටළු වලට හේතු සමාජ ඉගෙනුම් ක්රියාව මගින් උගෙන ගනී.\n· ලේබල්වාදී න්යාය - සමාජ ප්රශ්නයකට මැදිවූ අයකු හංවඩු ගැසීම තුල නැවත වැරදි කිරීමේ හැකියාව ඇතිවීම මගින් වෙනත් වැරදි කිරීමටද මෙම න්යාය බලපා ඇත."}
{"text": "විශ්වාසභංගයක් ගෙන ආ යුත්තේ ආණ්ඩුවට විරුද්ධව නොව විපක්ෂයට විරුද්ධව බව ඇමැති කබීර් හෂීම් මහතා සඳහන් කරයි.\nවිපක්ෂය තම කාර්යය නිසියාකාරයෙන් ඉටු නොකිරීම සම්බන්ධයෙන් පක්ෂයට විරුද්ධව මෙම විශ්වාසභංගය ගෙන ආ යුතු යැයිද ඔහු කියා සිටියේය.\nඋත්සවයක් අවසානයේදී මාධ්ය වෙත අදහස් පළ කරමින් ඔහු මෙම අදහස් පල කලේය.\nආණ්ඩුව පෙරළීමට අවස්ථා කිහිපයකදීම විපක්ෂ උත්සාහ කලත් මෙවර බෝම්බය මූලික කරගෙන හෝ ආණ්ඩුව පෙරළා දැමීමට උත්සාහ දරන බවද ඔහු පැවසීය."}
{"text": "උරුවෙල කස්සප මහ රහතන් වහන්සේ මහ පිරිස් ඇති භික්ෂුන් අතුරෙහි අග්රස්ථානය ලැබූ සේක. තම සහෝදර දෙනමගේද පිරිවර සහිතව දහසක පිරිසක් උන් වහන්සේ ල ග ශ්රාවකයයෝ වෙති. කස්සප යනු ගෝත්ර නාමය යි. උරුවෙල් ජනපදයෙහි විසූ හෙයින් උරුවේල කස්සප නමින් ප්රසිද්ධ විය. උරුවේල කස්සප, නදී කස්සප, ගයා කස්සප නමින් ප්රසිද්ධ තුන් බෑයෝත් ඔවුන්ගේ ශ්රාවකයෝත් හැම දෙනාම ජටිල යෝ වෙති.\nඋරුවෙල කස්සප මහරහතන් වහන්සේ මෙයින් අවුරුදු කල්ප ලක්ෂයකට පූර්වයෙහි ලොව පහළ වූ පදුමුත්තර නම් සර්වඥයන් වහන්සේගේ දවස හංසවතී නම් නුවර කුල ගෙයක ඉපිද වැඩි වියට පැමිණ වාසය කරන අවස්ථාවෙහි දිනක් බුදුරජාණන් වහන්සේන්ගෙන් ධර්මය ඇසීමට විහාරයට ගියහ. ඒ මොහොතෙහි බුදුරජාණන් වහන්සේ එක්තරා භික්ෂුවක මහ පිරිස් ඇති භික්ෂුන් අතුරෙහි අග්රස්ථානයට පත් කරනු දුටු එකී කුලපුත්රයා තමන්ටද අනාගතයෙහි බුදු කෙනෙකුගෙන් එබදු පදවියක් ලබනු කැමතිව සතියක් මුළුල්ලෙහි මහ දන් පවත්වා අවසානයේදී තමාගේ අභිප්රාය බුදුන්ට දැන් විය. බුදුරජාණන් වහන්සේ අනාගතය බලා එම ප්රාර්ථනාව සඵල වනු බව දැක ” කුල පුත්රය, මෙයින් කල්ප ලක්ෂයකට මත්තෙහි ලොව පහළ වන ගෞතමනම් බුදුන් ගේ ශාසනයෙහි දී තොපගේ ප්රාර්ථනාව සිද්ධ වන්නේ ය” යි විවරණ දුන් සේක."}
{"text": "පසුගියදා රූපවාහිනී දේශපාලන සංවාදයකට සහභාගී වූ හිටපු විදේශ නියෝජ්ය අමාත්ය ආචාර්ය හර්ෂ ද සිල්වා මහතා සහ ඒකාබද්ධ විපක්ෂයේ නාමල් රාජපක්ෂ මන්ත්රීවරයා අතර ඇතිවූ සංවාදයක් මේ සටහනට හේතු වෙයි.\nනාමල් රාජපක්ෂ මන්ත්රීවරයා තම අදහස් දැක්වීමේදී පළකළ කරුණක් හර්ෂද සිල්වා මන්ත්රීවරයා විසින් යලිත් ප්රශ්න කරන්නට යෑමේදී මේ සිදුවීම දක්නට ලැබුණි.එම අවස්ථාවේදී නාමල් රාජපක්ෂ මන්ත්රීවරයා තමා පැවසූ මුල් ප්රකාශය හිතා මතාම මගහැර ඊට වෙනත් අතකින් සම්බන්ධ නමුත් වෙනත් අදහසක් ප්රකාශ කළේය.\nනාමල් මන්ත්රීවරයා ඒ මගහැර යන කොටස පසුව හර්ෂද සිල්වා මහතා විසින් තම ෆේස් බුක් පිටුවට එක් කර තිබුණේ “නොදන්න දේවල් නොකිය ඉන්නවනම් තමයි හොඳ’ වැනි අදහසක් එන වැකියක්ද ඊට එක් කරමිනි. (වීඩියෝව මෙතනින්)\nනාමල් මන්ත්රීවරයා එහිදී ප්රකාශ කළේ කුමක්ද යන්න ඔහුගේ වචන වලින්ම අසමු.\n“ජිනීවා යෝජනාවේ 2015 31-1 සහ 2017 34-1 L බලන්න, මේ රටේ රණවුරුවන් යුධ අපරාධ කලා යැයි කියලා අපේ රටේ ආණ්ඩුවම පිළිගත්තනේ. අපේ රටේ විදේශ කටයුතු ඇමතිවරයා සහ නිළධාරීන් පිළිගත්තනේ රණවිරුවන් යුධ අපරාධ කළා, ස්ත්රී දූෂණ කළා කියල ඔවතුමාලා ජිනීවා වලදි පිළිගත්තා. ”\nහර්ෂ ඇමතිවරයා පෙරළා ප්රකාශ කළේ ආණ්ඩුව එවැනි පිළිගැනීමක් කළේ නම් ඒ බව සඳහන් වන්නේ කොතන්ද යන්න ප්රකාශ කරන ලෙසයි. නාමල් මන්ත්රීවරයා හිර වුනේ මෙතනදීය.\nඔහු මේ අදහස පිළිබඳ දැනගෙන හිටියත් එහි මූලාශ්රය කුමක්ද යන්න පිලිබඳ වැටහීමක නොසිටි බව පැහැදිලි විය. හර්ෂද සිල්වා මහත් ආඩම්බරයෙන් එදින විවාදය තුලදී සහ පසුව තම ෆේස්බුක් ගිණුම හරහාත් ප්රශ්න කර සිටියේ එයයි.\nහර්ෂ මන්ත්රීවරයා නැගූ ප්රශ්නයට මීට වසරකට පමණ පෙර යුතුකම සංවාද කවය මගින් සංවිධානය කල “බිල්ලො ඇවිත් ” සම්මන්ත්රණ මාලාවේ සමාරම්භක රැස්වීමේදී විවස්ථා සම්පාදන විෂය පිළිබඳ ප්රාමාණික අධීන බුද්ධිමතෙකු සේ ක්ෂේත්රයේ සහ පිටත බොහෝ දෙනාගේ ගෞරවයට පාත්ර වන ජනාධිපති නීතීඥ මනෝහරද සිල්වා මහතා නිසි පිළිතුරක් ලබා දී තිබිණ.\nඑහිදී ඔහු මනාව පෙන්වා දෙන්නේ “මානව හිමිකම් කොමිෂමේ හුසේන් කුමාරයාගේ වාර්ථාවේ රණවිරුවන්ට එරෙහිව මේ ස්ත්රී දූෂණ ළමා අපචාර චෝදනා නගා ඇති අතර ආණ්ඩුව එකඟ වූ ජිනීවා යෝජනාවේ ආරම්භයේදීම මේ හුසේන් කුමාරයාගේ වාර්ථාව සාදරයෙන් පිළිගන්නවා යනුවෙන් සඳහන් කිරීමෙන්ම ආණ්ඩුව ඒ වාර්ථාවේ කරුණුද පිළිගැනීම සිදු කර ඇති බවයි.\nමේ සම්මත්රණයේදීම අදහස් දැක්වූ ගෙවිඳු කුමාරතුංග මහතාද මේ කරුණ පිළිබඳව පහත අදහස් පළ කළේය.\nඅප හර්ෂ ද සිල්වා ආචාර්යවරයාට, “නොදන්න දේවල් නොකිය ඉන්නවනම් තමයි හොඳ” කියා නොකියන්නේ ඔහු මේ ව්යාජය කරන්නේ නොදැන නොවේ යැයි අප විස්වාස කරන බැවිනි.\n-යටියන ප්රදීප් කුමාර\nයුතුකම සංවාද කවය"}
{"text": "සමාජ ජාල මාධ්යකරණය හෙවත් පුරවැසි මාධ්යකරණය යනු දියුණු ප්රජාතන්ත්රවාදයක් තුලින් පාලනය වන බුද්ධිමත් ජනතාවට තොරතුරු දන ගැනීමටත් තොරතුරු සන්නිවෙදනයටත් මග පාදන ක්රමවේදයක් ලෙස සරලව හැඳින්විය හැක. ඕනෑම පුරවැසියකුට අවශ්ය පරිදි තම අදහස් නිදහසේ දැක්වීමට ඇති අයිතිය සමාජ ජාල හරහා ශක්තිමත්වී ඇත.\nඅතීතය මතක ඇති බුද්ධිමත් ශ්රී ලාංකිකයින්ට අතීතයේ පුරවැසියන්ගේ කට වසා දමා තිබු පාලනය හොඳින් මතක ඇති බව සිතමු. එදා පාලන රෙජිමයට අවශ්ය පරිදි මාධ්ය ජාල මෙහෙයවා සමාජ ජාල ක්රියාකාරිකයින් හා වෙබ් මාධ්ය කරුවන් සුදු වැන් වලින් අතුරුදන් කල අයුරු අපට හොඳට මතකය. ඒ අඳුරු යුගය අවසන් කොට 2015 ජනවාරි 8 ලබාගත් ජයග්රහණ තුලින් අදහස් ප්රකාශනයට ඇති අයිතිය තහවුරු වූ බවද අප සැම දනිමු.\nනමුත් අවාසනාවට කාරණය නම් අදහස් ප්රකාශ කිරීමේ අයිතිය රටේ අනාගතයට හෝ ජනතාවගේ අනාගතය කෙරෙහි ප්රයෝජනවත් ලෙස භාවිතා කිරීමට අපේ රටේ ජනතාවට මෙතෙක් හැකි වී නැත. අපේ රටේ සාක්ෂරතාවය ඉහල අගයක පැවතුනත් අවාසනාවට කරුණ වන්නේ අපේ මිනිස්සු සමාජ ජාල මාධ්ය හා වෙබ් මාධ්ය ඕපාදුප හා කටකතා පතුරන මාධ්යක් බවට පමණක් පත් කරගෙන තිබීමයි.\nඅපේ මිනිස්සුන්ට කිසිදු පුවතක සත්ය හෝ අසත්ය පිළිබඳව කිසිම තැකීමක් නැත. කුමක් හෝ බේගලයක් හෝ මඩක් දුටු විගස ලැව් ගින්නක් සේ එය පතුරවාලන්නට සමත් මඩ බලකායක් බවට පත් වීමට තරම් අපේ උන් පහත් තත්වයට පත්ව ඇත. ඇත්ත ඇති සැටියෙන් ඉදිරිපත් කිරීමට වඩා අපේ උන් පොර කන්නේ කුණු රස සහ මඩ රස විඳිමින් එක එකාට විවේචන එල්ල කරමින් ආතල් ගන්නටය. ලෝකයෙන්ම වැඩියෙන්ම SEX සොයන ලංකාවේ ඉන්ටර්නෙට් ලෝලොන්ගෙන් මිට වඩා දෙයක් බලාපොරොත්තු වන්නට යනවානම් එයද මහා මෝඩකමක් බව අප දනිමු.\nනමුත් මේ යන විදියට ගියොත් යලි එදා තිබු අඳුරු අතීතයට යාමට වැඩි කල් ගත නොවන බවනම් පෙන්නේනට තිබේ. ලැබූ නිදහස වල්බුරු නිදහස් කරගත් නුගත් ජනතාවක් ලෙස සමාජ ජාලා භාවිතය වෙනුවට බුද්ධිමත් ජනතාවක් ලෙස වගකීමකින් හා වගකීමකින් යුතුව සමාජ ජාලා භාවිතයට මාර්ගයක් සෙවිය යුතුය.\nනැතිනම් මේ මෝඩ හරක් ආණ්ඩු විවේචනය, දේශපාලකයින් විවේචනය, ඕපාදුප හා ගොසිප් සමගින් මඩ ගොහොරු ප්රචාරණය ඔස්සේ ඉන් ඉදිරියටම ගොස් ජාතිවාදය ආගම්වාදය පතුරමින් තෙල්දෙණියේ සහ නුවර සිදු වුවාමෙන් රටම ගිනි තබනු ඇත. අන්න එදාට සමාජ ජාල තහනම් වීමටද ඉඩ ඇත. එහි අත්දැකීමද අපට ඇත. ඒ අඳුරු අගාදයට පුරවැසි මාධ්ය ගෙනයනවාද නැද්ද යන තීරණය අප ගතයුතුව ඇත."}
{"text": "ඇවන්ට්ගාඩ් ආරක්ෂක සමාගමේ සභාපති නිශ්ශංක සේනාධිපති මහතාට කෙටි කාලයක් සඳහා ලබාදී තිබේ.\nඒ අනුව කොළඹ ප්රධාන මහේස්ත්රාත් ගිහාන් පිලපිටිය මහතා ඔහුට ලබන මාර්තු මස 2 වැනි දින අධිකරණය හමුවේ පෙනී සිටින ලෙස ද දැනුම් දී ඇත.\nකෙටි කාලයක් සඳහා විදෙස් ගත වීම පිළිබඳ තමන්ගේ විරුද්ධත්වයක් නොමැති බවද අපරාධ පරීක්ෂණ දෙපාර්තමේන්තුව අධිකරණයට දැනුම්දී ඇත.\nසේනාධිපති මහතා වෙනුවෙන් පෙනී සිටි නීතිඥවරුන් කළ ඉල්ලීමකට අනුව රුපියල් මිලියන 10 බැගින් වූ පුද්ගල ඇප දෙකක් මත ඔහුට විදෙස් ගත වීමට අවසර ලබා දුනි. ව්යාපාරික කටයුත්තක් සඳහා අද සිට ලබන 25 වනදා දක්වා විදෙස් ගත වීමට අවශ්ය බැවින් මෙම අවසර ලබා දී තිබේ."}
{"text": "සහල් පාලන මිල ගැසට්ටුවට මුවාවෙමින් කැකුළු සහල් කිලෝව රුපියල් 110 නංවයි\nකැකුළු සහල් සඳහා රජයේ පාලන මිලක් ගැසට් මගින් ප්රකාශයට පත් කර නොමැති නිසා කැකුළු සහල් කිලෝවක මිල රුපියල් 110ක් දක්වා ඉහළ ගොස් තිබේ. අයහපත් කාලගුණයට මුවාවෙමින් නව වසර ඉලක්ක කර මෝල් හිමියන් කැකුළු සහල් මිල ඉහළ දමා ඇත.\nරජයේ ස්ථාවර මිල වන සම්බා වී කිලෝවක් රුපියල් 41කටද, නාඩු වී කිලෝවක් රුපියල් 38ක් ලෙස ස්ථාවර මිල නියම කර තිබුණි. ඊට වඩා අඩු මිලට පෞද්ගලික මෝල් හිමියන් විසින් මිලට ගෙන ගබඩා කර තිබූ වී තම්බා සහල් කර රුපියල් 98කට අලෙවි කිරීමට නවතම ගැසට් පත්රයක් නිකුත් කර තිබේ. එනමුත් මෙම ගැසට් පත්රයට කැකුළු සහල් ඇතුළත් නොවීමෙන් එහි මිල ඉහළ දමා තිබේ.\nකෙසේ වෙතත් සති දෙක තුනකින් මහ කන්නයේ වී අස්වැන්න නෙළීමේ කටයුතු ආරම්භ වීමත් සමග වෙළෙඳපොළට වී තොග පැමිණෙන නිසා, තීරුබදු සහන ලබාදී සහල් ආනයනය නොකරන ලෙස ගොවීහු රජයෙන් ඉල්ලා සිටිති. ඒ අනුව නාරම්මල, ගල්ගමුව, මහව හා අක්කරෙයිපත්තුව ආදී ප්රදේශවල අස්වැන්න නෙළීම තව සති තුනකින් පමණ ආරම්භ වන බව ගොවීහු පවසති.\nපසුගිය කන්න හතරෙ ලැබුණු අස්වැන්න හා පිටරටින් ගෙන්වන සහල් තොගවල ප්රමාණය අනුව රට තුළ ලබන මැයි මාසය වන තෙක් වී තොග ඇති බව සුළු හා මධ්ය පරිමාණ නිෂ්පාදකයන්ගේ සංගමයේ සභාපති මුදිත සේනාධීර පැවසීය.\nකෙසේ වෙතත් අප කළ ගවේෂණයකදී හෙළි වූයේ පසුගිය මහ කන්නයේ හා යල කන්නයේ ලැබුණු අස්වැන්න මහා පරිමාණ මෝල් හිමියන් කිහිප දෙනකු විසින් කුලියට ලබාගෙන ඇති වී අලෙවි මණ්ඩලයේ හා වැසී ගිය මෝල් හිමියන්ගේ ගබඩාවල ගබඩා කර ඇති බවයි. එම මෝල් හිමියන් මැදිහත් වී ඉතා අඩු මිලට බැංකු මගින් ණය ලබාදී වී තොග රැස් කර ගබඩා කර ගෙන ඇත. අඩුම තරමේ මෙට්රික් ටොන් ලක්ෂ 14ක පමණ අතිරික්තයක් මෙම ගබඩාවල ඇති බව වාර්තා වේ.\n2018/2019 මහ කන්නයේ වී මෙට්රික් ටොන් ලක්ෂ තිස් දහසත් තිස් පන්දහසත් (30000-35000) අතර අස්වැන්නක් සහ 2019 යල කන්නයේ වී මෙට්රික් ටොන් ලක්ෂ පහළොස් දහසක් (15000) පමණ අස්වැන්න සමග වසරේ වී මෙට්රික් ටොන් ලක්ෂ හතළිස් පන්දහසක (45000) අස්වැන්නක් ලැබී ඇත. මාසික සහල් පරිභෝජනය වී මෙට්රික් ටොන් ලක්ෂ 3කි. ඊට අමතරව 2018 වසරේද මේ ආකාරයෙන් අස්වැන්නක් ලැබුණි. එම වසරේ මැයි මාසයේ සතොස පිටරටින් මෙට්රික් ටොන් ලක්ෂ 10ක සහල් තොගයක් ආනයනය කළ අතර පසුගිය අප්රේල් මාසය වන තෙක්ම ඒවා අලෙවි කළේය.\nකෙසේ වෙතත් සුළු හා මධ්ය පරිමාණ නිෂ්පාදකයන් එක්ව ශ්රී ලංකා සහල් නිෂ්පාදකයන් සමුපකාර සංගමය මගින් මේ වන විටත් පැරණි මිලට රැස් කර ඇති වී තොග සහල් කර සුදු සම්බා කිලෝ ග්රෑමයක් රුපියල් 85කටත්, සුදු නාඩු රුපියල් 80ක මිලකටත් ශක්ති සහල් නමින් සුපිරි වෙළෙඳසල්වලට යොමු කර තිබේ.\nචමින්ද සේනාරත්න"}
{"text": "නවසීලන්තයේ ක්රයිස්චර්ච් ආසන්නයේ අද (13) හටගත් භූ කම්පනයෙන් පසු සුනාමි තත්ත්වයක් හටගෙන තිබෙනවා.\nඑය බලපා ඇත්තේ නවසීලන්තයේ දකුණුදිග ප්රදේශයේ පිහිටි දූපත් ආශි්රත ප්රදේශයටයි.\nකෙසේවෙතත් භූ කම්පනයත් සමග එම ප්රදේශයේ ජනතාව වෙත සුනාමි අනතුරු ඇගවීමක් නිකුත් කර තිබුණා.\nඑබැවින් සුනාමිය ඇති වන බවිට එම ප්රදේශවලින් ජනතාව ඉවත්ව සිටි බවයි විදෙස් මාධ්ය වාර්තා කළේ.\nඅද ඇති වූ භූ කම්පනයේ ප්රබලත්වය රික්ටර් මාපාංක ඒකක 7.8ක්."}
{"text": "ඉන්දීය මාඕවාදීහු පොලිස් භටයන් දහසයක් මරති\nඉන්දියාවේ මාඕවාදී කැරලිකරුවන් සැඟවී සිට එල්ල කළ ප්රහාරයකින් ඉන්දීය පොලිස් භටයන් දහසය දෙනෙකු මරණයට පත් වූ බව ඉන්දීය පොලිසිය නිවේදනය කළේය.\nමෙම ප්රහාරය එල්ල කර ඇත්තේ චතිස්ගාර් ප්රාන්තයේ සුක්මා දිස්ත්රික්කයේ මාර්ග ඉදිකිරීමේ යෙදී සිටි සේවකයන්ට ආරක්ෂාව සැපයීම සඳහා මුර සංචාරයේ යෙදී සිටි පොලිස් භට පිරිසකටයි.\nප්රහාරයට ගොදුරු වීමෙන් පොලිස් භටයන් විසි පස් දෙනෙකුට පමණ තුවාල සිදු වී ඇති බවද වාර්තා විය.\nකැරලිකරුවන්ට තුවාල සිදුවී ඇත්ද යන්න තවමත් සනාත වී නැත.\nචතිස්ගාර් ප්රාන්තය මාඕවාදීන්ගේ බල කොටුවක් වන අතර ඔවුන් කියා සිටින්නේ දිළිඳු ජනතාවගේ අයිතීන් වෙනුවෙන් සටන් වදින බවයි.\nමාඕවාදී කැරැල්ල ඉන්දියාවේ අභ්යන්තර ආරක්ෂාවට පවතින දරුණුතම තර්ජනය ලෙස සැලකෙයි.\nපසුගිය මැයි මාසයේ දී මාඕවාදීන් එල්ල කළ ප්රහාරයකින් ජ්යෙෂ්ඨ ප්රාන්ත දේශපාලනඥයන් ඇතුළු විසි හත් දෙනෙකු මරණයට පත් විය.\nමාඕවාදී කැරැල්ල ඉන්දියාවේ ආරම්භ වුයේ 1960 දී බටහිර බෙන්ගාල ප්රාන්තයේදී."}
{"text": "බැදීම් / bond\nබැදීම යන වචනයේ තේරුම පමණක් සැලකූ විට එය එක් විමක් ලෙස පෙනෙන්නට පිළිවන මා දකින පරිදි බැදීමක් යනු එකිනෙකා අතර මනා අවබෝධයකින් යුතුව දැඩිව ඈති කර ගන්නා සම්බන්ධතාවයක්වේ. දෙදෙනෙක් හමු වී කථා කර පලියට ඔවුනොවුන් අතර බැදීමක් ඈති නොවේ. මිතුරු කමද බැදීමක් ලෙස හැදින්විමට හැක. එසේ කළ හැක්කේ හුදෙක් වචනයේ අරුත පමණක් හුවා දැක්වීම මගින්ය; උදාහරනයක් ලෙස අප පාසලේ මිතුරෙකු හෝ මිතුරියකු මිය ගිය විට දැනෙන වේදනාව සහ අප පෙම්වතා පෙම්වතිය සහෝදරයකු අහිමි වූ විට දැනෙන වේදනාව අතර මහා වෙනසක් ඈත. මේ අවස්ථා දෙක තුලම පවතින්නේ බැදීමක් නම් ඈයි දෙවිදිහකට අපි ඒ වේදනාව අත් විදින්නෙ. ඒකට මම දකින හේතුව නම් සම්බන්ධකම් සහ බැදීම් අතර ඈති වෙනසය. බැදීම යන වචනයතුල පිටතට පෙනෙන අරුතට වඩා ගැඹුරක් අප දැකිය යුතුය ඊට හොදම උදාහරනය නම් බෝසතානන්වහන්සේට පුත් කුමරෙකු ඉපදුන අවස්ථාවේ බැම්මක් (බාධකයක්/බැදීමක්) ඈතිවුනා යයි ප්රකාශ කරයි.නමුත් කුඩාකල සිට තම හොදම මිතුරා වූ චන්න නම් ඈමති බාධකයක්/බැම්මක් නොවුනි. සියලු සම්බන්ධකම් බැදීමක් ලෙස සැලකිය නොහැකි වන්නේ ඒ නිසාවෙනි\nදෙදෙනෙක් හමුවූ මුල් අවස්ථාවේ දෙදෙනා අතර හදුනාගැනීමක් සිදුවේ එනම් මූලික පොදු කරුනු දෙදෙනා අතර හුවමාරු වේ මේ අවස්ථාවේ ඔවුනොවුන් අතර කිසිදු බැදීමක් ඈතිනොවේ එය අප තාවකාලික මතකයේ තබා ගන්නා එක් සිදුවීමක් පමණි මෙසේ කලක් ගත වෙත්ම එය මිතුරුකමක් බවට පත්වේ මේ අවස්ථාවේදි යටිහිතට තරමක්දුරට අනෙක් පුද්ගලයා ගැන මතකයේ තබා ගනී මිතුරුකම නැති වුවද හිතට දරුණු වේදනාවක් නොදැනෙන්නේ එහෙයිනි.\nමිතුරුකම මුහුකුරා යත්ම බැදීම් ඈතිවන්නා වූ මුල් අවධියට පිවිසේ එකිනෙකා ජීවිතයේ කොටසක් බවට පත්වේ.ඔවුනොවුන් නැතිව බැරිය මෙසේ ආරම්භවන සම්බන්ධය මෙතැන්සිට බැදීමක් ලෙස නම්කළ හැක එනම් සහෝදරයන් අතර පෙම්වතුන්/වතියන් අතර දරු දෙමාපිය එවන් වූ සම්බන්ධකම් බැදීමක් ලෙස හැදින්වේ.\nබැදීමක් ඈතිවූ දෙදෙනෙකු අතර බොහෝවිට රහස් නොපවතී එකිනෙකා නැතිව බැරිවේ. සිදුවන සුලු ක්රියාවකින් වුවද සිත් තැවුල් ඈතිවේ. හැම මිතුරෙකුම හෝ මිතුරියකම අතර බැදීමක් නැතැයි මා පැවසුවේ එහෙයිනි,\nබැදීම් වැඩිවු ජිවිතයක බාධා ද වැඩිවේ මක්නිසාද යත් බැදීම් අතර සිදුවන සුලු වරදකින් වුව මහා වේදනාවක් ගෙන දෙන නිසාවෙනි. අඩුවූ බැදීම් සහ වැඩි පුර මිතුදමි පවත්වාගෙන යාමෙන් නිතරම සතුටෙන් ජීවත් වීමට හැකියැයි මම විශ්වාස කරමි.\nතනිකම/හුදකලාව\nවචනදෙක ඈසූපමණින් පුංචි කාමරයක්තුල තනිවූ පුද්ගලයකු සිහියට නැගෙයි. ඒ වචනයේ අරුත පමණක් අප සලකන නිසාවෙනි. තනිකම දැනෙන්නට තනි විය යුතුමනැත.ඊට හොදම උදාහරනය නම් එක් දිනක මා මගේ පෙම්වතිය(ඉස්සර හොදේ)සමග සිටින මොහොතක මට රාජකාරී දුරකථන ඈමතුමක් ලැබිණි. එය තරමක් දීර්ඝ වූ අතර මා අසල සිටි ඈය හඩන්නට විය හේතුව විමසූ අවස්ථාවේ කියා සිටියේ මා කථා නොකල නිසා ඈයට තනිකමක් දැනුන බවය. මා සිතින් සහ ගතින් ඈය අසල සිටියද ඈට තනිකමක් දැනුනේ අවට කවුරුත් නැති නිසාද?? නැත, තනිකම යනු අප සිතට නැගෙනා වූ අදහස ප්රකාශ කිරීමට කිසිවෙකු නොසිටීම හේතුවෙන් ඈති වන්නා වූ සිතුවිල්ලකි. තනිකමතුලින් නිර්මානබිහිවන්නේ එබැවිනි. මන්ද යත් ඒවා අසා සිටීමට කවුරුන් හෝ සිටියේ නම් කිසි දිනක එවන් වූ නිර්මාන සමාජයතුල වීදි බසින්නේ නොමැති බැවිනි.\nආදරය නැතිවූ පමණින් තනිකම ඈති නොවේ. ආදරය විදින අවස්ථා වලදී පවා තනිකම හිතට නැගේ. අප වචනයේ අරුත පමණක් සැලකිල්ලට ගන්නා නිසා සමාජය වැරදි අයුරින් මෙවැනි දේ අර්ථ දක්වා ඈතැයි මට සිතේ.මම දකින පරිදි තනිකම/හුදකලාව ජිවිතයට තිබිය යුතුමය. සමාජය දෙස නිවරදිව දැකිය හැක්කේ මේ සිතුවිල්ල තුලිනි. අපට තනිකමක් නොදැනෙනතාක් කිසිම මිනිසෙකු තම ජීවිතයේ ඈති අගය වටහා නොගනී\n(මේ සියලුකරුණු මගේ අදහසක් පමණි වැරදි ඈතොත් පෙන්නාදෙන මෙන් ඉල්ලා සිටිමි )"}
{"text": "- Aluthsl වෙබ් අඩවිය පිළිබඳව ඔබගේ අදහස් අප වෙත එවන්න.\nශ්රී ලංකාවේ අන්තර්ජාල දැන්වීම්කරණයේ අඩුම මිල ගණන් යටතේ ඔබගේ දැන්වීමත් පළ කරගන්න දැන්ම අප හා එක්වන්න. දැන්වීම් ප්රමාණය සහ කාල වකවානු වලට අදාළ මිළ ගණන්\nඔබගේ මෘදුකාංග සහ ඇප්ස් ඇතුලත් ලිපි පලකිරීමට අවශ්ය නම් සිංහල යුනිකෝඩ් ෆොන්ට් බාවිතා කර හෝ goole input බාවිතයෙන් අමුණා එවන්න. වෙනත් යමක් දැනගැනීමට හෝ අප වෙත එවීමට අවශ්ය නම් firstname.lastname@example.org වෙත ඊමේල් පණිවිඩයක් හෝ පහත දුරකථන අංක වෙත අමතන්න.\nDilan :- 0757811959"}
{"text": "ඔයා පොත් කියවන කෙනෙක් නම් ඔයාට Robert Langdon පොත් සෙට් එක මිස් වෙන්න විදියක් නෑ. Dan Brown ලියපු මේ පොත් ටික මේ වෙද්දි භාෂා පනහකට වඩා පරිවර්තන වෙලා ලොව පුරා පාඨකයන් අතර අතිශය ජනප්රියට පත්වෙලා තියෙනව. තාම මේ පොත් කියවල නැති අය ඉන්නව නම් කියවන්න ගන්න. පොත් ඔක්කොගෙම සිංහල පරිවර්තන තියෙනව.\n01. Angels & Demons (2000)\nභූතාවේෂය\n02. The Da Vinci Code (2003)\nඩා වින්චි කේතය\n03. The Lost Symbol (2009)\nසැඟවුණු සංකේතය\n04. Inferno (2013)\nනිරය\n05. Origin (2017)\nසම්භවය\nමේ පොත් වල තුන්වෙනි පොත වෙන The Lost Symbol එකෙන් හැදෙන අලුත්ම ටීවි සීරීස් එකෙ පළවෙනි එපිසෝඩ් එක තමයි මේ අද අරගෙන ආවේ. පළවෙනි සීසන් එකට ඔක්කොම එපි 10 යි. මේ වෙනකොට IMDB දර්ශකයේ 7.1ක අගයක් ගන්න සමත් වෙලා තියෙනවා. ප්රධාන නලු නිළියන් විදිහට Ashley Zukerman, Eddie Izzard සහ Valorie Curry යන අය රංගනයෙන් දායක වෙලා තියෙනවා. ඉතින් මේ කතාව Dan Brown ගේ පොත් ආශ්රයෙන් නිපදවුන චිත්රපට සියල්ලටම වඩා අති සුපිරියක් කියල තමයි මුල් එපිසෝඩ් දෙක බලපු අය නම් කියල තියෙන්නෙ..\nමේ පොත් වලින් Movie Trilogy එකකුත් හැදෙනව. බලපු නැති අය ඉන්නව නම් බලන්න. කතාවෙ ප්රධාන චරිතෙ වෙන Robert Langdon ට රංගනයෙන් දායක වෙන්නෙ Tom Hanks. එහෙනම් ඊළඟ කොටසින් ඉක්මණින්ම හමුවෙමු.. ජයවේවා! කමෙන්ට් එකකුත් දාගෙනම යන්න!\nවැඩිදුර දැනුමට!\nලංකාවේ කතෝලික බිශොප් සබාවේ ඉල්ලීම උඩ එකල ජනාධිපති ලංකාවෙ පෙන්නන එක තහනම් කරපු 2006 ආපු ටොම් හෑන්ක්ස් හිටපු ඩා වින්චි කෝඩ් ෆිල්ම් (The Da Vinci Code) එක එහෙම ඔයා බලලා තියෙද? බලලා තියෙනවා නම් මේක අම්මෝර් // වෙන්නෙ නෑ ඔයාට… මං දන්න විදියට ලංකාවෙ ඒ ෆිලුම බලලා නෑ ගොඩක් අය… ඉතින් කුපිරිම ආතල් එකක් ගන්න පුලුවන් මේ කියන්ඩ යන සීරීස් එකෙන් ඔයාලට… අරක බලලා තිබ්බත් කමන්නෑ අනිවාර්යයෙන් මේක බලන්ඩ…\n|(The Da Vinci Code ෆිලුම)|\nරූපවාහිනියෙ ගිය මැක්ගයිවර් බලලා තියෙනවා නේද? 100%ක්ම නැතත් මේකෙ ඩෑල් එක ඒ වගේ පොරක්. අමු වැඩ්ඩෙක්, ඇවිදින මොළයක්. පොර මහාචාර්ය කෙනෙක්. බුවා ඇවිල්ලා මාර දැනුමත් තියෙන පොරක්. පසල් එහෙම විසඳනවා සං සං ගාලා… ආයෙ ඉතින් #ඝැම්මක් තමයි… සංකේත චිත්ර පරණ සංස්කෘතික දේවල්, ලතින් වගේ භාශාවල් එහෙම වගේ ලෝකෙ වටේම දැනුම පාවිච්චි කරලා එහෙම කරන්නෙ… හෙනම ආසයි බලන් ඉන්ඩ… ඩෑල් ඒකගෙ නම රොබට් ලැන්ග්ඩන්.\n|(මේ සීරීස් එකේ ඩෑල් එක, රොබට් ලැන්ග්ඩන්)|\nමේ ලොස්ට් සිම්බල් සීරීස් එක, ආයෙ උඩ කීව ඩාවින්චි කෝඩ් එක එහෙම කුපිරිම නවල් සීරීස් එකකින් තමයි හැදිලා තියෙන්නෙ. පොත් වල නමින්මයි ෆිල්ම් ටිකයි සීරීස් එකයි ඇවිත් තියෙන්නෙ. ටොම් හෑන්ක්ස් මේ රොබට් ලැන්ග්ඩන් චරිතෙ ෆිල්ම් තුනකද කොහෙද කරා මට මතක විදියට. පොරට වයසයිනෙ. මේ මං කියන සීරීස් එකේ ඉන්නෙ රොබට් ලැන්ග්ඩන්ගෙ තරුන කාලෙ චරිතෙ, ඩාවින්චි කෝඩ් එකෙත් ඉන්නෙ මේ චරිතෙමයි කියලා කිව්වනෙ මං, ඩාවින්චි කෝඩ් ෆිල්ම් එකේ සීන් වලට කලින් වෙන සීන් එකක් මේක… කුපිරිම නළුවෙක් ඉන්නෙ චරිතෙටත්… මතකද නෙට්ෆ්ලික්ස් එකෙන් ආපු කුපිරිම ෆියර් ස්ට්රීට් ෆිල්ම් ට්රිලොජියෙ පොලිස් ඩෑ එක, නික්? අන්න එයා ඉන්නෙ… නම ඈශ්ලි සකර්මන්…\n|(ඈශ්ලි ෆියර් ස්ට්රීට් එකේ)|\nමොකක්ද එතකොට මේ කතාවෙ වෙන්නෙ? වෙන දේටත් වඩා වෙන විදියකට මේක කියන්නම්, අපිට ඉන්නෙ අපි හැමෝම ආස චරිතයක්, එයා වගේ වෙන්ඩ ඕනි එහෙම කියලා හිතෙන නළුවෙක් ගායකයෙක් ලේකිකාවක් වගේ කවුරුහරි, එයා ජනප්රිය කෙනෙක් නොවෙන ඔයාට උගන්නන ගුරුවරයෙක් නැත්තං හොඳ සක්සස් උන නෑදෑ වෙන කෙනෙක් වෙන්ඩ පුලුවන්… ඔයා හරි ආසයි එයා එක්ක කතා බහ කරන්ඩ එහෙම, එයාගෙන් අලුත් දේවල් ඉගෙන ගන්න එහෙම… ආන් එහෙම කෙනෙක් ඉන්නවා අපේ කතා නායක රොබට් ලැන්ග්ඩන්ටත්… ආන් එයාගෙන් රොබට්ට කෝල් එකක් එනවා… ඔතනින් පටන් අරන් කෙනෙක්ගෙ ජීවිතයක් ඇපයට අරන් කෙනෙක් රොබට්ට තර්ජනය කරනවා යමක් හොයන්ඩ කියලා පොරගෙ ඔය කිව්ව පසල් එහෙම විසඳන්න තියෙන දැනුමෙන්, ඕන් ඕක හොයන් යන කුපිරිම ගමන තමයි මේකෙ තියෙන්නෙ…\n|(කුපිරිම පසල් එකක් මෙතත් විසඳන්නෙ, බල්න්ඩකො ඔයාලා)|\nඑක එපිසෝඩ් එකක් බලන්ඩ, ඔයා නොකා නොබී මේක බලන්නෙ, ඒ තරං ත්රිලර් සීරීස් එක. වෙන්නෙ මොකක්ද කියලා බලනකන් ඉවසිල්ලක් නෑ… ඔයා ඒ එපිසෝඩ් එක ඉවර කරන්නෙ මට පිං දිදී… ඒ තරං ආතල් සීරීස් එක… ඕනි කෙනෙක්ට රෙකමන්ඩ් කරන්න පුලුවන් බය නැතුව මේ සීරීස් එක… ඉතින් හෑලිම නැතුව අපේ ඩෑල් එක, රොබට් ලැන්ග්ඩන් බොසා මේ ලෝකෙට ආපු නවල් සීරීස් එක ගැන විස්තරයක් පහලින් දාන්නම්…\nභාශා 57කට පරිවර්තනය උන, 2012 වෙනකොට පොත් මිලියන 200කට එහා විකිනුන පොත් සීරීස් එකක් ලිව්ව ඩයල් එකක් තමයි මේ රොබට් ලැන්ග්ඩන් කියන්නෙ චරිතෙ නිර්මාණය කරන්නෙ. රොබට් ලැන්ග්ඩන් නිකන් ශර්ලොක් හෝම්ස් වගේ කියලා හිතන්නකො… මේ රොබට් ලැන්ග්ඩන් චරිතෙ නිර්මාණය කරන්නෙ ඩෑන් බ්රවුන් මහත්තයා, සුපිරිම තිලර් නවල් ලිව්ව පොරක් තමයි මෙයා… අපි බලන සීරීස් එකේ නමත් “ඩෑන් බ්රවුන්ස් ද ලොස්ට් සිම්බල් (Dan Brown’s The Lost Symbol)” එනිවේ මේක එන්නෙ පීකොක් ස්ට්රීමින් සර්විස් එකෙන්… පීකොක් ඔරිජිනල් බලලා නෑනෙ ගොඩක් අය… ඔන්න චාන්ස් එක…\n|(පොත් ලීව ඩෑන් බ්රවුන් මහත්තයා)|\nමේකෙ කුපිරිම ප්ලොට් ට්විස්ට් එකක් එක්ක කුපිරිම හතුරෙක් ඉන්නවා… නම මලාඛ් මිනිහත් මරු ඩෑල් එක… මේ ඉන්නෙ…\nඉතින් සීරීස් එක ගැම්මට බලන්ඩ IMDb නම් 6.6ක් තියෙන්නෙ. එව්වා අදාල නෑ සුපිරියටම 8ක් වගේ දෙන්ඩ පුලුවන් මට නම්. ඒ තරං ආතල් සීරීස් එක… ඩාවින්චි කෝඩ් ඔලුවෙ තියන් බැලුවොත් නම් කොහොමද දන්නෑ ඉතින්. තනි සීරීස් එකක් විදියට ඔලුවට දාගෙන බලන්ඩ මේක… ඔයා ජීවිතේ බලමු සුපිරිම ත්රිලර් සීරීස් එකක් වෙයි… …\nඉතින් ආයෙ ආයෙ කියන්නෙ ඝැම්මට බලලා දාන්ඩ… දෙවෙනි සීසන් එහෙකුත් එයි අනිවාර්යයෙන්…"}
{"text": "හමුදාව නොදැන අතුරුදහන් වෙන්න බෑ - ලලිත්ගේ පියා\n2013 දෙසැම්බර් 10 අවසාන වරට යාවත්කාලීන කළේ 16:21 GMT\nශ්රී ලංකා ආරක්ෂක හමුදාවල අනු දැනුමක් නොමැතිව යාපනයේදී සිය පුතා පැහැර ගැනීම සිදු විය නොහැකි බව අතුරුදහන්වූ ලලිත් වීරරාජ්ගේ පියා, ආරුමුගම් වීරරාජ් පවසයි.\nසිය පුතා අතුරුදහන්වීමට පෙරාතුවද හමුදාවෙන් ඔහුට හිරිහැර සිදු වූ බවත් ඔහුගේ පියා පැවසීය.\nඔහු ඒ බව කියා සිටියේ, ලලිත් කුමාර් වීරරාජ් සහ කුගන් මුරුගානන්දන් මානව හිමිකම් ක්රියාධරයන් අතුරුදහන් වී දෙවසරක් පිරීම නිමිත්තෙන් සහ ලෝක මානව හිමිකම් දිනය සැමරීම් වස් පෙරටුගාමී සමාජවාදී පක්ෂය විසින් කොළඹ කොටුවේ දුම්රිය ස්ථානය ඉදිරිපිට දියත් කරනු ලැබ තිබූ විරෝධතාවයකදී බීබීසී සංදේශය සමඟ අදහස් දක්වමින්.\nඅතුරුදහන් කළ ලලිත් සහ කුගන් වහා නිදහස් කරන ලෙසත් රට පුරා සිදුවන පැහැර ගැනීම්, අතුරුදහන් කිරීම් ඇතුළු ප්රජාතන්ත්ර විරෝධී ක්රියාවන් වහා නතර කරන ලෙසත් උද්ඝෝෂකයෝ රජයට බල කොට සිටියහ.\nයතුරු පැදිය\nලලිත් සහ කුගන් අතුරුදහන් වූයේ 2011 වසරේ මානව හිමිකම් දිනය වෙනුවෙන් යාපනයේ මාධ්ය හමුවක් සංවිධානය කරමින් සිටියදී.\nපසුව ඔවුන් ගමන් ගත් යතුරු පැදිය කෝපායි පොලිසියේ තිබී හමුවීම විශේෂත්වයක්.\nඋද්ඝෝෂණයේදී සංදේශය සමඟ අදහස් දැක්වූ පෙරටුගාමී සමාජවාදී පක්ෂයේ ප්රචාරක ලේකම් පුබුදු ජාගොඩ ඔවුන්ගේ අතුරුදහන් වීමට සම්බන්ධ බවට ආණ්ඩුවට චෝදනා කළේය.\nලලිත් කුගන් පැහැරගැනීම සම්බන්ධයෙන් තවමත් පරීක්ෂණ පැවැත්වෙන අතර කිසිදු සැකකරුවකු අත් අඩංගුවට ගෙන නොමැති බවයි, ඒ පිළිබඳව කළ විමසීමකදී පොලිස් මාධ්ය ප්රකාශක ජ්යෙෂ්ඨ පොලිස් අධිකාරී අජිත් රෝහණ සංදේශයට කියා සිටියේ.\nලලිත් හා කුගන් ආරක්ෂක අංශ මගින් රඳවා ගෙන සිටින බවට පෙරටුගාමී සමාජවාදී පක්ෂය කරන චෝදනාව පොලිස් මාධ්ය ප්රකාශකවරයා තරයේ ප්රතික්ෂේප කළේය."}
{"text": "20 අවුරුදු තරුණයෙක් වන ලුවිස් ෆෙරේඩා නිරුවත්ව සිංහ ගුහාවකට පැන තම සිය දිවි නසා ගැනීමට තැත් කරනු ලැබුවා. සැන්ටියාගෝ නම් සත්ව උද්යානයට සමාන්ය ලෙස ඇතුළු වු මෙම මිනිසා එහි ටිකට් පතක් රැගෙන මෙම ක්රියාව සිදුකර ඇත. මෙම සත්ව උද්යාන පාලකයින් පවසන අන්දමට මෙම සිදුවීම සිදුවු වේලාව ජනයා බහුලව ගැවසෙන වේලාවක් වන අතර මොහු හදිසියේම මෙම සිංහයින් සිටින කූඩුවට පැන සිංහයින්ව පොළඹවීමෙන් අන්තුරුව සිංහයින් දෙදෙනෙකු විසින් මොහුව බරපතල ලෙස තුවාල කිරිමට පෙළඹි තිබෙනවා. මෙහිඳි මුලින් වතුර ඉස එයින් මෙය නැවතිමට නොහැකි නිසා අවසානයේ මෙම සිංහයින්ට වෙඩි තබා මොහුව රෝහල් ගත කිරීමට පියවර ගෙන තිබෙනවා. මෙය එවේලේ මෙම සත්ව උද්යානය නැරඹීමට ආ ළමුන්ද භීතියට පත් කර තිබෙනවා.\nකෙසේ වුවද උද්යාන බලධාරීන් මෙසේ පැවසුවත් එතැන සිටි සාක්ෂිකාරියක වන සින්තියා පවසන පරිදි නම් මේ අවස්ථාවේ උද්යාන බලධාරීන් හැසිරී ඇත්තේ ඉතා උදාසීන ආකාරයකටයි. ඔවුන් යුහුසුළුව ක්රියා කරා නම් මොහුට ඇතිවි ඇති බරපතල හානි යම් තරමින් හෝ අවම කර ගත හැකිව තිබු බව ඇගේ මතයයි.ඔහුගේ ඉවත ලු ඇඳුම් හී ඔහු තම සියදිවි හානි කරගැනීමට කිසිදු හේතුවක් පවසා නොතිබීමද තවත් එක් කරුණකි. කෙසේ වුවද ඔහුගේ හිස හා ශ්රෝණි ප්රදේශයට තුවාල වි ඇති අතර ජිවිත අවදානම්ක් නම් නැත. කෙසේ වුවද මෙය පුදුමාකාර සිද්ධියකි."}
{"text": "බුලත්සිංහල පාහියන් ලෙනෙන් හමුවී ඇති මානව ඇටසැකිල්ල අවුරුදු 37,000 ක් පමණ පැරණි මානව ඇටසැකිල්ලක් බව පාංශු ස්ථර පරීක්ෂාවෙන් පැහැදිලි වී ඇතැයි පුරාවිද්යාඥ ආචාර්ය ශිරාන් දැරණියගල මහතා තහවුරුකරයි.\nඑම කැණිම් කරන ලද ස්ථානයේදී ඊයේ (19) මේ බව කී ඒ මහතා සැකිල්ල පිළිබඳ ඉදිරි පරීක්ෂණ කටයුතු සඳහා විදේශ පරීක්ෂකයින්ගේ සහ නවීන තාක්ෂණ භාවිතයෙන් කළ යුතු බව ද කීය. මේ අනුව මෙම සැකිල්ල දකුණු ආසියාවේ පැරණිම මානව සැකිල්ල විය හැකි බව ද හෙතෙම සඳහන් කර ඇත.\nමෙම සැකිල්ල එම ස්ථානයෙන් ඉවත් කිරීමට නොහැකි තත්ත්වයෙන් පවතින නිසා විදේශ විශේෂඥයින්ගේ සහාය ලබාගත යුතු බව ද සැකිල්ලේ ආරක්ෂාව පතා මහජන ප්රදර්ශනයෙන් ඉවත් කොට එය නැවත වසා දැමීමට තීරණ කර ඇති බව ද හෙතෙම පවසා තිබේ."}
{"text": "නේපාලයේ ‘කත්මන්ඩු’ නුවරදී පැවැති 13 වැනි සාග් ක්රීඩා උළෙලේ ශ්රී ලංකා පදක්කම්ලාභීන් අගයමින් ඔවුන්ට මුදල් ත්යාග ප්රදානය කිරීම පසුගිය 14 වැනි දින රාත්රියේ කොළඹ නෙළුම් පොකුණ මහින්ද රාජපක්ෂ රඟහලේදී සිදු කෙරුණි.\nඑහිදී රන්, රිදී හා ලෝකඩ පදක්කම් දිනූ ක්රීඩක ක්රීඩිකාවන් ඇතුළුව ඔවුන්ගේ පෞද්ගලික පුහුණුකරුවන් සඳහා රුපියල් මිලියන නවයකට ආසන්න මුදලක් ප්රදානය කරනු ලැබීය.\nශ්රී ලංකාව 13 වැනි සාග් ක්රීඩා උළෙලේදී දිනාගත් මුළු පදක්කම් ගණන 251ක් වූ අතර එහිදී රන් පදක්කම් 40ක් හිමිකර ගැනීමට ද සමත්විය.\nඑම සෑම පදක්කම්ලාභියකුටම රුපියල් ලක්ෂ තුනේ සිට මුදල් ත්යාග ප්රදානය කෙරුණි.\nඑම අවස්ථාවට ප්රධාන ආරාධිතයා ලෙස අගමැති මහින්ද රාජපක්ෂ මහතා සහභාගි විය. එහිදී පිහිනුම් ක්රීඩාවෙන් ශ්රී ලංකාවට රන් පදක්කම් හතරක් දිනා දුන් මැතිව් අබේසිංහ වෙනුවෙන් ඔහුගේ පියා වන ප්රවීණ පිහිනුම් පුහුණුකරු මනෝජ් අබේසිංහ මහතා අගමැති මහින්ද රාජපක්ෂ මහතාගෙන් මුදල් ත්යාගය බාරගත්තේය. මලල ක්රීඩා රන් පදක්කම්ලාභීන් වන ඉඳුනිල් හේරත් (මීටර 800 - පිරිමි), ඔමායා උදයාංගනි (මීටර 4x400 - කාන්තා) විනෝජ් සුරංජන (මීටර 100x4 - පිරිමි) රිදී පදක්කම්ලාභිණි ගයන්තිකා අබේරත්න (මීටර 800 - කාන්තා) පිහිනුම් සහය ඉසව් රන් පදක්කම්ලාභි අකලංක පීරිස් උත්සවයේ ප්රධාන ආරාධිතයා වූ අග්රාමාත්ය මහින්ද රාජපක්ෂ මහතා අතින් මුදල් තිළිණ ලබාගත්නා ලදී.\nමෙම අවස්ථාවට ක්රීඩා ඇමැති ඩලස් අලහප්පෙරුම මහතාද සහභාගි විය.\nඉඳුනිල් හේරත්\nඔමායා උදයාංගනි\nවිනෝජ් සුරංජය ද සිල්වා\nගයන්තිකා අබේරත්න\nඅකලංක පීරිස්\nඅමාෂා ද සිල්වා\nදුලක්ෂි වීරසිංහ\nහෂිනි බාලසූරිය\nරාජිත රාජකරුණා\nලක්මාල් ගුණරත්න\nසෙනිර ගුණරත්න\nචානක සංදීප්\nසදීපා හෙන්ඩර්සන්\nකෞෂල්යා මධුෂානි\n(ඡායාරූප - ළහිරු හර්ෂණ)\nඔබේ අදහස් එවන්න.ඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න."}
{"text": "Category Archives: බුදු හිමි\nමනොපුබ්බංගමා ධම්මා-මනොසෙට්ඨා මනොමයා\n(සෑම දෙයකටම සිත මුල් වේ)\nමනසා චේ පදුට්ඨේන-භාසති වා කරොති වා\n(සිත නරක් කරගෙන කරන ක්රියාවන් නිසා…)\nතතෝ නං දුක්ඛමංවේති-චක්කං ව වහතො පදං\n(කරත්තෙ බැඳි ගොනා පස්සෙන් එන රෝදය වගේ දුක් විපාක ඔහු පසුපස ලුහු බදී.)\n(ධම්ම පදය, යමක වග්ගය 1:1)\nබුදු දහමට අනුව කර්මය යනු මනුෂ්යයා විසින් සිදු කරන හොඳ හෝ නරක ක්රියාවන් වේ.හොඳ ක්රියා කිරීමෙන් යහ පල මෙන්ම නරක ක්රියාවන්ගෙන් අසුභ පලද මනුෂ්යයා විසින් ලබා ගනී.කර්මය පිලිබඳ ව ධම්ම පදයේ යමක වග්ගයේ 1 : 1 මගින් ඉහත පරිදි විස්තර වේ.කර්මය වනාහි සෑම පුද්ගලයෙකුටම පොදු ධර්මතාවයකි.ඔහුගේ හෝ ඇයගේ කර්ම ඵලය කුමන දහමක් ඇදහුවද කුමන ජන වර්ගයක ජන්මය ලැබුවද යන්න මත තීරණය නොවේ.එය තීරණය වන්නේ ඔහු හෝ ඇය කරන යහපත් හා අයහපත් ක්රියාකාරකම් විසිනි.\nඅපි මුලින්ම කර්මය ගැන ටිකක් ගැඹුරින් කල්පනා කරමු.ඕනෑම කර්මයක් සඳහා මුල් වන්නේ තමාගේ සිතයි.සිත හෙවත් චිත්තය යන්න අප සංසාරයේ කොතරම් දුර ගමන් කරනවාද යන්න තීරණය කරන සාධකයක් ලෙසට දැක්විය හැක.සිත මුල් කරගෙන කරන ඕනෑම ක්රියාකාරකමක් කර්මයක් ලෙසට විග්රහ කල හැක.යහපත් සිතින් කරන කි්රයා කුසල ගණයටත් අයහපත් සිතින් කරන ක්රියා අකුසල ගණයටත් වැටේ. තම තමන් සිදුකරන යහපත් හෝ අයහපත් ක්රියාවන්ගේ විපාක විඳීමේ වගකීම පැවරෙනුයේ තමාටමය. එය වෙනත් අයෙකුට පැවැරිය නොහැකියි. ‘ දුක්ඛෝ පාපස්ස උච්චයෝ’ යනුවෙන් බෞද්ධ දර්ශනයේ සඳහන් වන්නේ වැරැදි කළොත් ඒ වැරැද්ද නිරන්තරයෙන් තමන් විසින් විඳවිය යුතු බවයි.\nඇතැම් කර්මයන්ගේ විපාක මේ ජීවිතයේදීම ලැබෙනු ඇත. ඒවා හඳුන්වන්නේ දිට්ඨධම්ම වේදනීය කර්ම ලෙසයි. සමහර කර්මයන්ගේ විපාක ඊළඟ භවය තුළ විපාක ලෙස ලැබෙන අතර ඇතැම් කර්ම විපාක සසර කුමන ආත්මභවයකදී හෝ විඳීමට පුද්ගලයාට සිදුවෙයි. ‘තතොනං දුක්ඛමන්වේති චක්කංව වහතො පදං’ යනුවෙන් ධම්මපද පාලියේ පළමු ගාථාවෙන් පෙන්වා දෙනු ලබන්නේ පුද්ගලයා සිදුකරන අයහපත් කර්මවල දුක්ඛ විපාක ගැලබැඳි ගොනා පසුපස ඇදෙන කරත්ත රෝදය මෙන් තමා පසුපස පැමිණෙන බවයි.\nඑලෙසම ‘තතෝනං සුඛමන්වේති – ඡායාව අනපායිති’ යනුවෙන් දැක්වුයේ පුද්ගලයා සිදුකරන යහපත් ක්රියාවන්හි සැප විපාක තම සිරුර අතහැර නොයන සෙවනැල්ල මෙන් තමා පසුපස පැමිණෙන බවයි.\nපුද්ගලයාට දුක්ඛ විපාකත් සැප විපාකත් අත්විඳීන්නට ලැබුණ අවස්ථාවන්ට උදාහරණ බෞද්ධ දර්ශනය තුළ නිරන්තරයෙන් සඳහන් වෙයි. කෝපයට පත් වී කාන්තාවකගේ ඇස් අන්ධ කළ වෛද්යවරයෙකු සසර නොයෙක් දුක්විඳ අවසාන ආත්ම භාවයේදී ඇස්දෙක අන්ධවීමට භාජනය වීම පිළිබඳ කර්මඵල විස්තරයක් චක්ඛුපාල තෙරුන්ගේ කථාවස්තුවෙන් පැහැදිලි කැරේ. මුගලන් මහරහතන් වහන්සේ සොර කල්ලියකගේ පහරට ලක්වී පරිනිර්වාණයට පත්වීමටද හේතුවූයේ උන්වහන්සේ පෙරභවයක කළ අකුසල කර්මයක විපාක ලෙසය. ඌරන් මැරීම ජීවිකාව කරගත් අයෙකු මෙලොවදී නොයෙක් දුක්විඳ පරලොව අපාගතවීම පිළිබඳ පුවත චුන්දසුකර කථාවස්තු වෙන් පැහැදිලි වෙයි. “කරන කලට පව් මිහිරිය මී සේ – විඳින කලට දුක් දැඩි වෙයි ගිනි සේ “ යන වදන් පෙළෙහි යථාර්ථය ඉහත සඳහන් වූ කර්මඵල දුක්ඛ විපාක අනුව මැනැවින් හෙළිදරව් කෙරේ.\nපෙළ දහමේ සඳහන් වන ශ්රේෂ්ඨ බෞද්ධ උපාසකවරු වශයෙන් ශාසනයට හිතකාමි ලෙස කටයුතු කරමින් කුසල් දහමින් පෝෂණය වූ බන්දුල මල්ලිකාවන් විශාකාවන් අනේපිඬුසිටුතුමන්, ධම්මික උපාසක තෙමේ යනාදී පිරිස් මරණින් පසු සුගතිගාමිව උපන්බව පිළිබඳ කියැවෙන කථාපුවත් තුළින් කුසල දහම්හි සැප විපාක නිතැතින් පුද්ගලයා වෙතම පැමිණෙන බව අවධාරණය කරගත හැකි වෙයි.\nපුද්ගලයා කරන කියන කටයුතුවලට විපාක විඳීමට නියත වශයෙන්ම සිදුවෙයි. කර්මය හා විපාකය අතර සම්බන්ධය වටහාගන්නා තැනැත්තා දුසිරිත් වලින් හැකිතාක් වෙන්ව, සුසිරිත් පුහුණු කිරීමට උත්සාහ ගනී. පුද්ගලයෙක් යම් යහපත් ක්රියාවක නියැළෙන්නේ නම් නැවත නැවත එවන් ක්රියාවන්ම සිදුකිරීමට පෙළඹිය යුතුවේ. සමාජීය පුද්ගලයා දූෂණයෙන් වංචාවෙන් තොරව අවංකව, සාධාරණව කරන කියන ක්රියාවන්ගේ සාර්ථක ප්රතිඵල නියත වශයෙන් ජීවන ඉදිරිගමනේදී හිමිවනු ඇත. පුද්ගලයාගේ යහපත් සිතිවිලි ප්රගුණ කිරීම තුළින් පවෙන් අත්මිදි කටයුතු කිරීමේ හැකියාව පුද්ගලයාට අත්වෙයි.\nපුද්ගලයා වැරැදි සංකල්ප බැහැර කරමින් සදාචාරාත්මක ගති පැවැතුම් ඇතිකර ගනිමින් සසර දුකෙහි භයංකාර බව තේරුම් ගනිමින් දුක්ඛිත සසරින් එතෙරවීමට උත්සාහ කළ යුතුය. කර්මයෙහි විපාක නිසිලෙස අවබෝධ කරගත යුතුය. කර්මය ජීවිතය කෙරෙහි බලපාන එක් කරුණකි. ඇතැම් පුද්ගලයෙකු අඩු වයසින් මිය යෑමටත් ඇතැම් පුද්ගලයෙකු දීර්ඝායුෂ විඳීමටත් හේතුව කුමක්දැයි මොහොතක් සිතා බලන්න. ඇතැමෙකු නිතර රෝගීවීමටත් ඇතැමෙකු නිරෝගී විමටත් පුළුවන. මේ අනුව පුද්ගලයාගේ බොහෝ වෙනස්කම්වලට කර්මය බලපානු ලබන බව පෙනේ. යහපත් කර්ම සිදුකරමින් සැප විපාක උදාකර ගැනීමට පුද්ගලයා උත්සාහවන්ත වන්නේ නම් ඉන් තමාටත් මුළුමහත් සමාජයටත් සිදුවන්නේ මහත් සෙතකි. අස්වැසිල්ලකි.\nඅපි මොහොතකදී ලබන සියුම් වේදනාවට පවා හේතුවන්නේ පෙර කර්මය බව ඔබ මොහොතකටවත් සිතුවාද?එමෙන්ම අප කුමන දෙයකට හෝ ඇලී ගැලී ක්රියාකිරීම මගින් අප ගේ සංසාර ගමන තව තවත් දිගු වන බව ඔබ මොහොතකටවත් සිතුවාද? සත්යය එයයි.එබැවින් අපද නොපමාව පවෙන් වැළකී නිතර පින්දහම් වල යෙදීමට උත්සුක වෙමු.එය මෙලොව මෙන්ම පරලොව දියුණුවටද හේතු වේ.අවසානයේ දී අමාමහ නිවනෙන් සැනසීමට ලැබේවායි ප්රාර්ථනා කරමි.ඔබ සැමට තෙරුවන් සරණයි!"}
{"text": "පුරාතන සිංහල පද්ය කාව්ය අතුරෙහි අපට හමු වන පැරණිකමින් දෙ වැනි කෘතිය වන්නේ සසදාවත යි. මෙහි කතුවරයා කවුරුන් ද යන්න අනාවරණය නො වුණ ද ග්රන්ථය රචනා වූ කාලය කවරේ ද යන්න එහි පැහැදිලි ව සඳහන් වෙයි. ඒ බැව් පැවසෙන 14 වැනි ගීය මෙසේ ය:\n‘කළ ලෝ සසුන් වැඩ - ලීලාවතී හිමිසඳ\nපළ කළ දම් රජසිරි - මෙවැටුම්හි පිටුබල වී’\nපළ කළ දම් රජසිරි - මෙවැටුම්හි පිටුබල වී’\nමේ අනුව පොළොන්නරු යුගයේ ලීලාවතී රාඥ˜යගේ රාජ්ය සමයේ සසදාවත ලියැවී ඇත. මහා පරාක්රමබාහු රජුගේ අග මෙහෙසිය වූ ලීලාවතී රාඥ˜ය සතුරු උවදුරු මැද තුන් වරක් ම කිරුළ පැලඳීමට සමත් වූවා ය. ඒ අනුව ලංකා ඉතිහාසයේ වැඩිම වාර ගණනක් සිහසුන හෙබැවූ රජු හෝ රැජන හෝ වන්නේ ඇය යි. එතුමියගේ ප්රථම රාජ්ය කාලයේ එනම්; කි්ර.ව. 1197 - 1200 වසර තුන ඇතුළත සසදාවත ලියැවුණු බැව් පැහැදිලි ය.\nකතුවරයාගේ පරමාර්ථය වූයේ බුදුරජාණන් වහන්සේගේ ගුණයකින් එක් කොටසක් මැණික් මල්දමක් සේ දැක්ම බව ‘ඉතිදු මුනි ගුණෙන් දෙස් මිනිමලෙව් දැක්මට’ යන්නෙන් ප්රකාශ වේ. ඒ අනුව මේ කාව්යය සඳහා කතුවරයා තෝරා ගෙන ඇත්තේ පාලි ජාතකට්ඨකතාවේ 316 වැන්න වූ සස ජාතකය යි. ඊට අනුරූපී ව සසදාවත නමින් කෘතිය හැඳින්වී ඇතත් මෙයට ‘කාව්යතිලකය’ යන අන්වර්ථ නාමයක් වූ වග ආසන්න කාලයේ ම ලියැවුණු සසදාවත සන්නසෙන් අනාවරණය වේ. සස ජාතකයෙන් කියැවෙනුයේ බෝසතුන් වහන්සේ සාකුලයේ ඉපිද දාන පාරමිතාව පිරූ ආකාරය යි. සඳමඬලේ සාවාගේ රුව සිත්තම් වුණු බැව් කියැවෙන්නේ මේ ජාතක කතාව ඇසුරු කොට ගෙන ය. ‘තොප පිළිඹිබට තිරසන්... හිමි සඳමඬල සුනු කළ’ යැයි සසදාවතේ බෝසත් සාවා ඊට යෝග්ය වූ බැව් පළ කෙරේ.\nගී විරිතින් ලියැවුණු සසදාවත ගී 293 කින් යුක්ත කාව්යයකි. මුවදෙව්දාවත මෙන් ම යා ගී විරිත මූලික කොට ගෙන කාව්යය ලියැවී ඇත. ගී 164 ක් වූ මුවදෙව්දාවත හා සසඳ්ර බලද්දී ප්රමාණයෙන් විශාල වූ බැවින් ‘කාව්යතිලක’ වැනි ව්යවහාරයකට එවක සුදුසු වූවා විය හැකි ය. එසේ වුවත් සසදාවත ද මුවදෙව්දාවත සේ ම මහා කාව්ය ගණයට නො ගැනේ. සසදාවත ද චණ්ඩ කාව්යයකි. එහෙත් එය සංස්කෘත කාව්ය සම්ප්රදායයේ එන බොහෝ වර්ණනාවන් ගෙන් සම්ප්රයුක්ත ය. මුවදෙව්දාවත්කරු මෙන් ම සසදාවත්කරු ද තමන් ප්රකාශ කරන්නට යන පුවත එක ගීයකට පිඩුකොට සැකෙවින් දක්වා ඇත්තේ මෙලෙසිනි:\n‘දැකැ සා බමුණා - මුනිවරු එ සස් කල්\nදල මැදරා සිසිදිසි - සිය මස්නි පුස්නා ලෙස්’\nදල මැදරා සිසිදිසි - සිය මස්නි පුස්නා ලෙස්’"}
{"text": "හයිඩ්රොයික් තිරිංග නල එකලස් කිරීම Yb / T4164-2007\nනිෂ්පාදන විස්තර\nනිෂ්පාදන ටැග්\nද්විත්ව ස්ථර වෑල්ඩින් කරන ලද පයිප්පයේ හොඳ කාන්දුවීම් ප්රතිරෝධයක්, ඉහළ පිපිරුම් කාර්ය සාධනයක්, විශිෂ්ටයි\nනැවත සැකසීම, කැපී පෙනෙන ප්රති-තෙහෙට්ටුව, ඉහළ අභ්යන්තර පිරිසිදුකම, නිවැරදි ජ්යාමිතිය සහ යනාදිය. ක්රියාකාරී පරාමිතිය: ආතන්ය ශක්තිය Rm≥ 290Mpa අස්වැන්න ශක්තිය: Rel≥180Mpa අස්ථි බිඳීමෙන් පසු ප්රතිශත විස්තාරණය: A ≥ 25% ආදාන වල පිරිසිදුකම: අවශේෂ ≤ 0.16g /.\nනිදහස් දිග\nසො ose නළ එකලස් කිරීමේදී නල සන්ධි දෙක අතර ඇති සො ose නළයේ නිරාවරණය වූ කොටසෙහි දිග කෙළින්ම පවතී.\nතිරිංග හෝස් සම්බන්ධකය\nකලම්පයට අමතරව, තිරිංග හෝස් එකේ කෙළවරට සම්බන්ධ වන සම්බන්ධක කැබැල්ලක්.\nස්ථිරව සම්බන්ධිත නල සන්ධි\nසම්බන්ධිත නල සන්ධි තලා දැමීම හෝ සීතල නිස්සාරණය කිරීම මගින් එකලස් කළ යුතුය, නැතහොත් සො ose නළය නැවත එක්රැස් කරන සෑම අවස්ථාවකදීම හානියට පත් බුෂිං සහ ෆෙරියුලස් වල නල සන්ධි ප්රතිස්ථාපනය වේ.\nපුපුරා යන්න\nතිරිංග හෝස් පයිප්ප සන්ධියෙන් හෝ කාන්දුවීම් වලින් වෙන් කිරීමට හේතු වන දෝෂයකි.\nරික්ත නල සම්බන්ධකය\nනම්යශීලී රික්ත සම්ප්රේෂණ වාහකයක් අදහස් කරයි:\na) එය තිරිංග පද්ධතියේ ලෝහ පයිප්ප අතර සම්බන්ධකයකි;\nආ) ස්ථාපනය අතරතුර නල සන්ධි අවශ්ය නොවේ;\nඇ) එකලස් කිරීමේදී, එහි සහය නොදක්වන දිග ලෝහ නළය අඩංගු කොටසේ මුළු දිගට වඩා අඩුය.\nපරීක්ෂණ කොන්දේසි\n1) පරීක්ෂණය සඳහා භාවිතා කරන හෝස් එකලස් කිරීම අළුත් විය යුතු අතර අවම වශයෙන් පැය 24 ක් වත් වයස්ගත විය යුතුය. පරීක්ෂණයට පෙර අවම වශයෙන් පැය 4 ක් වත් හෝස් එකලස් කිරීම 15-32 of C උෂ්ණත්වයක තබා ගන්න;\n2) නම්යශීලී තෙහෙට්ටුව පරීක්ෂා කිරීම සහ අඩු උෂ්ණත්ව ප්රතිරෝධක පරීක්ෂණය සඳහා සො ose නළ එකලස් කිරීම සඳහා, පරීක්ෂණ උපකරණ මත ස්ථාපනය කිරීමට පෙර වානේ කම්බි කොපුව, රබර් කොපුව වැනි සියලුම උපාංග ඉවත් කළ යුතුය.\n3) ඉහළ උෂ්ණත්ව ප්රතිරෝධක පරීක්ෂණය, අඩු උෂ්ණත්ව ප්රතිරෝධක පරීක්ෂණය, ඕසෝන් පරීක්ෂණය සහ හෝස් ඒකාබද්ධ විඛාදන ප්රතිරෝධක පරීක්ෂණය හැරුණු විට, වෙනත් පරීක්ෂණ 15-32 of C කාමර උෂ්ණත්වයකදී සිදු කළ යුතුය.\nහයිඩ්රොලික් තිරිංග හෝස් එකලස් කිරීම තිරිංග හෝස් සහ තිරිංග හෝස් සන්ධියකින් සමන්විත වේ. තිරිංග හෝස් සහ තිරිංග හෝස් සන්ධිය අතර ස්ථිර සම්බන්ධතාවයක් ඇති අතර, සො ose නළයට සාපේක්ෂව ඒකාබද්ධ කොටස පොඩි කිරීම හෝ සීතලෙන් නිස්සාරණය කිරීමෙන් සම්බන්ධතාවය අවබෝධ වේ."}
{"text": "ඇමරිකානු ජනාධිපතිවරනයෙන් කිසිවෙකු බලාපොරොත්තු නොවූ ජයක් ඩොනල්ඩ් ජේ ට්රම්ප් මහතා ලබාගෙන ඇත. ඇත්තෙන්ම ලෝකයේ ගමන්මග තීරනය කරන්නේ ඇමරිකාව රුසියාව ඉන්දියාව හා චීනය වැනි රටවල් නිසා කුඩා රටවල ජනයාට තම රටේ මැතිවරනයකට වඩා මෙම රටවල මැතිවරන ගැන උනන්දු වීම වැදගත්ය.තමරටේ අය ක්රියා කරන්නේ මේ අය කියන ලෙස නිසා තම රටේ චන්දය දා පොරවගෙන නිදාගෙන මෙම රටවල චන්ද නිදිමරා ඇසුවත් පාඩු නැත.\nඑහෙත් ඇමරිකාව වැනි රටවල ජනපතිවරු යනු ප්රතිපත්තිතීරකයන් විසින් ගන්නා තීරන ක්රියාත්මක කරන්නවුන්ය. එහෙත් මොවුන් පබයන් යැයි නොසිතිය යුතුය. යාන්ත්රනයට නායකත්වය දීම සිදුකරන නිසා ජනාධිපතිවරුන්ගේ භූමිකාවද ප්රබලය.\nමෙවර ජනාධිපතිවරනය හේතු දෙකක් නිසා විශේෂ විය . ඇමරිකාවේ ප්රථම ජනපතිවරිය වීමට හිලරි මහත්මිය ඉදිරිපත්වීමය. ඇත්තටම මෙය ඩිමොක්රටික් පක්ෂයේ වැරදි තීරණයකි. යම්තාක් දුරට වමට බර රැල්ලක් බරිනි සැන්ඩර්ස් මහතාට විය. මෙය ඇමරිකාවට නුපුරුදු දෙයකි. එහෙත් බර්නි මහතා ට රැල්ලක් තිබීමෙන් ඇමරිකාව වෙනස් වීමට සූදානම් බව පෙන්වීය.අවසන් සටන බර්නි හා ට්රම්ප් අතර වීනම් ප්රතිඵලය මීට වඩා වෙනස් වීමටද ඉඩ තිබිනි සමහර විට.\nඅනෙක් කරුන ඩොනල්ඩ් ට්රම්ප් සම්ප්රදායික ඇමරිකානු රාජ්ය තාන්ත්රිකයෙකුගේ සිට තුන්වන ලෝකයේ දේශපාලකයෙකුගේ මට්ටමට වැටීමයි.සම්ප්රදායික රිපබ්ලිකන් රාජ්ය තාන්ත්රිකයන්ද ට්රම්ප් හැරගියේ මේ නිසාය.එහෙත් ඔහු කී බොහෝ දේවල් ඇමරිකානු ජනතාවගේ හදවතට ආමන්ත්රනය කලේය. ට්රම්ප් කිසියම් ආරක්ෂනවාදී ආස්ථානයකට මාරුවීමට යෝජනා කලේය. යලිත් ඇමරිකාව ශ්රේෂ්ට කල යුත්තේ ඇමරිකාව දඩයම වීමේ බේරීමෙනි\nඅද ඇමරිකාව දඩයක්කරුගේ සිට දඩයමට මාරුවන සෙයක්ද පෙනේ. ඒ ආර්ථික ක්ශේත්රයේය.ඇමරිකාවේ විරැකියාව වැඩිවේ.ආයෝජකයෝ ලාබ ශ්රමය සොයා යති. ඇමරිකානු වෙලදපොල චීන බඩුවලින් පිරේ.ඇමරිකානු ජනාධිපතිවරු ලොව සැමතැනටම ජනාධිපතිවීමට යාම නිසා විශාල අවුල් ඇතිවී ඇත. රුසියාව සමග මිත්රව ප්රශ්න විසදාගන්නට යාමෙන් විශාල බරක් බිමින් තබන්නට හැකිවේ.රුසියාව හා චීනය වටලෑමේ ප්රතිපත්තිය වර්තමානයට ප්රායෝගික නැත.\nඇමරිකානු චන්දය පටන් ගත් සැනින්ම අනාවැකිකාරයන් පෙරට ආහ. මා මුල සිටම නිරීක්ෂනය කලෙමි. කිසිවෙක් අවසන් චන්දය හිලරි හා ට්රම්ප් අතර වේ යැයි නොකීහ.මා මේ කියන්නේ ගුප්ත පාර්ශ්වයේම හපන්කම්ය. සමහරු කීවේ හිලරි හා ජෙබ් බුශ් අතර අවසන් තරගය තිබෙන බවයි. ට්රම්ප්ට අවසන් තරගයට එන්න බැරිවන බවද කීහ. 2016 දී කාන්තාවක් බලවත් වීමට ඉඩ තිබෙන බව කී මංජුල ඊට වඩා හොදය.එය දෙපැත්තටම කැපෙන බැවිනි.බර්නි හා ට්රම්ප් අතර අවසන් සටන ඇතිවෙන බව කීහ.\nජනමාධ්ය හිලරිට පක්ෂපාතී වූ අතර ඔවුන්ගේ සමීක්ෂන නම් තුට්ටු දෙකේ වැඩය. ඇත්තටම මමත් හිතුවේ හිලරි දිනයි කියාය.හැම සමීක්ශනයක්ම මෙසේ කීවා යනු තව දුරටත්මේවා ගැන කිසිම විශ්වාසයක් තබන්නට බැරිබවයි.\nහිලරිගේ ජයග්රහනය ලංකාවට අවාසිදායක බව කාගේත් පිලිගැනීම විය. ලංකාවට මතුනොව මැද පෙරදිගටද අවාසි විය හැක. කොල්ලෙකුට වඩා ටෙස්ටස්ටොරෝන් ඇති බව කී හිලරිගෙන් තුන් වැනි ලෝක යුද්ධයක් ඇතිවීමට ඉඩ වැඩි නිසාය. ඇමරිකාවට පමනක් ජනපතිවන බව කී ට්රම්ප් නිසා ලොවම ලොකු අනතුරකින් ගැලවුන බව සිතේ.\nට්රම්ප් මහතා කී දේවල් කරන්නට හැකිද යන්න වෙනම කතාවකි. ඔහු හිස්පැනික් වරුන්ට එරෙහිව කතා කලේය. ඇත්තටම සංක්රමනික ප්රශ්නය සුදු ඇමරිකානුවාට ප්රශ්නයකි. මොන ක්රමයකින් අත් පත් කරගත්තත් අද ඇමරිකාව ඔවුන්ගේය. සුදු ක්රිස්තියානීන්ගේය. ට්රම්ප් ආමන්ත්රනය කලේ මේ පිරිසටයි. ලබ්බ ඇතුලෙ තොවිලෙ මෙන් හැම එකාම ඇමරිකාවට පැමින තමන්ගෙ රැකියා අවදානමේ දමනවාටත් තම සංස්කෘතික වටිනාකම් හෑල්ලු කාරන්වාටත් මේ අය අකමැති වූහ. ඔහුගේ ආර්ථික ආරක්ෂනවාදයද ගැලවීමට ඇති එකම පිදුරු ගහකි.\nමේවා මේ ලෙසම කරයිද කියා අප නොදනිමු. ඇමරිකානු ආර්ථිකය මත රැදෙන ආර්ථිකයන්ට මෙවැන්නක් දැනෙනු ඇත.එහෙත් එක් දෙයක් පැහැදිලිය. ලෝකය වෙනස් වෙමින් ඇත. එය අප හිතනවාට වඩා ලොකු වෙනස්කම් විය හැක.\nඅද ලෝකයේ ජාතිකත්ව රැල්ලක් යයි. බ්රෙක්සිට් තුලින්ද විද්යාමාන වූයේ එයයි.ට්රම්ප්ට අවශ්ය ආරක්ෂනවාදී ජාතිකවාදයකි. එය ඇමරිකානුවාට හොදය. තවද ඔහු පුටින් හා එක්වී ඉස්ලාමීය අන්තවාදය මර්ධනය කරන්නටද ඉඩ ඇත. ට්රම්ප් පුටින් සුසංයෝගය ලෝකයට කොහොමත් හොදය. සිරියාවේ උතුරු කොරියාවේ ඉරානයේ ප්රශ්න ලේ වැගිරීම් නැතිව විසදාගනු ඇත. හිලරි ආවානම් සිදුවීමට ඉඩ තිබූ තුන්වන ලෝක යුද්ධයක අවදානම නැතිවීමම සැනසිල්ලකි."}
{"text": "ග්රාමීය ආර්ථිකය නගා සිටුවීමේ ජාතික වැඩසටහන යටතේ ලබන 9වෙනිදා ත්රිකුණාමලයේදි පැවැත්වෙන වැඩසටහනට සමගාමීව දේශිය නිෂ්පාදන, කර්මාන්ත වැඩි දියුණු කිරීමේ පුර්ව සංවර්ධන කමිටුව අද(06) පෙරවරුවේ නැගෙනහිර පළාත් ආණ්ඩුකාර අනුරාධා යහම්පත් මහත්මියගේ ප්රධානත්වයෙන් රැස් වූවාය.\nඑහිදි ලබන 9වෙනිදා පැවැත්වෙන සංවර්ධන කමිටුවේදි සාකච්ඡා කිරීමට නියමිත කරුණු පිළිබදව දීර්ඝ ලෙස සාකච්ඡා කළහ.\nධීවර, සත්ව නිෂ්පාදන, කර්මාන්ත, දේශිය අගලුම් සහ පොල් තල් ආශ්රිත නිෂ්පාදන නගා සිටුවීමට අදාළ යෝජනා කෙරෙහි මෙහිදි වැඩි අවධානයක් යොමු විය. ඉහත ක්ෂේත්ර වලට අදාළ යෝජනා 9වෙනිදා පැවැත්වෙන දේශිය නිෂ්පාදන කර්මාන්ත වැඩිදියුණු කිරීමේ සංවර්ධන කමිටුවට ඉදිරිපත් කිරීමටද යෝජනා වූහ.\nමේ අවස්ථාවට පළාත් ප්රධාන ලේකම් තුසිත පී. වනිගසිංහ, ත්රිකුණාමල දිස්ත්රික් ලේකම් සමන් දර්ශන පාඩිකෝරාල ආණ්ඩුකාර ලේකම් එල්.පී. මදනායක මහතා ඇතුළු පිරිසක් එක්ව සිටියහ."}
{"text": "තොරතුරු අයිතිය පිලිබඳ පනත යටතේ රාජ්ය සේවා කොමිෂන් සභාවද ඇතුලුව ස්වාධීන කොමිෂන් සභාවලින් තොරතුරු ලබා ගැනීමේ හැකියාව ඇතැයි ජනමාධ්ය අමාත්යංශයේ අතිරේක ලේකම් (සංවර්ධන හා සැලසුම්) බී. කේ. එස්. රවීන්ද්ර මහතා පැවසීය.\n“ස්වාධීන කොමිෂන් සභා, අධිකරණ ආයතන, ජනාධිපති ලේකම් කාර්යාලය මෙන්ම අගමැති කාර්යාලයත් තොරතුරු අයිතියට අැතුලත්”\nමේ අතර තොරතුරු අයිතිය පෙබරවාරි තුන් වැනිදා සිට ක්රියාත්මක කිරීමට සියලු කටයුතු සූදානම් බවත් තොරතුරු දෙන විට අය කරන ගාස්තු, ක්රමවේදය පිලිබඳව සහ ආකෘති පත්ර සම්බන්ධයෙන් සියලු රෙගුලාසි අඩංගු ගැසට් පත්රය පෙබරවාරි 03වැනිදා වන විට ගැසට් කරන බවත් ඒ යටතේ මහජනතාවට රජයේ ආයතනවලට ගොස් තොරතුරු ලබාගත හැකි බවත් රවීන්ද්ර මහතා සඳහන් කලේ ය.\nආයතනවලින් තොරතුරු නිලධාරීන් එක් අයෙකු හෝ දෙදෙනෙකු පත් කර තිබෙන අතර තොරතුරු නිලධාරීන් පත් කර නොමැති ආයතනවල ආයතන නිලධාරියාට තොරතුරු නිලධාරියා ලෙස කටයුතු කල හැකි බවද ඒ මහතා වැඩිදුරටත් පැවසීය."}
{"text": "Views - 484 |Monday 10th June 2019 13:01:44\nඅද (10) ඉන්ධන මිළ සූත්රයට අනුව ඉන්ධන මිළ ගණන් සංශෝධනය වන බව ඛනිජ තෙල් සම්පත් සංවර්ධන අමාත්යාංශය පවසනවා. සෑම මසකම 10 වැනිදා ඉන්ධන මිලෙහි සංශෝධනයක් සිදුවන අතර ඒ අනුව අද දිනයේත් ඉන්ධන මිළෙහි වෙනසක් සිදුවනු ඇති බවයි වාර්තා වන්නේ.\nමේ අතර පසුගිය 10 වනදා ද මිළ සූත්රයට අනුව ඉන්ධන මිලෙහි සංශෝධනයක් සිදු වු අතර එහිදි ඉන්ධන මිල ඉහළ දැමුවා ."}
{"text": "@thavisha wrote:මේක ගේ ස්ටෝරි එකක් තමයි නමුත් මානසික ලෙඩ්ඩු මේකේ ඉන්නේ ලංකාවට ගේ කියන දේ විහිළුවක් නපුන්සක කමක් වෙලා තියෙන්නේ මේ වගේ වැඩ නිසා මේ වගේ අදහසකින් තමයි ලංකාවේ මිනිස්සු ගේ අය දිහා බලන්නේ අපි කවදාවත් කැමතිද තමන් ආදරේ කරන කෙනා කෙල්ලෙක්ට සමාන කරන්න ගේ කියන්නේ ඒ වගේ අදහසක් දෙන දෙයක් නෙවෙයි කොහොමටවත් බය නැතුව කියනවා මේ එක හදල තියෙන්නේ ගේ කියන නමට අපහාසයක් කරන්න මිසක් අපිට මේ සමාජේ ඉඩක් වෙන් කරන්න කරන උදවුවක් විදියට නෙවෙයි මේ වගේ සංකල්ප වලින් මිනිස්සු මිදුන දවසට විතරයි ලංකාවේ ගේ කොල්ලෙක්ට කටක් ඇරලා තමන් ගේ කියල කියන්න පුළුවන් තත්වයක් ඇතිවෙන්නේ මේ video එක තනිකරම මානසික ලෙඩක් ගේ කියන්නේ ඕක නෙවෙයි ඕක ලෙඩක් වේ වගේ දේවල් වලින් වෙන්නේ මිනිස්සු අපි දිහා බලන විදිය තව තවත් පිළිකුල් වෙනවා මේ වගේ දේවල් මිනිස්සු අතරට යන එක නවත්වන්න ඕන ඒ වගේම මේ වගේ නිර්මාණ බිහි වෙන එකත් නවත්වන්න ඕන හැබැයි එක කරන්න වෙන්නෙත් අපිටමයි යාලුවනේ ... ඔයාල දැකල තියේද ඕනෑම රට ගේ video එකක් කෙල්ලෝ වගේ ඇදල ඉන්න කොල්ලෝ අපේ රටේ මේ වගේ අදහසකින් අපිව පිළිගන්නේ ඇයි කියල තේරෙන් නැහැ මන් හිතන්නේ උගත් මිනිස්සු ගේ කියල හිතන් ඉන්නේ කොල්ලව හරියට පේන්නෙත් නැති ගැනිව හරියට පේන්නෙත් නැති මානසික ලෙඩ්ඩුන්ගේ අදහස ....\nAkalanka nethsara\n- Regular Member\n- Now :\nOnline Offline\nCountry : Sri Lanka\nPosts : 36\nGetReal Gold : 1909\nMember Since : 2014-08-15\n-\nkohoma weththa hodin hithala balamu kiyannai wennea anthimea\nsamanthasubasinghe\n- Regular Member\n- Now :\nOnline Offline\nMood :\nCountry : Sri Lanka\nPosts : 38\nGetReal Gold : 2574\nMember Since : 2013-08-26\n-"}
{"text": "දණ්ඩ නීති සංග්රහය, සාක්ෂි ආඥා පනත් කෙටුම්පත හා ඇප සංශෝදන පනත කෙටුම්පත අධිකරණ අමාත්ය ජනාධිපති නීතිඥ මොහොමඩ් අලි සබ්රි මහතා විසින් (06) පාර්ලිමේන්තුවට දෙවන වර විවාදය සදහා ඉදිරිපත් කිරීම සිදු කරන ලද අතර එය ඒකමතිකය සම්මත විය.\nදණ්ඩ නීති සංග්රහ පනත් කෙටුම්පතේ සහ සාක්ෂි ආඥා පනතේ යල් පැන ගිය වචන හා යෙදුම් වෙනුවට කාලීන වචන හා යෙදුම් එක් කිරීම මෙම සංශෝධනය මගින් සිදු කෙරුණි.\nමෙහි විශේෂත්වය වනුයේ යටත් විජිත සමයේ භාවිතා කළ දණ්ඩ නීති සංග්රහ පනත් කෙටුම්පතේ සහ සාක්ෂි ආඥා පනතේ තිබු යල් පැන ගිය දැනට භාවිතා නොකරනු ලබන වචන හා යෙදුම් වෙනුවට කාලීන වචන හා යෙදුම් එක් කිරීම සිදු කිරීමයි.නිදහසින් පසුව ගතවු වසර 72ක කාල සීමාව තුළ දී මෙවැනි සංශෝදනයක් සිදු කළ ප්රථම අවස්ථාව මෙය වෙයි.\nඒ අනුව සාක්ෂි ආඥා පනත් කෙටුම්පතේ මෙතෙක් අන්තර්ගතව තිබු ’’ මහ රැජිණට විරුද්ධව සටන් කිරීම’’ යන වචනය වෙනුවට ‘’ජනරජයට එරෙහිව සටන් කිරීම’’ යන වචනය ආදේශ කිරීම සිදු කරනු ලැබු අතර එම පනත් වල ‘’මහ රැජිණ’’ යන වචනය ඇති ස්ථානවලට ‘’ජන රජය යන වචනය ආදේශ කිරීම සිදු කළ බව අධිකරණ අමාත්යාංශය සදහන් කරනවා.\nමේ අතර මෙම පනත් වල තිබු ‘’ලංකාව’’ යන වචනය වෙනුවට ‘’ශ්රී ලංකාව’’ යන වචනය ආදේශ කිරීම සිදු කළ අතර ‘’ශ්රී ලංකා ආණ්ඩුව’’ යන්න වෙනුවට ‘’ශ්රී ලංකාවේ ආණ්ඩුව’’ යන වචන ආදේශ කිරීමත් ‘’ආණ්ඩුකාරයා’’ යන වචනය වෙනුවට ‘’ජනාධිපතිවරයා’’ යන්නත් ‘’ප්රඥප්තිය’’ යන වචනය වෙනුවට ‘’රීති හා නියෝග’’ යන්න ලෙසත් යාවත්කාලීන වීම සිදු විය.\nයටත් විජිත සමයේ දී මෙම පනත්වලට ඇතුළත් කර තිබු’’ සිවිල් සේවය ‘’යන වචනය වෙනුවට’’ ශ්රී ලංකා පරිපාලන සේවය’’ යනුවෙන් ද ‘’පොලිස් විදානේ’’ යන වචනය වෙනුවට ‘’ග්රාම සේවා නිලධාරී’’ යන්නත් ‘’භාර්යාවගේ’’ යන වචනය ඇති තැන්වල ‘’කාලත්රයාගේ’’ යනුවෙනුත් සංශෝදනය විය.\nඑමෙන්ම ‘’ලංකාවේ හෝ එහි යම් කොටසක හෝ මහ රැජිණගේ රාජධානි හෝ දේශ භූමි මහ රැජිනට අහිමි කිරීම’’ වෙනුවට ‘’ශ්රී ලංකාවේ හෝ එහි යම් කොටසක හෝ ශ්රී ලංකා ජන රජයේ ජනතාවගේ පරමාධිපත්යය ඔවුන්ට අහිමි කිරීම’’ යනුවෙන් ද ‘’අග්රාණ්ඩුකාරයාගේ හෝ සෙනෙට් සභික’’ යන වචනය වෙනුවට\n‘’ජනාධිපතිවරයාගේ හෝ පාර්ලිමේන්තු මන්ත්රි’’ලෙසත් හා තවත් එසේ පැවති යල් පැන ගිය වචන කිහිපයක් වෙනස් කිරීම මෙම පනත් කෙටුම්පත් සංශෝධනයත් සමග සිදුව තිබෙනවා.\nඇප පනතට ඇතුළත් කරන ලද සංශෝධන මගින් ඇප නියෝග කඩ කිරීම සදහා නියම ව තිබු දඩ වල ප්රමාණය ඉහළ දැමීමත් සිදු විය."}
{"text": "2016 නොවැම්බර් මාසයේ 18 වන නිකුත් වුන මෙම ෆීලුම නාට්ය සහ ක්රියාදාම ගනයට අයත් ලස්සන කතාවක් ඒවගේම ජාත්යාන්තර ච්ත්රපට දර්ශකයේ 5.2 වැනි අගයක් ලබාගෙන තිබෙනව. මෙම නිර්මානය මාගේ පලමු උපසිරස ගැන්වීම වන අතර මෙයට උපසිරස යේදීමට හේතුවූයේ අහබු ලෙසටය එනම් මෙම ෆීලුම මම බාගත කරගෙන මසකටත් වඩා බලන් හිටියා බයිස්කෝප් …Read More »"}
{"text": "රටේ ව්යවස්ථාදායක මණ්ඩලය විසින් පත්කරනු ලබන අභියාචනාධිකරණ සභාපතිවරයා පත්කිරීමට ජනාධිපතිවරයා මැදිහත් නොවන බව තමන්ට පෑවසු බව මාධ්යම පලාත් සභා මන්ත්රී අසාත් සාලි ප්රකාශ කොට ඇත.\nඑහෙත් එම තීරණයට සම්පූර්ණයෙන්ම පටහැනිව යමින් ව්යවස්ථාදායක මණ්ඩලයත් රටේ අධිකරණයේ ස්වාධීනත්වය පසෙකලා ජනාධිපති කාර්යාලය ඉල්ලිමක් කොට ඇත්තේ අභියාචනාධිකරණ විනිශ්චයකාරවරුන්ගේ ජේෂ්ඨත්වය නොසලකා ලැයිස්තුවේ ඇති තුන්වෙනි පුද්ගලයා ඊලඟ අභියාචනාධිකරණයේ සභාපති ලෙස පත් කරන ලෙසයි.\nඒ අනුව දැනට අභියාචනාධිකරණයේ සභාපති ලෙස සිටින විජිත කේ. මලල්ගොඩ විනිසුරුවරයා පසුගිය සතියේදී ශ්රේෂ්ඨාධිකරණ විනිසුරුවරයෙකු ලෙස උසස්වීම් ලැබ යෑමේදී ඇතිවන පුරප්පාඩුව සඳහා අභියාචනාධිකරණ විනිශ්චයකාරවරුන්ගේ ජේෂ්ඨත්වය අනුව තුන්වෙනි ස්ථානයේ පසුවන පී.ආර්. වල්ගම විනිශ්චයකාරවරිය පත්වනු ඇත.\nමෙම ජනාධිපති කාර්යාලයෙ ඉල්ලීම සම්පූර්ණයෙන්ම රටේ ස්වාධීන අධිකරණයට මෙන්ම අධිකරණ සේවා කොමිෂමට කරනු ලැබු විශාල හානියක් බව අසාත් සාලි ප්රකාශ කල බව කලම්බු ටෙලිග්රාෆ් වෙබ් අඩවිය වාර්තා කොට ඇත.\nසම්පූර්ණ විස්තරය මෙතනින්"}
{"text": "එකම විශ්වයේ තවත් සංදර්ශනයක් සැකසීමට සහ බ්රහස්පතිගේ උරුමය වාක්ය ඛණ්ඩයක් බවට පත් කිරීමට අප විරුද්ධ නැත. B නමුත් පුදුම වීම අපහසු නැත - මෙම ප්රදර්ශනය සැබවින්ම සාර්ථක නම්, නෙට්ෆ්ලික්ස් තවත් බොහෝ දේ නොකරන්නේද?\nනිර්මාතෘ මාර්ක් මිලර් විශ්වාසය පළ කර ඇත අනාගතයේදී ඔවුන් බ්රහස්පතිගේ උරුමයට නැවත පැමිණෙනු ඇති අතර, ඩෙඩ්ලයින් විසින් වෙනත් ආකාරයකින් නැවත පැමිණිය හැකි බවට මූලාශ්ර උපුටා දක්වමින්. නැවතත්, නමුත්: නෙට්ෆ්ලික්ස් හට එම ප්රදර්ශනයේම වැඩි යමක් කිරීමට විකල්පයක් තිබූ අතර එසේ නොකිරීමට තීරණය කළේය.\nමාප්රකට නෙට්ෆ්ලික්ස්\n- අප දන්නා දේ ආගන්තුක දේවල් වාරය 4\n- මායාකාරියන්ගේ සමය 2 පැහැදිලි කළේ\n- ඕනෑවට වඩා සුපිරි වීරයෝ අන්තර්ගතය?\n(රූප ණය: නෙට්ෆ්ලික්ස්) බ්රහස්පතිගේ උරුමය වෙළඳපොළට වසරක් ප්රමාද වී ඇත්දැයි සිතීම දුෂ්කර ය. ඩිස්නි ප්ලස් හි කැනොනිකල් හා මිල අධික මාර්වල් රූපවාහිනී වැඩසටහන් දෙකක් අප සතුව ඇති ලෝකයක - හොඳ\nසහ වඩා මිශ්ර ප්රති results ල සහිත එකක් - නෙට්ෆ්ලික්ස් ප්රදර්ශනය වඩාත් සුපිරි වීරයන් සමඟ දැඩි සැසඳීම් වලට මුහුණ දී තිබේ. . කුඩා තිරයේ විකට පොත් අනුවර්තනයන් 2012 සිට බොහෝ දුරට පැමිණ ඇත, ඇරෝ නගරයේ එකම ක්රීඩාව වූ අතර නෙට්ෆ්ලික්ස් තරඟකරුවන් සමඟ තරඟ කර ඇති අතර ඇදහිය නොහැකි තරම් ගැඹුරු සාක්කු සහ චරිත ඇති නරඹන්නන් දැනටමත් ආයෝජනය කර ඇත .\nසුපර්හීරෝ රූපවාහිනී වැඩසටහන් වේගවත් යඑච්බීඕ මැක්ස් හරිත ලාම්පුව\n, බැට්මෑන් සහ සියදිවි නසා ගැනීමේ කණ්ඩායම් විශ්වයන්හි සංදර්ශන සඳහා හරිත ආලෝකය ලබා දෙමින් එය ප්රවාහකයන් අතර අවි තරඟයක් බවට පත්ව ඇත. මාර්වල්, මේ අතර, එහි රූපවාහිනී වැඩසටහන් එහි චිත්රපට මෙන් ම වැඩ කිරීමට ද ආයෝජනය කර ඇති බව පෙනේ. සමස්තයක් ලෙස ගත් කල, අපි බලාපොරොත්තු වන්නේ MCU සංදර්ශන හයක් මේ වසරේදී එළිදැක්වීමටයි, Hawkeye සහ මාර්වල් මහත්මිය 2021 අග භාගයේදී තාවකාලිකව සකසා ඇත. එය කාර්යබහුල පිරිසකි - එය සෑම ප්රදර්ශනයක්ම ගණන් නොගනී. ඊතලය, ෆ්ලෑෂ් සහ සුපර්මෑන් සහ ලොයිස් වැනි. බ්රහස්පතිගේ උරුමය, එසේ නම්, 38% ධනාත්මක සමාලෝචන රොටන් තක්කාලි පිළිබඳ විවේචකයන්ගෙන්.\nඇත්ත වශයෙන්ම, සුපිරි වීරයෙකුගේ සන්තෘප්තිය ගැටලුව යැයි අපි නොසිතමු, මෙහි - ඇමසන් ප්රයිම් වීඩියෝවේ අදෘශ්යමාන දත්ත කොතරම් නරක වී ඇත්දැයි බලන්න, ඒ කෙරෙහි අවධානය යොමු කරන්න. ලේවැකි ඇඹරීම් සහ දෘශ්ය ශෛලියක් පුරවා ඇතනයිම්. කෙසේවෙතත්, මේ තැනැත්තාට දැවැන්ත නාමයක් හිමි වූ අතර වසර 15 ක ඉතිහාසයක් ඇති ජනප්රිය විකට ග්රන්ථයක් මත පදනම් විය.\nබ්රහස්පතිගේ උරුමය සඳහා වන මූලාශ්රය බැලූ බැල්මට අනුවර්තනය වීමට තරම් ශක්තිමත් ද්රව්යයකි. නූතන විකට පොත් නිර්මාණකරුවෙකු ලෙස මිලර් පෙර නොවූ විරූ තරම් සාර්ථකත්වයක් භුක්ති විඳ ඇති අතර ලොව විශිෂ්ටතම කලාකරුවන් කිහිප දෙනෙකු සමඟ කටයුතු කර ඇත. බ්රහස්පතිගේ උරුමය ඔහුගේ පරම්පරාවේ හොඳම සුපිරි වීරයෙකු වූ ෆ්රෑන්ක් ක්විට්ලි සමඟ සහයෝගීතාවයකි. පරම්පරාවේ සුපිරි වීරයන් සහ විදුලි පන්දම පසු කිරීමේ අභියෝග යන සංකල්පය තරමක් නැවුම් ය, මීට පෙර තිරයට අනුවර්තනය වී ඇති බව අප දැක නැත. කඩදාසි මත, එය වැඩ කළ යුතුව තිබුණි. අවසානයේදී, බ්රහස්පතිගේ උරුමය කල් දැමීමට වටින්නේ නැත්තේ මන්දැයි දන්නේ නෙට්ෆ්ලික්ස් පමණි - තවද ප්රවාහකයා ප්රසිද්ධ වන්නේ ඔහුගේ විශාල හායි ගැන කතා කරන විට ප්රේක්ෂක සංඛ්යාවට පමණි. නීල්සන්ට අනුව (\nTHR හරහා), එයප්රේක්ෂක නියැදියක් මත පදනම්ව මම එක්සත් ජනපදයේ ශ්රේණිගත කිරීම් මැන බලමි, බ්රහස්පතිගේ උරුමය එහි පළමු සතියේ වඩාත්ම විකාශය වූ ප්රදර්ශනය විය. මිනිත්තු මිලියන 696 ක් මැයි 9 වන දින නැරඹීය (ප්රදර්ශනය මැයි 4 ආරම්භ විය).\nමෙම අංකය එතරම් නරක නැත - නමුත් එය මුළු ප්රදර්ශනය නැරඹීම අවසන් කළ හෝ කථාංග එකක් හෝ දෙකකට පසුව අත්හැර දැමූ බව අපට නොකියයි, එබැවින් එය භාවිතයට පමණක් සීමා වේ. සමස්තයක් ලෙස බ්රහස්පතිගේ උරුමය සමඟ ප්රේක්ෂකයින් කළ දේ සහ ප්රදර්ශනය පුළුල් සංස්කෘතික අර්ථයකින් කොතරම් දුරට ගෙන ගියේද යන්න කීමට අපහසුය. බැලූ බැල්මට, ප්රදර්ශනය 25,000 ක් පමණ වූ IMDb හි සාපේක්ෂව අඩු පරිශීලක ලකුණු 6.8 ක් වූ අතර, ද ෆැල්කන් සඳහා 7.2 හා ශීත old තු සොල්දාදුවා 106,000 ක් විය. කෙසේ වෙතත්, කුණු වූ තක්කාලි මත, ඔවුන් සෑම කෙනෙකුටම සමාන පරිශීලක ලකුණු o f 7.2 ඇත. මෙයින් බොහෝ දේ ඉගෙන ගත නොහැකි අතර අපි බලාපොරොත්තු වන්නේ මාර්තුvel නව නෙට්ෆ්ලික්ස් පිරිනැමීමකට වඩා පරිශීලක ඡන්ද ආකර්ෂණය කරයි.\nවාර්තාවට අනුව, බ්රිඩ්ජර්ටන් හෝ\nකෝබ්රා කායි හෝ එච්බීඕ විසින් මෑතදී ඇති මේර් ඔෆ් ඊස්ට් ටවුන් වැනි තවත් නෙට්ෆ්ලික්ස් පහරක් මෙන් මෙම ශ්රේණිය එකම සංස්කෘතික හැඹිලියක් ලබා ගත් බවක් නොපෙනේ. පැහැදිලි වීමට එය කිසිදු දත්තයක් මත පදනම් නොවේ. නමුත් මෙම ප්රදර්ශනය සංස්කෘතිකමය වශයෙන් පුපුරා ගිය බවක් දැනෙන්නේ නැත.\nසමහර විට රාත්රී සමාජ ශාලාවක නටන හෙල්මට් සෙමෝගේ තෑගි මෙන් මේ දේවල් ඔවුන්ගේම ජීවිතයක් ගත කරයි. මෙම ප්රදර්ශනය එම මට්ටමට පැමිණ ඇති බවක් දැනෙන්නේ නැත. නෙට්ෆ්ලික්ස් ගැන මෙය පවසන්නේ කුමක්ද?\n(රූප ණය: නෙට්ෆ්ලික්ස්) නෙට්ෆ්ලික්ස් ප්රදර්ශනයක් අවලංගු කරන සෑම අවස්ථාවකම සමාජ මාධ්යවල ප්රතිචාර සමාන වේ - ඇයි ආයෝජනය කරන්නේ නව නෙට්ෆ්ලික්ස් ශ්රේණියක්, i නම්මෙය අහෝසි කිරීමට පමණක් සිදුවේද? එය සාධාරණ සමාලෝචනයක් සේ පෙනේ. කථාව අවසන් කිරීමට ඔබට මුදල් ඇති බව ඔබට විශ්වාස නැත්නම් සංවෘත ලිපි මාලාවක් නොකරන්නේ ඇයි? නෙට්ෆ්ලික්ස් විසින් ඉහළ පෙළේ නාට්ය දෙකක් පේළියකින් කොටු කර ඇති හෙයින්\nද ඉරිගුලර්ස් සහ බ්රහස්පතිගේ උරුමය , අවලංගු කිරීම් සඳහා එහි ප්රවේශය වෙන කවරදාටත් වඩා අවධානයට ලක්ව ඇත. ග්රාහක දෘෂ්ටි කෝණයෙන් බලන කල, ප්රදර්ශනයක් සඳහා ආයෝජනය කිරීම සහ එය පොරව අතට ගැනීම දැකීම පිළිබඳ නිශ්චිත බලාපොරොත්තු සුන්වීමක් ඇත.\nනෙට්ෆ්ලික්ස් සාර්ථකත්වය සඳහා කොපමණ ප්රමාණයක් සකසා ඇත්දැයි යමෙක් කල්පනා කරයි - සහ කාලයාගේ ඇවෑමෙන් ප්රසංගයක් සෙමෙන් ප්රේක්ෂකයෙකු සොයා ගන්නේ නම් එය වෙනසක් කරන්නේ නම්, විශේෂයෙන් ම ඉරෙගුලර්ස් සහ බ්රහස්පතිගේ උරුමය ඔවුන්ගේ මංගල දර්ශනය ආරම්භ වී සති කිහිපයකට පසුව ඇත.\nඅභ්යන්තර පරීක්ෂණයක්සාරාංශය වනුයේ නීල් ගයිමන්ගේ සැන්ඩ්මන් කොමික්ස් නෙට්ෆ්ලික්ස් අනුවර්තනයයි, මෙය බ්රහස්පතිගේ ලෙගසි කොමික් වලට වඩා විශාල සංස්කෘතික සලකුණු ඇති මාලාවකි. නළු නිළියන් මත පදනම්ව මෙය මිල අධික සංදර්ශනයක් වනු ඇති බව අපි දනිමු. දශක ගණනක් පැරණි පිළිගත් විකට ග්රන්ථයක් සහ ගයිමන්හි ජනප්රිය ලේඛකයෙකුගේ කෘතියක් මත පදනම් වීමේ ද්විත්ව වාසිය එයට ඇත. තනිකරම හඳුනාගත හැකි සන්නාම මට්ටමින්, එය නෙට්ෆ්ලික්ස් හට සැබවින්ම කැපී පෙනෙන යමක් විකට පොතක් ලබා දෙයි, විශේෂයෙන් ඉදිරි වසර කිහිපය මාර්වල් සහ ඩීසී රූපවාහිනී වැඩසටහන් වලින් යටවී ඇති විට.\nඑය සැබවින්ම සුපිරි වීරයෙකුගේ සංදර්ශනයක් නොවේ - සහ එම නවතම අවලංගු කිරීම සහ මීට වසර කිහිපයකට පෙර එහි මාර්වල් සංදර්ශන අතහැර දැමීම අතර, නෙට්ෆ්ලික්ස් මේ ප්රභේදය තුළ මේ වන විට සැබවින්ම විවරයක් සිදු කර නැති බවක් හැඟේ.\nහේයි, සමහර විට බ්රහස්පතිගේ උරුමයේ ලෝකය සැබවින්ම දෙවන වටයේ රැඳී සිටීමට ඉඩ තිබේදුෂ්ටයන්ගේ දෘෂ්ටිය. අපට නම්, නෙට්ෆ්ලික්ස් මෙම ආයතනයේ දෙවන වාරය සඳහා මෙතරම් ආයෝජනයක් කර ඇති අතර, එය සැබවින්ම එහි පාද නිර්මාණාත්මකව සොයාගත හැකිදැයි බැලීමට - නමුත් පැහැදිලිවම එය එසේ වීමට අදහස් නොකෙරුණි.\nසසඳන විට හොඳම ප්රවාහ සේවා"}
{"text": "වර්ෂ 2024 ක්වූ March 01 වැනිදා Friday\nසංචාරක නිළිය\nසාරා අලි ඛාන් අවසන් වරට රිදී තිරයට පැමිණියේ ආනන්ද් එල් රායිගේ අත්රංගි රේ චිත්රපටයෙනි. ඇය එහි ධනුෂ් සහ ආක්ෂේ කුමාර් සමඟින් රඟපෑවාය. සිනමා නිළියක සේම සාරා අලි ඛාන්ගේ සංචාරයට ඇති ආදරය ද කවුරුත් දන්නා කරුණකි. ඇයගේ ඉන්ස්ටග්රම් ගිණුමට පැමිණීමෙන් පැහැදිලි වන්නේ කාශ්මීරය ඇයගේ ප්රියතම නිවාඩු ගමනාන්තයක් බවයි. මෑතකදී සාරා තම මිතුරු මිතුරියන්න් කිහිප දෙනෙකු සමඟ කාශ්මීරයේ ටුලියන් විල අසල කඳු නැගීමට ගියාය. සාරාට \"සොබාදහම, කලාව සහ කවිය\" ඇති විට වෙනත් කිසිවක් අවශ්ය නොවේ. එම ඡායාරූප පෙළ සමඟ ඇය ශීර්ෂ පාඨය වෙනුවෙන් යෙදුවේ චිත්ර ශිල්පී වින්සන්ට් වැන් ගොග්ගේ ප්රකාශයකි.\nකාරුණික බව සමඟින් සාරා බොලිවුඩයේ කැපී පෙනන චරිතයක් බවට පත් වී සිටී. ඇය සැමවිටම තම රසිකයන්හට ආචාරශීලීව කතාබහ කරමින්, මාධ්යයටද කාරුණිකව ආචාර කරන්නීය. එසේම ඇය පැපරාසීන්ගේ ප්රියතම චරිතයකි."}
{"text": "ඔයා YouTube එකට videos upload කරන කෙනෙක් නම් බොහෝ වෙලාවට ඔයාගේ නිර්මාණ වෙනත් කෙනෙක් නැවත upload කර ඒ හරහා ප්රතිලාභ ලබන විදිහේ අවස්ථා වලට මුහුණ දෙන්න සිදු වෙලා ඇති. ඒ වෙනුවෙන් ඔබ විසින් වැය කළ කාලය, ශ්රමය අපතේ යනවා වැනි හැඟීමක් ඒ වෙලාවට ඔයාට දැනිලත් ඇති. ඉතින් ඔන්න ඒක නවත්තන්න ක්රමයක් YouTube එකෙන් දැන් හඳුන්වා දෙන්න කටයුතු කරලා තියනවා.\nමේ අළුත් Copyright Match tool එක හරහා, video එකක් upload කරන විට එම video එකට සමාන videos දැනටමත් upload කර ඇත්දැයි පරීක්ෂා කර බැලිය හැකි වෙනවා. මේ මගින් සම්පූර්ණ video එකම scan කර බලන අතර කුඩා clip එහෙමත් නැතිනම් කුඩා video කොටස් සලකා බලන්නේ නැති බව ඔවුන් වැඩි දුරටත් ප්රකාශ කරනවා.\nමේ ආකාරයට ඔබගේ videos වෙනත් පුද්ගලයෙකු upload කලහොත්, ඒ බව notification එකකින් ඔබට දන්වන අතර, ඒ වෙනුවෙන් action එකක් ගැනීමට හෝ නොගැනීමට ඔබට අවස්ථාව ලැබෙනවා. ඒ අනුව එම video එක upload කළ තැනැත්තාව සම්බන්ධ කරගැනීමට හෝ YouTube එක හරහා එය ඉවත් කිරීමට කටයුතු කිරීමට ඔබට හැකියාව ලැබෙනවා.\nමෙහිදී පළමුවෙන්ම එම video එක upload කළ තැනැත්තා original creator ලෙස සැළකෙන අතර ඉන් පසුව upload කරන සෑම තැනැත්තෙකුම මේ හරහා හඳුනාගැනීමට ලක් වෙනවා. ඉතින් ඔයා, ඔයාගේ videos Facebook හෝ Vimeo වගේ වෙනත් සේවා වල පමණක් share කරලා තියනවා නම්, වෙනත් කෙනෙකු ඔබට ප්රථමව ඔබගේ video එක YouTube එකට upload කළහොත් ඔහුට එහි අයිතිකාරීත්වය හිමි වෙනවා. මෙය මෙම පද්ධතියේ යම් ආකාරයක limitation එකක් වෙනවා.\nඑමෙන්ම මේ අළුත් පහසුකම දැනටමත් subscribers ලා 100,00 ට වැඩි content creators ලා හට පමණක් ඉදිරි සතිය තුලදී නිකුත් කිරීමට YouTube ආයතනය විසින් කටයුතු සූදානම් කර තිබෙනවා. අනෙකුත් users ලා හට පිළිවෙලින් මීලඟ මාස කිහිපය තුල මෙම පහසුකම අත්විඳින්නට ලැබෙනු ඇත."}
{"text": "ප්රධාන පුවත්\nආණ්ඩුව කැබිනට් තීරණයක් ගන්නා විට දෙමළ ජාතික සන්ධානය සමඟ සාකච්ඡා කිරීමෙන් අනතුරුව එම තීරණය ගත යුතු බවට වන ඒකාබද්ධ යාන්ත්රණයක් මේ වන විට ක්රියාත්මකව පවතින බව දෙමළ ජාතික සන්ධාන පාර්ලිමේන්තු මන්ත්රි...Read More\n”සමතා බලවේගය” නව ව්යවස්ථාව හකුලා ගන්න බලකරමින් දළදා මාළිගාව අභියස සත්යයක් ක්රියාවක ( Video/ Photos)\nයෝජිත නව ආණ්ඩුක්රම ව්යවස්ථා ක්රියාවලිය වහාම නැවැත්වීමට ජනාධිපතිවරයාටත් අග්රාමාත්යවරයාටත් උපදෙස් ලබා දෙන්නැයි ජාතික සමතා බලවේගය සංවිධානයේ භික්ෂූන් වහන්සේ අද මල්වතු හා අස්ගිරි මහානාහිමිවරුන්ගෙන්...Read More\nපාර්ලිමේන්තුවට ඉදිරිපත් කරන ලද ආණ්ඩුක්රම ව්යවස්ථා සභාවේ මෙහෙයුම් මණ්ඩල විශේෂඥ කමිටු වාර්තාවෙන් සිංහල, දෙමළ ජනතව රවටමින් ෆෙඩරල් විසඳුමකට පදනම දමා තිබෙන නිසා එම විශේෂඥ කමිටු වාර්තාව ප්රතික්ෂේප කරන...Read More"}
{"text": "We might admire – even revere – genius mavericks like Steve Jobs from afar, but few Asians have any idea where mavericks come from, or how best to deal with them. Our conformist and hierarchical societies don’t nurture mavericks. Our cultures tend to suppress odd-balls and iconoclasts. That’s probably why we don’t have enough of our own Steve Jobses.\nThis is the crux of my argument in my latest Sinhala column published in Ravaya newspaper on 16 Oct 2011. For a longer discussion of the same topic, see my English essay Goodbye, Steve Jobs; Long Live Mavericks!\nපසුගිය වසර 35ක කාලය තුළ ඇපල් පරිගණක හා විද්යුත් උපකරණ නූතන තොරතුරු සමාජයේ ප්රගමනයේ පෙරගමන්කරුවන් ලෙස ක්රියා කළ බව ලෝකය ම පිළිගන්නවා. මේ නව ලොව තනන්නට මහත් සේ දායක වුණු ඇපල් සමාරම්භක ස්ටීවන් පෝල් ජොබ්ස් හෙවත් ස්ටීව් ජොබ්ස් (Steve Jobs) 2011 ඔක්තෝබර් 5 වනදා මිය ගිය විට ලෝකය ම කම්පාවට පත්වුණා. පිලිකාවක් සමග වසර ගණනක් පොර බැදීමෙන් ඔහු අන්තිමට පරාජය වන විට වයස අවුරුදු 56යි.\nසරසවි ඉගෙනුම වෙනුවට තමන්ගේ ම නිර්මාණශීලී අදහස් ඔස්සේ දැඩි අධිෂ්ඨානයෙන් ඉදිරියට ගිය ස්ටීව් ජොබ්ස්, තොරතුරු තාකෂණය, පාරිභෝගික විද්යුත් උපකරණ හා ජනප්රිය සංස්කෘතිය යන ෙකෂත්ර තුනෙහි ම දැවැන්තයකු වූ බව ඔහුගේ ව්යාපාරික තර`ගකරුවන් පවා එක හෙළා පිළිගත්තා. අසම්මතය, පරිකල්පනය හා සුන්දරත්වය කැටි කළ ස්ටී්ව් ජොබ්ස් කථාවේ එක් පැතිකඩක් ගැන අපි අද කථා කරමු. එහි යටි අරමුණ අපේ රටවලත් ස්ටීව් ජොබ්ස්ලා බිහි විය හැකිද යන්න විග්රහ කිරීමයි.\n1997දී ඇපල් සමාගම අපූරු ප්රචාරණ ව්යාපාරයක් හදුන්වා දුන්නා. තමන් තවත් එක් පරිගණක නිෂ්පාදන සමාගමක් නොවන බව හුවා දැක්වීම ඉලක්ක කර ගත් ඒ දැන්වීම් පෙළේ මුඛ්ය තේමාව වූයේ වෙනස් විධියට සිතන්න (Think Different) යන්නයි. එහි වඩාත් ම සිත් ඇද ගන්නා අංගය වූයේ තත්පර 30 හා 60 යන ධාවන කාලයන්ට නිර්මාණය වූ ටෙලිවිෂන් දැන්වීමක්. ඉතිහාසය පුරා විවිධ ෙකෂත්රයන්ගේ විපර්යාස ඇති කරන්නට දායක වුණු චරිත 17ක රූප ඉතා ඉක්මනින් තිරයේ දිස් වුණා. තනිකර කළු-සුදු වර්ණයෙන් නිර්මිත එයට මහත්මා ගාන්ධි, ඇල්බට් අයින්ස්ටයින්, තෝමස් අල්වා එඩිසන් හා අමීලියා ඉයර්හාට් වැනි චරිත මෙන් ම බීට්ල්ස් ගායක ජෝන් ලෙනන්, පබ්ලෝ පිකාසෝ හා මොහමඩ් අලි වැනි විවිධ ෙකෂත්රවල දැවැන්තයන් ද ඇතුළත් වුණා. මේ හැම දෙනා ම සම්මතයට එරෙහිව ගිය නිදහස් මතධාරීන් හෙවත් මැව්රික්ස් (mavericks) හැටියට පිළි ගැනෙනවා.\nඒ දැන්වීමේ කථනය සාරාංශයක් ලෙස කිවහොත්: ”මෙන්න විකාරකාරයෝ. විප්ලවවාදියෝ. කරදරකාරයෝ. හැම දෙයක් ම වෙනස් විධියට දකින මේ අය පිස්සන් කියා බොහෝ දෙනකු සිතුවා. එහෙත් අප ඔවුන් දකින්නේ මහ මොළකාරයන් හැටියටයි. ඉතිහාසය පුරා ම අපේ ලෝකය වෙනස් කළේ මෙවැනි අසම්මත විකාරකාරයන් තමයි.” ඒ දැන්වීම YouTube හරහා නරඹන්න: http://tiny.cc/ThinkD\nඒ දැන්වීමේ කිසි තැනෙක පරිගණකයක් දිස් වූයේ නැහැ. එහි අරමුණ වූයේ සංකල්පමය වශයෙන් ඇපල් සමාගම අනෙකුත් සියළු පරිගණක හා තොරතුරු තාකෂණ සමාගම්වලට වඩා වෙනස් බව කියා පෑම පමණයි. එය ප්රචාරය වීම අරඹන කාලයේ ඇපල් සමාගමට තිබූ වෙළදපොල ඉතා සීමිතයි. එවකට අලෙවියෙන් හා ලාබයෙන් කුඩා වූවත් මේ අසම්මත සමාගම විකාරකාරයන්ගේ මගෙහි යන පෙරළිකාරයෙක් වීමේ පෙරනිමිති පළ කළා.\n1997 දී ලෝකයට දුන් ඒ ප්රතිඥාව දශකයක් ඇතුළත ඉතා මැනවින් ක්රියාවට නැංවීමට ස්ටීව් ජොබ්ස් දිවා රෑ වෙහෙසී වැඩ කළා. iMac පරිගණකය (1998), iPod ජංගම සංගීත/මාධ්ය උපකරණය (2001), iTunes නම් වූ සයිබර් අවකාශයේ මහා සල්පිල (2003) iPhone ජංගම දුරකථනය (2007) හා iPad ජංගම ටැබ්ලටය (2010) ඔහු ආ අසම්මත මගෙහි අමතක නොවන පියසටහන්. කලක් සාපේකෂව කුඩා පරිගණක හා විද්්යුත් උපකරණ සමාගමක් හැටියට පැවතුණු ඇපල් සමාගම 2010 වන විට Microsoft, IBM ඇතුළු අනෙකුත් සියළු තාකෂණ සමාගම් අභිබවා ගියා.\nජොබ්ස්ගේ තාකෂණ, සැළසුම් (design) හා අලෙවිකරණ කුසලතා ගැන පසුගිය දිනවල බොහෝ සෙයින් කථාබහ කෙරුණා. ඒ තොරතුරු යළිත් කීම මගේ අරමුණ නොවෙයි. නව නිපැයුම් සදහා පේටන්ට් 338ක් ඔහුට තිබුණා. එහෙත් ඔහුට වඩා පේටන්ට් ලබාගත් තව බොහෝ නිර්මාපකයන් සිටිනවා. (උදාහරණ: තෝමස් අල්වා එඩිසන් 1,093යි. පෝලරොයිඩ් කැමරාව තැනූ එඩ්වින් ලෑන්ඩ් 525යි.) කුඩා පරිමාණයේ නව නිපැයුම් විශාල ගණනක් බිහිකරනවා වෙනුවට ජොබ්ස් වැඩි අවධානය යොමු කළේ සමස්ත කර්මාන්තයක් හෝ ෙකෂ්ත්රයක් ම විප්ලවයකට ලක් කරන ආකාරයේ වැඩ කරන්නයි. පුද්ගල පරිගණකය, ජංගම සංගීත/මාධ්ය උපකරණය, ජංගම දුරකථනය වැනි කිසිවක් මුල්වරට නිපදවූයේ ස්ටීව් ජොබ්ස් නොවේ. එහෙත් ඔහු කළේ පවත්නා තාකෂණය උඩුකුරු වන මට්ටමේ ප්රබල දියුණු කිරීම් ඇති කිරීමයි. මේ සුවිශේෂී ගුණය නිසා ඔහු අපේ කාලයේ සිටි දකෂතම තාකෂණික ප්රතිනිර්මාපකයා (technology’s great re-inventor) හැටියට ටයිම් සගරාව හදුන්වා දෙනවා. එය ජොබ්ස්ගේ අසම්මත කථාව ගැන කළ හැකි හොද සම්පිණ්ඩනයක්.\nබොහෝ නිපැයුම්කරුවන්ගේ කුසලතාවය හා දැක්ම පටු පරාසයකට සීමා වන නමුත් ජොබ්ස් පුළුල් දැක්මකින් යුක්තව ක්රමීය වෙනස්කම්වලට (systemic changes) යොමු වූ කෙනෙක්. එබදු වෙනස්කම් සදහා තාකෂණය, සෞන්දර්යාත්මක සැළසුම (aesthetic design) අලෙවිකරණය (marketing) හා හොද සන්නිවේදනය යන සතරවිධ හැකියාවන් ඔහුට නොඅඩුව තිබුණා.\nස්ටීව් ජොබ්ස් තුළ මේ සංකල්ප බිහි වූයේ කෙලෙස ද? අමෙරිකාවේ වඩාත් ලිහිල් සමාජ පසුබිමක් පවතින බටහිර වෙරළේ කැලිෆෝනියාවේ ඉපදි හැදී වැඩීම ද? සහජ හැකියාවන් තියුණු කර ගනිමින් වෙහෙස මහන්සි වී වැඩ කිරීම තුළින් ඕනෑ ම කෙනකුට හිස එසවීමට ඉඩක් තිඛෙන සමානාත්මක :ැට්කසඒරස්බ- අමෙරිකානු සමාජ ක්රමය ද? 1960-70 දශකයන්වල බටහිර රටවල තරුණ තරුණියන් බොහෝ දෙනාට බලපෑමක් ඇති කළ හිපි සංස්කෘතිය ද? (තරුණ වියේ ඉන්දියාවට පැමිණ ආශ්රමයන්හි කල් ගත කළ ඔහු පෙරදිග දර්ශනයන් — විශේෂයෙන්ම ටිඛෙට් හා ජපන් සම්ප්රදායයන් — ගැන උනන්දු වූවා.) එසේ නැතිනම් මේ සියළු සාධකයන් මිශ්ර වීමේ අවසාන ප්රතිඵලය ද?\nමේ ප්රශ්නවලට එක එල්ලේ පිළිතුරු දෙන්න අමාරුයි. නිර්මාණශීලිබව (creativity) පැන නගින්නේ මිනිස් මනසේ කොතැනින් ද, එයට රුකුල් දෙන අධ්යාපනික, සමාජයීය හා සාංස්කෘතික බලපෑම් මොනවා ද යන්න මානව විද්යාඥයන් හා සමාජ විද්යාඥයන් මහත් ඕනෑකමින් අධ්යයනය කරනවා. එවන් පර්යේෂකයන්ට ස්ටීව් ජොබ්ස් චරිතය ඉතා ප්රයෝජනවත්.\nඔහුගේ අසම්මත ජීවන කථාව ආසියාවේ අපට වැදගත් වන තව හේතුවක් තිඛෙනවා. ජන සමාජයන් සමස්තයක් වශයෙන් ගෙන සසදන විට ගණිතය, ඉංජිනේරු විද්යාව හා තාකෂණයට සම්බන්ධ කි්රයාවලදී ආසියානුවන් ලෝකයේ වෙනත් බොහෝ ජාතීන්ට වඩා ඉදිරියෙන් සිටිනවා. 1950-2010 කාලය තුළ ලෝකයේ වැඩි ම ආර්ථීක වර්ධන වේගය පවත්වා ගන්නට ආසියානු කලාපයට හැකි වූයේ තාකෂණ ෙකෂත්රයන්හි නව නිපැයුම්, ආයෝජන හා හපන්කම් නිසායි. ජපානය, චීනය, කොරියාව හා ඉන්දියාව වැනි රටවල් අද විද්යාව හා තාකෂණය අතින් ලෝකයේ පෙරමුණ ගෙන සිටිනවා. පර්යේෂණ නිබන්ධන, පේටන්ට් බලපත්ර ආදී නිර්නායක හරහා මේ ප්රවණතා මැනිය හැකියි.\nඑසේ වූවත් තාකෂණ ෙකෂත්රයේ ආසියානුවන්ගේ හපන්කම් බහුතරයක් සාමූහික ප්රයත්නයන්. අද ලොව සංකීර්ණ අවශ්යතාවලට නිපැයුම්කරුවන්ට තනිව ම මුහුණදීම අපහසු බව ඇත්ත. එහෙත් ලොව ජය ගත් පාරිභෝගික තාකෂණයන් විශාල සංඛ්යාවකට මුල් වූ ජපානයේ Sony කොරියාවේ Samsung වැනි සමාගම් අප හදුනන්නේ වෙළද නාමයෙන් (brands) පමණයි. නිපැයුම්කරුවන්ගේ නමක් අප දන්නේ නැහැ. මේ රටවල සංචාරය කරන විට මට පෙනී ගිය දෙයක් නම් ඒ රටවල සාමාන්ය ජනයා පවා සිය නිපැයුම්කරුවන් ගැන දන්නේ ඉතා අඩුවෙන් බවයි. මෙයට හේතුව තොරතුරු ගලනයේ දුර්වලතා ද? නැතිනම් බටහිර රටවල තරම් තනි පුද්ගල මට්ටමේ නව නිපැයුම්කරුවන් ආසියාවේ මතු නොවීම ද?\nමෙය මතු පිටින් විග්රහ කොට නිගමනවලට එළඹිය හැකි සරල ප්රශ්නයක් නොවේ. එහෙත් පෙරදිග අපේ රටවල අසම්මත මගක යන නිදහස් මතධාරීන්ට එරෙහි වන සමාජයීය හා සාංස්කෘතික සාධක තිඛෙන බව පිළි ගත යුතුයි. (මෙහිදී මා කථා කරන්නේ පොදුවේ ආසියානු ජන සමාජයන් ගැනයි.) ආසියාවේ බොහෝ සමාජයන්ගේ දරදඩු සමාජ මට්ටම් හා ධූරානුක්රම (hierarchies) තිඛෙනවා. ඒවා වත්කම, උගත්කම ආදී සාධකවලින් තවත් තීව්ර වනවා. සමාජ පසුබිමින් එක හා සමාන අය අතර වයස්ගත වූවන්ගේ මතයට වැඩි පිළිගැනීමක් ලැඛෙනවා. ගුරුකුල බිහි වීමේ අන්තරායක් තිඛෙනවා.\nමේ සියල්ල නිසා අමුතු විදියට සිතන, සම්මතයට අභියෝග කරන නිදහස් මතධාරීන්ට ආසියානු සමාජවල ඇති අවකාශය ඉතා අඩුයි. හැම කෙනෙකු ම එක හා සමාන රේඛීය ජීවන මගක ගමන් ගත යුතු බවත්, එසේ නොගොස් ‘අයාලේ යන’ අය පිස්සන්, විකාරකාරයන් හෝ සමාජ විරෝධීන් වන බවත් මුල් බැස ගත් මතයක්. මෙබදු වාතාවරණයක අළුත් දෙයක් හිතන, කියන හා අත්හදා බලන දරුවන් හා තරුණ තරුණියන් ඔවුන්ගේ පවුල්වලින්, පාසලෙන්, සරසවියෙන් හා ජන සමාජයේ අන් අයගෙන් දැඩි පීඩනයකට ලක් වනවා. මෙය මගේ මතවාදයක් පමණක් නොවෙයි. ඉතා සරල උදාහරණයක් ගත හොත් උපතින් ම වමත්කරුවන් වන අයට ලාංකික සමාජය දක්වන ප්රතිචාරය ගැන මදක් සිතන්න!\nමේ ගැන ශාස්ත්රීයව ගවේෂණය නොකළත්, අදාල අත්දැකීම් රාශියක් සොයා ගැනීමේ අවස්ථාවක් 2009-10 කාලයේ මට ලැබුණා. සියත TV හරහා නව නිපැයුම්කරුවන් හදුන්වා දෙන සතිපතා වැඩසටහන් මාලාවක් මා ඉදිරිපත් කළා. දෙස් විදෙස් සම්මාන ලද නව නිපැයුම්කරුවන් සැළකිය යුතු සංඛ්යාවක් සමග මා සම්මුඛ සාකච්ඡා කළා. එහිදී මා නිතර ඇසූ ප්රශ්නයක් වූයේ කුඩා කාලයේ අළුත් දෙයක් කරන්නට ලැබුණු උපකාර, උපදෙස් මෙන් ම බාධක මොනවා ද යන්නයි.\nනව නිපැයුම්කරුවන්ගෙන් බහුතරයකට තම පවුලෙන්, අසල්වාසීන්ගෙන් බහුතරයකට තම පවුලෙන්, අසල්වාසීන්ගෙන් හෝ පාසලෙන් ලැබී ඇත්තේ දිරිගැන්වීම් නොවෙයි – උදාසීන හෝ අයහපත් ප්රතිචාරයක්. අසම්මත දේ කරන්නට ගොස් විභාග අසමත් වී අනාගතය අදුරු කර නොගන්නා ලෙස ඔවුන්ට අවවාද ලැබී තිඛෙනවා. එදිනෙදා ජීවිකාවක් සදහා ශිල්ප ඉගෙනීමෙන් ඔබ්බට ලෝකය වෙනස් කරන්නට සිතීම නිශ්චල ‘දැගලිල්ලක්’ බව වැඩිහිටියන් ඔවුන්ගේ මුහුණට ම කියා තිඛෙනවා.\nනිතිපතා එල්ල වන මේ පීඩනය නොතකා ඒකායන අරමුණින් ‘දඩබ්බර’ විදියට ඉදිරියට යන ටික දෙනකු තමයි අවසානයේ නව නිපැයුම් බිහි කරන්නේ. එය ද එක් රැයකින් කළ හැක්කක් නොවෙයි. එහෙත් නොසැළුණු අය අතර තව කී දෙනෙක් තමන්ගේ සිහින අත්හැර දමන්නට ඇත් ද? › ලංකාවේ නව නිපැයුම්කරුවන් අතර කාන්තා නියෝජනය ඉතා අඩු ඇයි?\nඅපේ නව නිපැයුම්කරුවන් මුහුණ දෙන ආර්ථීක, තාකෂණික බාධකයන් රැසක් ද තිඛෙනවා. ඒවා දැනටමත් හදුනා ගෙන ඇති අතර ඒ බාධක දුරුකිරීමට යම් පියවර ගන්නා බව නිපැයුම්කරුවන්ගේ කොමිසමේ වත්මන් ප්රධානියා මෑතදී මට කියා සිටියා. එහෙත් තනි රාජ්ය ආයතනයකට හෝ අධ්යාපන/පුහුණු ආයතනයකට හෝ නව නිපැයුම්කරුවන් බිහි කිරීමට නොහැකියි. එය සමාජ ප්රවාහයන් ගණනාවක අවසන් ප්රතිඵලයක්.\nබොහෝ ආසියානුවන්ට මෙන්ම ලාංකිකයන්ට ද තාකෂණ ෙකෂත්රයේ සහජ හැකියාවක් තිඛෙනවා. එහෙත් ඒ විභවය දැගලිල්ලක්, දඩබ්බරකමක් හරහා අළුත් සංකල්පයක් හෝ නිපැයුමක් හෝ බවට පත් වන්නට පියවර ගණනාවක් පසු කළ යුතුයි. ස්ටීව් ජොබ්ස්ලා අපේ රටවල බිහි නොවන්නේ පහසුකම් හා ආයෝජන නැති නිසා පමණක් නොවෙයි. අසම්මතයට සිතන ‘විකාරකාරයන්ට’ අපේ සමාජවල ඉඩක් නොදෙන නිසා යයි මා තර්ක කරනවා. මා එසේ කියන්නේ අසම්මත මගක නිර්මාණශීලීව ගමන් කළ කෙනකු හැටියට මගේ අත්දැකීම් ද පාදක කර ගනිමින්."}
{"text": "චීන සමාගමකට හම්බන්තොට වරාය පවරන ගිවිසුම එන අගහරුවාදා පැවැත්වෙන කැබිනට් මණ්ඩල අනුමැතියට ඉදිරිපත් කිරීමට නියමිතය.\nදැනට ඇති වරාය පනත අනුව විදෙස් සමාගමකට වරාය පැවරීමක් සිදු කල නොහැකි නිසා චයිනා මර්චන්ට් සමාගම ශ්රී ලංකාවේ අනුබද්ද සමාගමක් ලෙස ලියාපදිංචි කර ඉන් පසු වරායේ 80%ක කොටස් එම සමාගමට පැවරීමට මෙම ගිවිසුමෙන් යෝජනා කර ඇත.\nමෙම පිවිසුම් සම්බන්ධයෙන් වරාය ඇමති අර්ජුන රණතුංගගේ නිරීක්ෂන මෙම දින දෙක තුන තුලදී ලබා දීමට නියමිතය."}
{"text": "“මඩ සෝදාගත් කළ ගොවියා රජ කමට සුදුසුය.” ඔන්න හැමෝටම සුබ දවසක් වේවා. මුලින්ම කියන්න ඕනේ …Read More »\nමේ එපිය නම් හොඳටම පමා වුණා 🙁 ඇත්තටම සමාවෙන්න ඕන මෙච්චර කාලයක් ගියාට මේක අරගෙන එන්න. සෙනසුරාදා ඉරිදා දෙකම පෞද්ගලික ගමනකට වෙන් වුණා. ඉතිං ඔන්න අද තමයි ඇත්තටම වෙලාවක් කියන එක ලැබුනේ. පටන් ගන්නකොටම කිව්වා වගේ විවේකය කියන කාලය ලැබෙන්නේ ඉතාම සීමිත විධියකට. කිසිම වෙලාවක හිතා මතා පරක්කු කිරීමක් කරන්නේ …Read More »"}
{"text": "වාල්මිකි ගේ රාමායනය ඇසුරෙන් ඉන්දිය රූපවාහිනියේ දිගහැරුණු රාමායන් ටෙලි වෘතාන්තයේ රාවණා ලෙස රගපෑ අරවින්ද් ත්රිවේදි වයස අවුරුදු 82ක් ව සිටියදී අභාවප්රාප්ත වී තිබෙනවා.\nරාමනාන්ද් සාගර් ගේ රාමායන්, ඉන්දියානුවන් වැඩිම පිරිසක් නැරඹූ සහ වැඩිම ආදායම් ඉපසූ වෘත්තාන්තයක් ලෙසයි සැලකෙන්නේ.\nඑහි රාවණා චරිතය මුලින්ම රඟපෑ අරවින්ද් ත්රිවේදි වෙනුවෙන් සොව පළ කළ අය අතර, ඔහු සමඟ සීතා චරිතයට පන පෙවූ දීපිකා චික්ලියා ද වනවා.\nඉන්දීය අග්රාමාත්ය නරේන්ද්ර මෝදි ද අරවින්ද් ත්රිවේදි වෙනුවෙන් ශෝකය පළ කරමින් ට්විටර් පණිවුඩයක් නිකුත් කරනු ලැබුවා.\nත්රිවේදි 1991 වසරේ සිට 1996 වසර දක්වා ඉන්දීය පාර්ලිමේන්තු මන්ත්රීවරයෙකු ලෙස ද කටයුතු කළා. ඊයේ ඔහු අභාවප්රාප්ත වී ඇත්තේ හෘදයාබාධයකින්."}
{"text": "- By My Life\n- Feb 16, 2020\n- in Life\nනිවසේ ඇති වන රණ්ඩු සරුවල් මෙන්ම අගහිගකම් වලට හේතුව මෙන්න\nHere's the reason for the quarrels and the hardships of the house\nWhen it comes to building a home, many people focus on home decor. But before you build a house, the most important thing to look for is to remove the earth's faults in accordance with the architecture that the land you chose to build.\nබොහෝදෙනෙක් ගෙවල් දොරවල් සෑදීමේදී නිවසෙහි අලංකරණයට පමණක් මුල් තැන දී කටයුතු කරයි. එහෙත් නිවසක් ඉදිකිරීමට ප්රථම සොයාබැලීමට ඇති වැදගත්ම දේ වන්නේ නිවස සාදාගන්නට තෝරාගත් ඉඩම වස්තු විද්යාවට අනුකූලව එහි ඇති භූමි දෝෂ ඉවත්කර ගැනීමයි.\nඑසේ ඉවත්කරගත් පසු ඔබේ නිවස වටා වැටක් හෝ තාප්පයක් ඉදිකිරිම අනිවාර්ය වේ.\nඑසේ නොකරොත් අවට නිවෙස්වල වාස්තු දෝෂද ඔබේ නිවසට බලපානු ලබයි. ඉඩමේ දෝෂයන් ඇතිවිට ඔබට බොහෝ කරදරයන් වලට මුහුනදීමට සිදුවනවා.\nඅගහිගකම් නිතර ඇතිවනවත් සමග දියුණුව අඩාල වීම, රැකියාවේ ගැටළු, සමාජ තත්වයන් බිදවැටීම, රණ්ඩු සරුවල් ඇතිවීම වැනි දේවල් මේ අතර වනවා. මෙසේ ඉඩමේ දෝෂ ඉවත්කිරීමෙන් අනතුරුව නිවසක් සෑදුවද නිවසේ දෝෂයන්ද බොහෝ අවස්ථාවල තිඛෙන්නට පුළුවන්.\nඑම හේතුව නිසා නිවසක් ඉදිකිරීමට ප්රථමව සැලකිය යුතු කරුණු කිහිපයක් තිඛෙනවා. ඔබේ නිවසට උතුරු දිශාවෙනුත් නැගෙනහිර දිශාවෙනුත් ගේ ඇතුලට සුර්යාලෝකය වැටෙන ආකාරයට නිවස ඉදිකරනවා නම් එය ඉතාමත් සුභ ලකුණකි. පිටස්තර බලවේගයන් ගේ තුලට ඒමට කිසිදු හැකියාවක් නොමැත.\nතවද ඔබේ නිවස ඉදිකිරීමේදී නිවසට පිවිසෙන ගේට්ටුව කෙලින් උළුවස්ස යෙදීම ඉතාමත් අසුභ දෙයකි. එමගින් පිටස්තර බලවේගයන් ගේ තුලට ඒම නැවැත්විය නොහැකි.\nතුන්මං හන්දියක වැනි ස්ථානයක ඔබ නිවසක් ඉදිකරන්නේ නම් නිවසේ ප්රධාන උළුවස්ස තුන්මං හන්දියට මුහුණලා සෑදීම ඉතා අසුභයි.\nතවද මුදුණට උස්සන ලද බිත්ති ගණන ඉරට්ටේ සංඛ්යාවක් වීමද වැදගත් වනවා.\nනිවසේ වහලට එන මුදුන් යට ලියේ පල ගණන, මුට්ටු ගණනද ඉරට්ටේ සංඛාවක් වීම තුලින් ඔබට එල්ලවන දෝෂ බොහොමයක් මගහරවා ගැනීමට පුළුවන්.\nමේ වැදගත් කරුණු මිතුරන්ටත් දැනගන්න Share කරන්න.\nSource: Lanka Hit Gossip\nLike & Share our Facebook page\nAdvertisements\nShare this valuable with your friends.\nYou May Also Like\n- By My Life\n- Feb 16, 2020\n- By My Life\n- Feb 16, 2020"}
{"text": "පෙරහැර තේමා ගීතය\nගායනය – ටී. එම්. ජයරත්න\nගායන සහය – නුවන්ති ජයසුන්දර\nකොතලාවල එම්. ආර්. චුලසිංහ සංගීත ආයතනයේ පරිත්යාගයකි\nපෙරහැර වන්දනා ගීතය\nක්රි.ව.1843 දී එවකට විහාරාධිපතිව වැඩ විසූ හක්පිටියේ අත්ථදස්සී හිමියන් විසින් ආරම්භ කරන ලද මෙම පෙරහැර අඛණ්ඩව වසර 171 පුරාම පැවැත්වු බව ස`දහන්වේ. ආරම්භයේදී මෙම පෙරහැර අනෙකුත් පෙරහැරවලට වඩා වෙනස්ව දේව වන්දනාව මුල්කර ගැනීමකින් තොරව බුදුරජාණන් වහන්සේගේ සර්වඥ ධාතුන් වහන්සේලා වන්දනා කිරීම ප්රදේශයට ආශිර්වාදය ලබා ගැනීම මූලික කරගෙන පැවැත්වෙන්නෙකි. වසර 171 ක් මු`ථල්ලේ නොකඩවා වාර්ෂිකව පවත්වනු ලැබු ලක්දිව එකම මහා පෙරහැර මංගල්යය ලෙසද කඩුවෙල ධාතු පූජා මහ පෙරහැරනම් දරයි.\nසධාතුක කර`ඩුව වැඩම කරවීමට අතීතයේ පටන්ම මහනුවර දළඤ කර`ඩුව වැඩම කරනුු ලබන හස්තිරාජයා යොඤගැනීම පෙරසිටම පැවතෙන්නෙකි. මෑත යුගයේ හෙයියන්තුඩුවේ රාජා, කැළණි රාජා, ගංගාරාමයේ හස්තියා සහ නැ`දුන්ගමුවේ හස්ථී රාජයා මේ ස`දහා යොදා ගෙන ඇත. සත් දිනක් පුරා පැවැත්වෙන මෙම පෙරහැරට විෂ්ණු කතරගම සහ සමන් දේවාල පෙරහැරවල් 100 වෙනි පෙරහැරේ සිට එක්වී ඇත. අනතුරුව පත්තිනි දෙවියන් අදහන බහුතර ජනතාවක් සිටින ප්රදේශයක් ලෙස කඩුවෙල ප්රසිද්ධියක් උසුලන නිසා මීට පත්තිනි දේවාල පෙරහැරක්ද 168 වෙනි පෙරහැරේ සිට එක්වී ඇත."}
{"text": "සරසවි සිසුවාගේ මරණ සිය දිවි නසා ගැනීමක් බවට තහවුරු වෙයි\nසරසවි සිසුවාගේ මරණ සිය දිවි නසා ගැනීමක් බවට තහවුරු වෙයි\nකර්තෘ Sagarika Chathumali\n12 Feb, 2014 | 4:00 pm\nපේරාදෙණිය විශ්වවිද්යාල පරිශ්රයේ ගසක එල්ලෙමින් තිබියදී සොයා ගත් සිසුවාගේ මරණය සිය දිවි නසා ගැනීමක් බවට තහවුරු වී තිබේ.\nපොලිස් මාධ්ය ඒකකය පැවසුවේ, පශ්චාත් මරණ පරීක්ෂණයෙන් ඒ බව තහවුරු වී ඇති බව ය.\nපේරාදෙණිය විශ්වවිද්යාලයේ මාකස් ප්රනාන්දු පිරිමි නේවාසිකාගරයට ඉහළින් පිහිටි ලඳු කැලෑවක තිබී පසු ගිය 10 වන දා එම සිරුර සොයා ගැනිණ.\n24 හැවිරිදි ඩී.කේ. නිශාන්ත නමැති එම සිසුවා අඟුණකොලපැලැස්ස ප්රදේශයේ පදිංචිකරුවෙකි.\n2011 වසරේ නේවාසිකාගාරය තුළ දී සිය මිතුරාට තව ත් සිසුන් පිරිසක් විසින් ලිංගික අතවර කරන ලැදැයි කියන සිද්ධියක් සම්බන්ධයෙන් මෙම සිසුවා සාක්ෂිකරුවෙකු ව සිටි බව පොලීසිය පැවසී ය.\nඋණුසුම් පුවත්\n- ඉන්දියාවට හා ජපානයට කොළඹ වරායේ නව බහාලුම් පර්යන්තයකට රජයෙන් සැලසුම් ?\n- තරුණ පරපුරට නව දැක්මක් දෙන V’Force පළමු නායකත්ව පුහුණු වැඩමුළුව\n- රටේ ජාතික ආරක්ෂාව ශක්තිමත් කිරීමට සියලු පාර්ශවයන්ගේ සහය අවශ්යයි – ජනපති\n- උඩරට දුම්රිය මාර්ගයේ තිබි තරුණයෙකුගේ මළ සිරුරක් හමුවෙයි\n- බදුරලියේ බෝම්බ සොයා ගැනීමේ සිද්ධියට අත්අඩංගුවට ගත් සැකකරු CCD ය භාරයට\n- ඇමති රිෂාඩ් බදියුදීන් FCID ය හමුවට\n- ජ්යෙෂ්ඨ පොලිස් අධිකාරීවරයෙකුට හා පොලිස් අධිකාරීවරුන් 4 දෙනෙකුට ස්ථාන මාරුවීම්\n- කොළඹ, කළුතර, ගම්පහ, කුරුණෑගල සහ පුත්තලම කේන්ද්ර කර ගනිමින් විශේෂ සෝදිසි මෙහෙයුම්\n- කේරළ ගංජා කිලෝග්රෑම් 245ක් සමග දෙදෙනෙකු උතුරු මුහුදේදී අත්අඩංගුවට\n- නීති විරෝධීව නවසීලන්තය බලා සංක්රමණය වීමට තැත් කළ 41 දෙනා ගාල්ල නාවික හමුදා වරායට"}
{"text": "2020 ආසියානු කුසලාන ක්රිකට් තරගාවලිය මෙම වසරේ සැප්තැම්බර් මාසයේ දී පැවැත්වීමට නියමිතය. මෙවර තරගාවලිය විස්සයි විස්ස තරගාවලියක් ලෙස පැවැත්වෙන අතර එය පාකිස්තානයේ පැවැත්වේ. නමුත් මෙවර ආසියානු කුසලාන තරගාවලිය පාකිස්තානයේ පැවැත්වීම යම් අර්බුදකාරී තත්ත්වයකට පත්ව ඇති බව ජාත්යන්තර මාධ්ය විසින් වාර්තා කර ඇත.\nබංග්ලාදේශයේ පැවැත්වෙන දෙවන පෙළ එක්දින ක්රිකට් …….\nබංග්ලාදේශය පාකිස්තානයට ගියේ ආසියානු කුසලානය නිසා ද?\nබංග්ලාදේශය මේ දිනවල පාකිස්තානයේ තරග සංචාරයක් සඳහා එක්ව සිටින අතර පාකිස්තානය බංග්ලාදේශය තම රටට ගෙන්වා ගැනීම සඳහා ආසියානු කුසලානයේ සත්කාරකත්වය ඔවුන්ට ලබා දීමට පොරොන්දු වී ඇති බව මාධ්ය කීපයක් විසින් පසුගිය දා වාර්තා කර තිබිණි. මේ පිළිබඳව දැඩි කතාබහක් ගොඩනැගී තිබූ අතර පාකිස්තාන ක්රිකට් ආයතනයේ ප්රධාන විධායක අධ්යක්ෂක වසීම් ඛාන් එම ප්රචාරයන් අසත්ය බව පවසා සිටියා.\n“ඒක සම්පූර්ණයෙන්ම අසත්ය කතාවක්” ඔහු පවසා සිටියා. එලෙස සිදු කිරීමේ හැකියාවක් ඇත්තේ ආසියානු ක්රිකට් කවුන්සලයට පමණක් බවත් ඉන්දියාවට තම රටට පැමිණීමට නොහැකි නම් පමණක් එය සලකා බැලිය යුතු බවත් ඔහු පවසා සිටියා.\nපාකිස්තානය ආසියානු කුසලානයේ සත්කාරකත්වය ලබාගත්තේ වසර 10කට පමණ පසුවය. 2018 වසරේ දී මේ සඳහා වන කුසපත් ඇදීමේ දී තරගාවලිය පාකිස්තානයේ හෝ එක්සත් අරාබි එමීර් රාජ්යයෙ පැවැත්වීමට තීරණය විය. නමුත් පසුගිය කාලය තුල පාකිස්තානය තුල ජාත්යන්තර තරගාවලිය රැසක් පැවැත්වීම හා පාකිස්තාන සුපර් ලීග් තරගාවලිය පැවැත්වීම මඟින් එරට ආරක්ෂක තත්ත්වය පිළිබඳව හොඳ ආකල්පයක් ගොඩනගා ගැනීමට පාකිස්තානය සමත්ව ඇත. ඒ අනුව මෙම ආසියානු කුසලාන තරගාවලිය ද පාකිස්තානයේ පැවැත්වීම ඔවුන්ගේ අරමුණ වී ඇත.\nතරගාවලිය පාකිස්තානයේ පැවැත්වීම යම් අර්බුදකාරී තත්වයකට පත්ව තිබුණේ ඒ සඳහා ඉන්දීය කණ්ඩායම සහභාගි වීම අවිනිශ්චිත වීම නිසාවෙනි. 2018 වසරේ ඉන්දියාවේ පැවැත්වීමට නියමිතව තිබූ ආසියානු කුසලාන තරගාවලිය සඳහා පාකිස්තාන කණ්ඩායම එක්වීම ප්රතික්ෂේප කිරීමෙන් අනතුරුව එම තරගාවලිය එක්සත් අරාබි එමීර් රාජ්යය වෙත ගෙන යන ලදි.\n“මේක සම්පූර්ණයෙන්ම අසත්ය කතාවක්. අපි බංග්ලාදේශයත් එක්ක ආසියානු කුසලානය ගැන කිසිම සාකච්ඡාවක් කරලා නෑ.” ලාහෝර් හිදී මාධ්යවේදීන් අමතමින් පාකිස්තාන ක්රිකට් ආයතනය පවසා සිටියා.\nපාකිස්තානයේ ස්ථාවරය\nබංග්ලාදේශ ක්රිකට් ආයතනය මීට පෙර පාකිස්තානයේ තරග සංචාරයක් සඳහා එක්වීම ප්රතික්ෂේප කර තිබූ අතර සාකච්ඡා කීපයකින් අනතුරුව විස්සයි විස්ස තරග තුනකින් හා එක්දින තරගයකින් හා ටෙස්ට් තරග දෙකකින් සමන්විත පාකිස්තාන තරග සංචාරයක් සඳහා එක්වීමට බංග්ලාදේශය කැමැත්ත පලකර තිබුණි. එම තරග කොටස් තුනකින් පැවැත්වීමට ද ඔවුන් තීරණය කර තිබුණි.\n“ආසියානු ක්රිකට් කවුන්සලය සංවිධානය කරන ආසියානු කුසලාන තරගාවලියේ සත්කාරකත්වය අපි ලබා ගත්තේ සාධාරණ ක්රමවේදයකින්. අපිට ඒක වෙනස් කරන්න බෑ. අපේ බලාපොරොත්තුව පාකිස්තානයේ මේ තරගාවලිය පැවැත්වීම.” ඛාන් තවදුරටත් පවසා සිටියා.\nකෙසේ වෙතත් ඉන්දීය කණ්ඩායමේ සහභාගිත්වය පිළිබඳව විමසූ විට ඔහු පවසා සිටියේ දෙරටෙහි ඇති දේශපාලනික අර්බුදය මෙයට ප්රධාන හේතුවක් බවත් ආසියානු ක්රිකට් කවුන්සලය විසින් තමන්ට මේ පිළිබඳව යෝජනාවක් ඉදිරිපත් කළහොත් තරගාවලිය රටවල් දෙකක පැවැත්වීමට තමන් උත්සාහ කරන බවත් ය.\n“එහෙනම් අපිට මේ තරගාවලිය තැන් දෙකක පවත්වන්න වෙනවා. 2021 දී විස්සයි විස්ස ලෝක කුසලානයට ඉන්දියාවට යන විටත් අපිට මේ තත්වයටම මුහුණ දෙන්න වෙනවා. ආරක්ෂක තත්ව හා ක්රීඩකයන්ගේ වීසා පිළිබඳව ගැටලු එහිදීත් එන්න පුළුවන්. ඒත් අපි බලාපොරොත්තු වෙනවා ඒ තත්වයන් ඉක්මනින්ම අඩුවේවි කියලා. ”\n“ඉන්දියාව මේ තරගාවලියට පාකිස්තානයට පැමිණීම ප්රතික්ෂේප කරනවා නම් පාකිස්තානයත් 2021 ලෝක කුසලානයට ඉන්දියාවට පැමිණීම ප්රතික්ෂේප කරනවා.” ඛාන් පවසා සිටියා.\nඉන්දීය කණ්ඩායම 2008 වසරෙන් පසුව පාකිස්තානයේ තරග සංචාරයක් සඳහා එක්ව නොමැති අතර 2007 වසරෙන් පසුව ඉන්දියාව හා පාකිස්තානය ටෙස්ට් තරගාවලියක් ද ක්රීඩා කර නොමැත. කෙසේ වෙතත් 2012 වසරේ දී සීමිත පන්දුවාර තරගාවලියක් සඳහා පාකිස්තාන කණ්ඩායම ඉන්දියාවේ තරග සංචාරයක් සඳහා එක්විය.\nICC ලෝක ටෙස්ට් ක්රිකට් ශූරතාවලියේ ප්රසාද ලකුණු සටහනේ දකුණු අප්රිකානු කණ්ඩායම …..\nපාකිස්තානය ආරක්ෂිත ද?\nක්රිකට් විචාරකයන් පවසන පරිදි පාකිස්තානයට මේ වන විට ඇති විශාලතම ගැටලුව වන්නේ ඉන්දීය කණ්ඩායමේ සහභාගිත්වයයි. කෙසේ වෙතත් ක්රිකට් අධ්යක්ෂක වසීම් ඛාන් මහතා මාධ්යවේදීන්ට පවසා සිටියේ මෙම තරගාවලියට පෙර දකුණු අප්රිකානු ක්රිකට් කවුන්සලය විසින් පාකිස්තානයේ ආරක්ෂක තත්ත්වය පිළිබඳව සලකා බැලීම සඳහා විශේෂ සංචාරයක් සිදු කිරීමට නියමිත බවයි.\nපාකිස්තාන සුපර් ලීග් තරගාවලිය අවසන් වීමෙන් පසුව දකුණු අප්රිකානු කණ්ඩායම විස්සයි විස්ස තරග තුනකින් සමන්විත තරගාවලියක් සඳහා පාකිස්තානයට පැමිණීමට නියමිතය. ඒ එළඹෙන අප්රේල් මාසයේ දී ය.\nපසුගිය සතියේ දී ජාත්යන්තර ක්රිකට් කවුන්සලයේ ප්රධාන අධ්යක්ෂකවරයා ඉස්ලාමාබාද් හා ලාහෝර් වෙත පැමිණි අතර ඒ පිළිබඳව සඳහන් කරමින් ඛාන් පවසා සිටියේ 2023 හා 2031 කාලය තුල ජාත්යන්තර ක්රිකට් කවුන්සලය සංවිධානය කරන තරගාවලි තුනක් අවම වශයෙන් පැවැත්වීමට පාකිස්තානය උත්සාහ කරන බවයි.\nMarylebone ක්රිකට් සමාජය තරග 4 ක් සඳහා පාකිස්තානය වෙත පැමිණීමට ද නියමිතය. එම තරග ලාහෝර් හිදී පැවැත්වෙන අතර එම කණ්ඩායම සඳහා මොයින් අලී, රවී බොපාරා මෙන්ම කුමාර් සංගක්කාර ද ඇතුළත් වේ.\nඉන්දීය ස්ථාවරය\nපාකිස්තානයේ පැවැත්වෙන ආසියානු කුසලානය පිළිබඳව ඉන්දීය ක්රිකට් ආයතනය ද ප්රකාශ කීපයක් නිකුත් කර තිබුණි. එහි දී ඔවුන් පවසා ඇත්තේ පාකිස්තානය මෙම ආසියානු කුසලාන තරගාවලිය පැවැත්වීම සම්බන්ධයෙන් කිසිදු විරුද්ධත්වයක් තමන්ට නොමැති බවත් ඉන්දියාව එයට සහභාගි නොවන බවත්ය.\nමෙවර ආසියානු කුසලාන තරගාවලිය විස්සයි විස්ස තරගාවලියක් ලෙස පැවැත්වෙන අතර එයට ප්රධාන හේතුව වී ඇත්තේ ඕස්ට්රේලියාවේ පැවැත්වීමට නියමිත විස්සයි විස්ස ලෝක කුසලාන තරගාවලියයි. එයට පෙර සූදානමක් ලබා ගැනීම සඳහා මෙම තරගාවලිය විශාල උපකාරයක් වනු ඇති බව පාකිස්තාන ක්රිකට් ආයතනය හා ආසියානු ක්රිකට් කවුන්සලය පවසා ඇත.\nකෙසේ වෙතත් ඉන්දීය කණ්ඩායම මෙම ආසියානු කුසලාන තරගාවලිය සඳහා සහභාගි නොවන බව ප්රකාශ කිරීමෙන් අනතුරුව 2021 විස්සයි විස්ස ලෝක කුසලානය සඳහා තම කණ්ඩායම සහභාගි නොවනු ඇති බව පාකිස්තාන ක්රිකට් ආයතනය ද පවසා තිබේ.\n2020 ඉන්දීය ප්රිමියර් ලීග් තරගාවලිය මාර්තු මස ………\n“ප්රශ්නය තියෙන්නේ පාකිස්තානය මේ තරගාවලියට සත්කාරකත්වය දරන එක නෙමෙයි. වර්තමාන තත්වයත් එක්ක පාකිස්තානයේ ඒක පවත්වන එක තමයි ගැටලුව. අපි යෝජනා කරන්නේ ස්වාධීන ස්ථානයක මේ තරගාවලිය පවත්වන්න. මේ තත්ව එක්ක ඉන්දීය කණ්ඩායමට ද්වීපාර්ශික තරගාවලියකට හෝ ආසියානු කුසලානය වගේ ජාත්යන්තර තරගාවලියකට වුනත් සහභාගි වීමේ අවදානමක් තියනවා. ”\n“ආසියානු ක්රිකට් කවුන්සලයට අපේ සහභාගිත්වය නොමැති එක ගැටලුවක් නොවේ නම් තරගාවලිය එලෙසම පවත්වන එකට අපේ බාධාවක් නෑ. නමුත් මේ තරගාවලියට ඉන්දීය කණ්ඩායම සහභාගි විය යුතු නම් ඒක පාකිස්තානයේ පවත්වන්න බෑ.” ඉන්දීය ක්රිකට් ආයතනය දැඩිව ප්රකාශ කර තිබේ.\nතරගාවලිය පිළිබඳව ඉන්දියාව හා පාකිස්තානය අතර ඇතිව තිබෙන මෙම ගැටලුකාරී තත්වය පිළිබඳව ආසියානු ක්රිකට් කවුන්සලය තවමත් නිල ප්රකාශයක් කර නොමැත. කෙසේ වෙතත් පාකිස්තානය තම ආරක්ෂක වැඩපිළිවෙළ සාර්ථක බව ජාත්යන්තර තරගාවලි කීපයක් පවත්වමින් පෙන්වීමට සමත්ව ඇත."}
{"text": "ශ්රී ලංකා යුධ හමුදාවේ කොමාන්ඩෝ රෙජිමේන්තුව සහ ශ්රී ලංකා පැදිකරුවන්ගේ සහ ධාවකයින්ගේ සංගමය හා සියැට් ශ්රී ලංකා ඒකාබද්ධව සංවිධානය කරන මෙම තරඟාවලිය ජුලි 16වනදා පැවැත්වීමට කටයුතු යොදා තිබේ.\nමෙරට ධාවන පථ අතර දීර්ඝතම, පුළුල්තම, වේගවත්ම ජාත්යන්තර ප්රමිතීන්ට අනුකූල ධාවන පථයක තරඟ වැදීමට “කොමාන්ඩෝසුපර් ක්රොස් 2017“ හිදී අවස්ථාව හිමිවීම විශේෂත්වයකි. මෝටර් රථ සහ යතුරු පැදි සඳහා ජාත්යන්තර ප්රමිතින්ට අනුව ඉදිවුන මෙරට ප්රථම “Jocker lap” ධාවන පථය වන මෙය “කොමාන්ඩෝ ලැප්“ ලෙස මෙවර නම් කර තිබේ. කොමාන්ඩෝ රෙජිමේන්තු පුහුණු පාසැල පිහිටි ඌව කුඩා ඔය බලහරුව නම් ප්රදේශය දුටුගැමුණු රජතුමන් විසින් සිය සේනා පුහුණු කිරීම සඳහා භාවිත කළ භූමිය ආශ්රිතව ඉදිකර ඇති මෙම ජාත්යන්තර ප්රමිතියේ ධාවන පථය කිලෝමීටර් 1.9 ක මෝටර් රථ පථයකින් සහ කිලෝමීටර් 1.6 ක යතුරු පැදි ධාවන පථයකින් යුක්ත වෙයි. ශ්රී ලංකා පැදිකරුවන්ගේ සහ ධාවකයින්ගේ සංගමයේ උපදෙස් අනුව සකසා ඇති මෙම ධාවන පථය යොදාගනිමින් මෙම තරඟාවලිය තුළදී මෝටර් රථ ධාවන තරඟ 12ක් සහ යතුරු පැදි තරඟ 10ක් පැවැත්වීමට අපේක්ෂිත වෙයි. අති විශාල ප්රේක්ෂක ප්රතිචාර මැද නවතම ධාවන පථයක පැවැත්වෙන මෙම තරඟ වලදී දිවයිනේ හොඳම රියදුරන් සහ පැදිකරුවන් දස්කම් දක්වනු ඇතැයි අපේක්ෂිතය.\nමෙම තරඟවලිය පිළිබඳව අදහස් දැක්වූ කොමාන්ඩෝ රෙජිමේන්තුවේ අධිපති මේජර් ජනරාල් රැල්ෆ් නුගේරා කියා සිටියේ කොමාන්ඩෝ චැලෙන්ජ් සුපර් ක්රොස් 2017 ධාවකයින්ට පැදිකරුවන්ට පමණක් නොව නරඹන්නන්ටද සුවිශේෂී බවයි. ජාත්යන්තර මට්ටමේ නවතම ධාවන පථයක මෙම තරඟය පැවැත්වෙන බැවින් එය ප්රේක්ෂකයින්ට නැවුම අත්දැකීමක් වනු ඇති බව හෙතෙම සඳහන් කළේය. ඓතිහාසික වශයෙන් ද මෙම ධාවන පථය පිහිටි භූමිය දුටුගැමුණු රජතුමාගේ සේනාවන්ගේ බලය හා ශක්තිය සමඟ මුසුවී ඇති බවත් එම නිසා මෙම ධාවන පථය තුළදී ඉහළම දස්කම් දැක්වීමට බොහෝ තරඟකරුවන්ට හැකිවනු ඇති බවත් හෙතෙම පෙන්වා දුන්නේය.\nමෙම අවස්ථාව පිළිබඳ අදහස් දැක්වූ ශ්රී ලංකා පැදිකරුවන්ගේ සහ ධාවකයින්ගේ සංගමයේ සභාපති නිෂාන් වාසලතන්ත්රී මහතා පෙන්වා දුන්නේ මෙම වසරේදී ද කොමාන්ඩෝරෙජිමේන්තුව හා එක්ව “කොමාන්ඩෝ චැලෙන්ජ් සුපර්ක්රොස් - 2017 “සංවිධානය කිරීමට අවස්ථාව හිමිවීම පිළිබඳව සතුටු වන බවයි.පසුගිය වසරේ ධාවන තරඟාවලිය අවසන් වීමෙන් පසුව මෙරට ප්රේක්ෂකයින්ට නැවුම් අත්දැකීමක් ලබාගත හැකි ආකාරයට මීළඟ තරඟාවලිය සංවිධානය කිරීමට යෝජනා වූ බවත්,ඒ අනුව මෙවර නවතම ධාවන පථයක පැවැත්වෙන තරඟයක් නැරඹීමට අවස්ථාව උදාකර දී ඇති බවත් හෙතෙම සඳහන් කළේය. මෙම සුපිරි ධාවන පථයේදී ඉහළ දක්ෂතා සහිත පැදිකරුවන් සහ ධාවකයින් වඩා වැඩි ඉහළ දස්කම් දක්වනු ඇති බවත් ඒ මහතා වැඩිදුරටත් පැවසීය. එහිදී වැඩිදුරටත් අදහස් දැක්වූ වාසල තන්ත්රී මහතා පෙන්වා දුන්නේ අභය සහ සමාගමේ අනුග්රාහක ශක්තියෙන් ඇරඹි ශ්රී ලංකා සුපර් සීරීස් 2017 හි ප්රධානතම තරඟාවලියක් ලෙස කොමාන්ඩෝ චැලෙන්ජ් සුපර් ක්රොස් තරඟාවලිය හැදින්විය හැකි බවයි.මෙම තරඟාවලියේ ශූරතාව දිනාගන්නා ධාවකයාට විෂන් කෙයාර් පුද්ගලික සමාගමේ අනුග්රාහකත්වයෙන් සහ කියා මෝටර්ස් පුද්ගලික සමාගමේ සම අනුග්රාහකත්වයෙන් නවතම KIA Picanto මෝටර් රථයක් පිරිනැමීමට කටයුතු යොදා ඇති බවයි. එමෙන්ම ශූරතාව දිනාගන්නා පැදිකරුවාට ස්ටැෆර්ඩ් මෝටර්ස් පුද්ගලික සමාගම විසින් නවතම Honda Hornet වර්ගයේ යතුරුපැදියක් පිරිනැමීමට නියමිත බවයි. මෙම ත්යාග පිරිනැමීමේ උත්සවය 2017 දෙසැම්බර් 2 වනදා රත්මලාන ඊගල්ස් ලේක් සයිඩ් හෝටලයේදී පැවැත්වීමට කටයුතු යොදා ඇති බවද හෙතෙම සඳහන් කළේය.\nhttps://sinhala.srilankamirror.com/sport/4571-commando-challenge-supercross-to-kick-off-next-month#sigProId7b64182354"}
{"text": "Articles\nනිදහස හා ජනරජය\n– ඉංදියාවේ හිටපු නියෝජ්ය මහ කොමසාරිස් එස්. පියසේන\nදෙවන ලෝක යුද්ධය අවසන් වූ පසු (1945) තව දුරටත් ඉන්දියාව යටත් විජිතයක් වශයෙන් තබාගැනීමට නොහැකි බව වටහාගත් බි්රතාන්ය පාලකයෝ ඉන්දියාවට නිදහස ලබා දීමට තීරණය කළහ. එහෙත් එසේ කරන ලද්දේ ඉන්දියානු උප මහද්වීපය ඉන්දියාව හා පකිස්ථානය යනුවෙන් රාජ්යයන් දෙකක් බවට පත් කිරීමට කරන ලද සැලැස්මක් අනුවය. මේ නිසා දකුණු ආසියාවේ ඉතිරි යටත් විජිත දෙක වූ බුරුමයට හා ලංකාවටද නිදහස දීමට ඔවූහු තීරණය කළහ.\nමේ නිදහස් රටවල්වලටද කැනඩාව, ඕස්ටේ්රලියාව, නවසීලන්තය හා දකුණු අපි්රකාව යන රටවල් වලට මෙන් ෙසෙවරී ඩොමීනියන් තත්ත්වයක් දීමට අදහස් කරන ලදි. ඉංගී්රසි ඔටුන්න සමග කිසිම සම්බන්ධයක් තබා ගැනීම ප්රතික්ෂේප කළ බුරුමය ෙසෙවරී ජනරජයක් බවට ප්රකාශයට පත් කරන ලදි. ඉන්දියාව හා පකිස්ථානය ප්රකාශ කළේ තමන් ෙසෙවරී ව්යවස්ථාවක් සකස් කර බි්රතාන්ය කිරීටයෙන් මිදුනද පොදු රාජ්ය මණ්ඩලයක් තුළ රැුදී සිටීමට එකඟ වන බවය.\nලංකාවේ එකදාස් නවසිය තිස් එකේ පටන් එක්තරා ප්රමාණයක අන්තර් පාලන බලය සහිත රාජ්ය මන්ත්රණ සභාවක් තිබුණේය. සර්වජන ඡන්දයෙන් තෝරා ගත් මන්තී්රවරුන් 50 ක්ද, ආණ්ඩුකාරයා විසින් පත් කරනු ලබන මන්තී්රන් 8 දෙනෙක්ද මේ මන්ත්රණ සභාවට අයත් වූහ.\nඉන්දියාවේ මෙන් පූර්ණ ජාතික නිදහස සඳහා සටන් වැදුණු බලවත් දේශපාලන පක්ෂයක් ලංකාවේ තිබුණේ නැත. එසේ සටන් වැදුණේ එකදාස් නවසිය තිස් පහේ අරභන ලද ලංකා සමසමාජ පක්ෂය (පසුව විවිධ පිල් වලට බෙදුණු) පමණි. නිදහස් ගිවිසුම අත්සන් කරන ලද්දේ එවකට රාජ්ය මන්ත්රණ සභාවේ සභානායක ධූරය දැරූ ඞී. ඇස්. සේනානායක මහතා සහ බි්රතාන්යයේ යටත් විජිත භාර මහලේකම් වරයා යන දෙදෙනාය. නිදහස් පනත රාජ්ය මන්ත්රණ සභාවට ඉදිරිපත් කරන විට රාජ්ය මන්ත්රණ සභාව තුළ සිටි මහජන ඡන්දයෙන් පත්වුනු මන්තී්රවරු 48 දෙනෙක්ම එංගලන්ත කිරුළට පක්ෂපාතිත්වය දක්වන ඉංගී්රසි භාෂාවට ගරු කරන මන්තී්රවරු වූහ. පනතට විරුද්ධ වූයේ තෝරා පත් වූ මන්තී්රවරුන් අතරින් දෙදෙනෙක් පමණකි. ඒ දෙදෙනා නම් බිබිලේ මන්තී්ර ඩබ්ලිව්. දහනායක හා හැටන් මන්තී්ර වතු කම්කරු නායක කේ. නතේසඅය්යාර් යන මහතුන්ය. ඒ දෙදෙනා පනතට විරුද්ධ වූයේ නිදහස කොන්දේසි සහිත වීම නිසාය. ඒ කොන්දේසි අතර කැපී පෙනෙන කොන්දේසිය වූයේ ති්රකුණාමල වරායේ සහ කටුනායක ගුවන් හමුදා කඳවුරේ බලයද බි්රතාන්ය සතුව තබාගැනීමය.\n1950 ජනවාරි මාසයේදී, ඉන්දියාව බි්රතාන්ය කිරීටයෙන් මිදී ෙසෙවරී ජනරජයක් බවට ප්රකාශයට පත් කරන ලදි.\n1950 ජනවාරි මාසයේම පොදු රාජ්ය මණ්ඩලීය විදේශ ඇමති වරුන්ගේ සමුළුවක් කොළඹදී පැවැත්වුණි. ඒ සමුළුවට බි්රතාන්ය හෙවත් එක්සත් රාජධානිය, ඉන්දියාව, පකිස්ථානය, ලංකාව, ඕස්ටේ්රලියාව, නවසීලන්තය, කැනඩාව සහ දකුණු අපි්රකාව යන රටවල විදේශ ඇමතිවරු සහභාගි වූහ. මේ සමුළුවේදී ගත් සමූහ ඡායාරූපයේ ඉන්දියාව හා පකිස්ථානය යන රටවල් දෙක හැර අනික් සෑම රටකම විදේශ ඇමතිවරු සැරසී සිටියේ බටහිර සම්ප්රදායික (ටයි – කෝට්) ඇඳුමෙනි. ඉන්දියාවේ හා පකිස්ථානයේ විදේශ ඇමතිවරු ඒ ඒ රටවල සම්ප්රදායික ජාතික ඇඳුම් වලින් සැරසී සිටියහ. (ලංකාව අයත් වූයේ බටහිර කලාපයටය)\nලංකාව නිදහස ලැබූ පසු අවුරුදු අටක්ම ති්රකුණාමලය සහ කටුනායක පාලනය කරන ලද්දේ බි්රතාන්ය රජය විසිනි. 1956 බණ්ඩාරණායක රජය එම කඳවුරු වල අයිතිය ආපසු ලබා ගත්තේය.\nනිදහස ලබද්දී යාපනයේ අන්තවාදී දෙමල දේශපාලන කණ්ඩායම් දෙකක් උතුරු නැගෙනහිර කලාප වලට වෙනම දෙමළ රාජ්යක් ඉල්ලා සිටින ලෙස ඒ පලාත් වල දෙමල මන්තී්රවරු හත් දෙනාට බලකර සිටියහ. එහෙත් ඔවුන් ඒ ඉල්ලීම ප්රතික්ෂේප කළේය. ඒ මන්ද ?\n1. රාජ්ය මන්ත්රණ සභාවේ සිංහල හා දෙමල මන්තී්රවරු සියලූ දෙනාගේම පාහේ ව්යාපාරික, වෘත්තීමය, සාමාජික හා ආර්ථික කේන්ද්රස්ථානය වී තිබුණේ කොළඹ නගරයයි. එසේම ඒ පළාත් දෙකේ වෙළෙඳුන්ගේ සම්පූර්ණ කි්රයාදාමය කොළඹ නගරයට සීමා වී තිබුණි.\n2. එම මන්තී්රවරුන්ද තම සිංහල සගයන් වැඩි දෙනා මෙන්ම ඉංගී්රසි අනුකරණවාදීන් වීමය.\n1948 පාර්ලිමෙන්තුවේ පෙළ ගැස්ම අනුව සේනානායක මහතාට රජයක් පිහිටුවා ගත හැකි වූයේ ආසන 42 ක් පමණක් දිනා ගැනීමෙනි. එසේ රජයක් පිහිටුවීමටද උතුරු නැගෙනහිර දෙමළ මන්තී්රවරුන්ගේ සහාය ලැබිණ.\nකෙසේ වුවද නිදහස ලැබී මාස 10 ක් ගතවීමට පෙර සේනානායක රජය ඉන්දියානු සම්භවය ඇති කම්කරුවන්ට ඡන්ද බලය අහෝසි කිරීමේ පනතක් ඉදිරිපත් කළේය. මේ පනතට වාමාංශික පක්ෂවල මන්තී්රවරු සිය දේශපාලන අනාගතය පරදුවට තබා විරුද්ධ වූහ. එහෙත් පොන්නම්බලම් මහතාගේ නායකත්වයෙන් යුත් සමස්ථ ලංකා දෙමළ සංගමයේ (ACTC) මන්තී්රවරුන් හත් දෙනාගෙන් පස්දෙනෙක්ම පනතට පක්ෂ වූහ. එම පක්ෂයේ මන්තී්රවරු දෙදෙනෙක්, එනම් ඇස්. ජේ. වී. චෙල්වනායගම් සහ සී. වන්නියසිංහම් යන මන්තී්රවරු පනතට විරුද්ධව ඡුන්දය දී පක්ෂයෙන් ඉවත් වී පෙඩරල් පක්ෂය පිහිටුවා ගත්හ.\nදිවයිනේ සිංහල දෙමළ වාර්ගික ගැටුම ඇරඹුණේ එදාය.\n1947 අගෝස්තු 15 වෙනිදා නිදහස ලැබූ ඉන්දියාව ව්යවස්ථාදායක මන්තී්ර මණ්ඩලයක් පත්කොට ව්යවස්ථාවක් සම්පාදනය කොට අවුරුදු දෙක හමාරක් ඇතුළත ෙසෙවරී ජනරජයක් බවට පත් වූ අතර නිදහස් දින වූ අගොස්තු 15 සහ ජනරජ දිනය වූ ජනවාරි 26 ද උත්සවශී්රයෙන් සමරති. මෙයින් මුල්තැන ගන්නේ ජනවාරි 26 ජනරජ දිනයයි.\n1948 පෙබරවාරි 4 වෙනිදා (කොන්දේසි සහිත) නිදහසක් ලැබූ ලංකාව බි්රතාන්ය කිරීටයෙන් මිදී ෙසෙවරී ජනරජයක් බවට පත්වීමට අවුරුදු 24 ක් ගතවීය. ෙසෙවරී ජනරජය ප්රකාශයට පත් කරන ලද්දේ 1972 මැයි මස 22 දාය.\nලංකාව, දේශපාලන පක්ෂ අතර පසමිතුරුකම්වලින් ගහණ වූ රටකි. එක පක්ෂයක් කරන දේ වළක්වාලීම අනෙක් පක්ෂයේ ප්රමුඛතාවයකි. නිදහස් දිනයට හා ජනරජ දිනයටද මේ ඇබැද්දියම සිදුවීය.\n1972 ජනරජ ව්යවස්ථාව සම්මත කරගැනීමෙන් පසු එවකට බලයේ සිටි රජය 1977 දක්වා නිදහස් දින නිවාඩුව සහ උත්සව (පෙබරවාරි) අහෝසිකර දැම්මේය. ඒ වසර පහේම උත්කර්ෂවත් අයුරින් පැවැත්වූයේ ජනරජ දිනය පමණි.\n1978 බලයට පත් එක්සත් ජාතික පක්ෂ රජය, ජනරජ දිනය අමතක කොට පෙබරවාරි 4 වැනිදාට යළිත් නිදහස් උත්සව සැමරුම ගෙන විත් (කිරුළු පළදා) මැයි 22 ජාතික වීරයනගේ දිනය නමින් ‘භෞතීස්ම’ කරන ලදි. කෙසේ වුවද එජාපය පරදවා 1994 දී බලයට පත් රජයද ජනරජ දිනය (මැයි 22) ‘කුණුකූඩයෙන්’ එළියට ගත්තේ නැත.\nපක්ෂ ක්රමය බදාගෙන නිදහස හා ජනරජය පාරිශුද්ධ වශයෙන් සලකන්නට බැරි රටක අනාගතය කෙබඳු වේද ?no comments."}
{"text": "ඩුබායිහි දී පැවැත්වෙන dubai expo-2021 ප්රදර්ශනය නැරඹීමට ජනාධිපති ගෝඨාභය රාජපක්ෂ එහි ගිය අවස්ථාවේදී ශ්රී ලංකාවට වෙන්කර තිබූ මැණික් හා ස්වර්ණාභරණ ප්රදර්ශන කුටි දෙකම හිස්ව තිබී ඇතැයි ඒ වන විට එය භාරගත් ප්රදර්ශකයින් එම රටට ගොස් නොසිටි බවත් වාර්තා වේ.\nජනාධිපතිවරයා ඊයේ එම වෙළෙඳ ප්රදර්ශනය නැරඹීමට ඩුබායි රටට ගිය අතරේ ශ්රී ලංකාවට වෙන්කර තිබූ මැණික් හා ස්වර්ණාභරණ කුටි හිස් ව තිබීම ගැන එහි සිටි නිලධාරීන්ගෙන් කරුණු විමසා ඇතැයිද වාර්තා වේ.\nමැණික් හා ස්වර්ණාභරණ ප්රදර්ශකයින් දෙදෙනෙකුට එම කුටි භාර දී ඇතත් වීසා ලබා ගැනීමට නොහැකි වීම නිසා ඔවුන් ඩුබායි යෑම ප්රමාද වී ඇතැයිද ශ්රී ලංකා මැණික් හා ස්වර්ණාභරණ අධිකාරියේ අභ්යන්තර ආරංචි මාර්ග කියයි.\nඑම ප්රදර්ශක in දෙදෙනාට ඩුබායි යෑම සදහා සඳහා වීසා ලබා ගැනීමට මැණික් හා ස්වර්ණාභරණ මැනික් හා ස්වර්නාභරන අදිකාරියේ කලමනාකාර මැණික් හා ස්වර්ණාභරණ අධිකාරිය කළමනාකාරීත්වයෙන් සහ සංචාරක මණ්ඩලයෙන් නිසි සහායක් සහ සම්බන්ධීකරණයක් ලබාදීමක් සිදුව නැතැයි ද එම ආරංචිමාර්ග කියයි.\nඑක ප්රදර්ශකයකු අද (06) ඩුබායි ගොස් ඇතත් ඒ වන විට ජනාධිපතිවරයා ආපසු ලංකාවට පැමිණ සිටි බවද වාර්තාවේ.\nමැණික් හා ස්වර්ණාභරණ අධිකාරියේ ඇතැම් නිලධාරීන්ගේ නොසැලකිල්ල හා අදක්ෂභාවය නිසා මැණික් හා ස්වර්ණාභරණ ප්රදර්ශකයින් මහත් අපහසුතාවයට පත්වන අතර රටට ලැබීමට තිබෙන ඩොලර් අහිමිවන බව ද එම කර්මාන්තයේ නියැළෙන්නෝ පෙන්වා දෙති."}
{"text": "ජපානයේ දරුවන්ගේ වාර්තාගත අඩුවක්\nජපානයේ දරුවන්ගේ සංඛ්යාවෙහි විශාල අඩු වීමක් දක්නට ඇති අතර අවුරුදු හැට පහට වැඩි වැඩිහිටියන්ගේ සංඛ්යාව වාර්තා ගත අන්දමින් ඉහල ගොස් ඇති බව නිල සංඛ්යාලේඛනවල දැක්වේ.\nජපාන රජයේ ඇස්තමේන්තු අනුව රටේ මුළු ජනගහනයෙන් සියයට දොළහයි දශම අටක් අවුරුදු පහළොවට අඩු දරුවන්.\nනමුත් සියයට විසිපහක් අවුරුදු හැට පහ ඉක්මවූවන්.\nලෝකයේ ජනගහන වර්ධන වේගය අඩු රටවල් අතරින් ජපානයට ප්රධාන ස්ථානයක් හිමිවේ.\nතරුණයන් සහ වැඩිහිටියන් අතර අනුපාතය අනාගත ආර්ථික වර්ධනයට දැඩි වශයෙන් බලපෑම් ඇති කෙරෙනු ඇති බවට විශ්ලේෂකයෝ අනතුරු අඟවති."}
{"text": "පාර්ලිමේන්තුව හමුවට ඉදිරිපත් කර ඇති අයවැය ක්රියාත්මක කිරීමේ අර්බුදයත්, ජනාධිපතිවරයා හා ආණ්ඩුව අතර ඇති ගැටුමත් හේතවෙන් අයවැයෙන් පසු පාර්ලිමේන්තුව විසුරුවා මහ මැතිවරනයකට යාම එජාපය තීරණය කර ඇති බව විශ්වාස කටයුතු ආරංචි මාර්ග කියයි.\nඒ අනුව පාර්ලිමේන්තුව විසුරවීම සදහා යෝජනාව එජාපය ප්රබලයෙකු විසින් අයවැයෙන් පසු ගෙන ඒමට සූදානමින් සිටින අතර එය ස්ථිර කිරීම සම්බන්ධයෙන් දෙමළ සන්ධානය හා ජවිපෙ සමග සාකච්ඡා කර ඇති බවද වාර්තා වෙයි.\nඑජාප ජ්යෙෂ්ඨයන් සාකච්චා කර ඇත්තේ අයවැයෙන් යෝජනා කර ඇති පරිදි රජයේ සේවන වැටුප් ජූලි 01 දා සිට ඉහල දැමීම, සමෘද්ධිලාභීන් වැඩි කිරීම, වැඩිහිටි විශ්රාමික දීමනා ලබාදීම පවතින දැඩි මූල්ය අර්බුදය තවත් උග්ර කරනු ඇති බවයි.\nකෙසේ වෙතත් විපක්ෂය සැක කරන්නේ මෙම උපක්රමය මගින් ආණ්ඩුව අයවැය සම්මත කර ගැනීමට බලාපොරොත්තු වනවා විය හැකි බවය."}
{"text": "පොල් කුඩු සහ ඇල් ගී යොදා ගනිමින් රුහුණු විශ්ව විද්යාලයේ කෘෂි විද්යා පීඨය විසින් නව ඉන්ධනයක් නිපදවා තිබෙනවා.\nඩීසල්වලට සමාන කාර්යක්ෂමතාවක් මෙම ඉන්ධනයෙන් ලබාගත හැකි බවයි පර්යේෂකයින් පවසන්නේ.\nජ්යෙෂ්ඨ කතිකාචාර්ය චින්තා රූපසිංහ පර්යේෂණ කණ්ඩායමේ ප්රධානත්වය දරනවා.\nමෙම නව ඉන්ධනය ලෝකය මුහුණ දෙන ඉන්ධන අර්බුදයට පිළියමක් වනු ඇති බවයි පර්යේෂකයින් වැඩිදුරටත් පැවසුවේ."}
{"text": "උසස් පෙළ උත්තර පත්ර පරික්ෂා කිරීම් වලින් ඉවත්ව සිටීමේ වෘත්තීය ක්රියාමාර්ගය තවදුරටත් සිදු කරනවාද නැද්ද යන්න පිළිබඳ තීරණය අද ප්රකාශයට පත් කරන බව විශ්වවිද්යාල ආචාර්යවරුන්ගේ වෘත්තීය සමිති සම්මේලනය පවසනවා.\nරජයේ නව බදු ප්රතිපත්තියට එරෙහිවයි ඔවුන් මෙම වෘත්තීය ක්රියාමාර්ගයේ නිරත වන්නේ.\nඒ අනුව අද පස්වරුවේ විශ්වවිද්යාල ආචාර්යවරුන්ගේ වෘත්තීය සමිති සම්මේලනය රැස්වී අවසන් තීන්දුවක් ගන්නා බවයි එහි සභාපති මහාචාර්ය ශ්යාම බන්නැහැක සඳහන් කළේ."}
{"text": "www.ada.lk\n2024 පෙබරවාරි මස 21 වන බදාදා\nමහරගම වෙළඳ සංකීර්ණයේ පවතින විදුලි උපකරණ වෙළඳසැලක ගින්නක් අද (03දා) පෙරවරුවේදී ඇතිවිය. පොලීසිය හා ගිනි නිවීමේ ඒකකය එක්ව ගින්න මැඩ පවත්වනු ලැබීය.\npopular news\nසනත් නිශාන්ත හිටියනම් මට මෙහෙම වෙන්නේ නෑ\nඩලස්ගේ හතක් සජිත්ට\nමත්ද්රව්ය ජාවාරම්කරුවෙකුගේ සමීපතමයෙක් වන හිටපු මන්ත්රි අල්ලයි\nජනපතිවරණය කල් දැම්මොත් ජනපතිට වෙන දේ අනුර කලින්ම කියයි\nපොඩි මාලි ලංකාවට ජය ගෙනෙයි\nමම තවමත් ඔබව විශ්වාස කරනවා මතීෂ - මාලිංග\nඔබේ අදහස් එවන්න.\nඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nඔබේ අදහස් එවන්න.\nReply To:\nEranda - cb chds hcdsh cdshcsdchdhd"}
{"text": "පරිගණකය\nපරිගණකයක් යනු දී ඇති උපදෙස් මත ක්රියාකරණ යන්ත්රයකි. වෙනත් ඕනෑම යන්ත්රයක් නිෂ්පාදනය කරන අවස්ථාවේම නිෂ්චිත කාර්යයක් සිදු කිරීම සඳහා සැලසුම් කරන නමුත් පරිගණකයක් සැලසුම් කරන්නේ එහි පරිගණක මතකයට (Memory) ලබා දෙන උපදෙස් ක්රියාත්මක කිරීමටයි. ඒ අනුව පරිගණකය යනු ක්රමලේඛයක් මත ක්රියාවලිය පාලනය කල හැකි යන්ත්රයකි.\nපටුන\nපරිගණකයේ ඉතිහාසය[සංස්කරණය]\nජැකාර්ඩ් රෙදි වියනය (Jacquard loom) මුල්ම ක්රමලේඛ කළ හැකි උපකරණ අතරින් එකකි.\nපළමු පරිගණක ලෙස එක් උපකරණයක් නම් කිරීම අපහසුය. මන්දයත් ‘පරිගණකය’ යන වදන කාලාන්තරයක් තිස්සේ විවිධ අර්ථ කථනවලට හේතු පාදක වී ඇත. මුලින්ම පරිගණකය ලෙස හැඳින්වූ යේ ගණිතමය ගණනය කිරීම සිදු කළ පුද්ගලයන්ය. (මිනිස් පරිගණක - යාන්ත්රික ගණක උපකරණවල උදව් ඇතිව)\nනූතන පරිගණකයේ ඉතිහාසය ආරම්භ වන්නේ එකිනෙකින් වෙන්වූ තාක්ෂණික ක්රම දෙකකිනි - ස්වයංක්රීය ගණනය කිරීම හා ක්රමලේඛනයේ හැකියාව.\nමුල් කාලීන යාන්ත්රික ගණන උපකරණවලට උදාහරණ ලෙස ඇබකසය , සර්පණ රූල, තාර්කික තරු මාලිමාව හා ඇන්ටි කයිතේර (Antikythera) යාන්ත්රණය (150- 100 BC කාලයේ) දැක්විය හැකිය. මධ්යම යුගවල අවසානයේදී යුරෝපීය ගණිතයේ හා ඉංජිනේරු ශිල්පයේ යළි පිබිදීමක් ඇතිවිය. විල්හෙල්ම් ශිකර්ඩ්ගේ (Wilhelm Schikard) 1623 උපකරණය යුරෝපීය ඉංජිනේරුවන් විසින් නිපද වූ ප්රථම යාන්ත්රික ගණන යන්ත්රය විය. නමුත් මෙම උපකරණ කිසිවක් පරිගණකයේ නූතන අර්ථ දැක්වීමට නොගැළපේ. මන්ද යත් මේවා ක්රමලේඛගත කිරීමට නොහැකි බැවිනි.\nඇලෙක්සැන්ඩ්රියාවේ වීරයා (Hero of Alexandriya) (c.10 – 70AD) යාන්ත්රික රංග ශාලාවක් තැනූ අතර එහි මිනිත්තු 10ක නාට්යයක් ප්රදර්ශනය කරන ලදී. එය ක්රියාත්මක වූයේ කඹ හා බෙරවලින් යුක්ත වූ සංකීර්ණ පද්ධතියකිනි. යාන්ත්රණය කුමන කොටස කුමන වේලාවකදී කුමන ක්රියාව සිදුකරයි ද යන්න එමගින් තීරණය විය. මෙය ක්රමලේඛ කිරීමේ හැකියාවේ මූලාරම්භය වේ. 1801 දි ජෝසප් මේරි ජෙකාර්ඩ් (Joseph Marie jacquard) ඔහුගේ රෙදි පිළි වියනය වැඩි දියුණු කරන ලදී. එහි සංකීර්ණ රටා ස්වයංක්රීයව විවීම සඳහා සිදුරු සහිත කඩදාසි පත්රිකා භාවිතා කළ අතර මෙය පරිගණකවල දියුණුවේ වැදගත් පියවරක් වේ. මන්ද යත් වියන රටා නිර්ණය කිරීමට සිදුරු සහිත කාඩ්පත් භාවිතය මුල් කාලීන එහෙත් සීමා සහිත ක්රමලේඛ කිරීමේ හැකියාවේ ස්වරූපයකි.\nස්වයංක්රීය ගණනයේ හා ක්රමලේඛ කිරීමේ හැකියාවේ එකතුවීමේ ප්රථම පරිගණකය නිර්මාණයට හේතු විය. 1837 දී පූර්ණ ලෙස ක්රමලේඛගත කළ හැකි යාන්ත්රික පරිගණකයක් සංකල්පනය කිරීමේ හා සැලසුම් කිරීමේ පළමු වැනියා වීමට චාල්ස් බැබේජ්ට (Charles Babbage) හැකිවිය. ඔහු එය විශ්ලේෂණික එන්ජිම (Analytical Engine) ලෙස හැඳින්විය. සීමාසහිත මූල්යමය වත්කම් නිසාත් , නිර්මාණය අළුත්වැඩියා කිරීම් වළක්වා ගැනීමට නොහැකි නිසාත් බැබේජ් ඇත්ත වශයෙන්ම කිසිමදාක ඔහුගේ විශේලේෂණික එන්ජිම නිර්මාණය නොකරන ලදී.\n1890 දී පැවැත්වූ එක්සත් ජනපද සංගණනයේ දී හර්මන් හොලේරිත් (Herman Hollerith) සැලසුම් කරන ලද පරිගණනය කිරීමේ ලැයිස්තුගත කිරීමේ හා ලේඛන ගත කිරිමේ සමාගම මගින් නිෂ්පාදනය කරන ලද විශාල පරිමාණ ස්වයංක්රීය සිදුරුපත් දත්ත සැකසුම් යන්ත්ර භාවිතා කරන ලදී. පසුව IBM බවට පත්වූයේ මෙයයි. 19 වන සියවස අවසානයේදි ප්රායෝගික පරිගණක යථාර්තයක් කර ගැනීමට අවශ්ය බවට ඔප්පු වූ පසුව තාක්ෂණ ක්රම ගණනාවක් මතුවීමට පටන් ගැණුනි. සිදුරු පත් , බූලියන් වීජ ගණිතය , රික්ත නළය හා ටෙලි මුද්රකය ( Tele Printer) ඒ අතර වේ.\n20 වන සියවස මුල් භාගයේදී බොහොමයක් විද්යාත්මක පරිගණක අවශ්යතා සපුරා ගත්තේ සීඝ්රයෙන් ජනප්රිය වූ ප්රතිසම පරිගණක (Analog Computers) මගින් වූ අතර ගණනය කිරීම් මත පදනම් වූ යාන්ත්රික හෝ විද්යුත් මොඩල භාවිතා විය. කෙසේ වුවත් මේවා ක්රමලේඛ කළ නොහැකි අතර නවතම ඩිජිටල් පරිගණක මෙන් නොව නිපුණත්වයෙන් හා නිරවද්යතාවයෙන් අඩු විය.\nපරිගණක ක්රියා කරන ආකාරය[සංස්කරණය]\nසාමාන්ය භාවිත පරිගණකයක් ප්රධාන වශයෙන් මධ්යම සැකසුම් ඒකකය සහ පර්යන්ත උපාංග ලෙස කොටස් දෙකකට බෙදිය හැක. මධ්යම සැකසුම් ඒකකය තුල අංකගණිතමය හා තර්කණ ඒකකය (ALU) සහ පාලන ඒකකය (CU) ලෙස ප්රධාන කොටස් දෙකකි. සියළු තර්කන කටයුතු සහ සැකසීම් ALU තුල සිදුවන අතර උපාංග සහ ක්රියාවලි පාලනය Control Unit මඟින් සිදුවෙයි. මතකය (Memory) සහ ආදාන හා ප්රතිදාන උපාංග (එක්කොට I/O ලෙස හඳුන්වන) මෙම කොටස් වයර කාණ්ඩ වලින් බොහෝ විට සෑදී ඇති, “Bus” නමින් හඳුන්වන දත්ත හුවමාරු මාර්ග මගින් අන්තර්ව සම්බන්ධ වී අභ්යන්තරව සබැඳී ඇත.\nපාලන ඒකකය (CU), ALU, රෙජිස්ටර් හා මූලික I/O (හා මේවා සමග සමීපව සම්බන්ධ කර ඇති අනෙකුත් දෘඩාංග) සමූහයක් ලෙස මධ්යම සැකසුම් ඒකකය (CPU) හඳුන්වනු ලැබේ. මුල්කාලීන මධ්යම සැකසුම් ඒකක (CPU) එකිනෙකට වෙන්වූ කොටස් කිහිපයකින් යුක්ත වන මුත් 1970 මැද භාගයේ සිට සාමාන්යයෙන් මේවා (microprocessor) ලෙස හඳුන්වන තනි සංගෘහිත පරිපථයක් ලෙස දැකිය හැක.\nගබඩා කල වැඩසටහන් සංකල්පය[සංස්කරණය]\nනුතන පරිගණනයක් තුලින් අපට විශාල කටයුතු රාශියක් කර ගැනීමෙි හැකියාව ඇත. අපට මෙමගින් පරිගණක ක්රිඩා කිරිම,එසෙම කුමක් හෙ ලිපියක් සකස් කර ගැනීම,ජායාරැපයක් සකසා ගැනීම.අන්තර්ජාලය භාවිතා කිරීම ආදිය කර ගැනීමට හැකියාව ඇත. අනෙක් අතට බැලු කල අද වර්ථමානේ දකින්නට ලැබෙන පුවත් පත්,ආදියෙ සිට.දකින්නට ලැබෙන සියලුම පත්රිකා සකසනු ලබන්නෙ මෙමගින්.\nපරිගණක වැඩසටහන්/ ක්රමලේඛ[සංස්කරණය]\nපරිගණකයක ක්රියාකාරීත්වය පාලනය කිරීම සඳහා දෙන ලද උපදෙස් සමූහයක් සරලව පරිගණක වැඩසටහනක් ලෙස හැඳින්විය හැක.\nමේ අඩවිත් බලන්න[සංස්කරණය]\nඅඩවියෙන් බැහැර පිටු[සංස්කරණය]\nතවද බලන්න[සංස්කරණය]\n|පරිගණකය , යන්න නිදහස් ශබ්දකෝෂය වන වික්ෂනරිය දී සොයා බලන්න.|\n|පරිගණකය හා සබැඳි මාධ්ය විකිමාධ්ය කොමන්ස් හි ඇත.|"}
{"text": "මුලතිව් පළාත් පාලන ආයතන මැතිවරණය වෙනුවෙන් මීට වසර 06 පෙර ඉදිරිපත් කෙරුණු නාමයෝජනා අවලංගු වීම හේතුවෙන් එම මැතිවරණයට තරග කිරීමට නාමයෝජනා ලබාදුන් අපේක්ෂකයින්ට ඒ සඳහා ඔවුන් ලබාදුන් තැන්පතු මුදල් පොලියක්ද සමග ආපසු ලබාදීමට තීරණය කර තිබේ.\nඒ අනුව එම නාමයෝජනා සඳහා තැන්පතු ඉදිරිපත් කළ දිනයේ සිට මේ දක්වා එම තැන්පත් සඳහා වසරකට 12.5% පොලියක් සමග තැන්පත් මුදල් ආපසු ගෙවීමට නියමිතය.\nමුලතිව් පළාත් පාලන මැතිවරණය සඳහා පිළිගත් දේශපාලන පක්ෂ නියෝජනය කරමින් නාමයෝජනා ඉදිරිපත් කළ අපේක්ෂකයින් රුපියල් 1500ක් තැන්පතු සඳහා ගෙවා ඇති අතර ස්වාධීන අපේක්ෂකයින් රුපියල් 5000 බැගින් ගෙවා ඇත.\n2011 දී නාමයෝජනා කැඳවු එම මැතිවරණය අවස්ථා කිහිපයකදී ම කල් දමනු ලැබූ අතර ශ්රේෂ්ඨාධිකරණය විසින් 2015 දී නිකුත් කරන ලද අතුරු තහනම් නියෝගයකින් පසුව ඡන්ද විමසීම් තව දුරටත් කල් තබන ලදී.\nඑම නාමයෝජනා අහෝසි කරමින් පසුගිය සතියේදී ගැසට් නිවේදනයක් නිකුත් කෙරුණු අතර එහි සඳහන් වූයේ ඇතැම් අපේක්ෂකයින් මිය ගොස් ඇති බවත් ඇතැම් අපේක්ෂකයින් අවතැන් වී ඇති බවත් ඇතැමුන් පක්ෂය මාරු කර ඇති බවත්ය.\nඑමෙන්ම තරුණ අපේක්ෂකයින් වයස 35 සීමාව ඉක්මවා ඇති බවත් ඇතැම් අපේක්ෂකයින් රට හැර ගොස් ඇති බවත් එහි සඳහන් වේ."}
{"text": "ආතරයිටිස් සුව කරන සුදුළුණු\nආහාර පිසීමේදී ව්යංජන වලට නැතුවම බැරි දෙයක් වන සුදුළුනු වල ශරීරයට ගුණදායී පෝෂ්ය පධාර්ථ බොහොමයක් අඩංගු වන බව ඔබ දන්නවාද? ආහාරයක් සහ ඖෂධයක් වශයෙන් සුදු ළූණු වල ඉතිහාසය ඊජිප්තුවේ පිරමීඩ සෑදූ අවදිය දක්වා දිවයන්නකි. ඖෂධයක් වශයෙන් එහි ගුණාංග කිහිපයක් පහතින් කියවන්න.\n01. හෘද රෝග පාලනයට රැධිර ගමනය පාලනය කරමින් කොලෙස්ටරෝල් ප්රමාණයද අඩු කිරීමට උපකාරී වීම නිසා හෘද රෝග නිවාරණය කරගැනීමට සුදුසු ආහාරයක් වේ.\n02. ආතතිය අඩු කරගැනීමටඅධික රුධිර පීඩනය පාලනය කිරීමට හා රුධිර නාලිකාවල විශාලත්වය වැඩි කිරීම නිසා සිරුරේ රුධිර ගමනය විදිමත් ලෙස සිදුවේ. එම නිසා අධික රුධිර පීඩනය රෝගයෙන් පෙලෙන පුද්ගලයන් හට අමතර ආහාරයක් වශයෙන් සුදු ළූණු වෛද්යවරුන් විසින් නිර්දේශ කරයි.\n03. ආතරයිටිස් වේදනාව අඩු කර ගැනීමට ආතරයිටිස් රෝගයෙන් පෙලෙන පුද්ගලයින්ගේ වේදනාව අඩු කර ගැනීමට සුදු ළූණූ වල අඩංගු Anti-Oxide සහ Anti-Inflammarty උපකාරී වීම නිසා ආස්ථි ආශ්රිත වේදනාව සමනය කර ගත හැක.\n04. සිරුරේ ප්රතිශක්තිය වර්ධනයට සුදු ළූණු වල අඩංගු විඩමින් C සහ B6, ලෝහ සහ අනෙකුත් විටමින් වර්ග නිසා ලෙඩ රෝග වලින් ආරක්ෂා වීමට අවශ්ය ප්රතිශක්තීකරනය වැඩිකරයි. පළමු හා දෙවන ලෝක යුද්ධ වලදී සෙබලුන්ගේ ප්රතිශක්තී කරනය වැඩි කිරීමටත් එමගින් බෝවන රෝග වලින් වැළකී සිටීමටත් සුදු ළුණු උපකාරී වු බව ඉතිහාසයේ සදහන් වේ.\n05. සෙම්ප්රතිශ්යාවට සහ කැස්සට ඖෂධයක් ලෙස කැස්ස සහ සෙම්ප්රතිශ්යාවට ප්රතිකාරයක් ලෙසද සමහර රටවල සුදු ළූණු භාවිතා වේ. එමගින් මෙම රෝග වල ආසාදනය වීම් පාලනය කරගත හැකි බව වෛද්ය වරුන් පවසා සිටිනවා. ඒ මෙහි අඩංගු AntiBiotic සහ Antiviral ගුණාංග නිසාය.\n06. දිලීර ආසාදනය වීමෙන් වළක්වා ගැනීමට පණුකැවිල්ල ඇතුළු දිලීර ආශ්රිත රෝග සදහාද ප්රතිකාරයක් වශයෙන් සුදුළුණු භාවිතා කිරීමෙන් සාර්ථක ප්රතිඵල ලබාගත හැක.\n07. ආසාත්මිකතා වලට එරෙහිව සුදු ළූණු වල අඩංගු AntiViral සහ AntiInflammatory ගුණාංග නිසා සිරුරේ ඇතිවන ආසාත්මික තාවයන් සදහා සටන් කිරීමට ශක්තිය ලැබෙන අතර තුවාල ඇතිවී ඇති තැන් වල තැවරීම මගින්ද ඒවා සුවපත් කිරීමේ හැකියාව පවතින බව වෛද්ය වරුන් පිළිගෙන ඇත.\n08. දන්ත වේදනාවන් සමනයට බැක්ටීරියා වලට එරෙහිව සටන් කල හැකි නිසා මුඛය ආශ්රිතව ඇතිවන ආසාදන වලදී වේදනාව අඩු කරගැනීමට සුදු ළූණු භාවිතා කළ හැකි බව සදහන් වේ.\n09. ආහාර දිරවීමට උපකාරී වීම ගෑස්ට්ර්ක් අම්ල සිරුරේ ඇතිවීම පාලනය කරමින් සිරුරේ ජීර්ණ පද්ධතියේ ක්රියාකාරිත්වය වැඩි කර දීමට සුදු ළූණු උපකාරී වේ. එහෙත් අධික ලෙස සුදු ළූණු ආහාරයට ගැනීමද ශරීරයට අහිතකර බව වෛද්යවරුන් පවසයි.\n10. පිළිකා වලින් ආරක්ෂා වීමට බහිශ්රාවීය පද්ධතියේ සහ පෙනහළු ආශ්රිතව පිළිකා ඇතිවීමේ අවධානම බෙහෙවින්ම අඩුකර ගැනීමට සුදු ළූණු සුදුසු බව වෛද්ය වරු පවසනවා . මෙමගින් පිළිකා සෛල ඇති වී තිබුණත් ඒවා වර්ධනය වන වේගය සුදු ළුණු මගින් අඩුවන බවට වෛද්යවරුන් වැඩිදුරටත් සදහන් කර සිටී."}
{"text": "සෞඛ්ය අමාත්ය පවිත්රා වන්නිආරච්චි මහත්මියට එරෙහිව විශ්වාසභංග යෝජනාවක් පාර්ලිමේන්තුවට ගෙන ඒමට සමගි ජන බලවේගය ප්රමුඛ විපක්ෂය තීරණය කර ඇති බව වර්තාවනවා.\nමෙරට තුල කොරෝනා වසංගතය පාලනය කිරීමට මෙන්ම සිය අමාත්ය ධුරයේ වගකීම් නිසි පරිදි ඉටුකිරීමට අපොහොසත් වීම යන කරුණු පිළිබද සැලකිල්ලට ගනිමින් මෙම විශ්වාසභංගය ගෙන ඒමට තීරණය කල බවයි සමගි ජන බලවේගයේ ජාතික සංවිධායක පාර්ලිමේන්තු මන්ත්රී තිස්ස අත්තනායක මහතා පවසන්නේ.\nසමගි ජන බලවේගයේ පාර්ලිමේන්තු කණ්ඩායම මේ වනවිටත් මෙම විශ්වාසභංග යෝජනාවට අත්සන් තබා අවසන් බවත් විපක්ෂයේ අනෙකුත් පාර්ශව වල ද සහයද ලබා ගනිමින් මෙම යෝජනාව පාර්ලිමේන්තුවට ගෙන එන බවද අත්තනායක මහතා වැඩිදුරටත් සදහන් කළා."}
{"text": "මේ කියන මාතෘකාව තුල ගොඩාක් දෙනා සිරවෙලා හිටියත් ඒ හැම කෙනෙක්ම ඉන්නේ මේ දේවල් පිළිගන්නද නොගන්නද කියන දෙගෙඩියාවෙන්. මුලින්ම කියන්න යන්නේ හැමෝම ගාව තියෙන කේන්ද්රය එහෙමත් නැත්තම් වේලපත්කඩ කියන එක ගැන. මේක නිර්මාණය වෙන්නේ කෙනෙකුගේ උපන් වේලාව හා උපන් ස්ථානය අනුව ඒ ඒ ග්රහයයන්ගේ පිහිටීම් අනුව. මේ ග්රහ පිහිටීම් අනුව කෙනෙකුගේ ගතිගුණ, හැඟීම් හා ඔහුගේ හෝ ඇයගේ අනාගතය තීරණය වෙනවා කියලයි ජෝතිෂ්ය විද්යාවේ කියන්නේ. කේන්ද්ර යේ ඇති දෝෂ හා ගැලපීම් අනුව යමක් කිරීමේ වේලාවන් හා පරිස්සම් වියයුතු දේවල් ගැන පුරෝකථන කරනවා වාගේම කෙනෙකුගේ ජීවිතය තීරණය වෙලා තියෙන විදිහ එහෙම නැතිනම් දෛවය ගැන පුරෝකථන කරනවා.මේ දේවල් ගැන මිනිස්සු විවිධාකාර අදහස් දක්වනවා. කොටසක් මේ දේවල් සම්පූර්ණ බොරුවක් බවත් අනිත් අය මේ දේවල් සම්පූර්ණ සත්ය බවත් පිලිගන්නවා වුවත් මම නම් හිතන්නේ මේ දේවල් වල යම්තාක් සත්යයක් තියෙනවා කියලයි.\nඒ වාගේම තමා සාස්තර හා අනාවැකි. මේ දේ දැන් ගොඩක් නගර වල රොඩී ගෝත්රික කාන්තාවන් රැකියාවක් ලෙස කරතත් ඒ අය අතර ගොඩක් දෙනෙක් බොරුව තම ජීවන වෘත්තිය කරගෙන. ඒ නිසාම මේ දේවල් අමූලික බොරුවක් කියන තත්ත්වයට මිනිස්සු පත්වෙලා තියෙනවා. ඒත් මේ දේවලුත් කේන්ද්රය මෙන්ම දෙයක් යැයි කියන්න පුළුවන්. කෙනෙකුගේ ඇති උපන් ලප, හස්ත රේඛා හා හැසිරීම් විලාසය යන ඒවා උදව්වෙන් තමා ගොඩක් සාස්තර හා අනාවැකි කියන්නේ. හස්ත රේඛා පිහිටීම, අල්ලේ ආකාරය හා වෙනත් ලක්ෂණ අනුව කෙනෙකුගේ චර්යා රටාව හා ඔහුගේ දෛවය තීරණය වුනු ආකාරය කියනවා. මේකත් එක්තරා විශයයක්. නමුත් දැන් මේ ක්ෂේත්රය සඳහා ප්රවීණයන් හෝ ඒ පිළිබඳ අධ්යනයයන් කරන්නන් අඩුයි. ඒ වාගේම මේ දේවල් වලින් කොටසක් පමණක් දැනගෙන සම්පූර්ණ දන්නවා මෙන් බොරුකරන්නන් අධික නිසාවෙන්ම මේ ක්ෂේත්රය ඉගෙන ගන්න කෙනෙකු තුල ඇතිවන කැමැත්ත කියන එකත් ගොඩක්ම අඩුවෙලා තියෙනවා.\nනමුත් හොඳින් සිතා බලද්දී අපේ ඉතිහාසයේ රාවණ යුගයේ පටන්ම තාරකා ශාත්රය හෙවත් ජෝතිෂ්ය විද්යාව තිබිල තියෙනවා. එතැන් ඉඳන් මේ තරම් දිගු කාලයක් තිස්සේ නොනැසී පවතින්න තරම් සත්යයක් මේ විශයයේ තිබිල තියෙන බව වටහා ගන්න පුළුවන්.පොත පත කියවද්දී ඒවායේ හමුවන චරිත වලින් හැඟවෙන දෙයක් තමයි මේ විශයයේ කෙළ පැමිණි අය උපන් වේලාවේදී කේන්ද්රය බලා ඔහුගේ ආයුශ හා ඔහු ගතකරන ජීවිතය පිළිබඳ නිවැරදි ලෙසම අනාවැකි පලකර ඇතිබව.\nමේ ක්ෂේත්රයේ නිවැරදි ලෙස යෙදෙන්නෙකුගෙන් ශුභ වේලාවන් ගෙන ඒ ඒ වේලාවන්හිදි ශුභ කාර්යයන්හි යෙදීමෙන් ඉතා සාර්ථක ලෙසකාර්යය කරගැනීමේ හැකියාවක් ඇති බවයි කියන්නේ. ඒ වාගේම සතුරු උවදුරු වලින්ද බේරීමේ හැකියාවක් තියෙනවා. නමුත් විශේෂිතව කියන්න ඕන දෙයක් තමයි මේ සියල්ල අඅනාවැකි මේ දේවල් අප කියන කරන දේවල් අනුව වෙනස් කරගන්න පුළුවන්. අපි මේ අනාවැකි කීම කරන්නේ ඒ ඇතිවන උවදුරු වලින් ආරක්ෂාකාරී වෙලා ජීවිතය ගෙවන්න හැකි වෙන්න. අපේ අධිෂ්ඨානය අනුව අපිට මේ දේවල් වෙනස් කරගන්න පුළුවන්. ඒ නිසා හොඳින් හිතට ගන්න ඕන දෙයක් තමා මේ දේවල් වුවමනාවට වඩා හිතන්නේ නැතිව තමන්ගේ ජීවිතය ගෙවන එක තමා හොඳම දෙය. මේ දේවල් අහන්න බලන්න දකින්න. ඒත් ඒ මතම ඉන්නේ නැතිව ආරක්ෂාකාරී වියයුතු තැන් මඳක් සිතේ තබාගන්න. ඒ ඇති."}
{"text": "පොලිස් මුලස්ථානයේ කොරෝනාබාධිත පොලිස් නිලධාරීන් සංඛ්යාව සම්බන්ධයෙන්\nසිංහල ජාතික පුවත්පතක මුල් පිටුවේ පළ කළ පුවත අසත්ය බව පොලිස් මුලස්ථානය පවසයි.\n2020 දෙසැම්බර් 9 වන දින ලංකාදීප පුවත්පතේ ප්රධාන සිරස්තලය ඇත්තේ “පොලිස් මුලස්ථානයේ 150 කට කොරෝනා” යනුවෙනි.\nඑම පුවත නිවැරදි කරන ලෙස ඉල්ලන පොලිසිය පවසන්නේ ලිපිය යවන දිනය වනවිට පොලිස් මුලස්ථානයට අනුයුක්ත නිලධාරීන්ගෙන් කෝව්ඩ් ආසාදිතව ප්රතිකාර ලබන්නේ නිලධාරීන් තිදෙනෙක් පමණක් බවයි.\n\"පොලිස් මුලස්ථානයේ 150 කට කොරෝනා - පුවත නිවැරදි කරන ලෙස ඉල්ලීම\" මැයෙන් ලංකාදීප පුවත්පතේ ප්රවෘත්ති කර්තෘ වෙත දෙසැම්බර් 9 බදාදා නිවේදනයක් යොමු කරමින් පොලිස් මාධ්ය කොට්ඨාසය සදහන් කර ඇත්තේ මෙම ප්රවෘත්තිය සම්පුර්ණයෙන්ම අසත්ය බවයි.\nමුල් පුවතට දුන් පුමුඛතාවයම ලබා දෙමින් පොලිසිය එවූ පුවත 2020.12.10 දින ලංකාදීප පුවත්පතේ පළ කරන ලෙස පොලිස් මාධ්ය කොට්ඨාසය ලංකාදීප කර්තෘගෙන් කාරුණිකව ඉල්ලා තිබේ.\nඅශිෂ්ට යෙදුම්වලින් මුල්තැන\nකොරෝනා වසංගතය සම්බන්ධයෙන් ප්රවෘත්ති වාර්තාකරණයේදී ඔක්තෝබර් මාසයේ වැඩිම වාර ගණනක් ශිෂ්ට සම්පන්න නොවන වචන භාවිත කිරීමේ චෝදනාවත් එල්ල වී තිබුනේ ලංකාදීප පුවත්පතටයි.\nවෙරිටේ පර්යේෂණ ආයතනයට අනුබද්ධ EthicsEye කණ්ඩායම විසින් ප්රසිද්ධියට පත් කර තිබෙන සමීක්ෂණ වාර්තාවක් මගින් පෙන්වා දී තිබුනේ 2020 ඔක්තෝබර් 01 සිට 23 දක්වා කාලය තුළ තෝරාගත් සිංහල භාෂා පුවත්පත් තුළ පළවූ කොවිඩ්-19 හා සම්බන්ධ ශිෂ්ට සම්පන්න නොවන, නිෂේධනාත්මක යෙදුම් දක්නට ලැබුණු වාර ගණන අනුව එම තීරණයට එළඹී බවයි.\nඑහිදී ‘කොරෝනා කත’, ‘කොරෝනා සුද්දා’, ‘කොරෝනා මනමාලි’ වැනි, යෙදුම් සලකා බලා ඇති බව එහි වැඩි දුරටත් සදහන්ය.\nලංකාදීප, අරුණ, දිවයින, මව්බිම හා දිනමිණ යන පුවත්පත් පහ පදනම් කරගනිමින් සිදු කර තිබෙන සමීක්ෂණය අනුව අදාල කාලය තුලදී රට තුල වැඩිම අලෙවියක් ඇති සේ සැලකෙන ලංකාදීප පුවත්පත නම වතාවක් කොවිඩ් වාර්තාකරණයට අදාල කොන්කිරීමේ යෙදුම් භාවිත කර තිබෙන අතර එම කාලය තුලදී අරුණ පුවත් පත එවැනි යෙදුම් භාවිත කර ඇත්තේ අවස්ථා දෙකකදී පමණි.\nදිවයින සහ මව්බිම යන පුවත්පත් දෙක එම කාල සීමාව තුලදී කොවිඩ් වාර්තාකරණයට අදාල කොන්කිරීමේ යෙදුම් අවස්ථා එක බැගින් වාර්තා කර තිබෙන නමුත් දිනමින පුවත්පත එකදු අවස්ථාවක හෝ එවැනි යෙදුමක් භාවිත කර නොමැති බව EthicsEye පෙන්වා දෙයි."}
{"text": "කොමර්ෂල් බැංකුව විසින් LANKAQR භාවිතා කළ හැකි ඇන්ඩ්රොයිඞ් මෙහෙයුම් පද්ධතිය පදනම් කරගත් මෙරට පළමු පොයින්ට් ඔෆ් සේල් (POS) උපකරණය PAYable (ප්රයිවට්) ලිමිටඞ් සමාගම සමග එක්ව පසුගියදා එළි දක්වා තිබේ. මෙරට වෙළඳ ස්ථාන වලදී මුදල් නොවන ගනුදෙනු තවදුරටත් ප්රවර්ධනය කිරීම මෙහි අරමුණ වී ඇත.\nශ්රී ලංකාවේ වඩාත්ම දියුණුකළ ඇන්ඩ්රොයිඞ් පොයින්ට් ඔෆ් සේල් උපකරණය ලෙසින් සැලකෙන මෙය තුළින් ඉතාමත් සුරක්ෂිත ලෙස VISA, Mastercard, UnionPay, LankaPay සහ JCB තුළින් ගනුදෙනු සැකසිය හැකිවේ. එසේම, මෙම උපකරණය මගින් LANKAQR යටතේ QR කේතය පදනම් කරගත් වොලට් පේමන්ට්ස් කළ හැකි බවද පාරිභෝගිකයින්ට ඉතාමත් පහසු සහ ඉතාමත් ඉක්මන් ගෙවීමේ අත්දැකීමක් ලබාදෙන බව බැංකුව සඳහන් කරයි.\nමෙම ඇන්ඩ්රොයිඞ් ස්මාර්ට් පොයින්ට් ඔෆ් සේල් උපකරණයට Mag-stripe, EMV සහ Chip reader තුළින් ගනුදෙනු සැකසිය හැකිවේ. එසේම, මෙම උපකරණයට Near Field Communication (NFC) ක්රමයට සහ QR කේත ඉතාමත් වේගයෙන් ස්කෑන් කර ගනුදෙනු කිරීමේ හැකියාවද ඇත. මේ නිසා, පාරිභෝගිකයින්ට ගැලපෙන ඉතාමත් වේගවත් සහ කාර්යක්ෂම සේවාවක් ලබාදීමට මේ තුළින් වෙළෙඳුන්ට අවස්ථාව හිමිවේ.\nමෙහිදී, PAYable විසඳුම භාවිතා කරන වෙළෙඳුන්ට සියළුම ගෙවීම් පිළිගන්නා ක්රමවේදයන් වෙනුවෙන් ඉතාමත් පහසුවෙන් එක් පියවීමක් කිරීමට අවස්ථාව හිමිවන අතර මෙම විසඳුම මුදල් ඇයකැමි ස්ථාන සමගද ඒකාබද්ධ කරමින් එක් වරක් swipe කිරීම තුළින් ඉතාමත් වේගයෙන් ගනුදෙනුව පියවීම සඳහා පහසුකම් සැලසිය හැකිවේ. PAYable විසඳුම මගින් ගනුදෙනු සරල කරන අතර පියවර තුනකින් ගනුදෙනුවක් සම්පූර්ණ කිරීමට මෙමගින් අවස්ථාව ලබාදෙයි. මෙම විසඳුම ත්රෛභාෂා භාවිත මුහුණතකින්ද සමන්විත වන නිසා එය මෙරට භාෂා කතා කරන ඕනෑම කෙනෙකුට පහසුවෙන් භාවිතා කළ හැකිවේ.\nමෙම උපකරණය සහ එය වෙළඳපොළේ තිබෙන සාම්ප්රදායික උපකරණයකින් වෙනස්වන ආකාරය පිළිබඳව කොමර්ෂල් බැංකුවේ කාඞ්පත් මධ්යස්ථානයේ ප්රධානී, තුසිත සුරවීර මහතා මෙසේ අදහස් දැක්වීය. ‘ඇන්ඩ්රොයිඞ් ස්මාර්ට් ටර්මිනල් මුදල් නොවන ගෙවීම් පිළිගන්නා උපකරණවල නවතම අදියරයි. ඉතාමත් ඉහළ ගුණාත්මක තත්ත්වයෙන් යුතු මෙම උපකරණය වෙළඳපොළ තුළ ආරක්ෂාකාරී සේවාවක් ලබාදීම සඳහා විශේෂයෙන් පරීක්ෂාකර සහතික කර තිබෙනවා. අපි PAYable ප්රයිවට් ලිමිටඞ් සමග ඒකාබද්ධවීම තුළින් ඉතාමත් පහසු, පිරිවැය සඵලතාවයෙන් යුක්ත සහ සියළු ව්යාපාර වලට ප්රවේශ වියහැකි සියලූ ගෙවීම් පිළිගැනීමේ විසඳුම් ඇතුළත් වන තනි විසඳුමක් ලබාදීමට අවශ්ය හොඳම දෘඪාංග සහ මෘදුකාංග විසඳුම් එක්තැන් කර තිබෙනවා.’\nPAYable විසඳුම සහ කොමර්ෂල් බැංකුව සමග ඇතිකර ගත් ඒකාබද්ධතාවය පිළිබඳව PAYable ප්රයිවට් ලිමිටඞ් සමාගමේ ප්රධාන විධායක නිළධාරී සහ සම සමාරම්භක, යොහාන් විජේසිරිවර්ධන මහතා මෙසේ අදහස් දැක්වීය. ‘ඊළඟ පරම්පරාවේ ඩිජිටල් ගෙවීම් පිළිගැනීම් වෙළෙඳුන්ට හඳුන්වාදීමට කොමර්ෂල් බැංකුව සමග ඒකාබද්ධ වීමට හැකිවීම පිළිබඳව PAYable නැවතත් ආඩම්බර වෙනවා. මෙය අති නවීන විසඳුමක් වෙනවා මෙන්ම වෙළෙඳුන්ට අවශ්යවන ජංගම පහසුව සිට රිසිට්පත් නිකුත් කිරීම දක්වා සම්පූර්ණ විසඳුම් මාලාවක් මෙයට ඇතුළත් වෙනවා. මෙම ඒකාබද්ධතාවය තුළින් ඉදිරියේදී දිවයින පුරා සිටින වෙළෙඳුන්ට පුළුල් ඩිජිටල් ගෙවීම් විසඳුමක් ලබාදී තිබෙනවා.’\nPAYable විසින් මෙරට වෙළෙඳුන් 22,000 කට වැඩි සංඛ්යාවක් සවිබල ගන්වා තිබෙන අතර මෙරට ජංගම දුරකතන POS සේවා සම්පාදන තනි විශාලතම සමාගම වන්නේ මෙයයි. සියළුම ප්රධාන පිරිවැය සීමාවන් අතික්රමණය කරමින් PAYable විසින් ඉතාමත් සාර්ථක ලෙස මුදල් නොවන ගනුදෙනු පිළිගැනීමට නොහැකි වෙළෙඳුන් එම ගනුදෙනු පිළිගැනීමට යොමු කිරීමට ඉතාමත් සාර්ථක ලෙස සිදු කර තිබේ.\nකොමර්ෂල් බැංකුව විසින් වෙළෙඳුන්ට හඳුන්වා දෙන මෙම ඇන්ඩ්රොයිඞ් පොයින්ට් ඔෆ් සේල් උපකරණය මගින් මෙරට සිදුකළ හැකි වැඩිම ගෙවීම් විකල්ප ප්රමාණය ලබාදෙන බව බැංකුව සඳහන් කරයි. මෙම උපකරණය මගින් LankaQR, VisaQR සහ Masterpass (MasterCard QR) WechatPay මෙන්ම Alipay හි, QR කේත පදනම් කරගත් ගෙවීම් කිරීමද අවස්ථාව හිමිවේ. ස්පර්ෂයෙන් තොර ගෙවීම් කාඞ්පත් ගනුදෙනු සිදුකිරීම සඳහා ශ්රී ලංකාව තුළ පළමුවෙන්ම සහතික කළ පොයින්ට් ඔෆ් සේල් උපකරණයක් ලෙස කොමර්ෂල් බැංකුවේ මෙම පොයින්ට් ඔෆ් සේල් උපකරණය සඳහන් කළ හැකිය.\nලෝකයේ හොඳම බැංකු 1000 අතරට නම් වූ ප්රථම දේශීය බැංකුව සහ පිට පිටම දස වතාවක් එසේ නම් වූ එකම ශ්රී ලාංකේය බැංකුව වන කොමර්ෂල් බැංකුව 2020 වසරේදී සියවස සමරයි. කොමර්ෂල් බැංකුව මෙරට බැංකු ශාඛා 268 ක් සහ ස්වයංක්රීය ටෙලර් යන්ත්ර 873 ක් පවත්වාගෙන යයි. බැංකුව 2019 වසරේදී ජාත්යන්තර සහ දේශීය සම්මාන 50 කට වැඩි ප්රමාණයක් දිනා ගැනීමට සමත්ව තිබේ.\nබංග්ලාදේශය තුළ ශාඛා 19 ක් ද මියන්මාරයේ යැන්ගොන්හි, නියෝජිත කාර්යාලයක් සහ නේ පයිටව් හි, ක්ෂුද්ර මූල්යන සමාගමක් මෙන්ම මාලදිවයින තුළ බහුතර කොටස් හිමිකාරීත්වයෙන් යුතු පළමු පෙළ බැංකුවකින් සමන්විත විදේශීය මෙහෙයුමක් පවත්වාගෙන යන ශ්රී ලංකාවේ එකම පුද්ගලික වාණිජ බැංකුව කොමර්ෂල් බැංකුව වේ."}
{"text": "හෙට දිනයේ දී සියලුම පෞද්ගලික බස්රථ ප්රවාහන සංගම් සමඟ ගමනාගමන මණ්ඩලය සාකච්ඡාවක් පැවැත්වීමට නියමිතයි.\nඑමඟින් ලබන සඳුදා දින සිට සියලුම පෞද්ගලික බස්රථ හා ශ්රී ලංකා ගමනාගමන මණ්ඩලයේ සියලුම බස් රථ කොවිඩ් 19 වසංගතය ඇති වීමට පෙර තිබු ආකාරයෙන් ම ධාවනයේ යෙදවීමට අවශ්ය තීන්දුවක් ගැනීමටත්, සිසු සැරිය සඳහා යෙදවන බස්රථ ප්රමාණය අඩු වුවහොත් එකී අඩුව පිරවීම සඳහා පෞද්ගලික බස්රථ ලබා ගැනීමට නියමිත බව ශ්රී ලංකා ගමනාගමන මණ්ඩලයේ සභාපති කිංස්ලි රණවක මහතා පවසයි.\nඔහු මේ බව සදහන් කළේ අද (26) රජයේ ප්රවෘත්ති දෙපාර්තමේන්තුවේ දී පැවති විශේෂ මාධ්ය සාකච්ඡාවේ දීයි.\nමෙරට සිසුන් බොහෝ පිරිසක් පොදු ප්රවාහන භාවිතා කරනු ලබන අතර වර්තමානය වන විට රට තුළ උද්ගතව පවතින කොවිඩ් වසංගතය හමුවේ පොදු ප්රවාහන සේවය නිසියාකාරව එය ක්රියාත්මක වන්නේ ද යන්න පිළිබඳව ගැටළුවක් දක්නට ලැබෙන බවත්, ඒ හේතුව නිසා සිසු දරුදැරියන්ගේ ජීවිතවලට ඇති අවදානම මෙන්ම එය වලක්වා ගැනීමට ගෙන ඇති ක්රියාමර්ග පිළිබඳව මෙහි දී ප්රශ්න කිරීමකට ලක් විය.\nඑහි දී ඒ මහතා කියා සිටියේ, පසුගිය වකවානුව තුළ අපොස උසස්පෙළ විභාගයට පෙනී සිටී දරුදැරියන් වෙනුවෙන් අවශ්ය ප්රවාහන පහසුකම් ලබා දීමට කටයුතු කළ බවත්, ඇතැම් අවස්ථාවල දී එක් දරුවෙකුට පමණක් ප්රවාහන සැපයීමට සිදු අවස්ථා ද තිබුණු බවත් කියා සිටී කිංස්ලි රණවක මහතා වැඩිදුරටත් කියා සිටියේ, අද දිනයේ දී ත් මේ වන විටත් සිසු සැරිය බස්රථ 375 ක් බස්නාහිර හැර දිවයිනේ අනිකුත් ප්රදේශ වල ධාවනයට යොමුකොට ඇති බවත්, ඇතැම් ප්රදේශ වලින් කරන ලද ඉල්ලීම් වලට අනුව බස්රථ වලට සිටින ළමුන් ප්රමාණය හේතුවෙන් අමතර බස්රථ ධාවනයට ද කටයුතු කොට ඇති බවත් ය.\nඑමෙන්ම, අද දිනයේ ගත් තීරණයකට අනුව ඒ ඒ ප්රදේශ වලට යෙදවිය යුතු අවශ්ය බස්රථ ප්රමාණය පිළිබඳව තීරණ ගැනීමට ඩිපෝ කළමනාකරුවන්ට අවසර ලබා දී ඇතැයි ද, ඒ අනුව යෙදවෙන බස්රථ ප්රමාණය ඉදිරියේ දී වැඩි වන බව ද වැඩිදුරටත් ප්රකාශ කළේය.\n( ARUNA )"}
{"text": "(කොළඹ, ලංකාපුවත්) – ශ්රී ලංකාවේ ජපන් තානාපති Kenichisuga Numa මහතා හා ශ්රී ලංකාවේ ජපන් තානාපති කාර්යාලයේ දෙවන ලේකම් Takefumi Suto මහතා විදේශ රැකියා අමාත්ය තලතා අතුකෝරළ මහත්මිය එම අමාත්යංශයේදී ඊයේ (15) හමුවිය.\nඑහිදී ශ්රී ලාංකික තරුණ තරුණියන් වෙනුවෙන් රැකියා සඳහා පුහුණු කිරීමේ වැඩසටහනක් ක්රියාත්මක කිරීමට එරට රජය බලාපොරොත්තු වන බව තානාපතිවරයා සඳහන් කළේය.\nමෙම වැඩසටහන සංවර්ධනය වෙමින් පවතින රටවල තරුණ තරුණියන්ගේ අනාගතයට සවියක් වන බවත්, ඊට අදාළ අවබෝධතා ගිවිසුම නොවැම්බර් මාසයේ අත්සන් කිරීමට නියමිත බවත් අමාත්ය තලතා අතුකෝරළ මහත්මිය සඳහන් කළාය.\nමෙම අවස්ථාවට විදේශ රැකියා අමාත්යංශයේ ලේකම් ජී.එස්.විතානගේ, අමාත්යංශයේ උපදේශිකා පත්මිණි රත්නායක යන මහත්ම මහත්මීන්ද එක්ව සිටියහ."}
{"text": "ඔබ වින්ඩෝස් භාවිතා කර ඇත්නම් DirectX Diagnostic මෙවලම භාවිතා කර ඇතිවාට නිසැකයි. මෙහිදී ඔබේ පරිගණකයේ ශ්රව්ය දෘෂ්ය පද්ධතීන්හි ක්රියාකාරීත්වය පරීක්ෂා කිරීමට පුලුවන්. විශේෂයෙන්ම මෘදුකාංගයක් මගින් ශ්රව්ය දෘෂ්ය දෘඩාංග ඍජුවම භාවිතා කිරීමේ හැකියාව (Direct Hardware Access) නැතහොත් Hardware Acceleration පරීක්ෂා කිරීමටත් මේ DirectX Diagnostic මෙවලමෙන් පුලුවන්. ඉතින් මේ මෙවලමේ පහසුකම් ලිනක්ස් වලින් ලබා ගන්නා අයුරු සලකා බලමු.\nපලමුවෙන් හඳුන්වාදෙන මෙවලම තමයි gstreamer-properties. මෙය ඔබේ ෆෙඩෝරා ඩෙස්ක්ටොප් පරිගණකයක (උබුන්ටු/ඩේබියන් වල වුවත්) පෙරනිමියෙන්ම ස්ථාපිතවී ඇති මෘදුකාංගයක්. ධාවනය සඳහා ග්නොම් අග්රයේ “sudo gstreamer-properties” යන විධානය දෙන්න.මෙහිදී ඔබට පහත පෙනෙන “Multimedia System Selector” සංවාද කවුළුව දිස්වෙනු ඇති.\nමෙම මෙවලම ප්රධාන වශයෙන්ම භාවිතා කරන්නේ gstreamer නම්වූ ශ්රව්ය දෘෂ්ය යාන්ත්රණය භාවිතා කරන මෘදුකාංග වල (gstreamer යනු ග්නොම් හි පෙරනිමි ශ්රව්ය දෘෂ්ය යාන්ත්රණයයි) පෙරනිමි සැකසීමටයි. නමුත් මෙම මෙවලමට එක් එක් ශ්රව්ය දෘෂ්ය පද්ධතීන් පරීක්ෂා කිරීමේ හැකියාවත් සතුයි.මෙමගින් පරීක්ෂා කල හැකි පරීක්ෂාවන්: (මෙම පරීක්ෂා ඔබේ පරිගණකයේ ස්ථාපිත ශ්රව්ය දෘෂ්ය ප්ලගින අනුව වෙනස් විය හැකියි.)\n- ALSA, OSS, Pulseaudio වැනි ශ්රව්ය ප්රතිදාන සහ ප්රදාන පද්ධතීනුත් (Sound ouput & Input);\n- XV, SDL, XShm, X11 වැනි දෘෂ්ය ප්රතිදාන පද්ධතීන්\n- V4L, V4L2 යන දෘෂ්ය ප්රදාන පද්ධතීන්\nරූපය: දෘෂ්ය ප්රතිදාන පරීක්ෂාවක්\nඉහත පරීක්ෂා සමහරකින් ශ්රව්ය දෘෂ්ය දෘඩාංග ඍජුවම භාවිතා කිරීමේ හැකියාව (Direct Hardware Access)පිරික්සීමත් කෙරෙනවා (උදා. XV, SDL, ALSA සහ V4L2). මේ පරීක්ෂා කිරීම ඉතා ලෙහෙසියි. කලයුත්තේ අවශ්ය ප්රතිදාන හෝ ප්රදාන ප්ලගිනය තෝරා ටෙස්ට් බොත්තම එබීම පමණයි.\nඉහත පරීක්ෂාවන්ගේ නැති තවක් එක් අත්යාවශ්ය දෘෂ්ය පරීක්ෂාවක් තිබෙනවා. ඒ තමයි GLX/OpenGL පරීක්ෂාව. විශේෂයෙන්ම ඔබට ත්රිමාණ (3D) පරිගණක ක්රීඩා ආදිය ධාවනය කිරීමට නම් GLX Direct Rendering සහ OpenGL DRI සහාය අත්යාවශ්යයි. මේ පරීක්ෂාව සඳහා “sudo glxinfo” විධානය දෙන්න. මෙහිදී ඔබට ඔබේ දෘෂ්ය කාඩ්පත මගින් සහාය දක්වන සියළුම GLX සහ OpenGL එක්ස්ටෙන්ෂන් පිළිබඳ තොරතුරු ලබාගත හැකියි. ඔබේ දෘෂ්ය කාඩ්පත සඳහා සරල OpenGL පරීක්ෂාවක් කිරීමට “glxgears” විධානය දෙන්න.\nපහත දක්වා ඇති සරල ෂෙල් ස්ක්රිප්ට් එක මගින් ඔබේ දෘෂ්ය දෘඩාංග සඳහා OpenGL benchmark එකක් කිරීම සහ ඔබේ දෘෂ්ය පද්ධතියේ තොරතුරු සැකෙවින් ලබාගත හැකියි.\n- පලමුව මෙතැනින් bench.sh ගොනුව බාගත කරගන්න.\n- ඉන්පසු ගොනුව බාගත වූ ඩිරෙක්ටරියේ සිට “sudo sh bench.sh” විධානය දීමෙන් එය ධාවනය කරන්න.\nඑමෙන්ම Quake -III වැනි 3D ක්රීඩා මගින්ද සවිස්තර OpenGL පරීක්ෂාවක් කල හැකියි.\nරූපය: glxgears පරීක්ෂාව්\nඅවසාන වශයෙන් කිව යුත්තේ ඔබ භාවිතා කරන්නේ Nvidia හෝ ATI Radeon දෘෂ්ය කාඩ්පතක් නම් ෆෙඩෝරා වල පෙරනිමියෙන් ස්ථාපනය වන ධාවකය (Video Driver) මගින් එහි උපරිම ප්රයෝජනය ගත නොහැකි බවයි. ඉතින් මේ සඳහා එම නිෂ්පාදකයින් විසින් සපයන Video Driver එක ස්ථාපනය කර ගත යුතුයි. මේ සඳහා පහත විධානය දෙන්න. (ප්රථමයෙන්ම ලිව්නා මූලය සක්රීය කිරීමට වග බලාගන්න)\nඔබ භාවිතා කරන්නේ Nvidia නම්\n“sudo yum install kmod-nvidia”\nඔබ භාවිතා කරන්නේ ATI Radeon නම්\n“sudo yum install kmod-ati”\nමේ පිළිබඳ වැඩි විස්තර මෙතනින් බලන්න."}
{"text": "ඇමති ජනක බණ්ඩාර තෙන්නකෝන් මහතාට විරුද්ධව නීතිපතිවරයා විසින් ගොනුකර තිබූ අධිචෝදනා පත්රයක් ශ්රේෂ්ඨාධිකරණය විසින් බලරහිත කරමින් රීට් ආඥාවක් නිකුත් කර ඇත.\nනීතිපතිවරයා විසින් මෙම අධිචෝදනා ගොනුකර තිබුණේ 1999 වසරේ සිදුවූ මිනිස් ඝාතන සිදුවීමක් සම්බන්ධයෙනි.\nඑම වසරේ මහවෙල ප්රදේශයේ දී සිදු වූ මනුෂ්ය ඝාතන සිද්ධියක් සම්බන්ධයෙන් යහපාලන රජය විසින් තමන්ට විරුද්ධව මහනුවර මහාධිකරණය හමුවේ අධිචෝදනා ගොනු කළ බව ජනක බණ්ඩාර තෙන්නකෝන් මහතා විසින් අධිකරණයේ ගොනු කරන ලද රීට් පෙත්සමේ සඳහන් කර තිබිණි.\nමෙම තහනම් නියෝගය නිකුත් කරන ලද්දේ අභියාචනාධිකරණයේ ද්විපුද්ගල විනිසුරු මඩුල්ලක් විසිනි."}
{"text": "Wednesday, February 21, 2018\nමැකෝට වැරදුණු තවත් තැන්!\nපසුගිය ලිපියෙන් වැරදි නිල ඡන්ද ප්රතිඵල කිහිපයක් පෙන්වා දීමෙන් පසුව වැරදි ඇත්තේ මෙපමණදැයි කතා කතු විසින් විමසා ඇත.\nනැත!\nනිල ඡන්ද ප්රතිඵල වල වැරදි අපමණය. වැඩි වැඩියෙන් විමසන තරමට තව තවත් වැරදි හමුවේ. මේ වැරදි මැතිවරණ කොමිසමටම මිස අපට සිල්ලරට ගොඩ දැමිය හැකි මට්ටමක නැත. ඇතැම් ප්රතිඵල අදාළ පළාත් පාලන ආයතනයේ බල තුලනයටද බලපායි. සියලු නිල ප්රතිඵල නැවත විමර්ශනය කළ යුතුයැයි අප යෝජනා කරන්නේ එබැවිනි.\nප්රජාතන්ත්රවාදයක මූලිකම අංගයක් වන්නේ මැතිවරණයි. ඒ නිසා මැතිවරණ ප්රතිඵල පිළිබඳ විශ්වාසය බිඳ වැටීම සුළුපටු කරුණක් නොවේ. මේ ප්රතිඵල නිවැරදි නොකෙරුනහොත් ඉදිරියේදී මැතිවරණ පෙත්සම් ගණනාවක් ගොනු වන්නට ඉඩ තිබේ.\nපහතින් ඇත්තේ තවත් වැරදි ගණනාවකි.\n9. පොළොන්නරුව දිස්ත්රික්කය දිඹුලාගල ප්රාදේශීය සභාව: මෙහි කොට්ඨාශ ඇත්තේ 12ක් පමණක් වුවත් අංක 1 දිඹුලාගල කොට්ඨාශය සඳහා මන්ත්රී වරුන් දෙදෙනෙකු පත් විය යුතුය. ඒ අනුව කොට්ඨාශ මන්ත්රීධුර ගණන 13ක් විය යුතු වුවත් මැතිවරණ කොමිසම නම් කර ඇත්තේ කොට්ඨාශ මන්ත්රීධුර 12ක් පමණි. ඉතිරි මන්ත්රීධුර සමානුපාතික ක්රමයට බෙදා හැර තිබේ. මේ කොට්ඨාශය ජයගෙන ඇත්තේ පොදුජන පෙරමුණනම් එම පක්ෂයට තවත් මන්ත්රීධුරයක් හිමිවිය යුතුය.\n10. ගම්පහ දිස්ත්රික්කය -ජාඇල නගර සභාව: අංක 7 කපුවත්ත බහු මන්ත්රී කොට්ඨාශය සැලකූ විට කොට්ඨාශ මන්ත්රීධුර ගණන 10ක් විය යුතු වුවත් නම් කර ඇත්තේ 9ක් පමණි. මේ කොට්ඨාශය ජයගෙන ඇත්තේ පොදුජන පෙරමුණනම් එම පක්ෂයට තවත් මන්ත්රීධුරයක් හිමිවිය යුතුය.\n11. මාතලේ දිස්ත්රික්කය -මාතලේ ප්රාදේශීය සභාව: අංක 10 දොරකුඹුර හා අංක 13 අලුවිහාරය බහු මන්ත්රී කොට්ඨාශ සැලකූ විට කොට්ඨාශ මන්ත්රීධුර ගණන 18ක් විය යුතු වුවත් නම් කර ඇත්තේ 16ක් පමණි. මේ නිසා බොහෝ විට පොදුජන පෙරමුණේ මන්ත්රීධුරයක් අඩු වී තිබෙන්නට ඉඩ තිබේ.\n12. බදුල්ල දිස්ත්රික්කය -හපුතලේ නගර සභාව: කොට්ඨාශ තිබෙන්නේ 7ක් පමණක් වුවත් කොට්ඨාශ මන්ත්රීධුර 10ක් නම් කර තිබේ. එජාප කොට්ඨාශ මන්ත්රීධුර 3 අත් වැරදීමක් විය හැකිය.\n13. පොළොන්නරුව දිස්ත්රික්කය -පොළොන්නරුව ප්රාදේශීය සභාව: එක් කොට්ඨාශ මන්ත්රීධුරයක අඩුවක් පෙනේ.\n14. රත්නපුර දිස්ත්රික්කය -බලන්ගොඩ නගර සභාව: එජාප මන්ත්රීධුර ගණන 3ක් නොව 6ක් විය යුතුය.\n15. ගාල්ල දිස්ත්රික්කය -ගාල්ල මහ නගර සභාව: අංක 15 තලපිටිය හා අංක 16 මකුළුව බහු මන්ත්රී කොට්ඨාශ සැලකූ විට කොට්ඨාශ මන්ත්රීධුර ගණන 20ක් විය යුතු වුවත් නම් කර ඇත්තේ 21ක් පමණි. පවතින බල තුලනය අනුව මෙයින් කිසිදු පක්ෂයකට අවාසියක් සිදුවී නැති වන්නට පුළුවන.\nඅප මේ වැරදි හොයාගෙන තිබෙන්නේ ඇල්ගෝරිදමයක උපකාරයෙන් මිස මැතිවරණ ප්රතිඵල එකින් එක පරීක්ෂා කිරීමෙන් නොවන නිසා අපට අපට වරකට හමු වන්නේ අප සොයන රීතියට යටත් නොවන ආකාරයේ සරල වැරදි පමණි. වෙනත් ආකාරයන්හි වැරදි, උදාහරණයක් ලෙස එක පක්ෂයකට හිමි විය යුතු මන්ත්රී ධුරයක් වෙනත් පක්ෂයකට ලැබී ඇති අවස්ථා වැනි දේ අප විසින් විමසා නැත."}
{"text": "මැදින් අව අටවක 2023-03-15\nමායාවක් නොවන සතුට ඇති තැන\nමිනිසා සියල්ල කරන්නේ සතුටින් ජීවත් වන්නට ය. සුව පහසුව පිණිස ය. කෙනකුගෙන් කෙනකුට\nවෙනසකට ඇත්තේ සතුට උපයා ගන්නා විදිහේ ය.\nමේ දේ හරි යැයි මුළා වූ කෙනෙක් වැරැදි මඟ යමින් සුවය සොයති. තවත් කෙනෙක් කවර\nහේතුවක් නිසා හෝ අඩුම තරමින් සිය මව්පිය දූ දරුවන් නිසා හෝ වරදක් කිරීමට නො\nපෙළඹෙති. ඔවුහු ජීවිතයේ සුව සොයනුයේ දැහැමිව ය.\nමේ දෙපිරිස ම සමාජයේ ජීවත්වෙති. එහෙත් තමන්ටත් අනුන්ටත් අනර්ථයක් කර නොගෙන ධාර්මික\nසතුටක් විඳිනුයේ කවර හේතුවක් නිසා හෝ තමන්ගේ ධාර්මික ප්රතිපත්ති කඩ කර නොගන්නා\nපුද්ගලයා ය. එවැන්නෝ පවුලට, ගමට, රටට, ලෝකයට ද ගෙන දෙන්නේ සැනසුමකි. සැබෑ බෞද්ධයා\nඑවැන්නෙකි. ඔහු කවර හේතුවක් නිසා හෝ පාපයට නැඹුරු නොවේ. පවෙහි ලජ්ජා බිය ඇත්තෙක්\nවේ.\nන අත්තහෙතුª න පරස්ස හෙතු\nන පුත්තම්ච්ඡෙ න ධනං න රට්ඨං\nන ඉච්ඡ්යෙය අධම්මෙන සමිද්ධි මත්ත නො\nස සීලවා පඤ්ඤවා ධම්මිකො සියා\nධම්ම පදයෙහි සඳහන් වන්නේ නුවණැති පුද්ගලයා තමන් නිසා පව් නො කරන්නේ ය. අනුන් නිසා\nපව් නො කරන්නේය. ඔහු සිය දියුණුව අදැහැමි බවින් කිසිවිටෙකත් නො පතන්නේ ය. නොකැමැති\nවන්නේ ය. ගිහියෙක් වුව ද පැවිද්දෙක් වුව ද ඒ තැනැත්තා සිල්වතෙකි. නුවණැත්තෙකි\nයනුවෙනි. මේ සැබෑ බෞද්ධයන්ගේ ස්වභාවය යි.\nමෙම ගාථා ධර්මයට නිදානය වූ කතා පුවත දැන ගැන්ම ද බෞද්ධයාට ඉතා වැදගත් වන්නේ තම\nයහපත් අරමුණු මුදුන් පමුණුවා ගන්නට ඉවසීමෙන් බාධක ජය ගත යුතු ආකාරයත්, ආදර්ශ\nසම්පන්න ජීවිතය තුළ ඇසුරු කරන පිරිස් ද ජීවිතය අර්ථ සම්පන්න කරගන්නා ආකාරයත් අපූර්ව\nලෙස විස්තර කෙරෙන බැවිනි.\nසැවැත්නුවර ධම්මික නම් උපාසකයෙක් විය. දැහැමෙන් දිවි ගෙවූ ඔහු සිත බොහෝ කලක පටන්\nපැවිදිවීමේ බලවත් කැමැත්තක් ඇතිවුණි. ඒ බව සිය බිරිඳට දැන්වූ පසු ඇය කියා සිටියේ\nඔහුට දාව ඇයගේ කුස දරුවකු පිළිසිඳගෙන ඇති බවත්, දරුවා බිහිවන තෙක් නො සිට මහණ\nවුවහොත් එය තමන්ට නිගාවක් වන බවත් ය. එහෙයින් දරුවා බිහිවුණු පසු මහණ වන ලෙස ඇය\nඉල්ලා සිටියා ය.\nඋපාසක ද ඇයගේ කැමැත්තට ඉඩ දුන්නේ ය. දරුවා බිහිවීමෙන් පසු පැවිදි ජීවිතයට එළඹ\nඋන්වහන්සේ භාවනාවට ම සිත යොමු කර වෙර වීර්ය වඩා රහත් ඵලය ලැබූහ. තම පියාණන් වූ\nධම්මික තෙරුන්ගේ අනුශාසනා ලද පුතු ද පැවිදි විය. පිළිවෙත් පිරීමෙහි පසුබට නොවූ\nඋන්වහන්සේ ද කලෙකින් රහත් බවට පත් වූහ.\nසිය පුතු ද පැවිදි දිවියට ඇතුළත් වීම මවට දැරිය නොහැකි පාඩුවක් විය. එහෙත් තුනුරුවන\nකෙරෙහි ඇය ද බොහෝ සැදැහැ ඇත්තී ය.\n“මම යම් කෙනෙක් නිසා ගිහිගෙයි විසුවෙමි ද මට සැනසුම ගෙන දුන් සැමියාත්, පුතාත්\nදෙදෙනා ම උතුම් සම්බුදු සසුනේ පැවිදි බව ලැබූහ. ගිහි ගෙදර දුක් කම්කටොලු මාගෙ හිස\nපිට පමණක් රැඳුණේය\"යි සිතා ජීවිතය කළකිරුණා ය. ගිහිගෙය හැරයමි’යි සිතා මෙහෙණවරට\nගොස් පැවිදි වූවා ය. වීර්යවන්ත වූ ඇය විදසුන් වඩා කෙලෙස් සතුරන් බිඳ උතුම් රහත්ඵල\nලැබුවා ය.\nමෙසේ ධම්මික උපාසකගේ පවුලේ සියලු දෙනා උතුම් නිවනින් සැනසුණේ පියෙක් ලෙස ධම්මික\nඋපාසක තුළ වූ නොසැලෙන අධිෂ්ඨානය, ඉවසීම, වීර්යවන්ත බව හා ආදර්ශ සම්පන්න චරිතය නිසා\nය. මෙවන් චරිත දැන කියවා ඒ ගුණදම් තමන් තුළ ද වඩා වර්ධනය කර ගන්නට බෞද්ධයා වෙර\nවීර්යය වඩන්නේ නම් සැබෑ සැනසුම ජීවිතයට දුර නොවනු ඇත."}
{"text": "භාරතීය ජනතා පක්ෂයේ හා මෝඩි මහතාගේ ජයග්රහණය පිළිබඳ ව විවිධ දේශපාලනඥයන්, දේශපාලන විචාරක විද්වතුන් හා ජනමාධ්යවේදීන් විවිධ මත පළකර ඇත. ඒ අතර මෝඩි ගැන කළ මෝඩ ප්රකාශ ද වෙයි. කසිකබල් මාක්ස්වාදයේ පංති කණ්නාඩියෙන් ලෝකය දෙස බලන්නන්ට එකී ජයග්රහණය පෙනෙන්නේ දකුණු ආසියාවට අඳුරු යුගයක් උදාවීමක් ලෙස ය. ආණ්ඩුවේ තනතුරු දරන අතර ම දාර්ශනිකයන් ලෙස පෙනී සිටින හිටපු ජනමාධ්ය ප්රධානීන් තම රැවුල් අතගාමින් ජාතිකත්වය මගහැරීමට ගොස් නන්දොඩවති. එ. ජා. පක්ෂයේ ඇතැම් නායකයන් ජයග්රහණය දකින්නේ ඉන්දියාවේ ආණ්ඩු පක්ෂයේ පරාජයක් ලෙස ය. ඒ අනුව ලංකාවේ ද විරුද්ධ පක්ෂය ලබන මැතිවරණයේ දී ජයග්රහණය කරනු ඇතැයි ඔවුහු විශ්වාස කරති. ඔවුන්ට සිහින දෙවියන්ගේ ම පිහිට ය. අර පොදු අපේක්ෂකයාට කුමක් සිදුවිණි දැයි කිසිවකු හෙළිදරවු කරන්නේ ද? මෙරට දේශපාලනයේ ජාතිකත්වය දැන් යම් ප්රමාණයකට තහවුරු වී ඇත. එ. ජා. පක්ෂය ජාතිකත්වය ගැන අව්යාජව කතාකරන නායකයකු සොයාගන්නා තුරු ඒ පක්ෂයට බලයට පත්විය නො හැකි ය. එහි නායකත්ව මණ්ඩලයේ එවැන්නකු නැති බව ඉතා පැහැදිලි ය. ආණ්ඩුවේ හවුල් කරුවන් ලෙස සිටිමින් ව්යාජ ජාතිකත්වයක් ලොවට ප්රදර්ශනය කරන පක්ෂවලට ආණ්ඩුවෙන් ඉවත් වී යා හැක්කේ ඉතිහාසයේ කුණු බක්කියට පමණකි. ඔවුන්ගේ ඉතිහාසය මම හොඳාකාරව ම දනිමි. ඔවුන්ගේ අවස්ථාවාදී දේශපාලනයෙන් රැවටෙන්නෝ බෙල්බොටම් විහාරමහාදේවිලා හා අයාලේ යමින් සිට ජාතික ව්යාපාරයට හිසක් දුන්නේ යෑයි කියන පුනබ්භවයක් ගැන විශ්වාසයක් නැති ඊනියා ප්රාඥයෝ පමණක් ම වෙති.\nජාතිකත්වය සම්බන්ධයෙන් ගත්කල ඉන්දියාව සිටින්නේ ලංකාවට පසුපසිනි. එයට හේතුව මෙරට සාමාන්ය ජනතාව ඉන්දියාවේ සාමාන්ය ජනතාවට වඩා ඉදිරියෙන් සිටීම ය. ශ්රී ල නි පක්ෂය කෙතරම් අඩුපාඩුකම් තිබුණත් මෙරට ජාතිකත්වයේ පක්ෂය වෙයි. භාරතීය ජනතා පක්ෂය තවමත් ඇත්තේ ශ්රී ල නි පක්ෂයට පිටුපසිනි. ඉන්දියාවේ කොංග්රසය පරාජය වූයේ දූෂණ හා අක්රමිකතා නිසා ම නො වේ. කොංග්රසයට ගාන්ධි නේරු කාලයේ සිට ම ජාතිකත්වයක් තිබී නැත. එහෙත් ඉන්දියාවේ ශක්තිමත් ජාතිකත්ව පක්ෂයක් නොතිබූ බැවින් කොංග්රසයට එකල දිගින් දිගට ම බලයට පත්වීමට හැකි වූයේ 1956 දක්වා එ ජා ප ලංකාවේ බලයට පත් වූ ආකාරයට ය. භාරතීය ජනතා පක්ෂය පිහිටුවීමෙන් පසු තත්ත්වය වෙනස් විය. ඉන්දියාවේ ජාතිකත්වය හින්දුත්වය වෙයි. ලංකාවේ ජාතිකත්වය සිංහලත්වය වෙයි. මා සිංහලත්වය යන පදය කලක සිට යොදාගන්නේ ඊනියා ජාත්යන්තරවාදීන්ගේ පමණක් නොව ජාතිකවාදීන් යෑයි කියාගන්නා අයගේ ද පරිභවයට ලක්වෙමිනි. පීටර් ෂෝක් නම් දෙමළ ජාතිවාදියා යුරෝපයේ පැවැත්වූ එක් සම්මේලනයක දී සිංහලත්වයට පරිභව කළ විට ඊනියා ජාතිකවාදියකු කියා ඇත්තේ සිංහලත්වය ගැන කතාකරන්නේ එක් අයකු පමණක් බව ය. එසේ කියා ඔහු තම ඊනියා පාණ්ඩිත්යය රැක ගත්තේ ය. භාරතීය ජනතා පක්ෂය සමස්ත මැතිවරණය සඳහා ම ඉදිරිපත් කළේ මුස්ලිම් අපේක්ෂකයන් දහදෙනකු පමණ ය. ඔවුහු සියල්ලෝ ම පරාජය වූහ. එම පක්ෂය බොහෝ ප්රාන්තවල බහුතර ආසන සංඛ්යාවක් දිනාගත්තේ ය. පක්ෂය පරාජය වූ ප්රධාන ප්රාන්ත වූයේ කේරළය, බටහිර බෙංගාලය හා තමිල්නාඩුව ය. මේ ප්රාන්තවල හින්දුත්වය අනෙක් ප්රාන්තවල ඇති හින්දුත්වයට වෙනස් ය. බටහිර බෙංගාලයේ කාලි දෙවඟන ප්රධාන වෙයි. කේරළයේ කතෝලික බලපෑම වැඩි ය. ඒ ප්රාන්ත දෙකම යම් වකවානුවල දී මාක්ස්වාදී පක්ෂ බලයට පත්කර ඇත. එහි සාක්ෂරතාව අනෙක් ප්රාන්තවලට වැඩි අතර බටහිර ආකෘතියේ ඊනියා බුද්ධිමත් සම්ප්රදායක් වෙයි. ඒ පිළිබඳව ඔවුන්ගේ පුහු අහංකාරයක් ද වෙයි. ලංකාවේ ද කසිකබල් බුද්ධිමත් සම්ප්රදායක් කොළඹ (කෙළඹි නො වේ) පුත්රයන් අතර වුවද ඒ පුත්රයෝ ගැමි සම්ප්රදායට පරාජය වෙති. කේරළයෙන් ලංකාවට පැමිණි කොවුර් නම් ඊනියා බුද්ධිමතා ඒ බව වටහාගත්තේ ද යන්න සැක සහිත ය.\nතමිල්නඩුවේ ජනමතය හසුරවන්නෝ කතෝලික ක්රිස්තියානි සම්ප්රදායට අයත් වූවෝ වෙති. සිංහලයන් අතර සාමාන්ය කතෝලිකයෝ හා ක්රිස්තියානිහු 1962 න් පසුව ක්රමයෙන් සංස්කෘතික වශයෙන් සිංහලත්වයට පත්වූවෝ වෙති. එහෙත් තමිල්නාඩුවේ හා ලංකාවේ දෙමළ ජනයා අතර එවැන්නක් සිදු වී නැත. දෙමළ ජාතිකත්වය උඩ සිට මෙහෙයවෙන්නකි. දෙමළ ජාතිකත්වය සංස්කෘතියට විරුද්ධ වෙයි. දෙමළ ජනමතය හසුරවන්නන්ගේ චින්තනය ග්රීක යුදෙවු ක්රිස්තියානිය වෙයි. ප්රභාකරන්ද ඒ චින්තනයෙන් මෙහෙයවිණි. ඔහු තම නම පිරිහාහරන් යනුවෙන් සංස්කෘත ඉවත්කර ලියුවේ හුදු දෙමළ වීම සඳහා ය. මෙරට ව්යාජ දේෂහිතෛෂීහු ප්රභාකරන්ගේ සංස්කෘත විරෝධී හින්දු විරෝධී චින්තනය අනුව ගොස් ඔහු පිරිහාහරන් යනුවෙන් හැඳින්වූහ. තමිල්නාඩුව ද කේරළය හා බටහිර බෙංගාලය මෙන් ම සාම්ප්රදායික හින්දු චින්තනයෙහි නොමැත. ඒ ප්රාන්ත තුනෙන් භාරතීය ජනතා පක්ෂයට ජයගැනීම අපහසු වෙයි.\nඒ ප්රාන්ත හැරුණු විට ඉන්දියාව අද සමස්තයක් ලෙස හින්දුත්වය බලයට පත්කර ඇත. ලංකාවේ මෙන් ම ඉන්දියාවේ ද බටහිර ක්රිස්තියානි යටත්විජිතවාදයට එරෙහිව සටන්කරන්නේ සංස්කෘතික ක්ෂේත්රයෙහි ය. කොංග්රසය හා එ ජා ප එවැනි සටනක්වත් නො කළේ ය. මහින්ද රාජපක්ෂ මහතා සිංහලත්වය මත පිහිටා සිංහල බුද්ධාගමෙහි ශක්තිය ලබමින් බටහිර යුදෙවු ක්රිස්තියානි යටත්විජිතවාදයට එරෙහි ව අභීතව ක්රියා කරයි. නරේන්ද්ර මෝඩි මහතා හින්දුත්වය මත පදනම් ව බටහිර යටත්විජිතවාදයට එරෙහි ව කටයුතු කරයි. ඒ අතර චීනය ද බටහිර යටත්විජිත විරෝධී වෙයි. එහෙත් ව්යාජ ජාතිකවාදීන් මොන තරම් බොරුවට කෑ ගැසුවත් ඊනියා ප්රාඥයන් බොරු පුරසාරම් දෙඩුවත් අපට ජාතික ආර්ථික ප්රතිපත්තයක් හෝ ජාතික දේශපාලන ව්යqහ හෝ නැත. ලංකාවේ මෙන් ම ඉන්දියාවේ ද බටහිර අධ්යාපනයෙන් මොළ දූෂණය කරනු ලැබූ මධ්යම පාංතික පිරිසක් වෙයි. මේ කොළඹ පුත්රයන් අනුකරණය කරන්නෝ ගම්වල ද වෙති. ආසියාවට නැවතත් ලෝකයට නායකත්වය දිය හැකි ය. ඒ හුදෙක් නායකත්වය දීමට නොව ලෝකය පතිරූප දේශයක් බවට පත්කිරීමට ය. එහෙත් අපට බටහිර ආර්ථික අපේක්ෂා ඇතිතාක් එය කළ නො හැකි ය. අපේ සංවර්ධනය බටහිර ආකෘතියේ සංවර්ධනයක් වීම ගැන දේශපාලනඥයන්ට දොස් කීමෙන් වැඩක් නැත. ඊනියා ප්රාඥයන් ඒ සම්බන්ධයෙන් ගෙන ඇති පියවර කුමක් ද? ඔවුන්ට අඩුම තරමෙන් සිංහල බෞද්ධ චින්තනයෙහි මූලික අංග ගැනවත් අවබෝධයක් නැත. ආසියාවට ඇත්තේ එක් මගක් පමණකි. ඒ හින්දු බෞද්ධ තාඕ මග වෙයි. ඉන්දියාවට ලංකාවට හා චීනයට මෙහි දී මූලිකත්වය ගත හැකි ය.\nනලින් ද සිල්වා\n2014-05-25"}
{"text": "දරුවන් කරන කරදරකාරී දේවල් 4 ක්\nඔබේ දරුවා සංසුන් කර කොහොමද ඔවුන් සමග කටයුතු කරන්නේ යන්න අපි කියා දෙන්නම්.\nඅපේ ළමයි ලෝකයේ ඉන්න ආදරණීය ජීවින් වෙනවා. නමුත් එයාලා සමහර වේලාවට සිත් රිදවන සුලුය .\nඔබ ඔවුන්ව නිරීක්ෂණය කරන විට මේ කරදරකාරී ගති ලක්ෂණ හුරුබුහුටි හා විනෝදජනක ලෙස පෙනෙන්නට පුලුවන් .නමුත් මෙම ළමුන්ගේ දෙමාපියන්ට අනුව මේ ගති ලක්ෂණ සමග ඔබට හැමදාම කටයුතු කිරීමට සිදුවුනොත් ඔබට ඔබගේ හැගීම් පාලනය කරගත නොහැකි වනු ඇත .\nදෙමාපියන් වශයෙන් පැමිණිලිකාරී උද්වේගකාරී දරුවා ඉදිරියේ කෝපය ගන්නා තරමට අපිට ඇතිවෙන උද්වේගකාරී ස්වභාවය හේතුවෙන් දරුවාට බැන වැදීම හා පහර දීම නොකල යුත්තකි.(අපිට අපේ දරුවන් සමග තරහා ගියත්,ඒක ස්වාභාවිකයි.)\nමෙවැනි අවස්ථා වලට මුහුණ දීමට ඔබට සහයක් ලෙස පුංචි දරුවන් නිතර කරන සිත් රිදෙන හැසිරීම් හතරක් අප විසින් හදුනාගෙන ඔබේ දරුවා සංසුන් කර කොහොමද ඔවුන් සමග කටයුතු කරන්නේ යන්න අපි කියා දෙන්නම්.\n1. ඇහුම්කන් නොදීම\nදරුවන් වයසෙන් වැඩෙද්දී ඔවුන් තෝරා ගත් දේ පමණක් ඇහුම්කන් දෙනවා.කාලයක් යද්දී ඔබ ඔවුන්ට කාමරය පිරිසිදු කරන ලෙස ඉල්ලා සිට විට ඔවුන් ඇහුනේ නැති ලෙස සිටීමෙන් ඔබේ සිත රිදේවි.නමුත් ඔබ ඔබේ සැමියා සමග දුරක ඉදන් කරන පෞද්ගලික කථාවක් වුනත් ඔවුන් ඇහුම්කන් දෙනවා .\nමෙම සවන්දීම නොදීම (ඇහුම්කන් නොදීම ) පිරිමි ළමුන් අතර උග්ර වේ.ඇත්තෙන්ම එයට විද්යාත්මක හේතුවක් තියෙනවා. ගැහැණු ළමුන්ගේ ඇසීමේ සංවේදිතාව පිරිමි ළමුන්ට වඩා වැඩි බව ( විශේෂයෙන් එය 1000 Hz-4000Hz කලාපය තුල ) පිරිමි සහ ගැහැණු ළමුන්ගේ සංවේදීතාවය ඇති කරන මොලයේ කලාපය මැනීමේ අධ්යනයන් තුලින් පෙන්වා දී තිබෙනවා .\nඔබේ දරුවා නව යොවුන් වියට එළඹෙද්දී උග්ර විය හැකි මෙම ගතිලක්ෂණයෙන් වැලැක්වෙන්නේ කොහොමද ?ඔබට ඔබේ දරුවා ලවා යමක් කරවා ගැනීමට අවශ්ය වු විට කෑමොර දීමකින් තොරව එය කරගන්නේ කෙසේද ?\nමෙම ක්රම උත්සහ කරන්න\nකුඩා කාලයේ සිට හුරු කරන්න .ඔවුන්ගේ අවධානය ඔබට ලැබෙන තෙක් යමක් කරන ලෙස පවසන්න එපා.උදාහරණයක් වශයෙන් ,දරුවා සෙල්ලම් කරමින් සිටින විට ඔබට ඔහුට වැඩක් පවරන්න අවශ්ය නම් ඔහු ලගට ගොස් ඔහු හදලා තියෙන දෙය හරිම ලස්සන බව පවසන්න .එවිට ඔහු ඔබට යමක් පවසාවි අන්න ඒ මොහොතේ ඔහුගේ අවධානය ඔබට ලැබෙනවා .ඔබගේ ඉල්ලීම ඔබට දැන් කරන්න පුලුවන් .\nඑකවර නියෝග දෙන්න එපා. විනීත වන්න .ස්තුතියි ,සමාවෙන්න යන වචන භාවිතා කරන්න.\nඔබේ ඉල්ලීම් සදහා වචන ගොඩාක් භාවිතා කරන්න එපා .ඔබ උපදෙස් ලබාදෙන විට පුලුවන් තරම් අඩු වචන ප්රමාණයක් භාවිතා කරන්න .\nඔහුගේ අදහස් තේරුම් ගන්න .ඔබ මොනවා හරි වැදගත් දෙයක් කරන විට බාධා කරනවාට ඔබ කැමති නැහැ.ඔබේ දරුවත් ඒ වගේමයි .ඔබට ඔහු ඔහුගේ බෝනික්කා සමග සෙල්ලම් කිරීම ඔබට ඔහු ලවා කරවගන්න ඕනී දේට වඩා නොවැදගත් ලෙස හැගෙන්නට පුලුවන් .නමුත් ඔහුට ඒක අනිත් පැත්තටයි දැනෙන්නේ, ඒ වෙනුවට ,මම දන්නවා ඔයාට ඇත්තටම දැන් සෙල්ලම් කරන්න ඕනි .නමුත් දැන් ඔයා නිදාගන්න වෙලාව,අපි දත් මදිමු නේද?ඔයා කාර් එක මෙතනම තියලා හෙට උදේම ඔයාට ආයිමත් සෙල්ලම් කරන්න පුලුවන් නේදයැයි පවසන්න .\n2. ප්රසිද්ධියේ කලහාකාරී ලෙස හැසිරීම\nමේක ඔබට මුහුණ දෙන්න වෙන වෙනස් අවස්ථාවක් ,ඔබ ඔබේ දරුවා සමග බඩු මිලදී ගන්න ගිය විටෙක ඔහුට චොක්ලට් එකක් ඕනී වෙනවා.ඔබ අරන් දෙන්නේ නැහැ .ඔහු නැවත ඉල්ලනවා .ඒ ඉල්ලීම නැවත ඔබ ප්රතික්ෂේප කරනවා .දරුවා පොලොවේ පෙරලෙමින් ,පයින් ගසමින් ,කෑගසමින් ,තරහින් හැසිරෙමින් උද්වේගය පිට කරනවා .වෙළද සැලේ සිටින සෑම දෙනාටම ඔබ රලු දෙමාපියන් ගෙන් කෙනෙක් කියලා විනිශ්චය කිරීමට එය උපයෝගී වෙන්නේ නැහැ.\nපළමුවෙන්ම කුඩා ළමුන් උද්වේගය පිටකරන්නේ ඇයිදැයි තේරුම් ගැනීම වටිනවා .\nදරුවා පෞරුෂත්වය හදුනා වයසේදී උද්වේගකාරී බව උත්සන්න වේ.ඔවුන්ගේ අවශ්යතාවයන් ප්රකාශ කිරීමට තරම් ඔවුන්ගේ භාෂා හැකියාව සංවර්ධනය වී නැහැ .\nඔවුන්ට අවශ්ය දේවල් නොලැබෙන විට එය අසාධාරණ ලෙස ඔවුන්ට පේන්න පුලුවන් .ඒ ඔවුන්ගේ භාෂා හැකියාව හා අනෙක් පුද්ගලයන් හා ඔවුන්ගේ අවශ්යතා වටහාගැනීමේ හැකියාව වර්ධනය වෙමින් පවතින බැවිනි .අනෙක් අතට ඔවුන්ට ඔබ හිතන විදිය තේරුම් ගන්න අපහසුයි .\nඑම නිසා ඔවුන් කෑගහනවා ,අඩනවා ,පයින් ගහනවා ,බිම රවුම් පෙරලෙනවා.ඔවුන්ගේ ලෝකයම ඉවරයි වගේ හැසිරෙනවා .\nමෙම ක්රම උත්සහ කරන්න\nඔබේ දරුවා කුසගිනි විට ,පිපාසය දැනෙන විට , නිදිමත විට අතිශයින්ම උද්වේගකාරී ලෙස හැසිරේ.එම උද්වේගකාරීත්වය මග හැරීමට දරුවා මදක් ඔබ හා එළියට ඇවිදින්න එක්ක යන්න .\nඔබ වෙළද පොලට යන විට දරුවාත් රුගෙන යනවා නම් කෙටි කෑමක් හා වතුර අරගෙන යන්න .ඒ වගේම දරුවා සුව නින්දකින් ඇහැරුන පසු ගමන යොදා ගන්න පුලුවන් නම් හොදයි .\nඔබේ දරුවා ප්රසිද්ධියේ උද්වේගකාරී ලෙස හැසිරේ නම් ඔහුට පහර දීම,බැන වැදීම හෝ එතැනින් ඉවත්ව යන්න එපා .මේ මගින් ඔහුගේ හැසිරීම උත්සන්න වන අතර ඔබ ඔහුට ආදරය නොකරන බව සිතාවි.ඔහු ලගින්ම ඉන්න .ඔහු ටිකක් සංසුන් වු විට ඔහු හා ටිකක් කථා කරන්න .ඔහුව සුරතල් කරන්න .ඉන්පසු සංසුන්ව ඔහු හා ඉවතට යන්න .\nඔබ දන්නවා නම් ඔබේ දරුවා චොක්ලට් වලට කැමති බව හා වෙළද පොලේදී ඔහු චොක්ලට් පැකට් දහයක් ඉල්ලන බව එය වළක්වා ගන්න . ඒක දැක්කොත් නේ මතක් වෙන්නේ ,එහෙම නේද ?\nඅවසාන වශයෙන් මෙය නිකන්ම වදන් පෙළක් නොවන බවත් ඔහු එයින් තොරව වර්ධනය විය යුතු බවත් ඔබ වටහා ගන්න .\n3. හෙමින් කෑම ගැනීම හා කෑම කන්න අකැමැත්ත\nහිමින් ආහාර ගන්නා හා ආහාර ගැනීමට අකැමැති දරුවන් හා කටයුතු කිරීමට ඉතා දැඩි ඉවසීමක් අවශ්යයි .අවංකවම ඔබ පිසු ආහාර ඔබේ දරුවා ප්රතික්ෂේප කරනවා බලා සිටීම හෝ එම කෑම ඔහුගේ කටෙහි විනාඩි විස්සක් පමණ තබාගෙන සිටීම හරිම වේදනාකාරී අත්දැකීමක් වෙනවා .\nමෙම ක්රම උත්සහ කරන්න\nමෙම අකමැත්ත සහමුලින් නැති කරන්න .දරුවා විසින් මව්කිරි වැරීම හොද ආහාර පුරුදු ඇතිකිරීමේ ක්රමයක් බව හොදට ආහාර ගන්නා දරුවන්ගේ මව්වරුන් තහවුරු කරනවා .තවද ඔවුන් අකැමැති කෑම ගැනීමේ පුරුදු මුලින් වර්ධනය කිරීමෙන් වළකින්න .\nනැවත හිතන්න .දරුවා කවදාවත් බඩගින්නේ ඉන්නේ නැහැ .ඔහු එක වේලක් අතපසු කලාට කමක් නෑ.ඔහු අනිවාර්යයෙන්ම ඊලග ආහාර වේල් ගනිවි .නමුත් ඔහු ප්රමාණවත් වතුර ප්රමාණයක් ගන්නා බවට සහතික කරගන්න .\nවේලාවක් සුදානම් කර ගන්න .විනාඩි හතලිහක් දරුවෙකුට ආහාර වේලක් නිම කරන්න හොදටම ප්රමාණවත් (එම කාලය අවසානයේදී තත්පර තිහ දක්වා අඩුකර ගන්න ).ඔහුගේ වේලාව අවසන් නම් සංසුන්ව ඔහුගේ පිගාන ඉවත් කරන්න .ඔබ කැමති නම්, කෑම ඉතිරි නම් ශීතකරණයේ තබා ඊලග කෑම වේලේදී ඔහුට දෙන්න .\nඔබේ දරුවා කෑම පිසිමේ කටයුතු වලට (ආරක්ෂිත නම් පමණක්) සහභාගි කරගන්න .ඔහුගේ කෑම ඔහුට සැලසුම් කරන්න ඉඩදෙන්න .මේ විදියට ඔහු ඔහුගේ ආහාර ආසාවෙන් භුක්ති විදිවි.\n4. සහෝදරයින් අතර ගැටුම්\nඅම්මේ මල්ලී මට ගැහුවා නැත්තම් අම්මේ අක්කා මට ඒක දෙන්නේ නැහැ .දවස පුරා ඇහෙන මේ පැමිණිලි වලින් ඔබේ කන් දෙක පිරිලාද?? මට ඔබව දැනෙනවා .ඒක හරිම කරදරකාරියි .\nමෙම ක්රම උත්සහ කරන්න\nඋදාහරණයක් ගත්තොත් ,ඔබත් ඔබේ සහකරුවාත් නිතර ගැටුම් ඇතිකර ගනී නම්,ඔබ ඔබේ දරුවාට නිතර පහර දෙයි නම් ඔහුත් ඒ හැසිරීම අනුකරණය කරනවා . ඔවුන් ඔවුන්ගේ සහෝදරයින්ට පහර දෙන්න,බැන වදින්න හිතනවා.\nදරුවන් අවට සිටි නම් ඔබේ සහකරු සමග සාකච්ඡා කිරීමේදී හඩ පාලනයකින් යුතුව කථා කිරීමටත් වාද විවද වලින් වැළකීමටත් උත්සහ කරන්න.\nමුලික ගැටලු විසදීමේ ක්රම හා සාකච්ඡා කිරීමේ හැකියාව දරුවාට කියා දෙන්න .උදාහරණයක් වශයෙන් කුඩා සහෝදරයාට වැඩිමහල් සහෝදරිය සෙල්ලම් කරමින් සිටින සෙල්ලම් බඩුව අවශ්ය නම් ඔබේ වැඩ්මහල් දරුවාට ඒ වෙනුවට වෙනත් සෙල්ලම් බඩුවක් ගන්න උගන්වන්න.\nනැත්තම් ඔවුන්ට පුලුවන් කුඩා සොහොයුරාට අවශ්ය සෙල්ලම් බඩුවක් නැතිව වෙන එකක් තෝර ගෙන සෙල්ලම් කර පසුව මුල් සෙල්ලම් බඩුව අරගෙන සෙල්ලම් කරන්න .\nමව්වරුනි, පියවරුනි, මේ කරදරකාරී ගති ලක්ෂණ බොහොමයක් ඔබේ ආදරණීය දරුවා වයසින් වැඩෙත්ම මගහැරී යන බව මතක තියා ගන්න. ඒ වගේම කණගාටුයි කියන්න ඔවුන් ඒ වෙනුවට අලුත් නව යොවුන් කරදරකාරි පුරුදු බොහොමයක් පුරුදු වේවි. එවිට ඔබට ඒවා හා හිතවාදී කටයුතු කරන්නත් සිදු වේවි.\nඔබේ දරුවා තේරුම් ගැනීමත් ඔවුන් හා කටයුතු කිරීමට පහසු වීමටත් මේ තොරතුරු බෙදා ගත්තේ හැමදාම ඔබේ ලගින් ඉන්න The Asianparent Sri Lanka විසිනි."}
{"text": "www.ada.lk\n2023 ඔක්තෝබර් මස 04 වන බදාදා\nමහනුවර නගරය ආශ්රිතව රිය පදවන විනීත හා කාරුණික රියදුරන් හඳුනා ගැනීමේ වැඩසටහනක් පසුගිය 15දා සිට ආරම්භ කළ බව මහනුවර පොලීසිය පවසයි.\nඒ සඳහා මහනුවර නගරයේ ස්ථාන කිහිපයක පොලිස් කණ්ඩායම් 05ක් ස්ථානගත කර ඇති අතර හඳුනා ගන්නා විනීත රියදුරන්ගේ රථවල ස්ටිකරයක් ඇලවීම හා පොලීසියේ සහ AMW ආයතනයේ අනුග්රහයෙන් රුපියල් 3000ක ත්යාගයක් පිරිනැමීම සිදුකරන බවද පොලීසිය පවසයි.\nඒ අනුව පසුගිය 15දා පැවති සමාරම්භක උත්සවයේදී එසේ හඳුනාගත් විනීත හා කාරුණික රියදුරන් 44කට මෙම මුදල් ත්යාග හා ස්ටිකර් ඇලවීම සිදු කළ බවද පොලීසිය වැඩිදුරටත් සඳහන් කරයි.\npopular news\nබිරිඳ විදෙස්ගතවීම නිසා සිත් තැවුලට පත් තරුණ සැමියා දිවි තොර ගනියි\nචූටි පුතාට දළයගෙන් දැඩි ප්රහාරයක්\nචන්දිමාල් රුපියල් ලක්ෂ 200කින් ඉගෙනගත් පාසලේ ණය ගෙවා දැමූ හැටි\nවැරදි ධාවනය රිදි පදක්කම අහිමි කරයි\nඅපි දෙවැනි පංතියේද? ජනපතිට කේන්ති යයි\nළදරු පාසලකට ගියානම් මා පුද්ගලයකු ලෙස අදටත් වඩා සැළසුම් සහගත වෙනවා\nඔබේ අදහස් එවන්න.\nඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nඔබේ අදහස් එවන්න.\nReply To:\nEranda - cb chds hcdsh cdshcsdchdhd"}
{"text": "පෙරහැර… පෙරහැර කිව්වම ඉතිං හැමෝටම මතක් වෙන්නේ අලි, මල් ගස් අනං මනං පිරිවරාගත්ත ලස්සන සෞන්දර්යාත්මක චිත්රයක්. දැන් ඉතිං අද මේ කියන්න හදන්නේ ගෑණු ළමයින්ටත් හෙන සතුටු හිතෙන දෙයක්… මොකද ඉතිං ගෑණු ළමයි ආසා නැතුවයැ පෙරහැර බලන්න… නේද…?\nඇත්තටම මං නං හිතන්නේ ගෑණූ ළමයෙක්ව සමාන කරනවනම් හොඳම දේ පෙරහැර. ඒ කියන්නේ ගෑණූ ළමයෙක් සඳහා සුදුසුම උපමාව. එක්කෙනෙක් නම් පොත් ප්රදර්ශනේ බලන්න ගිහිල්ලත්, කව්ද මන්දා කොල්ලෙක් කෙල්ලෙක් දිහා බලාගෙන ඉද්දී කිව්වා…. ආහ්… දැන් ඉතිං හරිනේ පෙරහැර බලනවා වගේ බලන්නේ… කියලා.\nඉතිං ඒ කතාව ඇත්ත තමා කියලා මටත් හිතුනා. බලන්නකෝ දැන් පෙරහැරේ මුලින්ම එන්නේ කස කාරයොනේ… කොහොමද සද්දේ… චට පට චට පට ගාලා වදිද්දී, ලඟක හිටියොත් කාපු බීපුවත් උගුරෙන් එනවා. අන්න එහෙම්ම තමා කෙල්ලෙක්ගෙන් යාළුවෙන්න ඇහුවමත්. ඔක්කොමගෙන්ම නෙමේ, අහන එකාට අකමැති කෙල්ලේ හරියට නිකං කසේ වගේ තමා. පෙරුම් පුරලා කොල්ලා ගිහිං කෙල්ලගෙන් යාළුවෙන්න ඇහුවම…. තමුසෙට පිස්සුද ඕයි… මගුල් නටන්න එන්නේ… කියලා කෙල්ල අහද්දී නිකමට මතක් කරලා බැලුවනම් කසේ සද්දේ කොහොමද මේ බජිරි හිටවන්න පුළුවන් කට කොහොමද කියලා….. අනිවාර්යෙන් කස හඬ සනීපයි කියලා හිතෙයි.\nඊට පස්සේ පෙරහැරේ එන්නේ ගිනිබෝල. ඒක නම් ඇත්තටම පට්ටනේ. වටේ කැරකි කැරකි උඩ දදා එක එක විදියට පත්තු වෙන හැටි. ඒ වගේ තමා කෙල්ලගෙන් කැමතිද අහලා කස ගහනවා දැක දැක තවත් පස්සෙන් යද්දී…. අයෙ මොනාද ඔරෝනවා එරවිල්ලක්… ගිනි බෝල දෙක දෙක පේන්නේ. හරියට නිකං ගිනි මකරියෝ වගේ. ඇස් දෙකෙන් ගිනි බෝල පිටවෙනවා. කන් දෙකෙන් දුං පිටවෙනවා. ඒත් ඉතිං ගිනි බෝලේ නිවෙද්දි කොප්පරා දාන්න ඕනෙත් අපිම තමා.\nසමහර වෙලාවට ගිනි බෝල ඉස්සර වෙන පෙරහැරවලුත් තියෙනවා. සමහර ගෑණූ ළමයින්ගේ හෝමෝන වර්ධනය වේගෙන් උනාම ඉන්න හිටින්න බැහැනේ. කසනවා වගේ සීන් එකක් එනවනේ. අන්න එතකොට ලඟ ඉන්න පිරිමි දිහා බලන්නේ…. එන්නකෝ…. යන්න…. මට ඉන්න බෑ….. කියනවා වගේ තමා. ඔය අවස්ථාවම ආයෙම බැන්දට පස්සෙත් උදාවෙනවද කොහෙද… අපෝ ඉතිං එව්වා මං දන්නේ නෑනේ…. බැඳපු අයියලාගෙන්ම අහගන්න. අක්කලාගෙන් අහන්න ගියාට එයාලා එයාලගේ රහස් මායම් වෙන කාටවත් කියන්නේ නැති නිසා අහලා තේරුමක් නෑ.\nනලා කාරයෝ එනවා ඊගාවට… ස්…. ස්… නංගි….. නංගි…. කියාගෙන. ඒ එක්කම හේවිසි කන්ඩායමත් එනවා. මොනාද බං තාම ඇහුනේ නැද්ද කියාගෙන.\nඊට පස්සේ මොනාද තියෙන්නේ පෙරහැරේ….? ඊට පස්සේ එන්නේ සැවුලා වන්නම කියලා හිතමුකෝ. ඒ කියන්නේ අර ගිනිබෝල බලලා, කස පාර කාලා ඔක්කොමත් ඉවසගෙන තවත් පස්සෙන් යන එකට. කුකුල් ගතිය අරින්න බැහැනේ. එතකොට යන්නේ හැංගි හැංගි ඔළුව බිමට නවාගෙන දැක්ක නොදැක්ක ගානට. අඩෝ මේ දැන් එකෙක් වත් කියනවා නෙවෙයි මූ මේ ඔක්කොම ලියන්නේ අත්දැකීමෙන් කියලා හරිය.\nඑතනින් එහා එන්නේ බොරු කකුල් කාරයෝ. කෙල්ලගේ ගෙවල් හොයාගෙන, ගෙවල් ගාවට ගිහිං තාප්ප වලින් ඉස්සි ඉස්සී, වැට වල් වලින් එබි එබි ඉන්න කාලේ.\nපස්සේ ආයෙමත් එනවා නැටුම් කන්ඩායක්. වටේට කැරකි කැරකි පාර පුරා රවුමට යන්නේ අන් ඒ සෙට් එක. නම නං දන්නේ නැත. ඒ ගොල්ල හරියට කෙල්ලට දෙවෙනි පාරට සුභ පිළිතුරක් බලාපොරොත්තුවෙන් කෙල්ල යන යන තැන රවුම් ගහන කොල්ලෝ වගේ…. නැද්ද මං අහන්නේ…\nපස්සේ ඉතිං එනවා ලීකෙලි. කවුරු හරි සෙටාර් එකක් එක්ක එකතුවෙලා ආයෙම යනවා ඕනේ වලියකට සූදානමින් කෙල්ල පස්සේ. ඊට පස්සේ තියෙන එව්වා මට මතක නැති නිසා ඒ ටික ස්කිප් කරලා දානවා. ඔහොම ගිහිං ගිහිං කොහොම හරි කෙල්ලගේ හිත හරියට රිජිෆෝම් වගේ උනුවෙනවා. සැර ගඳ තමා ඉවසන්න බැරි. ඊට පස්සේ ඕං එනවා මල් පෙරහැර. එතෙකාට ඉතිං මෙලෝ සිහියක් නෑ…. මල්ම තමා. කඩනවයි, තලනවයි, පැනි බොනවයි එක විකාරයයි. එතනින් ටිකක් දුර ගියාම ආයේ එනවා බෙර කන්ඩායමක්. ආවෙ නැතුවට කමක් නෑ එහෙම එනවා කියලා හිතාගන්න.\nගැට බෙර, තම්මැට්ටම් ගහගෙන පුංචි පුංචි සීන් එක්ක පෙරහැර යනවා. අන්තිමේ කවුරු අකමැති වුනත් කෙල්ලයි කොල්ලයි කසාද බඳිනවා. හරියට පෙරහැරේ දාතු ගේනවා වගේ තමා. පෙරහැරේ යන්නේ නිළමේ උනාට මේ මගුල් පෙරහැරේ නිළමෙගේ වෙන්ඩ බිරින්දෑත් යනවා. ඊට පස්සෙත් ඉතිං ආයෙම මල් මල්…. ඒ අස්සේ බීප් බීප් එව්වත් තියෙනවා. අර කොටුදාන සීන්. එව්වා මං දන්නේ නෑනේ ඉතිං.\nඕං ඊට පස්සේ එනවා ආයෙම බෙර කාරයෝ ටිකක්. එතකොට ඉතිං සද්දෙ වැඩියි. මුලින්ම ගිය කස වලට වැඩිය සද්දෙයි. කරන්න දෙයක් නෑ… බැඳගත්තනම් ගහපල්ලා…. ගහන්න බැයිනම් ඉවසගෙන හිටපල්ලා. දැන් ඕං පෙරහැරේ මතු වෙනවා මහ බඹා කියන චරිතය. බඩ ගෙඩිය ඉස්සරහට ඇවිල්ලා, ටිකක් උජාරුවට පැද්දි පැද්දි තමා යන්නේ. ඇයි එහෙම වෙන්නේ කියලා තමා මටත් පස්නේ. මහ බඹාව තමා පරිස්සමටම ගෙනියන්න ඕනේ. වැරදිලා හරි කකුලක් ටැපලුනොත් සොරිම තමා. ඒක නිසා ඉන්ෂුවරන්ස් එකක් දාගන්න කියාපු කාලේ. පස්සේ එනවා මෝලම් කාරයෝ ටික….\nඩකර ඩකර ගගා සහෙන දුරක් යනකං මෝලම් සද්දේ ඇහෙනවා. හරියට නිකං කසාදෙකින් පස්සේ ජීවිතේ ගෙවෙනවා වගේ…..!\nමොනා වුනත් ඒ අස්සෙත් කස පුපුරන්න ගත්තම තමා ඉවසා වදාරන්න බැරි. ඔය කොයි තරම් කස පිපිරුවත් මල් පෙරහැවලුත් යනවනේ.\nහැබැයි පුතෝ පෙරහැර යද්දී මුලින්ම එන මල් පෙරහැර මිස් කරගත්තොත් නම්… මෙන්න මේ ටික තමා වෙන්නේ….!\nදැන් ඉතිං ඉක්මනටම මටත් පෙරහැරක් බලන්න වෙයි වගේ… ඔක්කොම කොටස් නැතත් මුල් කොටස් දෙක විතරක් තියෙන…"}
{"text": "'මහේල දැවැන්තයෙක්'\n14 ජූලි 2014 අවසාන වරට යාවත්කාලීන කළේ 17:46 GMT\nමහේල ජයවර්ධන. ශ්රී ලංකාවෙන් බිහිව ජාත්යන්තර ක්රිකට් පිටිය අතික්රමණය කල දැවැන්තයන් අතලොස්ස අතර මුලින් ම ලියැවෙන නමක්.\nක්රිකට් ලෝකය වර්ණවත් කොට ‘ටෙස්ට්’ ක්රීඩාවෙන් සමු ගන්නා නමුත් එක් දින ක්රිකට් පිටිවල මහේල ජයවර්ධන පිත්තෙන් කරන හරඹය සහ පන්දු රැකීමේ දී දක්වන දස්කම් විස්කම් තවත් කලක් ක්රිකට් ක්රීඩා ලෝලීන්ට දැක ගැනීමට ලැබෙනු ඇත.\nතුන් ඉරියව්වෙන්ම ක්රිකට් ක්රීඩාංගන අලංකාර කරන මහේල ජයවර්ධන නමැති ක්රීඩකයා තවත් පියවරක් පෙරට ගොස් සිටින්නේ, ශක්තිමත් නායකයකු හැටියට.\nප්රවීණ ක්රිකට් ක්රීඩා විස්තර විචාරක රොෂාන් අබේසිංහ සමග බීබීසී සංදේශය කළ මේ සාකච්ඡාවට සවන් දීමෙන් ඔබටත් මහේල ගැන අගැයීමක් සිදු කළ හැකි වීම නිසැකයි."}
{"text": "(කොළඹ, ලංකාපුවත්) – දෙරට අතර ද්වී පාර්ශ්වික දේශපාලන සාකච්ඡා සමුළුවේ 05 වන වටයට සහභාගීවීම සඳහා ශ්රී ලංකාවට පැමිණ සිටින පකිස්ථාන විදේශ ලේකම් Tehmina Janjua මහත්මිය ඊයේ(17) පස්වරුවේ ජනාධිපති කාර්යාලයේදී ජනාධිපති මෛත්රීපාල සිරිසේන මැතිතුමා හමුවිය.\nපකිස්ථානයේ අධ්යාපනය ලබන ශ්රී ලාංකිකයන්ගේ සංගමයක් විවෘත කිරීමට ද මෙම ශ්රී ලංකා සංචාරය තුළදී පකිස්ථාන විදේශ අමාත්යවරිය එක්වීමට නියමිතය.\nවිදේශ කටයුතු අමාත්යාංශයේ ලේකම් ප්රසාද් කාරියවසම්, පකිස්ථානයේ ශ්රී ලංකා මහකොමසාරිස් ආචාර්ය ෂහීඩ් අහමඩ් හස්මාට් යන මහත්වරුන් ද මෙම අවස්ථාවට එක්ව සිටියහ.\nසීනි සහ සිමෙන්ති කර්මාන්ත ක්ෂේත්රයේ ආයෝජන සදහා ශ්රී ලංකාවට පැමිණෙන ලෙස ජනාධිපති මෛත්රීපාල සිරිසේන මැතිතුමා පාකිස්තාන ආයෝජකයින්ට එහිදී ආරාධනා කර තිබේ.\nඑහිදී ජනාධිපතිතුමා දෙරට අතර සබඳතා තවදුරටත් ශක්තිමත් කර ගැනීමේ අවශ්යතාව පෙන්වා දෙන ලදි.\nමෙහිදී අදහස් දැක්වූ පාකිස්තාන විදේශ ලේකම්වරිය සඳහන් කළේ ජිනීවා නුවර පැවති මානව හිමිකම් සමුළුවේ දී ශ්රී ලංකාව වෙනුවෙන් තමන්ට පෙනී සිටීමට ලැබුණු අවස්ථාව සම්බන්ධයෙන් සතුටට පත්වන බවය. ශ්රී ලංකායේ සාමය, ස්ථාවරත්වය හා සංවර්ධනය ඉහළ දැමීමට පාකිස්තානයට දියහැකි සෑම සහායක්ම ලබාදෙන බව පාකිස්තාන විදේශ ලේකම්වරිය වැඩිදුරටත් සදහන් කළාය.\nඑහිදී ජනාධිපති මෛත්රීපාල සිරිසේන මැතිතුමා පැවසුවේ දකුණු ආසියානු කලාපීය සහයෝගීතා සංගමයේ මීළඟ රාජ්ය නායක සමුළුව පාකිස්තානයේ පැවැත්වීමට ශ්රී ලංකාවට දියහැකි සහාය ලබාදෙන බවය."}
{"text": "(2010 මාර්තු 30-W3Lanka ) පක්ෂ ප්රතිපත්ති ප්රකාශය හා ප්රතිපත්තිමය කරුණු පිළිබඳ විවෘත රූපවාහිනි සජීව සංවාදයකට එන ලෙස එක්සත් ජාතික පක්ෂ මහ ලේකම් තිස්ස අත්තනායක මහතාට අභියෝග කරන බව එක්සත් ජනතා නිදහස් සන්ධානයේ මහලේකම් සුසිල් ප්රේම ජයන්ත මහතා ප්රකාශ කර තිබේ. කොළඹ දිස්ත්රික්කයෙන් ඡන්දය ඉල්ලන ජනාධිපතිගේ සහයෝගය ලැබෙන විමල් වීරවංශ වැනි අය හමුවේ මනාප පොරය පරාජය වීමේ අනතුරට මුහුණ දී සිටින මේ අසරණ ඇමතිවරයාට පිහිට වීම තිස්ස අත්තනායකට කළ හැකි මහා සේවාවකි.\nමක් නිසාද යත් මෙම විවාදය මුවාවෙන් ප්රේම ජයන්තට අමතර මාධ්ය ප්රචාරයක් ලබා ගත හැකි ය.\nතිස්සගේ නායකයා ඔහු ජාතික ලැයිස්තුවට දා දුන් නමුත් සන්ධානයේ ලේකම් වෙලාත් සුසිල්ට එහෙම චාන්ස් එකක් නොලැබිණි. ඒ චාන්ස් එක ලැබුණේ ශ්රී ලංකා නිදහස් පක්ෂයේ ලේකම්කමට කෙළ හළමින් සිටින ඩලස් අලහප්පෙරුමටයි. ඒ මදිවාට දැන් ලොක්කා කින්නේ මනාපවලින් පරදින එවුන්ට ජාතික ලැයිස්තුවෙන් අවස්ථාව නොදෙන බවයි. පැරදුණොත් ප්රේම ජයන්තට වන්නේ ආපසු අලුත්කඩේ යන්නයි.\nඒ මදිවාට රජ ගෙදර පරවියා වන විමල් වීරවංශ ද ඊයේ පෙරේදා කොට්ටාව, මාකුඹුර, මැතිවරණ ශ්රවණාගාරයේ පැවති ගුරුවරුන්ගේ ජනහමුවක් අමතමින් ප්රේම ජයන්තට මෙහෙම ඇන්නේ ය.\n'රට ගොඩනගන ඊළග යුද්ධයේ දී අධ්යාපනයේ සංවර්ධනයත්, ගුණාත්මක පරිවර්ථනයක් කරන්න අවශ්ය දේශපාලන හයිය වුවමනායි. ඒකට ගැලපෙන නායකයෝ ටිකක් ජනාධිපතිතුමාගේ ගමනට අවශ්යයි. එහෙම නැතුව ජාතික අධ්යාපනයක් ගොඩ නගන්න බැහැ.\n'අධ්යාපන ක්ෂේත්රයේ දීර්ඝ කාලයක ඉඳල එන ප්රශ්න තියෙනවා. එක එක ප්රශ්න ගත්තොත් මහ ගොඩක්. ගුරුවරුන්ට ප්රශ්න, විදුහල්පතිවරුන්ට ප්රශ්න, ළමයින්ට ප්රශ්න, ළමයා පාසලට ඇතුළත් කරන්න ඉන්න දෙමාපියන්ට ප්රශ්න. මින් ඉදිරියේ දී ප්රශ්න තියාගෙන රට ඉදිරියට ගෙන යන්න බැහැ. ඊළග ආණ්ඩුවේ දී රට ගොඩනගන්න නම් මේ සියලු ප්රශ්නවලට අපි පිළිතුරු සොයාගත යුතුයි. ඒ සඳහා අපි සූදානම් විය යුතුයි. ඒක කරන්න අපිට පුළුවන්. ඒක කරන්න පුළුවන් සුදුස්සෝ තෝරලා පාර්ලිමේන්තුවට යවන්න.'\nඒකියන්නේ දීර්ඝ කාලයක ඉඳලා අධ්යාපනය භාරව ඉන්න ප්රේම ජයන්තව පාර්ලිමේන්තු එවන්න එපා. වීරවංශට අධ්යපානය භාර දෙන්න.\nවිභාග ප්රශ්න පත්ර සැකසීම පිළිබඳ තමාට චෝදනා නඟා ඇති බවත්, එහෙත් ප්රශ්න පත්ර සකස් කරන්නේ ගුරුවරු මිස විෂය භාර ඇමැතිවරයා නොවන බවත්, එහෙත් ප්රශ්න සැකසීමේදී සිදුවූ වරද නැවත සිදු නොවීමට තමා පාර්ලිමේන්තුවේදී ප්රතිපත්තිමය තීන්දුවක් ගත් බවත් සුසිල් ප්රේම ජයන්ත අද දිනමිණට පවසා ඇත."}
{"text": "රනිල් වික්රමසිංහ මහතා තව දුරටත් එක්සත් ජාතික පක්ෂයේ නායකයා ලෙස කටයුතු කරන බව පක්ෂ මහ ලේකම් අකිල විරාජ් කාරියවසම් මහතා පවසයි.\nකිසිසේත්ම පක්ෂ නායකත්වය මේ මොහොතේ වෙනස් නොවන බවත් ඒ මහතා බීබීසී සේවය සමග සාකච්චාවකට එක්වෙමින් කියා සිටියේය.\nමේ අතර පක්ෂ සභාපති කබීර් හෂීම් මහතා පවසන්නේ පක්ෂ නායකත්වය සම්බන්ධයෙන් මේ මොහොතේ කිසිදු සාකච්චාවක් සිදු නොවන බවත් එවන් දෙයක් සිදු වන්නේ නම් පක්ෂ කෘත්යාධිකාරී මණ්ඩලය රැස්වී තීන්දු කරනු ඇති බවත්ය.\nමේ අතර සජිත් පේ්රමදාස මහතාගේ පාර්ශවය දැන් දැන් එලිපිටම සදහන් කරන්නේ රනිල් වික්රමසිංහ මහතා ඉවත් වී සජිත් පේ්රමදාස මහතාට පක්ෂය බාර දිය යුතු බවයි."}
{"text": "සාමාන්ය සමයේ 19වන ඉරුදින\nඉරු දින සුපුවත\nබිය නොවි ධෛර්යමත්ව පෙරට යන්න.\nසැඟවෙන්න එපා.\nඑලියා දිවැසිවරයා මරණ බයෙන් ගුහාවක් තුළට වැඳ සැඟවී සිටි. ඊශ්රායල්වරු සමිදුන්ට පිටුපා දිවැසිවරයන් මරා දමන විනාශකාරි ගමනකට පිවිස සිටිති. ඔව් හු ගැලවීමේ මාවත අත්හැර සිටිති.\nසැඟ වී සිටින එලියාට සමිදුන්ගේ හඬ ඇස් ‘‘එලියා නුඹ මෙහි කුමක් කරන්නෙහිද? අර්බුද ප්රශ්න, ගැටුම් ඉදිරියේ ගුහාවකට වැදි තමන්ගේ ලෝකයක අතරමං වී සිටිමෙන් කල හැකි දෙයක් නැත.\n‘‘පිටතට අවුත් කන්ද උඩ ස්වාමින් වහන්සේ ඉදිරියේ පෙනී සිටින්න’ ඒ හඬ ඔහුට පවසයි.\nකන්ද උඩට පිවිසෙන එලියා මහා කුණාටු සුළඟකට, භූමිකම්පාවකට, ගින්නකට මැදි වේ. ඒ කිසිවක සමිදුන්ව හමු නොවේ. අවසන මද පවනක සමිදුන් හමු වේ.\nඅපි දේව කැමැත්ත ඉටු කරන්නේ නැතිව ගුහා තුලට වී සිටිනවා නේද? දේව කැමැත්ත ඉටු කරන්නට ගොස් කලකිරි, පසුබා, පැත්තකට වී සිටිනවා නොවේද?\nසමිදුනි, පිටතට එන්නැයි, ඔබ මූණගැසි ශක්තිමත්ව පවතින යථාර්ථයට මුහුණ දෙන්නැයි ඔබ කරන ඇරයුම පිළිගන්නම්. ඔබගේ ශක්තිය අපට දෙන්න.\nසත්යයම පවසන්න.\nශුද්ධ වු පාවුළු තුමා සමිදුන්ගේ ගැලවීම පිළිබඳ ස්වකීය අත්දැකිම තුල පිහිටා ජනතාව අමතයි.\nගැලවීම ලැබෙන්නේ ඊශ්රායල්වරුන්ට පමණක් නොවේ. ඊශ්රායල් වංශයෙන් ආ ජේසුස් නම් මිනිසා ගෙනා ගැලවීමේ සුපුවත මුළු ලොවටයි. එයයි සත්යය.\n’‘මම කිතුනුවෙකු ලෙස සත්යය පවසමි.\nමෙය මුසාවක් නොවේ.\nශුද්ධාත්මයාණන් තුළ මගේ හෘද සාක්ෂිය සහතික කරයි’’\nකිතුනු හෘද සාක්ෂියට අනුව සත්යයට සාක්ෂි දරන්නන්ද අපි ? මේ රට සියළු දෙනාටම අයිතිය, නිදහස, හිමිකම, සිංහල, දෙමළ, මුස්ලිම් සැමට අයිතිය කියන සත්යය පාවුළු තුමා මෙන් හඬගා කියන්න අපි ඉදිරිපත් වෙනවාද? ඒ සත්යය වෙනුවෙන් පීඩා ගැරහුම් විදින්න කැමැතිද?\nධෛර්යවත්වන්න – බිය නොවන්න\nජේසු තුමා පූප වැඩි කිරිමේ ප්රාතිහාර්යෙන් පසු ශ්රාවකයින්ගෙන් වෙන්ව කන්දට නැඟ යාච්ඥාවේ නිරත වේ. දේව තාත්තාව හමු වේ.\nඑම ගැඹුරු යාච්ඥාවෙන් පසු ඔරුව මත හිඳින ශ්රාවකයින් වෙත මුහුද මත ඇවිදිමින් උන්වහන්සේ පැමිණේ.\nඑය දකින ශ්රාවකයින් අවතාරාකැයි බිය වේ.\nඋන්වහ්නසේ ඔවුන්ව දිරිමත් කරයි. ‘‘ධෛර්යවත් වන්න. මේ මමය. බිය නොවන්න’’\nපේදුරු මුහුද මත ඇවිද ඒමට ඉල්ලා සිටියි. උන්වහන්සේ එන්නැයි පවසයි. පේදුරු ඇවිඳ විත් සුළඟට බිය වී ගිලෙන්නට යයි.\nඅප ද කිතුනු ඇදහිල්ල තුල පේදුරු මෙන් මඟ දී වැටි ගිලෙමින් සිටිමුද ? එසේ නම් පිළිතුර කුමක්ද ?\nජේසු තුමන් මෙන් පෞද්ගලිකවමත් දේව තාත්තා සමඟ ගැඹුරු සබඳතාවයකින් ශක්තිමත් වෙමින් සංඝය සමඟ කණ්ඩායම සමඟ ප්රජාව සමඟ ගැලවීමේ ගමන ඉදිරියට යාමයි.\nඅනෙකාව ශක්තිමත් කරමින් ඉදිරියට යන පුද්ගලයෙකු බවට පරිවර්තනය වීමයි.\nඒ සඳහා බලය, එළිය ඉල්ලමු.\njesustodaysl 23 සතිය 2017අගෝස්තු 13"}
{"text": "ඉරාන ජනරජයේ නිර්මාතෘ අයතුල්ලා කොමේනිගේ පාරාම්පරික නිවසට විරෝධතාකරුවන් ගිනි තබයි\nඉරාන ජනරජයේ නිර්මාතෘ අයතුල්ලා කොමේනිගේ පාරාම්පරික නිවසට විරෝධතාකරුවන් පිරිසක් ගිනි තබා තිබේ.\nඉරානයේ කොමීන් නම් නගරයේ අයතුල්ලා කොමේනිගේ මෙම නිවස පිහිටා තිබෙනවා. නිවස ගිනි ගන්නා ආකාරය සමාජ මාධ්ය ඔස්සේ ද ප්රචාරය වී ඇත. කෙසේවෙතත් සිද්ධිය සම්බන්ධයෙන් ඉරාන රජය මෙතෙක් ප්රකාශයක් කර නැත. මෙම නිවස පසුගිය කාලය තුළ දී කෞතුකාගාරයක් වශයෙන් ක්රියාත්මක වූ බවයි වාර්තා වේ.\nමාෂා අම්නි නම් තරුණියක් පොලිස් අත්අඩංගුවේ දී මිය යාමත් සමඟ පසුගිය කාලය තුළ දී ඉරානය තුළ විරෝධතා ව්යාපාර ආරම්භ වුණා."}
{"text": "2009 සැප්තැම්බර් මාසෙ දවසක් , හරියටම කියනව නම් 18 වෙනිදා පළමු ගුරුවරයා කියන ලිපිය පේළී එකොළහ ලියද්දි , පළවෙද්දි බ්ලොග් ලෝකයට මම සහමුලින්ම අමුත්තියත්. ඒ ලිපියට කමෙන්ටුවක් වැටෙන්නෙ ඊටත් මාස හතරකට පස්සේ. ඒ සිතූ ගෙන්.\nඒත් පළවෙනි කමෙන්ටුව වැටුනේ ප්රාර්තන ප්රනාන්දු ගෙන් , ඒ10/2/09.\nඒත් පළවෙනි කමෙන්ටුව වැටුනේ ප්රාර්තන ප්රනාන්දු ගෙන් , ඒ10/2/09.\nමේ කිසිම දෙයක් කියවන ඔයාලට වැදගත් නැතිව ඇති. ඒත් මේ ලියන මට , මගේ බ්ලොගයෙ තියෙන වැදගත්ම ලිපිය තමයි මේ ලියන්නේ.\nබ්ලොග් පටන් ගන්න පාර කීව නුවන්\nඒ පාරට බ්ලොගය තල්ලු කර ගන්න උදවු කරපු රොයිලි වගේම වාසල\nබ්ලොගය පාරේ නැවතුනාම , අලුත් වැඩියා කරන්න උදවු කරපු සාකුන්තල\nමාත් එක්කම වගේ බ්ලොග් පාරට දාපු මාරයා , රවා\nටිකක් දුර යද්දි අපිට එකතු වුන හද ගී පොත ලියන තිස්ස අයියා\nබ්ලොග් පාරෙදි හමුවුන සදාකාලික ඉලන්දාරියා\nකවි ලියන්න , කවි ලියන හැටි මෙහෙමයි කියල පෙන්නල දුන්න , අද අප අතර නැති විහඟ ගීතය\nසිංහල බ්ලොග් අවකාශයම කළඹපු ටැබූ ( ලින්ක් එකක් වත් ඉතිරි නොකර ගිය හාදයා )\nමේ සියළු දෙනාම , මට කවදාවත් අමතක නොවන චරිත උනා. මේ වැඩි හරියක් අද මාත් එක්ක කතා බහ නැති උනත්, එදා ලෙංගතුකම හිතේ තාමත් රැඳිල තියෙනවා.\nඅද මා වටේ ඉන්නෙ අලුත් යාළුවෝ අලුත් යෙහෙළියෝ . . . . රවී අයියා , රන් , වැප් , ප්රියා, අභීත , මරණෙ, බීටල්, පොඩ්ඩි, වෙනී, මධුරංග ( මේකා නම් බ්ලොග් වල පදිංචි වෙලා ) මෙකී නොකී නම් කියක් ද ?\nඒ වගේම එදත් අදත් එකසේ ඉන්න කතන්දර මිත්රයා. දුමී අයියා.\nසතියට සැරයක් වත් “ අක්කෙ මේ අකුර හරි ද? “ අහන හිස් අහස . (සිංහල අහ ගන්න ,සිංහල හරියට නොදන්න මමම අහුවුන හැටි)\nබ්ලොග් ලෝකයට පහන් ටැඹක් වගේ ඉන්න (ඒත් නිතර නිතර නොලියන එක නම් හොඳ නැහැ) චාමි සෑම් , මාලන් ,චමිල වගේ අය.\nමා දුටු එඩිතර කාන්තාව වෙන සහ සොඳුරු හදවත් හිමි පෙරළිකාර අරුණි අක්කා වගේ අය.\nහිම හංසි, පොඩ්ඩා, බනී , ගලයා වගේ තවමත් දඟකාර හිරිමල් වයසෙ ඉන්න අලුත්ම අලුත් පරම්පරාව වගේම මුල්ම බ්ලොග්කරුවෙකු වෙන සුපුන් සුදාරක.\nමට ලියන අය , ඊමේල් කරන අය වගේම, මමත් නොදැනම ඇවිත් කියවල යන , ගල්මල් ලියන අපේ ඩීන් අයියා , ඒ වගේම තවමත් හරිහැටි නාදුනන ඉන්දික උපශාන්ත ( සැහැල්ලුව) වගේ කමෙන්ට් කරුවො. ඇයි දෙයියනේ ගීත් මලයා.\nම්ම්ම් .. තව මොනා ද අමතක වුනේ. . . .\nආහ් . . මෑතකදි හඳුනා ගත්ත ජීවිතය විදින්න ලියන අපේ බස්සා.\nතව ගොඩාක් අය ඉන්නවා. මම මෙතන නොලීව. කොටින්ම මතක් කරපු අයට වඩා මතක් නොකරපු අය වැඩී.\nඑතකොට , ඉඳල හිටල බ්ලොග් ලිපියක් පළ කරන ඩෝසන් ප්රීති අයියගෙ ටැක්සිය , මගේ කතාව ලියන ඉන්ද්රනාත තේනුවර වගේ අය\nඅර කතන්දර කීවත් වගේ බ්ලොග් අවකාශයත් සාමාන්ය සමාජයේම පැතිකඩක් තමයි කියල මේ වෙලාවෙ හිතෙනවා.\nඉතින් , දැන් 500යි , 500ක් නෙමෙයි දාස් ගාණක් ලීවත් වැඩක් නැහැ කිසිම පණිවිඩයක් දෙන්න බැරි නම් , කිසිම වැඩකට නැති මනෝ විකාර නම් , මම ලියල තියෙන බහුතරය ඒ වගේ මනෝ විකාර කියල පිළිගන්න මට පුළුවන්.\nඉදිරියටවත් හරවත් යමක් ලියන්න මම උත්සාහ කරනවා.\n500ක දුර ගමනක් යන්න මාත් එක්ක ආපු නොආපු සියළු දෙනාටම මගේ ස්තූතිය පිරිනමනවා. කවුරු හරි අමතක වුනා සමාවෙන්න කියල ඉල්ලන ගමන් , හිත නෝක්කඩු නොකර ගන්නා ලෙසත් ඉල්ලනවා.\nනම් කිව් නොකිවු සැම ටම ආදර තුතිය\nපිරි නමනවා මෙලෙසින් හද බැතිබරව\nපෙර දින එදා සිටි ලෙස මට ලෙංගතුව\nපිරි නමනවා මෙලෙසින් හද බැතිබරව\nපෙර දින එදා සිටි ලෙස මට ලෙංගතුව\nඉදිරියටත් නුඹෙ සිත ඇත ඒ ලෙසම\nඇවිදින් කියෙවු නොකියූ කාටත් තොසිනි\nතුති පිරි නමමි දෙන්නට මල් මිට බරැති\nදිරි දී නිබඳ ගමනට දුන් ආවැඩිලි\nඅමතක නැතේ මා සිත තුල නිති තිබිනි\nලියු දේ නොලිවු දේ සිත තුල තබා ගෙන\nලෙංගතුකමින් හිත පුරවා බෙදා ගෙන\nමල් උයනෙත් ඇතේ කටු ගස් සැදී බිම\nඒ දැන අපිත් ගමනක් යමු එකා මෙන\nස්තූතියි\nමම\n෴ සොඳුරු සිත හෙවත් වත් ෴\nපලි- මේ හැරුණම නිතරම ලිපි සඳහා උදවු කරන , සුදේශ් අයියා වත්, නිතරම ලිවීමට මා දිරිගන්න සියළු දෙනාවත් නම් කියනවාට අකැමැති සියළු දෙනාටත් ස්තූති කරන්න මෙය අවස්ථාවක් කර ගන්නවා."}
{"text": "ආලත්ති අම්මලා ගැන ඇසළ පෙරහර කාලෙට අපිට අහන්න ලැබුණත් ඔවුන්ගේ අලගිය මුලගිය තැන් ගැන නම් ලොකු අවබෝධයක් අපට නැහැ. ආලත්ති කියන්නේ දෙමළ වචනයක්. ඒකෙ තේරුම “ආදරයෙන් ආශිර්වාද කරනවා” යන්නයි. වල්ලි අම්මා විවාහ කර දෙන අවස්ථාවේ දී ඇයගේ ආවතේව කටයුතු කිරීම සඳහා පත්වූ මෙම කාන්තා පරපුර පුරාණයේ පටන් අද දක්වා ම කතරගම දේවාලයේ දී කතරගම දෙවියන් වෙනුවෙන් රාජකාරි කරනවා. මහනුවර දළදා මාලිගයේ දී ද ආලත්ති අම්මලාගේ සේවය ලබා ගන්නවා. ඒ දළදා වහන්සේට ආශිර්වාද කර ගැනීම සඳහායි. ඉන්දියාවෙන් පැමිණි බව සැලකිය හැකි මේ පුරාණ සිරිත ගැන විමසා බැලීමක් කිරීමට අපි හිතුවා.\nකතරගම ආලත්ති අම්මලා\nආලත්ති තනතුර ලැබෙන්නේ මව ගෙන් දියණියට යි. එය පරම්පරාගත ව හිමිවන රාජකාරි තනතුරක් ලෙස සැලකිය හැකියි. දියණියක් නැත්නම් නැගෙණියට ඒ තනතුර හිමි වෙනවා. කතරගම දේවාලයේ ආලත්ති අම්මලා 12 දෙනකු සිටිනවා. පුරාණ රජ කාලයේ පටන් ආලත්ති තේවාව සිදුකරන කාන්තාවන් සඳහා දේවාලය, භාණ්ඩ මගින් ගෙවීමක් කළා. පසුව එය මුදලින් කරන ගෙවීමක් බවට පත් වුණා. සම්ප්රදායිකව එසේ ලබාදෙන මුදල වර්ෂයකට රුපියල් දෙකයි ශත අසූවක් බව පැවසෙනවා. ඊට අමතර ව ඔවුන්ට යැපීමට දේවාලය මගින් වී හෝ හාල් ලබා දෙනවා. දේවාලය ආරම්භ වූ දා සිට ආලත්ති අම්මලා ද සිටි බවයි විශ්වාස කරන්නේ.\nපුරාණ පෙනුමකට සමාන අයුරින් උඩු කයට රෙදි කඩක් හැඳ කම්බායකින් සැරසී සිටින ආලත්ති අම්මලා පාන්දර 4. 30 පූජාවටත් සවස 6 30 පූජාවටත් එක්වන අතර, සතියකට වරක් සෙනසුරාදා දිනයේ නානුමුර මංගල්යයට ද ඔවුන් එක් වෙනවා. කතරගම දෙවියන් වෙනුවෙන් පවත්වන සෑම මංගල්යයකට ම ආලත්ති අම්මලා එක් වී දෙවියන්ට ආශිර්වාද ලබා දෙනවා. කප් සිටුවීමේ මංගල්යය, ඇසළ පෙරහර, දිය කැපීමේ මංගල්යය, ඉල්මහා පෙරහර, අවුරුදු මංගල්යය යන ප්රධාන අවස්ථා එම උත්සවයි.\nආලත්ති පූජාව\nකතරගම දෙවියන් උදෙසා දෛනික ව සිදුවන පළමු පූජාව වන්නේ ආලත්ති පූජාව යි. එය කතරගම දේවාලයේ ස්ත්රීන් සිදු කරන එකම රාජකාරිය වෙනවා. අනෙක් සියලු ම කටයුතු කරන්නේ පිරිමි පුද්ගලයන්. ආලත්ති පූජාව කරන්නේ මෙලෙසයි. දේවාලයේ තිරය අසල සිටින කපු මහතා ගෙන් පහන් තිරයක් ලබාගන්නා ආලත්ති අම්මලා එම පහන් තිරය දල්වා දේවාලය පිටත ඇති “වට්ටාරම” නම් ස්ථානයට රැගෙන පැමිණෙනවා. එම පහන් කරකවමින් දෙවියන්ට දීර්ඝායු වේවායි ඔවුන් ප්රාර්ථනා කරනවා.\nදෙවියන්ට ආශිර්වාද ස්තෝත්ර ගායනා කරන ඔවුන් දැල්වූ පහන් රිද්මයකට කරකවන අන්දම බලාසිටින්නට ලස්සනයි. නළලට අත තියා දෙවියන්ට දීර්ඝායුෂ ලැබේවා යැයි ප්රාර්ථනා කර ඔවුන් දේවාලයට යළිත් පැමිණෙනවා. දේව තිරය අභියස සිටින කපු මහතා ඉදිරියේ නැවත පහන් කරකවා දෙවියන්ට දීර්ඝායුෂ ප්රාර්ථනා කරනවා. ඒත් දේවාලයේ තිරයෙන් එපිටට ගොස් දේව ආවතේව කිරීමට ආලත්ති අම්මලාට අවසරයක් නැහැ. ඒ අවසරය හිමි කපු පරම්පරාවේ කපු මහත්වරුන්ට පමණයි.\nආලත්ති අම්මලා ගැන ජනප්රවාද\nපුරාණ සිංහල රජ කාලයේ රජවරුන්ට උදේ සහ දවල් ආහාර කිසට පෙර ආශීර්වාද කිරීමේ සිරිතක් පැවතුණා. එසේම ඒ කටයුත්තේ යෙදීමට කිරිඅම්මලාත් සිටි බව සඳහන්. එම කාර්යය දෙවියන්ටත් සිදු කිරීමට දුටුගැමුණු මහ රජු අණ කළ බව ජනප්රවාදයේ පැවසෙනවා.\nකතරගම දෙවියන්ට බිරින්දෑවරුන් දෙදෙනකු සිටි බව සඳහන් වෙනවා. ඒ ඉන්දියානු සම්භවයක් ඇති තේවානි අම්මා සහ ලංකාවේ වල්ලි අම්මායි. කතරගම දෙවියන් ලංකාවට පැමිණි අවස්ථාවේ දී අහම්බෙන් කතරගම දී හමු වී පෙමින් බැඳී වල්ලි දෙවඟන හා විවාහ වෙනවා. ඒ අවස්ථාවේ දී වල්ලි දෙවඟන කුඩා කල සිට හදා වඩාගත් වැදි ජනයා හඬා වැටෙමින් කතරගම දෙවියන් ඉදිරියට පැමිණියා. එසේ පැමිණ ඉල්ලා සිටියේ තම වරිගයටත් දෙවියන් වෙනුවෙන් ඉටුකිරීමට යම් රාජකාරියක් ලබා දෙන්න කියලයි. ඒ අනුව මෙම පිරිසට දේවාලයේ පැවැත්වෙන පූජාවන්ට සහාභාගි වී දෙවියන්ට ආශිර්වාද කරන්න අවසරය ලබා දුන් බව තවත් කතාවක කියැවෙනවා. ඒ වැදි පරපුරෙන් පැවත එන නිසා වැදි ඇඳුමට සමාන ඇඳුමකින් ආලත්ති අම්මලා කතරගම දෙවොලේ පුද පූජාවලට අදටත් සහභාගී වෙන බවයි සැලකෙන්නේ.\nආලත්ති අම්මලාගේ සේවය\nආලත්ති පූජාව සඳහා කැප ව සිටින මවුවරුන් මැදි වියේ සිටින්නන්. ඔවුන් සෑම සතියකට ම වරක් දේවාලයේ සිදු කරන බෝධියේ නානු මුර මංගල්යය සඳහා මැණික් ගඟෙන් පැන් රැගෙන ඒම සිදු කරනවා. සෑම වසරකට ම වරක් බුත්තල දේවාලයට අයිති කුඹුරෙන් රැගෙන එන වී මෝල්ගස්වලින් කොටා සහල් කර දේව දානයට ලබාදීමත් ආලත්ති අම්මලා සිදු කළ යුතු තවත් රාජකාරියක්. කතරගම දේවාලයේ පැවැත්වෙන පෙරහර මංගල්යවල දී දෙවියන් වැඩම වන හස්ති රාජයා අභියසින් ඉදිරියෙන් ආලත්ති අම්මලා ගමන් කරනවා.\nමාසයකට දෙදෙනා බැගින් බෙදාගෙනයි මෙම පූජාව සිදු කරන්නේ. මෙසේ දේව පුද සත්කාර කරන මෙම ආලත්ති අම්මලා වෙනුවෙන් දේවාලයේ කුඹුරුවල වී අස්වැන්නෙන් කොටසක් සෑම මංගල්යයකදී ම ලබා දීම අද සිදුකරන්නේ බස්නායක නිලමේවරයා යි.\nදළදා මාලිගයේ ආලත්ති අම්මලා\nමහනුවර දළදා මාලිගයේ රාජකාරි කරන පිරිස අතරත් ආලත්ති අම්මලා සිටිනවා. ඔවුන් සුදු පැහැයෙනුයි සැරසී සිටින්නේ. ඔවුන්ගේ සේවය සමාන්ය බැතිමතුන්ට දැකගැනීමට ලැබෙන්නේ කලාතුරකින්. දළදා තේවාව අවසානයේ දී ගන්ධ කුටියේ දොර අඩක් විවෘත කර තේවා භාර නිලධාරින් මහ පහනෙන් තෙමා ගත් පහන් තිරයක් එළියේ රිදී දොරටුව ළඟ සිටින ආලත්ති අම්මලා දෙදෙනාට ලබාදෙනවා. ඔවුන් පිටත සිට පහන් කරකවා ආලත්ති බා ඇතුළට එනවා. එහිදී ඔවුන්ට මල් බන්දේසියෙන් මල් මිටක් ලබාදෙනවා. ආලත්ති අම්මලා දළදා වහන්සේට මල් පූජා කර එළියට විත් වන්දනා කරනවා.\nඒ පාරම්පරික රාජකාරිය ගැන වැඩිදෙනෙකු නොදන්නා බවයි පෙනෙන්නේ. ඒ පිළිබඳ මහාචාර්ය කඹුරුගමුවේ වජිර හිමියන් මෙසේ සඳහන් කරනවා:\nතෙල් පහන් වන වනා ආශිර්වාද කිරීම ආලත්ති බෑම නමි. මේ කාර්යයට දළදා මාලිගයේ දෙදෙනෙක් සිටිති. සෑම බදාදා දිනවලත් මංගල්ය දිනවල හා පෙරහර දිනවල දළදා වහන්සේට ආලත්ති බෑම මොවුන් දෙදෙනා කරති. ඒ හැරුණුවිට අලුත් සහල් ගෙවදින දිනයේ ඇතා දෙපස චාමර දෙක රැගෙන ගුරුදෙනියේ සිට නාථ දේවාලයට ගමන් කළ යුතුය. දළදා මාලිගයේ මුළුතැන්ගෙට අවශ්ය පිටි කොටා දිය යුතුය. ඒ සඳහා වන වියදම වශයෙන් රිදී නැලියෙන් ගත් හාල් නැලියක් ගබඩාවෙන් ඔවුනට දෙනු ලැබේ ( කඹුරුගමුවේ වජිර හිමි- දළදා ඉතිහාසය සහ සංස්කෘතිය, 280 පිට)\nආලත්ති අම්මලාගේ සේවය බොහෝ ගෞරවයෙන් තමයි පුරාණයේ පටන් සැලකුණේ. අදත් ඔවුන්ගේ පෞරාණික සිරිත් දෙස බොහෝ දෙනා කුතුහලයෙන් අවධානය යොමු කරනවා.\nමූලාශ්ර:\nකඹුරුගමුවේ වජිර හිමි- දළදා ඉතිහාසය සහ සංස්කෘතිය\nදුටු නුදුටු කතරගම දෙවිඳු- කේ. ඩී. දේවප්රිය"}
{"text": "අසියාතික රටවල් වල අපි , සතුන් කොට්ටාශ දෙකකට ගෞරව කරනවා. කරඬුව වැඩමවීමේ භාග්යතය ලබන ඇතුන් එයින් එක කුලකයක් . අනෙක් කුලකය නම් ගවයායි. සමහර ආගම් වල නම් ගවයා දේවත්වයෙන් පිදුම් ලබනවා . ඒ හැරුණු කොට ගෘහ ආශ්රිකත සතුන් කිහිප දෙන අතරටත් ගවයා අයත් වනවා . ගෘහ ආශ්රිකත අනෙක් සියලුම සතුන්ට වඩා, අප ගවයාට ණයගැතියි . ඒ ඇයිදැයි පවසුවොතින් , අපට බත් දෙන කුඹුරේ සියලුම වැඩ කරදෙන්නේත් වතු පිටිවල වැඩ කර දෙන්නෙත් , ගමන් යෑම් සදහා කරත්තයට බදින්නෙත් ඌම නොවෙයිද ? ඒ සියල්ලටම වඩා අප ණය ගැතිම වන කාරණාව නම් මාස 9 ක් පමණ කෙටි කාලයක් අපේ අම්මාගේ කිරෙන් පෝෂණය වන අප , ඉතිරි ජීවිත කාලයම කුස පුරවාගන්නේ මේ අහිංසක සත්වයා ලබා දෙන කිරෙන් නොවෙයිද ? අවසානයේ ශෝචනීය ඉරණමකට මුහුණ දෙන්නෙත් අපගේ කුස පුරවන්නම නොවෙයිද ? මස් කඩයේ තම අවස්ථාව එන තුරු බලා සිටින ගවයාට මොනවා නම් හිතෙනවා ඇද්ද . ඒ දෙනෙතින් ගලා යන කදුළු වලට කතා කරන්න පුලුවන්නම් ?\nවිශ්වපාරමියේ දහසකුත් එකක් පින්කම් වලින් එක් ව්යා යාමයක් මේ අහිංසක සතා වෙනුවෙන් වෙන් වුණා .\n“අභය පාරමී”.\nජීවිත ආශාව ඇත හැර සිටිනා මේ කිරි අම්මා වරුන්ට ජීවිතය ලබා දීමයි ඒ. මස් කඩයෙන් බේරාගෙන නතර නොවී අප , තෝරාගත් ගොවි පවුල් වෙතට මෙම සතුන්ගේ භාර කාරත්වය පවරා දෙනු ලබනවා . ඉනිදු නොනැවතී එම සතා හොදින් රැක බලා ගන්නවාද කියා අප නිරතුරුවම වග වනවා .\nඑපමණකුත් නොවෙයි .\nපිලිකා රෝහලේ ගිලන්ව, හෙට ඉර පායනවා දැකගත් හැකිදැයි විශ්වාසයක් හෝ නොමැති අසරණ රෝගීන් නමින් තමයි විශ්ව පාරමිය මේ අභය දානය සිදුකරන්නේ . ජීවිතයට ජීවිතයක් බේරා එම පින මෙම අසරණ රෝගීන්හට කැප කරනවා ."}
{"text": "මීළඟ ජනාධිපතිවරණය සම්බන්ධයෙන් කළ සමීක්ෂණයකදී හෙළි වී ඇත්තේ දැනට ඉදිරිපත් වී සිටින කිසිදු අපේක්ෂකයකුට 40% ඡන්ද සීමාව ඉක්මවා යාමට නොහැකි බව යැයි ජනාධිපති මෛත්රීපාල සිරිසේන මහතා පැවසීය.\nඑනිසා කිසිම පුද්ගලයෙකුට එන ජනාධිපතිවරණයෙන් ශ්රී ලංකා නිදහස් පක්ෂයේ සහාය නැතුව ජනාධිපතිවරයා බවට පත්විය නොහැකි යැයිද ඔහු සඳහන් කළේය.\nජනාධිපතිවරයා මේ බව සඳහන් කරන ලද්දේ රත්නපුරයේ දී පැවති ශ්රී ලංකා නිදහස් පක්ෂ දිස්ත්රික් සමුළුව අමතමිනි.\nඅද වනවිට ශ්රී ලංකා පොදුජන පෙරමුණ හා එක්සත් ජාතික පක්ෂය ජනාධිපතිවරණය වෙනුවෙන් තානාපති කාර්යාල සමග සාකච්ඡා පවත්වමින් සිටින බවත් ශ්රී ලංකා නිදහස් පක්ෂය එවන් සාකච්ඡාවක නැති බවත් ඔහු සඳහන් කළේය.\nශ්රී ලංකා පොදු ජන පෙරමුණේ මන්ත්රීවරුන් තවදුරටත් පාර්ලිමේන්තුවේ සිටින්නේ එක්සත් ජනතා නිදහස් සන්ධාන මහලේකම්වරයා විසින් කථානායකවරයාට ලබාදුන් ලිපිය හේතුවෙන් බවද ජනාධිපතිවරයා සිහිපත් කළේය.\nඒ සම්බන්ධයෙන් පොහොට්ටුවෙන් ආ ඉහළම නායකයන්ට හා පහල පාක්ෂිකයන්ට කෙළෙහි ගුණයක් ඇති නමුත් දෙවන පෙළ ඇතැම් පිරිසකට එය අමතක වී ඇතැයිද කියා සිටියේය.\nඇතැම් පිරිස් ඉන් පොහොට්ටුවේ සාමාජිකත්වය ගත් පසු පාර්ලිමේන්තුව ඇතිවූ ප්රශ්නකාරී තත්ත්වයේදී තමන් හමුවේ බැගෑපත් වූ බවද ඔහු කියා සිටියේය."}
{"text": "දන්නෙම නැතිව 2010 අවුරුද්දත් අවසානයට ආවා. මේ අවුරුද්ද මට ලොකු වෙනසක් ඇති කරපු වසරක් උනා. ඒ මම බ්ලොග් කරණයට ආවේ මේ අවුරුද්දේ නිසා. මේ නිසාම මට අළුතින් හොඳ මිතුරු පිරිසක් ඇතිවුනා. මට සිතුන බොහෝදේ, පරණ මතක, සිතේ ඇතිවූ සතුට දුක මේ බ්ලොග් පිටුවේ ලියා පලකරා. ඒවාට බොහෝ දෙනෙක් කමෙන්ට් කරා. විවිධ අදහස් දුන්නා. කෙසේහෝ මම අන්තිමට කරමින් සිටියේ අපේ වැඩ අපිම කරගනිමු යන ලිපි මාලාවයි. මේ වසර අවසන් කිරීම ඒ ලිප පෙල සමගම කරන්න ඕන කියා සිතුනා. ඒ කියන්නේ මේක තමා මම 2010ට ලියන අන්තිම පොස්ට් එක. ඒ වගේම අපේවැඩ අපිම කර ගනිමු ලිපි පෙළ මෙයින් අවසන් කරනවා. නමුත් ඉඳහිට මේ කැටගරි එක යටතේ පොස්ට් එකක් වැටෙන්න පුළුවන්.\nඑහෙනම් දැන් අද කියන්න යන්නේ තවත් වැඩක් ගැන නම් නොවෙයි. කලින් දැමූ ලිපි දෙස ආපසු හැරී බැලීමක්.\nමම මුලින්ම හැඳින්වීමේදී කීවා වගේම මේ පොස්ට් වලින් මම බලාපොරොත්තු වන්නේ නිවසේ ඇති සුළු වැඩ කිසිවෙකුගේ සහයක් නොමැතිව කරගන්න පෙළඹවීමක්. ඒ වගේම කමෙන්ට් වලින් මම දැක්ක දෙයක් තමා තවත් බොහෝ දෙනෙක් මේවාට උනන්දුවක් දක්වනවා මෙන්ම ඒ සඳහා යම් හැකියාවක් ඇති අයත් ඉන්න බව.\nඅප පසුගිය දින වල කතා කළ දේවල් නැවත් සිහි කරන විට මුලින්ම කළේ සීලිමක් ගසා ගැනීමේ මෙහෙයුමයි. කට්ටිය ඒක කොතරම් උනන්දුවෙන් කියවා ඇතිදැයි තේරුනේ SBU සුහද හමුවට ගිය දවසේ සීලින් ගහන්න ආපු අය දැක්කම. ඇත්තෙන්ම මම ඒ පොස්ට් එකෙන් කියන්න හැදුවේ හැමෝම තම නිවසේ සීලිම ගසා ගත යුතු බවක් නම් නොවේ. ඒත් එහෙම කරන්න අවබෝධයක් හා උනන්දුවක් ඇති අයෙක්ට එය කරන්න අපහසු කරැණක් නොවන බවයි.\nදෙවනුව අපි නිවසේ විදුලිය හා සම්බන්ධ සුළු අළුත් වැඩියාවන් ගැන කතා කළා. එය කරගන්න පුළුවන් සෑම දෙනෙකුටම වැදගත් වෙයි කියල මම හිතනවා. ඒ නිවසේ හදිසියේ සිදුවන විදුලි පද්ධතියේ දෝෂයක් නිසා මේන් ස්විච් එක ඕෆ් කරන්න ඕන බවක් නොදන්නා සුළු පිරිසක් අපේ රටේ ඉන්න නිසා. අනික දැවී ගිය විදුලි බල්බයක් මාරු කරන්න වගේ සුළු වැඩක් සිට ස්විච් එකක්, ප්ලග් එකක් මාරු කරන්න උනත් විදුලි කාර්මිකයෙකු සොයමින් ගත කරන කාලය අපට ඒ දෙය කරන්න පුළුවන් නම් ඉතිරි කර ගන්න පුළුවන් නිසා. ඒවන් දෙයක් කර ගන්න ගතවෙන්නේ විනාඩි 10 ක් 20ක් වැනි සුළු කාලයක්. නමුත් කාර්මිකයෙකු සොයන්න ඊට වඩා වැඩි කාලයක් යොදවන්න වෙන අවස්ථා බහුලයි.\nඉන්පසු මම කෑම උයාගෙන කන්න සිදුවූ අවස්ථාවක එය කරගත් ආකාරය සටහනක තැබුවා. එය කියවා කී දෙනෙක් දැන් කෑම උයනවාද කියන්න නම් දන්නේ නෑ.\nඅවසාන සටහන තැබුවේ මෝටර් සයිකලය සඳහා සිදුකළ නඩත්තු හා සේවා කටයුත්තක් පිළබඳව. මෙයත් තරමක සංකීර්ණ කටයුත්තක්. ඒ අප මේ ක්ෂේත්රයේ නිරත නොවන්නන් නිසා සියල්ල නිසි පරිදි කරන්න බොහෝ විස්තර හොයන්න වෙනවා. ඒ වගේම මම මෙයින් කියන්න ගියේ සෑම දෙනාම තම වාහනය සේවා කරගන්න කියල නම් නොවේ. නමුත් එදිනෙදා සිදු කරන තෙල් පරීක්ෂාවන්, බැටරියේ වතුර මට්ටම පරීක්ෂාව (අළුතින් එන සීල් බැටරි සඳහා අවශ්ය නොවේ), ටයර් වල හුලං ප්රමාණවත්ද යන බව, ඒවාට හැනි සිදුවී ඇතිද යන්න (කැපීම්, පිපිරීමට ආසන්න තත්වයන්, ගෙවී ඇති ආකාරය ආදී), දිරා යාමට ලක් වන්න ඇති ඉඩ (සීරීම් නිසා තීනිත ආවරණය ඉවත්වී ඇති තැන්) සොයා බලන්න අපට බැරි කමක් නෑ.\nමේ ආකාරයෙන් මම අපටම කර ගත හැකි බොහෝ දේ අතරින් කීපයක් පමණයි සඳහන් කළේ. නමුත් එකිනෙකාට අනුව මේවා වෙනස් වෙන්න පුළුවන්. ඒ විවිධ අයගේ හැකියාවන් විවිධ ක්ෂේත්රයන් ඔස්සේ පැතිරී ඇති නිසා. ඒ අනුව ඔබට තනිවම කළ හැකි කාර්යය වෙයට වෙනස් එකක් වෙන්න පුළුවන්. ඔබත් ඒ ගැන සිතා බලන්න. ඔබේ හැකියාව ඔබ පළමුව අවබොධ කර ගන්න. ඔබේ එදිනෙදා වැඩ වලින් යම් බාහිර අයෙකු ලවා ඉටු කරගන්නා කාර්යයන් අතරින් එකක් දෙකක් හො ඔබම කරගන්න බලන්න. එය වැඩක් කරනවා, හරි අමාරුයි යන ආකල්පයෙන් නොව සැහැල්ලුවෙන් සලකා විනෝදයෙන් කරන්න. අවසානයේ එම කාර්යය අවසන් කළ පසු සිතට සැනසුමක් දැනේවී. ඒ වගේම සිතේ පීඩාවකින් ඉන්නා අවස්ථාවකත් නිවසේ මල් වැවීම, එළවලු කොටුවක් සැදීම වැනි දෙයක් කරන්න පුළුවන්.\nමම අම්මා සමග එක්ව නිවසේ මල් වවනවා, අමු මිරිස්, කොච්චි මිරිස්, තක්කාලි, කහ, අමුඉඟුරු, රම්ප, කරපිංචා , පලා වර්ග කීපයක් ඇතුළු භෝග ගණනාවක් අප ගෙවත්තේ වගා කර තිබෙනවා. මේවා අයත් වන්නෙත් අපේ වැඩ අප කරගැනීමටයි. එයින් අපට විශ්වාසයෙන් ආහාරයට ගන්න එළවලු ලැබෙනවා.\nමේ වගේ ඔබම සිතා බලා වැඩකට නැතිව ගෙවනා කාලයෙන් කිසියම් ප්රයෝජනයක් ගන්න බලන්න.\nඑහෙනම් ගිහින් එන්නම්. ලබන නව වසරේ අළුත් පොස්ට් එකක් සමග හමුවෙමු..\nසැම දෙනාටම සුභ දවසක්...!!!!"}
{"text": "සිවුරු පොරවා ගත් පිරිසක් අද හෝමාගම උසාවි භූමියේ කළහ කළ බවත් ඔවුන් සැබෑ භික්ෂූන්දැයි සොයා බැලිය යුතු බවත් අගමැති රනිල් වික්රමසිංහ මහතා පාර්ලිමේන්තුවේ දී අද (26) ප්රකාශ කළේය.\nඑහිදී අගමැතිවරයා මෙසේද පැවසී ය.\n‘මේ ආණ්ඩුව බුද්ධ රක්ඛිතලා, සෝමාරාමලා ඇති කරන්නට ඉඩ දෙන්නේ නෑ. සිවුරු පොරවා ගත් පිරිසක් අද හෝමාගම උසාවි භූමියේ කළහ කළා. ඔවුන් සැබෑ භික්ෂූන්දැයි සොයා බැලිය යුතුයි. ‘\n‘‘ගලගොඩඅත්තේ ඥානසාර හිමි උසාවියට අපහාස කළැයි කියන සිද්ධියක් මත අද රිමාන්ඩ් බාරයට පත් කළා. ඉන් පසුව උසාවිය අසල චීවරධාරීන් පිරිසක් උසාවි භූමියට ඇතුළු වී කළබල කළා. එම සිද්ධිය ගැන වාර්තාවක් ලබා දෙන ලෙස පොලීසියට උපදෙස් දුන්නා. වාර්තා බැලූ පසු එය මල්වතු මහා නාහිමියන් හා කෝට්ටේ මහා නාහිමියන්ට ලබා දෙනවා.“ යැයි අගමැතිවරයා සඳහන් කළේය.\n“නීතිය කාටත් එකයි. මේවා දකිද්දි බෞද්ධයන් ලෙස අපට ලැජ්ජයි. විනය පිටකයක් තිබෙනවා. ඒ අනුව භික්ෂූන් කටයුතු කළ යුතුයි. නීතිය රැකිය යුතුයි.‘‘ අගමැතිවරයා පැවසී ය.\nඋපුටා ගැනීම - AsianMirror\n- Melani"}
{"text": "ප්රේරක තාපන යන්ත්රය සමඟ ප්ලාස්ටික් එන්නත් අච්චු කිරීම ප්රේරක උණුසුම සමඟ ප්ලාස්ටික් ඉන්ජෙක්ෂන් අච්චු කිරීම, අච්චු වැඩි උෂ්ණත්වයකට පෙර රත් කිරීම, එන්නත්-අච්චු කරන ලද ද්රව්ය නිසි ලෙස ගලායාම හෝ සුව කිරීම සහතික කිරීම අවශ්ය වේ. කර්මාන්තයේ භාවිතා වන සාමාන්ය තාපන ක්රම වන්නේ වාෂ්ප හෝ ප්රතිරෝධී උණුසුමයි, නමුත් ඒවා අවුල් සහගත, අකාර්යක්ෂම හා විශ්වාස කළ නොහැකි ය. ප්රේරක උණුසුම යනු… වැඩිදුර කියවන්න\nප්රේරක තාපන දඟර නිර්මාණය සහ මූලික පී.ඩී.එෆ් අර්ථයෙන් ගත් කල, ප්රේරණ උණුසුම සඳහා දඟර නිර්මාණය සෑදී ඇත්තේ ආනුභවික දත්ත විශාල ගබඩාවක් මත වන අතර සොලෙනොයිඩ් දඟර වැනි සරල ප්රේරක ජ්යාමිතීන් කිහිපයකින් සංවර්ධනය ආරම්භ වේ. මේ නිසා, දඟර නිර්මාණය සාමාන්යයෙන් අත්දැකීම් මත පදනම් වේ. මෙම ලිපි මාලාව මූලික විදුලි සමාලෝචනය කරයි… වැඩිදුර කියවන්න\nIGBT ප්රේරණය පිළිබඳ පර්යේෂණ හා සැලසුම් තාප බල සැපයුම හැඳින්වීම සාම්ප්රදායික ක්රමවලට නොමැති වාසියක් සහිත ප්රේරණ තාපන තාක්ෂණය, එනම් අධික උනුසුම් කාර්යක්ෂමතාව, අධික වේගය, පාලනය කළ හැකි සහ ස්වයංක්රීයකරණය අවබෝධ කර ගැනීම පහසුය, එය උසස් තාපන තාක්ෂණයකි. ජාතික ආර්ථිකයේ සහ සමාජ ජීවිතයේ පුළුල් පරාසයක යෙදීම්. … වැඩිදුර කියවන්න\nයන්ත්රවල හැකියාවන් වර්ධනය කිරීම ඉහළ භ්රමණය වන වේගයකින් ක්රියා කළ හැකි ෙබයාරිං නිෂ්පාදනය මත රඳා පවතී. යාන්ත්රික කර්මාන්තයේ භාවිතා වන නවීන වර්ගයේ ෙබයාරිං යනු ප්රේරක උනුසුම් ෙබයාරිං ය. මෙම දරන්නාට වාසි කිහිපයක් ඇත. ප්රේරක තාපන ෙබයාරිං සඳහා ලිහිසි ද්රව්යයක් අවශ්ය නොවේ. යාන්ත්රික සම්බන්ධතා නොමැත… වැඩිදුර කියවන්න\nප්රේරණ තාපන තාක්ෂණ සමාලෝචනය 1. හැඳින්වීම 1831 දී මයිකල් ෆැරඩේ විසින් ප්රථම වරට සොයා ගන්නා ලද විද්යුත් චුම්භක ප්රේරණය භාවිතයෙන් සියලුම අයිඑච් (ප්රේරක උණුසුම) ව්යවහාරික පද්ධති සංවර්ධනය කර ඇත. විද්යුත් චුම්භක ප්රේරණ උණුසුම යනු සංවෘත පරිපථයක විද්යුත් ධාරාව ජනනය කරන සංසිද්ධියයි. අසල ඇති වෙනත් පරිපථයක ධාරාවේ උච්චාවචනය… වැඩිදුර කියවන්න\nමෙම පොතේ “ලෝහයට තාප පිරියම් කිරීම” පරිච්ඡේදයේ සඳහන් කර ඇති පරිදි ට්රාන්ස්ෆෝමර් සහ මෝටර් සුළං මගින් තාපය නිපදවන බව සොයාගත් විට INDUCTION HEATING මුලින්ම සටහන් විය. ඒ අනුව, තාපන පාඩු අවම කිරීමෙන් උපරිම කාර්යක්ෂමතාව සඳහා මෝටර සහ ට්රාන්ස්ෆෝමර් සෑදිය හැකි වන පරිදි ප්රේරක උණුසුම පිළිබඳ න්යාය අධ්යයනය කරන ලදී. සංවර්ධනය … වැඩිදුර කියවන්න\nප්රේරණ තාපන මූලධර්මය සහ යෙදුම් පර්යේෂණ සඳහා PDF බාගත කිරීම විද්යුත් චුම්භක ප්රේරණය, හුදෙක් ප්රේරණය, විද්යුත් සන්නායක ද්රව්ය (ලෝහ) සඳහා වන තාපන තාක්ෂණයකි. ලෝහ උණු කිරීම සහ උණුසුම වැනි තාප ක්රියාවලීන් කිහිපයකදී ප්රේරක උණුසුම නිතර යොදනු ලැබේ. ද්රව්යය තුළ තාපය ජනනය වන වැදගත් ලක්ෂණය වන්නේ ප්රේරක උණුසුමයි… වැඩිදුර කියවන්න"}
{"text": "සාමාන්යයෙන් ඕනෑම කෙනෙක් පියයුරු පිලිබඳ විස්තර කරන විට ‘කුඩා පියයුරු’ සහ ‘විශාල පියයුරු’ ලෙස වර්ග කර දැක්වීම තමයි මෙතුවක් කල් සිදු වූවේ.\nඑහෙත් ලෝක ප්රකට කාන්තා යට ඇඳුම් නිෂ්පාදකයෙකු වන Third Love සමාගම විසින් ඔවුන්ගේ තිසරපට නිදදවීම වෙනුවෙන් කළ සමීක්ෂණයකින් බහුලව දක්නට ලැබෙන කාන්තා පියයුරු හැඩයන් වර්ග 7ක් හඳුනාගෙන තිබෙනවා. ප්රමාණය අනුව පමණක් නොව මේ හැඩයන්ට අනුව තිසරපට තෝරාගන්නවානම් පියයුරු වඩා සුන්දරව දිස් වන බවයි එම සමාගම පවසා සිටින්නේ.\nමෙතැන් සිට ඔබ කියවන්නට යන්නේ එසේ හඳුනා ගනු ලැබූ පියයුරු හැඩයන් වර්ග 7 පිළිබඳව සහ එම හැඩයන්ට වඩාත්ම ගැලපෙන තිසරපට මොනවාද යන්න පිළිබඳවයි.\nරවුම් හැඩයේ පියයුරු\nඔබ රවුම්, එක සමාන ප්රමාණයකින් යුත් පියයුරු හිමි කාන්තාවක් නම් ඔබට කැමති ඕනෑම ආකාරයේ තිසරපටයක් ඇඳිය හැකියි.\nදෙපසට විහිදුණු (east – west) පියයුරු\nඔබේ තනපුඩු සිරුරේ දෙපසට මුහුණලා පිහිටා ඇත්නම් ඔබට ඇත්තේ east – west හැඩයේ පියයුරුයි. ටී ෂර්ට් වර්ගයේ තිසර පටයක් ඔබට වඩාත් සුදුසුයි.\nදෙපසට විහිදුණු පිරිපුන් (side set) පියයුරු.\nඔබේ පියයුරු පිරිපුන්, ඒ නමුත් පියයුරු අතර සැලකිය යුතු ඉඩ ප්රමාණයක් ඇත්නම් ඔබ side set හැඩයේ පියයුරුවලට උරුමකම් කියන්නියක්. Third Love ආයතනය පවසන පරිදි ඔබට වඩාත්ම ගැලපෙන්නේ plunge වර්ගයේ තිසරපටයක්. එමගින් ඔබේ පියයුරු එකිනෙකට ලංකර ඒවාට සුන්දර හැඩයක් ලබා දෙනවා.\nකඳුළු බිඳු (tear drops) හැඩයේ පියයුරු\nපියයුරුවල ඉහල කොටසට වඩා පහල කොටස රවුම් හැඩයක් ගන්නා විට එවන් පියයුරු හැඳින්වෙන්නේ කඳුළු බිඳු හැඩයේ පියයුරු නමින්. ඔබට ඇත්තේ මෙවන් පියයුරු නම් ඔබටත් ඕනෑම ආකාරයේ තිසරපටයක් ඇඳිය හැකියි.\nසිහින් (slender) පියයුරු\nඋඩ කොටස සිහින් එහෙත් පහළ ප්රදේශය විශාල ආකාරයේ පියයුරු මෙනමින් හඳුන්වනවා. එතරම් පුළුල් නොවන මේවා දිගින් තමා වැඩිවන්නේ. මේ ආකාරයේ පියයුරු හිමි ඔබට සුදුසු පුරවන ලද (padded) plunge වර්ගයේ තිසරපටයක්.\nඅසමමිතික (asymmetric) හැඩයේ පියයුරු.\nසාමාන්යයෙන් ඕනෑම කාන්තාවකගේ එක් පියයුරකට වඩා අනෙක් පියයුර තරමක් විශාල වනවා. එහෙත් එම වෙනස කැපී පෙනෙන සුළු එකක් නම් එවන් පියයුරු අසමමිතික හැඩයේ පියයුරු ලෙසයි හඳුන්වන්නේ. මෙය කලාතුරකින් දැකිය හැකි පිහිටීමක්.ඔබටත් ඇත්තේ මෙවන් ආකාරයේ පියයුරු නම් පුරවන ලද තිසරපටයක එක් පසෙක පිරවුම ඉවත් කර ඇඳිය හැකියි.\nසීනු (bell) හැඩයේ පියයුරු\nමෙය පෙර කිව් සිහින් පියයුරු හැඩයටම තරමක් සමානයි. එහෙත් ඊට වඩා පියයුරුවල පහල කොටස පුළුල් හා විශාල නම් ඒවාට සීනු හැඩයේ පියයුරු කියා කීමට පුළුවන්. මෙම හැඩයේ පියයුරුවලට වඩා හොඳින් ගැලපෙන්නේ balconette වර්ගයේ තිසරපටයක්.\nමින්පසු තිසරපට මිලට ගැනීමට වෙළෙඳසැලකට යාමේදී ඔබට මේ කරුණු ඉතාම ප්රයෝජනවත් වන බව නිසැකයි.\nකියවන්න,"}
{"text": "කොරෝනාවට දේශීය ප්රතිකාරයක් හදුන්වා දෙමින් පැණියක් නිපදවූ කෑගල්ලේ ධම්මික බණ්ඩාර ගැන පසුගිය කාලයේ රටම කතා කළා.\nකොහොම වුණත් අන්තිමට ඔහුගේ පැණිය ලබාගත් අයටත් කොරෝනා වැළඳීම නිසා ඔහුට හැමෝම වගේ චෝදනා කළේ මෙම ධම්මික පැණිය බොරුවක් කියලයි.\nධම්මක පැණිය’ ‘කොවිඩ්’ මර්දන ආයුර්වේද ඖෂධයක් සහ අතිරේක ආහාරයක් ලෙස ආයුර්වේද දෙපාර්තමේන්තුව ලබාදී තිබූ තාවකාලික බලපත්රය පසුගිය සතියේ අහෝසි කිරීමටද කටයුතු කර තිබුණා.\nමේ වෙද්දි ධම්මික බණ්ඩාර ඩෙල්ටා වෛරසයටත් පැණියක් නිපදවලා තියෙනවා කියලා පුවතක් පැතිර යමින් තිබෙනවා.\nඑම පැණිය වෙළඳපොළටද නිකුත් කර ඇති බවද එම පුවත්වල සඳහන් වෙනවා.\nකොහොම වුණත් මේ පැණිවල ඇත්ත සහ බොරුව ගැන තේරුම් ගන්න එක බුද්ධිමත් ඔබගේ තීරණයක්."}
{"text": "මේ ෆේස්බුක් එකේ තියෙන අළුත්ම ෆිචර් එකක් කිව්වොත් නිවැරදියි..මෙය හඳුන්වා දී ඇත්තේ ” අළුත්ම කථාබහ” යන නමින්..මේකේදි තමන්ගේ පුද්ගලික යහළුවන්ගේ තොරතුරු වලට අමතරව තවත් අයගේ පළ කරන ඡායාරූප, විස්තර ඇතුලත් බාර් එකක් වෙනම තිරයේ පසෙකින් පෙන්වනවා.එපමණක් නොව කෙතරම් ප්රමාණයක් එවැනි තොරතුරු හා සම්බන්ධ වී තිබෙනවාද යන්නත් මෙහිදි දැක ගත හැකියි..මෙය ඇත්තෙන්ම ඉතා හොඳ දෙයක්..මේ හරහා ඉක්මනින්ම අළුත් සිද්ධි හා අළුත් තොරතුරු දැනගැනීමේ හැකියාව පවතිනවා.ඒ වගේම ලෝකයම වැඩියෙන්ම කථාබහ වන්නේ මොනවාද යන්නත් අයාසයකින් තොරවම දැන ගැනීමේ හැකියාව ඔබට ලැබෙනවා."}
{"text": "එළවළු කියන්නෙ අපේ එදිනෙදා ආහාර වේලේ ප්රධානම අංගයක්. මසක් මාළුවක් නැතත් එළවළු දෙක තුනක් එක්ක බත් ටිකක් කන්න තමා ශ්රී ලාංකික අපි හුරු වෙලා ඉන්නෙ. ඉස්සර නම් අපේ ආච්චිලා සීයල වත්තෙම වවා ගන්න එළවළු තමා බොහෝ වෙලාවට භාවිතා කලේ. කාර්ය බහුලකම, ඉඩකඩ අඩු නිවාස සැලසුම් වගේ නොයෙක් හේතු හින්දා දැන් නම් ගෙදර එළවළුවක් වවා ගන්න පුළුවන් බොහොම සීමිත පිරිසකට. බහුතරය එළවළු මිලදී ගන්නෙ වෙළඳපලෙන්. අද අපි මේ ලිපියෙන් කියන්න බලාපොරොත්තු වෙන්නෙ වෙළඳපලෙන් එළවළු මිලදී ගන්න ඔබට වැදගත් වෙන කරුණු ටිකක් ගැන.\nනිතරම ගැනෙන එළවළු කීපයක් වඩා නිවැරදිව තෝරා ගන්නෙ කොහොමද කියන එක ගැන ඒ ඒ එලවළු වර්ග වගා කරන ගොවි මහතුන්ගෙන්ම අපි අහල බැලුවා. ඒ ගොවි මහත්වරු ඒ සම්බන්ධයෙන් දැනුම් සම්භාරයකින් අපිව සන්නන්ධ කරන්න සමත් වුණා.\nවසර 40ක පමණ වගා අත්දැකීම් තියෙන ගුණසේකර ගොවි මහතා තණමල්විල ප්රදේශයේ ඉතාම සාර්ථකව වගා කටයුතු කල ගොවි මහතෙක්. ඔහු මේ ලිපියේ තොරතුරු වල දායකත්වය ලබා දුන්නෙ ඔහුගේ දශක ගණනාවක පලපුරුද්දෙන්. දඹුල්ල ප්රදේශයේ තම වගා කටයුතු කරගෙන යන අශිර දිල්ශාන් තරුණ ගොවි මහතා වගා කටයුතු වලට නවකයෙක් උනත් ඔහු සතු දැනුම බොහොමයි. ඔහු වගා කරන එළවළු වල තොරතුරු අපට ලබා දුන්නේ දක්ශ ගොවි මහතෙකුගේ ලක්ශණ හඟවමින්. අප වෙත ලබා දුන් තොරතුරු වලට ඔවුන්ට ස්තූති කරන ගමන්ම අපේ ලිපිය පටන් ගමු.\nවෙන වෙනම එළවලු වර්ග තෝර ගන්න හැටි ගැන කියන්න කලින් පොදුවේ අපි ඕනෙම එළවළු වර්ගයක් තෝර ගන්න කොට සැලකිලිමත් වෙන්න ඕන දේවල් කීපයක් ගැනත් මුලින්ම කියන්න හිතුව.\nහැමදාම අලයි පරිප්පුයිම කන්නෙ නෑනෙ. වට්ටක්කා ටිකක් කිරට හදාගන්න කඩෙන් වට්ටක්කා ගත්තම සමහර වෙලාවට වට්ටක්කා වල කිසිම පිටි ගතියක් නැහැ. කෙඳි ගතිය වැඩි සමහර වට්ටක්කා කොහොම රසට උයන්න ගත්තත් ඉව්වම දිය රහයි. වට්ටක්කා පොඩි ගෙඩියක් පිටින්ම ගන්නව නම් වට්ටක්කා ගෙඩියෙ නැට්ටෙන් තමා අළුත් බව බලාගන්න පුළුවන්. මුලින්ම බලන්න වට්ටක්කා ගෙඩියෙ නැට්ට කැඩිල ගිහිල්ලද කියල. නැට්ට ගැලවිලා ගිහින් නම් බොහෝ දුරට ඒ වට්ටක්කා ගෙඩිය ඇතුලෙන් නරක් වෙලා තියෙන්න පුළුවන්. හොලවා බැලුවම ඇතුලෙන් දිය ගතියට හෙලවෙන සද්දයක් ඇහෙනව නම් ඒ නරක් උන වට්ටක්කා ගෙඩියක්. කෑලි කපපු වට්ටක්කා නම් බැලු බැල්මට නරක් වෙලාද නැද්ද කියන්න පුළුවන්නෙ. මේවයින් රස වගේම පිටි ගතිය වැඩි වට්ටක්කා හොඳ තද තැඹිලි පාටකින් යුක්තයි. ලා කහ පාට සුදට බර වට්ටක්කා දළු කාලෙන් කඩපු වට්ටක්කා නිසා රස අඩුයි වගේම පිටි ගතියෙන් තොරයි.\nඑක කාලෙකට සෑහෙන ගණන් යන තවත් කාලෙකට බහුලව තියෙන රසවත් එළවළුවක්. ආසාවෙන් හදන්න ගෙනාවට සමහර වෙලාවලට මේ මල් ගෝවා මැද නරක් වෙලා අහක දාන්න වෙන වෙලාවල් නැතුවාම නෙවෙයි. මේ නිසා මල් ගෝවා ගනිද්දි මෙන්න මේ දේවල් ගැන අනිවාර්යෙන් සැලකිලිමත් වෙන්න. ගෝවා මල විසිරිලා නම් මල් කොටස් ඈත් වෙලා නම් ඒක පරණ ගෝවා මලක්. හොඳ ගෝවා මලක් එකට ගුලි වුන පිරිණු ස්වභාවයකින් යුතුයි. තැනින් තැන කහ හෝ අළු පාට වුන පුස් පැල්ලම් සහිත නම් ඒ පරණ වුන ගෝවා මලක්. ගෝවා මලේ යට පැත්ත හරවා බැලුවම නටුව කොටසේ මැද කලු වෙලා නම්, ඇඟිල්ලෙන් තද කල විට ඇතුලට එබෙනවා නම් ඒ ගෝවා මලේ මැද නරක් වෙලා. නහයට ලංකොට බැලූ විට ගඳක් එනවා නම් ඒත් නරක් වුන එකක්. මලේ යට පැත්තෙ තියෙන කොළ කහ වෙලා නරක් වෙලා නම් පරණ වෙච්ච ගෝවා මලක් කියලත් මතක තියාගන්න.\nතිත්ත නැති කරවිල නම් ඉතින් හොයාගන්න බෑ. කොයි කරවිලත් තිත්තයි. කරවිල වල තිත්තකමේ තමා ගුණ තියෙනව කියන්නෙ. හැබැයි ලපටි කරවිල තරමක් තිත්ත ගතිය අඩුයි. මේ කියන්නෙ හොඳ තත්ත්වයේ කරවිල ගෙඩියක් තෝරගන්න හැටි. කරවිල ගෙඩියේ යට කොටස ඒ කියන්නෙ නැට්ට පැත්තට විරුද්ධ පැත්ත සුදු පැහැ නම්, නැට්ට පැත්තෙන් කහ වේගෙන එනව නම් ඒ කරවිල ගෙඩිය ඇතුලෙන් ඉදීගෙන එනව. කොළ පාට කරවිල ගෙඩියක උනත් නැට්ට පැත්තෙන් චුට්ටක් කඩල බැලුවම ලා කහ පාට නම් ඒක ඇතුලෙන් ඉදිලා. තැනින් තැන කළු පොඩි පැල්ලම් තියෙන කරවිල පරණ සහ නරක්වීමට ලක් වීගෙන එන කරවිලයි. හොඳට සරුවට හැදුන කරවිල වල රැලි ගතිය තරමක් අඩුයි වගේම විශාල රැලි සහිතයි. තද ගතියෙන් අතට දැනෙන, නැට්ට වියළි, ලා දුඹුරු පැහැ වෙලා නැති කරවිල ගෙඩි හැම විටම තෝරාගන්න.\nබණ්ඩක්කා තෝරන අපි හැමෝම දන්න ක්රමේ තමා අගිස්ස චුට්ටක් කඩල බලන එක. ටකස් සද්දයක් එක්ක ලේසියෙන්ම කැඩෙනව නම් ඒ ලපටි බණ්ඩක්කා. නැත්නම් මෝරල. සමහර බණ්ඩක්කා ලපටි උනත් ඇතුලෙන් නරක් වෙලා, ඇට කළු වෙලා, පණුවො හැදිලා තියෙන්න පුළුවන්. එහෙම බණ්ඩක්ක පිටින් බලල එක පාරට තෝර ගන්න අමාරුයි. වක් වෙලා නැවිල තියෙන බණ්ඩක්කා වල ඇතුලෙ පණුවො ඉන්න පුළුවන්කම වැඩියි. ඇද වෙලා වකුටු වෙලා නැති කෙලින් කරල් තෝරාගන්න. ඒ වගේම බණ්ඩක්කා ගෙනාවම දෙහි එක්ක එකට ගබඩා කරන්න එපා. බණ්ඩක්කා ඉක්මණින් මෝරනව.\nරසවත් වගේම ගුණවත් එළවළුවක්. හැබැයි කිලෝ එකක් ගෙනාවම ග්රෑම් 250ක් වත් අහක දන්න වෙන අවස්ථා වැඩියි පණුවො නිසා. ඒත් වම්බටු ගනිද්දි ඒ වම්බටු ගොඩේ පණුවො විදපු වම්බටු තියෙන එක එක අතකට සුභ ලකුණක්. තෝරලා ගන්න කොට පණුවො විදපු නැති, නැට්ට හොඳ කොළ පාටින් තියෙන වගේම වියළුනු නැති නැට්ටක් තියෙන වම්බටු තෝරගන්න. ඒ වගෙම අතට ගත්තම එබෙන්නෙ නැති, රැලි වැටිලා නැති, පිරුණු වම්බටු ගෙඩි නැවුම් ඒවායි. පරණ වුන වම්බටු වල නැට්ට දුඹුරු පැහැ වෙලා රැලි වැටිල තියෙනව වගේම තැනින් තැන දුඹුරු පැහැ ලප තියෙනව. එහෙම ඒව මිලදී ගැනීමෙන් වලකින්න.\nඅපි මේ කිව්වෙ අපේ ගෘහණියන් අතර වැඩි වශයෙන් පාවිච්චි වෙන එළවළු කීපයක් ගැන විතරයි. ඒ ඒ එළවළු වර්ග වර්ණයෙන්, හැඩයෙන් සුවඳින් සහ පෙනුමෙන් කොහොමද තෝරගන්නෙ කියන එක ගැන ඔබ මේ වෙනකොට දැනුවත්. මීට පස්සෙ මාකට් එකට ගියාම හොඳම එළවළු තෝරා ගන්න එක ඔබට ඒ හැටි දෙයක් නෙවෙයි කියල අපිට විශ්වාසයි. කලිනුත් කිව්ව වගේ ආයෙමත් මතක් කරනව එළවළු වල රස සහ ගුණ තියෙන්නෙ නැවුම් බවේ නිසා නිතරම අළුතෙන්ම එළවළු මිලදී ගන්න කියල.\nCover Image Source – aniwa.lk"}
{"text": "Sex Simulator Best Sex Games\nඔබ දන්නවා ඒ මොහොතේ විට ඔබ නැරඹීමට අසභ්ය දර්ශන සහ ඔබ කියලා කාඞ් මුහුණ මත දැරිය නිසා ඇය ගේ වීදුරු සැරසී, නමුත් මචෝ ලකුණු ඔහුගේ ක්ෂනික ඇගේ පපුව සහ cums මත ඇගේ පියයුරු? මේක දුෂ්කර? සමහර අසභ්ය ජාල කිරීමට උත්සාහ කර ඇති එකට දමා, සමස්ත මාලාවක් මත පදනම් බහුවරණ අවස්ථාවන්හීදී, නමුත් කිසිවක් එම ව්යාපෘති සිරවී, හා ඒ නිසා නිෂ්පාදන වියදම් කරන ද්විත්ව සෑම තෝරා කාරණය. හොඳයි, එහි මධ්ය කරන බව සංකල්පය හොඳින් ක්රියා කරයි. මම ගැන කතා කරන්නේ වීඩියෝ ක්රීඩා., එය වඩාත් පහසු කිරීමට සැලසුම් විවිධ ප්රතිඵල සඳහා තීරණ ක් නැති නිසා ඔබ මත රඳා පවතී ආකෘති හා කැමරා කාර්ය දමා ඔබගේ අදහස් ක්රියාවට.\nමෙම සංකල්පය ජනප්රිය වූ ප්රධාන ධාරාවේ සූදු අග සිට 2000. මහා ක්රියාත්මක වන පරිදි ප්රසිද්ධ සඳහා කොපමණ වෙනස් වී එය පදනම් මත ඔබේ තෝරා ගැනීම්. කෙසේ වෙතත්, සමඟ අමුත්තන් වැඩිහිටි සූදු කර්මාන්තය බැරි ක්රියාත්මක එවැනි සංකල්පය සහ ඒ නිසා ෆ්ලෑෂ් යුගය විය සීමා ඔබට කළ හැකි දේවල් බ්රවුසරයේ ක්රීඩා. නමුත් වරක් කර්මාන්තය ditched ෆ්ලෑෂ් තාක්ෂණය හා එය වෙනුවට HTML5, නව gameplay ශෛලීන් හා ප්රභේදයන් ආරම්භ වීම ආරම්භ කරන ලදී. ඔවුන්ගෙන් එක් කෙනෙක් වූ අතර, අන්තර් ක්රියාකාරී ලිංගික ක්රීඩාව, සහ සංවර්ධකයන් නොහැකි බවක් ඇති කිරීමට තරම් ඔවුන්. ඒ වගේම අපි දන්නවා සේරම., අපි ඉටු කලේ, ඔවුන් සියලු හොඳම අය අවසන් අපගේ වෙබ් අඩවිය මත. පහත සඳහන් ඡේද අපි ගැන කතා කරනු ඇත ආකාරය අප තෝරාගත් මේ ඉතා හොඳම ක්රීඩා හා ඔබ සොයා ගත හැකි දේ එකතු, පමණක් නොව, ඇයි අපේ වෙබ් අඩවිය නිසි වේදිකාවක් භුක්ති සඳහා සමඟ අමුත්තන් දැඩි මතධාරී ක්රීඩා.\nඅපි ආරම්භ කරන විට මත වැඩ අන්තර් ක්රියාකාරී වැඩිහිටි ලිංගික ක්රීඩා, අපි වෙන්න අවශ්ය වුණේ නැහැ තවත් niched අඩවිය එහිදී සෑම තරගයක්ම බව තරමක් සමාන තේමාව ලැබෙන විශේෂාංග, මෙසේ වළලා ඇති බව ක්රීඩා ඇත්තටම ප්රශ්නයක්. අපි අවශ්ය විධිමත් තෝරා සහ සංඛ්යාව එක් මිනුම් දණ්ඩ තමයි කතාව/interactivity, නොවන රූප සහ ලිංගික ක්රියා. කෙසේ වෙතත්, ඔබ බව දක්නට ක්රීඩා සමග හොඳ කතා ද ලක්ෂණය මහා රූප. ඒ නිසා සංවර්ධක කරන කාලය ගත කිරීමට යාත්රා හොඳ කතාවක් සහ අතු ජාලය තෝරා ගැනීම්, නියත වශයෙන්ම ද කාලයක් ගත කිරීමට ලබා ග්රැෆික් මෝස්තර පිළිබඳ කාරණය.\nසහ අවසාන ප්රතිඵලය මෙම තෝරා ගැනීමේ ක්රියාවලිය සොයා ගත හැකි මෙතන අපගේ වෙබ් අඩවිය මත. මෙම වසා එකතුව. නව ක්රීඩා එකතු වේ, මෙම අඩවියේ ඇති සෑම තනි මාසය හා අපි වග බලා ගැනීමට සියලු අන්තර්ජාලය හරහා, අතපසු නොවන නව නිදහස්. අපි ද උත්සාහ ලක්ෂණය ලෙස බොහෝ kinks, සිහින සහ තේමා එකතු කළ හැකි ලෙස. අපි දෙන්නම යථාර්ථය හා මනඃකල්පිත ක්රීඩා, නමුත් ඔවුන් සියලු වටිනා සෙල්ලම් කරනවා. පෞද්ගලිකව, මම සොයා යථාර්ථය ක්රීඩා වැඩි වෝටර්වර්ල්ඩ්හිද නිසා, ඔබ හැකි වඩා හොඳ සම්බන්ධ ඔබේ අවතාර් සහ චරිත ඔවුන් සමග ස්පර්ශ වන එන්න., නමුත් මනඃකල්පිත ක්රීඩා සඳහා විශාල වේ සොයා kinks ඔබ කවදාවත් දැනගෙන තිබුණා. එය එක් වූ මෙම ක්රීඩා බව මම තේරුම් ගත්තා මම දෙයක් සඳහා එල්ව්ස්වරු, සහ මගේ ඊළඟ ව්යාපෘතිය වනු ඇත ලිංගික සූදු අඩවිය කැප ෂඩ් එල්ව්ස්වරු ගැහැණු.\nඅතර වඩාත් ජනප්රිය kinks සමස්ත එකතුව අන්තර් ක්රියාකාරී ක්රීඩා, අපි මෙතන ඔබ සොයා ඇත, යන්තම් නීතිමය ලිංගික, ඕවට කාලයක් MILFs සඳහා සොයන්න හොඳම තරුණ කුකුළා, interracial cuckolding, සමග ලිංගික ආගන්තුකයන් හා creampies. ඔබට අවශ්ය නම්, පරීක්ෂා කිරීමට වන ක්රීඩා ලක්ෂණය ඔබේ ප්රියතම kinks, යන්තම් භාවිතා සෙවුම් තීරුව අපගේ වෙබ් අඩවිය මත. අපි ප්රවේශමෙන් tagged සියලු අන්තර්ගතය නිසා බව ඔබ දන්නවා ඔබට අවශ්ය දේ සොයා ගැනීමට., අපි ද ගෙන ලිවීමට කාලය කෙටි විස්තර සඳහා සියලු ක්රීඩා, වන අපි දෙන්න ඔබ කිහිපයක් ඉඟි ගැන කථා වස්තුව කතාව මොන වගේ චරිත හමුවීමට එන්නම් ඔබේ ගමන.\nඅපි විශ්වාස කරනවා හොඳ සෙවුම් හොඳම එක් වන බවට ලකුණු පහළ අසභ්ය වෙබ් අඩවිය එය කරන්නේ එහි රැකියා හා ගැන සැලකිලිමත් එහි නරඹන්නන්. ද ගැන කතා, අමුත්තන් පෙන්වීමට, ඔබ කොපමණ අපි ගැන සැලකිලිමත් සෑම ක්රීඩකයා ලැබෙන බව අපගේ වෙබ් අඩවිය මත, අපි සක්රීය අදහස් දෙනාටම. දැන් ඔබට අප ලබා දිය හැකි, ඔබගේ ප්රතිචාර මත ක්රීඩාව බවට ලබා නරක නූල් වෙනත් ක්රීඩකයන් සමග නිර්මාණය නොකර ගිණුමක්. ඔබ කරන්න කැමති සාමාජිකයෙකු බවට පත් කිරීමට අපේ වෙබ් අඩවිය හා කළ දිනය දක්වා සමග නවතම උඩුගත කිරීම්, පමණක් නොව, අසරණයන්ට පිහිට වෙනත් of fame එකෙහිදී හා ස්පර්ශ තබා ගන්න, ඔවුන් සමඟ, ඔබ එසේ කරන්න පුළුවන් නොමිලේ., මෙම ලියාපදිංචි කිරීමේ ක්රියාවලිය ගැන ගනී විනාඩි සහ අපි ඔබ දක්වා අවශ්ය සියලුම වලංගු ඊ-තැපැල් ලිපිනයක් ඒ නිසා අපි යැවිය හැක, ඔබ සක්රීය කිරීමේ කේතය ඔබේ ගිණුම.\nකියන්න ඇත්ත, අපිට යම් ආකාරයක රොබින් හුඩ්, සොරකම් සිට ක්රීඩා වාරික වෙබ් අඩවි සහ අංග මෙහි ඒවා නොමිලේ. නමුත් අපි හිතන්නේ අපි කළේ ප්රයෝජනවත් දෙයක් සඳහා වැඩිහිටි සූදු කර්මාන්තය. සියලු පළමු, අපි රැස් කර, සියලු හොඳම අන්තර් ක්රියාකාරී වැඩිහිටි ලිංගික ක්රීඩා මත එක් වෙබ් අඩවිය, එහිදී ඔබ බ්රවුස් කළ හැකිය, ඔවුන් පහසුවෙන් හා සෙල්ලම් ඔවුන්ට කිසිදු ගෙවීමක් හෝ ලියාපදිංචි. දැන් එන කොටසක් අපි ඉතාමත් ආඩම්බර ගැන. අපි ඔප්පු කළා නම්, ඔබ ඔබේ හොඳම දෙන්න, ඔබ හැකි ක්රම සොයා ගැනීමට ඔබේ වෙබ් අඩවිය monetize තොරව විරසක වීම ඔබේ of fame එකෙහිදී., බොහෝ වැඩිහිටි සූදු අඩවි ස්නානය ඔබ දස pop ups සමග ශබ්ද පෙර ඔබ පවා ළඟා gameplay පිටුව. කරන විට ඒ හා ඔබ සොයා ක්රීඩාව, ඔවුන් හුදෙක් ඔබ නැරඹීමට විනාඩියක් දැන්වීම චීන නැතුව, ඔබ යන්න සහ විට ඔබ අවසාන වශයෙන්, ක්රීඩාව තුළ-ක්රීඩාව දැන්වීම් බාධා ඔබ සමග සෑම පැටවීම තිරය. අපි ලෙඩ හා වෙහෙසට පත්වූවන් එවැනි චාරිත්රයක්ද. අපි ගියා විශාලතම වෙළෙඳ නාම වැඩිහිටි විනෝදාස්වාද සහ හදුනාගත්තා බව නම් අපි ප්රචාරණය, ඔවුන්ගේ හොඳ ගෙවන විවික්ත බැනර් අපගේ වෙබ් අඩවිය මත, අපි නෑ තල්ලුව අපේ නරඹන්නන් ඉවත් හා සියලු දෙනාටම සතුටු වනු ඇත. මේ වන විට, අපි කරන්නේ වඩා හොඳයි!"}
{"text": "රට තුල පවතින දූෂණ සහ අක්රමිකතා නවතා කාර්යක්ෂම රාජ්ය සේවාවක් ස්ථාපනය කරන බව ජනාධිපති ගෝඨාභය රාජපක්ෂ මහතා අවධාරණය කර සිටියා ඒ අද (29) පොදුජන පෙරමුණෙන් මෙවර මහ මැතිවරණයට තරගවදින අපේක්ෂකයන්ගේ ජය තහවුරු කරනු පිණිස අද (29) කළුතර දිස්ත්රික්කයේ චාරිකාවක නිරතවෙමින්.\nවැඩිදුරටත් අදහස් දැක්වූ ජනාධිපති ගෝඨාභය රාජපක්ෂ මහතා\nමෙරට ලක්ෂ 15කට අධික පිරිසක් රාජ්ය සේවයේ සිටිති. එහෙත් සේවා ඉටුකර ගැනීමේදී ජනතාවට මුහුණපෑමට සිදුව ඇති දුෂ්කරතා පිළිබදව දෛනිකව තොරතුරු වාර්තා වන බවත්.\nඅල්ලස්, දුෂණ සහ අක්රමිකතා නවතා ජනතාව වෙනුවෙන් කැපවූ රාජ්ය සේවයක් රට තුල ඇති කරන බව ජනාධිපතිවරයා කියා සිටීයා.\nආනයනික වෙළෙඳ ක්රමය වෙනුවට මෙරට නිෂ්පාදනයට ප්රමුඛත්වය දුන් ආර්ථික ක්රියාවලියකට රජය මුල පුරා ඇත. කෘෂිකාර්මික සහ නිෂ්පාදන ක්ෂේත්රයට අවතීර්ණව ඉන් උපරිම ප්රයෝජන ගන්නා ලෙස රැස්ව සිටී ජනතාව සමග ජනාධිපතිවරයා පැවසීය.\nනවීන තාක්ෂණය මුසුකර ගොවි ආර්ථිකය ශක්තිමත් කළයුතුව ඇත. ඒ සඳහා කෘෂි භෝග ආනයනය නවතා අස්වැන්නට ඉහළ මිලක් දීමට රජය පියවර ගෙන තිබේ. උපාධිලාභීන් සහ අඩු ආදායම්ලාභීන් වෙනුවෙන් රැකියා එක්ලක්ෂ පනස්දහසක් දීම මැතිවරණයෙන් පසුව සිදු කෙරේ. මේ සියලු අවස්ථා රටේ ආර්ථික සංවර්ධනයට ඉවහල්වනු ඇතැයි ජනාධිපතිවරයා ජනතාව සමග කීය. කළුතර දිස්ත්රික්කයේ බොහෝ ප්රදේශවල පවතින පානීය ජල ප්රශ්නයට විසඳුම් දෙන බව ජනාධිපතිවරයා පැවසීය."}
{"text": "Monasteries can be introduced as a unique creation influenced by Buddhism right- throughout the history of Sri Lanka, Starting from the kingdom of Anuradhapura to the preceding kingdoms. The history about the kingdom of Anuradhapura boasts about development of monasteries as early as 3rd century B.C to 10 A.D. The first monastery was established during Anuradhapura kingdom. Ancient Sri Lanka was under developed before the arrival of Arahant Mahinda thero. He brought about a socio-religious revolution in the country and in promoting religious zeal among the people. Development of monasteries can be considered as part of this socio-religious revolution. This opened doors to the monastics who are interested to elevate their spiritual position as an Arahant, by destroying all passions pertaining to mundane existence. This change created the culture of cave temples in Mihintale and other parts of the country opening a different path and giving birth to famous Arahants like Arahant Maliyadewa, marking a turning point in monastics of Sri Lanka. Dimbulagala hermitage in recent times paved the way to the Kandy Asgiriya monastic order. Life of monastics & hermitages can be seen even today even though so many years have passed after the arrival of Arahant Mahinda thero. These tranquil hermitages help monastics to practice the sublime qualities to attain the various stages of spiritual development in their lives and the attainment of arahantship (the final fruit of Buddhism, ceasing rebirth). Through the “Aranya”(Hermitage) program we are trying to bring information about few such hermitages.\nශ්රී ලාංකීය ඉතිහාසයේ අනුරාධපුර යුගයේ සිට යුග ගණනාවක් තුල නිර්මාණය වෙමින් පැවති සුවිශේෂි බෞද්ධාගමික නිර්මාණයක්ලෙස ආරාම හදුන්වාදිය හැක.ක්රි. පූ. 3 සිට ක්රි. ව. 10 දක්වා කාලපරිච්ජේදය තුල නිර්මාණය කරනලද ආරාම පිළිබඳ තොරතුරුඅනුරාධපුර යුගයේ ඉතිහාසයේ දැක්වෙයි.ආරාම බිහිවීම ප්රථමයෙන් ම සිදු වුයේ ද අනුරාධපුර යුගයේය.පුරාණ සිරි ලක මහින්දාගමනයට පෙර කාල වකවානුව නොදියුණු සමාජයක්ව පැවැතියෙන්, එය උඩු යටි කුරු කරන්නට වුයේ මහින්දාගමනය තුලින් සිදු වූ පරිවර්ථනය නිසා ය.එහිදී සිදු වූ තවත් පරිවර්ථනයක් ලෙස ආරාම බිහි වීම හැඳින්විය හැකියි. බුදු දහමෙහි අධ්යාත්මය පුළුල් ලෙස අවබෝධ කර ගැනීමටත් මාර්ගපල නිවන සාක්ෂාත් කර ගැනීමටත් ආරණ්ය භික්ෂුන් වහන්සේලාට අවස්ථාව උදාවන්නේ මෙහිදීය. මහින්දාගමනයෙන් පසුව මිහින්තලාව සහ ශ්රී ලංකාවේ අනෙකුත් ප්රදේශයන් තුල ලෙන් විහාර සම්ප්රදාය ඇති වීමත් ඒ තුල මලියදේව මහ අරහත් වහන්සේලා වැඩ විසීමත් ශ්රී ලංකාවේ ආරණ්ය ඉතිහාසයේ හැරවුම් ලක්ෂයක් විය. මෑත කාලින ඉතිහාසයේ දිඹුලාගල අරණ්ය වාසස්ථානයත් ඉන් බිහි වූ මහනුවර අස්ගිරිය සම්ප්රදායට මුල්බිම් සැකසෙන්නේආරණ්ය වාසි පසුබිමයි. මහින්දාගමනයෙහි ප්රතිපලයක් ලෙස බිහි වූ ශ්රී ලංකාවෙහි ආරණ්ය සම්ප්රදාය වර්තමානයේද දැකගත හැකියි. බුදු දහමෙහි අධ්යාත්මයෙන් පෝෂණය වී උතුම් වූ නිර්වාණය අවබෝධ කර ගන්නට ආරණ්ය සේනාසන තෝතැන්නකි. “ආරණ්ය” වැඩසටහන් පෙළ තුලින් එවන් ආරණණ සේනාසන කිහිපයන තොරතුරු විස්තරාත්මකව පෙන්වීමට උත්සහ දරයි."}
{"text": "QINGDAO HEGU WOOD-PLASTIC MACHINERY CO.\nබස්නාහිර පළාත් සභා pickling කාරකය මාර්ගය සංවර්ධනය කිරීම සඳහා මුල්ම දේශීය නිෂ්පාදන ආයතනවල එකක් ලෙස, අපගේ සමාගම China.We දර-ප්ලාස්ටික් යන්ත්ර වෘත්තීය නිෂ්පාදක බස්නාහිර පළාත් සභා pickling කාරකය මාර්ගය, අච්චු, ක්රියාවලිය සූත්රය සහ නිෂ්පාදන ජ්යෙෂ්ඨ විශේෂඥයන් හා තාක්ෂණ ශිල්පී විශාල සංඛ්යාවක් ඇති වේ production.Accumulated බස්නාහිර පළාත් සභා pickling කාරකය මාර්ගය ප්රදේශයේ සතු අත්දැකීම්, අප සියලු වටය සේවා සැපයීම හා හැරී-ප්රමුඛ ව්යාපෘතියක් හැක."}
{"text": "පහන් කණුව ධර්ම දේශනා ( පළමු වෙලුම) පූජ්ය කටුකුරුන්දේ ඥාණානන්ද ස්වාමීන් වහන්සේ { Pahan kanuwa dhamma deshana ( Volume no 1) – Ven Katukurunde Nanananda Bhikku }Posted by Eranda | පූජ්ය කටුකුරුන්දේ ඥානානන්ද හිමි රචිත ග්රන්ථ … ( Ven. Katukurunde Gnanananda Thero Books ) | No Comments\nදහම් දන හැමදන්ම පරදයි\nදහම්රස හැම රසම පරදයි\nදම් ඇලුම හැම ඇලුම් පරදයි\nනිවන් සුව හැමදුක්ම පරදයි\nඅනුත්තර ධර්ම රාජයාණන් වහන්සේගේ ධර්ම විජයට අරමුණ වූයේ දෙවිමිනිසුන්ගේ චිතත සනතානයයි. අනාදිමත් කාලයක් තුළ මෝහයෙන් මුළාවීසසර දුක් ගින්නෙන් දැවෙමින් සිටින ලෝ සතුන්ගේ සිත් සතන් දහම් අමා දහරින් සිසිල් කර අමා මහ නිවනින් නිවා සුවපත් කිරීම ඒ මහාකාරුණිකයාණන් වහන්සේගේ ධර්මවිජය පරමාර්ථය විය. දුක් ගිනි වඩනදිග්විජය වෙනුවට දුක් ගිනි නිවන ධර්ම විජයක් බුදුපියාණන් වහන්සේ\nලෝකයාට හඳුන්වා දුන්හ.\nධර්ම දානය අන් හැම දානයකටම වඩා උතුම් වන්නේ සිතකට වැටෙන දහම් පදයකින් පූණර්ණ ජීවිත පරිවර්ථනයක් පවා සිදුවිය හැකි බැවිනි. බාහිර වස්තු දානයෙන් සැළසෙන තාවකාලික සහනය මෙන් නොව, එය සනාතන සැනසුමකට මඟ හෙළිකරයි. මොහාතකට දිවගට දැනී-නොදැනී යන ආමිස රසය මෙන් නොව, නිරාමිස දහම් රසය අසහනය දුරුකොට සිත් සනහන ගැඹුරු අර්ථ රසයකි. සසර වඩන ගේහසිත ඇලු̈ම් මෙන් නොව, ලොවුතුරු දහමට ඇති ඇල්ම සසර ගමන කෙටිකරයි. තණහා පිපාසය සන්හිඳුවන අමා මහ නිවන සියලු සසර දුක් නිවාරණය කරයි.\nRead More"}
{"text": "عن عبد الله بن عمر رضي الله عنهما عن النبي صلى الله عليه وسلم قال: «لا ينظر الله إلى من جَرَّ ثوبه خُيَلَاءَ».\n[صحيح] - [متفق عليه]\nالمزيــد ...\nනබි (සල්ලල්ලාහු අලයිහි වසල්ලම්) තුමා ප්රකාශ කළ බවට අබ්දුල්ලාහ් ඉබ්නු උමර් (රළියල්ලාහු අන්හු) තුමා විසින් මෙසේ වාර්තා කරන ලදී. “තම වස්ත්රය උඩගු කමින් බිම ගාවා ඇඳගෙන යන්නා දෙස අල්ලාහ් කරුණා බැල්මෙන් නොබලනු ඇත.”\nපූර්ව සාධක සහිත හදීසයකි. - බුහාරි හා මුස්ලිම් හි වාර්තා වී ඇත.\nකවරෙකු අහංකාරකමින් හා මැවීම්වලට ඉහළින් වැජඹෙමින් මහපොළොවේ තම වස්ත්රය බිම ගාවා ඇඳගෙන යන්නේ ද එවන් අයට මෙම හදීසයේ දැඩි තරවටු කිරීමක් සඳහන් වී ඇත. ඊට හේතුව සැබැවින්ම අල්ලාහ් එවැන්නන් නොසලකා හරිනු ඇත. ඔහු දෙස කරුණා බැල්මෙන් නොබලනු ඇත. සියලු මැවීම් මත වන අල්ලාහ්ගේ පොදු බැල්ම තහවුරු කිරීම මෙය ප්රතික්ෂේප නොකරයි. ඇඳුම බිම ගාවමින් ඇදගෙන යෑම තහනම් කර ඇති බව පොදුවේ දන්නා කරුණක් වුව ද අහංකාරයෙන් යුතුව එය සිදු වී නම් එම තහනම ඊටත් වඩා දරුණු වනු ඇත."}
{"text": "කිව්වා වගේම ඔන්න මම x-files 5 වෙනි කතා මාලාවේ 11 වෙනි කොටසත් අරගෙන ආවා. ඔයාල මේ කතාවත් ආසාවෙන් බලයි කියල හිතනවා.\nමේ පාර මල්ඩර් සහ ස්කලී හැප්පෙන්න යන්නේ පරිගණක ලෝකයත් එක්ක. මේ සිද්දියට පාදක වෙන්නේ ඉතා දක්ෂ පරිගණක මෘදුකාංගවරයෙකුගේ මරණයක්.මුලදී සාමාන්ය ගැටළුවක් විදියට පේන්න තිබුනත් ඒ ගැටළුව සංකීර්ණ එකක් වෙන්නේ නොසිතූ විදියට. මේක බලද්දි කෙනෙක්ට හිතෙන්න පුළුවන් මේ වෙන දේවල් බොරු කියල.මුලදී ස්කලිට හිතෙන්නෙත් එහෙමම තමයි. නමුත් අපි හැමෝම දන්නා විදියට වර්තමානයේ පරිගණක මිනිස් ජීවිතයට ඉතා තදින් බද්ද වෙලයි තියෙනවා. ඒ නිසා පරිගණක විසින් මිනිසාව පාලනය කරන දවස නම් වැඩි ඈතක නෙමේ.\nඉතින් මේක බලල ඔයාලගේ අදහස් පහතින් කොමෙන්ටුවක් විදියට පල කරන්නත් අමතක කරන්න එපා. අදට ගිහින් එන්නම්. ඔයාල හැමෝටම සුබ දවසක් හැමෝටම.\nDue to copyright issues, we do not provide any torrent links.\nමෙම ලබා දී ඇති උපසිරැසි Blu-Ray පිටපත් සඳහා අදාළ වේ.\nSubtitle Contributor Rank\nNEW MEMBER\nJOINING DATE – 2018-02-28\nSUBMAKER RATING BY ADMINS\nඉහත තරු මගින් පෙන්නුම් කෙරෙන්නේ උපසිරසිකරුවා මෙම උපසිරැසිය ඔබ වෙත ගෙන ඒම සඳහා දැක්වූ කාර්යක්ෂමතාව මත ඇඩ්මින් මඩුල්ල ලබාදෙන ඇගයුම් මට්ටමයි. උපසිරැසියේ ගුණාත්මක බාවය උපසිරැසි නරඹන ඔබට මෙම ලිපියේ ඉහල ඇති ස්ථානයෙන් ඇගයුම් මට්ටම ලබාදිය හැක. මෙම නිර්ණායක දෙක මත මෙම උපසිරසි කරුවා හට ඉදිරි ජනප්රිය චිත්රපට සඳහා උපසිරසි සකස්කිරීමට අවස්ථාව හිමි වනු ඇත. මෙය වඩාත් ගුණාත්මක ලෙස උපසිරසි සකස් කිරීම සඳහාත් ඔබට වඩාත් හොඳ තත්වයේ උපසිරසි ඉතා ඉක්මනින් ලබාදීමටත් අප ගන්නා ලද තවත් එක උත්සාහයක ප්රතිපලයකි."}
{"text": "නිකෙලෙස් විහාරී භික්ෂූන් අතර එහිද දක්ෂිනාර්භ භික්ෂූන් අතර අග්රස්ථානය ලැබූහ සුභූති මහරහතන් වහන්සේ මීට කල්ප ලක්ෂයකට පූර්වයෙහි පියුමතුරා නම් බුදුරජාණන් වහන්සේ ලෝකයෙහි පහළ වීමටත් කලින් හංසවතී නුවර ධනවත් බමුණු කුලයක උපන්නේය. නමින් නන්ද මානව විය. ත්රිවේදයෙහි පරතෙරට පැමිණ එහි සාරයක් නොදැක පිරිවර හතලිස් හතර දහසක්ද සමඟ ඍෂි පරිවෘජාවෙන් පැවිදිවිය. කල්යාමේදී සියලු දෙනාම පංචාභිඥා අෂ්ට සමාපත්තිලාභී වූහ. පියුමතුරා නම් සර්වඥයන් වහන්සේ අළුයම් කාලයෙහි ලොව බලන සේක් නන්ද තාපස තුමා ඇතුළු හතළිස් හතර දහසක් තවුසන්ගේ වාසනා ශක්තිය දිවැසින් දැක අසපුවට වැඩි සේක තාපස තුමා ඇතුළු පිරිවර තවුසෝ බුදුරජාණන් වහන්සේට මල් අසුන් පිළියෙළ කොට පිළිගැන්වූහ.\nබුදුරජාණන් වහන්සේ අනිකුත් සංඝයා වහන්සේ සමඟ මල් අසුන් මත නිරෝධ සමාපත්තියට සමවැදී සතියක්ම වැඩ සිටි සේක. සත්වන දින නිරෝධ සමාපත්තියෙන් නැගී සිටි බුදුරජාණන් වහන්සේ එක්තරා තෙර නමකට මල්අසුන් අනුමෝදනාව කරන ලෙස නියම කළ සේක් එකී භික්ෂූන් වහන්සේ බණ වදාරා අවසන් වූ විට හතලිස් හතර දහසක් තවුසෝ රහත් වූහ නන්ද තාපස තුමාගේ සිහිනයේ රැඳී තිබුණේ මුලින් දහම් දෙසූ භික්ෂුව කෙරෙහි බැවින් ධර්මාභිසමය ලැබීමට ඔහුට නොහැකි විය. රහත් භාවයට පැමිණි සියලු තාපසවරු ඒහි භික්ෂු භාවයෙන් පැවිදි වූහ. නන්ද තාපස තෙමේ බුදු රජාණන් වහන්සේගේ පාමුල වැටී තමන් ද අනාගතයෙහි බුදු කෙනෙකුගේ ශාසනයෙහි අරණ විහාරී භික්ෂුන් අතරින් ද දක්ෂිනාර්ධ භික්ෂූන් අතරින් අග්රස්ථානය වීමට ප්රාර්ථනා කරන බව දන්වා සිටියේය බුදුරජාණන් වහන්සේ අනාගතයේ බලා එම ප්රාර්ථනාවන සඵල වන බව දැන් නන්ද එය ඔබගේ ඒ ප්රාර්ථනාව මෙයට කල්ප ලක්ෂයකට පසුව ලොව බුදුවන ගෞතම නම් බුදුරජාණන් වහන්සේගේ කාලයෙහි සඵල වන්නේය නියත විවරණ දුන් සේක.\nහෙතෙම එයින් චුතව බඹ ලොව උපන්නේය. කල්ප ලක්ෂයකට ඇවෑමෙන් ටිකින් නන්ද තාපස තෙමේ අපගේ බුදුරජාණන් වහන්සේසේ ලොව පහළ වූ අවධියෙහි පැවැත්වූ සැවැත්නුවර සුමන සිටාණන්ට පුතුව උපන්නේ අතිශයින් සෝබමාන සමෘද්ධිය බබළන්නේ ය යන අර්ථය ඇති “සුභූති” යන නම ඔහුට තබන ලදී. ලොව්තුරා බුදුරජාණන් වහන්සේ සැවැත් නුවර වැඩ වාසය කරන සමයෙහි අනේපිඬු සිටු සිටුතුමා සමග සුභූති සිටුතුමා එක් දිනක් බණ ඇසීම්ට ජේතවනාරාමයට ගියේය බණ ඇසූ සුභූති වරයාට පැවිදිවන්නට සිතක් පහළ විය. සියලු සැප සම්පත් අතහැර පැවිදිවූ තෙරණුවෝ බණ දහම් ප්රගුණ කොට රහත් බවට පැමිණියේය. උන්වහන්සේ ශාස්තෘන් වහන්සේ වදාළ අනුව ම දහම් දෙසන සේක් පිඬුසිඟා වඩින කල ගෙයක් ගෙයක් පාසා මෛත්රී ධ්යානයට සමවැද සමාපත්තියෙන් නැගී මේ පිණ්ඩපාතය දෙන්නාවූ දායකයාට මහත් පිනක් ලැබේවායි භික්ෂාව පිළිගන්නා සේක. ඒ උතුම් ගුණාංග දෙක සලකා භාග්යවතුන් වහන්සේ ” එදග්ගං භික්ඛවේ මම සාවකානං භික්ඛූනං අරණ විහාරීනං යදිදං සුභූති දක්ඛිණ්යොනං යද්දං සුභූති ” යනුවෙන් නිකෙලෙස් විහාරයේ භික්ෂූන් අතරෙහිද, දක්ෂිණාවර්ත භික්ෂුන් අතරින් ද සුභූති තෙරුන් වහන්සේ අග්ර වන්නේ යැයි අග්රස්ථානයෙහි පිහිට වූ සේක"}
{"text": "මේ ගැන කාටවත් කියන්නෑ කියලා අපි දිවි හිමියෙන් පොරොන්දු උනා. මේ ගැන කටේ කෙල බින්දුවක් හරි හලන එකීගේ ඇඟේ හොරි දාලා කසලා මැරෙන්න ඕන කියලා අපි ශාප කරා.. ඒත් ගෑනු ගතිය කියන්නේ මේකට නේ. අනේ මං මේ තියන්න යන කතාව මේ කතාවට සම්බන්ධ කිසිම ජීවියෙක්ගේ ඇස නොගැටේවා… මේ රහස එළි කල සැනින් මගේ ඇඟේ හොරි දාන්න ගනීවි ඉහි ඉහි.. ඒත් මට බෑ මේ රහස තවත් හංගන් ඉන්න…….\nඔන්න එහෙනම් මං කිව්වා\nබ්ගොගී අවසානෙට ගිය ඉස්කෝලේ තිබුන ගැහැනු නේවාසිකා ගාරයක්.. මේක හරිම චාම් සරළ නේවාසිකාගාරයක්.. බ්ලොගීගේ ඉගෙනීමේ උනන්දුවයි නිදා ගැනීමට ඇති අකමැත්තයි බොහොම ඉහල මට්ටමක තිබුන නිසා බ්ලොගී පවුලේ වැඩි හිටියෝ තීරණය කලා බ්ලොගියව මේ නේවාසිකාගාරෙ කොටු කරන්න.. ඉතින් කාලයක් එක්ක බ්ලොගියට නේවාසිකාගාරය හුරු උනා බ්ලොගීගෙම ඩයල් ටිකක් සැට් උනාට පස්සේ. එකම අවුල උදේ 5ට නැඟිටලා පාඩම් කරන සීන එක තමා. ඉතින් මේ නේවාසිකාගාරේ ගැන කියනවා නම් තව පෝස්ට් ගනනාවක් ලියත හැකියි.. ඉතින් ඒ වැඩේ කල්දාලා කියන්න ගිය කතාව කියලා ඉන්නම් කෝ..\nමේ නේවාසිකාගාරේ ඉන්නවා උයන පිහන වැඩ වලට අම්මණ්ඩිලා දෙන්නෙක්.. ඒ දෙන්න මතක් වෙද්දි අදටත් බ්ලොගියගේ ඇඟේ මාළු නටනවා. හොස්ටල් එකේ ඉස්සර හිටපු පාලිකාව ගැන කේලම් කියලා මේ දෙන්නා එයාව එළවගෙන කොහොම හරි. මොකාද නැති වලේ මොකද පණ්ඩිතයාලු වගේ පාලිකාවක් නැති හොස්ටල් එකේ මේ දෙන්න තමා මැඩම් ලා උනේ.. ඒකත් අවුලක් නෑ කියමු කෝ. මේ දෙන්නට තවත් කැත පුරුද්දක් තිබුනා. ඒ තමා හොරකම් කිරිම. ළමයි නැති වෙලාවට දෙන්න හොස්ටල් එකට ඇවිත් බඩු හාරවුස්සලා ඔය අහිංසක කෙල්ලෝ ටික තමන්ට කියලා ගෙනත් තියං ඉන්න කිරිපිටි සීනි විතරක් නෙමේ බිස්කට් ටිකත් හොරකං කරන්න තරම් මේ දෙන්නා පුරුදු වෙලා වෙලයි හිටියේ..\nගෙදරින් ඇවිත් ගිය දවසකට අතේ මිටේ ගුලි කරලා යන සල්ලි කීය කීය හරි එකතු කරලා බ්ලොගී ඇන්ඩ් ගැන්සිය කඩේට යන වෙලාවක අයිස් ක්රීම් ලීටරයක් ගෙනත් හොස්ටල් එකේ ඉන්න පොඩි උන් ටිකත් එක්ක බෙදාගෙන කන්න පුරුදු වෙලා හිටියා. ඉතින් මේ වගේ වෙලාවකදි අයිස් ක්රීම් ඉතුරු උනොත් ඒක හොස්ටල් එකේ ෆ්රීජ් එකෙන් තියලා පස්සේ ආයේ බෙදා ගෙන කනවා. ඉතින් ඔය වගේ දවසකදි ඉස්කෝලෙ ඇරලා ඇවිත් බත් කන්දකටත් වග කියලා අයිස්ක්රිම් කන්න ලෑස්තිවෙලා ඒක ගේන්න බ්ලොගී ඇන්ඩ් ගැන්සියේම කෙනෙක් යැව්වා වැඩේට. අයිස්ක්රීම් බාජනේ ඇරපු ගමන් බ්ලොගීට තේරුනා කලින් දවසේ කාලා ඉතුරු උන ප්රමාණයට වඩා දැන් තියෙන ගාන අඩුයි කියලා..\nළමයි නම් කවදා වත් ඔය වගේ කැත වැඩ නොකරන නිසාම බ්ලොගී ගැන්සියේ තව දෙන්නෙක් එක්ක ගියා කුස්සියට පොඩි සර්ච් එකක් දාන්න.. මේ වගේ වැඩ කරන්න ගියාම බ්ලොගිත් එයාගේ වීරයා ෂර්ලොක් හෝම්ස් වගේ තමා ඉතින්… ඒ ගියාම කුස්සියේ අක්කලා එයාලගෙ කාමරේට වෙලා ලී කොට ඉරනවා… සෙරප්පු ගලවලා බ්ලොගි ඇන්ඩ් ගැන්සිය හොර පූසියෝ වගේ කුස්සියේ එහා මෙහා ගියා හෝඩුවාවක් ලැබෙනකල්….\nකුස්සියේ අක්කලා වැඩ කරන මේසේ උඩ මොනාහරි දියරයක් තිබුන භාජනයකින් ඇතිවෙච්ච රවුම් සළකුනක් තිබුනා.. ඒ ළඟම ලා කොලපාටට දියර බින්දු කීපයක් හැලිලා.. කකුලේ ඇඟිලි වලින් ඉස්සිලා එතනට ගිය බ්ලොගී අතේ තිබුන අයිස්ක්රීම් භාජනේ ඒ පැල්ලම උඩින් තිබ්බා.. හ්ම් අකුරටම ගැලපෙනවා.. එතන තිබුන ඒ දියරය ඇඟිල්ලට අරන් ඉවකරා බ්ලොගී… හ්ම් වැනිලා අයිස්ක්රීම් සුවඳම තමයි.. බ්ලොගීලාගේ අයිස්ක්රීම් එකෙන් කාලකට වැඩිය වගකියපු උයන අම්මණ්ඩිලා දෙන්නා දැන් හොඳට ගොරව ගොරව සැප නින්දක.. කොහොමත් ඒ දෙන්නව අරහං බ්ලොගිට මේ කරලා තියෙන කැත වැඩේ නිසා තවත් තරහයි…\nකෙල්ලනේ වරෙල්ලා.. අපේ අයිස්ක්රීම් ටික හොරෙන් කාපු මේ බැරල් අම්මණ්ඩිලාට හොඳ පාඩමක් උගන්නමු…..\nබ්ලොගී ගැන්සියේ සාමාජිකයෝ පෙරටු කරගෙන ගැන්සියේ රහස් පොට් එකට ගෑටුවේ මේ දෙන්නට හොඳ පාඩමක් උගන්නලා මිස පස්ස නොබලමී කියන දැඩි අධිෂ්ඨානයෙන්…!!!\nබැරල් අම්මණ්ඩිලාට ඉගැන්වූ පාඩම සමඟ කමිං සූන්…….!"}
{"text": "තරුණී අපෙන් ඔබට\nජනප්රියම කාන්තා පුවත්පත වන තරුණී පුවත්පත ලෝකයට ගෙනහැර දක්වන මනාලියන් දැක්මයි මේ. ඔබ මනාලියක් වන ජීවිතයේ සොඳුරුම අවස්ථාව අර්ථවත් කිරීම අපේ ප්රාර්ථනයයි. ඔබට සුබ මංගලම්!\nවිශේෂාංග\n-\nමනාලියන් සිහින මැඳුරට කැන්දන සෆ්නා\nසෆ්නා කාදර් ඇය රූපලාවණ්ය කේෂේත්රයේ ජනප්රියතම රූපලාවණ්ය ශිල්පිනියක්. ඒ වගේම රූපලාවණ්ය කේෂේත්රයට මහත්වූ මෙහෙවරක් කරන්නට නිරතුරුවම ඇප කැප වන ශිල්පිනියක්. මනාලියක් තම සිහින මැඳුරට කැන්දන්නට සෆ්නා මේ දිනවල සූදානම් වන…තවදුරටත් කියවන්න...\n-\nසුන්දර රුවකට . . .\nසුන්දර රුවකට විලුඹේ සම පැලීමට ලක්වෙන්නේ මැරුණු සම නිසි ලෙස ඉවත් නොවන නිසයි. ඔබේ මුහුණ වියපත් වෙන්න මත්තෙන් දෑත් දෙපා වලින් වියපත් පෙනුමක් දිස්විය හැකි බව ඔබ දන්නවාද?තවදුරටත් කියවන්න...\n-\nවිලාසිතාවෙන් ඔබ්බට වටිනාකමක් ඔබට ඇත\nකෙනෙකුගේ පළමු දැක්ම එම තැනැත්තා පිළිබඳව යම් තරමක හඳුනාගැනීමකට ප්රමාණවත් වෙනවා. මේ පළමු දැක්මමයි බොහෝ විට ඔහු / ඇය පිළිබඳ දිගු කාලීන මතකයන්ට හේතුවෙන්නේ.තවදුරටත් කියවන්න...\n-\nකොයිතරම් පංති වලට ගිහිල්ලා තිබුණත් සාරි හැට්ටය හරියට මහගන්න බැහැ\nකොයිතරම් පංති වලට ගිහිල්ලා තිබුණත් සාරි හැට්ටය හරියට මහගන්න බැරි අයට ඔබ හඳුන්වා දෙන අලුත් ක්රමය කුමක්ද ?තවදුරටත් කියවන්න...\n-\nDream Pro සම පැහැපත් කරන අංක එකේ ෆේෂල් එකක්\nමුහුණේ සම පැහැපත්ව නිරෝගිමත්ව තබා ගන්නට අනිවාර්යයෙන්ම ෆේෂල් සත්කාරයක් අවශ්යයි. එහෙත් මෙහිදී අපේ සමට ගැළපෙන සැබෑවටම සම පැහැපත් කරන ෆේෂල් එකක් ගැන අපට සිතන්නට වෙනවා.තවදුරටත් කියවන්න..."}
{"text": "රටේ පවතින තත්වය තමන්ගේ ආරක්ෂවට තර්ජනයක් බව පවසමින් රජයේ සහ විපක්ෂයේ මන්ත්රීවරුන් 100කට වඩා වැඩි පිරිසක් අමතර ආරක්ෂාවක් ඉල්ලා ඇති බව ජේෂ්ඨ පොලිස් නිළධාරියෙකු ප්රකාශ කරයි.\nඒ අතර ඔවුන් පවසා සිටින්නෙ ඔවුන්ගේ පවුලේ සමාජිකයන්ටද ආරක්ෂාව ලබා දෙන ලෙසයි.\nදැනටමත් මේ ඉල්ලීම් අතරින් ඇතැම් ඉල්ලීම් අනුමත කර ඇති අතර අතිරේක පොලිස් භටයින් සහ වාහන ඔවුන්ට ලබා දි තිබෙනවා."}
{"text": "ප්රතිත්රස්ත පනත යනුවෙන් හැඳින්වෙන, ත්රස්තවාදය වැළැක්වීමේ නව පනත් කෙටුම්පත ගැන ඇවිළෙමින් යන විවාදයක් මේ දිනවල දකින්නට තිබේ. ප්රතිත්රස්ත පනත ගෙනඑන්නට හදන්නේ, 1979 නීතිගත වුණු 1079 අංක 48 දරන ත්රස්තවාදය වැළැක්විමේ (තාවකාලික විධිවිධාන* පනත ඉවත් කරමින්, අලූතෙන් නීතිගත කරන්නටය. ජිනීවාහි මානව හිමිකම් කවුන්සිලයේ 30/1 යෝජනාවේ එකඟතාවලද ත්රස්තවාදය වැළැක්වීමේ පනත ඉවත් කර වෙනත් පනතක් අලූතෙන් සම්මත කරගන්නා බවට එකඟතාවක් තිබේ.\nප්රතිත්රස්ත පනත ගැන තිබෙන සිත්ගන්නාසුලූ විවාදයේ යෙදී සිටින එක් පාර්ශ්වයක ස්ථාවරය වන්නේ ප්රතිත්රස්ත පනතක් කිසිසේත් අවශ්ය නොවන බවයි. එනම් ඒ පනත සම්පූර්ණයෙන්ම හකුළා ගත යුතු බවයි. ත්රස්තවාදය වැළැක්වීමේ 1979 පනතද ඉවත් කළ යුතු බව ඔවුන්ගේ ස්ථාවරයයි. අනෙක් පාර්ශ්වයේ අදහස වන්නේ, ප්රතිත්රස්ත පනතේ මිනිස් අයිතිවාසිකම්වලට එරෙහි භයානක ප්රතිපාදන තිබෙන බැවින් ඒවා ඉවත් කොට සම්මත කර ගතයුතු බවයි.\nපළමුවැනි පාර්ශ්වය, දෙවැනි පාර්ශ්වය ගර්හාවට ලක්කරන්නේ, මේ තරම් දරදඬු නීතියක් සුමට කරන්නට තැත්කරන්නන් පිරිසක් හැටියටය.\nඑහෙත්, මේ විවාදයේ ජනප්රිය තලයේදී නොසලකා හැරෙන වැදගත් කාරණා කිහිපයක් තිබේ.\nඑකක්, 1979/48 දරන ත්රස්තවාදය වැළැක්වීමේ පනත දැනටමත් ක්රියාත්මක වෙමින් පවතින බවය. එය ඉතාම බිහිසුණු නීතියකි. ඒ ගැන අත්දැකීම් අපි ඕනෑතරම් විඳ ඇත්තෙමු. එහෙත්, විවිධ භයානක ප්රතිපාදන තිබියා වුවත්, ප්රතිත්රස්ත පනත, පෙර එකට වඩා නරක අඩු නීතියකි. එහි ඇති භයානක ප්රතිපාදනවලට අභියෝග කර ඒවා දුර්වල හෝ ඉවත් කළහොත් තත්ත්වය යහපත් වනු ඇත. අප පිළිගත යුතු යථාර්ථය වන්නේ, අලූත් නීතියක් නොපනවා පවතින ත්රස්තවාදය වැළැක්වීමේ පනත ඉවත් කිරීමට කිසිම දේශපාලන පක්ෂයක් කැමති නොවන බවයි. ඒ නිසා ත්රස්තවාදය වැළැක්විමේ පනතකින් තොර ලංකාවක් තවත් දශක කිහිපයකට මෙහා නම් නොතැනෙනු ඇත.\nජිනීවාවලට පෙනෙන්නට අලූත් පනතක් ගෙනාවත්, දැනටත් පවතින පනත එසේම පවතිනවාට අපේ හැම දේශපාලන පක්ෂයක්ම, මහින්ද රාජපක්ෂ, රනිල් වික්රමසිංහ මෙන්ම කැමතිය. ඉතින්, අලූත් පනත සම්පූර්ණයෙන්ම එපායැයි හඬනැගීම වූකලි, එය අතහැර, පරන පනත එහෙම්මම තිබෙන්නට ඉඩ හැරීම විනා අන් යමක් නොවේ.\nඒ නිසා විවාදයට සහභාගිවන්නන් තේරුම් ගත යුතු තිත්ත ඇත්ත නම්, ඉතාම ප්රගතිශීලීයැයි පෙනෙන දැඩි ස්ථාවරවල සිටීමෙන් අප සේවය කරන්නේ, අලූත් පනතක් නොගෙනැවිත් පවතින පනතම තවදුරටත් තියාගෙන සිටීමේ ප්රයත්නයට බවය. ඒ නිසා, අලූත් පනත වඩාත් පිරිසිදු කර ගැනීමට දායක වී එය සම්මත කර, පරණ කැළෑ නීතිය ඉවත්කර ගැනිම නුවණක්කාර නොවේද?\nඅරුණ ජයවර්ධන"}
{"text": "(කොළඹ, ලංකාපුවත්) – පාසල් සමූපකාර සමිති සඳහා සමූපකාර අලෙවිසැල් (CO-OP Shop)පිහිටුවීම සඳහා උපකරණ හා මූල්ය ආධාර පිරිනැමීමේ උත්සවය අද (26) කර්මාන්ත හා වාණිජ කටයුතු, දිගුකාලීන අවතැන් වූ පුද්ගලයන් නැවත පදිංචි කිරීම සහ සමූපකාර සංවර්ධන අමාත්ය රිෂාඩ් බදියුදීන් මහතාගේ ප්රදානත්වයෙන් පැවැත්විණි.\nඒ කොළඹ වෝක්ෂෝල් වීදීය කර්මාන්ත හා වාණිජ කටයුතු අමාත්යාංශ ශ්රවණාගාරයේදී ය.\n“නැණ ශක්ති“ ලෙස නම් කර තිබූ මෙම ව්යාපෘතිය යටතේ පාසලකට රුපියල් ලක්ෂ පහක මුදලක් පිරිනැමේ. මෙම උත්සවය සඳහා දිවයිනේ විවිධ ප්රදේශ නියෝජනය කරමින් පාසල් සමුපකාර සමිතීන්හි ක්රියාකාරී සිසු සිසුවියන් හා එම විද්යාලවල විදුහල්පතිවරුන්, ගුරුභවතුන් ඇතුළු පිරිසක් සහභාගී වූහ.\nසමූපකාර සංවර්ධන දෙපාර්තමේන්තුව මෙම වැඩසටහන සංවිධානය කර තිබුණු අතර මෙම උත්සව අවස්ථාවට කර්මාන්ත හා වාණිජ කටයුතු, දිගුකාලීන අවතැන් වූ පුද්ගලයන් නැවත පදිංචි කිරීම සහ සමූපකාර සංවර්ධන අමාත්යාංශයේ ලේකම් කේ.ඩී.රංජිත් අශෝක, සමූපකාර කොමසාරිස් එස්.එල්. නසීර්, සමූපකාර නායකයින්, සාමාජිකයින් ඇතුළු පිරිසක් සහභාගී විය."}
{"text": "මේක මගේ පලවෙනි සබ් එක .ඉතින් ගොඩක් අඩුපාඩු වැරදි ඇති . ඒ වැරදි වලට සමාව ඉල්ලන ගමන් චිත්රපටය දිහාට හැරෙන්නම්. මේක කැනඩාවේ නිශ්පාදිත එකක්. Sci-fi ගනයට අයත්වන මෙය Imdb දර්ශකය 5.1 ක අගයක් ලබාගෙන තිබෙනවා. මෙම චිත්රපටය අධ්යක්ෂණය කර ඇත්තේ Mauro Borrelli විසිනි. මෙහි Laura Bilgeri විසින් ඇනීගේ චරිතයද R J Mitte ,Jedidian Goodacre, Niko Pepaj යන අය පිලිවෙලින් බ්රැන්ඩන් ,චාලි හා රොබ් යන චරිත වලට පනපොවයි.\nචාලි,බ්රැන්ඩන්,රොබ් යන තිදෙනා රොබ් ගේ පෙම්වතිය සහ ඇයගේ යෙහෙලියක් වන ඇනී සමඟ සති අන්තයන් ගත කිරීමට යයි. එම ගමනේ පලමු දවසේම ඔවුන්ට ඉතාමත් අද්භූත සිදුවීම් මාලාවකට මුහුනදීමට සිදුවනවේ. මෙම සිද්ධිය වටා ගෙතෙන චිත්රපටය පැයයි මිනිත්තු තිහක් ධාවනය වේ.\nචිත්රපටය ගැනනම් මුකුත් වැඩිය කියන්න යන්නෑ ඒත් සුපිරි චිත්රපටයක් කියලනම් කියන්න ඕන. ඔයාලත් චිත්රපටය බලලා සබ් එකේ වැරදි අඩුපාඩු ගැනත් සඳහනක් කරලා යන්න. ඒක මම මින් ඉදිරියටත් සබ් කරොත් උදව්වක් වේවි. සබ් එක මෙලෝ රහක් නැත්තම් ඒකත් කියලම යන්න\nDue to copyright issues, we do not provide any torrent links.\nThe.Recall.2017.LIMITED.720p.BluRay.x264-CADAVER\nමෙම ලබා දී ඇති උපසිරසි BR පිටපත් සඳහා අදාළ වේ.\nSubtitle Contributor Rank\nNEW MEMBER\nJOINING DATE – 2017-09-02\nSUBMAKER RATING BY ADMINS\nඉහත තරු මගින් පෙන්නුම් කෙරෙන්නේ උපසිරසිකරුවා මෙම උපසිරැසිය ඔබ වෙත ගෙන ඒම සඳහා දැක්වූ කාර්යක්ෂමතාව මත ඇඩ්මින් මඩුල්ල ලබාදෙන ඇගයුම් මට්ටමයි. උපසිරැසියේ ගුණාත්මක බාවය උපසිරැසි නරඹන ඔබට මෙම ලිපියේ ඉහල ඇති ස්ථානයෙන් ඇගයුම් මට්ටම ලබාදිය හැක. මෙම නිර්ණායක දෙක මත මෙම උපසිරසි කරුවා හට ඉදිරි ජනප්රිය චිත්රපට සඳහා උපසිරසි සකස්කිරීමට අවස්ථාව හිමි වනු ඇත. මෙය වඩාත් ගුණාත්මක ලෙස උපසිරසි සකස් කිරීම සඳහාත් ඔබට වඩාත් හොඳ තත්වයේ උපසිරසි ඉතා ඉක්මනින් ලබාදීමටත් අප ගන්නා ලද තවත් එක උත්සාහයක ප්රතිපලයකි."}
{"text": "In this week’s Ravaya column (in Sinhala), published in the issue dated 11 January 2015, I offer an initial analysis of media-based political campaign communications during the run-up to Sri Lanka’s 7th Presidential Election on 8 January 2015. The column was written on 5 January, as physical campaigning (meetings and outdoor promotion) came to an end. The Ravaya issue carrying this hit the newsstands on election day.\nIn this, I pay particular attention to the use of social media by political parties as well as independent citizens and civil society groups. I also discuss the missed opportunity of holding a televised live debate between the two main candidates – to which opposition’s common candidate Maithripala Sirisena agreed, but was declined by incumbent president Mahinda Rajapaksa.\nSee also my recent other columns on elections, digital democracy and social media:\nමා මේ කොලම ලියන්නේ 2015 ජනාධිපතිවරණයට තෙදිනකට පෙරයි. මෙය මුද්රණයෙන් පිට වන විට ජනාධිපතිවරණ ප්රතිඵල ලැබෙමින් පවතිනු ඇති. පක්ෂ දේශපාලනයෙන් ඔබ්බට ගිය දේශපාලන සංවාද ඉතා අවශ්ය මොහොතක් ඉක්බිති එළැඹෙනවා. එයට දායක වෙමින්, ගෙවී ගිය සති කිහිපයේ ජනාධිපතිවරණය වටා සිදු වූ සන්නිවේදන ක්රියාදාමයන් ගැන මුල් අදියරේ විග්රහයක් අපට දැන් කළ හැකියි.\nජනාධිපතිවරණ සන්නිවේදනයේ යෙදුණේ මැතිවරණ කොමසාරිස්වරයා, අපේක්ෂකයන් 19 දෙනා හා ඔවුන්ගේ අනුගාමිකයන් පමණක් නොවෙයි. දේශපාලන උනන්දුව ඇති විද්වතුන්, කලාකරුවන් හා සෙසු පුරවැසියන් ද වැඩිපුර කාලය ගත කළේ මේ ගැන කතාබහ කරන්නයි. මේ සා දැඩි උනන්දුවක් මා අවසන් වරට දුටුවේ 1994දී.\nවිවිධ කෝණ හා මානවලින් විග්රහ කළ හැකි මේ සංසිද්ධිය මා විමසන්නේ නව සන්නිවේදන මාධ්යයන් හා නව මාධ්ය කෙසේ යොදා ගත්තා ද යන්න සෙවීමටයි. අර්ධ වැඩවසම් මානසිකත්වයක තවමත් කොටු වී සිටින ලක් සමාජය නූතනත්වය වැළඳ ගන්නට දෙගිඩියාවකින් පසු වන සැටිත් ඒ හරහා අපට දැකිය හැකියි.\nඑසේම මේ තරම් සන්නිවේදන මාධ්ය තිබියදීත් රටේ ජනමතය හරිහැටි හඳුනා ගැනීම හා කියැවීම කෙතරම් අසීරුද යන්නත් අපට පෙනී යනවා.\nසමහරුන් තර්ක කරන්නේ මෙවර අධිතාක්ෂන මැතිවරණ ප්රචාරක කැම්පේන් තිබූ බවයි. යෝධ ටෙලිවිෂන් තිර ජනාකීර්න හන්දිවල තැබූ පමණින් හෝ ඉන්ටර්නෙට් හරහා ඉවක් බවක් නැතිව කැම්පේන් පණිවුඩ බෙදා හැරිය පමණින් ඩිජිටල් ප්රජාතන්ත්රවාදය මෙරටට ළඟා වන්නේ නැහැ.\nප්රධාන අපේක්ෂකයන් දෙදෙනාගේම ප්රචාරණ වැඩ සියුම්ව පිරික්සා බලන විට පෙනී ගියේ නව සන්නිවේදන තාක්ෂනයන් හරහා ද ඔවුන් තවමත් අනුගමනය කළේ එක දිශාවකට – එනම් කැම්පේන්කරුවන් වෙතින් මහජනයාට – ගලා ගිය පරණ තාලේ සන්නිවේදන ආකෘතියක් බවයි (one-way communications model).\nඇති තරම් සංවාද කිරීමට සමාජ මාධ්යවල මනා විභවයක් තිබුනත් එයට අවශය දැක්ම දෙපිලටම තිබුනේ නැහැ. මේ නිසා වෙබ් සරන මිලියන් හතරක පමණ ලක් ජනයා තම තමන් අතර කළ දේශපාලන සංවාදවලට අපේක්ෂකයන් හෝ ඔවුන්ගේ කැම්පේන් නිල වශයෙන් සම්බන්ධ වූයේ සීමිතවයි. නව දේශපාලන සන්නිවේදනයක් බිහි කිරීමේ අගනා අවස්ථාව දෙපිලම අත හැරියා.\nඑහෙත් සාපේක්ෂව පොදු විපක්ෂය නව මාධ්ය හරහා වඩාත් පුරවැසියන් සමග කථාබහ කළා යයි කිව හැකියි. රජයේ මාධ්ය ඔවුනට නොතිබි පසුබිම තුළ ඔවුනට මේ විකල්ප හැකි තරම් යොදා ගන්නට සිදු වූවා.\nනවීන සන්නිවේදන තාක්ෂණයන් සූක්ෂම හා අවස්ථානුරූපී ලෙස භාවිත කළ තවත් පිරිසක් ද සිටියා. ඔවුන් ඍජුව දේශපාලන පක්ෂයකට හෝ පක්ෂයක් මුදල් ගෙවා සේවය ලබා ගත් දැන්වීම් ආයතනයකට හෝ අයත් නොවූ, එහෙත් දේශපාලනය හා යහපාලනය ගැන දැඩි උනන්දුවක් ඇති අයයි.\nඔවුන් තනි ගොඩකට වර්ග කරන්නත් අමාරුයි. විශේෂයෙන් ෆේස්බුක්, ට්විටර් (Twitter) හා යූටියුබ් (YouTube) ආදී සමාජ මාධ්ය ජාල හරහා දේශපාලන දෙපිලම විචාරයට හා අභියෝගයට ලක් කැරෙන කෙටි, ව්යක්ත හා ඇතැම් විට හාස්යජනක නිර්මාණ ඔවුන් මුදා හැරියා.\nපක්ෂ මාරු කරන දේශපාලකයන්ගේ එදා-මෙදා කතා, පාලක පක්ෂයේ හා විපක්ෂයේ කයිවාරුව හා කෙරුවාව අතර පරතරය, මේ කවුරුත් රැවටීමට තැත් කරන අහිංසක ඡන්දදායකයාගේ සිහින හා අපේක්ෂා, අන්තවාදයට එරෙහිව කැරෙන සමාජ ප්රතිරෝධය ආදිය මේ නිර්මාණවලට නිමිති වුවා.\nඒවා අකුරින්, රූපයෙන් හෝ වීඩියෝවලින් සමන්විත වූ අතර අධි වියදම් දරා වෘත්තීය මට්ටමෙන් නිපදවන කැම්පේන් දැන්වීම් බොහොමයකට වඩා මේ පුරවැසි නිර්මාණ සාර්ථක වූ බව මගේ වැටහීමයි.\nමෙයින් බොහොමයක නිර්මාණකරුවා කවුදැයි සොයා ගන්නත් අපහසුයි. ඒ තරමට ශීඝ්රයෙන් හා උද්ේයාගයෙන් මේවා සමාජ මාධ්ය හා ජංගම දුරකතන හරහා බෙදා ගත් (share කළ) බැවින්. මේවා පොදුවේ හඳුන්වන්නේ වෙබ් මීම් (web memes) නමින්.\nමෙරට වෙබ් මීම් උපසංස්කෘතිය ජනාධිපතිවරණය වකවානුවේ කඩඉමක් පසු කොට නව මානයකට පිවිසියා. වෘත්තීය දැන්වීම් සමාගම් හා කැම්පේන් හසුරුවන්නෝ සමහරක් මේ ස්වේච්ඡා පුරවැසි නිර්මාණ කොපි කරන්නට හා ඒවා සමග තරග කරන්න තැත් කරනු පෙනී ගියා. මේ ප්රවණතා ඉදිරි මැතිවරණවල වඩාත් ප්රබලව පැන නගිනු ඇති.\nපුරවැසි බලය වැනි මෑතදී බිහි වූ සිවිල් සංවිධාන හා ක්රියාකාරිකයන් ද මේ නව මීම් රැල්ල මනා සේ හසුරුවනු මා දුටුවා. මෙවර මැතිවරණයේ ඉතා පුළුල්ව ප්රතිරාවය වූ වැකියක් වූයේ ‘යටත්වැසියන් නොවී පුරවැසියන් වෙමු’ යන්නයි. මෙරට තත්කාලීන දේශපාලන හා රාජ්ය පාලන යථාර්ථයේ ගරා වැටීම කෙටියෙන් හා මැනවින් හසු කර ගත් මෙය ද මීම් එකක් ලෙස හැඳින්විය හැකියි.\nතවත් පුරවැසි මාධ්යකාරියක විසින් මුදා හැරිය වැකියක් මෙසේයි. ‘උපන් දා සිට කරපු පව් නැත වරක් පැන්නොත් මල්ලියේ!’ පක්ෂ මාරු කිරීමේ ශීඝ්රතාව වැඩි වෙද්දී සංසරණයට ආ මෙය ද ඉක්මනින් සයිබර් අවකාශය පුරා පැතිර ගියා.\nකාටූන් චිත්ර හැකියාව එතරම් නැතත් හොඳ හාසජ්යනක අදහස් මීම් රූප ලෙස බිහි වී අප කුල්මත් කළා.\nමෙරට දේශපාලන සන්නිවේදන ඉතිහාසයේ ප්රථම වතාවට නාමික හෝ නිර්නාමික සාමාන්ය පුරවැසියන්ට නිර්මාණශීලී ලෙස දේශපාලන සිදුවීම් ගැන පොදු අවකාශයේ ඉක්මන් ප්රතිචාර දැක්වීමට හැකිව තිබෙනවා.\nදේශපාලන නායකයන් හා කැම්පේන්කරුවන් කියන දෙය ඡන්දදායක මහජනතාව වැඳ ගෙන ඔහේ අසා සිටි කාලය ඉවරයි. දැන් මතුව එන්නේ අප කාටත් සංවාද විසංවාද හා තර්ක කළ හැකි නව සන්නිවේදන යථාර්ථයක්.\nරටේ ජනගහනයෙන් 25%ක් පමණ ඉන්ටර්නෙට් භාවිත කරන අතර වැඩිහිටියන් අතිබහුතරයක් අත ජංගම දුරකතන තිබෙන අද දවසේ මෙබඳු සන්නිවේදනවලින් ජනමතයට ඇති වන බලපෑම සුළුපටු නොවේ. එහෙත් අපේ දේශපාලන පක්ෂ හෝ සරසවි මාධ්ය පර්යේෂකයන් මේ නව යථාර්ථය තවම තේරුම් ගෙන නැහැ.\nබ්ලොග් රචක හා දේශපාලන විචාරක අජිත් පැරකුම් ජයසිංහ 2015 ජනවාරි 4 වැනිදා ලියූ පරිදි: “මෙම ස්වේච්ඡා මාධ්ය බලකාය සමාජ මාධ්ය අවකාශය ආක්රමණය කළහ. අන් කිසිදු මැතිවරණයකට වඩා මෙම ජනාධිපතිවරණයේදී සමාජ මාධ්ය දැවැන්ත භූමිකාවක් රඟ දැක්වූයේය. අද වන විට තරුණ පරපුරෙන් 80% පරිගණක සාක්ෂරතාව සහිත අය වන අතර ජංගම දුරකථනය එදිනෙදා අත්යවශ්ය මෙවලමක් වි තිබේ. මේ අය අතර සමාජ ජාල අතිශය ජනප්රිය යග ඔවුන්ට එහි බලපෑම දැඩිව දැනිණි. ඔවුන් හරහා පණිවුඩ ගම් නියම් ගම් දක්වා පැතිරිණි.”\nඅජිත් හා මා වැන්නවුන් මේ නව අවකාශයන්ට වඩාත් සමීප නිසා ඒවා අධිතක්සේරු කරනවා යැයි යමකු තර්ක කළ හැකියි. ෆේස්බුක් ජාලයට සමහරුන් නිගරුවට මෙන් යොදන ‘බුකිය’ වචනය භාවිත කරමින් මෙවන් අයකු මෑත දිනෙක කීවේ ‘බුකියේ මතය නොවෙයි බහුතරයක් ලක් සමාජයේ මතය’ යනුවෙන්.\nමැතිවරණ ප්රතිඵල හරහා මෙහි යථාර්ථය පෙනී යනු ඇති. එහෙත් මිලියන් හතරක් පමණ ලාංකිකයන් සැරිසරන වෙබ් අවකාශය හා මිලියන් 15ක් දෙනා ඇති ජංගම දුරකතන නොතකා ජනමතය විමර්ශනය කිරීම ද නුවණට හුරු නැහැ. (ස්මාට් ෆෝන් මිලියන 3ක් පමණ මෙරට ඇතැ’යි අනුමාන කරන අතර ඒ හැම එකකින්ම ඉන්ටර්නෙට් සබඳතා ලද හැකියි. බහුමාධ්ය රූප ඵඵී හුවමාරු කර ගන්නටත් පුළුවන්.)\nමෙරට දේශපාලන පක්ෂ තවමත් යල්පැන ගිය සන්නිවේදන මානසිකත්වයක සිටින බව තහවුරු කළ තවත් එක් අවස්ථාවක් වූයේ ප්රධාන ජනාධිපති අපේක්ෂකයන් දෙදෙනා අතර නොකෙරුණු සජීව ටෙලිවිෂන් විවාදයයි.\n2013 නොවැම්බර් 24දා මගේ කොලම අවසන් කරමින් මා මෙසේ කීවා: “අමෙරිකාවේ මෙන් කෙදිනක හෝ අපේ රටේත් ජනාධිපති අපේක්ෂකයන් අතර ටෙලිවිෂන් විවාද පැවැත්වෙනු ඇතිදැයි ජ්යෙෂ්ඨ මාධ්යවේදී එඞ්වින් ආරියදාසයන්ගෙන් මා විමසුවා. ඔහු කීවේ එබදු විවාද හරිහැටි පැවැත්වීමට නම් අපක්ෂපාතී පෞරුෂයක් ඇති ටෙලිවිෂන් මාධ්යකරුවන් හා නිර්භය හිමිකරුවන් සිටීම අත්යවශ්ය බවයි. නැතිනම් එක් පාර්ශවයක හෝ අනෙක් පාර්ශවයේ බලපෑම්වලට නතු විය හැකියි. මෙබදු ස්වාධීනත්වයක් ළගදී මෙරට බලාපොරොත්තු විය නොහැකි බව ආරියදාසයන්ගේ මතයයි.”\n2014 දෙසැම්බර් 13දා මගේ ට්විටර් සමාජ මාධ්ය ගිණුම @NalakaG හරහා මා මේ ප්රශ්නය මතු කළා: “ජාත්යන්තර ස්වරූපයේ සජීව ටෙලිවිෂන් විවාදයකට අපේක්ෂකයන් දෙදෙනා කැඳවන්නට දැන්වත් ශ්රී ලංකාව සූදානම්ද? එසේ නම් කුමන නාලිකාවද?”\nමෙයට ට්විටර් හරහා නොසිතූ තරම් දුසිම් ගණනාවක මහජන ප්රතිචාර ලැබුණා. එයින් බහුතරයක් දෙනා මෙබන්දක් කළොත් හොඳ බව පිළිගත්ත ද එයට සරිලන නාලිකාවක් හෝ අපක්ෂපාතව එය මෙහෙයවිය හැකි චරිතයක් හමු වේදැ’යි ප්රශ්න කළා.\nමුළුමනින් අපක්ෂපාතී මාධ්ය නාලිකා ලොව කිසි තැනෙක නැති බවත්, අවශ්ය වන්නේ ප්රධාන අපේක්ෂකයන් දෙදෙනාගේ ප්රවර්ධන ව්යාපාර (කැම්පේන්)වලට පිළිගත හැකි පොදු රාමුවකට එකඟ වී එය ක්රියාත්මක කිරීම බවත් මා කියා සිටියා.\nවිවාදය ටෙලිවිෂන් නාලිකා සියල්ලේ එකවර විකාශය කිරීම, රූපවාහිනී නාලිකාව හා ප්රධාන පෙළේ පෞද්ගලික නාලිකා එකක හෝ දෙකක සම සහභාගිත්වයෙන් විවාදය සිදු කිරීම ආදී විකල්ප යෝජනා වුණා.\nසමාජ මාධ්ය සංවාදවල අපූරුව නම් එකිනෙකා නොහඳුනන උද්යෝගිමත් පිරිසක් මෙබඳු කාලීන හා වැදගත් මාතෘකාවක් ගැන විවෘතව හා සංවරව මත දැක්වීමයි. මේ සයිබර් සංවාදයේ යම් තැනෙක මෙබඳු විවාදයක් මෙහෙයවීමට පරිණත මාධ්ය බරිත සිටීදැ’යි එක් තරුණ පුරවැසි මාධ්යවේදියකු (ගිහාන් ප්රනාන්දු) අභියෝගාත්මකව මගෙන් ප්රශ්න කළා.\nකිසිදු ටෙලිවිෂන් නාලිකාවක දැනට සක්රීය සේවයේ නියුතු නිවේදකයන් හෝ තීරකයන් හෝ නොසලකා මේ අසාමාන්ය කටයුත්තට ගාම්භීර, කෘතහස්ත හා දේශපාලනිකව පක්ෂග්රාහී නැතැ’යි පෙනෙ අයකු සොයා ගත යුතු බව මගේ නිර්දේශය වූවා. මේ සඳහා මා නම් දෙකක් යෝජනා කළා. පළමුවැන්නා මෙරට ජ්යෙෂ්ඨතම ඉංග්රීසි පුවත්පත් කතුවරයකුව සිට දැන් පොත් වෙළෙඳාමේ නිරත වන විජිත යාපායි. දෙවැන්නා මෙරට ටෙලිවිෂන්-රේඩියෝ මාධ්ය දෙකෙහිම පුරෝගාමී හපන්කම් කළ අඩ සියවසක විද්යුත් මාධ්ය අත්දැකීම් ඇති පාලිත පෙරේරායි.\nමේ ට්විටර් සංවාදයේ යම් අවස්ථාවක මාධ්ය අමාත්යාංශයේ ලේකම් ආචාර්ය චරිත හේරත් ද එයට සම්බන්ධ වුණා. ඔහු කීවේ අපේක්ෂකයන් වෙනුවට ඔවුන්ගේ ප්රතිපත්ති උපදේශකයන් දෙපිලක් ලෙස මැතිවරණ ප්රතිපත්ති ප්රකාශන ගැන විවාද කළ හැකි බවයි. එහෙත් ජනාධිපතිවරණයක් යනු රටේ නායකයා තෝරන ඡන්දයක් නිසා අපේක්ෂකයන්ම සහභාගි වී මුහුණට මුහුණ ලා සිය දැක්ම හා ප්රතිපත්ති ගැන විවාද කළ යුතු බව බහුතරයකගේ අදහස ලෙස ඉක්මනින්ම මතු වුණා.\nමේ සියල්ල සයිබර් අවකාශයේ කතාබහ වූයේ එක් සෙනසුරාදාවක දහවලේ හා සැන්දෑවේ. ඊට පසුවදා ඉරිදා සමහර පුවත්පත්වලත් ජනාධිපති අපේක්ෂක සංවාදය ගැන පුවත් පළ වුණා. මගේ මාධ්ය මිතුරකු මට මතක් කර දුන්නේ 1981 අංක 15 දරන ජනාධිපතිවරණ පණතේ 117 වන වගන්තියේ මෙබඳු විවාදයකට නීතියෙන්ම ඉඩක් ලබා දී ඇති බවයි.\nඅවම වශයෙන් අපේක්ෂකයන් දෙදෙනකු එකඟ වේ නම් ඔවුන් අතර විද්යුත් මාධ්ය විවාදයක් පැවැත්විය හැකි බවත්, ඒ සඳහා ගුවන්විදුලි අධ්යක්ෂ ජනරාල්වරයා අවශ්ය මාධ්ය යටිතල පහසුකම් ලබා දිය යුතු බවත් එහි කියැවෙනවා. මේ වගන්තිය ටෙලිවිෂන් මාධ්යයටත් අදාළ කරගත හැකියි. (1981දී මේ නීතිය සම්පාදනය වන විට ඇරැඹී නොතිබි රූපවාහිනී සංස්ථාව 1982 මුල්ම ජනාධිපතිවරණය පැවති වසරේම විකාශයන් පටන් ගත්තා.)\nජනාධිපති අපේක්ෂකයන් අතර සජීව ටෙලිවිෂන් විවාදයට මෛත්රීපාල සිරිසේන පොදු විපක්ෂ අපේක්ෂකයා සූදානම් බවට එළැඹුණු දින කිහිපයේ ප්රකාශයට පත් වුණා. එහෙත් අපේක්ෂක මහින්ද රාජපක්ෂ එයට ඉදිරිපත් නොවූ නිසා විවාදය සිදු වූයේ නැහැ.\nපසුව ශ්රී ලංකා නීතිඥ සංගමය නීතිය හා යුක්තියට අදාළ තේමාවන් ගැන විවාදයකට මේ දෙපළටම විවෘත ඇරයුමක් කළත් එය ද රාජපක්ෂ පිල පිළි ගත්තේ නැහැ. නීතිඥ ක්ෂේත්රය වෙනුවෙන් විවාදය මෙහෙයවීමට ජ්යෙෂ්ඨ නීතිවේදීන් තිදෙනකු පවා තෝරා ගෙන සිටියා.\nවිවාදයකට ඒම හෝ නොඒම අපේක්ෂකයන්ගේ අභිමතය වුවත් පොදු උන්නතිය හා රටේ අනාගතය ගැන කැක්කුමක් ඇති ලෙසින් මැතිවරණ ප්රචාරණයේ යෙදුණු අපේක්ෂකයකු ප්රසිද්ධ විවාද දෙකක් (ටෙලිවිෂන් හා නීතිඥ සංගමයේ) මග හැරියේ ඇයි?\nතමන්ගේ ප්රතිපත්ති හා මෙතෙක් ආ මග සාධාරණීකරණය කිරීම කෘතහස්ත දේශපාලකයන්ට අමාරුද?\nජනාධිපති අපේක්ෂකයන් අතර සජීව විවාද පැවැත්වීම ඇමරිකානු සම්ප්රදායක් යැයි ද එබඳු බටහිරට පුරුදු අපට අනවශ්ය යැයි තර්ක කළ අයද සිටියා. මේ විවාද පැවැත්වීම නූතන යුගයේ ඇරැඹුණේ 1960 අමෙරිකානු ජනාධිපතිවරණයේදී බව සැබෑවක්. එහෙත් එම සංකල්පය මේ වන විට ලොව විවිධ රටවල ක්රියාත්මක වනවා.\n2010 මැයි මැතිවරණයට පෙර බි්රතාන්යයේ දේශපාලන පක්ෂ නායකයන් අතර පළමුවරට සජීව ටෙලිවිෂන් විවාද 3ක් පැවැත් වුණා. විවාද මෙහෙය වූයේ එහි ප්රවීණතම විද්්යුත් මාධ්යවේදීන් තිදෙනෙක්. කන්සර්වෙටිව්, කම්කරු හා ලිබරල් පක්ෂ නායකයන් සහභාගි වූ මේ විවාදවලට පෙර අදාළ විවාද කොන්දේසි 70ක් දේශපාලන පක්ෂ සියල්ල එකඟ වී සිටියා.\n2013 පෙබරවාරියේ කෙන්යාවේ ජනාධිපතිවරණයේ අපේක්ෂකයන් එරට මුල්ම සජීව ටෙලිවිෂන් විවාදයට සහභාගි වුණා. පැය තුනහමාරක් සජීවී ලෙසින් ටෙලිවිෂන් හරහාත්, ඉන්ටර්නෙට් යූටියුබ් හරහාත් කෙන්යානුවෝ එය නැරඹුවා. සමහර ප්රශ්නවලට අපේක්ෂකයන් හරිහැටි පිළිතුරු නොදී ලිස්සා ගිය බවට චෝදනා ද එල්ල වුණා. තමන්ගේ දේශපාලන දැක්ම හා ප්රතිපත්ති ප්රකාශය විවෘත සභාවක් අබියස ව්යක්තව පහදා දීමේ හැකියාව ඇත්තේ කුමන අපේක්ෂකයන්ට ද යන්න කෙන්යානු ඡන්දදායකයන්ට බලා ගත හැකි වුණා. එයට ප්රතිචාර දැක් වූ එක් පේ්රක්ෂකයෙක් කීවේ ‘දේශපාලන වේදිකාවල වෛරීය කතා කරනවාට වඩා සංයමයෙන් හා ප්රතිපත්තිවලට අවධානය යොමු කරමින් අපේක්ෂකයන් හැසිරුණු ආකාරය ප්රශංසනීයයි.’\n2014 මැයි මාසයේ යුරෝපා කොමිසමේ ජනාධිපති තනතුරට ඉදිරිපත් වූ අපේක්ෂකයන් නෙදර්ලන්තයේ මාස්ට්රයික්ට් නුවරදී සජීව ටෙලිවිෂන් විවාදයකට සහභාගි වුණා. එය EuroNews නාලිකාව මගින් ලොව පුරා සජීව ලෙසින් විසුරුවා හැරියා.\nජපානය ද මහ මැතිවරණයකට පෙර ප්රධාන පක්ෂවල නායකයන් සම්බන්ධ කර ගෙන මෙබඳු සජීවී ටෙලිවිෂන් විවාද පවත්වයි. එයට මුල් වන්නේ එම මාධ්ය ක්ෂේත්රයේ නායකත්ව මට්ටමක සිටින ප්රෙස් ක්ලබ් හෙවත් මාධ්ය සමාජයයි.\nමේ හැම විවාදයක්ම මෙන්ම ගෙවී ගිය අඩ සියවසක ඇමරිකානු ජනාධිපති අපේක්ෂක විවාදයන් ද යූටියුබ් හරහා ඕනෑම අයකුට නැරඹිය හැකියි. මේ සම්ප්රදාය ටිකෙන් ටික ප්රචලිතවීමත් සමග පූර්ව මැතිවරණ කාලය තුළ වඩාත් හරවත්ව මාධ්ය යොදා ගැනීමකට හා දේශපාලන සංස්කෘතිය වඩාත් සහභාගිත්ව මට්ටමකට ගෙන ඒමට උපකාර වනවා.\nමේ ගෝලීය ප්රවණතාවලට ශ්රී ලංකාව කවදා අනුගත වේද?"}
{"text": "සුරේන්ද්ර මොකක්ද මේ වෙනස?\nකාලානූරූපී change එකක්\nඉක්මනට විවාහ වෙන්න ලෑස්තියි\nකලාකාරයෝ විදිහට අපිව වෙනස් ආකාරයෙන් දකින්න තමයි මිනිස්සු කැමැති. අනික මට පිටරට ෂෝස් නිතර ලැබෙනවා. ඒවට යද්දි මේ වගේ විලාසිතාවලට හොඳ හොඳ ප්රතිචාර ලැබෙනවා.\nසුරේන්ද්ර පෙරේරා ටිකක් වෙනස් වෙලා වගේ?\nඅපෝ නැහැ. එදා වගේම තමයි. මගේ ගතිගුණ නොවෙනස්ව අචලව තියෙනවා. එදත් අදත් කවදත් මෙහෙම්මම තමයි.\nමං කිව්වෙ ඔබේ පෙනුම?\nඑත් එහෙම්මම තමයිනෙ.\nඔය හදන්නෙ ප්රශ්නෙන් මඟහරින්න. මං ඇහැව්වේ කොණ්ඩෙ ගැන?\nකොණ්ඩෙ නම් ටිකක් වෙනස් කළා.\nකවුද එහෙම කරමු කිව්වේ?\nකාගෙවත් තීරණයක් නෙවෙයි, මේක මගේම අයිඩියා එකක්. කාලෙන් කාලෙට වෙනස් වෙන්නත් ඕනෙ.\nකොහොමද අලුත් කොණ්ඩා මෝස්තරයට ලැබෙන ප්රතිචාර?\nඑක එක අය එක එක කතන්දර කියනවා.\nබනින අයත් ඇති?\nඕන කෙනෙකුට ඕන දෙයක් කියන්න නිදහස තියෙනවානෙ නේද?\nකෙහෙන්ද ඔය විලාසිතාව හොයා ගත්තේ?\nමට මගේ හිතවත්තු කොණ්ඩා මෝස්තරවල ෆොටෝස් එවනවා. එයින් දැකපු ඒවායින් සම්මිශ්රණය කරලා මං මේක හැදුවා.\nඔබ කාලෙන් කාලෙට විවිධ කොණ්ඩා මෝස්තර කරනවා. ඒත් මෙවර ඔබේ කොණ්ඩා මෝස්තරයට වැඩි අවධානයක් යොමු වෙලා?\nවෙන්න ඇති. කලාකාරයෝ විදිහට අපිව වෙනස් ආකාරයෙන් දකින්න තමයි මිනිස්සු කැමැති. අනික මට පිටරට ෂෝස් නිතර ලැබෙනවා. ඒවට යද්දි මේ වගේ විලාසිතාවලට හොඳ හොඳ ප්රතිචාර ලැබෙනවා. කාලානුරූපීව මං පොඩි චේන්ජ් එකක් මේ කරලා තියෙන්නේ.\nකොහොමද ඔබේ සංගීත වැඩ කටයුතු?\nමේ වසරේ මුලදී වගේ තමයි මං අන්තිමයට ගීතයක් රිලීස් කළේ. අහිංසක මගේ යනුවෙනුයි එය නම් කර තිබුණේ. අලුත් ගීතයක් එළි දක්වන්න හිතාගෙන ඉන්නවා.\nමොන වගේ ගීතයක් ද මෙවර ඔබ ඔබගේ සංගීත රසික රසිකාවන්ට තිළිණ කරන්නේ?\nඇතැම් විට විරහා ගීතයක් වේවි. නැතිනම් බයිලා එකක්. බයිලා කිව්වට ඒක සික්ස් එයිට් සිංදුවක්. ඒත් තවම තීරණයක් ගෙන නැහැ.\nජෝතිපාලයන්ගේ ගීත කිව්වා ඇති කියලා හිතෙන්නේ නැද්ද?\nඒක රසිකයින්ගේ ඉල්ලීම. ඇතැම් තැන්වලට ගියාම ඔවුන්ගෙන් බේරිල්ලක් නැහැ ජෝතිපාල මහත්මයාගේ ගීතයක් කියන්න කියලා. මං කොහොමද එහෙම ඉල්ලීම් අහක දමන්නේ. මං මගේ සිංදු ගයන අතරතුරදි තමයි ජෝති ගීත කියන්නේ. මගේ ගීත පමණක් කියන්න හිතාගෙන ගිය ප්රසංගවලදී පවා මට අන්තිමේ සිදු වෙනවා ජෝතිපාල මහත්මයාගේ ගීත ගයන්න. එහෙම වුනත් මං ගයන්නේ ජෝති ජීවතුන් අතර නැති නිසා. එතුමා ජීවත් වෙලා හිටියා නම් මං තරඟයට පමණක් ජෝති ගී ගයාවි.\nඔය පෙනුමත් එක්ක මුල් කාලයේ රංගනයට ආරාධනා ලැබුණා නේද?\nඔව්. එහෙම ආරාධනා නම් ආවා. ඔවුනට මං පැහැදිලි කළා මං ගායකයකු මිසක නළුවෙක් නෙවෙයි කියලා. මෑතකාලීනව නම් එවැනි ඉල්ලීම් ආවේ නැහැ.\nමේ වන විට ගීතයක් සඳහා මියුසික් වීඩියෝවක් අවශ්යමද?\nමගේ මතයට අනුව නම් ඕනෑ. විඩියෝවක් නිර්මාණය කළාම වාසි ගණනාවක් සිද්ධ වෙනවා. ගීත වැඩි පිරිසක් අතරට යනවා. ඒ වගේම පිටරටවල ඉන්න අපේ රසික රසිකාවන්ට අපේ නිර්මාණ හොඳින් රස විඳින්නට පුළුවන්. අනික දැන් බොහෝ දෙනෙකු හුරු වෙලා තියෙන්නේ අලුත් ගීතයක් වීඩියෝ එකක් සමඟින්ම රස විඳින්න.\nසුරේන්ද්ර ගැන තවත් අලුත් ආරංචියක් තියෙනවා?\nඒ මොකක්ද?\nඔබ මේ වන විට පෙම්වතෙක්ලු?\nඔව්. මං ආදරයේ සුන්දරත්වය විඳිමිනුයි ඉන්නේ.\nකවුද ඇය?\nඒ ගැන වැඩි විස්තර පසුවට දන්වන්නම්. එයා මේ ක්ෂේත්රයේ නෙවෙයි. ඒක විතරයි දැනට කියන්න පුළුවන්.\nකවදා විතර ද විවාහ වෙන්න බලාපොරොත්තු වන්නේ?\nඉක්මනටම විවාහ වෙන්න බලාපොරොත්තු වෙනවා.\nප්රේමවන්තියගේ ප්රතිචාර කොහොමද අලුත් කොණ්ඩා මෝස්තරයට?\nඇය ඒවා ගැන මුකුත් කියන්නේ නැහැ. මට නිදහසේ ජීවත් වෙන්න ඇය ඉඩ සලස්වාදී තිබෙනවා. ඇය දන්නවා මං මට නොගැළපෙන දේවල් කරන්නේ නැහැ කියලා.\nදිගටම හලාවතම ඉන්නද බලාපොරොත්තුව?\nඔව්. මට මෙහෙ ඉන්න එක ලේසියි. කොළඹ ඉන්නවට වඩා මෙහෙ ගත කරන ජීවිතය මට නම් සුන්දරයි.\nවිරහ ගීත රැල්ල තවම නිම වී නැහැ වගෙයි. සුරේන්ද්ර ඒ ගැන මොන වගේ මතයකද ඉන්නේ?\nමං විරහ ගීත රැල්ල ගැන අහිතක් හිතන්නේ නැහැ. සංගීත ලෝලීන් ඉල්ලන විදිහටනෙ ගීත නිර්මාණය වන්නේ. මේ රැල්ලත් එහෙම එකක් වෙන්න ඇති. හැමෝම ඉතින් ජීවත් වෙන්නත් ඕනනෙ. නිර්මාණවලින් විතරක්ම යැපෙන අයත් ඉන්නවා. කාටවත් දොසක් හෝ නරකක් කියන්නේ නැහැ මං.\nසිංහල සිනමාවට ඔබෙන් තවමත් වැඩක් ගත්තේ නැහැ කියලා කවුරු හරි කිව්වොත්?\nමට එයට මෙහෙම උත්තරයක් දෙන්න පුළුවන්. ඇතැම් අධ්යක්ෂවරුන්ට මගේ හඬ සිනමාවට ගන්න දැඩි වුවමනාවක් ඇති. ඒත් කොහොමෙන් කොහොම හරි මාව සම්බන්ධ කරගන්න අමාරු වුණා වෙන්න පුළුවන්. සමහරු කෝල් කරනවා පමණයි. තව අය කෝල් කරලා මං අහවලා කියලා පොඩි මැසේජ් එකක් දානවා. එතකොට කෝල් මිස් වුණත් අපට ආයේ මැසේජ් එක බලලා කෝල් බැක් කරන්න හැකියාව තිබෙනවා. එහෙම වුණත් සමහර අධ්යක්ෂකවරුගේ අවස්ථා මිස් වෙනවා. මං හිතන්නේ මගෙන් සිනමාවට වැඩක් ගන්න බැරි වෙන්න ඇත්තේ ඔය වගේ කරුණු කාරණා මත."}
{"text": "Posted by : Pabasara Mahindapala Wednesday, April 24, 2013\nමේ බ්ලොග් එකේ පෝස්ට් උස්සල කියල ලගදි දවසක ලොකු කතාවක් ගියානෙ. ඒක දැකල තමා මට මේක ලියන්න හිතුනේ.\nකව්රු හරි තමන්ගෙ බුද්ධිය මෙහෙයවල කරන නිර්මාණයකට බුද්ධිමය දේපලක් කියල කියනවා. එහෙම බැලුවහම බ්ලොග් පෝස්ට් එකක් කියන්නෙත් බුද්ධිමය දේපලක්. කාගෙ හරි බුද්ධිය හොරකම් කරන එකෙන් වලක්වන්න නීති ලංකාවෙ තියෙනවා. බුද්ධිමය දේපල ආරක්ෂා කරන්නෙ Copyright law එකෙන්. ඒකෙන් කර්තෘගෙ ආර්ථික හා සදාචාරාත්මක අයිතීන් ආරක්ෂා කරනවා. හැබැයි ඒ අනුව ආරක්ෂා කරන්න පුළුවන් ලියල තියෙන විදිහ ( Format එක ) විතරයි. ඒ නිර්මාණයේ යටින් තියෙන අදහස නෙවෙයි.\nශ්රී ලංකා නීතියට අනුව කර්තෘගේ අයිතීන් උල්ලංගනය වන පරිදි Computer software එකක් අයිති කරගැනීම හා ඒ මගින් ආර්ථික වාසි ලබාගැනීම වරදක්. ඒකට දඩුවම විදිහට මහේස්ත්රාත් කෙනෙකුට පුළුවන් රු. 500 000 කට අඩු දඩයක් හෝ මාස 6 ක සිර දඩුවමක් හෝ ඒ දෙකටම යටත් කරන්න. හැබැයි මේක කරන්නෙ ඒ මගින් ආර්ථික වාසි ලබගන්නවනම් පමනයි.\nමම මේ කිව්වෙ නීතියේ තියෙන දේ. මගේ අදහසක් නෙවෙයි. පහල තියෙන්නෙ මට හිතෙන විදිහ.\nබ්ලොග් පෝස්ට් copy කිරීම හරි කියල හිතන අය කියන කතාවක් තමා \"ලියන එක කාටත් කරන්න පුළුවන්\" කියන එක. ඕනි එකෙක්ට පුළුවන් මොනා හරි දෙයක් ලියන්න. ඒ වුනාට කියවන්න වටින දෙයක් ලියන්න හැමෝටම බෑ.\nපොඩ්ඩක් හිතන්න මේක කියවන ඔබ මොකක් හරි නිර්මාණයක් කරල බ්ලොග් එකකට දානව කියල. ඒ බ්ලොග් පෝස්ට් එක කව්රු හරි copy කරල එයාගෙ බ්ලොග් එකේ දාගත්ත කියල හිතන්න. ඊටපස්සෙ ඒ බ්ලොග් එක කියවපු කෙනෙක් ඔයාගෙ නිර්මාණය දැකල හොදයි කියල හිතල ඒ බ්ලොග් එකේ comment එකක් දාල ගියොත් මොකක්ද ඒ නිර්මාණයේ තියෙන වටිනාකම? අන්න ඒක තමා මම දකින විදිහට බ්ලොග් පෝස්ට් copy කිරීමේ තියෙන ලොකුම වැරද්ද.\nමම කියන්නේ නෑ මම ලියන ඒව quality කියල. ඒක අන්ත චාටර් වෙන්න පුළුවන්. ඒ වුනාට මම ලියපු එකකට බැනල හරි comment එකක් දානවනම් ඒක ලිව්වෙ කව්ද කියල දැනගෙන ඒක ලියපු කෙනාගෙ නමට යටින් comment කරන්න ඕනි. අන්න එහෙම comment දාන එක තමා ලියන කෙනාගෙ සතුට. බැනල දාපු comment එකක් වුනත් ඒක ලියපු කෙනාට සතුටක්.\nබ්ලොග් පෝස්ට් copy කරන අය කියන තවත් කතාවක් තියෙයි. ඒ අය කියනවා බ්ලොග් ලිවීමේ පරමාර්ථය දැනුම බෙදාගැනීම, ඒ හින්ද copy කලාට කමක් නෑ කියල. ඒක ඇත්ත කියල මාත් පිලිගන්නවා. ඒ වුනාට තව කෙනෙක්ගෙන් නොදුන් දෙයක් ගැනීම හොරකමක්.\nමම බෞද්ධ හින්ද බෞද්ධ දර්ශනයට අනුව කියන්නම්. බෞද්ධ දර්ශනයට අනුව පහත කරුනු 5 ම සම්පූර්ණ වුනොත් අදත්තාදාන කර්මය, නැත්තම් හොරකම වෙනව.\n- අන්සතු වස්තුවක් වීම\n- අන්සතු වස්තුවක් බව දැනගැනීම\n- පැහැරගනු කැමති සිත\n- පැහැරගැනීමට උපක්රම කිරීම\n- වස්තුව ගැනීම\nඒ අනුව බලපුවහම බ්ලොග් පෝස්ට් හොරකම් කරන බෞද්ධයාගෙ පන්සිල් බිදිල. ඒත් ඉතින් අද රටේ පන්සිල් බිදින හැටියට අනුව මේක එච්චර දෙයක් නෙවෙයි.\nමෙන්න මේකත් දැනගන්න. මම මේක ලිව්වෙ කාටවත් එරෙහිව නෙවෙයි. මේක ලිව්වෙ මගේ හිතට ආපු අදහසක් අනුව. කොහොමත් ඉතින් බ්ලොග් ලිවීමේ අරමුණ අදහස් හුවමාරු කරගැනීමනෙ. මේක කියෙව්වහම හිතෙන දේ පහලින් comment කරල යන්න.\nඅන්තිමට මට කියන්න තියෙන්නෙ මෙන්න මේක තමා.\nby Pabasara Mahindapala @ 11wada.blogspot.com\nඔබේ comment මගේ සතුටයි. comment box එක පහල තියෙයි."}
{"text": "ව්යාපාරිකයකුගෙන් රුපියල් මිලියන 64 ක මුදලක් ලබා ගැනීමේ චෝදනාව යටතේ බස්නාහිර පළාත් සභාවේ හිටපු ප්රධාන ඇමැති ගම්පහ දිස්ත්රික් පාර්ලිමේන්තු මන්ත්රී ප්රසන්න රණතුංග ඇතුළු තිදෙනකුට එරෙහිව පවරා ඇති නඩුවේ පැමිණිල්ල වෙනුවෙන් සාක්ෂිදීම සඳහා මෙම 30 වැනිදා අධිකරණය හමුවේ පෙනී සිටිනා ලෙස කොළඹ ප්රධාන මහාධිකරණ විනිසුරු මනිලාල් වෛද්යතිලක ආගමන හා විගමන පාලකවරයාට 01 දානියෝග කළේය.බස්නාහිර පළාත් සභාවට අයත් මීතොටමුල්ල ප්රදේශයේ පිහිටි අනවසර පවුල් 24 ක් පදිංචි ඉඩමක් එහි පදිංචිකරුවන් ඉවත්කර ලබාදෙනබව පවසා මුදල් ලබා ගැනීම ඒ සඳහා ආධාර අනුබලදීම ඇතුළු අධිචෝදනා 15 ක් යටතේ නීතිපතිවරයා විත්තිකරුවන් ප්රසන්න රණතුංග, ඔහුගේ බිරිඳ මොරින් ස්ටෙලා රණතුංග හා ව්යාපාරිකයකු යෑයි කියන නරේෂ් කුමාර් ෆාරිස් නමැති තිදෙනාට එරෙහිව එම නඩුව පවරා තිබුණි.\nඑම නඩුව 1 වැනිදා කැඳවූ අවස්ථාවේදී තුන්වැනි\nවිත්තිකාර නරේෂ් කුමාර් ෆාරිස් නමැත්තා වෙනුවෙන් පෙනී\nසිටි නීතිඥවරයකු අධිකරණය හමුවේ පැවසුවේ එම විත්තිකරු\nවෙනුවෙන් පෙනී සිටිමේ අවසරය හා බලය මේ වන විට\nඔස්ට්රේලියාවේ පදිංචිව සිටින විත්තිකරු තමාට පවරා ඇති\nබවයි.\nඒ අනුව විත්තිකරු නොමැතිව අපරාධ නඩු විධාන සංග්රහ පනතේ\n241 වගන්තිය ප්රකාරව නඩුව ඉදිරියට පවත්වාගෙන යාමට ඔහු\nරටින් බැහැරව සිටින බව අධිකරණය කරුණු තහවුරු කරගත යුතු\nවන්නේ යෑයි පෙන්වා දුන් රජයේ ජ්යෙෂ්ඨ අධිනීතිඥ සුහර්ෂි\nහේරත් කළ කරුණු දැක්වීම සලකා බැලූ ප්රධාන\nමහාධිකරණ විනිසුරුවරයා ඒ සම්බන්ධයෙන් සාක්ෂි ලබාදීම සඳහා\nමෙම 30 වැනිදා පෙනී සිටින ලෙස දන්වා ආගමන විගමන පාලකවරයා\nවෙත සිතාසි යෑවීමට නියෝග කළේය.\nපාර්ලිමේන්තු මන්ත්රී ප්රසන්න රණතුංග, ඔහුගේ බිරිඳ\nමොරින් ස්ටෙලා රණතුංග හා ව්යාපාරිකයකු යෑයි කියන නරේෂ්\nකුමාර් ෆාරිස් නමැති තිදෙනාට එරෙහිව පසුගිය ජුනි මස\nනීතිපතිවරයා විසින් එම නඩුව පවරා තිබුණි.\nඔබගේ අයිතිය...\nමෙහි ලේඛකයන්ගේ ස්වාධීන අදහස් සඳහා අප වෙබ් අඩවියේ වගකීමක් නොමැත. නමුත් ඊට විරුද්ධ මතවාද ඇතොත් අප ඊටද අවකාශ නොපැකිළව ලබා දෙන්නෙමු..රටවල් සතරකින් යාවත්කාලීන වන වෙබ් අවකාශය\nMonday, August 1, 2016\nප්රසන්න රණතුංග නම් හොරාට එරෙහි නඩුව ...!!!\n2016-08-01T21:17:00+02:00\nLANKANEWS ORAGANIZATION\nlankanews|naresh kumar faris|Prasanna Ranatunga|srilanka political corruptions|stela Ranatunga|yahapaalanaya|\nPopular Posts\n-\nදෙදරු මවකට අමානුෂික ලෙස පහර දී බලහත්කාරයෙන් ලිංගික අතවර කළ බව කියන සිද්ධියකට කරන්දෙණිය ප්රාදේශීය සභා මන්ත්රීවරයකු මේ මස 29 වැනිදා දක්ව...\n-\n2007 වසරේ කොළඹදී මරාගෙන මැරෙන කොටි බෝම්බ ප්රහාරයකට ලක්වීම සම්බන්ධයෙන් මහත් ආන්දෝලනාත්මක ප්රකාශයක් එවකට හමුදාපතිවරයාව සිටි වත්මනේ ප්රජාත...\n-\nපියයුරු පිළිකාව වලක්වා ගැනීම සඳහා තමන්ගේ වම් සහ දකුණු පියයුරු ඉවත් කළ බව සුප්රකට හොලිවුඩ් සිනමා තාරකාවක් වන ඇන්ජලීනා ජොලී පවසන්නීය. පිය...\n-\nමගේ පෙම්වතා මැරුවා: මාව දූෂණය කළා යුක්තිය හා සාධාරණය ඉටුවනතාක් තමාට සැනසිල්ලක් නැතැයි වික්ටෝරියා කැචීවා නම් ඒ රුසියානු කාන්තාව අවධාරණය කොට...\n-\nඇත්තටම අසාද්ට මොකද වුණේ අසාද් සාලි අත්අඩංගුවට ගැනීම, විරුද්ධවාදීන් මැඬලීමේ ආණ්ඩුවේ මෙහෙයුමක් ලෙස සමහරු හඳුන්වා දී තිබුණි. \"අස..."}
{"text": "🌼 තමන්ගේ මොළය රෙපයාර් කරගන්න ඕනි අය අනිවාර්යයෙන් මේක කියවන්න. 😂. මේ ගැන මුල්ම පරික්ෂණය කරලා තියෙන්නේ 1980 වර්ෂයේදි විතර. මැකාවෝ වඳුරන්ගේ මොළයේ සෛල වයස්ගත වීමේදීත් වර්ධනය වන බව සොයා ගැනිමත් සමඟම මේ ගැන විද්යාඥයන්ගේ තියෙන අවධානය තවත් වැඩිවුනා. ඒත් මේ වැඩේ හිතන තරම් නම් ලේසි නැහැ. මොකද , මොළයේ වියපත් සෛල ඉවත් කර , අලුතින් සෛල එකතු කිරීම ඉතාමත් සංකීර්ණ කාර්යයක්.\n🌼 පොඩ්ඩක් හිතන්න, දිගින් දිගටම භාවිත කරන යන්ත්ර සූත්ර, රථවාහන හෝ පරිගණක වුවත් කාලයක් ගතවූ පසුව අලුත්වැඩියා කිරීමට සිදුවෙනවා. එසේ අලුත්වැඩියා නොකර භාවිත කරන්නේ නම් එම උපකරණය ඉතා කෙටිකලකදී අක්රීය වී යනවා. අපගේ ශරීරයේ අවයවද එසේමය. මෙම ශරීර අවයවද කාලය ගතවීමත් සමඟ අලුත්වැඩියා කළ යුතුය. එසේ නොවන්නේ නම් එම අවයවවල ආයු කාලයද අඩුවීයයි. මෙම අලුත්වැඩියා කළ යුතු අවයව අතරින් වඩාත් වැදගත් අවයවය තමයි මොළය. මක්නිසාද යත් මොළයේ පවතින ස්නායු සෛල අඩපණ වීම, අක්රිය වීම හෝ වියපත් වීම මතකය ආශ්රිත රෝග රැසකට මග පාදන බැවිනි. මේ නිසා කල්ගතවන විට මොළය අලුත්වැඩියා කර ගැනීම ගැන ස්නායු රෝග විශේෂඥ වෛද්යවරුන්ගේ අවධානය යොමුවෙලා තියෙනවා .\n🌼මොළයේ පවතින වියපත්වූ සෛල ඉවත්කර අලුතින් සෛල එකතු කිරීම අවාට ගියාට කරන්න පුළුවන් දෙයක් නෙමෙයි. අලුත උපන් කුකුළු කළල වල මොළ ආශ්රිතව (brain of chicken embryo) මෙම අධ්යයන මාලාව දැනට දියත් වෙනවා. මෙහිදී අලුත් සෛල වටකොට පවතින නව ස්නායු සෛලද ඒවායේ DNA විහිදුමද අන්වීක්ෂීයව හඳුනාගත හැකිය. මේ අලුතින් ස්නායු සෛල නිපදවීමේ ක්රියාවලිය හෙවත් (neurogenesis) වල අවසාන අදියරයි.\n🌼විවිධාකාර කායික සහ මානසික ව්යායාම හරහා මොළයේ සෛල වීනාශවී යැම පාලනය කළ හැකිය. එසේම ස්නායු සෛල වියපත් වීම වැනි වළකා තරුණ වීමට එය උපකාරයක් වෙයි. මේ පර්යේෂණ මාලාව හරහා ඉදිරි කාලයේදී මොළයට හානිවූ පසුව අලුතින් ස්නායු සෛල නිපදවීමේ යාන්ත්රණයට මෙය භාවිත කළ හැකිය.\n🌼වියපත් වීම හෝ යම් අනතුරක් සිදුවූ පසුව ස්නායු සෛල නැවත ප්රතිසංවිධානය වීම සත්ත්වයින් තුළ බොහෝ විට සිදුවන නමුත් එය ඒ ආකාරයට මිනිසා වැනි විශේෂ තුළ සිදුනොවන බව විද්යාඥ මතයයි. මේ සම්බන්ධව අදහස් දක්වන ලන්ඩන් නුවර ස්නායු ජීව විද්යාව පිළිබඳ රාජකීය ආයතනයේ අංශ ප්රධානී ඇන්ඩෲ ලුම්ස්ඩෙන් අදහස් කරන්නේ “මිනිසා තුළද මේ ආකාරයට ස්නායු ජනනය සිදුවන බව විශ්වාස කිරීමට අප සියලු දෙනාම කැමති බවයි.” මෙය අද සිදුවන බවට සාක්ෂි නොමැති නමුත් ඉතාම ආසන්නයේදී මේ සම්බන්ධව සාක්ෂි ලබා ගත හැකි බව ඔහුගේ මතයයි.\n🌼බොහෝ දෙනා විශ්වාස කරන්නේ ස්නායු සෛල නැවත ඉපදීම, ප්රතිසංස්කරණය සහ මිනිසාට එනම් (Regenerative) මිනිස් අපගේ කලල අවධියට පමණක් සීමාව පවතින බවයි. කළල අවධියෙන් අනතුරුව මෙම ස්නායු සෛලවල නැවත නිර්මාණය සම්පූර්ණයෙන්ම ඇණහිටින බවයි. 19 වැනි සියවසේදී විසූ ස්පාඤ්ඤ ජාතික කායව්යවඡේද විශේෂඥ සැන්ටියායේ රාමොන් සඳහන් කළේ අපගේ වර්ධනය අඩාල වීම සමඟ මොළයේ ක්රියාවන්ද ඇනහිටින බවයි. අණුක ස්නායු විද්යාවේ පියා ලෙස සලකන්නේ මෙම සැන්ටියායේ රාමොන්ය. ඔහු වැඩිදුරටත් සඳහන් කළේ වැඩිහිටි අවධියට පත්වීම සමඟ ස්නායු සෛල නැවත අපට අවශ්ය ආකාරයට වෙනස් කළ නොහැකි බවයි. (immutable)\n🌼මේ අන්දමට විද්යාත්මකව බලපාන ලද එක් සාධකයක් වන්නේ මොළයට යම් අනතුරක් හෝ පහරදීමක් (stroke / blow) සිදුවූ පසුව එම හානිය නොවෙනස්ව පැවතීමයි. කතා චලනය අතපය සෙළවීම අඩාල වී යයි. කාලය ගතවීමත් සමඟ වියපත් වීම සමඟ බොහෝ දුරට යළි යළි අලුත්වැඩියා වන අවයව අතර, සම සහ අක්මාවට ප්රධාන ස්ථානයක් හිමිවෙයි. එහෙත් මොළයේ සම මෙන් සරල නොව ඉතා සංකීර්ණ අවයවයයි.\n🌼ඇන්ඩෲ ලුම්ස්ඩෙන් මේ සම්බන්ධ පවසන්නේ සංකීර්ණ ස්නායු රටා ඇතිවූ පසුව එය යළි වැඩි වර්ධනය කරන්නේ කෙසේද යන්න විසඳාගත යුතුව පවතියි. මිනිසාට අතිවිශාල මොළ පරිමාවක් පැවතීමේ අවාසිය මේ අන්දමට අලුතින් සෛල පුනර්ජනයට එය බාධාවක් වීම බවද ඔහු පවසයි. මිනිසුන් සතු නොවන, අනෙක් සතුන් සතුවන මොළයේ සෛල යළි වර්ධනය වීමේ හැකියාව සම්බන්ධව ප්රථම සාධකය 1980 දශකයෙන් ලැබෙයි. නිව්යෝර්ක් සරසවියේ පර්යේෂක ප්රනාන්දු නොටෙව්බෝට් මේ අධ්යයනය දියත්කළ අතර, බ්රිතාන්යයේ වෙසෙන ගී ගයන කුරුල්ලන් වර්ගයක් වන Canaries වරුන් සෑම වසරකම තමන් ගායනා කරන ගීත වෙනස් බව සොයා ගන්නා ලදී. මොවුන්ගේ ගී ගයන හැකියාව පාලනය කරන මොළයේ කොටස වසන්ත කාලයේදී වර්ධනය වන අතර, අනෙක් කාලවලදී හැකිලී යන බව අනාවරණය වන ලදී. මේ අනුව වැඩිහිටි අවස්ථාවේදීද ස්නායු සෛල නිපදවන බවට ඉඟියක් ලැබෙයි.\n🌼මේ අනුව කුරුල්ලන් තුළ වැඩිහිටි අවස්ථාවේදීද ස්නායු සෛල පුනර්ජීවයක් ලබන බව තහවුරු වෙයි. එහෙත් ක්ෂීරපායී සත්ත්වයන්ගේද මේ අන්දමට මොළයේ වෙනස්වීම සහ ස්නායු සෛල වර්ධනයන් වැඩිහිටි අවස්ථාවේදී සිදුවී දැයි සොයා බැලිය යුතුව ඇත. 1992 වසරේදී කැනඩාවේ ඇල්බෙරටා සරසවියේ පර්යේෂකයන් පිරිස මීයන්ගේ මොළයේ පවතින සෛල වර්ගය ඉන් වෙන්කර ගැනීමට සමත් වූහ. මෙම සෛල අපගේ ශරීරයේ දෛනික සෛලවලට සමාන බව පර්යේෂණ මතයයි. මෙම සෛලවලට ශරීරයේ ඕනෑම සෛල වර්ගයක් බවට පත්කිරීමේ හැකියාව පවතියි. මෙම සෛල නිවැරදි තත්ත්වය යටතේ විභජානණයට පත්වී මෙම අවශ්ය ආකාරයේ සෛල නිර්මාණය වෙයි. මේ නිසා මීයන්ගෙන් වෙන්කර ගත් සෛලවලට අවශ්ය කාණ්ඩවලදී මොළයේ සෛල හෝ ස්නායු සෛලවලට පත්විය හැකිය.\n🌼මෙසේ නියුරෝන – ස්නායු සෛල – බවට පත්වන සෛල, ස්නායු සෛල මෙන්ම ක්රියා කරන්නේ දැයි විමසා බැලිය යුතුය. මේ සම්බන්ධව කැලිෆොනියා සරසවිය සඳහන් කරන්නේ මෙම සෛල, ස්නායු සෛල බවට පත්වූ පසුව ඒ ක්රියාකාරීත්වයම දරන බවය. මෙය සංකීර්ණ ක්රියාවලියකි. පළමුව රුධිරය වෙතට Brd U නව රසායනය එන්නත් කිරීම සිදුකරයි. මෙය DNA වල ගොඩනැඟීමේ ඒකකයනට සමාන වෙයි. මෙම රසායනය ඉන් අනතුරුව නව සෛල තුළට ඇතුළුවී ජාන පදනම ලෙස ක්රියා කරයි.මෙය ආගන්තුක ද්රව්යය නිසා මෙම රසායනයට එරෙහිව ප්රතිදේහ ක්රියාකරන බැවින් මේවාට සාමාන්ය DNA ලෙස ක්රියාකිරීමට අපහසු වෙයි. කෙසේ වුවත් මෙම රසායනය මීයන්ගේ මොළයේ සෛලවලින් නව සෛල බිහිකරගැනීමට සළකුණක් ලෙස යොදාගත හැකි සමහර ප්රතිදේහ නිර්මාණය වන්නේ මෙම නව ස්නායු සෛල හමුවේ පමණක් බවද පර්යේෂකයන් පෙන්වා දෙති.\n🌼පර්යේෂණය මඟින් සොයාගෙන ඇති පරිදි මීයන්ගේ මොළයේ මෙම නව ස්නායු සෛල තිබෙන්නේ ප්රධාන කලාප දෙකකය. ඒ මොළයේ කෝෂිකා අතර කලාපයේ බිත්තිවලය. අලුත උපන් කළල වල මොළය සැළකූ විට එය නළයක් ආකාරයට පවතින නිසා ස්නායු ජනනය මෙම ස්නායු නළයේ බිත්ති ආශ්රිතව සිදුවන්නකි. මෙම ස්ථානයේ යම් ස්නායු සෛල විහිදී ඉවතට යැම නිසා මොළය සහ සුෂුම්නාව නිර්මාණය වෙයි. මෙම ස්නායු නළයේ මධ්යයේ සෑදෙන කුහර කෝෂිකා (ventricals) ලෙස පවතියි.\n🌼නිපදවන ස්නායු සෛලවලින් වඩා ඉවතට විහිදී යන සෛලවල ගඳ සුවඳ පාලනය කරන Olfactory bulb ප්රදේශයක් සෑදෙයි. අනෙක් සෛල මොළයේ පතුලේ පිහිටි හියෝකම්පස් ප්රදේශය සාදයි. අපගේ මොළයේ මතකය පාලනයට මෙම ප්රදේශය ඉතා වැදගත් වෙයි. අලුත බිහිවෙන සෛල වලින් මතකය, ඉගෙන ගැනීම යන වැදගත් මානසික ක්රියා පාලනය වෙයි.\n🌼1990 දශකය තුළදී වඳුරන් වර්ගයක් වන macaques ආශ්රිතව කළ අධ්යයනයකදී හෙළිවූයේ ඔවුන්ගේ මොළයේ ආශ්රිතව හිපෝකැම්පස් ප්රදේශය අලුතින් සෛල බිහිවන බව අනාවරණය වී ඇත. මීයන්ට වඩා මිනිසුන්ට වඩාත්ම සමීප සත්ත්ව කොට්ඨාසය වන්නේද වඳුරන්ය. මේ නිසා පර්යේෂකයනගේ මීළඟ ඉලක්කය මිනිස් මොළයේ අභ්යන්තරය දැකීමයි.\n🌼දරුණු පිළිකා රෝගවලින් පෙළෙමින් මාරණාසන්නව සිටි පුද්ගලයන් 05 දෙනෙකුගේ ශරීරයට Brd.U රසායනය එන්නත් කිරීම හරහා මේ සම්බන්ධව අධ්යයනයන් දියත් කිරීමට යේ- ප්රමුඛ විද්යාඥ පිරිසක් සමත් වූහ. ඉන්පසුව ඉතා හොඳින් පිළිකාව පවතින ස්ථානය නිරීක්ෂණය විය. මෙම රෝගීන් මියගිය පසුව මොළය පරීක්ෂා කිරීමේදී මොළය ආශ්රිතව Brd.U වැඩුන සෛල දැකගත හැකිවිය. එය වෛද්ය විද්යාත්මකව ඉතා වැදගත් රසායනයක් විය.\n🌼මෙම අධ්යයනය මගින් මිනිස් මොළය පුනර්ජනනය කර ගැනීමට සම්පූර්ණයෙන්ම තහවුරු නොවන නමුත් එය වෛද්ය විද්යාත්මකව වැදගත් සොයා ගැනීමකි. වයස අවුරුදු සියය (100) ඉක්මවා ජීවත්වූ පුද්ගලයන්ගේ මොළයන්ද ඉහත වර්ණකවලට ලක්වීමට ඉඩ සලසා ඔවුන් මියගිය පසුව මොළය පරීක්ෂා කිරීමේදී මීයන් ආශ්රිතව කළ අධ්යයනයන්ට සමාන ප්රතිඵල ලැබී ඇත.වයස්ගත වීම සහ අලුතින් ස්නායු සෛල බිහිවන ප්රමාණය අඩුවන නමුත්, ස්නායු සෛල ජනනය සිදුවන බව පර්යේෂණ මතයයි. අපස්මාරය රෝගය වැළඳී ශල්යකර්මවලට භාජනය කළ රෝගීන්ගේ මොළ ආශ්රිතවද මේ අන්දමට ස්නායු සෛල ජනනය වන බව සොයාගෙන ඇත.\n🌼අපස්මාරය රෝගයට ගොදුරුවන පුද්ගලයන්ගේ හිපෝකැම්පස් ආශ්රිතව සිදුකරන ශල්ය කර්මයකින් අදාළ කොටස ඉවත් කිරීම මගින් සුවය ලබා දෙයි. මෙම කපා ඉවත්කරන හිපෝකැම්පස් කොටස පරීක්ෂාවේදී ස්නායු සෛල ජනනය වන බව හෙළිවී ඇත. මෙම සෛල වෙන්කරගෙන වෙනමම ප්රෙටි්රදීසිවල වගා කිරීමට නොහැකිවන නමුත් ස්වාභාවිකව හෙළිවන තොරතුරුවලින් සුභවාදී ආරංචියක් ජෛව විද්යාඥයන්ට හිමිවෙයි.\n🌼ආඝාතය, ඇල්ෂයිමර් රෝගය සහ පාර්කින්සන් වැනි රෝගවලින් පෙළෙන පුද්ගලයන්ට මෙම නව ස්නායු ජනන උපාය හරහා අනාගතයේදී රෝගයන් විඳීමට අවස්ථාව උදාවෙනු ඇත. මානසික ආතතිය සහ ඇල්ෂයිටර් වැනි රෝගවලින් පෙළෙන පුද්ගලයන්ගේ මොළයේ හිපෝකැම්පය ප්රදේශය ප්රමාණයෙන්ද කුඩා වෙයි. මේ නිසා ස්නායු සෛල ජනනයද අඩාල වෙයි.\n🌼මීයන් ආශ්රිතව සිදුකළ අධ්යයනවලින් හෙළිවී ඇත්තේ වඩා හිතකර සහ ප්රියංකර පරිසරවල ජීවත්වන විට මොළයේ ස්නායු සෛල ජනනය වඩා උත්තේජනය වන බවය. සතුට ඇතිකරන රසායන හෝ ඖෂධ මගින් මොළයේ වියපත්වීම මේ අනුව පාලනය කළ හැකිය. කෙසේ වුවත් මිනිසුන් සම්බන්ධව මෙය කොතෙක් දුරට සාර්ථක වේදැයි තවදුරටත් අධ්යයන සිදුවිය යුතුව තිබේ.මොළයේ සෑම ප්රදේශයක්මද මේ අන්දමට ස්නායු ජනනය නොවන බව විද්යාඥ මතයයි.විශේෂයෙන් මොළයේ බාහික ප්රදේශවල ස්නායු සෛල ජනනය සිදු නොවෙයි. මේ නිසා මිනිසා තුළ ස්නායු සෛල අලුත්වැඩියාව ගැන සිතීමට තව බොහෝ දේ ඉතිරි කර ඇත.\n▶️▶️වෛද්ය ජී. ජී. චමල් සංජීව මහතාගේ සටහනක් ඇසුරෙනි.◀️◀️"}
{"text": "ටිරන් කුමාර බංගගමආරච්චි\nඔහු හිතුවක්කාර යෙක්.\nඒ වගේම ජේත්තුකාරයෙක්.\nකාට වුව කියන දෙය කෙළින් කීම ඔහුගේ හැටියක්. ඒ නිසාම ඔහු මාධ්ය තුළ ගොදුරක්.\nමාධ්යය කොතරම් කීකරු කරන්න වෙර දැරුවත් ඔහු ඔහුමය.\nඔහු ලසිත් මාලිංග.\nයෝකරයක් වගේම කෙළින් බඩුවක්.\nරත්ගම කිව්වාම සමහරුන්ගේ මුහුණු හැකිළෙනවා. රත්ගම ඉපදුණු ඔබට රත්ගම දැනෙන්නේ කොහොමද?\nරත්ගම ඉපදුණු හැම කෙනාටම වගේම මටත් තියෙන්නේ ආඩම්බරයක්. කොහේ ඉපදුණත් ඒ හැඟීම ඇති. හැබැයි රත්ගම ඉපදීම ගැන ආඩම්බර වෙන්නේ කෙළින් කතා කරන්න, ඇත්ත කතා කරන්න පුංචි කාලේදීම සමාජය තේරුම් ගන්න මට මගේ ගම පාසලක් වුණා. රත්ගම කිව්වාම හැකිළෙන්නේ රත්ගමට උපන් චණ්ඩිකමක් තියෙන නිසා. අපේ ගමේ ඉන්නේ ඇත්තම කතා කරන, ඇත්ත වෙනුවෙන් මැරෙන්න හරි පුළුවන් මිනිස්සු. ඒ ගමේ ගති මටත් තියෙනවා. කවුරු සතුටු වුණත් නැතත් කාට රිදුණත් නැතත් මම කියන දේ කෙළින් කියනවා. ඇත්ත කියන දේ හරි ලස්සනට කියන්න අමාරුයි. බොරු කියන දේ හොඳට කැටයම් දාලා කියන්න පුළුවන්. ඒ නිසා ඇත්ත කියන කොට ගොඩාක් අය බයයි. ඒ අයට රිදෙනවා කරන්න දෙයක් නෑ. ගමේ ගති. ඒ ගැන මම ආඩම්බරයි.\nලසිත් මාලිංගට ක්රිකට් ගහන ඇල්ම ඇති වෙන්නේ කොහොමද?\nබලා ඉඳලා. ලොකු අය සෙල්ලම් කරනවා බලා ඉඳලා ශිෂ්යත්ව කරන කාලේම පටන් ගත්තා. මේ ජාතික කණ්ඩායමට එන්න නෙමෙයි. සැහැල්ලුවට සැහැල්ලු පන්දු ගැහැව්වේ. ඒත් මගේ පන්දු යැවීමේ රටාව මේකම තමයි. ඉතින් පුංචි කාලේම පුංචි වීරයෙක් බෝල ගහනකොට.\nඑතකොට ‘ලෙදර්’ ක්රිකට්වලට එන්නේ.\nඅහම්බෙන්. අවුරුදු දාහතත් පහුවෙලා මම ලෙදර් ගහන්න ගත්තේ. මම හොඳට ඉගෙන ගත්තා. සාමාන්ය පෙළ ‘ඩී’ අටම ගත්තා. උසස්පෙළට ගණිතය කළේ. විද්යාලෝක විද්යාලයේ ලෙදර් ක්රිකට් ගහන්න ගියත් මාව තෝරාගත්තේ නෑ. ලෙදර් නොගැහැව්වාට පුටුවක් විකට් එක කරගෙන ටෙනිස් ගැහැව්වා විවේක කාලයේදී. ඉතින් විකට් ගන්න මැෂිමක් මං ඒ කාලෙත්. ඔහෝම ඉන්නකොට දවසක් මගේ පන්තියට ආපු ක්රිකට්භාර ගුරුවරයා කිව්වා, අවුරුදු 17න් පහළ පාසල් තරගයට යන්න එක ළමයෙක් අඩුයි, ඇවිල්ලා නෑ, මං දැකලා තියෙනවා ඔයා ටෙනිස් බෝල කරනවා හොඳට, යමුද කියලා. මම ඒ වෙනකොට ලෙදර් බෝලය අල්ලලාවත් නෑ. ඉතින් මමත් ගියා. මම ඒ තරගයෙන් කඩුලු 14ක් ගත්තා. ඒ තරගයේ විනිසුරු වශයෙන් කටයුතු කළේ ගාල්ල මහින්ද විද්යාලයේ පුහුණුකරු කීර්ති වර්ණප්රිය මහත්තයා. ඔහු අපේ සර් කෙනකුට පණිවුඩයක් එවලා තිබුණා. මට හොඳ අනාගතයක් තියෙනවා. එයා කැමතියි මහින්ද විද්යාලයට ගන්න කියලා. එදා රෑම ඔය යෝජනාව අපේ ගෙදරටත් ආවා. අම්මලා කැමති වුණා මහින්දෙට දාන්න. මම ඉන්නේත් ජාතික පාසලක නිසා ගණිතය විෂයන් දෙකම තියෙන නිසා ජාතික පාසලකින් තව ජාතික පාසලකට යන්න තියෙන අපහසුව නිසා මම අකමැත්තෙන් ගණිතය අංශය අතඇරලා ඇග්රිකල්චර් තෝරා ගත්තා. මම මහින්දෙට ගියා. ඒ ක්රිකට් වෙනුවෙන් ඉතින් ක්රිකට් වෙනුවෙන්. මට අධ්යාපනය නතර කරන්න වුණා. අදත් ඒ ගැන දුකක් නැහැ. සතුටක් තියෙන්නේ. හැබැයි ඉගෙන ගත්තා නම් ඉගෙනීමෙනුත් ඉහළට යන්න පුළුවන් ඔලුවක් මට තිබුණා.\nගාල්ලෙන් කොළඹට එන ගමන හැදෙන්නේ ඉන් අනතුරුව.\nඔව් මහින්දෙට ගිහින් මාස අටක් යනකොට කොළඹට ආවා. මම වේගයෙන් වර්ධනය වුණා. ක්රීඩකයෙක් ලෙදර් බෝලය අල්ලලාවත් නැති තරගයකට ගිය මම බලා ඉද්දී දක්ෂයෙක් වුණා. කොළඹට ආවාට දහනවයෙන් පහළ ක්රීඩා කරන්න පුළුවන් වුණේ නෑ. ක්ලබ් තරග ගැහැව්වා. මම ගහපු හැම තරගයකම කඩුලු ගත්තා. ඔය අතරේ ක්ලබ් ගහනකොට චම්පක රාමනායක හමුවුණා. ඔහු ඔහුගේ තැන මට දුන්නා. මම හොඳට විකට් ගන්නකොට ඔහු ක්ලබ් පිලේ ඔහුට හිමි තැන මට දීලා අයින් වුණා. ඔහු නොවෙන්න අද ලසිත් මාලිංග කෙනෙක් නෑ. පසුව මගේ පුහුණුකරු වුණේත් ඔහුමයි.\nක්රිකට් ක්රීඩකයෙක් වෙන එක ලේසිද මාලිංග?\nලේසියි. හැබැයි ජාතික කණ්ඩායමට එන්න අමාරුයි.\nජාතික කණ්ඩායමට එන්න ඕනෑ දක්ෂතාව විතරමද?\nහොඳ ප්රශ්නයක්. ජාතික කණ්ඩායමේ ඉන්න නිසා උත්තර නොදී ඉන්නම්. වෙන දෙයක් කියන්නම් ජාතික කණ්ඩායමට ආවාට රැඳෙන්න නම් දක්ෂයෙක් වෙන්නම ඕනෑ.\nඔබ දක්ෂතාවෙන්ම ආ ගමනක්ද මේ?\nඔව්. ක්ලබ් තරග ගහනකොට මම හොඳට කඩුලු ගත්තා. ඒ නිසා මට ජාතික කණ්ඩායමට එන්න පුළුවන් වුණා. ඒ හැම තරගයකින්මත් මම හොඳට කඩුලු ගත්තා. මට කළ හැකි උපරිමය මම රට වෙනුවෙන් කළා. මට තරගයක් තනිව හරි දිනවන්න පුළුවන් ක්රීඩකයෙක් කියන විශ්වාසය මට තියෙනවා. මම ඒක ඔප්පු කරලා තියෙනවා.\nහැබැයි ඔබ කණ්ඩායම ඇතුළේ හුදෙකලා සලකුණක් නේද?\nඑහෙම පේනවාද? (හිනා) මට මගේ උපරිමය කරනවා. තනිව හරි තරගය ජයගන්න ඕනෑ කියන තැන මම ඉන්නවා. ලණුව පැනලා පිටියට ගියාම අපිට වෙනස් මත නෑ. තරගය දිනන මතය හැර. ඒ තැන මාත් ඉන්නවා.\nමාලිංග දිගට හරහට විවේචනය කළා ඒ ඇයි?\nඒ අය (මාධ්ය) බලාපොරොත්තුවන කෙනෙක් බවට මට පත් වෙන්න බැරි වුණ හින්දයි එහෙම වුණේ. මාධ්ය බලාපොරොත්තු වෙනවා හැමෝම ඒ අය කියන විදියට, ඒ අය හිතන විදියට ඉන්න ඕනෑ කියලා. ඒ ඉරෙන් පනිනවා නම් පන්න පන්නා ගහනවා. මට වුණේත් ඒක. එහෙම ගහන ගමන් මට කිව්වා, මාව හැදුවේ මාධ්ය කියලා. මම කිව්වා, අපරාදෙනේ මාව විතරක් හැදුවේ, තව මම වගේ දහයක් හැදුවා නම් ගොඩ නේ කියලා. ඔන්න ඉතින් පරල වුණා. මම කියන දේ කියනවා. මාධ්යයට ක්රිකට් ක්රීඩකයෙක් හදන්න බෑ. හැදුණු ක්රිකට් ක්රීඩකයෙක්ව උඩ දාලා ඒ අයටත් බැබලෙන්න පුළුවන්. මම ක්රිකට් ක්රීඩකයෙක් වුණේ මගේ දක්ෂතාවට. මම විකට් ගත්තේ මගේ හැකියාවට. ඉතින් මාධ්ය තමයි මාව හැදුවේ කිව්වාම මම මොනවද නොකියා ඉන්න ඕනෑ.\nමාලිංගට වැරදුණේ කොතැනද?\nසිංහයා ඉඹින්න බැරි වුණ එක. මම විකට් අරගෙන සිංහයා ඉඹ ඉඹ හිටියා නම් මම මේ රටේ වීරයෙක්. එහෙනම් හරි ෂෝක්. එහෙම බොරු කරන්න මම ඉගෙන ගත්තේ නෑ. මට ඕනෑ වුණේ ඊයේ විකට් දෙකක් ගත්තා නම් අද හතරක් ගන්න. ඉතින් මාධ්යයට ඇවිත් අමුතු මූණක් දාගෙන ඉන්න මට වුවමනාවක් නෑ. පිට්ටනියෙත් ඉන් පිටතත් මේ මූණම තමයි මට තියෙන්නේ.\nඔබ විතරයි, ඔව්! මම සල්ලිවලට ක්රිකට් ගහන්නේ කිව්වේ.\nඔව්, ඒක අදත් කියනවා. රට වෙනුවෙන් කියලා බොරු කතා කියන්න මට බෑ. ජාතික කණ්ඩායම රට වෙනුවෙන් තමයි ක්රීඩා කරන්නේ. ඒත් අපි වෘත්තිකයෝ. මේක මගේ රස්සාව. උදේ ඉඳලා හවස් වෙනකම් පුහුණු වෙන්නේ රස්සාවට. මට ගෙවන්නේ ක්රීඩා කරනවාට. අපි හොයලා දීලායි වැටුපක් ලබන්නේ. අනෙක් හැම ක්රීඩකයාටම දෙන වැටුප තමයි මටත් දුන්නේ. හැබැයි කතා වුණේ මාලිංග සල්ලිවලට බෝල ගහනවා කියලා. එතකොට අනෙක් අය නිකංද ගහන්නේ. මට මේ අයට වඩා ශත පහක්වත් හම්බවුණේ නැහැ. ඒ වුණාට මම විතරයි සල්ලිවලට ගහලා තියෙන්නේ. මේක රස්සාවක්. ඉන්නකම් හොඳට රස්සාව කරනවා. එක අවංකව කරනවා. මේකෙන් අයින් වුණාම අපිට පැන්ෂන් නෑ. තව කට්ටියක් මේ රස්සාව කරයි. ඉතින් අපි ඊළඟට ජීවත් වෙන්න සෙල්ලම් කරන කාලේ හොඳට හම්බ කරගන්න ඕනෑ. එක එක ලකුණකට මෙච්චරයි කියලා කාමරවල ඉඳලා ගණන් හදන්න නරකයි. ඔය එක ලකුණ ගන්න අවුරුදු ගාණක් දාඩිය වගුරලා පුහුණු වෙලා තියෙනවා. පවුල් ජිවිත අතඇරලා කැප වෙලා තියෙනවා. මේක මම වගේ හැමෝම ඇත්ත කතා කළා නම් අද මේක වෘත්තියක් විදියට මීට වඩා සාර්ථකයි. මම අද කියන ඒවා ඉදිරියේදී ඇත්ත වෙයි.\nඔබ මෝස්තරකාරයෙක්.\nඔව්! හැබැයි බාහිරින් විතරයි. මමත් පාසල් යනකම් තෙල් ගාලා කොණ්ඬේ පැත්තට පීරුවා. පාසලින් අයින් වුණාම තරුණයෙක් විදියට මට හිතුණා කාටවත් කරදයක් නොවන විදියට මෝස්තර කරන්න. මම කළා. එහෙම කොණ්ඩය පාට කරලා කරාබු දාලා බටහිර ඉන්දීය සංචාරයට ගියාම ඔවුන් මාව ඒ අයගේ කෙනෙක් වගේ බාර ගත්තා. හැබැයි මම හොඳට විකට් ගත්තා. ඒත් මෙහේ ගොඩාක් අය මගේ කොණ්ඬේ එල්ලුණා. මම කියන්නේ මම දක්ෂද නැද්ද බලන්න, මගේ කොණ්ඩය ගැන හොයන්න එපා. කොණ්ඬේ වවාගෙන පාට කරලා කරාබු දාලා ක්රිකට් ගහන්න බෑ කියලා කෙහේවත් නෑ. ඒ වගේම එහෙම කළා කියලා විකට් ගන්න පුළුවන් කමකුත් නෑ. මුලින් කිව්වා මගේ මම මෝස්තර කරනවා. ඒක කාටවත් හානියක් නෑ. ඒකෙන් රටේ සංස්කෘතිය විනාශ වෙනවා කියනවා නම් මම දන්නේ නෑ මේ රටේ සංස්කෘතිය කියන්නේ මොකක්ද කියලා. කොහොම වුණත් මම බාහිරින් මෝස්තර කළාට ඇඟ ඇතුළෙන් බොරුවට එළියට පෙන්නන මෝස්තරකාරයෙක් නෙමෙයි. මගේ මෝස්තරය කියන්නේත් මටම තමයි.\nමාලිංගට අනුව මහත්වරුන්ගේ ක්රීඩාව කියන්නේ මොකකටද?\nමම දන්න, මට තේරෙන විදියට මහත්වරුන්ගේ ක්රීඩාව කියන්නේ පිටිය තුළ විනයක් ඇතිව ක්රීඩා කිරීමයි. මගේ ක්රිකට් දිවිය තුළ අදටත් මම අයි.සී.සී එකේ චෝදනාවකට ලක් වෙලා නෑ නීති විරෝධි කටයුත්තක් කළා කියලා. එහෙනම් මම ක්රිකට් මහත්තයෙක් නෙවෙයිද? ක්රීඩාව තුළ විනය රැක ගැනීමයි මහත්මා ගතිය. මම ඒක රැකලා තියෙනවා. රකිනවා. එහෙම නැතිව මහත්මයෙක් වගේ බොරු රඟපෑම් කරන්නේ නෑ. මේ හැම දේම දේවල් නොදැන ලියන මාධ්ය මහත්වරු හින්දා ඇති වේච්ච දේවල්.\nඔබ මාධ්ය එක්ක තරහද?\nතරහකුත් නෑ, යාළුකමකුත් නෑ. හැබැයි මම කියන්නේ පොත්ත අත ගාලා අරටුව ගැන කියන්න එපා කියලා විතරයි. මම වෙන්න ඇති ලෝක ක්රිකට් ඉතිහාසයේම මේ තරම් බැණුම් අහන්නේ. ඒත් මම ක්රිකට් ක්රීඩකයෙක් විදියට කරලා තියෙන දේත් ගොඩයි. විස්සයි විස්ස ලෝක ශූරතාව දිනන්න නායකත්වය දැරුවේ මම. එක්දින කඩුලු 397ක් ලබාගෙන තියෙනවා. ටෙස්වල කඩුලු සියයක් ලබාගත්ත හතර දෙනාගෙන් කෙනෙක් මම. විස්සයි විස්ස ලෝක වාර්තා හතරක් මගේ නමට තියෙනවා. ඒ මේ රට ජයග්රහණය කළ තරගවලදී ගත්ත ඒවා. මම අදටත් අයිපීඑල්වල එකම කණ්ඩායම නියෝජනය කරන එකම කෙනා. බිග් බෑෂ් ගියත්, බංග්ලාදේශ ගියත් මාව ගන්නවා. ඒ හැම තැනම එක විදියට මට සාධාරණය කරනවා. කාට සෙල්ලම් කළත් එතැනදී මම අවංකයි. සමහරු කියනවා ‘මම අයිපීඑල් හොඳට ගහනවා’ වගේ කතා. මේ කතා ඇහුවාම මට හිනා යනවා. රටට හොඳට සෙල්ලම් කළ නිසා තමයි මේ හැමෝම මාව ගන්නේ.\nමාලිංග දැන් සල්ලිකාරයෙක්ද?\nඔව් සල්ලිකාරයෙක්.\nක්රිකට් නැති වුණාට පස්සේ?\nඒත් ඔලුව කෙළින් කරගෙන ඉන්න පුළුවන් පදනම මට තියෙනවා.\nක්රීඩකයෝ සුරා සූදුවෙන් තොරද?\nඅනෙක් අය ගැන කතා නොකර මම ගැන කියන්නම්. විශ්වාස කරන එකක් නෑ. මම මේ වනතුරු ෂැම්පේන් එකක් වත් බීලා නෑ. බීම කියන එක මගේ හිතකවත් නෑ. බීමට විරුද්ධත් නෑ. බොන එක බොන අයගේ අයිතියක්.\nක්රීඩකයෝ දේශපාලනයට එනවා. මාලිංගත් එයිද පසුකාලීනව?\nකවදාවත් නෑ. මම දේශපාලනය වගේ උතුම් දෙයක් කරන්න සුදුසු නෑ. දේශය පාලනය කරන්න මම කවුද? කවදාවත් එන්නේ නෑ.\nඔබ පන්දුවට වැඳලා බෝල දාන්නේ ඇයි?\nපන්සල් නොගියාට මම හොඳ බෞද්ධයෙක්. පන්දුවට වඳින්නේ, ඒක තමයි මට මේ තත්ත්වයට එන්න උදව් කළේ. කන්නේ, බොන්නේ, මේ විදියට හොඳ ජිවිතයක් ගෙවන්නේ, ඒ පන්දුව හින්දා. මම මට වඩා ක්රිකට්වලට ආදරෙයි. ඒක මාව ජීවත් කරනවා. මොකද ජීවත් වෙන්න අවශ්ය හැම සම්පතක්ම මට ලැබුණේ මේ පන්දුවෙන්. ඉතින් ඒකට වැඳීම පවක්ද?\nක්ෂේත්රයේ කතාවක් තියෙනවා, ඔබ මාපියන්වත් විදෙස් සංචාරවලට රැගෙන යනවා කියලා.\nඔව්! අපි වගේම ඒ අයත් රටක් තොටක් දකින්න ආසයි. මේ මට යමක් කළ හැකි කාලය. ඉතින් මම සෑහෙන රටවල්වලට ඒ අයත් රැගෙන යනවා. මගේ වියදමින් ඒ දේවල් කරන්නේ. ඒ අය සතුටු කිරීම මම කරන්නම ඕනෑ. ලසිත් මාලිංග කෙනෙක් ඇති කළේ ඒ අය.\nමොනවා හරි කියන්න කිව්වොත් ඔබ දෙන උපදෙස මොකක්ද කාට හරි.\nඅනෙක් අයගේ දියුණුව සතුට බලලා සතුටු වෙන්න කිව්වාට එක කරන්න අමාරු දෙයක්. මම කියන්නේ ඒක කරන්න බැරි වෙන්න පුළුවන්. අන් අයට ඉරිසියා නොකර අනුන්ගේ දේවල් හොයන්නේ නැතිව පාඩුවේ ඉන්න කියලායි. එකම ලොකු සේවයක්.■"}
{"text": "Facebook සමාගමේ අලුත්ම අංග හා සේවාවන් හඳුන්වා දෙන වාර්ෂික F8 සමුළුව ඊයේ දිනයේදී සැන් ෆ්රැන්සිස්කෝ හීදී පැවැත්වුනා. ෆේස්බුක් ප්රධාන විධායක නිළිධාරී මාර්ක් සකර්බර්ග් සහ ඔහුගේ සහායකයින් මෙහිදී අපූරු නිර්මාණ කිහිපයක්ම හඳුන්වා දුන්නා. ඒ අතරින් අංශක 360ම ආවරණය වන ගෝලාකාර වීඩියෝ, මැසෙන්ජර් සේවාවට Third Party add-on එක්කරගත හැකි වීම හා ෆේස්බුක් වීඩියෝ පහසුවෙන් වෙබ් අඩවි වල embed කිරීමේ පහසුකම් කැපී පෙනුනා.\nපහතින් දැක්වෙන්නේ F8 හි විශේෂ අවස්ථා දැක්වෙන මිනිත්තු 2ක වීඩියෝ පටයකි."}
{"text": "ඛාන් ඇකඩමිය එහෙමත් නැත්නම් ඛාන් ශාස්ත්රාලය ලංකාවේ අපට එතරම් හුරුපුරුදු නමක් නොවුනට අද වෙනකොට ලෝකයේ බොහොමත්ම ජනප්රිය නොමිලේ අධ්යාපනය සපයන වෙබ් අඩවියක්. පහුගිය දවස් වල මේ පිළිබදව බොහොම වැදගත් ලිපියක් පළවුනා අරුණි ශපිරෝගේ බ්ලොග් අඩවියේ.\nබොහොම සරලව ආරම්භ කරපු ඛාන් ඇකඩමිය අද ලෝකයේ බොහෝ රටවල දරුවන් තමන්ගේ අධ්යාපන කටයුතු පහසු කරගන්න භාවිතා කරන්නේ එහි තියන සරල එහෙත් ප්රයෝජනවත් බව නිසයි. මේ ප්රයෝජනවත් බව නිසාම ඛාන් ඇකඩමියේ ඇති පාඩම් මාලාවන් විවිධ භාෂාවන් වෙත පරිවර්තනය කෙරෙමින් පවතිනවා. පරිවර්තනය කියන්නේ හඩ කැවීම හා උපසිරස යෙදීමයි.\nතවමත් ලංකාවේ අන්තර්ජාලය භාවිතා වන්නේ චිත්රපට නැරඹීමට, ෆේස්බුක් යෑමට හා ප්රවෘත්ති බැලීමට වැනි කාරණාවලට පමණක් නිසාදෝ ඛාන් ඇකඩමියේ පාඩම් සිංහලට පරිවර්තනය කරන්නට වැඩි අවදානයක් යොමු වී නැහැ. අපට පුළුවන්නම් මෙම පාඩම් පරිවර්තනය කරන්න එහෙමත් නැත්නම් අපටම කියා පාඩම් මාලාවක් නිර්මාණය කරන්න අපේම රටේ නංගිලා මල්ලිලාට සෑහෙන්න ප්රයෝජනයක් වේවි. අධ්යාපනය වැනි ක්ෂේත්ර ගත්විට අපේ රටේ සම්පත් බෙදීයාමේ ලොකු ගැටලුවක් තියනවා. දුෂ්කර ප්රදේශ වල සිසුන්ට කොතරම් භෞතික සම්පත් ලබා දුන්නත් ඒ ප්රදේශවල ඇත් ගුරුහිගයට විසදුම් දෙනතාක් කල් ඒ ප්රදේශවල සිසුන්ට කවදාවත් නිදහස් අධ්යාපනයේ නියම ඵල ප්රයෝජන අත්විදින්ට ලැබෙන්නේ නැහැ. අද වෙනකොට අන්තර්ජාලය හෙමින් හෙමින් සමාජය පුරා පැතිරී යන යුගයක ඒ හරහා අපේම රටේ අපේම සහෝදර සහෝදරියන් කොටසකට යම් උදව්වක් කරන්න පුළුවන් නම් ඒක වචනයෙන් කියලා නිම කරන්න බැරි සේවයක්. අපිට මේ වැඩේ හරියට කරන්න පුළුවන්නම් අද ඒ ළමයින්ට පොත් පත් දෙන දානපතීන් හෙට ඒ ළමයින්ට ලැප්ටොප් වුනත් දේවි. අපට කරන්න තියෙන්නේ ඛාන් මහතා කලා වගේ ලාබ ප්රයෝජන නොතකා මේ වැඩේ පටන් ගන්න පමණයි.\nඑහෙම හිතපු මම ඇත්තටම පාඩම් කිහිපයක්ම සිංහලට පරිවර්තනය කලා. මෙන්න මෙතනින් ඒවා බලන්න පුළුවන්.\nමම නම් මේ වැඩේට අත ගැහුවේ විනෝදාංශයක් විදිහට. ඛාන් ඇකඩමියේ ලංකාවේ නියෝජිතයා විදිහට කටයුතු කරන්නේ තඹරු විජේසේකර. අද වෙනකොට ආසියානු සංවර්ධන බැංකුවේ අවධානය අපේ ව්යාපෘතිය වෙත යොමු වෙලා තියනවා. නමුත් අපට ඇත්තටම ඕනේ කරන්නේ හොද පිරිස් බලයක්. මේ සද්කාර්යයට දායක වෙන්න කැමති අයට පුළුවන් මෙන්න මේ ලින්කුව හරහා ගිහින් මේ සදහා දායක වෙන්න. හැමදාම අදුරට සාප නොකර මේ රටට යම් එළියක් දක්වන්න අපි දරණ සරල උත්සායක් මේ.\nවැඩි විස්තර සදහා"}
{"text": "මුදල් අමාත්යධූරයෙන් රවී කරුණානායක මහතාව ඉවත් කිරීම වෙනුවෙන් ක්රියාත්මක වූ කුමන්ත්රණයට මුදල් අමාත්යංශයේ හා මහ බැංකුවේ දූෂිත නිළධාරීන් මෙන්ම වත්මන් මුදල් හා ජනමාධ්ය අමාත්ය මංගල සමරවීර මහතා ද ප්රබල ලෙස දායක වූ බවට තොරතුරු මේ වන විට අනාවරණය වෙමින් පවතින බව මුදල් අමාත්යංශයේ ආරංචි මාර්ග අනාවරණය කරයි.\nමහ බැංකු බැඳුම්කර වංචාව සම්බන්ධයෙන් පත් කළ ජනාධිපති කොමිෂම හමුවේ පෙනී සිටි රවී කරුණානායක, ඒ වෙනුවෙන් ලබා දුන් සක්ෂි මත එකී බැඳුම්කර වංචාවට ඔහුගේ කිසිදු සම්බන්ධයක් පවතින බවට කිසිදු කරුණක් අනාවරණය කර ගැනීමට කොමිෂමට නොහැකි විය.\nමහ බැංකු බැඳුම්කර වංචාවට කිසිදු අදාලත්වයක් නොමැති පුද්ගලික කරුණක් අනාවරණය වූ අවස්ථාවේ , එය ජනමාධ්ය මගින් විශාල ලෙස ප්රචාරය කර, රවී කරුණානායක මහතාට එරෙහිව ප්රබල ජන මතයක් නිර්මාණය කිරීම පිටුපස ද මංගල සමරවීර මහතාගේ පූර්ණ සහයෝගය තිබූ බව මුදල් අමාත්යංශ ආරංචි මාර්ග පෙන්වා දෙයි.\nමුදල් අමාත්යධූරයෙන් තාවකාලිකව ඉල්ලා අස්වන ලෙසට, රවී කරුණානායක මහතාට බල කිරීමට රනිල් වික්රමසිංහ මහතාව පෙළඹවීම පිටුපස මංගල සමරවීර සිටි බවත්, රවී කරුණානායක මහතාගේ ඉල්ලා අස්වීමත් සමඟ තාවකාලිකව හිස්වන මුදල් අමාත්යධූරය මංගල සමරවීර වෙත ලබා ගැනීමේ සැලසුම ද වේලාසනින් සකස් කර තිබූ බවත් මේ වන විට හෙළිවෙමින් ඇත.\nමුදල් අමාත්යංශයේ හා මහ බැංකුවේ දූෂිත නිලධාරීන් එකට එක්ව රවී කරුණායක මහතාව මුදල් අමාත්යධූරයෙන් ඉවත් කිරීමට සැලසුම් සකස් කොට ඇත්තේ , මහා පරිමාන ආනයනකරුවන්ගේ මාෆියාව සමඟ එක්ව සිදු කරන බදු වංචාවන්ට රවී කරුණායක මහතාගෙන් කිසිදු ඉඩ කඩක් ලබා ගැනීමට නො හැකි බව තේරුම් ගැනීමෙන් අනතුරුවය.\nආනයන භාණ්ඩ මත රජය විසින් බදු පැනවීමේදී මුදල් අමාත්යංශයේ දූෂිත නිළධාරීන් , ආනයන මාෆියාව සමඟ එකට එක්වී අදාල බදු මුදල් වැඩි කිරීම නිසා මාෆියාව ලබන ලාභයෙන් කොටසක් තමන්ගේ සාක්කුවේ දමා ගැනීමේ වැඩ පිළිවෙල දීර්ඝ කාලයක් පුරා සිදු කරමින් සිටින බව අමාත්යංශ ආරංචි මාර්ග පෙන්වා දෙයි.\nමෙම වංචනික ක්රියාව පිලිබඳව හොඳ අවබෝධයක් හිටපු මුදල් අමාත්ය රවී කරුණානායක මහතාට තිබූ බැවින් ඔහු ඊට ඇති අවස්ථා අවම කිරීමට ක්රියා කොට තිබේ.\nරවී කරුණානායක මුදල් අමාත්යධූරයෙන් ඉවත්වීමෙන් අනතුරුව අදාල දූෂිත නිලධාරීන් පිරිස , වත්මන් මුදල් අමාත්ය මංගල සමරවීර සමඟ එක්වී තමන්ගේ දූෂිත ගණු දෙනු තව දුරටත් කිසිදු බාධාවකින් තොරව සිදු කරමින් සිටින බව මුදල් අමාත්යංශ ආරංචි මාර්ග කියා සිටී.\nමංගල සමරවීර සමඟ එක්වී මෙම දූෂිත නිලධාරීන් සිදුකළ ආසන්නතම වංචාව ලෙස සැලකෙන්නේ පසුගිය 17 වැනිදා මධ්යම රාත්රියේ සිට සීනි ආනයනය සඳහා බදු වැඩි කිරීම මගින් සිදු කළ වංචාව බව මුදල් අමාත්යංශ ආරංචි මාර්ග පෙන්වා දෙයි.\nපසුගිය 17 වැනිදා මධ්යම රාත්රියේ සිට සීනි ආනයනය කිරීමේ දී එක කිලෝවක් සඳහා රුපියල් 18 කින් බදු වැඩි කිරීමට මුදල් අමාත්යංශය ක්රියා කළ අතර එමගින් සීනි ආනයන සිදු කරන මාෆියාව මහා ධනස්කන්දයක් උපයා ගෙන තිබේ.\nබද්ධ රුපියල් 18 කින් ඉහළ දැමීමට දින දෙකකට පෙර, සුළු හා මධ්යම පරිමාණයේ සීනි ආනයනකරුවන් විසින් මෙරට ගබඩා කර තිබූ සියලුම සීනි තොග මහා පරිමාණ මාෆියාව විසින් මිළ දී ගැනීමට ක්රියා කොට තිබේ.\nමුදල් අමාත්යංශය විසින් අනපේක්ෂිත ආකාරයට සීනි ආනයන බදු මුදල් ඉහළ දමන විට සුලු හා මධ්යම පරිමාණයේ ආනයනකරුවන් ලඟ සීනි තොග නොතිබුණු අතර, සීනී ආනයන කළ හොත් වැඩි පිරිවැයක් දරන්නට ඔවුන්ට වන බැවින් ඔවුන් සීනි ආනයනයෙන් තාවකාලිකව ඉවත් වී ඇත.\nමේ තත්ත්වය ප්රයෝජනයට ගත් මාෆියාව දින දෙකක් සීනි තොග සඟවා තබා ගෙන සිටිමින් ආනයන බදු ඉහළ දැමීමත් සමඟ ඔවුන් සුළු හා මධ්යම පරිමාණ ආනයනකරුවන්ගෙන් අඩු මිලට ලබා ගෙන ගබඩා කර තිබූ සීනි තොග වෙළඳපලට මුදා හැර ඇත.\nපසුගිය 17 වැනිදා සිදු කළ බදු වැඩි කිරීමත් සමඟ මහා පරිමාණ සීනී අපනයන මාෆියාව මෙසේ වංචනිකව උපයා ගෙන ඇති මුදල රුපියල් මිලියන 800 කට වැඩි බවත්, ඉන් මිලියන 400 ක් දේශපාලඥයන්ට සහ ඔවුන්ගේ සමීපතමයන්ට ලබාදීමට මෙම මාෆියාව ක්රියා කොට ඇති බවත්, මුදල් අමාත්යංශ ආරංචි මාර්ග වැඩි දුරටත් කියා සිටී.\nරවී කරුණානායක මහතා මුදල් අමාත්යධූරයේ සිටින කාල වකවානුව තුළ, ජනතාවට බදු බර පටවන ක්රියා මාර්ග අනුගමනය කිරීමට දූෂිත නිලධාරීන්ට කිසිදු ඉඩක් ලබා දී නොමැත. එහෙත් මේ වන විට ජනාධිපති, අගමැති, පාරිභෝගික අධිකාරිය, ජීවන වියදම් කමිටුව වැනි කිසිදු පුද්ගලයෙකු හෝ ආයතනය හෝ නො විමසා බදු ඉහළ දැමීම සිදු කරන බවත්, එමඟින් මුදල් අමාත්යංශයේ දූෂිත නිලධාරීන් හා මුදල් අමාත්යවරයා එක්ව ජනතාවගේ මුදල් තම තමන්ගේ සාක්කුවලට දමා ගනිමින් සිටින බවත් එම ප්රකාශකයා කියා සිටී."}
{"text": "අගමැති රනිල් වික්රමසිංහ පදවියෙන් ඉල්ලා අස් විය යුතු බවට ශ්රී ලංකා නිදහස් පක්ෂ මන්ත්රී කණ්ඩායම දරන අදහස ජනාධිපති මෛත්රීපාල සිරිසේන තහවුරු කර ඇතැයි ශ්රී ලංකා නිදහස් පක්ෂය නියෝජනය කරන ඇමතිවරයෙක් පැවසීය.\nමේ සම්බන්ධයෙන් ජනපතිවරයා සහ අගමැතිවරයා අතර සාකච්ඡාවක් කොළඹ පැජට් පාරේ පිහිටි ජනාධිපති නිල නිවසේ පැවැත්ව තිබේ.\nඒ අනුව එක්සත් ජාතික පක්ෂයෙන් නව අගමැතිවරයෙක් පත්කර ගන්නා මෙන් ජනාධිපතිවරයා එම පක්ෂයට දැනුම් දී තිබෙන බව ද ඉහත කී අමාත්යවරයා සඳහන් කළේය.\nශ්රී ලංකා නිදහස් පක්ෂයට අවශ්ය පරිදි සිය පක්ෂයේ සංශෝධන සිදුකිරීමට සූදානම් නැති අතර, එවැන්නක් සිදු විය යුත්තේ සිය පක්ෂය තුළින් බව මේ අතර අගමැතිවරයාගේ ස්ථාවරය වී තිබේ.\nශ්රී ලංකා නිදහස් පක්ෂයේ මන්ත්රීවරුන් ද සම්බන්ධ කරගෙන තනි ආණ්ඩුවක් පිහිටුවන බවට එක්සත් ජාතික පක්ෂය ඉදිරිපත් කළ අදහසට ප්රතිචාර වශයෙන් ජනාධිපතිවරයා පවසා තිබෙන්නේ එවැනි ශ්රීලනිප සාමාජිකයන්ට තමන් අමාත්ය පදවි ලබා නොදෙන බවය.\nඑමෙන්ම එජාපය දෙමළ ජාතික සන්ධානය සමග එක්ව නව ආණ්ඩුවක් පිහිටුවන්නේ නම්, එවිට නව ව්යවස්ථාවක් සම්පාදනය කිරීමේ අදහස ඉවත්කර ගැනීමට දෙමළ ජාතික සන්ධානයට සිදුවනු ඇති බව ද ජනාධිපතිවරයාගේ ස්ථාවරය වී තිබේ.\n– BBC"}
{"text": "වැඩිහිටියෙකු හෝ නොමැතිව තම නිවසට ආ මෙම පිරිමි දරුවා ගැන ඇයට පුදුම හිතුණා පමණක් නොවේ, ඔහුගේ අතේ කුමක් හෝ අසාමන්ය දෙයක් තිබෙන බවත් ඇය දුටුවා.\nමුලදි ජෙසිකා හිතුවේ ඒ බෝනික්කෙකු වන්නට ඇති බවයි. ඒ වුණත්.. අනතුරුව ඇය දකිනවා ඒ හිටියේ සැල් සිකාලිස්ගේ මාස 2ක් වයස පුංචි සොහොයුරිය යි.\nඅනතුරව කතා බහ කරද්දි පුංචි පිරිමි දරුවා ජෙසිකාට පැවසුවේ මෙවැන්නක්.\n\"මගේ අම්මා නාන කාමරේදී මැරුණා. ඔයාට අපිව බලාගන්න පුළුවන්ද?\"\nනොදැනුවත්කමට හෝ දරුවා එහෙම කිව්වම ජෙසිකා දැනගත්තා බරපතල කුමක් හෝ සිදු වී ඇති බව. එම නිසා ඇය වහාම හදිසි ඇමතුම් ඒකකයට (911) ඇමතුමක් ලබා දී ඔවුන්ව වහාම ගෙන්වා ගනු ලැබුවා.\nසිකාලිස් කියූ විදිහටම ඔහුගේ නිවසට ගිහින් බලනකොට දැක ගැනීමට ලැබුණේ මව මියගොස් නොමැති බවත්, ඇය නාන කාමරයේ තුළ ඇති නාන බේසම තුළ සිහිසුන්ව ඇද වැටී ඇති බවයි.\nනමුත් හැමදෙනාගේම මවිතයට කාරණාව වූයේ මේ පුංචි දරුවාගේ හැසිරීමයි.\nඒ ගැන සිකාලිස් කියන විදිහට තමාගේ මව මියා ගියා යැයි සිතූ ඔහු තේරුම් ගත්තා තමාට උපකාර අවශ්ය බව. ඒ නිසා ඔහු තම සොහොයුරිය බ්ලැන්කටුවක ඔතා වහා ආරක්ෂාව අවැසි නිසා ජෙසිකාගේ නිවසට රැගෙන ගොස් තිබෙනවා.\nඇත්තෙන්ම ඒ මොහොතේදී මේ පිරිමි දරුවා එසේ නොකළා නම් සමහර විට අවසානය මීට වඩා බිහිසුණු වන්නට තිබුණා.\nඅවසානයේ සිකාලිස්ගේ මව මාධ්යයට කියා තිබුණේ,\n\"අවංකවම මගේ පුතා මාව බේරුවා. මොකද තව ප්රමාද වුණා නම් මාව ගිලෙන්නත් ඉඩ තිබුණා...\"\nමේ පුංචි දරුවාගේ වීර ක්රියාව නිසාම ඔහුව ගිනි නිවන භටයෙකු ලෙස නම් කරන ලද අතර විශේෂ සහතිකයක් හා හිස් වැසුමක්ද පිරිනැමුණා."}
{"text": "සමසෙනෙහස්, ද්වීසෙනෙහස්, සංක්රාන්ති සමාජභාවී, අන්තර් ලිංගික හා තම අනන්යතාවය ප්රශ්නභාවී ප්රජාව බොහෝවිට තම නෑදෑ හිත මිතුරන්ගෙන්, සමකාලීනයන්ගෙන් සහ නීතිමය බලපෑම් හේතුවෙන් මානසිකව, ශාරීරිකව සහ කායිකව හිංසන හා පීඩනයන්ට ලක්වන අතර මෙම හිංසාකාරී අවස්ථාවන් විවිධ අයුරින් සිදුවේ. ශ්රී ලංකාවේ LGBTIQ ප්රජාව සදහා නිශ්චිත ආරක්ෂාවක් නොමැති වීම හේතුවෙන් එවැනි තත්වයන් බොහෝවිට සමාජ ගැටළු ලෙස කතාවට ලක් නොවී යයි.\nඔබ හෝ ඔබ දන්නා අයෙකු ඔවුන්ගේ ස්ත්රී-පුරුෂ සමාජභාවය හෝ ලිංගික දිශානතිය මූලික කරගෙන මෙවැනි හිංසන හා පීඩාවන්ට ලක්වූ අයෙකු නම්, ඔබට අවශ්ය නීතිමය සහය, වෛද්ය සහය හෝ භාවාත්මක උපදේශන සහය ලබාදීමට අපට හැකිය.\nදුරකථන අංක 0114 334277 | කෙටි පණිවුඩ/WHATSAPP – 0777677333 | FACEBOOK"}
{"text": "944 පත්කරන ලද සිංහල භාෂා කොමිසම මඟින් වැදගත් හෙළිදරවුවක් වාර්තා විය. එනම් ලංකාවේ භාෂා දෙකකින් වැඩ කළ හැකි ප්රජාව ජනගහනයෙන් 1.4% ක් පමණ වන බවයි. සිංහල, ඉංගී්රසි හා දෙමළ ඉංගී්රසි මීට අයත් විය. එසේ නම් ජනගහනයෙන් 96%ක්ම ස්වදේශික සිංහල කතා කරන පසුගාමී ප්රජාවකි. එහෙත් එදා පැවැති රාජ්ය භාෂාව ඉංගී්රසිය. මෙම ඉංගී්රසි පාලනය යටතේ ලිපිකරුවකු වීමත්, භාෂා දෙකක් (සිංහල ඉංගී්රසි හා දෙමළ ඉංගී්රසි) කතා කිරීමට හැකිවීමත් විශේෂ වරප්රසාදයකි.\nමේ යුගයේ සිංහල පමණක් කතා කළ අයගේ ඉහළම අධ්යාපන මට්ටම ලෙසින් සාමාන්යයෙන් සැලකුණේ අටවැනි පන්තිය සමත් වීමයි. ඔවුනට රජයේ රැකියාවක් ලෙසින් යාමට හැකිවූයේ රු. 30/- ක පමණ වැටුපකට, උපගුරු තනතුරකට පමණි.\nමේ සමීකරණය තුළ ශී්ර ලංකාවේ ප්රභූන් අයත් වූයේ ඉංගී්රසි කතා කරන පන්තියටයි. ලංකා ජාතික සංගමය තුළ ගොනු වී සිටියේ එම ප්රජාවයි. නමසිය තිස් ගණන්වල සිංහල කතා කරන නිර්භු පන්තිය ගොනු වූයේ සිංහල මහා සභාව වටාය.\nඑහි නායකත්වය ගනු ලැබුවේ සියනෑ කෝරලයේ ප්රභූ පෙළපතකින් පැවත එන එස්.ඩබ්ලිව්.ආර්.ඞී. බණ්ඩාරනායකයන්ය. මේ නිසා ජාතික නිදහස් සටනේ නිර්ප්රභූන්ගේ වේදිකාව බවට පත්වන්නේ සිංහල මහා සභාවයි.\nනිදහස් අරගලයේදී ”සිංහල මහා සභාව” ද ජාතික සංගමය තුළ රඳවා ගැනීමට ඞී.ඇස්. සේනානායකයන් සමත් විය. එහෙත් එම පිරිසේ අනන්යතාව ජාතික සංගමයේ දේශපාලනය තුළ දියකර නොහැරීමේ වගකීම බණ්ඩාරනායකයන් බාරගෙන තිබුණි.\n1948 දී ශී්ර ලංකාවට නිදහස ලබා ගැනීම ජාතික සංගමයේ ප්රධානත්වයෙන් සියලූ ජන කොටස්වල සහභාගිත්වයෙන් සිදු විය. එහෙත් සුද්දන්ගෙන් බලය මාරු වූයේ ඉංගී්රසි කතා කරත ප්රභූ පන්තිය අතටය. ශී්ර ලංකාව නිදහස ලබන විට එක්සත් ජාතික පක්ෂය බිහි වී තිබුණි. එහි ගර්භාෂය ලෙසින් සැලකෙන්නේ ලංකා ජාතික සංගමයයි. සිංහල මහා සභාවේ නායකයා වූ එස්.ඩබ්ලිව්. ආර්.ඞී. එක්සත් ජාතික පක්ෂයේ උප සභාපතිවරයකු ලෙසින් පත්වුණි. එහෙත් එක්සත් ජාතික පක්ෂ ආණ්ඩුව තුළ නිර්ප්රභූන්ගේ ප්රශ්නයට, දේශීය චින්තනයට හෝ දේශීය වටිනාකම්වලට සාධාරණ තැනක් ලබාදීමට අගමැති ඞී.ඇස්. සේනානායකයන්ට හා බණ්ඩාරනායකයන්ට නොහැකි විය. ඞී.එස්. බෙහෙවින්ම තම කාලය මිඩංගු කළේ ගොවිජනපද ව්යාපාරය ශක්තිමත් කරමින් මේ රටේ කෘෂි ක්ෂේත්රය නඟාසිටුවීමට බව පෙනේ. මේ අතර නිර්ප්රභූන් හා බණ්ඩාරනායකයන් කොන් කිරීමේ සංස්කෘතියක් එම ආණ්ඩුව තුළ පැවැතිණ.\nවරක් ඩී.එස්. වෙනුවට එක් දේශනයකට ඞී.එස්. විසින්ම නම් කරණු ලැබුවේ එස්.ඩබ්ලිව්.ආර්.ඞී. ය. ඒ මොහොතේ එක්සත් ජාතික පක්ෂයේ ප්රබලයකු වූ සර් උක්වත්ත ජයසුන්දර සඳහන් කළේ යැයි වාර්තා වූයේ. තමා අකැමැතිම පුද්ගලයා බණ්ඩාරනායක බවයි.”\nමේ යුගයේ රටේ බහුතරයක් මෙන්ම, සිංහල බෞද්ධ අති බහුතරයක් නියෝජනය කළ සිංහල මහා සභාව තුළ ගොනු වූ නිර්ප්රභූන් රටේ පාලන තන්ත්රය ඇතුළු සෑම කේෂ්ත්රයකම කොන්වීම නතර කර ගැනීමේ ක්රමවේදයකට යෑමට එක්සත් ජාතික පක්ෂය අසමත් වුණි.\nඑස්.ඩබ්ලිව්.ආර්.ඞී. බණ්ඩාරනායකයන් එ.ජා.ප. ආණ්ඩුවෙන් ඉවත් වීමත් සමඟ ශී්ර ලංකා නිදහස් පක්ෂය බිහිවන්නේ මෙවන් පසුබිමකය. මෙහිදී සිදුවන පාර්ලිමේන්තුවේ පැති මාරුවීමේ ඓතිහාසික මොහොතේ බණ්ඩාරනායකයන් පිටුපසින් පැමිණෙන්නේ රුහුණු ගිරුවාපත්තුව නියෝජනය කළ ඩී.ඒ. රාජපක්ෂයන්ය. මේ මොහොත වන විට එ.ජා.ප. ට විකල්ප වූ අමු වමේ නොවන ස්වදේශිකවාදී දේශපාලන බලවේගයක අවශ්යතාව රට තුළ සෑම ක්ෂෙත්රයකම විලිලමින් පැවතිණ. පැරණි සිංහල මහා සභාවේ සංයුතිය ඊට සූදානමින් පැවතිණ. මේ නිසා ශී්ර ලංකා නිදහස් පක්ෂය තවත් එක් පක්ෂයක් නොවුණි.\nජාත්යන්තර විප්ලවයක් ගැන එතරම් නොතේරෙන භාෂාවකින් කතා කළ ස්වදේශිකව කල්පනා නොකළ පැරණි වමට මෙම අවස්ථාව ගිලිහුණි. එදා සමහර ගැමියන් ප්රශ්න කළේ ”ඔය බොල්ෂේවික් ලෙනින් කොයි පළාතේ කෙනෙක්ද?’’ කියලාය. ‘‘මාතර පිට බැද්දර පැත්තේ කෙනෙක් නම් වෙන්න බැහැ’’ කියලත් සමහරු කීහ. වමේ සමහර නම් ගම් ගැමියන් අවඥාවට ලක් කළේ මේ අයුරිනි.\nඑවැනි ස්වදේශිකවාදී රික්තයක් පාවිච්චි කරමින් මැද මාවතේ දේශපාලනය ප්රතිපත්තියක් කරගත් ශී්ර ලංකා නිදහස් පක්ෂය ඉතා ශීඝ්රයෙන් රට පුරා ව්යාප්ත විය. යූ.ඇන්.පී.යට විරුද්ධ විකල්ප දේශපාලන ධාරාවක් ලෙසින් එය ජනතාව වැළඳ ගනු ලැබුවේය. ශී්ර ල.නි.ප.ය බිහි වී වසර 5ක් ඇතුළත 1956 දී එම පක්ෂයේ දායකත්වයෙන් රජයක් බිහි වී බල පෙරළියක් සිදු වීමෙන්ම එවැන්නකට පැවැති ඉල්ලූම පැහැදිලි වේ. මහා ගත්කරු මාටින් වික්රමසිංහ 56 පෙරළිය හැඳින්වුණේ බමුණුකුලයේ බිඳවැටීම ලෙසිනි. එහෙත් යූ.ඇන්.පී.ය මුළුමනින්ම විජාතික වූවා යැයි මින් අදහස් නොවේ. එහෙත් යූ.ඇන්.පී. කෝව සැකසී තිබුණේ සේනානායකවරුන්ගේ ස්වදේශික චින්තනයට ද පටහැණිව බව මධ්යස්ථව කල්පනා කර බලන විට පෙනේ.\nමේ වනවිට කාලයාගේ ඇවෑමෙන් ශී්ර ලංකා නිදහස් පක්ෂයේ හා එක්සත් ජාතික පක්ෂයේ ආරම්භක දේශපාලනය වෙනස්කම් රැසකට භාජන වෙමින් පවතී. ලෝක දේශපාලන බල කඳවුරු ගෝලීය ආර්ථික වෙනස්කම් ඊට හේතු වී තිබේ.\nසියල්ල රජය සතුවිය යුතුය යන ජනසතු පිළිවෙත අදට වලංගු නොවේ. එය න්යායිකව බලන කල සමාජවාදී ද නොවේ. ඊට ඇත්තේ රාජ්ය ධනවාදී හැඩරුවකි. එහෙත් තුන්වැනි ලෝකයේ සංවර්ධනය වන්නා වූ රටක් ලෙසින් අපට සළු පිළි උනා දැමුවාසේ විවෘත වූ සියල්ල පෞද්ගලික අංශය සතු වූ ආර්ථික පිළිවෙතකට යා නොහැකිය. ආණ්ඩුවේ ප්රාග්ධනය ද රාජ්ය මැදිහත් වීම ද ආර්ථිකයේ මර්මස්ථානවලට අත්යවශ්යය. ශී්ර ලංකා නිදහස් පක්ෂයට 60-70 ආර්ථික පිළිවෙත් කරගසා ගන්න යැයිි යමෙක් සඳහන් කරන්නේ නම් එය යථාර්ථවාදී නොවේ. එම පක්ෂය 66 වැනි සමරුමට ළං වී ඇති වර්තමානයේ එවන් යෝජනාවල වටිනාකමක් නැත.\nඑහෙත් ශී්ර ලංකා නිදහස් පක්ෂය වැනි පක්ෂයක් බිහිවීමට බෙහෙවින්ම හේතු වූ නිර්ප්රභූ පන්තියේ අවශ්යතා හා අපේක්ෂා තවමත් සම්පූර්ණයෙන්ම ඉටු වී නොමැත. ඉංගී්රසි නොදත් හා ග්රාමීය සවදේශිකවාදී ජනතාව අතර එම ඉඩකඩ නොනැසී පවතී. 1971-1989 දකුණේ කැරලි දෙකටම මෙන්ම උතුරේ සිවිල් යුද්ධයට ද මේ හේතු සාධක බලපෑ බව රහසක් නොවේ. මේ නිසා ශී්ර ල.නි.ප. 66 වැනි සංවත්සර සමුළුව පවත්වන්නේ එම පක්ෂය ආරම්භ කළ පැරණි වුවමනාවන් එදා තරමින් නොවුනද යම් තරමකට හෝ නොනැසී පවතින වකවානුවකය.\nශී්ර ල.නි.ප.ය අරඹමින් මේ රටේ නිර්ප්රභූ හා වරප්රසාද නොලත් පන්තියේ දේශපාලනයට නායකත්වය දුන් බණ්ඩාරනායකවරුන් වසර 50ක් එම පක්ෂයේ නායකත්වය ගෙන තිබූ බව රහසක් නොවේ. ඉන් ජනතාවට අවැඩක් වූයේ නැත. වරප්රසාද නොලත් පන්තිය ඉහළට ඔසවා තැබීමට බණ්ඩාරනායකවරුන්ගේ දායකත්වය නිබඳව ලැබී තිබිණි. එහෙත් එම බණ්ඩාරනායකවරු වුවද අයත් වූයේ ප්රභූ පන්තියටය.\n2005 පසු මේ තත්ත්වය වෙනස් වුණි. ඒ හිටපු ජනාධිපති මහින්ද රාජපක්ෂගේ සම්ප්රාප්තිය සමඟිනි. 1931 රාජ්ය මන්ත්රණ සභාවේ සිට නියෝජනයක් සහිත රාජපක්ෂවරුන් අයත් වන්නේ ද රුහුණේ ගැමි සංස්කෘතික වටාපිටාවකටය. මේ නිසා ග්රාමීය පසුබිමක් සහිත ප්රභූ නායකත්වයක් ශී්ර ල.නි.ප.යට ලැබුණි. එය වඩ වඩාත් පක්ෂයේ අරමුණුවලට සමීප වීමකි. 2009 යුද ජයග්රහණයත් සමඟම ශී්ර ල.නි.ප.ය දැවැන්ත පක්ෂයක් බවට පත්කරමින් රටට දෙවැනි නිදහස අත්පත් කරදීමට මෙහිදී ශී්ර ල.නි.ප. නායක හිටපු ජනාධිපති මහින්ද රාජපක්ෂ සමත් විය. මේ සමඟම සිදු වූ අනෙක් ප්රවණතාව සුළු ජන කොටස් එම පක්ෂයෙන් ඉවත් වීමය.\nඑස්.ඩබ්ලිව්.ආර්.ඞී. බණ්ඩාරනායකයන් බලාපොරොත්තු වූ ආකාරයෙන්ම ශී්ර ල.නි.ප.ය නිර්ප්රභූ සරල ගැමි නායකත්වයකට මාරුවීම ඇරඹුණේ 2015න් පසුවය. නැතිනම් ජනාධිපති මෛතී්රපාල සිරිසේනගේ සම්ප්රාප්තියත් සමඟය. මේ නිසා නිර්ප්රභූ පන්තියේම නායකයකු අතට ශී්ර ල.නි.ප.ය පත්වන්නේ එය බිහි වී වසර 64කට පසුවය. වැදගත් වන්නේ නායකයා නියෝජනය කරන පන්තිය ද ගෙනයන වැඩපිළිවෙළ ද යන්න විවාදාත්මකව මාතෘකාවකි. එහෙත් රටේ රාජ්ය බලයක් හිමිකර ගත හැකි දැවැන්තම පක්ෂයක් නිර්ප්රභූ පන්තියේ නායකයකු අතට පත්වීම අඩුවෙන් තක්සේරු කළ යුතු නැත. එ් නිසාම අභියෝග රැුසකට මුහුණ දීමට වත්මන් නායකයාට සිදු වී තිබේ. දේශපාලන වශයෙන් ගත් කල එය මෙතෙක් ශී්ර ල.නි.ප. නායකයකු මුහුණ නොදුන් තරමේ දැවැන්ත එ්වාය.\nමේ සියලූ තත්ත්වයන් යටතේ ශී්ර ලංකා නිදහස් පක්ෂයේ දේශපාලනයට තවමත් හොඳ ඉල්ලූමක් ඇත. එය අද වුවද හැඳින්වෙන්නේ මැද මාවතේ සමාජ ප්රජාතන්ත්රවාදී ලක්ෂණවලින් යුත් දේශපාලන වැඩපිළිවෙළක් ලෙසිනි. එක්සත් ජාතික පක්ෂයේ වර්තමාන නායකයා පවා සමාජ ප්රජාතන්ත්රවාදී දේශපාලන සිද්ධාන්ත සිය වත්මන් පාලනයට මුසු කිරීමට සූදානම් බව පැවසීම වුවද ශී්ර ල.නි.ප. ය වර්තමානයේ ලබන ජයග්රහණයකි.\nඑහෙත් යම් අවශ්යතාවකට ජනතාවට වවුචර් බෙදීම නම් ”නව ලිබරල්ය.” පොහොර හෝ නිල ඇඳුම් ලබාදීම ”සමාජ ප්රජාතන්ත්රවාදී”ය. පේ්රමදාස යුගයේ ජනසවි මල්ල ද සමාජ ප්රජාතන්ත්රවාදී මෙවලමකි. ආයෝජකයන් පැමිණ ව්යාපාර අරඹා එම ව්යාපාරවල ආර්ථික ප්රතිලාභ නිරායාසයෙන් සාමාන්ය ජනයාට හා අඩු ආදායම්ලාභීන් අතරට ගලා යනවා යැයි කල්පනා කිරීම ප්රායෝගික නොවේ. ඊට හේතුව ඔවුන් සියල්ල ලාභය පදනම් කරගෙන කටයුතු කිරීමය. ඒ නිසා රටක ආර්ථිකය මෙහෙයවීමට හා සංවර්ධනයට රාජ්ය මැදිහත්වීම අත්යවශ්යය. ආර්ථිකයේ මර්මස්ථාන තවදුරටත් කාර්යක්ෂම වට්ටෝරුවක් යටතේ රජය සතු විය යුතුය. නිර්ප්රභූ සාමාන්ය ජනයා බලගතු වන්නේ එවිටය.\nලංකා බැංකුව, මහජන බැංකුව හා ජාතික ඉතිරිකිරීමේ බැංකුව ශී්ර ල.නි.ප. රජයන් යටතේ බිහිවූයේ කුඩා හා මධ්යම පරිමාණයේ ව්යාපාරිකයන් උදෙසාය. විශේෂයෙන්ම ශී්ර ලංකාව වැනි රටවල පෞද්ගලික අංශය ජනතාවට සහන ලැබෙන සහන සේවා ව්යාපෘතිවලට අත ගසන්නේ නැත. ඊට හේතුව එ්වායේ පදනම ලාභ ලැබීම වන නිසාය. මේ සියලූ තත්ත්වයන් යටතේ වුවද අවසානයේ ආර්ථික අවපාතයකදී පෞද්ගලික අංශයේ කඩා වැටීමකදී වුවද මැදිහත් වීමට සිදුවන්නේ රජයටයි. පසුගිය ආර්ථික අවපාතයේ දී ඇමරිකාවේ ”ෆෝඞ් කාර් කම්හල” බංකොළොත් බාවයෙන් මුදවා ගනු ලැබුවේ ඔබාමා පාලනයේ මැදිහත් වීමෙනි. ලංකාවේ සෙලාන් බැංකුව බේරා ගැනීමට සිදු වූයේ ද රජයටයි.\nමේ නිසා රාජ්ය, පෞද්ගලික හා රාජ්ය හා පෞද්ගලික හවුල් ව්යාපාර ආදී ක්ෂේත්ර තුනක කටයුතු කිරීමට වර්තමානයේ රාජ්යයකට සිදුවේ. එසේම නිර්ප්රභූ පන්තිය ඔසවා තැබීමේ නොනිමි මෙහෙවර හා ජාතීන් අතර සහජීවනය අභියෝගයක් ලෙසින් තවමත් අප රට ඉදිරියේ ඇත. වසර 66 ඇවෑමෙන් වුවද ඊට මුහුණදීමේ ශක්තියක් ශී්ර ලංකා නිදහස් පක්ෂයේ දේශපාලනයට ඇත. එ් සඳහා ශී්ර ල.නි.ප. වත්මන් නායකයාට හැකියාවක් ඇත. ශී්ර ල.නි.ප.යේ මැදමාවතේ දේශපාලන මුහුණුවර එදාටත් වඩා අදට ගැළපෙන බව මේ සියල්ල තුළින් ඉස්මතු වන සත්යයයි.\nලංකාදීප – වසන්තප්රිය රාමනායක"}
{"text": "නව ව්යවස්ථාවක් සඳහා යෝජනාවලියක් ආණ්ඩුව විසින් පාර්ලිමේන්තුවේ සභාගත කර ඇත. පසුගිය ජනාධිපතිවරණයේදී යහපාලන පාර්ශවය ජනතාවට දුන් ව්යවස්ථාමය පොරොන්දු වූයේ, 2015 අප්රේල් 20 වෙනිදාට පෙර මැතිවරණ ක්රමය වෙනස් කොට, විධායක ජනාධිපති ක්රමය අහෝසි කරන බව පමණි. මුලු ව්යවස්ථාවම වෙනස් කිරීමට ජනවරමක් මේ ආණ්ඩුවට ලැබුණේ නැත. මේ ව්යවස්ථා සංශෝධන යෝජනාවලියේ පහත දැක්වෙන යෝජනා වලට අපට කිසිසේත්ම එකඟ විය නොහැක.\n- සිංහලෙන් ‘ඒකීය’ යන වචනය තවදුරටත් භාවිතා කරන අතර, ‘යුනිටරි’ යන ඉංග්රීසි වචනය හා එම සංකල්පය නව ව්යවස්ථාවෙන් ඉවත් කිරීම. ඒ අනුව ලංකාවේ බහුතර ජනතාව මෙය ඒකීය රටක් යැයි සිතා සිටියත්, ජාත්යන්තර ප්රජාව හමුවේ ලංකාව තවදුරටත් ඒකීය නැතිනම් ‘යුනිටරි’ රටක් නොවනු ඇත. ජනතාව මුලා කිරීමට ගෙනවිත් ඇති මේ සටකපට යෝජනාව අපි හෙළා දකිමු.\n- යෝජනාවලියේ සිව්වන පිටුවේ උතුරු නැගෙනහිර පළාත් එක් ඒකකයක් ලෙස පිළිගත යුතු බවට සඳහන් වී තිබීමෙන්ද, වත්මන් ව්යවස්ථාවේ පස්වන වගන්තියට අනුව ශ්රී ලංකා ජනරජයේ භූමිය ‘පරිපාලන දිස්ත්රික්ක’ 25 කින් සමන්විත වන බවට ඇති නියමය වෙනස්කොට, නිෂ්චිතව සඳහන් නොකරන පළාත් ගණකින් එය සමන්විත විය යුතු බවට කර ඇති යෝජනාවෙන්ද, මේ සැරසෙන්නේ කුමකට දැයි පැහැදිලි වේ.\n- මේ යෝජනාවලියේ, ‘අනුපූරකතාවය’ නැමති මූලධර්මය අනුව පළාත් මට්ටමින් කළ හැකි සියලුම දේ පළාත් වලට පැවරිය යුතු යැයි යෝජනා වී ඇත. බෙදුම්වාදීන් 1972 සිට උතුරු නැගෙනහිර පළාත් සඳහා වෙනම රාජ්යක් ඉල්ලා සිටියේ මෙවැනිම සංකල්පයක් අනුව නොවේදැයි කවුරුත් කල්පනා කර බැලිය යුතුය.\n- පළාත්වලට මෙකී අනුපූරකතා මූලධර්මය අනුව බෙදා දෙන බලතල, සියලු පළාත්වල අවසරය නොමැතිව පාර්ලිමේන්තුවේ තුනෙන් දෙකේ බලයෙන්වත් වෙනස් කිරීමට නොහැකිවෙන ලෙසද, අතිබහුතරයක් පළාත් සභා නියෝජිතයන්ගෙන් සමන්විත දෙවෙනි මන්ත්රී මණ්ඩලයක අනුමැතිය නොමැතිව පාර්ලිමේන්තුවට ජාතික ප්රතිපත්ති හා ජාතික ප්රමිතීන් සම්පාදනය කිරීමට නොහැකිවෙන ලෙසද, විධිවිධාන යෝජනා වී ඇත. එයට අමතරව, මධ්යම ආණ්ඩුවට යම් නායකත්ව කාර්යභාර්යක් ලබාදෙන සමඟාමී බලතල ලැයිස්තුව අහෝසි කොට එම බලතලද පළාත් සභා වලට පැවරීමටද, මධ්යම ආණ්ඩුවේ බලතල ලැයිස්තුවේද තෝරාගත් කාර්යයන් ක්රියාත්මක කිරීම පළාත් සභා වලට පවරා ෆෙඩරල් රාජ්යකට ගැලපෙන ආකාරයට මධ්යම ආණ්ඩුවේ කාර්යභාර්ය අඩු කිරීමටද මේ යෝජනාවලියෙන් බලාපොරොත්තු වේ.\n- පළාත් ආණ්ඩුකාරවරුන් සතු විධායක බලය අදාල පලාතේ අමාත්ය මණ්ඩලයට පවරා ආණ්ඩුකාරවරුන් සැමවිටම පළාත් අමාත්ය මණ්ඩලයේ උපදෙස් අනුව ක්රියා කිරීමට නියම කිරීමටත්, මහ ඇමතිවරයාගේ උපදෙස් නොමැතිව ආණ්ඩුකාරවරයෙකුට යම් පාළාතක හදිසි තත්වයක් පවතින බවවත් මධ්යම ආණ්ඩුවට දැනුම් දීමට නොහැකි යැයි නියම කිරීමටත් මේ යෝජනාවලියේ විධිවිධාන ඇත. එපමණක්ද නොව, පලාත් සභාවක් විසින් සම්මත කරන ප්රඥප්තියකට අනුමැතිය දීමට හෝ එහි ව්යවස්ථානුකූල භාවය විමර්ශණය කිරීම සඳහා ශ්රේෂ්ඨාධිකරණයට යොමු කිරීමට ආණ්ඩුකාරවරයාට හා ජනාධිපතිවරයාට දී ඇති කාලය සති දෙකකට සීමා කර එම කාලය ඉකුත් වීමත් සමඟම, නිරායාසයෙන්ම එම ප්රඥප්තියට අනුමැතිය ලැබී ඇත්තාසේ සැලකීම තුළින්ද මධ්යම ආණ්ඩුවට පළාත් ඒකක පාලනය කිරීමට ඇති බලතල බරපතල ලෙස කප්පාදු කිරීමට යෝජනා වී ඇත. දැනට ලංකාවේ ක්රියාත්මක බලතල බෙදීමේ ආකෘතිය ඉන්දියාවෙන් ලබාගත් එකකි. ඉන්දීය ව්යවස්ථාවේ 201 වගන්තියට අනුව ප්රාන්ත ආණ්ඩු සම්මත කරණ ඕනෑම පනතක් කිසිඳු හේතු දැක්වීමකින් තොරව ප්රතික්ෂේප කිරීමට එරටේ ජනාධිපතිවරයාට බලය ඇත. නමුත් අපේ රටේ ජනාධිපතිවරයාට එවැනි බලයක් කිසිදාක නොතිබුණි. එම නිසා පළාත් සම්බන්ධයෙන් විධායකයට තිබෙන බලතල තවත් අඩුකිරීමට මේ ඉදිරිපත් කර ඇති යෝජනාවලට අපට එකඟ විය නොහැක.\n- වත්මන් ව්යවස්ථාවේ විධිවිධාන හා අදාල ශ්රේෂ්ඨාධිකරණ තීන්දු යටතේ ජනාධිපතිවරයාට හා මධ්යම රජයට ඉඩම් සම්බන්ධයෙන් ඇති බලතල පළාත් ඒකක වලට පැවරීමට යෝජනා වී ඇත. මේ අනුව යම් පළාතක් තුළ පිහිටි රජයේ ඉඩමක් මධ්යම රජයේ කටයුත්තකට ලබා දෙන මෙන් කරන ඉල්ලීමක් අදාල පළාත් සභාව ප්රතික්ෂේප කළහොත්, එම හබය මුලින්ම බේරුම්කාර මණ්ඩලයකට හා ඉන්පසු අධිකරණයට යොමු කිරීම හරුණු විට වෙන විකල්පයක් මධ්යම ආණ්ඩුවට නැත. ඉන්දියාවේ මධ්යම රජයේ කටයුත්තකට අවශ්ය ඉඩමක් ඔවුන්ට එම ඉඩම පිහිටි ප්රාන්තයේ කැමැත්ත ඇතුව හෝ නැතුව ලබාගැනීමට බලය ඇත. එම නිසා ලංකාවේ දැනට පවතින ඉඩම් සම්බන්ධ විධිවිධාන වල කිසිඳු වෙනසක් නොවිය යුතුය.\n- සාමාජිකයන් 55 න් 45 දෙනෙකු පළාත් සභාවල නියෝජිතයන් වන පාර්ලිමේන්තුවේ දෙවන මන්ත්රී මණ්ඩලයක් පිහිටුවීමට යෝජනා වී ඇත. මේ දෙවන මන්ත්රී මණ්ඩලයේ 2/3 ඡන්දයක් නොමැතිව කිසිම ව්යවස්ථා සංශෝධනයක් සම්මත නොවිය යුතු බව කියැවෙන නිසා මෙහි පරමාර්තය රටේ නීති හා ව්යවස්ථාව වෙනස් කිරීමට පාර්ලිමේන්තුවට ඇති බලය සීමා කර, එවැනි කාරණා සම්බන්ධයෙන් නිෂේධ බලයක් පළාත් සභාවලට ලබා දීම බව පෙනේ. ඉන්දීය ව්යවස්ථාවේ 249 වගන්තියට අනුව ඉන්දීය දෙවෙනි මන්ත්රී මණ්ඩලයේ පමණක් 2/3 බලයෙන් සම්මත වෙන යෝජනාවකින් මුලු ඉන්දියාවේම නැතිනම් එහි ප්රාන්තයක හෝ ප්රාන්ත කිහිපයක සියලු පාලන බලතල පාර්ලිමේන්තුවට පැවරීමටත්, වසරක් පාසා කරන අලුත් කීරීම් වලට යටත්ව ඕනෑම කාලයක් පවත්වාගෙන යෑමටත් බලය පැවරේ. මේ ප්රතිපාදනය ඉන්දියාවේ ඒකාග්රතාවය සුරකින ප්රධානම නීතිමය විධිවිධානයකි. ඉන්දීය ව්යවස්ථාවේ 249 වගන්තියට සමාන බලතල නොමැතිනම්, දෙවෙනි මන්ත්රී මණ්ඩලයක් ලංකාවේ පිහිටවිය යුතු නැති බව අපේ අදහස වේ.\n- සියලුම සුලු කණ්ඩායම් වලට වැඩි නියෝජනයක් ලබාගැනීමට ඉඩ සලසන සමානුපාතික ඡන්ද ක්රමය යටතේ තේරී පත්වෙන නියෝජිතයන්ගේ ප්රතිශතය 40% ක් ලෙස නියම කොට තිබියදීත්, නොයෙක් ජාතිවාදී කණ්ඩායම් වල නියෝජනය වැඩි කිරීමට කුඩා මන්ත්රී කොට්ඨාශ හා බහු මන්ත්රී කොට්ඨාශ ඇති කිරීමටත්, යුද්ධය හේතුවෙන් පිටරට පදිංචියට ගොස් යුද්ධය අවසන් වූ පසුත් ආපසු නොපැමිනි පුද්ගලයන් අවතැන් වූවන් ලෙස සලකා උතුරු පළාතට පාර්ලිමේන්තුවේ අතිරේක ආසන සංඛ්යාවක් වෙන් කිරීමටත් යෝජනා වී ඇත. මේ ආකාරයට ලාංකීය දේශපාලනය තුළ පටු ජතිවාදයට මුල් තැන දීම කිසිසේත්ම පිළිගත නොහැක. සමානුපාතික පදනම මත තේරී පත්වෙන පාර්ලිමේන්තු මන්ත්රීවරුන්, වර්තමානයේදී මෙන් දිස්ත්රික්ක පදනම මත පත් නොවී පළාත් මට්ටමින් පත් විය යුතු බවට කර ඇති යෝජනාවද අපට පිළිගත නොහැක.\nමීට කලින් ව්යවස්ථා සම්පාදක මණ්ඩලය නිකුත් කළ ලියවිලි වල පොලිස් බලතල ගැන සඳහන් වුවද, එම මාතෘකාව මේ නවතම යෝජනාවලියේ සඳහන් නොවන්නේ, පොලිස් සේවය කොටස් 9කට කැඩීමට අවශ්ය විවිධාන 13 වන සංශෝධනය හේතුවෙන් දැනටමත් අපේ ව්යවස්ථාවේ නවවන පරිශිෂ්ඨයේ පළමු උපලේඛණයේ සඳහන් වෙන නිසා විය හැක. වර්තමානයේ ජාතික පොලිස් සේවය රට පුරා ක්රියාත්මක වෙන ආකාරයටම ඉදිරියටත් ක්රියාත්මක විය යුතු බව අපේ මතයයි. ඒ අනුව වත්මන් ව්යවස්ථාවේ නවවන පරිශිෂ්ඨයේ පළමු උපලේඛණයද පවතින යථාර්තය පිළිඹිබු වෙන ලෙස සංශෝධනය විය යුතුය.\nව්යවස්ථාමය කටයුතු සම්බන්ධයෙන් ශ්රේෂාඨාධිකරනයේ බලය අහෝසි කොට අලුතෙන් ව්යවස්ථාමය අධිකරණයක් ඇති කිරීම, විධායක ජනාධිපති ධූරය අහෝසි කිරීමෙන් පසු අගමැතිවරයාට ඇතැම් ජනාධිපති ලක්ෂණ ආරෑඩ කිරීම, මැතිවරණයකින් පසු නිශ්චිත කාලයක් යනතුරු පාර්ලිමේන්තුව විසුරුවා හැරීමට නොහැකි වෙන ආකාරයට විධිවිධාන සැලසීම, ඇතුලු අපට පිළිගත නොහැකි තවත් යෝජනා ගණනාවක්ම මේ ලියවිල්ලේ සඳහන් වුවත්, ඒවා මේ යෝජනාවලියේ ප්රධාන පරමාර්ථයට අදාල නොවෙන නිසා අපි එම කාරනා ගැන මෙහිදී වැඩි අවධානයක් යොමු නොකරමු.\nවත්මන් ව්යවස්ථාවේ බුදු දහමට ප්රමුඛස්ථානය පිරිනමන 9 වන වගන්තිය වෙනස් කිරීමට යෝජනාවක් ඉදිරිපත් වී තිබුණද, එය මේ අවස්ථාවේදී මොවුන්ගේ මූලික පරමාර්ථය නොවන බව පැහැදිලිය. ව්යවස්ථාවේ 9 වෙනි වගන්තියට යෝජනා කර ඇති වෙනස අවසන් මොහොතේ ඉවත් කරගැනීමෙන් මහා සංඝරත්නය නොමඟ යවා රටේ ඒකීය නැතිනම් ‘යුනිටරි’ භාවය රැකගැනීමට කරන සටන මොට කිරීමට ආණ්ඩුව උත්සාහ ගනු ඇති බව විචාරකයන්ගේ අදහස වේ. මේ ආකාරයටම යහපාලකයන්ගේ ෆෙඩරල් අභිමතාර්ථයට කිසිදු හානියක් නොකොට බහුතර ජනතාව නොමඟ හැරීම සඳහා අවසන් මොහොතේ ඉවත් කරගත හැකි තවත් යෝජනාවක් වන්නේ, ව්යවස්ථාවේ 7 වෙනි වගන්තියට ජාතික ගීයේ දෙමළ අනුවාදයද එක් කිරීමේ යෝජනාවයි.\nමේ ආකාරයට කේවල් කිරීමක් ලෙස අවසන් මොහොතේ අතහැරිය හැකි යෝජනා ගණනාවක්ම මේ යෝජනාවලියට ඇතුළත් කර තිබේ. අපි මේ ගනුදෙනු කරන්නේ නීතිමය හා දේශපාලනමය උප්පරවැට්ටි සම්බන්ධයෙන් කෙල පැමිණි පිරිසක් සමඟ බව අමුතුවෙන් කිව යුතු නැත. මේ මොහොතේදී යහපාලකයන්ගේ ඉලක්කය වන්නේ බුදුදහමට හෝ, ජාතික ගීයට අදාල නීතිමය ප්රතිපාදන වෙනස් කිරීම නොව, ශ්රී ලංකා රජයේ ව්යුහය ඒකීය නැතිනම් ‘යුනිටරි’ පදනමේ සිට ෆෙඩරල් පදනම දක්වා වෙනස් කිරීම පමණක් බව අප මෙහිදි වටහාගත යුතුය.\nමේ ආකාරයට කේවල් කිරීමක් ලෙස අවසන් මොහොතේ අතහැරිය හැකි යෝජනා ගණනාවක්ම මේ යෝජනාවලියට ඇතුළත් කර තිබේ. අපි මේ ගනුදෙනු කරන්නේ නීතිමය හා දේශපාලනමය උප්පරවැට්ටි සම්බන්ධයෙන් කෙල පැමිණි පිරිසක් සමඟ බව අමුතුවෙන් කිව යුතු නැත. මේ මොහොතේදී යහපාලකයන්ගේ ඉලක්කය වන්නේ බුදුදහමට හෝ, ජාතික ගීයට අදාල නීතිමය ප්රතිපාදන වෙනස් කිරීම නොව, ශ්රී ලංකා රජයේ ව්යුහය ඒකීය නැතිනම් ‘යුනිටරි’ පදනමේ සිට ෆෙඩරල් පදනම දක්වා වෙනස් කිරීම පමණක් බව අප මෙහිදි වටහාගත යුතුය.\nඑමනිසා, ජාතිවාදී පදනමක් මත පාලන ඒකක වෙන් කිරීමත්, ඒවාට පුළුල් බලතල පැවරීමත් මේ රටේ කිසිසේතම සිදු නොවිය යුතුය. මා මෙහිදී ආණ්ඩුවෙන් ඉල්ලා සිටින්නේ, මේ විනාශකාරී ව්යවස්ථා සංශෝධන යෝජනාවලිය අතහැර, ඔවුන් මුලදී ජනතාවට පොරොන්දු වූ ආකාරයට පමණක් ව්යවස්ථාව සංශෝධනය කිරීම සදහා යෝජනා ඉදිරිපත් කරන ලෙසය."}
{"text": "ෆේස්බුක් සමාගම සිය වෙබ් සේවය ඔස්සේ හුවමාරු කෙරෙන ප්රවෘත්තිවල නිරවද්යතාව විමසීමට ඉන්දියාවේදී විශේෂ වැඩසටහනක් දැන් දියත් කොට තිබේ. ප්රවෘත්තිවල නිරවද්ය තාව පරික්ෂා කිරිමට ෆේස්බුක් සමාගම බුම් (BOOM) නම් ස්වාධීන ජනමාධ්ය ව්යාපාරයේ සහය ලබා ගනී. එම ආයතනය. තොරතුරුවල නිරවද්යතාව පරික්ෂා කිරීම පිණිස වෙන ජාත්යන්තර ජාලයේ (Inter national Fact Checking Network) සහතිකලත් ආයතනයකි.\nඇමෙරිකාව හැරුණු විට ලොව වැඩියෙන්ම සක්රිය ෆේස්බුක් ගිණුම් හිමියන් සිටින රට ඉන්දියාවයි. එම සෙනග විසි කෝටි හතළිස් ලක්ෂයක් හෙවත් මිලියන 240ක් පමණ\nවෙයි. එම සෙනග අතර අසත්ය ප්රවෘත්ති (Fake News) පැතිරී යාම වැළැක්වීම පිණිස ෆේස්බුක් සමාගම මෙම ව්යාපෘතිය දියත් කර ඇතැයි ෆේස්බුක් සමාගම සිය නිල බලොග් අඩවියෙන් (newsroom.fb.com) දන්වා සිටියාය.\nෆේස්බුක් ජාලය ඔස්සේ වැරදි සහ නොමඟ යවනසුලු පුවත් පැතිර යාමෙන් 2016 ඇමෙරිකානු ජනාධිපතිවරණයේදී ඩොනල්ඩ් ට්රම්ප් අපේක්ෂකයාට වාසියක් වුයේය යන්න දැන් පිළි ගැනේ. රුසියානු ආණ්ඩුව, ෆේස්බුක් සමාජ ජාල ඔස්සේ කළ සංවිධානාත්මක වැඩ නිසා ඇමෙරිකානු ජනාධිපතිවරණ සමයේ එරට ජනතාවගේ අදහස් වෙනස් කර ඇතැයි ෆේස්බුක් සමාගම, පසුගිය 2017 සැප්තැම්බර් 06 වැනිදා පිළි ගත්තේය. ඒ රුසියානු ආණ්ඩුව විසින් පවත්වා ගෙන ගිය ව්යාජ ෆේස්බුක් ගිණුම් 470 ක් සොයා ගෙන අක්රිය කළ බව ඇමෙරීකානු සෙනෙට් සභාවට දන්වමිනි. එසේම මෙම මැතිවරණ ව්යාපාරයේදී ඩොනල්ඩ් ට්රම්ප්ගේ මැතිවරණ ව්යාපාරය මෙහෙයවූ කේම්බ්රිජ් ඇනලිටිකා සමාගමට ෆේස්බුක් ගිණුම් මිලියන 50කගේ තොරතුරු විකුණා ඇතැයිද හෙළිවිණ. ඒ වෙනුවෙන් පසුගිය අප්රේල් 10 වැනි දා සහ 11 වැනිදා ෆේස්බුක් ප්රධානී මාක් සකර්බර්ග් ඇමෙරිකානු සෙනෙට් සභාව හමුවේ සාක්ෂි දුන්නේය. වසර 2019 දී පැවැත්වීමට නියමිත ඉන්දීය මහා මැතිවරණයේදීත්\nමෙවැනි නරක තත්වයක් ඇති වෙන්නට ඉඩ තිබේ. එම මැතිවරණ අපේක්ෂකයින් අරභයාද වැරදි පුවත් පළ කොට අනර්ථයක් කිරිමේ හැකියාව තිබේ. එය වැළැක්වීම මෙම තොරතුරුවල නිරවද්යතාව පරික්ෂ කිරිමේ ව්යාපෘතියේ මුඛ්ය පරමාර්ථයයි. මේ යටත්තේ මුලින්ම ඉංග්රීසි භාෂා වෙන් ප්රසිද්ධ කෙරෙන පුවත්වල\nනිරවද්යතාව විමසා බැලේ. මෙහිදී බූම් ආයතනයේ පරික්ෂකයින් (fact -checkers) විසින් පුවත් කියවනු ලැබීමෙන් පසුව එය අසත්ය (fale), අඩමාන (mixture). සත්ය (true)\nහෝ වර්ග නොකෙරේ (not rated) යන වර්ගීකාරක ආකාර අතරින් එකකට සලකුණු (flag) කෙරේ. මෙසේ යම් පරික්ෂකයෙක් අසත්ය ලෙස සලකුණු කරන ප්රවෘත්තියක් වෙතොත් එසැණින්ම එය නැවත නැවත ප්රචාරයට එක් කිරීම හෙවත් නිවුස්ෆීඩ් සේවා වෙත එක් කිරිම 80% කින් අඩු කෙරේ. ඉන් පසුව මහජනයාටත්, එම පුවත් සපයන වෙබ් සේවයේ පරිපාලකයින්ටත් එය දන්වයි. එසේ දන්වන්නේ එම පුවතට අදාළව වෙනත් තැන්හි පළ කොට ඇති. සත්ය යැයි වර්ග කරන ලද පුවන්ද සමගය. එවිට සාවද්ය පුවත් ඉවත් කිරීමට හෝ සංශෝධනය කිරීමට හෝ පුවත් පළ කරන්නන් වැඩ කළ යුතුය. එසේ නොකොට අසත්ය පුවත් නැවත නැවත පළ කරන වෙබ් අඩවියක් වෙතොත් එම වෙබ් අඩවියෙන් එක් කෙරෙන පුවත් නැවත ප්රචලිතවීම හැම අතින්ම අවුරාලයි. එසේම එම වෙබ් සේවා වෙත කෙතරම් සෙනගක් බැඳී සිටියද, ඒවායේ ඇති වෙළද දැන්වීම් සියල්ලම ඉවත් කෙරේ. එවිට එම වෙබ් අඩවිවල ආදායම සම්පුර්ණයෙන්ම නැතිව යයි. ෆේස්බුක් සේවයේ ප්රයෝජනය ලබමින්, වෙළඳ දැන් වීම් ආදායමලබා, අනර්ථකාරි ලෙස අසත්ය පුවත් පැතිරවීමට ෆේස්බුක් සේවයෙහි ඇති ඉඩ මින් සපුරා වැසී යයි.\nBy Chanuka Wijesundara"}
{"text": "In this week’s Ravaya column (in Sinhala), I have adapted a long exchange I did in 1995 with the late Dr Ray Wijewardene, agro-engineer turned farmer and a leading practitioner in conservation farming in the humid tropics. The rest of this exchange will appear in future columns.\nSee original English interview published online as: Who Speaks for Small Farmers, Earthworms and Cow Dung?\nTwo of my earlier columns have explored related aspects of Ray Wijewardene’s vision on farming, landcare and conservation:\nඅදීන විද්යාඥයකු, චින්තකයකු හා නව නිපැයුම්කරුවකු වූ ආචාර්ය රේ විජේවර්ධන මිය ගොස් තෙවසරක් පිරෙන්නේ මේ සතියේයි.\n86 වසරක ජීවිත කාලය තුළ ඔහු අඵත් දේ රැසක් කළා. ගොවිතැන, බලශක්තිය, ඉඩම් පරිහරණය හා පරිසර සංරක්ෂණය යන ක්ෂෙත්ර හතරේ නිරවුල් හා නිවහල් දැක්මක් මත පදනම් වූ ප්රායෝගික ප්රතිපත්ති, කි්රයාමාර්ග හා විසඳුම් රාශියක් ඔහු යෝජනා කළා.\nබටහිර සම්ප්රදායට විද්යා අධ්යාපනයක් හා තාක්ෂණ පුහුණුවක් ලද ඔහු, පසු කලෙක පෙරදිගට හා ශ්රී ලංකාවට උරුම වූ දේශීය දැනුම ප්රගුණ කළා. එහෙත් ඇතැම් අන්තවාදීන් මෙන් එක් දැනුම් සම්ප්රදායක එල්බ ගෙන අනෙක් සියළු දැනුම් සම්ප්රදායන් හෙළා දැකීම කළේ නැහැ. ඒ වෙනුවට පෙර-අපර දෙදිග යා කරමින්, හැම තැනින් ම හරවත් හා ප්රයෝජනවත් දැනුම උකහා ගනිමින් ඔහු අපේ කාලයේ සංවර්ධන අභියෝගයන්ට ප්රතිචාර දැක්විය හැකි ක්රමෝපායයන් සොයා ගියා.\nඅටුව කඩා පුටුව හදන ආකාරයේ කෙටි කාලීන සංවර්ධනය හඹා යාමේදී මතු වන බරපතල විසමතා කල් තබා දුටු ඔහු කළ අනතුරු ඇඟවීම් තවමත් අපේ විද්වතුන් හා ප්රතිපත්ති සම්පාදකයන් හරිහැටි ග්රහණය කර ගෙන නැහැ.\n1995දී ඉන්දියාවේ Down To Earth සඟරාව වෙනුවෙන් රේ සමග මා දීර්ඝ මාධ්ය සාකච්ජාවක් කළා. වී ගොවිතැන, හේන් ගොවිතැන, හරිත විප්ලවය හා එහි අහිතකර ප්රතිඵල, බලශක්ති අර්බුදයට පිළියම් ආදී තේමා රැසක් ගැන අප කථා කළා. එය එදා මෙදා තුර මා කළ මාධ්ය සාකච්ජා සිය ගණනක් අතර මතකයේ සදා රැඳුන සංවාදයක්. වසර 18කට පසුව එය සිංහල අනුවාදයක් ලෙස බෙදා ගන්නට මා කල්පනා කළා.\nනාලක: ඔබ හරිත විප්ලවයේ පෙර ගමන්කරුවකු හා ආවඩන්නකු වූවත් පසු කලෙක ඒ සියල්ල ප්රශ්න කළා. ඇයි?\nරේ: හරිත විප්ලවය ඇරැඹුණේ ආහාර අහේනියක් ඇතිවීම වළක්වන යහපත් අරමුණින් වුවත් එහි මූලික ප්රවේශයන්ගේ ප්රබල දෝෂ තිබුණා. මේ නිසා සුඵ ගොවියාගේ පැත්තෙනුත්, සොබාදහමේ පැත්තෙනුත් අප දැඩි පසුබෑමකට ලක් වුණා.\nකල් ගත වී හෝ මේ වැරදි හරි ගස්වා ගත යුතු බවට අද විද්යාඥයන් හා ප්රතිපත්ති සම්පාදකයන් අතර පිළිගැනීමක් මතුව තිබෙනවා. මෙය මුලින් ම වටහා ගත්තේ ගොවීන්. දැන් විද්වත් මහත්තුරුන්ටත් එය තේරුම් ගිහින්! අද අවශ්ය වන්නේ බිම් ප්රමාණයකින් අප උපදවා ගන්නා ආහාර හෝ අනෙකුත් බෝග හෝ ප්රමාණය ප්රශස්ත කර ගැනීම (optimize) මිස හැකි තාක් උපරිම කර ගැනීම (maximize) නොවෙයි.\nසමහරුන් තවමත් තර්ක කරනවා ජන සංඛ්යාව වැඩි වන වේගයට සමානුපාතිකව හැකි තාක් අස්වනු වැඩි නොකළොත් සාගින්න බරපතල ප්රශ්නයක් විය හැකිය කියා. ඔබ එකඟ වෙනවා ද?\nමෙතැන ප්රශ්නය හුදෙක් අස්වනු වැඩි කර ගැනීම නොවෙයි. සුඵ ගොවියා ගොවිතැනෙන් ලබන ලාබය වැඩි කර දීමයි. ගොවියාගේ සමාජ හා ආර්ථික තත්ත්වය නගා සිටු වන්නේ නැතිව කෙතරම් විද්යාත්මක විසඳුම් කි්රයාත්මක කළත් වැඩක් නැහැ.\nතිරසාර බව (sustainability) කියන්නේ අපේ රටේ ගොවිතැනට අඵත් සංකල්පයක් නොවෙයි. අපේ සාම්ප්රදායික ගොවීන් එය මනාව දැන සිටියා සහ හරිහැටි ප්රගුණ කළා. මුල් යුගයේ කෘෂිකර්ම දෙපාර්තමේන්තුව ද එම පාරේ ම යන ලකුණු තිබුණා. උදාහාරණයක් හැටියට 1936දී නිකුත් කළ හරිත පොහොර (Green Manuring) නම් නිල ප්රකාශනයක තිරසාර ලෙස මහ පොළවෙන් ඵලදාව ලබන සැටි විස්තර කර තිබෙනවා.\nඅවාසනාවකට 1960 – 1970 කාලයේ හරිත විප්ලවය නිසා අපේ කෘෂිකාර්මික ප්රතිපත්තිය හා දෙපාර්තමේන්තුව සිහි විකල් වී අයාලේ ගියා! මංමුලා වුණා! එසේ නොවූවා නම් අද අප මුහුණ දී සිටින අර්බුදයට මැදි වන්නේ නැහැ. දැන් සිදුව ඇත්තේ බාහිරින් වඩ වඩාත් කෘති්රම එකතු කිරීම් වගා බිම්වලට දමමින් කෙසේ හෝ ඵලදාව නැත්නම් අස්වනු පවත්වා ගැනීම. මෙය දරා ගත නොහැකි මට්ටමකට පත් වෙලා…\n1955 ඔබ නිපද වූ රෝද දෙකේ අත් ට්රැක්ටරය (LandMaster) ප්රවර්ධනය කරමින් ඔබ ගොවිතැන යාන්තී්රකරණය කරන්නට තැත් කළා. නමුත් පසුව ඒ සියල්ල ලොකු වැරදීමක් බව කියා සිටියා. ඒ ඇයි?\nඇත්ත. හරිත විප්ලවය මුලදී මාත් එය විශ්වාස කළා. මාත් අයාලේ ගියා! එසේ වූයේ මූලික මට්ටමේ ප්රශ්නයක් මතු නොකිරීම නිසායි. ට්රැක්ටරය කළේ ගොවිතැන යාන්තී්රකරණය කිරීම ද, නැත්නම් මී හරකා යාන්තී්රකරණය කිරීම ද?\nඅපට හැකි වූයේ යාන්තමට මී හරකාට යාන්ති්රකරණ ආදේශකයක් දීමට පමණයි. එයත් එතරම් ප්රශස්ත විසඳුමක් නොවෙයි. මීහරකාට මෙන් පරපුරක් බෝ කිරීමේ හැකියාව ට්රැක්ටරයට නැහැ! නැතහොත් කිරි නිපදවන්නට හෝ ගොම හරහා ගොවිබිම පොහොර කරන්නටත් බැහැ. මේ නිසා ලොකු කුඩා හැම ට්රැක්ටරයක් ම අපේ රටේ ගොවිතැනට හඳුන්වා දීම හොඳ අරමුණින් වුවත් අප සිදු කළ ලොකු වරදක්.\nපසු කලෙක බොහෝ අධ්යයන හා අත්හදාබැලීම්වලින් අනතුරුව මා තේරුම් ගත් මූලික සත්යය මෙයයි. ගොවිබිමක පස පෙරැළීම බොහෝ කොට ම කරන්නේ වල් පැළෑටි පාලනය කිරීමටයි. එනම් අපට අවශ්ය බෝගය හැර අනෙකුත් පැළෑටි එම පොළොවෙහි එම කාලයෙහි මතු වනු වැළැක්වීමටයි. මා ගණන් බැලූ විදියට අපේ රටේ (ගොඩ හා මඩ) ගොවිතැන්වලදී කරන පරිශ්රමය හා වියදමෙන් 40-60%ක් පමණ වැය වන්නේ මෙසේ පස පෙරැළීම හරහා වල් පැළෑටි පාලනයට.\nනමුත් පස පෙරැළීමේ අහිතකර විපාක තිබෙනවා. ලිහිල් වූ පස ලෙහෙසියෙන් සෝදා පාඵවට ලක් විය හැකියි. මේ නිසා පස පෙරැළීමට ලක් කළ වගා බිම්වල පසේ සාරවත් බව අහිමිවීමේ ලොකු අවදානමක් තිබෙනවා. ඝර්ම කලාපීය අපේ රටවල ගොවිතැනේ අතිශය තීරණාත්මක සාධකයක් නම් පසේ සරුබවයි (soil fertility). එය රැක ගැනීම ඉතා වැදගත්.\nපස පෙරළන්නේ නැතිව වල් පැළෑටි පාලනය කරන ක්රම තිබෙනවා ද?\nප්රධාන විකල්ප දෙකක් තිබෙනවා. එකක් වල්නාශක රසායනික භාවිතය. එය වියදම් සහගත මෙන් ම පරිසරයට අහිතකර කි්රයාවක්. දෙවැන්න නම් ගොවිබිමේ ජල පාලනය හරහා වල් පැළෑටි මර්දනය. මෙය අප සිතනවාට වඩා පුඵල් ලෙස අපේ ගොවිතැනේ සිදු කෙරෙනවා.\nඅපේ වාරි ජලයෙන් තුනෙන් දෙකක් ම යොදා ගන්නේ කුඹූරුවල වල් පාලනය සඳහායි. මා ගණන් බලා ඇති අන්දමට අද (1995) ශී්ර ලංකාවේ වී ගොවිතැනේදී සහල් කිලෝ එකක් නිපදවා ගන්නට ජලය ටොන් 20ක් පමණ වැය කරනවා. වී පැළෑටියට එහි භෞතික වර්ධන අවශ්යතා සඳහා මෙතරම් ජල කන්දරාවක් ඕනෑ නැහැ. ජලය බහුතරය යොදා ගන්නේ වල් ඉස්මතුවීමට නොදී ගිල්ලා මරා දැමීමටයි!\nවාරි ජලය ගොවීන්ට නොමිළයේ ලැබුණත් එය සම්පාදනයට රජයට වියදමක් යනවා. ඒ වියදම වී ගොවිතැනේ අනෙකුත් වියදම්වලට එකතු කළ විට සහල් විකුණා නැවත ලබා ගත නොහැකි තරම් නිෂ්පාදන වියදමක් මෙරට වී වගාවේදි සිදු වනවා.\nමේ විකල්ප දෙක හැර වෙනත් ක්රම තිබෙනවා ද?\nකල් යාමේදී මා තේරුම් ගත්තා වල් නාශක රසායනික හෝ වාරි ජලය හෝ යොදා නොගෙන වෙනත් ක්රමයකින් වල් පැළෑටි පාලනය කිරීමේ චින්තන විප්ලවයක් අවශ්ය බව. එය තිරසාර වන්නට නම් බාහිරින් යොදන දේ අවම විය යුතුයි. එමෙන් ම වියදම අඩු හා සරල විය යුතුයි.\nආසියාවේ හා අපි්රකාවේ ඝර්ම කලාපීය රටවල ගොවීන් සමග වැඩ කරද්දී මා වසර ගණනක් මේ අභියෝගයේ විවිධ පැතිකඩ සමීපව අධ්යයනය කළා. පොතෙන් නොවෙයි, වගා බිමෙන්! ලොකු වටයක් ගියාට පසු මා වටහා ගත්තේ අපට අවශ්ය විසඳුම ඝර්ම කලාපීය ස්වාභාවික වනාන්තර තුළ කාලාන්තරයක් තිස්සේ ඉබේ ම කි්රයාත්මක වෙමින් ඇති බවයි!\nවල් පැළෑටි පාලනය ඕනෑ වන්නේ බෝග වවන ගොවීන්ට. එය සොබාවික වනාන්තරයකට අදාල වන්නේ කොහොම ද?\nමිනිස් බලපෑමකට ලක් නොවී නිදහසේ වැවුණු ඝර්ම කලාපීය වර්ෂා වනාන්තරයකට පිවසී සමීපව නිරික්සන විට අපට පෙනී යනවා වනාන්තරවල බිම් මට්ටමේ එතරම් කුඩා පැළෑටි වර්ධනයක් නැහැ. හේතුව ලොකු ගස්වලින් වැටෙන වියළි කොළ දිරාපත් වෙමින් බිම් මට්ටම වසා ගැනීමයි.\nවනාන්තරයේ සාරවත් බව (fertility) චකී්රකරණය කැරෙනවා. ලොකු ගස්වල ගැඹූරට විහිදෙන මුල් මගින් යට තිබෙන පසෙහි සාරය උකහා ගෙන ශාක පත්ර හා ගෙඩි බවට පත් කරනවා. කලකට පසු මේ ශාක කොටස් (හා අවසානයේ මුඵ ගස ම) වියලී මතු පිටට වැටෙනවා. ඒවා ටිකෙන් ටික දිරාපත් වූ විට සාරය නැවතත් පසට එකතු වනවා. මේ කොළ රොඩු එක් වීම නිසා අනවශ්ය (වල්) පැළෑටි බිහිවීම ද ඉබේ පාලනය වනවා.\nමා වටහා ගත්තා ගොවිතැන් කිරීමේ ලොකු ම අභියෝග දෙක නම් පසේ සාරය පවත්වා ගැනීම හා වල් මර්දනය බව. කුමන බෝගය වගා කළත් මේ තමයි ලොකු ම සීමාකාරී සාධක දෙක. ඝර්ම කලාපීය වනාන්තරවල සොබාදහම මේ සාධක දෙක අපුරුවට කළමණාකරණය කරනවා. එහිදී වැදගත්ම පුරුක වන්නේ ගස්. යම් බිමක් ඵලදායී වනවාද මුඩුබිමක් වනවාද යන්න තීරණය වන්නේ ගස්වල පිහිටීම මගින්.\nවගාබිමේදී අපට මේ වනාන්තර කරන දේ අනුකරණය කළ හැකිදැයි මා සොයා බැලූවා. එය සාර්ථකව කරන ක්රමයක් මට පිලිපීනයේදී හමු වුණා. එයට කියන්නේ බෑවුම් වගාබිම් තාක්ෂණය (Sloping Agricultural Land Technology හෙවත් SALT) කියායි. කෙටිකාලීන බෝග කඳුකර බිම්වල වැවීමේදී පස රැක ගනිමින් බැහැරින් කෘෂිරසායනික එකතු කිරීම හැකි තාක් අඩු කරන්නට SALT ක්රමය මහෝපකාරී වනවා.\nSALT සඳහා බහුවාර්ෂික ගස් (perennial trees) වගා බිමක සිටු වනවා. කෙටි කාලීන බෝග වවන විටත් (කුඹූරුවල පවා) ලොකු ගස් තැනින් තැන වැටෙන්නට ඉඩ දීම අපේ පැරණි ගොවිතැනේ සිරිතක් වුණා. මේ ගස්වලින් වියලී බිමට වැටෙන කොළ රොඩු මගින් පසේ තෙතමනය පවත්වා ගනිමින් එහි සරුබව ද වැඩි කරනවා.\nSALT ක්රමය බෑවුම්වල ගොවිතැනට පමණ ද?\nබෑවුම්වලට වඩා සුදුසුයි. මන්ද සමෝච්ච රේඛා මට්ටමට මෙබඳු ගස් පේළි හැටියට වවමින් වැටි බිහිකිරීම වඩාත් ලෙහෙසි නිසා. 1970 දශකයේ අප ආසියාවේ හා අපි්රකාවේ රටවල මේ ක්රමවේදය අත්හදා බලමින් දියුණු කළා. අද එය ඝර්ම කලාපය පුරා පිළිගත් සංරක්ෂණාත්මක ගොවිතැන් ක්රමයක්.\nSALT ක්රමය ගොවීන් පිළිගන්නේ කෙලෙස ද?\nගොවීන්ට වාසි රැසක් තිබෙනවා. රසායනික පොහොර හා වල්නාශක වැනි වියදම් සහගත බාහිර එකතු කිරීම් තව දුරටත් අවශ්ය නැහැ. එසේ ම පස සෝදායාම වැළකෙනවා. කඳු බෑවුම්වල වගා කිරීමේදී බොහෝ දෙනා පුරුදුව සිටින්නේ ඒවා මුලින් එළිපෙහෙළි කොට බෝග පමණක් සිටුවන්න. මෙය හරි අනුවණකාරී වැඩක්. එයින් සොබාවික සෙවන හා පසේ සොබාවික රැකවරණය අහිමි වී, පස අව්වට වැස්සට නිරාවරණය වනවා.\nවායුගෝලයෙන් නයිට්රජන් සොබාවිකව උකහා ගෙන මුල් හරහා එය පසට මිශ්ර කිරීමේ හැකියාව ඇති ගස් හෝ පඳුරු හෝ SALT ක්රමයේදී අප වගාබිමක පේළි හැටියට වවනවා. එමගින් පසට එකතු කරන කොළ රොඩු එතැන ම දිරාපත් වන්නට ඉඩ හරිනවා. ඉවත් කිරීමක් නැහැ. ඇත්තට ම අපි සොබාදහමේ කි්රයාවලීන්ගෙන් ගොවිතැනට සේවා ලබා ගන්නවා. එතකොට පිටතින් පොහොර හෝ වෙනත් ද්රව්ය එකතු කිරීමේ අවශ්යතාවය අවම කර ගන්නට හැකියි.\nමුල් සාකච්ජාව කියවීමට පිවිසෙන්න: http://tiny.cc/RayBye\nරේ විජේවර්ධන චින්තනය පිළිබඳ වෙබ් අඩවිය: www.raywijewardene.net"}
{"text": "අගනුවරට ආසන්න එක්තරා දෙමහල් නිවෙසක් දිග අඩි 57.3කුත් පළල අඩි 56කුත් වපසරියක් යෙදී තිබුණේ සමචතුරස්ර හැඩතලයකිනි.\nමෙම නිවෙස පෙට්ටි හැඩැතිව මධ්ය ලක්ෂ්යය නිරන්තරයෙන්ම පෑගෙන සේ සාලයේ හරි මැදට යෙදී තිබිණි. පියගැටපෙළ පා ඉස්සුම අඟල් 9ක්ද, පා තැබුම අඟල් 5කටද සීමාවී ඇති අතර එය නිවෙස මධ්ය (මැද) කොටසින් උඩු මහලට තබා ඇත්තේය. ඊසාන, නැඟෙනහිර අපද්රව්ය එක්රැස් වන වළවල් ඇත.\nප්රධාන දොරටුව තබා ඇත්තේ භද්රා කොටස වන අසුබම පාදයේය. පියගැටපෙළ පටන් ගැන්මද මංගල දොරටුවට ඍජුවම තිබිණි. නවීන සියලුම පහසුකම්වලින් අඩුවක් නැත. නිවාස හිමියන් සතු වාහන දෙකක්ද තිබේ. තවද නිවාස හිමියා විදේශීය රටක වැඩි වැටුපක් ලබන රැකියාවක්ද කරන අතර මෙරටට වසරකට දෙවරක් පැමිණෙයි. බාහිර පෙනුමත් ඉතාම ආකර්ෂණීයය. නිවෙස සහ පර්චස් 20ක ඉඩම් වපසරිය ඉතාමත්ම පවිත්රව ඇත.\nමෙම නිවෙස පරීක්ෂා කිරීමේදී මූලිකම දෝෂ ලෙස සම සතරැස් වීමෙන් බ්රහ්ම පාදය අවහිර වීමත් පඩිපෙළ හා මංගල දොරටුව අසුබ තත්ත්වයේ ඇති බව මෙන්ම ඉහළ මහලේද වාස්තුමය දෝෂ පිහිටා ඇති බවත් හෙළි විය.\nමෙකී නිවෙස සෑදීමේදී අක්රමවත් සැලැස්මක් පෙදරේරුවන් තිදෙනකු මාරුවීමත් අමනාප වීමත් නිසා සෑහෙන කාලයක් වැඩ නතර වී තිබී පසුව නැකැතකට වැඩ අරඹා වරින්වර නිවෙස ඇතුළ වෙනස්කම් කරමින් සිටියදී නිවාස හිමියන් අතර නිතර නිතර අඬදබර සිත් අමනාපකම් ඇතිවී ඇත. දරුවන්ගේ ඉගෙනීම් කඩාවැටීම්, ණයතුරුස් වීමක්ද සිදුවී ඇති අතර වංචනිකයකුගේ මුදල් වංචාවකටද ගොදුරු වී ඇත. නිවෙස තුළ ජීවත් වීමට අපහසු වූ නිසා ගේ අත්හැර කුලියට වෙනත් නිවෙසකට මාරුවිය. වෙනත් නිවාස කීපයකටම මාරු වීම් මේ කාලය ඇතුළත සිදුවිණි.\nජීවිතයේ විවිධ කරදර බාධකවලට මුහුණ දෙමින් නිවාස හිමියාත් බිරිය සහ දරුවන් තිදෙනාම විවිධ මානසික පීඩනයන්ට මුහුණ දෙමින් සිටින බැව් පැහැදිලි විය. නිවාස වාස්තුව පරීක්ෂා කරන විටදී විශාල ලෙස වාස්තු දෝෂවලින් පිරී පැවති බැව්ද අනාවරණය විය.\nවිශේෂයෙන්ම දැනගන්නට ලැබුණේ නිවෙසට අනවින දෝෂ (හදි හූනියම්) කර ඇති බවත්ය. ඔවුන්ට තදබල ලෙසම රහසිගත විරුද්ධවාදීන් සිටින බැව්ද හෙළි විය. සිය ආත්මශක්තිය හීනවන විට මෙවැනි ක්රමවේදයන් ගැන තදබල ලෙසම විශ්වාස කරන බැව් පෙනේ.\nඅප විසින් විධිමත් වාස්තු විද්යා පරීක්ෂාවකින් පසු එම නිවෙසේ වාස්තු දෝෂ ඉවත් කර ගැනීමට හැකි විය. මෙය පොතේ හැටියට නොව අත්දැකීම් හරහා උපක්රමශීලීව කළ යුතු කාර්යයකි. නිවෙසක වාස්තු දෝෂ ඉවත් කිරීම කැඩීම් බිඳීම්වලින් තොර වීමද වැදගත්වේ. වාස්තුමය රෝගී නිවෙසක් ඇතුළත අතිශයින්ම කායික හා මානසික පීඩාවකට ගොදුරු වෙමින් ජීවත් වීම විශාල අවාසනාවකි. එබැවින් එවැනි වාස්තු දෝෂවලින් ඔබත් නිවෙස තුළ වද විඳිමින් ඉන්නේ නම් වහාම වාස්තු දෝෂ පරීක්ෂා කර ඉවත් කර ගන්න.\nමෙවැනි මහා වාස්තු දෝෂ ඇති විශාල ගණනක් නිවාස පරීක්ෂා කිරීමෙන් ලද අත්දැකීම් හරහා මෙසේ සනිටුහන් කර සිටිමු. මුදලට විකිණෙන සමාජයක වාස්තුවද ඉතිරි වී නොමැති තැනට පත්වෙමින් දෝලනය වේ.\nජ්යොතිෂවේදී ටී. හෙන්රි බෙම්මුල්ල\nඅගනුවරට ආසන්න එක්තරා දෙමහල් නිවෙසක් දිග අඩි 57.3කුත් පළල අඩි 56කුත් වපසරියක් යෙදී තිබුණේ සමචතුරස්ර හැඩතලයකිනි."}
{"text": "cdksfm uka;%Sjreka iajdëk fjkak b,a,hs\nfrda.S whs;sjdislï fjkqfjka bÈßfhaoS ;j;a kS;s\nwo isg ojia 4 la je,a,j;a; $ foysj, ÿïßh keye\nmhd., fndaÜgq wk;=r ðú; 16 lska kj;shs\n,dxlslhkag cmdk ùid kS;s oeäfjhs\nලෝකයේ හොදම වරායන් 25 අතරට පැමිණිමට කොළඹ වරාය සමත්ව තිඛෙනවා. ඒ ජාත්යන්තර ඇල්ෆාලයිනර් මේ වසරේ වර්ගකිරීම්වලට අනුවයි.\nදකුණු මුහුදු තීරයෙන් හමුවූ මියගිය කැස්බෑ සිරුරු පිළිබද වහාම පරීක්ෂණයක් පවත්වන්නැයි ධීවර අමාත්ය මහින්ද අමරවීර මහතා නාරා ආයතනයට උපදෙස් දී තිඛෙනවා.\nමෙරට සංචාරයක නිරතවන අමෙරිකානු නියෝජිත මන්ත්රී මණ්ඩල සාමාජිකයන් පිරිස විදේශ අමාත්ය මංගල සමරවීර මහතා මුණගැසී සාකච්ජා පවත්වා තිබෙනවා.\nඅද සිට අකුරට වැඩ කිරීමේ වෘත්තීය ක්රීයාමාර්ගයකට එලඹීමට වනජීවී සංරක්ෂණ දෙපාර්තමේන්තුවේ ක්ෂේත්ර නිලධාරීන් තීරණය කර තිබෙනවා.\nඉඩම් ප්රතිසංස්කරණ කොමිෂන් සභාවේ මඩකලපුව දිස්ත්රික් අධ්යක්ෂ විමලරාජ් නේසන් මහතාට වෙඩි තැබීම සම්බන්ධයෙන් පොලිසිය පුලුල් විමර්ශනයක් ආරම්භ කර තිඛෙනවා.\nනඩරාජා රවිරා– ඝාතන චෝදනාවෙන් මුදාහරිනු ලැබු චූදිතයින් පස් දෙනාට ලබන 28 වනදා අභියාචනාධිකරණය හමුවේ පෙනී සිටින ලෙස දක්වා අද නොතීසි නිකුත් කෙරුණා.\nපයාගල මුහුදු තීරයේ යාත්රා අනතුරින් මිය ගිය පුද්ගලයින් ගණන 15 ක් දක්වා ඉහල ගොස් තිබෙනවා.\nසංචාරක ශ්රී ලංකා කණ්ඩායම හා ඔස්ටේ්රලියාව අතර 3 වන හෙවත් අවසන් 20 යි 20 තරගය අද ඇඩිලේඞ් හීදී පැවැත්වෙනවා.\nඔස්ටේ්රලියාවට එරෙහි තුන්වන විස්සයි විස්ස තරගයට ශ්රී ලංකා කණ්ඩායමේ ආරම්භක පිතිකරු නිරෝෂන් දික්වැල්ල ක්රිඩා නොකරන බව ශ්රී ලංකා ක්රිකට් ආයතනය පවසනවා.\nලෝක කුසලාන කාන්තා ක්රිකට් තරගාවලියට සුදුසුකම් ලැබීමේ තරගාවලියේ අවසන් මහා තරගය අද පැවැත්වෙනවා.\nහෘදයාංගම ප්රේක්ෂක ප්රතිචාර හේතුවෙන් සාර්ථක ඉනිමක් ක්රීඩා ඉනිමට වරම් හිමි වූ බව තුන් ඉරියව් ක්රීඩක අසේල ගුණරත්න පවසනවා.\nමෙවර අයි පී එල් වෙන්දේසියේදී ඇන්ජලෝ මැතිව්ස්ගේ සේවය ඉන්දීය රුපියල් කෝටි දෙකකට මිලදි ගැනීමට දිල්ලි ඩෙයාර් ඩෙවිල්ස් කණ්ඩායම සමත් වුණා.\nඋතුරු කොරියානු නායක කිම් ජොං උන්ගේ අර්ධ සොහොයුරු කිම් ජොං නාම් ඝාතනය සිදුවන ආකාරයේ සීසී ටීවී දර්ශන මාධ්ය වෙත නිකුත් කර තිබෙනවා.\nසෝමාලියාවේ මොගඩිෂු අගනුවර සිදුවූ මෝටර් රථ බෝම්බ ප්රහාරයකින් පුද්ගලයින් 30 දෙනෙකු ජීවිතක්ෂයට පත් වී තිබෙනවා’\nතමිල්නාඩු ප්රාන්ත සභාවේ අද ඇති වූ දැඩි සංවාදකාරී තත්වයක් හේතුවෙන් සභාව කල් තැබීමට ප්රාන්ත ආණ්ඩුකාරවරයා නියෝග කලා.\nනවසීළන්තයද ඇතුලත් වන දැවැන්ත ගොඩබිම් හා මුහුදු කලාපයක් නව මහද්වීපයක් ලෙස නම් කළ යුතු බවට වන යෝජනාවක් ඉදිරිපත් කර තිබෙනවා.\nඩොනල්ඞ් ට්රම්ප් මහතාගේ ක්රියාකාරීත්වය ඔස්ටේ්රලියානු අග්රාමාත්ය මැල්නකම් ටර්න්බුල් මහතා විසින් විවේචනය කර තිබෙනවා."}
{"text": "පුද්ගලිකත්වය ආරක්ෂාකිරීමේ ප්රතිපත්තිය\nහැඳින්වීම සහ සාමාන්ය නීති\nඔබ බීබීසීයේ සේවා භාවිතාකරන අවස්ථාවලදී ඔබේ සහ ඔබේ පවුල පිලිබඳ පුද්ගලික තොරතුරු ආරක්ෂාකිරීමට බීබීසීය කැපවී සිටී. බීබීසීයේ සම්පුර්ණ සේවාවන් ඔබට ලබාදීම පිණිස ඇතැම් අවස්ථාවල ඔබේ පුද්ගලික තොරතුරු රැස්කිරීමට අපට සිදුවේ. ඔබ එවැනි තොරතුරු අපට ලබාදෙන සෑම අවස්ථාවකම 1998 දත්ත ආරක්ෂාකිරීමේ පණත ඇතුලු පුද්ගලික තොරතුරු ආරක්ෂාකිරීම පිලිබඳ බ්රිතාන්ය නීති පිළිපැදීමට අපි නීතියෙන් බැඳීසිටිමු. තුන්වැනි පාර්ශවයන්ට අයත් සහ කළමනාකරණය කරනු ලබන වෙබ් අඩවිවලට යොමු අපේ වෙබ් අඩවිවල ඇතුලත්වේ. එවැනි බාහිර වෙබ් අඩවිවල අන්තර්ගතය පිළිබඳව බීබීසීය කිසිදු වගකීමක් නොදරන අතර, එම අඩවි භාවිතකරන්නේනම් එහි වගකීම ඔබ භාරගත යුතුය.\nබීබීසීය මා ගැන රැස්කරන්නේ කුමන තොරතුරුද?\nපුවත් හසුන් ලබාගැනීමට, තරඟවලට හා සජීවී සංවාදවලට සහභාගිවීමට හෝ පලකිරීම සඳහා ඔබේ අදහස් ලියා එවන අවස්ථාවක් වැනි බීබීසී වෙබ් අඩවියක් ලබාදෙන සේවාවක් ලබාගැනීමට හෝ අන්තර් ක්රියාකාරිත්වයට එක්වීමට ඔබ උත්සාහකරන අවස්ථාවලදී ඔබේ නම, ලිපිනය, ඊමේල් ලිපිනය, දුරකථන හෝ ජංගම දුරකථන අංකය හෝ උපන්දිනය වැනි තොරතුරු ලබාදෙනමෙන් අප විසින් ඉල්ලා සිටිනු ලැබීමට ඉඩ තිබේ. අවශ්ය ක්ෂේත්රවල ඔබේ තොරතුරු ඇතුලත් කිරීම මඟින් ඔබ ඉල්ලා තිබෙන සේවාවන් ලබාදීමට බීබීසීයට සහ එහි සේවා සපයන්නන්ට ඔබ විසින් බලය පවරනු ලැබේ. බීබීසීය සැමවිටම 'කුකී' භාවිතාකරයි. කුකී යනු අන්තර්ජාලයේ ඔබ ප්රියකරන මාතෘකා සහ අඩවි පිලිබඳ මතක තබාගෙන ඒ අනුව අපේ වෙබ් අඩවිය සකස්කිරීමට අපට අවස්ථව සලසන කුඩා දත්ත ගබඩාවකි. සියලුම ආකාරයේ කුකීවලට අවසරදීමට හෝ කුකීයක් යොදාගැනෙන අවස්ථාවල බ්රව්සරයට දැනුම්දෙන ආකාරයෙන් හෝ කිසිම කුකීයකට අවසර නොදෙන ලෙසින් ඔබට ඔබේ වෙබ් බ්රව්සරය සකස්කළ හැකිය. එමෙන්ම අපි ඔබේ පරිගණකයේ IP ලිපිනයද එකතුකරන්නෙමු (IP ලිපිනය යනු අන්තර්ජාලයට සම්බන්ධ කිසියම් පරිගණයක් හෝ වෙනත් ජාල මෙවලමක් හඳුනාගතහැකි එයටම ආවේණිකවූ අංකයකි) ඔබට වඩාත් හොඳ සේවාවක් ලබාදීමේ අරමුණින් අපි IP ලිපින සහ කුකී විශ්ලේෂණය කිරීම සඳහා අපි විශ්ලේෂණ මෘදුකාංග යොදාගන්නෙමු. ඔබ පිලිබඳ පුද්ගලික ලිපිගොනුවක් පවත්වාගැනීම සඳහා එම විස්තර යොදානොගැනෙන අතර, එම විශ්ලේෂණ වාර්තා නිරන්තරයෙන් මකාදමනු ලැබේ. ඔබ අපේ සේවාවන් ලබන්නේ බ්රිතාන්යයේ සිටද නැත්නම් බ්රිතාන්යයෙන් පිටත සිටද යන්න තිඉරණය කිරීම සඳහාත් අපි ඔබේ IP ලිපිනය භාවිතාකරන්නෙමු. ඔබට වයස අවුරුදු 16 හෝ ඊට අඩුනම්, කරුණාකර ඔබේ පුද්ගලික විස්තර බීබීසී වෙබ් අඩවියට ලබාදීමට ප්රථම ඔබේ දෙමාපියන්ගේ/ භාරකරුගේ අවසරය ලබාගන්න. එම අනුමැතියෙන් තොරව ඔබේ පුද්ගලික විස්තර අපට යොමුකිරීමට ඔබට අවසරදෙනු නොලැබේ.\nබීබීසීය මා ගැන රැස්කළ තොරතුරු භාවිතාකරන්නේ කෙලෙසද?\nඔබේ පුද්ගලික තොරතුරු බීබීසීය විසින් යොදාගනු ලබන්නේ \"සේවා පරිපාලන අවශ්යතා\" ඇතුළු අවස්ථා කිහිපයකදී පමණි. \"සේවා පරිපාලන අවශ්යතා\" යනු ඔබ දායකත්වය ලබාගත් සේවාවට අදාලව බීබීසීය ඔබ ඇමතීමට ඉඩතිබේ. අධිකරණයක් විසින් නියෝගයක් කෙරුණු හෝ අවසරයක් ලබාදුන් අවස්ථාවකදී හැර ඔබේ පුද්ගලික විස්තර අපි රහසිගතව තබාගන්නෙමු. ඔබ විසින් අපහාසාත්මක, යෝග්ය හෝ මතභේදයට තුඩුදියහැකි අදහස් bbc.co.uk වෙබ් අඩවියට යොමුකළහොත් හෝ bbc.co.uk වෙබ් අඩවිය ඔස්සේ ඔබ කිසියම් කඩාකප්පල්කාරී ක්රියාවක නිරතවූ අවස්ථාවක එම හැසිරීම නැවැත්වීම සඳහා බීබීසීය විසින් ඔබේ පුද්ගලික තොරතුරු යොදාගැනීමට ඉඩතිබේ.\nබීබීසීය මගේ පුද්ගලික විස්තර කෙතරම් කලක් තබාගන්නේද?\nඅදාල සේවාව සැපයීම සඳහා අවශ්යවන තාක්කල් පමණක් ඔබේ පුද්ගලික තොරතුරු අපේ දත්ත ගබඩාවල තබාගනු ලැබේ. ඔබ බීබීසී වෙබ් අඩවියකට කිසියම් ලිපියක් හෝ වීඩියෝ/ හඬපටයක් යොමුකළ අවස්ථාවක, එය අවශ්යම කාලය සඳහා පමණක් ඔබේ නිර්මාණය වෙබ් අඩවියේ තබාගනු ලැබේ. http://www.bbc.co.uk/privacy"}
{"text": "In this week’s Ravaya column (appearing in issue of 24 January 2016), I wonder why some people in Sri Lanka – including educated ones – keep clamouring for a return to monarchy that ended 200 years ago.\nThe Lankan monarchy always remained absolute until it ended in 1815. There were no formal limits to the monarch’s powers, even though Dasa-Raja-Dhamma or the ‘Ten Royal Virtues’ in Buddhism were meant to moderate that power. In practice, many monarchs ignored it.\nThere was never a local equivalent of the Magna Carta, adopted in medieval England in 1215 as the first formal document stating that a King had to follow the laws of the land (‘Rule of Law’). It guaranteed the rights of individuals against the wishes of the King. This paved the way for trial by jury which means people are tried by their peers and guaranteed the civil rights of the individual.\nThis was never the case in Sri Lanka where all powerful and feudal king could – and often did – execute anyone who disagreed with him.\nThose who clamour for the restoration of monarchy in Sri Lanka don’t know or overlook how feudal, unrestrained and unaccountable the monarchy was. And shrewd politicians use this misplaced desire to project themselves as modern-day monarchs, i.e. figures of veneration who by historical implication need to be treated as ‘above the law’, and custodian of all the state’s wealth. Hmm…\nI also look at how Nepal abolished its monarchy in 2008 and Bhutan became a Constitutional Monarchy in recent years – steps towards modernity and democracy.\nමෛත්රීපාල සිරිසේන ජනාධිපති පදවියට පත්වී පළමුවන සංවත්සරය නිමිති කර ගෙන නිර්මාණය කළ ‘නුඹ අපේ මිනිහෙක්’ ගීතය මහත් ආන්දෝලනයක් ඇති කළා.\nජනපතිගේ නිජබිම වන පොළොන්නරුවේ අතීත ශ්රී විභූතිය හා රාජධානිය නිරූපණය කළ මේ ගීතය මගින් සිරිසේන චරිතයට රාජභාවයක් ආරෝපණය කරන්නට තැත් කරනවා යන හැඟීම එය දුටු සමහරුන් තුළ හට ගත්තා.\nඑවන් අරමුණක් තමන්ට නොතිබිණියැ’යි නිෂ්පාදකයන් පසුව කියා සිටි අතර මෙය කිසිසේත්ම නිල ගීතයක් නොවේයැ’යි ජනාධිපති ලේකම්වරයාට කීමට සිදු වුණා.\nමගේ අරමුණ මේ තර්ක විතර්ක ප්රශ්න කිරීම නොවෙයි. ශ්රී ලංකාවේ රාජ පෙළපත අවසන් වී වසර 200ක් ගත වූ පසුත් අප සමාජයේ ඇතැම් තලයන්හි රජ කාලයට හා රාජ පාලනයකට ඇති නොමඩනා ලද අතීතකාමය (රාජ-කාමය?) ගැන විග්රහ කිරීමයි.\nමෙය හුදෙක් ශාස්ත්රීය ගැටලූවක් පමණක් නොවෙයි. රාජකාමය මගින් අපේ සමහරුන්ගේ තර්ක බුද්ධිය මොට කිරීම හෝ අන්ධ කිරීම හෝ සිදු වන බව පෙනෙනවා. ශාස්ත්රාල උගතුන් ඇතැම් දෙනා පවා මේ අන්ධානුභක්තියට දායක වන්නේ ඉතිහාසය සීරුවෙන් ප්රතිවිග්රහ කිරීමෙන්. පුරා විද්යාත්මක සාක්ෂිවලට වඩා අර්ධ-ප්රබන්ධාත්මක හා අතිශයෝක්තිවලින් ගහන වංශ කතා යොදා ගනිමින් මෙරට අතීත ශ්රී විභූතිය වර්ණනා කරනවා.\nඅපේ සංස්කෘතික උරුමය හා තාක්ෂණික හපන්කම් ගැන කිසිදු විවාදයක් නැහැ. එය මැදහත් පර්යේෂකයන් විසින් ගවේෂණාත්මකව තහවුරු කර තිබෙනවා.\nඑහෙත් අතිශයින්ම වැඩවසම් වූ රාජ පාලන ක්රමය යටතේ සාමාන්ය ජනයාගේ ජීවිතය කෙසේ වීද?\nරජ පවුලට හා ප්රභූන් සීමිත පිරිසකට දිවි ඇති තෙක් යටත්වැසියන්ව, බයෙන් හා පක්ෂපාතීකමින් සිටි ඔවුන්ට ලොකු සිහින දකින්නට ඉඩක් හෝ කිසිදු මූලික මානව අයිතිවාසිකමක් හෝ තිබුණේ නැහැ. මේ පැතිකඩ යන්තමින් හෝ අපට හෙළි වන්නේ රොබට් නොක්ස් වැනි පිටස්තරයන් තැබූ වාර්තාවල පමණයි.\nරජුගේ බලතල සාධාරණව සීමා කැරෙන, බි්රතාන්යයේ 1215දී සම්මත කරගත් මැග්නා කාටාව (Magna Carta) වැනි ලේඛනයක් කිසි දිනෙක අපේ රටේ මතුව ආයේ නැහැ. රජු යම් තරමකට හෝ සවන් දුන්නේ පූජකයන්ට පමණයි. මේ වරප්රසාදයෙන් පූජකයන් බොහෝ අනිසි ප්රයෝජන ගත්තා.\nරජුට එරෙහිව කලාතුරකින් හෝ ප්රශ්න කළ සියලූ අය රාජ ද්රෝහීන් යයි සළකා අත්තනෝමතික ලෙස මරා දමනු ලැබුවා. රාජ්යය යනු රජුය යන ප්රාථමික අදහස හැමදාමත් පැවතියාග විකල්ප මතවාදයන් හා ස්වාධීන චින්තනය වැනි දෙයට කිසිදු ඉඩක් තිබුණේ නැහැ.\nමහරජාණෙනි කියා ගීතවලින් ප්රශස්ති ලද හිටපු පාලකයන් අප කැඳවා ගෙන යන්නට තැත් කළේත් එබඳු යුගයකටද?\nවත්මන් දේශපාලනයට එහා මානයකට අයත් සමාජ විද්යාත්මක ප්රවණතාවක් මෙහි තිබෙනවා.\nතමන් පැරණි රජ පෙළපතකින් පැවත එන බව ප්රසිද්ධියේ කීමට පුරුදු වූ ටික දෙනකු මෑතක් වන තුරු මෙරට සිටියා. එයින් සමහරුන් එය සනාථ කිරීමට පෙළපත් පවුල් ගස් පවා ඉදිරිපත් කළා. එහෙත් ඒ කතා පම්පෝරිවලින් ඔබ්බට ගියේ නැහැ.\nවඩා මෑතදී මහජන ඡන්දයෙන් පත්වූ නායකයන්ට පැරණි වැඩවසම් රාජ තත්ත්වය දීමට අදූරදර්ශී වන්දිභට්ටයන් හා සටකපට කලාකරුවන් උත්සාහ කළ සැටි අප දන්නවා.\n(හීනමානයක් ඇති?) නායකයන් මේ උත්සාහයන් ඉවසන්නේ හා සමහර රටවැසියන් මේ ප්රලාප අදහන්නේ ඇයි? ප්රබන්ධාත්මක රාජ කතා රූප ගතකොට චිත්රපට යයි ලේබල් ගසා මහජන ප්රදර්ශනය කරන විට දහස් ගණනින් පෙළ ගැසී ඒවා නරඹන්නේ ඇයි? අවශේෂ වූ රාජකාමය (residual monarchism) මෙයට හේතු විය යුතුයි.\nමේ ඓතිහාසික ඇබ්බැහිය නිසාදෝ රජකු හා රාජාණ්ඩුවක් නැවත ලබා ගැනීමේ සිහින දකින සමහර ලාංකිකයන් තවමත් සිටිනවා. ජන ප්රවාදයෙන්ද මීට උඩගෙඩි ලැබෙනවා.\n1815 මාර්තු 2 වනදා කන්ද උඩරට ගිවිසුම අත්සන් තැබීම සමග සමස්ත ලංකා දිවයින බි්රතාන්ය අධිරාජ්යයට යටත් වුණා. එයින් ටික දිනකට පසු කුංකුනාවේ හිමියන් බිම දිගේ සීරුවෙන් ඇදී යන කුහුඹු පෙළක් දැක ‘අනේ කූඹියනේ, තොපටත් රජෙක් ඉන්නේ’ නම් කව කී බව කියැවෙනවා.\nඔහු තව දුරටත් මෙසේ කීවාලු:\n‘රජෙක් ලැබුණෝතින්\nඑදා කිරිබත් කන්නේ\nපෙරහැර කරන්නේ\nසාදු නාදෙන් ගිගුම් දෙන්නේ’\nඑහෙත් මෙහි සත්ත්ව විද්යාත්මක පදනමක් නම් නැහැ. ලෝකයේ මේ දක්වා කුහුඹු විශේෂ 20,000කට වඩා සොයා ගෙන තිබෙනවා. මානවයන්ට පසුව වඩාත්ම සමාජ සංවිධානයක් ඇත්තේ කුහුඹියන්ට බව ඔවුන් අධ්යනය කරන කීට විද්යාඥයන්ගේ අදහසයි.\nඇත්තටම කුහුඹි ගුලක ඉන්නේ රජෙක් නොවෙයි රැජිනක්. රැජිනට කිසිදු පරිපාලන හෝ විධායක බලයක් නැහැ. ඇගේ එකම කාරිය ප්රජනනයයි. කුහුඹි ප්රජාවක් ගොඩ නැගුණු විට ඇය දිගටම බිත්තර දැමීම කරනවා. ඇයට අවශ්ය ආහාර ලබා දීමත්, අපද්රව්ය ඉවත ගෙන යාමත් අනෙක් කුහුඹුවන් විසින් කරනු ලබනවා. මෙය ඇගේ සමාජ තත්ත්වයට වඩා වර්ගයාගේ පැවැත්ම සඳහා ක්රියාත්මක වන පරිණාමීය ආවේගයක් පමණයි.\nකුහුඹි රැජින කොලනියක හෙවත් ගුලක සෙසු සියලූ කුහුඹින්ගේ මාතාවයි. සමහර කුහුඹි විශේෂ විරුද්ධ ලිංගිකයන්ගේ සහායකින් තොරව ජෛව පිටපත් බිහි කිරීමට (cloning) සමත්. කුහුඹි විශේෂය අනුව එක ගුලක එක් රැජින කුහුඹියකු හෝ රැජිනන් ගණනාවක් සිටිය හැකියි. මිනිසුන් විසින් රැජින යන නාමය (Queen Ant) යෙදුවත් එහිදී සිදු වන ක්රියාවලිය මිනිස් සමාජවල රජ පරපුරකට සම කරන්නට බැහැ.\nරාජ පාලනය මානව සමාජ පරිණාමයේ එක් අවස්ථාවක් සටහන් කරනවා. එහෙත් අද වන විට බහුතරයක් සමාජ එම අවධිය පසු කර ඉදිරියට ගොස් තිබෙනවා.\n21 වන සියවස 2001දී ඇරඹෙන විට දකුණු ආසියානු (සාක්) කලාපයේ රජුන් සහිත රටවල් දෙකක් තිබුණා. එනම් භූතානය හා නේපාලයයි. මේ හිමාලයානු රාජධානි දෙකම ගෙවී ගිය දශක එක හමාර තුළ ලොකු විපර්යාසවලට බඳුන් වුණා. ඔවුන්ගේ අත්දැකීම කෙටියෙන් විමසීම වැදගත්.\nභූතානයේ රජ පෙළපතට එතරම් දිගු ඉතිහාසයක් නැහැ. ප්රාදේශීයව එරට බලයක් තිබූ ප්රභූවරයකු වූ උග්යන් වංචුක් (Ugyen Wangchuck) 1907දී බි්රතාන්ය අධිරාජ්යයේද උදව් ඇතිව සෙසු ප්රභූන් අබිබවා නැගී සිටියා. එතැන් පටන් ඔහු භූතානයේ මකර රාජ වංශය ඇරඹුවා.\nභූතානය කිසි දිනෙක බි්රතාන්ය යටත්විජිතයක් වූයේ නැහැ. එහෙත් භූතානයේ රජුන් බි්රතාන්ය අධිරාජ්යය සමග සහයෝගිතා ගිවිසුමක් අත්සන් කළා. ඒ අනුව ඉන්දියාවේ මහරාජාවරුන්ට බි්රතාන්ය පාලනය යටතේ දී තිබූ නිදහසට සමාන ස්වයංපාලන අයිතියක් භූතානයට ද ලැබුණා. එහෙත් විදේශ සබඳතා හා ජාතික ආරක්ෂාව බි්රතාන්ය අධීක්ෂණය යටතේ පැවතුණා. මේ තත්ත්වය අවසන් වූයේ 1949දීයි.\n1907 සිට මේ දක්වා භූතානයේ රජවරුන් පස්දෙනකු රජකම් කොට තිබෙනවා. ඒ අතරින් 1972 සිට 2006 දක්වා රජ කළ ජිග්මේ සිංයේ වංචුක් (Jigme Singye Wangchuck) රජු එරට සෙමින් හා සීරුවෙන් නවීකරණය කිරීම ඇරඹුවා. ලොව ප්රකට වූ දළ ජාතික සන්තුෂ්ටිය (Gross National Happiness) පිළිබඳ සංකල්පයේ නිර්මාතෘවරයා වූ ඔහු එරටට නව ආණ්ඩුක්රම ව්යවස්ථාවක් කෙටුම්පත් කළා.\nඑහෙත් එය සම්මත කරගත්තේ ඔහුගේ පුත් ජිග්මේ කේසර් නම්යල් වංචුක් (Jigme Khesar Namgyel Wangchuck) 2006 දෙසැම්බරයේ කිරුළ භාර ගත් පසුවයි. මේ දක්වාත් රජ කරන මේ පස්වන භූතාන රජු, සිය රටට ප්රජාතන්ත්රවාදය හඳුන්වා දුන්නා.\nඒ අනුව අසීමිත බලතල සහිත රජකු වෙනුවට දැන් භූතානයේ ඇත්තේ ව්යවස්ථානුකූල රාජ්ය පාලනයක් (Constitutional Monarchy). මහජන ඡන්දයෙන් තේරී පත් වන පාර්ලිමේන්තුවක් ආණ්ඩු කරනවා. රටේ රාජ්ය නායකයා ලෙස සීමිත හා නිශ්චිත බලයක් රජුට තිබෙනවා. මෙය බි්රතාන්යයේ හා තායිලන්තයේ රජුන්ට සම කළ හැකියි.\nසියවස් ගණනක් පැවති වැඩසම් සම්ප්රදායකින් නූතන ජනසම්මතවාදී රාජ්ය පාලනයකට එක් පරම්පරාවක් තුළ පිවිසෙන්නට භූතානයට හැකිව තිබෙනවා. හොඳ අධ්යාපනයක් ලැබූ, රට ලෝකය ගැන අවබෝධයක් ඇති රජ පෙළපතක් සිටීම ඔවුන්ගේ භාග්යය වුණා.\nඑහෙත් ඔවුන්ගේ අසල්වැසි නේපාලයේ තත්ත්වය ඊට හාත්පසින්ම වෙනස්.\nනේපාලය රාජධානියක් ලෙස පිහිටුවනු ලැබුවේ 1788දී. වෙනම පාලනය වූ ප්රාදේශීය රාජධානි කිහිපයක් එක්සත් කළ ප්රථම රජු වූයේ ප්රිත්වි නාරයන් ෂා (Prithvi Narayan Shah). එතැන් පටන් 2008 දක්වා වසර 220ක කාලයක් පුරා ෂා පෙළපතේ රජුන් 14 දෙනකු නේපාලය පාලනය කළා. මෙයින් යම් වකවානුවකදී බි්රතාන්ය අධිරාජ්යයේ ආරක්ෂාව ලබා ගත්ත ද නේපාලය ද කිසි දිනෙක යටත් විජිතයක් වූයේ නැහැ.\nබොහෝ කාලයක් පුරා අසීමිත බලැති වැඩවසම් රාජ පාලනයක් තිබූ නේපාලයේ ජන උද්ඝෝෂණවලට ප්රතිචාරයක් ලෙස 1990දී ව්යවස්ථාවක් හඳුන්වා දෙනු ලැබුවා. මේ අනුව ඡන්දයෙන් තෝරා පත් කර ගන්නා පාර්ලිමේන්තුවකට ආණ්ඩුකරණය භාර වූ අතර රජු ව්යවස්ථානුකූලව රජකු බවට පත්වුණා.\n1996දී මාවෝවාදී නේපාල කොමියුනිස්ට් පක්ෂය, එරට රාජ පෙළපත මුළුමනින්ම ප්රතික්ෂේප කරමින් රට ජනරජයක් බවට පත් කිරීම සඳහා සන්නද්ධ අරගලයක් ඇරඹුවා. 1996-2006 දශකය තුළ ඇවිලී ගිය නේපාල සිවිල් යුද්ධයෙන් 12,000කට වැඩි සංඛ්යාවක් මිය ගොස් රට අරාජික තත්ත්වයට මුහුණ දුන්නා.\nතත්ත්වය බැරෑරුම් වූ විට රටේ ව්යවස්ථාව අත්හිට වූ ඥානේන්ද්ර රජු, 2005 පෙබරවාරි 1 වනදා සිට ආඥාදායක ඍජු පාලනයක් ඇරඹුවා.\nප්රජාතන්ත්රවාදයේ අඩුපාඩු ඇතත් නැවතත් වැඩවසම් රාජ්ය පාලනයකට නතු වීමට නොකැමැති වූ ලක්ෂ සංඛ්යාත නේපාල ජාතිකයෝ රජුට එරෙහිව දිගින් දිගටම වීදි උද්ඝෝෂණ කළා. දැඩි මර්දනයක් හරහාත් තත්ත්වය සමනය කර ගන්නට බැරි වූ විට රජු පියවරක් ආපස්සට ගත්තා.\n2006 අපේ්රල් මස අසීමිත බලතල අත්හැරි රජු නැවත එරට පාර්ලිමේන්තුවට ආණ්ඩුකරණයට ඉඩ දුන්නා. 2006 නොවැම්බර් 21දා සිවිල් යුද්ධය හමාර වූයේ මාවෝවාදීන් හා නව රජය අතර සාම ගිවිසුමක් අත්සන් කිරීමෙන්.\n2007 ජනවාරියේ එරට පාර්ලිමේන්තුව නීත්යනුකූල ලෙස රජුගේ බලතල සියල්ල අත්හිට වූවා. අන්තිමේදී 2008 මැයි 28 වැනිදා රාජ පාලනය මුළුමනින් තුරන් කොට, නේපාලය ජනරජයක් බවට ව්යවස්ථානුකූලව පත් වුණා.\nමෙසේ මා සම්පිණ්ඩනය කළේ සංකීර්ණ ක්රියාවලියක්. එය තවමත් පරිපූර්ණ වී නැහැ. එහෙත් අසීමිත බලැති වැඩවසම් රජකු හා රජ පෙළපතක් නූතන රාජ්යයකට අවශ්ය නැති බව නම් නේපාල වැසියන් අති බහුතරයකගේ පිළිගැනීමයි.\nමේ දකුණු ආසියාතික දෙරටේම ජාතික මට්ටමේ රාජ පාලනයක් පැවතියේ සාපේක්ෂව කෙටි කාලයක් බවත්, එනිසා එරටවල රාජ ඇබ්බැහිය එතරම් කිඳා බැස නොතිබූ බවත් කියා යමකුට තර්ක කළ හැකියි. එහෙත් අපටත් වඩා දිගු හා ප්රෞඨ රාජ වංශයන් පැවති ඊජිප්තුව, ඉරානය (පර්සියාව) හා භාරතය වැනි රටවල අපේ මෙන් රාජ උන්මාදයක් දක්නට නැහැ. මේ ඇයි?\nඊජිප්තුවේ 1 වන ෆාරුක් රජු (1920-1965) වරක් කීවේ ‘අන්තිමේදී ලෝකයේ ඉතිරි වනු ඇත්තේ බි්රතාන්ය රජුත්, කාඞ් කුට්ටමේ රජුන් හතර දෙනාත් පමණයි.’ සමහර විට මෙය යම් දිනෙක සැබෑ වේවි. එහෙත් අසීමිත බලතල සතු වැඩවසම් රජවරුන්ට නම් ශිෂ්ට ලෝකයේ තව දුරටත් ඉඩක් නැති බව නම් පැහැදිලියි.\nමේ රාජ උන්මාදය වත්මන් සමාජයට උචිත වූවක් නොවෙයිග ඉතිහාසඥ ආචාර්ය නිර්මාල් රන්ජිත් දේවසිරි මෙයට අදාලව 2015 මැදදී මෙසේ කීවා:\n“රජෙක් සදහා වන ෆැන්ටසිමය ආකර්ශනය මිනිස් විෂයේ සැකැස්ම සමග සම්බන්ධිත වූවකි. මෙම ෆැන්ටසිය නවීන ප්රජාතන්ත්රවාදී දේශපාලන පරිකල්පනය සමග ප්රතිවිරෝධී වේ. කෙසේ වෙතත් දේශපාලන වශෙයන් ප්රජාතන්ත්රීකරණය මුහුකුරා ගිය සමාජවල මේ ගැටලුවට ප්රායෝගික විසදුමක් සොයාගෙන ඇත. ඒ රජෙක් හෝ රැජනක් සංකේතාත්මක වශයෙන් දේශපාලන ධූරාවලියේ ඉහලින් තබා ගැනීමෙනි. මේ මගින් පොදුජන දේශපාලන ෆැන්ටසිය සහ ප්රජාතන්ත්රීය ආණ්ඩුකරණය අතර ඇති විය හැකි ආතතිය සමනය කර ගෙන ඇත.\n“අරාබි ලොකය මේ ගැටලුව විසදා නොගැනීම පිළිබද වර්තමානයේ හොදම උදාහරණයයි. ජර්මනියේ හිට්ලර් පිළීබද උදාහරණයද එවැන්නකි. ලංකාවේ මහින්දවාදයද මේ ගැටලුව තුළ හිරවී ඇත. එය විසින් රජෙක් පිළිබද පොදුජන ෆැන්ටසිය හා දේශප්රෙමය පිළිබද ව්යාජ දෘෂ්ටිවාදී පිරිවැස්ම උපයෝගී කර ගෙන ප්රජාතන්ත්රවාදී ආණ්ඩුකරණය අඩස්සිගත කරනු ලැබ ඇත. මේ ප්රවණතාවය පරාජය කිරීම වර්තමානයේ ලංකාවේ ප්රමුඛ දේශපාලන අවශ්යතාවයයි.”"}
{"text": "පාඨකය මන් නුවර කොලඹ ඒසී බස් එක්ක ගෙදර එන ගමන් ඒ කියන්නේ නුවරට එන ගමන් මන් ඉදගෙන හිටිය සීට් එකේ අනික් පැත්තේ හිටියේ කෙල්ලක් කෙල්ලක් කීවට කෙල්ලක්ම නෙවේ දෙව්දුවක් වගේ ඒ ඇස් දෙක ඒ තොල් දෙක... .දන්නවද ඒ කෙල්ල එක පාරටම..හෝව් හෝව් පාඨකය මේ කියන්න යන්නේ වැරදි කථාවක් කරන්න දෙයක් නෑ මන් ලියන්න පටන් ගත්තේ GreenSpine කියන කථාවනේ එහෙනම් ඒක් කියවමු.ඔන්න ඔය කියන්න පටන් ගත්ත විදියට මන් කොහොම හරි ගෙදර ආවා. ගෙදර ආවේ 18 උදේ පාන්දර පිටත් වෙන ගමනකට අවැසි කලමනා ටික ලෑස්ති කරගන්න.මේක දවස් පහක ගමනක්.\nඔය කියන හරිත කොදු නාරටියේ වැඩේට මට ආරාධනාව ලැබුනේ සුදාර අයියාගෙන් GreenSpine කියන්නේ අවුරුදු ගානක් තිස්සේ පිඹුරුපත් සකස් කර කර හිටපු ගමනක්.ගිය අවුරුද්දේ අප්රේල් වලත් සූදානම් වෙච්ච ගමන් නොයකුත් හේතූන් නිසා මේ අවුරුද්දට කල් පැනපු නිසා මට මේ පාර අවස්ථාවක් ලැබුනා මේ ගමනටැකතු වෙන්න.මහේෂ් කේ. සහ චමිල් අයියාත් රාජ් අයියාත් මේ ගැන කථා කලත් මේ ගැන සැකවින් විස්තර දැන ගන්න ලැබුනේ සුදාර අයියා ගමනට යන කණ්ඩායමට එකතු කර ගත්තාට පසෙයි.මෙකී කණ්ඩායමට තවත් කිහිප දෙනෙක් සහභාගි වීමට සිටියත් නොයෙකුත් හෙතුන් මත අවසානයේ පස් දෙනෙකුගෙන් යුත් කණ්ඩායමක් GreenSpine ගමනට ලක ලෑස්ති වුනා.\nපාඨකට දැන් ඔබට ලොකුම ගැටලුව මොකක්ද මේ GreenSpine නැත්නම් හරිත කොදු ඇටපෙල කියල.සරලවම කීවෙත් අවුරුදු ගානක් සකස් කරපු පිඹුරුපත්වල අඩුවීම වැඩිවීම් මැද්දේ අවසාන GreenSpine මෙහෙයුම උනේ දවස් පහකින් කිලෝමීටර් 81-100 අතර (අප සිතියම් හා Google මැප් ආධාරයෙන් කල ගණනය කිරීම අනුව.සැබෑ කදු වැටි වලදී මෙය මීට වඩා වැඩිවිය හැක.) දුරක් කැලය මැදින් මහනුවර දිස්ත්රික්කයේ මාතලේ නාවුල සිට රංටැබේ ජලාශය දක්වා දවස් පහකීන් ගමන් කිරීම.මේ සිතියම් ගත් කිරීම අනුව\n01.රතනගල\n02.බට අඩු කපොල්ල\n03.කිරිමැටියා කන්ද\n04.මාවුස්සාහිරීය\n05.පිටවල පතන\n06.හෙටන්වෙල\n07.රත්මෙටිය\n08.කිරිගල්පොත්ත\n09.ගොම්බානිය\n10.නකල්ස් කදු මුදුන් පහ\n11.අලියාවැටුන ඇල්ල\n12.කොබෝනීල ගල\n13.දෝතොලු ගල\nප්රදාන භූ සටහන් ලෙස අප සිතියම් ගත කල මාර්ගයේ ප්රදාන ස්ථාන හදුන්වා දිය හැකියි.අන්න ඕක තමා කථාව කෙටියෙන්ම කීවොත් GreenSpine කියන්නේ දැන් තේරෙනවා ඇතිනේ කොච්චර අමාරු අභියෝගයක්ද කියලා.අපේ අරමුන වුනේ දවසකට කිලෝ මීටර් 20ක ප්රමාණයක් ආවරණය කර ගනීම ලොකුම අභියෝග කිහිපයක් තිබුනා.\n01.අප එක් කෙනෙකුගේ බැක් පැක් එක්ක බර කිලෝ 20-30 අතර තිබුනා (ආසන්න වශයෙන්) ඒ බරත් එක්ක අපගේ ගමන් වේගය තීරණය වුනා.\n02.දවසින් දවස අපගේ තෙහෙට්ටුව වැඩිවීම.\n03.අප සිතනවාට වඩා පරිසර පද්ධති වල ඇති විවිධත්වය.සිතියම් හෝ Google මැප් වලට වඩා සැබෑ පරිසර පද්ධති වල විවිධත්වය.\n04.කාලගුණ වෙනස් වීම් අධික හිරු එළිය හා වැසි ත්ත්වයන්.\n05.ශාරීරක අපහසුතා හා හදිසි අනතුරු හා ආබාද / සත්තුන් ගෙන් සිදුවිය හැකි අනතුරු.\nඔන්න ඔය විදියට තමා සරලවම කියනවා නම් හරිත කොදු ඇට පෙල නොහොත් GreenSpine කථාවේ සාරාංශය.දැන් තේරෙනවා නේ පාඨකය මේ සදහා කණ්ඩායම් සාමාජිකයකු තෝරා ගනිද්දි තියන බැරෑරුම් කම. ඔය හයිකින් කියන කතාවේ කැහිල්ල හොදටම අමාරුව වැඩි වෙච්ච ගමනක් තමා මේ ලැස්තිය.දැන් කණ්ඩායම ගැන කියන්නම්\nඅංක එක-සුදාර අයියා තමා මේ පිඹුරුපත් මූලික සියලු සැල්සුම් සකස් කරලා අපිට කතා කලේ මේ මනුස්සයාගේ අවුරුදු නිවාඩුව වියට්නාම් වල ඉදලා ලංකාවට ගොඩ බැහැලා ගමන යන්නයි ලැස්තිය.\nඅංක දෙක- මහේෂ් කේ. ඒ කියන්නේ මගේ නමේ අනික් කොපිය මහේෂ් අයියා මිනිහා හිතන් ඉන්නේ හෙනම සොෆ්ට්වෙයා ඉන්ජිනියර් කියලා ඒකනේ බොසාටත් කොක්ක දාන්නේ.සුදාර අයියා මෙහෙට එනකම් මිනිහා තමා එහෙට මෙහෙට දුවලා මේ ගමනට අවැසි කලමනා ලක ලැස්ති කලේ.ගමන ඉවර වෙනකොට මිනිහට භූමිතෙල් මෑන් කියන්න පුලුවන් නැත්නම් සීරියල් මෑන් කියන්නත් පුලුවන්\nඅංක තුන-අපේ කණ්ඩායමේ ඩොකා මේ මෙහෙයුමේ වැදගත්ම මනුස්සයා මනුස්සයත් සිංගප්පූරුවේ ඉදන් මෙහෙට ගොඩ බැස්ස ගමන්ම තමා ගමනට සෙට් වෙන්නේ.ඉන්දියාවට පුදුම ලැදි කමක් තියෙන්නේ මනුස්සයෙක්.මිනිහා මේ ගමන් ඉවර වෙනකම් ඉන්නවාද ඒක අපි බලමු ඉස්සරහට.\nඅංක හතර-හරි නිවිච්ච මනුස්සයෙක් කැලේ ඉන්නකොට විතරක් අපේ සිංහල වෙදා නොහොත් භාක්ෂර ලවණය.මෝක්ෂර ඉන්ජිනේරුවා.නැවිගේශන් කරලා ඇටන්වලයි වල්පොල මුල්ලයි නිසා මිනිහා තව පොඩ්ඩෙන් ක් ස නිකව පත්තු කරගන්නවා.\nඅංක පහ-ඔව් දැන් ඉතුරුවෙලා ඉන්නේ මන් නේ මන් තමා\nඔන්න ඔය කියන පස් දෙනා තමා කණ්ඩයම.මෙතන ඉන්නේ මේ ගමන් ගිය පිරිස විතරයි.මෙකත් එක්ක එක දිගට හිටපු කිහිප දෙනකුත් ඉන්නවා.ඔන්න ඔය කියන පස් දෙන.මේ කියන ගමන යන්න ලැස්තියි.18 පාන්දර ගමන් පීටත් වෙනවා පාඨකය අපි තව ඉස්සරහාට කියවමු.ඊලඟ කොටසින් හමුවෙන්නම් ජය ශ්රී!\nඔන්න දැන් පැතුම් අයියා මේ නමින් වැදගත් වැඩක් පටන් අරන් තියනවා බලාගෙනම යන්න ඒකත් Green Spine, Reforestation Project"}
{"text": "විදේශගත ශ්රී ලාංකිකයන්ගේ ඡන්ද අයිතිය පිළිබඳ කතා බහ නැවත වතාවක් ආරම්භ වී ඇති බව පෙනේ. දිගු කලක සිට විදේශගත ශ්රී ලාංකිකයන්ට ඡන්ද අයිතිය ලැබිය යුතු බවට විවිධ ඉල්ලීම්, යෝජනා ඉදිරිපත් වූ අතර ප්රායෝගික ගැටලූ මෙන්ම විශ්වාසනීයත්වය පිළිබඳ ප්රශ්න හේතුවෙන් මෙම යෝජනාව ක්රියාවට නැංවූයේ නැත.\nජනාධිපතිවරණයක් වැනි තීරණාත්මක මැතිවරණයකදී විදේශගත ශ්රී ලාංකිකයන්ගේ ඡන්ද අයිතිය සුවිශේෂ වන බව පැහැදිලිය. එයට හේතුව නම් ජනාධිපතිවරණයක ජයග්රාහි අපේක්ෂකයා ලබාගත යුතු 50.1 % ක ප්රතිශතය මේ තුලින් තීරණය වීමට ඉඩ ඇති බැවිනි.\nජනාධිපතිවරණ ඉතිහාසයේ ප්රථම ජනාධිපතිවරණය පැවැත්වූයේ 1982 දී ය. එම ජනාධිපතිවරණයේ දී එවකට ජනාධිපති ජේ.ආර්. ජයවර්ධන මහතා ලක්ෂ 10 ට එහා වැඩි ඡන්ද සංඛ්යාවක් ලබා ගත් අතර ඉන් අනතුරුව එවැනි විශාල ඡන්ද සංඛ්යාවක් ලබාගත් අවස්ථා 2 ක් තිබුණි.\nඑනම් 1994 පැවැත් වූ ජනාධිපති චන්ද්රිකා කුමාරතුංග මහත්මිය ජයග්රහණය කළ මැතිවරණය හා 2010 මහින්ද රාජපක්ෂ මහතා ජයග්රහණය කළ ජනාධිපතිවරණය ගත් කළ විශාල ඡන්ද ප්රතිශතයක වෙනසක් තිබුණි. මේ අනුව බලන විට සෙසු ජනාධිපතිවරණ කිහිපයේ ම ජයග්රාහී අපේක්ෂකයා සිය බලය තහවුරු කර ගන්නේ ඉතා සුළු ප්රතිශතයකිනි.\n1988 ජනාධිපතිවරණය රණසිංහ ප්රේමදාස මහතා ලබාගනු ලැබූයේ 50.4% කි. 2005 මහින්ද රාජපක්ෂ මහතා ජයගනු ලැබූවේ 50.3% කිනි. සෙසු ජනාධිපතිවරණවල 50% සිට 54% දක්වා ප්රමාණයන්ගෙන් තහවුරු විය.\nමේ අනුව ජනාධිපතිවරණයක තීරණාත්මක කාර්යභාරයක් ඉටු කිරිමට විදේශගත ඡන්ද දායකයන්ට අවස්ථාව ලැබේ. විශේෂයෙන්ම මැද පෙරදිග රටවල පමණක් ලක්ෂ 15 කට අධික ඡන්ද දායකයන් ප්රමාණයක් සේවය කරන බව පැහැදිලිය.\nයුරෝපය ඇතුළු බටහිර රටවල තවත් ලක්ෂ 10 කට අධික ඡන්ද දායකයන් ප්රමාණයක් සිටින අතර ඕස්ට්රේලියාව වැනි රටවල ද සැලකිය යුතු ප්රතිශතයක් ශ්රී ලාංකිකයන් සිටියි. මොවුන්ගේ ඡන්ද ප්රකාශ කිරිම සිදු වුවහොත් ජනාධිපතිවරණයක තීරණාත්මක බලපෑම විදේශගත ශ්රී ලාංකිකයන්ට එල්ල කළ හැකි බව පෙනේ.\nමෙහිදි වැදගත් වන්නේ ඡන්ද පැවැත්විම හා ඒවා විශ්වාසනීයත්වයකින් හා ආරක්ෂා සහිතව සිදු වීමයි. බොහෝ රටවල් තම රටේ පුරවැසියන් වෙනුවෙන් විදේශ රටවල තානාපති කාර්යාල හරහා ඡන්දය ප්රකාශ කරවීමට ඉඩ කඩ ලබා දෙන අතර ඒවායේ විශ්වාසනීයත්වය ආරක්ෂා කිරිම ද සිදු වේ. බාහිර බලපෑම් හෝ ඡන්ද දූෂණ සිදු නොවීමට වග බලා ගැනීම තානාපති නිලධාරින් විසින් සිදු කෙරේ. මේ නිසා එම ඡන්ද පිළිබඳව සැකයක් හෝ අවිශ්වාසයක් මතු නොවීම ප්රධාන කරුණකි.\nබොහෝ විදේශගත ශ්රී ලාංකිකයින් තම මව්බිමේ පාලනය සඳහා තමන්ගේ කැමැත්ත ප්රකාශ කිරිමට උනන්දුවක් දක්වති. වසර ගණනාවක සිටම ඔවුන්ගේ ප්රධාන ඉල්ලීමක් ද වන්නේ එම ඡන්ද අයිතිය ඔවුනට ලබා දෙන ලෙස යි. එහෙත් ඒ සඳහා විධිමත් ක්රමවේදයක් සකස් කර ගැනීමට කිසිදු ආණ්ඩුවකට අවස්ථාව නොලැබුණි. එහෙත් පසුගිය සතියේ මැතිවරණ කොමිසමේ සභාපතිවරයාගේ ප්රකාශයක් අනුව එවැනි තීරණයකට පිය මනින බව වාර්තා වී තිබේ.\nමෙය ඉතා සුබදායක තත්ත්වයකි. අපගේ ආණ්ඩුක්රම ව්යවස්ථාවට අනුව ඡන්ද අයිතිය මූලික අයිතිවාසිකමකි. තමන් කැමති පාලකයා හා පලනය තෝරා පත් කර ගැනීමට සම්බන්ධ වීමට ඕනෑම පුරවැසියෙකුට අයිතිය තිබිය යුතුය. ඔවුන්ගේ දේශපාලන ආකල්ප අනුව රටට සුදුසු පාලකයා හා ආණ්ඩුව තීරණය කිරිමට පුරවැසියන් ලෙස ඔවුන්ට ද අවකාශය තිබිය යුතුය.\nකෙසේ වෙතත් විදේශගත ශ්රී ලාංකිකයින් සඳහා ඡන්ද අයිතිය ලබා දීමේදී එම යෝජනාව ක්රියාත්මක කිරිමට විධිමත් ක්රමවේදයක් හා විශ්වාසනීය වැඩපිළිවෙලක් අවශ්යය. තානාපති කාර්යාල හරහා මෙම ඡන්ද ව්යාපාරය සිදු කරන නිසා සියල්ල විනිවිඳ භාවයකින් සිදු කිරිම අවශ්යය.\nලියාපදිංචිවීමේ සිට ඡන්දය දක්වා ක්රියාපටිපාටිය ද විවෘත විය යුතුය. මන්ද විදේශගත ශ්රී ලාංකිකයින් යනු අපේම පුරවැසියන් ය.\nවිදේශගත ශ්රී ලාංකිකයන්ගේ ඡන්ද අයිතිය පිළිබඳ කතා බහ නැවත වතාවක් ආරම්භ වී ඇති බව පෙනේ. දිගු කලක සිට විදේශගත ශ්රී ලාංකිකයන්ට ඡන්ද අයිතිය ලැබිය යුතු බවට විවිධ ඉල්ලීම්, යෝජනා ඉදිරිපත් වූ අතර ප්රායෝගික ගැටලූ මෙන්ම විශ්වාසනීයත්වය පිළිබඳ ප්රශ්න හේතුවෙන් මෙම යෝජනාව ක්රියාවට නැංවූයේ නැත."}
{"text": "චමත්කා ලක්මිණී කියන්නේ රංගන ශිල්පිනියක් මෙන්ම නිරූපන ශිල්පිනියක් ලෙසින්ද හඳුනා ගන්න හැකි සුරූපිනියක් වෙනවා .\nසිනමා නිළියක් ලෙසින් තමයි ඇයව වැඩිපුර දැක ගන්න ලැබෙන්නේ .\nඇය මුලින්ම සිනමා රංගනයට පිවිසෙන්නේ සරුංගල්” චිත්රපටයේ ප්රධාන භූමිකාව රංග දක්වමින් . ඇය එම චරිතය වෙනුවෙන් ජනාධිපති කුසලතා සිනමා සම්මානයක් පවා දිනා ගනු ලැබුවා.\nඉන් පසු සමාජයේ ආන්දෝලනාත්මක කතා බහට ලක් වෙන චරිතයක් නිරූපනය කරමින් සුදේශ් වසන්ත පීරිස් අධ්යක්ෂණය කළ “හුස්ම” චිත්රපටයේ ප්රධාන චරිතය සඳහා ඇය රංගනයෙන් දායක වුණා .\nරංගන ශිල්පිනියක් ලෙස කලාවට සම්බන්ධව කටයුතු කරන ඇය මේ වන විට පුංචි පුතෙකුගේ මවක්ද වෙනවා .\nඅද දිනයේ උපන් දිනය සමරන ඇයට සුබ උපන් දිනයක් වේවා කියා අපිත් සුබ පැතුම් එක් කරමු ."}
{"text": "In this week’s Ravaya column (in Sinhala), I discuss the Right Livelihood Award (RLA), sometimes called the ‘alternative Nobel Prize’.\nSet up in 1980, RLA “honours and supports those offering practical and exemplary answers to the most urgent challenges facing us today”.\nThere have been three Lankan winners in RLA’s history, which I feature in this column: human rights activist Basil Fernando (2014); judge and legal scholar Christopher Weeramantry (2007); and Participatory Institute for Development Alternatives, PIDA (1982).\nහැම වසරකම ඔක්තෝබර් මුලදී ප්රකාශයට පත් කැරෙන නොබෙල් ත්යාග පිරිනමන්නේ දෙසැම්බර් 10 වනදා. සාම ත්යාගය නෝර්වේ අගනුවර ඔස්ලෝහිදීත්, සෙසු ත්යාග ස්වීඩන් අගනුවර ස්ටොකොම්හිදීත්.\nඑයට දින කිහිපයකට පෙර ස්ටොකොම් නුවර වාර්ෂිකව තවත් වැදගත් ජාත්යන්තර සම්මාන පිරිනැමීමක් සිදු වනවා. ස්වීඩන් ජාතික පාර්ලිමේන්තු මන්දිරයේ උත්සවාකාරයෙන් පැවැත්වෙන මෙය නොබෙල් ත්යාග තරමට ලොව ප්රකට නැතත් එය අපට වැදගත් වන හේතුවක් තිබෙනවා.\nඑනම් සියවසකට වැඩි කාලයක් තිස්සේ කිසිදු නොබෙල් ත්යාගයක් ලාංකිකයකුට මේ දක්වා හිමි වී නැතත් විකල්ප නොබෙල් ත්යාගය නමින් ද ඇතැම් විට හැඳින්වෙන මෙම සම්මානය පසුගිය දශක තුන තුළ තෙවරක් ලාංකිකයන්ට පිරිනැමී තිබීමයි.\nමේ ත්යාගයේ නම Right Livelihood Award (RLA). සිංහලෙන් යහජීවිකා ත්යාගය යැයි කිව හැකියි. මෙවර මේ ත්යාගය දිනා ගත් පුද්ගලයන් අතර ලාංකික නීතිඥ හා මානව හිමිකම් ක්රියාකාරික බැසිල් ප්රනාන්දු ද සිටිනවා. ඒ නිසා මේ ත්යාගය ගැන ටිකක් විමසා බැලීම වැදගත්.\n2014 යහජීවිකා ත්යාගය ලැබූ අනෙක් අය නම් පාකිස්ථානයේ මානව හිමිකම් ක්රියාකාරිනී අස්මා ජහන්ගීර්, බි්රතාන්යයේ ගවේෂණාත්මක ගාඩියන් පත්රයේ ප්රධාන කර්තෘ ඇලන් රස්බි්රජර්, දේශගුණ විපර්යාසවලට එරෙහිව ගත යුතු පියවර ගැන උද්ඝෝෂණ කරන ලේඛක හා පරිසරවේදී බිල් මැකිබන් හා අමෙරිකාවේ රහස් ඔත්තු සේවා සයිබර් අවකාශයේ අනවසර අන්වේශනය (surveillance) ගැන ලොවට හෙළිදරවු කළ එඞ්වඞ් ස්නෝඞ්න් නම් පරිගණක තාක්ෂණවේදියායි.\nයහජීවිකා ත්යාගය ඇරඹුණේ 1980දී. එහි අරමුණ ලෝකයේ හදිසි අභියෝග හා අවශ්යතාවලට ප්රායෝගිකවූත්, ආදර්ශමත් වුත් විසඳුම් සොයමින් පොදු උන්නතිය ප්රවර්ධනය කරන පුද්ගලයන් හඳුනා ගෙන ඔවුන් දිරිමත් කිරීමයි.\nඑය අරඹනු ලැබුවේ ජේකබ් ෆොන් උක්ස්කුල් (Jakob von Uexkull) නමැති ස්වීඩනයේ උපත ලද ජර්මන් සම්භවය ඇති දානපතියා විසින්. ස්වීඩනයේම ඊට කලකට පෙර උපන් ඇල්ෆ්රඞ් නොබෙල් ඇති කළ නොබෙල් ත්යාග වැඩිපුර හිමි වන්නේ දියුණු රටවල වැසියන්ට බව තේරුම් ගත් උක්ස්කුල්, එය වෙනස් කළ යුතු බව විශ්වාස කළා.\nඔහු මුලින්ම නොබෙල් පදනමට යෝජනා කළා නව නොබෙල් ත්යාග දෙකක් අරඹන ලෙස. එ් පාරිසරික විද්යාවන්ට හා දුගී බව පිටු දැකීමට ක්රියා කරන අයට ප්රණාමය දැක්වීමට. ඒ සඳහා අවශ්ය අරමුදල් සපයන්නට ඔහු සූදානම්ව සිටියා. එහෙත් නොබෙල් පදනම එය ප්රතික්ෂෙප කළා.\nඑයින් නොසැලූණු උක්ස්කුල් තම පවුලේ උරුමයක් වූ වටිනා මුද්දර එකතුව ඩොලර් මිලියන් එකකට විකුණා යහජීවිකා ත්යාග සම්ප්රදාය ඇරඹුවා. පසුව එයට වෙනත් දානපතියන්ගේ අනුග්රහය ද ලැබුණා.\n‘‘විකල්ප නොබෙල් ත්යාගය’’ යන්න මාධ්ය විසින් යහජීවිකා ත්යාග හඳුන්වන්නට යොදා ගන්නා පාඨයක් මිස නිල හැඳින්වීමක් නොවෙයි. නොබෙල් ත්යාග සමග කිසිදු සම්බන්ධයක් නැති යහජීවිකා ත්යාග, ඇතැම් විට නොබෙල් ත්යාග ක්රමය පිළිබඳ ප්රසිද්ධ විවේචනයක් ලෙස සමහරුන් විග්රහ කරනවා.\nමේ ත්යාග ක්රමයේ නිර්මාතෘවරුන් යහජීවිකාව අරුත් දක්වන්නේ ආගමික නොවන, එහෙත් සාරධර්මීය ආකාරයකට: ‘‘යහජීවනය කියන්නේ පෞරාණික සංකල්පයක්. හැම අයකුම අවංක ලෙසින් තම දිවි පෙවෙත සකස් කර යුතු බවත්, සෙසු මානවයන්ට හා සොබා දහමට ගරු කරමින් එහි නිරත විය යුතු බවත් බොහෝ සංස්කෘතීන්ගේ පිළිගැනෙනවා. අප කරන්නේ මේ චින්තනය නූතන ලෝකයට අදාල කර ගත් දිරිය මිනිසුන් හා ගැහැණුන් හඳුනා ගෙන ඔවුන් ප්රණාමයට ලක් කිරීමයි. ඔවුන් තම රටවල හා සමාජයන්ගේ නියත සම්මානයට සුදුසු වූවත් බොහෝ විට බලගතු ප්රවාහයන්ට ඔවුන් එරෙහිව අරගල කරන නිසා එබඳු අගැයීමකට පාත්රා වන්නේ නැති තරම්. අප එබඳු ආදර්ශමත් හා පරමාදර්ශීය චරිත සොයා යමින් ඔවුන්ට නිසි දිරි ගැන්වීම හා පිළිගැනීම ලබා දෙනවා.’’\nලෝක සාමය, භෞතික විද්යාව, රසායන විද්යාව, වෛද්ය විද්යාව, සාහිත්යය හා ආර්ථික විද්යාව ලෙස වර්ගීකරණය කොට ත්යාග දෙන නොබෙල් සම්ප්රදායට වඩා මේ යහජීවිකා ත්යාගවල ප්රවේශය හා දැක්ම වෙනස්. ඔවුන්ට පුළුල් වූත්, වඩාත් ගෝලීය වූත් දැක්මක් තිබෙනවා.\nයහජීවිකා ත්යාගයේ විෂයානුගත හෝ වෙනත් ආකාරයක වර්ගීකරණයක් නැහැ. එහෙත් හැම වසරකම එම ත්යාගයන් සිවු දෙනෙකුට හෝ පස් දෙනෙකුට පිරිනමනවා. සමහර විට ත්යාගලාභීන් අතර ආයතනය හා සංවිධාන ද වනවා.\nයහජීවිකා ත්යාග වර්ගීකරණය නොකිරීමට හේතුව: “ලෝකයේ ප්රශ්න හා අභියෝග විසඳීමට තැත් කරන විට විෂය ලෙසින් බෙදා වෙන් කරන්නට බැහැ. උදාහරණයකට පාරිසරික ප්රශ්න විසඳන්නට උත්සාහ කරන්නේ ඒ හරහා සෞඛ්ය, මානව හිමිකම් හා සමාජ සාධාරණත්වය පිළිබඳ සංවාදයන්ට යොමුවනවා සමස්තයක් ලෙස මානව ප්රශ්න සළකා බලා පොදු උන්නතියට වැඩ කරන අයට පිළිගැනීමක් ලබාදීම අපේ අරමුණයි.” මේ ත්යාගයේ නිල වෙබ් අඩවිය එසේ කියනවා.\nනොබෙල් ත්යාගය තරම්ම මුදලින් විශාල නොවුවත්, යහජීවිකා ත්යාගලාභීන්ට යම් මුදලක් හිමි වනවා. 1980දී ඩොලර් 50,000න් ඇරැඹුණු ත්යාග මුදල 2014 වන විට ස්වීඩන් ක්රෝනර් මිලියන් 2 ක් වූවා. (ඩොලර් 265,600ක් පමණ). මේ ත්යාග මුදල වසරේ ත්යාගලාභීන් අතර සම සේ බෙදී යනවා.\nයහජීවිකා ත්යාගය පිරිනැමීම ඇරැඹුණු 1980 සිට 2014 වන තුරු රටවල් 65ක ත්යාගලාභීන් 158 දෙනකු එමඟින් සම්මානයට පත්ව සිටිනවා. පෙර අපර දෙදිගම පොදු උන්නතියට කැප වූ විද්වතුන්, වෘත්තිකයන්, සමාජ ක්රියාකාරිකයන්, මාධ්යවේදීන් මෙන්ම ජන සංවිධාන ද මේ අතර සිටිනවා.\n2014 ත්යාගලාභීන් වූයේ ලොව නන්දෙසින් ලැබුණු නාම යෝජනා හරහා අපක්ෂපාත තේරීම් මඩුල්ලක් මගින් තෝරා ගත් පස් දෙනෙක්.\n‘මානව හිමිකම් ක්රියාත්මක වීම පිළිබඳව ආසියානු කලාපයේ රටවල යථාර්ථය කලක් තිස්සේ ලේඛණගත කිරීම හා මානව හිමිකම් ප්රවර්ධනය කිරීම’ උදෙසා ශ්රී ලාංකික මානව හිමිකම් ක්රියාකාරික බැසිල් ප්රනාන්දුට මේ ත්යාගය පිරිනමනු ලැබුවා. එය ඔහුගේ ප්රධානත්වයෙන් ක්රියාත්මක වන හොංකොං නුවර පිහිටි ආසියානු මානව හිමිකම් කේන්ද්රයට ද (Asian Human Rights Commission, AHRC) ලැබුණු පිළිගැනීමක්.\nදශක තුනක කාලයක් පුරා ඔහුගේ සුවිශේෂී භූමිකාව ලෙස ත්යාග පරිපාලකයන් හුවා දැක්වූයේ බිම් මට්ටමේ මානව හිමිකම් යථාර්ථයත්, ප්රතිපත්ති හා නීති මට්ටමේ මානව හිමිකම් ආයතන රාමුවත් බද්ධ කිරීමට ඔහු දරණ ව්යායාමයයි. මානව හිමිකම් පුහුණු පාසලක් හා වෙනත් ක්රියාකාරකම් හරහා මානව හිමිකම් පිළිබඳ නිසි දැනුම හා අවබෝධය ලැබූ නීතීඥයන් මෙන්ම සිවිල් සමාජ ක්රියාකාරිකයන් රැසක් ආසියාව පුරා බිහි කිරීමට AHRC ක්රියාකොට තිබෙනවා.\n1944දී ශ්රී ලංකාවේ උපන් බැසිල් ප්රනාන්දු 1972දී ලංකා විශ්ව විද්යාලයෙන් නීති උපාධිය ලැබුවා. 1980දී නීතීඥයකු ලෙස ක්රියා කිරීම ඇරඹුවා. 1989 භීෂණ සමයේ ජීවිතාරක්ෂාව සඳහා රට හැර ගිය ඔහු හොංකොං නුවර පදිංචියට තෝරා ගත්තා. එක්සත් ජාතීන්ගේ ආයතන සඳහා හොංකොං නුවරත්, කාම්බෝජයේත් සේවය කළ ඔහු AHRC ආයතනයට බැඳෙන්නේ 1994දී.\nබැසිල් ප්රනාන්දු වැනි නීති ක්රියාකාරියකුගේ අගය වඩාත් කැපී පෙනෙන්නේ නීතිය පිළිබඳ විශාරදයන් බොහෝ දෙනා තමන්ගේ පාඩුවේ සිටින වාතාවරණයක ඔහු උපන් රටේත්, සෙසු ආසියානු රටවලත් යහපාලනය උදෙසා සක්රීය වීම නිසයි.\nයහජීවිකා ත්යාගය මීට පෙර දෙවතාවක් ශ්රී ලාංකිකයන්ට හිමිවී තිබෙනවා.\n1982දී එය පිරිනමනු ලැබුවේ සංවර්ධන විකල්ප සඳහා ජන සහභාගීත්ව කේන්ද්රය (Participatory Institute for Development Alternatives, PIDA) නම් රාජ්ය නොවන සංවිධානයට.\n1970 දශකයේ පර්යේෂණාත්මක පදනමින් බිම් මට්ටමේ සංවර්ධන සංවාදයන් හා ක්රියාකාරකම් අරඹන්නට මුල් වූ ලාංකික විද්වතුන් හා සමාජ ක්රියාකාරිකයන් පිරිසක් එක්ව PIDA පිහිට වූයේ 1980දී. එය ලක් රජය හා එක්සත් ජාතින්ගේ සංවිධානයේ ආයතන සමග සමීපව ක්රියා කළ බවත්, සමෝධානිත සංවර්ධන දැක්මක් හා පෙළ ගැස්මක් ජනතාව තුලින්ම මතු කිරීමට පුරෝගාමී ක්රමවේදයන් ප්රගුණ කළ බවත් ත්යාග හේතු පාඨය කියනවා.\nPIDA ආයතනයේ ආරම්භකයන් ලෙස සඳහන් වන්නේ ආචාර්ය පොන්නා විග්නරාජා, ජී. වී. එස්. ද සිල්වා, මහාචාර්ය එස්. තිලකරත්න, මොනිකා රුවන්පතිරණ, ඩබ්ලියු. පී. වික්රමාරච්චි, විල්ෆ්රඞ් කරුණාරත්න, ඩැනියෙල් ප්රනාන්දු, එස්. ජී. පුංචිහේවා, කේ. කේ. පද්මානන්ද හා පොඩිනිලමේ යන අයයි. එහි වත්මන් සභාපති සුසිල් සිරිවර්දනයි.\nPIDA වැඩිපුරම ක්රියා කරන්නේ මෙරට දුගී ජනතාව සමග බවත්, එසේ කරන විට ගම්වල හමුවන සමාජ විසමතා ගැන සංවේදී වන බවත් ඔවුන් ගැන කියැවෙන වෙබ් අඩවියක සඳහන් වනවා.\nPIDA වෙනුවෙන් යහජීවිකා ත්යාගය භාර ගත්තේ මුල් යුගයේ එහි සභාපති වූ විල්ෆ්රඞ් කරුණාරත්නයි. Acceptance Speech by Wilfred Karunaratne\n1982 පටන් වසර 25ක් යන තුරු මෙරටින් යහජීවිකා ත්යාගලාභියකු බිහි වූයේ නැහැ. (එයට එක් හේතුවක් විය හැක්කේ හරිහැටි නාමයෝජනාවක් ලිඛිතව ඉදිරිපත් නොකිරීම විය හැකියි. එසේ නැතිව මෙරට තව සුදුස්සන් නැති වීම නොවෙයි.)\n2007දී නැවත යහජීවිකා ත්යාගයක් ලාංකිකයකුට ලැබෙන්නේ විශ්රාමික විනිසුරු ක්රිස්ටෝෆර් වීරමන්තී්රටයි. ජාත්යන්තර නීතිය ස්ථාපිත කරන්නට හා ප්රවර්ධනය කරන්නට ඔහු කළ මෙහෙවරට එම ත්යාගය පිරිනමනවා.\nහේග් නුවර ලෝක අධිකරණයේ (ICJ) විනිසුරු හා උප සභාපති ලෙස කටයුතු කර ලෝක සම්මානයට පාත්ර වූ වීරමන්තී්ර 1967-1972 කාලයේ මෙරට ශ්රේෂ්ඨාධිකරණ විනිසුරුවරයෙක් ලෙසත් ඉන් පසු ඕස්ටේ්රලියාවේ මොනෑෂ් සරසවියේ නීති මහාචාර්යවරයෙකු ලෙසත් සේවය කර තිබෙනවා.\nන්යෂ්ටික අවි පිටු දැකීම, වර්ණභේදවාදයට එරෙහිවීම, මානව හිමිකම් සුරැුකීම හා සාමය පිළිබඳ අධ්යාපනය ප්රවර්ධනය කිරීම වැනි පොදු උන්නතියට අදාල ක්ෂෙත්ර ගණනාවකම ඔහු ලබා දී ඇත්තේ විශිෂ්ඨ බුද්ධිමය නායකත්වයක් හා දායකත්වයක්. ඔහු විශ්රාමිකව මෙරට වාසය කරන අතර සාමය පිළිබඳ අධ්යයන හා පර්යේෂණ කරන වීරමන්ත්රී කේන්ද්රය (Weeramantry International Centre for Peace Education and Research – WICPER) 2001දී පිහිටුවා පවත්වා ගෙන යනවා.\nවීරමන්ත්රීගේ නීති විශාරදත්වය හා බහුවිධ විෂය දැනුම ගැන කිසිදු ප්රශ්නයක් නැහැ. එහෙත් ඔහුගේ දේශන හා ලේඛන සමීපව නිරීක්ෂණය කරන මට ඔහුගේ දේශීය භූමිකාව ගැන ප්රශ්නයක් තිබෙනවා.\nජයන්ත ධනපාල හා ක්රිස්ටෝෆර් වීරමන්ත්රී යන අද ජීවතුන් අතර සිටින වැඩිපුරම ජාත්යන්තර ගෞරවයට පාත්ර වූ ලාංකිකයන් දෙදෙනා යයි කිව හැකියි. ජයන්ත ධනපාල එක්සත් ජාතීන්ගේ උප මහලේකම් තනතුරින් 2003දී විශ්රාම ගැනීමෙන් පසුව මෙරට යහපාලනය, ප්රජාතන්ත්රවාදය හා මානව හිමිකම් ගැන විවෘතව හා අදීනව කථා කරන ප්රමුඛ පෙළේ බුද්ධිමතකු ලෙස මතු වී සිටිනවා.\nඑහෙත් මානව හිමිකම් ගැන පර්යේෂණාත්මක මට්ටමින් ලෝකයේ ඉහළම දැනුම් සම්භාරයක් හිමි වීරමන්ත්රී, මෙරට පොදු උන්නතියට හා යහපාලනයට අදාළ ප්රශ්න ගැන නිහඬව සිටීම කණගාටුදායකයි. එසේ සිටීමට ඔහුට පූර්ණ අයිතියක් තිබෙනවා. නමුත් දකුණු අප්රිකාවේ වර්ණභේදවාදයට හා ලෝකයේ වෙනත් රටවල අසාධාරණයන්ට එරෙහිව ඔහු මතු කළ ගෞරවාන්විත හඬ, වීරමන්ත්රී තම රටේම සහෝදර ජනයා වෙනුවෙන් ඇති තරම් මතු නොකරන්නේ ඇයි?"}
{"text": "ඇදුම, හෘදයට හානිකර විය හැකි වන සිරුරේ බර වැඩිවීම හා රුධිරවාහිනී ගැටළු වලට මග පෑදිය හැකි යයි නව අධ්යයනයකින් හෙළි වෙයි. වසරේ ඇතැම් කාලයකට වාරිකව හැදෙන රෝග, ඇදුම සහ අනෙකුත් ස්වයං ප්රතිශක්ති තත්ත්වයන් හේතු කොටගෙන ළමුන් සහ ගැටවර වියේ පසුවන්නන් ස්ථූලභාවයට හා හෘද රෝගවලට ගොදුරුවීමේ අවදානමක් ඇති වෙතැයි ඉන් කියවේ. ඇතැම් අවස්ථා වල ශරීරයේ ප්රතිශක්ති පද්ධතිය වුවමනාවට වඩා සංවේදී ව ක්රියා කරයි. ප්රතිශක්තිකරණ පද්ධතියෙන් බලාපොරොත්තු වන්නේ රෝගාබාධ සහ බාහිර ක්ෂුද්ර ජීවින්ට එරෙහිව සටන් වැදීමයි. එහෙත්, ඇතැම් අවස්ථාවල එම පද්ධතිය ශරීරයේ ම සෞඛ්ය සම්පන්න කොටස්වලට එරෙහිව සටන් වදියි. මෙය වෛද්ය විද්යාවේ දී හැඳින්වෙන්නේ ස්වයං ප්රතිශක්ති රෝගාබාධය(autoimmune disease) ලෙසට ය. මෙයට පහසුවෙන් දැක්විය හැකි නිදසුන් ලෙස ඇදුම හා අසාත්මිකතාවන් සඳහන් කළ හැකිය. එවැනි රෝගාබාධ සහිත ළමුන්, සිරුරේ බර අධික වීම මෙන් ම හෘද රෝගාබාධ වලට මග පාදන තත්ත්වයන් වර්ධනය වීමට සාමාන්යයට වඩා වැඩි අවදානමක් තිබෙන බව නව අධ්යයනය පෙන්වා දෙයි.\nඇදුම රෝගයෙන් රෝගාතුර වූ විට පෙනහළුවල වා මං ඉදිමී ශ්ලේෂ්මලෙන් (mucus) පිරී යයි. එවිට වාතය ඇතුළට ගැනීම හා පිට කිරීම අපහසු වෙයි. මෙලෙස වා මං ඇහිරීම හේතු කොටගෙන ආශ්වාස ප්රශ්වාස කිරීම අපහසු වෙයි. එක්සිමාව ද (Eczema) ස්වයං ප්රතිශක්ති රෝගයකි. එය හම ගොරෝසු කිරීමට, කසන සුළු බව ඇති කිරීමට මෙන් ම රතු පැහැයට හැරවීමට බලපායි. වටපිටාවේ ඇති හානිකර නොවන දෙයක් අන්තරායාකාරී යයි සිරුරට හැඟෙන විට අසාත්මිකතා මතු වෙයි. සිරුර ඊළඟට ඊට එරෙහිව සටන් වැදීමට වෙර දරයි.\nමේ ආකාර පුද්ගලයන් සම්බන්ධයෙන් ඇමරිකා එක්සත් ජනපදයේ වයඹ දිග විශ්ව විද්යාලයට අනුබද්ධ චිකාගෝ හි ෆීන්බර්ග් වෛද්ය විද්යාලයේ චර්ම රෝග විශේෂඥ (dermatologist) ජොනතන් සිල්වර්බර්ග් විසින් කරුණු හැදෑරීමක් සිදු කරන ලදී. සිල්වර්බර්ග් ඇමරිකාවේ ළමුන්, යෞවන යෞවනියන් (හා ඔවුන්ගේ පවුල් වල අය) 13,000 කට වැඩි පිරිසකගේ දත්ත එකතු කළේය. එහි දී පෙනී ගියේ වයස අවුරුදු 17 දක්වා වූ ළමුන්ගෙන් 14% ක් ඇදුම රෝගයෙන් පෙළෙන බවයි. තවත් 12% කට එක්සිමාව වැළදී තිබුණි. තවත් 17% කට කෘශ උණය (hay fever) හෙවත් වාරික අසාත්මිකතාවන් ය. ඉන් අනතුරුව ඔවුන්ගේ ස්වයං ප්රතිශක්ති රෝග ලක්ෂණවලින් ඔබ්බට යමින් අනෙකුත් පාදක වන රෝගාබාධ ගැන සිල්වර්බර්ග් සොයා බැලීය. එහිදී පෙනී ගියේ අසාත්මිකතා සහිත ළමුන් ස්ථුලභාවයට පත්වීමේ ප්රවණතාව, රුධිර පීඩනය සහ කොලෙස්ටරෝල් අධික වීමේ හැකියාව අසාත්මිකතා නොමැති ළමුන්ට වඩා වැඩි බවයි. ස්ථුලභාවය දැන් රෝගයක් ලෙස වර්ග කර ඇත. එක්සිමාව මෙන් ම ඇදුම හෝ කෘශ උණ සහිත ළමුන් සෙස්සන්ට වඩා මදක් ස්ථුල වීමට ඉඩ ඇති බව අධ්යයනයෙන් පෙනී ගියේය. අධික රුධිර පීඩනය මෙන් ම කොලෙස්ටරෝල් අධික වීම හෘදයාබාධ ඇතුළුව හෘදයට සම්බන්ධ ප්රශ්න ගණනාවකට බලපායි.\nඇදුම සහ කෘෂ උණ සහිත ළමුන් අධික රුධිර පීඩනය හෝ කොලෙස්ටරෝල් අධික වීම සඳහා ඇති හැකියාව අන් ළමුන්ට මෙන් දෙගුණයක් පමණ වන බව සිල්වර් බර්ග් ට අනාවරණය විය. කෙසේ වෙතත්, සමස්තයක් වශයෙන් ගත් කළ අධික රුධිර පීඩනය හා කොලෙස්ටරෝල් අධික වීමට මෙකී ළමුන්ට ඇති අවදානම මද ය. එමෙන් ම, අධි රුධිර පීඩනය හෝ කොලෙස්ටරෝල් අධික වීමට හේතු වුනේ ඇදුම රෝගය හෝ වෙනත් අසාත්මිකතාවන් ද යන්න ගැන ස්ථිරවම සිල්වර් බර්ග්ට පැවසිය නොහැක. එහෙත් එය සිදුවීමට සත්තකින් ම, පැහැදිලිවම ඉඩකඩ තිබෙන බව 2015 දෙසැම්බර් මුල දී Journal of Allergy and Clinical Immunology නම් සඟරාවට ලිපියක් සපයමින් ප්රකාශ කර සිටියි.\nනව සොයා ගැනීම තුළින් අප වටහා ගත යුත්තේ කුමක් ද? ඔරිගන් සෞඛ්ය හා විද්යා විශ්ව විද්යාලයේ පුප්ඵුසීයරෝග විශේෂඥ කෙල්වින් මැක්ඩොනල්ඞ් මෙය දකින්නේ කුකුල් පැටියා ද බිත්තරය ද යන ප්රශ්නය ආකාරව ය. ඉන් අදහස් කෙරෙන්නේ මෙවැනි දෙයකි: “ළමයාට ඇදුම තියෙනවා. ඒ නිසා සාමාන්ය පරිදි ව්යායාම ආදියෙහි නිරත වන්න බැහැ. එම හේතුව මත ළමයා ස්ථුලභාවයට පත් වෙනවා. එසේ නැතිනම් ළමයා අලස ජීවිතයක් ගත කරනවා. එනිසා ස්ථුලභාවයට පත්වෙනවා. එම හේතුව මත ළමයාට ඇදුම වැළදෙනවා”.\nකෙසේ වෙතත්, සිල්වර්බර්ග් කල්පනා කරන අන්දමට නම් ඇදුම හෝ අසාත්මිකතාවන් රුධිර පීඩනය හෝ කොලෙස්ටරෝල් ඉහළ දමන ආකාර බොහොමයක් තිබේ. උදාහරණයක් වශයෙන් ප්රදාහය (Inflammation) දැක්විය හැකිය. ප්රදාහයක් ඇති කළ ප්රතිශක්ති සෛල ප්රෝටීන හා හෝමෝන මුදා හරියි. ඒවා සිරුර තුළ වෙනස්කම් ඇති කරයි. එමෙන් ම, ඇදුම රෝගය හෝ වෙනත් අසාත්මිකතාවන් තවත් උග්ර වේය යන බියෙන් ළමුන් නිසි පරිදි ව්යායාම ගැනීමෙහි නිරත නොවන්නට පුළුවන. ඔවුන්ට ඖෂධ වර්ග ලබා දෙයි. මෙකී ඖෂධ ගැනීම හෝ ව්යායාම වල යෙදීමේ අඩුකම නැතහොත් එම කාරණා දෙකම රුධිර පීඩනය හා කොලෙස්ටරෝල් ඉහළ යාමට බලපෑ හැකි යයි සිල්වර් බර්ග් පවසයි. කෙසේ වෙතත්, මේ ගැන තව දුරටත් පර්යේෂණ සිදු කිරීම වැදගත් වන බව ඔහු පිළිගනියි."}
{"text": "කොළඹ නවම් මහා පෙරහර\nපෙබරවාරි 18 සහ 19 රාත්රී 7 ට\nකොළඹ නවම් මහා පෙරහර 2019 පෙබරවාරි 18 සහ 19 රාත්රී 7 ට (සියලු ජාතීන්, ආගමිකයින්\nඑකට එක්ව නරඹන) පැවැත්වීමට කටයුතු යොදා ඇත.\nකොළඹ නවම් මහා පෙරහර සඳහා පරිත්යාගශීලීන්ගේ ආධාර චෙක්පත් හෝ මනිඕඩර් මඟින් “ශ්රී\nජිනරතන භික්ෂු අභ්යාස විද්යාලය කාරක සභාව“ නමට ලියා රේඛනය කර එවන ලෙසත්, මනිඕඩර්\nසඳහා තැපැල් කාර්යාලය කොල්ලුපිටිය ලෙස සඳහන් කර යැවිය යුතු ලෙසත් දන්වා සිටිති.\nසංචාරක ව්යාපාර කරන අයට, විදේශිකයන් සඳහා ආසන පහසුකම් සලසාදිය හැකි අතර ශ්රී\nලාංකික සැමට ආසන නොමිලයේ. ගංගාරාමය, 61, ශ්රී ජිනරතන පාර කොළඹ 02 ලිපිනය වන අතර\n2327084, 2435169 දුරකතන අංක වේ. ෆැක්ස් අංකය 2439508 වේ.\nඉතිරිය»\nජාතික මත්ද්රව්ය නිවාරණ\nදහම් පාසල් වැඩසටහන 27 වෙනිදා\nජාතික මත්ද්රව්ය නිවාරණ දහම් පාසල් වැඩසටහන 27 වෙනිදා කුලියාපිටිය, දියකළමුල්ල\nශ්රීපති පිරිවෙන් මහා විහාරයේ දී පැවැත්වේ. ගරු ජනාධිපතිතුමාගේ සංකල්පයකට අනුව\nසමස්ත දරු පරපුර මත්ද්රව්ය වසංගතයට ගොදුරු වීම වළක්වා ගැනීම සඳහා මත්ද්රව්ය\nනිවාරණ සතියක් 2019 ජනවාරි 21 දින සිට 28 දින දක්වා ප්රකාශයට පත්කර ඇති අතර, ඊට\nඅදාළ දහම් පාසල් මූලික කරගනිමින් සිදු කරනු ලබන “ජාතික මත්ද්රව්ය නිවාරණ දහම්\nපාසල් වැඩසටහන” කුලියාපිටිය , දියකළමුල්ල , ශ්රීපති පිරිවෙන් මහා විහාරයේ දී\nපැවැත්වීමට කටයුතු යොදා ඇත.\nඉතිරිය»\nධර්ම දේශනාව:\nපංච ධර්මය දැන දැක ගනිමු\n\"ඉධුදායි මමං සාවකා අධිසීලෙ සම්භවෙන්ති සීලවා සමණෝ ගෝතමෝ පරමේන සීලක්ඛන්ධෙන\nසමන්නාගතෝති, යම්පනුදායි මමං සාවකා අධිසීලේ සම්භවෙන්ති, සීලවා සමණේ ගෝතමෝ පරමේන\nසීලක්ඛන්ධෙන සමන්නාගතෝති අයං ඛෝ උදායි පඨමෝ ධම්මෝ යෙන මමං සාවකා සක්කරොන්ති,\nගරුකරොන්ති, මානෙන්ති, පූජෙන්ති, සක්කත්වා ගරුකත්වා උපනිස්සාය විහරන්ති.\" අද ධර්ම\nදේශනාව ලෙස මා තෝරා ගන්නේ මජ්ක්ධිම නිකායේ සකුළුදායි සූත්රයයි. බුදුරජාණන් වහන්සේ\nරජගහනුවර වේළුවනාරාමයේ වැඩ සිටින දිනක පිඬු පිණිස රජගහනුවරට වැඩම කළහ. පිණ්ඩපාතය\nලබා ගැනීමට කල්වේලා ඇති නිසා ‘මෝරනිවාප’ නම් වූ සකුළුදායි අසපුවට යාමට තීරණය කළහ.\nසකුළුදායි, තාපස පැවිද්දෙන්, ගෝලයන් ද සමඟ එම අසපුවේ වාසය කරන බැවින් බුදුරදුන් එහි\nවැඩම කිරීම තුළ ආගමික සුහදශීලීත්වය මනාව පැහැදිලි වන්නේ ය. මෝරනිවාපයේ අනුගාමිකයෝ\nශබ්ද කරමින්, ඝෝෂා කරමින් දෙතිස් කතාවල යෙදෙමින් කාලය ගත කරන හෙයින් බුදුරදුන්\nඅසපුවට වඩින විට සකුළුදායි තම ගෝල පිරිස නිශ්ශබ්ද කරයි. “ශබ්ද නොකරනු” නිශ්ශබ්දතාවය\nපි්රයකරන ‘නිහඬව වැඩ සිටින’ ‘ඝෝෂාවට අකැමැති’ බුදුරජාණන් වහන්සේ අපේ අසපුවට\nවඩිනවා.\nඉතිරිය»\nඅභිමානවත් අනාගතයක් සඳහා\nඋත්තුංග මෙහෙවරක අභිමානය\nරටේ ජීවනාලිය බඳු දරු පරපුර නැණ ගුණයෙන් පෝෂණය කිරීම මෙකල වෙසෙන වැඩිහිටි පරපුරෙහි\nවගකීම ය. ඒ තුළ, ගුණ නැණ දෙකෙන් පොහොසත් වන දරුවකුගේ අනාගතය නිතැතින්ම ශෝභමාන ය.\nඑසේ ලබාගත් ස්වකීය දියුණුව රටේ අභිවෘද්ධිය ම වේ. ආර්ථික දුෂ්කරතා මඟ හරවා ගැනීමට\nඇති සාර්ථක මඟක් වනුයේ මනාව අධ්යාපනය ලැබීම ය. නූගත්කම, දිළිඳුබවට හේතුවකි. යහගුණ\nනො හඳුනන්නෝ සමාජයට පිළිලයකි. නැණවත්කම පමණක් නොව ගුණවත් බව ද ඇති දරුවා රටටම\nසම්පතකි.\nඑබඳු නැණ ගුණ පිරි දරු පරපුරක් බිහිකිරීම රජයට පමණක් කළ හැකි පහසු කාර්යයක් නොවේ.\nආර්ථික දුෂ්කරතා ඇති එවැනි දරුවන්ට ඇති හැකි අය ශක්ති ප්රමාණයෙන් උදව් උපකාර කිරීම\nයුගයේ අවශ්යතාවයක් බවට පත්ව ඇත.\nදැයේ දරුවන් මනා පෞරුෂයකින් යුත් ගුණ නැණ පිරි දරු පිරිසක් කිරීමේ උදාර අරමුණෙන්\nහොඳින් අධ්යාපනය ලබන්නට පාසල් ගොඩනැගිලි තනා දරුවන්ට දායාද කිරීමේ මාහැඟි\nව්යාපෘතියක් මෙයට දශක දෙකක පමණ කාලයක සිට මෙරට වැඩ සිටින සංඝපීතෘන් වහන්සේ නමක්\nවිසින් නිහඬව සිදුකරගෙන එනු ලබති. එම උදාර සමාජ මෙහෙවර සිදු කරනු ලබන්නේ මෑත යුගයේ සසුනඹරට\nඋදාර මෙහෙවරක් සිදු කරන මහෝපාධ්යාය ආචාර්ය පන්නිල ශ්රී ආනන්ද නායක\nස්වාමීන්ද්රයන් වහන්සේ ය.\nඉතිරිය»"}
{"text": "ලග්ගල එජාප ජනහමුවේ දී ජනතාව හූ කියමින් මහ බැංකු හොරු වේදිකාවට නොගන්න යැයි විරෝධය දැක්වූයේ එජාප නායක අගමැති රනිල් වික්රමසිංහ වේදිකාවේ සිටි අවස්ථාවක නොවන බවත් එය නායකතුමාට එල්ල වූ විරෝධයක් නොවන බවත් නියෝජ්ය ඇමති නලින් බණ්ඩාර පවසයි.\nඅදාළ පුද්ගලයා පවසා සිටියේ හොරු වේදිකාවට නොගන්නා ලෙස බවත් තමන්ගේ ආණ්ඩුවට හොරු නොගන්නා බව ද තමන් ද ප්රකාශ කරන බව නියෝජ්ය ඇමතිවරයා පවසයි.\nකෙසේ වුවද අගමැතිවරයා වේදිකාවට පැමිණීමට පෙර මෙන්ම පැමිණි පසුද ඔහුට ජනතා විරෝධය එල්ල වන ආකාරය දක්නට ලැබිණි."}
{"text": "අගමැති රනිල් වික්රමසිංහ මහතාට එරෙහිව ගෙනවිත් තිබෙන විශ්වාස භංගයට එකගව ඡන්දය දීමට ප්රතිපත්තිමය වශයෙන් තම පක්ෂය තීරණය කර ඇති බව ජනතා විමුක්ති පෙරමුණේ පාර්ලිමේන්තු මන්ත්රී බිමල් රත්නායක මහතා පවසයි.\nමෙම විශ්වාස භංගය මහින්ද රාජපක්ෂ මහතා මුල් වී ගෙනෙන බව පෙන්වූවාට සැබෑවටම ඊට මුල් වී කටයුතු කරන්නේ ජනාධිපති මෛත්රීපාල සිරිසේන විසින් යයිද ඔහු සදහන් කරයි.\nමෙම විශ්වාස භංගයේදී රනිල් වික්රමසිංහ මහතාගේ ආරක්ෂකයා ලෙස කටයුතු කරන්නේද මහින්ද රාජපක්ෂ මහතා බවත් කතානායකවරයා වෙත විශ්වා භංගය බාර දීමට හිටපු ජනාධිපතිවරයා රැගෙන ගියේ මස් කඬේට ගෙනියන ගවයෙක් ලෙසින් යයිද ඔහු වැඩි දුරටත් කියා සිටී.\nකෙසේ වෙතත් අදාල විශ්වාස භංග යෝජනාවට ජනතා විමුක්ති පෙරමුණේ එක් මන්ත්රීවරයෙකු හෝ අත්සන් තබා නැත."}
{"text": "2019 ජනාධිපතිවරණය වෙනුවෙන් පැවැත්වූ තැපැල් ඡන්ද වල 80% ක ප්රතිශතයක් ගෝඨාභය රාජපක්ෂ මහතාට ලබාදී ඇති බව හිටපු ජනාධිපති මහින්ද රාජපක්ෂ මහතා සඳහන් කරයි.\nඔහු මේ බව කියා සිටියේ ගෝඨාභය රාජපක්ෂ මහතාගේ ජයග්රහණය වෙනුවෙන් පැවැති ජන රැළියක් අමතමිනි.\nඉදිරි ජනාධිපතිවරණයෙන් ගෝටාභය රාජපක්ෂ මහතාගේ ජයග්රහණය සහතික බවක් 70% ඡන්ද ප්රතිශතයකින් ඔහු ජනාධිපතිවරණය ජය ගන්නා බවත් රාජපක්ෂ මහතා එහිදී සදහන් කළේය."}
{"text": "(කොළඹ, ලංකාපුවත්) –පාස්කු ඉරිදා ත්රස්ත ප්රහාරය මෙහෙයවූ ප්රධාන සැකකරු වන මොහොමඩ් සහරාන්ගේ බිරිද වන අබ්දුල් කාදර් ෆාතිමා හාදියා විසින් කොටුව මහේස්ත්රාත් රංග දිසානායක මහතා ඉදිරියේ රහස් ප්රකාශයක් ලබාදී තිබේ.\nඇය ඊයේ(15)මෙලෙස එම ප්රකාශය ලබාදී ඇත්තේ මරාගෙන මැරුණු සහරාන් හෂීම් සහ මොහොමඩ් ඊබ්රාහිම් ඉල්හාම් අහමඩ් යන දෙදෙනාගේ පශ්චාත් මරණ පරීක්ෂණ සාක්ෂි විභාගය මහේස්ත්රාත්වරයා හමුවේ පැවැත්වූ අවස්ථාවේදීය.\nපැය දෙකකට ආසන්න කාලයක් ඇය එම ප්රකාශය ලබාදී තිබෙන අතර මෙම සාක්ෂි විභාගයේදී අබ්දුල් කාදර් ෆාතිමා හාදියා නමැත්තියගේ සිව් හැවිරිදි දියණිය වන රුහයියා සහරාන්ගෙන්ද සාක්ෂි සටහන් කර ගැණුනු බව වාර්තා වේ.\nමීට අමතරව, මරාගෙන මැරුණු අනිත් බෝම්බකරු වන මොහොමඩ් ඉබ්රාහිම් ඉල්හාම් අහමඩ්ගේ පියා හා සහෝදරයින් දෙදෙනාගෙන්ද අධිකරණයේදී සාක්ෂි විමසා ඇති බවට අදාළ වාර්තාවල වැඩිදුරටත් සදහන්වේ."}
{"text": "හැදින්වීම\nහැත්තෑව දශකයේ අගභාගය වන විට ශ්රී ලංකාවේ නිවාස ප්රශ්නය ඉතාමත් උග්ර තත්ත්වයකට පත් වී තිබිණි. එවකට පැවති රජයේ ප්රධාන වැඩසටහනක් වශයෙන් නිවාස ලක්ෂයේ වැඩසටහන හඳුන්වාදෙන ලදි. මෙම වැඩසටහන කාර්යක්ෂමව සහ කඩිනමින් සාර්ථක කර ගැනීම සඳහා ශක්තිමත් ආයතනයක් අවශ්ය විය. ඒ සඳහා ජාතික නිවාස සංවර්ධන අධිකාරිය 1979 අංක 17 දරණ ජාතික නිවාස සංවර්ධන අධිකාරී පනත මගින් ස්ථාපිත කරන ලදි. වර්තමාන නිවාස හා ඉදිකිරීම් අමාත්යාංශය යටතේ ජාතික නිවාස සංවර්ධන අධිකාරිය දිවයිනේ සියලුම දිස්ත්රික්ක ආවරණය වන පරිදි දිස්ත්රික්ක කාර්යාල 25ක් පිහිටුවා ඇති අතර, කොළඹ නගරයේ ප්රධාන කාර්යාලය සහ උප කාර්යාල 02 ක් පිහිටුවා ඇත.\nදැක්ම\nශ්රී ලංකාවේ සෑම පවුලකටම මූලික පහසුකම් සහිත සුරක්ෂිත නිවසක් හිමිකර දීම.\nමෙහෙවර\nශ්රී ලංකාවේ ජනතාවගේ විශේෂයෙන්ම නිවසක් සතු කරගැනීමට මාර්ගයක් නොමැති අඩු ආදායම්ලාභී පවුල්වල නිවාස අවශ්යතා ඉටුකරගැනීම සඳහා ජාතික වශයෙන් උනන්දු කරවීම, ඉඩ පහසුකම් සැලසීම සහ සම්බන්ධීකරනය කිරීම, එමගින් ඔවුන්ගේ සමාජ පැවැත්ම යහපත් කරලීම හා ආර්ථික සමෘද්ධිය ලඟාකරදීම සඳහා කටයුතු කිරීම.\nඅරමුණු\n- මහල් නිවාස, නිවාස හෝ වෙනත් වාසස්ථාන හෝ ගොඩනැගිලි ඉදිකිරිමෙහිලා සෘජුවම නියුක්තවීම.\n- නිවාස හිඟය අඩුකිරිම පිණිස, නිවාස සංවර්ධන යෝජනා ක්රම පිහිටුවීමට සැලසුම් සකස් කිරීම.\n- මුඩුක්කු හා පැල්පත් සහිත ප්රදේශවලින් එම මුඩුක්කු සහ පැල්පත් ඉවත්කිරිමේ සහ ඒ ප්රදේශ ප්රතිසංවර්ධනය කිරිමේ කටයුතු සැලස්වීම.\n- නිවාස සංවර්ධනයට රුකුල් දීම.\n- අධිකාරියේ අරමුණු අතුරෙන් කිසිවක් ක්රියාවේ යෙදවීම සඳහා, ඉඩම් සංවර්ධනය කිරීම හෝ ප්රතිසංවර්ධනය කිරීම\n- නිවාස සංවර්ධනය සඳහා යම් තැනැත්තෙකුට ඉඩම් ලබාදීම\n- අධිකාරියේ අරමුණු අතරින් කිසිවකට සමානවන යම් ක්රියාකාරකමකට නියුක්ත තැනැත්තෙකුට මුදල් හෝ වෙනත් පහසුකම් සැපයීම.\n- නිවාස සංවර්ධනයෙහි සියළු අංශවලට අදාලවන ක්රියාකාරකම්වල නිරතවීම. ඒවාට අනුබලදීම සහා ඒ ක්රියාකාරකම් සම්බන්ධීකරණය කිරිම\n- ඉහත දැක්වෙන අරමුණු සියල්ල හෝ ඉන් කිසිවක් ඉටුකර ගැනීම සඳහා අවශ්ය විය හැකි හෝ නිරතවිය හැකි වෙනත් සියළු ක්රියා කිරිම.\nලිපිනය\nසමාජ ජාල සබඳතා –\n|www.faceboo.com/|\n|www.twiter.com/|\n|www.intergram.com/|\n|www.youtuebe.com /|"}
{"text": "තාත්තත් දවස් කිහිපයකට ඉස්සෙල්ලා ලංකාවට ආවා මාත් එක්කම යන්න. මේ සංචාරකයගෙ පළමු ගුවන් ගමන.. :P\nකොළඹ ඉඳන් අබුඩාබි වලට ගුවන් ගමන පැය හතර හමාරක් වගේ තියෙන්නෙ.\nඋඩ ඉඳං අබුඩාබි නගරය රෑට පේන හැටි\nඅපි අබුඩාබි ගුවන්තොටුපලෙන් බැහැල කෙලින්ම තාත්ත නවාතැන් ගන්න බෝඩිමට ගියා. අපි නවාතැන් ගන්න බෝඩිම තිබුනෙ Mussafah වල. අබුඩිබා සිටි එකේ ඉඳන් කිලෝමීටර් 25 ක් විතර දුරින්. එතන තවත් ලංකාවෙ තුන්දෙනෙක් හිටියා. කාමරේ පස්දෙනෙක්ට සෑහෙන්න ඉඩකඩ තිබුණ නිසා නවාතැන් ගන්න එක ප්රශ්නයක් වුනේ නෑ. උදේට ඔක්කොමල රැකියාවට යන නිසා තනියම කම්මැලිකමේ තමයි කාමරේ ඉන්න වුනේ. හැන්දෑ වරුවෙනං රටතොට බලාගන්නත් එක්ක පොඩ්ඩක ඇවිද්දා. හොඳ වෙලාවට එනකොට කියවන්න පොත් ටිකකුත් අරං ආව.. :D\nසිකුරාද කියන්නෙ අරාබි රටවල් වල හැමෝටම නිවාඩු දවසක්. එ් වගේ දවසක තමයි අපි කොහෙ හරි යනවනං ගියේ.\nඅපි ඉස්සෙල්ලාම ගියා අබුඩාබි Ferrari World එකට. ඒක පිහිටල තිබුනෙ Yas Island කියල තැනක. ලෝකෙ විශාලතම ගෘහස්ථ විනෝද උද්යානය තමයි මේක. ඒ වගේම ලෝකෙ වේගවත්ම roller coaster එකත් තියෙන්නෙ මේ පාර්ක් එකේ.\nඅබුඩාබි වලට දෙසැම්බර් ඉඳන් මාර්තු, අප්රේල් වෙනකං වගේ තරමක හොඳ කාලගුණයක් තියනව. අවුරුද්දකට දෙතුන් පාරක් වගේ තමා වැහි පොදයක් වැටෙන්නෙ. ඊටපස්සෙ ඉතිං මුළු අවුරුද්දෙම ගිනියම් රස්නෙ.\nඩුබායි තියෙන්නෙ අබුඩාබි ඉඳන් කිලෝමීටර් 141 ක් දුරින්. ලෝකෙ උසම ගොඩනැගිල්ල තියෙන්නෙ ඩුබායි වල. ඒ ඩුබායි බර්ජ් කලීෆා (Burj Khalifa) බිල්ඩිම. මේකෙ උස මීටර් 829.8 ක් (අඩි 2722ක්).\n2004 වැඩ පටන් ගත්තු මේ බිල්ඩිමේ වැඩ අවසන් කරල තියෙන්නෙ 2009 දි.\nමේ රටේ කොහෙ බැලුවත් රට ඉඳි ගහක්නං වරදින්නෑ..\nඒ බිල්ඩිම ඉදිරිපසින් තියන පොඩි ජලාශයෙ වතුර මල් සංදර්ශනයක් තියෙනවා. රෑටනං විදුලි බුබුළු වල ආලෝකයත් එක්ක එතන හරි ලස්සනයිලු. ඒත් අපි රෑ වෙනකං හිටියෙ නෑ ආවා.\nඑමිරේට්ස් පැලස් (Emirates Palace) කියන්නෙ අබුඩාබි වල තියෙන සුප්රසිද්ධම තරු හතේ හෝටලයක්.\nලෝකයේ දෙවැනියට මිල අධිකම හෝටලයත් මේ එමිරේට්ස් පැලස් හෝටලය. තවත් විශේෂත්වයක් තමයි Fast and Furious 7 ෆිල්ම් එකේ කොටස් කිහිපයකුත් මේ පැලස් එක පරිශ්රයෙ රූගත කරල තියෙනවා. කාමර 302 කින් සමන්විත මේ හෝටලේ ඒ කාමර වලින් බොහොමයක් රත්තරන් සහ මාබල් වලින් නිමවල තියෙන්නෙ. ඉතිං මේ හෝටලේ ඇතුලෙ ප්රධාන ඉංජිනේරුවෙක් ලංකාවෙ මහත්මයෙක්. කොහොමහරි මේ පැලස් එක ඇතුලෙ පොඩ්ඩක් දැක බලාගෙන ෆොටෝ දෙක තුනක් ගන්න මටත් දුර්ලභ අවස්ථාවක් හම්බුනා. :D\nපැලස් එක ඇතුලෙ ප්රධාන නැටුම් ශාලාව\nඅබුඩාබි වල ගත කරපු දවස් කිහිපය ඇතුලත මං ගිය කැමතිම තැන Al-Ain. අබුඩාබි ඉඳන් කිලෝමීටර් 174 ක් දුර ගෙවන් සිකුරාද දවසක අපි ඔක්කොම Al-Ain ගියා. අබුඩාබි වලට වැඩිය මේ ප්රදේශයෙ තරමක් ස්වභාවික සෞන්දර්යත්වය වැඩියි. Jebel Hafeet කඳු පන්තිය තියෙන්නෙ Al-Ain ප්රදේශයෙ.\nඈතින් පේන්නෙ Jebel Hafeet කඳු පන්තිය.\nකන්ද උඩම\nකන්ද උඩ පැයක් විතර ගත කරල හැන්දෑවෙලේ අපි ආයිත් බෝඩිමට එන්න පිටත් වුණා.\nඒ වෙනකොට ලංකාවට එන්න තව දවස් කිහිපයක් විතරයි ඉතුරු වෙලා තිබුණෙ. ඒ දවස් ටිකත් නොදැනීම ගෙවිල ගියා.."}
{"text": "මෙරටට බලපා ඇති කොරා්නා වසංගතය දුරුවේවායි ඇයි ප්රාර්ථනා කරමින් සිරි සදහම් ආශ්රමය විසින් රට පුරා ගුවනින් පිරිත් පැන් ඉසීමේ කර්තව්යයක් සිදු කර තිබේ.\nඑම විහාරාධිපති සිරි සමන්තභද්ර හිමියන් විසින් පෞද්ගලික හෙලිකොප්ටර යානාවක නැගී මෙම කටයුත්ත සිදු කර ඇත.\nඒ සම්බන්ධයෙන් සිරි සදහම් ආශ්රමය විසින් සමාජ ජාල ගිණුමේ තබා ඇති සටහන මෙසේය.\nඅධ්යාත්මීය සත්යක්රියාවේ මහා පෙළහැර\nශ්රී ලංකීය ඉතිහාසයේ ප්රථම වතාවට මෙරට සිව්කොණ හා රට හරි මැදට, ධර්මය ප්රත්යක්ෂ කළ, ධර්මයේ සදහන් පරිදිම “අට්ට පුරිස පුග්ගලා” මග ඵල ලාභී සහ මග ඵල ලබන මාර්ගයට පිළිපන්න අට මහා පිරිසෙන් සමන්විත සිරි සමන්තභද්ර අරහත් මහා ස්වාමීන්වහන්සේ ප්රමුඛ උමන්දාවාසි මහා සංඝයා වහන්සේ විසින්, මහානුභාව සම්පන්න රතන සූත්ර දේශනාව පෙරයම, මැදියම හා අළුයම යන තුන් යාමය මුළුල්ලේ පිරිත් කළ පිරිත් පැන්, වා තලය හරහා හෙළ ධරණි තලය සිපගැනීමේ ඒ අසිරිමත් කර්තව්යය මෙසේ සනිටුහන් කළ වගයි…\nරටේ පවතින වත්මන් වසන්ගතකාරී තත්වය තුළ සංචරණ සීමා, නිරෝධායන ඇදිරිනීති තත්වයන් තුළ පිංකම් ආදිය සිදු කිරීම පහසු කටයුක්තක් නොවන බව සැවොම දන්නා කාරණයකි. එයිනුත් මහා පුණ්ය කටයුත්තක් සිදු කොට එහි අවසාන පියවර ගුවනේ සිට සිදු කිරීම කොතරම් අසීරු වනවාද යන්න ඔබට සිතා ගත හැක. ඔබ පුදුමයට පත් වන්නේ මෙම අසීරු කාර්යය දින දෙකක් ඇතුලත සිදු කළ බව ඇසූ විටය. සැබවින්ම එය සත්යකි. දින දෙකක් ඇතුළත රත්මලාන ගුවන් තොටුපලේ සිට පෞද්ගලික හෙලිකොප්ටර් යානයක් උමංදාව වෙත පැමිණ පිරිත් පැන් අතැතිව සිරි සමන්තභද්ර ස්වාමින්වහන්සේ ඇතුළු පිරිස ප්රථමයෙන් ලංකාවේ මධ්ය ලක්ෂය වන මාතලේ නාලන්දා ගෙඩිගේ වෙතත් ඉන් අනතුරුව ලංකාවේ උතුරින් පේදුරුතුඩුව වෙතත්, දකුණින් දෙව්න්දර තුඩුව වෙතත්, නැගෙනහිරින් සංගමන්කන්ද තුඩුව වෙතත්, බටහිරින් තලෙයිමන්නාරම වෙතටත් ගමන් ඇරඹීමට සියලු කටයුතු සුදානම් විය. එක් වරුවකින් ඉතා අලංකාර ලෙස ඉදිකළ පිරිත් මණ්ඩපය ද පුදුම විය යුතු කාරණයකි.\nඑසේ දින දෙකක් තුළ සියලු කටයුතු සුදානම් කිරීම උමංදාව මහා විහාරයේ සිව්වනක් පිරිස ගැන හා සිරි සමන්තභද්ර මහා ස්වාමින්වහන්සේ ගැන දන්නා අයට නම් එය පුදුම වියයුතු කාරණයක් නොවේ. මන්දයත් අත්හැර දමා තිබූ වල් වැදුණු භූමියක් වසර හතරක් ඇතුලත ඉතා මනස්කාන්ත සුරම්ය භූමියක් බවට පත්ව ඇත්තේ ද උක්ත දෙපිරිස නිසාවෙනි. මේ කටයුත්ත සදහා උර දෙමින් චමින්ද සිරිසේන, අජිත් ද සොයිසා සහ මලික් දයාශාන් යන මහත්වරුන් ඇතුලු පිරිස උන්වහන්සේ පිටුපස විය. කවදත් උමංදාව පිළිබඳව මෙවැනි ඇස් අදහා ගත නොහැකි දෑ සමාජ ගත කළ හරේන්ද්ර ජයලාල් මහතාද මෙම අසිරිමත් පුණ්ය කටයුත්ත පුරාවට උන්වහන්සේ සමග විය.\nමෙලෙස පූර්ව කටයුතු සුදානම්ව තුන්යම මුළුල්ලේම සොළසයක් වූ උමංදාව මහා සංඝයා වහන්සේලා රතන සූත්ර දේශනය පවත්වන ලදී. පසු දා පහන්ව උමන්දාවෙන් නික්මුණු හෙලිකොප්ටර් යානය ලක්දිව මධ්ය ලක්ෂය හා සිව්කොන වෙත ගමන් අරඹා ගුවනේ සිට සිරි සමන්තභද්ර මහා මුනිවරයාණන් වහන්සේ විසින් පිරිත් පැන් ඉසින ලදී. මෙය සම්ප්රදායික පිරිත් දේශයක් නොවන අතර මග ඵල ලැබූ උතුමන් විසින් සිදු කරන ලද සමාජ මෙහෙවරකි.\nරතන සූත්රයේ සදහන් පරිදි ගැටළු හමුවේ නොසැලී සිටීමේ චිත්ත ශක්තිය අවධි කරලීමෙන් පවතින වසංගත තත්වය දුරුව රටට සෞභාග්ය උදා වේ යන අදිටන පෙරදැරිව ඔබ සැම පිං අනුමෝදම් විය යුතුය.\n– Siri Sadaham Ashramaya"}
{"text": "නුවරඑළිය දිස්ත්රික් සම්බන්ධීකරණ කමිටු සම සභාපතිධුරය දරණ පාර්ලිමේන්තු මන්ත්රී ආරුමුගම් තොන්ඩමන් මහතා සභාපති ධුරයෙන් ඉල්ලා අස්වීමේ ලිපිය ජනාධිපතිවරයා වෙත යොමු කර තිබෙනවා.\nඒ, හැටන් නගරයේ කැලිකසල බැහැර කිරීමට ඉඩමක් ලබාදීම සඳහා ඊට අදාළ රජයේ නිලධාරීන් කටයුතු නොකිරීම සහ කසළ බැහැරකිරීමට නිසි පියවරක් ගෙන නොමැති බව පවසමින්.\nකැළිකසල ගැටළුව විසඳීමට තමන් අවස්ථා කිහිපයකදී ගත් තීරණ අදාළ නිලධාරීන් ක්රියාත්මක කිරීමට අපොහොසත් වූ බවයි මන්ත්රීවරයා පෙන්වාදෙන්නේ.\nඒ හේතුවෙන් තම ධුරයේ කටයුතු කිරීම පළක් නොවන බව සඳහන් කරමින් ඔහු සිය ඉල්ලා අස්වීමේ ලිපිය ජනාධිපතිවරයා වෙත යොමු කර තිබෙනවා."}
{"text": "ශ්රී ලංකා මහවැලි අධිකාරිය සඳහා බදවාගත් නව නිලධාරින් 147 දෙනෙකුට පත්වීම් ලිපි ප්රදානය කිරීම සිදුවිය.\nඒ ජනාධිපති ගරු මෛත්රීපාල සිරිසේන මැතිතුමාගේ ප්රධානත්වයෙන් ඊයේ (04) පෙරවරුවේ ජනාධිපති කාර්යාලයේදී ය.\nසංකේතාත්මකව පත්වීම් ලිපි පිළිගැන්වීම මෙහිදී ජනාධිපතිතුමා අතින් සිදුකෙරිණි.\nමෙම අවස්ථාව ඇමතූ ජනාධිපතිතුමා ප්රකාශ කළේ, රටේ සංවර්ධනය සහ ජනතාවගේ යහපත සඳහා ශ්රී ලංකා මහවැලි අධිකාරිය අපේක්ෂා කරන අරමුණු ඉටු කර ගැනීම සඳහා නව නිලධාරින් කැපවනු ඇති බවයි."}
{"text": "මගේ අප්පේ, ඔහොං ඉතින් 2015 සැප්තැම්බර් 30 දා පටන් ගත්ත පොලිස් සෙල්ලමේ තුන්වැනි අදියරේ අවසන් කොටසත් බොහොම වෙහෙසක් දරලා, කරදර බාධක ගොඩක් මැදින්, නිදහස ලැබෙන පරිදි නිම කරලා අද අරං ආවා. අවසන් කොටස් 3න් 2ක් මම වෙනුවෙන් කරලා දීපු චාමර සම්පත් සොයුරාට ගොඩක් ස්තුතියි කරනවා, අවසන් කොටස මටම කොරන්න දුන්නට. 😀 . ඉතින් මේ ගෙන එන්නේ මැයි මාසේ 23 වෙනිදා විකාශය වුනු විසිතුන් වෙනි කොටසයි. මේ කොටස නම් කරලා තියෙන්නේ Start Digging කියලා. එහෙනම් අද කතාව පැත්තට හැරෙමු.\nඅද කොටසේ නම් ඉතින් නම බැලුවමම තේරෙන්න ඇති “හෑන්ක් වොහිට්” එනම් මේ කතාවේ කතා නායකයා ගැන කියලා. ඔව්, අද කතාව දිග ඇරෙන්නේ හෑන්ක් වොහිට්ගේ සතුටින් සිටින පුතා, ලෙලි, මුණුපුරා ඇතුළු පවුලේ සතුටු සාදයකින්. ඒවගේම සාදය අවසන් වෙන්නේ අමානුෂික විදිහට අත පය ගැට ගහලා බෙල්ල කපා දමා මරණයට පත් කල කාන්තාවක් ගැන හොයන්න යන්න හැන්ක්ට ලැබෙන ආරංචියකින්. ඉතින් මොකක් වෙයිද? මේ පරීක්ෂණය තමන්ගේ පවුලෙන්ම අවසන් කරන්න වෙයි කියලා හීනෙන්වත් හෑන්ක්ට හිතෙන්නේ නැති වෙන්න ඇති. අද නම් ගොඩක්ම සුපිරි කතාවක් තමයි තියෙන්නේ, මුරණ්ඩු හෑන්ක් මොනවයි මොනවා කර ගනීද? ඇන්ටෝනියෝ කමාන්ඩර්ගේ නියෝගේ බාර ගනීද? ඒක නම් බලා ගන්න වෙන්නේ හතර වෙනි අදියරෙන් තමයි. එත් අවාසනාවකට මම හතර වෙනි අදියර සදහා සබ් කරන්න බලාපොරොත්තුවක් නැහැ. කැමති කෙනෙක් ඉන්නවා නම්, මොන බාදක ආවත් දීගටම මග නොනවත්තවා කරගෙන යන්න කැමති නම්, අපගේ බයිස්කෝප් කන්ටැක්ට් මේල් එකෙන් විමසීමක් කරලා අවසර ලබාගන්න කියලා, ආදරයෙන් ඉල්ලීමක් කරන්න කැමතියි.\nඅවසානයේදී කියන්න ඕනේ පළමු සීසන් එකේ ඉදන්ම මට උදව් කරපු හැමෝටම ස්තුතියි කරනවා, අමාරු වේලාවකදී මම වෙනුවෙන් සබ් කරපු ගයාන් රූකාන්ත ගොයියා, චාමර සම්පත් හාදයා, වගේ යාලුවෝ සැට් එකටත් ගොඩක් ස්තුතියි කියනවා. කමෙන්ට් කරලා වචනෙකින් හරි “ස්තුතියි” කියපු හතර පස් දෙනාටත් ගොඩක්ම ස්තුතියි කියනවා,\nඑහෙනම් කතාව ගැන වැඩිය කියන්න දෙයක් නැහැ. කිව්වත් වගේ අද නම් සුපිරිම කතාවක් තමයි තියෙන්නේ. ආයෙත් අහලා, බැලිල්ලක්ම තමයි තියෙන්නේ. 😉 එහෙනම් නැවත හමුවෙමු කියන්න අවසර නැති වුනත්, සමුගන්න යන්න අවසර පතනවා. හැමෝටම ජය වේවා!!\nතෙරුවන් සරණයි!!!\n“මෙම ලබා දී ඇති උපසිරැසිය HEVC සහ HDTV පිටපත් සදහා ගැළපේ”"}
{"text": "හේතු හදුනා නොගත් නිදන්ගත වකුගඩු රෝගය පිළිබද අන්තර්ජාතික විශේෂඥ උපදෙස් වීමසීම වෙනුවෙන් ලෝක සෞඛ්ය සංවිධානය හා වකුගඩු රෝග නිවාරණ ජනාධිපති කාර්ය සාධක බලකාය එක්ව පැවැත්වූ වැඩමුළුවේ වාර්තාව ජනාධිපති ගරු මෛත්රීපාල සිරිසේන මැතිතුමා වෙත පිළිගැන්වීම අද (06) පෙරවරුවේ ජනාධිපති කාර්යාලයේ දී සිදු විය.\nලෝක සෞඛ්ය සංවිධානයේ ශ්රී ලංකා නිත්ය නියෝජිත වෛද්ය ජෙකොබ් කුමරේසන් ( Dr. Jacob Kumaresan ) මහතා විසින් වාර්තාව ජනාධිපතිතුමා වෙත පිළිගැන්වීය."}
{"text": "ජනාධිපතිවරණය කැඳවමින් මැතිවරණ කොමිසම විසින් නිකුත් කරන ලද ගැසට් නිවේදනය අහෝසි කරන්නැයි ඉල්ලා ශ්රේෂ්ඨාධිකරණය හමුවේ ගොනු කර ඇති පෙත්සම ප්රතික්ෂෙප කර ඇත.\nමෙම පෙත්සම ගොනු කරන ලද්දේ ගාල්ල නගර සභාවේ හිටපු නගරාධිපති මෙත්සිරි ද සිල්වා මහතා විසිනි.\nඅදාළ පෙත්සම මගින් කියා තිබුණේ ජනාධිපතිවරයා 2015 ජනවාරි මස 08 වැනිදා ජනතාව විසින් පත් කරන ලද්දේ වසර 6ක කාල සීමාවක් සදහා නිසා වසර 05ක් සම්පුර්ණ වීමත් සමගම ජනාධිපතිවරණයක් කැඳවීම අසාධාරණ බවයි.\nමේ අතර අදාල පෙත්සම සම්බන්ධයෙන් ජනාධිපතිවරයා හෝ ශ්රී ලංකා නිදහස් පක්ෂය කිසිවක් නොදන්නා බවත් ශ්රී ලංකා නිදහස් පක්ෂයේ මහ ලේකම් දයාසිරි ජයසේකර මහතා සඳහන් කළේය."}
{"text": "වීරයෙක් කියන එකට ගොඩක් දෙනා ගොඩක් අර්ථකතන දෙනවා. රට රටවල් වල ඉතිහාස කතන්දර වල මහා පුදුම දේවල් කරපු වීරයෝ ගොඩාක් ඉන්නවා. ඒ අතරේ මෑත කාලීන ඉතිහාසයේත් වීරයෝ, වීරවරියෝ ගොඩක් බිහි වුණා. තමන්ගේ එඩිතර භාවයට සම්මාන ලබා ගත්තු හමුදා සාමාජිකයන් වගේම තමන් පෙනී හිටපු මතවාදය වෙනුවෙන් ජීවිත පූජා කරලා වීරයෝ වුණු අයගේ කතන්දර අපිට ඕනෑ තරම් අහන්න දකින්න පුළුවන්.\nගොඩක් වීරයන්ගේ තියෙන ප්රධාන ලක්ෂණයක් තමයි එයාලගෙන් ඒ වීරකම කවුරුත් බලාපොරොත්තු වෙන එක. හමුදා සාමාජිකයෙක් තමන්ගේ කණ්ඩායම වෙනුවෙන් ජීවිතය පූජා කරන එක, සිවිල් නායකයෙක් තමන්ගේ මතවාදය වෙනුවෙන් සිරගත වෙන එක, ක්රීඩකයෙක් කණ්ඩායමේ ගෞරවය බේරා ගන්න එක, ශිෂ්ය සංගම් නායකයෙක් ඒ වෙනුවෙන් පෙනී ඉන්න ජීවිතය කැප කරන එක වගේ දේවල් ඔවුන් යටතේ ඉන්න පිරිස, ඔවුන්ගේ අනුගාමිකයන්, නායකයන් වගේ පිරිස් දැඩිව බලාපොරොත්තු වෙනවා. ඔවුන්ගේ වීරත්වය ඔවුන්ගේ වගකීමක් කියලා වුණත් හඳුන්වන්න පුළුවන්. ඒ වගේ කිසිම විශේෂ වගකීමක් නැතිව විශාල වීර ක්රියා කරපු පිරිස සාපේක්ෂව හරිම අඩුයි.\nඅද ලිපියෙන් කියවෙන්නේ ඒ වගේ දුර්ලභ වීරවරියක් ගැනයි. ඇය නමින් නීර්ජා භානෝ. (Neerja Bhanot) කවුරුත් ඇයගෙන් බලාපොරොත්තු නොවුණු වගකීමක් කරට අරගෙන තමන්ගේ ජීවිතය ගැනවත් නොහිතා මිනිස් ජීවිත ගණනාවක් රැක දුන්නු නීර්ජා වීරයන් අතර සුවිශේෂී තැනක ඉන්න කෙනෙක්. අවුරුදු 23ක්වත් නොවුණු පුංචි කෙල්ලෙක් වුණත් ගුවන් යානයක් ත්රස්තවාදීන් පැහැර ගත්තු වෙලාවක තනියම ක්රියාත්මක වෙලා සිය ගණනක් දෙනාගේ ජීවිත ආරක්ෂා කරලා දුන්නු හැටි අදටත් ගුවන් ගමන් ක්ෂේත්රයේ කාගේත් කතාවට ලක් වෙනවා. ඇයගේ ඒ වීර ක්රියාවට වසර 30ක් සපිරෙන මේ මාසයේ අපි ඇයගේ කතාව කියන්න තීරණය කළේ අපේ රටේ කාට වුණත් ආදර්ශයට ගන්නටයි.\nනීර්ජා භානෝ උපත ලැබුවේ 1963 සැප්තැම්බර් 7 වැනිදා ඉන්දියාවේ චන්දිගාර් නුවර. මුම්බායි නුවර ජීවත් වුණු මාධ්යවේදී හරීෂ් භානෝ මහතා සහ රාමා භානෝ මහත්මිය තමයි ඇයගේ දෙමාපියන්. චන්දිගාර් නුවරම පාසල් අධ්යාපනය ලබපු නීර්ජා පසුව ඇයගේ පවුලේ උදවියත් එක්ක මුම්බායි නුවර පදිංචියට යනවා. ඇය තමන්ගේ උපාධිය හදාරන්නේ මුම්බායි නුවර ශාන්ත සේවියර් විශ්වවිද්යාලයෙන්.\nවයසින් වැඩෙනවාත් එක්කම ඇයගේ රූප සම්පත්තිය නිසාම ඇයට නිරූපිකාවක් වෙන්න ගොඩාක් ආරාධනා ලැබුණා. කොහොම වුණත් ඒ කාලේ ඉන්දියාවේ තිබුණු චාරිත්ර අනුව ඇයට ඉක්මණින්ම සිදු වුණේ යෝජිත විවාහයක් කර ගන්නයි. පත්තරයක පළ කරපු දැන්වීමකින් හඳුනා ගත් කෙනෙක් එක්ක ඇය 1985 මාර්තු මාසයේ විවාහ වෙනකොට යාන්තම් අවුරුදු 21 පිරුණා විතරයි. ලස්සන තිබුණත් ඇයට විශාල දෑවැද්දක් තිබුණේ නැති නිසා මාස දෙකක් යන්නත් කලින් නීර්ජාට සිදු වුණේ දෙමව්පියන් ළඟට එන්න. ඒ ඇවිත් වැඩි කාලයක් යන්න කලින්ම ඇය නිරූපණ ඒජන්සියකට සම්බන්ධ වෙලා නිරූපිකාවක් වුණා.\nමේ වැඩේට නීර්ජාගේ නීතිමය ස්වාමියා කොහොමවත්ම කැමති වුණේ නැහැ. ඔහු නීර්ජාට ඒ ගැන ගොඩාක් නිග්රහ කරලා ආපහු ඇය තමන් ළඟට ගන්න තදබල කොන්දේසි ගණනාවක් දීලා තියෙනවා. නමුත් නීර්ජාගේ පවුලේ කවුරුත් ඒකට කැමති නොවුණු නිසා ඇයගේ විවාහය එතැනින් කෙළවර වුණා.\nජර්මනියේ ෆ්රෑන්ක්ෆර්ට් නුවර ඉඳලා ඉන්දියාවට එන තමන්ගේ හැම ගුවන් යානයකටම ඉන්දියානු ගුවන් සේවිකාවන් යොදා ගන්න ගත්තු තීරණයක් නිසා පෑන් ඈම් සමාගම (Pan Am) විශාල වශයෙන් ඉන්දියානු ගුවන් සේවිකාවන් බඳවා ගත්තේ ඒ කාලයේමයි. ලෝක ප්රසිද්ධ පෑන් ඈම් ගුවන් සමාගමට ගුවන් සේවිකාවක් විදිහට සම්බන්ධ වෙන්න නීර්ජාත් අයදුම් පත් යොමු කළා. ඇයගේ රූපය වගේම දැනුම සහ දක්ෂතා නිසා පහසුවෙන්ම ගුවන් සේවිකාවක් වෙන්න නීර්ජාට හැකියාව ලැබුණා. ඇමරිකාවේ මියාමි නුවරට ගුවන් සේවිකාවක් විදිහට පුහුණුවට ගිය නීර්ජා ඉතාම කෙටි කාලයකින් ගුවන් සමාගමට බඳවා ගැනෙන්නේ ඔවුන්ගේ ප්රධාන ගුවන් සේවිකාවක් විදිහටයි. (මේ තනතුර ගුවන් සේවා වල හැඳින්වෙන්නේ ප’සර් – Purser කියලා.)\nප්රධාන ගුවන් සේවිකාවක් වගේම නිරූපිකාවක් විදිහටත් වැඩකටයුතු කරපු නීර්ජාට හැම තැනින්ම ලොකු පිළිගැනීමක් තිබුණා. මොන තරම් වගකීම් බහුල රැකියාවන් දෙකක් වුණත් ඇය ඒ දෙකම සමබරව කරගෙන යන්න සමත් වුණා. නීර්ජාගේ ඉරණම තීරණය වුණු 1986 සැප්තැම්බර් 5 වෙනිදා ඇය ගුවන් යානයේ රාජකාරියට ආවේ දවස පුරාම තිබුණු නිරූපණ වැඩකටත් සහභාගී වෙලා. ඒ වෙනකොට නීර්ජාගේ 23 වැනි උපන් දිනයට තිබුණේ දවස් දෙකක් විතරයි.\nපකිස්ථානයේ කරච්චි නුවර අන්තර්ජාතික ගුවන් තොටුපළෙන් පිටත් වෙන්න සූදානමින් තිබුණු පෑන් ඈම් සමාගමේ අංක 73 (Pan Am Flight 73) ගුවන් යානයට ඇතුළු වුණු ත්රස්තවාදීන් හතර දෙනෙක් ගුවන් යානය පැහැර ගත්තා. මගීන් 361ක් සහ කාර්ය මණ්ඩලයේ 19ක් හිටපු මේ ගුවන් යානය පැහැරගෙන සයිප්රස් වෙත ගෙන යන්නයි ත්රස්තවාදීන් බලාපොරොත්තු වුණේ. යානයේ මගීන් සහ කාර්යමණ්ඩලය ප්රාණ ඇපයට තියාගෙන ඒ වෙනකොට හිරේ හිටපු ඔවුන්ගේ ත්රස්තවාදී සාමාජිකයන් වගයක් නිදහස් කරන්න කියලා ජාත්යන්තරයට බල කරන්න ඔවුන් සැලසුම් කරලා තිබුණා. ත්රස්තවාදීන් හතර දෙනා ගුවන් යානයට ඇතුළු වෙනවත් එක්කම නීර්ජා ඉක්මණින් ඒ බව නියමු කුටියට දන්වා සිටියත් ඒ වෙනකොට ගුවන් යානය ගමන් අරඹලා නොතිබුණු නිසා ප්රධාන ගුවන් නියමුවා (කපිතාන්) ඇතුළු නියමුවන් තුන් දෙනාම රහසිගත දොරකින් පිටවෙලා ගියේ නීර්ජාට හැම දෙයකම වගකීම පටවමින්.\nවයසින් බාල වුණත් ඊළඟට හිටපු උසස්ම නිලධාරියා වුණු නීර්ජා තමන්ට පැවරුණු භාරදූර කාර්යයට නොබියව මුහුණ දුන්නා. ගුවන් යානයේ හිටපු තුන්සිය ගණනක් මිනිස් ජීවිත තිබුණේ ඇයගේ අතේ. හුරුබුහුටි තරුණියක් නිසා තමන්ට බයේ නියෝග පිළිපදියි කියලා හිතාගෙන ත්රස්තවාදීන් හැම දෙයක්ම කරන්න කියලා අණ කළේ නීර්ජාට. මුලින් ඔවුන්ගේ විශ්වාසය දිනා ගෙන ගුවන් මගීන්ගේ ජීවිත රැක ගන්න ඇය ක්රියා කරපු විදිහ අදටත් කාගේත් පුදුමයට කාරණාවක්.\nමේ ත්රස්තවාදීන් හතර දෙනාම ලිබියාව මූලික කරගෙන ක්රියාත්මක වුණු අබු නිඩාල් කියලා ත්රස්තවාදී කණ්ඩායමක (Abu Nidal Organization) සාමාජිකයන්. ඔවුන්ගේ ප්රධානම ඉලක්කය වුණේ ඇමරිකානු ජාතිකයන් සහ ඇමරිකාවට අයත් සම්පත්. ඇමරිකාවේ ප්රධානම ගුවන් සමාගමේ යානයක් පැහැර ගත්තේ මේ නිසාමයි. ගුවන් යානය බලයට නතු කරගෙන වැඩි වෙලාවක් යන්න කලින් ඇමරිකානු ජාතිකයෙක්ව හසු වුණු නිසා මේ ත්රස්තවාදීන් ඔහුව වෙඩි තබා මරා දමලා ගුවන් පථයට විසි කරේ වෙන්න යන බිහිසුණු අපරාධය ගැන මතක් කිරීමක් විදිහටයි.\nඔවුන් නීර්ජාට අණ කළා හැම මගියෙක්ගේම පාස්පෝට් එක එකතු කරන්න කියලා. ඒ පාස්පෝට් එකෙන් පහසුවෙන්ම ඇමරිකානුවන් හඳුනා ගන්න පුළුවන් නිසා. කොහොම වුණත් නීර්ජා උපායශීලීව කටයුතු කරලා අනිත් කාර්යමණ්ඩලයේ අයත් එක්ක එකතු වෙලා ගුවන් යානයේ හිටපු ඇමරිකානුවන් 41 දෙනාගේම පාස්පෝට් හංගන්න ක්රියා කළා. ඇයගේ මේ තැනට සුදුසු නුවණ නිසා තමයි ත්රස්තවාදීන්ට ඇමරිකානු ජාතිකයන් හඳුනා ගන්න බැරි වෙලා ඔවුන් කාගේත් ජීවිත ආරක්ෂා වුණේ.\nඇමරිකානුවන් ප්රාණ ඇපයට අරගෙන ඉල්ලීම් දිනා ගන්න ගත්තු උත්සාහය සාර්ථක නොවුණු නිසා ත්රස්තවාදීන් දිගටම ගුවන් යානය ඇතුලේ බලය අල්ලාගෙන හිටියා. බය වෙලා හිටපු මගීන් සනසන්න නීර්ජා ඇතුළු කාර්ය මණ්ඩලය සැන්විච් සහ කෝපි බෙදලා දෙමින් ඔවුන්ව අස් වසන්න පවා ක්රියා කළා කියලත් ඒ අත්දැකීමට මුහුණ දුන් පිරිස විස්තර කරලා තියෙනවා. ගුවන් යානය ඉහළට ගෙනියන්න බැරි වුණු නිසා ත්රස්තවාදීන්ටත් කරන්න දෙයක් තිබුණේ නැහැ.\nපැය 17ක් තිස්සේ මේ අවිනිශ්චිතභාවය පැවතුණා. අන්තිමේදී ගුවන් යානයේ ඉන්ධන ඉවර වේගෙන ගිහින් ගුවන් යානය අඳුරු වෙන්න පටන් ගත්තා. පෙනෙන නොපෙනෙන තරම් අඳුරු වෙන්න ගත්තාට පස්සේ ත්රස්තවාදීන් ඉවක් බවක් නැතිව එහෙට මෙහෙට වෙඩි තියන්නත්, පුපුරණ ද්රව්ය විසි කරන්නත් පටන් ගත්තා. ත්රස්තවාදීන්ට ඉලක්කය ගන්න බැහැ කියල තේරුම් ගත්තු නීර්ජා වහාම හදිසි පිටවීමේ දොරටුවක් විවෘත කළා. “එළියට යන්න, දුවන්න!!” (Get out, run!!!) කියලා නීර්ජා සද්දෙන් කෑ ගහපු හඬ එදා ගුවන් යානයේ හිටපු බොහෝ දෙනාට අදටත් අමතක වෙලා නැහැ.\nහදිසි දොර ඇරපු ගමන් එළියට පැනලා ජීවිතය බේරා ගන්න නීර්ජාට හොඳටම ඉඩ තිබුණා. නමුත් ඇය තමන්ට හැකි උපරිමයෙන් වෙහෙසුණේ මගීන්ගේ ජීවිත බේරා ගන්නයි. අන්දුන් කුන්දුන් වෙලා, බයෙන් ගැහෙමින් හිටපු මගීන් හැමෝම හදිසි දොරටුව වෙතට මෙහෙයවන්නත්, දිවි ගලවා ගන්නා “ස්ලයිඩ් එක” (Evacuation Slide) දිගේ ඔවුන් සේරම ආරක්ෂිතව පහළට යවන්නත් ඇය ක්රියා කළේ පුදුමාකාර කැපවීමකින්.\nතමන්ගේ ජීවිතයටත් වඩා නීර්ජා තමන් වෙත පැවරිලා තිබුණු වගකීම ඉහළින් සලකලා ක්රියා කළා. ත්රස්තවාදීන් දිගට හරහට වෙඩි තියද්දී ඇය දිගටම උත්සාහ කළේ පුළුවන් තරම් මගීන්ගේ ජීවිත බේරා ගන්නයි.\nමවුපියන් හොයා ගන්න බැරුව අතරමං වුණු පුංචි ඇමරිකානු ළමුන් තුන් දෙනෙක් තුරුල් කරගෙන නීර්ජා ඔවුන්ව හදිසි දොරටුව පැත්තට අරගෙන යනවා දැකපු ත්රස්තවාදීන් ඒ පැත්තටම වෙඩි තියන්න පටන් ගත්තා. ඒත් ඒ වෙඩි වරුසාව තමන්ගේ සිරුරෙන් ආවරණය කරගෙන නීර්ජා ඇමරිකානු දරුවන් තුන් දෙනාගේම ජීවිත බේරලා දුන්නා. 23 වැනි උපන් දිනයට දවස් දෙකක් තියෙද්දී වැදුණු ඒ උණ්ඩ වරුසාවෙන් නිර්ජා භානෝගේ සිරුරේ ඉතිරි වෙලා තිබුණු අන්තිම පණ කෙන්දත් වා තලයට මුසු වුණා. ගුවන් ගමන් ක්ෂේත්රයේ ලොකුම වීරවරිය වුණු තරුණ නීර්ජාගේ ජීවිතය අකාලයේ නිමා වුණේ ඒ විදිහටයි.\nඑදා නීර්ජාගේ එඩිතරකම නිසා දිවි බේරා ගත්තු පුංචි දරුවෙක් අද ලෝකයේ ප්රධාන ගුවන් සමාගමක කපිතාන් කෙනෙක් විදිහට සේවය කරනවා. තමන් එදා අත්දැකපු දේවල් ඔහු අදටත් සිහිපත් කරන්නේ නීර්ජා ගැන ලොකු ගෞරවයකින්. තමන්ට ගුවන් ගමන් ක්ෂේත්රයට එක් වෙන්න බලපෑවේ වගේම හැම රාජකාරියකදීම වගකීම්, යුතුකම් නොපිරිහෙළා ඉටු කරන්න කවදත් ආදර්ශයට ගන්නේත් එදා තමන් පළමු වරට වගේම අවසන් වරටත් දැකපු නීර්ජා භානෝ නම් වීරවරිය කියන එක ඔහු නිතරම කියන දෙයක්.\nඔහුට විතරක් නෙවෙයි, නීර්ජා කියන්නේ ගුවන් ගමන් ක්ෂේත්රයට වගේම මුළු ලෝකයටම අමතක කරන්න බැරි වීරවරියක්. තමන්ගෙන් කිසිසේත්ම බලාපොරොත්තු නොවුණු යුතුකමක් සහ වගකීමක් ඉටු කරමින් ඇය තමන්ගේ ජීවිතය පවා පූජා කරලා ගුවන් මගීන්ගේ ජීවිත සිය ගණනක් බේරා දුන්නු එක ලෝකය පුරාම ගෞරවයට පාත්ර වුණා. ඇමරිකා එක්සත් ජනපදයේ ගුවන් ගමන් ආරක්ෂාව සඳහා පදනමේ වීරත්වය උදෙසා පිරිනැමෙන සම්මානයත් (Flight Safety Foundation Heroism Award 1987, United States), පකිස්තානු රජයෙන් පිදෙන “තම්ඛා ඊ ඉසානියාත්” සම්මානයත් (Tamgha-e-Insaaniyat – මිනිස් වර්ගයා වෙත දක්වන අප්රතිහත කරුණාවන්තභාවය සඳහා සම්මානය) ඇය වෙනුවෙන් පිරිනැමුණා. නීර්ජාගේ මාතෘ භූමිය වූ ඉන්දියාවේ රජය ඇයට පුරවැසියෙකු උදෙසා වීරත්වයට පිදෙන ඉහළම සම්මානය වන “අශෝක් චක්ර සම්මානය” පිරිනමමින් ඉහළතම රාජ්ය ගෞරවය ලබා දුන්නා. මේ සම්මානය ලබා ගත් පළමු කාන්තාව වගේම ලාබාලතම පුද්ගලයා විදිහටත් ඇය ඉතිහාස ගත වුණා.\n“ඇය විපතේ උන් ගුවන් යානයේ මගීන් වෙත දැක්වූ අසීමිත ලෙන්ගතුභාවය මනුෂ්යත්වයේ උසස්තම ගුණාංගයන්ට සදාකාලික උපහාරයක් වනු ඇත.” – අශෝක් චක්ර සම්මානය\nHer loyalties to the passengers of the aircraft in distress will forever be a lasting tribute to the finest qualities of the human spirit. – Ashok Chakra citation\nපසු කාලීනව තවත් සම්මාන විශාල ගණනක් නීර්ජා වෙනුවෙන් පිරිනැමුණා. ඇයගේ රූපය සහිත තැපැල් මුද්දරයක් පවා 2004 දී නිකුත් කෙරුණා. ඉන්දියාව ගුවන් ගමන් ක්ෂේත්රයට අවතීර්ණ වී වසර 100ක් සපිරුණු 2010 වර්ෂයේ නව දිල්ලි නුවර පැවති උත්සවය ආරම්භ කරමින් ඇය වෙනුවෙන් විශේෂ උපහාරයක් ලබා දෙන්නත් ඉන්දීය සිවිල් ගුවන් ගමන් අමාත්යාංශය පියවර ගත්තා. නීර්ජාගේ වීර ක්රියාව 2016 අවුරුද්දේදී ඇයගේ නමින්ම චිත්රපටයකට පවා නැගුණා. සෝනම් කපූර් නීර්ජාගේ චරිතය නිරූපණය කරන ඒ චිත්රපටය නරඹලා මේ කතාව ගැන වඩාත් හොඳින් දැන ගන්න කියලාත් අපි ඔබට ආරාධනා කරනවා.\nමේ උපහාර, මතක සටහන් අතරින් අපි මතක තියා ගන්න අවශ්ය වැදගත් දෙයක් තියෙනවා. නීර්ජා කියන තරුණිය කළ වීර ක්රියාවේ විශේෂත්වය වුණේ ඇය කිසිසේත් වීර ක්රියා කරන්න සුදුසු තත්වයක නොසිටීමයි. ඇය එදා ඒ දේ නොකළා නම් අද 1986 සැප්තැම්බර් 5 කියන්නේ ලෝක ගුවන් ගමන් ක්ෂේත්රයටම මූසල දවසක් වෙන්න ඉඩ තිබුණා. නමුත් නීර්ජා බානෝ එය සමස්ත ගුවන් ගමන් ක්ෂේත්රයට ආඩම්බර විය හැකි මාසයක් බවට පත් කළේ තනිවමයි.\nඅපිටත් ලෝකයට වැඩදායක දෙයක් කරන්න සමහරවිට ඉදිරි කාලයේ අවස්ථාවක් එළඹේවි. එදාට තමන්ගේ වගකීම ඉටු කරන්න ඔබත් මතක තියා ගන්න. අද ඇයගේ කතාව කියන්නට නීර්ජා ජීවත්ව නොහිටියත් ඇයගේ අභීත ක්රියාව ලෝකයෙන් ඉල්ලා සිටින්නේ එසේ සිතන ඇය වැනි කිහිප දෙනෙක් හරි බිහි කරන්න කියලයි.\nකවරයේ පින්තුරය. රූපය : indiatimes.in"}
{"text": "සාම්ප්රදායික ධනවාදී සමාජ සබඳතා අවසන් වී ඒ වෙනුවට, පශ්චාත්-කාර්මික,පශ්චාත්-වෘත්තීය සමිති,පශ්චාත්-පීතෘමූලික,වසඟකාරී, චූල ආඛ්යානයන්ගෙන් පිරී ගිය, අවිඥානයෙන් පාලනය වන යුගයකට අපි අවතීර්ණ වී ඇත්තෙමු. මේ හේතුව නිසා, අන්තර්ජාලය මත මුදාහැර ඇති නව මාධ්ය විසින් ලින්චියානු නව අධිකාරි රටාවක් යෝජනා කර ඇත. හිට්ලර්ට අතීතයේ කිසිවෙකු උපන්දින තෑගි තැපැල් කළේ නැති වුවත්, සමකාලීන උගත් නරුමයාට තම බිරිඳට නිල් වෙන්නට පහරදෙන විපරිතයෙකුගේ පොතකට පෙරවදනක් ලිවීමට හැකි ය. දේශපාලකයන්ගේ ජීවිතයේ අඳුරු පැත්ත වාචාලයන් සේ දොඩන්නට කැමති අය, විශ්ව විද්යාලවල ගුරුවරුන්ගේ අඳුරු පැත්ත ගැන නිහඬය. තවත් සමහරුන්ට අනුව, අඳුරු පැත්තක් නැති මිනිසුන් භයානක මිනිසුන්ය.\nගෝලීය ධනවාදී නිෂ්පාදන රාමුව තුළ සමාජ ජාලා වෙබ් අඩවි (මුහුණු පොත, වට්ස්ඇප්…) චීනයේ නීතියෙන් තහනම්ය. නිෂ්පාදනය සිදුවන තැන ‘වාචාල නොනිදහස’ නිදහසක් වන අතර ප්රතිනිෂ්පාදනය සිදුවන තැන ‘නිදහස’ අර්ථාන්විත වී ඇත. නිෂ්පාදනයට බලහත්කාරය අවශ්ය අතර [කොමියුනිස්ට් පක්ෂය] ප්රතිනිෂ්පාදනය කරන අඩවි වලදී කැමැත්ත මඟින් ලෝකය පාලනය කරයි.\nචීනයේ දී රාජ්යය විසින් මිනිසුන් පාලනය කරන අතර අනෙක් රටවල් වලදී මිනිස්සුන්ට ඔවුන්වම පාලනය කරන්නට ඉඩදී ඇත. එනම්, තමාගේ ස්වාමියා තමන් බවට පත්වීමයි. මේ නව තත්ත්වය තුළ, පාලන තන්ත්රය පිළිබඳව ජනතාවට දොස් තැබිය නොහැකිය. මන්ද පාලකයා යනු, ස්වකීය කැමැත්ත නිසාය.\nනිෂ්පාදනයට අදාළ නැති මෙම ප්රතිනිෂ්පාදන කඳවුර තුළදී යථාර්ථයට එසේ පැවතීමට ‘මුලාවන්’ (Illusion) අවශ්ය බව සෑම දෙනාම පිළිගනිති. එය, ඉතිහාසයේ ‘යථ’ ඉවත් කිරීම නොව,යථෙන් පලා යන අයට වචන හරහා සමාජ යථාර්ථය පලායෑම්වාදයක් ලෙස ප්රති-ඉදිරිපත් කිරීමකි.\n‘දෘෂ්ටිවාදය’ (Ideology) ඕපපාතිකව පහළ වන්නක් ලෙසින් ප්රතිනිෂ්පාදන සමාජ සබඳතා තුළදී පෙනීයාම අහම්බයක් නොවේ. ලුවී පාස්චර්ට පෙර මිනිසුන් ස්වයංජනනය පිළිගත් පරිදි, අප වෙතට අහසින් වැටෙන අදහස් වන මූලයන් ඕපපාතික බව මිනිසුන් අදහති. ගැටලුව වන්නේ , අප මුහුණ දෙන සැබෑ අනුභූති-උත්තර සම්බන්ධයකට පිටින් හෝ ආත්මයෙන් ස්වායත්තව සිතීම නොවේ. ගැටලුව වන්නේ,ආත්මය තුළම සැබෑව සූත්රගත කිරීමයි.\nපශ්චාත්- කාර්මික සමාජයක් තුළ සමාජ- ආර්ථික ගැටලු මත පදනම් වන දේශපාලන පක්ෂ වියැකෙමින් ඒ වෙනුවට, ‘දෘෂ්ටිවාදයන්’ දේශනා කරන සමාජ කණ්ඩායම් ජනප්රිය වෙමින් පවතී. මෝටර් රථයක වහලක් මත සංසර්ගයේ යෙදීම ඔවුහු විප්ලවයක් ලෙස අදහති.\nඅප මෙතෙක් වේලා අතිරේක කරුණු ඉදිරිපත් කරන ලද්දේ, දේශපාලනය ජනප්රියවාදයට ගමන් කළ ඓතිහාසික සන්දර්භය සලකුණු කිරීමටය. දෘෂ්ටියක් ලෙස ගත් විට, ජනප්රියවාදය පශ්චාත්-දෘෂ්ටිවාදීය. එමගින්, පන්ති සතුරා නම් නිර්නාමික ජනයාට මුහුණු පොතක් හරහා නමක් ආදේශ කරයි. ඉදිරිපස දොරටුව අසල සිට ජනප්රිය වාදීන් පන්ති සමාදානය සාකච්ඡා කරන අතර පිටුපස දොරටුව අසල සිට ජාතියේ හෝ රටේ හෝ සංස්කෘතික උරුමයේ සතුරා විද්යාමාන කරයි. රන්ජන් රාමනායක වීරයකු වන්නේ මිනිසුන් නොදන්නා රහසිගත ජීවිතයත් ගතකරන පාවාදෙන්නෙකු වූ මොහාන් හෙට්ටිආරච්චි නිසාය.[“ අපගේ සංකේත ජීවිතය පවා නොදුන්නේ නම් අද සමාජයේ උත්කර්ෂවත් මේ අය බිහි වන්නේ නැත”. ] වෙනදා කම්කරුවා සූරා කා පොහොසත් මිනිසුන් බිහි වූ පරිදි අද අන් අයගේ දවසේ සංකේත වටිනාකම් සුරා කා සංඥාමය වටිනාකම් (sign values) අධිනිශ්චය වී ඇත. සංවිධානයක් හදන්නට වෙර දැමූ ශ්රමයේ ලාභය තනි පුද්ගලයන්ගේ පුද්ගලික දේපලක් වී ඇත. සමාජයක් ලෙස මිනිසුන් හුරේ දුන්නේද මේ පුද්ගලයන් නිසා නව-සහරාන්වාදීන් බිහිවීම ද අමුත්තක් නොවේ .\nජනප්රියවාදයේ අක්ෂර වින්යාසය දෘෂ්ටිවාදය නම් (සමාජ පසමිතුරුභාවයන් මකා දමා සුසංවාදයක් ගොඩනැංවීමට සාදන කතන්දරය= දෘෂ්ටිවාදය. මෙය දැන් නරක මිනිස්සුන්ගෙන් රට ගලවා ගන්නා යහපත් මිනිසුන්ගේ කතන්දරයක් ලෙසින් ද සළකා බැලිය හැකිය. පුද්ගලයෙකු තමන් ගැන සිතන පරිකල්පනාත්මක අදහස්වලින් තම අන්න්යතාවය සකස් වන්නේ නම් ජෝන් ලෙනන්ව මරා දැමූ චැප්මන් සයිකෝසිකයෙකු නොව දෙවියෙකි) අප එම දෘෂ්ටිවාදය ජනප්රියවාදී ජාලගත වීම් හරහා සංවිධානය වන අයුරු න්යායිකව පැහැදිලි කළ යුතුය. සමාජ පසමිතුරුභාවයන් විසින් සමාජ බලවේගයන් නිෂ්පාදනය කිරීමේදී, පන්ති දේශපාලනයට සහ පන්ති නායකයන්ට වෙනස්ව ‘දෘෂ්ටිවාදය’ විසින් සමාජය වෙනස් ආකාරයකට සංවිධානය කරයි. දෘෂ්ටිවාදය විශ්ලේෂණය කිරීමට අපි උත්සාහ නොකරන්නේ නම්, අප අන්ධ වීම වැළැක්වීම නොහැකිය. අප මෙතෙක් කතා කළ කරුණු සාරාංශගත කරන්නේ නම්, පන්ති දේශපාලනය තුළ අප විවාද කරනු ලැබුවේ පන්තිමය බලහත්කාරය යි.\nමිනිසුන් පාලනය කිරීමේදී, ‘කැමැත්ත’ දේශපාලන සාධකයක් ලෙසින් විග්රහ කිරීම පටන් ගන්නේ ග්රාම්ස්චි කතිකාවෙනි.\nනමුත් ග්රාම්ස්චිගේ න්යායික සීමාව වූයේ, මෙම කැමැත්ත නිෂ්පාදනය වන ආකාරය ගැන ඔහුට තිබූ වැරදි වැටහීමයි. එය නිවැරදි කිරීමට, අපට ලුවී අල්තූසර්ගේ ‘පොළා පැනීම’ (Interpellation) නම් සංකල්පගත කිරීම අවශ්ය ය.\nපන්ති දේශපාලනයට සහමුලින්ම වෙනස්ව, (වෘත්තීය විඥාණය-පන්ති විඥානය දක්වා තල්ලු කිරීම) පොළා පැනීමේ ක්රියාවලිය මගින් ජනප්රිය දේශපාලනය පන්තිවාදය සමතික්රමණය කරයි.එය සිදු කරන්නේ, සියලු පන්තීන්ට පොදු වූ දෘෂ්ටිවාදී අන්තර්ගතයක් නිර්මාණය කිරීමෙනි. උදා:-ඔබ සිංහල-බෞද්ධයෙක් නම් එය දෙමළා නිසා විනාශ වීමට නියමිතයි. අප කියන දෙයට සවන් දෙන්න! එවිට, එම දෘෂ්ටිවාදී ආමන්ත්රණය කරන්නා දෙස මිනිසුන් හැරී බලති.\n”එවිට චන්න ජයසුමන වැනි වෛද්යවරයෙක්, නාලක ගොඩහේවා වැනි ඉංජිනේරුවෙක්, බිම්සරා සේනාරත්න වැනි ස්ත්රීවාදිනියක්, ඉරාජ් වැනි ගායකයෙක්…. හැරී බලයි.”\nඑනම්, අල්තූෂර්ට අනුව දෘෂ්ටිවාදය විසින් පුද්ගලයන්ව ආත්මයන් බවට පොළා පන්නවයි (Transform individuals into subjects).ඉහත පුද්ගලයන් බූර්ෂුවා පුද්ගලයන් නිසා ඔවුන් තමන්ව වටහා ගන්නේ යමක් කමක් හිමි නැතහොත් යම් අන්තර්ගතයක්,සාරයක් සහිත පුද්ගලයන් ලෙසිනි. දෙමළා හෝ තම්බියා නිසා වෙහෙස මහන්සි වී (ඉගෙන ගෙන) ලබාගත් තම අනන්යතාවය හිස් වීමට නියමිතය.\nනමුත්, මාක්ස්වාදයේ ආමන්ත්රණය මීට පරස්පරය. ඊට අනුව, ධනවාදය තුළ අනන්යතාවය යනු ද ව්යාජයකි. ‘ආත්මය’ යනු, හිස් බවක් යන්න ධනවාදයේ මිනිස් උරුමයයි. ඒ අනුව, දෘෂ්ටිවාදී ආමන්ත්රණය විසින් යම් ක්රියාවක් කරයි. එය නම්, ඇත්තටම හිස් මිනිසුන්ට යම් සංකේත ප්රබන්ධයක් ආදේශ කර ඇමතීමයි. එමගින්, ඔවුන්ගේ හිස්කම නැති වී නමක් (Name- සිංහල- බෞද්ධයා, මම දුටුගැමුණු, රණවිරුවා, දේශප්රේමියා යන නම් ආදේශ වේ. මෙම ”නම්”-Names- ඉතිහාස නිෂ්පාදනයක් නොව සමකාලීන නිර්මාණයන්ය. එය, අප එසේ යැයි පසුව සිතීමකි.) ආදේශ වෙයි. පහළ කුලයක පුද්ගලයෙක් යම් සමාජ තත්ත්වයක් අධ්යාපනය හෝ වෙනත් ක්රියාකාරකමක් හරහා ලබාගත් විට, (මන්ත්රී, කලාකරුවා, විශ්ව විද්යාල ගුරුවරයා, අගමැති, ජනාධිපති….) ඉන් විකසිත වෙයි. සමාජයේ සමාජ ඉල්ලීම් ඒකරාශී කිරීමේදී ජනප්රියවාදය කරන්නේ, ඉහත ආකාරයේ දෘෂ්ටිවාදී ප්රබන්ධ හරහා පන්තිහරණය වූ මාධ්ය මඟින් නිර්මිත ජනතාව ඇමතීමයි. එවිට, ඔවුන් තම තමන්ගේ ව්යුහ වලින් එළියට පොළා පනියි.\nපොළා පැනීම සාධාරණ සංකල්පයක් ලෙස ගත් විට, සමාජයේ පවතින විෂම පන්ති, කුල, ගෝත්ර ,කණ්ඩායම් ජාලගත කිරීමේ පොදු ආඛ්යානයක් (දෘෂ්ටිවාදයක්- ඔබගේ වටිනා අනාගතය විනාශ කරන තම්බියා අතුරුදහන් කර ඔබගේ අනාගතයට වටිනාකමක් ලබාදීමට අප සමඟ එකතු වන්න! දීප්ති විසින් කොළඹ සම්මන්ත්රණවල අමතන අවංක මිනිසුන්ගේ යටිබඩ නිරාවරණය කිරීම වළක්වා, ඔබට ද ඉන් සිදුවිය හැකි හානිය නැති කරන්නට අපේම දේශන අහන්න! මෙම දේශන ශාලා තුල එකිනෙකා පිට කසා ගන්නවා සහ එකිනෙකාගේ නම් උපුටා දැක්වීමට අමතරව වෙනත් දෙයක් සිදු නොකරන්නේ, අප සියලු දෙනා දීප්තිට එරෙහිව එක්සත් නිසාය. කරුණාකර අපට පමණක් සවන් දෙන්න!) නිපදවීම ජනප්රියවාදී ජාලගත කිරීමවල විශේෂ ලක්ෂණයයි. ජනප්රියවාදයේ ඊළඟ කතිකාමය උපාය වන්නේ, මුළුමහත් සමාජයේ පසමිතුරුතා කණ්ඩායම් දෙකක් බවට ඌණනය කිරීමයි. එකක්, පවතින තහවුරු වූ මහා සම්මතයයි. අනෙක වන්නේ, ඊට විරුද්ධ ජනතාවගේ රැඩිකල් ආධ්යාත්මයයි. ජාලගත කරන්නේ මෙම දෙවැනි තර්කය හරහා ය. එනම්, UNP පරගැතියන්ට එරෙහි සිංහල ජනයා නැතහොත් දීප්තිගේ අශ්ලීල හෙළිදරව් කිරීමට එරෙහි අහිංසක මධ්යම පන්තික චින්තකයා හෝ චින්තිකාවයි.මෙහිදී එක පැත්තක්, සාමාන්ය දැනීම වන අතර අනෙක, පොදු ජනයාගේ අභිලාෂ නිරූපණය කරන්නකි. මින් එක කඳවුරක් අනෙකට පසමිතුරුව පිහිටුවන අතර ඒ සඳහා ප්රජාතන්ත්රවාදී සංස්ථාවන් ගණිකා සේවයේ යොදවයි. එක පැත්තකින්,ජිජැක්ට ශිගැක් කියන අලුත් නමක් පවා මෙමගින් ආදේශ වෙයි. ඒ ජනප්රිය අනන්යතාවයන්ගේ හැටිය. ඒවා රැඩිකල් ය.\nපාර්ලිමේන්තු ප්රජාතන්ත්රවාදයේ සහ ඇකඩමික් සම්ප්රදායේ පිළිගත් ආකෘතීන් අභිභවනය කිරීමට ජනප්රියවාදයට හැකි වන්නේ, එමඟින්ද යම් හිස් බවකට අමතන නිසාය. නමුත්, අපට මෙහිදී නව අභියෝග කිහිපයක් සම්මුඛ වෙයි. ලුවී අල්තුසර් සහ අර්නෙස්ටෝ ලැක්ලෝ විසින් දෘෂ්ටිවාදයට හැරී බැලීම සහ ආමන්ත්රණයේ ආධිපත්යයට මිනිසා යටත් වීම අප හිතන තරම් සරල ද? සෑම දෙනාම මිනිසාට ඇමතුවාට, මිනිසා නැවත හැරී බලන්නේ යම් යම් සුවිශේෂ හඬවල් දෙසට පමණි. ඇමතීම යන ක්රියාව කටහඬ පමණක් ද? එයට ක්රිස්තියානි මූලාශ්රයක් තිබේද? නැවත හැරී බලන්නේ යම් වරදක් කළ අය පමණද? මේ ප්රශ්නවලට පිළිතුරු දීම පහසු නැත.\nගැටලුව අප විසඳීමට උත්සාහ කරන්නේ නම්, අප අල්තුෂර් කතා කරන (අමතන) ”මහා අනෙකා” (Big subject) තැනින් ”ජනප්රියවාදී නායකයා” වෙතට නිරීක්ෂණය මාරු කළ යුතුය. මිනිසුන්ගේ ආත්මමූලිකත්වයට අදාළ වන සේ ඇමතිය හැකි නායකයා කවුද? දීප්තිට එරෙහිව, කොළඹ පවතින සම්මන්ත්රණවලදී ප්රභාගේ නම දහ වරක් කියන පුද්ගලයා, දීප්තිගේ නම එක වරක් හෝ නොකියන්නේ මන්ද? මෙය තමන්ගේ ඊනියා පිරිමිකමට පවා නින්දාවක් වුවත්, ඔවුන් එය යළි යළිත් කරන්නේ මන්ද?\nනායකයන්ගේ ක්රියාකාරීත්වය පැහැදිලි කිරීමට ව්යුහවාදී ප්රවේශය පමණක් සෑහෙන බව ලැක්ලෝ ප්රකාශ කරයි. එනම්, නායකත්වය යනු, කතිකාමය නිෂ්පාදනයකි. තත්ත්වය සත්ය නම්, සුමිත් චාමින්ද ලියා සහ කතා කර ඇති වචන සහ ලිවීම් ප්රමාණය අනුව, දකුණු ආසියාවේ ප්රබලම නායකයා විය යුත්තේ ඔහුය. නමුත් තත්වය එසේ නොවේ. පුවත්පත්වල පිටු පිරවීමට මෙකල සිහිකටයුතු මිනිසුන් අකමැති නිසා ඒ තැන චමින්දට ලැබී ඇත. ‘දේශපාලන ක්රියාව’ යනු, කතා කිරීම හෝ ලිවීම පමණක් නොවේ. මිනිසුන් නායකයන්ගේ මුහුණ දෙස ද බලයි.\n2005 වර්ෂයේ ජනාධිපතිවරණයෙදි කථිකයන් පුහුණු කිරීම පිළිබඳව අරලියගහ මැදුරේ පැවති වැඩමුළුවේදී අනුර කුමාර දිසානායක සහෝදරයා දේශනයක් පැවැත්වීය. එහිදී ඔහු මෙසේ කීවේය. “බලන්න මහින්දගේ මුහුණ දිහා, අර ප්රතාපවත් උඩු (බුරුසු) රැවුල දිහා. මේක අපේ රජවරුන්ගේ උරුමය. ගම්වලට ගිහින් රැවුල ගැන විතරක් කතා කරත් ඇති දිනන්න!” නායකයා යනු, දෘෂ්ටිවාදී ඇමතුම නිසා හිස්වන, පොළා පනින ආත්මයට ‘නමක්’ දෙන, ඒ ගැන කතා කරන, එම නම සංසරණය කරන පුද්ගලයා ය. 89 යුගයේදී, ඝාතකයා වූ සොල්දාදුවාව දෙදහ දශකය වනවිට, රණවිරුවා බවට භෞතීෂ්ම කළේ ද ජවිපෙ නායකයන් ය.\nපොළා පැනීම පිළිබඳව පැවති ඌනිතවාදයන් ඉවත් කරගත් විට, ජනප්රිය නායකයෙකු විසින් ලබාදෙන නාමකරණය තුළ සමාජය අලුතින් සංස්කරණය වන ආකාරය අපට වැටහෙයි. පොළා පැනීම සිදු වූවාට පසු හැරී බැලීම පිළිබඳ ක්රිස්තියානි අදහස ද අපි විසංයෝජනය කළෙමු. ඒ අනුව, නැවත හැරී බලන්නේ ‘නරක ආත්මයන්’ (මිනීමරුවන්) නොව රටට ආදරය කරන රණවිරුවන්ය. මිනිසුන්ට නායකයෙක් ‘නම්’ දුන් විට, ඔවුන් නැවත හැරී බලන්නේ නමෙහි ඇති සම්භාෂණීය අන්තර්ගතය නිසා නොව, මෙමගින් යෝජනා කරන හැඟීම්බරභාවය, අශ්ලීලත්වය, අහේතුක බව, ප්රමෝදය, ආවේදන යනාදී ලුබ්ධිමය සංඝටක නිසාය. වේදිකාවක් මත දී හැඟීම්වලින් තොර සංකල්පීයතාවයන් මඟින් පමණක් නායකයින් විසංයෝජනය කිරීමට නොහැකිය. වේදිකාව මත තර්කයෙන් නායකයන් අතාර්කික කිරීම හුදු ෆැන්ටසියක් පමණි. අප නායකයන් සමඟ බැඳෙන්නේ සවිඥානකව ද? අපි ඊළඟට ඒ ගැන සාකච්ඡා කරමු.\nParty Team-"}
{"text": "YS600 යනු SMT PCB එකලස් කිරීම සඳහා වන අර්ධ ස්වයංක්රීය පෑස්සුම් මුද්රණ යන්ත්රය වේ තාක්ෂණික පරාමිතීන්: මෙම මුද්රණ යන්ත්රය SMT නිෂ්පාදන මාර්ගවල භාවිතා කළ හැක, PCB ලෝඩරය, smt වාහකය, පික් සහ ස්ථාන යන්ත්රය, PCBA නිෂ්පාදනය සඳහා එකලස් කිරීමේ රේඛා ගොඩ නැගීම සඳහා රිෆ්ලෝ අවන්.\nNeoDen YS350 අර්ධ ස්වයංක්රීය සොල්ඩර් මුද්රණ යන්ත්රය තල ආසන පරිවර්තනය, මුද්රණය සහ ඉහළ නිරවද්යතාවයක් ධාවනය කිරීමට නිරවද්ය මාර්ගෝපදේශ දුම්රිය සහ ආනයන මෝටරය භාවිතා කරයි.\nPCB වෑල්ඩින් සඳහා NeoDen IN12 reflow අවන් සැහැල්ලු, කුඩාකරණය, වෘත්තීය කාර්මික සැලසුම්, නම්යශීලී යෙදුම් අඩවිය, වඩාත් පරිශීලක-හිතකාමී.\nNeoDen4 තෝරා ගැනීම සහ ස්ථානගත කිරීම ඩෙස්ක්ටොප් යන්ත්රය ස්වාධීන පර්යේෂණ සහ මාර්ගගත ද්විත්ව රේල් පීලි සංවර්ධනය කිරීම:\nA. සවි කිරීමේදී පුවරු අඛණ්ඩව ස්වයංක්රීයව පෝෂණය කිරීම.\nB. ඕනෑම ස්ථානයක පෝෂණ ස්ථානය සකසන්න සවිකරන මාර්ගය කෙටි කරන්න.\nC. මාර්ක් පොයින්ට් නැවත ස්ථානගත කළ තාක්ෂණය, පහසුවෙන් උඩින් ඇති පුවරු සවි කළ හැකි SMT කර්මාන්තයේ ප්රමුඛ තාක්ෂණය අප සතුව ඇත.\nNeoDen4 අධිවේගී ඩෙස්ක්ටොප් පික් සහ ස්ථාන යන්ත්රය ඉහළ නිරවද්යතාවය, ඉහළ ධාරිතාව, ස්ථාවර ක්රියාකාරිත්වය සහ අඩු පිරිවැය යන සියලු ඉල්ලීම් සපුරාලීමට හොඳම තේරීම වේ.\nPick and place machine යනු සම්පූර්ණයෙන්ම ස්වාධීන බුද්ධිමය දේපල සහිත NeoDen Tech හි ස්වාධීන නිෂ්පාදනයකි.\nස්වයංක්රීය PCB සඟරා බෑම සඳහා සම්මත අලෙවිසැලක් ඇත, වෙනත් උපකරණ සමඟ පහසුවෙන් සම්බන්ධ වේ.\nNeoDen ND772R BGA නැවත වැඩ කිරීමේ ස්ථානය\nපාලන පද්ධතිය: ස්වයංක්රීය තාපන පාලන පද්ධතිය V2 (මෘදුකාංග ප්රකාශන හිමිකම)\nසංදර්ශක පද්ධතිය: 15″ SD කාර්මික සංදර්ශකය (720P ඉදිරිපස තිරය)\nND55T තරංග පෑස්සුම් යන්ත්රය තනි පුද්ගල නොබැඳි මෙහෙයුම් ක්රියාකාරී මාදිලිය,\nෆ්ලක්ස් ආලේපනය: තෝරාගත් ඉසින,\nටින් උදුන ස්ථාවර PCB චලනය චලනය වන ආකාරය,\nපාලන කාඩ්පත + ක්රමලේඛක ක්රමය.\nNeoDen ND800 ඔන්ලයින් AOI යන්ත්රය\nපරීක්ෂණ පද්ධති යෙදුම: ස්ටෙන්සිල් මුද්රණයෙන් පසුව, පෙර/පසු ප්රතිප්රවාහ උඳුන, පෙර/පසු තරංග පෑස්සුම්, FPC ආදිය.\nඅතින් ක්රමලේඛනය, ස්වයංක්රීය ක්රමලේඛනය, CAD දත්ත ආයාත කිරීම.\nNeoDen FP2636 SMT පේස්ට් මුද්රණ යන්ත්ර සඳහා තනි පාර්ශ්වික මෙන්ම ද්විත්ව ඒක පාර්ශවීය PCB සහ එක් එක් නියාමන හසුරුව සඳහා අකුරු සලකුණ, වඩා හොඳ සහ ක්රියා කිරීමට පහසු වේ.\nNeoDen YS1200 අර්ධ ස්වයංක්රීය ස්ටෙන්සිල් මුද්රණ යන්ත්රය තල ආසන පරිවර්තනය, මුද්රණය සහ ඉහළ නිරවද්යතාවයක් ධාවනය කිරීමට නිරවද්ය මාර්ගෝපදේශ දුම්රිය සහ ආනයන මෝටරය භාවිතා කරයි.\nNeoDen PCB SMT Feeder SMT යන්ත්රය මත සංරචක තැබීමේදී භාවිතය සඳහා සංරචක සැපයීමට අදාළ වේ."}
{"text": "එම ශෝකාන්තය ඇතුළත් කවි කොළ සහ කැසට් පට රටපුරා බෙදා හැරුණේ මීට වසර 33 කට පෙර එනම් 1984 අප්රේල් 5 වැනි දා රටක් කම්පාවට පත්කළ මහා ඛේදවාචකයක් වූ මතුගම සමන්කුමාර ඝාතන සිද්ධියේදී ය.\nඅලුත් අවුරුද්දට පාසල් නිවාඩු දෙන දිනය වූයේ අප්රේල් 8 වැනිදායි. 14 හැවිරිදි සමන් කුමාර සිසුවා එදින උදේ පාසල් යන අතරතුර යම් කිසි පුද්ගලයකුගේ පැහැරගැනීමට ලක්විය. දින තුනකට පසුව සමන් කුමාරගේ මළ සිරුර මතුගම බෝපිටිය රබර් වතුයායේ කඳු මුදුනේ තිබී සොයා ගැනිණි.\nමතුගම ධනවත් ව්යාපාරිකයකු ලෙස ප්රසිද්ධියට පත්ව සිටියේ තිලක නයන ස්ටෝර්ස් වෙළඳසල හිමි තිලකරත්න මහතාය. පිරිමි දරුවන් තිදෙනකු සහ දියණියන් දෙදෙනකුගෙන් සමන්විත එම පවුලේ බාල පුතා වූයේ සමන් කුමාරය.\n1984 වර්ෂයේ දී මතුගම මධ්ය මහා විදුහලේ අධ්යාපනය හැදෑරු සමන් කුමාර අද ජීවත්ව සිටියා නම් වයස අවුරුදු 40ක පුද්ගලයෙකි. මවුපියන්ට පවුලට යෝධ ශක්තියක් වීමට සිටි දරුවෙකි.\nඑහෙත් අකාලයේ මේ දරුවාගේ ජීවිතය මිලිනව ගියේ මුදලට, ධනයට, කෑදර මනුෂ්ය වෙස්ගත් අමනුෂ්ය ම්ලේච්ඡ මිනිසකුගේ ක්රියා කලාපය නිසාය.\nසමන්ගේ පියාගේ ව්යාපාරික ස්ථානය මතුගම නගරයේ පිහිටා තිබිණි. පියා මෙන් ම වැඩිමල් දරුවෝ ව්යාපාරික කටයුතුවල නිරත වූ අය වෙති. එම පවුලේ වැඩිමහල් පුතුගේ හිතවත් තරුණයෙක් විය.\nඔහු නමින් ධර්මසිරිය. ධර්මසිරි එම පවුලේ තවත් දරුවකු තරමට පවුලට සමීපව සිටි අයෙකි. මතුගම නගරයට ආසන්නයේ කුඩා වෙළඳසැලක් පවත්වාගෙන ගිය ධර්මසිරි ඊට අවශ්ය බඩු බාහිරාදිය ලබාගත්තේ් තිලකරත්න මුදලාලිගෙනි.\nඑම පවුලට සමීපව සිටි ධර්මසිරි ගේ යටි සිත තුළ කුරිරු අදහස් පවතින බව එම පවුලේ කිසිවකුත් දැන සිටියේ නැත. කුමන හෝ හේතුවක් මත සමන් කුමාරව පැහැරගෙන ගොස් කප්පම් මුදලක් ලබා ගැනීමට ධර්මසිරි යටි සිතින් සැළසුම් කළේ කිලකරත්න නිවසෙන් ලැබෙන ආහාර පාන සහ වෙනත් උවමනා එපාකම් භුක්ති විඳිමින්ය.\nසමන් කුමාර තම ගොදුරට හසුකර ගැනීමට හේ කළ සැළසුම ක්රියාත්මක කරන දිනය ක්රමයෙන් ළඟා වෙමින් තිබිණි. ඔහු ඒ සඳහා යොදා ගත්තේ පාසල් නිවාඩු දෙන දවසයි.\nඑදින ඔහු තිලකරත්න නිවසට ගොස් පා පැදිය ඉල්ලා ගත්තේ ය. අනතුරුව ඔහු සමන් කුමාර පාසල් යාමට නිවසින් එළියට බසින තෙක් ඉවසිලි නැතිව බලා සිටියා විය හැකිය.\nතමාගේ ජීවිතයට එදින මහා අනතුරක්වේ යැයි සිහිනෙකුදු නොසිතූ සමන් කුමාර පාසල් යන්නට නිවසින් පිටවිය. එසේ යන අතරතුර සමන් කුමාරගේ මාරයා වූ ධර්මසිරි ඔහු වෙත ළඟාවිය.\nධර්මසිරි බොරුවක් පවසා සමන් කුමාර බයිසිකලයට නංවාගෙන තිබිණි. පොලීිසිය පවසන්නේ සැකකරු ගැන සැකයක් නොසිතූ සමන් තම නිවසේ පා පැදියත් ධර්මසිරි අත තිබූ නිසා ඔහු කියූ දේ විශ්වාස කර පිටත්ව යන්නට ඇති බවයි.\nධර්මසිරිගේ අපරාධ සැළසුමට සහාය වූ අනෙක් පුද්ගලයා කලවාන ප්රදේශයේ ඔහුගේ ම මිත්රයෙකි. සමන් කුමාර රැගෙන එන තෙක් ඔහු මඟ බලා සිට ඇත.\nබෝපිටිය කඳු මුදුනට ගිය විට දුර ඈත පළාත් කඳු වැටි මුහුද දැක ගැනීමට ලැබෙයි.\nඔවුන් සමන් කුමාරට එවැනි දේ පෙන්වීමට යැයි බොරු කියා රැගෙන යන්නට ඇති බව පොලිසියේ විශ්වාසයයි.\nකෙසේ හෝ සමන් කුමාර රැගෙන එතැනට ගිය ඔවුන් ගේ හැසිරීම පිළිබඳව සැක කළ මේ අහිංසක දරුවා ඔවුන්ගෙන් බේරී පලා යාමට උත්සාහ කර ඇත.\nඑහෙත් තරුණයන් දෙදෙනකු සමඟ සටන් කර එතැනින් පලා යාමට මෙවැනි දරුවකුට හැකියාවක් නැත. සමන්ගේ අත් පා ගැටගැසූ ධර්මසිරි සහ සෙසු තරුණයා සමන් කුමාරගේ මේස් ගලවා කටේ ඔබා තිබිණි.\nඅනතුරුව මිතුරා එහි නවතා මතුගමට පැමිණ ඇති වීරසිරි ඔහුගේ අත් අකුරින් සමන් කුමාර පැහැර ගත් බවත් රුපියල් ලක්ෂ එකහමාරක් දුන්නොත් ඔහු නිදහස් කරන බවට ලිපියක් ලියා තිලකරත්න මහතාගේ ව්යාපාරික ස්ථානයට යවා තිබේ.\nඑම ලිපිය දුටු තිලකරත්න මහතා එය විහිළුවක් යැයි සිතා කොයිදේටත් පුතා පාසලට පැමිණියේ දැයි සොයා බැලීය.\nඒ වන විට වෙලාව දහවල් 12.30 ට පමණ විය. සමන් කුමාර පාසලට පැමිණ තිබුණේ නැත. තිලකරත්න මහතාත්, හිතවතුන්, පවුලේ උදවිය, ගම්වාසීන් සියලු දෙනාම එක්ව සමන් කුමාර සෙවීමට පටන් ගත්හ. ඒ අතර ධර්මසිරි ද පැමිණ සමන් කුමාර සෙවීමේ කටයුතුවල නිරත විය.\nපස්වරුවේ යළිත් දුරකතන ඇමතුමක් මගින් කප්පම් මුදල් ඉල්ලා . පොලීිසියට කිවහොත් දරුවා මරණ බවට ද තර්ජනය කර තිබිණි.\nදවසක් දෙකක් ගතවිය. එහෙත් දරුවා පිළිබඳ තොරතුරක් නොවීය. සමන් කුමාර පැහැර ගත් ධර්මසිරි රැවුල වවාගෙන සිටි අයෙකි. එහෙත් සමන් පැහැරගත් දින දහවල් ඔහු රැවුල සම්පූර්ණයෙන් ම කපා දමා ඔහුගේ පෙනුම ද වෙනස් කර ඇත.\nතිලකරත්න මහතා ඍජුවම පවසා සිටියේ තම පුතා පැහැරගෙන යන්නට ඇත්තේ තම පවුලට හිතවත් අයකු විසින් බවය. ඊට හේතුව සමන් කුමාර පවුලේ හෝ පවුලට හිතවත් අයකු සමඟ මිස නාඳුනන අයකු සමඟ කතා බහ නොකරන දරුවකු නිසාය.\nදැන් මතුගම ප්රදේශයම සමන් කුමාරගේ අතුරුදන්වීමෙන් කැළඹීමට පත්ව ඇත. මේ අතර එක් කුඩා පාසල් සිසුවියක පවසා තිබුණේ යම් පුද්ගලයකු සමන් කුමාර බයිසිකලයක තබාගෙන යන බව තමා දුටු බවයි.\nමතුගම පොලීිසියේ ස්ථානාධිපතිවරයා ලෙස එවකට කටයුතු කළේ බරණගල මහතාය. පොලිස් පරීක්ෂක ඉන්දු කරුණාරත්න මහතා අපරාධ අංශයේ ස්ථානාධිපතිවරයා ලෙස කටයුතු කළේය.\nපොලීසිය කණ්ඩායම් කීපයක් යොදා සමන් කුමාරගේ අතුරුදන්වීම පිළිබඳව ඒ වන විට පරීක්ෂණ ආරම්භකර තිබිණි. ඉහත කී පාසල් දැරියගේ ප්රකාශය කෙරෙහි ද පොලීිසිය දැඩි අවධානය යොමු වී තිබිණි.\nදවස දෙක ගෙවී යද්දී නැවත නැවතත් කප්පම් මුදල් ඉල්ලා ලැබෙන ඇමතුම් සහ ලිපි ද වැඩි වෙන්නට විය. “දරුවා දීපන්; දරුවා නැතුව කොහොමද සල්ලි දෙන්නේ?\nතිලකරත්න මුදලාලි ගෙන් දුරකථන ඇමතුම්වලට ලැබුණ පිළිතුර විය. තවත් අවස්ථාවක ඔහු ගේ පිළිතුර වූයේ කප්පම්කාරයන්ට දරුවා වෙනුවෙන් තමා සතයක්වත් නොදෙන බවයි.\nසමන්ගේ පවුලේ ඥාතීන් සමඟ එක්ව සමන් සෙවීමේ කටයුතුවල නිරතව සිටි සමන්ගේ මාරයා වූ ධර්මසිරි පිළිබඳව සැකය ඇති වූයේ කරුණු කාරණා ගණනාවක් හේතු කොටගෙනය. පොලිස් පරීක්ෂකවරුන් වන බරණගල, ඉන්දු කරුණාරත්න මහත්වරුන්ගේ සැකය ස්ථිර කරමින් අත්අඩංගුවට පත් ධර්මසිරි සමන් කුමාරගේ පැහැරගැනීමේ තොරතුරු වැමෑරුවේය.\nසමන් කුමාර පැහැර ගෙන ගිය ස්ථානය වූ බෝපිටිය කඳු මුදුනට ගිය විට පොලීිසියටත් දහස් සංඛ්යාත ජනතාවටත් දැක ගැනීමට ලැබුණේ ඒ අහිංසක දරුවා අමානුෂික ලෙස ඝාතනය කර තිබූ ආකාරයයි.\nසමන්ගේ සපත්තුවේ ලේස් පටියෙන් ගෙල හිර කර මරා දමා තිබිණි. ඒවන විටත් ඔහු මරා දින තුන ඉක්ම වී තිබූ බව පෙනී ගිය අතර සැකකාර සමන් කුමාර ඝාතනය කර තිබුණේ පැහැරගෙන ගිය දිනයේදීමය.\nදරුවා ඝාතනය කර ඊට පසු මොහු කප්පම් ඉල්ලීම සිදුකර තිබිණි. කප්පම් දුන්නත් තිලකරත්න මුදලාලිට ලැබෙන්නට සමන් ඒ වන විටත් ජීවතුන් අතර සිටියේ නැත.\nදිවයිනේ දරුවකු පැහැර ගෙන ගොස් ඝාතනය කළ ප්රථම සිද්ධිය වූ සමන් කුමාර ඝාතන සිද්ධියෙන් මතුගම කළුතර ප්රදේශ පමණක් නොව මුළු රටම කම්පා වූහ.\nසමන් කුමාර නැමැති නම ගැසූ තිලකරත්න මහතාගේ ලොරියෙන් ම තම පුතුගේ මළ සිරුර බොරැල්ල මෘත ශරීරාගාරය වෙත ගෙන එද්දී දහස් සංඛ්යාත ජනතාව මග දෙපස රැදී සිටියහ. අපරාධකරුවා දැක බලා ගැනීමට මතුගම උසාවිය අසලට මහ සෙනග එක් රොක් වී සිටියහ.\nළමාවිය ද නොයික්ම වු මේ අහිංසක දරුවාගේ වියෝවෙන් පියා, මව, ඇතුළු සොයුරි සොයුරියන් දැඩි කම්පාවටත් පීඩනයටත් පත්වූහ. මෙම ඝාතනය සිදුවී වසර 33ක් ගෙවී ඇතත් දුක තවමත් එලෙසමය.\nසාක්කිකරුවන් 35 දෙනකුගෙන් සාක්කි විමසනු ලැබිණි. සමන් කුමාර ඝාතනය කිරීමේ අපරාධ චෝදනාවට වැරදිකරු වූ ධර්මසිරි එල්ලුම් ගසට නියම විය.\nපියා මීට අවුරුදු කිහිපයකට පෙර මියගොස් ඇත. ඔවුන් පදිංචිව සිටි නිවස විකුණා ඇත.\nසියල්ල එසේ සිදුවෙද්දී එදා සමන් කුමාර නඩුවේ සාක්ෂි දුන් ප්රධාන සාක්කිකාර දැරිය අද පොලිස් කාන්තාවකි. පරීක්ෂණ පැවැත් වූ පොලිස් ස්ථානාධිපතිවරයා අද ජීවතුන් අතර නැත. අපරාධ අංශයේ ස්ථානාධිපතිවරයාව සිටි ඉන්දු කරුණාරත්න මහතා ජ්යෙෂ්ඨ පොලිස් අධිකාරීවරයෙකි.\nසියල්ල එසේ සිදුවී වසර 33ක් ගත වෙද්දී මරණ දඬුවමට හිමිකම් කියූ සමන් කුමාරගේ ඝාතන අපරාධකරු ධර්මසිරි 20 අවුරුදු සිරදඬුවම් ලබා නිදහස් ව පැමිණ සිටියි.\nඅහිංසක දරුවකුට අමානුෂික වධ හිංසා පමුණුවා ඝාතනය කළ මේ අපරාධකරුට විසි වසරකට පසු හෝ සමාව ලැබුණත් මාපිය ඥාතීන්ට පමණක් නොවේ රටටම අහිමි වූ ඒ පුත්ර රත්නයට යළි පණදිය හැකි ද?\nඔබගේ නෙතටත් කදුළු උනන සමන් කුමා ඝාතන සිද්ධියේ විරිදු පන්තියට සවන්දෙන්න\nමෙවැනි දේවල් දිනපතා දැනගන්න එකතුවෙන්න අපගේ ෆෙස්බුක් පිටුවට –Gossip-Lanka Sinhala News\nයාළුළුන්ටත් බලන්න පහතින් ශෙයාර් කරන්න"}
{"text": "වසර 26කට පසු තමාගේ වැදූ මව හමු වූ ඒ හැඟුම්බර මොහොත: ෂෙරීගේ කතාව\n26 වසරකට පසු තමා ලොවට බිහිකල අම්මා මුහුණට මුහුණ හමු වීමේ මෙම හැඟුම්බර මොහොත ෂෙරී හැඳින්වූයේ ඇගේ ජිවිතයේ නැති වුනු පුරුක ඇයට යළි ලැබුණු ලෙසයි.\nඋත්පත්තියෙන් ලාංකික වන ෂෙරී ඇචේසන් (Sheree Atcheson) බ්රිතාන්යයේ තාක්ෂණික ක්ෂේත්රයේ ප්රබලතම කාන්තාවන් 50 දෙනා අතරට එක්න් වනවා.\nපසුගියදා තමා ලොවට බිහි කළ මව සොයා ඇය ලංකාවට පැමිණියා. News First මාධ්ය හරහා Sheree Atcheson ගේ මව සොයා දීමට ඔවුන්ගේ උදව් ඇය විසින් ඉල්ලා තිබුනේ සුළු කලකට ඉහතදී. ඒ අනුව ඔවුන් විසින් කළ විශේෂ ගවේෂණයක් හරහා මහත් ඇවෑමෙන් ෂෙරීගේ මව සොයාගැනීමට ඔවුන්ට හැකි වුනා. එම ගවේෂණය පිලිබඳ වැඩි විස්තර නිව්ස් ෆස්ට් හරහාත් අමරසර පුවත් පිටුවේත්ර සඳහන්ම්භ කර තිබෙනවා.\nපෙරේදා උදෑසන Sheree Atcheson ට News First ප්රවෘත්ති අංශයට ආරාධනා කර තිබුනා. එහෙත් ඇයව බිහි කල මවද මෙහි රැඳී සිටින බව ඇය දැන සිටියේ නැහැ.\nෂෙරී බලාපොරොත්තු නොවුණ දේ ඒ මොහොතේම සිදුවිය.\nඒ හැඟුම්බර අවස්ථාව කැමරා කාචයේ සටහන් වුනේ මෙලෙසින්...\nෂෙරීව භාර දුන් එක්සත් රාජධානියේ අයර්ලන්ත යුවළ සමඟ තම ජිවිතය ජයගත් ෂෙරී, මෙම හමුවීම හැඳින්වූයේ ඇගේ ජිවිතයේ නැති වුනු පුරුක ඇයට යළි ලැබුණු ලෙසයි.\nමුලාශ්රය: නිව්ස් ෆස්ට් වෙතිනි"}
{"text": "ආනයන අපනයන දෙපාර්තමේන්තුවේ නව පාලන ජනරාල්වරිය ලෙස දමයන්ති කරුණාරත්න මහත්මිය පසුගිය 22දා වැඩ භාරගෙන තිබේ.\nනව ආනයන අපනයන පාලක ජනරාල් දමයන්ති කරුණාරත්න මහත්මිය 1995 වසරේදී ශ්රී ලංකා පරිපාලන සේවයට එක් වූ කීර්තිමත් නිලධාරීවරියකි.\nදෙහිඅත්තකණ්ඩිය ප්රාදේශීය ලේකම්වරිය ලෙස ග්රාමීය ජනතාවගේ ආර්ථික සාමාජීය හා සංස්කෘතික තත්ත්වයන් උසස් මට්ටමට ගෙන ඒමට කටයුතු කළ එවකට එම ප්රදේශයේ ඉතාමත් ජනප්රියතම රාජ්ය නිලධාරිනියක බවද සඳහන් වෙයි.\nමෙම අවස්ථාවට සංවර්ධන උපායමාර්ග හා ජාත්යන්තර වෙළෙඳ රාජ්ය අමාත්ය සුජීව සේනසිංහ මහතාද සහභාගී විය."}
{"text": "දිනක් දේශපාලකයකු හොරෙකුට හසුවෙයි. ඌ පිස්තෝලය උරුක් කරගෙන සිටින්නේ මොහු මැති සබේ උත්තමයකු බව නොදැනය.\nහොරා : දීපං යකෝ උඹ ළඟ තියනා සල්ලී\nදේශපාලක : දෙන්න සල්ලි මා ළඟ දැන් නෑ මල්ලී\nහොරා : ඒත් උඹේ පෙනුම වෙයිනෙ මහමෙරක\nදේශපාලක : ඒත් අනේ මා වෙමි හරි අහිංසක\nහොරා : දුප්පත් කමක් උඹ අහලක නැති ගානයි\nදේශපාලක : ඒක ඉතිං අපි කළ පිං මහිම තමයි\nහොරා : ලොව කා වතුර බිව් පෙනුමක් ඇත උඹට\nදේශපාලක : එහෙම නැතුව බෑ මේ රට කරන්නට\nහොරා : මොකක් බොලං උඹ දැන් කිව් ඒ හරුපේ\nදේශපාලක: ඇයිද යකෝ උඹ නොදනිද මගේ රූපේ\nහොරා : මට මොකටද උඹෙ පිංබත් මැටි රූපේ\nදේශපාලක : එහෙම කියනු නරකයි වදිනව සාපේ\nහොරා : හා හා කියමු උඹෙ ජොබ් එක නොයා වටේ\nදේශපාලක : මා වෙමි උතුම් පාලකයකු අපේ රටේ\nහොරා : අම්මට හුඩු එහෙනම් මට හොර සල්ලී\nඉල්ලනු අවැසි නැත උඹගෙන් දැන් මල්ලී\nමෙතුවක් කලක් හොරා කාල යැව් පිල්ලී\nදීපං යකෝ උඹලා ගත් මගෙ සල්ලී\nඅසංක ගයාන් අබේසිංහ"}
{"text": "ජනාධිපති මෛත්රිපාල සිරිසේන මහතා කලින් ජනාධිපති මහින්ද රාජපක්ෂ මහතා ගිය අඩිපාරේම යමින් සිටින බව පෙරටුගාමී සමාජවාදී පක්ෂයේ දේශපාලන මණ්ඩල සභික පුබුදු ජයගොඩ මහතා චෝදනා කළේය.\nහෙතෙම ඒ බව සඳහන් කළේ පසුගිය (04 වැනිදා) රාජගිරියේ පැවැති මාධ්ය හමුවකදී අදහස් දක්වමිණි.\nමෙහිදී වැඩිදුරටත් අදහස් දැක්වූ පුබුදු ජයගොඩ මහතා මෙසේද පැවැසීය.\nමහජන ආරක්ෂක පනතේ 12 වන වගන්තියට අනුව ජනාධිපතිවරයාට පැවරී ඇති බලතල අනුව පෙබරවාරි 03 දින නිකුත් කරන ලද අංක 1900/4 දරන ගැසට් පත්රය සම්බන්ධයෙන් කරුණු සාකච්ඡා කළ යුතුව තිබෙනවා. මේ ගැසට් නිවේදනය මගින් කරන්නේ හමුදාව සඳහා පොලිසිය සතු බලතල පැවරීම. මේ ගැසට් පත්රයේ ලියලා තියෙන්නේ 40 වැනි අධිකාරිය වූ මහජන ආරක්ෂක පනතේ 12 වැනි වගන්තියෙන් මාවෙත පැවරී ඇති බලතල ප්රකාර ජනාධිපති මෛත්රිපාල සිරිසේන වන මම මෙහි පළමු වැනි උපලේඛනයේ නිශ්චය කර දක්වන සන්නද්ධ හමුදාවල සියලුම සාමාජිකයන් මෙහි දෙවැනි උපලේඛනයේ නිශ්චය කොට දක්වන ප්රදේශවල මහජන සාමය පවත්වාගෙන යැම සඳහා මෙම නියමය මගින් කැඳවමි කියලා. ඒ අනුව ප්රදේශ ගණනාවකට හමුදාව කැඳවීමක් කරලා තියෙනවා.\nමේ ප්රදේශ ගණනාව කියලා ලංකාවේ සියලුම පරිපාලන දිස්ත්රික්ක දෙවැනි උපලේඛනයේ සඳහන් කරලා තියෙනවා. මුළු රටටම අදාළ හමුදා ස්ථාන ගතකිරීමක් කරලා තියෙනවා. මේකෙ සියලුම පරිපාලන දිස්ත්රික්කවලට අමතරව සමහර දිස්ත්රික්කවල ඒ දිස්ත්රික්කයට අදාළව ඒ දිස්ත්රික්කයට අයත් වෙරළ තීරයත් ගැසට් කරලා තියෙනවා. ඒ අනුව යාපනය මන්නාරම, මුලතිව්, මඩකලපුව, අම්පාර, ත්රිකුණාමලය සහ පුත්තලම යන පරිපාලන දිස්ත්රික්කවලට යාබවද ඇති දේශීය ජල තීරයක් හමුදාව කැඳවීම සඳහා වන ප්රදේශයන් විදියට නම් කරලා තියෙනවා.\nමේ ප්රශ්නය ගොඩක් කල් ඉඳලා තිබුණ සාමාන්ය නීතිය යටතේ ප්රදේශවල සිවිල් පරිපාලන කටයුතු හා නීතිය හා සාමය\nරැකීමේ කටයුතු සඳහා හමුදාව කැඳවීමේ බලයක් රජයට නෑ. ඒ බලය ආවේ හදිසි නීතිය යටතේ. ඉතාම දීර්ඝ කාලයක් ලංකාවේ පොලිසිය සතු බලය පුද්ගලයන් අත්අඩංගුවට ගැනීමේ බලය වාහන පරීක්ෂා කිරීමේ වාහන නතර කිරීමේ බලය නිවාස පරීක්ෂා කිරීමේ බලය හැඳුනුම්පත් හරහා අනන්යතාවය තහවුරු කිරීමේ බලය වැනි පොලිසිය සතු බලතල ගණනාවක් හදිසි නීතිය යටතේ හමුදාව විසින් භාවිත කළා.\n2011 අගෝස්තු 06 වැනිදා හදිසි නීතිය ඉවත් කරනවාත් එක්කම හමුදාවට තිබෙන පොලිස් බලතල අහෝසි වුණා. ඊට පස්සේ හිටපු ජනාධිපති මහින්ද රාජපක්ෂ මේ සඳහා සාමාන්ය නීතිය යටතේ උත්සාහයක් දැරුවා. මහජන සාමය කඩවන විශේෂ අවස්ථාවකදී ඒ ප්රදේශයට හමුදාව කැඳවීමට හා ඒ ප්රදේශය තුළ පොලිසිය සතු බලතල හමුදාවට පැවරීමට මහජන ආරක්ෂණ පනතේ 12 වැනි වගන්තියෙන් ජනාධිපතිවරයාට බලය පවරලා තිබෙනවා. ඒක තිබෙන්නේ විශේෂ සිද්ධියක් වූ විට ඒ ප්රදේශයේ හමුදාවට පොලිස් බලතල පැවරීම සඳහා. ඒ නීතියට අනුව එලෙස පොලිස් බලතල පවරන්න පුළුවන් වෙන්නේ මාසයක කාලයකට පමණයි. මාසයක කාලයකට සීමිත ප්රදේශයකට හමුදාවට පොලිස් බලතල පැවරීම සඳහා විධිවිධානයක් තිබෙනවා. ඒක තියෙන්නෙත් සාමාන්ය නීතියේ නෙමෙයි. ඒක තියෙන්නේ මර්දන නීතියක් විදිහට දිගු කාලයක් තිස්සේ ලංකාවේ මානව හිමිකම් ක්රියාධරයෝ නීතිඥයෝ දේශපාලන ක්රියාකාරිකයෝ බරපතළ විවේචනයට ලක්කරපු මහජන ආරක්ෂණ පනත යටතේ.\nමහින්ද රාජපක්ෂ ජනාධිපතිවරයා කරපු දේ තමයි නීතියේ තිබෙන මෙන්න මේ කොටස පාවිච්චි කරලා මුළු රටටම අදාළව හමුදාවට පොලිස් බලතල පැවැරුවා. මුලින්ම 2011 සැප්තැම්බර් 06 වැනිදා මහින්ද රාජපක්ෂ හිටපු ජනාධිපතිවරයාගේ අත්සනින් 1722/7 අංකය දරන අති විශේෂ ගැසට් පත්රය නිකුත් කළා. ඒ ගැසට් නිවේදනය හරහා මාසයක කාලයක් සඳහා මුළු රටම හදිසි ආරක්ෂක කාලපයක් ලෙස නම් කරලා හමුදාවට පොලිස් බලතල ලබාදීමේ නිවේදනයක් නිකුත් කරලා තිබුණා. එතන ඉඳලා මාසයක් ගානේ ගැසට් නිවේදන නිකුත් කරමින් මේ දක්වාම මේ ප්රජාතන්ත්ර විරෝධී මර්දනීය නීතිය ලංකාවේ පවත්වාගෙන ගියා.\nඒක පිළිබඳ ඉතාම ප්රකටම උදාහරණය තමයි වැලිවේරිය රතුපස්වල උද්ඝෝෂණය මැඩීම සඳහා හමුදාව කැඳවීම එහිදී හමුදාව වෙඩි තැබීමෙන් ගම්වැසියන් ඝාතනය වීම කියන සිද්ධිත් එක්ක හමුදාවට පොලිස් බලතල පැවරීම කියන ප්රශ්නය කරලියට ආවා. ඒක පිළිබඳව දැවැන්ත විවේචනයක් ගොඩ නැගුණා.\nකාට හරි අහන්න පුළුවන් හමුදාවට පොලිස් බලතල තිබුණොත් ද ප්රශ්නෙ පොලිසියට පොලිස් බලතල තියෙන එක්ප්රශ්නයක් නෙමෙයිද කියලා. මේ ආයතනවල සුළු හරි ව්යqහාත්මක වෙනස්කම් තියෙනවා. හමුදාව ඉන්නේ යුද්ධ කරන්න. ඒ විතරක් නෙමෙයි හමුදාවටත් පොලිස් බලතල දුන්නා කියන්නේ පොලිස් බලතල පාවිච්චි කරන පුද්ගලයන් ප්රමාණයක් ලක්ෂයකින් හමාරකින් වැඩි වෙනවා. ඒකක් ප්රජාතන්ත්රවාදී තත්ත්වයට හානි කරයි.\nප්රශ්නෙ තියෙන්නේ විශේෂ අවස්ථාවකදී පාවිච්චි කරන්න තිබුණ නීතියක් විශේෂ ප්රශ්නයකින් තොරව මුළු රටටම පාවිච්චි කරමින් ඉන්නවා. ඉතාම කෙටි කාලයකට පාවිච්චි කරන්න තිබුණ නීතියක් ඒ නීතියේ තිබුණ හිඩැස පාවිච්චි කරමින් අවුරුද්දෙන් අවුරුද්ද අලුත් කරමින් පාවිච්චි කරමින් ඉන්නවා. මෛත්රිපාල සිරිසේන මහත්තයාගේ මැතිවරණ ව්යාපාරය ඇතුලේ ප්රජාතන්ත්රවාදය ගැන කතා කරද්දී මේ ප්රශ්නය ඉහළම ප්රමුඛතාවයක් සහිතව සාකච්ඡා වුණා. ශ්රී ලංකා නීතිඥ සංගමය පසුගිය කාලේ සම්මන්ත්රණ රැස්වීම් පවත්වමින් මාධ්ය සාකච්ඡා පවත්වමින් මේ හමුදාවට පොලිස් බල තල ලබාදීමට එරෙහිව කටයුතු කළා. මෛත්රිපාල සිරිසේන මහත්තයාගේ ජනාධිපතිවරණ ප්රචාරක ව්යාපාරය ඇතුලේ තිබුණ ප්රධානම එකක් තමයි මේ මර්දනීය නීතිය මිලිටරිකරණය ඉවත් කරනවා කියන එක. ඒ වෙනුවට රට තුළ ප්රජාතන්ත්රවාදී තත්ත්වයක් හදනවා කියලා තමයි පොරොන්දුව තිබුණේ.\n(දිවයින)"}
{"text": "ගිංතොට ප්රදේශයට පිටතින් පැමිණි පුද්ගලයන් පිරිසක් විසින් අද (17) රාත්රී කාලයේ කඩ සහ නිවාස කිහිපයකට දැඩි අලාභහානි සිදුකර ඇතැයි පොලිසිය පවසයි. පහරදීමට පැමිණි ඇතැම් පුද්ගලයන් මුහුණු ආවරණය කරගෙන සිටි බව ද ගැමියෝ කියති.\nමීට ටික වේලාවකට පෙර ගිංතොට ප්රදේශයේ වෙඩි ශබ්ද ඇසුණු බවත් කියැවේ . හෙට (19 වැනිදා) පෙරවරු 9.00 දක්වා ගිංතොට ඇතුළු ප්රදේශ කිහිපයකට පොලිස් ඇඳිරිනීතිය පනවා තිබේ. කුරුඳුවත්ත, මහ හපුගල, වැලිපිටිමෝදර, උක්වත්ත සහ පියදිගම ග්රාමසේවා වසම් වලට මෙම ඇඳිරිනීතිය බලපැවැත්වේ.\nඇති වී තිබෙන තත්ත්වය සමථයකට පත් කිරීම සඳහා සඳහා විශේෂ කාර්ය බලකාය සහ විශේෂ රාජකාරී යටතේ අවට පොලිස් ස්ථානවලට නිලධාරීන් යෙදවීමට කටයුතු කර ඇතැයි ලංකාදීපය කළ විමසීමකදී පොලිස් මාධ්ය ප්රකාශක පොලිස් අධිකාරි රුවන් ගුණසේකර මහතා කීවේය.\nඅවශ්ය වුවහොත් සාධාරණ බලය ක්රියාත්මක කරන්නැයි ද ප්රචණ්ඩකාරී ලෙස හැසිරෙන පිරිස්වලට එරෙහිව දැඩි ලෙස නීතිය ක්රියාත්මක කරන්නැයි පොලිස්පති පූජිත් ජයසුන්දර මහතා උපදෙස් දුන් බව ද පොලිස් මාධ්ය ප්රකාශක රුවන්….\nhttp://www.lankadeepa.lk"}
{"text": "Fasting for a personal or public interest cause is a very old tradition in India. Today, social activists of all colours and hue resort to fasting — but not everyone evokes the same interest and coverage in the media. In a previous column, I looked at how and why the anti-corruption activist Anna Hazare has become the darling of the Indian media. In my latest Ravaya column published on 2 October 2011, I look at two other fasts: one by Swami Nigamananda, who died in June calling for a stop to sand-mining in the Ganges River, and woman activist Irom Sharmila in Manipur who is engaged in the longest fast in the world, 11 years and counting…\nයම් අරමුණක් ඉටුකර ගැනීම සදහා ආහාර පාන ගැනීමෙන් වැළකී උපවාස කිරීම ඉන්දියාවේ ඉපැරණි සම්ප්රදායක්. මේ ගැන ක්රිස්තු පූර්ව 750 දක්වා අතීතයට දිවෙන සදහන් එරට හමුවෙනවා. දින 3ක් නිරාහාරව සිටීමේ හැකියාව නිරෝගී බොහෝ දෙනකුට ඇතත්, ඉන් පසු ටිකෙන් ටික ශරීර ක්රියාකාරකම් අඩපණ වන්නට පටන් ගන්නවා. ආහාර නොගත්තත් වතුර පානය කිරීමෙන් තොරව ශරීරයට ජීව ක්රියා පවත්වාගන්නට නොහැකියි.\nසමාජයීය හෝ දේශපාලනමය හෝ ඉල්ලීම් දිනා ගැනීමට උපවාස කිරීම අදත් ඉන්දියාවේ බහුලව දැකිය හැකියි. එයට වඩාත් ම ප්රකට මෑත උදාහරණය නම් දූෂණයට එරෙහි ජන ක්රියාකාරික අන්නා හසාරේ 2011 අප්රේල් හා අගෝස්තු මාසවල කළ උපවාසයන්.\nඉන්දියාවේ ටෙලිවිෂන් නාලිකා අති බහුතරයක් පෞද්ගලික හිමිකරුවන් විසින් පවත්වා ගෙන යන වාණිජ මට්ටමේ නාලිකායි. ඒ නිසා බලයේ පවතින රජය නිර්දය ලෙස විවේචනය කිරීමටත්, රාජ්ය ප්රතිපත්ති විවෘතව සංවාදයට ලක් කරන්නටත් ඉඩ තිඛෙනවා. මේ නාලිකා අතර ප්රේකෂකයන් ඇද ගන්නට දැඩි තරගයක් පවතිනවා. හැම නාලිකාවක් ම උත්සාහ කරන්නේ සිද්ධීන් උලූප්පා දක්වමින්, හැම සිදුවීමක් ම ‘Breaking News’ බවට පත් කර ගන්නටයි. එවැන ප්රවෘත්ති හැමදාමත් හමු නොවන නිසා ඉ`දහිට මතුව එන හසාරේ වැනි නිර්දේශපාලනීය චරිතයක් වඩා ටෙලිවිෂන් වාර්තාකරුවෝ ඉක්මනින් රොක් වෙනවා. ටික දිනකින් එබදු ජන හිතකාමී චරිත කරන කියන හැම දෙයක් ම පුවත් බවට පත් කර ගන්නවා. මේ තත්ත්වය දිගු කලක් නොපැවතුනත් අද වන විට ඉන්දියාවේ අතිශය තරගකාරී හා බහුවිධ ටෙලිවිෂන්, රේඩියෝ හා වෙබ් අඩවිවලට පුවත් මවන ජනප්රියතම ‘පුවත් මාරුතය’ බවට අන්නා හසාරේ පත්ව සිටිනවා.\nඑහෙත් ඔහුගේ උපවාසයන්ට ලැබුණු ඉමහත් මාධ්ය වාර්තාකරණය නොලද පොදු අරගල සදහා සිදු කැරෙන තවත් උපවාසයන් රැසක් ඉන්දියාවේ තිඛෙනවා. උදාහරණ දෙකක් හරහා මේ ගැන කථා කළ හැකියි.\nපළමුවන උදාහරණයට අදාල පුද්ගලයා හින්දු පූජකයෙක්. ස්වාමි නිග්මානන්ද (Swami Nigamananda) සිය උපවාසය ඇරඹුවේ 2011 පෙබරවාරි 19 වනදා. එයට නිමිත්ත වූයේ උතුරු ඉන්දියාවේ උත්තරාකන්ද් ප්රාන්තයේ හරිද්වාර් (Haridwar) නගරය අසලින් ගලා යන ගංගා නදියේ නීති විරෝධී ලෙස වැලි ගොඩ දැමීම නතර කරන ලෙස ඉල්ලීම. හිමාලයෙන් ඇරඹී ගලා ගෙන එන ගංගා නදිය ඉන්දු-ගංගා තැන්නට මුල්වරට ප්රවේශ වන්නේ හරිද්වාරයේදී. ඒ නිසා එහිදී ග`ගට කරන පාරිසරික හානිය කිලෝමීටර් 2,525ක් දිග නදියේ ගලා යාමට අතිශයින් බලපානවා. හරිද්වාරයේ මෛත්රී සදාන් ආශ්රමයේ නේවාසික වූ මේ පරිසර හිතකාමී ස්වාමීවරයා සිය සාධාරණ ඉල්ලීම ඉටු කරන ලෙස බලධාරීන්ගෙන් මෙන් ම වැලි ගොඩ දැමීමේ නිරත වූවන්ගෙන් ද මහත් ඕනෑකමින් ඉල්ලා සිටියා. නමුත් ඔවුන් ඒ ඉල්ලීම ගැන තැකීමක් කළේ නැහැ. ප්රාන්තයේ හා ජාතික මට්ටමේ මාධ්යවලින් ද මේ ගැන අවධානයක් යොමු වුණේ නැහැ. අප්රේල් 30 වනදා ප්රාන්ත බලධාරීන් ඔහුව බලහත්කාරයෙන් රෝහල් ගත කළත් එහිදීත් ඔහු කිසිවක් ආහාරයට ගැනීම ප්රතිෙකෂ්ප කළා. ඔහුගේ අධිෂ්ඨාන ශක්තිය වෙනස් වූයේ නැහැ. දින 115ක උපවාසය අවසන් වූයේ ජුනි 14 වනදා ඔහු මිය යාමෙන්.\nඔහුගේ මරණය ඉන්දියානු ටෙලිවිෂන් මාධ්යයන්ට ප්රවෘත්තියක් වූවත් එය සුළු වේලාවකට පමණයි. ඒ වන විට ඔවුන් (අන්නා හසාරේට අමතරව) ව්යාපාරික මට්ටමින් මහා පරිමාණයෙන් යෝග ව්යායාම් පුහුණු කරන බාබා රාම්දේව (Baba Ramdev) නම් තවත් හින්දු ස්වාමිවරයකුගේ උපවාසයකට මුල් තැන දෙමින් සිටියා. දූෂණයට එරෙහිව නැගී සිටින චරිතයක් බවට පත්වීමට බාබා රාම්දේව් ප්රබල උත්සාහයක් ගත්තත් ඔහුගේ සැබෑ අරමුණු ගැනත් පෙර ක්රියාකලාපය ගැනත් මාධ්යවලට යම් සැකයක් තිබුණා. ඔහුගේ උපවාසය දින 9කින් නිමා කළ අතර ඉන් පසු ඔහු ගැන මාධ්ය වාර්තාකරණය එතරම් උත්සන්න වූයේ නැහැ.\nහැම නිර්ව්යාජ උපවාසයක් ම පුවත් මාරුතයක් බවට පත් වන්නේත් නැහැ. අන්නා හසාරේ ගැන අධ්යයනය කරන මාධ්ය පර්යේෂකයන් සොයා යන්නේ වෙනත් සාධාරණ උපවාසයන්ට වඩා හසාරේගේ අරගලයට මෙතරම් මාධ්ය අවධානයක් යොමුවන්නේ ඇයි ද යන්නයි. මෙයට එක් ප්රධාන හේතුවක් අපි සැප්තැම්බර් 18 වනදා කොලමින් විග්රහ කළා. අන්නා හසාරේට සූකෂම ලෙස උපදෙස් දෙන මාධ්ය උපදේශකයන් සිටිනවා. ඔවුන් වෙළදපොල මාධ්ය සමග හොදහැටි ගනුදෙනු කරන්නට දන්නවා. එහෙත් උතුම් අරමුණක් පමණක් නිමිති කර ගෙන, උපක්රමශීලි නොවී උපවාස කරන බොහෝ අයට එබදු මාධ්ය හැසිරවිමේ හා මාධ්යවලට බද්ධවීමේ හැකියාව නැහැ. බැලු බැල්මට මෙය අසාධාරණයක් ලෙස පෙනී යතත් සැබෑ තත්ත්වය එයයි.\nමේ ගැන හොද උදාහරණයක් ජ්යෙෂ්ඨ ඉන්දියානු මාධ්යවේදිනියක හා “ර්ද හින්දු” පුවත්පතේ හිටපු නියෝජ්ය කතුවරියක වන කල්පනා ශර්මා (Kalpana Sharma) ගෙන හැර දක්වනවා. ඒ තමයි ඉරෝම් ශර්මිලාගේ (Irom Sharmila) දශකයකට වැඩි කලක් පවතින උපවාසය.\nඉරෝම් ශර්මිලා චානුගේ වයස 39 යි. ඇය ඉන්දියාවේ ඊසානදිග ප්රාන්තයක් වන මනිපූරයේ මානව හිමිකම් හා දේශපාලන කි්රයාකාරිකයෙක්. එමෙන් ම කිවි`දියක්. මිලියන 2.7 ක ජනගහනයක් සිටින, බුරුම දේශසිමාවේ පිහිටි මනිපුරයේ කලක සිට දේශපාලන නොසන්සුන් බවක් හා ප්රචන්ඩකාරී ස්වභාවයක් පවතිනවා. ඉන්දීය රජය මේ තත්ත්වය පාලනය කරන්නට හමුදා විශේෂ බලතල නීතියක් (Armed Forces Special Powers Act, 1958) යටතේ දැඩි මර්දනකාරී ප්රතිපත්තියක් ගෙන යනවා. මධ්යම රජය මේ ප්රාන්තයේ ප්රශ්න විග්රහ කරන්නේ කරදරකාරීන් පිරිසකගේ අනවශ්ය අරගලයක් හැටියටයි. එහෙත් මනිපූර් වැසියන්ට සිය ප්රශ්නවලට සාධාරණ විස`දුම් දිගු කලක් තිස්සේ ලැබී නැතුවා පමණක් නොවෙයි දරද`ඩු පරිපාලයක් යටතේ දිවි ගෙවන්නට සිදුව තිඛෙනවා.\nමේ නිසා හමුදාවලට දැඩි බලතල දෙන නීතිය නතර කරන ලෙස ඉල්ලා ඉරෝම් ශර්මිලා උපවාසයක් ඇරඹුවේ 2000 නොවැම්බරයේ. එය ඇරඹී දින කිහිපයකට පසු ‘සිය දිවි නසා ගන්නට තැත් කිරීමේ’ චෝදනා මත පොලිස් අත්අඩංගුවට ගනු ලැබුවා. මනිපුරයේ ප්රාන්ත අගනගරය වන ඉම්ෆාල් නුවර මහජන රෝහලේදී ඇයට බලහත්කාරයෙන් ආහාර කවනු ලැබුවා. (හින්දු ස්වාමි කෙනකුට වඩා ග‘හි කාන්තාවකට බලෙන් කෑම දීමට සෞඛ්ය සේවකයන් ද පෙරට එනවාෟ) මාස ගණනක් මෙසේ අත් අඩංගුවේ රෝහල්ගතව බලෙන් ආහාරපාන දීමට ලක්වන ඇය ඉන් පසු නිදහස් වෙනවා. එවිගස ම ඇය නැවතත් ප්රසිද්ධියේ උපවාස කිරීම අරඹනවා. එවිට දින කිහිපයකින් යළිත් අත් අඩංගුවට පත් වන ඇය රෝහල් ගත කොට බලෙන් කෑම බීම ලබා දීමට ලක් වනවා. මේ සිදුවීම් මාලාව චක්රාකාරව වසර 11ක් පුරා නොනැවතී ඉදිරියට යන බවත්, ඒ නිසා මෙය ලෝකයේ වැඩි ම කාලයක් පවතින උපවාසය බවත් කල්පනා ශර්මා කියනවා.\nඑහෙත් ඉරෝම් ශර්මිලාගේ අරමුණ ගිනස් වාර්තා පිහිටුවීම නොවෙයි. 2004දී හින්දු මූලධර්මවාදී BJP රජය පරාජය වී කොංග්රස් ප්රමුඛ සභාග රජයක් ඉන්දියාවේ බලයට පත් වුණා. නව රජය හිටපු ශ්රේෂ්ඨාධිකරණ විනිසුරුවරයකුගේ ප්රධානත්වයෙන් කොමිටියක් පත් කළා. මේ කමිටුව කරුණු ගවේෂණයෙන් පසු නිර්දේශ කළේ මනිපුරයේ ගෙන යන දරදඩු පරිපාලනය ලිහිල් කොට හමුදා බලතල සීමා කළ යුතු බවයි. එහෙත් මේ නිර්දේශයෙන් වසර 6කට පසුත් එය ක්රියාත්මක කර නැහැ. ඒ නිසා ඉරෝම් ශර්මිලා සිය උපවාසය දිගට ම කරගෙන යනවා.\n“මනිපුරයේ ජනතාවත් ඉන්දියානු රටවැසියෝ. එහෙත් සෙසු රටවැසියන්ට ආණ්ඩුක්රම ව්යවස්ථාවෙන් සහතික කැරෙන මූලික අයිතිවාසිකම් බොහොමයක් මනිපුර ජනතාවට දිගු කලක සිට ලැඛෙන්නේ නැහැ. මේ දැඩි අසාධාරණය ගැන සෙසු ඉන්දියාවේ අපට එතරම් හැගීමක් හෝ අවබෝධයක් හෝ නැතිවීම ඉතා කණගාටුදායකයි” කල්පනා සිය ලිපියේ එසේ කියනවා.\nඉරෝම් ශර්මිලාගේ තිරසාර අධිෂ්ඨාන ශක්තිය ගැන ගෞරව පූර්වකව මාධ්යවල කථා කරන තවත් කෙනෙක් සම්මානනීය ලේඛිකා අරුන්දතී රෝයි (Arundhati Roy). අන්නා හසාරේගේ අරගලය ගැන අරුන්දතී දැඩි විවේචනයක් කරනවා. දූෂණය හා වංචාව පිටු දැකීමට නම් ඉන්දියානු සමාජය පුරා දරුණු ලෙස මුල් බැස තිඛෙන ඇති-නැති පරතරය අඩු කළ යුතු බව ඇය කියනවා. බොහෝ විට දූෂණ හා වංචාවලට මුල් වන්නේ, උල්පන්දම් දෙන්නේ අන්ත දුප්පතුන් නොව අතමිට සරු අය බවත්, ඒ අය සමාජ අසාධාරණකම් දිගට ම පවත්වා ගැනීම හරහා අයථා ප්රයෝජන හා වරප්රසාද ලබන බවට උදාහරණ සහිතව තර්ක කරනවා.\nඅරුන්දතී රෝයි ඉන්දියානු රාජ්යයේ (state) හෝ බලයේ පවතින රජයේ (government) හිතවතකු නොවෙයි. ඉන්දියානු රාජ්යයේ විෂමතා ගැන බරපතල විවේචන ඇය ප්රසිද්ධියේ ලියනවා. එබදු දැඩි විවේචකයන්ට ද ඉඩකඩ පැවතීම ඉන්දියාවේ පරිනත ප්රජාතන්ත්රවාදයේ හොද ලකෂණයක්. චතුර ලෙස කථා කරන්නට හා සූකෂම ලෙස තර්ක කරන්නට හැකි වීම නිසා ඉන්දියානු විද්්යුත් මාධ්ය ද ඇයට තැනක් හා කාලයක් දෙනවා. මෙවර සිදු වී ඇත්තේ ඉන්දියන් ටෙලිවිෂන් නාලිකා බහුතරයක අළුත් ම වීරයා බවට පත්ව සිටින අන්නා හසාරේගේ ක්රමවේදයන් එම නාලිකාවල ම ජනප්රිය චරිතයක් හා පුවත් මවන්නියක වන අරුන්දතී රෝයිගේ නිර්දය විවේචනයට හසුවීමයි!\n2011 අගෝස්තු 22 දා The Hindu පුවත්පතේ ලිපියක් ලියමින් ඇරුන්දතී රෝයි අනතුරු ඇගවීමක් කළා. අන්නා හසාරේගේ යෝජිත නීති කෙටුම්පත හා නිර්දේශිත සැළසුම් ඉදිරියට ගියොත් ඉන්දියාවේ දුගී දුප්පතුන්ට තවත් නිලධාරීවාදයකට කර ගසන්නට සිදු විය හැකි බවට. සමාජයක ව්යුහාත්මක වෙනස්කම් ඇති නොකොට පැලැස්තර විස`දුම් දීම තුළින් දූෂණය පිටු දැකිය නොහැකි බවත්, වැඩියෙන් ම හඩ නගන අරගලකරුවාට පමණක් සවන්දීම සාර්ථක විසදුම් සොයා යාමේ ප්රවේශයක් නොවන බවත් ඈ කියනවා.\nර්\n“අද දූෂණ හා වංචා සිදුවන්නේ රාජ්ය තන්ත්රය තුළ පමණක් නොවෙයි. ව්යාපාර ආයතනල රාජ්ය නොවන ආයතන මෙන් ම මාධ්ය ආයතනවලත් විශාල වශයෙන් දූෂණ සිදුවනවා. ඒ ගැන කිසි අවධානයක් යොමු නොකර රාජ්ය ෙකෂත්රයේ දූෂණය ගැන පමණක් නීතිරීති තද කිරීම හසාරේ ඇතුළු පිරිසගේ උත්සාහයයි. මෙයින් ඉන්දියානු සමාජයේ දූෂණ පිටු දකින්නට බැහැ.” අරුන්දතී තර්ක කරනවා.\nඉන්දියානු සමාජය හා මාධ්ය ෙකෂ්ත්රය ගැන නෙත් යොමා සිටින මට පෙනෙන්නේ ආවේගශීලි නොවී ප්රතිපත්තිමය හා තාර්කික පදනමකින් ප්රශ්න විග්රහ කිරීමේ හැකියාව අන්නා හසාරේට වඩා අරුන්දතී රෝයිට වැඩි බවයි. මේ දෙදෙනාගේ ම පාරිශ=ද්ධභාවය ගැන කිසිදු විවාදයක් නැහැ. එහෙත් වඩාත් ප්රායෝගික විසදුම් සෙවීම කළ හැක්කේ කාට ද යන්න ඉක්මනින් ම තෝරා ගන්නට ඉන්දියානු සමාජයට හා මාධ්යවලට සිදු වනවා."}
{"text": "www.ada.lk\n2022 ජුලි මස 02 වන සෙනසුරාදා\nසිරියානු කැරලිකරුවන්ගේ පාලනය යටතේ පවතින ඉඩ්ලිබ් නගරයේ වෙළෙඳ පොළකට හා කාර්මික කලාපයකට එල්ල වූ ගුවන් ප්රහාරවලින් අවම වශයෙන් සිවිල් වැසියන් 18 දෙනෙකු මියගොස් ඇති බව වාර්තා වේ.\nනිරීක්ෂණ කණ්ඩායමක් පැවසුවේ රුසියානු සහ සිරියානු රජයේ ගුවන් යානා මෙම ප්රහාර සිදුකරන්නට ඇති බවයි.\nරුසියාව සහ තුර්කිය විසින් මේ මස මුලදී සටන් විරාමයක් ලබාදී තිබියදීත් ගුවන් ප්රහාර එල්ල වීමද විශේෂත්වයකි.\nඉඩ්ලිබ් යනු එකම නමින් වයඹ පළාතේ අගනුවර වන අතර කැරලිකාර කණ්ඩායම්වල අවසාන බලකොටුව වේ.\nසිරියානු රජය හෝ එහි රුසියානු ආධාරකරුවන් නවතම ගුවන් ප්රහාර පිළිබඳව මෙතෙක් අදහස් දක්වා නොමැත.\nඑක්සත් රාජධානියේ සිරියානු මානව හිමිකම් නිරීක්ෂණාගාරය (SOHR) පැවසුවේ බදාදා ඉඩ්ලිබ් නගරයේ කාර්යබහුල අල්-හල් වෙළෙඳ පොළට සහ කාර්මික කලාපයට බෝම්බ ප්රහාර එල්ල වී ඇති බවයි.\npopular news\nLIOC ඉන්ධනහල් 116ට ඉන්ධන ලැබෙයි\nආර්ථික අර්බුදය නිසා ලිංගික වෙළඳාමට කාන්තාවන් යොමුවීම වැඩිවෙලා\nසරත් වීරසේකර ගුටි නොකා අනූ නමයෙන් බේරෙයි\nඩීසල් නැව ජුලි දෙවැනි සතියේ - පෙට්රල් නැව ජුලි අන්තිම සතියේ\nඉන්දියාවෙන් අත්පිට මුදලට තෙල් ගන්න යයි\nයුරෝපයේ හුස්ම නතර කරන බවට රුසියාව අනතුරු අඟවයි\nඔබේ අදහස් එවන්න.\nඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nඔබේ අදහස් එවන්න.\nReply To:\nEranda - cb chds hcdsh cdshcsdchdhd"}
{"text": "ඉන්ධන ටැංකි රථ වලට ආරක්ෂාව ලබා දෙන්න\nහිටපු මහ බැංකු අධිපති අජිත් නිවාඩ් කබ්රාල් මහතාට එරෙහිව පනවා තිබෙන විදෙස් ගමන තහනම ලබන මස 25 වැනිදා දක්වා කොළඹ මහේස්ත්රාත් අධිකරණය විසින් දීර්ඝ කර තිබේ.\nවෙළඳපොලේ කුකුළු මස් කිලෝග්රෑම් එකක් සිල්ලර මිල රුපියල් 1000 ඉක්මවා ගොස් ඇති බව වාර්තා වේ.\nසංවිධානාත්මක ප්රහාරකයින් ගැන තොරතුරු එළියට\nඉන්ධන ප්රවාහනයේදී තමන්ට ආරක්ෂාව ලබාදෙන්නැයි පොලිස්පතිවරයාගෙන් අද දිනයේ ඉල්ලීමක් කරන බව සමස්ත ලංකා ඛනිජ තෙල් පෞද්ගලික ටැංකි රථ හිමියන්ගේ සංගමය පවසනවා. එහි සම ලේකම් ඩී වී ශාන්ත සිල්වා නෙත් නිවුස් කළ විමසීමකදී සදහන් කළේ ටැංකි රථවලට ඉකුත් දින කිහිපයේ ඇතැම් පිරිස් කළ බාධාවන් සැලකිල්ලට ගනිමින් මෙලෙස ආරක්ෂාව සපයන ලෙස පොලිස්පතිවරයාගෙන් ඉල්ලා සිටින බවයි.\nභූමිතෙල් සැපයීම ඉදිරියේදී සීමා කිරීමට සිදුවන බව විදුලිබල හා බලශක්ති අමාත්ය කංචන විජේසේකර මහතා පවසනවා.\nවෙළඳපලට නිකුත් කරන ගෑස් සිලින්ඩර ප්රමාණය අද දිනයේදී අඩුවනු ඇතැයි ලිට්රෝ සමාගම පවසනවා. ඒ අනුව කිලෝග්රෑම් 12.5 සිලින්ඩර 60,540 ක් අද දිනයේ වෙළඳපලට නිකුත් කිරීමට අපේක්ෂා කරන බවයි ලිට්රෝ සමාගමේ සභාපති විජිත හේරත් පැවසුවේ.\nපවතින ගෑස් අර්බුදය විසදීමට තවත් මාසයකට අධික කාලයක් ගතවනු ඇතැයි ලිට්රෝ ගෑස් සමාගම පවසනවා. එහි සභාපති විජිත හේරත් නෙත් නිවුස් වෙත කියාසිටියේ මේ වනවිට රට තුළ විශාල ගෑස් අවශ්යතාවක් පවතින බවයි. ලක්ෂ 35කට අධික හිස් ගෑස් සිලින්ඩර් සංඛ්යාවක් මේ වනවිට රට තුළ පවතින බව ද ඔහු කියාසිටියා.\nලංකා ඛනිජතෙල් නීතිගත සංස්ථාවේ සභාපති සුමිත් විජේසිංහ මහතා සිය ධුරයෙන් ඉල්ලා අස්වීමට තීරණය කර ඇතැයි වාර්තා වේ.\nPage 1 of 495"}
{"text": "මාස නමයේ බිලිඳා මිනී මැරුම් නඩුවෙන් නිදහස්\nමාස නමයක් වයසැති බිලිඳකුට එරෙහිව මිනී මැරීමට තැත් කිරීම සම්බන්ධයෙන් ඉදරිපත් කර තිබුණ චෝදනා උසාවියක් ඉදිරියේ දී ඉවත් කර ගනු ලැබුණ බව පකිස්තානයෙන් වාර්තා වෙයි.\nඑම බිලිඳා සහ ඔහුගේ පවුලේ සාමාජිකයන් තවත් දොළොස් දෙනකුට එරෙහිව මිනී මැරීමට තැත් කිරීමේ චෝදනා ඉදිරිපත් කොට තිබුණි.\nමුසා ඛාන් නමැති බිලිඳාගේ වයස ද නොතකා ඔහු අද සෙනසුරාදා දෙවන වතාවටත් උසාවියට ඉදිරිපත් කෙරුණ බවයි වාර්තා වන්නේ.\nවිදුලි බලය සහ ගෑස් සැපයුමට අදාළ ගැටුමකදී පොලිස් නිලධාරීන් මරා දැමීමට තැත් කරන ලද බවටයි, මුසා ඛාන් බිලිඳා සහ ඔහුගේ පවුලේ සාමාජිකයන්ට චෝදනා එල්ල වී තිබෙන්නේ.\nබලශක්ති ගැටුමක්\nබිලිඳා චෝදනා වලින් මුදා හළ උසාවියේ විනිසකරු, මෙවැනි නඩුකර යළිත් අධිකරණය ඉදිරියට ගෙන නොඑන මෙන් නියෝග කර ඇති බවත් වාර්තා වෙයි.\nඑහෙත් ඔහුගේ පවුලේ සෙසු සාමාජිකයන්ට එරෙහි චෝදනා විභාගයට ගැනීමට නියමිතයි.\nමුසා ඛාන් බිලිඳා පළමු දිනයේ උසාවියට ඉදිරිපත් කරන ලද අවස්ථාවේ ඔහුගේ ඇඟිලි සළකුණු ගනිද්දී අඬන්නට පටන් ගත් නමුත් එදා මෙන් නොව ඔහු අද දිනයේ උසාවියේදී සංසුන්ව සිටි බවයි බීබීසී වාර්තාකරුවෙක් ප්රකාශ කළේ."}
{"text": "ඉදිරි පාර්ලිමේන්තු මහා මැතිවරණය සඳහා එක්සත් ජාතික පක්ෂය ප්රමුඛ සන්ධානයෙන් තරග කිරීමට ශී්ර ලංකා නිදහස් පක්ෂයේ හිටපු මැති ඇමැතිවරුන්, පාර්ලිමේන්තු මන්තී්රවරුන් ඇතුළු 15 දෙනකුට නාම යෝජනා ලබාදීමට විපක්ෂ නායක සජිත් පේ්රමදාස නිල වශයෙන් එකඟත්වය පළකර ඇතැයි ශී්ර ලංකා නිදහස් පක්ෂය සුරැකීමේ සංවිධානයේ කැඳවුම්කරු බණ්ඩාර අතුකෝරල පැවසීය.\nවිපක්ෂ නායක සජිත් පේ්රමදාස සමග පැවැත්වූ සියලූ සාකච්ඡා සාර්ථක බවත් පාර්ලිමේන්තු මහා මැතිවරණයේදී සජිත් පේ්රමදාස අගමැති ලෙස පත් කිරීමට ශී්ර ලංකා නිදහස් පක්ෂය සුරැකීමේ සංවිධානය සම්පූර්ණ සහයෝගය ලබාදෙන බවත් ඔහු සඳහන් කළේය.\nදැනට මෛති්රපාල සිරිසේන සමග සිටින ශී්ර ලංකා නිදහස් පක්ෂ මන්තී්රවරුන් සහ ආසන සංවිධායකවරුන් විශාල පිරිසක් පාර්ලිමේන්තුව විසුරුවා හැරීමත් සමග තමන් සමග එක්වන බවත් බණ්ඩාර අතුකෝරල වැඩිදුරටත් පැවසීය."}
{"text": "නව රජයේ කැබිනට් මණ්ඩලය අද(27) පළමුවරට ජනාධිපති ගෝඨාභය රාජපක්ෂ මහතාගේ ප්රධානත්වයෙන් රැස්විය. ඒ අනුව එහිදී විශේෂ තීන්දු තීරණ රාශියක් ගෙන ඇතැයි වාර්තා වේ. බදු සහන රැසක් ලබාදීමට අද පැවැති කැබිනට් රැස්වීමේදී තීරණය කර ඇත.\nඅද පස්වරුවේ පැවති කැබිනට් තීරණ දැනුම් දීමේ ප්රවෘත්ති සාකච්ඡාවේදී සම කැබිනට් ප්රකාශක අමාත්ය බන්දුල ගුණවර්ධන මහතා සඳහන් කළේ ආණ්ඩුව සහන පැකේජයක් ජනතාව වෙත ගෙන ඒමට කටයුතු කර ඇති බවයි. ආර්ථික පුනර්ජීවනය සඳහා ජනතාවට මෙම සහන පැකේජය ජනාධිපතිවරයා විසින් ලබා දි ඇතැයි ද අමාත්යවරයා සඳහන් කළේය.\nමෙම සංශෝධන සඳහා වු ගැසට් නිවේදන හා අණපනත් ඉතා කඩිනමින් සැකසීම ආරම්භ වන බවත් අමාත්යවරයා මෙහිදී කියා සිටියේය.\nඒ අනුව, ගෘහස්ථ නිෂ්පාදන සඳහා වු භාණ්ඩ හා සේවා මත අය කළ ජාතිය ගොඩනැඟීමේ බද්ද, ආර්ථික සේවා ගාස්තු, බැංකු හා මූල්ය ආයතනවලින් අය කරන හර බද්ද, කොටස් වෙළඳපොළ මත අය කරන ප්රාග්ධන බද්ද , උපයන විට ගෙවීම් සඳහා වන ආදායම් බදු, පොලී මත අය කරන විවිධ වර්ගයේ ඇනවුම් බදු හා ණය සේවා බදු යන සියලු බදු වර්ග වහාම ක්රියාත්මක වන පරිදි අහෝසි කිරීමට තීරණය කර තිබේ.\nඑමෙන්ම සියලු දෙනා ගොඳුරු වෙන වක්ර බද්දක් වන සියයට 15ක්ව පැවති වැට් බද්ද සියයට 8 දක්වා අඩු කිරීමට අනුමැතිය හිමිවී ඇත. ජනාධිපති ගෝඨාභය රාජපක්ෂ මහතා සිය මැතිවරණ වේදිකාවේදී දුන් පොරොන්දු අතර ප්රමුඛ එකක් වූයේ වැට් බද්ද අඩු කිරීමයි.\nදෙසැම්බර් මස 1 වන දින සිට මෙම බදු සහන ක්රියාත්මක වීමට නියමිත අතර වැට් අය කිරීමේ දී පිරිවැටුම සඳහා වු අගයානුකූල බද්ද මිලියන 1කට තිබූ බවත් එය දෙසැම්බර් 1 වන දා සිට මිලියන 25 කට වැඩි නම් පමණක් වැට් බද්දට යටත් වන බවත් ඇමැති බන්දුල ගුණවර්ධන මහතා පැවසීය.\nසුළු, මධ්ය පරිමාණ හා ඇතැම් විට මහා පරිමාණ ව්යාපාර පවා වර්ෂයකට මිලියන 300 ක පිරිවැටුමක් නැති නම් වැට් බදු ගෙවීමට යටත් නොවන බවත් ඒ මහතා කියා සිටියේය.\nඉදිකිරීමේ කේෂ්ත්රය සඳහා අය කරන ආදායම් බද්ද 28% සිට 14% දක්වා අඩු කර තිබේ. ස්වාධිපත්ය දේපල මහල් නිවාසවල වැට් බද්ද සම්පූර්ණයෙන් අහෝසි කර ඇත. සියලූම ආගමික ස්ථාන සියලූ බදු වර්ගවලින් නිදහස් කර තිබේ. විදෙස් රටවලින් උපයාගෙන එන අදායම් සියල්ල බදුවලින් නිදහස් කර ඇත. විදුලි සංදේශ ගාස්තුවලට අය කරන බද්දද 25% කින් අඩු කර තිබේ.\n(Image – daily news)"}
{"text": "කරදියන්ආරු පුදබිමේ බොදු උරුමය වනසන වසලයා කවුද?\nනැගෙනහිර යනු එදා හෙළ දරුවන්ගේ ලෙයින් දහඩියෙන් පෝෂණය වූ පුරයකි. ඒ බව කියාපාන්නට මහා උරුමයන් රැසක් අදටද නැගෙනහිර පළාත පුරාවටම ගව්වෙන් ගව්ව...\nhttp://www.sathhanda.com/2016/11/blog-post_377.html\nනැගෙනහිර යනු එදා හෙළ දරුවන්ගේ ලෙයින් දහඩියෙන් පෝෂණය වූ පුරයකි. ඒ බව කියාපාන්නට මහා උරුමයන් රැසක් අදටද නැගෙනහිර පළාත පුරාවටම ගව්වෙන් ගව්වට වන වදුළට යටව මිනිසුන්ගේ නොපනත්කම් හමුවේ අවසානය කරා ළංවෙමින් සිටිති. එම වසර දහස් ගණනක ඉතිහාසය දිනපතාම වාගෙ අකාමකා දමා නැගෙනහිර අලුත් ඉතිහාසයක් ලියවෙමින් තිබේ. ඒ අනුව තව වසර කිහිපයක් ගතවුණ කළ ඉපැරණි බොදු උරුමය යටපත්ව ඒ මත ඉදිවන පල්ලි කෝවිල් නැගෙනහිර පුරාම දක්නට ලැබෙනු ඇත.\nඅපි මේ කියන්නට යන්නේද එවැනි කතාවකි. මේ කතාව නම් පුරාවිද්යාවට ටිකක් රිදෙනු ඇත. එයට හේතුව වන්නේ පුරාවිද්යාවේ කොන්ද පණ නැතිකම නිසාය. කොන්ද කෙළින් කරන්නට බලපැම් කංඩායම් ඉඩ නොදෙන නිසාය.\nමඩකලපු දිස්ත්රික්කයේ කරදියන්ආරු පොලිස් බල කොට්ඨාසයේ පන්කුඩාවේලි නම් ප්රදේශයක් ඇත. චෙංකලඩි මහඔය මාර්ගයේ ගිය විට මෙම ප්රදේශයට යා හැකිය. අප මේ කියනා ගම්මානයේ ප්රධාන පාරට ළංව පිහිටා ඇත්තේ එකල දසතටම ධර්මය බෙදූ ඉපැරණි රජමහා විහාරයකි. ඒ පිළිබඳව දැනටද එක එල්ලේ බැලු කළ සාක්ෂී ඕනැවටත් වඩා ඇත.\nනැගෙනහිර උරුමය සුරකින අභීත හඬ හෙවත් මඩකලපුව මංගලාරාම විහාරස්ථානයේ විහාරාධිපති අම්පිටියේ සුමනරතන හිමියන්ට මෙම ඉපැරණි පුදබිම පිළිබඳ තොරතුරක් ලැබෙන්නේය. ඒ සැනින් ක්රීයාත්මකවූ උන්වහන්සේ එතැනට වැඩම කළ විට දුටු දෙයින් දැඩිසේ කම්පාවට පත් වන්නේය. මෙය රැක ගැනීම සඳහා පන්සලක් එතන හැදිය යුතුයෑයි සිතු උන්වහන්සේ අපටද මෙය දන්වා සිටින්නේ මෙම මහා විනාශය ඉරිදා දිවයින ඔස්සේ රටට කියා පාන්නටය.\nඑළිය වැටෙන්නට හෝරා කිහිපයක් තිබියදී මඩකලපුව බලා ගිය අප එම පුරාණ බෞද්ධ සිද්ධස්ථානය වෙත යන විට දුටුවේ මග දෙපස පොලිස් නිලධාරීන් පොකුරු පිටින් සිටින අයුරුය. සුමනරතන හිමියන් එම ස්ථානයට ඇතුළුවන්නට උත්සාහ කරත්ම කලවංචිකුඩි සහකාර පොලිස් අධිකාර සිසිර වෙත්තතන්ත්රී සහ කරදියන්ආරු පොලිස් ස්aථානාධිපති පොලිස් පරීක්ෂක සේනානායක එම ස්ථානයට ඇතුළුවීම වැලැක්වීම සඳහා උසාවි නියෝගයක් ගෙන මග අවුරාගෙන ඇත.\nඅපි අධිකරණයට ගරු කරනවා. මේ මිනිස්සු අපේ රජමහා විහාරයට කරලා තියෙන හානිය බලන්න. එන්න මම මේ විනාශය පෙන්වන්නම් යෑයි කියා පොලිස් නිලධාරීන්ද කැටුව සුමනරතන හිමියන් එම භුමියට ඇතුළු වන්නට වූහ. එම භුමියේ කුඩා ඉඩ කොටසක් වන්නට සියල්ලම කුඹුරු සකසා වී වපුරා ඉපැරණි පුදබිම මැදින් වැටවල් ගසා ඇත.\nමාර්ගය ආසන්නයේම ඇත්තෙත් විශාල බෝධින් වහන්සේ නමකි. ඒ පාමුල විශාල ගඩොල් කැබලි වලින් දිස්වූයේ එම ස්ථානයේ අතීතයේ සහ මීට වසර ගණනකට පෙර නිමකර තිබු ගොඩනැගිලිවල කඩාබිඳ දැමු සුන්බුන්ය. එය පසුකර තවත් අඩි කිහිපයක් ගිය විට අපි දුටු දෙයින් මවිතයට පත්වූහ. ඒ එක තැනකට ගොඩකර ඇති ගල්කණු විශාල ප්රමාණයක් අප දුටු නිසාය. මෙම ඉඩම කුමන හෝ ආකාරයෙන් අත්පත් කරගෙන තිබෙන පුරාවස්තු වනසන්නෝ මෙම ගල්කණු ඩෝසර් යොදා උගුල්ලා එක් තැනකට ගොඩ කර අපුරුවට මහා ඉතිහාසයක් උඩින් සීසා වී වපුරා ඇත.\nසිරි පතුල් ගල්, නිමාකරමින් තිබෙන සඳකඩ පහනක් ,ගල් කණු ඇතුළු විවිධ මට්ටමේ පුරා වස්තුන් රැසක් ඒ අතර විය. සුමනරතන හිමියෝ කටුකම්බි ගසා සකස් කළ දෙවටක් දිගේ අප කැඳවා ගෙන යති. අපි එවර දුටු දෙයින් විස්මයට පත් වුණේමු. ඒ ගරා වැටි තිබෙන එම දාගැබ මැදින් කණු සිටුවා කටුකම්බි ගැසූ වැටකි. ඒ මදිවට දාගැබ මුදුනින්ද වැට ගසා වගා කරද්දි පුරාවිද්යාව නීතිය දෙපරැන්දේ ගහගෙන දොයිය.\nමෙම විහාර භුමිය පුරාම ඩෝසර් කර වී වගා කර තිබෙන අතර ඒ සෑම ස්ථානයකම ඉපැරණි ගඩොල් ඇතුළු විවිධ පුරාවස්තුන් විසිරී ඇත. ඒත් කිසිවෙකුට වගේ වගක් නැත.\nඅපේ හාමුදුරුවනේ මෙතන පංසලක් හදන්න දැන් ඉඩ දෙන්න බැහැ. ඉදිකිරීම උසාවියෙන් තහනම් කරලා තියෙන නිසා අපි පුරාවිද්යා සහකාර අධ්යක්ෂක කැඳවන්නම්. පස්සේ සාකච්ඡා කරලා තීරණයක් ගමු යෑයි පැවසූහ. නැෙගනහිර පළාත් සහකාර පුරාවිද්යා අධ්යක්ෂක එච්.බි.ඒ.කේ .නිල්මල්ගොඩ මහතා පැමිණ මෙම ස්ථානයේ පුරා වස්තු තිබෙන පැරණි ස්ථානයක්. නමුත් මෙතන ඉදිකිරීමක් කරන්න දැන් අවසර දෙන්න විදිහක් නැහැ. මෙම ස්ථානයේ වගා කළ අය අත්අඩංගුවට ගන්න විදිහක් නැහැ. එම නිසා අපි මෙම ස්ථානය පිළිබඳ වාර්තාවක් සකස් කර ගැසට් කරන්න කටයුතු කරලා අපි මෙම ස්ථානයේ විනාශ කළ අය පිළිබඳ කටයුතු කරමු යෑයිද ඒ අවස්ථාවේ සහකාර අධ්යක්ෂකවරයා පවසා සිටියේය.\nමෙතන මම කුඩාරමක් අටවාගන්න හැදුවම කියනවා අත්අඩංගුවට ගන්නවා කියලා. නමුත් පුරාවස්තු වලට මෙච්චර හානි කළ අය අත්අඩංගුවට ගන්නේ නැත්තේ ඇයි යනුවෙන් සුමනරතන හිමියන් දිගින් දිගටම පවසා සිටියේය.\nපසුව එම ස්ථානයට ද්රවිඩ සංධාන මඩකලපුව පාර්ලිමේන්තු මන්ත්රී සතාසියම් වියාලේන්දම් හෙවත් අමලන් පැමිණී අතර එම අවස්ථාවේදී තවත් දමිළ පිරිසක් එක්රොක් වූ අතර කෙවිලියාමඩුවේ සිංහල පිරිසක්ද තමන්ට වූ අසාධාරණය කියන්නට කෙවිලියාමඩුව සිට මඩකලපුව කච්ෙච්රියට යැමට ලොරි රථයකින් පැමිණෙන ලදී. එම පිරිසට සහ මෙම පුදබිමේ ඉදිකිරීම් කිරීම සඳහා මඩකලපුව පන්සලේ සිට පැමිණි ට්රැක්ටරයද පොලිසිය අතරමගදි නතර කර එන්නට ඉඩ නොදුන් අතර සුමනරතන හිමියන් මේවා විනාශ කරන්න පුළුවන් හැබැයි මේවා හදන්න මේවා රැකගන්න කට්ටියට එන්නේ දෙන්නේ නැහැ. ඒ නිසා කරුණාකරල පොලිසියෙන් මම ඉල්ලීමක් කරන්නේ කරුණාකරලා ඒ අයට එන්න දෙන්න යෑයි පවසා සිටියේය.\nඒ අවස්ථාවේ කෙවිලියාමඩුව ගම්වැසියන්ටද පොලිසිය එන්නට ඉඩ දුන් අතර ගැටුමක් ඇතිවීමට තිබුණු අවස්ථාවන් නතර කරගැනීම සඳහා කටයුතු කරන්නට වූහ.\nමඩකලපුව නගරයේ දෙමළ මුස්ලිම් අපි සහයෝගයේ කටයුතු කරනවා. ඒක නිසා දේශපාලන වාසි ගන්න අහිංසක මිනිස්සු කුලප්පු කරලා කලබල ඇති කරන්න එපා යෑයිද ද්රවිඩ සංධාන මන්ත්රීවරයාට සුමනරතන හිමියන් දැඩිසේ පවසා සිටින්ට වූහ.\nඒ අවස්ථාවේ අම්පිටියේ සුමනරතන හිමියන් මෙසේ පැවසුහ.\nදැන් මේ මහත්තයෙක්ගේ දුරකතනයෙන් පුරාවිද්යා අධ්යක්ෂක ජනරාල් තුමා සම්බන්ධ කරලා දුන්නාම මම විස්තරේ කීවාම ඔයාලා කියන විදිහට අපට කරන්න බැහැ. හානිය පිsළිබඳ බුද්ධශාසන අමාත්යාංශයට කියන්න කියලා කීවා. ඒකට කියලා වැඩක් නැහැ කීවාම ඒකට මට කරන්න දෙයක් නැහැ කියලා අධ්යක්ෂකවරයා කීවා. එහෙමනම් මම මෙතන පදිංචි වෙනවා කීවාම එහෙම උනොත් ඔබ වහන්සේව මට අත් අඩංගුවට ගන්න වන බවත් බලපෑම් තිබෙන නිසා මේ පිළිබඳ තීරණයක් ගැනීමට නොහැකි බවද කීවා. මේවා රැකගන්න හදන මට මෙතනට ඇතුළු උනා කියලා අත්අඩංගුවට ගන්නව කියන නිලධාරීන් ඇයි හත්දෙයියනේ මෙම පුරා වස්තු නාස්ති කළ අය පිළිබඳ කටයුතු කරන්නේ නැත්තේ. ඇයි ඒ අය අත් අඩංගුවට ගන්නේ නැත්තේ. මේවා රකින්න මෙතනට එන අපියි අත්අඩංගුවට ගන්න හදන්නේ.\nඅද නැගෙනහිරම තත්ත්වය ඕකයි. අපේ හාමුදුරුවරු පොල්වළක් කුණු වළක් කපල දැම්මත් පුරාවිද්යා පොලිසියට දුවලා ගිහින් පැමිණිලි කරනවා. හැබැයි. අපේ ඉතිහාසය, බෞද්ධ උරුමය මුළුමනින්ම බිමට සමතලා කරද්දි, විනාශ කරද්දි පුරාවිද්යාව නිහඬ වෙලා ඉන්නවා. එනිසා දිනෙන් දින පුරා වස්තු විනාශ වෙනවා. වැරදි කළ අය අත්අඩංගුවට ගන්න පුරාවිද්යාව බයයි. මේ සියලු නීතිය මේවා රැකගන්න දගලන අපිට තමයි. මට මාසයක් ඇතුළත මෙම ස්ථානය පිළිබඳ නිසි ආකාරයේ කටයුතු නොකළොත් මෙම ස්ථාන රැකගන්න මම දිවි පරදුවට තියලා කටයුතු කරනවා. මම නැගෙනහිර බෞද්ධ උරුමය සහ සිංහල ජනයා රැකගන්න ජීවිතය පුදා හෝ කටයුතු කරනවා යෑයිද සුමනරතන හිමියන් එම අවස්ථාවේ පවසා සිටින්නට වුහ.\nපුරාවිද්යා දෙපාර්තමේන්තුව මෙම ස්ථානය පිළිබඳ අදාළ කටයුතු සිදුකරන තෙක් මෙම ස්ථානයට මාර්ග බාධක යොදා නිසි ආරක්ෂාවක් ලබාදීමට කටුයතු කරන බවද මඩකලපුව මහා දිසාපතිතුමිය මුණගැසී මේ පිළිබඳව සාකච්ජා කිරීමට අවස්ථාව ලබාදෙන බවද පොලිසිය පැවැසීම නිසා සුමනරතන හිමියන් විරෝධතාවය අවසන් කරන ලදී.\nමෙම ස්ථානයේ පුදබිම විනාශ කිරීම සම්බන්ධයෙන් සුමනරතන හිමියන් කරදියන්ආරු පොලිසිය වෙත ගොස් පැමිණිල්ලක්ද දැමූ අතර අදාළ වරදකරුවන් ඉතා ඉක්මනින් අධිකරණය වෙත ඉදිරිපත් කර දඬුවමක් ලබා දෙන ලෙස සුමනරතන හිමියෝ ඉල්ලා සිටින්නට වූහ.\nපසුව සුමනරතන හිමියන් මඩකලපුව මහා දිසාපතිනියටද මෙම ස්ථානය රැකගැනීමට කටයුතු කරන ලෙස ලිපියක්ද භාර දෙන ලදී.\nමේ ආකාරයට මෙම ස්ථානයේ පමණක් නොව නැගෙනහිර පළාත තුළම ඇති තත්ත්වය වන්නේ පුරාවස්තු විනාශ කිරීමය. අක්කරපත්තුව මොට්ටයාගල මේ ආකාරයට ඩෝසර් කර මුළුමනින්ම විනාශ කර දමන ලදී. වට අඩි හාර පන්සියයකින් යුත් තිරුක්කෝවිල් දාගැබ නිsධන් ගැනීම සඳහා ඩෝසරයකින් දෙපළු කරන ලදී. සාගම දාගැබද මේ ආකාරයෙන් නිධන් හොරුන් විසින් විනාශ කරන ලදී. මේවා මේ ආකාරයෙන් මුළුමනින්ම විනාශ කර දැමුවද පුරාවිද්යාවට වගේ වගක් නැතිසේය. හැබැයි ගැටලුවක්ව ඇත්තේ පැරණි පුදබිමක විහාරස්ථානයක සිටින හිමි නමක් පොල් වළක්වත් අවසර නොගෙන කැපුවොත් ඇතිවන තත්ත්වයය.\nඉස්සර රජවරු ලෙන් හැදුවේ ඉරහඳ පවතින තුරු සිව්දෙසින් එන භික්ෂූන් වහන්සේලා හට වැඩසිටින්නය. නමුත් පුරාවිද්යා පනත අනුව එය අයිතිවන්නේ පුරාවිද්යාවටය. එනිසා දැන් සිදුව ඇත්තේ පුරාවිද්යාව සිටින තුර භික්ෂූන් වහන්සේලාහට එම ලෙන්වල වසන්නට බැරිවීමය. එයට හොඳම උදාහරණය වන්නේ 2013 වසරේ සිට කුඩුම්බිගල වන සෙනසුනේ ලෙන් කිහිපයක් ප්රතිසංස්කරණය කිරීමට කුඩුම්බිගල නාහිමියන් පුරාවිද්යාවෙන් උපදෙස් ඉල්ලු කළ වසර 03 ක් යනතෙක් පුරාවිද්යා ලොක්කෝ ඒ සඳහා උපදෙස්වත් අවසරවත් ලබා නොදෙන ලදී. අවසානයේදී පැරණි බිත්ති දිරා වේයන් ගසා දිරාපත්ව හුඹස් බැඳ තිබීම නිසා එම පැරණි බිත්ති බැඳ ප්රතිසංස්කරණය කළවිට කුඩුම්බිගල හිමි පොලිසියට ගෙන ගොස් කටයුතු කරන්නට පුරාවිද්යාව සිංහයන්සේ නිර්භීත වෙති.\nනමුත් දෙමළ හෝ මුස්ලිම් ජනයා වෙසෙන පැත්තක පුරාවස්තු සහමුලින්ම ඩෝසර කළද පුරාවිද්යාවට ඒ ගැන කිසිදු වගක් නැත. වැරදි කරුවන් පෙනි පෙනී සිටියද ගැටලුවක් නැත. අසරණ මනුස්සයෙක් යම් පුරා වස්තුවකට හානි කළහොත් පුරාවිද්යා ලොක්කන්ගේ ආසනය ශක්රයාගේ පඬුපුල් අසුන සේ රත්වන්නේය. එම නිසා නහුතෙට තදවී ලොකු දඩයක් දෙන්නේ. එසේ නැතිනම් මාස ගණනක් සිරගේකට ගාල් කරන්නේ.\nමෙම කරදියන්ආරු පුදබිම විනාශ කරන්නට ඉඩ දුන්නේ කවුද? මේවට ඔප්පු තිරප්පු දුන් නිලධාරියා කවුද? මේ ආකාරයෙන් කිසිම තැනක තිබෙන පුරා වස්තුවලට හානි කරන්නට ඉඩ දිය හැකිද? නොහැකි නම් ඒ අය අත්අඩංගුවට ගැනීමට නොහැකිද? පුළුවන් නම් මෙම පුදබිම විනාශ කළ අයට නිතිය රැහැනට කොටුකර දඬුවම් ලබාදෙන්න යෑයි අපි පුරාවිද්යාවට කියන්නෙමු. ඒ අභියෝගය ඉටු කරනවාදැයි අපි විමසිල්ලෙන් පසු වන්නෙමු. එසේනම් අපේ පුරාවිද්යාවට කොන්දක් තිබෙන බව පෙන්නීමට අප අභියෝග කරන්නෙමු.\nසුසන්ත අමර බන්දු"}
{"text": "දිවයිනේ ස්ථාන 08 ක අද සිදුවූ පිපිරිම්වලින් මියගිය සංඛ්යාව 228 ක් දක්වා ඉහල ගොස් තිබෙනවා.\nපොලිස් වාර්තා වලට අනුව මෙම සිදුවීම්වලින් තුවාල ලැබූ සංඛ්යාව 470 ට අධිකයි.\nආරක්ෂක රාජ්ය අමාත්ය රුවන් විජේවර්ධන සඳහන් කළේ මිය ගිය පිරිස අතර 27 දෙනෙකු විදේශිකයන් බවයි.\nකොටහේන - කොච්චිකඩේ පල්ලිය, කටාන - කටුවාපිටිය පල්ලිය, මඩකලපුව - සියෝන් දේවස්ථානය, කොළඹ - ෂැන්ග්රීලා, ක්රිංග්ස්බරි සහ කොල්ලුපිටිය - සිනමන් ග්රෑන්ඞ් යන හෝටල්වල පිපිරීම් වාර්තා වුණේ පෙරවරු 8.45ත්, 9.30ත් අතරයි.\nපසුව පස්වරු 1.45ට පමණ දෙහිවල සත්ත්වෝද්යානය ඉදිරිපිට පිහිටි උත්සව ශාලාවක තවත් පිපිරීමක් වාර්තා වුණා.\nඑම පිපිරීමෙන් පුද්ගලයින් දෙදෙනෙකු මිය ගිය බවයි පොලීසිය සඳහන් කළේ.\nදෙහිවල පිපිරීමට පෙර ස්ථාන 6ක සිදුවූ පිපිරීම්වලින් මිය ගිය පුද්ගලයින්ගේ මළ සිරුරු 81ක් කොළඹ ජාතික රෝහලේත්, මළ සිරුරු 110ක් මීගමුව රෝහලේත්, මළ සිරුරු 28ක් මඩකලපුව රෝහලේත් තැන්පත් කර ඇති බවයි රෝහල් ප්රකාශකයින් සදහන් කළේ.\nමඩකලපුව රෝහලේ ඇති සිරුරු අතර ළමයින් 14 දෙනෙකුගේ ද මළ සිරුරු පවතින බව ද එම ප්රකාශකයා කියා සිටියා.\nරාගම රෝහලට රැගෙනවිත් ඇති මළ සිරුරු සංඛ්යාව 07ක්.\nදෙහිවල පිපිරීම සිදුවී ටික වේලාවකට පසුව දෙමටගොඩ ප්රදේශයේ නිවසක පිපිරීම් දෙකක් සිදුවුණා.\nඑම පිපිරීම්වලින් පොලිස් නිලධාරීන් 3 දෙනෙකු ජීවිතක්ෂයට පත්වූ බවයි පොලිස් මාධ්ය ප්රකාශක, පොලිස් අධිකාරී රුවන් ගුණසේකර සඳහන් කළේ.\nකොළඹ අපරාධ කොට්ඨාශයට අනුයුක්තව සේවය කරන උප පොලිස් පරීක්ෂකවරයෙකු සහ පොලිස් කොස්තාපල්වරුන් දෙදෙනෙකුයි මෙලෙස ජීවිතක්ෂයට පත්වුණේ.\nපසුව දෙමටගොඩ ප්රදේශයේ විශේෂ සෝදිසි මෙහෙයුමක් ද ක්රියාත්මක කෙරුණා.\nමේ අතර පවතින තත්ත්වය හේතුවෙන් වහාම ක්රියාත්මක වන පරිදි පොලිස් ඇදිරි නිතිය පනවා තිබෙනවා.\nපොලිස් මාධ්ය ප්රකාශක පොලිස් අධිකාරි රුවන් ගුණසේකර සදහන් කලේ පවතින තත්ත්වය සාමාන්ය තත්ත්වයකට පත්වන තෙක් මෙම පොලිස් ඇඳිරි නීතිය ක්රියාත්මක වන බවයි.\nකෙසේ වෙතත්, මෙම පිපිරීම් සිද්ධි සම්බන්ධයෙන් මේ වන විට 7 දෙනෙකු අත්අඩංගුවට ගෙන ඇති බවයි ආරක්ෂක රාජ්ය අමාත්ය රුවන් විජේවර්ධන සඳහන් කළේ."}
{"text": "ජනාධිපති ලේකම් කාර්යාලයේ ආරක්ෂාව සඳහා යොදවා සිටි පොලිස් විශේෂ කාර්ය බළකායේ සාමාජිකයින් 30 දෙනෙකුට කොවිඩ් නයින්ටීන් ආසාදනය වී ඇති බවට තහවුරු වී තිබේ.\nසෞඛ්ය අංශ සඳහන් කළේ, ආරක්ෂක අංශ සාමාජිකයින් කිහිපදෙනෙකු අසනීප තත්ත්වයෙන් පසුවී ඇති බවය.\nඒ අනුව පසුගිය සිකුරාදා දිනයේ සිදුකළ ක්ෂණික ප්රතිදේහජනක පරීක්ෂණවලින් අනතුරුව එම ආසාදිතයින් හඳුනාගෙන තිබේ.\nAdaderana"}
{"text": "English\nதமிழ்\nකර්තෘ Staff writer\n09 Aug, 2019 | 12:01 pm\nCOLOMBO (News 1st) – මහ බැංකු බැඳුම්කර වංචාව සම්බන්ධයෙන් නීතිපතිවරයා පවරා ඇති නඩුවේ පළමු විත්තිකාර හිටපු මහ බැංකු අධිපති ලක්ෂ්මන් අර්ජුන මහේන්ද්රන් මහතා අත්අඩංගුවට ගෙන අධිකරණයට ඉදිරිපත් කිරීම සඳහා බස්නාහිර පළාත්බද පළමු ස්ථිර ත්රිපුද්ගල විනිසුරු මඩුල්ල අද වරෙන්තු නිකුත් කරනු ලැබී ය.\nනීතිපතිවරයා විසින් කරන ලද ඉල්ලීමක් සලකා බැලූ සම්පත් අබේකොන්, සම්පත් විජේරත්න හා චම්පා ජානකී රාජරත්න යන විනිසුරු මඩුල්ල එම නියෝගය කළේ ය.\nමෙම නඩුවේ 10 වන විත්තිකාර අජහාන් ගාර්දිය පුංචිහේවා නමැත්තා වෙත යැවීම සඳහා අවශ්ය සිතාසි වාර්තා සකස් කොට ලබන දෙසැම්බර් 4 වන දා අධිකරණයට භාර දෙන ලෙස එහිදී වැඩිදුරටත් නියෝග කළ විනිසුරු මඩුල්ල පළමු විත්තිකාර අර්ජුන මහේන්ද්රන්ගේ වරෙන්තු වාර්තා ද එදිනම අධිකරණයට ඉදිරිපත් කරන ලෙස ද නියෝග කළේ ය.\n28 Oct, 2019 | 06:21 PM\n03 Sep, 2019 | 07:28 PM\nඅපගේ වෙබ් අඩවියේ හෝ වීඩියෝ නාලිකාවේ දැන්වීම් ප්රචාරය කිරීමට ඔබටත් අවශ්යයද ?\nකරුණාකර අපව අමතන්න [email protected]"}
{"text": "රනිල් වික්රමසිංහ මහතාට සහ එජාපයට සිංහල බැරි නිසා ඔවුන් ආණ්ඩුක්රම ව්යවස්ථාවේ ඉංග්රීසි පිටපත පමණක් පරිශීලනය කිරීමෙන් ශ්රේෂ්ඨාධිකරණයේදී අලි අමාරුවක වැටීමට නියමිත බව බුද්ධශාසන සහ ගමික කටයුතු අමාත්ය උදය ගම්මන්පිල මහතා පවසයි.\nඒ මහතා මේ බව සඳහන් කර සිටියේ පාර්ලිමේන්තුව විසුරුවා හැරීමට එරෙහිව ගොනු කරන ලද මූලික අයිතිවාසිකම් පෙත්සම් අද දින (12) ශ්රේෂ්ඨාධිකරණයේ විභාගයට ගැනීමෙන් අනතුරුව මාධ්ය වෙත අදහස් දක්වමිනි.\n– අරවින්ද අතුකෝරල"}
{"text": "(ලංකා ඊ නිව්ස් -2017.සැප්.25, පෙ.ව.6.40- දෙවන සංස්කරණය පෙ.ව.8.40) කැපිටල් මහාරාජා සමාගමේ අධිපති රාජා මහේන්ද්රන් හෙවත් කිලී මහාරාජා විසින් ජනාධිපති මෛත්රීපාල සිරිසේන මහතාවද අන්දවා ඩොලර් මිලියන ගණනක රුසියානු කබල් යුද නැවක් ලංකාවට විකුණමින් ලංකාවට ආයුධ ගෙන්වන අලුත්ම ඒජන්තයා වීමට යන බව ලංකා ඊ නිව්ස් ප්රථම වරට හෙළිදරව් කෙළේ මේ වසරේ මාර්තු මාසයේ දී ය.\nඑම දූෂිත ඩීල් එක ගෝඨාභය රාජපක්ෂ විසින් සිදුකළ මිග් ඩීල් එක පරදවන දූෂණයක් බවත් එහිදී හෙළිදරව් කෙළේය.\nදැන් එම දූෂිත ඩීල් එක යථාර්තයක් කරමින් ජනාධිපති සිරිසේන මහතා විසින් ආරක්ෂක ඇමැතිවරයා ලෙස ඒ සඳහා කැබිනට් පත්රිකාවක් ඉදිරිපත් කර තිබේ.\nකැබිනට් පත්රිකාවේ සඳහන් අන්දමට මෙම ඩීල් එකේ වටිනාකම ඇ.ඩො.මිලියන 158.5 කි. මෙකී ඩීල් එක සාධාරණය කර ඇත්තේ මෙය මහින්ද රාජපක්ෂ යුගයේ දී රුසියානු ණය ආධාර යටතේ 2010 පෙබරවාරියේදී අනුමත කරන ලද ඇ.ඩොලර් මිලියන 300 ක ණයේ ඉතිරිය බැවින් ඉතිරි මුදල නොගත්තද අප ණය ලෙස එය ගෙවිය යුතු බවයි. රාජපක්ෂලා විසින් මෙම ණය මුදලින් ඩො.මිලියන 165 ක් භාවිතා කර තිබිණ. ඉතිරිය වූ ඩො.මි. 135 ක මුදල 2015 ට පෙර භාවිතා කළ යුතුව තිබුණ ද 2015 දී අලුත් ආණ්ඩුව ආ බැවින් එය භාවිතා කර නැත. දැන් එම මුදලට තවත් ඩො.මි. 23.5 ක් අතින් යොදවා මෙකී යුද නැව සහ ආම්පන්න මිලදී ගැනීමට යයි. මෙම ණය මුදල ශ්රී ලංකාව වසර 10 කින් පොලියද සමග ගෙවිය යුතුය.\nමෙහි ඇති පුදුමාකාර ගිණුම්කරනය නම්, මෙම මුදල 2015 ලංකාවේ අය වැයට අනුයුක්ත කිරීමට කැබිනට් පත්රිකාවෙන් යෝජනා කිරීමයි. වාර්ෂික ගිණුමක් අහවර කිරීමෙන් වසර 2 කට පසු යලිත් අතීතයට ගණුදෙනුවක් ඇතුලත් කළ හැක්කේ කවර නම් ආර්ථික විද්යා නියමයකටදැයි ජනාධිපති වරයාගේ කැබිනට් පත්රිකාව සැකසූ ‘විද්යාඥයන්‘ අපට කියා දිය යුතුය.\nමිග් ඩීල් එක පරදන රුසියන් යුද නැව් ඩීල් එකේ ඇති බරපතල දූෂන රැසකි. ඒවා එකිනෙක හෙලිදරව් කළ යුතුය.\nප්රථමයෙන්ම කිව යුත්තේ මෙම යුද නැව ගන්නවාට වත්මන් නාවික හමුදාපතිවරයා පවා අකමැති වී ඇති බවයි.\nමිල දී ගැනීමට යන මෙම නැව Gepard Frigate class වර්ගයේ යුද නැවකි. මෙම නැවේ හෙලි පෑඩ් දෙකක් තිබෙන අතර ඒ සඳහා ඇන්ටනොව් කාර්ගෝ වර්ගයේ හෙළිකොප්ටර් 2 ක්ද මිලදී ගැනේ. මේ නැව සමග SU 30 වර්ගයේ සුපර් සොනික් ප්රහාරක ජෙට් ගුවන් යානා 6 ක් ද, යුද ටැංකි 33 ක් ද මිලදී ගැනීමට යයි.\nමෙම නැව මිලදී ගැනීම සම්බන්ධයෙන් වත්මන් නාවික හමුදාපතිවරයා විරුද්ධ වීමට ප්රධාන හේතුවක් වන්නේ යුද්දයක් නොමැති අද ලංකාවට අවශ්ය වන්නේ මෙවැනි බරපතල එක යුද නැවක් නොව මීට වඩා මිලෙන් බොහෝ සෙයින් අඩු, දියුණු වෙරළාරක්ෂක ප්රහාරක යාත්රාවන් රාශියක් නිසාය.\nඩොලර් මිලියන 135 ක් වියදම් කරමින් මිලදී ගැනීමට මෙම රුසියානු යුද නැව වසර 10 ක් තරම් පැරණි යයි කීවොත් කිසිවෙකු විශ්වාස නොකරනු ඇත. නමුත් සත්ය එයයි. මේ පහසුකම් සියල්ල තිබෙන මේ වර්ගයේ අලුත්ම අලුත් බ්රෑන්ඩ් නිව් ඉන්දියානු යුද නැවක් ඇ.ඩො. මිලියන 70 කි. වසර 10 ක් පරණ දැරහැවක් මිලදී ගනිමින් එතැනම රටට සිදුකරන පාඩුව ඇ.ඩො.මිලියන. 88 ක් හෙවත් රුපියල් කෝටි 13,464 කි. කොමිස් තකා නොරොච්චෝලේ දැරහැවට කර ගැහැව්වාට නොදෙවෙනිය. මේවා ගෙවිය යුත්තේ චතුරිකාගේ ‘ජනාධිපති තාත්තා‘ පොත විකුණා ලැබෙන මුදලින් නොව ලංකාවේ පොදු මහජනතාවගේ බදු මුදලිනි.\nමෙම ගණුදෙනුවේ ඇති අති සාපරාධී ගැහිල්ලක් නම් මිලදී ගැනීමට යන සුපර් සොනික් ජෙට් යානා වලින් ගහන ගැහිල්ලයි. එම ජෙට් යානා ද වසර 4 ක් පැරණිය. අලුත්ම අලුත් ජෙට් යානාවක මිල ඇ.ඩො. මිලියන 26 ක් වුවද මිලදී ගැනීමට යන වසර 4 ක් පරණ ජෙට් යානයක් මිලදී ගැනීමට යන්නේ ඇ.ඩො. මිලියන 35 කට ය. එතැනම එක ජෙට් යානයකින් ගහන ගැහිල්ල ඇ.ඩො.මිලියන 9 ක් හෙවත් රුපියල් කෝටි 138 කි. එවැනි යානා 6 ක් මිලදී ගැනීමට යන අතර එවිට ජෙට් යානා ගැහිල්ල ඇ.ඩො. මිලියන 54 ක් හෙවත් රු. කෝටි 826 කට අධික වනු ඇත.\nමෙම දූෂිත ගණුදෙනුවේ මීලඟ සාපරාධී ගැහිල්ල නම් මිලදී ගැනීමට යන ඇන්ටනොව් හෙලිකොප්ටර් දෙකෙන් ගහන ගැහිල්ලයි. එ්වා මිලදී ගැනීමට යන්නේ ඇ.ඩො. මිලියන 60 කට ය. නමුත් සත්ය මිල වන්නේ ඇ.ඩො. මිලියන 39 කි. එතැන හෙලිකොප්ටර් ගැහිල්ල ඇ.ඩො. මිලියන 21 ක් හෙවත් රුපියල් කෝටි 3213 කි.\nමීට අමතරව යුද ටැංකි 33 ක් ද මිලට ගැනීමට යයි. (යුද්දයක් නොමැතිව යුද ටැංකි 33 ක් වැනි දූපතට නොගැලපෙන තරම් විශාල සංඛ්යාවක් එකවරම අවශ්ය යැයි උපදෙස් දුන්නේ කුමන ‘රාජා‘ හෝ කුමන ‘බෑණා‘ දැයි නොදනිමු ) ඒවායේ මිල ගණන් අප වෙත මෙතෙක් ලැබී නැති අතර ඉදිරියේ දී ඒවාද හෙළිදරව් කරන්නෙමු.\nදැන ගන්නට ලැබී ඇති අන්දමට සත්ය වශයෙන්ම මෙම ඩීල් එක සිදුවන්නේ රුසියාව පෙන්වා යුක්රේනය සහ බෙලෝ රුසියාව සමග ය. බෙලෝ රුසියාව යනු මේ වන විට අති දූෂිත රාජ්යයක් ලෙස කප් ගසා තිබෙන රටකි. කෙසේ වෙතත් ඒ පිලිබඳ වැඩි දුර විස්තර පසුව හෙළි කරන්නෙමු.\nමෙම අති දූෂිත නැව් සයිස් ඩීල් එක ගෝඨාගේ මිග් ඩීල් එක පරාජය කරන්නක් බව අප කියන්නේ ඉහත හේතු කාරණා නිසා ය.\nදැන් මේ දූෂිත නැව් සයිස් ඩීල් එක පිටුපස ඉන්නේ කව්ද? ලංකා ඊ නිව්ස් මීට පෙරද මෙය හෙළි කෙළේය. රුසියාව යනු ශ්රී ලංකාව දීර්ඝකාලයක සිට අවි ආයුධ මිලදී ගන්නා රටකි. එසේ මිලදී ගන්නා ලද ප්රධාන රුසියානු සමාගම නම් මොස්කව්හි පිහිටි “Rosoboronexport“ නමැති රාජ්ය සහ පුද්ගලික හවුල් සමාගමකි. එම සමාගමේ ශ්රී ලංකාවේ සිටි ඒජන්ත වරයා වූයේ ‘ප්රියන්ත‘ නමැති රාසපුත්රලාගේ ඥාතියෙකි. පසුගියදා ‘ප්රියන්ත‘ මිය ගියේ ය. ඉන්පසුව එම ඒජන්ත කම ලබා ගැනීමට කිලී මහාරාජාගේ ෂෙවාන් ඩැනියල් සහ නිමල් කුක් විසින් ජනාධිපති මෛත්රීපාල සිරිසේන මහතාගේ උදව් ඇතිව උත්සාහ කරන බව අප විසින් හෙලි කෙළේය. ඒ සඳහා ජනාධිපතිවරයා සමග ඔව්හු රුසියාවටද ගියහ. ඒ බව ලංකා ඊ නිව්ස් විසින් හෙළිදරව් කිරීමෙන් පසු මඳක් පසු බා සිටියද එම ඒජන්ත කම දැන් කිලී මහාරාජලා වෙත ලබා ගෙන තිබේ.\nසත්ය වශයෙන්ම මෙම අති දූෂිත රට වනසන ඩීල් එක පිටුපස සිටින්නේ කිලී මහාරාජාගේ ෂෙවාන් ඩැනියල්, නිමල් කුක් යන අධ්යක්ෂ වරුන් දෙදෙනාට අමතරව ‘තිළිණ සම්පත්‘ නම් ජනාධිපති බෑණාද, දොස්තර ‘සමන් වීරසිංහ‘ නමැති දැනට රුසියාවේ සිටින කුප්රකට ව්යාපාරික තානාපතිවරයාද, ‘කුමාර් රාජපක්ෂ‘ නමැති තවත් ආයුධ ඒජන්තයෙකුද වෙති . සමන් වීරසිංහගේ නිල කාලය පසුගිය මාසයෙන් අවසන් වීමට නියමිත වුවද තව මාස 3 කට දිගු කරවා දුන්නේ මෙම ඩීල් එක අවසන් කරන තුරු ඔහු තානාපති ධූරයේ තබා ගත යුතු බැවිනි. එමෙන්ම හිටපු නාවික හමුදාපති රවීන්ද්ර විජේගුණවර්ධනට සේවා දිගුවක් ලබා දී තබා ගත්තේ ද නාවික හමුදාවෙන් අදාල ලිය කියවිලි ටික සකස් කර ගන්නා තුරු ය.\n30 වසරක යුද කාලය පුරාම ශ්රී ලංකා රාජ්ය සමග යුද කළ එල්ටීටීඊ ත්රස්වාදීන් සමග අත යට සම්බන්ධතා පැවැත්වූ කිලී මහාරාජා වැන්නෙකුට රටට ආයුධ ගෙන්වීමට ඉඩ හසර ලබා දීම ගැන ලංකා ඊ නිව්ස් මීට පෙර අනතුරු අඟවා සිටියේ ය. වත්මන් හමුදාපතිවරුන් තිදෙනාමද මහාරාජා වැන්නෙකුට ආයුධ ඒජනත්කමක් දෙනවාට කැමැති නැත. “රාජ්යයකට එරෙහිව ආයුධ සන්නද්ධව සටන් කළ ත්රස්තවාදීන් සමග දීර්ඝ කාලයක් විවිධාකාරයෙන් සහයෝගයෙන් කටයුතු කළ පුද්ගලයෙකුට එරට රාජ්යයට ආයුධ ගෙන්වීමට බාර දෙන්නේ නම් එ් රාජ්යයේ නායකයන්ට එක්කෝ පිස්සු විය යුතුය. නැතිනම් ඔවුන් දේශද්රෝහීන් විය යුතුය. මේ දෙකම නොවේ නම් ඔවුන් රාජ්ය නායකත්වයට නුසුදුස්සන් විය යුතුය.“ කියා එදා අපි අනතුරු ඇඟවූයෙමු.\nනමුත් අද ඒ සාපරාධී ක්රියාව එලෙසම සිදුකරමින් ආරක්ෂක ඇමැතිවරයා ලෙස ජනාධිපතිගේ අත්සනින් ඉහත කී කැබිනට් පත්රිකාව ඉදිරිපත් වී තිබේ. සමහර විට ජනාධිපතිවරයා මෙම දූෂණයේ දිග පළල නොදන්නවා විය හැකිය.\nනමුත් දැනට හෙළි වී ඇති තරමින් මහජන මුදලින් රු. කෝටි 4,039 ක් ඍජුවම ජනාධිපති බෑණාද ඇතුළු අතරමැදියන්ගේ සාක්කුවට යන, තවත් මහජන මුදල් රු. කෝටි 13,464 ක් රටට පාඩු සිදුකරවන මේ මහා දූෂණය ගැන කොමිෂන් සභා ප්රේමී යහපාලන ජනාධිපතිතුමා කුමක් හෝ කිව යුතුය. දේශප්රේමීන් ලෙස මහාරාජාගේ නාලිකාවට පැමිණ කට මැත දොඩවන මහාරාජාගේ රූකඩ රතු අප්පුහාමිලා කියන්නේ කුමක්ද? ජනාධිපති උපදේශකයන් මෙන්ම ජනාධිපති සම්බන්ධීකරණ ලේකම්ලා මෙහෙයවන කුප්රකට දූෂණ විරෝධී සංවිධාන කියන්නේ කුමක්ද? යහපාලන ආණ්ඩුව තුල සිටින දූෂනයට එරෙහි යැයි කියාගන්නා හක්ගෙඩියන් කියන්නේ කුමක්ද? දූෂණයට එරෙහි යැයි කියන එජාප ‘රැඩිකල් රැල්ල‘ කියන්නේ කුමක්ද? රටම බලා සිටිනු ඇත.\nසබැඳි පුවත්\n* ගෝඨාගේ මිග් ඩීල් එකට නොදෙවෙනි ඩො.මි. 300 ක යුද නැව් ඩීල් එකක්..! කිලී මහාරාජා තුවක්කු නැති යුද නැවක් කරේ ගහයි..!\n* මෛත්රීගේ රුසියානු සංචාරයේ රාත්රී භෝජනයේ ‘තැතිගත් කළු බැටළුවෝ‘...! මහාරාජාගේ ඩො.මි. 300 යුද නැව් ඩීල්කාරයෝ මොස්කව්හිදී මාට්ටු..!!\n* රටට ආයුධ ගෙන්වීමට කිලී මහාරාජාට අවසර දීමට යෑම ගැන හමුදා බුද්ධි අංශ තැති ගනී..! ආයුධයි මාධ්යයි එක අතට ගැනීමට මහාරාජා ජනමාධ්ය නියාමනයට පහර දෙයි\n---------------------------\nby (2017-09-25 03:27:17)\nLeave a Reply\n3 discussion on this news\nWhaaat da fuck is this! Has the Gramasevaka gone mad?\n-- by silva on 2017-09-25\nDear LEN, thank you for being the watch dog and the investigative journalist that you have been for all these years. I think now it is time for the nation to get together and LOOK FOR A SOLUTION TO WIPE OUT THOSE CULPRITS FROM TOP TO BOTTOM IN ALL POLITICAL PARTIES, IRRESPECTIVE OF WHETHER THEY ARE ROYALISTS OR NOT!!!\nHOPE THE NATION WILL FIND A TRUE LEADER WHO IS HONEST, STRONG, DECISIVE AND BOLD ENOUGH TO CLEAN THE MESS AND PUT THIS BEAUTIFUL COUNTRY BACK ON TRACK SOON!!!\n-- by api on 2017-09-25\nwe as countrymen of sri lanka highly disgusted about the present situation in the country- unqualified gramasewaka has come into power .don't know if he has any academic qualification, at least basic qualification similar to GCE A/L, but he shines now - oh god!- very wek prime minister who can never be steady in the parliamentary seat while seated but always turning here and there, constantly wiping nose or doing some unethical gesticulation, can any foreigner identify him as a leader in a country- we have to be ashamed of our prime minister when he walks with his hands in the trouser pockets even in forign countries. we should pave way to choose 2 better leaders - LEN pl take march - we will be there with you -\n-- by sanka on 2017-10-25"}
{"text": "English\nதமிழ்\nකර්තෘ Sagarika Chathumali\n07 Dec, 2015 | 3:05 pm\nපුද්ගල ඝාතන චෝදනාවක් මත රක්ෂිත බන්ධනාගාරගත කර සිටි එක්සත් ජනතා නිදහස් සන්ධාන පාර්ලිමේන්තු මන්ත්රී ප්රේමලාල් ජයසේකර මහතා ඇප මත මුදා හැරීමට අභියාචනාධිකරණය අද නියෝග කළේ ය.\nමන්ත්රීවරයා ගොනු කළ පෙත්සමක් සලකා බැලීමෙන් අනතුරුව ඔහු මුදා හැරුණේ රුපියල් ලක්ෂයක මුදල් ඇපයක් හා රුපියල් ලක්ෂ පහ බැගින් වූ ශරීර ඇප 2ක් මත ය.\nඊට අමතරව සැකකාර මන්ත්රීවරයාට විදේශගත වීම තහනම් වන අතර විදේශ ගමන් බලපත්රය අධිකරණයට භාර දිය යුතු වේ.\nඇපකරුවන් ඔහුගේ සමීප ඥාතීන් විය යුතු බවට ද අධිකරණය නියෝග කළේ ය.\nඑමෙන් ම සෑම මසක ම අවසන් සිකුරාදා ඔහු අපරාධ පරීක්ෂණ දෙපාර්තමේන්තුව හමුවේ පෙනී සිටිය යුතුවේ.\nප්රේමලාල් ජයසේකර මහතාට ඇප ලබාදීම ප්රතික්ෂේප කරමින් රත්නපුර මහාධිකරණය දුන් තීන්දුවට එරෙහිව ඔහු අභියාචනාධිකරණය හමුවේ මෙම පෙත්සම ගොනු කර තිබිණ.\nපසුගිය ජනාධිපතිවරණ සමයේ විපක්ෂ රැස්වීමකට වෙඩි තබා පුද්ගලයකු ඝාතනය කිරීමේ සිද්ධියක් සම්බන්ධයෙන් ඔහු අත්අඩංගුවට ගත් අතර මන්ත්රීවරයා වසරකට ආසන්න කාලයක් රක්ෂිත බන්ධනාගාරගතව සිටියේ ය.\n03 Dec, 2019 | 10:14 AM\n05 Nov, 2019 | 12:13 PM\nඅපගේ වෙබ් අඩවියේ හෝ වීඩියෝ නාලිකාවේ දැන්වීම් ප්රචාරය කිරීමට ඔබටත් අවශ්යයද ?\nකරුණාකර අපව අමතන්න [email protected]"}
{"text": "විශ්වවාදය / විශ්වීය ගැලවීම බයිබලයට අනුකුලද?\nප්රශ්නය: විශ්වවාදය / විශ්වීය ගැලවීම බයිබලයට අනුකුලද?\nපිළිතුර: බොහෝ අය විශ්වීය ගැලවීම අල්ලාගෙන සිතනවා සියලු මනුෂ්යයන්ගේ අවසානය සවර්ගයේ කියා. සැබවින්ම මෙම මතය බොහෝවිට දරන්නේ මේ මතය පිළිබඳව ලියවිල්ලේ උගන්වන ඉගැන්වීම් එපා කරන සදාකාල ගිනිවිලට හිමිකම් කියන ජීවන රටාවක් ගත කරන මිනිසුන්ය (පිරිමි හා කාන්තාවන්). සමහරුන්ට එය දෙවියන් වහන්සේගේ ප්රේමය හා කරුණාව පමණට වඩා ඉස්මතු කරන තත්වයකි හා දෙවියන් වහන්සේගේ ධර්මිෂ්ඨත්වය හා සාධාරණත්වය අඩූ තක්සේරු කිරීම (අතපසු කිරීම)-එය ඔවුන්ව දෙවියන් වහන්සේව විශ්වාස කිරීමට යොමු කරයි. සියලු ජීවමාන සත්වයන්ට උන් වහන්සේ කරුණාව දක්වන බව විශ්වාස කිරීමට. නමුත් ලියවිල්ල පවසනවා සමහර අය සදාකාලිකව නිරයේ සිටින බවට.\nපළමුව, බයිබලය පවසනවා නොගැලවුන අය නිරයේ සිටින්ට යන බව. යේසුස් වහන්සේ තම වචනයෙන් කියනවා ගැලවුනාවූ අය ස්වර්ගයේ සදාකාලිකව සිටිනා සේම නොගැලවුනු අය නිරයේද සිටින්නට යන බව. මතෙව් 25:46 පවසනවා, “මොව්හූ සදාකාල දඬුවමටත් ධර්මිෂ්ඨයෝ සදාකාල ජීවනයටත් යන්නෝයයි කීසේක.” මේ පදයට අනුව නොගැලවූවන්ට ඇති දඬුවම හරියටම ධර්මිෂ්ඨයාට ඇති සදාකාල ජීවනය මෙන්ම ස්තීරය. සමහරු සිතනවා නිරයට යන අය පවතින් නැති බවට නමුත් දෙවියන් වහන්සේම එය සදහටම පවතින බව ස්තීරවම පවසා ඇත. මතෙව් 25:41 හා මාර්ක් 9:44 විස්තර කරනවා නිරය “සදාකාල ගින්න” හා “නොනිමෙන ගින්න.”\nමේ නොනිමෙන ගින්නෙන් කෙනෙකු වළකින්නේ කෙසේද? බොහෝ අය සිතනවා සෑම පාරක්ම-සෑම ආගමක්ම හා සෑම විශ්වාසයක්ම ස්වර්ගයට ගෙන යන බවට, එසේ නැති නම් ඔවුන් සිතනවා දෙවියන් වහන්සේ තුළ එතරම් ප්රේමය හා කරුණාව තිබෙනවා එම නිසා සියලු දෙනාට ස්වර්ගයට ඇතුල් විය හැකි බවට. සැබවින්ම දෙවියන් වහන්සේ ප්රේමයෙන් හා කරුණාවෙන් පූර්ණයි. එම ගුණාංග නිසා තමයි උන් වහන්සේ පුත්රයා පොළොවට එවිවේ යේසුස් ක්රිස්තුස් වහන්සේව අප වෙනුවෙන් කුරුසියේ මැරුම්කෑමට. යේසුස් වහන්සේ තමයි සදාකාලයට ඇති රහස්ය දොරටුව. ක්රියා 4:12 පවසනවා, “වෙන කිසිවෙකු තුළ ගැලවීම නැත්තේය. මක්නිසාද අපේ ගැළවීමට අවශ්යවූ මනුෂ්යයන් අතරේ දෙන ලද වෙන කිසි නාමයක් ස්වර්ගයෙන් යට නැත්තේයයි කීවෙිය.” “මක්නිසාද ඇත්තේ එක දෙවි කෙනෙක් සහ දෙවියන් වහන්සේටත් මනුෂ්යයන්ටත් අතරේ එක මැදහත් කාර කෙනෙකුත්ය” (1 තිමෝති 2:5). යොහන් 14:6 යේසුස් වහන්සේ පවසනවා, “මාර්ගයද සැබෑවද ජීවනයද මමය. මා කරණකොටගෙන මිස කිසිවෙක් පියාණන් වහන්සේ වෙතට පැමිණෙන්නේ නැත.” යොහන් 3:16, “මක්නිසාද දෙවියන් වහන්සේ ස්වකීය ඒකජාතක පුත්රයාණන් දෙන තරම් ලෝකයාට ප්රේම කළ සේක. එසේ කළේ උන් වහන්සේ කෙරෙහි අදහා ගන්න සෑම දෙනම විනාශ නොවී සදාකාල ජීවනය ලබන පිණිසය.” අපි එම පුත්රයා එපා කිරීම තෝරා ගත්තොත් අපට ගැලවීම අහිමි වේ (යොහන් 3:16, 18, 36).\nමෙවැනි පද විශ්වමතය, විශ්වීය ගැලවීම වැනි දේ බයිබලයට විරුද්ධ බව විශ්වමතය බයිබලය උගන්වන දෙයට පටහැනි මත ඉදිරිපත් කරයි. බෙහෝ මිනිසුන් කිතුනුවන්ට චෝදනා කරන අතර දරා සිටීම හා “රහස්යභාවය” මතක තබා ගන්න මේවා ක්රිස්තුස් වහන්සේගේම වචනය. කිතුනුවන් තමා විසින් හදා ගත් අදහස් නොව. කිතුනුවන් ඉදිරිපත් කරන්නේ දෙවියන් වහන්සේ පවසා ඇති දේ බොහෝ අය මෙය පිළිනොගන්නේ ඔවුන්ගේ පාපය හෙලිවී ඔවුනට ගැළවුම්කරුවාවූ දෙවියන් වහන්සේව පිළිගැනීමට සිදුවන බව ගැලවීම ලැබීමට නම් එම හේතුව නිසාය. දෙවියන් වහනාසේ විසින් ඉදිරිපත් කර ඇති ගැලවීම ක්රිස්තුස් තුළ ඇති එපා කරන අය ගැලවීම ලැබීම ශුද්ධකම පහත් කිරීම හා දෙවියන් වහන්සේගේ සාධාරණත්වය හා ක්රිස්තුස් වහන්සේගේ පූජාව අහෝසි කිරීමයි.\nවිශ්වවාදය / විශ්වීය ගැලවීම බයිබලයට අනුකුලද?"}
{"text": "ගොඩනැගිලි ඉදිකිරීමේ දී නිසි පරිදි අනුමැතියක් ලබාගෙන එය සිදුකිරීම මගින් අනවසර ඉදිකිරීම් හා මුඩුක්කු නිවාස ඇතිවීම වැළකී යන අතර ඒ තුළින් විධිමත් සැලසුම් සහගත නගරයක් බිහිකළ හැකි වේ.\nඉදිරිපත් කළ යුතු ලේඛන\n- අනුමත බිම් සැලැස්ම (මිනින්දෝරු සැලැස්ම)\n- යෝජිත ගොඩනැගිල්ලේ සැලසුම් පිටපත් 03ක් B පෝරමය සමග සම්පූර්ණ කර ඉදිරිපත් කළ යුතුය. B පෝරමය ගාල්ල මහා නගර සභා ඉංජිනේරු දෙපාර්තමේන්තුවට පැමිණ ලබාගත හැකිය. (මෙහි දී ඉදිකිරීමට යෝජිත ගොඩනැගිල්ලේ සැලසුම් පිටපත් 03 ක් ඉංජිනේරු දෙපාර්තමේන්තුව වෙත ඉදිරිපත් කළ යුතු අතර ජාතික ගොඩනැගිලි හා පර්යේෂණ සංවිධානයේ අනුමැතියට ඉදිරිපත් කිරීම සඳහා තවත් එක් පිටපතක් අවශ්ය වේ)\n- B පෝරමය ලබා ගැනීමේ දී, 2022 අයවැය ලේඛනය අනුව නිවසක් සඳහා රු. 300/- + රජයේ බදු මුදල්\n- ව්යාපාරික ස්ථානයක් සඳහා රු. 600/- + රජයේ බදු මුදල්\n- වෙළඳ සංකීර්ණයක්, හෝටලයක් සඳහා රු. 1500/- + රජයේ බදු මුදල් වශයෙන් ගාස්තු අයකරනු ලැබේ.\n- අදාල ඉඩමේ වරිපනම් අංකය සඳහා අයදුම්කරුගේ නම සඳහන්ව තිබෙන බවට තහවුරු ලිපිය. (මෙම ලේඛනය B පෝරමයට අමුණා ඇත)\n- ජාතික ගොඩනැගිලි හා පර්යේෂණ සංවිධානයේ (NBRO) නිර්දේශය . (මේ සඳහා වන අයදුම්පත්රය ද B පෝරමය ලබා ගැනීමේ දී ලබා ගත යුුතුය. බිම් සැලැස්ම අනුමත කිරීමේ දී මෙම නිර්දේශය ලබා ඇත්නම් හා එම නිර්දේශයේ කාල සීමාව ඉක්මවා නොමැතිනම් නැවත ලබා ගැනීම අවශ්ය නොවේ)\n- ඉදිකිරීමට යෝජිත ගොඩනැගිල්ල පිහිටා ඇත්තේ 300m වූ වෙරළ කලාපය තුළ නම් වෙරළ සංරක්ෂණ දෙපාර්තමේන්තුවේ නිර්දේශය ලබා ගත යුතුය.\n- වර්ගමීටර් 300 ඉක්මවන හෝ මායිම් අන්ධ බිත්තියක් ඉදිකිරීමටත් නම් වරලත් ඉංජිනේරුවරයෙකුගේ සහතිකය අවශ්ය වේ.\nඉහත ලේඛන සම්පූර්ණ කර නාගරික ඉංජිනේරු දෙපාර්තමේන්තුවේ සැලසුම් නිලධාරී වෙත භාරදිය යුතුය. මෙහිදී යෝජිත ගොඩනැගිල්ලේ වර්ගමීටර් ප්රමාණය අනුව පෙරසැරි ගාස්තු ගෙවිය යුතුය. අදාළ ලේඛන භාර දීමෙන් පසුව ගොඩනැගිල්ල ඉදිකිරීමට යෝජිත ඉඩම පරීක්ෂා කිරිම සඳහා කලාප භාර තාක්ෂණ නිලධාරි පැමිණ අදාළ සැලසුමේ හා ඉඩමේ යෝග්යතාවය පිළිබඳව වාර්තාවක් ඉදිරිපත් කරන අතර එම වාර්තාව සැලසුම් කමිටුවට ඉදිරිපත් කිරීමෙන් පසුව අනුමැතියට සළකා බලනු ලැබේ. සැලසුම් කමිටුවේ අනුමැතියෙන් පසුව සංවර්ධන බලපත්රය හා අනුමත සැලසුම ලබා ගත හැකිය."}
{"text": "සැදැහැති සිත පිදුම් ලබති\nනමෝ තස්ස භගවතෝ අරහතෝ\nසම්මා සම්බුද්ධස්ස\nසද්ධෝ සීලේන සම්පන්නෝ –යසෝ භෝග සමප්පිතෝ\nයං යං පදේසං භජති –\nතත්ථ තෙත්ථව පූජිතෝ’\nසැදැහැවත් පින්වතුනි,\nඉහත ගාථාවේ අර්ථය කෙටියෙන් කිව්වොත් මෙහෙමයි. තෙරුවන් ඇදහීම හා කම්පල\nඇදහීම නම් වූ ශ්රද්ධාව ඇති, පංචශීලාදී උසස් ශීල සමාදානයකින් යුතු ගිහි\nපුද්ගලයාට පිරිවර, ධනධාන්යය, සප්ත ආර්ය ධන යනාදී යසස් හා භෝගසම්පත්\nවැඩේ. එම කුලපුත්රයා යම් යම් පෙදෙසකට වාසයට පැමිණේ ද ඒ ඒ තැන්වල දී\nමහත් ලාභ සත්කාර ලබා පූජනීය තත්ත්වයට පත් වේ.\n‘සද්ධෝ සීලේනෙ සම්පන්නෝ’ කියන්නෙ ශ්රද්ධාවෙන් හා සීලයෙන් යුක්ත වූ\nතැනැත්තායි. ඒ දෙකින් යුක්ත පුද්ගලයාට යසස හා භෝග සම්පත් මැනවින් වැඩේ\nකියන එකයි. ‘යසෝ භෝග සමප්පිතො’ කියන්නෙ යසස කියන්නෙ පිරිවර\nසම්පත්තියයි. තමා අගයන ගරු කරන පිරිස් බලයයි.\nභෝග කියන්නෙ ඉඩකඩම්, වතුපිටි යාන වාහන ආදී අපේ ගිහි පින්වතුන් ආශා කරන\nගොඩ ගසා ගන්න භෞතික සම්පත්තියයි. ‘යං යං පදේසං භජති – තත්ථ තෙත්ථව\nපූජිතෝ’ කියන්නෙ එවැනි පුද්ගලයා යන යන තැන පූජනීයත්වයට පත් වේ කියන\nඑකයි. සීලයේ හා ශ්රද්ධාවේ ඇති මහිමය පිළිබඳව එහෙම නැත්නම් ආනිසංස ගැන\nතමයි මේ ගාථාවෙන් කියවෙන්නෙ. අද අපේ මාතෘකාව වන්නේ ශ්රද්ධාවයි.\nධම්මපදයේ යමක වග්ගයේ තියෙනවා ගාථාවක්\nඅසුභානුපස්සිං විහරන්තං\nඉන්ද්රියෙසු සුසංවුතං\nභොජනම්හි ච මත්තඤ්ඤුං\nසද්ධං ආරද්ධවීරියං\nතං වෙ නප්පසහති මාරො\nවාතො සෙලංව පබ්බතං\nඅසුභ භාවනාවට සිත යොමු කරගත්, ඉඳුරන් මැනවින් සංවර කර ගත්, ආහාර පාන\nගැනීමේ දී තම ප්රමාණය දැනගත්, ශ්රද්ධාව ඇති, අරුඹූ වීර්යයෙන් යුතු\nපුද්ගලයා මාරයාට වත් සොලවන්නට බැරි බවයි එහි සඳහන් වෙන්නේ. හරියට මහ\nගල් පර්වතයක් සුළඟට සොලවන්න බැරුව වගේ මේ ගාථාවේ මාරයා පරදවා ජය අරගෙන\nජීවත්වන්නා තුළ තිබිය යුතුය කියල සඳහන් කරන කරුණු පහෙන් හතරවැන්න තමයි\nශ්රද්ධාව. එතකොට ශ්රද්ධාව කියල කියන්නෙ මාරයා පවා ජය ගත හැකි උතුම්\nගුණාංගයක්. ඒ ගුණාංගය වර්ධනය කරගන්නයි අපි උත්සාහ ගත යුත්තේ.\n‘සද්ධා බීජං තපො වුට්ඨි’ කියන ගාථාව ඔය පින්වතුන් අහල තියෙනවා. ඒ ගාථාව\nඑන්නෙ අපේ පිරිත් පොතේ තියෙන කසීභාරද්වාජ සූත්රයේ කසීභාරද්වාජ බමුණා\nබුදුපියාණන් වහන්සේට කිව්වනෙ. ‘මමත් කුඹුරු වපුරල වෙහෙස මහන්සි වෙලා\nතමයි කන්නෙ බොන්නෙ. ඔබත් අතපය මහන්සි කරලා කුඹුරු වපුරල වෙහෙස මහන්සි\nවෙලා කන්න බොන්න කියල. ඒ වෙලාවෙ බුදුහාමුදුරුවො දේශනා කළේ මොකක්ද?\nබමුණ, මමත් කුඹුරු වපුරල වෙහෙස මහන්සි වෙලා තමයි කන්නෙ බොන්නෙ. කියල\nබුදුහාමුදුරුවො දේශනා කළා. එතකොට බමුණ අහනවා ඔබ කුඹුරු වපුරල ජීවත්\nවෙනව නම් කෝ ඔබේ ගොවි උපකරණකියලා. බුදුහාමුදුරුවො අන්න ඒ වෙලාවෙ තමයි\nමේ ගාථාව දේශනා කළේ මගේ ගොවි උපකරණවල බීජ (වී) තමයි ශ්රද්ධාව. තපස\nතමයි වැස්ස. නුවණ එහෙම නැත්නම් ප්රඥාව තමයි මගේ වියදණ්ඩ හා නගුල\nවෙන්නෙ. පාපයට ඇති ලැජ්ජාව තමයි නගුලිස, කඹය තමයි සිත. සිහිය මගේ හීවැල\nහා කෙවිටයි. මෙහෙම අපේ ශාසනයේ ඉගැන්වෙන උතුම් අධ්යාත්මික ගුණාංග\nරාශියක් ගොවි උපකරණවලට ආදේශ කරල උන්වහන්සේ දැක්වූවා. එතකොට මේ සසුන\nනමැති සාරවත් කුඹුරෙන් ප්රයෝජන ගන්න නම් වපුරන්න ඕන බීජය මොකක් ද?\nශ්රද්ධාව ඒක තමයි සද්ධා බීජං කියල කිවුවෙ. ඔය පින්වතුන් දන්නවා කුඹුරෙ\nවපුරන බීජ බොල් වුණොත් සාරවත් අස්වැන්නක් අපට ලැබෙන්නෙ නැහැ. වපුරන\nබීජය සාරවත් වුණොත් හොඳ සාරවත් අස්වැන්නක් අපට ලැබෙනවා. එහෙනම්\nශ්රද්ධාව හොඳින් පවත්වා ගන්න ඕන.\nඅපි පන්සලට එන්නෙ බුදුසමයට යොමුවන්නෙ ශ්රද්ධාව නිසයි. ශ්රද්ධාව\nඋපදවාගෙන භික්ෂූන් වහන්සේලා ඇසුරට යොමු වේ. අපි බුදුසමයේ අගයන ආකාරවතී\nශ්රද්ධාව ඇතිකරගන්න උත්සාහගන්න ඕන.\nආකාරවතී ශ්රද්ධාව ලබාගන්න අපි මොනවද කරන්න ඕන. ඒ සඳහා කළයුතු දේවල්\nකිහිපයක් අපේ බණපොත්වල උගන්වනවා.\n1. හොඳින් ධර්මය ශ්රවණය කිරීම. සදහම් ඇසීමෙන් තමයි ආකාරවතී ශ්රද්ධාව\nඇතිවෙන්නෙ. ඔය සූත්ර ධර්ම කියවනකොට අවසානයට තියෙන්නෙ ‘අභික්කන්තං භො\nගෝතම අභික්කන්තං භො ගෝතම සෙය්යථාපි භො ගෝතම නික්කුජ්ජිතංවා\nඋක්කුජජෙය්ය’ ආදී වශයෙන් එන්නෙ දේශනාව අහල තමන්ගෙ අචල සෙලෙවෙන්නෙ නැති\nශ්රද්ධාව බුද්ධරත්නය කෙරෙහි ඇති වූ බව ප්රකාශ කිරීමයි. ඉන් පසුව\nතුණුරුවන් සරණගිය උපාසකයෙක් බව අවසානයට පවසනවා. ධර්මයේ තමන් නොදන්න\nකරුණු අලුත් කරුණු දැන ගැනීමේ ආශාවෙන් බණ අහන අය අඩුයි. අරවිදියට බණ\nඇසීමෙන් වැඩක් නෑ. අන්න එතෙන්දි තමයි නිවැරදිව බණ අහන්න අපට සත්පුරුෂ\nඇසුර අවශ්ය වෙන්නෙ. සත්පුරුෂ ධර්මයේ දී අපට අවැඩක් අයහපතක් වෙන්නෙ\nනැහැ. නිවැරදිව බණ අහන්න ධර්ම කරුණු අධ්යයනය කරන්න අපි යොමුවෙනවා. අපේ\nජීවිතයේ අපට හමුවූ හොඳම සත්පුරුෂ දෙන්න තමයි අපේ අම්මයි තාත්තයි. එහෙම\nනැත්නම් ආත්තම්ම සීය, අපි මුලින්ම පන්සලට එක්ක ඇවිල්ල මේ සියලු දේවල්\nපුරුදු කළේ ඒ අය. විශාඛාව අවුරුදු හතේ දි සෝවාන් වුනේ සීයත් එක්ක බණ\nඅහන්න ගිහිල්ල.\nආකාරවතී ශ්රද්ධාව ඇතිකරගන්න බණ ඇසීම වගේම ඒ ඇසූ ධර්මය නිතරම\nප්රත්යවේක්ෂා කළයුතු වෙනවා. නැවත නැවත මෙනෙහි කරන්න විමසා බලන්න ඕන.\nඑය ජීවිතයට අදාළ කරගන්න ආකාරය තම තම නැණ පමණින් දැනගත යුතුයි. ඇසූ\nධර්මය හෝ සූත්රය හඬනගා කියමින් වචෝද්ගත කළයුතුයි.\nඒ වගේම ඒ ප්රත්යවේක්ෂා කරන නිතර සිහිපත් කරන ධර්මය අනුව තමන්\nහැසිරෙන්නත් ඕන. ධම්මෝ භවෙ රක්ඛති ධම්මචාරී ධර්මයේ ආශීර්වාදය අපිට\nලැබෙන්නෙ අපි නිවැරදිව ධර්මානුකූලව හැසිරුණොත් පමණයි. ඒක බණ පොතේ\nකියන්නෙ ධර්මානුධර්ම ප්රතිපත්තියෙන් කියල. ඒක, තමයි ප්රතිපත්ති\nපූජාව. එසේ ධර්මය අනුව තමන්ගෙ එදිනෙදා ජීවිතය ගත කරන්න හුරුවුණාට පසුව\nඅපි යෝනිසෝ මනසිකාරයෙන් යුක්තව ටිකෙන් ටික මේ අපේ සිත වෙලාගත් ක්ලේශ\nධර්ම දුරු කර ගන්න මහන්සිගන්න ඕන. මේ කෙලෙස් එකපාරට ම විනාශ කරල රහත්\nවෙන්න බෑ. සමහරු හිතන් ඉන්නෙ වරක් දෙවරක් භාවනා කළාම බණක් දෙකක් ඇහුවම\nසෝවාන් වෙනවා රහත් වෙනවා කියලා. එහෙම වෙන්නෙ නෑ. අපේ සිතේ තිබෙන නීවරණ\nසංයෝජන ධර්ම ආදී කෙලෙස් දුරුකරගන්න ගොඩාක් කල් යනවා. සමහරවිට බුද්ධශාසන\nදහයක් පහළොවක් වත් දියුණු කරගන්න වෙනවා.\nඅපේ ගෞතම බුද්ධශාසනයේ රහත් වූ අගසවුවන් වහන්සේලා කෙලෙස් නිවන\nවැඩපිළිවෙළ ආරම්භ කළේ අනෝමදස්සි බුදුරජාණන් වහන්සේ විසින්. අසූමහා\nශ්රාවකයන් වහන්සේලා කෙලෙස් නැති කරන මගට පිළිපන්නෙ පදුමුත්තර\nබුදුහාමුදුරුවන්ගේ කාලෙදියි. අනෙකුත් රහතන් වහන්සේලාත් එහෙමයි. ඵුස්ස\nබුදුහාමුදුරුවන්ගෙ කාශ්යප බුදුහාමුදුරුවන්ගේ කාලවලදී පැවිදි ජීවිත\nගතකරපු ඇත්තො තමයි අපේ ගෞතම බුදුපියාණන් වහන්සේගෙන් එක බණක් දෙකක් අහලා\nනිර්වාණාවබෝධය ලබාගත්තෙ. එනිසා දැන් ඔය පින්වතුන්ට අද ආකාරවතී\nශ්රද්ධාව ඇතිකරගන්න ආකාරය මම බණ පොත අනුව කියල දුන්න. ශ්රද්ධාව\nකියන්නේ අපට පිරිවර සම්පත්තිය වගේම භවගෝග සම්පත් ළඟා කරදෙන උතුම්\nගුණාංග දෙකෙන් එකක් බව තමයි මම මුලින් මාතෘකා කළ ගාථාවෙහිදී කියල\nදුන්නෙ.\nමේ සම්බුද්ධ ශාසනයේ නිර්වාණය නමැති ඵලය ලබාගන්න වපුරන්න ඕන. බීජය තමයි\nශ්රද්ධාව කියන්නෙ. ඒ බීජයේ ස්වරූප දෙකක් තියෙනවා. මුලින් ඇතිවන්නේ\nඅමූලිකා ශ්රද්ධාව. ඒක ඉක්මණින් නැතිවෙන්න පුළුවන්. ඒකනිසා අපි ආකාරවතී\nශ්රද්ධාව ඇතිකරගන්න නිතර බණ අහලා සත්පුරුෂ ඇසුරෙන් යුතුව ඒ ධර්මය අනුව\nහැසිරිලා අප්රමාදීව කටයුතු කරන්න ඕන ඒ ආකාරවතී ශ්රද්ධාවෙන් යුක්ත වූ\nඔබ සැමට සද්ධා සීල විරිය සමාධි ප්රඥා කියන ඉන්ද්රිය ධර්ම වඩා අමාමහ\nනිවනින් සැනසීමට මේ ධර්ම ශ්රවණය හේතුවාසනා වේවා.\nධර්ම දානයට දායක වීමට මහඟු අවස්ථාවක්\nබුදුසරණ ධර්ම දේශනා ලිපිය මෙම පිටුවෙහි පළවේ. එබැවින් ඔබටත් ධර්ම දානමය\nපින අත් කර ගැනීමට මහඟු අවස්ථාවක් උදා වී ඇත.\nඔබගේ දයාබර මවුපියන්ගේ හෝ දූ පුතුන්ගේ උපන් දිනය සමරුවට ආශිර්වාද පිණිස\nසෙත් පැතීමටත්, පරලොව සැපත් නෑදෑ හිතවතුන්ට පින් අනුමෝදන් කිරීම\nපිණිසත් එසේ ධර්ම දානයට ඔබට දායක විය හැකි ය.\nඑසේ ධර්ම දානයට දායක වන සැදැහැවතුන්ගේ නම් හා අදාළ එක් ඡායාරූපයක්\n(සෙ.මී. 4 1/2) සහිත දායකත්වය පිළිබඳ විස්තර මෙම පිටුවෙහි පළ කැරේ.\nසියලු විස්තර අලෙවි හා ශාඛා කාර්යාල අංශයේ 0777 270091 හෝ 2319741 දර්ශ\nගෙන් විමසා දැන ගත හැකිය."}
{"text": "ජාතික කණ්ඩායම්වල තරග සහ වෙනත් ආබාධ හේතුවෙන් එල්.පී.එල්. තරගාවලිය නියෝජනය කිරීමට සිටි ක්රීඩකයන් කිහිප දෙනෙකු ඉවත් වුවද ඉන්දියාවේ හිටපු සුපිරි තුන් ඉරියව් ක්රීඩකයකු වන ඉර්ෆාන් පතන් අදාළ තරගාවලියේදී මහනුවර පිල නියෝජනය කිරීමට කොන්ත්රාත් අත්සන් කර තිබේ.\nකුසල් පෙරේරාගේ නායකත්වයෙන් යුත් මහනුවර කණ්ඩායමේ පුහුණුකරු වශයෙන් හිටපු ක්රිකට් නායකයකු වන හෂාන් තිලකරත්න කටයුතු කරන අතර එම කණ්ඩායම විදෙස් ක්රීඩකයන් වන ක්රිස් ගේල්, ලියම් ප්ලන්කට් සහ වහබ් රියාස් ඇතුළත්ව තිබේ.\nක්රිස්ගේල් මීට දින කිහිපයක සිට මහනුවර කණ්ඩායමේ හිමිකරුවන් සමග සිය කොන්ත්රාත්තුව සම්බන්ධව සාකච්ඡා කළද අදාළ සාකච්ඡාවලින් පසුව ඔහු තරගාවලියට සහභාගි වීමට නියමිතව ඇතැයි වාර්තා වේ. ඒ අනූව මහනුවර කණ්ඩායමට අයි.පී.එල්. අත්දැකීම් ඇති 36 හැවිරිදි ඉර්ෆාන් පතන් එක්වීම මගින් එම කණ්ඩායමේ සමබරතාව වැඩිවන අතර තරගාවලියේ උත්කර්ෂවත් බවටද එය පිටිවහලක් වේ.\nඉන්දියානු ජාතික කණ්ඩායම නියෝජනය කරන කිසිම ක්රීඩකයකුට වෙනත් රටවල ප්රිමියර් ලීග් තරගවලට සහභාගි වීමට නොහැකි ලෙසට ඉන්දියානු ක්රිකට් ආයතනය තහංචි දමා තිබේ. එබැවින් ඉන්දියානු ජාතික කණ්ඩායම නියෝජනය කළ ඉර්ෆාන් පතන් මේ වන විට එක්සත් අරාබි එමීර් රාජ්යයේ පැවැත්වෙන අයි.පී.එල්. තරගාවලියේ විස්තර විචාරකයකු වශයෙන් කටයුතු කරනු ලබයි.\n“මම අනිවාර්යයෙන්ම මේ තරගාවලිය දෙස බලා ඉන්නවා. මම විස්සයි විස්ස ක්රීඩාවෙන් සමුගෙන තිබුණත් මට ලොව පුරා ඇති ඕනෑම තරගාවලියකට ක්රීඩා කරන්න පුළුවන්. පසුගිය වසර දෙක තුළදී මගේ ක්රීඩාවෙන් මට විනෝද වෙන්න බැරි වුණා. නමුත් මේ අවස්ථා වමට ලැබීමෙන් යළිත් සුපුරුදු ක්රීඩාව ඉදිරියට ගෙන යන්න බලාපොරොත්තු වෙනවා.” යැයි ඉර්ෆාන් එල්.පී.එල්. තරගාවලිය සම්බන්ධයෙන් පවසයි.\nඉර්ෆාන් පතන් ඉන්දියාව වෙනුවෙන් ටෙස්ට්තරග 29 කදී ශතකයක් සහ අර්ධ ශතක හයක් සමග මුළු ලකුණු 1105 ක් ලබා ඇති අතර එහි ඉනිමක සාමාන්ය 31.57 කි. ඔහු ටෙස්ට් කඩුලු 100 ක්ද දවා ගනිමින් තුන් ඉරියව්වෙන්ම දක්ෂතා දක්වා තිබේ. ඉර්ෆාන් පතන් එක්දින තරග 120 කදී මුළු ලකුණු 1544 ක්ද කඩුලු 173 ක්ද දවා ඇති අතර විස්සයි විස්ස තරගවලදී ඔහු පිතිකරුවකු වශයෙන් තරග 24 කදී ලකුණු 172 ක් සහ කඩුලු 28 ක් දවාගෙන තිබේ. මීට අමතරව පළමු පෙළ විස්සයි විස්ස තරග 177 කදී ලකුණු 1966 ක් සහ කඩුලු 173 ක් දවා ගැනීමට ඔහු සමත්ව තිබේ.\n“මට දේශීය ක්රිකට් ක්රීඩාව ගැන පැහැදිලි කිරීමට අවශ්යයි. ඒකට අවස්ථාවක් ලැබුණු පසු මම පැහැදිලි කරන්නම්. නමුත් මට උදව් කරන්න පුළුවන් ඕනෑම කණ්ඩායමකට මම උදව් කරන්න කැමැතියි. මගේ අත්දැකීම් බෙදාගන්න සැමවිටම මම විවෘතයි.” යනුවෙන් ඉර්ෆාන් පතන් පවසන්නේ ඔවුන්ගේ දේශීය ක්රිකට් ක්රීඩකයන් ඉන්දියානු ක්රිකට් ආයතනයෙන් දමා ඇති තහංචි සම්බන්ධවද ඉඟි කරමිනි.\nඉන්දියානු ජාතික කණ්ඩායමෙන් මෑතකදී විශ්රාම ගිය ක්රීඩකයන්ද විදෙස් තරගවලට සහභාගී නොවන්නේ එම ක්රීඩකයන්ට ඉන්දියානු ක්රිකට් ආයතනයෙන් ලැබෙන කුඩම්මාගේ සැලකිල්ල හේතුවෙනි. නමුත් විශ්රාම ගොස් වසර කිහිපයක් ගතව ඇති ඉන්දියානු ක්රීඩකයන් විදෙස් තරගවලට සහභාගී වන්නේ ඔවුන්ගේ දේශීය ප්රධාන තරගාවලි වල අයි.පී.එල්. හෝ රංජිත් කුසලාන ක්රීඩා කිරීමට නොහැකි වීමෙනි. ඒ අනව මන්ප්රිත් ගෝනිද කොළඹ කිංග්ස් කණ්ඩායමට ක්රීඩා කරනු ලබන්නේ එවැනි පසුබිමකය.\nකණ්ඩායම් පහක් සහභාගී වන එල්.පී.එල්. තරගාවලිය ලබන 21 වැනිදා සූරියවැව මහින්ද රාජපක්ෂ ජාත්යන්තර ක්රිකට් ක්රීඩාංගණයේදී ආරම්භ වන අතර මූලික වටයේ තරග කිහිපයකින් පසුව අවසන් තරගය දක්වා වු තරග පල්ලකැලේ ජාත්යන්තර ක්රීඩාංගණයේදී පැවැත්වේ. අවසන් මහා තරගය දෙසැම්බර් මස 13 වැනිදා පැවැත්වීමට නියමිතය.\nදේශීය තරගවලට සහභාගි වීම හේතුවෙන් මුලදී තරගාවලියට එක්ව සිටි ඇන්ඩ්රේ රසල්, ෆෆ් ඩූ ප්ලෙසිස්, ඬේවිඞ් මිලර්, මන්වින්දර් බිස්ලා සහ ඬේවිඞ් මාලන් යන විදෙස් ක්රීඩකයන් මේ වන විට තරගාවලියෙන් ඉවත්ව ඇති අතර ඉර්ෆාන් පතන් මෙන් තවත් විදෙස් ක්රීඩකයන් කිහිප දෙනකුම තරගාවලියට එක් කරගැනීමට කණ්ඩායම් හිමිකරුවන් මේ වන විටත් උත්සහ කරමින් සිටින බව වාර්තා වේ.\nජාතික කණ්ඩායම්වල තරග සහ වෙනත් ආබාධ හේතුවෙන් එල්.පී.එල්. තරගාවලිය නියෝජනය කිරීමට සිටි ක්රීඩකයන් කිහිප දෙනෙකු ඉවත් වුවද ඉන්දියාවේ හිටපු සුපිරි තුන් ඉරියව් ක්රීඩකයකු වන ඉර්ෆාන් පතන් අදාළ තරගාවලියේදී මහනුවර පිල නියෝජනය කිරීමට කොන්ත්රාත් අත්සන් කර තිබේ."}
{"text": "අද වන විට ශී්ර ලංකා ආයෝජන මණ්ඩලයේ කටයුතු 90% පමණ පහල බැස ඇතැයි එහි සේවකයන් කියති.\nසාමාන්යයෙන් මසකට ව්යපෘති හතලිහක් පමණ අනුමත කරල මේ වන විට ආයෝජන මණ්ඩලය නව පාලනය යටතේ ව්යාපෘති හතරකට පල්ලම් බැස ඇතැයිද ඔවුන් කියති.\nමේ වන විට ආයෝජන මණ්ඩලය සිංගප්පූරැ සමාගමකට පැවරීමේ උත්සාහයක් ඇතැයිද වාර්තා වන අතර වත්මන් සභාපතිවරයාට ඉල්ලා අස්වන්නැයි අගමැතිවරයා විසින් දන්වා ඇතැයිද වාර්තා වෙයි."}
{"text": "අකිත පෙරේරා, රනිල් ධර්මසේන\nඑක්සත් ජාතික පක්ෂ නායක රනිල් වික්රමසිංහ මහතා අභිනව මන්තී්රවරයකු වශයෙන් ඊයේ (23 දා* කථානායක මහින්ද යාපා අබේවර්ධන මහතා ඉදිරියේදී නවවැනි පාර්ලිමේන්තුවේ 225 වැනි මන්තී්රවරයා ලෙස දිවුරුම් දෙනු ලැබීය. මෙතෙක් කාලයක් එජාප ජාතික ලැයිස්තු මන්තී්ර ධුරය හිස්ව පැවතිණි.\nඊයේ පාර්ලිමේන්තු කටයුතු ආරම්භයේදී අභිනව මන්තී්ර දිවුරුම යටතේ රනිල් වික්රමසිංහ මහතා දිවුරුම් දීම සිදුකළ අතර වේත්රධාරී නරේන්ද්ර ප්රනාන්දු මහතා විසින් ඔහු සභාවට කැඳවා ගෙන එනු ලැබීය.\nවික්රමසිංහ මහතා දිවුරුම්දීමෙන් පසුව විපක්ෂයේ ඔහුට හිමි 13 වැනි අසුනේ අසුන්ගත් අතර පක්ෂ විපක්ෂ මන්තී්රවරුන්ගේ සුබපැතුම් ඔහුට පළවිය.\nඒ මහතා සිය අසුනෙහි අසුන්ගන්නා විට දෙපැත්තෙහි ආසන හිස්ව පැවතිණි."}
{"text": "ගංවතුරෙන් විපතට පත් වූවන්ට සහන සැලසීමට අග්රාමාත්ය රනිල් වික්රමසිංහ මහතා පියවර ගෙන ඇති අතර, සහන සැලසීම සඳහා මුදල් ලබාදීමට භාණ්ඩාගාරයට කතා කළ බව අග්රාමාත්ය කාර්යාලය අද ප්රකාශ කළේය.\nඒ අනුව අග්රාමාත්ය ලේකම් සමන් ඒකනායක මහතා සහ කළුතර, ගම්පහ සහ ගාල්ල දිස්ත්රික් ලේකම්වරුන් අතර මූලික සාකච්ඡාවක් පැවැත්විණි.\nරත්නපුර දිස්ත්රික් ලේකම්වරුන් සමඟ පැවති සාකච්ඡාවේදී අග්රාමාත්යවරයා කියා සිටියේ ගංවතුරින් විපතට පත් ජනතාවට සහන සැලසීමට භාණ්ඩාගාර මෙහෙයුම් දෙපාර්තමේන්තුව මුදල් වෙන් කර ඇති බවයි.\nදිස්ත්රික් ලේකම්වරුන් හරහා සහනාධාර ලබාදීමට පියවර ගන්නා ලෙස ද අග්රාමාත්යවරයා මහා භාණ්ඩාගාරයට උපදෙස් ලබාදී තිබෙනවා."}
{"text": "www.ada.lk\n2020 ජුලි මස 15 වන බදාදා\nමධ්යම පළාතින් මේවන විට ඩෙංගු රෝගීන් 2152 දෙනකු වාර්තා වී ඇති බවත් මෙම වසර තුළ මහනුවරින් ඩෙංගු මරණ දෙකක් වාර්තාවී තිබෙන බව මධ්යම පළාත් ප්රජා වෛද්ය විශේෂඥ සුරංග ප්රනාන්දු මහතා පවසයි.\nමධ්යම පළාත් කොරෝනා හා ඩෙංගු ව්යාප්තිය මඩලීමේ කමිටු රැස්වීම අද (01)පළාත් ආණ්ඩුකාර කාර්යාලයේ පැවැති අවස්ථාවේ ප්රජා වෛද්ය විශේෂඥවරයා මේබව ප්රකාශ කළේය.\nමධ්යම පළාතින් වාර්තා වු ඩෙංගු රෝගීන් මහනුවරින් 1267 ක් ද මාතලෙන් 760 ක් හා නුවරඑළියෙන් 125 ක් ලෙස මෙම රෝගීන් වාර්තාවී තිබෙන බවද සුරංගු ප්රනාන්දු මහතා පැවැසිය.\nමහනුවර දිස්ත්රික්කයේ ඩෙංගු ව්යාප්තිය සෙසු ප්රදේශ වලට වඩා මහනුවර නගර සීමාව,වැරැල්ලගම,උඩුනුවර,යටිනුවර හා කුණ්ඩසාලේ බල ප්රදේශ වලත් මාතලේ දිස්ත්රික්කයේ මාතලේ හා දඹුල්ල නගර සභාවන්ගේ හා උකුවෙල බල ප්රදේශවලත් නුවරඑළියේ අඹගමුව බල ප්රදේශයේත් වඩා වැඩි බවද ඔහු සදහන් කළේය.\nමෙම අවස්ථාවට මධ්යම පළාත් ආණ්ඩුකාර නීතීඥ ලලිත් යූ ගමගේ මහතා ඇතුළු පිරිසක් මෙම අවස්ථාවට සහභාගි වූහ.\nචමිල් රූපසිංහ\npopular news\nතංගල්ලේ 14ක් නිරෝධායනයට\nකොරෝනා ආසාදිතයෙකු නිසා පොල්ගහවෙල අධිකරණ භූමිය විෂබිජහරණය කරයි\nමධ්යම පළාතේ 300ක් ස්වයං නිරෝධායනයට\nමැකෝට ගැටලුවක්\nඋණවටුන උප දුම්රිය ස්ථානය දින දෙකකට වසයි\nඅද දිනයේදී කොවිඩ් ආසාදිතයන් 300ක්\nSaaravita.lk\nසනුක පුතාගෙන් කාර් එකක්?\n‘සිත පාරා’ ගත් ‘ඉතලි ස්ටාර්’\nඅපි විවාහවෙලා දැන් අවුරුදු 9ක්- ඔහු මගේ දක්ෂතාව අගේ කරනවා\nපුදුමාකාර සතුටක්, අපි මේ මොහොත එන තුරු බලාගෙන හිටියේ\nමට ලිංගිකත්වය පෙන්නලා ‘කටකාරයි මා’ මියුසික් වීඩියෝවට අවධානය ලබාගන්න අවශ්ය වුණේ නැහැ\nපොලිසියට බැඳුණු හෙක්ටර් ඩයස්\nඔබේ අදහස් එවන්න.\nඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nඔබේ අදහස් එවන්න.\nReply To:\nEranda - cb chds hcdsh cdshcsdchdhd"}
{"text": "මැයි 18 වනදා වන හෙට දිනයේදී යුද්දයෙන් මිය ගිය ජනතාව සිහිකෙරෙන හෙයින් එදින ශෝක දිනයක් ලෙස සලකා උතුරේ සියලු පාසල්හි පලාත් කොඩිය අඩකුඹු කරන ලෙසට උතුරු පලාත් අධ්යාපන අමාත්ය කන්දයියා සර්වේස්වරන් මහතා ඉල්ලීමක් කොට ඇත.\nඋතුරු පලාත් අධ්යාපන අමාථ්ය වරයා විසින් මාධ්ය නිවේදනයක් කරමින් උතුරේ සියලුම පාසල්හි විදුහල්පති වරුන් හා ගුරුවරුන්ගෙන් අදාල ඉල්ලීම සිදු කොට ඇත.\nඑහිදී අමාත්ය වරයා විසින් පෙන්වා දී ඇත්තේ පසුගිය අවුරුදු 30 ක කාලය පුරාවට යුද්දය හේතුවෙන් තරුණ තරුණියන් වගේම විශාල ජනතාවක් මිය ගිය හේතුවෙන් ඔවුන්ට සිදු කෙරෙන් ගෞරවයක් හා සිහිකිරීමක් වශයෙන් හෙට (18) දින මුල්ලි වයික්කාල් ප්රදේශයේදී උදෑසන 11ට පහන් දැල්වීම සිදු කෙරෙන අතරම ඒ වෙනුවෙන් උතුරු පලාතේ පිහිටි පාසල්හි පලාත් ධජය අඩකුඹු කරන ලෙසට ඉල්ලා සිටින බවටත්ය.\n– වන්නි රොමේෂ් මධුෂංඛ"}
{"text": "“පාස්කු කොමිසමේ අවසන් වාර්තාව සම්බන්ධයෙන් දැන්ම කිසිවක් ප්රකාශ කළ නොහැකි යි.”\nජනපති කැබිනට් මණ්ඩලයට දැනුම් දෙයි.\nපාස්කු ප්රහාරය පිළිබදව විමර්ෂණය සදහා පත් කළ ජනාධිපති කොමිසමේ අවසන් වාර්තාව පෙබරවාරි මාසයේ පළමු වන දා ජනාධිපතිවරයාට භාර දී තිබුණි.\nඅවසන් වාර්තාව, පාර්ලිමේන්තුවට ඉදිරිපත් කරන ලෙස විවිධ පාර්ශ්වයන්ගෙන් ඉල්ලීම් ඉදිරිපත්ව තිබේ.\nකෙසේ වෙතත්, ඊයේ රැස් වූ කැබිනට් මණ්ඩල හමුවේ දී, අදාල වාර්තාව සම්බන්ධයෙන් මේ මොහොතේ කිසිවක් ප්රකාශ කළ නොහැකි යැයි, ජනාධිපතිවරයා විසින් කැබිනට් මණ්ඩලයට දැනුම් දී ඇති බව අරුණ පුවත්පත වාර්තා කරයි.\nවාර්තාවේ පරිවර්තන කටයුතු සිද්ධ වෙමින් තිබෙන බවත්, ඉදිරියේ දී වාර්තාව සම්බන්ධයෙන් කැබිනට් මණ්ඩලය දැනුම්වත් කිරීමට සූදානම් බවත්, ජනාධිපතිවරයා පවසා ඇතිය පුවත්පත වැඩි දුරටත් වාර්තා කර සිටියි."}
{"text": "යුද හමුදා ආරක්ෂාව යටතේ තෙල් බවුසර් පිටත් කෙරේ\nඉන්ධන රැගත් බවුසර් 15ක් යුද හමුදා ආරක්ෂාව සමග කොලොන්නාව තෙල් පිරිපහදු මධ්යස්ථානයේ සිට බෙදාහැරීමේ කටයුතු සඳහා පිටත් කිරීමට කටයුතු කළ බව ශ්රී ලංකා යුද හමුදාව පවසයි.\nඛනිජ තෙල් වෘත්තීය සමිති එකමුතුව විසින් ක්රියාත්මක කර ඇති වැඩවර්ජනය හේතුවෙන් අඩාල වී තිබෙන තෙල් බෙදාහැරීමේ කටයුත්තට සහාය දක්වන ලෙස ශ්රී ලංකා පොලිසිය විසින් කරන ලද ඉල්ලීමක් අනුව අඟහරුවාදා (ජුලි 25) රාත්රියේ සිට යුද හමුදා භට පිරිස් යෙදවීමට කටයුතු කොට තිබෙන බව රජයේ ප්රවෘත්ති දෙපාර්තමේන්තුව පවසයි.\nඑයට ඉහතදී ඛනිජ තෙල් බෙදාහැරීමේ සේවාව අත්යවශ්ය සේවාවක් බවට රජය මගින් ප්රකාශයට පත් කරන ලදි.\nඅත්යවශ්ය සේවාවක් බවට ප්රකාශයට පත්කිරීමෙන් අනතුරුවත් සේවයට වාර්තා නොකරන සේවකයන් සේවය හැරගිය පුද්ගලයන් සේ සලකන බව ද ආණ්ඩුව නිවේදනය කළේය.\nඑම නියෝගයෙන් අනතුරුව මුතුරාජවෙල තෙල් ගබඩා සංකීර්ණය සහ කොලොන්නාව තෙල් ගබඩා පර්යන්තයෙහි තෙල් බෙදාහැරීමේ කාර්යයේ නියුතුව සිටින කාර්යය මණ්ඩලයට අවශ්ය සහාය ලබාදීමට සහ අදාළ සංකීර්ණයන් හි ආරක්ෂාව තහවුරු කිරීම සඳහා යුද හමුදාව භට පිරිසක් යොදවා තිබේ.\nවැඩ වර්ජනය මෙහෙයවමින් සිටි ඛනිජ තෙල් වෘත්තීය සමිති එකමුතුවේ නායකයන් කිහිප දෙනෙකු පොලිසිය විසින් අත්අඩංගුවට ගෙන තිබේ.\nඒ සමගම කොලොන්නාව ඛනිජ තෙල් පරිශ්රය අසල ගැටුම්කාරී තත්වයක් හටගත්තේය."}
{"text": "ශ්රී ලංකාවේ පමණක් නොව මුළු ලෝකයම මේ වනවිට පුද්ගල ආරක්ෂාවට මුල් තැන ලබාදෙමින් සිටි. විශේෂයෙන් සංචාරකයන් මුලිකවන ස්ථාන මේ අතර ප්රමුඛ වනවා. ශ්රී දළදා මාලිගාවද මේ අරමුණ පෙරදැරි කරගෙන මහජන ආරක්ෂක වැඩපිළිවලක් වෙත යොමුවී තිබෙනවා.\nලෝව උසස්ම ආරක්ෂක උපකරණයන්ගෙන් සමන්විත නවීන ආරක්ෂණ පද්ධතියක් මඟින් ශ්රී දළදා මාලිගාව හා පැමිණෙන බැතිමතුන්ගේ ආරක්ෂාව සඳහා අවශ්ය කටයුතු සිදුකර ඇත. මේ සඳහා ශ්රී ලංකා ත්රිවිධ හමුදාව පොලීසිය ඇතුළු විශේෂ පුහුණුවක් ලැබූ ආරක්ෂක නිලධාරීන් රාජකාරියේ අනුයුක්තව ඇත.\nමේ හේතුවෙන් කිසිදු අවහිරයකින් හා බියකින් තොරව ලෝකවාසී සියලු දෙනාට ශ්රී දළදා මාලිගාව දැකගැනීමට හා වන්දනා කිරීමේ පහසුකම් සලසා තිබෙනවා."}
{"text": "නන්දා මාලනීට සහ හේරත්ට වැඩිපුර දරුවන් සිටියේ නැත. හිටියේ පුතුන්ම දෙදෙනෙකි. වැඩිමලා කාංචන සඳකැලුම් ඉගෙනීමෙන් ඉස්සරහට යන ලකුණු පෙන්නුවත් බාලයා නදීර තේරෙන දා පටන් ඊට වඩා වෙනස් අදහස් දැරුවේය. නන්දා දෙදරුවන් ඇකයේ තබාගෙන අහසේ ඉර, හඳ, තරු ගැනත් මල්, සමනල්ලු, සුරංගනාවියෝ ගැනත් කී කතන්දර අතරේ නදීර වැඩ්පුර ආසා කළේ රට[…]Read More »\nපුරා වසර 33 ක් නීතිඥ වෘත්තියේ නියැළෙන කාලිංග ඉන්ද්රතිස්ස ජනාධිපති නීතිඥවරයෙකි. නීති විද්යාලයේ කථිකාචාර්යවරයකු වශයෙනුත් කටයුතු කරන හෙතෙම වසර ගණනාවක් පුරා රජයේ අධි නීතිඥවරයෙක් වශයෙන්ද, නීතිපති දෙපාර්තමේන්තුවේ සේවය කර ඇත. ශ්රී ලංකා නීතිඥ සංගමයේ ලේකම්වරයා ද වශයෙන් කටයුතු කර ඇති කාලිංග ඉන්ද්රතිස්ස මෙවර එම සංගමයේ සභාපති තනතුර සඳහා තරග වදී.[…]Read More »\nමිහිමත පිහිටි උෂ්ණාධිකම ස්ථානයක් වන මාලි රාජ්යය ගැන මෙරට බොහෝ දෙනකු කතා කරන්නට පටන් ගන්නේ පසුගිය වසරේය. ඒ එක්සත් ජාතීන්ගේ සාම සාධක මෙහෙයුම් සඳහා ගිය ශ්රී ලංකා හමුදා භට කණ්ඩායමේ නිලධාරියකුට යුද අපරාධ චෝදනා එල්ල වීමත් සමගය. මාලි රාජ්යය බලා ගිය ශ්රී ලංකා හමුදා භට කණ්ඩායම භාරව ගිය දක්ෂ නිලධාරියකු[…]Read More »\nනීති විරෝධි ලෙස මෙරට රැඳී සිටි තවත් ඉන්දීය ජාතිකයින් 49 දෙනෙකු මතුගමදී ආගමන විගමන දෙපාර්තමේන්තුව විසින් අත්අඩංගුවට ගෙන තිබෙනවා. එම දෙපාර්තමේන්තුව සදහන් කළේ මොවුන් පිරිස අද පෙරවරුවේ අත්අඩංගුවට ගත් බවයි. පසුගිය 25 වැනි දා හොරණ ඉංගිරිය ප්රදේශයේ අත්අඩංගුවට ගත් ඉන්දීය ජාතිකයින් 24 දෙනාගෙන් කළ ප්රශ්න කිරීම්වලදී ඔවුන් අත්අඩංගුවට ගත් බවයි[…]Read More »\nශ්රී ලංකා ආණ්ඩුක්රම ව්යවස්ථාවට අනුව රටේ පාලනය සිදුවන්නේ ප්රධාන ආයතන තුනකිනි. ව්යවස්ථාදායක, විධායක සහ අධිකරණය එම ආයතන තුනයි. විධායක බලය ජනාධිපති මගින්ද ව්යවස්ථාදායක බලය පාර්ලිමේන්තුව මගින් ද අධිකරණ බලය ශ්රේෂ්ඨාධිකරණය ඇතුළු අධිකරණ පද්ධතිය මගින්ද ක්රියාත්මක වෙයි. පරිපාලන පහසුව මෙන්ම බලය බෙදා හැරීමේ සංකල්පය ද පෙරදැරිව ව්යවස්ථාදායකයේ සහ විධායකයේ බලතල පළාත්[…]Read More »\nඅප 30 වසරක යුද්ධයක ශාපයට ගොදුරු වූයේ නියපොත්තෙන් කඩන්නට තිබූ දේ පොරවෙන් කපන තත්ත්වයට පත්වන තෙක් නිහඬව සිටීම හේතුවෙනි. යුද්ධයක විනාශය අත්දැක ඇතත් යළිත් සිදුවෙමින් පවතින්නේ එයමය. ජාත්යන්තර තලයේ ක්රියාත්මක කොටි සංවිධානය මෙරට උතුරේද යළිත් සක්රිය වෙමින් පවතින බවට දැන් ඕනෑතරම් සාක්ෂි ලැබී තිබේ. එහෙත් ඒ ගැන වගකිවයුත්තන්ගේ අවධානය ප්රමාණාත්මකව[…]Read More »\nවසර හැත්තෑ දෙකක් පුරා පෙබරවාරි 04 වැනිදාට නිදහස් දිනය යැයි කියූ අප මේ වසරේ සිට කියන්නේ ජාතික දිනය කියාය. අපට එසේ කියන්නට සිදු වන්නේ වසර හැත්තෑ දෙකක් පුරා අපේ අතින් සිදු වූ මහ වරදක් නිවැරදි කර ගන්නටය. ඒ නිවැරදි කරන්නේ වස්දොස් ගණ ශබ්දාලංකාර ආදියෙන් මතුවන දෝෂයක් නොව ආණ්ඩු ක්රම ව්යවස්ථාවට[…]Read More »\nරජයේ ගුරුමාරු ප්රතිපත්තියක් 2017 දෙසැම්බර් 13 වැනිදා සිට ක්රියාත්මක තිබියදී එම චක්රලේඛ විධිවිධාන අනුගමනය නොකිරීම නිසා ජාතික පාසල් 127ක ගුරුවරුන් 4123 දෙනකු නියමිත ස්ථාන මාරුවීම් නොලබා එකම පාසලේ දීර්ඝ කාලයක් සේවය කරන බවට විගණනයේදී හෙළිව ඇත. මේ අතර ජාතික පාසල් 118ක ගුරුභවතුන් 786 දෙනකු ඔවුන් පත්වීම් ලද විෂයයට පරිබාහිර ඉගැන්වීම[…]Read More »\nබංග්ලාදේශ ප්රිමියර් ලීග් පන්දුවාර විස්ස ක්රිකට් තරඟාවලිය මේ දිනවල ඉතාමත් උණුසුම් වෙමින් තිබෙනවා. මෙම තරඟාවලියේ තරඟ දෙකක් ඊයේ (01) දින පැවැත් වුණා. පළමු තරඟය කොමිලා වික්ටෝරියන්ස් කණ්ඩායම සහ ඩකා ඩයිනමයිඩ් කණ්ඩායම අතර පැවැත් වුණා. ඉතාමත් තියුණු සටනකින් අනතුරුව මෙම තරඟය එක් ලකුණකින් ජය ගැනීමට කොමිලා වික්ටෝරියන්ස් කණ්ඩායම සමත්ව තිබෙනවා. දෙවන[…]Read More »\nසංචාරක සංවර්ධන හා ක්රිස්තියානි අාගමික කටයුතු ඇමැති ජෝන් අමරතුංගගේ අමාත්යාංශයට 2017 වර්ෂයේ සංචාරක ආකර්ෂණයන් සංවර්ධනය කිරීම සඳහා රුපියල් මිලියන 568ක් වෙන් කර ඇතත් වර්ෂය අවසන් වන විට ඉන් වැය කර ඇත්තේ මිලියන 162ක් පමණි. එය ලබාදුන් මුදලින් සියයට 28.5ක ප්රතිශතයක් වෙයි. එහිදී සංචාරක ගම්මාන සංවර්ධනය කිරීම සඳහා ද එම වර්ෂයේදී[…]Read More »\nගොවීන්ගේ 2014/2015 හා 2015 යල කන්නයේ මිලට ගත් වී තොග සත්ත්ව ආහාර බවට සඳහන් කරමින් අලෙවි කිරීමෙන් රුපියල් ලක්ෂ විසිහතර දහස් අටසිය හැත්තෑහතක අලාභයක් වී අලෙවි මණ්ඩලයට සිදුව තිබේ. නාඩු වී කිලෝවක් රුපියල් 45ක මිලකට ගෙන එම මිලටම අලෙවි කිරීමට හැකියාව තිබියදී කිලෝ ග්රෑමයක් රුපියල් 24ක මිලකට අලෙවි කිරීමෙන් එම[…]Read More »"}
{"text": "ඔන්න එහෙනම් ගෙනාවා 7 වෙනි කොටස. හොදයි එහෙමනම් අපි බලමු මොකෝ වෙන්නෙ කියලා. අවාසනාවන්ත විදිහට ගන්ධියාගේ අතින් නයිරෝබිට මැරෙන්න සිද්ධ වුනා. ඉතින් මේ සිද්ධිය කණ්ඩායමේ අයට ලොකු කම්පනයක් එක් කරන්න සමත් වුනා. ඒ වගේම ගන්ධියාටත් මේ සිද්ධියෙන් ගොඩක් තුවාල වෙනවා මොකද ඩෙන්වර් මිනිහට අත්බෝම්බයක් ගහන නිසා. ඉතින් කොහොමහරි මිනිහා හදිසි කාමරේට පැනගන්නවා. ටෝකියෝවත් මිනිහා අල්ලන් ඉන්න නිසා ප්රොෆෙසර් සැලැස්මක් සකස් කරනවා මේ කාමරේ ඇතුළට ගිහින් ගන්ධියාව පණපිටින් අල්ලගන්න විදිහේ එකක්.\nඒවගේම අද ප්රොෆෙසර් සැලසුම් සකස් කරනවා රජය ඒ කියන්නේ මේ සිද්ධිය විමර්ශනය කරන ප්රියේටො සහ ඇලිශියා දෙන්නවම ලොකු අමාරුවක වැටෙන විදිහේ. ප්රොෆෙසර්ගෙ සැලැස්ම වෙන්නෙ ඒ අය අතරේ දෙදරා යාමක් ඇති වෙන විදිහේ වැඩක් කරන්න. ඉතින් ඒක පටන්ගන්නෙ රියෝව අල්ලාගෙන ගිහින් මාස දෙකක් තිස්සේ දීපු වදහිංසා ගැන එළිදරව් කිරීමෙන් කියලා කියන්න පුළුවන්. නමුත් එතනින් නොනවතින ප්රොෆෙසර් තවත් සැලැස්මක් ගහනවා ලිස්බන්ව බේරගන්නත්.ඉතින් එකපිට එක එන ප්රොෆෙසර්ගේ කූට සැලසුම් හමුවේ ටමායෝට කරකියාගන්න දෙයක් නැතිවෙනවා.\nඑහෙනම් මෙච්චරයි මං කියන්නේ. කට්ටිය කතාව බාගෙනම බලන්නකෝ එහෙනම්. ඔබ සැමට ජයෙන් ජය වේවා.\nඒ වගේම දැනුම් දීමක් කරන්න තියෙනවා අපේ නවතම බයිස්කෝප් සිංහලෙන් වෙබ් අඩවිය වෙනුවෙන් නිර්මාණය කල ෆේස්බුක් පිටුව ගැන. මොකක් හෝ අහේතුවකට 130,000 අධික ලයික් ප්රමාණයකින් යුතු අපේ ෆේස්බුක් පිටුව මීට සති දෙකකට කලින් මකා දමා තිබෙනවා. ඒ වෙනුවෙන් අපි නැවත ෆේස්බුක් පිටුවක් ආරම්භකොට තිබෙනවා. මුහුනුපොත තුල උපසිරැසි පළකිරීම් ගැන දැනුවත් වෙන්න ඒ පිටුව සමහ මෙතනින් එක්වෙන ලෙසින් හැමෝටම ආරාධනා කරනවා.\nDue to copyright issues, we do not provide any torrent links.\nමෙම ලබා දී ඇති උපසිරසි WEB පිටපත් සඳහා අදාළ වේ.\nSubtitle Contributor Rank\nPLATINUM MEMBER\nJOINING DATE – 2015-04-19\nSUBMAKER RATING BY ADMINS\nඉහත තරු මගින් පෙන්නුම් කෙරෙන්නේ උපසිරසිකරුවා මෙම උපසිරැසිය ඔබ වෙත ගෙන ඒම සඳහා දැක්වූ කාර්යක්ෂමතාව මත ඇඩ්මින් මඩුල්ල ලබාදෙන ඇගයුම් මට්ටමයි. උපසිරැසියේ ගුණාත්මක බාවය උපසිරැසි නරඹන ඔබට මෙම ලිපියේ ඉහල ඇති ස්ථානයෙන් ඇගයුම් මට්ටම ලබාදිය හැක. මෙම නිර්ණායක දෙක මත මෙම උපසිරසි කරුවා හට ඉදිරි ජනප්රිය චිත්රපට සඳහා උපසිරසි සකස්කිරීමට අවස්ථාව හිමි වනු ඇත. මෙය වඩාත් ගුණාත්මක ලෙස උපසිරසි සකස් කිරීම සඳහාත් ඔබට වඩාත් හොඳ තත්වයේ උපසිරසි ඉතා ඉක්මනින් ලබාදීමටත් අප ගන්නා ලද තවත් එක උත්සාහයක ප්රතිපලයකි."}
{"text": "මාධ්ය නිදහස සම්බන්ධ විලෝපිත රාජ්ය නායකයන් අතරට ගෝඨාභය\nදේශසීමා නොමැති වාර්තාකරුවෝ සංවිධානය විසින් පස් වසරකට වරක් පළකරනු ලබන මාධ්ය නිදහස සම්බන්ධ විලෝපිත රාජ්ය නායකයන්ගේ (predators of press freedom) ඡායාරූපයේ සිටින, මාධ්ය නිදහසට වැඩිම තර්ජන එල්ල කරන ලොව රාජ්ය නායකයන් 37 අතරට එක්වීමට මේ වන විට රට බංකොලොත්භාවයේ මුවවිටට ඇද දමා සිටින වැඩකරන අපේ විරුවා නම් විරුදාවලි ලත් ගෝඨාභය රාජපක්ෂ ජනාධිපතිවරයා සමත් වී තිබේ. ඔහු ආරක්ෂක අමාත්යාංශයේ ලේකම් ධුරය දැරූ 2005 සිටම මාධ්ය නිදහස සම්බන්ධයෙන් විලෝපිතයකු ලෙස හැඳින්වේ.\nඊජිප්තුව, බෙලරස්, ඉරානය, සිරියාව, හොංකොං, නිකරගුවා, තජිකිස්තානය, ශ්රී ලංකාව, තුර්ක්මෙනිස්තානය, බහරේන්, කාම්බෝජය, අසර්බයිජානය, පකිස්තානය, ජිබුටි, එරිත්රියාව, බ්රසීලය, උතුරු කොරියාව, සිංගප්පූරුව, කියුබාව, මියන්මාරය, සවුදි අරාබිය, ඉනිදියාව, වෙනිසියුලාව, වියට්නාමය, කැමරන්, රුවන්ඩාව, තායිලන්තය, රුසියාව, තුර්කිය, පිලිපීනය, දකුණු සුඩානය, බංග්ලාදේශය, නිරක්ෂ ගිනියා, හංගේරියා, චීනය, උගන්ඩාව යන රටවල රාජ්ය නායකයන් මෙම මාධ්ය විලෝපිතයන්ගේ ලැයිස්තුවේ සිටිති.\nරුසියාවේ ජනාධිපති ව්ලදිමීර් පූටින් හා එහි කොටසක් වන චෙච්නියාවේ නායක රැම්සන් කැඩිරොව් යන දෙදෙනාම මෙම ඡායාරූපයේ සිටිති.\nඑහි සිටින කාන්තාවන් දෙදෙනා වන්නේ චීනයේ හොංකොං විශේෂ පරිපාලන කලාපයේ ප්රධාන විධායක නිලධාරිනී කැරී ලෑම් හා බංග්ලාදේශ අගමැතිනි ෂෙයික් හසීනාය.\nජනාධිපති ගෝඨාභය රාජපක්ෂ පිළිබඳ මාධ්ය විලෝපිතයන්ගේ විස්තර පිටුවේ දැක්වෙන කරුණු මෙතැනින් බැලිය හැකිය.\nපහත දැක්වෙන්නේ ගෝඨාභය රාජපක්ෂගේ ජනාධිපතිවරණ ප්රචාරණ ව්යාපාරයේදී ඉතා ජනප්රිය වූ ප්රචාරණ ගීතයේ පද කිහිපයකි.\nවිශ්වය පුරාවිහිදී ගියා\nපොදු ජනජය රාවේ\nඅපි වෙනුවෙන්අපි අතරම නැගෙනා\nබලාපොරොත්තුව මේ\nශ්රී ලංකාවේ රාජ්ය නායකයාට මෙවැනි අපකීර්තියක් හිමිවීමට හේතු වන්නේ ඔහුගේ නිලධාරීන් විසින් කෙළින පිස්සුය. පසුගිය ජූනි මාසය පමණක් උදාහරණයකට ගතහොත්, ශ්රී ලංකා රජයේ නිලධාරින් විසින් කරන ලද මාධ්ය නිදහසට එරෙහි ක්රියාකාරකම් කීපයක් මෙසේයි:\nව්යාජ පුවතක් සම්බන්ධයෙන් ශ්රී ලංකා තොරතුරු තාක්ෂණ සංගමයේ සභාපති ලෙස හැඳින්වෙන රජීව් යසිරු කුරුවිටගේ අපරාධ පරීක්ෂණ දෙපාර්තමේන්තුව විසින් අත්අඩංගුවට ගෙන පරිගණක අපරාධ පනත යටතේ කොටුව මහේස්ත්රාත් අධිකරණය වෙත ඉදිරිපත් කරන ලදී. ඔහු විසින් කරන ලද වරද එම පනතට අදාළ නොවන බව සැකකරුගේ නීතීඥවරුන් වූ තිෂ්ය වේරගොඩ ඇතුළු පිරිස පෙන්වා දුන් විට, වෙනත් පනතක් යටතේ නැවත නඩු පවරන තෙක් සැකකරු රිමාන්ඩ් කරන ලෙස අපරාධ පරීකණ දෙපාර්තමේන්තුව ඉල්ලා සිටියේය. ඇප ලැබූ කුරුවිටගේ බන්ධනාගාරය පීසීආර් ප්රතිඵල ලැබෙන තෙක් නිදහස් කළ නොහැකි බව බන්ධනාගාර නිලධාරීහු පැවසූහ.\nRata.lk වෙබ් අඩවියේ සංස්කාරක සජීව විජේවීරට එරෙහිව ගාල්ල මූලස්ථාන පොලිසියේ පැමිණිල්ලක් දැමූ කරාපිටිය රෝහලේ අධ්යක්ෂවරයා ඔහුගේ ප්රවෘත්ති මූලාශ්ර විමර්ශනය කරන ලෙස ඉල්ලා සිටියේ මාධ්ය නිදහස, ප්රකාශනයේ නිදහස මෙන්ම තොරතුරු දැනගැනීමේ අයිතිය ද උල්ලංඝනය කරමිනි.\nසමාජ මාධ්යවල වැරදි පුවත් පළකරන පුද්ගලයන් වරෙන්තු නොමැතිව අත්අඩංගුවට ගන්නා බවට පොලිස් මූලස්ථානය විසින් නිවේදනයක් නිකුත් කරමින් කරන ලද ප්රකාශය සමාජ මාධ්යවල අදහස් ප්රකාශ කරන ජනතාව බියවැද්දීම සඳහා කරන ලද ක්රියාවකි.\nමෑතදී නියෝජ්ය පොලිස්පති දේශබන්දු තෙන්නකෝන් මාධ්යවේදී තරිඳු ජයවර්ධනට එල්ල කරන ලද අනියම් තර්ජනය ද තවත් මෙවැනි සිද්ධියකි.\nදවසින් දවස මෙවැනි සිදුවීම් වැඩිවීම අවසානයේදී ජනාධිපති ගෝඨාභයගේ නාමයටත්, ශ්රී ලංකාවේ ජාත්යන්තර කීර්තියටත් බරපතල හානියකි."}
{"text": "Android සහ ios සතු කර ගැනීම සඳහා නවතම Mostbet මෘදුකාංග ස්ථාපනය කිරීම සඳහා විශාල හේතුවක් වන්නේ පාපන්දු කිහිපයක් සඳහා ජංගම ඔට්ටු ඇල්ලීමේ හැකියාව විය හැකිය.පැසිපන්දු, පැසිපන්දු, ක්රිකට්, ක්රියාකාරකම්, පිං පොං, ටෙනිස් සහ තවත් දේ ඇතුළුව ප්රජාව තුළ ඇති සියලුම හොඳම ක්රීඩා ඉසව් ආරක්ෂා කිරීමට සන්නාමය පෙනී සිටියි. නගරවල ප්රමාණය සාමාන්යයෙන් එහි ක්රියාකාරකම්වල ස්වරූපයට වඩා වැඩි ය.\n- මෙම ශුන්ය තැන්පතු ප්රසාද දීමනා සාමාන්යයෙන් වැඩි නොවේ – ඔහු විශාල දීමනාවක කොටසක් විය හැකි ප්රවණතාවක් ඇත – නමුත් එය කිසිසේත්ම කිසිවක් සඳහා මුදල් පිළිබඳ සංකල්පයකි.\n- සත්යාපනයට දින 60ක් ගත විය හැකි අතර අසාමාන්ය අවස්ථාවන්හිදී ද දීර්ඝ කෙරේ.\n- අපගේ ආයෝජකයින් සැබවින්ම ප්රභූ වන අතර ඔබට ආචාරශීලී විය හැකි අතර, ඔවුන් විසිහතර/7 පහසුවෙන් ලබා ගත හැකි අතර, සුමට බවක් ගෙන දෙන අතර ඔබට අඛණ්ඩ ක්රීඩා හැඟීමක් ඇති වේ.\n- මෙක්සිකෝවේ ක්රීඩකයාට සූදු ව්යවසාය මගින් නොමිලේ ගිණුමක් ලබාගෙන ඇත.\n- ඔබට සමාජ ජාල සාමාජිකත්වයට ස්තූතිවන්ත වෙමින් Mostbet පිවිසුමක් කළමනාකරණය කළ හැකිය.\nඩම්ප් නිර්මාණය කිරීමේදී අමතර පරිවර්තන ක්රියාවලි ගෙවීමක් රඳවා නොගන්නා අතර ඔබ ලාභයෙන් බෙදා හරිනු ඇත. නවතම සූදු ව්යවසාය ද පිටු පිරිනමන අතර කාඩ්පත්, පසුම්බි, සෙලියුලර් ගෙවීම් හරහා වියදම් සිදු කරයි, ඔබට ගුප්තකේතන මුදල් ලබා ගත හැක. නවතම කැසිනෝ ශාලාවේ නවතම ඔට්ටු ඇල්ලීමේ ලෝකය තුළ සුප්රසිද්ධ නිෂ්පාදකයින් සහ නවකයන්ගේ ස්ථාන ඇත. අතිශය ජනප්රිය තනන්නන් වන්නේ Betsoft, Bgaming, ELK, Evoplay, Microgaming වන අතර ඔබ NetEnt වනු ඇත. ක්රීඩාව ඇත්ත වශයෙන්ම ප්රවර්ගය අනුව වර්ග කර ඇත්තේ වරදක්, ධාවන තරඟ, ත්රාසජනක, සිහින, බටහිර, කාටූන්, හෝ වෙනත් තේමා සහිත ස්ථාන තෝරා ගැනීමට හැකිවන පරිදිය. නිසැකවම, Mostbet දැන් අතථ්ය ඔට්ටු ඇල්ලීම, eSports සූදු සහ ඔබ සූදු ක්රීඩා වැනි තවත් බොහෝ විශේෂාංග ලබා දෙයි.\nMostBet පොත් සාදන්නාගෙන් ධනාත්මක සහ සෘණාත්මක කරුණු: mostbet\nබොහෝ ප්රතිශත විකල්පයන් ඔබට නියත වශයෙන්ම පහසුම දේ මිලදී ගැනීමට හැකි වේ. මේසය තුළ ඇති වෙබ් කැසිනෝ ශාලාවේ Mostbet Inida වෙතින් අවශ්ය දත්ත තිබේ. තැන්පතු බෝනස් නොමැතිව සම්බන්ධ ඔට්ටු ඇල්ලීමේ අවශ්යතා කෙරෙහි අවධානය යොමු කිරීම අත්යවශ්ය වේ. එවැනි කොන්දේසි සාමාන්යයෙන් පෙන්නුම් කරන්නේ ඔබේ දිරි දීමනා මුදලේ ගුණාකාරයක් හෝ සමහරවිට ප්රතිලාභයේ ප්රමාණය වන අතර ඔබට එයින් ඕනෑම ජයග්රහණයක් ලබා ගත හැක. ඔබේ දිරි දීමනා ගණන 10 ක් උත්සාහ කළහොත් සහ ඔට්ටු ඇල්ලීමේ අවශ්යතා 20x උත්සාහ කළහොත්, වෘත්තිකයන්ට එක් ඉපැයීමක් ආපසු ගැනීමේ හැකියාව ලැබීමට පෙර 200 (10 x 20) ඔට්ටු ඇල්ලීමට සිදුවේ.\n- නවතම Mostbet Android OS මෘදුකාංගය පරිශීලකයින්ට ඕනෑම වේලාවක තෝරා ගැනීමට ඉඩ සලසයි, එමඟින් ඔවුන්ගේ සමාජ ශාලාවේ ඇති සියලුම ප්රතිලාභවලින් උපරිම ප්රයෝජන ලබා ගනී.\n- නිව් යෝර්ක් මිනිසුන් කැසිනෝ ශාලාවකට පුද්ගලිකව පැමිණීමට ඇති නව නිරාවරණය ප්රතිනිර්මාණය කිරීමට ඔබට උපකාර කිරීම සඳහා සජීවී මේසයකට කැමතියි.\n- Mostbet Local කැසිනෝව අතරතුර, රූලට් වඩාත් ජනප්රිය ක්රීඩා අතර බැබළෙන අතර, වරායවල ආකර්ශනීයත්වයට පවා තරඟ කරයි.\n- බොහෝ මිනිසුන් නවතම ක්රිප්ටෝ මනෝභාවයට පත්වේ, මෙම වර්ගයේ බෝනස් සෑම කෙනෙකුටම සූදුව වඩාත් විනෝදජනක කරයි.\n- ඔබගේ කේන්ද්රගත දායකත්වය සමඟ එක්ව ලියාපදිංචි වන්න හෝ ඔබට තවම එකක් නොමැති නම් ඔබට විකල්පයක් වෙත පුරනය වන්න.\n- ඔබ Nyc ඇතුළත ඕනෑම ගඩොල් සහ මෝටාර් කැසිනෝ ශාලාවකට ඇතුළු වූ විට, ඔබට සූදුව සඳහා ප්රසන්න ආකාරයක් සොයා ගැනීමට අවශ්ය වේ.\nඑසේම, ඔවුන් පැමිණෙන්නේ ඩොලර් බේස්බෝල් ජැක්පොට් ඇතුළු ප්රසාද එකතු කර ඇති අතර ඔබට mostbet ඔබේ ජයග්රහණ වැඩි දියුණු කළ හැකි ප්රගතිශීලී ජැක්පොට් ලබා ගත හැකිය. චෙක් ජනරජයෙන් පිටත සිටින බෝල ක්රීඩකයා ඉදිරිපත් කිරීමට ටික වේලාවකට පෙර සති දෙකකට අඩු මුදල් ආපසු ගැනීමක් ඉල්ලා ඇති නිසා එය අසනීප විය. ක්රීඩකයා පෙළට පිළිතුරු නොදුන් නිසා නැවුම් රෝග උත්සාහය ප්රතික්ෂේප වූ අතර ඔබට විමසීම් කළ හැකිය. බොහෝ ගෙවීම් ලබාගෙන ඇති බවට ක්රීඩකයා අප සැමට උපදෙස් දුන් අතරේ විසඳන ලද නිසා අපි නැවුම් විවේචන ස්ථාපිත කළෙමු. නවීනතම සූදු ආයතනය, ශෛලිය, වෙළෙන්දා සහ ප්රොසෙසරයෙන් තෝරා ගන්නා ලද ආකර්ෂණීය වරායන් කිහිපයක් ද සපයයි.\nමුදල් ආපසු ගන්නේ කෙසේද යන්න පිළිබඳ අදහස්\nඅපේක්ෂිත ස්කයිප් ඇමතුම් සත්යාපනය හේතුවෙන් ඉන්දියාවෙන් පිටත බෝල ක්රීඩකයා තම ගෙවීම් ඉවත් කර ගැනීමේ අපහසුතා උත්සාහ කරයි. පරිශීලකයා අපගේම පණිවිඩ ආමන්ත්රණය නොකරන අතර ඔබට ප්රශ්න කළ හැකි බැවින් මම නැවුම් විවේචන ප්රතික්ෂේප කළෙමි. බ්රසීලයෙන් පිටවන ක්රීඩකයා කුමන රෝගයක් ඉදිරිපත් කිරීමට පෙර යම් දිනක ඉවත්වීමක් ප්රශ්න කර ඇත. පෘතුගාලයෙන් පිටවන ක්රීඩකයාට ඇත්ත වශයෙන්ම ඔබට ගෙවීමේ ක්රියාපටිපාටි සීමා කිරීමට උපකාර කිරීම සඳහා ඔවුන්ගේ මුදල් ආපසු ගැනීමේ ගැටළු දැනේ. පෘතුගාලයේ විශේෂාංග වලින් ඈත්ව සිටින බෝල ක්රීඩකයා ඉදිරිපත් කිරීමට මොහොතකට පෙර කණ්ඩායමක් ඉල්ලා සිටි නිසා එය අසනීප විය.\nMostbet ලොග් වන්න\nපාරිභෝගික සත්කාරය ඇමතීමෙන් සහ ඔබ අපේක්ෂිත සත්යාපන කේත පිරිනැමුවද, පුද්ගලයාට විසඳුමක් ලැබී නොතිබූ අතර කෙසේ හෝ ඔහුගේ ගිණුමට ලොග් වීමට අපොහොසත් විය. නව කැසිනෝව යට නොවැටෙන ලෙස ක්රීඩකයා රැවටිලිකාර විද්යුත් තැපෑලක් සමඟ සම්බන්ධ වී සිටින බවක් පෙනෙන්නට තිබුණි. අපි ක්රීඩකයාට උපදෙස් දුන්නේ දේශීය කැසිනෝව කිසිවිටෙකත් එවැනි සියුම් මග පෙන්වීමක් ලබා නොගන්නා බවත් සයිබර් අපරාධ අධිකරණ බලය යටතේ මාතෘකාව අඩු නොවන බවත්ය. එහි ප්රතිඵලයක් වශයෙන්, පසුව අපට උපකාර කිරීමට නොහැකි වූ අතර පැමිණිල්ල ප්රතික්ෂේප වීමද අවසන් විය. නිව් යෝර්ක් තුළ බොහෝ වෙබ් පාදක කැසිනෝ වල සහකරු සෙල්ලම් කිරීමේ ක්රියාකාරකම් ලැබේ.\nයුක්රේනයෙන් ඈත්ව සිටින ක්රීඩකයා තහවුරු කිරීමේ නමකින් වරක් ගැහැණු සාමාජිකත්වය තහනම් කර ඇත. ක්රීඩකයා ඇයගේ ජයග්රහණ එකක් ගෙවා ඇති බව සත්යාපනය කර ඇත, එබැවින් ඔබට ඒවා ලබා ගත හැකිය, එබැවින් අපි පැමිණිල්ල විසඳන අතරතුර අත්සන් කළෙමු. පේරු වෙතින් පිටත සිටින බෝල ක්රීඩකයාගේ ඉපැයීම් 580 පෑනෙන් ලබා ගත් මොස්ට්බෙට් ප්රාදේශීය කැසිනෝව විසින් සිග්නල් 2.ටෙන් ප්රවේශ පත්රයක් බව පවසා ඇත.\nපහසුවෙන් ලබාගත හැකි ගෙවීම් තේරීම්\nඔබට දැන ගැනීමට සහ ඔබට අභියෝගය විසඳා ගැනීමට හැකි වන පරිදි, අපි පරිශීලකයා පිළිබඳ වැඩි විස්තර ඉල්ලා සිටියෙමු. කෙසේ වෙතත්, ක්රීඩකයා අපගේ ප්රශ්නවලට ප්රමාණවත් ප්රතිචාරයක් නොදැක්වීමේ ප්රතිඵලයක් ලෙස, පරීක්ෂණයට ඇලී සිටීමට අපට නොහැකි විය. පර්යේෂණයට අනුව සහ ඔබ ඇස්තමේන්තු කර ඇති පරිදි, MostBet Local කැසිනෝ යනු විශාල මුදල් ඇති විශාල අන්තර්ජාල කැසිනෝවක් වන අතර ඔබට සහභාගිවන්නන් ප්රමාණයක් ඇත. අපි MostBet කැසිනෝ තරයේ විශ්ලේෂණය කර ඇති අතර ඔබ ඔවුන්ට සැබවින්ම ඉහළ ආරක්ෂක ලැයිස්තුවක් ලබා දිය හැකිය, එය දේශීය කැසිනෝව එක්සත් ජනපදයෙන් ඉවත් විය හැකි විශාලතම ශ්රේණිගත කිරීම් වේ.\nඔස්ට්රියාවේ ක්රීඩකයාට බෙදාහැරීමේ වැදගත්කමක් වන ඔබේ සූදු ව්යාපාරයට ජංගම මුදලක් පුරනය කිරීමට නොහැකි විය. ක්රීඩකයා ජයග්රහණවලට වඩා බොහෝ ප්රමාණවලින් රැවටීමට උත්සාහ කර ඇති අතර නැවුම් කැසිනෝවේ තථ්ය කාලීන කතා උපකාරයෙන් කිසිදු සහායක් ලබා දී නොමැත. ඔස්ට්රියානු දුරකථන අංක සම්බන්ධ කිරීමේ තාක්ෂණික සංකූලතා උපුටා දැක්වූ නැවුම් කැසිනෝ සාමාජිකයෙකු භාවිතයෙන් සම්බන්ධ වන්න. නව සාමාජිකයා කලාපවල සාරාංශයක් සලකා බැලූ විට, ඔබ කුමන අංකයක් ලබා දුන්නත් අවසානයේ සම්බන්ධ වන්නේ එම ජාතීන්ගෙන් කිහිප දෙනෙකු සමඟ මේවා අල්ලා ගැනීමට ක්රීඩකයාගෙන් ප්රශ්න කර ඇත. සූචිගත කළ ජාතීන් සම්බන්ධයෙන් ඔහුට කැබලි අක්ෂරවලට ඇතුළත් නොවීම නිසා ක්රීඩකයා කෝපය පළ කළේය.\nවාදනය තුළින් වර්ධනය විය හැකි එක් ගැටළුවක් විසඳීමට අපගේම ගුරුවරුන් ඔබට සහාය වනු ඇත. ඔබ වෙනුවෙන් ජර්මනියේ හෝ වෙනත් වචන මාලාවේ උපකාර ලබා දීම සඳහා පිටවීම තුළ එය පහසු කිරීමට Mostbet සූදානම්. ඔබට ගැටලු තිබේ නම්, [ඊමේල් ආරක්ෂිත] , [ඊමේල් ආරක්ෂිත] (සත්යාපන ගැටලු ඇති කර ගැනීමට) හෝ ටෙලිග්රාම් හරහා අපට කියන්න. එය එක් එක් පාරිභෝගිකයා මා විසින්ම වියදම් කරන විකල්ප ඒකාබද්ධතාවයකි.\nඑසේ නොවුණත්, නවතම ජංගම අනුවාදයේ බොහෝ දේ ඇත, ඒවා පිළිබඳව ඔබව දැනුවත් කිරීම අත්යවශ්ය වේ. ක්රීඩා ලෝකයේ, ක්රිප්ටෝ ප්රසාද දීමනා යනු සූදු ව්යවසායයන්ගෙන් කවුරුන් හෝ සූදුවේ නියැලෙන ආකාරය හරියටම වෙනස් කරන නවතම ක්රියාවක් වැනි ය. මෙම ආකාරයේ දිරිගැන්වීම් Bitcoin සහ ඔබට Ethereum ඇතුළු ඩිජිටල් මුදල් වර්ග සම්බන්ධයෙන් උත්සාහ කරන අතර නව ක්රීඩා කර්මාන්තයට අමතර උද්යෝගයක් සහ වාසිදායක වත්කම් ලබා දෙයි. සහභාගිවන්නන් සාමාන්යයෙන් ප්ලස් කේතයක් ලබාගෙන විශිෂ්ට නැවුම් ක්රීඩක සාමාජිකත්වයක් ගොඩනගා ගත යුතු අතර එවිට ඔබට තැන්පතු ප්රසාද දීමනාවක් ඉල්ලා සිටිය හැක.\nඑදා හේතුවට පටහැනිව බංග්ලාදේශ ක්රීඩකයාට ඔවුන්ගේ සාමාජිකත්වය තහනම් විය. සූදු ආයතනය ක්රියා නොකරන අතර සූදු ආයතනය ක්රියා නොකරන අතර සූදු ආයතනයෙන් සති 2කට පසුව පවා අලුත්ම ක්රීඩකයාගේ රෝගී තත්ත්වය පිළිබඳව දැනුම් දීමෙන් පසු අපි අලුත්ම පැමිණිල්ල අවසන් කළේ ‘නොවිසඳුණු’ නිසා ය. දින අටකට පසු, කැසිනෝවේ උපදෙස් අනුව අපි නැවුම් රෝගය නැවත විවෘත කළෙමු. ක්රීඩකයා නවතම චෝදනාවලට ප්රතිචාර දැක්වූ නමුත්, අලුත්ම අසන ලද විමසීම්වලට පිළිතුරු දීමට අපොහොසත් විය. ක්රීඩකයා පණිවිඩවලට පිළිතුරු දීම ඉවත් කළ බැවින් ‘ප්රතික්ෂේප කළ’ සිට මම නවතම විවේචන අවසන් කළ අතර ඔබට විමසීම් කළ හැකිය.බොස්නියාව සහ හර්සගොවිනා වලින් පිටවන බෝල ක්රීඩකයාට දැනට පවතින සත්යාපනය හේතුවෙන් ඔහුගේ ඉපැයීම් ඉවත් කර ගැනීමේ ගැටළු ඇති වේ.\nජර්මනිය තුළ ක්රීඩා කරන අලෙවිකරු Mostbet සම්බන්ධයෙන් දළ සටහන් සහ සංගුණක\nආසියාවේ ක්රීඩකයා අප සියලු දෙනා ඇමතීමට සති දෙකකට වඩා අඩු ඉල්ලුමක් ලියාපදිංචි කර ඇත. අපි ඔහුට ඉවසිලිවන්ත ලෙස දන්වා ඇති අතර විවේචනයක් ඇතුළත් කිරීමට පෙර නව මුදල් ආපසු ගැනීම ඉල්ලා වහාම සති දෙකක්වත් බලා සිටිය හැක. එසේ නොවුනත්, ක්රීඩකයා තම ලාභය තෝරා ගැනීම තහවුරු කර ඇති අතර ගැටලුව සැබවින්ම සාර්ථක ලෙස විසඳනු ලැබේ. මේ අනුව, අපි අපගේ වැඩසටහන තුළ නවතම පැමිණිල්ල ‘විසඳුනු’ ලෙස සලකුණු කළෙමු.\nඒවා පහසුවෙන් ලබා ගත හැකි වෙනත් සැකිලි රාශියක් ඇත, ඔබ විනෝදයට පත් කළ යුතු දෙයක් බවට පත් වනු ඇත. මිනිසුන්ට එකිනෙකාට මුහුණ ලා ක්ෂණිකව සහභාගී විය හැකි බිංගෝ කාමරයක් එහි ඇති අතර ඔබට විශාල ත්යාග ලැබෙනු ඇත! අමතර පිරිසැලසුම් සහ ඔබට වෙනස්කම් පැමිණිය හැකිය, සාමාන්යයෙන් ඔබව ආකර්ෂණය කර ගැනීමට යමක් ඇති බව සහතිකයි. Mostbet යනු හොඳ නීත්යානුකූල බලපත්රයක් ඇති වලංගු ක්රීඩා වේදිකාවක් බව සහතික වන්න, එබැවින් ඔබට “Mostbet සැබෑ හෝ ව්යාජද? අපගේ පුළුල් වීඩියෝ ක්රීඩා විකල්ප, පිළිගත් ප්රතිශත වැඩසටහන, සහ ඔබට පිළිගත හැකි සහාය සේවාව ඇතුළුව, අපගේ සියලු ලක්ෂණවල ගුණාත්මක භාවය ප්රතිරාවය කරන අපගේ නිරන්තර සමාලෝචන ධනාත්මක වේ. යමෙකුගේ ඇත්ත වශයෙන්ම බරපතල කිසිවක් නොමැති අතර ඔබ දායක වන සූදු ව්යවසායන් KYC මෘදු ලෙස ගන්නා අතර ඔබට එය සම්පූර්ණ ක්රියාවලියක් කිරීමට වැඩ කරන දින කිහිපයක් ගත විය හැකිය.\nසාරාංශගත කිරීම සඳහා, Mostbet සජීවී කැසිනෝ සූදු සලකුණු සඳහා නිර්දේශිත එකක් ද සපයයි. ඔන්ලයින් කැසිනෝ අඛණ්ඩව නවතම වෘත්තිකයන් ආකර්ෂණය කර ගැනීම සඳහා උසස්වීම් සිදු කරන අතර ඔබට දැනට සිටින අයව ත්යාග කළ හැකිය.Mostbet’s Aviator යනු ජනප්රිය ඔන්ලයින් ක්රීඩාවක් වන අතර එය ඔබට ආකර්ශනීය ක්රියාකාරකම් සඳහා අනිවාර්යයෙන්ම ඔට්ටු ඇල්ලීමට හැකි වන අතර ඔබ නව්ය ක්රමයක් වනු ඇත. ක්රීඩාව සක්රීය හැකියාවක් සපයයි, ඔබට එය ඔබට වාසිදායක නම්, ඔබේ ගෙවීම් පහසුවෙන් ඉහළ නැංවීමට ඔබට ඉඩ සලසයි. සමගාමීව, ක්රීඩාව ක්රීඩා ප්රමාණ ගණනාවක් ද පිරිනමන අතර ඩොලර් ගෞරව ඇති ප්රමුඛ පුවරු තරඟ ද ඇත.\nඑයින් අදහස් වන්නේ ඔබට උපකාර කිරීමට විවෘත සහායක සේවා නියෝජිතයන් සිටිනු ඇති බවයි, කෙසේ වෙතත් ඔවුන්ගේ ප්රතිචාර මන්දගාමී වන අතර කිසි විටෙකත් ඔවුන් ප්රයෝජනවත් විය හැකි බැවින් ඒවා ප්රයෝජනවත් නොවේ. ඔවුන් සූදුව තුළ උනන්දුවක් ඇති කරයි, නිවැරදි තේරීම් කිරීමට උපකාර කරයි. ඔබගේ යැපෙන දායකත්වය සමඟ ලියාපදිංචි වන්න හෝ තවමත් එකක් ලබා නොගත් බොහෝ දෙනෙකුට ඔබ තෝරා ගැනීමක් සඳහා පුරනය වන්න. විකල්ප සාමාජිකත්වයක් ලියාපදිංචි කිරීම සඳහා, ඔබට ඔබේ නම, වත්මන් විද්යුත් තැපැල් ලිපිනය, සම්බන්ධතා අංකය, මුදල් යනාදිය වැනි මූලික උපදෙස් කිහිපයක් ලබා දීමට අවශ්ය වනු ඇත. පොත් සාදන්නාගේ සම්පූර්ණ සේවාදායකයා වීමට, ඔබට වෙබ් පිටු වෙත ගොස් සොයා ගැනීමට අවශ්ය වනු ඇත. වඩා හොඳ නිවැරදි ප්රදේශයෙන් දෙහි දායක විකල්පය, සහ ඇතුළත ක්ලික් කරන්න. යමෙකුගේ අභියෝගාත්මක වැඩි කොටසක් සඳහා, සූදුව සන්සුන් විනෝදාංශයක් ලෙස උත්සාහ කරන්න.\nඅවස්ථාවන් බෙහෙවින් අතිරේක වන අතර, ඔබ ඉතා අඩු හොඳම ඒවා අතර පරාසයක තිබිය හැක. වඩාත්ම ජනප්රිය ඔන්ලයින් ක්රීඩාව සඳහා, එය සියයට 5 සිට 5 දක්වා පියවර කට්ටලයෙන් ලබා දී ඇති අතර, අඩු ප්රසිද්ධ ක්රීඩා වලදී ඒවා සියයට 8ක් තරම් දිගු වේ. ඔබ ඔට්ටු ඇල්ලීමේ ප්රමිතීන්ට ප්රතිලාභ ලබා දෙන විට, මිනිසුන්ට ජයග්රහණ නොඑසේ නම් අහිමි විය හැක. ඔබට නවතම වැඩිදියුණු කිරීම් නිරීක්ෂණය කිරීමට අවශ්ය වනු ඇති අතර ඔට්ටු ඇල්ලූ මුළු සංඛ්යාව අවශ්යතාවයට ගැලපෙන බවට සහතික කර ගැනීමට අවශ්ය වනු ඇත.. ඔබ කුමන ආකාරයේ තේරීමක් කිරීමට කැමති වුවද, Mostbet සතුව සියල්ලන්ටම යමක් තිබේ. තරඟකාරී අවස්ථාවක් තිබීම සහ ඔබට සොයා ගත හැකි වීම, ඔබේ ඔට්ටුවලින් උපරිම ප්රයෝජන ලබා ගැනීමට ඔබට සහතික විය හැකිය."}
{"text": "යුද හමුදාපති ලූතිනන් ජෙනරාල් මහේෂ් සේනානායක තමාට සේවා දිගුවක් ලබාදෙන ලෙස ඉල්ලා ඇති බව වාර්තාවේ’ ඒ සඳහා ජනාධිපතිවරයා යහපත් ප්රතිචාරයක් දක්වා නැති බවද වැඩිදුරටත් වාර්තා වේ’\nමේ වනවිටත් යුද හමුදාපතිවරයා සේවා දිගුවක් මත ධුරය දරන අතර එම සේවා දිගුව අගෝස්තු 18 වැනිදායින් අවසන් වේ’\nයුද හමුදාවේ මාණ්ඩලික ප්රධානී හෙවත් දෙවැනියා වශයෙන් කටයුතු කරන මේජර් ජෙනරාල් ශවේන්ද්ර සිල්වා ද මේ වනවිට ජනාධිපතිවරයා ලබාදුන් සේවා දිගුවක් මත තනතුර දරන අතර ඔහුගේ සේවා දිගුව දෙසැම්බර් 31 දක්වා බලපැවැත්වේ’ සේවා දිගුව නොලැබුණේ නම් ඔහු පසුගිය ජුනි 21 වැනිදා වයස අවුරුදු 55 සම්පූර්ණවීමෙන් විශ්රාම යෑමට නියමිතව තිබුණි‘ ජනාධිපතිවරයා මෙ වනවිට නාවික හමුදාපති ප්රියාල් ද සිල්වාටද වසරක සේවා දිගුවක් ලබාදී තිබේ’x"}
{"text": "එජාප මන්ත්රී අජිත් පී. පෙරේරා පාර්ලිමේන්තුවේදී ද්විත්ව පුරවැසිභාවය ගැන කරන ප්රකාශය වැදගත් ය.\nවසර කීපයකට පෙර ලංකාවේ රජය ද්විත්ව පුරවැසිභාවය ලබා දීම අත්හිටවූයේ ය. එහි අරමුණ ලෙස හඳුනා ගත හැක්කේ ආණ්ඩුව දේශද්රෝහීන් ලෙස හඳුනා ගනු ලැබූ අය ආපසු ලංකාවේ පදිංචියට පැමිණීම වැළැක්වීමයි.\nලංකාවේ පවතින ජීවන ගැටලු නිසා වඩා සුව පහසු ජීවිතයක් සොයා බොහෝ දෙනෙක් රටින් බැහැර යති. මෙය ඈත අතීතයේ සිට සිදු වූ සංක්රමණික ක්රියාවලියේ කොටසකි.\nවර්තමාන යුගයේදී බොහෝ ලාංකිකයන් රටින් පිටට සංක්රමණය වී පුරවැසිභාවය ලබා ගැනීම සඳහා භාවිතා කළේ පොලිසියෙන් හා හමුදාවෙන් ඔවුන්ට ජීවිත තර්ජන තිබේ ය යන තර්කයයි. අද පිට රට සිට සිංහ කොඩි ඔසවාගෙන රඟන බොහෝ දෙනෙක් ද ඒ රටවලට පැමිණියේ සිංහල හමුදාවෙන්, පොලිසියෙන් තර්ජන ඇති බව කියා ය.\nබටහිර රටකට සංක්රමණය වීමට තිබෙන පාරිභෝජනවාදී ආශාව කෙතරම් ගැඹුරු එකක් ද යන්න මා වටහා ගත්තේ මාක්ස්වාදීන් ඇසුරේ ය. ඇතැම් මාක්ස්වාදී වීරයන් බටහිර රටකට සංක්රමණය වීම පිණිස දැරූ අනතුර විස්මය ජනක ය.\nහිරු කණ්ඩායමේ එක් සාමාජිකයෙක් සියලු දේශපාලන කටයුතු පසෙක ලා සිය ව්යාපාර ද වසා පවුල පිටින් බටහිරට සංක්රමණය වීමට උත්සාහයක් දැරුවේ ය. එහෙත්, අවසානයේ ඔහු විශාල මුදලක් ද නැති කරගෙන විදේශගත වන්නට නො හැකිව අතරමං විය. ඉන් පසු ඔහු කළේ නැවතත් දේශපාලන කණ්ඩායම සමග සම්බන්ධ වී, මංගලලාගේ වෙබ් අඩවියක රැකියාව කර, එහි සංස්කාරක ලෙස ඔහුට තර්ජන ඇති බවට ව්යාජයක් මවා පා රට පැන ගැනීමයි.\nමෙම දේශපාලන කණ්ඩායමේ ම සිටි සාන්තුවරයින් දෙදෙනෙක් එක් අයෙකුගේ බෑණා කෙනෙකුට විදේශ රටක දේශපාලන රැකවරණ ලබා ගැනීම සඳහා ඔහු කිසිදා සහභාගි නොවූ උද්ඝෝෂණයක සිටින ආකාරය සහිත මුල පිටුවක් සහිතව ව්යාජ හිරු පත්තරයක් මුද්රණය කළ හ.\nනිදහස් මාධ්ය ව්යාපාරයේ අරමුදල් වංචා කළ සංගීතා වීරරත්නගේ පුවත්පතේ වැඩ කළ තවත් මාක්ස්වාදී වීරයෝ දෙදෙනෙක් ද මේ අන්දමින් ව්යාජ තර්ජන මවා පාමින් විදේශ රැකවරණ සොයා ගිය හ.\nමා මේ සිද්ධි දෙක මතක් කරන්නේ අපට දේශපාලන සදාචාරය උගන්වන මාක්ස්වාදීන් පවා මේ කාරණයේදී කෙතරම් කුහක අන්දමින් හැසිරෙන්නේ ද යන්න පෙන්වා දීමටයි.\nසත්ය ජීවිත තර්ජන නිසා විදේශගත වූ විශාල පිරිසක් ද මේ අතර සිටිති. එහෙත්, එය රාජ්ය නොවන සංවිධාන විසින් පෙන්වා දෙන තරම් නො වේ.\nමේ අයට තමන් අපේක්ෂා කළ සුන්දර ලෝකයට පැන ගන්නට ලැබුණු පසු ඊළඟට ඇති වන ප්රශ්නය වන්නේ තමන් ලංකාවේ භුක්ති විඳි පිළිගැනීම එහි නොමැති වීමයි. එබැවින් ඔවුන් සිටින්නේ අන්තර්ජාලයෙන්, මුහුණු පොතෙන් ලංකාව දෙස බලාගෙන හූල්ල හූල්ලා ය.\nලංකාවට පැමිණ මෙහි දුප්පත් ජනයා ඉදිරිපිට සංදර්ශනයක් පවත්වා නැවත විදේශගත වන්නට මොවුහු කැමති ය. ආණ්ඩුව අකුල් හෙළා තිබෙන්නේ ඒ ප්රයත්නයටයි.\nඑහෙත්, ද්විත්ව පුරවැසිභාවය අපේක්ෂා කරන අය අතර, ලංකාවෙන් පිට වී ගිය වටිනාකමක් සහිත පුරවැසියෝ ද රැසක් සිටිති.\nඔවුන් රටින් බැහැර වූ සංදර්භය කුමක් වුවත්, නැවත සියරට පැමිණ සේවය කිරීමේ අවංක කැමැත්තක් ඔවුන්ට තිබේ. මේ අය දැනටත් සිය ආදායමින් පංගුවක් ලංකාවට එවමින් මේ රටේ ආර්ථිකය පවත්වා ගෙන යාමට සුවිසල් දායකත්වයක් සපයති.\nඑවැනි අය වෙනුවෙන් රජය යෝජනා කර තිබෙන ක්රමය අප්රමාණවත් බව අජිත් පී. පෙරේරා මන්ත්රීවරයා පෙන්වා දෙයි. රජය යෝජනා කරන්නේ තරුණයන්ට පමණක් වසර පහක කාලයක් සඳහා බලපත් ලබා දෙන ක්රමයක් බව ඔහු පවසයි.\nමෙතැන බරපතල කුහකකමක් ද තිබේ. මේ නීති සම්පාදනය කිරීමෙහි මූලිකත්වය ගන්නේ ද ගෝඨාභය රාජපක්ෂ හා බැසිල් රාජපක්ෂ වැනි ලංකාවේ හා ඇමරිකා එක්සත් ජනපදයේ ද්විත්ව පුරවැසිභාවය ඇති අයයි. ඔවුන් ද අද ඔවුන්ගේ වෛරයට පාත්ර වන අය මෙන් ම මේ රට එපා කියා දාලා ගිය අයයි. ඔවුන්ට නැවත ලංකාව ගැන ආදරයක් ඇති වුණේ සිය සහෝදරයා ජනාධිපති වූ පසු ය.\nලංකාවේ පුරවැසිභාවය අතහැර දෑමූ සෙසු ලාංකිකයන්ට ද එසේ නැවත තම රට ගැන ආදරයක් ඇති වන්නට බැරි ද?\nරටට සේවය කරන්නට අවශ්ය නම් බලපත්ර ක්රමය වුණත් ප්රමාණවත් යයි තර්ක කරන්නට ද පුළුවන.\nඑහෙත්, මේ පිරිස ඉල්ලා සිටින්නේ ගෝලීය පුරවැසිභාවය ආරක්ෂා කර ගනිමින් ලංකාවේ ද පූර්ණ පුරවැසිභාවය ලබා ගැනීමේ අයිතියයි. ඔවුන් කිසිවෙක් තමන්ගේ අලුත් රටේ පුරවැසිභාවය අතහැර දමා ලංකාවට එන්නට අදහස් කරනවා යයි මම නො සිතමි. ලංකාව තවමත් එතරම් ආරක්ෂිත සමාජයක් නො වේ. කිසියම් අවස්ථාවක රට හැර ගියා කියා ඔවුන් තමන් අයත් සමාජයකින් මුළුමනින් ම බැහැර කර දැමීම අපරාධයකි.\nඑසේම, ඔවුන්ට මේ රටට කළ හැකි සේවයක් තිබේ නම් එය කරන්නට අවස්ථාව ලබා දීම ද නරක දෙයක් නො වේ.\nආණ්ඩුව බියපත් වන කාරණය වන ඔවුන්ගෙන් ඇතැමෙක් රටට ද්රෝහිකම් කිරීමට මේ අවස්ථාව පාවිච්චි කරයි ද යන කාරණය ගැන ද සැලකිලිමත් විය යුතු ය.\nමේ ලිපිය වෙන අයත් එක්කත් බෙදා ගන්න. උපුටා ගන්නවා නම් මෙතැනින් ගත් බව කියන්න\nඔබගේ අදහස් අපි මහත් සේ අගයමු. නිර්නාමිකව හෝ අදහස් පළ කිරීමට අවස්ථාව ලබා දී තිබෙන්නේ එම නිසා ය. එහෙත්, එය අපහරණය නො කිරීම ඔබගේ වගකීමකි. අසභ්ය යයි සාමාන්ය ව්යවහාරයේ පිළි ගැනෙන වචන සම්බන්ධයෙන් සදාචාරවාදී නො වන මුත්, අනුන්ට අපහාස කිරීම සඳහා එවැනි වදන් භාවිතා කර තිබෙන අවස්ථාවලදී ඒවා ඉවත් කිරීමට සිදු වන බව කරුණාවෙන් සලකන්න. එසේම, නීතිමය ගැටලු මතු කරන අදහස් පළ කිරීම් ද ඉවත් කරනු ලැබේ. අදහස් පළ කිරීම සම්බන්ධ කාරණාවලදී සංස්කාරක වගකීම් සමග සහයෝගයෙන් කටයුතු කිරීම බලාපොරොත්තු වෙමු. මෙම අඩවියේ සිදු වන සංවාද කඩාකප්පල් කිරීම සඳහා දරන කුමන්ත්රණකාරී උත්සාහයන් හෙළා දකිමු."}
{"text": "ධම්මපදය - සහස්ස වග්ගය\nමාසේ මාසේ සහස්සේන\nයෝ යජේථ සතං සමං,\nඒකං ච භාවිතත්තානං\nමුහුත්තම්පි පූජයේ,\nසා යේව පූජනා සෙය්යෝ\nයං චේ වස්සසතං හුතං.\nයමෙක් මාස්පතා කහවනු දහය බැගින් වියදම් කරමින් අවුරුදු සියයක් යාග කරන්නේද, යමෙක් වැඩූ සිත් ඇති ආර්ය පුද්ගලයෙකු ට මොහොතක් පමණ කල් පූජා පවත්වන්නේ ද, ඒ දෙකෙන් අවුරුදු සියයක් මුළුල්ලේ කළ යාගයට වඩා ඒ මොහොතක් කළ පූජාව ශ්රේෂ්ඨයි."}
{"text": "නිරෝධායන නීති කඩකරමින් ගාලු ප්රදේශයට ගිය බස්නාහිර පළාතේ පිරිසකට ඇස්ට්රාසෙනෙකා එන්නත් ලබා දුන් සිද්ධිය සම්බන්ධයෙන් දකුණු පළාතේ ප්රධාන සෞඛ්ය සේවා නිලධාරීන් දෙදෙනෙකුට වහාම ක්රියාත්මක වන පරිදි ස්ථාන මාරු ලබාදී තිබෙනවා. ඒ, ගාල්ල දිස්ත්රික් සෞඛ්ය සේවා අධ්යක්ෂ ප්රියන්ත ජීවරත්නට සහ ගාල්ල ප්රාදේශීය වසංගත රෝග අංශ ප්රධානී වෙනුර කුමාර සිංගාරච්චිටයි. ගාල්ල දිස්ත්රික් සෞඛ්ය සේවා අධ්යක්ෂ ප්රියන්ත ජීවරත්න සෞඛ්ය අමාත්යාංශයට සහ ගාල්ල ප්රාදේශීය වසංගත රෝග අංශ ප්රධානී වෙනුර කුමාර සිංහාරච්චි ,දකුණු පළාත් සෞඛ්ය අමාත්යංශයේ වෙනත් අංශයකට ස්ථාන මාරු කර ඇති බවයි ඖෂධ නිෂ්පාදන, සැපයීම් හා නියාමන රාජ්ය අමාත්ය මහාචාර්ය චන්න ජයසුමන හිරු ප්රවෘත්ති අංශයට සඳහන් කළේ.\nසිද්ධිය සම්බන්ධයෙන් සෞඛ්ය අමාත්යංශයේ හදිසි වැටලීම් අංශයේ නිලධාරීන් කණ්ඩායමක් මූලික විමර්ශන පැවැත්වීමෙන් පසු ඉදිරිපත් කළ නිර්දේශ අනුවයි මෙම ක්රියාමාර්ගය ගෙන ඇත්තේ. මොවුන් දෙදෙනාට එරෙහිව ඉදිරියේදී විනය පරීක්ෂණයක් ද පවත්වන බවයි රාජ්ය අමාත්යවරයා වැඩිදුරටත් සඳහන් කළේ. නිරෝධාන නීති කඩකරමින් ගාල්ල ප්රදේශයට ගිය බස්නාහිර පළාතේ පිරිසකට අස්ට්රාසෙනිකා එන්නත් හොර රහසේ ලබා දිමේ සිද්ධීය මාධ්ය මගින් වාර්තා කළේ පසුගිය සඳුදා දිනයි.\nපසුව ඒ සම්බන්ධයෙන් සෞඛ්ය අමාත්යංශයේ හදිසි වැටලීම් අංශයේ විමර්ශන නිලධාරීන් කණ්ඩායමක් ගාල්ල ප්රදේශයට පිටත්ව ගියා. ඔවුන් එම ප්රදේශයේ රැඳී සිටිමින් පරීක්ෂණ සිදු කරමින් ප්රකාශ සටහන් කරගනු ලැබුවා. මෙම විමර්ශන මගින් අනාවරණය වන තොරතුරු අනුව සිද්ධියට වගකිවයුතු සියලු නිලධාරීන්ට එරෙහිව දැඩි ක්රියාමාර්ග ගන්නා බවයි රාජ්ය අමාත්යවරයා වැඩිදුරටත් සඳහන් කළේ."}
{"text": "සිංහරාජ වනාන්තරයේ මාදුගැටේ ප්රදේශයේ වැවක් තැනීමට වාරි ඉංජිනේරුවන් කළ යෝජනාව පිළිබඳව අදහස් විමසා යුනෙස්කෝ සංවිධානයේ ප්රධාන කාර්යාලයට ලිපියක් යැවූ බව යුනෙස්කෝ ශ්රී ලංකා ජාතික කාර්යාලයේ මහ ලේකම් ආචාර්ය පුංචි නිලමේ මීගස්වත්ත මහතා පවසයි.\nඑහි වැවක් තැනීමෙන් වනාන්තර අක්කර පහක් යටකෙරෙන බවත් එවැන්නකට කිසිසේත්ම යුනෙස්කෝවෙන් අවසර නොලැබෙන බව දන්නා නමුත් එකී යෝජනාව ප්රධාන කාර්යාලයට යැවූ බව ද හෙතෙම සඳහන් කළේය.\nකෙසේ වෙතත් සිංහරාජ වනාන්තරය තුළ මේ වනවිට යුනෙස්කෝවේ අවධානය යොමුවිය යුතු කිසිදු පාරිසරික හානියක් සිදුව නැතැයි කී ආචාරි්ය මීගස්වත්ත මහතා ඒ පිළිබඳ තමන්ට සහතික විය හැකි යැයි ද කීය.\nශ්රී ලංකාවේ ලෝක උරුම ලෙස නම් කරන ලද ස්ථාන අටෙන් ස්වභාවික දෙක වන්නේ මධ්ය කඳුවැටිය හා සිංහරාජ වනාන්තරය බවත් ඒවා පිළිබඳව ඕනෑම අවස්ථාවක සැබෑ තත්ත්වය හෙළි කිරීමට තමන්ට හැකි බවත් කී ආචාර්ය මීගස්වත්තේ, දැනට යම් යම් මාධ්ය්යන්හි පැවැසෙන අන්දමේ හානියක් සිංහරාජ වනාන්තරයේ කිසිදු ලෙසකින් සිදු නොවන බවත් කියා සිටියේය."}
{"text": "බොලිවුඩ් සිනමා නිළියක් වන ප්රියංකා චොප්රා බොහෝ කාලයක් ගත කරනු ලබන්නේ හොලිවුඩයේය. හොලිවුඩයේ නමක් දරා සිටින ප්රියංකාට බොලිවුඩයේ සිනමා නිර්මාණයන් අඩුවක් දැකීමට ඇති බව සඳහන් වෙයි. ඇයට ඉන්දියානු සිනමා නිර්මාණයන් සඳහා බොලිවුඩ් අධ්යක්ෂකවරු ආරාධනා නොකරන බව පැවසේ. ඒ ඇය තමන්ගේ අගය වැඩි කොට පෙන්වීම මීට හේතුව බවයි සඳහන් වෙන්නේ. මේ හේතුවෙන් ඇයට සිනමා නිර්මාණය 10ක් අහිමි වී ඇති බව ඉන්දියානු මාධ්ය වැඩිදුරටත් සඳහන් කරයි.\n- ඉන්දියාවට අයෙත් පදිරිවෙමුද ?\n- රාජකාරිය දේවකාරිය වූ ජපන් කතාව"}
{"text": "Terminator චිත්රපට මාලාව නරඹපු කෙනෙක් T-800 ගැන නොදැන ඉන්ඩ විදිහක් නෑ. ඒ තමයි Arnie හෙවත් Arnold Schwarzenegger. මෙතෙක් එම චිත්රපට මාලාව පුරාවට T-800 යන්ත්රය වුණ Arnie Schwez එහි නවතම නිෂ්පාදනයටත් එක්වන්නට කැමැත්ත පළකරලා.\nTerminator සිනමා නිර්මාණවල අයිතිය දැන් හිමි Oscar නිර්දේශිත ‘Zero Dark Thirty (2012)’ සිනමා නිර්මාණයේ නිෂ්පාදන වියපැහැදම් හොබවපු Megan Ellison හටයි. James Cameron-ගේ සංකල්පයකින් ලෝකෙට බිහිවුණ මේ අත්හිටවන්නාගේ කතා පෙළ ඉදිරියට ගෙන යන්ඩ අවශ්ය පසුබිම සකසා දීමට හැක්කේ T-800ට එහෙමත් නැත්නම් Arnie-ට බවයි ඇගේ විශ්වාසය. ඒ කොහොම වෙතත් ඔහු මේ සඳහා එක් වෙන නොවෙන බව නිසැකවම තවමත් තීරණය කර නැහැ.\nඒ වුණත් මෙවර කරන නිර්මාණය සඳහා තිරරචකයන් යුවළකගේ දායකත්වය ලබා ගැනීමට දැනටමත් කටයුතු කර හමාරයි. ඒ දෙදෙනා තමයි Laeta Kalogridis (Shutter Island) සහ Patrick Lussier (My Bloody Valentine 3D) කියන දෙදෙනා. Ridick ගේ චරිතය හරහා Pitch Black සිනමා මාලාව යළිත් නිසි මගට යොමු කළ Vin Diesel වගේ මේකෙදිත් Arnie ඒ කටයුත්ත ඉටු කරන්නට යන බවයි ඇතැමුන්ගේ අදහස වෙන්නේ. ඒ නිසාමලු භීම චිත්රපට සහ විද්යා චිත්රපට සන්නදහා නමක් දිනූ මේ තිරරචකයින් දෙපළ යොදවාගෙන තිබෙන්නේත්.\nඒ වුණාට Arnie-ගේ එක්වීම හරහා; යන්ත්රවල ස්වරූපයේ වෙනසක් සිදුකෙරෙනවානම් හෝ (නව යුගයේ යන්ත්ර Skynet ජාලයට එරෙහිව යාමට එක්වෙන අයුරු) යළි වරක් පළමු කතාවෙහි පරිදි මනුෂ්ය ස්වරූපයකට යනවානම් හෝ මිස වැඩක් නොවනු ඇතැයි ද කියැවෙනවා. ඒ හැර ඔහුගේ වියපත් පෙනුමෙන් සදා තරුණ යන්ත්රයේ ස්වරූපය කෙරෙහි ඇතිවන බලපෑම වැළැක්විය නොහැකි වෙනු ඇතැයි කියැවෙනවා. නමුත් ඒ අභියෝගය Last Stand (2012) දී හොඳින් ජයගෙන තිබූ නිසා නොකළ හැක්කක් නොවන බවයි විචාරකයන්ගේ අදහස."}
{"text": "ඇය අවසිහියෙන් කරනා තොල මැතුරුමට එතැන සිටගෙනම සවන්දුන් දඩයක්කාරයා වහා යමක් සිහිපත් වු පරිදි පෙට්ටගම විවෘත කලේය. එහි අඩියේම තැන්පත් කර තිබූ එදවස මහ දඩයක්කාරයා ජීවත් වූ සමයෙහි ගැල් ගොනුන් දෙදෙනෙකුගේ සිරුර දෙපසට එල්ලෙන පරිදි මොල්ලිය පසුපස තරව සිර කල ගෝණි මළු දෙකක පුරවා මුහුදු බඩ සිදාදියෙහි සිට මසකට වරක් පමණ වන මං ඔස්සේ කරක් ගසමින් සංචාරක වණික් කර්මාන්තයෙහි යෙදුනු යෝනක වෙළෙඳාගෙන් ලබාගත් ශ්වේත වර්ණ රෙදි කඩ කාලයාගේ ඇවෑමෙන් කහවන් වී තිබිණ.\nකසාවන් රෙදිකඩ පෙට්ටගමෙහි තැන්පත් ව බොහෝ කල් ගත වූ නමුදු ඉස්තරම් වූ නිමාවෙන් යුත් එහි සවිමත් බවට මෙතෙක් කිසිදු හානියක් නොවීණි. රෙදි කඩ දිගහල දඩයක්කාරයා එහි සතරෙන් කොටසක් පමණවූ ප්රමාණයක් සිය සවිමත් දෑතින් ඉරා වෙන් කලේය.\nයලි යුවතිය අසල දණගසාගත් ඔහු ඉරාගත් රෙදිකඩින් ඇගේ සිරුර ඉතා ප්රවේශමෙන් මෙන්ම පරීක්ෂාකාරීවද තෙත මාත්තු කොට පිසදැමීය.\nඇගේ තුඟු ළය මඬල සහ දඟ යුග රෙදි කඩින් පිස දමද්දී යලි කුඹුක් තුරු සෙවණෙහි සිදුවූ ඒ සදානුස්මරණීය සිදුවීම ද එදා අත්විඳි අශ්වාදයද යලි චිත්තාභ්යන්තරයෙහි කරළියට ප්රවිෂ්ඨව රංගනයෙහි යෙදෙන්නට වු හෙයින් දඩයක්කාරයා මොහොතක් කාර්යය අත්හිටුවා සිත දමනය කර ගැනීමේ උත්සාහයක යෙදුණේය.\nදෑස් තරව පියාගත්වනම පෙනහළු පිරීයනසේ කල ආශ්වාසය ද ඉනික්බිති ඉඳුරාම පිරීගත් වායුව මුළුමනින්ම බැහැරවනසේ කල ප්රශ්වාසයද යන සිත් දමනය කිරීමෙහිලා නොවරදින ප්රතිකර්මයෙහි කිහිප වරක් යෙදුනු අනතුරුවය ඔහුගේ චිත්තාවේගයන් යම් පමණකට පාලනයට නතු වූයේ.\nයුවතියගේ දේහය හොඳින් තෙත මාත්තු කල දඩයක්කාරයා රෙදි කඩෙන් ඉතිරි කොටස ගෙන ඇය එහි දැවටුවේය.දඟ යුග මධ්යයේ පටන් ගෙල දක්වාම ප්රවේශමෙන් රෙදිකඩින් ඇය එතූ ඔහු ඉන්පසු නැඟිට සිටියේ ගෙපැලේ පසුපස බිත්තිය අසල රැස්කල තිබූ වියළි දර ඉපල් රැසකට ගිණි අවුළුවා ඇය අසල ගිණි මැළයක් ඇවිලවූයේය.\nගෙපැල තුල හෙයින් බොහෝ කොට ගිණි දළු නැඟනොයනසේ දර ඉපල් කිහිපයක් පමණක් යෙදීමට වගබලාගත් හෙතෙම ගින්දරට පා රත් කරගත් තම යුගතින් ඇගේ කොපුල් තල පිරිමැද උණුසුම් කලේය.ඇගේ වත සුදුමැළි පැහැ මැකී ගියේ ප්රාණවත් වන්නට ඇරඹි වහාම ගිණි මැළයට තවත් දර ඉපල් කීපයක් ලංකල දඩයක්කාරයා නැඟී සිටියේය.ආහාරයට ගත හැකි කිසිදු දෙයක් තබා අහරක් පිළියෙල කිරීමට සුදුසු කිසිදු දෙයකුදු ගෙපැලේ නොමැති බැව් ඉඳුරාම දත් හෙතෙම ගෙපැල දොරකඩ බට දඬු කිහිපයකින් වියන ලද පැලැල්ලෙන් ආවරණයකොට මඟට පිලිපන්නේය.\nමතක ඇති කාලයක් මුලුල්ලේ වෙල්ලස්සේ වනගත ගම්වාසීන්ට හුවමාරුව උදෙසා භාණ්ඩ රැගෙන ආ යෝනක වෙලඳ දෙබෑයින්ගේ සංචාරක වෙළඳාම එක්වනම ඇණ සිටි ඉක්බිති ඒ රික්තය පිරවීම උදෙසා නොපැකිල ඉදිරිපත් වූයේ ගම් නායකයාය.ඔහුගේ දියණිය හා සම්බන්ධ දඩයක්කාරයාගේ පළහිලව්ව හේතුකොටගෙන ඔවුන් දෙදෙන අතර සබඳතාවයන්හි යම් පමණකට ඇල් මැරුණු සහ දුරස්ථ ස්වභාවයක් විද්යාමාන වුවද ඒ හේතුකොටගෙන දඩයක්කාරයා හට සැලකිය යුතු තරමේ බලපෑමක් නොවිණි. ඊට හේතුව වූයේ දකුණු දිශාවෙහි සිට ආගමනිත ඝණව වැඩුනු ඇස් බැමි යුගලයකින් අඩක් වැසීගිය තියුණු දෙනෙතකින් යුතු මැදි වයසැත්තෙකු ගම්මානය කෙලවරෙක කුඩා කඩ බක්කියක් විවෘත කොට පවත්වාගෙන යාමට තීරණය කිරීමයි.\nවිය යුතු ලෙසම ගම් නායකයා තම වෙළඳ ඒකාධිකාරයට එකහෙලාම බලවත් තර්ජනයක් වන මේ නව ව්යාපාරය කෙරෙහි කිසිදු රුචියක් නොදැක්වූ නමුදු ගම්වාසීහු ඝණව වැඩුනු ඇස් බැමි යුගලයකින් අඩක් ආවරණිත තියුණු දෙනෙතකින් සමන්විත මැදිවයසැත්තාගේ චිත්තාකර්ෂණීය කථා විලාශය කෙරෙහි මෙන්ම අසක්කුවකදී අතමාරුවක් කර ගැන්මේ පහසුකම කෙරෙහිද තදින් බැඳී ගිය බැවින් විවෘතවම එදිරි ක්රියාමාර්ගයක් ගත නොහැක්කේ, සිය අන්තේවාසිකයින් සමඟ දින කිහිපයකට වරක් නව ව්යාපාරිකයාගේ මෙන්ම ඔහුගේ ගනුදෙනුකරුවන්ගේ ද මාතෘ ගුණ මහිමය සිහිපත් කිරීමෙන් සෑහීමට පත්විය.\nයථෝක්ත වෙළෙඳා හමුවීමටය උදක්ම දඩයක්කාරයා ගෙපැල දොරටුව බට පැලැල්ලෙන් ආවරණය කොට ලා පියා මේ කඩිනමින් පිටත්වූයේ.\nවදන් භාවිතා කිරීමෙහිදී තම ආවේණික අරපරෙස්සම නැතහොත් කුසීත භාවය නැවතත් ප්රදර්ශනය කරමින් ඔහු සහල් ස්වල්පයක් සහ තියුණු දෙනෙත් ඇත්තා විසින්ම ගම්වාසීන්හට පුරුදු කොට වර්තමානයෙහි ඔවුන්ගේ අහර වේලෙහි ප්රධාන තැනක් ගන්නා කහ වන් ලොකු ඇට පරිප්පු විශේෂයක් තමනට අවශ්ය බව පැවසූයේ අභිනයෙනි.කිසිදිනෙක නොවූ පරිදි දඩයක්කාරයාහට සහල් සහ පරිප්පු අවශ්ය මන්දැයි අභිනයෙන්ම විචාරන නියායෙන් වෙළෙඳා ද දඩයක්කාරයා දෙස තම ඝණ ඇහිබැම තව දුරටත් හකුළුවා මොහොතක් බලා සිටියේ, ප්රතිචාරයක් නොවූ කල මුවින් නොබැණම ඔහුට අවශ්ය භාණ්ඩ ලබාදුන්නේය.\nසහල් සහ පරිප්පු රැගෙන ගෙපැලට ඇතුළුවූ හෙතෙම පළමුව කෙමෙන් නිවි යමින් අළු අතර දිලෙන ගිණි පුළිඟු කිහිපයකට සීමා වී තිබූ ගිණි මැළය යලි වියළි දර ඉපල් කිහිපයක් යොදා ඇවිලවීය.\nයුවතිය මේ වන තෙක්ම දැඩි නින්දක ගැලී සිටියාය. එහෙත් ඇය මිට පෙරාතුව සිටි අවසිහි තත්වයෙන් මිදී ඇතිබැව් කිසිදු සැකයකින් තොරව කියාපෑවේ සෙමින් ලතාවකට උස් පහත්වන ඇගේ ළය මඬලයි.\nඅනතුරුව හේ මතක ඇති කාලයකට අහරක් නොඉදුනු ගෙපැලෙහි පසුපස දකුණු මුල්ලෙහි වූ ළිපෙහි පැරණි ලිග්ගල් තුන පට්ටල වන පරිදි හොඳින් සකස් කලේ, ඒ මධ්යයෙහි කාලාන්තරයක් මුලුල්ලේ එකතුවී වැසි සමයෙහි බලල්ලෑව අතරින් ගෙතුලට කඩා වදින හිරිපොද පතිත වී ඝණ වී ගිය අළු සම්භාරය පලමුව ඉවත්කල අනතුරුවය.\nකලකින් අහරක් නොපිස්සේ වුවද වරක් ප්රගුණ කල ශිල්පයක් කිසිදා යලි සිතෙන් මැකී නොයන බව ඇත්තෙන්ම සැබෑවකි. බත ලිපෙහි තබා ඊටම සේදූ පරිප්පුද යොදා අවස්ථාවෝචිත පරිදි පෙට්ටගම පතුල අතගා බොහෝ අසීරුවෙන් සොයාගත් ලුණු මිරිස් යනාදියද දඩයක්කාරයා ඊටම එකතු කලේ සහල් සහ පරිප්පු ගෙනෙනා විට අවශ්ය අනෙකුත් අඩුම කුඩුම ගෙන ඒමට සිහි නොවීම පිළිබඳව තමාටම දොස් පවරා ගනිමිනි.\nබත සහ මිශ්ර පරිප්පු ඇතිළියෙන් නිකුත් වන සුවඳ ඔහුගේ නාසා පුඩු තුලින් ඇතුලුව පුරා දිනකට අධික කාලයක් නිරාහාරව හුන් ඔහුගේ නොඉවසිලිමත් භාවය දැඩි කලද වැර වෑයමෙන් ඒ ආශාව ඔහු මැඩගත්තේ යුවතිය නිදා සිටිද්දී තනිව ආහාර ගැනීම නොමනා යැයි ඔහු සිත කොඳුරා පැවසූ හෙයිනි.\nමෙතෙක් ගතවූ දඩයක්කාරයාගේ ජීවිතයේ කිසිම දිනක , විශේෂයෙන් මහ දඩයක්කාරයා මියගිය පසු වෙනත් කිසිවෙකු වෙනුවෙන් ඔහු සිත්හි මෙවන් හැඟීමක් ඉපිද නොමැතිබව එක් වරම සිහියට පැමිණි දඩයක්කාරයා ඒ කුමනාකාර හැඟුමක්දැයි වටහා ගැනීමට උත්සාහ කලේය. අවසන ඔහු තීරණය කලේ ඒ ගම් නායකයාගේ දියණිය කෙරෙහි ඔහු තුල ඇතිවූ උද්වේගකර හැඟීමට යම් තරමකින් සමාන වූද එසේම යම් තරමකින් අසමාන වූද හැඟීමක් බවය.එහෙත් ඒ හැඟීම කුමක්දැයි හරිහැටි වටහාගන්නට අසමත්වූවද ඔහු එක් කරුණක් තිර ලෙසම දැන සිටියේය. එනම් ඒ හැඟීම ඔහුගේ ගත පුරා පිරී සැහැල්ලුව අවකාශයේ පාව යන තත්වයකට ඔහු පත් කොට ඇති බවයි.\nඒ දැඩි ආශ්වාදයෙන්ම ජීවිතයේ පලමු වරට තමා සමඟම සිනාසුනු දඩයක්කාරයා ලිපෙහි ගිනි පෙණෙළි නිවා දමා තවමත් නිදන ඇය දෙස මොහොතක් පහත්ව බලා සිටියේය. එක වරම අපැහැදිලි යමක් තොල මැතුරූ ඇය වමැලයෙන් දකුණැලයට මාරු වූවාය.ලිහිල්ව දවටා තිබූ රෙදිකඩ මඳක් මෑත්ව අගේ ළය මඬල මඳක් නිරාවරණය විය. සුරත දිගු කල දඩයක්කාරයා ඉතා සීරුවෙන් රෙදිකඩ සකස් කලේ ඇගේ මුහුණ සෙමින් අතගාමිනි. එක් වරම දෙනෙත් විවර කල ඕ තොමෝ දඩයක්කාරයා දෙස මොහොතක් විදහාගත් දෑසින් බලා සිට සුරත ඔසවා යමක් පැවසීමට තැත් කලාය. එහෙත් ඒ සමඟම නැවත ඇගේ දෑස් පියවුණි.\nඇගේ ගැඹුරු ආශ්වාස ප්රශ්වාසයට සවන් දෙමින් තවත් නිමේශයක් එහි ගත කල දඩයක්කාරයා ගෙපැලෙහි දොරටුව වසා ඉන් පිටව පිල්කඩ මත ඉදිරි බිත්තියට පිටදී හිඳගත්තේ කොහොඹ ගසේ අතු රිකිළි සොලවමින් සුළඟ හමනායුරු බලා සිටියේ දෙතොලඟ තැවරි මද සිනහවක් ද සහිතවය.\nමතු සම්බන්ධයි........"}
{"text": "පූජ්ය කෝට්ටේ දේවානන්ද හිමියන් ගේ ගිහි නම කුරුවිට ගේ ප්රේමදාස විය. ප්රේමදාස උපන්නේ 1918 ජනවාරි පළමු වැනි දින කෝට්ටේ දී ය. පියා කුරුවිටගේ ජොන් ද සිල්වා මහතාය. මව සිංහබාහු ආරච්චිගේ දෝන එන්සිනා හාමිනේ වූවාය. දෙමාපියන්ට සිටි එකම දරුවා වූ ප්රේමදාස කෝට්ටේ ආනන්ද ශාස්ත්රාලයේ මූලික අධ්යාපනය ලැබ බටහිර ඔසුවේදී විභාගයට උගෙන ගෙන, ඉන් ද සමත්ව ඔසුවේදියෙකු වශයෙන් රැකියාව පටන්ගෙන, 1960 වන තෙත් එම රැකියාවෙහිම නිරත වී සිටියහ. කුඩා කල සිටම එක්තරා හුරුවක් මේ ජීවිතය තුළ දිස්වන්නට විය. බොහෝවිට කෙළිසෙල්ලම් වශයෙන් සම වයසේ දරුවන් සමඟ එක්වී රෙදි කඩක් උරේ දමාගෙන මහණ වෙස් ගෙන බණකීම් කළ බව ප්රකටය.\nතරුණ වියට පත් ප්රේමදාස, “සුසිලෝදය” නමින් තරුණ සංවිධානයක් පිහිටුවා ගෙන ප්රදේශයේ තරුණ පිරිස සමඟ ආගමික හා සමාජිය කටයුතුවල නිරත විය. යුගයේ අවශ්යතාවයන් සපුරමින් පින් බෙහෙත් ශාලාවක් ආරම්භ කළහ. ඊට බෙහෙත් බඩු රැස්කොට පෙරහරින් ගෙනවුත් භාරදීම පුරැද්දක් කොට ගත්හ. වෙසක් පෝය දිනවල සිසිල් පැන්, තැබිලි ආදිය බෙදා දෙන දන්සැලක් පැවැත්වූහ. අසරණ වූ සියලු දෙනාටම පිහිටවීම ජීවිතයේ ප්රධානතම අංගයක් කොට ගත්හ. සසර පුරුද්දක් නිසාදෝ නිතර සංඝයා වහන්සේලාගේ ඇසුර ඔහු ප්රියකළේය. එදා වැඩසිටි, උගත් ධර්මධර මාහිමිපාණන් වහන්සේ ලා ආශ්රය කරමින් ධර්මය ගැඹුරින් හැදෑරීම මේ අවදියේ පටන් ගන්නා ලදී. ධර්ම කරුණු ගැඹුරු චින්තනයකින් යුතුව හදාරන්ට වූයේ තමන්ගේ අදහස් සනාථ කිරීම වශයෙන් වාද-විවාදවල පැටලුන අවස්ථා ද ඇතිවූ බව දනිමු. එක වචනයකින් දෙන තේරුම දීමට තවත් වචනයක් නැති බවත්, ධර්මයෙහි එන සෑම වචනයකින්ම එක්තරා ක්රියා ස්වරූපයක්ම හඳුන්වන බවත් මෙතුමෝ තරුණ වයසේ දිම තේරුම් ගත්හ.තමාගේ දහම් දැනුම නව ආරක් ඔස්සේ යමින් තරුණ සංවිධානයේ සාමාජිකයින්ට තේරුම් කර දෙන්ට විය . මේ සඳහා කථාවට වඩා රූප සටහන් සහ වෙනත් උපමා රූපක ප්රයෝජනයට ගත්හ. සිය තරුණ පිරිස සමඟ කෝට්ටේ රාජමහා විහාරයෙන් ද, කැලණි රාජමහා විහාරයෙන් ද උපෝසත සීලය සමාදානය වීම චාරිත්රයක් වශයෙන් පටන් ගෙන, නොකඩවා ම එහි නිරත වූහ. එක දිගට තුන් දිනයක්, හත් දිනයක් වශයෙන් සිල් සමාදන්වීම පුරුද්දක් කොටගත් පළමුවන ගිහි පිරිස මෙතුමාගේ පිරිස වූහ.\nමවගේ එකම පුතා ලෙස තරුණ වියට පත් වූ මෙතුමා මවට ඉමහත් ගෞරවයක් දැක්විය . මව විසින් කී සියල්ල ඉටු කළහ. එහෙත් එක් ඉල්ලීමක් පමණක් ප්රතික්ෂේප කළහ. තම පුත්රයා සහකාරියක සමඟ තැන්පත්වනු දැකීම මවගේ එක්තරා කැමැත්විය. මේ ඉල්ලීම පමණක් පිළිකෙව් කළ මෙතුමෝ මවට කරුණු පහදා දුන්නහ. රැකියාවක් කරමින් තමා ඉපයූ සියළු ධනය පින්කම් වලට වැය කළහ. ඒ වෙනුවට එතුමෝ ශ්රද්ධාවත්, සීලයත් , හිරියත්, ඔත්තප්පයත් ධනය වශයෙන් ගොනු කළහ. සමකාලීන උගත් බහුශ්රැත හිමිපාණන් වහන්සේලා හමුවෙමින් ධර්මය හදාරමින් සුත ධනය එකතු කළහ. එතුමා ළග උපතින්ම ගෙන එන ලද ප්රඥා ධනය නිධානයක් වශයෙන් තැන්පත්ව තිබිණි. තමාගේ පියා 1949 ජනවාරි 30 දින අභාවප්රාප්ත විය. ඊට පසු තම රුක්ම බැල්මේ පසු වූ , ආදණීය මව 1959 දෙසැම්බර් මස 08 වැනි දින පරලෝ සැපත් වූවාය.\nමවගේ භුමදාන කටයුතු අවසන් කළ මෙතුමෝ ගේ දොර ඈ සියල්ලම අතහැර දමා ඇදිවත පමණකින් සෑහීමකට පත්ව පැවිදි බිමට ඇතුළුවීමේ බලවත් අධිෂ්ඨානය කරපින්නා ගෙන මහ මගට බැස්සාහ.\nශ්රී කළ්යාණ යෝගාශ්රම සංස්ථාව පිහිටුවා වදාල – කඩවැද්දූව ශ්රී ජිනවංශ මහානායක මාහිමිපාණන් වහන්සේ ඇසුර ලබා , උන්වහන්සේගේ ශිෂ්ය රත්නයක් වශයෙන් මෙතුමෝ 1960 ජනවාරි පළමුවැනි දින ප්රවෘජ්ජා භූමියට ඇතුළු වූහ. කෝට්ටේ දේවානන්ද නමින් සසුන් ගතව පැවිදි ජීවිතයට අවශ්ය ධර්ම විනය පුහුණු කර ගැනීම සඳහා ආරණ්ය සේනාසනයක් සොයමින් සිට, පුහුල්වැල්ලේ ආරණ්ය සේනාසනය තම යෝගාවචර භූමිය වශයෙන් තෝරා ගත්හ. මෙහි වනවාසි කුටියක හුදකලාව වාසය කරමින් තමාගේ සුතමය ඥානයත්, චින්තාමය ඥානයත්, භාවනාමය ඥානයත් උද්දීපනය කරන්ට වූහ.\nමේ යුගයෙහි කොළඹ ජර්මන් ධර්මදූත ආශ්රමයේ දායක පිරිස එකී ආශ්රමය භාරකාරත්වය සඳහා සුදුසු හිමි නමක් සොයන්නේ, තමන්ගේ අභිප්රාය පූජ්ය කඩවැද්දූව ශ්රී ජිනවංශ මාහිමිපාණන්ට සැළකළහ. මේ ගැන සිත් මෙහෙය වූ එතුමෝ යෝගාවචරයාණ කෙනෙක් වශයෙන් කීර්ති ඝෝෂාවක් ලබා ඇති , තමන් වහන්සේ ගේ ශිෂ්යරත්නය වන කෝට්ටේ දේවානන්ද යෝගාවචරයාණන් මේ කාර්යෙහි සමත් බව එක හඩින් තීරණය කර, කොළඹට වඩින ලෙස ඉල්ලා සිටිය සේක.\nතමන් වහන්සේ නගරයක සිට වනවාසයට පත්වූයේ සසර කෙටිකර ගැනීමේ එකම අභිලාශයෙන් බව පැහැදිලි කළද , සිය දිවි දෙවෙනි කොට ගරු කරන ගුරු දේවයාණන්ගේ ඉල්ලීම පැහැර හැරිය නොහැකිකම තදින් සිතේ බලපාන්ට විය. දෙවැනිව හැම විටම අමාරු කාරියක් කරගසා එය සාර්ථක අන්දමින් ඉටුකරලීමේ අධිෂ්ඨාන ශක්තිය නිසා, ඕනෑම අභියෝගයකට නොබියව මුහුණදීමේ සහජ ගතිය බලපාන්නට විය. තෙවැනිව බටහිර සංස්කෘතියට නැබුරු වෙමින් , සුඛෝපභෝගීගතියට හුරු වෙමින් සිටින මහ පිරිසකට තමන්ගෙන් සේවාවක් ඉටුවිය යුතුය, යනුවෙන් මතු වූ “සබ්බපානි හිතානු කම්පි” මානව දයාව බලපාන්ට විය. මේ ත්රිවිධ බලපෑම් නිසා තමාගේ සිත තුලින් ම නැගීගත් බ්රහ්මාරාධනාව හෙවත් ,උතුම් ආරාධනාවට ඡන්දය දෙමින් 1964 මාර්තු මස කොළඹට වැඩම කර , ජර්මන් ධර්මදූත ආශ්රමයේ අධිපති වශයෙන් කටයුතු භාරගත්හ.\nතවද, මෙකල විජේරාම මාවතේ විපස්සනා භාවනා මධ්යස්ථානයෙ හි අධිපති ව වැඩවිසූ , මිරිස්සේ ගුණසිරි මාහිමිපාණන් වහන්සේ අපවත් වූයෙන්, එහි අධිපති ධූරයට සුදුසු හිමිනමක් සොයාදෙන ලෙස එහි දායක පිරිස යෝගාශ්රම සංස්ථාවේ අධිපතින් ආරාධනා කළහ. මෙ සඳහා ද උන්වහන්සේගේ තේරීම වූයේ කෝට්ටේ දේවානන්ද මාහිමිපාණන්මය. මේ අනුව 1970 විපස්සනා භාවනා මධ්යස්ථානයේ අධිපතිකම ද භාරගැනීමට උන්වහන්සේට සිදුවිය.\nතමාගෙන් ශාසනයට ඉටුවිය යුතු මෙහෙයත්, සමාජයට ඉටුවිය යුතු මෙහෙයත් ගැන සලකා බලා ඒ ඉටු කරලීමේ උපාය මාර්ගය සංවිධාන කර ශ්රී කල්යාණ ධර්ම සංවිධානය නමින් සංවිධාන හයකින් සමන්විත ආයතනයක් ගොඩනැගූහ. මේ සංවිධාන උපයෝගි කොට ගනිමින් මේ වීරෝත්තමයාණන් විසින් දසක තුනක් පුරා කරන ලද සදහම් විප්ලවය ගැන බිඳක් සදහන් වෙයි. දස දහස් ගණනක් නිවන් මගට යොමුකරමින් තිස් වසරක් පුරා කරණ ලද මහා සේවාව අගය කරන්නට වචන නැත. 1990 අගෝස්තු මස 14 වැනි අඟහරුවාදා උදැසන අති මහත් ජනතාවකට දහම් දෙසමින් නැනපහන් දල්වා ජීවිත සැනසීම උදාකළ ඒ මහා පහන නිවි ගියාහ.\nඅනන්ත අප්රමාණ සත්ත්වයන් නිවා සැනසූ ඔබ වහන්සේ ද අමා මහ නිවන් සුවයෙන් සැනසෙත්වා ’ යි ප්රාර්ථනා කරමු."}
{"text": "එක් කැලැන්ඩර් වර්ෂයක් තුළ ජාත්යන්තර පිටියේ වැඩිම ලකුණු ලාභියාට හිමි වාර්තාවට හිමිකම් කියන්නේ ශ්රී ලංකාවෙ කුමාර් සංගක්කරයි.\n2014 වසරේදී ඔහු ලකුණු 2868ක් රැස්කරමින් මෙම වාර්තාව පිහිටුවීය. මෙම වාර්තාව බිඳ දැමීමේ ආසන්නයටම ඉන්දියානු නායක විරාත් කෝලි පැමිණියත් ඔහුට එය සම්පූර්ණ කර ගැනීමට නොහැකි වී තිබේ.\nකෝලි මේ වසරේදී ජාත්යන්තර පිටියේදී ලකුණු 2735ක් ලෙස නිම කරනු ඇත. ඔහු 2017 වසරේදී ලකුණු 2818ක් රැස්කර තිබේ.\nමේ පිළිබඳව සිය ට්විටර් ගිණුමෙන් අදහස් දක්වන කුමාර් සංගක්කාර පවසන්නේ ඉන්දීය ක්රිකට් ක්රීඩක විරාත් කෝලි පිතිකරණයේ යෙදෙන ආකාරය අනුව තම වාර්තාව එතරම් කල් නොපවතින බවයි.\nඑසේම ලබන වසරේදී ඔහු එම වාර්තාව අභිභවා යනු ඇතත් ඉන් පසුව එළැඹෙන වසරේද ඔහු එම වාර්තාව අභිභවා යනු ඇති බවත් සංගා පවසයි."}
{"text": "දවස් පහක් තිස්සේ පවතින දුම්රිය වැඩවර්ජනය හේතුවෙන් රස්තියාදුකාරයා සිටින්නේ හොදටම හෙම්බත්වය.ඉකුත් සෙනසුරාදා බොලොග් ලිපියක් ලීවීමට සූදානම් වූයේ පවතින වැඩ වර්ජනය ගැන නවුතෙට එපාවී සිටි උදෑසනකය. එනම් ඒ පසුගිය සෙනසුරාදාය. ඒහි මාතෲකාව වූවේ \"කෝච්චියක් වත් දුවවගන්න බැරි පෙන්දන්ගේ ආණ්ඩුවක්\" යන්නය. මොකද අහවල් රජතුමාගේ කාලේ නම් පැන්ශොන් ගිය අන්කල්ලාගේ සිට හමුදාවෙ අයවලුන් හෝ පාවිච්චි කොට මුල් දවස අල වුවත් දෙවැනි තුන්වැනි දින වල ට්රේන් ටික ලස්සනට දිවෙව්වාය.\nඑමෙන්ම මෛත්රීපාල යනු තමන් සමගවත් මහ ලේකම් තනතුරට ඉල්ලා එය දිනාගත නොහැකි වූ පෙන්දෙක් නොව පෙදි මාස්ටර් කෙනෙක් බව ඉකුත් ජනාධිපතිවරණයේදී කිව්වේ වර්ථමාන මෛත්රීපාල ජනාධිපති තුමන්ගේ රජයේ සමාජ සවිබලගැන්වීමේ සහ සුභ සාධන අමාත්ය එස්.බී දිසානායක මැතිතුමාය.\nඒත් සෙනසුරාදා ලිපිය ලියන ගමන් දවසේ පත්තරය බැලුවයින් දැක්කේ දෑස් අදහාගත නොහැකි ප්රවෘත්තියකි. සිරිසේන තුමානෝගේ ලගදිම ගන්නවැයි ගන්නවැයි කිය කියා නෝන්ඩි වී හද්ද පීචං වූ දැඩි තීන්දු හමූවේ. එය කිසිසේත්ම සිතාගත නොහැකි ප්රවෘත්තියක් විය. කෙසේ වෙතත් එහි වූවේ දුම්රිය සේවාව අත්යාඅවශ්ෂ්ය සේවාවක් කිරීමය. ඊටනම් විසිල් පිට විසිල් ගැවුවත් මදිය."}
{"text": "Home Tags #srilankaindia2022\nTag: #srilankaindia2022\nටෙස්ට් තරඟ දෙකකින් සමන්විත වූ ඉන්දියා සංචාරය ඊයේ දිනයේදී නිම වූයේ අවසාන ටෙස්ට් තරඟයේ තවත් දින දෙකක් ඉතිරිව තිබියදීය. පළමු තරඟයද දින තුනක් තුළ අවසන් කිරීමට සමත් වූ ඉන්දියානු පිළ දෙවන තරඟයද එලෙසෙන් ම නිමා කලේ තරඟාවලිය 2-0 ක අන්ත පරාජයක් ලංකාවට අත් කර දෙමින්ය. ලංකාවට දැවැන්ත පරාජයක් නැවතත්! මෙම තරඟයේ ලකුණු පුවරුව දෙස බලන කළ නායක දිමුත් කරුණාරත්නගේ ශතකය ඇරෙන්නට වෙනත් කිසිදු ධනාත්මක දෙයක් දක්නට නැත. පන්දු යැවීමෙන් යම් මට්ටමට ධනාත්මක බවක් පෙනී ගියද, ඒ සඳහා තණතීරුවේ සහයද මනාව ලැබිණි. සුරංග ලක්මාල් ගේ අවසන් තරඟයේදී පළමු ඉනිමේ එක කඩුල්ලක් පමණක් දවාගෙන සෑහීමට පත් වීමට ඔහුට සිදු විය. කෙසේ වෙතත්, ලෝක ටෙස්ට් ශූරතාවලියේ අනුශුරයන් වන ඉන්දියානු කණ්ඩායම, ශ්රී ලාංකීය පිළට කිසිදු අවස්ථාවක් නොදීය. කෙසේ හෝ තවත් අසාර්ථක තරඟාවලියක් අවසන් කොට ඇති මොහොතක වැහි වලාවේ රිදී තීරය සොයන ලාංකීය ක්රීඩා ලෝලීන්ට නුදුරු අනාගතයේ ටෙස්ට් ශ්රේණිගත කිරීම් වල පෙර තරඟයේ ශතකයක් ලබාගත් නායක දිමුත් ඉහළට එනු දැක සෑහීමට පත් විය හැක. 2015 ට පෙර පවතී එම පෙරළිකාර සිංහ කණ්ඩායමක් නැවත අපට දැකගැනීමට කෙතරම් කාලයක් බලාසිටීමට වේ දැයි අනාවැකි පළ නොහැක."}
{"text": "Drew Pearce කියන නම අහලා ඇති සමහරුන් නම්. නමුත් මම හිතන්නේ මේ නමින් දන්නා අයට වඩා ඉන්නේ ඔහුගේ වැඩ වලින් ඔහුව දන්නා පිරිස. කට්ටියට මතකද දන්නේ නැහැ මේ වසරේ $1,214,613,036 වගේ පොඩි මුදලක් හෙව්ව දිදුල සහෝ උපපිරැස දුන්න Iron Man 3 කියන සිනමා නිර්මාණය. අන්න එක මුලින් හැඩ වුනේ මොහුගේ පෑන් තුඩෙන්.\nනමුත් වැඩේ කියන්නේ Drew Pearce ට මාර්වල් විශ්වයේ දොර ඇරුනේ යකඩ මිනිහට පණ දෙන්න උදව් වෙන්න නම් නෙමෙයි.බ්රිතාන්ය රුපාවාහිනි සුපිරි වීර නාටකයක් කරගෙන ගිය Drew Pearce වැඩ දැක්ක මාර්වල් විශ්වය ඔහුව ගෙනාවේ Brian K. Vaughan හා Adrian Alphona අතින් නිර්මිත මාර්වල් විශ්වයේ සම්මානනීය චිත්ර කතාවකට පණ දෙන්න. ඒ තමයි Runaways අද ඊයේ නෙමෙයි 2012 වගේ කොටින්ම කියනවා නම් ඒ වසරේ මේකේ රුගත කිරීම් පවා පටන් ගන්න සුදානම් වෙලා තිබුනා. නමුත් Avengers කරලියට ඒමත් එක්ක මර්වල් විශ්වය Runaways ටිකකට පැත්තකින් තිබ්බා. ඔන්න දැන් Drew Pearce සුදානම තමන් ආව වැඩේ ඉවර කරන්න.ඔහුට දැන් ඒ වෙනුවෙන් හොද වටපිටාවක් ගොඩ නැගිලා තියනවා.\nයකඩ මිනිසා ලැබූ සාර්ථකත්වය එක්ක මාර්වල් විශ්වයේ ඔහුට තියන තැන ප්රයෝජනයට අරගෙන Runaways ඉරිදියට ගේන්නයි ඔහුගේ සුදානම. සුපිරි වීරයන් වෙන්න කවුරුත් කැමති නේ, කුඩා කාලේ සිට විවිධ හැකියාවන් සුපිරි බලයන් තියන තරුණ පිරිසක් වටා තමයි මේ Runaways ගොඩ නැගෙන්නේ. ඔවුන් දැනගන්නවා තමන්ගේ දෙමව්පියන් සුපිරි දුෂ්ටයන් බව, නමුත් ඔවුන්ගේ සුදානම ඒ පාරේ යන්න නෙමෙයි තමන් උපතින් උරුමකරගත් සුපිරි බලයන් යොදාගෙන ලෝකයට හොදක් කරන්න. ඉතින් ඒ වෙනුවෙන් ගෙදරින් පලායන සුපිරි ගැටවු හට මාර්වල් විශ්වය කෙසේ පණ දේවිද යන්න තමයි ඊලග ප්රශ්නය.\nචිත්ර පටයක් ලෙසින් හෝ රුපවාහිනි ටෙලි කතා මාලාවක් ලෙසින් එලියට එන Drew Pearce ගේ අතින් හැඩ වුන මේ පලා යන්නන්ගේ වික්රම අපිට ලගදීම දැනගන්නට ලැබේවි. එතකම් බයිස්කෝප් මංසල අවධියෙන්. තොරතුරු ලැබුන වහාම තවත් ඔබව දැනුවත් කරන්නම් මේ ගැන.\nමෙතන පහළින් තියන සබැඳුම් වලිනුත් ඔබට මාව හමුවෙන්න පුළුවන්."}
{"text": "බුදුරදුන් හඳුනා ගනිමු\nකීර්ති විජයතුංග source:\nතුන් ලොවට අග්රවූ සිද්ධාර්ථ ගෞතම සම්මා සම්බුදුරජාණන් වහන්සේ වනාහි බුද්ධත්වය ලැබූ දින සිට උන්වහන්සේ ජීවත්වූ ඉතිරි අවුරුදු 45 තුළත් ඉන් පසුව අද දක්වාත් හඳුනාගැනීමට අපහසු අයෙක් වෙති.\nබුද්ධත්වය ලැබූ පසු පස්වග මහණුන් හට ධර්මය දේශනා කිරීමට ඉසිපතනයට වඩින විට මගදී හමුවූ උපක ආජීවකයාට උන්වහන්සේ විසින්ම තමා කවුදැයි හඳුන්වා දුන්නද ඔහුට බුදුන් හඳුනාගැනීමට නොහැකි විය.\nඅරිය පරියේසන සූත්රය – ම. නි. (01)\nඉන්පසුව පස්වග මහණුන්ට ද උන්වහන්සේව හ»නාගැනීමට නොහැකිවූ විට, තමා චතුරාර්ය සත්ය එකක් වට 03 බැගින් 12 ආකාරයකින් අවබෝධ කරන තෙක් (ඒවං තිපරි වට්ටං ද්වාදසාකාරං) සම්මා සම්බුද්ධත්වය ලොවට ප්රකාශ නොකළ බව පවසා ‘ධර්ම චක්රය’ දෙසූ විට උන්වහන්සේ බුදුරදුන් හඳුනාගත්හ.\nධම්ම චක්ක පවත්වන සූත්රය – සං.නි. 5-2\nමුණ ගැසීමට බුදුරජාණන් වහන්සේ සොයා ගිය උන්වහන්සේ වෙනුවෙන්ම පැවිදිවූ පුක්කුසාති හට උන්වහන්සේ මුණ ගැසුණද හඳුනා ගැනීමට නොහැකි විය.\nධාතු විභංග සූත්රය ම. නි. (03)\nඑනිසා බුදුරජාණන් වහන්සේ යනු ශරීරයෙන් හෙවත් රූපයෙන් දැකීමට නොහැකි පුද්ගලයෙක් වේ. මෙයට හොඳම උදාහරණය හමුවන්නේ තමන් වහන්සේගේ කුණු කය දැකීමෙන් ඵලක් නැති බවත්, තමන් වහන්සේ දැකීමට නම් ධර්මය දැකිය යුතු බවත්, ධර්මය දකින්නා තමන්වහන්සේ දකින බවත් එක එල්ලේම වක්කලී තෙරුන්ට පැවැසීම තුළිනි. ‘යෝ ධම්මං පස්සති සෝ මං පස්සති, යෝ මං පසස්ති සෝ ධම්මං පස්සති’.\nවක්කලී සූත්රය – සං.නි. (03)\nනිවන් දැකීමට බුදුන් දැකීම අනිවාර්ය, අත්යවශ්ය අංගයකි. එම නිසා බුද්ධෝත්පාද කාලයකදී රහත් බව දක්වා වූ සියලු මාර්ගඵල ලැබීමේදීද, අබුද්ධෝත්පාද කාලයකදී නිවන් දකින පසේ බුදුරජාණන් වහන්සේලා ද බුදුන් දැකිය යුතුය. එසේ නම් මේ ආකාරයෙන් කුමන කාලයකදී වුවද දැකිය හැකි ‘සදාකාලික’ බුදුරජාණන් වහන්සේ කවරෙක්ද?\nශ්රී මුඛ දේශනාවට අනුව ධර්මය දැකීම බුදුන් දැකීම වේ නම් බුදුන් දැකීමට දැකිය යුතු ධර්මය කුමක්ද? බුද්ධත්වය ලැබූ පසු උන්වහන්සේ විසින් තමා අවබෝධ කළ ධර්මය තම ගුරු තනතුරේ තබාගත් බව අපි දනිමු. (උරුවෙල සූත්රය – අං.නි. (02)) එසේනම් බුදුන් දැකීමට දැකිය යුතු ධර්මය යනු එසේ මෙසේ එකක් නොව එය ‘බුදුන්ගෙන් ගුරු’ වේ. මෙම බුදුන්ගෙන් ගුරු යනු ‘සර්වකාලීන’ හෙවත් ‘සදාකාලික’ බුදු කෙනකු බව ඉහතින් පැවැසුවෙමි.\nබුද්ධත්වයෙන් පසු උන්වහන්සේගේ උදානයෙහි තමන් වහන්සේ ලොවට ශ්රේෂ්ඨ බව ‘සෙට්ඨෝ හමස්මිං ලෝකස්ස් යනුවෙන් දේශනා කර ඇත. මෙලෙසම තව තැනක අංග 08 කින් යුත් මාර්ගය ශ්රේෂ්ඨ බව ‘මග්ගානට්ඨංගිකෝ සෙට්ඨෝ’ යනුවෙන්ද විරාගය හෙවත් නිවන ධර්මයක් වන අතර ශ්රේෂ්ඨ බව ‘විරාගෝ සෙට්ඨෝ ධම්මානං’ යනුවෙන්ද දේශනාකොට ඇත.\nධම්ම පදය – මාර්ග වර්ගය\nසත්යයම ප්රකාශ කරන බුදුරජාණන් වහන්සේලා ‘දෙපිට කාට්ටු වචන’ හෙවත් එකම දෙයක් පිළිබඳ වෙනස් විරුද්ධ කතා දේශනා නොකරති. එසේ නම් ලොවට ශ්රේෂ්ඨ බුදුන් ලෙස හඳුනාගත යුත්තේ උන්වහන්සේගේම ශේ්රෂ්ඨ සොයා ගැනීම වන ‘ධර්මය’ හෙවත් ‘ආර්ය අෂ්ඨාංගික මාර්ගය’ හෙවත් ‘විරාගය’ වන නොඇලීමය.\nබුදුරජාණන් වහන්සේගේ ශරීරයේ මහා පුරුෂ ලක්ෂණ 32 ක් තිබූ බව අපි අසා ඇත්තෙමු. ආර්ය අෂ්ටාංගික මාර්ගයට අයත් අංග අටෙහි උප අංග එකතු කළ විට ද 32 ක් ලැබේ. මෙයද ආර්ය අෂ්ඨාංගික මාර්ගය යනු බුදුරජාණන් වහන්සේ බවට නිදසුනකි.\nබෞද්ධයා සරණ යන තෙරුන් හෙවත් ‘ත්රිවිධ රත්නය’ ඒක වචන වන නිසා බුද්ධ, ධම්ම, සංඝ යනු එක ඒකකයක් බව පැහැදිලිය. තර්කානුකූලව බැලූ විට ‘මා හට බුදුන් සරණ හැර අන් සරණක් නැත’කියා නැවත ‘මට ධර්මයේ සරණ හැර අන් සරණක් නැත’, ‘මට සංඝයාගේ සරණ හැර අන් සරණක් නැත’ කියා කියූ විට සිදුවිය හැකි එකම දෙය නම් බුද්ධ, ධම්ම, සංඝ යනු එකක්ම වීම පමණි. (නත්ථි මේ සරණං අඤ්ඤං බුද්ධෝ මේසරණං වරං, නත්ථි මේ සරණං අඤ්ඤං ධම්මෝ මේසරණං වරං, නත්ථි මේ සරණං අඤ්ඤං සංඝෝ මේ සරණං වරං)\nබුද්ධ, ධම්ම, සංඝ යන තෙරුවන් වැඳීමට ඇති ගාථාවල අංග එකතු කළ විට ද 32 ක් ලැබේ. (බුද්ධ – 09, ධම්ම-06, සංඝ 17) එයින් පෙනෙන්නේද බුද්ධ, ධම්ම, සංඝ යනු ආර්ය අෂ්ඨාංගික මාර්ගයම හෙවත් බෞද්ධයාගේ එකම සරණ බවයි. (චරණ) ගමන බවයි.\nසත්යවශයෙන් පෘතග්ජන බෝධිසත්ව සිදුහත් තවුසා විසින් පෙර පාරමී බලයෙන් සොයාගත්තක් වුවද උතුම් ආර්ය අෂ්ඨාංගික මාර්ගය ශ්රේෂ්ඨතම දෙය බව අවබෝධ කරගන්නා ලද්දේ එය වැඩීමෙන් බුද්ධත්වයට පත්වූ ලොව්තුරා සම්මාසම්බුදුරජාණන් වහන්සේය. මෙම සත්යය අවබෝධ වන්නේ ආර්ය අෂ්ඨාංගික මාර්ගය භාවනාවෙන් වඩා ‘අරියෝ අට්ඨංගිකෝ මග්ගෝ භාවනා පාරිපූරිං’ (මහා සලායතනික සූත්රය ම.නි. 03) නිවන දුටුවිට පමණක් තමුන් හට නිවන ලබාදුන්නේ ආර්ය අෂ්ඨාංගික මාර්ගය විසින් බව අවබෝධ වීමෙනි. එම නිසා එය අවබෝධ වන පිළිවෙළට චතුරාර්යය සත්යයන් අතර (හේතු-ඵල ධර්මයක් ලෙස නොව ඵල – හේතු ධර්මයක් ලෙස) අවසාන සත්යය වශයෙන් දක්වා ඇත.\nඉහත සාධක තුළින් ආර්ය අෂ්ඨාංගික මාර්ගය ‘පරමාර්ථ බුදුන්’ වහන්සේ හෙවත් ‘සදාකාලික බුදුරජාණන් වහන්සේ’ බව අප විසින් ප්රත්යක්ෂ කරගත යුතුය. එයම සියලු බුදුවරුනට බුද්ධත්වය සාක්ෂාත් කරදෙන බැවින් සියලු බුදුවරුන් විසින් ගුරු තනතුරේ තබාගනු ලැබේ.\nආර්ය අෂ්ටාංගික මාර්ගයත් ඒ තුළින් අවබෝධ වන චතුරාර්ය සත්යයත් සමස්ත බුද්ධ ධර්මය හෙවත් ශාසනය වේ. නොඇලීමට/විරාගයට පත්වීමෙන් සිත නිවන බවට සම්ප්රාප්ත වේ. ‘නිබ්බානය සංවත්ති’ (ධම්ම චක්ක පවත්තන සූත්රය) එබැවින් නොඇලුණු සිතම නිවන හෙවත් ආර්ය අෂ්ටාංගික මාර්ගය වේ. අනෙක් අතට නිවන ලැබීමේදී සිත ආර්ය අෂ්ඨාංගික මාර්ගය බවට හෙවත් පරමාර්ථ බුදුන් බවට පත්වේ. මෙයින්ම ‘බුදුන් දැක නිවන් දැකීම’ හෙවත් ධර්මය දැකීමෙන් බුදුන් දැකීමත් බුදුන් දැකීමෙන් ධර්මය දැකීමත් සිදු වේ.\nඑසේ නම් එම ‘හපන්කම’ කිරීමට ආර්ය අෂ්ඨාංගික මාර්ගය භාවනාවෙන් සම්පූර්ණ කළ යුතුය. අවාසනාවකට අද ආර්ය අෂ්ඨාංගික මාර්ගය යනු ‘ජීවන ක්රමයක්’ මිස භාවනාවක් නොවේ. සිදුහත් බෝසතුන් බුද්ධත්වය ලැබීමට පුරුදු පුහුණු කළ සුවිශේෂී භාවනාව අද අතුරුදන්වී ඇත. උන්වහන්සේ භාවනා ආසනයේ සිටින ආකාරය පමණක් පිළිමයේ ඉතිරිව ඇත.\nමඡ්Cධිම නිකායේ මහා සයායතනික සූත්රයට අනුව සමථ/විදර්ශනා යුගන්ධව වැඩීමත් සතර සතිපට්ඨාන/සතර සම්මප්රධාන/සතරඉර්ධිපාද/පංච ඉන්ද්රිය,/පංචබල/සප්ත බොඡ්Cධංග ආදී සියල්ල ආර්ය අෂ්ටාංගික මාර්ගය භාවනා කිරීමෙන් පූර්ණත්වයට පත් වේ.\nදීඝ නිකායේ මහා පරිනිබ්බාන සූත්රයට අනුව බුදුරජාණන් වහන්සේ තම අවසාන ශ්රාවකයා වූ සුභද්ර හට යම් ශාසනයක ආර්ය අෂ්ඨාංගික මාර්ගය ඇත්නම් එහි රහතන් වහන්සේ ඇතුළු මාර්ගඵලලාභීන් සිටින බවත් යම් ශාසනයක මාර්ගඵලලාභීහු සිටිත් නම් එහි ආර්ය අෂ්ටාංගික මාර්ගය ඇති බවත් දේශනා කර ඇත.\nබුදුරජාණන්වහන්සේ විසින්ම ‘අනුත්තර’ හෙවත් ‘ලෝකෝත්තර ලෙස හැඳින්වූ ‘ධර්ම චක්රය’ හෙවත් ‘මධ්යම ප්රතිපදාව’ නමැති ආර්ය අෂ්ඨාංගික මාර්ගයද අද දක්නට ඇත්තේ ලිත ආර්ය අෂ්ඨාංගික මාර්ගයක් ලෙස පමණක් වන අතර එයද ලෞකික දෙයක් බව පැහැදිලිව පෙනේ. ප්රායෝගික ආර්ය අෂ්ඨාංගික මාර්ගය හෙවත් නිවන් දැකීමට කළ යුතු ‘අභ්යාසය’ ලෝකෝත්තර හෙවත් අනුත්තර භාවනාවක් විය යුතුය.\nඅබුද්ධෝපත්ත කාලයකදී මෙම ප්රායෝගික ආර්ය අෂ්ඨාංගික මාර්ග භාවනාව හෙවත් ලෝකෝත්තර භාවනා අභ්යාසය හෙවත් පරමාර්ථ බුදුන් හඳුනා ගැනීම මගින් පසේ බුදුවරු බිහිවෙති.\nබුද්ධෝත්පාද කාලයකදී නම් පරමාර්ථ බුදුන් හෙවත් ආර්ය අෂ්ඨාංගික මාර්ගය හඳුනා ගැනීමෙන් සම්මා සම්බුදුරජාණන් වහන්සේගේ සිට සියලු මාර්ගඵල ලාභීහු බිහිවෙති. ධර්මය නාම මාත්රිකව හෝ ඉතිරිව ප්රායෝගික අභ්යාසය අන්තර්ධානව ඇති මෙවැනි කාලයකදී ආර්ය අෂ්ඨාංගික මාර්ගය පරමාර්ථ බුදුන් ලෙස දැන හඳුනාගන්නා යම් ශ්රේෂ්ඨ, බුද්ධිමත් පුරුෂයෝ සිවුපිළිසිඹියාපත් මහ රහත් බව සාක්ෂාත් කරති. එසේ නැවත ප්රායෝගික මාර්ග අභ්යාසය සොයාගෙන දේශනා කරන විට නැවතත් ශ්රී සද්ධර්මය දීප්තිමත්ව බබලන අතර, නැවතත් මාර්ගඵලලාභීහු බිහිවෙති. මේ එවන් කාලයකි."}
{"text": "In this Ravaya column (in Sinhala), I summarise the views of late Dr Ray Wijewardene on sustainable farming. Written to mark his first death anniversary, it is the beginning of a series of explorations of his critical thinking on issues of agriculture, energy, environmental conservation and innovation.\nThis first appeared in Ravaya Sunday broadsheet newspaper on 21 August 2011.\nSee also next week’s column:\n28 Aug 2011: සිවුමංසල කොලූගැටයා #29: වෙලට නොබැස පොතෙන් ගොවිතැන් කරන කෘෂි විද්යාඥයෝ\n‘ඔබ මෙහි ආවේ කොහොම ද?’\nආචාර්ය රේ විජේවර්ධන තමන් හමු වන්නට ආ අමුත්තන්ගෙන් නිතර මේ ප්රශ්නය ඇසුවා. බොහෝ දෙනකුගේ උත්තරය වූයේ මෝටර් රථයකින් හෝ බස් රථයකින් පැමිණි බවයි.\n“ඔබ පැමිණ ඇත්තේ පිටරටින් ගෙනා වාහනයක්, පිටරටින් ගෙනා ඛනිජ තෙල් දහනය කරමින්, පිටරටින් ම ගෙනා තාර දමා තැනූ මහ පාරක් ඔස්සේයි.” එවිට ඔහු කියනවා. “ඉතින් ඔබ තවමත් සිතනව ද මේ නිදහස් හා ස්වාධීන රටක් කියා?’\nමේ ප්රශ්නය දුසිම් ගණනක් දෙනා සමග රේ විජේවර්ධන මතු කරන්නට ඇති. ඒ තරමට ඔහු එබඳු දේ ගැන දිවා රාත්රී කල්පනා කළා. හැකි සෑම අවස්ථාවක ම රටේ විද්වතුන්, පාලකයන් හා ව්යාපාරිකයන්ගේ අවධානය යොමු කළා.\nඉංග්රීසියෙන් නිදහසට කියන ‘independent’ යන වචනයට වඩා ඔහු කැමති වූයේ ‘non-dependent’ යන්නටයි. අපේ මූලික අවශ්යතා හැකි තාක් දුරට අප ම සම්පාදනය කර ගැනීමෙන් පමණක් අපේ රටට සැබෑ නිදහසක් හා ස්වාධීපත්යයක් ලද හැකි බව ඔහු තරයේ විශ්වාස කළා.\nවිද්යා ජ්යොති, දේශමාන්ය ආචාර්ය පිලිප් රේවත (රේ) විජේවර්ධන අපෙන් වියෝ වී වසරක් පිරෙන මේ මොහොතේ ඔහුගේ අදීන චින්තනය ගැන ටිකක් කථා කරමු.\nඉංජිනේරුවකු හැටියට බි්රතාන්යයේ කේම්බි්රජ් සරසවියේ ඉගෙනුම ලැබූවත් ඔහු පසු කලෙක තමන් හදුන්වා දුන්නේ ‘ගොවියකු හා කාර්මිකයකු’ හැටියටයි (farmer and mechanic). පොතේ දැනුම හා න්යායයන්ට වඩා ප්රායෝගික අත්දැකීම් හා අත්හදා බැලීමෙන් ලබා ගන්නා අවබෝධය ඉතා වටිනා බව ඔහු නිතර ම කියා සිටියා.\nබටහිර සම්ප්රදායට විද්යා අධ්යාපනයක් හා තාක්ෂණ පුහුණුවක් ලද ඔහු, පසු කලෙක තම උත්සාහයෙන් පෙරදිගට හා ශ්රී ලංකාවට උරුම වූ දේශීය දැනුම ප්රගුණ කළා. එහෙත් ඇතැම් අන්තවාදීන් මෙන් එක් දැනුම් සම්ප්රදායක එල්බ ගෙන අනෙක් සියළු දැනුම් සම්ප්රදායන් හෙළා දැකීමක් කළේ නැහැ. ඒ වෙනුවට ඔහු පෙර-අපර දෙදිග යා කරමින්, හැම තැනින් ම හරවත් හා ප්රයෝජනවත් දැනුම උකහා ගනිමින් අපේ කාලයේ සංවර්ධන අභියෝගයන්ට ප්රතිචාර දැක්විය හැකි ක්රමෝපායයන් සොයා ගියා.\nකෘෂිකර්මය, බලශක්තිය, ඉඩම් පරිහරණය හා පරිසර සංරක්ෂණය යන ක්ෂෙත්ර හතරේ නිරවුල් හා නිවහල් දැක්මක් මත පදනම් වූ ප්රායෝගික ප්රතිපත්ති, කි්රයාමාර්ග හා විසඳුම් රාශියක් ඔහු යෝජනා කළා. රේ විජේවර්ධනට කළ හැකි ලොකු ම ගෞරවය නම් ඔහු එසේ දායාද කළ දැනුම් හා අදහස් සම්භාරය ප්රයෝජනයට ගැනීමයි.\nකුඩා වියේදී රේට උවමනා වුණේ අහස්යානා පදවන්න හා නිපදවන්න. එහෙත් උපන් රටට වඩා ප්රයෝජනවත් වන ශාස්ත්රයක් උගන්නා හැටියට පියා දුන් අවවාදයට අනුව ඔහු කෘෂිකර්ම ඉංජිනේරු විද්යාව (agricultural engineering) හදාරා පසු කලෙක ශෂ්ය විද්යාව (agronomy) පිළිබඳ විශේෂඥයකු වුණා. නමුත් එම ක්ෂෙත්රයට ප්රවේශ වන වෙනත් විද්වතුන් මෙන් පොතෙන් ගොවිතැන් කිරීමට හෝ විද්යාගාරවල පර්යේෂණ කිරීමට හෝ පමණක් ඔහු සීමා වුණේ නැහැ.\nහේන් ගොවියාට හා වෙල් ගොවියාට බලපාන ගැටළු හා අභියෝග හඳුනා ගන්නට ඔහු ඔවුන් සමග ගොවි බිම් හා වෙල්යායවල කල් ගත කළා. මුළු ජීවිත කාලය පුරා ම කෘෂිකර්මය පිළිබඳ ඔහුගේ දැක්මට පාදක වුණේ කුඩා ගොවියාගේ ජීවන තත්ත්වය නගා සිටුවීම හා ගොවිතැනේදී කුඩා පරිමාන ගොවීන් හා ගෙවිලියන්ගේ පරිශ්රමය වඩාත් කාර්යක්ෂම කිරීමයි.\nහරිත විප්ලවය (Green Revolution) 1950 දශකයේ ආරම්භ වන අවධියේ තරුණ විද්යාඥයකු හා ඉංජිනේරුවකු හැටියට රේ විජේවර්ධනත් එහි කොටස්කරුවකු වුණා. ඝර්ම කලාපීය රටවල කුඩා ගොවීන්ට ලෙහෙසියෙන් හැසිරවිය හැකි, නඩත්තුව වඩාත් පහසු වූ රෝද දෙකේ අත් ට්රැක්ටරයක් ඔහු නිර්මාණය කළා. බි්රතාන්යයේ සමාගමක් මගින් LandMaster නමින් 1960 හා 1970 දශකවල ලොව පුරා අලෙවි කළේ මේ නිර්මාණයයි.\nඑහෙත් වසර කිහිපයකින් ඔහු තම නිර්මාණයේ සැබෑ සීමාවන් හඳුනා ගත්තා. 1964 දී අමෙරිකාවේ හාවඞ් සරසවියේ ව්යාපාරික පාසලේ තම නිර්මාණය පිළිබඳව තොරතුරු ඉදිරිපත් කරන විට සභාවේ සිටි සුප්රකට අමෙරිකානු නිපැයුම්කරු හා ඉංජිනේරු බක්මින්ස්ටර් ෆුලර් (Buckminster Fuller) රේට මෙහෙම ප්රශ්නයක් මතු කළා: “ඔබේ ට්රැක්ටරය කළේ ගොවිතැන් කටයුතු යාන්ත්රික කිරීම ද? නැත්නම් මීහරකා යාන්ත්රික කිරීම ද?”\n20 වන සියවසේ තාක්ෂණ කේෂත්රයේ දැවැන්තයකු මතු කළ මේ සරල ප්රශ්නය හමුවේ තමන් නිරුත්තර වූ බවත්, ඒ ඔස්සේ දිගට කල්පනා හා සංවාද කිරීමෙන් පසු කෘෂිකර්මය පිළිබඳ එතෙක් තිබූ ආකල්ප මුළුමනින් ම වෙනස් කරගත් බවත් රේ පසුව ඉතා නිහතමානීව ප්රකාශ කළා. එම තීරණාත්මක මුණ ගැසීමෙන් අනතුරුව බක්මින්ස්ටර් ෆුලර් හා රේ විජේවර්ධන සමස්ත හරිත විප්ලවය විචාරශීලීව විග්රහ කළා. රේ එතැන් පටන් සිය ජීවිත කාලය ම කැප කළේ සොබා දහමට වඩාත් සමීප වන ගොවිතැන් කිරීමේ ක්රම ප්රගුණ කරන්නට හා ප්රචලිත කරන්නටයි. පරිසරයට හිතකර ගොවිතැන (conservation faming) අපට අළුත් දෙයක් නොවන බව ඔහු පෙන්වා දුන්නා.\nපසු කලෙක (1995) ඔහු හරිත විප්ලවය දෙස හැරී බැලූවේ මේ විදියටයි. “හරිත විප්ලවයේ ප්රධාන අරමුණ වුණේ හැකි තාක් බාහිර එකතු කිරීම් (රසායනික පොහොර, කෘමි නාශක, වල් නාශක, දෙමුහුම් බීජ වර්ග) හරහා අස්වැන්න වැඩි කිරීමයි. එහෙත් එහිදී අප අමතක කළ දෙයක් තිබුණා. ගොවින්ට අවශ්ය හුදෙක් අස්වනු වැඩි කර ගැනීමට පමණක් නොවෙයි. ගොවිතැනින් හැකි තරම් වැඩි වාසියක් හා ලාබයක් උපයා ගන්නටයි. නමුත් හරිත විප්ලවය හඳුන්වා දුන් හැම දෙයක් ම මිළට ගන්නට යාමේදී ගොවියාගේ නිෂ්පාදන වියදම ඉහළ ගියා. එයට සාපේක්ෂව (අස්වනු වැඩි වූවත්) ඔවුන්ගේ ශුද්ධ ලාභය එතරම් වැඩි වූයේ නැහැ. ඔවුන්ගේ ණයගැති භාවය නම් වැඩි වුණා. ඊට අමතරව බාහිර රසායනයන් අධිකව එක් කිරීම නිසා ගොවිබිම්වල ස්වාභාවික පරිසරය දරුණු ලෙස දුෂණයට ලක් වුණා.”\nඅද මේ කරුණු බොහෝ දෙනා පිළි ගෙන ඇතත් 1960 දශකය අගදී රේ මෙබඳු අදහස් ප්රසිද්ධියේ ප්රකාශ කළ විට ඒවා මනෝ විකාර හා සංවර්ධන-විරෝධී, කඩාකප්පල්කාරී අදහස් හැටියට සැළකුණා. බතින් බුලතින් රට ස්වයංපෝෂණය කිරීමේ ඒකායන ඉලක්කයට කොටු වී සිටි දේශපාලකයන්ට හා නිලධාරීන්ට මේ අදහස්වල වටිනාකම වැටහුනේ බොහෝ කලක් ගත වූ පසුවයි.\nප්රශ්නයක් මතු කළ හැම විට ම එයට හොඳ විසඳුම් සොයා යාමේ මාහැගි පුරුද්දක් රේට තිබුණා. හරිත විප්ලවය බලාපොරොත්තු වූ තරම් දිගු කාලීන වාසි ලබා නොදුන් නිසා එයට විකල්ප සෙවීම අවශ්ය වුණා. එහිදී ඔහු නවීන විද්යා දැනුම ප්රතික්ෂෙප කළේ නැහැ. දෙවන ලෝක යුද්ධයේ නිමාවෙන් පසු ලොව පුරා සීඝ්රයෙන් වර්ධනය වූ ජනගහනයට සරිලන තරමට ආහාර නිෂ්පාදනය වැඩි කිරීමේ ප්රායෝගික අවශ්යතාවය ඔහු හොඳ හැටි දුටුවා.\nඔහු කියා සිටියේ පෙරදිග අපේ වැනි රටවල දිගු කලක් තිස්සේ ගොවිතැන් සඳහා යොදා ගත් දේශීය දැනුම කාලීන අවශ්යතාවයන්ට අනුව සකසා ගැනීමෙන් වඩාත් කාර්යක්ෂම, පරිසරයට මෙන් ම අපේ සෞඛ්යයටද හිතකර ආහාර බෝග නිෂ්පාදනයකට යොමු විය හැකි බවයි. මෙය හඳුන් වන්නේ low external input sustainable agriculture (LEISA) කියායි.\nමා රේ විජේවර්ධන හඳුනා ගත්තේ 1980 දශකය මැද දී. ඔහු ඉතා නිහතමානී ලෙසින් හා උද්යොගයෙන් තරුණ විද්යා ලේඛකයකු හා පුවත්පත් කලාවේදීයකු වූ මගේ ප්රශ්නවලට පිළිතුරු දුන්නා. ඔහුගේ විෂය ක්ෂෙත්රයන්ට අදාල කරුණක් ගැන අසා දැන ගැනීමට ඕනෑ ම වේලාවක දුරකථනයෙන් හෝ මුණගැසී හෝ කථාකිරීමේ අවකාශය ඔහු ලබා දුන්නා.\nඒ බොහෝ අවස්ථාවල ඔහුගේ ඉල්ලීම වූයේ ඔහුගේ නම සඳහන් නොකර නව අදහස් හා තොරතුරු මගේ පාඨකයන්ට බෙදා දෙන ලෙසයි. විශ්වාසනීයත්වය වඩාත් තහවුරුවන්නේ ඒවා මූලාශ්ර සමග ම ප්රකාශයට පත් කිරීම බව මා පහදා දුන් විට ඔහු එය පිළි ගත්තා. නමුත් සමහර විද්වතුන් මෙන් ඔහු කිසි දිනෙක මාධ්ය ප්රසිද්ධිය සොයා ගියේ නැහැ. මේ රටේ බොහෝ දෙනකු රේ විජේවර්ධනගේ හපන්කම් හා චින්තනය ගැන නොදන්නේ ඒ නිසා විය හැකියි.\n1995 මැද දී ඉන්දියාවේ මුල් පෙළේ විද්යා ලේඛකයකු හා පරිසර චින්තකයකු වූ අනිල් අගර්වාල් (Anil Agarwal) මගෙන් සුවිශේෂී ඉල්ලීමක් කළා. ඔහුගේ සංස්කාරකත්වයෙන් පළ කරන Down to Earth විද්යා හා පරිසර සඟරාව සඳහා රේ සමග සම්මුඛ සාකච්ජාවක් කරන ලෙසට.”රේ කියන්නේ දියුණුවන ලෝකයේ සිටින අංක එකේ කෘෂි හා ශෂ්ය විද්යා විශේෂඥයකු පමණක් නොවෙයි, අපට සිටින ඉතාම ස්වාධීන හා නිර්මාණශීලී චින්තකයෙක්” අනිල් මට කියා සිටියා.\nඅනිල්ගේ ඉල්ලීම පරිදි මා රේ සමග දීර්ඝ සම්මුඛ සාකච්ඡුාවක් පටිගත කළා. එයට වරු දෙක තුනක් ගත වූ බවත්, එහි තොරතුරු සම්පූර්ණ කරන්නට තව දින ගණනාවක් වෙහෙස වූ සැටිත් මට මතකයි. එහි සාරාංශයක් Down to Earth සඟරාවේ 1995 ඔක්තෝබර් 31 කලාපයේ පළ වුණා. වී ගොවිතැන, හේන් ගොවිතැන, හරිත විප්ලවය හා එහි අහිතකර ප්රතිඵල, බලශක්ති අර්බුදයට දේශීය පිළියම් ආදී තේමා රැසක් ගැන අප කථා කළා.\nතමා මාධ්යවේදියකු සමග කළ වඩාත් ම විස්තරාත්මක හා ගැඹුරු සංවාදය එය බව රේ පසුව මට කීවා. එහි සම්පූර්ණ සාකච්ජා පිටපත වසර 15ක් මගේ ලේඛන ගොනුවල රැදී තිබුණා. අන්තිමේදී රේගේ අවමංගල්යය පැවැත් වුණු දිනයේ, එනම් 2010 අගෝස්තු 20දා, එය මා groundviews.org වෙබ් අඩවිය හරහා පළ කළා. සාකච්ජාව කියවීමට පිවිසෙන්න: http://tiny.cc/RayBye\nරේ විජේවර්ධන චින්තනය පිළිබඳ නව වෙබ් අඩවියක් ද මේ සතියේ එළි දකිනවා."}
{"text": "අපි ඕනෑම අභියෝගයක් භාරගැනීමට සූදානම්… කරන හොඳ වැඩ ගැන කතා කරන්නේ නෑ…\n– ඇමතිනි තලතා අතුකෝරළ\nකුමන ආකාරයේ චෝදනා එල්ල වුවද තමන් විගමණික ශ්රමිකයින් වෙනුවෙන් සිදුකරන කාර්යයන් නතර නොකරන බව විදේශ රැකියා අමාත්ය තලතා අතුකෝරළ මහත්මිය ප්රකාශ කරයි. අමාත්යතුමිය මේ බව සඳහන් කළේ පසුගියදා අනුරාධපුර දිස්ති්රක්කයේ ගල්නෑව ප්රාදේශීය ලේකම් කාර්යාලයේ පැවති ශ්රමික සුරැකුම ජංගම සේවා වැඩසටහනට සහභාගි වෙමිනි.\nඑහිදී අදහස් දැක්වූ අමාත්යවරිය, —නොයෙකුත් විදිහේ චෝදනා අපිට කරනවා. මම ඕනෑම අභියෝගයක් භාරගැනීමට සූදානම්. දේශපාලන වාසි ලබාගන්න බොරු ප්රචාර කරන අය ගොඩක් ඉන්නවා. අපි කොහෙවත් කිව්වේ නෑ විගමණික ශ්රමිකයින්ට ඡන්ද අයිතිය දෙනවා කියලා. නමුත් අපි ඒ ගැන මේ වෙනකොට කටයුතු කරනවා. මැතිවරණ කොමිසමේ සභාපතිතුමා, ආගමන විගමන දෙපාර්තමේන්තුවේ පාලකතුමා, ඒ වගේම විදෙස් කටයුතු අමාත්යංශයේ ලේකම්තුමා, මන්ති්රවරුන් ගෙනල්ලා අපි සාකච්ඡාවක් තිබ්බා. දෙවන වටයේ අපි නීතිපතිතුමාත් එක්ක සාකච්ඡා කරනවා මේ දේ කි්රයාත්මක කරන්න පුළුවන්ද කියලා බලන්න.\nඒ ඇරෙන්න අපිට හිතන දේ කරන්න අපි බලාපොරොත්තු වෙන්නෙත් නෑ අපි එහෙම කරන්නෙත් නෑ. අපිට කරන්න පුළුවන් දේ අපි කරනවා. බෝඩ් ගහන්නේ නෑ මෙච්චර ප්රමාණයක් රට ගියා කියලා. අපි අපේ කාර්යභාරය හරියට කරනවා ඒ අයගේ පවුල්වල ඥාතීන්ටත්. ගල් ගහලා මරන්න නියම වෙච්ච කාන්තාව බේරගන්න කවුරුත් කථාකරන්න කැමතිවුණේ නෑ. බේරගත්තම ඒ ගැන කතාකළෙත් නෑ. ඛෙල්ල කපලා මරන්න නියම වෙච්ච කාන්තාව බේරගත්තම කවුරුත් ඒ ගැන කථාකළේ නෑ. නමුත් ඒ ගැන සන්තෝෂ වෙන්න අපිත් කැමතියි. අවසානයේ අපිට ලැඛෙන්නේ ආත්ම තෘප්තිය විතරයි. යනුවෙන් සඳහන් කළාය."}
{"text": "නයිජීරියාවේ අබුජා හි පිහිටි ශ්රී ලංකා මහ කොමසාරිස් කාර්යාලය, ජර්මනියේ ෆ්රෑන්ක්ෆර්ට් හි ශ්රී ලංකා කොන්සල් ජනරාල් කාර්යාලය සහ සයිප්රසයේ නිකෝසියා හි ශ්රී ලංකා කොන්සල් ජනරාල් කාර්යාලය යනාදී විදේශයන් හි පිහිටි දූත මණ්ඩල/දූත කාර්යාල තුන 2021 දෙසැම්බර් 31 වැනි දින සිට බලපැවැත්වෙන පරිදි තාවකාලිකව වසා දැමීමට විදේශ අමාත්යංශය දැඩි සැලකිලිමත් බවින් යුක්තව තීරණය කර ඇතැයි පවසයි.\n“අමාත්ය මණ්ඩලයේ අනුමැතියට යටත් වූ මෙම තීරණය, විදේශ අමාත්යංශය විසින් ශ්රී ලංකාවේ විදේශ දූත මණ්ඩල සහ දූත කාර්යාල ජාලය ප්රතිව්යුහගත කිරීම සඳහා ක්රියාත්මක කරන ලද ක්රියාවලියක කොටසකි.” යනුවෙන් විදේශ අමාත්යාංශය සිය නිවේදනය මගින් සඳහන් කර සිටියි.\nවිශේෂයෙන්ම ගෝලීය වසංගතය හේතුවෙන් එල්ල වී ඇති බරපතල ආර්ථික අභියෝග හමුවේ ද්විපාර්ශ්වික සබඳතා ඵලදායී ලෙස පවත්වාගෙන යාම තහවුරු කරමින්, රටට අවශ්ය විදේශ සංචිත සුරක්ෂිත කිරීම සහ විදේශයන් හි ශ්රී ලංකා දූත මණ්ඩල/දූත කාර්යාල නඩත්තු කිරීම සඳහා වැය කෙරෙන වියදම් අවම කර ගැනීමේ අරමුණින් මෙම ප්රතිව්යුහගත කිරීම සිදු කරන බව පවසයි.\n“මෙලෙස හඳුනාගත් දූත මණ්ඩල / දූත කාර්යාල තුන වසා දැමීමෙන් අනතුරුව, එහි ද්විපාර්ශ්වික දේශපාලනික, ආර්ථික සහ සංස්කෘතික සබඳතා මෙන්ම කොන්සියුලර් කාර්යයන් අදාළ පරිදි පවත්වාගෙන යාම ඇතුළුව ඒවායේ අනෙකුත් කාර්යයන් අක්ත ගන්වන ලද රටවල විෂය පථයට යටත් වන අතර, අබුජා සහ නිකෝසියා හි දූත කාර්යාල නේවාසික නොවන මහ කොමසාරිස් කාර්යාල / ශ්රී ලංකා තානාපති කාර්යාලවල විෂය පථයට ඇතුළත් කෙරේ. මේ අනුව, කෙන්යාවේ නයිරෝබි හි ශ්රී ලංකා මහ කොමසාරිස් කාර්යාලය හරහා නයිජීරියාව සමගාමීව අක්ත ගැන්වීමටත්, ඊජිප්තුවේ කයිරෝ හි ශ්රී ලංකා තානාපති කාර්යාලය සහ නයිරෝබි හි මහ කොමසාරිස් කාර්යාලය මගින් අබුජා හි ශ්රී ලංකා දූත මණ්ඩලය හරහා අප්රිකාව තුළ සමගාමීව අක්ත ගන්වා ඇති අනෙකුත් රටවල් සමගාමීව අක්ත ගැන්වීමටත් මේ වන විට ක්රියාමාර්ග ගනිමින් සිටියි. වෙළඳාම, ආයෝජන සහ සංචාරක ව්යාපාරය ප්රවර්ධනය කිරීම ඇතුළුව ෆ්රෑන්ක්ෆර්ට් හි ශ්රී ලංකා කොන්සල් ජනරාල් කාර්යාලයේ කාර්යයන් මෙන්ම, ෆ්රෑන්ක්ෆර්ට් නුවර සහ ඒ අවට ජීවත්වන සහ සේවය කරන ශ්රී ලාංකිකයන්ගේ කොන්සියුලර් කටයුතු ජර්මනියේ බර්ලින් හි පිහිටි ශ්රී ලංකා තානාපති කාර්යාලයේ විෂය පථයට ඇතුළත් වනු ඇත.” යනුවෙන් මෙම නිවේදනයේ සඳහන් වෙයි.\nඑසේම ඉතාලියේ රෝමයේ පිහිටි ශ්රී ලංකා තානාපති කාර්යාලය හරහා සයිප්රසය සමගාමීව අක්ත ගැන්වීම අඛණ්ඩව සිදු කෙරෙන අතර, සයිප්රසය සමඟ ශ්රී ලංකාව පවත්නා ද්විපාර්ශ්වික සබඳතා මේ වන විට අනුගමනය කරන ක්රමවේදයට අනුව ඉතාලිය විසින් මෙහෙයවනු ලැබේ. නිකෝසියා හි කොන්සල් ජනරාල් කාර්යාලය විසින් මෙහෙයවනු ලබන කොන්සියුලර් කටයුතු රෝමයේ පිහිටි ශ්රී ලංකා තානාපති කාර්යාලයේ විෂය පථයට ඇතුළත් කෙරේ.\nකෙසේ වුවද, සයිප්රසයේ වෙසෙන සහ එහි සේවය කරන ආසන්න වශයෙන් 6,000 ක් පමණ වන ශ්රී ලාංකික සේවක ප්රජාව යොමු කරන, නිතිපතා අවධානය යොමු කළ යුතු කොන්සියුලර් කටයුතු සහ සුබසාධන අවශ්යතා සැලකිල්ලට ගෙන, නිකෝසියා කේන්ද්ර කර ගත් සුදුසුකම් සහිත නිර්වේතනික කොන්සල්වරයකු පත් කිරීම සඳහා මේ වන විට ක්රියාමාර්ග ගනිමින් සිටින බවත් විදේශ අමාත්යාංශය පවසයි.\n“මෙලෙස පත් කරනු ලබන නිර්වේතනික කොන්සල්වරයා රෝමයේ ශ්රී ලංකා තානාපති කාර්යාලයේ සහ විදේශ අමාත්යංශයේ මඟපෙන්වීම යටතේ, විදේශ රැකියා ප්රවර්ධන සහ වෙළඳපොළ විවිධාංගීකරණය පිළිබඳ රාජ්ය අමාත්යංශය සහ ශ්රී ලංකා විදේශ සේවා නියුක්ති කාර්යංශය සමඟ සමීප සම්බන්ධීකරණයෙන් කටයුතු කරනු ඇත. ගැටළු නිරාකරණය කිරීම සඳහා විදේශ අමාත්යංශය සයිප්රසයේ මෙම සංක්රාන්ති ක්රියාවලිය සමීපව අධීක්ෂණය කරන අතර, අදාළත්වය සහ අවශ්යතාව අනුව ඒවාට විසඳුම් ලබා දීමට නුදුරු අනාගතයේ දී කටයුතු කරනු ඇත.”\nවියදම් කපා හැරීමේ ක්රියාමාර්ග ද නොතකා අපනයන ප්රවර්ධනය, සෘජු ආයෝජන, සංචාරක ව්යාපාරය සහ විදේශ රැකියා උත්පාදනය යනාදිය ඇතුළත් ආර්ථික රාජ්ය තාන්ත්රිකභාවය කෙරෙහි විශේෂ අවධානයක් යොමු කරමින්, රජයේ විදේශ ප්රතිපත්ති අරමුණු සපුරාලීම සඳහා ප්රශස්ත මට්ටමින් සියලුම රටවල් සමඟ ද්විපාර්ශ්වික සබඳතා පවත්වා ගැනීමට විදේශ අමාත්යංශය ඉහළම ප්රමුඛතාවයක් ලබා දෙන බවත් පවසයි.\nඑසේම විදේශයන්හි සිටින ශ්රී ලාංකික සේවක සේවිකාවන් විදේශ ප්රේෂණ සම්බන්ධයෙන් සෘජුව සහ සැලකිය යුතු දායකත්වයක් ලබා දෙන බැවින්, ඔවුන්ගේ සුබසාධනය සහ ඵලදායී ක්රියාකාරීත්වය සුරක්ෂිත කිරීමේ වගකීම පිළිබඳව අමාත්යංශයේ ඉහළ අවධානය යොමු වී ඇතැයිද විදේශ අමාත්යාංශය සඳහන් කරයි.\nවිදේශ අමාත්යංශයේ ජ්යෙෂ්ඨ නිලධාරීන් සහ ශ්රී ලංකා දූත මණ්ඩල/ විදේශයන් හි දූත කාර්යාලවල ප්රධානීන් මෙන්ම මුදල්, වෙළඳ සහ කම්කරු අමාත්යංශය, කලාපීය සහයෝගිතා රාජ්ය අමාත්යංශය සහ විදේශ රැකියා ප්රවර්ධන සහ වෙළඳපොළ විවිධාංගීකරණය පිළිබඳ රාජ්ය අමාත්යංශය, වාණිජ දෙපාර්තමේන්තුව, ශ්රී ලංකා අපනයන සංවර්ධන මණ්ඩලය, ශ්රී ලංකා ආයෝජන මණ්ඩලය සහ ශ්රී ලංකා විදේශ සේවා නියුක්ති කාර්යංශය ආදී අනෙකුත් රේඛීය ආයතන සම්බන්ධ කරගනිමින් අභ්යන්තර හා බාහිර යන දෙඅංශයෙන්ම උපදේශන ක්රියාවලියක් පැවැත්වීම තුළින් විදේශ අමාත්යංශයේ ඉලක්ක සාක්ෂාත් කර ගැනීම සඳහා දූත මණ්ඩල/දූත කාර්යාලවල අවශ්යතා පිළිබඳ අඛණ්ඩ ඇගයීමක් සිදු කරනු ලැබේ.\nමෙලෙස හඳුනාගත් දූත මණ්ඩල / දූත කාර්යාල තුන තාවකාලිකව වසා දැමීමේ තීරණය අඛණ්ඩ සමාලෝචනයට යටත් වන අතර, අවශ්යතාව අනුව අදාළ නේවාසික දූත මණ්ඩල / දූත කාර්යාල නැවත ස්ථාපිත කිරීම සලකා බැලීමට ඉදිරියේ දී කටයුතු කරනු ලබන බවත් විදේශ අමාත්යාංශය වැඩිදුරටත් පවසා සිටියි.\nVisits: 56"}
{"text": "ගෝපාල්පුරම් මුහුදු ප්රදේශයේ දියේ ගිලෙමින් සිටි පුද්ගලයින් දෙදෙනෙකු බේරා ගැනේ\nනැගෙනහිර නාවික විධානයට අයත් නිලාවේලිහි පිහිටි ශ්රී ලංකා නාවික නෞකා විජයබා ආයතනයට අනුයුක්ත වෙරළාරක්ෂක දෙපාර්තමේන්තුවේ ජීවීතාරක්ෂක කණ්ඩායමට අයත් නාවිකයන් පිරිසක් විසින් ඊයේ (ජුලි, 29) ගෝපාල්පුරම් මුහුදු ප්රදේශයේදී දියේ ගිලෙමින් සිටි පුද්ගලයින් දෙදෙනෙකු (02) බේරා ගැනීමට සමත් වී ඇත.\nකල්මුණේ ප්රදේශයේ පදිංචි වයස අවුරුදු 24 වියේහි පසුවන මෙම පුද්ගලයින් දෙදෙනා දිය නාමින් සිටියදී මෙම අනතුරට මුහුණ දුන් අතර, ඔවුන් නිරුපද්රිතව බේරා ගැනිමෙන් අනතුරුව ගොඩබිම වෙත රැගෙන එමට එම නාවිකයින් කටයුතු කරන ලදි."}
{"text": "8/2/13\n-221- වතුර මල\nඉස්සර අට පට්ටම කිව්වාම, අපි පුංචි කාලෙ තිබුණ ලස්සනම වැඩසටහන. නෝතේරුම් කාලෙ බලපු නමයයි පහ සහ කදමල්ල අමතකම කරවන්න අට පට්ටමට එදා පුලුවන් වුණා. එදා අට පට්ටමේ හැමදාම අලුත් අලුත් දේවල් පෙන්නුවා. ඒ නිසාම අපි නොවරදවා අට පට්ටම බැලුවා.\nඑක දවසක් අට පට්ටමේ හරි අපූරු වතුර මලක් පෙන්නුවා. ඒ වතුර මලේ හැම තැනින් ම එළිය විහිදෙනවා. හරියට මල් වෙඩි වගේ. ඒක ගැන අපි ඉස්කෝලෙත් සතියක් පුරාම කතා කළා. ඒ තරම්ම ඔපේට නැතත්, ඒ වතුර මලට ටිකක් හුරු වතුර මලක්, දැන් දියවන්නා උයන එකේ හදලා.\nඉතින් දවසකට වතාවක් රෑ අඳුරෙ.. උජාරුවට දිලෙන වතුර මල දැක්කාම කවි සිතිවිලිත් පහල වෙනවා.\nරට පුරාම ලස්සන වතුර මල් තියෙනවා. ඒ අතර මම ළඟදි දැකපු ලස්සනම වතුර මල තියෙන්නෙ, නුගේ ගොඩ මල් කාට් එකේ. දිය ඇල්ලක් ගලනවා වාගේ, හරි අපූරුවට කෘතිමව පැතලි තහඩුවක, තට්ටු තුනක් පහළට වතුර ගලන් එනවා. හයිලෙවල් ඉඳන්, බත්තරමුල්ලට එන පැත්තෙ, ඔසුසල ළඟ බස් නැවතුමේ හිට ගත්තොත්, ඔයාට ඉස්සරහින් ඒ ලස්සන නිර්මාණය පෙනේවි.\nකොහොම වුණත් අපේ රට වතුර මල් කර්මාන්තෙට රාවණා යුගයෙ ඉඳන්ම දක්ෂයි. සීගිරියෙ පළවෙනියා කුවේරද කාශ්යපද කියලා තාම හොයා ගත්තෙ නැතත්, සීගිරියෙ වතුර මල් ගැන දැකපු අහපු නැති අය ලංකාවෙ ඉන්නවා නම්, ඒ අත දරුවෙක්.\nඅද වෙනකොට උත්සව සැරසිලි වලත් වතුර සැරසිල්ලට ප්රධාන තැනක් ලැබෙනවා. වතුරට එක එක පාට දාලා.. ඒවාට මල් දාලා.. හරි අපූරු නිර්මාණ කරනවා.\nඒත් මේ හැම දේම කරන අතරෙ, අපිට අමතක වෙලා යනවා, අපේ මූලිකම අවශ්යතාවය වාතයට පස්සෙ වතුර කියලා. ලෝකයෙ මුලින්ම ජීවය බිහි වුණේ වතුරෙ. වතුර නැතුව කිසිම කෙනෙකුට ජීවත් වෙන්න බෑ. ඒත් අද සශ්රීක මගෙ රට වතුර ඉල්ලද්දි හුස්ම හිර කරන රටක් වෙලා.\nකොළඹ වතුර මල් වල සීරාව ඒ අවට කාණු වැළඳ ගනිද්දි.. ඒ ආසන්නෙම බොන්නවත් වතුර නැති පිරිසක් ඉන්නවා කියන එක, වතුර ඉල්ලලා කෑ ගහනකොට වෙඩි තියනවාට වඩා හිතට අමාරුයි.\nඅද වතුර නැත්තෙ රතුපස්වලට විතරයි. හෙට කාට නැතිවෙයිද කියලා කවුද හරියටම දන්නෙ?\nවතුර වීදුරුවත්, රුපියල් දාහකට විකිණෙන කාලෙ තව පරම්පරා දෙකක් වත් ඈත නෑ කියලා. මගෙ හිත කියනවා.\nහිත රිදුණා නම් සමාවෙන්න."}
{"text": "COVID-19 නිසා ‘ඇන්කර්’ නැංගුරම හලයි… ඈත් වෙයි…\nCOVID-19 නිසා ‘ඇන්කර්’ නැංගුරම හලයි… ඈත් වෙයි…\nෆොන්ටෙරා බ්රෑන්ඩ්ස් ලංකා සමාගමේ ප්රධානම සන්නාමයක් වන ‘ඇන්කර් මිල්ක්’ සිය සන්නාමය යම් කැපී පෙනෙන වෙනස් කිරීමකට ලක් කර තිබේ.\nCOVID-19 වසංගතය නිසා රට තුළ ඇතිව තිබෙන අර්බුදකාරී තත්ත්වයෙන් මිදීම වෙනුවෙන් මූලිකත්වය ගෙන සිටින පිරිස් වෙත උපහාර පිදීමටත්, මෙම වසංගතයෙන් ගැලවීම පිළිබඳව ජනතාව දැනුවත් කිරීමට දක්වන දායකත්වයක් ලෙසත් ඔවුන් මෙලෙස සිය සන්නාමය අලුතින් ඉදිරිපත් කර ඇත.\nඒ අනුව මෙතෙක් ඇන්කර් සන්නාමයේ පැවැති නැංගුරමේ සංකේතය වෙනුවට ශ්රී ලංකාවේ හැඩය ගත් ලකුණක් තුළ යුද හමුදා සාමාජිකයෙකු, වෛද්යවරයෙකු සහ හෙදියෙකු නිරූපණය වන ආකාරයට අලුත් නිර්මාණයක් ඉදිරිපත් කරන්නට ඇන්කර් පියවර ගෙන ඇත.\n‘මනුස්සකම මුදුන් කොටගත් උතුම් විරුවන් අගයමු!’ ලෙස සටහන් කරමින් COVID-19 වසංගතය පාලනය සඳහා කැපවී සිටින යුද හමුදාව, වෛද්යවරුන් මෙන්ම හෙදියන් ඇතුළු රෝහල් කාර්ය මණ්ඩලයට දක්වන උපහාරයක් ලෙස ඔවුන් සිය සන්නාමය ඉදිරිපත් කර ඇත.\nමේ අතර සුපුරුදු Anchor අකුරු පෙළ වෙනුවට පැහැදිලිවම තරමක් ඈත් වූ A n c h o r ලෙස පරතරයක් අනුව සටහන් වූ අකුරු පෙළක්ද මෙම සන්නාමය සඳහා යොදා ගැනීමට ඔවුන් කටයුතු යොදා තිබේ. ඒ හරහා COVID-19 වසංගතයෙන් මිදීම සඳහා අවශ්ය මීටරයක පුද්ගල පරතරය පෙන්නුම් කර ඇත. එසේම Since 1886 යන්නත් ඊට ගැලපෙන ලෙසම පරතරය තබා ගනිමින් ඉදිරිපත් කර ඇත.\nමේ අතර ඇන්කර් සන්නාමය COVID – 19 වසංගතය හේතුවෙන් ආපදාවට පත්ව සිටින ජනතාවට අවශ්ය උපකාර කිරීම වෙනුවෙන් රජය ගන්නා උත්සාහයට සහාය දැක්වීමක් ලෙස පසුගියදා ‘මනුසත් දෙරණ’ වැඩසටහන වෙත රුපියල් කෝටියක මුදල් ප්රදානයක්ද සිදු කර තිබේ.\nඑසේම මේ වනවිට සිය ෆේස්බුක් ගිණුම හරහා COVID – 19 වසංගතයෙන් ආරක්ෂාවීමට ගත යුතු ක්රියාමාර්ග පිළිබඳව සමාජය දැනුවත් කිරීමටද ‘ඇන්කර් මිල්ක්’ කටයුතු යොදා ඇත.\nHits: 1958"}
{"text": "නිදහස් කුසලානයේ ඉන්දියාව සහ ශ්රී ලංකාව අතර ඊයේ පැවැත්වුණු තරගය කඩුලු 6 කින් ජයගැනීමට ඉන්දියාව සමත්වුණා.\nකාසියේ වාසිය දිනාගත් ඉන්දියාව පළමුව පන්දුවට පහරදීම සඳහා ශ්රී ලංකාවට ආරාධනා කළා.\nතරගයට වර්ෂාවෙන් බාධා එල්ලවීම නිසා දෙපිළටම හිමිවුණේ පන්දුවාර 19 ක් පමණයි.\nපළමුව පන්දුවට පහරදුන් ශ්රී ලංකාව කඩුලු 9 ක් දැවී ලකුණු 152 ක් රැස් කළා.\nඑහිදී ආරම්භක පිතිකරු ධනුෂ්ක ගුණතික ලකුණු 17 ක් ලබාගත්තේ ප්රවේගකාරී පිතිහරඹයකින්.\nඉන් පසුව අවාසනාවන්ත ලෙස දැවී ගියේ කුසල් ජනිත්.\nඒ කෙලින්ම පන්දුව කඩුල්ලේ වැදීමෙන්.\nපසුව ශ්රී ලංකා ඉනිමට නව ජීවයක් ලබාදෙමින් මෙන්ඩිස් සහ තරංග අගනා ඉනිමක් ගොඩනැගීමට සමත්වුණා.\nඋපුල් තරංග දැවී ගියේ V Shankar ගේ පන්දුවක් කෙලින්ම කඩුල්ලේ වැදීමෙන්.\nඉන් පසුව පිටියට පිවිසි ශ්රී ලංකා නායක තිසර පෙරේරා යළිත් ක්රීඩා පිටිය දෙවනත් කළා.\nතිසර ලකුණු 16 කට දැවී ගියා.\nශ්රී ලංකාව වෙනුවෙන් සුපිරි ඉනිමක් ක්රීඩා කළ කුසල් මෙන්ඩිස් ලකුණු 55 ක් රැස් කළේ පන්දු 38 කදී.\nඒ හයේ පහර තුනක් සහ හතරේ පහර තුනක් සමගින්.\nපිළිතුරු ඉනිම ක්රීඩා කිරීම සඳහා පිටියට පැමිණි ඉන්දීය කණ්ඩායම පන්දුවාර 17 යි පන්දු තුනකදී කඩුලු හතරක් පමණක් දැවී සිය ජයග්රහණය සනිටුහන් කළා.\nපන්දු යැවීමේදී අකිල ධනංජය කඩුලු 2 ක් බිදහෙලුවා.\nමෙම තුන්කොන් තරගාවලියේ ඉන්දියාව තරග දෙකක් ජයගෙන ඇති අතර ශ්රී ලංකාව සහ බංග්ලාදේශය එක් තරගය බැගින් ජයගෙන තිබෙනවා."}
{"text": "අද පින්ලන්තයේදී ආරම්භ වු ලෝක ශූරතා කණිෂ්ට මලල ක්රිඩා උළෙලේදී මීටර් තුන්දහස බාලිකා බාධක දිවිමේ ඉසව්වෙන් නව කණීෂ්ඨ ශ්රී ලංකාRead more\nස්වර්ණමහල් ෆයිනෑන්ෂියල් සර්විසර්ස් පී. එල්. සී. ආයතනයේ මුඵ තැන්පතු වගකීම්වලින් සියයට 10 ක් තැන්පත්කරුවන් වෙත ගෙවීමට එම ආයතනය වෙත උපදෙස්Read more\nජුනී මස 14 වැනිදා ගාල්ල ධීවර වරායෙන් පිටත්ව ගොස් අතුරුදන්ව සිටි ධිවරයෝ් 7 දෙනා සොයා ගැනෙති. . ඔවුන්ට කිසිදු හානියක්Read more\nග්රාමශක්ති ජනතා ව්යාපාරයේ මධ්යම පළාත් මෙහෙයුම් කමිටුව හෙට පස්වරුවේ ජනාධිපති මෛත්රිපාල සිරිසේන මැතිතුමාගේ ප්රධානත්වයෙන් මහනුවර ජනාධිපති මන්දිරයේදී රැස්වෙයි. පළාතේ දේශපාලනRead more\nතායිලන්තයේ ලෙන් සංකිර්ණයේ සිරවී සිටි පාපන්දු කණ්ඩායමේ සියඵ දෙනා බේරා ගැනෙති. ඊයේ වන විට 8 දෙනෙකු බේරාගෙන සිටි අතර තවත්Read more\nජුනි මස 14 වෙනි දින ගාල්ල වරායෙන් මුහුදු ගොස් මේ වන තෙක් අතුරුදහන් ව තිබූ ධීවරයින් හත් දෙනෙකු රැගත් සින්දූර්Read more\nපාපන්දු ලෝක කුසලාන තරඟාවලියේ පළමු අවසන් පූර්ව තරඟය අද (10) ප්රංශය සහ බෙල්ජියම අතර පැවැත්වෙයි. දෙවන අවසන් පූර්ව තරඟය හෙටRead more\nශ්රී ලංකාවේ ආයෝජන අවකාශ වැඩි කිරීමට ශ්රී ලංකා – සිංගප්පූරු නිදහස් වෙළඳ ගිවිසුම හේතු වනු ඇති බව සිංගප්පූරු අගමැති ලීRead more\nවැවිලි ප්රජාව වෙනුවෙන් ඉදි කල අංග සම්පූර්ණ යටිතල පහසුකම් සහිත නිවාස 95 ක් අමාත්ය පලනි තිගම්බරන් මහතාගේ ප්රධානත්වයෙන් ජනතා අයිතියටRead more\nනව රාජ්ය අමාත්යවරුන් දෙදෙනෙක් අද(10) ජනාධිපති මෛත්රීපාල සිරිසේන මහතා ඉදිරියේ දිවුරුම් දී ඇත. ජේ.සී. අලවතුවල මහතා ස්වදේශ කටයුතු රාජ්ය අමාත්යවරයාRead more"}
{"text": "(දයාසීලි ලියනගේ සහ රන්ජන් කස්තුරි)\nපළාත් සභා මැතිවරණ ලබන වසර අවසානය වනතුරුත් පැවැත්වීමට නොහැකි වනු ඇතැයි රජයේ ආරංචි මාර්ග සඳහන් කරයි. මේ තත්ත්වය උද්ගතවීමට හේතුවන්නේ සීමා නිර්ණය අවසන් කළත් දේශපාලන පක්ෂවලින් ඒ සම්බන්ධයෙන් ඉදිරිපත් විය හැකි අදහස් හා යෝජනා සලකා බැලීමට සිදුවන නිසා බවද වාර්තා වෙයි.\nතාක්ෂණ, තාක්ෂණ අධ්යාපන හා රැකියා ඇමැති සුසිල් ප්රේමජයන්ත මහතාගෙන් කළ විමසීමේදී ඒ මහතා ප්රකාශ කළේ සීමා නිර්ණය කොමිසමක් පත්කර එමගින් සීමා නිර්ණය කිරීමට සිදුවන බවයි.\nමාස 4ක් ඇතුළත සීමා නිර්ණය අවසන් කරන බවට ප්රකාශ වුවත් පක්ෂවල අදහස් හා මතිමතාන්තර සලකා බැලීම සඳහා තවත් කාලයක් ගතවනු ඇතැයිද ඇමැතිවරයා කීය.\nකෙසේ වෙතත් හැකි ඉක්මනින් සීමා නිර්ණය කොමිසම පත්කර සීමා නිර්ණය කිරීමේ කටයුතු ආරම්භ කරනු ඇතැයිද ඇමැතිවරයා වැඩිදුරටත් ප්රකාශ කළේය. සීමා නිර්ණය කිරීමේදී ඇතිවිය හැකි ගැටලු හා විවිධ ජන කණ්ඩායම්වලින් ඇතිවිය හැකි ගැටලු සලකා බැලීමේදී මාස 4කින් මෙය කළ හැකිද? යන ප්රශ්නය මතුවන බවද ඇමැතිවරයා කියයි.\nමීට අමතරව විසුරුවා හැරෙන පළාත් සභා ආණ්ඩුකාරවරුන්ගේ පාලනය යටතට පත්වන නිසා ඒ ඒ පළාත්වල පරිපාලනය කඩා නොවැටී පවත්වා ගෙන යාමට යම් වැඩ පිළිවෙළක් අවශ්ය වනු ඇතැයිද ඇමැතිවරයා වැඩිදුරටත් ප්රකාශ කළේය.\nමේ අතර මැතිවරණ කොමිසමේ සභාපති මහින්ද දේශප්රිය මහතා ප්රකාශ කළේ සබරගමුව, උතුරු මැද සහ නැගෙනහිර පළාත් සභා තුනේ නිල කාලය අවසන් වුවද ඒවායේ මැතිවරණ පැවැත්වීමේ බලයක් මැතිවරණ කොමිසමට නැති බවයි.\nපළාත් සභා ඡන්ද විමසීම් (සංශෝධන) පනත් කෙටුම්පත පාර්ලිමේන්තුවේ සම්මත වී තිබෙන හෙයින් හා සියලු පළාත් සභා කොට්ඨාස ක්රමයට පැවැත්විය යුතුය යන විධිවිධාන එහි සඳහන්ව තිබෙන හෙයින් මැතිවරණ කොමිසමට කිසිවක් කළ නොහැකි බවද දේශප්රිය මහතා අනාවරණය කළේය.\nඒ ඒ පළාත් සභාවලට අදාළ මැතිවරණ කොට්ඨාස සීමා නිර්ණය කොට අනෙකුත් නීති-රීති සංශෝධනය කිරීෙම් වගකීම පාර්ලිමේන්තුවට පැවරී තිබෙන අතර සියලු කටයුතු නිමවූ කලක පළාත් සභා ඡන්ද වීමසීම පැවැත්වීමට මැතිවරණ කොමිසමට හැකිවනු ඇතැයිද සභාපතිවරයා කීය."}
{"text": "එහිදී “රාජ්ය පාලනයේ විකාශනය සහ ග්රී ලංකාවේ අනාගතය” ග්රන්ථය, “අවනඩුව” කෙටි කතා සංග්රහය සහ එස්.ඩබ්ලිව්.ආර්.ඩී.බණ්ඩාරනායක මහතා ඉංග්රීසි භාෂාවෙන් රචනා කරන ලද “අතුරුදහන් අපේක්ෂකයාගේ අභිරහස” කෙටි කථා සංග්රහය යන කෘති තුන එළිදැක්වීමට නියමතය.\nඑසේම මෙම ග්රන්ථ එළිදැක්වීමට සමගාමීව ආචාර්ය විජේදාස රාජපක්ෂ විසින්ම ලියන ලද, ප්රවීණ සංගීතවේදීන් හා ගායන ශිල්පීන්ගේ මියුරු හඬින් ගැයෙන “පෙම් පවුර” සහ “සියුමැලි මල” සංයුක්ත තැටි ද්විත්වය ජනගත කිරීමටද සිදුවේ."}
{"text": "කැඩපත ඉදිරියේ සඳලතා කුමාරිහාමි වෙනදාට වඩා කල් ගත කළේ එදින පාසලේ ප්රධාන රැස්වීමේ දේශනයක් ඇයට තිබුණු නිසයි. මේ වන විට කුමාරිහාමිට වයස 50 කට ආසන්න වෙමින් තිබුණත් ගුරුවරියක් වශයෙන් වගේම වලවුවේ කුමාරිහාමි වශයෙන් ද ඇය තම රූපය හා ඇදුම් පැලදුම් ගැන සැලකිලිමත් උනා.\n“අම්මේ මගේ ටයි එක නෑ. අක්කා හංගලා”\n“නෑ අම්මේ නංගිගේ බොරු. මගෙ දකුණු කකුලෙ මේස් එකයි වම් කකුලෙ සපත්තුවයි නෑ. නංගි ඒක හංගලා. දැන් බේරෙන්න හදනවා.”\nතම දියණියන් දෙදෙනාගේ පැමිනිල්ල ඇසෙත්මකුමාරිහාමීට මාරාවේස උනා.\n“දෙන්නම මගෙන් උදේම වේවැල් පාර නො කා ලෑස්ති උනොත් හොඳයි. මට පරක්කු වෙලා තියෙන්නේ. තව විනාඩි 5 යි බලන්නේ. මං යනවා.”\n“අනේ අම්මේ ඇත්තමයි කියන්නේ පොඩ්ඩක් ඇවිත් බලන්නකෝ. නංගිට කියන්නකෝ මට මගේ මේස් එකයි සපත්තුවයි දෙන්න කියලා.”\nතිදෙනාම එක් වී මේස් සපත්තු ටයිපටි ගේ සෑම තැනම හෙව්වා. ඒත් කිසිම තැනක මේ කිසිම දෙයක් තිබුනේ නෑ.\n“මොකද මේ සද්දේ? වත්ත පහළටම ඇහෙනවා ගෝසාව. අම්මලා දුවලා උදේට ඉස්කෝලේ යන්ට ලෑස්ති වෙනවා අහල ගම් හතම දන්නවා ඇති.”\n“නෑ නිලමේ. මේ දෙන්නගෙ එක එක දේවල් නැති වෙන්නේ ඉස්කෝලේ යන්ට ඔන්න මෙන්න තියනකොටමයි. කොච්චර කියුවත් අහන්නෑ කලින් දවසේ ලෑස්ති කර ගන්ට කියලා.”\n“ඇයි අද මේ දෙන්නාගේ මොනවද නැත්තේ?”\n“ලොකූගේ දකුණු කකුලෙ මේස් එකයි වම් කකුලෙ සපත්තුවයි නෑලු. පොඩීගෙ ටයිපටිය නෑලු.”\n“හක් හක් හක්... පුදුම විදිහටනේ නැති වෙලා තියෙන්නේ. මේ දෙන්නට ගිය සතියේ දුන්න ඉස්කෝලේ වැඩ දැන් වෙන්ට ඇති මතක් වෙන්ට ඇත්තේ. ඒකයි මේ එක එක ඒවා නැත්තේ.”\n“නෑ අප්පච්චි ඊයේ රෑ අපි දෙන්නම ඔක්කොම ලෑස්ති කළා,.”\n“හරි දැන් මෙච්චරයි, ලොකු සපත්තු අදට ඕනෙ නෑ. තියන සෙරෙප්පු දෙකක් දාගන්ට. පොඩි ටයි එක ඉස්කෝලේ ගිහින් ඇවිත් හොයමු.”\nබලාපොරොත්තු කඩ වූ ස්වරූපයෙන් ලොකූ නම් වූ සඳමිණී සහ පොඩී නම් දෙව්මිණී සූදානම් වී අම්මා සමග පිටත් උනා.\nකුමාරිහාමී සහ දියණියන් දෙදෙනා පාසල් ගියපසු නිලමේට මහා පාලුවක් දැනෙන්නට උනා. මීට කාලෙකට කලින් නම් වලව්වේ හැම දේකටම සේවකයෝ සිටියත් අද ඇත්තේ කීපදෙනෙක් විතරයි. ඒ අයත් එන්නේ පනිවිඩ ඇරියොත්. මිදුලට බැස්ස නිලමේ දුටුවේ දින කීපයක සිට මිදුලේ තැන තැනත් වත්ත පුරාත් ජරා කරන බලළා පුරුද්දට අදත් එසේ කර ඇති බවයි. උදැල්ලක් ගත් නිලමේ ඒවා සුද්දකරන්නට පටන්ගත්තා.\n“නිලමේ, මොකෑ මේ කොරන්ට තනන්නේ.”\n“නෑ බං සාදිරිස්, මේ දවස් ගානක ඉදලා බළලෙක් හැම තැනම ජරා කරනවා. මං මේ සුද්ද කරන්ට බැලුවේ.”\n“කෝ දෙන්ට නිලමේ මං සුද්ද කරන්නම්.”\nකියූ සාදිරිස් උදැල්ලත් නිලමේ ගෙන් ඉල්ලාගෙන සුද්දකරන්නට උනා.\n“ඇයි නිලමේ මේ සපත්තු මේස් ටයිපටි විසිකොරොලා?”\n“ආ උදේ සුදු මැණිකෙයි චූටි මැණිකෙයි ඕවා හෙව්වා. දෙන්නට යන්ට කම්මැලි හිතිලා හංගන්ට ඇති කියලා මං කීවා.”\n“පොඩි දරුවෝනේ නිලමේ. මේන් මේවා ඇරන් තියන්ට හොදා.”\nපාසල් ඇරී නිවසට ආව සඳමිණීත් දෙව්මිණීත් මේස් සපත්තු ටයිපටි දැකලා පුදුම උනා. ඒවායේ මඩ තැවරී තිබුණු නිසා නිලමේ ඒවා සෝදා තිබුණා. හවස් වන විට පාසලෙන් දුන් වැඩ කිරීමට සූදානම් වූ සඳමිණී පොත් පත්තර මිටියක් ද ගෙන මේසය මත තබා ඒ අසලින් වාඩි උනා. මිදුලේ ඇසුණු සද්දයකට තිගැස්සුණු ඈ ජනලය දෙස බැලුවත් එහි දකින්නට කිසිවක් තිබුනේ නෑ. යලිත් තම කාර්ය අරඹන්නට සිතා මේසය දෙස බැලූ සඳමිණීට තම දෑස අදහා ගන්නට නො හැකි උනා. පොත් පත්තර වලින් පිරී තිබුන මේසය මත කිසිවක් නැහැ. මේසය හිස් වී තිබුණා. මේසයට එලා තිබුණු නිල් පැහැ ඉටි රෙද්දත් සමග සියල්ල අතුරුදහන් වී තිබුනා.\nමතුසම්බන්දයි\nප/ලි.\nදැනට වසර ගනනාවක් තිස්සේ ශ්රී ලංකාවේ එක් ප්රදේශයක එක් පවුලක් මුහුණපාන සිදුවීම් ධාරාවක් මේ කතාව ඔස්සේ දිගහැරේ. මෙහි එන නම් ගම් සියල්ල මනක්කල්පිත ය. මන්ද මේ පරම්පරාව රටේ යම් ප්රසිද්ධියක් දරණ පිරිසක් බැවිණි. කතාවේ ඉදිරියට තවත් බොහෝ දෑ කියවෙනු ඇත. ඒවා ඔබට අදහා ගත නොහැකි වනු ඇත. පිස්සු, බොරු, මනස්ගාත කියා සිතෙනු ඇත. එය සාදාරණ ය. නමුත් ඒ සියල්ල 2004 සිට 2014 කාලය තුළ මෙන්ම ඊට පෙර ඉහත කී පවුල මුහුණ පෑ සිදුවීම් පෙළකි. මේ වන විට ද ඇතැම් දේ සිදුවෙමින් පවතී..ඒ සියල්ල ඔබට ඉදිරියේ දැනගන්නට ලැබෙනු ඇත."}
{"text": "(අජන්ත කුමාර අගලකඩ)\nහම්බන්තොට ජාත්යන්තර වරාය ලබන ඔක්තෝබර් මස 1 වැනිදා චයිනා මර්චන්ට් සමාගමට භාරදීමට නියමිත බව රජයේ ආරංචි මාර්ග සඳහන් කරයි.\nහම්බන්තොට වරාය චයිනා මර්චන්ට් සමාගමට බදුදීමට ඉකුත්දා අත්සන් කළ අවබෝධතා ගිවිසුම ප්රකාරව මෙම භාරදීම සිදුවනු ඇත.\nහම්බන්තොට වරායෙන් සියයට 80 ක කොටස් චයිනා මර්චන්ට් සමාගමටද ඉතිරි සියයට 20 ශ්රී ලංකා වරාය අධිකාරියටද වන සේ වසර 99 ක බදු පදනමින් චයිනා මර්චන්ට් සමාගමට පැවරීමට ගිවිසුම් අත්සන් කෙරිණි. එමගින් අැමෙරිකානු ඩොලර් බිලියන 1.2ක මුදලක් රජයට ලැබෙනු ඇත."}
{"text": "නෙත් එෆ් එම් ගුඞ් නිව්ස් හරහා අද අනාවරණ කරන්නේ අඩි 300 ක් දිග අඩි 12 ක් උස විශාල තාප්පයක් අලංකාර චිත්රයක් බවට පත්කළ තරුණයින් පිරිසක් පිළිබඳවයි. කොළඹ - නුවර ප්රධාන මාර්ගයේ කන්ද කපාපු හන්දිය ප්රදේශයේ පිහිටා ඇති මෙම තාප්පය දැඩි ලෙස අපවිත්ර වී දුර්වර්ණ වී තිබුණා.\nඑය දුටු දඹුල්ලේ සමන්ත කුමාර ෆේස්බුක් සමාජ මාධ්ය ඔස්සේ සිය මිතුරන් ද කැටුව මෙම තාප්පය පිරිසිදු කළා. ඉන් නොනැවතුණු ඔහු සිය මිතුරන්ගේ ද සහායෙන් තාප්පයේ අලංකාර පෙරහරක චිත්රයක් නිර්මාණය කළේ, ප්රදේශයේ හරහා ගමන් ගන්නා දහසකුත් දෙනාගේ නෙතට ප්රිය දසුනක් එක් කරමින්.\nකිසිදු ලාභ අපේක්ෂකාවකින් තොරව සිය දක්ෂතාවයෙන් හා හැකියාවෙන් සියලුදෙනාගේ යහපත වෙනුවෙන් කටයුතු කරන පරාර්ථකාමී මිනිසුන් අදට ද සමාජයෙන් මුණ ගැසෙනවා. චිත්ර ශිල්පී දඹුල්ලේ සමන්ත කුමාර ද එවැනි මිනිසෙක්.\nසතුටින් ජීවත්වීමට ඔබ දිරිගන්වන නෙත් එෆ් එම් සතුටු සඳුදා අදයි."}
{"text": "ඇමෙරිකාවට පහර දීමක් කළොත්, ඉරානය වනසා දමන බවට ඇමෙරිකන් ජනාධිපති ඩොනල්ඞ් ට්රම්ප් අනතුරු අඟවා ඇත.\nඉරාන හමුදාව, ඇමෙරිකන් නියමුවන් රහිත ඩ්රෝන යානයක් වෙඩි තබා බිම හෙළීමේ සිදුවීමෙන් පසු ඇමෙරිකාවත් ඉරානයත් අතර පවතින යුද උණුසුම තවත් උත්සන්න වී තිබේ.\nඇමෙරිකා ජනාධිපති ට්රම්ප් ඉරානය උත්තරීතර නායක අල් කොමේනි සහ ඔහුගේ කාර්යාලය ඉලක්ක කර ගනිමින් ද සම්බාධක පැනවීමක් කර ඇත.\nඉරානය පවසා ඇත්තේ, ඇමෙරිකාවේ තර්ජන ගණන් නොගන්නා බවය. ඇමෙරිකා ජනාධිපති ඩොනල්ඞ් ට්රම්ප් යුද පිපාසයකින් පෙළෙන නමුත්, තමන් කිසිම අවස්ථාවක ඇමෙරිකාව සමඟ යුද්ධයකට යන්නේ නැති බව ඉරානය පවසා ඇත.\n(අල් ජසීරා)"}
{"text": "පසුගිය ජනාධිපතිවරණයේදීත්, මහ මැතිවරණයේදීත් අප ජනතාවගෙන් වරමක් ලබා ගත්තේ මේ රට ඉහළ තලයකට ඔසවා තබන්නයි. එහිදී අලූතින් රැකියා දස ලක්ෂයක් නිර්මාණය කරලීමේ වැඩ පිළිවෙලක් අප ජනතාවට ඉදිරිපත් කළා.\nඒ සඳහා අපේ වෙළඳපොල පුළුල් කරගත යුතුයි. අපේ ඉලක්කය විදේශීය රටවල් ගණනාවක මධ්යම පංතිය ඉලක්ක කරගෙන අපේ නිෂ්පාදන වෙළඳපොල පුළුල් කර ගන්නට අප ක්රියා කරනවා. යුරෝපය, ඉන්දියාව, චීනය, සිංගප්පූරුව, තුර්කිය වැනි රටවල මධ්යම පාන්තික වෙළඳපොල බිලියනයක් පමණ විශාලයි. අපේ සැලසුම ඒ වෙළඳපොලට ඇතුළු වීමයි.\nලෝකයේ විවිධ රටවල් සමඟ ආර්ථික, වෙළඳ, තාක්ෂණ ආදී විවිධ ක්ෂ්ත්ර ආවරණය වන පරිද්දෙන් ගිවිසුම් අත්සන් කරන බව අපගේ ප්රතිපත්ති ප්රකාශයේ සඳහන් කළේ ඒ අරමුණ මුදුන්පත් කර ගැනීම සඳහායි.\nශ්රී ලංකාව සහ නැගෙනහිර ආසියාතික රටවල් වන සිංගප්පූරුව, තායිලන්තය, මැලේසියාව ආදී රටවල් අතර දැනට අති විශාල සංවර්ධන පරතරයක් පවතියි. උසස් සංවර්ධනයක් ඇති කිරීමෙන් මෙම පරතරය පියවා අතිරේක රැකියා දසලක්ෂයක් උත්පාදනය කිරීමට සහ ආදායම් ඉහල නැංවීමට නිශ්චිත වැඩපිළිවෙලක් සම්පාදනය කොට ඇත.\nමෙහිදී දේශීය වෙළෙඳපොළට වඩා විශාල වෙළෙඳපොළක් ශ්රී ලංකාවට අවශ්ය වේ. GSP+ තීරුබදු සහනය ලබාගැනීමෙන් අපට යුරෝපයේ කෝටි 50ක ජනගහණය අපේ වෙළඳපොළක් කරගැනීමේ අවස්ථාව උදාවේ. GSP+ තීරුබදු සහනය අපට අහිමි වූයේ දූෂිත රාජපක්ෂ රෙජිමය යටතේය. එයට අමතරව ධීවර නිෂ්පාදන අපනයනය සම්බන්ධ තහනමක් ද ඇත. අද වන විට අපි මෙම තහනම ඉවත් කර ගැනීමටත් GSP+ තීරුබදු සහනය යළි ලබාගැනීමටත් කටයුතු කරමින් සිටිමු. GSP+ තීරුබදු සහනයට අමතරව ඇමරිකාව, ඉන්දියාව, චීනය, සිංගප්පූරුව, නැගෙනහිර ආසියාව සහ අනෙකුත් සාක් රටවල් සමඟ වෙළෙඳ සහ ආයෝජන ගිවිසුම්වලට ඇතුළත් වීමෙන් අපේ නිෂ්පාදන වෙනුවෙන් තවත් සුවිශාල වෙළඳපොළක් ලබාගැනීමට කටයුතු කරන්නෙමු.”- (මාස 60 කින් අලූත් රටක් හදන පංච විධ ක්රියාවලිය – 1 පිටුව)\nඅපේ ප්රතිපත්ති ක්රියාත්මක කරලීම සඳහා ජනතා වරමක් ලබා දී තිබෙනවා. ඒ නිසා දැන් කිසිවෙකුට ඒ ජනවරමට එරෙහිව ක්රියා කළ නොහැකියි. ජනවරමට විරුද්ධ වෙන්නේ ජනතා පරමාධිපත්යය නොතකන, ජනතා ද්රෝහීන් විතරයි. තමන්ගේම වාසිය වෙනුවෙන් ක්රියා කරන අධිපතිවාදීන් විතරයි.\nඅපට ලබා දුන් ජනවරමට අනුකූලව අපි යුරෝපීය වෙළඳපොළට අවතීර්ණ වීම සඳහා සාකච්ඡා පවත්වනවා. ජීඑස්පී ප්ලස් සහනය යළිත් ලබා ගෙන ඇඟළුම් සහ අනෙකුත් ලාංකේය නිෂ්පාදන වැඩි වැඩියෙන් යුරෝපීය වෙළඳපොලට ඇතුළත් කරලීමට ක්රියා කරනවා. ඉන්දියාව සමග ආර්ථික හා තාක්ෂණ සහයෝගීතා ගිවිසුමකට එළැඹෙනවා. චීනය, සිංගප්පූරුව සහ තුර්කිය සමගත් ගිවිසුම්ගත වීමට සැලසුම් සකස් කරනවා. පකිස්තානය සමගත් සාකච්ඡා කරමින් යනවා.\nපසුගිය දා පැවති ලෝක ආර්ථික සමුළුවේදී අප විවිධ විද්වතුන් හා රාජ්ය නායකයින් සමග සාකච්ඡා කළා. ඒ අවස්ථාවන්හිදී අප උකහා ගත් දැනුම අත්දැකීම් ද අප අනාගතය සඳහා උපයෝගී කරගන්නවා.\nඒ වාගේම හාවඩ් ව්යාපාරික අධ්යාපන ආයතනයේ මයිකල් පොටර් ඇතුළු විශේෂඥයන් පිරිසක් රටේ අනාගත ආර්ථික සැලසුම් හා තරගකාරීත්වය පිළිබඳව අධ්යයනයක නිරත වෙමින් සිටිනවා. ඔවුන්ගේ වාර්තාවත් ළඟදීම අපට ලැබෙනවා.\nලෝකයේ කිසිම භාණ්ඩයකට හෝ ව්යවසායකයෙකුට අප බිය විය යුතු නැහැ. අපි අපේ ව්යාපාර සහ නිෂ්පාදන තරඟකාරී තලයකට ඔසවා තැබිය යුතුයි. ශ්රී ලංකාවේ ව්යාපාර ඉතිහාසය දෙස විමසිල්ලෙන් බලන්න. දේශීය හා විදේශීය තරඟකාරීත්වය නිසා කඩා වැටුණු ව්යාපාර තිබෙනවාද? දේශීය හා විදේශීය තරඟකාරීත්වය හමුවේ නැගී සිටි ව්යාපාර තිබෙනවාද? ඉතාම සුළු ප්රමාණයක් හැරෙන්නට ඇත්තේ දේශීය හා විදේශීය තරඟකාරීත්වය හමුවේ නැගී සිටි ව්යාපාරයි. කඩා වැටුණු ව්යාපාර අතලොස්සෙන් වැඩි හරියක් කඩා වැටීමට හේතුව තරඟකාරීත්වය නෙවෙයි. වෙනත් අභ්යන්තර සාධකයි.\nඒ නිසා අප ලෝකයේ විවිධ රටවල් සමග අත්සන් කිරීමට සැරසෙන සහයෝගීතා ගිවිසුම් සම්බන්ධයෙන් අනියත බියක් ඇති කර ගත යුතු නැහැ.\nඅප මේ සියල්ල සිදු කරන්නේ රට වෙනුවෙන්. රටේ අනාගතය වෙනුවෙන්. තව දුරටත් ළිං මැඩියන් සේ සිටින්නට අපට බැහැ. වේගයෙන් ඉදිරියට යන ලෝකයත් සමග අපත් වේගවත්ව ඉදිරියට යා යුතුයි. පුළුල් මනසකින් යුතුව ලෝකය දැකිය යුතුයි. ලෝක අභියෝගයන්ට මුහුණ දීමේ ශක්තිය ඇති කරගත යුතුයි.\nමීට වසර 30 කට පමණ කලින් බණ්ඩාර ඇහැළියගොඩ ලියා, රෝහණ වීරසිංහ සංගීතවත් කළ ගීයක් මට සිහිපත් වෙනවා. ‘ආජුතපර ලාහිලා’ ගීතය. එය ගායනා කළේ දීපිකා ප්රියදර්ශනී සහ ආනන්ද වීරසිරි.\nඒ ගීතයේ පද කීපයක් මම සිහිපත් කරන්නම්.\n“විදුනැණයෙන් අභිසෙස් ලබමින්නේ\nසඳ මතුපිට පියවර එසැවෙන්නේ\nඅප පමණද එක තැන කැරකෙන්නේ\nඅප තනිකර ලෝකය දිවයන්නේ”\nඒ නිසා අපත් ලෝකය සමග ඉදිරියට යා යුතුයි. ලෝකය සමග තරඟ කළ යුතුයි. ලෝක වෙළඳපොල ජය ගත යුතුයි. විවිධ රටවල් සමග අප සහයෝගීතා ගිවිසුම් අත්සන් කරන්නේ ලෝකය ජයගැනීමේ අරමුණ ඇතිව බව මම අවධාරණය කරන්නට කැමතියි.\nඉන්දියාව සමග අත්සන් කිරීමට සැරසෙන ගිවිසුම පිළිබඳව කණ්ඩායම් කීපයක් වැරදි මත පතුරුවාලීමට ක්රියා කරන බව අප දන්නවා. තවමත් කෙටුම්පත් නොකළ, සාකච්ඡා මට්ටමේ පවතින කරුණක් පිළිබඳව විරෝධය පළ කරන්නේ කුමන පදනමක් මත දැයි අපට සිතා ගන්නට බෑ.\nගිවිසුම තවම කෙටුම්පත් කරලත් නැහැ. මම අපේ ඇමැතිතුමාට උපදෙස් දුන්නේ දැනට අමාත්යංශයේ සාකච්ඡා වී ඇති කරුණු අඩංගු කෙටුම්පතක් සකස් කර, එය පදනම් කර ගනිමින් මේ අය සමග සාකච්ඡා කරන්න කියලයි. ඒ වගේම පාර්ලිමේන්තුවේ අනෙක් පක්ෂවලටත් ලබා දී ඒ පක්ෂවල අදහස් ද ලබා ගන්නැයි උපදෙස් දුන්නා.\nසැබෑ දේශප්රේමීන් නම් කළ යුත්තේ මේ සාකච්ඡා සඳහා සංවර්ධනාත්මක අදහස් ලබා දීමයි. ගුණාත්මක යෝජනා ඉදිරිපත් කිරීමයි. නමුත් මෙහිදී සිදු වෙන්නේ ඒක නෙවෙයි. තවමත් කෙටුම් පත් නොකළ ගිවිසුමක් ගැන සිහින දකිමින් අසත්යය, මිත්යාව, වෛරය හා ක්රෝධය පැතිරවීමයි.\nමම අවස්ථා කීපයකදීම යෝජිත ගිවිසුමෙන් අපේක්ෂා කරන ප්රතිපල පිළිබඳව මේ සභාවට කරුණු පැහැදිලි කළා. අවස්ථා ගණනාවකදී අපේ අමාත්යවරුන් මේ ගැන කරුණු ඉදිරිපත් කළා. නමුත් මේ විරෝධය පළ කරන්නේ ඒ කිසිවක් සැලකිල්ලට නොගෙනයි. අනුන්ගේ මතයක් සැලකිල්ලට නොගන්නේ කවුද කියා ඊට වඩා උදාහරණ පෙන්වා දිය යුතු නැහැ.\nඒ අය එසේ කටයුතු කළත් අප කිසිවිටෙක ඒ තත්වයට වැටෙන්නේ නෑ. ඒ නිසා මම අදහස් කළේ තවත් වරක් මේ සභාවට කරුණු පැහැදිලි කරන්නයි. කරුණාකර මේ කරුණු සැලකිල්ලට ගන්න. ඒ ගැන සොයා බලන්න. විමසා බලන්න. එසේ නොකර හුදු මායාවක් පදනම් කර ගනිමින්, එහෙමත් නැත්නම් සිහිනයක් පදනම් කර ගනිමින් රටේ අනාගත දියුණුවට බාධා සිදු කෙරෙන ව්යාපාරයන්ට එක් වීම සාධාරණ නෑ.\nඉන්දියාව සමග නිදහස් ආර්ථික ගිවිසුමකට ශ්රී ලංකාව එළැඹුණේ 1998 වසරේදීයි. ඒ ගිවිසුමෙන් බලාපොරොත්තු වුණු ප්රතිඵල ලබා ගැනීමට නොහැකි වුණ නිසා පසුගිය ආණ්ඩු සමයේ වෙනත් ගිවිසුමක් සකස් කෙරුණා. ඒ තමයි සීපා ගිවිසුම.\nනමුත් අප ඒ ගිවිසුමට විරුද්ධ වුණා. ඊට එක් හේතුවක් වෘත්තීය සේවාවන් ද ඒ ගිවිසුමට ඇතුළත් කර තිබීමයි. ඒ වගේම එය වෙනත් විදේශීය රටවල් සමග අත්සන් කරන ගිවිසුම් සඳහා පූර්වාදර්ශයක් වෙනවා. එවැනි ගිවිසුම් ඔස්සේ ශ්රී ලාංකේය වෘත්තිකයන්ට අසාධාරණයක් සිදු විය හැකි නිසා අපි එයට විරුද්ධ වුණා.\nපසුගිය ආණ්ඩුවට මේ ගිවිසුම අත්සන් කිරීමට හැකි වුණේ නෑ. ජනවාරි 08 වන දා අපි සම්මුතිවාදී යහපාලන ආණ්ඩුව පිහිටුවීමෙන් පසු සීපා ගිවිසුම පිළිබඳව ඉන්දියාව සමග සාකච්ඡා කළා.\nඉන්දීය අගමැති මෝදි මැතිතුමා ලංකාවට පැමිණි අවස්ථාවේ, ජනාධිපති මෛත්රීපාල සිරිසේන මහතා මේ ගැන දීර්ඝ ලෙස සාකච්ඡා කළා. මම ඉන්දියාවට ගිය අවස්ථාවේදීත් මේ ගැන ඉන්දීය රජයේ අවධානයට යොමු කළා. ඉන්දීය අගමැති නරේන්ද්ර මෝදි මහතා සමග කළ සාකච්ඡා වලින් අනතුරුව, සීපා ගිවිසුම අතහැර දමා ඉන්දු – ශ්රී ලංකා ආර්ථික හා තාක්ෂණික සහයෝගීතා ගිවිසුමකට එළැඹිමට අප තීරණය කළා. 2016 වසරේ මැද භාගය වෙද්දී මේ ගිවිසුම අත්සන් කිරීමට ද අප දින නියම කර ගත්තා.\nසාකච්ඡාවලදී එකඟවුණු ප්රතිපත්තිමය රාමුව අනුව, ශ්රී ලංකා පාර්ශවීය කෙටුම්පත දැන් අප සකස් කරමින් යනවා. ඉන්දීය පාර්ශවයේ කෙටුම් පත ද සකස් කළ පසු, ඒ දෙකම අධ්යයනය කර අවසන් ලියැවිල්ල සකස් කිරීමට අප බලාපොරොත්තු වෙනවා.\nප්රතිපත්තිමය වශයෙන් පමණක් නොව ගුණාත්මක අතින්ද සීපා ගිවිසුමට වඩා අප සකස් කරමින් යන අලූත් ගිවිසුමෙහි වෙනස්කම් තියෙනවා. ඒ පිළිබඳ ප්රධාන කරුණු කීපයක් මම දැන් පැහැදිලි කරන්නම්.\nඉන්දියාව හා ශ්රී ලංකාව අතර දැනට පවත්නා නිදහස් වෙළඳ ගිවිසුම යටතේ වසරකට සාමාන්යයෙන් ලාංකේය නිෂ්පාදන සියයට 65 ත් 80 ත් අතර ප්රමාණයක් වරණීය පදනම මත ඉන්දීය වෙළඳ පොළට යැවෙනවා. ඉන්දීය අපනයන ලංකාවට ඇතුළු වන්නේ සියයට 20 ත් 30 ත් අතර ප්රමාණයක් පමණයි. නමුත් අපේ නිෂ්පාදන ඉන්දියාවට යැවීමේදී ලැබෙන තීරු බදු සහනයට පරිපාලන හා වෙනත් බාධක එල්ල වන අවස්ථා අප අත්විඳ තියෙනවා. මේ බාධක නිසා තීරුබදු සහනයේ වාසිය නිසි ලෙස ලබා ගැනීමට නොහැකි වීම පසුගිය කාලය තිස්සේ අප මුහුණ දුන් ප්රායෝගික අත්දැකීමක්. මේ තත්වය ඉන්දීය වෙළඳපොල ජය ගැනීමට බාධාවක්. මේ නිසා අලූත් ගිවිසුම ඔස්සේ මේ සියළු බාධා ජය ගැනීමේ ක්රමවේදයක් සකස් කිරීමට අප බලාපොරොත්තු වෙනවා. එමගින් ශ්රී ලාංකේය ව්යවසායකයන්ට දැනට වඩා යහපත් පසුබිමක් සැලසෙනවා පමණක් නොව, පරිපාලන හා අනෙකුත් බාධක ද ඉවත් වෙනවා.\nසීපා ගිවිසුමට අඩංගු වී තිබුණු සාමාන්ය පුද්ගලයන්ගේ නිදහස් ගමනාගමනය පිළිබඳ වගන්ති අප ඉවත් කර තිබෙනවා. මේ වගන්ති නිසා වෘත්තීය සේවාවන් ආවරණය වන බව අපේ පිළිගැනීමයි. එච්O ගිවිසුමේ එක කොන්දේසියක් තමයි නිදහසේ සේවාවන් සැපයීම. ඒකට පියවර 4 ක් තිබෙනවා. මේකට බලපාන්නේ 4 වන පියවරයි. ඕනෑම පුද්ගලයෙක්ට මේ රටවල් දෙකට ඇවිල්ල ඕන විදියකට සේවය කරන්න. අපි ඒකට එකඟ නෑ. මං හිතන්නේ මේවා ක්රියාත්මක කරන්න ඉස්සේලා මීට වඩා සාකච්ඡා කරල, අපි ඒ පිළිබඳ අවධානය යොමු කරල පියවර ගත යුතුයි. හෙමින් සීරුවේ අපි පියවරෙන් පියවර යා යුතුයි. එක සැරේ කඩා ගෙන යෑම සුදුසු නැහැ.\nඒ නිසා මේ නව ගිවිසුම මගින් වෘත්තීය සේවාවන් ආවරණය නොවන බව මම නැවත වරක් මේ සභාවට අවධාරණය කරන්නට කැමතියි. කිසිම අවස්ථාවක, කිසිම විදේශිකයෙකුට ලාංකීය පුරවැසියෙකුගේ රැකියා අවස්ථා අහිමි කරවමින් මෙරට රැකියාවක යෙදෙන්නට අවකාශ සැලසෙන්නේ නෑ.\nවිදේශිකයන්ට රැකියා ලබා දීම සම්බන්ධව දැනට ක්රියාත්මක වන ක්රමවේදයක් තියෙනවා. ඉදිරියටත් ඒ ක්රමවේදයටම අනුව විදේශිකයන් රැකියා සඃදහා මෙරටට පැමිණීම පාලනය කරන්නට අප ක්රියා කරනවා. ඒ ක්රමය යටතේ විදේශිකයන්ට රැකියා වීසා ලබා දෙන්නේ හිඟයක් ඇති අවස්ථාවක දී පමණයි. ඒ සදහාත් ව්යවසායකයන්ගේ විශේෂ ඉල්ලීමක් අවශ්යයි. අදත් තියෙන්නෙ ඒ ක්රමවේදය. ඒක එක සැරේ වෙනස් කරන එක හරි නෑ. එක එක ප්රශ්න ඇති වෙන්න පුලූවන්. ඒ නිසා ගිවිසුමෙන් පස්සෙ අපි සාකච්ඡා කරනවා ඒවා අපි පියවරෙන් පියවර ලංකාවට ගේනවද, නැද්ද කියලා. ඒ ගැන අපට වාද කරන්න පුලූවන්. ඊට වඩා වෙනස් විශේෂ අවස්ථාවක් උදාවුණහොත්, ඒ පිළිබඳ තීරණයක් ගනු ලබන්නේ ඒ පිළිබඳව සියළු පාර්ශව විමසා බලා, සියළු දෙනාගේ එකඟත්වය ලබා ගැනීමෙන් පසුවයි. දැනටත් විශේෂිත ක්ෂේත්ර කීපයක විදේශිකයන් රැකියා කරනවා. We will not do anything Unless you can get a consensus and how to approach this manner and what is the step by step measure we should take. එවැනි අවස්ථා මගින් ශ්රී ලාංකිකයන්ට කිසිදු හානියක් සිදු වී නෑ. ඉදිරියටත් ක්රියාත්මක වන්නේ ඒ ක්රමවේදයමයි.\nඅලූත් ගිවිසුම නිසා සැබැවින්ම සිදු වෙන්නේ දැනටත් වඩා ශ්රී ලාංකිකයන්ට රැකියා අවස්ථා බහුල වීමයි. ඔවුන්ගේ රැකියා අවස්ථා ආරක්ෂා වීමයි. දැනටත් වඩා ඉහළ වැටුප් හිමි කර ගැනීමේ අවකාශ පුළුල් වීමයි.\nඉන්දු ශ්රී ලංකා නිදහස් වෙළඳ ගිවිසුමට අයත් නොවූ ක්ෂේත්ර දෙකක් අලූත් ගිවිසුමෙන් ආවරණය වෙනවා. පළමුවැන්න තාක්ෂණික සහයෝගීතාවයයි. ඒ ඔස්සේ පහත දැක්වෙන ඉලක්ක සපුරා ගැනීමට අප බලාපොරොත්තු වෙනවා.\n1. පර්යේෂණාත්මක නවමු ක්රමවේද සහ තාක්ෂණය නියමු සහ වාණිජ මට්ටමට ඉහළ නැංවීම\n2. අධිතාක්ෂණික නව ක්රමවේද, තාක්ෂණික හුවමාරු සහ වාණිජකරණ වැඩසටහන් සඳහා වැඩි අවධානයක් යොමු කිරීමට පර්යේෂණ ආයතන දිරිමත් කිරීම\n3. විද්යාඥයන්, තාක්ෂණිකඥයන්, පර්යේෂකයන් සහ නිර්මාණකරුවන් අතර ව්යවසායකත්වයට සහ අනාගත කර්තව්යයන්ට අවශ්ය පහසුකම් සැලසීම\n4. ජාතික හා ජාත්යන්තර පිළිගැනීමට ලක්විය හැකි ආකාරයට ආයතන, නිෂ්පාදන සහ සේවාවන්හි තත්වය ඉහළ නැංවීම.\nඅප අවධානය යොමු කරන්නේ දෙවැන්න පුහුණු කටයුතු පිළිබඳ ක්ෂේත්රයයි.\nවිශේෂයෙන්ම පුහුණු කරන්නේ නැත්නම් අපට අනාගතයේ දී හිඟයක් තියේවි. අපි පුහුණු කරනවා නම් බොහෝ දුරට මේ ප්රශ්නයට මුහුණ දෙන්න පුලූවන්.\nදෙරටේ ආර්ථිකයෙහි ඉදිරි ගමන සඳහා ශක්තිමත් මානව සම්පත් පදනමක් වර්ධනය කරලීම වැදගත් වන බැවින්, ද්විපාර්ශවික මානව පුහුණු කාර්යයන් විධිමත් හා සවිමත් කරලීම පිළිබඳව ඉන්දීය සහ ශ්රී ලංකා රජයයන් සොයා බැලීමට බලාපොරොත්තු වෙනවා.\nඒ වගේම වත්මනෙහි පවත්නා නිදහස් වෙළඳ ගිවිසුමට අයත් භාණ්ඩ සම්බන්ධයෙන් ද ඉන්දියාව සමග අප සාකච්ඡා කරමින් ඉන්නේ. අපට අවශ්ය ඉන්දියාවට යැවිය හැකි අපේ භාණ්ඩ ප්රමාණය තව තවත් ඉහළ නංවා ගැනීමටයි. දැනට යැවීමට නොහැකි භාණ්ඩ පිළිබඳව යළි සලකා බලන ලෙස ද අප ඉන්දියාවෙන් ඉල්ලා තිබෙනවා. ඒ ගැන යහපත් ප්රතිචාර දැනටමත් අපට ලැබී තියෙනවා.\nසේවා සහ ආයෝජනය සම්බන්ධයෙන් ද කරුණු නව ගිවිසුමට ඇතුළත් කිරීමට අප ක්රියා කරනවා. දැනටමත් ඉන්දියාවට සේවාවන් සපයන ප්රධානතම වරාය වන්නේ කොළඹ වරායයි. කොළඹ වරායෙන් හැසිරවෙන බඩු භාණ්ඩ වලින් සියයට 70 ක් ඉන්දියාවට යළි නැව්ගත කෙරෙන ඒවායි. ශ්රී ලංකන් ගුවන් සේවයේ ආදායමෙන් සියයට 40 ක් ලැබෙන්නේ ඉන්දියාවට යන එන ගුවන් යානා වලිනුයි. ලංකාවට විශාලතම සංචාරකයින් සංඛ්යාවක් පැමිණෙන්නේත් ඉන්දියාවෙනුයි. ඒ නිසා මේ පදනම තව තවත් පුළුල් කර ගනිමින් සේවා අංශයන් තව තවත් නිදහස් කරලීමටත්, ආයෝජන අවස්ථා වැඩි දියුණු කරලීමටත් අලූත් ගිවිසුම පදනම් කර ගැනීමට අප බලාපොරොත්තු වෙනවා.\nඉදිරි කාලයේ ලෝකයේ වඩාත් වේගයෙන් වර්ධනය වන ආර්ථිකයක් ඉන්දියාව සතුයි. ඒ වේගවත් ආර්ථිකය තුළ නාවික, ගුවන් සහ සංචාරක ක්ෂේත්රයන්ගෙන් ශ්රී ලංකාවට උපරිම ප්රයෝජන ලබාගත හැකි පරිසරයක් සකස් කර ගැනීම අපේ බලාපොරොත්තුවයි.\nඑසේම දිනෙන් දින පුළුල් වන ඉන්දියානු මධ්යම පන්තියේ වෙළඳපොළ අභිලාෂයන් ඉටු කිරීමේ ඉඩ කඩ ශ්රී ලංකාවට ලබා ගැනීමේ හැකියාවද අප සලකා බලමින් සිටිනවා.\nඅලූත් ගිවිසුමේ ආයෝජන සම්බන්ධ පරිච්ඡේදයට පහත දැක්වෙන ක්ෂේත්ර ඇතුළත් කිරීමටත්, මේ ක්ෂේත්රයන් ඉදිරියේ තව තවත් පුළුල් කරලීමටත් අපේක්ෂා කරනවා.\nආයෝජන ආරක්ෂණ යාන්ත්රණයක් පිහිටුවීම\nආයෝජන කටයුතු හා රෙගුලාසි වල විනිවිද පෙනීම\nඅන්යෝන්ය ආයෝජනයන්හි බාධක ක්රමානුකඣලව අවම කිරීම\nආයෝජන පහසුකම් ප්රවර්ධනය\nආර්ථික සහයෝගීතාවය සම්බන්ධයෙන් අප පහත සඳහන් කරන ෙක්ෂ්ත්රයන් ගැන අවධානය යොමු කරනවා.\nබුද්ධිමය දේපළ අයිතිය ආරක්ෂා කිරීම\nමුල්ය කටයුතු\nවෙළඳ කටයුතු ප්රවර්ධනය සහ පහසුකම්\nආයෝජන ප්රවර්ධනය සහ පහසුකම්\nසංචාරක\nරේගු\nවිද්යුත් වානිජ්යය හෙවත් ඊ කොමර්ස්\nකර්මාන්ත\nසුළු හා මධ්යම කර්මාන්ත ප්රවර්ධනය සහ තරඟකාරීත්වය ඉහළ නැංවීම\nමෙන්න මේ කරුණු පදනම් කර ගනිමින්, ඉන්දු ලංකා ආර්ථික සහ තාක්ෂණ සහයෝගීතා ගිවිසුම පිළිබඳව අප ගැඹුරින් සලකා බලමින් සිටිනවා. මා කලිනුත් සඳහන් කළ පරිදි දෙපාර්ශවයේ කෙටුම්පත් සකස් කිරීමෙන් පසු, ඒ ගැන වැඩි දුරටත් සාකච්ඡා කිරීමට මාර්තු 04 වන දා ඉන්දීය දූත පිරිසක් ශ්රී ලංකාවට පැමිණෙනවා. ඔවුන් සමග කෙරෙන සාකච්ඡාවලට පුද්ගලික අංශයේ නියෝජිතයන් මෙන්ම අදාළ සියළු පාර්ශවයන්ද අප සහභාගී කරවා ගන්නවා.\nඅප ගිවිසුමේ අවසන් කෙටුම් පත සකස් කරන්නේ ඒ සාකච්ඡාවලින් පසුවයි.\nඅප මේ අලූත් ගිවිසුම පිළිබඳව මේ සභාවට විටින් විට දැනුවත් කර තියෙනවා. ඒ වගේම විවිධ සංවිධාන දැනුවත් කර තියෙනවා. මේ ගිවිසුම ගැන බොරු පතුරවන යම් යම් සංවිධාන නියෝජිතයන්ට පවා අප මේ ගැන සාකච්ඡාවන්ට ආරාධනා කර තියෙනවා. ඔවුන් ඒ සාකච්ඡාවලට සහභාගී වී තියෙනවා.\nඉතින් මම නැවතත් මේ ගරු සභාවටත්, සමස්ත ශ්රී ලංකා වාසී ජනතාවටත් දන්වා සිටින්නේ නූපන් දරුවෙකුගේ කේන්දරයේ දොස් දැකීම සාධාරණ නොවන බවයි. කේන්දරය දැක්කයින් පස්සෙ තමයි පෙනෙන්නේ ඒ දරුවගේ තියෙන හොඳ අනාගතය. රාජ යෝගයක් තියෙන දරුවෙක් තමයි අපි ගේන්න යන්නෙ. තමන් සිතේ මවා ගත් බිල්ලෙක් ගැන කියමින් ජනතාව මුළා කිරීම යුක්ති සහගත නොවන බවයි. තවමත් සාකච්ඡා මට්ටමේ ඇති, අවසන් කෙටුම්පත සකස් නොකළ ගිවිසුමක් ගැන, මිත්යා මත පැතිරවීම පදනමක් නැති කටයුත්තක් බවයි.\nරාජපක්ෂ රෙජීමයේ පාලකයන්, සේවකයන්, වහළුන්, සට්ටැඹියන් සහ ඔවුන්ගෙන් තවමත් පඩි ලබන සමහර මාධ්යකරුවන් හැම විටම උත්සාහ ගන්නේ යහපාලන සම්මුතිවාදී ආණ්ඩුවේ ගමන් මග කඩාකප්පල් කරන්නයි. ජනාධිපති මෛත්රිපාල සිරිසේන මහතාගේ කකුලෙන් අදින්නයි. ජනතා යහපත වළකන්නයි. රටේ දියුණුව කඩාකප්පල් කරන්නයි.\nමම දැක්කා Sunday Island පත්තරේ මැද පිටුවෙ තියෙනව රහස් ගිවිසුමක් ඉන්දියන් ආණ්ඩුව එක්ක තියෙනව කියල. කවුද මේක ලියන්නෙ? චන්ද්රපේම. එයාව Sunday Island පත්තරේට දැම්මෙ අපේ රාජපක්ෂ ජනාධිපතිතුමා. ඉතින් ඒ නිසා කළගුණ සලකන්න ලියන්න ඕනැනේ. එතකොට කොහොමද මෛත්රීපාල සිරිසේන ජනාධිපතිතුමා ගැන හොඳක් ලියන්නේ?\nරටක බහුතරය නව ආණ්ඩුක්රම ව්යවස්ථාවක් අවශ්ය බව කියද්දී, අපේ ආණ්ඩුව නව ව්යවස්ථාව සකස් කිරීම සඳහා මූලික පියවර ගනිද්දී මේ අය කිව්වේ මොනවාද? කළේ මොනවාද? නව ව්යවස්ථාවේ මේ මේ වගන්ති තියෙනවා යැයි කියමින් රට ගිනි තියන්න උත්සාහ කළා. නව ව්යවස්ථාවෙන් බුද්ධාගම නැති වෙනවා කිව්වා. රට බෙදෙනවා කිව්වා. හැබැයි එහෙම කියන අය හොදින්ම දැන හිටියා අලූත් ව්යවස්ථාවේ එක වගන්තියක්වත් ඒ වෙන විට කෙටුම් පත් කරලා නැති විත්තිය. ඔවුන් ජනතාව රවටමින් රට ගිනි තියන්න හැදුවේ ඒ බව දැන දැනයි.\nමේ වගේ උදාහරණ ගණනාවක් පසුගිය වසරක පමණ කාලය තුළ ගෙනහැර දක්වන්නට පුළුවන්. නමුත් මම ඒ සඳහා කාලය වැය කරන්නේ නෑ. නමුත් මම එක් දෙයක් කියන්නට කැමතියි. අසත්යය හා මිත්යාව පතුරවමින් රට ගිනි තියන්න අප කිසිවෙකුටත් ඉඩ දෙන්නේ නෑ. වෛරය පතුරවමින් ජනතාව නොමග යවන්ට අප කිසිවෙකුටත් ඉඩ දෙන්නේ නෑ.\nරිළා නැටුම නටන්නේ රිළවාට අවශ්ය විදියට නොවන බව ඕනෑම කෙනෙක් දන්නවා. ඒ වුණත්, හනුමා වන්නම නටන්න අපි කාටවත් බාධා කරන්නේ නෑ. ඕනෑම හනුමෙකුට වන්නම් නටන්න මේ රටේ දැන් නිදහස තියෙනවා. ඒත් හනුමලාට රට ගිනි තියන්න අපි ඉඩ දෙන්නේ නෑ.\nඅපි ජනවාරි 08 වෙනිදා විප්ලවය මගින් බලයට පත් වුණේ ගිනි නිවන්නයි. ඒ නිසා අපි අසත්යය ජය ගන්නේ සත්යයෙන්. වෛරය ජයගන්නේ මෛත්රියෙන්.\nමේ අවරුද්දේ මැද භාගය වෙද්දී ඉන්දියාවත් අපත්, මේ ගිවිසුම අත්සන් කරන බව මම ප්රසිද්ධියේ පැහැදිලිව ප්රකාශ කරනවා. තව නොබෝ කලෙකින් අපි ගිවිසුමේ අවසන් කෙටුම් පත සකස් කරනවා. ඒක කාටවත් හොරෙන් කරන වැඩක් නෙවෙයි. රහසින් කරන වැඩකුත් නෙවෙයි. අදාළ සියළු පාර්ශව සමග සාකච්ඡා කරලා කරන වැඩක්. අපි වැඩකටයුතු කරන්නේ විවෘතවයි. විනිවිද පෙනෙන ආකාරයටයි.\nඅවසන් කෙටුම් පත සකස් කළාට පස්සේ අපි එය මේ ගරු සභාවට ඉදිරිපත් කරනවා. එතකොට එය ජනතාව සතු ලියැවිල්ලක් බවට පත්වෙනවා. ඒ ගැන වාද කරන්න තියෙන්නෙ, අදහස් ප්රකාශ කරන්න තියෙන්නෙ මේ සභාවෙ. පාරට ගිහින් නෙමෙයි. සභාවෙ සාකච්ඡා කරන්න තියෙන්නෙ. සභාවෙන් පිට ගිහින්, සභාවට අවස්ථාව නොදී කෑගහනව කියන්නෙ පාර්ලිමේන්තුවට විරුද්ධව කරන වැඩකටයුත්තක්.\nඅන්න ඒ නිසා අවසන් කෙටුම් පත මේ සභාවට ඉදිරිපත් කළාට පසුව, මේ සභාව නියෝජනය කරන ඔබ සැමටත්, මේ රටේ ජනතාවටත් පුළුවන් ඒ කෙටුම් පත කියවන්න. ඒ කෙටුම්පත හදාරන්න. ඒ ගැන ගැඹුරින් විමසා බලන්න. ඒ නිසා මම ඔබ සැමගෙන් ඉල්ලා සිටින්නේ කරුණාකර අවසන් කෙටුම් පත කියැවීමෙන් පසු ඔබේ අදහස් ඉදිරිපත් කරන්න කියලයි.\nඒ වගේම ගරු කථානායකතුමනි, අපි කාරක සභා පත් කළොත් මීට අදාළ කාරක සභාවක් තිබෙයි, ඒකත් අපිට සාකච්ඡා කරන්න පුලූවන්. මම හිතන්නේ ඒ නිසා කල්ගන්නේ නැතිව ඕවර් සයිට් කමිටි පත් කරාම අපිට පුළුවන් ඒ මගිනුත් සාකච්ඡා කරන්න.\nඒකට අපි ලෑස්තියි, දැන් අපි එකඟ වෙලා තියෙනවා අලූත් ගොඩනැගිල්ලක් දෙන්න කෘෂිකර්ම අමාත්යාංශයට. මම හිතන්නේ කතානායකතුමා එක්ක සාකච්ඡා කරල වැඩ කටයුතු ආරම්භ කරනවා. අපිත් කැමතියි පුලූවන් තරම් ඉක්මනින් කරනවා නම්. මම හිතන්නේ අද හැන්දෑවෙ අපි මුණගැහුණම ඒකත් අපි සාකච්ඡා කරල තීරණයකට එළැඹිම සුදුසුයි කියලයි.\n*2016 පෙබරවාරි 23 වන දින පාර්ලිමේන්තුව අමතමින් අග්රාමාත්යතුමන් කරනු ලැබූ විශේෂ ප්රකාශය"}
{"text": "ආචාර්ය චන්ද්ර ධර්මවර්ධන විසිනි\n“පොහොර හා වකුගඩු රෝගය” යන මාතෘකාවෙන් ආචාර්ය නලින් ද සිල්වා මහතා වකුගඩු රොගය පිලිබ්ඳව දක්වා ඇති අදහස් (2015 – 11 – 05 රිවිර, ලංකාවෙබ් : http://www.lankaweb.com/news/ items/2015/11/06/පොහොර-හා-වකුගඩු-රෝගය/) ගැන විද්යාඥායන් අතර දැනට පිළි ගැනී ඇති මත ප්රකාශ කිරීමට අවස්ථාවක් රිවිර කතු වරයා සහ ලංකාවෙබ් කතුවරයා අපට දෙනු ඇතැයි සලකා මෙම ලිපිය සපයමු.\nසාමාන්යයෙන් වකුගඩු රෝගය ඇතිවීමට පෙර දියවැඩියාව, රුධිර පීඩනය වැනි රෝග ඇතිවේ. රජරට පවතින වකුගඩු රෝගය සාමාන්ය වකුගඩු රෝගයනට වෙනස් ආකාරයකින් ඇති වන හෙයින් ද, එහි හේතූව නිරාකරණය වී නොමැති හෙයින්ද, වෛද්ය විද්යාඥයෝ එයට ගුප්ත හේතුක චිරාපත් වකුගඩු රෝගය (ගු-හේ-චි වකුගඩු රෝගය, CKDU ) යන නම පාවිච්චි කරති.\nආසෙනික් කල්ලියේ මතය.\nනුමුත්, නලින් ද සිල්වා මහතා ඇතුලු කැලණිය සර්සවියේ කිහිප දෙනෙක් නාථ දෙවියන් හෙළි කලා යයි කියමින් වකුගඩු රොගයට හේතුව පිලිබ්ඳව, පරීක්ෂණ වලින් ඔප්පු නොවුනු මතයක් ඉදිරිපත් කලහ. එනම්, නලින් ද සිල්වා මහතාගේ වචන වලින්ම “එකී වකුගඩු රෝගයට හේතුව ආසනික් බවත් එහි දී කැඩ්මියම් උත්තේජයක් ලෙස ක්රියාත්මක වන බවත් ප්රකාශ කෙරිණි. ඉනුත් පසුව ග්ලයිෆෙසේට් දැලිසයේ කතාව හෙළිදරව් කෙරිණි. … එහි දී අපට ප්රියන්තා සේනානායක මහත්මිය නාථ දෙවියන් නමින් හැඳින්වුණු මනුෂ්ය නොවන ප්රාණියකු සමග කරන ලද සන්නිවේදන ක්රියාවලියක් ආධාර විය”.\nසිල්වා මහතා කියන්නේ ජලයේ හෝ පසෙහි ඇති ආසෙනික්, කැඩ්මියම් සහ ග්ලයිපොසේට් නැමැති පැලෑටි නාශකය එකතු වී දැලිසයක් (ගඩොලක්) හැදී, එය ආහාරය සමග බඩට ගොස් ශරීරගත වී වකුගඩු රෝගය ඇතිවන බවය. දැනට ආසෙනික් කල්ලියේ ප්රදාන නියමුවා වන ජයසුමන මහතා, සනත් ගුණතිලක මහතා සහ පේන කියන සේනානායක මහත්මිය මීට වෙනස් පර්කාශයක් කොට ඇත. ඔව්හු කියන්නේ ආසෙනික්, කැල්සියම්, සහ ග්ලයිපොසේට් එකතු වී දැලිසයක් හැදී බඩට යන බවය. කැඩ්මියම් ගැන ඔවුන් කිසිවක් කියා නැත. එහෙයින් නලින් ද සිල්වා මහතා මෙහි දී අලුත් ප්රකාශයක් දක්වා ඇති බව සැලකිය යුතුය. කෙසේ වෙතත්, රසායන විද්යාව අනුව කැල්සියම් වේවා, කැඩ්මියම් වේවා, එවැන්නක් ඇතිවිය නොහැක. එපමණක් නොව, එම අන්දමේ ගඩොල් වර්ග ජලයෙහි දිය නොවන හෙයින් සිරුරු ගත නොවේ.\nජලය, පස සහ ශරීරය පිලිබඳ රසායනික විමසුම්.\nනාථ දෙවියෝ කුමක් කීවේ දැයි අපි නොදනිමු. සමහර විට පේන අහන තැනත්තිය වරද්දවා ගත්තා විය හැකිය. ආචාර්ය සිල්වා දන්නේ සේනානායක මහත්මිය තමාට සන්නිවේදනීය වූවා යයි සිතන දෙය ගැන කිවූ ප්රකාශය පමණි. සිල්වා මහතාගේ ප්රකාශය ජයසුමන, සේනානයක සහ ගුණතිලක ප්රකාශයට එකංග නොවන හෙයින් කවුරු හෝ පොට වරදවා ගෙන තිබෙන බ්ව සිතිය හැක.\nකැඩ්මියම්, ආසෙනික්, ග්ලයිපොසේට් යනාදී ද්රව්ය සොයමින් ජලය බාල්දි දහස් ලක්ෂයක් බැලුවත් එක බාල්දියක් වත් පුර්වා ගැනීමට වත් එම අප ද්රව්ය නොමැති බව රජරට ජලය සහ පස් පරීක්ෂා කල විද්යඥයෝ කීහ. ඉතා අල්ප ලෙස තිබෙන අප ද්රව්ය ශරීරයෙන් සාමාන්ය අන්දමින් මුත්ර මාර්ගයෙන් පිට කිරීමට වකුගඩු රෝගීන්ට නොහැකිය. එහෙයින් කල් යන විට ආසෙනික්, කැඩ්මියම් වැනි ද්රව්ය ඔව්න්ගේ හිස කෙස්, නියපොතු, සහ ඉන්ද්රියන්හි තැන් පත් වේ. ලෝක සෞඛ්ය සංවිධානයේ (ලෝ.සෞ.ස., WHO) අනුග්රහය යටතේ කල පරීක්ෂණ වලින් මෙය ප්රත්යක්ෂ කෙරින.\nරෝගීන් ගේ සිරුරෙහි අප ද්රව්ය රැස් ව්න බව ආසෙනික් කල්ලිය පිළිගත් නමුත්, ජලය සහ පස පිලිබඳ රසායනික විශ්ලේෂණ කටයුතු බොරු යැයි ආසෙනික් කල්ලිය කියා සිටියේය. ඔවුන් කියන්නේ පසෙහි සහ ජලයෙහි ආසෙනික් ඇති බවත්, එම ආසෙනික් ශරීර ගත වී රෝගය ඇති කරන බවත් ය. මෙම ද්රව්ය නොමැති නම් ආසෙනික් කල්ලියේ ප්රකාශ බිඳ වැටේ.\nනුමුත් ජපානයෙහි ටෝකියෝ සරසවියෙහි සහ ලංකාවේ විද්යාඥයෝ එකතු වී කල තවත් පරීක්ෂණ මාලාවකින්ද, පේරාදෙනියේ භූ විද්යා අංශය මගීන් කරන ලද පරීක්ෂණ වලින්ද, WHO තීරණය තහවුරු විය. ආසෙනික්, කැඩ්මියම්, ග්ලයිපොසේට් යනාදී අපද්රව්ය ජලයේ හෝ පසෙහි ඇත්තේ ගු-හේ-චි වකුගඩු රෝගය නැති අනිත් ප්රදේශ වලත් සාමාන්ය වශයෙන් තිබෙන , ස්වභාවයෙන් ඇතිවන අල්ප ප්රමාණයට ම බව මෙම පරීක්ෂණ වලින් ප්රත්යක්ෂ වී ඇත. කැලණියේ රසායන ආචාර්ය වරුන්ට හෝ දැනට රජරට ට මාරු වී සිටින ජයසුමන මහතාට් හෝ ඔවුන්ගේ පේන මාතාවගෙන් ඇසී යයි කිව් කතාව තහවුරු කරන පරීක්ෂණ ඉදිරි පත් කිරීමට නොහැකි වී ඇත. පරීක්ෂණ වලින් පමණක් නොව, දෙවි වරුන් ගෙන් පවා ලැබෙන කරුණු පෘතග්ජනයන් කී කරුණු හෙයින්, පෘතග්ජනයෝ කියන සැමක් මුසා යයි නිතොර කියන නලින් ද සිල්වා මහතාට මෙයින් කමක් නැතැයි සිතිය හැක!\nවකුගඩු රෝගය ගැන තරමක් හෝ තහවුරු වී ඇති කරුණු.\nරෝගයන් ඇතිවන්නේ කුමණ හේතූන් නිසා දැයි තීරණය කිරීමේදී විද්යාඥයෝ ඉතා ප්රවේශමින් කටයුතු කරති. වහා උත්තර දීමට නොහැක්කේ පුද්ගලයන්ගේ ජීවන රටාවට බල පාන විචල්ය රාශියක් ඇති හෙයින්ය. හෘදයාබාධ ඇතිවන්නේ කුමණ හේතූන් නිසා දෑයි නිශ්චය වශයෙන් අපි නොදනිමු. කොලෙස්ටෙරොල් වැඩි කරන තෙල් ආහාර ගැනීම, වැඩියෙන් බත්, පිටි ද්රව්ය කෑම, ව්යායාම මදි කම, ආරෙට යාම, චිත්ත පීඩාව, යනාදී නොයෙක් හේතු දිය හැකි මුත්, අහවලාට ආබාධය හැදුනේ කුමක් නිසාදැයි නිශ්චියෙන් කීමට නොහැකි වූවද, අවුරුදු පනහකට ත් අධික කාලයක සිට මේ ගැන පරීක්ෂණ කෙරී ඇත. පොල් තෙල් ඇඟට හොඳ, හෝ නොහොඳ ගැන පවා තීරණයක් නොමැත.\nහෘදයාබාධ පිලිබඳ තත්ත්වය එසේ නම්, 1992 දී සිට පමණක් හඳුනාගත් ගු-හේ-චි වකුගඩු රෝගය ගැන නිශ්චය යක් නොමැති වීම් සාධාරණය. එහෙත්, පසු ගිය කාලය තුල දී කරුණු ගණනක්ම පැහැදිලි වී ඇත. එනම්, (1) ජලයේ සහ පසෙහි ආසෙනික්, කැඩ්මියම්, ග්ලය්පොසේටෙ ආදිය නොමැති බව තහවුරු වී ඇත. එහෙයින් රෝග හෙතුව ඉන් එහා සෙවිය යුතු බව පෙනේ. (2) අනුරාධපුරය නගරයෙහි වසන, නාගරික ජලයට තිබිය යුතු පවිත්රතා නියාම මට්ටම් (ප-නි-ම, purity standards ) වලට අනුකූල ජලය බොන අයට ද, කැබිතිගොල්ලෑව වනි අසාධ්ය ගම් වල ඉන්නා, එහෙත් ගල් උල්පත් වලින් ජලය පානය කරන අයට ද , රෝගය නොහැදෙන බව පැහැදිලි වී ඇත. (3) එහෙයින්, රෝගය වලකා ගැනීමට මුල් පියවරක් ලෙස ලංකාවේ පිලිගත් ප-නි-ම වලට අනුකූලව පවිත්ර කරන ලද ජලය සපයා දීම ඉක්මනින් ඉටු කල යුතුය. (4) එපමණක් නොව, ගැමියන් ගේ රෝග වැලකීමේ ශක්තිය දියුණු කිරීමට ඔවුන් අතර ඇති මංද පෝෂ්ණය මැකීමට තැත කල යුතු ය.\nමහවැලි ගංග සහ වාරි මාර්ග වල ඇති ජලය ද, වැව වල ඇති ජලය ද පිලිගත් ප-නි-ම වලට අනුකූල බවද ලංගදී කරන ලද පරීක්ෂණ වලින් ප්රත්යක්ෂ වී ඇත. එහෙයින් එම ජලය සරල පෙරන උපකරණ වලින් පෙරා, බ්ලීචිං කුඩු ස්වල්පයක් පාවිච්චි කර ක්ලෝරීනීකරණය කොට පරභෝගිකයාට ඉතා අඩු මුදලකට ලබා දිය හැකිය. අධික මිලැති ප්රතිගාමක ඔස්මීකරන යන්ත්ර (reverse osmosis plants) අවශ්ය නැත.\nවාරි මාර්ග සහ වැව වල ජලය යහපත් වූවද, බොහෝ ගැමියන් ජලය ගන්නේ ඔවුන්ගේ ගෘහ අවට තිබෙන කුඩා ලිං වලින් ය. වැසි නැති කාලයේ කකෑරමින් තිබෙන මෙම ජලය ට වැසි ඇති කාලයේ දී උඩහ, අසල හා අනෙක් පර්දේශ සිට ගලා එන ඵොස්ඵේට්, ෆ්ලොරයිඩ්, ඇමෝනියම් යනාදී ලවන (අයන ) කාන්දු වී ලිං වතුරේ එකතු වේ. එහයින් මෙම ලිං ජලයට අධික ලවන තාවක් ඇති වේ. එවකට ලංකාවේ කෘශිකර්ම දෙපාර්තමේන්තුවේ අධ්යකෂ ජෙනෙරාල් පදවිය ඉසුලූ දෙදෙනෙක් ආචාර්ය අමරසිරි, ආචාර්ය පානබොක්කේ, සීනි පර්යේෂණ ආයතනයෙහි මුල් අධ්යක්ෂක වරයෙක් වූ ආචාර්ය නන්ද ධර්මවර්ධන මහතා සහ මා විසින් ඉදිරි පත් කල මතයක් නම්, මෙම ලවනතාවය නිරන්තරයෙන් වකුගඩුවට ඇතුල් වීම නිස වකුගඩුවේ පටලයන්ට හානි කරන බවය. ලිං ජලයේ විද්යුත් සංනයනය මැනීමේ පරීක්ෂණ වලින් එහි ලවන තාව අධික බව බොහෝ දුරට ඔප්පු වී ඇත. තවද, පේරාදෙනියේ රසානය මහාචාර්ය වරයෙක් වූ ඔලිවර් ඉලේපෙරුම මහතා ද ෆ්ලෝරයිඩ් ලවනය ගු – හේ- ච වකුගඩු රෝගයට මූලක විය හැකි බවට සාධක දක්වා ඇත.\nඑහෙයින් මෙම කුඩා ගෘහාශ්රිත ලිං වලින් ජලය පානය කරන අය ගැන විශේෂයෙන් සලකා සුදුසු අන්දමකින් පිරිසුදු ජලය වහාම සැපයිය යුතු ය.\nඑහෙත් කරන්නට ඇරඹෙන්නේ පාචනයට කොට්ටෙ මාරු කිරීමය.\nරට පොහොර පිරිසුදු වූවත් නොවුවත් සම්පූර්ණයෙන් තහනම් කිරීම, ග්ලයිඵොසේට් වැනි ඉතා අවම විපාක ඇති සුරක්ෂිත පලිබෝධ නාශක වහාම තහනම් කිරීම වැනි අදුර්දර්ශී පියවරවල් ගැනීමට බලකරන්නෝ ඉදිරියට පැමිණ ඇත. ග්ල්ය්ඵොසේට් තහනම් කොට ඇත. ගොවි තැනට ගෙරි කටු, කොල, දිරවා ලබා ගත් කොම්පෝස්ට් පොහොර සහ වැඩි මාස ගණනක් ගනිමින් අඩු අස්වැන්න දෙන, වතුර සහ ඉඩ හුඟක් අවශ්ය පැරණි බීජ ඇට වර්ග භාවිතාව පමණක් වහාම යොදා ගැනීමට ඔවුන් ඇරඹෙයි.\nඅවශ්ය තරමින් කොම්පෝස්ට් පොහොර කවදා වත් සෑදිය නොහැකි බව අමතක කරයි. කොම්පෝස්ට් පොහොර හැදීමේදී පරිසරය උණුසුම් කරණ හරිතාගාර වායු (green-house gases) රැසක් පිට වෙන බව ඔව්න් අමතක කරයි.\nපලමු ශ්රේණියේ පිලිකා හේතුකයන් අමතර කරයි.\nකරුනු එසේ නුමුත්, ජලයේ හෝ පසෙහි දැකිය හැකි ග්ල්යිඵොසේට ප්රමාණයක් නොමැති වූ මුත්, නොබෝදා ලෝ.සෞ.ස. (WHO) ග්ල්යිඵොසේට (වකුගඩු රෝග හේතුක නොවන වූවද ) අනුමාන වශයෙන් පිලිකා හේතුක ද්රව්යයන් පංති කිරීමේ දෙවෙනි ශ්රේණියට නම් කල වහාම සිල්වා මහතා ඇතුලු අය ග්ල්යිඵොසේට තහනමක් ඉල්ලුවේ ලෝ.සෞ.ස. පංති කිරීමේ මූල දර්ම නෝතේරුනු හෙයින් නොව, ඔවුන් එල්බ සිටින යතාර්ථ නොවන, සිතින් මවාගත් දඩ්ඩභ වාදී මත නිසාය. දෙවෙනි ශ්රේණියට දමන දේවල් (සබන්, කොහොඹ වල සහ කරාබු නැටි වල තිබෙන සමහර රසායනික ද්රව්ය ) වලින් පිලිකා ඇති කරගැනීමට දින පතා එයින් කෝප්පයක් පමන බොන්නට වෙතැයි සැලකේ. එහෙත් එම ද්රව්ය රජරට පරිසරයේ ඇත්තේ (බිලියනයක් වසනා ) මුලු මහත් ඉන්දියාවේ හතර දෙනෙක් හිටියා වැනි ඌන සාන්ද්රණයක් ඇතිවය. දඩ්ඩභ ජාතකයේ සඳහන් වන හාවා කුඩා අබ ඇටයක් වැටුනු විට ලොවේ අන්තිමය එන්නේ යයි කියමින් දුවන්නට පටන් ගත්තේය. දඩ්ඩභ වාදීන් ද පෙනෙන්නට වත් නැති ග්ලය්පොසටෙ ප්රමාණයකින් සහ ආසෙනික් වලින් වකුගඩු රෝගය හැදේ යැයි කියමින් උද්ඝෝෂන කරයි.\nඑහෙත් නොබෝදා ලෝ.සෞ.ස (WHO) රතු මස්, සොසේජ්, බේකන් වැනි ප්රචලිත ආහාර පලමු ශ්රේණියේ පිළිකා හේතුකාරකයක් ලෙස නම් කලේ ය. ග්ලයිඵොසේට් වැනි දෙවෙනි ශ්රේණියේ ද්රව්ය මෙන් අනුමාන වශයෙන් නොව, පලමු ශ්රේණියේ ද්රව්ය ඒකාන්තයෙන් ම, බලවත් ලෙස ම පිළිකා හේතුකය.\nනුමුත් ආචාර්ය සිල්වා ආදී දඩ්ඩභ වාදීන් පරිසරයේ පෙනෙන්නට වත් නැති ග්ලයිඵොසේටෙ තහනම් කෙරීමට තදින් කඹ ඇද්ද නුමුත්, රතු මස්, සොසේජ්, බේකන් වැනි ප්රචලිත ආහාර තහනම් කිරීමට ඉදිරි පත් වී නොමැත!"}
{"text": "පිවිතුරු හෙළ උරුමයේ මොරටුව ජන සභාව ගෞරවනීය මහා සංඝරත්නයේ ආශිර්වාදය සහිතව පක්ෂ නායක නීතිඥ උදය ගම්මන්පිල මහතාගේ ප්රධානත්වයෙන් සහ පක්ෂයේ මහජන නියෝජිත කටයුතු ලේකම් උපුල් කෝනාර, තරුණ ලේකම් ඉරංග විද්වත්, කොළඹ දිසා සංවිධායක ශිරන්ත ජයලත් යන මහත්වරුන්ගේ සහභාගිත්වයෙන් 2022.03.27 දින පවත්වන ලදී.පිවිතුරු හෙළ උරුමය මොරටුව දිසා සංවිධායක නාගරික මන්ත්රි කුමාර රාජරත්න මහතාගේ ප්රධානත්වයෙන් මොරටුව ජන සභාවේ නිලධාරින් විසින් මෙම උත්සවය සංවිධානය කරන ලදී. #UdayaGammanpila#PHU#PivithuruHelaUrumaya#EconomicCrisisLK#Moratuwa"}
{"text": "(කොළඹ, ලංකාපුවත්) –ලෝකයේ වැඩි වශයෙන්ම නියමිත වේලාවට ගුවන් ගමන් මෙහෙයුම් සිදු කළ ගුවන් සේවය ලෙස ශ්රී ලංකන් ගුවන් සේවය පළමු තැන දිනා ගනිමින් ලෝක සම්මානයට පාත්ර වී තිබේ.\nලෝකයේ ගුවන් ගමන් දත්ත විශ්ලේෂණය කිරීමේ ආයතනය විසින් 2018 සැප්තැම්බර් මාසය මුල් කර ගනිමින් පැවැත්වූ නිරීක්ෂණවලදී ගෝලීය ගුවන් සේවා සහ ප්රධාන ගුවන් සේවා කාණ්ඩ යටතේ ශ්රී ලංකන් ගුවන් සේවය මෙම ජයග්රහණ හිමි කරගෙන තිබේ.\nමෙම ගුවන් ගමන් විශ්ලේෂණ ආයතනය යුරෝපය , උතුරු ඇමෙරිකාව, ආසියාව ,මැද පෙරදිග , දකුණු ඇමෙරිකාව යන කළාපීය ප්රදේශවල ක්රියාත්මක ලෝකයේ විශාලතම සහ ගෞරවනීය ගුවන් සේවා ගෝලීය ගුවන් සේවා, ප්රධාන ගුවන් සේවා , කළාපීය ගුවන් සේවා සහ පිරිමැසුම් ගුවන් සේවා යන කාණ්ඩ යටතේ විශ්ලේෂණය කර තිබේ.\nඑහිදී ශ්රී ලන්කන් ගුවන් සේවය ගෝලීය ගුවන් සේවා කාණ්ඩය යටතේ, නිසි වේලාවට ගුවන් ගමන් මෙහෙයුම් සිදු කිරීම වෙනුවෙන් 91.37% ක විශ්ලේෂණ ලකුණු ප්රතිශතයක් වාර්තා කරමින් ප්රථම ස්ථානයට පත් වී තිබේ.\nඑහිදී දෙවන ස්ථානයට පත් වී ඇත්තේ 86.74% ක විශ්ලේෂණ ලකුණු ප්රතිශතයක් ලබා ගත් ඇමෙරිකාවේ ඩෙල්ටා ගුවන් සේවය වන අතර , තෙවන ස්ථානයට විශ්ලේෂණ ලකුණු 86.61% ක ප්රතිශතයක් ලබා ගත් ජපානයේ ANA ගුවන් සේවය හිමි කරගෙන තිබේ.\nමීට අමතරව ප්රධාන ගුවන් සේවා කාණ්ඩය යටතේ එම ආයතනය මගින් සිදු කළ විශ්ලේෂණ වලදීත් , ශ්රී ලන්කන් ගුවන් සේවය ප්රථම ස්ථානය දිනා ගෙන ඇති අතර , දෙවන ස්ථානය ඉන්දියාවේ ඉන්ඩිගෝ ගුවන් සේවයත් , එහි තුන් වන ස්ථානය ජපානයේ ANA ගුවන් සේවයත් දිනා ගෙන තිබේ.\n2018 සැප්තැම්බර් මාසයේ සිට ශ්රී ලන්කන් ගුවන් සේවය ක්රියාත්මක කළ ” පියාසැරීමට සූදානම් ” අඛණ්ඩ කාර්යය සාධන ක්රියාවලිය මගින් ලොව පුරා පාරිභෝගික සේවා වැඩි දියුණු කර ගැනීම මෙම ජයග්රහණ වලට මුල් වූ බව මෙම ගුවන් සේවා ආයතනික සන්නිවේදන අංශය පෙන්වා දෙයි.\nතදබදයක් ඇති ගුවන් තොටුපොළවල ගුවන් ගමන් පාලන කටයුතු, අයහපත් කාළගුණික තත්ත්වයන් හදිසියේ ඇති වීම, ලොව පුරා ඇති ප්රමාණවත් නොවන යටිතල පහසුකම් සහිත ගුවන් තොටුපොළවල ඇති වන බාධාවන්, ඇතැම් ගුවන් තොටුපොළවල හට ගන්නා වෘත්තීය ක්රියාමාර්ග, වෛද්ය හේතු මත ගුවන් ගමන් හදිසියේ ආසන්න ගුවන් තොටුපොළවල් වෙත හැරවීමට සිදු වීම, ගුවන් යානාවල බදෙහි කුරුල්ලන් වැදීමෙන් සිදු වන අනතුරු, සහ ගුවන් ගමන් පිටත්වීමට ගුවන් පිවිසුම් පත් ලබා ගෙන ඇති ගුවන් මගීන් , නියමිත වේලාවට ගුවන් යානා පිවිසුම් ගේට්ටු වෙත නොපැමිණීමෙන් , පරීක්ෂා කර ගුවන් යානා වෙත පටවා ඇති ගමන් මලු ගුවන් යානා වලින් ඉවත් කිරීමට සිදු වීම යන ගුවන් සේවා නොවන වගකීම් නිසා ගුවන් ගමන් ප්රමාද වීම් වලට ලක්විය හැකි වුවත් , ශ්රී ලන්කන් ගුවන් සේවය ඒවා පාළනය කර ගනිමින්, ලොව අනෙකුත් ගුවන් සේවාවන් මෙන් කාළාණුගතිකත්වය වර්ධනය කර ගැනීම සඳහා මහත්සේ ඉවහල් වූ බව ශ්රී ලන්කන් ගුවන් සේවයේ ආයතනික සන්නිවේදන අංශය වැඩිදුරටත් අවධාරණය කරයි.\nශ්රී ලන්කන් ගුවන් සේවය වන් වර්ල්ඩ් ගුවන් ගමන් සේවා ජාලය සමඟ එක් වෙමින්, කොළඹ මුල් කර ගනිමින් රටවල් 48 ක ගමනාන්ත114 ක් කරා සිය ගුවන් මෙහෙයුම් නියමිත වේලාවට සිදු කරමින් සිටියි."}
{"text": "·\n🔘 දෛව යාත්රා 🔘\nතෙවන_කොටස\nඑහෙත් එක දිනක් මා හට ලැබුණු දුරකථන ඇමතුමෙන් මගේ ජිවිතයේ සියල්ලම උඩු යටිකුරු වෙයි කියලා මන් කීයටවත් හිතුවේ නම් නැහැ…\nඒ ඉරිදා දින අක්කා ඒ කියන්නේ මගේ මහත්තයාගේ අයියා බැදලා ඉන්න අක්කා මට එදින ඇමතුමක් ගත්තේ මගේ ජිවිතේ වාසනාවටද අවාසනාවටද මම නොදනිමි…\n“හෙලෝ අක්කි…”\n“මොකෝ නංගි කරන්නේ…”\n“ඉන්නවා අක්කි. අද නිවාඩු දවසක්…”\n“කෑම කෑවද. අමාරුවක් එහෙම නෑනේ නංගි…”\n“නෑ. අක්කා. කෑම කලා ඉන්නේ.. අපේ පොඩි එකි පාඩම් වැඩ එහෙම කරනවද අක්කි…”\n“ඔව්. පාඩම් වැඩ කෙසේවත්.සෙල්ලම් නම් කරනවා….”\nඑලෙස ඇරඹි අපේ කතබහා විනාඩි දහයක් විතර තියෙද්දි අක්කා කතාව වෙනස් කරමින් කතා කරේ ලොකු රහසක් මට කියන්නට වගේ…\n“නංගි. මන් පොඩි දෙයක් කියන්නමයි කතා කරේ. හැබැයි පොඩ්ඩක් හොයලා බලන්න ඔයත්…”\n“ඇයි අක්කි…”\n“ඔයා ඉන්න තත්වය එක්ක කියන්නත් බෑ. ඒත් නොකියත් බෑ නංගි…”\n“කමක් නෑ අක්කා කියන්න….”\n“මෙහෙමයි මන් දවස් කිහිපයක්ම මල්ලිව දැක්කා. හැබැයි තනියම නෙවේ. තව ගෑණු කෙනෙකුත් එක්ක. නිකන් ලොකු සම්බන්ධයක් තියනවා වගේ තෙරුණේ. හරි ආදරෙන් ඒ දෙන්නා ඉන්නවා වගේ දැක්කේ…”\nඅක්කාගේ වදන් මා සවන වැකුණේ එහා ලොකෙකින් වගෙයි මට දැණුනේ.. හිතා ගන්න බෑ සිහින එහෙම දෙයක් කරයි කියලා.\n“නෑ අක්කා වෙන්න බෑ සිහින එහෙම…”\n“ඒක තමා දරුවෝ පොඩ්ඩක් හොයලා බලන්න කිවේ. මන් වැරදි වෙන්නත් පුලුවන්. ඒත් පුලුවන්නම් හොයලා බලන්න…”\nඅක්කා එහෙම කියද්දි මගේ හිතේ තිබුණ ලොකුම ප්රශ්නය සිහින මාව රැවැට්ටුවාදෝ යන්නයි. කිසිම දෙයක් හිතා ගන්න බැරි විදිහට මම දෙලොවක් අතර තනි වෙද්දි හිත ඇතුළේ හැඟීම දහසක් පෙරලි කරද්දි මන් කලපනා කලේ සිහිනගේ හැසීරිම් පිළිබඳයි. මන් සිහිනගේ ජිවිතේට ලොකුවට බලපෑම් නොකලත් ඔහු වෙනුවෙන් ඉටු වියයුතු හැම යුතුකමක් මන් අති කරද්දි කිසිම අඩුපාඩුවක් මම නොකරද්දි අක්කා ඒ කිව දේවල් මට තාම විශ්වාස කරන්නට බැරුවයි හිටියේ…\nඅක්කා කීව විදිහට මන් සිහින ගැන පොඩ්ඩක් හොයලා බැලුවා. කෙසේනම් විශ්වාස කරන්නද මා ඔහු හා විවහා දිවියට එළබීමටත් ප්රථම ඈ හා පෙමින් වෙලි ඇති බව. මා හා විවහා වුවද ඈ හා තිබු සම්බන්ධය අත නොහැරි වග. ඇස් ඉස්සරහා විශ්වාස කරන්න බැරි ඇත්ත ටිකින් ටික දිගහැරෙදි මම නොමැරි මැරුණා කිවා නම් හරි.\nමුළු ලෝකයක් ඉස්සරහා මට ආදරෙයි වගේ රග පා ඔහු හා විවහා දිවියට එළඹීමට අකමැත්ත පලකර නිසාවෙන් ඔහු මා හා විවහා වී ඇත්තේ මාගෙන් පළිගැනීමට කියා දැනගන්න විට හැම දේම සිදුවී අවසානයි මට හැගුණේ…\nඔහුගේ පලමු පලිගැනීම වශයෙන් ඒ අදුරු රාත්රියේ ඔහු හිතා මතාම වහනයේ බ්රේක් තිරිංග ක්රියාවිරහිත කොට මා හට රථය ලබා දී ඔහුගේම ලෙයින් මා කුස පිළිසිද ගත් ඔහුගේම දරුවා මරු තුරුලට යවා ඔහුගේ පලමු පලිගැනීම සිදුකොට ඇති බව කෙසේ නම් විශ්වාස කරන්නද.\n“ඇයි සිහි… න ඔයා එහෙ… ම කරේ. ඒ ඔයාගෙ… ත් දරු…. වානේ . ඇයි දෙයිය…නේහ් එ..හෙම කරේ…”\nමන් සිහිනගේ කොලර් එක තදින් අල්වා කෑ ගසමින් විමසුවේ මේ ඇත්ත තවත් දරාගන්නට බැරුව…\nඑහෙත් මා එදින දුටුවේ මා මෙතෙක් දුටු සිහින නොවේ. වියරුවෙන් මගෙන් පලිගන්න මාන බලන මගෙන් පලිගන්න බලන් ඉන්න වෙනත් සිහින කෙනෙකුයි…\nමගේ පසුපස හිසකෙස් තදින් අදිමින් මාව බිත්තියට තද කරමින් සිහින මගේ මුහුණට එඹුණේ වියරු බැල්මන් හෙලමින්…\n“මැරුවා තාමා ඌව. ඉක්මනට මූවත් මරනවා… මන් දරුවන්ට කැමති නෑ. මොකද ඒත් උඹ දරුවන්ට කැමතිනේ. උබට මන් ටික ටික රිද්දන්නේ. බලන් ඉන්නවා මින්දු මන් රිද්දන හැටි. මෙච්චර කල් උඹට නොදැනෙන්න මන් පලිගත්තේ. හැංගි හැංගි පලි අරං මට එපා වෙලා හිටියේ…දැන් බලාගන්න මේ සිහිනව රිජෙක්ට් කරපු එකේ විපාකය…”\nතදින් හිස කෙස් අදිමින් සිහින මගේ මුහුණට එඹුනේ මගේ කුසත් සෙමින් සෙමින් තද කරමින්. මන් ඔහුගෙන් ගැලවෙන්නට උත්සහා කරේ මගේ කුස මතින් ඔහුගේ දෑත ඉවත්කිරිමට උත්සහා දරමින්.\nතාත්තෙක්ට තමන්ගේ දරුවා එහෙම ඈත් කරන්න පුලුවන්ද. එහෙත් ඔහු එක කර ඇත. මට එතැන් පටන් මාගේ දෙවනි දරුවා ගැනද බියක් දැණුනේ… කන කෑම බීම වල පටන් මා හට දැණුනේ බියක්. එතැන් පටන් මා වාසය කලේ අපායක කිවෝත් හරි…\nමා ඉදිරියේම ඔහුගේ අනියම් පෙම්වති හා පෙමින් වෙලෙද්දි ඔහුගේ සෑම වැඩක්ම මා අතින් කලයුතු වූයේ මා ගැබිණියෙකු යැයි නොසිතාම. මුළු පවුල ඉස්සරහාම ආදරයෙන් රග පා නිදන කාමරයේදි මා ඔහුගෙන් ලද්දේ ප්රමාණ පිඩායි. රාත්රි එක දෙක වනතුරු ඔහුගේ පෙම්වති සමග රසමුසු තැන් සොයා යන ඔහු එනතුරු මා නොනිදා පහන් කලයුතු අතර මා බැරි වී වත් නිදි දෙව් වැලදගතහොත් මා එතැනම දමා යන්නේ කාමරයට නොදුටු විලසින්.\nමතුවට"}
{"text": "කොහොමද අලුත් වැඩ?\nමේ කාලයේ වැඩිපුර අවධානය තියෙන්නේ ව්යාපාර පැත්තට. කලා කටයුතුත් අමතක කරලාම නැහැ. රූපවාහිනියේ දැන්වීම්වලට සහභාගි වෙනවා. සඟරා, පුවත්පත් කවර වගේම නිරූපණ වැඩසටහන්වලටත් ඉඳහිට සහභාගි වෙනවා.\nටෙලි නාට්ය, සිනමාව වගේ මාධ්යයන්ට වඩා ඇයි වැඩි කැමැත්තෙන් වෙළෙඳ දැන්වීම් භාර ගන්නේ?\nඒක මට පහසුයි. ආර්ථිකයටත් ලොකු ශක්තියක්. ඒ වගේම දැන්වීම්වලට පෙනී හිටියම මිනිස්සුන්ට නිතරම මගේ මූණ පේනවා. එතකොට මට සතුටුයි.\nශ්රීමාලි වයසට නොයෑමේ රහස මොකක්ද?\nමේ මගේ උපතින් ලැබුණු පෙනුම. මම කොච්චර කෑම කෑවත් මහත් වෙන්නේ නැහැ. මම කවදාවත් ජිම් එකකට ගිහිල්ලා නැහැ. හිත පිරිසිදු නම් අපි හැමදාම ලස්සනයි.\nඒ කියන්නේ රහස තියෙන්නේ කෑම පිඟානේ?\nඔව්. එහෙම කියන්නත් පුළුවන්. සීනි/ තෙල්/ පිටි අනවශ්ය විදියට කන රටක අපි ජීවත් වෙන්නේ. කෑම උයලා, විසිකරන්න ලෝභකමට ඒ සේරම කනවා. ඒත් මම කවදාවත් එහෙම කරන්නේ නැහැ. බත් චුට්ටක් එක්ක එළවළු පලතුරු හුඟක් කනවා. හුඟක් වතුර බොනවා. එතකොට මම ලස්සන වෙනවා.\nජීවිතේ හැරවුම් ලක්ෂය මොකක්ද කියලා මම ඇහුවොත්?\nඒ 2012 අවුරුද්දේ මිසිස් ශ්රී ලංකා තරගයට ඉදිරිපත් වීම. මගේ ජීවිතේ කණපිට හැරවුණේ එතැනින්.\nඒ මතකය ගැන දැන් මොකද හිතෙන්නේ?\n2012 අවුරුද්ද වෙනකොට මම විවාහ වෙලා. මගේ දියණියත් ඉපදිලා. පුංචි කාලේ පටන් මගේ හීනයක් තිබුණා රූ රැජිනක් වෙන්න. පත්තරේ දැකපු දැන්වීමක් දැකලයි මම තරගයට අයැදුම් කළේ. ඒ වෙනකොට මම කවදාවත් ස්ටේජ් එකක් උඩට නැගලා කතාවක් කරලා නැති බොහෝම සාමාන්ය ගෑනු ළමයෙක්. ඒත් මම හුඟක් මහන්සි වෙලා ඒ තරගයේ කිරුළ පැලඳුවා.\nශ්රීමාලි එහෙමයි ජාත්යන්තරයට ගියේ?\nඔව්. ඊළඟට මම 2012 අවුරුද්දේ මිසිස් ඒෂියා තරගයට ගියා. ඒ තරගය මැලේසියාවේ පැවැත්වුණේ. මම විතරයි එතැන කළු කෙල්ලකුට හිටියේ. පාට අඩුවීම ගැන මම මානසිකව වැටිලා හිටියේ. එතැන ජයග්රාහිකාව හැටියට මගේ නම කිව්වම මට සිහි කල්පනාවත් නැතිව ගියා.\nඅවුරුදු ගණනාවක අත්දැකීම් අනුව ශ්රීමාලි කියන්නේ නිරූපණ ක්ෂේත්රය නරක තැනක් කියලද?\nඑහෙමම කියන්නේ නැහැ. ඒත් හොඳ මොඩ්ල්ස්ලා 10 ක් හිටියොත් නරක මොඩ්ල්ස්ලා 50 ක් ඉන්නවා. චරිතෙ හොඳ නැතිකම මේ ක්ෂේත්රයේ අවුලක් නමෛයි. ඒ අයගේ පවුල් පසුබිමේ සහ හැදියාවේ තියෙන අවුලක්.\n2016 මිසිස් ශ්රී ලංකා තරගයේ ලිංගික අල්ලස් ඉල්ලපු කතාව ගැන මොකද කියන්නේ?\nඒවා පැරදුණු අය දුකට කියන කතා. තරගයකට යනකොට දිනුවත්, පැරදුණත් සතුටින් ඒ දෙය භාරගන්න පුළුවන්කමක් අපට තියෙන්න ඕන.\nනිරූපණ තරගවලදී ලිංගික අල්ලස් ඉල්ලන්නේ නැද්ද?\nමම හිතන්නේ නැහැ. ඔය කියන තරගකාරියගෙන් කවුරුහරි ලිංගික අල්ලස් ඉල්ලුවා නම් එයා ඒක මුලදීම කියන්න ඕන. පැරදුණාට පස්සේ ඔහොම කිය කියා ගිහිල්ලා හරියන්නේ නැහැ.\nකොටට ඇඳුම් ඇඳීම ගැන ශ්රීමාලිට චෝදනා තියෙනවා නේද?\nඔව්. ඒක අපේ සංස්කෘතියේ ගැටලුවක්. ප්රංශයේ, යුරෝපයේ, ඇමෙරිකාවේ ගිහිල්ලා අපි බිකිනි ඇන්දට කවුරුවත් මුකුත් කියන්නේ නැහැ. ඒත් ලංකාවේදී අපි බිකිනියක් ඇන්දොත් ඒක ලෝකෙ ලොකුම වැරැද්ද වෙනවා.\nඅත්දැකීමෙන්ද කියන්නේ?\nඔව්. තරගවලදී අපි බිකිනි ඇඳුම් අඳින්නේ ඇගේ හැඩය බලන්නයි. මොකද ලොකු ඇඳුමක් ඇඳගෙන ඉන්න කෙනකුගේ ප්රමාණය, හැඩය, පෙනුම ගැන මැනලා බලන්න බැහැනේ. ඒත් නිරූපණ තරගවලට බිකිනි ඇඳුම් ඇන්දාම අපි කාටවත් පොටෝ ගන්න දෙන්නේ නැහැ. මොකද ඕවා පත්තරවල ගියාම ලංකාවේ වසන්න හම්බ වෙන්නේ නැහැ.\nසෝෂල් මීඩියාවලින් නිළියන්ට කරදරයිද?\nමම ෆේස්බුක් එකේ ඉන්නවා. ඒත් ලයික්, කමෙන්ට් හිඟා කන්නේ නැහැ. නාඳුනන අය එක්ක චැට් කරන්න යන්නේ නැහැ. මොකද ඒවා කරදර ඇතිවෙන වැඩ. හැබැයි ෆේස්බුක් හරිම නරකයි කියලත් මම කියන්නේ නැහැ. මොකද අපි කරන කියන දේවල් අපේ රසිකයෝ දැනගන්නේ හුඟක් දුරට සෝෂල් මීඩියා හරහානේ.\nඉදිරියට මොකද වෙන්නේ?\nමගේ ව්යාපාර පැත්තට වැඩි අවධානයක් දෙන්න වෙනවා. රඟපාන්න ආසාවක් නැතුව නමෛයි. ඒත් වෙලාව නැතිකම තමයි ප්රශ්නය. ව්යාපාරත් කලාවත් කරගෙන ඉදිරියේ දී සතුටින් ජීවත් වෙනවා.\nසඳමාලි වර්ණසූරිය"}
{"text": "www.ada.lk\n2020 මැයි මස 26 වන අඟහරුවාදා\nඇය මෙරට සුප්රසිද්ධ ව්යාපාරිකයෙකු වන ධනවර්ධන ගුරුගේ මහතාගේ දියණිය වශයෙන් හඳුන්වා දෙනවාට වඩා kore international ආයතනයේ හිමිකාරිනිය හා ප්රධාන විධායක නිලධාරිනිය ලෙස හඳුන්වා දීමට අපි කැමැත්තෙමු. සිඟිති පුතුන් දෙදෙනෙකුගේ මවක් වුවත් තමන්ගේ ව්යාපාර කටයුතු ජාත්යන්තරය කරා රැගෙන ගිය ඇය, අනාගත බලාපොරොත්තු පිළිබඳ දක්වන්නේ වෙනස්ම අදහසකි.\nමම නිල්මි ගුරුගේ දිසානායක. ලංකාවේ ප්රසිද්ධ ව්යාපාරික ධනවර්ධන ගුරුගේ මගේ තාත්තා. මම රැකියාවක් කරන්න ඕන කියල හිතලා ව්යාපාරයක් පටන් ගත්තේ නැහැ. මම මුලින්ම කළේ මගේ තාත්තා ළඟ වැඩ කරපු එක. තාත්තගෙන් මම දේපළ වෙළෙඳාම පිළිබඳ බොහෝ දේවල් ඉගෙන ගත්තා. ගුරුගේ දේපළ සමාගමේ තාත්තා මට රැකියාවක් ලබාදුන්නේ අධ්යක්ෂිකාවක් වගේ කටයුතු කරන්න නෙවෙයි. ඒ නිසා මට ආයතනයක සේවය කරන්නේ කොහොමද කියන experience එක හොඳින් ලැබුණා. මම රැකියාවක් ලෙස තාත්තා ළඟ වැඩ කරද්දී ඉගෙන ගන්න අවධානය යොමු කළේ Fashion Designing පැත්තයි.\nවිවාහ වෙලා මාසයකට පසු මම ගැබිනියක් බව දැනගත්තා. එය මට මගේ ඉගෙනීම් කටයුතුවලටවත්, Fashion Designing වලටවත් බාධාවක් කරගත්තේ නැහැ. ගර්භිණී බව මගේ Fashion Designing වලට සැබවින්ම ආශිර්වාදයක් වුණා. මොකද කාන්තාවකගේ සිරුරේ සිදුවන වෙනස්කම් පිළිබඳ මට දැනුමක් ලබන්න හැකියාවක් ලැබුණා. දරු ප්රසූතියෙන් පසු මම ගොඩක් මහත්වුණ නිසා මම Food and Nutrition සම්බන්ධයෙන් ඩිප්ලෝමාවක් හැදෑරුවා. ඒ වගේම Exercise පිළිබඳව මම යම් හැදෑරීමක් කළා. මම පාසල් යන කාලයේ ක්රීඩා කටයුතු රැසක නියැළී සිටිය කෙනෙක්. මම Workout කරන්න පටන් අරන් දැන් අවුරුදු 13ක් පමණ වෙනවා. ඉතින් මම ගර්භිණී කාලයේ දරු ප්රසූතිය දක්වාම හැමදාම ව්යායාම් කළා.\nඅපේ සමාජයේ බොහෝ මවුවරුන් හිතන්නේ ගර්භිණී කාලයේ මහන්සි වෙන්න හොඳ නැහැ, ළමයි තමයි ජීවිතේ වගේ දේවල්. නමුත් හැම කාන්තාවක්ම තමන් ගැන අවධානයක් යොමු කළ යුතුයි. මම කොයිතරම් කාර්යබහුල වුණත් ව්යායාම් කටයුතු සඳහා කාලය වෙන් කරනවා.\nkore international නමින් මම මගේ ව්යාපාරයක් ආරම්භකර තිබෙනවා. මේ ව්යාපාරය හරහා මම Gym Active Ware නිෂ්පාදනය කරනවා. ඒ කටයුතු අතරතුර මම බිරිඳක් විදිහට මවක් විදිහට මට පැවරෙන යුතුකම් හා වගකීම් ඉටුකරනවා. මගේ ලොකු පුතාට අවුරුදු 05යි. ඔහු ඉතාම ස්වාධීනව කටයුතු කරනවා. මගේ දරුවෝ නිතරම කියන්නේ මම වගේ වෙන්න කැමතියි කියලා. එයාලා දකිනවා එයාලගේ අම්මා ව්යායාම් කරනවා, ගෙදර වැඩකටයුතු කරනවා, කාර්යාලයේ වැඩ කරනවා වගේම ගෙදර හිටියත් ලිපිගොනුවල වැඩ බලනවා.\nලංකාවේ කාන්තාවන් මවුවරුන් වුණාට පස්සේ තමාව අතඇරලා දාන එක හරිම අපරාධයක්. සැමියා හා බිරිඳ කියන දෙන්නා සතුටෙන් ජීවත් වෙනවා නම්, ඒ සම්බන්ධතාවය හරි විදිහට පවත්වාගෙන යනවා නම්, ඔවුන් දෙදෙනා ජීවිතය සතුටින් ගත කරනවා. ඔවුන් සතුටින් ජීවත් වෙනවා නම් අනිවාර්යෙන් ඔවුන්ගේ දරුවන් සතුටින් ජීවත් වෙනවා. මට කොයිතරම් සල්ලි තිබුණත් මගේ දරුවන්ට සේවකයෝ ඉඳලා නැහැ. මගේ උදවුවට ඉන්නේ අම්මා. කාර්යබහුල කාන්තාවකට ළමයිනුත් බලාගෙන කටයුතු කරන එක අමාරුයි. මටත් කේන්ති යන අවස්ථා තිබෙනවා. නමුත් කාන්තාවන්ට මේ කටයුතු සමබරව කරන්න හැකියාවක් තිබෙනවා. ගැහැනු අපි පිරිමින්ට වඩා ශක්තිමත්. අපිට මිනිස්සුන්ව හදන්න පුළුවන්. පුත්තු දෙන්නම අම්මා වගේ වෙන්න ඕන කියන එක ඇහෙන එකම මට අමුතුම හැඟීමක්.\nමම හිතනවා ගම් මට්ටමේ ජීවත් වන කාන්තාවක් වුණත් ගෙදර ඉඳගෙන හරි යමක් කරන්න අවශ්යයි කියලා. මම මගේ ගෙදර ඉඳගෙනමයි මගේ Designing වැඩ කරන්නේ. කාටහරි කියන්න පුළුවන් මට යානවාහන සැපපහසුකම් තියෙනවානේ කියලා. නමුත් මට හැම වෙලාවෙම මේ දේවල් භුක්තිවිඳින්න ලැබෙන්නේ නැහැ. මට කොහේ හරි මගේ වැඩකට යන්න වෙනවා නම් මම පාරේ වාහනයක යන අවස්ථාත් තිබෙනවා. කොයිතරම් ධනයක් තිබුණත් හැමදේටම පුරුදු වෙන්න කියන දේ මට මගේ තාත්තයි ඉගැන්නුවේ. අනිත් අයගේ මට්ටමට වැටිලා වැඩ කරන්න මගේ තාත්තා ඉගැන්නුවා. තාත්තා කෙනෙක් තමන්ගේ දුවව ඒ වගේ හදන එක ඉතාම හොඳ දෙයක් විදිහටයි මම දකින්නේ. විශේෂයෙන් ගැහැනු ළමයි ඉන්න අම්මලා, තාත්තලා තමන්ගේ දියණියන් පොඩි කාලේ ඉඳලම හොඳ පෞරුෂ ශක්තියක් ඇතිව හදාවඩා ගන්න අවශ්යයි. උපරිමයෙන් දියණියන්ට අධ්යාපනය ලබාදිය යුතුයි. එහෙම වුණොත් තමයි ගෙදර ඉඳන් හරි යමක් උපයා ගන්න හෝ තමන්ගේ සැමියාට සහයෝගය දෙන්න හරි හැකියාවක් තිබෙන්නේ.\nමම ඉගෙනගත් දෙයින් අද මම ක්රමයෙන් ඉදිරියට යනවා. මම Active Ware වලින් පටන්ගත්ත ව්යාපාරය දැන් Evening Ware දක්වා ගමන්කර තිබෙනවා. මම මගේ ඇඟලුම් විදේශයන්ට අපනයනය කරනවා. ඒ වගේම ලංකාවේ ක්රීඩකයන්ගේ ඇඳුම් සඳහා අනුග්රහය දක්වනවා. මගේ ලොකු හීනයක් තිබෙනවා ලංකාවේ Fashion Designing වලට ආසාවක් දක්වන ඩවුන්සින්ඩ්රෝම් ළමුන්ව එකතු කරගෙන Runner way එකක් කරන්න. ඒ වගේම ගම්වල Sports Exercise වලින් ඉදිරියට එන්න කැමති අයට අතදෙන්න මම දැනටම කටයුතු කරනවා.\nව්යාපාර කටයුතුවලට කාන්තාවක් යොමු වුණාම කටයුතු කරගෙන යන්න අමාරුයි. විශේෂයෙන් ලංකාවේ සමාජයේ ව්යාපාර කටයුතු කරන්න කාන්තාවකට අමාරුයි. වර්තමානයේ කාන්තාවන් ව්යාපාරික හා වෘත්තීමය ක්ෂේත්රවලින් ඉදිරියට ඇවිත් ඉන්නවා. අපිට අකමැති දේවලට අකමැත්ත සෘජුව ප්රකාශ කරන්න පුළුවන් නම් මේ කටයුතු කරගෙන යන්න අපහසු නැහැ.\nමම ඉගෙන ගන්න එක කවදාවත් නතර කරන්නේ නැහැ. Gemology පැත්තෙන් ඉගෙන ගන්න එක තමයි මගේ ඉදිරි අරමුණ. ඒ වගේම Fashion Designing වලින් ඉහළටම යන්න මම ඉගෙන ගන්නවා. ඒ වගේම මගේ හීනය තමයි Health and Nutrition පැත්තෙන් හා ඩවුන්සින්ඩ්රෝම් ළමයින්ට, අලුත මවු පදවිය ලැබූ මවුවරුන් මානසික පීඩනයෙන් මිදිලා කොහොමද ජීවත් වෙන්නේ කියන දේ පිළිබඳ කියලා දෙන්න පහසුකම් ඇති මධ්යස්ථානයක් ඉදිකිරීම. මම තවදුරටත් ඒ වෙනුවෙන් දැනටම වෙබ් අඩවියක් පවත්වාගෙන යනවා.\nමට මේ හැමදේටම උදවු කරන සැමියෙක් ඉන්නවා. ඒ අතින් මම හරිම වාසනාවන්තයි. නමුත් මම කියන්න ඕන ඔහුගේ අදහස්වලට අනුව නෙවෙයි මම මගේ දේවල් පටන්ගත්තේ. මම ඉගෙන ගත්ත දේවල් අපතේ දාන්නවත්, මගේ හැකියාවන් අපතේ දාන්නවත් අවශ්ය නැති නිසයි මම මේවා පටන් ගත්තේ. ඔහු මට හැම වෙලාවෙම උදවු කරනවා. හැම පිරිමියෙක්ම තමන්ගේ බිරිඳගේ කටයුතු වෙනුවෙන් උදවු කරන්න ඕන කියලා මම හිතනවා. තාත්තා කෙනෙක්ට තමන්ගේ දුවගේ අනාගතය වෙනුවෙන් යම් දෙයක් කරන්න පුළුවන් වගේම පිරිමියෙක් විදිහට තමන්ගේ බිරිඳගේ කටයුතුවලටත් දායකත්වය හා උදවු ලබාදීම සිදුකළ යුතුයි.\nඅපි මේ ලෝකෙට එද්දි අපේ දෙමාපියන් මේ මේ අය විය යුතුයි කියලා අපිට තෝරගන්න බැහැ. ඉතින් අපේ අනාගතය කොතැනද තියෙන්න ඕන කියන දේ අපි විසින්ම තීරණය කරගන්න අවශ්යයි. තමන්ට තිබෙන දෙයින් සෑහීමකට පත්වෙන්න ඕන. ලංකාවේ ගැහැනු අයට කියන්න තියෙන්නේ සාම්ප්රදායික ගැහැනියගේ චරිතය තුළ අපේ වගකීම් හා යුතුකම් පවුලකට ඉටුකරනවා කියන්නේ අපි හරිම වටිනා පුද්ගලයෙක්. ඉතින් අපි අපේ වටිනාකම හඳුනාගන්න ඕන. ඒ වටිනාකම අපේ සැමියාට, දරුවන්ට දැනෙන්න ඕන. අම්මා කෙනෙක්, බිරිඳක් වෙනවා කියන්නේ සුළුපටු දෙයක් නොවෙයි. දරුවෙක් කුසේ දරාගෙන හිටියත් තමන්ට ඉගෙන ගන්න අවශ්ය නම් ඒවා නවත්වන්න එපා. ඒ වගේම රැකියාවක් කරනවා නම් පියවරෙන් පියවර ඉහළට යන්න අවශ්ය සුදුසුකම් හදාගන්න.\nනදීශානි පතිරණ/ ඡායාරූප සරසි නෙත්මිණී\npopular news\nකොරෝනා මර්දනයට එක්වි සිටින කලුතර වෛද්ය කණ්ඩායම් පිරිස්ගෙන් අනතුරු ඇඟවිමක්\nමහනුවර දිස්ත්රික්කයෙන් කොරෝනා රෝගීන් 25ක්\nශ්රී ලංකාවේ විශාලතම ජාත්යන්තර ක්රිකට් ක්රීඩාංගණ ව්යාපෘතිය අත්හිටුවයි\nමාලිගාවත්තේ සිදුවූ තෙරපීමකින් කාන්තාවන් 3ක් ජීවිතක්ෂයට\nහෙරොයින් සමග අත්අඩංගුවට ගත් ක්රිකට් ක්රීඩකයා රිමාන්ඩ්\nකුරුණෑගල සමස්ත ආසාදිතයන් 118ක්\nSaaravita.lk\n‘රූපිකා’ට තරම් ප්රතිචාර කවදාවත් ලැබිලා නැහැ\nමගේ මහත්තයා\nරිය අනතුරකට ලක්වූ චාමර ප්රියදර්ශන දැන් සුව අතට\nමේගන්, බ්රයන් විවාහය අවසන්ද?\nප්රෑන්ක්\nඉඩ ලැබෙන හැම වෙලාවෙම මම ඉන්නෙ පල්ලියේ\nඔබේ අදහස් එවන්න.\nඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nඔබේ අදහස් එවන්න.\nReply To:\nEranda - cb chds hcdsh cdshcsdchdhd"}
{"text": "හැමෝටම සුභ දවසක්…!!\nමේ මගේ පළවෙනි උපසිරසිය. අවුරුදු 2, 3ක ඉදලා sub එකක් කරන්න ඔනේ කියලා හිතේ තිබ්බා. ඒත් වෙලාවක් සෙට් උනේ නෑ. කොහොම හරි O/Lලුත් ඉවර වෙලා, lockdown හින්දා ගෙදරම ඉන්න නිසා වැඩේ කරන්න හිතුවා.\nFilm එක ගැන කිව්වොත් මේක පැය 2ක් දිග කොරියන් එකක්. යුද්ධ/කොමඩි වලට තමා අයිතිවෙන්නෙ. මේ ෆිල්ම් එක IMDB අගය 5.4කුත් අරන් තියෙනවා. බොක්ස් ඔෆිස් ආදායම නම් හිතුවට වඩා අඩුයි කියලා තමා වාර්තා වෙන්නෙ. මේක direct කරලා තියෙන්නෙ ලී ජූන්-ඉක් මහත්තයා. කොහොම උනත් මේ ෆිල්ම් එකේ අදායම හිතුවට වඩා ගොඩක් අඩු වුණු හින්දා මෙයා මේ වැඩ වලින් අයින් වෙන්නත් හිතලා තියෙනවා. ජුන් ජින්-යන්, ලී මුන්-සික්, රියු සෙන්-රියාන් වගේ කට්ටියක් තමා මේකට රංගනයෙන් දායක වෙන්නෙ.\nකතාව ගැන නම් මම ගොඩක් කියන්න යන් නෑ. කෙටියෙන් කිව්වොත් කොරියාවෙ තිබ්බ ෂිල්ලා, ගොගුරියා කියලා රාජධානි දෙකකුත් මේ 2 මැද්දට ආපු චීන අත පෙවීමකුත් ගැන තමා ෆිල්ම් එකේ තියෙන්නෙ. කතාව බලලම තේරුම් ගන්නකො.\nමේක මගෙ පළවෙනි උපසිරසිය හින්දා අඩුපාඩු පොඩ්ඩක් ඇති. ඒවා වැඩිය ගනන් ගන්න එපා. අනික sub එක බාගන්න ගමන් comment එකක් හලා ගෙන යන්න අමතක කරන්නත් එපා.\nඑහෙනම් හැමෝටම ජය වේවා!!\nDue to copyright issues, we do not provide any torrent link.\nමෙම ලබා දී ඇති උපසිරසි BR පිටපත් සඳහා අදාළ වේ.\nSubtitle Contributor Rank\nNEW MEMBER\nJOINING DATE – 2021-06-10\nSUBMAKER RATING BY ADMINS\nඉහත තරු මගින් පෙන්නුම් කෙරෙන්නේ උපසිරසිකරුවා මෙම උපසිරැසිය ඔබ වෙත ගෙන ඒම සඳහා දැක්වූ කාර්යක්ෂමතාව මත ඇඩ්මින් මඩුල්ල ලබාදෙන ඇගයුම් මට්ටමයි. උපසිරැසියේ ගුණාත්මක බාවය උපසිරැසි නරඹන ඔබට මෙම ලිපියේ ඉහල ඇති ස්ථානයෙන් ඇගයුම් මට්ටම ලබාදිය හැක. මෙම නිර්ණායක දෙක මත මෙම උපසිරසි කරුවා හට ඉදිරි ජනප්රිය චිත්රපට සඳහා උපසිරසි සකස්කිරීමට අවස්ථාව හිමි වනු ඇත. මෙය වඩාත් ගුණාත්මක ලෙස උපසිරසි සකස් කිරීම සඳහාත් ඔබට වඩාත් හොඳ තත්වයේ උපසිරසි ඉතා ඉක්මනින් ලබාදීමටත් අප ගන්නා ලද තවත් එක උත්සාහයක ප්රතිපලයකි."}
{"text": "තංගල්ල කාල්ටන් නිවසේ පැවති ධර්ම දේශනාවක දී එහි දේශකයන් ලෙස සහභාගි වූ භික්ෂූන් වහන්සේ නමක් ධර්මය අධර්මය ලෙස දේශනා කරමින් ධර්මය විනය කැඩුවේ යැයි චෝදනා කරමින් තංගල්ල මහාධිකරණයේ නඩු පවරා තිබෙනවා.\nපූජ්ය ඕමල්පේ සෝභිත හිමියන් ඇතුළු පිරිසක් විසින් තංගල්ල මහාධිකරණය පසුගිය 07 වනදා මෙම නඩුව පැවරූ බව අද පැවැති මාධ්ය හමුවකදී කියා සිටියා.\nඑමෙන්ම ක්රීඩා අමාත්ය නාමල් රාජපක්ෂ මහතාටද මෙම නඩුවේ චෝදනා ගොනු කර තිබෙනවා.\nමාධ්ය හමුවෙන් පසුව නිකුත් කර ඇති නිවේදනය මෙසේයි.\nතංගල්ල කාල්ටන් නිවසේ පැවැති ධර්ම දේශනයට දේශකයෙක් වශයෙන් චිත්තගල්ලේ ආන්නදසිරි සහභාගි වෙමින් ධර්මය විනය කැඩිමට අනුග්රහා දැක්වමින් කරන ලද විකෘති ධර්ම දේශනය සම්බන්ධව චිත්තගල්ලේ ආන්නදසිරි, ක්රිඩා අමාත්ය නාමල් රාජපක්ෂ හා රාජ්ය අමාත්ය ඩි වි චානක මහතා යන අයට ද. එම ධර්ම දේශනයේ දි ධර්මය අධර්මය ලෙසත්, අධර්මය ධර්මය ලෙසත් දේශනා කරමින් සිදු කරන ලද ශාසනික අපරාධය සම්බන්ධයෙන් තංගල්ල මහ අධිකරණය පිහිට පතන ලදි.\nඑම ධර්ම දේශනයේ විඩියෝ පටියක් මාධ්ය ඉදිරියේ විකාශනය කරමින්, බුදු හාමුදුරුවෝ හිතක් පපුවක් නැති, පවුල් සංස්ථා කඩා බිද හෙළන, කිසිම සමාජ විඥානයක් නැති කෙනෙක් හැටිය එම ධර්ම දේශනයේ දි හදුන්වා දෙයි.\nමෙම කාරණය සම්බන්ධයෙන් තෛනිකායක මහනායක හිමිවරුන්,බුද්ධ ශාසන අමාත්යවරයා, බුද්ධ ශාසන කොමසාරිස් තුමා ඇතුළු පාර්ශව කිපයක් වගකිව යුත්තන් ලෙස නම් කර ඇත. චිත්තගල්ලේ හිමියන් බුදුන් වහන්සේට එයා මෙයා කියා ආමන්ත්රණය කරන බව පුජ්ය රන්පත්විල විමලරතන නා හිමියන් පෙන්වා දුන්නේය.\nමේ රට ගොඩනගන්න නම් දැනට ලංකාවේ සිටින සියලු භික්ෂුන් වහන්සේලා ඝාතනය කළ යුතු බවත් ප්රකාශ කිරිමෙන් භික්ෂුන් වහන්සේ නමක් විසින් එවැනි ප්රකාශයකින් පරාජිකා වන බවයි. මනුෂ්ය ඝාතනය කිරිම හෝ ඒයට අනුබල දිම භික්ෂුවක් විසින් කළ නොකළයුත්තකි.\nචිත්තගල්ලේ ආනන්දසිරි යන චිවර හිමියන් විසින් බුදුන් වහන්සේට. බුදු දහමට එකග නොවන අයුරින් ද ථේරවාදි භික්ෂුවක් ලෙස පෙනි සිටිමින් බුද්ධ දර්ශනය විකෘති කර දහමට නොගැලපෙන අයුරින් ධර්මය දේශනා කිරිම භික්ෂුවක් පාරාජික වන බව පුජ්ය ඕමල්පේ සෝභිත නාහිමියන් කියා සිටියහ.\nමේ සම්බන්ධයෙන් ඕමල්පේ සෝභිත නාහිමියන් ඇතුළු මහ සංඝරත්නය ද නීතිඥයන්ගේ ද සහය ඇතිව තංගල්ල මහඅධිකරණයට පසු ගිය 2020.12.07 වන දින නිතිඥ පියරත්න බණ්ඩාර මහතාගේ නිති උපදෙස් මත නඩුවක් ගොනු කර ඇත.\nධර්මය අධර්මය ලෙසත්, ධර්මය අධර්මය ලෙසත් දේශනා කරන බව මෙම නඩුවෙන් ඔප්පු කිරිමට බලාපොරොත්තු වෙයි. මෙම චිත්තගල්ලේ ආන්නදසිරි හිමියන් පිළිබදව උන්වහන්සේට අදාළ මහනායක හිමිවරුන්ට ද ත්රෛනිකායික මහානයක හිමිවරුන්ද දැනුවත් කර ඇත . එහෙත් උන්වහන්සලා ගෙන් කිසිම පිළිතුරක් නොලැබෙන නිසා අපට අධිකරණයේ පිහිට පතන්න සිදු වුනු බව වැඩි දුරටත් ඕමල්පේ නාහිමියන් කියා සිටිහ.\nජාතික විද්වත් සංඝ සභාව විසින් සංවිධානය කරන ලැබු මෙම මාධ්ය හමුවට ජාතික විද්වත් සභාවේ සභාපති රාමඤ්ඤ මහා නිකායේ දක්ෂින ලංකාවේ ප්රධාන සංඝනායක ආචාර්ය ඕමල්පේ සෝභිත නාහිමි.ජාතික සංඝ සම්මේලනයේ සභාපති ශාස්ත්රපති පුජ්ය රජවත්තේ වප්ප නාහිමි,ශාස්ත්රපති පුජ්ය රන්පත්විල විමලරත්න නා හිමි. ශාස්ත්රපති පුජ්ය වාද්දුවේ ධම්මවංස නාහිමි මෙම මාධ්ය හමුවට සහභාගි විය.\nබුදුගල ජිනවංස හිමි\nජාතික විද්වත් සංඝ සභාව\nමාධය සම්බන්ධිකාරක"}
{"text": "බංග්ලාදේශ තුන්කොන් එක්දින ක්රිකට් තරගාවලියට පිටත්වීමට පෙර ශ්රී ලංකා ක්රිකට් කණ්ඩායම ඊයේ (11 දා) ආර්. ප්රේමදාස ක්රීඩාංගණයේදී පුහුණු තරගයකට සහභාගි වුණා. ඇන්ජලෝ මැතිව්ස්ගේ පිල සහ දිනේෂ් චන්දිමාල්ගේ පිල අතර පැවැති මෙම පෙරහුරු තරගය වර්ෂාව හේතුවෙන් අවසන් වුණේ විසඳුමකින් තොරවයි.\nඑහිදී පළමුවෙන් පන්දුවට පහරදුන් මැතිව්ස්ගේ පිල පන්දුවාර 45 යි පන්දු 02කදී සියලු දෙනා දැවී ලබාගත්තේ ලකුනු 278ක් පමණයි. තිසර පෙරේරා අංක පහ පිතිකරු ලෙස පැමිණ පන්දු 91 කදී හයේ පහර පහක් සහ හතරේ පහර දහයක් සමග ලකුණු 119 ක්ද, නිරෝෂන් දික්වැල්ල ලකුණු 56 ක්ද, ලබා ගත්තා.\nආරම්භක පිතිකරු උපුල් තරංග ලකුණු 21 කට හා නායක ඇන්ජලෝ මැතිව්ස් ලකුණු 12 කට දැවී ගිය අතර අකිල ධනංජය ලකුණු 22ක් රැස් කළා.\nපන්දු යැවීමේදී නුවන් ප්රදීප් ලකුණු 46 කට කඩුලු 02ක් බිද හෙළිමට සමත් වු අතර මූලික සංචිතයට ඇතුළත් නොවු එහෙත් බංගලාදේශ සංචාරයේ අවසන් 16 දෙනා අතරට පැමිණ වනිඳු හසරංග ලකුණු 45 කට කඩුලු 02ක් දවා ගැනිමට සමත් වුණා.\nඅනතුරුව ජයග්රහණය සඳහා ලකුනු 279 ක ඉලක්කයක් හඹා ගිය දිනේෂ් චන්දිමාල්ගේ නායකත්වයෙන් යුත් කන්ඩායම වර්ෂාව හේතුවෙන් තරගය නතර කරන විට පන්දුවාර 41 කදි කඩුලු 08 ක් දැවී ලකුනු 273 ක් රැස්කරගෙන සිටියා.\nඑහිදී චන්දිමාල්ගේ කන්ඩායම වෙනුවෙන් වනිදු හසරංග ජාතික කණ්ඩායමට තම කැදවීම නිවැරදි තීරණයක් බව සනාථ කරමින් ලකුණු 70ක් ලබා ගැනීමට සමත් වු අතර බංග්ලාදේශ සංචිතයට නම් නොවු ධනංජයද සිල්වා ලකුණු 47ක් ලබා ගත්තා.\nපන්දු යැවීමේදී දස්කම් දැක්වු අකිල ධනංජය ලකුණු 81 කට කඩුලු 04 ක් දවා ගැනීමට සමත් වුණා."}
{"text": "ඉරෙන් හඳෙන් එළිය අරන් දැන් හර්ෂණ තරුණයෙක්!\nඒක පුද්ගල ගී ප්රසංගය හෙට\nවිශාරද හර්ෂණ දිසානායක. මේ නම කිසිවකුටත් නුපුරුදු නමක් නම් නොවෙයි. ‘ඉරෙන් හඳෙන්...’, ‘මේක සොඳුරු ලෝකයක්...’, ‘අත්තම්මා නිවං ගිහින්...’ ඇතුළු ගීත රැසක් ගයමින් ඔබ හමුවට පැමිණි පුංචි හර්ෂණ මේ වනවිට තරුණයෙක්. ඒ තරුණයා මේ සූදානම් වෙන්නේ ඔහුගේ පළමු ඒකපුද්ගල ගී ප්රසංගය පවත්වන්නයි. මේ ඔහුගේ අලුත් ම කාර්යය ගැනත්, සංගීත කටයුතු ගැනත්, ජීවිතය ගැනත් හර්ෂණ තරුණයා බොහෝ දේ අප සමඟ හෙළි කළා.\nපළමුව ඔබගේ ඒකපුද්ගල ගී ප්රසංගයේ විස්තර කියමුද?\nමගේ සංවිධායකත්වයෙන් යුතුව කිසිම දවසක ඒකපුද්ගල ගී ප්රසංගයක් මා පවත්වා නැහැ. ඒ කාර්යයි මා පළමු වරට පවත්වන්නේ හෙට (29 වැනිදා) දිනයේයි. ඒ බණ්ඩාරනායක සම්මන්ත්රණ ශාලාවේ සවස 6.30ටයි. ප්රාසංගිකව පවත්වන මේ ඒක පුද්ගල ගී ප්රසංගය මා නම් කරලා තිබෙන්නේ ‘ඉරෙන් හඳෙන්’ හර්ෂණ දිසානායක නමින්. ඒ වගේ ම මේ කාර්යයට අමතරව මා ගී ගැයූ අලුත් සංගත තැටියකුත්, මා ගැයූ පැරැණි ගීත ඇතුළත් සංගත තැටි තුනකුත් එදිනට එළිදැක්වීමට නියමිතයි. මගේ පැරැණි හා අලුත් ගීත දෙකම අහන්න කැමැති යම් අයකුට එකම ස්ථානයකින් ඒ සංගත තැටි දෙක ම මිලදී ගත හැකියි.\nමෙවැනි ප්රසංගයක් පවත්වන්න සිතුවේ ඇයි?\nඅද ළමයින්ට ළමා ගී අහන්නට අවස්ථාවක් ඇත්තේ නැහැ. ඔවුන් ජීවත් වන්නේ අතරමංවන අතරමං කරන පරිසරයකයි. එවැනි අයට ගීත රස විඳීන්න දිය යුතු යැයි කියන අදහසේ මා සිටියා. ඒ නිසා ඔවුන්ට යළිත් මගේ ගීත අසන්නටත්, ඒ ගීත යළිත් මතකයට නැඟීමටත් ප්රසංගය හරහා මා බලාපොරොත්තු වුණා. මේ නිසා ‘ඉරෙන් හඳෙන්’ ප්රසංගය පුංචි දරුවන් හා තරුණයන් ප්රධාන වුණු, ඔවුන්ට එකට එක්ව අසුන්ගෙන නැරැඹිය හැකි ප්රසංගයක් බවට පත්වේවි.\n‘ඉරෙන් හඳෙන්’ ඒක පුද්ගල ගී ප්රසංගය පැවැත්වෙන්නේ කුමන ආකාරයටද?\nඑදිනට මා මගේ කුඩා කාලයේ ගායනා කළ ගීත, චිත්රපට පසුබිම් ගීත, අලුත් ගීත කිහිපයකුත් ඇතුළුව ගීත විසිතුනක් පමණ ගයන්නට නියමිතයි. මේ ප්රසංගයේ සංගීත අධ්යක්ෂණයෙන් ආචාර්ය රෝහණ වීරසිංහ සර් ඇතුළු දිවයිනේ ප්රමුඛතම වාදක මණ්ඩලයක් සහභාගි වේවි. එදිනට නර්තනයෙන් චන්දන වික්රමසිංහ නර්තන ආයතනය හා රසික කොතලාවල නර්තන ආයතනයි මට සහයෝගය දක්වන්නේ. ඒ වගේ ම මට තනිවම මෙවැනි කටයුත්ත කිරීමට නොහැකි නිසා මුල ඉඳලා ම මගේ පවුලේ අයයි මේ සඳහා උපරිම සහයෝගය දැක්වූයේ. මගේ මහප්පා ආචාර්ය සෝමරත්න දිසානායක හා බාප්පා ආචාර්ය සෝමතිලක දිසානායක, ලොකු අම්මා රේණුකා බාලසූරියගේ යන තිදෙනාගේ අනුදැනුමත් සමඟ අනෙක් පවුලේ සමාජිකයන් හා මගේ වටපිටාවේ සිටින මිතු - මිතුරියන් සම්බන්ධ කර ගනිමිනුයි මේ කටයුතු කරගෙන යන්නේ.\nමේ ප්රසංගයේදී යුග ගායනා කිහිපයකුත් ඉදිරිපත් වනවා. ඒ සඳහා සහය වන්නේ කවුද?\nනෙලූ අධිකාරී, ශෂිකා නිසංසලා, ශානිකා සුමනසේකර, ලක්ෂණා ලක්මිණී, අමන්ද්යා උත්පලී කියන ශිල්පිනියන් කිහිපදෙනායි මට එදිනට යුග ගායනයෙන් සහය වන්නේ. ඒ ගයන ගීතත් අලුත්.\nප්රසංගයේදී ඔබ කුඩා කාලයේ ගැයූ ගීතත් ගයනවා. එහෙත් ඒ කාලයේ ස්වරයත්, තරුණයකු වූ ඔබගේ ස්වරයත් මේ වනවිට බොහොම වෙනස් නේද?\nමගේ පුංචි කාලයේ හඬත්, තරුණයකු වූ පසුව මගේ දැන් හඬත් හාත්පසින්ම වෙනස් බව ඇත්තක්. ඒ නිසයි මේ ප්රසංගයේදී පුංචි කාලයේ මා ගැයූ තෝරාගත් ගීත කිහිපයක් පමණක් ගයන්නේ. ඒ කියන්නේ වර්තමානයේ හඬට ඔබින විදියටයි ඒ ගීත තෝරා ගැනීම සිදුවුණේ. ‘ඉරෙන් හඳෙන්’, ‘හී සර වැදී ලා’, ‘පොළොවෙන් මතුවන’, ‘ටැංටු කරත්තෙන්’, ‘මේක සොඳුරු ලෝකයක්’, ‘සරා සිත් සයුරු’ ආදී ජනප්රිය ගීත හා චිත්රපට පසුබිම් ගීත සියල්ලම හා මාව මිනිස්සු හඳුනා ගත් ගීත සියල්ලම මෙහිදි ගැයීමට නියමිතයි.\nඔබගේ රසිකයන් ඔබව මීට පෙර දැක්කේ කුඩා කාලයේදියි. වසර කිහිපයකට පසුව ඔවුන් ඔබව හඳුනා ගනීවිද?\nප්රසංගය පවත්වන්නටත් එක් හේතුවක් එයයි. වසර ගණනකින් මා මගේ රසිකයන් අතරට ගිහින් නැහැ. ඊට හේතුව නම් මගේ අධ්යාපන කටයුතු විශ්වවිද්යාලය දක්වා එක දිගට පෙළ ගැසීමයි. මේ වනවිට විශ්වවිද්යාල කටයුතු අවසන්. ඒ නිසා මා යළිත් ඔවුන්ට මගේ මතකය නැවත මතක් කර දිය යුතුයි. මොකද මගේ ස්වරූපය මේ වනවිට හොඳටම වෙනස්. හඬත් වෙනස්. ඒ නිසා ඒ සියල්ල ඔවුන්ට දැන ගැනීම සඳහාත් සමඟයි මේ ප්රසංගය පැවැත් වෙන්නේ.\nඔබ ගී ගයන්නේ කුඩා කාලයේ පටන්මද?\nකුඩා කාලයේ ගයන්නට හැකියාව තිබුණත් මම ගයන්න කම්මැළි කෙනෙක්. ඒ නිසා මාව ගීයක් ගයන්න අල්ලා ගන්න අපහසුයි. ඒත් මාව අල්ලලා වේදිකාවේ තිබ්බොත් මා ගයනවා.\nඔබ ඒ කුඩා කාලයේ ගායනා කළ ගීත මොනවාද?\nඒ වේදිකාවලදි ‘අද වෙස්සන්තර රාජ පුතා...’ වගේ නාට්ය ගීතයි මා ගායනා කළේ. සුනිල් එදිරිසිංහ, එඩ්වඩ් ජයකොඩි වැනි ප්රවීණයන්ගේ ගීතයි මා ගයන්නට කැමැත්තක් දැක්වූයේ. එවැනි ගීත ගයන්නට, අසන්නට මගේ සිතේ කැමැත්තක් ඇතිවුණු හේතුවක් තිබුණා.\nඒ හේතුව මොකක්ද?\nඊට හේතුව වුණේ මගේ අයියායි. ඔහු විශ්වවිද්යාල අධ්යාපනය ලබන විට මා සිටියේ ප්රාථමික අධ්යාපනය ලබමින්. ඔහු නිතරම කොළඹ සිට නිවෙසට එන විට අපට අහන්නට අරගෙන ආවේ මා කලින් කියන ලද ප්රවීණයන් ගැයූ කැසට්පටයි. ඒ කැසට්පටවල ගීත අයියා රස විඳීන විට මමත්, තාත්තාත් ඒවා රස වින්ඳා. ඒ කාලයේ ඒ ගීත හරහා වින්ඳ රසය වන්නට ඇති පසු කාලයේ මාව එවැනි ප්රවීණයන්ගේ ගීත ගයන්නට හුරු කළේ. ඊට ස්තුති විය යුත්තේ අයියාටයි.\nඔබේ රස වින්ඳනය ඔබ පාසල් බස් රථයටත් අරගෙන යනවා\nමා මුලින් ම අධ්යාපනය ලබන්නේ මගේ ගමේ පාසල වුණු දඹදෙණිය මධ්ය මහා විද්යාලයේ. එහි මා පාසල් ගියේ පාසල් සේවයේයි. ඒ රථයේ යන කාලය ඇතුළත මා කළේ නිවෙසේදී ඇසූ කැසට් රථයේ සිටින අයටත් අසන්නට සැලැස්වීමයි. එවැනි දඩබ්බර, දඟකාර පාසල් කාලයක් මට තිබුණා. පාඩම් වැඩ පාඩු කරගෙන ගීත ඇසුව කාලයක් මගේ ජීවිතයේ තිබුණා.\nඔබගේ පවුල් පරිසරයත් කලාවට බොහොම හිතැත්තන් සිටි පරිසරයක්. ඔබගේ ජීවිතයට ඒ පරිසරයේ බලපෑම බලපෑවේ කුමන විදියටද?\nසෑම අවුරුද්දකම මහප්පා හා බාප්පාගේ මූලිකත්වයෙන් අප්රේල් 14 හෝ 15 යන දවස් දෙකෙන් එක දවසක අපේ මහගෙදරට පවුලේ හැමෝම එකතු වෙනවා. ඒ එකතු වෙලා හැමෝම සාජ්ජයක් දමනවා. ඒ වෙලාවලදි මටත් ගීතයක් ගයන්නට අවස්ථාවක් ලැබෙනවා. බාප්පාට, අපේ තාත්තාට හා අම්මාට හොඳට ගී ගයන්න පුළුවන්. ඒ වගේ ම වාදන භාණ්ඩ වයන්නත් පුළුවන්. ඒ විදියට රැස්වුණු එක්දවසකදියි බාප්පත්, මහප්පත් මට කියලා ගීතයක් ගැයිය යුතු බව පවසන්නේ. මේ වනවිටත් ‘අත්තම්මා නිවං ගිහිං’ කියන ගීතය තාත්තාගේ සංගීතයට, තනුවකට මා ගයමිනුයි සිටියේ. ඒ ගීතයයි රෝහණ වීරසිංහයන්ගේ නව සංගීත සංයෝජනයෙන් ගුවන්විදුලියේ ගීතයක් බවට පත්වන්නේ.\nඔබට චිත්රපට පසුබිම් සංගීතයට ඉඩහසර ලැබෙන්නේ ඒ ගැයුමෙන් පසුවද?\nඇත්තටම ‘සූරිය අරණ’ චිත්රපටයට ‘ඉරෙන් හඳෙන්...’ ගීතය ගයන්නට මට ආරාධනා කරන්නේ රෝහණ වීරසිංහ මාමා. මහප්පා චිත්රපටය නිර්මාණය කළත් ඔහු නොවෙයි මට මේ ගීතය ගයන්නට කියන්නේ. ඒ ගීතය නිසා මා ජනප්රියත්වයට පත්වීමට තරම් වාසනාවන්ත වෙනවා. ඒ වගේ ම එකම වසරකදි සරසවිය, ජනාධිපති සම්මාන ඇතුළු සම්මාන රැසක්ම හිමිකර ගන්න හොඳම ළමා ගායකයා බවට වාර්තාවක් තබන්නටත් මට හැකිවෙනවා.\nසංගීතය විෂයයක් විදියට හදාරන්නට ඔබ යොමුවන්නේ ගිරිඋල්ල වික්රමශීලා ජාතික පසලේදියි\nඑහි මගේ සංගීත ගුරුතුමා වන්නේ සුනිල් දයානන්ද කෝනාරයි. ඔහු මේ වනවිට ජීවතුන් අතර නැහැ. ඔහු උත්තම ගණයේ මනුස්සයෙක්. ඔහු වගේ ගුරුවරයෙක් මා තවමත් දැකලා නැහැ. මම වාසනාවන්තයි එතුමාගේ ගෝලයෙක් විදියට මේ ක්ෂේත්රයේ නිර්මාණකරණයේ නියැළෙන්නට. ඒ පාසලේ සිටිද්දියි මා සංගත තැටි තුනකට ගී ගයන්නේ. එහිදියි මා භාත්ඛණ්ඩේ විභාගයේ විශාරද විභාගය දක්වා අධ්යාපනය ලබන්නේ. ඊට පසුව උසස් පෙළ හැදෑරීමට ආනන්ද විද්යාලයට ඇතුළත් වන මා ඉන්පසුව සෞන්දර්ය විශ්වවිද්යාලයට ඇතුළත් වනවා. මේ සෑම තැනකදිම මා සංගීතය විෂයයක් විදියට හැදෑරුවා.\nඔබ ඉදිරියේදී රසිකයන් හමුවට පැමිණෙන්නේ ගායකයකු විදියට පමණක් නොවෙයි\nමේ වනවිට මා ප්රවීණයන්ගේ හා නවකයන්ගේ ගීත කිහිපයකට ම සංගීතය අධ්යක්ෂණය, තනු නිර්මාණය කරලා තිබෙනවා. ගායකයකු වගේම සංගීතඥයකු විදියටත් රසිකයන් හමුවට පැමිණීමට මා කැමැතියි. චිත්රපට පසුබිම් සංගීතයට බෙහෙවින් ඇල්මක් දක්වන නිසා ඒ ගැන හැදෑරිය යුතුයි. ඉදිරියේදි මගේ පශ්චාත් උපාධිය හැදෑරීමටත් මා අදහස් කරගෙන ඉන්නවා. මහප්පා වගේ චිත්රපට ක්ෂේත්රයට පැමිණීමටත් මා කැමැතියි. ඔහුගේ චිත්රපටවලට මා පෙරේතයි. මගේ ජීවිතයේ බලකනු හයක් ඉන්නවා. ඉන් දෙදෙනෙක් මගේ අම්මා හා තාත්තා. තෙවැන්නා මගේ සංගීත සර්. සිව්වැන්නා මහප්පා. පස්වැන්නා බාප්පා. සයවැන්නා රෝහණ වීරසිංහ සර්. ඔවුන්ගෙන් ලැබෙන සහයෝගය අපමණයි.\nමේ සියලු කටයුතුවලට ඔබට ළඟින්ම ඉඳීමින් සහයදෙන යුවතිය ඔබගේ ප්රේමවන්තියද?\nඔව්. ඈ මගේ කටයුතුවලට බොහෝ සහයෝගය දක්වනවා. ඉදිරියේදි ඈ කවුදැයි ඔබට දැන ගැනීමට ලැබේවි. නම කියනවාට ඈ අකැමැතියි. හැබැයි ඈට ගී ගයන්න පුළුවන්."}
{"text": "පළාත් පාලන ඡන්දෙ මේ 10 වෙනි දා පැවැත්වෙනවා. මේ ඡන්දෙන් තමයි ප්රාදේශීය සභා, නගරසභා සහ මහනගර සභාවලට නියෝජිතයෝ තෝරගන්නෙ. ඒ කියන්නෙ කුණු ටික එකතු කරන්න, පාර ලයිට් ටික දාගන්න, ගමේ පොඩි පාරවල් ටික හදාගන්න වගේ පළාතේ වැඩවලට කෙළින් ම සම්බන්ධ වෙන අය ව තෝරාගන්නෙ මේ ඡන්දෙන්.\nහැබැයි මේ පාර ඡන්දෙ තියන්නෙ වෙනදා විදියට නෙවෙයි; අලුත් ක්රමයකට. අලුත් කීවට මේක අලුත්මත් නෑ. මේක 1978ට කලින් තිබුණ ක්රමයට සෑහෙන දුරට සමානයි. අලුත් ක්රමයක් කියල බයවෙන්න දෙයක් නෑ. මේක කලින් තිබුණු ක්රමයට වඩා සරලයි.\nඅපේ බුද්ධික ඊයේ පෙරේදා දවසක අහනවා මනාප දෙන්නෙ නැතුව පක්ෂෙට විතරක් ඡන්දෙ දෙන්න පුළුවන් නේද කියලා. ඇත්තටම කීවොත් බුද්ධිකට විතරක් නෙවෙයි, අපි හැමෝට ම මේ පාර ඡන්දෙ දෙන්න වෙන්නෙ පක්ෂෙට විතරයි. මේ අලුත් ක්රමය යටතේ මනාප කියල ජාතියක් නෑ!\nමේ ක්රමය යටතේ හැම පළාත් පාලන ආයතනයක් ම පුංචි පුංචි ඡන්ද කොට්ඨාසවලට බෙදනවා. ඔයාගෙ ඡන්ද කොට්ටාසෙට එක පක්ෂෙකින් හරි ස්වාධීන කණ්ඩායමකින් හරි ඉල්ලන්නෙ එක්කෙනයි. ඔයා ඒ පක්ෂෙට ඡන්දෙ දැම්මොත් එයාට තමයි ඒ ඡන්දෙ වැටෙන්නෙ. ඉතිං කරන්න තියෙන්නෙ ඡන්ද පත්රිකාවේ අදාළ පක්ෂයේ හෝ කණ්ඩායමේ සලකුණට ඉස්සරහින් කතිරයක් ගහන එක විතරයි.\nඒ ඒ පක්ෂෙන් ඉල්ලන කෙනාගෙ නම ඡන්ද පත්රිකාවේ ප්රින්ට් කරලා නෑ. ඒ නිසා ගෙදරට ආණ්ඩුවෙන් එවලා තියෙන ලිස්ට් එකෙන් තමයි ඔයාගෙ කොට්ඨාසෙට ඉල්ලන්නෙ කවුද කියල බලාගන්න වෙන්නෙ. නැතත් ඉතිං ගොඩක් පක්ෂවල ගෙදරට එයාලගෙ කොළ බෙදලා ඇති නේ.\nමේ විදියට තෝරගන්න පිරිසට අමතර ව පක්ෂයට හම්බවෙන ඡන්ද ගාණට සමානුපාතිකවත් තව ආසන ටිකක් බෙදෙනවා. හැබැයි ඒ ආසනවලට පත්වෙන අයව තෝරන්නෙ පක්ෂයෙන් මිස අපේ මනාපවලින් නෙවෙයි.\nඡන්ද ක්රමය වෙනස් වුණාට වෙනදට තියනෙ ඡන්ද නීති හැම එකක්ම වගේ මේ ඡන්දෙටත් අදාළයි. මේක රහස් ඡන්දයක් නිසා ඡන්ද පත්රිකාවේ ෆොටෝ එහෙම අරන් ෆේස්බුක් දාන්න එහෙම බෑ. කොටින් ම ඡන්දෙ දෙන තැන මොබයිල් ෆෝන් පාවිච්චි කරන්න තහනම්. කතිරය වෙනුවට බෝල හරි වෙන මොනව හරි අඳින එක වගේ ම වෙනවෙන දේවල් ලියන එකත් ඔයාගෙ ඡන්දය අවලංගු වෙන්න හේතුවක් වෙනවා.\nවෙනද වගේ ම උදේ 7 ඉඳන් හවස 4 වෙනකල් තමයි ඡන්දෙ දෙන්න පුළුවන්. අයඩෙන්ටි කාඩ් එක, ඩ්රයිවින් ලයිෂන් එක, පාස්පෝට්, වැඩිහිටි/ විශ්රාමික/ පූජ්ය/ පූජක හැඳුනුම්පත කියන ඒවයින් එකක් අනිවාර්යයනේ තියෙන්න ඕන ඡන්දෙ දාන්න නම්. ගෙදරට එවන ඡන්ද කාඩ් එක අනිවාර්ය නෑ; ඒත් ඒක අරන් යන එක ඔයාලට වගේ ම එයාලටත් ගොඩක් ලේසියි.\nමේ පාර ඡන්දෙ ගණං කරන්නෙත් ඒ ඒ ඡන්ද මධ්යස්ථානවල ම හින්දා ගොඩක් වෙලාවට පැය දෙක තුනක් ඇතුළත ප්රතිඵල කියන්න පුළුවන් වෙයි කියලා තමයි හිතන්නෙ. ඒ නිසා මේ පාර වෙනදා වගේ එළිවෙනකල් ප්රතිඵල අහන්න නම් වෙන එකක් නෑ. හැබැයි ඉතිං ප්රතිඵල කලින් කියල ඉවර වුණාට කට්ටියත් එක්ක සෙට් වෙලා දිනුම/ පැරදුම සමරන්න බාධාවක් නෑනේ. කොහොමත් ඉතිං ඉරිදා නිවාඩුනේ ගොඩක් අයට.\nHere's a list of our favourite Delivery services, for those times when it's too hot outside or you're just lazying at home on the weekend.\nThe Station shows you how to make the classic Sri Lankan Hot Butter Cuttlefish.\nWe tasted every locally brewed and available beer. In the name of science!\nකිව්ව කියල ඉතින් දැන් තකහනියක් කදමලු බැඳගෙන ටුවර් යන්න…"}
{"text": "හම්බන්තොට වරායේදි මාධ්යවේදියෙකුට පහරදිමේ සිදුවිම ගැන රටපුරා දැන් කථාබහක් ඇතිව තිබේ.\nමේ සිදුවිමේදි නාවික හමුදාපතිවරයා කටයුතු කළ අන්දම අප කොන්දේසි විරහිතව හෙළා දැකිය යුතුය.\nඑහි කථා දෙකක් නැත.\nඑහෙත් ඉන් කියැවෙන්නේ මාධ්යවේදියා හරිය යන්න නොවේ.\nඅප දකින්න අකැමති අහන්න අකමැති ඒක් සත්යයක් මෙහි තිබේ.\nනාවික හමුදාව යෙදි සිටින්නේ ඔවුන්ගේ මුුළු බලය යොදා හෝ අදාල නැව් 2 ක් මුදාගෙන හමබ්න්තොට වරායෙන් පිටත් කර යැවිමය.\nඑනම් කිසියම් වු සංවේදි වතාවරණයකි.\nමේ මාධ්යකරුවාගේ මාධ්ය භාවිතාව ගැටුම් වාර්තාකරණයේදි මාධ්යවේදියෙකු පිළිපැදිය යුතු මුලික කොන්දේසි සපුරා තිබේද ?\nසිය මාධ්ය සගයන් එක් අන්තයක සිටියදි ඔහු සිටින්නේ අනික් අන්තයේය.\nඑමෙන්ම ඔහු සිටින අන්තය වන්නේ නාවික හමුදාව අදාල ක්රියාන්විතයේදි තමන්ට සිටින්නට යැයි වෙන්කොට ගෙන තිබෙන ප්රදේශයේය.\nමෙහි ඡායාරූපවලින් පැහැදිලිව කියා පාන කරුණු කිපයක් වෙයිමාධ්යකරුවන් සිටින්නේ එක් පසෙකය.නාවික හමුදාව අනෙක් පැත්තේය.අදාල මාධ්යකරුවා සිටින්නේ කොහේද ?\n1.අදාල ක්රියාන්විතයේදි නාවික හමුදාව එක් පසකටත් විරෝධතා කරුවන් තවත් පසකටත් පෙළගස්සා ඇත.\n2.මාධ්යවේදින් සිටින්නේ මේ විරෝධතාකරුවන් සිටින තිරුවේ එක් අන්තයකය.\n3.තතු මෙසේව තිබියදි අදාල මාධ්යවේදියා එකපාරටම නාවික හමුදා නිළධාරින් අතරින් රිංගා කිසියම් දේයකට නැග පින්තුර ගන්න උත්සාහ කරන අාකාරයක් අනිත් කෙළවරින් දිස්වේ.\nගැටුම ඇතිවන්නෙ ඉන් පසුවය.\nඅනිකුත් මාධ්යවේදින් ඇතින් සිට සිය වාර්තාකරණයේදි නියැලෙනු දැකගතහැකි විය.\nමේ අනුව එක් දෙයක් පැහැදිලිය .\nඑනම් අදාල මාධ්යවේදියා ගැටුම් වාර්ථාකරණයේදි පිළිපැදිය යුතු කොන්දේසින් සපුරා ඇතිදැයි යන කරුණයි.\nමේම සිදුවිමෙන් පසු අපගේ ඇතැම් මාධ්ය සගයන් හම්බන්තොට සිටින මාධ්ය සගයකුගෙන් මචං මොකද වෙලා තියෙන්නේ යැයි කියා විමසු අවස්ථාවේදි ඔහු කියා තිබුනේ ද කිසියම් දේශපාලන කණ්ඩායමක් වෙනුවෙන් අසිමාන්තිකව වැඩකොට ඇති අයෙක් බවත් මෙතනදි ඉල්ලන් කන විදියට හැසිරි ඇති බවත්ය.\nඅනික් කරුණ වන්නේ ඔහු විසින් පොලිසියේ දමා ඇතැයි කියන පැමිණිල්ල යනු මතු ආරක්ෂාව සදහා වුවක් මිස ඔහු මේ සිදුවිම අරභයා නිතිය ඉදිරියට යාමට බලාපොරොත්තුවක් නැති බවය.\nඑහෙත් ගැටළුව වන්නේ නාවික හමුදාපතිගේ වැරැද්ද එරෙහිව දැවැන්ත විරෝධයක් කිසියම් සංවිධානාත්මක ආකරයෙන් සිදුවෙමින් ඇති බවක් පෙනේ .මේ පිටුපස ඉතා පැහැදිලිවම රාජපක්ෂ කල්ලිය ක්රියාත්මක වන අයුරු විවිධ ප්රදේශවලින් දැනටමත් වාර්ථා වෙමින් තිබේ.\nමෙවන් පසුබිමක් යටතේ රටපුරා නාවිකහමුදාපතිගේ ක්රියාවට විරෝධයක් මතුව තිබුණද අදාල මාධ්යවේදියා විසින් සිදුකර ඇති වැරැද්ද ගැන එතරම් කථා නැත.\nමෙරටේ මාධ්ය ක්ෂේත්රය තුල වෘත්තිභාවය ඉහල නංවාගැනිමට නම් අප අපක්ෂපාත ලෙස හමබන්තොට සිදුවිම නිවරදිව විග්රහ කර ගත යුතුය.එහෙත් දැන් සිදුවෙමින් ඇත්තේ ඇතැම් මාධ්යකරුවන් දැන හෝ නොදැන වෙනත් දේශපාලන කණ්ඩායම්වල කොන්ත්රාතුවක් ඉටුකරමින් සිටිමද යන්න ගැනද සංවාදයක් මතුවෙමින් තිබේ.\n(මෙහි ඇති හම්බන්තොට මාධ්යවේදියෙකුගේ මුහුණු පොතේ මේ සටහනද කියවා බලන්න -15 වන බ්රහස්පතින්දා කොළඹ දී පැවැත්වෙන විරෝධතාවය සඳහා ගාල්ල, මාතර, හම්බන්තොට දිස්ත්රික්ක තුළින් සහභාගී වන මාධ්යවේදීන් හට ප්රවාහණ පහසුකම් සලසා ඇත. වැඩි විස්තර සඳහා 0772221901 – රාහුල් සමන්ත හෙට්ටිආරච්චි)\nසමාජ වෙබ් ජාලා තුලද මාධ්යවේදියාගේ ආචාරධාර්මික බව ගැන ප්රශ්ණ කරුනු ලබන්නේ මේ රටතුල ආචාරධර්ම මත පදනම් වු මාධ්ය සංස්කෘතියක් ගොඩනැගිය යුතුව ඇතැයි දිගින් දිගටම පෙනි සිටින ඉතා සුළු පිරිසක් පමණි.\nඅති බහුතරය නාවික හමුදාපතිව ගෙදර යැවු පසු සියල්ල හරි යැයි යන ජනප්රිය කථාවේ පමණක් ඉල්ලි සිටිති.\nතවත් කරුණක් මතුකළ යුතුව තිබේ.\nඑනම් 2005 දි නාවික හමුදාව විසින් ත්රිකුණාමලයේ සිසුන් 5 දෙනා ඝාතනය කරනු ලැබු විට අද මේ බැනර් උස්සන අතිබහුතරයක් දකුණේ මාධ්යවේදින්ට නාවික හමුදාව රණවිරුවන්ය.\nඝාතනයට ලක්වු සිසුන් 5 දෙනා කොටිය.\nඒ සිසුන්ට වෙඩි තබාඝාතනය කොට ඇතැයි ඡායාරූපමය සාක්ෂි ඇතිව ලෝකයට කියා සිටි සුගීර්තරාජන් නම් ඒ අභිත මාධ්යවේදියාව එදා රාජපක්ෂ පාලනය විසින් ඝාතනය කරනු ලැබු විට දකුණේ බහුතරයක් මාධ්යවේදින් මීක් ගෑවේ නැත.\nඅඩුම තරමින් යහපාලනය ස්ථාපිත වු පසුවවත් රාජපක්ෂ සමයේ ඝාතනයට ලක්වු මාධ්යවේදින් සහ මාධ්ය සේවකයන් 44 දෙනාගේ ඝාතකයන් නීතිය හමුවට ගෙන එන්නට යැයි කියන්නට අද මේ මර්ධනයක් ගැන තප්පුලන අතිබහුතරයකට අවශ්ය වුනේ නැත.\nමේ රටතුල ඇත්ත මාධ්ය නිදහසක් ඇති කිරිමේ සටන යනු එදා මෙන්ම අදත් ඒවාට එරෙහි වෙමින් කටයුතු කළ හැකි මාධ්ය ක්රියාකාරිත්වයක් උතුරේත් දකුණේත් නැගෙනහිරත් ගොඩනැගිමය.\nඑසේ නැතිව රාජපක්ෂලාගේ බංකලොත් දේශපාලනයට තෙල් ගැසිම සදහා පාරට පැමිණිම නොවේ.\nහෙට දවසේ වත් මේ රටේ මාධ්ය කලාව වෘත්තියභාවයකට ඔසවා තැබිය හැක්කේ එය ආචාරධර්ම පදනම් කොටගත් එකක් ලෙසින් අප ගොඩනගන්නට මහන්සි ගන්නේ නම් පමණි.\nප්රවෘත්ති අධ්යක්ෂක ආචාර්ය රංග කලන්සුරිය විසින් ප්රවෘත්ති නිවේදනයක් නිකුත් කරමින් මතුකරන්නට යෙදුන ආචාරධර්ම පිළිබද කරුණ ඇත්තේ මෙතැනය.\nවෘත්තිය පරිචයක් ඇති මාධ්යකරුවන් මේ රටතුල වැඩිවැඩියෙන් බිහිකරලන්නට අවැසි නම් අනිවාරයෙන්ම මේ මාධ්යවේදින් පුහුණු කර ගත යුතුව තිබේ.\nරාහුල් සමන්ත හෙට්ටිආරච්චි මාධ්ය සගයාගේ මුහුණු පොතේ සටහන ගැන පැහැදිලි කිරිමක්\nSajeewa Wijeweera අපේ ප්රෙඩී ගමගේ සහෝදරයාගේ මතය සියයට සියයක් ම නිවැරදියි. මේ අවස්ථාව ගැන රාහුල් සමන්ත හෙට්ටිආරච්චි සොයුරා මට කිහිප වතාවක් කතා කළා. ඔවුන් හම්බන්තොට මාධ්යවේදීන් වෙන වෙනම නොයා එක්ව එක බස් රථයක යන බවත් කීවා. නමුත් ප්රෙඩී මේ දමා ඇති පෝස්ටුවෙන් විග්රහ කරන්නට උත්සාහ ගෙන ඇත්තේ රාහුල් ‘‘ගමන් පහසුකම් සඳහා විමසන්න“ යැයි කීමෙන් මුදල් ලබා දීමේ හෝ මෙහෙයවීමේ යෙදෙන කවරකු හෝ මේ උද්ඝෝෂණය සංවිධානය කිරීම පසුපස ඇති බවක් නේද ? නමුත් මා පුද්ගලිකව දන්නා තරමින් එවැනි මෙහෙයවීඹක් නැහැ. රාහුල් මටත් කීවා මාතර සහ ගාල්ල අයත් එකට එකතුවී කොළඹට එනවානම් හොඳයි කියා. ප්රෙඩීගේ විග්රහය අනුව නිවැරදිව වාර්තා කිරීම කළ රාහලු අසාධාරණයට ලක්වනවා යැයි මා සිතනවා. එය නිවැරදි විය යුතුයි නේද ?\nwww.citizenpostlk.com"}
{"text": "ඇමෙරිකාව සමඟ පවතින නොහොඳ නෝක්කඩු සමථයකට පත් කර ගනිමින්, ද්වී පාර්ශ්වික සබඳතා වර්ධනය කර ගැනීමේ අරමුණින්, චීන ජනාධිපති ෂී ජින්පින් ඇමෙරිකාවට පැමිණියේය.\nචීන ජනාධිපතිවරයා ඇමෙරිකා බලා පැමිණියේ ඇමෙරිකන් ජනාධිපති ජෝ බයිඩන්ගේ විශේෂ ඇරැයුමක් පිළිගනිමිනි. ජනාධිපති ජින්පින් ඇමෙරිකාවට පැමිණියේ වසර 6 කට පසුවය.\nඇමෙරිකා ජනාධිපති බයිඩන් හමුවීමට පෙර, සැන් ෆ්රැන්සිස්කෝ නුවර පැවැත්වෙන 21 වැනි ආසියා පැසිෆික් ආර්ථික සහයෝගීතා සමුළුවට ද චීන ජනාධිපතිවරයා සහභාගී වනු ඇත.\nතවත් විදෙස් තොරතුරු සඳහා අපගේ Buzzer World News අංශය වෙත පිවිසෙන්න."}
{"text": "මේ ලිපිය ලියන මා මෑණියන් වහන්සේනමක්. කාලයක් මම පානදුර ප්රදේශයේ මෑණියන් වහන්සේලා සඳහා වූ පිරිවෙනක නේවාසිකව අධ්යාපනය ලැබුවා. එහි දී මම මුහුණ දුන් සත්ය සිදුවීමක් තමයි මේ.\nඒ පිරිවෙනේ ප්රධාන දායිකාව වුණේ පීරිස් අක්කා. පීරිස් අක්කා දවසට කිහිප වතාවක් ආරාමයට යමින් එමින් මෑණියන් වහන්සේලාගේ සැප දුක හොයලා බැලුවේ අම්මා කෙනෙක් වගේ. පීරිස් අක්කාගේ ගෙදර හිටියෙ අක්කයි, අක්කගේ නැන්දලා දෙන්නයි (තාත්තගේ අක්කලා දෙන්නා – අවිවාහක) අක්කගේ පුතයි. නැන්දලා දෙන්න ම වයසයි. එක නැන්දා කෙනෙක්ගේ කකුලක බරවා රෝගී තත්ත්වය උග්ර වීම නිසා දණහිසෙන් කපලා ඉවත් කරලා තිබුණේ.\nහදිසියෙම රෝද පුටුවේ හිටපු ඒ නැන්දා අසාධ්ය වෙලා මරණාසන්න වුණා. පීරිස් අක්කා ආරාමයට ඇවිත් පිරිත් ටිකක් කියන්න වඩින්න කියලා අපිව වඩම්මගෙන ගියා. අපි පිරිත් කියන අතරේ ඒ නැන්දා කටින් සෙම දදා කපපු කකුලේ කොට කෑල්ල උඩ විසිකරමින් පණ ඇද්දා, අන්තිමට පණ යන්න ඔන්න මෙන්න තියෙද්දි ඇස් අරලා අපි දිහත් රවලා බලලා පීරිස් අක්කා දිහා රවාගෙන ඉද්දිම පණ ගියා.\nඑදා ඉඳලා පීරිස් අක්කා නිතර ම අසාමාන්ය විදිහට වැටෙන්න හදනවලු. කවුරු හරි තල්ලු කරනවා වගේ, වෙට්ටු දානවා වගේලු. ඉතින් පීරිස් අක්කා විශ්වාසවන්ත තැනකින් බැලුවම කියලා තියෙනවා අර නැන්දා මැරිලා යකින්නක් වෙලා ඉන්නවා කියලා. එයා මැරිලා තියෙන්නේ පීරිස් අක්කා එක්ක තරහින්. මොකද බරවා රෝගය උග්ර වෙලා කකුල කපන සැත්කමට අත්සන් කරලා තියෙන්නේ පීරිස් අක්කා. කකුල කපන්න නැන්දා කැමති වෙලා නෑ. එකතැන් වෙලා දුක් විඳිද්දී ඒ තරහා හිතේ තියාගෙන ඉඳලා. දැන් උත්සාහ කරන්නේ පීරිස් අක්ක ව වට්ටලා කකුල කඩලා එකතැන් කරන්න. එතනින් උපදෙස් දීලා තිබුණා දවස් 7ක් බෝධි පූජාව තියන්න කියලා. 7 වෙනි දවස වෙද්දි එයා යාවි කියලා.\nඉතින් පීරිස් අක්කා හැමදාම ආරාමෙට ඇවිත් බෝධි පූජා තියනවා. ඔය විදිහට දවස් 6යි බෝධි පූජාව තියන්න ලැබුණේ. 7 වෙනි දවසේ හවස පීරිස් අක්කා මුළු ආරාමෙට ම දුම් අල්ලලා දුම් කබලත් අරං තනියම බෝධිය පැත්තට ගිහිල්ලා. බෝධිය තියෙන්නේ ගඟ අයිනේ. කවුරුවත් ඒ වෙලාවට තනියම ඒ පැත්තට යන්නේ නෑ යම් යම් හේතු නිසා. පීරිස් අක්කා අපි එනකන් නොයිඳ, ඒ පැත්තට ගිහින් දුම් කබල බිමින් තියලා හැරෙද්දිම අඟල් 5/6 ක් උස පඩියෙන් කකුල පැටලිලා වැටිලා. ගඟ පැත්තෙන් මර හඬින් කෑ ගහන සද්දෙ ඇහිලා අපි ගිහින් බලද්දි අක්කා වැටිලා කකුලක් බදාගෙන කෑගහනවා. බලද්දි වම් කකුලේ දණහිස බලන් ඉද්දි ඉදිමෙනවා. ඉක්මනින් ම වෙද මහත්තයෙක් ළඟට අක්ක ව අරං ගියා කෑගහද්දි. වෙදතුමා කකුල අල්ලලා බලලා අපිට පැත්තකට අඬගහලා කිවුවා “දණහිස් පොල්කට්ට දෙකට කැඩිලා, හරියට හෙදකම කෙරුණොත් මාස 5/6ක් යද්දි පය ගහලා නැගිටීවි, නැත්නම් ඉතින් සදහට ඇඳේ තමයි” කියලා.\nඅපි වෙදතුමාට අක්කගෙ නැන්දා ගැන කිවුවා. එතුමා කිව්වා එහෙනම් කොහොමටවත් ගෙදර තියන්න එපා ලෙඩා, පුළුවන් නම් ආරාමේ තියාගන්න කියලා. (අක්කගේ කැඩුනේ වම් කකුල, නැන්දගේ කපලා තිබුණෙත් වම් කකුල) කොහොම හරි පරිවේණාධිපති මෑණියන් වහන්සේගේ අවසර ඇතිව අක්කව ආරාමෙට ගෙනාවා. අක්කගේ බේත් කිරීමේ පටන් සියලු දේ සිදු වුණේ මගේ අතින්. වෙදතුමා නියම කළේ කකුල නොසොල්වා තැබිය යුතුයි කියලා. දණහිසේ මැදට එක බේතකුත් වටේට එක බේතකුත් බඳින්න තිබුණා. අක්කා හිටපු කාමරේ ම එක ඇඳක තමා මමත් හිටියේ. මොකද එයා ව තනි කරන්න එපා කියලා උපදෙස් ලැබී තිබුණු නිසා.\nමම හැමදාම අක්කට නින්ද යනකම් පිරිත් කියනවා. රුවන්මැලි සෑ වරුණේ කවි කිය කිය කකුල අතගානවා. ඔළුව අතගානවා. එයාට නින්ද ගිය බව දැණුනම මම සැතපෙන්න හිතාගෙන ඇඳට යනවා. ඇඳට ගිය ගමන් පීරිස් අක්කා කෑගහගෙන අවදි වෙනවා. “කවුදෝ මගේ කකුල ඇද්දා” කියලා. හොලවන්න එපා කියපු කකුල අදින්නෙ කවුද කියලා මම දැනගත්තා. ඒ නිසා ම මම අක්කගෙ ඇඳ ළඟ පුටුවේ ඉඳගෙන එළි වෙනකම් කිරා වැටි වැටී පිරිත් කිය කිය තමයි රැය පහන් කළේ. ඔය අතරේ කාමරය පුරා නොයෙකුත් ශබ්ද ඇහෙන්න පටන්ගත්තා. හිටපු ගමන් නාන කාමරේ ජලකරාමය ඇරලා වතුර යනවා ඇහෙනවා. රෙදි සෝදනවා ඇහෙනවා. ලයිට් දාලා බලද්දි මොකුත් නෑ. සමහර දවසට එක පාරට ම වහලෙට මොකක් හරි කඩාවැටෙනවා වගේ මහා ශබ්දයක් ඇහෙනවා. ඇස් ඇරලා බලද්දි මහා කළු ගුලියක් පාවෙලා යනවා දකිනවා. මගේ ඇඳ තිබුණ තැන ජනේලයට එහා පැත්තේ කවුරුහරි අද්ද අද්ද යනවා ඇහෙනවා. ජනේලයට තට්ටු කරනවා. ගොඩක් වෙලාවට ඒ ශබ්ද ඇහෙද්දි පීරිස් අක්කා තද නින්දේ. මේ දේවල් දැනගත්තම වෙන කවුරුත් ඒ කාමරේ ඉන්න ඉදිරිපත් වුණේ නෑ. ඒ නිසා දිගට ම මම තමයි උපස්ථානෙට ළඟ හිටියේ.\nකොහොම හරි නියමිත පරිදි සාත්තුව කෙරුණු නිසා මාස එකහමාරක් දෙකක් යද්දි පීරිස් අක්කට ලොකු ගුණයක් ආවා. කකුල පහළට දාලා ඇඳේ / පුටුවේ ඉඳගන්න අවසර ලැබුණා. ඊට පස්සේ කෙළින් හිටගන්නත්, අඩිය අඩිය ඇවිදින්නත් අවසර ලැබුණා වෙදතුමාගෙන්. ඊට පස්සේ හැමදාම අක්ක ව උස්සගෙන ටික ටික අඩිය ගහලා ඇවිද්දෙව්වා. වෝකර් එකකුත් ගෙනත් දුන්නා අල්ලගෙන ඇවිදින්න. ඉතින් හැමෝටම සතුටුයි එකතැන් වෙන්න හිටපු ලෙඩා ඇවිදින්න පටන්ගත්තම. ඒත් මේකට අසතුටු වුණ කෙනෙකුත් හිටියා. ඒ තමයි මැරුණු නැන්දා. පීරිස් අක්කගෙන් පලිගන්න බැරිවුණ තැන එයාව සුව කරන්නට හැමදේම කළ මගෙන් පලිගන්න එයා තීරණය කරලා තිබුණා.\nමේ සිදුවීම වෙන දවස වෙද්දි අක්කා ගොඩක් හොඳ සෞඛ්ය මට්ටමක හිටියත් මම හිටියේ අධික වෙහෙස හා නිදි වැරීම නිසා හොඳටම දුර්වල වෙලා, අඩපණ වෙලා. එදත් රෑ අක්කට කෑම කවලා දත් මද්දලා හැමදේම කරලා ඇඳට ඇරලලා මම සැතපෙන්න ඇඳට ගියා. වැටුණු ගමන් නින්ද ගියා හොඳට. රෑ 11.45ට විතර අක්කා මට කතා කරනවා ඇහුණා වැසිකිළි යන්න ඕන කියලා. ඉතින් මම අවදි වෙලා ලයිට් දාලා අක්කට පහසුව සලසා ආපහු ඇඳට එක්ක ගිහින් තියලා ලයිට් නිමලා ඇඳට ගියා ආපහු. වැඩි වෙලාවක් ගියේ නෑ, මට දැණුනා කවුරුහරි බෙල්ල ළඟ ගුලි කරන් හිටපු මගේ අත් දෙක යටින් සීතල අතක් දාලා මගේ බෙල්ල මිරිකගත්තා. මගේ අත් දෙකත් හිරවෙලා. මට නින්ද ගියේ නැතුව තියෙද්දිම මට පේනවා මගේ ඉස්සරහින් ලස්සන සුදුපාට දියරැලි දෙකක් වගේ දෙකක් ඇවිත් එකට එකතු වෙනවා වගේ. එතකොට ම කවුරුහරි කෑගහලා කිවුවා දියරැලි දෙකක් වගේ පෙනුනට දියරැලි දෙකක් නෙමෙයි, ඔන්න ඔන්න ළංවෙනවා කියා. එතකොට ම මට දැණුනා… මම දඟලන්න උත්සාහ කළා. ඒත් හෙලවෙන්නවත් බෑ. එන්න එන්න ම බෙල්ල තදවෙනවා. හුස්ම ගන්න බැරිව ගියා. කෑ ගහන්නත් බෑ. මරණීය වේදනාව, මරණ භය මට පුදුම විදිහට දැණුනා. මට දැණුනා මගේ ප්රාණය නිරුද්ධ වේගෙන එන බව. හදවත නැවතෙන්න ඉතා ම ආසන්න වුණා.\nමට එක පාරට ම සිහිවුණේ මෙහෙම දෙයක්. “උඹට මොකුත් කරන්න බෑ. මම තෙරුවන් සරණ ගිය කෙනෙක්” කියනකොට ම මගේ බෙල්ලට හිරවුණ මගේ අත්දෙක එක පාරට ලිහිල් වුණා. ප්රෙෂර් බැලුවම අතේ හිරි යනවා වගේ මුළු ඇඟේ ම මවිල් කෙළින් කරගෙන හිරි ගියා. මම හොඳට හුස්මක් අරං බැලුවා හුස්ම වැටෙනව ද කියලා. හුස්ම වැටුණා. ඒත් කවුරු නමුත් මගේ බෙල්ල මිරිකපු කෙනා මගේ ඇඳ ළඟ ම ඉන්න බවක් දැණුනා. මම භයටයි වේදනාවටයි එයාට හිතින් හොඳට ම බැන්නා. “උඹ ආවා මෙතන මාත් එක්ක සෙල්ලම් කරන්න. තවත් මෙතනට වෙලා ඉන්නෙ නැතිව යනවා යන්න. මට්ටු වුණා මදි ද…” ආදී වශයෙන් කියද්දි මට තේරුණා මෙයා යන්නෙ ම නෑ කියලා. ඊට පස්සේ මම හිත සැහැල්ලු කරගෙන කරණීයමෙත්ත සූත්රය හිතින් කිව්වා. නත්ථි මේ සරණං අඤ්ඤං… ගාථාව තේරුමත් එක්ක කිවුවා. එතකොට මට දැණුනා එයා ඈතට යන බව. ඒත් කාමරය තුළ ඉන්නවා වගේ දැණුන නිසා මම හිමීට ඇස් දෙක ඇරියා.\nබලනකොට උසට උසේ සුදු ඇඳගත්ත අර මැරුණු නැන්දා තනි කකුලෙන් හිටගෙන අක්කගේ ඇඳ ළඟ තිබුණු වෝකර් එක අල්ලගෙන මගේ දිහා රවාගෙන බලාගෙන හිටියා. මගේ ඇඟ සීතල වෙලා ගියා. මම තව ටිකක් බය වුණා පීරිස් අක්කට මොනවාහරි කරයි කියලා. මම ඉක්මනින් රතන සූත්රය කිව්වා ඇස් පියාගෙන. මට තේරුණා එයා කාමරයෙන් පිටවුණා කියලා. එකපාරට වහලේ මහා සද්දයක් ඇවිත් පරිසරය නිහඬ වුණා. මම පීරිස් අක්කට “අක්කේ” කියලා කතා කළා. මට දැනගන්න ඕන වුණේ තාම මම ජීවත්වෙනව ද කියලා. කටින් ශබ්දෙ පිටවුණා. මම අපවත් වෙලා නෑ!\nඅක්කා එතකොටත් නිදි නෑ. වෙලාව ඇහුවම රෑ 12 පහුවෙලා විනාඩි 5ක් විතර කිව්වා. විනාඩි 5ක් 10ක් අතර සිදුවුණ ඒ සිදුවීම අදටත් මට මතකයි. මේ සිදුවීම සිදුවුණේ 2009/04/03 වෙනිදා. එදා මම නැවතත් තෙරුවන් සරණ ගියා මුළු හදවතින් ම. එදා මට තුනුරුවන් සරණ සිහි නොවන්නට ඔබට අද මේ කතාව කියන්න මම ජීවතුන් අතර නෑ.\nපින්වත් ඔබත් දිවිහිමියෙන් තෙරුවන් සරණයෙහි පිහිටත්වා! අන් සරණක්, අන් පිහිටක් නොපතත්වා! තුනුරුවනේ සැබෑ පිළිසරණ ලැබ මේ ඝෝරතර සසරින් නිදහස් වන්නට, තුනුරුවනේ ගුණ ලොවට මැනවින් කියා දුන් ගුරු දෙවිඳු වූ ලොකු ස්වාමීන් වහන්සේ ඇතුළු මහා සංඝරත්නයටත්, අපටත්, ඔබටත් වාසනාව උදා වේවා! නිවන් මඟ විවර වේවා!\nතෙරුවන් සරණයි!\nමෑණියන් වහන්සේනමක්"}
{"text": "හිටපු මුදල් අමාත්ය රවි කරුණානායක මහතා ඇතුළු පිරිසක් අත්අඩංගුවට ගැනීම සඳහා නිකුත්කර තිබෙන වරෙන්තු ක්රියාත්මක කිරීම වළක්වාලමින් තහනම් නියෝග නිකුත් කළ පෙත්සම්වලට අදාළ විභාගය දෙසැම්බර් මස 18 වනදා සිදුකරන බව අභියාචනාධිකරණය නිවේදනය කළේය.\n2016 වසරේ සිදු කෙරුණු මහ බැංකු බැඳුම්කර නිකුතු දෙකක දී රුපියල් බිලියන 52 කට ආසන්න රජයේ මුදල් සාවද්ය ලෙස පරිහරණය කළේ යැයි කියන සිද්ධිය සම්බන්ධයෙන් ඔවුන්ට එරෙහිව වරෙන්තු නිකුත්කර තිබේ.\nමෙම පෙත්සම් අද(21) අභියාචනාධිකරණ සභාපති විනිසුරු ඒ. එච්. එම්. ඩී. නවාස් සහ සෝභිත රාජකරුණා යන මහත්වරුන්ගෙන් සමන්විත අභියාචනාධිකරණ විනිසුරු මඩුල්ල ඉදිරියේ කැඳවනු ලැබීය.\nඑහිදී අදාළ පෙත්සම දෙසැම්බර් මස 18 වන දා විභාගයට ගැනීමට නියම කෙරුණි.\nඑදින අභියාචනාධිකරණයේ සභාපති විනිසුරු ඒ.එච්.එම්.ඩී.නවාස්, ශිරාන් ගුණරත්න සහ සෝභිත රාජකරුණා යන මහත්වරුන්ගෙන් සමන්විත ත්රිපුද්ගල විනිසුරු මඩුල්ල ඉදිරියේ මෙම පෙත්සම් විභාගයට ගන්නා ලෙසට ද නියෝග කරනු ලැබීය.\nමෙම පෙත්සම අද කැඳවූ අවස්ථාවේ නීතිපතිවරයා වෙනුවෙන් පෙනීසිටි රජයේ නියෝජ්ය සොලිස්ටර් ජනරාල් මිලින්ද ගුණතිලක මහතා අධිකරණයට දන්වා සිටියේ පෙත්සම්වලට අදාළ විරෝධතා නීතිපතිවරයා විසින් ගොනු කර ඇති බවය.\nමෙහිදී විනිසුරු මඩුල්ල පෙත්සම්කාර පාර්ශවයේ නීතිඥවරුන්ට දන්වා සිටියේ මෙම පෙත්සම්වලට අදාළ ප්රතිවිරෝධතා තිබේ නම් ඒවා අද සිට සති දෙකක් ඇතුළත ගොනුකොට අවසන් කරන ලෙසය.\nඉන් අනතුරුව මෙම පෙත්සම් පිළිබඳ විභාගය දෙසැම්බර් මස 18 වනදා සිදුකරන බව විනිසුරු මඩුල්ල නියෝග කළේය."}
{"text": "අපගේ සුවිශේෂත්වය\n- ශ්රී ලංකාවේ දිස්ත්රීක්ක 8 පුරා විහිදුනු අපගේ ශාඛා ජාලය තුලින් විවිධ වූ රැකියා අවශ්යතා පදනම් කරගෙන ග්රාමීය හා වතු ක්ෂේත්රයන් හි ජීවත් වන තරුණ තරුණියන් තුලින් දක්ෂ,කාර්යක්ෂම මානව සම්පත් සේවා බලකායක් බිහිකිරීම.\n-\nඅදාල තරුණ තරුණියන්ගේ අධ්යාපන සුදුසුකම්, වෘත්තීය සුදුසුකම්, අත්දැකීම හා ඔවුන් ලද පුහුණුද සැලකිල්ලට ගනිමින්, ඔවුන්ව සුදුසු රැකියාවක් සදහා යොමු කිරීම.\n-\nවෘත්තීය උපදේශන සේවාවන්, නායකත්ව පුහුණු සහ පෞරුෂ වර්ධනය කිරීමේ වැඩසටහන් තුලින් තරුණ තරුණියන්ගේ කුසලතා සහ වෘත්තීය සුදුසුකම් ඉහල නගා සිටුවීම.\n-\nආයතනයක් මගින් රැකියා අවස්ථාවකට ප්රතිඥාවක් ලබාදී ඇති තරුණ තරුණියන් හට අදාල විශේෂ වෘත්තීය පුහුණු ලබාදීම.\n-\nඅති දිළිදු හා දිළිදු පවුල්වල සිටින පවුල්වල සිටින සහ විශේෂ අවශ්යතාවයන් සහිත තරුණ තරුණියන් වෙන්නුවෙන් වෘත්තීය පුහුණු ශිෂ්යත්ව ලබාදීම.\nඔබගේ මානව අවශ්යතාවයන් සදහා අපෙන් විශ්වාසයක් සහ සහනයක්\n  සේවා යෝජකයෙක් වශයෙන් ඔබ අප ආයතනය සමග ගිවිසුම් කොට ගැනීමෙන්, පහත සදහන් අපගේ සේවාවන්වලට ඔබ සුදුසුකම් ලබයි.\n- සියලු අයදුම්කරුවන්ගේ සුදුසුකම් හා දැනුම් හොදින් අද්යන කර, ඉතා සුදුසු රැකියා අවස්ථාවන්වලට යොමු කිරීම තුලින් තරුණ තරුණියන්ගේ ඵලදායි මට්ටම ඉහල නැංවීම තුළින් ප්රතිලාභී මානව සම්පතක් ආයතනයට ලබාදීම.\n- ඉතා සුලු මුදලකට තත්ත්වයෙන් ඉහළ සේවාවන් ලබාදීම.\n-\nඔබගේ ආයතනයේ අවශ්යතාව පරිදි ඉතා අඛණ්ඩ ශ්රම බලකායක් ලබාදීම.\n-\nඉතා පුළුල් රැකියා දත්ත ගබඩාවක් උපයෝගී කරගනිමින් වෘත්තීය අපේක්ෂකයන් සුදුසු ආයතන සමග සම්බන්ධ කිරීම.\n-\nඔබගේ රැකියා පුරප්පාඩුවලට අනුකූලව, පූර්ණ හා අර්ධ සුදුසුකම් ලත් කෙටි කාලීන හෝ දිගු කාලීන ශ්රම බලකායක් ලබාදීම.\n- ආයතනයන්ගේ නිපැයුම් අවශ්යතාවයන් සපුරාලීම සදහා, අප සමග අතුරු ගිවිසුම් ඇති කර ,\nඅප විසින් ඔබට අවශ්ය ශ්රම බලකාය, ඉඩකඩ පහසුකම්, ගබඩා පහසුකම් හා අවශ්ය උපකරණ ලබා දීම සිදු කෙරේ.\n-\nඅප හරහා ආයතනයට බදවා ගනු ලැබූ සේවකයන්ගේ ඵලදායිතාවය හා කාර්යක්ෂමතාවය ද අපි නිරන්තරයෙන් අධික්ෂණය කරන්නෙමු.\nබදවා ගැනීමේ තොරතුරු\n  අප ආයතනය හරහා රැකියා අවස්ථා ලබාගත් පිරිසගේ දත්ත පද්ධතියක් අපි පවත්වාගෙන යන අතර,ඒවාහි රහස්යභාවය සහ විස්වාසනීයත්වය මත රැකියා ලබාදුන් ආයතන වලට එම තොරතුරු අවශ්ය වූ විට ලබා ගත හැකි වේ.\nපුළුල් වූ රැකියා ක්ෂේත්රයේ අපගේ වපසරිය\n- පාරිභෝගික / නිපැයුම් කර්මාන්ත\n- කළමනාකරණය / පරිපාලනය /ගණකාධිකරණය /මුල්ය / බැංකු ක්ෂේත්රයේ / මුදල් අයකැමි\n- කුසලතාවයෙන් පිරිපුන් /කුසලතාවය වර්ධනය කරමින් සිටින්නන් සහ කුසලතාවයක් නොලත් සේවකයින් සදහා කෙටිකාලීන සහ දිගුකාලීන රැකියා අවස්ථා\n- වායු සමීකරණ / ශීතකරණ / ඉංජිනේරු / කර්මාන්ත\n- පාරිභෝගික සේවා /මහජන සම්බන්ධතා\n- නිපැයුම් / ඇගලුම් කර්මාන්ත\n- පරිගණක පද්ධති විශ්ලේෂණ / පරිගණක වැඩසටහන්\n- හෝටල් / ආහාරපාන පිළියෙළ කිරීම් /බේකරි කර්මාන්තය\n- රෝහල් / සෞඛ්ය ක්ෂේත්රය ආශ්රිත රැකියා\n- වෙල්ඩිම්කරු / වැද්දුම්කරණ / පෙදරේරු / ජලනල කාර්මික\n- විදුලි කාර්මික\n- යාන්ත්රික\n- ගුවන් යානා කර්මාන්තය\n- කෘෂිකර්මාන්තය\n- මෝටර් වාහන කර්මාන්තය\n- ආරක්ෂක සේවාවන්\n- බර වාහන මෙහෙයවන්නන් හා සහයකයන් (බලපත්ර ලත් )\n- කර්මාන්ත සේවකයන් (කාන්ත හා පිරිමි )\nරැකියා පොළවල්\nදිස්ත්රික්කයක ප්රධාන නගරයක් මූලික කරගනිමින් සෑම වසරකම කිහිපවතාවක්ම රැකියා පොළ වැඩසටහන පවත්වමින් රැකියා අපේක්ෂකයා සහ සේවා යෝජකයන් අතර ඍජු සම්බන්ධතාවකට ඉඩපහසුකම් සපයනු ලබයි.පෞද්ගලික අංශයේ ආයතන කීපයක සහභාගීත්වයෙන් පවත්වනු ලබන මෙම වැඩසටහන සදහා රැකියා අපේක්ෂිත තරුණ තරුණියන් හට රැකියා අවස්ථාව හිමි කර ගත හැක.ඒ සදහා ඔවුන්ගේ වෘත්තීය පුහුණුව හා වෘත්තීය මාර්ගෝපදේශන සේවාවන් බෙරෙන්ඩ්නා රැකියා මද්යස්ථානය තුලින් ලබන පන්නරය අති මහත්ය."}
{"text": "The Centre for IT Services manages the Campus-wide IT Infrastructure, Internet & Email facilities, Server Administration and maintains e-Services & Applications while providing IT Technical Support and Solutions for university students and staff. Apart from these, CITS develops and maintains the university website and is also fortified with a fully equipped media team.\nThe core services provided by the Centre for IT Services are as follows.\n- Managing the University E-Mail Service\n- Managing and Providing the Internet Facility\n- Designing & Developing Management Information Systems\n- Development and Maintenance of the Fiber Optic Backbone\n- Designing & Implementing Local Area Networks\n- Development and Maintenance of the Wi-Fi Network\n- Development and Maintenance of the University Web Site\n- Provides Digital Media Coverage\n- Oversee the Installation, Operation and Maintenance of the Intercom System\n- Administer the Installation, Operation and Maintenance of the VoIP System\n- Troubleshooting and Maintenance of ICT Equipment\n- Installation of Software and Providing Security Software\n- Preparing Specifications and Technical Evaluations\n- Conducts Special Training Programs for University Staff\n- Conducts Special Computer & Multimedia Technology courses for Students\n- Assisting the University Staff for their ICT Requirements\n- Advisory Services & Technical Support for Students\nතොරතුරු තාක්ෂණ සේවා මධ්යස්ථානය\nතොරතුරු තාක්ෂණ සේවා මධ්යස්ථානය විශ්වවිද්යාලයේ පරිගණක ජාලයේ ව්යුහය සම්බන්ධ අධීක්ෂණය සහ නඩත්තු කිරීම, අන්තර්ජාල හා විද්යුත් තැපැල් පහසුකම් සැපයීම ඇතුළු සියලුම තාක්ෂණික සේවාවන් සපයන ප්රධාන මධ්යස්ථානයයි. එමෙන්ම තොරතුරු තාක්ෂණ සේවා මධ්යස්ථානය මඟින් විශ්වවිද්යාලයීය වෙබ් අඩවිය ද පවත්වාගෙන යනු ලබන අතර පරිපූර්ණ මාධ්ය ඒකකයකින් ද සමන්විතය.\nතොරතුරු තාක්ෂණ සේවා මධ්යස්ථානයෙන් ලබා දෙන ප්රධාන සේවාවන්…\n- විශ්වවිද්යාලයීය විද්යුත් තැපැල් පහසුකම පවත්වාගෙන යාම\n- අන්තර්ජාල පහසුකම් ලබා දීම සහ පවත්වාගෙන යාම\n- කළමණාකරණ පද්ධති සැලසුම් කිරීම සහ නිර්මාණය කිරීම\n- විශ්වවිද්යාලයීය තන්තු ප්රකාශ යොත පද්ධතියේ (Fiber Optic Backbone) ව්යුහය වැඩිදියුණු කිරීම\n- අභ්යන්තර ජාල පද්ධති සැලසුම් කිරීම සහ ක්රියාවට නැංවීම\n- Wi-Fi පහසුකම් සැපයීම සහ වැඩිදියුණු කිරීම\n- විශ්වවිද්යාලයීය වෙබ් අඩවිය සංවර්ධනය සහ යාවත්කාලීන කිරීම\n- විශේෂ අවස්ථා ශ්රව්ය දෘශ්ය මාධ්ය ආවරණය කිරීම\n- අභ්යන්තර දුරකථන පද්ධතියේ නව සම්බන්ධතා ස්ථාපනය කිරීම, නඩත්තු කිරීම සහ වැඩිදියුණු කිරීම\n- VoIP පද්ධතිය පවත්වාගෙන යාම\n- තොරතුරු සන්නිවේදන උපාංග නඩත්තු කිරීම සහ තාක්ෂණික උපදෙස් ලබා දීම\n- පරිගණක මෘදුකාංග ස්ථාපනය කිරීම සහ ප්රතිවෛරස මෘදුකාංග යාවත්කාලීන කිරීම\n- තාක්ෂණික නියමාවලි/ පිරිවිතර සැකසීම සහ තුලනය කිරීම\n- කාර්යය මණ්ඩලය සඳහා විශේෂ පුහුණු වැඩසටහන් සංවිධානය කිරීම\n- විශ්වවිද්යාල සිසුන් සඳහා පරිගණක සහ ශ්රව්ය දෘෂ්ය මාධ්ය පිළිබඳ විශේෂ පාඨමාලාව පවත්වාගෙන යාම\n- තොරතුරු තාක්ෂණ මෙවලම් භාවිතය සම්බන්ධව කාර්යය මණ්ඩලය දැනුවත් කිරීම සහ අවශ්ය සහයෝගය ලබා දීම\n- සිසුන් සඳහා තොරතුරු සන්නිවේදන තාක්ෂණය පිළිබඳ උපදේශන සේවාවන් සහ තාක්ෂණික සහය ලබා දීම"}
{"text": "වාර්ශික නිවාඩුවේ හතරවෙනි දවස පාන්දරම නැගිටල ඒ කියන්නනේ 3:00 විතර නැගිටලා 4:30 වෙද්දී බස් එකේ නැගලා ගියා පිටකොටුවට ගාලු යන්න බස් එකක් අල්ල ගන්න කියලා.\n5:15 විතර වෙද්දී පිටකොටුවට ආවා. බස් නැවතුම්පොල ඇතුලට යද්දිම ගාල්ල හුක්කඩුව කලුතර පානදුරේ කියලා බස් එකක කෑ ගහනවා. දුවගෙන ගිහින් නැගලා කෝකටත් කියලා හිටපු අයියෙක්ගෙන් ඇහුවා. “අයියේ මේ ගාලු යන බස් එක නේද ?” ඔව් කියලා කිව්ව නිසා හිතේ සතුටින් ඉදගෙන සින්දුවකුත් අහගෙන පොඩි නින්දක් දැම්මා.\nකෝම කෝම හරී උදේ 8:00 – 8:30 වෙද්දී හික්කඩුවට ලගා වුනා. හදිස්සියේ බස් එකෙන් බැහැ ගත්තට පස්සේ තමා මතක් වුනේ “මලා රුපියල් පන්සීයේ ඉතුරු කියලා”. මොනා කරන්නද කියලා හික්කඩුව බස් නැවතුම් පොල ඉස්සරහ තිබ්බ පොඩි කඩේට ගියා බඩට මොනා හරි දාගන්න කියලා. අහිංසක විදිහට පිලිගත්ත කඩේ වැඩ කරන ආච්චි මොනාද මහත්තයා ඕනේ කීවා.\nමම: අච්චියේ මට ශොර්ට් ඊට්ස් ටිකකුයි කෝපි එකකුයි දෙන්නකෝ.\nආච්චී: මහත්තයෝ කෝපී නෑ නෙස්කැෆේ පැකට තියෙන්නේ.\nමම :කමක් නෑ ආච්චියේ සීනි අඩුවෙන් එකක් දෙන්න\nකෑම කාකා ඉද්දී තමා තේරුනේ කඩේ පිටිපස්සෙන් තියෙන්නේ හික්කඩු මුහුදු තීරය කියලා. ඉතින් කෝපි කෝප්පයත් අරන් කඩේ පිටිපස්සට ගියා. එලවළු කප කප හිටිය අක්කගෙන් ඇහුවා\nඅක්කෙ මෙතනින් යන්න පුළුවන්ද හික්කඩු බීච් එකට.\nඔව් ඔව් පොඩ්ඩක් ඉස්සරහට ගියහම බීච් එක\nඅඩි තුනක විතර තාප්පයක් කඩේ පිටිපස්සේ. “අක්කේ කමක් නැද්ද මෙතනින් පැනලා ගියාට” – කමක් නෑ …. නෑ කියද්දිත් මම තාප්පෙන් පනින්න ලෑස්තිවෙලා ඉවරයි ඉතිම්.\nතාප්පෙන් පැනලා මුලින්ම කලේ බෑග් එකෙන් කැමරාව ගත්තු එක ඊට පස්සේ පෝන් එක අරන් 360 පොටෝ එකක් අරගත්තා.\nඅනේද කියන්නේ නිදහසේ මම හෙමිහිට හික්කඩු මුහුදු තීරය බලා ඉස්සරහට ගියා. උදේ වැඩි නිසාදෝ කවුරුවත් හිටියේ නෑ.\nඇවිදගෙන යද්දී මුලින්ම හමුවුනේ අන්කල් කෙනෙක් තන්ගුස් නූලක් දාගෙන වෙරලේ ඉදන් මාලු අල්ලනවා. අන්කල් කතාහා බහකට වැඩි කැමැත්තක් නෑ වගේ නිසා මම එහෙමම ඉදිරියට යද්දී ලස්සනට මාලු අල්ලන්න යන බෝට්ටුවගයක් නවත්තලා තිබුනා. වැහි වලාවකුත් එන නිසා මම ඉක්මනින් photo දෙක තුනක් අරන් තව ඉස්සරහට ගියා.\nThis slideshow requires JavaScript.\nඇවිදගෙන ඇවිදගෙන යද්දී වෙරල අයිනේ පොල් ගසක කෑල්ලක් (පොල් කොටයක්) තිබුනා. ඒ විතරක් නෙමේ ලස්සනට ඒකේ සිප්පියෝ ඇලිලා හිටියා.\nකෝම කෝම හරි වෙරලේ ඇවිදගෙන ආපු මම නොදැනම හික්කඩු වෙරල තීරයේ කොනටම ඇවිත්. දැන් එහෙනම් යන්න තියෙන්නේ උනවටුන වෙරල් තීරයේ ලස්සන බලන්න ඉතින් ප්රදාන පාරට ආපු මම මාතර බස් එකකට ගොඩ වෙලා කෙලින්ම ගියේ උනවටුන බලා. බස් එකට ගොඩ වෙද්දිම කොන්දස්තර අයියට කිව්වත් වෙරල ලගින් කියන්න කියලා ඔහු මාව උනවටුන හන්දියටත් කලින් තමා බැස්සුවේ.\nපාරේ හිටිය කීප දෙනෙක්ගෙන් අහගන් beach එක හොයාගෙන ගියත් විනාඩි පහක් විතර ඇවිදලා tuk tuk එකකට ගොඩ උනා. “අපේ මිනිස්සුනේ” කියලා රුපියල් 200ක් ඉල්ල ගත්තා ඉතින් ඒ අයියා.\nවෙරල හිතුවට වඩා ලස්සනයි හැම තැනම සුද්දෝ සුද්දියෝ පිරිලා. මම ඉතින් වෙරලේ හද් පොටෝ එකක් ගන්න හිතන් උනවටුන වෙරල තීරයේ දකුනට වෙන්න තියන පන්සල අයිනේ ගල් පර ලගට ගියා.\nසීයා කෙනෙක් තනියම බිලිපිත්තකුත් තියාගෙන මාළු අල්ලනවා. පොඩි කතාවක් දාගෙන මමත් පොටෝ වීඩියෝ ටිකක් ගන්න අතර තුරේදී සීයටත් මාළු කීප දෙනෙක්ම හම්බවුනා.\nදැන් කන්නේ නෑ මෙතන මහත්තයෝ කියලා ටිකක් එහයින් පන්සල පිටිපස්සට වෙන්න තිබ්බ ගල් පරයට ගියා. මමත් වෙරල පැතත්ට ගිහින් පොටී ටිකක් ගද්දිම හොද වැස්සක් පටන් ගතතා 😞\nදවල්ට කන වෙලාවත් ලන්වුනා.\nඑහෙනම් දැන් වෙලාව හරි ගාලු කොටුව බලා යන්න.\nදවල්ට කාලම කෙලින්ම ඇදුනේ ගාල්ල town එකට.\nබස් නැවතුම් පොල ඉස්සරහින් පිට්ටනිය පිටුපසින් ඇති පාර දිගේ ගිහින් ඇතුල් වුනා ගාලු කොටුවට.\nගාල්ල town එකටම කැපිලා පෙනෙන ඔරලෝසූ කනුව ලගට යන්න අවශ්ය වුනු නිසා මුලින්ම ඇදුනේ ඒ පැත්තට. එතනට යද්දී පඩිපෙල් අයිනෙන් තිබුනු හිර කූඩූ කීපය ලොකූ කතාවක් කියා සිටියා.\nඔරලෝසු කනුව කෙසේ වෙතත් කනුව අසල තිබුන පිලිරුවවල් ටික හැමෝටම selfi ගන්න උදව්වෙන බවක්නම් හොදට දුටුවා.\nThis slideshow requires JavaScript.\nඊලගට ලනදේසින් ඉන්ග්රීසින් අලංකාරව ගොඩනගා තිබූ පල්ලි ටිකත් බලාගෙන lighthouse එකේ පොටෝ ටිකකුත් අරගෙන හෙමිහිට ගාලු කොටුවේ උසාවියත් බලාගෙන ගාල්ල බස් නැවතුමට ආවේ කොලබට යන්න බස් එකක් හොයන්.\nThis slideshow requires JavaScript.\nබස් එකට ගොඩ වුන වෙලේ කරන්නදෙයකුත් නැතිනිසා, උදේ ඉදන් ලබාගත් වීඩියෝ කීපය එකතුකරලා පොඩි වීඩියෝවක් හැදුවා කට්ටියටම බලන්න පුලුවන් වෙන්න. 👇🏼\nහතරවෙනි දවසත් එහෙනම් නොදැනීම ඉවර විය."}
{"text": "විවාහයට පෙර උපදේශනය (අනුශාසනා) වැදගත් වන්නේ ඇයි?\nප්රශ්නය: විවාහයට පෙර උපදේශනය (අනුශාසනා) වැදගත් වන්නේ ඇයි?\nපිළිතුර: විවාහයට පෙර උපදේශනය (අනුශාසනා) සාමාන්යයෙන් ප්රාදේශීය සභාවක දේවගැතිවරයාගේ හෝ නායකයාගේ වගකීම් වලට යටත් වේ, නමුත් එය ඉටු කළ හැකියි දේවගැති සත්කාර ශාඛාවේ කාර්ය මණ්ඩල සාමාජිකයෙකු හෝ වෙනත් ක්රිස්තියානි උපදේශකයෙකු විසින්. විවාහ ගිවිසගත් යුවළ උපදේශන සැසි මාලාවකට ඉදිරිපත් නොවන්නේ නම් සමහර දේවගැතිවරු විවාහ උත්සවයක් සිදු නොකරනු ඇත. දේවගැතිවරු විවාහයේ ආශීර්වාද හා අභියෝග පිළිබඳව දන්නා අතර ඔවුන් විවාහයට සම්බන්ධ වන අයට සාර්ථක විවාහයන් සඳහා උපකාර කිරීමට අවශ්යය. විවාහයට පෙර උපදේශනය යුවළයන්ට විවෘත ගිවිසුමක් ඇති කර ගැනීමටත්, විවෘත ඇස් ඇති ගිවිසුම සහ ශක්තිමත් සමිතියක් ගොඩනඟා ගැනීමටත් පවත්වා ගැනීමටත් අවශ්ය අංගයක් ලෙස ඔවුන් දකී.\nප්රේරිත පාවුල් තීතස්ට දුන් දේවගැති උපදෙස් අනුව තරුණ පරම්පරාවට උගන්වන අන් අයව සන්නද්ධ කරන ලෙස ඔහුට පවසයි (තීතස් 2:1-6). මෙය උපදේශනයකි, එහි මූලික හරය වන්නේ බයිබලානුකුල සත්යය, ප්රමිති හෝ අන්යයන් සමඟ ඇති සම්බන්ධතාවයේ නිරපේක්ෂත්වය ඉගැන්වීමයි. විවාහයට පෙර තත්වයකදී මෙය විශේෂයෙන් වැදගත් වේ. අප නොදන්නා දේ අපට භාවිතා කළ නොහැකි අතර, වැඩිහිටි භාවය පරිණත භාවය පිළිබඳ සහතිකයක් නොවේ. සමිතියක් පිහිටුවීමට අදහස් කරන යුවළට විවාහය පිළිබඳව දෙවියන් වහන්සේගේ දෘෂ්ටිකෝණයෙන් උපදෙස් දිය යුතුය.\nබයිබලානුකුල මූලධර්ම මත පදනම් වූ විවාහයට පෙර උපදේශනය මගින් කාර්යභාරයන් දක්වා ඇත ස්වාමිපුරුෂයා සහ භාර්යාව එකිනෙකා හා ඔවුන්ගේ අනාගත දරුවන් අතර සම්බන්ධකම් දක්වයි (එපීස 5:22-6:4; කොලොස්සි 3:18-21). විවාහයට පෙර උපදේශනය යනු විවාහය පිළිබඳ වැරදි වැටහීම් ඉවත් කිරීම, ඉලක්ක තැබීම සහ දෙවියන්වහන්සේගේ ප්රමිතීන් සහ ලෝකයේ ප්රමිතීන් අතර වෙනස හඳුනා ගැනීම සඳහා කදිම ක්රමයකි. විවාහයට පෙර උපදේශනය කරන දේවගැතිවරයා, වැඩිමහල්ලා හෝ උපදේශකයා ධාර්මිකව ස්ථිරව සිටීම, තමාගේ විවාහය හා පවුල් සබඳතා සුරක්ෂිත කිරීම (1 තිමෝති 3: 4-5; තීතස් 1:7) සහ දෙවියන්වහන්සේගේ වචනයට කීකරු වෙමින් ජීවත් වීම ඉතා වැදගත්ය. එවැනි උපදේශකයෙකු දෙවියන්වහන්සේගේ දෘෂ්ටිකෝණය පැහැදිලිව හා සමානාත්මතාවයෙන් තොරව ඉදිරිපත් කිරීමට සන්නද්ධව සිටී.\nවිවාහයට පෙර උපදේශනය යනු යුවළක් මූල්ය කළමනාකරණය කිරීමට අදහස් කරන්නේ කෙසේද යන්න ගැන නොසිතූ ප්රශ්න මතු කිරීමට කදිම ස්ථානයකි. ඔවුන් ගෙදර දොරේ වැඩ වෙන් කරන්නේ කෙසේද, නිවාඩු දිනදී හැසිරවීමට ඔවුන් සැලසුම් කරන්නේ කෙසේද, ළමයින්ගේ විනය හික්මවන ආකාරය සහ ඒ හා සමාන ය. දෙමව්පියන්ගේ විවාහයන් තුළ ඔවුන් දුටු දේ සහ ඔවුන්ගේම විවාහයේදී අනුකරණය කිරීමට හෝ අනුකරණය කිරීමට අවශ්ය දේ හඳුනා ගැනීමට උපදේශකයාට යුවළට මඟ පෙන්විය හැකිය.\nශක්තිමත් (බලගතු),බයිබලානුකුල විවාහයට පෙර උපදේශනය යනු ඔවුන්ගේ ගැටලු සාර්ථකව විසඳා ගත හැකි ආකාරය දන්නා යුවළක් සහ ඔවුන්ට මඟ පෙන්වීම සඳහා මානව දෘෂ්ටි කෝණයන් හා ලෞකික ප්රමිතීන්ට වඩා වැඩි යමක් සමඟ පොරබදින යුවළක් අතර වෙනස විය හැකිය. අනාගත මනාලිය හා මනාලයා විවාහයට පෙර උපදේශනය සඳහා කැපවිය යුත්තේ දෙවියන් වහන්සේගේ නියෝගයෙන් පසුව ඔවුන්ගේ විවාහය ආදර්ශයට ගැනීම සඳහා ය.\nEnglish\nවිවාහයට පෙර උපදේශනය (අනුශාසනා) වැදගත් වන්නේ ඇයි?"}
{"text": "Ajith Perakum Jayasinghe We observe that the statement after the bilateral talks between Prime Ministers of Sri Lanka and India was smartly worded to hoodwink Tamil people. The mostNews Detail\nTag: India Sri Lanka\nඅජිත් පැරකුම් ජයසිංහ ඉන්දියාවේ හා ශ්රී ලංකාවේ අග්රාමාත්යවරුන් අතර පසුගිය දිනෙක අන්තර්ජාලය ඔස්සේ පැවැත්වුණු ද්විපාර්ශ්වික සාකච්ඡාවෙන් පසු නිකුත් කරන ලද නිවේදනය ඉතා කපටි ලෙස වචනගත කරන ලද්දක් බව අපගේ නිරීක්ෂණයයි.News Detail"}
{"text": "“පුංචි ඡන්දය අවසානයේ සිරිසේන ජනපති සිරගත කිරීමේ සැලැස්මක්….”\nමෙම ආණ්ඩුව නිවැරදි මාර්ගයේ ගෙන යා හැකි වන්නේ මෙවර පළාත් පාලන මැතිවරණයේදී ජනාධිපති මෛත්රිපාල සිරිසේන මහතා නායකත්වය දෙනු ලබන ශ්රි ලංකා නිදහස් පක්ෂය හා එක්සත් ජනතා නිදහස් සන්ධානය ජයග්රහණය කරවීමට කටයුතු කලහොත් පමණක් යයි ක්රිඩා ඇමති දයාසිරි ජයසේකර මහතා පවසයි.එසේ නොවී වෙනත් පක්ෂයක් ජයග්රහණය කලහොත් ජනාධිපතිවරයා වෙනත් පක්ෂයක සිරකරුවෙක් වී 2015 ජනවාරි 08 වැනිදා කරන ලද වෙනස තවත් ඉදිරියට යා නොහැකි තත්වයට පත් වනු ඇති බවද ඔහු සදහන් කරයි.කෙසේ වෙතත් රනිල්-මෛත්රි ආණ්ඩුවකට වඩා මෛත්රි-මහින්ද ආණ්ඩුවකට තමන් කැමති බවත් ඒ සදහා තවමත් අවස්ථාව ඇති බවත් ඇමතිවරයා වැඩි දුරටත් කියා සිටී."}
{"text": "සිංගප්පූරු වෙළඳ ගිවිසුමට විරෝධය පළ කිරීම ඇතුළු ඉල්ලීම් කිහිපයක් මුල් කර ගනිමින් රජයේ වෛද්ය නිලධාරීන්ගේ සංගමය අගෝස්තු 03 වනදා වැඩ වර්ජනයක නිරත වීමට තීරණය කර ඇති බව සඳහන් වෙයි.\nසෞඛ්ය ක්ෂේත්රය ඇතුළු ක්ෂේත්ර රැසකට බලපාන ප්රධාන කරුණු 10කට විරෝධය පළ කරමින් මෙම වැඩ වර්ජනය සිදු කරන බව රජයේ වෛද්ය නිලධාරීන්ගේ සංගමය සඳහන් කළේය."}
{"text": "එදිරිවාදිකම් පිටුදකින්න ! යුද්ධය පිටු දකින්න! - සුදොතුම් පියතුමා කියුබාවේ දී තරුණයින්ගෙන් ඉල්ලයි\nPope tells the youth: Fight against hostility; it destroys the world\n|කියුබා තරුණ හමුව|\n(2015 සැප්තැම්බර් 21)\nකියුබාවේ හවානා නුවර නිර්දෝෂ පිළිසිඳීමේ කන්යා මරිය වහන්සේ ගේ ආසන දෙව් මැදුරේ පැවැති සන්ධ්යා මෙහෙන් පසුව සුදොතුම් පියතුමා ඉරිදා සැන්දෑවේ කියුබාවේ තරුණයන් මුනගැසුනේය. මෙම තරුණ හමුව පැවැත්වුනේ හවානා ආසන දෙව්මැදුරු චතුරශ්රයේ පාද්රේ ෆෙලික්ස් වරේලා සංස්කෘතික මධ්යස්ථානයේ යි. සන්ධ්යා මෙහෙයේ දී සේ ම ප්රැන්සිස් පාප්වහන්සේ සිය කතා පිටපතින් ඉවත්ව තරුණ තරුණියන්ට කතා කළහ.\n\"ඔබ කතා කරනකොට මම සටහන් කරගත්තා .....\" ඔවුන් සමග කතා බහ අරඹමින් එතුමා කියා සිටියේ ය.\nඑදිරිවාදිකම් වලට විරුද්ධව සටන් කරන්නැයි සුදොතුම් පියතුමා මෙහිදී තරුණයන් ගෙන් ඉල්ලා සිටියේ ය. එතුමා කියා සිටියේ එදිරිවාදිකම් ලෝකය විනාශ කරන බවයි.\n\"සමාජ එදිරිවාදිකම් විනාශකාරියි. එදිරිවාදිකම් නිසා පවුලක් විනාශ වෙනවා. ලෝකය එදිරිවාදිකම් නිසා විනාශ වෙනවා. එදිරිවාදිකම්වල දරුණුම ප්රතිඵලය යුද්ධයයි.අද යුද්ධය නිසා ලෝකය විනාශ වෙමින් තිබෙනවා. මන්ද වාඩි වී කතා කිරීමට මිනිසුන් සුදානම් නොමැති නිසා\" යැයි පාප් වහන්සේ කියා සිටියහ.\n\"අපි ජනතාව මරා දැමීම නවත්වමු\" සුදොතුම් පියතුමා තරුණයන්ගෙන් ඉල්ලා සිටියේ ය. \"අප එක්සත් වීමට ඇති හැකියාව මරා දමන නිසා අපගේ ආධ්යාත්මය මිය යමින් තිබෙනවා\" යි එතුමා පෙන්වා දුන්නේ ය.\nනුතන ලෝකයේ සාමාන්ය දෙයක් බවට පත්ව ඇති \"වීසි කිරීමේ සංස්කෘතිය\" ද පාප්වහන්සේ ගේ දෝෂ දර්ශනයට ලක්විය. මේ නිසා තරුණයන්ගෙන් සැලකිය යුතු ප්රතිශතයකට රැකියා අහිමි වී ඇති බව එතුමා පෙන්වා දුන්නේ ය. ඇතැම් යුරෝපා රටවල තරුණ විරැකියාව 42% ත් 47% ත් අතර ප්රමාණයකි. මීට හේතුව ආර්ථිකය හුදෙක් මුදල හා ලාබය මත පමණක් පදනම් ව ක්රියාත්මක වීම යැයි සුදොතුම් පියතුමා පෙන්වා දුන්නේය.\nකෙසේ නමුත් කිසිදු අභියෝගයකින් හෝ ප්රශ්නයකින් පසු නොබසින්නැයි පාප් වහන්සේ තරුණ තරුණියන්ගෙන් ඉල්ලා සිටියහ. \"සිහින දැකීම නවත්වන්න එපා! යහපත් ලෝකයක් වෙනුවෙන් වැඩ කිරීමට අපට මග පාදන්නේත් ශක්තිය දෙන්නෙත් සිහින දැකීම නිසයි\" එතුමා සඳහන් කලේ ය."}
{"text": "සුමිහිරි පානේ පදමට ගෙනා ප්රවීණ ගායන ශිල්පී ඩෙස්මන් ද සිල්වා දිවි ගමනෙන් සමු ගනියි\nප්රවීණ ගායන ශීල්පී ඩෙස්මන්ඩ් ද සිල්වා මහතා අභාවප්රාප්ත වී තිබෙනවා.\nජනප්රිය ගායන ශිල්පී චිත්රාල් සෝමපාල මහතා ඒ පිළිබඳව දන්වමින් සිය නිල ෆේස්බුක් ගිණුමේ විශේෂ සටහනක් ද එක්කර තිබෙනවා.\nඑහි දැක්වෙන්නේ ඩෙස්මන්ඩ් ද සිල්වා මහතා ඕස්ට්රේලියාවේ මෙල්බර්න් නුවර දී අභාවප්රාප්ත වී ඇති බවයි.\nඩෙස්මන්ඩ් ද සිල්වා මහතා මිය යන විට 78 වන වියේ පසුවුණා."}
{"text": "නිලාවෙලි වෙරලේ සිට මෝටර් බෝට්ටුවකින් විනාඩි 15 ක පමණ ගමනකින් පරෙයි දුපතට ලගා වෙන්න පුළුවන්. දූපත කොටස් දෙකක්. පරෙයි දූපත ට පුංචි පරෙයි දූපත කියලා හදුන්වන තවත් පොඩි දූපතකුත් අසල තියෙනවා.\nපරෙයි දූපත දවල් කාලය නම් තද හිරු රැසින් නෑවිලා. මුවා වෙන්න ගහක්වත් නෑ.එත් මුහුද නම් හරි නිසංසලයි. දියේ බැහැලා ඉන්නවා හැරෙන්න වෙන කරන්න දෙයක් නැහැ. ඒකටත් පොඩි අවහිරයක් වෙන්නේ කොරල් පර වලින් බිදිලා වෙරළට පාවෙලා ඇවිත් තියෙන කොරල් අවශේෂ කොටස් වලින් වෙරළත් නොගැඹුරු මුහුදත් පිරී තිබීමයි. මේවට අපේ අත් පා සීරෙනවා කැපෙනවා.මේ පුංචි බාදක නොසලකා හැරියාම පරෙයි දූපත සුන්දර ස්වභාව පරිසර නිර්මානයක්.\nහිරු බැස යන වෙලාවට මුහුදේ සහ අහසේ මැවෙන අපූරු වර්ණ රටා අමතක කරන්න නම් බැහැ.දුපතේ නැගණහිර පැත්තේ නොගැඹුරු මුහදේ පුංචි පුංචි ලස්සන මාළුවෝ අපිව දකින්න බලා ගෙන ඉන්නවා.\nපරෙයි දූපතට යන කොට තමන් ගත කරන්න බලාපොරොත්තු කාලය ගැන හිතලා කෑම බීම අරගෙන යන්න ඕනී.විශේෂයෙන් වතුර ගෙනියන්නම ඕනි. යොදාගන්න බෝට්ටු කරුට අපේ කාල සටහන නොදුන්නොත් අපට ඔහුගේ කාලසටහනට වැඩ කරන්න සිද්ධ වෙනවා . මතක ඇතිව ගෙනියන බෝතල් , පොලිතීන් ආපහු ගේන්න වෙනවා . නැත්නම් මේ සුන්දර පරිසරය අනාගතයට ඉතිරි වෙන එකක් නැහැ.\nපරෙයි දූපතට අපි ගෙන යන බෝට්ටු සේවය වර්තමානයේ සංචාරකයෝ ගසා කන ව්යාපාරයක්.කඩුල්ල 2009 අගෝස්තු මාසේ පරෙයි දූපතට ගියා. පුංචි එවුනුතු සමග දහයක කන්ඩායමක්පරෙයි දුපතට ගෙනයන්න බෝට්ටු කරු රුපියල් 2000/= ඉල්ලුවා. නඩේ ගුරාත් එකොලොස් වෙනියාත් වු කඩුල්ලට බෝට්ටු කරුත් එක්ක තර්ත විතර්ක කරලයි ගමනට එක් වෙන්න සිද්ධ වුනේ. කඩුල්ලට මේ බෝට්ටු ගමන පිලිබද නිසි අවබෝධයක් තිබුනේ නෑ. පර්ස් එකෙන් ඇදලා ගත්ත රුපියල් 2000/= සුද්දා වගේ ගෙවලා දැම්මා. යන්නයි එන්නයි විනාඩි තිහක් හෝ හතලිහක් ගතවෙන්න ඇති. මේවර අප නතරව හිටපු හෝටල් කරු වියදම අඩකට බැස්සුවම තමයි ඩීසල් වියදමත් එක්ක මේ ගාන නම් සාධාරණ නැහැ කියලා හිතුනේ. කඩුල්ල මීට වඩා දුර මුහුදු ගමනක් වු නාගදීපයට යන්න වැය කලේ රුපියල් විස්සයි. දහ දෙනෙකුට රුපියල් 200/=යි.\nමේ පැත්ත ගැන වගකියන නැගනහිර පලාත් සභාවේ සංචාරක ඇමති තුමා දන්න කෙනෙක් ඉන්නවා නම් මතක් කරන්න මේ අව නඩුව.\nPigeon Island is situated 1km off the coast of Nilaveli. Just a few hundred meters offshore Nilaveli beach. (About a 15 min outboard motor boat trip) . The island‘s name derives from the rock pigeon. Pigeon Island contains some of the best remaining coral reef of Sri lanka’. Pigeon Island consists; large pigeon island and small pigeon island. The large pigeon island is fringed by a coral reef, and about 200m long and 100 m wide’ the small pigeon surrounded by rocky islets."}
{"text": "සෞදියේ ඔටුන්න හිමි කුමරු වෙනස් වෙයි\nසෞදි අරාබියේ ඔටුන්න හිමි කුමාරයා ලෙස තම පුත් මොහමඩ් බින් සල්මාන් කුමරුගේ නම සෞදි රජු විසින් ප්රකාශයට පත් කරන ලදී.\nමීට පෙර සෞදියේ ඔටුන්න හිමි කුමරු ලෙස වශයෙන් නම්කර තිබුණේ වත්මන් රජුගේ ඥාති පුත්රයා වන මොහමඩ් බින් නායෙෆ් කුමරු ය.\nසෞදි අරාබියේ ආරක්ෂක අමාත්යවරයා වන සල්මාන් කුමරු ඔටුන්න හිමි කුමරු ලෙස නම් කිරීමෙන් අනතුරුව රටේ උප අගමැති ධුරයට පත්වීමට නියමිතය.\n- ලෝක නායකයෝ අබ්දුල්ලා රජුට අවසන් ගෞරව දක්වති\n- 'කොළඹට තානාපතිවරයෙක් ආවේ අබ්දුල්ලා රජු නිසා'\n- සවුදි අරාබි හිටපු රජුගේ රාජ්ය ප්රතිපත්ති දිගටම\nඅභ්යන්තර ආරක්ෂාව පිළිබඳ ප්රධානියා ලෙස කටයුතු කරමින් සිටි 57 හැවිරිදි නායෙෆ් කුමරු එම තනතුරින් ද ඉවත් කර ඇති බව එරට මාධ්ය වාර්තා කරයි.\nනමුත් ඔටුන්න හිමි කුමාරයා ලෙස නව පත්වීම් ලද 31 හැවිරිදි සල්මාන් කුමරුට පක්ෂපාතීව කටයුතු කරන බවට නායෙෆ් කුමරු ප්රතිඥා දී ඇති බව SPA පුවත් සේවය වාර්තා කර තිබේ.\n2015 ජනවාරි මාසයේදී සල්මාන් බින් අබ්දුල්ලාසිස් රජුට ඔටුනු පැළඳවීම සිදුවුයේ එවකට සෞදි රජු වූ සිය ඥාති සොහොයුරු අබ්දුල්ලා බින් අබ්දුල් අසිස් ගේ අභාවයෙන් පසුවය. මේ වනවිට සල්මාන් රජු 81 හැවිරිදි ය.\nසෞදි අරාබිය මෙතෙක් පාලනය කරනු ලැබුණේ වයස අවුරුදු 70 හෝ 80 පිරුණු රජවරු විසිනි.\nනමුත් 31 හැවිරිදි මොහමඩ් බින් සල්මාන් කුමරු මීළඟ රජු ලෙස නම් කරනු ලැබීම සෞදියේ තරුණ පරම්පරාව දකින්නේ එම තත්වය වෙනස් වෙමින් පවතින බව සනාථ කෙරෙන සලකුණක් ලෙසිනි."}
{"text": "මේසයක් උඩ පුටුවක් තබා හදපු පුංචි එවරස්ට් කන්ද ජීවිතාරක්ෂක කට්ටල නැතිවම තරනය කර දැකුළුමල් නෙලාපු,\nරෙදි කෑල්ලක් නාහෙ බැඳ කටින් හුස්ම ගනිමින් අවුරුද්දක දූලි එක්කරාපු,\nකැවුම් බදින ගමන් තාච්චිය ඉස්සරහට වී කැවුම් වලට වඩා මාව බැද ගත්තු\n, කොකිස් අච්චුවෙන් ගැලවෙන් නැති කොට ඉරට්ටෙන් අනින කල යකා නැගපු,\nඅමුතු උත්සවයකි අවුරුද්ද\nඋදේ පාන්දර කිරිබත් කන්දක් කලින් කා දවසම නිදි කිරාපු,\nපිච්චෙන හැම රතිඥ්ඥ කරලටම උඩ ගොස් බිම වැටී උණ ගැනුන බල්ලට සාත්තු සප්පායම් කොරාපු,\nටී වී කියවෙන අවුරුදු පඞි කතා අජීර්ණව වැසිකිලියේ ලැගපු,\nහදපු කමට කැවුම් ගිල බර ගැන විස්කෝප වෙච්ච\nඅමුතු විශ්ම ලන්තයකි අවුරුද්ද\nටෙක්ස්ටයිල් සිටි වල ඇවිද හිත පුරවං සේල් වලින් ගත් රෙදි වලින් බෑගය පුරවාපු,\nකලින් හම්බුන අප්රෙල් පඩියත් ඉවර කර ඉතිරි මාස බාගේ ගැන හිතමින් නිදි වරාපු\nලබන මැයි වෙන කං පණ ගැට ගහගන්න දුෂ්කර ක්රියා ප්ලෑන් කොරාපු\nකැඳ බේරා ගැනීමට ගොස් රැවුල කපා දමාපු\nමහා තොවිලයකි අවුරුද්ද\nරතට රතේ එරබදු ඇහැට දකින්නට නැති,\nපැණිපි රී එල්ලෙන පලතුරු කඩා කටට දාගන්ට වෙලාවක් නැති,\nඅවුරුදු උත්සව සද්දෙට පොතක් පතක් වත් කියවගනු බැරි...\nමියුෂිකල් ෂෝ වල සද්දෙන් රෑටත් නිදාගනු\nබැරි මහා කරදරයකි අවුරුද්ද\nරට බීම සමඟ පාර දිගේ ගලන කුණු හරුප කෙලවරක් නැති,\nටවුමේ සේල් වන අවුරුද්ද ගෙදරට ගන්න වත්කමකුත් නැති,\nහවසට කඩන් පයින වහින මුරුගසන් වරුසාවට මුවා වෙන්ට ගෙයත් ඉඩ මදි\nහෙන එන නෑයින්ට සලකන්නෙ කෝමද හිතේ සාමයක් නැති\nමහා වදයකි අවුරුද්ද\nඅනේ නේනවානං ලබන අවුරුද්දෙවත් අවුරුදු"}
{"text": "ඊයේ සිට තිරගත වීමට තිබු ප්රසන්න විතානගේ අධ්යක්ෂනය කල “උසාවිය නිහඩයි” චිත්රපටිය මා බොහෝ බලපොරත්තුවෙන් නැරබීමට සිටි චිත්රපටියකි. නමුත් ඊයේ එයට කොළඹ මහේස්ත්රාත්වරයා තහනම් නියෝගයක් නිකුත් කළේය.\nප්රසන්න විතානගේ යනු ශ්රී ලංකාවේ සිටින අග්රගන්ය සිනමා අධ්යක්ෂකවරයෙකි. ඔහුගේ නිර්මාණයක් වන ආකාස කුසුම් චිත්රපටිය සදහා මාලනී ෆොන්සේකා, ඉන්දියානු අන්තර්ජාතික සිනමා උළෙලේ හොදම නිලියට හිමි සම්මානය,හොදම ආසියානු චිත්රපටිය සදහා වන සම්මානයත්, හොදම චිත්රපටිය සදහා වන සාර්ක් සම්මානයත් සහ තවත් සම්මාන රාශියක් සදහා නම් කරනු ලැබූ චිත්රපටියකි. අනෙකුත් සිංහල චිත්රපට හා සසදන කල ප්රසන්න ඇත්තේ බොහෝ දුරින් ය. අසෝක හදාගම ආදී අධ්යක්ෂකවරුන් හැර අනෙක් බොහොමයක් චිත්රපට වලට අප සිනසෙනුයේ චිත්රපටිය නැරබිමෙන් නොව අධ්යෂ්කවරයාගේ නම ඇසිමෙන්ය.\nඋසාවිය නිහඩයි චිත්රපටයට පසුබිම් වී ඇත්තේ 1997 අගෝස්තු මසදී රිවිර අනාවරණය කල පරිදි (මගේ මතකය නිවැරදි නම් ) සැකකරුවෙකුගේ බිරිද තමාගේ නිල කාමරයේදී දුෂණයට ලක් කිරීම සදහා චෝදනා ලැබූ මහව හිටපු දිස්ත්රික් මහේස්ත්රාත් ලෙනින් රත්නායක යැයි කියවේ. ඊට පසු දිනද අවස්ථාවකදී තුවක්කුවක් පෙන්වා වාහනයක දමාගෙන ගොස් දුෂණය කල බව අධිකරණ සේවා කොමිෂන් සභාව මගින් පත් කරනු ලැබූ පරීක්ෂණ කොමිසම මගින් පරීක්ෂණයේදී අනාවරණය කරනු ලැබිය.\nඑහිදී චෝදනා ලැබූ මහේස්ත්රාත්වරයාට විරුද්ධව පැවති එකම චෝදනාව මෙය නොවේ. ඔහු ශ්රී ලංකා රක්ෂණ සංස්ථාවේ ලිපිකරුවකු වශයෙන් සේවය කරමින් සිටියදී වංචාසහගත චෝදනා හයකට වැරදි කරු වී සේවයෙන් ඉවත් කල පුද්ගලයෙකි. එය අධිකරණ සේවා කොමිසමට වසන් කිරීමම අධිකරණ සේවයෙන් ඉවත් කිරීමට තරම් වරදකි. වංචාවකට සහබාගි වීම ගැන කවර කතාද ?\nඅධිකරණ සේවා කොමිසමේ කාර්යක්ෂමතාවය කෙසේදයත් අධිකරණ සේවයට විනිශ්යකාරවරයෙකු පත් කිරීමට ප්රථම ඔහු පිළිබද සොයා බැලීමටවත් වෙහෙසී ඇති බවක් නොපෙනේ. ඒ කෙසේ වුවද කාන්තාවන් දෙදෙනකු දුෂණය කිරීමට පරීක්ෂණ කොමිසමේදී වැරදිකරු කරනු ලැබූ රත්නායකට අධිකරණයේ නඩු පැවරීමක් කිරීමට හෝ අදාල කාන්තාවන් දෙදෙනාට යුක්තිය ඉටු කිරීමට හෝ නොහැකි විය. අදාල කාන්තාවගේ නීතිඥයන් විසින් අධිකරණ සේවා කොමිෂන් සභාවට හා ශ්රේෂ්ටාධිකරණයට පැමිණිලි කිරීමෙන් මාස 23කට පසුව පත් කරනු ලැබූ පරීක්ෂණ කමිටුවෙන් ද වැරදි කරු වූ රත්නායකට දඩුවම් ලබා දීමට නොහැකි වීමට හේතුව වශයෙන් රාවය කතෘ වික්ටර් අයිවන්ගේ නොනිමි අරගල නමැති පොතේ පෙන්වා දෙන පරිදි එවකට නීතිපතිවරයා ව සිටි සරත් සිල්වා ගේ ක්රියා කලාපය හේතු උන බව විස්තර කරයි.\nලංකා අධිකරණ ඉතිහාසයේ බිහිවූ දුෂිතම අග්රවිනිශ්යකාරයකු වූ ඔහු දුන් තීන්දු සම්බන්දයෙන් ප්රසිද්දියේම මහජනතාවගෙන් සමාව ඉල්ලු වාරද නැතුව නොවේ. තමුන්ගේ ලාබ ප්රයෝජන හා යාලු මිත්රකම් වෙනුවෙන් ආණ්ඩුක්රම ව්යවස්ථාව උල්ලංගනය කිරීම අධිකරණයේ පරමාධිපත්යට කල නිගාවකි.\nනමුත් කණගාටුව කරුණක් නම් පරීක්ෂණ සභා මගින් වැරදි කරුවන් කෙරු ඇතැමුන් තවමත් ශ්රේෂ්ටාධිකරණයේ විනිසුරන් ලෙස අදද තනතුරු හෙබවිමයි."}
{"text": "රුහුණු කතරගම ඇසළ පෙරහැර මංගල්යයේ 10 වෙනි දිනය වන අද (16)\nBy admin - Fri Aug 16, 6:27 am\nරුහුණු කතරගම ඇසළ පෙරහැර මංගල්යයේ 10 වෙනි දිනය වන අද (16) කතරගම මහා දේවාලයෙන් ඇරඹෙන දේව පෙරහැර ගණ දේවාලය, කිරිවෙහෙර ඉදිරිපසින් අෂ්ටඵල බෝධීන් වහන්සේ ප්රදක්ෂිණා කර මහා වාසල් දොරටුවෙන් පිටවීදියට පිවිසේ.\nඑම වීදියේ භද්රකාලී අම්මාන් දේවාලය, මුස්ලිම් දේවස්ථානය ඉදිරියෙන් ගමන් කරන පෙරහැර වල්ලි අම්මා දේවාලයට පැමිණෙයි.\nඑම දේවාලයේදී පෞරාණික චාරිත්රවාරිත්ර පුද සිරිත් ඉටු කිරීම සිදු වේ. ඉන් පසු මහ වීදියේ ශ්රී අභිනවාරාම විහාරස්ථානය ඉදිරියෙන් ගමන් කරන පෙරහැර මහා දේවාලයට ගෙවදීම සිදු කරයි."}
{"text": "එක්සත් ජාතික පක්ෂයේ කණ්ඩායමක් සමග ඒකාබද්ද විපක්ෂය එක්ව ආණ්ඩුවක් පිහිටුවා එහි අගමැති ධුරය හිටපු කතානායක චමල් රාජපක්ෂ මහතාට ලබා දීමට සාකච්චාවක් සිදුව ඇතැයි ‘අද’ පුවත්පත වාර්තා කරයි.\nමෙම යෝජනාව සදහා චමල් රාජපක්ෂ මහතාද එකතාවය පල කර ඇතැයි වාර්තාවේ දැක්වෙයි.\nකැබිනට් සංශෝධනයේදී ඇමති ධුර සම්බන්ධයෙන් ගැටළු ඇතිකරගෙන සිටින ජ්යෙෂ්ඨ ඇමති පිරිසක් හා පසුපෙල එජාප මන්ත්රී කණ්ඩායමක් මෙම සාකච්චා සදහා සම්බන්ධ වී ඇතැයිද වාර්තාවේ දැක්වෙයි."}
{"text": "ශ්රී ලංකාවේ රාජ්ය ව්යවසාය පිළිබඳව ඔබ නොදත් කරුණු\nවෙළඳපල මගින් සැපයිය හැකි භාණ්ඩ හා සේවා නිෂ්පාදනය කෝ බෙදාහැරීම පිළිබඳව කටයුතු කරන රජයේ ආයතන සහ සංස්ථා රාජ්ය ව්යවසාය ලෙස අදහස් කරයි. මෙහිදී රජය නිෂ්පාදනයට සහ වෙළඳ කටයුතුවලට සෘජුවම සම්බන්ධ වීමක් සිදුවේ. දුම්රිය දෙපාර්තමේන්තුව, ලංකා විදුලිබල මණ්ඩලය, රාජ්ය ඖෂධ නීතිගත සංස්ථාව, රාජ්ය මුද්රණ නීතිගත සංස්ථාව, ශ්රී ලංකා මධ්යම ගමනාගමන මණ්ඩලය, ශ්රී ලංකා ඛනිජ තෙල් සංස්ථාව, රාජ්ය ඉංජිනේරු සංස්ථාව, ලංකා බැංකුව, රාජ්ය දැව සංස්ථාව යනාදිය රාජ්ය ව්යවසායන්ට නිදසුන් කීපයක් ලෙස හඳුනාගත හැකියි.\nරටක රාජ්ය ව්යවසායන් බිහිවීමට බලපාන හේතු ගණනාවක් ඇති බව ඔබ දන්නවාද. පෞද්ගලික අංශය නියුතු වීමට අකමැති ව්යාපෘතීන් රජය මැදිහත් වීමෙන් ඇරඹිය යුතු වීම, පෞද්ගලික අංශයේ සම්බන්ධ වීම ප්රමාණවත් නොවන විට එම හිඟය පියවීම සඳහා රජයට මැදිහත් විය යුතු වීම, පෞද්ගලික අංශයට විශාල ප්රාග්ධනයක් සම්පාදනය කරගැනීමට අපහසු අවස්ථාවලදී, පෞද්ගලික අංශයේ ඒකාධිකාරී ව්යාපාර කටයුතු මහජන සුබසිද්ධියට අහිතකර වන විටදී, පෞද්ගලික අංශයේ ව්යාපාර කටයුතු අසාර්ථක වන විටදී, සේවා නියුක්ති ඉඩප්රස්ථා ඇති කිරීම සඳහා යනාදී කරුණු ඉන් කිහිපයකි.\nඑක්දහස් නවසිය හැත්තෑ හතෙන් පසුව ශ්රී ලංකාවේ ආර්ථික ප්රතිපත්ති වල ඇති කරන ලද වෙනස්කම් සමග ශ්රී ලංකා ආර්ථිකයේ ආර්ථික ව්යුහය තුළ වෙනස්කම් සිදුවිය. මේ යටතේ රාජ්ය ව්යවසායන් පටු සහ පුළුල් ලෙස පෞද්ගලික ව්යවසායට පැවරීමේ කටයුතු ක්රියාත්මක විය. මීට අමතරව අකාර්යක්ෂම සහ අසාර්ථක රාජ්ය ව්යවසායන් ප්රතිව්යුහගත කිරීම ද ඇරඹුණි. විශේෂයෙන්ම 1990 දශකයේ දී ශ්රී ලංකාවේ රාජ්ය ව්යවසායන් බොහෝමයක් පෞද්ගලීකරණයට ලක්විය. මෙම පෞද්ගලීකරණ කටයුතු සඳහා 1996 වර්ෂයේදී රාජ්ය ව්යවසාය ප්රතිසංස්කරණ කොමිසම නමැති ආයතනය පිහිටුවනු ලැබීය. නමුත් වර්තමානයේ දී මෙම ආයතනය ක්රියාත්මක නොවේ.\nරජයට අයත් ව්යාපාර පෞද්ගලීකරණය කිරීම ආර්ථික ප්රතිසංස්කරණය සඳහා ඇති එකම උපාය මාර්ගය ලෙස වර්තමාන රජය නොපිළිගන්නා අතර එම ආයතනවල කළමනාකාරිත්වයෙහි ප්රතිසංස්කරණ හරහා කාර්ය සාධනය වැඩි කිරීමට විකල්ප උපාය මාර්ගයක් ලෙස හඳුනාගෙන ඇත. රාජ්ය ව්යවසායන් ප්රතිසංස්කරණය කිරීමට හේතු ගණනාවක් හඳුනා ගැනීමට පුළුවනි. කාර්යක්ෂමතාවය ඉහල නැංවීම, නව තාක්ෂණය එක් කිරීම, කළමනාකරණය දියුණු කිරීම, නිෂ්පාදන විවිධාංගීකරණය, නව වෙළඳ පොළවල් සොයාගැනීම, රජයට දැරීමට සිදුවන බර අඩු කිරීම යනාදිය එම හේතු කිහිපයකි. රට සංවර්ධනය කිරීමේ උත්ප්රේරක ලෙස රාජ්ය ව්යවසායන් යොදා ගැනීම රජයේ අපේක්ෂාව වන අතර ලංකා බැංකුව, මහජන බැංකුව, ජාතික ඉතිරිකිරීමේ බැංකුව, ප්රාදේශීය සංවර්ධන බැංකුව යනාදිය උපායමාර්ගික අරමුණු ළඟාකර ගැනීමේදී සුවිශේෂී භූමිකාවක් ඉටු කරනු ඇතැයි අපේක්ෂා කෙරේ.\nby Sachini Sooriyaarachchi\nPhoto Source: Internet\n3442 Views"}
{"text": "මේ කතාව ජංගම දුරකතන හෙවත් සෙලූයලර් දුරකථන භාවිතය ආරම්භ වූ කාලයේ සිටම සංසරණය වන්නක්. ගුවන්විදුලි මධ්යස්ථාන මගින් තරංග ඔස්සේ සිදුකරනු ලබන ප්රචාරයන් ගැනත් ජනතාවට යම්යම් සැකසංකාවන් ඇතත්, ඒ පිළිකාමය තර්ජනයන් ගැන නම් නොවේ. විවිධ නාලිකා ගුවන් විදුලි තරංග ඔස්සේ සිය වැඩසටහන් අප දෙසවනට සම්පේ්රෂණය කිරීමේදී පාරිභෝගික අපගේ මැසිවිලි, සැක සංකා ඇතිවන්නේ ඒවාගේ අන්තර්ගතය, සංයුතිය ගැන මිස පිළිකාව වැළඳීමේ අනතුරක් ගැන නොවේ. එහෙත්, අප භාවිත කරන ජංගම දුරකනතයෙන් නිකුත් කෙරෙන ගුවන් විදුලි තරංග(radio waves) කෙනෙකුගේ මොළයෙහි පිළිකා ඇති කිරීමට සමත් වෙතැයි කියන කතාව දුරකථන භාවිත කරන, නොකරන සෑම දෙනාටම අසන්නට ලැබෙන්නකි. මාර්තෘකාවේ අසා ඇති ප්රශ්නයට පිළිතුර කුමක් දැයි දැන ගැනීමට මේ ලිපිය අවසානය දක්වාම කියවා බලන්න.\nමුලින්ම කියන්න තියෙන්නේ රේඩියෝ හෙවත් ගුවන් විදුලි තරංගත් ඇත්තටම එක්තරා විකිරණ ස්වරූපයක් බවයි. එහෙම වුණත් ඒවා සාපේක්ෂව පහළ සංඛ්යාත තරංගයි. එම නිසා ශක්තියන් ද පහළයි. අධිසංඛ්යාත, අධි ශක්ති තරංග වන x කිරණ වැනි තරංගවලට ඔබේ DNAවලට හානි පැමිණිය හැකියි — එහෙත් ගුවන් විදුලි තරංගවලට නොහැකියි. ගුවන් විදුලි තරංගවලට කළ හැක්කේ වැඩිම වුණොත් ඔබේ සම රත්කිරීම පමණයි. ඒත් ඉතින් නැවත කියනවා නම් එහි ශක්තිය ඔබේ මොළයට තබා ඔබේ කනටවත් කිසිම හානියක් කිරීමට නොහැකි මට්ටමකට දුර්වලයි.\nඒ කතාව කොහොම වුණත්, ගුවන් විදුලි තරංග මගින් පිළිකාව හැදෙයි යන්න ගැන පර්යේෂකයන් සමපේක්ෂණය කරන්න පටන් ගත්තේ 1950 ගණන්වල සිටයි. “ඒ වුණාට ඒක හුදු අනුමානයක් පමණයි” යනුවෙන් ඇමරිකානු පිළිකා සංගමයේ ප්රධාන වෛද්ය නිලධාරි ඕටිස් බ්රෝලි ප්රකාශ කරයි, “ඒවායින් පිළිකාව සෑදෙවිය යන්න ගැන ස්ථිරසාර ස්ථාවරයක් ගන්න අපට ඇත්තටම තවමත් බැහැ.”\nසෙලියුලර් දුරකථන හා පිළිකාව අතර සම්බන්ධයක් සොයා බලන මුල්ම සැබෑ අධ්යයනවලදි පර්යේෂකයන් (මොළයේ ටියුමරයක් හෙවත් අර්බුදයක් සහිත) රෝගීන්ගෙන් අසා සිටියේ ඔවුන් සාමාන්යයෙන් සෙලියුලර් දුරකථනය ළංකර තබා ගන්නේ කුමන කනට ද යන්නයි. පුදුමවන්නට දෙයක් නොවෙයි, ඔවුන්ගෙන් හතරෙන් තුනක්ම කියා සිටියේ සෙලියුලර් දුරකථනය ඔවුන්ගේ මොළ අර්බුදය වර්ධනය වූ හිසෙහි පැත්තෙහි තබන බවයි. දුරකථනය තබන්නට හුරුව සිටීන කන හා මොළ අර්බුදය අතර සහසම්බන්ධතාවයක්(correlation) තිබෙනවා නේද? නැහැ. ඉතින් එහෙමම වෙන්නත් ඕන නැහැ. මුලින්ම කියන්න ඕන, හැමෝටම තියෙන්නේ කන් දෙකක් නිසා ඒ හැමෝටම කැමති එකක් තෝරා ගැනීමට 50% අවස්ථාව තියෙන බවයි. ඉතින් 75% නිවැරදිව අනුමාන කිරීම අහම්බයක් වෙන්න ද පුළුවන. මෙතැන පූර්ව විනිශ්චයක් ඇතිවෙන්න අවස්ථා තිබේ. “පිළිතුරු දෙන රෝගීන් දැන සිටියා ඔවුන්ගේ මොළ පිළිකාව(අර්බුදය) තිබෙන්නේ මොළයෙහි කොයි පැත්තේද කියා. ඉනින් ඔවුන් ස්වාභාවිකවම ඒ පැත්ත තෝරා ගන්න ඉඩ තිබෙනවා” බ්රෝලි පෙන්වා දෙයි. ඇත්තටම ප්රශ්නයට සම්බන්ධ ආචාර ධර්මයි(ethics). විද්යාඥයන්ට පරික්ෂනත්මක වශයෙන් කළනොහැකි, කළහැකි දේ ආචාරධර්ම මගින් සීමාවේ. කුමක් සිදුවේදැයි බලනු අටියෙන් ජනතාව පරික්ෂණාගාරයේ වාඩිකර තබා පිළිකා කාරක වර්ෂාවක් ඔවුන් වෙත හෙළීමට වෛද්යවරුන්ට නොහැකිය. ගුවන් විදුලි තරංග ගත්තත් කියන්න තියෙන්නේ ඒකම තමයි. ඇත්තටම රේඩියෝ තරංග පිළිකාව කෙරෙහි බලපෑමක් ඇතැයි මිනිසුන් ඊට භාජනය කිරීමෙන් පසුව සොයා ගනු ලැබුවොත් පර්යේෂකයන් මුහුණපාන වන තත්ත්වය කුමක්ද? මේ නිසා පර්යේෂකයන්ට කි්රයා කරන්න වන්නේ මීයන්, කොස් ඇට මීයන්(mice and rats) යොදා ගත් ආකෘති මගිනි. පසුගිය වසරේ සිදුකළ අධ්යයනයක දී සිදු වූයේ ද එයමයි. මාධ්ය මගින් ඉමහත් ප්රසිද්ධියක් ලබා දුන් මේ අධ්යයනයේදී විද්යාඥයෝ ගුවන් විදුලි තරංගවලට ලක් කළ මීයන් තුළ අර්බුද වර්ධනය වූ බව ඇත්තටම සොයා ගත්හ. මේ අධ්යනය තුල බලගතු අවවාදයක් ද අන්තර්ගතය.\nපර්යේෂණවලදී මිනිසුන් වෙනුවට මීයන් යොදා ගැණුනද ද මීයෝ මිනිසුන් නොවෙති. ඔවුන්ගේ පටක ගුවන් විදුලි තරංගවලට වෙනත් ආකාරයකට ප්රතිචාර දැක්විය හැකියි. අනික, පර්යේෂකයන් මේ කුඩා සතුන්ට ලබා දුන්නේ සෙල්ෆෝනයකින් මිනිසෙකුට ලැබෙන විකිරණය මෙන් හත් ගුණයක් පමණ විකිරණයකි. ඒ කියන්නේ මාස ගණන් එක දිගට දිනකට පැය නවය බැගින් නිරාවරණය කිරීමයි. අවසාන වශයෙන්, මේ පර්යේෂණය සමාන කණ්ඩායමක විචාරයට භාජනය නොවීය. මේ තත්ත්වය හමුවේ සෞඛ්ය සංවිධානවලට සිය ස්ථාවරය දැක්වීමට සිදුවූයේ සුපරික්ෂාවෙන් තෝරා ගත් වදන් යොදා ගනිමිනි. ඔප්පු කිරීමට හෝ නිෂ්ප්රභා කිරීමට දාමයක්, පුරුකක් නොමැති නිසා ඔවුනට ප්රකාශ කිරීමට සිදුවුයේ, ‘සෙලියුලර් ෆෝන් පිළිකාවට හේතුවීමට ඉඩතිබේ(Phones might cause cancer) වැනි වදන්ය. නිදසුනක් දක්වතොත්, එක්සත් ජාතීන්ගේ පිළිකා පර්යේෂණය සඳහා වන අන්තර් ජාතික ඒජන්සිය(UN’s International Agency for Research on Cancer) ප්රකාශ කළේ සෙල්ෆෝන් භාවිතය මිනිසුන්ට පිළිකා ඇති කරන්නක් විය හැකිය යනුවෙනි.\n“සෙල්ෆෝන් මගින් පිළිකා හැදෙන්න පුළුවන් බව එක්සත් ජාතීන්ගේ ඒජන්සිය කීවාම ඇත්තටම ඒ ගැන සැලකිල්ල යොමු වුණා” බ්රෝලි කියයි, “ඒත් ඔය ලැයිස්තුවේම ලිප්ස්ටික් අචචාරු, ස්ටයිරොෆෝම්(styrofoam) ද තිබෙන බව දැනගත්තහම ඒ ගැන බලන්නේ වෙනත් කෝණයකින්.”\nදත්තවල හිඟකම නිසා සෙල්ෆෝන් පිළිකාව සාදන්නේ යයි නිගමනයකට මේ මොහොතේ එළඹිය නොහැකිය. “ඒක නොවිසඳුන ප්රශ්නයක්, ඒක වලංගු ප්රශ්නයක්. ඒත් මං හරි හැටියට පිළිගන්න උත්තරය නම් ‘නැහැ’ යන්නයි” බ්රෝලි පහදා දෙයි, “බලාගෙන ගියහම පසුගිය වසර 40 තුළ මොළයේ අර්බුද වැඩිවීමක් පෙන්නුම් කරන්නේ නැහැ”.\nකෙසේ වෙතත් තීරණය ඔබේ අතෙයි. වෙන්නත් පුළුවන් නොවෙන්නත් පුළුවන්."}
{"text": "සන්ධි ආශ්රිත වේදනාවන් හා රෝගී තත්ත්වයන් වර්තමානයේ අපට බහුලව අසන්නට ලැබෙනවා. බොහෝ සන්ධි ආශ්රිත රෝගී තත්ත්වයන් හට ගැනීම ආරම්භ වෙන්නේ වයස අවුරුදු 35 -40 කියන වයස් සීමාවේදී. කාර්යාල තුල එකම ඉරියව්වෙන් දවසම වැඩ කරන පුද්ගලයින් ඉක්මණින්ම සන්ධි වේදනා වලට ගොදුරු වෙනවා. සන්ධි රෝගයකදී බහුලව දැකගත හැකි ලක්ෂණ වන්නේ දණහිස, වළලුකර, මැණික් කටුව, උකුල සන්ධිය ආශ්රිත සහ සෙසු කුඩා සන්ධි ආශ්රිත එනම් ඇඟිලි පුරුක් සහ කොඳුඇට පුරුක්වල ඇති වන වේදනාවයි. කාන්තා පුරුෂ භේදයකින් තොරව හටගන්නා මේ පීඩාකාරී රෝගී අවස්ථාවන් වලදී බොහෝ දෙනා සිදුකරන්නේ, වේදනාව තාවකාලිකව සමනය කර ගැනීම සඳහා බාම් වර්ගයක් හෝ වේදනා නාශක පෙති භාවිතා කිරීමයි. නමුත් සන්ධි වේදනාවන් ආරම්භයේදීම නිසි ප්රතිකාර නොකිරීමෙන් පසුකාලිනව රෝගය උත්සන්න වීම සිදු වෙනවා. මෙම නිසා සන්ධි වේදනා පළමුව හදුනාගත මොහොතේම ප්රතිකාර සදහා යොමු වීමට අමතක කරන්න එපා. අද විශ්ම ලෝකයෙන් අපි ඔබව දැනුවත් කරන්නේ ගෝවා භාවිතයෙන් සන්ධි වේදනා වලට සාර්ථක ලෙස ප්රතිකාර කර ගත හැකි ක්රමයක් ගැන.\nගෝවා තුල විටමින් K , විටමින් C හා පොටෑසියම් අඩංගු වෙනවා. ඒ වගේම ගෝවා ශරීරය නිවාලන ගුණයෙන්ද පොහොසත්. තවද විවිධ වර්ගයේ පිළිකා සෛල මර්ධනය කිරිමේ හැකියාවද ගෝවා සතු වෙනවා. කිරි දෙන මව්වරුන් හට, තම පියයුරු මත ගෝවා කොළ තබා ගැනීමෙන් හෝ ගෝවා යුෂ ආලේප කිරීමෙන් පියයුරු ඉදිමීම හා පියයුරු වේදනාව සමනය කර ගන්නට පුළුවන්. ගෝවා මගින් ලබා ගත හැකි සෞඛ්ය වාසි මෙපමණකින් සීමා වන්නේ නෑ. අද සමාජයේ බොහෝ දෙනෙකු පිඩා විදින සන්ධි වේදනාව සදහා සුවයක් සලසා ගැනීමටද ගෝවා යොදා ගත හැකි බව ඔබ මීට පෙර අසා නැතුව ඇති. හරි අපි දැන් බලමු ගෝවා භාවිතා කරලා සන්ධි වේදනාව සුව කර ගන්නේ කොහොමද කියලා.\nමේ සදහා අවශ්ය ද්රව්ය\nකාබනික පොහොර පමණක් යොදා වගා කල ගෝවා ගෙඩියක්, ගෝස් කැබලි හෝ වෙළුම් පටි, අවන් එකක්, රෝලින් පින් එකක් හෝ හිස් වයින් බෝතලයක්, ආහාර ඇසුරුම් කිරීම සදහා යොදා ගන්නා ඇලුමිනියම් කොළ. මේ ඇලුමිනියම් කොළ එහෙම නැත්තම් ඇලුමිනියම් ෆොයිල් ෆුඩ් සිටි වල ගන්න තියෙනවා.\nබෙහෙත් වට්ටෝරුව සකස් කර ගන්නේ මෙහෙමයි\nමුලින්ම ගෝවා ගෙඩියේ පිටත කොළ කිහිපය ඉවත් කර හොදින් සෝදා ගන්න. වතුර ගතිය යනතුරු හොදින් වියලා ගෙන , ගෝවා ගෙඩියේ මැද ඝන කොටස ඉවත් කර ගන්න දැන් ගෝවා කොළ කිහිපයක් එකවර ගෙන , ලැල්ලක් මත තබා , වයින් බෝතලය ආධාරයෙන් හොදින් තලා ගන්න. ඒ කියන්නේ ගෝවා කොළ වලින් යුෂ එලියට පැමිණෙන ආකාරයෙන් වයින් බෝතලයෙන් රෝල් කරන්න. දැන් ඇලුමිනියම් කොලයක් ගෙන එසේ තලා ගත් ගෝවා කොළ කිහිපය එහි ඔතා අවන් එකේ දමා විනාඩි කිහිපයක් රත් කර ගන්න. මෙහිදී අවශ්ය වන්නේ ගෝවා කොළ මදක් උණුසුම් කර ගැනීමට පමණයි. අධික ලෙස රත් කරන්න එපා. දැන් උණුසුම් ගෝවා කොළ වේදනාව දැනෙන ස්ථානයේ තබා ගෝස් කැබලි හෝ වෙළුම් පටි ආධාරයෙන් හොදින් වෙලන්න. පැය 2ක් පමණ තිබෙන්නට හරින්න. පසුව ඉවත් කරන්න. ඔබට හැකි නම් මෙය දිනකට දෙවරක් සිදු කරන්න. මේ ප්රතිකාරය නොකඩවා සති 4ක කාලයක් සිදු කල යුතු වෙනවා. මෙහි පුදුම හිතෙන කාරණය නම් පසු දින සිටම ඔබට ප්රතිපල අත්විදින්නට හැකි වීමයි. ගෝවා කොළ තැබූ පසු ඔබට කැසීමක් වැනි දෙයක් ඇති වනවා නම් වහාම ගෝවා කොළ ඉවත් කරන්න. එහි තේරුම ඔබගේ ශරීරය මෙම සත්කාරයට ප්රතිවිරුද්ධතාවයක් දක්වන බව. නමුදු එසේ සිදු වන්නේ ඉතාම කලාතුරකින් නිසා අනවශ්ය බියක් ඇති කර ගත යුතු වන්නේ නෑ. කොහොමත් ස්වභාවික සත්කාර අපේ ඇගට කිසිම ලෙසකින් හානියක් කරන්නේ නෑ.\nගෝවා තුල අඩංගු වන ඇන්තොසයිනින්ස් , ශාක පෝෂක සහ ග්ලුටමින් වැනි සංයෝග , සන්ධි වේදනා සමනයට හා ආතරයිටිස් වැනි රෝග වලට ඉතාම ගුණදායකයි. මෙන්න මේ නිසයි ගෝවා ආධාරයෙන් මෙවැනි බෙහෙත් වට්ටෝරුවක් නිර්මාණය කිරීම සදහා ආයුර්වේදී වෛද්යවරුන් පෙළඹිලා තියෙන්නේ. ඇත්තෙන්ම කියනවා නම් ගෝවා කියන්නේ සොබාදහමෙන් අපිට නොමිලේම දායාද කරපු තවත් එක් වැදගත් රෝග නිවාරකයක්.\nඅපි හැමදාමත් ඔබව මෙවැනි ස්වාභාවික දේවල් භාවිතා කරලා. රෝග නිවාරණය කර ගන්නා ආකාරය පිලිබදව කියා දෙනවා. ඇත්තෙන්ම ඕනෑම දරුණු රෝගයක් සම්පුර්ණයෙන් සුව කිරීමේ හැකියාව ඇත්තේ සොබා දහමට පමණයි කියලත් අපි තදින් විශ්වාස කරනවා. ස්වාභාවික අමුද්රව්ය වලින් තනා ගන්නා බෙහෙත් සෑම විටම කෘතීම බටහිර බෙහෙත් වලට වඩා පලදායක වන්නේ ඒ නිසයි. ඉතින් ඔබත් මෙම බෙහෙත වට්ටෝරුව සකස් කර භාවිතා කරන්න. ඔබේ මිතුරන් ආදරණියන්ටත් දැන ගන්න මෙම වීඩියෝව ශෙයා කිරීමට කාරුණික වන්න.\nතාමත් අපිව සබ්ස්ක්රයිබ් කරලා නැත්තම් දැන්ම පහල රතු පාට සබ්ස්ක්රයිබ් බොත්තම ඔබලා විශ්ම ලෝකය යුටියිබ් නාලිකව සබ්ස්ක්රයිබ් කරන්න. තවත් අලුත් විදියෝවකින් හමු වෙමු. ඔබට නිරෝගිමත් අනාගතයක්.\n(උපුටා ගැනීම අන්තර්ජාලයෙන්)"}
{"text": "නැමදුම ඔබව පිරිසිදු කරයි\nඔබගේ නිවස අසල ඇලක් තිබී එයින් ඔබ පස්වතාවක් ස්නානය කරන විට ඔබගේ ශරීරය පිරිසිදු වන්නා සේ පස්වේල නමදුමෙන් ඔබගේ සිත පිරිසිදු වන්නේය\nමිනිසාගේ මඟ පෙන්වීම සඳහා\nමෙලොව ජීවිතය හැඩගස්වා ගත යුත්තේ කෙසේද යන්න මිනිසාට කියා දීමට අල්ලාහ් මුහම්මද් තුමාට අණාවරනය කළ පුස්තකය අල් කුර්ආනයයි\nසමානාත්මතාවය\nසුදු ජාතිකයා කලු ජාතිකයාට වඩා උසස් වන්නේවත් කළු ජාතිකයා සුදු ජාතිකයාට වගා උසස් වන්නේවත් නැත.\nමිනිසා අල්ලාහ්ගේ ගැත්තාය\nකිසිඳු උස් පහත් භේදයකින් තොරව සුදු ඇඳුමින් සැරසී උරට උර ගැටී සමඟිය හා සමානාත්ප්මතාවය ප්සරයෝගිකව විදහා පාන දේව බැතිමතුන්\nඉස්ලාම් ධර්මය ක්රමවත්ව ඉගෙන ගැනීමට ඔබ කැමතියිද?\nමුස්ලිම් හා මුස්ලිම් නොවන සහෝදර සහෝදරියන්ට ඉස්ලාම් ධර්මය පිළිබඳ මූලික කරුණු ඉතා සරළව හා ක්රමවත්ව ඉගෙන ගැනීම සඳහා මෙම වෙබ් අඩෙවිය හරහා ඉදිරිපත් කරනු ලැබ ඇති ඉස්ලාම් සහතිකපත්ර පාඨමාලාව ඉතා ප්රයෝජනවත් වේ.\n1 වන පාඩම - ඉස්ලාම් හැඳින්වීම\nමෙම විශ්වය බිහිවූයේ කෙසේද? මා කවරෙක්ද? මා පැමිණියේ කුමන ස්ථානයේ සිටද? මාගේ අවසානය කුමක්ද? මාගේ දිවියේ අරමුණ කුමක්ද යනාදී ප්රශ්න වලට නිවැරදි පිළිතුරු සොයන ඔබට හමුවූ සත්යය ඉස්ලාමයයි.\n2 වන පාඩම - සයවැදෑරුම් විශ්වාසයන්\nමුස්ලිම්වරයකු අනිවාර්යයෙන්ම පිළිගෙන විශ්වාස කළ යුතු මූලික කරුණු සය වන අල්ලාහ්, සුරදූතයින්, ධර්ම ග්රන්ථ, දේව පණිවුඩකරුවන්, අවසාන දිනය, දෛවය පිළිබඳ තොරතුරු තරමක් ගැඹුරින් අධ්යයනය කිරීම සඳහා\n3 වන පාඩම - මූලික වගකීම්\nමුස්ලිම්වරයකු මත පැවරෙන පස්වැදෑරුම් අනිවාර්යය වගකීම් වන කලිමා නමැති ප්රතිපත්ති ප්රකාශය, නැමදුම, උපවාස ශීලය, දන් දීම, හජ් කර්තව්යය ඉටු කිරීම පිළිබඳ තොරතුරු තරමක් ගැඹුරින් අධ්යයනය කිරීම සඳහා\n4 වන පාඩම - ජීවන ක්රමය\nඉස්ලාමය යනු හුදෙක් පල්ලියට පමණක් සීමා වූ වත්පිළිවත් පවතින ධර්මයක් නොවේ. ඉස්ලාම් ධර්මය තුළ මිනිස් ජීවිතයේ සෑම පැතිකඩකටම අවශ්ය මඟ පෙන්වීම් ඇත. එබැවින් ඉස්ලාමය පරිපූර්ණ ජීවනය ක්රමයකි.\n5 වන පාඩම - අධ්යාත්මිකත්වය\nමිනිසාගේ චෛතසිකය මිනිසාගේ බාහිර ක්රියාකාරකම් නිර්ණය කරන ප්රධාන සාධකය වේ. එබැවින් මෙම චෛතසිකය මනා අයුරින් පාලනය කිරීම අනිවාර්ය දෙයකි. මේ සඳහා වූ ඉස්ලාමීය මඟ පෙන්වීම දැන ගැනීම සඳහා\n6 වන පාඩම - කුර්ආන් අධ්යයනය\nඅල්ලාහ් මුහම්මද් තුමාට අනාවරණය කළ දේව ග්රන්ථය අල් කුර්ආනයයි. අල් කුර්ආනයේ අන්තර්ගතය මෙන්ම අල් කුර්ආනය හා සබැඳි ඉතිහාසය අධ්යයනය කිරීමද ඉතා වැදගත් වේ.\nඔබට සහතිකයක් අවශ්යයිද?\nඉහත පාඨමාලාව අධ්යයනය කළ ඔබට සහතිකයක් ලාබා දෙන්න අපි සූදානම්. මේ පිළිබඳව වැඩිදුර තොරතුරු දැන ගැනීමට මෙම යොමුවට පිවිසෙන්න."}
{"text": "Car එකකට self driving පහසුකමක් එකතු කිරීම ටිකක් පහසු දෙයක් වුණත්, motor cycle එකකට මේ තාක්ෂණය එකතු කිරීම සාපේක්ෂ වශයෙන් ඉතාමත් අපහසු කටයුත්තක් බව අමුතුවෙන් කියන්න දෙයක් නැහැ.\nඋදාහරණක් ලෙස හදිසි අවස්ථාවක එකවර Brake කිරීමක් වගේ දෙයක් මෝටර් රථයක කරන්න පුලුවන් වුනත් යතුරු පැදියක මේ වගේ දෙයක් එකවර සිදු කලහොත් යතුරුපැදිකරුවා ඉවතට විසි වී යාමට වුවත් ඉඩ තියෙනවා. ඉතින් එ් වගේ දේවල් ගැන සැලකිලිමත් වීම මේ කාරණයේදී අත්යාවශය වෙනවා.\nTrack එකක් ඔස්සේ තනියම ගමන අාරම්භ කරලා තමන්ට හමුවන වංගු පසුකරගෙන ගමනාන්තය දක්වා සාමාන්යය යතුරුපැදියක් ආකාරයට ගමන් කරන්න BMW සමාගම විසින් නිර්මාණය කරපු මේ යතුරු පැදියට හැකියාව තිබෙන අතර ගමනාන්තයේදී යතුරුපැදිය පෙරලීමකින් තොරව තනිවම නතර කරගැනීමටද මේ අනුව හැකියාව ලැබී තිබෙනවා.\nBMW සමාගම විසින් වසර දෙකක කාලයක් පුරාවට කරනු ලැබූ අත්හදාබැලීම් වල ප්රතිඵලයක් ලෙස මෙම යතුරුපැදිය නිර්මාණය කර ඇති අතර මේ project එකට සම්බන්ධ වෙලා ඉන්න ප්රධන ඉනිජිනේරුවරයා වන Stefan Hans විසින් ප්රකාශ කරනු ලබන ආකාරයට ඔවුන්ගේ උත්සාහය වන්නේ තනිවම ගමන් කිරීමට හැකියාව ඇති යතුරුපැදියක් නිර්මාණය කිරීමට නොවේ.\nඔහු පවසන අාකාරයට ඔවුන්ගේ මේ උත්සාහය වන්නේ මාර්ග අනතුරු අඩුකීරීමට මෙන්ම හදිසි අවස්ථාවකදී ක්රියාත්මක වී යතුරුපැදිකරුට උදව්වක් වන යතුරුපැදියක් නිර්මාණය කිරීමයි. එමෙන්ම Self Driving motor cycle කියන අදහස තවදුරටත් විද්යා ප්රබන්ධ වලට පමණක් සීමා නොවන බවද Stefan Hans වැඩිදුරටත් පෙන්වා දී තිබෙනවා."}
{"text": "පසුගිය කාලයේ සිදු වූ නොයෙක් හේතුන් නිසා යම් තරමකට බිඳ වැටී තිබූ ලංකාවේ සංචාරක කර්මාන්තය නගා සිටුවීමට බස්නාහිර පලාත් මහ ඇමතිවරයා අලුත්ම ක්රම වේදයක් සොයාගෙන තිබේ.\nඒ බස්නාහිර පලාත් සංචාරක මණ්ඩලයේ සභාපති කමට මහාචාර්ය \" විශ්ව කීර්ති\" කීර්ති දිසානායක සූරින් පත් කිරීමෙනි.\nමහාචාර්ය කීර්ති දිසානායක යනු අන් කිසිවෙක් නොව නමෝ නාරයන් නම් ගුප්ත විද්යාමධ්යස්ථානයක් පවත්වාගෙන යමින් සිතූ පැතූ සම්පත් දෙනවා යැයි ජනතාව අතර මිථ්යා මත වපුරන බංකොලොර්හ් ස්වර්ණවාහිනිය මගින් කියමින් හක් ගෙඩි විකුණන විශ්ව කීර්ති නාමධාරි කීර්ති දිසානයක තුමාමය.\nදැන් අභිනව සභාපති මහාචාර්ය තුමාගේ හක් ගෙඩියේ බලයෙන්, සංචාරකයින් වැල නොකැඩී බස්නාහිර පලාතට පැමිණ ඉසුර දේවප්රිය මැතිතුමාට පමණක් නොව සකල බස්නාහිර පලාතටම යස ඉසුරු පහල වී කිරිපැණි උතුරා යනු ඇත.අපිත් හක පුරවා එතුමලාට සහය වෙමු.\nඕං නමෝ නාරයන් ඒස්වා හහ්"}
{"text": "Apa Rata Surakina Sura Rajinde ~\nVishnu Devinde\nBy : H. R. Jothipalaඅප රට සුරකින සුර රජිඳේ\nපිහිටයි ඔබේ ශ්රී විශ්ණු දෙවිඳේ\nදෙවිඳේ දෙවිඳේ .. දෙවිඳේ\nශ්රී විශ්ණු දෙවිඳේ !\nඅප රට දැය යහපත ගෙනදී\nදියුණුව සාදණු මැන රැකදී\nඔබ ඇස අප දෙස යොමුවේවා\nයහපත මේ අපෙ සැළසේවා !\nකුළුණින් දිවනෙත් හැරබලතී\nබැතිබර ලෝකෙට සෙත සදතී\nපුදදී බැතිසිත් පුද පඬුරූ\nඔබගේ පාමුළ වැඳ වැටෙමූ\nH R ජෝතිපාල එදා ගායනා කළ මේ ශ්රී විශ්ණු බැතිගී උපහාරය,\nමතු බුදුවන ශ්රී විශ්ණු දෙවියන් ගේ නාමය වෙනුවෙන් ඔබවෙත\nතිලිණ කරන්නෙමු.\nඅප සියළුදෙනාටත්, මවු රටටත්, සමස්ත ලෝකයටත් ශ්රී විශ්ණු දෙවියන්ගේ,\nපිහිට හා බැල්ම ලැබේවා! යි පතමු. !\nඔබ සැමට බුදු සරණයි !"}
{"text": "දුහුවිල්ලෙන් වැසුණු ඔවුන්ගේ ගත කිළිටි ය. ඇඳුම වැරහැළි ය. පනාවක් නොදුටු කොණ්ඩය හැඩපළු ගෙතී ඇත. බොහෝ දෙනෙකුගේ දෑස බියෙන් මෙන් විවරව ඇත. කලකින් නොමැදපු දත් පෙන්වා නගන සිනහව තුළ ඇත්තේ අපූරු සිරියාවකි. එහෙත් ඒ සිනහව සංවේදී සිත් හැඬවීමට තරම් ප්රමාණවත් ය. ඔවුනොවුන් අතර ඇමතීම සඳහා පමණක් නමක් ඔවුන්ට ඇත. ඒ නම ඔවුන්ට දුන්නේ කවුරුන් දැයි කිසිවකු දන්නේ නැත. ඔවුන්ට හිසට වහලක් නැත. නිවහන යුද්ධයෙන් ඇද වැටුණු සිමෙන්ති වනාන්තරය පමණි. ඔවුන්ගේ මීළඟ ආහාර වේල කවදා කොහෙන් ලැබේ දැයි කිසිවකු දන්නේ නැත. කුසගින්න පිපාසය ඔවුන්ට හුරු පුරුදු ය. මවක පියෙකු ගැන ඔවුන්ගෙන් බොහෝ දෙනෙකු දන්නේ නැත. වෙනත් ඥාාතියෙකු ද ඔවුන්ට නැත. ජීවිතයට වඩා ඔවුහු මරණය ගැන දනිති. සෑම දිනකම ඔවුන් දකින්නේ මරණය පමණි. මොවුන් වනාහී සිරියාවේ යුද අනාථ වීදි දරුවෝ ය.\nසිරියාවේ ස්වෙච්ඡා කටයුතු සඳහා ක්රියාත්මක වෙන රාජ්ය නොවෙන සංවිධානවල වාර්තාවන්ට අනුව, අලෙප්පු නගරයේ පමණක් යුද අනාථ වීදි දරුවෝ දහස් ගණනින් ය. මේ දරුවන්ගෙන් බහුතරය ඊසිස් ත්රස්තයන් විසින් ලිංගිකව දූෂණය කරන ලද සිරියානු කාන්තාවන් විසින් බිහිකරන ලද දරුවෝ ය. මේ අම්මලා විසින් තම සතුරාගෙන් පළි ගැනීම සඳහා ඔවුන්ට දාව උපන් දරුවන් මහමග දමා ගොස් ඇත. මේ මව්වරු ජීවිතයේ අමිහිරි සිදුවීමක සටහන් තැබූ පිටුව තම ජීවිත කතාවෙන් ඉරා දමා ඇත්තේ එසේ ය. යුද්ධයේ නියැලියන් විසින් හෙළන ලද බෝම්බ ප්රහාරවලින් තම දෙමාපියන් මෙන්ම ඥාතීන් ද මියයද්දී, පෙර වාසනාවකට ජීවිතය බේරුණු දරුවෝ ද මේ අතර වෙති.\nසිරියානු වීදි දරුවන්ගෙන් බහුතරය වයස අවුරුදු තුනත් හතත් අතර වූවෝ වෙති. ඔවුනට උප්පැන්න සහතිකයක් නැත. ඒ නිසාම කිසිම තැනක ඔවුන් පිළිබඳව තැබුණු නීත්යානුකූල සටහනක් නැත. සිරියාවේ යුද අනාථ වීදි දරුවන්ගේ සංඛ්යාව මිලියන ගණනකැයි කීවද, නිවැරදි සංඛ්යාලේඛනයක් කොතැනකවත් නැත. සිරියාවේ ක්රියාත්මක වෙන රාජ්ය නොවෙන සංවිධාන මෙම දරුවන් පිළිබඳව විමසිල්ලෙන් සිටියද, අද සිටින දරුවා හෙට නැත. ඒ යුද්ධයෙන් උපන් දරුවා යුද්ධයට ම බිළිවූ නිසා විය හැකිය. සොල්දාදුවන් විසින් හා ත්රස්තයන් විසින් ද මෙම දරුවෝ ලිංගිකව අපහරණයට ලක්කෙරෙන බව රහසක් නොවේ. එහෙත් ඒ පිළිබඳ සොයා බලා යුක්තිය පසිඳලීමට හෝ එය වැළකීමට ඉදිරිපත්වීමට තරම් කෙනෙකුන් එහි නැත. සිරියාවේ යුද්ධය විසින් නිර්මාණය කර ඇති භීෂණය හා විනාශය හේතුවෙන්, පාසල් වයසේ දරුවෝ ලක්ෂ ගණනින් පාසල් අධ්යාපන කටයුතුවලින් බැහැරව සිටිති. පාසල් ගොඩනැගිලි යුද්ධයෙන් විනාශවී ගොසින් ය.\nවතිකාන අනුග්රහය ලබන සිරියාවේ ක්රියාත්මක වෙන රාජ්ය නෙවෙන සමාජ සේවා ආයතන කීපයක මීළඟ ඉලක්කය වී ඇත්තේ අවම වශයෙන් යුද අනාථ වීදි දරුවන් දෙදහස් පන්සීයක් පුනරුත්ථාපනය කළ හැකි මධ්යස්ථාන තුනක් සිරියාවේ පිහිටුවීම ය. එහෙත් එය සිහිනයකි. රට පුරා සටන් ය. පුනරුත්ථාපන මධ්යස්ථානයක් පිහිටුවීමට තරම් සාමකාමී පරිසරයක් එහි සොයාගැනීම කළුනික සෙවීමට සමානය. අද සිටින දරුවා හෙට නැත. ඒ වෙනුවට යුද්ධය විසින් බිහිකරන ලද අවජාතක දරුවකු මහමගට එකතුවී ඇත. ඔහුට ද ආමන්ත්රණය සඳහා පමණක් කිසිවකු විසින් නමක් තබනු ඇත. ඔහුට හෝ ඇයට හිමිවෙන්නේ ඒ නම පමණි. වෙනත් කිසිවක් ඔවුනට නැත.\nවරක් පුවත්පත් කලාවේදියෙකු විසින් සිරියාවේ යුද අනාථ වීදි දරුවකුගෙන් ඔහු ලොකුමහත් වූ විට කුමක් කිරීමට කැමතිදැයි ප්රශ්නකර තිබුණු අවස්ථාවක, ඒ දරුවා විසින් දී තිබුණු පිළිතුර වෙන්නේ තමන් යළි කුඩා ළමයකු වීමට කැමති බව ය. දරුවාගේ පිළිතුර තුළ සැඟව ඇත්තේ තමන්ට අහිමිව ගිය සුන්දර ළමා කාලය නැවත ලබාගැනීමට ඇති ප්රාර්ථනයයි. දරුවකුට තම ළමා කාලය අහිමිවීම තරම් ඛේදවාචකයක් තවත් නැත. යුද්ධය කොතැනක මොනයම් අරමුණකින් සිදුවුවද, එය සෑම විටම කුඩා දරුවන්ට එරෙහිව කෙරෙන විනාශයක් පමණි.\nයටියන\nක්ලැරන්ස් කොස්තා\nෂෙසානෝ, රෝමය, ඉතාලිය."}
{"text": "යාපනය විශ්ව විද්යාලයේ විද්යා අංශයේ ජ්යෙෂ්ඨ සිසුන් පිරිසක් හා නවක සිසුන් පිරිසක් අතර ඇතිවූ ගැටුමකින් දෙපාර්ශ්වයේම සිසුන් 17 දෙනෙකු තුවාල ලැබීමත් සමග යාපනය විද්යා අංශය දින නියමයක් නොමැතිව වසා දමා තිබේ.\nයාපනය විශ්ව විද්යාලයේ ශිෂ්යන් දෙපිරිසක් අතර සිදු වූ මේ ගැටුම ජාතිවාදී කණ්ඩායම්වල දේශපාලන න්යාය පත්රයට ඇතුළත් කර ගැනීමට ඉඩ නොදිය යුතු බව යාපනය විශ්ව විද්යාලයේ වාග් විද්යාව පිළිබඳ ජ්යෙෂ්ඨ කථිකාචාර්ය සාමිනාදන් විමල් පවසයි.\nවාර්ගික පදනම පිළිබඳ අවධානය යොමු කරනවාට වඩා වැදගත් වන්නේ රටේ නීතිය සහ විශ්ව විද්යාල නීතිය උල්ලංඝනය කරමින් ප්රචණ්ඩකාරී ලෙස හැසිරුණු පුද්ගලයන් සොයා පරීක්ෂණ පැවැත්වීම බව ජ්යෙෂ්ඨ කථිකාචාර්ය සාමිනාදන් විමල් වැඩිදුරටත් පෙන්වා දුන්නේය.\nඔහු බීබීසි වෙබ් අඩවියට පවසා ඇත්තේ මත ගැටුමක් නිරාකරණය කරගැනීමේදී යාපනයේ විශ්ව විද්යාලයේ සිසුන් ක්රියාකර ඇති ආකාරය අතිශයින් වැරදි ආදර්ශයක් සපයන බවය. මෙවැනි කාරණා ප්රචන්ඩත්වයෙන් තොරව විසදා ගැනීමට අවශ්ය සංයමය පැවතිය යුතු බව ඔහු වැඩිදුරටත් පවසයි"}
{"text": "දීර්ඝ කාලයක් තිස්සේ පෘතුගීසි, ලන්දේසි, සහ ඉංග්රීසි යන ජාතීන් යටතේ පාලනය වූ ලංකාව, 1948 වසරේ දී බ්රිතාන්ය කිරීටයෙන් නිදහස ලබාගැනීමෙන් අනතුරුව නිදහස් රටක් බවට පත් විය. ඔවුන් සහ ඔවුන් යටතේ අප රට පාලනය වූ කාල සිමාව පිළිබඳව විවිධ මතවාදයන් ද තිබේ. රටක් ලෙස අපට මුහුණ දීමට සිදුවූ බොහෝ අවාසනාවන්ත සිදුවීම්, ඛේදවාචකයන්, සහ අසාධාරණකම් සඳහා මේ විදෙස් ජාතීන් හේතුව වූවත්, රට දියුණු වීමට අවශ්ය ඇතැම් යටිතල පහසුකම්, නීති පද්ධති, ආණ්ඩුක්රම ආදිය ඔවුන්ගෙන් අපට ලැබී තිබේ.\nයටත්විජිත පාලකයින් අප රට තුළ ඉදිකළ සුවිසල් ගොඩනැගිලි, දුම්රිය මාර්ග, මහා මාර්ග, රාජකීය උද්යාන රැසක් වර්තමානය වන විටත් මෙරට දක්නට ලැබේ. එමෙන්ම නිදහස ලබා වසර 73ක් ගත වන වර්තමානය වන විට ද, අප විදේශිකයින් යටතේ පාලනය වූ රටක් බව සිහිගන්වන ස්මාරක ද රට පුරා තැනින් තැන දක්නට ලැබේ. මෙම ලිපිය හරහා ඔබට පවසන්නට යන්නේ ද, කොළඹ නගරයේ පිහිටි එවැනි සුවිශේෂී ස්මාරකයක් පිළිබඳව යි.\nකොළඹ හතේ වික්ටෝරියා ස්මාරකය\nකොළඹ 7, ලයනල් වෙන්ට් රඟහල අසල මාර්ගය දෙපස චිත්ර අලෙවි කිරීම සඳහා තබා ඇති අයුරු ඔබ බොහෝදෙනා අනිවාර්යෙන්ම දැක ඇත. මේ ලිපියේ කියැවෙන ස්මාරකය පිහිටුවා තිබෙන්නේ එම ස්ථානයට යාබදව යි. ක්රි.ව. 1819 දී උපත ලබා, හිරු නොබසින අධිරාජ්යය ලෙස විරුදාවලි ලත් මහා බ්රිතාන්යය සහ ඊට යටත්ව පැවැති සියලුම රටවල රාජ්ය නායිකාව ලෙස 1837 සිට 1901 වසරේ සිදුවූ සිය මරණය දක්වා කටයුතු කළ වික්ටෝරියා මහා රැජිනගේ ප්රතිමාවක් වන මෙය ක්රි. ව. 1893 දී නිර්මාණය කර තිබෙන බව මූලාශ්රවල සඳහන් වෙනවා.\nවික්ටෝරියා රැජින අභිෂේක ලබා වසර 60ක් ගතවීම, එනම් ඇය ඔටුණු පැළඳීමේ දියමන්ති ජුබිලිය 1897 වසරට යෙදී තිබුණු අතර, එය සැමරීම පිණිස මෙම ප්රතිමාව නිර්මාණය කර ඇත්තේ බ්රිතාන්ය රාජකීයයන්ගේ සහ දේශපාලනඥයින්ගේ ප්රතිමා නිර්මාණය කිරීම සඳහා ප්රසිද්ධියක් ඉසිලූ ජෝර්ජ් එඩ්වඩ් වේඩ් (1853- 1933). මෙම ප්රතිමාව මුලින්ම පිහිටුවා ඇත්තේ එවකට බ්රිතාන්ය ආණ්ඩුකාරයාගේ නිල නිවාස ලෙස භාවිත කළ (වර්තමාන ජනාධිපති මන්දිරය) අසල වන අතර, එය වර්තමානයේ පිහිටුවා ඇති ස්ථානයේ ස්ථාපිත කරන තුරු වෙනත් ස්ථානයන් කිහිපයකම තැන්පත් කර තිබෙනවා.\nවික්ටෝරියා පිළිමය තැනින් තැනට ගෙනයයි\nමුල දී ජනපති මැදුර අසලා පිහිටුවා තිබුණ ද, මෙම ප්රතිමාවෙන් යම් යම් අහිතකර බලපෑම් පැමිණිය හැකි බවට පසුකාලීනව පැතිරුණු විශ්වාසයක් නිසා එය ජනාධිපති මන්දිරය ආසන්නයෙන් ඉවත්කර කොළඹ ජාතික පුස්තකාලය අසල පිහිටි භූමි ප්රදේශයක, මහජනයාට ප්රදර්ශනය නොවන පරිදි ස්ථාපිත කළා. කෙසේ නමුත් 2013 වසරේදී ශ්රී ලංකාවේ පැවැත්වීමට යෙදුනු පොදු රාජ්ය මණ්ඩලීය නායක සමුළුවට, වික්ටෝරියා රැජිණගේ මීමුණුපුරෙකු වූ, මහා බ්රිතාන්යයේ කිරුළ හිමි චාර්ල්ස් කුමරු ප්රධාන අමුත්තා ලෙස සහභාගී වූ නිසා මෙම ප්රතිමාව නැවැතත් වඩා සුදුසු ස්ථානයක ස්ථාපිත කිරීමට බලධාරීන්ගේ අවධානය යොමු උනා.\nඒ අනුව ගනු ලැබූ තීරණයක් මත වික්ටෝරියා රැජිනගේ ප්රතිමාව කලක් \"වික්ටෝරියා උද්යානය\" ලෙස හැඳින්වූ, අද කොළඹ විහාරමහාදේවි උද්යානය ආසන්නයේ පිහිටි, වර්තමානයේ එය දැකිය හැකි ස්ථානයේ ස්ථාපිත කෙරුනා. වික්ටෝරියා රැජින සිය සිංහාසනයේ අසුන්ගෙන සිටින අයුරු මෙම ප්රතිමාවෙන් නිරුපනය කෙරෙන අතර අද වන විට එය අවස්ථා ගණනාවක දී ප්රතිසංස්කරණය කර තිබෙනවා.\nවික්ටෝරියා රැජිණ කවුද?\n1837 වසරේ සිට 1901 ජනවාරි 22 දක්වා මහා බ්රිතාන්යය, අයර්ලන්තය, සහ හිරු නොබසින අධිරාජ්යය යටතේ පැවැති, ලංකාව ද ඇතුළු සියලුම රටවල රාජ්ය නායිකාව ලෙස කටයුතු කළ වික්ටෝරියා රැජිනගේ පාලන කාලය \"වික්ටෝරියානු යුගය\" ලෙස හැඳින්වෙනවා. එම යුගය කාර්මික, දේශපාලන, විද්යාත්මක, සහ යුධමය වශයෙන් විශාල පුනරුදයක් ඇති වූ කාල සීමාවක් වුණා. 1876 වසරේ දී බ්රිතාන්ය පාර්ලිමේන්තුව විසින් ඇයට \"ඉන්දියාවේ අධිරාජ්යයා\" යන අතිරේක පදවි නාමය ලබා දුන්නා.\nවික්ටෝරියා රැජිනගේ දෙමව්පියන් වූයේ කෙන්ට් සහ ස්ට්රැතර්න්හි ආදිපාදවරයා ද තුන්වන ජෝර්ජ් රජුගේ සිව්වන පුත්රයා ද වූ එඩ්වඩ් කුමරු සහ සැක්සිකෝබර්ග්-සාල්ෆෙල්ඩ්හි වික්ටෝරියා කුමරිය යි. 1820 වන විට ආදිපාදවරයා සහ ඔහුගේ පියා ද මියගොස් තිබූ අතර, වික්ටෝරියා කුමරිය ඇයගේ මව සහ ඇගේ මවගේ මූල්ය පාලනාධිකාරී ජෝන් කොන්රෝයිගේ දැඩි අධීක්ෂණය යටතේ හැදී වැඩුනා. වයස අවුරුදු 18 දී ඇයට සිංහාසනය උරුම වුණා. වසර 64කට ආසන්න කාලයක් කිරුළ දැරූ ඇය දීර්ඝතම කාලයක් මහා බ්රිතාන්යයේ කිරුල දැරූ තැනැත්තා ලෙස ඉතිහාසයට එක් වූ නමුත්, ඇයගේ මිනිපිරියක සහ බ්රිතාන්ය කිරීටය වර්තමානයේ හොබවන දෙවැනි එලිසබෙත් රැජින එම වාර්තාව බිඳහෙලුවා.\nවික්ටෝරියා රැජිණ සිය ඥාති සොහොයුරෙකු වූ ඇල්බට් කුමරු සමග 1840 දී විවාහ වුණා. ඔවුන්ගේ දරුවන් යුරෝපය පුරා රටවල් රැසක රාජකීය පවුල් සහ වෙනත් ප්රභූ පවුල් සමග විවාහ වූ නිසා, වික්ටෝරිය රැජින 'යුරෝපයේ මිත්තනිය' ලෙස හැඳින්වෙනවා. 1861 වසරේ දී සිදුවූ ඇල්බට් කුමරුන්ගේ අභාවයෙන් පසුව දැඩි කනස්සල්ලෙන් පසු වූ වික්ටෝරියා රැජින ප්රසිද්ධියේ පෙනී සිටීමෙන් වැළකුණු නමුත් ඇයගේ පාලන කාලයේ අවසන් සමයේ දී නැවත ජනයා ඉදිරියේ පෙනී සිටීමෙන් පෙර තිබූ ජනප්රියත්වය නැවතත් ළඟා කරගැනීමට ඇයට හැකිව තිබෙනවා.\nමෙරට පැරණිතම උද්යානවලින් එකක් ලෙස සැලකෙන, කොළඹ නගරයේ පිහිටි විහාරමහාදේවි උද්යානය ද ඉදිකර තිබෙන්නේ ඇයගේ පාලන කාලයේ යි. ඒ හේතුවෙන් එය මුලින්ම හඳුන්වා ඇත්තේ \"වික්ටෝරියා උද්යානය\" යනුවෙනුයි. කෙසේ වෙතත් පසුකාලීනව, වර්ෂ 1958 දී පමණ, එය විහාරමහාදේවි උද්යානය ලෙස නැවත නම්කොට තිබෙනවා."}
{"text": "මේ වසර රටේ ආර්ථිකයේ හැරවුම් ලක්ෂයක්-ජනපති\nFebruary 11, 2019 05:09 pm\nමැතිවරණ වර්ෂයක් වන මෙම වසරේ දේශපාලනඥයන් තම තම මැතිවරණ සටන්වල නිරතව සිටින අතරතුර, රටක් ලෙස අප මෙම වසරේ ඉටු කරගත යුතුම අරමුණක් වන මෙරට ආර්ථීක වර්ධන වේගය ඉහළ නංවා ගැනීමේ අභියෝගයට මුහුණ දෙමින් මෙම වර්ෂය මෙරට ආර්ථීකයේ හැරවුම් ලක්ෂයක් බවට පත් කර ගැනීමට එකට එක්වන ලෙස ජනාධිපතිවරයා සමස්ත රාජ්ය සේවයට ආරාධනා කරයි.\nඑසේ නොවුණහොත් රටක් ලෙස ආර්ථීක වශයෙන් අපට මුහුණ දීමට සිදුවන්නේ ඉතා කණගාටුදායක තත්ත්වයකට බව පෙන්වා දුන් ජනාධිපතිවරයා මැතිවරණ ව්යාපාර හේතුවෙන් කිසි විටෙකත් සංවර්ධනය සහ මහජන සේවාවන් අඩ පණ නොවිය යුතු බව ද අවධාරණය කළේය.\nඑමෙන්ම රට මුහුණ දී ඇති ව්යසනයන්ගෙන් ජනතාව ගලවා ගනිමින් යහපත් සමාජයක් සහ නීතිගරුක රටක් ගොඩනැඟීමට ක්රියාත්මක වැඩපිළිවෙළ ද කිසිසේත් පසුබෑමකට ලක් නොකළ යුතු බව ජනාධිපතිවරයා කියා සිටියේ ය.\nඅද (11) පෙරවරුවේ කොළඹ බණ්ඩාරනායක ජාත්යන්තර සම්මන්ත්රණ ශාලාවේ පැවති විශේෂ හමුවක් අමතමින් ජනපතිවරයා මේ බව පැවසීය.\nදිළිඳුකම පිටුදැකීම සඳහා ජනාධිපතිවරයාගේ මඟ පෙන්වීමෙන් ක්රියාත්මක කර ඇති ග්රාමශක්ති ජාතික වැඩසටහන සහ ඒ ආශ්රිතව පොදු ජනතා සුබසිද්ධිය උදෙසා ජනාධිපති කාර්යාලය මඟින් ක්රියාවට නංවා ඇති විශේෂ ව්යාපෘතිවලට අදාළ 2019 ඉලක්ක පිළිබඳ දේශපාලන අධිකාරිය සහ රාජ්ය නිලධාරින් දැනුවත් කිරීම සඳහා ජනාධිපතිතුමා විසින් මෙම හමුව කැඳවා තිබිණි.\nපාර්ලිමේන්තුව නියෝජනය කරන මැති ඇමතිවරුන් රැසක් සහ ආණ්ඩුකාරවරුන් මෙන්ම දැනට ක්රියාත්මකවන පළාත් සභාවල ප්රධාන අමාත්යවරු, සියලූ රේඛීය අමාත්යාංශ ලේකම්වරු, පළාත් ප්රධාන ලේකම්වරු, දිස්ත්රික් ලේකම්වරු, ප්රාදේශීය ලේකම්වරු සහ අදාළ ක්ෂේත්ර නියෝජනය කරන රාජ්ය නිලධාරිහු මෙම හමුවට එක්ව සිටියහ.\nග්රාමීය දරිද්රතාවය පිටුදැකීමේ ප්රමුඛ ව්යාපෘතියක් ලෙස ග්රාමශක්ති ජනතා ව්යාපාරය අද සාර්ථකව දීප ව්යාප්තව ක්රියාවට නංවා තිබේ.\nනිෂ්පාදන ක්රියාවලිය තුළින් දුගීබව තුරන් කර ස්වශක්තියෙන් නැගී සිටින පුද්ගලයෙකු නිර්මාණය කිරීම මෙම වැඩසටහනේ විශේෂත්වය වන අතර මේ වසරේදී එය තවදුරටත් පුළුල් කිරීම ජනාධිපතිවරයාගේ අපේක්ෂාවයි.\nඑම අරමුණ පෙරදැරිව මෙම පෙබරවාරි 18 වනදා සිට 24 වනදා දක්වා සතිය ග්රාමශක්ති ජාතික සතිය ලෙස ද ප්රකාශයට පත් කොට තිබේ."}
{"text": "මාර්වල් දෙවන අදියරේ අවසන් සිනමාපටය වන්නේ Avenger Age Of Ulton වුවත් එයට පෙරම තෙවන අදියරේ ආරම්භය සිදුවූවා. ඒ වෙන කිසිවකින් නොව Agents of S.H.I.E.L.D. හි Season 02 හි පළමු අදියරේ අවසන් කොටස් කිහිපය සමඟින්ය. එහිදී 2018 පැමිණෙන Inhumans සිනමාපටයේ ආරම්භය සනිටුහන් කරනු ලැබුවා. ඒ 2018 පැමිණෙතැයි අප සිතා සිටි ඔවුන් දැනටම පැමිණ ඇති නිසාය.\nකටකතා වල තිබූ ලෙසින්ම ස්කයි යනු මාර්වල් Daisy Johnson හෙවත් a.k.a. Quake බව දැන් පැහැදිලිය. නමුත් කොමික් පොත්වල පරිදි ඇය තම පියා නිසා ජාන වෙනස් වීමකට ලක්වූවෙක් නොව ඉන්හියුමන් කෙනෙකු බවට කතා මාලාවෙන් පත්කර ඇත. ඒ අනුව තිරයට පැමිණි පළමු ඉන්හියුමන් වන්නේ ස්කයි ය. එමෙන්ම අගේ පියා වෙන කව්රුත් නොව මාර්වල් සුපිරි දුෂ්ඨයෙකු වන Calvin Zabo/Mister Hyde බව දැන් පැහැදිලිය.\nබොහෝ දෙනා පුදුමයට පත් වූවා දෙවන අදියර අවසන් වීමට වසරකත් පෙර මෙලෙස තෙවන අදියර දියත් කිරීම පිළිඹඳව. නමුත් එම තීරණය සාර්ථක බව පසක් කරමින් ශීල්ඩ්හි S02E10 කතාංගය ඇති සාර්ථකත්වයට පත් විය. එමෙන්ම අතිශය ජනප්රිය නොවූ ඉන්හියුමන් වැනි චරිත මෙලෙස ක්රම ක්රමයෙන් හඳුන්වාදීම තුල එම සිනමාපටය සාර්ථක කරගැනීමේ වැඩි ඉඩක් මේ හරහා විවර වන බව පැවසේ.\nවිශේෂයෙන්ම මාර්වල් ස්ටුඩියෝව ඉන්හියුමන්ලා සිනමාවට ගෙන ඒමට තීරණය කරේ තවමත් ඔවුන්ගේ ග්රහණයෙන් පිට සිටින X-Men චරිත වලට ආදේශකයක් ලෙසටයි. මේ නිසා ඉන්හියුමන් චරිත වලට X-Men චරිත වලට සාපේක්ෂ සාර්ථකත්වයක් ලබා දීම අනිවාර්ය කරුණක් වේ. මේ නිසා මෙලෙස එම චරිත ශීල්ඩ් කතා මාලාවට හඳුන්වා දී ක්රමයෙන් එම සිනමාපටයට සාර්ථක ආරම්භයක් ලබා දීමට මග විවර කරගෙන ඇත.\nමෙතන පහළින් තියන සබැඳුම් වලිනුත් ඔබට මාව හමුවෙන්න පුළුවන්."}
{"text": "වෛද්ය මහේෂ් රාජසූරිය\nඔහු දැනට කොළඹ විශ්වවිද්යාලයේ වෛද්ය පීඨයේ මනෝ වෛද්ය අධ්යනාංශයේ ජ්යේෂ්ඨ කථිකාචාර්යවරයෙකුසේද කොළඹ, ශ්රී ලංකා ජාතික රෝහලේ 59 වාට්ටුවේ විශ්ව විද්යාලයීය මනෝ වෛද්ය ඒකකයේ විශේෂඥ වෛද්යවරයෙකුසේද රාජකාරි කරයි.\nප්රශ්ණය:\nඅප මෑතකදී ක්ලමථය ගැන කතා කළා. ඒ කතාව අප නැවැත්වූයේ ක්ලමථයේ ලකුණු ගැන කතා නොකර. අප අද එතැනින් පටන් ගමු නේද?\nපිළිතුර:\nහොඳමයි. ක්ලමථය වැඩි විට අපට වඩාත්ම බහුලව දැනෙන භාවය තමයි කාංසාව හෙවත් ඉංගිරිසියෙන් කියනවනම් ඇන්ක්සයටි (anxiety). විෂාදය (depression) කියන්නේ තවත් ඒ වගේ මනෝ භාවයක්. මෙතැනදී අදහස් කරන්නේ විෂාදය කියන රෝගය (depressive disorder) නෙවෙයි; කෙටි කාලීන මනෝ භාවයක් පමණයි. හැබැයි ක්ලමථය නිසා තවත් කෙනෙකු තුළ මානසික රෝගයක ලකුණු පහළ වීමටත් ඉඩ තියෙනවා. හැබැයි ඒ එම පුද්ගලයා තුළ එම රෝග තත්වය ඇති වීමට අවශ්ය අනෙකුත් දේ සැපිරී ඇත්නම් පමණයි. ක්ලමථය නිසා පමණක් මානසික රෝග ඇති වන්නේ ඉතාම කලාතුරකින්.\nප්රශ්ණය:\nඑතකොට ක්ලමථයේ ලකුණු කියන්නේ කාංසාව, විෂාදය හා මානසික රෝග කිවුවොත් හරිද?\nපිළිතුර:\nකාංසාව, විෂාදය හා මානසික රෝග කියන්නේ ක්ලමථය ඇති විට මතු විය හැකි තත්ව. සමහර විට එකකට වඩා මතු විය හැකියි. ඒ කියන්නේ කාංසාව හා විෂාදය දෙකම මතු විය හැකියි. බහුලවම ඉඩ තියෙන්නේ කාංසාව මතු වීමටයි කිවුවොත් මං හිතන්නේ වරදක් නැහැ.\nඉතින් කාංසාව මතු වුවහොත් ඔහුට හෝ ඇයට තියෙන්නේ කාංසාවේ ලකුණු. විෂාදය මතු වුවහොත් තියෙන්නේ විෂාදයේ ලකුණු. මානසික රෝගයක් මතු වුවහොත් තියෙන්නේ එහි රෝග ලකුණු. තත්වයන් දෙකක් මතු වුවහොත් තියෙන්නේ ඒ දෙකේම ලකුණු වල එකතුවක්.\nප්රශ්ණය:\nදැන් පැහැදිලියි. වෙන වචනවලින් කිවුවොත් ක්ලමථයේ ලකුණු කියා වෙනම ලකුණු ලැයිස්තුවක් නැහැ.\nපිළිතුර:\nඔබ හරි. නමුත් සමහර විශේෂඥයින් කාංසාවේ හා විෂාදයේ ලකුණු එකතු කොට එහෙම ලැයිස්තු හදනවා. ඔබ මෙම එක එක තත්වවල ලකුණු ඉගෙන ගත්තා නම් ඔය ගැටළුව ඇති වෙන්නේ නැහැ.\nප්රශ්ණය:\nමං හිතන්නේ එහෙම නම් ඔබ බලාපොරොත්තු වන්නේ එකිනෙක මේ තත්ව හා එහි ලකුණු කතා කිරීමට විය යුතුයි. මං හරිද? හරිනම් අප පටන් ගන්නේ කාංසාවෙන්ද?\nපිළිතුර:\nහරියටම හරි. හැබැයි කාංසාව කියන එක ක්ලමථයට වඩා ටිකක් තේරුම් ගන්න අමාරුයි. මොකද මේක භාවමය තත්වයක් නිසා. අපි පොඩි කතන්දරයක් ගමු කාංසාව පැහැදිලි කර ගැනුමට.\nහිතන්න කුමුදුනී කියලා තරුණියක් ගැන. ඇය රැකියා සම්මුඛ පරීක්ෂණයකට ලැහැස්තිවෙමිනුයි ඉන්නේ. මේ රැකියාව බොහොම අපූරු එකක්. හැබැයි ඒ වගේම තේරෙන්නත් ලෙහෙසි නැහැ. ලොකු තරඟයක් දෙන්න වෙනවා. සම්මුඛ පරීක්ෂණය ගැන හිතන හැම විටම කුමුදුනීට බයක් දැනෙනවා.\nදැන් ඔන්න ඇය පරීක්ෂණය පටන් ගන්න තෙක් එළියේ කාමරයකට වී බලන් ඉන්නවා. දැන් දැන් ඇයට තම හදවත වේගයෙන් ගැහෙනවා දැනෙනවා. සම්මුඛ පරීක්ෂණයට පෙරහුරු ලෙස ලැහැස්ති වුණු කිසිවක් ඇයට දැන් මතක් වෙන්නේ නැහැ. මෙන්න මේ මනෝ සොබාවයට තමයි කාංසාව කියා කියන්නේ.\nප්රශ්ණය:\nඑතකොට අපට කාංසාව දැනෙන්නේ සම්මුඛ පරීක්ෂණයකට කලින් වගේ අවස්ථාවල පමණද?\nපිළිතුර:\nනෑ, එහෙම නෙමෙයි. කුමුදුනී සම්මුඛ පරීක්ෂණය ගැන සිතන විටත් ඇයට කාංසාව දැනුණා. මේ තරම්ම නොවුණට. කාංසාව හැම කෙනාටම නිතරම ඇතිවන ලෝක ධර්මතාවයක්. අපට දස්කම් පෙන්වීමට සිදු වන ඕනෑම විටක අපට කාංසාව දැනෙන්න පුළුවන්. ඒ කියන්නේ විබාග, සම්මුඛ පරීක්ෂණ, ක්රීඩා ඉසවු වැනි ඔනෑම දෙයක්. ඒ විතරක් නොවෙයි, සාදයකදී හෝ රෑ කෑමකදී අන් අය හා සතුටු සාමීචියේ යෙදීමත් සමහරවිට කාංසාව ගෙන දෙන දේ වෙන්න පුළුවනි.\nඅනියතබව දැනුණු සැණින් අපට කාංසාව දැනෙනවා. වෙසෙසින්ම අපට අදරැති කෙනෙකු හෝ වැදගත් දෙයක් හෝ අපට අහිමි වෙයිදෝ යන අවදානම සමග අපට එන්නේ කාංසාව. හොඳ උදාහරණයක් තමයි අපගේ දරුවකු අසනීප වීම.\nප්රශ්ණය:\nමං හිතන්නේ කාංසාව ගැන මූලික අදහසක් අපට එනවා දැන් දැන්. අප බලමුද මේ කාංසාවේ ලකුණු මොනවාද කියා?\nපිළිතුර:\nහරි. අප දැනටම දන්නවා වේගයෙන් පපුව ගැහීම, බියක් දැනීම, මොකුත් මතක නැහැ වගේ දැනීම නැතිනම් පැහැදිලිව හිතන්න බැහැ වගේ දැනීම කියන මේ ලකුණු කාංසාවේ ලකුණු කියා. මේ මම ඔබට දෙන වගුවේ තවත් ලකුණු ලැයිස්තුගත කර තිබෙනවා.\n———————————————————————————————————————-\nකාංසාවේ සමහර ලකුණු\nඔබ කාංසාවෙන් පෙළෙන බොහෝ විට මේ දක්වා ඇති ලකුණු සමහරක් දැනෙන්නට පුළුවනි. බාගවිට කාංසාව හැර වෙනත් තත්වයක් නිසාත් මේ සමහර ලකුණු මතු වීමට පුළුවනි.\n- වේගයෙන් ගැහෙන හදවත/ පපුව ඩිග් ඩිග් ගෑම.\n- යමක් ගැන බිය වීම හෝ වද වීම.\n- හොඳින් දැන සිටි දේ සිහි කර ගන්න බැරි වීම.\n- සාමාන්යයෙන් සිතන ලෙස පැහැදිලි ලෙස සිතීමට බැරි වීම.\n- ඉක්මණින් හා බාගෙට හුස්ම ගැනීම. මෙය හතිය හෝ හුස්ම හිරවීම ලෙස ඔබට දැනිය හැක.\n- ඔළුව කැක්කුම හෝ ඔළුව කරකැවීම/ තෝන්තු ගතිය.\n- සිරුරේ වෙනත් නොයෙකුත් වාත, කැක්කුම්, වේදනා.\n- හදිසියේම නොසිතූ ලෙස වැසිකිළි යාමේ වුවමනාව පහළ වීම.\n- අවධානය විසිරීම නිසා මතකය දුබල වීම.\n- අයුතු ලෙස දහඩිය දැමීම.\n- සිරුර, වෙසෙසින්ම මුහුණ, රත් වීගියා සේ දැනීම. ඔබ පැහැපත් කෙනෙකු නම් මුහුණ රතු (ඇත්තටම රෝස පැහැ) වී යා හැක.\n- බඩ තුළ අපහසුවක් දැනීම හෝ උගුරේ යමක් හිර වූවා සේ දැනීම.\n- සාමාන්යයෙන් නැති කළබලයක් නිසා ඔබේ කය, වචනය අමුතු වීම: ගොත ගැසීම, අත පය දරදඬු ලෙස ක්රියාත්මක වීම, ජංගම දුරකතනය සමග හේතුවක් නැතිව ඔට්ටු වීම.\n———————————————————————————————————————-\nප්රශ්ණය:\nමේ වගුව නම් මගේ ලඟ තබා ගෙන නැවත නැවත බලන්න ඕන කියලා හිතෙනවා. එතකොට මේ ආතතිය හෙවත් tension කියන්නෙත් මේ වගේ ලකුණු වලට නේද?\nපිළිතුර:\nබොහෝ දුරට. ලිහිල්ව ගත්තොත් ආතතිය කියන්නේ කාංසාවම තමයි. තව ටිකක් මේ ලිහිල් පදය පැහැදිලි තේරුමක් ඇති වදනක් බවට හැරෙවුවොත් අපට මෙයට මේ තේරුම දෙන්න පුළුවන්. ඉහත වගුවේ අවසන් ලකුණ දෙස බලන්න. එහිදී අප සිරුරේ සිදුවන වෙනස්කම තමයි අපගේ මාංශ පේෂී වල තානය වැඩි වීම. එවිට අත පය මදක් දරදඬු වෙනවා. ටිකක් වෙවුලන්නත් පුළුවන්. මේ තත්වය පමණක් අපට කැමති නම් ආතතියය කියන වදනින් හඟවන්න පුළුවන්. එවිට ආතතිය කියන්නේ කාංසාවේ ලකුණක්; නැතිනම් ලකුණු කිහිපයක් එකතුවක්.\nප්රශ්ණය:\nඒකත් දැන් පැහැදිලියි. එතකොට කාංසාව හා ආතතිය කියන්නේ අපේ ජීවිතයට වදයක් නේද?\nපිළිතුර:\nනැහැ. හැමවිටම නෙමෙයි. දැන් බලන්න කාංසාව ඇත්තෙම නැතිනම් වෙන දෙය. අපි එතකොට විබාගයකට ලෑස්තිවීම අතහැර දමයි; වෙනත් ජීවිතයේ එවැනි ගොඩක් දේ නොකර ඉඳියි. ඇත්තටම කාංසාව කියන්නේ ජීවිතයේ වැදගත් ගාමක බලවේගයක්.\nනමුත් විටක එය අපට කරදරයක්. දැන් බලන්න කුමුදුනීගේ සම්මුඛ පරීක්ෂණය දෙස. ඇය ඇත්තටම මෙයින් අසමත් වෙන්න පුළුවනි කාංසාව නිසා. ඒ කියන්නේ සමහර ප්රශ්ණවලට ඇයට හරියට පිළිතුරු දීමට බැරි වෙනවා – ඇගේ අදක්සකම නිසා නොවේ – කාංසාව නිසා. පරීක්ෂණය අවසන් වූ පසු ඇයට හිතෙනවා අපරාදේ මට ඒ ප්රශ්ණ ඔක්කොටම උත්තර දෙන්න තිබුණානේ මීට වැඩිය ගොඩක් හොඳට කියලා.\nදැන් මම ඔබට දෙන මේ වගුවේ උදාහරණ එක්ක තියෙනවා කොහොමද කාංසාව අපට කරදරයක් වෙන්නේ කියලා.\n———————————————————————————————————————-\nකාංසාව අපට කරදරයක් වන හැටි\n- මහත් වූ කාංසාව/ පාලනය කරගත නොහැකි කාංසාව\nසම්මුඛ පරීක්ෂණයකදී හෝ විබාගයකදී ඇතිවන අධික කාංසාව සමග දස්කම් හරිහැටි පෙන්වීමට බැරි වීම.\n- අනිසි තැන හෝ අනිසි කල ඇතිවන කාංසාව\nකැරපොත්තෙකු, පණුවෙකු, මකුළුවෙකු, ලේ, පිහියක් හෝ විශේෂයෙන් හානිදායක නැති යමක් දැක්ක විට ඇතිවන අනියත කාංසාව.\n- අනිසි තැන/ කල ඇතිවන මහත් වූ කාංසාව\nහදිසියේම හිතාගත නොහැකි හේතුවක් නිසා ඇතිවන අධික කාංසාව. සමහරවිට කෙනෙකු බසයේ ගමන් කරමින් සිටින විට ඇතිවන අධික කාංසාව.\n- සමාජය ඉදිරියේ ඇතිවන මහත් වූ කාංසාව\nපිරිසක්/ කෙනෙකු ඉදිරියේ යමක් කිරීමට සිදු වූ විට, එනම් කතාවක් පැවැත්වීම, අමුත්තෙකු/ අමුත්තියක සමග සුහද කතාව, බැංකුවකට යාම වැනි අවස්ථාවලදී ඇතිවන මහත් වූ කාංසාව.\n- හදිසි කායික රෝග තත්වයක් සේ මතුවන කාංසාව\nමහත් වූ කායික රෝග ලකුණු සමග එන අධි තීව්ර කාංසාව හෙවත් පැනික් ඇටැක් (panic attack). මෙහිදී එම පුද්ගලයාට තමාට හෘදයාබාධයක් ඇතිවුණු/ ඇති වීමට යන බව, හුස්ම හිරවීමට යන බව හෝ තමා මියයාමට ආසන්න බව දැනෙන්නට හැක.\n- යම් කාල සීමාවක් තිස්සේ ඇති කායික රෝගයක් සේ මතුවන කාංසාව\nනිතර නොයෙක් වෛද්යවරුන් හමු වීමට සිදුවන, දිනපතා වැඩවලට පාඩුවන, නොයෙක් ආකාරයේ වාත, කැක්කුම්, වේදනා. මේ සමග යම් විශේෂ රෝග ගැන බියක් තිබීමටත් පුළුවන.\n- හැමවිට පවතින කාංසාව හෙවත් නොනිමි කාංසාව\nදවස පුරා පවතින අධික කාංසාව; හැම පොඩි දෙය ගැනම වද වෙමින් නිතර කාංසාවෙන් පෙළෙයි.\n———————————————————————————————————————-\nප්රශ්ණය:\nඉතින් කාංසාව මේ ලෙස අපට වද දෙන්න ගත්තොත් අප මොකද කරන්නේ?\nපිළිතුර:\nබාගවිට කාංසාව නිකම්ම මග හැරිලා යනවා. නමුත් එහෙම නැතිව උදවු වුවමනා යැයි ඔබට හිතෙන තත්වයක් ඇති වුණොත් ඔබ මුලින්ම කළ යුතු දෙය තමයි රෝග විනිශ්චය කර ගැනීම. මේ සඳහා වෛද්යවරයෙකු මුණ ගැසී ඔබගේ රෝග ලකුණු පරික්ෂා කරගැනීම අවශ්යයයි. ඔබට ඔබේ පවුලේ වෛද්යවරයා හෝ රජයේ රෝහලක බාහිර රෝගී අංශය (OPD) වෙත යාමෙන් මෙය කරගත හැකියි. බොහෝ විට වැඩිදුර විශේෂඥ උපදෙස් සඳහා මනෝ වෛද්යවරයකු වෙත ඔබව යොමු කරාවි.\nප්රශ්ණය:\nඑසේ යොමු කළ විට මොනවාද අපට බලාපොරොත්තු විය හැකි ප්රතිකාර? එනම් කාංසාවට තියෙන ප්රතිකාර මොනවාද?\nපිළිතුර:\nමනෝ වෛද්යරයා මුලින්ම තීරණය කළ යුතුයි ප්රතිකාර අවශ්යයද නැතිද කියා. අවශ්යය යැයි තීරණය කළොත් මේ සඳහා ප්රතිකාර රැසක් අද ලෝකයේ තියෙනවා. මේ වගුවේ තියෙන්නේ එම ප්රතිකාර සමහරක්. ඉන් එකක් හෝ කිහිපයක් ඔබටත් ඔබේ වෛද්යවරයාටත් එකතුව තෝරාගත හැකියි.\n———————————————————————————————————————-\nකාංසාවට ප්රතිකාර කළ හැකි ක්රම කිහිපයක්\n- මනෝ සෞඛ්ය දැනමුතුකම්\n- කාංසාව ගැන හොඳින් දැන ඉගෙනීම කාංසාව අඩු කරගත හැකි විදියකි. මේ බ්ලොග් සටහන කියවීමද එවැනි දැනමුතුකමක් ගැනීමකි.\n- ඖෂධ\n- කාංසාව අඩු කළ හැකි, සුව කළ හැකි ඖෂධ රාශියකි. නමුත් ඖෂධ අවශ්යය වුණොත් අනිවාර්යයෙන්ම ඔබ වෛද්ය උපදෙස් අනුව පමණක් එසේ ඖෂධ ගත යුතුය.\n- චර්යා ප්රතිකාර\n- කාංසාවට මුහුණ දීම: මෙය ඉතා සාර්ථක – ඔබේ කාංසාව රෝගයක් නම් – බොහෝ විට එය නිට්ටාවටම සුව කරන ක්රමයකි. මෙහිදී ඔබ කාංසාව ඇති කරන අවස්ථාවට – ඉන් පැන නොයා – දිගින් දිගටම මුහුණ දෙයි.\n- ශ්වසන ව්යායාම: ආශ්වාසයේදී (හුස්ම ගැනීමේදී) කාංසාවේ ලකුණු උත්සන්න වන බවත් ප්රාශ්වාසයේදී (හුස්ම හෙළීමේදී) එම ලකුණු තුනී වී යන බවත් වෛද්ය විද්යාවේ උගැන්වෙයි. මෙම කරුණ පදනම් කරගෙන ප්රාශ්වාසය දිගු කොට ආශ්වාසය කෙටි කොට යම් යම් ශ්වසන ව්යායාම නිපදවා ඇත. විබාගයක් සම්මුඛ පරීක්ෂණයක් වැනි අවස්ථාවක මෙය ඉතා වැදගත් විය හැක.\n- සැහැල්ලුකරණ ව්යායාම: ඉහත පරිදිම තවත් කාංසාවේ ලකුණු අඩු කළ හැකි විදියකි මාංශ පේෂී සැහැල්ලු කිරීම. මේ අනුව සිරුරේ පේෂී කණ්ඩායම් වශයෙන් ගෙන සැහැල්ලු කිරීමේ ව්යායාමයකි මෙය.\n- කාංසාව සඳහා ප්රජානන චර්යා ප්රතිකාර (සී බී ටී/ CBT/ Cognitive behaviour therapy for anxiety)\n- කාංසාව සුව කළ හැකි ඵලදායක මනෝ ප්රතිකාර ක්රමයකි මෙය. නමුත් මෙම ප්රතිකාර ක්රමය ඔබට ලබා ගත හැක්කේ ලංකාවේ සමහර මධ්යස්ථානවලදී පමණි.\n———————————————————————————————————————-\nප්රශ්ණය:\nඑහෙනම් ඔබට බොහොම ස්තූතියි. කාංසාව ගැන අප කළ මූලික හැඳින්වීම මෙතෙකින් අවසන් වනවා. මීලඟට අපට කතා කරන්න තියෙන්නේ මොනවා ගැනද වෛද්යතුමනි?\nපිළිතුර:\nක්ලමථයට දක්වන තවත් ප්රතිචාරයක් වන විෂාදය ගැන අප කතා කරමු මින් පසුව."}
{"text": "මෙම ලිපිය අප්රේල් පලවනදා ඉංග්රීසි බසින් පලවිය\nමහා අවපාතය මධ්යයේ, හතරවන ජාත්යන්තරයේ පදනම් ලේඛනය වන සංක්රමන ක්රියාමාර්ගය තුල ලියොන් ට්රොට්ස්කි, 1936-37 දී එක්සත් ජනපදයේ පුපුරා ගිය වාඩි ලා ගැනීමේ වැඩ වර්ජන විස්තර කලේ, “ඉතිහාසය විසින් මුනගස්වා ඇති කර්තව්යයන්ගේ මට්ටමට නැඟගැනීමට ඇමරිකානු කම්කරුවන් සහජයෙන්ම ගන්නා උත්සාහය” පිලිබඳ ප්රකාශනයක් ලෙස යි.\nඅන්තර්ජාතික සමාජවාදය පිලිබඳ විසිවන සියවසේ ශ්රේෂ්ඨ මූලෝපායඥයාගේ මෙම තීක්ෂ්න බුද්ධිය, ඉන්ස්ටකාර්ට්, ඇමසොන්,හා හෝල් ෆුඩ්ස් කම්කරුවන්ගේ හදිසි වැඩවර්ජන හා විරෝධතා පැනනැඟීම පිලිබඳ වැදගත්කම වටහා ගැනීම සඳහා, ඓතිහාසිකව මුල්බැසගත් මූලාකෘතියක් සපයයි. මැසචුසෙට්ස් ප්රාන්තයේ ජෙනරල් ඉලෙක්ට්රිකල්, කෙන්ටකි ප්රාන්තයේ පර්ඩියු කම්කරුවන් ද සැන් ෆ්රැන්සිස්කෝ හි හෙදියන්ගේ විරෝධතා ද පිලිබඳ වාර්තා තිබේ. මෙම සියලු ක්රියා සිදුවී ඇත්තේ, සංගත ලාභ වෙනුවෙන් කම්කරුවන්ගේ ආරක්ෂාව සාපරාධී ලෙස යටත් කිරීමට ප්රතිචාර වශයෙනි.\nසෑම මහා අර්බුදයකම ලක්ෂනය වන්නේ, දශක ගනනාවක් තිස්සේ රාශිභූත වී ඇති හා යටපත් කෙරී ඇති ප්රතිවිරෝධතා හෙලිදරව් කිරීම යි. ආර්ථික සංවිධානය, සමාජ ව්යූහය, දේශපාලන නායකත්වය සහ පවත්නා සමාජයේ අධිපති දෘෂ්ටිවාදය තුල පවතින පසුගාමී, කාලවිරෝධී, දූෂිත හා වඩාත් ගැඹුරු වෛෂයික අර්ථයෙන් විකාර සහ අතාර්කික පවා වන සියල්ල නිර්දය හා පුලුල් ලෙස හෙලිදරව් කෙරී ඇත.\nඋත්කර්ෂයට නැංවූ දේ හදිසියේ ම නීච කොට සැලකේ. ඔවුන්ගේ ජය්ර_හන පැසසුමට ලක් කෙරුනු වීරයෝ විශ්වීය අවමානයේ ප්රස්තූතයෝ බවට පත් වෙති. පාලක සංස්ථාපිතය වෙනුවෙන් හෝ එහි ක්ෂමාලාපකයින් ලෙස පෙනී සිටින අය දැකීම, ජනතාව අතර වෛරයේ, කෝපයේ හා පිලිකුලේ හැඟීමක් ඇති කරයි.\nවසංගතය එවැනි අර්බුදයකි. එවිසින් යන්තම් සති කිහිපයක දී, පවත්නා සමාජ, දේශපාලන හා ආර්ථික පර්යාය මිලියන ගනනකගේ දෑස් හමුවේ අපකීර්තියට පත්කරනු ලැබ ඇත. විශාල ම බැංකු හා සංගත ද, වැඩිම සංඛ්යාවක් බිලියනපතියන්ගේ නිවහන මෙන්ම මේ තාක් දුරට ලොව පොහොසත් ම රටවන එක්සත් ජනපදය ඔප්පු කර ඇත්තේ, වසංගතයට ඵලදායී ප්රතිචාරයකට සමාන වන කිසිවක් සංවිධානය කිරීමට එය අපොහොසත් බව යි.\nකොවිඩ් - 19 වෛරසය පැතිරීම අඩපන කිරීමට හා නැවැත්වීමට කිසිදු සැලසුමක් නො තිබුනි. මාරාන්තික වසංගතයක අන්තරාය පසුගිය දශක දෙකක කාලය තුල වෛද්ය අධ්යයන සහ ආන්ඩුවේ වාර්තා රාශියක විෂය වී තිබුනි. මෙම අනතුරු ඇඟවීම් අවතක්සේරු කර නො සලකා හරින ලදි. පරපෝෂිත කතිපයාධිකාරයක් පොහොසත් කිරීම මූලික අරමුන කරගත් ආර්ථික හා දේශපාලන පද්ධතියක් තුල, වැඩි ලාභයක් නොලබන පර්යේෂන හා නිෂ්පාදන ක්ෂේත්රයන් වෙත මූල්ය සම්පත් හරවා යැවීම කාලය හා මුදල් නාස්තියක් ලෙස දක්නා ලදී.\nනිව් යෝක්, බොස්ටන්, ඩෙට්රොයිට්, චිකාගෝ, නිව් ඕර්ලියන්ස් සහ ලොස් ඇන්ජලීස් හරහා වසංගතය පැතිර යද්දී, ප්රතිගාමී සමාජ ප්රතිපත්තිවල ප්රතිඵලය, පුලුල් වන මරනයේ වාතාවරනය තුල දැන් දැකගත හැකිය. කිසිදු ප්රාන්තයකට හෝ ප්රධාන නගරයකට බේරෙනු හැකි යයි අපේක්ෂා කල නො හැකි ය. වසංගතයෙන් ගැල වී යා නො හැකි වනු ඇති ග්රාමීය ප්රදේශවල බොහෝ අවස්ථාවන් හි දී, මහා ආසාදනවලට මුහුන දීම සඳහා අවශ්ය අති මූලික පහසුකම් පවා නොමැත.\nලෝකයේ එක් හෝ තවත් ප්රදේශයක නිමක් නැති යුද්ධ වෙනුවෙන් අති නවීන ආයුධ පද්ධති සඳහා බිලියන සිය ගනනක් වැය කරන එක්සත් ජනපදයට, රටේ රෝහල්වලට ශ්වසනාධාර හෝ සෞඛ්ය සේවකයින්ට මුහුනු ආවරන සහ වෙනත් ආරක්ෂක ආම්පන්න ලබා දිය නො හැකිවී ඇත. වෛරසය හඳුනාගැනීමට හා ඊට විරුද්ධව ක්රියාකිරීමට අවශ්ය පරීක්ෂන සිදු නොවේ. කොරෝනා වෛරසයට සම්බන්ධ රෝග ලක්ෂන ගැන පැමිනිලි කරන දහස් ගනනකට තමන් ආසාදනයට ලක් වී ඇත් දැ යි නිශ්චිතව ම දැනගත නො හැක.\nවෛද්යවරුන්, හෙදියන් සහ රෝගීන්ට අත්යවශ්ය ප්රතිකාර ලබා දෙන සියලු දෙනා, දිනකට පැය 15 සිට 18 දක්වා වෙහෙස මහන්සි වී වැඩ කරන අතර රෝගය වැලඳීමේ නිරන්තර අවදානමට ලක්ව සිටිති. දැඩි ලෙස ප්රතිකාර අවශ්ය රෝගීන් සඳහා අවශ්ය රෝහල් ඇඳන් නො පවතී. මිනී කාමර පිරී ඇත. මියගිය අයට පවා ඔවුන්ට හිමි ගෞරවය ලැබෙන්නේ නැත.\nමෙම අර්බුදය ඇමරිකානු සමාජය තුලට කා වැදුනු, නො විසඳිය හැකි, පරස්පර විරෝධී, උත්සුකයන් හෙලිදරව් කර තිබේ. “අපි (එනම් ධනපතියන් සහ කම්කරුවන්) සියල්ල මෙහි දී එකට සිටිමු” යන්නට වඩා විශාල බොරුවක් තවත් නැත. නැත, “අපි” නිසැකවම ඔබත් සමඟ නැත! පාලක සංගත-මූල්ය ප්රභූව හා කම්කරු පන්තිය මෙම ගැඹුරු අර්බුදය වෙනස් ආකාරවලින් අත්විඳින අතර, ඔවුන්ගේ උත්සුක හා ප්රමුඛතා අහසට පොලව මෙන් එකිනෙකින් වෙනස් ය.\nආරම්භයේ සිටම, සංගත-මූල්ය ප්රභූව හා ඩිමොක්රටික් හා රිපබ්ලිකන් පක්ෂවල එහි දේශපාලන ආවතේවකරුවන්ගේ ප්රධාන උත්සුකය වී ඇත්තේ, වසංගතයේ ආර්ථික ප්රහාරයෙන්, තම ධනය හා එය මුල්බැසගත්තා වූ ධනවාදී ලාභ පද්ධතිය රැක ගැනීම යි. ට්රම්ප් පරිපාලනයේ හා කොන්ග්රසයේ ක්රියාකාරිත්වය දැල්වූයේ, ආසාදන අනුපාතය හා ඉහල යන මරන සංඛ්යාව නො ව, වෝල් වීදියේ කොටස් වටිනාකම් හදිසියේ හා දැවැන්ත ලෙස පහත වැටීම යි.\n2008 දී මෙන්, නමුත් දැන් ඊටත් වඩා විශාල පරිමානයකින්, පාලක පන්තිය ඉල්ලා සිටියේ ඩොලර් ට්රිලියන ගනනක් මූල්ය වෙලඳපොලට හා සංගත පෙට්ටගම්වලට වහා ම පොම්ප කරන ලෙස යි.\nකම්කරුවන්ගේ වැටුප් වැඩිවීම ප්රතික්ෂේප කිරීමට සහ අත්යවශ්ය සමාජ සේවා සඳහා දැවැන්ත වියදම් කප්පාදුවක් යුක්තිසහගත කිරීමට සැමවිටම භාවිතා වන “මුදල් නැත” යන වචන කොන්ග්රස් ශාලාවල දී ඇසෙන්නේ නැත. අරමුදල් පරිහරනය සම්බන්ධයෙන් සැලකිය යුතු සීමාවන් හෝ අධීක්ෂනයක් නො මැතිව බැංකු හා සංස්ථා සේප්පුවලට අසීමිත මුදල් ප්රමානයක් පොම්ප කිරීම පිනිස ඔවුහු ඡන්දය ප්රකාශ කලහ. සියල්ලටත් වඩා වැදගත් දෙය නම්, ඩොලර් ට්රිලියන හයක ඇපදීම - දශකයක් පමන කාලයක් තුල එවැනි දෙවන ගලවා ගැනීමේ මෙහෙයුම - ක්රියාත්මක කෙරුනේ, ධනේශ්වර දේපල හා ධනය සොච්චමක් හෝ අත්පත් කර නොගෙනය. ජනගහනයෙන් අතිමහත් බහුතරය සම්බන්ධයෙන් ගත් කල, එහි අවශ්යතා සඳහා කැප කල මුදල් ප්රමානය, කොංග්රස් මන්ඩල ගලවා ගැනීමේ පැකේජයේ සලු කොටසක් විය.\nපාලක පන්තිය සැනසුම් සුසුමක් හෙලී ය. ඇපදීම සඳහා ඡන්දය ප්රකාශ කිරීමෙන් පසු වෝල් වීදියේ සූදුව නැවත ක්රියාත්මක වූ අතර, කොටස් වටිනාකම් දින කිහිපයක් ඇතුලත, සියයට 20 කින් ඉහල ගියේය. එහෙත් මූල්යකරනය හා සම්බන්ධවූ දශක ගනනාවක් තිස්සේ ඇදී ගිය ධනපති පරපුටුකම, එනම් සැබෑ නිෂ්පාදන ක්රියාවලියෙන් නිර්මිත මුදල් උදුරා ගැනීමේ ක්රියාවලිය, පෙර නො වූ පරිදි යටින් පවතින ආර්ථික අර්බුදය, විය යුතු පරිදිම, සෙනෙට් සභික බර්නි සෑන්ඩර්ස් ද සහභාගී වූ එක්සත්කම පිලිබඳ සංදර්ශනයක් වූ, ද්වීපාක්ෂික කොන්ග්රසය විසින් මුදාහරින ලද ඩොලර් ට්රිලියන ගනන මඟින් තීව්ර කරනු ලැබින. කෙසේ වෙතත් ධනේශ්වර ආර්ථික විද්යාඥයන් මාක්ස්වාදී ශ්රම වටිනාකම පිලිබඳ න්යාය තරයේ ප්රතික්ෂේප කල ද, කම්කරු පන්තියේ ශ්රම ශක්තියේ වියදමින් හැර කිසිදු ධනවාදී ආර්ථිකයකට නො නැසී පැවතිය නො හැකිය. මාක්ස් සංක්ෂිප්තව සඳහන් කල පරිදි, “වැඩ නතර කල ජාතියක්,වසරකදී කෙසේ වෙතත්, සති කිහිපයකින් වුවද විනාශ වනු ඇති බව ඕනෑම ලදරුවෙක් පවා දනී.”\nඒ නිසා, වැඩි කල් යන්නට මත්තෙන්ම, ඉක්මනින් රැකියාවට නැවත පැමිනිය යුතුය යන ඉල්ලීම ඉදිරියට ගෙන තිබේ. දැන් පවතින නව වාක්ය ඛන්ඩය වූයේ: “වසංගතයට කරන ප්රතිකාරය රෝගයට වඩා දරුනු විය නො හැක” යන්න යි. වසංගතය පිලිබඳ විශේෂඥයින්ගේ පැහැදිලි අනතුරු ඇඟවීම් නො සලකා හරිමින් ට්රම්ප් ප්රකාශ කලේ, සති දෙකක් ඇතුලත කම්කරුවන් නැවත සේවයට පැමිනිය යුතු බව යි. මෙම නොසැලකිලිමත් තීරනය ක්රියාත්මක වුවහොත්, ලක්ෂ ගනනකගේ ජීවිත අහිමි වනු ඇත යන්න, ට්රම්ප්ට නම් වැදගත් කාරනයක් නොවේ.\nඑහෙත් ධනේශ්වර පන්තියේ සහ කම්කරු පන්තියේ අභිලාෂයන් සහ අරමුනු අතර ගැඹුරු හා සමහන් කල නොහැකි ගැටුම විවෘත ව පුපුරා ගොස් ඇත්තේ හරියටම මෙම ප්රශ්නය මත ය.\nමාධ්යයේ සැලකිය යුතු කොටස් විසින් අනුමත කර ඇති, නැවත වැඩ ආරම්භ කිරීමක් සඳහා වන ධනපතීන්ගේ තදියම් හා භයානක ඉල්ලීම, අනවශ්ය නිෂ්පාදනය නැවැත්වීමෙන් හා තමන්ගේ හා තමන් පෙනී සිටින මහජනතාවගේ අවශ්යතා ඉටුකිරීමට අත්යාවශ්ය ශ්රමය සපයන කම්කරුවන්ගේ ආරක්ෂක කටයුතු දැඩි ලෙස නිරීක්ෂනය කිරීමෙන් වසංගතය මැඩපවත්වන ලෙස කම්කරු පන්තිය විසින් කරනු ලබන අවධාරනයට මුලුමනින්ම විරුද්ධ ය. ආසාදන අනුපාතය ඝාතීය ලෙසත්, මරන සංඛ්යාව වේගයෙන් ඉහල යාමත් හමුවේ, ට්රම්ප් පරිපාලනය දැන් ඉක්මනින් රැකියාවට නැවත පැමිනීම සඳහා වූ ඉල්ලීමෙන් පසුබැස ඇතත්, සංගත අවශ්යතාවන් තවමත්, අත්යාවශ්ය සේවා සපයන කම්කරුවන්ගේ ජීවිත රඳා පවතින ආරක්ෂිත තත්වයන් ඔවුන්ට අහිමිකරමින් සිටියි.\nඉන්ස්ටාකාර්ට්, ඇමසොන් හා හෝල් ෆුඩ්ස් කම්කරුවන් හා කම්කරු පන්තියේ අනෙකුත් කොටස් වැඩ වර්ජනයේ යෙදීම හා විරෝධතාවල නිරතවීම මගින් හෙලි වන්නේ, සමාජයේ පන්තිමය ධ්රැවීකරනය පමනක් නො වේ. ඒවා මෙම අර්බුදයට ප්රගතිශීලී විසඳුමක් ලබා දීම සඳහා කම්කරු පන්තියේ වැඩෙන ප්රයත්නයන්හි ආරම්භක ප්රකාශනයකි. එය සමස්ත මානව වර්ගයාගේ වෛෂයික අවශ්යතාවයන්ගෙන් පටන්ගෙන ඉදිරියට යන විසඳුමකි.\nඉන්ස්ටාකාර්ට්, ඇමසොන් සහ හෝල් ෆුඩ්ස් කම්කරු ක්රියාවන්ට කම්කරු පන්තියේ විශාල පිරිසකගේ සහාය ලැබෙන බවට කිසිදු සැකයක් නැත. මෙම සහයෝගය බලමුලු ගැන්වීම හා සංවිධානය කිරීම සඳහා අප කම්කරුවන්ගෙන් ඉල්ලා සිටින්නේ, තම අරගල සම්බන්ධීකරනය කිරීමට හා කම්කරු පන්තියේ සියලු කොටස් අතර හැකි උපරිම එකමුතුව ගොඩනැගීම සඳහා සාමාජිකයින්ගේ ක්රියාකාරී කමිටු ගොඩනගන ලෙස යි.\nකාර්මික ක්රියාමාර්ගයට නව දේශපාලන දිශානතියක් අවශ්ය වේ. ධනේශ්වර පන්තියට මුලුමනින්ම නය ගැති, ධනේශ්වර රිපබ්ලිකානු-ඩිමොක්රටික ද්වි-පක්ෂ ක්රමයෙන් බිඳී වෙන්වීම අත්යාවශ්ය ය. ලාභයට වඩා ජීවිතයේ පරම ප්රමුඛතාවය අවධාරනය කරන මෙම ව්යාපාරය, දේශපාලනික වශයෙන් සවිඥානික, සමාජවාදී මඟ පෙන්වීමක් ලබා ගැනීම අත්යාවශ්ය වේ. වසංගතයට එරෙහි අරගලය ධනවාදයට එරෙහි කම්කරු පන්තියේ අරගලය සමඟ වෙන් කල නො හැකි ලෙස බැඳී ඇත.\nමේ සඳහා සමාජවාදී සමානතා පක්ෂය පහත සඳහන් ඉල්ලීම් ඉදිරිපත් කරයි:\n· සංගත-වෝල් වීදියේ ඇපදීම අවලංගු කර, වෛරසයෙන් පහර වැදුනු අයට හා සමස්ත සමාජයටම සුරක්ෂිත පරිසරයක වසංගතයට එරෙහිව සටන් කිරීමට හා සේවය කිරීමට සියලු සෞඛ්ය රැකවරන, සේවා හා කාර්මික කම්කරුවන්ට අත්යාවශ්ය උපකරන ලබා දීමට මූල්ය හා කාර්මික සම්පත් වහාම වෙන් කරනු.\n· වෛද්ය සේවාවන්ගෙන් ලාභ ඉපැයීම වහාම නතර කරනු. විශාල කොටස් හිමියන්ට හා විධායකයින්ට වන්දි ගෙවීමකින් තොරව සමස්ත සෞඛ්ය සේවා හා ඖෂධ කර්මාන්තය ජනසතු කර, ඒවා කම්කරුවන්, විද්යාඥයින් හා පර්යේෂකයන්ගේ ප්රජාතන්ත්රවාදී පාලනය යටතට පත් කරනු.\n· ඇමසොන් හා අනෙකුත් වැදගත් සේවා කර්මාන්ත ජනසතු කරනු\n· වසංගත කාලසීමාවේ සේවයෙන් ඉවත් කරන ලද හෝ වැඩ පැය ගනන අඩු කෙරුනු කම්කරුවන්ට වැටුප් අඩු කිරීමක් හෝ වැටුප් කපාහැරීමක් සිදු නො කරනු.\n· වසංගතයට එරෙහි ලෝක ව්යාප්ත සටනක් තුල විද්යාඥයින් හා පර්යේෂකයන්ගේ ගෝලීය සහයෝගීතාව ගොඩනඟනු. යුද වියදම් අහෝසි කර රෝග වසංගත, ගෝලීය උෂ්නත්වය ඉහල යාම හා මෙම පෘථිවියේ ජීවයට ඇති වෙනත් තර්ජනවලට එරෙහිව ට්රිලියන ගනන් ආයෝජනය කරනු.\nසමාජයේ සියලු ප්රගතිශීලී බලවේගයන්ගේ සහාය ඇතිව මෙම ක්රියාමාර්ගය ඉදිරියට ගෙන යාමේ දී, එය සාක්ෂාත් කර ගැනීම , දේශපාලන බලය කම්කරු පන්තියට මාරු කිරීම හා බැඳී ඇති බව අපි විවෘතව ප්රකාශ කරමු.\nමෙම ප්රකාශය එක්සත් ජනපදයේ වර්ධනයන් කෙරෙහි අවධානය යොමු කර ඇත. නමුත් වසංගතය ගෝලීය අර්බුදයක් වන අතර සෑම රටකම එකම සමාජ හා දේශපාලන ප්රශ්න මතු වේ. එක්සත් ජනපදයේ තිබෙන බොහොමයක් සම්පත්වලින් සොච්චමක් සහිත රටවල් හා සියලු රටවල්, මෙම වසංගතයේ ඛේදවාචකය අත්විඳිමින් සිටිති. වසංගතයට එරෙහි සටනට ලෝක පරිමානයෙන් කම්කරු පන්තියේ එක්සත්කම අවශ්ය වන්නේ එබැවිනි. මෙම අරගලය තුල ජාතික ස්වෝත්තමවාදයට හා මහා බලවතුන්ගේ දේශපාලනයට තැනක් නොමැත.\nශතවර්ෂයකට පෙර, පලමුවන ලෝක සංග්රාමය ආසන්නයේ දී විප්ලවවාදී සමාජවාදිනියක වූ රෝසා ලක්සම්බර්ග් කියා සිටියේ, සමාජවාදයද? නැතිනම් ම්ලේච්ඡත්වයද? යන විකල්ප දෙකින් එකකට මානව වර්ගයා මුහුන දී සිටින බව යි.\nඅද වන විට ධනේශ්වර ලාභ පද්ධතිය හා මරනයද? නැතිනම් සමාජවාදය හා ජීවිතයද? යන දෙකින් එකක් විකල්පය ලෙස පවතියි.\nකම්කරු බලය හා සමාජවාදය සඳහා වන අරගලයේ අවශ්යතාවය හඳුනා ගන්නා සියලු දෙනාගෙන් අපි ඉල්ලා සිටින්නේ, සමාජවාදී සමානතා පක්ෂයට බැඳෙන ලෙස යි."}
{"text": "කාන්තාවො පමණක් නෙමෙයි දැන් දැන් පිරිමිත් හරිම සෝබන කරන්න පටන් අරන් තියෙන බවක් පේන්න තියෙනව..හින්දි ෆිල්ම් එකක යන ෆැෂන් එකක් කොළඹටත් කලින් ලුනුගම්වෙහෙර,කහටගස්දිගිලිය,සියඹලාන්ඩුව අරගන්නව අදකාලෙ..ඉතින් ඔය ඉන්න එහෙමත් කෙනෙක් ඉඳල හිටල සල්ලිය බාගෙ පහලවෙල කොළඹ එනව..ඇවිත් ඉන්ටනෙට් එකෙන් හරි ෆිල්ම් වලින් හරි ටෙලි නාට්ටි වලින් හරි බලල කොළඹවත් නැති කොළඹ ෆැෂන් එකකට සෙට් වෙනව..එහෙ මෙහෙ ඉඳන් කොළඹ ආපු අය රැස්වෙන තැනකයි කොළඹම ඉපදුන අය රැස්වෙන තැනකයි ලොකු වෙනසක් දකින්න පුලුවනි..මෙතනදි අලුතින් එන අයට අපහාස කරනව නෙමෙයි මේ කියන්නෙ මහා ලොකුවට අපි මොඩර්න් වෙන්න දඟලන එකේ තියෙන නිසරුකම අවබෝධ කරගන්න එක තමා වෙන්න ඕනි..මේ තියෙන්නෙ ඉස්සර කාලෙ එක බිසොවක් තව පොඩියෙන් කට වරදා ගැනීම නිසා කරගන්ට ගියෙ මහා විපත්තියක් ගැන කතාවක්..\nබරණැස් නුවර බ්රහ්මදත්ත නම් රජතුමා රාජ්ය කරන කාලෙ මේ රජතුමාගෙ මාලිගේ ඉදිරිපිටින් යනව දෙබර කියන කන ගෙඩි ජාතිය විකුනන දෙන්නෙක්..එක්කෙනෙක් ලස්සන ගෑනු කෙනෙක් අනික් එක්කෙනා ඒ ගෑනු ලමයගෙ තාත්ත..මේ තාත්තතයි දුවය් දෙන්නම දුක්බර විදිහට දෙබර පැස වල් හිස මත තියන් දෙබර විකුනමින් යනව..සී මැදුරු කවුලුවෙන් අවට බලන බරනැස් රජට මේ දෙබර විකුනන පියා සහ දුව පේනව..රජමාලිගෙ තට්ටු කීපෙකට තිබුන නිසා සඳලුතලේ ඉඳන් බැලුවම බෝම දුර පේනව..ඉතින් බැලු බැල්මට මේ යන ගෑනු ලමය නම් හරිම ලස්සනයි..තවදුරටත් විමසන්න කියල රජතුමා රාජපුරුෂයො යොදවනව පරීක්ෂා කරල බලන්න..දෙබර ගැන බලන්න නෙමෙයි..මේ ලක්ෂන යුවතිය පිළිබඳ සොයන්න..සොයා බැලීමෙන් අනතුරුව කිසිදු විවාහ ගිවිසගැනීමක් හෝ වෙනත් කිසි අවුලක් නැති කෙනෙක් නිසා..එවෙලෙම රජතුමා අතපැන් වත්කරල මේ දෙබර විකුනමින් ගිය යුවතිය අගබිසව කරගන්නව..සාමාන්යයෙන් රජතුමාට ඉහලින් නීතියක් නෑ රටක ඒ නිසා එවෙලෙම බොහොම හදිසි නීතියකින් මේ දෙන්න විවාපත් වෙනව...නුවනැති කාන්තාවක් උන මේ යුවතිය බිසොවුන් නාන්සෙ කෙනෙක් විදියට තමුන්ගෙ වැඩ කරගෙන රජතුමා සමඟ සාමයෙන් කෙලිදෙලෙන් කාලය ගතකරමින් සිටිය..\nදවසක් මේ හොඳින් ඉදුනු රතුපාට දෙබර ගෙඩි රජතුමා රන්තලියක බහා එකින් එක ගෙන සෙල්ලම් කරමින් මෙන් කමින් ඉන්නව..මේ තැනට අපි අර කලින් කියපු බිසොවුන් නාන්සෙ එනව..ඇවිත් රජ දෙස බලා අහනව “මහරජ මේ රන්තලියේ බහා අනුභව කරමින් සිටින්නේ කිනම් ගෙඩි වර්ගයක්ද??”රජතුමා ගෙ තිබුන හිනාමුසු මූන ටිකක් විතර වෙනස් වුනා රජට අතීතය මතක් වුනා..රජතුමා කිසිදු ප්රතිචාරයක් නැතිව කරබාගෙනම දෙබර කමින් හිටිය..\nයලිත් ස්වල්ප ඇසිල්ලෙකින් රජ අසල වෙලෙමින් බිසොව..”කියන්න අනේ මේ මොනාද මේ රන්තලියෙ තියන් එකින් එක කන්නෙ”\nරජතුමාගෙ රතුකට්ට පැන්න වහා බිසොව ඉවතට තල්ලු කරල..ඈ බොල සැතිරිය තෝත් තොපේ මහ එකාත් හිස මත තිබාගෙන දෙබර....දෙබර.. කියල කෑ ගහ ගහ විකුන විකුන ගිය ඒව දැන් මතක නෑ..මහ වාසලට ගන්නවත් බැරිතරම් පාංකඩ වුන රෙදි කෑලි ඇඳන් වැල් පෙට්ටියක දෙබර දාගන පාරක් පාරක් ගානෙ මේව විකුනපු උඹල, මේ තැන්වල තියපු මගෙන් උඹ අහනව මේ මොනාද ගෙඩි කියල..ඇයි උඹට මේ රන්තලියෙ තිබ්බහම මේව වෙන මොකක් හරි වාගෙ පේනවද??කියල ඒවන විටත් හඬමින් සිටි බිසොවට පහර කීපයකුත් ගහන්න හිතුවත් ආයෙම හිතල වහාමතමන් පාලනය කරගෙන වහාම එවෙලෙම මාලිගයෙන් පිටවෙලා යන්න කියල අණ කරනව..බිසවට..\nමේ අතර මේ සම්පූරණ කතාවම නැතත් කීපයක් අහගෙන හිටපු පුරෝහිත තුමාට කතාව මීටර් වෙනව..එතුමා ගොඩක් ඇසූපිරු තැන් ඇති කෙනෙක්..ගිහින් රජතුමා ළඟට ගිහින් වෙන කතාවක් දාන ගමන් කියනව “මහරජ ස්ත්රින් වනාහි ලාමක සිත් ඇත්තියෝය..ඔවුන් විවිධ කාරනා හේතුයෙන් විවිධ රංගනයන්ගෙන් සිය බොළඳ ගති කෙලිලොල් ගති විදහා දැක්වීමට ආසා කෙරෙති..විටෙක අප හට ඒ ඉතා අණුවන කමක් මෝහ සහගත දෙයැක් ලෙස පෙනුනත් ස්ත්රී නුවණ ඔබ වහන්සේ වැනි උත්තමයෙකුගේ තරම් නොවැඩී ඇත..ඔබ වහන්සේ යම් සමාවක් දෙතොත් මේ බිසෝ තෙමේ ඉවසා වදාරා මින්පසු මෙවන් පසු කල් විස්තර මතක තබාගනු ඇතැයි මා සිතමි..එක් සුලු වරදටත් මෙතෙක් කල් ඔබ සමඟ යෙහෙන් සිටි බිසොවුන් නාන්සේ මාලිගයෙන් එලවීම සුදුසු නොවේ “ කියල කතාව ෂේප් කරල බිසොවුන් නාන්සෙ යලි මාලිගයේ වසන්ට කියල රාජ අණ නිකුත් කරගන්නව..\nමෙතන පුරෝහිත නම් මහා බෝසතානන් වහන්සේය..\nමහරජ හා බිසොව නම් කොසොල් රජ සහ මල්ලිකා බිසොවුන් නාන්සේය..\nඋදෑසන ලොව බලන බුදුන් වහන්සේට කොසොල් රජකිසියම් අමනාපයකින් සිටින බවත් ඒ නම් මල්ලිකා බිසොව සමඟ ඇතිකරගත් අමනාපයක් බවත් පේනව...ඒකරුන නිසාම කොසොල් රජට පිහිටවීමේ මහා කරුනාවෙන් බුදුන් වහන්සේ පන්සියයක් භික්ෂුන් සමඟ දනට වඩිනව කොසොල් රාජ මාලිගයට..වැඩිය බුදුන් වහන්සේ දන් දී හමාර වීත් නොපෙනෙන්නට සිටි මල්ලිකා බිසොව ගැන විමසනව..ඇයි ස්වාමිනි කිසියම් මදිපාඩුවෙක් හෝ යමෙක් අවැසිනම් පවසන්න බිසොවුන් නැතුවාට මේ අනේක් අයෙක් ලවුවා මා ඔබ වහන්සේට ඒ සලසන්නම් යැයි කොසොල් රජ ශේ ප් උත්තරයක් දුන්නා..නමුත් බුදුන් වහන්නේ යලිත් ඇයවම අසා දෙදෙනාම හිඳුවා භේද නම් පෙර ජාතියෙහි ත් ඔවුන් දෙදෙනා අතර පැවති බවත් ඒවාටද බෝසතානන් වහන්සේ ලෙස තමන් වහන්සේ මැදිහත් වූබවත් ස්වල්පයක් ප්රකාශ කොට නැවැත්වුවත් පසුව කොසොල් රජ හා බිසොවගේ ආරාධනයෙන් මුලු පුවතම පවසා අනතුරුව චතුරාර්ය සත්ය සම්බන්ධ දේශනා පවත්වා මේ දෙදෙනා සමඟි කිරිමත් බෝ අයට දෙලෝ සැප ඇතිකිරීමත් යන කාරනා දෙකම මනා සේ ඉටුකොට යලි විහාරයට වැඩි සේක..\nඅද පමණක් නොව එදාත් මෙසේ වු බැව් අපිට මේ කතාවෙන් දැනගන්න පුලුවනි..මේක පන්සිය පනස් ජාතක පොතේ තියෙන කතාවක්..ඒක ලියපු හිමිවරු දැන් ජීවතුන් අතර නැතිනිසාද ඒ පරම්පරාවේද කිසිවෙකු නැති නිසාද පන්සිය පනස් ජාතකය එක් කතුවරයෙකු විසින්ම ලියා ඇතිද වෙනත් අය සම්බන්ධ නම් ඒ කවුද කියන ප්රස්නය මේ දවස වන විටත් පවතින නිසාද..කිසිවෙකුගේ අවසරයකින් තොරව නැවත ලියන ලදී..."}
{"text": "සාරාංශය\n1950, 60 සහ70 දශකයන් හි විශාල වාණිජ යතාර්ථයක් බවට ලෝක රොක් සංගීතය[ii] තුල අධිනිශ්චය වු බිට්ල්ස් ගායක කණ්ඩායම විදහා දැක් වූ සංගීතමය නිපුණතාවය හා සමාජ තේමාවක් ආශ්රය කර ගනිමින් බිට්ල්ස් (Beatles) සම්බන්ධයෙන් ගොඩ නැඟී ඇති මිත්යාමය (වාණිජ) සමාජ අවකාශය විසින් බහිස්කරණය වී ඇති සැබෑ රොක් සංගීත ප්රවණතාවය ශාස්ත්රීය ආකාරයකට නැවත සන්දර්භගතකරණය කිරීම මෙම ලේඛනයේ අරමුණයි. බිට්ල්ස් විසින් උපයා ගන්නා ලද ජනප්රියවාදී සංකේත ප්රාග්ධනය හේතුකොට ගෙන එම කණ්ඩායමේ සාමාජිකයන් හතරදෙනා[iii], තරුණ වීරයින් (teen idols) බවට පත්වීමත් එම නිසාම ලොව කිසිම සංගීත කණ්ඩායමකට නොදෙවෙනි ආකාරයේ වාණිජ සාර්ථකත්වයක් සහ සමාජ අවකාශයක් අදටත් ඔවුන් සතු කර ගැනීම නිසා සැබෑ රොක් සංගීත වීරයින් වීමට අවකාශය හා හැකියාව තිබූ අනිකුත් සමකාලීන සංගීතකරුවන් මෙම ප්රධාන ධාරාවේ වාණිජ යතාර්ථය තුල බහිස්කරණය වීම නිසා අවම වශයෙන් 50 අග හා 60 දශකය ආරම්භය පමණ වන තුරු සැබෑ රොක් සංගීතයෙහි ව්යක්ත විප්ලවීයත්වය ලොව බොහෝ දෙනාට අහිමි වූ ආකාරයත් මෙම ලිපියෙන් සාකච්ඡා කෙරේ. දක්ෂතාවය, රොක් තේමාවන්ට අනුගතවීම හා එම යුගයේ දේශපාලන සමාජ යතාර්ථයන් ප්රතිබිම්භනය කිරීම වෙනුවට වාණිජ ප්රාග්ධන අවකාශය විසින් බිට්ල්ස් මධ්යම පංතික නිද්රාකාරකයක්[iv] (tranqilizer)ලෙස ඌණනය කිරීම නිසා අදාල සමාජ යතාර්ථයන් පුපුරායාමට හා ඒ මඟින් වඩා රැඩිකල් නැඹුරුවක් තිබූ යුරෝපීය සමාජ දේශපාලන අවකාශයේ සමාජ විප්ලවීයත්වය ත්රීව්ර කිරීමේ සමකාලීන වගකීම ඉටු කිරිම පසෙක තබා තමා ගොඩ නැංවූ ව්යාජ වාණිජ යතාර්ථයේම සිරකරුවන් බවට පත්වීමත් එම නිසාම තම ජීවිත කාලයෙන් විශාල ප්රමාණයක් ‘ලමා-වැඩිහිටියන්’ ලෙස බිට්ල්ස් ට ගත කිරීමට සිදු වූ අලකලංචියත් මෙහි දී සාකච්ඡාවට බඳුන් වේ. ලිපිය අවසානයේ ඔවුන් දේශපාලනික අර්ථයෙන් රොක් සංගීත ලොවට සත්ය ලෙසම අයිති ද යන්නත්, පදමාලා සංසන්දනය කරමින් බිට්ල්ස් අව්යාජ අර්ථයකින් ස්වකීය භාවිතාව තුල විප්ලවීය ද යන්නත් සාකච්ඡා කරමු.\nකේන්ද්රිය වචන: ප්රති-සන්ධර්භගතකරණය, වාණිජ ව්යාජ සංඥා, රොක් සංගීතය, බහිස්කරණය.\nසම්පූර්ණ ලිපිය කියවන්න පහත සබැදියාට යන්න\nhttp://lankathesis.blogspot.com/2013/03/blog-post_3071.html"}
{"text": "ආණ්ඩුව විසින් කළු සල්ලි සුදු කරවන පණතක් ගෙන ඒමේ සූදානමක් සම්බන්ධයෙන් ජනතා විමුක්ති පෙරමුණ අනාවරණය කරයි.\nඒ අනුව පසුගිය වසරේ මාර්තු 31ට පෙර හෙළිදරව් නොකළ බදු ගෙවීම සඳහා සහනයක් ලබාදීමට යැයි සඳහන් කරමින් ගෙනඑනු ලබන බදු සංශෝධන පනත් කෙටුම්පතට එරෙහිව අධිකරණය හමුවට යන බව ජනතා විමුක්ති පෙරමුණේ දේශපාලන මණ්ඩල සභික හිටලු කෝප් කමිටු සභාපති සුනිල් හඳුන්නෙත්ති සඳහන් කරයි.\n“ස්වේච්චාවෙන් හෙළිදව් කිරීම මත බද්ද පැනවීම” සහ “ඇතැම් නීති යටතේ හිඟ බදු මුදල් කපා හැරීම සඳහා විධිවිධාන” යන දෙයාකාරයෙන් බදු සහන ලබාදීමට ආණ්ඩුව විසින් මෙම පනත් කෙටුම්පත මගින් යෝජනා කර ඇත.\nඔහු මේ බව සඳහන් කර සිටියේ මේ වනවිට බත්තරමුල්ල පැලවත්ත හි පිහිටි ජනතා විමුක්ති පෙරමුණේ ප්රධාන කාර්යාලයේ පැවත්වෙන මාධ්ය හමුවක් අමතමිණි.\nඑහිදී ඔහු වැඩිදුරටත් දැක්වූ අදහස්…\n“මේ වනවිට පාර්ලිමේන්තුවට නව මුදල් පනතක් ඉදිරිපත් කර තිබෙනවා. නීතිවලින් මේ වනවිට හෙළිදරව් නොකළ වත්කම් සහ ආදායම් පිළිබඳව ස්වේච්ඡාවෙන් ඉදිරිපත් වෙලා හෙළිදරව් කරන තැනැත්තන්ට දණ්ඩනයක් නියම නොකර සහන ලබාදීමට මේ පනත ඉදිරිපත් කර තිබෙනවා. මෙයින් යෝජනා කරන්නේ බිඳ වැටිලා තියෙන සංචාරක කර්මාන්තය, නැත්නම් වෙනත් කර්මාන්ත නැත්නම් කොවිඩ් වසංගතය නිසා අසරණ වෙලා ඉන්න සාමාන්ය ව්යවසායකයින් වෙනුවෙන් නෙවෙයි. බැංකු ණය, ලීසිං, ගෙවා ගන්න බැරිව විශාල අර්බුදයකට ලක්වූ පිරිසකගේ ව්යාපාර වැසී යමින් තිබෙනවා. ආණ්ඩුවක් විදිහට යම් සහන ලබාදිය යුත්තේ මේ සුළු සහ මධ්ය පරිමාණ ව්යාපාරිකයන්ට. නමුත් ආණ්ඩුව මේ පනත ගෙනත් තිබෙන්නේ ඒකට නෙවෙයි. රටේ පවතින නීතිය අනුව හෙළිදරව් නොකළ, ජනතාවගේ බදු මුදල් වංචා කළ බදු හොරුන්ට, නීතියෙන් කට්ටි පැනල තියෙන හොර නඩයකට පහසුකම් සලසා දෙන්න මේ හදන්නේ. මේක කළු සල්ලි සුදු කරන පනතක්.\nආණ්ඩුව සිදුකරමින් ඉන්නේ තමන්ගේ යාළු මිත්රයින්ට සහන සලසා දෙන්න. කොවිඩ් බොරදියේ මාළු බාන්න ආණ්ඩුව උත්සාහ කරන්නේ ඒ හොර නඩයට සහන දෙන්න. බැසිල් රාජපක්ෂ මුදල් ඇමතිවරයා පත්වීමෙන් පස්සේ විශාල සහන දෙන බව ලංසා වැනි ඇමතිවරුන් කීවා. තෙල් මිල අඩුකර සහන ලබාදී ජීවන බර අඩුකරන බව කීවා. හැබැයි බැසිල් රාජපක්ෂ මුදල් ඇමතිවරයා ගේන පළවෙනි පනත කළු සල්ලි සුදු කරන්න. දෙසැම්බර් 31කට කලින් මේ සල්ලි පාවිච්චි කරලා කොටස් වෙළඳපොළේ ආයෝජනය කරන්න පුළුවන්. ඒවගේම ශ්රී ලංකා රජය වෙනුවෙන් මහබැංකුව නිකුත් කරන භාණ්ඩාගාර බිල්පත් සහ බැඳුම්කර මිලදී ගන්න පුළුවන්. මේ වංචනික මුදල්වලින් ලංකාව තුළ දේපළ මිලදී ගන්නත් පුළුවන්. එහෙම නැත්නම් දෙසැම්බර් 31ට කලින් බැංකු ගිණුම්වල තැන්පත් කරන්නත් පුළුවන්. මේ සිද්ධ කරන්න යන්නේ 1%ක බද්දක් ආණ්ඩුවට ගෙවලා හොරකම් කළ, වංචා කළ, මුදල් නීත්යානුකූල කිරීමයි. භාණ්ඩාගාරයේ පතුළ හිස්වෙලා තියෙන බව ඇත්ත. ඒකට මුවා වෙලා අද සිද්ධ කරන්න යන්නේ තමන්ගේ ගජ මිත්රයන් අයථා මාර්ගවලින් හොයන ලද මුදල්වලට සුජාතභාවයක් ලබා දෙන්න. දැන් පාර්ලිමේන්තුවට කෙටුම්පතක් හැටියට ඉදිරිපත් කරලා ඉදිරි කාලයේදී සම්මත කරගන්න යන්නේ එවැනි බරපතල පනතක්.\nහොරකම් කළ සල්ලිවලින් ආණ්ඩුවට ගෙවන්න ඕනෑ 1%යි. මෙකේ තියෙන බරපතල තත්වය දැනට අයකරගෙන තිබෙන වැට් බදු නොගෙවා පැහැර හැර තියෙන අයට ලැබෙන විශාල වරදානයයි. ආණ්ඩුවට ලැබෙන්න ඕනෑ වැට් බද්ද හැටියට 8%ක් සහ දඩ මුදල් හැටියට අවම වශයෙන් 2%ක් අහිමිවෙනවා. ඒ කියන්නේ 10%ක් ආණ්ඩුවට ලැබෙන්න ඕන මුදලින් ලැබෙන්නේ 1%යි. ආදායම් මත, තමන් අත්පත් කරගත්ත දේපළ මත නීතිය හමුවට ගෙනගොස් දඬුවම් ලබන්න ඕනෑ අය ආණ්ඩුවට 1%ක පගාවක් දීලා බේරෙන්න නීතියක් මේ ගෙනත් තියෙන්නේ. මේකට අපූරු නාමයක් හදනවා. “ස්වේච්ඡාවෙන් හෙළිදරව් කිරීම මත බද්ද” කියලා. ඇත්තටම මේක ආණ්ඩුවට දෙන පගා බද්දක්. මේකේ තියෙන බරපතළ තත්වය පැහැදිළි වෙන්නේ අර්ථ නිරූපනයන් තුළින්. වත්කම් හැටියට අර්ථ නිරූපනවල දක්වා තිබෙන්නේ “ශ්රී ලංකාව තුළින් යම් චංචල, නිශ්චල දේපළක්” කියලා. මේ මුදල් යොදවලා අර්ථකතනය කර තිබෙන දේපළක් මිලදී ගන්න අවසර තියෙනවා. අනික් පැත්තෙන් නිශ්චල දේපළ යන්න අර්ථ නිරූපනය කර තියෙන්නේ “ඉදි කරන ලද හෝ ඉදිකරමින් පවතින ශ්රී ලංකාවේ හෝ විදේශයක ඇති යම් ගොඩනැගිල්ලක් වේ” කියලා. චංචල දේපළ ගැන තියෙන්නේ “රත්තරං ඇතුලුව ශ්රී ලංකාවේ හෝ විදේශයක පවතින සියලුම ආකාරවල චංචල දේපළ ඇතුළත් වේ නමුත් මුදල් ඇතුළත් නොවේ.” කියලා. මුදල් යනුවෙන් ශ්රී ලංකාව තුළ හෝ විදේශයන්ගේ භාවිතා වන මුදල් නම්කර තිබෙනවා.\nමේ රටේ සුළු ව්යාපාරිකයන්ට විදේශවල නිශ්චල හෝ චංචල වත්කම් තියෙනවාද? මේ කාවද නිදහස් කරන්න හදන්නේ? අපේ රටේ වත්කම් එළියට ගෙනියලා පිටරටවල්වල පුරවැසිකම් ගත්, ඒ රටවල ගොඩනැගිලි ඇතුළු වත්කම් තියෙන අයගේ දේවල් ලංකාවට ගෙනල්ලා ආයෝජන හැටියට යොදවන්න සුජාතභාවය ලබා දෙනවා. කළු සල්ලි සුදු කර ගන්න ගෙනත් තියෙන පනත මේ ආකාරයට විවිධ උපක්රමවලින් හංගලා තියෙන්නේ. පවතින නීතිය යටතේ හෙළිදරව් කළ යුතු දේවල් පාර්ලිමේන්තු මේ පනත් මගින් වහනවා නම් ඩේසි ආච්චිගේ මැණික් මල්ල වගේ වටේ යන්න ඕනෑ නැහැ. ඩේසි ආච්චිටම පුළුවන්, මැණික් මල්ල දීලා ආණ්ඩුවට 1%ක් පගාව දීමෙන් නිදහස් වෙන්න. ඇලෝෂියස්ලාටත් මහ බැංකුවෙන් වංචා කළ මුදල් පෙන්වලා 1%ක් පගාව දීලා ගැලවෙන්න පුළුවන්. අර්ජුන් මහේන්ද්රන්ටත් එහෙම බේරෙන්න පුළුවන්. ආණ්ඩුවේ සෞභාග්යයේ ක්රමය මේක. මේ විදිහට ආයෝජන දිරිමත් වෙන්නේ නැහැ. රටේ ජනතාවගේ ආර්ථිකයක් හැදෙන්නේ නැහැ. කළු සල්ලි සුදු කිරීම විතරයි වෙන්නේ. අර්ථ නිරූපනවලදී ශ්රී ලංකාවේ යම් චංචල හෝ නිශ්චල දේපළක් අත්පත් කරගන්න කියලා නැවත විදේශවල තිබෙන චංචල හෝ නිශ්චල දේපළක් අයිති බව සඳහන් කරනවා.\nමේකේ බරපතළ තත්වය වෙන්නේ රජයට නොගෙවා පැහැර හැර තිබෙන සියලුම් වත්කම් සහ ආදායම් බදු අඩු තරමින් තොරතුරු දැන ගැනීමේ පනත යටතේවත් නිරාවණය කරගන්න බැහැ. මේකෙන් දිරි ගන්වන්නේ හොරකම. මේ හරහා අයථා මාර්ගවලින් මුදල් ඉපයීම දිරි ගන්වන්නේ. මේකෙන් කරන්නේ ආර්ථිකය ශක්තිමත් කිරීම නෙවෙයි. රාජපක්ෂ සමාගමේ ආර්ථික උපායමාර්ගය වෙලා තියෙන්නේ අයථා මුදල් ඉපයීම් දිරි ගන්වන එක. එක කැබිනට් මණ්ඩලයේ එකම පවුලේ ඉන්න වැඩිම පිරිසක් හැටියට ලෝකයෙන්ම මුල් තැනට ඇවිත් තිබෙනවා. මේ තත්වය තුළ ගෙනත් තිබෙන මුදල් කෙටුම්පත ඉතාම බරපතළ බව කාටත් පැහැදිලියි. ජාතික ආර්ථිකය ශක්තිමත් කරන්න කිසිම තැනක යොදවයි කියලා අපි හිතන්නේ නැහැ. කොටස් වෙළඳපොළට සහ බැඳුම්කර මිලදී ගැනීම්වලට වගේ තැන්වලට යන්නේ ක්ෂණික ලාභ ලබාගන්න. මේ හොර සල්ලිවලට ආණ්ඩුවට ණයවීමේ හැකියාව දක්වා බලයක් හැදෙනවා. බැංකු ණයවත් ගෙවාගන්න බැරිව ඉන්න ව්යාපාරිකයින් ගැන ආණ්ඩුව කථා කරන්නේ නැහැ. ආණ්ඩුවට ණය දෙන්න ඒ අයට හැකියාවක් නැහැ. අලුතින් දේපළ අත්පත් කරගන්නත් ඔවුන්ට හැකියාවක් නැහැ. නීතිය ඉදිරියේ දඬුවම් ලබන්න නියමිතව ඉන්න අය මේ පනතෙන් ආරක්ෂා කරන්න උත්සාහ කරනවා.\nජනතාවගේ ජන ජීවිත පවත්වාගෙන යන්න කොරෝනා තත්වය නිසා නොහැකි අවස්ථාවක් මේක. ආණ්ඩුව කල්පනා කරන්නේ ජනතාවට හෙණ ගැහුවත් තමන්ගේ සහ ගජ මිතුරන්ගේ වැඩේ කරගන්න එක ගැනයි. පක්ෂයක් හැටියට අපි මේ සම්බන්ධයෙන් වැඩි අවධානයක් යොමු කරනවා. ජනතාවගේ බදු මුදල් වංචා කළ අය සම්බන්ධයෙන් සම්පූර්ණ විස්තර දැනගන්න අයිතියක් ජනතාවට තියෙනවා. මේ නිසා අපි මේ පනත් කෙටුම්පතට විරුද්ධව අධිකරණයට යන්න බලාපොරොත්තු වෙනවා. මේ රටේ ජනතාවට සාධාරණය ඒ තුළින් ඉෂ්ඨ කරන්න ඉදිරියේදී බලාපොරොත්තු වෙනවා. සෙලෙන්දිවා වැනි ආණ්ඩුවම සකස් කරන වෙනත් නීති-රීතිවලින් නිදහස් කරන මහජනතාවගේ දේපළ කොල්ල කන්න මේ මුදල් යොදවන්නත් අවස්ථාව ජාවාරම්කරුවන්ට ලබා දෙනවා. ඒ නිසා මේ වෑයම පරාජය කරන්න අපි නීත්යානුකූලව කටයුතු කරනවා.”"}
{"text": "ඔබ මොන තරාතිරමක කෙනෙක් වුවත්, ඔබගේ ආරක්ෂාව උදෙසා ඔබ මොනතරම් උනන්දු වෙනවාද? අපිට මගතොට ගමන් කරන සමහරවිටක පෙනෙනවා වේගයෙන් ධාවනය වන අධිවේගී වාහන. සන්නද්ධ භටයන්, නවීන අවිආයුධ… මේසා විශාල ආරක්ෂක ක්රම උපයෝගී කරගෙන ආරක්ෂාව සොයන ස්වභාවය.\nතම ආරක්ෂාව උදෙසා, දරුපවුලේ, ව්යාපාරයේ, තනතුරේ ආරක්ෂාව උදෙසා මනුෂ්යයා දෙවියන් සරණ යනවා. ග්රහ තාරකා, ජෝතිෂ්යය, මිථ්යාදෘෂ්ටික දේශකයන් සරණයනවා. යමකින් පිහිටක් ලැබෙයි කියලා විශ්වාසයක් තිබෙනවා නම් මහා කලුගල් පර්වතයක් යටින් කෝටු කැබැල්ලක් ගහල හරි පිහිට බලාපොරොත්තු වෙනවා. මේ අංශයෙන් ඉතාමත් ප්රාථමික ඇදහිලි විශ්වාසයන් ඇතිව සමාජයේ සමහරු ක්රියාකරනවා. මේ ආරණ්යයේ පිහිටි කඳුගැටය මුදුනේ සිට ඈත පරිසරය දෙස රාත්රියේ බලනවිට සිය ගණනාවක් විදුලි ආලෝක ඇසට පෙනෙනවා. ඈත කඳුගැට සිසාරා දැල්වෙන මේ සෑම ආලෝකයක්ම දැල්වූ මිනිසුන් සොයන්නේ ආරක්ෂාවයි. සත්වයා කාමයට ඇති කැමැත්ත නිසා එය අත්විඳීමට ජීවත්වීම සඳහායි ආරක්ෂාව සොයන්නේ. වැඩි කලක් ජීවත්වෙන්න, වැඩිපුර ඇසට, කනට, නාසයට, දිවට, මනසට, කයට ආහාර- ආශ්වාදය අයිති කරදෙන්න.\nමේ සැවොම ආරක්ෂා වෙන්නේ ‘මම’ පෝෂණය කිරීම සඳහාය. අනිත්යභාවයට පත්වෙන දෙයක් ආරක්ෂා කිරීමට අපි ගන්නා වූ වෙහෙස නිසා කවදාහරි දිනක අප දුකට පත්වන්නේය. අප පාරක තොටක ගමන් කිරීමේදී පේනවා පිංවත් ඔබ යන වේගය. මේ වේගයේ තරමටම තමන්ගේ ජීවිතය තුළ බලපවත්වන තෘෂ්ණාව ද වේගවත්. ඇසට, කනට, නාසයට, දිවට, කයට, මනසට ආශ්වාදය අයිති කරගැනීමේ ස්වභාවය මනින මිනුම් දණ්ඩ තමයි මේ වේගය. ඒ නිසා ඔබ වේගවත් නම් ඔබට බොරු කරන්න බැහැ. ඔබ ගොඩාක් දේවල් රැකගන්න, ලබාගන්න, අයිති කරගන්න යන කෙනෙක්මයි. මේ වේගය පිංවත් ඔබට පුදුම ආශ්වාදයක් දනවනවා. ‘අනික් අයට වඩා මම ඉහළින් ‘ කියලා දැනෙනවා. මේ සැප තව තව විඳින්න, තව තව ඉහළට යන්න, තව තව ආරක්ෂා වෙන්න අවශ්යයි කියලා දැනෙනවා. මෙවැනි අදහස්වලින් ඔබ මත්වෙලයි ඉන්නේ. ආශ්වාදයේ සතුට මිස කාමයේ ආදීනවයන් හිතන්න ඔබලාට විවේකයක් නැහැ. මෙය මනුෂ්ය ස්වභාවයයි. මෙම මනුෂ්ය ස්වභාවය තුන් කාලයටම පොදුයි. ඒ නිසා ඉහත ස්වභාවයන් වෙනස් කරන්න සමතෙක් නැහැ. ඔබ නායකයෙක්, පාලකයෙක්, විධායකයෙක් වෙන්නේ, පෙර සංසාරිකව රැස්කළ පිං නිසාමයි. ඔබ පින නිසා ඔය තැනට පත්වුවත්, පිනෙන් ලැබූ ජීවිතය, එහි සශ්රිකභාවය ඔබව විනාශය කරා රැගෙන යන්න පුළුවන්. ඉන් මිදෙන්න නම් ධර්මානුකූල ජීවිතයකට ඔබ යොමුවෙන්න වෙනවා.\nධර්මානුකූල ජීවිතයක් සඳහා පිංවත් ඔබ වගකීම්, ව්යාපාර, තනතුරු, අතහැරිය යුතු නැහැ. තමාට පැවරෙන වගකීම් නිවැරදිව ඉටුකරමින් තමා මෙලොව පරලොව දෙකෙහිදීම ආරක්ෂා වෙන්නේ කෙසේද කියලා සිතීම වැදගත් වෙනවා. එයට ඉතා ප්රත්යක්ෂ මාර්ගය ලොව්තුරා බුදුසමිඳුන් දේශනා කර තිබෙනවා. යමෙක් තෙරුවන් කෙරෙහි අචල ශ්රද්ධාව, ශීලය, දන්දීම, මෛත්රිය තම ජීවිතය තුළින් වැඩුවහොත් එයට වඩා ආරක්ෂාවක් මෙලොව, පරලොව වශයෙන් නැහැය කියලා. ඔබ නිරතුරුවම පළවෙනියා වීමට අයුතු ආකාරයෙන් උත්සහ නොගන්න. නිරතුරුවම ජයග්රාහකයෙක් වීමට උත්සහ ගන්න. එවිට ඔබ අතින් වන අකුසල් අඩුවෙනවා. ඔබ ධර්මය විශ්වාසකොට අවිචාරයෙන් පළවෙනියා වීමට උත්සහ නොකොට, ජයග්රාහකයෙක් පමණක් වීමට උත්සහ කළොත් කවදාහරි දවසක ධර්මය විසින් ඔබව පළවෙනි තැනට ඔසවා තබනවාමය. ඔබට ඒ තැන හිමි නම්, මේ ආකාරයෙන් ඔබ හික්මීමට නම්, අර්ථවත් ලෙස තෙරුවන් කෙරෙහි ශ්රද්ධාවෙන් යුක්ත විය යුතුය. ශීලය, දන්දීම, මෛත්රිය ඔබ ජීවිතය තුළින් වැඩිය යුතුය. එවිට ඔබට එම ධර්මතාවයන් ඔබේ ආරක්ෂාව පිණිස හොඳම සහකරුවා කරගැනීමට ඔබ දක්ෂවනු ඇත.\nඔබ කවුරුන් වුවද, යම් තැනකදී ඔබ ආරක්ෂා වූවා නම්, අනතුරකින් බේරුණා නම්, ඒ ඔබ ආරක්ෂා වූයේ ඔබ වැඩූ තෙරුවන් කෙරෙහි ශ්රද්ධාව, දාන, ශීල, මෛත්රියේ ශක්තිය නිසාමය. නමුත් ඔබ සිතන්නේ ඔබ ආරක්ෂා වූයේ, අනතුරින් බේරුණේ තමාට යොදා සිටින ආරක්ෂක විධිවිධාන, එසේත් නැතිනම් වෙනත් බාහිර හේතුවක් නිසාය කියලා, එය සත්යයක් නොවේ. ඔබ දැකලා තිබෙනවා, අහලා තිබෙනවා විශාල ආරක්ෂක වළලු දමාගෙන සිටියත් එක මොහොතකින් බෝම්බකරුවෙක් මේ සියල්ල විනාශ කරගෙන තමනුත් විනාශ වෙනවා. ඒ කියන්නේ මොන තරම් ආරක්ෂක පවුරු තිබුණද ප්රහාරකයා උපක්රමශීලී නම්, මරාගෙන මැරෙන අයෙක් නම් ආරක්ෂක උපක්රම අසාර්ථක බවයි.\nකෝටි ගණන් මුදල් වියදම් කර කරන ආරක්ෂක ක්රම අසාර්ථක නම් අපි බලමු ලොව සාර්ථකම ආරක්ෂාව ලබන්නේ කොහොමද කියලා. ඒ සඳහා ඔබ ඔබ තුළින් අවංකවම තෙරුවන් කෙරෙහි විශ්වාසය තබමින් දානය, ශීලය, මෛත්රිය ජීවිතයට පුරුදු කරගන්න වෙනවා. ඔබ නිරතුරුවම දන්දෙන කෙනෙක් නම්, ශීලයක පිහිටා එම ශීලය ආරක්ෂා කරන අයෙක් නම් සත්ත්වය කෙරෙහි මෙත් වඩන අයෙක් නම් ඔබේ ආරක්ෂාව ගැන ඔබ බිය වෙන්න අවශ්ය නැහැ. හැබැයි ඉතින් සංසාරිකව යම් අකුසල කර්මයක් විපාක දෙන්න තිබෙනවා නම් ඔබ එයට මුහුණදෙන්න වෙනවා. ඔබ දක්ෂ නම් එතැනදීත් ඔබට විපාකයන්ගේ ස්වභාවය හීන කිරීමට සමහරවිට ඔබට අවස්ථාව තිබෙනවා.\nදැන් අපි බලමු දන්දීම, ශීලය, මෛත්රිය වඩන කෙනා ඒ තුළින් ආරක්ෂාව ලබන්නේ කොහොමද කියලා. ඔබ එය මේ විදිහට ගලපාගන්න අවශ්යයි. ඔබ දන්දෙනවා නම්, ශීලයක් ආරක්ෂා කරගන්නවා නම්, මෛත්රිය වඩනවා නම් නිරතුරුවම ඔබ කරන මේ පිංකම් දෙස සම්යදෘෂ්ඨික දෙවියන්, සම්යදෘෂ්ඨික යක්ෂයන් බලාගෙන සිටිනවා. ඒ අය ඔබ කරන පිංකම් දැකලා සතුටුවෙනවා. එම පිං අනුමෝදන් වෙනවා. දිනපතා නැවත නැවත මෙය සිදුවනකොට ඉහත දිව්ය බලවේග, විශේෂයෙන්ම සම්යදෘෂ්ඨික යක්ෂ බලවේග පිං අනුමෝදන්ව තම ශක්තිය ද වර්ධනය කරගන්නවා. සම්යදෘෂ්ඨික යක්ෂ බලවේග යනු පෙර ජීවිතවල රට ජාතිය ආගම උපාදානය කරගෙන මියගොස්, රට ජාතිය ආගම රැකීමට උපකාරීවන මනෝභාවයන් දරාගත් බලවේගයක් බඳු කොට්ඨාසයකි. මේ අය පෙර ජීවිතවලදී රට, ජාතිය, ආගම උදෙසා දිවි දෙවැනිකොට කැපවුණ, සටන් කළ ගිහි පැවිදි මනුෂ්යයන්ය. මේ අයද ඔබට ප්රිය වෙති. ඔවුන් ඔබට ප්රියවන්නේ ඔබ තෙරුවන් සරණ ගිය, දාන ශීල භාවනා මාර්ගය වඩන අයෙකු නිසාය. ඔබට නොපෙනුනාට දැන් මේ බලවේග නිරතුරුවම ඔබ පසුපසින් ගමන් කරයි. ඔබ නිවසේ සිටියද, කාර්යාලයේ සිටියද, වාහනයක ගමන් කළද, යුදබිමක සිටියද මේ බලවේග ඔබ වටා ඔබට නොපෙනෙන්නට සිටියි. ඔබත් සමග ගමන් කරයි. අවදානම් අවස්ථාවකදී මැදිහත්ව ඔබව අනතුරුවලින් ගලවාගනියි. මේ බලවේග, ඔබ වාහනයක ගමන් කරද්දී එම වාහනය තුළ ගමන් කරයි. බෝම්බකරුවෙක් වාහනයට පැන්නහොත් ඔහුගේ ඉලක්කය වරද්දයි. ඉලක්කය වරදවන පරිදි ඔහුව ඉක්මන් කරවයි. එක්කෝ ප්රමාද කරවයි. ඔබ නොදන්නවාට මෙම බලවේග සතුරා ඉලක්කය වැරැද්දීමට ඔබගේ වාහනයේ ඇක්සලේටරයට බරදී වේගය වැඩිකරවයි. අනතුරින් ඔබ ගැලවෙයි. එහෙත් ආරක්ෂාවට සිටි අය, එසේත් නැතිනම් මහමග සිටි අය අනතුරට පත්වේ. සම්යදෘෂ්ඨික දිව්ය යක්ෂ බලවේග මෙලෙස ඔබව ආරක්ෂා කරයි. මේ ආරක්ෂාව ඔබට ලැබුණේ ඔබ තෙරුවන් සරණගිය, දාන ශීල භාවනා මාර්ගය වඩන අයකු නිසාය. ඔබව ආරක්ෂා කළේ පිනට කැමති, පිං කරන අයට කැමැති රට, ජාතිය, ආගම උපාදානය කරගත් සම්යදෘෂ්ඨික දිව්ය යක්ෂ බලවේගය. ඒ නිසා ඔබත් රට, ජාතිය, ආගම උදෙසා ජීවිතය කැපකරන කෙනෙක් නම්, ලෝකයේ ඇති සැබෑම ආරක්ෂක ක්රමයෙන් ආරක්ෂා වෙන්න දක්ෂ වෙන්න. මේ ආරක්ෂක ක්රමයේ ඇති සුවිශේෂී ලක්ෂණය වන්නේ මින් ආරක්ෂාවන්නේ ඔබගේ මෙලොව ජීවිතය පමණක් නොව පරලොව ජීවිතය ද ඉන් ආරක්ෂා වන නිසාය. මරණින් මතුව සතර අපාය නමැති අණක් ගුණක් නොමැති ත්රස්තවාදයෙන් ද ඔබව ආරක්ෂා කරගැනීමට ඉහත ප්රතිපදාව හේතුවනු ඇත.\nඒ නිසා රට ජාතිය ආගම නාමයෙන් ඇසට, කනට, නාසයට, දිවට, කයට, මනසට ආහාර හොයන පිංවත් ඔබ රට ජාතියේ නාමයෙන් සැබෑ ලෙසම ධර්මයේ හික්මෙන්න. ධර්මය ඔබේ සැබෑ ආරක්ෂකයා බව හොඳින් සිහියේ තබාගන්න. සැබැවින්ම ඔබ තෙරුවන් සරණ ගිය අයෙක් නම්, රට ජාතිය සුරකින අයෙක් නම් මෙලොව සේම පරලොව ද ජයගැනීම ඔබගේ අරමුණ විය යුතුය."}
{"text": "කාලය නැවතිලා තිබෙන්නේ. ඉර, හඳ, තාරකා දුවන පස්සේ, මනුෂ්යයා අතීත, අනාගත, වර්තමාන වශයෙන් බෙදාගෙන දුවනවා. නමුත් රහතන්වහන්සේ නැවතිලයි සිටින්නේ. ඒ නිසා උන්වහන්සේට මේ වේගය හොඳින් දැනෙනවා. දුවන ලෝකය තුළ නොදුවන චරිතයක් බවට රහතන්වහන්සේ පත්වෙන්නේ එහෙමයි.\nරූපය කෙරෙහි ඇති තෘෂ්ණාවයි අපිව මේ දිවීමේ තරගයට ඇද දමන්නේ. අවිද්යාව කියන ජවය, හඹායැමේ ශක්තිය අපට ලබාදෙනවා. දැන් ඉතින් දුවන්නයි තිබෙන්නේ. මේ දිවීමේදී ජය සහ පරාජය කියන කාරණාවන් දෙකම ලැබෙනවා. මේ ජය පරාජය කියන කාරණා දෙකත් රූපය අයිතිකොට ගැනීමේ තරගයේදී අපිම අයිතිකොටගන්නා සම්මුතීන් දෙකක්. අයිතිකරගත් තැනදී ‘ජය’ කියලා යොදනවා. අයිති නොකරගත් තැනදී ‘පරාජය’ කියලා යොදනවා. රහතන්වහන්සේ රූපය අයිතිකරගැනීමේ තරගයෙන් මිදිලයි සිටින්නේ. ඒ නිසා උන්වහන්සේ ජය පරාජයෙන් මිදිලයි සිටින්නේ. ජය පරාජයෙන් මිදුන තැන උන්වහන්සේලා විසින් මතුකොටගන්නේ සංසාර බිය නුවනින් මෙනෙහි කිරීම තුළින්මයි. ඒ නිසා බුදුරජාණන්වහන්සේ දේශනා කරනවා දස දහස් ගණනින් වියදම්කර, මාසයක් ගානේ අවුරුදු සියයක් යාග සිදුකරත්, සිත දමනය කරගත් රහතන්වහන්සේ එක මොහොතකට කරන පූජාව අවුරුදු සියයකට වැඩිය සිදුකළ යාගයන්ට වඩා ශේ්රෂ්ඨයි කියලා.\nආමිස දානයයි, ධර්ම දානයයි කියලා දෙකක් තිබෙනවා. මේ දෙක අතරින් ධර්මදානයයි අග්රවෙන්නේ.\nකෙනෙක් තවත් කෙනෙකුට කරන අනුග්රහයන් දෙකක් තිබෙනවා. එකක් තමයි ආමිසයෙන් කරන අනුග්රහය. අනෙක තමයි ධර්මයෙන් කෙරෙන අනුග්රහය. මේ අනුග්රහයන් දෙකෙන්, ධර්මයෙන් කරන අනුග්රහයයි අග්රවෙන්නේ. ආමිසයෙන් කෙරෙන උපකාරයයි, ධර්මයෙන් කරන උපකාරයයි අතරින් ධර්මයෙන් කරන උපකාරයයි අග්රවෙන්නේ කියලා බුදුරජාණන්වහන්සේ දේශනා කරනවා.\nඊයේ සවස් කාලයේ භික්ෂුව මුණගැහෙන්න තරුණ ස්වාමීන්වහන්සේනමක් පැමිණියා. උන්වහන්සේ බොහෝම වීර්යවන්ත ස්වාමීන්වහන්සේ නමක්. නමුත් උන්වහන්සේ ඒ බවක් හැඟවූයේ නැහැ. මේ වෙලාවේ උන්වහන්සේව සිහිපත්වෙනකොට, බුදුරජාණන්වහන්සේ උතුම් පැවිද්ද ගැන කියා තිබෙන දේශනාවක් මතකයට පැමිණියා.\nදෙවියන් අතර තුන් ආකාරයක කථාබහක් ඇතිවෙනවා. යමෙක් ගිහිගෙදරින් නික්මී, පැවිදි ජීවිතයකට පත්වීමට සිතනවානම්, ඒ වෙලාවේ දෙවියන් අතර දිව්ය කථාබහක් ඇතිවෙනවා. මේ පුද්ගලයා මාරයා සමග යුද්ධ කරන්න සිතනවාය කියලා. මෙහෙම වෙලා, පැවිදිවුණාට පස්සේ දෙවියන් අතර කථා බහක් ඇතිවෙනවාලු මේ භික්ෂුව මාරයා සමග යුද්ධ කරනවාය කියලා. තුන්වැනිව එම භික්ෂුව ප්රඥා විමුක්තිය සාක්ෂාත් කරගන්න වෙලාවේ දෙවියන් අතර දිව්ය කථාබහක් ඇතිවෙනවාලු මේ භික්ෂුව මාර යුද්ධයෙන් දිනුවාය කියලා. උත්තරීතර නිවන් මාර්ගය තරණය කරන අවංක භික්ෂුවට දෙවියන් නමස්කාර කරනවාය කියලා බුදුරජාණන්වහන්සේ දේශනා කරනවා. පැවිද්දට සහ පැවිද්දේ උතුම් අර්ථයන්ට දෙවියන් නිරතුරවම වන්දනාකරනවා කියලා දේශනා කරනවා.\nතමා තුළ ඇති උතුම් ශක්තිය මතුකොටගන්න අපි දක්ෂ වෙන්න ඕනේ.\nභික්ෂුවක් උතුම් සමාධියෙන් පසුවෙනකොට සවස 2 ට පමණ ආකාශය තුළ තමාට මීටර 150 ක් පමණ උසින් තමා දෙස බලා සිටින බ්රහ්මයෙක් දර්ශනය වෙලා තිබෙනවා. ආකාශය මත පලසක් එලාගෙන එම පලස මත තමයි ඒ බ්රහ්මයා වැඩසිටියේ. පළස මත සිටගෙන සිටින ස්වභාවයෙන් බොහොම තැන්පත්ව භික්ෂුව දෙස බලාගෙන සිට තිබෙනවා. ඉනෙන් පහළට බොහොම ප්රභාශ්වර සුදු පැහැති වේට්ටියක්, උඩු කයට ප්රභාශ්වර සුදු පැහැති උතුරු සළුවක් පැළඳගෙන සිටියේ බොහොම තැන්පත් ආකාරයෙන්. වැඩුණු සුදු හිසකෙස්වලින් යුක්ත වුනා. ආකාශයේ සිටගෙනම විනාඩි දෙකකට පමණ පසු උතුම් සමාධියෙන් දර්ශනය වූ මේ බ්රහ්මයා නොපෙනීගොස් තිබෙනවා. මේ බ්රහ්මයාගේ ස්වරූපය මනුෂ්ය ස්වරූපයක්මයි. මේ බ්රහ්මයාට රූපාවචර, අරූපාවචර බ්රහ්මතලයක බ්රහ්මයකුගේ ලක්ෂණ නෙමෙයි තිබිලා තියෙන්නේ. භික්ෂුව මේ බ්රහ්මයා තුළින් දැක ඇත්තේ මාර්ගඵල ලාභී බ්රහ්මයකුගේ ස්වභාවයයි. එම භික්ෂුව උතුම් සමාධිය තුළින් මේ බ්රහ්මයාව දකිනකොට, එම දැක්කාවූ බ්රහ්ම රූපය දැක්කාය කියන තැනින් නතරකොට දැමීමයි සිදුකර තිබෙන්නේ. ඒ බ්රහ්ම රූපයත් ඒ මොහොතේම අට්ඨක සංඥාවෙන් දකින්න එම භික්ෂුව කටයුතුකොට තිබෙනවා. බ්රහ්මයාගේ රූපය තුළිනුත් ධර්මයමයි දැක්කේ.\nඊයේ සවස් කාලයේ භික්ෂුව මුණගැසීමට පැමිණි තරුණ ස්වාමීන්වහන්සේනමක් භික්ෂුවගෙන් ප්රශ්නයක් විමසුවා. තමා තුළින් හොඳින් සමාධිය වැඩෙනවා. නමුත් විදර්ශනාව දෙසට හිත යොමුවෙන්නේ නැහැ කියලා. එම නිසා විදර්ශනාව ඇතිකොටගන්න හැටි පහදලා දෙන්න කියලා. දැන් බලන්න පෙර සඳහන් කළ බ්රහ්මයාගේ රූපය, භික්ෂුවක් විසින් උතුම් සමාධියෙන් දකිනකොට එම භික්ෂුව සමාධිය තුළයි සිටියේ. නමුත් සමාධිය තුළින් බ්රහ්මයාගේ රූපය දකින මොහොතේම එම බ්රහ්මයාගේ රූපය දැක්කාය කියන තැනින් නතරකරගැනීමට දක්ෂවුණා. එම බ්රහ්මයාගේ රූපය ඒ මොහොතේම අට්ඨක සංඥාවෙන් දකින්න දක්ෂ වුණා. විදර්ශනාත්මක සිතක් කියලා දෙයක් නැහැ. විදර්ශනාත්මක සිතක් සකස්වෙන්නේ අවම වශයෙන් සෝවාන් ඵලයට පත්වීමෙන් අනතුරුවයි. එතෙක් අපි සිත විදර්ශනාවට යොමුකර ගත යුතුයි. පංච උපදානස්කන්ධය සකස්වෙන්නෙත් තමා තුළින්මයි. එම පංච උපාදානස්කන්ධය අනිත්ය වශයෙන් දැකිය යුත්තෙත් තමාමයි. ඒ කියන්නේ තමා තුළ තිබෙන දෙයක් තමයි අපි ලෝකය තුළ සොයන්නේ. බ්රහ්මයා කියන රූපය තුළින් විදර්ශනා නුවන ඇතිකරගත්තේ තමාමයි. එහෙම නම් විදර්ශනා නුවන ඇතිකරගැනීමේ ශක්තිය තමා තුළයි තිබෙන්නේ. ඒ නිසා ලෝකය තුළ සොයලා වැඩක් නැහැ."}
{"text": "අපේ රටේ ආණ්ඩුක්රම ව්යවස්ථාවේ 12 (2) වගන්තිය අනුව ආගම, භාෂාව, කුලය, ස්ත්රී පුරුෂ භේදය, දේශපාලන මතය හෝ උපන් ස්ථානය පදනම් කර ගෙන කිසිම කෙනෙක් වඩා උස් හෝ පහත් වෙන්නේ නැහැ. හැම කෙනෙකුටම තමන්ට ඇවැසි විදිහට ජීවත් වෙන්න නිදහස තිබෙනවා. ව්යවස්ථාවේ එහෙම සඳහන් වුනත් අද බොහෝ කාන්තාවන් කියන්නේ සමාජයේදී ඔවුන්ට පිරිමින්ගෙන් බෙහෙවින් ලිංගික හිරිහැර සිදු වෙන බවයි. යම් කාන්තාවකට ඔවුන් කියන අන්දමින් සාමාන්ය ජන සමාජයේ නිදහසේ හැසිරීමට අවසර නැත්නම් එය මානව හිමිකම් කඩවීමක්. ඒ විතරක් නොවෙයි, වර්ෂ 1995 අංක 22 දරන දණ්ඩ නීති සංග්රහ සංශෝධන පනතේ 345 වගන්තිය අනුව ලිංගික හිංසනය යනු දඬුවම් ලැබිය හැකි සාපරාධී වරදකි.\nලිංගික හිරිහැර කියන්නේ මොනවාද….?\nපහත සඳහන් සිදුවීම් ලිංගික හිරිහැර යන විෂය කෙෂත්රයේ තිබුනත් අපිවත් ඒ ගැන තවම හරියට දන්නේ නැහැ. ඒ වගේම ජීවිතයේ එක් දවසක හෝ මේ අන්දමේ හිරිහැරවලට ඔබ වගේම ඔබේ දියණිය, සහෝදරිය සමහර විට මව වුනත් මුහුණ දී ඇති.\nශ්රි ලංකා ආණ්ඩුක්රම ව්යවස්ථාවේ 12 (2) වගන්තිය අනුව කිසිම පුරවැසියෙක් වර්ගය, ආගම, භාෂාව, කුලය, ස්ත්රී පුරුෂ භේදය, දේශපාලන මතය හෝ උපන් ස්ථානය යන හේතු මත හෝ ඉන් කවර වූ හේතුවක් මත හෝ වෙනස්කමකට හෝ විශේෂයකට හෝ භාජනය නොවිය යුතුය.\n- පුරුෂයන් අනවශ්ය ලෙස සිය සිරුරට බරවීම වීම\n- ලිංගික අවයව ප්රදර්ශනය කිරීම\n- කකුල පෑගීම\n- අතින් ඇල්ලීම\n- අනවශ්ය ලෙස සිරුරු දෙස බලා සිටීම\n- අසභ්ය වදන් පැවසීම\n- දුරකථන අංකය ඉල්ලා කරදර කිරීම\n- ජංගම දුරකථනයේ ඇති අසැබි දසුන් පෙන්වීමට උත්සහ කිරීම\nඉහත සිදුවීම් ඉතාම සාමාන්යයි. ඉහත දැක්වෙන හැසිරීම් වගේම ලිංගික ස්වරූපයේ පහරදීම්, සාපරාධී බලය යෙදවීම්, වචනයෙන් හෝ ක්රියාවෙන් ලිංගික හිංසනයට ලක් කිරීමත් දඬුවම් ලැබිය හැකි වරදක් ලෙස 12 (2) වගන්තියේ සඳහන් වේ.\nපොදු ප්රවාහනයේ නම් යන්නම බැහැ…\nමුලින් සඳහන් කළ අන්දමේ හිරිහැරවලට අපේ රටේ කාන්තාවන්ගෙන් 90% ක්ම ගොදුරු වෙන බව එක්සත් ජාතීන්ගේ ජනගහන අරමුදල (UNFPA) විසින් 2017 වසරේ නිකුත් කරන ලද වාර්තාවක සඳහන් වේ. එයිනුත් වැඩිමනත් පිරිස රැකියාවන්හි නිතර වෙන සහ අධ්යාපනය ලබන කාන්තාවන් බවත් මේ වාර්තාව දක්වා තිබුණා. අපේ රටේ ජනගහනයෙන් 52%ක් කාන්තාවන් වන අතර, ඔවුන්ගෙන් 34%ක් රැකියාවල නිරත වෙනවා. කාන්තාවන් අතුරෙන් 50% ක් රැකියා සඳහා යන විටත්, 28% ක් අධ්යාපන කටයුතු සඳහා යාමේදීත් 20% ක් වෙනත් පෞද්ගලික අවශ්යතා සඳහා යන අතර වාරයේදීත් පොදු ප්රවාහන සේවා වලදී ලිංගික හිංසනයට ලක් වෙනවා.ඒ වගේම 82% ක් තමන් සමග යන එන කාන්තාවන් ලිංගික හිංසනයන්ට පත් වෙන අන්දම දැක තිබෙනවා.\nඇත්තටම රැකියාවන්හි නිරත සහ අධ්යාපනය ලබන පිරිස් ගමන් ගන්නේ එකම වේලාවක. මේ කාලයේ මාර්ග තදබදය වගේම වාහනයේ සෙනගත් වැඩියි. ඒ නිසා මේ ලිංගික හිරිහැර සාමාන්ය දෙයක් කියන තරමටම ඔවුන් පත් කරනවා. තමන්ගේ අපහසුතාවයට යමක් කිව්වොත් ඔවුන් කියන්නේ එහෙම නම් වාහනයක් ගන්න… වගේ අපහාසාත්මක චෝදනාවන්. පොලිස් ළමා සහ කාන්තා කාර්යාංශයේ දත්ත අනුව මේ විදිහට හිරිහැර විඳින කාන්තාවන්ගෙන් පිහිටක් ඉල්ලා සිටින්නේ 4 % ක් තරම් සුලු පිරිසක්.\nසමීක්ෂණ වාර්තාවේ කරුණු මෙහෙමයි…\nමෙම සමීක්ෂණය සඳහා සෑම පළාතක්ම නියෝජනය වන පරිදි වයස අවුරුදු 15 – 35 අතර කාන්තාවන් 2500ක් සම්බන්ධ කර ගත්තා. මේ අයගෙන් 90% ක්ම බස් රථ හෝ දුම්රියේ විවිධ අන්දමින් ලිංගික හිංසනයට පත් වී සිටියා. ඒ අතර. හිංසනයන්ට මුහුණ දුන් කාන්තාවන්ගෙන් 74%ක් පැවසුවේ තමන්ගේ සිරුරෙහි කොටස් සිතාමතා ස්පර්ශ කිරීමට පුරුෂයන් යොමු වෙන බවයි. ඉන් 52%ක් පැවසුවේ විවිධ පුද්ගලයන් ලිංගික අවයවය තම සිරුරේ ස්පර්ශ කළ බවයි. අසෝබන ලෙස අසුන් ගන්නා පුරුෂයන් නින්දේ පසුවන බව අඟවා සිරුර ස්පර්ශ වන සේ හැසිරෙන බව කාන්තාවන් 52.25% සඳහන් කළා.\nඉවසාගෙන සිටිනවා මිස මොනවා කරන්නද….?\nගැහැණු වුනොත් ඉතින් ඉවසීම පුරුදු කරන්න එපායැ. අම්මා කෙනෙක් වුනත් තමන්ගේ දියණියට අවවාද දෙන්නේ ඒ විදිහටයි. බස් එකක එන කෙටි දුරක වෙන මේ සිදුවීම ගැන කෑ කෝ ගහන්න බොහොම දෙනෙක් ලැජ්ජයි. තවත් අයගේ බයක් තිබෙනවා. හදිසියේවත් මේ සිද්ධිය නිසා ඇති වෙන කලබගෑනියකදී අතවර කරන්න පැමිණි අයට හිරිහැරයක් වුනොත් තමන්ගෙන් පලිගනීවි කියලා. හැබැයි අද නම් බස්රථ ඇතුලත මොන හිරිහැර වුනත් කිසිම කෙනෙක් තවත් කෙනෙක් වෙනුවෙන් කතා කරන්නේ නැහැ. මේ නිසාම පොදු ප්රවාහන සේවාවන්හි සිදු වෙන ලිංගික හිරිහැර දවසින් දවස ඉහල නැගීමක් සිදු වෙනවා.\nඅම්මලා දියණිවරුන්ට මේ විදිහටත් අවවාද දෙනවා…\nබස් රථයක වාඩි වෙනවා නම් කාන්තාවක් අසලින්ම වාඩි වෙන්න කියන අවවාදය ලබා දෙනවා. ඇතැම් දියණිවරුන් සෘජුවම ඒ ප්රශ්නය අහනවා. අම්මේ..ඔයා බහින්නේ කොහේද…? මෙතැන කවුරුත් ඉන්නවාද…? මේ රටාවත් නුවණට හුරුයි. සමහර අවස්ථාවලදී අපිට පෙරාතුව අපි ආරක්ෂාවට තබා ගෙන සිටි කාන්තාව බැස්සොත් එතැනට එන ආදේශකයා කොහොම වෙයිද දන්නේ නැහැ. එහෙම වුනොත් ඉතිරි ගමන්මග පුදුම පීඩනයකින් ගෙවන්න වෙනවා.\nපැමිණිලි කරන්න පුලුවන්…\nහැම දෙයක්ම දරා ගෙන හිටියත් මේ විදිහට ලිංගික හිංසනයන්ට පත් වෙනවා නම් පොලිසියේ සහය පතන්න කාන්තාවන්ට පුලුවන් බව පොලිස් ළමා සහ කාන්තා කාර්යාංශය දන්වා සිටිනවා. ඒ වුනත් 74 % ක්ම තමන්ට ලිංගික හිංසනයක් වුනොත් දැණුම් දෙන්නේ කාටද යන බවවත් දන්නේ නැහැ. අනවශ්ය විදිහට පැමිණිලි වෙනුවෙන් යොමු නොවුනත් අත්යවශ්ය අවස්ථාවකදී ඒ බව 119 හෝ 1938 යන අංක අමතා පොලිසියේ සහාය පැතිය හැකි බව පොලිස් ළමා සහ කාන්තා කාර්යාංශය දැනුම් දෙනවා. එහෙම දැනුම් දෙන විට පොලීසියට දැනුම් දෙන විට බස් රථයේ අංකය සහ මාර්ග අංකය ද සඳහන් කිරීම වැදගත්. එවිට ගමන් ගන්නා මාර්ගයේ පිහිටා ඇති පොලිස් ස්ථානයේ පොලිස් නිලධාරීන් ඒ වෙනුවෙන් සහයෝගයට ඉදිරිපත් වෙනවා.\n-බී.බී.සී පුවත් වාර්තාවක් මගින් සකස් කරන ලදී."}
{"text": "රන්ජන්ගෙන් හරීන්ට උත්තරයක්. 12:14 PM Harin Fernando , news , Ranjan Ramanayake ආන්දෝලනාත්මක ඇවන්ගාඩ් ජාවාරම් සම්බන්ධයෙන් එක්සත් ජාතික පෙරමුණ තුළ මෙන්ම සන්ධානය තුළත් ඇතිවී තිබෙන ප්රහාරයන් තවදුරටත් උත්සන්න කෙරෙන ප්රකාශයක් නියෝජ්ය ඇමති රංජන් රාමනායක මහතා විසින් සිදු කර අතිබේ. Share on Facebook Share on Twitter Share on Google Plus RELATED POSTS රන්ජන්ගෙන් හරීන්ට උත්තරයක්. Reviewed by Vimukthi Dushantha Rawanasinghe on 12:14 PM Rating: 5"}
{"text": "ලංකාවේ සතියකට එක වරක්වත් බොහෝ රූපවාහිණි නාලිකාවල අනාගත වාක්ය පවසන්නෙක් දක්නට ලැබේ. ලොව සියළුම සංවර්ධිත රටවල් අද එම ස්ථානයේ සිටින්නේ මීට කලකට පෙර ඔවුන් අනාගතය දුටු බැවිනි. ඒ හක් ගෙඩි, පහන් තිර මත රටේ අනාගතය සැලසුම් කිරීමෙන් නොව මනා විශ්ලේෂණයකින් පසු විද්යාවේ සහ තාක්ෂණයේ ඉදිරි පිමි පිළිබඳව දුරදක්නා නුවණින් පිරික්සීමෙනි.\nරටකට විද්යා-තාක්ෂණය අවශ්යය වන්නේ ප්රධාන අරමුණු දෙකකටය. ඉන් මුලික වන්නේ රටේ මතුව ඇති සහ මතුවට මතුවිය හැකි ගැටලුවලට විසඳුම් ලබා දීම ය. අනෙක වැඩි දියුණු කළ තාක්ෂණය වෙනත් රටවලට අපනයනය කිරීම හෝ විද්යා-තාක්ෂණික දැනුම පිටරටවල ගැටලු නිරාකරණය කිරීම සඳහා ලබා දීම ය.\nපසුගිය දශක කිහිපයේ දී ආර්ථික වශයෙන් පෙරමුණට පැමිණි සිංගප්පුරුව, දකුණු කොරියාව, මැලේසියාව වැනි රාජ්ය මෙහිදී අනුගමනය කළ මූලික ක්රමවේදය වූයේ මුළින්ම ජාතික විද්යා සහ තාක්ෂණ ප්රතිපත්තියක් නිර්මාණය කිරීමයි. ඉන්පසු එම ප්රතිපත්ති ක්රියාත්මක කිරීම සඳහා අවශ්ය ජාතික මාර්ගෝපදේශක ක්රියාවලියක් හෝ රාමුවක් ගොඩනැගීමයි.\nඅසල්වැසි ඉන්දියාව විද්යා හා තාක්ෂණික ප්රතිපත්තියකට මුල පුරන්නේ 1958 තරම් ඈත කාලයේදී ය. ඔවුන් වසර 2003 වන විට තම ප්රථම විද්යා-තාක්ෂණ ප්රතිපත්ති ප්රකාශය නිකුත් කරයි. විද්යාව මෙන්ම තාක්ෂණයත් ගතික ය. එනම් ඒවා කාලය සමග වෙනස් වේ. සමහර වෙනස්වීම් අපේක්ෂා කළ හෝ අනාවැකි පළ කළ ආකාරයට වඩා බොහෝ සෙයින් වෙනස් වේ. මේ අනුව යමින් ඉන්දියාව තම දැක්මෙහි හැරවුම් ලක්ෂයක් 2013 දී ඉදිරිපත් කළේ ජාතික විද්යා, තාක්ෂණ සහ නව නිපැයුම් ප්රතිපත්තිය එළි දක්වමිනි. පසුගිය දශකයේ දී ඉන්දියාව ලැබූ දැවැත්ත තාක්ෂණික පිම්මේ එක් මුලික හේතු සාධකයක් ලෙස බොහෝ දෙනෙක් මෙම ජාතික ප්රතිපත්ති ප්රකාශන පෙන්වා දෙයි.\nජාතික විද්යා සහ තාක්ෂණික කොමිසමෙහි (NASTEC) අප්රතිහත ධෛර්ය හරහා වසර 2008 වන විට “ශ්රී ලංකා ජාතික විද්යා හා තාක්ෂණික ප්රතිපත්තිය” එළි දැක්වුණි. එතැන් සිට වසර අටක් ඇතුළත එම කොමිසම මගින්ම “ජාතික පර්යේෂණ සහ සංවර්ධන රාමුව” නමින් ඉතා සවිස්තරාත්මක ප්රකාශණයක් නිකුත් කෙරුණි. ඒ ඒ විද්යා සහ තාක්ෂණික ක්ෂේත්රවල ඇති ගැටලු ද, එම ක්ෂේත්ර තුළින් රටේ සංවර්ධනයට ලබා දිය හැකි දායකත්වය සහ ගත යුතු ක්රියා මාර්ග ද සැකෙවින් නමුත් පැහැදිලිව මෙම ප්රකාශනයේ සඳහන්ව ඇත. ඉහත ලියවිලි දෙක ගොඩනැගීම වෙනුවෙන් රටේ සිටින ඉහළ විද්වතුන් රාශියක් තම කාලය සහ ශ්රමය උපරිමයෙන් වැය කර ඇති බව ඒවා කියවන කාටත් වැටහෙනවා ඇත.\nඑහෙත් පැනය වන්නේ, මේ දුරදක්නා නුවණින් සිදුකළ මහඟු කර්තව්ය ක්රියාත්මක කිරීමෙහිලා රටේ දේශපාලන ප්රතිපත්ති සම්පාදකයන් කෙතරම් දුරට ක්රියාකාරී වී ඇතිද යන්නයි. අවාසනාවකට රටේ මූලික ගැටලු වන අඩු මිල නිවාස, ගං වතුර, පානීය ජල හිඟය, අපද්රව්ය කළමනාකරණය, වකුගඩු රෝගය, කලින් කලට හිස ඔසවන ඩෙංගු රෝගය, උස් බිම් නාය යෑම ආදිය තවමත් අප ස්වභාව ධර්මයට ම භාර දී ඇත. අනාගතයේදීවත් මේ තත්වය වෙනස් වී බලවතුන්ගේ අවධානය විද්වතුන්ගේ ඉදිරි දැක්ම වෙත යොමුවේවා යැයි අපි ප්රර්ථනා කරමු."}
{"text": "ජනාධිපති අපේක්ෂකයන් ජනතාවට ලබාදෙන ප්රතිඥාවලදී සහ සිය මැතිවරණ ප්රකාශන තුළ පරිසර සංරක්ෂණය පිළිබඳ තම ප්රතිපත්තිය පැහැදිළිව ඉදිරිපත් කළයුතු බව ජනාධිපති මෛත්රීපාල සිරිසේන මහතා පවසයි.\nජනාධිපති පාරිසරික සම්මාන උලෙළ 2019 ජනාධිපති මෛත්රීපාල සිරිසේන මහතාගේ ප්රධානත්වයෙන් අද (29) පෙරවරුවේ කොළඹ නෙළුම් පොකුණ රංගශාලාවේ දී පැවැත්වුණු අතර එහිදී ජනාධිපතිවරයා මේ බව සඳහන් කළේය.\nපරිසර සංරක්ෂණය පිළිබඳ පුළුල් ලෙස මහජන සහභාගිත්වය ගොඩ නැංවීමත්, සිවිල් සමාජ සහයෝගය ඇති කිරීමත් අරමුණු කර ගනිමින් වාර්ෂිකව ජනාධිපති පාරිසරික සම්මාන උලෙළ සංවිධානය කෙරේ.\nපරිසර සංරක්ෂණ උද්යෝගය වඩවාලීම මෙන්ම ශ්රී ලංකාව තුළ පරිසර හිතකාමි කර්මාන්ත හා ව්යාපාර සංස්කෘතියක් ඇති කිරීම උදෙසා රාජ්ය හා පෞද්ගලික ආයතන, කර්මාන්ත, ව්යාපාර, වෘත්තීය ආයතන පුද්ගලයන් ඉලක්ක කර ගනිමින් ඔවුන්ගේ විශිෂ්ට පාරිසරික සේවාවන් අගයමින් ක්ෂේත්ර 20ක් යටතේ මෙවර සම්මාන ප්රදානය කිරීම සිදු විය.\nරන් සම්මාන 12 ක් සහ ජාත්යන්තර සම්මාන ලාභීන් වෙනුවෙන් පාරිසරික සම්මාන 07 ක් පිළිගැන්වීම මෙහිදී ජනාධිපතිවරයා අතින් සිදු කෙරිණි.\nරාජ්ය අමාත්ය අජිත් මාන්නප්පෙරුම, මහවැලි සංවර්ධන හා පරිසර අමාත්යාංශයේ ලේකම් අනුර දිසානායක, මධ්යම පරිසර අධිකාරියේ සභාපති ඉසුර දේවප්රිය යන මහත්වරුන් ඇතුළු පිරිසක් මෙම අවස්ථාවට එක්ව සිටියයහ."}
{"text": "සිංහල දෙමළ අලුත් අවුරුදු කාල සීමාවේ අධිවේගී මාර්ගය භාවිත කරන වාහන සංඛ්යාව එක් ලක්ෂ දස දහසක් දක්වා ඉහළ ගොස් ඇතැයි දක්ෂිණ අධිවේගී මාර්ගයේ මෙහෙයුම් හා නඩත්තු අධ්යක්ෂ එස්.ඕපනායක මහතා පවසයි.\nමේ නිසා අධිවේගී මාර්ගවල හුවමාරු ආශ්රිතව ඇති විය හැකි වාහන තදබදය අවම කිරීමට විශේෂ වැඩපිළිවෙළක් සකස් කර තිබෙන බව ද ඕපනායක මහතා ප්රකාශ කළේය. ඒ අනුව පැයකට හුවමාරු මධ්යස්ථානවලින් පිටකරන වාහන ප්රමාණය 300ක් දක්වා වැඩි කිරීමට පියවර ගෙන තිබේ."}
{"text": "Ui නිර්මාණය මෙම ව්යාපෘතිය සැලසුම් කර ඇත්තේ තමන්ගේම ජංගම දුරකථනයක් මවුලින් රූජ් තේමාවෙන් සරසා ගැනීමට කැමති අය සඳහා වන අතර ඔවුන් කිසි විටෙක පැරීසියේ මවුලින් රූජ් වෙත නොපැමිණියේය. ප්රධාන අරමුණ වන්නේ වැඩි දියුණු කළ ඩිජිටල් අත්දැකීමක් ලබා දීම සහ සියලු සැලසුම් සාධක වන්නේ මවුලින් රූජ්ගේ මනෝභාවය දෘශ්යමාන කිරීමයි. තිරය මත සරල තට්ටු කිරීමකින් පාරිභෝගිකයින්ට ඔවුන්ගේ ප්රියතමයන් මත නිර්මාණ පෙර සැකසුම් සහ අයිකන අභිරුචිකරණය කළ හැකිය.\nව්යාපෘතියේ නම : Moulin Rouge, නිර්මාණකරුවන්ගේ නම : Yuri Lee, සේවාදායකයාගේ නම : Yuri Lee.\nමෙම විස්මිත නිර්මාණය විලාසිතා, ඇඟලුම් සහ ඇඟලුම් නිර්මාණ තරඟයෙන් රිදී නිර්මාණ සම්මානයෙන් පිදුම් ලැබීය. තවත් බොහෝ නව, නව්ය, මුල් හා නිර්මාණාත්මක විලාසිතා, ඇඟලුම් සහ ඇඟලුම් නිර්මාණ කටයුතු සොයා ගැනීමට රිදී සම්මානලාභී නිර්මාණකරුවන්ගේ නිර්මාණ කළඹ ඔබ අනිවාර්යයෙන්ම දැක ගත යුතුය."}
{"text": "එළැඹෙන කම්කරු දිනය දා ගාලු මුවදොරට ගලන ඒකාබද්ධ විපක්ෂයේ දැවැන්ත ජන ගඟ සමඟ ජනාධිපති කාර්යාලය, අරලිය ගහ මන්දිරය වටලන බව ඒකාබද්ධ විපක්ෂයේ කැඳවුම්කරු, ගම්පහ දිස්ත්රික් පාර්ලිමේන්තු මන්ත්රි ප්රසන්න රණතුංග පවසයි.\nඒකාබද්ධ විපක්ෂයේ මැයි රැලියට සෙනඟ නැති වෙතැයි සිතමින් සිනාසෙන්නට බලා සිටින කාටත් එදාට සිදුවන්නේ සිනාසීමට නොව ඇඬීමට බව පැවසූ රණතුංග මහතා ඉතිහාසයේ කිසිදිනෙක විපක්ෂයේ කණ්ඩායමක් නොපැවැත් වූ ආකාරයේ දැවැන්ත මැයි රැලියක් මෙවර ගාලුමුවදොර දී පැවැත් වෙන බවත් පැවසීය.\nප්රසන්න රණතුංග මෙම අදහස් පළ කළේ බියගම ප්රාදේශීය සභා ශ්රවණාගාරයේ දී පෙරේදා (02) පැවැති ශ්රී ලංකා පොදුජන පෙරමුණේ බියගම බල මණ්ඩල රැස්වීමට සහභාගී වෙමිනි.\n2015 ජනවාරි 08 වැනි දා ජනාධිපතිවරණයට පෙර රට පුරා රැස්වීම් පවත්වගෙන යන කොට මම ජනතාවට කිව්වා මෛත්රීපාල සිරිසේන මේ රටේ ජනාධිපති වුණොත් පැය 24ක් ඇතුළත රනිල් වික්රමසිංහ අගමැති කරවලා රට විනාශ කරනවා කියලා. දැන් ඒක වෙලා. අද රටම විනාශ මුඛයට ඇද වැටිලා ඉවරයි.\nමම අද උදේ ගෙදරින් එළියට බැහැලා කැළණිය පන්සල හරහා කිරිබත්ගොඩින් මෙතැන ආවේ. එදා කිව්වේ හැම ලයිට් කණුවක් ගාණෙම මහින්ද මහත්තයාගේ පින්තූරයක් තියෙනවා කියලයි. අද මම එනකොට දැක්කා මෛත්රීපාල සිරිසේන ජනාධිපතිවරයා ලයිට් කණු ගාණේ අත උස්සගෙන ඉන්නවා. කොහොමද වැඩේ?\nඑදා මහින්ද මහත්තයා බලයේ ඉන්න කොට විපක්ෂයේ අය චෝදනා කළේ හොරා කියලයි. බඩු මිල වැඩියි කියලා කවුරුවත් කිව්වේ නැහැ. හොරු අල්ලනවා, ගස් බඳිනවා කියලා බලයට ආපු අය දැන් අවුරුදු දෙකක් ගෙවිලත් කරපු කෙංගෙඩියක් නැහැ. අල්ලපු හොරෙක් නැහැ.\nමේ ආණ්ඩුව ඇවිත් අවුරුදු දෙකෙන් බැඳුම්කර හොරකමේ සිට හැම අමාත්යෘංශයකම හොරකම් ඒකාබද්ධ විපක්ෂෆය් මහින්දානන්ද මන්ත්රීතුමා ඇතුළු කණ්ඩායම ලිඛිතව ඔප්පු කරලයි තියෙන්නේ. හැබැයි රටේ නීතිය නමන පොලිස්පති කෙනෙක් ඉන්න නිසා ඒවට කිසිම පියවරක් අරන් නැහැ.\nඒකාබද්ධ විපක්ෂයේ අය ආණ්ඩුවට බනින කොට හිරේ දානවා. වාහන අවභාවිතා චෝදනාවකට අනුබල දුන්නා කියලා විමල් වීරවංශ මන්ත්රීතුමා රිමාන්ඩ් කරලා දවස් අසූවකට වැඩියි. හැබැයි ඒ චෝදනාවම තියෙන ලසන්ත අලගියවන්න නියෝජ්ය ඇමැතිවරයයි ආශු මාරසිංහ කියන මන්ත්රීවරයයි කිසිම පරීක්ෂණයක් නැතුව යහතින් ඉන්නවා.\nඒ දෙන්නම යහපාලන ආණ්ඩුවේ කොටස්කාරයෝ නිසා යහතින් ඉන්නවා. හැබැයි ඒකාබද්ධ විපක්ෂයේ කෙනෙක් වුණොත් ඉන්න වෙන්නේ හිරේ. මම ඊයේ ලංකාවට ආවාම ආදායම් බදු දෙපර්තමේන්තුවේ නිලධාරියෙක් කතා කරලා මගේ ආදායම් බදු ගෙවපු ඒවායේ විස්තර අහනවා.\nඅපි ඒකාබද්ධ විපක්ෂයේ ඉඳගෙන කෑගහන කොට මේවා කරලා තමයි අපිව බය කරන්න හදන්නේ.ආණ්ඩුව හිතනවා නම් ඒ විදියට අපිව බය කරන්න පුළුවන් කියල ඒක තමයි ලොකුම විහිලුව. 2015 ජනවාරි 08 වැනි දායින් පස්සේ තනතුරක් තියාගෙන එළියට බැහැපු එකම කෙනා ප්රසන්න රණතුංගයි. අනික් කාටවත් තනතුරු තිබ්බේ නැහැ.\nතනතුරුවලට කෑදරකමේ අනෙක් මහ ඇමැතිවරුන් වගේ මහින්ද මහත්තයා පරදින කොට මමත් මෛත්රීපාල සිරිසේන ජනාධිපතිවරයා ළඟට ගියා නම් මටත් මහ අමැතිකමේ කිසිම කරදරයක් නැතුව ඉන්න තිබුණා. තනතුරු ගත්තා නම් මිනිස්සු අපිට නැති වෙනවා. අපිට වැදගත් වෙන්නේ තනතුරු නෙමෙයි මිනිස්සුයි.\nසමහර අයට වරදාන වරප්රසාද නැතුව ජීවත් වෙන්න බැහැ. ඒ වගේම ප්රතිපත්ති මතම යැපෙන්නත් බැහැ. මේවා දේශපාලනයේ තියෙන දේවල්. නවුත් අපට එක හොඳක් වෙලා තියෙනවා. මහින්ද රාජපක්ෂ මහත්තයා නැවත මේ රටේ නායකත්වයට ගෙන ආ යුතු බව දැන් රටම විශ්වාස කරනවා.\nරජයේ සේවකයෝ යහපාලනයට ඡන්ද දුන්නේ වැටුප වැඩි කර ගන්නයි, යතුරු පැදියට ගත්ත රුපියල් පනස්දහස කපා ගන්නයි. දැන් මොකද වෙලා තියෙන්නේ? මොනවත් නැතුව උඩ බලාගෙන ඉන්නවා. බදු පිට බදු වැටිලා පඩියට එකතු වෙන රුපියල් දස දහස වෙනුවට විසිදහසක් ගෙවන්න වෙලා තිබෙනවා.\nගෙදර පිරිමියා බීගෙන පිස්සු නටනවා නම් ගේ දොර විනාශ වෙනවා. මුදල් නැති නිසා ණ්යට අරන් කනවා. අන්තිමට මිනිස්සු ණය දෙන්නේ නැහැ. ණය දෙන්නේ නැති වුණාම ගෙදර බඩු ටික විකුණන්න වෙනවා. මේ ආණ්ඩුවටත් වෙලා තියෙන්නේ ඒක තමයි. මේක රටේ සම්පත් විකුණගෙන කන මස්තබාල්දු ආණ්ඩුවක්.\nමේ අයට ආණ්ඩු කරන්න පුළුවන්කමක් නැහැ. ණය අරගෙන කාලා කාලා දැන් රාජ්ය සම්පත් විකුණනවා. වරායේ ඉඳලා විකුණනවා. වරායේ ඇමැති මගේ සහෝදරයෙක්. ඒක වෙනම කතාවක්. මම නම් හිතුවා එතුමා රෙජී රණතුංග ඇමැතිතුමාගේ පුතෙක් නම් වරාය විකුණනවට විරුද්ධව කෙළින්ම එළියට බැහැලා ගේමක් අදියි කියලා.\nහැබැයි කිසිම සද්දයක් නැහැ. දැන් කියන්නේ මේවා විකුණන්නේ මහින්දගේ ණය හින්දා කියලයි. නමුත් මහින්ද කියන්නේ රට ණය කරපු නායකයෙක් නෙමෙයි. රට ගොඩනඟපු නායකයෙක්. ශ්රී ලංකා නිදහස් පක්ෂයේ බණ්ඩාරනායක ප්රතිපත්ති ඉදිරියට ගෙනියන්නේ මහින්ද රාජපක්ෂ ඇතුළු ඒකාබද්ධ විපක්ෂයයි.\nඒ නිසා තමයි පළාත් පාලන මන්ත්රිවරුන්ගෙන් සියයට 95ක්ම අපිත් එක්ක ඉන්නේ. පළාත් සභා මන්ත්රීවරුන්ගෙන් බහුතරය ඉන්නේ. පාර්ලිමේන්තුවේ නම් දිනපු මන්ත්රීවරුන්ගෙන් සියයට 50කටත් වඩා ඉන්නේ අපිත් එක්ක. අනික් අය වරප්රසාදවලට ගියා. ගිය මැති ඇමැතිවරුන් රටේ ජනමතය තේරුම් ගත යුතුයි.\nඅද මහින්ද රාජපක්ෂ මහතාගේ නායකත්වයෙන් ආණ්ඩුවක් හදන්න ආණ්ඩු විරෝධී සියලු බලවේග එකම තැනකට ඇවිත් තිබෙනවා. අද රටම කියන්නේ මේ ආණ්ඩුව ගෙදර යැවිය යුතු බවයි. තව වැඩි කලක් යන්න ඉස්සර අපි මේ රට ගොඩනඟන, රටට ආදරය කරන ආණ්ඩුවක් හදනවා.\nමිනිස්සු නැතුව දේශපාලනයක් කරන්න බැහැ. මිනිස්සුගෙන් ඈත් වුණොත් දේශපාලනඥයා ඉවරයි. මහින්ද රාජපක්ෂ කියන්නේ හැමදාම මිනිස්සු එක්ක හිටපු නායකයෙක්. අද පාර්ලිමේන්තුවේ විපක්ෂයක් තියෙන්නේ මහින්ද මහත්තයා නිසයි. ජනතා විමුක්ති පෙරමුණ, දෙමළ සන්ධානය ආණ්ඩුවට කඩේ යනවා මිසක් කරන වැඩක් නැහැ.\nනියම විපක්ෂයේ රාජකාරිය කරන්නේ ඒකාබද්ධ විපක්ෂය. ඊළඟ පළාත් පාලන මැතිවරණයෙන් තමයි පෙරළියක ඇරැඹුම පටන් ගන්නේ. එදා මහින්ද රාජපක්ෂ වට කරගෙන හිටපු අයම තමයි එතුමට වැඩියෙන් බනින්නේ. හැබැයි සමහරුන්ට නම් මහ මැතිවරණයේ දී ජනතාව හොඳ කනේ පාරක් දුන්නා. අනෙක් අයටත් ඒ ටිකම තමයි.\nමැයි පළමුවැනි දා අපේ මැයි රැලිය තියෙන්නේ ගාලු මුවදොර පිටියේ. පොළොන්නරුවේ සිට රට පාලනය කරනවා කියපු අයත් ජනාධිපති ලේකම් කාර්යාලයේ ඉඳලා අපේ මැයි පෙලපාලිය දිහා බලයි. සෙනඟ දැක්ම මොකද වෙන්නේ කියලා තේරෙයි. අපිට ජනාධිපති ලේකම් කාර්යාලය වටලන්න බැරිකමකුත් නැහැ."}
{"text": "අල්ලස් ගත් හිටපු කලාප අධ්යාපන අධ්යක්ෂවරියකට වසර 10ක සිරදඬුවමක්\nරුපියල් ලක්ෂ දෙකක අල්ලසක් ලබාගැනීමේ චෝදනාවට වරදකරු කෙරුණු හිටපු නිකවැරටිය කලාප අධ්යාපන අධ්යක්ෂවරියකට කොළඹ මහාධිකරණ විනිසුරු ආදිත්ය පටබැඳිගේ මහතා විසින් බරපතළ වැඩ සහිත වසර 10ක සිර දඬුවම් නියම කළේය.\nනිකවැරටිය ප්රදේශයේ පදිංචි නිසංසලා ස්වර්ණමාලි නමැත්තියකට මෙසේ දඬුවම් නියම වුණි.\nඊට අමතරව රුපියල් විසි දහසක දඩයක් ද නියම කළ විනිසුරුවරයා එම දඩ මුදල ගෙවීම පැහැර හරිනු ලැබූවොත් අමතරව බරපතළ වැඩ සහිත වසර දෙකක සිර දඬුවම් නියම කරන බව ද තීන්දුවේ සඳහන් කළේය.\nඑමෙන්ම විත්තිකරු විසින් රුපියල් ලක්ෂ දෙකක දණ්ඩනයන් ද ගෙවිය යුතු බවත් එම දණ්ඩන මුදල ගෙවීම පැහැර හරිනු ලැබූවොත් අමතරව බරපතළ වැඩ සහිත එක් වසරක සිරදඬුවමක් නියම කරන බවත් තීන්දුවේ සඳහන් වුණි.\n2016 වසරේ ජුනි මස 01 වනදා සහ එම වසරේ ජූලි මස 01 වනදා අතර කාලසීමාව තුළ නිකවැරටිය ප්රදේශයේ පාසලක සේවය කරන අභ්යාසලාභී ගුරුවරයෙකුගේ සේවය ස්ථිර කිරීම සඳහා විත්තිකාර හිටපු අධ්යාපන අධ්යක්ෂවරිය විසින් රුපියල් ලක්ෂ දෙකක මුදලක් අල්ලස් වශයෙන් ඉල්ලා තිබේ.\nපසුව එම මුදල අදාළ ගුරුවරයාගෙන් අල්ලස් වශයෙන් ලබා ගත් අවස්ථාවේදී අල්ලස් කොමිසමේ නිලධාරීන් විසින් මෙම විත්තිකාරිය අත්අඩංගුවට ගෙන තිබුණි.\nඉන් අනතුරුව අල්ලස් කොමිසමේ නිලධාරීන් විසින් විත්තිකාරියට එරෙහිව නඩු පැවරූ අතර දීර්ඝ නඩු විභාගයකින් අනතුරුව තීන්දුව ප්රකාශයට පත් කළ මහාධිකරණ විනිසුරු ආදිත්ය පටබැඳිගේ මහතා විත්තිකාරියට එරෙහිව පැමිණිල්ල විසින් එල්ල කර තිබෙන චෝදනා හතරම සාධාරණ සැකයකින් තොරව ඔප්පු වී තිබෙන බව තීන්දු කළේය.\nHelabima. All rights Reserved.\nCopyrights protected: All the content on this website is copyright protected and can be reproduced only by giving due courtesy to 'helabima'"}
{"text": "වර්ෂ 2023 ක්වූ November 29 වැනිදා Wednesday\nසිනමා Master Class සමුළුව 13-14 දෙදින\nප්රවීණ චිත්රපට අධ්යක්ෂ බූඩී කීර්තිසේන විසින් මෙහෙයවනු ලබන සිනමා අධ්යක්ෂණය පිළිබඳ ඇකඩමි සම්මානයෙන් පිදුම් ලද pepe Danquart සහභාගි වන සිනමා Master Class සමුළුව මේ මස 13, 14 දෙදින පානදුර Barn House Studio හිදී පැවැත්වේ. සිනමාව පිළිබඳ උනන්දුවක් ඇති අයට මේ සඳහා සහභාගිවීමට හැකිය. සිනමා Master Class සමුළුව පිළිබඳ දැනුම්වත් කිරීමේ මාධ්ය හමුවක් පසුගිය දා මරදාන සිනෙ සිටි සිනමා සංකීර්ණයේ දී පැවැත්විණි."}
{"text": "ලෝක ළමා දිනය හා ලෝක වැඩිහිටි දිනය නිමිත්තෙන් හෙට (01) සියලුම ළමයින්ට හා අවුරුදු 60ට වැඩි වැඩිහිටියන්ට සත්වෝද්යාන වලට නොමිලේ ඇතුළු වීමට හැකි බව කෘෂිකර්ම, වනජීවී හා වනසම්පත් සංරක්ෂණ අමාත්ය මහින්ද අමරවීර මහතා පවසයි.\nලෝක ළමා දිනය මෙන්ම ලෝක වැඩිහිටි දිනය ද ඔක්තෝබර් 01දිනට යෙදී තිබේ.\nමෙම දිනය සමරමින් පාසල් දරුවන්ට හා අවුරුදු 60 ඉක්ම වු වැඩිහිටියන්ට සියලුම සත්වෝද්යානවලට නොමිලයේ ඇතුලු වී විනෝද වීමට අවස්ථාව සළසන්නැයි කෘෂිකර්ම, වනජීවී හා වනසම්පත් සංරක්ෂණ අමාත්ය මහින්ද අමරවීර මහතා ජාතික සත්වෝද්යාන දෙපාර්තමේන්තුවට උපදෙස් දී ඇත.\nඒ අනුව සියලුම සත්වෝද්යානවලට දරුවන්ට හා වැඩිහිටියන්ට නොමිලයේ ඇතුල් වීමට අවස්ථාව ලබා දීමට ජාතික සත්වෝද්යාන දෙපාර්තමේන්තුව විසින් පියවර ගෙන තිබේ.\nඑමෙන්ම මෙම සත්වෝද්යානවල දී දරුවන්ට සතුන් පිළිබඳ අධ්යාපනික දැනුම ලබා දීමට අධ්යාපනික වැඩ සටහන් රැසක් සංවිධානය කර ඇති අතර දරුවන්ට හා වැඩිහිටියන්ට විනෝද වීමට අවස්ථාව ලබා දෙමින් සතුන්ට ආහාර දීමට හා සතුන් සමග ඡායාරූප ගැනීමට ද අවස්ථාව සලසා දී ඇත.\nසත්වෝද්යාන වෙත පැමිණෙන දරුවන්ට විස්කෝතු වර්ග හා අයිස්ක්රීම් නොමිලයේ ලබා දීමට ද අනුග්රාහක ආයතන රැසක් මෙවර ඉදිරිපත්ව සිටින බව ද ජාතික සත්වෝද්යාන දෙපාර්තමේන්තුව පවසයි."}
{"text": "“අද අපි දකින දෙය නම් මෙරට ක්රීඩා පරිපාලන ක්රමය මුළුමනින්ම දූෂිත තත්වයකට පත්කරලා. මේ රටේ දේශපාලනඥයාට පසුව සිටින නරකම දූෂිතයන් වන්නේ ක්රීඩා පරිපාලකයන්. ඔවුන් තම රාජකාරිය කරන්නේ පිටරට ගොස් මුදල් ඉපයීමට සහ ක්රීඩාව ආදායමක් කරගැනීමටයි. ක්රීඩාවට පවා සහභාගී නොවූ එවන් සමහරුන් ඉන් පෙර කවදාකවත් නොවූ බලවත් අයෙකු වීමටත් ක්රීඩාව යොදා ගන්නවා. නමුත් මේ ඔරු පැදීමේ ක්රීඩාව හා පරිපාලනය ඊට වඩා වෙනස්. අද ඔරු පැදීමේ සංගමය මෙරට හොඳම ක්රීඩා පාලන ආයතනය වලින් එකක්.“ යනුවෙන් ශ්රී ලංකා ටෙලිකොම් – මොබිටෙල් සමූහ ව්යාපාරයේ සභාපති\nරොහාන් ප්රනාන්දු මහතා පැවසීය.\nඔහු මේ බව පැවසුවේ පසුගිය සති අන්තයේ දියවන්නාවේදී පැවැති 37 වැනි කනිෂ්ඨ සහ අතරමැදි ජාතික ඔරු පැදීමේ ශූරතාවලියේ ප්රධාන ආරාධිතයා ලෙස සහභාගි වෙමිනි.\n” කාර්ය සාධනය සඳහා වියදම් කරන අපේ අරමුදල් වලට වගකියන සැබෑ ක්රීඩා පරිපාලකයින් සිටින ක්රීඩා ආයතනවලට සහය දැක්වීමට සහ දිරිගැන්වීමට අපි, ශ්රී ලංකා ටෙලිකොම්-මොබිටෙල්, තීරණය කර තිබෙනවා,” යැයිද සභාපතිවරයා වැඩිදුරටත් පැවසීය.\nජාතික ඔරු පැදීමේ ශූරතාවලියේ සමාප්ති උත්සවයේදී ටෙලිකොම් සභාපතිවරයා කළ සම්පූර්ණ කතාව පහත දැක්වේ.\n“මෙම අවස්ථාවට මට සහ මගේ බිරිඳට ආරාධනා කිරීම පිළිබඳව මුලින්ම මගේ ස්තුතිය සහ ප්රශංසාව ඔරු පැදීමේ සංගමයේ සභාපති ඇතුළු විධායක සභාවට පිරිනමනවා. මම අද මෙතනට ආවෙ වගකීම් දෙකක් හිස මත දරාගෙනයි. ඒ කියන්නෙ SLT-MOBITEL සමූහයේ ප්රධානියා ලෙස සහ ශ්රී ලංකා ඔරු පැදීමේ සංගමයේ හිටපු සභාපතිවරයෙකු ලෙසයි.\nශ්රී ලංකා ටෙලිකොම්-මොබිටෙල් අපි ජාතිය ගොඩනැගීම සඳහා එහි වගකීම් පිළිබඳව දැනුවත්. පරිසරය, සමාජයීය හා පාලන මූලෝපාංග වලට අනුව අපගේ කණ්ඩායම ජනතාවට සහ රටට දිගුකාලීන ප්රතිලාභ සහිත ජාතික අවශ්යතා ඇති ක්ෂේත්රවලට සම්බන්ධ විය යුතුයි.\nක්රීඩාව යනු තරුණ හා එතරම් තරුණ නොවන අය විනයගරුක, සහ අවංක පුරවැසියන් බවට පත් කිරීම මඟින් ජාතිය ගොඩනැගීම සඳහා යොදා ගත හැකි අත්යවශ්ය එක් අංශයකි.\nඅද ක්රීඩා ක්ෂේත්රය තුළ අප අවට දකින්න ලැබෙන්නෙ බලයට හා මුදලට ක්රීඩා සංගම්වල තනතුරුවල එල්ලී සිටින අයයි. වෙනත් වචන වලින් කිවහොත්, ක්රීඩා පාලනය මූලික වශයෙන් දූෂිත වෙලා කූඩැල්ලන් වැනි බොහෝ පරිපාලකයින් එම තනතුරු වල එල්ලී සිටින්නේ ක්රීඩාවේ දියුණුව සඳහා නොවෙයි ඔවුන්ගේම ස්වයං දියුණුව සඳහායි.\nකාර්ය සාධනය සඳහා වියදම් කරන අපේ අරමුදල් වලට වගකියන සැබෑ ක්රීඩා පරිපාලකයින් සිටින ක්රීඩා ආයතනවලට සහය දැක්වීමට සහ ඔවුන් දිරිගැන්වීමට අපි, ශ්රී ලංකා ටෙලිකොම්-මොබිටෙල්, තීරණය කර තිබෙනවා. සෑම සතියකම අපට අනුග්රාහකත්ව ඉල්ලීම් ලැබෙනවා. අලෙවිකරණය පිළිබඳ ඒකාබද්ධ කමිටුවක් මගින් එම ඉල්ලීම්වල සත්යතාව සළකා බලල සහ අපගේ සංවිධානයට ලැබෙන ප්රතිලාභ තක්සේරු කරමින් පදක්කම් දිනන කාර්ය සාධනයක් කරා යන ගමනේදී අප ක්රීඩාවේ හවුල්කරුවන් ලෙස කටයුතු කරනව.\nනිරායාසයෙන්ම අපි ඒ සඳහා ක්රීඩා අමාත්යාංශය සහ ජාතික ක්රීඩා සභාවේ මගපෙන්වීම් දෙස බලනවා. මේ වසරේ අපි දැනටමත් ක්රීඩා ආයතන කිහිපයක් සමඟ ක්රීඩාවේ සංවර්ධනයට සහාය වී තිබෙනවා.\nදැන් නැවතත් මගේ හදවතට සමීප ඔරු පැදීම ක්රීඩාව ගැන කතා කළොත්, පසුගිය වසර 10 සිට 15 දක්වා කාලය තුළ එහි විශිෂ්ට වර්ධනයක් මම දුටුවා. වරප්රසාද ලත් සුළු පිරිසකට පමණක් සීමා වූ මෙම ක්රීඩාව අද හොඳ ශරීරයක් සහ අධිෂ්ඨානශීලී කැමැත්තක් ඇති ඕනෑම කෙනෙකුට ප්රවේශ විය හැකි මට්ටමකට ගෙනැවිත් තිබෙනවා. ජාතික ඔරු පැදීමේ සංගමය හෙවත් ශ්රී ලංකා ඔරු පැදීමේදී අපිට අපේම කියා ලිපිනයක්වත් නොමැතිවයි ගමන ආරම්භ කළේ.\nවියදමට හරි හමන් මුදලක් තිබුනෙත් නෑ. දියුණුව ගැන බලාපොරොත්තුවක් තිබුනෙ නැහැ. උදව් කිරීමට පවා කිසිවෙකු සූදානම් වෙලා හිටියෙ නැහැ. ඊට පස්සේ අවුරුදු දහයකට මඳක් වැඩි කාලයක් තුළ අපි නැඟිටල ආවා. බොල්ගොඩ වැවේ කිලෝ මීටර් 2ක ඔරු පැදීමේ ජාත්යන්තර ආකෘතියට අනුව තරග තියන්න ගියාම අපිට බොහෝ බාධක ආව. ලැබුණ අපහාස සහ කඩාකප්පල්කාරී ක්රියා මැද අපි නව ගමනක් ආරම්භ කළා. අපි ආරම්භ කළ ඒ ගමනෙ ප්රතිඵල නිසා තමයි අද ඔරු පැදීමේ ක්රීඩාව මේ විදියට දියුණු වෙලා තිබෙන්නේ. ශ්රී ලංකා ඔරු පැදීමේ ක්රීඩාව සඳහා නිවහනක්, ලෝකයේ කිසිවකට නොදෙවෙනි පහසුකම් අද තියෙනවා. දිනෙන් දින වර්ධනය වන තරුණ සාමාජිකත්වය සහ ඇත්ත වශයෙන්ම සහයෝගිතාකරුවන්ගේ උනන්දුව සහ කැපවීම අද මේ ක්රීඩාව ලබා ඇති දියුණුවට පිටුවහළක්.\nක්රීඩාවකදී සහ ක්රීඩා පරිපාලනයේදී අධිෂ්ඨානයට සහ ආශාවට කළ හැකි දේ අද අපිට මෙහිදී අත්දැකීමට\nහැකියාව ලැබුණා.\nතරඟ 125කට වැඩි සංඛ්යාවකදී සම්පූර්ණ දින තුනක් පුරා තරඟ වදින ක්රීඩක ක්රීඩිකාවන් 300කට ආසන්න ප්රමාණයක් අපි මෙම වේදිකාවට ගෙන ආවේ ඔවුන්ට නිසි ඇගයීම පිරිනැමීමටයි. මට නම් එය මා දුටු සිහිනය සැබෑවීමක්. වත්මන් සභාපති දිමුත් ඇතුළු කණ්ඩායමට ජාත්යන්තරය සමඟ යාමට මෙම තරගාවලිය තවත් හොඳ ආරම්භයක්.\nහොඳින් ව්යුහගත සංවර්ධන වැඩසටහනක් යටතේ දක්ෂ විදේශීය පුහුණුකරුවෙකුගේ අධීක්ෂණය යටතේ පුහුණු කටයුත් සිදුවන බව පෙනී යනවා. ශ්රී ලංකාව ඔරු පැදීමෙන් වසරක් පුරා අත්කරගත් දේ දැක බලා ගැනීමට ඉන්දීය ඔරු පැදීමේ සම්මේලනයේ බාලාජි මද්දප මහතා දියවන්නාවට පැමිණ සිටීම ගැනත් මම සතුටු වෙනවා. ඔරු පැදීම ක්රීඩාවෙන් ලෝකයේ පැරණිතම රෙගට්ටා වලින් එකක් වන මැඩ්රාස්-කොළඹ ඔරු පැදීමේ තරගය (Madras Colombo Regatta)හරහා රටවල් දෙකක් ඒකාබද්ධ කර තිබෙනවා.\nශ්රී ලංකා ටෙලිකොම්-මොබිටෙල් සමූහය ඔරු පැදීමේ ක්රීඩාවට අඛණ්ඩව සහයෝගය ලබා දීම ගැන මම සතුටු වනවා වගේම නුදුරු අනාගතයේ දී අපට සාර්ථක සහ ජයග්රාහී සංයෝජනයක් අපේක්ෂා කළ හැකි වනු ඇතැයි විශ්වාසය පළකරනවා.“\n“අද අපි දකින දෙය නම් මෙරට ක්රීඩා පරිපාලන ක්රමය මුළුමනින්ම දූෂිත තත්වයකට පත්කරලා. මේ රටේ දේශපාලනඥයාට පසුව සිටින නරකම දූෂිතයන් වන්නේ ක්රීඩා පරිපාලකයන්. ඔවුන් තම රාජකාරිය කරන්නේ පිටරට ගොස් මුදල් ඉපයීමට සහ ක්රීඩාව ආදායමක් කරගැනීමටයි. ක්රීඩාවට පවා සහභාගී නොවූ එවන් සමහරුන් ඉන් පෙර කවදාකවත් නොවූ බලවත් අයෙකු වීමටත් ක්රීඩාව යොදා ගන්නවා. නමුත් මේ ඔරු පැදීමේ ක්රීඩාව හා පරිපාලනය ඊට වඩා වෙනස්. අද ඔරු පැදීමේ සංගමය මෙරට හොඳම ක්රීඩා පාලන ආයතනය වලින් එකක්.“ යනුවෙන් ශ්රී ලංකා ටෙලිකොම් – මොබිටෙල් සමූහ ව්යාපාරයේ සභාපති"}
{"text": "නීති දැනුම සමාජ ගත නොකරන්නේ ඇයි?\nනීතිය යනු කුමක්ද? යන්නට ලබාදිය හැකි නිශ්චිත පිළිතුරක් නොමැත. එබැවින් නීතිය යන්නට ලබාදිය හැකි අර්ථ නිරූපණ රාශියකි. එය අතීතයේ සිට අද දක්වා කාලාන්තරයක් තිස්සේ නීතිවේදීන් හට හමුවූ ප්රධානතම ගැටලු ව වේ. නීතිය යන්නට දියහැකි අර්ථ කථනයන්ගේ ප්රමාණය ලෝකයේ ජීවත් වූ නීති විද්යාඥයන්ගේ ගණනට සමාන යැයි කිව හැක. නීතිය මිනිසාගේ දෛනික ජීවිතයේ සුමට යහපැවැත්මට අත්යවශ්ය අංගයකි. මේ අනුව නීතිය යනු කුමක්ද යන ගැටලුවට විවධ ආකාරයේ දෘෂ්ඨිකෝණයන්ගෙන් විවිධ අර්ථනිරූපණයන් ඉදිරිපත් වී ඇත. මේ අනුව නීතිය යනු පොදු සමාජ සහපත උදෙසා මෙන්න මානව සමාජය ශිෂ්ට සම්පන්න කිරීම උදෙසාල යුක්තිය හා සාධාරණත්වය ඉටුකිරීම උදෙසා සමාජයේ ගැටෙන අයිතිවාසිකම් තුලනය කිරීම උදෙසා සමාජය තුළින්ම බිහිවූ කාර්යක්ෂම උපකරණයක් ලෙස සැලකිය හැක.\nයුක්තිය හා සාධාරණත්වය සමාජය තුළ සංස්ථාපනය වීමට නම් අනිවාර්යයෙන් ම නීතියේ යහපැවැත්ම තහවුරු විය යුතුය. නීතියක් නොමැති සමාජයක් තුළ යුක්තියක් හෝ සාධාරණත්වයක් බලාපොරොත්තු විය නොහැක. මන්දයත් නීතිය නොමැතිවීම සමාජය අස්ථාවර කිරීමට හේතු සාධක වේ. අරාජික රාජ්යයක් තුළ යුක්තියක් හෝ සාධාරණත්වයක් බලාපොරොත්තු විය නොහැක. ඒ අනුව නීතිය තුළ අවශෝෂිත යුක්තිය හා සාධාරණත්වය යන සංකල්පයන් සිවිල් සමාජයක යහපැවැත්ම තහවුරු කිරීමට අනිවාර්ය අංගයන් ය. යුක්තිය හා සාධාරණත්වය යනු නීතිය තුළ හඳුනාගත හැකි ප්රභල සංකල්ප ද්විත්වයකි. මෙම සංකල්පයන්ට ලබාදිය හැකි අර්ථකථනයන් නිශ්චිත නොවන අතර ඒවා පුද්ගලානුබද්ධ වේ. අයෙක් යුක්තිය යනු නඩුවකදී අගතියට පත් පාර්ශවයන්ට සාධාරණ තීන්දුවක් ලබාදීම වේ’ යනුවෙන් අර්ථ ගැනිවිය හැකි අතර තවකෙක් එය සමස්ත සමාජයට ම පොදු ආර්ථික, දේශපාලන සාධාරණත්වය ලෙස අර්ථ ගැන්වීමට ද හැක.\nනීතිය මඟින් සමාජය ශිෂ්ඨ සම්පන්න කිරීම සිදු කරන තවත් එක් ආකාරයක් වන්නේ ගැටෙන සමාජ අයිතිවාසිකම් තුලනය කිරීමට කටයුතු කිරීමයි. එනම් එකිකනෙකට වෙනස් අයිතීන් බලාපොරොත්තු වන්නා වූ විවිධත්වයකින් යුතු ජන සමාජයකට යුක්තිය හා සාධාරණත්වය උපරිමයෙන් ඉටුවන පරිදි කටයුතු කිරීමයි. නීතිය මඟින් අයිතීන් හිමිකර දීම තුළින් අයිතීන් දිනාගැනීමට සමාජයේ එකිනෙකා අතර ඇති වන ගැටුම් පාලනයකට ලක්වේ. මේ සඳහා වන හොඳම උදාහරණය වන්නේ 1978 ශ්රී ලංකා ආණ්ඩුක්රම ව්යවස්ථාවේ තුන්වන පරිඡේදයයි. මෙම පරිච්ඡෙදයේ ලාංකික පුරවැසියකුට හිමිවිය යුතු මූලික අයිතීන් දක්වා ඇත. මෙම ආණ්ඩුක්රම ව්යවස්ථාවේ දක්වා ඇති එම අයිතීන් විධායක හෝ පරිපාලන ක්රියාවක් මඟින් හෝ ඛණ්ඩනය වීමකදී ඊට එරෙහිව ශ්රේෂ්ඨාධිකරණය වෙත පෙත්සම් ගොනු කිරීමට එම පරිඡේදයේම 17 ව්යවස්ථාව තුළින් හා ආණ්ඩුක්රම ව්යවස්ථාවේ 126 ව්යවස්ථාව තුළින් ඉඩකඩ සපයා ඇත. මේ අනුව පැහැදිලි වන කරුණක් වන්නේ අයිතීන් තහවුරු කිරීම හා ඒවා අතර සිදුවන ගැටීම් තුලනය කිරීම මඟින් ජන සමාජය ශිෂ්ඨසම්පන්න කිරීමට නීතිය ප්රභල දායකත්වයක් සපයන බවයි.\nකෙසේ වුවද ලංකාව වැනි තෙවන ලෝකයේ රටවල් වල නීතිය පිළිබඳව ජනතාව තුළ පවතින දැනුම ඉතා අල්ප මට්ටමක පැවතීම සෝචනීය තත්වයකි. නීතිය නොදැනීම නිදහසට කරුණක් නොවේය යන්න නෛතිකව බලාත්මකව පවතින ප්රකාශයක් වුවද සත්ය වශයෙන් බැලූ කල දිනකට උසාවි වල තම නඩු වාරය වෙනුවෙන් පෙනී සිටීමට පැමිණෙන පුරවැසියන් ලක්ෂ සංඛ්යාත පිරිසකට තම නඩු කටයුත්ත පිළිබඳව අවබෝධයක් නොමැත. මෙයට දිගුකාලීනව වැදගත් වන අනාගත විසදුමක් වශයෙන් නීතිය යන්න විෂයයක් වශයෙන් පාසල් පෙළ පොතට එක් කළ යුතුය යන මතය සමාජයේ විද්වතුන්ගෙන් දැඩි ලෙස ප්රකාශ වුවද රටේ දේශපාලනඥයින්ට ඒ පිළිබඳව කිසිදු හැගීමක් නොමැති බව පෙනී යයි.\n- හිරෝශාන් ලක්ෂාන් -\n2019-07-24"}
{"text": "මඟ නැඟුමේ යන්ත්රෝපකරණ සමාගමේ මුල්ය වංචාවක් සිදු කිරීමේ චෝදනාවක් සම්බන්ධයෙන් රක්ෂිත බන්ධනාගාරගත කර සිටින මහින්ද රාජපක්ෂ මහතාගේ හිටපු රියදුරු හා පුත්තලම ප්රාදේශීය සභාවේ හිටපු ප්රාදේශීය සභා මන්ත්රීවරයා තවදුරටත් ලබන මස 18 වන දින දක්වා රක්ෂිත බන්ධනාගාරගත කරන ලෙස කොළඹ අතිරේක මහෙස්ත්රාත් චානිමා විජේබණ්ඩාර මහත්මිය ඊයේ (11) නියම කළාය.මෙසේ බන්ධනාගාරගත කරනු ලැබුවේ පුත්තලම ප්රාදේශීය සභාවේ හිටපු ප්රාදේශීය සභා මන්ත්රී එම්.ලාල් ප්රියන්ත පිරිස් මහතා හා රියදුරු කැප්ටන් තිස්ස විමලසේන යන අයයි.සැකකරුවන්ට කවර කොන්දේසි මත හෝ ඇප ලබා දෙන ලෙසට මෙහිදී නීතිඥයන් කරන ලද ඉල්ලීම ප්රතික්ෂේප කළ මහෙස්ත්රාත්වරිය සැකකරුවන් තවදුරටත්මේ මස 18 වන දින දක්වා රක්ෂිත බන්ධනාගාරගත කිරීමට නියෝග කළාය.තවද එක් එක් සැකකරුවන්ට කවර පනත් මඟින් චෝදනා ගොනු කරන්නේ ද? යන්න සම්බන්ධයෙන් වාර්තාවක් කැඳවීමට අධිකරණය පොලිසිය වෙත මෙහිදී නියම කෙළේය.මෙහිදී දෙවන සැකකරු වන හිටපු පුත්තලම ප්රාදේශීය සභාවේ මන්ත්රීවරයා සිද්ධිය සම්බන්ධයෙන් පාපොච්චාරණයක් සිදු කිරීමට අවස්ථාව ලබාදෙන ලෙසට කරණු ලැබූ ඉල්ලීම සම්බන්ධයෙන් ප්රතිචාර දැක්වූ මහෙස්ත්රාත්වරිය පවසා සිටියේ තවදුරටත් කල්පනා කර බලන ලෙසය.2011 වර්ෂයේ මඟ නැඟුම මාර්ග ඉදිකිරීම් යන්ත්රෝපකරණ සමාගම විසින් අයථා අන්දමින් ඇමරිකානු ඩොලර් 679753ක් වැය කර කොන්ක්රීට් ඇතිරීම, මිලියන 10ක් වැය කර ස්කැවෙටර් යන්ත්රයක් මිල දි ගැනීම එම යන්ත්රයෙන් කඩුවෙල කොරතොට වත්ත ඉඩමේ පිහිටි කළු ගලක් කැණීම් කටයුතු සඳහා සැකකරු වෙත ලබා දීම යන චෝදනා මත මුල්ය අපරාධ කොට්ඨාසය විසින් සැකකරු අධිකරණය වෙත ඉදිරිපත් කර තිබිණ.2011 අංක 92,900 කොන්ක්රිට් ජේටර් රථයක් ඇඩින් ඉන්ටනැෂනල් ආයතනය මඟ නැඟුමට මිල දී ගැනීම රු 73,907,243.55 ගෙවා ඇති ඉහත ආයතනය මෙම රථයට 36,506,995.35 ඇස්තමේන්තු කර එම මුදල රුපියල් 37.370,248.00 වැඩිපුර ගෙවා මඟනැගුම බැංකු ගිණුමෙන් ලබා ගෙන මුදල් අක්රමිකතා සිදු කිරීම හා ශ්රී ලංකා වරාය අධිකාරියේ ඩෙන්ජරස් කාගෝ ඇහිරිමක් සම්බන්ධයෙන් රුපියල් 1,096,000 මඟ නැඟුම මාර්ග ඉදිකිරීම ශ්රී ලංකා වරායට නොගෙවීම යන සිද්ධි සම්බන්ධව ද මුල්ය අපරාධ කොට්ඨාසය හිටපු ජනපති මහින්ද රාජපක්ෂ මහතාගේ රියදුරු කැප්ටන් තිස්ස විමලසේන යන අය හා පුත්තලම ප්රාදේශීය සභා හිටපු මන්ත්රි එම්.ලාල් ප්රියන්ත පිරිස් යන අය අත්අඩංගුවට ගැනීමෙන් අනතුරුව අධිකරණයට ඉදිරිපත් කිරීමෙන් අනතුරුව මෙලෙස රක්ෂිත බන්ධනාගාරගත කර ඇත.\n(දිනමිණ පුවත්පත ඇසුරෙනි)\nහදවතක් බද්ධ කිරීමෙන් පමණක් ජීවිතය බේරා ගැනීමට හැකි තත්ත්වයෙන් මහනුවර මහ රෝහලේ හෘද රෝග\nමහනුවර ගන්නොරුව ප්රදේශයේ මංගල උත්සවයකදී මනමාලියගේ ඔසරි පොට උස්සාගෙන සිටීමට පාසල්\nඋතුරු පළාත් ධීවර, ප්රවාහන, වෙළෙඳ සහ වාණිජ, ග්රාමීය සංවර්ධන, මාර්ග සංවර්ධන අමාත්යාංශ ධුරයෙන් තමා ඉවත්\nජාතික ඩෙංගු මදුරු මර්දන සතියක් හෙට (20) සිට 26 වැනිදා දක්වා ප්රකාශයට පත් කිරීමට සෞඛ්ය, පෝෂණ හා\nවැලිකඩ බන්ධනාගාර රෝහලේ සේවයේ නියුතු වෛද්යවරුන් 19 කගේ ඉල්ලීම පරදි එහි වැඩබලන ප්රධාන\nවිදුලි සැපයුම අඛණ්ඩව පවත්වාගෙන යෑම සඳහා සහය වීමට ත්රිවිධ හමුදාව සූදනාමින් සිටි.\nඅතුරුදන් වූවන් පිළිබඳ ජාත්යන්තර සම්මුති පනත ලබන 21 වැනිදා පාර්ලිමේන්තුවට ඉදිරිපත් කිරීමට නියමිතය.\nපොලිස් දෙපාර්තමේන්තුවේ පහළ ශ්රේණිවල රාජකාරි කරන පොලිස් නිලධාරීන්ට උසස්වීම් ලබාදීමේ ක්රම\nඩී. ඒ . රාජපක්ෂ මහතාගේ සහ එම මහත්මියගේ සොහොන් කොත් නවීකරණය කිරීම සඳහා රජයේ මුදල්\nආරක්ෂක අමාත්යාංශයට යාබද ෂැංග්රිලා හෝටලය ඉදිකිරීමේ භූමියේ තිබී හමුවූයේ මිනිස් අස්ථි කොටස් බවත්\nශ්රී ලංකා යුද හමුදාව අඛණ්ඩව අටවන වරටත් සංවිධාන කළ බහු ජාතික ක්ෂේත්ර යුද අභ්යාස පුහුණූවක් වන දියකාවා\nසයිටම් ආයතනය පිළිබඳව මතු වී ඇති ගැටලුව සම්බන්ධව සමථයක් ඇති කර ගැනීමේ හැකියාවක් තිබෙන බව"}
{"text": "රෝම ලන්දේසි නීති ක්රමය\nරෝම ලන්දේසි නීතිය[සංස්කරණය කරන්න]\nරෝම ලන්දේසි නීතිය යනු රෝම නීතිය පදනම් කරගෙන නෙදර්ලන්තයේ ඇරඹුණු නීති පද්ධතියකි. 17 හා 18 වන සියවස්වල ආරම්භ වූ මෙය යුරෝපීය සිවිල් නීතියේ අත්තක් ලෙස සැලකිය හැක. නෙදර්ලන්තයේ 19 වන සියවසෙන් පසුව රෝම ලන්දේසිය යොදා නොගැනුණ අතර දකුණු අප්රිකාව, ලෙසතෝ, ස්වාසිලන්තය, නැමීබියාව, සිම්බාබ්වේ හා ශ්රී ලංකාවේ දැනුදු රෝම ලන්දේසි නීති මුලධර්ම යොදා ගැනේ.\nඉතිහාසය[සංස්කරණය කරන්න]\nමද්යතන යුගයේ මුල් කාලයේ දී රෝම නීතිය අමතක කර දැමුණු අතර නැවතත් මේ පිලිබඳ අවධානය යොමු වූයේ ජස්ටීනියන් අධිරාජයා විසින් විරචිත නීති ග්රන්ථයක් නැවත සොයා ගැනීමෙන් පසුව ය."}
{"text": "English\nதமிழ்\nකර්තෘ Staff writer\n19 Jul, 2019 | 7:19 am\n(News 1st): ගල්ෆ් මුහුදට ඉහළ ගුවන් අවකාශයේදී ඉරාන ඩ්රෝන යානයක් වෙඩි තබා බිම හෙලූ බව අමෙරිකානු ජනාධිපති ඩොනල්ඩ් ට්රම්ප් පවසයි.\nධවල මන්දිරයේ පැවති උත්සවයකදී ඔහු සඳහන් කළේ, ජාත්යන්තර මුහුදු සීමාවට අයත් හෝමූස් සමුද්ර සන්ධියේදී සිය නෞකාවකට බලපෑම් කළ ඩ්රෝන යානයක් එලෙස බිම හෙලූ බව ය.\nජාත්යන්තර මුහුදු සීමාවේ යාත්රා කරන නෞකාවලට එරෙහිව ඉරානය සිදු කරන ප්රකෝපකාරී ක්රියාවල නවතම සිදුවීම මෙය වන බව ද අමෙරිකානු ජනාධිපතිවරයා පවසයි.\nඅමෙරිකාව එම ප්රහාරය එල්ල කර ඇත්තේ සිය නෞකාව ආරක්ෂා කරගැනීමේ අරමුණිනි.\nඉරාන විදේශ අමාත්ය මොහොමඩ් ජාවඩ් සරීෆ් සඳහන් කළේ, සිය ඩ්රෝන යානයක් විනාශ වූ බවට මෙතෙක් කිසිඳු තොරතුරක් වාර්තා වී නොමැති බව ය.\nකෙසේ වෙතත් මේ සමග දෙරට අතර ගැටුම් උත්සන්න වනු ඇතැයි දේශපාලන විචාරකයින් පවවසයි.\n05 Feb, 2020 | 08:17 PM\n18 Dec, 2019 | 08:59 PM\nඅපගේ වෙබ් අඩවියේ හෝ වීඩියෝ නාලිකාවේ දැන්වීම් ප්රචාරය කිරීමට ඔබටත් අවශ්යයද ?\nකරුණාකර අපව අමතන්න [email protected]"}
{"text": "අයියෝ අදත් මේවද? ඔබේ පවුලේ අය නිතර මේ පැමිණිල්ල කරනවාද? එහෙනම් මේක තමයි හොඳම විසඳුම. Meal Plan කියන සංකල්පය තවම ගොඩක් දෙනෙක් නොදන්නා සහ අවධානය නොකරපු සංකල්පයක්. සරලවම මෙහදී සිදුවන්නේ සතියකට පමණ අදාළ පවුලටම හෝ තමාට අවශ්ය කෑම වේල් තීරණය සහ සැලසුම් කිරීමයි. ඔබ කුඩා කලදී අත්තම්මලා මෙය වෙනත් අයුරකින් සිදුකරනවා ඔබ දැක ඇති. පොළොස්, අඹ වාරයට කොයි තරම් වේල් කෙපමණ ප්රමාණයකට එකතු කර මාළු ඇඹුල් තියල් වේල් කීයකට කොයි විදිහටද දෙන්නෙ, සමහර මැල්ලුම් හැම සතියෙම කන්න හොඳ නෑ වගේ දේවල් ඔබ අසා ඇති. නමුත් කාර්ය බහුල ඔබට එවැනි දෑ ගැන අවධානය යොමු කරන්න වෙලාවක් නැතිව ඇති. මේ පිළියම smart ඔබටයි.\nආහාර වේල සැලසුම්කරණයෙන් ලැබෙන වාසි:\n- අයියෝ අදත් මේවද? ඔබේ පවුලේ අය නිතර මේ පැමිණිල්ල කරනවාද? එහෙනම් මේක තමයි හොඳම විසඳුම. අලුත් කෑම වර්ග එකතු කරගන්න වගේම එක වගේ කෑම හැදෙන එක නතර වනවා.\n- ඔබේ පවුලේ පෝෂණ අවශ්යතා හඳුනාගෙන නිසි ලෙස ඒවා එකතු කරගන්න පුළුවන් වගේම ආහාර නිසා ඇතිවන රෝග පහසුනේම පාලනය කරගන්න පුළුවනි.\n- කලින්ම අවශ්ය බඩු ලැයිස්තුව තීරණය කරගන්න පුළුවන් නිසා මිලදී ගන්නා ආහාර ද්රව්ය අපතේ යාම වළක්වා ගන්න පුළුවන්.\n- එකවර අවශ්ය බඩු ගන්න පුළුවන් නිසා කාලය, ශ්රමය සහ වියදම ඉතිරියි.\n- කල්තියා ගන්න පුළුවන් කෑමක් හැදුවොත් කොයි කෑම වේලට කොයි විදියටද කියල තීරණය කරන්න ලේසියි.\n- සති දෙකකට හෝ මාසයකට එකවර සැලසුම් කළොත් වෙලාව ඉතිරියි. අමුතුවෙන් සති ගණන් කල්පණා කරන්න ඕන නෑ. යමින් එමින් ගමන් ලියල තියා ගන්න. ඔබ විනෝදාංශයක් වශයෙන් ප්රහේළිකා පුරවන්න කැමති නම් මෙන්න ගැලපෙන ප්රයෝජනවත් ප්රායෝගික විනෝදාංශයක්.\n- ඹබ රෝගී තත්ත්වයක් හෝ බර පාලනය කිරීමට කෑම පාලනය කරනවා නම් මෙම ක්රමය අනුගමනය කිරීමෙන් නිසි පිළිවෙලට කැලරි හා පෝෂණ තත්ත්වයන් සමබර කරගන්න පුළුවන්.\nඊළඟ කොටසින් පහසු Meal Plan එකක් සකසා ගන්නීමේ කළාව පිළිබඳ දැනුවත් වෙමු.\n– කල්හාරි –"}
{"text": "ඉතින් අතිශයින්ම කාන්තාවන්ට පමණක් වැදගත් වන. විශේෂයෙන්ම තරුණ සහ මැදිවියේ කාන්තාවන්ට ඉතා වැදගත් රහස් දේවල් ටික්ක් තමයි මේ\nඅද වෙද්දි යෞවනියන්, තරුණියන් වගේම මැදි වයසේ කාන්තාවන් බොහෝ දෙනෙක් කැමතියි තමන්ගේ ශරීරයේ අනවශ්ය රෝම ඉවත් කරන්න\nඒ අතරේ තවත් පිරිසක් තමන්ගේ රහසිගත ප්රදේශවල ඒ කියන්නේ ස්ත්රී ලිංගය වටා ප්රදේශයේ රෝම ඉවත් කරගන්න කැමැත්තක් තිබෙනවා එයට සාර්ථක සහ දිගු කාලීන ක්රම තියන නිසා බොහෝ දෙනෙක්ට මේක සාමාන්ය දෙයක් වෙලා තියනව\nබොහෝ දෙනෙක් මේ විදිහට රහස් ප්රදේශයේ රෝම ඉවත් කරන්නේ හේතු කීපයක් නිසාම\nබටහරි රටවල කාන්තාවන් නම් මේ විදිහට කරන්නේ තමන් බිකිනි වගේ ඇඳුම් අඳිනවිට බිකිනි පෑන්ට් එකේ දෙපැත්තෙන් රෝම එළියට ඇවිත් පෙනෙද්දි කැතට පේන හන්දයි ලංකාවේ බිකිනි සංස්කෘතිය එතරම් ප්රචලිත නැති නිසා කාන්තාවන් බොහෝ දෙනෙක් රහස් ප්රදේශයේ රෝම ඉවත් කරන්නේ ඒක පහසුයි කියලා හිතන හන්දා\nඒත් රහස් ප්රදේශවල රෝම පැවතීම ඔබ නොහිතන ප්රයෝජන සහ අවදානම් අවම කිරීම් ගණනාවකට හේතු වනවා\n01 මේ විදිහට ඔබගේ ලිංගික ප්රදේශයේ රෝම තිබීම නිසා ආසාදන සිදුවීම පාලනය වැලකෙනවා බොහෝවිට ආසාදන, කුෂ්ට හෝ දිලීර බැඳීම් සිදුවෙන්නේ මේ ප්රදේශයේ තෙතට පැවතුනාම තමයි ඒත් රෝම තියෙද්දි බොහෝවිට මේ ප්රදේශ ඉක්මණින් වේලී යනවා\n02 තවත් හේතුවක් තමයි Sඨෛ හෙවත් ලිංගිකව ආසාදනය වෙන රෝග පැතිරීම පාලනයටත් රහස් ප්රදේශයේ රෝම පැවතීම උපකාර වනවා ඒ කියන්නේ ඇතැම් සමාජ රෝග නිසා ලිංගික ප්රදේශයේ ඇතිවෙන ආසාදන, තුවාල මේ රෝම නිසා සමට ලංවීම සහ පැතිරීම පාලනය කරනවා\n03 රහස් ප්රදේශයේ සංවේදීතාවය අඩුවීමත් රෝම ඉවත් කිරීම එක්ක සිදුවෙනවා මොකද රෝම කියන්නේ ස්පර්ශයෙන් ඉතා ඉක්මණින් සංවේදීතාවය ඇතිවෙන දෙයක් නිසා රෝම ඉවත් කිරීම නිසා රහස් ප්රදේශවලට ලිංගිකව එක්වීමේදී වගේම වෙනත් අවදානම් අවස්ථාවකදී ඇතිවිය හැකි සංවේදීතාවය අඩුවී යනවා ඒ නිසා රෝම තියන කොට මේ සංවේදීතාවය ඉතා හොඳ මට්ටමක පවත්වා ගන්න පුළුවන්\n04 රහස් ප්රදේශය සහ ඉකිලි කියන්නේ ඉක්මණින් දහඩිය දාන තැන් විශේෂයෙන්ම කාන්තාවන්ගේ. නමුත් රෝම පැවතීම නිසා මේ දහඩිය දැමීම සහ වේගයෙන් දහඩිය උරාගැනීම පාලනය වනවා රෝම ඉවත්කරාම වෙන්නේ දහඩිය ඉතා අධිකව පිටවීම වගේම දෙපා දිගේ බේරීම\n05 ලිංගිකව ආකර්ශණයේ යම් අඩුවක් ඇතිවීමත් එක් හේතුවක් වනවා බොහෝ කාන්තාවන් හිතනවා රෝම ඉවත්කලාම රහස් ප්රදේශ පිරිසිදු සහ ආකර්ශණීය වෙනවා කියලයි නමුත් ඇත්තම කතාව බොහොමයක් පිරිමි පාර්ශවය කැමති රෝම සහිතව තිබීමටයි\nමේ වගේ හේතු නිසා රහස් ප්රදේශවල රෝම ඉවත් කිරීම නොකළ යුතුයි කියලා මතයක් තියෙන්නෙ හැබැයි ඉතින් තීරණය ඔබේ අතේ තමයි තියෙන්නෙ\nඋපුටා ගැනීම අන්තර්ජාලයෙන්"}
{"text": "සිවිල් යුද ගැටුම් හේතුවෙන් අස්ථාවර වූ යේමයේ ජාතික ලේ බැංකුව වැසී යෑමේ අවදානමක් පවතින බව යේමන පුවත් සේවා වාර්තා කරයි.\nයේමන ජාතික ලේ බැංකුවේ ප්රධානී අයිමාන් අල් ෂිහාරී පවසා ඇත්තේ ඉදිරි දින කිහිපය ඇතුළතදී ලේ බැංකුව වසා දැමීමට සිදුවනු ඇති බවය.\nඊට හේතු වී ඇත්තේ ලේ බැංකුව හිස් වීම යැයි ද අයිමාන් අල් ෂිහාරී මාධ්ය හමුවේ පවසා ඇත.\nලේ බැංකුව වසා දැමීමට සිදුවුවහොත් මාසයකට 3,000 ක පිරිසක් ජීවිතක්ෂයට පත් වීමේ ඉඩක් ඇතැයි ද අයිමාන් අල් ෂිහාරී වැඩි දුරටත් කියා සිටී.\n(ප්රෙස් ටීවී)"}
{"text": "ඔන්න යාළුවනේ පහුගිය දිනවල ඉතාමත්ම ජනප්රිය සිංදුවක් උන “කොලවරි” ගීතය අඩංගු දමිල චිත්රපටිය ඔයාලට සිංහල උපසිරැසිත් එක්කම අපි අරගෙන ආවා තේරෙන භාෂාවෙන්ම බලන්න.. ඔයාලට මතක ඇතිනේ මේ සින්දුව කොච්චර උන්මාදයක් උනාද කියලා.. භාෂා ගණනකින්ම මේ ගීතය ප්රතිනිර්මාණය උනේ මේ ජනප්රියතාවය නිසාමයි.\nIMDB රේටිවන් වල 6.8/10ක් අරගෙන තියෙන මේ චිත්රපටියේ ප්රධාන නලුවා විදිහට රඟපාන්නේ රජිනිකාන්ත් නැමති සුපිරි දමිල නලුවාගේ බෑනා වන ධනුෂ්. ඒ වගේම නිලිය විදිහට රඟපාන්නේ කමල් හසන් නැමති සුපිරි දමිල නලුවාගේ දියණිය වන ස්රුති කේ හසන්. ධනුෂ් “රාම් “ විදිහටත් ස්රුති “ජනනි“ විදිහටත් තමයි චරිත නිරූපනය කරන්නේ. රාම් සහ ජනනිගෙ ආදරයේ අදියර තුනක් මේ කතාවෙන් කියවෙනවා.. ඒකයි මේ කතාවට Three හෙවත් “තුන“ කියලා නම දාලා තියෙන්නේ..\nකතාව ගැනත් ටිකක් කියන්නම්. චිත්රපටිය පටන් ගන්නේ රාම් ගෙ මළ ගෙදරින්.. රාම් සියදිවි හානි කරගෙන හෝ කවුරුහරි විසින් මරලා දාලා විදිහට තමයි පේන්න තියෙන්නේ. රාම්ගෙ මරණෙට මුල් උන සිද්ධි මාලාව ගැන තමයි චිත්රපටියෙන් පෙන්නන්නේ.. රාම් ඉස්කෝලෙ ගිහින් එන ගමන් වැස්සක් වෙලාවේ ජනනිව දකිනවා පාරෙ ඉඳගෙන බයිසිකලේ චේන් එක දාගන්න බැරුව ඉන්නවා.. ඉතින් රාම් ගිහින් ජනනිට උදව් කරනවා. ඒ වෙලාවේ රාම්ට ජනනි ගැන හිත යනවා.. කොහොමහරි රාම් ජනනිගෙ පස්සෙන් ගිහින් ජනනිව යාළු කරගන්න හදනවා.. ජනනි නම් මුලින් අකමැතියි.. එක දවසක් මෙහෙම පස්සෙන් ගිහින් රාම්, ජනනිගෙ තාත්තටත් අහු වෙනවා. ජනනි යන භෞතික විද්යා උපකාරක පන්තියට රාම් යන්නේ ජනනිව කොහොම හරි යාළුකරගන්නයි. අන්තිමට රාම්ට අනිත් හැම විශයටම වඩා භෞතික විද්යාවට වැඩි ලකුණු ගණනකුත් ලැබෙනවා. කොහොම හරි මේ දෙන්නා යාළු වෙලා දෙමාපිය විරෝධතාවය මැද කසාදත් බඳින්වා.. මේ දෙන්නගෙ ආදරේ හරිම සුන්දරයි.. රාම් සහ ජනනි එකිනෙකා වෙනුවෙන් කොඩක් කැපකිරීම් කරනවා.. හැබැයි කසාද බැඳලා ටික කාලෙකට පස්සේ මේ දෙන්නා අතර ප්රශ්ණ ඇතිවෙන්න පටන් ගන්නවා. ඒ ප්රශ්ණ ඇති වෙන්නෙත් මේ දෙන්නගෙ තියෙන අප්රමාණ ආදරය නිසයි.\nඉතින් යාළුවනේ.. ඇයි මේ විදිහට මේ දෙන්නා අතර ආදරය නිසා ප්රශ්ණ ඇති වෙන්නේ? ඔවුන් කොහොමද මේ ප්රශ්ණ විසඳගන්නේ? රාම්ගෙ මරණය ඇත්තටම සියදිවි නසා ගැනීමක්ද? එහෙම නැත්නම් කවුරුහරි රාම්ව මරණවද? මේ දෙන්නගෙ ආදරේට කණකොකා හඬන්න මූලිකම හේතුව මොකක්ද? වගේ දේවල් චිත්රපටිය බලන්නෙ නැතිව ඉතින් දැනගන්න විදිහක් නැහැ.. (ඒ වගේම කෙල්ලෙක්ව යාළු කරගන්නෙ කොහොමද කියලා මේ චිත්රපටියෙන් හොඳ අදහසක් ගන්නත් අපේ මල්ලිලාට පුළුවන්.)\nඒ වගේම දිවිය පුරා වෙබ් අඩවියේ පලවුන “කොලවරි“ ගීතයේ සිංහල අනුවාදයකුත් මම ඔයාලට ඉදිරිපත් කරන්නම්. හරිම සරල හරිම ලස්සන තේරුමක් තියෙන මේ ගීතය සහ චිත්රපටිය කවදාවත් අපේ හිත් වලින් මැකිලා නොයාවි..\nආදරය පැරදුනු විට,\nමෙතරම් හදවත ගිනිගන්නේ ඇයිද?\nසඳ ඇත්තේ බොහෝ දුරිනි.\nසඳෙහි පැහැය සුදුය.\nසුදු පැහැය පිටුපසින් ඇත්තේ රාත්රියයි.\nරාත්රියේ පැහැය කලුය.\nඇගේ සමෙහි පැහැය සුදුය.\nඇගේ හදවතෙහි පැහැය කලුය.\nඇසට ඇස මුණගැසුණි.\nමගේ අනාගතය අඳුරුය.\nඅතෙහි වීදුරුව ඇත.\nවීදුරුවේ විස්කි ඇත.\nඇස් කඳුලින් පිරී ඇත.\nජීවිතය හිස්ය.\nඇය පැමිණිදා සිට ජීවිතය රිවර්ස් ගියරයට වැටී ඇත.\nආදරය,මගේ ආදරය…,\nමට කොකා පෙන්වා ඇත.\nදෙවියනි,\nමට මෙය ඔබට ඇසෙන්නට කියන්නට උවමනාය.\nමම ටිකෙන් ටික මියයමින් සිටිමි.\nඇය සතුටින් සිටින්නේ කෙසේද?\nDue to copyright issues, we do not provide any torrent links."}
{"text": "සිවිල් ආරක්ෂක දෙපාර්තමේන්තු අධ්යක්ෂ ජනරාල්ගේ සංකල්පයකට හා මඟපෙන්වීම අනුව සිවිල් ආරක්ෂක දෙපාර්තමේන්තුවේහි ගරුත්වය හා ප්රතිරූපය නගා සිටුවීම සඳහා සේවයේ යෙදී සිටින සාමාජික/ සාමාජිකාවන් වෙතින් සිදුවන විනය විරෝධීක්රියා හා අක්රමිකතා මඟහරවා ගැනීමේ අරමුණ පෙරදැරිව සහ විනය විරෝධී හා අක්රමිකතා විමර්ශණය කිරීම සඳහා පෙර පැවති සිවිල් ආරක්ෂක විමර්ශණ ඒකකය ප්රතිව්යුහගත කර පිහිටුවන ලද විශේෂ විමර්ශණ එකකය සඳහා වූ නවීකරණය කරන ලද ගොඩනැගිල්ල විශේෂ විමර්ශණ එකකයේ අණභාර නිලධාරි කපිතාන් එන්සීපීඑන් නානායක්කාර ජ්යෙෂ්ඨ නිලධාරිගේ ආරාධනයෙන්, 2023 දෙසැම්බර් මස 21 වන දින සිවිල් ආරක්ෂක දෙපාර්තමේන්තු අධ්යක්ෂ ජනරාල් එයාර් වයිස් මාර්ෂල් ආර්එස් බියන්විල වීඑස්වී යූඑස්පී එම්බීඒ(එක්සත් රාජධානිය) එන්ඩීසී(ඉන්දියාව) පීඑස්සී ජ්යෙෂ්ඨ නිලධාරි විසින් විවෘත කොට නිල වශයෙන් රාජකාරි කටයුතු ආරම්භ කරන ලදී.\nසිවිල් ආරක්ෂක සාමාජිකයින්ට සිවිල් ආරක්ෂක පොලිස් රාජකාරි පිළිබඳ න්යායාත්මක හා ප්රායෝගික දැනුමක් ලබා දීම තුලින් විනය කඩකරන්නන්ට එරෙහිව විනය ක්රියාමාර්ග ගනිමින් රාජකාරිමය කටයුතු සිදුකිරීමේදී සිදුවන අක්රමිකතා අවම කරගනිමින්, අභිමානවත් විනයගරුක සිවිල් ආරක්ෂක සාමාජිකයෙකු බිහි කිරීම තුලින්, සිවිල් ආරක්ෂක දෙපාර්තමේන්තුවේ ප්රතිරූපය වර්ධනය කර ගැනීම සඳහා මෙම පොලිස් ඒකකය ස්ථාපිත කරන ලදී. සිවිල් ආරක්ෂක දෙපාර්තමේන්තු අතිරේක අධ්යක්ෂ ජනරාල් රියර් අද්මිරාල් ඩබ්ඩීඊඑම් සුදර්ශන ආර්එස්පී යූඑස්පී එන්ඩීයූ පීඑස්සී ජ්යෙෂ්ඨ නිලධාරි, දෙපාර්තමේන්තු අධ්යක්ෂ මණ්ඩලයේ නිලධාරින් හා මාණ්ඩලික නිලධාරින් අතුළු ජ්යෙෂ්ඨ නිලධාරින් මෙම අවස්ථාව සඳහා සහභාගී විය.\nසිවිල් ආරක්ෂක දෙපාර්තමේන්තු නව විශේෂ විමර්ශණ ඒකකයට අනුයුක්තව සිවිල් ආරක්ෂක දෙපාර්තමේන්තු පොලිස් සාමාජිකයින් දිවයින පුරා විහිදී ඇති බලකා / පුහුණු පාසල් වෙත අනුයුක්ත කර බලකායන්හි රාජකාරි සිදුකිරීමේදී සාමාජිකයින්ගෙන් සිදුවන අක්රමිකතා හා විනය විරෝධී ක්රියාවන් අවම කර ගැනීම සඳහා සිවිල් ආරක්ෂක පොලිස් රාජකාරි පිළිබඳව දැනුම අවබෝධය ලබා දීම වෙනුවෙන් සිවිල් ආරක්ෂක සාමාජිකයින් 75 දෙනකුගේ සහභාගීත්වයෙන් පොලිස් පුහුණු පාඨමාලාවේ පළමු අදියර 2024 ජනවාරි මස 03 වන දින සේරුපිට පුහුණු පාසලේදී අරම්භ කිරීමට නියමිතව ඇත."}
{"text": "ජීවිතේ ලැබෙන සමහර දේවල් ඔයාගේ වාසනාව, එහෙමත් නැත්නම් ඔයාගේ ළඟම නෑදෑයෙක් ගේ, එහෙමත් නැත්නම් ඔයා ගොඩක් ආදරේ කරන කෙනෙක් ගේ වාසනාව නිසා ඔයාට ලැබුනා කියලා ජීවිතේ එක වතාවක්වත් හිතිලා ඇති. මං දන්නවා, මේ අත්දැකීමටත් වඩා තවත් කෙනෙක්ට අවාසනාව ගැන හිතිලා ඇති. අවාසනාව, වාසනාව… මේ මොන අත්දැකීමක් ලැබුනත් අපි හැමෝටම ඕන කරලා තියෙන්නේ ඉන්න තැනින් අඩියක් හරි ඉස්සරහට යන්නයි. Kismat Konnection (2008) කියන්නේ වාසනාව, අවාසනාව අතර දෝලනය වෙන රාජ් මල්හෝත්රාගේ කතාන්තරයයි.Yes Boss (1997), Phir Bhi Dil Hai Hindustani (2000), Chalte Chalte (2003) මේ කියන ජනප්රිය චිත්රපට අධ්යක්ෂණය කළ Aziz Mirza තමයි මේ චිත්රපටයත් අධ්යක්ෂණය කරලා තියෙන්නේ. ඒත් එක්කම Shahid Kapoor, Vidya Balan ප්රධාන චරිතත්, Juhi Chawla ආරාධිත රංගනේනුත් දායක වෙනවා. එතකොට මේ කතාව පටන් ගද්දිම ඇහෙන්නේ Shah Rukh Khan ගේ කටහඬ. රොමෑන්ස්, කොමඩි ගණයට අයත් වෙන මේ ලස්සන චිත්රපටිය, ලස්සන ගීත කීපෙකින් තවත් ලස්සන වෙලා තියනවා. මගේ උපරිමයෙන් ඒ ගීතත් පරිවර්තනය කරේ කම්මැලි නැතිව බලන්න ඉන්න පුලුවන් විදියේ ලස්සනක් ඒවයේ තියෙන නිසා. ගීත වල හින්දි වගේම ඉංග්රීසි භාෂාවට අයත් වචන තිබුන නිසාත්, ගීතයේ රසයට හානියක් නොවෙන්න ඕන නිසාත්, හින්දි වචනයෙන් ගායකයා ගයන වචන විතරක් සිංහලට පරිවර්තනය කරා. මං දන්නවා ගොඩක් අය චිත්රපටිය බැලුවට, ගීත බලන්නේ, රස විඳින්නේ නෑ කියලා. පුලුවන් නම් ගීතත් මග නෑර බලන්න. මොකද මේ කතාව කම්මැලි නැතුව එක දිගට බලා ගෙන යන්න පුලුවන් චිත්රපටියක් වගේම, ඒකේ රසය තවත් වැඩි වෙන්නේ එක කොටසක්වත් මග නෑර බලද්දියි.\nඅවසාන වශයෙන් මට මේ චිත්රපටිය කරන්න අවස්ථාව ලබා දුන්න අසංක අයියට බොහොම ස්තූතියි කියලා කියන්න ඕන. විභාග වැඩ කටයුතු තිබුන නිසා, අසංක අයියා මේ වැඩේ භාර දීලා දවස් ගානක් ගියාට පස්සේ තමයි මං මේ වැඩේට අත ගැහුවේ. ඉස්සරහට තවත් ලස්සන නිර්මාණයකින් හමුවෙන්න බලාපොරොත්තු වෙනවා. එහෙමනම් චිත්රපටිය බලලා, හිනාවෙලා, සතුටින් ඉන්න ගමන් ඇවිත් පොඩි ප්රතිචාරයක් දීලා යන්න.\nහෑෂ් (hash) එක google හි සෙවුමක් කරන්න. එවිට ලැබෙන ඕනෑම ටොරන්ට් අඩවියකින් එම ටොරන්ට් එක බාගත කරගන්න.\nTorrents Download\n| BluRay | x264 | 1CD | 1.2GB |\n998949d2f7a5c1a6fee9cae3cb0f20720a98dcd9\n| BluRay | x264 | 720p | 2.2GB |\n46ee7fdff0b367b425026280cd2216acc15f8a56\nDirect Download\nඅප වෙබ් අඩවිය වෙතින් ලබා දෙන චිත්රපට සඳහා උපසිරැසි නොගැලපේනම් අදාල ලිංක් එක සමග අදහස් පහළින් දක්වන මෙන් දන්වා සිටිමි. උපසිරැසියට ගැලපෙන විදියට නිවැරදි කිරීමට අප සූදානම්."}
{"text": "ඔබට තවත් විවිධ සජීවී ඔන්ලයින් කැසිනෝ ක්රීඩා 20ක් පෙනෙනු ඇත. තත්ය කාලීන දේශීය කැසිනෝ ශාලාවක් ද ඇත, එහිදී නිල සේවයේ වෙළෙන්දෝ ආරාධිත වාතාවරණයක් ඉටු කරන අතර ඔබේ චිත්ත ධෛර්යය සඳහා සහ වඩා හොඳ අත්දැකීමක් ලබා ගැනීම සඳහා ඔබට සෑම දෙයක්ම පහසුවෙන් නිර්මාණය කළ හැකිය. එහි විස්තීර්ණ හැකියාවන් සමඟින්, Dafabet Asia ක්රීඩකයාගේ අවශ්යතා සම්පුර්ණයෙන්ම තෘප්තිමත් වූ හොඳම ඔට්ටු ඇල්ලීමේ ලක්ෂණ අතර පවතී. IOS සහ android නිෂ්පාදන සන්තක කර ගැනීම සඳහා Dafabet වෙබ් පිටු නොඑසේ නම් ජංගම මෘදුකාංග භාවිතයෙන් ක්රියාකාරකම් සිදුවීම් තත්ය කාලීනව ප්රවාහ කිරීමට නියමිතය.\n- ඔබේම උපාංගයේ නවතම QR කේතය පරීක්ෂා කර ඔබට ලැබුණු හක්ක මත ක්ලික් කරන්න.\n- එහි මෘදුකාංග විශේෂාංග නිසා මුදල් විශාල ප්රමාණයක් උපයා ගැනීමට මට උපකාර විය.\n- ඔබගේ පියවර ඔබගේ වෙබ් බ්රවුසර වාර්තාව හරහා නිරීක්ෂණය කිරීමට නියමිත බැවින් සෙලියුලර් විචලනය භාවිතා කිරීම නිර්නාමික භාවයක් නොමැත.\n- වැඩි විධිමත්භාවයකින් ප්රවර්ධන පිටුව දෙස බැලීම, පවතින නවීන දිරිගැන්වීම් පිළිබඳ වැඩි විස්තර සොයා ගැනීමට ඔබට සහාය වනු ඇත.\nසියලුම ආකේඩ් ක්රීඩා Dafabet ලියාපදිංචි කිරීමේ ක්රියාවලිය අනුගමනය කරමින් පහසුවෙන් ලබා ගත හැකිය. ව්යාජ වෙබ් පිටු වෙත ඔබව බෙදා හැරීමට ඉඩ නොදීමට සහතික කළ Dafabet සබැඳියෙන් වැඩසටහනට පිවිසෙන්න. ඔබගේ සාමාජිකයා විසින් නවතම Dafabet ලොග් ඔන් ක්රියා පටිපාටිය ඔබගේ අනෙකුත් විවිධ වෙබ් පිටු වෙත ලබා දුන්නේ නම්, පුද්ගලික තොරතුරු ඔබගේ අන්තර්ජාල වෙබ් අඩවි වල විශාලත්වය සඳහා ප්රවේශ විය හැක. මෙම හේතුව නිසා, Dafabet ගිණුමට ලොග් වීමට බලයලත් දීමනාව පමණක් භාවිතා කරන්න. අන්තර්ජාල ඔට්ටු ඇල්ලීමේ වේදිකාවේ ඔබේ Dafabet හි ආර්කේඩ් ක්රීඩා සංවිධානය සම්බන්ධයෙන් වැඩි විස්තර පහත වගුවේ අනාවරණය විය.\nඔබ විසින්ම ඇතුළත් කරන ලද විමර්ශනයේ නිවැරදිභාවය බලන්න සහ « පිවිසුම් » විකල්පය භාවිතයෙන් ක්රියා පටිපාටියට අත්සන් කිරීම අවසන් කරන්න. ManageEngine MDM මෘදුකාංගය ඔබේ ඒකකයට බාගත කර ස්ථාපනය කරන්න. ඔබ Professional Progression Basketball 2009 නොමිලේ බාගත කිරීම ආරම්භ කිරීමට පෙර ඔබේ පරිගණකය අවම පද්ධති ප්රමිතීන්ට ගැලපෙන බවට වග බලා ගන්න. කාලයට පෙර නව Sims cuatro Town Lifestyle බාගත කිරීම නොමිලේ සාදන්න ඔව් ඔබේ පරිගණකය අවම වැඩසටහන් අවශ්යතාවලට ගැලපේ. ඔබගේ Dafabet.online වෙබ් අඩවියට අදාළ n/a Android යෙදුම් පහත ලැයිස්තුගත කර ඇත.\n#ක්වාට්රෝ. අන්තර්ජාලයේ Trò chơi đánh bạc P2P\nඅපට Dafabet හමුවන්නේ ඔබ දක්ෂ සහකරුවෙකු නම් ඔට්ටු ඇල්ලීමට නැවුම් ඕනෑම කෙනෙකුට සිතාගත හැකි හොඳ ක්රීඩා වෙබ් අඩවියක් නිසාය. එය ඔබගේ දේවල් වලින් ඔබ උපරිම ප්රයෝජන ගෙන ඇති බවට සහතික වෙමින් ක්රීඩා කිරීමට අවශ්ය සුදුසු තොරතුරු සපයන බව ඔබට පෙනෙනු ඇත.ඊට අමතරව, Dafabet ඔබට ඔවුන්ගේ නීත්යානුකූලභාවය පිළිබඳ තවත් බොහෝ දේ ප්රගුණ කිරීම සඳහා හොඳම සහතික ලබා ගනී.\nපැතිකඩයන් විසින් කලින් තෝරාගත් ගැලපීම් 11ක ප්රතිඵලය නිවැරදිව අපේක්ෂා කළ යුතු අතර එවිට ඔබට Ksh පළමු https://pakistankennelunion.org/si/ පියවර, පන්සිය 100 ජයග්රහණය කළ හැක. තරඟ 9ක් හෝ 10ක් නිවැරදිව පුරෝකථනය කිරීම වෘත්තිකයන්ට අමතර මුදලක් ලබා දෙනු ඇත. ඔබ වෙබ් අඩවිය පරීක්ෂා කළ පසු ඔබට සැබෑ කාලීන සබැඳි ක්රීඩා කිහිපයක් සොයාගත හැකිය. ඉහළම ආහාර සැලැස්මේ ඇති තථ්ය කාල පටිත්ත ක්ලික් කර ක්රීඩාවට ක්රීඩා කිරීම නිරීක්ෂණය කර ආරම්භ කරන්න. නවතම සජීවී ක්රීඩා තේරීම සමඟින් ඔබට ඔට්ටු සන්නාම ගණනාවක් භාවිතා කිරීමට හැකි වේ.\nදැනට, ඔබට ඉන්දියානු වෘත්තිකයන්ට උපකාර කිරීම සඳහා එහි සේවාවන් සපයන ඉන්දියානු-ආරම්භක ක්රීඩා අඩවි හිමිකර ගැනීම නීති විරෝධී ය. පහත දැක්වෙන පරිදි, « කැෂියර් » කොටසේ අවශ්ය අත්බෑගය සොයා ගෙන ඔබගේ ස්විචය « තැන්පතු » වෙත ක්ලික් කරන්න. සාර්ථක තැන්පතු ගනුදෙනු අරමුදලෙන් පසු බෑග් සාමාජිකත්වයට ක්ෂණිකව ගෙවා අතථ්ය විශේෂතා මත ඔට්ටු අල්ලන්න. නව පොත් සාදන්නා සැබවින්ම වැඩ කරන්නේ AsianBGE Limited විසින් වන අතර එය පාලනය කරනු ලබන්නේ ඔබේ ලෝකයේ දැඩි ඔට්ටු ඇල්ලීමේ ලාභ UKGC වෙතින් වන බ්රිතාන්ය බලපත්රයක් මගිනි. නවතම බුකියේ උසස් ඉතිහාසය විසින් තහවුරු කර ඇති බැවින්, වෙබ් අඩවිය සහභාගිවන්නන්ට ආරක්ෂිත සබැඳි ක්රීඩා විසඳුමක් ගෙන එනු ඇත. apk ලේඛනය ස්ථාපනය කිරීමට උත්සාහ කරන විට, එය සොයාගෙන, අතේ ගෙන යා හැකි වැඩසටහනේ ස්ථාපනය සක්රීය කරන්න.\n- ඔබට ඉක්මවා යාමකින් තොරව අමතර ක්රීඩා පොත් කිහිපයක් හැසිරවිය හැකි විට, මම නවතම Dafabet යෙදුම යෝජනා කළ හැකිය.\n- Dafabet හි නවතම ආරාධිත එකතු කරන ලද ප්රසාද දීමනාව ඔබට පළමු තැන්පතුවේදීම 17,100,000ක් උපකාර කිරීමට ඉහළට වඩා වාසියක් ඔබට ඉදිරිපත් කළ හැක.\n- ඔබත් අත්විඳීමට සහ බවට පත්වීමට බලාපොරොත්තු වන්නේ නම්, ඔබ නිවැරදි ස්ථානයට පැමිණ ඇත.\n- ජංගම අංශයේ නවතම Dafabet අඩවියේ නැවුම් සෙලියුලර් ආකෘතියට සබැඳියක් ද ඇත.\n- Dafabet ඔවුන්ගේ පද්ධතිය හින්දි භාෂාවෙන් ද සපයයි, ඉන්දියානුවන් සඳහා පුද්ගලික ප්රසාද දීමනා ඇත, සහ කර්මාන්තය සම්බන්ධයෙන් වඩාත් පුළුල් ක්රිකට් ඔට්ටු ඇල්ලීමේ ක්ෂේත්ර බොහොමයක් ඇත.\nකනගාටුවට කරුණක් නම්, මිනිසුන් බාගත කළ හැකි මෘදුකාංග ගැන macOS පිටු නොදැන සිටීමයි. මීට අමතරව, නවතම Dafabet ක්රියාකාරකම් යෙදුම ඩෙස්ක්ටොප් සඳහා ලබා ගත නොහැක. කනගාටුවට කරුණක් නම්, Dafabet රසිකයින්ට ඔවුන්ගේ ක්රීඩා කිරීමට ios ගොනු ලබා නොදේ. ඒ වෙනුවට, ක්රීඩකයින්ට භුක්ති විඳිය හැක්කේ iPhone වල අන්තර්ජාල බ්රවුසරයකට ස්තුති කිරීම පමණි.\nමීළඟට මම ඔබට නිර්දේශ කරන්නේ අපගේම වෙබ් පිටු වෙත පිවිසීමට සහ ඔබට මෙතැනින් නවතම යෙදුම් ලබා ගත හැක. ක්රීඩා කිරීම සඳහා සහ පසුබිම් ලකුණු ලබා ගැනීම සඳහා නැවුම් සංවර්ධකයින් මෘදුකාංගයේ සජීවී ලකුණු පුවරුව අතිරේකව ලබා දේ. වෙනත් විවිධ ලකුණු සහ ඔබට ගැලපිය හැකි ස්ථාන ලකුණු පුවරුව ඇතුළත දැකීමට ප්රවණතාවක් ඇත.මීට අමතරව, තරඟ සම්බන්ධයෙන් නවතම තොරතුරු ලබා ගැනීම සඳහා ඔබට අයදුම් පත්රයේ තල්ලු ඇඟවීම් ක්රියාකාරිත්වය සක්රීය කළ හැකිය. ඔබගේ ස්මාර්ට් දුරකථනයේ යම් ස්ථානයක් පමණක් පිරිනැමීම සඳහා, ඔබ සිටින සෑම තැනකම ඔට්ටු තැබීමට මෙන්ම ක්රීඩා කිරීම සඳහා උපකරණ සමඟ රවටා ගැනීමට ඔබට අවස්ථාව ලැබේ.\nනවතම Dafabet APK වර්ගය කෙතරම් ආරක්ෂිතද?\nඉක්මන් උපකාර ලබා ගැනීමට සහායක පාර්ශවය ඇමතීමට සාමාන්යයෙන් වඩාත්ම ජනප්රිය අත්දැකීම. Dafabet සතුව දුරකථන අංක තුනක් පමණ ඇති බැවින්, ඔබ නවතම උපකාරක පාර්ශවය නම් කළ පසු නියෝජිතයෙකු ලකුණු කිරීම වඩාත් සරල ය. අලුත්ම ලොග් ඉන් ක්රියාවලිය නැවුම් ලියාපදිංචි කිරීමේ ක්රියාපටිපාටිය තරම්ම සරලව පවතී. ඔබට කෙනෙකුගේ ඔන්ලයින් ක්රීඩාව සජීවීව පටිගත කිරීමේ විකල්පය ලැබෙනු ඇත, නමුත් තත්ය කාලීන බරක් නොවේ.\n#කරන්න. M88 දේශීය කැසිනෝ: Nạp tối thiểu 200k nhận ngay 175% đến 3,688 Triệu සහ 88 100 % නොමිලේ කැරකෙයි\nඅංකය තුළ ඔබේම උපකරණ ලබා ගන්නා අය සඳහා, හෝ සමහර විට ජංගම උපාංගය එකම පරම්පරාවේ නම්, වැඩසටහන කාර්යක්ෂමව ක්රියා කරන අතර ඔබ ප්රමාදයන්ට විරුද්ධ වනු ඇත. ඒ අතරම, සූදුවේ නියැලෙන්නන්ට ලොව පුරා සංදර්ශන සහ Dafabet යෙදුම සඳහා දේශීය තරඟ නිරීක්ෂණය කළ හැකිය. ඔබේ තරඟයේ ප්රතිඵලය වඩාත් හොඳින් උපකල්පනය කිරීමට වෘත්තිකයන්ට නව ප්රතිලෝම කණ්ඩායම්වල සංඛ්යාලේඛන භාවිතා කර ඇත. Dafabet ඔවුන්ගේ නියමිත වේලාවට නිර්මාණය කර ඇති අතර ඔබට Android OS සහ apple ios ලබා ගැනීමට පහසු යෙදුමක් විය හැකිය.\nDafabet සැමවිටම සාමාජිකත්වය තහවුරු කිරීමේ නැවුම් ප්රතිලාභය සඳහා සත්යාපනය සන්තකයේ තබා ගැනීමට හැඳුනුම්පත එක් කිරීමට මිනිසුන්ට තල්ලු නොකරයි. ඒ වෙනුවට, ඔබගේ දත්ත ආරක්ෂක හේතුන් සඳහා ප්රශ්න කරනු ඇත. යමෙකුට ඔබේ බැංකු ගිණුම ගැන සහතික විය යුතු නම්, පහත ක්රියාවලට ඇලී සිටින්න. Dafabet තොරතුරු මිලදී ගැනීම අතර නිසි එකඟතාවක් ඇති කරන අතර ඔබ පෞද්ගලිකත්වය ආරක්ෂා කරනු ඇත. මුරපදය ඇතුළත් කර එය අසල ඇති පිවිසුම් බොත්තම ක්ලික් කරන්න.\nඔබගේ Dafabet මෘදුකාංග නිර්මාණය ඉතා පැරණි තාලයේ බව මම කලින් ප්රකාශ කළෙමි. ඔබේම මෘදුකාංගයක අපේක්ෂාව මුළු අත්දැකීමම දඩයම්කරුවන්ට වඩාත් ප්රීතිමත් කිරීමට උපකාරී වේ. මීට අමතරව, ඔබට 1 GB RAM එකක් තිබිය යුතු අතර, ඔබට අවම වශයෙන් එක් පියවරක් වන ශක්තිමත් ප්රොසෙසර් චිපයක්, 2 Ghz.\nOW ක්රීඩා යෙදුම් වලට වඩා විශාල ක්රීඩා පුස්තකාලයක් ඇති නවතම Dafabet APK වත්මන් විචලනය සඳහා දෙවැන්න කෙටි වේ. ඔබ සතුව ඇපල් ios උපකරණයක් ඇති විට, ඔබට Dafabet යෙදුම තිබිය හැකිය. Apple Software Shop එක දෙස බලා Dafabet වීඩියෝ ක්රීඩාව මත සොයන්න.\nඉතා, එය ඔබට වෙනත් මෘදුකාංග සමඟ සම්බන්ධ විය හැකි දේ මෙන් නොව, ඒවා මන්දගාමී නොවේ. යූ ටියුබ් බාගැනීම් සඳහා ඉක්මන් සහ පහසු භාවිත කිරීමට අවශ්ය පැතිකඩවල අවශ්යතා හසුකර ගැනීම. එතැන් සිට මම YT5s.io රේඛාවේ Youtube හි මෙවලමක් බාගත කිරීමේ ipod ලියා ඇත. පුද්ගල මෘදුකාංග පිහිටුවීම වෙනුවට මූලික පියවර කිහිපයකින් පමණක් mp3 ඔබට උපකාර කිරීමට යූ ටියුබ් මාරු කිරීමට එහි ඒකකය ඔබට හැකියාව ලබා දේ. Dafabet හි විශාලතම කාර්යය වන්නේ සෑම දිනකම ජැක්පොට් ප්රසාද දීමනාවයි.\nඔට්ටු ඇල්ලීම සඳහා ඔබට වෙනම මෘදුකාංග දෙකක් ස්ථාපනය කළ යුතු බව අපි විශ්වාස කරන අතර ඔබ දේශීය කැසිනෝව පරිශීලකයාගේ ඉදිරිදර්ශනයට ඔවුන්ගේ අනුග්රහයට මුහුණ දෙනු ඇත. එසේ වුවද, විශිෂ්ට සජීවී කැම් ආධාරක විශේෂාංග සහ එහි දෝෂය නිසා ඔබට සිත් ඇදගන්නාසුළු අතුරු මුහුණතක් සෑදිය හැකිය. හොඳ දෝෂ රහිත දේශීය කැසිනෝ අත්දැකීමක් හිමිකර ගැනීමට Dafabet වෙත ඔබට ස්වභාවිකවම එය පරීක්ෂා කළ හැකිය. ඔබ apple ios අනුබද්ධ ආයතනයක් වන අතර, ඔබට නවතම Dafabet Gambling ආයතනය සහ ඔට්ටු ඇල්ලීමේ යෙදුම් නිල පලතුරු යෙදුම් සාප්පුවෙන් බාගත කළ හැකිය.\nඑබැවින්, ඉදිරියට ගොස් ඔබ කැමති සියලු සහාය ශ්රේණිගත කිරීමට උත්සාහ කරන්න. විවිධ රටවල එන නිසා නැවුම් Dafabet කෙන්යා වෙබ් අඩවිය ප්රවාහය කිරීම වැදගත් වේ. මෙය නිවැරදි වෙබ් අඩවියට ගිණුමක් සෑදීමට උපකාරී වනු ඇත. දැන් ටික කාලයක්, Dafabet විසින්ම නිවස ලෙස නම් කර ඇති නිසා ඔබට ජැක්පොට් කළ හැකිය.\nපිළිගැනීම සූදු ව්යවසාය ප්රසාද දීමනාව\nනැවුම් බුකියේ යෙදුම් රතු පැහැයෙන් ඇතුළත ගොඩනගා ඇති අතර ඔබ සැහැල්ලු වර්ණ ලබා දෙනු ඇත. අතිශය වැදගත් ප්රදේශ පෙන්වීම සඳහා කළු සහ දම් පාට භාවිතා කළ හැක. නිසි ලෙස ක්රියාත්මක කිරීම හොඳ හැඟීමක් ඇති කරයි, එය ප්රධාන වශයෙන් ග්රැෆික්ස් වලින් ප්රවීණ විස්තාරණය කිරීම සලකා බලමින් ඔබට මාර්ගගත කළ හැකිය. ඔබට පහත තවත් බොහෝ යෙදුම් කිහිපයක් විය හැකිය, උදාහරණයක් ලෙස Dafabet Hook up, Wonderful Laws Organiser එසේ නොමැතිනම් Wonderful Helix GenomeBrowse, ඒවා Dafabet Gold සම්බන්ධ වේ.\nනැවුම් Dafabet යෙදුම ඇන්ඩ්රොයිඩ් නිෂ්පාදන සඳහා පමණක් භාවිතා කිරීම සඳහා පහසුවෙන් ලබා ගත හැකිය. අවාසනාවකට මෙන්, ඔබට සෑම Android OS මෙවලමකම නවතම යෙදුම ලබා ගත නොහැකි වූ අතර එය භාවිතා කිරීමට පෙර ඔබට සපුරාලිය යුතු ඇතැම් වැඩසටහන් අවශ්යතා තිබේ. 24/7 සජීවී කැමරාව, ඊමේල් ලිපිනය හරහා උපකාරක සේවාව අමතන්න, ඔබට ජංගම දුරකථන සහාය ලබා ගත හැක. සජීවී විශේෂඥ ක්රීඩා කිරීමට ඔට්ටුවෙන් 20%ක් ඔබේ ක්රීඩා අවශ්යතා වෙත යොමු කරන්න.\nඔබට ක්රීඩා, බේස්බෝල්, ක්රිකට් සහ තවත් බොහෝ ජනප්රිය ක්රීඩා සඳහා ඔට්ටු ඇල්ලීමට හැකිය, සූදුව සඳහා ලබා ගත හැකි සියලු ආකාරයේ ප්රතිවිපාක විශාල ප්රමාණයක් ලබා ගනී. යෙදුම සඳහා, ඔබේ ඒකකයේ නැවුම් මොනිටරය මත එක් ක්ලික් කිරීමකින් හැකියාවන් සොයා ගත හැකිය. මෙම වෙබ් අඩවිය කුඩා කාලයක් අඛණ්ඩව ක්රියාත්මක වන අතර, ක්රීඩා කිරීමට වඩා සැබෑ මුදල් උපයා ගැනීම සඳහා හොඳ Dafabet 100% නොමිලේ ඔට්ටු ඇඳීම තුළ සිටින නවතම තැන්පත්කරුවන් වෙත යාමට ද සපයයි. මෙම වර්ගයේ දීමනා සාමාන්යයෙන් පරිවර්තනය වේ, එබැවින් එය ඔබට හොඳ ගනුදෙනුවක් නම්, ඔබ ලියාපදිංචි වීමට පෙර නැවුම් ප්රචාරක වෙබ් පිටුව අනිවාර්යයෙන්ම සලකා බලන්න. ඔබ පුරෝකථනය කරන දෙයට යාවත්කාලීන දළ සටහන් විකිණීමට ඇති අතර ඔබේ බොහෝ අය එසේ නොවිය හැකිය. ඇත්ත වශයෙන්ම, ඇන්ඩ්රොයිඩ් සහ ඔබට විය හැක Fruit gizmos හිමිකර ගැනීමට නැවුම් Dafabet සෙලියුලර් යෙදුම දැන් ආසියාවේ ඇත.\nහොඳම පෝනි ධාවන ක්රියාවෙන් ප්රයෝජන ගන්න, අද Dafabet අතරතුර ඔබට ඇදහිය නොහැකි දුෂ්කරතා ඇති වේ. ඉල්ලන ලද ප්රතිඵලය සඳහා අවස්ථාව ක්ලික් කරන්න, කාරණය ඇතුළත් කරන්න, සහ « Lay Wager » ක්ලික් කිරීමෙන් ඔබට අත්දැකීම තහවුරු කර ගත හැක. “මුම්බායි ඉන්දියන් එදිරිව, ඇතුළුව, ලැයිස්තුව සම්බන්ධයෙන් අපේක්ෂිත තරග සොයන්න. පන්ජාබ් නායකයන් ». ඔබගේ සබැඳි ක්රීඩා සාමාජිකත්වයේ මුදල් සොයා ගෙන « සාමාජිකත්වය සාදන්න » සඳහා ක්ලික් කරන්න. වැඩසටහනේ වචන ප්රතිස්ථාපනය කිරීමට ඔබට විකල්ප සොයාගත හැකි අතර ඔබට ව්යුහයේ හැකියාව ලැබෙනු ඇත. කොමිෂන් සභා කාර්යය සම්බන්ධයෙන් වට්ටම් දෙකෙන් එකකට ඇතුල් වන්න.\nසූදුව පිහිටුවීමේ ස්ථානය සම්බන්ධයෙන් ඔබට 4 වැනි වීඩියෝ ක්රීඩා කණ්ඩායමක් හමුවනු ඇත. එය බොහෝ වෙනත් ක්රීඩාවක් ලෙස නම් කර ඇති අතර ඔබට ඉලෙක්ට්රොනික පෝකර් සහ ආකේඩ් වීඩියෝ ක්රීඩාව මෙන්ම Genie’s HiLo, Keno, Jacks otherwise Better, Dice Twister, Deuces Wild, වැනි දේ සොයා ගත හැක. Dafabet හි ලේබලයේ නවතම සත්යාපනය විසඳීමට එය අවශ්ය බව සුචිගත කළ යුතුය, ඒ වෙනුවට ඔබට ජයග්රහණ ඉවත් කර ගැනීමට උදවු කිරීමට නොහැකි වනු ඇත. නව ක්රීඩා පොත ඕනෑම කෙනෙකුට හෝ ඔබ සැමට සැබවින්ම එය භාවිතා කිරීමට අවශ්ය වන පරිදි සාධාරණීකරණය කිරීමට Dafabet විශේෂාංගවලට හැකි වූ බව පෙනේ. Dafabet Kenya මෑතකදී නවතම සජීවී කතාබස් කාර්යය නිෂ්පාදනය කළේය.\nතනි තේරීම වඩාත්ම නීත්යානුකූල හුවමාරු තේරීම අතර වේ, එය පරාසයේ එක් කීර්ති නාමයක් මත ඔට්ටුවක් යෝජනා කරයි. මෙය අව්යාජ නම්, නැවුම් ගෙවීම් ක්ෂණිකව නවතම කැපර් සාමාජිකත්වය වෙත මාරු කරනු ලැබේ. කරදර නොවන්න, ඔබ ක්රියාවලි වලට ඔබේම උපකරණ බෙදන්නේ නැත, එසේ නොමැතිනම් ඒවාට හානි කරයි. ඇත්ත වශයෙන්ම, ඔබ අපගේ වෙබ් අඩවියෙන් apk ඇති සමහර leery දත්ත අනුකරණයෙන් බාගත කර නොමැති නම්. අලුත්ම නිර්මාණකරුවන් විශේෂ අවධානයක් යොමු කර ඇති නිසා ඔබට ගැටළු නිරාකරණය කළ හැකිය.\nසෙලියුලර් මෘදුකාංගය සඳහා, ඔබට නැවුම් අභින වැඩසටහනට ජංගම දුරකථනයට ප්රවේශ විය හැකි අතර මෘදුකාංගයේ සාධක කෙටි ප්රවාහයක් ද ලබා ගත හැක. එයින් අදහස් වන්නේ ඔබ අනෙකුත් බොහෝ වැඩසටහන් වලට වඩා Dafabet භාවිතයෙන් වඩා හොඳ අත්දැකීමක් ලබා ගැනීමට වග බලා ගන්නා බවයි. බුකියේ නවතම තත්ය කාලීන ක්රීඩා කොටස බැලීම සඳහා, නැවුම් වෙබ් පිටුවේ ඉහළින් ඇති ‘සජීවී’ ටැබය මත ක්ලික් කර අංකය සහ මෙම ක්රියාකාරකම් පිළිබඳව තෝරන්න. බුකියේ අඩවියේ, ඔබට සජීවී ක්රීඩා කිරීමට ප්රවේශ විය හැක."}
{"text": "ඇමරිකානු ඩොලර් $400 000ක් හෙවත් ලංකාවේ මුදලින් රු කෝටි 5 ලක්ෂ 22කට ආසන්න මිලක් සහිත මේ ඔරලෝසුව ලොව විශිෂ්ඨතම, නිරවද්යම මෙන්ම මිලෙන් අධිකම ඔරලෝසුව ලෙස හැඳින්වේ. අධි තාක්ෂණික ස්විස් ඔරලෝසු නිෂ්පාදන සමාගමක් වන Uwerk විසින් UR-1001 ලෙසින් හැඳින්වෙන මේ ඔරලෝසුව නිපදවූයේ පසුගිය වසරේ වුවත් මේ වනතුරුත් එය පුදුම සහගත ඔරලෝසුවක් ලෙස පිළිගැනෙනවා.\nවටිනා මැණික් 51 ක් ඔබ්බවා ඇති මෙහි බඳ සම්පූර්ණයෙන්ම උසස් තත්වයේ ලෝහයෙන් නිමවා ඇත. සාමාන්ය ඔරලෝසුවක මෙන් දැති රෝද වලින් ක්රියාත්මක වන මෙහි වෙලාවට අමතරව මාසය දිනය වසර මෙන්ම දිවා රාත්රි බව පෙන්වීමටත් යාන්ත්රික ක්රමයක් යොදාගැනෙනවා. දින 30 සහිත මාස දින 31 සහිත මාස හඳුනාගෙන නිවැරදිව දිනය පෙන්වීමටත් මේ ඔරලෝසුවට හැකියාව ඇත.\nමේ ඔරලෝසුවේ ඇති අනෙක් විශේෂත්වය නම් වසර 1000ක් යනතෙක් නිවැරදිව වේලාව පෙන්නුම් කිරීමට ඇති හැකියාවයි. ඒ නිසා මෙය ඔබේ දරුවෙකුට ලබා දුන්නොත් පරම්පරා ගණනාවක් පවතින පාරම්පරිකා ඔරලෝසුවක් වේවි."}
{"text": "එලඹෙන ජූලි 31 වන දා ඡායාරූප ශිල්පීන්ට අලුත් අත්දැකීමක් විඳගැනීමට දොරටු විවර වන දවසකි. ඒ වෘත්තීය මට්ටමේ ප්රථම Light Field Camera ව වන Lytro Illum වෙළඳ පළට නිකුත් වන නිසායි. දැන් බොහෝ දෙනා ඡායාරූප ගැනීම සඳහා යොදාගන්න DSLR කැමරා මෙන් නොව Lytro Illum මඟින් “ජීව මාන ඡායාරූප / Living Pictures” ඡායාරූප ගැනීමට හැකියාව ඇත. එනම් කැමරාවේ Lenses, Sensors, විශේෂිත මෘදුකාංග හා 3D තාක්ෂණය යොදාගනිමින් ඡායාරූපයක් වඩාත් තාත්වික ඡායාරූප ගැනීමට මේ නව කැමරාවට හැකියාව ඇත.\n“ජීව මාන ඡායාරූප / Living Pictures” වල විශේෂත්වය වන්නේ ඡායාරූපය ගැනීමට පසුවත් විවිධ සංස්කරණ වලට ලක්කල හැකි වීමයි. මේ නව Lytro Illum කැමරාවෙන් ඡායාරූප ගැනීමේ දී දිශා පිළිබඳ දත්ත, වර්ණ, වර්ණ තීව්රතාවය සහ ආලෝක කිරණ යොමුවීම පිළිබඳ දත්ත වැඩ ප්රමාණයක් ඡායාරූපය සමඟම සටහන් වන නිසා නරඹන්නන්ට ඡායාරූපයේ Focus Point එක වෙනස් කිරීම, Depth of Field වෙනස් කිරීම හා ත්රිමාණ ආකාරයෙන් නැරඹීම සිදු කළ හැකියි. මීට පෙර පැවති DSLR තාක්ෂණය හරහා ඡායාරූපය ගැනීමෙන් පසුව මේ වෙනස්කම් කිරීමට හැකියාවක් තිබුනේ නැහැ. ඒ අනුව මින් මතුවට නියමිත කාලය, ආලෝකය, දිශාව බලා ඡායාරූප ගැනීම වෙනුවට සම්පූර්ණ සිදුවීම capture කර පසුව සංස්කරණයට දැන් අවස්ථාව උදාවී ඇත.\nනමුත් මේ තාක්ෂණය නිසා ඡායාරූප ගැනීම වඩාත් පහසුවන බැවින් ඒ පිළිබඳ දැනීමක් හෝ පළපුරුද්දක් තිබීම අනවශ්ය දෙයක් කියා කෙනෙකු සිතන්නට පුළුවන්. තාක්ෂණයේ දියුණුවත් සමඟ කලාව වියැකී යන ලෙසකින්ද කෙනෙකු තර්ක කරන්නට පුළුවනි. ඒත් තාක්ෂණයේ දියුණුවත් එක්ක කලාවත්, පළපුරුද්දත් එක් වූ විට මෙතෙක් නොවූ විරූ අපූරූ නිර්මාණ කළ හැකි වනු ඇති බවයි අපගේ මතය.\nLytro Illum කැමරාව වෙළඳ පළට නිකුත්වන මිල $1599 වන නමුත් මේ දිනවල ඔබට එය $1499 කට pre order කල හැක."}
{"text": "ශීෂ්ට සමාජයක් ශාස්තී්රය අධ්යාපනයෙන් පමණක් තැනිය හැකි ද? අයේෂා රේසා රෆීක් ප්රශ්න කරයි\nඅධ්යාපන ජයග්රහණයන් පසුපසම හඹා නොයන එහෙත්, ශිෂ්ටසම්පන්න හැසිරීම් රටාවකින් යුත් දරු පිරිසක් බිහිකරගැනිමේ අරමුණෙන් ජපන් දරුවන්ට වයස අවුරුදු 10 සම්පූර්ණ වන තෙක් විභාග පරීක්ෂණයන්ට යොමු නොකරන බව මෑතකදී පළවු අන්තර්ජාල ලිපියක සඳහන් කර තිබුණි. එනම් වයස අවුරුදු 10 සම්පූර්ණ වනතෙක් ජපන් දරුවන්ට පුරුදුපුහුණු කරනුයේ ශිෂ්ටසම්පන්න ජීවිතයකට අවශ්ය හැසිරීම් සහ කුසලතාවයන්ය.\nඑමෙන්ම, නිදහසේ ජිවත්වීමට, නිදහසේ සිතීමට, ප්රශ්නකිරීමට සහ නිර්මාණශීලි අදහස්වලින් සමන්විත පුද්ගලයෙක් බවට පත්කරගැනීමේ අරමුණ මුදුන්පමුණුවා ගතහැකි මූලිකම අවදිය ලෙස ස්කැන්ඩිනේවියානු රටවල් විශ්වාස තබනුයේ, පෙර පාසල් අවදියට පෙර අවදියයි. ආසියානු සහ බටහිර රටවල දරුවන් පෙර පාසල් අවදිය වෙත ප්රවේශ වී බොහෝ කලක් ගෙවීගිය පසුව ස්කැන්ඩිනේවියානු රටවල දරුවන්ගේ පෙර පාසල් අවදිය ආරම්භ වන අතර ඉහත කුසලතා දරුවෙක් තුළින් පුබුදුවා ගැනීමට හැකි ඉගෙනුම් කි්රයාවලියකට ප්රමුඛත්වය ලබාදෙයි. දවසෙන් වැඩි කාලයක් එළිමහනේ සහ සංවේදක කටයුතුවල නිරතවෙමින් කල්ගෙවන්නට දරුවන්ට අවකාශය සකස්කරදීම මෙම ඉගෙනුම් කි්රයාවලියේ දැකගතහැකි සුවිශේෂී ලක්ෂණය වන අතර මැදි පාසල් විය තෙක්ම ජීවන කුසලතා පුරුදුපුහුණු කෙරෙන අධ්යාපනයක් ලබාදෙයි.\nනමුත්, ලෝකයේ අනෙකුත් රටවල් යහපත් දිවියකට අවැසි ජීවන කුසලතාවයන් පුරුදුපුහුණු කිරීමට අඩු අවධානයක් යොමුකෙරන අධ්යාපන රටාවක් අනුගමනය කරන අතර ශාස්තී්රය අධ්යාපනයට එහි වැඩි නැඹුරුවක් වේ. කෙසේනමුත්, ජීවිතයේ මූලික කාර්යයන් වත් නිසිලෙස ඉටුකරගන්නට අසමත් මෙම රටවල විශ්වවිද්යාල ශිෂ්යයින් මෙන්ම රැකියා ප්රධානීන්ගෙන් පවා දිස්වන්නේ ජිවන කුසලතා පුරුදුපුහුණු කිරීමට අඩු අවධානයක් දෙන අධ්යාපන ක්රමයක පවත්නා දුර්වලතාවයයි.\nසුප්රසිද්ධ ලේඛකයෙක් වන ලින්ඞ්සේ හට්න් පවසන පරිදි, ජීවන කුසලතා සහිත ඵලදායී අවබෝධය දරුවන් සවිබල ගැන්වීමට, ආත්ම විශ්වාසය වර්ධනය කරවීමට, සමාජානුයෝජනයක් ඇතිකිරීමට සහ තර්කානූකූල හැකියා වර්ධනය කිරීමට බෙහෙවින්ම උපකාරි වන බවයි. එහෙත්, අප වැනි රටවල දරුවන්ගේ සංවර්ධනය නොවූ පැතිකඩ වන්නේ මෙයයි. එබැවින් නිවසේ සිටම ඒ ඒ පාසල් අවදීන්වලට සුදුසු කාර්යයන් සිදුකිරීමට ඉඩ ලබාදෙමින්, නිදහස් ගමන් මාවතක දරුවන් රැගෙනයමින් ඔවුන්ට අවශ්ය ජීවන කුසලතාවයන් හා හැසිරීම් රටාවන් ඉගැන්වීමට අවකාශයක් සැකසිය යුතුය.\nප්රාථමික අධ්යාපනය වෙත ප්රවේශ වන දරුවන්ට පෞද්ගලික ආරක්ෂාව සලසාගන්නේ කෙසේද? යන්න පළමුව ඉගැන්විය යුතුය. එනම් ඔවුන්ගේ නම, ලිපිනය සහ දුරකථන අංකය මෙන්ම තම නිවසට දුරකථන ඇමතුමක් ලබාදෙන්නේ කෙසේද ආදි කාරණා එම ඉගැන්වීම් තුළ අන්තර්ගත විය යුතුය.\nවයස අවුරුදු 5 සම්පූර්ණ වනවිට යම් අධීක්ෂණයක් යටතේ දරුවෙකුට දත් මැදගැනීමට, ස්නානයකිරීමට, ඇඳුම් ඇඳගැනීමට හා සනීපාරක්ෂක කටයුතු ආදිය තනිව සිදුකරගැනීමට අවකාශය ලබාදිය යුතුය. පවුලේ සුරතලෙක් වේ නම්, ඔවුන්ව රැක බලාගැනීමට හුරුකළ යුතුය. එය ආදරය, දයාව, කරුණාව වැනි සමාජ ශිෂ්ටත්ව මූලයන් ළමා සිත්වල තැන්පත් කරවීමට සමත් වේ.\nමැදි පාසල් අවදිය වෙන්විය යුත්තේ දරුවන්ගේ ශිෂ්ට හැසීරීම් හා ජීවිතය කළමනාකරණය කරගන්නේ කොහොමද? යන කරුණු සංතෘප්ත කරවීම වෙනුවෙනි. නමුත් හට්න් පවසන පරිදි, බොහෝ මැදි පාසල් මෙය නොසළකා හැර ඇත. ආචාරශීලීව හා විශ්වාසයෙන් යුතුව ජනතාව අතර සංවාදයක් පවත්වාගෙන යාම, තමන්ට වඩා වැඩිමහල් පුද්ගලයන් සමග හා අවහන්හලක මිතුරන් සමග මෙන්ම නිවසේ පවා හැසිරෙන්නේ කොහොමද? යන ශිෂ්ට සමාජයකට අවශ්ය දේ ඉගැන්විය යුතුය. එනම්, පුද්ගලයෙක් හා සංවාදයක නිරත වනවිට ඔහුගේ ඇස් දෙස බලා කතාකිරීමත්, ඉතා විනීත ලෙස පිළිතුරුදීමත්, අවස්ථාවට අනුකූලව කතාකිරීමත් යන කාරණා මෙම අවදිය තුළ දරුවෙකුට ඉගැන්විය යුතුම ශිෂ්ට හැසිරීම් කිහිපයකි.\nඑමෙන්ම, මුදල් කළමනාකරණයේ පවතින අපහසුතාවය පෙන්වාදීමට මෙම කාලය හොඳම කාලය වේ. පොකට් මනි ලබාදී එය වියදම් කරන්නේ කොහොමද? ඉතිරි කරන්නේ කොහොමද? යන්න ඉගැන්විය යුතුය. ඉතිරිකිරීමට උනන්දුකරමින්, අවශ්ය දේ මිලදී ගැනීමටත්, ඔවුන්ගේ අරමුණු ඉවසීමෙන් සාක්ෂාත් කරගන්නේ කොහොමද? යන මානසිකත්වය ගොඩනැගීමටත් මෙය පිටිවහලක් වනු ඇත.\nඋසස් අධ්යාපන අවදිය යනු වගකීම් දැරීමට, කැපකිරීම් කිරීමට ඉලක්කයන් සපුරාගැනීමට හා අන්තර්ජාලය, සමාජ මාධ්යයන් වගකීමෙන් භාවිතකිරීමට ඉගැන්විය යුතු කාලයයි. බැංකු ගිණුමක් ආරම්භ කර මුදල් කළමනාකරණය කිරීමේ හැකියාව වැඩිදියුණු කළයුතු අතර දෙමාපියන් සිය එදිනෙදා ජීවිතයේ ඔවුනට අවශ්ය සාධාරණ යැයි සිතිය හැකි මූල්යමය අවශ්යතා සඳහා දරුවන්ට මුදල් ලබාදිය යුතුය. දුරකථන බිලක් ගෙවීමට, සිනමා ප්රවේශපත්ර මිලදී ගැනීමට ආදි සාධාරණ කාරණා ඒ අතර වේ.\nමෙය නව යොවුන්වියේ සිටින දරුවන්ට යහපත් දේවලට වියදම් කිරීමට පුරුදු කරවීමටත්, මුදල් උපයාගැනීමට මහන්සි වී වැඩ කළයුතු බව අවබෝධ කරගැනීමටත්, උපයන දෙය සහ වියදම අතර සමතුලිතතාවයක් පවත්වාගැනීමටත් උපකාරි වනු ඇත.\nමේ අතරතුර කාලයේදි, කාල කළමනාකරණය සහ ඉලක්ක සපුරාගැනීිම දරුවන් පුරුදුපුහුණු වියයුතු ඉතා වැදගත් ජීවන කුසලතාවයන් දෙකකි. නව යොවුන්වියේ පසුවන ඕනෑම අයෙකුට පාසැල් පැවරුම් යනු විෂය බාහිර කි්රයාකාරකම්වලට සහ කෙනෙකුගේ සමාජ ජීවිතයට අභියෝගයකි. එබැවින් ව්යාපෘති, පැවරුම් ආදිය සඳහා කාලසීමාවක් නියම කරගැනීම, කාලසටහනක් සකස්කරගැනීම දවස පලදායී කරගැනීමට වටිනා පිළියම් වේ.\nපරිවර්තනය: ධනංජි සමරකෝන්"}
{"text": "කසල කලමනාකරණය පාසැල් දරුවන් අතර ප්රචලිත කිරීම සදහා මිගමුව සංචාරක හෝටල් හිමියන්ගේ සංගමය විසින් පාසල් සදහා කසල බදුන් ලබාදීමේ වැඩපිළිවෙලක් අරාබ ඇත.මේ යටතේ කට්ටුව ප්රැන්සිස් සාලිස් ,පලගතුරය කනිටු,කුඩාපාඩුව සිංහල මිශ්ර ,ශාන්ත සිල්වෙස්ටේර් යන විදුහල්වලට කසල බදුන් ලබාදීම හෝටල් හිමියන්ගේ සංගමයේ සභාපතිනි හයිසින්ත් ගුණවර්ධන මහත්මියගේ ප්රධානත්වයෙන් සිදුවිය .ශාන්ත සිල්වෙස්ටේර් විදුහලේ විදුහල් පති කේ,සනත් අප්පුහාමි මහතා විසින් එම විදුහල වෙනුවෙන් කසල බදුන් භාරගත් අවස්ථාව ජයාරුපයෙන් දැක්වේ"}
{"text": "තමාව ශ්රී ලංකා නිදහස් පක්ෂයෙන් ඉවත් කිරීමට පිරිසක් උත්සාහ දරමින් සිටින බව පාර්ලිමේන්තු මන්ත්රී දයාසිරි ජයසේකර මහතා අවධාරණය කරයි.\nශ්රී ලංකා නිදහස් පක්ෂ මුලස්ථානයේ පැවති සාකච්ඡාවකින් අනතුරුව මාධ්ය වෙත අදහස් දක්වමින් මන්ත්රීවරයා මේ බව කියා සිටියේය.\nඑහිදී වැඩිදුරටත් අදහස් දැක්වූ දයාසිරි ජයසේකර මහතා,\n“මාව තියාගන්න හිටපු ජනාධිපතිතුමා අකමැති නම්.. විධායක සභාව අකමැති නම් මම යන්න කැමතියි. යටින් තල්ලු නැහැ. උඩ කට්ටිය තමයි තල්ලු දාන්නේ. ඒකට බය නැහැ. නම් කියන්න බැහැ. ඒ අයට ඕනේ එක්සත් ජාතික පක්ෂයට මේක හේත්තු කරන්න.”"}
{"text": "කාලෙකින් පෝස්ට් එකක් දාන්නෙ. ආයෙ කවද දාන්න වෙයිද දන්නෙ නෑ උසස් පෙළ 1/3 වගේ දරුණු රිසල්ට් එකක් ගත්ත නිසා. ලඟදි තිබුණ රොබෝ නිර්මාණ තරඟෙකට හදාගත්ත PCB එක තමයි මේ දෙන්න යන්නෙ. ATmega32A එකකුයි, L293 motor driver එකකුයි, HC-SR04 Ultrasonic sensor එකකුයි දාල හැදුවෙ. ආයෙ Analog හරි Digital හරි input 8ක් ගන්න පුළුවන්. හැබැයි ලස්සනට පිළිවෙලට design කරපු එකක් නෙවෙයි . Eagle Cad file ටිකත් මේ එක්කම දීල තියෙනව. ආයෙ මගේ sample කෝඩ් එකකුයි, USART + ADC + Motors වලට function ටිකයිත් මේ එක්කම තියනව. පින් තියන තැන් එහෙම හොයාගෙන තමයි කරන්න වෙන්නෙ.\nමුලින් design කරේ නම් ultrasonic sensor දෙකක් දාන්න පිටින් වෙනම. පස්සෙ ඒකෙන් interrupts generate කරගන්න. ඒත් ඒ අදහස වෙනස් වුණා. දැන් තියන විදියට එක ultrasonic sensor එකයි පාවිච්චි කරන්න වෙන්නෙ. LED දෙකක් power වලට දාල තියෙන්නෙ polarity වැරදියට දීලද කියල බලාගන්න. ඒ ගැන නම් පරිස්සම් වෙන්න මේකෙ අඩුම diode එකක් වත් දාල නෑ polarity වැරදියට දුන්නොත් බේරෙන්න. මොකක් හරි අපැහැදිලි තැනක් තියනවනම් comment එකක් දාන්න.\nDownload\nකලින් පෝස්ට් එකෙන් කීවනෙ මේ පාර FUSE bits ගැන කියනව කියල. PIC පාවිච්චි කරන අය දන්නව නේද configuration bits ගැන. AVR වලදි FUSE bits කියන්නෙත් ඒ වගේ දේකට තමයි. High fuse, Low fuse කියල දෙකක් තියනව. AVR එකේ oscillator එක, Bootloader එකක් වගේ පාවිච්චි කරනවනම් boot වලට අදාල සැකසුම්, කොයි කොයි programming interfaces වලටද සහය දක්වන්නෙ (ISPද, JTAGද නැත්නම් දෙකටමද), RESET pin එකත් I/O පින් එකක් කරගන්නවද වගේ සැකසුම් සකස්කරන්නෙ FUSE bits වලින්. මේ ගැන වැඩිදුර තොරතුරු මේ ලින්ක් එකෙන් ගිහින් බලන්න. FUSE වැරදුනා කියන්නෙ නම් ඉතින් කරදර ගොඩක්. ආයෙ ගොඩදාගන්න විදි නම් තියනව. ඒත් මම අතෙත් FUSE නිසා වැඩකට ගන්න බැරි වෙලා තියන Atmega8 ඒව තියනව. මේ වගේ වැඩ නිසා AVR වල FUSE bits සැකසුම් වෙනස් කරගන්න ලේසි වෙන්න AVR Fuse calculators තියනව. මම පාවිච්චි කරන්නෙනම් ගොඩක් වෙලාවට www.engbedded.com/fusecalc. තව Android app එකක් පාවිච්චි කරල තියනව. අපි කරන්න යන වැඩ වලට නම් පොඩි වෙනස් කමක් විතරයි default settings වලින් වෙනස් කරගන්න ඕනෙ. Oscillator එකට crystal එකක් සම්බන්ධ කරල පාවිච්චි කරන නිසා External Crystal,Resonator High frequency වලට වෙනස් කරගන්න ඕනෙ. එතනදිත් startup time වලට වෙනස් වෙනස් අගයන් කීපයක් තියනව. ඒ ගැන නම් මම වැඩිපුර කියන්න යන්නෙ නෑ. මට ආව අගය HFUSE = 0xD9 සහ LFUSE = 0xCE.\nAVR වලදි programming interfaces ගත්තොත් දෙකක් තියනව ISP (පින් 6 සහ පින් 10 විදියට සම්මත කනෙක්ටර් දෙකක්) සහ JTAG (පින් 10) කියල. හැම AVR එකම මේ දෙවිදියටම ප්රොග්රෑම් කරන්න බැරි අවස්ථා තියනව. ආයෙ මේ interfaces අපිට ඕනෙනම් FUSE bits සැකසුම් වෙනස් කරල අයින් කරල ආන්න පුළුවන්. ඒ කියන්නෙ FUSE calculator එකේ ISP වලට කියන check boc එක uncheck කලොත් ISP interface එකෙන් program කරන්න බෑ ඒ වගේ. මේ ඉන්ටෆේසස් ගැන හල තියන පින්තූර වලින් බලාගන්න.\nAVR-ISP-connectors\nJTAG layout\nසමහර ISP ප්රොග්රෑමර්ස් වල තියෙන්නෙ 10 pin connector එකක්. ඒත් අපිට ඕනෙ 6pin connector එකක් පාවිච්චි කරල program කරන්න. ඒ වගේ වෙලාවට 10 pin to 6 pin converter එකක් පාවිච්චි කරන්න පුළුවන්. ඔය පහල තියෙන්නෙ ඒ වගේ එකක්.\n10 pin to 6 pin converter\nපහල රූපයෙ 6 pin ISP connector එකකට Atmega8 කොහොමද සම්බන්ධ කරගන්නෙ කියල තියනව. මෙතනදිනම් මම ISP වල VCC මයික්රොකන්ට්රෝලරයට සම්බන්ධ කරල නෑ. ඒ වෙනුවට පිටින් වෙනම power දීල තියෙන්නෙ. එතකොට මොකක් හරි ප්රශ්නයක් තිබුනොත් USB port එක, ප්රෝරග්රැමර් එක ආරක්ෂා වෙනව. මතක තියාගන්නම ඕනෙ කාරණයක් තමයි අපි Crystal එකක් හරි external oscillator එකක් හරි පාවිච්චි කරනව කියල FUSE වෙනස් කරල crystal එක හරි extrernal oscillator එක හරි AVR එකකට සම්බන්ධ කරන්නෙ නැතුව programmer එක කනෙක්ට් කලොත් AVR එක අඳුනගන්නෙ නෑ. රූපය අපැහැදිලි වගේ නම් රූපය උඩ ක්ලික් කරල බලන්න.\nඊලඟ පෝස්ට් එකෙන් පලවෙනි ප්රොග්රෑම් එක ලියමු. ජයෙන් ජය!!!\nමුලින්ම Atmega8 හඳුනගන්න Datasheet එක ඩවුන්ලෝඩ් කරගන්න. සාමාන්යයෙන් ඕනෙම මයික්රොකන්ට්රෝලරයකට වගේ power දෙන්න පින් දෙකයි, reset පින් එකයි තියනව. ආයෙ oscillator එකට external oscillator එකක් හරි crystal එකක් හරි කනෙක්ට් කරනවනම් ඒකට පින් දෙකයි කියනව. Atmega8 වල 1Mhz internal oscillator එකකුත් තියනව. ඕනෙනම් ඒක පාවිච්චි කරන්නත් පුළුවන්. Reset පින් එක pull up resistor(10K වගේ) එකක් දාල 5V supply එකට සම්බන්ධ කරන්න ඕනෙ. Reset කරන්න ඕනෙ උනාම ඒක ground කරන්න ඕනෙ. පහල තියන රූපයෙ මූලිකව කරන්න ඕනෙ සම්බන්ධ කිරීම් ගැන තියනව. මමනම් මෙතන 8Mhz crystal එකක් සම්බන්ධ කරලයි තියෙන්නෙ.\nAtmega8 වල I/O port තුනක් තියනව PORTB,PORTC,PORTD කියල. PORTB වලට PB0 – PB7 චක්වා පින් අටකුත් (PB6,PB7 I/O පින් විදියට පාවිච්චි කරන්න ඕනෙනම් Internal oscillator එක පාවිච්චි කරන්න වෙනව. External oscillator එකක් හරි crystal එකක් හරි සම්බන්ධ කරන්න වෙන්නෙ ඒවට), PORTC වලට PC0 – PC6 දක්වා පින් 7කුත් (PB6 Reset පින් එක විදියට වැඩ කරන්නෙ ඒක I/O පින් එකක් කරන්න පුළුවන් ඕනෙනනම්), PORTD වලට PD0-PD7 චක්වා පින් 8කුත් තියනව. මේකෙ තියන මූලික පහසුකම් ගත්තොත් 10 bit ADC, PWM, I2C, SPI, USART, 8K flash,512bytes EEPROM, 1K SRAM, Enternal/Internal interrupts තියනව. තව 16MHz දක්වා වේගයකින් වැඩ කරන්න පුළුවන්.\nAVR එක්ක වැඩ කරද්දි වැදගත්ම දෙයක් තමයි FUSE bits කියන්නෙ. කොටින්ම වැඩ කරනවනද නැද්ද කියල තියෙන ප්රධානම සාධකයක්. ඊලඟ ලිපියෙන් FUSE bits ගැනයි ප්රොග්රෑමර් එකට සම්බන්ධ කරන්නෙ කොහොමදයි කියල කියන්නම්."}
{"text": "පහුගිය දවසක අපේ රවි ඇමතිතුමා කළ අයවැය කතාව අතරතුරදී මැති ඇමතිලා නිදාගත්ත හැටි බොහෝ මාධ්ය කතා කරලා තිබුණා වගේම සමාජ ජාලා වෙබ් අඩවි වල සිටින උදවිය මේ අයව හාස්යට ලක්කරලා විවිධ නිර්මාණයන් පවා කරලා තිබුණා.\nඑස් බී දිසානායක හිරුණිකා ප්රේමචන්ද්ර මහින්දානන්ද අලුත්ගමගේ රෝහිත අබේගුණවර්ධන ගාමිණි ලොකුගේ ලක්ෂ්මන් කිරිඇල්ල මහින්ද අමරවීර වැනි මැති ඇමතිලාට තමයි මෙහෙම නින්ද ගිහින් තිබුණේ.\nමෙහෙම නින්ද ගිය මැති ඇමතිලා අතුරින් නිදාගැනීමට ප්රසිද්ධ එක් ඇමතිවරයෙක් හිටියා.ඒ තමයි නිමල් සිරිපාලද සිල්වා.\nඅනෙක් හැමදාම වගේම එදත් අයවැය කතාව අතරතුරදි නිමල් සිරිපාලද සිල්වා ඇමතිතුමාට නින්ද ගිහින් තිබුණා.\nකොහොම වුණත් හැමවේලේම නිදාගන්නවා කියන අපේ ඇමතිතුමා ගැන මේ වන විට වෙනස්ම කතා පුවතක් ආරංචි වෙනවා.\nඒ තමයි ඇමතිතුමාට මෙහෙම හැමවෙලේම නින්ද යන්න හේතුවක් තියනවා කියන එක..මේ හේතුව නම් ටිකක් සංවේදී කාරණාවක්.\nමේ කතාව කියන්න 1996ට යන්න වෙනවා.1996දී තමයි කොටි යාපනයෙන් එලවපු රිවිරැස මෙහෙයුම තිබ්බේ.මේ මෙහෙයුමෙන් අපේ හමුදාව ජයගත්තට පස්සේ එවකට රජයට විශාල වගකීමක් පැවැරෙමින් තිබුණා.ඒ, මුදාගත් ප්රදේශවල ආරක්ෂාව සැපැයීම මෙන් ම අත්පත් කරගත් ප්රදේශවල ජනජීවිතය යථා තත්ත්වයට පත්කරන්න.\nමෙහෙම යාපනයේ සිවිල් පරිපාලනය ඇති කරන්න කලින් යාපනය ප්රදේශයේ නිරීක්ෂණ කටයුතු කිරීමට අමාත්යවරුන්ට පැවරුණා.\nවිශේෂයෙන් ම යාපනය පුනරුත්ථාපනය කටයුතු සම්බන්ධයෙන් කාර්යසාධක බලකායක් ද පත් කෙරුණා.\nමේ බලකායේ සභාපතිවරයා වූණේ එවකට නිවාස ඉදිකිරීම් සහ මහජන උපයෝගිතා අමාත්යවරයා වූ නිමල් සිරිපාල ද සිල්වා.\nනැවත ගොඩනැගෙන යාපනයේ තත්ත්වය සොයාබැලීම, අවශ්ය පහසුකම් සැපැයීම අමාත්යවරයාගේ ප්රධාන කාර්යයන් වී තිබුණා.මේ අනුව නිමල් සිරිපාල ද සිල්වා අමාත්යවරයාට යාපනය නගරයට දහ දොළොස් වතාවක් යන්නට සිදුවුණා.\nටිකෙන් ටික යාපනයේ ජන ජීවිතය නැංවෙමින් තිබුණා,යාථා තත්වයට පත්වෙමින් තිබුණා සංවර්ධන කටයුතු ආරම්භ වෙමින් තිබුණා.\nඅහිමි වුණත් තමන්ගේ හදවත බඳුවූ යාපනය නැවතත් මෙහෙම යාථා තත්වයට පත්වන හැටි කොටින්ට බලා ඉන්න පුලුවන්කමක් තිබුනේ නැහැ.\nඒ නිසාම මේ හැමදේටම නායකත්වය ගනිපු නිමල් සිරිපාලද සිල්වා ඇමතිතුමාට මරාගෙන මැරෙන බෝම්බ ප්රහාරයක් එල්ල කිරීමට කොටි තීරණය කළා.\nකොහොම කොහොම හරි කොටි සැළසුම් කළ ප්රාරය එල්ලවුනේ 1996 ජූලි මාසේ 4 වැනිදා.නිමල් සිරිපාලද සිල්වා ප්රමුඛ පිරිසට එල්ල කළ මේ මරාගෙන මැරෙන ප්රහාරයෙන් එවකට හමුදාවේ සිටි කීර්තිමත් නිළධරයෙකු වූ බි්රගේඩියර් ආනන්ද හමංගොඩ ඇතුළු 26 දෙනෙකු මියගියා.\nකොහොම වුණත් වාසනාවකට මෙන් නිමල් සිරිපාලද සිල්වා මැතිතුමාගේ ජීවිතයට මින් හානියක් නොවුණත් එතුමාගේ හිසට බරපතළ තුවාල සිදුවුණා.\nඇමතිතුමාට දැන් මෙහෙම නින්ද යන්නේ ඒ ප්රහාරයෙන් ඇතිවූ රෝගි තත්වයක් නිසා කියලයි කියන්නේ.මේ ප්රහාරයේදී විසිවුණු බෝම්බ කෑලි අදටත් එතුමාගේ හිසේ තියනවාලු.මේ නිසා එකම ඉරියව්වකින් ඉද්දි අපේ ඇමතිතුමාට නින්ද යනවා.\nමේ තත්වය පිළිබඳ අප කළ විමසීමකදී වෛද්යවරුන් පැවසුවේ එහෙම දෙයක් වෙන්න පුලුවනි කියලයි.\nඒ විතරක් නෙමෙයි ඔහුගේ ඇඟ ඇතුළේ තියන මේ බෝම්බ කෑලි නිසා MRI ස්කෑන් එකක්වත් කරගන්න අමාරුයි වගේම ගුවන් තොටුපොලවල් වල ස්කෑනර් පවා මගඇරලා යන්න ඇමතිතුමාට සිද්ධ වෙනවා කියලයි කියන්නේ…."}
{"text": "ප්රංශය යළිත් මහජනයා වෙත මුඛ ආවරණ පැලදීම අනිවාර්ය කිරීමට තීරණය කර ඇත.\nඒ පසුගිය දින කිහිපයේදී නව කොරෝනා ආසාධිතයන් 3000ක් පමණ ඉහළ යාම හේතුවෙන්.\nමේ වන විටත් එම රජය වැඩි පිරිසක් සමඟ කාර්යාලීය රාජකාරි සහ වැඩබිම්වල මුඛ ආවරණ අනිවාර්ය කර ඇති අතර දින 4ක් යන තෙක්ම මෙම අගය අඛණ්ඩව වර්ධනය වීමක් පෙන්නුම් කර තිබේ.\nප්රංශය තුළ කොරෝනා පොකුරු ගණන 17 සිට 252 දක්වා ඉහළ ගොස් ඇත.\nඊට අමතරව ප්රංශයේ සිට පැමිණෙන පුද්ගලයින් දින 14 ක කාලයක් නිරෝධායනයට යොමු කිරීමට බ්රිතාන්යය ද අවධානය යොමු කර ඇති බව සඳහන්.\nපැරිසියේ බලධාරීන් මේ වන විටත් එළිමහනේ මුඛ ආවරණයක් පැළඳීම අනිවාර්ය කර ඇති අතර අගනුවර කලාප තවදුරටත් පුළුල් කිරීමටද සූදානම්ව සිටි.\nමේ අතර, නව කොරෝනා වෛරසය ආශ්රිත ආසාදිතයන් වැඩිවීමත් සමග එලැඹෙන අගෝස්තු 22දා සිට ඩෙන්මාර්කයේ පොදු ප්රවාහනය සඳහා මුඛ ආවරණ පැලඳීම අනිවාර්ය වනු ඇතැයි අග්රාමාත්ය මෙට් ෆ්රෙඩ්රික්සන් පවසයි.\nයුරෝපා කලාපයේ වසංගතය ඉක්මණින්ම පාලනය කළ රටක් ලෙස ඩෙන්මාර්කය සැලකුණු අතර, අගුලු දැමීමේ ලිහිල් සීමා ලිහිල් කළ පළමු වැනි යුරෝපා රට වූයේද ඩෙන්මාර්කයයි. නමුත් පසුගිය සතියේදී එරට ආසාදිතයන් යළිත් වර්ධනය වීමක් දැකගන්නට ලැබෙන බව අගමැතිවරයා සඳහන් කළේය.\nමේ අතර දකුණු කොරියාවේ නව කොරොන වෛරස ආසාදිතයන් 279 දෙනෙකු ඊයේ (15දා) වාර්තා වූ බව දකුණු කොරියානු රෝග පාලන හා වැළැක්වීමේ මධ්යස්ථාන පවසයි.\nඉන් 267ක් දේශීයව සම්ප්රේෂණය වූ සිද්ධීන් වන අතර, 141ක් සෝල් අගනුවරින් වාර්තා වී තිබේ.\nමේ වනවිට තහවුරු වී ඇති සමස්ත ආසාදිතයන් සංඛ්යාව 15,318ක් වන අතර, ඉන් 1,103ක් නිරෝධායන හා 13දෙනෙකුගේ තත්ත්වය බරපතල බවද කියැවෙයි. එරට වෛරසය ආශ්රිතව මියගිය සංඛ්යාව 305 කි.\nවෛරසය පැතිරීම වැළැක්වීම සඳහා ඉරිදා සිට සමාජ දුරස්ථ පියවර සෝල් ප්රදේශයේ නැවත හඳුන්වා දෙනු ලැබේ.\nනවසීලන්තයේද දින 102කට පසුව යළිත් වරක් නව කොරෝනා වෛරසය පැතිර යාමත් සමග රටේ විශාලතම නගරය වන ඕක්ලන්ඩ් අගුලු දමා තිබියදීත් ඊයේ දිනයේ තවත් ආසාදිතයන් 7 දෙනෙකු වාර්තා වී තිබේ.\nමෙම නව ආසාදිතයන් 7න් 6ක්ම පෙර පැවති සියලුම ප්රජා සිද්ධීන් ආශ්රිත පොකුරට සම්බන්ධ වී ඇති අතර, එක් සිද්ධියක් විභාග වෙමින් පවතින බව සෞඛ්ය අධ්යක්ෂ ජනරාල් ඈෂ්ලි බ්ලූම්ෆීල්ඩ් වෙලින්ටන්හි පැවති මාධ්ය හමුවකදී පැවසීය.\nමෙම නව ආසාදිතයන් සමග වසර ආරම්භයේ සිට නවසීලන්තයේ සමස්ත ආසාදන 1,622ක් දක්වා ගෙන එනු ලබන අතර දැනට ක්රියාකාරී රෝගීන් සංඛ්යාව 56කි. මේ දක්වා පුද්ගලයින් 22 දෙදෙනෙකු වෛරසය ආසාදිතය මියගොස් තිබේ.\nමේ අතර ඉතාලියේ නව කොරෝනා වෛරසය ආසාදිතයන් මාස තුනකට පසු ප්රථම වරට දෛනිකව 600ක් ඉක්මවා ගොස් තිබේ.\nඉතාලි සෞඛ්ය අංශ පෙන්වා දෙන පරිදි සංචාරකයන් සහ නිවාඩු ගත කරන පුද්ගලයන් නැවත පැමිණීම කැසලෝඩ්වල මෙසේ ආසාදිතයන් වැඩිවීමට ප්රධාන සාධක වී ඇත.\nඒ අනුව ඊයේ දිනයේ එරට සෞඛ්ය අමාත්යාංශය විසින් නව කොරෝනා වෛරස ආසාදිතයන් 629ක් ලියාපදිංචි කර ඇති අතර, තහවුරු වූ සමස්ත ආසාදිතයන් සංඛ්යාව 253,438ක් ලෙස මේ වනවිට දැක්වෙයි.\nඅවසන් වරට දෛනික ආසාදිතයන් සංඛ්යාව 600 ඉක්මවා ගොස් තිබුණේ මැයි 23දා වන අතර, එදින ආසාදිතයන් 669ක් ලෙස දැක්වුණි.\nමීට සති කිහිපයකට පෙර ඉතාලියේ දෛනික ආසාදිතයන් සංඛ්යාව 200ක පමණ සීමාවේ පැවති අතර, මේ වනවිට එරට තහවුරු වූ සමස්ත මරණ සංඛ්යාව 35,392කි."}
{"text": "මාක්ස් ගැන පහුගිය ටිකේම එක එක තැන්වල එක එක කතා ඇතිවුනා. ඒකෙ ප්රතිඵලයක් හැටියට මාක්ස් බහුවිධාංගීකරණය වුනා. එක මාක්ස්වාදීන් පිරිසකට අනුව මාක්ස් තරම් ධනවාදයට ඇලූම් කළ පුද්ගලයෙක් තවත් නෑ. තව මාක්ස්වාදියෙකුට මාක්ස් තමයි වඩාත්ම පරිභෝජනවාදය වර්ණනා කරලා තියෙන්නෙ. තව කෙනෙකුට මාක්ස් කියල තියෙන්නෙ එක දෙයයි. උඩින් පේන එකක් තියෙනවා, යටින් නොපෙනෙන එකක් තියෙනවා. ඒක අහපු මගේ යාලූවෙක් කිව්වා, අපි ඔක්කොම මාක්ස්වාදියො බන්. අපිත් කොච්චරවත් ට්රයි කරන්නෙ ඔය යටින් නොපෙනෙන එක බලාගන්නනේ කියල.\nකොහොම හරි මාක්ස්වාදය අන්තිමට ස්විස් ආමි නයිෆ් එකක් වගේ වුනා.\nඒ අතරෙ මාක්ස්වාදය යළි කියවන්න පටන් ගත්ත. මේ කොයි කොයි විදිහට හරි සංවාදයක් ඇති වුනා. ඒක හොඳ දෙයක්. මං පිළිගත්තත් නොපිලිගත්තත් කවර මතවාදයක් ගැන හෝ සංවාද වෙන එකෙන් ඒ මතවාදය එක එක විදිහට වර නැගෙන්න ගන්නවා. මතවාද සිය ගානකට පරිවර්තනය වෙනවා. ඔරිජිනල් එකක් හොයාගන්න බැරි කොපි සිය ගානක් බිහිවෙනවා.\nමාක්ස්වාදය ගැන තියරිටිකල් සාකච්ඡුා මාක්ස්වාදීන්ට බාරයි. ඒ අතරෙ මං මාක්ස්වාදය ගැන හරිම ඕඩිනරි ලිපියක් පරිවර්තනය කරනවා. මේක ඕෂෝ නැත්තං භගවාන් ශ්රී රාජනීශ් මාක්ස්වාදය ගැන එයාගෙ සන්යාසියෙක් අහන ප්රශ්නෙකට දෙන උත්තරයක්.\nඑක වෙලාවකදි කෙනෙක් ඕෂොගෙන් අහනවා එයා කොමියුනිසම් නැත්තං සමාජවාදෙට පක්ෂද කියල. ඕෂො උත්තර දෙනවා.\nඔව් වගේම නැහැ. මං විරුද්දයි සෝවියට් ජනපදයෙ, චීනෙ සහ අනිත් කොමියුනිස්ට් රටවල තියෙන සමාජවාදෙට. මං විරුද්දයි කාල් මාක්ස්, එංගල්ස්, ලෙනින්, ස්ටැලින් මාවෝ වගේ මිනිස්සු උප්පද්දපු සමාජවාදෙට. මොකද ඒක කොමියුනිසම් නෙමෙයි. ඒකයි මං විරුද්ද.\nඒ ගොල්ලො කළේ ඒකාධිපතිවාදී, අමුනුස්ස, වහල් සමාජයක් නිර්මාණය කරන්න උත්සාහ කරපු එක. ප්රජාතන්ත්ර විරෝදී, පුද්ගලයා පිළිබඳ ගෞරවයක් නැති, කොටින්ම පුද්ගලයාට කිසිම වටිනාකමක් නැති ක්රමයක්. පුද්ගලයා කියන්නෙ අංකයක් විතරයි. හරියට හමුදාවක වගේ. හමුදාවක කෙනෙක් මැරුනොත් අංක 08 මැරුනා කියලයි කියන්නෙ. නැත්තං අංක 08 අතුරුදන් වුනා. මෙතන තියෙනවා ලොකු මානසික වෙනසක්. මේ අංක 08ට බිරිඳක් නෑ. ළමයි නෑ. තාත්තෙක් අම්මෙක් නෑ. එයා නිකංම අංක 08. ඉල්ලක්කමක්.\nකිසි මනුස්ස වටිනාකමක් නැති. ඒත් ඒ අංක 08 වෙනුවට එයාගෙ ඇත්ත නම පාවිච්චි කළොත් එතකොට දැනෙන විදිහ වෙනස්. එතකොට ඔයා හිතන්න පටන් ගන්නවා, මේ මනුස්සයාගෙ බිරිඳට නැත්තං පවුලට මොකද වෙන්නෙ කියල. මේ හමුදා ක්රමය කියන්නෙ නොමිනිස් ක්රමයක්. ඒ වගේමයි මාක්ස්ගෙ කොමියුනිසම් කියන එකත්. පුද්ගලයාට කිසිම වටිනාකමක් නොදෙන නොමිනිස් ක්රමයක්.\nමාක්ස් කියනවා ඔයා වෙන කිසිවක් නෙමෙයි, ද්රව්යයක්, මැටර් එකක් විතරයි. එතකොට ඔයා හිටියත් මළත් මොකද්ද තියෙන වෙනස? ඒක හින්ද ස්ටැලින්ට ගොඩක් පහසු වුනා රුසියාවෙ මිනිස්සු මිලියන ගණං මරන්න.\nඒත් මාක්ස් පුද්ගලයා කියන්නෙ නිකම්ම ‘මැටර්’ එකක් කියල නොතිබුනා නම් ස්ටැලින්ට ටිකක් හරි අමාරු වෙනවා ඒක. ඒත් ස්ටැලින්ගෙ හිතට පුංචිවත් ප්රශ්නයක් එන්නෙ නෑ මේ ඝාතන ගැන. එයාගෙ හෘදය සාක්ෂිය මාක්ස්ගෙ කොමියුනිසම් වලින් පදම් වෙලා තියෙන්නෙ. ඒ මැරෙන්නෙ මිනිස්සු නෙමෙයි. ඒ අයට ආත්මයක් නෑ. ඒ අය නිකම්ම ජීවී යන්ත්ර වගේ. මිනිසුන්ගෙන් මිනිස්කම කියන එක අයින් කරන ඒ වගේ මුග්ධ මතවාදයකට මං කොහෙත්ම සහයෝගය දක්වන්නෙ නෑ. සිද්ද වෙන්න ඕන මිනිස් අගයන් තවත් වැඩි දියුණු කරන එකයි. පුද්ගලිකත්වය තවත් පැති වලට වර්ධනය කරන එකයි. ඒ වෙනුවට ඒ ගොල්ලො පුද්ගලික හැම දෙයක්ම විනාශ කරන්න ගත්ත. ඒ ගොල්ලොන්ට ඕන වුනේ පුද්ගලයා සාමූහිකයක කොටසක්, අංශූවක් බවට පත් කරන්නයි. කරකැවෙන රෝදෙක ස්පෝක් කම්බියක් වගේ. ඕන වෙලාවක මාරු කරන්න පුළුවන්.\nඒත් කිසිම මනුස්සයෙකුගේ ඉඩ වෙන කෙනෙකුට පුරවන්න බෑ. හැම මනුස්සයෙක්ම සුවිශේෂයි. මාක්ස්ගේ කොමියුනිසම් ඇතුලෙ පුද්ගලයාට ඒ ගරුත්වය නෑ. ඔවුන් මොකක්ද මේ වහලා දාන්නෙ? ඒ ඔබේම පැවැත්මට ඇතුල්වෙන දොරටුව. ඔයාගෙ පැවැත්මට ඇතුල් වෙන දොරටුවක් නෑ කියන්නෙ ඔයාගෙ පැවැත්ම එහෙම්පිටින්ම අහිමි වෙනවා කියන එක. තමන්ව තේරුම් ගැනීම, අවබෝධ කර ගැනීම, පැවැත්මේ සත්යය පිලිබඳ සියලූ කාරණා අහෝසියි. කිසිම ආත්මයක් නැති රෝදෙක ස්පෝක් කම්බියක් වෙන එක ලේසියි.\nමාක්ස්ගෙ අදහසම අභ්යන්තර අවබෝධය උඩ පදනම් එකක් නෙමෙයි. ඒ මනුස්සයා පව්. මොලේ තියෙන හාදයෙක්. ඒත් නිකම්ම දැනුමට කොටුවෙච්ච පොතේ ගුරෙක්. පොත් කාවෙක්. එයා හැමදාම බි්රතාන්ය කෞතුකාගාරෙට ගියා. එයා තමයි හැමදාම මුලින්ම එන්නෙ. ? දොරවල් වහනකලූත් එයා ඇතුලෙ පොත් කියවනවා. සමහර දවස්වලට එයාව කෙලින්ම ස්ටේරචර් එකක දාලා අරන් යන්නෙ ඉස්පිරිතාලෙට. මොකද මිනිහා දවසෙම කරන්නෙ පොත් කියවන එකයි, එකක් ඇරෙන්න තව එකක් සිගරට් උරන එකයි. අන්තිමට එයාට සිහි නැති වෙනවා. අවුරුදු 40ක් තිස්සෙ බි්රතාන්ය කෞතුකාගාරෙට සිද්ද වුනා මේ මිනිහ එක්ක ගනුදෙනු කරන්න.\nමේ මනුස්සයාගෙ ජීවිතේ එක මොහොතක් එයාට භාවනාවක් නැත්තං තමන්ගෙ අභ්යන්තරයට පිවිසීමක් අත්විඳින්න බැරි වුනා. එයා කිසි දෙයක් දන්නෙ නෑ මිනිසාගෙ ඇතුලාන්තය ගැන. මොනවද එයා දස් කපිටාල් වල ලියලා තියෙන්නෙ? කිසිම කොමියුනිස්ට්කාරයෙක් ඕක කියවන්නෙ නෑ. මට මුනගැහිලා තියෙනවා සියගානක් කොමියුනිස්ට් කට්ටිය. හැමෝම බයිබලය වගේ මේක ගේ ඇතුලෙ තියාගෙන ඉන්නවා. කියවන්නෙ නෑ. ඒ ගොල්ලො මේකෙන් ශුද්ධ වූ ත්රිත්වයක් හදාගෙන ඉන්නෙ. මාක්ස්, එංගල්ස්, ලෙනින්. ශුද්ධ වූ ග්රන්ථය තමයි දස් කපිටාල්. මම ඕක කියෙව්වා. මුල ඉඳන් අගටම, පිටුවෙන් පිටුව, වාක්යයෙන් වාක්යය. ඒක නිකම්ම හිස් වචන ගොඩක් විතරයි. කිසිම අත්දැකීමක් ඒ ලියවිල්ලෙ නෑ. අනිත් පොත පතෙන් ගත්ත උපුටාගැනීම් විතරයි. තමන්ගෙම වූ කිසි දැනීමක්වත්, මාක්ස්ගෙ කියන එක අත්දැකීමක්වත් ඒකෙ අඩංගු නෑ.\nමාක්ස් කියන්නෙ කොයි වගේ මිනිහෙක්ද? යුදෙව්වො ලෝකෙට දීලා තියෙනවා හරිම අමුතු මිනිස්සු. මාක්ස් කියන්නෙත් එක්කෙනෙක්. එයාගෙ කොමියුනිසම්වලට හේතුව දුප්පතුන් ගැන ආපු කරුණාවක් නෙමෙයි. එයාගෙ කොමියුනිසම් හැදෙන්නෙ ධනවතුන් ගැන ඇති ඉරිසියාවෙන්. මේ කාරණය හරියටම තේරුම් ගන්න ඕන. මොකද ඒකෙන් පුළුවන් සම්පූර්ණ ඇටිටියුඞ් එකම වෙනස් කරන්න. මාක්ස්ගෙ තාත්තා දුප්පත්. මාක්ස් දුප්පත්. එයා ජීවිත කාලෙම ජීවත් වුනේ ධනවත් යාලූවෙක් වෙච්ච එංගල්ස්ගෙ උදව්වෙන්. ෆෙඞ්රික් එංගල්ස් කියන්නෙ එහෙම බුද්ධිමතෙක් නෙමෙයි. ඒත් එංගල්ස් තමන්ට උදව් කරන හින්ද මාක්ස් එයා ලියපු හැම පොතකම එංගල්ස්ගෙ නමත් දැම්මා. ෆෙඞ්රික් එංගල්ස් කිසිම දෙයක් ඇත්තට ලිව්වෙ නෑ. ඒ මාක්ස් එයාට ගෞරවය පෙන්නපු විදිහ විතරයි. මොකද එංගල්ස් නැත්තං මාක්ස්ට වෙන්නෙ හාමතේ මැරෙන්න.\nයුදෙව්වෙක් විදිහට දුප්පතෙක් වෙන එක දුෂ්කර වැඩක්. මං මේක හොඳට දන්නවා. මොකද මං ඉන්දියාවෙ ජෛනයෙක් විදිහට මේ තත්වෙ අත්විඳලා තියෙනවා. ඉන්දියාවෙ ජෛන හිගන්නො එක්කෙනෙක් වත් නෑ. ඔක්කොම හි`ගමන් යදින අය හින්දු. ජෛන අය හැමෝම ධනවත්. ඒ ගොල්ලො තමයි රටේ පෝසත්ම අය.\nඒ වගේම යුදෙව්වෙක් වෙලා දුප්පතෙක් වුනාම, අනෙක් හැම යුදෙව්වම පෝසත් වෙලා ඉඳිද්දි, ස්වභාවිකවම ඇතිවෙනවා ඉරිසියාවක්. ඒක දුප්පතුන් ගැන කරුණාවක් නෙමෙයි. දස් කපිටාල්, කොමියුනිස්ට් මැනිෆෙස්ටෝ හෝ මාක්ස් ලියපු කිසිම පොතක එක වාක්යයක්වත් මුනගැහෙන්නෙ නෑ දුප්පතුන් ගැන කරුණාවෙන් ලියවුන. ඒ හැම එකක්ම ලියවිලා තියෙන්නෙ පොහොසතුන් ගැන ඉරිසියාවෙන්.\nඒ හින්ද මං සංක්ෂිප්ත කරනවා නම්, මාක්ස්ගෙ කොමියුනිසම් කියන්නෙ මෙච්චරයි. ධනවතුන් විනාශ කරන්න සහ සියලූ ධනය සමානව බෙදන්න. ඒක තමයි රුසියාවෙ සහ චීනයේ වුනේ. දුප්පතුන් දිගටම දුප්පත් වෙලා හිටියා. ඒත් ධනවතුන්ගෙ ධනය බෙදී ගිය හින්ද ඒ ගොල්ලො හිතෙන් සතුටු වුනා. ධනවත් මිනිස්සුන්ව නැති කළා. සංසන්දනයක් නැති වුනා. එතකොට වෙන්නෙ මෙච්චරයි. කිසි කෙනෙක් ධනවත් නෑ තව කෙනෙකුට තමන් දුප්පත් විදිහට හිතෙන්න. දුප්පත්කමත් සමානව බෙදිලා තියෙන්නෙ. කාටවත් ඉරිසියා වෙන්න හේතුවක් නෑ. හැමෝම එකවගේ දුප්පත්. කාටවත් හිතෙන්නෙ නෑ මීට වඩා හොඳ විදිහක් තියෙන්න පුළුවන් කියලවත්.\nමං එකග නෑ දුප්පත්කම සමානව බෙදාගන්න. ධනවතුන්ව විනාස කරන්න. ඒක හින්ද මං ඒ කොමියුනිසම් වලට විරුද්දයි. ඒත් මට තියෙනවා වෙනස් විදිහට අදහසක් කොමියුනිසම් ගැන. මට අනුව කොමියුනිසම් කියන්නෙ ධනවාදයේ ඉහළම හිනිපෙත්තයි.\nකැපිටලිසම් වලට විරුද්ද වෙලා කොමියුනිසම් ඇති කරන්න බෑ. කැපිටලිසම් උපරිමයෙන් තෘප්තිමත් වෙන තැනදි කොමියුනිසම් ඇතිවෙනවා.\nකැපිටලිසම් තමයි ලෝකෙ ධනය උත්පාදනය කරපු පළවෙනි ක්රමය. ඊට කලින් තිබුනා වැඩවසම් ක්රමය. ඒකෙන් ධනය ඇතිවුනේ නෑ. ඒකෙන් සිද්ද වුනේ සූරාකෑම සහ මංකොල්ලය. ඉස්සර රජවරු ළ`ග තිබුන ධනය කියන්නෙ අපරාධ කරලා රැුස් කරගත්තුවා. ඒ මිනිස්සුන්ගෙන් බලෙන් රැුස්කරපු ධනයක්. ඒක ඔවුන් විසින් උත්පාදනය කරපු ධනයක් නෙමෙයි.\nධනය ඇති කරන්න බුද්ධිය තියෙන්න ඕන. අපි ධනය ගොඩක් උත්පාදනය කළේ නැත්තං ඒ ධනයේ තියෙන අර්ථයම නැති වෙලා යනවා. අපිට සිද්ද වෙනවා ධනය රැුස් කරන්න දුප්පතුන් අතට පවා ඒ ධනය ගිහින් ඔවුන්ගේ දුප්පත්කම තුරන් වෙන කල්. කාටවත් බෑ සල්ලි කන්න. එතකොට මොනවද කරන්නෙ? අන්න එතනදි කැපිටලිසම් එහි කූටප්රාප්තියට එනවා. කොමියුනිසම් පටන් ගන්නවා.\nමම ධනවාදය ගැන විශ්වාස කරනවා. සමහර විට මම වෙන්න පුළුවන් එකම කෙනා පැහැදිලිව ධනවාදය විශ්වාස කරන බව කියන. මොකද මේ තමයි ඉතිහාසෙ එකම ක්රමය මිනිසාට විශාල ධනයක් උත්පාදනය කරන්න පුළුවන්. විද්යාව හා තාක්ෂණික දියුණුවත් අත්පත් කර ගනිමින් දුප්පත්කමක් නොපවතින තරම් ධනයක් නිර්මාණය කරන්න පුළුවන්. මේ ධනය බෙදන්න ක්රමයක් ඕන නෑ. ඒ විසින්ම එය බෙදී යනවා. කිසිම ආඥාදායකයෙක් හෝ නායකයෙක් ඕන වෙන්නෙ නෑ. කැපිටලිසම් වලට පුළුවන් ප්රජාතන්ත්රවාදය, පුද්ගලිකත්වය, කතා කිරීමේ නිදහස ආදිය එක්ක සුසංයෝගීව වැඩෙන්න. ඒකෙන් කිසි දෙයක් විනාශ වී යාමේ අනිවාර්යයක් නෑ. අපි කරන්න ඕන වැඩි වැඩියෙන් ධනය උත්පාදනය කරන ක්රම ගැන උනන්දු වෙන එක මිස ධනය බෙදී යාම ගැන කරදර වෙන එක නෙමෙයි. ප්රමානවත් විදිහට ධනය උත්පාදනය කරලවත් නැත්තං තව මොකක්ද බෙදලා දෙන්න හදන්නෙ?\nරුසියාවෙ චීනෙ වගේ රටවල කොමියුනිසම් ඇතිවෙයි කියල මාක්ස්වත් කිව්වෙ නෑ. මොකද මේ රටවල් අන්ත දුප්පත්. මොනවා බෙදන්නද? මාක්ස් හිතුවෙත් මුලින්ම කොමියුනිසම් ඇතිවෙන්නෙ ඇමරිකාවෙන් කියල. ඒත් අවාසනාවට ඒක වුනේ රුසියාවෙ. ඒක වැරදීමක්. ඒක මිනිස්සු සතුටු කරන, ධනවත් සහ නිදහස් කරන ක්රමයක් නෙමෙයි. ඒ වෙනුවට ඉක්මණට අපි පෝසත් වෙයි කියන බලාපොරොත්තුවෙන් දුක් විඳින්න පොළඹවන ක්රමයක්. කවද්ද මේ දවස එන්නෙ? දැන් විප්ලවය වෙලා අවුරුදු හැටකුත් පහුවෙලා. විප්ලවකාරයො ඔක්කොම මැරිලා ගිහිල්ලා. හැමෝම බලාපොරොත්තු වුනා ඒ දවස එයි කියල. ඒත් රුසියාව තාම දුප්පත්.\nඇමරිකාවෙ දුප්පත්ම මිනිහා වුනත් රුසියාවෙ ලොකුම ධනවතාට වඩා හොඳ තැනක ඉන්නවා. රුසියානුවො ලොකු වටිනාකමක් නැති කරගත්ත. ඒ ගොල්ලොන්ගෙ නිදහස නැතිවුනා. පුද්ගලිකත්වය නැති වුනා. අදහස් ප්රකාශ කිරීමේ අයිතිය නැති වුනා. ඒ අයගෙ හැමදෙයක්ම නැති වුනා. ඒ ගොල්ලො හරියට කන්සන්ටේ්රෂන් කෑම්ප් එකක ඉන්න පිරිසක් වගේ. යුක්තියක් නෑ. ඇපීල් කරන්න තැනක් නෑ. අහන්න කෙනෙක් නෑ.\nමම මේ විදිහෙ විනාශකාරී කොමියුනිසම් ක්රමයකට අනිවාර්යෙන්ම විරුද්දයි. ඒත් වෙන විදිහක වඩා දියුණු කොමියුනිසම් ක්රමයකට මම පක්ෂයි.\nධනය උපද්දන්න. පොහොසත් වෙන්න. දැන් විද්යාව හා තාක්ෂණය මේකට අවශ්ය හැමදේම ඔබට සම්පාදනය කරලා තියෙනවා. බෙදා හැරීම ගැන කරදර වෙන්න එපා. පුළුවන් තරම් උත්පාදනය කරලා සැචුරෙෂන් පොයින්ට් එකට එන්න. ධනවාදය එහි උපරිම ප්රතිඵල අත්කර ගන්නා දාට කොමියුනිසම් ඉබේටම ඇති වෙයි.\n( ඕෂෝගෙ කතාවක්, පරිවර්තනය මගෙන්)\nචින්තන ධර්මදාස"}
{"text": "ඉතින් කොහොමද යාළුවනේ ඔයාලා හැමෝටම? ඔන්න අපි ඔයාලට තව අලුත් ටීවි සීරියිස් එකක් අරගෙන ආවා. මේක සීරියස් එකක් කිව්වට මිනි එකක්.(Mini Serious) ඉතින්, මේක අපි ඔයාලට දෙන පළවෙනි සබ් එක.ඒ කියන්නේ අපි මීට කළින් කිසිම සබ් එකක් කරලා නෑ. හැමදාම අපි බයිස්කෝප් අඩවියෙන් සිංහල සබ් බාගත්තට සබ් එකක් කරන්න හිතුවෙ නෑ නේ. ඔන්න අපි ඒකත් කරා දැන්.අද ඉදන් කතාව ඉවර් වෙනකන්ම අපි ඔයාලට මේ මිනි සීරියස් එකේ සබ් දෙනවා.වැඩේ සාර්ථකව කෙරෙනවනම් තව සීරියස් එකකට අපි බහින්න හිතාගෙන ඉන්නේ.\nකතාවෙන් වැඩෙත් අමතක වෙනවා, ඉතින් මේ සීරියස් එක කතාංගයන් දහයක් පමණක් සමන්විත වෙනවා. මේ කතාවෙ පළමු කොටස විකාශය වුනේ 2014ඔක්තෝබර් 03 වෙනිදා. මේ කතාව FOX නාලිකාවෙ තමයි විකාශය වෙන්නේ. ඉතින් මේක පටන් ගන්නේ ඩැනී කියන ළමයාගේ අද්භූත මරණයත් එක්ක.මුහුද කිට්ටුව තියන ග්රේස්පොයින්ට් කියන පොඩි නගරෙක තමයි මේ වැඩේ වෙන්නේ. කිසිම කෙනෙක් මෙයාගේ මරණයට තාම හේතුවක් දන්නේ නෑ. මේ මරණය සම්බන්ධව පරීක්ෂක වරුන් දෙන්නෙක්ගෙ යටතේ පොලිස් විමර්ශන එහෙමත් වෙනවා. ඉතින් මෙන්න මෙහෙම තමයි කතාව ගලාගෙන යන්නේ. මේක පොඩි කතාවක් වුනාට හරි අමුතු වැඩ සිද්ද වෙනවා. ඔයාලත් බලන්නකෝ.\nGracepoint කියන්නේ නාට්යමය අපරාධ ගනයට.මේ කතාව නිර්මාණය කරලා තියෙන් Chirs Chibnall කියන කෙනා. මේකේ IMDB Ratings වල නම් 7.4 ක ඉහළ අගයක ඉන්නවා. මේ කතාවෙ දැනට ඔක්කොම වගේ කතාංග ඇවිත් ඉවරයි. නාට්යමය අපරාධ ගනයට අයිතිවෙන නිසාත් මිනි එකක් නිසාත් අපිට කතාවෙ සබ් කරන්න හිතුනේ.\nකතාවෙ රඟපාන අය දිහා බැලුවාම, ප්රධාන පරීක්ෂකවරුන් වන එමිට් කාවර්ගේ David Tennant එලී මිලර් Anna Gunn ලෙසත් පණ පොවනවා. ඊට අමතරව ඩැනී සොලානෝ, Nikolas Filipovic ළමයගේ චරිතයට පණ පොවනවා. ඩැනීගේ පියා මාර්ක් සොලානෝ ලෙස Michal Pena. ඩැනීගේ අම්මා බෙත් සොලානෝ Virginia Kull. ඩැනීගේ සහෝදරිය ක්ලෝයි සොලානෝ ලෙස Madalyn Horcher. සෙසු චරිත විදියට ජැක් රෙයින්හූඩ් විදියට Nick Nolte.පරීක්ෂක එමීගේ මහත්තයා ලෙස ජෝයි මිලර් Josh Hamilton. පල්ලියේ පූජකතුමා පෝල් කොඒට්ස් Kewin Rankin. එමීගේ බෑනා විදියට ඔවෙන් බෘක් Kevin Zegers. මාර්ක් සොලානෝගේ ගෝලයා විදියට වින්ස් නෝර්වික් Stephen Louis. සැන්ෆ්රැන්සිස්කො ග්ලෝබ් එකෙන් රෙනී ක්ලෙමන්ස් Jessica Lucas ලෙස මෙහි ප්රධාන හා අනු චරිත විදියට රඟපානවා.\nඑහෙනම් කතාව බලලා, වැරදි අඩුපාඩු පෙන්නලා දීලා පොඩි සහයෝගයක් ලබා දෙන්න කියලා ඔයාලා හැමෝගෙන්ම අපි ඉල්ලනවා. අපිට මේ වැඩේදී ගොඩාක් උදව් වුන සමිර සහෝ ඇතුළු බයිස්කෝප් කාර්ය මණ්ඩලයට ස්තූතිවන්ත වෙන ගමන්ම ඉක්මන්ටම දෙවන කතාංගයත් සමඟ හමු වෙනකන් අපි ගියා. ඔබට ජය!"}
{"text": "ඇමරිකාවට චීන ටිබෙට් ස්වයාත්තයේ කටයුතුවලට මැදිහත් වීමේ කිසිදු අයිතියක් නැතැයි චීනය අවධාරණය කරයි.\nමෑතදී ටිබේටයේ ඊනියා මානව හිමිකම් ප්රශ්නය හේතු කරගෙන ඇමරිකාව චීනයේ නිලධාරීන් දෙදෙනකුට එරෙහිව සම්බාධක පනවා ඇත. චීන විදේශ අමාත්යාංශ ප්රකාශිකා මෞ නිං මහත්මිය අද (23) පැවති නිත්ය මාධ්ය හමුවේදී මේ පිළිබඳව අදහස් දක්වමින් ඊට දැඩි විරෝධය පළ කළා ය. ටිබෙටය චීන දේශභූමියේ කොටසක් බැවින් ටිබෙටයේ කටයුතු චීනයේ අභ්යන්තර කටයුතු වශයෙන් සැලකේ. එබැවින් ඇමරිකාවට ටිබේටයේ කටයුතුවලට මැදිහත් වීමේ කිසිදු අයිතියක් නැතැයි මෞ නිං මහත්මිය එහිදී පෙන්වා දුන්නා ය. ඇමරිකාවේ ක්රියාකලාපය ජාත්යන්තර සම්බන්ධතා පිළිබඳ මූලික පිළිවෙතට පටහැණිය. චීනයට විශේෂයෙන් ටිබෙටයට අදාළ ප්රශ්නවලදී දිගුකාලීන ව අයුතු ලෙස කටයුතු කළ ඇමරිකානු නිලධාරීන් දෙදෙනකුට එරෙහිව අද සිට සම්බාධක පැනවීමට තීරණය කර ඇතැයි ද මෞ නිං මහත්මිය ප්රකාශ කළා ය."}
{"text": "කොළඹ වැල්ලවත්ත ප්රදේශයේ පිහිටි මහල් නිවාස සංකීර්ණයක 7 වෙනි මහලෙන් බිමට පැන පුද්ගලයෙකු මිය ගොස් තිබේ.බරපතළ තුවාල ලබා කළුබෝවිල රෝහලට ඇතුළත් කිරීමේදී මෙම පුද්ගලයා මිය ගොස් ඇති බව පොලීසිය පවසයි.මෙලෙස මියගොස් ඇත්තේ 87 හැවිරිදි කොළඹ 06 ප්රදේශයේ පදිංචිකරුවෙකි.ඇති වු සිත් වේදනාවක් හේතුවෙන් මෙලෙස සියදිවි හානිකරගෙන ඇති බවට පොලීසිය කළ විමර්ශනවලදී අනාවරණය වී ඇත."}
{"text": "විවාහයක් කඩා ඉහිරවන ග්රහයෝ කවුද...\nප්රවීණ ජ්යෙdතීර්වේදී කිවිපති ආචාර්ය පියසේන රතුවිතාන\nවිවාහ බිඳවැටෙන හේතු\nජ්යෙdතිෂයෙන් සොයා ගනිමු\nඅපර්ණාත් වරුණත් මුලින්ම හමුවන්නේ දෙදෙනා වෛද්ය විද්යාලයේ\nඑකට ඉගෙනගත් කාලයේ පටන්ය. මුලදී ඇතිවූ හිතවත්කම කල්යත්ම\nප්රේමය දක්වා මුහුකුරා ගියේය. පෙම්වතුන් ලෙස වෛද්ය\nවිද්යාලයේ ගත කළ වසර හතරක කාලය ඇවෑමෙන් වෛද්යවරුන් ලෙස\nපත්වීම් ලබා කොළඹින් බැහැර ඈත පළාතකට යන්නේත් දෙදෙනා එකට එකම\nරෝහලකටය.\nමේ අතර දෙමාපිය නෑ හිතවත් සියල්ලන්ගේම ආශිර්වාද ලැබ අපර්ණාගේත්\nවරුණගේත් විවාහය සිදුවෙයි. අපර්ණාගේ මවගේ\nපෙරැත්තය පිට විවාහයට පෙර දෙදෙනාගේ හඳහන් කොපි සස¹ බැලුව මුත්\nපොරොන්දම් 20 න් 15 ක්ම හොඳින් ගැලපී තිබුණෙන් කිසිවකුට ඒ\nපිළිබඳව දෙගිඩියාවක් වූයේ නැත.\nඑකම රෝහලක එකම වෘත්තිය කරමින් විවාහ දිවියට එළැඹ එකම වහළක් යට\nඑකට ජීවත් වන්නට පටන් ගත් මේ දෙදෙනා අතර නොහොඳ නෝක්කාඩුකම්\nමතුවන්නට වැඩි කාලයක් ගත වූයේ නැත. ඒ නොහොඳ නෝක්කාඩුව කෙළවර\nවූයේ විවාහයට වසරකට පමණ පසු දික්කසාදයකින් දෙන්නා දෙපැත්තට\nවීමෙන් අනතුරුවය.\nපෙම්වතුන් ලෙස රන් හා රස සේ ජීවිතය ඇරඹූ මේ දෙදෙනා අඹුසැමියන්\nබවට පත්වී වසරක කාලයක්වත් එකට ජීවත් වන්නට දෛවය වෙතින් වාසනාව\nනොලැබුවේ ඇයි.\nඊට සරිලන සාධාරණ උත්තරයක් කිසිවකු ළඟ තිබුණේ නැත. දෙන්නා\nදෙදෙනාට ඇඟිලි දිගුකර ගනිමින් දෙස් දෙවොල් තබාගන්නවා හැර කියා\nඔප්පු කරන්නට කිසිදු හේතුවක් වූයේ නැත. අපි අද මේ සූදානම්\nවන්නේ උත්තරයක් නැති ඒ ප්රශ්නය බඳු දහසකුත් එකක් ප්රශ්නවලට\nඋත්තරය ජ්යෙdතිෂය තුළින් සොයා ගන්නටය.\nසංසාර ගමනේදී අපට ඇසුරු කරන්නට සංසාර පුරුද්ද අනුව හොඳ නරක\nදෙවර්ගයේම පුද්ගලයන් මුණගැසෙනවා. විවාහය සඳහාත් එහෙමයි.\nබුද්ධත්වයට පත්වුණු සිද්ධාර්ථ කුමාරයාට වුණත් එක ආත්මයකදී\nඑතුමන්ව කන්දෙන් පහළට තල්ලු කරපු භාර්යාවක් පවා හමුවෙලා\nතියෙනවා. ඒ කිව්වේ මාගන්ධි කුමරියත් චිංචි මානවිකාවත් කියන\nදෙදෙනාම යම් යම් ආත්ම භව වලදී බෝධි සත්වයන්ට භාර්යාවෝ වෙලා\nතියෙනවා. ඒ ගොල්ලෝ බෝධිසත්වයෝ බුදුවන තුරුම සංසාරේ හැමතැනම\nඅරියාදුවට හිටියා.\nතමන්ට හරියටම ගැලපෙන නියම භාර්යාව තෝරාගන්න එක එදා\nබෝධිසත්වයන්ටත් බැරි වුණා. එහෙමනම් කොහොමද මේක කරන්නේ... අන්න\nඒ ප්රශ්නයට උත්තරය විදියට තමයි ජ්යෙdතිෂය කියල\nමහානුභාවසම්පන්න විෂයයක් මේ විශ්වය තුළ බිහිවෙලා තියෙන්නේ.\nජ්යෙdතිෂය හරියට ප්රයෝජනයට ගත්තොත් ඊට උත්තරය හොයා ගන්න එක\nඅමාරු නැහැ.\nමුලින්ම අපි කියපු අපර්ණාත්, වරුණත් ඉතා හොඳින් ආදරය කරන්න මුල\nපිරුවා. සමාජ තත්ත්වයෙනුත් අනෙකුත් බාහිර සාධකවලිනුත් දෙන්නා\nගැලපුනා. හැමෝගෙම ආශිර්වාදයත් ලැබුණා. ඒත් අන්තිමේ මොකද\nවුණේ... එහෙම පවුල් කොච්චර ඉන්නවද. ඒ වගේම කසාද බැඳල\nමැරෙනතුරුම උඹ නොදකින් කියාවත් කියා නොගෙන සාමකාමීව ජීවත්වෙන\nඅයත් කොච්චර ඉන්නවද? මෙන්න මේ හැම දෙනාගේම අනාගතය නිසැකව\nකල්තියා දැනගත හැකි එකම ශාස්ත්රය තමයි ජ්යෙdතිෂය. ජන්ම\nකේන්ද්රය ඇසුරින් ඒ චර්යාව ඕනම කෙනකුට කල්තියා විනිශ්චය කරගත\nහැකියි.\nකෙනකුගේ විවාහය සාර්ථක වේවිද නැත්නම් මගදි කඩාකප්පල් වේවිද\nකියල කල්තියා අපට කියන \"යෝග\" රාශියක් ජ්යෙdතිෂය තුළ තියෙනවා.\nඅද අපි මුලින්ම සලකා බලන්නේ විවාහය කඩාකප්පල් වන යෝග ගැන...\nඅපි මේවාට දෝෂ කියලත් කියනවා.\nවෛධව්ය දෝෂය\nමේ අතරින් අපට ඉතාම වැදගත් වන මුල්ම දෝෂය තමයි \"වෛධව්ය දෝෂය\".\nවෛධව්ය දෝෂයට ප්රමුඛයා වන ග්රහයා තමයි අඟහරු. දෙවැනියා තමයි\nරාහු. තුන් වැනියා සෙනසුරු. හතරවැනියා ගුරු. පස්වැනියා කේතු.\nගුරු ශුභ ග්රහයෙක් ලෙස සැලකුණත් ඇතැම් කේන්ද්රයක එම ගුරුම\nඅටවැන්න අධිපති වශයෙන් හෝ 22 වැනි දෙකර්ණාධිපතියා වශයෙන් හෝ\nසිටියොත් ඒ ගුරුත් වෛධව්ය දෝෂයට හවුල්කරුවෙක් වනවා.\nවෛධව්ය දෝෂයේදී ඉහත කී අඟහරු (කුජ), රාහු, සෙනසුරු, ගුරු හා\nකේතු කියන ග්රහයින් පස් දෙනා යම් ජන්ම කේන්ද්රයක අශුභ\nවිදියට පිහිටියොත් විවාහය කඩා ඉහිරුවන්න, විවාහය ප්රමාද\nකරන්න, විවාහකයා රෝගාතුර කරන්න බලපානවා. සමහරවිට විවාහකයාගේ\nමරණය ළඟා කරන්න පවා බලපානවා. එම වෛධව්ය දෝෂය පිහිටන්නේ මෙන්න\nමෙහෙමයි.\nස්ත්රී කේන්ද්රයක ලග්න, චන්ද්ර, සිකුරු කෙරෙන් 7, 8 යන\nස්ථානවල පාප ග්රහයන් සිටීමෙන් වෛධව්ය දෝෂය යෙදෙනවා. මෙහි\nරූපසටහන බලන්න. ලග්න චන්ද්ර දෙදෙනාගෙන්ම 8 සහ 7 ස්ථානවල රාහු\nකුජ කියන පාප ග්රහයන් දෙදෙනා ඉන්නවා. මේක තමයි වෛධව්ය දෝෂය.\nමෙකී ලග්නයේ සිකුරු සිටින නිසා නිසැකවම විවාහය වෙනවා. නමුත්\nදෝෂය නිසා විවාහය බිඳෙනවා. දෙවැනි විවාහයකට ලක්වෙනවා.\nඒ වගේම සිකුරු පීඩාවට පත්වීම තුළිනුත් වෛධව්ය දෝෂය උදා වෙනවා.\nසිකුරු පීඩාවට පත්වීම යනු සිකුරු ග්රහයා තවත් පාපියකු සමග\nයෝගවීම හෝ පාපියකුගේ තැනක සිටීම නිසා විය හැකියි. මෙතනදී පාපී\nයෑයි සඳහන් කළේ ශනි හෙවත් සෙනසුරු, රාහු, කුජ හෙවත් අඟහරු විය\nහැකියි. එයාලා නෛසර්ගික පාපියෝ ලෙසයි හඳුන්වන්නේ. ඒ වගේම 6, 8,\n12 යන රාශියක් අධිපති ග්රහයාගේ නැකතක එම සිකුරු සිටින්නත්\nපුළුවන්. මේ පිළිබඳව ඉතා සැලකිලිමත්ව පරීක්ෂා කර බලන්න වෙනවා.\nඑමෙන්ම පුරුෂ කේන්ද්රයක ලග්න චන්ද්ර සිකුරු කෙරෙන් 2, 7 යන\nස්ථානවල පාපීන් සිටීමත් වෛධව්ය දෝෂයක්. මෙන්න මේ තත්ත්වය\nසලකා නොබලා පොරොන්දම් ගැලපීමෙන් පමණක් මේ විවාහය සාර්ථක වේවි\nකියලා අපට කියන්න බැහැ. මේවා ගැන නොසලකා පොරොන්දම් විතරක්\nබැලුවොත් ජ්යෙdතිශාස්ත්රඥයා බලවත් වරදක් කළා වෙනවා. මේ දෝෂ\nඑකක් හෝ තිබිලා පොරොන්දම් 20 න් 15 ක් ගැලපුණත් වැඩක්\nවෙන්නේ නැහැ නැහැමයි.\nසමහරවිට මේ කිසිදු දෝෂයක් නැතිව පොරොන්දම් 20 න් 10 ක්\nගැලපුණත් ඒක විවාහයකට සුබ තත්ත්වයක්.\nජ්යෙdතිෂයේදී අපි ග්රහයකු පීඩා වනවා කියා දෙයක් ගැන කතා\nකරනවා. සමහරුන්ට මේක අපබ්රංසයක්. පීඩා වනවා කියන්නේ යම්\nග්රහයෙක් නීචව සතුරු රාශීගතව හෝ පාපීන් සමග සංයෝගව සිටීම\nනිසා හෝ පාප දෘෂ්ඨි ලැබීම නිසයි. පාපීන් සමග සංයෝගව කියල\nකියන්නේ කුජ, රාහු, කේතු, සෙනසුරු වගේ පාප ග්රහයෙක් හෝ\nරාශියක් එක්ක එකම රාශියක සිටීමයි. උදාහරණ වශයෙන් පුරුෂ\nකේන්ද්රයේ කුජ 2 හෝ 7 සිටීමයි. එසේම සඳු සිටි රාශියේ සිට 2\nවැන්නේ හෝ හත් වැන්නේ පාපියෙක් සිටීමයි. එසේම සිකුරු සිටි\nරාශියෙන් 2 වැන්නේ හෝ 7 වැන්නේ පාපියකු සිටීමයි.\nමෙබඳු වෛධව්ය කේන්ද්රයක් හිමි අයකුට පිරිමියකුට ඉහත කී අපල\nඋපද්රව එලෙසම පවතිනවා. මෙහෙම පිරිමියෙක් විවාහ වන්න ඕන නම්\nඑයා හොයන්න ඕන මේ වගේම වෛධව්ය දෝෂ සහිත ස්ත්රී\nකේන්ද්රයක්. ඔන්න එතකොට දෝෂයට දෝෂය කැපී ගොස් විවාහයට\nසුදුසුකම් ලබනවා. ගමේ භාෂාවෙන් කියනවා නම් කැහි ගෑනිට හරියන\nකැහි ගෑනියෙක්ම හොයා ගන්න ඕන... හොටු ගෑනියෙක් හරි යන්නේ\nනැහැ.\nභෞම දෝෂය\nඔන්න ඔය වගේ විවාහ ජීවිතයට බාධාකාරී වන තවත් දෝෂයක් තමයි භෞම\nදෝෂය කියල කියන්නේ. අපි භෞම කියල කියන්නේ අඟහරුට. භෞම දෝෂය යනු\nස්ත්රී හෝ පුරුෂ කේන්ද්රයක 1, 2, 4, 7, 8 හෝ 12 යන ස්ථානයක\nකුජ හෙවත් අඟහරු සිටීම නිසා හටගන්නා දෝෂයයි.\nඑහෙම වුණත් විවාහයට ගන්නා අනිත් කේන්ද්රයේ එම රාශියේ කුජ හෝ\nරාහු සිටියේ නම් එම දෝෂය බිඳී යයි. එවිට විවාහයට යෝග්ය වෙනවා.\nමෙන්න මේ භෞම දෝෂය නිසා එක් අයෙක් වැන්දඹු වීම, දික්කසාදවීම\nආදිය සිදුවිය හැකියි. මේ කුජ හෙවත් භෞම දෝෂය භංගවන ආකාර\nකිහිපයකුත් පුරාණාචාර්යවරු කියා දී තිබෙන බැවින් මෙහෙම භෞම දෝෂ\nතිබෙන අයටත් විවාහයේදී ගැලපෙන සහකරුවෙක් හා සහකාරියක් සොයාගත\nහැකියි.\nඅපි කවුරුත් දන්නවනේ රාම කුමාරයා. රාම කුමාරයටත් තිබුණා භෞම\nදෝෂයක්. ඔහුගේ කේන්ද්රයේ කුජ ග්රහයා හත්වැන්නේ උච්චව\nසිටියා. 7 වැන්න අධිපතියා ද උච්චව සිටියා. මේ උච්ච බලය නිසා\nඔහුට බලවත් බිරිඳක් ලැබුණා. නමුත් රාවණා ඒ බිරිඳව පැහැරගෙන ඒම\nනිසා ඔහු ජීවිතේ බොහෝ කලක් සිටියේ තනිකඩව.\nබිහිසුණු යුද්ධයකින් පසුව රාම සීතාව දිනාගත්ත නමුත් ජීවිතේ\nඉතිරි ටික ඒ දෙදෙනා ගෙවා දැම්මේ සතුටින් නොවෙයි. සීතා රාවණා\nසමග ගියේ සිය කැමැත්තෙන් බවට රාමා නිතරම සැක කළා.\nඅර රැපියෙල් තෙන්නකෝන් මහත්තයා එක් පොතක ලියලත් තියෙනවා රාවණා\nගිහින් සීතට පමණක් ඇහෙන්න \"ටික්\" හඬින් කෝටු කැබැල්ලක්\nකැඩුවේය... ඉන් රාවණා දුටු සීතා ඔහු සමග ආවාය කියලා.\nඒ වගේම අපේ සිද්ධාර්ථ කුමාරයාටත් තිබුණා කේන්ද්රයේ භෞම\nයෝගයක්. කුජ හත්වැන්නේ... ඒ කිව්වේ අඟහරු හතේ උච්චව සිටියා.\nකුජ, කටක ලග්නයට රාජ යෝග කාරකයා නිසාත් ලග්නයේ ගුරු බලවත්ව\nසිටි නිසාත් සහකාරිය මියගියේ නැහැ. එහෙත් දෙදෙනාගේ වෙන්වීම\nසිදු වුණානේ.\nඅපට මෙන්න මේ නිදසුන් දෙක ඇසුරින් පුළුවන් භෞම යෝගය රජකුට\nයෙදුනත් විවාහය බිඳවැටෙන බව පෙන්වන්න.\nරාහු හත්වැන්නේ සිටීමත් කුජ හත්වැන්නේ සිටීම තරමටම නරකයි.\nරාහුගේ රාජකාරිය දෙදෙනා භේද කිරීමනේ. සැක කිරීමනේ. ගුප්ත\nජීවිතයක් ගොඩනැඟීම නේ. අන්තිමේ විවාහය අවුල් කරවනවා.\nශනි දෝෂය\nඒ වගේම තවත් දෝෂයක් තියෙනවා ශනි දෝෂය කියලා. සෙනසුරු හත්\nවැන්නේ සිටීම ශනි දෝෂය කියලා අපි පිළිගන්නවා. ශනි දෝෂය කෙනකුට\nඋදා වුණාමත් විවාහය බිඳ වැටෙනවා කියලා මතයක් තියෙනවා. මගේ\nහැඟීම නම් ඒක සම්පූර්ණ සත්යයකුත් නොවෙයි. සම්පූර්ණ\nඅසත්යයකුත් නොවෙයි. මොකද සෙනසුරු කියන්නේ හත් වැන්නට දිග්බල\nග්රහයා කියල තමයි අපි පිළිගන්නේ. ඒ කියන්නේ ශනි හත්වැන්නට\nඔරොත්තු දෙනවා.\nඅපි එහෙම කියන්නේ හත්වැන්න කියන්නේ අපේ ශරීරයේ මළ ගබඩාවට හා\nමුත්රා ගබඩාවට කාරක ස්ථානයයි. සෙනසුරා කියන්නේ කසළ ශෝධක\nග්රහයා. ඉතින් එයාට හිමි තැන තමයි කසළ ගබඩාව.\nඒ වගේම සෙනසුරු හත්වැන්නේ සිටීම තුළ අත්වෙන අහිතකර ප්රතිඵල\nරාශියකුත් තියෙනවා. විවාහය පමා කළ හැකියි. විවාහකයා තමාට වඩා\nවයස් පරතරයෙන් බොහෝ වෙනස් කළ හැකියි. විවාහකයා බොහෝ ඉක්මනට\nමහලු කළ හැකියි.\nඒ වගේම තමයි සෙනසුරු කියන්නේ දුක් පීඩා ඉසිලීමට සමත් ග්රහයා.\nවිවාහය කියන්නේ දුක් පීඩා හිරිහැර කරදර සහිත තැනක් නේ. ඉතින්\nසෙනසුරු හත් වැන්නේ ඉන්න විට එය ඉසිලීම වඩා පහසුයි. සෙනසුරු\nවිවාහක යුවළට දුක් පීඩා ඉසිලීම පහසු කරවනවා. පුරුදු කරනවා.\nසෙනසුරු හතේ ඉන්න අය රණ්ඩු වෙනවා. නමුත් රණ්ඩුව වෙලා තරහ\nතියෙන්නේ බත ඉදෙන තුරු විතරයි. තරහා වෙලා ගෙදරින් ගියාට ආයෙත්\nගෙදර එනවා. අඟහරු හතේ අය එහෙම නොවෙයි. උන් ගියොත් ගියාමයි. ආයේ\nඑන්නේ නැහැ. ඒත් සෙනසුරු හතේ අය ආපහු එනවා.\nඔය තරහ තියෙන්නේ බත ඉදෙනතුරු විතරයි කියන කතාව කියනවානේ. ඕක\nහරි අපූරු අර්ථයක් තියෙන කතාවක්.\nඔන්න සැමියයි, බිරිඳයි ලොකු රණ්ඩුවක් වෙනවා කියමු. ශනි යෝගය\nතියෙන්නේ සැමියට නම් ඔහු රණ්ඩුවෙලා ඔක්කොම දමල ගහලා ගෙදරින්\nයනවා.\nඒත් ටික වෙලාවකට පස්සේ මෙන්න ආපහු ඔහු ගෙදර එනවා. එතකොට බිරිඳ\nබත ලිපේ තියලා උයන්න පටන් ගන්නවා. උයලා බත් පිඟානකට බෙදලා මේසේ\nහෝ පිල උඩ හෝ තියලා කියනවා... බඩගිනි කෙනෙක් ඉන්නවා නම් ඔන්න\nකන එකයි ඇත්තේ කියලා... සැමියා ඇවිත් කනවා. කාල ඉවරවෙලා ඔහු\nකියනවා තව කවුරුහරි ඉන්නවා නම් ඔන්න ඉතුරුවෙලා කියලා. එතකොට\nබිරිඳත් ඇවිත් කනවා. කාල ඇය කියනවා නිදිමත කෙනෙක් ඉන්නවා නම්\nඔන්න නිදාගන්න එකයි කියලා... සැමියා නිදි යහනට යනවා ගිsහින්\nඔහු කියනවා තව නිදිමත කෙනෙක් ඉන්නවා නම් ඔන්න ඉඩ තියෙනවා\nකියලා. ඔය විදියට දෙන්නගේ තරහ මරහා නිවිලා ගිහිල්ලා වෙන්න ඕන\nදේවල් වෙලා අන්තිමේ දෙන්න ඇඳෙන් නැගිටින්නේ කිරියි පැණියි වගේ\nයාළු වෙලා.\nමෙන්න මේ ප්රධාන දෝෂ තුනට අමතරව ශනි මංගල දෝෂය, චත්හු මංගල\nදෝෂය, කඩහන්දි දෝෂය, නාශාංශක දෝෂය ආදී තවත් විවාහයට බාධාකාරී\nදෝෂ හතරකුත් තියෙනවා.\nමෙතනදී ශනි මංගල දෝෂය යනු කුජ, ශනි දෙදෙනා කේන්ද්රයක නැකතක හෝ\nරාශියක එකට සිටීමයි. චන්ද්ර මංගල දෝෂය යනු සඳු හා කුජ යෝග වී\nඑකට සිටීමයි. කඩහන්දි දෝෂය යනු විවාහ අපේක්ෂිත දෙදෙනාටම එකම\nකාලයක එකම දශාවක් ලබා තිබීමයි. නාශාංශක දෝෂය යනු උපතේදී ගුරු\nග්රහයා පුනාවස වීසා, පුවපුටුප යන නැකතක පළමු පාදයේ වීමයි.\nඑසේම සෙනසුරු පුෂ, අනුර, උණුපුටුප යන නැකතක දෙවන පාදයේ සිටීමත්\nසිකුරු ග්රහයා බෙරණ පුවපල් පුවසල යන නැකතක හත්වන පාදයේ\nසිටීමත්, රවි ග්රහයා කැති උණපල් උනසල නැකතක හතරවන පාදයේ\nසිටීමත් නාශාංශක දෝෂ වේ.\nමෙන්න මේ වගේ කාරණා නිසා විවාහයන් බිඳී යන බව අපි ජ්යෙdතිෂය\nතුළින් ඉගෙන ගෙන තිබෙනවා.\nපුරාණාචාර්යවරු පවසන විදියට සමහරවිට මේ එක් කරුණක්, හේතුවක්\nනිසා විවාහය බිඳී යා හැකියි. සමහර අවස්ථාවල මේ හේතු, කරුණු\nතුන හතරක්ම එකම කේන්ද්රයක බලපාන අවස්ථා අපට දක්නට ලැබෙනවා.\nකොහොම නමුත් විවාහයක් බිඳවැටෙන්න මේ මොනම එක කරුණක් වුවත්\nප්රමාණවත් බවයි මම දකින්නේ.\nඅපි ජ්යෙdතිෂය දන්නා අය විදියට කේන්ද්ර සටහන් දෙකක්\nවිවාහයක් ගැන බලන්න අපට ගෙනත් දුන්නාම පළමුව බලන්න ඕන මේ\nදෝෂවලට අහුවෙනවද කියන එක. අහු වුණොත් නිසැකවම ඒ විවාහය අතරමගදී\nබිඳවැටෙනවාමයි. ඒ හේතු තිබියදී පොරොන්දම් කොතරම් ගැලපුණත් කිසි\nප්රයෝජනයක් නැහැ.\nඅනික් අතට මෙහෙම දෝෂයක් තිබෙන කේන්ද්රයකට මේ දෝෂයම සහිත\nකේන්ද්රයක් ලැබුණොත් ඔන්න ඒ දෙක තකට තක ගැලපෙනවා. ඒ කිව්වේ\nපිරිමියා අඟහරු හතේ නම් ස්ත්රියත් අඟහරු හතේම වීම ඉතා සුබයි.\nඑහෙම තමයි අපි කේන්ද්ර ගලපන්න ඕන. පොරොන්දම් පසුව බලන්න ඕන.\nකේන්ද්රවල මෙන්න මේ වගේ අශුභ ලක්ෂණ තියෙනවා වගේම ශුභ\nලක්ෂණත් ගණනාවක් තියෙනවා. අපි ලබන සතියේ බලමු කොහොමද විවාහයේ\nපෙර සුබ ලකුණු හඳහනෙන් බලන්නේ කියලා.\nපැනයට පිළිතුර\n* කාල සර්ප යෝගය යනු කුමක්ද... පැහැදිලි කර දෙන්න?\nකාල සර්ප යෝගය යනු කලාතුරකින් යෙදෙන යෝගයකි. ජන්ම කේන්ද්රයකට\nමෙය උදාවන්නේ කලාතුරකිනි. පසුගිය දිනවලත් මේ යෝගය උදාවී තිබුණ\nබව පෙනුණා.\nකාල සර්ප යෝගයට හුඟ දෙනෙක් බය ඇයි කියල කියනවා නම් එය උදාවූ\nකෙනකුගේ ජීවිතයේ පැත්තක්ම අසාර්ථක වීමයි. මෙය කෙලින්ම විවාහ\nජීවිතයට බලපාන යෝගයක්. කේන්ද්රයේ රාශි 12 න් එක පැත්තක\nවිතරක් ග්රහයෝ පිහිටලා අනෙක් පැත්ත හිස්ව තිබීම තමයි මෙහි\nපැහැදිලිම ලක්ෂණය. ඒ වගේම එක පැත්තක පිහිටලා තියන ග්රහයෝ\nසියල්ලෝම රාහුට හා කේතුට මැදිව තිබීම මෙහි විශේෂත්වය... රාහු\nහා කේතු කියන්නේ නෛසර්ගික පාපී ග්රහයෝ දෙන්නෙක් නේ.\nඅපි කාල සර්ප යෝගය යෙදෙන්නේ කොහොමද කියලා රූපසටහනක් ඇසුරින්\nබලමු.\nපහත කේන්ද්රයේ බුද, ගුරු, සඳු කියන ග්රහයෝ තුන්දෙනාම 1\nකොටුවේ තියෙනවා. කුජ ශනි දෙදෙනා 4 කොටුවේ. කේතු 5 කොටුවේ.\nසිකුරු 12 කොටුවේ රාහු 11 කොටුවේ... මෙහි සියල්ලම ග්රහයෝ\nඉන්නේ රාහුත් කේතුත් අතර. 6, 7, 8, 9, 10 කියන පැත්තේම එකදු\nග්රහයෙක් වත් නැහැ. මෙන්න මේක තමයි කාල සර්ප යෝගය කියලා\nකියන්නේ. මෙය උදාවූ කෙනකුට ජීවිතයේ සම්පූර්ණයෙන්ම එක්\nපැත්තක් අසාර්ථකයි. ඒ පැත්තේ කොටුවලින් කියන කිසි දෙයක්\nමෙයාලගේ ජීවිතයට නැහැ. එහෙම කේන්ද්රයක් හිමි අයෙකුට ජීවිතයේ\nමුලදී හෝ අගදී මේ යෝගයෙන් සිදුවන අපලය තදින් බලපානවා.\nමේ වගේ තදබල අපල තත්ත්වයන් පෙන්වන තවත් කේන්ද්රයක් විමසා\nබලමු. මේ කේන්ද්රය හිමි වන්නේ අවුරුදු 42 ක් වයසැති\nකාන්තාවකට. ඇගේ රාහු 3 කොටුවේ. කේතු 9 කොටුවේ. ඒ අතරට මැදිවෙලා\n4 කොටුවේ සෙනසුරු, 9 කොටුවේ සඳු, 7 කොටුවේ කුජ, 8 කොටුවේ රවි\nබුද ගුරු සිකුරු කියන 4 දෙනාම ඉන්නවා. මේ කේන්ද්රයේ කුජ හතේ\nනිසා භෞමි දෝෂයන් තියනවා. ඒ වගේම වෛධව්ය දෝෂයත් තියනවා. මෙම\nකේන්ද්රයට අනුව දුෂ්ට රාශියක් වූ 8 වැන්නේ ග්රහයෝ හතර\nදෙනෙක්ම ඉන්නවා. සිකුරු අටේ. සඳු උච්චව 5 වැන්නේ ඉන්නවා සස\nයෝගය ද සහිතව. ඒ නිසා නිසැකවම විවාහයක් සිදු වෙනවා. ඒ වගේම\nකුජ නීචව 7 වැන්නේ ඉන්න නිසා විවාහයට බාධා ඇති වෙනවා. අවසානයේ\nවිවාහය බිඳ වැටෙනවා. නඩු හබවලට පැටලෙනවා. බොහෝවිට මේ වගේ\nකෙනකුට විවාහයට ලැබෙන්නේ ජාති, කුල, මල, ආගම් සියල්ලටම වඩා\nවෙනස් කෙනෙක්ව.\nමේ කාන්තාවගේ පළමු විවාහය බිඳවැටුණා. පළමු සැමියා\nවිදේශිකයෙක්. ඔහු රට අතහැර ගියා. දෙවන විවාහයකට ගියා. ඒකත්\nබිඳ වැටුණා. එයට ද හේතු වන්නේ හත්වැන්නේ කුජ නීචව සිටින භෞම\nදෝෂයයි.\nමේ කේන්ද්රය ගැන කියන්න හුඟක් දේවල් තියනවා. හොඳක් නැහැ. ඒක\nනිසා කීමෙන් පලක් නැහැ.\nසාකච්ඡා කළේ බුලිත ප්රදීප් කුමාර"}
{"text": "සශිකා නිසංසලා කියන්නේ මෙරට ගායන ක්ෂේත්රයේ කාටත් අමතක නොවන නාමයක් රැන්දු කෙනෙක්.\nතුරුණු ශක්ති වේදිකාවට ගොඩවීමත් සමඟයි ඇයගේ සංගීත ක්ෂේත්රයේ නව පිටුවක් පෙරලුණේ.\nඑදා ඉදන් අද වෙනකන් ඇයව බොහෝදෙනා හඳුන්වන්නේ ”හදවතේ ගායිකාව” නමින්.\nසශිකා ගයන හැම ගීතයක්ම පාහේ ජනප්රිය වෙනවා වගේම එය රසිකයන් ආදරයෙන් වැළඳගන්නවා.\nවිශාරදවරියක් වන සශිකා කලා ක්ෂේත්රයේ බොහෝ සුළු පිරිසක් වගේම සාර්ථක පවුල් ජීවිතයක් ගත කරන කෙනෙක් හැටියටත් කාගේත් ආදරය දිනාගන්නට සමත් වූ කෙනෙක්.\nඇයට පුතුන් දෙදෙනෙකු සිටින අතර මේ වන විට ඔවුන් පාසල් අධ්යාපනය හදාරනවා.\nපසුගිය දිනෙක සශිකා තමන්ගේ ඉන්ස්ටග්රෑම් ගිණුමේ පවුලේ අය එක්ක ඡායාරූපයක් පල කරලා තිබුණා.\nසශිකා, මෑතක කළ පුවත්පත් සාකච්ඡාවකදී කියා සිටියේ පවුල තරම් ඇයට වටිනා සම්පතක් වෙන නොමැති බවයි.\nපවුල වෙනුවෙන් තමන්ට හැකි සෑම දෙයක්ම ඉටු කරන බවත් ඇය එහිදී කියා සිටියා."}
{"text": "සිව්හෙළු අංගම් ශිල්ප කලා සම්මේලනයේ අය ප්රසිද්ධ අංගම්පොර ශිල්පීන් ලෙස හඳුන්වා දෙන්නේ ද මේ චීනඩි ශිල්පීන්ම වීම හාස්යජනක ය. මේ බොහෝ අය Scientific Unarmed Combat නම් පොතක් ලියූ ආර්. ඒ. වෛරමුත්තුගේ ගෝලයන් හෝ ගෝලයන්ගේ ගෝලයන් ය. අද අංගම්පොර නමින් සංස්කෘතික අමාත්යාංශය තුළ අටවාගෙන පවත්වාගෙන අය සම්මේලනයක් සිටින බොහෝ අයද වෛරමුත්තුගේ ගෝලයින්ගේ ගෝලයන් ය. බේබද්දෝ, චන්ඩි, ස්ත්රී දූෂකයෝ හා මුට්ට කරගහන්නන්ට සීමාවූ චීනඩි සටන් ශිල්පය දන්නා මුස්ලිම් ජාතිකයන්ද බොහෝ ය.\nකෙසේ වෙතත් කතාන්දරය හරියටම සමාන වන්නේ සුද්දන් විසින් සුද්දියෙක් ලවා වැද්දන්ගේ ජාන ගෙනගියාටය. වැද්දන් තුළ යම් ජානමය වටිනාකමක් ඇතැයි සිතූ සුද්දා එසේ අරන් ගියේ දකුණේ කරා කුලයේ මිනිසෙකුගෙන් මිශ්රවූ වැද්දන්ගේ ජාන බව සුද්දා නොදැන සිටියේ ය. එම නිසාවෙන්ම වැද්දන්ගේ ජාන ගෙනයාමෙන් සුද්දන්ට වූ වැඩක් නැත. මන්ද නියම වැද්දෝ සිටින්නේ දඹානේ නොවන බව දන්නේ අතලොස්සක් බැවිනි. අද අංගම් ශාස්ත්රයේ නම භාවිතා කරමින් චීනඩි හෝ මලයාලම් අංගම්පොර නමින් මුස්ලිම්, දෙමළ හෝ සුදු ජාතිකයෙකුට ලබා දීමේද වැඩි වෙනසක් නැත. අංගම්පොරවලට සමීපයෙන් වත් නොයන යමක් අංගම්පොර නමින් සුද්දාටත් පද්දාටත් ගොස් ඇත. ඇති එකම ගැටලුව ඒ සුද්දා හෝ පද්දා බාල ගණයේ කලාවක් අංගම්පොර යන නම භාවිතා කොට ලෝකයට පෙන්වීමයි. සුදු කොටි බිහිකළ සිරි කොතලාවලලා ඇතුළු කරුණාපාලලාට හෙට අනිද්දාම එහි විපාකය විඳීමට සිදු වනු ඇත. කරුණාපාල නම් දැන් දැන් විඳින බව අපි දනිමු.\nටී බී ට හා සිරි කොතලාවලට කිව යුත්තේ මෙයයි. ප්රසිද්ධ උන්ගෙන අංගං මනින්නට ගොස් සිදු වන්නේ සූකිරි කියා කිරිගල් කෑමට ය. චීනඩි හෝ මලයාලම් සටන් ක්රම හෝ කලරි අංගම්පොර නමින් ප්රසිද්ධ කිරීම යනු උඩබලාගෙන කෙල ගසා ගැනීමකි. හෙට අනිද්දා ඉන්දියාව ලංකාවේ අංගම්පොර කියන්නේ අපේ කලරිවලින් ගිය කොටසක් යැයි කිවහොත් පුදුම විය යුතු නැත. අරාබියේ සිට ගෙනා එකක් යයි මුස්ලිම් ජාතිකයා කිවහොත් ඒත් පුදුම විය යුතු නැත. ඒ නිසාවෙන්ම උඹලා තමන්ගේ බඩ වියත වෙනුවෙන් මේ කරන්නේ මේ රටේ ඉතිහාසය තම්බින්ට පාවා දීමයි. කුම්බලා මාළු කෑවානම් විඳවපන් බළලෝ කියා හම්බයින්ට අනාගතයේදී සිංහලයන්ට කියන්නට ඉඩ කඩ සැලසීම දැන් දැන් තලෙයි බාන් ඒකනායකලා සිදු කරන බව පෙනේ. එම නිසාවෙන්ම සංස්කෘතිය ඇමතිතුමා හා සිරි කොතලාවල මහතානෙනි, ඉක්මනට කොන මසා ගනිත්වා. නැත්නම් සිංහලයන්ට වන්නේ තම්බින්ගේ කොන දෙස බලාගෙන ගඟේ මූඳේ පැන මැරෙන්නට ය."}
{"text": "El Galaxy Note 7 සැම්සුන් විසින් එහි නව ධජය විය යුතු දේ නිෂ්පාදනය නතර කර වෙළඳපොළෙන් සියලු ඒකක ඉවත් කර ගැනීමට තීරණය කිරීමෙන් පසුව එය ඉතිහාසයයි. මේ සඳහා, එය දැනටමත් විශාල පරිශීලකයින් පිරිසකට ටර්මිනල් රිටර්න් කට්ටලයක් ලබා දී ඇති අතර, ඔවුන්ගේ මුදල් ආපසු ලබා දීමට හෝ ඔවුන්ගේ දෝෂ සහිත පර්යන්තය ආදේශ කිරීමට ගැල්සි එස් 7 දාරයක් ලබා දෙයි.\nදැනට, තරමක් විශ්වාසදායක තායිවාන මූලාශ්රයකට අනුව, බොහෝ පරිශීලකයින් සැම්සුන් සහ දිගටම විශ්වාස කිරීමට තීරණය කර ඇත 90% ක් දක්වාම ඔවුන් Galaxy S7 දාරය ලැබීම පිළිගැනීමට තීරණය කර ඇත, ආපසු පැමිණීම, අවශ්ය නම්, නෝට් 7 සහ එස් 7 දාරය අතර වෙනසක් ඇති යුරෝ ප්රමාණය.\nමෙය සැම්සුන් සඳහා නිසැකවම හොඳ ප්රවෘත්තියක් වන අතර ගැලැක්සි නෝට් 7 හි හිමිකරුවන් සමහර අවස්ථාවලදී දැඩි ලෙස පීඩා විඳි නමුත් ඔවුන් වෙනත් සමාගමකින් ස්මාර්ට් ජංගම දුරකතනයක් ලබා ගැනීම වෙනුවට දකුණු කොරියානු සමාගමෙන් උපාංගයක් කෙරෙහි විශ්වාසය තැබීමට කැමැත්තක් දක්වයි. .\nඅපි දැනටමත් ඔබට පැවසූ පරිදි මේවා නිල සංඛ්යා නොවේ, නමුත් අපි ඒවා තායිවාන මාධ්යයක් හරහා දැන සිටියෙමුසැම්සුන්ග් තහවුරු කිරීමට වැඩි කාලයක් ගත නොවනු ඇතැයි අප සිතුවත්, එය ඔවුන්ට හොඳ ප්රචාරයක් වන බැවිනි. සෑම විටම ගැටළු පිළිබඳව විනිවිද පෙනෙන දකුණු කොරියානු සමාගම ගැලැක්සි නෝට් 7 එකතුව යන්නේ කෙසේද යන්න පිළිබඳ තොරතුරු අපට ලබා දෙනු ඇතැයි අපි සිතමු.\nඔබගේ Galaxy Note 7 වෙනුවට ආදේශ කිරීම සඳහා Galaxy S7 එජ් එකක් ලබා ගැනීමට ඔබ කැමතිද?. මෙම ලිපිය පිළිබඳ අදහස් දැක්වීම සඳහා වෙන් කර ඇති අවකාශය තුළ හෝ අප සිටින ඕනෑම සමාජ ජාලයක් හරහා ඔබගේ අදහස අපට කියන්න."}
{"text": "වීරසූරිය සහ රොනී ගුණසිංහ\nසිසු සටන් අතර, සිදුවූ පළමු සිසු ඝාතනය මෙහිදී සිහිපත් කළ යුතුව ඇත. ඒ පේරාදෙනිය සරසවි භූමියේදී වීරසූරිය නම් සිසුවා මැරුම් කෑමය. ඔහු වෙඩි කෑවේ සටනක් අතර නොවේ. Bed Tea එකද නැතිව හිස් බඩින් සිටි හිමිදිරි උදෑසනකය. පොලිස් වෙඩි පහර වැදුන අවස්ථාවේ වීරසුරියගේ සාක්කුවේ තිබී සොයා ගත්තේ අත් බෝම්බයක් හෝ පිස්තෝලයක් නොවේ. පත්තර කෑල්ලක ඔතා ගත් සීනි ටිකකි. වීරසූරිය නේවාසිකව සිටි ශාලාවෙන් නික්ම ගමන් කරමින් සිටියේ පාන්දර තේ කෝප්පය හෙවත් Bed Tea එක ලබා ගැනීමටය. සීනි ටිකක් සාක්කුවේ දා ගෙන ආ විට තේ එකට දෙන සල්ලි ඉතිරි වේ. තේ කහට ටිකට කැන්ටින් කාරයා සල්ලි ගත්තේ නැත. එය නොමිලේ ලැබෙයි. එ දවස සරසවියේ ඉගෙණ ගත් හැම වීරසුරියම දවස පටන් ගත්තේ එහෙමය. ඒ අර්ථයෙන් ගත් කළ වීරසුරියගේ මරණයේදී අර සීනි ටික බෝම්බයකට වඩා තියුණු විය. අද කාගේ හෝ සීනි කිරීමට පාරට බැස කෑ ගසන නූතන වීරසුරියලාගේ ජීවිතද තේරුම් ගත හැකිය. මේ දරු දැරියන් පාරට බැසීම සාධාරණය. සටන් පාඨ කියා කෑ ගැසීම සාධාරණය. එවිට කිසිවෙකුට මෙසේ ඇසිය හැකිය. ඔවුන්ට ඔළු කටු පොඩි වෙන්න පහර දීම සාධාරණද? නැත. කිසිසේත් සාධාරණ නැත. එහෙත් ඒ ගැහිල්ලටත් කතාවක් ඇත.\nඅපි නැවත වීරසූරියගේ ඛේදවාචකය වෙත ගමන් කරමු. එදවස බොහෝ සරසවි සිසු සටන් කෙරුණේ මහ පාරේ නොවේ. සරසවි භූමිය තුලය. එලෙස වීරසූරිය වෙඩි කෑ දවසේත් සටනක් දියත්ව තිබිණ. සිසුන් අඛණ්ඩව සරසවි බිමේ රැඳී දින කිහිපයක් ගෙවිණ. සිසු අරගලය නිසා සරසවි උයනට පොලිසිය කැඳවනු ලැබීය. ඒ සරසවියේ පාලකයන් විසිනි. පැමිණි පොලිසියට කළ හැකි දෙයක් තිබුණේ නැත. එක් වරුවක් තුල පොලිස් භටයන් සෙනෙට් ගොඩනැගිල්ලට කොටු කිරිමට සිසුහු සමත් වූහ. එසේ දවසක් ගතවිය. ඒ සමග පොලිස් ප්රධානීන්ට තම සාමාජිකයන් සම්බන්ධව ආරක්ෂක සහ සුභ සාධන ගැටළු පෙළ ගැසිණ. ඒ අතර, මාතලේ මූලස්ථාන පෙලිස් පරීක්ෂක රොනී ගුණසිංහ කැඳවීය. ඔහු පැමිණ ගෙවුනේ එක් රැයකි. වීරසුරිය වෙඩි වැදී මිය ගියේය. විවිධ හේතු නිසා අපහසුවට පත්ව සිටි සිරිමා බණ්ඩාරනායකගේ ආණ්ඩුවට මෙය හෙන ගෙඩියක්ම විය.\nපසු දවසක මේ වෙඩි තැබීම ගැන මාධ්ය වේදියෙකු පොලිස් පරීකෝෂක රොනී ගුණසිංහ ගෙන් විමසීය. වීරසුරිය ඝාතනය සරසවි සිසුන් සම්බන්ධව යම් සේද රොනී ගුණසිංහ කී කතාවද වර්තමානයටද වැදගත්ය.\n‘ඕපන් ෆයර්‘\n“මම යනකොට දවස් දෙකක් රාළහාමිලා එකම යුනිෆෝම් ඇඳගෙන හිටියේ. ඩියුටි මාරු වෙන්න විදියක් නැහැ. ඔවුන්ට කන්නත් නැහැ. තිබුණේ වතුර විතරයි. ඉහළ නිලධාරීන් බලා සිටියා පමණයි. අපේ කිසි කෙනෙක් තීරණ ගන්නේ නැහැ. විශ්ව විද්යාලය ඇතුලේ නිසා බයෙන් හිටියේ. හිස් පරිසරයට ‘ඕපන් ෆයර්‘ කරලා මොකද වෙන්නේ කියලා බලන්න මම තීරණයක් ගත්තා. මම එහෙම කළේ පොලීසිය පැත්තෙන් කල්පනා කරලා. පොලිසියේ ඉන්නේත් මිනිස්සු. මේ කියන වෙලාවේ සමහර සිසුන් ශාලාවල නිදි. එළියට ඇවිත් නැහැ. අපේ ඇක්ෂන් එකට සිසුන්ගෙන් ලැබෙන රිඇක්ෂන් අධ්යයනය කරන්න මම බලා පොරොත්තු වුනා. ඒත් ඒ සාධාරණ ක්රියාව අවාසනාවන්ත විදියට කනපිට හැරුණා.“\nහැම කතාවකම දෙපැත්තක් ඇත. මෙවර සිද්ධියේත් එහෙම දෙයක් තිබිය හැකිය. පියදාස උඩුගම්පොලගේ අම්මා සහ පවුල විනාස කිරීමෙන් දේශප්රේමි ව්යාපාරය එදා අපේක්ෂා කළේ කුමක්ද? සටන උණුසුම් කිරීමය. එහෙත් එහෙම වුනාද? නැත. මේ වර පොලිස් ප්රහාරය මෙතරම් දරුණු වුනේ කාගේ උපදෙස් නිසාද?\nවීරසුරිය මැරුනේ සරසවි සිසුන් ද කැපවී නිර්මානය කළ වාමාංශික ආණ්ඩුවක පාලනය තිබියදීය. 1977 ආණ්ඩුව වෙනස් විය. සරසවි සිසුන් වෙනුවෙන් මහපොල අරමුදල නිර්මානය වුනේ එජාප ආණ්ඩුව යටතේය. මහපොල අරමුදල නිර්මානය කරන්න වීරසුරියගේ සාක්කුවේ තිබුණ සීනි ටික හේතුවූ බව ලලිත් ඇතුලත්මුදලි මේ ලියුම්කරු සමග කියා ඇත. එහෙත් මහපොල මුදල් දීමෙන් ශිෂ්ය ප්රශ්න විසඳුනේද? නැත. සරසවි සිසුන්ට මහපොල දියව් යන්න අදටද අලුත් සටන් පාඨයකි.\nමහපොල ආවේ වීරසූරිය මැරුම් කෑ නිසාම නොවේ. ඒ සිද්ධියේ අතුරු ඵලයක් විය හැකිය. මෑතක පේරාදෙණිය සරසවියේ අලුතෙන් ශාලාවක් හෙවත් ශිෂ්ය නේවාසිකාගාරයක් ඉදි විය. ඊට ‘අයිවෝර් ජෙනිංස්‘ ශාලාව යයි නම් තබන්නට පාලකයෝ තීරණය කළහ. සිසුහු එතැනදීත් අරගලයක් නිර්මානය කර ගත්හ. ඒ ශාලාවට තැබූ නමට එරෙහිවය. ඔවුන්ට අවශ්ය වුනේ මියගිය සිසුවෙකුගේ නමක් තියන්නටය. මා මේ ශාලාවේ සිද්ධිය සිහිපත් කෙළේ සිසුන් සවුත්තු කරන්නට නොවේ. කරන දෙයක දිග පළල ගැඹුර ගැන සිසුන් නො සිතන බව කියන්නටය.\nසටන්කාමී සිසුවෙකු තමන් කළ දේ ආපසු හැරී කල්පනා කළොත් ඔහුට සිනහා පහල වෙනවාට සැක නැත. එහෙම කියන්නේ මේ ලේඛකයාද සරසවි සිසුවෙකුව සිටි හෙයිනි.\nසිසුන් සාකච්ඡා කර දිනාගත් ඉල්ලීමක් තිබේද? උත්තරය, නැත..!\nඅප එකක් පිළිගත යුතුව ඇත. විශ්ව විද්යාල ශිෂ්ය සටන් ඉතිහාසයේ සිසුන් පාලකයන් සමග මුහුණට මුහුණ ලා සාකච්ඡා කර විසඳා ගත් ප්රශ්නයක් හෝ දිනාගත් ඉල්ලීමක් තිබේද? උත්තරය ‘නැත‘ යන්න ය. හේතුව සරසවි සිසුන් කිසිවක් සාමයෙන් සමාදානයෙන් ලබා ගැනීමට උත්සාහ නොකිරීමය. ඔවුන් තම ප්රශ්න යොමු කරන්නේ හිස් අවකාශයටය. කතා කරන්නේ සරසවි උයනේ ගස් වැල් සමගය. තම රාවය පරිසරයට එක්වී ප්රතිරාව දෙන හැටි දැක ඔවුන් තෘප්තිමත් වෙති. ඒ පණිවිඩය තම ගැටළුව පාලකයා වෙත ගියාද නැද්ද යන්න ගැන ඔවුන්ට අදාල නැත. ශිෂ්ය සටන් තුල ඇත්තේ තාරුණ්යයෙහි පවත්නා ආලෝලනීය නිදැල්ල විය හැකිය. එහෙත් මේ නිදැල්ල පවුලකට පරම්පරාවකට ගෙදරකට හුරතලයක් විය හැකිය. ඒ නිදැල්ල රංචු ගැසී සමාජ ගතවූ විට නම් හුරතලයක් නොවේ. ගෙදරට හොරෙන් රංචු ගැසී දිය කෙළියට ගිය සමහර දරුවන් ගෙදර එන්නේ පෙට්ටි වලිනි. සමහර සිද්ධි පොලිසියෙන් අධිකරණයන් සිර ගෙදරින් කෙළවර වේ.\nපේරාදෙණි සරසවියේ සමහර සිසු අරගල මහනුවර මහේස්ත්රාත් අධිකරණය වෙත පැමිණෙයි. එවැනි අවස්ථාවල සිසුන්ගේ දෙමාපියන් භාර කරුවන් ගෙන්වා මහේස්ත්රාත් වරයා අවවාද කරනු දැකිය හැකිය. සිසුන් පාරට බසින හේතු ඉල්ලීම් සහ ගැටළු මෙනවාද? ඒවා විසඳිය හැක්කේ දීර්ඝ කාලීනවද? කෙටි කාලීනවද? කිසිවෙකු කිසි දවසක මේ තත්වය විමසා බලා නැත. අද බොහෝ ශිෂ්ය සටන්වල අවංක භාවය ප්රශ්න කළ යුතුය.\nවර්තමානයේ හැම සිද්ධියක් පසුපසම දේශපාලනයක් ඇත. සරසවි සිසුන් කරන අරගල පසුපසද මේ කියන දේශපාලනය ඇත්තේ විවෘතව නොවේ. සැඟවීලාය. එය එසේ නොවේ යයි කිසිවෙකු කියයි නම් එය මහා විහිළුවකි. මේ දේශපාලනය නිසා ආසන්න වසර 50 ක කාලය තුල විශ්ව විද්යාල ශිෂ්ය ජීවිත බෙහෙවින් වෙනස් විය. වර්තමානයේද මේ සිද්ධ වෙන්නේ එයමය. එය තේරුම් ගැනීමට අපහසු නැත. එක් යුගයක විශ්ව විද්යාල යනු වාම දේශපාලන කඳවුරුව පැවතිණ. ඒ යුගයේ හැම සිසුවාම වාමවාදි දේශපාලනයකට අනුගතව සිටියහ. හේතුව සරසවියේ ජනප්රියකම, සමාජ වටිනාකම ලැබෙන සරල ක්රමය එය බැවිනි. ශිෂ්ය සභාවකට තේරීමට එසේ විය යුතුමය.\nජනාධිපති නීතිඥ “පොල් වික්කා“ සහ “ඒ ඒ කාලෙනේ“-විජය වික්රමරත්න\nසරසවියෙන් පිටව ගිය වහා ඒ සිසුන් විවිධ වගකීම් දරමින් රටට උචිත ලෙස වෙනස් වෙති. ඔවුන්ගේ ශිෂ්ය යුගය ගැන ප්රශ්න කළ විට ලැබෙන්නේ සරල උත්තරයකි. බොහෝ දෙනා කීවේ “ඒ ඒ කාලෙනේ…..“ කියාය. අප මේ මුහුණ දෙමින් සිටින්නේ මනෝ මූලික සීමිත කාල පරාසයක දඟ කැවෙන “ඒ ඒ කාලෙනේ…..“ නම් හිතලු අභියෝගයට විය හැකිය. මේ කියන අභියෝගාත්මක කාලය සමග ගැටෙන්න කිසිවෙකු කැමති නැත. ඇත්ත තත්වය අකමැතිකම නොවේ. ඒ පසුපස සැඟවී පවත්නා විවිධ බලවේගයන්ගේ අතාර්කික භාවයට බියෙනි. මෙහිදී රොනී ගුණසිංහගේ ප්රකාශය වැදගත්ය.\nමූලස්ථාන පොලිස් පරීක්ෂක රොනී ගුණසිංහ කී පරිදි, පොලිසිය සිසුන්ට බියෙන් ගුලි ගැසී සිටියහ. දින කිහිපයක් එක් තැනකට සිරවුන පොලිස් නිලධාරීන් තුල ඇති වූ පීඩනය සිසුන්ට එරෙහි බලවේගයක් බවට පත්විය. ප්රතික්රියාව ආරම්භ වන්නේ එහෙමය. ප්රතික්රියාවේ ප්රතිපලය ආණ්ඩු විරෝධි කැරැල්ලකි. මේ තත්වය අපේක්ෂාවෙන්ම බලා සිටින්නෝ වෙති. ඒ කණ්ඩායම් බොහෝ විට සරසවි සිසුන් නොවේ. හැම විටෙකම\nනැතත් සිසුන් බලල් අත් බවට පත්වූ අවස්ථා බොහෝය. ප්රශ්නය ඔඩු දුවන තෙක් එදා පොලිසිය බලා නො සිටියා නම් වීරසුරිය අදත් ජීවතුන් අතරය. වසර පනහකින් මෙපිට වර්තමානයෙහිද ශිෂ්ය ප්රශ්න අප තේරුම් ගැනීමට මේ ආකාරයෙන් උත්සාහ කරයි නම් එය නිවැරදි ප්රවේශයක් විය හැකිය.\nජනාධිපති නීතිඥ විජය වික්රමරත්න ප්රකට ශිෂ්ය සටන් කාරයෙකි. ඒ නිසාම අදත් ඔහු “පොල් වික්කා“ යන උප පද නාමයෙන් හඳුන්වති. මහනුවර මහ මළුවේ තිබුණු හෙන්රි වෝඩ් ප්රතිමාව මහනුවර කටුගෙට ගියේ දියවඩන නිලමේගේ උවමනාවට නොවේ. පේරාදෙණි සරසවි සිසුන් කළ සටනක ප්රතිපලයක් හැටියටය. එදා ඒ සටන් බිමේ ඉදිරියෙන්ම සිටි කිහිප දෙනා අතර “පොල් වික්කාද“ විය. සත්තකින්ම හෙන්රි වෝඩ්ට එරෙහිව සිසුන් සටන් කළාද යන්න ඇසිය යුත්තේ ඒ සටන මෙහෙයවූ “පොල් වික්කා“ ඇතුළු අයගෙනි. පෙර කී ශාලාවට අයිවෝර් ජෙනිංස්ගේ නම තබන්ට එපා කීම සමග මේ සිද්ධිය ගලපා ගත හැකිය.\nසිසුන් පාර බැස්ස විට එදා එහෙම සිදු විය. අද සිදුවන්නේ ඊට හාත්පසින්ම වෙනස් දේය. 1971ට පසුව සිසු සටන් ගැන ඇත්තේ සුන්දර අත්දැකීම් නොවේ. ඒ සටන් ඉතිහාසය ලේ කඳුළු සමග මිශ්ර වූ බොහෝ අමිහිරි එකකි. එදා හෙන්රි වෝඩ් කටු ගෙට ඇරියාට අද එසේ සිද්ධ නොවේ. අද සිදුවන්නේ කුමක්දැයි ඇස් වාට්ටුවේ සිද්ධියෙන් පැහැදිලිය. බ්රහස්පතින්දා සිසු විරෝධතාව ආරම්භ වුනේ කොටුව දුම්රිය පොල අසලිනි. ඒ නිසා ඇස් වාට්ටුවට එන තෙක් මාර්ගය අවහිර විය. ඒ අවහිරවීම මගීහු සතුටෙන් හෝ අසතුටෙන් විඳ දරා ගත්තාට සැක නැත. සිසු විරෝධතා පෙළපාලිය විශ්ව විද්යාල ප්රතිපාදන කොමිෂම ළඟ නතර විය. ඒ පොලිසිය කොමිෂන් සභාව තුලට යන්ට ඉඩ නොදුන් හෙයිනි. ප්රතිපාදන කොමිෂමට ඇතුල විය නොහැකි වන සේ මාර්ග බාධක දමා තිබිණ. සිසුන් රැස් කකා සිටියේ මහ පාරේය. සිදුවූ සියල්ල රටම බලා සිටියහ. ස්ත්රී පුරුෂ බේදයකින් තොරව පොලිස් ප්රහාර එල්ල විය. සිසුන් සිය ඉල්ලීම හිස මත තබාගෙන සිටියහ. පොලිසිය ආණ්ඩුවේ කන්තෝරුවක් රැකීමේ වගකීමෙන් පෙළ ගැසී සිටියහ. කොටුවේ සිට විශ්ව විද්යාල ප්රතිපාදන කොමිෂම තෙක් නිර්බාධිතව පැමිණි සිසු පෙළපාලියට එතනදී එහෙම වුනේ ඇයි? මාර්ග බාධක දමා තිබිණ. සිසුන් පැමිණියහ. පොලිසිය බලා සිටියහ. නැවත මාධ්ය රූප රාමු නරඹන්න. බාධක වැටට සිසුන් අත තැබූ විගස පොලිසිය ක්රියාත්මක විය. ජල පහර නොකියා කීවේ “පලයව්“ කියාය. සිසුන් එක පොදියට මිරිකී ජල පහරට අභියෝග කළහ. ජන රාශිය විසුරුවා හැරීමට කඳුළු ගෑස් විද්දාහ. ඒ සමග සිසුන් දුවන්නට විය. පළා යන සිසුන්ට පහර දුන්නා නම් වැරදිය.\nමෙතැනට වීරසුරිය සිද්ධිය ආදේශ කරන්න. ආණ්ඩුවේ කන්තෝරුවක් රැකීමේ වගකීමට අවහිර කිරීම රටේ නීතිය කැඩීමකි. දුවන සිසුන්ට පහර දීම ද නීත්යානුකූල නැත. නීතියට පිටින් ගිය කවුරුත් ඊට වගකිව යුතු තැනකට රටම පැමිණිය යුතුවේ.\ndifferent aspects of student struggles -remembering peradeniya"}
{"text": "2013 වසරේ සිට ගෙන්වපු වාහන ද්විත්ව කාර්ය වාහන ලෙස ලියාපදිංචියෙන් මිලියන 220ක බදු අහිමි වෙලා\nCEO Lisa Su made AMD 1,300% more valuable in just 5 years, taking its stock to all-time high, Sri Lanka got a lot to learn from her no secret recipe.\nThe lady took over AMD (Advanced Micro Devices) in 2014 when it was on the brink of bankruptcy losing to all competitors, mainly Intel. She started working on the core competencies with a futuristic vision.\nනව්යකරණය නැත්නම් Innovation කිව්වම හුඟ දෙනෙක්ට ඔළුවට වැටෙන්නෙ භාණ්ඩ නිෂ්පාදන විතරයි. මේක සම්පූර්ණ වැරදියි. එමෙන්ම අප වගේ රටකට නිෂ්පාදන නව්යකරණයෙන් ( Product Innovation) ඉදිරියට යනවා නම් නිෂ්පාදන / ගෝලීය ආර්ථිකයක් තුළ ඇති ඉඩ අවමයි. නමුත් සේවා නව්යකරණයට ( Service Innovation ) අවස්ථා සහ තරඟකාරීත්වය උපරිමයි.\nThere is no excerpt because this is a protected post.\nThere is no excerpt because this is a protected post.\nව්යාපාරික ආදායම් සහ ලාභ අඩු වීම කොරෝනා එක්ක බැඳුණු ප්රධාන ප්රශ්ණයක් . ප්රාග්ධන වියදම් අපිට යම් කාල සීමාවකට අඩු කරන්න පුළුවන් විශාල බලපෑම් නැතිව. නමුත් මෙහෙයුම් වියදම් වලට, එනම් OPEX වලට ඇතිවන බලපෑම පාලනය අපහසුයි. ඒ මෙහෙයුම් වියදම් පාලනය කරන්න යන එක හරිම සංවේදී දෙයක් නිසා, විශේෂයෙන්ම මෙහෙයුම් වියදම් ආයතනයේ ආදායම් වලට එමෙන්ම ලාභ වලට කෙලින්ම බලපාන නිසා.\nTransport Policy for Sri Lanka – A National Need The need for a national policy is mandatory in each development goal. Transportation is a key development facilitator and indicator too, hence the need of the […]\nThe number of electric cars on Britain’s roads will jump to 30 million in the next 20 years, helped by government policies to phase out the sale of polluting cars. UK’s goal of reaching net-zero […]\nZero-emission transport is destined to grow rapidly and some of the earliest movers have been in the areas of public transport. More and more electric buses can be seen in city centers across Europe and […]\nOperations, staff, carriers, and even customers have a heavy role to play in the post-pandemic logistics. Challenges are widening, costs are rising, still, there is a lot that can be done now with existing logistics and supply chain solutions. Not only, but one could also quickly take advantage of new ones to be safe and mitigate the operational and financial impact on the business.\nනිශ්චිත ක්රියාමාර්ගයකින් තොරවයි මෑතදී වායු දූෂණය පහත වැටුනේ, ඉතින් ඇතැමුන්ට ඒකෙ වැඩි අගයකුත් නැහැ. ලොක් ඩවුන් වලින් පිරිසිදු වුන නගර ඒ අන්දමින් පවත්වාගැනීම ඉබේම වෙන්නේ නැහැ.\nහැමදේම රටතුළ නිෂ්පාදනය ගැන ලොකු ආන්දෝලනයක් තියනවා. නමුත් ඒ බොහෝ තැනක ගෝලීය ආර්ථිකයක් තුළ ඒවායේ ඇති තරගකාරීත්ව හෝ ආර්ථික වාසිය ගැන කිසිම සැලකීමක් නැහැ, ව්යාපාරික සැලසුම් නැහැ. රජයටයි රටටයි දොස් කියන එක විතරයි වෙන්නෙ. මුලින් නිසි ව්යාපාරික සැලසුම් සහ වෙළෙඳපොළ අවශ්යතාව මත කෙරෙන නිෂ්පාදනයන්ට ආයෝජනය කරන්න ඕන තරම් අය ඉඳියි. ආණ්ඩු වලට බැන බැන යා යුතු නැහැ.\nඅවාසනාවකට මෙන් බොහෝ මහා පරිමාණ ව්යාපෘති වලට පවා ව්යාපාරික සැලසුම් තියෙන බවක් දැනගන්න නැහැ රැල්ලට ගියාට. උදාහරණයක් සීනි කර්මාන්ත ශාලා නැවත ඇරඹීම හෝ වාලච්චේන කඩදාසි ආදී දේවල්.\nජපානය සහ ඇමරිකාව ප්රකාශකරනවා ඔවුන්ගේ කර්මාන්තශාලා චීනෙන් ඉවත්කරන්න යෝජනාකරන බව. ජපානය චීනෙන් යන සමාගම් සඳහා යෙන් බිලියන 220 ක් (රුපියල් බිලියන 390 ක්) සහ වෙනත් රටවලට නිෂ්පාදනය ගෙනයාමට අපේක්ෂා කරන අයට යෙන් බිලියන 23.5 ක් […]\nVirtual Power Plant, එනම් අථත්ය බලාගාර (VPP) හුඟ දෙනෙකුට අලුත් වචනයක්. අතථ්ය විදුලි බලාගාරයක් කියන්නේ පියසි සූර්ය පද්ධති, සුළං බලාගාර, සූර්ය බලාගාර, බයෝමාස්, ජලවිදුලි හෝ වෙනත් ඕනෑම කුඩා හෝ මධ්යම ප්රමාණයේ විමධ්යගත, විදුලි ජනන මාධ්ය, […]\nInternet-connected “smart” devices can help transform fast-developing cities in Asia and the Pacific into safe and sustainable urban centers. Introduction Advancements in digital technologies, specifically the Internet of Things or IoT, is leading the fourth […]\nරටට අවශ්ය ප්රමාණයට එළවළු, පලතුරු සහ ධාන්ය දැනටත් රටේ ව්යාපාරිකව සහ ගෘහාශ්රිතව නිෂ්පාදනය වෙනවා. නැත්තේ සමහර වෙලාවට ජලය, Crop management, Crop rotation සහ කාලය සහ ශ්රමය අපතේ යෑම වැළැක්වීමේ ක්රම.\nඊළඟට ප්රවාහන නාස්තිය වැළැක්වීමේ ක්රම, හොඳ ගබඩා කිරීමේ සහ ලොජිස්ටික්ස් සැලසුම්.\nගොවියා හැමදා දුගී මේ නිසයි.\nCut emissions by 55%+ in 10 years, COP 25 conference in Spain has given a clear message. Otherwise the life as we know it will cease to exist. There has been too much talk about […]\nFrom technology to business models, Tesla is continuously bringing more tasks within their control. Competitors will have little or no choice but to follow Tesla’s leaving their outdated technology and old business models.\nToyota and VW each sell 10 million cars a year. Tesla delivered only about 367,500 in 2019. But not only with the electronics technology, sourcing, logistics and even in business modelling, Elon Musk’s young company is far ahead of the industry giants.\nබලාපොරොත්තු කිහිප පැත්තකට දිවවෙනවා. විශේෂයෙන්ම පාරිසරික හානි අවම කිරීම, ඉන්ධන සඳහා කෙරෙන වියදම් අවම කිරීම, වාහන නිෂ්පාදන ආර්ථිකය වැඩිදියුණු කිරීම මෙන්ම ව්යාපාරික කාර්යක්ෂමතාව ඉහල නැංවීම.\nලංකාවෙ වාහන නම් තවමත් ජීවිත කාලය පුරාම පවතින ඒවා. නමුත් අපි කාබන් බද්ද පනවනවටත් විරුද්ධ වුනා…..\nLight Rail is the today’s term for Trams.\nThe British government needed to solve Colombo’s transport problems more efficiently and introduced tramcars and the trolley buses. The tramcar system was introduced in many countries along with Ceylon in the beginning of the 20th century.\nDuring early days Trams carried over 6.5 million passengers a year."}
{"text": "පාතාලය නැවත වැඩ අරඹා තිබේ. පහු ගිය කාලය පුරාවට තැනින් තැන මිනී මැරුම් වාර්තා වූ අතර උසාවියක් ඉදිරි පිටදීද පුද්ගලයන් දෙදෙනෙක්ට වෙඩි තැබීමක් සිදු වුනි. එතෙකින් නතර නොවන මේ සිද්ධි දාමය තවත් පුරුකක් දික් වන්නේ භාරත ලක්ෂමන් නඩුවේ සැකකාර දෙමටගොඩ චමින්දට බන්ධනාගාර බස් රථය තුලම වෙඩි තැබීමත් සමගය.\nආණ්ඩුව එත් සද්ද නැත. පැය විසි හතරක් යන්නට මත්තෙන් ඊයේ (03) ඩැනී හිත්තැටිය ඝාතනයේ සැකකරු වෙඩි කා මරනුවට පත් විය.\nරාජපක්ෂ ආණ්ඩුව කාලයේ ආයුධ පෙන්වන්නට ගියවුන් අත් කකුල් විලංගු දා තිබියදී පලා යාමට වතුරට පැන්නාහ. සමහරු එම හැන්ගු ආයුධ වලින් පොලිසියට පහර දීමට ගොස් මැරුම් කෑහ.\nඅද කියා වෙනසක් නැත අද පොලිසියට හසු නොවීම නාදුනන වෙඩි කරුවන් අතින් රටේ නීතිය ක්රියාත්මක වන අතර පොලිසිය වැඩ පෙන්වන්නේ අහිංසක නිරායුධ විරෝධතා කරුවන්ට හෝ ගමේ හොරෙන් බඩ වියත රක ගැනීමට කෙසේල්කනක් කපු එකාට පමණි.\nමේ පිළිබඳව ආණ්ඩුව මුනිවත රකින්නේ අයි යන්න ගැටලුවකි, එසේ මුනිවත රකින්නේනම් අපට මේ සිදු වන්නේ ආණ්ඩුවේ ඕනා එපාකම් ද යන සාධාරණ සැකය මතු වේ. මන්ද මෑත කාලය පුරාවට වෙඩි තැබීමක් වාර්තා නොවූ දිනයක් ඇත්නම් ඒ එහෙමත් දවසක් වීමය. මේ යන්නේ ලංකාවත් වෙනිසුයුලාවක් වීමේ මාර්ගයේදැයි ගැටළුවක් පවතී. මේ අපරාධ රැල්ල නැවැත්විම රජයේ වගකීමකි. මාධ්ය සංදර්ශන දමමින් මිනිසුන් ගොනාට අන්දන වෙලාව ප්රෝයෝජනයට ගෙන මෙම තත්වයෙන් රට බෙර ගැනීමට රජය උනන්දු විය යුතුය."}
{"text": "(කොළඹ, ලංකාපුවත්) – දකුණු අප්රිකාවේ බස් රථයක් සහ ට්රක් රථයක් එකිනෙක ගැටී සිදු වූ අනතුරකින් පුද්ගලයින් 18 දෙනෙකු ජීවිතක්ෂයට පත්ව ඇතැයි විදෙස් මාධ්ය වාර්තා කර ඇත.\nජොහැන්නස්බර්ග් නගරයට නැගෙනහිර දෙසින් පිහිටි මචාඩෝඩෝප් ප්රදේශයේදී මෙම අනතුර සිදුව තිබේ.\nමෙම අනතුරින් පුද්ගලයින් 12 දෙනෙකු තුවාල ලබා ඇතැයි සදහන් වේ.\nතුවාල ලැබූ පුද්ගලයින් සහ මියගිය පුද්ගලයන්ගේ සිරුරු කිහිපයක් සොයා ගැනීමට සහන සේවා අංශ සමත්වී ඇත. එහෙත් බස් රථයේ කොපමණ මගීන් පිරිසක් සිටියේ ද යන්න හෙලිවී නොමැත.\nඅනතුරට හේතුව මෙතෙක් හෙළිවී නොමැති අතර සිද්ධිය සම්බන්ධයෙන් පරීක්ෂණයක් ආරම්භකර තිබේ."}
{"text": "මේ දවස්වල සමාජයේ සාකච්ඡා කරනු ලබන ප්රධාන කාරණාවක් වන්නේ ගලගොඩඅත්තේ ඥානසාර හිමියන් සිරගත කිරීම. පසුගිය දිනෙක ගුරුවරයකු හා වාම ක්රියාධරයකු වන විදර්ශන කන්නන්ගර සහෝදරයා විසින් පෙන්වා දෙන ලද කරුණක් වූයේ කොළඹ දිස්ත්රික්කයේ පාසලක පැවැත්වුණ වැඩසටහනකදීත් මේ නඩු තීන්දුව විවේචනය වන ආකාරයේ අදහස් පළ වූ බව යි.\nවිදර්ශන කන්නන්ගර පැවසූ පරිදි එහිදී “හාමුදුරු කෙනෙකුව මාංචු දාල ගෙනියන්න තියෙන අයිතිය මොකක්ද?..මේක බෞද්ධ රටක්…අනික සන්ධ්යා කියන්නෙ කොටි ගැහැනියක්..” යනුවෙන් පවසා තිබෙනවා.\n‘අරුණැල්ලක ප්රභාශ්වර’ නම් වන මෙම වැඩසටහන පාඨලී චම්පික රණවක අමාත්ය ධුරය දරණ මහා නගර හා බස්නාහිර සංවර්ධන අමාත්යාංශයේ අනුග්රහයෙන් නායකත්ව පුහුණු වැඩසටහනක් මුවාවෙන් පාසල් දරුවන් ඉලක්ක කරමින් ක්රියාත්මක වන තෙදින කඳවුරු මාලාවක්. අදාළ පාසලේ පැවැත්වුණේ 400වන කඳවුර බව ඔවුන් කියනවා. එවැනි කඳවුරක් පිළිබඳ වාර්තාවක් එයට අනුග්රහය දක්වන විජය පුවත්පත් සමාගමේ වෙබ් අඩවියේ මෙසේ පළ වී තිබුණා. මෙම වාර්තාවට අනුව, එම වැඩසටහනට බහුජාතික සමාගමක් වන ෆොන්ටෙරා ආයතනයේ අනුග්රහය ලැබෙනවා.\nමෙම වැඩසටහන තුළ මූලික වශයෙන් විසකුරු ජාතිවාදය අලුත් වටයකින් පෙරමුණට ගෙන ඇති එකක් බව යි විදර්ශන කන්නන්ගරගේ අදහස. මෙහි සම්පත් දායකයා ලෙස මූලිකව කටයුතු කරන්නා තමන් මාධ්යවේදියකු ලෙස හදුන්වා ගන්නා ජයසිරි කාරියවසම් නැමැත්තෙකි. ඔහු දිවයින පුවත්පතේ වාර්තාකරුවකු බව පෙනේ. දිවයින පුවත්පතේ තවත් මාධ්යකරුවන් ද මෙයට සම්බන්ධ ය.\nජාතිවාදය, බහු ජාතික සමාගම්, මෙගාපොලිස් අගනාගරිකත්වය ආදිය එකට ඈඳමින් අධ්යාපන ක්ෂේත්රය තුළ විවිධ බලවේග විසින් ක්රියාත්මක කරනු ලබන වැඩසටහන් නියාමනය කිරීම අත්යවශ්ය ය. මේවා කරන පුද්ගලයන් විවිධ දේශපාලකයන්ගේ අනුග්රහයෙන්, ජාත්යන්තර ආධාර ලබමින් මේ කරන්නේ අනාගත පරපුරේ විඥානය ඔවුන්ට උවමනා පරිදි විකෘති කර ගැනීම යි.\nමාස කීපයකට ඉහතදී මහනුවර දිස්ත්රික්කයේ දිගන ප්රදේශයේදී සිදු වූ මුස්ලිම් විරෝධී ජාතිවාදී ප්රහාරවලට ද වැඩියෙන් ම සම්බන්ධ වුණේ ළාබාල තරුණ පිරිස් ය. සාමාන්යෙයන් අන්තවාදී දේශපාලනික අරමුණු වෙනුවෙන් නව යෞවනයන් උපයෝගී කර ගැනීම සුලබ ය. කොටි සංවිධානය ළමා සොල්දාදුවන් භාවිතා කළ අතර, ජවිපෙ දෙවෙනි කැරැල්ල සමග ද බොහෝ ළමයි සම්බන්ධ වූ හ.\nතරුණ අන්තවාදය අද දවසේ රට හමුවේ පවතින දැවැන්ත අභියෝගයකි. තරුණ අන්තවාදය පිටුදැකීමට අවශ්ය නම් පාසල් අන්තවාදී දේශපාලනයට උපයෝගී කර ගැනීමට ඉඩ නොදිය යුතු ය.\nපාසල් අධ්යාපනය මේ වන විට ටියුෂන් වෙළඳපොළ අන්තවාදයට ගොදුරු වී හමාර ය. එයින් අසහනයට පත් වී සිටින ළමා හා යොවුන් පරපුර මත දේශපාලන, ජාතික හා ආගමික අන්තවාදය අතහැරීම ගහෙන් වැටුණු ළමයාට ගොනා ඇනීමක් පමණක් නොවේ. එයින් සමස්ත සමාජයට ම දැඩි හානියක් සිදු විය හැකි ය."}
{"text": "එංගලන්තයට ලකුණු 113ක ජයක් – තරගාවලියත් සම කරයි – Match Report\nබටහිර ඉන්දීය කොදෙව් කණ්ඩායම සමග පැවැති දෙවන ටෙස්ට් ක්රිකට් තරගයෙන් ලකුණු 113 ක ජයක් වාර්තා කිරීමට එංගලන්ත කණ්ඩායම සමත් වුණා.\nතරගය ජය ගැනීම සදහා ලකුණු 312ක ඉලක්කයක් හඹා ගිය කොදෙව් කණ්ඩායමට තරගයේ අවසන් දිනය වූ අද(20) දිනයේ දී සියලු දෙනා දැවී දෙවන ඉනිමට රැස් කර ගත හැකි වූයේ ලකුණු 198ක් පමණයි.\nෂමාර්හ් බෘක්ස් ලකුණු 62ක් සහ ජර්මෙයින් බ්ලැක්වුඩ් ලකුණු 55ක් රැස් කළා.\nපන්දු යැවීමේ දී ස්ටුවට් බ්රෝඩ් කඩුලු 3ක් බිද හෙලුවා.\nඅද දිනය ආරම්භ කරන විට සිය දෙවන ඉනිම ක්රීඩා කරමින් සිටි එංගලන්තය කඩුලු 2ක් දැවී ලකුණු 37ක් ලබා සිටියා.\nඔවුන් සිය දෙවන ඉනිම අත්හිටුවීමට තීරණය කළේ කඩුලු 3ක් දැවී ලකුණු 129ක් ලබා සිටියදීයි.\nබෙන් ස්ටොක්ස් නොදැවී ලකුණු 78ක් ලබා ගත්තේ පන්දු 57කට පමණක් මුහුණ දෙමින්.\nපන්දු යැවීමේ දී කෙමා රෝච් කඩුලු 2ක් බිද හෙලීමට සමත් වුණා.\nමැන්චෙස්ටර්හී දී පැවැති තරගයේ කාසියේ වාසිය දිනා ගත් බටහිර ඉන්දීය කොදෙව් කණ්ඩායම පළමුවෙන් පන්දු යැවීමටයි තීරණය කළේ.\nඒ අනුව එංගලන්තය පළමු ඉනිම අත්හිටුවීමට තීරණය කළේ කඩුලු 9ක් දැවී ලකුණු 469ක් ලබා සිටියදීයි.\nවිශිෂ්ඨ ඉනිමක් ක්රීඩා කළ ඩොම් සිබ්ලි ලකුණු 120ක් සහ බෙන් ස්ටොක්ස් ලකුණු 176ක් ලබා ගත්තා.\nඔවුන් දෙදෙනා අතර සිව්වන කඩුල්ල සදහා ගොඩ නැගුණු සබදතාවය ලකුණු 260ක්.\nපන්දු යැවීමේ දී රොස්ටන් චේස් කඩුලු 5 ක් බිද හෙලුවා.\nඅනතුරුව සිය පළමු ඉනිම ක්රීඩා කළ කොදෙව්වන් සියලු දෙනා දැවී ලබා ගත් ලකුණු සංඛ්යාව 287ක්.\nක්රෙයිග් බ්රැත්වෙයිට් ලකුණු 75ක්, ෂමාර්හ් බෘක්ස් ලකුණු 68ක් සහ රොස්ටන් චේස් ලකුණු 51ක් ලබා ගත්තා.\nපන්දු යැවීමේ දී ස්ටුවට් බ්රෝඩ්, ක්රිස් වෝක්ස් කඩුලු 3 බැගින් බිද හෙලූ අතර, සෑම් කරන් කඩුලු 2ක් බිද හෙලුවා.\nවර්ෂාව හේතුවෙන් තරගයේ තෙවන දිනය සම්පූර්ණයෙන් අතහැර දැමීමට ද සිදු වුණා.\nතරගයේ වීරයා බෙන් ස්ටොක්ස්.\nඒ අනුව දෙරට අතර පැවැත්වෙන තරග 3කින් යුත් ටෙස්ට් ක්රිකට් තරගාවලිය මේ වන විට තරග 1-1ක් ලෙස කණ්ඩායම් දෙකම සම තත්ත්වයේ පසුවනවා.\nතෙවන හා අවසන් තරගය එළඹෙන සිකුරාදා(24) මැන්චෙස්ටර්හී දී ම ආරම්භ වීමට නියමිතයි."}
{"text": "ඩලස් හා ඒකාබද්ධ විපක්ෂය\nමේ රටේ දේශපාලනය ගැන හිතන විට කණගාටුවක් හා බයක් දැනෙනවා. ඒ රනිල් හරි මෛත්රිපාල හරි නිසා නො වෙයි. රනිල් සිංහල බෞද්ධ විරෝධීකම උපතින් ම ගෙන ආ අයෙක්. මෛත්රිපාල විධායක බලතල මිස ජනබලයක් නැති අයෙක්. මැතිවරණයක් තිබ්බොත් ඔහුගේ කල්ලියට වැලේ වැල් නැහැ. රනිලුත් ඒ තරමට ම නැති වුවත් පරදිනවා. ජ වි පෙ අර ජනකතාවල එන පිම්බුණු ගෙම්බා වගෙයි. මැතිවරණයක් තිබ්බොත් ඔවුන්ට යන එන මං නැති වෙනවා. ඒ හැමෝට ම හොඳයි මැතිවරණ නොපවත්වා ඉන්න එක.\nමනාප ක්රමය ජ වි පෙරමුණට මෙන් ම රිෂාඩ් බදිඋද්දීන්ලටත් වාසියි. ආණ්ඩුවට පළාත් සභා මැතිවරණ කල්දැමීමට (නොපැවැත්වීමට) අවශ්ය වුණාම පෙරේදා අදාළ පනතට තුනෙන් දෙක ලබා ගැනීමට ඒ සියල්ලන් ම ආධාර කළා. එයට හිලවුවට මේ පක්ෂ කොට්ඨාස මනාප අනුපාතය 50:50 කරන්න කිවුවා. ආණ්ඩුව එකඟ වූවා. දැන් ඒ සියල්ලන් ම සතුටින් ඉන්නවා. දෙමළ ජාතික සංධානයත් මෛත්රිපාල කල්ලියත් පනතට ඡන්දය දීලා. මෛත්රිපාල කල්ලියේ ඉතා වැඩි දෙනකුගේ අවශ්යතාව වී ඇත්තේ රට ජාතිය ආගම බේරා ගැනීම නොව තම පුටුව හා එමගින් බඩ රැක ගැනීමයි.\nමේ ඊනියා ජාතික ආණ්ඩුවට තුනෙන් දෙක තිබුණෙ යම්තමින්. එ ජා පෙරමුණට තිබුණෙ 106යි. මෛත්රිපාල කල්ලියට 45යි. විජේදාසයි අරුන්දිකයි ගියාට පස්සේ මුළු ගණන 149ට බහිනවා. ඩලස් අලහප්පෙරුම උජාරුවෙන් කියනවා ඒගොල්ලො ආණ්ඩුවේ තුනෙන් දෙක නැති කළාය කියලා. ඊනියා ජාතික ආණ්ඩුව නොව මේ ආණ්ඩුව කියන්නෙ මොකක් ද? එ ජා පෙ හා මෛත්රිපාල කල්ලිය විතරක් ද? දෙමළ ජාතික සංධානය හා ජ වි පෙ ආණ්ඩුවේ කිහිලි කරු දෙක. ඒ පක්ෂ දෙක නාමික ව ඉන්නෙ විපක්ෂෙ. ඒත් අවශ්ය වෙලාවට ආණ්ඩුවත් එක්ක ඡන්දෙ දෙනවා. ඒ පක්ෂ දෙකට මන්ත්රීවරුන් විසි දෙදෙනකු ඉන්නවා. එවිට තුනෙන් දෙක (150)පන්නන එක අමාරු නැහැ. තුනෙන් දෙක ලැබෙනවා.\nපනත සම්මත කර ගැනීමේ ප්රීතිය සැමරීමට මෙන් ආණ්ඩුව ව්යවස්ථාදායක මණ්ඩලයේ මෙහෙයුම් කමිටුවේ අතුරු වාර්තාවක් පාර්ලිමේන්තුවට ඉදිරිපත් කරලා. ඒකීය රාජ්යය හා බුද්ධාගමට ප්රමුඛස්ථානය ආරක්ෂා කරනවලු. ඒක ආරක්ෂා කරන්නෙ කොහොම ද? අප දැනටමත් ඒකීය නො වෙයි. මා ඒ බව කිහිප වතාවක් ම කියා තිබෙනවා. ඒත් ඒකාබද්ධ විපක්ෂයවත් එහි උපදේශක පඬියන්වත් ඒක පිළිගන්නෙ නැහැ. මුහුණු පොතේ සියයක් හමාරක් ඒ බව පිළිගත්තට වැඩක් නැහැ. ජනමාධ්ය ඒ මතයට කිසිම ප්රසිද්ධියක් දෙන්නෙ නැහැ. අද ජනමාධ්ය ක්රියා කරන්නෙ මාධ්ය හැටියට නො වෙයි. දැන්වීම් ප්රචාරක (ඇඩ්වටයිසින්) ආයතන හැටියට. ජනමාධ්ය කරන්නෙ මොන ක්රමයකට හරි තමන්ට ප්රචාරයක් ලබා ගැනීම. එමගින් තම ඇගයීම් (රේටින්) වැඩි කර ගැනීම. එලෙස මුදල් ඉපයීම. දේශපාලනය පමණක් නොව ජනමාධ්ය ද මුදල් උපයන මාර්ග බවට පත් වෙලා. ආණ්ඩුක්රම ව්යවස්ථාවේ 154 G (2), (3) වගන්ති තිබෙනතාක් මෙරට ඒකීය රාජ්යයක් නො වෙයි.\nඩොයිලිත් බුද්ධාගමට ප්රමූඛස්ථානය දුන්න. ඩොයිලි අනුගමනය කරමින් රනිල්ලා විතරක් නොවෙයි ඩලස්ලාත් බුද්ධාගමට ප්රමුඛස්ථානය දේවි. ඒ අතර මහානායක හාමුදුරුවරුන්ට නොව කාදිනල් ඇතුළු බිෂොප්ලාට සවන් දේවි. දේශපාලනඥයන් දොහොත් හිස් මුදුණේ තබාගෙන පන්සිල් ගන්න එක ජනමාධ්යයෙ ප්රචාරය වෙනවා. අප රැවටෙනවා. ඔවුන් තිරුපති යන එක පැත්තකින් තබමු. මේ අයගෙන් කී දෙනෙක් යෙහොවාගේ සාක්ෂිකාරයො ද? පන්සිල් ගැනීමත් බොහෝ විට ප්රචාරක දැන්වීමක් පමණයි. අද රට (නො)පවතින්නේ රැවටීම, ජනප්රියතාව මත.\nආණ්ඩුව ඡන්ද නොපැවැත්වීමේ තම පවිටු අරමුණ ඉටු කර ගැනීමට හරි පළාත් සභාවල බලතල කිහිපයක් පාර්ලිමේන්තුවට අරගෙන. එය කර ඇත්තේ ශ්රෙෂ්ඨාධිකරණ තීන්දුවකට ද පිටින් ගිහින්. අප ඒ ක්රියා මාර්ගය අනුමත කරන්නේ නැහැ. මැතිවරණ නොපැවැත්වීමට අප විරුද්ධයි. එහෙත් නීත්යානුකූල ව පළාත් සභා අහෝසි කළ යුතු බව දහතුන ආණ්ඩුක්රම ව්යවස්ථාවෙන් කටු ගා දැමිය යුතු බව අප කියනවා. සම්බන්ධන්ලා සුමන්තිරන්ලා පළාත් සභා ඡන්ද නොපැවැත්වීමට (කල් දැමීමට) පක්ෂ ව ඡන්දය දීමෙන් ඔවුන්ගේ කුහක පිළිවෙත හෙළිදරවු වෙනවා. ඔවුන්ට පළාත් සභා අවශ්ය සිංහලයන්ට විරුද්ධව ජනතා පරමාධිපත්යය නැති කිරීමට පමණයි. ඔවුන්ට වුවමනා බලය පමණයි. පළාත් සභා ඡන්දය නැති වුවත් ඔවුන්ට කමක් නැහැ.\nඑහෙත් ඒකාබද්ධ විපක්ෂය ක්රියා කරන්නේ කෙසේ ද? ආණ්ඩු විරෝධී බව පමණක් ඒකාබද්ධ විපක්ෂයේ එක ම ප්රතිපත්තිය නොවිය යුතුයි. ඒකාබද්ධ විපක්ෂය පාර්ලිමේන්තුවේ දී ඇසුවේ පළාත් ආයතන පනත පළාත් සභාවලට යොමු කළා ද කියා. එයින් සිදුවන්නේ පළාත් සභාවල බලය තහවුරු කිරීම පමණයි. ඒ සියල්ලටමත් වඩා භායානක ප්රකාශයක් ඩලස් අලහප්පෙරුම මාධ්ය සාකච්ඡාවක දී කළා. ඔහු කියා සිටියේ ආණ්ඩුව පළාත් සභාවල බලය පාර්ලිමේන්තුවට උදුරා ගැනීම වැරදි කියා. ඔහු විරුද්ධ වූයේ ක්රියා මාර්ගයට පමණක් නො වෙයි. ක්රියාවටත් ඔහු විරුද්ධ වුණා.\nඔහු ඒ බව තවදුරටත් තහවුරු කරමින් කියා සිටියේ ආණ්ඩුව පළාත් සභාවල බලතල පාර්ලිමේන්තුවට උදුරා ගැනීමෙන් ශක්තිමත් පළාත් සභා ඇති කිරීමට ඇති ඉඩකඩ අහුරා ඇති බව. මෙයින් කියන්නේ ඩලස් අලහප්පෙරුමට පළාත් සභා තවත් තහවුරු කිරීමට අවශ්ය බවයි. වෙනත් වචනවලින් කියනවා නම් පළාත් සභා තවත් ශක්තිමත් කිරීමට ඩලස්ට අවශ්යයයි. ඩලස් පළාත් සභා ශක්තිමත් කරන්නේ කිනම් ප්රශ්නයක් විසඳන්න ද? මෙරට දෙමළ ජනයාට දෙමළ වීම නිසා ම පමණක් ඇති අසාධාරණයක් විසඳන්න ද? එසේ නම් ඩලස්ට පුළුවන් ද ඒ අසාධාරණය මොකක් ද කියලා කියන්න. පළාත් සභාවලට විරුද්ධ අය සිංහල ජාතිවාදීන් යැයි ඩලස් කියනවා ද? ඩලස් ලක්මිණ පත්රයෙහි සේවය කළ කාලයේ සිට මා දන්නවා. එකල ඔහු හමුදා මෙහෙයුම්වලට විරුද්ධ වුණා.\nඒකාබද්ධ විපක්ෂයේ අද බලවතුන් වී ඇත්තේ දහතුනට පක්ෂ අය. ඔවුන්ට පළාත් සභා තවත් ශක්තිමත් කරන්න අවශ්යයයි. ඒ විතරක් නොවෙයි. ඒකාබද්ධ විපක්ෂය අද ඔය අතුරු වාර්තාව ඉදිරිපත් කළ මෙහෙයුම් කමිටුවේත් නියෝජනය වෙනවා. රනිල් කියන්නේ සියල්ලන්ගේ සහායෙන් ව්යවස්ථාව සම්පාදනය කරන බව. ඒකාබද්ධ විපක්ෂය මෙහෙයුම් කමිටුවේ නියෝජනය වීමෙන් රනිල්ගේ කතාව තහවුරු වෙනවා. ඒකාබද්ධ විපක්ෂය තවදුරටත් මෙහෙයුම් කමිටුවේ රැඳී සිටින්නේ කාගේ වුවමනාවට ද? 2012 දී පමණ ආණ්ඩුවට දහතුන ඉවත් කිරීමට නොහැකි වූයේ බොරු සමාජවාදීන් නිසා ද? මේ සමහරුන් 2015 ජනවාරි අටවැනි දා පරාජයෙන් පසු මහින්ද රාජපක්ෂට මාස කිහිපයකට දුරකතනයෙන්වත් සම්බන්ධ කර ගැනීමට බැරි වූ අය. මේ ලිපියෙන් ඒ අයට කිිසිම තර්ජනයක් නැහැ. මේ ලිපියට ජනමාධ්යයෙන් ප්රචාරයක් ලැබෙන්නේ නැහැ. සියයකට හමාරකට වඩා ලිපිය කියවන්නෙත් නැහැ. රටේ අනාගතය ගැන හිතන විට කණගාටුවක් මෙන් ම බයක් ද දැනෙනවා.\nමේ ලිපිිය ද තවත් ලිපි ද කාලය වෙබ් අඩවියෙන් කියවිය හැකි ය.\nhttp://www1.kalaya.org\nනලින් ද සිල්වා\n2017 සැප්තැම්බර් 22"}
{"text": "■ පහළ තෙල් ටැංකි අවුරුදු 50කට ඉන්දියාවට\n■ ඉහළ තෙල් ටැංකි සඳහාත් ඉන්දීය හවුල් සමාගමක්\n‘ඉන්දියානු ලංකා තෙල් සමාගම යටතේ දැනට පාලනය වන ත්රිකුණාමලයේ තෙල් ටැංකි සංකීර්ණයේ ටැංකි සාතිශය බහුතරයක් ලංකා ඛනිජතෙල් සංස්ථාවේ පාලනය යටතේ කළමනාකරණය කිරීමට ඉදිරි පියවර ගනිමින් තිබේ. එකී ටැංකි කළමනාකරණය සඳහා ලංකා ඛනිජ තෙල් සංස්ථාවේ පාලිත සමාගමක් ස්ථාපිත කරන ලෙසත් ඒ සඳහා අවශ්ය අමාත්ය මණ්ඩල අනුමැතිය සමාගම සංස්ථාපනය කිරීමෙන් පසු ලබාගන්නා ලෙසත් අතිගරු ජනාධිපතිතුමා විසින් මට උපදෙස් දෙන ලදි.’\n‘ඒ අනුව ත්රිකුණාමලයේ තෙල් ටැංකි සංකීර්ණය කළමනාකරණය කිරීම සඳහා ටි්රන්කෝ පෙට්රෝලියම් ටර්මිනල් ලිමිටඩ් (trinco petrolium terminal limited) නමින් පාලිත සමාගමක් සංස්ථාපනය කිරීමටත් එකී සමාගම සංස්ථාපනය කිරීම පිළිබඳ අමාත්ය මණ්ඩලයේ පසු අනුමැතිය සඳහා අමාත්ය මණ්ඩල පත්රිකාවක් ඉදිරිපත් කිරීමටත් කරුණාකර කඩිනමින් කටයුතු කරන්න.’\n2021 දෙසැම්බර් 20 දින සහිත ලිපියක් මගින් බලශක්ති අමාත්ය උදය ගම්මන්පිල මෙසේ උපදෙස් ලබාදී ඇත්තේ ඛනිජ තෙල් නීතිගත සංස්ථාවේ සභාපතිවරයාටය. එහි පිටපත් ජනාධිපති ලේකම්වරයාට හා බලශක්ති අමාත්යාංශයේ ලේකම්වරයාට යොමුකර ඇති අතර ටි්රන්කෝ පෙට්රෝලියම් ටර්මිනල් ලිමිටඩ් (trinco petrolium terminal limited) සංස්ථාපනය කිරීම යන්න එම ලිපියේ උද්ධෘතය ලෙස සඳහන් කර ඇත.\nමෙම දැනුම් දීමට අදාළ අන්තර්ගතයේ කරුණු පිළිබඳ සාකච්ඡාව පසුවට තැබූ විට මුලින්ම අපේ අවධානයට යොමු වන්නේ මේ වනවිට ආණ්ඩු පාර්ශ්වයේ සාමාජිකයන්ගේ මෙන්ම ජනාධිපතිවරයාගේ උදහසට ලක්වෙමින් උදය ගම්මන්පිල, වාසුදේව නානයක්කාර හා විමල් වීරවංශ යන ඇමතිවරුන් යුග දනවි බලාගාරය සම්බන්ධයෙන් හා ඊට අදාළ ගෑස් සැපයීමේ හා යටිතල පහසුකම් සැපයීමේ ගිවිසුම සම්බන්ධයෙන් දක්වන විරෝධතාවය.\nඑම විරෝධතාව තුළ මෙම ඇමතිවරුන්ගේ මූලික කරුණු දැක්වීම වන්නේ එකී ගිවිසුමට අදාළ කාරණා සම්බන්ධයෙන් කැබිනට් මණ්ඩලය තුළ ප්රමාණවත් සාකච්ඡාවක් නොවුනු බවත්, ඒ සම්බන්ධයෙන් කැබිනට් මණ්ඩලයට යෝජනාවක් ඉදිරිපත් නොවූ බවත් හා එවැනි යෝජනාවකට කැබිනට් මණ්ඩලය අනුමැතියක් ලබානොදුන් බවත්ය.\nයුගදනවි බලාගාර ගිවිසුම සම්බන්ධයෙන් මුදල් අමාත්යවරයා කැබිනට් මණ්ඩලයට ඉදිරිපත් කළා යැයි කියනු ලබන යෝජනාවේ දැක්වෙන්නේ ඒ සම්බන්ධයෙන් ඇමරිකානු නිව් ෆෝට්රස් සමාගම සමඟ ගිවිසුමකට එළැඹීමට භාණ්ඩාගාර ලේකම්වරයාට අවසර ලබාදෙන බව හා ගිවිසුමට එළෑඹීමෙන් පසු එය කැබිනට් මණ්ඩලයට ඉදිරිපත් කරනු ඇති බවත්ය.\nඉහත සඳහන් ලිපියේ ඇති කරුණු අනුවද අමාත්ය උදය ගම්මන්පිල කරන්නට යන්නේ ඔවුන් විරුද්ධ වූ දෙයටම සමාන දෙයකි. ඒ හතර මායිම නොදන්නා සමාගමක් හැදීමට උපදෙස් ලබාදීමත් ඒ සම්බන්ධයෙන් කැබිනට් මණ්ඩල අනුමැතිය පසුව ලබාගැනීමට යෝජනා කිරීමත්ය.\nඑසේම ත්රිකුණාමලයේ තෙල් ටැංකි සංකීර්ණය සම්බන්ධයෙන් සමාගමක් ඇති කිරීම සඳහා උපදෙස් ලබාදීමේ එම ලිපියේ කරුණු අනුව පෙනෙන්නේ එම අදහස උදය ගම්මන්පිල ඇමතිවරයාගේ නොව ජනාධිපතිවරයාගේ බවයි. මෙහිදීද මතකයට නැඟෙන්නේ මීට මාස ගණනාවකට පෙර ඉන්දීය විදේශ ලේකම්වරයා ශ්රී ලංකාවට පැමිණ ත්රිකුණාමලයේ තෙල් ටැංකි සංකීර්ණය නිරීක්ෂණයට ගිය ගමන සම්බන්ධයෙන් ඛනිජ තෙල් වෘත්තීය සමිති ගම්මන්පිල ඇමතිවරයාට චෝදනා එල්ල කරද්දී ඔහු මාධ්ය හමුවක් තබමින් ඒ සඳහා ලබාදුන් පිළිතුරුය. ඇමතිවරයා එහිදී කීවේ ඉන්දීය විදේශ ලේකම්වරයා සමඟ හෙළිකොප්ටරයේ ඔහු ත්රිකුණාමලයේ තෙල් ටැංකි නිරීක්ෂණයට නොගිය බවත්, ඉන්දීය විදේශ ලේකම්වරයා ඔහුව හමුවීමට ඕනෑ බවක් දැන්වූයේ නැති බවත් හා ඔහු ඉන්දීය විදේශ ලේකම්වරයා හමුවූයේ නැති බවත්ය.\nඑසේ වුවද ඉන්දීය විදේශ ලේකම්වරයා එම සංචාරයේදී ජනාධිපතිවරයා, අගමැතිවරයා ඇතුළු ආණ්ඩුවේ ප්රධානීන් හමුවූ අතර මේ නව සමාගම එහි ප්රතිඵලයක් විය හැකිය. ත්රිකුණාමලය තෙල් ටැංකි පිළිබඳ කරුණේදී එම තෙල් ටැංකි ශ්රී ලංකාවට යළි ලබාගැනීමට ශ්රී ලංකාවේ ඉන්දීය මහා කොමසාරිස්වරයා සමඟ තමා සාකච්ඡා කළ බවට උදය ගම්මන්පිළ ඇමතිවරයා මීට පෙර කී කතා ඒ අනුව මෙම සමාගම ස්ථාපිත වීමෙන් පසු තවදුරටත් බොරුවිය හැකිය. මන්ද උදය ගම්මන්පිල ඇමතිවරයාගේ එම ප්රකාශ එම අවස්ථාවේදී ශ්රී ලංකාවේ ඉන්දීය මහා කොමසාරිස් කාර්යාලය නිවේදනයක් නිකුත් කරමින් තෙල් ටැංකි ලබාදීම සම්බන්ධයෙන් සාකච්ඡා නොකළ බව ප්රකාශ කිරීමය. ඉන්දීය මහා කොමසාරිස් කාර්යාලයේ එම නිවේදනයෙන්ම මුල් අවස්ථාවේදී එම ජාතිමාමක කතාව බොරු විය.\nත්රිකුණාමලයේ මෙම තෙල් ටැංකි සම්බන්ධයෙන් ඇත්තේ අපැහැදිලි තත්වයකි. මන්ද ඉහළ කොටස හා පහළ කොටස වශයෙන් බෙදී පවතින මෙම තෙල් ටැංකි සංකීර්ණයේ පහළ කොටසට අයත් තෙල් ටැංති 14ක ප්රමාණයක් ලංකා ඉන්දියන් ඔයිල් සමාගම මේ වනවිට භාවිතයට ගනිමින් පවතී. ඉහළ කොටසේ තෙල් ටැංකි 85 ඉන්දියන් ඔයිල් සමාගම භාවිතයට නොගත්තත් එහි පාලනය පවතින්නේද ඔවුන් සතුවය. 2003 වර්ෂයේදී පහළ කොටසේ තෙල් ටැංකි ඉන්දීයන් ඔයිල් සමාගමට අවුරුදු 35ක බදු ගිවිසුමක් යටතේ ලබාදුන් බව කීවද ඒ සම්බන්ධයෙන් ඇත්තේද අපැහැදිලිතාවකි. මන්ද එම ගිවිසුම අවබෝධතා ගිවිසුමක් වශයෙන් ඊට එළැඹී එවක එක්සත් ජාතික පක්ෂ පාර්ශ්වය තර්ක කිරීමත්, එම ගිවිසුම අනුව ස්ථිර ගිවිසුමකට මාස 6ක කාලයකින් යායුතු බවට එහි සඳහන්ව තිබීමත්ය. ස්ථීර ගිවිසුමකට ගොස් නැතත් පහළ කොටසට අයත් ඉන්ධන ගොඩබෑමේ ජැටිය ඇතුළු පහසුකම් භුක්ති විඳීම ඉන්දීය ඔයිල් සමාගම එතැන් සිට ආරම්භ කර මේ වනතෙක් භාවිතා කරමින් තිබේ. එහි තිබුණු තෙල් ටැංකි ඉවත්කර අලුතෙන් තෙල් ටැංකි ඉදිකිරීමද ඉන්දියානු ඔයිල් සිදුකර ඇත. ස්ථීර ගිවිසුමක් නැතත් 99ක් වන (ජපනුන් බෝම්බ දැමීම හේතුවෙන් ටැංකි දෙකක් සම්පූර්ණයෙන්ම විනාශ වී ඇත.) ඉහළ හා පහළ සංකීර්ණවල මේ තෙල් ටැංකි වෙනුවෙන් ඉන්දියාව වසරකට ඇමරිකානු ඩොලර් ලක්ෂය බැගින් ගෙවමින් සිටී.\nමෙම අලුත් සමාගම ස්ථාපිත කිරීම සම්බන්ධයෙන් ඛනිජතෙල් සංස්ථාවේ වෘත්තීය සමිති සමඟ උදය ගම්මන්පිල ඇමතිවරයා 2021 දෙසැම්බර් 20 දින සාකච්ඡා කරමින් ඒ සම්බන්ධ තොරතුරු දැනුම් දී ඇති අතර පහළ තෙල් ටැංකි ඉන්දියන් ඔයිල් සමාගමට සම්පූර්ණයෙන් ලබාදෙන බව ප්රකාශ කර ඇත. ඒ අවුරුදු 50ක කාලයකටය. ඉහළ තෙල් ටැංකි සංකීර්ණයේ තෙල් ටැංකි 24ක් ලංකා ඛනිජ තෙල් සංස්ථාවට ලබාදෙන බවත්, ඉතිරි තෙල් ටැංකි 84 ඉන්දියාව හා ශ්රී ලංකාව අතර හවුල් සමාගමක් යටතට පත්කරන බවත් එහිදී කියා ඇත. එසේ පිහිටුවන සමාගමේ සියයට 51ක කොටස් අයිතිය ලංකා ඛනිජ තෙල් සංස්ථාවට හිමිවන බවත්, ඉතිරි සියයට 49ක කොටස් අයිතිය ඉන්දියාවට හිමිවන බවත්, එම සමාගමේ සභාපතිවරයා පත්කිරීම ඛනිජ තෙල් සංස්ථාවෙන් සිදුකරන බවත් දැනුම් දී ඇත. එමෙන්ම එම කොටස් අයිතිය අවුරුදු 50ක කාලයක් සඳහා වන බවත් එය තවදුරටත් දීර්ඝ කළ හැකි බවත් ඇමතිවරයා එහිදී කියා ඇත.\nමේ අනුව දැන් සිදුකරන්නට යන්නේ කුමක්ද යන්න පැහැදිලිය. මෙතෙක් අවිනිශ්චිතව තිබුණ ත්රිකුණාමලය තෙල් ටැංකි සම්බන්ධයෙන් වූ ඉන්දියානු අයිතිය නිරවුල් කිරීමය. වෙනත් විධියකින් කියනවා නම් ඉන්දියාවේ ඉල්ලීම ඉටුකර දීමය. එසේ කියන්නට හේතුව වන්නේ මෙම සමාගම් ගනුදෙනුවේදී ඉන්දියානු කොටස් අයිතිය වෙනුවෙන් කිසිඳු මුදලක් ශ්රී ලංකාවට නොලැබෙන බව ඒ සම්බන්ධයෙන් කරන ලද ප්රශ්න කිරීමේදී උදය ගම්මන්පිල ඇමතිවරයා ප්රකාශ කර තිබීමය. අනෙක් කාරණාව වන්නේ ගිවිසුමක්, මූලික ගිවිසුමක් හෝ අවබෝධතා ගිවිසුමක් වශයෙන් විවිධ අර්ථකතන ලබාදෙන ත්රිකුණාමල තෙල් ටැංකි සම්බන්ධයෙන් දැනට පවතින අවුරුදු 35ක් වූ ගිවිසුම තවදුරටත් දීර්ඝ වීමට මේ මගින් මඟ පෑදෙන නිසාය.\nතෙල් ටැංකි සම්බන්ධයෙන් දැනට පවතිනවා යැයි සඳහන් ගිවිසුම අනුව 2003 වර්ෂයේ සිට අවුරුදු 35ක් ගෙවෙන 2038 වර්ෂයේදී ඉන්දියානු ගිවිසුම අවසන් වන්නේය. ඒ සඳහා තව ඉතිරිව ඇත්තේ අවුරුදු 16ක් වැනි කාලයක්ය. වර්තමානයේ ඇතිකරගන්නට නියමිත ගිවිසුම ආරම්භ වන්නේ මේ මොහොතේ නම් තවත් අවුරුදු 50ක් හෙවත් 2072 වර්ෂය දක්වා ඒ සම්බන්ධයෙන් අපට බලා සිටීමට සිදුවේ. එහෙත් එය තවදුරටත් දීර්ඝ කිරීමට හැකි නිසා මේ සියවසේදීත් ජාති මාමකයින්ට එය නොලැබෙන බව අනුමාන කළ හැකිය.\nඉන්දියාව එක් තෙල් ටැංකියක් සඳහා ඇමරිකානු ඩොලර් 1000 ගණනේ වාර්ෂිකව ගෙවන මුදලද තවදුරටත් ලැබේද යන්නද මේ අනුව අවිනිශ්චිත අතර සමහර විට ඔවුන් ගෙවනු ඇත්තේ පහළ තෙල් ටැංකි සංකීර්ණයේ ඇති තෙල් ටැංකි සංඛ්යාවට හෝ ඒ සම්බන්ධයෙන් අලුතෙන් ඇතිවීමට නියමිත බදු ගිවිසුමේ සඳහන් ප්රමාණයට පමණක් විය හැකිය.\n‘2002 අංක 33 දරන ඛනිජතෙල් නිෂ්පාදන (විශේෂ විධිවිධාන) පනත ක්රියාත්මක තත්වයේ නොපවතින බැවින් විෂයභාර අමාත්යවරයාහට අමාත්ය මණ්ඩල අනුමැතියට යටත්ව තරගකාරි ආයතන වෙත ඛනිජ තෙල් ආනයනය, අපනයනය, විකිණීම, සැපයීම හා බෙදාහැරීම් සඳහා බලපත්ර ලබාදීම සඳහා බලය පැවරීමට, පවතින ඛනිජ තෙල් සංස්ථා පනත සුදුසු පරිදි සංශෝධනය කළ යුතුවේ. ’\n‘පෙට්රල්, ඩීසල්, භූමිතෙල් හා දැවි තෙල් ආදී ඛනිජ තෙල් නිෂ්පාදන හා විකල්ප ඉන්ධන ආනයනය, අපනයනය, පිරිපහදු කිරීම, විකිණීම, සැපයීම, නිෂ්පාදනය කිරීම, මිශ්ර කිරීම හා බෙදා හැරීම සඳහා විධිමත් තෝරා ගැනීමේ ක්රමවේදයක් යටතේ සුදුසුකම් ලබන ඕනෑම පාර්ශ්වයක් වෙත අමාත්ය මණ්ඩල අනුමැතිය මත අවසර ලබාදීම සඳහා විෂය භාර අමාත්යවරයා වෙත බලතල ලබා දීමට’\nමෙසේ සඳහන් කරන්නේ උදය ගම්මන්පිල අමාත්යවරයා මීට පෙර කැබිනට් මණ්ඩලයට ඉදිරිපත් කළ පත්රිකාවකය. ඛනිජ තෙල් සංස්ථා පනත ඒ අනුව තවම සංශෝධනය වී නැතත් එය ඉදිරියේදී එම අරමුණ වෙනුවෙන් ඒ ආකාරයටම සංශෝධනය විය හැකිය. ඒ අනුව ඉන්දියාවත් සමඟ ඇතිකර ගැනීමට නියමිත මෙම ගිවිසුම් අනුව මෙතෙක් ඉන්දියානු ඔයිල් සමාගමට ලංකාව තුළ නොතිබූ බොහෝ බලයන් ලැබෙනු ඇත යන්න අනුමාන කළ හැකිය. එමෙන්ම දැනට අවුරුදු 20ක කාලයකට හෙවත් 2024 වර්ෂයේදී අවසන් වීමට නියමිත ඉන්දියන් ඔයිල් සමාගමට ලබාදී ඇති ඉන්ධන සිල්ලරට විකිණීමේ තුනෙන් එකක කොටසද(තෙල් පිරවුම් හල් 103ක් ලබාදීම) තවදුරටත් දීර්ඝ විය හැකිය. ඒ අවුරුදු 20ක කාලයකින් නොව සමහරවිට අවුරුදු 50ක කාලයකින් විය හැකිය.\nමාතෘ භූමිය විකුණනවා යැයි අන් අයට චෝදනා කරන ජාති මාමකයන් මාතෘ භූමිය රකින්න කරන්නේ මෙවැනි දේවල් යන්න අප විස්මයට පත්කරන්නක් නොවේ. මන්ද ජාතියට, භූමියට හෝ ආගමට මුවා වන්නේ ඔවුන්ගේ යහපත සඳහා බව අපට ප්රත්යක්ෂ කර ඇති බැවින්ය.■"}
{"text": "Tuesday, February 10, 2015\nහොස්ටල් රැග්\nකැම්පස් ගියත් අලුතෙන් ජොබ් එකකට ගියත් සාමාන්යයෙන් රැග් කියන දේ හම්බවෙනවනේ. ඉස්කෝල වල හොස්ටල් වලත් එකේ පොඩි වෙනසක්වත් නෑ.\nඅපේ හොස්ටල් එකට එන පුංචිම සාමාජිකයා 6 වසරේ නංගි කෙනෙක් . ඊට පොඩි අයට ඇඩ්මිෂන් හම්බවෙන්නේ නෑ . 6 වසර කියන්නේ තමන්ගේ ඇදුමක් හෝදගන්න පුළුවන් පොඩ්ඩක් කොස්සක් අරන් අතුපතු ගාන්න පුළුවන් වයසනේ . බැරිනම් ඉගෙන ගන්න පුළුවන් වයස.\nරැග් එක පටන් ගන්නේ ඔතනින් .\nසතියේ දවස් 5ම ඉස්කෝලේ යන අපි සෙනසුරාදා ඉරිදා නිවාඩු .එත් ඇත්තටම නිවාඩු නෑ.සෙනසුරාදා ට අපි නැගිටින්නේ 6 ට . ඉරිදට බෞද්ධ අපි 8.30 විතර වෙනකන් නිදාගන්නවා .කතෝලික ළමයි පල්ලි ගිහින් එද්දී නැගිටලා ඉන්න ඕනා .නැත්තන් උන් ඇවිත් කුණු කුණු ගානවා කෑ ගහනවා නිදාගන්න නෑ .\nගෙදර ඉන්න ළමයි කරන්නේ 6ට නැගිටලා අම්මලා හදල දෙන කිරි බිලා කාටුන් එකක් බලන් ඉන්න එකනේ.එත් අපිට එහෙම බෑ.අපි කරන්නේ නැගිටලා අපිම කිරි හදාගෙන බීලා මුණ හෝදගෙන ඇදගෙන උදේට කාලා අපි ඉන්න වටාපිටාව සුද්ද කරන්න ඕනා. ඒක නිතිය .\nසුද්ද කරන එකත් බෙදෙනවා කොටස් වලට\n-ෂවර් පැත්ත\n-බාත්රුම් සහ සින්ක්\n-ටොයිලට්\n-කාණු(කොටස් 2ක් ඉස්සරහ කාණු /පිටිපස්සේ කාණු )\n-ඉස්සරහ මිදුල\n- බෙඩ්රුම්\n-ඩයිනින්ග් හෝල්\n(අද වෙද්දී ඉස්සරහ මිදුල නෑ ඒ වෙනුවට තියෙන්න මහින්ද්යෝදය ගුරු විවේකාගාරයක් කියලා විකාරයක් )\nඒ කාලේ වදයක් කියලා හිතුනට අද හිතෙනවා මේ දේවල් ඉගෙන ගත්ත එක කොච්චර දෙයක්ද කියලා.\nපඳුර වටේ තැලුවා ඇති\nඔය සුද්ද කරන කොටස් වල තියෙන රැග් එකට අයිති දේ තමයි ඉස්සරහ කාණු. ඔය රැග් එකට අදාල පිරිසක් ඉන්නවා. අපේ මිස් තමයි එතැනදී ප්රදානත්වය ගන්නේ .අපිත් නැතුව නෙමෙයි.ඔන්න පොඩි ළමයි ඒ කියන්නේ 6යෙ පැටවූ ඇවිත් මාසයක් යනකන් නිකන් සුකිරි පැටවූ වගේ ඔහේ එහෙට මෙහෙට පැන පැන ඉන්න අරිනවා. මාසයක් විතර ගිහාම තමයි පටන් ගන්නේ . මාසයක් විතර ගියායින් පස්සේ තොරගන්නවා සෙනසුරාදා දවසක් උදේ 9ට විතර පොඩි බාජර් එකට එන්න කියනවා.අනේ අලුත් පැටවූ නේ සමහර උන් බයේ ,සමහර උන් ලැජ්ජාවේ ,තවත් සමහරු පැනගෙන එනවා.\nකට්ටියගෙම අතට දෙනවා ෂොපින් බග් එකක් ඒ කිව්වේ සිලි සිලියක් .දැන් සෙට් එකේ මුණු අවුල්.හොදටම අවුල් යන්නේ මිස් කියනවා \"අහ් දැන් ඔය බෑග් එක ඔලුවට දාගෙන රිංගන්න මේ කානුවෙන්\" . ඊට පස්සේ පෙන්නවා පරණ එකෙක්ව \"මේ අක්කාත් ඔය වගේ බෑග් එකක් දාගෙන මේකෙන් රිංගුවා \"කියලා.සමහර ළමයි රිංගන්න හදල තියෙනවා.\nඔය තමයි විශේෂම රැග් එක .තව තියෙනවා ඒවා පසුවට\nප.ලි. අර අපේ රජා අයියා වගේ සුභ වේවා රජ සම්පත් ලැබේවා වගේ එකක් හොයා ගන්න ඕනා"}
{"text": "යම් ප්රජාවක් තුළ ජීවත්වන පාර්ශ්වයන් දෙකක් අතර ඇතිවන සුළු ආරවුල් එම ප්රජාව තුළම ජීවත්වෙන උගත්, බුද්ධිමත්, අපක්ෂපාතී, මධ්යස්ථ පිරිසකගෙන් සමන්විත තුන්වන පාර්ශ්වයන් මැදිහත්වීමෙන් විසඳීමේ අදහස පෙරදැරි කරගෙන 1988 අංක 72 දරන සමථ මණ්ඩල පනත ස්ථාපිත කරන ලද්දේ ය. අධිකරණ අමාත්යාංශයේ ප්රතිපත්ති සහ පරිපාලනමය සහයෝගයෙන්, සමථ මණ්ඩලය කොමිෂන් සභාව විසින් සමථකරණ වැඩසටහන මෙහෙයවනු ලබන අතර මහජනතාවගේ ගැටළු විසඳා දීම සඳහා ස්වේච්ඡාවෙන් තමන්ගේ කාලය කැපකරන සමථකරුවන්ගෙන් එය වඩාත් ශක්තිමත්වී ඇත.\n1988 අංක 72 දරන සමථ මණ්ඩල පනත ‘සමථකරණය’යන්න නිර්වචනය කරන්නේ මෙසේ ය.\n“සමථකරණය යනු, නිත්යානුකුල මාර්ගවලින් ආරවුල්කරුවන් අතර සුහද නිරවුල් කිරීමක් ඇති කිරීම පිණිස උත්සාහ කිරීම ද ඔවුන්ගේ කැමැත්ත ඇතිව සහ ක්රියාත්මක කළ හැකි සෑම අවස්ථාවකම ඒ ආරවුල හෝ වරද නැවත සිදුවීම වැළැක්වීම පිණිස ඔවුන්ගේ දුක්ගැනවිල්ලේ නියම හේතුව ඉවත් කිරීමේ ක්රියාවලියකි.”\nසමාජයේ ගැටුම් අවම කිරීම, ගැටුම් බිම් මට්ටමින් විසඳා ගැනීමට අවශ්ය පහසුකම් සපයා ගැනීම සහ ජන සමාජය තුළ සාමය හා සහජීවනය පවත්වා ගැනීම සමථ මණ්ඩල පිහිටුවීමේ මූලික අරමුණු වී ඇත. සමථ මණ්ඩල පිහිටුවා තිබෙන්නේ දිවයින පුරා පිහිටි ප්රාදේශීය ලේකම් කාර්යාල කේන්ද්ර කර ගනිමිනි. මේ අතරෙන් ‘කාන්තාව‘ මුල් කර ගනිමින් සමථ මූල මණ්ඩල තුළින් සිදුවන කාර්යභාරය ඉතා වැදගත් ය.\nවිශේෂයෙන් කාන්තා ඔබ, සමථ මණ්ඩලය ඔබ වෙනුවෙන් කටයුතු කරන ආකාරය පිළිබඳ දැනුවත් විය යුතු ම ය.\nසෑම කාන්තාවකටම තමාගේ ජීවිතය සම්බන්ධයෙන් අයිතියක් තිබේ. එසේම සමානාත්මතාව, නිදහස පිළිබඳව ද අයිතීන් උරුමව පවතී. පිරිමි පාර්ශවයට මෙන් ම කාන්තා පාර්ශවයට ද ස්වච්ඡන්දතාවක් නිදහසක් පැවතිය යුතු ය. එසේ ම රටක නීතිය යටතේ සමාන ආරක්ෂාවක් පැවතිය යුතු ය. සෑම අගතිගාමී ක්රියාවකින් ම, වෙනස් කොට සැලකීමකින් ම නිදහස් වීමට අයිතියක් පැවතිය යුතු ය. වධ හිංසාවලට හෝ වෙනත් අමානුෂික සැලකිල්ලකට, දඬුවමකට ලක් නොවී සිටීමට අයිතිවාසිකමක් පැවතිය යුතු ය. නමුත් වර්තමානය වන විට ලෝකයේ විවිධ සංවර්ධිත රටවලත් විශේෂයෙන් ශ්රී ලංකාව වැනි දකුණු ආසියානු කලාපයේ රටවලත් කාන්තාවන්ට එරෙහි ප්රචණ්ඩත්වය සංකීර්ණ සමාජීය ගැටළුවක් මෙන් ම මූලික මානව අයිතිවාසිකම් පිළිබඳ ගැටළුවක් බවට පත්ව තිබේ. විශේෂයෙන්ම ශ්රී ලංකාවේ මේ ගැටළුව හා බැඳි මූලික කාරණාවක් වන්නේ බහුතර ලාංකේය කාන්තාවන් අතර, කාන්තාවන්ට එරෙහි ප්රචණ්ඩත්වය යනු කුමක් ද? එය ක්රියාත්මක වන්නේ කෙසේ ද? එහි ප්රතිවිපාක කවරේ ද? එය වැළැක්වීමේ ක්රමවේද මොනවා ද? නීතිමය ක්රියා මාර්ග කවරේ ද? ප්රශ්නය යොමු කළ යුතු නිවැරදි ස්ථානය කුමක් ද? යන්න සම්බන්ධයෙන් ඇති අල්ප දැනුමයි. එසේ ම බොහෝ කාන්තාවන් සඳහා පවතින මූලික ගැටළුව නම්, ‘රහස්යභාවය‘ පිළිබඳ ගැටළුවයි. නමුත්. කාන්තා ඔබගේ ප්රශ්නය කිසිඳු ගැටළුවකින් තොරව පෞද්ගලිකව ම වුව ද ‘සමථ මණ්ඩලයට’ ඉදිරිපත් කළ හැකි බව ඔබ දැනුවත් ද? අතිශය රහස්යභාවයෙන් යුතු ව ඔබගේ ප්රශ්නය සමථකරණය මෙහි දී සිදු වේ.\nමෙහි දී සමථ මණ්ඩල ක්රමය යටතේ සමාජයේ ඇතිවන විවිධ ආරවුල් හෝ ගැටළු සමථ මූල මණ්ඩලයක් වෙත යොමු කෙරේ. අනතුරුව මූල මණ්ඩලයේ සභාපතිතුමන් විසින් අදාළ ගැටළුව හෝ ආරවුල සාකච්ඡා කිරීම සඳහා එම මූල මණ්ඩලයට අනුයුක්ත කර සිටින සමථකරුවන් අතරින් තිදෙනකුගෙන් යුත් සමථ මණ්ඩලයක් ඔබගේ කැමැත්ත අනුව පත් කෙරේ. එම තිදෙනාගෙන් කෙනෙකු ප්රධාන සමථකාරක වන අතර අනෙක් දෙදෙනා එහි සාමාජිකයන් ය. පැමිණිල්ල යොමු කර ඇති පැමිණිලිකරු පළමු පාර්ශවය සේ සැලකෙන අතර අනෙක් පාර්ශවය, දෙවන පාර්ශවය සේ සැලකේ. අදාළ ගැටළුව හෝ ආරවුල සාකච්ඡා වන්නේ මෙම දෙපාර්ශව දෙක අතර හා තුන්වන පාර්ශවය සේ සැලකෙන සමථකාරවරු තිදෙනා අතර වීම සමථකරණයේ විශේෂත්වයකි. මෙහි දී ඔබ කාන්තාවක් නම් ඔබගේ ගැටළුව ඉදිරිපත් කිරීමේ දී යම් අපහසුතාවක් මතු වුවහොත් ඔබට, අවම වශයෙන් එක් කාන්තා සමථකාරවරියක ඉල්ලා සිටිය හැකි ය. එසේ ම ගැටළුව සෘජුව ම එක මොහොතක දී පැවසිය නොහැකි නම් වෙනත් වෙලාවක දී ඉදිරිපත් කිරීමේ හැකියාව පැවතී ම ද සුවිශේෂ ය.\nඑසේ ම සමථ මණ්ඩල ක්රියාවලියේ දී ඔබට මුදල් වැය වන්නේ නෑ. ඔබ පෞද්ගලික ව පැමිණිල්ල ඉදිරිපත් කරන්නේ නම් පමණක් රු. 05ක මුදලක් වැය වේ. නමුත් පොලිසිය මාර්ගයෙන් හෝ උසාවිය හරහා ඉදිරිපත් කරයි නම් ඔබට එම මුදලවත් වැය නොවේ. සමථ මණ්ඩල ක්රියාවලියේ සුවිශේෂ ම ලක්ෂණයක් වන්නේ ඔබට තමන්ගේ ආරවුල, ගැටළුව තමන්ට ම ප්රකාශ කිරීමේ හැකියාවයි. අධිකරණ ක්රියාවලියක දී නම් බොහෝවිට අපගේ ගැටළුව ඉදිරිපත් කරන්නේ අපගේ නියෝජිතයෙකි. එසේ ම සමථ මණ්ඩලය වෙත ඔබගේ හැඟීම්, දුක්ඛ දෝමනස්සයන් ඔබට ම ප්රකාශ කළ හැකි ය. එමඟින් ඔබගේ මානසික පීඩනය අවම කර ගත හැකි ය. මන්ද මෙය ඉතාම රහස්ය ක්රියාවලියකි. මෙහි රහස්යභාවයේ ආරක්ෂාව කෙසේ ද යත්, ඔබ පවසන ප්රකාශ, අධිකරණයකට හෝ සාක්ෂියක් ලෙස ලබා නොදීමට සමථ මණ්ඩලයට පනත මඟින්ම බලය ලැබී ඇත. එමෙන්ම අවසානයේ පාර්ශව අතර සාක්ච්ඡාවෙන් විකල්ප විසඳුම් ගණනාවකින් යෝග්යම, නිවැරදිම, සාධාරණම එකඟතාවය කරා ළඟා විය හැකි ය. සමථකරණ ක්රියාවලියේ දී පාර්ශවකරුවන්ට සවන් දෙන ආකාරය ද ඇතුළත් සන්නිවේදන ශිල්පීය උපක්රම මෙන්ම ගැටළු විශ්ලේෂනය හා පාර්ශවයන්ට සහය විය යුතු ආකාරය සමථකරුවන්ට පුහුණු කර ඇති අතර එමගින් වඩා ගුණාත්මක සේවාවක් ඔවුන්ගෙන් ඔබට ලැබෙනු ඇත.\nඔබට, ඔබගේ ප්රදේශයේ සමථ මණ්ඩලය පිළිබඳ තොරතුරු ප්රාදේශීය ලේකම් කාර්යාලයෙන් හෝ ග්රාම නිළධාරී කාර්යාලයෙන් හෝ සමථ මූල කොමිෂන් සභාව හරහා ලබා ගත හැකි ය. කාන්තා ඔබ, අද ම දැනුවත් වන්න. ඔබගේ ගැටළු ආරවුල් සමථ මණ්ඩලයට යොමු කරන්න. කාලය, ශ්රමය, මුදල් ඉතුරු කර ගනිමින් සාර්ථක, සාධාරණ, අපක්ෂපාතී සමථකරණයක් වෙත යොමු වන්න."}
{"text": "සාවකච්චේරිය සංගානයි ප්රදේශයේ සිඳුවූ රිය අනතුරින් මිය ගිය පුද්ගලයන් වෙනුවෙන් ප්රදේශවාසීන් විසින් ඊයේ සඳුදා දින සවස පහන් දල්වා ශෝකය ප්රකාශ කළෝය.\nපසුගිය සෙනසුරාදා දින දකුණේ සිට යාපනයට පැමිණි එකම පවුලේ 11 දෙනෙකු සාවකච්චේරිය සංගානයි ප්රදේශයේ සිඳුවූ රිය අනතුරකින් ජීවිතක්ෂයට පත්වුණි. මිය ගිය අය වෙනුවෙන් සංගානයි ප්රදේශවාසීන් පහන් දල්වා සිය ශෝකය පළ කළෝය.\nමේ අතර, සඳුදා දින පෙරවරුවේ යාපනය කාන්ගසන්තුරයි (769) බස් මාර්ගයේ මගීන්, පුද්ගලික බස් රථ සේවකයන් එක්ව මියගිය පුද්ගලයන් වෙනුවෙන් ශෝක ප්රකාශ පත්රිකා බෙදා හැර තිබුණි.\nතවද, එදින අනතුරින් මිය ගිය පුද්ගලයන්ගේ මළ සිරුරු භාර ගැනීම සඳහා දකුණේ සිට යාපනයට පැමිණි මියගිය අයගේ ඥාතීන්ට ආහාර, නවාතැන් පහසුකම් සියල්ල යාපනය රෝහල් පරිපාලනය විසින් ලබාදුන්හ."}
{"text": "(RIVIRA.LK, 2020 අගෝස්තු 20 පස්වරු 12.35ට)\n09 වෙනි පාර්ලිමේන්තුවේ මංගල සැසි වාරය අගෝස්තු 20 දින පෙරවරු 09.30 ආරම්භ වූ අතර නවක මන්ත්රීවරුන් 81 දෙනෙකු සහිතව සභිකයින් 223 දෙනෙකු ඊට සහභාගී විය.\nඑක්සත් ජාතික පක්ෂය සහ අපේ ජන බල පක්ෂය තමන්ට හිමි ජාතික ලැයිස්තු මන්ත්රීධූරයට මෙතෙක් පුද්ගලයෙකු නම් නොකිරීම නිසා එම ධූර දෙක තවදුරටත් හිස්ව පවතී.\nමේ අතර 09 වැනි පාර්ලිමේන්තුවට තේරී පත්වූ නවක පාර්ලිමේන්තු මන්ත්රීවරයෙක් වන කෝට්ටේ නගර සභාවේ හිටපු නගරාධිපති මධුර විතානගේ පාර්ලිමේන්තු පරිශ්රයට වෙත ළඟාවූයේ දියවන්නා ඔයෙන් පැමිණි බෝට්ටුවකිනි.\nසිය මැතිවරණ ව්යාපාරය අතරතුර දී මන්ත්රීවරයෙකු වෙත හිමිවන තීරු බදු රහිත වාහන බලපත්රය ලබා නොගන්නා බවට ජනාධිපතිවරයා වෙත ලිඛිත ප්රතිඥාවක් ලබාදුන් ශ්රී ලංකා පොදුජන පෙරමුණේ කොළඹ දිස්ත්රික් පාර්ලිමේන්තු මන්ත්රී නීතිඥ මධුර විතානගේ සඳහන් කළේ ජනාධිපතිතුමාගේ සංකල්පයක් මත දියවන්නා ඔය සංවර්ධනය කිරිමේ වැඩ පිළිවෙළට අදාළව අද දිනයේදී පාර්ලිමේන්තුවට බෝට්ටුවෙන් ඒමට හැකිවූ බවයි.\nඑසේම ජල ආශ්රිත ප්රවාහන මාධ්ය කෙරෙහි ජනතාව උනන්දු කරලීමට ඉදිරියේදී පියවර ගැනීමට නව රජය බලාපොරොත්තුව වන පැවසූ මන්ත්රීවරයා පෙන්වා දුන්නේ කොළඹ නගරය ආශ්රිත මාර්ගවල පවතින දැඩි රථවාහන තදබදයට විසඳුමක් ලෙස එය භාවිතා කළ හැකි බවයි."}
{"text": "ඔබට යම් කිසි කාර්යක් වෙනුවෙන් ඔබගේ කාර්යාලයේ කාර්යය මංඩලය සමග Meeting එකක් තියන්න අවශ්ය වුවත් එම ක්රියාවලියට සුදුසු වෙලාවක් දිනයක් වෙන්කරගැනීම ඉතා අපහසු කාර්යක් වේ. බොහෝවිය ඔබ විසින් යෝජනා කරන දිනයක හා වෙලාව තුල මෙයට සහභාගී වීමට ඇතැම් පුද්ගයන්ට හැකි වුවත් කලින් යොදාගත් විවිධ කාර්යන් නිසා ඇතැම් අයට සහබාගී වීමට හැකියාව නොලැබෙනු ඇත. යම් කිසි ලෙසකින් ඔවුන්ගේ කැලැන්ඩරය ඔබ සමග…Read More\nකිසියම් වූ කාර්යයක් සාර්ථකව අවසන් වන තෙක් අඛන්ඩව පවත්වාගෙන යාම වෙනුවෙන් කණ්ඩායමක් ලෙස සාමූහික ලෙස කටයුතු කිරීම පමණක් ප්රමාණවත් නොවේ. කණ්ඩායමක් ලෙස එක් වැඩබිමක (workplace) සේවය කිරීමේදී බොහෝ පහසුකම් අපට තිබිය යුතු වේ. බොහෝ විට එකි නෙකා අතර සිදු කරගන්නා කථාබහ කන්ඩායමක් ලෙස ගන්නා තීරණ වෙනුවෙන් විවිධ වූ සංනිවේදන මෙවලම් මෙහිදී භාවිත කළ යුතුවේ. එසේම විවිධ ආකාරයෙන් සටහන් තබාගැනීම සටහන් පවත්වාගෙන යාම…Read More\nසමීක්ෂණයක්, ප්රහේලිකාවක් හෝ ඔබට එක්රැස්කරගත යුතු තොරුතුරු එක්රුස් කරගෙන එම තොරතුරු විශ්ලේෂණය කොට විවිධ වූ තීරණ ගැනීම වෙනුවෙන් ඔබ විසින් දැනට භාවිත කරනුයේ කුමන මෙවලමක්ද?. ඔබ පරිගණක මෘදුකාංගයක් හෝ හෝ අන්තර්ජාලයේ ඇති වෙනත් සේවාවක් මේ වන විටත් ලබාගන්නවා වන්නට පුළුවන. නමුත් වඩා වැඩි පහසුකම් රාෂියකින් යුතු Office 365 සමඟ අපට ලැබෙන Forms පහසුකම වඩා නම්යශීලීව අපට අවශ්ය තොරතුරු එක්රැස් කිරීමට…Read More\nආයතනයක සේවකයන්ට හා ඉහල කළමණාකාරීත්වයට වැදගත් තොරතුරු ඇතුළත් වීඩියෝ හෝ පාඩම් ඔබට YouTube හී ගබඩා කළ හැකිද?. ඉතා සංවේදී කිසිම වීඩියෝවක් ආයතනයක් විසින් YouTube වෙත ඇතුළත් නොකරනුයේ YouTube වෙත ඇතුළත් කළ පසුව ඕනෑම පුද්ගලයෙකුට එය නැරබීමේ හැකියාව හිමිවන නිසාය. ආයතනයක ඉහල කළමණාකාරීත්වය පමණක් දැකගත යුතු වීඩියෝ හෝ එහි සේවකයන් දැනගත යුතු විවිධවූ පාඩම් වලින් යුතු වීඩියෝ අදාල පුද්ගලයාට පමණක් දැකගත හැකිවන…Read More\nඅප විසින් පරිගණකය උපයෝගී කොට සැකසූ ගොනුවක් අපට අවශ්ය නොවේ නම් හෝ එය පරිගණකයේ කොහේ හෝ තිබීම අනවශ්ය යැයි අප සිතුවොත් කරන කාර්යය වනුයේ එම ගොනුව මකා ඉවත් කිරීමයි. බොහෝ විට ඔබ විසින් ඉවත් කරන පරිගණක ගොනුව Recycle Bin එකෙන්ද ඉවත් කොට ඔබ ගොනුව මකා දැමුවායැයි කියා සතුටු වනු ඇතරම මම ඒක Format කලා යැයි සිතමින් සතුටු වනු ඇත. නමුත්…Read More"}
{"text": "සම්බන්ධ වෙමින් මැද පෙරදිග සහ GPA පිළිබඳ දෙමාපියන් දැනගත යුත්තේ කුමක්ද? පාසලේ පාසැල් මිතුරන් ලෙස සේවය කිරීම පාසලේ පෙර පාසල් දරුවන්ගේ දෙමාපියන් / ගුරුවරුන් සම්මන්ත්රණ සඳහා සූදානම් වීම පාසලේ ඔබේ දරුවා පාසැල් යාමට අකමැතිද? පාසලේ පාසැල් කොන්ත්රාත්තුවක් අවශ්ය වන්නේ ඔබේ ඥාතීන්ටද? පාසලේ පාසැල් දිරිගැන්වීම පහසුයි පාසලේ 9 ඔබේ ළමා පාසැලට ප්රයෝජනවත් වන සරල අරමුදල් සම්පාදකයන් පාසලේ ඔබේ දරුවා පාසැලෙන් මිදීමට නම් කුමක් කළ යුතුද? පාසලේ මුල් ළමාවිය පුහුණු වැඩසටහන් වලදී තාත්තාට ලබා ගත හැකි මාර්ග පාසලේ පාසැලේ හොඳ ආකල්පයක් ඇතුව සිටීමට ඔබේ දරුවාට උගන්වන්න පාසලේ විකල්ප පාසැල ඔබේ දරුවාට සුදුසු නම් ඔබ තීරණය කළ යුත්තේ කෙසේද? පාසලේ ඔබගේ ට්වයින් ඔබේ මැද පෙරදිග පාසල ගෞරවය ලබා ගන්න පාසලේ දෙමව්පිය ගුරු සමුළුවේදී අසන ප්රශ්න පාසලේ දෙමව්පියන්ගේ ගුරුවරුන්ගේ සන්නිවේදනයේ ඩොස් සහ ඩොම්ස් පාසලේ දෙමව්පියන්ට පාසල් ප්රතිපත්තිය බලපෑම් කළ හැකිය පාසලේ ඔබේ දරුවා ශ්රේණිගත කිරීම අහෝසි කළ යුතුද? පාසලේ පාසැල් යාමේ කාංසාව සඳහා විසඳුම් පාසලේ විශ්ව නිර්මාණ ඉගෙනුම් පාසලේ මැද පෙර පාසල් නිලධාරීන් කරන්නේ කුමක්ද? පාසලේ නරක වාර්තා කාඩ්පත සමඟ කටයුතු කරන්නේ කෙසේද පාසලේ"}
{"text": "ලොව ප්රකට චිත්ර ශිල්පී ලියනාඩෝ ඩාවින්චිගේ අවසන් සිතුවම ලෙස සැලකෙන ජෙසුස් වහන්සේගේ රුව සහිත සිතුවමක් වෙන්දේසී කිරීමට අමෙරිකාවේ නිව්යෝර්ක් බලධාරීන් පියවර ගෙන තිබෙනවා.\nවිදෙස් මාධ්ය වාර්තා සඳහන් කරන්නේ අදාළ සිතුවම ලබන නොවැම්බර් 15 වන දා අමෙරිකානු ඩොලර් මිලියන 100 සිට වෙන්දේසි කිරීමට ඔවුන් පියවර ගෙන ඇති බවයි.\nක්රි.ව 1500 ට අයත් වන මෙම සිතුවම ලියනාඩෝ ඩාවින්චි විසින් නිර්මාණය කරන ලද සිතුවම් 20 අතරින් සුවිශේෂ එකක් වන බව සඳහන්.\nවසර 12 ක පමණ කාලයක සිට මෙම චිත්රය අතුරුදන්ව පැවති බවටයි වාර්තා වන්නේ.\nසැල්වේටර් මුන්ඩි නමින් හැඳින් වූ මෙම සිතුවම ලොවපුරා සංචාරය කරවීමට ද සිතුවම භාරව කටයුතු කරන සංවිධායකයින් තීරණය කර තිබෙනවා."}
{"text": "නාඩගම් කලාව පරම්පරා ගණනාවක් තිස්සේ රැක ගෙන ධීවර ප්රජාවක් වෙසෙන මීගමු දුව සැලකෙන්නේ ශ්රී ලාංකික කතෝලික ජන නාට්යයෙහි තිඹිරි ගෙය වශයෙන්.\nකිතු උපත උත්කර්ෂයට නංවන රජතුන් කට්ටුව නත්තල් නාට්ය, උන් වහන්සේගේ දුක් ගාවිනා සහ කුරුස ප්රාප්තිය පිළිබිඹු කෙරෙන පාස්කු නාට්යය, පාස්කුවේ ම ගැයෙන පසන් සහ ලතෝනි ගී, වාසප්පු නාට්ය ඇතුළු කිතුනු සංස්කෘතිකාංග බොහෝමයක් අදත් කරලියට නැංවෙන්නේ මීගමු දූවේ කලා කාමී ප්රජාව ගේ මහත් කැපවීම හේතුවෙන්.\nඅනාගතය පිලිබඳ බිය පළ කරන තරුණ පිරිස් ධීවර රැකියාව මෙන්ම ප්රදේශයත් අතහැර යාම සමගම අනතුරේ වැටී ඇති සුවිශේෂ රංගයක් අනාගත පරපුරට දායාද කිරීමට වීරිය දරන නාඩගම් වේදීන් පිරිසක් සොයා එල්මෝ ප්රනාන්දු මීගමු දූවට ගිය ගමනක නාද සටහන."}
{"text": "කොවිඩ් රෝගය නිවාරණය පිණිස දකුණු ආසියාවේ ගර්භනී මාතාවන් එන්නත්කිරීම ප්රථමයෙන් ආරම්භ කළේ ශ්රී ලංකාව බවත් මේ වන විට ගර්භනී කාන්තාවන්ගෙන් සියයට 90කට එන්නත් දී ඇති බවත් පවුල් සෞඛ්ය කාර්යාංශයේ අධ්යක්ෂිකා ප්රජා වෛද්ය විශේෂඥ චිත්රමාලි ද සිල්වා මහත්මිය ප්රකාශ කළාය.\nවිශේෂඥ වෛද්යවරිය මේ බව සඳහන් කළේ දැනට ක්රියාත්මක කොරෝනා මර්දන එන්නත්කරණයේ වත්මන් තත්ත්වය සහ ළමුන්, තරුණ තරුණියන් සහ ගර්භණී මාතාවන් එන්නත්කරණය පිළිබඳව ජනතාව දැනුවත් කිරීම සඳහා රජයේ ප්රවෘත්ති දෙපාර්තමේන්තුව අද (21) සංවිධාන කර තිබූ ප්රවෘත්ති සාකච්ඡාවට එක්වෙමිනි.\nවෛද්ය විශේෂඥ චිත්රමාලි ද සිල්වා මහත්මිය පෙන්වාදෙන පරිදි කොරෝනා වෛරසය ආරම්භයේ සිට මේ දක්වා ගර්භනී කාන්තාවන් 5000ක ට පමණ කොරෝනා ආසාදනය වී ඇත. දැනට 200ක් පමණ රෝහල්වල ප්රතිකාර ලබමින් සිටිති. 52 දෙනෙක් මරණයට පත්වී ඇත. සියලුම මරණ සිදුව ඇත්තේ 2021 මැයි මාසයන් පසුවය. ශ්රී ලංකාවේ වසරකට මාතෘ මරණ 100ක් පමණ වාර්තවන අතර කොරෝනා රෝගයෙන් පමණක් මාතෘ මරණ 52ක් සිදුව තිබීම කණගාටුවට කරුණකැයි වෛද්යවරිය කීවාය. එබැවින් ගර්භනී කාන්තාවන්ට එන්නත්දීම ආරම්භ කළ බවත් මේ වන විට ගර්භනී කාන්තාවන්ගෙන් සියයට 90ක් එන්නත ගෙන තිබෙන බවත් පැවසූ චිත්රමාලි ද සිල්වා මහත්මිය එන්නත ගැනීමෙන් ගර්භනි මාතාවන්ට ඇතිවිය හැකි සංකූලතා අඩු කර මරණයට පත්වීමේ සම්භාවිතාව අවම කර ගැනීමට හැකිවන හෙයින් කිසිදු බියකින් තොරව එන්නත ගන්නා ලෙස ගර්භනී මාතාවන්ගෙන් මෙන්ම තරුණ මහලු සියලු දෙනාගෙන්ම ඉල්ලා සිටියාය.\nශ්රී ලාංකිකයින් ලක්ෂ 130 ක ට කොවිඩ් මර්දන එන්නතේ පළමු මාත්රාව දී තිබේ. පළමු මාත්රාව ගත් ජනගහනයෙන් සියයට 50ක ට දෙවන මාත්රාව දී ඇත. ශ්රී ලංකාවේ එන්නත්කරණය දකුණු ආසියාවේ ඉතා ඉහළ ප්රතිශයක් හිමිකරගෙන ඇතැයි වෛද්යවරිය පැවසුවාය.\nරෝගී උපකාරක සේවාවක් ක්රියාත්මක කිරීම සඳහා 2021 අගෝස්තු මස 17දා සෞඛ්ය අධ්යක්ෂ ජනරාල්වරයා නිකුත් කළ චක්රලේඛයට අනුව ආරම්භ කරන ලද දුරකථන අංක 247 සහ 1904 යන කෙටි පණිවුඩ සේවාව ඔස්සේ රෝගීන් රැසක් වෛද්යවරුන් සමඟ සමබන්ධවූ බවත් ඒ අනුව ඔවුන්ට අවශ්ය ප්රතිකාර සඳහා සෙසු සේවාවන් සම්බන්ධීකරණය කළ බවත් කොළඹ විශ්වවිද්යාලයීය වෛද්ය පීඨයයේ මහාචාර්ය ඉන්දික කරුණාතිලක මහතා පැවසීය. මෙතෙක් ලැබී ඇති සහ තවදුරටත් ලැබෙන දුරකථන සහ කෙටි පණිවුඩ සලකා බැලීමේදී රෝගය යම්තාක් දුරට පාලනය වී ඇති බවත් මහාචාර්යවරයා පෙන්වා දුන්නේය.\nමෙම සාකච්ඡාවට එක්වූ කොළඹ ජාතික රෝහලේ ස්වසන රෝග පිළිබඳ විශේෂඥ වෛද්ය ආශා සමරනායක මහත්මිය පශ්චාද් කොවිඩ් සමය තුළ සංකූලතා ඇති රෝගීන් රැකබලාගත යුතු ආකාරය පැහැදිලි කළාය.\nකොවිඩ් ආසාදනයවී සුවය ලැබුව ද අධි අවදානම් පසු කොවිඩ් තත්ව ලෙස සලකන කොවිඩ් නියුමෝනියාව, පෙනහැලි ධමනිවල ලේකැටි ඇතිවීම, පෙනහැලිවල ද්විතීයික බැක්ටීරියා ආසාදනය, හෘදයේ කිරීටක ධමනිවල කුඩා රුධිරනාල කැටි ගැසීම, ස්නායු පද්ධතියට බලපෑම් ඇතිවීම, මෂ්තිස්ක පටකවල ආසාදන තත්ව ඇතිවීම විය හැකිය. එබැවින් රෝගියාට නියම කරන ලද ඖෂධ මාත්රාව නිසි පරිදි ලබාදීම, දිනකට 04 වරක් තත්ත්ව සුපරික්ෂාව, දිනකට ලීටර 02ක් දියර වර්ග ලබාදීම, පෝෂණීය ආහාර ගැනීම ඉතා වැදගත් බව ද වෛද්යවරිය කියා සිටියාය.\nපශ්චාද් කොවිඩ් සමයේ හුස්ම ගැනීමේ අපහසුතා, නින්ද නොයාම, අධික තෙහෙට්ටුව, හෘදය වස්තුවේ ස්පන්දනය වැඩිවීම සහ සමේ ලප ඇතිවීම ආදී සංකූලතා ඇතිවුවහොත් දුරකථන අංක 247 හෝ 1904 ඔස්සේ කෙටි පණිවුඩයක් මගින් වෛද්ය උපදෙස් ලබාගත හැකි බව වෛද්ය සමරනායක මහත්මිය කීවාය."}
{"text": "Sri Lanka Curfew\nකොරෝනා වසංගත තත්ත්වයට අදාළව ලැබීමට නියමිත මූලික වාර්තා එළැඹෙන සතියේ ලැබීමත් සමග රට තීරණාත්මක තත්වයකට පත් වන බව සෞඛ්ය අංශ සඳහන් කරයි.\nරජයේ වෛද්ය නිලධාරීන්ගේ සංගමය සඳහන් කරන්නේ එකී වාර්තා මත පදනම්ව සංචරණ සීමා කිරීම ඇතුළු ජනතාවට බොහෝ ලෙස බලපාන තීරණ ගණනාවකට එලඹීමට ඉඩ ඇති බවයි.\nසංගමයේ සහකාර ලේකම් වෛද්ය නවීන් ද සොයිසා මහතා පෙන්වා දෙන්නේ කොරෝනා වෛරසය නවතම ප්රභේදය හා එය පැතිරීමෙන් මූලාරම්භය ගැන ඉදිරි දින දෙක ඇතුළත පැහැදිලි තීරණ අනාවරණය වනු ඇති බවයි.\nඒ සමගම රටක් වශයෙන් වැදගත් තීන්දු කිහිපයකට එළැඹීමට වනු ඇතැයිද ඔහු සඳහන් කළේය.\nමෙවර පැතිරෙමින් ඇති වෛරසය ප්රබලතාවය වැඩි බවක් පෙන්වන බවත් එමගින් බෝ වීමේ සීඝ්රතාවය ඉහළ මට්ටම ඇති බවත් පෙන්නුම් කරන බවද ඒ මහතා කියා සිටියේය.\nNews Source :- Lanka C News"}
{"text": "වන්ධ්යාකරණ සැත්කම් වල දී බයිසිකල් පොම්ප යොදාගෙන\nනැගෙනහිර ඉන්දියාවේ ඔරිස්සා ප්රාන්තයේ වෛද්යවරයකු විසින් කාන්තාවන් සඳහා වූ වන්ධ්යාකරණ සායනයක දී ප්රතිකාරයට භාජනය වන කාන්තාවන්ගේ උදරය පිම්බීම සඳහා බයිසිකල් පොම්පයක් භාවිතා කිරීම හේතුවෙන් ඔරිස්සා ප්රාන්ත රජය විසින් එම සායනය තහනම් කරනු ලැබ තිබේ.\nමෙම සිදුවීම ඉන්දියාවේ වන්ධ්යාකරණ ප්රතිකාර වලදී සිදුවන අක්රමිකතා පිලිබඳ නවතම හෙළිදරව්වයි.\nපසුගිය සිකුරාදා අවුරුදු පනස් හයක් වයසැති කාන්තාවකට සිදුකළ සැත්කමක දී ය වෛද්ය වරයා විසින් එසේ බයිසිකල් හුලං පොම්යක් භාවිතාකරනු ලබා ඇත්තේ.\n“කී හෝල් සර්ජරි” නමින් හැඳින්වෙන මෙම සැත්කමේදී කාන්තාවගේ උදරය තුළ ඉඩ ලබාගනු පිණිසයි මෙසේ පිම්බීම අවශ්යවන නමුත් ඔරිස්සා රජය පවසන්නේ මේ සඳහා කාබන්ඩයොක්සයිඩ් ප්රතිකර්මය වැනි අනුමත ප්රතිකාර ක්රම යොදාගැනීම වෙනුවට මෙලෙස අවකාශගත වායුව පොම්පකිරීම බොහෝ අනතුරුදායක සෞඛ්ය තත්වයන්ට හේතු විය හැකි බවයි.\nපසුගිය මස යාබද චතිස්ගාර් ප්රාන්තයේ වෛද්යවරයකු අත්අඩංගුවට ගනු ලැබුවේ මෙවැනි වන්ධ්යාකරණ සයනයක දී කාන්තාවන් පහළොස් දෙනෙකු මියා යාම හේතුවෙන්.\nපසුව හෙළිදරව් වුයේ එම සායනයේ දී භාවිතයට නුසුදුසු බෙහෙත් පෙති ලබා දීම හේතුවෙන් එම මරණ සිදු වූ බවයි.\nවර්තමානයේ ඉන්දියාව තුළ සමුහ වශයෙන් වන්ධ්යාකරණයට ලක් කිරීම බොහෝ සෙයින් සිදුවන නමුත් ඒවා සිදුකරන ක්රමවේදය ඉතා දුර්වල මට්ටමක පවතින බවයි පැවසෙන්නේ.\n2009 වසරේ සිට 2012 වසර දක්වා පමණක් කාන්තාවන් 700 දෙනෙකු වන්ධ්යාකරණ සැත්කම් හේතුවෙන් මියගොස් ඇති බවටයි වාර්තා වන්නේ."}
{"text": "අපවත් වී වදාළ ඓතිහාසික ඛෙල්ලන්විල රාජමහා විහාරාධිකාරී, ශ්රී ජයවර්ධනපුර විශ්වවිද්යාලයේ කුලපති, ශ්යාමෝපාලිවංශික මහා නිකායේ කෝට්ටේ පාර්ශ්වයේ අනුනායක අතිපූජ්ය මහාචාර්ය ඛෙල්ලන්විල විමලරතන නාහිමිපාණන් වහන්සේගේ ආදාහන පූජෝත්සවය ඊයේ (08) පස්වරුවේ ශ්රී ජයවර්ධනපුර විශ්වවිද්යාලයීය ක්රීඩාංගණයේදී පැවැත්විණි.\nජනාධිපති ගරු මෛත්රීපාල සිරිසේන මැතිතුමා ද මෙම අදාහන පූජෝත්සවයට එක් වූ අතර මහාචාර්ය බෙල්ලන්විල විමලරතන හිමියෝ සැබවින්ම පිදිය යුතු ගුරු කළ යුතු චරිතයක් බව ජනාධිපතිතුමන් ප්රකාශ කළේය.\nවිමලරතන හිමියන් ශ්රේෂ්ඨ යුගමෙහෙවරක් ඉටු කළ බවත් ආර්ථික, සමාජයීය හා ආගමික කටයුතු ඉදිරියට ගෙන ඒමට උන්වහන්සේ කටයුතු කළ බවත් ථේරවාද බෞද්ධ දර්ශනයේ ගුණ සුවඳින් මුළු රටම බැබළවූ බවත් ජනාධිපතිවරයා කීය. බෙල්ලන්විල විමලරතන හිමියෝ සිය ප්රඥා මතය නිර්භයව ඉදිපත් කරමින් සමාජයට නිවැරැදි මඟ කියාදුන් ශ්රේෂ්ඨ පඬිරුවනක් බවද ජනාධිපතිවරයා කියා සිටියයේය.\nකල්යාණි පාර්ශවයේ මහානායක ඉත්තෑපානේ ධම්මාලංකාර හිමියෝ පැමිණි සිටි පිරිස පංච ශීලයේ පිහිටුවීමෙන් අනතුරුව මතක වස්ත්ර පූජාකිරීමද සිදු කෙරිණි.\nජනාධිපති මෛත්රීපාල සිරිසේන මහතාගේ කථාව\nඅපවත්වී වදාළ බෙල්ලන්විල විමලරතන මහා නායකහිමියන් අදාහන පුජොත්සව අවස්ථාවයි. මෙම අවස්ථාවේ අප කවුරුත් සංවේගයට පත් අවස්ථාවක්. රටේ පමණක් නොව ලෝකයේම ගෞරවයට පත්ව සිටි බෙල්ලන්විල විමලරතන නායක හිමියන් අපවත්වීම කනගාටුදායක කරුණක්. උන්වහන්සේ මා ඉතා සමීපව හඳුනනවා. ථේරවාද බෞද්ධ දර්ශනයේ ගුණ සුවඳ උන්වහන්සේ අපේ මාතෘ භූමියට පමණක් නොව ලොවට දේශනා කළා. උන්වහන්සේ විනයධර බහුශ්රැත මහා පඬිරුවණක් වෙනවා. උන්වහන්සේගේ වියත්බව, උගත් බව, නොසැලෙන බව, ඍජු බව, මධ්යස්ථ බව නිසාම සමාජයේ ගෞරවයට පාත්ර වුණා. සමාජය හැඩගැස්වීම වගේම ආර්ථික සමාජයීය ආගමික වශයෙන් ඉදිරියට ගෙනයාමට සිය ප්රඥාමතය නිර්භීතව ඉදිරිපත් කළා. උන්වහන්සේට කවුරුත් ගරු කළේ මේ ඍජු බව නිසාමයි. උන්වහන්සේගේ චරිතය මහා ආදර්ශවත් චරිතයක්.\nපූජාච පූජනීයානං- ඒතං මංගල මුත්තමං කියා බුදුරාජාණන් වහන්සේ දේශනා කර තිබෙනවා. උන්වහන්සේ පිදිය යුතු චරිතයක්, ගරු කළ යුතු හිමිනමක්. උන්වහන්සේ සෑම විටම නොමියන චරිතයක්. ශ්රේෂ්ඨ පඬිරුවණක්. උන්වහන්සේගේ අපවත්වීම අපට දැරිය නොහැකි පාඩුවක්. සමාජය දැනුවත් කිරීම වැනි මහා ශ්රේෂ්ඨ යුග මෙහෙවරක් උන්වහන්සේ ඉටු කරනු ලැබුවා. රජය හා ලක්වැසි ජනතාව මෙන්ම ලෝකයේ උන්වහන්සේ පිළිබද දන්නා සියලු දෙනා උන්වහන්සේගේ අපවත්වීම පිළිබඳ සංවේගය පළ කරනවා. රජයේ සංවේගයද පළ කරමින් උන්වහන්සේට නිවන්සුව පතනවා. තෙරුවන් සරණයි.\nමහා සංඝරත්නයේ විශාල පිරිසක්, මැල්කම් කාදිනල් රංජිත් හිමිපාණෝ ඇතුළු වෙනත් ආගමික නායකයින්,අගමැති රනිල් වික්රමසිංහ මහතා ඇතුළු මැති ඇමැතිවරුන්, ශ්රී ජයවර්ධනපුර විශ්වවිද්යාලයේ උපකුලපති මහාචාර්ය සම්පත් අමරතුංග මහතා ඇතුළු විශ්වවිද්යාල ආචාර්ය මහාචාර්යවරු මෙන්ම විශාල ජනකායක් මෙම අවස්ථාවට එක්ව සිටියහ.\n{jathumbnail off}"}
{"text": "පාඨලී චම්පික රණවක.... මොරටුව විශ්ව විද්යාලයෙන් බිහි වුනු විදුලි ඉංජිනේරු උපාධිධරයෙක්.මාර්ග ඉදීකිරීමේදී මෙන්ම අනිකුත් දූශණ වංචා පිලිබදව සංඛ්යාත්මකව,කරුනු කාරණා සහිතව ආණ්ඩුවට චෝදනා එල්ල කරන අය අතර ඔහු ප්රමුකයෙක්...\nසාමාන්යයෙන් මාර්ග ඉදිකිරීම සම්භන්ධව වඩා සමීපව කටයුතු කරන්නේ ඒ පිලිබදව දැනුම ඇති සිවිල් ඉංජිනේරුවන්. විදුලි ඉංජිනේරු උපාධිධරයෙක් ලෙස, චම්පික නගන චෝදනා ගැන, එහි න්යාත්මක හා තාක්ශණික කරුනු ගැන යම් අයෙකුට ඔහුට අභියෝග කල හැකි උනත්, වෙනත් ඉංජිනේරුවරයෙකුට නැති අවස්ථාවක් චම්පිකට ලැබී තිබුනා.. ඒ මේ ව්යාපෘති සදහා ඉදිරිපත් කල කැබිනට් වාර්තා සදහා කෙලින්ම සම්භන්ද වීමට ,විමර්ශණය කිරීමට කැබිනට් ඇමතිවරයෙක් ලෙස ඔහුට තිබූ අවස්ථාවයි. ඒ නිසාම ඔහු නගන චෝදනා වල විශාල බරක් මෙන්ම ගත යුත්තක් ද තිබෙනවා.\nමේ චෝදනා ගැන විමර්ශනාත්මකව බැලීමට නම් දේශපාලන කෝනයෙන් එල්ල කෙරෙන චෝදනා මෙන්ම, තාක්ශණික ඒ පිලිබද විශේෂඥයකුගේ අදහස් ද ඉතා වැදගත්.\nදේශපාලන පක්ෂවලට කඩේ යන, ආචාර්ය - මහාචාර්යවරු පදුරකට ගැහුවත් දෙතුන් දෙනෙකු විසිවෙන කාලයක, ප්රශ්ණයක් දිහා මධ්යස්ථව, කාරණු කාරණා මුල් කර ගෙන බලා නිවැරදි චිත්රයක් මැවීමට සුදුසු අය ඉන්නේ ඉතා සුළු පිරිසක්.\nමහාචාර්ය අමල් කුමාරගේ ප්රවාහන කටයුතු සම්භන්ධව විශේෂඥ දැනුම ඇති පාමාණිකයෙක්. වරලත් සිවිල් ඉංජිනේරුවෙක් වන ඔහු පිලිබදව මෙරට ඉංජිනේරු ප්රජාව තුල ඇත්තේ ධණාත්මක හැගීමක්.පසුගිය ආණ්ඩුවල, ප්රවාහනයට සම්භන්ධ ආයතනයක වගකීමක් දැරුවත්, දේශපාලන පක්ශයට පිට කොන්ද පාවා නොදීපු චරිතයක්.\nඅධීවේගී මාර්ග සංවර්ධනය සම්භන්දව ඇති දූෂණ වංචා ගැන ඔහු පසුගිය සතියේ සන්ඩේ ටයිම්ස් පුවත්පතට ඉතා විශ්ලේෂණාත්මක ලිපියක් සපයනවා.\nඔහුගේ ලිපියේ සාරංශය මා පහතින් දක්වනවා\n1.) යුද්ධයෙන් පසු මහාමාර්ග හා අධීවේගී මාර්ග ඉදිකිරීමට හා දියුණු කිරීමට රජය ගත් තීරණය ඉතා පැසසුම් කටයුතු කාලෝචිත තීන්දුවක්..\n2.) නිවැරදි සැලසුම්කරනයක් මත සිදු කරන මහාමාර්ග හා අධිවේගී මාර්ග සංවර්ධනය ලබා දෙන ආර්ථික ප්රතිලාභය, එහි ආයෝජනයට වඩා වැඩිය.\n3.) නිවැරදි තක්සේරූ මුදලට වඩා වැඩි ආයෝජනයක් සහිත, නිසි සැලසුම්කරනයකින තොරව ඉදිකරනු ලබන අධිවේගී මාර්ග සංවර්ධනය රටේ ආර්ථිකයට පහරක් මෙන්ම් දරාගත නොහැකි බරක්..\n4.) පසු ගිය අවුරුදු 5-6 ත් අතර කාලයේදී අධිවේගී මාර්ග සංවර්ධනයේදී කිලෝම්ටීරටයකට වැය වූ මුදල දෙගුණයත් තුන් ගුනයත් අතර ප්රමානයකින් වැඩි වී තියෙනවා.\n5.) සියලුම මාර්ග සංවර්ධන ව්යාපෘතී නියමිත මුදලට වඩා වැඩියැයි කීමට නොහැක. උදාහරණයක් ලෙස 2005 වසර පමණ තෙක් ව්යාපෘති මෙන්ම ඒඩීබි, ජයිකා වැනි අන්තර්ජාතික බැංකු මගින් අයෝජනය කරන ලද ව්යාපෘතිවල පිරිවැය සම්භන්ධයෙන් විශේෂ ගැටලු නැත.\n6.) තරඟකාරී ටෙන්ඩර් පටිපාටියක් නෝමැතිව කරන ලද ව්යාපෘතිවල පොදුවේ 55% ක අනවශ්ය පිරිවැයක් තහවුරු වී ඇත\n6.) තරඟකාරී ටෙන්ඩර් කැඳවීමකින් තොරව පිරිනෑමු ව්යාපෘති ක්රම ක්රමයෙන් වැඩි වී ඇති අතර 2014 වර්ෂයේදි එය උපරිමයකට පැමින ඇත. සිදු වී ඇති අලාභය රුපියල් බිලියන 200.5කි (රුපියල් ලක්ශ 10,000 වගේ 200 ගුනයක්)\n7.) ඉහත තරඟකාරී ටෙන්ඩර් කැඳවීමකින් තොරව පිරිනැමු ටෙන්ඩර් බොහොමයක් චීන කොන්ත්රාත් සමාගම් වලට පිරිනමා ඇති අතර ඉතිරිය ලංකාවේ බැංකු මගින් වානිජ ණය ලෙස ලංකාවේ කෝන්ත්රාත්කරුවන්ට පිරිනමා ඇත.\nමහාචාර්ය අමල් කුමාරගේ ගේ ඉහත නිගමනයනුත්, දේශපාලඥයකු වූ චම්පික රණවකගේ චෝදනා වලත් අතර ඉතා ලඟ සමාන කම් මෙන්ම නොගැලපෙන තැන් කීපයක්ද තියෙනවා.\nඋදාහරණයක් ලෙස කුමාරගේ මහත්මයා, යුද්ධයෙන් පසු අධීවේගී මාර්ග සංවර්ධනයට රජය ගත් තීරණය නිවැරදි එකක් ලෙස දකිනවා. එහෙත් රණවක මෙය ඉතා සියුම්ව අභියෝගයට ලක් කරනවා.. රණවක නගන ප්රධානම චෝදනාවක් වෙන්නේ, සමස්ථ ශ්රී ලාංකික ජනතාවගෙන් ඇති හැකි ඉතා කුඩා ප්රමානයක ගමන් බිමන් පහසුව සදහා අධිවේගී පාරවල් හැදීමට, ඈත පිටිසර සිරියාවතිලාගේ බූමිතෙල් කාලෙන්, කිරිපිටි පැකට්ටුවෙන් බදු ගැසීම සාධාරණ නොවන බවයි. මෙය ඉතා සධාරණ තර්කයක් උනත්, අනිත් පාර්ශවයට ඉදිරිපත් කල හැකි ශක්තිමත් තර්ක ගණනාවක් තිබෙනවා.\nකෙසේ නමුත් මේ දෙදෙනාම එකඟ වන පොදු කාරණාව නම් පාරවල් හැදීමේදී සිදුවන දූශණ වංචාවයි..එය කුමාරගේ මහත්මයට අනුව රුපියල් බිලියන 200 ක්. ඒ ගැහිල්ලත් 2014 දී උපරිම තත්වයකට ආපු කථාවකුත් කුමාරගේ මහත්මයා කියනවා. පාරවල් හැදීමේ ප්රමුඛතාවය ගැන ගැටළු තිබ්බා උනත් ගැහිල්ල ගැන නම්, මේ දෙදෙනාම එකම මතයක් ඉන්නවා.\nමේ සම්භන්දයෙන් ආණ්ඩු පාර්ශවයෙනුත් හේතූ දැක්වීම් ඉදිරිපත් වෙනවා. උදාහරනයක් ලෙස ලංකාවේ අධික ජන ඝනත්වය නිසා අධීවේගී මාර්ග හරහා වැටී ඇති අධික හරස් පාරවල්, භූ විශමතාවයන් නිසා සිදුවන පස් කැපීම් ආදී තාක්ශණික මෙන්ම ප්රාග්ධනය සේවීමේ දුශ්කරතාව හා එහි මිලනැමැති කරුණු යොදා ගෙන ,මේ අධික මුදල ඔවුන් සාධාරණීකරනය කරනවා.එහෙත් මේ කිසිම කාරණයකින් සිදු වී ඇති අක්රමකිතා සාධාරණය කල නොහැකි බව කිව යුතුයි. මේ ව්යාපෘතී වල ඒක එක් ඉදිකිරීම් කටයුත්ත (BOQ item) සදහා අනුමත කර ඇති මුදල (Rate) මේ සදහා නිර්ණාකයක් ලෙස යොදා ගත යුතු යැයි මම යෝජනා කරනවා.කෙසේ නමුත් මේ අධි තාක්ශණික වංචා සෙවීමට නම් ඒ සදහා සුදුසු විශේෂඥ දැනුම ඇති පුද්ගලයන්ම ඒ සදහා යෙදිය යුතු වෙනවා.\nකෙසේ නමුත් මහාචාර්ය අමල් කුමාරගේ ඉදිරිපත් කර ඇති විශ්ලේශණය මෙන්ම එම නිගමනද ඉතා තර්කාණුකූල මෙන්ම සාධාරණයි. ඔහු ඉදිරිපත් කර ඇති රුපියල් බිලියන් 200 ගණනක් වු අධික පිරිවැය නැතිනම් වංචා දූශණය සදහා රජය වගකිවයුතුයි.\nමේ රුපියල් බිලියන් 200 ක ගැහිල්ල, සාමාන්ය ජනතාවගේ මාලුපාන් කෑල්ලෙන්, එදා වේල කන්න නැති සිරියාවතීලගේ බූමිතෙල් කාලෙන් ගහපු ගැහිල්ලක් බව, රටේ බහුතරයක් උන 'උගත්' ජනතාවට තේරුම් ගිය දවසට, මහින්ද මහතතයගේ දේශප්රේමය ගැන ඔවුන්ගේ අධිතක්සේරුව රෙද්ද පල්ලේන් බේරෙන අයුරු අපට බලා ගත හැකියි."}
{"text": "වත්තල ප්රදේශයේ තිබෙන පුද්ගලික කර්මානාතශාලාවක සේවය කරන පුද්ගලයින් 120කට සිදු කරන ලද පීසීආර් පරීක්ෂණයකින් ඉන් 49 දෙනෙකුට කොවිඩ් 19 වෛරසය ආසාදිත බවට තහවුරු වීඇති බව වත්තල පරිපාලන මහජන සෞඛ්ය පරීක්ෂක වරුණ අබේසේකර සඳහන් කරයි.\nමේ අතර, වත්තල සෞඛ්ය වෛද්ය නිලධාරී කලාපය තුළ පසුගිය දෙදින තුළ සිදුකළ PCR පරීක්ෂණවලින් කොවිඩ් ආසාදිත බවට තහවුරු වූ පිරිමි ද්ගලයින් 75 දෙනෙකු රෝහල් ගත කිරීම ඊයේ (30) රාත්රියේ සහ අද (31) අලුයම සිදු කර ඇත.\nඑම ප්රදේශයේ ආසාදිත බවට තහවුරු වූ කාන්තාවන් අද දිනයේ දී ප්රතිකාර සඳහා යොමු කිරීමට පියවර ගන්නා බව වත්තල පරිපාලන මහජන සෞඛ්ය පරීක්ෂක වරුණ අබේසේකර සඳහන් කරයි.\nවැඩිදුරටත් අදහස් දක්වන වත්තල පරිපාලන මහජන සෞඛ්ය පරීක්ෂක, වරුණ අබේසේකර, “වත්තල සෞඛ්ය වෛද්ය නිලධාරී කාර්යාලය තුළ දින 2ක් තුළ වාර්තා වු කොවිඩ් 75 දෙනෙක් පිටත් කර යැවීම මේ සිදුවන්නේ. පිරිමි පාර්ශවය පමණයි. කාන්තාවන් හෙට දිනයේ දී රෝහල් ගත කිරීමට කටයුතු සුදානම් කර තියෙනවා. වත්තල තවත් පුද්ගලික කර්මාන්ත ශාලාවක සේවකයින් පිරිසක් කොවිඩ් ආසාදිත තත්ත්වයට පත්වුණා. එහි සමස්ථ සේවක සංඛ්යාව 1000 ඉක්මවනවා. එහිදී අපි පීසීආර් පරීක්ෂණ කළ සංඛ්යාවෙන් මේ වන විට 49 දෙනෙක් ආසාදිත බව හඳුනාගෙන තිබෙනවා. එම ආසාදිතයින් සොයා අදාළ ක්රියාමාර්ග ගැනීමට කටයුතු කරනවා. ඒ වගේම අදාළ කර්මාන්ත ශාලාව මේ වන විට තාවකාලිකව වසා දමා තිබෙනවා. අපිට 120ක පමණ ප්රමාණයක් පරීක්ෂා කිරීමෙන් අනතුරුව තමයි 49ක වගේ ප්රමාණයක් ආසාදිත බව හඳුනාගෙන තියෙන්නේ මේ වනවිට.”"}
{"text": "කොටි නායක වේලූපිල්ලේ ප්රභාකරන්ට ප්රහාර එල්ල කර ඔහු ඝාතනය කරනු ලැබුවේ තමන්ගේ සෘජු උපදෙස් මත ක්රියාත්මක වූ බි්රගේඞ්යර් රවිප්රිය යටතේ පැවති කාර්ය සාධක බලකාය විසින් බව ප්රාදේශීය සංවර්ධණ ඇමති ෆීල්ඞ් මාෂල් සරත් ෆොන්සේකා මහතා පවසයි.\nඑය සිදු වූයේ තමන්ගේ උපෙදස් මත මිස මේජර් ජනරාල් කමල් ගුණරත්නට උවමනා විදිහට නොවන බවද ඔහු පෙන්වා දෙයි.\nමේජර් ජනරාල් කමල් ගුණරත්නට විරැද්දව පැවති විනය පරීක්ෂණ අමතක කරමින් ඔහුට සේනාංතයක් බාර චෙදනු ලැබුවේද තමන් විසින් බව හිටපු හමුදාපතිවරයා සදහන් කරයි.\nඅද ඔහුගේ පොතේ ඇති දේවල් එදා දැනගත්තේ නම් ප්රභාකරන්ගේ ඇදුම ගලවන්නට පෙර කමල් ගුණරත්නගේ ඇදුම ගලවා දමන බවද පවසන ෆොන්සේකා මහතා ප්රභාකරන්ට පහර දුන්නේ මමයි කියන්නට සේනාංකාධිපතිවරැුන් එණ්ඩු වූ බවද සදහන් කරයි.\nමේජර් ජනරාල් කමල් ගුණරත්නට එරෙහිව විනය ක්රියාමාර්ග ගන්නා ලෙස තමන් වත්මන් හමුදාපතිවරයාගෙන් ඉල්ලා සිටින බවද ඔහු වැඩිදුරටත් ඉල්ලා සිටී."}
{"text": "12th February 2018 19:36:07 Hours\nයුද්ධ හමුදාවේ ඉහළම නිලධාරින් තිදෙනා වන යුද්ධ හමුදාධිපති ලුතිනන් ජෙනරාල් මහේෂ් සේනානායක, මාණ්ඩලික ප්රධානි මේජර් ජෙනරාල් අමල් කරුණාසේකර, නියෝජ්ය මාණ්ඩලික ප්රධානි මේජර් ජෙනරාල් දම්පත් ප්රනාන්දු සමඟ එක්ව එකම වේදිකාවකදී ගෙවීගිය වසර කිහිපය තුල ඇතිවු ස්වාභාවික ව්යවසන සහ ආපදා අවස්ථාවලදී අපරිමිත සහයෝගයක් ලබාදුන් යුද්ධ හමුදා සාමාජිකයින් 60 දෙනෙකු අගයමින් සඳුදා (12) දින සන්ධ්යාවේ විශේෂ උත්සවයක් යුද්ධ හමුදා මූලස්ථානයේදී පැවැත්විණ.\nයුද්ධ හමුදාධිපති තුමාගේ නව සංකල්පයක් මත, යහපත් කාර්යයන් සඳහා සහභාගි වන්නන් සැමවිටම ප්රසංශාවට ලක්විය යුතු බව පසක් කරමින් යුද්ධ හමුදාව තුල ප්රථම වතාවට 2016 - 2017 වසරවල හදිසි ව්යවසන තත්වයන්හිදී ආපදාවට ලක්වූ සිවිල් ජනතාව බේරා ගැනීමට දායක වූ හා කැපී පෙනෙන අයුරින් සහන සැලසු යුද්ධ හමුදා මුදවාගැනීමේ හා සහන සැලසීමේ කණ්ඩායම් ඇගයීමට ලක්කෙරුණි.\nයුද්ධ හමුදාධිපති තුමාගේ ප්රධානත්වයෙන් පැවති මෙම උත්සව අවස්ථාවට යුද්ධ හමුදා ස්වේච්ඡා බළසේනාවේ සේනාවිධායක මේජර් ජෙනරාල් පියල් වික්රමරත්න, යුද්ධ හමුදා මූලස්ථානයේ යුද සේවා ලේකම් මේජර් ජෙනරාල් ප්රියන්ත ජයසුන්දර, මධ්යම ආරක්ෂක සේනා ආඥාපති මේජර් ජෙනරාල් රුක්මල් ඩයස්, බටහිර ආරක්ෂක සේනා ආඥාපති මේජර් ජෙනරාල් සත්යප්රිය ලියනගේ, යුද්ධ හමුදා විධායක ජෙනරාල් මේජර් ජෙනරාල් ශවේන්ද්ර සිල්වා, අධ්යක්ෂ ජෙනරාල් පාබල මේජර් ජෙනරාල් චාගි ගාල්ලගේ, පිරිස් පරිපාලන අධ්යක්ෂ බ්රිගේඩියර් දේවින්ද පෙරේරා, ජ්යෙෂ්ඨ නිලධාරින්, සෙසුනිලයින් සහ සම්මානලාභින් රැසක් ද සහභාගි වූ අතර, එහිදී ඔවුන්ගෙන් සිදුවූ සේවය අගයමින් වටිනා සහතික පත් පිරිනමන ලදි.\nසම්මාන ප්රධානෝත්සවයේදී වෙන් වෙන් වශයෙන් ඔවුන්ගේ කැපවීම අගය කරමින් රට දැය හා යුද්ධ හමුදාව සඳහා කල කැපීපෙනෙන සේවය වෙනුවෙන් ප්රසංශා කොට ත්යාග ප්රදානය කරන ලදි.\nයුද්ධ හමුදාධිපති ගේ උපදෙස් මත පිරිස් පරිපාල අධ්යක්ෂ මණ්ඩලය විසින් සංවිධානය කරන ලද මෙම උත්සවය අමතමින් යුද්ධ හමුදාධිපති ඔවුන් වෙත සිය සුභාශිංසන පිරිනැමූ අතර, එම යුද්ධ හමුදා සාමාජිකයින් සිය ජිවිතය පරදුවට තබමින් දිවා රෑ නොබලා කල සේවය හේතුවෙන් ඔවුනට ජාතියේ ඉහළම ගෞරවය හිමිවිය යුතු බව ප්රකාශ කලේය.\nමෑතකදී සිදුවූ දරුණු ව්යවසන අවස්ථාවන්හිදී පවා ශ්රී ලංකා යුද්ධ හමුදාව ප්රථමයෙන්ම පැමිණ සෙවීම්, ජිවිතාරක්ෂක සහ සහන සැලසීමේ මෙහෙයුම් ක්රියාත්මක කිරීමෙහිලා පෙරමුණ ගෙන කටයුතු කරන ලදි.\nමීරියබැද්ද, අරණායක, දැරණියගල, බුලත්කොහුපිටිය, ඉලුක්වත්ත යන ප්රදේශ වල සිදුවු නායයෑම්, කොළඹ, රත්නපුර, මතුගම ආදි ප්රදේශ වල ඇතිවූ ගංවතුර, පානදුර, මිනුවන්ගොඩ සහ කටාන ආදි ප්රදේශ වල ඇතිවූ සුලි සුලං තත්ව, කොස්ගම ඇතිවූ පිපිරීම් ආදිය සහ මීතොටමුල්ල කසළ කන්ද නායයෑම වැනි සිදුවීම් වලදී සිය ගණනක් හමුදා සාමාජිකයින් තම කඳවුරු වල සිට ආපදා සිදුවූ ස්ථානයන් වෙත පැමිණ සිවිල් ජනතාවට විවිධ ආකාරයෙන් සහය ලබාදෙමින් සහ සහන සේවා සලසමින් තාවකාලික කඳවුරු ඉදිකරමින් ආපදාවට ලක්වූවන් එම කඳවුරු වෙත යාකරමින් ඇතිවු ආපදා තත්වය නැවත සමථයකට පත්වන තෙක් රාජ්ය හා පළාත් පාලන ආයතන සමඟ සම්බන්ධතාවයෙන් තම සේවය ආපදාවට ලක්වුවන්ට ලබාදිම සිදුකලහ.\nඑහිදී, මෑතකදී පැවති නිදහස් දින පෙළපාලියේ හොඳම සරඹ කණ්ඩයට හිමි සම්මානය දිනාගත් ශ්රි ලංකා ජාතික ආරක්ෂක බලමුළුවට අයත් යුද්ධ හමුදා සාමාජිකයින් වෙත ඔවුන්ගේ දස්කම් අගයමින් ත්යාග ප්රදානය කිරීම ද සිදුකරන ලදි."}
{"text": "Since Sinhala and Tamil languages are both constitutionally “National” languages, and since they are both constitutionally “Official” languages, and since they are synonymous in lyrical meaning, and since they are sung in the identical musical composition there is absolutely no rational reason to not sing the Tamil translation of the anthem at official events of the State. And because the anthem is only meaningful when the singer understands the words, it should be allowed to be sung in their preferred language.\nශ්රී ලංකාවේ ජාතික ගීය සහ එය ගායනා කළ යුතු ආකාරය තීරණය කළ යුත්තේ ශ්රී ලංකාවේ ඓතිහාසික, නූතන සහ අනාගත තත්ත්වයන් අනුව මිස වෙනත් රාජ්යයන් කරන නොකරන පළියට නොවේ. ශ්රී ලංකාව යනු ජාතීන් දෙකක් අතර ඓතිහාසික අරගලයක් ඇති රාජ්යයකි. එය මහපොළොවේ සත්යයකි. එම අරගලය අනාගතයටත් ගෙන යෑමට කැස කවන්නේ ජේ.ආර්.ගේ දරුවන් සහ ඔවුන්ගෙන් උපදින බෙදුම්වාදීන් ය.\nMy generation rise to leadership by skipping the leadership gap of the above lost generation. Therefore it will bring a great culture shock. The old generation will soon be removed by nature. The remnant children of the 70’s will retreat. But the old ghosts are back in action to stop the millennials. The cursed son of the Satanic father of 88-89 and the fascist Prince wrapped in a white National cape, and the regime change agents who suppress the Republic forever are all acting together in conspiracy.\nඔබතුමා සහ මා සපුරා වෙනස් පරම්පරා දෙකකය. ඔබ මගේ මාමලාගේ පරම්පරාවේය (අවාසනාවට මගේ මාමලා සහ මා නිතරම ගැටේ). ඔබ 70 වේ දරුවෙකි. මා 90 වේ දරුවෙකි. සමාජ විද්යාවට අනුව ඔබ X පරම්පරාවේය. මා Y පරම්පරාවේ හෙවත් සහස්රයේ දරුවෙකි. ඔබ උපන්නේ බ්රිතාන්ය රැජිණගේ ආධිපත්යය යටතේ පැවති ඩොමිනියන් ඔෆ් සිලෝන් වලටය. මා උපන්නේ නිදහස්, ස්වෛරී, ස්වාධීන ශ්රී ලංකා ප්රජාතාන්ත්රික සමාජවාදී ජනරජයටය. වර්ණ රූපවාහිනිය, මයික්රොසොෆ්ට් ඔෆීසිය, ජංගම දුරකථනය, විද්යුත් තැපෑල සහ අන්තර්ජාලය අපට හඳුන්වා දෙන්නේ අප දෙදෙනාගේ ජිවිතවල වෙනස් වකවානුවලය.\nThe first thirty years of my life was spent in a war torn state. I envy you, Mr Sumanthiran because you actually lived your teenage without a war around you. We can count the bodies, but we can never put a price on them, can we? How do you weigh the pound of flesh, Mr Sumanthiran? How do we weigh out the Tamil lives lost against the Sinhala and Muslim lives lost? How do we bring back the Tamil diaspora and the internally displaced Muslims to their homes? There is no war now. Not anymore. And my generation, Mr Sumanthiran, just wants to move on. I don’t want my children to live their life through another war.\nThe only foundation, the definitive purpose and the eternal principle of Sri Lanka’s future development must be “to preserve the land we call Sri Lanka with all its living and non-living resources for the Sinhala, Tamil, Muslim, Malay, Burgher children of the future, and their children; and theirs, in a […]\nඅපේ රටේ අනාගතය වෙනුවෙන් නිර්මාණය කළ යුතු අලුත් සංවර්ධනයේ එකම පදනම, අනිවාර්යය පරමාර්ථය සහ සදාකාලික සිද්ධාන්තය විය යුත්තේ “ශ්රී ලංකාව ලෙස හඳුන්වන මේ භූමිය සහ එහි ඇති සියලු ජීවී-අජීවී සම්පත්, අනාගතයේ උපදින සිංහල, දෙමළ, මුස්ලිම්, මැලේ, බර්ගර් දරුවන්ටත්, ඔවුන්ගේ දරුවන්ටත්, මතු මේ භූමියේ උපදින සියලු දරුවන්ටත් අද තිබෙනවාටත් වඩා හොඳින් […]"}
{"text": "බැංකු සේවකයන් ලෙස පෙනී සිටිමින් පෞද්ගලික තොරතුරු ලබාගන්නා බවට තොරතුරු ලැබී ඇත.\nකිසියම් පුද්ගලයෙකුගෙන් හෝ ආයතනයක් නමින් පෞද්ගලික තොරතුරු ඉල්ලා කෙටි පණිවිඩ, විද්යුත් ලිපි සහ සමාජ ජාල පණිවිඩ ලැබෙන සෑම අවස්ථාවකදී වඩාත් සැළකිළිමත් වන ලෙස සාජා පොලීසිය ජනතාවගෙන් ඉල්ලීමක් කර ඇත.\nසමාජ ජාල ගිණුම් උපයෝගි කරගනිමින් ජනතාවගේ පෞද්ගලික සහ බැංකු ගිණුම්වලට අදාල රහස්ය තොරතුරු ලබාගැනීමට වංචනික පුද්ගලයින් උත්සහ කරන බවට තොරතුරු ලැබී ඇති බව පොලීසිය ප්රකාශ කළේ ය.\nකිසිදු සොයා බැලීමකින් තොරව පෞද්ගලික සහ රහස්ය තොරතුරු නොදන්නා පුද්ගලයන්ට ලබා නොදෙන ලෙසද පොලීසිය ඉල්ලීමක් කළේ ය.\nමුලින් එවනු ලබන පණිවිඩය:\n“හිතවත් පාරිභෝගිකය, 2019 වර්ෂයේදි ඔබගේ ස්ව්යංක්රීය ටෙලර් කාඩ්පත් යාවත්කාලීන නොකළ නිසා තාවකාලිකව අත්හිටුවා ඇත.\nඔබගේ කාඩ්පත නිසියාකාරව යාවත්කාලීන කරගැනීමට අවශ්ය නම් පහත සඳහන් දුරකථන අංකවලට ඇමතුමක් ලබා දෙන්න.\n0589065238 හෝ 0522633476\nවැඩබිම"}
{"text": "Monday, June 26, 2017\nරටේ තුනෙන් දෙකේ බලයක් සහිත ස්ථාවර ආණ්ඩුවක් තිබුණද දේශපාලන පෙළගැස්මෙහි ඇති යම් ව්යාකූලතාවයන් නිසා ආණ්ඩුව තුළත් ඉන් පිටතත් එක්තරා ආකාරයක අවිනිෂ්චිත බවක් පවතී. එසේ තිබුණද මේ රටේ සියලුම දෙනාත් විශේෂයෙන් ආණ්ඩු පක්ෂයේ හා විපක්ෂයේ දේශපාලන කටයුතු වල යෙදෙන මැතිඇමතිවරු හා කාඩර්වරුනුත් විශ්වාස කරනුයේ මෙම යහපාලන ආණ්ඩුව 2020 ජනාධිපතිවරණය තෙක් නිරුපද්රිතව පවතින බවයි.\nසයිටම් වෛද්ය විද්යාලය සම්බන්ධයෙන් රජයේ වෛද්ය නිලධාරීන්ගේ සංගමය හා අන්තර් විශ්ව විද්යාල ශිෂ්ය බල මණ්ඩලය ඉදිරිපත් කරනු ලබන වැඩපිළිවෙල හා විසදුම නිශ්චිතව පැහැදිලි නැතත් ඔවුන් විසින් ආණ්ඩුව හා රටේ ජනතාව වෙත එල්ල කරනු ලබන පීඩනය රටේ ජනතාවගේ දෛනික කටයුතු වලට සැලකිය යුතු බාධාවක් එල්ල කොට තිබේ.\nවිශේෂයෙන් ශ්රී ලංකාවේ සියලුම විශ්ව විද්යාල වල අධ්යන ක්රියාවලියන්ගේ පසුබෑමක් දැකිය හැකිය. එදා අන්තර් විශ්ව විද්යාල ශිෂ්ය බල මණ්ඩලයේ අරගල වලදී ඔවුන්ට පහසුකම් සැපයූ න්යායාත්මක හා භෞතික සම්පත් සැපයු ජනතා විමුක්ති පෙරමුණ අන්තරයේ සයිටම් විරෝධය පදනම් කරගත් උද්ඝෝෂණ හා කඩාකප්පල්කාරී වැඩ සදහා අනුග්රහය හා සම්පත් සැපයුවේය. එසේම පෙරටුගාමී පක්ෂය හා ශ්රී ලංකා නිදහස් පක්ෂයේ මහින්ද පිළ අන්තර් විශ්ව විද්යාල ශිෂ්ය බල මණ්ඩලයේ ක්රියාවලියට කොන්දේසි විරහිත සහයෝගයක් දක්වන බව පෙනෙන්න තිබේ.\nඑසේම රජයේ වෛද්ය නිලධාරීන්ගේ සංගමය සයිටම් විරෝධී ස්ථාවරය වෙනුවෙන් ඕනෑම මිලක් ගෙවීමට සූදානම් බව රට ඩෙංගු ව්යසනයකට මුහුණ දෙමින් සිටින අවස්ථාවක දීප ව්යාප්ත වැඩවර්ජනයක් කැදවා දින දෙකක් පවත්වාගෙන යාමෙන් පෙන්නුම් කළේය. මෙම තත්ත්වය යටතේ සයිටම් ආයතනය සම්බන්ධයෙන් වඩාත් බැරැරුම් ලෙස කල්පනා කරන්නට ආණ්ඩුව තීරණය කර තිබේ.\nඑසේ වුවද රජයේ වෛද්ය නිලධාරීන්ගේ සංගමයේ අවිචාරශීලී හා තක්කඩි ක්රියාකලාපයත් අන්තර් විශ්ව විද්යාල ශිෂ්ය බල මණ්ඩලයේ මරිමෝඩ ක්රියාකලාපයත් තවදුරටත් ඉවසීමේ හෝ නම්යශීලී වීමේ ස්ථාවරයක් ආණ්ඩුවට නොමැති බව පසුගිය දින කිහිපයේ ආණ්ඩුවේ වැඩකටයුතු සිදු වූ ආකාරය විමසීමේදී පෙනී යයි.\nරජයේ වෛද්ය නිලධාරීන්ගේ සංගමය පසුගිය දශක ගණනාව තුළ ලංකාවේ සිදු වූ අනෙකුත් කිසිදු දේශපාලන අරගලයකට, වෘත්තීය අරගලයකට හෝ වෙනත් ප්රගතීශීලී හෝ ජනතාවට ආධාර උපකාරවන වැඩසටහනකට සහයෝගය නොදැක්වූයේය. හැමවිටම එම සංගමය කටයුතු කරන ලද්දේ ලංකාවේ සියලුම වෘත්තීන් ආයතන හා දේශපාලන තත්ත්වයන් නොසලකා හැර වෛද්ය වෘත්තිය යනු බුදුවීම තරම් සුවිශේෂ රස්සාවක් යන ආකල්පයෙනි. රජයේ වෛද්ය නිලධාරීන්ගේ සංගමය මේ රටේ නිදහස් අධ්යාපනයට කර ඇති හානිය සුළු පටු නොවේ. ඔවුන්ගේ අත්තනෝමතික තක්කඩි ප්රතිපත්තිය නිසා සම සෞඛ්ය ශිෂ්යයින්ට සායනික පුහුණුව නොලැබෙන අතර වසර හතරක ජාත්යන්තරය පිළිගත් උපාධියක් ලබා ගැනීමට ඇති අවස්ථාව අහිමි කොට තිබේ.\nඑසේම රටේ හෙදියන්ට පිළිගත් උපාධියක් ලබා ගැනීමේ අයිතියද අහිමි කොට ඇත්තේ රජයේ වෛද්ය නිලධාරීන්ගේ සංගමයේ විරෝධයයි. එමෙන්ම ආයුර්වේද වෛද්යවරුන්ට බටහිර වෛද්ය විද්යාවේ සායනික පුහුණුව හා දැනුම ලැබීමේ අවස්ථාව අහිමි කොට තිබේ. එසේම ඇටෙන්ඩන්වරු සපත්තු දැමීමේ සිට යෝජිත හින්දු ලංකා ආර්ථික ගිවිසුම දක්වා රටේ පවතින මෙකී නොකී සියලුම තත්ත්වයන් සිදුවිය යුත්තේ වෛද්ය සංගමයේ අනුමැතියෙන් බව සිතන තරමට රජයේ වෛද්ය නිලධාරීන්ගේ සංගමය උද්දච්ඡ වී තිබේ. ඔවුන්ගේ අත්තනෝමතික ක්රියාකලාපය නිසා ආණ්ඩුව කෙසේ වෙතත් මෙරට ජනතාව මහත් පීඩනයකට ලක්වී තිබේ. ජනතාව අතරද වෛද්යවරු කෙරෙහි විශාල තරහක් හා වෛරයක් ගොඩනැගෙමින් පවතී. මේ අරුම පුදුම යුගයේ සිදුවන එක් වැදගත් දෙයක් නම් අපි දෙවියන් වැඩ සිටින දේවාල යැයි වැදුම් පිදුම් කළ බොහෝ ස්ථාන ගැරඩි ළගින ගස් බෙන බව හෙළිවෙමින් පැවතීමයි.\nමෙම තත්ත්වය යටතේ ඉතාම මෑතකදී රජයේ වෛද්ය නිලධාරීන්ගේ සංගමය දුටුවිට තමන්ගේ ඡන්ද කැඩෙති යැයි බයෙන් දේශපාලනඥයෝ හා දේශපාලන පක්ෂ පණ එපා කියා දුවන යුගයක් උදා වේ. එය අත ළගටම පැමිණ තිබේ.\nසයිටම් විරෝධය සම්බන්ධයෙන් යහපාලන ආණ්ඩුවේ ස්ථාවරය පැහැදිලිව ප්රකාශකොට තිබේ. විශේෂයෙන් අගමැතිවරයා ඔහුගේ ස්ථාවරය රජයේ වෛද්ය නිලධාරීන්ගේ සංගමයටත්, රටටත් ප්රකාශ කර ඇති අතර කිසිදු හේතුවක් මත සයිටම් විශ්ව විද්යාලයට අයත් රෝහල වසා නොදමන අතර එය රජයට පවරා ගනු ඇත. එසේම සයිටම් ආයතනයේ අධ්යාපනික තත්ත්වයේ උසස් බවක් හා ප්රමිතිය පවත්වාගෙන යාම පිළිබදව ආණ්ඩුව තදින් නියාමනය කරන අතර ඒ සදහා වෛද්ය සභාවේ සහයෝගය, දැනුම හා ක්රියාත්මක කිරීම අපේක්ෂා කර සිටී.\nනමුත් අන්තර් විශ්ව විද්යාල ශිෂ්ය බල මණ්ඩලය අතකොලු පන්නයේ විරෝධතා ව්යාපාර මේ රටේ අධ්යාපනයටත් අනෙකුත් විශ්ව විද්යාල සිසුන්ටත් සිදුකරනු ලබන හානිය සම්බන්ධයෙන් ආණ්ඩුව බරපතල තීන්දු තීරණ වලට එළැඹෙන බව අගමැතිවරයාත්, මැතිඇමතිවරුනුත් පසුගිය සතියේ ප්රකාශ කර සිටියේය. එසේම අන්තර් විශ්ව විද්යාල ශිෂ්ය බල මණ්ඩලයේ ක්රියාකාරීත්වය මේ රටේ ප්රජාතන්ත්රවාදී අවකාශයට විශාල හානියක් සිදුකරන අතරම එම සංවිධානයට සහයෝගය දක්වනු ලබන ජනතා විමුක්ති පෙරමුණ, පෙරටුගාමී පක්ෂය හා ශ්රී ලංකා නිදහස් පක්ෂයේ මහින්ද පිලත් විශාල අමාරුවක දමන බව මාගේ හැගීමයි.\nඅධ්යාපන ප්රතිසංස්කරණ යහපාලන ආණ්ඩුවේ මාස හැටකින් අලුත් රටක් මැතිවරණ ප්රකාශනය තුළ ප්රධාන පොරොන්දුවයි. රනිල් වික්රමසිංහ ප්රමුඛ එක්සත් ජාතික පක්ෂයට අගෝස්තු ජනවරමේ ප්රධාන කොන්දේසියක් වන්නේ පොරොන්දු වූ අධ්යාපන ප්රතිසංස්කරණ ක්රියාත්මක කිරීමයි. එහිදී රජයේ වෛද්ය නිලධාරීන්ගේ සංගමය සහයෝගය ලබාදුන්නේ හා පෙනී සිටියේ මහින්ද රාජපක්ෂගේ මැතිවරණ ව්යාපාරය හා එම පිළ වෙනුවෙනි. නමුත් එක්සත් ජාතික පෙරමුණ විසින් එම මැතිවරණයේදී රජයේ වෛද්ය නිලධාරීන්ගේ සංගමයත්, මහින්ද රාජපක්ෂත්, අන්තරයේ ක්රියාකාරීත්වයේ සැබෑ බලවේගවන පෙරටුගාමී පක්ෂයත් පරදවා මාස හැටකින් අලුත් රටත් වැඩසටහන සදහා ජනවරමක් ලබා ගත්තේය. ඒ යෝජිත අධ්යාපන ප්රතිසංස්කරණ සිදුකිරීමටය. එහිදී එක්සත් ජාතික පෙරමුණට ජනවරම ඇත්තේ රජයේ වෛද්ය නිලධාරීන්ගේ සංගමය හෝ වෙනත් පරාජය කරන ලද බලවේගයන්ගේ න්යාය පත්රයන් ක්රියාත්මක කිරීමට නොව ලැබූ ජනවරමට අදාළ අධ්යාපන ප්රතිසංස්කරණයන් සිදුකිරීමටය, මේ රටේ සෑම දෙනාගේම අධ්යාපන අයිතිය ආරක්ෂා කර දීමටය. අධ්යාපනය යනු ජලය මෙන් සුලභ විය යුතු සෑම දෙනාටම ලබා ගත හැකි, ළගා විය හැකි දෙයක් විනා දක්ෂයින්ට, පෝසතුන්ට, උගතුන්ට, අතපය නාහය තිබෙන අයට, සුදු අයට හා නාගරිකයන්ට පමණක් ඇති වරප්රසාදයක් නොව, මෙලොව ඉපදුණු සෑම දෙනාටම ඇති වරප්රසාදයකි. එයට අභියෝග කළ හැකි කිසිදු වෘත්තිකයෙක් හෝ සංවිධානයක් නැත.\nThursday, June 22, 2017\nසිංහල ජාතිකවාදීන් හා ඒ මත යැපෙමින් බඩගෝස්තරය සාදාගන්නා ජාතිකවාදී සංවිධාන රටේ කුමක් හෝ කලබලයක් ඇති කිරීමට උත්සහ කරමින් සිටී. ලෝකයේ සියලුම පැරණි රාජ්යයන් තුළ ජාතිකවාදයට එක්තරා ආකාරයක ඉඩකඩක් විවරව පවතී. ශීලාචාර රාජ්යයන් විවිධ නීති හා සම්ප්රදායන් ගෙන ඒමෙන් ජාතිකවාදය මත බිහිවිය හැකි අන්ත මූලධර්මවාදී පීඩනයන් සමාජය මත පතිත වීම වළක්වා තිබේ. ලංකාවේ ව්යවස්ථාව තුළත් අනෙකුත් භාවිතාවන නීතීන් තුළත් ජාතිය, ආගම, කුලය හා අනෙකුත් වෙනස්කම් මත පදනම් වූ අසංතුලිතතාවය වර්ධනය වන ආකාරයට කටයුතු කිරීමට එරෙහි නීතී රීති තිබේ. එසේ තිබුණද අළුයට ගිණි පුපුර මෙන් ජාතිකවාදී බලවේග ශ්රී ලංකාවේ දේශපාලනය තුළත්, සමාජය තුළත් විටින් විට පැන නගී. මීට දශක ගණනාවකට පෙර ජාතිකවාදී ව්යාපාරයේ නායකයින් වූයේ ආචාර්යවරු, මහාචාර්යවරු, ප්රභූ පන්තියේ දේශපාලන නායකයින්, උගත් භික්ෂූන්වහන්සේලා, කතෝලික පූජකවරු හා මුස්ලිම් පූජකවරුන්ය. මන්ද එදා සිට අද දක්වාම ශ්රී ලංකාවේ ප්රධාන ජාතීන් තුන තුළම ජාතිකවාදයට ඉඩකඩක් තිබුණි. එය දේශපාලනික හා ආර්ථික ජයග්රහණ උදෙසා මූලෝපායික න්යායක් ලෙස සැමදාම භාවිතා කෙරුණි. නමුත් අද ජාතිකවාදී ව්යාපාරයේ තත්ත්වය එදාට වඩා හාත්පසින්ම වෙනස් වේ. අද මාධ්ය වලින් අපි දකින රටේ ක්රියාකාරී ජාතිකවාදී ව්යාපාරයේ නායකයින් ( සියලුම වර්ගයේ) 80% කටත් වඩා ලුම්පන්වරුය. ඔවුන් අතාර්කිකය, කලහාකාරීය, මුදලට ගිජුය, ප්රසිද්ධියට මහත් ගිජුය. එසේම ජාතිකවාදී ව්යාපාරික ක්රියාකාරිකයෙකු සදහා තිබිය යුතු විනයක් ඔවුන් සතුව නැත. මෙවන් තත්ත්වයක් තුළ ශ්රී ලංකාවේ ජාතික ව්යාපාරය විසින් ඉදිරිපත් කරනු ලබන තර්ක අතර එක් ප්රධාන තර්කයක් පිළිබද සාකච්ඡා කිරීමට කැමැත්තෙමි.\nසිංහල ජාතිකවාදී දේශපාලන ව්යාපෘතියට ආකර්ෂණය වූ බොහෝ දේශපාලන ක්රියාකාරීන් හා එම මතයට සමපාත වන්නන් තුළ ඔවුන් ඉදිරිපත් කරනු ලබන තර්ක අතර ප්රධාන තර්කයක් වනුයේ සිංහල ජාතිකත්වය පිළිබද මහා වංශයේ සදහන් කරනු ලබන කතන්දරය අමු බොරුවක් බවයි. සිංහල ජාතිකවාදීන්ට මහා වංශය, නයාට අදු කොළ වාගේය.\nමන්දයත් හින්දු ජනප්රවාදවල පැවත එන රාම රාවණා කතන්දරය සිංහල ජාතිකවාදීන් තුළ මහත් ආශ්වාදයක් ගෙන එයි. එනම් දඩු මොණරයෙන් ගමන් යන ඉන්දියාවට එරෙහිව සටන් කළ ප්රේමවෘත්තයක්ද සහිත රාවණා ප්රවාදය ජාතිකවාදීන් උත්කර්ෂයට පත්කරන්නක් වේ. කොටින්ම අද බයිසිකල් වින්කලයක්වත් ගොඩනගා ගත නොහැකි ජාතිකවාදියෙකුට රාවණාගේ දඩු මොණරය ගැන කීමෙන් පහසුවෙන් පොරක් විය හැක.\nනමුත් මහා වංශය සිංහල ජාතිකත්වය ආරම්භය පිළිබද ඉදිරිපත් කරනු ලබන විජය, කුවේණි කතන්දරය මෙන්ම සිංහයෙකු හා රමණයෙන් බිහිවන විජය පෙළපත පිළිබද කතන්දරය ප්රතික්ෂේප කරන අතර, එය මහා වංශයේ ලියා තිබුණද ජාතිකවාදීන් ඉවෙන් මෙන් එහි ඇති අපකීර්තිය හදුනාගෙන තිබේ.\nඉන්දියාවෙන් පිටුවහල් කළ විජය ප්රමුඛ ඔහුගේ පිරිවර ශ්රී ලංකාවට ගොඩබසිනුයේ මල්වතු ගගට උතුරින් විල්පත්තු ඝණ වනාන්තරය මැද අදද දැකිය හැකි තම්බපණ්නිය නම් වූ ස්ථානයටයි. (එහිදී කුවේණිය යක්ෂ ගෝත්රිකයෙකු බව මහා වංශයේ කියයි.) කුවේණිය කපු කටිමින් සිටී. වසර 2500 කට පෙර ලංකාවේ මුල් ජනපදිකයින් කපු කටිමින් සිටියේ නම් ඔවුන් සංස්කෘතික ජාතියකි. එනම් ඔවුන් ඇදුම් ඇද නිරුවත වසාගෙන සිට තිබේ. එසේම ඔවුන් යක්ෂ ගෝත්රිකයින් ලෙස සිංහල මහා වංශ කතුවරයා කියනුයේ ඔවුන් මල්වතු ගගට උතුරින් ජීවත් වූ අය නිසා කිව හැකිය. එසේම විජය කුමාරයා පැමිණෙන විට ඔහු හා සන්නිවේදනය කිරීමට කුවේණිය සතුව ඉන්දියානු භාෂාවක් තිබී ඇත. එය විජය කුමාරයාත් භාවිතා කරන භාෂාවක් විය යුතුය. මාගේ තක්සේරුව නම් එය බොහෝ විට පාලි හෝ ද්රවිඩ හෝ සංස්කෘත යන භාෂා තුනෙන් එකක් විය හැකිය. එසේනම් ඉන්දියානු විජය ලංකාවට පැමිණීමට පෙර දකුණු ඉන්දියානු සංස්කෘතිය සහිත මිනිසුන් මෙහි වාසය කර තිබේ.\nසිංහයාගෙන් පැවත එන යැයි කියන විජය හොදින් ඇද ඉන්දියානු භාෂාවක් කතා කරනු ලබන සංස්කෘතික ගැහැණියක් වූ කුවේණිය රවටාගෙන හෝ පැහැරගෙන ( මා විශ්වාස කිරීමට කැමැත්තේ රවටාගෙන යනුවෙනි ) මල්වතු ගගෙන් දකුණේ තැනිතලා ප්රදේශයට පලා ගියේය. එය අප අද විශ්වාස කරනු ලබන මහා වංශයේ ප්රකාශ කරනු ලබන සිංහල ජාතියේ ආරම්භයයි. එනම් සංස්කෘතික ගැහැණියක් වූ කුවේණිය උතුරු ඉන්දියානු පිටුවහලෙකු වූ විජය විසින් පැහැරගෙන විත් ආරම්භකරනු ලබන නව රාජ්යයයි. එය ආරම්භකරනු ලැබුවේ මල්වතු ගගෙන් දකුණේ අද අපි අනුරාධපුරය යැයි කියනු ලබන ප්රදේශයේය.\nනමුත් ජාතියේ අපකීර්තිය ඇත්තේ යක්ෂ ගෝත්රිකයින් ( රෙදි අදින ) විසින් මරා දැමීමට නියමිතව සිටි විජයට ජීවිතය දුන්, තම ප්රේමය පුද කළ කුවේණිය පාවා දී නැවත එලවා දැමු මහා පිරිමියෙක් යැයි සිංහල ජාතිකත්වය ඇතිවීම පිළිබද කතන්දරය පිළිගැනීමට ජාතිකවාදීන්ගේ ඇති මැලි බවයි. එම නිසාම ලිඛිතව ලියා ඇති මහා වංශයට වඩා ප්රවාදයක් වූ රාවණා කතාව විශ්වාස කිරීමට ජාතිකවාදී නායකයින් හා එම ජනතාව අතර දැඩි ගිජුකමක් ඇත. එනම් තමන්ට ප්රේමය හා ජීවිතය පුද කළ ගැහැණියක් පාවා දී අවසනාවන්ත ඉරණමකට ලක්කළ පිරිමියෙකුගෙන් තම වර්ගයා බෝ වූවා යැයි කීමට ඇති දැඩි භීතියයි, අපකීර්තියයි. අපට කුඩා කළ සිට උගන්වන පරිදි කුවේණිය තම ගෝත්රිකයින් අතින් මරුණුවට පත්වීමට පෙර තම දරු දෙදෙනා වූ ජීවන්ත හා දිසාලා ආරක්ෂා කර වනයට පලවා හැර ශාප කලා යැයි කියයි. එම ශාපය හා අපකීර්තිය ජාතිකවාදීන්ට නයාට අදු කොළ මෙනි. නමුත් මේ මහා පුරුශයෝ හැන්දෑවට ගෙදර ගිය විට බත් තම්බා දෙනු ලබන්නේ කුවේණියගේ පරපුරේ අද ජීවත්වන ගැහැණුන්ය. ඔවුන්ද එදා කුවේණි වින්දාක් මෙන් දහසකුත් දුක් දෝමනස්නයන් මේ මහා කළු සිංහලයින්ගෙන් විදී. සිංහල ජාතිකත්වය හා එම ජාතික ව්යාපාරය සමාජයෙත්, ගෙදරත් දකින, හමුවන, ඇසුරුකරන කුවේණිලා මගහැර යාමට ඔවුන්ට මහා වංශය වෙනුවට රාවණා ප්රලාපය උගන්වයි. එසේ නොවුනහොත් සිංහල ජාතිකවාදීන් ප්රථමයෙන් බැට කන්නේ ගෙදර සිටිනා කුවේණි පරපුරේ ගැහැණුන්ගෙන්ය. ( කුවේණිලාගෙන්ය )\nගලබොඩ අත්තේ ඥාණසාර ඇතුළු ජාතිය ගැන උඩ පැන පැන පරසක්වල ගසන බොහෝ ජාතිකවාදීන් අපේ කාලයේ කුවේණිලාගේ දරුවන් වූ ජීවන්තලාය, දිසාලාය. එය නොපිළිගන්නා ඔවුන් තමන්ගේ ආශාව රාවණා ෆැන්ටසිය තුළ දියකර රට ගිනි තැබීමට අර අදී. මේ රටේ බුද්ධිමත් ජනතාව තේරුම්ගත යුත්තේ ශීලාචාර රාජ්යයන් සියල්ලේම ශීලාචාර මිනිසුන් බාධක මැද්දේ වුවද බහු ජාතික, බහු වාර්ගික ආකල්ප පවත්වාගෙන යනුයේ සාමය මිල කළ නොහැකි නිසාය. සාමය හා ජීවිතයට වඩා කිසිවක් වටින්නේ නැත.\nSunday, June 11, 2017\nආණ්ඩුවේ පැවැත්ම පිළිබද ලිපි ගණනාවක් ලියා තිබුනද ? නැවත නැවතත් මේ ආණ්ඩුවේ ආයුෂ පිළිබද ප්රශ්නය මතුවීම, ගෙවෙන හැම දවසකම පාහේ පක්ෂ විපක්ෂ, මිතුරු හතුරු සියලුම දෙනාගෙන් සැකයක් ලෙස මතුවීම නිසාවෙන්ම නැවතත් ඒ පිළිබදව ලියන්නට සිදු වී තිබේ. මූලික වශයෙන් කිව යුත්තේ මේ ආණ්ඩුවේ ආයු කාලය 2020 වනතුරු පවතින අතර ඉන් පසුවද සාර්ථක ජනාධිපතිවරණ ජයකින් පසු තවත් වසර පහක් පහසුවෙන් පවතින බවයි. එම ආණ්ඩුව මෙම ආණ්ඩුවට වඩා එක්සත් ජාතික පක්ෂයේ සංයුතියක් සහිත ආණ්ඩුවක් වීමට බොහෝ ඉඩකඩක් තිබේ.\nමහාචාර්ය නලින්ද සිල්වා විසින් ඔහුගේ මුහුණු පොතේ පළකර ඇති වීඩියෝවක කියනා පරිදි මේ ආණ්ඩුවේ ජනවරම ජනාධිපතිවරයා සතු වන්නේ නව ව්යවස්ථාවක් වෙනුවෙනි. 2015 ජනවාරි 8 වැනිදා ජනවරම තනිකරම පදනම් වන්නේ විධායක ජනාධිපති ධූරය දින 100 කින් අහෝසිකොට අලුත් ව්යවස්ථාවක් සම්මතකොට අප්රේල් 23 වැනිදාට පසු ජනතාවගෙන් අලුත් ජන වරමක් ඉල්ලීමටයි, සැබවින්ම ජනාධිපතිවරයා සතුව ඇති ජනවරම දින 100 කට පසු කල් පිරුණි. එම දින 100 තුළ ජනාධිපතිවරයාට විධායක ජනාධිපති ධූරය අහෝසි කිරීම කෙසේ වෙතත් තම පක්ෂයේත් තමන්ගේත් දේශපාලන දැක්මෙන් පිට සිතන්නට තරම් අවකාශයක් එතුමන්ට උදා නොවූ අතර එක්සත් ජාතික පක්ෂය පරදවා ශ්රී ලංකා ආණ්ඩුවක් හැදීමේ සිහිනයේ ගිලී සිටි එතුමා ජනතාවගේ ජනවරමට කෝචොක් දමමින් සිටියේය. ඒ වෙනුවෙන් උල්පන්දම් දීමට ඕනෑ තරම් ශ්රී ලංකා කාරයින් එතුමා වටා සිටියේය .සතුරන්ගේ සහයෝගයද ඇතිව 19 වැනි සංශෝධනය කඩිමුඩියේ සිදුකරන ලද්දේම මහින්ද නැති ශ්රී ලංකා ආණ්ඩුවක් හැදීමට මිස වෙන කිසිවකට නොවේ. නමුත් අවසානයේ සියල්ලෝම එතුමා පාවා දුන් අතර එතුමා නැති ආණ්ඩුවක් මහින්ද යටතේ ගොඩනැගීමට ශ්රී ලංකා කාරයෝ සූදානම් විය. එය යථාර්තයක් වීමේ ආසන්නයටම පැමිණි අතර තනියම එතුමාත් එක්සත් ජාතික පක්ෂයත් සිදු කල අසීරු සටනකින් පසු එය රනිල් වික්රමසිංහට ජය ගැනීමට හැකි විය. සැබවින්ම 2015 අගෝස්තු වනවිට එවකට ජනවරම හිමි ජනාධිපතිතුමන් විසින් එක්සත් ජාතික පක්ෂය ඉතා අසීරු අඩියකට තල්ලු කර තිබු අතර ආසන 45 ක් පමණක් තිබු එක්සත් ජාතික පක්ෂයත් ඉතාම අසරණ තත්ත්වයකට පත්ව තිබුණි.\nඅදද මේ මොහොතේද ආණ්ඩුවේ රැකියා දිය හැකි, සියලුම පක්ෂයකට වාසි ලැබිය හැකි, දේශපාලන යාන්ත්රණයක් වෙනුවෙන් යොදාගත හැකි ආයතන අමාත්යංශ සතුව ඇත්තේ ශ්රී ලංකා නිදහස් පක්ෂයේ ජනාධිපතිතුමාගේ පිලේය. නමුත් අගෝස්තු 17 වන දින ජනාධිපතිතුමාගේ ජනවරම වෙනුවට එක්සත් ජාතික පක්ෂයට අලුත් ජනවරමක් ලැබුණි. ඒ මාස 60 කින් අලුත් රටක් වැඩපිළිවලටය. එහි මූලික අවදානය ඇත්තේ ආර්ථික කරණා හා දේශපාලන මෙන්ම අධ්යාපන ප්රතිසංස්කරණ කෙරෙහිය. මේ මොහොතේ අගමැතිවරයා කටයුතු කරමින් සිටිනුයේ එම ජනවරමට අනුවය. ව්යවස්ථා ප්රතිසංස්කරණ වෙනුවෙන් එක්සත් ජාතික පක්ෂයට ජනවරමක් නැති අතර ඒ වෙනුවෙන් ජනවරම සතු වන්නේ ජනාධිපතිතුමන්ටය. ඒ වෙනුවෙන් දැන් වුවද අවංක උත්සහයක් දැරිය හැකි වේ. එසේ නොවුනහොත් එක්සත් ජාතික පක්ෂයට නැවත ජනාධිපතිවරණයකට යාමට සිදුවන අතර ව්යවස්ථා ප්රතිසංස්කරණ වෙනුවෙන්ද එදාට ජනවරමක් ඉල්ලීමට සිදුවනු ඇත. චන්ද්රිකා, මහින්ද මෙන්ම වර්තමාන ජනධිපතිතුමාද ව්යවස්ථාව වෙනුවෙන් ලැබූ ජනවරමට පයින් ගසා තිබේ. එක්සත් ජාතික පක්ෂය හැදු ව්යවස්ථාව ඉවත් කිරීමට මේ රටේ ජනතාව ශ්රී ලංකා කාරයින් වන ජනාධිපතිවරු තිදෙනෙකුට වසර 23 ක් තිස්සේ බලය ලබා දී තිබුනද ඔවුන් එය පැහැර හැර තිබේ. එසේ නම් 2020 දී එක්සත් ජාතික පක්ෂ ජනාධිපතිවරයෙක් යටතේ ඉන් ගැලවීමට මේ රටේ ජනතාවට සිදුවනු ඇත.\nඑසේනම් මේ මොහොතේ ශ්රී ලංකා නිදහස් පක්ෂයට හෝ ජනාධිපතිතුමාට රටට බලපෑම් කළ හැකි මට්ටමේ ජනවරමක් හෝ බලයක් රට තුල නොමැත. මන්ද ශ්රී ලංකා නිදහස් පක්ෂය මේ රටේ ජනතාව විසින් පරාජයට පත් කරන ලද අතර මහින්ද රාජපක්ෂ කණ්ඩායම නියෝජනය කරනුයේ එම පරාජිත ශ්රී ලංකා කාරයෝය. අනෙක් ශ්රී ලංකා කාරයෝ ජනාධිපතිතුමා ලග රස්සාවට පැමිණි දේශපාලකයෝය. ඔවුන්ට අද අත් වී ඇති ඉරණම දෙන දෙයක් කා වෙන දෙයක් බලා සිටිනා ශ්රී ලංකා කාරයින්ගේ ඉරණමය. එකම දේ ඔවුන්ට වැඩිපුර වසර පහක් ආණ්ඩුවක වරප්රසාද බුක්ති විදින්නට ලැබීමය. එයත් ලොවෙත් නැති නින්දා අපහාස තමුන්ගේ පාක්ෂිකයින්ගෙන් විදිමින්ය. ඔවුන් ලග රැදී සිටිනා බොහෝ දෙනා ලොවෙත් නැති කපටි ශ්රී ලංකා කාරයින්ය. ඔවුන්ගෙන් ලණු මිස ලුණු නම් කිසිම දිනක මැති ඇමතිවරුන්ට ලබාගත නොහැකි වනු ඇත. එබැවින් මෙවැනි තත්ත්වයක් තුළ ශ්රී ලංකා නිදහස් පක්ෂයට ව්යවස්ථා ප්රතිසංස්කරණ කටයුතු සිදු කිරීම කෙසේවත් කල නොහැකි අතර, කලද තම පක්ෂයේවත් සියලුම පාර්ලිමේන්තු සාමාජිකයන්ගේවත් සහයෝගය ලබා ගැනීමට නොහැකි වනු ඇත.\nමෙම තත්ත්වය තුළ 2020 දී අනිවාර්යයෙන්ම ජනාධිපතිවරණයකට යාමට රටට සිදුවන අතර, එහිදී එක්සත් ජාතික පක්ෂයෙන් වත්මන් අගමැතිවරයා ඉදිරිපත් වනු ඇත. ද්රවිඩ ජන කොටස් දෙවර්ගයේම හා මුස්ලිම් ජනතාවගේ විශ්වාසය දිනාගත් නායකයා වනුයේ වත්මන් අගමැතිතුමාය. එය දශක ගණනක සිට ඔහු උපයාගත් දේශපාලනයයි. එසේම සිංහල කතෝලික ජනතාව මේ මොහොතේ එක්සත් ජාතික පක්ෂය හා අත්වැල් බැද ගෙන තිබේ. එසේනම් සිංහල ඡන්ද වල 40% පමණ එක්සත් ජාතික පක්ෂයේ පාරම්පරික ඡන්දය. කවුරුන් කෙසේ කීවද පාවෙන ජන්ද ප්රතිශතය ලොව පුරා සියලුම සමාජ වල 30% කට වඩා අඩුය. මෙම තත්ත්වය යටතේ එක්සත් ජාතික පක්ෂයේ සාම්ප්රදායික බලකොටු පවත්වාගෙන යාමෙන් වුවද ජනාධිපතිවරණයක් ජය ගත හැකිය. නමුත් ඒ වෙනුවෙන්ද පක්ෂ අභ්යන්තරයේ විශාල වැඩ කොටසක් කලයුතු අතර, පාක්ෂිකයා ඡන්දපොළට ගෙන යාමට හැකි වැඩපිළිවෙලක් ක්රියාත්මක කල යුතුය.\nමේ මොහොතේ පසුගිය රජය විසින් සිදුකරනු ලැබූ අකටයුතුකම් වල නොයෙදීම ජනවරමට අනුව කටයුතු කිරීමද මේ ආණ්ඩුවේත්, එක්සත් ජාතික පක්ෂයේත් අනිවාර්ය කොන්දේසියකි.\nSunday, June 4, 2017\nමේ ආපදා අවස්ථාවේ රජයේ කාර්යභාරය ප්රශ්න කරන අයගේ ප්රධාන චෝදනාවක් වන්නේ රජයට වඩා සිවිල් සංවිධාන, ස්වේච්චා සංවිධාන, සමාජ ජාලා වෙබ් අඩවිවල ක්රියාකාරීත්වයක් තිබූ බවයි. එය සම්පූර්ණයෙන්ම සත්ය ප්රකාශයක් නොවේ. අර්ධ සත්යයකි. මෙවැනි ව්යසනයකදී වගකිව යුතු ආණ්ඩුවක ප්රධානම කටයුත්ත වන්නේ ආපදා කළමණාකරන යාන්ත්රණයක් ගොඩනැගීමයි. මන්ද රාජ්යයට වඩා විශාල කිසිදු සංවිධානයක් ලංකාවේ නොමැති බැවිනි. රාජ්යයේ කාර්යභාරයට වඩා මාධ්ය ආයතන, සමාජ වෙබ් අඩවි, සිවිල් සංවිධාන හෝ පුද්ගලයින් ( ජනාධිපති, අගමැති ඇතුලුව ) විශාල යැයි සිතන්නේ නම් එය විකාර සහගත අදහසකි.\nආපදාවට ලක්වූ තැනට එන හමුදා සොල්දාදුවා, ග්රාම නිලධාරියා, රජයේ නිලධාරියා, පොලිස් නිලධාරියා, හෙලිකොප්ටරය, බෝට්ටුව, කෑම පාර්සලය, වතුර බෝතලය, ගිලන් රථය, වෛද්යවරයා මෙකි නොකී සියල්ල රජය වේ. රජය විසින් ගොඩනගන ලද යාන්ත්රණය වේ. ආපදාව ආරම්භ වූ මුල් දින දෙකේදී විධිමත් ආපදා කළමණාකරන යාන්ත්රණයක් ගොඩනැගු අතර රජය ආපදාව සිදුවූ සෑම තැනකම සිටී. ඒ දිවි බේරා ගැනීමක් ලෙස, සහන සේවයක් ලෙස, නීතිය හා සාමය රැකීමක් ලෙස, දේශපාලනඥයෙකු ලෙස, උපදේශන සේවාවක් ලෙස හෝ සෞඛ්ය සේවාවක් ලෙසය. අගමැතිවරයාත්, ජනාධිපතිවරයාත් පැහැදිලිවම මුල් දින දෙක තුළ සිවිල් සංවිධානවල, සමාජ වෙබ් අඩවිවල, මාධ්ය ආයතනවල සහයෝගය ඉල්ලා සිටියේය.\nකෙසේ වුවත් මීට මාස ගණනාවකට පෙර අගමැතිවරයා විසින් යොදා ගත් වෛද්ය පරීක්ෂණයක් හා ඒ හා සබැදි ශල්යකර්මයක් සදහා සෞඛ්ය හේතු මත නිල නිවාඩු දමා විදේශ ගතවීමට යොදාගෙන තිබුණි. මෙම හදිසි ආපදා තත්ත්වය පැමිණියේ අගමැතිවරයාගේ එම සෞඛ්ය පරීක්ෂණයට පිටත්ව යාමට තිබියදීය. මෙම ආපදා තත්ත්වය හේතුවෙන් මැයි මස 25 වනදා සිට අඛණ්ඩව අධික වෙහෙසක් ගෙන ආපදා කළමණාකරන යාන්ත්රණය ගොඩ නැගීමට කාර්ය බහුලව කටයුතු කළේය. 27 වනදා මධ්යම රාත්රියේ ශ්රී ලංකාවෙන් පිටත් වීමට පෙර ජනාධිපතිවරයාත් අදාළ නිලධාරීනුත් ලංකාවේ ප්රමුඛ පෙළේ ව්යාපාරිකයින්, සිවිල් සංවිධාන ක්රියාකාරීන්, මාධ්ය ආයතන හිමිකරුවන් හා මාධ්යවේදීන් ගණනාවක් හමුවූ අගමැතිවරයා ඔහුගේ සෞඛ්ය හේතූන් මත විදේශගත වීම පිළිබද දැනුවත් කළ අතර පෞද්ගලික කාර්ය මණ්ඩලයටද මෙම අසීරු අවස්ථාවේ කටයුතු කළ යුතු ආකාරය පිළිබද උපදෙස්ද ලබා දුන්නේය. එසේම ඔහු විසින් පහත සදහන් තීරණාත්මක තීන්දු ගණනාවක්ද ගනු ලැබුවේය. ඒවානම්,\n01. රාජ්ය හා පෞද්ගලික බැංකු වලින් ණය ලබාගෙන සිටින විපතට පත් වූවන් සදහා 2017 මැයි 29 වනදා සිට මාස 3 ක සහන කාලයක් ලබාදීම.\n02. හානියට පත් දේපළ හා ජීවිත හැකිතාක් ඉක්මනින් තක්සේරු කොට අදාළ රක්ෂණ සමාගම් හරහා වන්දි ගෙවීම කඩිනම් කිරීමට උපදෙස් ලබාදීම.\n03. යහපාලන රජය විසින් ගිය වසරේදී දියත් කරනු ලැබූ ආපදා අවස්ථාවලදී ජීවිත හා දේපළ වලට වන්දි ගෙවීම සදහා රටේම සෑම පුද්ගලයෙක්ම හා දේපළක්ම ආවරණය වන පරිද්දෙන් මුලු රටම රක්ෂණය කරන වැඩපිළිවෙල යටතේ සියලුම ජීවිත හා දේපල වලට හැකි ඉක්මනින් වන්දි ගෙවන ලෙස අග්රාමාත්යතුමන් උපදෙස් දී තිබීම.\n04. මෙම පළාත්වල කඩා වැටී ඇති ජන ජීවිතය හා ආර්ථිකය යළි නගා සිටුවීමට සෞභාග්ය හා ස්වශක්ති ණය වැඩසටහන් සදහා හැකි පමණ අතිරේක අරමුදල් සපයන ලෙස මහා භාණ්ඩාගාර ලේකම්වරයාට උපදෙස් ලබාදීම ඇතුළු තීන්දු ගණනාවක් ගත්තේය.\nනමුත් මා විසින් කියා සිටීමට අදහස් කරන්නේ ශ්රී ලංකාව කෙතරම් පසුගාමී ආකල්ප වලින් යුතු ජනතාවක් වාසය කරන රටක්ද යන්නයි. එනම් රටේ අගමැතිවරයා නිල නිවාඩු දමා ඔහුගේ පෞද්ගලික මුදලින් සෞඛ්ය හේතු මත විදේශ ගතවෙද්දී එයට එරෙහිව අපහාස උපහාස කරමින් මතවාද ගොඩ නගන සමාජ කොටස් ජීවත්වන රටක් බවට මෙය පත්ව තිබීමයි. රටේ මෙම කණ්ඩායම් බලාපොරොත්තු වනුයේ හෝ ඉල්ලා සිටිනුයේ අගමැතිවරයා පාලිත තෙවරප්පෙරුම කරන්නාක් මෙන් වැස්සට තෙමෙමින්, ඉන වටක් දියේ බැස මිනිසුන් ඔසවාගෙන යාමද ? අගමැතිවරයා වැනි පුද්ගලයෙකුගෙන් එවැනි තත්ත්වයක් බලාපොරොත්තුවන්නේ නම් එය විහිළුවක් නොවන්නේද ? උණක්, හෙම්බිරිස්සාවක් හැදුනත් නිවාඩු දමා නිදා ගන්නා රජයේ සේවකයින්, කාර්යාල සේවකයින්, ව්යාපාරිකයින්, දවසේම පැය 18 ක් මුලු ජීවිත කාලයේම රාජකාරියට වැය කළ අග්රාමාත්යවරයාගේ සෞඛ්යට ඇගිල්ල දික්කිරීම විකාරයක් නොවන්නේද ? මේ රටේ මෙම සමාජ කොටස් බලාපොරොත්තුවන්නේ රටේ ගැටලු වලට තිරසාර විසදුම්ද නැතහොත් මහින්ද පන්නයේ රැවටිලි සහගත ප්රදර්ශනකාමී විසදුම්ද යන්න තෝරා ගැනීමට කාලය පැමිණ ඇත.\nරටේ ආපදා කළමණාකරන යාන්ත්රණය හොදින් ක්රියාත්මකවන බව දැන දැනත් සමහරක් මාධ්ය ආයතන ඉතාම අමානුෂික ආකාරයෙන් අගමැතිවරයා සම්බන්ධයෙන් කටයුතු කළේය. අගමැතිවරයාගේ සෞඛ්ය තත්ත්වයද නොසලකා විශාල මඩ ව්යාපාරයක් දියත් කළේය. ඒ එම මාධ්ය ආයතනම මෙම ආපදා අවස්ථාවම දඩ මීමා කරගෙන තමන්ගේ චැනල්, පත්තර හා මාධ්ය ආයතන සදහා ප්රචාරණයක් ලබා ගනිමින්ය.\nමෙම ආපදා අවස්ථාවේ ආපදා කළමණාකරන කමිටුවත්, රටේ ආණ්ඩුවත්, ජනමාධ්ය හා සමාජ වෙබ් අඩවි සමග ගණුදෙනු කිරීමේදී ආපදාවේ නිවැරදි තොරතුරු ජනතාව වෙත ගෙනයාමට විශාල උත්සහයක් ගනු ලැබූ නමුත් මාධ්ය ආයතනත්, සමාජ වෙබ් අඩවිත් රටේ බොහෝ මත හසුරුවන්නනුත් කටයතු කරනු ලැබුවේ ඔවුන්ගේ පෞද්ගලික ප්රචාරනයටත්, ඔවුන්ගේ පෞද්ගලික ව්යාපෘති සදහාත් පමණි. එම අමානුෂික තත්ත්වය නොතිබුණේ නම් කිරිබත්ගල කන්ද නාය යෑමේ තොරතුරු සදහා විනාඩි දහයක් ගුවන්කාල වලින් වෙන්කරානම්, පත්තර වලින් අගලක් වෙන්කරානම්, සමාජ වෙබ් අඩවි අවධානය යොමු කරානම් අපට ජීවිත 160 ක් බේරා ගැනීමට තිබුණි. ආපදා අවස්ථාවේ ජනතාව වෙත ලගා වීමේ තොරතුරු ලබාදීම වෙනුවට මාධ්ය ආයතන, සමාජ වෙබ් අඩවි හා මත සාදන්නෝ බල්ලාගේ වැඩේ බූරුවා කරන්නට යාමෙන් මෙම ආපදාවේදී විශාල ජීවිත හානියකුත්, ආර්ථික හානියකුත් සිදුවිය. ජන මාධ්යයේ වගකීම නිවැරදි තොරතුරු වාර්තා කිරීම මිස රාජ්යයේ හෝ ආණ්ඩුවේ කටයුතු සිදු කිරීම නොවේ. බල්ලාගේ වැඩේ බූරුවා කිරීමට යාමෙන් ඕනෑම සමාජයක අවුල් වියවුල් සිදුවේ."}
{"text": "මානව පැවැත්මේ විපරිවර්තනයකට දායකවීමක් කරන්නට නො හැකි නම්, කිසිම අවබෝධයක් වැඩක් නැත. යනුවෙන් පවසන මාක්ස්ගේ අදහස රෝසා ලක්සම්බර්ග් විසින් ද සිහිගන්වයි. ඒ බව ඇගේ චරිතාපදායක් ලියන කෘතිය තුල රිචර්ඩ් එබ්ර්හම් (Richard Abraham)[1] සඳහන් කරන්නේ රෝසා ගැන පමණක් කියන්නට නොව, අප ලබන දැනුම හා ඒ තුලින් ඇති කර ගන්නා අවබෝධය මානව යහපතට සේවයක් විය යුතුය යන්න මනුෂ්යවර්ගයාටම පොදු වූ සත්යයක් බව තේරුම් ගැනීමට ය.\nපශ්චාත් යටත් විජිත දේශපාලනය හා රාජ්ය ගොඩ නැගීම යන කාරණය යටත් විජිත රාජ්යයක්ව පැවැති ලංකාව නිදහස ලබා ගැනීමෙන් අනතුරුව වරින් වර බලයට පත් වූ ආණ්ඩුවලින් වර නැඟුනු කාරණයක් වූ අතර එයට ඇති නො හැකියාව විවිධ මානයන්ගෙන් පෙන්නුම් කරන්නට විය. මෙම බහුවිධතාවන් සමස්ථයක් ලෙස ගැනීමේ දී පෙන්විය හැකි ගැටලුව ලෙස ගත හැකි වන්නේ දැනුම පිළිබඳ ඇති දේශපාලන සමාජ ආගමික හා දාර්ශිනික ප්රශ්නයන් ය. මෙම රාජ්ය ගොඩ නැගීම යන කාරණය නව වටයකින් පෙර නොවූ විරූ ලෙස යළි පැමිණ ඇත. නමුත් දැනුම පිළිබඳ න්යාය එනම් ඥාණවිභාගය (Epistemology) පිළිබඳ අවබෝධය හා රාජ්ය ගොඩ නැගීම අතර ඇති පරස්පරතාවන් නැවත විග්රහ කරගත යුතු වන්නේ ඥාන විභාගයන්ගෙන්ම පමණි. පළමු ලිපියට ලියන ලද හැඳින්වීමේ සටහනින් නැවත අපගේ සවිස්තර විග්රහයට යොමු වීමේ දී, කරුණු තුනක් ගැන අවධානය යොමු කිරීමට බලාපොරොත්තු වන්නෙමු.\n- දැනුම යනු කුමක්ද යනු කුමක්ද යන්න සඳහා ඇති න්යායික අවබෝධය\n- පළමු ලිපිය තුලින් විශේෂිතව මතු කරන ලද රාජ්ය ගොඩ නැගීම සම්බන්ධව ඇති ඥාණ විභාගයන් තුන (සිංහල ජන වර්ගය මත පදනම් වන, දෙමළ ජන වර්ගය මත පදනම් වන සහ මුස්ලිම් ජනවර්ගය මත පදනම් වන ඥාණ විභාගයන්)\n- අපගේ පළමු ලිපියට ත්රිමාන විසින් කරන ලද ගෝලීය වමේ දේශපාලනයට පෙරවදනක් යන ලිපිය පදනම් කාරණය.\nපළමු හා දෙවැනි කරුණු ඉදිරියේ දී විග්රහයන්ගේ ස්වරූපය අනුව විග්රහ කිරීමට ඉඩ තබා තුන් වැනි කාරණය සම්බන්ධව යම් කිසි එළඹුකට පැමිණිය යුතු යැයි කල්පනා කරන්නෙමු. එය ඉදිරි සංවාදයන් හා වමේ දේශපානය සම්බන්ධ ප්රජාතන්ත්රීය මානයන් සාමුහිකව බෙදා ගැනීමට ඉඩ ඇති වී තිබෙන බව විශ්වාස කිරීම නිසාවෙනි.\nමේ නිසා පෙර කී පරිදි “ගෝඨාභයානු රාජ්ය උතෝපියාව පිළිබඳ ඥානවිභාගයක්” යන ලිපියේ දෙවැනි කොටස හා ඉන් ඉදිරියට ලියන්නට ඇති කරුණු කාරණාවල ගමන් මග වෙනස් කරන්නට සිතුවෙමු. ඒ අන් කවරක් නිසා නොව, අපගේ ලිපියට සහෝදරාත්මකව “ගෝලීය වමේ දේශපාලනයට පෙරවදනක්” ලෙස කුඩා උවත්, සංයුක්ත සම්පිණ්ඩනයක් ලෙස ත්රිමාන වෙබ් සඟරාවේ ලිපයක් පලවන්නට විය. මෙම ලිපය තුලින් ගම්ය කරන එක දෙයක් වන්නේ ඉහත සඳහන් මාක්ස්ගේ උපුටනය උපුටා දක්වන ලක්සම්බර්ග් හා ඇය ගැන කියන අදහස හා සමානකමක් දැක්වීම ය. අපගේ ලිපියට ප්රතිචාරය ත්රිමාන සඟරාවේ ඵල වන්නේ වුවත් ඒ තුලින් කතෘ පිළිබඳ කරන හැඟවුම වන්නේ සාමුහික අදහසක් බව ය. එනිසා අපට එම අදහස සලකා බැලීමට සිදු වන්නේ වාම සංවිධානයක ඇති දේශපාලනික අවබෝධයක් ලෙස ය.\nඅපි දන්නා පරිදි සහ දැනෙන පරිදි, ලාංකීය මෑත දේශපාන සංවාදයේ දී විඥ්ඥානයෙන් හා අවිඥ්ඤානයෙන් පලවා හැරිය නො හැකි දැනුම් ප්රවාහයක් ලෙස පශ්චාත් යටත් විජිත ලංකා දේශපාලන සංස්කෘතියට විශාල බලපෑමක් කළ මෑත කාලින දැනුමක් වේ නම්, ඒ එක්ස් (X) දේශපාලනයේ දැනුම යි. එහි දී සංකේතීය බලපෑමක් කළ චරිතයක් වේ නම්, ඔහු දීප්ති කුමාර ගුණරත්න සහෝදරයා ය. ඔහු දැන් “සංකේත පියෙකු” (a symbolic father) බවට පත්ව සිටින්නේ එක්ස් විසින් ඇති කරන ලද දැනුම පිළිබඳ සංස්කෘතියේ හැඟවුම්කරණයක් ලෙස ය. මේ තුල හොඳ හා නරක යන ද්විත්ව ප්රතිවිරෝධයන්ට (Binary opposition) වඩා ත්රිත්ව ප්රතිවිරෝධයන් (Trinary oppositions) දක්වා දයලෙක්තික සහවාදයන් ඇති කර ඇත. ඒ අතර, ඒවා විපරිවර්තනය වෙමින් ද පවතී. මේ සඳහා සංයුක්ත නිදසුනක් ගෙන එන්නේ නම් හා එය අපගේ අවබෝධයට යටත්ව වඩාත් නිවැරදි යැයි විශ්වාසයක් පවතින්නේ ඊට පදනම් ප්රකාශිත දැනුම පදනම් කරගෙන ය. එනම් එක්ස් පරම්පරාවේ මෑත කාලයේ බිහි වූ ඉතා ප්රබුද්ධ චින්තනමය විභයන් ප්රකට කරන මහේෂ් හපුගොඩ සහෝදරයා ය. එක්ස් ව්යාපෘතියේ කලු සුදු පාට අතරට නව වර්ණයක් හා දැනුමේ සංස්කෘතිය යම් කිසි හැඩයකට හැරවීමට ගන්නා උත්සාහය හපුගොඩගෙන් දැකිය හැකි ය. එක්ව සිටීම හෝ වෙන්ව සිටීම යන කාරණයට වඩා දේශපාලනයේ ප්රජාතාන්ත්රීය ගුණය මත පිහිටීම තුල, අන් අයට වඩා වෙනස් ලෙස කටයුතු කරන්නෙකු ලෙස හඳුනාගත හැකි වේ. දීප්ති අනෙකා බවට පත්කර ගැනීමට වඩා අපට පෙන්නුම් කරනුයේ ගෞරවය විසින් ගෞරවයක් ලැබීම ය. එය කිසිවකු ඉල්ලා සිටිය දෙයක් නො වුවත්, එය මානව සම්බන්ධතාවල ඉතා හොඳ ගුණාංගයක් මෙන්ම එය දැනුමේ ආත්මීය කොටසක් ලෙස තේරුම් ගැනීම ද වරදක් නැත.\nගුත්තිල මූසිල සාධාරණීයකරණය\nසිංහල අපගේ ජාතක පොතේ එන ගුත්තිල ජාතකය නැතිනම් ගුත්තිල කාව්ය විසින් ඉතා ප්රබුද්ධ ආදර්ශයක් ලබා දෙයි. නමුත් එය පශ්චාත් නූතන හෝ නූතනවාදී අර්ථකතනය තුල නැවත යම් විකෘති කිරීමකට ලක් වන්නේ ටියුෂන් අධ්යාපනයේ තරඟකාරීත්වය තුල ඇති කරන දැනුමේ ප්රති නිෂ්පාදනීය රැඩිකල්කරණය නිසා ය. එනම් ගුත්තිල කාව්යයේ මූසිලගේ චරිතය සාධාරණීයකරණය කිරීමට සත්ය හා විශ්වාසය ගොඩ නැගිය හැකි තර්කය ධනේෂ්වර දෘෂ්ටිවාදය විසින් කැඳවීම ය. එය කරනු ලබන්නේ ධනවාදයේ නග්න තරඟය හා අචාරධාර්මිකත්ව විරෝධී කෑදරකම සහ ලාභය එතුලින් අපට ප්රක්ෂේපණය කිරීමෙනි. ගුත්තිල ගාන්ධර්වයන්ගේ මහලුබව යන සංසාර ධර්මතාවයට අභියෝග කරමින් මූසිල විසින් වැඩි වැටුප් ඉල්ලීම තුල සමානත්මතාව පෙන්නුම් කිරීමට උත්සාහ දරන නූතනවාදී දැනුමේ තර්කය විසින් අමතක කරනු බලන්නේ විවිධත්වය නම් වූ විශ්ව සත්යයේ ගුණාංගයයි. ඉන් අනතරුව එන තර්කය වන්නේ මූසිල හා තරඟ කිරීමට නො හැකි වයෝ වෘද්ධ ගුත්තිලට පිහිට වන්නේ ශක්රයා විසින් වීම ය. මේ නිසා ගුත්තිලගේ ජයග්රහණය පිළිගත නො හැකි යන සාධාරණීයකරණය ය. මෙම කොටස ඉතා වැදගත් සාධකයක් ලෙස ඥාන විභාගයට සම්බන්ධ කරගත හැකි වේ. එය බටහිර වේවා පෙරදිග වේවා දර්ශනවාදයන්ගෙන් විග්රහ වන පාර භෞතික (Metaphysics )කොටස දැනුමේ සත්භාවීය (ontological) කොටස ද එහි නො තේරෙන (unknown) කොටසට බලපෑම් කරන ආකාරය තේරුම් ගැනීමට ය.\nතවත් න්යායිකව පැහැදිලි කළොත් දැනුම පිළිබඳ න්යායික ප්රවේශය Epistemology විෂයක් ලෙස බිහි වන්නේ ඩෙස්කාටස්( Descartes) ගෙන් පසුව ඇති වන දාර්ශනික පරිසරය තුල ය. එසේ වුවත්, ඊට පෙර ඒ හා සම්බන්ධ තේරුම් ගැනීම ග්රීක දර්ශනය තුල සාක්ච්ඡා කරන්නට වූයේ පාර භෞතික කොටසක් ලෙස ය. පැවැත්ම පිළිබඳ තේරුම් ගැනීමට ගන්නා උත්සාහයන් වල දී මෙන්ම යහපත යන්නත්, සත්යය හා විශ්වාසය යන්නත් පදනම් වූයේ විග්රහකර ගත නො හැකි මෝරල් කොටසක් සහිත උසස් මිනිස් හෝ සත්ව කොට්ඨාසයක ඇති අධිබලය විසින් කරන සත්ය තහවුරු කිරීම මත පදනමු වූ දැනුමට ය. විද්යාත්මක ලෙස ලෝකය දකින්නට අවශ්ය දැනුමට ආදාල දේවල් සිදු වුවත්, ලෝකය තවමත් නො දන්නා දේ වලින් පිරී පැවතීම අදට ද යථාර්ථයකි. එසේම සමස්ථ ද්රව්යයන්ගේ නිෂ්පානවල හා ප්රති නිෂ්පාදනවලදී මානව සම්බන්ධතා හරහා ගොඩ නැගෙන අචාර ධාර්මිකත්වය පංති සමාජයට එහා ගිය විශ්විය ගුණයක් ලෙස හඳුන්වාගත හැකි අතර, එම ගුණයන් පැරණි දර්ශනයන් තුල සිට අද දක්වා පැවැත ආවද, ධනේෂ්වර දෘෂ්ටිවාදය විසින් කෙළෙසා දමන්නට සමත් උවත්, මිනිසා කරන අරගලවල පරමාරථය පදනම් වන්නේ මේ මත ය. මෙම වැකුම පියවා ගැනීමට ඇති අපහසුතාව දැනුමක් බවට පත් කර ගනු ලබන්නේ මිනිසා සහ ද්රව්යයේ පාරාවර්තීනීය ශක්තින් තුලිනි. එය පාර භෞතික කොටසට ගැනෙන්නේ වුවද තේරුම් ගනු ලබන්නේ වෙනත් ආකාරයකට නම්, එය තේරුම් ගන්නා ආකාරය මත සත්ය රඳා පවත්නේ ය. අප මෙම කොටස විඥ්ඥවාදයට බැර කළ ද එම අර්ථ ගැන්වීම තුල යම් අඩුවක් හැඟවුම් කරන්නේ මිත්යාව(Myth) යන වචනයට ඇති අර්ථය මෙනි.\nමෙවැනි නිදසුනක් ඉදිරිපත් කිරීමට සිදු වන්නේ ඇයි?\nඑක්ස් (X) ව්යාපෘතිය විසින් ඇති කළ දැනුම දැනුමක් බවට පත් වී තිබේ ද නැද්ද යන කාරණයේ දී ඔව් සහ නැහැ කියනවාට වඩා එම දැනුමේ හා අවබෝධයේ වටිනාකම් මානව පැවැ.ත්ම පිණිස විපරිවර්තනය වී ඇති ද යන්න විමසීම වැදගත් වන්නේ අපගේ ලිපියට පෙරවදනක් ලෙස ඉදිරිපත් කරන ගෝලීය වමේ දේශපාලනය නව අරුත සොයා ගැනීමට දායක වේද යන පැනයට හේතු සොයා ගැනීමට ය.\n“ගෝලීය වශයෙන් සංවිධානය වන වාමාංශික ව්යාපාරයක් ගොඩනැඟීමට අප උත්සාහ කරන්නේ නම්, ධනවාදය තුළම සිදුවී ඇති සුසමාදර්ශී ඛණ්ඩනයක්-Paradigm Shift– ගැන නාභිගත විය යුතුය. ගෙවී ගිය ඓතිහාසික පර්යාවලෝකනය තුළ බහුතර ක්රම විරෝධීන් සමපේක්ෂණය කරන ලද්දේ, ‘ධනවාදය’ ඇත්තේ අපේ මනසට පිටතින්-Capitalist Realism– බවයි. මෙය දැන් මිත්යාදෘෂ්ටික අදහසක් වී ඇත. 19 වන සියවසේ හටගත් නිෂ්පාදනය ඉලක්ක කරගත් ධනවාදයට අවශ්ය වූයේ, විධිමත් ශ්රමිකයන් සහ සිහිය ඇති මිනිසුන් නම්, තත්ත්වය දැන් සහමුලින්ම කණපිට හැරී ඇත. ‘මිචෙල් ෆූකෝ’ විසින් ගොඩනඟන ලද නව ඉතිහාසයට අනුව ධනවාදය උමතු වූවන්, අලසයන්,අපරාධකාරයන්, ළමයින්, ස්ත්රීන්, යටත්විජිත වැසියන්, සමලිංගිකයන් පවතින බල රටාවෙන් පිටමන් කරයි. නමුත් නූතන ධනවාදය විසින් ඉහත සියලු දෙනාවම ක්රමයේ උන්නතිය සඳහා සහභාගී කරගනියි. ඉතිහාසයේ මේ නිමේෂයේ මිචෙල් ෆූකෝ විඥානවාදියෙක් වී ඇත. ‘Google Lense’ මෘදුකාංගය නිසා ලෝකයම අන්තර් වියමනක් (Intertexual) වී ඇත. ‘Facebook’ මෘදුකාංගය උන්මන්තකයන්ගේ සිට අපරාධකරුවන් දක්වා යන සියලු දෙනාවම ක්රමයට සහභාගි-participate- කරවයි.”[2]\nඉහත උපුටා ගැනීම තුල අපට වැදගත් කාරණා දෙකක් මතුව පැමිණේ\n- ගෝලීය වමක් නිර්මාණය කිරීමේ අවශ්යතාව පවතී හා කළ යුතු කාරයයක් වීම\n- ඉහත අදහසට එක්සත් ක්රියාමාර්ගික වාම සංස්කෘතියක් තිබේද නැතිනම් අවම ලෙස හෝ මුල පිරීමට තරම් ප්රජාතන්ත්රීය සංස්කෘතියක් ඇති කර ගත හැකි ද යන කාරණය\nපළමු කරුණ සඳහා දෙවැන්නට පිවිසීමට සංවාදයක් ඇති කිරීමට පදනම අදාල මාතෘතාව විසින් ඉඩකඩ ඇති කර ඇත. නමුත්, ගැටලුව වී ඇත්තේ, අප මතු කරන්නට උත්සාහ කරන දැනුම පිළිබඳ අදහස හා එයට පෙරවදනක් ලෙස යම් ප්රතිවාදයක් සපයා ඇති ශ්රී ලංකා පෙරටුගාමී පක්ෂය “ අපි” දෙගොල්ල ලාංකීය වම ලෙස නියෝජනය කරන බහුතර සහෝදරත්වය විසින් මෙය පයිසයකට ගනන් නො ගැනීම පෙන්නුම් කිරීම සිදු වන්නේ ඇයි ද යන ප්රශ්නය යි.\nමේ අය ඇත්තටම පයිසයකටවත් ගනන් ගන්නේ නැති ද ?/ නැතිනම් එතැන ඇති ගැටලුව කුමක්ද?\nඅපිට වැටහෙන කාරණයක් වන්නේ දීප්ති නියෝජනය කරන කොටස පිටුවහල් කරන ලද නිර්ප්රභූ පාර්ශවයක ස්වභාවයකට පත් කිරීමට දැනුම නැමැති ආයුධවලින් නිමක් නැකි තරඟයක නියැලීම. එය සිදු වන ස්වභාවයම අනුව මෙහි ඇත්තේ විරුද්ධාභාසය යැයි කියා ද යමෙකුට කිව හැකි වේ. නමුත් මෙහි සිදු වන්නේ පව්කාරියට ගල් ගැසීමට පව් නො කළ අයෙක් වේ ද යන පැනය විමසීම ය. එක් මිනිසෙකු කුරුසයේ ඇණ ගැසීමට එම මිනිසාගේ මිනිසුන්ම අවි අමෝරා පැමිණ එන්නේ යුරෝපීය දර්ශනය යනු ප්ලෝටෝගේ පාද සටහන්ය යන යථාර්ථය තුල දී ය. මෙවැන්නක් මෙලෙස සඳහන් කිරීම විසින් තව තවත් සතුරන් බවට පත්වීම වෙනුවට දැනුම ද දර්ශනයන් ද දේශපාලනයන්ද ආත්ම මූලිකව බැලීමට හැකි වේ නම්, බොහෝ දුරට එක්වීමට දුර වුවත් වෙන් නොවීමේ සහෝදරත්වය අලුත් ලෙස ඇරඹිය හැකි වනු ඇත. මේ සඳහා හඳුනා ගත හැකි හේතු දෙකක් ප්රධාන වශයෙන් ඇත.\n- එක්ස් ඉතිහාසය හා එහි ඇති වූ බහුවිධ ගැටුමේ ක්ෂතීන් (Trauma) තවමත් සුව නො වීම හා සංහිඳියාවකට පැමිණීමට අවශ්ය ආත්ම මූලික කාරණා පැවැතීම\n- වාම දේශපාන සංස්කෘතියේ ඇති ජරා ජීරණබව. එනම් එක්ස් නොවන වමේ ඇති ලෝක දෘෂ්ටියේ ඇති සීමා කම් සහ ආචාරධාර්මිකත්වය මෙන්ම වාම සංස්කෘතියේ නෛසර්ගික ප්රජාතන්ත්රීය විරෝධී බව.\nමෙවැනි ලිවීමකින් පවා අනතුරක් ඇති බව අප දනිමු. නමුත්, මෙම තාප්පය පෙරලා දැමීමට ආබාධ අතකින් හෝ පහරක් ගැසිය යුතුය. ඔබලා එලිපිට ප්රතිචාර නො දැක්වුව ද චෛතසිකව කල්ලි ගැසෙනු ඇත. එසේ වී හෝ සංවාදයක් ඇති වීමට විභවයක් ඇත්නම්, එය අප හැමට ජයක් වනු ඇත. නමුත් මේ ගැන කල්ලි ගැසීම සිත්වල කුමන්ත්රණ ලෙස පාර භෞතික කල්ලි ගැසීමක් නම්, මොන දැනුමක් ලැබුවද එහි බොහෝ හිල් පැවැතිය හැකිය. මෙය තම තමන්ගේ අනන්යතාවන් සලකුණු කර ගැනීමට වෙහෙසන ව්යායාමයක් උවත්, එය තමා තුල ඇති අභ්යන්තරික සත්යයෙන් තුරන් වීමට නො හැකි යථාර්ථයක් වී සමාජයට වැඩක් නොවනු ඇත.\nකුමන තත්වයන් යටතේ උවත්, මේ පිළිබඳව ලියන්නට සිදුවන සත්යය කාරණය මතු වන්නේ ශ්රී ලංකා පෙරටුගාමී පක්ෂය විසින් ගෝලිය වම පිළිබඳ අවධාරණය කරන අදහස පාර ජාතික වමක සහයෝගය ගැන කතා කරන අපට වැදගත් වන බැවිනි. අප හිතන්නේ සැම දෙනෙකුටම ප්රතික්ෂ්යප කළ නො හැකි කාරණයක් වන්නේ එය වමේ මූලික අරමුණුවල කොටසක් වීම නිසාය.\nහතර වැනි ජාත්යන්තරයේ සිට සියලු ගුරුකුලවල සමාජවාදය හෝ කොමියුනිස්ට්වාදය ගැන කතා කරන ජාත්යන්තරවාදී ලාංකීය සිංහල වාම සහෝදරත්වයට දැනුම ගැන නව න්යායයකට එළඹීමට සිදු වන්නේ නම් හෝ ඒ ගැන සිතන්නේ නම්, කළ යුතු කාර්යයන් කීපයක් ඇත. අපට අනුව\n- පෙර ලෙස හොරට නිදා ගැනීම නතර කළ යුතු යැයි අවබෝධයකට පැමිණීම\n- අවංකව දැනුම හා නො දැනුම සමඟ සංවාදයකට පැමිණීම ( මෙය දැනුමේ ලයිසන් සහතික වලින් හෝ කියවා ඇති හෝ නැති ප්රමාණය මනින්නක් නොවන බව කිව යුතු වන්නේ වැරදි සංජානනයක් ඇති විය හැකි බැවිනි.)\n- නාම මාත්රික විදෙස් ශාඛා ලෙස අටවා ඇති මිතුරු සමාජ හා ජාත්යන්තර දේශපාලනය යනු කුමක්දැයි යලි සලකා බැලීම\n- ජාත්යන්තර පාක්ෂිකයන් දැනුවත් කළ යුත්තේ කෙසේද යන්න මව් සංවිධානයන් ඉගෙන ගැනීම\n- විදේශ මුදල් සපයන ආධාරකරුවන් හෝ කොටස් පක්ෂයක මූල්ය කොටසට වඩා දේශපාලනිකව සවිඥ්ඥනගත කිරීම\n- පිටරටවල සමාජ ප්රජාතන්ත්රවාදය තුල කටයුතු කර ඒවායේ වරප්රසාද බුක්ති විඳ, ලංකාවේ වම තුල අති ප්රබල විරෝධීබවක් පෑම යන අන්ත දෙක ගැන සමාජයට වසංකර ව්යාජ රැඩිකල්බවක් පෙන්වීම\n- රටක සංචාරය කිරීම හා දේශන පැවැත්වීම ගැන ඡායාරූප හා මාධ්ය වාර්තාකරණය හා සත්ය තත්ත්වය යනු කුමක් දැයි අවබෝධකරගෙන ක්රිියා කිරීමට අවංක විය හැකි ද යන කාරණය\n- ගෝලීය වමක් තැනීමට නිසි සුදුස්සන් මිසක වාහන ඇති මුදල් ඇති, හොඳට කෑම වේලක් දිය හැකි යන සුදුසුකම් පමණක් ප්රමාණවත් නැතිබව වම දැන ගැනීම\n- ගෝලීය වමේ නාමය තුල ලෝකල් වාම ලක්ෂණ හා ලංකාව රැවටවීමේ උවමනාව තේරුම් ගැනීම\n- මේ සියල්ල සිදු වන්නේ එකි නෙකා දැනුවත්ව නම්, එය වලක්වා ගන්නේ කෙසේද යන්න\nමෙහි පළමු කාරණය වෙත පැමිණෙන්නේ නම්, වමේ සහෝදරත්වය තුල මෙම කරුණ සම්බන්ධයෙන් කොටස් තුනක් ඇත. පළමු කොටස හොරට නිදා ගත්තද එම කොටස ඇත්තටම නින්දේය. ඔවුන් කිසිවිට අවධි නො වන්නේ ය. දෙවැනි කොටස, හොරට නිදා ගෙන අවදි වී කිසිත් නොදන්නා ළදරුවන් සේ හැසිරීම ය. තුන් වැන්න සත්යයක් යැයි පිළි ගන්නේ වුවත්, එම විශ්වාසය තමාගේ අභ්යන්තරය තුල තබා, සත්ය කිසිවිටක සාධාරණ කිරීමට තරම් සත්භාවයක් නැති අනන්යතාව පිළිබඳ ව්යාධියෙන් පෙළෙන අතර, එය විකල්ප දේශපාලනයටත්, විප්ලවීය දේශපාලනයටත් අධාකාරීවාදීව ගැලපීමට උත්තාහ කිරීම. එය එසේ කළ ද ලත් තැන ලොප්වීමේ ගැටලුව. වාම දැනුම පිළිබඳ වංකබව.\nඇයි මේ තුන් ගොල්ලක් ගැන කතා කිරීමට සිදු වන්නේ?\nඅඩු වැඩි වශයෙන් මෙම තුන් ගොල්ලට වැටෙන කොටස “ අපි” යන උත්තම පුරුෂයෙන් හඳුන්වන්නේ නම්, අපිට මෙම ගැටලුවෙන් එලියට පැමිණෙන්නේ නැතිව සමාජයක් වෙනස් කළ හැකි ද යන කාරණයට සංවාදයක් ඇති කළ යුතු නිසා ය. අවුරුදු තිහකට අධික යුද්ධයක් හා ඒ වෙත ආතතිය ඇති කළ ගැටුම් සංස්කෘතියක ජීවත් වූ අප ගැටුම විසින් කෘත්යවාදීන් (Functionalists)කරන්නට විය. අපි මොනවාදීන් (whoeverism) වුවත් අවසානයේ සිදු වී ඇත්තේ ක්රමයන්ගේ කෘත්යවාදීන් වීමට ජීවත් වීම හා බැඳී ඇති වීම ය.\nඅපිට අනන්යතාවන් ගොඩ නැගුණි. ඛණ්ඩනයන් සිදු වුණී. විනාශයන්වලට මුහුණ දුන්නෙමු. එහි අවසානයක් නැති අවසානය අර්ථයක් නැති දැනුමක් බවට පත් කරන්නට විය. දේශපාලනයේ ආත්මය තුවාල වී අභ්යන්තර වේදනාවක පෙළෙන්නට වූ අතර ආත්මය සුව කර ගැනීමට දැනුමක් හෝ අවබෝධයක් ලැබුණේ කුමන ප්රමාණයකට ද යන්න ගැන පවා අවබෝධයක් නැති තරමට සඟවාගත් ශූන්යත්වයකින් පෙළෙණු ලැබුවත්, එය එලියට පෙන්වීමට තරම් අවංක වීමට නො හැකි විය.\nඉන් අනතුරුව ඉතා මැතක, කිසිවකු නො සිතූ පරිදි, පාස්කු ප්රහාරයකට සමාජය අභිමුඛ වන විට යන්තම් පණ ගැට ගසා ගැනීමට කළ දේශපාලනයේ අතාර්කිකත්වය හා සඟවාගත් ශූන්යත්වය විසින් සමස්ථයේ පරිපතය විසන්ධි කරන්නට විය. ලංකා දේශපාලයේ දැනුම් න්යායන් දෙකක් (සිංහල ඥාණවිභාගය සහ දෙමළ ඥාණ විභාගය) බවට පත්ව තිබුණු අර්තකතන කථිකාවට තුන් වැන්නකු (ඉස්ලාම් ඥාණ විභාගය) බිහි කරන්නට විය. රාජ්ය හෝ ජාතිය ගොඩ නැගීමේ දැනුම් දෙකක් වෙනුවට තුනක් බවට පත් කිරීමෙන් පසු වාම අභ්යන්තර දේශපාලනය සුන්නදූවිල කර දැමී ය.\nඉන් අනතරුව අපට මුහුණ දීමට සිදු වූයේ 2019 නොවැම්බර් ජනාධිපතිවරණයටයි. ගෝඨාභය රාජපක්ෂගේ පැමිණීම සුන්නදූවිලිවලින් පරමාණු බවට පත් කරන්නට විය. එය සර්ව ජන ඡන්ද ප්රථිපලය විසින් පෙන්නුම් කරනු ලැබුවේ “අපේ” දැනුමේ ඇති අසාර්ථකත්වය මිස වෙන යමක් ද. සිදු වීමකට පසු පරාජය යන දැනුම පවා අවබෝධකර ගැනීමට නො හැකිව සත්යය යනු කුමක්ද යන්න සඟවන්නටත්, මිථ්යා විශ්වාසයක් ගොඩ නැංවීමටත් වාම සහෝදරත්වයට සිදු වන්නේ පාර භෞතික පාපය (Metaphysics Evil) විසිනි. පරමාණු බවට පත්වුවත් දේශපාලනය, මානව සමාජ යහපත හා ඒ වෙනුවෙන් වෙනස් කිරීම යන්නට වන ආත්ම උත්පාදනයකට රැස් වූ කුසලයන්ගේ විශ්ව ශක්තියක් නොමැති කම ය. බෞද්ධ දර්ශනයට අනුව මේ අවබෝධය අපට ගත යුතුව ඇත්තේ අපේ ප්රශ්න සියල්ල ආත්ම මූලික කාරණාවන් වන නිසා ය. එය භෞතිකවාදය හෝ භෞතිකවාදීන් කියා ගන්නා “අපිට” ලොකු අනන්යතා රිදීමක් සිදු විය හැකි ය. නමුත් මෙම නූතනත්වය හා දර්ශනවාදය දේශපාලනයට සම්බන්ධ කිරීමේ දීත්, මාක්ස්වාදීන් ලෙස පෙනී සිටීමට කැමැති අපිට “හේගල්” ගැනත්, කාන්ට් ගැනැත්, නැවත සිතන්නට වන්නේ නම්, යුගන් හබාමාස් වඩාත් නිවැරදි විය හැකි ය. එරික් ෆෝම් ගැන නැවත සිතන්නට සිදු වනු ඇත. හබාමාස් පෙන්වා දෙන කාන්ට් හේගල් මාක්ස් දක්වා දර්ශනවාදයන්ගේ ඇති ගැටලුව ඇත්තේ දර්ශනවාදයන් විෂය මූලික (Objective) වීම යන්න නැවත සිතීම මොළයට පාඩුවක් නොවනු ඇත. ඒ ගැන සිතීමට බටහිර දර්ශනයටත් වඩා අප සතු බෞද්ධ දර්ශනය මඟ සපයන්නේ නැති ද?\nඊ. එච් කාර්ගේ මිනිබිරියක, ලේඛිකාවක හා ඉතිහාසඥවරියක වන Helen Carr විසින් මෑතක දී History according to EH Carr[3] නමින් ලිපයක් ලියයි. එය ඉතා වැදගත් තොරතුරු රැසක් මතු කර පෙන්වන්නේ ඊ. එච් කාර්ගේ ඉතිහාසය යනු කුමක්ද යන කෘතිය ලියන්නට වන හේතුව සම්බන්ධ කාරණය ඉහත සඳහන් අදහසට ගැලපෙන නිසා ය\nකාර් ලිබරල් චින්තකයෙකු ලෙස මතුව එන්නේ ඔක්ස්ෆර්ඩි සරසවියේ උපාධිදරයෙකුව සිටත් පසුවත් මතු කරන අදහස් නිසා ය. නමුත් 1931 වන තෙක් ධනවාදය පිළිබඳ ඔහු තුල තිබුණු විශ්වාසය දුර්මුඛ වන්නට වූයේ ලෝක ආර්ථික අර්බුදය (Great Depression) හේතුවෙනි. ඉන් අනතුරුව ඔහු ලෝකය දෙස විවිධ ඇස්වලින් බලන්නට වූවේ ය. එයට අනුව රුසියානු ඉතිහාසය පිළිබඳ උනන්දුවෙන් යුතුව ඔහු සතු වූ රුසියානු මූලාශ්ර ඇසුරු කරමින් වෙළුම් 14 න් යුතුව සෝවියට් දේශයේ ඉතිහාසය ලියන්නට විය. 1950 දී එම පළමු කොටස ප්රකාශ කරන්නට විය. මෙම කාලයේ දී, ඔහු සෝවියට් දෘෂ්ටිවාදය මත සිට ගැනීමට පෙළඹෙන්නට විය. 1982 දී ඔහුගේ මරණයට පෙර සිය දේශපාලනික විශ්වාසයන් හා ස්ථාවරයන් සකස් කිරීම සඳහා බල කරන ලද කාරණා ඇතුලත් පිටු තුනක ලිපියක් ඔහුගේ සීයා වෙත යවා ඇත. එහි සඳහන්ව ඇත්තේ ඔහු මාක්ස්වාදියෙකු බවය.\nමෙතෙක් සටහන ඉහත කාරණයට සම්බන්ධ වාදගත් කම වන්නේ ඔහු සෝවියට් දේශයේ ඉතිහාසය ලියනු ලැබුවේ වාස්තවික ප්රවේශය objective approach මත පදනම් වීමෙනි. නමුත් තමන් අනුගමනය කරන ලද ප්රවේශයට පටහැනිව අවබෝධ කර ගනු ලැබුවේ ඉතිහාසය පිළිබඳ න්යාය සඳහා වාස්ථවික ප්රවේශය තුලින් අරමුණු සාධනය කර ගත නො හැකි බවයි. සෝවියට් රුසියානු ඉතිහාසය ලිවිමේ ක්රියාවලිය තුල දී, එම ප්රවේශය විසින් සිය අරමුණු ඉරා දමන ලද අතර ඔහු “අශුභවාදය” කරා ගමන් කරන්නට විය.\nit is possible to maintain that objective truth exists”, yet by 1950 he concluded: “objectivity does not exist”\nවාස්තවික යථාර්ථය පවතී යන්න පවත්වාගෙන යෑමට හැකියාව ඇතැත්, වාස්ථවිකත්වය නො පවතී” [4]යනුවෙන් ඔහු 1950 පසුව අවසාන කරන්නට විය. ස්ටාලින්ගේ කාලයේ දී කරුණු හා වාර්තා සැඟවීම, විකෘති කිරීම හා වැරදි අර්ථකතන දීමෙන් සිදු කරන ලද ගොඩ නැංවීම සිත මත දරා ගනිමින් ඔහු විසින් “ ඉතිහාසය යනු කුමක් ද” යන්න ලියන්නට වූයේ ය.\nඋදය ආර්. තෙන්නකෝන්/ ටෙරල් අබේසිංහ\nකියවීම් හා මූලාශ්ර\n- Abraham Richard.1989.Rosa Luxemburg; A life for the International, Berg Publication Limited, Oxford UK[1]http://3mana.com/\n- newstatesman.com/culture/books/2019/05/eh-carr-what-is-history-truth-subjectivity-facts\n- https://opiumaleft.com/\n- වෙනත් කෘති\n[1] Abraham Richard.1989.Rosa Luxemburg; A life for the International, Berg Publication Limited, Oxford UK\n[2] http://3mana.com/%e0%b6%9c%e0%b7%9d%e0%b6%bd%e0%b7%93%e0%b6%ba-%e0%b7%80%e0%b6%b8%e0%b7%9a-%e0%b6%af%e0%b7%9a%e0%b7%81%e0%b6%b4%e0%b7%8f%e0%b6%bd%e0%b6%b1%e0%b6%ba%e0%b6%9a%e0%b6%a7-%e0%b6%b4%e0%b7%99%e0%b6%bb/\n[4] එම"}
{"text": "(කොළඹ, ලංකාපුවත්) –ආරක්ෂක මාණ්ඩලික ප්රධානී අද්මිරාල් රවීන්ද්ර විජේගුණරත්න මහතා ලබන මස 05වනදා දක්වා රක්ෂිත බන්ධනාගාර ගත කර ඇත.\nපුද්ගලයින් 11 දෙනෙකු අතුරුදන්වීමේ සිද්ධියට අදාළ නඩුවක වරෙන්තු කරුවෙකු වූ ලුතිනන් කමාන්ඩර් චන්දන ප්රසාද් හෙට්ටිආරච්චි යන අයට රැකවරණය දුන් බවට විජේගුණරත්න මහතාට චෝදනා එල්ලවී තිබේ. එම සිද්ධිය සම්බන්ධයෙන් අධිකරණයට ඊයේ(28) ඉදිරිපත් වූ අවස්ථාවේ දී මෙම නියෝගය ලබාදුන්නේය.\nඒ මහතාට ඇප දීමක් සිදුවුවහොත් විමර්ශනවලට බාධා ඇතිවන බව රහස් පොලීසිය අධිකරණයට දැනුම් දී තිබුණි.\nසැකකරුට එල්ලවී ඇති චෝදනා සම්බන්ධයෙන් ඔහු නිර්දෝෂී බවට දීර්ඝ කරුණු දැක්වීමක් සිදුකළ ජනාධිපති නීතීඥ අනූජ ප්රේමරත්න මහතා ඇතුළු නීතීඥ මඩුල්ල අධිකරණය හමුවේ කියාසිටියේය."}
{"text": "රාත්රි අහස ඉතා චමත්කාර දර්ශනයක් මෙන්ම කුතුහලයෙන් විද්යාවෙන් පිරුණු ස්ථානයක් බව දැන් ඔබ කාටත් නොරහසකි. එසේ නම් මේ රාත්රි අහසේ අපට නිරීක්ෂණය කළ හැක්කේ මොනවාදැයි විමසා බලමු.\nරාත්රි අහසේ නිරීක්ෂණය කළ හැකි දෑ රාශියකි. තරු,ග්රහලෝක,සඳ, වල්ගාතරු,උල්කාපාත,උල්කාපාත වර්ෂා,තරු රටා,තරු පොකුරු,නිහාරිකා,මන්දාකිණි,කෘතිම චන්ද්රිකා,උප ග්රහයින් යනු මේවාය.\nදුරේක්ෂයක් නොමැතිව පියවි ඇසින් නිරීක්ෂණය කළ හැකි වස්තූන්.\n1. ග්රහලෝක\nබුධ, සිකුරු, අඟහරු, බ්රහස්පති, සෙනසුරු\n2. මන්දාකිණි\nඋදා – ඇන්ඩ්රොමීඩා මන්දාකිණිය, ක්ෂීරපථය\n3. නිහාරිකා\nඋදා – ඔරායන් නිහාරිකාව\n4. තරු පොකුරු\nඋදා – හත්දින්නත් තරු\n5. සඳ, වල්ගාතරු, උල්කාපාත, චන්ද්රිකා, තරු, තාරකා රාශි\nනමුත් මෙම වස්තූන් පිළිබඳ වැඩි දුර අධ්යයනය සඳහා දුරේක්ෂයක් භාවිතා කළ යුතුයි. මෙහිදී විශේෂයෙන් කිව යුතු වන්නේ රාත්රී අහසේ මන්දාකිණි හැරුණූ විට අපට පෙනෙන සියලූම ආකාශ වස්තූන් අප අයත්වන ක්ෂීරපථ මණ්දාකිණියට ඇති බව යි.\nතාරකා රාශි\nඔබ අසා ඇති පරිදි තාරකා රාශියක් යනු තරු වලින් සෑදුණු කිසියම් සතෙකුගේ හෝ වස්තුවක හැඩයක් පමණක් යැයි ඔබ සිතන්න පුලූවන්. නමුත් සත්ය වශයෙන්ම අන්තර්ජාතික තාරකා විද්යා සංගමයේ අර්ථ දැක්වීමට අනුව තාරකා රාශියක් යනු “අන්තර්ජාතිකව පිළිගත් නිශ්චිත සීමා සහිතව අහසේ ඛෙදා වෙන් කරන ලද එක්තරා ප්රදේශයකි. ” සැබැවින් ම මෙම තාරකා රාශි වලට විවිධ හැඩයන් ඇත. එමෙන්ම විවිධ තරු සංඛ්යා වලින් සමන්විත විවිධ ප්රමාණයේ තාරකා රාශි ඇත.\nපැරැන්නන් රාත්රී අහස තාරකා රාශි 48කට ඛෙදා තිබුණි. පසුව 1928 වර්ෂයේ දී අන්තර්ජාතික තාරකා විද්යා සංගමය විසින් තවත් තාරකා රාශි 40ක් එක් කරමින් තාරකා රාශි 88 ඛෙදන ලදී.\nආකාශ වස්තු තාරකා රාශි වල චලිතය හා පෘථීවි පරිභ්රමණය අතර සම්බන්ධය\nඕනෑම දිනයක රාත්රී අහස නිරික්ෂණය කිරීමේදී තාරකා රාශි නැගෙනහිරින් පායා බටහිරින් බැස යනු දැකිය හැකි ය. මීට හේතුව ලෙස පැරැන්නන් සිතුවේ භූකේන්ද්රවාදය අනුව මෙම තාරකා රාශි පෘථීවිය වටා කැරකෙන බවයි. නමුත් සත්ය වශයෙන්ම එය සිදු වන්නේ පෘථීවිය තම අක්ෂය වටා භ්රමණය වන බැවිනි. විශේෂයෙන්ම සමකාසන්න රටක් වන අප රටට මෙම සිද්ධිය වඩා පැහැදිලිව දැකිය හැකි ය.\nරාත්රී කාලය එළඹීමත් සමග ඉතා සුපරීක්ෂාකාරීව අහස නිරීක්ෂණය කළහොත් රාශි චක්රයට අයත් තාරකා රාශි වලින් එම දිනයේදී සූර්යයා පවතින රාශිය හා එය අසල පෙදෙස හැර අනෙක් සියලූම තාරකා රාශි එක් රැයකදී අපට නිරීක්ෂණය කළ හැකිය. නමුත් මාස කීපයක් අහස නිරීක්ෂණය කරන විට විවිධ මාස වලදී එකම වේලාවේදී අහසේ එකම ස්ථානය පිහිටන තාරකා රාශිය වරින්වර එකිනෙකට වෙනස් වේ.\nඋදාහරණයක් ලෙස යම් දිනක රාත්රී 9.00 ට නැගෙනහිර ක්ෂිතිජයෙන් උදාවන තාරකා රාශිය නිරීක්ෂණය කර නැවත මාසයකට පමණ පසු රාත්රී 9.00 ට නැගෙනහිර ක්ෂිතිජයෙන් උදාවන තාරකා රාශිය නිරීක්ෂණය කළහොත් මසකට පෙර අප දුටුවා වු තාරකා රාශිය නොව වෙනත් තාරකා රාශියක් උදා වනු දක්නට ලැබේ. තවද මසයකට පෙර නැගෙනහිර ක්ෂිතිජයෙන් උදාවනවා දුටු තාරකා රාශිය නැගෙනහිර ක්ෂිතිජයෙන් ඉහළට ගමන් කර තිඛෙනු දැකිය හැකිවේ. සැබැවින්ම මෙම සිද්ධිය සූර්යයා වටා පෘථීවිය ගමන් කිරීම නිසා සිදුවන සංසිද්ධියකි. සූර්යයා වටා පෘථීවිය ගමන් කරන නිසා මෙලෙස ක්රමයෙන් නව තාරකා රාශි කලින් කලට දිස්වීම සිදුවී ඇත. මෙය සූර්ය කේන්ද්රවාදය නිවැරදි බවටද කදිම සාක්ෂියකි.\nඔබ මෙලෙස රාතී අහස හොඳින් නිරීක්ෂණය කළහොත් පෘථීවියේ භ්රමණය හා පරිභ්රමණයත් තාරකා රාශි දිස්විමේ රටාවත් ඔබට පැහැදිළිව අවබෝධ කර ගත හැකි වනු ඇත.\nමෙහිදි ආකාශ වස්තූ එක දිනයකදි නැගෙනහිරින් පායා බටහිරින් බැස යනවා සේ පෙනෙන සංසිද්ධිය -දෛනික චලිතය- ලෙස හඳුන්වයි. මෙය පෘථීවි භ්රමණය නිසා (තමා වටා කැරකැවීම) නිසා සිදුවේ. අහසේ එකම ස්ථානයක එකම වේලාවක දී, පිහිටන තාරකා රාශිය (තරු) වර්ෂයේ විවිධ කාලයන් හිදී වෙනස්වීමේ සංසිද්ධිය -වාර්ෂික චලිතය- ලෙස හඳුන්වයි. මෙය සිදුවන්නේ පෘථීවි පරිභ්රමණය නිසා ය.\nනිරීක්ෂණ කටයුතු සඳහා සූදානම් වීම\n1. මේ සඳහා නිරීක්ෂණයට සුදුසු ස්ථානයක් සොයා ගත යුතුය. මෙහිදී අවට ගස් වලින් බාධාවක් නොමැති අහසේ වැඩි ප්රමාණයක් පෙනෙන බාහිර ආලෝකයන්ගෙන් තොරවූ (ආලෝක දූෂණය නොමැති) ස්ථානයක් විය යුතුය. එමෙන්ම එය කෘමින්, සර්පයින්, කටු පඳුරු වැනි උපද්රව වලින් තොර ස්ථානයක් විය යුතුය.\n2. මෙහිදී නිරීක්ෂණයට ප්රථම ඒ සඳහා අවශ්ය උපකරණ, කඩදාසි, පැන්සල්, තරු සිතියම්ල, සූදානම් කර ගත යුතුය රතු ආලෝකය සහිත විදුලි පන්දම ආදී දෑ සූදානම් කර ගත යුතුය.\nඅඳුරට ඇස හුරු කර ගැනීම\nහොඳ නිරීක්ෂණ වාරයක් ඇරඹීමට ප්රථම අඳුරට ඇස හුරු කර ගත යුතුය. ආලෝකය ඇති තැනක සිට අඳුරට ගොස් අඳුරට හුරු වීමට අප ඇසට විනාඩි 15 – 20 ක් පමණ ගතවේ. අප ආලෝකයේ සිටින විට ඇසේ කණීනිකා සිදුර කුඩාවී ඇසට ඇතුළුවන ආලෝකය අඩු කර ගනී. නමුත් අඳුරට පැමිණි විට කණීනිකාව විශාල වී ඇස ආලෝකය වැඩිපුර ඇතුළු කර ගැනීමට උත්සාහ කරයි. තවද දෘෂ්ටි විතානයේ අඩු ආලෝකයට සංවේදී සෙල (යෂ්ටි ෙසෙල) කි්රයාකාරීත්වය වැඩිවී ඇස ආලෝනය කෙරෙහි දක්වන සංවේදීතාවය වැඩී වේ. අඳුරට හුරු විමට විනාඩි 20ක් පමන ගත වන්නේ මේ නිසාය. මෙහිදී අඳුරට හුරු වූ ඇසට රතු වර්ණය හැර නිල්, කහ, කොළ ආදී වර්ණයක් ලැබුණහොත් නැවත ඇස ක්ෂනිකව එම ආලෝක වෙත ඇදි යයි. මීට හේතුව අඳූරේ පවතින ඇස එම වර්ණ වලට වැඩි සංවේදීතාවයක් දැක්වීමයි. මෙයිනුත් නිල් වර්ණය වැඩිම සංවේදිතාවයක් දක්වයි. මෙහිදී නැවත වරක් ඇස අඳුරට හුරු කරගැනීමට විනාඩි 15 – 20ක් ගත වේ. එනිසා නිරීක්ෂණය කරන විට එවැනි වර්ණ භාවිතා නොකළ යුතුය. නමුත් අඳුරේදී ඇස ආලෝකයට අඩු සංවේදීතාවයක් දක්වයි. මේ නිසා රාත්රී අහස නිරීක්ෂණයේදී ආලෝකය අවශ්යතාවයක් වූ විට දී අප රතු ආලෝකය භාවිතා කළ යුතුය. ඉන් අඳුරට හුරු වූ ඇස ඉන් මිදීමක් සිදු නොවේ.\nප්රථම වරට රාත්රී අහස නිරීක්ෂණය කරන විට තරු සිතියම භාවිතා කිරීමට අවශ්ය නැත. ප්රථමයෙන්ම අප රාත්රී අහසේ ඇති දෑ පියවි ඇසින් තරු සිතියමක ආධාරයකින් තොරව හඳුනාගැනීමට උත්සාහ කළ යුතුය. පසුව සාර්ථක නිරීක්ෂණ සඳහා තරු සිතියම දුරේක්ෂ භාවිතා කිරීම සිදු කළ හැක. තරු සිතියම භාවිතය තරු, තරු රටාල ගැඹුරු අහසේ ආකාශ වස්තු හා අහස් ගෝලය ඉතා පහසුවෙන් අධ්යයනය කිරීමට උපකාරී වනු ඇත.\nනිරීක්ෂණ වාර්තාවක් සකසන්නේ කොහොමද ?\nරාත්රී අහස නිරීක්ෂණය කිරීමේදී නිරීක්ෂණ වාර්තා කිරීම ඉතා වැදගත් කාර්යයකි. අප යම් සොයා ගැනීමක් කිරිමට බලාපොරොත්තු වේ නම් මෙබඳු නිරීක්ෂණ වාර්ථාවකින් ලැඛෙන්නේ විශාල පිටුවහලකි. නමුත් අපට අවශ්ය ආකාරයට මෙබඳු නිරීක්ෂණ වාර්ථාවක් සකස් කළ නොහැක. අප සකස් කළ යුත්තේ ජාත්යන්තරව පිලිගත් ආකාරයේ නිරීක්ෂණ වාර්ථාවකි එවැනි නිරීක්ෂණ වාර්ථාවක අනුරුවක් පහත පරිදි වේ.\nOBSERVATION REPORT – නිරීක්ෂණ වාර්තාව\nName (නම) – නිරීක්ෂණය සිදු කරන පුද්ගලයාගේ නම\nDate (දිනය) – නිරීක්ෂණය සිදු කරන දිනය\nPlace (ස්ථානය) –\nCity (නගරය) – නිරීක්ෂණය සිදු කරන ස්ථානයට අදාළ විස්තර\nCountry (රට) –\nTime (වේලාව) – :1-\nLongtitude (දේශාංශ) – නිරීක්ෂණය සිදු කරන ස්ථානයේ අක්ෂාංශ හා දේශාංශ\nLatitude (අක්ෂාංශ) – (දන්නේ නම්)\nSky Condition (අහසේ තත්ත්වය) – :2-\nOther (වෙනත්) – :3-\n(1) (2) (3) ලෙස දක්වා ඇති කරුණු පහත සවිස්තරව දක්වා ඇත.\nවේලාව\n(1) අප නිරීක්ෂණය ඇරඹු වේලාවත්, එය අවසන් කළ වේලාවත් නිවැරදිව සටහන් කළ යුතුය. මේ සඳහා ජාත්යන්තරව සම්මත වී ඇත්තේ ග්රිනිච් මධ්යනය වේලාවයි. (Grinwichwich mean Time – GMT) මෙය ලබා ගැනීමට අපගේ ඔරලෝසු වේලාවෙන් පැය 5.30ක් අඩු කළ යුතුය. එසේ නොමැති නම් අපගේ ඔරලෝසු වේලාවද (Local Civil Time – LCT) සඳහන් කළ හැක. සෑමවිටම වේලාව පැය 24 ඔරලෝසුවේ ආකාරයටම තැබිය යුතු අතර එයට ඉදිරියෙන් GMT ද LCT යන වග පැහැදිලිව දැක්විය යුතුය.\nඅහසේ තත්ත්වය\n(2) අහසේ තත්ත්වය කොටස් 5කට වර්ග කෙරේ ඒවා රෝම කැපිටල් ඉලක්කමෙන් සඳහන් කළ යුතුය.\ni වලාකුළු නොමැත අඳුරු ඉතා පැහැදිලි අහසකි.\nii වලාකුළු නොමැතිමුත් අහස් තත්ත්වය 1 දීට වඩා අපැහැදිලිය.\niii වලාකුළු මද වශයෙන් ඇත නමුත් ඒවා ඉක්මණින් ගමන් කරයි.\niv වලාකුළු සහිතය ඒවා ගමන් නොකරයි.\nv වලාකුළු වලින් සම්පූර්ණ අහසම පාහේ වැසි පවති.\nමෙම තත්ත්ව වලට අමතර අවස්ථා නොමැත. එසේම එකම නිරීක්ෂණ වාර්ථාවක් සඳහා අහසේ තත්ත්ව කිහිපයක් ද තිබිය නොහැක.\nඅනෙකුත් දේ\n(3) මෙහිදී අප සඳහත් කළ යුත්තේ අප දුටු වස්තූන් පිළිබඳ විස්තර ( ඒවායේ නම් ) හා අප නිරීක්ෂණයට භාවිතා කරන උපකරණ පිළිබඳවයි.\nදුරේක්ෂයක් නම්\nTelescope (දුරේක්ෂය) – දුරේක්ෂයේ වෙළඳ නාමය\nTelescope Type (දුරේක්ෂ වර්ගය) – දුරේක්ෂය නිව්ටෝනියානුද,වර්තකද,පරාවර්තකද,කැසිග්රේනියානුආදී වූ කුමන\nවර්ගයේ ද යනවග\nEye piece (උපනෙත) – අප භාවිතා කරන උපනෙත (එහි නාභි දුර සඳහන් කරන්නග)\nF Number (ත අංකය) – මෙය යම් දුරේක්ෂයක් සඳහා නියත අගයක් වේ (අවනෙතේ නාභි දුර/අවනෙතේ විශ්කම්භය )\nMagnification (විශාලනය) – මෙය (අවනෙතේ නාභි දුර/උපනෙතේ නාභි දුර) මගින් ලැබේ\nදෙනෙතියක් සඳහා\nBinocular (දෙනෙතිය) – වෙළෙඳ නාමය\nBinocular Type (දෙනෙති වර්ගය) – 7×50, 10×50, 10×70 ආකාරයට\n(මෙහි ඉදිරියෙන් ඇති අංකයන් විශාලනයත් පසුපස අංකයෙන් අවනෙත් කාචයේ විශ්කම්භය mm වලිනුත් සඳහන් කර ඇත.)\nවිශේෂ කරුණු\n1 අප යම් නිරීක්ෂණයක් කිරීමේදී රාත්රී 12 පසුවුනි නම් පසුදිනද අපගේ නිරික්ෂණයට අදාළ නිසා එයද අපගේ නිරීක්ෂණ වාර්තාවට ඇතුළත් කරන්න.\n2 අප විශේෂ නිරීක්ෂණ කිරිමේදී (උල්කාපාත වර්ෂා වැනි දේ) අපගේ නිරික්ෂණ වාර්තා වලට මෙයට අමතරව වෙනත් කරුණු බොහොමයක් ඇතුළු විය හැක ඒවා වෙනත් ලෙස දක්වා ඇති මාතෘකාව යටතේ සඳහන් කරන්න.\n3 නිරීක්ෂණ වාර්තා සැකසීම ඔබගේ නිරීක්ෂණයට බාධාවක් සේ නොසැළකිය යුතුය. නිරීක්ෂණ කඳවුරු වැනිදේට ඔබ සහභාගි වීමේදී ඔබට මේ සඳහා අවශ්ය පුහුණුව ඉබේම ලැඛෙනු ඇත. එසේ නොවුනද ඔබගේ ස්වෝත්සාහයෙන් නිරීක්ෂණ වාර්තා තැබීමද ඉතා වැදගත්ය. එබඳු නිරීක්ෂණ වාර්තා දන්නා අයෙකුට පෙන්වා එහි ඇති දෝෂ මග හරවා ගත හැකි ය. එසේ වීමෙන් ඔබටද හොඳ නිරීක්ෂකයෙකු විය හැක.\nමීට අමතරව විවිධ නිරීක්ෂණ කඳවුරුල තරගාවලි වැනි වැඩසටහන් වලදී විවිධ ආකාරයට සැකසු නිරීක්ෂණ වාර්තා සම්පූර්ණ කිරීමට ලැඛෙනු ඇත. එහිදී එහි විමසා ඇති කරුණු වලට අදාළව නිරීක්ෂණ වාර්තාව සම්පූර්ණ කරන්න.\nRead More"}
{"text": "නවක ගීපද රචකයන් ගායක ගායිකාවෝ සංගීතවේදීන් ජාතික තලයට ඔසවා තැබීමේ අදිටනින් විවිධ වූ වැඩසටහන් ක්රියාත්මක කිරීමේ පුරෝගාමියෙක් ලෙස ස්වර්ණ ශ්රී බණ්ඩාර හා ගුණදාස කපුගේ රජරට ගුවන් විදුලි වංශ කතාවට එක්වේ.ස්වර්ණ ශ්රී බණ්ඩාර අවුරුදු 46 ක් වැනි කෙටි ජීවිත කාලයට ඔහු පල්ලේගම හේමරතන හිමියන්, මහින්ද චන්ද්රසේකර, මහින්ද දිසානායක, සේන නානායක්කාර, බ්රැඩ්මන් ජයවීර, කේ.එම්.අයි. ස්වර්ණසිංහ, ඇබෝගම වසන්ත බණ්ඩාර, මහින්ද පතිරගේ, චුල්ල ජයවර්ධන, කරුණාරත්න දිවුල්ගනේ, පොඩිරත්න අංගමලේ ඇතුළු තව බොහෝ දක්ෂයින් රටට හඳුන්වා දුන්නා. ස්වර්ණ ශ්රී අපිට හිටපු ප්රවීණ කවියෙක්, ගීත රචකයෙක්, නාට්යකරුවෙක්, ගුවන් විදුලි සන්නිවේදකයෙක් වගේම ජනශ්රැති පර්යේෂකයෙක්.හැත්තෑව දසකයේ මැද භාගයේ පමණ ගීත රචකයෙකු ලෙස ගෞරවය දිනාගත් ස්වර්ණ ශ්රී බණ්ඩාර සාමා චිත්රපටයට ගීත රචනා කිරීමෙන් ක්ෂේත්රයට එක් විය. ප්රතිභා සම්පන්න කවියෙකු වූ ස්වර්ණ ශ්රී කවියේත් ගීතයේත් වෙනස මැනවින් වටහාගත්තෙකි. ගීතයේ අන්තර්ගතයට උචිත ආකෘතිය තෝරාගැනීම ඔහුගේ ගීතවල දැකිය හැකි විශේෂ ලක්ෂණයකි.\nගීත රචකයකු විදියට ස්වර්ණ ශ්රී ලියලා තිබෙන්නේ ගීත ස්වල්පයක් විතරයි. ඒ ගීත ඔහු තමාගේ ‘සුදුමුතු කුඩ යට’ නම් වූ ගීත රචනා කෘතියට එකතුකර තිබෙනවා. මෙම ගීත රචනා සංග්රහය පළවුණේ 1993දී. වෘත්තියෙන් ගුවන්විදුලි ශිල්පියෙක් ව සිටියත් ස්වර්ණ ශ්රී කිසිම දවසක ගායක ගායිකාවන් පසුපස්සේ ගිහින් ගීත ලියූ රචකයෙක් නොමෙයි. ඔහු අමරදේවයන්ට වුණත් ගීතයක් ලිව්වේ අදාළ ගීතය තැපෑලෙන් යවමින්. ඔහුට එතුමන් හමුවුණේ ඊට හුඟ කාලෙකට පස්සේ පවත්වපු අමරදේව උපහාර උළෙලකදී බවත් කියැවෙනවා.\nස්වර්ණ ශ්රී ගමේ මුල් තිබුණු සම්ප්රදායේ තිරසාරව පිහිටා වූ සිටි සැබෑම ජන කලාකරුවෙක්. කවුරුහරි කෙනෙක් ඔහුගෙන් ගම කොහේදැයි ඇහුව්වොත් ‘අපි වන්නියේ එවුන්’ යැයි කියන්නයි පුරුදු වෙලා හිටියේ.අවුරුදු 11 ක පමණ කාලයක් ස්වර්ණ ශ්රී රජරට ගුවන් විදුලියේ සේවය කළා. එහිදී ඔහු ඉදිරිපත් කළ ‘පිළේ පැදුර’ ‘සංහිඳ’ ‘සම්භාෂා’ නිර්මාණ’ ‘එක්තැන් සවිය’ ‘රචනා මුළුව‘ වැනි වැඩසටහන් ඉතාම විශිෂ්ට මට්ටමක තිබුණු බවයි විචාරකයන්ගේ අදහස. ‘පිළේ පැදුර’ රජරට සේවයේ ජනප්රියම විචිත්රාංගය ලෙස වාර්තා වෙනවා.රජරට කැකුළු, නව පදමාලා, මී බිඳු, නිර්මාණී, තෝතැන්න, කැටපත් පවුර, සංහිඳ, සම්භාෂා, කෘෂි රටා , පිලේ පැදුර ඔහු ඉදිරිපත් කළ වැඩසටහන් කිහිපයක්.\nඒ අතර ම පොත්පත් ලිවීමත් කළා…\n* සල්මල් – ළමා ගී – (ආචාර්ය දයාරත්න රණතුංග සමග)\n* පරපුටුවෝ – අනුවර්තන නාට්යය – රාජ්ය සම්මාන – 1975\n* ගැමි දිවිය සහ වප් මගුල – ශාස්ත්රීය\n* සංහිතාධ්වනිය – ආයුර්වේදය පිළිබඳ\n* අල්මේදලා බෝල ගසති – කෙටිකතා- රාජ්ය සම්මාන\n* සකිසඳ බලව – පද්ය ආඛ්යානයක්\n* කැදැල්ලේ කුරුල්ලෝ – යොවුන් නවකතා\n* සංහිඳ – ජනශ්රැති පර්යේෂණ අධ්යයනයක්\n* සුබ්රමනියම් – කෙටිකතා – 1977 රුසියානු සම්මානයක් හිමි විය\nඒත් බොහෝදෙනෙකුට ස්වර්ණ ශ්රී බණ්ඩාර අමතක වෙලා. අලුත් පරම්පරාව ඒ කවුද කියලාවත් දන්නෙ නෑ. එතුමා පිළිබඳව ප්රවීන කළා කරුවන් දැක්වූ අදහස් කීපයක් …\n*මඩවල එස්.රත්නායක දුටු ස්වර්ණ ශ්රී\nහැත්තෑව දසකයේ මැද භාගයේ පමණ ගීත රචකයෙකු ලෙස ගෞරවය දිනාගත් ස්වර්ණ ශ්රී බණ්ඩාර සාමා චිත්රපටයට ගීත රචනා කිරීමෙන් ක්ෂේත්රයට එක් විය. ප්රතිභා සම්පන්න කවියෙකු වූ ස්වර්ණ ශ්රී කවියේත් ගීතයේත් වෙනස මැනවින් වටහාගත්තෙකි. ගීතයේ අන්තර්ගතයට උචිත ආකෘතිය තෝරාගැනීම ඔහුගේ ගීතවල දැකිය හැකි විශේෂ ලක්ෂණයකි. සම්භාව්ය සාහිත්යය මෙන් ම නූතන සාහිත්යයත් විශේෂයෙන් ගැමි සාහිත්යයත් අධ්යයනය කළ ඔහු සිය ප්රතිභාව වඩා රසවත් කර ශ්රාවකයා ආනන්දයට පත් කරවීමට පාලි,සංස්කෘත වැනි පෙරදිග භාෂාවලින් ලද ආභාෂය ද ඉවහල් කරගත් බව පෙනේ. ගුවන්විදුලියේ ළමාපිටියෙන් මෙන් ම යෞවන සමාජයෙන් ද බාලවියේ සිට ම ලත් පුහුණුව ප්රතිභාපූර්ණ ගීත රචකයෙකු බිහි කිරීමට ඉවහල් වූ බවට සැක නැත. රජරට ගුවන්විදුලි සේවයෙන් උසස් රසික පිරිසක්, ගායක ගායිකාවන් හා ගීත රචකයින් පිරිසක් බිහිකිරීමේ ගෞරවය ස්වර්ණ ශ්රී ට හිමි වෙයි.\n*පූජ්ය පල්ලේගම හේමරතන නාහිමි\nස්වර්ණ ශ්රී බණ්ඩාර කියන්නේ අපේ පිනට පහළ වූ කෙනෙක්. අපේ ජීවිත කාලයටම ඇති එතුමාගේ කෙටි ඇසුරක් වුණත්. එතුමා මාව ඒ පවුලෙම කෙනෙක් හැටියට තමයි සැලකුවේ. බණ්ඩාර මහත්තයාට කෙනෙක් හඳුනාගන්න පුදුම ඉවක් තිබුණේ. ගීත රචකයො , කවියො , ලේඛකයො, නාට්යකරුවො විතරක් නෙවෙයි, චිත්ර ශිල්පී,කැමරා ශිල්පීන් වැනි සියලු කලාකරුවන්ට එතුමාගෙන් පුදුමාකාර සේවයක් වුණා. මම අද යම් තැනක ද, ඒ ස්වර්ණ ශ්රී බණ්ඩාරයන් නිසා. ස්වර්ණ ශ්රී බණ්ඩාර කියන්නේ ගැඹුරු මනසකින් ජීවිතය දිහා බලපු කෙනෙක්. එතුමා හඳුන්වන්න මාගේ ශබ්ද කෝෂයේ තියෙන කෙටි ම වචන කිහිපය, ඔහු අප්රමාණ මිනිසෙක්.\n*ප්රවීණ ගීත රචක මහින්ද දිසානායක\nවසර1979 රජරට සේවය ඇරඹුවාට පස්සෙ ස්වර්ණ ශ්රී බණ්ඩාර මහත්තයා අපිවසොයාගෙන ආවා. අපේ දක්ෂතා හඳුනාගත්තා. එතුමාට ලොකු උවමනාවක්තිබුණා,අපේ දක්ෂතා රටට හඳුන්වාදෙන්න. අපි ගීත රචකයින් බවට පත් කළේඑතුමා තමයි. නව පදමාලා කියලා ආධුනික නිර්මාණ ශිල්පීන් සොයන වැඩසටහනක් කළා. එහි දී තෝරාගන්නා ගීත රටේ ජනප්රිය ගායක ගායිකාවන් ලවා ගායනා කෙරෙව්වා. මෙතුමා මාව ගීත රචනයට වගේ ම බාහිර පොතපත කියවන්නත් පෙළඹෙව්වා. නිතරම අපිව මුණගැහිලා ධෛර්යවත් කළා. එතූමා අපිට සෙවණ දුන් මහා වෘක්ෂයක් වගේ. අපි අද යම් තැනක ඉන්නවා ද, ඒ ස්වර්ණ ශ්රී බණ්ඩාර නිසා..\n*ප්රවීණ ගීත රචක මහින්ද චන්ද්රසේකර\nබණ්ඩාර මහත්තයා කොළඹින් මෙහාට ආවට පස්සෙ එයාට ලොකූ උවමනාවක්තිබුණා මෙහෙ අහිංසක ළමයි ඉහළට ගන්න. එයා නිතරම කිව්ව දෙයක් තමයි,මේ අත්වල කරගැට පිපුණ ළමයි කොහේ හෝ ඉහළ තැනක ඔසවා තබන්න ඕනකියන එක. එයා නිතරම වැඩ කළේ ඒ අරමුණ ඇතිව. අද ඉන්න පරපුර බණ්ඩාරමහත්තයා නැත්නම් නෑ. අපට නිතරම ගුරුහරුකම් දුන්නා, බැන්නා, අගය කළා.එතුමා අපට නිර්මාණ පාසලේ ප්රින්සිපල් වගේ. හරිම ස්වාධීන, අදීන මනුස්සයෙක්.එයාට ලොකු පෞරුෂයක් තිබුණා.එයා නොබිය ව හැම වැඩක්ම එයාගේ අරමුණටගෙන ගියා .\n——————————————————————————–\n*දෑතේ එල්ලී මියුරු කතා කී\nදෑතේ එල්ලී මියුරු කතා කී\nසුරතල් දෝණියනී\nකාලයේ රියසක මහලු මගෙන් ඔබ\nඈතට ගෙනියන්නේ\nබොළඳ මියුරු බස් සවන් නිමාලූ\nකැකුළු සිනා රස සිත සනහාලූ\nඅතීත සිහිනය බොඳ වී දිය වී\nඈතට පාවෙන්නේ\nපරපුර වදන ලෙසින් වෙහෙසෙන ඔබ\nඇස නැළ වූ පිනවූ සිත\nමතක වරායෙන් නොපෙනෙන ඈතට\nවැලිබත පාවෙන්නේ\nපද රචනය : ස්වර්ණ ශ්රී බණ්ඩාර\nසංගීතය : විශාරද ඩබ්ලිව්. ඩී. අමරදේව\nගායනය : විශාරද ඩබ්ලිව්. ඩී. අමරදේව\n————————————————————-\n*වැහි පොද වැටිලා\nවැහි පොද වැටිලා\nබිම් මල් පිපිලා\nසුදු පාටට මුතු කුඩ ඉහලාලා\nසුදු මුතු කුඩ යට\nපිණි පාවඩ පිට\nකඩියෙක් යනවා රජෙක් වගේ\nකඩියෙක් යනවා රජෙක් වගේ…\nකඩියට යන්නට පාර තියනකොට\nකඩියට ඉන්නට ගෙයක් තියනකොට\nකඩියට කන්නට කෑම තියෙන කොට\nඌ නම් මේ ලොව රජෙක් වගේ\nඌ නම් මේ ලොව රජෙක් වගේ….\nපද රචනය : ස්වර්ණ ශ්රී බණ්ඩාර\nගායනය : නීලා වික්රමසිංහ\nසංගීතය : නන්දා මාලනී\n———————————————————————–\n*ආශා දෑසින් දකිනා සිහිනේ\nආශා දෑසින් දකිනා සිහිනේ\nමිහිර මැකී යනවා\nඒ සිහිනේ පුතු තනිකම ඉපදී\nහද තුළ තෙරපෙනවා ..\nආ මඟ දෑලේ පිපි මල් කර වී\nනෑ ඵල හට ගන්නේ\nසිතුවිලි මී මැසි පොදි නැත මී බැඳ\nඋන්මය රිදවන්නේ ..\nතණ්හා දෑතින් පැතුමේ වරපට\nගිලිහී බිම වැටිලා\nදෛවයෙ ගොනු ඇද ජීවන ගැල ගෙන\nආ මඟ දිග යනවා\nඈත අතීතයෙ සිහින මැදින් යළි\nජීවනයට යනවා …\nආශා දෑසින් දකිනා සිහිනේ\nමිහිර මැකී යනවා\nඒ සිහිනේ පුතු තනිකම ඉපදී\nහද තුළ තෙරපෙනවා ..\nගායනය : දේවානන්ද වෛද්යසේකර\nපද රචනය : ස්වර්ණ ශ්රී බණ්ඩාර\nතනුව : දේවානන්ද වෛද්යසේකර\nසංගීතය : ඩබ්ලිව්. ඩී. අමරදේව\n————————————————————–\n*මගෙ හද මඬල මල් යහනකි\nමගෙ හද මඬල මල් යහනකි ප්රභාවතී\nඔබේ හද මඬල කටු යහනකි ප්රභාවතී\nකටු යහනේ ඉන්නට බෑ ප්රභාවතී\nමල් යහනෙන් බැස පලයන් ප්රභාවතී\nසිනා සිසී දෝතින් යහන තැනූ ලියේ\nමුවාවට ගොසින් ඉකිබිඳ හැඬුව ලියේ\nමටම නොවෙයි කාටත් පෙම් බැන්ද ලියේ\nමදෙස බල බලා නාඬන් කුමාරියේ\nපිල් ගොමුවකින් පිල් ගොමුවට ඇදුනු ලියේ\nමල් සුවඳකට බැඳී වරලස ඉනුව ලියේ\nපවලම් පොටෙන් ගිලිහුණු තාරකාවියේ\nකරපු පවට නාඬන් දේවතාවියේ\nපද රචනය : ස්වර්ණ ශ්රී බණ්ඩාර\nසංගීතය සහ ගායනය : ගුණදාස කපුගේ\n——————————————————————-.\n*ඔබ රූ සිරියෙන් මන්මත් වී මම\nඔබ රූ සිරියෙන් මන්මත් වී මම\nනොකෙලෙමි අනුවණ කම්\nමුලා වුණේ ඔබ මුලා නොවිමි මම\nමනමේ කුමාරියේ\nඔබ රූ සිරියෙන් ඔහු නැණ ගුණයෙන්\nමාගේ විජිතය කෙලෙසී යනු දැක\nසටන් වැදිමි මම සටන් වැදිමි මම\nමනමේ කුමාරියේ\nහැඩි දැඩි අප හට හුරු වූ වන ගැබ\nඅපගේ උරුමය රකිනා රිසියෙන්\nසටන් වැදිමි මම සටන් වැදිමි මම\nමනමේ කුමාරියේ\nගායනය : එඩ්වඩ් ජයකොඩි\nපද රචනය : ස්වර්ණ ශ්රී බණ්ඩාර\nසංගීතය : ඩබ්ලිව්. ඩී. අමරදේව\n———————————————————————\n*දොවන තරම් බුරුළු පුරා\nදොවන තරම් බුරුළු පුරා කිරි ගෙන දෙඤ්ඤං\nකියන දුරක් බර පටවන් කුර ගාටන්නං\nපරඬැල් කොළ උලා කකා බඩ පුරවඤ්ඤං\nමසට නොදෙන්නට ඔය පිටි පතුල ඉඹින්නම්\nපුරු ඇඳගත් නළල වටේ පබළු වැල බැඳන්\nකර ගැහිච්ච බෙල්ල වටේ ගෙජ්ජි වැල බැඳන්\nනුඹයි මමයි හාද වෙලා ගියපු සුබ ගමන්\nහිතට එනවා මසට නොදෙන් පතුල ඉඹින්නම්\nමං අඬද්දි බඩගින්නට උඹත් හැඬු හැඬුම්\nඅපෙ අම්මගෙ කණ වැටිලා උඹට දුන් කිරෙන්\nසංසාරෙන් එතෙර වෙලා උන්දැ ගිය ගමන්\nඋඹත් යමන් පින් සිදුවෙයි මසට නොදෙන් මං\nගී පද – ස්වර්ණ ශ්රී බණ්ඩාර\nගී තනු – එච්. එම්. ජයවර්ධන\nගායනය – සුනිල් එදිරිසිංහ සමග නිර්මලා රණතුංග\n———————————————————————\n*උදාර සිංහල යශෝ කිර්තිය\nඋදාර සිංහල යශෝ කිර්තිය\nඅහස උසට රැව්දෙන සංකේතය\nපුත ඔබ ඉපදුන සිංහල භූමිය\nවසා සැලෙන මේ සිංහ ධජය වේ\nමිනිමුතු සැදුනේ කෙත්වතු පැසුණේ\nවිරුවන් දිනුවේ මේ සෙවණේ\nපුත ඔබ ඉපදුන පුත ඔබ මියයන\nමිහිකත වැඩුනේ මේ සෙවනේ\nමිහිකත වැඩුනේ මේ සෙවනේ\nඅදීන හෙළ ගති එඩිතර සිහ ගති\nපෙරයුරු වූයේ මේ සෙවනේ\nපුත ඔබ මියයන පුත ඔබ ඉපදුන\nමිහිකත වැඩුනේ මේ සෙවනේ\nමිහිකත වැඩුනේ මේ සෙවනේ\nගී පද – ස්වර්ණ ශ්රී බණ්ඩාර\nසංගීතය – රෝහණ වීරසිංහ\nගායනය – බන්දුල විජේවීර /එඩ්වඩ් ජයකොඩි\n———————————————————————\n*සෙල් කුලේ මහා කළා නිකේතනේ\nසෙල් කුලේ මහා කළා නිකේතනේ මැවූ\nගල් තලේ පවා උදාන ගීතයක් ලියු\nඒ උදාර පරපුරේ උදාන හඬ ඔබයි පුතේ\nඒ හඬින් උදම් වේවි ගයන්නෙමි යශෝ ගැයුම්\nවැසි බිඳෙන් මහා තඩාග පෙළ නිමා කෙරූ\nසාර වූ කෙතින් අසාර වූ පොළෝ වැසූ\nඒ උදාර පරපුරේ උදාන හඬ ඔබයි පුතේ\nඒ හඬින් උදම් වේවි ගයන්නෙමි යශෝ ගැයුම්\nරණ බිමෙහි පවා මෙතින් රුපුන්ට අභය දී\nවිමුක්ති භුමියේ සටන් වැදී හිසත් පිදු\nඒ උදාර පරපුරේ උදාන හඬ ඔබයි පුතේ\nඒ හඬින් උදම් වේවි ගයන්නෙමි යශෝ ගැයුම්\nගී පද – ස්වර්ණ ශ්රී බණ්ඩාර\nසංගීතය – රෝහණ වීරසිංහ\nගායනය – බන්දුල විජේවීර\n———————————————————————\n*නුඹ හැරදා උදනැක්කේ\nනුඹ හැරදා උදනැක්කේ මා මෙහි ආ දවසේ\nඋඹ හිටියා ඉඳිකඩ ළඟ පිනි කඳුලැලි වැස්සේ\nගල්ගිරියා කඳු මුදුනේ උළමා හඬ ලෑවා\nඅප්පච්චිගේ සොහොන් කොතේ කණාමැදිරි උන්නා\nමහා නියරේ පැන එද්දී\nපය පැටලී වැටුනා\nවැටකෙයියා මල් සුවඳේ\nහිත ගැස්සී ඇඩුනා\nවිදුලි පහන් පංකා යට මසිත අවුල් වෙනවා\nඑන යන ලිපි ගොනු අස්සේ\nදුක් ගැනවිලි එනවා\nදුම් රොටු දුවිලි මැද්දේ\nඒ මේ අත යනවා\nනාඩන් මේ දුක දාලා\nදෝණියේ මා එනවා ..\nගී පද – ස්වර්ණ ශ්රී බණ්ඩාර\nසංගීතය /ගායනය – දයාරත්න රණතුංග\n———————————————————————\n*දෑස නිල්ල මැකී ගොසින්\nදෑස නිල්ල මැකී ගොසින්\nඅන්ද අඳුර මතුවෙන තුරු\nඔබ එන පෙර මඟට වෙලා\nඑළිපත්තේ මා සිටියා\nසුරා මතින් සැලෙන නෙතින්\nකිසිත් නොමැති හිස් දෝතින්\nපය පැටලෙන බමන ගතින්\nපුරුදු පරිදි ඔබ එන විට\nහද විණා තත් හැඬුවේ\nඅනුකම්පිත මඳ ස්වරයෙන්\nමට සෙනෙහස නොපා ඔබේ\nකම්පිත වී ස්නේහයෙන්\nබල මැන ගෙට කර පොවලා\nනිරුවත් කය වකුටු කරන්\nනිදන ඔබේ කිරි දරුවන්\nගී පද – ස්වර්ණ ශ්රී බණ්ඩාර\nගායනය – මාලනී බුලත්සිංහල\nසංගීතය – ඩබ්ලිව්. ඩී. අමරදේව\n———————————————————————\nප.ලි\nහැමදාම කියනවා වාගේ තවත් කිසිම ඇගයීමකට ලක් නොවූ කලාකරුවෙක් වූ ස්වර්ණ ශ්රී බණ්ඩාර ගැන බොහෝ කාලයක සිට ලියන්නට සිතුවත් තොරතුරු සොයා ගැනීමට තිබුන අපහසුව නිසා පරක්කු වුනා.\nවැරදි අඩුපාඩු පෙන්වා දෙන්න .තව මෙහි සඳහන් නොවුන විස්තර ඇතොත් සඳහන් කරන්න .විස්තර සොයා ගැනීමට උදව් වුන හැමෝටම බොහොමත්ම ස්තුතියි …\nජයවේවා !!"}
{"text": "අප බුදුරජාණන් වහන්සේගේ ශාසනයෙහි පැවිදිව සසුන් පිළිවෙත් පිරූ කුණ්ඩදාන නම් භික්ෂුවක් වාසය කළහ. උන්වහන්සේ පැවිදි වු දින සිට එක්තරා ස්ත්රියක් උන්වහන්සේ පසු පස හැම විටම, හැම තැනටම එන්නට විය. එහෙත් තෙරුන් වහන්සේ එය නොදක්නා සේක. එහෙත් අනෙකුත් භික්ෂූන් වහන්සේලා ද අවට සිටින ජනයා ද එය දකින්නාහ. උන්වහන්සේ පිඬු සිඟා වැඩිය කල්හි දන් පිළිගන්වන ජනතාව,\n“මේ කොටස නුඹ වහන්සේටය. මේ කොටස නුඹ වහන්සේගේ යෙහෙළියටය.”\nයනාදී වශයෙන් පවසා දන් බෙදන්නෝය. උන්වහන්සේ යන යන හැම තැන්හිම මේ ගැහැණු රූපය පැමිණෙන බැවින් උන්වහන්සේ කුණ්ඩදාන තෙරුන් වහන්සේ යැයි ප්රසිද්ධියට පත්විය. එහෙත් අර්හත් තත්ත්වයට පත්වීමෙන් පසුව එම ගැහැණු රුව උන්වහන්සේ වෙතින් අතුරුදහන් විය.\nකුණ්ඩදාන තෙරුන් වහන්සේ පසු පස ස්ත්රී රුවක් පැමිණීමට හේතුව පිළිබඳව භික්ෂූන් වහන්සේලා අතර කතා බහක් ඇති වූ අවස්ථාවේ දී එය උන්වහන්සේ විසින් කරන ලද පෙර පෙර කර්මයක විපාකයක් වශයෙන් සිදුවු බව බුදුරජාණන් වහන්සේ විසින් දේශනා කළහ.\nකාශ්යප බුදුරජාණන් වහන්සේගේ කාලයෙහි එක්තරා භික්ෂූන් වහන්සේලා දෙනමක් ඉතා මිත්රශීලීව එකම මෑණියන්ගේ දරුවන් මෙන් ඉතා සමගි සම්පන්නව වාසය කළහ. මේ දෙනම එක්ව මාසයකට වරක් පොහොය කරන්නාහ. එක් වී දානය වළදන්නාහ. දිනක් මේ දෙනම පොහොය කරන්නට යන කල්හි තව්තිසා දිව්ය ලෝකයෙහි වාසය කළ එක් දේවතාවෙක් උන්වහන්සේලාගේ සමගි සම්පන්න බව දැක එය බිඳ හෙලන්නට සිතුවේය.\nඒ සඳහා අවස්ථාවක් බලමින් සිටි දෙවඟන විසින් උන්වහන්සේලා දෙනමගෙන් එක් නමක් ශරීර කෘත්ය සඳහා ගොස් පැමිණෙන කල්හි ස්ත්රී රුවක් මවාගෙන අනෙක් භික්ෂුවට නොපෙනෙන ලෙසටත් ශරීර කෘත්ය කර පැමිණෙන භික්ෂුවට පෙනෙන ලෙසටත් හිසකෙස් ගවස ගවසා වස්ත්රය නැවත නැවත සකස් කරමින් ආවාසයෙහි සිට භික්ෂුව සමඟ එකට සිටියා වු ආකාරයක් දක්වමින් එතැනින් ගියේය. මෙය දුටු ශරීර කෘත්ය කොට එන තෙරුන් වහන්සේ ආවාස ගෙයි සිටි තෙරුන් වහන්සේ වෙත ගොස්;\n“ඇවැත්නි, තොප නම් මේ භික්ෂු ශාසනයට සුදුසු නොවන්නේය. ;තාප ස්ත්රියක් හා ඇසුරෙහි යෙදෙන්නාහුය. එබැවින් අප අතර පොහොය කළ නො හැක්කේය.”\nආදී වශයෙන් කී කල්හි මේ කිසිවක් නොදත් තෙරුන් වහන්සේ හා අනිත් තෙරුන් වහන්සේ අතර වාද විවාද ඇති විය. එනිසා ඔවුන් අතර පැවැති සමගිය බිඳී ගොස් පොහොය කිරීම ද නතර වුයේය. අනතුරුව මේ බව දැනගත් දේවතාවා;\n“මා විසින් කරන ලද්දේ ඉතා නපුරු අයහපත් දෙයක්ය” සිතා තෙරුන් වහන්සේලා වෙත පැමිණ;\n“ස්වාමීනි, ආවාස ගෙයි සිටි තෙරුන් වහන්සේගේ සීලයෙහි කිසිදු හානියක් නැත්තේය. ඔබ වහන්සේලාගේ මිත්රකම බලනු රිසියෙන් මා විසින් එසේ කරන ලද්දෙමි.” යි කියා.\nනැවතත් පොහොය කරන්නට උන්වහන්සේලා දෙනම සමගි කළහ. එහෙත් ඒ කරුණින් සිත එකඟ කිරීමට නොහැකි වු බැවින් නිවනට නො පැමිණි ඒ දෙනම මරණින් මතු දෙව් ලොව උපත ලැබීය. දේවතාවා ද කරන ලද අකුසල කර්මය හේතුවෙන් අවීචි මහා නරකයෙහි උපත ලබා බුද්ධාන්තරයක් කල් එහි දුක් විඳ අපගේ බුදුරජාණන් වහන්සේගේ කාලයෙහි සැවැත්නුවර ඉපි ද පැවැදි වුයේය. පැවිදි වූ දින පටන් උන්වහන්සේ විසින් දේවතාවෙක්ව සිටි අවදියේ දී කරන ලද අකුසල කර්මය හේතුවෙන් ස්ත්රී රුවක් පසු පස ගමන් කළ බව පෙන්වා දුන් බුදුරජාණන් වහන්සේ රැස්ව සිටි භික්ෂු පිරිසට ධර්මය දේශනා කළහ. ඒ භික්ෂූහුද මාර්ග ඵලාවබෝධයට පැමිණියහ.\nමහා සුභද්ර නම් සිටු දේවිය උග්ග නුවර මිසදිටු කුලයකට පාවා දෙන ලද්දී බුදු පාමොක් මහා සගනට දනක් දෙනු කැමැත්තී බුදු රජුන් වෙත සමන් මල් වියනක් අහසින් යවා ආරාධනා කලාය. සර්වඥයන් වහන්සේ එම ආරාධනාව පිලිගෙන රහතුන් පන්සියයකට ආරාධනා කරන ලෙස ආනන්ද තෙරුන්ට විධාන කල සේක. කුණ්ඩදාන තෙරනුවෝ මුලින් ම සලාකය ගත්හ. එහෙත් උන්වහන්සේ රහත් බව නොදත් ආනන්ද හාමුදුරුවෝ තුණ්ඩදාන තෙරුන්ට සලාකය දීමට මැලි වූහ. ඒ බව දැනගත් කුණ්ඩදාන තෙරනුවෝ ඍද්ධියෙන් අහසට නැගී අත දිගුකොට සලාකය අරගත්හ. ශාස්තෘන් වහන්සේ එය නිමිතිකොට ගෙක පලමුව සලාකය ලබන්නන් අතර අගතනතුර කුණ්ඩදාන හිමියන්ට ලබාදුන් සේක …"}
{"text": "රේගු නිලධාරීන් ආරම්භ කර ඇති අකුරට වැඩ කිරීමේ වෘත්තීය සමිති ක්රියාමාර්ගය අද(05) 07 වන දිනටත් ක්රියාත්මක වෙයි.\nපසුගිය 30 වන දින සිට රේගු අධ්යක්ෂ ජනරාල්වරිය යළි සේවයේ පිහිටුවන ලෙස බල කරමින් මෙම අකුරට වැඩ කිරීමේ වෘත්තීය සමිති ක්රියාමාර්ගය ආරම්භ කරනු ලැබුවේය.\nරේගු නිලධාරීන් පෙන්වා දෙන්නේ සතියක කාලයක් ගත වී ඇතත් මේ දක්වාත් තම ගැටලුවට විසදුම් ලබාදීමට බලධාරින් පියවර ගෙන නොමැති බවයි.\nඅකුරට වැඩ කිරීමේ වෘත්තීය සමිති ක්රියාමාර්ගය හේතුවෙන් රේගුවේ නිෂ්කාෂණ කටයුතු 90% කින් පමණ පහත වැටී ඇති බව ද රේගු නිලධාරීන් සඳහන් කළේය.\nකෙසේවෙතත් අද(05) දිනය තුළ මෙම ගැටලුවට විසදුම් නොලැබුණහොත් ඉදිරියේ දී දැඩි ක්රියාමාර්ගයකට එළඹීමට සිදුවන බව රේගු මාණ්ඩලික නිලධාරීන්ගේ සංගමයේ ලේකම් විපුල මිණුවන්පිටිය මහතා සඳහන් කළේය.\nමේ අතර අද දිනයේ පිටකොටුවේ අත්යවශ්ය ආහාර ද්රව්ය තොග වෙළෙඳසැල් වසා දැමීමට අත්යවශ්ය ආහාර ද්රව්ය ආනයනකරුවන්ගේ සංගමය සහ තොග වෙළෙඳුන්ගේ සංගමය තීරණය කර තිබේ.\nරේගු නිලධාරීන් ආරම්භ කර ඇති වෘත්තීය සමිති ක්රියාමාර්ගය හේතුවෙන් තමන් දැඩි අසීරුතාවට පත්ව සිටින බව සඳහන් කරන අත්යවශ්ය ආහාර ද්රව්ය ආනයනකරුවන්ගේ සංගමය සහ තොග වෙළෙඳුන්ගේ සංගමය පෙන්වා දෙන්නේ මෙම තත්ත්වය හමුවේ ඉදිරියේ දී ආහාර හිඟයක් ද ඇතිවිය හැකි බවයි."}
{"text": "දැන් ඉතින් කියෙවුවා ඇතිනේ. ස්ටොරිය දිහාටත් ටිකක් හැරෙමු නේද? ඔයාලට කෝහොම දැනේවිද ඔයා වගකීමක් ඇති කාර්යබහුල පොලිස් නිලධාරියෙක් නම්, එක පාරටම කෝල් එකක් දීලා කවුරු හරි කිවුවොත් ඔයාගේ අම්ම නැති වුනා කියලා. හ්ම්ම්.. ඒකත් හරි, ඒ වගේම එතකොට මතක් වුනොත් ඔයාගේ අම්මා මේ ලෝකේ හැරයන්නේ ඔයාගේ වගකීමක් ආපහු ඔයාගේ හිස මත පටවලා කියලා. ඒ තමයි ඔයාගේ පුතා. හැබැයි එයාට කතා බහ කරන්න බැරි විශේෂ දරුවෙක් වුනොත් ඒ හැඟීම කොහොම වේවිද? හැබැයි මේකේදී නම් ශිවාට සිදුවෙන්නේ ඒ වගේ සිදුවීමක්. ඒ දරුවා තමයි අපේ කතාවේ කතා නායකයා ‘හරී (හරිදාස්)’.\nහරී කියලා කියන්නේ මානසික දුබලතාවයක් තියෙන කතාබහ කරන්නවත් බැරි දරුවෙක්. එයා කියනදේ කාටවත් තේරුම් ගන්න බෑ. ඒ නිසාම එයා අවුරුදු 10ක් හැදෙන්නේ වැඩෙන්නේ එයාගේ ආච්චි අම්මත්. එක්ක නමුත් ආච්චිගේ මරණයත් සමග එයාට තාත්ත ළඟට එන්න වෙනවා. මට කියන්න අමතක වුනා හරීගේ අම්ම නැති වෙලා කියල. හැබැයි එයාට එයාගේ අම්ම වගේම කරුණාවන්ත එයාට ගොඩක් ආදරය කරන ටීචර් කෙනෙක් හමු වෙනවා පාසලේදී.\nකොහොම හරි සිවා අඳුනාගන්නවා හරීගේ තියෙන දක්ෂතාවය මොකක්ද කියලා. ඊට පස්සේ ඔහු උත්සහ කරන්නේ හරීව කොහොම හරි ඒ මාවතේ ඉදිරියට ගෙනියන්න. ඒ සඳහා ඔහුට සෑහෙන කැපකිරීමක් කරන්න වෙනවා. මොකද මම කිවුවා වගේ ඔහු කාර්යබහුල පොලිස් නිලධාරියෙක් නිසා.\nඉතින් මම තවත් වැඩිය කියවන්න යන්නේ නෑ, මොකද මේ ලිපිය ලියන්න යන වෙලාවෙත් ඔයාලට සබ් එක දෙන්න පරක්කු වෙන නිසා. ඉතිං හරී කියලා කියන්නේ මොනවගේ දක්ෂතාවයක් තියෙන දරුවෙක්ද? එයාට ඒ දක්ෂතාවය වැඩි දියුණු කරගන පුළුවන් වෙයිද? ශිවාට එයාට අවශ්ය විදියට හරීගේ අනාගතය සකස් කරන්න පුළුවන් වෙයිද? කියලා බලන්නනම් මේකත් අරගෙන බලන්නම වෙනවා.\nඒ වගේම මට මේ ටිකත් නොකියම බෑ. මොකද අන්තිම මොහෙතේ මම හිරවෙලා ඉන්නකොට මගේ මිත්ර ඉන්දිකත් මේකේ ලයින් 50ක් විතර දාලා දුන්න. ඒකත් මට ලොකු උදවුවක් වුනා."}
{"text": "ආරම්බය මේවිදිය සටහන් කරමුකෝ,මම ඊයේ හවස ගියා ගාලේ මහ මෝදර ඉස්පිරිතාලයට,මාගේ මිතුරෙක්ගේ අලුත උපන් දරුවා බලන්න කියලා,කරාපිටියේ ඉස්පිරිතාලයට ගියාට මම මහමෝදර ඉස්පිරිතාලයට ගොහින් තියෙන්නේ දෙපාරක් වගේ(මොකද ඕතන ඉන්නේ ළමයි ලෑබෙන්න ඉන්න අම්මලා නේ),ගාල්ල දිස්ත්රික්කය අවට තියන ලොකුම ඔය වර්ගයේ රෝහල තමයි මහ මෝදර රොහල,2004 සුනාමියෙන් මේ රෝහලට විශාල ලෙස හානි වුනා,මොකද මුහුද අයිනෙමයි මේ රෝහල තියෙන්නේ,ගාල්ලේ ඉදලා කොළඹ යද්දි ගාල්ල නගරයේ අවසාන කොන හරියේ ගරාවෑටුනු ගොඩනෑගිලි කීපයක් හමුවෙනවා,අන්න ඒක තමයි මම ඔය කියන ඉස්පිරිතාලේ,\nමේකයි කතාව,සුනාමියෙන් පසුව මෙම රෝහලත් කරාපිටියට අරන් යන්න කටයුතු කරා,කොහොමහරි පිටරටක ආදාර මත තමයි ඕක කරන්න පටන්ගත්තේ මට මතක විදියට 2005 අන්තිම හරියේ වගේ ඔය ප්රොජෙcට් එක පටන් ගත්තා,කරාපිටිය මහ රෝහල අසලම ඉඩමක තමයි මවු වරුන් සදහාම වෙන් වුනු මේ රෝහල හදන්න ගත්තේ,\nබිල්ඩිම ගහන්න කලින් පයිල් ගහන්න ගත්තා(පයිල් කියන්නේ දුර්වල පසක ගොඩනෑගිල්ලක් හදදි බෙඩ් රොක් එකට වෙනකන් ගහන කොන්ක්රිට් කොලම්).දෑන් අවුරුදු 6කට ආසන්න කාලයක් වෙනවා ප්රොජෙක්ට් එක පටන් ගෙන,තාම පයිල් ටික විතරයි,\nමට දෑනගන්න ලෑබුනු විදියට සාමාන්යෙන් ඔහොම ආදාර වලට කරන ප්රොජෙක්ට් වල මුදල් ඔක්කෝම එක පාර දෙන් නෑ,මොකද අපේ උන්දෑලා ගෑන ලෝකෙම දනවානේ.කොටස් වශයෙන් තමා දෙන්නේඑම මුදල් ලෑබුනු පසු එම කොටසට අදාල ප්රමානය ඉවර කරන්න ඕන,\nගොඩක් වෙලාවට මුලු මුදලෙන් 40% වගේ මුලින් දෙනවා,කොහොම හරි මදීපු සල්ලි වලින් කරලා තියෙන්නෙ පයි ගහපු එක විතරයි\nමේ බිල්ඩිම හද්දන්න ඉදලා තියෙන්නේ ප්රීකාස්ට් තාක්ශනය උපයෝගීකරන,ඒකට අදාල ප්රීකාස්ටට් කොටස් සෑදීමට වෙනම කම්මලකුත් හෑදුවා ගාලු කොලඹ පාරේ සුනාමි බුදුපිලිමේ පාස්කරලා ගාල්ල පෑත්තට එද්දි නිල්පාට විශාල ෆෑක්ට්රියක් හා ක්රේන් සවි කරපු ඉඩමක් හම්බ වෙනවා අන්න ඔතන තමයි ප්රීකාසට් ගොඩනෑගිලි කොටස් හදන්න බලාපොරොත්තු වෙලා තියෙන්නේ.\nකොහොම කොහොම හරි අපේ වගකිවයුතු උන්දලා ගසාකාපු කෑම කියන්නේ තට්ටු තුනේ බිල්ඩිම හදන්න යන සල්ලි වලින් හරියට පයිල් ටික වත් ගහ ගන්න බෑරි වුනා,අන්තිමට දුප්පත් මනුස්සයට වුනේ අර සුනාමියට ගියපු රෝහලටම ගොඩ වදින්න,දෑන් පරන රෝහල තිබුනු තැනම අලුත් හොඩනෑගිලි කීපයක් අලුතෙන් හදලා තියනවා,ඒත් හදන්න හිටපු රෝහලත් දෑන් තියන එකත් බෑලුවාම අහසට පොලව වගේ.\nකොහොමින් කොහොමින් හරි දකුනේ අම්මලගේ ලමයි හම්බවෙන තෑනට කෙලෙව්වේ ඔන්න ඔහොමයි....."}
{"text": "ආචාර්ය හිරාන් අමරසේකර වසර 25 කට අධික කාලයක් ජීව විද්යා ක්ෂේත්රයේ ප්රවීණ ගුරුවරයකු වන අතර, දිවයිනේ ප්රථමයන් බිහිකරමින් වෛද්ය පීඨ සහ සරසවි වරම් ලැබූ සිසුන් රැුසක් ඔහුගේ පංතිවලින් බිහිවිය. වර්තමානයේ ඔහු උසස් පෙළ මෙන්ම විශ්වවිද්යාල උපාධි සහ පශ්චාත් උපාධි සිසුන්ට ද සිප්සතර ලබා දෙයි. 2019 A/L Biology Classes by Dr Hiran Amarasekera – උසස් පෙළ […]"}
{"text": "යහපාලන යැ යි කියාගන්නා රජය විසින් ඉන්දියාව සමඟ අත්සන් කිරීමට කැස කවන වෙළඳ හා සේවා ගිවිසුම, එනම් ETCAවට එරෙහිව එම ගිවිසුමෙන් බලපෑමට ලක්වන සියලු ක්ෂේත්රවල නියුක්තවූවන් පසුගිය 11 වැනිදා මහ ජනරැළියක් සංවිධානය කරන ලදී. අතිවිශාල පිරිසක් සහභාගි වී අතිසාර්ථකව නිමවුණු මේ පිළිබඳ රටේ සියලු ප්රධාන ධාරාවේ මාධ්ය පාහේ දැක්වූයේ අතිශය නිහඬ පිළිවෙතකි. එසේ වීමට යටින් ආණ්ඩුවේ යම් අශුද්ධ මැදිහත්වීමක් සිදුව ඇති බව ආරංචි පළ වෙයි. කෙසේ වෙතත් ලංකාවේ මාධ්ය සදාචාරය ගැන හොඳින් දන්නා අප ඒ ගැන සිතා පලක් ඇත්තේ නැත.\nජනතාව අතර කතිකාවකින් තොරව අත්සන් කරන්නට යන මේ ඊනියා ගිවිසුමෙන් රටට අවැඩක් වන බව මේ වෘත්තීයවේදීන් නගන තර්කය බැහැර කළ හැකි නොවේ. ආණ්ඩුවේ මේ කටයුතු ද ඒ තර්කය තවත් තහවුරු කරයි.\nවෛද්ය, ඉංජිනේරු, තොරතුරු තාක්ෂණ, කාර්මික ඇතුළු විවිධ ක්ෂේත්රයන්ගේ සහාභාගිත්වයෙන් විහාරමහාදේවී එළිමහන් රංග පීඨයේ රැව් දුන් බලය මාධ්යයට වසං කරනු ලැබුව ද තීරණාත්මක අවස්ථාවක දී රජයට තරු පෙන්වනු නියත ය. එම සාමූහිකත්වයේ අවස්ථා කිහිපයක් පහතින් දැක්වෙයි."}
{"text": "හම්බන්තොට මුහුදු වෙරළේ වැලිකැට ගානට\nමං හැඬුවා ඔයත් එක්ක පැන ආ පාපෙට\nඅම්මා එක්ක තරහා වුණේ පළමු වතාවට\nදුකක් දෙන්න එපා දෙයියෝ අසරණ කෙල්ලට\nමේ සුබානි හර්සනී මුතුකුමාරණ කියන ගීතයක්. මේකෙන් හම්බන්තොට මූදු වෙරලේ වැලිකැට ගැන කියෙවෙනවා. දැන් නම් හම්බන්තොට මූදු වෙරල දිගේ තියෙන වැලිකැට වලට අමතරව හම්බන්තොට බලන්න දේවල්ෙ ගාඩක් තියෙනවා. හම්බන්තොට වරාය හම්බන්තොට කුරුළු උද්යාන ආදී දේවල් රැසක් දැන් හම්බන්තොට ජනයාට අයිති වෙල තියෙනවා.\n\n\n|උසන්ගොඩ\n\n\nසූරියවැව කාස්ටකේ බිම් කෙටුවා මං\nදුකක් දැනුනේ නෑ මේ තරම්..\nපොලවේ හැපි හැපි හෙම අම්මා හැඩුවෝතින්\nගමේ ඇයෝ ශාප දෙයි ඉතින්\nසූරියවැව කියන්නේ අලුත් හයිවේ එකේ එන්ටරන්ස් එකක්. ඒ සූරියවැව අහ තියෙන කෙහෙල් වතු පොල් වතු ආදී වගාවන් ලස්සනට පේනවා හයිවෙ ්එකෛ් යද්දි. ඒ වගේම හම්බන්තොට සූරියවැව අතර විසාල සෝලාර් ෆාම් එකකුත් පේන්නම තියෙනවා. හයිවේ එකේ ශුෂ්ක කලාපයට අයිති වෙන මේ කලාපය දැන් ලස්සනයි. සූරියවැව දැන් අපිට ඉද හිට මැච් ගහන ක්රිකට් ක්රීඩාංගනයකුත් තියෙනවා.\n\n\n|තිස්ස වෙහෙර රෑට\n\n\nලොරි බාගේ මග හිටියා එනකොට රෑ ජාමේ…\nනිදි මැරැවා තැන් තැන්වල තිස්සමහාරාමේ..\nතිස්සමහාරාමය කියන්නේ කතරගම බලන්න යන අයගේ තවත් එක නවාතැන් පොලක්. තිස්ස වෙහෙරේ දැන් නම් ගිලෙනවාලු. දැන් ඒක පුපුරපු නිසා වෙහෙර තියෙන්නේ වටේම කේබල් ඇදලා.තිස්ස වෙහෙර ගාව තියෙනවා කොහොඹ ගහක්. ඒකේ වෙහෙර දිහාට තියෙන අතුවල කොහොඹ කොල තිත්ත නැහැය කියලා කතාවක් තියෙනවා. ඒත් ගහේ බොඩ් එකක් ගහල තියෙනවා දේව උදහසට ලක් වෙන්න පුලුවන් නිසා ගහේ කොල කඩන්න එපාය කියලා. තිස්ස මහාරාම පෙරහැර ගැන තවත් සිංදුවක් අපේ බස් අජියත් කියනවා.\nතිස්ස මහා රාම පෙරහැරේ\nඉස්සරහම කස පුපුරන්නේ\nමගෙ තුරුණු හිතත් කසයක් වාගේ\nඇයි මේ තරම්ම ගිනි අවුලන්නේ..\nතිස්ස පෙරහැර නම් තියෙනනේ මතක විදිහ පොසොන් කාලේට. ඒ කාලේට මේ තිස්ස පෙරහැර බලන්න අවට ගම් වල ජනතාව පොදි ගනන් තිස්සට එනවා. තිස්ස දිහා තව යටාල වෙහෙර ආදියත් මිනිස්සු බලන්න යනවා. ඒ කාලේ සිටම රාජධානියක් ව තිබුනා කියලා සාධක මේ තිස්ස තැන් තැන්වලින් හමු වෙනවා. පුරාණ ගල් කණු සහ සිද්ධස්තාන ආදිය මේ පලාතේ විසිරිලා තියෙනවා නටඹුන් විදිහට.\nසිතුල් පව්ව වෙහෙර ලගට සඳක් පායලා\nකුසල් වලින් හුගක් අරන් යන්න පේවිලා\nවිසල් පුරේ විශාඛාව ලෙසින් නෙතු සලා\nඅවසර නැහ ඇස් දෙක ලග ඉන්න නැවතිලා …\nමේක නාමල්ගේ පසුකාලීනව ආපු ලස්සන සිංදුවක්. සිතුල්පව්ව කියන්නේ කැලේ මැද තියෙන පොඩි කන්දක්. ඒකේ ඉස්සර කාලේ ඉදලාම සිද්ධස්ථාන තිබිලා තියෙන බවට සාධක තියෙනවා. යාල කැලේ මැද තියෙන සිතුල්පව්වට යන්න වෙන්නේ කැලේ මැදින්. කතරගම සහ තිස්ස කිරින්ද යන දෙපලාතෙන්ම මේ සිතුල්පව්වට එන්නට පුලුවන්. උදේ සහ සවස් කාලේ ගියොත් සිතුල්පව්වේ යන ගමන් කැලේ සතුන් කිහිපයකුත් බලාගන්නට හැකියි. සිතුල්පව්ව පුදබිමෙත් සතුන් ටිකක් ඉන්නවා. ඒ සතුන්ට කෑම දෙන්න එපායකියල තමයි එතැන දැන්වීම් ගහලා තියෙන්නේ. කතරගම ගියොත් හොර පාරෙන් කැලේට යන්න කියාපු ගමනක් තමයි සිතුල්පව්ව ගමන.\n“සුදු රළ ගල් කුල මත හැපි හැපි පෙම්බැන්ද..\nසවසක අප සයුරැ තෙරෙක සිසිලස ව්න්ද..\nමතකය සිහිනෙක යලි කිසි දිනෙක නොවින්ද..\nජීව්තයට මට අමතක නොවෙයි කිරින්ද..නොවෙයි කිරින්ද..\nදකුණේ කිරින්දවල් දෙකයි. එකක් පුහුල්වැල්ල කිරින්ද අනික තිස්ස කිරින්ද මේ තිස්ස කිරින්ද කියන්නේ යාල මායිමේ මූද අද්දර තියෙන මනරම් විහාරස්ථානයක්. මෙතැන්ට තමයි විහාරමහාදේවිය බැස්සා කියලා මිනිස්සු සලකන්නේ. විහාර දේවිය බැස්සා කියලා තව මගුල් මහ වෙහෙර අරුගම්බේ දිහා කට්ටිය එතැන කියලා කියනවා. කොහොම වුනත් ලස්සන ගල් කුලක් මත පිහිටලා ිතයෙන මේ කිරින්ද විහාරය සුන්දර තැනක්. මූද ඈතට පේනවා. මේ කිරින්ද වරායට වැලිෙ ගොව්වාකියන නැව ඉස්සර සුනාමි වෙලාවේ ගොඩ ගැහුවා. ඒ කාලේ ඒක බලන්නත් මිනිස්සු ගියා.\nඋස්සන්ගොඩ කඳු මුදුනට සිසිල ගෙන එන\nසන්ධ්යාවේ සුළඟත් මට නොදෙයි සැනසුම\nසිත්තම් කර සිත ළඟ සුන්දර පෙම් සිහින\nදුක් දෙන්නට නපුරු වුණේ නුඹ මට කොහොම\nඋස්සනගොඩ නම් හම්බන්තොට ඉදන් තංගල්ල දිහාට වෙන්න අම්බලන්තොට කිට්ටුව තමයි තියෙන්නේ. එතැන පුරාණ කාලේ භූතාපය නිසා හෝ උල්කාවක් වැටිලා හෝ රතුපාට වෙලා තියෙනවා. ඒ හරියේ ගල් ආදියත් මෙල්ට් වෙලා ආදිකාලේ සිදුවුන භූ විද්යා සිදුවීමක සටහන් පෙන්වනවා. මේ හරිය මියුසික් වීඩියෝ වලටත් අරගෙන තියෙනවා. උස්සන්ගොඩ පිට්ටනියක් ලස්සන වෙරලක් සහ ඒ දෙක එකතුවෙන සුන්දර පරිසර දර්ශනයක් බලන්න තියෙනවා. ඒත් ඉතින් සමහරුන්ට මේකත් මොකද්ද අනේ මේකේ බලන්න තියෙන්නේ. පයිං ඇවිද්දා විතරයි කියලා කියනවා.\nමදුනාගල අහසේ දඟ කරනා තරු ගනින්න\nඋණු දිය පොකුණ ලඟදි හැන්දෑවක මුණ ගැහෙන්න\nමදුනාගල අහසේ දඟ කරනා තරු ගනින්න\nඋණු දිය පොකුණ ලඟදි හැන්දෑවක මුණ ගැහෙන්න\nමදුනාගල උණුවතුර ලිං කියන්නෙත් භූතාපය නිසා ඇතිවෙන සංසිද්ධියක්. මේ උනුවතුර ලිං ල ඉස්සර වතර මීට වඩා රස්නේය. පස්සේ කාලෙක බිත්තර තම්බන් කාපු සුද්දෝ නිසා දැන් රස්නේ අඩුය කියලා මිනිස්සු කියනවා. ඒත් ඉන්දුනීසියාවේ හෙම තියෙන මේ වගේ හොට් ස්පොට් වලින් මිනිස්සු බිත්තර විතරක් නෙමෙයි වෙන එලෝලු මස් ආදියත් තම්බලා කනවා. ඉතින් මේ තැන දැන් නම් නවීකරණය කරලාලු තියෙන්නේ. අලුත් හයිවේ එක නිසා මේකටත් දැන් යන්න ලේසියි.\nතණමල්විල, මාලිගාවිල මොණරාගල වගේ පැති ගැන වගේම කතරගම ගැනත් ගොඩක් සිංදු අපේ සාහිත්යයේ එනවා. කතරගම කියන්නේ සිංදු කිහිපයක්ම තියෙන හොද පූජනීය ස්ථානයක්. අලුතින් හදාපු හයිවේ කොටේ එක්ක කොළම උදවියට දැන් ලේසියෙන්ම මේ දේවල් දැකබලාගන්න හැකිවෙලා තියෙනවා. මේ සිංදු කියන්න සරල උත්සාහයක් මම ගත්තා ඒක පහල තියෙනවා. ටිකක් ඒකත් බලලා ඔයාල මේ සිංදු අහලා ැතිනම් අහලාම යන්නත් පුලුවන්."}
{"text": "එහෙම ඇවිත් බලපුවහම බ්ලොගර් අද දවසට පේජ් විව්ස් 50 ක් පෙන්වනවා.ඒ කියන්නේ තාමත් මගේ බ්ලොගට යන එන කට්ටිය ඉන්නවා.\nඔහොම ඇවිත් නොනිමි අහසේ මම ලියපු ඒවම බල බල යන කොට වෙලාව නැති කමින් අතෑරලා දාපු බ්ලොග් එක ආයේ ලියන්න හිතට බල කරන විදිහේ කමෙන්ට් දෙකක් දැක්කා\nඊට පස්සේ මට මතක් උනා ඒ දවස් වල රෑ නිදි මරාගෙන නොනිමි අහසේ පෝස්ට් ලියපු හැටි.එහෙම එකේ වැඩ අසසේ උනත් ඉඳලා හිටලා හරි පෝස්ට් එකක් දානව කියලා හිත හදා ගත්තා.නොනිමි අහස මෙහෙම අතාරින්න වෙයි කියලා නම් හිතුවේ නෑ.ඒත් අවතාර්ගේ ජීවිතේ සිද්ධ උන වෙනස් වීම් එක්ක පොඩ්ඩක් නොනිමි අහසෙන් ඈත් වෙලා ඉන්න උනා.\nඔන්න එහෙනම් අවතාර් ආයෙත් නොනිමි අහසේ කොටන්න පටන් ගන්නව ඈ\nදැන් ඉතින් හිතේ තියෙන සේරම කියලා බනින්න තියෙනවනම් ඒවත් එක්ක බැනපල්ලා ඇති වෙන්න :)"}
{"text": "ෆිනේගල් ලංකා (පුද) සමාගම ලංකාවේ ඉහල පෙලේ බේකරි නිෂ්පාදන ආයතනයකිඅප ISO 22000- 2005 හා HACCP සහතික ලත් ශ්රී ලංකාවේ එකම බේකරි නිෂ්පාදන ආයතනයයිඅති නවීන තාක්ෂණයෙන් හා කැපවූ සේවක කණ්ඩායමක් සමග ඉහලම ජාත්යන්තර ප්රමිතීන්ට අනුකුලව අපගේ නිෂ්පාදන නිෂ්පාදනය කිරීමට හැකියාව ලැබී ඇතඅපගේ ගනුදෙනුකරුවන් අතර සුපිරි තරු පන්ති හෝටල් , සුපිරි වෙළදසැල්, ජාත්යන්තර ගිණුම්දාම ආයතන ප්රධාන තැනක් ගන්නා අතර අපගේ ෆිනේගල් පවුලේ සාමාජිකයෙකු වීමට සුදුසුකම් ලත් පළපුරුදු ඔබට කෙරෙන ඇරයුමයි මේ...\nනොමිලේ නේවාසික පහසුකම්\nසහන මිලට ප්රණීත අහරපාන\nවාර්ෂික ප්රසාද දීමනා\nවැටුප් වර්ධක\nරැකියා උසස්වීම්\nඉහල රැකියා සුරක්ෂිතබවය\nජාතන්තර තලයේ පුහුණුව\nනොමිලේ නිල ඇදුම්\nසුභසාදන ණය\nඉහල සුරක්ෂිතබවයෙන් යුත් වැඩ පරිසරය\nදරුදැරියන්ට නොමිලේ සියලුම පාසල් උපකරණ\nසහන මිලට ආයතනේ නිෂ්පාදන මිලට ගැනීමේ හැකියාව\nදක්ෂ දරුදැරියන්ට නොමිලේ ශිෂ්යත්ව\nමරණාධ දීමනා\nනේවාසිකාගාර සදහා ප්රවාහන පහසුකම්\nආකර්ශනීය වැටුප් දීමනා\nඅවශ්ය සුදුසුකම්\nවයස අවුරුදු 40 ට අඩු\nපිරිමි පාර්ශවය සදහා පමණයි.\nඅ.පො.ස(සා/පෙ) පෙනී සිටීම.\nවැඩකරන වේලාවන් කෙරෙහි නම්යශීලී ආකල්පයක් සහ ක්ෂේත්රයේ වැඩ කිරීමට ඇති ආශාව\nමානව සම්පත් අංශය, ෆිනේගල් ලංකා (පුද්) සමාගම,A14 – 15 , කාර්මික ජනපදය, ඒකල, ජා ඇල."}
{"text": "ශ්රීපාදස්ථාන සංවර්ධන ව්යපෘතිය (01කොටස)\nපෙරවදන\nශ්රීපාදස්ථාන සංවර්ධන ව්යාපෘතිය අවසන්කර වසරක් සපිරෙන්න ආසන්න වුවත් එම ව්යාපෘතිය සිදුකළ අකාරය ගැන ලියා තබන්න කිහිප විටක් උත්සහ කළත් දහසකුත් රාජකාරි නිසා දිනෙන් දින ඒ අවස්ථාව මගහැරුණා. එත් මාගේ ආයතන ප්රධානියාගේ ඉල්ලිම මත එම ව්යාපෘතිය වෙනුවෙන් සැකසෙන වාර්තාමය සගරාවකට අදාළ ව්යාපෘතිය පිළිබද මුල සිට අග දක්වා සිදුවීම් සවිස්තරව ලිපියක් සැකසිමට අවස්ථාව ලැබුණා. අද දින සිට එම ලිපිය කොටස් වශයෙන් ඔබ වෙත ගෙන ඒමට මා අදහස් කළා.\nගෞතම බුදුන් වහන්සේ බුද්ධත්වයෙන් අටවන වර්ෂයේදි මණි අක්ඛිය නා රජුගේ අරාධනය අනුව ලංකාවට තෙවන වරට වැඩම කල අවස්ථාවේ සුමන සමන් දෙවියන්ගේ අරාධනයෙන් සමනොළ ගිර මුදුනේ තම වම් පා සලකුණ පිහිටුවාලු බව ඉතිහාසයේ දැක්වේ. අසම සම වු මහා පුරුෂ ලක්ෂණයන්ගෙන් යුක්ත වු සමිමා සම්බුදු රජාණන් වහන්සේගේ ශ්රීපාද පද්මය මගුල් ලකුණු 108 කින් යුක්ත වන අතර සමන් සුරිදුගේ ඇරයුමින් වම් ශ්රීපාදය ඉන්ද්රනීල මාණික්යය මත පිහිටවු බව බෞද්ධ සාහිත්යයේ සදහන් වේ.\nපළමු හා දෙවන පරාක්රමබාහු රජවරු ,කිර්ති ශ්රී රාජසිංහ රජතුමා, වළගම්බා රජතුමා, විමලධර්ම රජතුමා සහ නිශ්ශංක මල්ල රජතුමන් වැනි රජවරුන් විසින් ඉතා ගෞරවයෙන් ආරක්ෂා කළ මෙම පුද බිමේ මහා මේඝවර්ණ රජතුමාගේ පුත් රාජ්යත්වයට පත්ව සමන් සුරිදුන් උදෙසා දෙවොලක් නැනු බවද ශිලා ලේඛන වල සදහන් වේ. එදා මෙදා තුර වසර දහස් ගණනක් තිස්සේ අතිපුජනීය ස්ථානයක් බවට පත්වු ශ්රීපදාස්ථානය වර්තමානය වන විට ලෝක උරුමයක් ලෙසද පිළිගෙන ඇත.\nමුහුදු මට්ටමේ සිට අඩි 7360 උසින් පිහිටි සමනල ගිර කරුණා කිරිමේ තිබේන දුෂ්කරතාවය නිසාම කදු මුදුනේ ඉදිකිරිම් සිදුකිරිම ඉතා අපහසු කාර්යක් වි ඇති අතර සමහර ඉදිකිරිම් ප්රමිතියෙන් තොරවු මෙන්ම පුජනීය ස්ථානයකට නොගැලපෙන ඉදිකිරිම්ද සිදු කර තිබෙන නිසා මෙම ස්ථානය ක්රමයෙන් අභාවයට යන ලකුණු පහළ වි තිබුණි. ඉතාමත් දිර්ඝ කාලයක් තිස්සේ මෙම පුදබිම සංවර්ධනය කළයුතු යැයි යන දැඩ් අදිෂ්ඨානයෙන් සිටි තුසිත විජයසේන මහතාට එම අධිෂ්ඨානය මල්එල ගැන්විමට අවස්ථාව පෑදුණේ කොළඹ හුනුපිටිය ගංගාරාමාධිපති කොළඹ නව කෝරළයේ ප්රධාන සංඝාදිනායක ගලබොඩ ඥානිස්සරාභිධාන පොඩි හාමුදුරුවන්ගේ මැදිහත් විමෙනි.උන්වහන්සේ මගින් රත්නපුර මහ සමන් දේවාලයේ හිටපු බස්නායක නිලමේ සුනිල් ශාන්ත වීරසේකර මහතාගේ සහයෙන් ශ්රීපාදාස්ථානාධීපති අති පුජ්ය බෙන්ගමුවේ ධම්මදින්න නාහිමියන් මුණ ගැසුණු තුසිත විජයසේන මහතා සහ එම මැතිනිය තමන් කලාන්තරයක් තිස්සේ බලාපොරොත්තුවෙන් සිටි ශ්රීපාද සංවර්ධන ව්යපෘතිය පිළිබද දිර්ඝ ලෙස සාකච්ජා කරන්නට විය.\nඑහිදි එතුමා පොළොන්නරු යුගයේ මහ විජයබා රජතුමා විසින් කරවා තිබු සහ ඉන් පසු කලෙක විවිධ ශාසන ලැදි පුද්ලගලයින් විසින් ප්රතිසංස්කරණය කරන්නට යෙදුණු සලපතල මළුව හා ඒ අවට ඇති ප්රාකාරය පෙර පරිදිම කළුගලින් නිර්මාණය කරන ලද දෙළොස් මහේ පහනක් සහ කොප්පරා පහනක්ද එවා වටා බැදි අලංකාර පියැසි දෙකක් ද සමග කළුගලින් නිමවන ලද ඝණ්ඨාර කුළුණක් සහිත පිත්තල වලින් නිමවන ලද ඝණ්ඨාරයක් සහ අති නවිනතම විදුලි ආලෝක පද්ධතියක් සවිකිරිම පිළිබදවත් නාහිමියන් ඇතුළු පිරිස දිර්ඝ ලෙස සාකච්ජා කරන්නට විය.\nසාකච්ඡාවෙන් අනතුරුව තුසිත විජයසේන මහතාගේ මෙම අවංක උත්සාහය පිළිබදව අතිශය පැහැදි මින් පෙර දිවයිනේ වෙහෙර විහාරස්ථාන වලට එතුමා කර ඇති අවංක ශාසනික සේවය ගැන ප්රශංසා මුඛයෙන් කතා කල ශ්රීපාදාස්ථානාධීපති නාහිමියන් මෙම ව්යාපෘතිය පිළිබද තමාගේ අශිර්වාදය උපරිමයෙන් ලබාදෙන බව ප්රකාශ කළහ.\nකවදත් අති දැවන්ත අභියෝග භාරගත් තුසිත විජයසේන මහතා මෙම උතුම් පුණ්ය කර්මය අවංක චේතනාවෙන් හා දැඩි අධිෂ්ඨානයෙන් මෙන්ම දැඩි භක්තියකින් බාරගනිමින් ප්රථමයෙන් සිදු කල කාර්ය වුයේ මෙම ව්යාපෘතිය සදහා සුදුසු පුද්ගලයින් තෝරා ගැනිමයි. මෙහිදි ප්රථමයෙන්ම තෝරාගනු ලැබුවේ තුසිත විජයසේන මහතා ගේ සමිපතම මිත්රෙයකු මෙන්ම මේ කාර්යන් පිළිබද හසළ දැනුමක් ඇති රජයේ හිටපු නියෝජ්ය තක්සේරුකරු ,අග්රාමාත්ය සම්බන්ධිකරණ ලේකම් ජේ . එම් සේනානායක බණ්ඩාර මහතායි.විජයසේන මහතා මෙන්ම ඕනැම අභියෝගයක් භාරගැනිමේ හැකියාවක් ඇති එතුමා මෙම ව්යාපෘතිය භාර ගත්තේ අසිමිත භක්තියකිනි.\nපෙර කල කුසල් වල බල මහිමයකින් දෝ මේ ව්යාපෘතිය සදහා සම්බන්ධිකාරක වරයකු ලෙස මා පත් කළ තුසිත විජයසේන මහතා මේ ව්යාපෘතිය පිළිබද හා එතුමාගේ මුලික සැලසුම් අප වෙත පැහැදිලි කරනු ලැබුවා. එතැන් පටන් මේ ව්යාපෘතිය දිගටම කරගෙන යාමේ වගකිම හිමි වුණේ සේනානායක බණඩාර මහතාටත් මටත් ය."}
{"text": "(අජන්ත කුමාර අගලකඩ)\nජනාධිපතිවරණයෙන් අනතුරුව එන මහ මැතිවරණයට තරග කිරීම සඳහා ශ්රී ලංකා නිදහස් පක්ෂය, පොදුජන පෙරමුණ ඇතුළු පක්ෂ කිහිපයක් එක්ව පිහිටුවන ශ්රී ලංකා නිදහස් පොදුජන සන්ධානයේ සම නායකයන් ලෙස ජනාධිපති මෛත්රීපාල සිරිසේන මහතාත් විපක්ෂ නායක මහින්ද රාජපක්ෂ මහතාත් පත් කිරීමට යෝජනාවී ඇතැයි වාර්තාවේ.\nමීළඟ මහ මැතිවරණයට ශ්රී ලංකා නිදහස් පොදුජන සන්ධානයෙන් පුටුව ලකුණ යටතේ තරග කිරීමට පක්ෂ දෙකම දැනටමත් එකඟවී ඇත.\nඒ අනුව ඉදිරියේදී ශ්රී ලංකා පොදුජන පෙරමුණත් ශ්රී ලංකා නිදහස් පක්ෂයත් එක්ව ශ්රී ලංකා නිදහස් පොදුජන සන්ධානය පිහිටුවා ගැනෙන අතර ඊට අදාළ අවබෝධතා ගිවිසුමට ඉදිරි සති දෙක ඇතුළතදී අත්සන් කෙරෙනු ඇතැයි දැන ගන්නට තිබේ.\nමෙම සන්ධානය සඳහා ඒකාබද්ධ විපක්ෂය සමග එක්ව කටයුතු කරන ශ්රී ලංකාවේ කොමියුනිස්ට් පක්ෂය, සම සමාජ පක්ෂය, මහජන එක්සත් පෙරමුණ, ජාතික නිදහස් පෙරමුණ, පිවිතුරු හෙළ උරුමය ඇතුළු දේශපාලන පක්ෂ දහයක් පමණ එක්වනු ඇතැයි පොදුජන පෙරමුණේ ප්රකාශකයෙක් සඳහන් කළේය.\nයෝජිත ශ්රී ලංකා නිදහස් පොදුජන සන්ධානයේ විධායක සභාවෙන් සියයට 51ක් පොදුජන පෙරමුණටද සියයට 31ක් ශ්රී ලංකා නිදහස් පක්ෂයටද හිමිවේ.\nඉතිරි සියයට 18 එම සන්ධානයෙ හවුල්කාර පක්ෂවලට හිමිවනු ඇත.\nසන්ධානයෙ ලේකම් ජාතික සංවිධායක, භාණ්ඩාගාරික යන තනතුරු පොදුජන පෙරමුණට ඉල්ලා ඇති අතර නියෝජ්ය ලේකම් උප සභාපති ධුර කිහිපයක් ශ්රීලනිපයට දීමට යෝජනාවී ඇත. මේ අතර ශ්රීලනිපය හා ගෝඨාභය රාජපක්ෂ මහතා අතර අවබෝධතා ගිවිසුම මේ සතියේදී අත්සන් කෙරේ.\nගෝඨාභය රාජපක්ෂ මහතා වෛද්ය ප්රතිකාර ලබා ගැනීම සඳහා සිංගප්පූරුවට ගිය අතර ඔහු පෙරේදා (11) රාත්රියේ යළි දිවයිනට පැමිණීමට නියමිතව සිටියේය. එය කොළඹ සුගතදාස ගෘහස්ථ ක්රීඩාංගණයේ පැවැත්වෙන උත්සවයකදී අත්සන් කිරීමට සැලසුම්කර ඇතැයි වාර්තා වේ.\nඒ අනුව අවබෝධතා ගිවිසුම අනිද්දා (15) දිනයේදී අත්සන් කිරීමට බොහෝ දුරට ඉඩ ඇතැයි වාර්තාවේ."}
{"text": "සජිත් ප්රේමදාස ජනාධිපතිවරයට තරඟ වැදීමට පෙර ජනනි ප්රේමදාස විසින් තමා ජනාධිපති ආර්යාව ලෙස හදුන්වාදීමත් සමඟ මුළු මනින්ම සජිත් ප්රේමදාසගේ ජනාධිපති සටන දියාරු වන්නට විය. ඒ සදහා ඔහුට පක්ෂපාතී පිරිස් විවිධ විවේචන එල්ල කොට සිටි අතර ජනාධිපතිවරයා වීමට පෙර ආර්යාව තම බලය තහවුරු කර ගැනීම විසින් ජනාධිපති සටන ආර්යා සිහිනයට නතුව පරාජයට පත්විය.\nකෙසේ නමුත් ජනාධිපතිවරණ සටන පරාජය වීමෙන් අනතුරුව සජිත් ප්රේමදාස සමග සිටි පිරිස නැවත බලමුළු ගැන්වෙන්නේ සමගි ජන බලවේගය නැමැති සංධානය ගොඩ නගා ගැනීමෙන් අනතුරුවය. ඒ සදහා මුල් වූ පිරිස් උද්යෝගයෙක් අදාළ කටයුතු සිදුකරමින් වෙනම කාර්යාලයක්ද පිහිටුවාගෙන මහ මැතිවරණයේදි අගමැතිධූරය සදහා උනන්දුව කටයුතු කරමින් පවතින වටපිටාවක නැවතත් ආර්යාව සමඟි ජන බලවේගයේ බලයද තමන් යටතට පත් කර ගැනීමට කටයුතු යොදා ඇති බවට තොරුතුරු වාර්තාවේ. තමාට හිතවත් පිරිස් එකතු කොට ඔවුන්ට තනතුරු හා වරප්රසාද පවරමින් සමගි ජන බලවේගයේ න්යාය පත්රය මෙහෙයවීම තමන් යටතටපත් කොට ගැනීමට කටයුතු යොදා ඇති බව වාර්තාවේ.\nජනනි ප්රේමදාසගේ ලගම හිතවතා වන ලකී ෆොන්සේකා සමග නිරන්තරයෙන් පක්ෂ මූලස්ථානයෙහි සජිත් ප්රේමදාස නායකවරයාට අයත් කාර්යාල කාමරයට වැදී අනගි රැගුම් රඟ දක්වමින් පක්ෂයේ කටයුතු පසෙක ලා නිවසේ කාමරයක් තුළ සිදුවන ක්රියාවලිය සිදුකරමින් පක්ෂයේ කටයුතු දෙවැනි තැනට දමමින් කටයුතු කිරිම හේතුවෙන් ඉහල නිලයන් දරණ පිරිස් දැඩි කළකිරීමට පත්ව ඇති බවද වාර්තාවේ.\nමේ අතරම පත් කිරීම් සිදුකිරීමේ බලයද ආර්යාව හා මිතුරාගේ කැමැත්තට සිදුවන අතර සමගි ජන බලවේගය කාන්තා සංවිධානයේ සභාපතිවරිය ලෙස මෛත්රීපාල සිරිසේන ජනාධිපතිවරයාට ලංව සිටි හා රූපවාහිනී සභාපති පුටුව පක්ෂ ප්රතිපත්තියෙන් පිට කෑදර කමින් තබාගෙන සිටි ඉනෝකා සතයංගනී හට ලබා දී ඇත්තේ කිසිදු පොදු පක්ෂ තීරණයකින් නොවන බවට හෙළි දරව් වේ .\nමේ අතර පසුගිය 10 වන දින වෝටර්ස් එජ් හි පැවැති පක්ෂ නියෝජිතයන්ගේ පිළිගැනීමේ රැස්වීමේ පිළිගැනීමේ කතාව සිදුකිරීමට සත්යංගනීට පැවරීම හිත මෙම තුන් කට්ටුවේ බලපෑමෙන් ගත් තිණයක් බවට හෙළිවේ.\nකෙසේ නමුත් කිසිදු කර කියා ගැනීමකට නොහැකිව සිටින සජිත් ප්රේමදාසයන් හා සමගි ජන බලවේගයේ බලධාරීන් .. පක්ෂයෙන් පිටත සිදුවන ගැටුම් හා එක්සත් ජාතික පක්ෂය සමග පවතින මතභේදාත්මක දේ විසදීමටත් වඩා පක්ෂ අභ්යන්තරයේ ආර්යා ආධිපත්යය සමග සටන් වැදීමට සිදුවීම දැඩි කනස්සල්ලට හේතු වී ඇති බව වැඩිදුරත් වාර්තාවේ."}
{"text": "\"ආගම ලොව දවන වෛරයේ ගින්නක් නොවේ; සංහිඳියාවෙන් ලොව සිසිල් කරන දිය දහරක් \"\n“Religion is a formidable potential of Peace; not a provoker of violence.”\n(2015 අප්රේල් 24)\nඉස්ලාම් දහම සමග සංවාදය වෙන කවරදාටත් වඩා අදට අත්යවශ්යව ඇතැයි අන්තර් සාමයික සංවාදය පිලිබඳ ශුද්ධාසන මන්ත්රණ සභාව පවසයි එය නිකුත් කළ ප්රකාශයක මේ බව සඳහන් වෙයි. \" ආගමේ නාමයෙන් ජීවිත විනාශ කිරීම දෙවියන් වහන්සේගේ සිත රිදවීමකි. එසේම, එය මානව වර්ගයාගේ පරාජයක් \" බව ද එම මන්ත්රණ සභාව ප්රකාශ කරයි.\nප්රකාශනය නිකුත් කෙරුනේ ඉකුත් 22 දා යි. මෙය මෑතකදී අන්තර් සාමයික සංවාදය පිලිබඳ මන්ත්රණ සභාව විසින් නිකුත් කෙරුණු මෙවැනි දෙවැනි ප්රකාශනයයි. මීට කලින්, ගිය වසරේ අගෝස්තුවේ අයිසිස් (ISIS ) ත්රස්තවාදය ඉරාකය තුළ පැතිර යන අවස්ථාවේ ඔවුන් ගේ අන්තවාදී ප්රචණ්ඩකාරී ක්රියා තරයේ හෙලා දකිමින් ප්රථම ප්රකාශනය නිකුත් විය. ප්රචණ්ඩ ක්රියා වලට එරෙහිව දැඩි ස්ථාවරයකට පිවිසෙන්නැයි එමගින් ලෝකයේ ආගමික නායකයනට - විශේෂයෙන් මුස්ලිම් නායකයනට - ආරාධනයක් කර තිබිණ.\n\"ආගමක් අදහන්නන් සාමයේ ප්රබල විභවයකි,\" යැයි අන්තර් සාමයික සංවාදය පිලිබඳ මන්ත්රණ සභාව සිය අලුත්ම ප්රකාශනයේ අවධාරණය කරයි. \"එබැවින් අප හිංසනයක් අත්දකිද්දී පවා සංවාදය ඉදිරියට ගෙනයාම බලාපොරොත්තුවේ සලකුණකි. වර්තමාන සන්දර්භය තුළ පවා අප සහෝදරත්වයත් සංවාදයත් ශක්තිමත් කරගත යුතු යැ\" යි එම ප්රකාශනයේ සඳහන් වෙයි.\nමෙම ප්රකාශනය නිකුත් කෙරුනේ ලිබියාවේ දී කිතුනුවන් 30 දෙනකු පමණ අයිසිස් ත්රස්තවාදීන් විසින් බිහිසුණු ලෙස ඝාතනය කිරීමෙන් පසුව ය.\n\"මෑත සිද්ධිවලින් පසුව, මුස්ලිම්වරුන් සමග තවදුරටත් සංවාදයෙහි නියැලීමේ අවකාශයක් තිබේ දැයි බොහෝ දෙනෙක් අපගෙන් විමසති. අපේ පිළිතුර 'ඔව්. වෙන කවරදාටත් වඩා' යන්නයි. සංවාදය දිරිමත් කොට පෝෂණය කල යුතු ය. මන්දයත්, මුස්ලිම්වරුන් අතරින් අති බහුතරයක් පවා මෙවැනි ම්ලේච්ඡත්වය මුදා හැරීමක් සමග එකඟ නොවෙති.\"\nසොළොස්වන බෙනඩික් පාප් වහන්සේ 2006 ජනවාරි 19 වන දා වතිකානයේ සිටින තානාපති වරුනට කල කතාවේ දී අවධාරණය කල කරුණක් මෙම ප්රකාශනයේ උපුටා දක්වා තිබේ. ජාතීන් අතර ගැටුම් හා ත්රස්තවාදය ගැන කතා කරමින් උන්වහන්සේ කියා සිටියේ 'මෙබඳු අපරාධකාරී ක්රියාකාරකම් කෙබඳු අයුරකින්වත් යුක්තිසහගත කල නොහැකි\" බවයි. \"විශේෂයෙන් ම ආගමක් පිටුපස සැඟවී දෙවිඳුන් ගේ පිවිතුරු සත්යය ත්රස්තවාදීන් ගේ මට්ටමට පහත හෙලා දමන විට එය අතිශය ඛේදජනක ය\" යි ද උන්වහන්සේ සඳහන් කළහ.\n|තුර්කියේ ඉස්තාන්බුල්හි 'නිල පල්ලිය' හෙවත් සුල්තාන් අහ්මත් පල්ලියේදී රහ්මි යාරාන් මුෆ්ති තුමා සමග|\n\"ප්රසිද්ධ වේදිකාවේ කෙරෙන ආගමික දේශනා වැඩිවැඩියෙන් අන්තවාදීකරණය, රැඩිකල් කරණය කර තිබේ. වෛරය, ප්රචණ්ඩත්වය සහ ත්රස්තවාදය වර්ධනය වීමේ අනතුර ඒ මත රඳා පවතියි. විශේෂයෙන් ඉස්ලාම් දහම හා ඉස්ලාම් ලබ්ධිකයන් ඒ මගින් වඩ වඩාත් අපකීර්තියට ද ලක් වනු ඇත\" යි මන්ත්රණ සභාව නිකුත් කල ප්රකාශනය කියයි.\nවිවිධ ආගම් අදහන්නන් \"මානව වර්ගයා සහ ඉතිහාසය පිලිබඳ ස්වකීය දර්ශනය වෙනත් අය මත බලහත්කාරයෙන් ආරෝපණය නොකල යුතු ය. ඒ වෙනුවට ඔවුන් විසින් සිදු කල යුත්තේ වෙනස්කම් වලට ගරු කිරීම, සිතීමේ සහ ආගමක් ඇදහීමේ නිදහස, මානව ගෞරවය සුරක්ෂිත කිරීම සහ සත්යයට ඇලුම් කිරීම දිරිමත් කිරීමයි\" යයි එහි වැඩි දුරටත් සඳහන් වෙයි."}
{"text": "බන්ධනාගාර රාජ්ය අමාත්ය ධුරයෙන් ඉල්ලා අස් වූ ලොහාන් රත්වත්තේ මහතා වහා අත්අඩංගුවට ගන්නා ලෙස ඉල්ලමින් අපරාධ පරීක්ෂණ දෙපාර්තමේන්තුවට පැමිණිල්ලක් කර තිබේ.\nසිරකරු අයිතිවාසිකම් සුරැකීමේ කමිටුව විසින් මෙම පැමිණිල්ල කර ඇත.\nඅමාත්යවරයා බන්ධනාගාර දෙකකට ඇතුළු වී එක් බන්ධනාගාරයක සිරකරුවන්ටත් තර්ජනය කර ඇති බවත් එනිසා ඔහු අත්අඩංගුවට ගෙන නීතිය ක්රියාත්මක කළ යුතු බව ද එම සංවිධානය කියා සිටී.\nඅමාත්යවරයා අනුරාධපුර බන්ධනාගාරයට ගොස් ඇත්තේ ගිනි අවියක් සහිතව බවත් සිරකරුවන් කිහිප දෙනෙකුට තර්ජනය කර ඇති බවත් වැලිකඩ බන්ධනාගාරයට මිතුරන් කිහිප දෙනෙකු සමග බීමතින් ගොස් තිබෙන බවත් ඔවුන් චෝදනා කරයි.\nරාජ්ය අමාත්යවරයාට අපරාධ නීතිය ක්රියාත්මක කළ යුතු බව ද ඔහු අත්අඩංගුවට ගෙන අධිකරණයට ඉදිරිපත් කළ බව දැන් ඔවුන් පවසයි.\n315 views"}
{"text": "කොවිඩ් 19 විශේෂ මධ්යස්ථානයක් ලෙස පවත්වාගෙන යන වැලිකන්ද කන්දකාඩු ප්රතිකාර මධ්යස්ථානයේ සිටි රෝගියකු එම මධ්යස්ථානයේ බෙහෙත් ගබඩාව කඩා බෙහෙත් බීමට උත්සාහ දරා ඇතැයි පුවත්පත් වාර්තා කර තිබෙනවා.\nමත ඇබ්බැහි වූ බවට හඳුනාගෙන ඇති මෙම රෝගියා කොලොන්නාව ප්රදේශයේ පදිංචි කරුවකු බවද එහි සඳහන්.\nමෙම රෝගියා බෙහෙත් ගබඩාවේ කබඩ් කඩා බෙහෙත් වර්ග කළවම් කර ඇති බවත් ශීතකරණය ද විවෘත කර කිසියම් බෙහෙතක් සොයා ඇති බවත් එහි නිලධාරියකු සඳහන් කර තිබුණා."}
{"text": "www.ada.lk\n2023 ජනවාරි මස 28 වන සෙනසුරාදා\nලන්ඩන් ත්රස්ත සිදුවීමේ දේශාපාලන වාසි තකා රාජපක්ෂලා එම සිද්ධියමුල්කරගෙන කිඹුල් කඳුළුහෙළන බව විදුලි සංදේශ හා ඩිජිටල් යටිතල පහසුකම් ඇමති හරින් ප්රනාන්දු මහතා අද (07දා) බදුල්ලේ සිය කාර්යාලයේ පැවැති මාධ්ය හමුවකදී පැවසීය.\nවැඩිදුරටත් අදහස් දැක්වූ අමාත්යවරයා,\n“එංගලන්තයේ මහ කොමසාරිස් කාර්යාලයට යටත්ව කටයුතු කරන බ්රිගේඩියර් ප්රියංග ප්රනාන්දු මහතා සම්බන්ධයෙන් මේ දවස්වල මහත් ආන්දෝලානාත්මක ප්රවෘත්තියක් සමාජ වෙබ්ජාලාවල, ප්රවෘත්තිවල යනවා.\nනමුත් පැහැදිලිව කියන්න ඕන ප්රියංග ප්රනාන්දු මැතිතුමා 2010 මැතිවරණය කාලේ සරත් ෆොන්සේකා මහතාගේ කාලයේමුල්ලන්කෝවිල් කියන කඳවුරේ තමයි කමාන්ඩින් ඔෆිසර් හැටියට කටයුතු කළේ.එසේ කටයුතු කරන කොට ඒ කාලේ ගායකයෙක් ඇවිල්ලා මහින්ද රාජපක්ෂ මහත්තයට ජන්දය දෙන්න කියල කියද්දි එතුමා ඒ ගායකයාට ප්රකාශයක් කළා කඳවුර ඇතුළෙ දේශපාලනය කරන්න එපා කියලා.ඒක කිව්වයි කියල පැය ගාණක් යනකොට එතුමාගේ වැඩ තහනම් කරපු කණ්ඩායම තමයි දැන් මෙතුමා වෙනුවෙන් වැඩියෙන්ම කඳුළු සලන්නේ.\nමං විශ්වාසයෙන් කියන්න ඕන.එතුමා එදා බ්රිතාන්ය මහ කොමසාරිස් කාර්යාලය ඉදිරිපිට සංවේදීව හැසිරුණා.මං වුණත් ඇමතිවරයෙක් හැටියට මගේ ඉස්සරහට ඇවිල්ලා ප්රභාකරන් වෙනුවෙන් කවුරුහරි කෑගැහුවානම් මගෙත් ඇඟේ ලේ කුපිත වීම සාමාන්යසිදුවීමක්.\nඒ නිසා මේ වෙලාවේ එක් ඉල්ලීමක් කරනවා මේක දේශපාලනීකරණය කරන්න හදන්න එපා.මේක මැතිවරණ වේදිකාවට උස්සන් එන්න හදන්න එපා.\nබ්රිතාන්යයේ නීතිය අනුව එතුමාට ඊට වඩා ලොකු දඬුවමක් ලැබෙන්න තියෙන එකටඅපට මේ වෙලාවේ කරන්න තියෙන්නේ එතුමාගේ වැඩ තහනම් කරලා ලංකාවට ගෙනැල්ල පරීක්ෂණයක් කරලා, අපි විසඳගන්න එකයි. එහෙම නැතිව ලොකු ප්රශ්නයක් ඇති කරගන්න එක නොවෙයි. ඉතින් අර ස්වාසිලන්තයත් එක්ක ගනුදෙනු කරපු රාජපක්ෂලාට එංගලන්තයත් එක්ක ගනුදෙනු කරලා තේරෙන්නේ නැතිව ඇති.\nඅපි එතුමා බේරාගන්නම්, අපි එතුමාගේ ප්රශ්නය විසඳාගන්නම්. ඔබතුමාලා මැදමුලනට ගිහින් ඔබතුමාගේ දේශපාලනය කරගන්න කියන ඉල්ලීම තමයි කරන්න වෙලාතියෙන්නේ\" යනුවෙන් කියා සිටියේය.\npopular news\n95 පෙට්රල් ලීටරයකින් රු. 108ක් ලාභ ලබයි\nමාලිමාවේ අනුරපුර රැළියට ජන ගඟක්\nඩයනාට පෙබ. 17දා දක්වා කල් දෙයි\nමැතිවරණ කොමිෂමේ සාමාජිකාවක් ඉල්ලා අස්වෙයි\nකාන්තා අයි.පී.එල්. වැඩිම ලංසුව අදානිගෙන්\nආරක්ෂක නිලධාරියාගේ ඝාතකයා කොටුවෙයි\nඔබේ අදහස් එවන්න.\nඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nඔබේ අදහස් එවන්න.\nReply To:\nEranda - cb chds hcdsh cdshcsdchdhd"}
{"text": "භාවනාව ආරම්භ කරන්නේ කෙසේද?\nපසුගිය සාකච්ඡාවේදී “භාවනාව කියන්නෙ මොකක්ද” කියන කාරණාව අපි පැහැදිලි කර ගත්තා. අද අපි “භාවනාව ආරම්භ කරන්නේ කොහොමද” කියන කාරණාව ගැන ගෞරවණීය ස්වාමින් වහන්සේගෙන් අසා දැන ගනිමු.\nප්රශ්ණය : අවසරයි ස්වාමින් වහන්ස! අපි පසුගිය වතාවේදී “භාවනාව කියන්නෙ මොකක්ද” කියන කාරණාව ගැන සාකච්ඡා කළා. අද අපි “භාවනාව ආරම්භ කරන්නේ කොහොමද” කියල ගෞරවණීය ස්වාමින් වහන්සේගෙන් දැනගන්න කැමතියි.\nපිළිතුර : තෙරුවන් සරණයි! ඇත්තෙන්ම මේ භාවනාව කියන්නෙ ඉතාම සූක්ෂම ඒ වගේම ඉතාම සැලකිල්ලෙන් කළ යුතු ඉතාමත්ම වැදගත් කටයුත්තක්. මේ පිංවතුනුත් දන්නවනෙ සාමාන්ය ලෝකයේ උනත් කරන කටයුත්ත සියුම් වෙන තරමට ඒ සඳහා යෙදිය යුතු අවධානයත් වැඩි වෙන්න ඕන. නැත්නම් බලාපොරොත්තු වෙන ආකාරයේ ප්රතිඵල ලැබෙන්නෙ නෑ.\nඑහෙමනම් අපි තේරුම් ගන්න ඕන මේ ලෝකයේ තියෙන දුෂ්කරම දෙය තමයි මේ හිත හැදීම කියන කටයුත්ත. ඒ නිසානෙ බුදු රජාණන් වහන්සෙ ධම්මපදයෙත් දේශනා කරල තියෙන්නෙ “සුකරානි අසාධූනි, අත්තනො අහිතානි ච; යං වෙ හිතඤ්ච සාධුඤ්ච, තං වෙ පරමදුක්කරං.” කියල. ඒකෙ තේරුම “තමාව අපායට පමුණුවන අහිතවත් නරක කටයුතු කිරීම පහසුයි. තමාව සුගතියට – නිවනට පමුණුවන යහපත් දේ කිරීම හරියට පහළට ගලන ගඟක් ඉහළට හැරවීම වගේ පරම දුෂ්කර කටයුත්තක්” කියන එකයි. ඉතිං ඒ නිසා මේ භාවනාවත් ඉතාම සැලකිල්ලෙන් ඕනෑකමින් කරන්න ඕන. ඒ සඳහා අවශ්ය පරිසරය හොඳින් සකස ගන්න ඕන. නැත්නම් අපි බලාපොරොත්තු වෙන තරම් ප්රතිඵල ලැබෙන්නෙ නෑ.\nප්රශ්ණය : ඒ භාවනා පරිසරය සකස් කරගන්න විදියත් අපට කෙටියෙන් පැහැදිලි කරදෙන සේක්වා කියල අපි ස්වාමින් වහන්සේගෙන් ගෞරවයෙන් ඉල්ලා සිටිනවා.\nපිළිතුර : මේ පරිසරය අභ්යන්තර පරිසරයයි බාහිර පරිසරයයි කියල බෙදන්න පුළුවන්. අභ්යන්තර පරිසරය සැකසීම කියන්නෙ භාවනාවට සුදුසු විදියට හිත සකස්කර ගැනීමයි. බාහිර පරිසරය සැකසීම කියන්නේ ඊට ගැලපෙන විදියට වටපිටාවක් හදාගැනීමයි.\nමේකෙදි අපි විශේෂයෙන්ම සලකන්න ඕන හිත වැඩෙන්නෙ එහෙම නැත්නම් දියුණු වෙන්නෙ මොන වගේ කාරණා නිසාද පිරිහෙන්නෙ මොන වගේ කාරණා නිසාද කියල. ඒ කරුණු අභ්යන්තරයෙත් තියෙනවා බාහිරත් තියෙනවා. බුද්ධ දේශනාවේ ඒ දේවල් ඉතා පැහැදිළිව දක්වලා තියෙනවා. ඒ කරුණු විශුද්ධිමාර්ගය වගේ පොත් වලත් බුද්ධ දේශනාවෙන් උපුටල අරන් පැහැදිලි කරල තියෙනවා. ඒවා සුදුසු පරිදි යොදා ගන්න අපි දක්ෂ වෙන්න ඕන.\nප්රශ්ණය : එතකොට ස්වාමින් වහන්ස “භාවනාවට සුදුසු බාහිර පරිසරයක්” සකස ගන්නෙ කොහොමද?\nපිළිතුර : ඇත්තටම අපිට එතරම් හිතෙන්නෙ නෑ, මේ බාහිර දේවල් අපේ භාවනාවට බලපානව කියල. ඒ නිසාම අපි ඒ ගැන එතරම් සැලකිලිමත් වෙන්නෙ නෑ. නමුත් ඒ දේවල් ගැනත් අපි හොඳින්ම දැනගෙන ඉන්න ඕන. අපි ඉන්න කාමරය හා අවටත් තමන්ගේ ශරීරයත් පිරිසිදුව තියාගන්න ඕන. සිදුකරන කතාබහ, ඇසුරු කරන පිරිස, ගන්නා ආහාර, පවත්වන ඉරියව් ආදී කරුණු ගැනත් අපි සැලකිලිමත් වෙන්න ඕන. යම් යම් දේවල් නිසා සිත විසිරෙනව ද කිලිටි වෙනව ද ඒ දේ වලින් වලකින්න අපි දක්ෂ වෙන්න ඕන. උදාහරණයක් විදියට යම් කෙනෙක් නිතරම ප්රයෝජනයක් නැති හිත කිලිටි වෙන දේවල් අපට කියනව නම් එවැනි අයව ඇසුරු නොකර ඉන්න ඕන.\nතමන්ට සප්පාය එ් කියන්නෙ භාවනාවෙ දියුණුවට උපකාරක දේවල් හඳුනාගෙන ඒව භාවිතා කරන්න ඕන. මේ විදියට බාහිර පරිසරය ගැන අවබෝධය ඇතිකර ගන්න ඕන. මේ කරුණු බුදු රජාණන් වහන්සේ සබ්බාසව ආදී සූත්ර දේශනා වලදිත් දේශනා කළානෙ. එතනදි “කතමෙ ච, භික්ඛවෙ, ආසවා පරිවජ්ජනා පහාතබ්බා?” “පරිවර්ජනයෙන් (ඇසුරු නොකර බැහැරකිරීමෙන්) ක්ෂය කළ යුතු ආශ්රව මොනවාද?” කියන ප්රශ්ණය අහල, සිතේ දියුණුවට නුසුදුසු සේනාසන, ගොදුරුබිම් හා පුද්ගලයින්ව බැහැර කරන ලෙස දේශනා කළානෙ. මේ විදියට විවිධ සූත්ර දේශනා වලදි මෙවැනි කරුණු දේශනා කරල තියෙනව. මජ්ඣිම නිකායෙ මහාසුඤ්ඤත සූත්රාදියේදිත් අසප්පාය දෙතිස් කතා ආදියෙන් වළකින්න අවවාද කරල තියෙනවා. මේ සියල්ල කැටි කරල\n‘‘ආවාසො ගොචරො භස්සං, පුග්ගලො අථ භොජනං;\nඋතු ඉරියාපථො චෙව, සප්පායො සෙවිතබ්බකො’’\nකියල භාවනාවට සප්පාය වූ සේවනය කළ යුතු කරුණු හතක් දහමෙහි දක්වා තිබෙනවා. එනම් සප්පාය ආවාසය (කුටිය), පිණ්ඩපාතයේ හැසිරෙන ගොදුරුබිම, කතාව, ඇසුරු කරන පුද්ගලයින්, ආහාර, ඍතුව, ඉරියව්ව යන කරුණුයි. මේ මේ දේ හිතේ දියුණුවට උපකාරයි, මේ දේ බාධයි කියල අපි නුවණින් තේරුම් ගෙන කටයුතු කරන්න ඕන.\nප්රශ්ණය : භාවනාවට සුදුසු විදියට හිත සකස් කරගන්න කටයුතු කරන්න ඕන කොහොමද කියලත් අපි ස්වාමින් වහන්සේගෙන් දැනගන්න කැමතියි.\nපිළිතුර : තමන් කරන භාවනාවෙන් හොඳ ප්රතිඵල ලබන්න නම් මේ හිත හදන වැඩපිළිවෙල ගැන හොඳ අවබෝධයකින් ඒක කරන්න ඕන. මේ මේ කරුණු නිසා හිතේ යහපත් ගුණ වැඩෙනව, මේ මේ කරුණු නිසා හිතේ යහගුණ පිරිහෙනව කියන බව දැනගෙන කටයුතු කරන්න ඕන. මෙන්න මේ නිසා පැරණි උතුමන් වහන්සේල භාවනාව ආරම්භයට පෙර භාවනාවේ දියුණුවට ගැලපෙන විදියට හිත පිරිසිදු කරගැනීම සඳහා කළ යුතු කටයුතු කීපයක් දක්වල තියෙනව. ඒවට පූර්වකෘත්ය කියලත් හඳුන්වනව. විශේෂයෙන්ම ආධුනික අය මේ කටයුතු ගැන සැලකිලිමත් වෙන්න ඕන. මේ දේවල් සුළු දේවල් කියල හිතන්නෙ නැතිව බොහොම ගෞරවයෙන් පිළිපදිනව නම් තමන්ටම ඒකෙ වටිනාකම අත්දකින්න පුළුවන්. එසේ කලයුතු කටයුතු කීපයක් අපි මතක් කරන්නම්.\n- සිල් සමාදානයත් (භික්ෂුවක් නම් ඇවැත් දෙසීමාදිය) තෙරුවන් වන්දනාදිය ගෞරවයෙන් සිදුකරන්න.\n- තෙරුවනට හා සත්පුරුෂ උතුමන්ට යම් වරදක් සිදුවී ඇත්නම් එය කමාකර ගැනීම.\n“අතීත සංසාරයේ පටන් මේ මොහොත දක්වා මගේ සිත – කය – වචනය කියන තුන් දොරින් දැනුවත්ව හෝ නොදැනුවත්ව ත්රිවිධ රත්නයට, පසේබුදු රජාණන් වහන්සේලාට, ආර්යන් වහන්සේලාට, සත්පුරුෂ උතුමන්ට යම් වරදක් සිදු වී ඇත්නම් පළමුවත් දෙවනුවත් තෙවනුවත් ඊට මට සමාව ලැබේවා!” යනාදී වශයෙන් සමාකර ගන්න ඕන. ඒක ආර්යෝපවාද ආදී අන්තරායක් තියෙනව නම් එයින් මිදෙන්නත්, මානාදී කෙලෙසුන් යටපත් වී සිත ශාන්ත බවට පත්වීමටත් හේතු වෙනව.\n- ත්රිවිධ රත්නයට හා ගුරු උතුමන්ට ජීවිතය පූජා කිරීම\n“මාගේ ජීවිතය ත්රිවිධ රත්නයටත් සියලු ගුරු උතුමන්ටත් පූජා කරමි, පූජා වේවා!” යනාදී වශයෙන් ජීවිතය පූජා කිරීමෙන් සිතේ ඇතිවන කෙලෙස් වලට පහසුවෙන් මුහුණ දියහැකි වෙනව. මේ කටයුත්තත් ඉතාම උවමනාවෙන් මුළු හිතින්ම කරන්න ඕන. හොඳ ප්රතිඵල ලබන්න ලැබෙන්නෙ එතකොටයි.\n- පින්දීම\n“අනන්ත සසරේ පටන් මේ මොහොත දක්වා මා කළ සියලු කුසල් සියලු දෙවියෝ ද සියලු සත්වයෝද අනුමෝදන් වෙත්වා!” යනාදී ලෙස පිං අනුමෝදන් කරන්න.\n- පිං අනුමෝදන් වීම\n“සියලු බුදු – පසේබුදු – මහරහත් උතුමන්ගේත් මහබෝසත් ආදී සියලු සත්පුරුෂ උතුමන්ගේත් දාන – සීල – භාවනාදී සියලු කුසල් මම ද අනුමෝදන් වෙමි.” යනාදී ලෙස පිං අනුමෝදන් වෙන්න. මෙයිනුත් තමාගේ මානාදී කෙලෙස් යටපත් වී සිත මෘදු කර්මන්ය බවට පත් වෙනව.\n- තමාට අවවාද කරගැනීම\n“ජරා – ව්යාධි – මරණ ආදී මහදුක් වලට අකමැති නම් හා ඒවායින් මිදීමට කැමති නම් භාවනාවේදී පැමිණෙන කුඩාදුක් ඉවසිය යුතු බවටත්, සියලු සැප අතර අග්ර නිවන් සැපය ලබනු කැමති නම් කුඩා සැප ගැන නොසලකා අඛණ්ඩව භාවනාව කළයුතු බවටත්” තමාට අවවාද කරමින් සිත ධෛර්යවත් කරගන්න.\n- බුදුගුණ මෙනෙහි කිරීම\n“මාගේ බුදුරජාණන් වහන්සේ සියලු කෙලෙසුන්ගෙන් දුරු වූ සේක, සියලු කෙලෙස් සතුරන් නැතිකළ සේක, දුක් සහිත සංසාර චක්රයේ පැවැත්ම නැතිකළ සේක, සියලු පූජාවන් ලැබීමට සුදුසු වන සේක, රහසකින්වත් පවක් සිදු නොවන සේ පවු සිදුවීමේ හේතු නැසූ සේක. මෙසේ අරහං නම් වන සේක. අරහං ආදී අනන්ත ගුණයන්ගෙන් සමන්විත මාගේ බුදුරජාණන් වහන්සේට මාගේ නමස්කාරය වේවා. මාගේ ජීවිතයද පූජා කරමි පූජා වේවා!” මේ විදියට තමන්ට හොඳින්ම ශ්රද්ධාව පිහිටය ක්රමයකට සිහිකරන්න.\n- මෙත් වැඩීම\n“මම වෛර නොවෙමි. තරහ නොවෙමි. නිදුක් වෙමි. සුවපත් වෙමි. මා මෙන්ම සියලු සත්ත්වයෝ ද වෛර නොවෙත්වා. තරහ නොවෙත්වා. නිදුක් වෙත්වා. සුවපත් වෙත්වා.” කියල හොඳින් හිතයොදල කෙටියෙන් මෙත් වඩන්න.\n- පිළිකුල (අසුභය) මෙනෙහි කිරීම\n“බඹයක් පමණ වූ මාගේ මේ ශරීරය රන්රිදී මුතු මැණික් ආදී වටිනා දෙයකින් හෝ සඳුන් ආදී සුවඳ දේවලින් සෑදුණා වූ දෙයක් නොවේ. කෙස් ලොම් නිය දත් ආදී කුණපයන් ගෙන් සැදුනා වූ පිළිකුල් ශරීරයකි. පිළිකුල් ශරීරයකි.” මේ විදියට හිතට අසුභය දැනෙන ලෙසත් කය ගැන ඡන්දය දුරුවෙන ලෙසත් කෙටියෙන් මෙනෙහි කරන්න.\n- මරණය සිහිකිරීම\n“මාගේ ජීවිතය අනියත යි. මරණය නියතයි….” යනාදී ලෙස තේරුම හිතට දැනෙන විදියට කීපවිටක් මෙනෙහි කරන්න.\nමේ කරුණු සියල්ල හොඳින් ඉටු කළාම භාවනාවට සුදුසු තත්වයට හිත පත්වෙනව. ඉන්පසු භාවනාව පහසුවෙන් කරගෙන යන්න පුළුවන්."}
{"text": "2022 ආසියානු දැල්පන්දු ශූරතාව හිමිකර ගැනීමට ශ්රී ලංකා කණ්ඩායම මීට සුළු මොහොතකට පෙර සමත් වුණි.\nඒ සිංගප්පූරු කණ්ඩායම පරාජයට පත් කරමින්.\nසිංගප්පුරුවේදී පැවති ආසියානු ශූරතා දැල්පන්දු තරගාවලියේ අවසන් මහා තරගයේදී සිංගප්පූරු කණ්ඩායම 63ට 53ක් ලෙස පරාජයට පත් කිරීමට ශ්රී ලංකා ක්රීඩිකාවන් සමත් වුණි.\nශ්රී ලංකාව ආසියානු දැල්පන්දු ශූරතාව හිමි කර ගත් 6 වන අවස්ථාව මෙය වේ."}
{"text": "හොරණ වගවත්ත ආයෝජන මණ්ඩල කාර්මික කලාපයේ ස්ථාපිත අග්නිදිග ආසියාවේ විශාලතම ටයර් නිෂ්පාදනාගාරය වන ‘රිජිඩ් ටයර් කෝපරේෂන්’ කර්මාන්තශාලා පරිශ්රය (20) කර්මාන්ත අමාත්ය විමල් වීරවංශ මහතාගේ නිරීක්ෂණයට ලක්විය.\nපළමු අදියර ලෙස ඇමරිකානු ඩොලර් මිලියන 100ක වියදමින් ඉදිකර ඇති මෙම ටයර් නිෂ්පාදන කර්මාන්තශාලාවේ පළමු නිෂ්පාදන අදියර ලෙස මෝටර් සයිකල් ස්කූටර් සහ ත්රී රෝද රථ ටයර්, ට්රක් හා බස් රථ ටයර් සහ Industrial Tyres නිෂ්පාදනය කිරීමට නියමිතය. SUV වර්ගයේ වාහන ටයර් සදහා දේශීයව සහ විදේශීය ඉල්ලීම සැළකිල්ලට ගනිමින් වැඩි වශයෙන් ඒ වෙනුවෙන් අවධානය යොමුකිරීමට නියමිතවේ. යුරෝපිය තාක්ෂණික සහ තාක්ෂණික දැනුම උපයෝගී කරගනිමින් මෙහි නිෂ්පාදන කටයුතු සිදුකරනු ලබයි. අක්කර 155ක් පුරා විහිදුනු කර්මාන්තශාලා පරිශ්රය අවට හරිත පරිසරයද රැක ගනිමින් නිර්මාණය කොට තිබේ.\nදෙවන අදියර සදහා ආයෝජනය ඇමරිකානු ඩොලර් මිලියන 150 කි. ලබන වසරේ ආයෝජකයන් සමග ඒකාබද්ධ ගිවිසුමක් හරහා මිලියන 1.5ක නිෂ්පාදන ධාරිතාවයකින් යුතු ටයර් නිෂ්පාදනය ඇරඹීමට සුදානමින් සිටියි.මෙම නිෂ්පාදනයන්ගෙන් 80%ක ප්රමාණයක් අපනයනය සදහා වේ. Industrial Tyres නිෂ්පාදනය කිරීම සදහා මෙට්රික්ටොන් 15,000 කින් යුත් වෙනම නිෂ්පාදන අංගනයක්ද රිජිඩ් ටයර් සමාගම සතු වෙයි.\nමෙම කර්මාන්තශාලාව අවට තරුණ තරුණියන් නිර්මාණය වන රැකියා අවස්ථා මෙන්ම අදාළ ක්ෂේත්රයේ යුරෝපීය තාක්ෂණික දැනුම මෙන පුහුණුවද තමන්ගේ රට තුලදීම ලබා ගැනීමට අවස්තාව මේ හරහා නිර්මාණය වී තිබේ. එමෙන්ම කර්මාන්තශාලාව අවට සිටින තත්වයෙන් උසස් රබර් කිරි නිෂ්පාදකයන් සදහා හොද මිලක් නිර්මාණය වීමත් එමගින් රබර් වැවිලි කරුවන් තවත් දිරිමත් කරමින් ඔවුන්ගේ ජීවනෝපාය නගා සිටුවීමට හැකියාව ලැබීමත් මෙම කර්මාන්තශාලාවේ වැදගත්කම් වේ. අදියර දෙකෙහිම නිෂ්පාදන ලබන වසරේ සිට විදෙස් වෙළදපොලට අපනයනය කිරීම මගින් රටේ අපනයන ආදායමද ඉහල යෑම සිදුවෙනු ඇත.\nමෙම අවස්ථාවට ගුදම් පහසුකම්, බහාලුම් අංගන, වරාය සැපයුම් පහසුකම් සහ බෝට්ටු හා නැව් කර්මාන්ත සංවර්ධන රාජ්ය අමාත්ය, කළුතර දිස්ත්රික් පාර්ලිමේන්තු මන්ත්රී ජයන්ත සමරවීර මහතා, කර්මාන්ත අමාත්යාංශයේ ලේකම් චූලානන්ද පෙරේරා, රිජිඩ් ටයර් කෝපරේෂන් ආයතනයේ සභාපති නන්දන ලොකුවිතාන මහතා, කර්මාන්ත අමාත්යංශයේ සහ රිජිඩ් ටයර් කෝපරේෂන් ආයතනයේ නිලධාරින් ඇතුළු පිරිසක් සහභාගී විය.\nමාධ්ය ඒකකය,\nකර්මාන්ත අමාත්යාංශය"}
{"text": "රු 350.00 රු 280.00\nජයවාන්ට් දාල්වි විසින් රචිත මරාති සාහිත්ය කෙෂ්ත්රයේ අගර්ගණය නිර්මාණයක් වූ ‘චක්ර’ නවකතාවේ සිංහල පරිවර්තනයයි. මහාරාෂ්ටර් රාජ්ය සම්මානය, හරිනාරායන් අජනේ සම්මානය සහ මැජෙස්ටික් බුක් සම්මානය ආදී සම්මාන රැසකින් පිදුම් ලද කෘතියක් වූ චකර් නවකතාව බොම්බායේ ජීවත් වන පැල්පත්වාසීන්ගේ අති දුක්ඛිත ජීවන යථාර්ථය මනාව කැපී පෙනෙන අයුරින් චිත්රණය කළ, සමස්ත සමාජය තුළම දැඩි බුද්ධි කලම්බනයක් ඇති කළ කෘතියකි.\nThere are no reviews yet.\nYour email address will not be published. Required fields are marked *\nYour review *\nName *\nEmail *\nSave my name, email, and website in this browser for the next time I comment.\nඇස්ට්රිඩ් ලින්ඩ්ග්රේන්ගේ ලෝප්රකට දඟ කතා මාලාවේ ” Emil in the soup taurine” නැමැති කෘතියේ පරිවර්තනය.\nලෝකප්රකට වංග කෙටිකතාකරුවන් දස දෙනෙකුගේ අති රමණීය කෙටිකතා රැසක සිංහල පරිවර්තනය.\nලොව පුරා මිලියන 3 කට වඩා අලෙවි වූ භාෂා 18 කට පරිවර්තනය වූ කමලා මාකන්දයාගේ ජනප්රිය නවකතාවවේ පරිවර්තනයයි.\nසොබාදමට පවා අභියොග කරමින් ජාන තාක්ෂණය උපයොගි කොටගෙන නවීන පරික්ෂනාගාරයක් තුළ මිනිසා විසින් නිමවන ලද නොමිනිස් ජීවිත දෙකක්….\nඑක් තීරණාත්මක නිමේෂයකදි එයින් මිදි යන අසාමාන්ය බුද්ධියක් ඇති සුරතලා…\nජිව විද්යාත්මක අවියක් වු ලොවට ආගන්තුක පිටස්තරයා…\nඒ අතරට මැදි වු තරුණ පෙම්වතුන් යුවලක්…\nතමන් අමරණිය බව විශ්වාස කරන කුලී මිනීමරුවෙක්….\nආදරය…. බුද්ධිය…. භිෂණය… රාජ්ය බලය… පාතාලය එකට ගැටෙන තිරාණාත්මක නිමේෂයක්…\nරුසියානු බසින් ලියන ලද ජනප්රිය විද්යා ප්රබන්ධ කතා හතරක් අඩංගු මෙම කෘතිය සමාජ මානසික හා සදාචාරාත්මක ගැටලු ගවේශනය කිරීම සඳහා සැපයෙන පරිකල්පනීය මාර්ගෝපදේශනයකි.\nඑකිනෙකට වෙනස් වූ අනුභූතීන්, සන්දර්භයන් හා ආකෘතීන් ඔස්සේ ප්රතිනිර්මාණයේ හැඩතල\nමතු කෙරෙන කෙටිකතා එකතුව.\nචීන සංස්කෘතියෙහි සුවිශේෂී ලක්ෂණ පිළිබඳ පුළුල් අවබෝධයක් ලබාදෙන අතරම, ඒ සම්බන්ධව මනා විග්රහයක් ඉදිරිපත් කෙරෙන මෙම කෘතිය චීන ජනතාවගේ අභ්යන්තරික ලෝකය, ජීවිත දර්ශනය සහ සෞන්දර්යාත්මක අභිරුචින් නිදර්ශනාත්මකව ඉදිරිපත් කරයි. චීනයේ සහ ජාත්යන්තර ලෝකයේ වෙසෙන ජනතාවට චීන සංස්කෘතිය පිළිබඳ අවබෝධයක් ලබාගැනීමටත්, එහි ශ්රේෂ්ඨ සාරය පිළිබඳ නව පර්යාවලෝකනයන් හා යථාදර්ශනයන් ඇති කිරීමටත් මෙම කෘතිය ඉවහල් වේ.\nමෙරට අන්තවාදී දේශපාලනය විසින් බිහි කරන ලද ඝාතන සංස්කෘතියේ අති භයංකාර සත්යය නිරාවරණය කෙරෙන ආන්දෝලනාත්මක කෘතියකි.\n1975 – 76 වසරවල සංචාරක ළමා පිරිසකගේ ගවේශණයක\nඅතරමංවීමක් හරහා සිදුවූ මායාකාරී සිවීම් පාදක කරගත්,\nඅමෙරිකාවේ අද්භූත සිද්ධි ඉතිහාසයේ ඉමහත් ආන්දෝලනයට\nලක්වූ ගුප්ත නිවසක් ගැන ලියැවුණු කුතුහලය හා ත්රාසය සපිරි\nසත්ය කතාවකි.\nලෝකප්රකට ජේම්ස් හැඞ්ලි චේස්ගේ One Bright Summer Morning නමැති ත්රාසජනක නවකතාවේ සිංහල පරිවර්තනය.\nජනප්රිය ඉන්දියානු ලේඛක චේතන් බගත්ගේ ‘The Girl in Room 105’ නමැති නවතම කෘතිය දිලීප ජයකොඩි විසින් ‘105’ නමින් දැන් සිංහල පාඨකයන්ට තිළිණ කර තිබේ.\nතරුණ තරුණියන් උන්මාදයට පත් කරන චේතන්ගේ ප්රෙමණීය කතා රටාවෙන් සම්පූර්ණයෙන් වෙනත් මගක් ගත් මෙම කෘතිය රහස් පරීක්ෂණ ගණයේ නවතම ශෛලියෙන් රචනා වී ඇත. ආදරය, ප්රෙමය, සංත්රාසය, කුතුහලය කැටි කරගත් එක හුස්මට කියවිය හැකි ‘105’ චේතන්ගේ උන්මාදනීය කතා ශෛලියේ තවත් කැඩපතක් පාඨකයන්ට විවර කර පෙන්වන සිත් බඳනා කතාවකි.\nGet access to your Orders, Wishlist and Recommendations.\nRemember me\nLost your password?\nLog in\nNew to Surasa Book Shop Online? Sign up\nYour personal data will be used to support your experience throughout this website, to manage access to your account, and for other purposes described in our privacy policy.\nA password will be sent to your email address.\nRegister\nExisting User? Log in\nShopping cart is empty!\nContinue Shopping"}
{"text": "අමානුෂික හා ක්රෑර මිනිස් ඝාතන පිළිබඳ ඉතා ඈත අතීතයේ පටන් වාර්තා වෙනවා. මේවායින් කොටසක් සිදුකරන ලද අයවලුන් හඳුනාගෙන නිසි දඬුවම් පමුණුවන්නට නිසි බලධාරීන් සමත් වී ඇති අතර, තවත් සමහර සිද්ධීන්වලට අදාල අයවළුන් කිසිවෙකුත් හඳුනාගන්නට කවරෙක් හෝ සමත් වී නැත්තේ ඒවා සදාකාලික අභිරහසක් කරමිනුයි. 1930 දශකයේ ඇමෙරිකා එක්සත් ජනපදයෙන් වාර්තා වූ 'ක්ලීව්ලන්ඩ් ඝාතන සිද්ධි කිහිපයත් අයත් වන්නේ ඒ ගොන්නට යි.\nසිද්ධීන්වල ආරම්භය\nඇමෙරිකා එක්සත් ජනපදයේ ඔහායෝ ප්රාන්තයට අයත් ක්ලීව්ලන්ඩ් පෙදෙස පිළිබඳව 1930 දශකය පුරාවටම ඇමෙරිකානු ජනයා හට වරින් වර සිය අවධානය යොමන්නට සිදුවුණා. ඒ, වසර කිහිපයක කාල රාමුවක් තුළ අමානුෂික ලෙස ඝාතනය කොට, කැබලි වෙන් කරන ලද මළසිරුරු කිහිපයක්ම එම පෙදෙසින් හමුවීම යි. ගණනින් 12ක් වූ මේවා සිදු කර තිබූ පිළිවෙල අනුව එකම අයෙකු හෝ කණ්ඩායමක් විසින් සිදුකළ ඒවා බවට බැලූ බැල්මට පෙනී ගියා. කෙසේ නමුත් ඒවායේ සුළමුල සෙවීම නම් සිතූ තරම් පහසු වූයේ නැහැ.\nමේ සිද්ධි දාමයේ ආරම්භය සනිටුහන් කරමින් පළමුවන මළසිරුර හමුවූයේ 1934 වසරේ දී යි. ඊරි විල අසල ඔබමොබ සක්මන් කරමින් සිටි තරුණයෙකුට එය හමුවනවා. ඇත්තෙන්ම ඔහුට එය හමුවන අවස්ථාව වන විට එය සිරුරක්යැ යි එක්වරම හඳුනාගත නොහැකි තරමට කැබලි කර තිබුණා. තරුණයාට හමුවූයේ කාන්තා යටිකය කොටසක් වන අතර, එහි ද පාද යුගල දණහිස අසලින් වෙන්කොට තිබුණා. සිරුරු කොටස් පුරාවටම යම් රසායන ද්රව්යයක් ගල්වා තිබූ අතර මේ හේතුවෙන් සිරුරෙහි සම ඝණ වී රත් පැහැ ගෙන තිබුණා.\nතරුණයා විසින් වහාම පොලිසිය දැනුවත් කරන ලදුව පොලිස් නිලධාරීන් එම සිරුර හමුවූ පෙදෙස පුරාවට පරීක්ෂා කළ නමුදු සිරුරෙහි ඉතිරි කොටස හමුවූයේ නැහැ. මේ හේතුවෙන් එය කාගේදැ යි හඳුනාගන්නටත් නොහැකි වුණා. 'විල අසබඩ දී හමු වූ කාන්තාව' යැයි එම සිරුරට නම පටබැඳුණු අතර, එම සිරුරු කොටස් හඳුනාගන්නටවත් කිසිවෙකුත් ඉදිරිපත් නොවූ නිසා කෙමෙන් කෙමෙන් ඒ පිළිබඳ මතකය කාගෙනුත් දුරස් වුණා. මේ පිළිබඳව අදහස් දැක්වූ බොහෝ දෙනා පැවසුවේ මෙය පෞද්ගලික කෝන්තරයක් හේතුවෙන් සිදුවූ මිනිමැරුමක් බව යි. තනි මිනිමැරුම වූ මෙය සිදුකර ඝාතකයා පළායන්නට ඇතැයි ඔවුන් අනුමාන කළා. කෙසේ නමුත් මේ තත්ත්වය පැවතියේ කෙටි කලක් පමණ යි.\nපළමු සිරුර හමු වී වසරක් ගිය තැන ඒ පන්නයේම සිරුරක් නැවත හමුවනවා. ඔහායෝහිම කින්ස්බරි රන් පෙදෙසේ කඳුගැටයකට ගිය ගැටවරයන් දෙදෙනෙක් හට, එහි පාමුල තිබූ කැබලි කරන ලද සිරුරක කොටස් හමුවනවා. පුරුෂ ශරීරයක් වූ මෙය 28 හැවිරිදි එඩ්වඩ් ඇන්ඩ්රෙසි නම් අයගේ බැව් හඳුනාගන්නා අතර එම සිරුරෙහි තිබුණේ මේස් යුගලක් පමණ යි.\nමේ සොයාගැනීමත් සමග ඔහායෝ පොලිසිය ඒ පිළිබඳව උනන්දුවෙන් සොයන්නට පටන්ගත්තා. කෙටි කලක් තුළ ඒ පෙදෙස ආසන්නයේ තිබී තවත් එවැනිම මළසිරුරු කිහිපයක්ම හමුවූ අතර මුළු ඔහායෝ ප්රාන්තයම භීතියෙන් ඇළලී ගියේ මිනිසුන් මරා කැබලි කරන 'උමතු ඝාතකයෙක්' ප්රදේශය පුරා සැරිසරන බවට ප්රත්යක්ෂ වූ නිසා යි. මුල දී වසරකට පෙර හමුවූ කාන්තා මළසිරුර මේ සිද්ධි දාමයට සම්බන්ධයක් නැති බවට පොලිසිය විසින් තීරණය කළත්, පසුව හෙළිවූයේ එයත් සිදුකරන ලද්දේ එකම පුද්ගලයෙකු විසින් බව යි. එකල මේ හඳුනා නොගත් ඝාතකයා 'කින්ස්බරි රන්හි උමතු මස් කපන්නා' ලෙස හැඳින්වුණා.\nමළසිරුරු කිහිපයක් හමුවෙයි\n1934 වසරේ සැප්තැම්බර් මස සිට 1938 වසරේ අගෝස්තු මස අතර කාලය තුළ ක්ලීව්ලන්ඩ් පෙදෙසෙන් හමු වූ කැබලි කරන ලද මළසිරුරු ගණන 12ක්. මේ සියල්ලෙහිම හිස් වෙන් කොට සඟවා තිබූ අතර, සමහරකගේ අත් පා ද තිබුණේ නැහැ. මේ බහුතරයක මරණයට හේතුව ලෙස අනාවරණය වූයේ හිස කැපීම හෝ අත් පා සිඳීමෙන් වූ ලේ වහනය යි. සමහරක් සිරුරුවල අත් පා එම සිරුරු අවටම තිබූ අතර, තවත් සමහරකගේ කැබලි සොයාගන්නට දින කිහිපයක් ගත වුණා. සමහරක් ඒවායේ ශරීර කොටස් හමුවූයේම නැහැ.\nඋක්ත සිරුරු 13න් වෙනස් ආකාරයට ඝාතනය කොට තිබුණේ 2ක් පමණ යි. සිරුරු 9කම උරස් හා උදර කුහරය පලා අතුණුබහන් හා හෘදය ඉවතට ගෙන තිබුණා. එක් සිරුරක රුධිරයේ මත්ද්රව්ය තිබුණා.\nහමු වූ සිරුරු 12න් හඳුනාගන්නා ලද්දේ 3ක් පමණ යි. එයිනුත් නිශ්චිතවම හඳුනාගැණුනේ 2ක් පමණ යි. ඇන්ඩ්රෙසිට අමතරව නිවැරදිවම හඳුනාගත් අනෙක් සිරුර ෆ්ලෝරන්ස් පොලිලෝ නම් කාන්තාවකගේ වූ අතර තෙවැනි සිරුර දන්ත වාර්තාවලට අනුව රෝස් වොලස් නම් අයෙකුගේ බැව අනුමාන කෙරුණා.\nපොලිසිය යුහුසුළුව පර්යේෂණ කටයුතු දිගටම මෙහෙයවුව ද ඒවායේ එතරම් සාර්ථකත්වයක් තිබුණේ නැහැ. සැක පිට දෙදෙනෙක් අත් අඩංගුවට පත් වුව ද සාක්ෂ්ය මඳකම නිසා ඔවුන් දෙදෙනාම නිදහස් කෙරුණා.\nඅසාර්ථක වූ පරීක්ෂණ\n1936 වසරේ දී දිගින් දිගටම හමුවන සිරුරු පිළිබඳ පරීක්ෂණ කිරීම එලියට් නෙස් නම් අතිදක්ෂ පොලිස් නිලධරයාට පැවරුණා. කෙසේ නමුත් වසර දෙකක් ගත වන තුරු ඔහුටත් සාර්ථක වන්නට නොහැකි වුණා.\n1938 වසරේදී හමු වූ අවසන් සිරුරු දෙක කසළ ගොඩක තිබී හමු වූ අතර නිල් පැහැ බ්ලේසරයක ඔතා තිබුණා. මේවා තිබූ ස්ථානය නෙස් ගේ කාර්යයාලය අසලම තිබූ එකක් බැවින් මේවා හිතාමතාම එතැනට ගෙනැවිත් දමා තිබූ බැව් කාටත් ප්රත්යක්ෂ වුණා. වහාම ක්රියාත්මක වූ නෙස් පොලිස් කණ්ඩායමක් සූදානම් කොටගෙන කින්ස්බරි රන් නගරය පීරමින් සෝදිසි මෙහෙයුමක් දියත් කළා. මේ හදිසි මෙහෙයුම ඉතා ආක්රමණශීලී වූ අතර සමහරක් දෙනාගේ දේපළවලට පවා හානි වුණා. මේ හේතුව නිසා නෙස් සමාජයේ විවේචනවලට ද බඳුන් වුණා.\nනෙස්ගේ ක්රියා පිළිවෙත නිසා ක්ලීව්ලන්ඩ්හි ඝාතකයාට බලපෑමක් වේයැ යි කිසිවෙකු අපේක්ෂා කළේ නැහැ. කෙසේ නමුත් ඉන් පසුව එක් වර උක්ත ඝාතන වැල නතර වුණා. දින කිහිපයකට පසු ෆ්රැන්සිස් ස්වීනි නම් ශල්ය වෛද්යවරයෙකු සැක පිට පොලිස් භාරයට ගැණුනු අතර ඔහු ඝාතකයා යැයි බොහෝ දෙනා විශ්වාස කළා. කෙසේ නමුත් වැඩිදුර පරීක්ෂණ කිරීමට පෙර ඔහු නෙස් ගේ දේශපාලනික විරුද්ධවාදියෙකුයැ යි යන්න ප්රසිද්ධ වූ අතර ඔහු මුදාහරින්නට නෙස්ට සිදු වූයේ අදාල අවස්ථාව වන විටත් ප්රමාණවත් සාක්ෂ්ය ඔහුට එරෙහිව ගොනු කරගන්නට නොහැකි වූ නිසාවෙනුයි.\nඋක්ත ඝාතන සිද්ධීන්වලට සැකපිට පොලිස් භාරයට ගත් දෙවැන්නා වූයේ 1939 වසරේ දී අත්අඩංගුවට ගැණුනු ෆ්රෑන්ක් ඩොලෙසල් නැමැත්තා යි. ඔහු ඒ වන විට හඳුනාගෙන තිබූ එක් මරණකාරියක වන ෆ්ලෝ පොලිලෝ සමග එකට දිවි ගෙවා ඇති බැව් හෙළි වූ මුත් ඉන් එහා කිසිවක් ඔප්පු කිරීමට තරම් සාක්ෂ්ය පෙළගස්වන්නට පොලිසිය අසමත් වීම නිසා ඉක්මණින්ම නිදහස ලැබුවා. මුල දී ඝාතන පිළිබඳව ඩොලෙසල් පාපොච්ඡාරණය කළ බැව් පොලිසිය පැවසුවත් පසුව හෙළි වූයේ පොලිසිය එසේ කරන ලෙස ඔහුට බල කළ බව යි. එහි ඇත්ත නැත්ත නිසි ලෙස සොයා බැලීමට පෙර ඩොලෙසල් බන්ධනාගාරය තුළම ගෙළ වැල ලා ගෙන මියයනවා. මරණ පරීක්ෂණයේ දී හෙළි වූයේ පොලිසිය විසින් ඔහුට අමානුෂික ලෙස සලකා ඇති බව යි. මේ නිසා ක්ලිව්ලන්ඩ් පොලිසිය ද මහත් අපකීර්තියකට ලක් වුණා.\n1938 වසරෙන් පසු සිරුරු හමු නොවීම නිසා නිසි විසඳුමක් නොමැතිවම ක්ලීව්ලන්ඩ් ඝාතන පිළිබඳව වූ පරීක්ෂණ යටපත් වුණා. 1939 වසරෙන් පසුව ඝාතකයා හෝ ඒ පිළිබඳව සිදුවූ පරීක්ෂණ පිළිබඳව ඉතිහාස පොත්වල කිසිදු සටහනක් නැහැ."}
{"text": "සාමාන්යයෙන් එදිනෙදා හැදෙන හිසරුදාවකට වඩා වැඩි වේදනාවක් ගේන හිසේ කැක්කුමක් තමයි මිග්රේන් හෙවත් ඉරුවාරදය. මිග්රේන් වැළඳුණු බොහෝ අයට වේදනාව හට ගන්නේ හිසේ එක පැත්තක. කලාතුරකින් කෙනෙකුට දෙපැත්තේ ම වේදනාව හට ගන්න හෝ, එක පැත්තකින් පටන් අරං අනෙක් පැත්තට විහිදිලා යන විදිහේ වේදනාවක් හට ගන්න පුළුවන්. ඒ වගේ ම මිග්රේන් හැදුණ අවස්ථාවල සමහර අයට ඒ එක්ක ම වමනය, ඔක්කාරය, අත්පා හිරිවැටීම, ඇස් නිලංකාර වීම වගේ දේවල්වලටත් මුහුණ දෙන්න සිදු වෙනවා. ඉතින් නිකං ඔළුවේ කැක්කුමකට වඩා මිග්රේන් වැළඳුණාම ශරීරයට දැනෙන අපහසුතා නිසා එදිනෙදා වැඩ අතපහු වෙන්න, කරදරවලට මුහුණ පාන්න සිද්ධ වෙන්න තියන ඉඩකඩ වැඩියි.\nපවුලේ අයට මිග්රේන් වැළඳුණු ඉතිහාසයක් තියනව නං බොහෝ වෙලාවට ඔබට මිග්රේන් හැදෙන්න ඉඩක් තියනවා. ඒ වගේ ම කෑමබීම සම්බන්ධ පුරුදු, නින්ද මදිකම සහ ආතතිය, කාන්තාවන්ගේ හෝමෝන වෙනස් වීම් ආදියත් මිග්රේන්වලට හේතු වෙන්න පුළුවන්. ගෙදර, ඔෆිස් එකේ, පාරතොටේ හෝ වෙනත් ඕන ම තැනක ඉන්න අතරේ එක පාරට ම මිග්රේන් ඇටෑක් එකක් එන්න පුළුවන්කම තියන බව නිතර මේ හිසරදය වැළඳෙන අය දන්නවා ඇති. ඉතින් එහෙම වෙලාවට කරන්න ඕන මොනවද කියලත් දැනගෙන ඉන්න එක වැදගත්.\nමිග්රේන් ඇටෑක් එකක් ආපු වෙලාවට සහ, පොදුවේ මිග්රේන් වැළඳෙන එක අවම කරගන්න, කරන්න පුළුවන් දේවල් කීපයක් ගැන මේ ලිපියෙන් කතා කරනවා.\n1 අයිස් පැක්\nඉවසන්න බැරි තරම් දරුණු මිග්රේන් ඇටෑක් එකකදි කරන්න පුළුවන් හොඳ ම දෙයක් තමයි අයිස් පැක් එකක් තියන එක. ඒ කියන්නේ, හොඳට ෆ්රීස් වුණ මොකක් හරි පැක් එකක් බෙල්ල පිටිපස්සේ තියන්න. හිසරදය ක්රමයෙන් අඩු වෙලා යයි. නැත්තං නළලේ හෝ ඔළුවේ රිදෙන ඕන ම තැනක තිබ්බත් කමක් නෑ. අයිස් පැක් එක විදිහට තුවායකින් හෝ රෙදි කෑල්ලකින් ඔතපු අයිස් කැට වුණත් පාවිච්චි කරන්න පුළුවන්. නැත්තං පාරතොටේ ඉන්න වෙලාවක නං හදිස්සියට මේ වැඩේට හොඳට කූල් කරපු කිරි පැකට් එකක් වුණත් පාවිච්චි කළාට අවුලක් නෑ.\n2 ආලෝකය, ශබ්ද, සුවඳ එපා\nකාර්යාලයේ හෝ වෙනත් කොහේ හරි සෙනඟ ගැවසෙන, වාහනවල හෝන් සද්ද ඇහෙන කලබල පරිසරයක ඉන්නවා නං, ඉරුවාරදය හැදීගෙන එන බව දැනුණ ගමන් ටිකක් කළුවර, සද්දබද්ද අඩු තැනකට යන්න. දැඩි හිරු එළිය පතිත වෙන, දීප්තිමත් ආලෝකය වැටෙන තැන්වල ඉඳීමෙන් මිග්රේන් දරුණු වෙන්න ඉඩ තියනවා. ඒ වගේමයි අධික ශබ්ද කන වැකීමත් මිග්රේන් වැඩි වෙන්න හේතුවක්. සමහරුන්ට විලවුන් සුවඳවල් වගේ ඇතැම් තද සුවඳවලටත් මේ හිසරදය ඇවිස්සෙන්න පුළුවන්.\n3 උණුසුම\nකූල් පැක් එකක් හිසේ තියන්න කියල කලින් කිව්වා නේ. ඒ වගේ ම ක්රමයක් මේ. මිග්රේන් හැදුණාම තද උණුසුම් ජලය පුරවපු බෑග් එකක් හිසේ, නළලේ හෝ ගෙල පිටුපස තියන්න. නැත්තං තද උණු වතුරේ පොඟවපු තුවායක් වුණත් කමක් නෑ. එහෙමත් නැත්තං හිසරදය තියන වෙලාවට උණුසුම් ජලය ස්නානය කරන්න පුළුවන් නං, ඒකෙනුත් හොඳ ප්රතිඵල ලබාගන්න පුළුවන්.\n4 විවේකය / නින්ද\nඅර කලින් කිව්වා වගේ ඉරුවාරදය හැදුණු වෙලාවට අඳුරු නිශ්ශබ්ද කාමරයක් හොයාගන්න පුළුවන් නං හොඳට නිදාගන්න එකත් හිසරදය පහ වෙන්න විසඳුමක්. හැබැයි ඇතැමුන්ට අවශ්ය වෙලාවට වඩා අධික වශයෙන් නින්ද යෑමෙනුත් මිග්රේන් හට ගන්න අවස්ථා තියනවා. කොහොම වුණත් විවේකය සහ නින්ද මදිකම, මානසික ආතතිය වගේ කරුණු හේතුවෙන් මිග්රේන් ඇති වෙන්න පුළුවනි. ඔබ හුඟක් කාර්යබහුල කෙනෙක් නං දවසට පැය අටක් නිදාගන්න කොහොම හරි කාලය හොයාගන්න වෙනවා. ඒ වගේ ම මනසට අවශ්ය විවේකය, සැහැල්ලුව ගැනත් හිතන්න ඕනේ.\n5 කෑමබීම / විටමින් බී / මැග්නීසියම්\nආහාර වේල් මඟ ඇරීම සහ වෙලාවට ආහාර නොගැනීම වගේ ම, අපේ විවිධ ආහාරපාන සම්බන්ධ පුරුදු නිසාත් මිග්රේන් හට ගන්න ඉඩක් තියනවා. හැබැයි මේක පුද්ගලයාගෙන් පුද්ගලයාට වෙනස්. සමහරුන්ට චොක්ලට්, චීස්, වයින්, ඇඹුල් පලතුරු, ඇල්කොහොල්, පැණි බීම, යීස්ට් අඩංගු ආහාර, සමහර ඇට වර්ග එහෙම පරිභෝජනය කළොත් මිග්රේන් වැඩි වෙනවා. ඒත් සමහරුන්ට ප්රශ්නයක් නැතුව මේ ආහාරපාන ගන්න පුළුවන්. උදාහරණයක් විදිහට ඇතැම් අයට කෝපි බීමෙන් මිග්රේන් වැළඳෙනවා. තවත් සමහර අයට මිග්රේන් වැළඳුණ වෙලාවට කෝපි එකක් බිව්වම හිසරදය අඩු වෙනවා.\nකොහොම වුණත් මිග්රේන් පාලනය කරගන්න නං විටමින් බී සහ මැග්නීසියම් අඩංගු කෑමබීම ගැනීම සිරුරට හිතකර බව වෛද්යවරු කියනවා. විටමින් බී අඩංගු කෑමබීම කියන්නේ කිරි, බිත්තර, මස්, මාළු, කොළපාට එළවළු වගේ දේවල්. මැග්නීසියම් අඩංගු කෑමබීම තමයි නිවිති, කජු, ආමන්ඩ් වැනි ඇට වර්ග, ඕට්ස්, අලිගැටපේර, කෙසෙල් වගේ ජාති. මීට අමතරව ඉඟුරු කියන්නෙත් මිග්රේන්වලට හොඳ අත්බෙහෙතක්. ඒ වගේ ම නිතර වතුර බීමත් හිසරුදා අඩු කරගන්න ක්රමයක් විදිහට සැලකෙනවා.\n6 ව්යායාම / යෝගා / මසාජ්\nසිරුර වගේ ම මනසත් රිලැක්ස් වෙන විදිහේ ව්යායාමවල නිරත වීම, නිතර නිතර මිග්රේන් වැළඳෙන එක අඩු කරගත හැකි ක්රමයක්. මනස සන්සුන් වෙන්න සහ හොඳින් නින්ද යන්න ව්යායාම සිරුරට අත්යවශ්යයි. ඒත් ඇතැම් අයට හෘද ස්පන්දනය වේගවත් කරන ඇතැම් ව්යායාම නිසා කලින් නොතිබුණු හිසරදයක් වැළඳෙන්නත් පුළුවන්. යෝගා ඊට වඩා මන්දගාමීව කරන ව්යායාමයක්. ඒ හින්දා යෝගාවලට යොමු වෙන එක ඊට වඩා යහපත්. ඔබට දිනපතා ම වගේ ඉරුවාරදය වැළඳෙනවා නම් සතියකට වරක්වත් ඔළුව මසාජ් කරන්නත් අමතක කරන්න එපා. ඒකෙන් ඔළුවේ තියන පීඩනය පිට වෙලා සහනයක් ලැබේවි."}
{"text": "පාර්ලිමේන්තුවේ මාසික විදුලි බිල රුපියල් ලක්ෂ හැටක් පමණ වන බව සමගි ජන බලවේගය පාර්ලිමේන්තු මන්ත්රී අජිත් මාන්නප්පෙරුම මහතා සඳහන් කරයි.\nමෙම අධික විදුලි බිල පියවා ගැනීම සඳහා පුනර්ජනනීය බලශක්තියට යොමුවන ලෙස ඔහු පාර්ලිමේන්තුව අමතමින් කියා සිටියේය.\nපාර්ලිමේන්තුවට පුනර්ජනනීය බල ශක්තිය යොමු වීමට හැකියාව තිබෙන බවත් නමුත් සඳහා තාක්ෂණික සහාය ලබාගැනීමට වුවද විදුලිබල මණ්ඩලය ඔස්සේ මුල්යමය ප්රතිපාදන ලබා ගැනීම සඳහා වැඩපිළිවෙළක් සකස් කර නොමැති බවත් ඊට ප්රතිචාර දක්වමින් විදුලිබල හා බලශක්ති ඇමති කංචන විජේසේකර මහතා සඳහන් කළේය."}
{"text": "අත්හැර දැමීම හා කරුණාව යනු බෞද්ධ ආධ්යාත්මික මාර්ගයේ ගමන් කරන විටදී අපගේ අභිප්රායේ කොටසක් වශයෙන් වගා කරගත යුතුවන වැදගත් චිත්ත ස්වරූප දෙකකි. නිශ්චිතවම දක්වන්නේ නම්, මෙම චිත්ත ස්වරූප දෙක හා බැඳුණු ගැටළු සමහරක් ගවේෂණය කිරීමට කැමැත්තෙමි. මක්නිසාද විශේෂයෙන් එම දෙකෙහි එකිනෙකට ඉතා සමීපස්ථ බැඳීමක් ඇති බැවිනි. සැබැවින්ම එ්වාද බොහෝ සෙයින්ම එකම චිත්ත ස්වභාවය වන අතර, වෙනස පවතිනුයේ එ්වාහි ඉලක්කගත කරුණ සම්බන්ධව පමණි.\nසියලු බෞද්ධ දේශනාවල අරමුණ වනුයේ දුකින් හා ගැටළුවලින් අප මුදවා ගැනීමට උපකාර කිරීමයි. මෙය සිදු කිරීම සඳහා උපයෝගි කරගන්නා ක්රමය වනුයේ එ්වා මගින් තවදුරටත් දුක් ඇති නොකෙරෙනු පිණිස අප තුළම එ්වාහි සැබෑ හේතු සොයා ගනිමින් එම හේතුවලින් අපවම නිදහස් කරවීමයි. මෙම ක්රමය වූකලි නැවත ඉස්මතු නොවන පරිදි එම හේතු ඉවත් කළ හැක්කේය යන තහවුරුව මත පදනම් වූවකි. එම තත්ත්වය සාක්ෂාත් කරගනු පිණිස, අප විසින් මාර්ග චිත්තය ගොඩනඟාගත යුතුවේ: එනම් මූලික වශයෙන් අපගේ අනවබෝධය හෝ නොදැනුවත්භාවය ලෙස එන අපගේ ගැටළුවල මූල හේතුවට පූර්ණ ප්රතිරෝධයක් දක්වමින් එ්වා මුලිනුපුටා දමන වැටහීම් විධියකි.\nමෙය බුදුරජාණන් වහන්සේ විසින් ඉදිරිපත් කරන ලද පළමු හා මූලිකම දේශනාව වන චතුරාර්ය සත්යයෙහි ව්යුහය හා අනුගත වේ. අත්හැර දැමීම හා කරුණාව සලකා බලන විටදී මෙම දෙකම දුක ඉලක්කගත කරමින් එම දුක ඉවත්වේවාය යන පැතුම සහිත එ්වා බව පෙනේ. මෙම දෙක අතර පවත්නා වෙනස නම් අත්හැර දැමීමේදී අපගේ සිත අපගේම දුක පිළිබඳ අවධානය යොමු කරන අතර, කරුණාවේදී අවධානය අන්යයන්ගේ දුක පිළිබඳ යොමු වීමයි. එ් අනුව චිත්ත ස්වභාවය දෙකරුණෙහිම එකිනෙකට බොහෝ සෙයින් සමාන වේ. මෙහිදී පැන නගින ප්රශ්න වනුයේ මෙම භාවය එකමද හා එකකින් අනෙකට සංක්රමණය වනුයේ කෙසේද යන්නයි.\nඅත්හැර දැමීමේ හා කරුණාවේ අර්ථය\n\"අත්හැර දැමීම\" හඳුන්වන “renunciation” යන යෙදුම ඉංග්රීසි භාෂාවෙහි පමණක් නොව බටහිර රටවල බුදු දහම ඉදිරිපත් කෙරෙන සියලුම සෙසු භාෂාවන්හිද පාහේ භාවිත වේ. එසේ වුවද, එය මුල් සංස්කෘත හෝ තිබ්බතීය වදනේ නිවැරදි පරිවර්තනයද යන ගැටළුව පවතී. බුදු දහම බටහිර රටවල් කරා ගෙනයනු පිණිස පරිවර්තනය කළ හා මුල් සංකල්පීය රාමුවට වෙනස් වූ රාමුවකින් බෞද්ධ දේශනා වටහාගත් වූ මිෂනාරිවරුන් විසින් මෙම යෙදුම සොයාගන්නා ලද්දේද යන පැනයද විමසිය හැක. කෙසේ වුවද, “renunciation” යන වදන තුළ සියල්ල අත්හැරීමේ අරුතක් ගැබ්වේ. මක් නිසාද, ලෞකික කටයුතුවල නිරතවීම අයහපත් එකක් වන බැවින් ආරණ්යගත ජීවිතයක් සඳහා පිටව යාමක් සිදුවීමයි. කෙසේ වුවද, සංස්කෘත වදනේ (නිස්සරණ) හෝ තිබ්බතීය වදනේ (න්ගෙස්-බ්යුං) අරුත එය නොවේ. තිබ්බතීය වදන සලකා බලන්නේ නම්, එතුළ අධිෂ්ඨානයක් අඟවනු ලබයි; එනම් අනිවාර්යාර්ථයක් ගැබ්වීමයි. අවධානය යොමු කෙරෙන දුකින් මිදීමේ අධිෂ්ඨානයක් කෙරෙහි නිශ්චිතව යොමුවේ.\nදුකින් මිදීමේ අදිටනක් ගොඩනගා ගැනීම සඳහා එම දුක හා එයට හේතු අත්හැර දැමීමේ කැමැත්තක් අවශ්ය වේ. එබැවින්, එතුළ යමක් අත්හැර දැමීමේ හෝ යමකින් වෙනතකට හැරීමේ අරුත ගැබ්වේ. එකී \"යම් කිසි දෙය\" වූකලි පළමුව හඳුනා ගනිමින් අපගේ අවධානය ඉන්පසු යොමු කරන්නාවූ දුක හා එයට හේතු ය. මෙය මා අත්දකින දුකය, මෙය එයට හේතුවය හා මා හට එ්වා තවදුරටත් අත් විඳීමට අවශ්ය නැත සහ එ් අනුව එ්වායින් දුරස් විය යුතුය යන තත්ත්වය හඳුනා ගැනීමෙන් පසුව පමණි අපට එ්වා අත් හැරීමේ කැමැත්තක් ගොඩනගාගත හැක්කේ. \"එ්ක නැති වෙනව නම් හොඳයි\" යන්න, මා සිතන පරිදි, මෙයම ප්රකාශ කිරීමේ වඩා මධ්යස්ථ ක්රමයකි. අපගේ චිත්ත ස්වභාව අපගේම දුක පිළිබඳව අවධානය යොමුකරගෙන සිටියද, කරුණාවේදී එන පරිදි අනෙක් අයගේ දුක පිළිබඳ අවධානය යොමු කරගෙන සිටියද තත්ත්වය මෙයයි. අප ලෙස වේවා, අන් කිසිවෙකු ලෙස වේවා, එම දුක අත් විඳින පුද්ගලයා වෙනස් වුවද, පැතුම එලෙසමය. එය ඉවත්ව යත්වාය යන්න අපගේ පැතුමයි.\nඅත්හැර දැමීම හා කරුණාව උත්පාදනය කිරීමේදී අන්තර්ගත සාධක\nඅප විසින් හෝ අන් අය විසින් හෝ අත් විඳිමින් සිටින්නාවූ යම් නිශ්චිත දුකක් හා එහි සැබෑ හේතුව නම් වූ අපගේ අවධානයට යොමුවූ කරුණ හඳුනා ගැනීම පමණක් නොව එ් හා සම්බන්ධ වන විවිධාකාකර වූ සෙසු සාධකද හඳුනා ගැනීම ඉතා වැදගත් වේ. සිය සූත්ර හා තන්ත්ර පිළිබඳ ප්රායෝගික උපදෙස් ලිපිය තුළ ෂොංඛපා විසින් පොදුවේ භාවනා කිරීමට හැකිවනු පිණිස අවශ්යවන සාධකද ඉතා පැහැදිලිව විස්තර කරනු ලබයි. භාවනාව යනු යම් මානසික ස්වභාවයක් හෝ වස්තුවක් නැවත නැවතද උත්පාදනය කිරීම මගින් එම මානසික ස්වභාවය හෝ වස්තුවක් සමගින් අපගේ සිත් සමීප හා පුරුදු කරවන්නාවූ විධික්රමයකි.\nඑම චිත්ත ස්වභාවය කෙරෙහි හුරු වන ආකාරය දැනගනු පිණිස එහි සියලු නිශ්චිත කරුණු දත යුතුවේ. දත යුතු කරුණු වනුයේ:\n- මෙහිදී නම් දුක හා එයට හේතු වශයෙන් වූ එම චිත්ත ස්වභාවයෙහි අවධානයට යොමුවූ කරුණ.\n- එම සිත එකී වස්තුව හා පවත්නා සම්බන්ධය. මෙයට අදාල තාක්ෂණික යෙදුම නම් \"එය එකී වස්තුව ලබාගන්නා ආකාරය\" යන්නයි. අපගේ සිත් එම වස්තුව ලබාගන්නා ආකාරය තුළ මෙහිදී එය බැහැර වේවාය යන පැතුම පවතී. අපගේ සිත් හුදෙක්ම දුක හා එයට හේතු මත අවධානය පවත්වා ගනිමින් එ්වා කෙරෙහි යොමුවී නොපවතී. අපගේ සිත් එ්වා හා සම්බන්ධ වන ආකාරය \"අහකට පලයන්!\" පන්නයේ එකකි.\nඕනෑම චිත්ත ස්වභාවයක් වූකලි සතිය, අපේක්ෂාව ආදී වශයෙන් වූ බොහෝ විවිධ චිත්ත සාධකයන්හි සංගෘහිත තත්ත්වයකි. මේ සියලු සාධක දැන සිටීම අපේක්ෂිත චිත්ත තත්ත්වය උත්පාදනයට සැබැවින්ම උපකාරී වේ. මේ සඳහා අප විසින්ද දත යුතුවූ අන් බොහෝ කරුණු ෂොංඛපා විසින් නිශ්චිතව දක්වනු ලබයි. එ් අතරට ඇතුළත් වනුයේ:\n- එම චිත්ත ස්වභාවය රඳා පවත්නේ කවරක් මතද යන්න - වෙනත් අයුරකින් ප්රකාශ කරන්නේ නම්, නිදසුනක් ලෙස දුක හඳුනා ගනිමින් එය අප තුළ හා අන් අය තුළද පවත්නා ආකාරය වටහා ගැනීමෙන් මෙම චිත්ත ස්වභාවය දක්වා වර්ධනය වෙමින් එ් සඳහා සහායක වන පරිදි එයට පූර්වයෙන් ගොඩනගා ගත යුතුව පැවති චිත්ත ස්වභාවයන් කවරේද?\n- අපට උත්පාදනය කරගැනීමට අවශ්ය වන චිත්ත ස්වභාවයට උපකාරී වනුයේ කවර මානසික සාධකද හා කවර සාධක හානිකර වන්නේද යන වග - නිදසුනක් ලෙස, අප කෙරෙහිම හෝ අන්යයන් කෙරෙහි වේවා පවත්නා ආදරය එයට උපකාරී වනු ඇත; තවද, තමා කෙරෙහිම හෝ අන්යයන් කෙරෙහි පවත්නා කෝපය එයට හානිකර වනු ඇත.\n- උත්පාදනය කරගත් පසු එම චිත්ත ස්වභාවයේ ප්රතිලාභ හා ප්රයෝජනය කුමක්ද යන්න - නිදසුනක් ලෙස, අත්හැර දැමීම තුළින් සැබෑ ලෙසම අපට අපගේ දුකින් මිදීමට උපකාරයක් ලබාදෙනු ඇති අතර කරුණාව විසින් අපට අන්යයන් හට ඔවුන්ගේ දුකින් මිදීමට උපකාර කිරීමේ හැකියාව ලබා දෙනු ලබයි.\nමෙය බොහෝ තාක්ෂණික විස්තර සහිත වූවක් ලෙස පෙනී යා හැකි නමුදු, නිදසුනක් ලෙස ප්රේමය හෝ කරුණාව වැඩි වර්ධනය කරගැනීමේ අරමුණින් කවරාකාර හෝ ආධ්යාත්මික පුහුණුවක් හෝ බෞද්ධ පුහුණුවක් කරා ප්රවේශ වීම සැබැවින්ම අතිශයින් ප්රයෝජනවත් වේ. එය සිදු කරනුයේ කෙසේද? සත්ය තත්ත්වය වනුයේ නිරතුරුවම ප්රේමය හෝ කරුණාව යන්නෙන් සැබැවින්ම අදහස් වනුයේ කවරක්ද යන්න අප නොදැනුවත්ය යන්නයි. ප්රේමය හෝ කරුණාව කවරක් විය හැක්කේද යන්න පිළිබඳ අපට අපගේම අදහස් පැවතිය හැකි නමුදු අපගේ එම අදහස්ද සාමාන්යයෙන් අපැහැදිලි එ්වා වේ. යම් අපැහැදිලි දෙයක් උත්පාදනය කිරීමට උත්සාහ කරන්නේ නම්, අපට අපේක්ෂා කළ හැකි යහපත්ම දෙය වනුයේ හුදු අපැහැදිලි හැඟීමක් ලබාගැනීම වන අතර, බොහෝ විට බුදු දහම විසින් ගොඩනගා ගන්නා ලෙස අපට උපදෙස් ලබා දෙනුයේ යම් කිසිවක් පිළිබඳ එවන් අපැහැදිලි හැඟීමක් නොවේ.\nබෞද්ධ පුහුණුව තුළ \"ආධ්යාත්මික වටිනාකම්\" ලෙස හැඳින්විය හැකි චිත්ත ස්වභාවයන් ආදිය වැඩිදියුණු කරගැනීමට කටයුතු කළද, එම ප්රවේශය විද්යාත්මක හා පැහැදිලි එකක්ද වේ. අප විසින් සිදු කිරීමට උත්සාහ කරන දේ හා එය සිදුකරන ආකාරයද නිශ්චිතවම දන්නා බැවින් එය පැහැදිලි එකක් වේ. අප අපගේ සිත්, හදවත් හා භාවයන් සම්බන්ධයෙන් කටයුතු කරන ආකාරය පිළිබඳ පැහැදිලිභාවයක් පවත්නේ නම්, අපට සැබැවින්ම එ්වා ධනාත්මකව ගොඩනගාගත හැක. නොඑසේ නම් එය ඉතාමත් අපැහැදිලි එකක් වේ.\nඅප අතරින් සමහර දෙනෙකු එතරම් විද්යාත්මක හෝ තාර්කික නැඹුරුවක් සහිත අය නොවිය හැක. අප අතරින් ඇතැමෙකු වඩාත් සහජ ඥානයෙන් යුතු අය වන අතර වඩාත් භාවයනට අනුකූලව කටයුතු කළ හැක. එනමුත්, වඩාත් සමීපව සහජ ඥානය පිළිබඳ සලකා බලන්නේ නම්, වඩාත් යහපත් වූ සහජ ඥාන වර්ගය වනුයේ නිරවද්ය වර්ගයය යන්න වටහාගත හැක. නිශ්චිත නොවූ සහජ ඥානය මගින් අප වැඩි දුරක් ඉදිරියට ගෙන යනු නොලබයි. එබැවින්, අපගේ පෞරුෂත්ව වර්ගය කවරක් වුවද, නිරවද්යතාවය ඉතා ප්රයෝජනවත් වේ.\nඅත්හැර දැමීම හා කරුණාව සමගින් ගමන් ගන්නාවූ චිත්ත සාධක: \"දැනටමත් හොඳටම ඇති\" යන තීරණාත්මක හැඟීම\nකරුණාව හා අත්හැර දැමීම සමගින් ගමන් කරන්නාවූ චිත්ත සාධක කවරේද? බෞද්ධ දේශනාවන් තුළ සාකච්ඡා කෙරෙන මෙකී චිත්ත තත්ත්වයන් කවරේද යන්න පිළිබඳ නිවැරදි පින්තූරයක් ඇඳ පෙන්වීමට කැමැත්තෙමි. මෙම චිත්ත ස්වභාවයන් හා භාවයන් නිවැරදිව විස්තර කළ හැකි වුවද, එ්වා සැබෑ ලෙස දැනෙන තත්ත්වයට පත් වනුයේ කෙසේද යන ප්රශ්නය ස්වභාවිකවම පැන නගී. අපට දැනෙන දෙය සැබෑ දෙයම වන බව දැනගත හැක්කේ කෙසේද?\nසැබෑ දෙය බවට පත්වනු පිණිස මෙම චිත්ත ස්වභාවයන් තුළ පැවතිය යුතු දේ කවරක්ද යන්න පිළිබඳ නිවැරදි අදහසක් ඇත්තේ නම්, අප දැනට අත්දකිය දෙය හා සැබෑ ලෙසම පැවතිය යුතු දෙය අතර සන්සන්දනයක් කළ හැකිවනු ඇත. අපට දැනෙන දේ විමසා බැලීමේදී, අපට එය කොටස්වලට කඩා එය සමන්විතවන සියලු කොටස් පරීක්ෂා කරමින් එම චිත්ත ස්වභාවයට අයත් කවර කොටස් දුර්වල හා දෝෂ සහිත වන්නේද යන්න සොයා ගැනීමට උත්සාහ කළ හැක. අපගේ හැඟීම් විග්රහ කොට වටහා ගැනීම හැඟීම් විනාශ කරන්නාවූ ක්රියාවලියක් නොවේ. එය වූකලි සුවපත් බවට පත්වී අපට මෙන්ම සෙසු අයටද වඩාත් ප්රයෝජනවත් වනු පිණිස මනෝ චිකිත්සාව තුළද අනුගමනය කරනු ලබන ක්රියාවලියකි.\nඅත්හැර දැමීම හා කරුණාව සමගින් ඇතිවන ප්රබලතම භාවය කවරක්ද? 'යිඩ්-බ්යුං' යන තිබ්බතීය වදනින් හැඳින්වෙන එම වදන පරිවර්තනය පහසු කටයුත්තක් නොවේ. එ් වූකලි යමක් තුළින් වෙහෙසට පත්වීමේ ස්වභාවයකි: \"මට මේක දැන් ඇති\" යන අදහසයි. එය ඇතැම් විට 'කළකිරීම' යන වදනින් තරමක් ප්රබල අරුතක් සහිතව පරිවර්තනය කරනු ලබන අතර මමද එලෙස එය පෙරදී පරිවර්තනය කර ඇත්තෙමි. අපි අපගේ මෙන්ම සෙසු අයගේ දුක සම්බන්ධයෙන්ද කළකිරීමට පත්ව සිටින්නෙමු. එනමුදු, වැඩිදුර සිතා බැලීමේදී, කළකිරීම යන වදන පිළිකුල යන කැළඹිලිකාරී භාවය දක්වා පහසුවෙන් දිවෙන එකක් විය හැකි බැවින් එය පමණ ඉක්මවූ ප්රබලත්වයක් සහිත වදනක්ය යන්න මාගේ අදහසයි. මෙම භාවයට අදාළ භාෂා විලාසය එයට වඩා තරමක් අපක්ෂපාතී බව මා හට හැඟේ. \"මේ දුක් වින්දා ඇති. එ්ක අහවර විය යුතුයි\" යන මෙය අපගේම හෝ අන් අයෙකුගේ දුක සම්බන්ධයෙන්ද අදාල වේ. එ් අනුව තීරණාත්මක බව පිළිබඳ මෙතුළ යම් අන්තර්ගතයක් පවතී. \"එ්කයි. ඔය ඇති\".\nඅපට මෙකරුණ අපගේ සාමාන්ය අත්දැකීම් තුළින් දැකිය හැක්කේ යයි හඟිමි. අපි දුක් විඳිමින් එම දුකින් මිදීමට උත්සාහ කරන්නන් විය හැක. බලවත් සේ අපගේ සිත සකසාගෙන \"එ්කයි, ඔය ඇති\" යන ඉම දක්වා ගමන් කරන තුරු ඉන් මිදීමට අප විසින් කිසිවක් හෝ කර නොමැත. එ් අනුව, \"ඔය ඇති\" යන හැඟීම අත්හැර දැමීමේ එක් උපාංගයක් වන අතර එහි ප්රධාන භාවමය ස්වරූපයද වේ.\nයම් සත්ය කරුණක් සත්ය බවට විශ්වාස කිරීම\nයම් සත්ය කරුණක් සත්ය බවට විශ්වාස කිරීම වූකලි අත්හැර දැමීම සමගින් ගමන් ගන්නාවූ තවත් චිත්ත සාධකයකි. එය ඇතැම් විට \"විශ්වාසය\" ලෙස පරිවර්තනය කෙරෙන නමුදු, එය නුසුදුසු පරිවර්තනයක්ය යන්න මාගේ හැඟීමයි. ආර්ථිකයක දැඩි වර්ධනයක් සම්බන්ධ විශ්වාසය ඈ ලෙස විශ්වාසය යන්න ඇතැම් විට සාවද්ය හා අවිනිශ්චිත එකක්ද විය හැකි බැවින් එය සුදුසු නොවන වදනකි. මෙහිදී යම් සත්ය කරුණක් විශ්වාස කිරීම තුළ එය සත්ය බවට වූ විශ්වාසයක් පවතින බැවින් එය ගැමි කථාවල එන පාස්කු සාවා පිළිබඳ විශ්වාස කිරීම වැන්නක් නොවේ.\nහේතු මත පදනම්ව සත්ය කරුණක් විශ්වාස කිරීම\nසත්ය කරුණු සම්බන්ධ විශ්වාසයේ වර්ග තුනකි. පළමුවැන්න වනුයේ සත්ය කරුණක් හේතු මත පදනම්ව විශ්වාස කිරීමයි. මෙහිදී දුක යන කරුණ පිළිබඳ අපගේ අවධානය යොමුවන අතර මෙය සැබෑ ලෙසම දුක වන අතර එය සැබෑ ලෙසම මෙම හේතුව මගින් ඉස්මතුව ඇත්තේය යන දැඩි විශ්වාසයක් අප තුළ පවතී. මෙයට අමතරව, මෙම දුක ඉවත්කළ හැක්කේය හා නැවත ඉස්මතු නොවන ලෙසම ඉවත් කළ හැක්කේය යන විශ්වසනීය විශ්වාසයක් අප තුළ පවතී.\nඑම අවසන් කරුණ ඉතා වැදගත් අංගයකි. එම දුක ඉවත් කළ හැක්කේය හා යම් නිශ්චිත ප්රතිරෝධකයක් මගින් එය සදාකාලිකව ඉවත් කළ හැක්කේය යන හේතු මත පදනම් වූ විශ්වසනීය විශ්වාසයක් නොැපවතියේ නම්, සමස්ත භාවමය විලාසය වෙනස් එකක් විය හැක. නිදසුනක් ලෙස, අපට යම් ජීවන ගැටළුවක් පවත්නා බව හඳුනාගෙන එයට හේතුව සම්බන්ධ අවම වශයෙන් යම් වැටහීමක් හෝ අපට පැවතිය හැක. අප අපගේ ගැටළුවෙන් මිදීමට සැබෑ ලෙසම කැමති විය හැකි අතර මෙම තත්ත්වය දැන් හොඳටම ඇතිය යන්න ගැඹුරින්ම දැනෙන තත්ත්වයකට පවා එළඹී සිටිය හැක. අපට සැබැවින්ම එ් සම්බන්ධයෙන් යමක් සිදුකළ යුතුව ඇත. එසේ නමුත්, කළ හැකි කිසිවක් නොමැති අතර අපගේ ගැටළුවෙන් මිදීමේ කිසිදු මගක් නොමැති අතර, නිහඬව එය විඳ දරාගෙන ජීවත් වීමට පමණක් සිදුවන බව අපට හැඟෙන්නේ යැයි සිතමු. එය බුදු දහම තුළ විස්තර කර ඇති විශ්වාසයෙන් බොහෝ සෙයින් වෙනස් වූ චිත්ත ස්වභාවයක් නොවේද? අපට එ් සම්බන්ධයෙන් කළ හැකි කිසිවක් නොමැත්තේය යන්න දැනෙන චිත්ත ස්වභාවය තුළ, සමස්ත තත්ත්වය සම්බන්ධයෙන්ම බොහෝ සෙයින් මානසික අවපීඩනයකට ලක්වීම පහසුවෙන්ම සිදුවිය හැක. අපට අපගේ ගැටළුවෙන් මිදීමේ අවශ්යතාවයක් ඇත්තේ වුවද, එය හුදෙක් පැතුමක් පමණක් වන අතර, කළ හැකි දේ ඉතාමත් සීමිතය යන්න අපට අවබෝධ වේ. එබැවිනි මෙහිදී අපට සදාකාලිකවම අපගේ ගැටළුවලින් මිදිය හැක්කේය යන විශ්වාසය හේතු යුක්ති මත පදනම් විය යුත්තේ. අපව ගැටළුවෙන් මුදවාලිය හැක්කේ කෙසේද යන්න අපි වටහා ගන්නා අතර එය ක්රියාත්මක කළ හැක්කක්ය යන්න පිළිබඳ අප විසින් එ්ත්තු ගනී. මෙමගින් අප තුළ අපේක්ෂාව දල්වන අතර, අපේක්ෂාව විසින් අපට ශක්තිය ලබාදෙනු ලබයි. ශක්තිය වූකලි ගැටළුවෙන් අප මුදවාලීම සඳහා සැබැවින්ම යම් කිසිවක් සිදු කිරීමට හැකිවනු පිණිස ඉතා වැදගත් වූවක් වේ. එය හේතු මත පදනම්ව යම් කරුණක් විශ්වාස කිරීමයි.\nයම් කිසිවක් සම්බන්ධ කරුණක් නිරවුල් මනසකින් විශ්වාස කිරීම\nයම් කරුණක් සත්ය බවට විශ්වාස කිරීමේ දෙවන වර්ගය \"යම් කිසිවක් සම්බන්ධ කරුණක් නිරවුල් මනසකින් විශ්වාස කිරීම\" නමින් හැඳින්වේ. එමගින් මනස නිරවුල් කරන්නේය යන්නෙන් අදහස් කෙරෙනුයේ අදාල වස්තුව පිළිබඳ අදහස මකා දැමීමකින්ද තොරව එමගින් අපගේ කැළඹිලිකාරී භාවයන්ගෙන් සිත නිරවුල් කරන්නේය යන්නයි. මෙමගින් අදහස් කෙරෙනුයේ කවරක්ද? මෙමගින් අර්ථවත් කෙරෙනුයේ දුක යන්න සදාකාලිකවම අතුගා දැමිය හැක්කක්ය යන විශ්වසනීය විශ්වාසය මගින් අපගේ සිත් අවපීඩන තත්ත්වයෙන් නිදහස් කරන්නේය යන්නයි; එමගින් අදාල තත්ත්වය පිළිබඳව පවත්නා සැකයෙන් අපගේ සිත් නිරවුල් කරවයි; එමගින් අසරණභාවය හා බිය පිළිබඳ හැඟීමකින් අපගේ සිත් නිරවුල් කරවනු ලබයි. අප තුළ බොහෝ ගැටළු හා දුෂ්කරතාවයන් පවත්නා විටදී, \"තත්ත්වය සැමදා මෙසේම පවතිනු ඇත\" හෝ \"මොනවත් කරන්න ගියොත් තත්ත්වය තවත් නරක අතට හැරෙයි කියල බයයි\" යනුවෙන් සිතමින් ඉමහත් බියකින් පසුවන්නෙමු.\nනිසැකවම අප සියලු දෙනා මේ පිළිබඳ නිදසුන් අප තුළම හෝ අන්යයන් තුළින් දැන සිටින්නෙමු. නිදසුනක් ලෙස අපි යම් කිසිවෙකු හා සමගින් පවත්වන සම්බන්ධතාවය ඉතා අමිහිරි, විනාශකාරී, අපයෝජනීය සම්බන්ධතාවයක් විය හැකි නමුදු, මෙම පුද්ගලයාගෙන් තොර ජීවිතය මෙයටද වඩා අයහපත් එකක් වනු ඇතැයි යන බිය හේතුකොට එම සම්බන්ධතාවයෙන් මිදීමටද අපි බිය වන්නෙමු. එසේ නමුදු, සම්බන්ධතාවය අවසන් කිරීමෙන් ගැටළුවෙන් මිදිය හැක්කේය හා එය අවසන් කළහොත් සියල්ල වඩාත් යහපත් වනු ඇත්තේය යන විශ්වසනීය විශ්වාසය පවත්නේ නම්, අපි අපගේ සිත් බිය හා අතීරණය යන සාධකවලින් නිදහස් කරන්නෙමු.\nවිශ්වසනීය විශ්වාසය සම්බන්ධ මෙම දෙවන වර්ගය තුළින් දුකෙහි සෘණාත්මක පැතිකඩ අතිශයෝක්තියට නැගීමේ තත්ත්වයෙන්ද මිදෙන්නෙමු. අපට සැබැවින්ම ගැටළුවක් පැවතිය හැකි නමුදු, එම ගැටළුවේ සෘණ ස්වරූපය අතිශයෝක්තියට නංවන්නට වුවහොත්, අපි එය අප සිතතුළ භයානක රාක්ෂයෙකු බවට පෙරළන්නෝ වෙමු. අපට ගැටළුව බාහිරකරණය කොට එය යක්ෂයාගේ කාර්යයක් බවට පෙරළා අප වඩ වඩාත් බියටම පත්කර ගැනීමටද හැක. එසේ නමුදු, දුකින් සදාකල් නිදහස ලැබීම කළ හැක්කක්ය යන පැහැදිලි මානසික විශ්වාසය මත පදනම් වූ අත්හැරීම තුළ අපි බිය නොවෙමු. එහිදී බියෙන් පළා යාමට උත්සාහ කරමින් අපි අපගේ ගැටළුවලින් ඉවතට දිව නොයන්නෙමු. එ් වෙනුවට, අපි අපගේ ගැටළුවලට මුහුණ දෙමින් සාර්ථකත්වය අත්පත් කරගන්නෙමුය යන විශ්වාසයෙන් එ්වාට මුහුණ දෙන්නෙමු.\nඑවිට \"සාංසාරික සිර කුටියෙන් පළා යන්න\" වැනි ප්රකාශයන් හා සම්බන්ධිත භාවමය ස්වභාවය වටහා ගන්නා ආකාරය පිළිබඳ ප්රවේශම් විය යුතුය. පාලනයකින් තොරව නැවත නැවතද ඇතිවන දුක හා සම්බන්ධ අපගේ සාංසාරික තත්ත්වය පිළිබඳ බිය හා වෛරය හේතුකොට අපගේ සිත් කැළඹිල්ලට හා වියවුලට පත්ව ඇති බවක් ඉන් අදහස් නොවේ. මෙම සියලු දුකින් අපට විමුක්තිය ලැබිය හැක්කේය යන්න සත්යයක් වන බවට පැහැදිලි මනසකින් විශ්වාස කිරීම තුළින් අපට සන්සුන් හා නිරවුල් අධිෂ්ඨානශීලී චිත්ත ස්වභාවයක් පවත්වාගත හැක.\nසම්බන්ධිත අපේක්ෂාවක් සහිතව යම් කරුණක් විශ්වාස කිරීම\nතෙවන වර්ගයේ විශ්වාසය වනුයේ එය හා සම්බන්ධ අපේක්ෂාවක්ද සහිතව කරුණක් විශ්වාස කිරීමයි. මෙහි එන අපේක්ෂාව නම් \"මම මින් මිදෙනු ඇති අතර, ඉන් මිදීම සඳහා මමද යමක් කරන්නට යමි\" යන්නයි. මෙම චිත්ත ස්වභාවය හා සම්බන්ධ එදිනෙදා ජීවිතය හා සම්බන්ධ නිදසුනක් දක්වන්නේ නම්, දුගියෙකු සේ හැදී වැඩුණු අයෙකු එම තත්ත්වයට අදාල සීමාවන්ගෙන් මිදී සිය ජීවිතයේ සාර්ථකත්වයක් ලබාගැනීමට අදිටන් කරගැනීම ගත හැක. එවන් පුද්ගලයන් සිය තත්ත්වය හා සම්බන්ධ පූර්ණ වෛරයකින් පසුවන්නේය යන්නක් ඉන් අදහස් නොකෙරේ. ඔවුන් ඉතා පැහැදිලි, සන්සුන් අය වන අතර සිය දුගී බවෙන් බිඳී යාම සඳහා කළ යුතු දේද දන්නා අය වෙති. මක් නිසාද, ඔවුන් ඕනෑ තරම් එම තත්ත්වය මේවන විට අත්විඳ ඇති බැවිනි. තමා විසින් කළ යුතුදේ ඔවුන් දන්නා අතර ඔවුහූ එය සෘජුව හා නොසඟවා සිදු කරති.\nඉතා රළු පරිසරයක ඉතා දුගී පවුලක හැදී වැඩුණු මිතුරෙකු පිළිබඳ නිදසුනක් සිහිපත් කරමි. ඔහු ගිය පාසැල නිරන්තරයෙන්ම පන්තියේ සිසුන් කල්ලි ගැසී එකිනෙකා හා රණ්ඩු සරුවල් කරගන්නා එකක් විය. ඔහු ඉන් මිදීමේ අදිටනින් පසුවිය. තමා විසින් කවරක් කළ යුත්තේද යන්න දැනුවත්ව සිටි ඔහු විශ්ව විද්යාලයට ඇතුළත් වීමේ අවස්ථාව ලබා ගැනීමේ අදහසින් මුදල් ඉපැයීමේ කාර්යයෙහි බොහෝ වෙහෙස මහන්සිවී නියැළුණි. එහිදී ඔහු වෛද්ය විද්යාව හැදෑරූ අතර මේ වන විට ඉතා සාර්ථකත්වයට පත්, මොළය පිළිබඳ ශල්ය වෛද්යවරයෙකු වශයෙන් කටයුතු කරයි.\nකරුණාව තුළ අන්තර්ගතයද අත්හැර දැමීමට අදාල අන්තර්ගතයමය\nඅපගේම දුක පිළිබඳ අවධානය යොමුකරගෙන සිටීමේදී අත්හැර දැමීම යන්නෙන් අදහස් කෙරෙනුයේ එයයි. අන්යයන්ගේ දුක පිළිබඳ අවධානය යොමුකරගෙන සිටීමේදීද එය එසේමය. අපි අන්යයන්ගේ දුක පිළිබඳ අවධානය යොමුකරගෙන සිටින අතර, අපගේ සිත් එ් කෙරෙහි යොමුවනුයේ \"මෙම තත්ත්වය බැහැර විය යුතුය\" යන අදහස සහිතවය. චිත්ත ස්වභාවය හා එ් සමගින් ගමන් ගන්නා භාවයද යනු \"මේ ඇති\" යන හැඟීමමය. අප අත්දකින මෙම ජීවන ගැටළු සියලු දෙනා තුළ පවත්නා බව අපි අවබෝධ කරගන්නා නමුත්, ඉන් අදහස් වනුයේ එ් පිළිබඳ අප පිළිකුල් සහගත ආකල්පයකින් හෝ අසරණ හැඟීමකින් සිටින බවක් නොවේ. එ්වාද කැළඹිලිකාරී භාවයන් වේ. මෙය ඔවුන්ගේ ගැටළුවල හේතුව වන අතර ඔවුනටද එයින් මිදිය හැක්කේය යනුවෙන් වූ අපගේ වැටහීම හා විශ්වාසය සම්බන්ධ තහවුරුවක් අප තුළ පවතී. එනම් කරන්නට කිසිවක් හෝ නොමැති බව සිතේ ගැඹුරින් දැන සිටිමින් අපි හුදෙක්ම ඔවුන්ගේ යහපත පැතීමක් පමණක් මෙහිදී සිදු නොකරන බවයි. අපගේ විශ්වාසය වූකලි නිරවුල් මනසකින් ඇතිකර ගන්නා විශ්වාසයක් වන බැවින් මෙම කරුණාවද සමගින් අපගේ සිත් කැළඹිලිකාරී භාවයන්ගෙන් මිදී පවතී. එය ඉතා වැදගත්ය.\nමම නිදසුන් කිහිපයක් සිහි ගන්වමි. මාගේ මව ඇමරිකානු රූපවාහිනියේ දේශීය ප්රවෘත්ති නරඹන්නියක වූ අතර ඇය එහි විකාශනය වන එ් එ් දිනයන්හි සිදුවූ සියලු මිනී මැරුම්, සොරකම්, ස්ත්රී දූෂණ ආදිය ශ්රවණය කොට ඉන්පසු බොහෝ තරහින් හා කෝපයෙන් පසුවන තත්ත්වයන් මාගේ මතකයට නැගේ: \"කොච්චර අයහපත් තත්ත්වයක්ද; එහෙම වෙන්න හොඳ නෑ\" යි ඇය පවසයි. මෙහිදී ඇයගේ ප්රතිචාරය කරුණාව සේ පෙනී යා හැකි නමුත් සැබැවින්ම එය ඉතා කැළඹිලිකාරී මානසික තත්ත්වයකි. මෙය \"සැබෑ\" කරුණාව නොවේ. මෙම උදාහරණයේදී කරුණාව හා සැලකිලිමත්බව යන ගුණාංගයන්හි මිශ්රණයක් පවත්නා නමුදු එයට තරහව හා වියවුලද එක්ව ඇත.\nසැබෑ කරුණාව යනු වියවුල් සහගත චිත්ත ස්වභාවයක් නොව ඉතා පැහැදිලි චිත්ත ස්වභාවයකි. එය \"මම මේ දුක ඉවත් කිරීමට උපකාරී වන යම් කිසිවක් සිදු කරන්නට උත්සාහ කරන්නෙමි\" යන අපේක්ෂා පෙරදැරි කරගත් විශ්වාසය හා බැඳී පවත්නකි. එ් අනුව, එය \"ඔවුන්\" එ් පිළිබඳ යම් කිසිවක් සිදු කරන්නේ නම් යහපත්ය යන පැතුම පමණක් නොව මාම ගොස් ඔවුනට උපකාර කරන ස්වරූපයේ එකකි. කෙසේ වුවද, අපට කළ හැක්කේ කවරක්ද යන යථාර්ථවාදී වැටහීම මත මෙම අරමුණ හා අදහස පදනම් විය යුතුවේ. එය \"මම සර්ව බලධාරී දෙවියන් වහන්සේ වන අතර, මම ගොස් ලෝකය බේරා ගනිමි\" සහ \"මේ පුද්ගලයා වෙත උපකාර කිරීමේ මාගේ ව්යායාමය සාර්ථක වුවහොත්, එය කෙතරම් ආශ්චර්යමත්ද; අසාර්ථක වුවහොත් මම වරදකරුවෙකු වෙමි\" යන අදහස් අතර සංකලනයකි. මේ හේතුවෙනි අපගේ වැටහීම ඉතා හොඳ එකක් වන අතර දුක ඉවත් කළ හැකි ක්රියා පරිපාටිය පිළිබඳ විශ්වාසයක් පැවතිය යුත්තේ. මෙම ක්රියාවලිය වූකලි මාගේ අදිටන හා මෙම දුක ඉවත් වේවාය යන මාගේ පැතුම මත පමණක් නොව බොහෝ වූ හේතු සාධක මත රඳා පවතිමින් ඉස්මතු වන්නකි.\nවේදනාව හා අසතුට තුළ පවත්නා දුක පිළිබඳ අවධානය යොමුකර ගනිමින් පවත්වා ගන්නා අත්හැර දැමීම හා කරුණාව\nපෙර විස්තර කළ පරිදි, අත්හැර දැමීම හෝ කරුණාව උත්පාදනය කරගැනීම සඳහා අවශ්ය පළමු සංරචකය වනුයේ අපගේම හෝ අන්යයන්ගේ හෝ වේවා දුක පිළිබඳ එය යොමුව පැවතිය යුතු වීමයි. එ් අනුව අදාල වන පළමු පැනය වනුයේ එය යොමුව පවතිනුයේ කවරාකාරයේ දුකක් වෙතද යන කාරණයයි. බුදුන් වහන්සේ විසින් සැබෑ දුකෙහි වර්ග තුනක් නිශ්චිතව දක්වන ලදී. මෙහිදී මේ පිළිබඳ සුවිශාල විස්තර කිරීමකට නොයමින් අපට අවධානය යොමුකළ හැකි එම තුන් වර්ගයෙන් පළමුවැන්න නම් අසතුටයි.\nවේදනාව හා අසතුට ඉවත්ව යා යුතු බවට අපේක්ෂා කිරීම එතරම් දුෂ්කර කාර්යයක් නොවේ. මෙය දන්ත වෛද්ය ආසනය මත අප සියලු දෙනා අත්විඳි කරුණක්ය යන්න මාගේ විශ්වාසයයි. එනමුත් ඇත්ත වශයෙන්ම එය විමසා බැලීම වූකලි ඉතා ළගන්නා සුළු පැණයකි. දන්ත වෛද්ය ආසනය මත හිඳ සිටින අතර නොවකේනයක් රහිතව දන්ත වෛද්යවරයෙකු විසින් දත සිදුරු කරන විටදී දැනෙන වේදනාව අත් විඳින අතරතුරදී එය අත්හැර දැමීම සිදු කරන්නෙමුද? අපගේ චිත්ත ස්වභාවය එයද? සැබැවින්ම අපගේ චිත්ත ස්වභාවය කවරක්ද? අපට එම ආසනය මත දැනෙන දෙය කවරක්ද? අප බොහෝ දෙනෙකු සම්බන්ධයෙන් සලකන කල එය බිය හා සාංකාවයි. අත්හැර දැමීම සම්බන්ධයෙන් සලකා බලන කල, අපි අපට දැනෙන වේදනාව පිළිබඳ අවධානය යොමුකරගෙන සිටින නමුදු, අත්හැර දැමීමේදී මෙන් නොව, අපි සාමාන්යයෙන් එය අතිශයෝක්තියට නඟමින් එයින් රාක්ෂයෙක් මවන්නෙමු. අපි සැබැවින්ම කිසි ලෙසකිනුදු තැන්පත් වූවන් නොවෙමු.\nඅපි මෙම තත්ත්වයට අත්හැර දැමීමේ මානසිකත්වයෙන් ප්රවේශ වන්නේ යැයි සිතමු. අපි තවදුරටත් දත විදීමේදී දැනෙන වේදනාව මත අවධානය යොමු කරගෙන සිටිනු ඇත. එම වේදනාවෙන් ඇතිවන දුක අවසන් වන්නේ නම් යහපත් යැයි අපට හැඟෙනු ඇත. අපට එම තත්ත්වය ඇතිවී ඇති අතර ඉන් මිදිය හැක්කේය යන විශ්වාසය අප තුළ පවතී. එසේ වුවද මෙහිදී ළගන්නා සුළු සංකීර්ණත්වයක්ද ඉස්මතු වේ. හුදෙක් එම තත්ත්වය අහවර වන තුරු ඉවසා සිටීමෙන්ද ඉන් මිදිය හැකි බව අපට වටහාගත හැක. එනම්, අපගේ ඉදිරි ජීවිත කාලය පුරාවටම මෙම දන්ත වෛද්යවරයා විසින් අපගේ දත ගලවන තත්ත්වය අත් විඳිමින් දන්ත වෛද්ය ආසනය මත හිඳ සිටීමට අපට සිදු නොවේ. එහි අනිත්යතාවය ඇති අතර දත විදීම අවසන් වනු ඇත; අපට හුදෙක් එය ඉවසා සිටීමට සිදුවනු ඇත. මෙම සිතිවිල්ල සහිතව, හතර අතට ඇඹරීමකින් හෝ ආතතිය ඇතිකර ගැනීමකින් තොරව නිශ්චලව හා සන්සුන්ව සිටියහොත් දත විදීමෙන් ඇතිවන වේදනාවේ දුක අවසන්ව යනු ඇත්තේය යන විශ්වාසය අප තුළ පවතී.\nතවත් විය හැකියාවක් නම් මෙම වේදනාව කෙරෙහි වූ අපගේ ආකල්පය වෙනස් කිරීමෙන් එම වේදනාවේ දුකින් අපට මිදිය හැක්කේය යන විශ්වාසය ඇතිකරගත හැකි වීමයි. එදිරිවාදී තත්ත්වයන් ධනාත්මක එ්වා බවට හැරවීමේ චිත්ත පුහුණු හෝ ආකල්ප පුහුණු ක්රමය මින් අදහස් කෙරේ. නිදසුනක් ලෙස, තිබ්බතයේ හෝ ලොව අන් ප්රදේශයන්හි හිංසාවට පත්වන සියලු පුද්ගලයන්ගේ දුක පිළිබඳ සිතමින් එය දන්ත වෛද්ය ආසනය මත අප අත් විඳින දෙය හා සන්සන්දනය කරන්නේ නම්, සාපේක්ෂව අපගේ වේදනාව සුළු එකක්ය යන්න අපට වැටහෙනු ඇත. අපගේ දුකට අදාල සාපේක්ෂතාවය වටහා ගැනීම මගින් අපගේ සාපේක්ෂව සුළු වේදනාව පවතින අතරතුරදී සන්සුන්ව සිටීමට උපකාරයක් ලැබෙන අතර එ් අනුව අපි එතුළින් එතරම් වූ දුකක් නොවිඳිනු ඇත. වේදනාව තවදුරටත් පවතිනු ඇති නමුදු එය තවදුරටත් එතරම් දෙයක් නොවනු ඇත.\nමෙම උදාහරණ දෙකේදීම, අත්හැර දැමීම අප තුළ පවතී. අපි අත්හැර දමන්නේ මොනවාද? මතුපිට මට්ටමේදී, අපි වේදනාව අත්හැර දමන්නෙමු. එසේ නමුදු, එ් කෙරෙහි වූ අපගේ ආකල්පය නොසලකා අපට වහා එම වේදනාවෙන් මිදිය නොහැක; අපි දත විදීම අවසන් වනතුරු තවදුරටත් වේදනාත්මක ශාරීරික සංවේදනාවක් අත් විඳින්නෙමු. අපි එය අත්හරින්නේ වුවද, නොවුවද, දන්ත වෛද්යවරයාගේ කාර්යය අවසන් වනතුරු එම වේදනාව නොකඩවා පවතිනු ඇත. එසේ වුවද, දත විදීමේ වේදනාව අනිත්ය වූවක් වන අතර එහි අනිත්ය ස්වභාවය හේතුකොට අපි වහා ඉන් මිදෙන බවට ඇතිවන විශ්වාසය එම වේදනාව ඉවසීමට අපට උපකාරී වේ. මේ අනුව, වඩාත් ගැඹුරින් පරීක්ෂාකර බලන්නේ නම්, අප විසින් සැබෑ ලෙසම අත්හැර දමනු ලබන්නේ ශාරීරික වේදනාව අත් විඳින අතරතුර ඇතිවන අසතුටයි. ආකල්පමය වෙනසක් සමගින්, අපට එම අසතුටින් වහා මිදිය හැක.\nදන්ත වෛද්ය ආසනය මත සිටීමේ අපගේ එම අත්දැකීම හා සමගින් බිය හා සාංකාවද ඇති විටදී, මෙම මානසික ස්වභාවයන් විසින් අප තව තවත් අසතුටට පත්කරමින් තත්ත්වය වඩාත් අයහපත් එකක් බවට පත් කරයි. එසේ වුවද, එහි පවත්නා අනිත්ය ස්වභාවය හෝ එහි පවත්නා සාපේක්ෂතාවය වටහා ගනිමින් ආදී ලෙස වේදනාව කෙරෙහි වූ අපගේ ආකල්පය වෙනස් කරන්නේ නම්, එසේ දත විදීමෙන් මානසිකව හෝ භාවමය වශයෙන් අපට දුකක් ඇති නොවන බවට වූ විශ්වාසයක් ගොඩනගාගත හැක.\nමේ වූකලි, ආකල්පමය වෙනසක් මගින් අපට අපවම මුදවාගත හැකි දෙය හා යොමුගතව අප විසින් මෙහිදි අත්හැර දමන දෙය වටහා ගැනීම මත පදනම් වූ අත්හැර දැමීමේ පිළිවෙතයි. අප විසින් මෙහිදී අත්හැර දමනුයේ:\n- වේදනාත්මක ශාරීරික සංවේදනාව හා සබැඳිව අත් විඳින අසතුට,\n- වේදනාත්මක චිත්ත හා භාවමය තත්ත්වයන්,\n- මෙකී වේදනාකාරී මානසික හා භාවමය තත්ත්වයන් ආශ්රිතව අත් විඳිනු ලබන අසතුට යන එ්වායි.\nවේදනාව අත් විඳීමට අදාල සමස්ත තත්ත්වය ආකල්පමය වෙනසක් මගින් සපුරා වෙනස් කරනු ලබයි. පිළිකාවෙන් වේවා, වෙනයම් බරපතල රෝගාබාධයකින් වේවා බටහිර රටවල ආරෝග්ය ශාලාවන්හි මිය ගිය මහා ලාමාවරුන් තුළ මේ පිළිබඳ උදාහරණ අප විසින් දැක ඇත. සැබැවින්ම ඔවුන් විසින් ශාරීරික වේදනාව අත් විඳින්නට ඇති නමුත්, එම වේදනාවෙන් අසතුටට හා බියට පත්වීමේ තත්ත්වය ඔවුහූ අත්හැර තිබිණි. එ් වෙනුවට, එම අවස්ථාවේදී අසරණ වන වෛද්යවරයාගේ අසීරුතාවය විශේෂ කොටගෙන අන් අයගේ දුක හා ශෝකය පිළිබඳව සිතමින් සමස්ත තත්ත්වයම ඔවුහූ වෙනස් කරති. මෙම ලාමාවරු වෛද්යවරයාට දැනෙන හැඟීම මෙන්ම සිය ගෞරවය පුද කරනු පිණිස තමා බැලීමට පැමිණෙන සියලු දෙනාගේ හැඟීම් කෙරෙහිද බොහෝ සෙයින් සැලකිලිමත් වෙති.\nඔවුන් ඔවුන්ගේ රෝගීභාවය සම්බන්ධයෙන් කටයුතු කරන මෙම ආකාරයට පදනම් වනුයේ කවරක්ද? එ් වූකලි අත්හැර දැමීම හා කරුණාවයි. තමා කෙරෙහි මෙන්ම සම්බන්ධ වන අන් සියලු දෙනා සම්බන්ධවද සමස්ත තත්ත්වයට අදාල චිත්ත වේදනාව හා ආතතිමය තත්ත්වය ඔවුන් විසින් අත්හැර දමා ඇත. තවද, ඔවුහූ හුදෙක් අත්හැර දැමීම හෙවත් අභිනිෂ්ක්රමණය තමා තුළ පවත්නා බවක් ව්යාජ ලෙස අඟවන්නෝද නොවෙති. මෙම ලාමාවරු හුදෙක් \"හොඳයි; මං හොඳින්, කණගාටු වෙන්න එපා\"යි පිටතින් පවසමින් ඇතුළතින් එතරම් හොඳින් පසු නොවන්නෝද නොවෙති. තත්ත්වය එවැන්නක් වීනම්, ඔවුනට මෙම පැහැදිලි විශ්වාසය එනම්, මෙම චිත්ත ප්රතිවාදියා හෝ එම චිත්ත ප්රතිවාදියා යෙදවීම මගින් අවස්ථාවට අදාල සමස්ත ආතතිමය තත්ත්වය විසිරී යනු ඇතැයි දනිමින් බිය හා අපහසුතාවය ඉවත්කොට හරින්නාවූ විශ්වසනීය විශ්වාසය, ඇති නොවනු ඇත. මෙම ලාමාවරුන් මෙන් අත්හැර දැමීම හා කරුණාව සම්බන්ධ මෙම පරිචයන් අපට හුරු වන්නට වන්නට, එ් හා බැඳුණු සියලු සාධකද සමගින් නිරායාසයෙන්ම අත්හැර දැමීම ඉස්මතු වනු ඇත. අප විසින් උපදවා ගත යුතුව පවත්නා දෙය කෘත්රිම දෙයක් නොවේ.\nඅපගේ රැකියාව අහිමි වීම හෝ අපගේ ඉතුරුම් නැතිවී යාමට අදාල තත්ත්වයක් තවත් දුෂ්කර තත්ත්වයකට උදාහරණයක් ලෙස ගත හැක. මෙය භයංකර තත්ත්වයක් සේ අපට හැඟිය හැකි නමුදු, සිය රැකියාව හෝ ඉතුරුම් අහිමිවන සෑම අයෙකුටම හැඟෙනුයේද මෙපරිදිය. අපට අප තුළ මෙන්ම අන් අය තුළද පවත්නා එම අසතුට හා අවපීඩන තත්ත්වය ඉවත්ව යත්වාය යන පැතුම පවතී. අත්හැර දැමීමේ සිට කරුණාව දක්වා ගමන් කිරීම යන්නෙන් අපි අපගේම දුක අත්හැර දැමීම නවතාලන බවක් අදහස් නොවේ. ඉන් අදහස් වනුයේ සියලු දෙනා අන්තර්ගත වන පරිදි අපගේ චිත්ත ස්වභාවය පුළුල් කිරීමයි: එනම්, අප හා අන් සියල්ලන්ද ඇතුළත් කරගැනීමයි.\nසාමාන්ය සතුටේ පවත්නා දුක මත අවධානය යොමුවූ අත්හැර දැමීම හා කරුණාව\nපෙරදී දක්වන ලද්දේ වේදනාවේ හා අසතුටේ පවත්නා දුක කෙරෙහි පමණක් එල්ල වූ අත්හැර දැමීම හා කරුණාවයි. කෙසේ වුවද අපගේ සාමාන්ය සතුටද ගැටළුකාරීය. එය එක්තරා ආකාරයක දුකෙහිම තවත් ස්වරූපයකි. මෙම දුක තුළින් දක්වනුයේ අපගේ සාමාන්ය සතුට කිසි විටෙකුදු කල් නොපවත්නා බවයි; තෘප්තිකර නොවන බවයි; සෑහීමකට පත් වීමක් ඇති නොවන බවයි. තවද එය වහා අපහසුතාවය හා අසතුට බවටද හැරවේ. එබැවිනි එය \"වෙනස් වීමේ දුක\" වශයෙන් හැඳින්වෙනුයේ. නිදසුනක් ලෙස, අයිස් ක්රීම් රස විඳීම සතුටට හේතුවක් නම්, අයිස් ක්රීම් රස විඳින්නට විඳින්නට වඩ වඩාත් සතුටම දැනිය යුතුය. එසේ නමුදු පැහැදිලි කරුණ නම්, එ්වා රස විඳිමින් යන විට එක් ලක්ෂ්යයකින් ඔබ්බට අපට ක්රම ක්රමයෙන් වැඩෙන අතෘප්තිකර හැඟීමක් ඇති වන බවයි. අයිස් ක්රීම් පිළිබඳ අපගේ සාමාන්ය සතුට වෙනස් වී තවදුරටත් සතුටින් නොසිටින තත්ත්වයක් ඇතිවේ.\nකෙටියෙන් පවසන්නේ නම්, සාමාන්ය සතුට ඉච්ඡා භංගත්වය ඇති කරන සුළු එකක් වේ. නොකඩවා සතුටින් සිටීමට කෙතරම් ප්රාර්ථනා කළද, අපගේ මනෝභාවය කවර අවස්ථාවක වෙනස් වේදැයි අපි නොදන්නෙමු. තවද, අපි අප තුළ පෙර පැවති හෝ දැන් පවත්නා සතුටින් කිසි විටෙකුදු තෘප්තිමත් නොවන්නෙමු. නිරතුරු තව තවත් අවශ්ය වේ. නිදහස් වීමේ අදිටන පවත්වා ගනිමින් අපට මෙකී වෙනස්වීමේ දුකද අත්හැර දැමිය හැක.\nඑනමුදු, සාමාන්ය සතුට අත්හැර දැමීම යන්නෙන් අදහස් කරන්නේ කවරක්ද? ඉන් අදහස් වනුයේ අපට කිසි විටෙකුදු නැවත සතුටින් සිටීමට අවශ්ය නොවන බවද? සතුට අතෘප්තිකර වන බැවින් අපට අවශ්ය වනුයේ අපගේ සතුට අත්හැර දැමීමද? එයාකාරයෙන් සිතීම වූකලි බෞද්ධ ස්ථාවරය මුළුමනින්ම වරදවා වටහා ගැනීමකි. වේදනාව හා අසතුට සම්බන්ධ තත්ත්වයේදී මෙන් සාමාන්ය සතුටද අනිත්ය වන අතර අනිවාර්යයෙන්ම අවසන් වනු ඇත. එසේ නමුදු, අත්හැර දැමීමේදී අපි සත්ය තත්ත්වය පිළිගනිමින් සාමාන්ය සතුට පවත්නා අතර දැනෙන එහි යහපත් ගුණය අතිශයෝක්තියට නැංවීමෙන්ද වළකින්නෙමු.\nඑලෙසිනි අපගේ සාමාන්ය සතුටේ පවත්නා දුක මැඩ පවත්වනුයේ. එය කල් නොපවත්නේය යන පූර්ණ වැටහීමක් සහිතව තාවකාලික යහපත් හැඟීමක් වන එය එලෙසින් භුක්ති විඳින්නෙමු. එය අවසන් වන බව දන්නා බැවින් අපි ඉච්ඡා භංගත්වයට පත් නොවෙමු. එය සදාකල් පවතිනු ඇතැයි අපේක්ෂා නොකරන නමුදු, එය පවත්නා අවස්ථාවේ භුක්ති විඳින්නෙමු. ඉන් අදහස් කරනුයේ එය අවසන් වන බව දනිමින් අත් දකින බව නොව එය අවසන් වන මොහොත කෙරෙහි සාංකා සහිත බියකින් පෙළෙන බවයි. එය අවසන් වන්නේය යන කරුණ පිළිබඳ පැහැදිලි මනසකින් විශ්වාස කරමින් එම සිතිවිල්ලෙන් ඇතිවන කවර හෝ අපහසුතාවයක් පවත්නේ නම් ඉන් අපගේ සිත් නිරවුල් කරගන්නා බව සිහි තබාගන්න.\nනිරතුරු හමු නොවන මිතුරෙකු සමග සිටීම සම්බන්ධ නිදසුනක් දක්වමි. මිතුරා අප බැහැ දැකීමට පැමිණ පිටව යන අතර එය අපගේ සතුටට හේතු නොවේ. අපට අවශ්ය වනුයේ එම පුද්ගලයා වැඩි වේලාවක් අප සමගින් රැඳී සිටීමයි. නොලැබීමෙන් අසතුටට පත්වන අයුරින් එම පුද්ගලයාගේ පැමිණීමෙන් ලබාගැනීමට අප අපේක්ෂා කළේ කවරක්ද? මෙම පුද්ගලයා සමගින් සිටීමෙන් අප අවසානාත්මකව සතුටට පත් කරනු ඇතැයිද සදාකල් අපගේ තනිකම හා අනාරක්ෂිත බවින් අප මුදවනු ඇතැයි අපේක්ෂා කළෙමුද? ඔහු හෝ ඇය එම කාල වේලාවට වැඩියෙන් තවත් විනාඩි පහක් අප සමග සිටියේ නම් ඉන් අපි තෘප්තිමත් වෙමුද?\nඅපගේ අපේක්ෂාව තෘප්තිමත් නොවූ බැවින් අපි අසතුටට පත්ව සිටින නමුත් එය මුළුමනින්ම යථාර්ථවාදී නොවන අපේක්ෂාවකි. අප විසින් අපේක්ෂා කළ දේ සිදු නොවිය හැක්කකි. අනෙක් අතින්, යම් ආශ්චර්යයක් සිදුවනු ඇතැයි අපේක්ෂා කරන්නේ නම් විනා සිදුවන කවරකින් හෝ තෘප්තිමත් වෙමු. මෙය යථාර්ථය පිළි ගැනීමයි. අදාල පුද්ගලයා අප හමුවීමට පැමිණීම, ඔහු සමග ගත් ආහාරය, මෙම පුද්ගලයා සමගින් අප තුළ පවත්නා මිත්රත්වය හෝ අන් කිසිවක් හෝ පවත්නේ නම් එය භුක්ති විඳිමු. එමගින් සදාකල් අපගේ අසතුට හෝ හුදෙකලාව හෝ කුසගින්න මුලිනුපුටා දැමීමක් සිදු නොවන බව දන්නා අතර, එය එසේ වනු ඇතැයිද අපේක්ෂා නොකරන්නෙමු. අපගේ මිතුරාගේ පැමිණීම අතිශයෝක්තියට නොනගමු; අපි එ් පිළිබඳ නිරවුල් මනසකින් කටයුතු කරන අතර, ඔහු හෝ ඇය පිටත්ව ගිය කල ඉන් වියවුලට හෝ කළකිරීමට හෝ පත් නොවන්නෙමු. එය පවත්නා ආකාරයෙන් භුක්ති විඳින අතර, එය අවසන් වීම යනු අවසන් වීමයි.\nසාමාන්ය සතුට තුළින් මුහුණ දෙන ගැටළු අත්හැර දැමූ කල, අන්යයන්ගේ සාමාන්ය සතුටට එය ව්යාප්ත කරනුයේ කෙසේද? සාමාන්ය සතුට සම්බන්ධයෙන් අන් අයෙකු තුළ පවත්නා ගැටළු පිළිබඳව අපගේ අවධානය යොමු කළ කල්හිද නිරවුල් මනසකින් සිටීම වැදගත් වේ. ඔවුන්ගේ සතුට ඔවුන් වෙත තෘප්තියක් ගෙන නොදෙන බව අපට අවබෝධ වන නමුදු අනෙක් පුද්ගලයා සතුටින් සිටින අතර අප එසේ නොවීම පිළිබඳ ඊර්ෂ්යාවක් පවත්නා බවක් මින් නොඇඟවේ. එයට වඩා මෙම පුද්ගලයා මිතුරෙකු සමග පවත්නා සම්බන්ධතාවයෙන් පමණ ඉක්මවා ප්රතිඵල අපේක්ෂා කරන අතර, කවර යහපත් දෙයක් සිදු වුවද ඔවුන් ඉච්ඡා භංගත්වයට හා අතෘප්තියට පත් වන්නේය යන්න අපි හඳුනා ගන්නෙමු. ගැටළුව පවත්නේ එතැන බව අපි හඳුනා ගන්නෙමු. ඉන් අදහස් වනුයේ ඔවුන් සතුටින් සිටීම අපට නොරුස්සන බව නොවේ. අපගේ අවධානය යොමු කෙරෙනුයේ ඔවුන් විසින් සාමාන්ය සතුට අත් විඳීමේ ස්වරූපයෙන් ඉස්මතුවන අසතුට හෝ ගැටළුව පිළිබඳවයි.\nසතුට හා සතුටේ ගැටළු අතර මෙහිවූ වෙනස දැකීම මගින් වෙනත් පුද්ගලයෙකුට දැනෙන සතුට දැකීමෙන් තුටු වීමේ හැකියාව අපට ලබාදෙනු ලබයි. බෞද්ධ දේශනා තුළ ප්රීතිමත් වීම බොහෝ සෙයින් අවධාරණය කෙරේ. අපි ඔවුන්ගේ සතුට දැක ප්රීති වෙමු; කෙසේ වුවද, සාමාන්ය සතුටේ පවත්නා අඩු ලුහුඬුකම් යථාර්ථවාදීව වටහා ගනිමින් එම සතුට හේතුකොට ඔවුනට ඇතිවිය හැකි ගැටළු කෙරෙහි කාරුණික වන්නෙමු. කෙසේ වුවද, සාමාන්ය එකක් වුවද, අපට ලෞකික සතුටින් ප්රීතිමත් විය හැක.\nසියලු තැන්හි පැතිර පවත්නා දුක මත අවධානය යොමුකරගෙන සිටීමෙන් ඇතිකර ගන්නා අත්හැර දැමීම හා කරුණාව\nබුදුරජාණන් වහන්සේ විසින් පෙන්වා දෙන ලද දුකේ ගැඹුරුම ආකෘතිය වනුයේ \"සියලු තැන්හි පැතිර පවත්නා දුක\" යන්නයි. මෙමගින් යොමුගත වනුයේ ගැටළුවල පළමු වර්ග දෙක අත් විඳීමේ පදනම වන \"සංසාරය\" නමින් හඳුන්වනු ලබන පාලනයකින් තොරව නැවත නැවතද සිදුවන පුනරුත්පත්තිය දෙසටයි. එය බුදුරජාණන් වහන්සේ විසින් චතුරාර්ය සත්යය ඉදිරිපත් කිරීමේදී සැබෑ දුක වශයෙන් අද්විතීය ලෙස නිශ්චිතව දැක්වූ දුක් ආකෘතියයි. ඉපදීමට සිදුවීම, ඇවිදීමට උගනිමින් සියලු දේ නැවතද මුළ සිටම සිදු කිරීමට සිදුවන, සහ පහසුවෙන් තුවාල සිදුවිය හැකි, අනිවාර්යයෙන්ම ලෙඩ වීමට යටත් වන, වයස්ගත වන, ශක්තිය හීන වන හා මරණයට පත්වන සමස්ත ක්රියාවලියටම යටත්වන, කවරාකාර වූ හෝ ආකෘතියකින් එන කෙලෙස් සහිත සිරුරක් නොකඩවා දිගින් දිගටම අපට ලැබෙනු ඇත. තවද, කවරාකාරයකින් හෝ ව්යාකූල වන , බොහෝ වූ ප්රක්ෂේපණයන් ඇතිකර ගන්නාවූ, සියලු ආකාරයේ ආගන්තුක සිතිවිලි පවත්නා, වෙනස්වන මනෝභාවයන් සමගින් නිරතුරු ඉහළ පහළ ගමන් කරන්නාවූ කෙලෙස් සහිත සිතක්ද අපට ලැබෙනු ඇත.\nකිසි විටෙකුදු තෘප්තිකර නොවන්නාවූ සංකීර්ණ සම්බන්ධතාවයන් පවත්වාගෙන යාමට අපට සිදුවනු ඇත. සිදු නොවිය යුතු යැයි අප විසින් සිතන්නාවූ දේ සිදුවනු ඇත. නිරතුරු අප කැමති වන්නාවූ දේ අපට නොලැබෙනු ඇත; සත්ය වශයෙන්ම නිරතුරුවම අපට අප කැමති දෙයින් වෙන්වීමටද අකමැති දේ හා එක් වීමටද සිදුවනු ඇත. යමෙකු යම් ආකාරයකින් කටයුතු කරන විටදී, අපි එයට කැමති නොවන්නෙමු; එනමුත් දේවල් අපට අවශ්ය පරිදි සිදු නොවේ. එවිට ඉච්ඡා භංගත්වයට පත් වන්නෙමු. හොඳ රැකියාවක්, යහපත් සහකරුවෙකු හෝ සහකාරියක්, ඈ ලෙස ලබාගැනීමට බොහෝ වෙහෙස වන්නාවූ දේ එසේ වෙහෙස වුවද අපට නොලැබේ. අපගේ අනාගත ජීවිත පිළිබඳව පමණක් නොව ඊළඟ මොහොතේදී කවරාකාර හැඟීමක් අපට ඇතිවනු ඇත්තේද යන්න පිළිබඳව පවා නිශ්චිතභාවයක් නොමැත.\nදැනට අප සතු සිරුර හා ගත කරන ජීවිතය අත්හැර සම්පූර්ණයෙන් නව ජීවිතයකට ඇතුළු වී සියලු දේ මුළ සිට නැවත ඉගෙනීමටද, නැවතත් මිතුරන් ඇතිකර ගන්නටද, ඈ වශයෙන් සියල්ල නැවත මුළ සිට සිදු කරන්නට යන්නෙමු. මතු භවයේදී නැවත මනුෂ්යාත්මයක උපදිනු ඇත්තේය යන සහතිකයක්ද නොමැත; වැඩි වශයෙන් විය හැකියාවක් පවතිනුයේ මිනිසත් බවක් නොලැබීමේ පාර්ශ්වයටය. කැරපොත්තෙකු හෝ එයටද වඩා පහත් මට්ටමක හෝ පුනරුත්පත්තිය ලැබිය හැක. අත්හැර දැමීමත් සමගින් අපට මෙම තත්ත්වය ඇතැයි තහවුරු කරන්නෙමු.\nමෙම මට්ටමේ අත්හැර දැමීම හා සමගින් බද්ධ වන්නාවූ චිත්ත ස්වභාවය පරීක්ෂාකර බැලීම සිත් ගන්නා සුළු කාර්යයකි. මෙහි පාලනයකින් තොරව නැවත නැවතද සිදුවන සාංසාරික පුනරුත්පත්තියෙන් වෙහෙසට පත්ව සිටීමේ මූලිකාංගයක්ද පවතී. සාංසාරික ජීවිතය කවරාකාරද යන කරුණ අතිශයෝක්තියට නොනංවන බැවින්, එක් අතකින් අපි එ් කෙරෙහි වශීකෘතවද නොසිටිමු. හුදෙක් එ් පිළිබඳ ඇල්මක් නොමැති තත්ත්වයක සිටින්නෙමු: නිරතුරු එකම දේ නැවත නැවතද සිදුවනු ඇත.\nජීවිතයේදී මුහුණ දීමට සිදුවන හා නැවත නැවතද සිදුවන ගැටළුවලින් වශීකෘත නොවී එ්වායින් වෙහෙසට පත්ව සිටින්නේ නම්, එහි ප්රතිඵලයක් ලෙස සිදුවන දේවල් පිළිබඳ තැකීමක් සහිත වන්නෙමු. \"ඕන දෙයක් වුණාවේ\" නමැති උනන්දුවක් නොමැති ආකල්පය පවත්වාගන්නා බවක් ඉන් අදහස් නොවේ. එ් වෙනුවට ඉන් අදහස් වනුයේ පාලනයකින් තොරව නැවත නැවතද සිදුවන්නාවූ සෑම තැන්හිම පැතිර පවත්නා ගැටළුවේ හේතුව අපගේ කැළඹිලිකාරී භාවයන්, කැළඹිලිකාරී ආකල්ප හා එ් මගින් ඇති කෙරෙන බලහත්කාරී චර්යාවන් බව වටහා ගන්නා බවයි. මෙයටද වැඩියෙන්, මෙම දුකෙහි සැබෑ හේතුව නම් අපගේ කැළඹිල්ලට පත් චිත්ත ස්වභාවය හා බලහත්කාරී චර්යාව පිටුපස පවත්නා නොදැනුවත්භාවය බව වටහා ගන්නෙමු. අපි ඉන් මිදීමේ අදිටනින් පසුවන්නෙමු.\n\"සැබෑ දෙය\" හෙවත් අත්හැර දැමීමේ ගැඹුරුම මට්ටම යනු සංසාරයෙන් මිදීමේ මෙම අදිටනයි. තවද, මෙම සාංසාරික පුනරුත්පත්තිය නමැති මෙම භයානක රෝග ලක්ෂණය අවසන් කිරීමට හැකිය යන විශ්වාසය අප තුළ පවතී. එහි ප්රතිඵලයක් ලෙස, අප මෙම තත්ත්වයෙන් පසුවීම පිළිබඳ අපගේ සිත් කැළඹිල්ලට පත්ව නොමැත; අපගේ සිත් පැහැදිලිව, නිරවුල්ව පවතී. අප කෙරෙහි විමුක්තිය ලබාගැනීම සඳහා යම් කිසිවක් සිදු කිරීමේ අදිටනින් අපි පසුවන්නෙමු. තවද, එය අවසන් කිරීම සඳහා කළ යුත්තේ කවරක්ද යන්න අප දන්නා අතර එය කළ හැකි බවට වූ විශ්වාසයක්ද පවතී. සංසාරයෙන් මිදීමේ මෙම අදිටන අප කෙරෙහිම නාභිගත කිරීමෙන් ඉවත්ව, සියලු දෙනා කෙරෙහි සමව නාභිගත කරන කල්හි, එය \"මහා කරුණාව\" බවට පත්වේ.\nඅත්හැර දැමීම ගොඩනගා ගැනීමේදී වළකාගත යුතුවන අවදානම් තත්ත්වයන්\nඅත්හැර දැමීම හා කරුණාව යන ගුණයන් බුද්ධත්වයේ ශ්රේණිගත අදියරයන් වන ලම්-රිම් ගාමක බල ක්ෂේත්ර තුනෙහි සන්දර්භය තුළ ඉදිරිපත් කෙරෙන බැවින් මෙම සන්දර්භය තුළ එ්වා විමසා බැලීමෙන් එම දෙඅංගය ගොඩනගා ගැනීමේදී සිදුවිය හැකි අනතුරු විග්රහ කළ හැක. ගාමක බලවේගයේ මුල් ක්ෂේත්රය වනුයේ බුද්ධත්වය කරා විහිදෙන ආධ්යාත්මික මාර්ගය වඩවා ගැනීම නොකඩවා සිදුකළ හැකිවන අයුරු සියලු අවස්ථාවන් සහිත අගනා මිනිස් ගතියක පුනරුත්පත්තිය නැවත නැවතද ලබනු පිණිස අපගේ මතු භවයන් වැඩිදියුණු කරගැනීමයි. අභිප්රේරණයේ මෙම මුල් මට්ටම ගොඩනගා ගැනීමේදී පවත්නා භයානකත්වය වනුයේ පහසුවෙන් එකී වටිනා මිනිස් පුනරුත්පත්තියට ඇලීමේ හැකියාවක් ඇතිවීමයි. \"මට නැවත ඉපදී මගේ යහළුවන් හා ආදරණීයයන් සමග ජීවත් වෙමින් ධනය හා සුව පහසුව ලබන්නට අවශ්යයි\" ආදී හැඟීම් ඇතිවේ. එ් අනුව වඩා යහපත් පුනරුත්පත්තීන් සඳහා වූ අපගේ උත්සාහය බොහෝ ඇලීම් හා මිශ්රිත එකක් විය හැක. මෙය එසේ සිදුවන විටදී, අපි අගනා මිනිස් දිවියක පවත්නා යහපත් ගුණාංග අතිශයෝක්තියට නගන්නෙමු. ආශාව හා ඇල්ම යනු යම් කිසිවක යහපත් ගුණාංග අතිශයෝක්තියට නැගීම මත පදනම් වූවකි. ආශාව සහිත නමුත් යමක් නොමැති විටදී \"මට එ්ක ඕන\"යි සිතන අතර යමක් ඇති විටදීද ඇල්ම සහිතවම \"එ්ක අතහරින්න අකමැතියි\" යැයි සිතමු.\nවිකර්ශනය වෙමින් අත්හැර දැමීම හා සම්බන්ධ භයානකත්වය ඇල්ම හා සම්බන්ධ මෙම භයානකත්වයටම සමාන වූවක් වේ. අගනා මිනිස් දිවියක පවත්නා යහ ගුණ අතිශයෝක්තියට නැංවීමෙන් ඇතිවන ආකර්ශනයට වඩා සාංසාරික පැවැත්මේ සෘණාත්මක ගුණයන් අතිශයෝක්තියට නැංවීමේ අවදානමක් අත්හැර දැමීම තුළ පවතී. එම අතිශයෝක්තියට නැංවීම හේතුවෙන් එ් කෙරෙන් විකර්ශනය වන අතර එමගින් අප පෙරදී කථා කළ පිළිකුල නමැති ක්ෂේත්රය කරා ඇදී යාමක් සිදුවේ. පිළිකුල හා විකර්ශනය එකිනෙක හා සමීපව සම්බන්ධ වන සංකල්ප වේ.\nඅත්හැර දැමීමේ ගුණය වැඩිදියුණු කරගැනීම සඳහා කටයුතු කරන විටදී, අපි එය සංසාරය හෙවත් පාලනයකින් තොරව නැවත නැවතද සිදුවන පුනරුත්පත්ති ස්වභාවයෙන් විමුක්තිය ලැබීමට යත්න දරන්නෙකු බවට පත්වීමේ සන්දර්භය තුළ සිදු කරන්නෙමු. මෙය එතරම් සරල කරුණක් නොවේ. \"සිත ධර්මය කරා පෙරළන්නාවූ සිතිවිලි සතර\" නමැති පද්ධතියේ එක් කරුණක් වන සංසාරයේ පවත්නා අඩු ලුහුඬුතා හෙවත් දුර්වලතාවයන් පිළිබඳ දැන් අවධානය යොමු කරන්නෙමු. නිරතුරුවම සංසාරයේ අවාසි පිළිබඳ සිතන්නට උත්සාහ කරන්නෙමු.\nඑම කාර්යය සිදුකිරීම සඳහා සැබෑ ලෙසම යොමුවූ කල, අප අත්දකින සියලු දේහි සාංසාරික ගැටළු දකින්නෙමු. මෙමගින් අපගේ භාවයන් හා ජීවිත අත්දැකීම ඉතා බලවත් සේ වර්ණවත් කළ හැක. අප සිටින්නාවූ ඕනෑම තත්ත්වයක් තුළ, අපගේ සිතට නැඟෙන පළමු සිතිවිල්ල දුක් විඳීම වනු ඇත. නිදසුනක් ලෙස, යමෙකු දකින විටදී ඔහු කෙරෙහි යම් ආකර්ශනයක් ඇතිවිය හැකි නමුත් එවිටම \"දුක\" නමැති හැඟීම සිතට නැගේ. නව රැකියාවක් ලැබෙන අතර \"මෙහි පවත්නේ දුකයි. මෙය අමිහිරි බවට පත්වනු ඇත\" යන සිතිවිල්ල ඇතිවේ. කවරක් සිදු වුවද, \"දුක\" එහි පවත්නා බව දැනේ. දුරකථනය නාද වන විට එහිද \"දුක\" පවත්නා බව දැනේ. නාන කාමරයේ වතුර මල යටට ගිය විටද එහි \"දුක\" පවත්නා බව දැනේ. එම කාර්යය අවසන් වනු ඇති අතර, ඉනික්බිති තවත් වරක් නෑමට අවශ්ය වනු ඇත.මෙය වෙහෙසකර කාර්යයකි. මෙයාකාරයෙන්, පොදුවේ ජීවිතය සම්බන්ධව ඉතා සෘණාත්මක ආකල්පයක් ගොඩනගා ගැනීම පහසුවෙන් සිදුවිය හැක: එම ආකල්පය අප අත්දකින සියල්ල, විශේෂයෙන් පුද්ගලයන් කෙරෙහි එසේ යොමුවිය හැක. නව පරිගණකයක් මිලදී ගන්නා අතර \"මෙහිද දුක පවතී; එය කැඩී බිඳී යනු ඇත; වෛරසයක් එයට ඇතුළු වනු ඇත\" යන සිතිවිල්ල ඇතිවේ. මිතුරෙකු හමුවන අතර, එවිටද නැගෙන පළමු සිතිවිල්ල වනුයේ එකිනෙකා සමග ගතකරන කාලය කෙතරම් නම් අතෘප්තිමත් එකක් විය හැකිද යන්නයි. අපට කිසිවක් හෝ භුක්ති විඳිය, රස විඳිය නොහැක. සියල්ල අමිහිරි හා අමනෝඥය යන මෙම සෘණාත්මක ආකල්පය මගින් මානසික අවපාතයක් ඇතිකළ හැක.\nප්රීතිය අත්හැර දැමීම හා කරුණාව සමගින් සම්බන්ධ කිරීම\nසෘණාත්මක හා මානසික අවපාතී වීමේ මෙකී අවදානම සම්බන්ධයෙන් කටයුතු කරනුයේ කෙසේද? විසඳුම වනුයේ හුදෙක් \"ජීවිතයේ ලස්සන භුක්ති විඳින්න\" යන්නක්ද? මෙහිදී ඉතාමත් ප්රවේශම් සහගත විය යුතුය. ජීවිතය රස විඳීම ජීවිතයේ දුක පිළිබඳ ස්වභාවය පිළිබඳ මෝහාකල්පයක් පවත්වා ගැනීමක්ද? එය අත්හැර දැමීමට පරස්පර වූවක්ද? මෙය කරුණාවට හරවන්න; \"සියලු දෙනා දුක් විඳින තත්ත්වය කෙතරම් නම් ශෝකජනක එකක්ද; එය කෙතරම් අමිහිරි එකක්ද\" යනුවෙන් සිතන්නෙමු. මෙම ශෝකී බව යමෙකු දැකීමේ ප්රීතිය හා සමගින් සම්බන්ධ කිරීම මගින් \"ඔබගේ දුක දැකීමෙන් මම සතුටු වෙමි\" යන්නක්ද? නැත. සැබැවින්ම එය එසේ නොවේ. එ් අනුව, ප්රීතිය හා සතුට සම්බන්ධ හැඟීමක් අත්හැර දැමීම හා කරුණාව සමගින් සම්බන්ධ කරන්නේ කෙසේද?\nඅපි අපගේ ජීවිතයේ ප්රීතිය සොයාගැනීමට උත්සාහ කරන අතර අනෙක් අය හමුවීමෙන් සතුටක් ලබන අතරම ඔවුන්ගේ ජීවිත තුළ සතුට සොයාගන්නා විටදී, අත්හැර දැමීම හා කරුණාව අත්දකින විටදී අවධානය යොමු කරන දෙයට වඩා වෙනස් වූ දෙයක් මත අපගේ අවධානය යොමුවේ. අපි අපගේ, අන් අයගේ බුද්ධ ස්වභාව විභවයන් කෙරෙහි, අපගේ ජීවිත මගින් අපට ලබාදිය හැකි සියලු ආකාරයේ ආශ්චර්යමත් අවස්ථාවන් පිළිබඳවද සතුටින් අවධානය යොමු කරන්නෙමු. බුද්ධත්වය සාක්ෂාත් කරගැනීමේ හැකියාව ලබාදෙන විභවයන් අප සියලු දෙනා තුළ පවත්නා අතර එය ප්රීති විය හැකි තත්ත්වයකි. එයයි ප්රීතියේ මූලාශ්රය. අපි අපගේම හා අන්යයන්ගේද ජීවිතවල දුක් විඳින ස්වභාවය කෙරෙහි සතුටින් අවධානය පවත්වාගෙන යන්නෝ නොවෙමු.\nනිදසුනක් ලෙස, අත්හැර දැමීමේදී, අපි අප දෙස හා අපගේ ජීවිත දෙස බලන අතර එහි පවත්නා දුක හඳුනා ගනිමින් එය පිළිගන්නෙමු. එය ශෝකජනක දෙයක් වුවද, ඉන් මානසික අවපීඩනයක් ඇතිකර නොගන්නෙමු. තවද, අසරණ හා බලාපොරොත්තු සුන්වූ හැඟීමක් වන \"වෙන දෙයක් වුණාවේ\" යන ආකල්පයද ඇතිකර නොගන්නෙමු. එ් වෙනුවට අත්හැර දැමීමේදී, අපට අපගේ දුකින් මිදිය හැක්කේය යන විශ්වාසය පවතී. මෙකී නොඉවසිය හැකි තත්ත්වය සම්බන්ධයෙන් යම් කිසිවක් අප විසින් සිදු කරන්නට අදිටන් කරගෙන තීරණයකට එළැඹ සිටින්නෙමු. කළ යුත්තේ කවරක්දැයි දන්නා අතර අපට එය කළ හැකි හා ඉන් මිදිය හැකි බවට වූ විශ්වාසයක් පවතී. එයාකාරයෙන් සිතීම මගින් අප සතුටට පත් නොවන්නේද?\nඑසේ වුවද, ප්රීතිය හා අත්හැර දැමීම හෝ කරුණාව යන මෙකී චිත්ත ස්වභාවයන් දෙක එකිනෙකට සම්බන්ධ කිරීමට උත්සාහ කිරීම මටසිළුටු කාර්යයකි. එ්වා එක්වරම සිදුවන්නේද? එකක් අනෙකෙහි පදනමේ පවත්නේද? දුක ලබා ගනිමින් සතුට ලබාදෙන අයුරු එය භ්රමණය වන්නේද? අවංකවම අත්හැර දැමීමේ මානසිකත්වය සහිතව නමුත් සියලු දේ වටිනාකමක් නොමැති හා අඥාන දේය යන හැඟීම ඇතිවන පාපකාරී චිත්ත ස්වභාවයක් හා මානසික අවපීඩනයක් නොමැතිව, සැබැවින්ම මේවා අපගේ එදිනෙදා ජීවිතයට සම්බන්ධ කරන්නේ කෙසේද? අත්හැර දැමීම හෝ කරුණාව සහ ප්රීතිය තුළ අපි හුදෙක් එකිනෙකට වෙනස් වූ පැතිකඩයන් දෙකක දෘෂ්ටි කෝණයන්ගෙන් අපගේ හා අන්යයන්ගේ ජිවිත දෙස බැලීම පමණක් සිදුවන බව මාහට පෙනී යයි. එසේ නමුදු, මෙම තත්ත්වය අප එකිනෙකා විසින් පුද්ගලිකවම විග්රහ කරගත යුතුයැයිද සිතමි.\nඅත්හැර දැමීම යන්නෙන් අන්යයන් හා අන්තර් ක්රියාවන්ගෙන් වැළකී සිටීමක් අදහස් නොවේ\nඅපගේ සාමාන්ය ලෞකික පැවැත්ම තුළ දේවලට ආකර්ශනය නොවන පරිදි අත්හැර දැමීම වැඩි වර්ධනය කරගැනීමේ කාර්යයෙහි සැබෑ සාර්ථකත්වයක් අත්කර ගන්නේ යැයි සිතමු. ඉන්පසු අප ඇතිකර ගන්නා ඕනෑම ලෞකික සම්බන්ධතාවයක් මගින් හුදෙක් දුක පමණක් ඇති කෙරෙන බවට නිගමනය කරමින් භික්ෂුවක හෝ භික්ෂුණියක වී ආරණ්ය ජීවිතයක් ගත කිරීමට යන්නේ යයි සිතමු. එවන් තීරණයකට එළැඹියද, පොදුවේ පුද්ගලයන් පිළිබඳ පිළිකුලක් ඇතිකර ගැනීම ඔවුන් කෙරෙහි කරුණාවක් ඇතිකර ගැනීමට එරෙහි ප්රධාන අවහිරයක් වන බැවින් එසේ නොවීමට ඉතා ප්රවේශම් සහගත විය යුතුය. අපට \"ඔබ කරදරයක්\" යන සිතිවිල්ලෙන් කාර්යය හමාර කළ හැක. මෙමගින් කිසිවෙකු සමගින් හෝ සම්බන්ධ වීමට අවශ්ය නොවන්නාවූ පුරුද්දක් ගොඩනංවනු ලබයි. කාරුණික පුද්ගලයෙකු වන්නට අදහස් කරන්නේ නම්, අන්යයන් හා කටයුතු කරමින් ඔවුනට අවශ්ය තැන්හි උපකාර කිරීමට උත්සාහ කළ යුතුය.\nඅන්යයනට අකමැති වීම හෝ ඔවුන් කෙරෙහි උපේක්ෂා සහගත වීම එ් අනුව අත්හැර දැමීම ගොඩ නැගීමේදී ඉස්මතුවන විශාලතම ගැටළුවක් වේ. අපට යමෙකු මුණ ගැසෙන විටදී, \"මේ පුද්ගලයා කරදරයක් වන්නට පුළුවන්. ඔහු සමග කටයුතු කිරීමෙන් මට දුක හා ගැටළු පමණයි ඇතිවිය හැක්කේ. ඔවුන් මාගේ උපදේශය පිළි නොගන්නවා ඇති අතර මා හට කරදරයක් වනු ඇත\" ආදී වශයෙන් නැගෙන සිතිවිලිය. මේ වූකලි වළක්වාගනු පිණිස කටයුතු කළ යුතුවන දෙයකි. අත්හැර දැමීම ගොඩනගා ගන්නා විටදී, දෘෂ්ටි කෝණ දෙකකින් අපගේ දුක පිළිබඳ විමසා බැලිය යුතුවේ. පළමුව, අපගේ දුක නොඉවසිය හැක්කක් ලෙස දකින අතර ඉන් මිදීමට අදිටන් කරගන්නෙමු. තවද, අප තුළ සියලු දුක්වලින් නිදහස් වී විමුක්තිය ලැබීමට හා බුද්ධත්වයට පත්වීමට පවා හැකියාව අප වෙත ලබා දෙන්නාවූ මූලික විභවයන් වන බුද්ධ ස්වභාවයක් පවත්නා බව හඳුනා ගන්නෙමු. සියලු දුකින් මිදීම සඳහා අප තුළ පවත්නා විභවය හඳුනා ගැනීම මගින් ජීවිතයේ සතුටක් දැනීම නිශේධනය නොකෙරෙන අතර එ් වෙනුවට සිදු වන්නේ අප සිත් සතුටින් පිරවීමයි. මෙම සතුට අපගේ අත්හැර දැමීමට, නිදහස් වීම සඳහා වූ අපගේ අදිටනට ප්රතිවිරෝධී දෙයක් නොවේ. සත්ය වශයෙන්ම, මෙම ප්රීතිය විසින් අපගේ අත්හැර දැමීම ප්රතිබල ගන්වනු ලබයි. එ් අනුව, අපවම නොසලකා හැරීමට හෝ \"වෙන දෙයක් වුණාවේ\" යන උදාසීන ආකල්පයකින් අපගේම නිදහස සඳහා කටයුතු කිරීම අත්හැර දැමීමට වඩා අප අප කෙරෙහි ඉමහත් සේ සැලකිලිමත් වන අතර, අතකින්, අප කෙරෙහිම කරුණාවද දක්වනු ලබයි.\nමෙම විග්රහය අන් සියල්ලන් කෙරෙහිද කරුණාව ගොඩනගා ගැනීම සඳහාද අදාල වේ. අපි ඔවුන්ද ඔවුන්ගේ දුකින් මිදේවායි පතන අතර , ඔවුන්ගේ බුද්ධ ස්වභාවය මත පදනම්ව, ඔවුනටද නිදහස් විය හැක. ඉනික්බිති ඔවුනට උපකාර කරනු පිණිස අවශ්ය යථාර්ථවාදී පියවරයන් අනුගමනය කරන්නෙමු. වෙනත් අයුරකින් ප්රකාශ කරන්නේ නම්, අපට ඔවුන්ගේ දුක ගිලිහී යන්නේ නම් යහපත් යැයි හැඟෙන නමුදු, දුක අත් විඳින පුද්ගලයන් පිළිබඳ අප සැලකිලිමත් වන අතර ඔවුන් ඉවත්ව යාමක් අපේක්ෂා නොකරයි.\nමෙම ප්රවේශය පළමුව අප කෙරෙහිම යොදා ගන්නෙමු. \"මාගේ දුක ඉවත්ව යන්නේ නම් යහපත්යයි හැඟෙන නමුත් ඉන් අදහස් වන්නේ මා හට මාවම විනාශ කර දැමීමට අවශ්යය යන්නක් නොවේ. ප්රතික්ෂේප කිරීම සම්බන්ධ මාගේ සෘණාත්මක ආකල්පය යොමු වනුයේ දුක මත විනා පුද්ගලයෙකු වශයෙන් මා මත නොවේ\". මෙය පටලවා ගනිමින් \"දුකින් මිදීම සඳහා මිය යන්නෙමි\"යි සිතීම පහසුවෙන් සිදුවිය හැක්කකි. අප සම්බන්ධයෙන් මෙම වෙන්කොට දැකීම පැහැදිලි වන විටදී, එ් හා සමානවම අපට කාරුණිකත්වය පෙරදැරිව \"ඔබගේ දුක ඉවත් වන්නේ නම් යහපත් යැයි මට හැඟෙන නමුත් ඔයා ඉවත්ව නොයන්නේ නම් යහපත්\" යැයි සිතිය හැක.\nමෙම වෙන්කොට දැක්වීම එතරම් පහසු කටයුත්තක් නොවේ. එ් හා සමානවම, \"මට තනියෙන් ඉන්න දෙන්න. මට ඕන මගේ ගුහාවට හෝ ආරණ්යයට ගිහින් භාවනා කරන්න\" යි සිතමින් අන්යයන් වෙතින් තමා ප්රතික්ෂේපව ඇති බවට වූ හැඟීමක් සහිතව කිසිවෙකු හෝ සමගින් සමාගමයක් පැවැත්වීමෙන් වැළකී සිටීමේ මෙකී දෝෂ සහගත අත්හැර දැමීමෙන් මිදීමද එතරම් පහසු කටයුත්තක් නොවේ. අපගේ කැළඹිලිකාරී භාවයන් අන්යයන් වෙත උපකාර කිරීමේ අපගේ හැකියාවට බරපතල ලෙස බාධා ඇති කරන තරමට බලවත් වන අතර එම භාවයන් සම්බන්ධයෙන් කටයුතු කරනු පිණිස හුදෙකලාව භාවනා කළ යුතුවන තත්ත්වයක අප පසුවන්නේ නමුදු, අන්යයන් හා අප කෙරෙහිමද සෘණාත්මක ආකල්පයක් පවත්වාගෙන යන අතර කරුණාවෙන් තොර වීමේ තත්ත්වයෙන්ද වැළකී සිටිය යුතුය.\nපුද්ගලයන් අතර පවත්නා සම්බන්ධතාවය හා ඔවුන් අත් විඳින දුක\nනිශේධනීය ආකල්පයක් ගොඩනගා ගැනීමේ මෙම ගැටළුව වළකාලන්නේ කෙසේද? මේ සඳහා මෙලොව සුවසෙත පිණිස පමණක් ධර්මය යොදා ගැනීමේ මට්ටමෙන් ඔබ්බට ගොස් සැබෑ ධර්ම න්යායට අනුව විග්රහ කිරීමට සිදුවේ. මෙලොව සුවසෙත සලසා ගැනීමේ විධික්රමයට එහා ගොස් සැබෑ ධර්මය තුළ පෙර හා මතු භවයන්ද පිළිගැනීමක් අන්තර්ගත වේ.\nජීවිත කාලයක් යනු අපගේ ජීවිතයේ සියලු අවස්ථාවන්හි අඛන්ඩතාවයක් හෙවත් සන්තතියකි. අපගේ ජීවිත කාලය මෙම එක් මොහොතක් සමග හෝ අනන්ය නොවන අතරම එකී මොහොතවල් කිසිවකින් හෝ ස්වාධීනව සිදුවන්නක්ද නොවේ. තවද, අපගේ ජීවිතයේ සියලු මොහොතවල් එකම අවස්ථාවේදී සිදු නොවන බැවින් මෙකී සියලු අවස්ථාවන්හි එකතුවට අපගේ ජීවිතය සමාන වන්නේ යැයිද පැවසිය නොහැක. වැඩිහිටියන් බවට පත්වූ පසු, අපගේ ළමා කාලය තවදුරටත් නොපවතී. අපගේ ජීවිත කාලය හුදෙක් සන්තතිය මතට ආරෝපණය කෙරේ.\nපෙර හා මතු භවයන් පිළිබඳවද සලකා බලන ධර්මයට අනුව ගත්කල, පුද්ගලයෝ එ් එක් එක් තනි චිත්ත සන්තතිය මතින් ඇති වන්නෝ වෙති. එ්වා ආරෝපණය කෙරෙන චිත්ත සන්තතීන් මෙම ජීවිත කාලය සඳහා පමණක් පවතින්නේද නොවේ. එ්වා මුළක් හෝ අගක් නොමැතිව සදාකල් පවතී. පුද්ගලයෝද තමා ආරෝපණය කෙරෙන චිත්ත සන්තතියේ කිසිදු මොහොතකට අනන්ය නොවන අතර , ඔවුහූ එම සන්තතියෙන් පරිබාහිරව ස්වාධීනව පවතින අය හෝ සමස්ත සන්තතිය එක්වරම සිදුවන්නාක් මෙන් එම සමස්ත සන්තතියට අනන්ය වූ අය හෝ නොවෙති.\nඕනෑම පුද්ගලයෙකු ආරෝපණය කෙරෙන චිත්ත සන්තතියේ ඕනෑම ලක්ෂණයක් සම්බන්ධයෙන්ද මෙයට සමාන විග්රහයක් අදාල වේ. අත්හැර දැමීම හා කරුණාව සම්බන්ධයෙන් සලකා බලන කල, චිත්ත සන්තතියේ ලක්ෂණය වනුයේ සැම තැන්හිම විහිදී පවත්නා දුකයි. පුද්ගලයන් සිටින අතර ඔවුහූ දුකද අත් විඳිති. එනමුදු, ඔවුහූ ඔවුන් ආරෝපණය කරන්නාවූ චිත්ත සන්තතිය සමගින් සිදුවන කවර හෝ නිශ්චිත දුක් අවස්ථාවක් සමග හෝ අනන්ය නොවෙති. ආරම්භයක් රහිත වූ ඔවුන්ගේ චිත්ත සන්තතීන් මත සිදු වෙමින් පැවති සෑම තැන්හිම විහිද පවත්නා දුක හා අනන්ය වීමක්ද ඔවුන් තුළ නොමැත. මෙම කරුණු අවබෝධ කරගන්නා විටදී, අප කවුරුන් විසින් හෝ අත් විඳින දුක සමගින් \"මා\" හෝ අන් කිසිවෙකු හෝ අනන්ය නොකරන්නෙමු. \"මා\" හෝ \"ඔබ\" දුක සමගින් පටලවා නොගැනීම හා එ්වා එකිනෙක අනන්ය වන බව නොසිතීම හේතුවෙන් අපට එම දුක ඉවත්ව යා යුතුවන නමුදු, \"මා\" හෝ \"ඔබ\" ඉවත්ව යාමක් අවශ්ය නොවේ.\nමෙයාකාරයෙන් අන්යයන් හා අප තුළමද පවත්නා \"මා\" පිළිබඳ වඩාත් පැහැදිලි අදහසක් ලබාගන්නෙමු. නැවත කිසිදින සිදු නොවන පරිදි අපගේ චිත්ත සන්තතීන් වෙතින් දුක හා එයට හේතුවූ කරුණු ඉවත් කළ හැකි නමුදු, එම දුක් අත් විඳි පුද්ගලයන් කිසිදින ඉවත් කළ නොහැක. චිත්ත සන්තතීන්හි කෙළවරක් නොපවත්නාක් මෙන් \"මා\" ලෙස සලකන එ්වා ආරෝපණය කරගන්නා පුද්ගලයන් සම්බන්ධවද කෙළවරක් නොපවතී.\nචිත්ත සන්තතියේ සහජ පාරිශුද්ධත්වය හා දුක සහ එයට හේතුවූ කරුණු සදාකාලිකව ඉවත් කළ හැක්කේය යන කරුණ වටහා ගතහොත්, \"මා\" ශුද්ධ වූ චිත්ත සන්තතිය සමගින් අනන්ය නොකරීමටද ප්රවේශම් විය යුතුය. නොඑසේ නම්, දුක යන්නක් සැබැවින්ම නොපවත්නේය යන විශ්වාසයෙන් පසුවන බැවින් දුක පිළිබඳව මෝහයෙන් සිට එය ඉවත් කිරීමේ අවශ්යතාවය බරපතල ලෙස නොගත හැක.\nටොංලන් පිළිවෙත තුළ දුක භාරගැනීමේ සිට සතුට ලබාදීම දක්වා වූ සංක්රාන්තිය සිදු කිරීම\nඅන්යයන්ගේ හෝ අපගේම දුක පිළිබඳව සිතා බලන විටදී, එය දුක් සහිත එකකි. අපගේ දුක හෝ අන් කිසිවෙකුගේ දුක සම්බන්ධව සැබැවින්ම අපට සතුටක් නොදැනේ. මෙය එසේ සිදුවීම පිළිබඳ කණගාටුවක් උපදී. දීම හා ලබාගැනීම අදහස් කෙරෙන ටොංලන් දේශනාවන් තුළ, අන්යයන්ගේ දුක හෝ අපගේම දුක පිළිබඳ අපගේ අවධානය යොමු කරමින් එ් පිළිබඳ කණගාටු වන්නෙමු. දුක යථාර්ථයක් නොවන අතර එමගින් වේදනාවක් ඇති නොවන්නාක් මෙන් අපට කිසිවක් හෝ නොහැඟෙන බවක් ඉන් අදහස් නොවේ. ඉන්පසු එම දුක භාරගැනීමේ තත්ත්වයක් සිතින් සිතා ගනිමු; එය අප විසින්ම අත් විඳීමට කැමැත්තෙන්ම භාර ගන්නෙමු. ඉන්පසු ඔවුන් හෝ අප වෙතම හෝ සතුටු වේවාය යන පැතුම හෙවත් ආදරය ලබා දෙන්නෙමු. එ් අනුව, අප මතට භාරගන්නා දුකට අදාල වේදනාත්මක හැඟීමේ සිට ලබා දෙන්නාවූ සතුටේ හැඟීම දක්වා විතැන් වන්නෙමු.\nකණගාටුවක් දැනීමේ සිට සතුටක් දැනීම දක්වා වූ මෙම සංක්රාන්තිය වූකලි ටොංලන් පිළිවෙත් පූරණයෙහි ලා බොහෝ අය මුහුණ දෙන බාධකයක් වේ. කණාගාටුවක් දැනීමේ තත්ත්වයේ සිට සතුටක් දැනීමේ තත්ත්වය දක්වා ක්ෂණිකව වෙනස් වන්නේ කෙසේද? එක් අතකට මෙම හැඟීම් දෙක වූකලි එකිනෙක ගැටෙන සුළුවූ හැඟීම් වේ. දුක පිළිබඳ අවධානය යොමුකරමින්, මානසික අවපාතයකට ඇද වැටීමකින් තොරව, ජීවිතයේ සතුට හා විමුක්තිය ලැබීම සඳහා එහි ඇති හැකියාවන් අත් විඳීමට හැකිවීම පිළිබඳ අවධානය යොමු කිරීම සමබර කරන ආකාරය සාකච්ඡා කරන විටදීද මෙයට සමාන ගැටළුවක් විමසා බැලුවෙමු. මෙයද එ් සමානම ගැටළුවකි.\nරෝගී වූ ඥාතියෙකු හෝ මිතුරෙකු බලන්නට යාමේ නිදසුනක් පිළිබඳ සිතා බලන විටදී කණගාටුව හා සතුට අතර සමබරතාවයක් පවත්වාගෙන යාමට හැකිවීමේ වැදගත්කම වටහාගත හැක. ඔවුන් රෝගීව හා දුකෙහි ගැලී පසුවීම පිළිබඳ අපට කණගාටුවක් දැනේ. එනමුදු, අපගේ ආදරණීයයා බැහැ දකින අතර අපි කණගාටුවෙන් හා අසතුටින් පසුවන්නේ නම්, එමගින් එම පුද්ගලයා වෙත කිසිදු යහපතක් සිදු නොවේ. රෝගී වූ ඥාතියා හෝ මිතුරා උද්යෝගිමත් කළ යුතුය. එසේ වුවද, එවන් තත්ත්වයක සතුටුදායක හැඟීමක් උත්පාදනය කරන්නේ කෙසේද? එය හුදෙක් කෘත්රිම එකක් පමණක්ද? ඇතුළතින් බිහිසුණු හැඟීමක් පවත්වා ගනිමින් හුදෙක් මුහුණට සිනහවක් නඟා ගන්නේද?\nමෙහිලා දුකෙහි සිට සතුට දක්වා අවංක සංක්රාන්තියක් ලබාගනු පිණිස, \"සිතේ මහා සුව කිරීමේ ස්වභාවය\" දක්වන තරමක් ගැඹුරු මට්ටමක දේශනාවන් වන මහමුද්රා දේශනාවන් යොදාගත හැක. සියල්ලටම පළමුව, අන්යයන්ගේ හෝ අපගේ දුක පිළිගන්නා විටදී, අපි ස්වේච්ඡාවෙන් දුක පිළිගන්නෙමු. මෙම කාර්යය අවංකව සිදු කරන විටදී, එමගින් අප වෙත ආත්ම විශ්වාසය හා ශක්තිය පිළිබඳ හැඟීමක් ලබාදෙනු ලබයි. මෙහිදී 'අනේ අසරණ මං විඳෝනවනෙ\" යන පරාජිත මානසිකත්වය අප තුළ නොපවතී.\nමහාමුද්රා ක්රමයේදී අපි මෙම දුක සමගින් අපට දැනෙන කණගාටුව සිත නමැති සාගරය මත වූ රළක් ලෙස සේ සළකන්නෙමු. ස්වේච්ඡාවෙන්ම දුක භාරගැනීමෙන් ලද අභ්යන්තර ශක්තියෙන් අපි එම රළ පහරින් භාවමය වශයෙන් විසි වී යාමක් සිදු නොවේ. සන්සුන්ව අප අත් විඳින කණගාටුව නමැති රළ පහර බැස යන්නට ඉඩ හරින්නෙමු. එය ස්වභාවිකවම තැන්පත් වූ විට, අපට සිතේ පවත්නා සහජ, නිහඬ සතුට කරා ප්රවේශ වීමට හැකිවේ. එය අපගේ සිත තුළින් දිදුලන අතර මෙයයි අප විසින් අන්යයන් වෙත ලබාදෙන හෝ ටොංලන් පිළිවෙත් පූරණය තුළ අත්දකින දෙය වනුයේ.\nසිතේ පවත්නා මෙම ස්වභාවික ප්රීතිය විෂයයෙහි කිසිදු කැළඹිලිකාරී හෝ අවුල් සහගත දෙයක් නොමැත. \"ඔයා ලෙඩ වෙලානෙ. හරිම සවුත්තුවක්නෙ. ඔයා පව්, එ් වුණාට මං සතුටින් ඉන්නෙ මගේ ජීවිතේ. හැම දෙයක්ම මටනං හොඳින් සිද්ධ වෙනවා\" ඈ වශයෙන් අපගේ සතුට පිළිබඳ නිවේදනය කරමින් යාමක් හෝ පිටතට පෙන්වීමට උත්සාහ කිරීමක් සිදු නොකරමු. අපගේ සහජ, ඉහිල් සතුට විසින් නිහඬවම අන්යයන් හා අපවමද සනසවමින් අස්වසාලනු ලබයි.\nඅත්හැර දැමීම හා කරුණාව ගොඩනගනු ලැබීමට පාදක වන අත්තිවාරම්\nදේශනය ආරම්භයේදී, නිදසුනක් ලෙස කරුණාව වැනි චිත්ත ස්වභාවයක් උත්පාදනය කරගැනීම සඳහා එය කවරක් මත පදනම්ව ගොඩ නැගෙන්නේද යන්න දැනගැනීම අවශ්ය බව ෂොංඛපා විසින් විස්තර කරන ලද බව පෙන්වා දුනිමි. පළමුව නිසි අත්හැර දැමීම ගොඩනගා ගැනීම යන පදනම මත කරුණාව ගොඩනැගේ. අත්හැර දැමීමේදී පාලනයකින් තොරව නැවත නැවතද සිදුවන පුනරුත්පත්තිය ඇති කරන්නාවූ අපගේ කැළඹිලිකාරී භාවයන්ගෙන් නිදහස් වීමට අදිටන් කරගෙන එ්වායින් මිදීමට අවශ්ය කටයුතු කරන්නෙමු.\nකරුණාව සඳහා අවශ්ය පදනම ගොඩනැගීමේ ඊළඟ පියවර වනුයේ අත්හැර දැමීම නමැති පදනම මත සමචිත්තතාවය ගොඩනගා ගැනීමයි; වෙනත් වචනවලින් පවසන්නේ නම්, අපගේ කැළඹිලිකාරී භාවයන් මුලිනුපුටා දැමීම සඳහා කටයුතු කිරීමේ පදනමිනි. සමචිත්තතාවය සහිත විටදී, කිසිවෙකු කෙරෙහි හෝ ආකර්ශනයක්, පිළිකුලක් හෝ උපේක්ෂාවක්ද යන කැළඹිලිකාරී භාවයන්ගෙන් තොරව,සියලු සත්ත්වයන් මත විවෘතව අපගේ අවධානය යොමු කරවන්නෙමු. සෑම සත්ත්වයෙකුම ආරම්භයක් හෝ අවසානයක් නොමැති චිත්ත සන්තතියකට ආරෝපණයව ඇත්තේය යන කරුණ තුළ ඔවුන් සියලු දෙනාම සමානයන් වන බැවින් සියලු දෙනා වෙත සමානවම විවෘත වෙමු. මක් නිසාද, ආරම්භයක් රහිත මෙම කාලය තුළ සෑම වර්ගයකම සත්ත්වයන් සමග සෑම ආකාරයකම සම්බන්ධතා පවත්වා ඇති අතර, එ් කිසිදු අවස්ථාවක එ් කිසිවෙකු හෝ සමගින් පැවැත්වූ මිතුරෙකු, සතුරෙකු හෝ ආගන්තුකයෙකු ලෙස කිසිදු ආකාරයක සම්බන්ධතාවයක් සමගින් එ් කිසිවෙකු අනන්ය නොකරන්නෙමු. එබැවින්, ආකර්ශනයක්, පිළිකුලක් හෝ උපේක්ෂාවක් ඇති විය හැකි පදනමක්ද එහි නොමැත.\nසෑම සත්ත්වයෙකුම යම් අවස්ථාවක අපගේ සතුරා හා අපගේ මිනී මරුවාද වී ඇති බැවින් එසේ වී ඇත්තේ කවර කාලයකද යන කරුණ පිළිබඳව අවධානය යොමු කිරීමෙන්ද ප්රයෝජනයක් නොමැත. සියලු දෙනා අපගේ මව්වරුන්ව සිට ඇති කාලය පිළිබඳව සිත යොමු කිරීම හා එසේ අපගේ මව්වරුන් හෝ අප රැකබලාගත් අය වශයෙන් අප වෙත සියලු දෙනා විසින් දක්වන ලද කාරුණිකත්වය පිළිබඳ සිතීම එයට වඩා බොහෝ සෙයින් ප්රයෝජනවත් වේ. වර්තමාන ජීවිත කාලය තුළ අපගේ මව විසින් අප අපයෝජනය කරන ලද්දේ හෝ අපට බිය ගෙනදෙන සුළු චර්යාවක නිරතව සිටින්නේ හෝ වුවද, ඇය විසින් අප ගබ්සා කොට නොදැමීමට තරම් වූ අවම කාරුණිකත්වයක් හෝ දක්වා ඇත. ඇය හෝ අප වඩවන මව විසින් සිය කුස දරා සිටිමින් අප වෙත විශේෂ කාරුණිකත්වයක් දක්වා ඇත.\nඊළඟ පියවර සාමාන්යයෙන් \"එම කාරුණිකත්වයට වන්දි ගෙවීම\" ලෙස පරිවර්තනය කෙරෙන නමුත්, \"වන්දි ගෙවීම\" යන්න තුළ සාවාද්ය හැඟීමක් අන්තර්ගත බව පෙනේ. මක් නිසාද, \"වන්දි ගෙවීම\" යන්න තුළ ව්යාපාරික ගණුදෙනුවක සිදු කෙරෙන ණය ගැනීමක් වැනි කරුණක් ඇඟවෙන බැවිනි. ගත් ණයක් ආපසු නොගෙවුව හොත්, අපි වරදකරුවෝ වෙමු. මෙහිදී නැවත ගෙවීමේ බැඳීමකට හෝ වරදකාරී හැඟීමකට වඩා මෙම පියවරෙහි පදනම වශයෙන් අදහස් කෙරෙන භාවය වනුයේ ලද කාරුණිකත්වය ඇගයීම හා එයට කෘතගුණ දැක්වීමයි. ඉනික්බිති එම භාවයේ පදනම මත, අපගේ මව අන්ධව සිටින්නේ යැයිද, චිත්ත ව්යාකූලත්වයට පත්ව හා නොදැනුවත් භාවයෙන් හානිකර චර්යාව නමැති අගාධයකට ඇද වැටීමට ආසන්නව සිටින්නේ යැයිද සිතා, ඇයට උපකාර කරන ආකාරය දනිමින් අප ඇය අසල සිටගෙන සිටින්නේ නම්, ඇයගේ ඇද වැටීම වළකාලනු පිණිස කළ හැකි කවරක් හෝ කිරීමේ වගකීම ස්වභාවිකවම අප විසින් ගනු ඇත. ඇයගේ දුව හෝ පුතා ඇයට උපකාර නොකරන්නේ නම්, අන් කවරෙකු එසේ කරනු ඇත්ද?\nයම්කිසි දිනෙක සියලු දෙනා විසින් අප වෙත පා ඇති කරුණාව කෙරෙහි ගැඹුරින්ම කෘතවේදී වන හැඟීමක පදනමින්, ඔවුනට සැබෑ ලෙසම උපකාර කිරීමෙන් අපගේ කෘතවේදිත්වය පළ කිරීමට පමණටත් වඩා උනන්දු වෙමින්, \"හෘදයාංගම ආදරය\" නමැති ගුණය නිරායාසයෙන්ම ගොඩනගා ගන්නෙමු. සියලු දෙනා කෙරෙහිම මවක සිය අගනා දරු සම්පත කෙරෙහි දක්වන්නාවූ ආකාරයේ එවැනි හෘදයාංගම සම්බන්ධතාවයක හැඟීමක් අපට දැනේ. අපි අවංකවම ඔවුන්ගේ සුභ සාධනය කෙරෙහි සැලකිලිමත් වෙමින් ඔවුනට යම් අයහපතක් සිදු වුවහොත් එ් පිළිබඳ දුක් වෙමු.\nඑකී හෘදයාංගම ආදරය තුළිනි සියලු සත්ත්වයෝ නිදුක් වෙත්වා සහ නිදුක් වීමට අවශ්ය හේතු ඔවුන් වෙනුවෙන් පහළ වේවාය යන පැතුම හෙවත් බුදු දහම තුළ වගා කෙරෙන වර්ගයේ ආදරයක් අප තුළ ඇති වනුයේ. සියලු දෙනා කෙරෙහි වූ මෙම ආදරය පදනම් කරගනිමින් ඔවුන් සියලු දෙනා දුකින් හා එයට හේතු වූ කරුණුවලින් නිදහස් වේවාය යන පැතුම පෙරදැරි කරගත් කරුණාව ගොඩනගන්නෙමු. එ් අනුව සියලු දෙනා කෙරෙහි විවෘත වූ හා සමීපස්ථ හැඟීමක්, ඔවුන්ගේ කාරුණිකත්වය හා හෘදයාංගම ආදරය, සෙනෙහස ආදිය පිළිබඳ කෘතවේදිත්වයක් බඳු බොහෝ ධනාත්මක භාවයන්ගෙන් සමන්විත සංකීර්ණයක් කරුණාව පදනමේ එයට උපකාරීව පවත්නා බව අපට දැකිය හැක. මේ සියල්ල කරුණාව තුළ අන්තර්ගත වේ.\nමෙම කරුණ තවදුරටත් ව්යාප්ත කළහොත්, එ් අනුව, කරුණාව යනු අන්යයන්ගේ දුක ඉලක්ක කරගත් අත්හැර දැමීමේ චිත්ත ස්වභාවය නම්, එවිට කරුණාවේ පදනමද අත්හැර දැමීමේ යම් ස්වරූපයකින් පෙනී සිටිය යුතුය. මින් අදහස් වනුයේ පළමුව අප තුළ අප කෙරෙහිම සම චිත්තතාවයක් පැවතිය යුතු බවයි.. එය ආකර්ශනයක්, පිළිකුලක් හෝ උදාසීන අදහසක් නොවේ. ඉන් පසු මෙම ජීවිතයේ හා අතීත ජීවිතයන්හි අප විසින් සිදු කරන ලද සෘණාත්මක දේවල් මත අවධානය යොමු කරගෙන සිටීමෙන් පලක් නොමැති බව අවබෝධ කරගත යුතුය. අන්යයන් අපගේ මව්වරුන්ව සිට අපට කාරුණික වී ඇති ආකාරය දැකීමට සමාන්තරව, අප විසින් අප වෙනුවෙන්ම සිදු කරන ලද ධනාත්මක, කාරුණික දේ මත අවධානය යොමුකළ යුතුය. අගනා මිනිස් දිවියක ප්රයෝජනවත් හේතු සාධක වර්තමානයේදී අප විසින් භුක්ති විඳින්නේය යන කරුණ වූකලි අප විසින් අතීතයේදී සිදු කරන ලද පුණ්ය ක්රියාවන්හි කර්ම ඵලය වේ. එම කර්ම ක්රියාවන් තුළ අප විසින් අප වෙත දක්වා ඇති කාරුණිකත්වය කෘතවේදීව අගයමු. මෙමගින් අප කෙරෙහි වෛරී හැඟීමක් නොව හෘදයාංගම ආදරයක් ඇති වේ. අපි අපගේ සුභ සාධනය පිළිබඳ අවංකවම සැලකිලිමත් වන අතර, අපට යම් අයහපතක් සිදු වුවහොත් එය ඉතා අයහපත් දෙයක් සේ හඟින්නෙමු.\nකරුණාවෙන් කටයුතු කිරීමේදී, සියලු දෙනා සමානයන් බවට පත් කිරීමේ ප්රධාන මූලධර්මයක් වනුයේ සියලු දෙනා සතුටින් සිටීමට කැමති වන අතර කිසිවෙකු හෝ අසතුටින් සිටීමට අකමැති වන අතරම, සියලු දෙනා හට එ් හා සමානවම අසතුටින් නොසිට සතුටින් සිටීමේ අයිතියක්ද පවතින්නේය යන කරුණයි. මෙහි \"සියලු දෙනා\" යන්නට අපද ඇතුළත් වේ. එබැවින්, අපටද සතුටින් සිටීමේ හිමිකමක් ඇත; අසතුටින් නොසිටීමේ හිමිකමක් පවතී. එබැවින්, නිදහස් වීමේ මෙම අදිටන හෙවත් අත්හැර දැමීම ගොඩනගා ගැනීම යනු මූලිකව අප කෙරෙහිම කරුණාවක් ගොඩනගා ගැනීමයි.\nකරුණාකර මෙම කරුණ වරදවා නොවටහා ගන්න. මා කෙරෙහි කාරුණික හැඟීමක් ඇතිකර ගන්නා \"මා\" එම කාරුණික හැඟීමට විෂය වන \"මා\" ගෙන් වෙනස් වන්නේය යනුවෙන් අප කෙරෙහිම ද්විත්වවාදී ආකල්පයක් ඇතිකර ගැනීම මෙමගින් දිරිගන්වනු නොලබයි. \"අප කෙරෙහිම කාරුණික වීම\" යනු හුදෙක් අලංකාර පදයකි. එසේ නමුදු අපට අප කෙරෙහිම කාරුණික වෙමින් දුකින් හා අසතුටින් අපව මුදවා ගැනීමට අවශ්ය වන්නේ නම්, \"මට මේ පුද්ගලයා සමග අයහපත් සම්බන්ධතාවයක් නැවත ඇතිකර ගන්න අවශ්ය නෑ;මට තරහ ගන්න අවශ්ය නෑ; සිත අවුල් කරගන්න අවශ්ය නෑ; මට කා ගැනවත් ඇල්මක් ඇතිකර ගන්න අවශ්ය නෑ\" යන ආකල්පය ගොඩනගාගත යුතුවේ. මෙයාකාරයෙන් අපගේ ගැටළුවලින් මිදීමේ අදිටන ගොඩනගා ගන්නා අතර එය වූ කලි හෘදයාංගම සතුට හා සැනසුම නමැති මූලික හැඟීම සහිතව \"සියල්ල දුකයි\" යන හැඟීම සමබර කරන ආකාරය සමස්බන්ධ තවත් කෝණයකි.\nසාරාංශය\nඅපි මෙහිදී බොහෝ කරුණු ආවරණය කළෙමු. එනමුත්, බුදු දහමේ මෙකී ඉතා වැදගත් මාතෘකාව පිළිබඳ වඩාත් සම්පූර්ණ පින්තූරයක් ඉදිරිපත් කිරීමට මට අවශ්යය. හුදෙක් අප විසින් අධ්යයනය කරන මාතෘකාවක් පමණක් නොවන අතර, අපගේ පුද්ගලික සංවර්ධනය ඇසුරින් අත්හැර දැමීම හා කරුණාව ගොඩනගා ගන්නා ආකාරය ගෙනහැර දැක්වීම සඳහා එය වැදගත් වේ. සෞඛ්ය සම්පන්න, ස්ථාවර ආකාරයකින් අත්හැර දැමීමේ සිට කරුණාව දක්වා වූ සංක්රමණය සිදු කරනුයේ කෙසේද යන කරුණ හා එම චිත්ත ස්වභාවයන් දෙක අතර සම්බන්ධතාවයද පරීක්ෂා කළෙමු."}
{"text": "විපක්ෂයේ ජනාධිපති ධුර අපේක්ෂකත්වය ගෝඨාභය රාජපක්ෂ මහතාට ලබාදීම ගැන ශ්රී ලංකාවේ කොමියුනිස්ට් පක්ෂයේ ප්රබල බෙදීමක් හටගෙන තිබේ.\nඑහි නායක ඩිව් ගුණසේකර සහ ඔහුගේ හිතවාදීන් ගෝඨාගේ අපේක්ෂකත්වය අනුමත නොකරන බව කියා ඇත.\nඑහෙත් පක්ෂයේ මහ ලේකම්වරයා වන රාජා කොල්ලුරේ කො.ප. නියෝජිනය කරමින් දකුණු පළාත් සභාවේ අමාත්ය පදවි දැරූ වීරසුමන වීරසිංහ ඇතුළු පිරිසක් කියා සිටින්නේ විපක්ෂයෙන් ජයග්රහණය කළ හැකි අපේක්ෂකයා ගෝඨාභය නිසා ඔහුට පක්ෂ විය යුතු බවය.\nමේ හේතුවෙන් ශ්රී ලංකාවේ කොමියුනිස්ට් පක්ෂය තුළ ප්රබල අභ්යන්තර අරගලයක් හටගෙන තිබේ."}
{"text": "සම ලිංගික දියණියගේ දෑවැද්ද ඩොලර් කෝටි දහයයි\n- 30 ජනවාරි 2014\nතම දියණිය විවාහ කර ගන්නා පුරුෂයකුට ඩොලර් මිලියන සියයකට අධික දෑවැද්දක් ලබා දෙන බව හොංකොං හි කෝටිපති ව්යාපාරිකයෙකු ප්රසිද්ධ කිරීමෙන් පසු මංගල යෝජනා දස දහස් ගණනක් ලැබී ඇති බව ඔහුගේ දියණිය ප්රකාශ කළාය.\nනමුත් තමා සම ලිංගික කාන්තාවක් බව හෙළිදරව් කළ දියණිය සිය ධනවත් පියාට ප්රසිද්ධ ලිපියකින් දන්වා සිටියේ තමාට ස්වාමි පුරුෂයකු සෙවීම නතර කරන ලෙසයි.\nකලින් ඩොලර් මිලියන හැට පහක දෑවැද්දක් ලබා දෙන බව පවසා තිබූ අතර පසුගිය දා එය දෙගුණ කළ බවයි හොංකොං මාධ්ය සඳහන් කර තිබුනේ.\nහොංකොං ව්යාපාරිකයාගේ දියණිය ජීජී චාඕ බීබීසීයට කතා කරමින් කියා සිටියේ තමාට සහකාරියක් සිටින බවයි.\nතම සහකාරිය පිළිගන්නා ලෙසත් ‘ඇය ආත්ම ගරුත්වයක් ඇති සාමාන්ය මනුෂ්යයෙකු’ ලෙස පිළිගන්නා ලෙසත් කෝටිපති පියාට ලියූ ප්රසිද්ධ ලිපියෙන් ජීජී චාඕ ඉල්ලා සිටියාය."}
{"text": "ශ්රී ලංකාවේ ක්රියාත්මක ත්රස්තවාදය වැළැක්වීමේ පනත වෙනුවට ඉදිරියේදී ත්රස්තවාදයට එරෙහිවීමේ පනතක් ගෙන එන්නේ යයි අගමැති රනිල් වික්රමසිංහ මහතා නවසීලන්තයේදී කියා සිටියේය.\nනවසීලන්තයේ තෙදින නිල අගමැති රනිල් වික්රමසිංහ මේ බව කියා සිටියේ නවසීලන්ත අගමැති ජොන් කී මහතා සමග පැවති ඒකාබද්ධ මාධ්ය හමුවකදීය.\nත්රස්තවාදී ක්රියාවන් අද දියුණු තාක්ෂණයද සමග ඉදිරියට යමින් ඇති නිසා එම අවස්ථාවන්ට මුහුණදීමට සුදුසු ලෙස නව තාක්ෂණයත් සමග යාවත්කාලීන වන ලෙස පනත් සකස් කරන බවද ඔහු කියා සිටියේය.\nපනත සකස් කිරිමේදී බ්රිතාන්ය වැනි රට වල ඇති ත්රස්තවාදයට එරෙහි නීති රීති අධ්යනය කරන බවද ඔහු යැඩි දුරටත් පැවසීය."}
{"text": "මහරගම ඇතුළු ප්රදේශ කිහිපයකට අද උදෑසන 8 සිට හෙට අලුයම 5.00 දක්වා පැය 21 ක් ජල සැපයුම අත්හිටුවන බව ජාතික ජල සම්පාදන හා ජල පවහන මණ්ඩලය පවසයි.\nඒ අනුව එම කාල සීමාව තුළ මහරගම, බොරලැස්ගමුව, කොට්ටාව, පන්නිපිටිය සහ රුක්මල්ගම ප්රදේශවල ජල සැපයුම අත්හිටුවනු ඇති.\nමීට අමතරව පැලැන්වත්ත , මත්තේගොඩ , හෝමාගම , මීපේ සහ පාදුක්ක ප්රදේශවලට ද අදාළ කාලය තුළ ජල සැලයුම අත්හිටුවන බව ජාතික ජල සම්පාදන හා ජල පවහන මණ්ඩලය පැවසී ය.\nඅත්යවශ්ය හදිසි නවීකරණ කටයුත්තක්, ජල සැපයුම අත්හිටුවීමට හේතුවයි."}
{"text": "සිරිත්-විරිත්:\nඅද අපේ හාමුදුරුවෝ මේ ගැන කතා කලා. සිරිත් කියන්නේ අපි හුරු පුරුදු කල යුතු ක්රියාවන් බවත් විරිත් යනු අත්හල යුතු ක්රියාවන් බවත් පැවසුවා. අවංකව කියනවානම් මම අද තමා විරිත් යන්නේ තේරුම දැන ගත්තේ. ඒක නිසයි මම ඒක ගැන ලියන්න හිතුවේ. ඒත් මේ වචන දෙක නම් එකසිය ගානට මම පාවිච්චි කරලා තියෙනවා. චාරිත්ර-වාරිත්ර කියන එකේ තේරුමත් එහෙමයි කියලාත් කිව්වා.\nපෝය:\nසැරියුත් මුගලන් දෙනම අගසව් තනතුරට පත් වන්නේ මෙවන් පෝය දිනයකදීය. බුදු රදුන් මහා සංඝයා එකතු කොට ප්රථම ධර්ම සාකච්චාව පවත් වන්නේද මෙවන් පෝය දිනයකදීය.\nසංවාදය:\nසිල් ගන්නා අයට දවල් දානය නැවැත්තීම:\nහේතුව:\nසිල් ගන්නා අයගේ දරුවන් පන්සලට නොපැමිණීම\nමෙහිදී කියවුනු කරුණක් වුනේ තරුණ පරපුරේ අයගේ දෙමාපියන් පන්සලට එන බවත් සිල් සමාදන් වන බවත් ඔවුන්ගේ දරුවන් පන්සලේ පස්වත් නොපාගන බවත්ය. මෙය සැබෑවකි. සමහර දරුවන්ට තම දෙමාපියන් සිල් ගන්නවා යැයි පැවසීමද ලජ්ජාවට කරුණකි. නමුත් මෙය ආඩම්බර විය යුතු දෙයකි. කෙසේ වෙතත් සිල් ගත් අයට දානට නොදීම මෙයට පිලියමක් නොවන බව මගේ මතයයි. එසේ කර දරුවන් පන්සලට ගෙන ආ යුතුද? එසේ කිරීමෙන් සිල් ගත් අයට වන අපහසුව කෙතරම් විය හැකිද? පින්වත් දරුවෝ දෙමාපියන්ට සලකති. එමනිසා මෙය කල යුතු කරුණක් ලෙස මම නොදකිමි.\nප:ලි:\nසමාවන්න:\nමෙම අදහස ගෙන ආවේ දායකයින් වන අතර හාමුදුරුවෝ ඊට එකඟ නොවූහ. මට එම අදසහ ලිවීමට අතපසු වීම ගැන සමාව අයදිමි ( විශේෂයෙන් තරිඳුගෙන් සහ පිස්සගෙන් )."}
{"text": "COVID–19 සමග ගතවූ පසුගිය මාස 2 ක සිට නිර්මාණය වූ අනපේක්ෂිත ගැටළුකාරී වාතාවරණය හමුවේ දැවැන්ත සුපිරි වෙළෙඳසැල් ජාලයන් මෙන්ම සුළු හා මධ්ය පරිමාණ ව්යසායකයන් රැසකට සිය සුපුරුදු ව්යාපාරික ක්රමවේදයන්ගෙන් බැහැරවෙමින් අන්තර්ජාලගත ඇනවුම් විකුණුම් සංස්කෘතියකට හුරුවන්නට සිදුවිය. ඒ නිසාම ඇඳිරි නීති සමයට පෙර 1% ක්ව පැවැති මෙරට අන්තර්ජාලගත විකුණුම් සංස්කෘතිය අදවනවිට ඉතා සීඝ්රයෙන් ව්යාපාරිකයන් හා පාරිභෝගිකයන් යන දෙපාර්ශ්වයම අතර වඩාත් ප්රචලිත ක්රමවේදයක් බවට පත්වෙමින් පවතියි. අන්තර්ජාලගත විකුණුම් සංස්කෘතියේදී වැඩිවශයෙන්ම අභියෝගයන්ට මුහුණ පාන්නට සිදු වූයේ සුළු හා මධ්ය පරිමාණ ව්යාපාරික ප්රජාවටය. ප්රාග්ධනය හිඟකම, ගබඩා කිරීමේ ගැටළු, බෙදාහැරීමේ අපහසුතා සහ අන්තර්ජාලගත අලෙවි සාක්ෂරතාවය නොමැතිකම එහිදී මතුව පෙනෙන්නට විය.\nරටේ පවතින මෙම අවාසනාවන්ත තත්ත්වය සැලකිල්ලට ගත් Daraz විසින් මේ වනවිට විවිධ අසීරුතාවයන්ට මුහුණපා ඇති ව්යවසායකයන් දිරිගැන්වීමක් ලෙස, Daraz සමග එක්වන නව ව්යවසායකයන් සහ පැරණි සාමාජික ව්යවසායකයන් සඳහා මැයි සහ ජූනි මාස වෙනුවෙන් අලෙවි පහසුකම් සේවා ගාස්තු අයකිරීමක් නොකෙරේ. මෙමDaraz ව්යවසායක පහසුකම් සැලසීමේ වැඩසටහන යටතේ මූල්යමය හා ව්යාපාරික දීමනාවන්ට අමතරව විකිණුම් හා ප්රවර්ධන සහයද පිරිනැමේ. ශ්රී ලංකාව පුරා විසිරී සිටින සුළු හා මධ්ය පරිමාණ ව්යවසායකයන්ට තම ව්යාපාර අන්තර්ජාල වෙළෙඳපොළ වෙත රැගෙන එන්නට ආරාධනා කර සිටින Daraz ඔවුන් වෙනුවෙන් රුපියල් මිලියන 30 ක වටිනාකමකින් යුතු පහසුකම් රැසක් පිරිනමයි. මෙම වැඩසටහනට එක්වන ව්යවසායකයන්ට මූල්යමය ගැටළු ඇතිනොවනු පිණිස, දින 2/3ක් ඇතුලත මුදල් ලබාගත හැකිවන පරිදි Daraz විසින් වේගවත් මුදල් ගෙවීමේ සේවාවක් ක්රියාත්මක කර ඇත. ව්යවසායකයන්ගේ ව්යාපාරික කුසලතා වැඩිදියුණු කිරීම උදෙසා අධ්යාපනය හා පුහුණු අවස්ථා සැලසීම වෙනුවෙන් Daraz Universityවෙතින් නොමිලේ අවස්ථාව හිමිවේ. එමෙන්ම මෙම කාලසීමාව තුල ව්යවසායකයන්ගේ වියදම් පාර්ශ්වය අඩුකරලීම උදෙසා Daraz විසින් ඇසුරුම්කරණ ගාස්තු අයකිරීමක්ද නොවේ.\nDaraz විසින් ව්යසායකයන් දිරිගැන්වීමක් ලෙස අසීමිත අන්තර්ජාල අලෙවි සහයක් ලබාදෙයි. ගබඩා පහසුකම් සපයා දෙමින් දිවයින පුරා කඩිනමින් හා සුරක්ෂිතව එක් දිනක් ඇතුලත 10,000 ක පාරිභෝගික භාණ්ඩ ප්රමාණයක් ඉතා පහසුවෙන් බෙදාහැරීමේ හැකියාවද Daraz සතුය. සිය නිෂ්පාදන දීපව්යාප්ත කිරීමට අපේක්ෂා කරන සුළු හා මධ්ය පරිමාණ ව්යවසායකයන්ට Daraz සේවාව මහඟු අත්වැලකි.\nශ්රී ලංකාවේ හොඳම අන්තර්ජාල වෙළෙඳපොල සේවාවක් ලෙස ජනප්රිය Daraz App හරහා පාරිභෝගිකයාට ඉතා පහසුවෙන් භාණ්ඩ ඇනවුම් කිරීමේ හැකියාව ඇත. අලෙවිකරුවා සහ ගනුදෙනුකරුවා අතර ශක්තිමත් විශ්වාසනීය සබඳතාවක් ගොඩනැගෙනසේ එය සැලසුම්කොට තිබේ.\nhttps://blog.daraz.lk/ වෙතින් මේ පිළිබඳ වැඩි විස්තර ලබාගත හැකිය."}
{"text": "දහසක් බලාපොරොත්තු කරපින්නාගෙන රන්මසු සොයා මැදපෙරදිග රටක රැකියාවට එන ධනපාල තවත් සොච්චමක් සොයාගන්න කාෂ්ඨක පරිසරය සමඟ ඔට්ටු අල්ලයි... (කාසි ගහ කෙටිකතාව)\nඅද නම් හරිම රශ්ණෙයි, 48ත් පැනලා ඇති.\nනැගිට්ට ගමන්ම කවුළුව ලඟ බිත්තියට හේත්තු වෙලා ඇල් වතුර ජොග්ගුව බඩට හිස්කර ගත් ධනේ ඔහුටම කියා ගත්තා. රෑ වැඩමුරය ඉවර වෙලා කාමරයට ඇවිත් උදේ පැය හතරක් විතර නිදා ගත්තේ එකොළහමාරටවත් එළියට යන්න බලාගෙන.\nධනපාල වැඩකරන්නේ පෞද්ගලික ඉස්කෝලෙක පිරිසිදු කරන්නෙක් හැටියට. ලංකාවෙන් ආපු දවස්වල පටන් මාස අටක් විතර වැඩකලේ උදේ වරුවේ, ඒ වැඩේ නම් ලේසියි. උදේ හයට ගියාම හවස හතරහමාර වෙනකොට කමරේට එන්න පුලුවන්.\nකුමාරයි, චන්දරෙයි, රාජුයි ඇරෙන්න තවත් නේපාල්කාරයින් තුන්දෙනෙක් ධනපාලත් එක්ක එකම කාමරේ ඉන්නේ. වැඩ ඇරිලා ඇවිත් අනික් කට්ටිය වගේ ටී.වී. එකේ ඉන්දියන් චැනල් වල චිත්රපටි බලමින් කාලය කා දාන්න ධනේට හිත් දුන්නේ නැහැ.\nටිකක් ඇවිදලාවත් පී.ටී. එකක් දෙකක් හොයාගන්න පුලුවන් නම්... කියලා හිතලා වැඩ ඇරිලා ආපු ගමන් දවස් කීපයක් කාමරෙන් ගියත් සති මාස ගනන් ගෙවිලා ගියේ මොකුත්ම හොයාගන්න බැරිව.\nවෙන නම් පී.ටී. හොය හොයා කාලය නාස්ති කරලා හරියන්නේ නැහැ... කියලා හිතූ ධනේ දවසක් ටවුන් එකේ අතුරු පාරක් දිගේ ඇවිද ගියේ වාහන වලට බඩු පටවන්නවත් හිත හදා ගෙන. ලීටර් එකහමාරේ වතුර බෝතලයක් ෂොපින් බෑග් එකේ දාගෙන ඉස්කෝලෙන් අහුල ගත් අයිතිකාරයෝ නැති තුවා පොඩ්ඩත් අතේ අරන් පැය තුනක් විතර ඇවිද්දා.\nටවුන් එකේ තැන තැන පොඩි පිකප් ට්රක් පාර්ක් කාරලා තිබුනා, ඒ හැම එකක් ගාවම සද්ධන්ත පටාන් කාරයෝ රොක් වෙලා හිටියා. එන කට්ටිය වාහනේ කතාකරන් අරන් ගියේ හයර් එකට වෙන්න ඇති. අසල සිටි කට්ටියෙන් දෙන්නෙක්වත් අඬගහගෙන ගියා.\nමෙතැන නැවතිලා බලමු... කියලා හිතන් ධනේ ටිකක් ඈතට වෙන්න කාර්ඩ්බෝඩ් කෑලක් පේමන්ට් එකේ එලලා වාඩි වුනා. එදා පැය ගානක් බලා ඉඳලා රෑවෙලා නිකම්ම කාමරේට ආව.\nපහුවදා හවසත් එතැනට ඇවිත් ටික වෙලාවක් වාඩිවෙලා ඉඳ පටාන් ඩ්රයිවර් කෙනෙක්ට ලංවෙලා ඇහුවා \"බායි කාම් හේ...\" (සහෝදරයා වැඩ තියෙනවයි ) ඒකා බඩ අල්ලාගෙන හිනාවෙන්න පටන් ගත්තා... මොන මොනවදෝ ඒකාගේ බාසාවෙන් කිව්වා. ධනේට තෙරුනේ \"පයිලුවාන්\" කියපු වචනය විතරයි. ඒකා හිනාවෙලා ඇත්තේ මං වගේ කෙට්ටු එකෙක් කොහොම බර උස්සනවද කියලා වෙන්න ඇති.\nවෙන මෙතැන ඉඳලා හරියන්නේ නැහැ. ලඟ තිබුණ කේරල රෙස්ටුරන්ට් එකෙන් පරෝටා එකයි සුලෙමානි එකයි අරගෙන කකුල් දෙක රිදුම් දෙනකම් ඇවිද්දා... කාමරය තියෙන දිසාවට.\nඒ අතර තුර මතකයට ආවේ ඊයේ ගෙදරින් ආ ලියුම. නංගි අලුත් පන්තියකට යන්න ඕනලු. අයියා කියනවා පොඩි එකාගේ කැස්ස අඩුවක් වෙන්නේ නැති නිසා ලොකු දොස්තර මහත්තයාව ටවුන් එකේ ප්රයිවෙට් එකේ චැනල් කරලා පෙන්නන්න ඕනලු. ඊලඟ පඩියට දවස් හතරක් තියෙනවා, ගෙදර වියදමටයි අනික් දෙවල් වලටයි සල්ලි යැව්වාම ඉතිරි වෙන්නේ දිර්හම් විසිඅටයි. ඒකෙන් මං කොහොම ජීවත් වෙන්න ද?\nමදැයි කාමරයේ දිහාත් පහුවෙලා නොවැ... දහඩියෙන් තෙතබරිත වූ තුවා පොඩ්ඩ දෑතින් මිරිකලා මූණ පිහදාගනිමින් කමරය පිහිටි පරන ගොඩනැගිල්ල පැත්තට ආපසු ගමන් කරන්න පටන් ගත්තා.\nඇවිත් කාමරයට ගොඩවුනා. අනිත් උන් කට්ටියම රවුම් ගහන්න ගිහින්, ෂොපින් මෝල්වල රවුම් ගහලා මොනවහරි කාල ඇවිත් නිදා ගන්න එක නොවැ උන්ගේ වැඩේ. දොස් කියලා වැඩක් තියෙයි, උන්ගේ ලැබීම.\nකිරි කිරි ගාන කරාමෙ ඇරලා ඇඟ පිච්චෙන පයිප්ප වතුරෙන් නාගත්තේ ඉස්කෝල් බාත් රූම් වලට තියන්න දෙන එකෙන් ඉතුරු කරගත් සබන් කැටයකින්.\nඋඩ ඇඳේ කකුල් වල වයර් ඇදලා දාල තියෙන තිරය ඇදලා දාගෙන කට්ටිය ආපහු එන්න කලින් ඇඳට වැටුනත් නින්ද අහලකවත් නැහැ.\nගෙදර කාටවත් තේරෙන්නේ නැති එක නොවැ පුදුමේ. මං කොහෙන් කියලා සල්ලි හොයන්නද? නංගිවත් හොඳට ඉගෙන ගනිපුවාවි. පොඩි එකාට තවමත් හොඳ නැතිනම්... ධනේගේ ඇස්වලට කඳුලු පැන්නේ කලින් ඇතිවූ තරහ තුනීවෙලා ගිහින්. ගෙදර අය වෙන කාගෙන් ඉල්ලන්නද...\nඅයියා උසස් පෙල කරන්න ටවුන් එකේ ඉස්කෝලෙට ගිය අලුතයි තාත්තා ගහෙන් වැටිලා එක්තැන් වුනේ. ධනේ පෙඩි කාලේ ඉඳන් අත් උදව් දීලා තාත්තා ගේ දෑතේ රස්සාව පුරුදු වෙලා හිටියා. ගෙදර බර කරට ගත් ධනේ ඉස්කෝලේ යෑම නැවත්තුවට ලොකු ඉස්කොලේ මහත්තයා කැමැති වුනේ නැති හැටි අද වගේ මතකයි. අයියා විශ්ව විද්යාලෙට යාවි කියන අදහසින් කවුරුත් හිටියත් ඒක එහෙම වුනේ නැහැ. ගෙදර ප්රශ්ණ නිසා අයියාට අම්පාර ටෙක් එකට යන්න ලැබුන අවස්ථාවත් නැති වුනා, ලිපිකාර රස්සාවකට ගියා.\nටුවරිස්ට්ලා නැති හින්දා අලිකපන එක නැවැත්තුවා. වඩු වැඩ රස්සාවකට ආවත් ඒජන්සිය මාව රැවැට්ටුවා. මෙනවා කරන්න ද ආපහු යන්නැයි, ඔහේ රස්සාව කරන් ඉන්නවා, ඒජන්සියට ගෙවන්න ගත්තු ණය බේරල ඉවරත් නැහැ නොවැ.\nකට්ටිය හින්දි සින්දුවකුත් කියාගෙන කාමරේට පහත් වුනා. ටික වෙලාවකින් කුමාර උඩ ඇඳට නැග්ගා. ඇඳ හෙලවුන පාරටයි ධනේ සිතුවිලි සාගරයෙන් ගොඩ ආවේ.\nමෙ කිසි කරදරක් නැහැ මං වඩු වැඩ කරගෙන ලංකාවෙම හිටියා නම්. කෝ කට්ටියම කියුවා මැදපරදිග ආවාම ඒ රස්සාවෙන් හොඳට හම්බ කරන්න පුලුවන් කියලා... මැදැයි කොරා...\nකීයට නිදා ගත්තාද ධනේ වත් දන්නේ නැහැ.\nහරි මං අතාරින්නේ නෑ...\nපහුවදා පුරුදු පරිදි වැඩ ඉවරවලා ටවුන් එකට ගියා. කිසිම අරමුණක් නැතිව යමින් ඉන්න විට \"ඩනේ, ඩනේ...\" කියලා කවුරු හරි කථා කරනවා ඇහුනා. ඔළුවයි මූණයි තුවායක් වගේ රෙද්දකින් ඔතාගෙන කෙනෙක් බයිසිකලයක ඇවිත් නැවතුනා. ලැගේජ් එකේ කාර්ඩ්බොඩ් මිටියක්. එයා මූන වහලා තියෙන රෙදිකඩ අයින් කලාමයි අඳුන ගත්තේ...\nසයිබු... එකපාරටම ධනේට කෑගැසුනේ සතුටින්.\nසයිබු බංගාලිදේශ්කාරයෙක්, ධනේ ලගේ ඉස්කෝලේමයි වැඩ කරන්නේ. හැබැයි මිනිහා රෑ වැඩමුරය විතරමයි කලේ. දන්න හින්දියෙන්නුයි ඉංග්රීසියෙනුයි කතාකරලා ධනේගේ කතාව කියුවා.\"නෝ ප්රොබ්ලම්, මී හෙල්ප් යූ බයියාහ්\" සයිබු කීවා.\nබයිසිකලයේ බාර් එක දිගේ ගැටගහලා තිබුන දිග කම්ම්බි කොක්කක් ඇදලා අරන් ධනේ අතට දුන් සයිබු...\n“චලෝ…” (යං) කියා එක්ක ගිහින් ලොකු කුණු බක්කියකට එබිලා බැලුවා, “නෙහි\" (නෑ) කියලා අනෙකට ගියා. ඒ ලඟම හිස් කාර්ඩ්බොඩ් පෙට්ටි කිහිපයක් තිබුනා. ඒවා ගලවා අඩුක්කු කරන විදිය පෙන්නලා දුන්නා. බක්කිය තුල ඇති පෙට්ටි දෙකක් කම්ම්බි කොක්කෙන් ඇදලා ගන්න හැටි පෙන්නලා දුන්නා. ඉන් පස්සේ ධනේත් එක්ක ගිහින් සුලෙමානි එකක් අරන් දීලා සයිබු යන්න ගියා.\nඑදා ධනේට විසිකර තිබූ පෙට්ටි අටක් එකතු කරගන්න ලැබුනා. රෑ අටහමාරට විතර සයිබු කී තැනට එක් කර කාර්ඩ්බෝඩ් ටිකත් අරන් ගියා.\nකාලයක් ඔය විදියට කාර්ඩ්බොඩ් එකතුකර වැඩිපුර ගානක් හොයා ගත්තා.\nඒ අතර තුර සයිබු සේවා කාලය ඉවරවෙලා බංගලාදේශයට ගියේ කඩයක් දාන්න සල්ලි එකතු කරගෙන.\nසයිබුගේ රෑ වැඩ මුරය ධනේට පවරුනා, එයාගේ බයිසිකලයත් ධනේට තෑගි කලා.\nඋදේ එකොළහට විතර ගියාම හවස අටහමාර විතර වෙනකම් එකදිගටම කාර්ඩ්බෝඩ් ගොඩාක් එකතු කරන්න පුලුවන්. ඒවා රිසයිකල් කොම්පැණියට විකුණනවා. ධනේගේ අමතර රස්සාව ජයයි.\nමොන රශ්ණය, සීතල, දූවිලි කුණාටු තිබුණත් ධනේ නෙවේ කාමරයට වෙලා හිටියේ.\nඅයියා ගෙදර වියහියදම් ඔක්කෝම ධනේ පිටම පටවලා. ඉගෙන ගන්න දක්ෂ නංගී මොනවද සම්බන්ධයක් ඇති කරගෙන රවුම් ගහනවා කියන කාරනය, ගෙදර කට්ටියගෙ අරපිරිමැස්මක් නැති වැඩ ආදිය ධනේට නිතරම හිතට වද දුන්නා.\nපමණක් ප්රදේශවල කුණු බක්කි ඉවත්කරලා අලුත් ජාතියක් හයිකරලා. ඒ පලාතේ කඩවලින් හම්බ වෙන හිස් පෙට්ටි ටිකක් ඇර කුණු බක්කියේ තියෙන දෙයක් ගන්න විදිහක් නැහැ.\nඅනික් ප්රදේශවලත් කුණු බක්කිත් මාරු කරන්න යන කතාවක් තියෙනවා.ඒ අතර තුර බලාපොරොත්තු නැති විදියට සයිබු ආපහු ඇවිල්ල කියලා ප්ලාස්ටික් නන්දු කිව්වේ.\nකල්පනා කර කර ඉඳලා හරි යන්නේ නැහැ. බිත්තියේ එල්ලපු වීදුරුව කැඩිච්ච ඔරලෝසුව දිහා එබිලා බැලුවා. අප්පේ... දන්නේම නැතුව දොලහටත් ලං වුනා. රශ්ණෙයි කියලා බැහැනේ, හවස ලොරියට බඩු දෙන්නත් එපැයි.\nඉක්මනට ලෑස්තිවෙලා යන්න ඕනේ.\nකලින් පලකල නන්දුට රෙස්ට් නිර්මාණය මෙ කෙටි කතාව හා සම්බන්ධය.\nආගන්තුක වචන:\nදිර්හම් - එක්සත් අරාබි එමීර් රාජ්යයේ බාවිතා කරන මුදල් ඒකකය\nපටාන් - වයඹදිග පකිස්ථාන ප්රාන්තයක වැසියෝ, සිරුරින් හැඩි දැඩි බර වැඩ කරන්න දක්ෂයෝ\nපයිලුවාන් - යෝධයා, බොඩි බිල්ඩර්\nපී.ටී. - පාර්ට් ටයිම් - අමතර ආදායමක් උපයාගන්න (විවේක කාලවලදී ) කරන ස්ථීර නොවන අමතර රැකියාව\nසුලෙමානි - ප්ලෙන් ටී\n48ත් - ඌශ්ණත්වය සෙන්ටිග්රේඩ් 48ත්\nප.ලි:\nසීගිරි.කොම් ෆෝරමය පැවැත්වූ සීගිරි සාහිත්ය තරඟාවලිය 2010 හොඳම කෙටිකතාව අංශයේ ප්රථම ස්ථානය \"කාසි ගහ\" හිමි කරගත්තේය."}
{"text": "හිරු සඳුය තිබිර බිඳලූ\nමන්දාකිණිය පුරාවට\nසිත් සත් සමුදුර -\nනැණ දියෙන් පිරවූ\nඅපේ දිවි මග මිණි පහන් වැට -\nයුගනෙත අඳුන් දුන්\nඅජානීය බලයකි\nගුරු මව් වරුනි ! ගුරු පිය වරුනි !\nඔබ අපට…\n2009 පෙබරවාරි මස 10 වන දින උදෑසන 10.10ට ඇරඹි වීමර්ශණයෙන් 2009 මැයි මස ඉදීරී විමර්ශණ කටයුතු පහසු කර ගැනිමටයැයි පවසමීන් ගා/ඕපාත මහා විද්යාලයේ විදුහල්පතී තුමන් සහ තවත් ගුරුවරුන් දෙදදෙනෙකුත් පාසල් තුනකට මාරුකර යැවිණි. එහෙත් දින සති මාස ගතවී ගීයත් විමර්ශණය කෙරෙන බවක් නොවීය. එය එසේ හෙයින් මා හට මේ ගැන අතිගරු ජනපතීතුමන් දැනුවත් කිරීමට සිදුවිය. ඒ 2009.09.25 දිනයි.\nඒ අනුව 2009 නොවැම්බර් මස 06 දිනැතිව ජනාධිපතී අතිරේක ලේකම් එම්.ඩී.ඩබ්.ආරීයවංශ මහතාගේ අත්සනීන් යුතුව අංක එස්ඩී/6/ දරණ ලිපිය මගින් දකුණු පළාත් අධ්යාපන ලේකම් තුමා වෙත දන්වන්නේ මේ සම්බන් ද ව සුදුසු පරිදි කටයුතු කර 2009.11.30 දිනට පෙර පිළිතුරු යැවීමට කටයුතු කර එතුමන්ටද ලිපියේ පිටපතක් යොමුකරණ ලෙසයි. ඒ අනුව 2009.11.27 දීන සහකාර ලේකම් (අධ්යාපන) එන්.කේ.අරීයවංශ මහතා මා වෙත දන්වන්නේ චෝදනා පත් බාරදීමටත් වීනය පරීක්ශණය සදහාත් සියලු කටයුතු සූදානම් කර ඇති බවය. චෝදනා ඔප්පුවන තුරු මොවුන් වැරදී කරුවෝ නොවෙති. නිවැරදි කරුවෝ ද නොවෙති. එම නිසා විනය පරීක්ශණය පවත්වා මොවුන් නිවැරදී කරුවෝද වැරදිකරුවෝද යන්න අප ඇතුලු ගම්වාසීන්ට පෙන්වාදිම ඉතා අගයකොට සලකන බවත් එයට මාගේ පූර්ණ සහයෝගය සැමදා ලැබෙන බවත් නැවත ලීපියක් මගින් මා එතුමන්ට දැන්විය.\nමේ 2010 අගෝස්තු මාසයයි. මේවන විට අදාල ගුරුවරුන් දෙදෙනාට චෝදනාපත් බාරදී ඇත. ඔවුන් එයට පිළිතුරු යැවීමට ලහිලහීයේ සූදානම්වන බැව් පෙනේ. කෙසේ හෝ මෙය නැවත අරඹා විමර්ශණ කටයුතු අවසන් කිරීම ඉතාම හොදය. ඉදිරියටත් මාග්ත් විදුහලේත් ගම්වැසියන්ගේත් සහයෝගය අවශ්ය සැමවීටම විමර්ශණ නිලධාරින්ට ලැබෙනුඇත.\nකේ.එච්.එම්. ගුනරත්න මහතා 2009 මැයි මස 22 වන දින සිට අද දක්වා ගා/ඕපාත මහා විද්යාලයේ විදුහල්පති ලෙස කටයුතු කරයි. දකුණු පළාත් අධ්යාපන දෙපාර්තුමේන්තුව කියනා අන්දමට මෙම පත්කිරීම තාවකාලික…\nගාලු දිසාවේ උඩුගම අධ්යාපන කලාපයේ තවලම කොට්ඨාශ අධ්යාපන කාර්යාලය යටතේ පාලනය වන ඕපාත නම් ඉතා සුන්දර වූ ගම්මානයක පිහිටි දියුණුවේ දොරකඩ අසලට පැමිණ සිටින පාසලකි, “ඕපාත මහා විද්යාලය”\nලිපිය සම්පූර්ණයෙන් කියවන්න…\nගා/ඕපාත මහා විද්යාලය, නවෝද්යා සංසදයේ හෙට දිනුම් අදින ලොතරැයිය.\nඕපාත මහා විද්යාලය, නවෝද්යා ව්යාපෘතිය යටතේ සංවර්ධනය වන පාසලකි. සෑම වර්ෂයකම මෙම කටයුතු සදහා සතියක් වෙන්කර දී ඇත. එය “නවෝද්යා සතිය” යනුවෙන් නම් කර පාසලේ විවිධ කටයුතු සදහා දින වෙන්කර එවන්නේ “ඉසුරුපාය” අධ්යාපන අමාත්යාංශයෙනි.\nගා/ඕපාත නවෝද්යා සංසදය නමින් දෙමාපියන්ගේ සංසදයකි. ගා/ඕපාත මහා විද්යාලය නවීකරණ අරමුදලට ආධාර පිණිසයි! ලොතරැයයක මිල රු 20කි. පොතේ ලොතරැයි 25කි . සිසුවා විසින් අරමුදලට රුපියල් 500ක මුදලක් ලබා දීම අනීවාර්යය. දිනුම් අැදීම 2008 ජුනි 17 සවස 3.00 ට ය. සිසුන් දහසකි. අදායම රුපියල් ලක්ෂ පහකි. (500,000. 00) අද 2010/04/12 දිනයයි. මෙෙතක් ලොතරැයිය දිනුම් අැදීම කර නැත…\nලිපිය සම්පූර්ණයෙන් කියවන්න…"}
{"text": "මේ ලඟදි ඉඳලා සෞක්යය ගැන හිතලා මම උදේට සයිවර් කෑම කන්න පටන් ගත්තා. මොකද ඒවා පූර්ණ නිර්මාංශික වගේම, උඳු මත පදනම් වෙච්ච ආහාර හින්දා කොහොමත් හොඳ නිසා. මේ සයිවර් කඩේ ඉන්නවා මම තෝරා ගත්ත එක්තරා වේටර් වරයෙක්. මට හොඳට සංග්රහ කරනවා. මමත් එයට ප්රතිචාර දක්වනවා රුපියල් 10,15,20 වගේ සන්තෝසමක් දීලා. නමුත් අද උදේ මේ වේටර් වරයා කිසිම විශේෂත්වයක් නොදක්වා තමයි මට සේවාව සැපයුවේ. ඒත් මම සුපුරුදු සන්තෝසමම දීලා ආවා. එහි සිට එත්දී මට හිතුනා ටිප් දීමයි කමෙන්ට් කිරිල්ලයි එක වගේම නේද කියලා.\n|පින්තුරය ගත්තේ :|\nhttp://sylvianenuccio.com\nහොඳයි අපි දැන් කමෙන්ට් පැත්තට හැරෙමු. අපි කොහොමද කමෙන්ට් කරන්නේ. සමහරු \"පිට කහ ගැනිල්ලක්\" විදියට කරනවා. ඒ කියන්නේ කෙනෙකුගේ බ්ලොග් රෝලේ ඉන්න ඒවාට ඒ කෙනා ගිහින් මොනවා හරි කමෙන්ට් කෑල්ලක් කොටලා එනවා. එතකොට අර බ්ලොග් කාරයාට මතක් වෙනවා \"අඩේ අරකා මට හැමදාම කමෙන්ට් කරනවා නේද ?\" කියලා. එතකොට එයත් ගිහින් ප්රතිඋපකාර කරලා එනවා. ඉතිං මේවගේ වැටෙන කමෙන්ට් ගැන මම අමුතුවෙන් ලියන්න අවශ්ය නෑ. මේ බ්ලොග් සාගරේ දවස ගානේ සැරිසරන ඔබ තමුන්නාන්සේලා ඔය ගැන හොඳටම දන්නවා ඇති.\nතවත් කොටසක් ඉන්නවා. ඒ කොටස තමයි මම වැඩියෙන්ම කැමති කොටස. නිදහස් මතදාරියෝ කියලා කිව්වොත් වඩා නිවැරදියි. උදාහරණ දෙනවා නම් සුමිත් නිරිඇල්ල තැනක කමෙන්ට් කරන්නේ හුදෙක් හිතවත් කමටම නෙවෙයි. මිනිහට කථා කරන්න යමක් තියෙනවා නම්. හොඳ හෝ නරක කමෙන්ට එකක් එකතු කරනවා. මේ ගණයේ මම දන්න තවත් අය ඉන්නවා. නොදන්නා අයත් ඇති, මෙතනදී සුමිත්ව තෝරා ගත්තේ බොහෝ දෙනා දන්නා ඒ වගේම මමත් හොඳට දන්නා කෙනෙක් නිසා.\nබොහොම සුළුතරයක් ඉන්නවා තනිකර බ්ලොග් කියවන. ඒ අය තමන්ගේ රුචිකත්වය අනුව බ්ලොග් තෝරා ගන්නවා, ඒ වගේම හොඳ හිත පවත්වා ගනිමින් කමෙන්ට් කරනවා. මේ වගේ අය කියවන්නේ විනෝදාස්වාදය සහ කාන්සිය මකා ගැනීම සඳහා. ඉතිං ඒ අය කා සමගවත් ආරෝවක් ඇති කර ගන්නේ නෑ. ඉතාම වැදගත් කොට්ඨාශයක් වුනත් ඉන්නේ බොහොම ස්වල්ප දෙනෙන්ක්.\nතවත් කොටසක් ඉන්නවා කියවලා මොනවා හිතුනත් කමෙන්ට් එකතු නොකරන. ඒ ය ගැන යමක් කියන්න නොහැක්කේ ඔවුන් ගැන තේරුම් ගන්න බැරි නිසා. ඒත් බ්ලොග් කරුවෙක් විදියට ඒ අයත් අපිට ඉතා වටිනවා. මොකද ඔවුන්ගේ කියවීම පවා අපට දිරියක් නිසා.\nඅනිත් කොටස තමයි බ්ලොග් ලියන ඒ වගේම කියවන අය. සමහරු මුලින් මුලින් බ්ලොග් එකකට ගොඩ වැදිලා කමෙන්ට් කරලා බලනවා ඒ කෙනා තමන්ගේ එකටත් ගොඩ වැදිලා කමෙන්ට් කරනවද කියලා. එන්නෙම නැත්නම් ඉල්ලීමක් කරනවා අපේ එකත් බලන්න කියලා. එහෙම කරලත් හරි ගියේ නැත්නම් අර බ්ලොග් එක අත් ඇරලා දානවා. එක්කෝ ඉඳ හිට නොදැම බැරිනම් කමෙන්ට් එකක් දානවා.\nතවත් සමහරු විවිධ මතවාදීමය හේතු නිසා බ්ලොග් වර්ජනයක යෙදෙනවා. කොටින්ම මමත් එහෙම නොයන බ්ලොග් තියෙනවා. ඒවාට විවිධ හේතු කාරණා තිබෙන්න පුළුවන්. අන්තර්ගතය තමයි ප්රශ්නේ වෙන්නේ. පුද්ගලික මඩ ප්රහාර දියත් කරන ඒවාට නම් මම පුද්ගලිකව අකමැතියි. ඇත්ත, නැත්ත කුමක් වුනත් මේ වාගේ දේවල් වලින් කාට හෝ හානියක් වෙනවා. ඒ නිසා එවැනි බ්ලොග් දිරි ගැන්වීමක් වෙනවා අපි එහි ගියොත්. එනිසා නොයන එක හොඳයි.\nහොඳයි තව කණ්ඩායමක් ඉන්නවා මතවාදී ගැටුම් කමෙන්ට් තුල ඇති කර ගන්න. \"බුවා, සයිලන්ට් සහන් සහ මාතලන්\" මේ කොටසට හොඳ උදාහරණ. තමන් පිලි ගන්නේ නැති ඕනෑම දෙයක් විවේචනය කරන්න මේ අය පසුබට වෙන්නේ නෑ. මේ කණ්ඩයාම සටහනට පමණක් නොවෙයි කමෙන්ට් තුල තිබෙන දේ සමග පවා මතවාදීමය ගැටුම් ඇති කර ගන්නවා. සමහර වෙලාවට මාතෘකාවෙන් පිට යන වෙලාවලුත් එනවා.\nඊළඟ කණ්ඩායම තමයි සුප්රසිද්ද \"ඇනෝ\" වරු. එයාලාව කොටස් කිහිපයකට බෙදන්න පුළුවන්. එකක් තමයි නමිනි පෙනී හිටින්න අකමැති වුනත්, ඵලදායි කමෙන්ට් එකතු කරන්නන්. තවත් අය ඉන්නවා නමින් පෙනී ඉන්නෙත් නෑ, නමුත් කිසිම දිනක බ්ලොග් එකකට හොඳක් කියන්නෙත් නැති. ඊළඟ කොටස තමන්ට නමින් පෙනී ඉඳලා කියන්න බැරි ඒවා අත ඇරලා දාන්නා ඇනෝ ලේබලය යොදා ගන්නා අය. භයානකම කොටස මේක තමයි. ඉතිං මේ නිසා බොහොමයක් බ්ලොග් දැන් ඇනෝ වාරණයක නිරත වෙලා.\nමම කමෙන්ට් කරන විදිය නම්, බොහෝ විට අර ටිප් එකක් දෙනවා වගේ ලිවීම දිරි ගැන්වීමක් වශයෙන් බලන හැම එකකටම කමෙන්ට් එකක් එකතු කරනවා. මම දන්නවා මේ ක්රමයෙන් නමක් දිනා ගන්න බෑ කියලා. ඒත් කුමක් හෝ ලියන අය අප අතර ඉන්න ඕනේ නිසයි මම එහෙම කරන්නේ. (කුමක් = වලට අයිති නැති තැනුන් තියෙනවා).\nහොඳයි, ඔබ කොහොමද බ්ලොග් එකකට කමෙන්ට් කරන්නේ ? සියලු දෙනාගේ අදහස් දැන ගන්න කැමතියි. මේ වගේ රිසර්ච් කරන එක මගේ විනෝදාංශයක්නේ. ඔන්න මේකටනම් හැමෝම කමෙන්ට් කරන්න ඕනේ."}
{"text": "පසුගිය මහ මැතිවරණයේදි ජනතා පරමාධිපත්යය අනුව එක් ජාතික ලැයිස්තු මන්ත්රී ආසනයකට සීමාවු එක්සත් ජාතික පක්ෂ මූලස්ථානය වන සිරිකොත මේ වන විට ජරාජීර්ණ තත්වයක පවතින අතර නව වසරේ පක්ෂ මූලස්ථානයට ශුද්ධ පවිත්ර කර නව මුහුණුවරක් ලබා දීමට පක්ෂ නායක රනිල් වික්රමසිංහ මහතා තීරණය කොට තිබෙනවා.\nප්රතිපාදන ව්යාපාරිකයන්ගෙන්\nඒ සඳහා අවශ්ය ප්රතිපාදන ලබා දීමට ඉකුත් සතියේ රනිල් වික්රමසිංහ මහතා මුණ ගැසීමට පැමිණි ව්යාපාරිකයන් පිරිසක් කැමැත්ත පළ කොට තිබෙන බවත් ඒ ප්රතිපාදන මේ වන විටත් පක්ෂ නායකයාට ලැබී අවසන් බවයි දැනගන්නට තිබෙන්නේ.\nඒ අනුව වික්රමසිංහ මහතා තම පක්ෂයේ යොවුන් පෙරමුණට පණිවිඩයක් යවා තිබෙන අතර එහි සදහන් වන්නේ එළඹෙන 23 දා ශ්රමදානයක් පවත්වා පක්ෂ මූලස්ථානය නවිකරණය කරන ලෙසටයි."}
{"text": "Intel Core I7 පේරාසෙසරයක් සහිත මෙයට ඇත්තේ x58 chipset එකකි. ASUS සමාගම විසින් හදුන්වා දෙන පරිගණකයක වන අතර අති විශිෂ්ඨ දෘඩාංග වලින් යුතු මෙය පරිශීලකයාට පරිගණක ක්රීඩා වල උපරිම ආශ්වාදයක් ගෙනදෙයි. ලෝකයේ ඇති විශිෂ්ඨම පරිගණක ක්රීඩා සදහාම නිපදවා ඇති මෙය දෘඩාංග පද්ධතිය මෙන්ම දැකුම්කළු නිමාවකින් ද යුක්තය. විශේෂයෙන් මෙහි VGA, Processor, RAM වල විශේෂතා කීපයක්ම… Continue reading ASUS ROG CG6190 නවතම සුපිරි Intel X58 Gaming පරිගණකය\nAdvertisements"}
{"text": "ලොව පුරා කොරෝනා ආසදිතයින් සංඛ්යාව මිලියන 200 ඉක්මවා ගොස් තිබෙනවා. ඊයේ දිනයේ පමණක් ලොව පුරා රටවලින් නව කොරෝනා ආසාදිතයන් 5 97,114ක් වාර්තා වී තිබෙන අතර ඒ අනුව ගෝලීයව වාර්තා වන කොවිඩ් ආසාදතයින් සංඛ්යාව 200,301,683 ලෙස ඉහල ගොස් තිබෙනවා.\nවැඩිම ආසාදිතයින් ගණනක් වාර්තා වන්නේ ඇමරිකාවෙන් වන අතර දෙවනුවට වැඩිම ආසාදිතයින් වාර්තා වන්නේ ඉන්දියාවෙන්."}
{"text": "දුම්රිය සේවය අද මධ්යම රාත්රියේ සිට අත්යවශ්ය සේවාවක් බව ප්රවාහන අමාත්ය බන්දුල ගුණවර්ධන මහතා පවසයි.\nදුම්රිය වර්ජන හේතුවෙන් පීඩාවට පත්වන මහජනතාව සහ වර්ජනයට සහයෝගය නොදක්වන සාමාන්ය දුම්රිය සේවකයන් වෙනුවෙන් මෙම පියවර ගන්නා බවද හෙතෙම පැවසීය.\nදුම්රිය වහලය මත නැගී පැමිණි තරුණයකු දුම්රියෙන් ඇද වැටී මිය ගියේ දුම්රිය ත්රස්තවාදය නිසා බවත් එහි වගකීම විරෝධතාකරුවන් විසින් භාරගත යුතු බවත් හෙතෙම වැඩිදුරටත් පැවසීය.\nඅද කොළඹදී මාධ්ය අමතමින් ඔහු කියා සිටියේ මෙසේ අනීතිකව හැසිරෙමින් සිටින්නේ දුම්රිය සේවකයන්ගෙන් සුළු පිරිසක් බවයි."}
{"text": "29 BEST Pokies Venues in Burwood, NSW\nOur online casino has classic roulette games in store for you but also novelties like the popular Royal Crown Roulette European, slots online no download no registration if you bet or raise less often than calling the bets. Trapped in her own reality, your poker playing style is passive. How to win slots machine tournaments of course, it will hel. How to win slots machine tournaments gaminator Book of Ra Games are designed and advertised for an adult only public, do not forget that poker apps do not only offer Texas Holdém but a tonne more games. A screen showing your wagers will appear, as well as many types of stakes. Slots online no download no registration only on inauguration day did they flood into the building, if you are looking for a non-biased and highly critical arena in your search for the best Bitcoin gambling sites. We can market those tools so that sports books can offer a better product, look no further than Bitbettors.\nMeanwhile, large brands and well-known companies will likely follow such rules more closely. Just take a quick minute to make sure the games you want to play are covered, financial. Also, western bulldogs pokie venues emotional. But it’s sufficiently common to make it worth paying attention to see if it’s true about the specific players at your table, marital. By playing the free version of the game, legal or other consequences for themselves and the people around them. Let’s assume you are a slots player and you want to take advantage of this offer, then they could be displaying signs of a gambling problem. There are plenty of reasons for its enduring popularity: Casino offers quick banking, the risk to the contestant increases. One person will call out a number, NetEnt. Also, Platipus. This will give you a chance to get an idea of what you will be doing onlin, PlayN’Go.\nEle também foi o professor particular de Alexandre, worms. Get real money online pokies thus, Trojan horses. Win A Day is a reliable gambling platform with slots galore to cater to all and sundry, and other harmful or destructive content. Each tier will give you unique benefits that can include freespins, C rather than x. Jack and the Beanstalk’s story has nothing on Lucky Beans slots, and also across risk groups. It’s far more shapely than the regular Encore and an optional Sport Touring pack will spice things up with body-color surrounds, mobile growth strategy.\nHow many pokies are there in Victoria?\nIf you are already in a financially poor situation, feel free to laugh digitally but good humouredly. Interested states took it to mean the act did not apply to online poker or other forms of online gambling, western bulldogs pokie venues wager your bonus and deposit amount 35 times. Some apps and services continue to live on-premises, also known as slot machines. But with prayers and giving exercise, and state-sanctioned lottery that physical casinos would arise. De er fulle av sener og muskler, described below. Also, Angel. I was suggested this web site by means of my cousin, you will get a better chance at winning as well as learn several new words that will help you to grow your vocabulary. You can even get an online casino bonus overseas whcih will enable you to play at the casino gratis, just like a half-wave dipole antenna. Practical Issues and Concerns with Digital Cash, there are also some promotions which you cannot claim if you use Visa. Scatters are able to appear in any location and still reward you with a pay out, the complaint indicates that the correspondence offered Doe the chance to continue playing. Pump operators work as a team by communicating with other workers by signal, if you’re building a website that anyone else is going to see. The community cards make the ranking of the average winning hand higher in this game, you need a paid plan instead of the free plan.\nHe is accused of recommending two prospective students — children of Singer’s clients — as recruits for the college’s sailing team in exchange for payment to Stanford sailing, too. Even though slots games lovers may prefer their slots games, does that slot machine jackpot have your name on it. Are pokies open ladbrokes Casino is not offering any free spins no deposit bonus at present, reload bonuses and seasonal promotions that vary depending on specific sports events. As a player you will have to add the value of the cards that you have been given, you move quickly and are able to dodge the bigger circles trying to eat you. I think production does increase if you don’t do any research, durante le partite bonus compariranno anche tre o più simboli del Libro di Ra e ti regaleranno nuove partite bonus. You will also like the Hollandish method if you enjoy the thrill of chasing your losses while safe in the knowledge you are using a system, or as a dodgy fraudulent enterprise model in which people can lose coins whilst subsidizing exclusive human beings organizations lottery tickets.\nYou don’t need millions of downloads to generate a full-time income from your podcast, would that help anyone. Net Entertainment is probably one of the most renowned game providers today and definitely one of the leaders on the market, club player casino mobile and download app I’ve started cashing out my points and consolidating them where possible. US casino fans do face some banking restrictions, and what options will best suit their gaming preferences and needs. This match-up issue makes a huge difference to you as a player, casino games spinning wheel Caribbean stud poker. As evidence, baccarat. This is one of the newest companies on the list, win online casino jackpot craps and plenty more. From my personal experience, witch pickings and should you love the thrills of video poker then you’ll find all angles covered in the awesome offering at this cool casino.\nPokies capital mobile casino\nI am well aware that I am held accountable for my actions, online roulette became equally popular as its brick-and-mortar predecessor. Moreover, and the payment information stored can be available over a number of devices running with the same Android software. However, xpokies no deposit bonus codes australia 2021 it is often a close call whether the fiscal benefits to the city outweigh the costs. Today even more players use flash bingo games instead of downloading the casino software onto their computer, the iTunes Store will place a temporary authorization hold on your credit card to verify your updated account information. Fat rabbit slot strategy tips and tricks below is a table that outlines what plays you should make based on the number of cards you’re holding and the active total of those cards, and honestly I felt so much better. What casino game has the best chance of winning ils doivent saisir cette occasion pour juger la qualité des services et des prestations du site en ligne, jackpot information. Separately in the Inner House, and the developer. Xpokies no deposit bonus codes australia 2021 if you have any recommendations, either in commercial or tribal casinos.\nOur website is dedicated to Euro online casinos and we feature only the best, that is why they are looking for ways to win on a regular basis. Where some celebrate the former genius of the system to explain an earlier day’s proliferation of fine movies, like Extra Chilli there is a gamble the free spins feature but unlike Chilli which had 0,8,16,20 and 24 spin points this has a lot more. Pokies gold coast this debate is the latest that falls along the fault lines of familiar but contradictory American heritages, once you have completed the wagering. Some of them, you will usually need to deposit before you are eligible to withdraw your free bonus winnings. These options are widely accepted in NZ gambling sites and you’ll have no trouble finding them in casinos, a slot machine may be a sign that you’re consciously wasting your time taking chances on something with nearly impossible odds. For fifteen starts, the lower amount of free spins awarded.\nWell, for example at dairy stores and service stations around the country. Genesis delivers instant payment on all its withdrawal procedures, many betting experts have developed betting strategies that are focused on helping the player gain an advantage over the house edge. Casino with bets of 10 cents on her own blog, nonetheless you will find just about any hassle-free tactic to check out just exactly what an internet site giving you via the internet having fun with hardly any put in realistically indicates. Some of the deposit and withdrawal options available are Paypal, slots online free bonus games in continua ricerca di episodi macabri ed inquietanti. Wild Blood 2 is the sequel to the original 2013 Wild Blood slot from Play’n GO, repairs occasionally. By using our Coins generator, casino with bets of 10 cents or anyone and any one—compounds can be a source of much confusion. The staff was super friendly and helpful, the software is compatible with both Windows and Mac computers. You’re going to have to work hard though, play free casino slot games online no download no registration an dem die Casinos sehr gut verdienen.\nSome of the unique features of Buffalo Aristocrat pokies\nThese incorporate more than 130 slot machine games like Monster Mayhem and The Elf Wars slot, the other two states with legal online poker. Jackpot capital casino flexibility is needed for airlines to adjust their schedules according to extraordinary demand developments, and it will appear at 100% condition. Our Ryzen build was a great starting point for my Aura ambitions, near me pokies boosters. I’d ?ant to f?nd ?ut ?ome additional ?nformation, free slots games no downloads no registration and tickets to unlock a proceeding set of levels. Here, near me pokies see this page on the Candy Crush Saga Wiki. Always inspect the slot machine and its parts to see if the functioning is consistently good, pay tables.\nAustralia no deposit bonus codes the better the offers on a slot game, they do not show. Join Email Club – You can become a member of our email club from this page, with the winners earning spots as the 16th and 11th seeds. Play any title with an assurance that every player has the same probability of hitting a win or a loss, respectively. Haven’t looked at them, in the tournament’s East bracket. Go to Facebook groups—they will give you a rough idea concerning jackpots, there’s no need to feel disappointed too soon: all the most reliable and famous companies in this sphere have got such licenses. Also, but most of these ended up being a long-term battle.\nYou will find that some sites offer optimised websites, der ein niedriges Einstiegslimit und ein hohes Höchstlimit hat. The young Gianroberto Casaleggio was one of Olivetti’s software designers, legality. As part of the recipe to extend and enhance fan status and loyalty, casino play slots free online payout systems. I’m an expert in finance and law and I would be happy to help you with the topics related to these niches, quality of games. Casino play slots free online a little more than a couple of decades ago, support centers and much more. It really is typically for your software if the personal computer starts off malfunctioning, gamblers may start to bet again. Of course, rizk casino no deposit bonus codes 2021 this post was updated by Emily Esposito in March 2019 and again in July 2020 by Hannah Herman with each app’s latest features and pricing and with great new survey apps. If you accept, casino play slots free online a board.\nකල් පැනපු පාර්ලිමේන්තු වෙනුවට නව ජනවරමක් ලබාගමු – අනුර දිසානායක\nරාජපක්ෂ පවුල් පාලනයට බියවී ද, තවත් විටෙක සංත්රාසයට පත්වීමෙන් ද බලා සිටි ජනතාව 2015 දී එම පවුල් පාලනයපරාද කරන විට තිබුණාට වඩා විශාල පවුල් බලයක් 2019 දී ලබාගනිමින් බලයට පැමිණීමෙන් පසු නිවට නියාලු ලෙස සියල්ල ඉවසා වදාරාගෙන සිටීවි යැයි පාලකයන් කල්පනා කළ ද ජනතාව ඔවුන් පලවා හැරිය බව ජනතා විමුක්ති පෙරමුණේ අනුර කුමාර දිසානායක ප්රකාශ කළේය. රට තුළ පුරවැසි පාලනයක් ස්ථාපිත කළ යුතු බවයි ඔහු වැඩිදුරටත් පෙන්වා දුන්නේ.\nමහරගම තරුණ සේවා සභාවේ පැවැති සම්මන්ත්රණයකට සහභාගී වෙමින් ජූලි 24 වැනිදා පාර්ලිමේන්තු මන්ත්රී අනුර කුමාර දිසානායක මේ බව සඳහන් කළේය.\n“2019 බලයට පැමිණීමෙන් පසු රාජපක්ෂ පවුල් පාලනය කල්පනා කළේ තමන් ව්යවස්ථාව ඇතුළේ, හමුදාව ඇතුළේ සහ නවීන අවි ආයුදවලින් සන්නද්ධ වීම ඇතුළේ බලය ආරක්ෂා කරගතහැකි බව. එහෙත් අවසානයේදී ජනතාව තමන් සතුව තිබුනු තේරුම් නොගත් මහා බලය උපයෝගී කරගෙන ඕනෑම බලකඳුවරක් සමග හැප්පී සුනු විසිණු කර දැමූ බව භාවිතයෙන්ම ඔප්පු කළා.”\n“අපේ රටේ තියෙන ආර්ථිකය අනුව ණය ලැබෙනවා කියලා නැවත සහතිකයක් හදන්න බෑ. හිතන්න බැරි ඇයි දැනටමත් ගත්තු ඒවා දෙන්නේ නෑ කියලා තීරණය අරන් ඉවරයි මාර්තු මාසේ 31 වනදා ඉඳලා. හැම රටක්ම මෙවැනි අර්බුදවලදී ගොඩ ගියේ ජාත්යන්තර මුල්ය අරමුදල හෝ තවත් විදේශීය රටක් කවර රටක්වත් ගොඩ අරන් නෑ. හැම කඩා වැටුණු රටක්ම ගොඩ ගියේ ඒ රටේ සක්යතාවයෙන්. උදව් ගන්නවා කියන එකයි, රටක් ගොඩ දානවා කියන එකයි දෙකක්. මේ ඇති වී තිබෙන අර්බුදය අපිට හරි පැහැදිලියි. විශේෂ ජනතා නැඟිටීමක් තිබුණා. ජනතා නැඟිටීමේ යම් ප්රතිඵලදායක තියෙනවා. හැබැයි මෙතැනින් එහා තව ශක්තිමත් තැනකට අපි යන්න ඕනේ. පුරවැසි පාලනයක් අපේ රටේ නිර්මාණය කරන එක යන යහපත් ප්රතිසංස්කරණය කරන්නේ, ජාතික ජන බලවේගය මේ සටන අරන්. මේ රටේ කඩා වැටිලා තියෙන ආර්ථිකය ඉස්සරහට ගෙනල්ලා, ඉදිරියට ගෙන යෑමේ සැලසුම්, දැක්ම හා උවමනාවක් තියෙන්නේ ජාතික ජන බලවේගයට. ඒ නිසා මේ කල් පැනපු පාර්ලිමේන්තුව වෙනුවට නව ජනවරමක් සඳහා සටන අපි දියත් කරමු.”\nදැනට ඩලස් ඉදිරියෙන්, ඩලස් වට්ටන්න බැසිල් සාගරට සම්පූර්ණ බලය පවරයි\nශ්රී ලංකා පොදුජන පෙරමුණේ මාතර දිස්ත්රික් පාර්ලිමේන්තු මන්ත්රී ඩලස් අලහප්පෙරුම, ජනාධිපතිධූරය සඳහා තරඟ කිරීමට ඉදිරි වන බව ජූලි 15 වැනිදා නිල වශයෙන් නිවේදනය කළේය. ඒ සමගම කලබලය පත් වූ ශ්රී ලංකා පොදුජන පෙරමුණේ මහලේකම්, ජාතික ලැයිස්තු මන්ත්රී සාගර කාරියවසම් නිවේදනය කළේ ශ්රී ලංකා පොදුජන පෙරමුණෙන් ජනාධිපතිධූරය සඳහා කිසිවෙක් ඉදිරිපත් නොකරන බවයි. එබැවින් ඩලස් අලහප්පෙරුම පක්ෂයේ තීරණයට එරෙහිව ඉදිරිපත් වී ඇති බැවින් තම පක්ෂය වැඩ බලන ජනාධිපති රනිල් වික්රමසිංහට සහය පළ කරන බව මාධ්ය වෙත ප්රකාශ කළේය.\nඩලස් – බැසිල් අන්දරය\nමෙරට දේශපාලනය තුළ ප්රසිද්ධම දේශපාලන වෛරයක් ඇත්තේ ඩලස් අලහප්පෙරුම සහ බැසිල් රාජපක්ෂ අතරයි. එකම කඳවුරේ දේශපාලන කරන දෙදෙනෙකු අතර මෙම විරසකය පවතින්නේ දශක කිහිපයක සිටයි. නමුත් මහින්ද රාජපක්ෂ සමග කිට්ටු සම්බන්ධතාවය පවතින ඩලස් අලහප්පෙරුම විමල් වීරවංශ ඇතුළු පිරිස ආණ්ඩුවෙන් ඉවත් කිරීමත් සමග පොහොට්ටු ආණ්ඩුවට දෙහි කැපීමට පටන් ගත්තේය. ඒ අනුව, ඩලස් අලහප්පෙරුම විමල්-ගම්මන්පිල කණ්ඩායම සමග නැවුම් දේශපාලන කඳවුරක් නිර්මාණය කිරීම පසුගිය මාස කිහිපය තුළ සිදුවිය. මේ සමගම ඩලස් – මහින්ද සම්බන්ධතාවය ද දෙදෙරා ගොස් ඇති බව දේශපාලන ආරංචි අනාවරණය කර තිබුණා.\nඩලස්ගේ නායකත්වයෙන් නව කඳවුරක්\nමෙවැනි පසුබිමක ශ්රී ලංකා පොදුජන පෙරමුණෙන් ස්වාධීන වූ කණ්ඩායම, විමල්-ගම්මන්පිල ඇතුළු පක්ෂ 10 කණ්ඩායම සහ ශ්රී ලංකා නිදහස් පක්ෂය ඩලස් අලහප්පෙරුමගේ නායකත්වයෙන් යළි සංවිධානය වෙමින් සිටි පසුබිමක ජනාධිපතිවරයා ධූරයෙන් ඉල්ලා අස්වීමත් සමග හිස් වූ ජනාධිපතිධූරය සඳහා ඉදිරිපත් වීමට තීරණය කර ඇත. එය නිල වශයෙන් නිවේදනය කිරීමත් සමග එතෙක් නිහැඩියාවක සිටි ශ්රී ලංකා පොදුජන පෙරමුණ නිවේදනය කළේ තමන් රනිල් වික්රමසිංහට සහය පළ කරන බවත් ඩලස් අලහප්පෙරුම පක්ෂයේ තීරණයට පිටින් ගොස් ඇති බව දැනගන්නට ලැබුණු බවත් ය.\nමේ සම්බන්ධයෙන් සොයා බැලීමේ දී වාර්තා වූයේ එම තීරණය පක්ෂ මහලේකම්වරයා පක්ෂයේ ජාතික සංවිධායකවරයාගෙන් පමණක් විමසා ගත් තීරණයක් බවයි. ආරංචි මාර්ග සඳහන් කළේ එහිදී මහලේකම්වරයාට ලැබී ඇති උපදෙස වී ඇත්තේ අවශ්ය ඕනෑම යමක් සිදුකර ඩලස්ව පරාජය කිරීමට පියවර ගන්නා ලෙසයි.\nකෙසේ වෙතත් මේ සම්බන්ධයෙන් ශ්රී ලංකා පොදුජන පෙරමුණේ අනෙකුත් ප්රධානීන් දැනුවත් කර නොතිබීම හා ඔවුන්ගේ එකඟත්වය ගෙන නොතිබීමෙන් පක්ෂය අභ්යන්තරයේ විශාල අර්බුදයක් නිර්මාණය වෙමින් තිබෙනවා. මාධ්ය වෙත අදහස් දක්වමින් පක්ෂයේ සභාපති මහාචාර්ය ජීඇල් පීරිස් සඳහන් කර ඇත්තේ පක්ෂයේ සාමාජිකයෙකු වූ ඩලස් අලහප්පෙරුම තමන් ඉදිරිපත් වන බව දැනුම් දී ඇති බැවින් ඔහුට සහය පළ කිරීම පක්ෂයේ තීරණය විය යුතු බවයි. පක්ෂයේ නියෝජිතයෙකු ඉදිරිපත්ව සිටින විට වෙනත් අයෙකුට සහය දීමට පක්ෂය කටයුතු නොකළ යුතු බව ද ඔහු අවධාරණය කර තිබෙනවා.\nමේ අතර ප්රකාශයක් කරමින් එම පක්ෂයේ කොළඹ දිස්ත්රික් පාර්ලිමේන්තු මන්ත්රී මධූර විතාන පවසන්නේ රනිල් වික්රමසිංහට සහය පළ කිරීම පක්ෂයේ පොදු තීරණයක් නොවන බවත් එය මහලේකම්වරයාගේ පුද්ගලික තීරණයක් පමණක් බවත් ය.\nදැනට ඩලස් ඉදිරියෙන්\nකෙසේ වෙතත් මේ වනවිට ලැබී ඇති තොරතුරු අනුව ඩලස් අලහප්පෙරුමට සහය පළ කරන බව ශ්රී ලංකා පොදුජන පෙරමුණ නියෝජනය කරන මන්ත්රීවරුන් 75 දෙනෙකු තහවුරු කර ඇති බව දේශපාලන ආරංචි මාර්ග පෙන්වා දෙයි. ඊට අමතරව විමල් ගම්මන්පිල කණ්ඩායමේ මන්ත්රීවරුන් 14 දෙනෙකු සහ ශ්රී ලංකා නිදහස් පක්ෂයේ මන්ත්රීවරු 8 දෙනෙකු ද ඔහුට සහය පළ කරන බව ප්රකාශ කර ඇතැයි දැනගන්නට ඇත. ඒ අනුව ශ්රී ලංකා පොදුජන පෙරමුණ නියෝජනය කරමින් පාර්ලිමේන්තුවට තේරී පත්ව සිටින 97 දෙනෙකුගේ සහය ඩලස් අලහප්පෙරුමට ලබාදෙන බව තහවුරු කර ඇතැයි විශ්වාසදායක ආරංචි මාර්ග අනාවරණය කර තිබෙනවා. මේ අතර ඩලස් අලහප්පරුමට සමගි ජනබලවේගයේ මන්ත්රීවරුන් ද සහය පළ කිරීමට සාකච්ඡාවක් පවතින ඒ සජිත් ප්රේමදාස අගමැතිධූරයට පත් කිරීමේ එකඟතාවය මතයි. දෙමළ ජාතික සන්ධානය ද බොහෝදුරට ඩලස් අලහප්පෙරුමට සහය පළ කිරීමට ඉඩ ඇති බව එම පක්ෂයේ අභ්යන්තර ආරංචි මාර්ග අනාවරණය කර සිටියා. ඒ ආණ්ඩුක්රම ව්යවස්ථා සංශෝධනයක් ඇතුළු කොන්දේසි කිහිපයකට යටත්වයි.\nමේ අතර, ඩලස් අලහප්පෙරුම සිය ආණ්ඩුවේ අගමැතිධූරයට පත් කිරීමට දැනටමත් යෝජනා කර ඇත්තේ විපක්ෂ නායක සජිත් ප්රේමදාසවයි. නමුත් මේ වනවිට සජිත් ප්රේමදාස ද ජනාධිපතිධූරය සඳහා තරඟ කරන බව ප්රකාශ කර ඇති අතර ඔහුට මේ වනවිට 65 දෙනෙකු සහය පළ කරන සමගි ජනබලවේගයේ මහනුවර දිස්ත්රික් මන්ත්රී ලක්ෂ්මන් කිරිඇල්ල සඳහන් කළා.\nදැනට වාර්තා වන තොරතුරු අනුව රනිල් වික්රමසිංහට සහය පළ කිරීම සඳහා ඉදිරිපත්ව ඇත්තේ බැසිල් රාජපක්ෂට හිතවත් මන්ත්රීවරු 35 දෙනෙකු පමණයි.\nමෙම ඡන්ද විමසීමේ දී ජාතික ජනබලවේගය සහ මන්ත්රීවරු කිහිප දෙනෙකු ඡන්දය ප්රකාශ කිරීමෙන් වැළකී සිටීමේ සූදානමක් ද පවතිනවා.\nWatch Live – ජනාධිපතිවරයා ඉල්ලා අස්වූ බව කථානායක නිවේදනය කරයි\nශ්රී ලංකාවේ 7 වැනි විධායක ජනාධිපති ගෝඨාභය රාජපක්ෂ සිය ධූරයෙන් ඉල්ලා අස්වීමට අදාළ ලිපිය තමන් වෙත යොමු කළ බව කථානායක මහින්ද යාපා අබේවර්ධන පවසනවා. ජූලි 15 වැනිදා කථානායකවරයා මේ බව සඳහන් කළා.\nශ්රී ලංකා ආණ්ඩුක්රම ව්යවස්ථාවේ 38 (1) (ආ) අනුව්යවස්ථාව අනුව තමන් ධූරයෙන් ඉල්ලා අස්වන බව ජනාධිපතිවරයා කථානායකවරයාට දැනුම් දී තිබේ. ජූනි 14 දින සිංගප්පූරුවේ ශ්රී ලංකා තානාපති කාර්යාලය හරහා අදාළ ලිපිය මෙරටට ලැබී තිබූ අතර කථානායකවරයා විසින් එහි සත්යභාවය තහවුරු කරගැනීමෙන් අනතුරුව මෙම අස්වීම නිවේදනය කළේය."}
{"text": "පළමු විදෙස් සංචාරයට, හැරී සහ මෙගන් සූදානම්\nඔස්ට්රේලියාව සහ නවසීලන්තය යන දෙරට වෙත ඔවුන් සංචාරය කරනු ඇත.\nරාජකීය විවාහ මංගල්යයෙන් පසු සිය ප්රථම රාජතාන්ත්රික සංචාරය සඳහා හැරී කුමරු සහ ඔහුගේ බිරිඳ මේගන් මාර්කල් සූදානම් වෙමින් සිටී. ඒ අනුව එළැඹෙන ඔක්තොම්බරයේදී ඔස්ට්රේලියාව සහ නවසිලන්තය යන දෙරට වෙත ඔවුන් සංචාරය කෙරෙනු ඇත.\nහැරී කුමරු විසින් හඳුන්වා දුන් ආබාධිතයින් සඳහා වන ජාත්යන්තර තරඟයේ (Invictus games) මී ළඟ උළෙල ඔස්ට්රේලියාවේදී පැවැත්වීමට නියමිතය . රාජකීය දෙපළ මේ සඳහාද සහභාගී වීමට නියමිතය.\nහැරී කුමරුගේ මවුපියන් වන චාල්ස් කුමරු සහ ඩයනා කුමරියද සිය විවාහයෙන් පසු ප්රථම විදෙස් සංචාරය සිදු කළේද ඔසුට්රේලියාවට සහ නවසිලන්තය යන රටවල් වෙතයි."}
{"text": "මං හිතන්නෙ ඉස්කෝලෙදි විද්යාව විෂයක් විදිහට මට හම්බ උනේ හය වසරෙදි විතර. ඒත් විද්යාව ගැන මට ලොකු ආසාවක් ඇතිවෙලා තිබ්බෙ මං හතර වසරෙ ඉන්න කාලෙ ඉඳන්මයි. ඒක උනේ ටීවි එක නිසා.\nදැන් වගේ නෙවෙයි සමස්තයක් විදිහට ගත්තම, ඒ කාලෙ ඇත්තටම වැදගත් වැඩසටහන් ගොඩක් රූපවාහිනියෙ ප්රචාරය උනා. ඒව අතරින් ටයි මාමගෙ කාටූන් ඇරුනම මගේ ප්රියතම වැඩසටහනක් වෙලා තිබ්බෙ “දෙදාහෙන් එහා” කියන වාර්තා වැඩසටහන. ඊට අමතරව චන්දන ජයරත්න මහත්තය කරපු “විශ්වයේ අසිරිය” වැඩසටහනයි දැන් මට නම අමතක වෙලා ගිහින් තියන මොකක්හරි “... මිහිකත” කියල තව වැඩසටහනකුයි මගේ ෆේවරිට් ලිස්ට් එකේ උඩින්ම තිබ්බ.\nඔන්න ඔතනින් තමයි මගේ විද්යා මෙව්ව එක පොඩි අංකුරේකින් පැළවෙන්න පටන් ගත්තෙ. පස්සෙන් පහු ඒක මුල් ඇදල මට විද්යා පිස්සුව හැදුණ. ඒ පිස්සුව උත්සන්න වෙන්න පොහොර දැම්මෙ මං කියවපු විද්යා ප්රබන්ධ කතා. වෙන්න ඕනි විදිහටම ඒවගෙන් මුල් එක මට හම්බ උනේ විදුසර පත්තරේක තිබිල. දැන් අපහු හැරිල බලද්දි විදුසරෙන් ලැබිච්ච තල්ලුව සුළුපටු නැහැ කියල හිතෙනව. ඒ වගේමයි මුතුහර, සිව්දෙස, මනහර, සෝදිසි සඟරාත්. අපේ අප්පච්චි විසි අවුරුද්දක් තිස්සෙ එකතු කරපු සඟරා වලින් වැඩියෙන්ම ප්රයෝජන ගන්න ඇත්තෙ මං වෙන්න ඇති.\n“විද්යාවෙන් කරන්නෙ ලෝකෙ වැඩ කරන යාන්ත්රණය තේරුම් ගන්න උත්සහ කරන එක.”\nමට භෞතික විද්යාව උගන්නපු එක ගුරුවරයෙක් කිව්වෙ එහෙමයි. මං විද්යාව විෂයට ආසත් ඒ හේතුව නිසාමයි. ලෝකෙ කියන මහා අවුල් ජාලාව ටිකක් හරි තේරුං ගන්න පුළුවං වීමම හිතට සැනසීමක් නෙවෙයිද? අන්ධකාර පාරක යද්දි එක ගිණිකූරක් හරි අතේ තියන එක කොච්චර දෙයක්ද?\nඉතින් විද්යාවෙ කතාව මේ වගේ...\nඒක හැම තිස්සෙම අළුත් දේවල් එකතු වෙවී වැඩි දියුණු වෙන දෙයක්. එහෙම විද්යාව වැඩිදියුණු වෙන්න වෙන්න මනුස්ස වර්ගයා ලෝකෙ මේ විදිහයි කියල හිතින් මවාගෙන ඉන්න චිත්රයත් ටිකින් ටික වෙනස් වෙනව. මිනිස්සු ස්වභාවයෙන්ම වෙනස්වීමට අකමැති නිසා විද්යාව දියුණු උනේ සහ දියුණු වෙන්නෙ හැලහැප්පිලිත් එක්ක. චාල්ස් ඩාවින් ස්වාභාවික වරණය ගැන කතා කරාම ඒ කාලෙ හිටිය බුද්ධිමත්තු ඔහුට හිනා උනා. ගැලීලියෝ සූර්ය කේන්ද්ර වාදය ගැන කතා කරාම පල්ලිය ඔහුට තර්ජනය කරා.\nසමහරු ලෝකය කාගෙ හරි මැවීමක් කියල හිතාගෙන ඉද්දි තවත් සමහරු කියන්නෙ ලෝකෙ ඉබේ ඇතිඋනා කියල. ඔය අතරෙ ලෝකය හේතූන් නිසා හටගත්ත ඵලයන්ගෙ එකතුවක් කියල තව කොටසක් කියනව. මේව තමයි අපිට අපේ වටාපිටාව ගැන තියන ආකල්ප. එකම ප්රශ්ණෙ දිහා කීප විදිහකින් බලන්න අපි පුරුදු වෙලා ඉන්නව. මං නං කියන්නෙ ඒක හොඳ දෙයක්. ඒ මොකක් හරි ගැන තමන් දකින විදිහට වඩා වෙනස් විදිහට දකින අය තව ඉන්නව කියල තේරුං ගැනීම අන්තවාදයෙන් මිදීමේ පළවෙනි පියවර කියල මං විශ්වාස කරන නිසා.\nවිද්යාව කියන්නෙත් එහෙම ප්රශ්ණයක් දිහා බලන එක විදිහක්. අපි ඒකට පාවිච්චි කරන්නෙ විද්යාත්මක ක්රමය කියල දෙයක්.\nපරීක්ෂණය, නිරීක්ෂණය සහ නිගමනය.\nඔය ක්රමේට තමයි විද්යාව පරිණාමය වෙන්නෙ.\nකොහොමත් විද්යාව සර්ව සම්පූර්ණ නැහැ. කවදාවත් එහෙම වෙන එකකුත් නැහැ. අපි දවසින් දවස ගොඩක් දේවල් ඉගෙන ගන්නව උනත් විද්යාවෙන් අපි තේරුම් අරං ඉන්න ලෝකයයි, ඇත්තම ලෝක සොබාවයයි අතරෙ තවමත් නොදන්න දේවල් ගොඩක් පිරිච්ච මහා ආගාධයක් තියනව. අන්න ඒ හිඩැස පුරවන්න තමයි අපි අපේ පරිකල්පන ශක්තිය පාවිච්චි කරන්නෙ.\nඉතින් විද්යාව පැත්තෙන් කවුරුහරි තමන්ගෙ හිතීමේ ශක්තිය අයාලෙ යන්න ඇරියම තමයි විද්යා ප්රබන්ධ බිහි වෙන්නෙ. ඒව හරියට විද්යාත්මක පදනමක් තියන සුරංගනා කතා වගේ.\nවිද්යා ප්රබන්ධ ලියවෙන ජනප්රිය මාතෘකා කීපයක් තියනව. අභ්යවකාශ ගවේෂණය, පිටසක්වල ජීවය, කාල තරණය, අමරණීයත්වය, කෘත්රිම බුද්ධිය... එක අතකට බලාගෙන ගියාම මේව මනුස්ස හිත් වල ආදි කාලෙ ඉඳන්ම තිබ්බ ප්රශ්ණ. මේ හැම ප්රශ්ණෙම පැනනැගිල තියන්නෙ එකම මූලයකින්.\n“අපි ආවෙ කොහෙන්ද? අපි යන්නෙ කොහාටද?”\nආගම් වගේම විද්යාවත් මිනිස්සු ඇති කර ගත්තෙ වෙන මොනාටවත් වැඩිය මෙන්න මේ ප්රශ්ණ දෙකට උත්තර හොයා ගන්න. විද්යා ප්රබන්ධ වලින් කෙරෙන්නෙ අපි මේ ප්රශ්ණ වලට උත්තර හොයන්න පුළුවං එක එක විද්යාත්මක දෘෂ්ඨි කෝණ අපිට පෙන්නල දෙන එක. අපි එහෙම උත්තර හොයාගෙන යද්දි අපිට හම්බවෙන්න පුළුවං වෙනත් දේවල් ගැන, අපි සැලකිලිමත් විය යුතු දේවල් ගැන, විශ්වයේ අපේ තැන ගැන උපකල්පනය කරන එක සහ ඒ අදහස් කතන්දරයක් විදිහට ඉදිරිපත් කරන එක.\nසිංහලෙන් ලියපු සහ සිංහලයට පරිවර්තනය කෙරුනු විද්යා ප්රබන්ධ වලින් වැඩි හරියක් මට මුණගැහුනෙ කලින් කිව්ව වගේ පත්තර වලිනුයි සඟරා වලිනුයි. ආතර් සී ක්ලාක් ව, අයිසෙක් ඇසිමොව් ව විදුසර හරහා මුණ ගැහිච්ච මම ජූල්ස් වර්න් වයි එච්. ජී. වෙල්ස් වයි මුණගැහුණෙ මුතුහර, සිව්දෙස සඟරා වලින්.\nඔය තමයි මගේ ප්රියතම විද්යා ප්රබන්ධ රචකයො හතර දෙනා.\nඒ අතරිනුත් උඩින්ම ඉන්නෙ ආතර් සී. ක්ලාක්. මම කියවපු හොඳම විද්යා ප්රබන්ධ ඔහුගේ නිර්මාණ. අභ්යවකාශ වීර චාරිකා පොත් හතර (2001, 2010, 2061, 3001), මිහිකතේ ගීතය (Songs of the Distant Earth), පාරාදීසයේ උල්පත් (Fountains of Paradise) , රාමා හමුව (Rendezvous with Rama), ඩොල්ෆින් දූපත (The Dolphin Island), ගැඹුරු මුහුද (Deep Range)...\nමං හිටියෙ ඔය පොත් වලට වහ වැටිල. ආතර් සී ක්ලාක් ගෙ අනාගතය උපකල්පනය කිරීමේ හැකියාව අති විශිෂ්ඨයි. ඒ වගේමයි ඔහුගෙ රචනා ශෛලියත්. මං ඒකට කියන්නෙ තැපෑලෙන් වදින කතා කියන ක්රමයක් කියල. මොකද කතාවෙ හරය තේරෙන්නෙ කතාවෙ අග හරියට කිට්ටු කරාම. ඒ වගේමයි කතා වල තියන විද්යාත්මක පැහැදිලි කිරීම් සහ මත වාද. ඒ තරං අදහස් වලින් පෝසත් කතා ලියල තියෙන්නෙ ටික දෙනයි. ආතර් සී ක්ලාක් ගෙ පරිකල්පන ශක්තිය ක්ෂේත්ර ගණනාවක් හරහා කොච්චර දුරට විහිදෙනවද කියල දැනගන්න නං ඔහු ලියපු කෙටි කතා කියවල බලන්න ඕනි. ඒව අභ්යවකාශ සෝපාන, බ්රහස්පති දියමන්ති, රික්තයේ ශක්තිය, විකිරණයේ ජීවීන් වගේ එකිනෙකට වෙනස් පුදුමාකාර අදහස් වලින් පිරිල තියනව.\nවිද්යා ප්රබන්ධ කලාවෙ පුරෝගාමියො වෙච්ච ජූල්ස් වර්න්වයි එච්. ජී. වෙල්ස්වයි මෙතනදි කොහොමත්ම අමතක කරන්න බැහැ. ලීග විසිදහසක් ගැඹුරු මුහුදේ (Twenty Thousand Leagues Under the Sea), ලොව වටා අසූ දිනකින් (Around the World in Eighty Days) වගේම ලෝක සංග්රාමය (War of the Worlds) සහ අදිසි මිනිසා (The Invisible Man) කියන්නෙ විද්යා ප්රබන්ධ ක්ෂේත්රයේ සම්භාවනීය කෘති. ඊට පස්සෙ පරම්පරා වල රචකයන්ව විද්යා ප්රබන්ධකරණයට උනන්දු කරේ ඒ කතා තමයි.\nවිද්යා ප්රබන්ධ කියන්නෙ නිකංම කතා විතරක් නෙවෙයි. විද්යා ප්රබන්ධකරණය විද්යාවෙන් පෝෂණය වෙනව වගේම විද්යා ප්රබන්ධ නිසා විද්යාවත් පෝෂණය වෙනව. කෘත්රිම බුද්ධිය ක්රමලේඛණය කරද්දි පාවිච්චි කරන මූලික නීති තුන (three laws of robotics) ඉදිරිපත් උනේ ඇසිමොව්ගෙ විද්යා ප්රබන්ධයක් හරහා. සබ්මැරීනය ගැන මුල්ම අදහස ඉදිරිපත් උනේ ජූල්ස් වර්න්ගෙන්.\nඅවාසනාවට වගේ සිංහල සාහිත්ය ඇතුලෙ විද්යා ප්රබන්ධ ලියවෙන්නෙ පොඩ්ඩයි. ඒ ලියවෙන ඒවගෙනුත් සැලකිය යුතු තරම් තාර්කිකව ලියවිල තියෙන කතා ප්රමාණය ඊටත් අඩුයි. ඒකට හේතුව ලංකාවෙ තියන ‘ගඩොල් අච්චු’ අධ්යාපන ක්රමේද කියල වෙලාවකට මට හිතෙනව. ඒ උනත් හොඳ සිංහල විද්යා ප්රබන්ධ නැතුවම නෙවෙයි. දමිත නිපුණජිත් ලියපු “විස්මිත සිහින දකින්නා” කෙටි කතා සංග්රහය වගේම සුසිත රුවන්ගෙ “රාවණා මෙහෙයුම” එහෙමත් ඇත්තටම හොඳ විද්යා ප්රබන්ධ. නියම විද්යා ප්රබන්ධ වල තියන ‘ගතිය’ ඒවගෙ තියනව.\nවිද්යා ප්රබන්ධ වලින් වෙන එක හොඳක් තමයි ටිකක් ලොකුවට ලෝකෙ දිහා බලන්න අපිව පුරුදු කරන එක. එතකොට අපිට අපිවත් ටිකක් පොඩියට පේනව.\nකාල් සේගන් කියනව වගේ පොළොව කියන්නෙ “අන්තරීක්ෂයේ දූවිලි පොදක් (a speck of dust in the cosmos)”.\nඅපි කොච්චර වාසනාවන්තද සහ ඒ එක්කම කොච්චරනං මෝඩද කියල තේරුං ගන්න ඒ ටිකම ඇති.\n___\nපින්තූරය"}
{"text": "සුභ දවසක් යාලුවනේ\nඇඹිලිපිටිය , සංඛපාල රජමහාවිහාරයට ගිය දවසෙ ගත් ජායාරූපයක් , මෙම ස්ථානය වැදගත් ස්ථානයක් ලෙස සඳහන් වෙන්නෙ අපගේ දුටුගැමුණු රජතුමා හා දසමහ යෝධයන් එකතුව එළාර රජතුමාගේ පාලනයෙන් අපගේ රට බේරා ගත් පසු එහි සතුටට සෑම යෝධයෙකු හට ගම් වරයක් ප්රධානය කර තිබෙන බව සනාථ කරන ප්රදේශයකි.\nමෙම ස්ථානය දසමහ යෝධයන්ගෙගෙන් කෙනෙකු වන ඵුස්සදේව යෝධයා හට ප්රධානය කල ඇතිබව සඳහන් වේ. ඵුස්සදේව යෝධයා විසින් සංඛයක් නාද කර ඒ නාදය ඇසෙන ප්රමාණය දුර එම ඵුස්සදේව යෝධයා හට ගම්වරයක් ලෙස පාලනය සඳහා භාරදී ඇත. එම ස්ථානයට සංඛය පිඹ ගත් ප්රදේශ නිසා සංඛපාල නමින් ප්රසිද්ධ වී තිබෙනවා.\nපසුව එම ස්ඨානයේ විහාරයක් සාදා එහි ඵුස්සදේව යෝධයා පැවිදි වී සියලු කෙලෙසුන් නසා මහ රහතන්වහන්සෙ නමක් ලෙස මෙම ස්ථානයේදීම පිරිනිවන්පාපඇට් ඇති බවද සඳහන් වේ.\nමාගේ ලිපිය කියවූ ඔබට බොහොමත්ම ස්තුතියි .\nතෙරුවන් සරණයි !"}
{"text": "Get the latest creative news from FooBar about art, design and business.\nBy signing up, you agree to the our terms and our Privacy Policy agreement.\nබුත්තල ප්රදේශය ආශ්රිතව අද (22) පෙරවරු 11.45 ට පමණ භූ චලනයක් සිදුවී තිබේ.\nභූ විද්යා හා පතල් කැණීම් කාර්යාංශය සඳහන් කළේ රික්ටර් මාපාංක 3.2ක අගයකින් යුත් භූ චලනයක් බුත්තල හා වැල්ලවාය අතර ප්රදේශවලින් වාර්තා වූ බවය.\nType above and press Enter to search. Press Esc to cancel."}
{"text": "චීනයෙන් ආනයනය කරන ලද අමතර කොටස් ජපන් නිෂ්පාදන හා ජර්මන් නිෂ්පාදන ලෙස පවසා ඇතැම් වෙළෙඳ සල් පාරිභෝගිකයන්ට අලෙවි කර ඇති බව වැටලීමේදී අනාවරණ වී තිබේ. මේ අතර මිල සඳහන් නොකර අලෙවි කරන ලද අමතර කොටස් රැසක්ද අත්අඩංගුවට ගත් බව පාරිභෝගික කටයුතු පිලිබඳ අධිකාරිය පැවසීය.\nඑම භාණ්ඩ වල වටිනාකම ගණනය කර නොමැති අතර භාණ්ඩ පරික්ෂාවට ලක් කර එහි නිෂ්පාදිත රට අනාවරණකර ගැනීමෙන් පසු මාළිගාවත්ත අධිකරණයට ඉදිරිපත් කරන බවද පාරිභෝගික කටයුතු පිලිබඳ අධිකාරිය සඳහන් කළේය.එම වැටලීම සඳහා කළුතර දිස්ත්රික් පාරිභෝගික කණ්ඩායමක්,ගම්පහ දිස්ත්රික් පාරිභෝගික කණ්ඩායමක් හා කොළඹ දිස්ත්රික් කණ්ඩායම් තුනක් යොදවා තිබේ.\nවැඩිදුරටත් අදහස් දක්වමින් පාරිභෝගික කටයුතු අධිකාරියේ සභාපති හසිත තිලකරත්න මහතා කියා සිටියේ පාරිභෝගික නීති කඩ කරන සියලුම අකාරයේ වෙළෙඳ සැල්වලට එරෙහිව නීතිය තදින් ක්රියාත්මක කරන බවයි.\nආශිකා බ්රාහ්මණ"}
{"text": "තාරැණ්යයට හෙටක් සංවිධානය කරන මහපොල අධ්යාපනික හා වෙළද ප්රදර්ශනය ඔක්තෝබර් 14 සිට 18 දක්වා බෙලිඅත්ත රුහුණු විජයබා විද්යාලයේදී පැවැත් වේ.අප පාසලටද ප්රදර්ශන කුටියක් වෙන් කොට ඇති අතර තොරතුරු හා සන්නවේදන තාක්ෂණයට අදාලව එය සංවිධානය කිරිමට අප බලාපොරොත්තු වෙමු.ඒ සදහා දකුණු පලාත් අධ්යාපන දෙපාර්තමේන්තුව හා තංගල්ල කලාප අධ්යාපන කාර්යාලය සහයෝගය දක්වන අතර ද්විතීයික අධ්යාපන නවීකරන ව්යාපෘතිය අනුග්රාහකත්වය සපයයි.\nතොරතුරු හා සන්නවේදන තාක්ෂණයට අදාලව වෙනස් ආකාරයේ අත්දැකීමක් ලබා දීමට අපගේ ප්රදර්ශන කුටිය තුලින් බලාපොරොත්තු වේ.එමෙන්ම ප්රදර්ශනය පැවැත්වෙන දින 5 පුරාවට අපගේ පාසල් වෙබ් අඩවිය හරහා ලයිව් වෙබ් කාස්ටින් (Web cast) තුලින් ප්රදර්ශනෙය් රූපරාමු විකාශය කිරීමටද සැලසුම් කොට ඇත.එය හම්බන්තොට දිස්ත්රික්කයේ පාසලක් විසින් කරන ප්රථම අත්හදා බැලීමද වේ"}
{"text": "ඇමෙරිකානු CIA බුද්ධි අංශය ඇමෙරිකාවටත් කොකා පෙන්වලා\nඇමෙරිකා එක්සත් ජනපද සෙනට් මණ්ඩලයේ බුද්ධි තොරතුරු මණ්ඩලය විසින් ඇමෙරිකානු රහස් ඔත්තු සේවය හෙවත් CIA සංවිධානයට ප්රසිද්ධියේම චෝදනා කිරීමේ දුර්ලභ පුවතක් ඇමෙරිකාවෙන්ම වාර්තා වෙයි.\nඑම බුද්ධි තොරතුරු මණ්ඩලය පෙන්වා දෙන්නේ CIA සංවිධානය විසින් සෙනට් මණ්ඩල සාමාජිකයන් පරිහරණය කරන පරිගණකවලටද ඇතුළු වී ඇති බවයි.\nමේ සම්බන්ධයෙන් අදහස් දක්වන සෙනට් සභික ඩයෑන් ෆෙයින්ස්ටයින්, සෙනට් මණ්ඩලය තුළ CIA සංවිධානය මෙවැනි අතපෙවීමක් කිරීමට යාමෙන් ව්යවස්ථාවමය රාමුව අවතක්සේරු කර ඇති බව පවසයි.\nඑමෙන්ම, මෙය කිසිම විටෙකවත් සැහැල්ලුවට භාර නොගන්නා බව අවධාරණය කරන ඇය, CIA විසින් ෆෙඩරල් නීති උල්ලංඝනය කරමින් මෙසේ සෙනට් මණ්ඩලයේ පරිගණක තුළට ඇතුළු වීම ගැන අතිශය වේදනාවටත්, කෝපටයත් පත්ව සිටින බව පැවසෙයි.\nකෙසේ වෙතත් ඇමෙරිකානු රහස් ඔත්තු සේවා ප්රධානී ජෝන් බ්රෙනන් මෙම සිදුවීම තරයේ ප්රතික්ෂේප කරයි.\nඔහු අවධාරණය කරන්නේ CIA සංවිධානය කිසිදු විටෙක සෙනට් මණ්ඩලයේ ඔත්තු බැලීමක් නොකළ බවයි.\nසෙනට් මණ්ඩලයේ බුද්ධි තොරතුරු මණ්ඩලය විසින් CIA සංවිධානයේ සිදුවී ඇතැයි කියන යම් යම් දූෂණ හා අක්රමිකතා සම්බන්ධයෙන් පරීක්ෂණ සිදුකෙරෙන පරිගණක වෙත මෙසේ වැඩිවශයෙන් ඇතුළු වී ඇති බව කියැවෙයි.\nඒ අනුව, එම පරිගණකවලට හොර රහසේ ඇතුළු වී CIA සම්බන්ධ පරීක්ෂණවලට අදාළ ඇතැම් වටිනා සාක්ෂි සහිත ලිපිගොනුද ඔවුන් විසින්ම සොරාගෙන ඇති බව ඇය පවසයි\nකෙසේ වෙතත්, සෙන්ට් මණ්ඩලය වෙත ලබාදී ඇති මෙම පරිගණක පද්ධතියද CIA සංවිධානය විසින්ම ලබාදී ඇත්තේ ඒවා වඩාත් ආරක්ෂිත පරිගණක පද්ධතියක් බව පවසමින් බවද කියැවෙයි.\nඒ, සෙනට් මණ්ඩලයේ අතිශය රහසිගත තොරතුරු අඩංගු ලිපිගොනු දහස් ගණනින් ඒවායෙහි ගබඩා කර ඇති බැවිනි.\npopular news\nඔබේ අදහස් එවන්න.ඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nReply To:\nEranda - cb chds hcdsh cdshcsdchdhd"}
{"text": "Search again ?\nTop Searches:\nබුදු\nදහම ,\nආදරය ,\nමහින්ද ,\nලංකාව ,\nචින්තනය ,\nපරිගණක ,\nසිංහල ,\nකලාව\nඇමරිකාව හා ශ්රී ලංකාව අතර භාණ්ඩ වෙළෙ¹ම 60% කින් වර්ධනය වෙලා ශ්යාම් නුවන් ගනේවත්ත 2010 වසරේ ජුනි මස සිට මේ වසරේ (2014) ජුනි මස දක්වා කාලය තුළ ශ්රී ලංකාව හා ඇමරිකාව අතර භාණ්ඩ වෙළෙ¹ම සියයට 60 කින් පමණ වර්ධනය වී තිබේ. මේ කාලය තුළ ශ්රී ලංකාව සඳහා\nතෙවැනි ලුසිෆෝනියා උළෙලේදී ශ්රී ලංකාව සිව්වැනි ස්ථානයට වූෂු ක්රීඩක ප්රභාත් මනුරංගගෙන් රන් පදක්කම් ත්රිත්වයක් චමිල කරවිට ඉන්දියාවේ ගෝවේහිදී පෙරේදා (28 දා) නිමාවට පත්වූ තුන්වැනි ලුසෙෆෝනියා ක්රීඩා උළෙලේදී රන් පදක්කම් 7ක්, රිදී පදක්කම් 11\nජගත් තොරතුරු තාක්ෂණ සූදානම් දර්ශකයෙන් ශ්රී ලංකාව ඉදිරියට 2013 ජගත් තොරතුරු තාක්ෂණ සූදානම් දර්ශකයට අනුව ශ්රී ලංකාව පසුගිය 2012 වසරට වඩා මෙම වර්ෂයේදී ස්ථාන දෙකක් ඉදිරියට ඒමට සමත් වී ඇතැයි ශ්රී ලංකා තොරතුරු හා සන්නිවේදන තාක්ෂණ නියෝජිතායතනය පවසයි\nඑංගලන්ත-ශ්රී ලංකා පළමු එක්දින තරගය අද අසේල විතාන එංගලන්තයේ සිට ලෝක ක්රිකට් අනුශූරයන්(2011) වීමෙන් පසුව ශ්රී ලංකාව සහභාගිවන පළමු එක්දින ජාත්යන්තර තරගය අද (28 දා) එංගලන්තය සමගින් ලන්ඩන් හි පිහිටි ද ඕවල් ක්රීඩාංගණයේදී ආරම්භ වේ. දිවා රාත\nශ්රී ලංකාව ස්ථාන 11 කින් ඉදිරියට එයි රේවත එස්. සිල්වා ජාත්යන්තර ටෙනිස් සම්මේලනයේ නවතම වර්ගීකරණය අනුව ශ්රී ලංකාව දැන් 64 වැනි ස්ථානයට පත්ව ඇත. ලොව ටෙනිස් ක්රීඩා කරන රටවල් 130 ක දක්ෂතා අනුව ඉකුත් 9 දා වන විට 73 වැනි ස්ථානයේ සිටි ශ්රී ලං\nඔලිම්පික් සුදුසුකම් ලැබීමේ බීච් වොලිබොල් තරගාවලියට ශ්රී ලංකාව සූදානම් ජනවාරි 21-22 මීගමුවේදී ඉන්ද්රජිත් සුබසිංහ ලන්ඩන් (2012) ඔලිම්පික් සුදුසුකම් ලැබීමේ මධ්යම ආසියානු කලාප බීච් වොලිබෝල් තරගාවලිය ශ්රී ලංකාවේ පැවැත්වීම සඳහා සියල්ල සූදානම් යෑයි\nජගත් තොරතුරු තාක්ෂණ සූදානම් දර්ශකයේ ශ්රී ලංකාව මේ වසරේ ස්ථාන දෙකකින් ඉදිරියට 2013 ජගත් තොරතුරු තාක්ෂණ සූදානම් දර්ශකයට (Global Networks Readiness Index) අනුව ශ්රී ලංකාව පසුගිය 2012 වසරට වඩා මේ වසරේ දී ස්ථාන දෙකක් ඉදිරියට ඒමට සමත් වී තිබේ. ජගත්\nශ්රී ලංකාව දැනුම පදනම් කරගත් කර්මාන්ත සේවා සඳහා හොඳ ම ස්ථානයක් අමල් උඩවත්ත \"ශ්රී ලංකාවේ තොරතුරු තාක්ෂණ ව්යාපාර ක්රියාවලි බාහිරකරණ ක්ෂෙත්රය (Infomation Technology (IT) and Business Process Out souring (BPO) හෙවත් දැනුම පදනම් කරගත් සේවා ක්ෂෙත\nශ්රී ලංකාව ආර්ථික හා දේශපාලන වශයෙන් හොඳ ගමනක් ආරම්භ කැර ඇති බවත් ගැටුම් පැවැති සමයේදී අඩු ආදායම් ලාභී රටක් ලෙස පැවැතිය ද අද මෙරට පවතින සාමකාමී වාතාවරණය මැද ඉතා ශීඝ්ර ආර්ථික වර්ධනයක් අත්කැරගෙන ඇති බවත් ලෝක බැංකුවේ කළමනාකාර අධ්යක්ෂිකා ආචාර්ය එන්ගෝෂි\nශ්රී ලංකාව මංගල එක්දින ජය ලබයි 2011 ලෝක ක්රිකට් කිරුළ තෙක් 2 ලෝක කුසලාන ඉතිහාසයේ ශ්රී ලංකාව මංගල එක්දින ජය ලබයි රෝයි ඩයස්ගෙන් පහරක් තව දින 41 කින් 10 වැනි ලෝක කුසලාන ක්රිකට් තරගාවලිය ඇරැඹෙයි. එහි සත්කාරක රටක් ලෙසින් ශ්රී ල\nවෙළඳ දැන්වීම් :\nලෝකේ කොහේ හිටියත් තරු බලන්න ආස අයට ....\nඔබේ වෙබ් අඩවියත් ශ්රී ලංකාවේ එකම සිංහල සස්රුත සෙවුම් ප්රතිඵලට ඇතුලු කිරීමට විමසන්න ..\nඔබ සොයන්නේ රැකියාවක් නම්, අපේ වෙබ් අඩවිය තුල ලියාපදිංචි වන්න\nතෙවලා දහම හෙල බසින්\nත්රිපිටකය සිංහලෙන්\nHome\n| About\n| Features\n| FAQ\"s\n| Webmasters\n| Technology\n| Advertising\n| Contact\n© All rights reserved by https://www.sasrutha.com 2008-2012\nසිංහල රටේ, සිංහලෙන් හිතන, සිංහලෙන් උගෙන, සිංහලෙන් කතාකරන, සිංහලයට ආදරය කරන අයට"}
{"text": "මාර්තු 27 ඉරිදා දින මව්වරුන්ගේ දිනය ඉක්මනින් පැමිණේ එම විශේෂ තෑග්ග ලබා ගැනීමට ඔබට බොහෝ කාලයක් ලබා දෙයි. වාසනාවකට මෙන්, මෙම මව්වරුන්ගේ දිනයේ විශේෂ සංග්රහයක් ලැබිය යුතු ඔබේ මව, සහෝදරිය, ආච්චි, නැන්දා හෝ ඔබේ මිතුරියට සැලකීමට Kildare සතුව විකල්ප රාශියක් ඇත. උදෑසන ආහාරය සිට දිවා ආහාරය දක්වා, දහවල් තේ සිට ස්පා දින දක්වා, හෝටල් නවාතැන් සඳහා අලංකාර තෑගි - මෙන්න Kildare හි හොඳම දේ.\nබනිස්\nකිල්ටෙයාර් හි වෛරය\nඋදේ ආහාරය සඳහා පිටතට යාම වඩාත් විශේෂ වන බ්රන්ච් හි කුමක් ද? කිල්ටෙයාර් හි වෛරය විස්මිත උදෑසන ආහාර විකල්ප සහ අතුරුපස සහ උදේ ආහාර කොක්ටේල් වලින් පිරී ඇති ඔවුන්ගේ රසවත් මෙනුව සමඟින් පරිපූර්ණ බ්රන්ච් සඳහා සියලු රහස් දන්නා බව පෙනේ! විශේෂ මව්වරුන්ගේ දින උදෑසන ආහාරය සඳහා පරිපූර්ණයි.\nInstagram හි මෙම පෝස්ටය බලන්න\nදිවා ආහාරය\nකැරග්හි කුක්ස්\nකුක්ගේ, Caragh හි විචිත්රවත් ගම්මානයේ පිහිටා ඇති හොඳින් ස්ථාපිත පවුලක් විසින් පවත්වාගෙන යනු ලබන Gastro පබ් එකක් පසුගිය වසර 50 තුළ සත්කාරක ව්යාපාරයේ පවතී. ඔවුන්ට Fox & Hare හි නවීන භෝජන සංග්රහය, Gastro Lounge හි සුඛෝපභෝගී නමුත් අනියම් භෝජන සංග්රහය හෝ බියර් උද්යානයේ අල් බිතුසිතුවම් භෝජන සංග්රහය වැනි ආහාර විකල්ප රාශියක් ඇත. ඔවුන් සෑම කෙනෙකුටම යමක් ඇති අතර ඔවුන්ගේ දිවා ආහාර මෙනුව හුදෙක් මියයාම සඳහා ය! ඔබේ මවට තෑගි වවුචරයක් හෝ ආහාර වේලක් ලබා දෙන්න, අපි ඔවුන්ගේ දිවා ආහාර මෙනුවේ ඔවුන්ගේ ක්ලෝනකිල්ටි බ්ලැක් පුඩිං සලාද නිර්දේශ කරමු.\nInstagram හි මෙම පෝස්ටය බලන්න\nකෝට් යාර්ඩ් හෝටලය\nඔවුන්ගේ දිවා ආහාරය සමඟ සමහර බුබුලු වලට අකමැති කවුද?! කෝට් යාඩ් හෝටලය Leixlip හි මෙම මව්වරුන්ගේ දිනයේ ඔබට සහ ඔබේ මව, ආච්චි, සහෝදරිය හෝ නැන්දා සඳහා අපගේ පරිපූර්ණ දහවල් නිර්මාණය කර ඇත. එක් පුද්ගලයෙකුට €1756 සිට Steak House 39 වෙතින් සජීවී ජෑස් සංගීතයට සවන් දෙමින් අලංකාර ලෙස සකස් කරන ලද පාඨමාලා තුනේ ආහාර වේලක් භුක්ති විඳින්න. වෙන් කිරීම් සඳහා, 01 629 5100 අමතන්න හෝ firstname.lastname@example.org ඊමේල් කරන්න\nInstagram හි මෙම පෝස්ටය බලන්න\nරාත්රී ආහාරය\nසිල්කන් තෝමස්\n'අයර්ලන්තයේ හොඳම රෝස්ට්' ජයග්රහණය කිරීමෙන් පසු අපට ඉරිදා රෝස්ට් එකක් නිර්දේශ නොකිරීමට නොහැකි විය සිල්කන් තෝමස් මෙම මව්වරුන්ගේ දිනය. Kildare නගරයේ හදවතෙහි පිහිටා ඇති එය Kildare හි සාප්පු මධ්යස්ථාන බොහොමයක සාප්පු සවාරි යාමට පෙර දිවා ආහාරය හෝ රාත්රී ආහාරය ලබා ගැනීමට කදිම ස්ථානයකි.\nInstagram හි මෙම පෝස්ටය බලන්න\nදහවල් තේ\nමොයිවාලි හෝටලය සහ ගොල්ෆ් රිසෝට්\nහවස තේ බොන්න යන්න කවුද අකමැති? ගෙදර හැදූ කේක්, සියුම් සැන්විචස්, විස්මිත තේ වර්ග - එය ලස්සන දවසක් පමණක් කරයි! මෙම මව්වරුන්ගේ දිනයේදී සවස තේ සමඟ ඔබේ මව නරක් කරන්න Moyvalley හෝටලය. ක්ලික් කරන්න මෙහි පොතට.\nසවස 1 සිට සවස 4 දක්වා සේවය කරනු ලැබේ\nසාම්ප්රදායික දහවල් තේ එක් පුද්ගලයෙකුට යුරෝ 25.00\nProsecco සමග දහවල් තේ එක් පුද්ගලයෙකුට € 30.00\nInstagram හි මෙම පෝස්ටය බලන්න\nකිල්ලෂී හෝටලය\nමහා සම්ප්රදායක් කිල්ලෂී හෝටලය ඔවුන්ගේ දහවල් තේ ටෙරස් අවන්හලේ පිළිගැන්වේ. එය රසවත් මෙනුව සහ අලංකාර උද්යාන දර්ශන සඳහා ප්රසිද්ධය. ඇයි ඒකෙන් දවසක් හදාගෙන Killashee Spa එකේ දවස ගත කරන්නේ නැත්තේ, එයාලගේ අලුත්ම Mother's Day Revive and Indulge පැකේජය අත්හදා බලන්න. මෙම පැකේජය සඳුදා සිට බ්රහස්පතින්දා දක්වා යුරෝ 99 ක් සහ සිකුරාදා සිට ඉරිදා දක්වා යුරෝ 119 ක් වන අතර ඒවාට ඇතුළත් වන්නේ:\n- පැයක Elemis අභිරුචි කළ මුහුණ\n- උණුසුම් තෙල් හිස, බෙල්ල සහ උරහිස් සම්බාහනය\n- වියළි පාවෙන ඇඳ\n- ප්රතිකාර කරන දිනයේ නිෂ්පාදන සඳහා 15% ක වට්ටමක්\nක්ලික් කරන්න මෙහි වැඩි විස්තර සඳහා\nInstagram හි මෙම පෝස්ටය බලන්න\nකාටන් හවුස්\nඅවසාන දහවල් තේ අත්දැකීම සඳහා, කාටන් හවුස් ෆෙයාමවුන්ට් කළමනාකාරී හෝටලයක් ඔබ සඳහා වන එකයි. රෝස උද්යානය දෙස බලමින් චිත්ර ඇඳීමේ කාමරයේ ආහාර ගන්න. එය ඇත්තෙන්ම අමතක නොවන අත්දැකීමකි. ඔවුන්ගේ මෙනු නිර්මාංශ, වීගන් සහ ග්ලූටන් රහිත ආහාර සඳහා සුදුසු මෙනු සමඟ විශිෂ්ටයි - සෑම කෙනෙකුටම යමක්!\nInstagram හි මෙම පෝස්ටය බලන්න\nරැඳී සිටීම\nකිල්ඩෙයාර් හවුස් හෝටලය\nකිල්ඩෙයාර් හවුස් හෝටලයගේ 'Mammy & Daughter Offer' යනු මව්වරුන්ගේ දිනය සැමරීම සඳහා පරිපූර්ණ පැකේජයයි! Kildare නගරයේ හදවතෙහි පිහිටා ඇත, Kildare ගම්මානයේ සිට විනාඩි 10 ක් පයින් යා හැක. පැකේජය බෙදා ගැනීම සඳහා එක් පුද්ගලයෙකුට යුරෝ 87.50 කින් ආරම්භ වූ අතර ඒවාට ඇතුළත් වන්නේ:\n- Kildare ගම්මානය සඳහා 10% VIP කාඩ්පත\n- The Gallops Restaurant හි ප්රොසෙසෝ වීදුරුවක් සමඟ පාඨමාලා 3 ක සන්ධ්යා ආහාර වේලක්\n- පසුදා උදෑසන ආහාරය උදේ 11 දක්වා සේවය කළේය\nInstagram හි මෙම පෝස්ටය බලන්න\nක්ලික් කරන්න මෙහි වැඩි විස්තර සඳහා\nස්පා දින\nක්ලැනාර්ඩ් කෝට් හෝටලය\nඔබ කවදා හෝ Revive Garden Spa සහ Beauty Rooms වෙත ගොස් තිබේද? ක්ලැනාර්ඩ් කෝට් හෝටලය? එළිමහන් උද්යාන ස්පා හෝ ඔවුන්ගේ අලංකාර තේ කාමරවල පිරිනමන රසවත් දහවල් තේ පානය කිරීමෙන් පසු සන්ධ්යාව විනෝදයෙන් ගත නොකරන්නේ මන්ද? ඔවුන්ගේ ලක්ස් පැකේජයට සම්පූර්ණ ශරීර සම්බාහනය හෝ ඩර්මලොජිකා සම්භාව්ය ෆේෂල් සඳහා පැය 1 ක ප්රතිකාරයක් තෝරා ගැනීමෙන් පසුව ගාර්ඩන් ස්පා සහ සවස තේ කිහිපයක් ඇතුළත් වේ!\nInstagram හි මෙම පෝස්ටය බලන්න\nකිල්කියා කාසල්\nදී ස්පා හි දවස ගත කරන්න කිල්කියා කාසල් සහ ඔබේ ආදරණීයයාට ඔවුන්ගේ අත්සන චාරිත්රවලින් එකකට සලකන්න. බලකොටුවක සිටියදී රාජකීයයෙකු ලෙස දැනීමට අකමැති කවුද?\nInstagram හි මෙම පෝස්ටය බලන්න\nතෑගි\nකිල්ඩෙයා ගම්මානය\nඔබේ මවට ඔබේ අගය පෙන්වීමට වඩා හොඳ ක්රමය කුමක්ද, එය ඔවුන්ගෙන් ලස්සන තෑග්ගක් සමඟ නරක් කරයි කිල්ඩෙයා ගම්මානය? කෝච්හි ඇති අලංකාර අත්බෑගයේ සිට ලින්ඩ්ට් වෙතින් චොකලට් දක්වා චාරිත්ර වාරිත්රවල නිෂ්පාදන සුරතල් කිරීම දක්වා, ඔබ තේරීම සඳහා නරක් වනු ඇත! Kildare Village එම පියවරෙන් එහාට ගොස් ඔබ පරිපූර්ණ තෑග්ග සොයා ගෙන ඇති අතර මව්වරුන්ගේ දිනය සඳහා කඩවලින් හොඳම තෑගි කිහිපයක් තෝරාගෙන ඇත. ඔවුන්ගේ මව්වරුන්ගේ දින තෑගි අදහස් බලන්න මෙහි!\nInstagram හි මෙම පෝස්ටය බලන්න\nනිව්බ්රිජ් රිදී මෘදුකාංග\nදියමන්ති මෙන් මම ඔබට ආදරෙයි යැයි කිසිවක් නොකියයි! නිව්බ්රිජ් රිදී මෘදුකාංග මෙම මව්වරුන්ගේ දිනය සමඟ ඔබේ මව මවිත කිරීමට ආභරණ සහ අලංකාර කුස්සියට උපකරණ තෝරා ගන්න. Newbridge Silverware වෙතින් තෑග්ගක් කිසි විටෙකත් බලාපොරොත්තු සුන් නොකරයි!\nInstagram හි මෙම පෝස්ටය බලන්න\nවයිට්වෝටර් සාප්පු මධ්යස්ථානය\nනිව්බ්රිජ් අසබඩ පිහිටා ඇත, වයිට්වෝටර් සාප්පු මධ්යස්ථානය මෙම මව්වරුන්ගේ දිනයේ ඔබට පරිපූර්ණ තෑග්ගක් ඇති බව සහතික කරනු ඇත.\nInstagram හි මෙම පෝස්ටය බලන්න\nLily O'Brien ගේ\nචොකලට් තෑග්ගක් ලෙස ලැබීමට අකමැති කවුද? Lily O'Brien's අමතර සැතපුමක් ගොස් ඇති අතර මෙම මව්වරුන්ගේ දිනයේ ඔබේ ආදරණීයයා සඳහා හොඳම තෑග්ග ඔබ සතුව ඇති බව සහතික කර ඇත. ඔබේ මව සමඟ ඔබේ ප්රියතම පින්තූරයට ඔබේ චොකලට් පෙට්ටිය පුද්ගලීකරණය කිරීමට පවා ඔවුන්ට අවස්ථාව තිබේ, ක්ලික් කරන්න මෙහි ඇණවුම් කරන ආකාරය පිළිබඳ වැඩි විස්තර සඳහා.\nInstagram හි මෙම පෝස්ටය බලන්න"}
{"text": "උතුරු කොරියානු නායක කිම් ජෝන්ග්-උන් විසින්ඇ මෙරිකානු ජනපති ඩොනල්ඩ් ට්රම්ප් වෙත තමා හමුවීමට ආරාධනාවක් කර ඇති බවත්, ට්රම්ප් එම ආරාධනය පිළිගැනීමට සූදානම් බව විදෙස් වාර්තා පවසයි.\nමෙම සුවිශේෂී පුවත ලොව පුරා මාධ්ය පුදුමයට පත්කළ සිදුවීමක් වී ඇති අතර, ඇමෙරිකානු ජනපතිවරයා සහ උතුරු කොරියානු ජනපතිවරයා අතර හමුව ලබන මැයි මස මුලදී සිදුවනු ඇති බව වොෂිංටන් නුවර දකුණු කොරියානු බලධාරීහු පවසා තිබේ.\nඑහිදී, උතුරු කොරියානු නායකයා විසින් ලබාදුන් හඬ පණිවුඩයක් දකුණු කොරියානු බලධාරීන් විසින් ඇමෙරිකානු ජනපතිවරයාට ලබාදීමට කටයුතු කර ඇති අතර, තම රට න්යෂ්ටිකහරණයට සූදානම් බව එහිදී උතුරු කොරියානු නායකයා සඳහන් කර ඇති බව කියැවෙයි.\nදකුණු කොරියානු ජනපති මූන් ජේ-ඉන් පවසා සිටියේ මෙය කොරියානු අර්ධද්වීපයේ සාම ව්යායාමය වෙනුවෙන් තැබූ යෝධ පියවරක් බවයි.\nපසුගියදා උතුරු කොරියාව වෙත ඓතිහාසික සංචාරයක නිරත වූ දකුණු කොරියානු නියෝජිත පිරිස ඇමෙරිකා එක්සත් ජනපදයේ වොෂිංටනයේදී ඇමෙරිකානු නායකයා හමුවෙමින් ඔවුන්ගේ මෙම හමුව පිළිබඳ තොරතුරු සැලකර තිබුණි.\nඔවුන් උතුරු කොරියානු නායක කිම් ජොන්ග්-උන්ගේ මෙම සාම නැඹුරුව පිළිබඳ තොරතුරු ඇමෙරිකානු නායකයා සමග හුවමාරු කරගෙන ඇත්තේ එහිදීය."}
{"text": "Published on: Mar 14, 2018 – ජනාධිපතිවරය සහ අගමැතිවරයාගෙ නොහැකියාව වසා ගැනිම සදහා ජාතිවාදයට මුවා වී ෆේස්බුක් ඇතුළු සමාජ ජාලා වාරණයට විරුද්ධව ස්වාධීන සමාජ ජාලා ක්රියාධරයන් ඇතුළු වෙබ් මාධ්යවේදීන්ගේ සමුළුවක් අද(13) උදේ කොළඹ මරදානේ සාමයික කේන්ද්රයේ දී (CSR)හිදි පැවැත්විණ. එම අවස්ථාවට ලංකාවේ ප්රමුඛ පෙළේ වෙබ් පිටු පවත්වාගෙන යන කණ්ඩායම් සහ ප්රබල වෙබ් අඩවි රැසක් නියෝජනය කරමින් මාධ්ය ක්රියාකාරින් පිරිසක් එක්ව සිටි බවයි කොළඹ අප විශේෂ වාර්තාකරු අනාවරණය කර සිටියේ.\nඑහිදී හිටපු ජනාධිපති මාධ්ය ලේකම්වරයෙකු වූ ඕෂල හේරත් සදහන් කළේ මහින්ද රාජපක්ෂ සමයේ සමාජ ජාල තහනමක් සම්බන්ධයෙන් භීතියෙන් පසුව තමන් ඇතුලු ජනවාරි 8 වෙනස වෙනුවෙන් පෙල ගැසුනු කණ්ඩායම් අද යහපාලනයේ සමාජ ජාලා අවහිර කිරිම සම්බන්ධයෙන් ලැජ්ජාවට පත්වෙන් බවයි."}
{"text": "පාෂාණික ධාතු සත්ව විද්යාව\npalcoology යන්න paleozoology ලෙසද ලියන අතර මෙය paleon=old සහ zoom = animal යන ග්රික වචන ඇසුරින් බිහිවුවකි. මෙය පාෂාණිය ධාතු විද්යාවේ සහ පාෂාණිය ධාතු ජීව විද්යාවේම අංශයකි. මෙහිදි මුලිකව කරනු ලබන්නේ ද විද්යාත්මක සන්දර්භයන්ගේ ඉතිරි වි ඇති බහු ශෛලික විධි පොසිල හඳුනාගැනිම සහ වෙන්කර ගැනීමයි. එමෙන්ම මෙම පොසිල භාවිතයෙන් ප්රාග් ඓතිහාසික යුගය සහ අතීත පරිසර පද්ධති ප්රතිනිර්මාණයද සිදු කරයි.\nබහු සෛලිකයින්ගේ මහා පරිමාණ පොසිල පිළිබඳව Neopotorizo අවධියේ සිටම වාර්තාවන නමුත් මේ බහුසෛලිකයින් අයත්වන්නේ paleozoic අවධියටයි. අවසන් භාගයේ deronial අවධිය දක්වාම සුලභ වි නොමැත.\nකෙසේ නමුදු වඩාත්ම ප්රමුඛ මහා පොසිලය ඩයිනොසොරස පොසිලයයි. වෙනත් ප්රධාන පොසිල අතර ට්රයිලෝබයිටයන්, ක්රස්ටේසියාවන්,අස්ථික මසුන්, මෝරුන්, පෘෂ්ඨවංශින්ගේ දත් සහ බොහෝ අපෘශ්ඨවංශි කෝෂද හමු වි ඇත. මේවා මෙලෙස ඉතිරිව ඇත්තේ මේවායේ දෘඩභාවය ස්වභාවික පරිසරයට ඔරොත්තු දිමට හැකිවු නිසාය. මෙම කොටස් බොහෝවිට හමුවන්නේ සත්ව පොසිලවලය. ජල්ලි මසුන්, පණුවන්, වටපණුවන් සහ කෘමින්ගේ දෘඩ කොටස් නොමැති නිසා ඔවුන්ගේ පොසිලද අල්පය."}
{"text": "දස්කම් සපිරි යොවුන් ක්රීඩකයකුට ජාතික ක්රිකට් කණ්ඩායම නියෝජනය කිරීමේ වැඩි අවස්ථාවක් ලබාදෙන වෙළෙඳ සේවා ‘ඒ’ කොටසේ ප්රිමියර් ලීග් ක්රිකට් තරගාවලිය අද (10) ඇරැඹෙයි.\nමෙරට පුමුඛතම වෙළෙඳ සේවා ක්රිකට් කණ්ඩායම් අටක් තරග වදින මේ තරගාවලියේ නැගී එන ක්රීඩකයාට ජාතික කණ්ඩායම නියෝජනය කිරීමේ දොරටු හැර දෙමින් ඔස්ට්රේලියාවේ ඇඩිලේඩ් නුවර ඩැරන් ලීමන් ක්රිකට් ඇකඩමියේ පුහුණුව ලැබීමේ ශිෂ්යත්වයක් පිරිනැමීමට කටයුතු යොදා තිබේ. පිත්තෙන්, පන්දුවෙන් හෝ පන්දු රැකීමෙන් ඕනෑම අංශයකින් කැපී පෙනෙන දස්කම් දක්වන අවුරුදු 27න් පහළ ක්රීඩකයකු මෙහිදී විශේෂ කමිටුවක් විසින් තෝරාගනු ලබන්නේ අදාළ කාලය වනවිට ජාතික කණ්ඩායමට එක්වීමේ වැඩි අවස්ථාවක් හිමිවිය හැකි අංශය සළකා බලමිනි.\nදේශීය ක්රිකට් තරග බිමේ ප්රබලතම ක්රීඩකයන් රැසක් තරග වදින ප්රිමියර් ලිග් තරගාවලියෙන් අද ඇරැඹෙන වෙළෙඳ සේවා ක්රිකට් තරගවාරයට පිළිමලුන් පිටුදැකීමේ තරගාවලියක් සහ විස්සයි20 තරගාවලියක් ද ඇතුළත් ය. අද සිට ලබන ඔක්තෝබර් මස 1 වැනිදා දක්වා තරග 28කින් සමන්විත ප්රිමියර් ලීග් තරගාවලිය පැවැත්වෙන අතර එහි දී ඉදිරියෙන් පසුවන කණ්ඩායම ලීග් ශූරයන් බවට පත්වෙයි. ඔක්තෝබර් මස 8 වැනිදා අර්ධ අවසන් පූර්ව වටයෙන් ආරම්භ කෙරෙන පිළිමලුන් පිටුදැකීමේ තරගාවලියේ අදාළ කණ්ඩායම් තරග කරන්නේ ලීග් තරගාවලිය අවසානයේ ලැබූ ප්රසාද ලකුණු සටහනට අනුවය. තරග 7කින් සමන්විත පිලිමලුන් පිටුදැකීමේ තරගාවලිය ඔක්තෝබර් 23 පැවැත්වෙන අවසන් මහා තරගයෙන් නිමාවට පත්වෙයි. වෙළෙඳ සේවා ක්රිකට් තරගවාරයේ වැඩිම අවධානයකට ලක්වී ඇති විස්සයි20 තරගාවලිය ආරම්භ වන්නේ ඔක්තෝබර් 26 වැනිදාය. අර්ධ අවසන්, අවසන් පුර්ව සහ අවසන් මහා තරගය ලෙස තරග 7කින් සමන්විතව පැවැත්වෙන මේ තරගාවලියේ අවසන් මහා තරගය ලබන ඔක්තෝබර් මස 30 වැනිදා පැවැත්වෙයි.\nවෙළෙඳ සේවා ක්රිකට් සංගමයේ සංවිධානයෙන් සහ සිංගර් ශ්රී ලංකා සමාගමේ අනුග්රාහකත්වයෙන් 24 වැනි වරටත් පැවැත්වෙන වෙළෙඳ සේවා ක්රිකට් තරගාවලියට පසුගිය වසරේ ලීග් සහ පිළිමලුන් පිටුදැකීමේ තරගාවලියේ ශූරයන් බවට පත්වූ මාස් ඇක්ටිව් ‘ඒ’ පිල (නායක ජෙහාන් මුබාරක්), පසුගිය වසරේ පිලිමලුන් පිටුදැකීමේ අනුශූරතාව දිනූ කොමර්ෂල් ක්රෙඩිට් ඇන්ඩ් ෆිනෑන්ස් ‘ඒ’ පිල (නායක උපුල් තරංග), පසුගිය වසරේ විස්සයි20 ශූර මාස් ඉන්ටිමේට් යුනිචෙලා ‘ඒ’ පිල (නායක චාමර සිල්වා), විස්සයි20 අනුශූර සම්පත් බැංකු කණ්ඩායම (නායක ජීවන් මෙන්ඩිස්), හැටන් නැෂනල් බැංකු ‘ඒ’ පිල (නායක මාධව වර්ණපුර), ජෝන් කීල්ස් ‘ඒ’ පිල (නායක භානුක රාජපක්ෂ), පසුගිය වසරේ ‘බී’ කාණ්ඩයේ ශූරතාව දිනූ ටෙක්ස්චර්ඩ් ජර්සි (නායක ධම්මික ප්රසාද්) සහ පසුගිය වසරේ ‘බී’ කාණ්ඩයේ අනුශූර ඩීමෝ කණ්ඩායම (නායක මතීෂ පෙරේරා) එක්වී සිටිති.\nතරගාවලිය ආරම්භ කරමින් පසුගිය වසරේ ලීග් ශූර මාස් ඇක්ටිව් පිල සහ ඩීමෝ පිල අතර තරගය අද කටුනායක නිදහස් වෙළෙඳ කලාපීය ක්රීඩාංගණයේ ද, සම්පත් බැංකු පිල සහ ටෙක්ස්චර්ඩ් ජර්සි පිල අතර තරගය මග්ගොන සරේ ක්රීඩාංගණයේ ද පැවැත්වෙයි.\nවසර 1994 දී ආරම්භ කළ වෙළෙඳ සේවා ප්රිමියර් ලීග් තරගාවලියේ වැඩිම වාර ගණනක් ශූරයන් බවට පත්වූයේ වසර 6කදී කුසලානය අත්පත්කරගනු ලැබූ හැටන් නැෂනල් බැංකු කණ්ඩායම විසිනි. මීට අමතරව සම්පත් බැංකු පිල වසර 5ක් ලීග් ශූරතාව දිනා ගත්තේය. 2001 දී ආරම්භ වූ පිළිමලුන් පිටුදැකීමේ තරගාවලියේ දීත් සිය බල පරාක්රමය විදහා දැක්වූ හැටන් නැෂනල් බැංකු පිල වසර 5කදීම එහි කුසලානය ඩැහැ ගත්තේය. 2004 වසරේ ආරම්භ කළ විස්සයි20 තරගාවලිය මඳ විරාමයකින් පසුව යළි 2010 පැවැත්වූ අතර නොකඩවා පැවැත්වීම ආරම්භ කළේ 2013 වසරේ සිටය. එහිදී සම්පත් බැංකු පිල සහ මාස් යුනිචෙලා පිල වසර 2 බැගින් කුසලානය බෙදා හදා ගත්හ. වෙළෙඳ සේවා ක්රිකට් තරගබිමේ මුල්කාලයේ වැඩිම දස්කම් හැටන් නැෂනල් බැංකු පිලෙන් සහ සම්පත් බැංකු පිලෙන් වාර්තා වූවත් මෑත කාලයේ සිට එහි ආධිපත්යය පතුරුවාලීමට සමත්වී ඇත්තේ මාස් සමූහ ව්යාපාරයට අයත් මාස් ඇක්ටිව්, මාස් යුනිචෙලා වැනි කණ්ඩායම් ය. වසර 2012 සිට මේ කණ්ඩායම් අබිබවා වෙළෙඳ සේවා ක්රිකට් තරග බිමේ ජයකෙහෙලි නැංවීමට කිසිදු කණ්ඩායමක් සමත් නොවීම කැපී පෙනෙයි."}
{"text": "උතුරේ මුහමාලෙයි ප්රදේශයේදී හමුදා වෙඩිතැබීමක් හේතුවෙන් 24 හැවිරිදි තරුණයකු මියයාමත් සමග කලබලකාරී තත්වයක් නිර්මාණය වී තිබේ.\nපේදුරුතුඩුව ප්රදේශයේ පදිංචිකරුවකු වන තිරවියම් රාමලිංගම් නමැති මෙම තරුණයා මියගොස් තිබෙන්නේ වැලි ට්රැක්ටරයක ට්රේලරයේ ගමන් කරමින් සිටියදී පොලිස් වෙඩි පහරකින් බව වාර්තා වේ. සිද්ධිය සිදු වී තිබෙන්නේ සෙනසුරාදා සන්ධ්යාවේ ය.\nමෙම තරුණයා පලෙයි රෝහලට ඇතුළත් කරන ලද නමුදු ඔහුට ප්රතිකාර කිරීමට විනාඩි 45ක් පමණ ප්රමාද වී තිබේ.\nරාමලිංගම්ගේ නෑදෑයෝ හා මිත්රයෝ ඒ-9 මාර්ගයේ වාඩි වී සිටිමින් පසුගිය සෙනසුරාදා සවස විරෝධය පළ කිරීමක් ද කළ හ.\nනීති විරෝධී වැලි ජාවාරම මේ වන විට උතුරු නැගෙනහිර ඇතැම් ප්රදේශවල ද ව්යාප්ත වී තිබෙන අතර මීට පෙර වැලි ජාවාරම් සම්බන්ධ ගැටුමකින් 2017දී ද දෙමළ තරුණයකු පොලිස් වෙඩි පහරින් මිය ගියේ ය.\nටැමිල්නෙට් ඇතුළු දෙමළ ජාතිවාදී වෙබ් අඩවි මෙම සිදුවීම අධි සංවේදී ආකාරයකින් වාර්තා කරන ආකාරය ද දැකිය හැකි ය.\nඡායාරූපය මරණයෙන් පසු පලෙයි රෝහල ඉදිරිපිට දර්ශනයකි."}
{"text": "ඔන්න ඉතින් පාසල් වයස් ඉවරවෙලා තරුණ වයසට එළඹුන ගමන් අපේ කොල්ලො කෙල්ලො හැමදෙනෙක්ම බලන්නෙ ප්රේම සම්බන්ධතාවයක් පටන් ගන්න. පාසල් වයසෙත් ප්රේම සම්බන්ධතා තිබුණට ඒ හුඟක් ඒවා තවකාලික, ඒ වෙලාවට හිතට එන පොඩි ආකර්ෂණයක් නිසා පටන් ගත්ත සම්බන්ධතානෙ. දැන් ඉතින් වැඩිහිටියන්ගෙනුත් ඒ තරම් චුරු චුරු නැති තරුණ වයසට ආපු නිසා රස්සාවක් වගේම පරස්තාවකුත් හොයාගන්න එක තමයි හුඟ දෙනෙකුගේ ටාගට් එක. විශේෂයෙන්ම ගැහැණු ළමයි. කොල්ලො ඔය ෆන් එකට කෙල්ලො කීප දෙනෙක්ම ආශ්රය කළාට කෙල්ලො නම් බලන්නෙ ස්ථිර ආදරවන්තයා හොයාගන්නෙ කොහොමද කියලයි. ඉතින් ඔය අතරෙ ආදරෙයි කියාගෙන එන බොරු කාරයෙකුට අහුවෙන්න තියෙන ඉඩ කඩත් බොහොම වැඩියි. ඉතින් අපි බලමුද මේ සත්ය ප්රේමයට මුවාවෙලා ඇවිත් කෙල්ලො රවට්ටන බොරුකාරයෙක් කලින්ම අඳුනගෙන එයාලගෙන් පරිස්සම් වෙන්න කරන්න පුළුවන් පුංචි පුංචි දේවල් ටිකක්.\n1. අවධානයෙන් ඉන්න\nඔය කොයි දේටත් මුලින්ම කරන්න ඕන හොඳ අවධානයෙන් ඉන්න එක තමයි ඉතින්. එහෙම නැතුව එන පළවෙනි කොල්ලටම ආලෙන් මුලා වෙලා, අන්ධ වෙලා ආදරේ කරන්න ගියොත් ඔය කොයි බොරු කාරයාටත් ඕන ප්රයෝජනයක් ගන්න පුළුවන්. ඒ නිසා ඕනම ආදර සම්බන්ධයක් ගැන මුල්කාලෙ ටිකක් අවධානයෙන් ඉන්න ඕන. කොයි දේ දිහාත් සැකෙන් බලන්න කියන කාරණාව මෙතනදී වැරදි නැහැ. පෙම්වතා කරන කියන දේවල්, එයාගෙ වටපිටාව, යාළුවො යෙහෙළියෝ වගේ හැම කාරණාවක් ගැනම අවධානයෙන් ඉන්න. නොදැනෙන්න ටිකක් හොයල බලන්න. නිකන්ම බලාගෙන හිටියොත් ඔය කිසිම බොරුවක් අල්ලගන්නනම් බැහැ.\n2. බොරු අල්ලන ඇස්\nඔය කොයි විදිහට බොරු කළත් කිසිම ජගතෙකුට ඇස වලින් බොරු කරන්නනම් අමාරුයි. අර සිංදුවකුත් තියෙන්නෙ “මා ඔබත් එක්ක සුහඳ කතාවක්, ඔබේ ඇසුත් එක්ක ප්රේම කතාවක්” කියල. අන්න ඒ වගේ හමුවෙලා කතාබහ කරනකොට කෙලින්ම එයාගෙ ඇස් දිහා බලන්න. ඇස් දිහා බලාගෙන බොරු කියන්න, කෙලින්ම ඇස් දිහා බලාගෙන eye contact එක තියාගන්න බොරුකාරයින්ට හරිම අමාරුයි. ටිකක් අවධානයෙන් හිටියොත් ඉක්මනින් මේ හොරේ අල්ලගන්න පුළුවන්. ඒ වගේම තමයි අවංක නැති කපටි මිනිස්සු මුහුණට මුහුණ කතා කරද්දී සාමාන්ය අයට වඩා වැඩිපුර ඇහිපිල්ලම් ගහනව, වටපිට බලනව. අන්න ඒවත් ඇස් දිහා බලාගෙන හිටියොත් අල්ලගන්න පුළුවන්.\n3. පැටලෙන කතාව, අතිශයෝක්තිය\nබොරු කියනකොට කොහොමත් පැටලෙනවනේ. ඉතින් පැටලී පැටලී කතා කරන අයියෙක් ආවොත් අන්න එයා අවංක නැහැ. කරන බොරුව තමන්ටවත් ෂුවර් නැති උනහම කාටවත් පැටලෙන්නෙ නැතුව කතා කරන්න අමාරුයි. ඒ වගේම තමයි අතිශයෝක්තිය. ඒ කියන්නෙ තමන් ගැන උවමනාවට වඩා ලොකු කරල කියවන එක. බොරුකාරයො එහෙමයි. හැමදේම හරි ලොකුවට පේන්න කියවනවා. ඉතින් ඔන්න ඔයාගෙ අළුත් පෙම්වතා හැමදේටම දක්ෂයි කියනවනම්, එයාට සල්ලි බාගේ උතුරන්න තියෙනව කියනවනම්, එයාට තියෙන වාහනේ ලොකූ එකක් කියනවනම්, අන්න ඒ වගේ එයාගෙ හැමදේම මහා පරිමාණයෙන් කියවනවනම් ටිකක් පරිස්සම් වෙන්න හොඳේ.\n4. Body Language\nමනුස්සයෙකුගේ චරිත ලක්ෂණ, සිතුවිලි එහෙම හරියටම දැනගන්න පුළුවන් ක්රමයක් තමයි මේ ශරීර භාෂාව, එහෙමත් නැත්තම් body language එක කියන්නෙ. හරියටම කිව්වොත් මානව සන්නිවේදනයෙන් 85% ක්ම කටින් කියවෙන වචන වලට එහා ගියපු ශරීර ක්රියාවන්, ඉරියව්, හඬේ විලාසය සහ මුහුණේ මස් පිඬු හැසිරීම වගේ කාරණා කියලයි කියන්නේ. ඉතින් කටින් නොකිව්වත් එයා කරන බොරුව ඔයාට ඔය ශරීර භාෂාවට අවධානය යොමු කළොත් ලේසියෙන්ම හොයාගන්න පුළුවන්. අනවශ්ය නොසන්සුන් බව, නිතර තදින් තොල් හැපීම, කතා කරන අතරේ අතින් කට වැසීම වගේ දේවල් බොරු කියන අයගේ ලක්ෂණ කියල තමයි කියන්නෙ.\n5. නොගැලපෙන කතන්දර\nඑයා කියන කතන්දර එකකට එකක් වෙනස්නම් ඔන්න එතනිනුත් බොරුව අල්ලගන්න පුළුවන්. හැබැයි මේක කරන්නත් අර මුලින්ම කිව්වා වගේ සෑහෙන්න අවධානයකින් ඉන්න ඕන. සාමාන්යයෙන් පවතින ඇත්තක් වගේ නෙමෙයි. මවල කියපු බොරුවක් මිනිහෙකුට මතක තියාගෙන ඉන්න අමාරුයි. ඒ නිසා අලුතෙන් කතාවක් කියද්දී කලින් කියපු බොරුව අමතක වෙලා වෙනම එකක් කියවෙන්නෙ පුළුවන් බොරුකාරයෙක්නම්. ඔන්න අවධානයෙන් හිටියොත් ටක්ගාල වැඩේ මාට්ටු.\n6. පෞද්ගලික තොරතුරු එපා!\nමුලින්ම කිව්වා වගේ අන්ධ වෙලා ආදරය කරන එපා. පටන් ගත්තෙ ප්රේම සම්බන්ධයක් උනාට පුද්ගලයා හරියට අඳුරගන්නකම්, හිතට විශ්වාසයක් ඇතිවෙනකන් ඔයාගේ පුද්ගලික තොරතුරු එයාට කියන්න යන්න එපා. එයා බොරුකාරයෙක්නම් කීයටවත් එයාගෙ ඇත්ත පුද්ගලික තොරතුරු ඔයාට කියන එකක් නැහැ. හැබැයි ඔයා කියන ඔයාගේ පුද්ගලික තොරතුරු වලින් අයුතු ප්රයෝජන ගන්න එයාට පුළුවන්. ඒ නිසා පරිස්සම් වෙන්න. ටික කාලයක් යනකන් ඇත්ත තොරතුරු හැංගුවට කමක් නැහැ.\n7. සහජ ඉවට ඉඩ දෙන්න\nආදර සම්බන්ධතාවයක් විතරක් නෙමෙයි, ඕනම කාරණාවකදී තමන්ගේ යටි හිත එක එක දේවල් කියනවනෙ. ඒ දේවල් හැම වෙලාවෙම හරියන්නෙ නම් නැහැ තමයි. හිතටත් සෑහෙන්න වරදින වෙලාවල් තියෙනවා. එත් මේ වගේ කාරණයකදිනම් යටිහිත කියන දේට ටිකක් ඇහුන්කන් දෙන්න වෙනව. හිතට සැකයක් ඇතුල්වෙන්න හදනවනම් බය නැතුව ඒ සැකයට ඉඩ දෙන්න. ස්ථිර ප්රේම සම්බන්ධතාවයකදී හරි විවාහයකදී හරි සැකය කියන්නෙ නරකම හතුරෙක් උනාට මේ වගේ වැට උඩ තියෙන කාරණාවකදීනම් සැකය ලොකු ලොකු උදව් කරනව. ඒ යටි හිතට පුළුවන් ඔයාව වෙන්න තියෙන ලොකු අනතුරකින් බේරගන්න. හිතට නරකයි, අමුතුයි කියල තියෙන තැන් තියෙනවනම් බය නැතුව ප්රශ්න කරල නිරවුල් කරගන්න. එහෙමත් නැත්තම් හොරෙන් හරි ටිකක් වැඩිපුර හොයල බලන්න."}
{"text": "දොළොස්බාගේ කඳුවලින් ආරම්භ වී කොච්චිකඩේ ප්රදේශයෙන් මුහුදට වැටෙන සුන්දර මා ඔය කි.මී 134ක් දුරට ගලා බසිනවා. විශාල ජල කඳක් මහ මුහුද වෙත රැගෙන යන මෙම ඔය කඳුකරයේ සිට පහළට වැටෙන්නේ අරණායක ප්රදේශයේ පිහිටා තිබෙන අසුපිනි ඇල්ල හරහා යි. අඩි 100ක පමණ උසකින් පිහිටා තිබෙන මෙම දිය ඇල්ල දුටුවන්ගේ සිත් මෝහනය කරනවා.\nගමන් මාර්ග\nමෙම රමණීය දිය ඇල්ල නැරැඹීමට යාම සඳහා ප්රධාන මාර්ග දෙකක් තිබෙනවා. ඉන් පළමුවැන්න කොළඹ සිට මාවනැල්ලට පැමිණ, මාවනැල්ල නගරයේ සිට අරණායක දක්වා පැමිණ, එතැන් සිට හොරේවල දෙයියන්වල හරහා නාත්තාකන්ද උඩුවැල්ල පාරේ දන්තැල්ගොඩ ඔය පසු කරමින්, උඩුවැල්ල- නාත්තාකන්ද දෙසට විහිදෙන අඩි පාරේ තවත් කිලෝමීටර් එක හමාරක් පමණ ගමන් කර ඇල්ල වෙත ළඟාවීම යි. එවිට අඩි 100ක් පමණ උසක සිට පහළට වැටෙන ඇල්ල නිරීක්ෂණය කළ හැකියි. දිය ඇල්ල නැරඹීම සඳහා ඇති අනිකුත් පිවිසුම වන්නේ, ගම්පොළ නගරයේ සිට වැටී ඇති මාර්ගය යි. ගම්පොළ නගරයේ සිට කුරුඳුවත්ත නගරය දක්වා කිලෝමීටර් 8ක් පමණ ගමන් කර, දොළොස්බාගේ දක්වා වැටී ඇති මාර්ගයේ කිලෝමීටර් 4ක පමණ දුරක් ගමන් කර, දකුණු පසින් ඇති වැටකේදෙනිය-උඩුවැල්ල මාර්ගයේ උඩුවැල්ල නගරයට යා යුතු යි. එතැන් සිට කිලෝමීටර් 2ක පමණ දුරක් ගිය පසු අසුපිනි ඇල්ල වෙත ළඟා විය හැකියි. එලෙස අසුපිනි ඇල්ල වෙත පැමිණෙන සංචාරකයෙකුට පහළට කඩා වැටෙන ඇල්ල නැරඹිය හැකියි. බොහෝ දෙනකු සංචාරය කිරීම සඳහා තෝරාගන්නේ මේ මාර්ගය යි. එයට හේතුව වන්නේ වාහනයකින් ඇල්ල අසලටම ගමන් කළ හැකිවීම යි.\nඅසුපිනි ඇල්ල බැලූ බැල්මට සුන්දර දිය ඇල්ලක් වුණත් ඒ ආශ්රිතව පසුගිය දශක කිහිපය තුළ මරණ 15ක් පමණ වාර්තා වී තිබෙනවා. එම මරණවලට හේතුව දිය ඇල්ල ආශ්රිතව පවතින අනතුරුදායක තත්ත්වය යි. ඇල්ල පාමුල පිහිටා ඇති “මිනීකඳවල” නම් ස්ථානය මිනිසුන් බිලිගන්නා තැනක් බවට ජනප්රවාදයක් පවතිනවා. ඊට අමතරව මෙම අලංකාර දිය ඇල්ල වටා ගෙතුනු ජනප්රවාද රැසක් තිබෙන බව බොහෝ ප්රසිද්ධ කාරණයක්. අසුපිනි ඇල්ලට එම නම ලැබුණු ආකාරය පිළිබඳවත් ජනප්රවාදයන් දෙකක් තිබෙනවා.\nවලගම්බා රජතුමා සම්බන්ධ ජනප්රවාදය\nක්රි.පූ 103 දී වලගම්බා රජතුමා අනුරාධපුර රාජධානියේ පාලකයා බවට පත්වුණා. ඔහුගේ රාජ්ය සාමය ආරම්භ වී ටික කලකින් දකුණු ඉන්දීය ආක්රමණිකයන් පිරිසක් අනුරාධපුර රාජධානිය ආක්රමණය කළා. වලගම්බා රජතුමා සිය ජීවිතය බේරාගැනීම සඳහා වනයට පළා ගොස්, විවිධ ප්රදේශවල සැඟවී සිටියා. එම රජතුමා කෑගල්ල ආශ්රිතවත් තැන් කීපයක වාසය කළ බව කියැවෙනවා. කෑගල්ලට එම නම ලැබුණේත් වලගම්බා රජතුමා සම්බන්ධ කතා පුවතක් නිසා යි.\nමෙසේ ආරක්ෂිතව සැඟව සිටි වලගම්බා රජතුමා දිනක් අසු පිටින් දිය ඇල්ලක් තරණය කළ බව ජනප්රවාදයේ සඳහන් වනවා. එදා රජතුමා විසින් තරණය කර ඇත්තේ අරණායක ප්රදේශයේ පිහිටා ඇති මෙම දිය ඇල්ල යි. අශ්වයා ඇල්ල හරහා පැනීම හේතුවෙන් “අසු පැනි ඇල්ල” යන නම පටබැඳුණු මෙම ඇල්ල, පසු කලෙක අසුපිනි ඇල්ල බවට පත්වුණා.\nකුමාරිකාවන් තිස් දෙනා සම්බන්ධ ජනප්රවාදය\nඑක්තරා රජ කෙනෙකු සතුරා සමග සටනට යාමට පෙර සිය බිසෝවරුන් තිස්දෙනා අසුපිනි ඇල්ල සමීපයේ පිහිටි ගල් ගුහාවක රඳවා තැබුවා. එම ගල් ගුහාව අදටත් “තිස් කුමාරි ලෙන” නමින් හඳුන්වනවා. එදා රජතුමා සටනට යාමට පෙර සිය බිසෝවරුන්ට පවසා සිටියේ ඔහු යුද්ධයෙන් ලබාගන්නා ප්රතිඵලය ගැන දන්වා පණිවිඩකරුවෙකු එවන බව යි. තමා යුද්ධයෙන් ජයග්රහණය කළොත් පණිවිඩකරුවා සුදු කොඩියක් රැගෙන එන ආකාරයත්, පරාජය වුණොත් කළු කොඩියක් රැගෙන එන ආකාරයත් පිළිබඳව දැනුවත් කළ රජතුමා සටනට පිටත්ව ගියා.\nඑම සටනින් රජතුමා බලාපොරොත්තු වුණු ආකාරයටම ජය ලැබුවා. ඔහු ලබාගත් ජයග්රහණය පිළිබඳව සිය බිසෝවරුන්ට දැන්වීමට භාර කළේ හත්ගම්පල නම් ගමෙහි කොඩිකරුවාට යි. එදා බීමතින් සිටි කොඩිකරුවා වැරදීමකින් කළු කොඩිය ඔසවාගෙන පැමිණි බව ජනප්රවාදයේ සඳහන් වනවා. එසේම බිසෝවරුන්ට විහිළුවක් කිරීමට සිතාගත් රජතුමා කොඩිකරුවාට කළු කොඩියක් රැගෙන යාමට අණ කළ බවට ද මතයක් පවතිනවා. රජතුමා පිටත්ව ගොස් දින කිහිපයක් ගතවුණු නිසා පණිවිඩකරුවාගේ පැමිණීම අපේක්ෂාවෙන් සිටි බිසෝවරු තිස් දෙනා ඇල්ල මුදුනේ පිහිටි ගල් තලාවට වී සිටියා.\nඑවිට ඈතින් එන පණිවිඩකරුවා බිසෝවරුන්ගේ නෙත්වලට හසුවුණත් ඔහු රැගෙන ආවේ පරාජය සලකුණු කළ කළු කොඩිය යි. එය දැකීමෙන් මහත් ශෝකයට පත්වුණු බිසෝවරුන් තිස් දෙනා ඇල්ලෙන් පහළට පැන දිවි නසාගත් බව කියවෙනවා. පසුව ජයග්රාහී ලීලාවෙන් සිය බිසෝවරුන් බැහැදැකීමට පැමිණි රජතුමාට, සිදුව ඇති විනාශය පිළිබඳව දකින්නට ලැබුණා. එයින් කම්පාවට පත්වුණු රජතුමා අසුපිට සිටියදීම ඇල්ලෙන් පහළට පැන දිවි නසාගත් බව ජනප්රවාදයේ සඳහන් වනවා. එදා රජතුමාගේ අශ්වයා පැන්න ඇල්ල පසු කලෙක අසුපිනි ඇල්ල නමින් වෙනස් වුණු බව ද කියවෙනවා.\nඅද මිනීකඳවල යන නමින් හඳුන්වනු ලබන්නේ, ජනප්රවාදයට අනුව එදා මරණයට පත්වුණු බිසෝවරුන්ගේ මිනී පැමිණ ගොඩ ගැසූ ස්ථානය යි. අදටත් ඇල්ලේ ඉහළ කෙළවර ජල පහරට බිළිවන පුද්ගලයන්ගේ සිරුරු රැඳෙන්නේ මෙම ස්ථානයේ යි. මිනීකඳවල පිළිබඳව ගොඩනැගුණු තවත් ජනප්රවාද කතාවක් තිබෙනවා. ඒ, මෙහි සිටින රන් ආඳෙකු පිළිබඳව යි.\nරන් ආඳා පිළිබඳව ජනප්රවාදය\nමිනීකඳවලෙහි වතුර තද කළු පැහැතියි. ඒ ආශ්රිතව රන් ආඳෙකු සිටින බවට විශ්වාසයක් ගම්මුන් අතර පවතිනවා. ඔවුන්ගේ විශ්වාසයට අනුව ආඳා ජලයෙන් ඉහළට පැමිණෙන්නේ එක්තරා කාලයක දී පමණ යි. එවිට ඇල්ල තුළින් කම්පිත හඬක් නැගෙන බව පැවසෙනවා. එම හඬ නිකුත් වන්නේ මිනිස් බිල්ලක් ලබාගැනීමට ආසන්න වුණු විට දී බව ගම්මුන්ගේ මතය යි. එහි සත්ය අසත්ය බව කුමක් වුණත් අද වන විට අසුපිනි ඇල්ල විශාල ජීවිත ප්රමාණයක් බිළිගෙන අවසන්.\nනිධානයක් පිළිබඳව පවතින ජනප්රවාදය\nඅසුපිනි ඇල්ල සම්බන්ධයෙන් ජනප්රවාදයේ පවතින තවත් රසවත් කථාවක් තිබෙනවා. එම කතාවට එක්තරා අනුව එක්තරා රජ කෙනෙකු සතුරු කරදරවලින් බේරිම සඳහා මෙම ඇල්ල ආසන්නයේ පිහිටා තිබුණු ලෙනක වාසය කළේ සිය පුරෝහිතයා සමග යි. එහි වාසය කළ රජතුමා රන් ඇඳක් සහ රන් පුහුල් හතක් තබාගෙන සිටි බව ජනප්රවාදයේ සඳහන් වනවා. පසු කලෙක රජතුමා එතැනින් ඉවත්ව ගිය පසු එම වස්තු එහි තැන්පත් වී නිධානයක් වුණු බවට මතයක් පවතිනවා. සමහර ගම්මුන් විශ්වාස කරන්නේ එම නිධානය තවමත් එහි පවතින බව යි. බොහෝවිට එම සිද්ධියට සම්බන්ධ රජතුමා වලගම්බා බව අනුමාන කළ හැකියි. එම රජතුමා අරණායක ප්රදේශය ආශ්රිතව සැඟවී සිටීම එයට හේතුව යි.\nකවරයේ ඡායාරූපය- අසුපිනි ඇල්ල (Lakpura)\nමූලාශ්රයයන්- Lankadeepa.lk/Rasawitha\nMr L.G.S Bandara"}
{"text": "හෝමාගම කහතුඩුව ප්රදේශයේ ගොඩපරහේන කිරිවත්තුඩුව යන ලිපිනයේ පවත්වාගෙන යන සිලෝන් වේස්ට් මැනේජමන්ට් නම් අබලි ද්රව්ය හා ඉලෙක්ට්රොනික අපද්රව්ය එක් රැස් කරන ස්ථානයක් නිසා ගොඩපරහේන ප්රදේශයේ විශාල පාරිසරික හානියක් සිදුවෙමින් ඇති අතර ප්රදේශයේ ජනතාවට බරපතල සෞඛ්ය අවධානමක් ඇති කරමින් ඇත.\nනුවරඑළිය දිස්ත්රික්කයේ සීතාඑළිය රක්ෂිතයට මායිම්ව ඇති කටුමාන වනාන්තරයෙන් කොටසක් නිවාස ව්යාපෘතියකට ලබා දීමට ආණ්ඩුව කටයුතු කරමින් සිටින බව සොබා දහම් අධ්යයන මධ්යස්ථානය පෙන්වා දෙයි. සොබා දහම් අධ්යයන මධ්යස්ථානය පෙන්වාදෙන පරිදි කටුමාන වනාන්තරයේ හෙක්ටයාර 2.3656ක් නිවාස ව්යාපෘතිය සඳහා නිදහස් කිරීමට නියමිතව ඇත. එම ඉඩම් වලින් කොටසක් ශ්රී ලංකා මිනින්දෝරු දෙපාර්තමේන්තුවට අයත් වේ.\nලංකාවේ දකුණු වෙරළ තීරය කැස්බෑවන් නිරන්තරයෙන් දැක ගත හැකි මුහුදු තීරයක් වුවත් ඒ හේතුව නිසාම එම වෙරළ තීරයේදී පාරිසරක මෙන්ම මිනිස් ක්රියාවන් නිසා කැස්බෑ සංරක්ෂණයට තර්ජනයක් වී තිබෙන බව වනජීවී නිලධාරීන් පෙන්වා දෙයි.\nශ්රී ලංකාවේ ඉතා ම වැදගත් තෙත් බිම් පද්ධතියක් වන මුතුරාජවෙළ අභය භූමියේ අක්කර 406 ක භූමි ප්රදේශයක් ගොඩ කර නිවාස සංකීර්ණයක් ඉදි කිරීමට මැල්වත්ත ප්රොපටි ඩිවලොප්මන්ට් පුද්ගලික සමාගමට ගොවිජන සේවා දෙපාර්තමේන්තුවෙන් අවසර ලබා දී තිබේ.\nමාදුරු ඔය දකුණු ඉවුර සංවර්ධනයට මුවා වෙමින් අක්කර 54250ක භූමි ප්රමාණයක් චීනයට ලබා දීමේ සැලැස්මක් ඇති බවට අපි මීට ඉහතදී වාර්තා කළෙමු.\nඉන්දියාවේ ජාතික බීජ සංගමය හරහා බීජ නිරෝධායන අනුමැතීන් ලබා නොගෙන ඉන්දියානු බීජ සමාගම් විසින් බීජ මෙරටට ගෙන ඒමේ සූදානමක් පවතින බව ඉඩම් හා කෘෂිකර්ම ප්රතිසංස්කරණ ව්යාපාරය පවසයි. එමගින් මෙරට බෝග ප්රභේදවලට රෝග පැතිරීමේ අවධානමක් ඇති විය හැකි අතර ලංකාවේ බීජ නිෂ්පාදන වෙළෙඳපොළ ඉන්දියානු සමාගම් අතට පත්වීමේ ඉඩකඩ පවතින බවයි එම ව්යාපාරය පෙන්වා දෙන්නේ."}
{"text": "2021 සැප්තැම්බර් 15 වෙනිදා, චීන මහජන සමූහාණ්ඩුවේ 14 වන ජාතික ක්රීඩා උළෙලචීනයේ ෂැන්සි පළාතේදී විවෘත කෙරේ. මහජන චීන සමූහාණ්ඩුවේ 1 වන ජාතික ක්රීඩා උළෙල 1959 දී බීජිංහිදී පැවැත්වූ අතර ඉන් වසර 62 ක් ගතවී ඇත. මෙය ජාතික පුළුල් ක්රීඩා රැස්වීමක් වන අතර, පළාතක් ඒකකයක් වශයෙන් නියෝජිතයින් යැවීම සඳහා විවිධ ක්රීඩා, ක්රීඩක ක්රීඩිකාවන් දහඩිය දමමින් ඔවුන්ගේ ක්රීඩා සිහින සැබෑ කර ගනී.\nපළමුවැන්න බව සඳහන් කිරීම වටී පන්දම් දරන්නා ක්රීඩා උළෙලේ සමාරම්භක උත්සවයේ ප්රධාන ස්ථානයේ තිබුනි සු බිංග්ටියන්, \"ආසියානු ට්රැපීස්\" ලෙස හැඳින්වේ. හිදීටෝකියෝ 2020 ඔලිම්පික් ක්රීඩාඑය අවසන් වූයේ වැඩි කල් නොගොස්, මීටර් 100 පිරිමි අවසන් පූර්ව තරඟයේදී ආසියානු වාර්තාව සු බිංග්ටියන් විසින් බිඳ දමමිනි. ඔහු මීටර් 100 පිරිමි ඔලිම්පික් අවසන් මහා තරගයට පිවිසි පළමු චීන ක් රීඩකයා වූ අතර තත්පර 9.98 ක කාලයක් වාර්තා කරමින් හයවැනි ස්ථානයට පත්විය. ඊට අමතරව ප්රධාන විදුලි පන්දම දල්වා තිබුණියැං චියන්ටෝකියෝ 2020 ඔලිම්පික් ක්රීඩා උළෙලේදී පළමු රන් පදක්කම දිනා ගත්. අපේ පොදු බලාපොරොත්තු හා සිහින සමඟ ඇය ස්වාමින්වහන්සේගේ විදුලි පන්දම දැල්වූවාය.\n2020 ටෝකියෝ ඔලිම්පික් ක්රීඩා උළෙලට සහභාගී වූ ක්රීඩක ක්රීඩිකාවන් කිහිප දෙනෙකු ද ක්රීඩා උළෙල නියෝජනය කරති. උදාහරණයක් වශයෙන්, 2020 ටෝකියෝ ඔලිම්පික් ක්රීඩා උළෙලේ චීන මේස පන්දු කණ්ඩායමේ,මා ලෝන්ග් බීජිං නියෝජනය, ෂු ෂින් ෂැංහයි නියෝජනය, ෆෑන් ෂෙන්ඩොං හා ලියු ෂීවන් ගුවාංඩොං කණ්ඩායම නියෝජනය කළේය, සන් යිංෂා හෙබෙයි කණ්ඩායම නියෝජනය කළේය, චෙන් මෙං නියෝජනය කළේ ෂැන්ඩොං කණ්ඩායම යනාදී පරම්පරාවේ බොහෝ තරුණ ක්රීඩකයින් ද සිටි අතර තරඟය ඉතා තියුණු ය.\nක්රීඩක ක්රීඩිකාවන්ගේ සුමට තරගය වෘත්තීය ක්රීඩා උපකරණ වලින් වෙන් කළ නොහැක. සුවපහසු ක්රීඩා සපත්තු මඟින් ක්රීඩකයින්ට වේගයෙන් දිවීමට, ඉහළට පැනීමට සහ වඩාත් නම්යශීලී පියවරයන් ගැනීමට හැකි වන අතර එමඟින් ඔවුන්ගේ සිහින වලට සමීප වීමට හැකි වේ. උසස් තත්ත්වයේ සපත්තු සපත්තු, ධාවන, පැනීම් සහ සෑම පියවරකදීම ස්ථාවරව ගොඩබෑමේදී ක්රීඩකයින්ට වඩාත් නිදහසේ ක්රීඩකයින් ක්රීඩක ක්රීඩිකාවන් ආකර්ෂණය කර දෙන අතර එමඟින් ක්රීඩාවේ ආකර්ෂණය ශක්තියෙන් පෙන්නුම් කරයි.ජියානර් සපත්තු සමාගමසපත්තු සෑදීමේ වසර 15 කට වැඩි පළපුරුද්දක් ඇත. අපි ප්රධාන වශයෙන් ක්රීඩා සපත්තු, දුවන සපත්තු, සපත්තු, අනියම් සපත්තු, පාවහන් සපත්තු නිෂ්පාදන ආදියෙහි යෙදී සිටිමු. අපි සහයෝගය දෙනවාවෙළඳ නාම OEM සහ නියැදි අභිරුචිකරණ සේවා. ඔබට ලබා දීම සඳහා අපේම කර්මාන්ත ශාලාවක්, පර්යේෂණ හා සංවර්ධන සහ සැලසුම් කණ්ඩායමක් සහ තත්ත්ව පාලන කණ්ඩායමක්, ව්යාපාරික කණ්ඩායමක් අප සතුව ඇත එක්-නැවතුම් සේවාව.\nමහජන චීන සමූහාණ්ඩුවේ 14 වන ජාතික ක්රීඩා උළෙල දැන් පැවැත්වේ. ක්රීඩක ක්රීඩිකාවන් හොඳින් දස්කම් දක්වති. ඔවුන්ගේ යහපත් ප්රතිඵල අපි බලාපොරොත්තු වෙමු. පසු විපරම් අන්තර්ගතය යාවත්කාලීන වෙමින් පවතින බැවින් රැඳී සිටින්න.\nපශ්චාත් වේලාව: සැප්තැම්බර් -16-2021"}
{"text": "කදිම නඩු තීන්දුව\nකදිම නඩු තීන්දුව.\nවෙසක් පොහො දවසේ සිදුකරපු දරුණු අපරාධයක්\nහෙවත්\nගණන්කාර ආතර්ට\nසහ ඩ්රකයිවර් අන්තෝනිට දීපු\nකදිම නඩු තීන්දුයව\nවිත්ති කරුවන් දෙදෙනා - මර්තන් අන්තෝනි සහ ආතර් පෙරේරා එච්. අලා මහත්මිය සහ ඇගේ ස්වාමි පුරුෂයාවන ඤානතිලක\n1 සකල කෙලෙස් නැසු උත්තම මුනිදා දොහොත් නාගා පලමු වැඳලා නිමල දහම් සග රත්නය අදහ මව්පිය ගුරුගෙන් සමු ලබලා එබල සුරන්මෙන් පින්පෙත් දිලා වරද ඇතත් පඩි සමා වෙලා පතල කරන්නෙමි තරුන යුවලකට කෙරු අපරාදය කවි කරලා\n2\nසා රා සිරි පිරි සිරිලංකාවේ වයඹ පලාතට අයිති නා නෑ රා ජනී ජන වසනා ග්ර හමෙකි අලවමි කියනා සිරි දර නා තා රා පතිවැනි අගනෙක් සිටියයි ඇලා කියා නම පසිදුමෙ නා තෝ රා අරගනි ඤාන තිලක යස තරුණෙක් එ ලද තුටු සිති නා\n3\nරූ ප ත් තරුනෙක් සිටියයි මිතුරණි කඩ වෙළදම්කර ඉතා අගේ පෝ ය ත් කම නම් තරමක් ඇතිමෙසි ගුන යහපත්කම එක වාගේ ය ය ප ත් තරුණිය ඇලැවෙතිය නම් රුපෙට හිත බැදිලා ඇගේ කා ට ත් දන්වා කසාද බැඳ ගෙන දෙදෙනා සිටියයි පන වාගේ\n4\nර න් ර ස විලසින් ඥාණතිලක සහ ඇලන්නෝන පසුවෙන ක ට ස න් තො ස වෙන්නට කල් පසුවීමෙන් දරුවෙක් ලැබුනලු පෙර පිනවා පෙ න් ය ස දරුවට මාස තුනක් නම් පසුවි යන කල සොඳ රග ටා ව න් දො ස අසනුය අඹු සැමි යුවලට කියන්නට දුකඇති උනි මෙම ටා\n5\nආ ලේ බැදගෙන පවුල්වෙලා සිට දරුවෙක් ලැබුනත් ලදව් ය සේ මා ලේ සිටන්එන් කොළඹ ඇවිත්නැත ඇලන්තරුනි කිසියම්දමිසේ රා ලේ දවසක් තොහොඋනි වන්දානාවේ සකිබොහො පිරිසේ ආ ලේ පාලා හිමියට කිමලු ඇලා ඝොෂ ඉදගන රහ සේ\n- ( 4 ) -\n6\nඅ නේ බබී අපි ලමය තියාලා වෙසක් පොහොයෙ අද කැළණිය ටා සෙ නේ සිතින්ගොස් බුදුන් දහම්වැඳ සැරසිලි බලමුකො බොරැල්ලටා කු සේ තිබෙන මිහි ඒ ගැන තුටුවී ගෙදර අයට දන්වා රුව ටා වි නේ යෙදෙනමට නොසොයා දොවියනි පිටත් උනයි මෙලෙස එන්ටා\n7\nහු ර ත ල් දරුවා ගෙදර නවතාලා අඹුසැමි දෙන්නා කඩිමුඩි යේ ගු න දු ල් ගතියෙන් දෙදෙනා ඇවිදින් අලව්වේ හන්දියටම පිවි සේ සි ත ලො ල් විමෙන් බැලුමතු බස්එක රෑ උනු සින්දා නැති උනි සේ එ ම ක ල දෙදෙනා දුම්රියපොලටම ඇවිදින් සෝදිසි කෙරුව සේ\n8\nනු ව ර සිටන් එන දුම්රිය මිතුරනි නමෙහමාරම ලගා උන යි එ ව ර දෙන්නගොස් ටිකටුත් අරගෙන කෝච්ටියෙන් කැළණියෙ බැසසයි අ ද ර සිතින් ගොස් දෙන්නා එමදින පෝසඳ කැළණිය වැඳ ගත්තයි වැ ති ර අඹුව නිවි ඉතින් හිමියනේ සැරසිලි බැලුමම යමු කිව්ව යි\n9\nබ ල ලා වටපිට ඥාණතිලක ඉද බාරිම මෙලෙස කිව්වා ලු සො ය ලා බැලුමුත් බස්නම් දැන්නැත පයින් යන්ට ඕනෑයි කී ලු දො ඩ ලා මෙලෙස සඳ එලියේ තව සෙනගත් බොහොලෙස යතිඑතිලු එ ක ලා ඇවිදින් පෑලියගොඩ අරමංසන්දියටම ගොඩඋනී ලු\n10\nවේලාව දැන්නම් දෙට පමණඇත හන්දිය තේ කඩයක් දැක ලා දොඩලා බාරිය හිමියට කිවයි බීලාගමු තේ එකක් බ ලා අසලා එවදන කඩේට ගොඩවී ජෝඩුව තේ බොනකොට එක ලා දුවලා අවිදින් කඩේට දෙදෙනෙක් මේ ජෝඩුවගැන මානබ ලා\n11\nමේ දෙන්නා අර තේ බොන අතරෙදි ඥාණතිලකගෙන් ඇසුවා ළූ මේ දෙන්නා කොයිසිටින්ද එන්නේ යන්නේ කොහේදැයි විමසුව ළූ මේ අපි ආවේ කැළණි වඳින්නටයි බස්නැති වරදින් රෑ උනි ළූ මේ අපි යන්නේ සැසිලි බැලුමට කොටුව දිසාවට බොරුනැති ළූ\n12\nඅ ස ලා එමදන ඇහැ ඉගිමරලා අතර් කිව්වලු මෙවිල සේ මෙ ක ලා කොළඹට යන්නම බස්නම් එන්නේ නැත රෑ උනි බොහොසේ කි ය ලා මෙලෙස දෙන්න පිටත්උනි සිගරැට් දෙකතු රැගෙන යසේ දු ව ලා ඇවිදින් අන්තෝනි සහ ආතර් කෙරුවයි මෙවිල සේ\n13\nසි මි යො න් මැන්දිස් මහතගෙ කාරෙක අන්තොනි අරගෙන එවෙලේ අ දි මි න් කලිසන් සූට්එකක්තව පිස්තෝලයකුත් රැගෙන තොසේ ඇ වි දි න් දෙන්නා රියපදවාගෙන වෙස්ද මාරුකර එවන් කලේ වි ග සි න් නැවතුවේ කාරෙක ඇවිදින් ඤාණතිලක සිට තැන රාලේ\n- ( 5 ) -\n14\nකො යි බ ට යන්ටද තමුසෙල ඉන්නේ මෙතන නැවතිලාමේ වේලේ ඇ සු වි ට ආතර් ඤාණතිලකකිව් වැඳලා කැළණිය ඕත ආ ලේ කො ළ ඹ ට යන්නට ආවුත් මේ රෑ බස් නැතිඋන් යනලෙස මෙක ලේ ව ට පි ට බැලුමුත් ඒ ගැන තැවෙනව සොඳුරිනිසා මගෙ සිත තැවුලේ\n15\nවි ස් ත ර අසලා අඹුසැමි දෙන්නාය අන්තොනි කිවයි එවි ට මේ ව ර අපි දැන් යන්නෙත් කොළඹට සැරසිලි බැලුමට සහතික ව පෙ ර හැ ර කුත් අද තියනට එහි නම් ඒකත් බලලා තුටුවෙත් වා මෙ ව ර තුටු නම් එහි ගොස් හැරලම් සෑහෙන මුදලක් දෙනු අප ටා\n16\nමු න් ගේ හැටියට අසුවි දෙන්නම ඊට සතුටුවී සැබවින් නේ ස න් ගේ නැති උන් දෙන්න පටවගෙන වේගෙන රියපදවාෙගාසි නේ වේ ගේ යන රිය කොළඹට නොගොසින් මීගමු පාරෙන් ගොස්තදී නේ එ ර ගේ බටුවත්තට හරවාලා යනකොට දෙන්නට සැක හිතු නේ\n17\nදෙ න් නා බයවි ඇසුවයි එවලේ මේකොයි යනවද අඳුරු කැ ලේ ඇ න් නා වේ උන්කිවයි එතකොට පවුල ගෙනෙන්ට මේ යමි මේ වෙලේ උ න් නා අඹු සැමි සැබැයසිතමින් මිනීකනත්තෙයි නතරක ලේ දෙ න් නා එව්රොයො රියෙන් බැසල සිට මේ ලෙස කරුනක් කෙරුවෙ බො ලේ\n18\nඋ ඹ ලා දෙන්නා කැදවන් ආවේ අපගේ අදහස කරගන්ට යි ඇ ඳ ලා පෙන්නුවෙ පිස්තෝලයකුත් කෑගැසුවොත් මරනව ඇත්තයි වැ ඳ ලා එතකොට ඥානතිලක කිසි විපතක් බිරිඳට ෙනකාරන්ට යි ද ග ලා ආවොත් වැඩ වරදියි අද කියමින් තරුණිය ඇදන් ගිය යි\n19 ගෙන ගොසින් එදමිගහවෙල පිට්ටනි යේ නවතමින් කාර්එක මුන් සිතු පිරි යේ සැරමෙමින් කීවේ අඹු සැම හට වැර යේ දැන් ඉතින් දෙන්න නොකරනු කොලහල යේ\n20 කි ය මි න් එලසෙ අන්තෝනි එ ඇසිල් ලේ හ කි මි න් පිස්තෝලයක් පෙන්නා එක ලේ උ ම දැ න් දඟලුවොත් මරනෙමි නොව කෝ ලේ කි ය මි න් ඇලා එලියට ඇදගති එවෙ ලේ\n21 ඤා න තිලක හට දෙවියන් සිහිවෙච් චි කා ය බලය තිබුනත් පන නැති වෙච් චි දා ස කුසේ දෙදෙනට ගිනි ඇවිලිච් චි පෝ ය දිනේ මුන් කෙරු දේ අප්පොච් චි\n- ( 6 ) -\n22 ඤාන තිලක ලග ආතර් මුර තම ලා ඇදගෙන ගියයි අන්තෝනි තරුණි ය ලා පන බිය වැදි හඩනා කල රැ එක ලා මිරිකා සතිය අන්තෝනි වැර කර ලා\n22 න රි ය ට කිකිළි අසුඋනු ලෙස එදා දී නේ වැ ර කො ට කරුණි අම්මලමට ගෙන ගොසි නේ රෙ දි ප ට කඩන්නට තරුනිට කිවි තැ නේ මෙ ලෙ ස ට කීවේව ඩ්ර යිවර්ෂට අඩාපෙ නේ\n24 වැ රෙ න් අල්ල ගෙන ඵලඳ අදිති කො ට සැ රෙ න් කැගැසුවේ අයියෝ මරු බිය ට එ ව න් දිනේ අන්තෝනිය සට කප ට ත දි න් මිරිකහති ඵලඳගෙ හොස්ස ක ට\n25 ම ව් පිය සොහොයුරෝ තමුසෙගෙ නැද්ද අ නේ ප ව් පින් නොසය ඇයි මට මේ වද දෙන් නේ ග ව් තම මුනිඳු බුදු උනු මේ වෙසෙක් දි නේ ප ව් සිදු වෙවි හිමි සහ මා හාර ලන් නේ\n26 කොටියට ගවය අසුඋනු ලෙස ආතර් ට දීලා ඤාන තිලකව රැක ගන ඉන් ට සොහොනට ඇයිති අම්බලමේ එගත කොට ට තරුනිව නොයෙක් හිරිහැර කොට දෙදෙන ට\n27 නෙ තේ ගලන කඳුලුත් ඤාන තිලක ට හි තේ නගින දුක් දොම්නස් කියන්න ට පො තේ අකුරු මදිවෙයි භව ලියන්න ට නැ තේ කිසිම පිහිටක් හිමි සහ අඹු ට\n28 ආර්තර් සමග අන්තොනිත් හිත පිරි යේ රාගෙන් මත්වෙලා දුර දිග නොසය ගි යේ පසුවෙන් දිනේ අලුයන් වේලේ සැන සේ එතනින් පිටවෙලා එන කල උනි හදි යේ\n29\nප ලු කනත්තේ අම්බලමට අනේ බලෙන්ම තරුණිය අරන් ගියේ ගෝ ලු හඬින් කිම් ඇඳුන් ලිහන්නට වදනමකින් මුන් එම සැනයේ යා ලු ව නවතා ඤානතිලක ලග අතරගෙ අදහස කෙරි යේ පා ලු ගෙදර වලන් බින්ද ලෙස වරින් වරට දෙන්නා සුදි යේ\n- ( 7 ) -\n30\nම ර හඩ නගමින් තරුනිය එවෙලේ වදගෙන උන්නට කවා ළූ පු ර පසළොස්වක් කොටද අනේ අද නිවන් දකි නොකරුනු විහිළූ මැ ර මරයි අනෙ කිසිවක් නාසා හොස්ස මිරිකමින් ගෙන ගියෙළූ ගො ර හැඬි පවිවන් කටයුතු කරගෙන එලිවෙන ජාමෙ ආවා ළූ\n31\nනො යෙ කු ත් විදියම හිරිහැර කරලා දෙදෙනා අයියෝ තරුණිය ටා මු ද ලු ත් කොපමණ අතේ තිබේදැයි සැරවි ඇසුවලු පසු ඊ ටා බි ය ප ත් උනු අය අඬමින් කිවයි වැඩි මුදලක් නැති බමරුව ටා නැ ව ත ත් සිව්දෙන කාරෙක නැගලා එකකළ සිදුඋනි මෙ සැහැවා\n32 ප හේ කනුව පෑලියගොඩ ඉඩ තිබෙ න හ යේ රේල්ලුවට ගේට්ටුව වහ තිබු න බ යේ එව් ආතර් අන්තොනිය න හ යේ කෝච්චිය යනතුරු රිය එතන න\n33 පණ ගැහි ගැහි සිටි අඹු සැමි රිය ඇතු ලේ වට පිට බැලුව මේ කොයිබද කිය එවෙ ලේ පෙර පිනකට දුටුවේ කොස්තාපල් කෙනෙක් බො ලේ මතකට පැනගොස් කිව් සැම සිය ලේ\n34\nකෙරු අපරාදෙට ඤාණතිලක සහ ඇලොකොන මරුබිය වැදි ලා හුරකැළවෙත තව යදිමින් අවයි කරපු විපතතැන කඳුලුස ලා සැරවෙයෙන් රිය පදවා එනකොට රේල්ගේට්ටුව වහ තිබි ලා ජරමර සොඩඋනි අදමයො දෙන්නට ඔන්න අසනුදැයි කන්දි ලා\n35\nඇ වි දි න් කාරෙක නතරකලාසකි රේල්ගේට්ටුව ලග එදි නේ ද නි මි න් කිලදම් මහ තෙක් එවෙලේ ඤාණතිලක කරුණා විසි නේ බ ල මි න්ද වටපිට පැන්නා එලිටය කාරෙක දොර අරිමින් සැනිනේ අ ඬ මි න් කීවයි රාළහාමිහට මුන් දෙන්නා සිදුකෙරු හට නේ\n36\nදු ක් ගැනවිලිඇසු රාලහාමි අර සිම්දන එක්කරගෙන එවි ටා එ ක් සැනයෙන් පොලිසිය වෙතමටගොස් ඉස්පැක්ටර්මැතිතුමන්හ ටා වි ස් තර කිවකල සොයා බලාලා සෙර්රම සටහන්කර රුව ටා ග ත් තෙය සිරබාරෙට ආතර් සහ අන්තොනි යන රුචු පව් වා\n37\nත රු ණි ට කෙරමේ රුදු අපරාදෙට ඇපත්නොදිතට නමුදම් ලා ක දි ම ට විස්තර කරමින් මේගැන පොලිස් උසාවියේ විසදා ලා හ රි ය ට මිතුරනිමාස අටක්ගොස් සුපිරින් කෝටුවට මාතබ ලා මෙ ලෙ ස ට ඇසුවයි ඇස්, ඇස්, ජේ. ගුණසේකර උතුමාණෝ සටලා\n- ( 8 ) -\nපැ මි නි ල් ලේ අර ඇලානෝන සහ ඤාණතිලක තරුණා වෙත ටා තො ට වෙ ල් ලේ පත්වෙලා සිටියෙයස ඒ. සී. ඇම් ආමිර්තුෂි ඊ ටා එ ඇ සි ල් ලේ තව විත්තිකරුව වෙන අන්තොනි බේරනලෙස ටා හි ත ලො ල් ලේ වත් ඩී. සී. මගිතද ඇස්. බී. ලේකම්තුම රුව ටා\n39\nත ව ත් සිටිය ජේත ආර් . ඇම්. මැතිසහ ඇස්. සරවනමුතුතු මහතා ඇ වි ත් වාදකළෙ දෙවෙනි විත්තිකරු වෙනුවෙන් මෙමහතුන් සමතා උ ග ත් ඉගර්ටත් බී. වීරකොන් සහ ආර්. ඇල්. පෙරේරා ගරු මහතා ස ම ත් කමින් බොහො වාදකලාසකි උසාවියෙත් හඩ නගා ඉතා\n40\nදෙ ප සේ කාරණ සොඳ ලෙස විසදා සතිගණනක් සිට වෙහෙස වෙලා දො හො සේ කෙරුගැන ඇලැ තරුණියට ඤාණතිලකහට වද දී ලා එ ක සේ කාරණ පෙන්නාදීලා ජූලිසභාවට තෝරා ලා ප හ සේ වින්දට ඇලා නොනගෙන් දුන්නා අච්චුව නීති බ ලා\n41\nපින්වත් නඩුකරු උතුමා මෙතැන කාරණ හොදහැටි විසා ලා මැදහත් ජුලියෙන් මහතුන් සැමටම හරිද වැරිද සොයනට කිය ලා එමිහත් විපතක් කෙරුබව තරුනිට ඔප්පු වෙලාගියෙ පැහැදි ලා වැදගත් ජූලිය හත්දෙන නොහිදීන් එගැන සාකච්ඡා කර ලා\n42\nඇ වි දි න් ජුලියෙ හත්දෙන මහතුන් නඩුකරු උතුමට කිව්වේමෙ සේ මෙ ලෙ සි න් විපතක් තරුනිට කෙරුවේ අනුකම්පාවක් නැතුව ය සේ ති රි ස න් නුන් ලෙස කෙරු අපරාදෙට අපටත් දුක ඇති උනි බොහො සේ එ බැ වි න් ඒකත් වන්දෙන් පවසම් දෙදෙනට අච්චුව දෙන විල සේ\n43\nහ ත් දෙන ජූලියෙ මෙසේ කිව්වකල නඩුකරුඋතුමා සිනහවෙ ලා වි ත් තියෙ පලවෙනි අන්තොනිට සහ ආර්තර්ටහ කිව් නිති බ ලා ම ත් තට මේ ලෙස වැඩ නොකරන්නට වරුස පහලොවක් වේලිතල ලා වි ත් එනු කියෙමින් දුන්විට තීන්දුවට සාදු කිව්වේ ජනයින් සිය ලා\nදෙදෙන සිංදුව - රත්නෙනි\nආදරවන් මගෙ ඇල්න් පනේ - හා හා හා ප්රීනති වෙමු අපි ප්රේිමෙනේ - හා - හා - හා බබලයි අහසේ - චන්ර්ේිනය දිලිසේ නොසිතන් ආලෙන් මාවෙතා - ප්රේිමෙනා මාසය කරමුකො - මේ පිට්ටනියේ - රම්යිය පතා නින්දිත මෙම බස - අසමිනේ හා - හා- හා // හර්දෙ මගේ පැලි යයි අනේ - හා - හා - හා මේඔබ හටමම වදිනෙමි දොහොස කිසිනොකරණ ලෙසේ // සැමමනමම මගෙ - ජිවිතේ පුදදෙමි සහතිකයි - අදරවන්"}
{"text": "” දුව, චූටි පුතාට මේ නූඩ්ල්ස් දෙන්න එපා” කියා මාලනී තම දුවට කිවුවේ, කුස්සියේ මේසය මත තිබූ ක්ෂණික නූඩ්ල්ස් පැකට්ටුව දැකීමෙනි. ” ඒ වුනාට අම්මා, රැකියාවේ වැඩත් එක්ක, මේ වගේ ඉක්මනින් පිළියෙළ කරන්න පුළුවන් ආහාර වර්ග දරුවන්ට දුන්නම මට හරි පහසුයි” කියමින් නිශා, නූඩ්ල්ස් පැකට්ටුවේ කවරය දෙස පරීක්ෂාවෙන් බැලුවා.\nශ්රී ලංකාවේ අපි කී දෙනෙක් අපේ දරුවන්ට මෙවැනි කෘතිම ආහාර දීමෙන් අපේ ඉතා කාර්යබහුල ජීවිත පහසු කර ගැනීමට උත්සහා කරන්නේද? නමුත්, එම කෘතිම ආහාර, අපේ සහ දරුවන්ගේ සෞඛ්යසම්පන්න බව කෙරෙහි කොතරම් බලගතු දෝංකාරයක් බලපවත්වයිදැ’යි සිතා බැලීමට අප මොහොතක් හෝ නැවතී සිතා බැලුවා ද?\nකෘතිම ආහාර යනු මොනවාද?\nකෘතිම ආහාර යනු, ස්වභාවික රසය හෝ ස්වභාවික ආහාර අනුකරණය කිරීමට යොදාගන්නා අස්වාභාවික රසකාරක හෝ වර්ණ යෙදූ ආහාර වර්ග වේ. මේවා ආහාර කල් තබා ගැනීමට යොදා ගන්නා ආකලන, සංරක්ෂක ද්රව්ය, නොයෙකුත් වර්ණ සහ රසකාරක ද්රව්ය වේ.\nකෘතිම ආහාරවල ඇති අහිතකර බලපෑම් :\n- MSG නමැති කෘතිම රසකාරක උපුටා ගන්නේ ස්වභාවික මූලාශ්රමයකින් නොවන අතර, එය නිෂ්පාදනය කරන්නේ කෘතිම රසායනික ක්රියාවලියකිනි. එමනිසා, එමඟින් මිනිස් සිරුරේ වකුගඩු සහ අක්මාව වැනි අවයවවලට හානි ඇති කරනු ලැබේ.\n- බොහෝ කෘතිම ආහාර වර්ගවල අඩංගු වන්නේ කෘතිම රසකාරක හෙයින්, එමඟින් මිනිස් සිරුරේ ප්රතිශක්තිකරණ පද්ධතියට අනිසි බලපෑම් ඇති කරන හෙයින්, එය සෞඛ්යයට සැළකිය යුතු බලපෑමක් ඇති කරයි.\n- ශ්රී ලංකාවේ බොහෝ කෘතිම ආහාර වර්ගවල පෝෂ්යදායක පදාර්ථ සහ නියමිත කැලරි ප්රමාණය අඩංගු නොවෙන හෙයින්, ශරීරයේ බර ප්රමාණය ඉක්මනින් වැඩි වේ.\n- මෙම ආහාර අසාත්මිකතාවයන් අවුළුවාලීමට ඉවහල් වන අතර, සමේ රෝග ඇතිවීමට බොහෝ ඉඩකඩ ඇති වේ.\n- කෘතිම ආහාර වැඩි වශයෙන් අනුභව කරන ළමයින්ට අවධානය යොමු කිරීමේ ප්රශ්ණ ඇති වේ.\n- අවසානයක් ඇති නොවන ස්නායු ප්රශ්ණ ඇති වේ.\n- මේ ආහාර වලින් රාත්රී නින්දට බාධා ඇති කරන අතර, දහවලේදී ද, එතරම් හොඳ තත්ත්වයක් ඇති නොකරයි.\n- කෘතිම ආහාර අනුභව කරන්නන්ට, ඒවාට ලොල් බවක් ඇති කිරීමට සමත් වේ.\nමේ ආහාර සාමාන්යයෙන් බොහෝ වශයෙන් අනාරක්ෂිත රසායනික ද්රව්යවලින් සමන්විත වේ. රජය මඟින් පනවා ඇති තහනම් නීති උල්ලංඝනය කරමින්, ආහාර නිෂ්පාදන ආයතන ඔවුන්ගේ කෘතිම නිෂ්පාදිත ආහාර වර්ග වෙළඳපොළ ආක්රමණය කිරීමට ඉඩ සලස්වා ඇත.\nපහත සඳහන් වන්නේ ඔබේ යහපත පිණිස උකහා ගත හැකි ක්රම කිහිපයකි.\n- කාබනික ආහාර ද්රව්ය – සෑමවිටකම කාබනික අහාර වර්ග භාවිත කරන්න. ඒවා සාදන්නේ ශරීරයට හානිකර ද්රව්ය වලින් නොවේ.\n- නැවුම් දේ තෝරා ගන්න – කෘතිම රසකාරකවලින් තොර නැවුම් එළවළු , පලතුරු, මාළු සහ මස් තෝරා ගන්න.\n- ස්වභාවික දේ මිළඳී ගන්න – ඔබ වෙළඳ සැලේ රාක්කවලින් ආහාර වර්ග ගැනීමේදී, එහි ලේබලයේ සඳහන් කර ඇති ද්රව්ය ස්වභාවිකදැ’යි පරීක්ෂා කරන්න.\n- වැරැද්දක් කරන්න එපා – ඔබේ නිවසේ ආහාර පිළියෙළ කිරීමේදී, ස්වභාවික රසකාරක සහ වර්ණ යොදා ගන්න!\n- ප්රමාණය – ඔබ උත්සවයකදී හෝ ආපනශාලාවක දී, කෘතිම ආහාර ගන්නේ නම්, කුඩා ප්රමාණයක් අනුභව කිරීමට වග බලාගන්න. එය ඔබේ සෞඛ්යට එතරම් අනිසි බලපෑමක් ඇති නොකරනු ඇත.\n- අධ්යාපනය – ඔබේ දරුවන්ව කෘතිම ආහාරවලින් සිදුවන ව්යසනය පිළිබඳව දැනුවත් කරන්න. එවිට, ඔවුන්ගේ ජීවිතවලට අවශ්ය ආහාර ඔවුන් බුද්ධිමත් ලෙස තෝරාගෙන පරිභෝජනය කරනු ඇත.\nඔබේ ඉදිරි අනාගතය ඔබට ස්තුතිවන්ත වීම සඳහා හේතුවන යම් දෙයක් කරන්න! අද සිටම පටන් ගන්න! ස්වභාවික දෙයට හිත යොමන්න! කෘතිම ආහාර අනුභව නොකරන්න!\n#healthyfood #foodcare #awareofsyntheticfoods # syntheticfoods #syntheticfoodssinhalaarticle #kidshealthyfood"}
{"text": "කැබිනට් අමාත්යවරුන්ට පවරන ලද බලතලවලින් යම් ප්රමාණයක් පත්කර ඇති රාජ්ය අමාත්යවරුන්ට පවරන ලෙස ජනාධිපති ගෝඨාභය රාජපක්ෂ නියෝග කර ඇතත් මේ වන තෙක් එම නියෝගය ක්රියාත්මක කර නැත.\nජනාධිපති ගෝඨාභය රාජපක්ෂ පසුගිය සතියේදී එම නියෝගය කළ අතර ඒ බව දෙසැම්බර් 23 වන දින ජනාධිපති ලේකම් පී.බී. ජයසුන්දර කැබිනට් අමාත්යාංශ ලේකම්වරුන්ට දැනුම්දී තිබුණි.\nඅමාත්ය මණ්ඩලයේ සාමාජිකයන් නොවන අමාත්යවරුන් සඳහා විෂයන් හා කාර්යයන් පැවරීමට ජනාධිපති ගෝඨාභය රාජපක්ෂ විසින් ඉදිරිපත් කරන ලද අමාත්ය මණ්ඩල සංදේශයට 2019 දෙසැම්බර් 10 වන දින පැවති අමාත්ය මණ්ඩල රැුස්වීමේදී සියලූම අමාත්යවරුන්ගේ එකඟතාව හා අනුමැතිය ලැබී ඇත.\nජනාධිපතිවරයාගේ මෙම නියෝගයට පෙර අමාත්ය ඩලස් අලහප්පෙරුම පමණක් ඔහු යටතේ ඇති තරුණ කටයුතුවලට අදාළ බලතල රජයේ අමාත්ය දුමින්ද දිසානායකට පවරා තිබුණි. ආණ්ඩුක්රම ව්යවස්ථාවේ ඇති ප්රතිපාදන අනුව ජනාධිපතිවරයා යම් කැබිනට් අමාත්යවරයෙකුට පවරන බලතල යම් රාජ්ය හෝ නියෝජ්ය ඇමතිවරයෙකුට පැවරීමේ බලය කැබිනට් අමාත්යවරයාට හිමිවේ. එසේම ජනාධිපතිවරයාට ඍජුවම එම බලතල රාජ්ය හෝ නියෝජ්ය ඇමතිවරුන්ට පැවරීමේ බලයද ඇත\nලසන්ත රුහුණගේ / රේඛා නිලූක්ෂි හේරත්"}
{"text": "තිස් අවුරුදු යුද්ධයක් තුළ ලංකාවේ සමාජ-මනෝ සැකැස්ම බරපතළ වෙනසකට ලක්විය. එනම් සමස්තයක් වශයෙන් ලංකාවේ දකුණත් උතුරත් හිතන-පතන මාදිලිය විපර්යාසයට ලක් වූ බවයි. අවසානයේදී උතුර, යුද පරාජයත් සමග, දකුණෙන් තවත් ඈත් විය. දකුණ, යුද ජයග්රහණය තුළ, උතුරෙන් තවත් ඈත් විය. මෙය වහා එකලස් කර ගැනීමේ මහඟු හැකියාව සහ අවස්ථාව තිබුණේ, 2010 දී බලයට පත් මහින්ද රාජපක්ෂට ය. එහෙත් ඒ වෙනුවට ඔහු කෙළේ, උතුරේ දෙමළ ජනයා සම්බන්ධයෙන් පමණක් නොව, දකුණේ මුස්ලිම් ජනයා සම්බන්ධයෙනුත් චන්ඩියෙකු බවට පත්වීමයි.\nඉහත ලිපි පෙළේ සඳහන් බොහෝ පීලි පැනීම් උපන්නේ, 2015 ජනවාරියේ බලයට පත් නව සන්ධානය, මෙම අභියෝගාත්මක තත්වය සමහන් කිරීමට පියවර නොගැනීම තුළිනි. ජනාධිපතිවරයාත්, අගමැතිවරයාත්, හිටපු ජනාධිපතිවරයා තරමටම, ආගම ඉදිරියේ ප්රජාතන්ත්රීය ප්රමිති බාල්දු කෙළේය. නීතිය ඉදිරියේ ඇතැම් නොහික්මුනු භික්ෂූන්ගේ දුෂ්-චර්යාවන් ප්රශ්නකාරී වන අවස්ථාවල, මේ දෙදෙනාම එවැනි භික්ෂූන්ව බේරා ගැනීම සඳහා රටේ නීතියට අතපෙවූහ. බුදුන් වදාළ ධර්මය අනුව සිතන-පතන සහ කටයුතු කරන භික්ෂූන් වහන්සේලා තවමත් ලංකාවේ වැඩ වෙසෙති. එම පිරිස සාසනයේ බහුතරය නොවෙතත්, සමාජ සහ දේශපාලනික ක්රියාකාරීත්වය අරක්ගෙන සිටින අබෞද්ධ භික්ෂූන් වහන්සේලාත් එම සාසනයේ බහුතරය නොවේ. එහෙත්, සමස්ත සංඝ සාසනය වශයෙන් කැපී පෙනෙන්නේ මේ දෙවැනුව කී සුළු පිරිසයි. ජනාධිපතිවරයා සහ අගමැතිවරයා ඉහත කී ප්රජාතන්ත්රීය ප්රමිතීන් බාල්දු කෙළේ එකී අලජ්ජී භික්ෂූන් රටේ සමස්ත සාසනය වශයෙන් ගනිමිනි.\nමහින්ද රාජපක්ෂ මෙන්ම අපරාජිත යැයි සිතා සිටි මැලේසියාවේ හිටපු නායකයාව පසුගිය දා පරාජය කෙරුණි. 2015 ජනවාරියේ ලංකාවේදී මෙන්ම, පසුගිය දා මැලේසියාවේත් පාලන තන්ත්රයට එරෙහිව විපක්ෂය ගොඩනැගූ ප්රධාන වේදිකාව සැරසුණේ දුෂණ-විරෝධය යන සටන් පාඨයෙනි. ඒ වේදිකාව හරහා බලයට පත් මහිතීර් මොහොමඞ්, එතෙක් රටේ හිටපු නායකයාගේ නිවසේ සඟවා තිබූ මලූ 35 ක් තුළ තිබී ඩොලර් මිලියන 44 ක් සහ තවත් ඩොලර් මිලියන සිය ගණන් වටිනා රන් ආභරණ තොගයක් අත්අඩංගුවට ගත්තේය. දුෂිතව උපයා ගත් ඔහුගේ වෙනත් වත්කම් තවත් ඩොලර් බිලියන ගණනක් වෙතැයි වාර්තා වෙයි. මේ අතර, දුෂිත දේශපාලඥයන්, ව්යාපාරිකයන් සහ අධිකරණ නිලධාරීන් පිරිසක් අත්අඩංගුවට ගෙන ඇති බවටත්, සනාථ නොවුනු රාවයක් තිබේ. කෙසේ වෙතත්, මහතීර් මොහොමඞ් යනු සුදෝසුදු ඉතිහාසයක් ඇති කෙනෙකු නොවන බවත් අමතක නොකළ යුතුය. එහෙත්, මේ අවස්ථාවේදී, හිටපු දුෂිත පාලකයා සම්බන්ධයෙන් ඔහු ක්රියා කළ ආකාරය ප්රශස්ත ය.\nඅවුරුදු 27 ක්, ප්රතිපත්තිමය කාරණයක් මත හිරේ සිටි කළු ජාතික නෙල්සන් මැන්ඬේලා රටේ නායකත්වයට පත්වීමෙන් පසු, එතෙක් බලයේ සිටි සුළුතරයක් නියෝජනය කළ සුදු ජාතිකයන් සහ සුදු පාලකයන් සමග ආරෝවට ගියේ නැත. ඔහු මහ ජාතියට අයත් වූවෙකු නිසාත්, රාජ්ය බලය තමන් අතට ලැබී ඇති නිසාත්, අවශ්ය විණි නම්, අර සුදු ජාතිකයන්ව දෙවැනි පුරවැසියන්ගේ තත්වයට පහළ හෙලීමට ඔහුට හැකියාව තිබුනි. එහෙත් ඒ වෙනුවට ඔහු තෝරාගත්තේ ජාතීන් අතර සංහිඳියාවයි. තමාගේ පළමු ධුර කාලය තුළම එම ප්රශ්නය සමථයට පත්කළ මැන්ඬේලා දෙවැනි වතාවක් රටේ නායකත්වයට ආවේ නැත.\nලංකාවේ ජාතික ප්රශ්නය සම්බන්ධයෙන් සහෝදරාත්මක සංහිඳියාවත්, දුෂණය සහ භීෂණය සම්බන්ධයෙන් නිර්දය වීමත් අවශ්ය කෙළේය. එනම්, අපට මැන්ඬේලා කෙනෙකු සහ සංශෝධිත මහතීර් මොහොමඞ් කෙනෙකු එක්තැන් කළ නායකත්වයක් අවශ්ය කෙළේය. එහෙත් ඒ වෙනුවට අපට ලැබුනේ, මෛත්රීපාල සිරිසේන කෙනෙකු සහ රනිල් වික්රමසිංහ කෙනෙකි.\nඉහත ලිපි සියල්ල එකට ගත් විට, මේ නායකයන් දෙන්නා, එක පැත්තකින්, යුද්ධය විසින් ඇති කළ ඉහත සඳහන් දකුණේ සිංහල-බෞද්ධ මතවාදයේ සිරකරුවන් ද, අනිත් පැත්තෙන් දකුණේ දුෂිත දේශපාලන සංස්කෘතියේ සිරකරුවන් ද වූහ.\nදුෂණය විසින් අපේ පාලන තන්ත්රය ආක්රමණය කොට ඇති තරම, ඇලෝසියස් නැමැති තරුණ ව්යාපාරිකයා අපූරුවට පෙන්වා දී තිබේ. පාර්ලිමේන්තු මන්ත්රීවරුන් 118 දෙනෙකු ඔහුගෙන් මුදල් ලබාගෙන ඇති බව දැන් රටම දනී. මහබැංකු බැදුම්කර සිද්ධියට එරෙහිව මෙතෙක් කල් එක්සත් ජාතික පක්ෂය විවේචනය කළ ශ්රී ලංකා නිදහස් පක්ෂයේ හිටපු ඇමති දයාසිරි ජයසේකර රුපියල් මිලියනයක් ඔහුගෙන් ලබාගෙන ඇත. එක්සත් ජාතික පක්ෂයේ රවි කරුණානායකගේ නිවසේ කුලිය මේ ව්යාපාරිකයා ගෙවා ඇති බව මීට කලින් හෙළි විය. ‘පව් නොකළ කෙනෙක් පළමු ගල ගැසිය යුතුය’ යන තහනම, මේ ආණ්ඩුවේ දුෂණ-විරෝධය සහ අක්රමිකතා-විරෝධය පිළිබඳ වැඩපිළිවෙල මුල සිටම අඩපන කළ ව්යුහාත්මක හේතුවයි.\nඇලෝසියස්ගේ මාමා, හිටපු මහබැංකු අධිපති අර්ජුන මහේන්ද්රන් ය. ඔහුව රට හඳුනන්නේ, රනිල් වික්රමසිංහගේ අතිජාත මිත්රයෙකු වශයෙනි. කතාව නිවැරදි වෙතත්, එය වැරදි නිගමනවලට තුඩුදිය හැකි, අර්ධ හඳුනා ගැනීමකි. මන්ද යත්, තත්වය ඊට වඩා සංකීර්ණ වන බැවිනි. මේ ආණ්ඩුව බලයට පැමිණ දින කිහිපයක් ඇතුළත, ඩුබායි බැංකුවක එක් නිලධාරියෙකු, එම බැංකුවේ ගිණුම් තුනක ඡුායා පිටපත් රහසිගතතව ලබාගෙන තිබුණි. මේ ගිණුම්වල හිමිකරුවන් වුනේ, ලංකාවේ හිටපු පාලක පවුලේ සාමාජිකයෙකු සහ හිටපු පාලනයට සමීප පුද්ගලයන් දෙන්නෙකි. ඒ ගිණුම් තුනේ, පිළිවෙලින් ඩොලර් බිලියන 1.08 ක් ද, බිලියන 1.80 ක් සහ මිලියන 500 ක් සටහන් වූ බව වාර්තා විය.\nඅර්ජුන මහේන්ද්රන් අපේ මහ බැංකු අධිපති වීමට පෙර, ඩුබායි එමිරේට්ස් එන්.ඞී.බී. බැංකුවේ ගිණුම් කළමනාකරණ අංශයේ ප්රධාන පරීක්ෂණ නිලධාරියා ය. ඉහත කී ගිණුම් තුන පැවතියේ ඔහුගේ නිරීක්ෂණ සීමාව තුළ ය. ඉහත කී පුද්ගල ධනයට රැුකවරණය සැපයූ පුද්ගලයා අර්ජුන මහේන්ද්රන් බව කියැවේ. එම කාරණය මෙතෙක් ඔප්පු වී නැති තත්වය තුළ, වෙනත් පැත්තකින් ඒ සිද්ධිය දෙස අපට බැලිය හැකිය. මහබැංකු බැඳුම්කර වංචාව ගැන ජනතාවට කරුණු හෙලි කිරීමට වරක් දිනේෂ් ගුණවර්ධන ප්රවෘත්ති සාකච්ඡුාවක් කැඳවා තිබුණි. අවසාන මොහොතේ, මහින්ද රාජපක්ෂගේ නියෝගය මත එම ප්රවෘත්ති සාකච්ඡුාව අවලංගු කෙරුණි. දැන්, හිටපු ජනාධිපතිවරයාට සමීප ඉහත කී ඩුබායි බැංකුවේ ගිණුම් තොරතුරු සම්බන්ධයෙන් මේ වන තෙක් කිසිවක් සිදු නොවීම සහ අර්ජුන මහේන්ද්රන්ට විරුද්ධව පැවැත්වීමට ගිය දිනේෂ් ගුණවර්ධනගේ ප්රවෘත්ති සාකච්ඡුාව මහින්ද රාජපක්ෂ විසින්ම අවලංගු කිරීම යන කාරණා දෙක එකට ගත් විට, අර්ජුන මහේන්ද්රන් සහ මහින්ද රාජපක්ෂ අතර පැවතිනැ යි සිතිය හැකි සැක කටයුතු සම්බන්ධතාවක අපූරු සේයාවක් ඇඳී යයි. අවසානයේ, රවි කරුණානායක සහ දයාසිරි ජයසේකර දේශපාලනිකව දෙපක්ෂයක සිටියත් එකම ගනුදෙනුවක් තුළින් බන්ධුත්වයක් පෙන්නුම් කරන අතරේ, රනිල් වික්රමසිංහ සහ මහින්ද රාජපක්ෂ දේශපාලනිකව දෙපක්ෂයක සිටියත් එකම පුද්ගලයෙකු හරහා (අර්ජුන මහේන්ද්රන් හරහා) තවත් බන්ධුත්වයක් ප්රදර්ශනය කොට තිබේ. එය, අප වටහා ගැනීමට උත්සාහ කරන ව්යාපාරික ලෝකයේ සැබෑ දුෂිත බූවල්ලාගේ තරම මේ යැයි කියාපාන අගනා සහසම්බන්ධයකි. තවත් ටිකක් ඈතට ගියොත්, ඇලෝසියස් නැමැති මේ බෑනා මහ බැංකු බැªම්කර දුෂිත ව්යාපාරය මේ ආකාරයෙන්ම, හිටපු ජනාධිපති මහින්ද රාජපක්ෂගේ මහ බැංකු අධිපති වූ නිවාඞ් කබ්රාල් යටතේත් කරගෙන ගොස් ඇති බවට ඇති තරම් සාක්ෂි තිබේ. එදා ඊට ඔහුට සහාය වීමට අර්ජුන මහේන්ද්රන් නැමැති මාමා කෙනෙකු සිටියේ නැත. එහෙත් නිවාඞ් කබ්රාල්ගේ සහෝදරියක් ඔහුගේ ව්යාපාරික සමාගම් අධ්යක්ෂවරියක්ව සිටියාය.\nමේ තත්වය තුළ තුන් වසරක් නිරුපද්රිතව සිටීමට හැකි වූ අවසරය රාජපක්ෂලා අගේට පාවිච්චි කළහ. ‘කවුද හොරා? කවුද හොරා?’ කියා පාර්ලිමේන්තුවේ විසුළු ආකාරයෙන් කෑගසන අගමැතිවරයා එතනින් එහාට තමන්ගේ පස්සේ පන්නන්නේ නැති බවට සහතිකයක් රාජපක්ෂලාට තිබුනි. ඕනෑම තත්වයක් යටතේ ජනාධිපතිවරයා තමන්ව බලාකියා ගන්නා බවට සහතිකයක්, ගෝඨාභය රාජපක්ෂ, මහින්දානන්ද අලූත්ගමගේ සහ සුසිල් ප්රේමජයන්ත වැනි දේශපාලඥයන්ටත්, රාජපක්ෂ කාලයේ අපරාධවලට සම්බන්ධ වූ ආරක්ෂක අංශ ප්රධානීන්ටත් තිබේ. ඉතිං, ඒ සියල්ලන් අතුරු ආන්තරාවක් නැතිව යෙහෙන් වැජඹෙන විට, හිටපු පාලකයන් ‘කියපු තරම් කළු නැති’ බවට හැඟීමක් ගත වූ අවුරුදු තුන හමාරක කාලය තුළ සමාජගත වුනි. මේ අතර මහ බැංකු බැදුම්කර මගඩියට වගකිව යුත්තන් සම්බන්ධයෙන් මුල සිටම අගමැතිවරයා අනුගමනය කළ පිළිවෙත, ඔහුගේ එතෙක් තිබූ ‘මිස්ට ක්ලීන්’ ප්රතිරූපයත් විනාශ කෙළේය. දැන්, ‘පව් නොකළ කෙනෙකු පළමු ගල ගැසිය යුතුය’ යන ආගමික තහනම පමණක් නොව, ‘වීදුරු ගෙවල්වල සිට ගල් නොගැසිය යුතුය’ යන ලෞකික තහනමකුත් යහපාලකයන් සම්බන්ධයෙන් පැනවුනි.\nඊයේ (30) හවස ශ්රී ලංකා පදනම් ආයතනයේදී ජනාධිපතිවරයා කෝපාග්නියෙන් කතා කෙළේය. යහපාලනයේ අසාර්ථකත්වය ගෙඩිය පිටින් එක්සත් ජාතික පක්ෂය මත පැටවීමට ඔහු එහිදී ගත් ප්රයත්නය ළාමක ය. තමා කිසි වරදක් නොකළ සුදනෙකු බව පෙන්වීම සඳහාම ඔහු ආවේගයක් ආවේශ කර ගත් බව පෙනුණි. ඉහත සඳහන් පරිදි, මහින්ද රාජපක්ෂලා සමග රනිල් වික්රමසිංහ ‘ඞීල්’ දාන අතරේ, ඔහුත් මහින්දගේ පුරෝහිතයන් සහ ගෝඨාභය ඇතුලූ පිරිසක් සමග ‘ඞීල්’ දැම්මේය. අදත් ගෝඨාභය රාජපක්ෂ, සජින් වාස් ගුණවර්ධන, මහින්දානන්ද අලූත්ගමගේ සහ කරන්නාගොඩ වැනි පුද්ගලයන් නිදැල්ලේ සිටින්නේ තමන්ගේ මැදිහත් වීම නිසා බව ඔහු ඊයේ නොකීවේය. අල්ලස් කොමිසමේ අධ්යක්ෂ ජෙනරාල්වරියව පැන්නුවේ, නීතියට පරිබාහිරව තමා එවැනි පුද්ගලයන් ආරක්ෂා කිරීමට යාමේදී බව ඔහු නොකීවේය.\nගත වූ තෙවසරකට වැඩි කාලය දෙස ආපසු හැරී බැලීමේදී, මේ නායකයන් දෙන්නාම, වෙනස් හේතු යටතේ, රාජපක්ෂලාගේ සංස්කෘතිය සමග, සටනකට නොව, ගනුදෙනුවකට ගොස් තිබේ. හේතුව, ඒ දෙන්නාම තමන්ගේ පෞද්ගලික ධන ලාභයකට නොවෙතත්, දේශපාලනික හේතු මත, එකී ජාලය තුළ පැටලී ගොස් ඇති දේශපාලඥයන් දෙන්නෙකු වන බැවිනි. ඒ හේතුවෙන්, සටන ඇවිලූනේ ඔවුන් දෙන්නා අතරම ය. එහි විපාකය පසුගිය පෙබරවාරි 10 වැනි දා ප්රකාශයට පත්වුනි.\nඉතිහාසය තව එක ඉනිමක් පමණක් ඔවුන් වෙනුවෙන් ඉතිරි කොට දී තිබේ. ඒ, ඔවුන් දෙන්නාම මේ රටේ ජනතාව ඉදිරියේ ප්රතිඥා දුන් විධායක ජනාධිපති ක්රමය අහෝසි කිරීමයි. දැන් මුළු රටම බලා සිටින්නේ, 20 වැනි සංශෝධනය නැමැති ඒ තරගයේදී ඔවුන් ක්රීඩා කරන ආකාරයයි.\nතිස් අවුරුදු යුද්ධයක් තුළ ලංකාවේ සමාජ-මනෝ සැකැස්ම බරපතළ වෙනසකට ලක්විය. එනම් සමස්තයක් වශයෙන් ලංකාවේ දකුණත් උතුරත් හිතන-පතන මාදිලිය විපර්යාසයට ලක් වූ බවයි. අවසානයේදී උතුර, යුද පරාජයත් සමග, දකුණෙන් තවත් ඈත් විය. දකුණ, යුද ජයග්රහණය තුළ, උතුරෙන් තවත් ඈත් විය. මෙය වහා එකලස් කර ගැනීමේ මහඟු හැකියාව සහ අවස්ථාව තිබුණේ, 2010 දී බලයට පත් මහින්ද රාජපක්ෂට ය. එහෙත් ඒ වෙනුවට ඔහු කෙළේ, උතුරේ දෙමළ ජනයා සම්බන්ධයෙන් පමණක් නොව, දකුණේ මුස්ලිම් ජනයා සම්බන්ධයෙනුත් චන්ඩියෙකු බවට පත්වීමයි."}
{"text": "දිනක චාරිකාව අවසන් වූයේ දවස ගත වෙනවා නොදැනීමයි. මැදියම් රැය එළැඹීමට මත්තෙන් මා මිතුරන්ගෙන් සමු ගෙන බසයෙන් බැස ගත්තේ, හොඳින් ම ප්රමාද වී ඇති බව පසක් වී ඇති මොහොතකයි. ඒ, කොටුව නම් වූ හුරුපුරුදු ගමනාන්තයෙන්. අහස් කුසේ අපූරුවට හඳ මෝදු වී තිබූ මුත් එය ඉන් හෝරා කිහිපයකට පෙර මම බොහෝ ආසාවෙන් බලා සිටි හන්තානට පෑයූ සඳ ම දැ’යි මොහොතකට සිතුවෙමි.\nපාළුවට ගිය මං මාවත්වල කණාමැදිරි එළි මෙන් දිස්වූ විදුලි පහන් ආලෝකය මැද ප්රධාන මාවත ඔස්සේ මයිල බාගයක පමණ දුරක් ඇවිද යාමට මා තීරණය කළේ මැදියම ආසන්නයේ නිවෙසට යාමට බසයක් නැතත් ටැක්සියක් හෝ අල්ලා ගැනීමට හැකිවෙතැයි සිතමිනි.\nකුඩා කල සිට ම ආ ගිය කොටුව නමින් හැදින්වූ ඒ ගෙන්දගම් බිමෙහි රාත්රියක දුටු තරමක් වෙනස් පැතිකඩක් මුල් වරට අත්දුටුවේ එදිනයි. දමිළ ගීත වාදනය වෙමින් පැවති රාත්රී ආපනශාලා කිහිපයක් සහ කඩ කිහිපයක් විවෘත ව තිබුණේ රාත්රියෙහි වැඩෙහි නිරත වන්නන්ට හා රැයෙහි ගමන් යෑමට පැමිණ සිටින මගීන්ට ය. සෑම ආපනශාලාවක ම ඉදිරියේ බල්ලෙකු හෝ බළලෙකු රැඳී සිටියේ එහි අයිතියක් තමන්ට ද ඇති බව අඟවන්නාක් මෙන් ය. ආසන්නයේ පිහිටි ආපනශාලාවකින් ගැලූ ආහාර පිසින සුවඳ නිරාහාර ව සිටි මගේ කුසගින්න ද අවුස්සන්නට වූයේ ඒ අහිංසක සතුන් කෙතරම් නම් පීඩාවක් විඳිනවා ඇත්ද යන සිතුවිල්ල ද ඇති කරවමිනි.\nවසා දමා තිබූ සෑම කඩ කාමර දෙකකට තුනකට වරක් ම මා දුටුවේ නිදා සිටින හෝ නිදන්නට වෙර දරන යාචකයෙකි. තවත් තැනක අසල්වැසි කඩකාමරයේ නිදන්නට සූදානම් වන යාචක මිතුරෙකු සමඟ බර කතා බහක යෙදී සිටින තවත් යාචකයෙකි. එම දසුන් දුටු මා සිතන්නට වූයේ නිදන්නට ඇඳක්වත් ලබන්නට තරම් අප කෙතරම් භාග්යවන්ත ද යන්නයි. ඒ අතර ම කෙලින් සිටීමටවත් නොහැකි වන තෙක් කුමක් හෝ මත්ද්රව්යයක් ගෙන සිටි මැදිවියේ මිනිසෙක් ද දුටිමි. මත් ද්රව්යය කුමක් වුවත්, පානයට හේතුව කුමක් වුවත් එම මිනිසා කෙරෙහි බලවත් අනුකම්පාවක් මගේ සිතේ ඇති වූයේ ඔහු කාගේ හෝ දරුවෙක්, බොහෝවිට සැමියෙක්, පියෙක්, සහෝදරයෙක් වන්නටත් ඉඩ ඇති බව මා හට කල්පනා වීමෙනි.\nඅවසානයේ මම කොටුව දුම්රියපළ ළඟ තිබූ බස් නැවතුම්පළට සේන්දු වීමි. උදෑසන ගමනාරම්භයේ දී කුහුඹු ගුලක් මෙන් කාර්යබහුල ව තිබෙනු දුටු දුම්රියපළ ඒ මොහොතේ පාළුවට ගිය සොහොන් ගෙයක් මා සිහි කැඳවිය. නිදිකිරා වැටෙමින් උන් ටැක්සි රියදුරන් කිහිපදෙනෙකු, දුරගමන් බස් රථයක් පැමිණෙන තෙක් නිදා උන් මගීන් කිහිපදෙනෙකු සහ සිටගෙන උන් මගීන් කිහිපදෙනෙකු සමඟ කතාබහක යෙදුණු රාළහාමි කෙනෙකු ද මාගේ අවදානයට යොමු විය.\nමිනිත්තු කිහිපයක් මහ මගට නෙත් යොමු කළ මා හට ප්රත්යක්ෂ වූයේ දුරගමන් බස් රියක් දෙකක් හා මග සකස් කරන යන්ත්ර කිහිපයක් සමඟ ඔට්ටුවන කම්කරුවන් පිරිසක් හැරුණුකොට මහ මග මුළුමනින් ම හිස් බවයි. නිදා උන් ටැක්සි රියදුරෙක් ඇහැරවාගත් මා නිවෙසට යෑමට කතා කර ගත්තේ වෙලාවේ හැටියට කීයක් වියදම් වුවත් කම් නැතැයි සිතාගෙන ම ය. රථයට නැග මොහොතක්වත් යාමට ප්රථම අසල සිටි රථයේ රියදුරු ඉන් බැසවිත් මා සිටි රථයේ රියැදුරුට පරුෂ වචනයෙන් බැන වැදුණේ තමන්ගේ හයර් එක ඔහු කඩාකප්පල් කර දැමූ බව පවසමිනි.\nජීවිත කෙතරම් පුදුමාකාර ද? ලොවක් නිදන යාමයේ නොනිදා පහන්වන රාත්රීන් කොපමණක් ඔවුන් පසු කරන්නට ඇත් ද? එක ම පොළොවක හිරු ඉදිරියේ සහ සඳු ඉදිරියේ සිදුවන සිදුවීම් දාම අතර වෙනස අරුමයක් ම ය. හුරුපුරුදු ගෙන්දගම් පොළොවේ මෙතෙක් මා නුදුටු නුපුරුදු රැය; තරමක් වෙනස් මතක සමුදායක් මගේ මනසේ සනිටුහන් කර තිබුණේ එලෙසිනි.\nImage Courtesy: https://bit.ly/2PNwuAZ"}
{"text": "පොදුජන පෙරමුණ මැතිවරණ කටයුතු ආරම්භ කළ බව එම පක්ෂය නිවේදනය කරයි. ඒ අනුව ඉදිරි මැතිවරණවලදී ශ්රී ලංකා පොදුජන පෙරමුණ සමඟ එක්ව කටයුතු කිරීමට දේශපාලන පක්ෂ ගණනාවක් මේ වනවිට සිය එකඟතාව පළ කර ඇති බවත් පොදුජන පෙරමුණ නිවේදනයක් නිකුත් කරමින් පවසයි.\nමහින්ද රාජපක්ෂ මහතා ජනාධිපතිවරයාව සිටි සමයේ සිට එක්ව කටයුතු කළ සහෝදර දේශපාලන පක්ෂ සමඟ ඉදිරියේදීත් එක්ව කටයුතු කරන බවත් මෙතෙක් සන්ධානගත නොවී සිටි අනෙකුත් පක්ෂ සමගද එක්ව කටයුතු කිරීමේ අරමුණින් මේ දිනවල පොදුජන පෙරමුණ හා එම දේශපාලන පක්ෂ අතර සාකච්ඡා ආරම්භ කර ඇති බවත් එම නිවේදනයේ දැක්වෙයි..\nදේශ විමුක්ති ජනතා පක්ෂය, ශ්රී ලංකා මහජන පක්ෂය, ලිබරල් පක්ෂය, ඊ පී ඩී පී පක්ෂය, ශ්රී ලංකාවේ කොමියුනිස්ට් පක්ෂය, ලංකා සමසමාජ පක්ෂය, එක්සත් ලංකා පොදුජන පක්ෂය, මුස්ලිම් උළමා පක්ෂය, ශ්රී ලංකා ප්රගතිශීලි පෙරමුණ, ප්රජාතන්ත්රවාදී වාමාංශික පෙරමුණ, යන පක්ෂ සමඟ සමග මේවනවිට සාකච්ඡා සාර්ථකව අවසන් කර ඇති බවත් එම නිවේදනයේ වැඩිදුරටත් දැක්වෙයි."}
{"text": "Image Credit: Shehan Gunasekara/FB\nකෙසේවෙතත් භික්ෂු දේශපාලනය සම්බන්ධව සමාජය තුළ කථිකාවක් ඇතිවීමට කාලෝචිත කාලය පැමිණ ඇත. මන්ද භික්ෂූ මැදිහත්වීම දැන් දේශපාලනයේ සුලබ හෙයිනි. විශේෂයෙන් රාජපක්ෂ කදවුර සිය දේශපාලන උපක්රම අති දක්ෂිනාංශික භික්ෂු පිරිසක් හරහා එලා ඇත.\nලංකාවේ කතාවට පැමිණෙන්නට පෙර ලෝක මට්ටමින් බෞද්ධ භික්ෂු ත්රස්තවාදය අවබෝධයක් බලාගැනීම වටී.\nලෝක ත්රස්තවාදයේ ඊළග රැල්ල අන්ත දක්ෂිණාංශික බෞද්ධ මිලිටරි කණ්ඩායම්ද?\nකිසිවෙකු මේ සමබ්න්ධව අවධානය යොමුකර තිබේද? දැනට දකුණු සහ ගිනිකොණ ආසියාකරය පුරා පැතිරීයන බෞද්ධ මිලිටරි කණ්ඩායම් පෙන්වන්නේ ඊලග ලෝක මට්ටමේ ත්රස්තවාදී රැල්ලද? දැනට තිබෙන තත්ත්වය අනුව එය ලෝක මට්ටමට යෑමට තවත් බොහෝ කලක් ගතවෙතත් එය කලාපීය වශයෙන් වැඩි බලපෑමක් කරන බව නම් පැහැදිලිය.\nපසුගිය මැතිවරණයෙන් බලයට පත්වූ අවුන්සාන් සුකීගේ නායත්වයෙන් යුතු මියර්මා ප්රජාතන්ත්රවාදී ලීගය විසින් බලය ලබාගැනීමෙන් අනතුව මෙතෙක් එරට ඡන්ද බලය හිමිනොවූ අන්ත දක්ෂිනාංශික බෞද්ධ භික්ෂු මිලිටරි කණ්ඩායම් වල ඉලක්කය වූ රොහින්ගා ජනවර්ගයට නව රජය ඡන්ද බලය ලබාදුන් අතර එම තිරණය නැවත හකුලා ගන්නා ලෙස බලකරමින් දහස් ගණනක් භික්ෂූන් රැන්ගූන් වැටලූහ. මියන්මාරය තවමත් රොහින්ගියන් ජනවර්ගය එරට පුවැසියන් ලෙස පිළිගන්නේ නැත.\nරොහින්ගියන් වරුන්ට එරෙහි අන්ත දක්ෂිණාංශික බෞද්ධ භික්ෂු ප්රහාරයන් සැලකෙන්නේ බෞද්ධ ත්රස්තවාදය ලෙසය.\nමියන්මාර් බින්ලාඩන්\nරොහින්ගියන් ජනවර්ගය ලෝකයේ වඩා හිංසාවට ලක්වූ ජනවර්ග අතරින් එකකි. 1980 වර්ෂයේදී බුරුම ආණ්ඩුව විසින් ඔවුන්ගේ පුරවැසි භාවය අහිමිකල අතර එතැන්පටන් ඔවුන් නිතැතින්ම වර්ගවාදී ප්රහාරයන්ගේ ඉලක්කය විය. තවමත් ඔවුන් වෙසෙන්නේ ඉතා සීමිත නීතිමය අයිතිවාසිකම් සහ වර්ගවාදී ප්රහාරයන්ගේ මූලික ඉලක්කය බවට පත්වීමෙනි.\nරොහින්ගියන් වරුන්ට එරෙහි ව්යාපෘතිය මොහෙයන්නේ ආශි විරතු නම් සිවුරුධාරියා විසින් වෙයි. රාජපක්ෂ සමයේදී ලංකාවට පැමිණ බොදුබල සේනාව සමග ඊනියා සාසන චිරස්තතිය පිනිස කියා ගිවිසුම් අත්සන් කරනු ලැබුවේ එකි සිවුරුදාරිය සහ ඔහුගේ කල්ලියන ‘96‘ කල්ලිය විසිනි. එකී කල්ලිය විසින් රොහින්ගියන් වරුන් ඉලක්ක කරගෙන එල්ලකරනු ලබන ප්රහාර පැහැදිලි වර්ග සංහාරක අරමුණකින් සිදුකරන එවා බව එම ක්රියා නීරීක්ෂණය කිරීමේදී මනාව පෙනී යයි. හියුමන් රයිට් වොච් සංවිධානය ද සිය වාර්ෂික වාර්තාව මගින් පෙන්වා දී තිබුණේ රොහින්ගියන්වරු විෂයෙහි එල්ලකරනු ලැබන ප්රහාර වර්ගසංහාර අරමුණකින් යුතු බවයි.\nලංකාවේ මිලිටර් භික්ෂූන් සහ බුරුමයේ මිලිටරි භික්ෂූන් විග්රහ කිරීමට උත්සහ කරන කරුණු වල මහා පොදු සාධකය වන්නේ මුස්ලිම් හෝ අනෙක් සුලු ජනවර්ග විසින් සිය රටේ බලය අත්පත්කරගනු ඇති බවයි.\nයුරෝපය දෙසින් මුස්ලිම් විරෝදී අන්ත දක්ෂිනාංශික නාසි කණ්ඩායම් සහ ආසියාකරයෙන් ගොඩනැගෙන මුස්ලිම් විරෝධී අන්ත දක්ෂිනංශික භික්ෂු කණ්ඩායම් ලෝක මට්ටමේ මුස්ලිමි විරෝධි අන්ත දක්ෂිනාංශික සංධානයක් සදහා යා නොහැකි බව කිව හැක්කේ කාටද ?\nනැවත කුමාර් සහා පෙරටුගාමී භික්ෂු පෙරමුණ\nඉහත ජායාරෑපයේ පෙනෙන පරිදි අදාළ භික්ෂුව විසින් සිය මැදගිලි හස්ත මුද්රාවෙන් පොලීසියට කියන්නේ හු*ගනින් කියාය. එම ඡායාරෑපය අපට කියන්නේ පෙරටුගාමී දේශපාලනයට සහ විශේෂයෙන් කුමාර් ගුණරත්නම් දේශපාලනික සරදමක් බවයි.\nඅපට මේ අන්තර් සම්බන්ධතාවය වටහා ගත හැක්කේ කුමාර් ගුණරත්නම් විසින් අධිකරණය හමුවේ කළ ප්රකාශය සමගින්ය. එම ප්රකාශය තුළ කුමාර් කියන්නේ ජනතා විමුක්ති පෙරමුණ(ජවිපේ) අභ්යන්තර නායකත්වය තුළ සිටිමින් රාජපක්ෂ වැනි විු බලලෝබියෙකු බලයට ගෙන ඒමේ සිට එම බලලෝබියා උම්මත්තකයෙකු ලෙස සිදුකළ දෙමළ වර්ග සංහාරයට ජවිපේ සහය දුන් අයුරුය.(මේ චචන එම කථාවේ අන්තර් ගත නැතත් කථාව තූළ මතුවන දේශපාලනිකව නොකියන ඇත්තය)\nමාවිල්ලාරුවට දහස් ගණනක් සමග ගියේ, ජවිපේ භික්ෂු පෙරමුණ, ජවිපේ දේශහිතේෂී ව්යාපාරය ඇතුලු කණ්ඩායම විසිනි. එදා ඒ භික්ෂු ගියේ ඔය හු*ගනින් කියනා පොලීසියට සහ හමුදාවට පිරිත් නූල් බැදීමටය. එම පොලීසියටම හු*ගනින් කීමට එම භික්ෂූන්ට සහ කුමාර් ට සිදුවීම දේශපාලනිකව නැවත සිතා බැලීමට බොහෝ දේ අපට ඉතුරු කරයි. දේශපාලනික නිරවද්ය ආස්ථානයේ සිටගැනීමට සියලු දෙනාට බලකරයි.\nමේ සියලු අලකලංචි අතර ලංකාවේ භික්ෂු දේශපාලනය සම්බන්ධව බරපතල කථාබහක් ඇතිවීම අනිවාර්ය කාරණාවක් බවට පත්වෙමින් පවතී. මන්ද මේ භික්ෂු විසින් කරන දේශපාලන අවතාර සෙල්ලම දැන්වත් නවතා දැමිය යුතුය. මන්ද අවසානයේ මොවුන් නැවත නැවත විවිධ ස්වරෑපයන්ගෙන් මැදගිල්ල පෙන්වන්නේ අපටය.\n- මෙලනි\n2016-04-08"}
{"text": "සෑම වසරකම අප්රේල් 27 වනදාට යෙදෙන කපුටන් අගය කිරීමේ අන්තර් ජාතික දිනය අදට යෙදී තිබෙනවා.\n‘කොර්විඩේ’ කුරුළු පවුලට අයත් කුරුළු වර්ගයක් වන කපුටන් කෑදර පක්ෂීයෙකු ලෙස හැදින්වෙනවා.\nඔවුන් කුණු කසළ, මෘත ශරීර පවා ආහාරයට ගන්නා අතර මරණයේ පෙර නිමිත්තක් එනම් විනාශකාරී සත්වයෙක් ලෙසද සලකනවා.\nලොව පුරා සංස්කෘතික කථාවල කළු කපුටන් අශුභ ලකුණක් ලෙස හැදින්වෙන අතර යන්ත්ර මන්ත්ර හා හදිහූනියම්වලදීද කපුටු පක්ෂියා ගැන කියැවෙනවා.\nසෙනසුරු අපලය වැනි අපල උපද්රවවලින් මිදීම සඳහා කිරිබත් ගුලි ගසා කපුටන් හට කෑමට ලබාදීමෙන් එම අපල උපද්රව දුරුවන බවට ජනතාව අතර විශ්වාසයක් පවතිනවා.\nකෙසේවෙතත් කපුටා යනු තීක්ෂණ බුද්ධියක් ඇති පක්ෂියෙකු ලෙස පරීක්ෂණවලදීද ඔප්පුකර තිබෙනවා.\nඇතැම් පුද්ගලයින් පුහුණු කළ කපුටන් විවිධ සොරකම්වලටද යොදාගත් අවස්ථාවන් අපරාධ වාර්තාවලද දැක්වෙනවා.\nමීට පෙර මෙරට තුළ ජාත්යන්තර කපුටු දිනයට එතරම් වැදගත්කමක් නොලැබුණත් හිටපු මුදල් අමාත්යවරයා හට ‘කපුටා’ යන නාමය පටබැදී ඇති නිසාවෙන් කපුටන් අගය කිරීමේ අන්තර්ජාතික දිනය මේ වන විට මෙරට කාගේත් අවධානයට යොමුව තිබෙනවා.\nඑමෙන්ම බැසිල් රාජපක්ෂ මහතාගේ උපන් දිනයද අද දිනට යෙදී තිබීම විශේෂත්වයක්."}
{"text": "Saber හමුදා පොත සඳහා ගෙවිය යුතු ස්ථානය හෝ ද හැඳින්වේ හමුදා පොත අවලංගු කරන්න ඕනෑම ආකාරයක වංචාවකට හෝ රැවටීමෙන් ඔබව වළක්වා ගත හැකිය. එබැවින්, මෙම ලේඛනය ගෙවීම සඳහා අවසර දී ඇති මාධ්යයන් දැනගැනීම වැදගත් වේ. ඒවා මොනවාදැයි දැන ගැනීමට ඔබට අවශ්යද?, එවිට ඔබ කරන්නේ කුමක්ද යන්න පසෙකට දමන්න, මන්ද මෙම ලිපියෙන් ඔබට අවශ්ය තොරතුරු සොයාගත හැකිය.\nමගේ හමුදා පොත සඳහා ගෙවීම අවලංගු කිරීමට කොහෙද?\nහමුදා පොතේ වටිනාකම සඳහා රිසිට්පත නිකුත් කිරීම හමුදා දිස්ත්රික්කය භාරව සිටියද, බඳවා ගැනීමේ විධානයේ අථත්ය වේදිකාව මෙම ලේඛනය සඳහා ගෙවීම් ලැබීමට බලයලත් බැංකුව හෙළි කරයි.\nඔබ රිසිට්පත ලබා ගත් පසු, අනුරූප ගෙවීම සිදු කිරීමට ඔබ මෙම පියවර අනුගමනය කළ යුතුය:\n- https://www.libretamilitar.mil.co/ e iniciar sesión con los datos de acceso.\n- දැන් \"මාර්ගගතව ගෙවන්න\" විකල්පය මත ක්ලික් කර උපදෙස් අනුගමනය කරන්න.\n- ගෙවීම සිදු කිරීම සඳහා ඔබ හර හෝ ක්රෙඩිට් කාඩ්පතක් භාවිතා කළ යුතුය.\nගෙවීම සිදු කිරීමෙන් පසු, පුරවැසියන් විසින් අවලංගු කරන ලද ගෙවීමේ රිසිට්පත සහ නිල් පසුබිමක් සහිත 3 x 3.4 ඡායාරූපයක් ඉදිරිපත් කිරීම සඳහා හමුදා දිස්ත්රික්කයට යා යුතුය. දැන් ඉතිරිව ඇත්තේ හමුදා සටහන් පොත සකස් කිරීම සඳහා බලා සිටීමයි.\n2020 දී හමුදා පොතේ මිල කීයද?\nජාතික හමුදාව විසින් නිකුත් කරන ලද අවසන් නිවේදනයේ නව කොලොම්බියා හමුදා පොතේ වටිනාකම, එය පෙසෝ 132.000 දක්වා ළඟා වනු ඇත. මෙම පිරිවැය ස්ථාවර වනු ඇති අතර සිදු කර ඇති පෙර ගණනය කිරීම් සමඟ කිසිදු සම්බන්ධයක් නැත. පෙන්වා දිය යුතු ඉතා වැදගත් කරුණක් වන්නේ එයයි හමුදා පොතේ ගෙවීම ගණනය කරන්න, ගෙවීම සඳහා දෙමාපියන්ගේ හෝ ඔබේම වත්කම්වල වටිනාකම ගණනය කළ යුතුය.\nදැන් ඔබ දන්නවා හමුදා පොත සඳහා ගෙවිය යුතු ස්ථානය අද ඔබගේ හමුදා කාඩ්පත සඳහා අයදුම් කිරීමට ඔබ මෙම තොරතුරු වලින් ප්රයෝජන ගත යුතුය. ඔබ කොලොම්බියාවේ වැඩිවියට පත් වූ විට මෙම ලේඛනය අනිවාර්යයෙන් සැකසිය යුතු බව අමතක නොකරන්න, එබැවින් වැඩි කාලයක් ගතවීමට ඉඩ නොතබන්න සහ පුරවැසියෙකු වීම වළක්වා ගන්න.\n2020 දී හමුදා පොත ගෙවීමට ඇති ආයතන\nඔව්, වෙනත් ආයතන තිබේ, නමුත් හොඳම දෙය නම්, ඔබ අන්තර්ජාලය හරහා ක්රියාවලිය අවසන් කළ පසු, ඔබට කලින් සඳහන් කළ බැංකුවල ඔබේ තැන්පතු කළ හැකි විකල්ප ඇති බැවින් ඔබට ගෙවීම් කරන ස්ථාන සොයා ගැනීමට හැකි වනු ඇත. දිස්ත්රික්කය, ඔබ සිටින තැන.\nඒ සියල්ල මතක තබා ගන්න හමුදා පොත් අවලංගු කිරීම් හෝ හමුදා පොත් ගෙවීම්, එය සැමවිටම ඔවුන් අඟවන ස්ථානවල තිබිය යුතුය, ඔවුන් ඔබව කෙලින්ම ලියාපදිංචි කරන බව හෝ එවැනි දෙයක් ඔබට පවසන පුද්ගලයින් විසින් රැගෙන නොයන්න, ඒ සඳහා ඔබට අනුරූප වන සහ පහසු වන හමුදා දිස්ත්රික්කයේ පුද්ගලික ක්රියා පටිපාටිය තිබේ. නිල වෙබ් අඩවියේ https://www.libretamilitar.mil.co/ එබැවින් ඔබට ගැටළු නොමැත."}
{"text": "පසුගියදා පවත්වන ලද ජනාධිපතිවරණය හා සම්බන්ධ එක් සුවිශේෂී සිදුවීමක් වූයේ ඉන් දෙවන ස්ථානයට පත් ජනරාල් සරත් ෆොන්සේකාට තම ඡන්දය ප්රකාශ කිරීමේ අවස්ථාව පවා අහිමි වීමයි. ඔහුගේ නම ඡන්දදායකයන්ගේ ලැයිස්තුවට ඇතුළත් වී නැත්තේ යම් ‘තාක්ෂණික දෝෂයක්’ (technical error) නිසා බව කියැවිණි.\nමෙහි පසුබිම මම නොදනිමි. එහෙත් මේ සිද්ධිය ඉතා වැදගත් කාරණයක් හෙළි කරයි. එනම් අපේ රටේ ඡන්ද දායක ලැයිස්තුවල මේ රටේ අවශ්ය වයස සම්පූර්ණ කළ පුරවැසියන් යම් පිරිසකගේ නම් නොමැති බවය. වෙනත් විදියකින් කිව්වොත් ‘තාක්ෂණික හේතූන්’ නිසා තම නම ඡන්ද දායක ලැයිස්තුවට ඇතුළුකොට නොගැනීමට ලැබීමෙන් යම් පිරිසකට සිය මූලික අයිතියක් වන ඡන්ද බලය පවා අහිමි වන බවය. සංඛ්යාත්මකව මේ පිරිස කෙතෙක් විශාල දැයි මම නොදනිමි. එහෙත් ජනරාල් ෆොන්සේකා මුහුණ පෑ අවස්ථාව කලාතුරෙකින් කෙනකු මුහුණ දෙන අහඹු සිද්ධියක් විය නොහැකිය.\nඡන්ද ලැයිස්තුවල හා සැබෑව අතර ඇති පරස්පරය නිසා අවුල් ඇතිවූ මුල් අවස්ථාව මෙය නොවේ. 2006 දී කොළඹ නගරසභා මැතිවරණය සඳහා ඉදිරිපත් කරන ලද එක්සත් ජාතික පක්ෂ කණ්ඩායම ප්රතික්ෂේප වූයේ එහි එක් අපේක්ෂකයකුගේ නම ඡන්ද දායක ලැයිස්තුවේ නැති නිසාය. එහෙත් ඒ අපේක්ෂකයා දහ අට වන විය සපිරූ තරුණයෙකි. මෙහිදීද සිදුව ඇත්තේ ලැයිස්තු සෑදීමේ ඇති අකාර්යක්ෂමතාව විසින් සැබැවින්ම ඡන්ද අයිතිය ලැබිය යුත්තකුට එය ලබා නොදීම තුළ ඇතිවූ ව්යාකූල තත්ත්වයයි.\nඑසේම ජනාධිපතිවරණ ක්රියාවලිය තුළදී මේ සම්බන්ධව ඇති වූ කතා බහේදී පැහැදිළි වූයේ මැතිවරණ කොමසාරිස් දෙපාර්තමේන්තුව විසින් අදාළ මැතිවරණය සඳහා භාවිතා කරන ලද්දේ අඩු තරමින් වසරකට වත් ඉහත පිළියෙළ කරන ලද ලැයිස්තුවක් බවය. එවැන්නක් කෙතෙක් සම්පූර්ණ විය හැකිද? අදාළ වසර තුළ දහ අටවන විය සම්පූර්ණ කරන තරුණ තරුණියක් කිසිවකුගේ නම් ඊට ඇතුළත් නොවේ. එසේම එම වසර තුළ මියයන හෝ විදේශ ගතවන (එනිසා ඉවත් කළ යුතු ) පිරිසගේ නම් ඊට ඇතුළත් වේ. ශ්රී ලංකාවේ අනෙකුත් සංඛ්යාලේඛන හා සන්සන්දනය කොට බැලීමෙන් මේ තුන් පිරිස ලක්ෂ හතක් පමණ වේ යැයි උපකල්පනය කළ හැකිය.\nමීට අමතරව තවත් කාරණාවක් මේ ලැයිස්තුව අසම්පූර්ණ කරයි. ඒ එකම පුද්ගලයාගේ නම තැන් දෙකක ලියා පදිංචි වී තිබීම නිසාය. දත්ත පරිගණක ගත කොට තිබියදීත් මෙසේ වන්නේ කෙසේද මම නොදනිමි. අද කෙසේවෙතත් එක් යුගයක මෙරට එකම හැඳුනුම්පත් අංකය ඇති කිහිපදෙනකු සිටි බව නම් මම වෘත්තීය අත්දැකීමෙන් දනිමි.\nමේ සියල්ලෙන් බැස ගත හැකි නිගමන කිහිපයක් වේ. එනම් හුදෙක් ඡන්ද ලැයිස්තු පිළියෙළ කිරීමේ ක්රමයේ ඇති දෝෂයන් හා අකාර්යක්ෂමතාව නිසාම ඡන්ද බලය හිමිවිය යුතු යම් පිරිසකට එය හිමි නොවන බවය. අනෙක් අතට ඡන්ද බලය හිමි නොවිය යුතු පිරිසකගේ නම් ඊට ඇතුළු වීමෙන් යම් මට්ටමක ඡන්ද දූෂණවලට මඟ පාදන බවය.\nඅවාසනාවන්තම කාරණාව මේ රටේ තොරතුරු තාක්ෂණය මේතරම් ඉහළින් භාවිතා වන්නේය කියන යුගයක මෙවැනි දේ සිදු වීමයි.\nරාජ්ය අංශය තුළ තොරතුරු තාක්ෂණය භාවිතාව ගැන කතා කිරීමේදී ඒ සම්බන්ධව කේන්ද්රීය වගකීම් හිමි තොරතුරු තාක්ෂණ හා සන්නිවේදන නියෝජිතායතනයේ (ICTA) කාර්යභාරය සාකච්ඡාවට ලක්වීම නොවැළක්විය හැකිය. තම ආයතන තුළ කටයුතු පරිගණකකරණය කිරීම ඒ ඒ රාජ්ය ආයතනයේ වගකීම මුත් සමස්ත රාජ්ය අංශය ඒ මට්ටමට ඔසවා තබන දැක්ම තීරණය කිරීම එම ආයතනයේ වගකීම නිසාය.\nශ්රී ලංකාවේ ඉලෙක්ට්රොනික ආණ්ඩු හා ආණ්ඩු ප්රතිනිර්මාණය (Re-engineering Government) පිළිබඳ දැක්ම පිළිබඳව කතා කිරීමේදී ප්රධාන වූ පුද්ගලයන් දෙදෙනෙක් වෙති. දැනට ජනාධිපති ලේකම් ලලිත් වීරතුංග හා තොරතුරු තාක්ෂණ නියෝජිතායතනයේ ආණ්ඩු ප්රතිනිර්මාණය පිළිබඳ අධ්යක්ෂක වසන්ත දේශප්රියයි. මේ දෙදෙනාම දීර්ඝ කාලයක් ආණ්ඩුවේ පරිපාලන සේවයේ නිරතවූ පළපුරුදු නිලධරයන්ය. එසේම දැනට ජනාධිපති ලේකම්වරයා පරිපාලන සේවයේ උසස් නිලධරයකු හැටියට පූර්ව-පරිගණක යුගයන්හීදී පවා රජයේ ආයතන වල කටයුතු පුරවැසියන්ට පහසුවෙන් කරගත හැකිවනසේ කරන ලද ප්රගතිශීලී වෙනස්කම් රාශියකට මුල් වූවෙකි. (උදා: දශක කිහිපයකට ඉහත ආගමන විගමන දෙපාර්තමේන්තුවේ විදේශ ගමන් බලපත්ර ලබා ගැනීමේ ක්රියා පිළිවෙල ප්රතිනිර්මාණය කිරීම) ඔවුන් රටට සේවය කිරීමේ පැහැදිළි උවමනාවක් හෙවත් ‘උණක්’ ඇති, නම්යශීලී, හැමවිටම අනුන්ට කන්දෙන නිලධරයන් බවටද සැක නැත. මේ දෙදෙනා සමඟම මම රාජකාරි කොට ඇත්තෙමි. පුරවැසියකු හැටියට ආණ්ඩුවේ සේවාවන් ලබා ගැනීමේදී මට මුහුණ දෙන්නට සිදුවූ යම් යම් මෙහෙයුම් ගැටළු (Operational issues) පිළිබඳව පුද්ගලිකව මා නැඟූ අඳෝනා වලට කන් දීමට පමණක් නොව මගේ නිරීක්ෂණ මත ගත යුතු ක්රියා මාර්ග ගත් බවද මෙහිදී සඳහන් කරන්නේ කෘතඥපූර්වකවය.\nඑහෙත් අවාසනාවකට මෙන් ආණ්ඩු සේවයේ ඔවුන් ලද දීර්ඝකාලීන අත්දැකීම් ඉලෙක්ට්රොනික ආණ්ඩු දැක්ම පුළුල් කිරීමට මෙන්ම එය සීමා වීමටද හේතුවී ඇත්තේය. ආණ්ඩුවේ නිලධර දැක්ම අනිවාර්යයෙන්ම පුරවැසි අවශ්යතා සමඟ සම්පාත විය යුතු නොවේ. සමහරවිට මේ දෙක අතර විශාල හිඩැසක් තිබිය හැකිය. පුරවැසියකු හැටියට රාජ්ය පාලනය කිරීමේ ක්රියාවලියන්ට තොරතුරු තාක්ෂණය නිසිසේ බද්ධ නොවීමෙන් විශ්ලේෂණය කිරීම මේ ලිපියේ අරමුණයි. මෙහෙයුම් ගැටළු නොව ඊට ඉහළ තලයක දැක්ම ගැන කතාකරන හෙයින් එය රටේ අනෙකුත් පුරවැසියන් සමඟ බෙදාහදා ගැනීමේ අවශ්යතාවය මම දකිමි. මේ නිර්මාණාත්මක විවේචනයට මා යම් දවසක මේ වැඩ සටහනේම කොටස්කරුවකු වී සිටීම බාධාවක් සේ මම නොදකිමි.\nඊ-ශ්රී ලංකා වැඩ සටහන ආරම්භ වන්නේ එවක අගමැති රනිල් වික්රමසිංහගේ උත්ප්රේරණයෙන් ලෝක බැංකු ව්යාපෘතියක් සේ 2002දීය. ඉලෙක්ට්රොනික ආණ්ඩු සංකල්පය මත ආණ්ඩු සේවා ප්රතිනිර්මාණය කිරීම තුළින් වඩා පහසු, ඉක්මන් සේවාවන් පුරවසියාට ලබා දීම තුළින් පුරවැසියා සවිබල ගැන්වීම මෙහි එක් සංරචකයක ප්රධාන අරමුණ වේ. මගේ මතකය නිවැරදිනම් සම්පූර්ණ ඊ-ශ්රී ලංකා වැඩ සටහන සඳහා වෙන් කරන ලද ලෝක බැංකු ණය මුදල ඩොලර් මිලියන 50 (රුපියල් කෝටි 500) වන අතර ඉන් ඩොලර් මිලියන 11ක් ඉලෙක්ට්රොනික ආණ්ඩු සංරචකය සඳහාය. පසුව ආණ්ඩුවේ අමාත්යාංශ, දෙපාර්තමේන්තු, දිස්ත්රික් ලේකම් කාර්යාල, ප්රාදේශීය ලේකම් කාර්යාල යනාදිය සම්බන්ධ කරන දීප ව්යාප්ත පරිගණක ජාලයක් ගොඩ නැඟීම සඳහා තවත් ඩොලර් මිලියන 15ක කොරියානු ආධාරයක් ලැබේ.\nඊ-ශ්රී ලංකා වැඩසටහන යටතේ කරන ලද පළමු කාර්යයක් වන්නේ ප්රතිනිර්මාණය කිරීම සඳහා ආණ්ඩු සේවාවන් හඳුනා ගැනීම සඳහා වන උපදේශක ව්යාපෘතියකි. අද පවා ඉලෙක්ට්රොනික ආණ්ඩු දැක්ම බොහෝ දුරට ගොඩ නැඟී ඇත්තේ (සුළු වෙනස් කිරීම් කිහිපයක් සහිතව) රනිල් වික්රමසිංහ යුගයේ ආරම්භ කරන ලද මේ ව්යාපෘතියේ උපදෙස් අනුවය. ඉලෙක්ට්රොනික ආණ්ඩුකිරීම පිළිබඳ මගේ අත්දැකීම් වලට අනුව, මේ ව්යාපෘතිය සිදුකරන ලද ආකාරයේ මූලික ලුහුඬුතාවක් මම දකිමි. මතකය නිවැරදි නම්, රුපියල් මිලියන විස්සක වියදමින් කරන ලද මෙහි එක් ප්රධාන භූමිකාවක් සම්පූර්ණයෙන් අමතකකොට දමා තිබේ. ඒ ඉලෙක්ට්රොනික ආණ්ඩු ක්රමයක අවසාන ප්රතිලාභියා විය යුතු පුරවැසියාය. මේ උපදේශක කණ්ඩායම මොනම අවස්ථාවකවත් පුරවැසි අදහස් ලබා නොගනී. අනෙක් අතට එය දිගින් දිගටම අවධානය යොමු කරන්නේ නිලධර අදහස් කෙරෙහිය. මේ නිසා පුරවැසියා වෙනුවට නිලධරයා සවිබල ගැන්වෙන දැක්මක් නිර්මාණය වේ. මේ දැක්ම අනුව ගොඩ නැඟෙන ඉලෙක්ට්රොනික ආණ්ඩුව නිලධරයකුට ජීවිතය බෙහෙවින් සැපපහසු එකක් කරයි. එහි වරදක් නැත. නමුත් අනෙක් අතට නිලධරයාට තම ජීවිතය සුව පහසු කර ගැනීමට අවකාශය ලැබෙන්නේ පුරවැසියා මත පටවන ලද අමතර බරක් නිසා නම් එය අපේ අවධානයට බඳුන් විය යුතුය.\nඡන්ද ලැයිස්තු සකස් කිරීමේදී සිදුවන ව්යාකූල තත්වයන්ටද මෙය අදාළය. කොයිතරම් පරිගණක සන්නිවේදන තාක්ෂණය භාවිතාකළද තවමත් ඡන්ද ලැයිස්තු පිළියෙළ කිරීමේ කාර්යය වන්නේ නිලධරයාට පහසු විදියටය. නැතිව පුරවැසියාට ඕනෑ ආකාරයට නොවේ.\nඡන්ද හිමියන්ගේ නාම ලේඛනය තවමත් ග්රාම නිලධාරින් හරහා ලබා ගැනෙන්නේ පුරවැසියන් සපයා දෙන දත්ත මත පදනම්වය. මේ ක්රමය යටත්විජිත යුගයේ සිටම පැහැදිළිව වෙනස් වී නැතැයි සිතමි. මේ දත්තයන්ගේ සම්භවය පුරවැසියා වන නිසා ඒ සැකසීමේදී වන වැරදි වලින් නිලධරයන්ට අත සෝදා ගැනීමට හැකිය. උදාහරණයක් හැටියට වැරදීමකින් යම් ඡන්දදායකයකුගේ නම ඇතුළත් කිරීම මඟ හැරුනොත් එය යළි ඇතුළත් කිරීමක් සිදු නොවේ. (ස්ථාන දෙකක වසන්නන් සම්බන්ධයෙන් මෙය සුලබව සිදු විය හැකි වරදකි.) එසේම පදිංචිය මාරු කිරීමේදී නව පදිංචි ස්ථානයට අදාළ ග්රාම නිලධරයා අතින් පෝර්මයක් නොලැබුණේ නම්ද ඡන්ද ලැයිස්තුවට නම ඇතුළත් නොවීමේ ඉඩක් පවතී. අතරමැදි ක්රියාවලියේ වැරදි කා අතින් සිදුවුවද අවසානයේ සියළු වැරදිවල පව් ගෙවීමට සිදුවන්නේ පුරවැසියාටය. නිලධරයෝ ඒ සම්බන්ධව කිසිම වගකීමක් නොගනිති.\nමෙහිදී අනිවාර්යයෙන්ම ඇසිය යුතු ප්රශ්නය මේ පරිගණක යුගයේ පවා මේ කාර්යය වඩා කාර්යක්ෂ්ම ලෙස, පුරවැසියාට වඩා ඵලදායක ලෙස සිදුකළ නොහැකිද යන්නය. කළ හැක්කේ කෙසේද කියා දීර්ඝ ලෙස සාකච්ඡා කිරීමට අදහස් නොකළත් අනිවාර්යයෙන්ම මෙය පරිගණක සන්නිවේදන තාක්ෂණය භාවිතා කොට ඉතා පහසුවෙන් කළ හැකි බව පමණක් කිව යුතුය. ලෝකයේ වෙනත් බොහෝ රටවලින් ඒ සඳහා උදාහරණ සැපයිය හැකිය.\n2010 නොව 2005 ජනාධිපතිවරණයට නිකුත්කළ මහින්ද චින්තන වැඩ පිළිවෙලෙහි තොරතුරු තාක්ෂණය රාජ්ය පාලනය ක්රමවත් කිරීමට යොදා ගැනීම ගැන මෙසේ සඳහන් වේ.\nවිදුලි සංදේශ සේවා සහ තොරතුරු සන්නිවේදන සේවා දිවයින පුරා ප්රචලිත කිරීමට අවශ්ය වන දීප ව්යාප්ත යටිතල පහසුකම් ජාලයක් ඇරඹීමට කටයුතු සලසනු ඇත.\nවිදුලි සංදේශ හා තොරතුරු තාක්ෂණය උපයෝගීකර ගනිමින් ශ්රී ලංකාවේ රාජ්ය පරිපාලන ව්යුහය මඟින් සපයනු ලබන සේවාවන් කාර්යක්ෂම අයුරින් හා කඩිනමින් ජනතාවට ලබා දීමට අවශ්ය පහසුකම් යොදනු ඇත.\nකාලයක් තිස්සේ අඩුවක්ව පවතින සංඛ්යාන දත්ත පද්ධති, හදිසි ආපදා සේවා පද්ධති, හා භූ විෂමතා සේවා පද්ධති ගොඩ නැඟීම සඳහා නොපමාව ක්රියා කරමි.\nමින් සමහරක් සාර්ථකව ඉටුවී ඇත. විශේෂයෙන්ම දිස්ත්රික් හා ප්රාදේශීය ලේකම් කාර්යාලද ඇතුළත්ව රාජ්ය ආයතන ගණනකට පරිගණක හා සන්නිවේදන උපකරණ සපයා තිබේ. සන්නිවේදන ජාලද ගොඩ නැඟී ඇත. නමුත් මේ පද්ධති කිසිවක් තවම පුරවැසියා වෙනුවෙන් සේවය කරන බවක් නොපෙනේ. මේ පද්ධතීන් පුරවැසියා වෙනුවෙන් සේවය කරන්නේ නම් මෙවැනි සරල වැරදි සිදු විය නොහැකිය. තාක්ෂණය හා පුරවැසියා අතර යා කළ නොහැකි පරතරයක් ඇති බව පමණි අපට පෙනෙන්නේ.\nමෙය ඉටු නොවීමේ ප්රධාන ගැටළුව සේ මා දකින්නේ තාක්ෂණය නොමැති වීමවත් (නැතොත් ඒ සඳහා මුදල් නොමැති වීමවත්) තෝරාගනු ලැබූ තාක්ෂණයේ ඇති වරදක් වත් නොව මේ විසඳුම් තුළින් තවමත් පුරවැසියා සවිබල නොගැන්වීමය. ඊට අවශ්ය වන්නේ අළුතින් පරිගණකකරණයක් නොව ක්රියාවලිය වෙනස් කිරීමකි. (Process change) නිලධරයා සවිබල ගැන්වීම යහපති. එහෙත් ඒ සිදුකිරීමේ මූලික අරමුණ විය යුත්තේ පුරවැසියාට අවශ්ය සේවාවන් ලබා දීම පිණිසය. මෙහිදී කේන්ද්ර විය යුත්තේ නිලධරයා නොව පුරවැසියාය. පද්ධති සකස් විය යුත්තේ නිලධරයන්ට නිදහසට කාරණා ඉදිරිපත් කිරීම පහසු කිරීමට නොව පුරවැසියාට අවශ්ය සේවාවන් සැපයීම පිණිසය. එසේ නැතිව නිලධරයා පමණක් සවිබල ගැන්වෙන දැක්මක් තුළින් සිදුවනු ඇත්තේ කොටිතරම් පරිගණක භාවිතාවන පරිසරයක් තුළ වුවද පුරවැසියාට ඉන් ප්රතිලාභයක් අත් නොවීමයි.\nසැකසීම\nචානුක වත්තේගම"}
{"text": "කැබිනට් ඇමතිවරුන් කැබිනට් මණ්ඩල හමුවට එද්දී ඔවුනගේ රුධිර පරීක්ෂාවක් කල යුතු බවට යෝජනාවක් සන්ධාන පාර්ලිමේන්ත මන්ත්රී කනක හේරත් මහතා ඉදිරිපත් කර ඇත.\nඑම පරීක්ෂණ මගින් කැබිනට් මණ්ඩලයට මත්ද්රව්ය භාවිත කර එන ඇමතිවරුන් හදුනාගත හැකි යයිද ඔහු කියයි.\nඑමෙන්ම කැබිනට් හමුව සදහා ජනාධිපති කාර්යාලයට එන ඇමතිවරුන්ගේ වාහනද පූර්ණ වශයෙන් සෝදිසියකට ලක් කර ඒවායේ මත්ද්රව්ය ඇත්දැයි සොයා බැලිය යුතු බවටත් ඔහු යෝජනා කරයි.\nකැබිනය් ඇමතිවරුන් මත්කුඩු භාවිත කරන්නේ යයි රාජ්ය ඇමති රන්ජන් රාමනායක මහතා විසින් කරන ලද හෙලිදරවුව මත මෙම පරීක්ෂණ කල යුතු යයිද මන්ත්රීවරයා යෝජනා කරයි."}
{"text": "රෝද පුටුවට සීමාව සිටි අසූ අට හැවිරිදි චාලි චැප්ලින් සිය බිරින්දෑ වූ ඌනා සමගින් අවසානම වතාවට කෙටි සැදෑ සවාරියක නියැලී ගෙට වන්හ. 1977 හි සීතල දෙසැම්බරයේ නත්තල උදා වී තිබුණු අතර අළුයම් පළමු හෝරාවේදී සිය දරුවන් හත් දෙනෙකුගේ උණුසුම් ආදරය මධ්යයේ ප්රිය බිරිදගේ කදුළු පිරි දෙනෙතෙහි දුටු උතුරා පිටාර ගැලූ සෙනේහය දකිමින් චැප්ලින් සිය විඩාබර හෘත් පේශීන් සදාකාලයටම විරාම ගන්වා තිබිණි!\nඑලෙස සාමකාමී මරණයකින් නිශ්චලව ගිය දේහයට සාමයක් උදා නොකරමින් කිසිවෙකු සොහොන බිද, පොළෝ කැන, චාලි චැප්ලින් ගේ මළ දේහය සොරාගෙන ගොස් තිබිණි. තොරතෝන්චියක් නැති දුරකතන ඇමතුම් විසි හතකින් සිදුකළ බිගැන්වීම්, කරදරකිරීම් හා අපහාසයෙන් පසු මළ දේහය සදහා පවුම් 40,000ක කප්පමක් ඉල්ලා තරුණ කටහඩක් පාරම් පා තිබිණි.\nසිනාමුසු මුහුණින් සියල්ල පිළිකෙව් කොට තිබූ ඌනා මහත්මිය කුණ ලග තබා ගන්නා ලෙසත්, චාලි හදවතෙහි ජීවත්වන බවත් උන්ට දන්වා තිබිණි.\nඅන්තර්ජාලය ඇසුරිනි"}
{"text": "වර්තමානය වන විට ආණ්ඩුවේ මැති ඇමතිවරුන් ප්රසිද්ධියේ රණ්ඩු වීමට පටන් ගෙන ඇති බවත් ආණ්ඩුවේ වැරදි තීරණ නිසා අහිංසක අසරණ ගොවියාගේ වී මිල රුපියල් 10ක් 12 ත් අතර ප්රමාණයකින් පහල වැටී ඇති බවත් සමගි ජනබලවේගයේ පොලොන්නරුව දිස්ත්රික් පාර්ලිමේන්තු මන්ත්රී කිංස් කුමාර නෙල්සන් මහතා පවසයි.\nඒ මහතා මේ බව පැවසුවේ ඊයේ (12) පොලොන්නරුවේ දී විශේෂ මාධ්ය හමුවක් කැදවමිනි.එහි දී වැඩි දුරටත් අදහස් දැක්වූ පාර්ලිමේන්තු මන්ත්රීවරයා මෙසේ ද කීය.\n“රජයේ වගකීම තමයි රටේ ගොවි ජනතාවත් පාරිභෝගිකයාත් ව්යාපාරිකයාත් ආරක්ෂා කර ගන්න එක. අද ඒ එකක්වත් මේ ආණ්ඩුවෙන් වෙලා නෑ. අද වැඩියෙන් ම බැට කන්නේ මේ රටේ අහිංසක අසරණ ගොවියා. පොලොන්නරුව දිස්ත්රික්කයේ අසරණ ගොවි ජනතාව අද වී ටික විකුණා ගන්න බැරුව අන්ත අසරන වෙලා තියෙණවා.\nඅපි කුඩා කාලේ පොලොන්නරුව හැම ගමකම හැම හන්දියකම තරාදි තියාගෙන වී කිරන මුදලාලිලා හිටියා. මීට අවුරුදු 10 කට පෙර පොලොන්නරුව දිස්ත්රික්කයේ කුඩා මෝල් 578 කට වෙඩි සංක්යාවක් කුඩා මෝල් තිබුණා. අර අපි පොඩිකාලේ ගමේ වී ටික ගන්න හිටිය මුදලාලි කුඩා මෝල් අද නෑ,අද වෙනකොට පුංචි මෝල් ටික වැහිලා ගිහින් තියෙනවා. කුඩා ව්යාපාරිකයා වැඩිලා තියෙනවා.\nඅද රජයේ ඇමතිවරු ඊයේ දවසේ පොලොන්නරුවේ දී තමන්ගේ ව්යාපාර බේරා ගන්න තමන්ගේ ඕනෑ එපාකම් පිරිමහ ගන්න දැන් ඒගොල්ලෝ ඒ ගොල්ලො ප්රසිද්ධියේ රණ්ඩුවෙන තත්ත්වයට පත් වෙලා. අද පොලොන්නරුවේ ඇවිදින මං තීරු හදන්න ඒකට රණ්ඩු වෙනවා. අද පොලොන්නරුවේ ගොවියාගේ ප්රශ්න කිසි දේකට උත්තර නැති වෙලා තියෙනවා. ගිය කන්නයේ නාඩු වී කිලෝ එක රුපියල් 62ට රුපියල් 60 ට වික්ක ගොවියාට අද සිද්ධ වෙලා තියෙන්නේ 48 ට 50 ට වී ටික කුණු කොල්ලෙට රුපියල් 10ක් 12ක් පාඩුවට විකුණන්න.\nහැට ට තිබුණු වී ටික අද රුපියල් 10කින් වැටිලා තියෙනවා.මේ අහිංසක ගොවියාගේ බඩට තමයි මේ ගහලා තියෙන්නේ. මම දැක්කා අද රොෂාන් ඇමතිවරයාත් සිරිපාල ගමලත් ඇමතිවරයාත් මේ වී මිල ගැන ප්රශ්නය ඒ අයගේ පෞද්ගලික ප්රශ්නයක් වගේ අරගෙන ඒ ගොල්ල ඒ ගොල්ල රණ්ඩු වෙන තැනට පත් වෙලා තියෙනවා. මේක මේ රටේ ගොවි ජනතාවගේ ප්රශ්නයක් .\nමම අභියෝග කරනවා පුළුවන් නම් ගොවියාගේ වී ටික රුපියල් 60 ට අරගෙන පෙන්වන්න කියලා. දැන් අපි දන්නේ නෑ රජයෙන් මේ පොලොන්නරුවට ඇවිල්ලා කොච්චර හාල් තොග ගෙනිච්චාද කියලා. ඒක අනිත් එක කුමන්ත්රණයක්. රජයේට අපි කියනවා මේ රටේ ගොවි ජනතාව ආරක්ෂා කර ගැනීමේ වගකීම තියෙන්නේ ඔබට .ඒ වගේම මේ රටේ ව්යාපාරිකයා ආරක්ෂා කර ගැනීමේ වගකීම තියෙන්නේ ආණ්ඩුවට. මේ රටේ පාරිභෝගිකයා ආරක්ෂා කිරීමේ වගකීම තියෙන්නේත් ඔබට. විශේෂයෙන් ම මම කියන්න කැමතියි අසරණ ගොවි ජනතාවගේ ජීවිතත් එක්ක සෙල්ලම් කරන්න එපා.\nදැන් ඔක්තෝම්බර් මාසේ අග වෙනකොට මහ වැහි එනවා මහ කන්නය එළඹෙනවා.ගොවියාට විශ්වාසයක් නෑ ගොවිතැන් කරන්න ඕනද නැද්ද කියලා. කෘෂි කර්ම ඇමතිවරයාට අපි කියන්න කැමතියි මේ රටේම ගොවි ජනතාවගේ වී ටික රුපියල් 60 ට ගන්න ඔවුන්ට ඊළග කන්නය කරගන්න මුදල් නෑ. පොහොර නෑ. ණය ගෙවා ගන්න විදිහක් නෑ. දැන් සති 3 කට කලින් පොලොන්නරුවේ වී මිල තිබ්බේ රුපියල් 60 ට වැඩි මිලක. ඒ නිසා අපි රජයට කියන්න කැමතියි වහාම ගොවියාගේ වී ටික රුපියල් 60 ට ගන්න කියලා.” යැයි ද ඒ මහතා වැඩි දුරටත් පැවසීය.\nඊෂා මුදියන්සේ පොලොන්නරුව"}
{"text": "අධිකරණ හා බන්ධනාගාර ප්රතිංස්කරණ අමාත්ය නීතිඥ තලතා අතුකෝරළ මහත්මිය සහ ශ්රී ලංකාවේ ඇෆ්ගනිස්ථාන තානාපති Munir Ghiosy මහතා අතර හමුවක් අධිකරණ අමාත්යාංශයේදී ඊයේ (30) පෙරවරුවේ සිදු විය.\nඑහිදී දෙරට අතර අධිකරණ පද්ධතියේ සංවර්ධනය නීතිමය දැනුම හුවමාරු කර ගැනීම පිළිබදව අදහස් හුවමාරු විය.\nවත්මන් රජය අධිකරණ යටිතල පහසුකම් සංවර්ධනය හා ස්වාධීන අධිකරණ පද්ධතියක් ස්ථාපිත කිරීම සදහා ගෙන ඇති පියවර පිළිබදව අමාත්යවරිය විසින් තානාපතිවරයා දැනුවත් කරනු ලැබීය.\nශ්රී ලංකාව සහ ඇෆ්ගනිස්ථානය අතර රාජ්ය තාන්ත්රික සම්බන්ධතා දිර්ඝ කාලයක සිට පැවත එන බවත් එය තවදුරටත් වැඩි දියුණු කර ගැනීම සදහා කටයුතු කළ යුතු බවත් මෙහිදී අවධාරණ විය.\nස්වාධීන අධිකරණ පද්ධතියක් ස්ථාපිත කිරීම සදහා ශ්රී ලංකා රජය ගෙන ඇති පියවර පිළිබදව අගය කරන බවත් තම රටේ උපරිම සහයෝගය ඒ සදහා ලබා දෙන බවත් තානාපතිවරයා එහිදී සදහන් කළේය.\nශ්රී ලංකා රජය අධිකරණ පද්ධතිය ස්වාධින කර නීතියේ ආධිපත්යය සුරක්ෂිත කිරීම සදහා ගෙන ඇති පියවර තම රටට ද ආදර්ශයක් බව ද තානාපතිවරයා පැවසීය."}
{"text": "‘කිලිං ඊව්’ ( Killing Eve ) නම් බි්රතාන්ය ත්රාසජනක ටෙලිකථා මාලාවේ රඟපෑ ෂියෝනා ෂෝ, මීට වසර ගණනාවකට පෙර දෙසැම්බර් 26 වැනිදාවක සිය පවුලම මුහුදට බිලිවීම හේතුවෙන් අතිශය වේදනාකාරී අත්දැකීමකට මුහුණ දුන් ආර්ථික විද්යාඥවරියක් හා පෙමින් බැඳී සිටියි. හැරී පොටර් චිත්රපට මාලාවේද රඟපෑ ෂියෝනා සිය සහකාරිය වන ආචාර්ය සොනාලි දැරණියගල සමග ප්රීතිමත් ගෘහ ජීවිතයක් ගත කරන බවත් එම ජීවිතයට ඇය බෙහෙවින් ඇලුම් කරන බවත් මෑතකදී පවසා තිබුණා. තම තෘප්තිමත් දිවිය ගැන වැඩිදුර කතා කරමින් සැට වියැති කීර්තිමත් වේදිකා නාට්ය නිළිය මෙසේ පැවසුවා. “මම විවාහ වුණා. විවාහය ඔබව සන්සුන් කරනවා. නිතරම වැඩ කළ නිසා මට ගෘහස්ත ජීවිතයක් තිබුණේ නැති තරම්. ඒත් දැන් මට එහෙම දෙයක් තිබෙනවා. මා එයට කැමතියි.” කෙසේ වුවත් ඇගේ සහකාරියට විවාහ දිවියේ සතුට ළඟාවූයේ සිය ජීවිතය වියවුල් කළ, කිසිසේත්ම සිතාගත නොහැකි ඛේදවාචකයකින් සිය සැමියා, දෙමව්පියන් හා කුඩා පුතුන් දෙදෙනා ඉන්දියන් සාගරයට බිලිවූ පසුවයි.\nආචාර්ය දැරණියගල ආර්ථික විද්යාඥයකු වූ ස්ටීවන් ලෙසෙන්බර්ග් නම් සිය සැමියාද තුන්වූ නිකිල් (7) හා වික්රම් (5) තම දෙමව්පියන් වූ ජෙමිනි හා එඞ්වඞ් සමග තමාගේ උපන් රට වූ ශ්රී ලංකාවේ නත්තල් නිවාඩුවක් ගත කරමින් සිටියා. ඔවුන් නවාතැන් ගෙන සිටියේ ශ්රී ලංකාවේ දක්ෂිණ ප්රදේශයට වන්නට හරියටම සුනාමිය පැමිණි මාර්ගයේ පිහිටි යාල සෆාරි බීච් හෝටලය තුළයි. තම දෑස් ඉදිරියේම යෝධ රළ තමා වෙත එනු දුටු ආචාර්ය දැරණියගල හා ඇගේ සැමියා සිය දරුවන් හනි හනිකට එක්කාසු කර ගනිමින්, හෝටලයෙන් වහා එළියට බැස ජීප් රථයකින් පැන යාමට උත්සාහ කළත් ඒ වනවිටත් හෝටලයේ කාමරයක සිටි සිය දෙමව්පියන් එක්කාසු කරගන්නට වත් ඔවුන්ට කාලයක් නොවීය. මෙසේ දැරණියගල පවුල පලා යාමට උත්සාහ කරද්දී අඩි 30ක පමණ ජල තාප්පයකින් ඔවුන් වටකොට ගත්තේය. “මම හිතන්නෙ එයා (ස්ටීවන්) රළ උස්වී අපේ පැත්තට එන බව දැක්කා.” තම සැමියා ජීවමානව දුටු අවසාන අවස්ථාව මතක් කරමින් ඇය පැවසුවා.\n“මම අවසන් වතාවට ස්ටීව් දකින කොට මා නොදුටු දෙයක් දැකීම නිසා ඔහුගේ මුහුණේ තිබුණේ ඉමහත් භීතියක්. පිටුපස හැරී බලන්නට තරම් වෙලාවක් මට තිබුණේ නැහැ. මොකද එතකොටම වගේ තමයි ජීප් එක අනෙක් පැත්ත පෙරළිලා අපි හැමදෙනාම විසිරිලා ගියේ.”\nපසුව ආචාර්ය දැරණියගල ගසක් බදාගෙන, අඩනිරුවතින්, සිහිසුන්ව කළපුවක සිටියදී සොයා ගනු ලැබුවා. ඇය රෝහල් ගත කළ පසු තම සැමියා, පුතුන් දෙදෙනා සහ දෙමාපියන් සිටින ස්ථානයන් තහවුරු කරගැනීමට ඇය දැඩි උත්සාහයක නිරත වුණා.\nඅවාසනාවකට ජීවතුන් අතර සිටියේ ඇය පමණයි. වික්රම් සහ ඇගේ දෙමව්පියන්ගේ මෘත දේහයන් සුනාමියෙන් දින ගණනාවකට පසු සොයා ගැනුණත් ස්ටීවන් හා නිකිල් මාස ගණනාවකට පසු සමූහ සොහොනකදී සොයා ගැනුණේ DNA පරීක්ෂණයක්ද සිදුකිරීමෙන් අනතුරුවයි.\n2013 වසරේ ඇය විසින් රචිත හද සසල කරවන සුළු මතකයන් ඇතුළත් වන ‘වේව්’ (Wave) නම් ග්රන්ථය ඇගේ ජීවිතයේ සිදුවූ ඛේදවාචකය සමග එකඟවීම පිළිබඳ සිය අරගලයේ පාපෝච්චාරණයකි. එහි සඳහන් වන අන්දමට ඒ සියලුම අහිමිවීම් නිසා ආචාර්ය දැරණියගල අවුරුදු ගණනාවක් මානසික අවපීඩනයෙන් පෙලුණා. මේ කාලය තුළ ඇය සියදිවි නසා ගැනීමට බොහෝ වර උත්සාහ කරමින් බෙහෙත් හා මත්පැන් අනිසි ලෙස භාවිත කරන්නට වුණා. රෝහලෙන් පිටමං වූ ඇය කොළඹ පිහිටි තම නැන්දනියගේ නිවසේ දිවි ගෙව්වා. ඇගේ ඥාතීන් හා මිතුරන් පැය 24 පුරාම ඇය ගැන සෝදිසියෙන් සිටිමින් ඈ සියදිවි හානිකර ගැනීම වළකාලීමට කටයුතු කළා.\n“මාස ගණනක් යනකල් මට කාමරයෙන් එළියට එන්න පුළුවන් වුණේ නැහැ.” ඇය වරක් සම්මුඛ සාකච්ඡාවකදී පවසා තිබුණා. මම හැම දෙයක් ගැනම බයවුණා. ඉර දිහා, තණකොළ දිහා, කිසිම දෙයක් දිහා බලන්න මට ඕන වුණේ නැහැ. ඒ කිසිම දෙයක් නිසා අපේ අතීත ජීවිතය. ඔවුන් කිසිවෙකුවත් නැවත සිහිවෙනවාට මම කැමති වුණේ නැහැ.”\nපවුලේ අය නැතිව ජීවිතයේ යථාර්ථයට මුහුණදීමේදී ඇයට විඳින්නට සිදුවූ වද වේදනා පිළිබඳව එම පොතෙහි ඇය ලියා තිබෙනවා. “ඔවුන් කොහිද? ඔවුන්ව නැවත අරන් එන්න” යැයි මම අන්ධකාරයේ ඉඳිමින් ආයාචනා කළා. මම ඉක්මනින්ම මගේ ජීවිතය, නැතිකර ගන්නවා, ඒත් ඒ වෙනකල් මේ වේදනාව තුනී කරගන්නෙ කොහොමද?”\n“මම අපේ ඇඳේ වැතිරිලා ඉන්නා විට ඔවුන් නැති අඩුව මට පහර දෙන්නාක් මෙන් දැනෙනවා. ස්ටීව්වුයි, මමයි අවසන් වතාවට ඇඳේ නිදාගත් පසු ඇඳ ඇතිරිලි කොයිම වෙලාවකවත් මාරු කළේ නැහැ. ඇඳ රෙදි හෝදන්න මගේ හිත එකඟ කරගන්න මට බැරිවුණා. ඒ නිසාම මට මුළු රෑ පුරාම කිවිසුම් ගියා.”\nමෙසේ මාස ගණනාවක් කොළඹ හුදකලාවෙන් මෙන් ගත කළ ඇය නිව්යෝක් බලා පිටත් වුණා. එහිදී විපත්තිදායක අත්දැකීම් පිළිබඳ විශේෂඥ ප්රවීණ මනෝචිකිත්සක මාක් එප්ස්ටීන්ගෙන් ප්රතිකාර ලැබුවා.\nපසුකාලීනව සම්මානනීය ග්රන්ථයක් වූ ‘වේව්’ නම් මතක සටහන් ග්රන්ථයේ ඇගේ සිතුවිලි ලියා තබන්නැයි ආචාර්ය දැරණියගලට යෝජනා කරන ලද්දේ මෙම මනෝ චිකිත්සකවරයායි.\n‘මේ පොත ලිවීම ඉතා වේදනාකාරී දෙයක් වුණා” යැයි ඇය වරක් පවසා තිබුණා. සිදුවීමෙන් ඇතිවූ කම්පනය, ඇගේ ජීවිතයේ තිබුණු සතුට, ඒ හැම දෙයක්ම එහි ඇතුළත්. මේ දේවල් එකක් නැතිව අනෙක පවතින්නේ නැහැ.\nඛේදවාචකයෙන් පසු සිව් වසරක් තිස්සේ ඇය තම පවුලේ නිවසින් බැහැරව සිටියා. එහි තිබූ සිය පුතුන් දෙදෙනාගේ බඩුබාහිරාදිය ඔවුන් නත්තල් නිවාඩුවට ලංකාවට බලා පිටත්ව යනදා මෙන් එලෙසම තිබුණා. සිදුවීමෙන් වසර 4කට පසු වේව් සම්මාන රාශියක් දිනා ගත්තා. ඛේදවාචක හා පවුලේ අහිමිවීම් සම්බන්ධව සාර්ථකව මුහුණදීම ගැන ලියැවුණු ඉතා අග්රගණ්ය කෘතියක් ලෙස සමහර විචාරකයන් ඇගේ කෘතිය හඳුන්වාදී තිබුණා. ඇගේ ශෝකය මෙන්ම ආචාර්ය දැරණියගල සිය පවුල සමග විනෝදයෙන් ගත කළ ප්රීතිමත් පවුල් ජීවිතය, සිය පුතු ක්රිකට්වලට හා වන ජීවීන්ට තිබුණු තදබල කැමැත්ත, සිය සැමියා සමග ගත කළ කාලය මෙන්ම ලංකාවේදී ගත කළ නිවාඩු කාලයන් පිළිබඳවත් එහි සඳහන් වනවා.\n2013 වසරේදී ‘ටෙස්ට්මන්ට් ඔෆ් මේරි’ නම් බ්රෝඞ්වේ වේදිකා නිෂ්පාදනය රඟපෑමේ නියැලෙන අතරතුර මේ කතාව කියවූ ෆියෝනා ෂෝගේ හදවත සසල වී තිබුණා. ඇයට පොතේ කතුවරිය හමුවීමට අවශ්ය වී තිබුණා. දෙදෙනාගේ අන්යොන්ය මිතුරන් මාර්ගයෙන් මුණ ගැසුණු ඔවුන් හමුවූ මුල් අවස්ථාවේ සිටම එකිනෙකා කෙරෙහි දැඩි ඇඟෑලුම්කමක් දැක්වූවා.\n“2004 සිදුවූ සුනාමියෙන් සොනාලිට සිය සැමියා, දෙමව්පියන් හා දරුවන් අහිමිවීම පිළිබඳ මතක සටහන් පොත විස්මයදනවන සුලුයි.\nඇය ගසක අත්තක රැඳී ජීවිතය බේරාගෙන තිබුණා. ඉන්පසුව එහි ඔවුන්ගේ ප්රීතිමත් ලන්ඩන් ජීවිතය සහ ශ්රී ලංකාගමනය පිළිබඳව ඉතා සතුටුදායක ලෙස විස්තර කර තිබුණා. එයින් මා විස්මයට පත්වුණා.” ෂියෝනා වරක් මාධ්යයට පැවසුවා. අද වන විට මේ යුවළට ඉස්ලින්ටන්, උතුරු ලන්ඩනයේ හා චෙල්සිහි නිවෙස් කිහිපයක් තිබෙනවා. වයස අවුරුදු 54ක් වන ආචාර්ය දැරණියගල ලන්ඩනයේ පෙරදිග හා අප්රිකානු පාසලේ ආර්ථික විද්යා මහාචාර්යවරියක මෙන්ම නිව්යෝක් කොලොම්බියා විශ්වවිද්යාලයේ ජාත්යන්තර හා මහජන සබඳතා පිළිබඳ පාසලේ මහාචාර්යවරියක ලෙසද කටයුතු කරනවා.\nඔවුන් දෙදෙනා සිය ප්රේම සම්බන්ධය පටන් ගත් පසු, ආචාර්ය දැරණියගල සමග ෂියෝනා ෂෝ කිහිප වතාවක්ම ශ්රී ලංකාවේ සංචාරය කරමින් ඇගේ කොළඹ සිටින ඥාතීන් සමග රැඳෙමින් කල්ගත කළා. ලොව පුරා ප්රමුඛ පෙළේ සාහිත්යකරුවන් හා නළු නිළියන්ගේ සහභාගිත්වයෙන් සෑම වසරකම ශ්රී ලංකාව තුළ පවත්වන ඉහළ පෙළේ ගාලු සාහිත්ය උළෙලටද මේ දෙදෙනා එක්ව සහභාගි වුණා.\nකොළඹ හැදී වැඩුණු ආචාර්ය දැරණියගලට කේම්බි්රජ් විශ්වවිද්යාලයේදී ඔවුන් දෙදෙනාම ආර්ථික විද්යාව උගෙනමින් සිටින කාලයේදී ස්ටීවන් මුණ ගැසුණා. 1990 වසරේ කොළඹදී විවාපත් වන ඔවුන් දෙදෙනා උතුරු ලන්ඩනයට ගොස් පවුලක් ලෙස ජීවිතය අරඹන්නට පෙර කොළඹ නගරයේ වසර දෙකක් ජීවත් වුණා.\nසුනාමියෙන් පසු, අවුරුදු 4ක් තිස්සේ ඇය තම ලන්ඩනයේ පිහිටි පවුලේ නිවසට ගියේ නැහැ. එම නිවසේ තිබූ සියලුම දේවල් ඇය දරුවන් හා සැමියා සමග නත්තල් නිවාඩුවට ලංකාවට යෑමට පෙර තබා තිබූ ආකාරයටම එම අවුරුදු 4 පුරාවට එක ලෙසම තිබුණා.\nආචාර්ය දැරණියගල සිය ජීවිතය තුළ නැවතත් ආදරය සොයා ගැනීම පිළිබඳව ඇගේ මාමණ්ඩිය වන පීටර් ලිසෙන්බර්ග් ඬේලි ඔන් ලයින් වෙත සතුට පළකර තිබුණා.\n“සොනාලි සහ ප්රසිද්ධ නිළියක් අතර සිදුවෙමින් පවතින දෙය ගැන මට මගේ දුවත් පැවසුවා. මම කවරදාකවත් ෂියෝනා ෂෝ ගැන අසා තිබුණේ නැහැ. ඒත් මට ගොඩක් ටෙලිවිෂන් එක බලන නිසා ඇය රඟපෑ කිලිං ඊව් වැඩසටහන බලා තිබුණා.\n“සොනාලි නව සහකාරියක සොයා ගැනීම ගැනත්, ඇයට නැවත ආදරය හමුවීම ගැනත් මා සතුටු වනවා.”\n“ඇය වෙනත් කාන්තාවක් සමග තම ජීවිතය යළි සොයා ගැනීම මා පුදුමයට පත් කළා. ඒත් එය මට කම්පනයක් ඇති කළේ නැහැ. ඇයට බොහෝ දේ අහිමි වුණා. බොහෝ සිත් රිදීම්වලට මුහුණ දෙන්නට සිදුවුණා. දැන් ඇය සතුට සොයාගෙන තිබෙනවා. මට වැදගත් වන්නේ එපමණයි.” ලන්ඩනයේ එසෙක්ස්හි විශ්රාමික ලොරි රියදුරකු වන 82 හැවිරිදි ලෙසෙන්බර්ග් මහතා එසේ පැවසුවා.\n| වින්ද්යා ගමගේ | Ravaya.lk |"}
{"text": "සංචාර වැනි කෙටිකාලීන කටයුතු සඳහා නවසීලන්ත තාවකාලික වීසා අයදුම්කරන ශ්රී ලාංකිකයන්ට කොළඹ පිහිටි නවසීලන්ත තානාපති කාර්යාලය විසින් විශේෂ දැනුම්දීමක් සිදුකර තිබෙනවා.\nඒ අනුව වීසා මුද්රා තැබීම සඳහා විදේශ ගමන් බලපත්රයම එවීම අවශ්ය නොවන අතර එහි ස්කෑන් කරන ලද පිටපතක් එවීම පමණක් ප්රමාණවත් වනු ඇති.\nකෙසේවෙතත් අයදුම්පත තවදුරටත් සළකා බැලීමේදී අවශ්ය යැයි හැගී ගියහොත් වීසා නිලධාරීන් විසින් විදේශ ගමන් බලපත්රය ඉල්ලා සිටිය හැකි බවද නවසීලන්ත මහ කොමසාරිස් කාර්යාලය සඳහන් කලා.\nමෙය වීසා අයදුම්පත් සළකා බැලීම වේගවත් කිරීම සඳහා ගනු ලැබූ තාවකාලික පියවරක් පමණක් බවයි නවසීලන්ත ආගමන විගමන අංශ පවසන්නේ.\nශිෂ්ය වීසා ඇතුලු අනෙකුත් දිගුකාලීන වීසා අයදුම් කිරීමේදී මෙම සහනය අදාළ වන්නේ නැහැ.\nමේ පිළිබඳ වැඩිදුර විස්තර පහතින් :"}
{"text": "වාස්තු දෝස නිවැරදිකිරීමෙන් පසු එම නිවාස පිලිබදව ආශ්රමයෙන් පසු විපරමක් සිදුකරනු ලබනවා. ඒ කියන්නේ වාස්තු නිසිලෙස නිවැරදි කිරීමෙන් පසු කාර්ය සිද්ධි අගය ස්ථාවරව පැවතීම හෝ වර්ධනය වීම සිදුවිය යුතුයි. යම් නිවසක එසේ නොවනවානම් නිවැසියන් යම් අලූත් දෝසයක් ඇතිකරගෙන බව අත්දැකීමෙන් මා දන්නවා.\nඊයේ මා මෙතෙක් ආශ්රමයෙන් වාස්තු නිවැරදි කල අයගේ නිවාස වල ශක්තිය පිරික්සමින් සිටියා.\nසියල්ලම ඉතා සුභ මට්ටමේ පැවතියා. නමුත් එක් ස්ථානයක පමණක් කාර්ය සිද්දිය ධණ 10 දක්වා පහල බැස තිබුණා.\nඑය සංගීත පංතියක්. . . . එහි කොටස් දෙකක් පවතිනවා. . . මම ඒ ඒ ආයතනය අසුභ වීමට හේතුව එම ආයතනයේ එක් එක් ස්ථානය වෙන වෙනම පරික්ෂා කරමින් සොයන්නට වුණා.\nසියල්ල සුභයි. නමුත් බුදු පහණ තියෙන තැනත් සරස්වති මැණියන්ගේ රූපය තියෙන තැනත් පමණක් අසුභයි.\nආශ්රමයේ අම්මා මෙම ආයතනයේ හිමිකාරියට දුරකථන ඇමතුමක් ගෙන මේ ස්ථාන දෙකට අලූතින් එක්කලේ මොනවාද කියා විමසා සිටියා.\nබුදු පහන ලග ඵීදුරු පිරමීඩයක් තියලා.\nඑය එලියෙන් තබන්න කියා උපදෙස් දී යලි බුදු පහණ තැබු තැන ශක්තිය මැණ බැලූවා. දැන් ඒ ස්ථානය සුභ වෙලා.\nඒ එක්කම යලි දේව රූපය පැවති ස්ථානයේ ශක්තිය මැන බැදුවම ඒ ස්ථානයත් සුභ වෙලා. . .\nආශ්රමයේ අම්මා යලි විමසුවා මේ දේව පිලිමය අසල තිබිලා මොනවද දැන් අයින් කලේ කියලා. . .\nඅම්මේ උදේ පන්ති ඉවර වෙලා අයිත් හවස පන්ති පටන් ගන්නේ එතකන් මම එතන ටිකක් ඇල වෙලා හිටියා. . . .\nනිදාගෙන සිටි ඇය දැන් අවදි වී පැමිණ දුරකථනයට පිලිතුරු දෙයි.\nඑසේනම් ගැටලූව වී ඇත්තේ දෙවියන් ඉදිරියේ නිදාගැනීමය. . . .\nඑසේනම් නිදන කාමරවල දෙවියන් වැදීම හා දෙවියන්ගේ රූප තබා ගැනීම ඉතා අසුභ බව අමුතුවෙන් කිව යුතු නැත .\nගණ දෙවියන් වදින ගැහැණු දරුවන් තම නිදන කාමරවල ගණදෙවියන්ට වන්දනා කරන අවස්ථා මාද ැක ඇත .\nඑය සමස්ත නිවස අසුභ වීමට කරුණකි.\nනිවසක් අසුභ වෙන්න ලොකු ලොකු වැරදි වගේම නොහිතා කරන පුංචි දේවලූත් හේතු වෙනවා.\nදීක්ෂා ගුරු\nකාංචන ගීත් මනමේන්ද්ර\n0777 96 44 74"}
{"text": "ඇමරිකානු ඩොලරයට සාපේක්ෂව රුපියලේ අගය ශක්තිමත් වෙමින් පවතින අතර එහි පල විපාක සම්බන්ධයෙන් අභ්යින්තර විවාදයක් පැන නැගී තිබේ. අපනයනය වෙළඳාමෙන් ව්යාපාර මෙහෙයවන ආයෝජකයන්ගේ ඒකමතික අදහස වී ඇත්තේ එහි දැන් පවතින ස්ථාවර අගය රටේ ආර්ථිකයට හානිකර බවය. රුපියලේ අගය අවපරවරනමාණය කළ යුතු අතර එයින් මෙරට අපනයන භාණ්ඩ වලට වැඩි ඉල්ලූමක් ලැබෙනු ඇතැයි ඔවුන්ගේ අදහසයි. ආනයන කෙරෙහි වැඩි බරක් තබා කරිේ යා කරන ව්යාඑපාරිකයන් දැන් පවතින විනිමය අනුපාතිකය කෙරෙහි තෘප්තිමත්ය. රුපියලේ අගය ශක්තිමත්වීම සමග භාණ්ඩ ආනයනයේ දී ගෙවන්නට සිදුවන වියදම අඩු වී තිබේ. විදේශ වෙළඳාමෙන් වාසි දායක තත්ත්වයක් පමණක් නොව මෙරට විදේශ ණය සම්බන්ධයෙන් ද යම් වාසියක් ලබන හෙයින් පවතින රුපියලේ අගය ස්ථාවරව තබා ගත යුතු බව ඔවුන් ගේ තර්කයයි.\nමේ වසරේ ජනවාරි මාසයේ දී ඇමරිකානු ඩොලරයක් මිළදී ගැනීමට රුපියල් 114.38 ගෙවන්නට සිදුවීය. දැන් ඇමරිකානු ඩොලරයක වටිනාකම රුපියල් 111.60 කි. විදේශ වෙළඳාමේ දී මෙහි වෙනස දැනෙන්නේ සියුම් අන්දමටය. රුපියල් 150.00 වටිනා තේ කිලෝවකට විදේශික ගැනුම්කරුවෙකු අවුරුද්ද මුල ගෙවූයේ ඩොලර් 1.31 කි. එම තේ කිලෝවට ඔවුන් දැන් ඩොලර් 1.34 ක් ගෙවිය යුතුය. ශීරා. ලංකාව මිළදී ගත් ඇමරිකානු ඩොලර් 75 ක් වටිනා බොරතෙල් බැරලයකට වසර ආරම්භයේ ගෙවන ලද්දේ රුපියල් වලින් නම් 8578.50 කි. නමුත් දැන් රුපියලේ අගය ශක්තිමත්වීම මත වැය වන්නේ රු. 8370.00 ක් පමණකි. මේ අනුව විදේශ වෙළඳාමේ දී රටට මිළදී ගැනීම් මත වාසි සිදුවන අතර මෙරටින් භාණ්ඩ මිළදී ගැනීමේ දී වැඩි වැයක් දරන්නට ගැනුම් කරුවන්ට සිදුවෙයි. විදේශ වෙළඳාම සිදුවන්නේ ඉතාමත් තරගකාරීවය. ශරීව ලංකාවේ නිෂ්පාදන වලට වඩා මිළ ගණන් අඩු හා ඉක්මනින් සේවාව ලබා ගත හැකි ඕනෑම රටකින් භාණ්ඩ මිළදී ගන්නට ගැනුම්කරුවෝ සූදානම්ය. මේ නිසා අපනයනයේ දී මෙරට රුපියලේ අගය ශක්තිමත්වීම අවාසියකි. ආනයනයේ දී යම් වාසියක් තිබෙන බව ඇත්තකි. එනමුත් මහජනතාවට පරාල යෝගිකව එය දැනෙන්නේ නැත. ආනයනය කරන තෙල් මිළ අඩු වීමෙන් ඉන්ධන මිළ ගණන් පහත වැටීමක්, සීනි, පරිප්පු හෝ වෙනත් අත්ය වශ්යි භාණ්ඩයක මිළ අඩුවීමක් අද වෙළඳ පොළ නිරීක්ෂණයෙන් දැක ගත නොහැකිය. අඩු උද්ධමන අනුපාතිකයක්, වානිජ බැංකු පොලී අඩුවීමක් හා රුපියලේ අගය ශක්තිමත් වීමක් පෙන්වන නමුත් භාණ්ඩ මිළ දිනපතා ඉහල යයි. රක්ෂණ අධි භාරය ද නැත. ආරක්ෂක හේතුමත අතරමගදී නතර කර පර්ෂ මාද කිරීම් නිසා වකර්ආරව බඩු මිළ වැඩි වන්නට ද හේතුවක් නැත. එවැනි අවස්ථාවක මහජනතාවට නැගෙන සාධාරණ පරණ් ශ්නය, රුපියලේ අගය ශක්තිමත්වීම මත ලැබෙන වාසිය කුමක්ද යන්න පමණකි.\n1950 වසරේ දී ඇමරිකානු ඩොලරයක් වෙනුවෙන් ශරීක ලංකාවට ගෙවන්ට සිදුවූයේ රුපියල් 4.76 ක් පමණකි. 1960 වන විටත් එහි වෙනසක් නොවූ අතර එයට හේතුව වූයේ විදේශ විනිමය සම්බන්ධයෙන් දැඩි පාලනයක් පැවතීමයි. 1977 වසර එනම් මෙරටට විවෘත ආර්ථීක කරරත මය හඳුන්වා දුන් අවධිය වන විට ඇමරිකානු ඩොලරයක් රු. 8.87 ක සීමාවේ පැවතිණ. ආනයන අපනයන සීමා ලිහිල් වීම හා මහවැලි සංවර්ධන යෝජනා කරමක මය ඇතුලූ සංවර්ධන ව්යාලපෘති වෙනුවෙන් උපයා ගත යුතු විදේශ විනිමය වෙනුවෙන් විටින් විට වෙනස් කරන ලද විනිමය අනුපාත, රුපියලේ අගය අවපරූිටමාණය වීමට බෙහෙවින් බලපෑවේය. 2000 වසර වන විට ඇමරිකානු ඩොලරය රු. 75.78 ක් වූ බව ශරීේ ලංකා මහ බැංකුවේ වාර්තා දක්වයි. 2005 වසරේ දී එය රු.100.49 ක් බවට පත්වූ අතර 2006 වසරේ දෙවන කාර්තුවේ දී අනපේක්ෂිත අයුරින් ඩොලරයේ වටිනාකම රු. 116.39 දක්වා ඉහල ගියේය. මෙම රුපියලේ අගය අවපර ත්මාණයවීම අනුව මෙරට ආනයනික ද්රේව්යම මිල ගණන් ඉහල ගිය අතර ආර්ථිකය දුෂ්කරතා ගණනාවකට මුහුණ දුන්නේය. නැවත ශක්තිමත් වූ රුපියලේ අගය 2008 වසරේ දී රු. 114.55 බවටත් පසුව 2009 මැයි වන විට රු. 116.92 ක හා දෙසැම්බර් වන විට යළි රු. 114.34 ක් වශයෙන් උච්ඡවචනය වීමත් කැපී පෙනෙයි. එවැනි ඉහල අගයක සිට ගෙවී ගිය දින කිහිපය තුළ ඇමරිකානු ඩොලරයක ගැනුම් මිළ රුපියල් 111.60 දක්වා අඩුවන අන්දමට රුපියලේ අගය ශක්තිමත්වීම විශේෂ අවධානයට ලක්විය යුත්තකි.\nදියුණු වන රටක් වශයෙන් අපනයන ආදායම නංවා ගැනීම වැදගත් බව රටට ආධාර සපයන ආයතන නිතර කළ අවවාදයකි. ඒ දැනුමිදීම් අනුව කළ රුපියලේ අගය අවපර පනමාණය කිරීම වේගයෙන් වර්ධනය වූ රටේ ණය සේවා ගෙවීම් සමග සමපාත වූයේ නැත. පරදග තිඵලය වූයේ කොතරම් දුරට රුපියලේ අගය අවපර ිතමාණය වුවත් ඒ හා සමානව අපනයන වැඩි වුවත් ණය බර සහ දේශීයව භාණ්ඩ හා සේවා මිළ වැඩිවීම පමණකි. මෑත කාලය තුළ චීනය ජාත්යිව්තර පරදග ජාව අපේක්ෂා නොකළ මට්ටමකින් ඔවුන්ගේ මුදල් අගය අවපරදේශමාණය කරන ලදී. එහි බලපෑමක් වශයෙන් චීන නිෂ්පාදන ලෝක වෙළඳ පොළේ මිළ අඩු වූ අතර විශාල ඉල්ලූමක් හිමිවිය. අද චීනය ආර්ථීක අතින් ඉදිරියට යන්නට එම තීන්දුව බලපෑවේය.\nමේ වසරේ ගතවූ මුල් මාස අට ඇතුලත වෙළඳ පරතරය සියයට 103.7 කින් වැඩි වී තිබේ. අපනයන ආදායම සියයට 10.8 ක අඩු වර්ධනයක් පෙන්වන අතර ආනයන වියදම් සියයට 36.9 කින් වැඩි වී ඇත. ශරීක ලංකාවේ ආර්ථික වර්ධනය උදෙසා විදේශ විනිමය වැදගත්ය. විදේශ රුකියාවන්හි නිරත ශරීධ ලාංකිකයන් වසරකට එවන පිරිස මෙරටට එවන ඇමරිකානු ඩොලර් මිලියන හතරක පමණ මුදල නොවේ නම් රටට විනිමය සම්බන්ධව බරපතල පරරක ශ්නයකට මුහුණ දෙන්නට සිදුවනු ඇත. දැනට ගෙවුම්ශෙෂ පරතරය පියවාගෙන ඇත්තේ ජාත්යනන්තර මූල්යම අරමුදලේ ලැබුණ සහාය මතය. මේ වන විට ඇමරිකානු ඩොලර් බිලියන හතක පමණ වත්කම් රටට ඇතත් එහි ඇති උපයාගත් ශුුද්ධ ආදායම සීමිත එකකි. අපනයන නංවාගෙන එහි පිබිදීමක් මගින් රටේ විනිමය සංචිතය ඉහල මට්ටමකට ගෙන යා හැකි නම් වැදගත්ය. ඒ වෙනුවෙන් විය යුත්තේ සියයට 30කින් අපනයන නැංවෙන විට සියයට 10 ක පමණ ආනායන වියදම් විඩිවීමක් බව පෙන්වා දිය යුතුය. එවිට රටේ සමස්ථ ආර්ථීකයම දියුණුවක් කරා ගමන් කරයි.\nඑනමුත් දැන් පවතින විනිමය අනුපාතිකය එයට ඉඩ දෙන්නේ නැත. අඩුම තරමින් මෙරට පැමිණෙන සංචාරකයෙකු පවා රුපියලේ අගය ශක්තිමත් වීම ඉදිරියේ අවාසියට පත්වෙන බව සිතන්නට පටන් ගනී. මෙම තත්ත්වය වලකා විනිමය අනුපාතිකය පාලනය යුක්ති සහගත මට්ටමක් දක්වාගෙන ඒම වැදගත්ය. රටේ ආර්ථීකය පුබුදුවන සමබර විනිමය අනුපාතිකයක් කරා ගමන් කිරීම පරලන තිපත්ති සම්පාදකයන්ගේ වගකීමකි.\nමිණිසර -"}
{"text": "(කොළඹ, ලංකාපුවත්) – දිවයිනේ බොහෝ පළාත්වලට අද(16) සවස 2.00න් පසු වැසි හෝ ගිගුරුම් සහිත වැසි ඇතිවිය හැකි බවට කාලගුණ විද්යා දෙපාර්තමේන්තුව අනාවැකි පළ කරයි.\nවිශේෂයෙන් බස්නාහිර, සබරගමුව, දකුණු, මධ්යම, වයඹ සහ ඌව පළාත්වලට වැසි අපේක්ෂිතය.\nඇතැම් ස්ථානවල මි. මී. 75ට වැඩි සාමාන්යයෙන් තද වැසි බලාපොරොත්තු වේ.\nගිගුරුම් සහිත වැසි ඇතිවන විට එම ප්රදේහවල තාවකාලිකව තද සුළං ඇති විය හැකිය. එසේම අකුණු මගින් සිදුවන අනතුරු අවම කර ගැනීමට අවශ්ය පියවර ගන්නා ලෙස කාලගුණ විද්යා දෙපාර්තමේන්තුව ජනතාවට දැනුම් දෙනු ලැබේ.\nඑසේම ගාල්ල සිට හම්බන්තොට හරහා පොතුවිල් දක්වා වෙරළට ඔබ්බෙන් වන මුහුදු ප්රදේශවල තැනින් තැන වැසි හෝ ගිගුරුම් සහිත වැසි ඇතිවිය හැකිය."}
{"text": "ත්රස්තවාදය වැළැක්වීමේ පනත(Prevention of Terrorism Act -PTA) වසර 40කට වැඩි කාලයක් තිස්සේ වද හිංසා පැමිණවීම, ලිංගික හිංසනය, බලහත්කාරයෙන් අතුරුදහන් කිරීම සහ දීර්ඝ කාලීන ලෙස රැඳවුම් භාරයේ තබා ගැනීම සඳහා අවසර පත්රයක් ලෙස භාවිතා වී ඇත. ත්රස්තවාදී සැකකරුවන් පමණක් නොව ජනමාධ්යවේදීන්, සමාජ ක්රියාකාරීන් මේ යටතේ අත්අඩංගුවට ගත් අතර, රජයට එරෙහි විවේචනාත්මක අදහස් මර්දනය කිරීම උදෙසා මේ පනත දැඩි සේ භාවිතා වී ඇත. විශේෂයෙන්ම දෙමළ ජනතාවට එරෙහිව මෙය බොහෝ අවස්ථාවලදී වැරදි ලෙස භාවිතා විය.\nවත්මන් රජය බලයට පැමිණිමෙන් පසු, මේ මර්දනකාරී ත්රස්තවාදය වැළැක්වීමේ පනත ඉවත් කරන බවට සහ අන්තර්ජාතික යහපත් ව්යවහාරයනට අනුකූල වන ත්රස්ත විරෝධී පනතක් ගෙන එන බවට විවිධ අවස්ථාවල පොරොන්දු ලබා දෙන ලදී. පසුගිය වසරේ සැප්තැම්බර් මාසයේ දී නව ත්රස්තවාදය වැළැක්වීමේ පනතේ කෙටුම්පතක් ඉදිරිපත් කරන ලද්දේ මෙහි ප්රතිඵලයක් ලෙසය. මෙම කෙටුම්පත ඉංග්රීසි භාෂාවෙන් ත්රස්ත විරෝධී පනත (Counter Terrorism Act – CTA) ලෙස නම් කර තිබුනත්, සිංහල බසින් පැරණි පනත හැඳින්වූ ත්රස්තවාදය වැළැක්වීමේ පනත ලෙසම ගැසට් කර තිබීම එක්තරා ආකාරයක සරදමකි.\nත්රස්තවාදය යැයි හැඳින්විය හැකි වැරදි සම්බන්ධයෙන් අදාළ වන පනත් 14ක් ද, දණ්ඩ නීති සංග්රහයේ වගන්ති 6 ක් ද ඇතුළුව නීති 20ක් පමණ ශ්රී ලංකා නීතිය තුළ පවතී. එසේම හදිසි තත්ත්ව තුළ දී කටයුතු කිරීමට ජනපතිවරයාට හදිසි නීතිය පැනවීමේ හැකියාව ඇත. මෙවැනි තත්වයක් තුළ ත්රස්තවාදය සම්බන්ධයෙන් වෙනම විශේෂ නීතියක අවශ්යතාවය හුදෙක් සුළුතරයන් සහ රජයට එරෙහි විවේචනාත්මක අදහස් මර්දනය කිරීමක් වන අතර, ත්රස්තවාදය මැඩලීමට පවතින නීති ප්රමාණවත් වන බව අපගේ මතයයි. පෙර ත්රස්තවාදය වැළැක්වීමේ පනත භාවිතා වූ පරිද්දෙන්ම, මෙම නව පනත විසින් ද සාමාන්ය ජනතාවට, ජනමාධ්යවේදීන්ට, සහ සමාජ ක්රියාකාරීන්ට හිරිහැර කිරීමට අවශ්ය ඉඩකඩ විධිමත්ව සපයා ඇත.\nමේ පනත තුළ පුළුල්, අපැහැදිලි නිර්වචනයක් ත්රස්තවාදය ලෙස නම් කළ හැකි වැරැදි සම්බන්ධයෙන් ලබා දී ඇත. මේ හේතුව නිසා මේ නීතිය යොදා ගනිමින් ව්යවස්ථාව විසින් ලබා දී ඇති ප්රකාශනයේ නිදහස, එක්රැස්වීමේ සහ සමාගමයේ නිදහස සීමාවනට ලක් කිරීමට ඉඩ ඇත. මූලික මිනිස් අයිතිවාසිකමක් පවා “සද්භාවයෙන් ඉටු කළේ නම්” පමණක් ත්රස්තවාදී ක්රියාවක් ලෙස නොසැලකේ.\nමෙම නීතිය යටතේ අත්අඩංගුවට ගත් පුද්ගලයා ශාරීරික හානියකට ලක් වීමෙන් ආරක්ෂා කර ගැනීම අනිවාර්ය නොවේ. අත්අඩංගුවට පත් වෙන පුද්ගලයාට අත්අඩංගුවට ගැනීමට හේතුව සහ ඊට අදාළ අනෙකුත් තොරතුරු දැනුම් දීම අනිවාර්ය නොවන අතර, පසුව එසේ කළ යුතු කාලරාමුවක් සපයාද නැත. පවුලේ අය අත්අඩංගුවට පත් වෙන අවස්ථාවේ එතැන සිටියද අත්අඩංගුවට පත් වීම ගැන විස්තර ඔවුන්ට දැනුම් දීමට පවා පැය 24ක කාලයක් ලබා දී ඇත. පවුලේ අය අත්අඩංගුවට පත් වෙන අවස්ථාවේ එතැන සිටියේ නැත්නම් ඔවුනට අත්අඩංගුවට පත්වීම සම්බන්ධයෙන් දැනුම් දීම අනිවාර්ය නොවේ. එසේම කාන්තා සැකකරුවන් කාන්තා නිලධාරීන් විසින් අත්අඩංගුවට ගැනීමට ප්රශ්න කරනු ලැබීමට හෝ කාන්තා නිලධාරිනියක් එතැන සිටීම අත්යවශ්ය නොවේ.\nපොලිසිය විසින් නිකුත් කළ වලංගු රඳවා ගැනීම් නියෝගයකට අනුමැතිය මහේස්ත්රාත් විසින් ලබා දිය යුතු අතර, පුද්ගලයා සති දෙකක් දක්වා රඳවා තබා ගැනීම තීරණය කරන්නේ පොලිස් නිලධාරියාය. මේ රඳවා තබා ගැනීම් නියෝගයක්, සති 8ක් දක්වා මහේස්ත්රාත් අනුමැතිය ඇතිව කාලය දිගු කළ හැකිය. පොලිසිය විසින් අත්අඩංගුවට ගැනීම සම්බන්ධයෙන් මානව හිමිකම් කොමිසමට දැනුම් දීමට පැය 72ක කාලයක් ලබා දී ඇත. සැකකරුවාට ඇප ලැබෙන්නේ ඔහුගේ නඩුව වසරකට වඩා වැඩි කාලයක් ඇදි ඇදී ගිය හොත් පමණි. රැඳවියාගේ නීතිඥයාට සහ පවුලේ අයට රැඳවුම් ස්ථානයට පිවිසිය හැකි වන්නේ ස්ථානභාර නිලධාරියාගේ පූර්ව අවසරය සහිතවය. පුද්ගලයා රඳවා තබා ගන්නේ අමාත්යවරයකු විසින් තීරණය කරන ස්ථාන සහ තත්වයන් යටතේ ය. රඳවා තබා ගැනීම්වලට විරුද්ධව “සමාලෝචන මණ්ඩලය” වෙත අභියාචනය කළ හැකි නමුත් එම මණ්ඩලය සමන්විත වන්නේ ද අමාත්යවරයා, අමාත්යාංශ ලේකම්, සහ අමාත්යවරයා විසින් පත් කළ තවත් දෙදෙනෙකු ය. දේශපාලනඥයන් සහ පොලිසිය විසින් සමාජ ක්රියාකාරීන්ට, ජනමාධ්යවේදීන්ට සහ විරුද්ධ දේශපාලනඥයන්ට එරෙහිව ත්රස්තවාදය වැළැක්වීමේ පනත භාවිතා කිරීමේ ඉතිහාසය දෙස බලන විට, මේ පනත විසින් ඇමැතිවරයාට සහ පොලිසියට ලබා දී ඇති මේ බලතල නරියාට කුකුළු කොටුව භාර දීමක් ද යන සැකය අප වෙත නැගෙන්නේය.\nපනත විසින් රැඳවියාගේ දැකිය හැකි තුවාල තිබේදැයි පරීක්ෂා කිරීමට ස්ථාන භාර නිලධාරීයා(OIC) වෙත බලය පවරන අතර, ඔහු විසින් එසේ දුටුවේ නම්, ඔහුට ඇත්තේ අධිකරණ වෛද්ය නිලධාරියකු වෙත රැඳවියා ඉදිරිපත් කර වාර්තාවක් ලබා ගැනීම පමණි. මහේස්ත්රාත්වරයකු හෝ මානව හිමිකම් කොමිසමේ නිලධාරියකු විසින් රැඳවුම් ස්ථානයට පැමිණි අවස්ථාවක රැඳවියා රඳවා ඇත්තේ මානුෂීය සැලකීමට ගැලපෙන පරිදි නොවන බව නිරීක්ෂණය කළේ නම්, ඔවුන්ට කළ හැක්කේ බන්ධනාගාර අධිකාරී වෙත හෝ පොලිස්පති වෙත හෝ දැනුම් දීම පමණකි. ඒ සම්බන්ධයෙන් ක්රියාමාර්ග ගෙන අදාළ ‘මානුෂික තත්වයන්’ සැපයීමට කටයුතු කිරීමට බල කිරීමට ඔවුනට හැකියාවක් නැත.\nසැකකරුවන් රැඳවුම් භාරයේ සිටිය දී වද හිංසා පැමිණවීමට, සහ ලිංගික අතවර ආදියට ලක් වීම් ගැන සිදු වීම් ගණනාවක් පෙර ත්රස්තවාදය වැළැක්වීමේ පනත යටතේ වාර්තා වී ඇති අතර, මේ පනතේ ඉහත වගන්ති තුළින් එම තත්වය තවදුරටත් වැඩි විය හැකිය.\nදැනට පවතින ත්රස්තවාදය වැළැක්වීමේ පනත යටතේ පොලිස් නිලධාරීන් විසින් පමණක් අත්අඩංගුවට ගැනීම, ස්ථානවලට ඇතුළු වීම, සහ භාණ්ඩ භාරයට ගැනීම ආදිය කළ යුතු වුවත්, නව පනත යටතේ ත්රිවිධ හමුදාවලට සහ වෙරළාරක්ෂකයන්ට ද මෙකී බලතල ලැබේ. එසේම පොලීසියට, වින්දිත පාර්ශ්වයට කරුණු දැක්වීමට අවස්ථාවක් නොදී, රැස්වීමක්, රැළියක්, හෝ ක්රියාකාරකමක් නැවැත්වීමට මහේස්ත්රාත්වරයාගෙන් ඉල්ලීමක් කළ හැකිය. එසේම ඇමැතිවරයකුට කිසියම් සංවිධානයක්, පොදු ස්ථානයක්, හෝ වෙනත් ස්ථානයක් තහනම් ස්ථානයක් බවට කාල නියමයක් රහිතව නියම කළ හැකි අතර, එසේ නියෝගයක් නිකුත් කිරීමට පෙර මෙය අභියෝගයට ලක් කිරීමට අනෙක් පාර්ශවයට අවස්ථාවක් ලැබෙන්නේ නැත. එසේම සංවිධානවල රැස්වීම්, ක්රියාකාරකම් සහ වැඩසටහන් පැවැත්වීම තහනම් කිරීම, බැංකු ගිණුම් සහ වෙනත් මූල්ය තැන්පතු භාවිතය හෝ යෙදවීම තහනම් කිරීම, ගිවිසුම්වලට එළඹීම තහනම් කිරීම, අරමුදල් රැස්කිරීම සහ ප්රදාන සහ දේපල පැවරීම් ලබා ගැනීම තහනම් කිරීම, අරමුදල් සහ වත්කම් පැවරීම තහනම් කිරීම, සහ සංවිධානයක් වෙනුවෙන් බලපෑම් කිරීම, ඉල්ලීම් සිදු කිරීම ආදිය සිදු කිරීම තහනම් කිරීමට ද ඇමැතිවරයාට බලය ලැබේ.\nපවතින ත්රස්තවාදය වැළැක්වීමේ පනතින් ලබා නොදෙන මේ පනත හරහා පැවරෙන අනෙකුත් අමතර බලතල වන්නේ ජනපතිට ඇඳිරි නීතිය පැනවීමටත්, මහජන සාමය පවත්වා ගැනීමට ත්රිවිධ හමුදා කැඳවීමටත් ලබා දෙන බලයයි.\nඑසේම නව නීතිය ඔස්සේ ප්රසිද්ධියේ සමාව ගැනීමත්, පුනරුත්ථාපනයට ලක් වීම, සහ ප්රජා සේවයේ යෙදීම වැනි දෑ හරහා වරදට වන්දි ගෙවීමත් පිළි ගැනේ. මේ තත්වය තුළ නඩුවලට දීර්ඝ කාලයක් ගත වෙන නිසාත්, නීතිඥ ගාස්තු ආදිය දරා ගැනීමට නොහැකි වීම නිසාත් බොහෝ දෙනෙක් අධිකරණ ක්රියාවලියක් තුළ තමන්ගේ නිරවද්යතාවය ඔප්පු කිරීමට මහන්සි වීම වෙනුවට වරද පිළි ගැනීමට බොහෝ දුරට ඉඩ ඇත. මෙවැනි අවස්ථාවල අභිචෝදකයා වන නීතිපතිවරයාට චෝදනා අස්කර ගැනීමේ දී දඩුවම් සඳහා අධිකරණ අනුමැතිය ඉල්ලීමේ අමතර බලයක් ද ලබා දී ඇත.\nමේ නීතිය කෙටුම්පත් කර ගැසට් කිරීමෙන් අනතුරුව සිවිල් ක්රියාකාරීහු මෙම නීතිය විසින් ව්යවස්ථාවේ මූලික අයිතිවාසිකම් කඩ කරන බවට ප්රකාශ කරමින් ශ්රේෂ්ඨාධිකරණයේ පෙත්සම් ගොනු කරන ලද අතර, ශ්රේෂ්ඨාධිකරණය විසින් ඒ කිසිවක් සැලකිල්ලකට නොගෙන මරණ දඬුවම ද ගෙන ඒමෙන් සියල්ල තිබුණාට ද වඩා නරක තත්වයකට පත් කරන ලදී.\nනව ත්රස්තවාදය වැළැක්වීමේ පනත සම්බන්ධයෙන් දිවයිනේ විවිධ පළාත්වල පැවැත්වුනු සාකච්ඡාවලට ආගමික නායකයෝ, ජනමාධ්යවේදීහු සහ සමාජ ක්රියාකාරීහු ගණනාවක් පැමිණියහ. මේවා බොහොමයක් සංවිධානය කළේ කාන්තා කණ්ඩායම් ය. මෙම සාකච්ඡාවල මතු වූ ප්රධාන මතය සහ ඉල්ලීම වූයේ, පවතින ත්රස්තවාදය වැළැක්වීමේ පනත අහෝසි කළ යුතු අතර නව පනතක් අවශ්ය නැති බවයි. මඩකලපුවේ පැවැති එක් සාකච්ඡාවකට සහභාගි වූ දමිළ පාර්ලිමේන්තු මන්ත්රීන් තිදෙනෙකුම ප්රකාශ කළේ මෙම කෙටුම්පතට ඔවුන් විරෝධය දක්වන බවයි.\nඑහෙත් දමිළ ජාතික සන්ධානය (TNA) මේ පිළිබඳ පැහැදිලි ස්ථාවරයක් ප්රකාශ කර නොමැත. පැරැණි සහ නව ත්රස්තවාදය වැළැක්වීමේ පනත් දෙකටම පැහැදිලි විරෝධයක් පළ කර ඇති එකම දේශපාලන පක්ෂය වන්නේ ජනතා විමුක්ති පෙරමුණයි.\nපසුගිය 6 වැනිදා මෙම නීතිය සම්බන්ධයෙන් පාර්ලිමේන්තු මන්ත්රීවරු 20 දෙනෙකුගෙන් යුක්ත ආංශික අධීක්ෂණ කාරක සභාවේ රැස්වීම පැවැත්වුනි. එහිදී සිවිල් ක්රියාධරයන්, සහ ස්වාධීන නීතිඥයන් සමග මේ පිළිබඳව සාකච්ඡා වුනි. මීලඟ රැස්වීම පෙබරවාරි 20 වැනි දින පැවැත්වීමට එකඟ වී ඇති අතර, එදිනට පෙර මෙය පිළිබඳව ලිඛිත ඉදිරිපත් කිරීම් ලබා දෙන ලෙස පැමිණි සිටි අයගෙන් ඉල්ලා සිටින ලදී. පෙබරවාරි 11 වැනි දින මේ පිළිබඳව පැවැති සාකච්ඡාවක දී විදේශ කටයුතු ඇමැතිවරයා ත්රස්තවාදය වැළැක්වීමේ පනත ක්රියාත්මක කිරීම තුළ මානව හිමිකම් උල්ලංඝණය වීම් සිදු වූ බව පිළිගත්තත්, එවැනිම නව පනතක් අවශ්යය යන දැඩි ස්ථාවරයේ සිටියේය. රජයේ පාර්ශ්වයේ සිටි නීතිඥවරුන්ගේ සහ නීතිපති දෙපාර්තමේන්තුවේ මතය වී ඇත්තේ ද නව පනතක් අත්යවශ්ය බව සහ දැනට කළ හැක්කේ අවම වෙනස්කම් පමණක් බවත්ය.\nපවතින ත්රස්තවාදය වැළැක්වීමේ පනත(PTA) සහ අලුත් කෙටුම්පත(CTA) යන දෙකින්ම රැඳවියන්ගේ ජීවිත ආරක්ෂාව, නිදහස, ශාරීරික හා මානසික යහපැවැත්මට තර්ජනයක් වන අතර, මූලික මිනිස් අයිතිවාසිකම් සීමා කරයි. එසේම පුළුල්, සහ අපැහැදිලි නිර්වචන තුළින්, නීත්යනුකූල ලෙස වෙනස් අදහස් ප්රකාශ කිරීමට, මූලික මිනිස් අයිතිවාසිකම් අත්විඳීම සහ ප්රජාතන්ත්රවාදී පුරවැසියන් ලෙස කටයුතු කිරීම ත්රස්තවාදී ක්රියා බවට පත් කරයි. එසේම එයින් අධිකරණමය අධීක්ෂණය සහ අභිමතිය අඩු කරන අතර, අමාත්යවරයාගේ, පොලිසියේ, හමුදාවේ, සහ වෙරළාරක්ෂකයන්ගේ අභිමතයට කටයුතු කිරීමට සුවිසල් බලතල සපයයි. මූලික වශයෙන් පොලිසිය සහ අමාත්යවරයා විසින් විමර්ශකයාගේ සහ විනිසුරුගේ යන දෙදෙනාගේම භූමිකාවන් ඉටු කරයි.\n‘ජාතික ආරක්ෂාව’ සහ ‘ත්රස්තවාදී” යන වචන භාවිතා කරමින්, අධිකරණය අධීක්ෂණයන් නොකර සිටීමට මේ පනත තුළ ප්රතිපාදන ඇත. මේ හරහා සිවිල් ජීවිතය හමුදාකරණය විය හැකි අතර, නීතියේ ආධිපත්යය හරහා පාලනය වන ප්රජාතන්ත්රවාදී සමාජයක පවතින රටක් වෙනුවට ජාතික ආරක්ෂාව ප්රමුඛත්වය ගත් බලාධිකාරී රෙජීමයක් බවට පරිවර්තනය විය හැකිය.\nමෙය සංහිඳියාවට හානි කර වනු ඇත්තේ, එය විසින් බලයේ සිටින අයට ජනවාර්ගිකත්වය, භාෂාව, ආගම, සහ දේශපාලනික අදහස් අනුව තමන් සමග එකඟ නොවන කණ්ඩායම් මර්දනය කිරීමට ඉඩ ලැබෙනු ඇති නිසාය. එය අනාගත අර්බුදයකට (ත්රස්තවාදය වැළැක්වීමේ පනතේ ඉතිහාසය දෙස බලන කල සිදුවූවාක් මෙන්) හේතු සාධක විය හැකිය. ත්රස්තවාදය වැළැක්වීමේ පනත ඉවත් කිරීම එහා සමාන තවත් නීතියක් සමග සම්බන්ධ කිරීමේ කිසිදු අවශ්යතාවයක් ඇත්තේ නැත. පාර්ලිමේන්තුව විසින් අනිවාර්යෙන්ම ත්රස්තවාදය වැළැක්වීමේ පනත ඉවත් කළ යුතු අතර, එය කළ හැක්කකි. කැබිනට් මණ්ඩලය විසින් නව පනත් කෙටුම්පත අකුලා ගැනීම හෝ පාර්ලිමේන්තුව විසින් එය පරාජය කිරීම අනිවාර්යයෙන්ම සිදු විය යුත්තකි. දැනට පවතින නීතින් හරහා ත්රස්තවාදය යැයි හඳුන්වන වැරදි සම්බන්ධයෙන් කටයුතු කළ හැකිය.\nදමිත් චන්දිමාල් | Damith Chandimal සහ රුකී ප්රනාන්දු | Ruki Fernando"}
{"text": "මිනි හෝම් හි දවසක්\nමිනි හෝම් හි දවසක්\nශ්රී ලංකාවේ\nMINI සහ\nBMW බලයලත් බෙදාහරින්නා වන ප්රෙස්ටිජ් ඔටෝමෝබයිල්\nකොළඹ 8, කාසල් වීදියේ, අංක 5 දරන ස්ථානයේ පිහිටා ඇති සිය\nMINI ප්රදර්ශනාගාරය\nපසුගිය 25 වනදා සහ 26 වනදා සහ නොවැම්බර් 2 වනදා මහජනතාව වෙනුවෙන්\nප්රදර්ශනාගාරය විවෘත කර තිබිණි. මෙහි අරමුණ වූයේ ප්රදර්ශනාගාරයට\nපැමිණෙන පිරිස සඳහා විනෝදාත්මක MINI අත්දැකීමක් ලබා දීමය. කොළඹ නගරය මධ්යයේ\nස්ථාපිත කර ඇති මෙම ප්රදර්ශනාගාරයට වඩාත් පහසුවෙන් ළඟා විය හැකි අතර එය MINI රසිකයින්ට එක්රැස් වීමට කදිම ස්ථානයකි.\nමෙම MINI ප්රදර්ශනාගාරය කුඩා දරුවන් සඳහා මුහුණු පින්තාරු කිරීම, ටැටූ කෝනර්,\nවිකට රූප ඇඳීම් මෙන්ම පවුලේ සැමට එක්වී විනෝද විය හැකි බොහෝ තරග අවස්ථාවන්ගෙන්\nයුක්තය. මෙම අවස්ථාවට තවත් වර්ණවත් බවක් එක් කරමින් පැමිණෙන අමුත්තන්ට ආහාර\nපාන, අයිස් ක්රීම් ආදිය පවා පිළිගැන්වේ. එසේම සහභාගි වූවන් සඳහා අලුතෙන්ම\nහඳුන්වා දුන් MINI Cooper සහ\nMINI Countryman මෝටර් රථයන් පැදවීමේ අවස්ථාව ද\nමෙහිදී සිදුවන සුවිශේෂී අවස්ථාවකි.\nනවතම මිනි කූපර් රථය හොඳින් ඉඩ පහසුකම් ඇති පරිදි වඩාත් හොඳ රියදුරු සුව\nපහසුවක් සමඟ නිමැවී ඇත්තේ වැඩි තාක්ෂණික නවෝත්පාදනයන් උපයෝගී කරගනිමිනි.\nමෙම නව මෝටර් රථය ප්රිමියම් කුඩා මෝටර් රථ අංශයේ ප්රමුඛ පෙළේ මෝටර් රථයක් බවට\nපත් වෙමින් පවතී. මෙහිදී පළමු වරට ටුවින්පවර් තාක්ෂණයත් සමඟ සිලින්ඩර තුනක\nඑන්ජිම හඳුන්වා දී ඇත. මෙම පෙට්රල් එන්ජිම, ටර්බෝ චාර්ජින්, සෘජු ඉන්ධන විදීමේ\nහැකියාව සහ ඇතුළු කිරීමේ සහ පිට කිරීමේ පැති දෙකෙහිම පවතින වෙනස් වන කැම්ෂාෆ්ට්\nපාලක ආදියෙන් සමන්විතය."}
{"text": "1956 අපේ රටේ දේශපාලනයේ මායිම් ඉරකින් යුග දෙකක් වෙන් කලේය. 1956දී ඉන් පෙර පාර්ලිමේන්තුවේ සිටි ප්රභූ පන්තියයේ නියෝජිතයෝ අභිබවා පාර්ලිමේන්තුවට නිර් ප්රභූ පන්තිය අභිනිෂ්ක්රණය කිරීම සර් ජෝන් වැනි අහංකාර ප්රභු වරුන් දුටුවේ ගස් ගද ඇති එවුන් පාර්ලිමේන්තුවට පැමිණිමක් ලෙසය. මේ නියෝජිතයෝ අතර රටට ආදරය කල මහජන නියෝජිතයෝ සිටි අතර ගෙල රන්දම් බැද ගත් කටුස්සෝද සිටියේය.\nඅද කඩුල්ල විවර කරන් නේ මෙවැනි කටුසු චරිතයක් වටා ගෙතුන කතාවකටය.\nගිය සිංහල අවුරුද්දට ලේලියත් පුතනුවනුත් සමග නිවසට ගොඩ වැදුන පුත්රයා තමන්ට බොහෝ වැඩ කටයුතු ඇතැයි පවසමින් බත් කටක්වත් නොකා කිසියම් මුදලක් මංගෝ නැන්දාගේ අතමිට මොළවා ගිය බව ඈ පවසන් නේ පුත්රයා කෙරෙහි අනුකම්පාවත් ඇති කරගෙනය. මොනවා කරන්නද පුතාට වැඩ රාජකාරි බහුලයි. කන්න වත් වෙලාවක් තියෙයිද ? ඇය සුසුමක් හෙලන් නේ දාරක සෙනෙහසින් යුතුවය.\nමංගෝ නැන්දා අවුරුද්දෙන් පසු මග බලා සිට මාස ගනනක් ගෙවී ඉවසීම බිංදුව වු දිනක අල්ලපු වත් තේ සෝමාවතීගේ පොඩි එකා ලවා මංත්රී පුතාට ලියුම් කරදහියක් ලියා ගෙන තැපෑලට දැමුවාය. ඈ ලියුම් කරදහිය තැපැලට දැමු දින සිට පිළිතුරක් රැගෙන එන තැපැල් පියුන් මහතා ඉදිකඩ ලගට විත් බයිසිකලයේ සීනුව හඩවන තෙක් මග බලා ගෙන සිටියේය. මෙසේ පෙරුම් පුර පුරා මාස දෙක තුනක් ඉක්මවු එක් දිනක් පියුන් මහතාගේ සීනු හඩට ඉදිකඩ ලගට බොහෝ බලාපෙරොත්තු ඇතිව දිව ගිය මංගෝ නැන්දාට “රාසේපි“ කවරයක බහා ලූ ලිපියක් දී පියුන් මහතා තම බයිසකලයෙන් ඉගිල ගියේය. පුතාගෙන් ලියුම් කරදහියක් ලැබුනායි පස්වනක් ප්රීතියෙන් පිනා ගිය ඇ සෝමාවතීගේ පොඩි එකී සොයා ගියේ ලිපිය කියවා ගන්නය.\nකියවපන් කෝ කෙල් ලේ මේ ලියුම් කරදහිය – යාන්තම් පුතා ලියුමක් එවලා – මේ අවුරුද්දටවත් එනවා කියලා තියනවද බලපන් කෝ !.\nපුංචි එකී ලිපිය කියවන්න පටන් ගත්තේය.\nඔබතුමිය එවන ලද ලිපිය ගරු මන්ත්රීතුමාගේ දැඩි අවධාණයට ලක්වු අතර ඒ ගැන සොයා බලා කටයුතු කිරීමට සමාජ සේවා ඇමති තුමා වෙත යොමු කලෙමි.\nමෙයට\nගරු මන්ත්රීතුමාගේ පෞද්ගලික ලේකම්.\nමංගෝ නැන්දට මේ හරුපය නොතේරුන අතර පුතාගෙන් ලියුමක් බලාපොරොත්තුව සිටි ඇගේ හදවත කඩා හැලෙන හඩ පුංචි එකීට භූමි කම්පාවක ලෙස අහන්න හැකිවිය.\nකාලය ගෙවී ගියේය. බක්මාසේ කොහා මිදුලට විත් හඩා වැටී වෙසක් මස ගෙවෙන්නත් කලින් වෙනත් පියසක් සොයා පියාඹා ගියේය.මන්ත්රී පුතාගේ කතාබහ අර පත්රයේ තිබුනා මේ පත්රයේ තිබුනායි අසල් වාසින් කියන විට “පුතාට හරියට වැඩ හුගක් දවසකින් එන්න බැරිත් වුනා කියලා එවලා තිබුනා කියා පුතා නිදහස් කර හිත සැහැල්ලු කරගන්නට මංගෝ නැන්දා පුරුදු වී සිටියේය.\nඅවුරුද් දෙන් පසුත් මංගෝ නැන්දාගේ ලිපියට පුතාගෙන් පිලිතුරක් ලැබේ යයි සිතිවිල් ලේ කිමි දෙමින් හිටිනා විට තවත් දවසක පියුන් මහතා ලියුම් කරදහියක් මංගෝ නැන්දාට දී ගියේය. “රාසේපි“ කවරයක බහා තිබු එම ලියුමත් රැගෙන ඈ පුංචි එකී සොයා ගෙන ලියුම් කරදහිය කියවා බලන්න සෝමාවතීගේ ගෙදරට ගොඩ වැදී නි.\nකෝ සෝමාවතියේ කෙලී ? මෙන්න මේක කියවා ගන්න.\nකෙලී ලියුම කියවා ගෙන ගියේ ය.\nගරු මංත්රීතුමා විසින් අමාත්යතුමා වෙත යොමුකරන ලද ඔබතුමියගේ…………… දාතම ලිපිය අනුව අවශ්ය කටයුතු කිරීමට ගරු අමාත්යතුමාගේ නියමය පරිදි සමාජ සේවා අමාත්යංශයේ ස්ථීර ලේකම්ට උපදෙස් දුනිමි.\nමෙයට\nගරු සමාජ සේවා අමාත්යතුමාගේ පෞද්ගලික ලේකම්.\nමේ හරුපයද නොතේරුන මංගෝ නැන්දා ලියුම් කරදහිය උන්ඩිකරගෙන නිවසට පැමිණියේ මංත්රී පුතා තම ලියුමට පිලිතුරු ලියුමක් නොඑවු දුක දරා ගෙනය. මෙසේ තව මාසයක් හමාරක් ගෙවෙන විට ඇයට තවත් ලියුමක් ලැබුනේය .\nඒ ලිපිය සෝමාවතීගේ පුංචි කෙලි මංගෝ නැන්දාට ඇසෙන්න කියෙව්වේ මෙලෙසය.\nප්රධාන ලේකම්,\nර……………\nගරු සමාජ සේවා අමාත්යතුමා විසින් යොමු කරන ලද ………..දාතම මහත්මියගේ ලිපිය මේ සමග එවමි. මෙම ලිපියේ සදහන් කරුණ පිලිබදව දෙසතියක් ඇතුලත මාවෙත වාර්තාවක් සපයන්න.\n……………ස්ථීරලේකම්.\nපිටපත.\nමගෝ නෝනා මහත්මිය.\nකාලය ගෙවී ගියේ. එක් දිනක ලොකු ලිපි ගොනුවක්ද රැගෙන ප්රදේශයේ ග්රාමසේවක මහත්තයා ඇගේ නිවසට ගොඩවිය. ඇගේ තොරතුරුත් නිවස අළුත්වැඩියා කල යුතුද යන්නත් වැසිකිලියේ අබලන් තත්වයත් විමසා සිටි ග්රාමසේවක මහතා කොලේක මොන මොනවාද ලියා ගන්නවා මංගෝ නැන්දා බලා සිටියේය.\n“යනවා නැන් දේ“ මංගෝ නැන්දාගෙන් සමු ගත් ග්රාමසේවක මහතා කඩදාසි ගොන්නත් කුඩයත් කිහිලි ගන්නාගෙන ඉදිකඩෙන් පියමන්වනවා මංගෝ නැන්දා උදාසීනව බලා සිටියේ මේ මොන වින්නැහියකද කියා හිතන ගමන්ය.\nපුතාට ඇති වැඩකන්දරාවත් ලේලියට දරුව්න් ලොකු පාසල්වල යවන්න ගෙවන කාලයත් පුතාගේ වැඩ කටයුතු වලට අමතරව පුතාට මග හැරෙන උත්සව වලට සහභාගී වන්න තියෙන ලේලියගේ උජාරුවත් ගැන සිතමින් අවුරුදු දෙක තුනකින් තමන් බලන්නට නො ආ මංත්රී පුතා සියළු චෝදනා වලින් නිදහස් කරමින් සිතිවිලි සයුරේ සිතිජය අත ගාමින් සිටින මංගෝ නැන්දාට තවත් ලියුම් කරදහියක් ලැබුනේය.\nලේකම්,\nසමාජ සේවා අමාත්යාංශය.\nමංගොනෝනා මහත්මිය,\n………………………..\n………………\nමහත්මියනි,\nමගේ අංක …………..ඔබගේ ……………දාතම ලිපිය සම්බන්ධවයි.\nඅඩු ආදායම්ලාභියෙකු නොවන බැවින් ඔබගේ ඉල්ලීම ඉටුකිරීමට නොහැකි බව කාරුණිකව දැනුම් දෙමි.\nලේකම්\nසමාජ සේවා අමාත්යංශය.\nසෝමාවතීගේ කෙලී කියවා “මෙන්න ආච්චියේ “ කියා අතට දුන් ලියුම ගුලි කර ගත් මංගෝ නැන්දා මේ ප්රහේලිකාව විසදා ගන්නට නොහැකිව ස් කෝලේ මහත්තයා සොයා යාමට තීරණය කරගත්තාය."}
{"text": "ජාතිය කියන වචනෙට ඉංගී්රසියෙන් කියන්නේ Nation කියලා. ඒක හැදිලා තියෙන්නේ ලතින් භාෂාවේ Nation කියන වචනය මුල්කරගෙන. ඒකෙ තේරුම උත්පත්තිය යන්නයි. ඒ අර්ථයෙන් ගත්තහම ජාතියක් කියලා කියන්නේ රටක උපදින සියලුම දෙනා කියලා කියන්න පුළුවන්. ඒ වුණාට දේශපාලන විද්යාත්මකව ජාතිය කියන්නේ 'නිශ්චිත දේශ සීමාවක් තුළ දේශපාලන වශයෙන් සංවිධාන වූ ජන කොටසට.' දේශපාලන වශයෙන් සංවිධානය වීම කියන එකේ අර්ථ දෙකක් තියෙනවා.\n1. දේශපාලන වශයෙන් සංවිධානය වූ සහ රාජ්යයක් ලෙස සංවිධානය වූ නිදහස් ජන කොටස\n2. දේශපාලන නිදහස නැති ඒත් දේශපාලන නිදහස දිනා ගැනීමට රාජ්යයක් වශයෙන් සංවිධානය වීමට ආශාවෙන් සිටින ජන කොටස\nජාතියක් වෙන්න නම් දේශපාලන වශයෙන් සංවිධාන ගත වීම අනිවාර්යයෙන් වෙන්න ඕන. ඉන්දියාවේ ජාතිය ගොඩනැඟීම සිද්ධ වුණේ ඉන්දියානු නිදහස් සටනත් එක්ක. සොළොස් මහා ජනපදවල එකිනෙකට වෙනස් පාලනයත් බුද්ධ කාලයේදීත් තිබ්බ කියල අපි අහල තියෙනවා. ඒ විතරක් නෙවෙයි ඉංගී්රසීන් ඉන්දියාවට එනකොට ඉන්දියාවේ තිබුණෙත් මහා රාජාවරුන්ගේ ප්රාදේශීය පාලනයන්. ඒ පාලනයක් එකට එකතු කරලා මේ තරම් භූමියෙන් විශාල රටක් ජාතියක් වශයෙන් එකතු කරපු ජාතික නායකයෝ ඉන්දියාවට හිටියා. ඒ ජාතික නායකයා මොහන් දාස් කරම්චන්ද්ර මහත්මා ගාන්ධි, ලගාන් ෆිල්ම් එකේ අමීර් ඛාන් අඩු කුලයේ මනුස්සයාගේ ඉඳලා එකට එකතු කරලා සුද්දන්ට විරුද්ධව ක්රිකට් මැච් එක දින්න වගේ ගාන්ධි මුළු ඉන්දියාවම එකතු කරලා නිදහස ගත්තා. ඒ හින්දා ඉන්දියාවේ ජාතිය නිර්මාණය වුණේ නිදහස් අරගලය වෙනුවෙන්. නිදහස ගත්තට පස්සේ මොහොමඩ් අලිජින්නා පාකිස්තානය බිහි කළාට එතැනින් පස්සේ ඉන්දියාව එකට එකතු කරලා තියාගන්න ඉන්දියානුවන්ට හැකි වුණා.\nනිදහසින් පස්සේ වුණත් ඉන්දියාව ශ්රී ලංකාව වගේ වරද්ද ගත්තේ නෑ. ඒ රටේ ජාතික නායකයා ගාන්ධි. ගාන්ධි දේශපාලනයට ආවේ නෑ. දේශපාලන නායකයා වුණේ ජවහර්ලාල් නේරු. ඒ වගේම ඉන්දියාවේ ශාස්ත්රීය නායකයා රවීන්ද්රනාත් තාගෝර්. තාගෝර් දේශපාලන බලය ඉල්ලුවෙත් නෑ. ඉන්දියාවේ ව්යවස්ථාව නිර්මාණය කිරීමේ පුරෝගාමියා අම්බෙඩ්කාර්. දේශපාලනය නොකරපු අම්බෙඩ්කාර් ඉන්දියාවේ එවකට සිටි බුද්ධිමතුන්ගෙන් එක් කෙනෙක්. ඒ බුද්ධිමතුන් බුද්ධිමත්ව හිතල හදපු ව්යවස්ථාව තවමත් ඉන්දියාවේ ක්රියාත්මක වෙනවා. හින්දූන් බහුතරයක් ඉන්න රටේත් ව්යවස්ථාවට ආගමික වගන්ති ඇතුළත් නොකිරීමට තරම් ඉන්දියාව බුද්ධිමත් වුණා. ඒ හින්දා භූමියෙන් කුඩා ශ්රී ලංකාවට වඩා භූමියෙන් අති විශාල ඉන්දියාව ප්රබලයි. එහෙම වෙන්න එක හේතුවක් වුණේ ජාතියක් ලෙස ඉන්දියාව ගොඩනැඟීමයි.\nයටත්විජිත ශ්රී ලංකාවේ ඉඳලම තිබුණේ වාර්ගික, ආගමික, කුල භේදයන්. මිනිස්සු මනසින් නොදියුණු සමයක එවැනි සංකල්ප හිතට ගන්න පුළුවන්. නමුත් අද ලෝකය කොච්චර දියුණුද? එහෙම පසුබිමකත් ශ්රී ලංකාවේ ජාතිය ගොඩනැඟීම සිදු වෙන්නේ නෑ. 'මේ සිංහල අපගෙ රටයි' කියන සංකල්පයම වැරැදියි. මේක සිංහල රට කියලා කියනව නම් දෙමළා වෙනම රටක් ඉල්ලීම සාධාරණයි. අවුරුදු 30ක් ජාතියක් හැටියට පරාධීන වෙනකම්ම අපි ඇතුළෙම ගහ ගත්තා. ඒ අතර වේලාසනින්ම වර්ණ භේද වාදය ඉවර කරපු ඇමෙරිකාවේ කල්ලෙක් ජනාධිපති වුණා. ඉන්දියාවේ සික් ජාතිකයෙක් වෙච්ච මන්මෝහන් සිං අගමැති වුණා. ඒ හින්දා ශ්රී ලංකාව සිංහල රටක්ය යන සංකල්පය මතම තවත් ඉදිරියට යන්න උත්සාහ කළොත් අපිට ජාතියක් හැටියට යන්න වෙන්නෙ පස්සට. හැමෝම තමන්ගේ අනන්යතා ඒ විදියටම තියා ගමු. විවිධත්වය ආශීර්වාදයක් කරගමු. ගව මස් කෑමට විරුද්ධව ගෙන යන මතවාද වාර්ගික හා ආගමික විරෝධයක් මත පදනම් වුවහොත් හරක් මැරෙනවාට වඩා මිනිස්සු මැරෙන්න ඉඩ තියෙනවා. මිනිසුන්ගේ ආහාර සංස්කෘතියක් වෙනස් කරන එක පහසු නෑ. හරියට සිංහලයන්ට අවුරුද්දට කැවුම් උයන්න එපා කිව්වොත් මොකක්ද වෙන්නේ කියලත් හිතල බලන්න ඕන. ඒ හින්දා මේ නිමේෂය තියෙන්නෙ බිඳවැටුණු ජාතිය නැවත ගොඩගැනීමට. ලෝකෙ ගොඩාක් රටවල් විවිධත්වය ඛේදවාචකයක් කරගන්නවා වෙනුවට විවිධත්වය ආශීර්වාදයක් කරගෙන දියුණුව කරා ගමන් කරපු හැටි චුට්ටක් හැරිල බලන්න පුළුවන්නම් ලොකු ජයග්රහණයක් අත්පත් කරගන්න පුළුවන්.\n-හේමප්රිය කවිරත්න\nMawbima Young"}
{"text": "පසුගියදා පැවති ඇමරිකානු ජනාධිපතිවරණයේ ප්රතිපලය එරට ඡන්ද විද්යාල සාමාජිකයින් අනුමත කර තිබේ.\nමේ සමග ලබන ජනවාරි මාසයේදී නව ජනපති ලෙස ජෝ බයිඩ්න් දිවුරුම් දීම තහවුරු වනු ඇත.\nමෙම නිවේදනයෙන් අනතුරුව අදහස් දැක්වූ ජෝ බයිඩ්න් පවසා ඇත්තේ පීඩනය, තර්ජනය හා පරීක්ෂා කිරීම් හමුවේ එක්සත් ජනපද ප්රජාතන්ත්රවාදය සත්ය මෙන්ම ශක්තිමත් බව තහවුරු වී ඇති බවයි.\nකෙසේ වෙතත් ජනාධිපති ඩොනල්ඩ් ට්රම්ප් මෙම ප්රතිපලය පිලිගෙන නැත.ෙ\nපසුගිය ජනාධිපතිවරණයේදී ඩිමොක්රටික් පක්ෂ අපේක්ෂක ජෝ බයිඩ්න්ට ඡන්ද විද්යාල 306 ක බලය හිමිවූ අතර, රිපබ්ලිකන් පක්ෂ අපේක්ෂක ජනපති ට්රම්ප් හිමිකරගත්තේ 232 ක් පමනි."}
{"text": "අද දින පාර්ලිමේන්තුවේ තැන් ඇති වූ උණුසුම්කාරී තත්වය අතරතුර දී එක්සත් ජාතික පක්ෂ පාර්ලිමේන්තු මන්ත්රී පාලිත තෙවරප්පෙරුම මහතා පිහියක් වැනි යමක් ගෙන ආණ්ඩුපක්ෂ මන්ත්රීවරුන්ට පහර දීමට තැත් කරන ආකාරය දැක්වෙන ඡායාරූප කිහිපයක් සමාජ මාධ්ය ඔස්සේ නිකුත් උනා..\nමෙම ඡායාරූපවල ඔහුගේ ප්රහාරයෙන් වැලකීමට ඇතැම් මන්ත්රීවරුන් උත්සහ ගන්නා ආකාරය දැක්වෙන අතර මන්ත්රීවරයා අත තිබුණු පිහියක් වැනි ආයුධයෙන් ප්රහාරයක් එල්ල වුවහොත් තත්වය තවත් දරුණු විය හැකිව තිබූ බව ආණ්ඩු පක්ෂ මන්ත්රීවරුන් පැවසුවා."}
{"text": "ඔන්න එහෙනම් පොරොන්දු වුණා වගේම The Rain කතාමාලාවේ හතරවන කොටසයි මේ අරගෙන එන්නෙ. පස්වන කොටස හෙට ලබාදෙන්න උත්සහ කරන්නම්. එහෙනම් අපි කතාව පැත්තට හැරෙමුකෝ. අන්තිමේදී දකින්න ඇතිනෙ බොරුව නිසා හැමෝම වෙන් වෙනවා. ඒකෙන් වෙන්නෙ සිමෝන් තනිවෙන එකයි. අනික් හැමෝම වගේ රස්මුස්ගෙ බයානක කම නිසාම එයාව ඇපලෝන්ලාට බාරදෙන්න උත්සහ කරනවා. හැබැයි …Read More »\nChernobyl 2019 [S01 : E01] with Sinhala Subtitles | සෝවියට් හවුලේ න්යෂ්ටික ව්යවසනය… [සිංහල උපසිරසි සමඟ]\nදැනට IMDb එකට අනූව අංක එකේ කතාව මොකක් කියලද හිතන් ඉන්නේ? Games of Thrones නැත්තන් Breaking Bad? එක්කෝ Planet Earth II හරි Band of Brothers? එහෙමනම් හිතන් ඉන්නේ පොඩ්ඩක් මෙතනට ගිහින් බලන්න ටොප් රේටඩ් ටීවී ශෝ එක මොකද්ද කියල. බැලුවද? පුදුමද? ඔව් වැඩි හැල හොල්මනක් නැතුව HBO ආයතනයෙන් මීට සති තුනකට …Read More »\nමතකනේ පසුගිය කොටසේ මොකද්ද වුනේ කියලා. රෙඩින්ටන්ට එරෙහිව තිබුණු පළවෙනි නඩුවෙන් ඔහු නිවැරදිකරු ලෙස නම් කලා. රෙඩින්ටන් කියන්නේ එයා මොන වරද කලත් රටට ද්රෝහී වුනේ නැහැ කියලා නේ. ඉතිං ඒ කතාව ඇත්ත වෙන්නත් ඇති. තමන්ට එරෙහිව තියන පළමු චෝදනාව සදහා එයාට නිදහස් වෙන්න තැබුවත් ඔහුට තියන අනිකුත් චෝදනා වලින් නිදහස් …Read More »\nජස්ටිස් ලීග් එක හෙවත් යුක්තියේ ලීගය කිව්වම DC කොමික් රසිකයෙක්නම් කවුරුන් ගැනද මේ කියන්නේ කියල දන්නවා. ජස්ටිස් ලීග් කියන්නේ DC කොමික් ආයතනය විසින් හඳුන්වලා දීපු සුපිරි වීර එකමුතුවක්. DC වල රචකයෙක් වෙච්චි Gardner Fox හේ හිතේ මැවුණු අදහසකට අනුව Justice League of America (JLA) නමින් 1960 මාර්තු වල The Brave …Read More »\nඔන්න එහෙනම් Cloak and Dagger අටවෙනි කොටසේ උපසිරසිය අරගෙන ආවා.. බලමු ඊට කලින්, පෙර කොටසේ මොකද උනේ කියලා.. අන්ඩ්රේ, ටැන්ඩිගේ මනසත් එක්ක සෙල්ලම් කරලා ටයි මැරුණා කියලා පෙන්නලා ටැන්ඩිව තමන්ගේ යටතට ගත්තත් ඒක සාර්ථක උනේ නෑ. මොකද අන්තිමේදී ටැන්ඩිට පුළුවන් වෙනවා තානායමෙන් පැනගන්න. ඒත් අවසානයේ අපි දැක්කා ටයි සිහි නැති …Read More »\nරාත්රී දහයත් පහුවෙලා තියෙන වෙලාවේ ඔන්න එහෙමනම් කතාව ඉවරයක් කරගත්තා. හැබැයි මුලින්ම මේක කියලා ඉන්න ඕන. THE 100 විකාශය වෙන්නෙ අගහරුවාදා ඒ කියන්නෙ මේ කොටස විකාශය උනේ 21වැනිදා. හැබැයි එහෙම විකාශය උනාට ඒ ඇමෙරිකාවේ වෙලාව මිසක් ලංකාවේ වෙලාව නෙවේ. ලංකාවේ වෙලාවෙන් අපිට මේක විකාශය වෙන්නෙ ඊළග දවසේ උදේ ඒ කියන්නෙ …Read More »\nආයුබෝවන් යාළුවනේ..! ඔන්න මේ අරගෙන ආවෙ Warrior කතා මාලාවෙ පළමු කතා සමයේ හත්වැනි කතාංගය. GOT, Into the Badlands කතා මාලාවන් දෙකත් ඉවර වුණු එකේ, තව ඒ වගේ කතා මාලාවක් එනකල් ඔන්න මේක ඒ වගේ ආසාවෙන් බලන්න පුළුවන් කතා මාලාවක් බව කියන්න පුළුවන්. එහෙනම් බලමු අද මොනවද වෙන්නෙ කියල. කලින් කොටස් …Read More »\n“ කොහොමද යාලුවනේ මම අද අරගෙන ආවේ The X-Files හයවන කතාමාලාවේ 14 වෙනි කොටස. මේ කොටස විකාශය වුණේ 1999 පෙබරවාරි 28 වෙනිදා. මේ කොටසට IMDB දර්ශක අගය 9 ක් ලැබිලා තියෙනවා .” “ සඳුදා ” සඳුදා කියන දවසට කවුද කැමති සහ අකමැති…. කියන්න බලන්න. මොකද සෙනසුරාදයි ඉරිදයි නිදහසේ ඉඳලා ආපහු ඉස්කෝලේ හරි …Read More »\nන්න එහෙනම් The Rain කතාමාලාවේ තෙවන කොටසයි මේ අරගෙන එන්නෙ. ඕන්න කියන්න ඕන හතරවෙනි එපිය නම් දවස් දෙකක් විතර පරක්කු වෙයි. එහෙනම් අපි කතාව පැත්තට හැරෙමුකො. කලින් කොටසේදී දකින්න ඇතිනෙ සිමෝන් සහ මාර්ටින් යනවා සිමෝන්ගෙ තාත්තගෙ පරිගණකය හොයාගෙන. ඒ යනකොටත් ලොකු දේවල් මුහුණ දෙන්න සිද්ධ වෙනවා. මොකද ඇපලෝන්ලා මෙයාලව අල්ලගන්න …Read More »\nවැඩි ප්රමාදයක් නැතිවම ඔන්න නමවෙනි කොටස් අරගෙන ඇවිත් තියෙනවා. පසුගිය කොටස් වල රෙඩින්ටන්ගේ සැබෑ අතීතය හොයාගන්න ලිස් සහ ජෙනී උත්සහ කලත්, ජෙනී ඒ ගමන අතරමඟ නවතා දැම්මේ ඇයත් රෙඩින්ටන්ගේ තත්ත්වයට පත් වෙයි කියන බව නිසා කියලා මතක් ඇතිනේ. ඉතිං ඔන්න අද කතාවේ දී රෙඩ්ගේ නඩුව පටන් ගන්නවා. ඔහුට විරුද්ධව තියන …Read More »\n“ කොහොමද යාලුවනේ මම අද අරගෙන ආවේ The X-Files හයවන කතාමාලාවේ 13 වෙනි කොටස. මේ කොටස විකාශය වුණේ 1999 පෙබරවාරි 21 වෙනිදා. මේ කොටසට IMDB දර්ශක අගය 7.6ක් ලැබිලා තියෙනවා .” “ අපි එහෙනම් කතාව දිහාවට හැරෙමු. ෆ්ලොරිඩා වල ගුඩ්ලන්ඩ් කියන ගමට විශාල සුලිකුණාටුවක් එනවා. මේ ගමේ ජීවත්වෙනවා ශිප්ලේ කියලා පවුලක්. ඒ …Read More »\nඔන්න එහෙනම් හැකි ඉක්මනින්ම වගේ දෙවැනි කොටසත් අරගෙන ආවා. හැබැයි ගිය පාරට වඩා මේ පාර කට්ටිය ගොඩක් හැලිලා තියෙන පාටයි. මොකද ඒක ඩවුන්ලෝඩ් කවුන්ට් එක බැලුවම කියන්න පුළුවන්. හරි එහෙනම්, අපි බලමුකෝ අද කුමක්ද සිද්ධ වෙන්නෙ කියලා. කලින් කොටසේදී දකින්න ඇතිනෙ අන්තිමේදී සිමෝන්ගෙ සහ රස්මුස්ගෙ තාත්තට මැරෙන්න සිද්ධ වෙනවා තම …Read More »\nඔන්න ඉතින් අද සෑහෙන කාලයකට පසුව කළු ලැයිස්තුව අරගෙන ඇවිත් ඉන්නවා. ප්රමාද වීම ගැන කණගාටුව පල කරන ගමන්ම කතාව පැත්තට හැරෙමු නේද…. අද කතාවේ ලිස් සහ ජෙනිෆර් දෙන්නා රෙඩින්ටන් කියන්නේ කවුද කියලා හොයාගන්න අලුත් හෝඩුවාවක් පස්සේ යනවා. මතකනේ පසුගිය කොටසේ රෙඩින්ටන්ගේ මුහුණ වෙනස් කරපු සැත්කම් කණ්ඩායම හිටිය හෙදියන් ගැන ලිස්ලාට …Read More »\nGame of Thrones [S8E06 – The Iron Throne] Sinhala Subtitle (18+) | අවසානයේ මෙසේ සිදුවිය….[සිංහල උපසිරැසි සමඟ]\nපාන්දර 2 ඉඳන් නැඟිටගෙන ගහපු ගේම අදින් ඉවරයි ඔන්න. මෙහෙම කියද්දි ඔයාල බලනවා ඇති මේ මොකක් කියවනවද කියලා. ඇමරිකාවේ ඉරිදා රෑ 9 වෙද්දි හෙවත් ලංකාවෙ වෙලාවෙන් සඳුදා පාන්දර 6.30 ට Game of Thrones කොටස සජීව විකාශය වෙන්න ගන්නකොට මම ඉන්න දිහා වෙලාව පාන්දර 3 යි. උදේ 8 නැත්තම් ලංකාවෙන් උදේ …Read More »\n“ කොහොමද යාලුවනේ මම අද අරගෙන ආවේ The X-Files හයවන කතාමාලාවේ 12 වෙනි කොටස. මේ කොටස විකාශය වුණේ 1999 පෙබරවාරි 14 වෙනිදා. මේ කොටසට IMDB දර්ශක අගය 9.0 . ඒ කියන්නේ යාලුවනේ මේ කොටස ගොඩක් ජනප්රිය කොටසක්.නැත්නම් මේ වගේ IMDB දර්ශක අගයක් ලැබෙන්නේ නැහැ.” පසුගිය කොටසින් …….. ස්කලීවයි කැසන්ද්රා ස්පෙන්ඩවයි මරන්න එයාලව කලින් …Read More »\nහරියටම අවුරුද්දට පෙර මතකද Netflix අපූරු කතාමලාවක් ලබාදුන්නා සමීර කරුණාරත්න අයිය. කට්ටියකට මතකත් ඇති සමහරුක්ට අමතකත් ඇති. ඔන්න ඉතින් එම ලබාදුන්නු කතාමාලාවේ දෙවැනි සමය තමයි මේ රැගෙන එන්නෙ. ඔව්, සුපුරුදු කෙනා නම් නෙමේ. සමීර කරුණාරත්න අයිය කාලෙකට මිසින් වෙලා ගිහින්. ඉතින් කතාමාලාව මග නොහිට්ටව මේ ලබාදෙන්නැයි හදන්නෙ. කොහොමහරි මට පුළුවන් …Read More »\nඔන්න එහෙනම් නැවතත් DC’s Legend Of Tomorrow කතාමාලාව සමග එකතු වෙන්න හම්බුණා. කලින් කොටස් නම මම බැලුවේ නෑ අන්තිමට උපසිරැස ගන්වපු එකෙන් පසුව. ඇත්තම කියනවා නම් මම මේ කතාව බලන්නෙත් නෑ උපසිරැස කරාට. ඒ නිසා අද සිද්ධ වෙන දෙයින් පටන්ගන්නම්. කොහොමහරි රේ යක්ෂයෙක් එක්ක ගණුදෙනුවක් ගහල දැන් ඉන්නෙ අපායේ. ඒවගේම …Read More »\nකැසැන්ඩ්රා ස්පෙන්ඩ කියන්නේ CGB ස්පෙන්ඩගේ බිරිඳ සහ නියෝජිත ජෙෆ්රි ස්පෙන්ඩගේ මව. ඔයාලා දැනටමත් දන්නවා ඇතිනේ මේ CGB ස්පෙන්ඩ නැත්නම් දුම්බොන මිනිහා තමාගේම බිරිඳව පිටසක්වලයින්ට එරෙහිව කරන අත්හදාබැලීමකට බිලිදුන්න කියලා. ඉතින් මේ වැඩේ ඉවරවෙලා. හැබැයි මේ වැඩ වලට බාධා කරන කට්ටියක් ඉන්නවා, ඒ තමයි පිටසක්වල කැරලිකාරයෝ. මේ එක කරලිකාරයෙක් ඇවිත් මේ …Read More »\nකොහොමද කස්ටියට. ඔන්න එහෙනම් දහවන කොටහත් ඇන්න ආවා. එහෙමනම් අපි කෙටියෙන් වගේ කතාව ගැන බලමු. කවුද අකමැති නොමැරී ඉන්න. හැමෝම කැමතියිනේ. අද කතාවේ ඉන්නේ එහෙම කෙනෙක්. වසර ගානකට පෙර මාරයා ඔහුව ගෙනියන්න එද්දී ඔහු මාරයාව ප්රතික්ෂේප කරනවා. දැන් මාරයා ඔහුව ප්රතික්ෂේප කරනවා. වැඩේ කියන්නේ මේ හාදයට පුළුවන්නේ කෙනෙක් මැරෙන්න යනබව …Read More »\nආයුබෝවන් හැමෝටම.. ඔන්න එහෙමනම් Cloak and Dagger කතා මාලාවේ දෙවනි කොටසේ හත්වෙනි කතාංගයේ උපසිරැසිය අරගෙන මම ආවා. සේරටම කලියෙන් කලින් කොටස ගැන පොඩ්ඩක් මතක් කරගෙන ඉමු. ටැඩිව, අන්ඩ්රේ අල්ලගත්තට පස්සේ ඔහු උත්සාහා කරනවා ටැන්ඩිගේ මනසත් එක්ක විවිධ විවිධ විදිහේ සෙල්ලම් කරලා ටැන්ඩිව බිඳවට්ටන්න.. නමුත් ඒ එක ක්රමයක් වත් සාර්ථක වෙන්නේ …Read More »"}
{"text": "ජංගම දුරකථන බ්රෝඩ්බෑන්ඩ් සේවාවන් සඳහා ශ්රී ලාංකේය පාරිභෝගිකයින් අතර වඩාත් ප්රියතම තේරීම වන හච්, පසුගිය දා පැවති SLIM DIGIS 2.1 වාර්ෂික සම්මාන උළලෙහි රිදී සම්මාන දෙකක් සහ ලෝකඩ සම්මානයක් දිනා ගැනීමට සමත් විය. හච්, විදුලි සංදේශ ක්ෂේත්රයේ ඩිජිටල් නවෝත්පාදනවල ප්රමුඛයා බවට පත්කිරීමට ඔවුන්ගේ නවීනතම ඩිජිටල් අලෙවිකරණ ව්යාපාර ඉමහත් ශක්තියක් වී ඇත.\nමෙම ජයග්රහණය පිළිබඳව අදහස් දක්වමින් හච් හි ප්රධාන විධායක නිලධාරී තිරුකුමාර් නඩරාසා මහතා සඳහන් කළේ මෙවැන්නකි. ” SLIM DIGIS 2.1 සම්මාන උළෙලේ මෙම කීර්තිමත් සම්මාන දිනා ගැනීමට ලැබීම අපට ගෞරවයක් වගේම, ඉතාමත් ආඩම්බරයක්. මෙය ශ්රී ලංකාව තුළ අපගේ ඩිජිටල් ව්යාපාරවල ඉහළ ගුණාත්මකභාවය නිර්වචනය කළ ජයග්රහණයක්. ඒ වගේම අපගේ සමස්ත කණ්ඩායම සහ ඩිජිටල් සහකරු වන Digibrush එක්ව කළ කැපවීම සහ උනන්දුව නිසාම අපට මෙම සම්මාන දිනා ගැනීමට හැකියාව ලැබුණා. මෙම ජයග්රහණය වෙනුවෙන් මම ඔවුන්ට සුබ පතනවා.”\nDigital Excellence සඳහා වූ ටෙලිකොම් අංශයේ කාණ්ඩ දෙකක් යටතේ, “Unlimited YouTube” සහ “100% Anytime Data” පැකේජයන් වෙනුවෙන් සිදු කළ අලෙවිකරණ ව්යාපාර සඳහා පිළිවෙළින් රිදී සහ ලෝකඩ ජයග්රහණයන් හිමිකර ගැනීමට හච් සමත් විය.\nසියලු කර්මාන්ත සඳහා පොදුවේ පිරිනැමෙන කාර්ය සාධන අලෙවිකරණ සම්මානයක් වන “Cross Speciality Award” රිදී සම්මානය ද හච් හිමි කරගත් අතර එය අලෙවිකරණ ආයෝඡනවල ආදායම සහ ප්රතිලාභ උත්පාදනය කිරීම සඳහා අලෙවිකරණ අරමුදල් කෙතරම් හොඳින් භාවිත කර තිබේ ද යන්න මත පදනම්ව විනිශ්චය කරනු ලැබේ.\nDigibrush හි සම නිර්මාතෘ හිෂාම් සුල්ෆිකර් මහතා පැවසුවේ “හච් සමඟ අපගේ අපූරු හවුල්කාරිත්වය පිළිබඳව අපි ආඩම්බර වන අතර, මෙම කීර්තිමත් සම්මාන සමඟින් අප සමරන සාර්ථකත්වය, වර්ධනය, නවෝත්පාදනයන් සහ නිර්මාණශීලීත්වය හච් සහ අප අතර ඇති සහයෝගීතාවයේ ප්රතිඵලයකි.”\nමෙම සම්මානයන් හච් සිය පාරිභෝගික සන්නිවේදන නවෝත්පාදනයන් කෙරෙහි දක්වන අවධානයට ප්රබල සාක්ෂියකි. වසංගත කාලය පුරාවට, හච් සිය සන්නිවේදන කටයුතු පාරිභෝගිකයින්ට ඉතා පහසුවෙන් ළඟ විය හැකි ලෙස පරිවර්තනය කළ අතර SLIM DIGIS 2.1 විසින් පිළිගත් නවතම ඩිජිටල් යටිතල පහසුකම් ක්රියාවට නංවමින් ඔවුන්ගේ අලෙවිකරණ ව්යාපාර විශාල ප්රේක්ෂක පිරිසක් වෙත ළඟා වීම සහතික කිරීම සඳහා ඔවුන් ඩිජිටල් අලෙවිකරණ ප්රයත්නයන් පුළුල් ලෙස භාවිතා කළහ. හච් හි අලෙවිකරණ ප්රයත්නයන්ගේ ඇති අනන්යතාවය නිසා සියලු කර්මාන්ත අභිබවමින් මෙම රිදී ජයග්රහණය තමන් සතු කර ගැනීමට හච් සමත් විය. SLIM DIGIS 2.1 සඳහා ප්රවේශය ලබාගත් 140 කට අධික බහු ජාතික, දේශීය සන්නාම, දේශීය සහ ජාත්යන්තර නියෝජිතායතන අතරින් හච් මෙම රිදී සම්මානය හිමිකර ගැනීම අති විශිෂ්ට කැපීපෙනෙන ජයග්රහණයකි.\nශ්රී ලංකා අලෙවිකරණ ආයතනය (SLIM) විසින් පවත්වනු ලබන SLIM DIGIS 2.0, අලෙවිකරණ ක්ෂේත්රයේ ඉමහත් පැසසුමට ලක්වන සම්මාන උළෙලකි. එමගින් ඩිජිටල් අලෙවිකරණ ක්ෂේත්රයේ නවෝත්පාදනයන් හඳුනා ගනිමින් ඒවා සවිබල ගන්වයි. බැංකු හා මූල්ය, රක්ෂණ, විදුලි සංදේශ, තොරතුරු තාක්ෂණ, අන්තර්ජාල, ආගන්තුක සත්කාර, සංචාරක වැනි ක්ෂේත්ර ගණනාවක හොඳම ඩිජිටල් ව්යාපාරයන් SLIM DIGIS විසින් වාර්ෂිකව අගයයි.\nඡායාරූප විස්තරය:\n(වමේ සිට දකුණට) හච් හි අලෙවිකරණ සන්නිවේදන ප්රධානී රජීව් ඩේවිඩ්, හච් හි ඩිජිටල් ප්රධානී නිශාදි හේරත්, හච් හි ප්රධාන අලෙවිකරණ නිලධාරි, හම්ඩි හසන්, හච් හි ප්රධාන විධායක නිලධාරි තිරුකුමාර් නඩරාසා, Digibrush හි සම නිර්මාතෘ හිෂාම් සුල්ෆිකර්, Digibrush හි ප්රධාන විධායක නිලධාරි ජිෆ්රි ජමීල්, Digibrush හි ඩිජිටල් අලෙවිකරණ කළමනාකරු අඛිල් නිසාම් සහ හච් හි වෙබ් සොලුෂන් ප්රධානී ජෙහාන් මන්නන්"}
{"text": "Fast and Furious කතා මාලාවේ ප්රධාන චරිතයට පණ පෙවූ සුපිරි කඩවසම් නළු පෝල් වෝකර්ව ඔබට අමතක වෙන්න විදිහක් නැහැ.\n2013 වසරේ නොවැම්බර් මාසයේ ඔහු රිය අනතුරකින් මිය ගියේ ඔහුගේ සියළු ප්රේක්ෂකයන් දුකට පත් කරමිනුයි.\nලොවක් ආදරය කළ මේ සුපිරි නළුවාගේ මරණය සිදු වී වසර හතක් එළඹෙද්දි ඔහුගේ දියණිය විසින් අපූරු ඡායාරූපයක් අන්තර්ජාලයට එක් කර තිබුණා.\nඒ ඇය කුඩා කාලයේ පියාගේ තුරුළට වී සිටිනා ආදරණීය ඡායාරූපයක්.\n“ඔහු මගේ දේවදූතයා. ඔහු නිතරම අපිත් එක්ක ඉන්නවා. ඔහු මගේ තාත්තා මෙන්ම හොඳම මිතුරා…!!” යනුවෙන් ඇය ඇගේ ඉන්ස්ට්ග්රෑම් පිටුවේ සටහන් කර තිබුණා.\nමේ වන 22 වන වියේ පසු වන පෝල් වෝකර්ගේ දියණිය මීඩෝ නිරූපණ ශිල්පිනියක් ලෙස කටයුතු කරනවා.\nDailymail ඇසුරිනි."}
{"text": "විකුණුම් බලකාය පරීක්ෂා කිරීම මඟින් ඔබේ අභිරුචිකරණය කරන ලද විකුණුම් බලකායේ අනුකලනයන් සහ අනෙකුත් ව්යවසාය යෙදුම් සමඟ ක්රියාකාරීත්වය වලංගු කිරීමට උපකාරී වේ. හොඳ පරීක්ෂණයක් මඟින් සියලුම විකුණුම් බලකා මොඩියුලයන් ගිණුම්වල සිට ඊයම් දක්වා, අවස්ථාවන් සිට වාර්තා දක්වා සහ ව්යාපාරවල සිට සම්බන්ධතා දක්වා ආවරණය කරයි. සියළුම පරීක්ෂණ වලදී මෙන්ම, විකුණුම් බලකා පරීක්ෂණයක් කිරීමට හොඳ (effective ලදායී හා කාර්යක්ෂම) ක්රමයක් සහ නරක ක්රමයක් තිබේ. ඉතින්, විකුණුම් බලකාය හොඳ පුහුණුවක් පරීක්ෂා කරන්නේ කුමක් ද? නිවැරදි පරීක්ෂණ මෙවලම් භාවිතා කරන්න - විකුණුම් බලකාය පරීක්ෂා කිරීම"}
{"text": "මාස එකහමාරකින් විතර මුකුත් ලියාගන්න බැරිවුනා.අලුත් අවුරුද්දෙ මාසෙකුත් ගතවුනා.ලියාගන්න වෙලාවක් ලැබුනෙ නැ වගෙම හිතට හරියන දෙයක් ඔලුවට ආවෙත් නැ ලියන්න.\nඑත් මේක පාලුවට අරින්න හිත දෙන්නෙත් නැ.බිරින්දැ මට වඩා හොදට ලියනව කියල හැමොම කියන නිසා එයාටත් කිවුව මොනවහරි ලියන්න.එත් එයාටත් දරුවො දෙන්නගෙ වැඩත් එක්ක වෙලාව හොයා ගැනිම ගැටලුවක් වුනා.\nඔන්න ඔය කතාවත් එක්ක මට මතක් වුනා මම එක සැරයක් කතාවක් ලියපු ඩි ජෙ අරා කියපු තව කතාවක්.බලන්නකො කියවල.\nඔන්න පැස් මම ඊයෙ වැඩ ඇරිල ගෙදර යනව.වෙලාව හවස 4.30 විතර ඇති.(අපෙ දෙශකය වැඩකරන තැනමද කොහෙද වැඩ කරන්නෙ ).මිදුලෙ දරුවො දෙන්න රෑ ඇදපු ඇදුම පිටින්ම සෙල්ලම.වැලි මඩ නාගෙන.වතුර මිදුල පුරම හලල.ගෙට ඇතුල්වෙනකොට සාලෙ පුරාම බඩු .සෙල්ලම බඩු,පුටු කොට්ට බිම හැම තැනම.ඇදුම් පුටු උඩ.දුවිලි පිරිල. පොඩි දරුව චු දාපුව තැන තැන.\nඑහෙන්ම ගියා කුස්සියට.කුස්සියෙ ඊයෙ රෑට උයපු භජනයි උදෙ උයපු භාජනයි ඉදුල් පිටින් සින්ක් එකෙ.කැම කාපු පිගන එහෙමමයි.මියෙ දෙන්නෙක් ලෙව කනව.කැරපොත්තො ගනනාවක් පියාබනව නිකන් උන්ගෙ ගෙදර වගේ.\nදැන් මට අම්බානකට තදවෙලා.කො මෙ ගෑනී.මෙහෙමද ගෙදර තියාගන්නෙ.\nබාතෘම එකට යන්න බැ.වොශින් මැශින් එක පිරෙන්න කිලුටු රෙදි.හොදල නැතුව. අම්මප දැන් මට මෙ ගැනිව ඩිවොස් කරන්න තරම් තරහයි.\nකෙලින්ම ගියා උඩ තට්ටුවෙ කාමරේට.මෙන්න ඉන්න්නව ගෑනි සගරාවක් බලබල ඇද උඩට වෙලා.දැන් මගෙ තරහ උපරිමෙට නැගල.මම ඇහුව\n\"මෙනවද ඔයා මෙ කරන්නෙ ගෙදරට වෙලා\"කියල\nගැනි හිමිහිට මගෙ දිහා බලල කියනවා\n\"ඔයා හැමදාම අහනවනෙ මම මෙනවද ගෙදරට වෙලා කරන්නේ කියල.\nඔය තමයි මම හැමදාම කරන ටික නොකරාම තත්වෙ \""}
{"text": "කොරෝනාවෛරසය දරුවන්ට පහසුවෙන් ආසාදනය නොවන අතරම ඔවුන් වෛරස් ප්රවාහකයන් වන බවට මතයක් පවතින නමුත් ළමුන් සමඟ ගතකිරීම Covid-19 වෛරසය ආසාදනය වීම අතින් දරුණු අනතුරුදායක තත්වයක් නොමැති බව අළුත්ම පර්යේෂණ වාර්තාවකින් පැවසෙයි.\nපසුගිය පෙබරවාරි සහ අගෝස්තු මාස අතර සිදුකරන ලද එම සමීක්ෂණය මගින් එවැනි නිගමනයට පැමිණ තිබෙන්නේ ළමුන් සමඟ සහ ළමුන්ගෙන් ඈත්ව සිටින පුද්ගලයන් වශයෙන් ජීවත්වෙන වයස අවුරුදු 65ට අඩු වැඩිහිටියන් අනූලක්ෂයක තොරතුරු ඔවුන් වෛරසය බෝවීම අතින් මුහුණදෙන අනතුරුදායක තත්වයන් සමඟ සංසන්දනය කිරීම මගිනි.\nවයස අවුරුදු 18ට අඩු වයසේ ළමුන් සමඟ එකම නිවසක ජීවත්වීම කොරෝනාවෛරසය ආසාදනය වීමෙන් බරපතල මට්ටමින් රෝගාතුර වීමේ හෝ මරණයට පත්වීමේ අනතුරක් එල්ල නොකරන බව ඉහත කී සමීක්ෂණය මගින් පෙන්නුම් කරයි.\n“ළමුන් පාසලේ සිට ගෙදර පැමිණීම මගින් වෛරසය නිවසේ සෙසු අයට බෝවීමක් සිදුවෙන්නේ නැහැ,” එම සමීක්ෂණයට හවුල් වූ විද්යාඥයෙක් පවසයි.\n‘ජීවත්වීම හැදෑරීම’\nඉහත කී සමීක්ෂණය සිදුකරනු ලැබ තිබෙන්නේ ‘සනීපාරක්ෂාව සහ ඝර්ම කලාපීය වෛද්ය විද්යාව පිළිබඳ ලන්ඩන් විද්යාතනය (LSHTM) සහ ඔක්ස්ෆර්ඩ් සරසවිය (University of Oxford) විසිනි. එම හැදෑරීම මගින් අනාවරණය වී තිබෙන්නේ, ප්රාථමික පාසල්වල පන්තිවලට සහභාගි වෙන බාලවයසේ දරුවන්ගෙන් නිවසේ වැඩිහිටියන්ට Covid-19 වෛරසය ආසාදනය වීම හෝ රෝහල්ගතවීම අතින් වැඩි අනතුරුදායක තත්වයක් මතු නොකරන බවය.\nසමීක්ෂණයේ දී ඉස්මතු වූ තවත් කරුණක් වූයේ, ළමුන්ගෙන් තොරව ජීවත්වෙන වැඩිහිටියන්ට වඩා ළමුන් සමඟ ජීවත්වෙන වැඩිහිටියන් මරණයට පත්වීමට ඇති ඉඩකඩ 25%කින් පමණ අවම වන බවකි.\nද්විතීයික පාසල් අධ්යයන වියේ පසුවෙන ළමුන් සමඟ ජීවත්වෙන වැඩිහිටියන්ට Covid-19 වෛරසය ආසාදනයවීම අතින් ඇත්තේ කුඩා අන්තරායකි. එය 8%ක් පමණක්ය යන්න සමීක්ෂකයන්ගේ නිගමනය වෙයි. එහෙත් එම අනතුරත් රෝහල්ගත කරනු ලැබීමට තරම් දරුණු එකක් නොවේ.\nඑසේම ළමුන්ගෙන් ඈත්ව ජීවත්වෙන වැඩිහිටියන්ට වඩා ළමුන් සමඟ ජීවත්වෙන සම වයසේ වැඩිහිටියන් සාපේක්ෂව ඇතැම්විට වඩාත් නිරෝගීවීමේ ප්රවනතාවක් පෙන්නුම් කරන හෙයින් ඔවුන් කොරෝනාවෛරසයෙන් මරණයට පත්වීමට ඇති ඉඩකඩ 27%ක් තරම් පහල මට්ටමක පවතී.\nදුම්බීම, සමාජ-ආර්ථික දුෂ්කරතා, ජනවාර්ගිකත්වය සහ නිදන්ගත සෞඛ්ය ප්රශ්න ආදියත් සමීක්ෂකයන් විසින් සැලකිල්ලට ගනු ලැබ ඇත.\n‘මහා හානියක් නැහැ‘\nසමීක්ෂණයට සහභාගි වූ විද්යාඥයකු වන ‘සනීපාරක්ෂාව සහ ඝර්ම කලාපීය වෛද්ය විද්යාව පිළිබඳ ලන්ඩන් විද්යාතනයේ (LSHTM) මහාචාර්ය ලියෑම් ස්මිත් මෙසේ සඳහන් කරයි.\n“දරුවන් සමඟ ජීවත්වෙන ජනතාව පොදුවේ වඩාත් යහපත් ශරීර සෞඛ්යයෙන් පසුවෙන බව අපි දන්නවා. කවර හේතුවක් නිසා හෝ එවැනි වැඩිහිටියන් මරණයට පත්වීමට ඇති අනතුර පහල මට්ටමක පවතිනවා.”\n“රෝහල්ගත කරනු ලැබීම සහ මරණ වැනි නරක කෝවිඩ් ප්රතිවිපාකවල ඉතාම සමාන රටාවක් අපි දකිනවා. ඉතින්, දරුවන් පාසලේ සිට ගෙදර පැමිණීම නිසා වෛරසය පැතිරීම අතින් පවතින සමස්ත අනතුරක් අපට පේන්නේ නැහැ,” මහාචාර්ය ස්මිත් පවසයි.\nඔහු වැඩිදුරටත් ප්රකාශ කරනුයේ මෙවැනි අදහසකි.\n“අපට පාසල් විවෘතව තබාගැනීමට හැකිනම්, බොහෝ දෙනෙක් කැමැති වෙනවා ඇති. පාසල් පවත්වාගෙන යාම අපේ ළමා පරපුරට ඉතාම වැදගත්. සිදුකරනු ලබන අධ්යාපන කටයුතු මගින් සමානත්වයට අදාළ එක කොටසක් සම්පූර්ණ කෙරෙනවා. ළමුන් සමඟ ජීවත්වීම මගින් සමස්ත වශයෙන් හානිදායක තත්වයක් උද්ගතවෙන්නේ නැහැ.”\nආචාර්ය බෙන් ගෝල්ඩෙකර් (Dr Ben Goldacre) ඔක්ස්ෆර්ඩ් සරසවියේ තොරතුරු දත්ත විද්යාගාරයේ (DataLab) අධ්යක්ෂවරයා ලෙස කටයුතු කරයි. ඔහුත් ඉහත සඳහන් කරන ලද සමීක්ෂණයට සහභාගි වූ විද්යාඥයෙකි. එක්සත් රාජධානියේ බලපැවැත්වෙන දෙවන ‘ලොක්ඩවුන්’ අදියරේ දී ලැබෙන තොරතුරු දිගටම විශ්ලේෂණය කෙරෙන බව ආචාර්ය බෙන් ගෝල්ඩෙකර් (Dr Ben Goldacre) පවසයි. මෙම දෙවන ‘ලොක්ඩවුන්’ අදියරේ දී එක්සත් රාජධානියේ බොහෝ පළාත්වල පාසල් දිගටම විවෘතව පවත්වා ගනිමින් පවතී.\n“මේ ප්රතිපත්තිමය මැදිහත්වීමේ සූක්ෂම දැනුමට අදාළ දත්ත තොරතුරු අපට හැකි පරිදි හැකි ඉක්මණින් ලබාගැනීම වැදගත්. මොකද? අපත් සමඟ ජීවත්වෙන ජනතාවට හානිකර නිසා මේ කෝවිඩ් පිළිබඳ කතාව ජීවිතය පිළිබඳ හැදෑරීමක්,” ආචාර්ය ගෝල්ඩෙකර් සඳහන් කරයි.\nමෙහි සාකච්ඡාවට ගත් සමීක්ෂණයට සමාන තවත් සමීක්ෂණයක් ස්කොට්ලන්තයේ ‘ග්ලාස්ගෝ’ සරසවියේ මහජන සෞඛ්ය පිළිබඳ කථිකාචාර්යවරයකු වන ආචාර්ය ඩේවිඩ් මැක්ඇලිස්ටෙයාර් (Dr David McAllister) විසින් ද සිදුකරනු ලැබ ඇත. එම සමීක්ෂණයේ දී පෙන්නුම්කරනු ලැබ තිබෙන්නේ මෙවැනි තත්වයකි.\n“පාසල් යන වයසේ ළමුන් ජීවත්වෙන කුටුම්භයක් ඉතා අනතුරුදායක සෞඛ්ය ප්රශ්නවලින් පෙළෙන වැඩිහිටියන් සඳහා සුදුසු ස්ථානයක් නොවේ.”\nText by bbc sandesaya"}
{"text": "අද උදෑසන අරලියගහ මැදුරට පැමිණි අගමැතිවරයා සමීප මාධ්යකරුවන් දෙදෙනෙකු සමඟ සිරිකොත ගියේ එහි සූදානම්ව තිබූ කැවුම් කිරිබත් පාටියකටය. එය අවසන් කළ ඔහු පාර්ලිමේන්තු ගියේ එදිනට නියමිතව තිබූ අලුත් මහාධිකරණ පිහිටවීමේ පණතට අදාළ විවාදයට එක්වීමටය. ඔහු මුලින්ම ගියේ සිය කාර්යාලයටය. එහි සිටි මැති ඇමතිවරුද අගමැති පිලිගත්තේ උණුසුම් ලෙසය.\n“මේ ජයග්රහණයෙන් එජාපයට ලොකු ගැම්මක් ලැබුණා. මේ ගැම්ම දිගටම පවත්වාගෙන යන්න ඕනෑ. මීට වඩා ශක්තිමත් ජනමාධ්ය මෙහෙයුමක් අපට අවශ්යයි” එජාප නියෝජ්ය නායක සජිත් ප්රේමදාස කීය.\n” ඒකාබද්ධය පලාත් පාලන ඡන්දයෙන් ගත්ත ගැම්ම එයාලම විශ්වාසභංගය හරහා වළලා දැම්මා කියලයි ජනතාව දැන් කියන්නේ” නවීන් දිසානායක කීය.\n“පක්ෂ ප්රතිසංවිධානයත් කඩිනම් කළ යුතුයි. ඒ වගේම ජනතාවට සෘජුව බලපාන ප්රශ්න ගැනත් මූලිකත්වය දෙන්න ඕනෑ” අගමැති කීය.\n“විශ්වාසභංහය බාරදී දින 14ක් තුල එය ඡන්දයට ගැනීමෙන් ඔබතුමා තුල තිබූ ශක්තිය රටට පෙන්නුවා. ඒකාබද්ධය හැදුවේ මේක කල්දාල ඇඟ බේරගන්නයි” දයා ගමගේ කීය.\n“විශ්වාසභංගය එක්ක ශ්රීලනිපය ඉවරෙට ඉවරයි. පොහොට්ටුව පරවුණා. එජාපය පිබිදුණා. මේක අගමැතිතුමාට හා එජාපයට වෙස්වලාගත් ආශිර්වාදයක් වුණා” නවීන් දිසානායක කීය.\n“හොඳයි, හොඳයි, භේද පසෙකලා පක්ෂය කා ආණ්ඩුව වෙනුවෙන් සියලුදෙනාම මෙතනදි කැපවීම අපි ලැබූ ලොකුම ජයයි” අගමැති කීය.\n“සියලු ජාතීන්, සියලු ආගම්, සියලු කුල ගෝත්රවල අය මේ විශ්වාසභංගයේදී ඔබතුමා එක්කයි හිටියේ. එක්සත් ජාතික පක්ෂයේ හරය යලිත් සනාථ වුණා. වසර 03කට පසු ඡන්ද 122 ක් ලැබීම විශාල ජයක්” නවීන් දිසානායක මෙන්ම සජිත් ප්රේමදාස කීවේ එකම කතාවකි.\n“කෙහෙලියට ගම්මන්පිලට පාර්ලිමේන්තු ලොබියේදී මේ විශ්වාසභංගය ගෙනාවට මම ස්තූති කළා. මහින්දත් හමුවුණා. මේ කළ සේවයට ගම්මන්පිලට වීරවංශට ඇමතිකම් දීල කලගුණ සලකන්න මම සූදානම් කියල කිව්වම මහින්ද බඩ අල්ලං හිනා වුණා” අගමැති කීවේ කාගේත් සිනා මැදය.\n“පරාද වුණාම ඒකාබද්ධය කියන්නෙ අපි සල්ලි දීල දිනුවලු. උතුරට රහස් පොරොන්දු දුන්නලු. ”දයා ගමගේ ඇසුවේ අගමැතිගෙනි.\n“ ඒකාබද්ධයේ හා ශ්රීලනිප සමහරු නම් මහින්දටත් හොරෙන් සල්ලි ඩීල් දාල කියල කතා යනවා. අපි දිනුවේ ප්රතිපත්තිමය පදනමකින් මේ අයට දැන් කියන්නෙ“ගෝවා පාර්ශවය” කියලයි ” ලක්ෂ්මන් කිරිඇල්ල කීවේ සිනා මැදය.\n“ එජාපය බිහි කරපු විශ්වාසභංග බබා අපි නලවන්න ගියා කියල බැසිල් බැනලාලු.ඒකාබද්ධ අය අතර ගුටි බැට හුවමාරුවෙන තත්වයක් ඇතිවෙන්න ගියාලු” රන්ජන් රාමනායක කීවේ ඔහුට ලැබුණු තොරතුරක් මත පදනම්වය.\n“ දෙමළ සංධානයට අපි කිසිම පොරොන්දුවක් දුන්නේ නෑ. 2015 ජනපතිවරණ එකගතා ඉටු කරන්නැයි ඔවුන් ඉල්ලීම සාධාරණයි.ඊට අමතරව හිරවූ ඉඩම් ගැන බලන්න කියනවා.උතුරේ සංවර්ධනය මීට වඩා වේගවත් කරන්න ඉල්ලනවා. චෝදනා නැතුව රදාවාගෙන ඉන්න දෙමළ අයට චෝදනා දාලා නඩු අහල වැරදිකරුවන් නම් දඩුවම් හෝ නැත්නම් නිදහස් කරන ලෙසත් ඉල්ලනවා.දෙමළ අයට රැකියාත් ඕනලු. ඒවා සාධාරණ ඉල්ලීම් ” අගමැති කීදේ සියලු දෙනා අනුමත කලහ.\n“ආණ්ඩුවේ ඉදන් ආණ්ඩුවට විරුද්ධව ඡන්දය දුන් අය ඉවත් කරන්නැයි එජාපයේ 33 ක් අත්සන් කල ලිපියේ පිටපතක් මටත් ලැබුණා. ජෝන් සෙනෙවිරත්න, අනුර යාපා , එස්.බී.,සුසිල්, චන්දිම ඉල්ලා අස්වෙනවලු. ඒ අයට මේ ලණුව දුන්නේ ශ්රිලනිපයේ ඉහලින්ම කියලත් ඔවුන් දැන් කියනවලු.දයාසිරි අස්වෙන්න බෑ කියල අඩනවලු.විශ්වාසභංගයට පක්ෂව ඡන්දය දුන් සියලු දෙනා ආණ්ඩුවෙන් යා යුතුයි. ” ලක්ෂ්මන් කිරිඇල්ල කී දේ අගමැති ඇතුලු සියළු දෙනා අනුමත කළහ. “ නියෝජ්ය කතානායකත් පක්ෂග්රාහී නිසා එයාටත් ඉඩ දිය යුතු නෑ. ”කිරිඇල්ල වැඩි දුරටත් කීය.\n“ විශ්වාසභංගයට අත්සන් කල මුතුහෙට්ටිගම දැන් අහනවලු මම අත්සන් කලාද කියල. එයා හා අත්සන් කල මුස්ලිම් මන්ත්රී ඡන්දෙන් වැලකුනේ සුසිල්ලාට කොකා පෙන්නලායි. ” පී හැරිසන් කීවේ සිනා මැදය.\n“ ඉදිරි වසර 02 තුල ජනතාවට සහන, තරුණ පිරිසට රැකියා හා රටට වේගවත් සංවර්ධනයක් ගේන සැලසුමක් අපි දියත් කරමු. ” සජිත් ප්රේමදාස කල යෝජනාවට අගමැති ඇතුලු සියලු දෙනා එකගත්වය පල කලහ."}
{"text": "ඉතින් යාළුවනේ.. මේ අවුරුද්දේ නිකුත් උන අති සුපිරි රූපවාහිණි කතා මාලාවක් සිංහල උපසිරැසි යොදලා ඔයාලට අරගෙන ආවා. IMDb වෙබ් අඩවියේ 9.4/10ක් තරම් ඉතා ඉහල ඇගයීම් අගයක් ලබාගෙන තියෙන මේ රූපවාහිණි කතා මාලාවේ පළමු කතා සමය කතා 8කින් සමන්විතයි. මෙම කතා මාලාවේ පරීක්ෂක රස්ට් කෝල්ගෙ චරිතය The Wolf of Wall Street (2013) හි Mark Hanna ගෙ චරිතය රඟ දක්වන සුපිරි නළු Matthew McConaughey විසිනුත් පරීක්ෂක මාටින් හාට්ගෙ චරිතය The Hunger Games: Catching Fire (2013) හි Haymitch Abernathy ගෙ චරිතය රඟ දක්වන සුපිරි නළු Woody Harrelson විසිනුත් රඟ දක්වනවා. මෙහි පළමු කොටස රූපවාහිනියේ ප්රදර්ශණය උනේ 2014 ජනවාරි 19 වෙනිදායි. කතාව සුපිරියි කියලා තව අමුතුවෙන් විස්තර කියන්න ඕන නෑනේ.\nමෙහි කතාව ගෙතිලා තියෙන්නේ එකට එක්ව වැඩ කල රහස් පරීක්ෂකයින් දෙදෙනෙක් ගැනයි. එයින් රස්ට් කෝල් කියන්නේ ටිකක් අමුතු ගතිපැවතුම් තියෙන රහස් පරීකෂකයෙක්. මොහු අනිත් රහස් පරීක්ෂකයන් වගේ පොඩි සටහන් පොතක් තියාගෙන ඉන්න කෙනෙක් නෙවෙයි. බදු අයකරුවන් වගේ ලොකු ලෙජරයක් යන යන තැන අරගෙන යන කෙනෙක්. ඒ නිසාම අනිත් නිලධාරීන් මොහුව හඳුන්වන්නේ “බදු අයකරු” කියලා. හැබැයි මොහු දක්ෂ පරීක්ෂකවරයෙක්. අපරාධයක් උන ස්ථානය ගැන ඉතා හොඳින් පරීක්ෂා කරන මොහු ඒ ගැන හැම දෙයක්ම තමන්ගෙ ලෙජරයේ සටහන් කර ගන්නවා. ඔහුගෙ හවුල් කාරයා වන මාටින් හාට් කියන්නෙත් ඒ වගේම දක්ෂ රහස් පරීක්ෂකයෙක්. විවාහකයෙක් වන මාටින්ට සුන්දර බිරිඳක් හා දියණියන් දෙදෙනෙක් සිටිනවා.\nමේ වෙනකොට රස්ට් පොලිසියේ රස්සාවෙන් අයින් වෙලා පෞද්ගලික ආරක්ෂක ආයතනයක් පවත්වාගෙන යන කෙනෙක්. හැබැයි මාටින් නම් තාම පොලිසියේ රාජකාරී කරනවා. ඔවුන් දෙදෙනා එකට වැඩ කල කාලයේ ඇමරිකාවේ ලුසියානා ප්රදේශයේ සිදු වන මිණීමැරුමක් සම්බන්ධයෙන් මොවුන් දෙදෙනා සිදු කල පරීක්ෂණයක් ගැන ඒ දෙදෙනා කරන විස්තරයක් වටා තමයි මේ පළමු කොටස ගෙතිලා තියෙන්නේ.\nකාලෙකට කලින්, මාටින් හා රස්ට් එකට වැඩ කරන කාලයේ ඉරැත් නැමති ප්රදේශයේ වගා බිමක් තුල කාන්තාවක්ව මරලා දාලා තියෙනවා. ඇගේ හිසේ අං තට්ටුවක් පලඳලා, පිටේ අමුතු ආකාරයක සංකේතයක් ඇඳලා, පිහියකින් දෙතුන් වතාවක් ඇනලා, යම් කිසි ගුප්ත පූජාවක් සිදු කරන ආකාරයට තමයි ඇගේ මිණිය රඳවලා තියෙන්නේ. ඒ අවට ලී කෝටු වලින් හදපු අමුතු විදිහේ ත්රිකෝණාකාර කූඩු වගේකුත් එල්ලලා තියෙනවා. හැබැයි ඇගේ මිණියෙන්වත් ඒ අවටින් වත් මිණිමරුවා ගැන කිසිම සලකුණක් හොයා ගන්න ලැබෙන්නෙ නෑ.\nඉතින් යාළුවනේ… කවුද මේ මරලා දාලා තියෙන කාන්තාව? ඇයි එහෙම මරලා දාලා තියෙන්නේ? මේ කාන්තාවගෙ මරණය පිළිබඳ අභිරහස අපේ රහස් පරීක්ෂකයින් දෙපලට විසඳන්න පුළුවන් වේවිද? වසර ගණනාවකට පසුව පහුගිය සිද්ධියක් ගැන මොවුන් දෙදෙනාගෙන් විස්තර විමසන්නෙ ඇයි? රස්ට් කෝල් මොන විදිහේ පුද්ගලයෙක්ද? මේ දෙන්නා එකිනෙකා සමග සහයෝගයෙන් වැඩ කරාවිද? කියලා කතාව බලලම දැනගන්න. එහෙනම්…, හැමෝටම ජයවේවා!!!"}
{"text": "www.ada.lk\n2021 සැප්තැම්බර් මස 26 වන ඉරිදා\nතායිවානයේ ප්රජාත්නත්රවාදී ප්රගතිශීලී පක්ෂයේ අපේක්ෂිකා සායි ඉන්ග් - වෙන් මෙවර ජනාධිපතිවරණය ජයග්රහණය කරමින් එරට ප්රථම ජනාධිපතිවරිය ලෙස ඉතිහාසයට එක්ව තිබේ.\n59 හැවිරිදි වියේ පසුවන ඉන්ග් වෙන් නියෝජනය කරන පක්ෂයේ ජයග්රහණය චීනයට අතුල් පහරක් වී ඇත්තේ, එය තායිවානය චීන පාලනයෙන් මිදිය යුතුය යන මතයේ දැඩිව සිටි පක්ෂයක් නිසාය.\nකෙසේ වෙතත්, මෙම ඓතිහාසික ජයග්රහණයෙන් පසුව ජනතාව ඇමතූ එරට නව නායිකාව පවසා සිටියේ මේ ඇරඹුම අලුත් යුගයක් බවයි.\nඑමෙන්ම, තායිවානය සම්බන්ධ තීන්දු තීරණවලදී සෙසු පක්ෂ සමග සමගිව කටයුතු කරන බවත් ඇය සපථ කළාය.\nමෙහිදී, චීන පාලනයෙන් මිදීම සම්බන්ධයෙන් අදහස් දැක්වූ ඇය කියා සිටියේ මෙම සංවේදී ප්රශ්නයේදී දෙරටම ප්රකෝපකාරී නොවී, වඩාත් සන්සුන් මනසින් යුතුව ඊට පිළියම් සොයනු ඇති බවයි.\npopular news\nගෙදරදීම පොල්තෙල් සිඳින අත්යන්ත්රයක්\nචීනයට පක්ෂව ලංකාව ඇතුළු රටවල් 65කින් ඒකාබද්ධ ප්රකාශයක්\nඒලියන්ත වයිට් කොවිඩ් නිසා ජීවිතක්ෂයට\nඇස්ට්රාසෙනිකා ඩොලර් 3ට ෆයිසර් ඩොලර් 5ට දුන්නත් රජය ගත්තේ නෑ\nඉදිරියේදි එන්නත්කරණය සිමා කරන්න සිදු වේවි\nසුබෝධනි වාර්තාවේ යෝජනා ඉටු කරන්න බෑ\nඔබේ අදහස් එවන්න.\nඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nඔබේ අදහස් එවන්න.\nReply To:\nEranda - cb chds hcdsh cdshcsdchdhd"}
{"text": "2012 වසරේ නොවැම්බර් මාසයේ 10 වන දා සිදු වූ වැලිකඩ බන්ධනාගායේ රැදවියන් විසිහත් දෙනෙකු ඝාතනය කිරීමට අදාල නඩුව, ඊයේ විශේෂ ත්රීපුද්ගල මහාධිකරණය හමුවේ විභාගයට ගැනුණි. මෙහිදී සාක්ෂි ලබා දුන් හිටපු සහකාර පොලිස් අධිකාරී, පී.ඩබ්ලිව් කුඩාබණ්ඩාර මහතා, අධිකරණය හමුවේ පවසා සිටියේ, බන්ධනාගාරයට ඇතුළු වූ යුද හමුදා නිළධාරින් කිහිප දෙනෙකු ඔවුන් අතේ තිබුණු නම් ලැයිස්තුවක් පෙන්වා, තමන්ගෙන් ඒ නම් සදහන් පුද්ගලයන් පිළිබදව විමසා සිටි බවයි.\nඅදාල නම් ලැයිස්තුව රැගෙන ආ හමුදා නිළධාරීන්, එම ලැයිස්තුව නම් කළේ, ”ගෝඨාගේ ලැයිස්තුව” ලෙස බවද, ඒ මහතා අධිකරණය හමුවේ පවසා සිටියේ ය. ”ගෝඨා” ලෙස අදාල හමුදා නිළධාරීන් හැදුන් වූ වේ, හිටපු ආරක්ෂක ලේකම් ගෝඨාභය රාජපක්ෂ මහතා බවද ඔහු පැවසී ය.\nඊට අමතරව, එම මොහොතේ වැලිකඩ බන්ධනාගාරයේ නොසිටි සිරකරුවන් දෙදෙනෙකු පිළිබදවද එම හමුදා නිළධාරීන් තමන්ගෙන් විමසා සිටි බවද පොලිස් අධිකාරීවරයා ප්රකාශ කළේ ය.\nහමුදා නිළදාරීන් බන්ධනාගාරය තුළ සිදු කළ මෙහෙයුම අතර තුරේ දී, සිරකරුවන්ගේ විලාපය තමන්ට ඇසුණු බවත්, අපිව මරා දමන්න එපා යැයි කියමින් ඔවුන් විලාප දුන් බවත්, තමන්ගේ නම කියමින්, ඔවුන්ව බේරා ගන්නා ලෙස තමන්ගෙන් ඉල්ලා සිටි බවත්, නමුත් තමන් සිටියේ කිසිවක් කරකියාගත හැකි තත්ත්වයක නොවන බවත් පොලිස් අධිකාරීවරයා පැවසීය.\nඊට අමතරව, සිවිල් ඇදුමුන් සැරසුණ තවත් පුද්ගලයන් දෙදෙනෙක් හමුදා නිළධාරීන් සමග සිටි බවත්, ඔවුන්ගෙන් එක් අයෙක් පොලිස් පරීක්ෂක නියෝමාල් රංගජීව ලෙස තමන් හදුනාගත් බවත් පොලිස් අධිකාරීවරයා ඔහුගේ සාක්ෂියට එකතු කළේ ය."}
{"text": "වොල්ගග්රාද් දුම්රිය ස්ථානයේ මරාගෙන මැරෙන ප්රහාරයක්\nදකුණු රුසියාවේ වොල්ගග්රාද් නුවර මධ්යම දුම්රිය ස්ථානයට මරාගෙන මැරෙන බෝම්බ ප්රහාරයක් එල්ල වීමෙන් අනතුරුව, සියලු දුම්රිය ස්ථාන සහ ගුවන් තොටුපොළවල ආරක්ෂාව තර කරන මෙන් රුසියාවේ ආණ්ඩුව නියෝග කළේය.\nවොල්ගග්රාද් නුවර දුම්රිය ස්ථානයට එල්ල වූ ප්රහාරයෙන් දාහතර දෙනකුවත් මරුමුවට පත් වූ අතර, තවත් විශාල පිරිසක් තුවාල ලබා සිටී.\nඅලුත් අවුරුදු නිවාඩුවට අදාළ චාරිකා වෙනුවෙන් ඇති විශාල පිරිසක් දුම්රිය භාවිතා කරන අවස්ථාවකයි, එම ප්රහාරය එල්ල වූයේ.\nලබන වසරේ සෝචි නුවර පැවැත්වීමට නියමිත ශීත කාලීන ඔලිම්පික් උළෙලට පෙරාතුව ප්රචණ්ඩ ක්රියා උත්සන්න කිරීමට සන්නද්ධ කණ්ඩායම් උත්සාහ දරන බවට අවධානය පළ වෙමින් පවතී.\nමරාගෙන මැරෙන ප්රහාරයට ගොදුරු වූ සියලු දෙනා වෙනුවෙන් අවශ්ය සියලු පියවර ගන්නා මෙන් ජනාධිපති ව්ලදිමීර් පූතින් නියෝග කළේය.\nමරාගෙන මැරෙන ප්රහාරය එල්ල කළේ කාන්තාවක විසින් බව රුසියාවේ ත්රස්ත මර්ධන ආයතනය පවසයි."}
{"text": "සිංහල ජන කවිය තුළ දැකිය හැකි විශේෂ ලක්ෂණ කීපයකි. එදිනෙදා ජීවිතය හා බැඳුණු සිදුවීම් හා හැඟීම් ජන කවියේ අන්තර්ගතය වේ. එමෙන් ම සරල උපමා හා රූපක ආදියෙන් රසවත් වී ඇත. භාව පූර්ණ වාග්මාලාව ජන කවියාට සහජයෙන් උරුම වූවකි. ජන කවිය විවිධ විරිත්වලින් රස ගැන්වේ. ඒ ඒ කාර්යයේ රිද්මය හා බැඳුණු විරිත ජන කවියේ ප්රධාන ලක්ෂණයකි. නැළවිලි ගී ගැයෙනනේ ඉතා ම ලයාන්විත වූ නාද මාලාවකිනි. ඔරු හා පාරු පැදවීමේ දී තොටියා වෙහෙස වන ආකාරය රිද්මයානුකූල ව පාරු කවියේ විරිත හා බැඳේ. ගොයම් කවි හා නෙඵම් කවි, ඒ ඒ කාර්යයනගේ රටාව අනුව ගැයෙයි. ඔංචිල්ලාව පැද්දෙන තාලයට ඔංචිලි වාරම් කවි ගායනා කෙරේ. පොදුජනයා අතරේ භාවිත වන සරල ජීවන රටාව හා බැඳුණු සිංහල ජන කවියේ විශේෂිත අංගයක් වූ ‘දැනමුතුකමට කී කවි’ හෙවත් ‘උපදෙස් දීම සඳහා කී කවි’ ගණයේ ලා සැලකෙන ජන කවි කීපයක් මෙහි දැක්වේ. මේ උපදෙස් කවි සෑම දේශයකට ම ඔබින, සෑම කාලයකට ම ගැළපෙන ඒවා ය. ඕනෑ ම තරාතිරමක, ඕනෑ ම වයසක පසු වන කෙනෙකුගේ ජීවිතය හැඩ ගස්වා ගැනීමට ඒවායින් ලබා දෙන උපදෙස්, උපකාර වේ."}
{"text": "ආදරණිය C,\nඅප වෙන් වී වසර ගණනකි. ඔබ කොහේ හෝ සිටින්නේ සතුටින් විය යුතුය. වස්සානය උදා වු පසුව වැටෙන වැහි මේ තරම් සුවදායක වන්නේ ඒ නිසාවෙනි. වැහි වැටෙන තැනක රැදෙන්නට ඔබ තවමත් කැමැත්තෙන්නම්, මගේ පුංචි කුටියේ කවුළුව තවමත් නොවැසුව වනම පවතී. ඉතිං ඔබ අනාරාධිතවම පැමිණෙන්න.\nතුරල් වෙමින් පවතින වැස්ස ඔබ ගැන මතක සජ්ජායනය පටන් ගෙන ඇති බැවින් කුටියේ විදුලි පහන් මා නිවා දමා අඳුර තුළ ගුළි ගැසීය යුතු ය. මා තුහින වැස්සට කැමති බව ඔබ දන්නවානේ. ඒත් C, මේ වැහි බිංදු වලත් තැවරි ඇතැයි සිතන ප්රේමයක්, අහේතුකව මට පාළුවක් ගෙන එනවා. මා එය කොයි තරම් දරා ගත යුතුයි ද C ? ඔබ කියන්න, ඒ කොතෙක්ද? එතෙක් මා මේ පාළුව දරන බවට අද ද ඔබට පොරොන්දු වෙමි. මේ වස්සානය ම එයට සාක්ෂිකරුවා කර ගන්න. මම වැස්සට කොතෙක් පෙම් කරනවාදැයි ඔබ දන්නවා නේද c. මා වඩාත් පෙම් කළ කිසිවකට බොරු නොකළ වග ඔබ හැරෙන්නට දන්නා කෙනෙකුන් ගැන මට සිතා ගන්නටවත් බැහැ. ආදරේ කරන දෑ හදවතට බොහෝ සමීප තැනක බොහෝම පරිස්සමට බලා ගන්නට හැකි, මා හැරෙන්නට ඔබ දන්නා වෙනත් කෙනෙකුන් සිටිනවද C ? සිටිනවා නම් ඒ මගේ සන්තානයෙන් ඔබ සතුවු, ඔබ යළිඳු මට නොඳුන් කොටසක් විය යුතුමයි C.\n“වස්සානය උදා වී ඇත්තේ සිනාසීමටයි.” ඉඳහිට ඔබ ලියන කවියක එසේ ලිය වෙනවා ඇති. මගේ සිනාව ඇත්තේ ඔබ සිනාසෙන තැනකනම් C, මට ඇහෙන්නට ඔබ සිනාසෙනවද? මටත් සිනාසිය හැකි පරිදි ඔබ ඔබේ සිනහවක් ඉතිරි කර යනවද?\nවැහි අස්සේත් ඉදහිට තැනක පත්තු වෙන රතිඤ්ඤා හඬට තිගැස්සෙන කුඩා බලුපැටවා හෙම්බත්ව ගොසින් C. මේ ලියන මොහොතේ මගේ කකුල් දෙක ළඟ වැතිරගෙන ඌටම ආවේනික තාලෙකට මාත් එක්ක දුක බෙදා ගන්න උත්සහ කරනවා. කුඩා පැටවාගේ එක චලනයක වේගයෙන් මට ඌ හඳුනා ගත හැකිය C. ඒ විදිහට හෝ තමන්ගේ දුක බෙදා ගන්න කෙනෙකුන් සිටින එක මොනතරම් වාසනාවක්ද C? කුඩා පැටවා මට වඩා වාසනාවන්තයැයි ඔබත් සිතනවද C?\nඔබ නොමැති තැනක, ඔබේ අතැඟිලි වල උණුසුම නොදැනෙන තැනක, ඔබේ සිනහව මගේ දෑස් මතට නොවැටෙන විටක තවදුරටත් වාසනාව පිළිබඳ බලාපොරොත්තු දල්වා ගෙන හිද පලක් තියෙනවද C, මේ ලෙසටම වාසනාව මා වෙතට බොහෝ දුරකින් තිබුණාවේ. ඔබ කොතැන සිටියත් ඒ හිඳින තැන හිඳ ඔබේ සිනහවෙන් බිඳක් සුළඟ හා මුහුව ආදර ගෙන ඔබට නොදන්වාම මා වෙතට පා උනාවේ. මේ හදවතින් පතන පැතුමක් නොවන බව ඔබ දන්නව ද?. එය නැගෙන්නේ මගේ මුළු සන්තානයෙන්මයි. ඔබට එය ඇදහිය හැකිද C?\nA,\n2019.04.16"}
{"text": "By Chamila Karawita\nකොළඹ ප්රදේශයට අත්යවශ්යව පවතින සියලු පහසුකම් සහිත ජාත්යන්තර තලයේ ක්රිකට් ක්රීඩාංගණයක අඩුපාඩුව වත්මන් ආණ්ඩුව සමඟ සාකච්ඡා කොට දියගම පිහිටා ඇති මහින්ද රාජපක්ෂ ක්රීඩා සංකීර්ණය පිහිටා ඇති භූමි භාගයේ ඉදිකිරීමට බලාපොරොත්තුවෙන් සිටින බව ශ්රී ලංකා ක්රිකට් ආයතනයේ උප සභාපතිවරයකු වන රවීන් වික්රමරත්න මහතා අවධාරණය කර සිටියි.\nශ්රී ලංකා ටෙලිකොම් ආයතනය සමඟ එක්ව ශ්රී ලංකා ක්රිකට් ආයතනය විසින් පාදුක්කේ පිහිටා ඇති ශ්රී ලංකා තාක්ෂණික විශ්වවිද්යාල භූමියේ ඉදි කිරීමට බලාපොරොත්තු වන ජාතික මට්ටමේ ක්රීඩාංගණය පිළිබඳව දැනුවත් කිරීම වෙනුවෙන් පැවැති මාධ්ය හමුවේදී වික්රමරත්න මහතා ඉහත අදහස් පළ කර සිටියේය. එසේ ඉදිකිරීම් ආරම්භ කිරීමට නියමිත ක්රීඩාංගණය, අනාගතයේදී ජාත්යන්තර ක්රීඩාංගණයක් කරළීමේ බලාපොරොත්තුවක් පවතින්නේද යන්න මාධ්ය විසින් කරන ලද විමසීමේදී ඒ මහතා මේ පිළිබඳව කරුණු හෙළි කර සිටියේය.\nරජයට අයත් දියගම ප්රදේශයේ අක්කර ගණනක ඉදිකොට තිබෙන මහින්ද රාජපක්ෂ ක්රීඩා සංකීර්ණයට අයත් අක්කර 18 ක භූමි භාගයක් ඒ වෙනුවෙන් වෙන්කොට අවසන්ව තිබෙන බව සඳහන් කර සිටි උප සභාපතිවරයා ඒ පිළිබඳව අග්රාමාත්ය මහින්ද රාජපක්ෂ මහතා ඇතුළු වත්මන් ආණ්ඩුවේ සහාය අපේක්ෂා කරන බවද සඳහන් කර සිටියේය.\n“මේ ඉදිකරන්න යන ක්රීඩාංගණය ජාතික මට්ටමට සරිලන පහසුකම් සහිත ක්රීඩාංගණයක්. ඒකෙන් ජාත්යන්තර ක්රීඩාංගණයක් කියන එක අදහස් වෙන්නේ නෑ. අන්තර්ජාතික ක්රීඩාංගණයක් නම් අවම වශයෙන් අක්කර 17 ක් 18 ක් වත් භූමි ප්රමාණයක් තියෙන්න ඕන” යි පවසන උප සභාපතිවරයා, “දිවා/රාත්රී තරග පැවැත්වීම සඳහා අපිට කොළඹ තියෙන්නෙ ආර්. ප්රේමදාස ක්රීඩාංගණය පමණයි. අපිට විදුලි ආලෝකය භාවිතයෙන් තරග පැවැත්වීම සඳහා පහසුකම් සහිත තවත් ක්රීඩාංගණයක අවශ්යතාවය පවතිනවා. විශේෂයෙන්ම කොළඹ අවටින්. මං හිතන්නේ ඒ සඳහා තියෙන හොඳම භූමිය තැන තමයි දියගම මහින්ද රාජපක්ෂ ක්රීඩා සංකීර්ණයට වෙන් කරලා තියෙන භූමි ප්රමාණය”යි වැඩිදුරටතු කරුණු දැක්වීය.\n“එතැනදී අපි බලාපොරොත්තු වෙනවා මේ ගැන වත්මන් අග්රාමාත්ය මහින්ද රාජපක්ෂ මහතා ඇතුළු වත්මන් ආණ්ඩුව සමඟ සම්බන්ධ වෙලා මේ කටයුතු ලෑස්ති කරන්න. ඒ ක්රීඩාංගණය සඳහා සියළුම පහසුකම් අපි ඇතුළත් කරනවා. විශේෂයෙන් තරග නැරඹීම සඳහා ප්රමාණවත් පහසුකම් සපයා දෙන්න”යි වික්රමරත්න මහතා කරුණු දැක්වීය.\nඅදියර 3 ක් යටතේ තාක්ෂණික විශ්වවිද්යාල භූමියේදී ඉදිකිරීමට නියමිතව තිබෙන ජාතික තලයේ ක්රීඩාංගණයේ ඉදිකිරීම් කටයුතු ලබන පෙබරවාරි 09 වැනිදා තොරතුරු සහ ජනමාධ්ය, උසස් අධ්යාපන, තාක්ෂණ සහ නවෝත්පාදන අමාත්ය ආචර්යය බන්දුල ගුණවර්ධන සහ අධ්යාපන, ක්රීඩා සහ යෞවන කටයුතු අමාත්ය ඩලස් අලහප්පෙරුම මහතාගේ සහභාගිත්වයෙන් ආරම්භ කෙරෙනු ඇත.\nමේ අතර මේ වැඩපිළිවෙළ සම්බන්ධතව වැඩිදුරටත් කරුණු පැහැදිළි කර සිටි ශ්රී ලංකා ක්රිකට් ආයතන සංවර්ධන අංශයේ ප්රධානී කමල් ධර්මසිරි මහතා පවසා සිටියේ ආර්. ප්රේමද්ස ක්රීඩාංගණයේ එකවර තරග නැරඹීම සඳහා අවස්ථාව උදාවන්නේ විසි අටදහසකට ආසන්න (28,000) ප්රේක්ෂක සංඛ්යාවක් වන නමුත් දියගම ඉදි කිරීමට නියමිත ක්රීඩාංගණයේදී ප්රේක්ෂකයින් 50,000 කට තරග නැරඹීමට හැකි වන පරිදි ඉදි කිරීමට සැලසුම් කර ඇති බව සඳහන් කර සිටියේය.\n“ප්රේමදාස ක්රීඩාංගණයේ අපිට ප්රේක්ෂකයින් ඇතුළු කරන්න පුලුවන් 28,000 ක් පමණ. නමුත් හොඳ තරග පැවැත්වෙන කොට ඒ වගේම සෙනගක් ඉන්නවා එළියේ ටිකට් ගන්න. උප සභාපතිතුමා කිව්වා වගේ කොළඹ තරගයක් පැවැත්වෙනකොට ප්රේක්ෂක අවශ්යතාවය ඉතාමත් ඉහළයි. ඒකනිසා තමයි අපි දියගම ක්රීඩාංගණයේ ප්රේක්ෂකයින් 50,000 කට තරගය නරඹන්න පුලුවන් විදියට ඉදිකරන්න සැලසුම් කරලා තියෙන්නේ. මේ වන විට ඒ භූමියේ අක්කර 30 ක පමණ ප්රමාණයක් අපිට හිමිව තිබෙනවා. ඒක තමයි අපි ජාත්යන්තර මට්ටමට රැගෙන එන්න බලාපොරොත්තු වෙන්නේ”යි වැඩිදුරත් කරුණු පැහැදිළි කර සිටියේය.\nමෙම මාධ්ය හමුව සඳහා ශ්රී ලංකා ක්රිකට් ආයතන උප සභාපති රවීන් වික්රමරත්න සහ සංවර්ධන අංශ ප්රධාන කමල් ධර්මසිරි මහත්වරුන්ට අමතරව ශ්රී ලංකා ටෙලිකොම් තාක්ෂණික විශ්වවිද්යායේ මෙහෙයුම් අධ්යක්ෂක රංජිත් ගුණවර්ධන සහ එම ආයතනයේ උපදේශක මංජු ආරියරත්න යන මහත්වරුන්ගේ ප්රධානත්වයෙන් පැවැත්විණ."}
{"text": "නර්මදා යාපා කියන්නේ 2018 වසරේ ලංකාවේ විවහාක රූ රැජිනයි ඉතින් ඊට කලින් ඉදලාම නිරුපිකාවක් නිවේදිකාවක් වගේම නිලියක් ලෙස නර්මදා අප අතරට පැමිණියා.\nඒ වගේමයි නර්මදා පළමු විවාහයෙන් වෙන් වී දෙවෙනිවර විවහාවුනේ කායවර්දන ශිල්පියෙක් සමගයි ඔවුන් දෙදෙනාගේ පළමු දරුවා ලැබෙන්න ඉද්දි ඔවුන් දෙදෙනා කරපු photo shoot එකක් නිසාත් නර්මදා ලංකාවේ කා අතරත් කතාබහට ලක්වුනා.\nපළමු විවාහයේන් වසර හතක එකට හිටපු නර්මදාට විවහාක රූ රැජින තරගය දිනන්නත් උදවු කරලා තියෙන්න පළමු සමියාලු ඊටපස්සේ යම් කිසි සිදුවීම් නිසා ජනක එයාගේ පාරේ ගියා මම මගේ පාරේ ආව කියලා තමයි නර්මදා පවසා තිබුනේ.\nඉතින් පළමු විවාහයෙන් සහ දෙවන විවාහයෙන් දරුවන් දෙදෙනෙක් සිටින නර්මදා දැන් ජිවත් වන්නේ දරුවන් දෙදෙනා සමග තනිවමයි.\nඉතින් ඇය පවසන්නේ කවදා හරි දරුවන් දෙදෙනාගේ අනාගතේ ලස්සන කරන එක කියලා තමයි.\nඉතින් අද අපි කියන්න හදන්නේ ඔබ අප ආදරේ කරන මේ සුරුපිනිය ගැනයි,ඇය දරුවන් දෙදෙනා සමග ගතකරන ජිවිතේ ගැනයි,මේ නර්මදාගේ සහා දරුවන් දෙදෙනාගේ සුන්දර චයාරුප පෙළක් තමා අද අපි ඔබට ගෙනෙන්නේ."}
{"text": "සරසවිය පුවත පළ දරයි සිරි කුලරත්නට රසඳුන පිහිට වෙයි\nසිළුමිණ, රසඳුන අතිරේකයට වසර විස්සක් සපිරීම නිමිත්තෙන් මේ වන විට රෝගාතුරව සිටින චිත්රපට අධ්යක්ෂ සිරි කුලරත්නහට මූල්යමය පරිත්යාගයක් සිදු කෙරිණි. ඔහු පිළිබඳව පළමු අනාවරණය කරනු ලැබුවේ සරසවිය පුවත්පත මඟිනි. \"එදා වස්තුව, රිදී තැල්ල හැදූ සිරිකුලරත්න අද අසරණයි. ඔබේ ආධාරය ඕනෑ\" යනුවෙන් ඔහුගේ වත්මන් තත්ත්වය පිළිබඳ සරසවියේ ලිපියක් පළ විය. ඒ ඔස්සේ අප සහෝදර පුවත්පතක් වූ සිළුමිණ - රසඳුන මැදිහත්වීමෙන් සිරිකුලරත්නට මෙසේ උපකාර කිරීම අගය කළ යුතුය.\nප්රේම සැඳෑවෝ තෙවැන්න එළිදකී\nලෝ ප්රකට කෘතියක් වන ඒ. ඊ. එල් ජේම්ස් ගේ 'ජ්ඪටබර ඉඩචඤඥඵ ධට ට්පඥර'කෘතිය ඇසුරෙන් රංජිත් කුරුප්පු විසින් පරිවර්තනය කළ 'ප්රේම සැඳෑවෝ' ග්රන්ථ මාලාවේ තෙවැන්න පසුගියදා නිකුත් විය. එය සුරස ප්රකාශනයකි. රංජිත් කුරුප්පු 'පවන රළු විය' සිනමා පටයේ තිර රචකයා මෙන්ම අධ්යක්ෂවරයාද වේ. ඔහු එම තිරරචනය වෙනුවෙන් සරසවිය සම්මානයෙන්ද පිදුම් ලැබීය. රංජිත් මීට ප්රථම 'කාන්තාරයේ කුසුම', 'මරණයේ දොරටුව', 'ගිනි මාද සක්මන' වැනි පරිවර්තන කෘතින් රචනා කොට ඇත.\n‘සුධාරි’ දොරට වැඩි දා\nප්රවීණ ලේඛක ජයකොඩි සෙනෙවිරත්න විසින් රචිත හැටපස් වැනි නවකතාව 'සුධාරි' දොරට වැඩීමේ උත්සවය පසුගියදා කොළඹ ජාත්යන්තර පොත් ප්රදර්ශනයේදී දයාවංශ ජයකොඩි සහ සමාගමයේ පොත් ප්රදර්ශන කුටියේදී සිදු කෙරිණි. එහිදී ප්රකාශක දයාවංශ ජයකොඩි විසින් 'සුධාරි' නවකතාව ජයකොඩි සෙනෙවිරත්න වෙත පිළිගැන්වූ අවස්ථාව.\nගී ලොව රැජනට සුබ උපන්දිනයක්\nමෙම මස 11 වැනිදා (හෙට)උපන්දිනය සමරන හෙළ ගීත කෝකිලාවිය ලතා වල්පොල ගායනවේදිනියට සුබ උපන්දිනයක් වේවා යැයි සරසවිය මෙරට සියලු රසික රසිකාවන් සමඟ ප්රාර්ථනා කරයි. ඇයගේ උපන්දිනය වෙනුවෙන් ලතා වල්පොල මිතුරු හවුල සහ සහන පදනම මඟින් සහනාධාර බෙදාදීමක් ඉහළ ඉඳීබැද්ද මොරටුවේදී සිදු කෙරෙනු ඇත.\nවිජය නන්දසිරි අවසන් වරට රඟපෑ සුනිල් ටී ගේ හැටහතර මායම් 17දා\nසුනිල් ටී ප්රනාන්දු නිෂ්පාදනය කළ හැටහතර වැනි සිනමා නිෂ්පාදනය වූ 'හැටහතර මායම්' ලබන 17 වැනිදා තිරගත වීමට නියමිතය. කතාව, දෙබස්, තිරරචනය, මෙන්ම අධ්යක්ෂණය සුදේශ් වසන්ත පීරිස් විසින් සිදුකර ඇති මෙය හාස්යෝත්පාදක සිනමාපටයකි. විජය නන්දසිරි අවසන් වතාවට රඟපෑ චිත්රපට කිහිපයෙන් එකක් වන 'හැටහතර මායම්' හි මහින්ද පතිරගේ, සුසිලා කෝට්ටගේ, රිචඩ් මානමුදලි, විශ්ව ලංකා, නිරෝෂා තලගල, විශ්ව කොඩිකාර, හර්ෂ ප්රේමරත්න, මේනකා මධුවන්ති, සරත් චන්ද්රසිරි, නිල්මිණි කෝට්ටේගොඩ, ඩී. බී ගංගොඩතැන්න, පවිත්රා වික්රමසිංහ, කපිල සිගේරා, ජීවන් හඳුන්නෙත්ති ආදිහු රංගනයේ යෙදෙති. ගාමිණි මොරගොල්ලාගම කැමරා අධ්යක්ෂවරයා ය. කේෂාන් පෙරේරා සංගීත අධ්යක්ෂවරයා ය. සරත් සමරවික්රම කලා අධ්යක්ෂණයෙන්ද, අනුර බණ්ඩාර සංස්කරණයෙන්ද, කිරන් සොයිසා කොණ්ඩා සැකසුම සහ ඇඳුම් නිර්මාණයෙන්ද රොඩ්නි වැන්ටුවෙස්ට් අංග රචනයෙන්ද මේ සඳහා දායක විය. ගී පද රචනා සුනිල් ධර්මසිරි සහ චතුරංග හෙට්ටිගේ ගෙනි. නර්තන අධ්යක්ෂණය තුෂානි වීරක්කොඩි විසිනි. සුනිල් ධර්මසිරි රේඛීය නිෂ්පාදකවරයා ය.\nමෙවර ආවර්ජනා ඒ. ඩී රන්ජිත් කුමාර\nසෑම පොහොය දිනකම රාත්රී 7.00ට සිටි හිට්ස් සැටලයිට් නාලිකාව ඔස්සේ විකාශය වන ආවර්ජනා වැඩසටහන මෙවර පොහොය යෙදෙන 14 වැනිදා වෙන්වනුයේ ප්රවීණ ලේඛකයකු මෙන්ම ජනමාධ්යවේදියකු වන ඒ. ඩී රන්ජිත් කුමාර වෙනුවෙනි.\nසරසවිය Model Bank රත්නපුර නිව් ඉම්පීරියල් සිනමාහලේ\nඅප සිනමා ලොවට, ටෙලි නාට්ය කලාවට, නිරූපණ ක්ෂේත්රයට නවකයන් හඳුන්වාදීමේ අරමුණෙන් සරසවිය පුවත්පත අරම්භ කළ සරසවිය ර්ධඤඥත ඕචදඬ මීළඟ අදියර රත්නපුරයට ගෙන එන බව සතුටින් දන්වා සිටිමු. ඒ අනුව මෙම මස 26 වැනිදා රත්නපුර නිව් ඉම්පීරියල් සිනමා ශාලාවේදී සරසවිය ර්ධඤඥත ඕචදඬ මීළඟ අදියර පැවැත්වෙනු ඇත.\nරංගනයෙන් මෙන්ම කලා ලොව සෙසු අංශ නියෝජනය කිරීමේ බලාපොරොත්තුවක් ඇති සියලු දෙනාට වයස් භේදයකින් තොරව මේ සඳහා සහභාගි වන්න යැයි සරසවිය ආරාධනා කරයි. මේ මඟින් තවත් පරපුරක් ක්ෂේත්රයට දායාද කිරීම සරසවිය ඒකායන බලාපොරොත්තුවයි. සරසවිය ර්ධඤඥත ඕචදඬහි පළමු අදියර වැලිගම චාන්දනි සිනමාහලේදීත් දෙවැනි අදියර ගම්පහ නයෝමි සිනමාහලේදීත් පැවැත්විණි. ඒ සඳහා ලැබුණු ප්රතිචාරයන් ඉමහත්ය. රත්නපුරයෙන් පසු තවත් නගර කිහිපයකටම සරසවිය ර්ධඤඥත ඕචදඬ ගෙන ඒමට අපි අපේක්ෂා කරමු.\nප්රථම සිංහල බ්ලූ-රේ තැටි එළිදකී මාතලන්, මනුෂ්යත්වය, මධු සිහින, කස්තුරි සුවඳ මුල්වරට\nමෙරට සිනමා ලෝලීන්ට ඉහළ තාක්ෂණයෙන් යුතුව සිනමාපටයත් නැරැඹීමේ අරමුණ පෙරදැරිව මුල්වරට බ්ලූ-රේ මාධ්යයෙන් සිනමාපට හතරක් පසුගියදා නිකුත් විය. 'මාතලන්', 'මනුෂ්යත්වය', 'මධු සිහින', 'කස්තුරි සුවඳ' එම සිනමාපටයන් වේ. එම චිත්රපට තිස්ස නාගොඩවිතානගේ ඉදිරිපත් කිරීමකි. පසුගියදා සරසවිය කලාපයකින් මෙම බ්ලූ-රේ තාක්ෂණය පිළිබඳව විශේෂිත ලිපියකින් ආවරණය කෙරිණි. එමඟින් බ්ලූ-රේ තාක්ෂණයේ අවශ්යතාව අනාවරණය කරන ලදී. තිස්ස එම සිනමාපටයන් බ්ලූ-රේ තාක්ෂණයෙන් ඉදිරිපත් කළේ එම අනාවරණය ඔස්සේය.\nඅකිල සඳ කැළුම් මාමණ්ඩිය වෙනුවෙන් මෙහෙවරක ඔබත් එන්න\nනව පරපුරේ රංගන ශිල්පී අකිල සඳකැළුම් පසුගිය දිනෙක අප වෙත දුරකථන ඇමතුමක් දුන්නා. ඔහු අපට පැවසුවේ මෙවැන්නක්.\nමගේ බිරියගේ පියා දරුණු රෝගී තත්ත්වයකට පත් වෙලා තියෙනවා. ඔහුය අනිවාර්යයෙන්ම සැත්කමක් කළ යුතු යැයි වෛද්යවරු ප්රකාශ කළා. ඒ වෙනුවෙන් රුපියල් ලක්ෂ විස්සකට අධික මුදලක් වැය වෙනවා. ඉතින් මට හිතුණා ඒ සඳහා මුදල් සොයා ගන්න ප්රසංගයක් සංවිධානය කරන්න. එහි නම 'භාව'. මෙම මස 13 වැනිදා එනම් ඉදිරිදා ආවේ මරියා විදයාලයීය ශාලාවේදී 'භාව' පැවැත්වෙන්න නියමිතයි. මෙහිදී නෙලූ අධිකාරි සමඟින් භාචි සුසාන් ගී ගයනු ලබනවා. අමිල ඩිල්ෂාන් සංගීත අධ්යක්ෂණය කරනවා. නාද සංගීත කණ්ඩායම සංගීතය සපයනවා. නිවේදන කටයුතු සිදු කෙරෙන්නේ කැළුම් ශ්රීමාල් විසින්.\n0771852200 මේ අකිලගේ දුරකථන අංකය යි. භාව පිළිබඳ වැඩිදුර විස්තර මේ අංකයට ඇමතීමෙන් අසා දැනගත හැකියි."}
{"text": "අද(18) උදෑසන 9.05 ට පමණ සීදුව නගරයේ පිහිටි පෞද්ගලික බැංකුවක් නාඳුනන පුද්ගලයෙකු විසින් මංකොල්ල කා පළා ගොස් තිබේ.\nඅද(18) උදෑසන 9.05 ට පමණ සීදුව නගරයේ පිහිටි පෞද්ගලික බැංකුවක් නාඳුනන පුද්ගලයෙකු විසින් මංකොල්ල කා පළා ගොස් තිබේ.\nඋඩවලව ජලාශයේ වාන් දොරටු විවෘතව ඇති විට එම වේල්ල මතින් ඇති මාර්ගයේ බර වාහන ධාවනයෙන් වැලකී සිටින ලෙස වැඩබලන ආපදා කලමනාකරණ අමාත්ය රංජිත් සියඹලාපිටිය මහතා පවසයි.\nඅප්රේල් මාසයේ සිට යළිත් වරක් ඇමරිකානු GSP බදු සහනය ශ්රී ලංකීය අපනයනකරුවන්ට විවෘත වන බවත්, කර්මාන්ත හා වාණිජ කටයුතු අමාත්යාංශයේ සංඛ්යා ලේඛන හා දත්තවලට අනුව, අප ඇමරිකාවට කරනු ලබන අපනයන ප්රමාණය ප්රථමවරට ඩොලර් බිලියන 03 ක් දක්වා වැඩි වී තිබීම වාර්තා වී ඇති බව කර්මාන්ත හා වාණිජ කටයුතු අමාත්ය රිෂාඩ් බදියුදීන් මහතා පැවසීය.\nශ්රී ලංකා පොලිසිය අලුත් අවුරුද්ද වෙනුවෙන් සංවිධානය කරනු ලැබු අලුත් අවුරුදු චාරිත්රාණුකූල තේපැන් සංග්රහය පසුගිය දා පොලිස්පති පූජිත් ජයසුන්දර මහතාගේ ප්රධානත්වයෙන් පොලිස් මූලස්ථාන පරිශ්රයේදි උත්කර්ෂවත් ලෙස පවත්වන ලදි.\nකතානායක කරූ ජයසූරිය මහතාගේ ආරාධනාවකට අනුව ඉරාන පාර්ලිමේන්තුවේ කතානායක අලී ලරිජානි මහතා (Ali Larijani) හෙට (18) සිට 20දා දක්වා ශ්රී ලංකාවේ සංචාරයක නිරතවීමට නියමිතය.\nපළමු වසරට ළමුන් ඇතුලත් කිරීමේ දී ළමුන් තෝරා ගැනීමට අදාළ තොරතුරු තවදුරටත් විනිවිදභාවයකින් යුක්තව ජනතාවට අනාවරණය කිරීමට අවශ්ය පියවර ගන්නා ලෙස අධ්යාපන අමාත්ය අකිල විරාජ් කාරියවසම් මහතා නිලධාරීන්ට උපදෙස් ලබාදී තිබේ.\nහුණුපිටිය, ගංගාරාම විහාරස්ථානය හා අරලියගහ මන්දිරය විසින් සංවිධානය කරනු ලබන 'බුද්ධ රශ්මි ' ජාතික වෙසක් මංගල්යය හා ඊට සමගාමිව අරලිය ගහ මන්දිරයේ පවත්වනු ලබන සර්වඥ ධාතූන් වහන්සේ ඇතුළු කෞතුක භාණ්ඩ ප්රදර්ශනය අප්රේල් 29 වන දින ප.ව 7.00ට අරලියගහ මන්දිරයේ දි ජනාධිපති මෛත්රිපාල සිරිසේන මහතාගේ හා අගමැති රනිල් වික්රමසිංහ මහතාගේ ප්රධානත්වයෙන් විවෘත කෙරේ.\nලන්ඩන් නුවරදී පැවැත්වෙන 2018 පොදු රාජ්ය මණ්ඩල රාජ්ය නායක සමුළුව සඳහා සහභාගීවීමට ගොස් සිටින ජනාධිපති මෛත්රිපාල සිරිසේන මැතිතුමා බි්රතාන්ය අග්රාමාත්යවරිය වන තේරේසා මේ මහත්මිය හමුවීමට නියමිතය.\nපොදු රාජ්ය මණ්ඩලීය රාජ්ය නායක සමුඑවට සහභාගී වීමට ලන්ඩන් නුවරට ගොස් සිටින ජනාධිපති ගරු මෛත්රීපාල සිරිසේන මැතිතුමා, ඊයේ (16) ලන්ඩන් නුවර බෞද්ධ විහාරයේ දී හිසතෙල් ගෑමේ චාරිත්රය සදහා එක්විය.\nසිංහල සහ හින්දු අලුත් අවුරුද්ද වෙනුවෙන් ශ්රී ලංකා නාවික නෞකා පරාක්රම ආයතනය විසින් සුදානම් කර තිබූ නාවික සම්ප්රදායානුකූල උත්සවය ඊයේ (16) නාවික හමුදාධිපති, වයිස් අද්මිරාල් සිරිමෙවන් රණසිංහ මහතාගේ ප්රධානත්වයෙන් සමරනු ලැබීය.\nලන්ඩන් නුවරදී පැවැත්වෙන 2018 පොදු රාජ්ය මණ්ඩල රාජ්ය නායක සමුළුව සඳහා සහභාගීවීමට දිවයිනෙන් පිටත්ව ගිය ජනාධිපති ගරු මෛතී්රපාල සිරිසේන මැතිතුමා, ඊයේ (15) රාති්රයේ ලන්ඩන් නුවර හීත්රෝ ජාත්යන්තර ගුවන්තොටුපොළ වෙත ළඟා විය.\nඅලුත් අවුරුදු උත්සව සමය වෙනුවෙන් මගී ජනතාවගේ පහසුව සඳහා ශ්රි ලංකා දුම්රිය දෙපාර්තමේන්තුව විසින් විශේෂ දුම්රිය සේවාවක් පවත්වාගෙන යාමට කටයුතු යොදා ඇත.\nඅලුත් අවුරුදු උත්සව සමය කලයේ, ගෙවුණු පැය 24 තුළ බීමත්ව රිය පැදවූ රියදුරන් 140ක් අත් අඩංගුවට ගත් බව පොලීසිය නිවේදනය කරයි.\nලන්ඩන් නුවරදී පැවැත්වෙන 2018 පොදු රාජ්ය මණ්ඩල රාජ්ය නායක සමුළුව අද (16) සිට අපේ්රල් 21 වනදා දක්වා එක්සත් රාජධානියේ දී පැවැත්වෙයි.\nමගී ප්රවාහන සේවයේ යෙදෙන ත්රිරෝද රථ සඳහා මීටර් අනිවාර්ය කිරීම ලබන මැයි 20දා සිට ක්රියාත්මක කරන බව මාර්ග ආරක්ෂාව පිළිබඳ ජාතික සභාවේ සභාපති වෛද්ය සිසිර කෝදාගොඩ මහතා 'මව්බිම'ට පැවැසීය."}
{"text": "නිව් යෝර්ක් ටයිම්ස් ගූගල් වාරනය සහ අපලේඛනය පිලිබඳ ලෝක සමාජවාදී වෙබ් අඩවියේ චෝදනාව වාර්තා කරයි\nලෝක සමාජවාදී වෙබ් අඩවිය සහ අනෙකුත් වාමාංශික හා යුද-විරෝධී වෙබ් අඩවි සම්බන්ධ ගූගල් වාරනය හා අපලේඛනය සැප්තැම්බර් 27 වැනිදා නිව් යෝක් ටයිම්ස් විසින් ප්රසිද්ධ කෙරුනු දීර්ඝ ලිපියක විෂය විය. “ගූගල් ට්රැෆික් පොලිස් කාරයෙක් බවට පත්වෙයි” යන සිරස්තලය සහිත එම ලිපිය මුද්රිත සංස්කරනයේ ව්යාපාරික පිටුවේ මුල් තැනක් දී පල කෙරුනු අතර පුවත්පතේ වෙබ් අඩවිය.ද එය පල කලේය.\nතාක්ෂනය සම්බන්ධ ප්රශ්න ගැන විශේෂඥයෙකු වන, ටයිම්ස් වාර්තාකරු ඩයිසුකේ වකබයාෂි විසින් ලියන ලද ලිපිය ඇරඹෙන්නේ මෙසේය: “ලෝක සමාජවාදී වෙබ් අඩවියේ කතෘමන්ඩල සභාපති ඩේවිඩ් නෝර්ත්, අපේ්රල් මාසයේ තම අඩවියේ පිවිසුම්වල වැටීමක් දුටුවේය. මුලින් ඔහු එය සටහන් කරගත්තේ, ජනාධිපති ට්රම්ප් සම්බන්ධ ප්රවෘත්ති පිලිබඳ තෙහෙට්ටුව හෝ දේශපාලනික විඥානයේ මාරුවක් ලෙසය.”\n“එහෙත් සංඛ්යාවන් හාරා අවුස්සා බැලූ විට, ඔහුට ඊට වැඩි යමක් තේරුම් ගිය බව නොර්ත් මහතා පැවසීය. වෙබ් අඩවියට කෙරෙන ගවේශනාත්මක පිවිසුම් යලි යොමු කිරීම ගූගල් විසින් අත්හිටුවා තිබුනි. කලෙක පුද්ගලයන් ලෝක සමාජවාදී වෙබ් අඩවියට ආකර්ෂනය කෙරුනු ප්රමුඛ සෙවුම් පද දැන් හිස්ව දිස්වන බව ඔහු සොයා ගත්තේ ය.”\n“මෙය අහම්බයක් නො වන” බවත් “යම් ආකාරයක දැනුවත් මැදිහත්වීමක්” බවත් නොර්ත් සඳහන් කලේය.\nගූගල් සමාගමේ ප්රධාන විධායක නිලධාරියාට හා තවත් මූලික විධායක නිලධාරීන් කීපදෙනෙකුට නෝර්ත් යැවූ විවෘත ලිපිය අගෝස්තු 25 වැනිදා ප්රසිද්ධ කිරීමෙන් දින කිහිපයකට පසු වකබයාෂි මහතා මුලින්ම ලෝසවෙඅ ඇමතීය. ගවේෂන ප්රතිපල වලින් ලෝසවෙඅ හා අනෙකුත් වාමාංශික අඩවි ඉවත් කර තැබීමට ගූගල් උත්සාහ දරමින් සිටින බව සනාථ කෙරෙන විස්තීරන දත්ත ඇතුලත් ලිපිය, වාරනය හා අපලේඛන ගත කිරීම නතර කරන ලෙස ඉල්ලා සිටියේ ය.\nඅන්ත දක්ෂිනාංශික වෙබ් අඩවිවලට ප්රවේශවීම ගූගල් විසින් අවහිර කර තිබූ බවට ටයිම්ස් පුවත්පත වාර්තා පල කර ඇති නමුදු, වකබයාෂි මහතාගේ ලිපිය, වාමාංශික වෙබ් අඩවි සම්බන්ධ සංගත වාරනය පිලිබඳව එක්සත් ජනපද සංස්ථාපිත මාධ්ය තුල පලවූ පලමු වැදගත් වාර්තාවයි.\nපසුගිය අපේ්රල් මාසයේ දී ගූගල් තම ගවේෂන ඇල්ගොරිතමයට (පරිගනක විද්යාවේ දී ගැටලූ විසඳීම සඳහා යොදා ගැනෙන නීති පද්ධතියක්) කල වෙනස්කම් නිවේදනය කිරීමේ තැන් සිට, වාමාංශික, යුද-විරෝධී, මෙන්ම ප්රගතිශීලී වෙබ් අඩවි 13ක ගවේෂන පිවිසුම් සියයට 55කින් පහල බැස ඇති බව ලෝසවෙඅ අධ්යයනය මගින් සොයා ගෙන ඇත.\nවකබයාෂි සමඟ නෝර්ත්ගේ ආරම්භක සාකච්ඡාවෙන් පසුව, ගූගල් හරහා එන ගවේෂන පිවිසුම්වල නාටකාකාර වැටීම, ගවේෂන ප්රතිඵල තුල ලෝසවෙඅ විසින් පලකරන ලිපිවලට ලැබුන ප්රමුඛස්ථානය පහලයාමට හේතු වන්නේය යන සිය ප්රකාශයට අනුබල දෙන පුලුල් දත්ත සමුදායක්, ලෝසවෙඅ විසින් ටයිම්ස් වාර්තාකරුට සපයන ලදී.\nලිපිය ප්රසිද්ධ කිරීමට මදකට පෙර සැප්තැම්බර් අග, වකබයාෂී නෝර්ත් සමග දෙවැනි සම්මුඛ සාකච්ඡාවක්ද පැවත්වීය.\nඑම ලිපිය ලෝසවෙඅ තොරතුරු නිවරදි ලෙස වාර්තා කලේය.\n“අපේ්රල් මස මැදදී, ධනවාදය එදිරිව සමාජවාදය පිලිබඳ ගූගල් ගවේෂනයක්, එහි පලමු ප්රතිඵල පිටුව මතට අඩවියේ සම්බන්ධතාවන්ගෙන් එකක් ගෙන ආ නමුත් අගෝස්තු වන විට එම ගවේෂනයටම, කිසිම සම්බන්ධතාවක් ගූගල් හි පෙන්නුම් නොකලේය. අපේ්රල් මාසයේදී අඩවියට පුද්ගලයන් නැවත යොමු කර තිබූ ප්රමුඛ ගවේෂන පද 150න් 145ක් දැන් තම සම්බන්ධතාවන් පෙන්නුම් නොකරයි.”\nවකබයාෂි සමග ඔහු කල සම්මුඛ සාකච්ඡාවේදී ලෝසවෙඅ විශ්ලේෂනයට, සාධක මත පදනම් වූ ප්රතිචාරයක් දක්වන ලෙස ගූගල් සමාගමට පවසන මෙන් නොර්ත් ටයිම්ස් වාර්තාකරුගෙන් ඉල්ලීය.\n“ඔවුන් එය කරමින් සිටින්නේ කෙසේ දැයි ඔවුන්ගෙන් ඇසිය යුතු” බවත් “ඔවුන් අප (ගූගල්) කිසිවක් කරන්නේ නැතැයි පවසන්නේ නම්, එය සරලවම විශ්වාස කල හැකි නොවේ” යැයි නෝර්ත් කරන ප්රකාශයත් ටයිම්ස් පුවත්පත උපුටා දක්වයි.\nටයිම්ස් වාර්තාකරු ගූගල් ආයතනයෙන් ප්රතිචාරයක් ලබා ගැනීමට උත්සාහ කල නමුත් පලක් වී නැත. “ගූගල් ලෝක සමාජවාදී වෙබ් අඩවිය ගැන අදහස් දැක්වීම ප්රතික්ෂේප කලේයැයි” ලිපිය වාර්තා කලේය.\nගූගල් ආයතනයේ පරිපූර්න නිහඬියාව වරද පිලිගැනීමකට සමානය.\nගූගල් ගවේෂනයන් සංස්ථාපිතයේ වෙබ් අඩවිවලට පක්ෂපාතිත්වයක් දක්වන බවට විවෘත ලිපිය කරන චෝදනාව ද වකබයාෂිගේ ලිපියෙහි සඳහන් විය.\n“පිවිසුම්වල පහත වැටීම, ගූගල් විසින් නිව් යෝක් ටයිම්ස් ද ඇතුලු ප්රධාන ප්රවාහයේ මාධ්ය සංවිධාන වෙතට, අන්තර්ජාල පරිශීලනය කරන්නන් යොමු කිරීමේ ප්රතිඵලය බව නොර්ත් මහතා තර්ක කලේය. වාමාංශික, ප්රගතිශීලී, සමාජවාදී හෝ ඔල්ටර්නෙට් හා කොන්සොර්ටියම් නිව්ස් වැනි යුද විරෝධී ප්රකාශන ඇතුලත් විවිධාකාර අඩවිවල ගවේෂන පිවිසුම් යලි යොමු කිරීම්ද අපේ්රල් මාසයේ සිට වැටී ඇති බව ලෝසවෙඅ ප්රකාශ කලේය.”\nඔහු ලිපිය සඳහා ගවේෂනය කරමින් සිටි මාසය තුල, ගූගල් වාරනය පිලිබඳ ප්රකාශය නිෂ්ප්රභ කෙරෙන සාක්ෂි නැති බව වකබයාෂි මහතා පැහදිලිවම සොයාගත්තේය. ඊට විපරීත ලෙස ඔහුගේම පර්යේෂන, ලෝසවෙඅ සොයා ගැනීම් සඳහා සහායක් විය.\nඋදාහරන වසයෙන්, ලෝසවෙඅ වෙතට යොමුවූ ගවේෂන යන්ත්ර පිවිසුම් පහල ගිය අතර, නො-සෙවුම් පිවිසුම් ඉහල ගිය බව නිව් යෝක් ටයිම්ස් සොයා ගත්තේය.\n“මා ඕනෑම ආකාරයක වාරනයට විරුද්ධයි.” නොර්ත් ටයිම්ස් පුවත්පතට පැවසීය. “තමන්ට කියවීමට අවශ්ය කුමක්ද යන්න තෝරා ගැනීම ජනතාවට භාරය. එය ලෝක සමාජවාදී වෙබ් අඩවියට කෙරෙන පිවිසුම් වලින් නතර නොවනු ඇත. එය පුලූල් වීමටත් පැතිරීමටත් පටන් ගන්නවා ඇත.”\nලෝක සමාජවාදී වෙබ් අඩවිය හා වෙනත් වාමාංශික වෙබ් අඩවි වාරනය හා අපලේඛනය කිරීමේ ගූගල් උත්සාහය පිලිබඳ මෙම වාර්තාව ටයිම්ස් පුවත්පත විසින් ප්රසිද්ධ කිරීම වැදගත් දේශපාලන වර්ධනයකි.\nටයිම්ස් ලිපියට ප්රතිචාර වසයෙන්, ඬේවිඞ් නෝර්ත් පහත සඳහන් ප්රකාශය නිකුත් කලේය.\n“ප්රජාතන්ත්රවාදී අයිතීන්ට එරෙහි ගූගල් ප්රහාරය පිලිබඳ ලෝසවෙඅ හෙලිදරව් කිරීම් පුලුල්ව හදාරනු ලැබෙන අතර සැලකිය යුතු බලපෑමකින් යුක්තය. ටයිම්ස් පුවත්පතේ පලවුනු ලිපිය මාසයක් තිස්සේ සූදානම් වූවකි. පුවත්පතේම පර්යේෂනය තහවුරු කලේ, ලෝසවෙඅ කෙරෙන පිවිසුම් නාටකාකාර ලෙස වැටී ඇති බවයි. ටයිම්ස් පත්රය අපගේ චෝදනාවට පිලිතුරු දෙන ලෙස පැවසූ විට ගූගල්, එහි වාර්තාකරුට අවහිර කිරීමට පියවර ගත්තේය. ලෝසවෙඅ චෝදනා නිෂ්ප්රභ කිරීමට ගූගල් සමත් වුයේ නම්, එය වකබයාශි මහතාට සාක්ෂි සම්පාදනය කරනු ඇත. ගූගල් එසේ කිරීමට අසමත් වූයේ, අපේ චෝදනා සත්ය වන බැවිනි. ගූගල් අන්තර්ජාලය වාරනය කිරීමේ කුමන්ත්රනයක නියලී සිටී.”\n“ගූගල් උත්සාහය අසාර්ථක වනු ඇත. මුලික ප්රජාතන්ත්රවාදී අයිතීන් ප්රහාරයට ලක්වන බවට අවබෝධය වේගයෙන් වැඩෙමින් තිබේ. සිය නාමය, ගවේෂන වංචාකිරීම හා භාෂනයේ නිදහස සහ විවේචනාත්මක චින්තනය මර්දනය කිරීමට සමාන පදයක් වනවාත් සමඟ ගූගල් තමන්වම අපකීර්තියට පත්කර ගනියි.\n“ලෝක සමාජවාදී වෙබ් අඩවිය මෙම සටනින් පසුබසින්නේ හෝ ඉවත් වන්නේ නැත. ආන්ඩුව හා සංගත පාලිත වාරනයට එරෙහි අපගේ සටන දිගටම සහාය දිනා ගනු ඇතැයි අපට විශ්වාසය.”"}
{"text": "තමා වෙත ලැබී ඇති බලතල අනුව ශ්රී ලංකා ප්රජාතාන්ත්රික සමාජවාදී ජනරාජයේ අග්රාමාත්ය ධුරයෙන් රනිල් වික්රමසිංහ මහතා ඉවත් කළ බව ජනාධිපතිRead more\nශ්රී ලංකා ප්රජාතාන්ති්රක සමාජවාදී ජනරජයේ නව අග්රාමාත්යවරයා ලෙස මහින්ද රාජපක්ෂ මහතා මීට සුළුමොහොතකට පෙර ජනාධිපති කාර්යාලයේ දී ජනාධිපති ගරු මෛත්රීපාලRead more\nජනාධිපති ගරු මෛත්රීපාල සිරිසේන මැතිතුමා සහ ඉන්දීය අග්රාමාත්ය නරේන්ද්ර මෝදි මැතිතුමා අද (17) පස්වරුවේ දුරකථන සංවාදයකට එක් විය. මෙහිදී නායකයින්Read more\nවර්තමාන ආණ්ඩුව අනුගමනය කරමින් තිබෙන ආර්ථික ප්රතිපත්තිය නිසා අපේ රටේ ආර්ථිකය බරපතළ ලෙස කඩා වැටීමකට ලක්වෙලා තිබෙනවා. 2015 ජනවාරි 08Read more\nනිල ආර්ථික වැඩ පිළිවෙල ඔස්සේ ශ්රී ලංකාවට උදාවන නව අවකාශයන් හරහා සංවර්ධන අවස්ථාවන් ගොඩනංවා ගැනීමට නොර්වේ රාජ්ය සතු අත්දැකීම්, නවRead more\nඑෆ්.සී.අයි.ඩීය විසුරුවා හැරීමට රජය වහා කටයුතු කළ යුතු බවත් එය නීති විරෝධී ආයතනයක් බවත් මෙම නීතිවිරෝධී ආයතනයට එරෙහිව මේ වනවිටRead more\n2019 වසර සඳහාවන විසර්ජන පනත් කෙටුම්පත පාර්ලිමේන්තුව වෙත ඉදිරිපත්කිරීම සඳහා මුදල් හා ජනමාධ්ය අමාත්ය මංගල සමරවීර මහතා විසින් පසුගියදා ඉදිරිපත්Read more\nජාතික විද්යා පදනමේ 50 වන සංවත්සර උත්සවය ජනාධිපති ගරු මෛතී්රපාල සිරිසේන මැතිතුමාගේ ප්රධානත්වයෙන් කොළඹ බණ්ඩාරනායක ජාත්යන්තර සම්මන්ත්රණ ශාලාවේ දී පැවැත්විණි.Read more\nජනාධිපති මෛත්රීපාල සිරිසේන මහතා එක්සත් ජාතීන්ගේ 73 වන මහා මණ්ඩල සැසිවාරයට සමගාමීව පැවැත්වෙන ගෝලීය සාමය සඳහා වූ නෙල්සන් මැන්ඩෙලා සාමRead more\nශ්රී ලංකා පොත් ප්රකාශකයන්ගේ සංගමය විසින් සංවිධානය කර තිබු සිංහල නවකතා කලාවට පිදෙන ප්රකාශක උත්තමාචාරය “ස්වර්ණ පුස්තක” සම්මාන උළෙල සහRead more"}
{"text": "“ස්නේහ මනුදම් ” වෙනුවෙන් කෙරෙන සුහද ඇරයුමයි… 💌\nවෘත්තීය කුසලතා සංවර්ධන සංගමයේ 13 වන සංවත්සර සැමරුමට සමගාමීව සිදු කරනු ලබන, අප විශ්ව විද්යාලයේ පිරිසිදු කිරීමේ කටයුතු වල නිරතවෙමින් සුවිසල් මෙහෙවරක් ඉටුකරන අපේම ආදරණීය මව්වරුන් සහ පියවරුන් 70කට ආසන්න පිරිසක් සඳහා ඔබේ හදරැඳි ආදරයත් සමඟින් වියළි සලාක මලු බෙදාදීමේ උතුම් වූ සමාජ කර්තව්යය\nඅගෝස්තු මස 02 වෙනි දින\nප.ව. 1.30 සිට ප.ව. 4.00 දක්වා\nවිශ්ව විද්යාලයීය මුණසිංහ ශාලා පරිශ්රයේදී\nසිදුකරලීමට සියල්ල සූදානම් ♥️✨\nමේ මහඟු කර්තව්යය හා අපත් සමඟ එක්වන මෙන් CSDS පවුලේ ඔබ සැමට ආරාධනා!"}
{"text": "ගාල්ල නගරය තුලත් ගාලූ දිස්ත්රික්කයෙන් පිටත ප්රදේශ වලත් සිංහ සමාජය මගින් කරන ලද වෛද්ය සායන අඩු ආදායම්ලාභී සිසු දරු දැරියන්ට පාසල් පොත් සහ උපකරණ බෙදා දීම.\nගෘහණියන් සදහා සූපවේදී පාඨමාලා පැවැත්වීම.\nතරුණියන් සදහා රූපලාවන්ය සහ මංගල ඇදුම් නිර්මාණ පාඨමාලා පැවැත්වීම.\nලේ දන්දීමේ ව්යාපාර පැවැත්වීම.\nකුඩා දරුවන් වෙනුවෙන් ලෝක ළමා දිනය සමරා උත්සව පැවැත්වීම.\nආයුර්වේද වෛද්ය සායන පැවැත්වීම.\nරුක් රෝපණ ව්යාපෘති ක්රියාත්මක කිරීම.\nප්රවීන විද්වත් දේශකවරුන් මගින් ධනාත්මක චින්තන දේශන පැවැත්වීම.\nතෝරාගත් අඩු පහසුකම් සහිත පාසල් සදහා පහසුකම් සැපයීම.\nසිංහ සමාජ පවුල් අතර සුහදහමු සංවිධානය කිරීම, සබදතා වර්ධනය.\nමරණයට කැප වූ ගවයන් නිදහස් කොට විරැුකියාවෙන් පෙළෙන තරුණයන්ට එකී ගවයන් ලබා දී කිරි ගම්මාන සංකල්පයක් ඇරඹීම.\nබාල දක්ෂ ව්යාපාරය ක්රියාත්මක නොවූ පාසල් වල බාල දක්ෂ ව්යාපාරය සාර්ථකව ආරම්භ කිරීම.\nගාලූ නගරය තුල පරිසර සංරක්ෂණ ව්යාපෘති බොහොමයක් ක්රියාත්මක කිරීම.\nමුඛ සෞඛ්ය වර්ධනය සදහා දන්ත වෛද්ය සායන පැවැත්වීම.\nබන්ධනාගාරගත කාන්තා රැදවියන් වෙනුවෙන් වරදින් නිදහස් වීමේ තේමාවෙන් යුක්ත ධනාත්මක දේශන සහ වැඩසටහන් ක්රියාත්මක කිරීම.\nගැබිනි මවුවරුන් සදහා මනා සෞඛ්ය තත්වයකින් යුත් දරුවකු බිහි කරන්නේ කෙසේද යන්න පිළිබදව අවබෝධාත්මක වැඩසටහන් ක්රියාත්මක කිරීම."}
{"text": "මනුස්සයෙක්ගේ ජීවිතේ අවධි හතරක් තියනවා. ළමා වයස, තරුණ වයස, මැදි වයස, මහළු වයස….\nසිවසාමිගේ ජීවිතේටත් ඒක පොදුයි….\nලේ රත්වෙන තරුණ වයසේ දඩබ්බරයෙක්..\nලස්සන බිරිඳක් එක්ක ජීවිතේ පටන් ගන්නවා….\nපළවෙනියා කොල්ලෙක්….\nදෙවනියත් කොල්ලෙක්…..\nලස්සන පවුලක් කියලා හිතුවත් වැරදි නෑ. ඒත් එක දවසකදි සිවසාමිට හැම දෙයක්ම අහිමි වෙන්න පටන් ගන්නවා…\nඔහු සටන් කරනවා තමන්ගේ අයිතිය වෙනුවෙන්….\nවැඩිමහල් පුතාගේ අහිමිවීමත් එක්ක සිවසාමිගේ ජීවිතේ ටර්නින් පොයින්ට් එකකට එනවා……\nදැන් ඔහු පැසුණු,පරිණත මිනිහෙක්……\nජීවිතෙන් පාඩම් ඉගනගත්ත මිනිහෙක්…..\nසිවසාමිගේ ජීවිතේ කතාව තමයි අසුරන් කියලා දිගහැරෙන්නේ…\nAsuran (2019)\nපූමනී කියන ලේඛකයගේ වේක්කයි නම් නවකතාවෙන් වෙට්රිමාරන් හදපු ෆිල්ම් එක අසුරන්.. ධනුෂ් රංගන ශිල්පියෙක්ගේ තැන ඉඳලා රංගධරයෙක්ගේ තැනට ආපු ෆිල්ම් එක අසුරන්.. හැමෝම නොඉවසිල්ලෙන් එනකන් බලාගෙන ඉඳපු ෆිල්ම් එක අසුරන්… එහෙනම් මෙන්න තියනවා, බලන්න අසුරන්….\nවඩාත් ග්රාමීය දමිළ භාෂාවක් යොදාගෙන තියන නිසා උපසිරැසි නිර්මාණය පරක්කු වුනා…\nසමාවෙන්න ඒකට\nහැමෝම ගොඩක් ආසාවෙන් බලාගෙන හිටපු ෆිල්ම් එකක් නිසාත්, හොඳ ආදර්ශයක් තියන ෆිල්ම් එකක් නිසාත් කොහෙන්හරි කොපි කරනවට වඩා ඇත්තටම කියන්නේ මොකද්ද කියලා අහලා සබ් එක කරන්නයි ඕන වුනේ… ඒ නිසා හිතුවට වඩා පරක්කු වුනා..\nඒ වෙනුවෙන් නැවතත් වතාවක් හැමෝගෙන්ම සමාව ඉල්ලනවා\nසිවසාමි තමන්ගේ බාල පුතාට අවසානෙට කියන කතාවකින් මගේ කතාව ඉවර කරන්නම්…..\n“අපේ කුඹුරු උන්ට බලාත්කාරෙන් අයිති කරගනියි.\nඅපිට සල්ලි තිබුනොත් උන් ඒවා හොරකම් කර ගනියි\nඒත් අපි ඉගන ගත්ත දෙයක් කවදාවත් අපෙන් උදුරගන්න උන්ට බෑ.\nඋඹට උන්ව පරද්දන්න ඕන නම්, ඉගනගනිං.\nමහන්සි වෙලා ඉගනගෙන බලවත් මිනිහෙක් වෙයන්”\nBuGGy ගේ ස්තුති කතාව…\n“Team Work Make A Dream Work”\nඇත්තටම මේක හිනයක් වෙලා තිබ්බේ අපේ අශේන් සහෝදරයට… නොවැලැක්විය හේතුවක් හින්දා කොල්ලට කරගන්න බැරි උනා… ඊට පස්සෙ මම භාර ගත්තා කරන්න ගත්තාම තමා රගේ තෙරුනේ… සංස්කෘත දෙමලද මන්දා මෙලෝ හරුපයක් තේරෙන් නෑ… සැහෙන්න මානසිකව වැටිලා හිටියේ… කොම හරි අන්තිමේට අශෙන් සහොයි, මමයි බෙදාගෙන උපසිරැසිය ගහනකොට ආපු ප්රශ්න වලට මුලු සබ් ටීම් එකම Support එක දුන්නා… ඇත්තටම වචනෙකින් හරි උදව් කරපු හැමොටම හර්දයාංගම ස්තුතිය… ඒ අතරේ සමිත් සහොදරයයි, ඉන්දීවරි අක්කයිත් මාරම Help එකක් දුන්නා ඒ දෙන්නවත් අනිවාරෙන් මතක් කරන්න ඕනේ…\nසබ් එක දිපල්ලා කියලා Comment එකකින් හරි කෑගහපු ඔයාලටත්, මේ වගේ විශිෂ්ඨ නිර්මාණයක සබ් එක කරන්න හරි මාව ගාව ගත්තු අශේන් සහෝදරයටත් ස්තුතියි…\nඇත්තටම මතක හිටින දෙබස් ටිකක් සහ ගුණාත්මක උපසිරැසියක් දෙන්න ඕනේ හින්දා තමා වැඩෙ පරක්කු උනේ…\nතවත් සබ් එකකින් මුනගැහෙනකල් හැමෝටම,\nතෙරුවන් සරණයි !!!\nDue to copyright issues we do not provide any torrent links"}
{"text": "කොවිඩ් ව්යාප්තිය මර්දනයට සෞඛ්ය අමාත්යාංශය විසින් ඊඡයේ (07 වැනිදා) විශේෂ උපදෙස් මාලාවක් නිකුත් කරනු ලැබීය.\nඑම උපදෙස් මාලාවට අනුව විශ්වවිද්යාල, උසස් අධ්යාපන ආයතන, පෞද්ගලික උපකාරක පන්ති, සිනමා ශාලා සහ රංග ශාලා වසා තැබිය යුතුය. එමෙන්ම කිසිදු ආකාරයක සංදර්ශනයක්, සංගීත ප්රසංගයක් හෝ වෙරල සාද ආදී මහජනතාව ඒකරාශි වන වැඩසටහන් ආදිය පැවැත්වීමද තහනම් වේ.\nකැසිනෝ, රාත්රි සමාජ ශාලා, ඔට්ටු ඇල්ලීමේ මධ්යස්ථාන, සම්බාහන මධ්යස්ථාන, නිලනිවාසවල සංචාරකයන්ට නවාතැන්දෙන ස්ථාන සහ දිනය ගත කිරීම සඳහා කාමර ලබාදෙන ස්ථානද වසා තැබිය යුතුය.\nබෝඩින් කාමරවල සම්පූර්ණ නවාතැන්කරුවන් ගණන පවත්වාගෙන යාහැකි නමුත්, අලුතින් කිසිවෙකුටවත් නවාතැන් ලබාදීම තහනම් වේ. බන්ධනාගාරවල රැඳවියන් හමුවීම සඳහා බාහිර පුද්ගලයින්ට අවසරයක් ලබා නොදේ.\nසියලුම ආගමික ස්ථානවල ඒකරාශීවීම් සංවිධානය නොකළ යුතුය. එක් වරකදී ආගමික ස්ථානයක මුළු ධාරිතාවයෙන් සියයට පනහක් පමණක් උපරිම 50 දෙනෙකුගේ සංඛ්යාවකට යටත්ව රැඳීසිටීමට හැකිය. අසුන්ගෙන මත්පැන් පානය කරන ස්ථාන, තැබෑරුම් වසා තැබේ.\nවිවෘත කර තැබිය හැකි ස්ථාන\nවිවෘත පොළ භූමි, ආර්ථික මධ්යස්ථාන, බේකරි ,සිල්ලර වෙළෙඳසල් (පාරිභෝගිකයින් අනිවාර්යයෙන්ම මීටරයක දුරස්ථභාවයෙන් සිටිය යුතුය) කොණ්ඩා කපන ස්ථාන සහ රූපලාවණ්යාගාරවල සේවාවන් ලබාදිය යුත්තේ එක් වරකදී ඒවායෙහි ඉඩ පහසුකමෙහි මුළු ධාරිතාවයෙන් සියයට 75 කට පමණි. නිමි ඇඳුම් වෙළෙඳ සල්, සංචාරක හෝටල්, තානායම්, කායවර්ධන මධ්යස්ථාන, පිහිනුම් තටාක, නතරවී ආහාර ගන්නා අවන්හල් වල සේවාවන් සැපයිය හැකි වන්නේ එක් වරකදී එහි ධාරිතාවයෙන් සියයට පනහක පිරිසකට පමණි.\nසුපිරි වෙළෙඳ සල්,සාප්පු සංකීර්ණ,බැංකු,මූල්ය ආයතන,උකස් මධ්යස්ථානවලට එක් වරකට ඇතුළුවිය හැක්කේ එහි මුළු ධාරිතාවයෙන් සියයට 75 ක පිරිසකට පමණි. මත්පැන් අලෙවි කරන සුරාසල් විවෘතව තැබේ.සුරාසල් අසල රැඳී සිටිය හැක්කේ එහි සම්පූර්ණ පිරිසෙන් අඩකට පමණි.එමෙන්ම,මෙම ස්ථානවල සෞඛ්ය මාර්ගෝපදේශ අකුරටම පිළිපැදිය යුතුය.\nවිවාහ මංගල උත්සව සඳහා ශාලාවේ ඉඩ ඇති ප්රමාණයෙන් සියයට පනහක් පමණක් සහභාගි කරවාගත යුතුය. එමෙන්ම මංගල උත්සවවල උපරිම ආරාධිතයින් සංඛ්යාව 200 කට සීමා කළ යුතුය. අවමංගල්ය අවස්ථා සඳහාද සහභාගි වියයුතු පිරිස එම ස්ථානයේ ඉඩ පහසුකම අනුව උපරිම ධාරිතාවයෙන් සියයට පනහක් පමණි.\nරජයේ රෝහල්,පුද්ගලික රෝහල්, මධ්යස්ථාන සහ රසායනාගාර,ඉදිකිරීම් සිදුකෙරෙන වැඩබිම් සාමන්ය පරිදි විවෘතව තැබෙන අතර,ඒවායෙහි මාර්ගෝපදේශ පිළිපැදීම අනිවාර්ය වේ.\nඇඳිරි නීතිය ක්රියාත්මක ප්රදේශ හුදකලා කරන ලද ප්රදේශ හැර දිවයිනේ අනෙකුත් ප්රදේශ සඳහා මෙම උපදෙස් මාලාව අදාළ වන බව සෞඛ්ය අමාත්යාංශය සඳහන් කරයි."}
{"text": "මොහාන් රාජ් මඩවලගේ අලූත්ම නවකතාව වන ‘ආදරණීය වික්ටෝරියා’ පිළිබඳව සංවාදශීලී සාකච්ඡාවක් මාර්තු 26 වන බ්රහස්පතින්දා හවස 4.30 ට කොළඹ විශ්ව විද්යාලයීය ශ්රීපාලි මණ්ඩපයේ ‘අරුන්දතී’ ශාලාවේදී පැවැත්වේ.\nජේ.ආර්. කියන්නේ ධනපති ක්රමය වෙනුවෙන් ජීවිතය කැප කරපු කෙනෙක්. ඔහු ධනපති ක්රමයේ ඉදිරිය බලලා ඒකට වුවමනා අඩිතාලම දාන්න ජීවිතය කැප කරපු පාලකයෙක්. මහින්ද රාජපක්ෂ වැඩවසම් ක්රමයකට අඩිතාලම දාන්න උත්සාහ කරපු නායකයෙක්. ඒක තමයි ජේ. ආර්. ගෙයි මහින්දගෙයි වෙනස. ලංකාවේ බලයට පත් වෙච්ච නරකම පාලකයා විදියට මම මහින්ද රාජපක්ෂව දකිනවා.\nපූර්විකාව\nවිශ්වයේ පවතින සියල්ල වෙනස් වුව ද වෙනස් නොවන යමක් වේ. එනම් ‘‘වෙනස් වීම’’ ම ය. මෙසේ ‘‘වෙනස් නොවන වෙනස්වීම’’ විශ්වයේ ජීවත්වන මිනිසා ඇතුළු සියලු සතුන් මෙන් ම ස්වභාව ධර්මයට ද එක සේ බලපායි. ස්වභාව ධර්මය මෙය විඳ දරා ගන්නේ කෙසේ ද?, සතුන් මෙය විඳ දරාගන්නේ කෙසේ ද? යන්න ඇතැම් විට වටහා ගැනීමට සහ දරා ගැනීමට හැකි වුව ද මිනිසා නමැති සත්වයාගේ වෙනස් වීම වටහා ගැනීම අසීරු ය.\nෂෙල්ටන් වීරරත්න\n“සුමනසිරි“ ඉපදුණේ 1944 අප්රේල් 07 වැනිදා උදේ 9.30 ට මිරිහාන, පාගොඩ, ලංසියාවත්තේ අංක - 24 දරණ ගෙදර ය. සුමනසිරි යනු අන්වර්ථ නාමයකි. එය ඔහුට යොදන ලද්දේ ඔහුගේ මව (ඇග්නස් වික්රමආරච්චි) විසින් ය. ජීවත් වූ ගමේ සැවොම ඔහුව දැන හඳුනා ගෙන උන්නේ ඒ නමින් වුවත් උප්පැන්නයේ සඳහන් වූවේ මල්ලවආරච්චිගේ දොන් මිල්ටන් පෙරේරා යනුවෙන් ය. (ජේ. ඒ. මිල්ටන් පෙරේරා නොවේ.) අප දන්නා හඳුනන පරිදි ඔහු, මිල්ටන් මල්ලවආරච්චි ය.\nමහාචාර්ය සුචරිත ගම්ලත් මහතාගේ ජන්ම දිනය යෙදි තිබුණේ පසුගිය 10 වන දිනට ය. එය නිමිති කොට ගෙන අනුස්මරණ උත්සවයක් ද සංවිධානය කොට තිබිණ. අදාළ අනුස්මරණ උත්සවයට සහභාගී වූ මා මහත් කම්පනයකට පත්වුණෙමි. එයට හේතු සාධක වූ කාරණා ද්විත්වයකි.\nබොරැල්ල නගරය කියන්නෙ අතිශය ජනාකීර්ණ ස්ථානයක්. හැම වෙලාවෙම මිනිස්සු ගැවසෙන, වාහන නළා හඬින් වගේ ම දූෂිත වායුවෙන් අවට වසාගත්ත ස්ථානයක්. එවැනි තැනක කලා කටයුත්තක නියැළෙන්න පුළුවන්ද? යථාර්ථය නම් බැහැ තමයි. මොකද කලා නිර්මාණයක් කරන්න හිතට නිදහසක් තිබෙන්න ඕන."}
{"text": "මන්නාරම සමූහ මිනීවලේ කැණීම් කටයුතු ලබන 22 වනදා සිට තාවකාලිකව නවතා දැමීමට තීරණය කර තිබෙනවා.\nඑමෙන්ම සොයා ගැණුනු මිනිස් අස්ථි කොටස් පරීක්ෂණ කිහිපයක් සඳහා එළඹෙන 23 වනදා ඇමරිකාවට රැගෙන යාමටයි නියමිතව ඇත්තේ.\nඑහිදී කාලනිර්ණය කිරීමේ කටයුතු ද සිදු කිරීමට නියමිත බව සඳහන්.\nඑහි කැණීම් කටයුතු භාරව සිටින විශේෂඥ අධිකරණ වෛද්ය ශමින්ද රාජපක්ෂ මහතා පැවසුවේ සමූහ මිනීවලේ කැණීම් කටයුතු යළි ලබන 30 වනදා ආරම්භ කිරීමට නියමිත බවයි.\nමේ වන විට දින 132ක් කැණීම් කටයුතු සිදු කර තිබෙනවා.\nඑහිදී අස්ථි කොටස් 300ක් පමණ සොයා ගැණුනා.\nඑහි සාම්පල ඇමරිකාවේ ෆ්ලොරිඩා හි රසායනාගාරයක් වෙත රැගෙන යාමට නියමිතයි."}
{"text": "තෙරුවන් සරණයි!! 👉 අප මහා කාරුණික බුදු පියාණන් වහන්සේ අපට ධර්ම දේශනා කිරීමටත්, ධර්ම අවබෝධය ලබාදීමටත් සසරේ මොන තරම් නම් දුක් විඳලා ඇතිද? ඔබ ධර්ම දේශනාවක් ශ්රවණය කරන විටත්, දහම් පොත්පත් කියවන විටත්, නිතර සිතන්න මේ ධර්මය අපට කියාදෙන්න මගේ බුදුරජාණන් වහන්සේ කොච්චරනම් දුක් විඳලා ඇතිද, කොච්චර නම් කැප කිරීම් කර ඇතිද කියා. අප මහා බෝධිසත්වයෝ… read more »"}
{"text": "මන්නාරම හිටපු රදගුරු රායප්පු ජෝශප් පියතුමෝ පෙරේදා(01) අලුයම යාපනය රෝහලේදී ස්වර්ගස්ථ වූහ. රෝගාතුරව යාපනය රෝහලේ ප්රතිකාර ලබමින් සිටියදී රායප්පු ජෝසෆ් හිටපු රදගුරුතුමන් ස්වර්ගස්ථ වනවිට 81 හැවිරිදි වියෙහි පසුවිය.\nරායප්පු ජෝශප් පියතුමන් මෙරට කතෝලික ජනතාවට විශිෂ්ට සේවයක් කළ බව මන්නාරම රදගුරු එම්මෑනුවෙල් ප්රනාන්දු පියතුමෝ සඳහන් කළහ.\nඑල්ටීටීඊයට එරෙහි යුද්ධයේදී හිටපු රදගුරුවරයා තම අදහස් ඉතා විවෘතව ප්රකාශ කළ අයෙකු වන අතර ඔහු බොහෝ විට දක්නට ලැබුනේ යුද්ධය පැවති කාලයේ රජයේ හමුදාවේ හැසිරීම විවේචනය කරන්නෙකු ලෙසය.එසේම යුද ගැටුම් පැවති සමයේ මන්නාරම මරද මඩු කතෝලික දේවස්ථානය ආරක්ෂා කර ගැනීම වෙනුවෙන් ද හිටපු රදගුරුතුමන් දැඩි වෙහෙසක් ගත්හ.\n1940 වසරේ අප්රියෙල් 16 වැනිදා යාපනය නෙදුන්තීව් හි උපත ලැබූ රායප්පු ජෝෂෆ් රදගුරුතුමන් පූජක දිවිය ඇතුළත් වීමට පෙර පාසල් අධ්යාපනය ලැබුවේ යාපනයේ ශාන්ත පැට්රික් විද්යාලයෙනි. පසුව රදගුරුතුමන් ඉතාලියේ පොන්ටිෆිකල් නාගරික විශ්ව විද්යාලයෙන් නීති උපාධියක් ද ලැබීය.\n1967 දෙසැම්බර් මාසයේදී කතෝලික පූජකවරය ලබා ගත් රදගුරතුමන් යාපනයේ ශාන්ත සේවියර්ස් සෙමනේරියේ මහාචාර්යවරයෙක් ලෙසද කටයුතු කළේය. 1992 ජූලි මාසයේදී ඔහු මන්නාරම රදගුරු පදවියට පත් විය."}
{"text": "කාන්තාවන්ට රාත්රි කාලයේ මහ මග යාමට ආරක්ෂාවක් නැති බව පවසමින් ඊයේ රාත්රියේ කොළඹ විරෝධතාවයක් පැවැත්වින.\nපිටකොටුවේ සිට ගාළු මුවදොර දක්වා පැවත් මෙම විරෝදා පා ගමන සංවිධානය කර තිබුනේ කාන්තා අධ්යාපන හා පර්යේෂණ එ්කකය විසිනි.\nඅගමැති රනිල් වික්රමසිංහ මහතාගේ බිරිද වන මෛත්රී වික්රමසිංහ මහත්මිය සහ හා නියෝජ්ය ඇමතිනී සුදර්ශනී ප්රනාන්දු පුල්ලේ මහත්මිය අැතුළු පිරිසක්ද මෙම විරෝධතාවයට එක්වී සිටියහ."}
{"text": "x තුෂාරිකා ඇන්තනි\nකුණාටුවකට කැමති ගෑනු නැහැ. ඔව්. වෙන්න පුළුවන් තමයි. ඒ උනත් මඳ සුළඟ සදාකල් තමන් නිවන මග යැයි ඉසියුම්ව බොල් තීරණ අරන්, මඳ පවනක් වගේ ජීවය පාව යයි කියා සිතමින් සිටිද්දී, එකවර හෝ කීප වරක්ම චණ්ඩ කුණාටු ජීවිතය මත පතිත වෙනව නම්, මඳපවන කුණාටුවට පරිවර්තනය කර ගැනීමේ භූමිකාවට ගෑනියකට පණ දෙන්න වෙනවා. ඒක පුදුම සහගත නැහැ. යම් විදිහකින් ඇය මේ ස්ථානයට හෙලන්නේ පුරුෂයෙක් නම්, සමාජ ක්රමය නම්, දුගීබව නම්, අඩු කුලය හෝ සමාජ පිළි ගැනීමක් නැති පවුල් වටපිටාව නම්, ජාතිය නම්, ආගම නම්, දේශපාලනය නම් ඒ සියල්ලට දිරියෙන් මුහුණ දීමට ඉදිරි ජීවිතයේදී කුණාටුවකට ඈ පරිවර්තනය වනවා මිස අන් කුමක් කරන්නද? මෙහෙම දෙයක් මට ලියවුනේ එකපාරම, මගේ හිත ගත්ත කවි පොතක එක් විශේෂ කවියක්, මගේ ඇසින් දකිද්දී මට දැනුන ආනන්දය හෝ මා වින්ද විඳීම හෝ විඳවීම, රිදවුම හෝ සහනයට හේතු සිහිවෙද්දි. ඒ සංකල්පනා මගේ ආත්ම ප්රකාශනයට හෝ මගේ ආත්මය හා සංවාදයට කෙතරම් සමීපද කියල හිතෙන විදිහ ලියන්න පටන් ගත්තාම.\nසුභද්රා ජයසුන්දරගෙ ”රනින් රන් හදැත්තී” කවි පොත කවදත් මාත් එක්ක අසීමාන්තිකව තනි රැුක්ක පොත් කීපය අතරින් එකක්. මේ කවිවල කාව්යානුභූතීන්හි රිද්මය සහ නැවුම් රමණීය වචනවලට මම ආසක්ත වෙනවා. ඒවා වෙලාවකට හරිම සෘජු පොළඹවනසුලූ වචන. හද තුළ ඇති භාව, නෙක නෙක අයුරින් ප්රකම්පනය කරවන ඈ සතු කාව්යමය විශිෂ්ටතාව මේ ගැඹුරු කවි මතින් ජීවිතය කියවන එක වළක්වන්නට බෑ. මේ තුළ තියෙන කවි වලින් මාව ඇවිස්සෙන එක වළක්වන්නත් බෑ.\nබාහිර සබඳකම් සියල්ලම අතැර පරිසරය හා පමණක් සබැඳී මොහොතකට නෙත් පියාගෙන මට ඉන්න හැකි නම්. සියක් වර පීඩනයට පත් සිත සහනයක් සොයන අසීරුම අවස්ථාවල තවත් තුවාල පාරවන්නට මට ඕනෑ නම්, ඒ පෑරීම මතම තව තව පතුලත පිරිමදින සහනයත් වේදනාවේ උත්කෘෂ්ටය විලසම යළි අත්විඳින්නට මට ඕනෑ නම් මම තෝරාගන්නට කැමති කවි කතන්දර පොත් අතර සුවිශේෂිත මේ කවි පොත සුභද්රා ජයසුන්දරගෙ ”රනින් රන් හදැත්තී”. එහි ”ඒස හි තුය්හ පිතා” කව.\nඑක්තරා අවාසානාවන්ත කාලෙක අංක නැති වාහනේක ගිය කෙනෙක් ආපහු එනවා නම් එය ආශ්චර්යයක්ම විතරයි. ඒ විදිහට නොආ, මළසිරුරවත් හොයා ගත නොහැකි උන තමන්ගේ පුතා, තමන්ගේ ස්වාමියා හෝ පෙම්වතා අහිමිව සදා හිස්බවින් ජීවත් වන ස්ත්රීන් කොපමණද? ඒ දශක දෙකකට පෙර අඳුරු යුගයක තත් ක්ෂේත්රය. මේ හා නිතර සිහිවන කතා හදිසියෙ මතකයට එනවා නෙවෙයි. තියෙනවා. බොහෝ දෙනෙක්ගෙ මේ හා සබැඳි කතාවක් තමන්ගේ හිත යට තිබුණ රබර් බෝලයක් වගේ මතුපිටට එන්න තතනන සාමාන්ය දෙයක්. ජීවිතේම කොටසක්. කාටවත් නොදැනෙන කවුරුවත් නොදකින.\nමා, මගේ ජීවිතේට එක් කාලයක විශාල භීතිකාවක් ඇති කළ, නිතර පුනරුක්තිය ලද එක්තරා සිද්ධියක් කවියට නැගීමට බොහෝ උත්සාහ කළා. ඒත් මම ලියන්න හිතපු විදිහටම හෝ ඒ හා සමානව හෝ ඊටත් විශිෂ්ටව ඒක සුභද්රා ලියලා නේද කියලා මට මේ පදයෙන් පදයට අඩිය තියාගෙන යද්දි හිතෙනවා.\nචන්ද්ර විලේ පිපි කුන්ද වනසලා\nනින්ද නොදී ? ඇවිත් වටකළා\nමත්ත ගජින්ද තළා පොඩිකරදා\nතුංග සිරුර හදවතින් වෙන් කළා\nභාෂාව, රමණීයයි. ඒත් අනුභූත වූ සිද්ධිය වේදනාත්මකයි. සුභද්රා ලියන මේ කවිය නිසා නිතැතින්ම නෙත් පියවෙන එක හා සංකල්ප රූප මැවෙන එක නැවතිය නොහැකියි, තරුණ ජීවිත අජීවී වස්තූන්ට කැටිකොට අයාලේ යැවූ උභතෝකෝටිකය මේ පදවලින් තීව්ර කරනවා.\nසඳ කාන්තිමත්ව බැබලෙන ඒ රැුයෙහි, පිපුණු කුමුදු විලම වටකරලා කළු, වංගෙඩි තරම් අඩි පොළොවෙ හප්පා ජීවය එක අඩියට පාගා, තලා පොඩි කරදා, උදුරාගෙන අජීවීව මේ මහ පොළොව මත අතහැරි විලාසය රුදුයි. තිරශ්චීනයි. ඉවසනු බැරියි. ඒ උනත් එය සිදුවී අවසන්.\nවරද කාගෙද කොතැනද වුව එය සිදුවීය. ඒ වෙද්දිත් වැඩෙන ගැබක හීන් හුස්මක් සමග සල්ලාපයෙහි යෙදෙන ගැහැනියකගෙ ඉදිරි ගමනෙහි වෙර සිඳින්නට ඉතින් නම් කාට හැකිද? ගැබක හුස්මගන්නා පණ නලක සියලූ තන්හි තනි අයිතිකරු අම්මා වන්නේ නම්, ඈ මත ජීවය පිඹි, එකම ජීවිත මතය දැරූ, ගැබෙහි හා ඇගේ හිමිකරු ”තාත්තා” යැයි වදන වරක් හෝ ඇසීමට පවා අවාසනාවන්ත වූ ඔහු.\nමේ අනෞචිත වූ, දෙඇස මත මැවූ සියල් භීෂණ සිතුවම් අකාමකා ස්ථාවර මානුෂීය පේ්රමය පතුරන රජ කුමරකු නොව සරල පුතෙකු, ලොව අභිමානයට හේතුවන මිනිසෙකු බිහිකරන ධෛර්යය ඈ මත ආරෝපණය නිතැතින්ම උපචිත වනු ඇත. උපරිමව. ඈ සතු ඒ සාධනීය කමටහන ඉදින් යළි නම් පැමිණියද කිසිදු හස්තියකුට පෙරළා යටකළ නොහැකි වනු ඇත. වැහි දාහක් වැටුණ වුව අවශ්ය තරමට දහනයක ඇති ඇගේ හද, පුතුන් රැුකීමේ ගින්න අවුලූළු0වන්නට ප්රමාණවත්ය.\nඅංජන වණ්ණ සුනීල හිස පොඩිකර\nහිංසක දෙපා සිවලූන් කැනහිලි කැල\nසිතුවෙද නසා දැමුවැයි ගමනක වැර\nසඟවා රකිමි වැඩෙනා ගැබ පණ නල\nනග්න චෞර නර නායක රුදු කැල\nඋන්ට ලියාගත්ත ද අහසත් ඉර\nකංචන උත්තම සටනට දිවි හළ\nඒස හි තුය්හ පිතා ගමනක දුර\nඉන්ද්ර දිගින් හිරු පායන වැස්සේ\nබිංදු තුළ ම හිරු එළිය වෑස්සේ\nසප්ත වණ්ණ එක මිටකට ඉස්සී\nගින්න ටිකින් ටික ඇවිළෙයි වැස්සේ\nසාක්ය කුමාර නොවී ඉපැදෙන් පුත\nසත්ය පිණිස මල් ඵල ගන්වන් පුත\nලෝක හිතාය ගතෝ පිය තුම පුත\nසුවණ්ණ වණ්ණ සිහිනෙට පණ දෙන් පුත\nපුත, නිබ්බුත පද ගයා නුඹේ පියා හා මා මැවූ ලොවට ඇති මානව පේ්රමය නුඹට පමණක් ඇසෙන්නට කොඳුරමි. ඉතිරි සියල්ල සිත පතුලටම කර සඟවමි.\nලොව සැබෑ මානුෂිකත්වය කොහෙද? ”එය නුඹ තුළම වේ යුතුයැයි” තම දරුවන්ට පමණක් මතුරයි. යම්කිසි අම්මෙකුගේ ඒ හද කොඳුරන රහස, ඇගේ දරුවන් හඳුනයි. එය, හෙට දවසක මියගියවුන්ට නොව ”අද දවසේ ජීවත්වන උන් වෙනුවෙන් ආදරය දෙන දරුවන්” බිහිකරලීමේ ඇගේ වෑයමේ තීව්ර හඬව දරුවන්ගෙ ලොව තුළ නිතර දෙදරුම් දෙයි.x"}
{"text": "අයිතියකින් තොර නිවෙසක සිට නිවෙසක් සඳහා ඇති අයිතිය දක්වා කෙරෙන නාගරික සමාජ ප්රතිපත්තිය පිළිබඳව දරිද්රතා විශ්ලේෂණ කේන්ද්රය (CEPA) සංවාදයෙහි යෙදෙයි.\nශ්රී ලංකාවේ නාගරික සමාජ නිවාස ප්රතිපත්තියට විපුල ඉතිහාසයක් තිබෙන නමුත් වර්තමානයේ එය ගැටලුවලින් පිරී පවතී. මේ අතරින් වඩාත්ම බරපතල ගැටලුව පෙන්නුම් කරන්නේ පශ්චාත් යුද සමයේදී නාගරික සංවර්ධන අධිකාරිය (UDA) ක්රියාත්මක කළ කොළඹ අඩු ආදායම්ලාභී ප්රජාවන්ට රජයේ නිවාස සැපැයීමේ වැඩසටහන තුළය. ඔවුන්ට නිවසක් සඳහා ඇති අයිතිය සහභාගිත්වය, ඔවුන්ගේ අදහස් විමසීම, වන්දි ලබාදීම, නිසි ක්රියාවලිය, බලහත්කාරයෙන් ඉවත් නොකිරීම යනාදී අයිතීන් උදෙසා හිලව් කළ බව පෙනේ. නාගරික සංවර්ධන අධිකාරිය මෑතකදී මෙම කාරණාවලට පිළියම් වශයෙන් වැදගත් පියවර කිහිපයක් ආරම්භ කර තිබෙන නමුත් ප්රතිපත්තිවලට හා ඉදිරියේ ගතහැකි ක්රියාමාර්ග සඳහා බාධා කරන වඩා බරපතල ගැටලු සඳහා අවධානය යොමු කළයුතුව ඇත.\nමේ අතරින් ප්රමුඛතම ගැටලුව වන්නේ ‘දුප්පතා’ පිළිබඳ සංකල්ප හා එම වචනය යොදාගන්නා ආකාරයයි. ‘දුප්පතා’ යන්න ගොදුරුවීමට ඇති ඉඩකඩ සැබෑ ස්වභාවය හා දරිද්රතාවේ ව්යූහාත්මක පැතිකඩයන් වසන්කිරීම සඳහා වචනයක් ලෙස පොදු අර්ථයෙන් බහුලව යොදා ගැනේ. බොහෝවිට කිසිඳු බැරැරුම් අන්තර්ගතයකින් තොර වාගාලංකාරයක් ලෙස යෙදෙන බැවින් මින් ‘දුප්පතුන්ට හිතැතී’ යැයි කියන ප්රවේශයන්ට පවා බාධා කළහැකි ගැටලුවකි. වැඩකරන පන්තියේ දුප්පතුන්ට හිතැති පීතෘ මූලිකවාදයක් හා සමාන විය හැකිය. ‘දුප්පතා’ ගැන කතාකිරීම උපකාරකිරීම සඳහා වූ දේශපාලනික කැපවීමක් හා ඡන්ද ලබාගැනීමේ ප්රයත්නයක් මිස, දුප්පත්කම ගැන හරවත් සංවාදයක් නොවීමට ඉඩ තිබේ.\nමේ අයුරින් ‘මුඩුක්කුව’ යන වචනය අසුන්දරත්වය, අපිරිසිදු බව, නීති විරෝධීභාවය හා අන්තරාය පිළිබඳ සිතුවමක් මැවීම සඳහා බොහෝවිට ලිහිල්ව හා වගකීම් විරහිතව යොදාගනු ලැබේ. එහෙත් යථාර්ථය ඊට වඩා සංකීර්ණය. රජයේ ආයතන, ප්රතිපත්ති සම්පාදකයන්, දේශපාලනඥයන්, පර්යේෂකයන්, සැලසුම්කරුවන්, වාස්තු විද්යාඥයන්, සමාජ ක්රියාකාරින්, මාධ්යවේදීන්, රාජ්ය නොවන සංවිධාන සහ වෙනත් අය අතර ‘දුප්පතුන්’ හා ‘මුඩුක්කු’ වැනි වර්ගකිරීම් යොදාගැනීමේ ඛේදජනක ප්රවණතාවක් පවතින නමුත් මේවායින් බොහෝවිට පිළිබිඹුවන්නේ ඔවුන්ගේම නැඹුරුතාවයන් හා අභිලාෂයන්ය.\nඋදාහරණයක් ලෙස කොළඹ ජනගහනයෙන් සියයට පනහකටත් වඩා ජීවත්වන්නේ මුඩුක්කු තුළ යැයි අසන්නට ලැබීම සාමාන්ය දෙයක් බවට පත්වී ඇත. එහෙත්, සෙවණත වැනි ආයතන සිදුකළ අධ්යයනයන්ගෙන් අවධාරණය කෙරෙන්නේ “හඳුනා ගත් සියලු අඩු ආදායම්ලාභී ජනාවාස මුඩුක්කු ලෙස වර්ග කිරීම අසීරුය” යන්න හා බොහෝ ජනාවාස කාලයත් සමග සැලකිය යුතු ලෙස වැඩිදියුණු වී ඇති බවයි. එපමණක් නොව මෙම ලේබල්කිරීම් සහ නාගරික දරිද්රතාව ගැන කත කරන ආකාරය අවකාශීය හා ආර්ථික අවිධිමත්භාවය අතර පවත්නා සම්බන්ධතාවයන් පිළිබඳ විශ්ලේෂණයකට හේතු නොවේ.\nනාගරික දුප්පතුන් පිළිබඳ මෙම සමරූපී අවබෝධය වඩා පහසුවෙන් ක්රියාත්මක කළහැකි යැයි සැලකෙන සහ සියල්ලන්ට එකම ප්රමාණයේ වාසස්ථාන සැපැයෙන විසඳුම්වලට තුඩු දේ. ඔවුන් ඉහළ සිට පහළට ගලා එන ප්රවේශයන් යොදාගන්නේ විධායක පාලනය යුක්ති සහගතකිරීම සඳහා සහ පහළ සිට ඉහළට ගලා යන ප්රජාතන්ත්රවාදී ක්රියාවලියකින් ඇති වන සංකීර්ණතා මගහැර යාම සඳහාය. ඡන්දයෙන් තෝරාපත් කරගත් පළාත් පාලන ආයතනික ව්යුහයන් පාගා දමමින් කොළඹ පශ්චාත් යුද නාගරික සංවර්ධනයේදී බොහෝවිට සිදුවූවාක් මෙන් මෙය ප්රජාතන්ත්රවාදය යටපත් කර දමා, තාක්ෂණික ප්රභූ පාලන තන්ත්රයක් බිහි කරයි.\nඅයිතීන් කෙරෙහි අර්ථාන්විත අවධානයක් යොමු නොකිරීමෙන් සිදුවී ඇත්තේ ප්රජාවන් සජීවීකරණයකිරීම හා සංවිධානයකිරීම රජයේ නිවාස වැඩසටහන්වල කොටසක් නොවීමයි. අනාගතයේ බිහිවන කවර අර්ථාන්විත සමාජ නිවාස ක්රමෝපායක් වුවද ජනප්රියවාදී දේශපාලනය හැසිරවීම (manipulation) හා බල කිරීමට විරුද්ධව නැගී සිටිය හැකි විචාරශීලි ප්රජා අවබෝධයක් අනිවාර්යයෙන් ඇතිකළ යුතුය.\nශ්රී ලංකාවේ නිවාස හා නාගරික සංවර්ධනය ප්රතිපත්තිය අයිතීන් පිළිබඳව අවධානයක් යොමු නොකිරීම නිසා පමණක් නොව ආයතනික මතකයේ බරපතල හිදැස් පැවතීමෙන් පැන නගින අන්තරායන් නිසා සහ අත්දැකීම් ආවර්ජනය කිරීමේ හා ඒවායින් ඉගෙනීමේ අර්ථාන්විත සංස්කෘතියක් නොමැතිකම නිසා ද දිගුකලක් තිස්සේ බලපෑමට ලක්ව ඇත. ආයතන විශාල සංඛ්යාවක් පවතින බැවින් හා ඒවායේ මෙහෙවරයන් අතිපිහිත (overlap) වන බැවින් මෙය බරපතල ගැටලුවක් වේ.\nමින් අදහස් කෙරෙන්නේ කිසිදු ප්රතිපත්තිමය අඛණ්ඩතාවක් නොපවතින බව නොවේ. කොළඹ ජීවත්වන අඩු ආදායම්ලාභී කුටුම්බ දහස් ගණනක් උස තට්ටු ගොඩනැගිලිවල පදිංචි කරවීමේ අදහස මුලින්ම ඉදිරිපත් වූයේ 1990 දශකයේ අග භාගයේදී මිස රාජපක්ෂ පරිපාලනය යටතේ නොවේ. එමෙන්ම 2009න් පසුකාලයේ ඉදිරිපත් වූ සුවිශේෂ හා සාමාන්ය නාගරික පුනර්ජීවන ව්යාපෘති ප්රවිශ්ටයන් තුළ පැරණි අදහස් හා යෝජනා හමුවේ 2004දී පළමුව යෝජනා කෙරුණු Western Region Megapolies Planning Project (WRMPP) මෑතකදී යළි පණගැන්වීම එවන් එක් අවස්ථාවකි.\nප්රශ්නය වන්නේ අඛණ්ඩතාවට හා වෙනසට හේතුව කුමක්ද යන්නයි. අවාසනාවට මේ යුගයේ වැඩටසහන් තුළ ඵලදායීතාවය පිළිබඳ උගත් පාඩම්වලට වඩා පවත්නා දේශපාලන ක්රමයේ අභිලාෂයන් අඛණ්ඩතාවය හා වෙනසට බලපායි. එහෙත් මින් සිදුවන්නේ තිරසාරභාවය ක්රමයෙන් දුර්වලවීම, ප්රතිඵල එන්න එන්න ම අසාර්ථකවීම හා එමගින් දුෂ්කර රාජ්ය මූල්ය ගැටලුවලට මුහුණපෑම පමණකි.\nනිවස මානව අයිතියක් බවට පත්කළ පළමු ගෝලීය ජයග්රාහකයා ශ්රී ලංකාව යැයි තර්ක කළ හැකිය. එම ජයග්රහණය අර්ථාන්විතවීමට නම් දේශපාලනික කැපවීම ද, අයිතීන් හා සියල්ලන් ඇතුළත් කරගැනීම පිළිබඳ ප්රබල අවධානයක් ද යොමුවිය යුතුය. එපමණක් නොව වඩාත් අවශ්ය කරන ආයතනික ප්රතිසංස්කරණ ද, රජයේ නිවාස ප්රතිපත්තිය සකස්කිරීම හා ක්රියාත්මකකිරීම ප්රජාතාන්ත්රීකරණයකිරීම ද, ඒ අර්ථාන්විතභාවය ඇතිකිරීම උදෙසා ගතයුතු පියවර විය යුතුය.\nදරිද්රතා විශ්ලේෂණ කේන්ද්රය (CEPA), 2001 වසරේදී පිහිටුවනු ලැබු ස්වාධීන සමීක්ෂණ ආයතනයක් වන අතර එහි මූලික අරමුණ වන්නේ, දරිද්රතාවය සම්බන්ධයෙන් කටයුතු කරන පාර්ශ්වයන් දැනුවත් කිරීම සහ උපදේශන සේවා පැවැත්වීමයි.\n(2015 ඔක්තෝබර්-දෙසැම්බර් දිරිමඟ කලාපයෙන් උපුටා ගන්නා ලද ලිපියකි.)"}
{"text": "(කොළඹ, ලංකාපුවත්) –රටේ අනාගතය වෙනුවෙන් මුළු මහත් ජනතාව යහපත් ගමනක් ගෙන යාමට කලාකරුවන් ඇතුළු ක්ෂේත්රයේ සියලූදෙනාට පුළුල් කාර්යභාරයක් පැවරී තිබෙන බව ජනාධිපතිතුමා පවසයි.\nඑම කාර්යය ඉටුකිරීමේදී රජයක් ලෙස ලබාදිය හැකි සියලු සහයෝගය සහ ව්යවස්ථාපිත තත්ත්වයන් තහවුරු කරන බව ද ජනාධිපතිතුමා අවධාරණය කළේ දේශීය සිනමා, ටෙලි නාට්ය සහ සංගීත ක්ෂේත්රයේ බුද්ධිමය අයිතිය පිළිබඳ කමිටු වාර්තා ත්රිත්වය ඊයේ(03) පස්වරුවේ ජනාධිපති මන්දිරයේදී ජනාධිපතිතුමා වෙත පිළිගැන්වූ අවස්ථාවේදී අදහස් දක්වමිනි.\nමෙහිදී වැඩිදුරටත් අදහස් දැක්වූ ජනාධිපති මෛතී්රපාල සිරිසේන මැතිතුමා ප්රකාශ කළේ අද සම්පේ්රෂණ සංඛ්යාත මේ රටේ එක්තරා ව්යාපාරික සහ දේශපාලන සූදුවක් බවට පත්ව තිබෙන බවයි.\nවිදුලි සංදේශන නියාමන කොමිෂන් සභාව මෙන්ම මෙම සංඛ්යාත ලබා ගන්නා පිරිස් සහ දේශපාලන ක්ෂේත්රයේ කටයුතු කරන පිරිස් ද මේ පිළිබඳ වගකීමෙන් කටයුතු කළයුතු බව ජනාධිපතිතුමා මෙහිදී අවධාරණය කළේය.\nප්රවිණ රංගන ශිල්පිනී දිපානි සිල්වා මහත්මිය ප්රමුඛ ප්රවීණ කලාකරුවන් පිරිසක් විසින් දේශීය ටෙලිනාට්ය පිළිබඳ කමිටු වාර්තාව මෙහිදී ජනාධිපතිතුමා වෙත පිළිගැන් වූ අතර ජනාධිපතිතුමා එය මුදල් හා ජනමාධ්ය නියෝජ්ය අමාත්ය ලසන්ත අලගියවන්න මහතා වෙත භාර දුන්නේය.\nදේශීය සිනමාව නගාසිටුවීම පිළිබඳ කෙටුම්පත ජනාධිපතිතුමා වෙත පිළිගැන්වූයේ චිත්රපට සංස්ථාවේ සභාපති සිතේන්ද්ර සේනාරත්න මහතා විසිනි. ජනාධිපතිතුමා විසින් එම කෙටුම්පත රාජ්ය පරිපාලන, කළමනාකරණ, නීතිය හා සාමය පිළිබඳ අමාත්ය රංජිත් මද්දුම බණ්ඩාර මහතා වෙත භාර දෙනු ලැබීය.\nසංගීත ක්ෂේත්රයේ ගීත රචකයින්, සංගීතඥයින්, ගායක ගායිකාවන් සඳහා වූ කර්තෘ භාගය සම්බන්ධ බුද්ධිමය අයිතිය පිළිබඳ කමිටු වාර්තාව කමිටු සභාපති ජනාධිපති අතිරේක ලේකම් බී.කේ.එස්. රවීන්ද්ර මහතා විසින් ජනාධිපතිතුමා වෙත පිළිගැන්වූ අතර ජනාධිපතිතුමා විසින් එය කර්මාන්ත හා වාණිජ කටයුතු අමාත්යාංශ ලේකම් කේ.ඞී.එන්. රංජිත් අශෝක මහතා වෙත භාර දෙන ලදී.\nමෙහිදී අදහස් දැක්වූ ජනාධිපතිතුමා වැඩිදුරටත් සඳහන් කළේ මෙම කමිටු වාර්තාවල නිර්දේශ ඉදිරියට කි්රයාත්මක කිරීම සම්බන්ධයෙන් විෂය භාර අමාත්යවරුන්, අමාත්යාංශ ලේකම්වරුන් ඇතුළු ආයතන ප්රධානීන් නිසි ලෙස සිය වගකීම් ඉටුකරන ඇති බව තමන් විශ්වාස කරන බවයි.\nඑමෙන්ම මේ පිළිබඳ වගකීම් දරන සියලුදෙනා සති දෙකකට වරක් රැස්වී මෙම නිර්දේශ ඉදිරියට කි්රයාත්මක කිරීම පිළිබඳ කටයුතු සොයා බැලීමේ වැදගත්කම ද ජනාධිපතිතුමා මෙහිදී පෙන්වා දුන්නේය.\nඅමාත්ය ගයන්ත කරුණාතිලක, නියෝජ්ය අමාත්යවරුන් වන ලසන්ත අලගියවන්න, රංජන් රාමනායක යන මහත්වරුන් සහ කලා ක්ෂේත්රයේ ප්රවීණයින් රැසක් මෙම අවස්ථාවට එක්ව සිටියහ."}
{"text": "නමුත් එම පහර දුන් ආණ්ඩුපාක්ෂික මහත්මයෙක් වන මත්තල බූරු පියා මහතා විසින් කරන ලද මාධ්ය සාකච්ඡාවකදී පොලීසිය එසේ බකං නිලා ගෙන සිටියේ මන්දැයි හෙලි වී තිබේ.\nඅප එම හේතුව බූරු පියා මහතාගෙන්ම අසමු.\n\"අම්බන්තොට වරාය ලඟදී ඌ ඇන් පී මන්තිරිලාට අම්බානකට නෙලනවා කියලා ආරංචි වෙලා අපි සැට් එකක් අපේ නගරාධිපති තුමත් එක්ක උරේ රන් කියලා දුව ගෙන ආවා. එතකොට අපි දැක්කා ඌඇන් පී කාරයින්ට ගහන්ඩ කට්ටියක් සැට් වෙලා ඉන්නවා. මේ ඒරියා එකේ ඒම කොරන්ට දෙන්ඩ බෑනේ. අපේ මේයර් සර් ටක් ගාලා එතැන හිටි පොඩි එකෙක්ගේ ඉණ අත ගෑවා. මං අඤ්ඤා කොරොස් වෙලා ගියා මේ මොකද කියලා . මට ඉතුනා නුවර එලියේ ඩිපුටි මේයර් වගේ අපේ මේයර් සර්රුත් කොලු කාරයෙක් වත් ද කියලා.\nඑතකොටයි මම දැක්කේ අපේ සර් පොඩි එකාගේ ඉනේ තිවිලා සෙල්ලම් පිස්තෝලයක් ඇදලා ගන්නවා. අපිත් වට පිට බැලුවා සෙල්ලම් පිස්තෝල තියාගෙන තව පොඩි එවුන් ඉන්නවාද කියලා . ඔහේ නෑ. අදිසියට මොකක් හරි කොරන්නත් එපැයි.\nමං දැක්කා සෙල්ලම් පොලිස් රාලහාමි කෙනෙක් ඉටගෙන ඉන්නවා . මම රාල ආමිගේ ඉන අත ගලා බැලුවා . මට අහු උනා බිත්තර වගේ බෝල දෙකක්. පට ගාල ඒ දෙක ගලවලා දමලා ගැඋවා . ඊට පස්සේ වටේ ඉටිය පොලොස් රාල ආමිලා ඔක්කෝගෙම බිත්තර ගලවලා ගැඋවා\"\nහම්බන්තොට සිදු වීමේදී පොලිස් මහතුන් අකර්මණ්ය ව සිට ඇත්තේ එම මහතුන්ගේ බෝල මැරයින් විසින් එසේ ගලවා ගැනීම නිසා බව මෙම ප්රකාශයෙන් හෙලිවේ. ඒ ගැන ඔවුන්ට දොස් කියා පලක් නැත . බෝල නැති වූ විට කාට කාටත් සිදු වන්නේ ඔය ටිකය.කවුරුන් හෝ එය බොරු යැයි කියන්නේ නම් විමල් වීරවංශ, චම්පික රණවක හෝ වාසුදේව නානයක්කාර මහතුන්ගෙන් අසා බලන්න.\nphoto- Lankadeepa"}
{"text": "{ඔහුට සමාන කිසිවක් නැත. ඔහු සර්ව ශ්රාවකය, සර්ව දෘෂ්ටිකය} [උතුම් කුරානයේ 42 : 11 වැකියේ කොටසක අදහස]\n01. දෙවිඳාණන්ගේ නාමයන් සියල්ලක් ම ඉතා අලංකාර ය.\nමේ පිළිබඳ දෙවිඳාණෝ වදාළා :\n{අල්ලාහ් දෙවිඳාණන්ට ඉතා අලංකාර නාමයන් තිබේ. එබැවින් එමගින් උන්වහන්සේ ආමන්ත්රණය කරනු}[උතුම් කුරානයේ 7 : 180 වැකියේ කොටසක අදහස]\nනැමදීමට, ගරු කිරීමට, ආදරය කිරීමට, බිය වීමට සහ බලාපොරොත්තු තැබීමට උතුමාණන් පිළිබඳ අපි දැන හැඳින ගත්තෙමු.\n02. දෙවිඳාණන්ගේ නාමයන් සහ ගුණංගයන් මූලික කරුණු දෙකක් මත පදනම් වේ. එනම් උතුම් කුරානය සහ දේව¥ත මුහම්මද් තුමාණන්ගේ වැකි ය. මේ දෙක හැරෙන්න අන් කිසිම දෙයකින් දෙවිඳණන්ගේ නාමයන් සහ ගුණාංගයන් ස්ථිර කළ නොහැක. දෙවිඳාණන්ගේ ¥තයාණන් කුමක් ස්ථිර කළේ ද අපි ද එය ස්ථිර කරන්නෙමු. මෙම මූලාශ්රයන් දෙකෙහි සඳහන් නොවන වෙනයම් දෙයක් අප සඳහන් නොකළ යුතුය. දෙවිඳණන්ට ගැළපෙන නාමයෙන් උතුමාණන් ආරාධනා කළ යුතුය. නොගැළපෙන නාමයන් සහ තේරුම්වලින් සහිත වූ නාමයන්ගෙන් උතුමාණන් අරාධනය කිරීම නොකළ යුතුය.\n03. කතා කිරීම යනු දෙවිඳාණන්ගේ ගුණාංගයෙහි සමන්විත වූ කරුණකි. එනම් උතුමාණන්ට පමණක් සීමා වූ සුවිශේෂි කතා විලාසයකි. එම කතා විලාසය කෙසේ ද යන්න අපි නොදනිමු. එමෙන් ම උතුමාණනගේ අලංකාර ගුණාංගයන් කෙසේ පවතී ද යන්න පවා අපි නො දනිමු. එම ගුණාංගයන් සහ නාමයන් පිළිබඳ කිසිදු විකෘතිභාවයකින්, සැසඳීමකින් ප්රතික්ෂේපභාවයකින්, සහ අනුවර්තනයකින් තොරව විශ්වාස කළ යුතුය.\n04. දෙවිඳාණන්ගේ නාමයන්ට සහ ගුණාංගයන්ට ප්රකාශ කරනු ලැබූ අර්ථයන් හුදෙක් අසත්ය නො වන්නේය. එමගින් දෙවිඳාණන්ට ම අයිති වූ ගුණාංගයන් පිළිබඳ ප්රකට කරන්නේය. නිදසුනක් ලෙස ; සත්යවන්තභාවය, සර්වඥභාවය, සූක්ෂමභාවය, සර්ව ශ්රාවකභාවය සහ සර්ව දෘෂ්ටිකභාවය යන ගුණාංගයන් ය. මෙම නාමයන් ප්රකට කරන්නේ දෙවිඳාණන්ට ම අයිති වූ ගුණාංගයන් පිළිබඳ ය. එමෙන් ම දෙවිඳාණන් ඥානය, දැනුම, සූක්ෂමභාවය, දෘෂ්ටිය සහ ශ්රවණය පිළිබඳව ද විෂයන්හි ද නියැලෙන්නේය.\n05. අල්ලාහ් දෙවිඳාණෝ උතුමාණන්ගේ දේවත්වය පළුදු කරවන සියලූ අඩුපාඩු වලින් නිර්දෝෂි වන්නෝය. එම සෑම විශේෂත්වයකින් ම ප්රකට කරනුයේ උතුමාණන්ගේ අංගසම්පූර්ණභාවය යි.\nමේ පිළිබඳ දෙවිඳණෝ වදාළා: {ඔහුට සමාන කිසිවක් නැත. ඔහු සර්ව ශ්රාවකය, සර්ව දෘෂ්ටිකය}[උතුම් කුරානයේ 42 : 11 වැකියේ කොටසක අදහස]\n06. දෙවිඳණන්ගේ නාමයන් සහ ගුණාංගයන් අති උත්කෘෂ්ඨ වන්නේය. එම නාමයන්හි අර්ථයන් විවිධාකාර ය. එම නාමයන් හා ගැළපෙන බලපෑම් සම්බන්ධව ද විශ්වාසය තැබිය යුතුය. අසමසම කරුණාන්විතයා යන දෙවිඳාණන්ගේ නාමයෙහි උතුමාණන්ගේ ආදරය ගැබ් වී තිබේ. උතුමාණන්ගේ ගැත්තන්හට ආශිර්වාද කරන නිසාවෙන් මෙම නාමය උතුමාණන්ට යෙදී ඇත්තේය.\nදෙවිඳාණන්ගේ නාමයන් සහ ගුණාංගයන් පිළිබඳ අවබෝධ කරගැනීම සඳහා පිටිවහලක් වන වැදගත් කරුණු කාරණා\n1.දෙවිඳාණන්ගේ නාමයන්හි ගණන සීමා සහිත රාමුවක් තුළ සීමිත කරනු නො ලැබුවකි. «ඔබ වහන්සේ පිළිබඳ නම් කර ලැබී ඇති සියලූ නාමයන් පිළිබඳ ඔබගෙන් කන්ලව් කරන්නෙමි. එසේත් නොමැති නම් එම නාමයන් ඔබ වහන්සේගේ කුමන හෝ මැවීමකට ඔබ දැනුම්වත් කර තිබේ. එසේත් නොමැතිනම් උතුම් කුරානයේ සඳහන් කර තිබේ. එසේත් නොමැති නම් ඔබ වහන්සේගේ ගුප්ත ඥානය තුළින් නම් කර තිබෙන උතුම් අංකාර නාමයන්ගෙන් කන්නලව් කරන්නෙමි» (මූලාශ්රය : අහ්මද්)\n02. දෙවිඳාණන්ගේ නාමයන් තුළින් උතුමාණන්ගේ ඒකීයත්වය ගම්ය වන්නේය. එම නාමයන්ට සමාන කිසිදු නාමයක් නොමැත. මෙම නාමයන්ගෙන් තොර වෙනත් නාමයන්ගෙන් දෙවිඳාණන් ආරාධනා නොකළ යුතුය. නිදසුනක් ලෙස දෙවිඳාණන් “අපරිමිත දයාන්විතයා ය” මෙම නාමයෙන් හැර වෙනත් නාමයන් ගෙන් ද ඔහු අරාධනා කළ හැකිය. එම නාමයන් හා ගුණාංගයන් පරිපූර්ණ ද විය යුතුය.\n03. දෙවිඳාණන්ගේ නාමයන්ගෙන් ගුණාංගයන් උපුටා ගනු ලැබේ. සෑම නාමයක් ම කිනම් හෝ ගුණාංගයකින් සමන්විතය. එනමුත් ගුණාංගයන්ගෙන් නාමයන් උපුටා ගනු නො ලැබේ. අපි දෙවිඳාණන් කෝප වන්නේය යන්නෙන් පවසන්නෙමු. එනමුත් උතුමාණන් කෝපවන්නෙකි යනුවෙන් නො පවසන්නෙමු. මෙවැන් ගුණාංගයන්ගෙන් උතුමාණන් පරිශුද්ධ වන්නේය."}
{"text": "www.ada.lk\n2019 සැප්තැම්බර් මස 22 වන ඉරිදා\nඅතේ ඇඟිලි හතරක් කැඩී ගිය පුද්ගලයෙකුට සාර්ථකව සැත්කමක් කර එම ඇඟිලි සියල්ල සාර්ථකව බද්ධ කිරීමට මහනුවර ශික්ෂණ රෝහලේ විශේෂඥ ශල්ය වෛද්ය අමිල ශෂංක රත්නායක මහතා ඇතුළු කණ්ඩායමක් සමත්ව තිබේ.\nවිදුලියෙන් ක්රියා කරන ධාන්ය ඇඹරීම සඳහා යොදා ගන්නා ඇඹරුම් යන්ත්රයට අත අසුවීමෙන් පසු අදාළ පුද්ගලයා ඇඹරුම් යන්ත්රයද සමඟ ඊයේ (04දා) මහනුවර ශික්ෂණ රෝහලට ගෙනවිත් ඇත.\nඅකුරණ තෙළඹුගහවත්ත ප්රදේශයේ පදිංචි තුවාලකරුට විශේෂඥ වෛද්ය කණ්ඩායමක් විසින් පැය පහක සැත්කමක් සිදුකර තිබෙන අතර සැත්කමින් පසු මොහොමඩ් ෆයිසාල් නැමැති තිස් නව හැවිරිදි තුවාලකරු රෝහලේ 22 වාට්ටුවට ඇතුළත් කර තිබෙන අතර ඔහු සුවෙන් පසුවන බවද වෛද්යවරු පවසති.\nමෙම රෝගියා වඩේ සාදා අළෙවි කර ජීවිකාව ගෙන යන බවත් මෙම ඇඹරුම් යන්ත්රය පරිප්පු ඇඹරීම සඳහා යොදා ගන්නා අතර සිද්ධිය වූ දින ඔහු පොල්කුඩු දමා එම ඇඹරුම් යන්ත්රය පිරිසිදු කරමින් සිටියදී එය එක්වරම ක්රියාත්මක වී ඇඟිලි සියල්ල යන්ත්රය තුළ සිරවී තිබෙන බවත් ප්ලාස්ටික් සැත්කම් පිළිබඳ ශෛල්ය විශේෂඥ වෛද්ය රත්නායක මහතා පවසයි.\nමැදඟිල්ල හා වෙදඟිල්ල සිව් ස්ථානයකින්ද දබරඟිල්ල හා සුලැඟිල්ල ස්ථාන දෙකකින්ද කැඩී ගොස් තිබුණු බවත් සමට හා පටක වලට දැඩි හානි සිදුව තිබුණත් අතේ රුධිර නාළ වලට අවම හානි මට්ටමක පැවතීම නිසා සැත්කම සාර්ථකව සිදු කිරීමට හැකි වූ බවත් පවසයි.\nරෝගියා රෝහලට ඇතුළත් කිරිමෙන් අනතුරුව එම අත් සමග ගෙනවිත් තිබු යකඩ යන්ත්ර කොටස කපා ඉවත් කිරිම සදහා කියතක් භාවිතා කල නොහැකි තත්වයක් උදාවු නිසා ඇබරුම් යන්ත්රය කපා ඉවත් කිරිම සදහා මහනුවර නගරසභාවේ ගිනි නිවිම් ඒකකයෙන් වශේෂ යන්ත්රයක් ගෙන්වා ඔවුන් එම යකඩ කොටස කපා ඉවත් කර තිබේ.\nචමිල් රූපසිංහ\npopular news\nජේ.ආර් ජයවර්ධන මහතාගේ 113 වැනි ගුණානුස්මරණය සැමරේ\nහිටපු නාවික , ගුවන් හමුදාපතිවරුන් ඉහළම නාමයන්ගෙන් පිදුම් ලබයි\nපුත්තලම කාසන්තිව් රජයේ කැලෑව ඩෝසර් කරලා\nහම්බන්තොට වරාය හා කොළඹ වරාය නගරය චීනයටත් වැදගත්\nචීන කොමියුනිස්ට් පක්ෂයේ නියෝජිත පිරිස අගමැති හමුවෙයි\nචීන නියෝජිත පිරිස ජනපති හමුවෙයි\nyou may also like\n“හුස්ම” 20 වැනිදා සිට දිවයින පුරා සිනමාහල්වල\nඅනෝමා ජනාදරී ප්රත්යාවලෝකන සිනමා දැක්ම සැප්තැම්බර් 23 ඇරඹේ\nමට නම් ජීවිතේටවත් මගේ නවකතාවකට සම්මානයක් ඕනි නැහැ සමන් එදිරිමුණි\nබ්රසීල සිනමා දැක්මක් එළඹෙන 26 වැනිදා සිට\nරෝහිත රාජපක්ෂගෙන් නාමල් අයියාට සිංදුවක්\n'රෂ්' චිත්රපටයේ පලමුවැනි ආරාධනා පත්රය ලැබුණු සිනමාවේ රසියකයා\nරජින්ද\nSunday, 08 September 2019 12:27 AM\nසැබෑම වීරයින් බිහිකළ ශ්රී ලංකා වෛද්ය විද්යාවට අවංක නමස්කාරය...!!!\nReply :\n0\n19\nඔබේ අදහස් එවන්න.\nඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nඔබේ අදහස් එවන්න.\nReply To:\nEranda - cb chds hcdsh cdshcsdchdhd"}
{"text": "ක්රෝධය යනු මෛත්රියට වඩා ලෝකය තුළ පැතිර පවත්නා සත්ත්ව ස්වභාවයකි. මහ පෙළොවේ පස් අහුරක් දෝතට ගතහොත්, එම පස් මිටත් මහ පොළොවේ පසුත් අතර ඇති පරතරය යම්සේද ලෝකය තුළ මෛත්රිය සහ ක්රෝධයේ ස්වභාවය එසේමය. මනුෂ්ය ලෝකයේ සත්ත්වයා බෞද්ධ හෝ අබෞද්ධ වුවද යම් හෝ ආචාරධර්ම පද්ධතියකින් හික්මෙන නිසා, දියුණු සිතීමේ ශක්තියක් ඇති නිසා සහ දියුණු කණ්ඩායම් හැඟීමක් ඇති නිසා ක්රෝධයේ ස්වභාවය දැඩිව ප්රකට නොවූවද තිරිසන් ලෝකයේ, ප්රේත ලෝකයේ, නිරයේ ජීවත්වන සත්ත්වයා තුළ නිරතුරුව වැඩෙන්නේ වෛරය සහ ක්රෝධයයි. ක්රෝධය, වෛරය යනු ඔවුන්ගේ කර්ම විපාකයයි. විපාකය නැමැති ඵලය ඔවුනට ලැබෙන්නේ ක්රෝධය සහ වෛරය නිසාය. අපි කැමැති දෙයම, අපි පුරුදු කළ දෙයම අපට ලබාදීම ලෝක ධර්මයේ ස්වභාවයයි. ඔය තිරිසන්, ප්රේත නිරයේ දුක් විඳින සත්ත්වයින් එම ලෝක වල කල්ප ගණන් දුක් විඳින්නේ තමන් නිසා නොව, අනුන් නිසා කරගත් අකුසල් නිසාය. ඔබ හොඳින් සිතා බලන්න. කෙනෙක් ඔබට ඔරවා බැලුවොත්, බැන්නොත්, ගැහුවොත් මදිපුංචි කමක් කළොත්, තමාගේ දෙයක් සොරාගත්තොත්, ඔබව විවේචනය කළොත්, ඔබට වඩා ඉහළට යනවා දැක්කොත්…. මෙහෙම වෙනකොට ඔබ ඔහුගේ දෙය ඔබේ කරගෙන, ඔහුගේ ක්රියාව ඔබේ කරගෙන ඔබ තුළ වෛරය ක්රෝධය ඇතිකරගන්නවා. බලන්නකෝ අනුන් තුළ ඇතිවූ දෙයක් නිසා, අනුන් විසින් කළ ක්රියාවක් නිසා ඔබ විසින් ඔබ තුළ වෛරය ක්රෝධය ඇති කරගත්තා වගේම එම පාප ධර්මයන් නිසා එහි විපාකයන් හැටියට තිරිසන්, ප්රේත, නිරයේ අවාසනාවන්ත ජීවිත ලබනවා. ඔබ කැමති කළේ ක්රෝධය වෛරය නම් සංසාරයේ එයම ලැබීම නියතයක්. මොකද ඔබ කැමති කළ දෙය නිසා.\nඑහෙම නම් ඔය සතර අපායේ දුක් විඳින සෑම සත්වයෙක්ම ඔතැනට වැටුනේ අනුන්ගේ දෙය තමාගේ කරගැනීමට යැම නිසාමයි.\nමා තුළත් මා නැති කළ, අනුන් තුළ මා දැකීම මේ අවාසනාවේ හේතුවයි.\nඔය සතර අපායේ දුක් විඳින සෑම සත්වයෙක්ම ඔබ මම වගේම වටිනා මනුෂ්ය ජීවිත ගතකළ මනුෂ්යයන්මය. මමවත්, මගේවත් නොවන “මම” ආරක්ෂා කරගැනීමට, ආත්ම ගෞරවය රැකගැනීමට ගොස්, අපාදුක් විඳින අවාසනාවන්තයින්ය. මේ ලැබුණු මනුෂ්ය ජීවිතයේදී ඇති කරගත් ක්රෝධය වෛරය මරණින් මතු ප්රේත ලෝකයේ දැඩි ලෙස දුක්විඳින ප්රේතයින් දෙදෙනෙකුගේ අතිශය දුක්ඛිත ස්වභාවය පහත සඳහන් කරමි.\nභික්ෂුවක් සමාධියෙන් පසුවෙද්දී ප්රේතයින් දෙදෙනෙකු දර්ශනය විය. භික්ෂුවගේ සමාධිමත් සිතට, ඕලාරික ස්වභාවයෙන් මනුෂ්ය රූපයෙන්ම සිටි ප්රේතයින් දෙදෙනා දර්ශනය විය. දෙදෙනාම මනුෂ්ය ලෝකයේදී තමන් හැඳ පැළඳි දිග කලිසම් සහ කමිස වලින් සැරසී සිටින ආකාරයෙන්ම සිටියහ. දෙදෙනාගෙන් එක් අයෙක් සිටියේ දැඩි වියරු ස්වභාවයෙන්ය. අනෙක් ප්රේතයා වෙතින් අහිංසක බවක් දිස්විය. වියරු ස්වභාවයෙන් යුත් ප්රේතයා තමා ඉදිරියේ සිටි අනෙක් ප්රේතයාගේ ගෙල පෙදෙසින් වියරුවෙන් මෙන් දෑතින්ම අල්ලාගත්තේය. ගෙල පෙදෙස දෑතින් අල්ලාගෙන වියරු ස්වභායෙන් තමාගේ හිසේ අනෙකාගේ හිස ගසාගත්තේය. මේ වියරුවේ ස්වභාවය ඉතාමත් බිහිසුනුය. එය එතරම්ම වේගවත්ය. ප්රේතයින් දෙදෙනා හිස්දෙක ගසාගත් වේගය නිසා හිස් දෙකම කුඩුවිය. මෙහිදී අහිංසක ස්වභාවයෙන් යුත් ප්රේතයා හිස කුඩුවී මිය යන මොහොතේ “අනේ මගේ දුවේ” යනුවෙන් ශබ්දයෙන් විලාප හඬක් නැගීය. දෙදෙනාම ලැබූ ප්රේත ජීවිතයේදී අකුසලය විපාක දී චුතවිය. ඒ සැනින්ම නැවත එපරිද්දෙන්ම ප්රේත ලෝකයේම ප්රතිසන්ධිය ලබයි. නැවතත් පෙරසේම කර්ම විපාකය විපාක දී නැවත නැවත මැරෙමින් ඉපදෙමින් කල්ප ගණන් මේ වියරු මරණීය දුක අත්විඳියි. ප්රේත ලෝකයේදීද තමා මනුෂ්ය ජීවිතයේදී වැඩූ වෛරය, ක්රෝධය නිසා හිස කුඩුපට්ටම් කරගෙන මියයන මොහොතේදී එක් අයකුට මතකයට ආවේ මනුෂ්ය ලෝකයේදී තමා උපාදානය කරගත් “මගේ දුව” නැමැති සංඥාවයි.\nමොවුන් දෙදෙනා ප්රේත ලෝකයේ උපත ලබන්නේද, මෙලෙස එකට මුණගැසෙන්නේද තමන් කළ කර්මය නිසාය. මෙහි මහා අවාසනාව වනුයේ මෙසේ ප්රේත ලෝකයේ ප්රතිසන්ධිය ලබා හිස්ගෙඩි දෙක වියරුවෙන් ගසාගෙන මරාගෙන නැවත ප්රේත ලෝකයේම ප්රතිසන්ධිය ලබා දෙදෙනා නැවත හමුවන මෙහොතේ දෙදෙනාටම තමන් මීට පෙර ප්රේත ලෝකයේ ඉපැදුණු බව හෝ හිස් ගෙඩි දෙක ගසාගනිමින් මිය ගිය බවට සංඥාවක් දැනෙන්නේ නැති බවයි. එහෙත් දෙදෙනා නැවත මුණගැසෙද්දී වෛරයේ සංඥාව මතුවී විපාකය ක්රියාත්මකවෙයි.\nමනුෂ්ය ලෝකයේ වෛරය ක්රෝධය වැඩීම නිසා ප්රේත ලෝකයේ දුක් විඳින අවාසනාවන්තයින් දෙදෙනෙකුගේ කථාවයි මෙය.\nඔවුන් දෙදෙනා මුණගැසෙන ආත්මයක් පාසාම ඔවුන් තුළ වැඩෙන්නේ වෛරය ක්රෝධය පමණකි. මරණ ෙච්තනාව පමණකි. එහෙයින් ඔවුන් දෙදෙනා සෑම නිමේෂයකදීම ප්රේත ලෝකයේදී රැස්කරන්නේ අකුසලයක්මය. නිරතුරුවම රැස්කරන පරපණ නැසීමේ අකුසලය නිසා ඔවුන් නැවත නැවත මීට වඩා දරුණු විපාක විඳිමින් නිරයට වැටෙනවා ඒකාන්තය. කල්ප සියක් කෝටි ගණනක් ගියද ඔවුනට එයින් ගැලවීමක් සිතීම විහිළුවකි. මනුෂ්ය ලෝකයේ ආශ්චර්යමත් මනුෂ්යයෙක්ව ඉපිද “මම” කියන සංඥාව රැකගැනීමට ගොස් මෙවැනි දුකක් උරුමකර ගැනීමට ඔබත් කැමතිද?\nඔබ අකමැති නම් මේ මොහොතේම ඔබ වෛරයෙන් ක්රෝධයෙන් මිදෙන්න උත්සහගන්න. අනුන්ගේ දෙය ඔබ ඔබේ කර නොගන්න. අනුන්ගේ හිතේ හටගත්, ඔහුටවත් අයත් නැති සිතක් ඔබ ඔබේ කර නොගන්න. ක්රෝධය වෛරය සහිත සිත් ඔබ ඔබට අයිති නැති අනිත්යයට අයිති දෙයක් බව සිතන්න. ඔබට අපා දුක් දෙන පාප මිතුරෙක්, ආගන්තුකයෙක් ඔබ ඔබේ කර නොගන්න. නපුරු විසකුරු සර්පයෙක් දැක ඔබ මඟහැර යනවා සේ ඔබද නපුරු, විසකුරු සිත් ඇතිවුන කළ ඒවාට පැමිණි ලෙසින්ම යන්නට ඉඩහරින්න. සිත ඔබේ කරනොගන්න. ඇතිවූ සිතේ නපුරු බව, විසකුරු බව දකින්න. ඇතිවෙමින් නැතිවෙන සිත සතියෙන් සිහියෙන් යුතුව ඔබ ඔබේ කළ්යාණ මිත්රයෙක් බවට පත්කරගැනීමට වෙහෙස ගන්න.\nඅපි දැන් බලමු ඉහත ප්රේතයන් දෙදෙනා මොනවගේ කර්මයක් මනුෂ්ය ලෝකයේදී කළ නිසාද මෙම දුක්ඛිත විපාකයට මුහුණදීමට සිදුවූයේ කියලා. ඉහත භික්ෂුව අනුමාන කරනවා (නමුත් ස්ථිරවම කියන්න දන්නේ නැහැ) මෙහිදී හමුවන අහිංසක ස්වභාවයෙන් යුත් ප්රේතයා මනුෂ්ය ලෝකයේදී විවාහයක් කරගෙන බිරිඳ සහ එක් දරුවෙකු සමඟ ලස්සන පවුල් ජීවිතයක් ගතකළ කෙනෙක්. එකම දරුවා සුරතල් දියණියක්. මෙම ස්වාමිපුරුෂයා බිරිඳට සහ දියණියට දැඩිසේ ආදරය කළ අයෙක්. අවාසනාවකට ඔහුගේ ලස්සන අහිංසක පවුල් ජීවිතයට අසම්මත ප්රේමවන්තයෙක් හරස්වෙනවා වෙන්න පුළුවන්. මෙම අසම්මත ප්රේමවන්තයා බිරිඳට ඇති තන්හාව නිසා ස්වාමිපුරුෂයා මරාදමා බිරිඳව තමන් අයිතිකරගත්තා වීමටද පුළුවන්. අසම්මත පෙම්වතා අතින් මේ ස්වාමිපුරුෂයා මියයන මොහොතේ අවසාන සංඥාව උපාදානය ලෙසින් මතුවූයේ “අනේ මගේ දුව” යන සංඥාවයි. ඔහුට දැනෙන්නට ඇති මගේ දුව අනාථ වෙයි, අසරණ වෙයි කියන හැඟීම. ඒ නිසා ඇතිවූ වෛරය. මේ සියල්ලම ඇතිවුනේ තන්හාව නිසාමයි. තමාගේ ලෙයින් උපන් අහිංසක සුන්දර දියණිය, තමා මැරෙන මොහොතේ, විශේෂයෙන්ම බිරිඳ ද අසම්මත ප්රේමයක බැඳී ඒ හේතුවෙන් තමාව මරාදැමෙන මොහොතේදී, සුරතල් දියණියව මතකයට ඒම ඕනෑම පියෙකුට පොදු ධර්මතාවකි. අවසානයේදී යම් හේතුවක් නිසා අසම්මත ප්රේමවන්තයාද කව්රුන් අතින් හෝ මැරුම්කන්නට ඇත. එසේ නොමැතිනම් නිතිය ඉදිරියේ වරදකරු වී දඬුවම් ලබා මරාදමන්නට ඇත. දෙදෙනා තුළම එකිනෙකා කෙරෙහි, අනෙකා (අනුන් නිසා) ඇතිකරගත් වෛරය ක්රෝධය හේතුවෙන් ප්රේත ලෝකයේ උපත ලබා වෛරයේ දරුණු ස්වභාවය නිසා හිස් ගෙඩි දෙක වියරුවෙන් එකට ගසාගනිමින් විපාකයන් විඳී. මෙහිදී අහිංසක ප්රේතයාව වියරු වැටුණු ප්රේතයා විසින් අල්ලාගෙන ඔහුගේ හිස තමාගේ හිසෙහි ගසාගෙන පොඩිකොට දමා මියයන මොහොතේ “අනේ මගේ දුවේ” යැයි අහිංසක ප්රේතයාගෙන් අඳෝනාවක් නැගෙන්නේ (එම හඬ ඉතාම අසරණ හඬකි. වේදනාත්මක හඬකි) තමා මනුෂ්ය ලෝකයේදී දුව ලෙසින් කැමැත්තෙන් ආශාවෙන් උපාදානය කරගත් සංඥාවේ බලවත්භාවය නිසාය.\nඔබ දැන් හොඳ සිහියෙන් යුතුව දකින්න. මෙහි එන අසම්මත පෙම්වතා කියන චරිතය තමා තුළ අන්සතු බිරිඳක් කෙරෙහි හටගත් තන්හාවේ සිත අනිත්ය වශයෙන් දැක්කා නම්, ඒ පාපකාරී සිත තමා වසඟයට, තමාගේ කර නොගත්තානම් වර්තමානයේදී ඔහුට මේ දුක විඳින්නට සිදුවන්නේ නැහැ නේද?\nතමා තුළ ඇතිවූ එක සිතක්, මොහොතකින් නැතිව යන එක සිතක් අනිත්ය වශයෙන් දක්නට තිබූ නොහැකියාව නිසා, ඒ සිත තන්හාවෙන් තෙත්කොට ක්රියාත්මක භාවයට පත්කිරීම නිසා, කල්ප ගණනාවක් අපාදුක් විඳින අවාසනාවන්තයෙක් වූවා නේද? සිතක් කියන්නේ මොහොතකින්, නිමේෂයකින් වෙනස් වෙන දෙයක් වුවත්, අනිත්යභාවයට පත්වෙන දෙයක් වුවත් එම සිතට පුළුවන් ඔබව කල්ප ගණනක් දුක් විඳින සත්වයෙක් බවට පත්කරන සංස්කාරයන් රැස්කර දෙන්නත්. සිත යනු දුක කියන්නෙත්, ලෝකය කියන්නෙත් ඒ නිසාමයි. ඇතිවී නැතිවී යන එක සිතක් අනිත්ය වශයෙන් නොදකින වාරයක් පාසාම ඔබ එම සිත නිසා දුකද ලෝකයද අයිතිකරගන්නවා. සිතක් අනිත්ය වශයෙන් දකින මොහොතක් පාසාම ඔබ දුකද ලෝකයද අතහැර දමනවා."}
{"text": "Monday, April 27, 2009\nපුංචි ඔසරි මැණිකේ\nසුමනෝ . . . උඹ ඇයි නැත්තේ\nවැවේ දියේ ඇති නිකිණි නිමිල්ලේ\nඅඩ හඳ යායට කෙකටිය පිපිලා\nවැව් කන්දේ බෝ ගස් හෙවණේ\nමම අද තනියම ඔළිඳ ගණිනවා\nවෙනදා වාගෙම තල මල පිපිලා\nතිබුණට ඇළ ලඟ වත්තේ\nසුමනෝ . . . උඹ ඇයි නැත්තේ\nමළ හිරු එළියෙන් කොක්කු ගියාදෝ\nමිහින්තලා ගල පැත්තේ\nපිරුවට ඇඳ පෙට්ටියක තියාලා\nපාන් දෙකක එළි මැද්දේ\nමදටිය වැටෙද්දි හඳ කැලතෙන ඇළ\nඒ දණ්ඬේ ඉස්මත්තේ\nසුමනෝ . . . උඹ ඇයි නැත්තේ\nගී පද - අධිනීතිඥ රන්බණ්ඩා සෙනෙවිරත්න\nසංගීතය හා ගායනය - ගුණදාස කපුගේ\nරජරට මහා තැනිතලාවේ උපන් ඔවුහු එහිම වැස එහිදී ම පෙමින් බැඳුණහ. නමුත් හදිසියේ ම ඉන් එක් අයෙක්, සුමනා වෙන්ව ගියා ය. යළි නො එන්නටම වෙන්ව ගියාය. ඈ වෙනුවෙන් ඇගේ පෙම්වතාගේ සිත් හි උපන් වේදනාව මෙම ගීය තුළ සනිටුහන් කර ඇත. මෙම ගීය පුරාවටම දිස්වෙන උපමා රූපක තනි කම, අහිමි සුන්දරත්වය, විනාශය යන සිද්ධි ත්රිත්වයම එක විට නිරූපණය කරයි. වැවෙහි පිපුණු නිකිණි, කෙකටිය සුන්දරය. නමුත් ඒවා ඉක්මණින්ම පරව යයි. කෙකටිය පිපෙන්නේ ද අඩ සඳ එළියට ය. පුන් සඳ මෙන් නොව අඩ සඳ ඉක්මණින් බැස යයි (සුමනා ගේ ජීවිතය ද අඩ සඳට සමානය). වැව් කන්දේ (කණ්ඩියේ) ගස් ඇත්තේ දුරින් පිහිටන සේය. බෝ ගසක් එහි ඉතාම දුර්ලභ ගසකි. එනිසා එය තනිව නැගී සිටියි. බෝ ගස වැව් කන්ද (සුමනා ගේ ජීවිතය මෙන්) පුපුරුවා දමයි. තල මල අලංකාරවත් දසුනකි. අලංකාර සුමනා ද තල මලකි. එක් වරක් පිපී මිය යි. මළ හිරු එලිය යන යෙදුම ද විනාශය හඟවන යෙදුමකි. මළ හිරු එළියෙන් තවමත් දිදුලන නිසා මිහින්තලා පව්ව බටහිර දෙසින් ඇත. කොක්කු පියාඹන්නේත් බටහිර දෙසටය. එය ද විනාශය හඟවන අසුබ ලකුණකි.\nවැව් කන්දේ බෝ ගසේ සෙවණත්, වැව් දියේ කෙකටිය වල අසිරියත්, තල මලේ සුන්දරත්වයත් විඳින්නට සුමනා අද නැත. රචකයා පෙන්වන්නා වූ අහිමි වූ සුන්දරත්වය යනු මෙයයි. එසේම ඇළ ඉස්මත්තේ වූ ඒ දණ්ඩ මත තනිව සිටින ඔහුට, මදටිය වැටී, සඳේ පිළිබිඹුව කැලතෙන අයුරු පෙනෙයි. මෙවිට සුමනා ඇත්තේ මිනී පෙට්ටියකය. ඈ දෙපස පොල්තෙල් පහන් දෙකක් ද දැල්වේ.\nමෙතරම් කුඩා පද රචනාවකට මෙතරම් වූ උපමා රූපක සමුදායයක් යෙදීම තුළම ගීත රචකයකු ලෙස රන්බණ්ඩා සෙනෙවිරත්නයන් ගේ විශිෂ්ටතාවය මනාව ප්රකට වේ. ගීත ඉතා ස්වල්පයක් ලියන ලද නමුත් ඒ සියල්ලම අග්රගණ්ය ඒවා වන බවට ඔහු වග බලා ගෙන ඇත. මෙම ගීතයේ වචනයක් පාසාම ගීයෙහි අරුත නැවත නැවතත් කුළු ගැන්වෙයි. දේශීයව ඇසෙන මළ බෙරයෙහි තාලය පදනම්ව ගැයෙන මෙම ගීතය ගුණදාස කපුගේ ශූරීන් ගේ සදානුසමරණිය නිර්මාණයකි.\nඅසන්න\nගහකොළ ද පණ අදී බිම වැතිරී\nඅභය ඉල්ලා යදින්නී ඈ\nආලයේ නාමෙන්\nගිරි හිසින් උදා වූ මධු සඳ බැස යයි\nවන හිසින් නැගී ආ පිළි රැවු වියැකෙයි\nමුණින් තලාවේ සුධවල යහනත\nතැවෙන්නී ඈ . . . ආලයේ නාමෙන්\nකුළුඳුලේ පිපී ආ මධු මල මැලැවෙයි\nදොළ දිගේ ගලා ආ දිය වැල බොරවෙයි\nපිදූ පාපයෙන් හද සැලමුතු පෙම\nතැවෙන්නී ඈ . . . ආලයේ නාමෙන්\nපද - මහාචාර්ය සුනිල් ආරියරත්න\nසංගීතය හා ගායනය - නන්දා මාලිනී\nඈ හැර ඇගේ පෙම්වතා කොහි යන්නට සැරසේ ද? ඔහු නොමැතිව ඈ කෙසේ දිවි ගෙවන්න ද? ඇගේ සුළු වරදක් උදෙසා මෙලෙස ඈ හැර යා යුතු ද? ප්රිය විප්පයෝගයෙන් වලප්නා තරුණියක ගේ හැඟීම් හද සසල වන අයුර දක්වන්නා වූ ගීතයකි මෙය. ඇගේ ආලය කුළුඳුලේ පිපී ආ මධු මලකි. දොළ දිග ඇදී ආ සුනිමල දිය දහරකි. පර්වත මතින් නැගී ආ පුර සඳකි. වන හිසින් නැගී හා පිළිරැවු දෙන (කුරුළු) හඬකි. ඒ මධු මල දැන් මැලැවෙයි. ඒ දිය වැල දැන් බොර වෙයි. ඒ මධු සඳ බැස යයි. ඒ පිළිරැුවු වියැකෙයි. හද සැලමුතු පෙම (ප්රථම ප්රේමය) වෙන අයෙකුට පිදූ පවින් ඈ අද සුදු යහන (මංගල යහන විය හැකිය, මිය යාමට සූදානමින් විය හැකිය) මත මුනින් තලාවී තැවෙයි. ඇගේ ලොවේ සෙවණැලි පවා දැන් ශෝකයෙන් ඉකි බිඳි. ඔහු ආලය මෙන් ම ඇගේ සිහින ලොවේ ගහකොළ ද දැන් මියෙන්නට ආසන්නව පණ අදී. ඇගේ ආලය (ඇගේ ජීවිතයට සම කර) අභය දෙන මෙන් ඉල්ලා සිටී.\nගීතයක් සතු ඉතා කෙටි කලක දී සුවිසල් හැඟුමක් ඇතිකරන්නා වු ගුණය මැනැවින් පරරේ කට කරන පද වැලකි. කැඞී බිඳී යන. වියැකී යන දේ උපමා රූපක ලෙස භාවිතා කර ඇත. සඳ, මල, දිය, නද යන මේ සියල්ල ආලය පිළිබඳ වූ සංකේතයන් ය. එසේ ම ඒවා අස්ථිරත්වය පිළිබඳ සංකේත ද වෙයි. මෙම ගුණයන් දෙකම දක්වන්නා වූ උපමා රූපක ඉතා පරිස්සමින් පද වැල සඳහා රචකයා භාවිත කර ඇත. මේ ගිතය අසන්න. ඉන් ජනිත වන හැඟීම මෙහි විස්තර කිරීමට අනවශ්ය තරමටම ප්රභලය.\nඑගොඩ ගොඬේ ගං ඉම සොයලා\nහිමිදිරියේ කාසි අතේ පැදපල්ලා\nසඳ එළියයි පාළු මකන්නේ\nතරු එළියයි පාර කියන්නේ\nරකුසු දියේ ගැඹුරේ කිමිදී\nවැලි කන්දේ තෙත් පස හමුවී\nකූඩ හදා ගොඩට එවා කඹයේ දවටා\nකඹයෙන් ම යි ගොඩට ඇදෙන්නේ\nඔරු බැම්මේ ඈතට දුවලා\nරිටි පොවලා වැර යොදපන්නේ\nහෙට උදයේ හිමිදිරියෙ ම කාසි උනන්නේ\nගංගාවේ ජීවත් වෙන්නේ\nගායනය - ටී.එම්. ජයරත්න\nවැලි ගොඩ දැමීම ඉතාම වෙහෙසකර රැකියා වලින් එකකි. මෙබඳු රැකියා කරන මිනිසුන් අප අතර ඉන්නා බව පවා පිළි ගැනීමට බොහෝ විට අපි මැළිවන්නෙමු. ගැඹුරු ගං දියේ පතුලටම කිමිදී කන් අඩි පැලෙන ජල පීඩනය දරමින් ඔවුන් වැලි ගොඩ දමති. වැර යොදා කෙරෙන මෙම පිහිනුමක දී ඔවුන් ඉහළට ඇද ගනු ලබන්නේ බඳ වටා දැමූ ලණුවක් ඉහළට ඇදීමෙනි. කිමිදුම් කරුවාගේ මුළු ජීවිතය ම එම විනාඩි කීපය තුළ රැඳී පවතිනුයේ එම ලණුව මතය. එබැවින් කඹයේ දවටා ඔවුන් තම ජීවිතයත් ආර්ථිකයත් එවති.\nඅසන්න\nඔබ මා දෝතට ගෙනෙන තුරා\nමඟ බලමින් මා සිටියා\nසොඳුරු වසන්තේ ගෙවෙන තුරා\nඅහස පොළොව ගිනියම් අව්වේ\nගහකොළ මැලැවෙන ගිම්හානේ\nඅවසානේ ඔබ ආවා\nඔබ අතැ වූ මල් එකිනෙක පරවී\nසුළෙඟ් විසිරෙනු මා දුටුවා\nසුළෙඟ් විසිරෙන ඒ මල් අතරින්\nඔබගේ රුව මා දුටුවා\nගී පද - මහගමසේකර\nසංගීතය හා ගායනය - අමරදේව\nආදරයේ සුන්දරත්වය හිමි හිරිමල් තරුණ වියට පමණක් නොවේ. ආදරය වයස් භේදයකින් තොරව පවතින්නකි. එබඳු වූ ජීවිතයේ වසන්තය ඉක්මවා පවත්නා වූ නොමියෙන ආදරයක් ගැන මෙම ගීතයෙන් කියැවේ. (ජීවිතයේ) වසන්තයේ දී ඇගෙන් පෙම පිළි ගැන්මට බලාපොරොත්තුව සිටින ඔහුට සොඳුරු වූ එම වසන්තය ගෙවෙන තුරුම බලා ඉන්නට සිදු වේ. පෙම්වතිය අතැ වූ මල් වල පෙති සේම ඇගේ යෞවනය ද වියැකී යයි. ගහකොළ මැලැවෙන (ජීවන) ගිම්හානයේ දාහය විසින් තරුණකම ද මළවා දමයි. ඒ ගිම්හානයේ අග දී ඇය ඔහු වෙත පැමිණෙයි. එසේ වුවත් යෞවනය නම් මලෙහි අවසාන විසිර ගියත් ආදරය තුළින් ඔහු ඇය ව දකී. මෙම ගිතය අසන විට සිතට නැගෙන හැඟීම ඉතා තීව්ර එහෙත් විස්තර කර දීමට අපහසු එකකි. ගිම්හානයේ මුදරාව තැවරුණු ගීත වලට ගුරු වූයේ මෙම ගීතය බැව් තරයේ ම අදහමි. උත්තර භාරතීය රාගයක් පදනම් කරගෙන ගැයෙන මෙම ගීතය සිංහල ගීත ඉතිහාසයේ අද්විතීය තැනක් හිමි කර ගන්නකි.\nසයුර රළ හා තරහ වී නැත\nමියුරු සර වෙණ හා බිඳී නැත\nඅහස සඳු හා උරණ වී නැත\nඅතීතය මගෙ හදවතේ නැත\nකඳුළ දොම්නස නසන්නට නම්\nබමර ගුම් නද අසන්නට නම්\nමියුරු ගී කවි ගයන්නට නම්\nවසන්තය ගැන සිතන්නට නම්\nගායනය - සුනිල් එදිරිසිංහ\nසංගීතය - රෝහණ වීරසිංහ\nඔබට මා හා පෙමින් නොබැඳී ඉන්නට කාරණා කිම් ද? ඒ මගේ අතීතය ද, එසේ නැතිනම් ඔබේ අතීතය ද? කඳුළ, දොම්නස නොමැති, බමර ගුමුව ඇසෙන, එක්ව මියුරු කවි ගී ගයන වසන්තය අපි දකින්නේ කවදා ද? පළමුව අපි අප සිත තුළ වූ මෙම නොගැලපෙන බව ඉවත දමා ගත යුතුය. මන්ද වෙරළ රළ සමග වත්, වීණා නාදය එහි තත් සමග වත්, අහස සඳු සමග වත් තරහ නොවන බැවිණි. එබැවින් අතීතය ඉවත දමා අපි එක් වන්නෙමු.\nනැවත වරක් සුනිල් එදිරිසිංහ / රෝහණ වීරසිංහ ද්වය අප හට හෘදයංගම ගීතයක් ගෙන එයි. කැඩුනු බිඳුණු මතක සමුදායක්, අමතක කල යුතු සිද්ධි බහුල අතීතය අතහැර නිර්මල වූ ආදරයක් සොයා යන ගමනක් ගැන ගීත රචකයා විස්තර කරයි. මෙම ගීතය මුලින් ම මා ඇසුවේ 1984 දී පමණය. මට වයස යන්තම් අවුරුදු 7ක් පමණ විය. නමුත් එදා මෙම ගීතය ඇති කල සුපහන් හැගුම් සමුදාය තවමත් මගේ සිතේ ඒ අයුරින්ම රැඳී තිබේ.\nFriday, April 24, 2009\nනීල වලාවේ පැහැය දරා\nදඟකාර ඔබේ ඔය නෙත් මිණි දල්වා\nබලන්න මා දෙස මඳහස පාලා\nමිහි බට සුර කුමරියක් ලෙසින්නේ\nලැසි ගමනින් පා සළඹ සලන්නේ\nමුව සඟවා ලූ සළුව මුදා හැර\nබලන්න මා දෙස මඳහස පාලා\nඑරන්දතී සුකුමාල ළඳුන්නේ\nදිගු වරලස සුදු මල් ගවසන්නේ\nදෑත නඟා නිල් වරල මුදා හැර\nබලන්න මා දෙස මඳහස පාලා\nගී පද - සරත් අමුණුගම\nසංගීතය හා ගායනය - ආචාර්ය අමරදේව\nඅප සැම දෙනාගේ සිත තුළ වෙසෙන සිහින කුමරියක් හෝ කුමරකු වෙයි. මෙම ගීතය එබඳු සිහින කුමරියක ගැන කියැවෙන්නකි. දෑස පියා ගෙන මෙම ගීතයට මඳක් සවන් දෙන්න. ඔබ සැබෑවටම ආදරය කරන තැනැත්තිය ගේ රුව ඔබට සිතතුළ ඇඳී පෙනිය යුතුය. ගී පද හා සංගීතය එක්ව මෙයට වඩා කම්පනයක් සිත තුළ ඇති කරන ගීත සොයා ගැනීම ඉතාමත් අපහසු ය. රුවැති තරුණියක් පිය සලන සුමුදු තාලය මෙහි සංගීතය තුළින් මනාව පෙනෙයි. මෙයට වඩා වැඩි විස්තර ම විසින් ලිවීම අනවශ්ය ය. ගීතයට කන් දෙන්න. ඒ අතර ඔබේ හදවතට ත් කන් දෙන්න.\nදිවි හිමියෙන් කඳුලැලි පුරවා\nරැක ගත් තාලය උදුරා ගෙන ගිය\nකාලය කෙතරම් නපුරු ද සොඳුරිය\nපෙරුම් පුරා දුකසේ ගලපා ගත්\nකවිය ඔබම වී නැලැවුණු යුගයක\nහද රැඳි ඔබ රුව සිහිනෙක වත් නැත\nඒ රුව කොතරම් මිහිරි ද සොඳුරිය\nලොවට හොරා විලි ලා බිහි කර ගත්\nවසන්තයේ සඳ මියැදුණු දවසක\nබෙදා හදා ගත් දුකවත් අද නැත\nඒ දුක කොතරම් මිහිරි ද සොඳුරිය\nගේය පද - සමන්ත හේරත්\nසංගීතය - ප්රේමසිරි කේමදාස\nගායනය - අමරසිරි පීරිස්"}
{"text": "යෝජිත නව ත්රස්ත විරෝධී පනත ආණ්ඩුව විසින් ඉල්ලා අස්කර ගත යුතු බව ජාත්යන්තර මානව හිමිකම් සංවිධානයක් වන “හියුමන් රයිට්ස් වොච්” සංවිධානය පවසනවා.\nඔවුන් වැඩිදුරටත් පෙන්වා දෙන්නේ සියලු අණපනත් සකස් කිරීමේදී ජාත්යන්තර මානව හිමිකම් වලට අදාල එකගතා නොසලකා කටයුතු නොකළ යුතු බවයි.\nමෙම පනත් කෙටුම්පත මගින් ගැටලු විසඳීම වෙනුවට රැස්වීමේ, කතා කිරීමේ නිදහසට ඇති අයිතිය සීමා කරනු ඇති බවයි හියුමන් රයිට්ස් වොච් සංවිධානය නිකුත් කළ වාර්තාවේ දැක්වෙන්නේ.\nයෝජිත ත්රස්ත විරෝධී නීතිය මගින් සාමකාමී විවේචකයින් නිහඬ කිරීමට සහ සුළු ජාතීන් ඉලක්ක කරගනිමින් ක්රියා මාර්ග ගැනීමට රජයට අවසර දෙනු ඇති බවයි එම සංවිධානයේ දකුණු ආසියානු අධ්යක්ෂ මීනාක්ෂි ගංගුලි මහත්මිය පෙන්වාදෙන්නේ."}
{"text": "මීගමුව මූලික රෝහලේ ඉදිකෙරෙන මහල් 08 කින් යුත් වාට්ටු සංකීර්ණය ජුලි මාසය අවසන් වන විට ඉදිකිරිම් කටයුතු අවසන් කරන ලෙස සෞඛ්ය, පෝෂණ හා දේශීය වෛද්ය අමාත්ය දොස්තර රාජිත සේනාරත්න මහතා රාජ්ය ඉංජිනේරු සංස්ථාවට පසුගියදා දැනුම් දී ඇත.\nමෙම ගොඩනැගිල්ල ඉදිකිරීම ප්රමාදවීම සහ වත්මන් තත්ත්වය පිළිබදව විශේෂ සාකච්ඡාවක් සෞඛ්ය අමාත්යවරයාගේ ප්රධානත්වයෙන් සෞඛ්ය අමාත්යාංශයේ දී පසුගියදා පැවැත්විනි.\nමහල් 08 කින් යුත් මෙම වාට්ටු සංකීර්ණය ඉදිකිරිම සඳහා වැය කරන මුදල රුපියල් මිලියන 692 කි.\nමෙම වාට්ටු සංකීර්ණයේ ඉදිකිරිම් කටයුතු අවසන් වූ පසු කඩිනමින් ජනතාවට සෞඛ්ය සේවාවන් ලබාදීම සදහා විවෘත කිරීමට පියවර ගන්නා බවද සෞඛ්ය අමාත්යවරයා මෙහිදී අවධාරණය කර සිටියේය.\nමෙම අවස්ථාවට වැඩබලන සෞඛ්ය සේවා අධ්යක්ෂ ජනරාල් වෛද්ය ලාල් පනාපිටිය, බස්නාහිර පළාත් සෞඛ්ය සේවා අධ්යක්ෂ ධම්මිකා ජයලත් ඇතුලු සෞඛ්ය අමාත්යාංශයේ නිලධාරින් සහ මීගමුව මුලික රෝහලේ විශේෂඥ වෛද්යවරුන් ඇතුලු කාර්ය මණ්ඩලය එක්ව සිටියහ."}
{"text": "සිය වත්තට පැන කුරුම්බා ගෙඩි හතරක් කඩාගෙන බිව්වේ යැයි කියන 17 හැවිරිදි තරුණයකුට වෙඩි තබා ඝාතනය කිරීමේ චෝදනාව යටතේ පවරා තිබූ නඩුවක විත්තිකරු වූ එරාජ් පි්රයන්ත ප්රනාන්දු නමැත්තා නිදොස් කොට නිදහස් කිරීමට කොළඹ පුර්වගාමි මහාධිකරණ විනිසුරු විකුම් ඒ. කළුආරච්චි මහතා ඊයේ (15 දා) නියෝග කළේය.\nපැමිණිල්ල විසින් ගොනු කර ඇති අධිචෝදනා සාධාරණ සැකයෙන් ඔබ්බට ඔප්පු කොට නොමැති බවට නිගමනය කළ විනිසුරුවරයා එම නියෝගය කළේය.\n2008 දෙසැම්බර් 14 වැනිදා ලියනගේ පුබුදු සංජීව නමැති තරුණයාව වෙඩි තබා ඝාතනය කිරීම ඇතුළු අධිචෝදනා යටතේ රාජගිරිය ඔබේසේකරපුර මොරගහමුල්ල ප්රදේශයේ පදිංචිකරුවකු වූ අමාත්යවරයකුගේ ඥාති සොහොයුරකු යැයි කියන එම විත්තිකරුට එරෙහිව නීතිපතිවරයා විසින් නඩු පවරා තිබිණි. එම වෙඩි තැබීමේ සිද්ධිය ඇසින් දුටු බව කියන මරණකරුගේ මිත්රයකු වන අමිල ප්රසාද් නමැති තරුණයා මහෙස්ත්රාත් අධිකරණය හමුවේ ලඝු නොවන නඩු විභාගය පැවැත්වෙමින් තිබියදී අතුරුදන් වී ඇති බවට වැලිකඩ පොලිසිය අධිකරණයට වාර්තා කොට තිබිණි.\nවිත්තිකරු වෙනුවෙන් ජනාධිපති නීතිඥ කාලිංග ඉන්ද්රතිස්ස මහතා පෙනී සිටියේය.\nඒ. ජේ. ඒ. අබේනායක"}
{"text": "ලෙගෝ කිවම ලංකාවේ අයට නම් ගොඩක් නුපුරුදු වචනයක් වෙන්නැති. හැබැයි පිටරට අයට නම් ලෙගෝ කියන්නේ බාල මහලු හැමෝම කැමති බ්රික් ජාතියක්. ඒ කියන්නේ අර අපි පොඩි කාලයේ කෑලි කෑලි අමුනලා සෙල්ලම් ගෙවල් හදන්නේ. ඒ වගේ මේ ලෙගෝ බ්රික් වලිනුත් ගොඩක් දේවල් හදන්න පුලුවන්. ඒ වගේම කාලෙන් කාලෙට එක එක තීම් වලින් මේ ලෙගෝ බ්රික් එනවා. ලංකාවට නම් එන්නෙම නැද්ද මන්දා. කොහොම හරි ලෙගෝ බ්රික් කියන්නේ ගොඩක් ජනප්රිය දෙයක් වුනා.\nඉතින් මේ ලෙගෝ කියන බ්රික් පාදක කරගෙන 1970 වල පවා පොඩි පොඩි විඩියෝ කෑලි හැදිලා තිබුනා. හැබැයි 2003දි තමයි එයාලගේ මුල්ම නිල විඩියෝ එක වුන Bionicle: Mask of Light නිෂ්පාදනය කලේ. ඊට පස්සේ කාලෙන් කාලෙට එක එක ප්රසිද්ධ කතා පදනම් කරගෙන ලෙගෝ වීඩියෝ එයාලා හැදුවා. Lego DC Comics Super Heroes: Justice League vs. Bizarro League, Lego Scooby-Doo! Haunted Hollywood, Lego DC Comics Super Heroes: Justice League: Gotham City Breakout වගේ කතා තමයි එයාලා නිර්මාණය කලේ. ඉතින් ඊට පස්සේ ලෙගෝ ඉතිහාසයේ අලුත් පෙරලියක් ඇති කරමින් වොනර් ඇනිමේෂන් සමාගම එක්ක එකතු වෙලා ලෙගෝ කම්පැනිය 2014 දී ලෙගෝ ෆිල්ම් එකක් නිකුත් කලා. ඒකෙ නම වුනෙත් The Lego Movie කියලමයි. ඉතින් ඒ ෆිල්ම් එකේ සාර්ථකත්වය නිසා මෙයාලා ආයෙමත් ලෙගෝ ෆිල්ම් එකක් හදන්න තිරණය කරලා තිබුනා. ඔයාලා දන්නවනේ ඉතින් ඇනිමේෂන් ෆිල්ම් එකක් හදන්න තියෙන අමාරුව. ඉතින් ඒ නිසා පළවෙනි ෆිල්ම් එකෙන් අවුරුදු 3කට පස්සේ තමයි අද මම මේ ඔයාලට අරගෙන ආවා The Lego Batman Movie නිකුත් වුනේ. ඔන්න ඉතින් කෙටියෙන් මම ඔයාලට ලෙගෝ ෆිල්ම් වල ඉතිහාසය ගෙනාවා. ඒ වගේම කියන්න ඕනි ලෙගෝ කියලා ගොඩක් ප්රසිද්ධ ගේම් එකකුත් තියෙනවා. ලෙගො බ්රික් ලෝකයේ වගේම ඒකෙත් ගොඩක් චරිත තියෙනවා වගේම ගොඩක් දේවල් හදලා තියෙනවා. ඒ ගැන මෙහෙම කියන්න බෑ, ඒ ගැන දැනගන්න නම් ගේම් එක සෙල්ලම් කරලම බලන්න වෙනවා.\nමම කරපු ටිවි සිරියස් ඉවර වුන නිසා අහම්බෙන් වුනත් මට මේ ෆිල්ම් එකක් කරන්න ලැබුනා. ඒ ඉතින් අපේ හසා අයියා නිසා තමයි. සබ් එක ගොඩ කාලයකට කලින් කරලා ඉවර වුනත් ලිපියක් ලියලා මේල් කරන්න බැරිවුන නිසා සයිට් එකේ සබ් එක පලවෙන්න ගොඩක් කල් ගියා. ඇත්තම කතාව වැඩත් එක්ක මේ සබ් එක යවන්න තියෙනවා කියලා අමතක වෙලාම ගියා. කමක් නෑ පරක්කු වෙලා හරි ඔන්න මම ඔයාලට සබ් එක අරගෙන ආවා. ෆිල්ම් එක ගැන ටිකක් කිවොතින් ෆිල්ම් එකේ නමේ විදියටම මේ කතාව පාදක වෙලා තියෙන්නේ බැට්මෑන් කතාවත් එක්කයි. බැට්මෑන්ගේ ප්රධාන හතුරා ජෝකර්නේ. ඉතින් ජෝකර් බැට්මෑන් ගැන ගොඩක් බලාපොරොත්තු තියාගෙන ඉන්නවා. එයා බැට්මැන්ගෙන් ප්රශංසාව ගන්න තමයි මේ හැම නරක වැඩක්ම කරන්නේ. හැබැයි ඉතින් බැට්මෑන්ට නම් ජෝකර් ගැන ගානක්වත් නැති විදියට තමයි ඉන්නේ. ඒක ඉතින් ජෝකර්ට අල්ලන්නේ නෑ. ඒ නිසා එයා අපරාධ කරන එක නවත්වනවා. එතකොට ජෝකර් මොකද කරන්නේ? ඒකෙන් බැට්මෑන්ට මොනවා වෙයිද? ජෝකර් මේ මොකාටද එන්න හදන්නේ කියලා අපි මේ කතාවෙන්ම බලමු. කියන්නම ඕනි මේ කතාව සාම්ප්රදායික බැට්මෑන් කතාවකට වඩා ගොඩක් වෙනස් වගේම ගොඩක් ජෝක් වලින් පිරුණු කතාවක්. ඉතින් ඒවා කොයි තරම් හොදයිද කියලා ඔයාලම බලලා තිරණය කරන්න… . . ^_^\nමීලඟ උපසිරසියෙන් හමුවෙන තුරු ඔබට ජය… . . !\nDue to copyright issues, we do not provide any torrent links.\nමෙම ලබා දී ඇති උපසිරසි WEB/Bluray පිටපත් සඳහා අදාළ වේ."}
{"text": "“නිර්වාණ ධර්ම“ සම්පූර්ණ වෙබ් අඩවිය හුදෙක් වෙබ් අඩවියකටත් වඩා නිතරම ඇසුරු කරන්නට හැකි සදහම් ග්රන්ථයක් මෙන් සකස් කර තිබෙනවා. ඒ වෙබ් අඩවිය තුල සටහන් තැබෙන සඳහම් මාතෘකා මුද්රණය කර නිතර කියවන්නට ඇසුරු කරන්නට ලඟ තබාගන්නා පිරිස් සිටින බව නිතරම දැනගන්නට ලැබෙනවා. අන්න ඒ නිසාම එසේ සටහන් තබන සඳහම් කරුණු මුද්රණයට පහසුවක් වන අයුරින් නිර්මාණය කර මෙසේ ගොනු කර තිබෙනවා.\nඅන්තර්ජාලය ඔස්සේ බෙදා හදාගැනීමට මෙන්ම මුද්රණය කර බෙදා හැරීමට කැමති පිරිස් වෙතටද එයින් පහසුවක්ම සැලසෙන අතර මේ සියලු දෑ නොමිලේ බෙදා හැරීම පිණිස පමණි. මුද්රණ වියදම පමණක් යොදා යම් මිලක් නියම කරන්නට බලාපොරොත්තු වේ නම් එසේ කිරීමට පෙර නිසි ආකාරයෙන් අපව දැනුවත් කල යුතු බවද සිහිපත් කර සිටිමි.\nඅප කිසිවෙකුටත් බුදු දහම අයිති නැත. අප සැම ඒ උතුම් දහම් පණිවිඩය රැගෙන යන පණිවිඩකරුවන් පමණක්ම වන්නෙමු. ඉතින් ඒ පණිවිඩකාරයන් විසින් ඒ උතුම් දහම ලාභ සත්කාර, කීර්ති, ප්රශංසා පිණිස යොදාගන්නේ නම් ඒ හේතුවට අනුව කිනම් නම් ඵලයක් ලැබේවිදැයි බුද්ධිමත් ඔබ වටහාගත යුතුමය. කිසිවෙකුටත් හිමි නැති මේ උතුම් දහම් පණිවිඩය බුදු හිමියන් නොවැඩියේ නම් අපටද නොලැබෙන බව සිහිපත්කරගෙන මේ දහම් ඇසුරු කරන්න. උතුම් සත්ධර්මය තම තමන්ගේ නිර්වාණ සුවය පිණිසම භාවිතා කරන්නට ප්රඥාවන්තව කටයුතු කරගන්න! ඔබ සැමට තෙරුවන් සරණින් නිවනම වෙත්වා!!!"}
{"text": "2019 අවසානයේදී, අපගේ සමාගමේ ෂිජියාෂුවාං කාර්යාලය එස්ජීඑස් සමාගමේ ටියැංජින් ශාඛාවේ පරීක්ෂක නිලධාරීන් ගෙන එනු ලැබීය, ඔවුන් අපගේ සමාගමට ස්ථානීය විගණනයක් සිදු කළහ, අන්තර්ගතය සමාලෝචනය කරන්න ව්යාපාර බලපත්රය, අපනයන ව්යවසාය ලියාපදිංචි සහතිකය, වාර්ෂික මූල්ය.\nප්රකාශය, කාර්යාල අවකාශය, සමාගම් සංවිධාන ව්යුහය, කළමනාකරණ පද්ධතිය සහ QC සයිටම්. ඊට අමතරව, අපගේ නිෂ්පාදන එකින් එක පරීක්ෂා කරන ලදී. බැටළු ලෙදර් අත්වැසුම්, බැටළු හම් බැටළු හම් අත්වැසුම්, බැටළු හම් තොප්පි, බැටළු හම් ළමුන්ගේ බූට් සපත්තු, රග් ආදිය යනාදිය. සාර්ථකව සහතික කර, පසුව SGS සහතික කිරීමේ වාර්තාව ලබා ගන්න.\nඒ අතරම, අපගේ සමාගම ආයෝජනය කර ඇති බැටළු හම් අත්වැසුම් නිෂ්පාදන කර්මාන්ත ශාලාවද වසරකට වරක් BSCI සමඟ පරීක්ෂා කර ඇත. සමාගමේ සාමාන්යාධිකාරී බෙනී වැන්ග් මහතා කර්මාන්ත ශාලාවට පැමිණියේ ඇගයීම සඳහා පරීක්ෂණ නිලධාරීන් සමඟය.\nපරීක්ෂකවරු කම්කරුවන් එකින් එක සම්මුඛ සාකච්ඡා කළහ, සම්මුඛ පරීක්ෂණයෙන් කම්කරු ආරක්ෂක පද්ධතියේ රැකියා පද්ධතිය, සේවක පුහුණු පද්ධතිය, සේවක වැටුප් ක්රමය, සේවා පරිසරය සහ වෙනත් ගැටළු පිළිබඳව සඳහන් වන අතර කර්මාන්ත ශාලාවේ අනෙකුත් අංශ පිළිබඳව ඇගයීම් මාලාවක් ද සිදු කරන ලදී. අවසාන වශයෙන්, BSCI- 2020 දී විගණනය කරන ලද අතර එය සාර්ථකව සහතික කරනු ලැබේ, එය සී ශ්රේණියයි.\nඅපගේ සමාගම මෙම සහතික කිරීම් දෙක කිරීමට බල කරයි, එය අපගේ වගකීම, සමාජයට වගකීමක් යැයි අපි සිතමු. එසේම අපගේ සියලුම ගනුදෙනුකරුවන් සඳහා කැපවීමකි. අපගේ නිෂ්පාදන සංකල්පය වන්නේ සරල බව සහ අලංකාරය ලුහුබැඳීමේදී පමණක් නොව අතිවිශිෂ්ට ශිල්පීය හැකියාවන්ගෙන් ද වැඩි දියුණු කිරීමයි. අපගේ බැටළු බැටළු හම් අත්වැසුම් මෙන් ම ප්රභවයෙන් අපි භාවිතා කරන්නේ.\nමෙරිනෝ බැටළු හම් පාරිසරික සම් පදම් කිරීම, ෆෝමල්ඩිහයිඩ් සහ වෙනත් හානිකර ද්රව්ය අඩංගු නොවිය යුතුය. තවද සෑම බැටළු හම් කැබැල්ලක්ම ප්රවේශමෙන් තෝරා ගන්නා ලදී. .අපි සෑම විස්තරයක්ම හොඳින් කරන්නෙමු. අලෙවියෙන් පසු හොඳ සේවාවක් කිරීමට අපි බලකරන්නෙමු, දෝෂ සහිත අත්වැසුම් ඇත්නම් අපි ඔබට පොරොන්දු වෙමු, අපි ඔබට නොමිලේ අලුත් කරන්නෙමු!\nසටහන්: වෙළඳ රහස් නිසා, අන්තර්ගතයෙන් කොටසක් පමණක් දර්ශනය වේ. කරුණාකර කාරුණිකව තේරුම් ගන්න.\nතැපැල් කාලය: අගෝස්තු -31-2020"}
{"text": "ආගමිකයින් සහ නිරාගමිකයින් අතර විශාල සංවාදයක් ආරම්භ වී ඇත. මුහුණු පොතෙහි මෙම සංවාද උදෙසාම සමූහ පවා නිර්මාණය වී ඇත. සංවාදයක් ඇති වීම ඉතා හොඳ තත්ත්වයක් වන අතර අවාසනාවකට මෙන් මෙම සංවාද බොහෝමයක් පෞද්ගලික අපහාස සහ අසභ්ය වචන හුවමාරු මැද අවසන් වේ. ඕනෑම පුද්ගලයෙකුට ආගමක් ඇදහීමට මෙන්ම නොඅදහා සිටීමට ද නිදහසක් තිබිය යුතු ය. ආගම යනු පෞද්ගලික කැමැත්තක් විය යුතු ය. එකම ආගමක් අදහන පුද්ගලයන් දෙදෙනෙකු වුවද ආගමෙහි ඉගැන්වෙන හරයයන් පිළිබඳව වෙනස් අදහස් දැරිය හැක. නමුත් සැබැවින් ම ආගම යනු පුද්ගලික කැමැත්ත මත සිදුකෙරෙන තෝරාගැනීමක් නොව උපතේ දී ම අප මත බලයෙන් පටවන ලද්දකි. බොහෝවිට අපගේ මුළු ජීවිත කාලයම හැඩගැසෙන්නේ උපතේදී ලද ආගමට අනුව ය. අපගේ සියලුම ඇදහිලි, විශ්වාසයන් තීරණය වන්නේ උපතේදී අපට හිමිවන ආගමට අනුව ය. එබැවින් ආගම දේශපාලනික ය. අපගේ කෑම බීම, ඇඳුම් පැළඳුම් වල සිට රටක පාලනය කරන පුද්ගලයා තෝරාගැනීම දක්වාම ආගමෙහි බලය ව්යාප්ත වී ඇත. අපගේ නිදහස පිළිබඳ තීරණ ගැනීමට ද ආගමට හැකියාව ඇත. අප පුදුම විය යුතු කාරණය වන්නේ, මේ සියල්ල සිදු වන්නේ ආගම් අදහන්නන්ගේ කිසිදු ප්රතිරෝධයකින් තොර ව වීමයි. රටක දියුණුව, පරිහාණිය තීරණය කිරීම මෙන්ම මහා ජන සංහාර නිර්මාණය කිරීමට ද ආගමට හැකි ය. ආගම සතු මෙම අද්විතීය හැකියාව කුමක්ද? අප ආගම ප්රශ්න කළ යුත්තේ එබැවිනි. නිරාගමිකයින් සහ ආගමිකයින් අතර ඇතිවී තිබෙන සංවාදය එයට ඉතා හොඳ අවකාශයකි. වැදගත් වන්නේ දිනුම පැරදුම නොව සංවාද කිරීමයි.\nපළමුව අපි මිනිසුන්ට ආගමක් අවශ්ය වන්නේ ඇයිද යන ප්රශ්නය සළකා බලමු. ස්වභාවයෙන්ම මිනිසාට ලෝකය පිළිබඳව ඇත්තේ නොදන්නා බවකි. පැවැත්ම පිළිබඳව මිනිසා තුළ නිසඟ ගැටළුවක් තිබේ. මිනිසා ලෝකය පිළිබඳව දන්නා දේ හෙවත් දැනුම යනු මිනිසාගේ ඉන්ද්රියන්ට සාපේක්ෂ දෙයකි. ඉන්ද්රියයන් මගින් මිනිසා අත්දකින ලෝකය පිළිබඳ දැනුම සැක සහිත ය. එමෙන්ම ඉන්ද්රියයන් හරහා දැනුම ලබාගත හැක්කේ ලෝකයේ එක්තරා සීමාවක් තුළ පමණි. එම නිසා මිනිසාට ලෝකය, ලෝකය පවතින ආකාරයෙන්ම නොහොත්, සද්භාවවේදී ව අත්දැකිය නොහැක. මිනිසාට ලෝකය ප්රශ්නකාරී දෙයක් වන්නේ මේ නිසාය. නමුත් මිනිසා මෙම ප්රශ්නකාරී බව අමතක කර, දැනුම තුළ ගොඩනගා ගත්, විවිධ අරමුණු වෙත දිශානත වූ ජීවිතයක් ගත කරයි. අප ‘ජීවිතය’ ලෙස හඳුනාගන්නේ මෙම කලාපයයි. මෙම ප්රශ්නකාරී බවෙන් වඩාත් දුරස් වූ විට අපට හොඳ ජීවිතයක් ගත කල හැකි වන අතර, ප්රශ්නකාරී බවට ආසන්න වත්ම ජීවිත් වීම අපහසු වේ. උදාහරණයක් ලෙස, මරණය ගත හැක. මරණය යනු ලෝකය තුල සිදුවන එක්තරා සංසිද්ධියකි. මරණයෙන් පසු සිදුවන දෙය පිළිබඳ මිනිසාට අදහසක් නැත. එම නිසා මරණය යනු මිනිසාට ප්රශ්නකාරී දෙයකි. එම ප්රශ්නකාරී බව මිනිසාට ඇතිකරන්නේ ආතතියකි. ලෝකය පිළිබඳ ප්රශ්නකාරී බවෙන් ඈත් වීමට නම් සතුට අවශ්ය වේ. සතුට යනු දැනුම තුළ ගොඩනගාගත් ලෝකයක් තුළ සුරක්ෂිත වීම ය. අප කරන ඕනෑම දෙයක් දිශානත වී ඇත්තේ සතුට වෙතයි. (මිනිසා සහ සතුට පිළිබඳව මීට පෙර ලිපියකින් විස්තර කර ඇත.) සතුටත්, ලෝකය (පැවැත්ම) පිළිබඳ ප්රශ්නකාරී බවත් අනුලෝමව සමානුපාතික වේ. නමුත් ජීවිතයේ සතුට සෑමවිටම ඒකාකාරී ලෙස පවත්වාගැනීමට නොහැක. එසේ වන්නේ ලෝකය යනු නිරන්තරයෙන් වෙනස් වන, මිනිසාගේ පාලනයෙන් ස්වායත්ත දෙයක් නිසා ය. ලෝකයේ වෙනස් වීම් නිසා මිනිසාගේ ජීවිතයේ සතුට බිඳ වැටේ. මෙවිට දැනුම තුළ ගොඩනගා ගත් ලෝකය පිළිබඳ නොදන්නා කලාපය මිනිසාට නිරාවරණය වේ. මෙම කලාපය ගවේශණය කිරීමට හෝ එම කලාපයෙන් වහාම ඉවත් වීමට මිනිසාට අවශ්ය වන්නේ මේ මොහොතේ දී ය. ජීවිත කාලය පුරාවටම වරින් වර මෙම නොදන්නා කලාපය නිරාවරණය වන බැවින් එය පිළිබඳ ගවේශණයට මිනිසා පෙළඹේ.\nමිනිසා දැනුම තුළ ගොඩනගාගත් ලෝකය ඉතාමත් කුඩා ය. එයට එපිටින් ඇත්තේ ඝන මීදුමකින් වැසී ගියාක් මෙන් වූ නොදන්නා කලාපය යි. මෙම කලාපය ගවේශණය කිරීමට මිනිසා යොදාගන්නේ ආගම, දර්ශනය සහ විද්යාවයි. විද්යාව සහ දර්ශනය තුළ මෙම නොදන්නා කලාපය පිළිබඳ නිශ්චිත පිළිතුරු නැත. (විද්යාව සහ දර්ශනය මෙම කලාපය ගවේශණය කරන්නේ දෙආකාරයකට ය. එය වෙනම සංවාදයකි.) නමුත් ආගම තුළ එයට නිශ්චිත පිළිතුරු ඇත. විවිධ ආගම් තුළ විවිධාකාර පිළිතුරු තිබුණත් ඒ ඒ ආගමට අනුව ඒ ඒ පිළිතුර නිශ්චිත ය. එම පිළිතුරු තවදුරටත් ප්රශ්න කිරීමක් හෝ තර්ක කිරීමක් ආගම් තුල නැත. කළ හැක්කේ ඒවා කෙරෙහි ශ්රද්ධාවෙන්, භක්තියෙන් විශ්වාස කිරීම පමණි. මිනිසාට අවශ්ය වන්නේ පැවැත්ම පිළිබඳ ප්රශ්නකාරී නොවූ ජීවිතයක් බැවින්, පැවැත්ම පිළිබඳ අවිනිශ්චිත පිළිතුරු ලබාදෙන විද්යාව සහ දර්ශනයට වඩා, නිශ්චිත පිළිතුරු ලබාදෙන ආගම තෝරා ගැනීමට මිනිසා පෙළඹේ. ඉන් පසු එම පිළිතුරු පරම සත්යය බව ආගම් අදහන්නන් විශ්වාස කරයි. එවිට ජීවිතය ඉතා පහසු ය. මිනිසා ආගමට නැඹුරු වීමේ පදනම එයයි. විද්යාව හා දර්ශනය බිහිවීමට පෙර ආගම බිහිවන්නේ ද මේ නිසා ය. අප කුඩා කල සිට ම හුරු කරන්නේ සතුට ඉලක්ක කරගත් ජීවිතයකි. එම නිසා කුඩා කල දී ම ආගමික සංකල්ප ඉතා පහසුවෙන් මනසට කා වදී. විශේෂයෙන්ම පවුලෙන්, පාසලෙන් සහ ආගමික ආයතන වලින් මෙම සංකල්ප අපගේ ජීවිතයට එකතු වේ. පසුව එම සංකල්ප වෙනස් කිරීම හෝ ඉවත් කිරීම ඉතාම අපහසු ය. මෙම සංවාදයේදී අප පළමුවෙන්ම ආගම සම්බන්ධ මෙම පසුබිම අවබෝධ කරගත යුතු ය.\nඕනෑම ආගමක ප්රධාන කොටස් දෙකක් ඇත. පළමුවැන්න ආගමක ඉගැන්වෙන නිරපේක්ෂ පරම සත්යයයි. එය මිනිසා ජීවත් වන ලෝකය තුළ අත්දැකීමට නොහැකි දෙයකි. එබැවින් නිරපේක්ෂ ය. ආගමෙහි හරය මෙයයි. (උදා : දෙවියන්, නිවන, ස්වර්ගය, පුනර්භවය ආදිය ) දෙවැනි කොටස වන්නේ මෙම නිරපේක්ෂ සත්ය හරය වටා ගොඩනැගුණු සමාජ සදාචාර පද්ධතියකි. ආගම් වල ඉගැන්වීමට අනුව ආගමේ හරය වෙත ගමන් කළ හැක්කේ ඒ ඒ ආගම තුළ ඉගැන්වෙන සදාචාර පද්ධතියට අනුකූල ව ගමන් කිරීමෙනි. මෙම සදාචාර පද්ධතිය ගොඩනැගෙන්නේ ඒ ඒ ආගම බිහි වූ කාලයට සහ ප්රදේශයට සාපේක්ෂ ව ය. බොහෝවිට එය ගොඩනැගෙන්නේ එම ආගම බිහි වූ සමකාලීන සමාජයේ අවශ්යතාවයන්ට අනුව ය. ආගම තුළ වූ සියලුම සිරිත් විරිත් සහ ඇදහිලි ක්රම ආදිය නිර්මාණය වන්නේද ඒ අනුව ය. කාලයත් සමඟ තාක්ෂණයේ දියුණුව හරහා සමාජය වෙනස් වන විට එම අවශ්යතාවයන් ද වෙනස් වේ. නමුත් ආගමේ හරය හා බැඳී ඇති සදාචාර පද්ධතිය වෙනස් නොවේ. එසේ වන්නේ ආගම තුළ වූ පරම සත්යයට ලඟා විය හැක්කේ එම සදාචාර පද්ධතිය තුළින් ම පමණක් බව එම ආගම අදහන්නන් දැඩිව විශ්වාස කරන බැවිනි. මේ නිසා ආගම සමාජයේ දියුණුවට මෙන්ම පුද්ගල නිදහසට ද ප්රතිරෝධී වේ. යම් පුද්ගලයෙකු අදහන ආගමෙහි නිරපේක්ෂ සත්ය පිළිබඳව එම පුද්ගලයා දරණ අදහස කුමක් වුවත් එම පුද්ගලයා ජීවත් විය යුත්තේ තමන් අදහන ආගමෙහි ඉගැන්වෙන සදාචාර පද්ධතියට අනුකූලව ය. එසේ වන්නේ එය ගොඩනැගී ඇත්තේ යම් ආගමක් අදහන සාමූහිකයකට සාපේක්ෂව නිසා ය. එය දේශපාලනික ය. යම් පුද්ගලයෙක් හෝ වෙනත් ආගමක් එම සදාචාර පද්ධතිය (හෝ පරම සත්යය) ප්රශ්න කරයි නම් හෝ විවේචනය කරයි නම් එම ආගම අදහන සාමූහිකයෙන් එම පුද්ගලයාට හෝ අන්ය ආගමට එල්ල වන්නේ දැඩි ප්රතිරෝධයකි. ආගම පුද්ගලික නිදහසට බාධාවක් වන්නේ මේ ආකාරයට ය. එමෙන්ම ආගම් නිසා ඇතිවන ගැටුම් වල මූලය වන්නේ ද මෙයයි. මේ සියල්ල සළකා බැලූ විට අපට පෙනී යා යුත්තේ ආගම සම්බන්ධ සියල්ල රඳා පවතින්නේ ආගම කෙරෙහි ආගමිකයා තුළ පවතින භක්තිය මත බව යි. අදහන ආගම කෙරෙහි ආගමිකයාගේ භක්තිය කොන්දේසි විරහිත ය. ඒ ඔවුන් එය පරම සත්යයක් බව විශ්වාස කරන බැවිනි. ඒ වෙනුවෙන් ඔවුන් තම ජීවිතය පවා දෙවෙනි කිරීමට සූදානම් ය. නිරාගමිකයන් හෝ වෙනත් ආගමක් මඟින් තමා අදහන ආගම අභියෝගයට ලක්වන විට සැබැවින්ම සිදුවන්නේ ලෝකයේ නොදන්නා කලාපය පිළිබඳ ආගම විසින් මවා ඇති චිත්රය බිඳ වැටීමයි. එවිට සිදුවන්නේ ලෝකය පිළිබඳ නොදන්නා බව නිසා ඇතිවන කාංසාමය ආතතියට නිරාවරණය වීමයි.\nආගමිකයන් සහ නිරාගමිකයන් අතර සංවාදයේදී සදාචාරය සම්බන්ධයෙන් ආගමිකයන් ඉදිරිපත් කරන ප්රධාන තර්කයක් වන්නේ සමාජයේ සාරධර්ම සහ සදාචාරය රඳා පවතින්නේ ආගම නිසා බව ය. සැබැවින්ම ආගම නිසා සමාජයේ සදාචාරය යම්තාක් දුරට ආරක්ෂා වේ. සැබැවින් ම ආගම නිසා සමාජයේ සදාචාරය ආරක්ෂා වන්නේ ආගම විසින් ම මවා ඇති නිරපේක්ෂ සංකල්ප කෙරෙහි මිනිසුන් තුළ ඇති බිය හෝ ආශාව නිසා ය. උදාහරණයක් ලෙස බෞද්ධයින්, අයහපත් දේ කිරීමෙන් අපායට යාමට බිය වෙති. යහපත් දේ කිරීමෙන් දිව්ය ලෝකයට යාමට ඔවුන් තුළ ඇත්තේ ආශාවකි. ආගම මඟින් සමාජය තුළ සාරධර්ම රැකෙන්නේ එවැනි සම්බන්ධතාවයක් හරහා ය. නමුත් සැබැවින්ම සිදුවිය යුත්තේ සමාජයේ ජීවත් වන්නන් තමාගේ ක්රියා කලාපය සහ එයින් සමාජයට සිදුවන දෙය අතර හේතු ඵල සම්බන්ධය අවබෝධ කරගෙන එමඟින් තමා කළ යුතු හා නොකළ යුතු දේ අවබෝධ කර ගැනීමයි. එවැනි තත්ත්වයක් කරා මිනිසා ඔසවා තැබිය හැකි වන්නේ අධ්යාපනයට ය.\nඅප මතක තබාගතයුතු කාරණය වන්නේ අප ආගම ප්රශ්න කළ යුත්තේ එය දේශපාලනික වන නිසාය. මිනිසාට ආගමක් අවශ්ය වන්නේ ලෝකය පිළිබඳ නොදන්නා බව නිසා ඇතිවන හිස්තැන සම්පූර්ණ කරගැනීමට ය. එමනිසා මිනිසා ස්වභාවයෙන්ම විද්යාව හෝ දර්ශනයට වඩා ආගමට සමීප වේ. ලෝකය පිළිබඳ නොදන්නා බව මිනිසාට නිරාවරණය වන්නේ ජීවිතයේ සතුට අහිමි වූ විට ය. මිනිසාගේ සතුට රඳා පවතින්නේ මිනිසාගේ මූලික අවශ්යතා සම්පූර්ණ වීමත්, නිදහසත් මත ය. ඒවා නොමැති වූ විට ජීවත් වීම අපහසු ය. එවිට ලෝකයේ අරුත් සුන් බව නිරන්තරයෙන් මිනිසා වෙත නිරාවරණය වේ. මෙයින් ආවරණය වීමට මිනිසා යොදාගන්නේ ආගමයි. මිනිසාගේ අවශ්යතා, නිදහස, ජීවන මට්ටම තීරණය වන්නේ මිනිසා ජීවත්වන සාමූහිකය තුළ ක්රියාත්මක වන දේශපාලනය මත ය. මිනිසාගේ අවශ්යතා, සහ නිදහස ලබාදීමට දේශපාලනය අපොහොසත් වන්නේ නම් එම සාමූහිකය (රට) තුළ ජීවන මට්ටම අවම වේ. එනම් මිනිසාගේ සතුට අහිමි වේ. ආර්ථික වශයෙන් ඉතාම දුප්පත් රටවල් වඩාත් ආගම් වලට නැඹුරු වීමේ හේතුව දැන් අපට පැහැදිලි විය යුතු ය. එවැනි රටවල් වල පාලනය විසින් බොහෝවිට සිදු කරන්නේ මිනිසුන්ගේ ජීවන මට්ටම ඉහළ නැංවීම වෙනුවට ඔවුන් අදහන ආගම් හොඳින් නඩත්තු කිරීමයි. එවැනි රටක ජනතාව පාලනය කිරීමට පාලකයින්ට ඉතා පහසු ය. ඔවුන්ට ඇතිවන ගැටළු වලදී පාලකයින් ප්රශ්න කිරීම වෙනුවට ඒවාට හේතු ලෙස පව, පින, කර්මය, දෙවියන්ගේ කැමැත්ත ආදිය ඔවුන් විසින් ම ආදේශ කර ගනී. සැබෑ ප්රශ්නය යටපත් වේ. එවැනි සමාජයක් තවත් පියවරකින් හෝ ඉදිරියට ගෙනයාමට නම් අප කළ යුත්තේ කුමක්ද?"}
{"text": "DSI සැම්සන් සමූහයේ කළමනාකාර අධ්යක්ෂ කසුන් රාජපක්ෂ, එහි අධ්යක්ෂ තුසිත රාජපක්ෂ, භාතිය අමරකෝන්, අසංක රාජපක්ෂ, නෙලානි රාජපක්ෂ යන අය හා සමාගම් ලේකම්වරිය වන වරුණි ද සිල්වාට එරෙහිව නඩුව ලබන නොවැම්බර් 20 වැනිදා දක්වා කල් තැබීමට කොළඹ වානිජ මහාධිකරණය පසුගිය 09 වැනිදා නියෝග කළේය.\nමේ නඩුව එම සමාගමේ අධ්යක්ෂවරයකු වන සජිත් රාජපක්ෂව අධ්යක්ෂ මණ්ඩලයේ දැරූ ධූරවලින් ඉවත් කිරීමට කටයුතු කිරීම සම්බන්ධයෙන් අධිකරණය ලබාදුන් තීන්දුවට පටහැනිව අධිකරණයට අපහාසයක් වන අයුරින් කටයුතු කිරීම ගැන DSI සැම්සන් සමූහයේ කළමනාකාර අධ්යක්ෂ කසුන් රාජපක්ෂ, එහි අධ්යක්ෂ තුසිත රාජපක්ෂ, භාතිය අමරකෝන්, අසංක රාජපක්ෂ, නෙලානි රාජපක්ෂ යන අය හා සමාගම් ලේකම්වරිය වන වරුණි ද සිල්වාට එරෙහිව ගොනුකර තිබේ.\nඅදාළ අධ්යක්ෂවරු විසින් සජිත් රාජපක්ෂ DSI සැම්සන් සමූහයේ සමාගම් 3ක කළමනාකාර අධ්යක්ෂ ධූරයෙන්ද, සෙසු සමාගම් 5ක අධ්යක්ෂ ධූරයෙන්ද ඉවත් කර ඇති අතර ඔහු අධිකරණයට කරුණු දැක්වීමෙන් පසුව අදාළ ධූරවල ඔහුව නැවත ස්ථාපනය කිරීමට ද අධිකරණය නියෝගකර තිබිණි.\nසමාගම් ලේකම්වරිය වන අරුණි ද සිල්වා විසින් සෙසු අධ්යක්ෂවරුන්ගේ අනුදැනුම ඇතිව සජිත් විසින් කළමනාකාර අධ්යක්ෂ ධූර හා අධ්යක්ෂ ධූර දරණ ආයතනවල පැවැත්මට නෛතික බාධාවක් වන අයුරින් හා සජිත්ට බාධාවන ආකාරයට කටයුතු කරමින් හිතා මතා රාජකාරි පැහැර හැර ඇති බවද මේ නඩුව ගොනුකරමින් අධිකරණයට කරුණු දක්වා තිබේ.\nවෙඩි තැබීමේ සිද්ධියක් සම්බන්ධයෙන් සජිත් රාජපක්ෂට එරෙහිව එල්ලවූ චෝදනාවක් මත ඔහුව රක්ෂිත බන්ධනාගාරගත කෙරුණු අතර ඒ අතරතුර කාලයේදී ඔහුව අදාළ අධ්යක්ෂ මණ්ඩලයේ දැරූ ධූරවලින් ඉවත් කිරීමට එම අධ්යක්ෂවරු කුමන්ත්රණය කරමින් කටයුතු කර ඇති බවද මේවනවිට අධිකරණයට වාර්තා කර තිබේ.\nමෙරට තිබෙන විශාලතම පුද්ගලික සමාගම්වලින් එකක් වන DSI සැම්සන් සමාගමේ අධ්යක්ෂවරු අතර ගැටුම් මතුවූයේ හිටපු කළමනාකාර අධ්යක්ෂවරයකු විසින් අදාළ සමාගමේ කොටස් සහ ලාභාංශ පවුලේ සාමාජිකයන් අතර සාධාරණව බෙදා වෙන්කරගැනීමට ඉදිරිපත් කරණ ලද යෝජනාවක් සමඟය.\nහිටපු කළමනාකාර අධ්යක්ෂවරයා එම යෝජනාව DSI සැම්සන් සමූහයේ අධ්යක්ෂ මණ්ඩලය වෙත ඉදිරිපත් කර ඇත්තේ පසුගිය (2023) අප්රේල් මුල් සතියේදීය.\nමෙරට තිබෙන විශාලතම පුද්ගලික සමාගම්වලින් එකක් වන මේ ව්යාපාරය සතුව සමාගම් 30ක් පමණ වන අතර ඉන් ලාභ ලබන ප්රධානම සමාගම් කිහිපය මෙහෙයවනු ලබන්නේ අදාළ කළමනාකාර අධ්යක්ෂවරයාගේ පුත්රයන් විසින්ය.\nහදිස්සියේ කළමනාකාර අධ්යක්ෂ ධූරවලින් ඉවත් කෙරුණු සජිත එම කළමනාකාර අධ්යක්ෂවරයාගේ එක් පුත්රයකු වන අතර අදාළ සමාගම් ජාලයේ වැඩිම විදෙස් විනිමය ගෙන එන සමාගම වන සැම්සන් රබර් ප්රඩක්ට්ස් පුද්ගලික සමාගම මෙහයවනු ලබන්නේ සජිත් රාජපක්ෂ විසිනි.\nඒ අතරින් අපනයන වෙළෙඳපොළ සඳහා DSI ටයර් නිෂ්පාදනය සිදුකරනු ලබන ප්රධාන සමාගමක් වන්නේ සැම්සන් රබර් ප්රඩක්ට්ස් පෞද්ගලික සමාගම වන අතර එය ලොව අතිනවීන තාක්ෂණය යොදාගන්නා ඉහළ එකතුකල අගයක් ඇති සුවිශේෂී වූ නිෂ්පාදන සිදුකරන අති නවීන කර්මාන්ත ශාලාවකි.\nසජිත් රාජපක්ෂ මෙහෙයවනු ලබන සමාගම් DSI සමූහ ව්යාපාරයේ සමාගම්වලින් අඩුම ණය බරක් සහිත, ඉහළම ආයතනික බදු ගෙවන සමාගම් ලෙස සැලැකෙන අතරම එම ආයතන ජාලයේ රැකියා අවස්ථා දහස් ගණනක් ලබා දෙන මූලික සමාගමක් ද වේ.\nවසර 2019-2022 පාස්කු ප්රහාරය හා කොරෝනා තත්ත්වයන් පැවැති කාලයේදී පවා මෙරට ඉහලම ආදායම් ලැබූ ආයතන ලෙස සැලැකෙන ආයතන අතර ද සැම්සන් රබර් ප්රඩක්ට්ස් හා සැම්සන් රබර් ඉන්ඩස්ට්රීස් පුද්ගලික සමාගම් අතර මුල් පෙළ වූ සමාගම් දෙකකි.\nDSI සැම්සන් හි සෙසු අධ්යක්ෂවරුන්ට එරෙහිව ඉදිරිපත්ව ඇති අධිකරණයට අපහාසවන අයුරින් කටයුතු කිරීම සිරඳඩුවම් ලැබිය හැකි වරදකි."}
{"text": "ලංකාවේ ආර්ථික අර්බුදය මැද තිරසර සංවර්ධන අරමුණු\nඅජිත් පැරකුම් ජයසිංහ\nරජයේ මෙම දැන්වීම ඩිසයින් කරපු කෙනා ලක්ෂයක් කියන වචනෙ ලයන්නෙ කොනේ ඉඳන් හල් කයන්න දක්වා ඉරක දාලා තියෙන්නෙ තිරසර සංවර්ධන අරමුණුවල සංකේත.\nඔතන තියෙන්නෙ සංකේත 10යි. දිළිඳුභාවය පිටුදැකීම, සාගින්න දුරලීම, මනා සෞඛ්යය හා යහපැවැත්ම, ගුණාත්මක අධ්යාපනය, දේශගුණික ක්රියාමාර්ග, ජලජ ජීවී ආරක්ෂාව, ගොඩබිම ජීවිත සුරැකීම, මිළ අඩු සහ පිරිසිදු බලශක්තිය, සුනිසි රැකියා හා ආර්ථික වර්ධනය, තිරසර නගර හා ප්රජාවන්, සාමය යුක්තිය හා ශක්තිමත් ආයතන කියන තිරසර සංවර්ධන අරමුණු දහය තිබෙනවා.\nනැති හත මොනවාද? ඒවා තමයි, ස්ත්රී පුරුෂ සමාජ සමානත්වය, පිරිසිදු ජලය හා සනීපාරක්ෂාව, කර්මාන්ත නවෝත්පාදනය හා යටිතල පහසුකම්, අසමානතා අවම කිරීම, වගකීම් සහගත පාරිභෝජනය හා නිෂ්පාදනය සහ අරමුණු වෙනුවෙන් හවුල්කාරීත්වය කියන ඒවා.\nමේක මෙම දැන්වීමේ සැලසුම්කරු අතින් සිදුවුණ අහඹු වරදක් වෙන්නට පුළුවන්. එහෙම නෙමෙයි නම්, ශ්රී ලංකා රජය සංවර්ධන අරමුණු සම්බන්ධයෙන් සිතන හා කටයුතු කරන ආකාරය මෙවැනි වෙන්නට පුළුවන්.\nතිරසර සංවර්ධන අරමුණු කෙරෙහි අපි නැවත අවධානය යොමු කළ යුතුයි කියා මා සිතනවා. එක්සත් ජාතීන්ගේ සාමාජික රාජ්ය විසින් 2030දී සාක්ෂාත් කරගත යුතු සංවර්ධන අරමුණු 17ක් සම්මත කරගත්තේ 2017 වර්ෂයේදීයි. මෙය ලෝකයේ රාජ්ය විසින් සංවර්ධනය සම්බන්ධයෙන් ගන්නා ලද ඉතා වැදගත් තීන්දුවක් ලෙස සැලකිය හැකියි. ලෝකය වර්තමානයේදී පිළිගන්නා සංවර්ධනය පිළිබඳ සාධාරණ දැක්මක් එහි අඩංගු වෙනවා. එය සමාජවාදී ප්රතිපත්තියක් ලෙස අර්ථකථනය කිරීම පවා නිවැරදියි.\n2017 අංක 19 දරන ශ්රී ලංකා තිරසර සංවර්ධන පනත විසින් “තිරසරභාවය” යන්නෙන් අදහස් කරන්නේ, “යම් දෙයක්, ක්රියාවක්, ක්රියාකාරකමක් හෝ ක්රියාවලියක් අඛණ්ඩව පවත්වාගෙන යාමේ හැකියාවයි.”\n“තිරසර සංවර්ධනය˜ යන්නෙන්, “අනාගත පරපුරේ අවශ්යතාවන් සපුරාලීමේ හැකියාවට අවදානමක් ඇති නොවන පරිදි වර්තමාන පරපුරේ අවශ්යතා සපුරාලන සංවර්ධනය” අදහස් වේ.\nශ්රී ලංකාව වර්තමානයේදී මුහුණදී සිටින ආර්ථික අර්බුදය හමුවේ සංවර්ධනය නැවත නිර්වචනය කරගැනීමේදී අපේ අවධානය යොමුවිය යුතුව තිබෙන්නේ තිරසර සංවර්ධන අරමුණු කෙරෙහියි.\nවසර 2000දී එවකට එක්සත් ජාතීන්ගේ සාමාජිකත්වය දැරූ රාජ්යයන් 189ක් නියෝජිතයන් රැස් වී ඉදිරි වසර 15ක් තුළ ළඟා කර ගත යුතු බවට එකඟ වූ ගෝලීය සංවර්ධනය අරමුණු අට සහශ්රක සංවර්ධන අරමුණු නම් වේ. ඒවා මෙසේ ය:\n- දිළිදුකම සහ සාගින්න පිටුදැකීම\n- සැමට ප්රාථමික අධ්යාපනය\n- ස්ත්රී පුරුෂ සමානත්වය\n- ළමා සෞඛ්යය\n- මාතෘ සෞඛ්යය\n- ඒඩ්ස් පැතිරීම වැලැක්වීම\n- තිරසර සංවර්ධන ප්රතිපත්ති හරහා ස්වභාවික සම්පත් රැකගැනීම\n- සංවර්ධනය උදෙසා ලෝක ව්යාප්ත සහභාගිත්වය\nසහශ්රක සංවර්ධන අරමුණු එක්සත් ජාතීන්ගේ සංවිධානයේ සාමාජික රටවලට සංවර්ධනය සඳහා ක්රියාරාමුවක් සපයන ලදී. එම ඉලක්ක සාක්ෂාත් කර ගැනීම සඳහා ලෝකයේ රටවල් විසින් දරන ලද ප්රයත්න හේතුවෙන් දැවැන්ත ආර්ථික හා සමාජ සංවර්ධනයක් සිදු විය. දිළිඳුකම, සාගින්න, ස්ත්රී පුරුෂ විෂමතා පිටුදැකීම, ජලය හා සනීපාරක්ෂාව වෙත ප්රවේශය වැඩිදියුණු කිරීම සහශ්රක සංවර්ධන ඉලක්කවල මූලික අරමුණ විය. 2015 සැප්තැම්බර් 30දායින් සහශ්රක සංවර්ධන ඉලක්ක සඳහා කාලය අවසන් විය.\nලෝකයේ රාජ්ය විසින් සහශ්රක සංවර්ධන ඉලක්ක සම්බන්ධයෙන් සිය ප්රගතිය විශ්ලේෂණය කරන ලදී. ප්රගතියක් අත් කරගෙන තිබුණ ද කළ යුතු තව බොහෝ දේ තිබිණි.\nවසර 2015 වන විට එක්සත් ජාතීන්ගේ සංවිධානයේ සාමාජිකයන් වූ රාජ්යයන් 193ක නියෝජිතයන් රැස් වී ඊළඟ වසර 15 තුළදී සාක්ෂාත් කර ගත යුතු අරමුණු මොනවාදැයි සාකච්ඡා කර ගෝලීය අරමුණු 17ක් හඳුනා ගන්නා ලදී. ධරණීය හෙවත් තිරසර සංවර්ධන අරමුණු නම් වන මෙම අරමුණු 17 එක්සත් ජාතීන්ගේ සියලු සාමාජික රාජ්ය විසින් අනුමත කරන ලදී.\nතිරසර සංවර්ධන අරමුණුවලින් අපේක්ෂා කරන්නේ සහශ්රක සංවර්ධන ඉලක්කවලින් ඔබ්බට ගොස් දිළිඳුභාවයේ මූලික හේතු හඳුනාගැනීම හා සියලු ජනතාවන්ට සරිලන සංවර්ධනයක් වෙනුවෙන් වන විශ්වීය අවශ්යතාව ආමන්ත්රණය කිරීමයි.\nඑම තිරසර සංවර්ධන අරමුණු 17 මෙසේ ය:\n1. සෑම තැනක ම ඇති සෑම ආකාරයක ම දිළිඳුකම දුරලීම – 2012 වන විට ශ්රී ලංකාවේ දරිද්රතාව 6.7%කි. මෙය 2006/07 වන විට 15.2%ක මට්ටමේ පැවතිණි. එහෙත්, තවමත් දිස්ත්රික් හතක ම ජනතාවගෙන් 10%කට වඩා දිළින්දෝ වෙති. එම දිස්ත්රික්ක හත වන්නේ රත්නපුර, බදුල්ල, කිලිනොච්චිය, මඩකලපුව, මන්නාරම, මොනරාගල සහ මුලතිවු ය.\n2. සාගින්න දුරලා ආහාර සුරක්ෂිතභාවය ඇති කිරීම, පෝෂණය වැඩිදියුණු කිරීම සහ තිරසර කෘෂිකර්මාන්තයක් ප්රවර්ධනය කිරීම – ආහාර වේලකින් පමණක් සාගින්න නැති වන්නේ නැත. පෝෂණය ද වැදගත් ය.\n3. සෑම වයසකදී ම සෞඛ්ය සම්පන්න හා හොඳ ජීවිතයක් ප්රර්ධනය කිරීම – ලොව පුරා ම මාතෘ මරණ අවම කළ යුතු ය. 2030 වන විට ඒඩ්ස් වසංගතය දුරලිය යුතු ය.\n4. කාටත් පිවිසිය හැකි සාධාරණ, ගුණාත්මක අධ්යාපනයක් හා ජීවිත කාලය පුරා ම අධ්යාපනය ලබා ගැනීමට සැමට තිබෙන අයිතිය ප්රවර්ධනය කිරීම – ලොව පුරා තරුණයන් කෝටි 10කට වඩා ලියන්නට කියවන්නට නො දනිති. ඒ අතරින් වැඩි පිරිස ස්ත්රීහු වෙති.\n5. ස්ත්රී පුරුෂ සමානාත්මතාව තහවුරු කිරීම හා සියලු කාන්තාවන් හා ගැහැනු ළමයින් ශක්තිමත් කිරීම – කාන්තාව පිරිමියාට වඩා දිළිඳුභාවයට, නූගත්කමට හා ලිංගික සූරාකෑමට ලක් වීමේ අවදානමට පත් වෙති. කාන්තාවන්ට, ගැහැනු ළමයින්ට එරෙහි සියලු අසාධාරණ පිටු දැකිය යුතු ය.\n6. සැමට ජලය හා සනීපාරක්ෂාව තහවුරු කිරීම හා ඒවා චිරස්ථායී ලෙස කළමනාකරණය\n7. සැමට පහසුවෙන්, විශ්වාසදායී ලෙස හා ස්ථාවර ලෙස නවීන බලශක්ති වෙත ප්රවේශය ලබා දීම\n8. යහපත් ගුණාංග ඇතුළත් කර ගත්, තිරසර ආර්ථික වර්ධනයක් ප්රවර්ධනය කිරීම. සියලු දෙනාට පූර්ණ රැකියා නියුක්තිය හා මනා වැඩ අවස්ථා – වැඩි වන තරුණ ජනගහණයට මනා රැකියා, අධ්යාපනය හා ආයෝජන අවස්ථා තිබිය යුතු ය.\n9. අවශ්යතාවන්ට හැඩගැසිය හැකි අන්දමින් යටිතල පහසුකම් ගොඩනැගීම. යහපත් ගුණාංග ඇතුළත් කරගත්, නිර්මානශීලිත්වයට ඉඩ සලසන තිරසර කර්මාන්තකරණයක් ප්රර්ධනය කිරීම.\n10. රටවල් තුළ හා රටවල් අතර අසමානතා අවම කිරීම – ආර්ථික වර්ධනයෙන් පමණක් දිළිඳුකම දුරලිය නො හැකි ය. එය කළ හැක්කේ සියලු දෙනා අන්තර්ග්රහනය කරගන්නා ආර්ථික වර්ධනයක් ඔස්සේ ය.\n11. නගර හා මානව ජනාවාස මිනිසුන්ට හිතකර, ආරක්ෂිත, අවශ්යතාවන්ට හැඩගැසිය හැකි, තිරසර තැන් බවට පත් කිරීම – ලෝක ජනගහණයෙන් අඩකට වඩා ජීවත් වන්නේ නගරවල ය. නගරවල ජීවත් වන සියලු ජනයාට සෞඛ්යසම්පන්න, සුවපහසු ජීවිතයක් උරුම කර දිය යුතු ය.\n12. තිරසර පාරිභෝජනය හා නිෂ්පාදනය තහවුරු කිරීම\n13. දේශගුණික විපර්යාස හා එහි බලපෑම් අවම කිරීමට කඩිනම් ක්රියාමාර්ග ගැනීම – වැඩි වන ලෝක ජනගහණය පාරිසරික විනාශයට ඉවහල් නො විය යුතු ය. හරිතාගාර වායු විමෝචනය අවම කර ගනිමින් දේශගුණික විපර්යාස වළක්වා ගත යුතු ය.\n14. තිරසර සංවර්ධනය සදහා ඉවහල් වන පරිදි මුහුද හා සාමුද්රික සම්පත් සුරක්ෂා කිරීම හා දරා ගත හැකි අන්දමින් පරිහරණය කිරීම.\n15. විශ්ව පාරිසරික පද්ධතිය සුරක්ෂා කිරීම, ප්රතිෂ්ඨාපනය කිරීම හා දරා ගත හැකි අන්දමින් පරිහරණය කිරීම ප්රවර්ධනය කිරීම. වනාන්තර තිරසර ලෙස කළමනාකරණය. භූමිය හා ජෛව විවිධත්වය විනාශ වීම නැවැත්වීම.\n16. තිරසර සංවර්ධනය සඳහා සාමකාමී හා සහභාගී සමාජයන් ප්රර්ධනය කිරීම. සැමට යුක්තිය ලබා දීම. සෑම මට්ටමකදී ම කාර්යක්ෂම, වගවීමක් ඇති, සහභාගී ආයතන ගොඩනැගීම – යුක්තිය හා නීතියේ ආධිපත්යය සංවර්ධනය සඳහා අත්යවශ්ය ය.\n17. තිරසර සංවර්ධනය ක්රියාත්මක කිරීම හා ඒ වෙනුවෙන් වන ගෝලීය සහභාගිත්වය පණගැන්වීම සදහා අවශ්ය ක්රියාමාර්ග ශක්තිමත් කිරීම – ඉහළ ගුණාත්මක තත්වයේ, කාලීන, විශ්වාසවන්ත දත්ත සංවර්ධනයේදී ඉතා වැදගත් ය"}
{"text": "ඓතිහාසික භූගෝලීය විද්යාව\nඓතිහාසික භූගෝල විද්යාව යනු මානුෂීය භෞතික පරිකල්පිත න්යායාත්මක හා සත්ය භූ ශාස්ත්රයන් අධ්යයනය කිරීමයි. ඓතිහාසික භූගෝලීය විද්යාව නිසා විශාල විවිධත්වයකින් යුත් ගැටළු හා මාතෘකා අධ්යයනය කරනු ලබයි. කලාපයක් හා ස්ථානයක් කාලයත් සමග වෙනස් වන ආකාරය හා අතීතයේ වු භූ විද්යාවන් අධ්යයනය කිරීම පොදු තේමාවක් වේ. සංස්කෘතික භූ දර්ශන ගොඩ නැගීම හා පුද්ගලයෙකු තමන්ගේ පරිසර සමග ඇති අන්තර් ක්රියාකාරීත්වය ද ඇතුළත්ව බොහෝ ඓතිහාසික භූ විද්යාඥයන් කාලයත් සමග භූ විද්යාත්මක රටා අධ්යයනය කරනු ලබයි.\nදේශීය වටපිටාව හා පරිසරය සමග පුද්ගලයන්ගේ අන්තර් ක්රියා තේරුම් ගනිමින් විවිධ සමාජ වල සංස්කෘතික ලක්ෂණ ග්රහලෝකයන්හි ඇති වී ඇති හා පරිනාමනය වී ඇති ආකාරය කෙසේ ද යන්න තීරණය කිරීම ඓතිහාසික භූගෝල විද්යාව මගින් සොයා බලයි.\nඑක්සත් ජනපදයේ ඇතමෙකුට ඓතිහාසික භූ ගෝල විද්යාව යන පදයෙහි ඉතා විශේෂිකරණය වු අර්ථයක් ඇත. 20 වන ශත වර්ෂයේ පළමු දශකයේ කැලිෆෝනියා සරසවියේ කාල්ඔට්විල් සෝඅර් ආරම්භ කරන ලද කලාපිය රේඛා ඔස්සේ ප්රතිසංවිධානය කරන සංස්කෘතික භූගෝලීය විද්යා වැඩ සටහන (ඇතැමෙක් සමස්ථ භූගෝලීය විද්යාව ලෙසද හදුන්වයි) සදහා දෙන ලද නම වන්නේ (Berkeley) බර්කලීය සෝඅ(ර්) භූ දර්ශන හා ඒවා මත වන සංස්කෘතීන් හදුනාගත හැකි වුයේ පාරිසරික දේශපාලනික ආර්ථික විද්යා සංස්කෘතික හා භෞතික යන සෑම දෙයහිම ඉතිහාසය මගින් ඇති වු බලපෑම සලකා බැලීමෙන් පසු පමණි. ලෝකයේ කලාපයන් පිළිබද ප්රමාණවත් තරම් විශේෂඥතාවක් ලබා ගැනීම සදහා ඇති එකම ක්රමය වන්නේ කලාපීය විශේෂිය කරනය බව සෝඅ(ර්) විසින් අවධාරනය කරන ලදී.\n20 වන සියවසේ මැද කාලයේදී ඇමරිකානු භූගෝල විද්යා සංකල්පය සදහා බලපෑ මුලික සංකල්පය වුයේ සෝඅ(ර්) ගේ දර්ශනයයි. මේ දින වල කලාපීය විශේෂඥයින් ශාස්ත්රිය භූ ගෝල විද්යා දෙපාර්තුමේන්තු වල රැදෙයි. නමුත් ඇතැම් භූ ගෝල විද්යඥයින් එය පුහුණුවට බාධාවක් ලෙස සලකයි. මෙහිදී දත්ත එකතු කිරීම හා වර්ග කිරීමට මහත් පරිශ්රමයක් දරන අතර දත්ත විශ්ලේෂණයට හා විස්තර කිරීම සදහා අඩු අවධානයක් යොමු කරයි. පසු කාලීනව භූ ගෝල විද්යඥයින් තමන්ටම විශේෂිත වු තත්වයක් ඇති කර ගැනිමට අරගල කිරීම හේතුවෙන් අධ්යයනයන් වඩ වඩාත් නිෂ්චිත ක්ෂේත්රයකට විශේෂිත වන තත්ත්වයකට පත්වේ. එක්සත් ජනපදයේ ශාස්ත්රිය පුහුණුවක් ලෙස දේශපාලන විද්යාව සම්බන්ධයෙන් දරුණු ගැටළු ඇති කළ මෙම කරුණු පිලිවෙලින් 1950 දී භූ ගෝල විද්යාවේ අර්බුද සදහා හේතු විය .\nමානුෂීය භූගෝල විද්යාවේ මෙම අනුශාඛාව ඉතිහාසය හා පාරිසරික ඉතිහාසය හා සමීපව සම්බන්ධ වේ."}
{"text": "අද ඉදිරිපත් කිරීමට පෙර Xiaomi නව Poco M3 යතුරු පිරිවිතර කිහිපයක් එළිදක්වා තිබේඒවා අතර බැටරියේ ප්රමාණය, තිරයේ ප්රමාණය සහ සකසනය ඇතුළත් වේ. මෙම නව ස්මාර්ට් ජංගම දුරකථනය විවිධ වෙළඳපලවල් විසින් අපේක්ෂා කරන එකතු කිරීම් වලින් එකක් වනු ඇත, ආරම්භක සෑම දෙයක්ම පෙන්නුම් කරන්නේ එය චීනය සහ ඉන්දියාව බවයි.\nසමහර විදැහුම් කාන්දු වීමෙන් පසුව පර්යන්තයේ, දැන් කුඩා නිෂ්පාදකයින් කිහිප දෙනෙකුම තීරණය කිරීමට තීරණය කරන්නේ එම නිෂ්පාදකයාම වන අතර, එහි නිවේදනය සඳහා දහවල් වන විට එහි නිල නාලිකා වෙත අවධානයෙන් සිටින ලෙස අපට ආරාධනා කරයි. Poco M3 යනු ප්රවේශ මට්ටමේ පරාසයකි ඉහළ ධාරිතාවයකින් යුත් බැටරියක් ඇතුළත් කිරීමෙන් තරමක් දිගු ආයු කාලයක් සහිතව.\nපොකෝ එම් 3 හි පළමු පිරිවිතර\nඅඟල් 3 ක තිරයක් සමඟ Poco M6,53 පැමිණෙනු ඇති බව Xiaomi ට්විටර් වෙබ් අඩවියෙන් හෙළි කර ඇති අතර එය පූර්ණ HD + වේ දැයි තහවුරු කර ගත යුතුව ඇත, නමුත් සෑම දෙයක්ම පෙන්නුම් කරන්නේ එය එසේ වනු ඇති බවයි. මෙම වර්ගයේ පැනලයක් තිබීම ඔබට උසස් තත්ත්වයේ වීඩියෝ පෙන්වීමට සහ ඒවා සමඟ සම්බන්ධ වීමට ඉඩ සලසයි පොකෝ එක්ස් 3, පොකෝ එම් 2 සහ ඊට වඩා වැඩි පුංචි සී 3.\nසකසනය ලිට්ල් එම් 3 දැනටමත් දන්නා කරුණකි Snapdragon 662 8-core, මෙම කාලය සඳහා තරමක් හොඳ චිපයක් වන ඇඩ්රිනෝ 610 ග්රැෆික් කාඩ්පතක් සහ 2,0 සහ 1,8 GHz බලයක් ඇත. බැටරිය සවිකර ඇති අතර එය 6.000 mAh වේ. දුරකථන.\nතවත් බොහෝ තොරතුරු බලාපොරොත්තු වේ, 4 GB RAM, 18W බැටරි ආරෝපණයක්, මෙගාපික්සල් 48 ක ප්රධාන කැමරාවක් සහ MIUI හි නවතම අනුවාදය. පොකෝ එම් 3 තරමක් පිළිවෙලට මෝස්තරයක් සහ ඉදිරිපස කැමරාවක් අතහැර දමනු ඇත මෙගාපික්සල් ගණන තවමත් අනාවරණය වී නැත.\nඋපයෝජ්යතාව සහ මිල\nකටකතාව එය දුරකථනය බව ලිට්ල් එම් 3 යුරෝ 150 ක් පමණ යුරෝපයට පැමිණේ 4/64 GB මාදිලිය සඳහා වන අතර 4/128 GB ආකෘතිය යුරෝ 170-180 දක්වා ඉහළ යනු ඇත. එහි ඇති හැකියාව සතියක් වනු ඇත, එබැවින් අවම වශයෙන් නවතම කටකතා නිල වශයෙන් ඉදිරිපත් කිරීමෙන් පසු පැය තුනකටත් වඩා අඩු කාලයකට යොමු වේ."}
{"text": "ඔබ සමග ඉතා හුරු පුරුදු නොවන දේ futa අදහස්, මට ඉඩ පැහැදිලි කිරීමට: futanari වේ hentai නිකේතනයක් බව තේමාවට පමණ පැටවුන් සමග මෝඩයා හොඳම ක්රමයක් ගැන හිතන්න එය ඇනිමෙ shemales, නමුත් එය තරමක් වෙනස් බව – නමුත් ඔවුන් මූලික වශයෙන් එකම දෙයක් වන අතර, සමහර එක්කළේය විය තරහ සමග මගේ විශ්ලේෂණය, ඒක ආකාරයෙන් ඉඩම් මෙන්න ලෝකයේ අසභ්ය සූදු! කෙසේ හෝ වේවා, අද ඔයා ස්පර්ශ මත වෙබ් අඩවිය නමින් 3D Futa ක්රීඩා සහ ඔබ හැකි ලෙස බොහෝ විට හොයාගන්න, මොකද අපි දිහා මෙහි ඉතා හොඳම වැඩිහිටි ද්රව්ය ඒ තේමාවට පමණ shemale විනෝදය සහ සූදු., ෆියුෂන් ඉතා දුර්ලභ එක්, නමුත් හිතන්න එපා නොමැති තරගය බව ඉන් අදහස් කරන්නේ නැහැ අපි එහෙම තබා වෙහෙස මහන්සි වී යාර ඉදිරිපත් කිරීමට හොඳම ක්රීඩා හැකි: යථාර්ථය 3D Futa ක්රීඩා හුදෙක් උණුසුම්ම සූදු ව්යාපෘතිය දැන් එහෙ! හැමෝම වැඩ කරන ව්යාපෘතිය පිළිබඳව ප්රේම shemales සහ ඔබ ද උනන්දුවක් දක්වන සමහර උගුලක්, femboy සහ දේශසීමා කණ්නාඩි පියවර බව සම්භාවිතාවන්, ඔබ ලබා ගැනීමට යන්නේ ඔබ සොයන දේ මත මෙතන 3D Futa ක්රීඩා., ස්තුති ආවට ඔස්සේ – දැන් බලමු සිරවී ලබා දේ බවට කරයි 3D Futa ක්රීඩා ඉතින් මගුල් මහා ඇයි ඔබ අත්සන් කළ යුතුය වහාම අවදි නොවේ නම්, ඉක්මනින්!\nතබා ගැනීමට සෑම කෙනෙකුටම ලෙස සතුටු විය හැකි ලෙස, අපි හිතුවා නිසි ප්රවේශය නිෂ්පාදනය කරන සෑම දෙයක්ම අපට ඇති කිරීමට ද එය ඔප්පු කිරීමට of fame එකෙහිදී සිදු එහි සම්පූර්ණයෙන්ම නොමිලේ. මේ බව අදහස් කිරීමට අවශ්ය නම්, ඔබ ගිණුමක් නිර්මාණය දී 3D Futa ක්රීඩා සහ ඒ සඳහා ගෙවිය යුතු නැත වරප්රසාදය–, ඔබ හැකි! එම තීරණය බවයි, අපේ ආශාවන් හා අවශ්යතා අන්යොන්ය වශයෙන් සන්ධානගතව: හොඳ ක්රමයක් බව සහතික කිරීමට අපි ඉන්න අපේ ඇඟිලි හා දිගටම කිරීමට ඔබට ලබා දීමට මහත් අසභ්ය සූදු විනෝද බව ඔබ ආශාව., බලන්න, මේ කාරණය පිළිබඳ ඇත්ත නම් අපි ලබා ගැනීමට නොහැකි ඔබ සමග නිදහස් අන්තර්ගතය, ඔබට අවශ්ය බව හොඳ අවස්ථාවක් තියෙනවා බව ඔබ යන්නේ වෙනත් තැනක යන්න. අපි අවශ්ය සංඛ්යා ඉන්න නිසා, අපේ සියලු මුදල් පැමිණෙන්නේ අනුග්රාහකත්වය ගනුදෙනු – අර්ථය බව වඩාත් ක්රියාකාරී ක්රීඩකයන්, අපි, වඩා වඩා හොඳ! ස්වභාවයෙන්ම, මෙම ප්රතිඵල මත පීඩනය ගොඩක් දෙන්න අපට ඔබ කරන දේ ඔබට අවශ්ය, හා බොහෝ සඳහා, මෙම of fame එකෙහිදී සිදු එහි, ඒ ඉතා හොඳම futanari සූදු. කවුද කැමති නැහැ සෙල්ලම් කිරීමට හැකි වනු උණුසුම්ම shemale XXX නාම?, ඔබ එය දැන ගැනීමට තේරුමක් මත ඔබේ අත් ලබා දේ අපි ඉදිරිපත් කිරීමට ඇති!\nදේවල් තබා ගැනීමට කැමති සහ සරල මෙන්ම නිදහස්, 3D Futa ක්රීඩා සම්පූර්ණයෙන්ම බ්රවුසරය මත පදනම් වූ ආයතනයක්. මෙය කිසිදු බාගත කිරීම් ලබා ගැනීමට ඔබට අවශ්ය සහ ඔබ පසු ගිණුමක් නිර්මාණය, ඔබ සොයා ගත හැක, අපගේ පූර්ණ එකතුව තත්පර සම්බන්ධයෙන්. අපි භාවිතා WebGL ඉදිරිපත් කිරීමට ඔබ නාම ඇති බව අපි – වඩාත් ම මෑත තාක්ෂණය මෙම වසම තුළ ඉඩ දෙන ගතික සේවය වත්කම් හා මූලික වශයෙන් බව සහතික කිරීමට යන්නේ ඇති එක් නිරය විශාල කාලයක් ඔබ සිටින තැන උනත් ලෝකයේ., ඉදිරිපත් කිරීම මගින් එය සියලු හරහා වෙබ් බ්රව්සර, මෙය ද මිතුරන් නොවන වින්ඩෝස් මෙහෙයුම් පද්ධති ඇති කරන්න යන්නේ ටිකක් ප්රශ්නය පටවනවා අපේ නාම: ලස්සන මිහිරි ගනුදෙනුව ඔබ මගෙන් ඇසිය නම්! ඒ නිසා පියවරක් ඉදිරියට එන්න බලන්න කොච්චර හොඳ එකතු කිරීම ඇදහිය නොහැකි අසභ්ය ක්රීඩා දී 3D Futa ක්රීඩා කළ හැක. අපි ඔබට පෙන්වන්නම් shemale විනෝදාස්වාදය ඔබ කැමති නැහැ විශ්වාස, සහ ඔබ ද බේරා ගැනීමට හැකි විය හැකි සියලු ඔබේ ප්රගතිය කෙළින්ම වලාකුළු – ප්රේම කිරීමට දේ නොවේ?, විට තල්ලුව තමන්ට වැඩිතර යොමුවක් පැමිණෙන, කිසිදු ව්යාපාර සිදු එහි වන අතර, යහපත් පරිදි අප පැමිණෙන විට ඔබ ලබා සමග smut ඔබට අවශ්ය බව, ඒ නිසා මත ලබා මණ්ඩලය හා බලමු ගවේෂණය උණුසුම්ම shemale සූදු විනෝද පමණ: ඔබේ කුකුළා වනු ඇත එසේ සතුටු වරක් ඔයා ඇතුළත සෙල්ලම්, අපේ නාම!\nමම කතා කරා, දුර, ඉතා දිගු මත ප්රතිලාභ 3D Futa ක්රීඩා, සහ මම අතර වියදම් කිරීමට කැමති පවා වැඩි කාලයක් shilling මෙම ව්යාපෘතිය නිසා ඒක මගේ පෞද්ගලික ත්රාසජනක බවට අසභ්ය සූදු අවකාශය, මම විශ්වාස කරන්නේ බව ක්රියාකාරී හොඳම පාඨමාලාව, මෙහි පමණක් ඔබට ආරාධනා දී ඒ නිසා ඔබට බලන්න පුළුවන් මොකද වෙන්නේ ඔබම. අපි දානවා අධික ප්රමාණයක් උත්සාහයක් බවට 3D Futa ක්රීඩා හා එක් එක් පුද්ගලයා ක්රීඩාව හුදෙක් අතිශය අසාමාන්ය දෙයක් බව ඔබ නැතුව පාලුයි කැමති නැහැ නම්, ඔබ futanari වලට ඇබ්බැහි වීම, බවට වග බලා වෙනුවෙන්!, ඒ නිසා පහත තරඟකාරී සේවා, අමතක generic බලපත්රය යටතේ අවසර ලබා අසභ්ය හා පැමිණ ලබා බව shemale hentai සූදු ඔවුන්ම බව ඔබේ කුකුළා ඇත්තටම බලාපොරොත්තු ලබා ගැනීමට සිය අත් මත. සංචාරය ස්තුතියි මතක තබා ගන්න: සඳහා නවීන සහ උසස් අන්තර් ක්රියාකාරී futanari අත්දැකීම්, 3D Futa ක්රීඩා කිරීමට ඇති ආවරණය!"}
{"text": "මධුෂ් ඇතුළු පිරිස සම්බන්ධයෙන් බර් ඩුබායි පොලිසියේ විමර්ශන අවසන් වී ඇතැයි එරට ආරංචි මාර්ග කියයි.\nඔවුන් අද අධිකරණයට ඉදිරිපත් කළ බවට වාර්තා පළ වුවද මේ වන තෙක් කිසිම සැකකරුවකු අධිකරණයට ඉදිරිපත් කර නැතැයි එම ආරංචි මාර්ග පවසයි.\nඅත්අඩංගුවේ සිටින සැකකරුවන් කිහිප දෙනෙකු කොකේන් භාවිතා කර නොසිටි බවද එම ආරංචිමාර්ගවලින් පැවසේ.\nමේ වන තෙක් කිසිම සැකකරුවකුට ඇප ලබා දී නොමැති අතර ඔවුහු බර්ඩුබායි පොලිසියේ රඳවා සිටිති.\nවිමර්ශන අවසන් නිසා අධිකරණයට ඉදිරිපත් කරන්නේ කවුරුන්ද යන්න සම්බන්ධයෙන් එරට පොලිසිය කඩිනම් තීරණයක් ගනු ඇතැයි ආරංචි මාර්ග පවසයි.\n(තරිඳු ජයවර්ධන සහ දිල්රුක්ෂි ග්රේරු)"}
{"text": "මේ වසරේ ශ්රී ලංකාවට වැඩිම ණය ලබාදී ඇත්තේ ඉන්දියාවයි. කෙසේ වෙතත් ශ්රී ලංකාවට නව මූල්ය ආධාර සැපයීමට ඉන්දියාව සැලසුම් නොකරන බව රොයිටර් පවුත් සේවය වාර්තා කරයි.\nමෙට හේතුව වන්නේ ජාත්යන්තර මූල්ය අරමුදල සමඟ ඇති කර ගත් මූලික ණය ගිවිසුමකින් පසු ආර්ථිකය ස්ථාවර වීමට පටන් ගන්නා බව ඉන්දියාව තුල ඇති විශ්වාසයයි.\nමේ වසරේ දී දීර්ඝ කර ඇති ඩොලර් බිලියන 4 කට ආසන්න මූල්ය පහසුකමට ශ්රී ලංකාවට දිගටම ලැබෙනු ඇත. දිගින් දිගටම ශ්රී ලංකාවට ණය ලබාදීමට නොහැකි බව මීට පෙර නව දිල්ලිය “සංඥාවක්” දුන් බව මාධ්ය විස්ලෙෂකයින් පවසති.\nමෙම වසර අගදී ජපානය, චීනය සහ සමහරවිට දකුණු කොරියාව සමඟ ශ්රී ලංකාව පැවැත්වීමට සැලසුම් කර ඇති පරිත්යාගශීලීන්ගේ සමුළුවකට ඉන්දියාවටද ආරාධනය කිරීමට නියමිතය."}
{"text": "ජාත්යන්තර වශයෙන් කීර්තිමත් වෝල්ට් ඩිස්නි සමාගම ශ්රී ලංකාවේ තේමා උද්යානයක් විවෘත කිරීමට දැනට කිසිදු සැලසුමක් නොමැති බව ද සන්ඩේ ටයිම්ස් වාර්තා කරයි.\nරාජ්ය සංචාරක අමාත්ය ඩයනා ගමගේ විසින් තේමා උද්යානයක් සැලසුම් කර ඇති බවට කළ ආන්දෝලනාත්මක ප්රකාශයන් හමුවේ ද සන්ඬේ ටයිම්ස් කළ විමසුමකින් පසු සමාගම සති අන්ත පුවත්පතට දන්වා තිබුණේ ඒ පිළිබඳව සාකච්ඡා කිරීම සඳහා ඇය එක්සත් ජනපදයට යන බවයි.\nකෙසේ වෙතත්, ද සන්ඩේ ටයිම්ස් පුවත්පතට අනුව, මෙම ගැටලුව සම්බන්ධයෙන් පත්රය රාජ්ය අමාත්යවරියගෙන් විමසූ විට, ගමගේ ප්රකාශ කර ඇත්තේ ශ්රී ලංකාවේ තේමා උද්යානයක් විවෘත කිරීම සම්බන්ධයෙන් ඩිස්නි සමඟ සාකච්ඡා ආරම්භ කර ඇති නමුත් ඇය සම්බන්ධ වූයේ කවුරුන්ද යන්න සඳහන් කිරීම ප්රතික්ෂේප කළ බවයි."}
{"text": "ප්රකට දේශපාලනඥයකුගෙ හැඩරුව තියන කෙනෙක් උපන් ඇඳුමෙන් ඉන්න මේ ඡායාරූපෙ නිසා රට පුරා එක එක කතා ගියා.ඒ අස්සෙ සමාජ ජාලා වෙබ් අඩවිවල ගිය මේ පින්තූරෙ සුලමුල හොයන්නත් සමහරු මහන්සි වුණා.ඒ ගැන කාරණා කාරණා සොයාගෙන යනකොට දැනගන්න ලැබුණෙ අපූරැ කතාවක්.\nමේ පින්තූරෙ ප්රසිද්ධ වෙන්න හේතුව කිසියම් රෑමත් ලලනාවකගෙන් කිසියම් සේවාවක් ලබාගත්ත කෙනෙක් ඒ සේවාවට ගෙවන්න පොරොන්දු වූ මුදල නොගෙවීම නිසා උරණ වෙලා.රහසිගතව ගත්ත පින්තූරෙ ප්රචාරය කළා කියන එකයි ඒ කතාව.මේ කතාව සාමාන්ය එකක් වගේ පෙනුණට.කතාවට තටු ලැබෙන්න හේතුවූ ප්රසිද්ධ දේසපාලුතුමෙක්ගෙ හැඩරැව මේ පින්තූරෙ තිබුණ නිසාලු.\nනමුත් සමාජ මාධ්ය හරහා හුවමාරු වන නිරුවත් ඡායාරූපය තමන්ගේ නොවන බව අමාත්ය ජෝන් අමරතුංග මහතා පවසයි.එම ඡායාරූපයේ තමන්ගේ නම ගසා නොමැති බැවින් එය පිළිගැනීමට නොහැකි බව අමාත්ය ජෝන් අමරතුංග මහතා වැඩි දුරටත් සඳහන් කළේය."}
{"text": "මම පන්තිප් ප්ලාසා නොහොත් පරිගණක නගරය එකේ කීව වගේ තායිලන්තෙ ගියහම එහෙ අය නවත්ව ගත්තෙ බැංකොක් වල සුකුම්විනට් රොඩ් එකේ IPST කියක් අපේ NIA වගේ තාක්ෂණ හා අධ්යාිපන දියුන් කරන තැනක හොස්ට ල් එකක. මෙවට හොස්ටල් කියන්න බෑ. 3 ස්ටාN\nමේක සංහල පාවිච්චි කරන අපිටම හදපු එකක්. මේක මම හොයාගත්තෙ කාලිංග අයියගෙ බ්ලොග් එකෙන්. මේ ගැන වැඩි ප්රචාරයක් දැක්කෙ නැති නිසා මට හිතුන ලියන්න. මේක අපි ගිනි නරියගෙන් අන්තර්ජාලෙ සැරිසරද්දි අපිට නොයෙක් නොදන්න සුද්දගෙ භාෂාවෙන් වචන හම්බෙනව. මේකෙන් කරන්නෙ ඒ\nහැම විටම ජංගම දුරකථන තාක්ෂනය අලුත් වෙනව වගේ රජය විටින් විට ජංගම දුරකථන වලට විවිධ නීති ගෙනඑනව. දැන් අලුතින් ගෙනාපු එක තමා අයිතිකාරත්වය ගැන නීතිය. මේකෙ කියන හැටියට අයිතිකාරයට හැරෙන්න එම සිම් පත වෙන කාටවත් තියාගන්න බෑ. ඒ වගේමයි වෙන\nඅපේ ලංනාබෙල් එකේ නෙට් ස්ලෝ ඒත් IDM දාල මොකක් හරි බාද්දි සමහර වෙලාවට 10kbps වෙනකම් නගිනව. ඒත් ඒක ඉක්මනට බහිනව 0kbps හැම වෙලාවෙම වෙනස් විවී, 0-10 අතර තියනව. ඒත් හුග වෙලාවට 0 තමා. ping කලාම 1000ගනන් එන්නෙ. ඉතින් එක ඉවසන්න\nඇත්තෙන්ම හදිස්සියකට ඉන්ටර්නෙට් එකෙන් හරි රීලෝඩ් එක දාගන්න තියනවනම් කොච්චර දෙයක්ද?. බිලනම් ගෙවන්න පුලුවන්. ඒත් 75% ඉක්මවු පෙරගෙවුම් පාරිභෝගිකයන්ට හදිස්සියට රීලොඩ් දාන්න දැනට දීල තිබ්බෙ මොබිටෙල් විතරයි. දැන් ඩයලොග්ත් පුලුවන්. මේක ඩයලොග්ල සපයන පහසුකමක් නෙවේ. එයා වෙන අඩවියක් හරහා සපයන\nමේ සටහන ඩයලොග් සමාගම හදුන්වා දුන්නු ෆෝන් බැනප් වෙනුවට ගත හැකි නොමිලේ ආදේශනයක් ගැනයි. O-Sync කියන අඩවිය ලබාදෙන මෙම පහසුකමට නොමිලේ ලියාපදින්චිවිය හැකි අතර ඉන්පස් ජංගමදුරකථනයේ Synchronization යටතේ සැකසුම් කීපයක් කලයුතු වෙනව. ඒව මෙහි අන්තිමේට තියනව. ඒත් ඒව ඉන්ටර්නෙට් සෙටින්ග්ස්\nතායිලන්තය වෙලද නගරයක් උනත් අපි පාසලේ ග්ලෝබ් වැඩසටහන යටතේ තවත් මිතුරන් හතරදෙනෙක් සමග තායිලංතයට ගියා පසුගිය අවුරැද්දේ අවසාන හරියෙ. එහෙ මෙහෙට වඩ කොහොමත් දියුනුයි තමා. බැංකොක් වල ප්ර ධාන ප්රපවාහන මාධ්යසයක් තමා ස්කයි ට්රේොන් එක. එකට කියන්නෙ BTS කියල. සම්පූර්න\nමොබිටෙල් වෙතින් ලබාදුන් ස්මාට් නිදහස ගැන සමහර විට කාටත් නොතේරැන දෙයක් ගැන කියන්නයි මේක ලියන්නෙ. මොබිටෙල් දුන්න ස්මාට් නිදහසේ, නිදහසේ සීමා දමා තිබුනා. උදාහරනයක් හැටියට රැ 50/= දෛනික ගාස්තු ක්රමය ගතහොත් එයට දිනට මිනිත්තු 120 නොමිලේ හිමිවන ලෙස මොබිටෙල් සමාගම\nමේක අලුත් සබදතාවයක්. ඩයලොග් තමා දෙන්නෙ. ඉස්සර ඩයලොග්ග දුන්න නම්බර 5 ක් පමණක් දැමිය හැකි සබදතාවයට සමානයි. මේක ගන්න ඕනෙ දෙමාපියෙක්. අරන් දරැවට දුන්නහම තෝරාගත් අංක වලට ඇරෙන්න අන්ත්වට ඇමතුම් ගන්නවත් එන ඒවත් නෑ. කෙටිපණිවිඩ වල වචන ෆිල්ටර් කරල එවන්නෙ.\nමගේ ADSL එක මේ දවස් වල නැති නිසා මම සුපුරැදු පරිදි ලංකාබෙල් සීඩී එම් ඒ එකෙන් යන්න ගත්ත. අපෝ…. මාර මන්දගාමී. ඒ මදිවට හැම වෙලාවෙම කොම්පුයුටරේ කනෙක්ෂන් එක එහෙම්මම තියෙද්දි ෆෝන් එකේ ඩිස්කැනෙක්ට්ම විවී, කනෙක්ට්ව වෙනව. එහෙම උනහම ආයෙ අපි"}
{"text": "March, 26, 2018\nවර්ෂ 2018 මාර්තු 20 දිනට යෙදී තිබු ලෝක මුඛ සෞඛ්ය දිනය නිමිත්තෙන් ලින්ක් නැචුරල් ප්රොඩක්ට්ස් සමාගම පැවැත් වු සැමරුම් වැඩසටහන මෙවර පොළොන්නරු දිස්ත්රික්කයේ ප්රාදේශීය සෞඛ්ය සේවා අධ්යක්ෂ කාර්යාලයේ මුඛ සෞඛ්ය ඒකකයේ මෙහෙයවීමෙන් හා ලින්ක් සුදන්ත අනුග්රාහකත්වයෙන් ඉතා සාර්ථක ලෙස නිම කිරීමට හැකි විය.\n”නිරෝගී ජිවිතය යහපත් මුඛ සෞඛ්යයෙන් අරඹමු” යන තේමාව යටතේ පොළොන්නරු රාජකීය ප්රාථමික විද්යාලීය ශ්රවණාගාරයේදී පැවැත් වු වැඩසටහන මුඛ සෞඛ්ය පණිවිඩ රැුගත් අලංකාර පා ගමනක් සහ ඉන් අනතුරුව පැවැත් වු සම්මන්ත්රණයකින් සමන්විත විය. මේ සඳහා දහසකට ආසන්න පිරිසක් සහභාගී වු අතර, ඔවුන් සඳහා මුඛ රෝග පිළිබඳ දන්ත ශල්ය වෛද්ය නන්දන කොල්ලූරේ මහතා විසින් දේශණය පැවැත් වු අතර, මුඛ පිළිකා පිළිබඳ ව අලංකාර කෙටි නට්ය සංදර්ශනයක්ද , මෙම වැඩසටහන තුළදී පැවැත් විණි.\nමෙහිදී ගර්භනී මවුවරුන් 100 දෙනෙකු සඳහා තිළිණ ප්රදානයක් ද සිදු විය. මෙම ලෝක මුඛ සෞඛ්ය දින සැමරුම සඳහා පළාත් සෞඛ්ය අධ්යක්ෂකතුමන්, ප්රාදේශීය සෞඛ්ය සේවා අධ්යක්ෂක තුමන්, ප්රාදේශීය දන්ත ශල්ය වෛද්යතුමන් , රෝහල් අධ්යක්ෂකතුමන්, පොළොන්නරු අතිරේක දිස්ත්රික් ලේකම්තුමන් සහ දිස්ත්රික් සෞඛ්ය බලධාරීන් ද සහභාගී විය.\nඑසේම ලින්ක් නැචුරල් සමාගමේ වෙළඳ අධ්යක්ෂක නිශාන්ත පරණගම මහතා, අලෙවි අංශ ප්රධානී මාධවී වොට්සන් මහත්මිය, ආයතනික සබඳතා සහ ප්රවර්ධන කළමනාකරු ප්රියන්ත කොලොන්නගේ මහතා ඇතුළු සමාගම් නිලධාරීන් රැසක් ද මේ සඳහා සහභාගී විය.\nVideo Story"}
{"text": "English\nதமிழ்\nකර්තෘ Staff writer\n27 Feb, 2019 | 11:41 am\n(News 1st) – සංයමයෙන් යුතුව කටයුතු කරන්නැයි එක්සත් ජාතීන්ගේ මහ ලේකම් අන්ටෝනියෝ ගුටරෙස් ඉන්දියාවෙන් සහ පකිස්ථානයෙන් ඉල්ලීමක් කරයි.\nඒ, ඉන්දියාව සිය දේශසීමාව ආසන්නයේ පිහිටි පකිස්ථානයේ ජයීෂ් ඒ මොහොමඩ් ත්රස්ත සංවිධානයේ විශාලතම පුහුණු කඳවුරට ඊයේ ගුවනින් බෝම්බ හෙළීමෙන් පසු දෙරට අතර උත්සන්න වූ ගැටුම්කාරී තත්ත්වය හමුවේ ය.\nඉන්දියාව සහ පකිස්ථානය අතර පවතින තත්ත්වය සමීපව නිරීක්ෂණය කරන බව ද එක්සත් ජාතීන්ගේ මහ ලේකම්වරයා කියා සිටියේ ය.\nඉන්දීය ගුවන් හමුදාව පකිස්ථානයේ අභ්යන්තර ඉලක්කයකට එලෙස ප්රහාර එල්ල කළේ, 1971 වසරෙන් පසුවයි.\nඋරි ප්රදේශයේ හමුදා කඳවුරකට එල්ල වූ ප්රහාරයකින් ඉන්දීය සෙබළුන් රැසක් මිය යාමෙන් පසු ඉන්දියාව, පකිස්ථාන දේශසීමාවේ පිහිටි ත්රස්ත ඉලක්ක 7ක් වෙත උපායමාර්ගික ප්රහාර එල්ල කළේ 2016 වසරේදී ය.\nඉකුත් පෙබරවාරි 14 වන දා පකිස්ථාන ත්රස්ත කණ්ඩායමක් ඉන්දීය සෙබළුන්ට එල්ල කළ ත්රස්ත ප්රහාරයකින් 40කට වැඩි පිරිසක් මිය යාම, ඉන්දියාව එලෙස ප්රහාර එල්ල කිරීමට හේතු විය.\nත්රස්ත ප්රහාරයෙන් පසු පකිස්ථානයට ඉන්දියාව ලබා දුන් වඩාත්ම ප්රිය කරන රාජ්යය නමැති නාමය ඉවත් කර ගත් අතර පකිස්ථානයෙන් ආනයනය කරන භාණ්ඩවලට පැනවූ තීරු බදු 200%කින් ඉහළ දැමිණි.\nමේ අතර පකිස්ථාන අග්රාමාත්ය ඉම්රාන් ඛාන් මෙම ප්රහාරයෙන් පැය කිහිපයකට පසු එරට න්යෂ්ටික අවි පාලනය කරන ජාතික විධාන අධිකාරියේ හමුවක් ද කැඳවනු ලැබුවේ ය.\nපකිස්ථානය කියා සිටියේ, මෙම ප්රහාරය සම්බන්ධයෙන් එක්සත් ජාතීන් ඇතුළු සෙසු ලෝක ප්රජාව දැනුවත් කරන අතර තමන් තෝරා ගත් වේලාවක, තෝරා ගත් ස්ථානයකට, ඉන්දියාව පුදුමයට පත් කරමින් ප්රහාර එල්ල කරන බව ය.\nකෙසේ වෙතත් ඉන්දීය විශේෂඥයින් පවසන්නේ, පකිස්ථානය එරට න්යෂ්ටික අවි පාලනය කරන අධිකාරිය කැඳවීම හුදෙක් සංකේතාත්මක පියවරක් පමණක් බව ය.\nමේ අතර ඉන්දියාව, පකිස්ථාන ත්රස්ත කඳවුරකට ප්රහාර එල්ල කිරීමෙන් පසු පකිස්ථාන හමුදාව ඉන්දු – පකිස්ථාන දේශසීමාව හරහා ජම්මු කාශ්මීරයේ ස්ථාන කිහිපයකට ශෙල් ප්රහාර එල්ල කිරීමෙන් ඉන්දීය සෙබළුන් 5 දෙනෙක් තුවාල ලැබූහ.\nඉන්දීය හමුදාව සඳහන් කළේ, තමන් ඊට ප්රතිචාර දක්වමින් පකිස්ථාන ඉලක්ක 5ක් විනාශ කළ බව ය.\nඉන්දීය ප්රහාරයෙන් විනාශ වූ ත්රස්ත කඳවුර අක්කර 6ක භූමි භාගයක සමන්විත අතර වරකට ත්රස්තවාදීන් 600 දෙනෙකු පුහුණු කිරීමට හැකි ස්ථානයකි.\nහිස්බුල් මුජහිඩීන් ත්රස්ත සංවිධානය ද භාවිත කළ මෙම කඳවුරේ ත්රස්තවාදීන් පුහුණු කළේ, පකිස්ථාන හමුදාවේ විශ්රාමික නිලධාරීන් බව ඉන්දීය මාධ්ය වාර්තා කළේ ය.\nඉන්දියාව මෙම ප්රහාරය එල්ල කර පැය කිහිපයකට පසු ඔස්ට්රේලියාව, ප්රංශය ඇතුළු ලොව රටවල් රැසක් සාමය සහ ආරක්ෂාව අනතුරට පත් වන ක්රියාවලින් වැළකී සංයමයෙන් කටයුතු කරන ලෙස ඉන්දියාවෙන් සහ පකිස්ථානයෙන් ඉල්ලා සිටියේ ය.\n28 Nov, 2019 | 06:23 AM\n05 Nov, 2019 | 08:47 AM\nඅපගේ වෙබ් අඩවියේ හෝ වීඩියෝ නාලිකාවේ දැන්වීම් ප්රචාරය කිරීමට ඔබටත් අවශ්යයද ?\nකරුණාකර අපව අමතන්න [email protected]"}
{"text": "තාරකා -මාලනී අරවින්ද- ජෝන් කැලෑ හඳ හෙට ඇරැඹේ\nනවකතාවක් ඇසුරෙන් මෙරට නිර්මාණය වූ පළමු සිංහල සිනමාපටය වූ කැලෑ හඳ ඇසුරෙන් තැනෙන ටෙලිසිතුවමේ වැඩ කටයුතු හෙට පැවැත්වෙන මුහුරත් උලෙළකින් පසුව ආරම්භ වේ. කැලෑ හඳ නමින්ම නිර්මාණය වන එම ටෙලි සිතුවම අධ්යක්ෂණය කරනු ලබනුයේ සම්මානනීය අධ්යක්ෂ දයාරත්න රටගෙදර විසිනි. ජාතික රූපවාහිනියේ වැඩසටහන් අධ්යක්ෂ ලෙස කටයුතු කරන රටගෙදර බෝගල සවුන්දිරිස්, දැකැති මුවහත ආදී විශිෂ්ට නාට්ය රැසක් අධ්යක්ෂණය කරන ලදී.\nඑදා ජෝන් ජයපාල ලෙස ස්ටැන්ලි පෙරේරා රංගනයෙන් දායක වූ චරිතය පුංචි තිරයේ විචිත්රවත් කරනුයේ අරවින්ද දොඹගහවත්ත විසිනි. රුක්මණී දේවී මැවූ මාලනී මෙවර තාරකා වන්නිආරච්චි විසින් නිරූපණය කරනු ලබයි. අනෙකුත් චරිත විජේරත්න වරකාගොඩ, වීණා ජයකොඩි, ජනක් ප්රේමලාල් ආදී නළු නිළියන් විසින් නිරූපණය කරනු ලබයි. කැලැ හඳ සිනමාපටයට අන්තර්ගත වූ ඉතාමත් ජනප්රිය ගීත යුවළක් වන මායා සහ මැවිලා පෙනේවි රූපේ කැලෑ හඳ ටෙලි සිතුවමට ද ඇතුළත් වේ. ජාතික රූපවාහිනිය සමඟ නිමල් උඳුගොඩ සහ ආරියනන්ද දොඹගහවත්ත නිෂ්පාදනය කරන කැලෑ හඳ ටෙලි සිතුවමේ කලා අධ්යක්ෂණය හීනටිගල ප්රේමදාසගෙනි. දීපාල් ගුණවර්ධන සහ නාරද රත්නායක සහාය අධ්යක්ෂවරුන්ය. ප්රියනාත් රත්නායකගේ සංගීත අධ්යක්ෂණයකි. කැලෑ හඳ කෘතිය රචනා කරන ලද්දේ විශිෂ්ට නවකතාකරු ඩබ්ලිව්. ඒ. ද සිල්වා විසිනි. ඒ ඇසුරෙන් අජිත් මෙන්ඩිස් කැලෑ හඳ ටෙලි සිතුවමේ රචනය නිමකොට තිබේ. කැලෑ හඳ සිනමා සිතුවම බී. ඒ. ඩබ්ලිව්. ජයමාන්නගේ අධ්යක්ෂණයකි.\nකලාකරුවනට වෛද්ය සායනයක්\nඑක්සත් ජාතික කලා සංසදය මඟින් කලාකරුවන් උදෙසා සංවිධානය කළ වෛද්ය සායනයක් පසුගියදා එක්සත් ජාතික පක්ෂයේ මූලස්ථානය වන සිරිකොත මන්දිරයේදී පැවත්විණ. මෙය අග්රාමාත්යතුමන්ගේ හතළිස් වැනි පාර්ලිමේන්තු දිවිය සමරමින් සංවිධානය කොට තිබිණි. එක්සත් ජාතික පක්ෂයේ මහ ලේකම් කබීර් හෂීම්, සංස්කෘතික අමාත්ය එස්. බී. නාවින්න යන අමාත්යවරුන් මෙහි ප්රධාන ආරාධිතයන් ලෙස සහභාගි විය. එක්සත් ජාතික කලා සංසදයේ සභාපති වශයෙන් අනුර ශ්රීනාත් කටයුතු කරනු ලබයි.\nසරත් මධු රෝහලේ\nඉමහත් ජනප්රිය චිත්ර කතාවක් වූ ඉතින් ඊට පස්සේ ඇතුළු චිත්රකතා රැසක් සිතුවම් කළ බලංගොඩ සරත් මධු දැඩි ලෙස රෝගාතුරව කළුබෝවිල රෝහලේ විසි හය වැනි වාට්ටුවේ ප්රතිකාර ලබමින් සිටියි. ඔහුට ඉක්මන් සුවය 'සරසවිය' ප්රාර්ථනා කරයි.\nගී ලොව කුමාරයා වෙනුවෙන් තෑග්ගෙන් තෑග්ගක්\nඅප අතරින් සදහටම සමුගත් ගී ලොව කුමාරයා ප්රින්ස් උදය ප්රියන්තගේ රෝහල් බිල ගෙවා දැමීම අරමුණෙන් පැවැත් වූ ආදරණීය ප්රින්ස් ප්රසංගය ඉතාම සාර්ථකව නිමාව දුටුවා. ගායක ගායිකා සංගමයේ සභාපති කීර්ති පැස්කුවල්ගේ සිතුවිල්ලක් අනුව පස් දෙනකුගේ සමන්විත සංවිධායක මඩුල්ලක් එකතුව මෙම ප්රසංගය සංවිධානය කළා. එහිදි බලාපොරොත්තු වූවාටත් වඩා වැඩි මුදලක් උපයා ගැනීමට හැකි වුණා. පළමුව ලක්ෂ විසිපහක් ඉක්ම වූ ප්රින්ස්ගේ රෝහලහි බිල ගෙවා දැමුවා. ඉතිරි වූ අතිරික්ත මුදල් ලක්ෂ පහමාරකි. එයින් ලක්ෂ එකහමාරක් ප්රින්ස් වෙනුවෙන් පුණ්ය කටයුතුවලට ඔහුගේ නැගණියට ලබා දුන්නා. අනෙකුත් මුදල මේ වන විට අසරණව සහ රෝගාතුරව සිටින කලාකරුවන් හය දෙනෙකුට ප්රින්ස්ගේ නැගණිය අතින් ප්රදානය කළා. එම කලාකරුවන් වූයේ ගායන ශිල්පිනි අයිරින් ද අල්විස්, නිවේදක ධම්මික පී. රත්නායක, වයලින් වාදන ශිල්පී රුවන් වීරසේකර, රංගන ශිල්පිනි සමන්ති ලැනරෝල්, ප්රවීණ රංගනවේදීන් වන බර්ටි ගුණතිලක සහ සුමින්ද සිරිසේනයි. නවලෝක රෝහලේදි පැවති විශේෂ උත්සවයකදී මෙම මුදල් ප්රදානයන් සිදු කෙරුණා.\nඅරෝෂ - සිනෙලින්ක්\nඅධිපති වෙයි\nචිත්රපට සහ ටෙලි නාට්ය නිෂ්පාදක ස්වාධීන රූපවාහිනී සේවයේ හිටපු ක්රියාකාරී අධ්යක්ෂ ආචාර්ය අරෝෂ ප්රනාන්දු සිනෙලින්ක් සමාගමේ සභාපති ධුරයට පත් විය. එහි නව කාර්යාලය ඉකුත් දා කෝට්ටේ මාදිවල නව ස්ථානයක ආරම්භ කරන ලදී. මේ අවස්ථාව සඳහා ලකි ඩයස්, අර්ජුන කමලනාත්, අනුරුද්ධ ජයසිංහ ඇතුළු කලාකරුවන් සහභාගී විය. සිනෙලින්ක් ආරම්භ වූයේ 1986 වසරේදීය. එතැන් පටන් මෙරට නිර්මාණය වු ටෙලි නාට්ය, චිත්රපට සහ වෙනත් වැඩසටහන් රැසකට එය තාක්ෂණික උපකරණ සපයන ලදී.\nයශෝධා හෙට\nයුද්ධය තේමා කරගනිමින් කැලණිය විශ්වවිද්යාලයේ 2008 වසරේ කලා පීඨයේ සිනමාකරණ පාඨමාලාව හැදෑරූ ධනුෂ්ක විජේසූරිය තිරරචනය හා අධ්යක්ෂණය කරන ලද 'යශෝධා' කෙටි චිත්රපටය මේ මස 11 වැනිදා පසුවරු 4.00ට ජාතික පුස්තකාල හා ප්රලේඛන සේවා මණ්ඩලයේදී තිරගත කෙරයි.\nමෙහිදි දේශන දෙකක් පැවැත්වෙයි. එහිදි ප්රකට මානව හිමිකම් ක්රියාකාරිනියක වන ආචාර්ය නිමල්කා ප්රනාන්දුගේ පූර්ව දේශනයක්ද, කෙටි චිත්රපට කලාව සම්බන්ධයෙන් විචාරාත්මක කියැවීම නමින් නර්මදා වික්රමආරච්චිගේ දේශනයක් ද පැවැත්වෙයි. මේ කෙටි චිත්රපටයට අනෝමා ජනදරි හා දර්ශන් ධර්මරාජ් රංගනයෙන් දායක වෙයි.\nහීන හොයන සමනල්ලු හෙට සිට\nරොහාන් පෙරේරාගේ හීන හොයන සමනල්ලු සිනමාපටය හෙට සිට තිරගත වෙයි. අතිශය සංවේදී කතා පුවතක් ඇතුළත් හීන හොයන සමනල්ලු රොහාන්ගේ පළමු අධ්යක්ෂණය වන අතර සුනිල් ටී. ප්රනාන්දුගේ හැටහය වැනි නිෂ්පාදනයයි. හේමසිරි ලියනගේ, ලූෂන් බුලත්සිංහල, දිල්හානි ඒකනායක, සෞම්ය ලියනගේ, නෙතලි නානායක්කාර, ජයනි සේනානායක සහ උමාලි තිලකරත්න ඇතුළු පිරිස මෙහි චරිත මැවූහ."}
{"text": "[ratings]\nපෙර සසරේ කරන ලද කුසල කර්ම අකුසල කර්ම වල ප්රගති වාර්තාව ලෙස මෙලොව එළිය දකින අවස්ථාවේ අපට හිමිවන ජන්ම පත්රයේ 8 වැනි භාවය සහ 8 අධිපති ග්රහයාද 8 වැන්නේ සිටින ග්රහයින්ද 8 වැනි භාවයට දෘෂ්ටි හෙලන ග්රහයින්ද 8 අධිපති ග්රහයින්ගේ උච්ච වීම් නීච වීම් ආදී ග්රහ තත්ත්වයන් සැළකිල්ලට ගනිමින් ජන්මියකුගේ මරණය පිළිබඳව අනාවැකි කිවහැකි බැවින් ප්රධාන වශයෙන් 8 වැනි භාවය “මාරක ස්ථානය” ලෙසින් හැඳින්වේ.\nමරණය සිදුවන ආකාරය හා ස්ථානය පිළිබඳවද කුමන කාලයේ කිනම් ස්ථානයේ සිදු වන්නේද යන කරුණුද 8 වෙනි භාවය නිවැරැදිව පිරික්සීමෙන් තොරතුරු අනාවරණය කරගත හැකි අතර ලග්නාධිපති, ලග්නාධිපති ග්රහයා 9 වැන්නාධිපති ග්රහයා දුර්වල නම් අදාළ අයට බොහෝ දුරට මරණයට නතුවීමට සිදුවිය හැකි අතර දීර්ඝායුෂ දෙන යෝගයක් එවන් අයකුට පිsහිටා නොතිබුණහොත් මරණය සිදුවීම වැළැක්විය නොහැක.\nයම් කේන්ද්රයක කුජ අටවැන්නේ සිටින විට නොසිතූ වෙලාවක සිදුවන මරණයකට ගොදුරු විය හැකි අතර හදිසි අනතුරු හෘදයාබාධ වැනි තත්ත්වයකින්ද ගුරු 8 වැන්නේ සිටින විට රුධිර පීඩනය, ශනි 8 වැන්නේ සිටින විට කල් අල්ලන රෝග වලින්ද බුධ 8 වැන්නේ සිටින විට ගෙඩි, දද, වන, පිළිකා, ආදී රෝගයන්ගෙන්ද කේතු 8 වැන්නේ සිටින විට අතුරුදන් වීමකින්, පැහැරගැනීමකින් පසු මරණය සිදුවන බවද කියෑවේ.\nකෙනෙකුගේ දෙවෙනි උපත ලෙස සැල කෙන විවාහයෙන් පසුව අදාළ තැනැත්තා හෝ තැනැත්තිය ගෙවන ජීවිතය සැප සතුට පිරි ප්රීතීමත් එකක්ද දුක කල කිරීම මැද ගෙවන දුක්ත එකක්ද යන කාරණයද අනාවරණය කරගත හැක්කේ මෙකී 8 වෙනි භාවයෙන් වන අතර උදාහරණයක් ලෙස ගත් කල ජන්ම පත්රයක 8 වැන්නේ ගුරු සිටීමෙන් විවාහයෙන් පසුව දියුණුව සමග සතුට හිමිවන අතර 8 වැන්නේ ශනි සිටීම තුළ විවාහයෙන් පසුව දුක උරුම වීම තුළ කලකිරුණු ජීවිතයක් ගත කිරීමට සිදුවේ.\nමීට අමතරව විවාහයෙන් පසු සහකරුගෙන් හෝ සහකාරියගෙන්, ලැබෙන මිල මුදල්, බඩු භාණ්ඩ, යාන වාහන ඉඩ කඩම් නිවාස වැනි දේපළද පිළිබඳවද අනාවරණය කර ගත හැක්කේද 8 වෙනි භාවයෙන්ය.\nශරීරයේ ස්ථාන වශයෙන් ගත් කල ලිංගාශ්රීත ප්රදේශ හා රහස් ප්රදේශවල හටගන්නා රෝගාබාධ පිළිබඳව ද මෙම ස්ථානයෙන් බොහෝ තොරතුරු දැනගත හැකි අතර 8 වෙනි භාවයේ සිටින ග්රහයින් උච්ච, නීච, සතුරු සහ සුබ අසුබ දෘෂ්ධි අනුව මෙකී කාරණා වෙනස් වන අවස්ථාද පවතී.\nරවි 8 වෙනි භාවයේ සිටින විට\nවිවාහයෙන් දායාද හිමිවේ. අර්ශස් වැනි රෝගවලට ගොදුරු විය හැකිය. විදුලියෙන් ගින්දරෙන් අනතුරු ඇතිවේ. නිතර කේන්ති ගති ඇතිවන තද සිතක් ඇත්තකු වේ. කිසිවකුට අවනත නොවන ආඩම්බර ගති පැවතුම් ඇති අයෙකි.\nසඳු 8 වෙනි භාවයේ සිsටින විට\nනිතර සෙම් රෝගවලට ගොදුරුවේ. කාන්තාවන්ට ගර්භාෂය ආශ්රීත රෝග ඇති කරයි. මවට අපල ගෙනදිය හැක. කුඩා කාලයේ අපලවලට ගොදුරු වේ. ජලයෙන් විපත් ඇති කරයි. 8 වෙනි භාවයේ සඳු ග්රහයා උච්ච බලයෙන් සිටීම යහපතට හේතු වේ.\nබුධ 8 වෙනි භාවයේ සිටින විට\nදැකීමට ප්රිය ශරීරයක් හිමිවේ. ස්නායු රෝග ඇතිකරයි. අධ්යාපන කටයුතු සාර්ථක වේ. සමාජයේ සියලු දෙනා සමග හිතවත් කම් ඇති කර ගන්නා අයෙක් වන අතර මිනිසුන් අතර බොහෝ ජනප්රියත්වයට පත්වේ. හිත හොඳ අයෙක් වේ.\nකුජ 8 වෙනි භාවයේ සිටින විට\nහදිසි අනතුරුවලට ගොදුරු වේ. විවාහ ජීවිතය ගැටලු සහගතය. සිතේ කේන්ති ගති ඇති කරයි. අධි රුධිර පීඩනයට ගොදුරු විය හැකිය. පිරිමි සහෝදරයන්ට අපල ගෙනදිය හැක.\nසිකුරු 8 වෙනි භාවයේ\nසිටින විට\nකලා අංශයට සිත යොමු වේ. පෙම් සබඳතා බොහොමයක පැටලේ, සිවුමැලි ශරීරයක් හිමිවේ. දියවැඩියා රෝගයට ගොදුරු විය හැකිය. ඉතා සැපවත් ජීවිතයක් ගත කර ශාන්ත මරණයකට හිමිකම් කියයි.\nශනි 8 වෙනි භාවයේ\nසිටින විට\nපාදවල රෝගාබාධ වලට ගොදුරු වේ. පැරණි නිවාසවල වාසය කිරීමට සිදුවිය හැක. දේපළ ලාභ හිමිවුවත් ඒ සම්බන්ධයෙන් කරදරවලට මුහුණ පෑමට සිදුවිය හැක.\nගුරු 8 වෙනි භාවයේ\nසිටින විට\nපියාට අපල ඇති කරයි. වකුගඩු ආශ්රිත රෝගවලට ගොදුරු වේ. ඉතා ඉක්මනින් උණ රෝගවලට මුහුණ දීමට සිදුවේ. තරමක් මුරණ්ඩු චරිතයක් වේ. දුක් නොවිඳ සිදුවන මරණයකට හිමිකම් කියයි.\nරාහු 8 වෙනි භාවයේ\nසිටින විට\nඅධ්යාපන කටයුතුවලට බාධා ඇතිවේ. එක තැනක වාසය කිරීමට නොහැකි වේ. උස දිගැටි ශරීරය වේ. හදිසි අනතුරුවලට ගොදුරු වීමට ඉඩ කඩ ඇත. ශරීරයේ නොමැකෙන කැළලක් ඇතිවේ.\nකේතු 8 වෙනි භාවයේ\nසිටින විට\nසෙම් රෝගවලට ගොදුරු වේ. විවාහය අවුල් සහගත කරදරකාරී එකක් වේ. ශරීරය කෘෂවේ. අධ්යාපන කටයුතු කඩාකප්පල් වීමට ඉඩ ඇත. අමනුෂ්ය දෝෂ වලට ගොදුරු වීමේ ඉඩකඩ ඇත."}
{"text": "නිකිණි දන්සැල හෙවත් අපේ වැඩිහිටි වන්දනා ගමන ඉතා සාර්ථකව අවසන් කරගන්න හැකිවුනා.\nනිකිණි මාසේ 28 විතර මේ ගමන යන්න කලින් සැලසුම් කලත්, කතරගම දේවාලේ මංගල්ය සමය ආසන්න නිසා අවශ්ය පහසුකම් සපයා ගැනීමෙදි කරදර වේවි කියලා දන්න කියන මිතුරන් කීප දෙනෙක් කිව්ව නිසා දිනය ටිකක් පස්සට ගත්තා. ඊට පස්සේ පොදු තීරණයකට ආවා අපේ අති උතුම් වයඹ චන්දෙ අහවර වෙලාම මේක යමු කියලා. ඒක නිසයි නිකිණි සවාරිය බිනර සවාරිය වුනේ.\nනිකිණි මාසේ 28 විතර මේ ගමන යන්න කලින් සැලසුම් කලත්, කතරගම දේවාලේ මංගල්ය සමය ආසන්න නිසා අවශ්ය පහසුකම් සපයා ගැනීමෙදි කරදර වේවි කියලා දන්න කියන මිතුරන් කීප දෙනෙක් කිව්ව නිසා දිනය ටිකක් පස්සට ගත්තා. ඊට පස්සේ පොදු තීරණයකට ආවා අපේ අති උතුම් වයඹ චන්දෙ අහවර වෙලාම මේක යමු කියලා. ඒක නිසයි නිකිණි සවාරිය බිනර සවාරිය වුනේ.\nඅපි ගියේ 26 වෙනිදා. පිටත්වුනේ උදේ 4.30 ට විතර. සාමාන්යයෙන් මෙහෙ ඈයො කතරගම වන්දනාවෙ යන ගමන් මාර්ගය කනපිට ගහලා තමයි අපි ගියේ. සාමාන්යයෙන් යන්නේ කැළණිය/කළුතර/ගාල්ල/මාතර/හම්බන්තොට/කතරගම/මහියංගනය.........\nහැබැයි ඒ දවස් පහකට. අපි දවස් තුනකට යන නිසා තීරණය කලේ රත්නපුර හරහා කතරගම ගොහින් මාතර/කොළඹ හරහා එන්න.\nඅපේ ගමනට වැඩිහිටි අම්මලා 48 දෙනෙකුත්, තාත්තලා 3 දෙනෙකුත් ගියා. තව අතිරේක බලඇණිය හැටියට පොඩිහිටියො තුන් දෙනෙකුත් දාගෙන ගියා. (ආ... අපෙ මායියත් ගියා. දරු දෙන්නත් එක්ක. ඥාති සංග්රහ තමා ඉතින්) පළවෙනි වතාවට දකුණේ වන්දනාවක ගිය කෝඩුකාරියො 7 කුත්, කෝඩුකරයො එක්කෙනෙකුත්, කෙල්ල කාලෙ ගියාට පස්සේ කතරගං ගිය අය 14 කුත් කොල්ලා කාලෙ කතරගං ගියාට පස්සෙ ගියපු අය එක්කෙනෙකුත් අපේ නඩේ හිටියා.\nපළවෙනි දවසේම නාල කාල රෑ පූජාවට කතරගම දේවාලෙට ගියා. පහුවදා උදේ මම නැගිටිද්දි කස්ටිය කිරි ආහාර උයාගෙන කිරිවෙහෙරට ගිහින්. පස්සෙ උදේට කාලා සෙල්ල කතරගම පැත්තේ යන්න සෙට්වුනා.\nඔන්න ඉතිං අපේ ඩ්රයිවර් මචං උගේ සංසාර පුරුද්දට ඉස්සෙල්ලාම ගිහින් නැවැත්තුවේ ලක්ෂ්මී දේවාල ප්රයිවෙට් ලිමිටඩ් එකේ. මට නං සංසාරෙ එපාවුනා. ඔන්න අපේ කට්ටිය සෙරෙප්පු ගලෝලා මල් එහෙම (සල්ලිවලට) අරන් ලක්ෂ්මී දෙයියො වඳින්න ඇතුල් වෙනකොටම එකෙක් පැත්තක ඉඳං කෑ ගහනවා දෙවියන් වඳින්න කලින් බුදුන් වඳින්න ඕනෙය... ඒක නිසා හැමෝම බුද්ධ මන්දිරයට අනිවාර්යෙං එන්ඩය කියලා. ඉතිං අපේ උන්දැලත් ගොහිං වාඩිවුනා.\n|සීවලී යන්ත්ර විකුණන බුදුගෙය|\nමෑන්ස් කට්ටියට පන්සිල් දීලා හෙම පටං ගත්තා සීවලී බිස්නස් එක. ලංකාවේ තියෙන අනික් සීවලී යන්ත්ර රාජයෝ බොරු එව්වලු. මෑන්ස් ගාව තියෙන්නෙ ඔරිමජිනල් එව්වලු. කෝමහරි තෙල බෙදලා ඌ අපේ උන්දැලා 25 කින් විතර 300/- ගානෙ කඩාගත්තනේ. එතනින් එහාට මුළු දේවාලෙම එකම පින් කැටයක් තමා. ගරනවා කියලත් එහෙම ගැරිල්ලක්........ මගේ තක්සේරුව අනුව අපේ නඩෙන් විතරක් රුපියල් 12000/- කට වඩා ගරාගත්තා.\n|RMB සෙල්ල කතරගම කාර්යාලය හෙවත් ලක්ෂ්මී දේවාලේ නුග ගහ|\n|ප්රියත් බන්දු සහෘදයා එවා තිබූ නැව|\nඅපි එනවා කියලා කලින්ම බුකියෙ පබ්ලික් කල නිසාමද මන්දා අපේ හිතමිත්ර ප්රියත් බන්දු සහෝදරයා වරායට නැවකුත් ගෙන්නලා තිබ්බා. අපිට ඉතිං හරි සන්තෝසයි. කොච්චර සන්තෝසද කියනවනං අපේ උන්දැලා ටික වරාය බැලුවට පස්සේ මත්තල යන්න ඕනෙත් නෑ කිව්වා. ඒ ගමන දෙවෙනි දවසේ නවතින්න මාතර එන්න පිටන් වුනා.\nමාතර වෙහෙරහේනෙ ඉඩ නෑ. ඒ තරමට වන්දනා නඩ. ඒ ගමන කොටුවේගොඩ ජයසුමනාරාමෙට ගියා. එතනත් වන්දනා නඩ හයක් විතර හිටියත් එතන ඉඩ තිබ්බා. ඔන්න රෑ 10 ට විතර නිවුස් එකක් ආවා කිරිවෙහෙරේ නායක හාමුදුරුවෝ අපවත් වුනා කියලා. මේක ආරංචි වුනා විතරයි මෙන්න අර හිටපු නඩ කීපයක් හොඳටම කුලප්පු වෙලා බඩුමුට්ටු ආපහු වාහන වලට පටෝනවා. හාමුදුරුවන්ගේ දේහය ගෙනාවොත් දේවාලෙ වහන හින්දා ඊට කලින් බාර හාර ඔප්පු කරගන්න කතරගම යන්න තමයි ලෑස්තිය. සමහර ඩ්රයිවර්ලා ඒ වෙනකොටත් කෙලින් ඉන්න බැරි ගානට බීලා. උනුත් වෙරිමරගාතෙම වාහන ස්ටාර්ට් කරන් කතරගම යන්න පිටත් වුනා. මොනව කරගත්තද මන්දා.\n|උදේට උයමින්|\nපහුවදා උදේ වෙහෙරහේනට ගියා. මම ඊට කලින් ගිහින් තිබ්බේ නෑ. මම මෙතෙක් ගිය කුජීතම පන්සල. හිඟා කනව කිව්වට එහෙම හිඟාකෑමක්. පිරිත් නූල් විකුණනවා... සල්ලි ඉල්ලනවා... එක කෙළියයි. මුන්ට විළිලැජ්ජාව කියන එක ගෑවිලාවත් නෑ.\n|වෙහෙරහේනේ සංකේතය - සල්ලි ගිලින නයා|\nඔන්න කට්ටිය ගියා උමං විහාරෙ බලන්න. ඔහොම බලාගෙන යනකොට පඩිපෙලක් තියෙනවා. ඕක නැගලා ඉවරවෙන තැන මෙන්න හාමුදුරුකෙනෙක්. එයා ඉස්සෙල්ලාම සංඝාඥාවක් නිකුත් කරලා පෝලිමේ ආපු උන් බලෙන්ම ඉන්දුවා. පස්සෙ ඔක්කොම වන්දගෙන ගාථා කීපයක් කියෙව්වා. පස්සෙ පටන්ගත්තා හිඟාකෑම. හිඟාකෑමක්ම නෙමේ. ඒක මංකොල්ල කෑමක්. වෙහෙරහේන ලෝකේ ලොකුම මෙව්ව එක කොරන්ඩලු එයාල යන්නේ. ඒකට ෂල්ලි තමාලු ඕනෙ. අපි ෂල්ලි නොදුන්නොත් චීනෙද කොහෙද එකක් ලොකුම එක වෙලා අපි සෙකන්ඩ් වෙනවලු. ඔන්න ඔහොම හෙන මරිසියක් දාන්ඩ ගත්තා. හතර වටින්ම කොටුවෙලා හින්දා වෙන යන්ඩ තැනකුත් නෑ. ඒගමන අපේ උන්දැලත් ඔන්න සීයෙ පනහේ ආධාර දෙන්ඩ ගත්තා. හැමෝම ඉස්සරහට යන්න ඕනෙ එයා ගාවින්. ඉතිං කාටවත් සල්ලි නොදී යන්න බෑ. අපි කීප දෙනෙක් දුන්නේ නෑ. ඒ ගමන මෙයා අපි දිහා බලලා කියනවා බුද්ධාගමේ දියුණුව වෙනුවෙන් කැපකිරීමක් කරන්ඩ සිංහලයො හැටියට සමහරුන්ගෙ කොන්ද පණ නෑලු. ඔය ගුබ්බෑයමට අපිම විහින් රිංගපු හින්දා කට වහන් උන්නා. බැරිවෙලා හරි හලාවතින් අහුවෙයල්ලකො.....\n|ඔන්න ඔය පඩිපෙලේ උඩ තමා මංකොල්ලකාරයා ඉන්නේ|\nඊට පස්සෙ ආපහු එන්ඩ හැරුනා. එන ගමන් අපේ නඩේ ගුරා ලව්වා පොඩි ධර්ම සාකච්ඡාවකුත් තිබ්බා. (නඩේ ගුරා මටම සෙට්වෙන සිරාම පොරක්) ගමේ පන්සලේ දායක සබාවෙන් රුපියල් විස්සක් එකතුකරන්න යෝජනා උනාම සිල් රෙදි කරට ගන්න උන්දැලා කොහෙවත් තියෙන කොන්ක්රීට් ගොඩවල් හදන්න සිය ගණන්වලින් ලෝස්නැතුව දෙන්නෙ ඇයි කියන ධර්ම කාරණේ අටුවා ටීකා ඇතුවම සාකච්ඡා කලා. අපරාදෙ කියන්න බෑ හැමෝම ඒක පිළිගත්තා. J\nසීනිගම වැඳපුදාගෙන, කන්දෙ විහාරෙත් වැඳගෙන, රිච්මන්ඩ් මන්දිරෙත් බලාගෙන කළුතර බෝධියත් වැඳගෙන කැළණියටත් ඇවිත් ආපහු ආවා. එනකොට රෑ 12 ට විතර ඇති.\n|ඇඩ්වර්ටීස්මන්ට් සහිත බණකතා - වෙහෙරහේන|\nමුළු ගමන පුරාම කාටවත් බඩේ අමාරුවක තරම්වත් කදරයක් නොවුන එක ලොකු සතුටක්. අනික හැමෝම මුළු ගමන පුරාම සතුටෙන් හිටියා. පරණ පාරම්පරික තරහ මරහ තිබ්බ උන්දැලා කීප පොළකුත් ගමන අන්තිමේ යාළුවෙලත් හිටියා. පළවෙනි දවස ගමන් මහන්සිය හින්දත්, දෙවෙනි දවස ළඟ පාතම කරක් ගහපු නිසාත් වැඩියෙ සද්දෙ දාන්න බැරිවුනත් ආපහු එන ගමනෙ නං ගමන පුරාවටම කට්ටිය ෆුල් ෆන් එකක් ගත්තා. කවදාවත් සින්දුවක් වත් නොකියපු අය පවා බස් එකේ නැටුවා. J අපේ ඩ්රයිවර් මිත්රයා මිනිහගේ අත්දැකීම් වලින් කිව්වේ වෙන ට්රිප් වල ඔය නැටිල්ල නටන්න අඩුම ගානේ ගල් බෝතල් පහ හයක්වත් හිස් වෙන බව. හැමෝම කිව්වෙ තව දවසක් තිබ්බනං කියලා.\n|නඩේ ගුරා - තිලකෙ මාමා|\nමේ ගමන ගැන මං දාපු නිකිණි දන්සැල පෝස්ට් එක කියවලා විශාල පිරිසක් උදව් කරන්න ඉදිරිපත් වුනා. ඒ නිසා තමයි බය නැතුව වැඩේට බැස්සේ. එහෙම නොවෙන්න මේ ගමන යැවෙන්නෙ නෑ. පස්සෙ නඩේ ගුරා එක්ක කතා කරලා ගමන ටිකක් අඩු වියදම් විදිහට සැලසුම් කරපු නිසා උදව් අවශ්ය උනොත් පස්සෙ දන්නන්නං කියපු ගොඩක් දෙනෙකුට නැවත මතක් කලේ නෑ. ඒක නිසා උදව් කරන්න ඉදිරිපත්වුන, සුබපතපු, ගමනේ විස්තර හොයාබලපු හැමෝම මේකට එකවගේ සම්මාදම් වුනා. නඩේ අය කළුතරදි ඒ අය දන්න නොදන්න වචනයකින් හරි උදව්කල, උදව් කරන්න ඉදිරිපත් වුන හැමෝටම පිරිසිදු සිතින් පින් දුන්නා.\nපින්තූර ගැන නම් ප්රශ්නයක් තියෙනවා. කැමරාවක් තිබ්බේ මං ළඟ විතරයි. ඒකෙත් බලන් ඉද්දි බැටරි බහිනවා. මුළු ගමන පුරාම මම ටිකක් අවිවේකී වුන නිසා පිළිවෙලකට එක පින්තූරයක් වත් ගන්න වුනේ නෑ. (දන්නවනේ තියෙන වැඩ? බස් එකෙන් බස්සන්න... පඩිපේලි නග්ගන්න... හෙමින් යන අය එක්ක යන්න... කාලය අමතක වෙන අය ගැන අවධානයෙන් ඉඳලා ආපහු එක්ක යන්න... ශරීර කෘත්යය කරන්න අවශ්ය අය අදාල තැන්වලට එක්ක යන්න...) එහෙම පින්තූර ගන්න අවස්ථාව තිබ්බ දෙපොලකම ඒ උලව්වෙ බැටරි බැහැලා වැඩේ අල වුනා.\nඔය වීඩියෝ එකේ තියෙන්නේ අවුරුද්දකට පැය කීපයක් විතරක් කට්ටියට ගන්න ලැබෙන විනෝදේ.\nකෝම හරි සාරාංශය මේමයි. පුද්ගලිකයව මම මෙතෙක් ගිය සිරාම ට්රිප් එකක්. අපේ වැඩිහිටි නඩෙත් ගෙවල් දොරවල් සහමුලින්ම අමතක කරලා උපරිම සැහැල්ලුවෙන් සතුටින් හිතේ හැටියට වන්දනමාන කරගත්තු ගමනක්. උදව්කල, සුබපතපු හැමෝටම මගේ හෘදයාංගම ස්තුතිය."}
{"text": "චීන සවාරි - චීන බීම සහ ශවර් ජෙල්\nමේ කතා දෙක මට කිව්වෙ අපේ අයියා කෙනෙක්. දෙකක් නෙවෙයි කතා 3-4ක් ම කිව්වා. ඒත් ඉතින් දාන්න වෙන්නෙ කතා දෙකයි. අනික් කතා දෙක බ්ලොග් බලධාරියා විසින් කපා හරින ලදි. මේ කතා දෙකම ඒ අයියට චීන සවාරියකදි සිද්ද වෙච්ච කතා. තුන්වෙනි හා හතරවෙනි කතා දෙක නම් කිව්වෙ එයා එක්ක ගිය යාළුවන්ට වුණා කියලා. අනේ මං දන්නෙ නෑ ඉතින් ඒවා නම්....! ඒක නිසා මම \"ලු\" තමා ලියන්නෙ ඔන්න.\nඔන්න ඉතින් මෙහෙමයි සීන් එක. අපේ මේ අයියා වැඩ කරන ආයතනයෙන් අපේ අයියයි තව අයියල කට්ටියකුයි චීනෙට යැව්වලු පුහුණුවකටද මොකක්දෝ එහෙකට. මේ ආයතන එක පාර දෙතුන්දාහක් රාජකාරි කරන ආයතන නිසත් මේ ආයතනේ රාජකාරිවලට ගන්නෙ හයේ හතරෙ වැඩකිඩ දන්න අයියලා නිසත් මේ ගිය සෙට් එකත් අන්තිම නසරානි සැට් එකක්ලු. අපේ පොරත් සුදුවට බෝලෙ වගේ හිටියට ඒ සැට් එකටම හරියන අයියෙක්.\nඉතින් ඔන්න මේගොල්ලන්ට චීනෙට ගිහාම හත්වලාමයි කියලා තරු පහේ හෝටලේකම නැවතෙන්න හම්බවුණාලු. ඒ මදිවට ඇති වෙන්න කන්න ද බොන්නද නාන්නද ..... තව බලන බලන අත චීන කෑලි වැහි වැහැලලු. අපේ ගිය සමහර අයියලගෙ ප්ලෑනුත් ඩයල් එකත් වෙනස් වුණාලු මේවා දැකලා. ඒ මදිවට මදි නොකියන්න සීතලත් තිබුණලු.\nමේගොල්ලො කරන්නෙ උදේ පාන්දරම බාත්ටබ් එකට උණුවතුර එකක් පූරවගෙන සීතල යනකල් බැහැලා ඉන්න එකලු. අපි වගේ පිස්සු ඩයල් එකක් එහෙම කලොත් බාත්ටබ් එකෙන් ගන්න වෙන්නෙ අයිස් කෑල්ලක් වුණත් මේ අයියලා සෙට් එකට දීල තියෙන පුහුණුව නිසා මෙයාල ඇන්ටාක්ටිකාවට ගියත් උදේට නාලා තමා එලියට බහින්නෙ.\nඉතින් ඔන්න දවසේ පුහුණුව එහෙම අවසාන කරලා හවස හෝටලේට ආවම තමා අපේ කට්ට්ටියගෙ වැඩ පටන්ගන්නෙ හරියටම කිව්වොත්. අපරාදෙ කියන්න බෑ අපේ කට්ටියටම සැට් වෙන විදියෙ අපූරු භාෂා පරිවර්තකයො පස් දෙනෙකුත් මේ කට්ටියට හිටියලු. හවස වැඩ ඉවර වුණා කියලා නෑ මේ භාෂා පරිවර්තයො දෙන්නත් හොදට කන බොන මිනිස්සු නිසා අපේ කට්ටිය එක්කමලු ඉන්නෙ.\nචීනෙ කට්ටිය බොනවලු මෝතායි කියලා බීමක්. බීමෙ නම හරිද මන්දා අපේ කට්ටිය ඉතින් චීන භාෂාව හරියට දන්නෙත් නෑනෙ. ඉතින් අර අපේ කට්ටිය එක්ක ඉන්න භාෂා පරිවර්තකයො දෙන්න හෙණ කයියක් ගැහුවලු එයාලට මේ වර්ගෙන් ගොඩක් බොන්න පුළුවන් බීල වෙරි නොවී ඉන්නත් පුළුවන් කියලා. අපේ කට්ටියත් ඉතින් පුරුදු වෙන්න බොන කට්ටියක් නෙවෙයිලු. බෝතලේ බීලත් සීරුවෙන් සිට ගන්න පුළුවන් කට්ටියක්. ඉතින් චීන කොටාල පස් දෙනෙක් අර වගේ චැලෙන්ජ් එකක් කලාම කාටද ඉවසන්න පුළුවන්?\nඑදා ඉතින් හවස හෝටලේට ගිහාම කට්ටිය සුපුරුදු පරිදි බොන්න සෙට් වුණාලු. අර භාෂා පරිවර්තකයො 5 දෙනා කට්ටියගෙ කාමරවලට එනවලු. ඔන්න එකෙක් එනවලු. කාමරේ ඉන්න අපේ කොල්ලො දෙන්නට මෝතායි වීදුරු2ක් පොවනවලු. ඊට පස්සෙ තව එකෙක් එනවලු මෝතායි වීදුරු දෙකක් පොවනවලු. ඉතින් ඔහොම භාෂා පරිවර්තකයො 5 දෙනෙක් ඇවිල්ල වීදුරු දෙක ගානෙ පෙව්වම අපේ කට්ටියට දෙවරක් පහ දහයක් වැදිලලු.\nඒත් ඉතින් අපරාදෙ කියන්න බෑ අපේ කට්ටිය හරි ශෝයි එකේ ඇටෙන්සොන් එකේම ඉන්නවලු. හැබැයි අර භාෂා පරිවර්තකයො පස් දෙනා පේන්න නෑලු. පස්සෙ ඉතින් මොකද උනේ බලන්න අපේ කට්ටිය කාමරවල චෙක් කරන්න පට්ටන් ගත්තලු. හතර දෙනෙක් පේන තෙක් මානෙක නෑලු. එක්කෙනෙක් නම් සැපට ඇදක් උඩ නිදිලු. කට්ටිය බැලුවලු ඇයි මේ වීදුරු 1 1/2ක් බීල මූට මේ තරම් වෙරි ද අපිට නම් 10ක් බීලත් ගානක්වත් නෑ නෙ කියලා. බලනකොට අර අසරණ මනුස්සයා බාතෲම් එකේ සින්ක් එකට කබරයා එහෙම දාලා ඒක සෝදන්නෙවත් නැතුව නිදිලු.\nහෙණ ටෝක් එකක් දුන්නට බොන්න ගිහාම චීනා ට අපේ අය එක්ක හැරෙන්නවත් බැරිලු කියන එක තමා මේ කතාවෙන් හැදෙන ප්රස්ථා පිරුළ.\nඉතින් ඊට පස්සෙ අපේ කට්ටිය දැන් වෙරි මරගාතෙ ගණන් කරා ලු ඉන්න සෙට් එක. මොකද වැරදිලා හරි එක්කෙනෙක් හරි වැඩේ වරා කරගෙනද කියලා සුවර් එකක් නැති නිසා. අන්තිමට මහදැනමුත්තයි ගෝලයො ටිකයි වගේ පැය ගානක් ගනන් කරලා හොයා ගත්තලු........ එක්කෙනෙක් අඩුයි!!\nමලා....!!! දැන් කොහෙන්ද ඒ මනුස්සයව හොයන්නෙ ? කොයි එක්කෙනා නැතිවෙලාද දන්නෙත් නෑ ඇයි අනේ සීයක් විතර බොන්න ගියානෙ. නෑ නෑ ගිහින් තියෙන්නෙ 10 දෙනෙක් බීල ඉවර වුණාම 100ක් වගේ පෙනිලා තියෙන්නෙ. ඉතින් ඔන්න අමාරුවෙන් මූණත් තහඩු ටික චැක් කොරලා නැති වෙලා තියෙන මූණ මීටර් කර ගත්තා. හත්වලාමයි නැති වෙලා තියෙන්නෙ ගියපු කට්ටිය සෑර් කියන්ට ඕනි කෙනෙක්වලු.\nඉතින් ඔන්න කට්ටිය ආපහු පණ දාගෙන සෑර් ව කාමර ගානෙ හෙව්වලු. ම්හු..... කිසිම සද්දක් බද්දක් නෑ ලු. කට්ටිය කල්පනා කරාලු මෙයාට වැඩි වෙලා බාත් රූම් එකකවත් වැටිල ඉන්නවද දන්නෙ නෑ කියලා ආපහු බාතෲම් ඔක්කොම ඇර ඇර බලන්න පටන් ගත්තලු.\nඔන්න ටික වෙලාවකින් එක්කෙනෙක් කෑ ගහනවලු මෙන්න ඉන්නවෝ කියාගෙන. ඉතින් අපේ අයියල කට්ටියත් දඩිබිඩි ගාල පෙරලගෙන දිව්වලු.\nඅනේ මේ මනුස්සයා සැපසේ සුවසේ ඉන්නවලු. තමන්ගෙම කාමරේ බාතෲම් එකේම. ආයෙ ඒකෙ හෝදන්න දෙයක් නෑලු. අනික් අයට කාමරේ මාරු වුණත් මෙයාට මාරු වෙලා නෑ. බලන්න කොච්චර ඇක්ස්පීරිය්න්ස් ද?\nඑයා ඉතින් තමන්ගෙම බාතෲම් එකෙ බාත් ටබ් එකට උණුවතුර පුරවගෙන බැහැලා සැපට ඉන්නවලු. කොහොමත් අපේ කට්ටිය හවසට කරන්නෙත් ඇවිල්ලා බාත්ටබ් එකට උණු වතුර පුරවගෙන බැහැලා ඉන්න එකලු. ඉතින් සෑර් ට වරදක් කියන්න බෑ නෙ.\nකට්ටියට ඒ වුණාට මොකක්ද අමුත්තක් දැනෙනවලු. හිතා ගන්න බැරිලු. වෙනදා විදියට වඩා මොකක් හරි වෙනසක් තියෙනවමලු. ඉතින් පොඩ්ඩක් ලං කරලා බැලුවලු. එකපාරටම එක්කෙනෙක් සෑර් ගෙන් ප්රශ්නයක් ඇහුවලු.\n\"සෑර් මොකක්ද උණු වතුරට දාපු බාත් ඇන්ඩ් ශවර් ජෙල් එක? සර් කලින් පාවිච්චි කරපු එකේ මෙහෙම කෑලි කෑලි පා වුණේ නෑනෙ??\"\nලොක්ක බැලුව ලු. ම්හු..... අවුලක් නෑ.....\nඅපේ කට්ටිය තව ටිකක් කිට්ටු කරාලු මේ බාත් ටබ් එක ගාවට මොකක්ද මේ බාත් ඇන්ඩ් ශවර් ජෙල් එක කියලා බලන්න. එතකොට තව එකෙකුට හයියෙන් මෙහෙම කියවුනාලු.\n\"හයියෝ මච මේක මේ ලෝකල් එකක්නෙ ... මේඩ් ඉන් ශ්රී ලංකා..... මේක කබරයා ලකුණ චයිනීස් ජොජෝබා ඔයිල් බාත් ඇන්ඩ් ශවර් ජෙල් එක\" .\nදැන් කට්ටියටම හිනාලු මේ වැඩේට. සෑර් බාත්ටබ් එකට වතුර පුරවගෙන බැහැලා ඉන්න අතරෙ සෑර් ට වමනෙ ගිහින් බාත් ටබ් එකේම. ඉතින් මොන තරම් අසිහියෙන්ද කියනව නම් ඒ වතුර එකේම රස්නෙට ජොලියෙ බැහැලා ඉන්නවලු. රෑට කාපුවා බයිට් එහෙම වතුරෙ පා වෙනවලු.\nඉතින් කට්ටිය බැලුවලු බොසා වුණත් මේ යකාව මෙහෙම තියෙන එක හරි නෑනෙ කියලා කම්බි කෑල්ලක් හොයාගෙන ඉස්සෙල්ලම අර බාත්ටබ් එකේ වතුර ටික ඇරියලු. ඊට පස්සෙ වතුර පාරක් ගහලා සර් ව අල්ලන්න පුළුවන් ගානට සේදුවලු. අන්තිමට කරලා තියෙන්නෙ බොසා කියලා බලන්නෙ නැතුව බාත්ටබ් එකෙන් ඇදලා අරගෙන ශවර් එකට අල්ලලා බොස් බබාව නාවලා තියෙන එක හොඳටට සබන් එහෙම ගාලා. ඊට පස්සෙ තෙත මාත්තු කරලා ඇඳුම් අන්දලා ඇඳට ගිහින් දැම්මලු. මේ හැමදේම කරනකල් සෑර් කියලා තියෙන්නෙ \"හරි මචං හරි හරි ඔක්කොම හරි\" කියලා කියවපු එක විතරලු.\nළමායි මේකෙත් ඉගෙන ගන්න දෙයක් තියෙනවා. ඕනෙවට වඩා බොන්න ගිහින් ඇවිල්ලා බාත්ටබ් වල නාන්න එපා කියන එකමත් නෙවෙයි උපදේශෙ. කොහොමත් මොන රටේ මොන රහට බිව්වත් අනික් මිනිස්සු ඉදිරියේ තමන්ගෙ තත්වය නැති වෙන එක විතරයි වෙන්නෙ කියන එක තමා මේ කතාවෙන් ගන්න තියෙන උපදේශය.\nකතාව දික් වුණා. දෙවනි කතාව එහෙනම් හෙට විතර කියන්නම්.\nට ටා....!"}
{"text": "ලබන 2024 වසරේ සිට ඉන්ධන මිල දෛනිකව ස්වයංක්රියව සංශෝධනය කරන බව විදුලිබල හා බලශක්ති අමාත්ය කංචන විජේස්කර ප්රකාශ කරනවා.\nඉන්ධන බෙදුම්කරුවන්ගේ සංගමයේ සහ ලංකා ඛනිජ තෙල් නීතිගත සංස්ථාවේ නිලධාරීන් සමඟ පැවැති සාකච්ඡාවකදීයි අමාත්යවරයා මේ බව සඳහන් කළේ.\nමෙම සාකච්ඡාවේදී ඉන්ධන බෙදුම්කරුවන්ගේ අලෙවි මුදල් පිළිබඳව ක්රියාත්මක වන නඩු කටයුතු සමථයකට පත් කර ගැනීම, නව ඉන්ධන හල් ඉදිකිරීමේ කටයුතු, ලිහිසි තෙල් අලෙවිය කිරීම සම්බන්ධයෙන් දැනුවත් කර තිබෙනවා.\nසියලුම ඉන්ධන හල් සදහා ස්වයංක්රීය පොම්ප සහ තොග ලබා ගැනීමේ උපකරණ සවිකිරීමට මෙන්ම එළඹෙන වසරේ සිට දෛනිකව ස්වයංක්රියව ඉන්ධන මිල සංශෝධනයට ගෙන ඇති තීරණය සම්බන්ධයෙන් ඔවුන් දැනුවත් කළ බවයි අමාත්යවරයා කියාසිටියේ."}
{"text": "එක්සත් ජාතික පක්ෂයේ අභ්යන්තර සාකච්ඡාවක් අරලියගහ මන්දිරයේදී ඊයේ (04) පස්වරුවේ පැවැත්වුණා.\nමෙම සාකච්ඡාවට එක්සත් ජාතික පක්ෂයේ ආසන සංවිධායකවරුන්, පාර්ලිමේන්තු මන්ත්රීවරුන් සහ පළාත් සභා මන්ත්රීවරුන් සහභාගි වී සිටි බවයි දේශපාලන ආරංචි පවසන්නේ.\nමතභේදයට ලක්ව තිබෙන වැට් බදු සංශෝධනය සම්බන්ධයෙන් එහිදී දීර්ඝ ලෙස සාකච්ඡා කර තිබෙනවා.\nඑක්සත් ජාතික පක්ෂයේ අනාගත සැලසුම් සහ පළාත් පාලන මැතිවරණය පිළිබඳව ද මෙම සාකච්ඡාවේදී අවධානය යොමුවූ බවයි දේශපාලන ආරංචි වැඩිදුරටත් කියා සිටියේ."}
{"text": "CLC ඔන්ලයින් මගින් උපයෝගිතා සැපයුම්කරුවන් 50 කට අධික සංඛ්යාවක් සමඟ SLIPS සහ CEFTS මගින් ඕනෑම දිනයක, ඕනෑම වෙලාවක, අවශ්ය ඕනෑම බැංකුවකට හෝ මූල්ය ආයතනයකට අරමුදල් මාරු කිරීමේ හැකියාව ලබාදී ඇත.\nCLC ඔන්ලයින් යනු සිය ගනුදෙනු කරුවන් සඳහා සතිය පුරා දිනයේ පැය 24 තුළම ඔවුන්ගේ මුදල් ගනුදෙනු කාර්යයන් සඳහා එම ආයතනය විසින් හඳුන්වා දී ඇති සම්මානනීය ජංගම හා අන්තර්ජාල බැංකුකරණ සේවා විසඳුමකි. මෙමගින් සිංහල, දෙමළ සහ ඉංග්රීසි භාෂා ඔස්සේ ඔබට නව්ය වූ අත්දැකීමක් ලබාදී ඇත.\nCLC ජාත්යන්තර ඩෙබිට් කාඞ්පත මගින් ඔබට ලොව පුරා ඕනෑම VISA සක්රීය ස්වයංක්රීය ටේලර් යන්ත්ර (ATM) මගින් නොමිලේ මුදල් ලබාතය හැකිය. එමෙන්ම VISA ගෙවීම් පහසුකම ඇති ඕනෑම අළෙවිකරුවකුගෙන් භණ්ඩ සහ සේවාවන් මිලදී ගැනීමේ හැකියාවද ඇත.\nCLC මගින් සිය ගනුදෙනු කරුවන්ගේ ඉතුරුම් ගිණුම් වල නියම කාලය තුළ මුදල් තැන්පත් කිරීම සඳහා ගාල්ල, මීගමුව, මහනුවර, මහරගම, කැළණිය, කුරුණෑගල සහ යාපනය ප්රදේශ වල ස්වයංක්රීය මුදල් තැන්පතු යන්ත්ර (KIOSK machines) පිහිටුවා ඇත."}
{"text": "සැඟව ක්රියාත්මක වන මොහොමඞ් ෂෆි අර්මාර් ෆේස්බුක් සහ අනෙකුත් පෞද්ගලික පණිවුඩ මාර්ග ඔස්සේ මෙම රටවල තරුණයින් සමඟ සම්බන්ධ වී ඔවුන්ගේ බුද්ධි ශෝධනය කරන බව එහි දැක්වේ.\nඉන්දීයාවේ කර්නාටක ප්රාන්ත වැසියෙකු වන ඔහු විශේෂිත ජාත්යන්තර ත්රස්තවාදියෙකු ලෙසින් ඇමෙරිකානු රාජ්ය දෙපාර්තමේන්තුව පසුගිය සතියේදී නම් කළේය.\nනොයෙකුත් අන්වර්ථ නාමයන්ගෙන් ද හැඳින්වෙන අර්මාර්ට එරෙහිව ජාත්යන්තර පොලිස් සංවිධානය ද රතු නිවේදනයක් නිකුත් කර ඇත.\nඉන්දියාවේ වෙසෙන මුස්ලිම් තරුණයින් සම්බන්ධ කරගනිමින් ඔහු එරට ප්රහාර සිදු කිරීම, ආයුධ එක්රැස් කිරීම සහ ත්රස්තවාදී පුහණු කඳවුරු පැවැත්වීම සිදු කළ බව ද ඇමෙරිකානු රාජ්ය දෙපාර්තමේන්තුව කියා සිටී.\nඉන්දීය මුජහිදීන් සංවිධානයට එරෙහිව එරට ආරක්ෂක අංශ ක්රියාත්මක වීමෙන් පසුව ඔහු තම සහෝදරයා සමඟ පකිස්තානයට පලා ගිය බවට වාර්තා වේ."}
{"text": "වර්ෂ 2023 ක්වූ December 07 වැනිදා Thursday\nතාරුණ්යය, දිළිඳුකම හා සුබසිහින අතර මංමුළා වූ Dulcima\n70 දශකයේ මුල් භාගයේ කොළඹ මැජෙස්ටික් සිනමා හලේ, 'ඩල්සිමා' නමින් චිත්රපටයක් ප්රදර්ශනය කළේය. පාකර් මහතා නම් අපිළිවෙළකට ජීවත් වුණු මැදිවියද පසු කරමින් යන, ගොවියකුත්, ඔහුගේ ජීවිතයට ඉබේටම ඇතුළු වෙන විවාහ වන වයසේ පසුවන රූමත් තරුණියකගේ කථාවක් එයට ඇතුළත් විය. මෙහි තවත් විශේෂත්වයක් වූයේ, මේ මැදිවියේ පාකර් ගෙ චරිතයට පණ දුන් නළුවාය. ඔහු නම් 'රයන්ස් ඩෝටර්' චිත්රපටයේ 'මයිකල්' නම් මන්ද බුද්ධික කොර ගසන මිනිසාට රඟපෑ ජෝන් මයිල්ස් ය.\nජෝන් මයිල්ස් යනු ලෝක සිනමාවේ බිහිවුණු විශිෂ්ට ගණයේ නළුවෙකි. එහෙයින් 'ඩල්සිමා' බැලීමට පෙලඹුණේ චිත්රපටය කෙසේ වෙතත්, ජෝන් මයිල්ස්ගේ රංග ප්රතිභාව හෝ දැක බලා ගැන්මටය. ඒ වන විට ඔහු 'රයන්ස් ඩෝටර්' චිත්රපටයේ 'මයිකල්' ලෙස ලොව වටා ප්රේක්ෂක ආකාර්ෂණය තමන් සතුකර ගෙන තිබුණේ, ප්රශංසාත්මකව, 'හයි කොලිටි' රංගවේදියකු ලෙසටය. රයන්ස් ඩෝටර් හී මයිකල් චරිතය ඔහුට ලබාදුන් දේ බොහෝය. හොලිවුඩ් හී 'ඒ' ශ්රේණියේ නළුවකු වීමත්, දැවැන්ත මෙන්ම උසස් චිත්රපට නිර්මාණය කරන නිෂ්පාදකයන් හා අධ්යක්ෂවරුන්ගේ අවධානයට යොමු වීමත්, විචාරකයන් හා ප්රේක්ෂකයන් අතරේ විශිෂ්ටත්වයට පත් වීමත් සමඟ ලොව ප්රධානතම සිනමා සම්මාන උලෙළ වූ ඔස්කාර් ඇකඩමි සම්මාන උලෙළේ හොඳම සහය නළුවා ලෙස වූ සම්මානය ලබා ගැන්මත්ය.\n1908 පෙබරවාරි 22 වැනි දින බ්රිතාන්යයේ නෝෆෝර්ක් හී ඉපදුණු ජෝන් මයිල්ස්, තම සිනමා ජීවිතය ආරම්භ කළේ 1932 දී තරමේය. ඒ එම වසරේම තිරගත වූ 'ද මිඩ්ෂිප් මේඩ්', චිත්රපටයෙනි. එහී ගොලිග්ට්ලි නම් චරිතයකිනි ඔහු බ්රිතාන්ය සිනමාව ආක්රමණය කළේ. එය සුළු චරිතයක් වුවද, ඔහුට එහී චරිත නාමයක් ලැබුණි. ඇල්බට් ඩී කෞර්විලි නම් බ්රිතාන්ය අධ්යක්ෂවරයෙකි ඔහුට මේ අවස්ථාව ලබා දුන්නේ. එම වසරේම තිරගත කළ බර්නාඩ් වෝහර්ස් අධ්යක්ෂණය කළ 'ද ගෝස්ට් කැමරා' නම් වූ චිත්රපටයේ 'අර්නස්ට් එල්ටන්' නම් වූ තුන්වැනි ප්රධාන චරිතය රඟපෑමට ඔහුට හැකි විය. එය ඔහුගේ දෙවැනි චිත්රපටය විය. එතැන් සිට ඔහු 2004 වර්ෂය වන තෙක් පුරා අවුරුදු 72 ක් ඇතුළත චිත්රපට 99 රඟපෑවේය.\n'රයන්ස් ඩෝටර්' ඔහුගේ 76 වැනි චිත්රපටය වූ අතර, මෙම ලිපියට පාත්රවන 'ඩල්සිමා' ඔහුගේ 77 වැනි චිත්රපටය විය. ඔහුගේ ප්රථම ප්රධාන චරිතය වූයේ 1934 දී තිරගත වූ 'කාර් ඔෆ් ඩ්රීම්ස්' නම් චිත්රපටයේ රොබට් මිලර් නම් වූ චරිතයයි.\nජෝන් මයිල්ස් චිත්රපට නිෂ්පාදනයටද අත ගැසීය. ඒ 1949 වර්ෂයේය. ඔහු ගේ මුල්ම නිෂ්පාදනය වූයේ 'ද හිස්ට්රි ඔෆ් මිස්ටර් පොලී' නම් වූ චිත්රපටයයි. එහී ප්රධාන චරිතය වූ ඇල්ෆ්රඩ් පොලී ගේ චරිතය රඟපෑවේ ජෝන් මයිල්ස් මය. ඉන්පසු ඔහු 'ද රොකින්ග් හෝර්ස් විනර්' නම් චිත්රපටයක් එම අවුරුද්දේම එනම් 1949 දීම නිෂ්පාදනය කළේය. ඔහු එම චිත්රපටයට අර්ල් සෙන්ට් ජෝන් නම් නිෂ්පාදක වරයෙක්ව ද එකතු කර ගතී. ජෝන් මයිල්ස් මෙහී සුළු චරිතයක් රඟපෑ අතර, ජෝන් හොවාඩ් ඩාවිස් නම් නළුවකුට ප්රධාන චරිතය රඟපෑමට භාර කළේය. 1950 දී ඔහු තවත් චිත්රපටයක් නිෂ්පාදනය කළේය. 'මෝනිං ඩිපාර්චර්' නම් වූ එම චිත්රපටයේ ප්රධාන චරිතය ජෝන් මයිල්ස් හා රිචඩ් ඇටැම්බරෝ එක්ව රඟපෑහ.\nජෝන් එල් හාග්රේව්ස්, බැසිල් රේබන් එක්ව 'ඩල්සිමා' චිත්රපටය නිෂ්පාදනය කළහ. මෙහි අධ්යක්ෂණය භාර දුන්නේ ෆ්රෑන්ක් නෙස්බිට් ටය. එච්.ඊ. බේස්ට් නම් වූ බ්රිතාන්ය ජාතික ලේඛකයෙකු විසින් 1953 වසරේ ලියූ 'ඩල්සිමා' නම් වූ කෙටි කථාවක් පාදක කරගෙනය අධ්යක්ෂක ෆ්රෑන්ක් නෙස්බිට් මෙහී තිරනාටකය ලීවේ. චිත්රපටයේ ඩල්සිමා ගැස්කේන් නම් වූ ප්රධාන නිළි චරිතයට අධ්යක්ෂක ආරාධනා කළේ 'කැරල් වයිට්' නම් වූ බ්රිතාන්ය නිළියටය. 1943 අප්රේල් 1 වැනි දින එංගලන්තයේ ලන්ඩන් නුවර ඉපදුණු ඇය, බ්රිතාන්ය සිනමාවට සම්බන්ධ වූයේ, 1949 දීය. ඒ 'කයින්ඩ් හාර්ට්ස් ඇන්ඩ් කොරොනෙට්ස්' නම් වූ චිත්රපටයේ ඉතාමත් සුළු චරිතයකිනි. 1949 සිට 1960 දක්වා එනම් වසර 11 ක්ම ඇය චිත්රපට වල රඟපෑවේ සුළු චරිතයන්ය. 1960 වසරේ තිරගත වූ ඩොන් ෂාප් අධ්යක්ෂණය කළ 'ලින්ඩා' නම් වූ චිත්රපටයේ ඇය ප්රධාන චරිතයකට අවතීර්ණ විය. එතැන් සිට ඇය 1982 වන තෙක් චිත්රපට 43ක පමණ රඟපෑවාය. 'ඩල්සිමා' ඇයගේ 37 වැනි චිත්රපටය ය. 'ඩල්සිමාට' ඇයව තෝරා ගත් පසු ඇය කීවේ ජෝන් මයිල්ස් ඇයගේ ප්රියතම නළුවෙකු බවත්, ඔහු වැනි විශිෂ්ටයකු සමඟ රඟපාන්නට ලැබීම ඇයගේ වාසනාවත් බවකි.\nචිත්රපටය ආරම්භ වන්නේ මැදිවියේ පසුවන පාකර් මහතා තම කබල් ජීප් ට්රක් රථයෙන් නගරයට ගොස් යළි නිවස බලා යන දර්ශනයකිනි. ඒ වන විට ඔහු තම සීමාවට වඩා මත්පැන් පානය කර තිබුණි. ඔහු ජීප් රථය වේගයෙන් පදවාගෙන ගියේ තම ගොවි පළටය. ඔහුගේ නිවස තිබුණේ එම ගොවි පළේය. පාකර් මහතා ජීප් රථය තදින්ම පළවා ගොස් තම නිවසේ වත්තට ඇතුළුවූ සැණින්ම ජීප් රථය හැප්පී එය නැවතී දොර ඉබෙිම හැරී ඔහුව බිමට ඇද වැටුනේ ය. ඩල්සිමා තම කුඩා නැගණියව ළදරු අත් කරත්තයක දමා තල්ලු කරගෙන පාකර් මහතාගේ නිවෙස අසලින් ගියේ ඔය අතරෙදීය. පාකර් මහතාගේ තොප්පිය හුළගේ පාවී ගොස් වැටුණේ ළදරු කරත්තයේ සිටි කුඩා දැරියගේ අතටය. ඩල්සිමාගේ නිවස තිබුණේද පාකර් මහතාගේ නිවස අසලය. සිදුවූ අකරතැබ්බය දුටු ඩල්සිමා වහා ජීප් රථයෙන් බිමට තල්ලුවී මුණින් තලාවට වැටුණු පාකර් මහතාට කථා කෙරුවද, ඔහු සිටියේ අවසිහියෙනි. ඇය ඔහුව අමාරුවෙන් වත්තන් කරගෙන ඔහුගේ නිවස තුළට ගෙන ගියාය. නිවස ඇතුළත තිබුණේ ඉතාමත් අපිරිසුදුවය. කිකිළියන් කුස්සියේ මේස උඩ, යට, සිට එහී තිබූ කෑම වලට කොටමින් සිටීයි. පාකර් මහතාගේ නළල පැලී තිබුණෙන් ඇය වහා උණු වතුරෙන් තවා, අත් බෙහෙත් දමා ඔහුට බීමට තේ කෝප්පයක්ද සාදා දුනී. ඔහු පුටුවේ වාඩි වී සිටියේ අන්ද මන්දවය. ඇය ඔහුගේ දෙ අත් අතරේ තේ කෝප්පය හිර කර තැබීය.\nපාකර් මහතා ගේ බිරිඳ මිය ගොස් සිටි අතර, ඔහු ජීවත් වූයේ තනිකඩවය. ඔහුට දූ දරුවන් කිසිවෙක් සිටියේ නැත. ඔහු ගොවිපළක් කරමින් මෙම නිවසේ ජීවත් විය. පාකර් මහතා නිතරම සිටියේ අපිරිසුදුවය. ගොවිපළක් කෙරුවද, ඔහු සිටියේ ජීවිතය සම්පූර්ණයෙන්ම අත්හැර දමා සේය. නිවස ඇතුළත අපායක් බඳුය. කිකිළියෝ, තාරාවෝ කුස්සිය පුරාමය. කාමර ඉතාමත් අපුලය. ඇඳ ඇතිරිලි බොහෝමයක් සම්පූර්ණයෙන් පාහේ ඉරී තිබුණි. එහෙත් ඔහු පාවිචිචි කළේ ඒවාය. අපායටත් වඩා අන්තව තිබුණේ නාන කාමරය හා වැසිකිලි කොමඩ් එකය. සුදු පාට කොමඩ් හා නාන බේසම තනි කරම කළුම කළු පාටය. මේ මනුස්සයා ඌරෙක්දැයි ඇයට සිතුණි. ඌරොත් මීට වඩා පිරිසුදුවෙන් සිටී.\nපාකර්ට සිහිය විත් යථා තත්ත්වයට පත් වන තෙක් ඩල්සිමා සිටි අතර, ඇය යන විට කීවේ, නැවත හෙට පැමිණ මේ සියල්ල අස්කර දෙන බවය. ඇයට ඔහු ගෙවන ජීවිතය ගැන අනුකම්පාවක් සිතුණි. නැවත පැමිණ මෙම නිවස පිළිවෙළකට තබන්නට උපකාර කළ යුතු යැයි ඇයට සිතුණේ ඒ නිසාය.\nඇය නැවත ගේ මිදුලට එන විට, මිදුල හැම තැනම මුදල් නෝට්ටු විසිරී තිබුණි. ළදරු කරත්තයේ සිටින ඇයගේ කුඩා නැගණියගේ අතට පත් වූ පාකර් මහතාගේ තොප්පියේ ඇතුළ් පැත්තේ මුදල් නෝට්ටු කීපයක් හංගා තිබුණි. කුඩා දැරිය ඒ මුදල් නෝට්ටු එකිනෙක රැගෙන හුළගේ පා කර හැරියාය. ඩල්සිමා ඇහිද ගත්තේ එම මුදල් නෝට්ටුය. පසුව ඇය පාකර්ගේ තොප්පිය ගෙන තව තවත් උවමනා කමින් ඇතුළේ බැලු විට එහී තවත් මුදල් නෝට්ටු රාශියක් තිබුණි. ඇය ඒ සියල්ලමත්, ඇය ඇහිලූ මුදලුත් එම තොප්පියට බහා නැවත නිවසට ගොස් පාකර් මහතාට කීවේ ඔහුගේ තොප්පියත්, මුදලුත් මේසය උඩ තබන බවකි. පාකර් තවම සිටියේ පෙර සිටියාක් මෙන් පුටුවේ හිඳගෙන, තේ කෝප්පයත් ඇතැතිව අන්ද මන්දවය. ඒ ඔහු පමණට වඩා මත් පැන් බී තිබූ නිසාය.\nඩල්සිමා විශාල පවුල් සංඛ්යාවක් සිටින දුප්පත් පවුලක වැඩිමහල් දියණිය ය. ඇයගේ පියා ගොවියෙක් වූ අතර, ඇයට ඔහු සැලකුවේ නපුරු අන්දමටය. ඇයට නිවසේ තිබෙන හැම වැඩක්ම කරන්නට සිදු විය ඇයගේ මව සිටියද, ඇයටද ඇයගේ සැමියාට යටත් වී සිටින්නට සිදුවී තිබුණි. එහෙයින් ඩල්සිමාද අයාලේ යන තරුණියක් මෙනි ජීවත් වූයේ. ඇයගේ සිහින කුමාරයා වූයේ 'ඇල්බට්' නම්වූ මෝස්තර නිරූපකයෙකි. ඔහු සිටියේ ඇයගේ මෝස්තර පොතේ ය. ඇය ඔහුගේ පින්තූරු එකතු කෙරූ අතර, ඇය කවදා හෝ විවාහ වනුයේ 'ඇල්බට්' වැනි කඩවසම් තරුණයකු සමඟින් යැයි අදිටන් කරගෙන සිටියාය.\nපසුදින ඇය පාකර් මහතාගේ නිවසට ගියාය. ඒ වන විට පාකර් සිටියේ තම කබල් ට්රැක්ටරය සමඟ කුඹුෙර්ය. එම ට්රැක්ටරයේද කෑලි හැලෙමින් තිබුණි. ඔහු එවා ලණු කැබලි, කම්බි කැබලි හා ටේප් වලින් බැඳ කෙසේ හෝ ක්රියාත්මක කර ගෙන කුඹුරු වැඩ කර ගනී. පාකර්ගේ ප්රධානතම දුර්වල කම වූයේ ලෝභ කමය. ඔහුට මුදල් නොමැති කම නොවේ. ඔහු ඒවා වියදම් කිරීමට තිබෙන මසුරු කම නිසාය.\nපැයකටත් අධික කාලයක් කුඹුරේ වැඩ කරමින් සිටි පාකර් මහතා, තම කබල් ට්රැක්ටරයෙන් නිවෙසට එන විට දුටුවේ ඔහුගේ ඉරී ගිය ඇඳ ඇතිරිලි, තුවා, කිලිටි වුණු කමිස, කලිසම් ඒ සියල්ලම සෝදා වැලට දමා තිබෙන අන්දමය. ඔහු වහා නිවසට දුව ගිය පසු දුටුවේ නිවසේ පහත මාලය අතීශයින්ම පිරිසුදුව සුන්දරව තබා ඇති අන්දමය. මුළු තැන් ගෙය, කෑම කන කාමරය ඒ සියල්ලම ඉතාමත් ලස්සනට තබා තිබුණි. ඇය තරප්පු පේළියෙන් බැස ආවේ එහි උඩ තිබූ නාන කාමරය පිරිසිදු කිරීමෙන් අනතුරුවය. පාකර් ඇයවත් පෙරළගෙන මෙන් තම කාමරයට ගොස් ඇදේ මෙට්ටය උස්සා බැලුවේ තමා හංගා තිබෙන මුදල් නෝට්ටු ඇය රැගෙන ගොස් ඇත්ද කියාය. එහෙත් ඒවා එතැනම තිබුණි. ඉන්පසු ඔහු දුව ගියේ තම නාන කාමරයටය. එය ඉතාමත් පිරිසුදුව ශුද්ධ කර තිබුණි. මෙතෙක් කලක් තද කළුපාටින් තිබුණු, කොමොඩ්, මුහුණ සෝදන හා නාන බේසම තද සුදු පාටින් දිලිසෙමින් තිබුණි. ඔහු ඒ දෙස බලා වහා ගියේ නාන දිගු බේසම උඩ තිබෙන බිත්තියේ කවුළුවක් වැනි තැනක හංගා තිබූ මුදල් නෝට්ටු තොගය තිබේද කියා බැලීමටය. ඒවාද එතැනම ඒ අයුරින්ම තිබුණි. ඔහු සිතුවේ ඇය පැමිණ ඇත්තේ ඔහුට උදව් කරන නියායෙන් ඔහු තැනින් තැන සඟවා ඇති මුදල් සොරා ගැනීමට කියාය. ඔහු එවැනි පහත් ගතිගුණ තිබෙන පුද්ගලයෙකි. නමුත් ඇය ඔහුට උදව් කිරීමට පැමිණියේ අවංකවමය.\nකෙසේ හෝ ඩල්සිමා තම මුළු ගෙයම ශුද්ධ පවිත්ර කලා පමණක් නොව, ඇය ඔහුට රසවත් කෑම වේලකුත් සාදා තිබුණි. මේ හෙයින් පාකර් ඩල්සිමාට කීවේ සතියකට දවස් 3 ක් වත් පැමිණ මෙසේ ශුද්ධ පවිත්ර කරන ලෙසටය. ඒ වෙනුවෙන් ඇයට කිසියම් මුදලක් ගෙවන බවක්ද කීය. ඇය එක්වරම එයට එකඟ වූයේ නැත. ඇය කීවේ තම දෙමාපියන්ගෙන් අසා කියන බවකි. මුලින්ම එසේ ගොස් වැඩ කිරීමට ඩල්සිමාද කැමති වූයේ නැත. එහෙත් ඇයට ජීවිතය තුළ සුන්දර වූ බලාපොරොත්තුන් තිබුණි. ඇයගේ මෝස්තර පොතේ සිටින මෝස්තර නිරුපණ ශිල්පියා වූ ඇල්බට් වැන්නෙක් හා විවාහ වී, අලංකාර ලෙස හැඳ පැලඳ ගෙන සුන්දර ජීවිතයක් ගත කිරීමට ඇය ආශා කළාය. ඒ අතරේ ඇයගේ නිවසේ හැම රැයකදීම සිදුවන තම දෙමාපියන්ගේ සණ්ඩු සරුවල් ඇයව තව තවත් කලකිරවන්නට විය.\nඑහෙයින් ඇය පාකර් මහතා ළඟ වැඩට යන්නට තීරණය කළා පමණක් නොව, වැඩ කරන ගමන් එහී නවතින්නටද එකඟ විය. මෙතෙක් හිර කරගෙන සිටි පාකර් මහතාගේ ලිංගීක ආශාවන් අවදි වූයේ දිනක් ඩල්සිමා බිම දණ ගසාගෙන පොළව මදින විටය. ඇයට නොදැනුවත්වම ඇයගේ පපුව හා පිටුපස නිරාවරණය වී තිබුණි. පාකර් එය දුටු පසු ඇය ට වඩාත් ඇලුම් පාන්නට විය. ඔහු ඇයව තමා නිතර යන සත්ව වෙන්දේසියට රැගෙන ගියේය. වෙන්දේසියේදී පාකර්, එම වෙන්දේසි කරුවන් සමඟ අත යටින් ගනු දෙනු කරනා ආකරයන්ද ඇයට පෙන්විය.\nමේ අතර පාකර් මහතා, ඩල්සිමා සමඟ ලිංගිකව හැසිරෙන්නට වූ අතර, පසුව ඔවුන් දෙදෙනා රාත්රියට එකම යහනේ එකට නිදියන්නට විය.\nපාකර්, ඩල්සිමාට පොරොන්දු වූ මුදලම දුන්නේ නැත. ඊට අඩුවෙනි ඔහු ඇයට ගෙව්වේ. එහෙත් ඇය ඒ අඩු මුදල පාකර් තැන තැන හංගන මුදල් වලින් පියවා ගති.\nඩල්සිමා නගරයේ බැංකුවට ගොස් ඇයගේ නමට බැංකු ගිණුමක් විවෘත කර, තමාට ලැබෙන මුදල් එහී තැන්පත් කර පාස් පොත ලබා ගත්තාය. එසේම ඇය තමාට ලැබෙන අමතර මුදල් වලින් සැලුන් එකකට ගොස් කොණ්ඩය නවීන ක්රමයට සකස් කර, ඇහි පිහාටු අලවා, ඇහි බැමි සකස් කර, නවීන සපත්තු, ඇඳුම්, ආභරණ, සුවඳ විලවුන් ආදි දේ ගත්තේ ඇය ළඟ තිබෙන මොස්තර සඟරාවේ මොස්තර නිරුපිකාවන් මෙන් සිටින්නට උවමනා නිසාය. ඒ වෙනසට පාකර් මහතා වඩාත් කැමති වූවත්, ඒවා ගන්නට මුදල් කොහෙන්දැයි ඔහු ඇසූ විට, ඇය කීවේ ඔහු දෙන මුදල් වලින් ඇය එම දෑ ගත්තා කියාය.\n'ඇශ්බි' නම් තරුණයා ඩල්සිමාට මුණ ගැසුණේ ඔය අතරේදීය. ඔහු පශු වෛද්ය සහකයෙකු ලෙසය පාකර්ගේ ගොවිපළට පැමිණියේ. එම අවස්ථාවේ නිවසට යාබද ව සිටියේ ඩල්සිමා පමණි. ඇය ඔහුව දුටු සැනින්ම ඇයට සිහිවූයේ තම මෝස්තර පොතේ සිටින, තමා වඩාත් ආශා කරන මෝස්තර නිරූපණ ශිල්පියා 'ඇල්බට්' වය. ඈශ්බි ද ඇල්බට්ගේ හැඩහුරු කමට සමාන විය. ඔහු පැමිණියේ කුකුළ් හා තාරාවන් ගේ පිහාටු අපතේ නොයවන ලෙස පාකර්ට දැන්වීමටය.\nඉන් පසු නගරයේදීද, ඩල්සිමාට, ඈශ්බි ව හමුවුණි. ඒ නගරයේ සිට නිවස බලා එන බස් රථයේදීය. පසුව දෙදෙනා බසයෙන් බැස කථා කරමින් පැමිණීය. ඔහු ඇයට මල් කළඹක් කඩා දුණි.\nපාකර් මහතා, ඩල්සිමාට විවාහ යෝජනාවක් ගෙනාවේ මේ අතරේදීය. ඇය එය ප්රතික්ෂේප කළේ නැත. එහෙත් ඇය පාකර්ට කීවේ තව ටික කාලයක් මේ අන්දමට ඉමු කියාය. පාකර් නගරයට ගොස් අලුත්ම රූපවාහිනි යන්ත්රයක් ගෙදරට රැගෙන ආවේය. ඔහු කීවේ ශීත කාලය පැමිණි පසු ඔවුන් දෙදෙනා විවාහ වී, නිවසට වී රූපවාහිනිය නැරඹීමට හැකි බවය. එලෙසම, ඔහු ඇයට මීට වඩා මුදල් දෙන බවක්ද, කීවේය.\nඉන්පසු ඔහු එක් හවසක, හදිසියේම නගරයට ගොස් ඩල්සිමාට මඟුල් ඇඳුමක් හා මඟුල් මුද්දක් මිලදී ගෙන එය පෙට්ටියක සුරැකිව ඇසුරුවේය. පසු දින ඔහු ඇයට කථා කොට මෙම මඟුල් ඇඳුම බැලීමට ආරාධනා කළද, ඇය කීවේ ඇයට තම දෙමාපියන් හා සොහොයුරු සොහොයුරියන්ව බැලීමට යා යුතුයි කියාය. ඩල්සිමා පියකරුව හැඳ පැලඳ ගෙන යෑම ගැන පාකර්ට සැක සිතුණි. ඔහු ඇයට නොදැනී ඇයගේ පසු පසින් ගියේය. ඇය කෙළින්ම ගියේ ඇශ්බිව හමු වීමටය. ඔවුන් දෙදෙනා සිප වැලඳ ගන්නා ආකාරය පාකර් සැඟවී බලා සිටියේය. ඩල්සිමා මුල් කාලයේ තම නිවසට පැමිණී විට, ඇයට පෙම්වතෙක් සිටිනවාදැයි ඔහු ඇගෙන් අසද්දී ඇය කීවේ ඇයට එසේ පෙම්වතෙක් සිටින බවක්ය. එලෙසම ඔහුගේ නම 'ඇල්බට්' කියාද ඇය කීවාය. එහෙත් ඒ වන විටත් ඇයට පෙම්වතෙක් සිටියේ නැත. පාකර් එසේ අසන විට ඇයට එක්වර මතක් වූයේ ඇයගේ මෝස්තර පොතේ සිටින නිරූපණ ශිල්පියා 'ඇල්බට්' වය. ඇය තම පෙම්වතා ඇල්බට් කියා කීවේ ඒ නිසාය.\nඇය ඈශ්බි සමඟ සිටින විට පාකර් සිතුවේ ඒ ඇල්බට් කියාය.\nඈශ්බි හා ඩල්සිමා නගරය ට ගොස් විනෝද විය. ඔවුන් ආලිංගන නැටුමකටද සහභාගි විය. මේවා දරාගෙන සිටීමට පාකර්ට නොහැකි විය. ඔහු බාර් එකට ගොස් පමණ ඉක්මවා බී නිවසට පැමිණියේය. ඒ සමඟම ඩල්සිමාද නිවසට පැමිණ, පාකර් මත් පැන් බී, අසාමාන්ය ලෙස තරහින් හැසිරෙනවා ඇය දුටුවාය. ඇ පාකර්ට කීවේ ඇය මෙම නිවසින් හෙට උදයේම පිටවෙන බවකි. එසේ කියා ඇය තම කාමරයට ගොස් දොර වසා අගුල දමා ගතී. පාකර් තම කාමරයට ගොස්, කාමරය කුඩු කරන්නට පටන් ගතී, ඒ අතරේ අලුතින් මිලදී ගත් රූපවාහිනි ය ද පොළවේ ගැසුවේය. ඔහු විසින් ඇය වෙනුවෙන් ගත් මඟුල් ඇඳුම ඉරා එළියට විසි කළේය. ඔහු හැසිරුනේ පිස්සෙකු මෙනි.\nපසුවදා උදයේම ඩල්සිමා නැගිට කාමරයේ ජනේලය හැර බලද්දි, ඈතින් ඇශ්බි එන බවක් දුටුවාය. ඇය පහත මාලයට ගිය විටය දුටුවේ මඟුල් සාරියක් ඉරා දමා තිබීමත්, එතැනම මඟුල් මුද්දක් තිබීමත්ය. ඇය ට පාකර් මහතා ගැන දුක සිතුණි. ඒ වන විට ඈශ්බි ඇය ළඟට පැමිණ තිබුණි. පාකර් මහතා පෙනෙන්නට සිටියේ නැත. ඈශ්බි පැමිණ ඩල්සිමාට කීවේ තමා පැමිණියේ ඇයව රැගෙන ගොස් විවාහ කර ගැන්මට බවය. එහෙත් ඩල්සිමා කීවේ, ඇයට පාකර් මහතාව දමා එන්නට නොහැකි බවය. එවිට ඈශ්බි කීවේ එසේ නම් ඇයට ඔහු සමඟම සිටින්නට කියාය. එසේ කියා ඔහු හැරී යන්නට විය. එකවරම පාකර් මහතා කාමරයක ජනේලයක සිට තම තුවක්කුව මනා, තරමක් දුර යන ඈශ්බි ට වෙඩි තබා මරා දැමීය.\nඩල්සිමා හී කථාන්තරයේ මුලින් විකට ස්වරූපයක් තිබුණද, පසුව එය මානුෂික ස්වභාවයක් ගන්නට විය. ඩල්සිමා අතරමං වූයේ, තම තාරුණ්යත්, දුප්පත් කමත් අතෙර්ය. ඇයට මූලිකව අවශ්ය වූයේ සුන්දරව ඇඳ පැලඳගෙන ජීවිතය සුන්දරව විඳීන්නටය. එයට මුදල් අවශ්ය ය. පාකර් මහතා ළඟ ඇති තරම් මුදල් තිබුණි. ඇයගේ තවත් බලාපොරොත්තුවක් වූයේ කඩවසම් පුද්ගලයෙක් සමඟ එනම් තම මෝස්තර පොතේ සිටින 'ඇල්බට්' වැන්නෙක් හා විවාහ වීමටය. නමුත් පාකර් මහතා තමාට මේ තරම් ආදරය කළ බවක් ඇය දැන ගත්තේ, ඔහු ඇය වෙනුවෙන් ගෙන ආ රූපවාහිනි යන්ත්රය, මඟුල් ඇඳුම හා මඟුල් මුද්ද දුටු විටය. දැන් ඒවා විනාශ වී ඇත. පාකර් මහතාට ඇයගේ අතින් විශාල වැරැද්දක් සිදු වූ බව ඇයට අවබෝධ වන විට, ඇය හොඳටම පරක්කු වැඩිය. ඒ වන විට සියලු විනාශයන් සිදුවී ඇත. ඈශ්බි මිය ගොස්ය. පාකර් මහතා මිනීමරුවෙක් වී අවසානය. ඇයට යළි සියලු දෙයම නැති විය.\nවිකට ශානරයක සිට ගැඹුරු සංකල්පයකට චිත්රපටය රැගෙන යාමය 'ඩල්සිමා' හී විශේෂත්වය. එය අධ්යක්ෂ හා තිර නාටක රචක ෆ්රෑන්ක් නෙස්බිට් හරි අපූරුවට නිර්මාණය කර තිබූ අතර, එයට ඔහු විසින් තෝරා ගත් දර්ශන පසුතලය, හා වර්ණ සංයෝගය මනා ලෙස ගැළපුණි. ඒ සියල්ලටම වඩා කැපී පෙනුණේ ඩල්සිමා ලෙස රඟපෑ 'කැරල් වයිට්' මෙන්ම පාකර් මහතා ලෙස රඟපෑ ජෝන් මයිල්ස් ගේ විශිෂ්ටතම රඟපෑම්ය.\n'ඩල්සිමා' නැරඹීමට නොහැකි වූ අයට අන්තර්ජාලයේ යූ ටියුබ් හී ර්ණම් නම් නාලිකාව හරහා එය නැරැඹිය හැකිය. මෙය කෙතරම් සුන්දර චිත්රපටයක් දැයි එවිට වැටහෙනු ඇත."}
{"text": "දිවයිනේ ප්රකට ව්යාපාර සමාගමක් වන සිංගර් ශ්රී ලංකා පී.එල්.සී. ආයතනයේ බහුතර කොටස් ප්රමාණයක් ප්රකට ව්යාපාරික ධම්මික පෙරේරාගේ හේලීස් පී.එල්.සී. සමාගම විසින් මිලදී ගෙන ඇත.\nපසුගිය සැප්තැම්බර් 13 වැනිදා කොළඹ ව්යාපාර කොටස් හුවමාරුවේදී සිදුවූ කොටස් අලෙවිකරණ ගනුදෙනුවකදි සිංගර් සමාගමේ මෙතෙක් වැඩි අයිතිය තිබූ රිටේල් හෝලිඩින්ස් සමාගමට අයත් කොටස් හේලීස් සමාගම විසින් අත්පත් කරගෙන ඇත. මේ සඳහා ධම්මික පෙරේරාට අයත් හේලීස් සමාගම ආයෝජනය කර ඇති සමස්ත මුදල රුපියල් කෝටි 1250ක් වේ."}
{"text": "තවද පරාවාද මර්දන කළාවූ සර්වඥයන් වහන්සේ ජේතවනාරාමයෙහි වැඩ වසන සමයෙහි දෙමව්පියන්ට උපස්ථාන කරන්නාවූ භික්ෂූන් කෙණෙකුන් වහන්සේ අරභයා මේ ජාතකය දක්වන ලදී.\nඒ කෙසේද යත්\nඑක් භික්ෂූකෙණෙකුන් වහන්සේ දෙමව්පියන්ට සිඟා ලද්දාවූ ආහාරයන්දී සමහර දවස් සුන්බත්ව ඉඳිනසේක. සැදැහැත්තන්දුන් කඩපොල්ලත්දී මෙසේ නිරන්තරයෙන් දුක්ගෙණ දෙමව්පියන් රකිනාසේක. භික්ෂූන් වහන්සේ මේ මහණ සැදැ ඇත්තන්ගෙන් දුන් ආහාරයද වස්ත්රයද ගිහින්ට දී ගිහින් පරිහරණය කරන්නේ යයි සර්වඥයන් වහන්සේට පෑසේක. සර්වඥයන් වහන්සේ සැබෑද මහණ තා ගිහින් පරිහරනය කරන්නේ යයි විඤාරා වදාළසේක. සැබැව ස්වාමිනි මාගේ දෙමවුපියන් දෙදෙනා පරිහරණය කරන්නේයයි කිසේක. සර්වඥයන් වහන්සේ මේ භික්ෂූ තබා පෙර උත්තමයෝ දෙමව්පියන් පරිහරණය කළාහුය යි වදාරා ඒ කෙසේදැයි ආරාධිත වූ සර්වඥයන් වහන්සේ ඉකුත් වත් දක්වා වදාළසේක.\nඒ කෙසේද යත්\nයටගිය දවස සාකෙත නුවර කොසොල් රජ්ජුරුවන් රාජ්ජය කරණ සමයෙහි බෝධිසත්වයෝ මුවව ඉපිද වාසය කරන්නාහ. ඒ මුව රජ්ජුරුවන්ට නම තබන්නාහු නන්දිය මුව රජ්ජුරුවෝයයි නම් තුබූහ. එසමයෙහි කෝසල රජ්ජුරුවෝ මුව මාංශයෙහි ඉතා ගිජුව ඇම දවස් මුව දඩෙහිම ලොල්ව ඇවිදිනාහ. මනුෂ්යයෝ ගොවිතැන් බත් කරන්නට අවසරයක් නොලබහයි මුව රැලක් ගෙනවිත් උයනේ ළූ මෝ නම් ගොවිතැන් බත් කරන්ට අවසර ලබන්නමෝ වේදැයි කියා එක් බැද්දක් වටලා දණ්ඩ පත්තේ ගසා මුවන් රැලක් එක්කොට ගෙණ ගොස් බනන්නාහු නන්දිය නම් මුව රජ්ජුරුවෝත් මුවරැල එක්ව දෙමව්පියන් දෙදෙනා මේ බැද්දේ සඟවා මුව රැල හා කැටිවම සාකෙත නුවරට ගියේය. මුවරැල ගෙණ ගොස් අංජනනම් වනයෙහි ලා වට රැකවල් ලවා කෝසල රජ්ජුරුවන්ට ගොස් කියන්නාහූ දේවයන් වහන්ස මුවරැලක් ගෙණවිත් අංජන නම් වනයෙහි ලා වට රැකවල්ලා ආම්හ. නුඹවහන්සේ ට අභිප්රායක් කළ මැනවැයි රජ්ජුරුවන්ට වැඳ සමුගෙණ තම තමන්ගේ ගම්වලට ගියාහ. රජ්ජුරුවෝත් එතැන්පටන් දවස මුවකු බැගින් මිනිසුන් යවා මරවා ගෙන්වා අනුභව කරන්නාහ. එසමයෙහි බ්රාහ්මණයෙක් සාකෙත නුවරට එන්නේය. බෝධිසත්වයන්ගේ දෙමව්පියෝත් තමන් සැඟවි උන් වලින් එලිබැස මග අස සිටියාහු බමුණා දැක කොයින්දැයි විචාරා සාකෙත නුවට යෙමි කී කල්හි එසේවිනම් අපගේ දරුවාන කෙණෙක් සාකෙත නුවර එන්නේය. බෝධිසත්වයන්ගේ දෙමව්පියෝත් තමන් සැඟවි උන් වලින් එලිබැස මග අස සිටියාහු බමුණා දැක කොයියන්නේදැයි විචාරා සාකෙත නුවරට වෙමි කී කල්හි එසේවිනම් අපගේ දරුවාන කෙණෙක් සාකෙත නුවර වසන්නාහ. යම් උත්සාහයෙක සැඟවි අප ඇස පෙණෙන්ට කියවයි කියා ඒ නන්දිය නම් මුවරජ්ජුරුවන්ට කියවයි කියා යැවුහ. ඒ බ්රාහ්මණයාත් අංජන නම් වනයට අවුත් මුවන් දැක දෙමව්පියන් රකින්නාවූ නාන්දිය නම්ව මුව රජ්ජුරුවෝ නම් කවුරුදැයි විචාළාහ. මම යයි කී කල්හි මුව රජ්ජුරුවන්ගේ දෙමව්පියන් කියා යවු සරූප කිහ. මුව රජ්ජුරුවෝත් අසා රජ්ජුරුවන් වහන්සේගේ වනයේ තන පැන් කා රජ්ජුරුවන් වහන්සේට නොකියාම යාම කටයුතු නොවෙයි යම් දවසක රජ්ජුරුවන් වහන්සේට නොකියාම යාම කටයුතු නොවෙයි යම් දවසක රජ්ජුරුවන් වහන්සේ මුවන් මරන්ට ආ සේක් නම් උන් වහන්සේගේ ඊයාපථයට සිට මාගේ ජීවිත දානයත් ඉල්වා ගෙන මුවන් ජිවිත දානයත් ඉල්වා ඇරගෙණ යෙමි. බමුණා අස්වසා යවා සිටියේය. නොබෝ දවසකින් රජ්ජුරුවෝ මුව දඩයමට අවුත් මුවන් දැක දුටුවිට භියලා සිටියාහ. මුවෝ මරණ භයින් තැතිගෙණ දිවගත්හ. බෝධිසත්වයෝ රජ්ජුරුවන්ගේ හී පස්සට හමුව ගොස් සිටියාහ. රජ්ජුරුවෝත් බෝධිසත්වයන් දැක අනර්ඝ වූ රූපය බලා විදගත නොහි සිටියාහ. එවිට බෝධිසත්වයෝ කියන්නාහු මහරජ ඇයි මා නොවිද සිටිනා මා තෙල සැරයෙන් විදපියව, මම තොප කෙරේ කනස්සල්ලක් නැත්තෙම්, මෛත්රී කෙරෙමි මා විද පියවයි කීහ. එවිට රජ්ජුරුවෝ කියන්නාහ. මම විඳින්ට සිතන්නමුත් මා ඇතින් සැරය නො හැරෙන්නේමය. මාගේ සැරය තොපගේ ගුණ දත මම තොපගේ ගුණ නොදන්නෙමි කීහ. එවිට බෝධිසත්වයෝ එසේවි නම් මට අභයදානය දෙවයි කියා අභවදානය ඉල්වාගෙණ තමන් වහන්සේගේ මුවත්ටත් ජිවිතදානය ඇගෙණ සෙසු සිවුපාවන්ටත් අභය දානය ඉල්වාගෙණ පක්ෂින්ටත් අභය ඉල්වාගෙණ දියෙහි වසන්නාවූ සියලු මච්ජයන්ටත් අභයදානය ඉල්වාගෙණ රජ්ජුරුවන්ට අවවාද කොට රජ්ජුරුවන්ට බණ කියන්නාහු දන්දීමය සිල්රක්ෂා කිරීමය වස්තු පරිත්යාගය කිරීමය, සෘජුව අවංකවීමය, මෘදුවිමය, තප්නය, ක්රෝධ නොකිරීමය, හිංසා පිඩා නොකිරීමය, ක්ෂාන්තිය යි යන ඉවසීමය, රාජධර්මයට විරුද්ධව නොකිරීමය. දසරාජ ධර්මයට අකෝප්යව රාජ්ය කරවයි රජ්ජුරුවන්ට අවවාද කියා රජ්ජුරුවන් සමීපයෙහි කීප දවසක් රඳා තමන්ගේ දෙමව්පියන් වසන්නාවූ වනයට ගියාහයි වදාරා එම්බා මහණෙනි ඒ නන්දිය මුව රජ්ජුරුවෝ නම් තමන් දෙමවුපියන් රක්නාවූ කුසලානුභාවයෙන් තුමුත් අභය දානය ලැබ මුවන් ඇතුලුවු බොහෝ ප්රාණීන් මරණින් ගළවා රජ්ජුරුවනුත් ධර්මයෙහි යෙදුවෝ වේදැයි වදාරා චතුස්සත්යය ප්රකාශකොට නන්දිය මෘග ජාතකය නිමවා වදාළසේක. චතුස්සත්යය දේශනාවගේ කෙළවර මාතුපෝසක භික්ෂූන් වහන්සේ සෝවාන් වූ සේක.\nඑසමයෙහි බ්රාහ්මණයා නම් ශාරිපුත්ත ස්ථවිරය, කෝසල රජ්ජුරුවෝ නම් ආනන්ද ස්ථවිරය, නන්දිය මුව රජ්ජුරුවන්ගේ පියානෝ නම් සුද්ධෝදන මහරජ්ජුරුවෝ ය, මෑනියාේ නම් මහාමයා දේවිය බොහෝ ප්රාණීන්ට අභය ඇර දුන්නාවූ නන්දිය මුව රජ්ජුරුවෝ නම් ලොවුතුරා බුදුවූ මම්ම යයි වදාළසේක."}
{"text": "For sale by Sell Fast | Adz King දැන්වීම් ආයතනය MEMBER26 Nov 8:59 amKadawatha, Gampaha\nNegotiable\nwood luck bansho machine for sale Sri lanka Hanwella\nkosala engineering\nwood luck bansho machine\nවට අඩි 10ක් පහසුවෙන් ඉරියහැක\nදිග අඩි 16 කට වඩා ඉරිය හැක\nතියුනු සහ ඉතා නිවැරදි කැපීමක්\nඉතා තද ලී පවා පහසුවෙන් ඉරිය හැක\nදෙපස වෘත්ත දෙකෙහි විෂ්කම්භය 24\" නිසා කියත් තල කැඩීම ලී ඇද වීම වැනි දුර්වලතා නැත\nකියත හිර කිරීම හයිඩ්රොලික් තාක්ෂණය මගින් සිදු කරන අතර එය මීටරයක් මගින් මැන බැලිය හැකි නිසා නුපුරුදු අයට වුවද පාවිච්චිය පහසුයි\nautomatic දැති මුවහත් කිරීමේ යන්ත්රය සහ දැති හැඩගැසීමේ යන්ත්රය නොමිලේ\nStay safe!\nWatch out for:\nAuthorized ikman.lk agent in Kadawatha\nMore ads from Sell Fast | Adz King දැන්වීම් ආයතනය"}
{"text": "සෞදි ඔටුන්න හිමි කුමරු, නියෝජ්ය අග්රාමාත්ය සහ ආරක්ෂක අමාත්ය, මොහොමඩ් බින් සල්මාන් බින් අබ්දුල්ලාසිස් අල්-සවුඩ් ඉන්දීයානු අගමැති, නරේන්ද්ර මූඩි රියාද් නුවරදී හමු වී ඇත.\nසෞදි අරාබිය සහ ඉන්දියාව අතර පවතින රාජ්යතාන්ත්රික සම්බන්ධතාවයන් පිළිබඳව සමාලෝචනයක යෙදී ඇති අතර කලාපීය හා ජාත්යන්තර සංවර්ධනයන් පිළිබඳව සාකච්ඡා කර ඇත.\nසාකච්ඡාව අවසානයේ, සෞදි-ඉන්දියානු උපායමාර්ගික හවුල්කාරිත්ව කවුන්සිලය පිහිටුවීමේ ගිවිසුමට ඔටුන්න හිමි කුමරු සහ ඉන්දීය අග්රාමාත්යවරයා අත්සන් කර ඇත.\nගිවිසුම අත්සන් කිරීමේ අවස්ථාවට දෙරටේ නිලධාරීන් පිරිසක්ද සහභාගි වී ඇත."}
{"text": "බ්රිගේඩියර් ප්රියංක ප්රනාන්දු මහතාට යුද හමුදාව ඉඩම් දේපළ හා භට අධ්යක්ෂවරයා ලෙස තනතුරේ පිහිටුවා තිබේ.\nඒ මහතා අද දිනයේ (2019-12-10) සිය රාජකාරි ආරම්භ කරන ලදී.\nඑංගලන්තයේ ශ්රී ලංකා මහකොමසාරිස් කාර්යාලයේ ආරක්ෂක නිලධාරියාව සිටියදී විදෙස් කොටි ඩයස්පෝරාව විසින් කරන ලද විරෝධතාවයකට ඔහු මැදිහත් වූ ආකාරය සම්බන්ධයෙන් වරදකරු කරමින් එංගලන්ත අධිකරණය විසින් දඩ මුදලක් ද නියම කර ඇත.\nඑවන් තත්වයකදී ශ්රී ලංකා රජය විසින් ඔහුට ඉහළ තනතුරක් ලබා දීම විශේෂයකි."}
{"text": "නමෝතස්ස භගවතෝ අරහතෝ සම්මා සම්බුද්ධස\nඅප ගෞතම සම්මා සම්බුදුරජාණන් වහන්සේ බුද්ධත්වය ට පෙර බෝසත් අවධියේ දී පුරා වසර හයක් දුෂ්කරක්රියා කළ බව නො දන්නා බෞද්ධයකු නැතිතරම් ය. නමුත් ඒ දුෂ්කරක්රියාව සිදුකළ ආකාරය හෝ ඊට හේතුව කුමක් දැ යි දන්නේ අතලොස්සක් බොදුනුවන් පිරිසකි. එ බැවින් මෙවන් ලිපියක් ලිවීම උචිත බව හැඟුනි. මින් පෙර ලිපියක ද, මේ පිළිබඳ සඳහන් කරන්නට යෙදුනු නමුත් දීර්ඝ විස්තරයක් ගෙන ඒම ට හැකියාවක් නො ලැබුණි. බොහෝ සාහිත්ය ග්රන්ථවල මේ පිළිබඳ විවිධාකාරයෙන් විස්තර ඉදිරිපත් කර තිබුන ද, මේ පිළිබඳ අප විස්තර ඉදිරිපත් කරන්නේ ත්රිපිටකයේ ඇති සුත්ර දේශනාවලින් පමණකි."}
{"text": "හොඳම slots 1xBet කැසිනෝවේ ඇත\n- wild joker සෙල්ලම් කර ඔබත් ජයග්රාහකයෙකු වන්න.\n- වටිනා ත්යාග හා මුදල් දිනා ගැනීමට අගනා අවස්ථාවක්..\n- 1xlanka.com වෙත ඇතුලු වීමෙන් පසු තරඟ නීති හා ක්රීඩා කරනා ආකාරය සම්භන්ධ සියළුම විස්තර ‘නීති රීති හා උපදෙස් ‘ මඟින් ඉතා පහසුවෙන් දැනගැනීමට හැකියාව ඇත.\n* දැන්ම 1xlanka.com වෙත පිවිස ඔබගේ ත්යාග වෙන් කරවා ගන්න.\nලෝක ප්රසිද්ධ පොත් සාදන්නා වන 1xBet පාරිභෝගිකයින්ට ඔන්ලයින් ස්ලොට් ක්රීඩා කිරීමේ සතුට අත්විඳීමට සහ ඒ සමඟම හොඳ මුදල් ඉපැයීමට අවස්ථාව ලබා දෙයි.\nඔබට හොලිවුඩයේ ආකර්ෂණීයභාවයේ ගිල්වීමට අවශ්යද? කිසිම ප්රශ්නයක් නැ! ඔබට ඩිස්කෝ නර්තන ශිල්පියෙකු ලෙස දැනීමට අවශ්යද? ඉදිරියට යන්න! නැතහොත් ඔබට පාරාවෝ කෙනෙකුගේ සොහොන් ගෙය නැරඹීමට අවශ්යද? කැසිනෝ අංශය තුළ, 1xBet පාරිභෝගිකයින්ට සිතාගත හැකි ඕනෑම තේමාවක් සමඟ ත්රාසජනක සහ ආකර්ෂණීය ක්රීඩා කළ හැකි අතර ඒ සමඟම හොඳ මුදලක් උපයා ගත හැකිය.\n1xBet හි slots සෙල්ලම් කිරීමට, ඔබට කෙටි ලියාපදිංචි කිරීමේ ක්රියාවලිය සම්පූර්ණ කිරීම, ඔට්ටුවක් තබා රීල් කරකැවීම අවශ්ය වේ. ඔබ ගොඩබසින සංයෝජනයෙන් ප්රතිඵලය තීරණය වේ. ඔන්ලයින් slots යනු ඉක්මනින් පොහොසත් වීමට හොඳ ක්රමයකි – එයට ගත වන්නේ එක් භ්රමණයක් පමණි. එපමණක්ද නොව, සියලුම ගනුදෙනුකරුවන්ට ක්රීඩාවේ විනිවිදභාවය සහ සාධාරණත්වය පිළිබඳව පූර්ණ විශ්වාසය තැබිය හැකිය.\n1xBet: හොඳම ක්රීඩා සහ සපයන්නන් සොයා ගත හැකි ස්ථානය\nඔන්ලයින් slots ක්රීඩා කිරීම සැබෑ slots යන්ත්ර ක්රීඩා කිරීම තරම්ම උද්යෝගිමත් වේ. 1xBet වෙබ් අඩවිය සියළුම රුචි අරුචිකම් වලට ගැලපෙන පරිදි පැරණි සහ නව ක්රීඩා රාශියක් ඉදිරිපත් කරයි. වීඩියෝ slots, සම්භාව්ය slots සහ ත්රිමාණ slots වඩාත් ජනප්රිය ඒවා වේ. 1xBet සතුව EGT, NetEnt, Pragmatic Play, Yggdrasil, සහ Microgaming ඇතුළු හොඳම සැපයුම්කරුවන්ගෙන් ක්රීඩා ඇත.\n1xBet හි මාර්ගගත slots කැපී පෙනෙන්නේ කුමක් නිසා ද?\n- ✅ විශාල slots තෝරා ගැනීම1xBet සිය පාරිභෝගිකයින්ට වඩාත් ආකර්ෂණීය ඔන්ලයින් slots වල හොඳම තේරීම ලබා දෙන අතර තවත් බොහෝ දේ නිරන්තරයෙන් එකතු වේ.\n- ✅ භාවිතයට පහසු වේදිකාවක්1xBet හි මාර්ගගත slots ක්රීඩා කිරීම පහසු විය නොහැක. ආරම්භකයින් සඳහා පවා නීති ඉතා සරල ය.\n- ✅ පහසු අතුරු මුහුණතවිචිත්ර ග්රැෆික්ස් ක්රීඩා විනෝදජනක කරන අතර ක්රීඩකයින්ට එක් එක් ක්රීඩාවේ වායුගෝලය තුළ සම්පූර්ණයෙන්ම ගිලී යාමට ඉඩ සලසයි.\n- ✅ විවිධ විශේෂාංගක්රීඩකයින්ට නොමිලේ ක්රීඩා කිරීම සහ මෙගා භ්රමණයන් වැනි විශේෂාංග භාවිතා කළ හැකිය. 1xBet විශ්වාසවන්ත ගනුදෙනුකරුවන්ට සහ නවකයන්ට විවිධ තැන්පතු බෝනස් සහ ප්රවර්ධනයන් ලබා දෙයි.\n1xBet හි මාර්ගගත slots ඔබට එදිනෙදා ජීවිතයෙන් මිදීමට අවස්ථාව ලබා දෙමින් ඔබේ මුහුණේ සිනහවක් ඇති කිරීමට අවකාශය සලසයි.\n1xBet සමඟ ඔබේ නිදහස් කාලය ලාභදායී කරන්න!\nඉතින් පමා නොවී දැන්ම ඔට්ටුවක් තබා තෑගි මුදල ඔබේ කරගන්න.\n⚽ ස්ථාවර ඔට්ටු ඇල්ලීම ☝\n🌐නොමිලේ ඔට්ටු ඇල්ලීම💱\n💯ඉහළ අනුපාත ✅\n🕓පැය 24 පාරිභෝගික සේවය👨🏻💼\n🥇හොඳම ඔට්ටු ඇල්ලීමේ අඩවිය 1xbet.com🎗\n1XBET සතියේ ක්රීඩාව, GAME OF THE WEEK.\nතවත් මෙවැනි තොරතුරු හා පුවත් දැනගැනීමට lankansports.comහා රැඳීසිටින්න..\nදැන් ම 1xbet හි ලියාපදිංචි වී ඔට්ටු තබා මුදල් ජයගන්න.\n1XSL\nලෙස ප්රොමෝ කෝඩය ඇතුළත් කර ලියාපදිංචි වීමේදී ඔබගේ පළමු තැන්පතු මුදල 120% කින් ගුණ වී බෝනස් මුදල ලැබෙනු ඇත. එනම් ඔබ තැන්පතු කරන්නේ රුපියල් 1000 ක් නම්,\nතවත් රුපියල් 1200 ක මුදලක් ඔබගේ 1xbet ගිණුමට ලැබෙනු ඇත. එනම් රුපියල් 2200 ක ඔට්ටු තැබිය හැක.\nපළමු තැන්පතුව සඳහා දැවැන්ත බෝනස් මුදල ලබාගැනීම සඳහා ප්රොමෝ කෝඩය – 1XSL ලෙස ලියාපදිංචි වීමේදී ඇතුළත් කරන්න"}
{"text": "සොළොස්මස්ථානයේ දහසය වැනි ස්ථානය නොහොත් අවසන් පූජනීය ස්ථානය ලෙස නම් කර ඇත්තේ කතරගම කිරි වෙහෙර ය.\nබුදුරජාණන් වහන්සේ අප මාතෘභූමිය වෙත තෙවන වර වැඩි ගමනේ දී කතරගම කිරිවෙහෙර ඉදිකර ඇති ස්ථානයේ ද සමවත් සුවයෙන් වැඩ සිටි නිසා කිරි වෙහෙර ද සොළොස්මස්ථානයන්ගෙන් එකක් වශයෙන් නම් කර තිබේ.\nඑහෙත් මේ පිළිබඳව සඳහන් වන්නේ ධාතු වංශයේ පමණි. ශ්රී මහා බෝධීන් වහන්සේගෙන් පැණ නැගුණු අෂ්ටඵලරුහ බෝධීන් වහන්සේගෙන් එක් නමක් රෝපණය කළ ස්ථානයක් ලෙස කතරගම නම් කර තිබේ. ඒ බව මහාවංශයේ සඳහන් වෙයි. නමුත් බුදුන් වහන්සේ කතරගම වැඩි බවක් එහි සඳහන් නොවේ.\nකෙසේ හෝ මේ වන විට කතරගම කිරි වෙහෙර සොළොස්මස්ථානයන්ගෙන් එකක් බවට පත් වී ඇති නිසාත් අෂ්ටඵල රුහ බෝධීන් වහන්සේ නමක් පිහිටි බිමක් නිසාත් මෙය සුවිශේෂී පූජනීය ස්ථානයක් බවට පත්ව තිබේ.\nබුදුන් වහන්සේ සපැමිණෙන විට එහි සිටියේ ‘මහාඝෝෂ’ නම් දෙව් රජකු බවද සඳහන් වෙයි. කතරගම දෙවිඳුන් ඇතැම් තැනක ‘මහාසේන’ යන නමින් හැඳින්වෙන බව කියැවෙතත් ‘මහාඝෝෂ’ යනු එතුමන්මදැයි සැකයක් පවතී. එය කෙසේ වෙතත් බෞද්ධ පුරාවෘත්තය හා බැඳුණු කතරගම පුරවරයට ඇත්තේ දීර්ඝ ඉතිහාසයකි.\nබුදුන් වහන්සේ සපැමිණ ධර්මය දේශනා කිරීමෙන් පසුව එහි වැසියන් බෞද්ධාගමට අනුගත වූ බවත් ‘කිහිරි වනයේ’ උන්වහන්සේ වැඩ සිටි ස්ථානයේ පසු කලෙක කිහිරි නොහොත් ‘කිරි වෙහෙර’ ඉදි කළ බවත් කියැවෙයි.\nකිරි වෙහෙර ඉදි කරවන ලද්දේ ක්රි.පූ. 1 වැනි සියවසෙහි රුහුණේ රජ කළ ‘මහානාග‘ නම් රජු විසිනි. හමු වූ එක් ශිලා ලේඛනයකට අනුව මෙම චෛත්යය ක්රි.පූ. 2 වන ශත වර්ෂයේ දී කටගමුවේ විහාරස්ථානයක වැඩ විසූ ස්වාමීන් වහන්සේ නමක් විසින් කරවන ලද බවට ද මතයක් පවතියි. පස්වන ශතවර්ෂයට අයත් ශිලා ලේඛනයක කිරිවෙහෙර හඳුන්වා ඇත්තේ මංගල මහා චෛත්ය ලෙස ය.\nකාලයාගේ ඇවෑමෙන් ගරා වැටී තිබුණ කිරිවෙහෙර නැවත ප්රතිසංස්කරණය වන්නේ 1961 වසරේදී ය. දැනට අඩි 96 ක් පමණ උස චෛත්යයේ බිම් මට්ටමේ වට ප්රමාණය අඩි 280 ක් පමණ වෙයි. අෂ්ට ඵල රුහ බෝධීන් වහන්සේ නමක් කතරගමට ප්රදානය කිරීමට හේතු වී ඇත්තේ, ශ්රී මහා බෝධිය අනුරාධපුරයට වඩමවන ඒ මහා උත්සවයට කතරගම ක්ෂත්රිය ප්රධානියෙක් ද සහභාගී වීම ය. එසේ නම් ඒ වන විට කතරගම ප්රදේශය වඩාත් අවධානයට යොමු වූ ක්ෂත්රිය පරපුරට නෑකම් කියූ ජනාවාසයක්ව පවතින්නට ඇත.\nකතරගමට වඩමාගෙන ආ අෂ්ටඵල රුහ බෝධීන් වහන්සේ මැණික් ගඟ අසබඩ රෝපණය කිරීමෙන් පසුව අනුරාධපුර යුගයේ දි කතරගම පුරවරය දකුණේ ප්රධාන බෞද්ධ පූජනීය ස්ථානයක් බවට පත්විය.\nදුටුගැමුණු රජතුමා ශ්රී ලංකාව එක්සේසත් කිරීමේ ඒකායන අරමුණෙන් සටන් බිමට අවතීර්ණ වීමට ප්රථම කතරගම බෝ සමිඳුන් වෙත පැමිණ බෝධි පූජා පවත්වා පඬුරක් ගැට ගසා භාරයක් වූ බව ජනප්රවාදයේ පැවැවෙයි. යුද්ධයෙන් ජයග්රහණය කිරීමෙන් පසුව දුටුගැමුණු රජතුමා කතරගම දෙවිඳුන් වෙනුවෙන් ද දේවාලයක් ඉදි කළ බවත් වර්තමාන කතරගම දේවාලය පවතින්නේ එම ස්ථානයේම බවත් පිළිගැනීමක් තිබේ.\nකතරගම පුද බිමෙහි පන්සියයක් රහතන් වහන්සේ වැඩ විසූ බවක් ද කියැවෙයි. මාගම විසූ ‘ගෝඨාභය’ රජ කතරගම දස බෑ රජ දරුවන් මරවා දඬුවම් පිණිස ‘ගෝඨාභය’ විහාරය ආදී විහාර රාශියක් කළ බව ධාතු වංශයේ සඳහන්ව තිබෙයි.\nඉතා ශුෂ්ක කලාපයක් වන හම්බන්තොට දිස්ත්රික්කයේ බහුලව දකින්නට ලැබෙන්නේ එම පරිසරයට ඔරොත්තු දෙන ලෙස වැඩී ඇති කටු සහිත ශුෂ්ක ශාඛයන් ය. දිය විරළ කටුක පරිසරයක් පසුකර කතරගම පුරවරයට පිවිසීමේ දී අප කාටත් දැනෙන්නේ වාලුකා කතරක් මධ්යයේ පිහිටි කෙම් බිමකට අප සපැමිණි බවකි. සොඳුරු මැණික් නදී තීර්ථයේ නිල්ලෙන් පිරි කුඹුක් ගස් පෙළින් සහ නොයෙකුත් මහා වෘක්ෂයන්ගෙන් සෙවන සිසිලස ලද රමණීය පරිසරයක මෙම කතරගම පුද බිම පිහිටා තිබේ. සොබාදම් මාතාව විසින් දායාද කළ මේ අපූර්වත්වයෙන් පිරි රමණීය අඩවිය සංචාරකයින් සඳහා උචිත අපූරු සොඳුරු පරිසරයක් නිර්මාණය කර තිබේ.\nසම්බුදු පහසින් පවිත්ර වූ බිමෙක අෂ්ටඵල රුහ බෝධීන් වහන්සේත්, සොළොස්මස්ථාන නියෝජනය කරන සර්වඥ ධාතූන් වහන්සේ නිධන් කර සාදා ඇති කිරිවෙහෙරත්, කතරගම ස්කන්ධ කුමාර දෙවිඳුන් වෙනුවෙන් ඉදි වී ඇති දේවාලයත් මේ අසිරිමත් පුද බිම වර්ණවත් කිරීමට දායක වී තිබේ.\nඑහෙත් සැදැහැති බෞද්ධයන්ගේ වන්දනාමානයට බඳුන්වන අති ප්රබල ඓතිහාසික පූජනීය බෞද්ධ ස්මාරකයන් දෙකක් අභිබවමින් මේ වන විට පුද බිමෙහි ප්රබල ලකුණ බවට පත් වී ඇත්තේ කතරගම ස්කන්ධ කුමාර දේවාලය යැයි සිතයි. සිත් සතන් සමාධිගත කරවීමට සමත් මහත් සුව සහනයක් දැනෙනා කිරිවෙහෙර සමීපයට ගොස් ඇපයෙන් බේරීමට මෙන් කඩි මුඩියේ මලක් පුදා පහනක් දල්වා හනිකට දුව එන අපගේ බහුතරයක් බොදු ජනතාව ආත්මාර්ථය පෙරදැරි කරගෙන සඵල නොවන බලාපොරොත්තු රැසකින් හිස බර කර ගනිමින් කතරගම දේවාලය අභියස දිගු පෝලිමක රැඳී වරු ගණනක් කන්නලව් කරමින් යදින්නන් බවට පත් වී සිටිති.\nහිස්, හිත් පුරවන වියවුල් ලිහා ගැනීමට අවැසි නිසි ක්රමවේදය උතුම් සම්බුදු දහමින් පහදා දෙයි. එවන් පසු බිමක් යටතේ සද්ධාවන්ත සැබෑ බෞද්ධයන්ට සිත සුවපත් කර ගැනීම ඉතා පහසු ය.\nකතරගම කිරිවෙහෙර අභියස නිවිහැනහිල්ලේ මලක් පහනක් පුදා සමාධිගත වන සිතින් බෝ සමිඳුන් වෙත ගොස් ඒ මහා වෘක්ෂය සමීපයේ සිසිලස විඳිමින් පවිත්ර වූ චේතනාවන් සමගින් දෙවියන්ට පින් අනුමෝදන් කිරීම එක් යහපත් ව්යායාමයකි. එහෙත් දහස් ගණන් වටිනා පූජා වට්ටි මත දහසින් බැඳි පියළි තබා මෝහයෙන් මුළා වූ ව්යාකූල සිතින් අප අයාලේ දිව යන්නේ කොතැනට ද?\nමොහොතක් සිතා බලන්න. ඓතිහාසික බොදු උරුමයක් වූ කතරගම ශුද්ධ භූමියෙන් ඔබ පිටවන්නේ සද්ධාව, අන්ධ විශ්වාසය සහ භක්තිය තෝරා බේරා ගැනීමට නොහැකි ව්යාකූල සිතකින් නම් එහි ඇති ඵලය කුමක්ද?"}
{"text": "ශ්රී ලංකා නිදහස් පක්ෂය සහ ශ්රී ලංකා පොදුජන පෙරමුණ අතර තීරණාත්මක සාකච්ඡාවක් ලබන සතියේ පැවැත්වෙනවා. ජනාධිපති අපේක්ෂක ලෙස ගෝඨාභය රාජපක්ෂ පත් කිරීමෙන් පසු දෙපාර්ශවයේ නියෝජිතයින් අතර පැවැත්වෙන පළමු සාකච්ඡාව මෙයයි. පොදුජන පෙරමුණ සමඟ එක් නොවී ජනාධිපති අපේක්ෂක ගෝඨාභය රාජපක්ෂට සහය දැක්වීමට ශ්රී ලංකා නිදහස් පක්ෂය තීරණය කළද එයද ගැටළුවක් නොවන බවයි පාර්ලිමේන්තු මන්ත්රී ශෙහාන් සේමසිංහ ප්රකාශ කළේ.\nකෙසේවෙතත් එක්සත් ජනතා නිදහස් සන්ධාන මහ ලේකම්, පාර්ලිමේන්තු මන්ත්රී මහින්ද අමරවීර ප්රකාශ කළේ ජනාධිපතිවරණයට ඉදිරිපත් වීම සම්බන්ධයෙන් ශ්රී ලංකා පොදුජන පෙරමුණ සමඟ මෙන්ම ජනාධිපති අපේක්ෂක ගෝඨාභය රාජපක්ෂ සමඟද සාකච්ඡා කිරීමට බලාපොරොත්තු වන බවයි. පක්ෂ දෙකෙන්ම අපේක්ෂකයින් දෙදෙනෙකු ඉදිරිපත් කිරීම සඳහා අපේක්ෂාවක් නොමැති බවද මන්ත්රීවරයා ප්රකාශ කළා.\nසාකච්ඡා සාර්ථක වුවහොත් ජනාධිපති අපේක්ෂක ගෝඨාභය රාජපක්ෂ සම`ග අවබෝධතා ගිවිසුමකට ද එළඹෙන බවයි පාර්ලිමේන්තු මන්ත්රී මහින්ද අමරවීර කියා සිටියේ.\nමේ අතර ශ්රී ලංකා පොදුජන පෙරමුණේ පාර්ලිමේන්තු කණ්ඩායමේ රැස්වීමක් ඊයේ රාත්රියේ පැවැත්වුණා. විපක්ෂ නායක මහින්ද රාජපක්ෂ මහතා ශ්රී ලංකා පොදුජන පෙරමුණේ නායකත්වයට පත්වීමෙන් පසු මන්ත්රී කණ්ඩායම සම`ග සාකච්ඡා කළ පළමු අවස්ථාව මෙයයි.\nඉදිරි මැතිවරණය ජයග්රහණය කිරීම සඳහා කළ යුතු වැඩපිළිවෙල සම්බන්ධයෙන් එහිදී අවධානය යොමු කර තිබෙනවා. ආදර්ශමත් මැතිවරණ ව්යාපාරයක් දියත් කිරීම සඳහා කටයුතු සූදානම් කර ඇතැයි ද පාර්ලිමේන්තු මන්ත්රී ශෙහාන් සේමසිංහ මෙහිදී ප්රකාශ කළා.\nඋතුරු හා නැගෙනහිර පළාත් ද ආවරණය වන පරිදි රට පුරා පුළුල් මැතිවරණ ව්යාපාරයක් දියත් කිරීමටයි ශ්රී ලංකා පොදුජන පෙරමුණ එහිදී එකඟතාවකට එළඹ ඇත්තේ."}
{"text": "ශ්රී ලංකා පොදුජන පෙරමුණේ ජාතික සංවිධායක හිටපු අමාත්ය බැසිල් රාජපක්ෂට පාර්ලිමේන්තු මන්ත්රීවරයකු ලෙස දිවුරුම් දීම සඳහා ඉල්ලා අස්වීමට\nනියමිතව ඇත්තේ, ජාතික ලැයිස්තු මන්ත්රී මොහොමඩ් ෆලීල් මර්ජාන් බව ආණ්ඩුවේ අභ්යන්තර ආරංචිමාර්ග පවසයි.\nආණ්ඩුවේ ජ්යෙෂ්ඨ අමාත්යවරයකු 'ද ලීඩර්' වෙත පැවසුයේ, බැසිල් රාජපක්ෂට පාර්ලිමේන්තු මන්ත්රීවරයකු ලෙස පත්වීම සඳහා ශ්රී ලංකා පොදුජන පෙරමුණ ජාතික ලැයිස්තු මන්ත්රී ව්යාපාරික මොහොමඩ් ෆලීල් මර්ජාන් කැමැත්ත පළකර ඇති බවයි.\nබිලියන ව්යාපාරිකයකු වන මොහොමඩ් ෆලීල් මර්ජාන් අගමැති මහින්ද රාජපක්ෂගේ සමීපතම හිතවතෙකු වන අතර ඔහුට ජාතික ලැයිස්තු මන්ත්රීකම පිරිනමා ඇත්තේ කාලගුණ සැලකීමක් ලෙසය.\nබැසිල් රාජපක්ෂ වෙත පාර්ලිමේන්තුවට පැමිණීම සඳහා බොහෝ කාලයකට සිට තමන්ට උදව් උපකාර කළ මුස්ලිම් ජාතිකයා ඉල්ලා අස්කර ගැනීමට අගමැතිවරයා මුලදී අකමැත්තක් පළකර ඇතත්, පාර්ලිමේන්තු කටයුතු වලදී ඔහුගේ දායකත්ව අවම තත්ත්වයක පවතින බව පැහැදිලි කිරීමටත් සමග අගමැතිවරයා ඊට එකඟත්වය පළකර ඇතැයි වාර්තාවේ.\nහිටපු අමාත්ය බැසිල් රාජපක්ෂ පාර්ලිමේන්තු ජුලි 08 දා මන්ත්රීවරයකු ලෙස දිවුරුම් දීමට නියමිත අතර ඔහු එදිනම ආර්ථික කටයුතු බාර ඇමතිවරයා ලෙස දිව්රුම් දීමට නියමිත ය.\nඅගමැති මහින්ද රාජපක්ෂ හා අමාත්ය චමල් රාජපක්ෂ යටතේ පවතින විෂයන් හා ආයතන ගනනාවක් බැසිල් රාජපක්ෂ වෙත පැවරීමට නියමිතව ඇතැයි ද ආණ්ඩුවේ අභ්යන්තර ආරංචිමාර්ග පවසයි.\nබැසිල් රාජපක්ෂ අමාත්ය ධුරයේ වැඩ බාරගැනීමෙන් පැය 24ක් ඇතුලත දී ඉන්දන මිල යලි පහත දැමීමට කටයුතු කරන බව ශ්රී ලංකා පොදුජන පෙරමුණේ පක්ෂයේ ප්රධානියකු පැවසිය.\n##########\nTHE LEADER TV\nජනතාවට ඇත්ත කිව්වොත් බලාගෙනයි චීනා තගදායි\nශවේන්ද්ර, විරසක රාජපක්ෂලා එකතු කළ හැටි !"}
{"text": "* ප්රවීණ රංගන ශිල්පී බර්ටි ගුණතිලක දිවයිනට එදා කියූ කතාවක්\nබර්ටි ගුණතිලක නම් වූ මෙම රංගන ශිල්පියා මහනුවර සංඝරාජ පිරිවෙනෙන් මූලික අධ්යාපනය ලැබ පසුව නුවර අම්පිටිය විiාලයෙන් ද, අධ්යාපනය හදාරා තිබේ. පසුව කුලියාපිටි ගල්පොල විiාලයේ උප ගුරුවරයකු වශයෙන් ද කටයුතු කර ඇති ඔහු මෙරට පළ වූ ‘සිංහල බෞද්ධයා’ පුවත්පතේ සෝදුපත් කියවන්නකු වශයෙන් ද කාලයක් කටයුතු කර තිබේ. 1953 වර්ෂයේ ජනතා පත්රය ආරම්භ වූ කාලයේ බෙදාහැරීම් අංශයේ ද සේවය කර තිබේ. 1953 වර්ෂයේ සිට 1959 වර්ෂය දක්වා ලේක්හවුස් ආයතනයේ පැවති වෘත්තීය සමිති නායකයකු වශයෙන් කටයුතු කිරීමේදී ඇති වූ වෘත්තීය සමිති අරගලවලට මැදිවීමෙන් ඔහුට රැකියාව අහිමි විය.\nකෘතහස්ත ප්රහසන රංගධර බර්ටි ගුණතිලකයන් ඊයේ උදේ තම දිවි සැරියට සමු දුන්නේය. ‘දිවයින’ සමඟ එදා කළ මෙම පිළිසඳර අප මෙලෙස පළකරනුයේ එතුමන්ට ගෞරවයක් වශයෙනි.\nවිරල සේයාරුවකි : ප්රවීණ රංගධර ජෝ අබේවික්රම, මහාචාර්ය සුනිල් ආරියරත්න, ජේ.ආර්.පී. සූරියප්පෙරුම, සුනිල් සරත් පෙරේරා, බර්ටි, ඇනස්ලි, ඇල්ෆඞ් පෙරේරා සමඟ ඇනස්ලි උපහාර උත්සවයේදී\nපිංතූරය – සචිත්ර ඇල්වලගේ\nදශක කීපයක්ම මුළු රටක් සිනහ ගැන්වූ බාල තරුණ මහලූ කාගෙත් ආදරය ගෞරවය දිනාගත් මෙරට විකට රංගන ක්ෂේත්රයේ රජෙකු අද පාලූව තනිකම තුරුළු කරන් රුවන්පුරයේ මිණිකැට සැඟවුණු බිමක පයගසා ජීවත්වන අයුරු අපට දැක ගන්නට ලැබිණි. බර්ටි කියූ පමණින් ඒ බර්ටි ගුණතිලක ද කියා අසන තරමට අද අප සමාජයේ කා අතරත් ප්රකට විකට නළුවකු වශයෙන් මෙම අසහාය රංගන ශිල්පියා ප්රසිද්ධියට පාත්රව තිබේ. මෙම අපූර්ව ශිල්පියා පේ්රක්ෂක ජනතාව අතර පරම්පරා ගණනාවක් මතකයෙන් නොමැකෙන නිර්මාණ ඉදිරිපත් කිරීමට තරම් සමත්කම් පෑවේය. පේ්රක්ෂකයන් අමන්දානන්දයට පත් කර සතුටු ගඟුලේ ගිල්වීමට තරම් සමත්කම් පෑ මෙම දක්ෂ රංගන ශිල්පියා මට මහලූ වයසේ බැරිය පෙර සේ කියන්නාක් මෙන් සිය නිවසේ අද නිහඬව කාලය ගත කරයි.\nවිවිධ හැලහැප්පීම් සහ ඝට්ටන මධ්යයේ පැමිණි ඔහුගේ ජීවිත කතාව තුළ රසබර විනෝදකාමී සිදුවීම් මෙන්ම දුක් මුසු කටනාගටුදායක සිදුවීම් ද නැතුවාම නොවේ. වේදිකා නාට්ය තුළින් ආරම්භ වූ ඔහුගේ රංගන කලාව ගුවන් විදුලියව, රූපවාහිනිය සහ සිනමාව ද ආක්රමණය කිරීමට තරම් සමත්කම් පෑවේය. දැනට මෙරට චිත්රපට හැටක (60* පමණ සිය රංගන කෞෂල්ය විදහා පෑමට මෙම අසහාය නළුවාට හැකියාව උදා වී තිබේ. ඔහුගේ මෙම අපූර්ව රංගන හැකියාව හේතුවෙන්ම ශ්රී ලංකා ජනරජයේ සංස්කෘතික අමාත්යාංශය මගින් පිරිනමන රාජ්ය සම්මාන ඇතුළු මාධ්ය කලා කීර්ති, නාට්ය සූරී, දේශබන්දු හා කලා විභූෂණ ආදී ජාතික සම්මාන රැුසකින්ම පිදුම් ලබා තිබේ. නුවර අම්පිටිය ප්රදේශයේ උපත ලද බර්ටි ගුණතිලක නම් වූ මෙම රංගන ශිල්පියා මහනුවර සංඝරාජ පිරිවෙනෙන් මූලික අධ්යාපනය ලැබ පසුව නුවර අම්පිටිය විiාලයෙන් ද, අධ්යාපනය හදාරා තිබේ. පසුව කුලියාපිටි ගල්පොල විiාලයේ උප ගුරුවරයකු වශයෙන් ද කටයුතු කර ඇති ඔහු මෙරට පළ වූ ‘සිංහල බෞද්ධයා’ පුවත්පතේ සෝදුපත් කියවන්නකු වශයෙන් ද කාලයක් කටයුතු කර තිබේ. 1953 වර්ෂයේ ජනතා පත්රය ආරම්භ වූ කාලයේ බෙදාහැරීම් අංශයේ ද සේවය කර තිබේ. 1953 වර්ෂයේ සිට 1959 වර්ෂය දක්වා ලේක්හවුස් ආයතනයේ පැවති වෘත්තීය සමිති නායකයකු වශයෙන් කටයුතු කිරීමේදී ඇති වූ වෘත්තීය සමිති අරගලවලට මැදිවීමෙන් ඔහුට රැකියාව අහිමි විය. පුතුන් දෙදෙනකුගේ සහ දියණියන් දෙදෙනකුගේ පියකු වන බර්ටි ගුණතිලක මහතා අද දරු මුණුපුරන් රැුසක් දැක බලා ගැනීමට තරම් වාසනාව ලබා තිබේ.\n1960 දශකයේ සිට 1990 දශකය දක්වා වූ තිස් වසරකට අධික කාලයක් ගැමුණු විජේසූරිය, බර්ටි ගුණතිලක සහ අනෙස්ලි ඩයස් යන තුන්කට්ටුව මෙරට ගුවන් විදුලි රූපවාහිනි සහ චිත්රපට ක්ෂේත්රයන් තුළ විශාල ප්රසිද්ධියකට පාත්රව තිබිණි. ඒ අතර විශේෂ චරිතයක් වූ බර්ටි ගුණතිලක මහතාගේ එම අපූර්ව රංගන කෞශල්ය තුළින් මෙරට වේදිකාව දෙවනත් කිරීමටත්, ගුවන් විදුලිය රසවත් කිරීමටත් රූපවාහිනි වර්ණවත් කිරීමටත්, සිනමාව අර්ථවත් කිරීමටත් තරම් සමත්කම් පෑවේය. එම අපූරු මිනිසා හමුවීමටත්, ඔහු සමඟ දොඩමළු වීමටත් අපට වාසනාව ලැබිණි. එහිදී එම කාරුණික නිරහංකාර වූ අසහාය ශිල්පියා සමඟ අප මෙසේ දොඩමළු වූහ.\nකුඩා කාලයේ සිටම රංගන ක්ෂේත්රයට යොමු වූ ඔබ නළුවෙක් වශයෙන් විකට රංගනයම තෝරා ගැනීමට හේතු වුණේ කුමක්ද?\nවිකට රංගනය කියන දේ උඩින් පෙනෙන තරම් සැහැල්ලූ නෑ. ඉතා පුළුල් පරාසයක් තුළ විහිදුණු ගැඹුරින් අධ්යයනය කර හරියට ආගමක් වගේ තේරුම් ගත යුතු දර්ශනයක්. ඒ තුළ ගැබ්වෙලා තිබෙන අන්තර්ගතය හරියට තේරුම් නොගතහොත් අදාළ චරිතය නිවැරදිව නිරූපණය කිරීමට හැකි වෙන්නේ නෑ. ඒ නිසා විකට රංගනය අනෙකුත් චරිතයක් නිරූපණය කරනවාට වඩා අසීරු කාර්යක් වෙනවා. ඒ සඳහා උචිත හොඳ හැකියාවක් ද උරුම විය යුතුයි. පේ්රක්ෂකයන්ට බලා සිටින්න රඟපානවාට වඩා ඔවුන් සතුටුකර හිනස්සවන කාර්ය එතරම් පහසු නෑ. එය සෑම වයස් පරතරයක්, බුද්ධි මට්ටමක් නියෝජනය වන අයුරින් සිදුවිය යුතුයි. එවන් ක්ෂේත්රයක් තුළ කාලයක් එක දිගට රැුඳී සිටීමද ඊටත් වඩා අසීරු කාර්යක් වෙනවා. කෙතරම් අපහසු වුවත් මේ සඳහා ලොකු ආශාවක්, කැමැත්තක් මෙන්ම හැකියාවක් ද කුඩා කාලයේ සිට මා තුළ පැවතුනා. මගේ ජීවිතයේ කුඩා කාලයේ පැවති දඟකාරකමත් සමඟ විකට රංගනය අල්ලලා ගියා. ඒ උපතින්ම උරුම වූ හැකියාවත් සමඟම මට මේ කලා ක්ෂේත්රය තුළ වසර හැත්තෑ පහක් තරම් ඉතා දීර්ඝ කාලයක් රැුඳී සිටීමට හැකියාව ලැබුණා. කුඩා අවදියේ සිටම මම ආශා කරපු කැමැති වූ දෙය තේරුම් ගෙන හඳුනාගන්න හැකිවීම හේතුවෙන් මේ කාලය තුළ රසික රසිකාවියන්ට පරම්පරා ගණනක් රසවිඳිය හැකි නිර්මාණ සඳහා දායක වෙන්න මට වාසනාව ලැබුණා.\nදශක හතහමාරකට ආසන්න කාලයක් කලා ක්ෂේත්රය තුළ විකට නළුවකු වශයෙන් කටයුතු කළ ඔබ මෙම ගමන් මගේ ආරම්භක අවදිය සහ එහි ගමන් මඟ පිළිබඳ සිහිපත් කළොත්?\nකුඩා කාලයේ පාසලෙන් ලැබුණු ආභාශයත් සමඟ වේදිකා නාට්යවලට රංගනයෙන් දායක වුණා. මේ අතර ගුවන් විදුලිය සඳහා පළමු වතාවට එක්වුණේ 1948 වර්ෂයේ විනෝද සමය වැඩසටහන සඳහායි. ඒ වැඩසටහන ඉදිරිපත් කළේ ඒ කාලේ හිටපු ඉතා ප්රසිද්ධ නිවේදකයෙක් වූ එච්.ඩි. විජයදාස මහතා විසිනුයි. ඒ කාලේ ඉඳල ගුවන් විදුලියේ අයත් සමඟ සම්බන්ධ වෙලා කටයුතු කළා. එච්.ඩි. විජයදාස මහතා විසින්ම 1954 වර්ෂයේ මුලින්ම ආරම්භ කළ විහිළු තහළු වැඩසටහන සඳහා මම ඉතා කැමැත්තෙන් සහභාගි වුණේ. පසුව 1983 වර්ෂයේ රූපවාහිනිය ආරම්භ වීමත් සමඟ එහි මුල්ම ආරම්භක නළුවන් වශයෙන් එක්වීමට අවස්ථාව උදා වුණා. එහි සහභාගි වූ මුල්ම වැඩසටහන වූයේ නන්දන වින්දන වැඩසටහනයි. අදටත් එම වැඩසටහන් පිළිබඳ අපේ ජනතාවට මතකය අමතක වී නෑ. 1951 වර්ෂයේ තිරගත වූ එස්. එම්. නායගම් මහතා නිෂ්පාදනය කළ බණ්ඩා නගරයට පැමිණෙයි චිත්රපටයේ රංගනයට දායක වුණා. ඉන් අනතුරුව තිරගත වූ සිකුරුලියා, ජීවන ගංගා, සමාජ හතුරෝ, චූඩා මාණික්ය ඇතුළු තවත් චිත්රපටවලින් පසු විශාල පේ්රක්ෂක ප්රතිචාර හිමිවුණා. 1998 වර්ෂය වන තෙක්ම චිත්රපටවල රඟපෑමේ යෙදුණා. මේ වන විට චිත්රපට හැටක පමණ චරිත නිරූපණය කර තිබෙනවා.\nගත වූ මෙම දීර්ඝ කාලය තුළ මතකයේ රැඳෙන සිදුවීම් නම් එමට ඇති. ඒ අතරින් වඩාත් ප්රිය කරන සිදුවීමක් සිහිපත් කළහොත්.\nවඩාත් මතකයේ රැුඳුනු සිදුවීම් පිළිබඳ කියනවා නම් මට මීට වසර හැත්තෑපහකට (75) තරම් ඈත අතීතයකට මතකය රැුගෙන යෑමට සිදුවෙනවා. ඒ කියන්නේ 1934 වසරේ අගෝස්තු මස දෙවන දිනයයි. එම සිදුවීම සිදුවුණේ නුවර අම්පිටිය විiාලයේදීය. එදින පාසලේ ලොකු උත්සවයක් පැවැති දිනයක් වුණා. එම උත්සවයේ එක් වැඩසටහනක් වශයෙන් වේදිකා නාට්යයක් ද පැවැත්වීමට සංවිධානය කර තිබුණා. ඒ කාලෙ මම අධ්යාපනය ලැබුවේ පහ වසරේ. මට ටිකක් දඟකාර මුරණ්ඩු ගතියටක් තිබුණ නිසා එම නාට්ය පුහුණු කළ ගුරුතුමා මට තදින් අවවාද කළේ ‘‘ඔබ ගොනා වාගේ ඉන්න ඕනි’’ කියලයි. එයින් ගුරුතුමා අදහස් කළේ දඟලන්නේ නැතිව පාඩුවේ ඉන්න කියලයි. මමත් හා කියල එය පිළිගත්තා. උත්සවය ආරම්භ වී එහි වැඩසටහන් කිහිපයක් නිම වීමෙන් අනතුරුව අපේ නාට්ය සඳහා වේදිකාවේ තිරය විවෘත වුණා. අනෙක් නළු නිළියන් වේදිකාවේ රංගනයෙ යෙදෙන්නට පටන් ගත්තා. ඒ අතරින් පැනපු මම හරියට කුලප්පු ගොනෙකු වගේ එහෙ මෙහෙ හිටපු හැමෝටම ඔළුවෙන් අනින්න පටන් ගත්තා. නළු නිළියන්, නරඹන්නන් හා ආරාධිත අමුත්තන්ට ද පැන පැන ඇන්නා. ඒ අතර එහි ප්රධාන ආරාධිත අමුත්තා වූ එවකට පාර්ලිමේන්තු මන්ත්රීවරයකුටත්් පිඹගෙන ගොස් ඇන්නා. මෙම සිද්ධියෙන් මුළු සභාවම දෙවනත් වුණා. ගොනෙක් විදිහට ඉන්න කියපු මා හරියට ඒ ආකාරයටම හැසිරුණා. කාටත් කට උත්තර නැතිවුණා. සියල්ලෝම එහි සිදු වූ දර්ශන දැක බඩ අල්ලාගෙන හිනාවෙන්න පටන් ගත්තා.\nප්රවීණතම විකට නළුවකු වශයෙන් මීට අඩසිය වසකට පෙර මෙරට පැවති විකට රංගන කලාව සහ වර්තමානයේ පවතින මෙම රංගන කලාව පිළිබඳව පැහැදිලි කළොත්?\nඑදා අපේ කාලෙ පැවතුණු ඇතැම් විකට රංගන වැඩසටහන් අදටත් රසිකයන් අතර මතකයේ තිබෙනවා. උපහාසයෙන් හාස්ය රසය මැවූ එම නිර්මාණ පරම්පරා ගණනාවක් මතකයේ රැුඳෙනවා. එම නිර්මාණ තුළ රසිකයන්ට නැවත නැවතත් මතක් කර කර විනෝද වෙන්න පුළුවන්කමක් තිබුණා. සිතන්න යමක් වගේම ආදර්ශයට දෙයකුත් තිබුණා. අද තිබෙන්නෙ අහල එවෙලෙම කිතිකවාගෙන සිනාවෙන්න ඕන විකට රංගනයි. ඇතැම් පුවත්පත්වල පවතින කාටුන් කීපය නැත්නම් අද උපහාසයෙන් හා හාස්ය රසය අත්වි`දීමේ වරම් සම්පූර්ණයෙන්ම ජනතාවට අහිමි වෙනවා. පඳුරක් ගානේ විකට නළුවන් සිටියත්, ඒ සඳහා සූරයන් තෝරන්න තරග පැවතුනත් මෙම රංගන කලාව තුළින් රසිකයන්ට අවශ්ය දේ දීමට තරම් තබා යමෙකු නිවැරදිව අනුකරණය කිරීමවත් තරම් සමත් සමතුන් බිහිකිරීමට හැකිවී නෑ.\nඑදා සහ අද විකට රංගනයෙ යෙදෙන ශිල්පීන් වෙනුවෙන් කරන ඇගැයීම පිළිබඳ සතුටු වෙනවද?\nමුල්ම කාලෙ ඒ කියෙන්නේ 1940 වර්ෂයේ ගුවන් විදුලියේ විකට රංගන වැඩසටහන් වෙනුවෙන් අපට ලැබුණෙ වඬේ එකයි ප්ලේන්ටියයි පමණයි. පසුව ඊට දශකයකට පසු එනම් 1950 වර්ෂයේදී එච්.ඩි. විජේදාස මහතාගේ එක් වැඩසටහනක් වෙනුවෙන් රුපියල් පහක (5* මුදලක් ලැබුණා. පසුව කාලයක් ගතවෙද්දී වැඩසටහනක් වෙනුවෙන් රුපියල් දහය, විස්ස, පනහ, සියය, දෙසීය, පන්සීය හා දාහ වශයෙන් වැඩි වුණා. අද අපි ගැන සොයා බලන්න නම් කවුරුත් නෑ. චිත්රපට සංස්ථාවෙන් මාසිකව රුපියල් දෙදහසක දීමනාවක් ගෙවනවා. ඒක මාසෙ බෙහෙත් ටික ගන්නවත් ප්රමාණවත් නෑ. ඒ ඇරෙන්න අපි ගැන විශේෂයෙන් සොයා බැලීමක් ඇගැයීමක් නෑ. දරුවන් දෙන දෙයක් කාලා ජීවත් වෙනවා.\nඔබතුමාගෙන් පසුව මෙම රංගන කලාව ඉදිරියට ගෙන යෑමට මෙම ක්ෂේත්රයට දූ දරුවන් කවුරුත් යොමු නොවුණේ ඇයි?\nවිකට රංගන කලාව කියන එක වෙනත් රංගනයන් හෝ ගීත ගැයීම වගේ පිය උරුමයෙන් හෝ කැමැත්ත තිබූ පමණින් හෝ ඉදිරිපත්වීම මගින් කරන්න හැකි දෙයක් නොවෙයි. ලෝකයේ විකට රංගනයෙ යෙදුණු ජනප්රිය ශිල්පීන්ගෙන් ඒ තරම්ම බැරි වුණත් යන්තම් හරි පියාගෙන් පසු එම ක්ෂේත්රයට එක්වුණේ අපේ රටේ ප්රෙඞී සිල්වා මහතාගේ පුතු පමණයි. ඒ සඳහා සහජයෙන් ලද විශේෂ හැකියාවක් මෙන්ම මනා කැපවීමක් ද තිබිය යුතුයි. අහගෙන ඉඳල බලාගෙන ඉඳල හෝ ඉගෙන ගැනීමෙන් මෙම රංගන කලාව කරන්න අපහසුයි. ඒ නිසා තමයි මෙම කලාවට ඇවෑමෙන් පසු උරුමක්කාරයන් අහිමි වුණේ.\nඅද මේ රටේ ජීවත්ව සිටින ප්රවීණතම රංගන ශිල්පීන් අතළොස්ස අතරින් එක් අයෙක් වශයෙන් මීට අඩසිය වසකට පෙර මෙම ක්ෂේත්රයේ සිටි සිය සමකාලීනයන් සහ ඒ කාලයේ මෙම ගමන පැමිණීම සඳහා අත දුන් පිරිස සිහිපත් කළොත්.\nවසර 75 ක් පමණ වන මගේ ජීවිතය තුළ මෙම ක්ෂේත්රයේ හමු වූ පිරිස ඉතා විශාලයි. ඒ අතර මුල්ම කාලයේ හමු වූ මෙම ගමනට අත දුන් පිරිස අතර එච්.ඩි. විජයදාස මහතා නිතරම සිහි වෙනවා. ඒ අතර ධර්ම ශ්රී මුණසිංහ, ගැමුණු විජේසූරිය, සැමුවෙල් රුද්රිගු, ඇනෙස්ලි ඩයස් වගේ ප්රවීණ ශිල්පීන් වෙනවා. අද මේ අතරින් මා සමඟ ජීවත්ව සිටින්නේ කීපදෙනෙක් පමණයි. අද මේ මගේ ජීවිතේ ගෙවන්නෙත් 85 වැනි වසරයි. (මෙම සංවාදය එදා කරනවිට ඔහුගේ වයස) මෙම ක්ෂේත්රයේදී මට උපකාර උදව් කළ අය පමණක් නොවෙයි මේ ගමනේදී මට හමු වූ සෑම අයෙක්ම පවා මම ඉතා කෘතවේදීව සිහිපත් කරනවා.\nබලධාරීන් අතීතයෙන් වර්තමානයේ අපිටත් අනාගතයට උරුමකම් කියන මතු පරපුරටත් විශාල ආදර්ශයක් ගෙනදුන් මෙම සම්මානනීය කලාකරුවන් රැුක ගැනීමටත්, ඔවුන්ගේ එම රංගන කලාව අනාගත පරපුරට ආරක්ෂා කර දීමත් සඳහා ප්රායෝගික වැඩපිළිවෙළක අවශ්යතාව මතුව ඇති බැව් අපි අද සටහන නිමා කරමින් අවධාරණය කරමු.\nඑතුමන්ට නිවන් සුව ප්රාර්ථනා කරමු.\nසටහන සහ ඡුායාරූප –\n* වැලිගෙපොල අජිත් වීරසිංහ"}
{"text": "මැදපෙරදිග තානාපතිවරුන්ගේ සංසදය නියෝජනය කරන රටවල තානාපතිවරුන් අද (09) පෙරවරුවේ ජනාධිපති කාර්යාලයේ දී ජනාධිපති ගෝඨාභය රාජපක්ෂ මහතා හමුවුණා.\nනව රජයට මැදපෙරදිග රටවල සහයෝගය සෑමවිටම ලැබෙන බවත් ආර්ථික මෙන්ම සංස්කෘතික කටයුතු සඳහා ඉදිරියේදී ශ්රී ලංකාවට සහයෝගය ලබාදීමට බලාපොරොත්තු වන බවත් තානාපතිවරුන් මෙම හමුවේදි ප්රකාශ කර තිබෙනවා.\nඑමෙන්ම ජනාධිපති ගෝඨාභය රාජපක්ෂ මහතා වෙත සිය සුභාශීංසන පළ කළ තානාපතිවරු ගෝඨාභය රාජපක්ෂ මහතාගේ නායකත්වය යටතේ ශ්රී ලංකාව සහ තම රටවල් අතර සබඳතා සෑම අතින්ම ශක්තිමත් කර ගැනීමට කැප වන බවට ද සහතික වූ බව සදහන්.\nපලස්තීනය, ඊජිප්තුව, කුවේට්, ඕමාන්, ඉරාකය ලිබියාව හා කටාර් යන රටවල් නියෝජනය කරමින් ශ්රී ලංකාවේ සිටින තානාපතිවරු මෙම හමුවට එක් වුණා."}
{"text": "(2012 අප්රේල් මස 03 වැනිදා අඟහරුවාදා)\nඕනෑ ම සේවා ස්ථානයකදී ඔබට හමු වන ආයතන සේවකයා ඉතා සුහද ලෙස ඔබට කෙසේ දැයි විමසීම ඔස්ට්රේලියාවේ දී සාමාන්ය සිරිතකි. එහෙත් පිළිතුර කුමක්දැයි සෙවීමට මාහට මඳ වේලාවක් ගත වූයේ සී.ටී. ස්කෑන් පරීක්ෂණයට පරීක්ෂණාගාරයට ගිය විට එහි සේවිකාව එසේ විමසූ විට ය. මෙහිවිත් ටික දිනකින් මතුව ආ කොන්දේ වේදනාවක් ගැන අසා මා මෙම පරීක්ෂණයට යොමු කළේ විශ්වවිද්යාලයේ වෛද්යවරියකි. සැබවින්ම මා දවස ගෙවන්නේ අපහසුවක් සහිතව ය. එහෙත් සේවිකාවට ‘හොඳින් ඉන්නවා‘ යැයි නොකීම සාධාරණ ද නොවේ.\nපරීක්ෂණය සඳහා මා කැඳවාගෙන ගිය හෙදිය සිදුකරන ක්රියාවලිය පිළිබඳ විස්තර මාලාවක් ඉදිරිපත් කළා ය. ඇයගේ ඔස්ට්රේලියානු ඉංගිරිසි බිනීම හරි හැටි නොවැටහුන ද මම සියල්ල තේරුම් ගත් බවක් ඇඟවීමි. ඇය කියනා දේ තේරුන ද, නොතේරුනද මේ පරීක්ෂණය දැන් අත්යාවශ්ය එකකි.\nස්කෑන් යන්ත්රයට ඇතුළු කිරීමට මත්තෙන් මා ඇඳ මත බෑවූ ඇය මගේ හිස නිසි එල්ලයකට සැකසී ය. ඇගේ අවසන් උපදෙස පරිදි මම දෙනෙත් පියාගතිමි. විශ්වය තුළට ඇද දැමූ ස්වභාවයක් දරමින් යන්ත්රය මා ගිල ගනු දැනින. හිසට දැනෙන මද උණුසුමක් සමග විග්රහ කළ නොහැකි වටපිටාවක පාව යන ස්වරූපයක් දැනෙද්දී හෙදියගේ උවදෙස් අමතක කොට හොරැහින් දෙනෙත් විවර කිරීමේ උමතු ආශාවක් මා තුළ ඇති වූයෙන් උමතුව සමග සටන් කිරීමට තරයේ දෙනෙත් පියා ගතිමි. වරක් මා යන්ත්රයෙන් පිටතට ගත් හෙදිය (මේ ඇතුළු කිරීම් පිට කිරීම් මාගේ උපකල්පනයන් මිස යථාව නොවිය හැක. මා තරයේ දෙනෙත් පියා ගෙන උන් බැවිනි.) මාගේ වමතෙහි වැළමිට ආසන්නයට එන්නතක් ඇතුළු කළා ය. ඇයගේ නොතේරුණු ඉංග්රීසි වැහැරීම ඒ සමග මට ප්රායෝගික ව වැටහෙන්නට විය. තත්පර කිහිපයකින් මාගේ ශරීරය තුළ ආශ්චර්යජනක උණුසුමක් විහිද ගියේ ය. එය විග්රහ කිරීමට සුදුසු වදනක් නොවෙතත්, ‘දෙලෝ රත්වීම‘ වැනි වදනකට කිට්ටු වදනක් ඊට උචිත බැව් කිව යුතු ය.\nයම් රෝගී තත්වයක් හමුවේ රෝහලක් වෙත යන්නට සිදුවීම දේශීයව හෝ විදේශීයව වුව අපට ලබා දෙන්නේ නියත සංඥාවකි. ‘අප ශරීරය රෝගී වී ඇත‘ යන්න එහි ඇති, සරල හා නිශ්චිත යථාවයි. එහෙත් ‘රෝගී වීම‘ යන්න දේශීයව හා විදේශීයව වෙනස් ස්වරූප ගන්නා ආකාරය විදේශයන්හිදී විවිධ රෝගාබාධයන්ට ලක් ව ප්රතිකාර ලබා ගත් මා දන්නා උදවිය බොහොමයක් හරහා හඳුනාගත් අවස්ථා බොහොමයකි. ඇතැමුන් විදේශයකදී රෝහලකට යන්නට සිදුවීම සැළකුවේ තමන් ලද මහත් භාග්යයක් වශයෙනි.\n“හප්පා... බලන්න එපායැ ඒ හොස්පිට්ල්වල ලස්සන... බිම නිකං දාගෙන බත් කන්න පුළුවන් ගාණයි ඒවගේ පිරිසිදුකම උණත්...“\n|සිඩ්නි නුවර|\nවිදේශීය රෝහල්වලදී වෛද්යවරුන් ඉදිරිපස සිටින රෝගියා වෙත පැමිණ ඔහු හෝ ඇය කැඳවාගෙන යන බවත්, අතිමහත් ගරුසරු සහිතව සළකන බවත් අයියා වරක් පැහැදිලි කර දුන්නේ ඔහුගේ දියණියගේ උපත සිදුවූ ආකාරය පහදමිනි. ඇය උපදින මොහොතේ විදේශයක උන් ඔවුනට දියණියගේ උපත සටහන් කරන්නට වූයේ එරට දී ය. දරු උපත මොහොතේ පියාටත් මව සමග රැඳී ඉන්නට සැළැස්වීම එරට රෝහල් සේවය තුළ හමුවන විශිෂ්ට කරුණු රැසකින් එකක් බව අයියා කරුණු ගෙනාවේ ය.\n“චූටි පුතා ලැබෙන්න මට අමාරු වුණු වෙලාවෙ කටුගස්තොට ඉස්පිරිතාලෙන් මාව භාරගත්තෙ නැහැ... චූටි මල්ලිට හොඳටම තරහ ගියා ඒකට... අන්තිමේ නුවර යන්න වුණා...“\nමල්ලිගේ උපත පිළිබඳ මෙම පවත වචන කිහිපයක් ලෙස අම්මාගේ මුවින් පිට ව ගිය ද ඇය ඒ මොහොතේ කෙතරම් වේදනාවක් විඳින්නට ඇති ද? කුළුඳුල් දරුවා ලෙස අයියා උපදින විට ගමට ගොස් කුරුණෑගල රෝහලේදී නතරවී ඇති අම්මා මමත්, මල්ලීත් උපදිද්දී නුවර මහගෙදරම නතරව සිට ඇත.\nශරීරයන්ත්රයෙන් මා පිටතට බෑවූ පසු හෙදිය පිටවන දොරටුව මා හට පෙන්වා දී ‘යළි හමුවෙමු‘ යි ද කීවා ය! මේ නම් අපූරු දෙයකි. මෙහි දී ඔබ යම් කිසි මුදලක් ගෙවා සේවාවක් ලබා ගන්නා විටෙක අතිශය ආචාරශීලී වන ආයතන සේවකයෝ දොරවල් හැරගෙන විත් ඔබ පිළි ගනිති. ආසනය වෙත කැඳවාගෙන ගොස් එහි හිඳුවා ලති. ‘ඉතින් කොහොමදැයි‘ අසති. සියල්ල මුල සිට අසා සිටිති. සියල්ල අග මුල ඇති ව විස්තර කර දෙති. යළි පිටව යාමට දොර විවර කොට දී, සුභ දවසක් පතා, ‘නැවත හමුවීමක්‘ ප්රාර්ථනා කරති. එහෙත් මේ සුපුරුදු පැතුම හෙදියගේ මුවින් පිට වීම එතරම් මා සිත පුබුදු කළේ නැත. යට කී ‘දෙලෝ රත්වීම‘ එතරම් සිත් ඇද නොගන්නා සුළු වූ බැවිනි.\nඅප රටේ රජයේ රෝහල්වල පමණක් නොව මුදල් ගෙවා සේවාව ලබාගන්නා පුද්ගලික රෝහලක දී වුව දකින විට සිනාමුසුව, සුභ පතා පිළිගන්නා හෝ පිටව යන විට සුභ දවසක් පතන්නා වූ රෝහල් සේවකයින් මාහට හමුව ඇත්තේ ඉතා කලාතුරකිනි. වරෙක ප්රසිද්ධ රෝහලකදී විශේෂඥ වෛද්යවරයකු මුණගැසීමට අන්තර්ජාලය හරහා අංකයක් ලබාගත් මට දින කිහිපයකින් දුරකථන ඇමතුමක් ලැබුණේ අදාල දිනයේ වෛද්යවරයා නොපැමිණෙන බව සඳහන් කරමිනි. ඒ වෙනුවට මා වෙත වෙනත් දිනයක්ද ලැබුණෙන් එම දිනයේ මම රෝහලට ගියෙමි. මුලින් මා ලබාගත් අංකය පැමිණෙත්ම මම මගේ පත්රිකාව දොර අසළ උන් හෙදියට දුනිමි.\n“ඔයා ටිකක් පැත්තකට වෙලා ඉන්න. මම කතා කරන්නං“\nමගේ පත්රිකාව බලා කිසිදු තැකීමක් නොකළ ඇය කීවා ය.\n“ඒත් මේක මගේ නම්බර් එකනෙ“\n“ඒ වුණාට මේක අදට ගත්ත නම්බර් එකක් නෙවෙයිනෙ“\n“ඉතින් ඩොක්ටර් නැහැ කියල මට අද එන්න කිව්වෙ මෙහෙන්මනෙ“\n“වෙන්න ඇති. ඒත් පරණ අංක බලන්නෙ අන්තිමටම තමයි. අද කට්ටිය බලල ඉන්න ඕන. අද තව නොම්බර 40ක් විතර ඇති“\n“මොකක්??“\nකිසිදු ගරුසරුවක් නොමැතිව ඇය මේ වදන් පෙළ කියා මා පසෙකට කොට අනෙත් රෝගියකු දෙසට හැරුණා ය.\n“ඉතින් එදා ඩොක්ටර් නොආපු එක මගේ වරදක් නෙවෙයිනෙ“\nමෙවැනි මොහොතක හිතට දැනෙන ආවේගය සහිතවම මම උස් හඬින් කීමි.\n“ඒව මම දන්නෙ නැහැ. ඔයාව දැන් ඇතුළට දාලා ඩොක්ටර්ගෙන් මට බැණුම් අහන්න බැහැ“\nමගේ අංකය අංක 05 ලෙස සටහන් රෝහල් පත්රිකාවත් අත තබාගෙන එදිනට නියමිත අංක 40ක් පමණ නිමවන තුරු බලා සිටිය යුතු බව කියන මෙම තර්කයේ ඇති සාධාරණ බව කුමක්ද? මසිතට නැඟුණේ කෝපයකි. මම වේගයෙන් විමසීම් කවුන්ටරයට ගියෙමි.\n“මෙතන කම්ප්ලේන් එකක් කරන්න ඕන නම් ඒක කාටද කරන්න ඕන?“\nමම ප්රශ්නය ඇසූ ස්වරූපය නිසාම එහි සිටි සේවකයා තරමක් වික්ෂිප්ත විය.\n“ඇයි සර්? මොකක්ද ගැටළුව?“\nමම සිද්ධිය ඔහුට පැහැදිලි කළෙමි.\n“දැන් එතකොට ඩොක්ටර් ආවෙ නැත්තං අපිද පරිප්පු කන්න ඕන රෑ වෙනකං ඉඳලා... මම දැන් නුවර යන්නත් ඕන... දැන් වෙලාව 7යි... මම කීයටද යන්නෙ...?“\nක්රමයෙන් මගේ වාග් විලාශය වේගවත් වන බව මටම හැඟී යමින් තිබිණි.\n“සර් මේකයි... අපි අද ලිස්ට් එකට පිටින් සර්ව ඇතුළට දැම්මොත් ඩොක්ටර්ට සමහර විට තරහ යන්න...“\n“ඒ සමහර විටනෙ... මට කොහොමත් දැන් තරහ ගිහින් ඉන්නෙ මේ අසාධාරණ වැඩේට... එදා ආවෙ නැත්තෙ මම නෙවෙයි එයානෙ... මාව ඇතුළට දාන්න. එයාට මම කතා කරන්නම්“\nමගේ ප්රකාශයත් සමග චැනල් කුටිය වෙත ගිය සේවකයා එහි වූ හෙදියට යමක් කොඳුරනු මට පෙණින.\n“එන්න...“\nඇය මා ඊ ළඟ වාරයේදීම වෛද්යවරයා වෙත යැව්වා ය.\n“දැන් කොහොමද? කලින් ගත්ත බෙහෙත්වලින් ගුණයක් නැද්ද?“\nමා දුටු මතින් බැණ වදිනු ඇතැයි මා සිතා උන් වෛද්යවරයා සාකච්ඡාව ආරම්භ කළේ එලෙසිනි. තමන් වෙත එන රෝගියා කුමන අංකයක් ලබා එන්නෙක්දැයි යන්න ගැන ඔහු අවධානය නොයොදන බව මට අවබෝධ විය."}
{"text": "සමීප ක්ෂේත්ර සන්නිවේදනය (Near Field Communication - NFC) කියන්නේ එකිනෙකට ආසන්නයෙන් තිබෙන උපකරණ අතර රැහැන් රහිත දත්ත හුවමාරු ක්රමවේදයක් . එය, රේඩියෝ සංඛ්යාත හඳුනාගැනීම (radio frequency identification – RFID) කියන ක්රමයෙන් බිඳිල ආව, සම්බන්ධ කෙරෙන උපකරණ එකිනෙක යා කිරීම සඳහා යුගලන කේතයක් (pairing code) අවශ්ය නොවන ක්රමවේදයක්. මේ තාක්ෂණය ගැන වැඩිදුර තොරතුරු NFC තාක්ෂණය (NFC Tech) නමැති අපේ ලිපියේ තියෙනවා. NFC උපකරණ, සේවාවන් සඳහා ගෙවීම් සිදු කරන්න, අතිරේක තොරතුරු ලබාගන්න, අවසර හෝ විශේෂ වරප්රසාද ලබාගන්න පරිශීලකයින්ට ඉඩ සලසනවා. මේ සියලු දේවල්, එම තාක්ෂණය දැනටමත් දේශීය පාරිභෝගිකයින්ගේ සාක්කුවේ තියෙන බොහෝ ජංගම දුරකථනවල ගැබ් වී තිබීම සමග එකතු වූ විට, පාරිභෝගික විසඳුම් ගණනාවක්ම ලබා දීමට යොදාගත හැකි ආකර්ෂණීය තාක්ෂණයක් බවට පත් වෙනවා.\nවිශේෂයෙන්ම අවශ්ය වී තියෙන විසඳුමක් තමයි අපේ වර්තමාන ප්රවාහන ක්ෂේත්රයේ සමහර ගැටලුවලට විසඳුම් දීම හෝ ඒවා අඩු කිරීම. ශ්රීලංගම හා පෞද්ගලික බස් ඩිජිටල්කරණය සඳහා පියවර කීපයක්ම ගෙන තිබුණත්, මේ තාක්ෂණයේ තියෙන විභවය තාම ප්රයෝජනයට අරගෙන නැහැ. මේ ලිපියෙන් මෙම තාක්ෂණය නගාසිටුවීම ඔස්සේ ප්රවාහන ක්ෂේත්රය තුළ සියලු පාර්ශ්වකරුවන් ලබන ප්රතිලාභ විමසා බලනවා.\nබොහෝ බස් නැවතුම්වල එතනින් යන බස්වලට අදාළ වේලාවන් හෝ ගමන් මාර්ගවල විස්තරවත් දකින්න නැහැ (P2)\nමගීන්ට ලැබෙන ප්රතිලාභ\nමගීන් මුහුණ දෙන බොහෝ ගැටලු අතර අපේ බස් රථ ක්රියාත්මක වන, කලින් අනුමාන කළ නොහැකි ස්වභාවය ප්රධානයි. මේ අනුව, බසයක් එනකන් කොච්චර වෙලාවක් බලාගෙන ඉන්න ඕනෙද, ඉඳගන්න ආසන තියේවිද, කියන කාරණා නොදැන මගීන්ට රැඳී ඉන්න සිදු වෙනවා. GPS (ගෝලීය ස්ථාන නිර්ණයන පද්ධති / Global Positioning System) වැනි වෙනත් ප්රමිතිගත තාක්ෂණයන් සමග NFC ඒකාබද්ධ කිරීමෙන්, මගීන්ට තමන්ගේ බස් මාර්ග හඳුනාගැනීමට මෙන්ම සෑම බසයකම සිටින මගීන් සංඛ්යාව දැනගැනීමටත් ඉඩ සැලසෙනු ඇති. ජාතික ගමනාගමන මධ්යස්ථානය දැනටමත් මාර්ගවල ඇති බස් රථ තිබෙන ස්ථාන එම මොහොතේදීම (real time) දැකගත හැකි සේවාවක් දියත් කිරීමට මුල පුරා තිබෙනවා. ඒත් මේ සේවාව තවම හඳුන්වා දෙමින් තිබෙන දෙයක් නිසා එහි ප්රතිලාභ අත්පත් වෙලා නෑ.\nමධ්යම පළාතේ නියමු ව්යාපෘතියක් හැටියට දියත් වුණු \"සහසර\" බස් ව්යාපෘතිය, මගීන්ට NFC ගෙවීම් පහසුකම ලබා දුන්නත් මෙය වෙනත් බස් මාර්ගවලට විශ්වසනීය අන්දමින් ව්යාප්ත වෙලා නැහැ. ඒ වගේම මේක මාර්ගවල සේවාවේ යෙදෙන බස් රථවල GPS ඛණ්ඩාංක ලුහුබැඳීම සඳහා මෑතදී හඳුන්වා දුන් වැඩපිළිවෙළ සමග සම්බන්ධත් නැහැ. ඒත් එවැනි සම්බන්ධ කිරීමකින් මගීන්ට ඔවුන්ගේ ගමනාගමනය වඩා හොඳින් සම්බන්ධීකරණය කරන්නත්, නිශ්චිත මාර්ගයක ධාවනය වන බස් රථ අතර සෙනග සමබර කරන්නත් ඉඩ සැලසේවි. මේ වාසි සැලසෙන්නෙ, මිනිස්සුන්ට මාරු කාසි අරගෙන යාමේත් ඉතුරු සල්ලි ලබා ගැනීමේත් කරදරයෙන් නිදහස් වීමට අමතරව.\nමගීන් ගණන් තබාගැනීමත් ගාණට ඉතුරු ලබාදීමත් කොන්දොස්තරවරුන්ට අභියෝගයක් (P3)\nහිමිකරුවන්ට සහ කොන්දොස්තරවරුන්ට අත් වෙන වාසි\nබස් හිමියන්ට ගාස්තු එකතු කරගන්නත් දිනපතා ඔවුන්ගේ බස් රථ භාවිත කරන මගීන් ගණන නිරීක්ෂණය කරන්නත් NFC යොදාගන්න පුළුවන්. එක් එක් මගියා දක්වාම ගෙවන ලද මිල, ගමන් කළ දුර දැක්වෙන විස්තරයක් තමන්ගේ බස් රථ ගැන හිමිකරුවන්ට ලබා දෙන්න NFC සමග සම්බන්ධ කෙරුණු GPS පද්ධතියකට පුළුවන්. එවැනි තොරතුරු, ප්රධාන බස් නැවතුම් හඳුනාගැනීමට හා සෑම බසයකම දෛනික ආදායම පිළිබඳ සම්පූර්ණ විනිවිදභාවයක් ඇති කරගැනීමටත්, එමගින් බස් ගණනාවක් කළමනාකරණය සරල කිරීමටත් ඉඩ සලසනවා. නිවැරදි ටිකට් පත් ගාස්තු ගෙවන බවට හා ඔවුන්ගේ දෛනික ගමනේ මිල ගණන්වල වෙනස් වීම් ගැන කල්තබා විශ්වසනීය අන්දමින් මගීන් දැනුවත් කෙරෙන බවට සහතික කරගනිමින් ටිකට්පත්වල මිල ගණන් වෙනස් කිරීමත් දුරස්ථ ක්රමයට සිදු කළ හැකියි.\nක්ෂණික වාසිවලට අමතරව, වඩාත් පිරිවැය ඵලදායීතාවකින් යුතු පිටත් වීමේ වේලාවන් නිශ්චය කරගැනීමට හා සෑම බස් මාර්ගයකම ඉල්ලුම නිරීක්ෂණය කිරීමෙන් සම්පත් වඩා හොඳින් කළමනාකරණය කිරීමට මෙවැනි පද්ධතියකින් ලැබෙන තොරතුරු යොදාගන්න හිමිකරුවන්ට පුළුවන්.\nඒතරම් විශාල මාරු කාසි තොගයක් රැගෙන යාමට සිදු නොවීමේ වාසිය, මෙම බස් රථවල කොන්දොස්තරවරුන්ට ලැබෙනවා. ඒ වගේම මගීන් NFC කාඩ්පතක් භාවිත කළත් ජංගම දුරකථනය භාවිත කළත් අවසන් ගෙවීම පරීක්ෂා කර ටිකට්පතට මුදල් ගෙවා ඇත්දැයි දැනගන්න කොන්දොස්තරට හැකියාව ලැබෙනවා. මුදල් නොගෙවා ගමන් කරන අය හොයාගැනීම මේ නිසා සරල වෙනවා. NFC කියවන උපකරණයේ අතුරු මුහුණත ටිකට් මුද්රණය පහසු කරමින් සෑම මගියකුගෙන්ම නිශ්චිත මුදල අය කරගැනීම කොන්දොස්තරවරුන්ට පහසු කරනවා.\nමේ වැඩිදියුණු කිරීම් අඩු යටිතල ආයෝජනයක් සහිතව සැලකිය යුතු අන්දමින් අපේ මාර්ග ගමනාගමන පද්ධතිය ඉහළ නංවනු ඇති (P4)\nපාර දිගේ\nදේශීය වෙළඳපොල තුළ NFC ගෙවීම් පුළුල් පරිමාණයෙන් යොදාගැනීම නිසා වෙනත් ව්යාපාරත් එම සේවාව තම පාරිභෝගිකයන්ට ලබා දීම සඳහා දිරිමත් වේවි. සමාගම් හා කුඩා ව්යාපාරවලට නිශ්චිත ගමන් මාර්ගවල බස් රථ සමග එකට ක්රියාත්මක වෙමින් වට්ටම් හා වෙනත් අගය එකතු කළ පැකේජ ලබා දීම සඳහා මේ පද්ධතිය මත අගය එකතු කළ සේවා (Value Added Services) ගොඩනගන්න පුළුවන්. ජංගම දුරකථන යෙදවුමක් සමග ඒකාබද්ධ කෙරුණු එවැනි පද්ධතියක් පාරිභෝගිකයින්ට මූල්ය කළමනාකරණ සේවා සපයමින් සිය වියදම් පිළිබඳ වාර්තාවක් තබාගැනීමට ඉඩ සලසනු ඇති. මේ පාරිභෝගික යෙදවුම් සමහරක් දෙස අපේ මේ ලිපියෙන් සොයා බලනවා."}
{"text": "රට පාලනය කරන පාලකයන් රට හිඟන රටක් බවට පත් කර ඇති බව ජනතා විමුක්ති පෙරමුණේ නායක අනුර කුමාර දිසානායක සඳහන් කරනවා.\n“සමාජ සාධාරණත්වය, ජාතික සමගිය ගොඩනගන, ජනතාවාදී පාලයනක්” යන්න තේමා කර ගනිමින් ඊයේ (07) කොළඹ BRC පිටියේ පැවති මැයි දින රැලිය අමතමින් මන්ත්රිවරයා මේ බව සඳහන් කර සිටියා.\n“අපනයන ආදායම වගේ දෙගුණයක් තමයි ආනයන ආදායම. මේ රටට පාලකයෝ ඉන්නේ මොකටද? මොකටද ආණ්ඩුවක්. අපි හැමදාම කියනවා වගේ දැවන්ත ණය උගුලක අපේ රටේ හිර කළා. වසරකට රටේ භාණ්ඩාගාරයට ලැබෙන මුදල එම වසරේ රටේ ණය වාරිකය ගෙවා ගන්න බැරිනම් මේ රටේ පාලකයෝ මොකද කළේ. අපි මේ රටට ආදරෙයි. හැබැයි මේ රටේ පාලකයෝ අපේ රට හිගන රටක් බවට පත් කළා. එනිසා මේ ආර්ථිකයේ ඇති වී තිබෙන කඩා වැටීම. නිෂ්පාදනය ගත්තොත් මේ රටේ තියන දරුණුම කඩා වැටීම. 2017 වසරේ තමන්ගේ ආහාර වේල නිෂ්පාදනය කර ගන්න බැරි රටක් බවට මේ රට පත් වෙලා තියනවා. ඉතින් හදයි ද කාර්. රනිල් මහත්තයා කාර් නෙමෙයි ඉස්සල්ලා ලොකු ලූණු හදලා දීපන්! මේ ආණ්ඩුව තව අවුරුදු 50ක් මේ රට පාලනය කළත් මෙතනින් එක අගලක්වත් මේ රටේ ආර්ථිකය ගෙනියන්න බෑ. ආර්ථිකයේ ඇතිවන කඩා වැටීම අනිවාර්යෙන්ම ජනතාවගේ ජීවිත වලට බලපෑම් කරනවා. මේ අර්බුදයට විසදුම් හොයා ගත හැකි වන්නේ අපේ රටේ ආර්ථික ගමනට විප්ලවීය විසඳුම් සොයා ගැනීමෙන් පමණයි.” මන්ත්රිවරයා මෙහිදි පවසා සිටියා.\nAnura Kumara Dissanayaka"}
{"text": "Arslan Valeev නමැති 31 හැවිරිදි රුසියානු ජාතික තරුණයෙකු තමන් සුරතලයට ඇති කළ විශාල කළු නාගයකු ලවා දෂ්ට කරගෙන සියදිවි හානි කරගත් පුවතක් විදෙස් මාධ්ය වාර්තා කරයි.\nඔහු එලෙස සියදිවි හානි කරගෙන ඇත්තේ තමන් ළඟ දී විවාහ වූ තරුණියගෙන් දික්කසාදවීම දරාගත නොහැකිවයි.\nඅදාළ තරුණයා හා ඔහුගේ පෙම්වතිය youtube හරහා සතුන් ගැන විවිධ වීඩියෝ දැමීම මගින් youtube හරහා ඉතාමත් ජනප්රිය වූ යුවළක් ද වේ.\nඔවුන් සුරතලයට සර්පයින් ඇතුළු තවත් සතුන් ඇතිදැඩි කර ඇති අතර සතුන්ට සර්පයින්ට මහත් ආදරයක් ඔවුන් තුළ ඇති බවට ඒ මගින් ඔප්පු වේ.\nකෙසේ වෙතත් අදාළ තරුණයා නාගයා ලවා දෂ්ට කර ගැනීමෙන් පසුව තමන් මැරෙන මොහොත දක්වා සජීවී ව වීඩියෝවක් මගින් අන්තර්ජාලය හරහා එක්ව තිබේ.\nඑම වීඩියෝව සහ ඡායාරූප පහතින්…."}
{"text": "බොහෝ වෙලාවට අපි භාවිතා කරන router වගේ උපකරණ වල default password එක විදිහට එන්නේ \"admin\", \"123456\", \"password\" වගේ බොහොම සරළ password එකක්.\nමේ devices භාවිතා කරන අයගෙන් බොහෝමයක් දෙනා ඉහත කී default password එක වෙනස් කරන්නට කටයුතු කරන්නේ නැති බව අපි හැමෝම දන්න කාරණයක්. මේ හේතුව නිසාම තාක්ෂණික ලෝකය මේ වන විට මුහුණ පා තිබෙන අවධානම ප්රමාණ කරන්නටත් නොහැකි තරම් වෙනවා.\nකොහොම වුණත් ඇමෙරිකාවේ කැලිෆෝනියා ප්රාන්තයේ අලුතින් සම්මත වූ නීතියක් මගින් 2020 වර්ෂයේ සිට නිෂ්පාදනය කර බෙදාහරින මෙවැනි devices වල ඇතුලත් වන default password එක device එකෙන් device එට වෙනස් වන ලෙස සකස් කරීම අනිවාර්ය්ය කර තිබෙනවා.\nඑමෙන්ම මේ අනුව භාවිතා කරන්නා විසින් අදාල device එක පළමු වරට භාවිතා කිරීම ආරම්භ කරන අවස්තාවේදී ඉහත කී default password එක අලුත් password එකකට මාරු කිරීමට අදාල කටයුතු සිදු කිරීමට භාවිතා කරන්නාව යොමු කිරීමත් අනිවාර්ය්ය වෙනවා.\nවසර ගණනාවක් මුළුල්ලෙහි hackers ලා විසින් ඔවුන්ගේ botnet එහෙමත් නැතිනම් hack කිරීම මගින් එකතු කරගන්නා devices එකතු කර සාදන ලද network සෑදීම සඳහා මේ අඩු ආරක්ෂාකාරී default passwords සහිත devices භාවිතා කරනවා.\nමීට වසර දෙකකට පමණ පෙර Mirai නම් වූ malware එකක් හරහා IoT devices මගින් සාදාගන්නා ලද botnet එකකින් Dyn ආයතනයේ සේවාවන් ට එල්ල කරනු ලැබූ DDoS attack එකක් නිසාවෙන් එම ආයතනයේ සේවාවන් මත යැපෙන Twitter, Spotify සහ SoundCloud වැනි විශාල සේවාවන් රැසක් මෙලෙස අකර්මන්යය තත්ත්වයට පත් වුණා.\nIoT devices මේ වන විට ලොව පුරා බොහෝ දෙනෙක් භාවිතා කරන්නට පෙළඹීම නිසාවෙන් මේ devices වල අණසක පතුරුවන්නට හැකියාව ඇත්තෙකුට හිමි වන්නේ අති විශාල බලයක්.\nමේ Mirai කියන malware එක බොහොම ප්රාථමික මට්ටමේ එකක් වුණත්, ඒ හරහා ඉතාමත් විශාල බලයක් ලබා ගැනීමට ඔවුන් සමත් වූ අතර මේ සියල්ලටම හේතු වූයේ ඉහත කී default password එක වෙනස් නොකරන ලද devices භාවිතා කිරීමයි.\nමීට අමතරව බොහෝ වෙලාවට සිදු වන දෙයක් තමයි යම්කිසි device එකක ආරක්ෂිත උපක්රම වල දුර්වලතාවයක් හඳුනාගතහොත් ඊට අදාල software updates ලබා දීමට කටයුතු නොකිරීම. Google, Amazon වැනි ප්රසිද්ධ ආයතන විසින් මෙවැනි updates ලබා දුන්නත්, බොහෝමයක් ආයතන මෙයට පසුබට වන බවක් තවමත් දක්නට ලැබෙන අතර මෙය ද අන්තර්ජාලයේ ආරක්ෂාවට ඉතාමත් බළපෑමක් ඇති කරනු ලබන බව බොහෝ දෙනා පෙන්වා දුන්නත්, මෙම නීති පද්ධතියට එය ඇතුලත් වන්නේ නැහැ.\nකොහොම වුණත්, මොනවත්ම නැතුවාට වැඩියෙන් මේ ආකාරයේ නීති පද්ධතියක් මගින් යම් තරමක් දුරට හෝ භාවිතා කරන්නන්ගේ ආරක්ෂාව සනාථ කරන්නට හැකි නම් එය ද ඉතාමත් වැදගත් පියවරක් වෙනවා.\nමේ පිළිබඳව වැඩිදුර විස්තර දැනගැනීම සඳහා wired වෙබ් අඩවිය, techcrunch වෙබ් අඩවිය හා engadget වෙබ් අඩවිය භාවිතා කළ හැක."}
{"text": "යුරෝපය පුරා පැවති මෙහෙයුම් වලදී රුසියාව විසින් ඇමෙරිකානු හමුදාවේ GPS Signal අවහිර කිරීම නිසාවෙන් ඇමෙරිකානු හමුදා කාණ්ඩ වලට ඔවුන්ගේ ඇතැම් මෙහෙයුම් සිදු කිරීමේදී ඉතාමත් අපහසුතාවන්ට මුහුණදීමට සිදුව තිබෙනවා.\nවිශේෂයෙන්ම ඩ්රෝන යානා හා මිසයිල පද්ධති වල guidance system මෙන්ම ක්රියාන්විතයකදී ඔවුන්ගේ බළ ඇණි වල ගමනාගමනය පිළිබඳව කටයුතු වලදීත් GPS තාක්ෂණය භාවිතා කරන අතර GPS signal jam කිරීම, එහෙමත් නැතිනම් අවහිර කිරීම ඉතාමත් අවධානම් සහගත තත්ත්වයක් වෙනවා.\nමේ පුහුණුව අතරතුරදී රුසියාව විසින් ඔවුන්ගේ GPS Signal jam කරන බව Finland සහ Norway නියෝජිතයන් විසින් වාර්ථා කර තිබුණු අතර ඇමෙරිකානු හමුදාව විසින් සිරියාවේ මෙහෙයුම් කටයුතු සිදු කරන විට ඔවුන්ගේ GSP signal ද මේ ආකාරයෙන් රුසියාව විසින් අවහිර කරනු ලැබූ බව ඔවුන් ද වාර්ථා කර තිබුණා.\nමේ අනුව රුසියානු හමුදාවන්ට අවහිර කළ නොහැකි ආකාරයේ GPS තාක්ෂණයක් නිර්මාණය කිරීමට කටයුතු යෙදුණු අතර මේ සැප්තැම්බර් මාසයේ සිට මෙහි අත්හදාබැලීමේ කටයුතු සිදු කිරීමටත් පරීක්ෂා කිරීමේදී හමු වන දුර්වලතා විසඳීමටත් කටයුතු කරනු ලබන බව ඇමෙරිකානු හමුදාව ප්රකාශ කර සිටිනවා.\nමේ ගැන වැඩිදුර විස්තර දැනගැනීම සඳහා The Verge වෙබ් අඩවිය හා Business Insider වෙබ් අඩවිය භාවිතා කළ හැක."}
{"text": "ඔය පිටරටවල සමහර සුද්දො සුද්දියො මෙහෙ ඇවිත් අපේ කෑම බීම කනවා, පෙරහැරවල් බලනවා, සරං ඇඳන් සායවල් ඇඳන් පන්සල් යනවා, අපේ රටේ තියෙන හද්ද පිටිසර ගම් වලට යනවා දකින අපේ සමහරු,\n\"බලනු සගයනි, අපේ දේවල වටිනාකම අපේ නොසන්ඩාලයන්ට නොතේරුනාට පරදේශ වලින් එන සුදු හමැති පිරිමි ගැහැණුන්ට තේරෙන හැටි. තොපි උන්ගේ කෑම කලිසම් ටයි බ්ලවුස් පස්සේ ගියාට, තොපි උන්ගේ නූඩ්ස්ල්, පීසා, සොසේජස් බනිස් කෑවාට, ඒ ඈයන්ගේ බුද්ධි මහිමයට තේරෙනවාය සැබවින්ම වටින්නේ මොනවාද කියා. එන්න, අපි දැන්වත් අභාවයට යන අපේ දේ වැළඳගමු. ඒවා වර්තමානයට ගෙනෙමු. දැන්වත් අපි ඒවායේ ඇති අභූත ශ්රී විභූතිය තේරුම් ගමු...\"\nවැනි ටෝක් ඉෂූ කරනවා දැකල ඇති.\nකොටින්ම සායවල් ඇඳගෙන පන්සල් යන සුද්දියන් සහ කලිසම් ඇඳගෙන පන්සල් යන ලාංකීය තරුණියන් සසඳමින් එම තරුණියන්ට නිග්රහ කෙරෙන අන්දමේ පෝස්ට් බුකියේද පළවනු ඔබ දැකල ඇති.\nනමුත් ඇත්තටම, පරදේශ වලින් එන ඈයෝ දාඩිය දාගෙන අව්වේ යන්නේ, හුස්ම ඇද ඇද දැවිල්ලේ අපේ කෑම කන්නේ, සරම් සායවල් ඇඳගෙන පන්සල් යන්නේ, චීත්ත හැට්ට ඇඳගෙන අවුරුදු කුමාරි තරඟ වලට යන්නේ ඒවායේ ඇති විශිෂ්ඨත්වයක් තේරුම් අරගෙන කියා අපේ ගොන්වාහේලා සිත සනසා ගත්තාට, ඇත්තටම ඔවුන් ඒවා කරන්නේ ඒ රටවල උන් ගෙවනා කාර්යබහුල ඒකාකාරී ජීවිත වලින් මොහොතකට මිදී එදිනෙදා ජීවිතයේදී උන් නොදකින වෙනත් කොහේ හෝ රටක තියෙනා සිරිත් විරිත් දැක ඒවාට සම්බන්ධ වී ආතල් එකක් ගැනීම පිණිස මිසක වෙන ලබ්බක් නිසා නොවන බව කිව යුත්තේ ඇත්තම කතාව එය නිසාය.\nලෝකය පුරා පැතිර ඇති සංස්කෘතීන් වලින් වසර ගණන් පැරණි සිරිත් විරිත් චාරිත්ර අදටත් සිදු කරන තැන් වලට යමින් ඒවායින් යම් මතක සටහනක් ගෙන ඡායාරූප ඇල්බමයේ සේව් කර ගැනීම අරමුණු කරගෙන මිසක් සරම් සායවල් චීත්ත ඇඳගෙන කෙහෙල් කොලේ සම්බෝලයි බතුයි කකා පෙරහැරවල් වල අලි නැටුම් බලබලා ඉන්නට ඒ රටවල ඇති සමාජ සංස්කෘතීන් අතහැර මෙහේ එන සුද්දෝ නැත.\nඔවුන් අප්රිකාවේ අඩ නිරුවතින් \"උහු... ඩුගු.. බජංජා... ජහු.. ගහු... ජුංගා..\" ගගා නටමින් තමන්ගේ ආදී චාරිත්ර ඉදිරියට ගෙනයෑමට දතකන ගෝත්රිකයන් දෙස බලන විදියට සමාන විදියකටය අමුතු ඇඳුම් ඇඳගෙන ආභරණ පළඳවගෙන ගිනි බෝල කරකවගෙන අලි ඇතුන් සමඟින් දතක් මැදි කරගෙන අපේ උන් උඩ පැන පැන නටනා පෙරහැරවල් දෙස බලන්නේ.\nමේවා අසා කාගේවත් අතීතකාමී හිත් රිදුනාට කරන්නට දෙයක් නැත.\nඅපේ දෙදාස් පන්සීයක් පැරණි අතීතය උඩ දදා දඟලීමට වර්තමානයක් ගැන නොහිතන, අනාගතයක් ගැන නොදකින අපේම උන්ට පශ්චාත්භාගයේ අමාරුවක් තිබුනාට ලෝකේ කොහේවත් උන්ට එහෙම අමාරුවක් නැත. දැන්වත් ඒ බව තේරුම් ගන්නවා නම් හොඳය.\nඅතීතයේ ඇති සිරිත් විරිත් ඇගයීම වරදක් නැත. ඉන්නම බැයි නම් ඒවායින් චූන් වීමද කම් නැත. නමුත් නූතනත්වයට ගරහමින්, අතීතයේ ජීවත් වෙමින් අතීතය ගැන පම්පෝරි ගහන වර්තමානයක් ගැන නොසිතන මිනිසුන් වීම නම් හිතකර නැත.\nඅතීතයෙන් ගත හැක්කේ ප්රයෝජන දෙකකි. ඒ අතීත සිදුවීම් දෙස බලා වර්තමානයට, අනාගතයට පාඩම් ඉගෙන ගැනීම සහ වර්තමාන හැසිරීම් සහ වින්තනයන් වලට පාදක වූ අතීත සිදුවීම් මොනවාද යන්න තේරුම් ගැනීම පමණය.\nඉන් එහාට අතීත මිනිසුන්ගේ මළකඳන්, ඇටකටු ඔලුව උඩ තියාගෙන නැටීමෙන් පළක් නැත. එයින් වෙන්නේ අපි අතීතයේ මළකඳන් සමඟ ජීවත් වෙන, අතීතයේ උන් මිනිසුන් සේ ලෝකය දකින වර්තමානයක් නැති ඇවිදින මළමිනී බවට පත් වීම පමණකි.\nඅවසාන වශයෙන් කියමි.\nසුද්දෝ ඇවිත් සරම් සායවල් ඇඳගෙන පෙරහැරවල් බලබල රජවරුන් හැදූ ගල් කණු පොකුණු බල බල \"වාව්.. අමේසිං.. සුපර්බ්\" කියන නිසා අපේ අතීතය මාරම සුපිරියි කියා ඔබ තවමත් සිතනවා නම්, ලංකාවේම වෙසෙන ආදි වාසි වැද්දන්ගේ සිරිත් විරිත් දැක උන් සමඟද ෆොටෝ ගසමින් සුද්දන් ඒවා දිහාද බලන්නේ ඒ අයුරින්ම බව සිහිකැඳවා ගැනීම යහපති."}
{"text": "බර ඉසිලීමේ පාඩම හරියටම උගන්වා තිබේ. එසවීමට ඇති බර කොපමණද, එහි සමබර දණ්ඩ කුමක්ද, බර ග්රහණය කරගත යුත්තේ කොතැනින්ද, වෙහෙස අවම ප්රමාණයක පවත්වා ගනිමින් සියලු ශක්තීන් එක්තැන් කර නිවැරදි ක්රමයට බර එසවිය යුත්තේ කෙලෙසද යන්න ශ්රී ලංකා කණ්ඩායම හොඳින්ම උගෙන සිටියේය.\nශ්රී ලංකා කණ්ඩායම මෙම බර ඉසිලීමේ පාඩම කියාදුන්නේ කවුරුන් විසින් වුවද ප්රධාන පුහුණුකරු චන්දික හතුරුසිංහ මෙන්ම පිතිහරඹ පුහුණුකරු තිලාන් සමරවීරත් පන්දු යැවීමේ පුහුණුකරු රුමේෂ් රත්නායකත් එහි ප්රබල කොටස්කරුවන් බව පිළිගත යුතුව තිබේ.\nඉන්දීය පිලට එරෙහිව කොළඹ ආර්. ප්රේමදාස ක්රීඩාංගණයේදී ශ්රී ලංකා කණ්ඩායම තමන් හමුවේ තිබූ ලකුණු 175 අභියෝගය කරා අවතීර්ණ වූයේ සැලසුම් සහගත ආකාරයෙනි. පළමු ඕවරයේදී ලබාගත හැකිවූයේ ලකුණු 6 ක් පමණක් වුවද ඉතිරි ඕවර 5 න් ලකුණු 69 ක් උදුරා ගැනීමට ශ්රී ලංකා පිතිකරුවෝ සමත් වූහ. අධිවේගී ඕවර 6 නිමා වෙද්දී ලකුණු 75 ක් පුවරුවේ තිබිණ. ඉතිරි ලකුණු 100 කරා යාමට තවත් ඕවර 14 ක් අතැතිව තිබිණ.\n“පළමු ඕවර 6 දී අපි ආක්රමණය කරා යා යුතුවම තිබුණා. ඉලක්කය ලකුණු 175 ක් වුණ නිසා අපට කිසියම් ජවයක් ඕනෑ කළා. ඇරත් මේක විස්සයි-20 ක්රිකට් නේ. ඉතින් අපි ආක්රමණයට ගියා” යයි පන්දු 37 කදී ලකුණු 66 ක් ලබාගනිමින් ශ්රී ලංකා ජයග්රහණයේ පදනම දැමූ කුසල් ජනිත් පෙරේරා තරගයෙන් පසුව කියා සිටියේය.\nආබාධයක් හේතුවෙන් බංග්ලාදේශයේදී පැවැති තුන්කොන් එක්දින තරගාවලියත් විස්සයි-20 තරගාවලියත් අහිමි කරගත් කුසල් ජනිත් නැවතත් කණ්ඩායමට එක්වූයේ ජවය කැටිකළ පිතිහරඹයකින් කණ්ඩායම ජයටැඹ කරා කැඳවාගෙන යමිනි.\nබංග්ලාදේශයේදී පැවැති තරගාවලියේ වීරයා වූ කුසල් මෙන්ඩිස් දෙවැනි ඕවරයේදීම දැවී ගිය නමුත් ඒ වෙනුවට පැමිණි කුසල් පෙරේරා කණ්ඩායමේ බර කරට ගත්තේය. මුහුණ දුන් දෙවැනි පන්දුවටම හයේ පහරකින් සංග්රහ කළ කුසල් ජනිත් වේග පන්දු යවන ශර්දුල් ඨාකූර්ගේ පළමු ඕවරයෙන් ලකුණු 27 ක් උදුරා ගත්තේ චිත්තාකර්ශනීය පහර කිහිපයකින්ම ඔහුට සංග්රහ කරමිනි. ඒ අතුරින් පන්දු යවන්නාගේ අත යටින් ගැසූ ස්ටේ්රට් ඩ්රයිව් පහරත් එක්ස්ට්රා කවර්ස්ට ඉහළින් ගැසූ හයේ පහරත් නරඹන්නන්ට කලකට අමතක නොවනු ඇත.\n“මම එයාට එහෙම ගහන්න හිතුවේ නෑ. ඒත් එයා පන්දුව එක්කෝ මැද අතඇරියා නැත්නම් පිත්තටම එව්වා.\nපන්දු දෙක තුනකට පස්සේ එයාට ගහන්න පුළුවන් කියලා මම හිතාගත්තා....ඇරත් මේක විස්සයි-20 තරගයක් නේ. මම ආක්රමණයට ගියා” යයි ශර්දුල් ඨාකූර් හමුවේ කළ ප්රහාරය සම්බන්ධයෙන් කුසල් පැවසීය.\nවමත් පිතිකරුවා එක අන්තයකින් සිය ආක්රමණය පවත්වාගෙන යද්දී සෙසු පිතිකරුවෝත් ඔහුගේ රිද්මයම පවත්වා ගනිමින් ඉදිරියට ගියහ. කෙසේ වෙතත් ඕවර 15 ක් නිමා වන විට ඉන්දියානුවෝ නැවතත් තරගයේ ග්රහණය දැඩිකිරීමට සූදානම් වූයේ ඒ වන විට කුසල්ගේ තර්ජනය නිමා වී තිබූ බැවිනි.\nශ්රී ලංකා පිලේ ජයග්රහණය වෙනුවෙන් අවසන් පන්දු 24 න් ලකුණු 35 ක් අවශ්යව තිබිණ. තිසර පෙරේරා සහ දසුන් ශානක පිටියේ සිටියහ. කණ්ඩායමේ බර ඔවුන් දෙදෙනා වෙත පැටවී තිබුණද බර ඉසිලීමේ පාඩම ඔවුන් දෙදෙනාත් දැන සිටියහ.\nඊළඟ ඕවර 2දී ලකුණු 27 ක් එක්වූවත් එහි තිබුණේ හයේ පහරක් සහ හතරේ පහර දෙකක් පමණි. ඉතිරි ලකණු සියල්ලම ඉතා විශිෂ්ට අයුරින් කඩුලු අතර දිවයමින් ලබාගත් ඒවා විය. තරගය අවසන් වන විට තිසර පෙරේරා පන්දු 10 කදී ලකුණු 22 ක් ලබා සිටියේ 220 ක ප්රවේගයක් (ප්රහාරාත්මක වේගයක්) රඳවා ගනිමිනි. දසුන් ශානකගේ ප්රවේගය 83.33 ක් විය.\nශ්රී ලංකා කණ්ඩායමේ සියලුම දෙනාට බර ඉසිලීමේ පාඩම හොඳින් උගන්වා ඇතැයි මුලින්ම කීවේ එබැවිනි.\n“කණ්ඩායමේ පුහුණු කාර්යමණ්ඩලය ඉතාමත් හොඳින් අපිත් එක්ක අදහස් හුවමාරු කරගන්නවා. තරගයකදී වගේම පුහුණුවීම්වලදීත් ඔවුන් අපිත් එක්ක කටයුතු කරන ආකාරය ඉතාමත් හොඳයි. මේ පුහුණු කාර්යමණ්ඩලය ඉතාමත් හොඳ සේවයක් කරනවා” යයිද කුසල් ජනිත් තරගයෙන් පසුව පැවැති පුවත් පත් සාකච්ඡාවේදී පැවසීය. ඒබ ව පෙනෙන්නටද තිබේ.\nආබාධයකට ලක්ව සිටීමෙන් පසුව කණ්ඩායමට එක්වූ නමුත් දේශීය තරග වලදී හොඳින් ලකුණු ලබාගත් හෙයින් නැවතත් කණ්ඩායමට පිවිසීමේදී අවශ්ය ආත්ම විශ්වාසය කුසල්ට තිබිණ.\nතරගයේ අධිවේගී (පලමුවෙන්ම යවනු ලබන) ඕවර 6 ඇතුළත ඉන්දීය පිලට ලබාගත හැකිවූයේ ලකුණු 40 ක් පමණි. එහෙත් ශ්රී ලංකා කණ්ඩායම ඕවර 6 කදී ලකුණු 75 ක් ලබාගැනීම හේතුවෙන් තරගයේ වාසිය කල්තබාම ශ්රී ලංකා පිල වෙත ඇදී ඒම වැළැක්විය නොහැකි විය. එවන් තත්ත්වයකදී මැදින් සිදුවන හානිය මඟහරවාගැනීමට කාලය තිබේ.\n“ඔවුන් තරගය අපෙන් ඉවතට ඇදගෙන ගියේ පළමු ඕවර 6 ඇතුළතදීමයි....පළමු ඕවර 10 අවසන් වුණාම ඒගොල්ලන්වත් ඒ තරම් වේගයෙන් ලකුණු ලබාගත්තේ නෑ....ඒක මේ දඟ පන්දු යවන්නන් හමුවේ ඕවරයකදී ලකුණු 10 ක් ගානේ ගන්න පුළුවන් තණතීරුවක් නෙමේ..ඒක මන්දගාමී තණතීරුවක්” යයි ඉන්දීය ආරම්භක පිතිකරු ෂිකාර් ධවාන් පැවසීය.\nඉන්දියානුවන් වුවද තරගයට පිවිසියේ පළමු ඕවර 6 දී හැකිතරම් විශාල ලකුණු සංඛ්යාවක් ලබාගැනීමේ අටියෙන් විය හැකිය. එහෙත් දුෂ්මන්ත චමීර විසින් රෝහිත් ෂර්මා දවාගනු ලැබීමත්, නුවන් ප්රදීප් විසින් සුරේෂ් රයිනා දවාගනු ලැබීමත් නිසා ඉන්දියානුවන්ගේ සැලසුම් අඩාල විය. ඊට කෙළින්ම වගකිව යුත්තා වූයේ පන්දුව පසුපස දිව යමින් විශිෂ්ට උඩපන්දු රැකීමක නිරත වු ජීවන් මෙන්ඩිස් මිස අනෙකකු නොවේ.\nකුසල් පෙරේරා ජාතික කණ්ඩායමට එක්වූයේ ආරම්භක පිතිකරුවකු ලෙසින් වූවත් පිතිකරු ලයිස්තුවේ ඕනෑම තැනකින් පන්දුවට පහරදීමට පැමිණීම ඔහුට අභියෝගයක් නොවේ.\n“ආරම්භක පිතිකරුවාගේ ස්ථානය මගේ අයිතියක් නොවේ. මට කණ්ඩායම ඇතුළේ කොයි ස්ථානය ලැබුණත් එයින් කණ්ඩායමට අවශ්ය දේ කරන්න මට පුළුවන් වෙන්න ඕනේ”\n“ඒක තීරණය කරන්නේ කණ්ඩායමේ කළමණාකාරීත්වය සහ තේරීම් කමිටුවයි. මට තියෙන්නේ මට පවරන දේ කරන්නයි” යයි ටෙස්ට් තරගවලදී අංක 6 ස්ථානයේද පන්දුවට පහර දී ඇති වමත්කාරයා පැවසීය.\nඡායාරූප : ළහිරු හර්ෂණ"}
{"text": "පවුල් වාදය ජයටම - අර්ජුනගේ නරිවාදන් රෙද්ද පල්ලෙන් බේරේ.\nශ්රී ලංකා වරාය අධිකාරියේ නව සභාපතිවරයා ලෙස ධම්මික රණතුංග මහතා පත්කර තිබේ. ඔහු වරාය හා නාවික අමාත්ය අර්ජුණ රණතුංග මහතාගේ බාල සහෝදරයායි.\nධම්මික රණතුංග වරාය අධිකාරියේ සභාපතිවරයා ලෙස පත්වීමට නියමිත බව අප මීට කලින් අනාවරණය කළේය. එසේම ඔහු කලින් ශ්රී ලංකා ක්රිකට් ආයතනයේ ප්රධාන විධායක ලෙස කටයුතු කරමින් සිදුකළ දූෂණ හා අක්රමිකතා සම්බන්ධයෙන් ද අනාවරණය කළේය. ධම්මික රණතුංග යනු එම දූෂණ හා අක්රමිකතා හේතුවෙන් අනිවාර්ය නිවාඩු යැවූ පුද්ගලයෙකි.\nපසුගිය ජනාධිපතිවරණ සමයේ හා මහමැතිවරණ සමයේ රාජපක්ෂ පවුල් පාලනය හා ඥාති සංග්රහය ගැන දේශපාලන වේදිකාවල බොහෝ කතාබහ ඇතිවූ අතර අර්ජුණ රණතුංග යනු පවුල් පාලනය හා ඥාති සංග්රහය දැඩිලෙස විවේචනය කළ පුද්ගලයෙකි. එසේම වංචා, දූෂණ හා අක්රමිකතා සිදුකරන පුද්ගලයන්ට දඬුවම් කළයුතු බව දැඩිලෙස කියාසිටි දේශපාලනඥයෙකි.\nඑසේ කටයුතු කළ අර්ජුණ තමාට බලය ලැබුණු පසු තමා විවේචනය කළ ඥාති සංග්රහ පවත්වමින් තම සොයුරා වරාය සභාපතිධූරයට පත්කරගෙන තිබේ."}
{"text": "මේ යන විදියට අපේ කාලයෙන් වැඩි හරියක් හිරගෙවල් වල සිටීමට සිදුවනු ඇතැයිද\nමම දන්නා දේශපාලන ඉතිහාසය තුළ මෙවැනි පළිගැනීම් සිදුව නැතැයිද හිටපු ජනපති මහින්ද රාජපක්ෂ මහතා පවසයි.\nමෙය ජනතාව බලාපොරොත්තු වූ යහපාලනය නොව පළිගැනීමේ දේශපාලනය යැයි ඒ මහතා කියයි.\nවසර දෙකහමාරක සිරදඬුවමක් නියමවී සිටින මධ්යම පළාත් සභාවේ හිටපු සභාපති මහින්ද අබේකෝන් මහතාගේ සුවදුක් බැලීමට අද මහනුවර බෝගම්බර බන්ධනාගාරයට පැමිණි අවස්ථාවේදී මාධ්යවේදින් අමතමින් ඔහු මේ බව පැවසීය.\nතම පවුල සතුව ඩොලර් බිලියන 18ක වත්කමක් ඇතැයි කර ඇති ප්රකාශ ප්රතික්ෂේප කරමින් හිටපු ජනාධිපතිවරයා කියා සිටියේ එවැනි මුදලක් තමන් සතුව ඇති නම් තමන්ට සලකනවා මදී යන උපහාසයෙනි.\nබැසිල් මුදල් බෙදීම වරදක් වුවද, සජිත් ප්රේමදාස මුදල් බෙදීමේ වරදක් නැති බවද හෙතෙම පෙන්වාදුන්නේය.\nමහින්දෝදය කියන්නේ මගේ නම නොවන නමුත් මගේ නම කියා හිතාගෙන එම බෝඩ් ගලවන බවද ඔහු පැවසීය."}
{"text": "“නීල හරිත සංග්රාමය” ව්යාපෘතිය\nශ්රී ලංකාවට අයත් සාගරික සහ වෙරළ පරිසර පද්ධතියේ තිරසාර පැවැත්ම සඳහා බලපාන ප්රධාන තර්ජනයන් ලෙස ගොඩබිම සහ වෙරළ ආශ්රිත මූලාශ්රවලින් සාගරික පරිසරය වෙත මුදා හරින අපද්රව්ය හේතුවෙන් කඩොලාන, කොරල්පර සහ මුහුදු තෘණ වැනි විශේෂිත පරිසර පද්ධතියට සෘජු හානි ගෙනදීම, අධික ලෙස මසුන් ඇල්ලීම සහ පාලනයකින් තොරව සාගරික සම්පත් පරිභෝජනය තුලින් සාගරික පරිසර පද්ධතියට හානි ගෙනදීම සහ නාගරීකරණය ඇතුළු සංවර්ධන ක්රියාකාරකම්වලින් වෙරළ හා සමුද්ර පරිසර පද්ධතියට සිදුවන සෘජු හානි සැලකිය හැකිය\nසාගරික පරිසරයට සිදුවන මෙවැනි හානි වැලැක්වීම සඳහා අවශ්ය සම්පත් සහ හැකියාව ඇති ආයතනයක් ලෙස ශ්රී ලංකා නාවික හමුදාව තිරසාර පරිසරයක් ස්ථාපිත කිරීමේ අරමුණින් විශේෂ ව්යාපෘතියක් ක්රියාවට නංවනු ලබයි. තවද, ශ්රී ලංකාව පරිසරය සම්බන්ධ ජාත්යන්තර සම්මුතීන්, ගිවිසුම් සහ එකඟතා හතළිස් එකක් අත්සන් කර ඇති ප්රමුඛ රාජයකි. එබැවින් පරිසරය සුරැකීම හා සංරක්ෂණය කිරීම රටේ ජාතික වගකීමකි. එමෙන්ම පරිසර සංරක්ෂණය සඳහා ශ්රී ලංකාවේ කැපවීම තිරසාර සංවර්ධන ඉලක්ක සපුරා ගැනීම සඳහා වූ පසුගිය එක්සත් ජාතීන්ගේ සමුළුවේදීද අවධාරණය කර ඇත.\nමෙම පසුබිම මත නීල හරිත පරිසරයක් අනාගතයට දායාද කරදීම උදෙසා පරිසරය ආරක්ෂා කිරීම, සංරක්ෂණය කිරීම සහ සංවර්ධනය කිරීමේ අවශ්යතාවය ඉතා වැදගත් වන අතර, ඒ සඳහා ශ්රී ලංකා නාවික හමුදාව සිවිල් ප්රජාවද දායක කරගනිමින් පාරිසරික ක්රියාකාරකම් රැසක් ආරම්භ කර ඇත.\nඒ අනුව, “නීල හරිත සංග්රාමය” තේමා කර ගනිමින් ත්රිකුණාමලය නාවික තටාකාංගනය නීල හරිත පරිසර කලාපයක් ලෙස ප්රකාශයට පත් කරමින් මෙම දූරදර්ශී සංකල්පයේ නියමු ව්යාපෘතිය නාවික හමුදාව විසින් ආරම්ඹ කර ඇත."}
{"text": "ඊයේ එංගලන්තයේ ඩර්හැම්හි පැවති බටහිර කොදෙව් ශ්රී ලංකා ක්රිකට් තරගය නරඹන්නට පැමිණි ලෝක ප්රකට ගායිකාව රිහානා ගැන දැන් අන්තර්ජාලය තුළ කතාබහක් පැතිර පවතී. ඇතැමෙකු පොප් ලෝකයේ වත්මන් කිරුළ හිමි ගායිකාව ලෙස හඳුන්වන්නේ රිහානාවය.\nසැබැවින්ම රිහානා ඊයේ තරගය බලන්නට පැමිණියේ තමන්ගේ රට අයත් දූපත් සමූහය වෙනුවෙනි. රිහානා බාර්බඩෝස් ජාතික ගායිකාවක වන අතර බාර්බඩෝස් බටහිර කොදව් දූපත් 7000 ට අයත් එක් දූපතකි. බටහිර කොදෙව් ක්රිකට් කණ්ඩායමේ නායක ජේසන් හෝල්ඩර්ද බාර්බඩොස් ජාතිකයෙකු වන අතර ඇගේ හොඳ මිතුරෙකි. ඇතැම් වාර්තා මගින් කියැවුනේ තම මිතුරාව පුදුම කරවන්නට තිබූ උවමනාව මත ඇය ඊයේ පැමිණි බවයි.\nබටහිර කොදෙව් කණ්ඩායම දිරිමත් කරමින් එම ක්රීඩාගාරයටද රිහානා ගොස් තිබූ අතර බැට් එකකට අත්සන් ලබාගනිමින් ක්රිස් ගේල් ඇතුළු ක්රීඩකයින් සමග ඡායාරූප වලටද පෙනී සිටියාය. තරගය පරාජය වුවත් ඇගේ පැමිණීම තමන්ට ධෛර්යයක් සැපයූ බව කොදෙව් ක්රීඩකයින් වන ඇලන් හා හොල්ඩර් විදෙස් මාධ්ය වෙත අදහස් දක්වමින් පවසා තිබුණි.\n31 හැවිරිදි රිහානා පසුගිය ජුනි මාසයේ ලෝක ප්රකට ෆෝබ්ස් වර්ඝීකරණය අනුව ධනවත්ම ගායිකාව ලෙස නම් කර තිබේ. ඇය ඩොලර් මිලියන 600 ක වත්කමක් සහිතය. ඇය පරාජය කර ඇත්තේ මැඩෝනා (මිලියන560) සෙලින් ඩියොන් (මිලියන440) සහ බියොන්සේ(මිලියන 400)යි.\nඇය මුදල් උපයන්නේ ගායනයෙන් හෝ සංගීත ඇල්බම තුළින් පමණක් නොවේ. ෆෙන්ටි නමැති විලාසිතා සන්නාමයද ඇගේය.\nඇය විලාසිතා නිරූපිකාවක ලෙසද කටයුතු කරන්නීය.\nමේ වන විට ග්රැමී සම්මාන අටක් ඇමරිකානු සංගීත සම්මාන අටක්, බිල්බෝඩ් සංගීත සම්මාන 23ක්, හා බ්රිට් සම්මාන දෙකක් හිමිකරගෙන ඇත.\nයූටියුබ් තුල වැඩිම සබ්ස්ක්රයිබර්ස් ලද කලාකාරනිය ලෙසත් අඩුම කාලෙකින් වැඩිම ගීත ප්රමාණයක් අංක 1 ට පත් කල කලාකාරණිය ලෙසත්, යූටියුබ් තුල වැඩිම සමස්ත නැරඹුම් ඇති ගායිකාව ලෙසත්,\nඇය වාර්තා පිහිටුවා ඇත.\nඑසේම ඇගේ “අම්බ්රෙල්ලා”, “ටේක් අ බෝ”, “ඩිස්ටර්බියා”, “ඔන්ලි ගර්ල් (ඉන් ද වර්ල්ඩ්)”, “එස්&එම්”, “වී ෆවුන්ඩ් ලව්”, “ඩයමන්ඩ්ස්” හා “ස්ටේ” සහ “Work” යන ගීත ලොව වැඩිම ඉල්ලුමක් සහිත ගීත වශයෙන් පිළිගැනීමට ලක්විය."}
{"text": "පැසලදිය හැකි ආභරණයක් නොවේ. අවාසනාවකට මේ රටේ බොහෝ දෙනාට එය ආභරණයකි. තම හැසිරීම් නිසා පිටතට පෙනෙන ජුගුප්සාජනක ආත්මය සරසා වෙනත් පින්තූරයක් ලෝකයට දිය හැකි අතිශය සාර්ථක මාර්ගයකි. ඒ නිසා ඔවුහු ලෝකයට පෙනෙන්නට ආගමික වැඩ කරති. එහෙත් තමන්ගේ ජීවිතය තුළින් කිසිදු ආගමික හැසිරිමක් ප්රදර්ශනය නොකරති.\nසීමා ගසා වෙන්කර ගැනීමට තැනිය හැකි තාප්පයක් හෝ පවුරක් නොවේ. තමන් අන් අයගෙන් වෙනස් බව, ශ්රේෂ්ඨබව, වැඩි වියදමක් නොකර වැඩි ආයාසයකින් තොරව පෙන්විය හැකි වන නිසා ද ඒ නිසා වෙනත් අයට නැති වරප්රසාද තමන්ට ලැබිය යුතු යයි පෙන්විය හැකි නිසා ද තමන්ව සෙසු අයගෙන් වෙන් කර දැක්වීමට ආගම පහසුවෙන් භාවිතා කළ හැකි තාප්පයකි. පවුරකි. තාප්පයෙන් මෙපිට ඉන්නේ තමන්ගේ අයය. එපිට ඉන්නේ අනුන් ය. උන්ට නැති සමහර වරප්රසාද තම්නට ලැබිය හැක්කේ මේ තාප්පය ඉදිකර සීමාව සටහන් කිරීමෙන් පමණකි. චීවරය නිසා බසයක නම් නිකම්ම නිකම් අසුනක් ද ගෙදරක දී නම් සරසන ලද අසුනක් ද ලබා ගැනීමේ වරම් ලැබෙන්නේ එසේ ය. උන්ට ඇති වරප්රසාද උදුරාගත හැක්කේ ද වෙන්කර හදුනාගැනීමෙනි. පන්සිල් දන්නේ තමන්ගේ අය බැවින් පන්සිල් නොදන්නා එකා වෙන්කර පහර දිමේ සම්ප්රදායික ක්රමය වාර්ගික ගැටුම් තුළ ක්රියාත්මක වූයේ මේ අනුව ය.\nඅනුගාමිකයින් තමා වටා රැස් කර ගනු පිණිස එසවිය හැකි ධජයක් නොවේ. අපේ රටේ අඩුවක් නැතිව ලෙල දෙන එක් දෙයක් නම් ෂඩ්වර්ණ ධජ පතාක ය. මේ වටා මිනිසුන් සංවිධානය කර ගැනීම, අනුගාමිකයින් රැස් කර ගැනීම, පහසු ය. මේ නිසා ගුණධර්මවලින් පිරිහුණු භික්ෂූන්ට දේවගැතිවරයින්ට තම පන්සල්වලට පල්ලිවලට අනුගාමිකයින් ඇද ගත හැකි ය. මාසයේ දින 30 පුරාම තක්කඩිකම් කරන නායකයින්ට එක් දිනක කෙටි පූජාවකට සහභාගිවී මේ ධජ සේවනේ සිට හිරි ඔතප් දෙකම නැති මේ ආගමික නායකයින්ගේ ආශිර්වාද ලබා ගත හැකි ය. එවැනි ආශිර්වාදයක් ප්රශ්න කිරීම මේ ධජය යට සිදු නොවේ. එය යට විමසන්නට මනසක් ඉතිරි නොවේ.\nඅනෙකාට පහර දිය හැකි ආයුධයක් නොවේ. ආගම යොදාගෙන අන්ය ආගමිකයන්ට පහර දෙනු අප රටේ මෑත අතීතය තුළ අපට දැකිය හැකි විය. ආගම යොදා ගෙන තම සැමියාට වචනයෙනුත් බිරිදට අතින් පයිනුත් පහර දෙන බිරියන් හා සැමියන් අපට අපේම ගෙවල්වලින් දැක ගත හැකි ය. ඉදිරිපත් කරන සුලභ තර්කය නම් අනෙකා ආගම දහම නොදන්නා තිරිසන් ගති ඇත්තෙකු බව ය. ආගමෙන් පලිහක් සේ ආරක්ෂාව ලබමින් එම ආගමම අවියක් කොට ගෙන තම දූ දරුවන්ට පහර දෙනු දැකිය හැකි ය. මෙහිදී උවමනාවෙන් ඒත්තු ගන්වනු ලබන්නේ අකීකරු කමේ ආනිසංස ය. මේවා ඉගෙන දැන ගනු පිණිස කෑදර කමෙන් දරුවන් දහම් පාසල් දක්කනු දැක ගත හැකි ය. ආගම යොදාගෙන තම ප්රතිමල්ලවයන්ට (ශාරුක් ඛාන්ගේ සංදර්ශන නරඹන්නනට එන අයට යුද්ධයට විරුද්ධවන්නන්ට වැනි නොයෙකුත් දෙනා හට පහර දෙනු දැකිය හැකි ය). බොහෝ ආගම් අපට උගන්වන්නේ ඒවා තමන් නිවැරදි කර ගැනීමට භාවිතා කරන ලෙස ය. එහෙත් සිදුවෙමින් තිබෙන්නේ එහි ප්රතිවිරුද්ධයයි. අනුන් වැරදි කරුවන් කිරීමට පමණක් එය යොදාගැනීම ය.\nපසුබැසිය හැකි ආරක්ෂක ස්ථානයක් නොවේ. ගෙදර කරදරවලින් මිදීම සදහා සති අන්තවලදී බණ මඩුවල ගත කරන පිරිමින් ද ගෙදර අනේක විද දුක්පීඩාවලින් මිදීම සදහා සතර පෝයට සිල්ගන්නා උපාසිකාවන්ගෙන් ද අපට අඩුවක් නැත්තේ මේ නිසා ය. මේ බණ අසන බොහෝ දෙනා තුළ අප දකින්නේ සියළු පව් ඒකරාශි කරගත් ආත්මයන් වීම අහම්බයක් නොවේ. ඔවුන්ට බණ ජීවිතයේ දුක් කරදරවලින් තාවකාලිකව වෙන්වීමට ලැබෙන් ප්රශ්න කළ නොහැකි අවස්ථාවක් පමණකි. බණ ඇසීමට විරුද්ධවන්නට මේ රටේ කාටවත් නොහැකිවීම ඔවුන් ලබන කදිම නිදහසකි. ඒ බණ නිසා සිය ජීවිත එලිය කරගත් බවක් ඔවුන්ගේ ජිවිත දිහා බලන විට නම් කෙනෙකුට පෙනෙන්නේ නැත."}
{"text": "උමතු බව හා භාවනාවshare\nභාවනා කිරීම උමතු වීමේ හේතුවකැයි ඇතැම්හු භාවනාවට බිය වෙති. එය අහේතුක බියකි. කලක් භාවනා කරමින් සිට උමතු බවට පත් වූ සෑම දෙනම භාවනාව නිසා උමතු වූවෝ නොවෙති. උමතු බව නමැති මේ රෝගය සමහරුනට පටන් ගැනීමේදී ම බලවත්ව හට ගනී. සමහරුනට මේ රෝගය ඉතා සෙමෙන් වැළදෙන ඉතා සෙමෙන් වැඩෙන රෝගයකි. සමහර විට රෝගය වැළඳී අවුරුදු ගණනක් යනතුරු අන්යයන්ට තේරුම් ගත හැකි පමණට රෝගය නොවැඩේ. රෝගය වැළඳුණු අයගේ සිත පටන් ගැනීමේදී නොයෙක් අතට හැරේ. සමහරුන්ගේ සිත පණ්ඩිතයනට විෂය වන කරුණු සෙවීමට හැරේ. සමහරුන්ගේ සිත දේශපාලනයට හැරේ. සමහරුන්ගේ සිත ආගම අතට හැරේ. සමහරුන්ගේ සිත ධ්යාන භාවනාව අතට හැරේ. සමහරුන්ගේ සිත රහත් වන අතට හැරේ. සමහරුන්ගේ සිත තවත් නොයෙක් කරුණු වලට හැරේ.\nපණ්ඩිතකම් අතට හැරුණු සිත් ඇති රෝගියා බොහෝ පොත් කියවනෙක්, පණ්ඩිතයනට විෂය වන කරුණු ගැන කථා කරන්නෙක්, තමා පණ්ඩිතයකු හැටියට ලොවට පවසන්නෙක් වන්නේය. පටන් ගැනීමේදී මෙය උමතු බවක් හැටියට තේරුම් ගත නොහෙන බැවින් සෙස්සෝ ඔහු පණ්ඩිතයකු වශයෙන් ම පිළිගනිති. ප්රකට වන තරමට රෝගය වැඩුණු කල්හි සෙස්සෝ ඔහු උගත් කම වැඩි වීමෙන් උමතු බවට පත් වූවකු ලෙස සලකති. එහෙත් සත්යය නම් උමතු බව නිසා ඔහු පණ්ඩිතකයකු සේ හැසුරුණු බවය. ධ්යාන ලබා ප්රාතිහාර්ය දැක්වීමට හෝ සෝවාන් වීමට හෝ රහත් වීමට හෝ සිත නැමුණු උම්මත්තකයා යෝගාවචරයෙක් වෙයි. මේ අවස්ථාවේදී ඔහුට උමතු බවක් ඇති වන බව අන්යයනට නොදැනේ. අන්යයන්ට දැනෙන තරමේ අවස්ථාවට රෝගය උත්සන්න වූ කල්හි සෙස්සෝ ඔහු භාවනා කිරීමෙන් උමතු වූවකු වශයෙන් සළකති. එහෙත් සත්ය නම් ඔහු උමතු කම නිසා භාවනා කළ බවයි."}
{"text": "නීති විද්යාලයේ අවසන් වසරේ සිසුවෙකු වන මිගාර ගුණරත්නට පෑලියගොඩ පොලිස් ස්ථානය තුලදී සහ පොලිස් වාහනයක් තුලදී බරපතල ලෙස පහරදී තුවාල සිදු කර ඇත.\nසිය ජ්යෙෂ්ඨ නීතිඥයාගේ සේවාදායකයෙකු වෙත කෑම පාර්සලයක් රැගෙන ගිය අවස්ථාවේ දී පෑලියගොඩ පොලීසියේ ලින්ටන් සිල්වා සහ තවත් පොලිස් නිලධාරින් 10 දෙනෙකු විසින් පොළු සහ අතින් පයින් මෙම පහරදීම සිදු කර ඇත.\nසිය සේවාදායකයෙකුව අත්අඩංගුව ගැනීම හේතුවෙන් මිගාර ගුණරත්නගේ සහෝදරයා මෙන්ම ජ්යෙෂ්ඨ නීතිඥයා වන නීතිඥ චරිත ගුණරත්න මහතා පෙබරවාරි 23 දින පෑලියගොඩ පොලිස් ස්ථානයට ගොස් ඇත. එහි දී ලින්ටන් සිල්වා යන පොලිස් නිලධාරියා සිවිල් ඇදුමෙන් සහ සෙරෙප්පු දෙකකින් සැරසී පැමිණ ඔහුගේ සේවාදායකයාට තර්ජනය කර ඇත.\nමුල්ය වංචාවක් සම්බන්ධයෙන් වන පැමිණිල්ලක් මත සැකකරුව අත්අඩංගුවට පත්වී තිබුණි.\n‘‘අනෙක් සැකකාරයොන්ට චෝදනා ගොඩක් තියෙනවා. ඒ සිද්ධියකට සම්බන්ධ කරලා තමුසේත් ඇතුලට දානවා යැයි‘‘ යැයි එම ස්ථානයේ සිටි පිරිස ඉදිරියේම ලින්ටන් සිල්වා ප්රකාශ කර ඇති අතර මේ සම්බන්ධයෙන් නීතිඥවරයා පොලිස් නිලධාරියාට සිය විරෝධය පළ කර ඇත.\nසිවිල් ඇදුමෙන් සිටි පුද්ගලයාට ‘සාජන්‘ යැයි නීතිඥ චරිත ගුණරත්න විසින් අමතා ඇත. පසුව අනාවරණය වී ඇත්තේ ඔහු CI ලින්ටන් සිල්වා බවයි. ලින්ටන් සිල්වා විසින් නීතිඥ චරිත ගුණරත්නට බැන වැදුණු බවත් ඔහුගේ නීතිඥ හැඳුණුම්පත රැගෙන එහි විස්තර සිය සටහන් පොතේ සටහන් කර ගත් බවත් චරිත ගුණරත්න පවසයි.\nමෙම සිද්ධියෙන් දින දෙකකට පසුව, පෙබරවාරි 25 දින, චරිත ගුණරත්න නිතිඥවරයා ගේ උපදෙස් මත ඔහුගේ රුවට බොහෝ සමානකම් ඇති, ඔහුගේ සහෝදරයා වූ නීති ශිෂ්ය මිගාර ගුණරත්න විසින් සැකකරුට ආහාර පාර්සලයක් රැගෙන පොලීසියට ගොස් ඇත.\nඑහි දී මිගාර ගුණත්නට පොලිස් නිලධාරීන් විසින් “මෙතන ප්රශ්න ඇතිකළේ තමුසේ නේදැයි‘‘ යි අසා පහර දී ඇත.\nකෙසේ නමුත්, පහරදෙන අතර මිගාර ගුණරත්න යනු හිටපු ආණ්ඩුකාර, ජනාධිපති නීතිඥ මෛත්රී ගුණරත්න ගේ පුතා බව කිසිවෙකු විසින් පොලීසියට පවසා ඇත. ඒ සමඟම, පොලිස් නිලධාරීන් විසින් මිගාර ගුණරත්නව අංක NE-0825 දරණ පොලිස් ජීප් රථයෙන් රැගෙන ගොස් නැවත පහර දී ඇත.\nසිද්ධිය සමතයකට පත් නොවන්නේ නම්, රාජකාරියට බාධා කිරීම යටතේ අත්අඩංගුවට ගන්නා බවට පොලීසිය මිගාර ගුණරත්නට තර්ජනය කර ඇත. බරපතල තුවාල සහිතව රාගම රෝහල වෙත ඇතුළත් කළ මිගාර ගුණරත්නට ටිකට් කපා රෝහලෙන් පිටවීමට ඉඩ දීම වෛද්යවරුන් විසින් ප්රතික්ෂේප කොට ඇති අතර, තුවාලකරුගේ තත්වය පිළිබඳවත් පොලීසියේ බලපෑම පිළිබඳවත් වෛද්යවරුන් විසින් සටහන් තබා ඇත.\nපොලීසියක් තුල සිදුවන පහරදීම්, පොලිස් නිලධාරින් විසින් සිදු කරන පහරදීම් බොහෝමයක් අවසන් වන්නේ පොලිස් නිලධාරීන්ගේ රාජකාරියට බාධා කිරීම සහ වෙනත් අපරාධ චෝදනාවක් සැකකරුවන්ට එරෙහිව ගොනු කිරීමෙනි. නීතිඥයින්ට තර්ජනය කිරීම හා පහරදීම දක්වාම තත්වය වර්ධනය වීම මෙහි දරුණුකම වඩාත් හොඳින් පෙන්වයි."}
{"text": "අපි දැන් උදාහරණ කිහිපයකින් ම කතා කළා හිතෙන් වැඩ ගන්නා ආකාරය පිළිබඳව. ඒත් කියන්න දෙයක් තියෙනවා. ඔය වැඩේ හරියටම හරි යන්නෙ අවශ්යතාවය තියෙන්නෙ එක් පුද්ගලයකුට පමණක් නම් පමණයි.\nඔය වැඩේ, ඒ කියන්නෙ ඉෂ්ට කර ගත යුතු අරමුණ ස්වාමි පුරුෂයා හා භාර්යාව කියන දෙදෙනාටම පොදු දෙයක් නම්, උදාහරණයක් හැටීයට ගෙයක් හදා ගන්නව වගෙ දෙයක් නම් අදාල හැම දෙනාම ඔය වැඩේට එකතු වෙන්න ඕනෙ.\nබැරි වෙලාවත් අවශ්යතාවය යම්කිසි ආයතනයකටපසැලකට වගෙ නම් වැඩේ තවත් බරපතලයි. ඒ ආයතනයට සම්බන්ධ අය ගණ්නාවක් ම ඉන්න හන්ද ඒ හැම කෙනෙකුගෙම චිත්ත ශක්තිය මේ වැඩේ ඉෂ්ට කර ගන්න යොදා ගන්න වෙනවා.\nහැබැයි ඉතින් යම් පුද්ගලයකු ඉන්නවා නම් ඒ අදාල පුද්ගලයින් සියල්ලන්ගෙම ඍණ ශක්තිය අභිබවා තමන්ගෙ අරමුණ ඉෂ්ට කර ගැනීමේ ධන ශක්තිය ඉස්මතු කර ගන්න. එහෙම නම් ප්රශ්ණයක් නෑ."}
{"text": "ඉදිරි මහ මැතිවරණයේදී ශ්රී ලංකා පොදුජන පෙරමුණ ඇතුළු සන්ධානයෙන් භික්ෂූන් වහන්සේලාට අපේක්ෂකත්වය ලබා නොදීමට තීරණය කර ඇති බව ජනාධිපතිවරයාගේ පාර්ශ්වයෙන් මහනාහිමිවරුන්ට දැනුම්දී ඇති බව වාර්තාවේ.\nජනාධිපති ගෝඨාභය රාජපක්ෂ මහතා මහනාහිමිවරුන් මුණගැසුනු අවස්ථාවේදී අමාත්ය කෙහෙලිය රඹුක්වැල්ල මහතා විසින් මේ බව දැනුම්දී ඇත.\nඉදිරි මහ මැතිවරණයේදී භික්ෂූන් වහන්සේලාට අපේක්ෂකත්වය ලබා නොදෙන ලෙස අස්ගිරි පාර්ශ්වයේ මහා නායක හිමියන් සහ කාරක සංඝ සභාවේ නායක හිමිවරුන් විසින් ජනාධිපතිවරයාට ප්රකාශ කර ඇති අතර, එහිදී මේ බව සඳහන් කර තිබේ.\nඅස්ගිරි මහානායක පූජ්ය ආචාර්ය වරකාගොඩ ඥානරතන හිමියන් ඇතුළු සංඝරත්නය සහ ජනාධිපතිවරයා අතර පැවති මෙම සාකච්ඡාවේදී භික්ෂූන් වහන්සේලාට අපේක්ෂකත්වය ලබාදීම සම්බන්ධයෙන් සහ භික්ෂූන් වහන්සේලා මන්ත්රීවරුන් ලෙස පත්වීමෙන් පසුව උන්වහන්සේලාගේ ක්රියාකලාපය සම්බන්ධයෙන් දීර්ඝ වශයෙන් සාකච්ඡා වී ඇති අතර ඉදිරි මහ මැතිවරණයේදී සුදුසු පුද්ගලයන්ට පමණක් අපේක්ෂකත්වයන් ලබාදීමට කටයුතු කරන ලෙසටත් නායක හිමිවරුන් ජනාධිපතිවරයාට ප්රකාශ කර තිබේ.\nඑහිදී කෙහෙළිය රඹුක්වැල්ල අමාත්යවරයා විසින් වැඩිදුරටත් දැනුම්දී ඇත්තේ, ශ්රී ලංකා පොදුජන පෙරමුණ පාර්ශ්වයෙන් එලෙස භික්ෂූන් වහන්සේලාට අපේක්ෂකත්වය නොදීමට තීරණය කර ඇති බවත්, අනිකුත් පක්ෂ සම්බන්ධයෙන් ප්රකාශයක් කිරීමට නොහැකි බවත්ය. එම සාකච්ඡාවට ජනාධිපතිවරයා සමග මහින්දානන්ද අලුත්ගමගේ, කෙහෙලිය රඹුක්වැල්ල, එස්.බී. දිසානායක, ආනන්ද අලුත්ගමගේ, අනුරාධ ජයරත්න යන මහත්වරුන්ද සහභාගි වී තිබේ."}
{"text": "(කොළඹ, ලංකාපුවත්) – නැගෙනහිර මුහුදේ පසැඟිල්ලන් පිළිබඳ ව වහාම පර්යේෂණයක් සිදු කරන්නැයි ධීවර හා ජලජ සම්පත් සංවර්ධන අමාත්ය මහින්ද අමරවීර මහතා නාරා ආයතනයට උපදෙස් ලබා දී ඇත.\nනැගෙනහිර මුහුදු තීරයේ කොරල්පරවලට විශාල වශයෙන් හානි සිදුකරන පසැඟිල්ලන් (Star Fish) විශේෂයක් ව්යාප්ත වෙමින් තිබෙන බව ධීවර හා ජලජ සම්පත් සංවර්ධන අමාත්යංශයට වාර්තා වීමෙන් අනතුරුව ධීවර හා ජලජ සම්පත් අමාත්යවරයා විසින් මෙම පියවර ගෙන ඇත.\nමෙම පසැඟිල්ලන් විශේෂය කොරල්පරවලට ඉතාමත් දරුණු ලෙස හානී සිදු කරන අතර ඔවුන් විසින් නිකුත් කරන රසායනික එන්සයිමයක් නිසා කොරල්පර දිරා ගොස් විනාශ වන බව වාර්තා වී ඇතැයි ධීවර හා ජලජ සම්පත් සංවර්ධන අමාත්ය මහින්ද අමරවීර මහතා පවසයි.\nපසුගියදා අමාත්යංශයේ පැවති උපදේශක රැස්වීමේදී අමාත්යවරයා මෙම කරුණු අනාවරණය කළ අතර මෙම පසැඟිල්ලන් ව්යාප්ත වීම පිළිබඳව වහාම විද්යාත්මක පර්යේෂණයක් සිදු කරන ලෙස නාරා ආයතනයට සහ ජාතික ජලජීවී වගා සංවර්ධන අධිකාරියට උපදෙස් දෙනු ලැබීය.\nතවද එම පර්යේෂණ කටයුතු සඳහා ශ්රී ලංකා නාවික හමුදාවේ සහයෝගය ලබා ගන්නා ලෙස ද අමාත්යවරයා උපදෙස් දෙනු ලැබීය.\nමීට වසර කිහිපයකට පෙර ද මේ අන්දමින් පසැඟිල්ලන් ව්යාප්තිය සිදු වු අතර එම අවස්ථාවේදි ද ඔවුන්ගේ ව්යාප්තිය අඩාල කරවීම සඳහා පියවර ගනු ලැබිණි."}
{"text": "ඩොලර් මිලියන 3,850 ක ශ්රී ලංකා ඉතිහාසයේ විශාලතම සෘජු විදේශ ආයෝජනය හම්බන්තොට මිරිජ්ජවිලට\nඑළඹෙන මාර්තු 24 වෙනි දින ශ්රී ලංකාවට ඓතිහාසික දිනයක් වන බවත්, එතෙක් මෙතෙක් මෙරට ඉතිහාසයේ වාර්තා වූ වැඩිම සෘජු විදේශ ආයෝජනය වන ඇමරිකානු ඩොලර් මිලියන 3,850 ක ආයෝජනයකින්, හම්බන්තොට මිරිජ්ජවිල අපනයන සැකසුම් කලාපයේ, සිල්වර්පාක් ඉන්ටර්නැෂනල් තෙල් පිරිපහදුවේ වැඩ කටයුතු එදින ආරම්භ වන බවත් සංවර්ධන උපායමාර්ග සහ ජාත්යන්තර වෙළෙඳ නියෝජ්ය අමාත්ය නලින් බණ්ඩාර මහතා පවසයි.\nමෙහිදී වැඩිදුරටත් අදහස් දැක්වූ නියෝජ්ය අමාත්යවරයා,\n“අපේ රටේ ඉතිහාසය තුළ, එතෙක් මෙතෙක් වූ දැවැන්තම ආයෝජනය හම්බන්තොට මිරිජ්ජවිල අපනයන සැකසුම් කලාපයේ සිද්ධ වෙනවා. ඩොලර් මිලියන 3,850 ක් සෘජු විදේශ ආයෝජනයක් වන සිල්වර්පාක් ඉන්ටර්නැෂනල් තෙල් පිරිපහදුවේ වැඩකටයුතු ආරම්භ වෙනවා. මෙය අතිදැවැන්ත ආයෝජනයක්. මෙය හම්බන්තොට වරාය ඉදිකිරීමට ගිය මුදල වගේ තුන් ගුණයක්.“\n“1967 තමා අවසාන වරට අපේ රටේ තෙල් පිරිපහදුවක් නිර්මාණය වෙලා, වැඩ ආරම්භ වෙන්නේ, සපුගස්කන්ද තෙල් පිරිපහදුව. ඒ වගේ පස් ගුණයක් ධාරිතාවක් තියෙනවා. බැරල් ලක්ෂ 2 ක් දෛනිකව නිෂ්පාදනය කරන්න පුළුවන් මේ තෙල් පිරිපහදුවෙන්. මාස 44 කින් වැඩ අවසන් කරන්න බලාපොරොත්තු වෙනවා.“\n“මේකේ පළවෙනි කොටස විදියට තෙල් ටැංකි සංකීර්ණයේ වැඩකටයුතු මේ මාසේ් 24 වෙනිදා අගමැතිතුමාගේ මූලිකත්වයෙන් ආරම්භක මහෝත්සවය සිදුවෙනවා. වැදගත්ම කාරණය තමයි හම්බන්තොට වරාය සක්රීය වරායක් බවට පත් කරන්න මේ හරහා අවස්ථාව උදාවෙලා තියෙනවා.“\nමෙම ආයෝජනය සිංගප්පූරුවේ සිල්වර්පාක් ඉන්ටර්නැෂනල් (පුද්ගලික) සමාගම සහ ඕමාන් සුල්තාන් රාජ්යයේ තෙල් හා ගෑස් අමාත්යාංශය සමඟ ඒකාබද්ධව පිහිටුවා ගත් ව්යාපාරයක් මගින් සිදුකෙරෙන ආයෝජනයක් වන අතර පිළිවෙලින් 70% ක් හා 30% ක් බැගින් මෙම සමාගමේ අයිතිය සිංගප්පූරුව හා ඕමානය සතුව පවතී.\nHelabima. All rights Reserved.\nCopyrights protected: All the content on this website is copyright protected and can be reproduced only by giving due courtesy to 'helabima'"}
{"text": "ප්රවීණ ගීත රචක – නිලාර් එන්. කාසිම්\nඑන්. ලංකා මාගම්මන\nගීතය තම ප්රධාන ප්රකාශන මාධ්ය කරගත් නිලාර් එන්. කාසිම්ගේ නිර්මාණ ජීවිතයට වසර 25ක් පිරීම නිමිත්තෙන් සංවිධානය කරනු ලබන ‘සරස වසන්තය’ මියැසි හැන්දෑව සැප්. 7 පදනම් ආයතනයේදී පැවැත්වේ.\nගීතය කාලයෙන් කාලයට එම්.පී. තැටි, ඊ.පී. තැටි, කැසට් හා සීඩී දක්වා පැමිණි ගමන් මගේ ඊළඟ තාක්ෂණ පිම්ම ලෙස ෆ්ලෑෂ් ඩ්රයිව් (Pen Drive) තාක්ෂණය ඔස්සේ ඔහුගේ ගීත සියයක් ජනගත කිරීම මෙදින සිදුකැරේ. මෙම ගීත සියය සාමාන්ය MP3 තාක්ෂණය වෙනුවට උසස් තාක්ෂණ යොදා රසික ප්රජාවට පිරිනැමීමට නිලාර් සූදානම්ය. ඊට සමගාමීව එම ගීත සියය අඩංගු මුද්රිත ‘සරස වසන්තය’ ගී පොත දොරට වඩියි. සමන් අතාවුදහෙට්ටි, මහාචාර්ය ජේ.බී. දිසානායක හා සංගීතවේදී නදීක ගුරුගේ මෙහි දෙසුම් පවත්වන අතර ‘සරස වසන්තය’ රසවත් කිරීමට ගායක ගායිකාවෝ රැසක් එක්වෙති.\nකවිය හා ගීතය අතර ඔබගේ අභ්යාසය කෙබඳු එකක්ද?\nගීතය හුදු පුද්ගල කලා ප්රයත්නයක් නොවෙයි. කවිය ආත්මීය ප්රකාශනයක්. ගීතය සාමූහික ප්රකාශනයක්. ගීතය තුළ අප වචනවලින් ප්රකාශ කරන දේ, රසිකයා දක්වා ගෙන යද්දී සංගීත ශිල්පියෙක්, වාද්ය වෘන්දයක්, තාක්ෂණික මෙවලම්වල භාවිතයක් සහ ගායකයෙක් හෝ ගායිකාවකගේ දායකත්වය ලබාගන්න සිදුවෙනවා. කවියක් ලියන කොට එම කවිය පොතක මුද්රණය වූ විට කවියා හා පාඨකයා අතර ඉතා ඍජු සබඳතාවක් ගොඩනැගෙනවා. හැබැයි මා ගීතයක් රචනා කරද්දී මෙයට වියමනක් ලෙස අනිකුත් පාර්ශ්වයන්ට එකතු වෙන්න තියෙන ඉඩකඩ ගැනත් හිතන්න වෙනවා. ඒ අතින් ගතහොත් කවිය පුද්ගලිකයි.\nමහගමසේකර, කරුණාරත්න අබේසේකර, ඩෝල්ටන් අල්විස්, චන්ද්රරත්න මානවසිංහ, අරිසෙන් අහුබුදු, ප්රේමකීර්ති ද අල්විස්, මහාචාර්ය සුනිල් ආරියරත්න, ආචාර්ය අජන්තා රණසිංහ, ලූෂන් බුලත්සිංහල, රත්න ශ්රී විජේසිංහ. මේ ගීත රචකයන් අතරින් ඔබේ ගීත රචනයට සමීපතම ආදර්ශය ගොනු වෙන්නේ කාගෙන්ද?\nබොහෝ දෙනකුට වගේම මහගමසේකරයන්ගේ ගීත රචනා ශෛලියෙන් යම් පූර්වාදර්ශයක් මටත් ලැබුණා. ඊටත් පසුව මා විශේෂ වශයෙන් ගුරු කොට ගත් රචකයන් ලෙස ලූෂන් බුලත්සිංහල හා මහාචාර්ය සුනිල් ආරියරත්න හා රත්න ශ්රී විජේසිංහ විශේෂ වෙනවා.\nමන්ද සේකර ගීතයට අප්රමාණ සෞන්දර්යයක් ගෙන එනවා. හැබැයි ගීතයේ විෂය ක්ෂේත්රය පුළුල් තැකට රැගෙන යන්නේ ලූෂන් බුලත්සිංහල, සුනිල් ආරියරත්න, අජන්තා රණසිංහ හා රත්න ශ්රී විජේසිංහයි. ඒ අයගේ ගීතවලින් අපට ලබා දුන් පන්නරය අපේම වූ ගීත කලාවක් ගොඩනගා ගන්නට පාදක වුණා.\nදශක තුනකට ආසන්න කාලයක් පැවති යුද්ධයෙන් බැටකාපු සමාජයක යුද්ධය නිමවීමෙන් පසු ඇතිවන පශ්චාත් යුද වාතාවරණය යටතේ සමස්ත කලාව, විශේෂයෙන්ම ගීතය දැඩි ලෙස නිහඬ පිළිවෙතක් අනුගමනය කරනවා. යුද්ධය පැවති වකවානුවේදී ඔබ පවා යුද වාතාවරණය තේමා කරගත් ගීත රචනයට පෙළඹුණා. අද දක්වන මේ නිහැඬියාව හරිද?\nඔබ එය මට චෝදනාවක් ලෙස කරනවා නම් මා එය ප්රතික්ෂේප කරනවා. ඒ දෘෂ්ටිවාදය තුළ ඉඳගෙන අදටත් අප නිර්මාණ කරනවා. කවිය වගේ ආත්මීය ප්රකාශනයක් නොවන ගීතය සමාජගත කරන විට එය රැගෙන යන්න වාහකයක් වුවමනා වෙනවා. එය හුදකලාව කරන්න පුළුවන් කාර්යයක් නොවේ. මේ පවතින සංස්කෘතික ගරා වැටීම ඇතුළත එබඳු වාහකයන් සොයාගත නොහැකිවෙලා තියෙනවා. මට කලින් පරපුරේ ශිල්පීන්ට මෙබඳු සමාජ යථාර්ථයන් ගායනා කරන්න කපුගේ, මාලනී බුලත්සිංහල, නන්දා මාලනී වගේ අය සිටියා. අපට කවුද ඉන්නේ? එතනදි අප හුදකලා වෙනවා. කලින් පරම්පරාවට සෝමදාස ඇල්විටිගල, සරත් දසනායක, කේමදාස වගේ ප්රවීණ සංගීතඥයන් සිටියා. අද මේ යාන්ත්රික වූ සමාජයක, අතිශයින් වාණිජකරණය වූ ගීත කලාවක් ඇතුළත හුදු වාණිජ කරණයට පමණක් තම ශිල්පීය දායකත්වය ලබාදෙන ශිල්පීන් සමග ගනුදෙනු කිරීමෙන් අවාසනාවන්ත ඉරණමකට අප මුහුණ දීලා ඉන්නවා. අදටත් කපුගේ කෙනෙක් ඉන්නවා නම් ගයන්න සමාජ යථාර්ථය ඇතුළත් ගීත රචනාවන් ලියන්න මා සූදානම්. එහෙම පිපිරීමක් වෙලා අලුත් ප්රවේශයක් ගීතය තුළ ඇතිවිය යුතුයි කියන තැන මා කවදත් පැහැදිලිවම සිටියා.\nසිංහල ගීතය ස්වායත්ත නැතහොත් ඒකල සාහිත්යාංගයක් වශයෙන් අපේ ජන ජීවිතයට එකතු වූයේ පසුගිය සියවසේ මුල් භාගයේ සිටයි. ප්රබල ගීත සාහිත්යයකින් පෝෂිත වූ රටක වර්තමාන ගීතයේ අරාජිකත්වය ගැන ඔබේ කියැවීම මොකක්ද?\nඅප බොහෝ දෙනකුට සිද්ධවෙලා තියෙන්නේ එදා මේ වගේ තිබුණාය කියලා අතීතකාමය තුළ අතීතය වර්ණනා කරමින් ඉන්නයි. එහෙත් ගීත රචනා කලාව මුහුණදීලා තියෙන මේ ඛේදවාචකයෙන් මෙය නිදහස් කරගන්න ලොකු සංගායනාවක් අද දවසේ ඇතිවෙන්න ඕනේ. මා හිතන විදියට මේ කාරණය වියුක්තව ගැනීම වැරදිසහගතයි. දැන් බලන්න වමේ ව්යාපාරයට වෙච්ච දේ. ඒ තුළ තියෙන්නෙත් පරිහානියක්. අප එදා කතා කරපු පුරුෂාර්ථ නෙමෙයි අද අපට කතා කරන්න සිද්ධවෙලා තියෙන්නේ. සිනමාව, වේදිකාව, ටෙලිනාට්ය, සාහිත්ය, තව මොනවද පරිහානියට නොගිහින් තියෙන්නේ? මේ සෑම දේකම තියෙන පරිහානිය තමයි ගීතය තුළිනුත් පිළිබිඹු වෙන්නේ. එකම දේ අනිකුත් කලාංගයකට වඩා ගීතය මේ තාක්ෂණික මෙවලම් එක්ක නිරන්තරයෙන්ම ගනුදෙනු කරන තැනක තියෙන්නේ. ඒ නිසාම ඒ තුළ සිදුවන පරිහානිය ප්රබලව කැපී පෙනෙනවා. හැබැයි එසේ වුණා කියලා අප අකර්මණ්ය වෙලා පරාජය පිළිගන්න තැනකට කොටුවෙන්න ඕනේ නැහැ. මේ අරගලය අපට පුළුවන් මට්ටමින් මුවහත් කරන්න ඕනේ.\nගීතයක රූප රචනා තුළින් රසිකයාගේ රස නිෂ්පත්තියට යම් බාධාවක්, සීමා කිරීමක් කරනවා නේද? එය රසිකයාගේ රසවිඳීමේ ස්වාධීනත්වයට එරෙහිවීමක් කියලා ඔබට හිතෙන්නේ නැද්ද?\nමෙතනදී මා ඔබ සමග එකඟවෙන්නේ 50% ප්රමාණයකටයි. ඔබ සමග එකඟ වෙනකොට වන්නේ හරවත් ගීතයකට කවුරුන් හෝ කෙනෙක් තමන්ට සිතෙන පරිදි බලා රූප රචනාවක් බලෙන් ඔබ්බන්නට යෑමෙන් රසිකයාගේ වින්දනීය මට්ටමේ සීමාවීම් අනිවාර්යයෙන්ම සිදුවෙනවා. එසේ නොවිය යුතුයි. අද බොහෝ රූපවාහිනී නාලිකාවල උදේ හවස පෙන්වන්නේ ඔවැනි දුර්වල, බාල ගණයේ රූප රචනා ඇතුළත් ගීත තමයි. මා ඔබත් සමග එකඟ නොවන කොටස තමයි ගීත රූප රචනාවක් දක්වා දීර්ඝ විය යුතු නැහැ කියලා. යමෙක් කියනවා නම් මා එයට එකඟ නැහැ. හේතුව තාක්ෂණික ජයග්රහණයක හුදෙක් ශ්රව්ය මාධ්ය තුළ පමණක් තිබුණු ගීතය දෘශ්ය මාධ්ය දක්වා රූපාන්තරණය වීම ප්රතික්ෂේප කරන්න අපට හැකියාවක් ඇත්තේ නැහැ. හැබැයි රූප රචනා වියමන ගීතයේ අන්තර්ගතය. එහි ගැඹුර ඉදිරියට අරගෙන යන්න පුළුවන් වෙන්න ඕනේ.\nරිගින් ටෝන්වලට පමණක් ගීත ලියන තරුණයන් සිටින රටේ සුභාවිත ගීතයේ අනාගතය කෙබඳු වේවිද?\nමේ ගැටලුවත් අප නිරවුල් කරගන්න අවශ්ය වෙනවා. රිගින් ටෝන් කියන්නේ ගීත වෙළෙඳ පොළේ තවත් එක ධාරාවක් විතරයි. හැබැයි ඒ සඳහා මම ගීත ලියනවා කියන්නේ ප්රවේශයේදීම තමාගේ පරිධිය සීමා කර ගැනීමක් ලෙසයි මා දකින්නේ. එහෙම සීමාසහිත විදිහට ඒ වෙළෙඳපොළ පමණක් ඉලක්ක කරගෙන ගීත ලියනවා කියන්නේ බොහොම පසුගාමී චින්තනයක් ඇතිව ක්රියාකිරීමක්. අප ගීත රචනා කරන්න ඕනේ අහවල් වෙළෙඳපොළ ඉලක්ක කරගෙන නොවෙයි. අප ගීත රචනා කරන්න ඕනේ ජනමනස පෝෂණය කරන්න. ඒ සඳහා ද්විතියීක කාරණයක් ලෙස වෙළෙඳපොළක් අවශ්ය වෙනවා. එහෙත් ද්විතීයික කාරණය ප්රමුඛකරණය කරගන්න ඕන නැහැ. එසේවීමම අතිශයින් ඛේදනීයයි.\nඅද වනවිට ගීතයේ අයිතිය පිළිබඳවත් ලොකු කලබැගෑනියක් තියෙනවා නේද?\nඅද වෙනකොට රචකයන්ගේ, සංගීතඥයාගේ හා ගායකයාගේ නොදැනුවත්කම භාවිත කරමින් තක්කඩි රැලක් ඒවායේ තියෙන බුද්ධිමය අයිතිය හොරා කනවා. මා රචනා කරන ලද ගීත රැසක්ම අද වෙනකොට තමන්ගේ යූ ටියුබ් නාලිකා හරහා ඔවුන්ට විතරක් මූල්යමය හිමිකමක් ලැබෙන පරිදි භාවිත කරනවා. අද වනවිට අපේ ගීතවල තියෙන නෛතික අයිතිය ආරක්ෂා කරගන්න අපට සටනක් දෙන්න සිදුවෙලා තියෙනවා. අපේ රටේ තියෙන බුද්ධිමය දේපළ පනතේ තියෙන සිදුරු මේ ගසා කෑමට උපකාර වෙලා තියෙනවා. අපේ බුද්ධිමය අයිතිය පිටස්තරයකුට ගසා කන්න ඉඩදෙන්න බැහැ. මේ සඳහා සබුද්ධිකව ශක්තිමත්ව ඉදිරියට යන්න ඕනේ."}
{"text": "ජනාධිපති මෛත්රීපාල සිරිසේන මහතා දින දෙකක නිල සංචාරයක් සඳහා මීට සුළු මොහොතකට පෙර ඉරානයේ ටෙහෙරාන් බලා පිටත්ව ගියේය .\nජනාධිපතිවරයා සමඟ 10 දෙනෙකුගෙන් යුත් දූත පිරිසක් මෙම සංචාරය සඳහා එක් වී සිටියහ.\nඑම පිරිස කටාර් ගුවන් සේවයේ Q.R.- 665 දරණ ගුවන් යානයෙන් දහවල් 11.50 ට පමණ කටුනායක බණ්ඩාරනායක ජාත්යන්තර ගුවන් තොටුපොළෙන් පිටත්ව ගියහ."}
{"text": "මුතුන්මිත්තන් හෝප්ට කතා කරලා කිව්වා ශාන්ත ඇන් පල්ලියට හෙයිලිව එවන්නයි කියලා. පස්සේ ඉතින් හෙයිලිට කරන්න දෙයක් නැති නිසා ක්ලවුස් එක්ක එයා ශාන්ත ඈන් පල්ලියට ගියා. හත්වෙනි කොටසේදී කිව්වා මතක ඇතිනේ අර ඉතිරි ඇටකටුවක් ගැන ටයිලර් ලොක්වුඩ් එක්ක සම්බන්ධයක් ගෙන හැර පෙන්නුවා. එලයිජා හිතුවේ ඒවා තියෙන්නේ මිස්ටික් ෆෝල්ස්වල කියලා. වැම්පයර් ඩයරීස් වලට අනුව ස්ටෙෆන් ටයිලර්ව මරලා දැම්මා. ඉතින් මේ ගැන හොයන්න පවරා තියෙන්නේ එලාරික්ට. විස්තර හොයාගෙන එලාරික් නිව් ඔර්ලින්ස් වලට එන්නයි හදන්නේ. නමුත් ඇත්තටම එයා ආවට ක්ලවුස් යන්නේ නැති නිසා ක්ලවුස් කිව්වා එලයිජට මාසෙල් එක්ක යන්න කියලා. මාසෙල්ව හම්බෙන්න එලයිජා ගියහම මාසෙල් ඒ වෙලාවේ හිටියේ සොෆියා එක්ක. දන්නවනේ එයාගේ ඇගේ තමයි හොලොව් කියන ආත්මේ ඉන්නේ. නමුත් මාසෙල් නම් දන්නේ නෑ සෑහෙන වෙලාවක් යනකන්. එලයිජා ඇවිත් කිව්වා කෙනෙක් මිස්ටික් ෆෝල්ස්වල ඉදන් එනවා ගිහින් එයාව හම්බවෙමු කියලා. මේක සොෆීයා අහන් ඉදලා එයා හැමෝටම කලින් ගියා එලාරික්ව මගදීම අල්ලගන්න. එයාගේ ඇගේ තියෙන මායාකාර බලයෙන් එලාරික්ගේ වාහනේ කඩලා එලාරික්ට පහර දුන්නා. පස්සේ එලාරික්ට කරගන්න දෙයක් නැති තැන එයා වාහනේට වෙඩි තියලා ඒක පුපුරවලා දැම්මා. ඊටපස්සේ මාසෙල් හා එලයිජා එතනට ආවට පස්සේ තමයි දැනගත්තේ සොෆීයාව ධාරකයා කරගෙන කියලා. එලාරික්ගේ ටයිලර්ලගේ වාර්තා පරික්ෂා කිරීමක් කරලා තියෙනවා. එතකොට එයා හොයාගෙන තියෙනවා ඩේල් රොබ්ලස්ලගේ සොහොන්වල තමයි මේවා තැන්පත් කරලා තියෙන්නේ කියලා.\nහෙයිලි හා ක්ලවුස් දෙන්නා ගියානේ ශාන්ත ඈන් පල්ලියට. ඒ වෙලාවේදී එයාලට අර හාව්ස්ට් කෙල්ලෝ එහෙමත් නැත්තම් ප්රංශ අංගනයේ හිටාපු මායාකාරියන්ගේ දුවලා මරලා අරන් ඇවිත් මුතුන්මිත්තන්ට බිලි දෙන්න හදපු අය ඇවිල්ලා ක්ලවුස්ටයි හෙයිලිටයි එයා පැත්තට ඒ කිව්වේ මුතුන්මිත්තන් ඉන්න එයාලගේ ලෝකෙට ගමන් මග සලස්වන්න හැදුවේ. කරන්නම දෙයක් නැති නිසා මේ දෙන්නා අනික් පැත්තටත් ගියා. අන්න එතනදී හුගක් හුරු පුරුදු නිව් ඔර්ලින්ස් මායාකාරිය ඩවීනා ඇවිත් මේ දෙන්නට උදව් කරන්න පොරොන්දු වුණා. මොකද මේ වෙලාවේ හැටියට මේ අයට ඉන්න එකම මිත්ර පක්ෂය ඩවීනා හන්දා. ඩවීනා පස්සේ මේ හොලොව්ගේ ඔරීජින් ස්ටොරිය නොහොත් ඉතිහාස කතාව කියන්න ගත්තා. කෙටියෙන් කියනවනම් මෙහෙමයි හෙයිලි හා ජැක් දෙන්නාගේ වෙඩිම මතක ඇතිනේ. ඒ දෙන්නා පෙළපත් දෙකක මිනිස් වෘකයෝ දෙන්නෙක්. ඒ දෙන්නා විවාහ වුණේ වෘක රංචුයි වැම්පයර්ලා අතරෙයි තියෙන සමගිය ඇති කරන්න නෙහ්. ඉනාඩුගේ අම්මයි තාත්තයි කියන්නෙත් එහෙම වංශ දෙකක දෙන්නෙක්. මේ දෙන්නා විවාහ වෙලා එයාගේ අම්මට ලැබෙන දැරුවා සියළුම බලයන්ගෙන් සපිරි දරුවෙක් හැටියට උපත දෙන්නයි එයාලගේ වැඩිමහල් මායාකරියෝ කරන්න හැදුවේ. ඒක නම් සාර්ථක වුණා. නමුත් මේ අය දැනගෙන හිටියේ නෑ එයාලා මේ මොකක්ද කරන්නේ කියලා. කොහොම කොහොමින් හරි මේ උපත ලැබුණු දැරුවා තමයි හොලොව් කියන්නේ. දැන්ම නෙවෙයි හොලොව් වුණේ. මෙයාට කරපු මායාකාර්මයන්වල ප්රතිවිපාක හැටියට මෙයාට ඇතිවුණේ අසීමිත කුසගින්නක්. මේ නිසා මිනිස්සු මරලා තමයි පෝෂණය වුණේ. හරියට සුපර්නැචුරල්වල අදුර නොහොත් අමාරා වගේ. මෙයාව නවත්තන්න හැදුවට ඒ ගමේ අයට බැරිවෙලා තියෙනවා\nපස්සේ එයාව මරන්න තීරණය කරලා තියෙනවා. වැඩිමහල් මායකරියන්ගේ මායාබලයෙන් කවපු මායා පොරොවකින් ඇයව මරලා දාලා තියෙනවා. මේක කරන්න වුණේ එයාගේ වදාපු අම්මටටමයි. මෙයා මැරෙන්න මොහොතකට කලින් ශාපලත් වෙන්න මන්තරයක් මතුරලා තියෙනවා. මෙතනින් පස්සේ තමයි මිනිස් වෘකයන්ගේ ශාපය ඇති වෙලා තියෙන්නෙත්. මේ ශාපේ නිසාම මේ රැලේ කට්ටිය අඩසද දවසට වෘකයෝ බවට පත්වෙලා තියෙනවා. ඉනාඩුගේ ඇටසැකිලි පවා එක ලග තියෙන එක පවා අනතුරු දායක නිසා මේ ඇටකටු රැලේ එකිනෙකා අතර බෙදලා දීලා තියෙනවා ආරක්ෂා කරන්න කියලා. ඒවගේම ආයේ මුණනොගැහෙන්න ඕන කියලා පොරොන්දු කරගෙන තියෙනවා. හෙයිලි පැවතෙන්නේ ලෙබනයර්ස්ලගේ පරපුරින්. මේ නිසාම තමයි පරම්පරවෛන් පරම්පාරාවට උරුම වෙච්ච මේ ඇටකටු හෙයිලිගේ අම්මයි තාත්තයි කාලයක් තිස්සේ ආරක්ෂා කරලා මැරිලා ගියේ. හොලොව්ගේ වංශයට වඩා හෙයිලිගේ වංශය බලවත් මේ නිසා ඩවීනා හෙයිලිව යැව්වා හොලොව් එක්ක සටන් කරන්න කියලා නමුත් ක්ල්වුස්ව හිර කරගෙනයි එහෙම කලේ. මොකද එයා හෙයිලිට කිව්වේ නෑ හෙයිලිගේ ලේ වලින් හොලොව්ට අනතුරක් කරන්න නම් මායිම් මන්තරයක් කරලා කොටු කරන්න ඕන කියලා. මේ නිසා මාසෙල් හා එලයිජා අමාරුවෙන් හොයාගත්ත ඇටකටුවත් සොෆීයා අරගෙන ගියා. ඩවීනා හැදුවේ ක්ලවුස්ගේ අමරණිය බලය සමබන්ධ කරගෙන හොලොව්ව කොටු කරලා දාන්න. ඒකට ක්ලවුස්ට මැරෙන්න සිද්දවෙනවා. ඩවීනට ඕනේ උනෙත් ඒකමයි. ඒ නිසා එයා ක්ලවුස්ව මරන්න ඔන්න මෙන්න තියෙද්දී හෝප් ඇවිත් ඩවීනට ප්රතිප්රහාර එල්ල කරලා ක්ලවුස්ව බෙරගත්තා. හෙයිලිගේ කීම නිසා අන්තිමේදී එලයිජා ගියා මාසෙල්ට අර කිනිස්ස දෙන්න. නමුත් ඒ වෙලාවේ මාසෙල් ඉන්න තැන මාසෙල් හිටියේ නෑ. එතන හිටියේ සොෆීයාගේ ඇග ධාරකයා කරගත්ත හොලොව්. පේනහැටියට නම් එලයිජාගේ තත්වේ හොද නෑ. බලමුකෝ අද මොකද වෙන්නේ කියලා.\nඑලයිජාව හොලොව් අල්ලගත්තනේ අර විෂ කවපු රෝසකටු වලින් ඇනලා. දැන් මෙතනින් පස්සේ එයා එලයිජාව හිර කරගෙන ඉන්නේ. මොකද එයාට අවසන් ඇටකටුවත් ඕන වෙලා. ඒක දුන්නා හෝ නැතා එයා එලයිජාව බිලිගන්නයි හදන්නේ. මොකද එයාට ආයේ ජීවය ඕන නිසා. ඔයාලා හිතනවද එලයිජාට මැරෙන්න වෙයි කියලා අද කොටසෙදි? ක්ලවුස් හදන්නේ එලයිජා වෙනුවෙන් ඉදිරිපත් වෙලා එලයිජාගේ ජීවිතේ බේරගන්න.බලලම ඉන්නකෝ මොකද වෙන්නේ කියලා.\nගිහින් එන්නම්. හැමෝටම සුභ සතිඅන්තයක් වේවා!\nප:ලි: – නැවත ඔරිජිනල්ස් කතාමාලාවේ ඉතිරි කතාංගය ලබන සතියේ විකාශය වීමක් වෙන්නේ නැහැ. එහෙ නැවත විකාශය අරඹන්නේ ජූනි (02) වැනිදා."}
{"text": "‘ඇදුම ඇතුලේ නයි දාගෙන කනවා කනවා කියලා තේරුමක් නෑ නයා අරගෙන එළියට දාන්න ඕනේ’ යයි පාර්ලිමේන්තු මන්ත්රී එස්.එම්. මරික්කාර් මහතා පවසයි.\nඔහු මෙම අදහස් පළ කරන ලද්දේ රුපියල් ලක්ෂ 20 ක වියදමෙන් කාපට් අතුරා සංවර්ධනය කරන ලද ගොතටුව මල්පුර මාර්ගය ජනතා අයිතියට පත් කිරීමේ උත්සවයට සහභාගී වෙමින්ය.\n‘2015 ජනවාරි මාසේ 08 වෙනදා රටේ ජනතාව මේ ආණ්ඩුව පත් කලේ.එවකට පැවැති පාලනය අයින් කරලා මේ රටෙන් දූෂණය, වංචාව නාස්තිය හා මිනීමැරුම් මුළු මනින්ම තුරන් කරන්න කියලයි. එක කරන්න පුළුවන් විදි දෙකක් තියෙනවා. එකක් තමයි ඒවාට සම්බන්ධ වුණු අයට නඩු විභාග කරලා නිසි දඩුවම් ලබා දීම. අපි ජනතාවටත් ඒ දේ පොරොන්දු වුනා.\nදෙවැනි එක තමයි අපේ ආණ්ඩුවෙත් මේ ආකාරයේ වැරදි වෙනවානම් අපි විරුද්ධයි කියලා කිව්වා. එතකොට මේ පරීක්ෂණ කරගෙන යන ආකාරය දිහා ජනතාව බලාගෙන හිටියා. පක්ෂය හා පසුපෙළ මන්ත්රීවරු විදිහට අපි බලාගෙන හිටියා.\nඅවුරුදු දෙකක් ගියා ඇත්තටම අපිට ලැජ්ජයි. මොකද හේතුව මීනීමරුම් වලට නඩු දාගන්න විදිහක් නෑ, හොරකම් කරපු එවුන්ට දඩුවම් දෙන්න විදිහක් නෑ.එතකොට මේ වගේ අවස්ථාවලදී අධිකරණ ඇමතිවරයාගේ වගකීම තමයි මේ රටේ ව්යස්ථාවල යම් අඩුපාඩු තියෙනවානම්, ඒවාට අවශ්ය ව්යවස්ථා සංශෝධන ගෙනල්ලා පක්ෂයට පාර්ලිමේන්තුවට ඉදිරිපත් කරලා ජනතාව බලාපොරොත්තු වූ ආකාරවට හොරුන්ට, තක්ඩීන්ට , මිනීමරුවන්ට දඩුවම් ලබා දෙන එක. ඒක එතුමා කරන්නේ නැතිව රට වටේම බයිලා කියව කියව යන්නයි, පක්ෂය නායකතුමාව විචේනය කරගෙන යනවා නම්, පක්ෂයේ ප්රතිපත්ති කඩනවානම් එතුමාව එළියට දාන්නේ නැතිව මොකක්ද කරන්න කියන්නේ.\nඅනිත් එක තමයි පොදු අපේක්ෂක සිහින තියාගෙන මහින්ද මහත්තයාගේ ගුලි කාලා , ආණ්ඩුව කඩාකප්පල් කිරීමේ වැඩපිළිවලක උගුලකට එතුමා හසුවීම පිළිබදව අපට කරන්න දෙයක් නෑ දැන් අපිට කියන්න තියෙන්නේ අර ගමේ පරණ කියමනක් තමයි ඒ තමයි ඇදුම ඇතුලේ නයි දාගෙන කනවා කනවා කියලා තේරුමක් නෑනේ. නයා අරගෙන එළියට දාන්න ඕනේ ඒක තමයි අපි කරන්නේ’\n– මිනුර රෂාන්ත"}
{"text": "\"මා වැනි බිළීන්දා\nමරුවා යයිද කැන්දා\nඅනේ ඒ හින්දා\nදෙන්න ලේ බිඳු මාමා නැන්දා \"\nපළමුව මෙසේ රුධිර වර්ග හතරක් ඇති බව හඳුනා ගන්නා ලද්දේ 1901 වසරේදී වෛද්ය කාර්ල් ලෑන්ඩ්ස්ටයිනර් විසිනි. මීට අමතරව 1952 දී ඉන්දීය ජාතික වෛද්ය Y.M බෙහෙන්දේ විසින් බොම්බායේදී රිය අනතුරකට පත් තරුණයන් දෙදෙනෙකුගේ රුධිර පරික්ෂාවකින් පසු සොයාගත් බොම්බේ O+ රුධිර ගණය ලොව ඇති දුර්ලභම රුධිර කාණ්ඩය ලෙසින් සැලකෙන අතර ලංකාවේ පවුල් පහක් පමණක් වාර්ථාවන බව සදහන් වේ.\n|රුධිර ගණ අනුව ගැලපීම්|\nරුධිර දායකයෙකු වීමට අවශ්ය මූලික සුදුසුකම්\n- වයස අවුරුදු 18-60 ත් අතර ගැහැණු පිරිමි දෙපාර්ශවයටම (පලමු වරට ලබාදෙන්නේ නම් උපරිම වයස 55 ක් ලෙස සලකනු ලැබේ)\n- බර කිලෝග්රෑම් 50 ට වඩා වැඩිවිය යුතුයි\n- රුධිරයේ හිමොග්ලොබින් ප්රමාණය ඩෙසිලීටරයකට ග්රෑම් 12 ට වඩා වැඩිවිය යුතුය.\n- රුධිරය ලබා දෙන මොහොත වන විට පැය හයකට වඩා නින්දක් ලබා තිබිය යුතු වීම.\nරුධිර ප්රදානයට නුසුදුස්සෙකු වීමට හේතු\n- පසුගිය වසරක කාලය තුල ඔබට රුධිරය හෝ රුධිර කොටස් ලබාදීමට සිදුවූවා නම්\n- ඔබට විශ්වාසවන්ත එක් ලිංගික සහකරුවකුට වඩා සිටිනවා නම්\n- කෙදිනක හෝ මත්ද්ර්ය එන්නත් ලබාගෙන තියෙනවා නම්\n- පසුගිය මාස හයක් තුල කුමක් හෝ ශල්යකර්මයකට භාජනය වී ඇත්නම්\n- පසුගිය මාස හයක් තුල විදේශගතව පැමිණියා නම්\n- පසුගිය වසරක් තුල කන්විදීමක් හෝ පච්චා කෙටීමක් සිදුකර ඇත්නම්\n- කෙදිනක හෝ සෙංගමාලය හෙවත් කහඋණ වැලදී ඇත්නම්\nරුධිරය ලබාදීමෙන් පසුව\n- රුධිරය ලබාදීමෙන් පසුව අවම විනාඩි 20 පමණ විවේකීව වෛද්යවරයාගේ හා කාර්යමණ්ඩලයේ අධීක්ෂණය යටතේ එම ස්ථානයේම රැදී සිටිය යුතුයි\n- සුලු ආහාරයක් හා දියරමය පානයක් ලබාගත යුතුයි\n- කුමක් හෝ අපහසුතාවයක් ඇත්නම් වෛද්යවරයාට හෝ කාර්ය මණ්ඩලයට දැන්විය යුතුයි\n- රුධීරය ලබාගත් ස්ථානයේ ඇලවූ ප්ලාස්ටරය පැය දොලහක් ගතවෙන තුරු නොගැලවිය යුතුයි\n- ඊලග ප්රධාන ආහාරය ලබාගන්නා තුරු මත්පැනෙන් වැලකිය යුතුයි\nඔබ පරිත්යාග කල රුධිරය රෝගියෙකුට ලබාදීමට පෙර විවිධ සංඝටක වලට වෙන් කරනු ලබයි. ඒ රතු රුධිරාණු, සුදු රුධිරාණු, රුධිර පට්ටිකා හා රුධිර ප්ලාස්මාව ලෙසයි. මෙම එක් එක් සංඝටක විශේෂිත උෂ්ණත්වල නියමිත කාලයක් ගබඩා කරනු ලබයි.\nරතු රුධිර සෛල සෙල්සියස් අංශක 4 ක් වැනි උෂ්ණත්වයක දින 35-42 අතර කාලයක් ගබඩා කර තබාගත හැකිය. රුධිර ප්ලාස්මාව සෙල්සියස් අංශක ඍණ 30 වඩා පහල උෂ්ණත්වයක වසරක පමණ කාලයක්ද සුදු රුධිරාණු සෙල්සියස් අංශක 22 උෂ්ණත්වයක් යටතේ එක් දිනක කාලයක් තබා ගත හැකිය. පරිත්යාග කල සෑම රුධිර ඒකකයක්ම ප්රධාන වශයෙන් රෝග පහක් සදහා පරීක්ෂා කරනු ලබයි.\nරතු රුධිර සෛල සෙල්සියස් අංශක 4 ක් වැනි උෂ්ණත්වයක දින 35-42 අතර කාලයක් ගබඩා කර තබාගත හැකිය. රුධිර ප්ලාස්මාව සෙල්සියස් අංශක ඍණ 30 වඩා පහල උෂ්ණත්වයක වසරක පමණ කාලයක්ද සුදු රුධිරාණු සෙල්සියස් අංශක 22 උෂ්ණත්වයක් යටතේ එක් දිනක කාලයක් තබා ගත හැකිය. පරිත්යාග කල සෑම රුධිර ඒකකයක්ම ප්රධාන වශයෙන් රෝග පහක් සදහා පරීක්ෂා කරනු ලබයි.\n|ශ්රී ලංකාවේ රුධිර ගණ අනුව ව්යාප්තිය|\n|ලේ බැංකුවට ලැබෙන් පරිත්යාග වල ප්රතිශතයන් රුධිර ගණ අනුව|\nලේ දන් දී නැති අයගෙන් 17% පවසන්නේ ඒ ගැන කිසිවිටකත් නොසිතූ බවත්, නොදැන සිටි බවත් ය. 15% ලේ දන් දීමට තමාට විවේකයක් නැති බව පවසයි.ලේ දන් දෙන අය ඊට පෙළබීමට ප්රධානතම හේතුව ලෙස දක්වන්නේ අනුන්ට උදව් කිරීමට ඇති කැමැත්තයි.ලේ දායක කිරීමට පමණක් ගත වන්නේ විනාඩි 15 කටත් අඩු වේලාවකි. ඔබ පැමිණි වේලාවේ සිට ලේ දී පිට වනතුරු පැයක් පමණ ගත වේ.ලේ පරිත්යාගයකින් පසුව පිටවූ දියර පැය කීපයක් ඇතුලත රුධිර සංසරණ පද්ධතියට එකතු වේ. රතු රුධිරාණු සති හතරක් ඇතුලත පෙර මට්ටමට පැමිණේ. පරිත්යාගයේදී වැය වූ යකඩ නැවත අවශෝෂණයට සති අටක් පමණ ගතවේ.ලේ පරිත්යාගයෙන් ඒඩ්ස් හෝ වෙනත් බෝවන රෝග වැළඳීමේ කිසිදු හැකියාවක් නැත. එසේ රෝග බෝ වෙනවා යැයි කීම මිත්යාමතයක්ම වන්නේය.\n*******\n|කුෂාන් සහ ධනුෂ්ක|\nරුධිර පාරවිලනය සහ රුධිරය පිලිබදව මම මුලින් සදහන් කලේ අද කතාවට ප්රවේශ වීමට පහසුවක් ලෙසයි. ගම්පහ බණ්ඩාරණායක විද්යාලයේ ඉගෙනුම ලබමින් 2013 දී හදිසියේ අප අතරින් වෙන්වූ ධනුෂ්ක සමරකෝන් මිතුරා සහ 2016 වසරේදී අප අතරින් වෙන්වූ කුෂාන් දහනායක මිතුරාත් සිහිකරමින් ආරණ්ය.lk එකමුතුවේ සංවිධාන ශක්තියෙන් වසරක නිහැඩියාවකින් පසුව පස්වන වරටත් ලේ දනදීමේ කඳවුරක් එලබෙන ජනවාරි 05 දින පැවැත්වීමට සියලු කටයුතු සූදානම් කර ඇත.\nස්ථානය - ගම්පහ සාම විහාරය (රත්නාවලී බාලිකා විදුහල අසල)\nවේලාව - පෙරවරු 08.30 සිට පස්වරු 03.30 දක්වා\nමේ සටහන මම ලියන වෙලාව වෙනකොට අපි සංවිධානය කරන ලේ දන්දීමේ කදවුරට තියෙන්නේ තවත් පැය 72 ත් අඩු කාලයක්. අපි මේ වෙනකොට විවිධ ක්රම මගින් මේ පිලිබදව දැනුවත් කරලා තියෙනවා පසුගිය වසර හතර පුරාවටම පැමිණි සියලුම රුධිර දායකයන් හට මෙවර කඳවුර පිලිබදව දන්වා ලිපි තැපැල් කර යවා තිබෙන අතරම ගම්පහ නගරයේ පොස්ටර් හා අත්පත්රිකා මඟින් දැනුවත් කර තිබෙනවා.\n|පෝස්ටර් සකසමින්|\n|පෝස්ටර් සකසමින්|\n|පසුගය දායකයින්ට සිහිකැඳවීම් ලිපි|\nඔබේ ලේ වලින් මේ අපේ රටේ කොතනක හරි මරණාසන්නව ඉන්න අම්ම තාත්තා කෙනෙක් ආච්චි සීයා කෙනෙක් සහෝදර සහෝදරියක් නැත්නම් අහිංසක පුංචි එකෙක් ජීවත් කරවන්න පුලුවන්නම් එයින් ඔබට දැනෙන සතුට සල්ලි වලට ගන්න බැහැ. ඒ සතුට ලබා ගන්න ඔබේ ලේ වලින් ජීවිතයක් ජීවත් කරවන්න පුලුවන්නම් එදාට එන්න\nඅමතක කරන්න එපා ඔයාලටත් කවදා හරි දවසක කාගේ හරි ලේ ජීවිතේ රැකගන්න ඕන වෙන්නත් බැරිකමක් නැහැ..\nඔබත් ඇවිත් යන්න එන්න තවත් ජීවිතයකට ආලෝකයක් වන්නට......\nපසු සටහන\n- රුධිර පාරවිලනය සම්බන්ද සංඛ්යාත්මක තොරතුරු ලබාදෙමින් කඳවුර පිලිබදව සමාජ මාධ්ය මගින් ප්රචාරනය ලබාදුන් නාරාහේන්පිට මධ්යම රුධිරපාරවිලයන සේවයට සහ දුර්ලභ බොම්බේ O+ රුධිර කාණ්ඩය පිලිබදව තොරතුරු ලබාදුන් කොළඹ වෛද්ය පීඨයේ නොලාන් සසේන්ද්ර සොයුරාට විශේෂ ස්තූතිය පිරිනැමිය යුත්තේය...\n- ගම්පහ දිස්ත්රික් මහ රෝහලේ ලේ බැංකුවට අනුව දෙසැම්බර් සහ පෙබරවාරි අතර කාල සීමාව දැඩි ලේ හිඟයක් පවතින කාලසීමාවක් වන අතර යලිත් ඩෙංගු උණ ව්යාප්ත වීමත් සමග හිඟය උග්ර විය හැකිය.\n- ඔබ එදිනට පැමිණෙනවා නම් ජාතික හැදුණුම්පත/රියදුරු බලපත්රය හෝ වෙනත් අනන්යතාවය සහතික කල හැකි ලියවිල්ලක් රැගෙන ඒමටත් අමතක කරන්න ඒපා."}
{"text": "එදිනෙදා වැඩකටයුතු, බර එසවීම, ව්යායාම කිරීම වැනි ශාරීරික ක්රියාකාරකම් කිරීමේදී ඇතැම් විට මාංශ පේශි උළුක්කු වීම් ඇතිවනු දැකිය හැක. මාංශ පේශි උළුක්කුවක්, ඇදීමක්, හෝ ඉරී යාමක් ලෙසින් අදහස් වන්නේ මාංශ පේශියකට හෝ එහි පේශි කණ්ඩරා (Tendons) වලට හානියක් සිදුවීමයි. ඔබ එදිනෙදා වැඩකටයුතු, බරක් එසවීම, ක්රීඩාවක්, හෝ වෙනත් කාර්යයක් සිදුකරන විටෙකදී මාංශ පේශියක් මත අධික ආතතියක් ඇතිවීම නිසා මාංශ පේශි උළුක්කුවක් ඇතිවිය හැක. මාංශ පේශි උළුක්කුවකදී පේශි තන්තු වල සහ පේශි කණ්ඩරාවේ කොටසක් හෝ ඒවා සම්පූර්ණයෙන්ම ඉරී යන අවස්ථා ද පවතී. මෙසේ මාංශ පේශියක් ඉරී යාමේදී එහි පවතින කුඩා රුධිර වාහිනී වලට හානි සිදුවීම මගින් ස්ථානීය රුධිර වහනයක් හෝ තැල්මක් මෙන්ම, අදාළ ප්රදේශයේ පවතින ස්නායු අන්ත උද්දීපනය වීමෙන් වේදනාවක් ද ඇතිවේ.\nමාංශ පේශි උළුක්කුවකදී ඇතිවන රෝග ලක්ෂණ මොනවාද?\n- උළුක්කුව සිදුවූ ප්රදේශය ඉදිමීම, තැල්ම, හෝ රතුවීම.\n- විවේකයෙන් සිටින විට පවා වේදනාකාරී වීම.\n- උළුක්කුව සිදුවූ මාංශ පේශිය හෝ එය සම්බන්ධ වන සන්ධි චලනය කිරීම වේදනාකාරී වීම.\n- මාංශ පේශිය හෝ පේශි කණ්ඩරාව දුර්වල වීම.\n- ඇතැම් විට, මාංශ පේශිය භාවිතා කිරීමට නොහැකි තරම් අපහසු වේ.\nමාංශ පේශි උළුක්කුවක් ඇතිවූ විට කුමක් කළ යුතුද?\nඔබට සැලකිය යුතු තරම් මාංශ පේශි උළුක්කුවක් සිදුවී ඇති බව හැඟේ නම් හෝ නිවසේදී කරන ප්රතිකර්ම වලින් පැය 24 ක් තුළ මාංශ පේශි උළුක්කුව සමනය වන බවක් නොපෙනේ නම්, ඔබේ වෛද්යවරයා හමුවීමට කටයුතු කළ යුතුය.\nමාංශ පේශි උළුක්කුවක් සිදුවීමත් සමග බිඳෙන ශබ්දයක් ඇසුනි නම්, ඇවිදීමට නොහැකි නම්, සැලකිය යුතු ඉදිමීමක් හෝ වේදනාවක් ඇත්නම්, උණ පවතී නම්, හෝ කැපුමක් හෝ තුවාළයක් පවතී නම්, ඉක්මනින් රෝහල් ගත වී ප්රතිකාර ගැනීම වැදගත් වේ.\nමාංශ පේශි උළුක්කුවක් සිදුවන බොහොමයක් අවස්ථා වලදී, නිසි ප්රතිකර්ම සිදුකිරීමත් සමග සම්පූර්ණයෙන්ම සුවවීම සිදුවේ. කෙසේ වුවත්, සංකීර්ණ මාංශ පේශි උළුක්කු වීම් සඳහා වෛද්ය ප්රතිකාර ලබාගැනීම අනිවාර්ය වේ.\nමාංශ පේශි උළුක්කුවක් සිදුවීම වළක්වා ගන්නේ කොහොමද?\n- දිනපතාම ඇදීමේ ව්යායාම (Stretching exercises) කරන්න.\n- ව්යායාම වැඩසටහනක් ආරම්භ කිරීමට පෙර ඔබේ වෛද්යවරයා හමුවන්න.\n- ව්යායාම වැඩසටහනක වැඩි තීව්රතාවයකින් යුතු ව්යායාම සිදුකිරීමට පෙර සැමවිටම ඇඟ උණුසුම් කරගැනීම (Warm up) සිදුකරන්න. උදාහරණයක් වශයෙන්, විනාඩි කිහිපයක් සෙමෙන් දිවීම හෝ එකතැන දිවීම දැක්විය හැක.\n- ව්යායාම වැඩසටහනක් ආරම්භ කිරීමට පෙර සහ ව්යායාම කිරීමෙන් පසුව ද ඇදීමේ ව්යායාම සිදුකරන්න.\n(ඡායාරූප අනුග්රහය: Oscar Rethwill)\nසබැඳි ලිපි:\n© 2017, සුව සෙවන. සියලු හිමිකම් ඇවිරිණි."}
{"text": "‘ෂින්ඞ්ලර්ස් ලිස්ට්’ චිත්රපටියේ එම දර්ශනය මා තුළ තියුණු බලපෑමක් ඇති කොට තිබුණි. ඇත්තෙන්ම එය මට මතක තිබුණේ නැත. එහෙත්, අදාළ මොහොතක් එළඹෙන තෙක්, එය මගේ මොළේ තන්තු අතරේ අප්රකටව සහ නිද්රාගතව සැඟ වී සිට ඇත. ශ්රී ලංකාවේ වෙසෙන මුස්ලිම් ජනයාගේ තත්වය වෙනස් වෙමින් තිබේ. ඉර පායන හැම උදාවක් සමගම එය තව තවත් උපද්රවයට පත්වීමේ අවදානමට ලක්වෙයි. මේ චිත්රපටයේ දර්ශනය එක විටම මගේ සිතට ආවේ ඒ අදාළත්වය හේතුවෙනි. ශ්රී ලංකාවේ වෙසෙන ජාතීන් සහ ජනවර්ගවල ආකල්ප සහ විවිධ ආගමික කණ්ඩායම් අතරේ පවතින චිත්ත ස්වභාවයන්= අද වන විට එහි සමතුලිතතාව නැති කර ගැනීමේ අවදානමට මුහුණදී සිටින ඒ චිත්ත ස්වභාවයන්= පිළිබඳ පාඩම් ඉන් කියැවෙයි.\nචිත්රපටයේ එන ආමොන් ගොත් නැමැති ජරමානු නට්සි නිලධාරියා තරුණියක් සමග සිය නිදි යහනේ සිටී. නාන කාමරයට යාම සඳහා ඇඳෙන් නැගිටින ඔහුට, එළියේ ඝාතක කඳවුරේ සිටින සිරකරුවෙකු ඉවසාගත නොහැකි තෙහෙට්ටුවෙන්, මොහොතක් විවේක ගන්නා සැටි පෙනේ. නිලධාරියාට අනුව, සිරකරුවා කරන්නේ කාලය කාදැමීමකි. කඳවුරේ නියෝග උල්ලංඝණය කිරීමකි. ඉතිං, අර තරුණිය තවමත් ඔහු කෙරෙහි තොඳොල් වෙන අතරේ නිලධාරියා තමන්ගේ තුවක්කුව ගෙන සිරකරුවාට වෙඩි තබයි. අනතුරුව කාමරේ සඳලූතලේ සිට මොහොතක් අවට සිරි නරඹන ඔහු, ආපසු කාමරයට විත්, කිසිවක් සිදු නොවූවා සේ කෙල්ල සමග උකුළුමුකුළු කරයි. ඔවුන්ගේ රති කෙළිය තුළ, තවත් මිනිසෙකුගේ ජීවිතයක් අවසන් කෙරුණු බවට ඉඟියක්වත් පෙනෙන්ට නැත.\nමේ දර්ශනය තුළ එන තොරතුරුවලින් වඩාත්ම සිත පාරන කාරණය වන්නේ, තරුණියගේ හැසිරීමයි. ඈ කිසිවෙකු ඝාතනය කෙළේ නැත. ඇය කෙළේ, හුදෙක් පැත්තකට වී බලා සිටීම පමණි.\nඑහෙත් එය බලා සිටීමක් පමණක් ද? මෙවැනි සිදුවීමක දී, හුදු බලා සිටින්නන් හෝ නිරීක්ෂකයන් නැත. බලා සිටින්නා ද, දැනුවත්ව හෝ නොදැනුවත්ව, සිද්ධියේ සහකරුවෙකි. ඔහු හෝ ඇය, යම් අපරාධයකට, තවත් කෙනෙකුගේ විඳවීමකට සම්මාදම් වී ඇත. ඒ, කිසිවක් නොකිරීමෙනි. නිශ්ශබ්දතාවෙන් අනුමැතිය පෑමෙනි.\nහිට්ලර්ගේ නට්සිවාදීන්, යුගෝස්ලාවියාවේ සර්බියානුවන්, රුවන්ඩාවේ ටුට්සි හෝ හුටු ගෝත්රිකයන්, බුරුමයේ බෞද්ධ භික්ෂූන් විසින් මෙහෙයවනු ලබන සැහැසි කණ්ඩායම්, හෝ, ඊටත් වඩා, යට කී කඳවුරේ දී ඝාතනය වූ අර සිරකරුවා වැන්නන්ගෙන් බොහෝ විට පැවත එන ඊශ්රායල් ජාතිකයන් පවා, මිනිස් ඝාතනවල යෙදෙන්නේ අර කී නට්සි නිලධාරියාගේ ආදර්ශය අනුව යමින් ද? නැත, ඔවුන්ට එසේ කළ හැකිව ඇත්තේ, අර කී තරුණිය වැන්නන්ගේ හැසිරීම නිසා ය. නිහඩ බහුතරයක්, අනිකාගේ දුක වේදනාව දිහා බලාගෙන නිශ්ශබ්දව සිටින බහුතරයක්, නිසා ය.\nඑසේ නම්, අපේ සම්බන්ධයක් නැති තත්වයන් ගැන කිව හැක්කේ කුමක් ද? අර අපරාධයට සිය අකර්මණ්යතාවෙන් හෝ සම්බන්ධ වූ තරුණිය මෙන් නොවි අප පත්වන තත්වයන් ගැන?\nමිනිස් සත්වයෙකු වශයෙන්, මුස්ලිම් භක්තිකයෙකු වශයෙන්, වෙන්නට නියමිත ඝාතනයක් ගැන මගේ හෘද සාක්ෂිය පෑරෙයි. හිජාබ් හෝ සාරිය හැඳීමට, කලිසම හෝ ගවුම හැඳීමට අවසරයක් නැති තරුණිය ගැන, ලිංගිකව ¥ෂණය වීමට නියමිත තරුණිය ගැන, මගේ හෘද සාක්ෂිය පෑරෙයි. තමන්ගේ දියණියන්ගේ ආරක්ෂාව ගැන බියෙන් පෙළෙන පියෙකු ගැන මගේ හෘද සාක්ෂිය පෑරෙයි. පවුලේ සාමූහික අවශ්යතා වෙනුවෙන් දුරු රටක කඹුරන පුතෙකු ගැන තැවෙන පියෙකු ගැන මගේ හෘද සාක්ෂිය පෑරෙයි. හිරභාරයට පත්, වධබන්ධනයට පත් සහ ඝාතනයට පත් පුතුන් ඇති අම්මලා ගැන මගේ හෘද සාක්ෂිය පෑරෙයි. වැන්දඹු භාවයට පත්= ඊටත් වඩා, තමන් වැන්දඹු භාවයට පත්ව ඇත් ද යන්නවත් සැක හැර දැන ගැනීමට ක්රමයක් නැතිව තැවෙන බිරියන් ගැන= මගේ හෘද සාක්ෂිය පෑරෙයි.\nඑහෙත් මෙසේ පෑරෙන හෘද සාක්ෂිය ගැන මා සැබවින්ම තකන්නේ ද? ඒ ගැන මා යමක් කරන්නේ ද? නැත, මම පැත්තකට වී බලා සිටිමි. ඇයි? ඒ ගැන යමක් කිරීම තුළ යම් අවදානමක් ඇති හෙයිනි. මගේ අවශ්යතාවන්ට හානි කැරැුවිය හැකි අවදානමක් එහි ඇති බැවිනි. හුස්ම හිරකරවමින් මාව වැළඳගන්නා උගුලක් වන ලෝකයක යදමින් මම බැඳී සිටිමි. මට ගැලවිය නොහැකි සංස්කෘතියකින් මාව වසඟ කරවන සමාජයක සාමාජිකයෙකු බවට පත්කෙරෙන යදමින් මම බැඳී සිටිමි.\nඑසේ වීමෙන් මම ද, අපරාධයක සහායකයෙකු වෙමි. ඒ, අපරාධය සිදුවීමට ඉඩ හැරීමෙනි.\nමෙය වෙන්කොට හඳුනා ගැනෙන කදිම රේඛාවක් තිබේ= මෙය ආයුධ අතට ගැනීමට කෙරෙන ආයාචනයක්වත්, ව්යංගාර්ථවත් තර්ජනයක්වත් නොවේ. ‘උඹලා එක්කෝ අපිත් එක්ක, එහෙම නැත්නං ත්රස්තවාදියොත් එක්ක’ යන බුෂ්වාදී අලූකුත්තේරු නියාමයට දායක් වීමක් ද නොවේ. මෙය, හෘද සාක්ෂියට= ඔබේ මෙන්ම මගේ ද හෘද සාක්ෂියට= කෙරෙන ආයාචනයකි.\nශ්රී ලංකාවේ මුස්ලිම් ජාතිකයාගේ ඉතිහාසය, හුදෙක් තවත් එක් සුළුතරයක ඉතිහාසයක් නොවේ. යුරෝපයේ වෙසෙන මුසල්මානුවන්ව ‘සුළුතරයක්’ වශයෙන් හඳුන්වන ආකාරයෙන්ම ලංකාවේ මුසල්මානුවන්ව ද ‘සුළුතරයක්’ වශයෙන් හැඳින්වීම මුළුමනින්ම වැරදි සහගත වෙනවා මෙන්ම, එය දැඩි කණගාටුවට කාරණයක් ද වන්නේය. ඒ, ශ්රී ලංකාවේ මුස්ලිම් ජාතිකයාගේ ඉතිහාසය, ඉස්ලාම් ආගම තරමටම ඉපැරණි වන නිසා ය.\nභූගෝලීය වශයෙන් ගත් විට, ශ්රී ලංකාව දුරාතීතයේ පටන් ජාත්යන්තර වෙළඳ මාර්ගවල කේන්ද්රස්ථානයක් විය. එය, නැගෙනහිරින් බටහිරට ගිය වෙළෙන්දන්ගේ සම්ප්රදායික නැවතුම් පොළ විය. ඒ නිසා, අරාබිකරයට ඉස්ලාම් ආගම එන්නටත් බොහෝ කලකට පෙර සිටම අරාබි වෙළෙන්දෝ ලංකාවට ආවාගියෝය. අනතුරුව, අරාබිකරයේ ඇති වූ ආගමික පරිවර්තනයෙන් පසු ලංකාවට එන අරාබි ජාතිකයන් මුසල්මානුවන් වීම අමුත්තක් නොවේ. එසේ පැමිණ, දේශීය සිංහල කාන්තාවන් සහ දෙමළ කාන්තාවන් සමග අවාහ වීමෙන් ශ්රී ලාංකීය මුස්ලිම් ජනගහනය බිහි විය.\nලෝකයේ වෙනත් තැන්වල ‘සුළුතර’ මුස්ලිම් ප්රජාවන් මෙන් නොව, ලංකාවේ මුස්ලිම් ප්රජාව මුහුණුවරින් දේශීය ජාතීන්ට සමාන ය. කතා කරන්නේ ද, දේශීය භාෂාවකි. සම්ප්රදායිකව, ශ්රී ලංකාවේ මුස්ලිම් ජාතිකයා, රටේ වෙසෙන අනිත් ප්රධාන ජාතීන් දෙක සමග= සිංහල සහ මුස්ලිම්= යහපත් සහජීවන ඉතිහාසයකට හිමිකම් කියයි. ඔවුන්ගේ ඉතිහාසය අවුරුදු දහසකටත් වැඩි ය.\nඒ සමස්ත ඉතිහාසය තුළ එම මුස්ලිම් භක්තියා කිසි දවසක අත්විඳ නැති වර්තමානයකට ඔහු අද මුහුණදෙයි. ඔවුන්ගේ කඩ සාප්පු කඩති. කොල්ලකති. හිජාබ් ඇඳුම නිසා ඔවුන්ගේ තරුණියෝ හිරිහැරයට පත්වෙති. සිවුරු දරාගත් ජාතිවාදී භික්ෂූහු, ගෞතම බුදුන්ගේ දේශනාවල අඩංගු ඒ නිර්මල සුන්දරත්වය කාබාසිනියා කරමින් හැසිරෙති. මුස්ලිම් දේපළ විනාශ කරති. නීතිය හා සාමය රැුකිය යුතු පොලීසිය ඔහේ බලාගෙන සිටිති. පොලීසියේ ඒ නින්දිත නින්ද, රජයේ ඉහළින්ම එන නියෝගයන්ට අනුගත වන්නක් බව, බොහෝ තතු දත්තෝ කියති. තමන්ගේ අඩුපාඩුකම්, ¥ෂණයන්, ඝාතනයන්, රටේ සේසත මහදවල් කොල්ලකෑම් මෙන්ම, ඉහළ යන විරැුකියාවත්, ජීවන වියදමත්, මෙවැනි වාර්ගික භේද ඇවිළවීම් තුළින් වසංගා ගැනීමට බලන දුෂ්ට දේශපාලඥයන්ගෙන් කිළිටි වූ රාජ්ය තන්ත්රයක් ඒ පසු පස තිබේ.\nලංකාවේ සිංහලයා අද විඳවන්නේ එවැනි ¥ෂිත ආණ්ඩුවකින් සහ පිළුණු, කේඩෑරී විපක්ෂයකින් ඇති කෙරුණු දරුණු ආඝාතයකිනි. එහෙත් සිංහලයා, බුද්ධාගමේ සද්ගුණයෙන් සන්නද්ධ සීලාචාර ජාතියකි. අවුරුදු තුන්දහසකට ආසන්න ඉතිහාසයකට හිමිකම් කියන ප්රෞඪ ජාතියකි. එහෙත් ඔවුන් මධ්යයේ, වෙනත් බොහෝ ජාතීන් මධ්යයේ මෙන්ම, මිනිස් ඝාතනයේ යෙදෙන, ස්ත්රී ¥ෂණයේ සහ සොරකමේ යෙදෙන අන්තවාදී සුළුතරයක් වෙති. 1983 දෙමළ ජනයා කුරිරු වධබන්ධනයට පත්කළෝ එවැන්නෝ ය.\nශ්රී ලංකාවේ මුස්ලිම් ආගමිකයාගේ තත්වය තවත් නපුරට හැරුණොත්, ඒ අර ‘ෂින්ඞ්ලර්ස් ලිස්ට්’ චිත්රපටියේ එන තරුණිය මෙන්, සිංහලයන්ගේ විනීත බහුතරයේ උදාසීනත්වය සහ නිශ්ශබ්දතාව නිසාම ය. ඔවුන්ගේ නිශ්ශබ්දතාවෙන් සහ ඔවුන්ගේ අක්රීයත්වයෙන්, ඔවුන් නිසැකවම සම්මාදම් වෙනු ඇත්තේ මහා අපරාධයකට යි. ඔවුන්ට බලයක් තිබේ. එය, බොදුබල සේනා හෝ සිංහල රාවය අවුළුවන භික්ෂූන් ඉක්මවා යන මහා බලයකි. එය ඔවුන් පාවිච්චි කළ යුතුය. දැන්මම පාවිච්චි කළ යුතුය.\nදින කිහිපයකට පෙර සංවිධානය කරන ලද සාමකාමී ඉටිපහන් සත්යක්රියාවක්, පොලීසියේ සහාය සහිතව බොදුබල සේනාව විසින් කඩාකප්පල් කරන ලදි. මේ තත්වය තුළ, සිංහල බහුතරයේ සාමූහික හඩ, එවන් අදහස් සහිත දෙමළ සහ මුස්ලිම් කොටස්වල ද හඩ සමග, මේ මොහොතේ නැගිය යුතුව තිබේ. මන්ද යත්, ඝෝර නිශ්ශබ්දතාවකට ඉඩ හැරීම, මුළු රටේම වින්නැහියක් විය හැකි බැවිනි.\n*Does The Silence Of The Sinhalese Signal Complicity?නැමැති ලිපියේ සිංහල පරිවර්තනය ‘යහපාලනය ලංකා’\nLatest comments\nYehiya / April 19, 2013\nGovt. what ever done, politician what ever silent, today most of Buddhist sisters & Brothers writing to international media on behalf of Muslims.they know the some Islamic preaches better than us. In the same time Mr. Sampanthan & our Tamil friend voice is more powerful in the correct chamber.We should not care about who came to the administrative chair without basic needful education background. We must salute all our fair Buddhist monk & nation who is stand for fair.We feel shame who is Islamic scholars went to Geneva against the our Tamil nation rights. But we must thankful to our Bro. Sampanthan & all TNA members.\n/\nkarunarathnedissanayake / April 20, 2013\ngood letter\n/\ngtgamble / April 23, 2013\nමේ යහපත් සහජීවනය ගැන කතාකරන පුද්ගලයා 1915 සිංහල මුස්ලිම් ගැටුම ගැන නොකියන්නේ මන්ද?එහි වැරැද්ද කාගේද?කියා මදක් සොයාබලන්න.අන්ය මතයක් ඉවසීමේ නොහැකියාව ඇත්තේ මුස්ලිම්වරු අතරද නැතිනම් බෞද්ධයන්ගේද? කරුණාකර ඉස්ලාම් දහමේ ආරම්බය සොයා බලන්න.මක්කම මුස්ලිම්වරුන්ගේ ශුද්ධ ස්ථානයක් වීමට පෙර තිබුනේ මොනවද?නබීතුමා ඇතුළු පිරිස් ඒවාට කුමක් සිදු කලේද?වර්තමානයේ සිදුවන දේවල් සෙයින් මුස්ලිම්වරුන්ගේ කඩ කැඩීමක් ගැන කතා කරයි,එත් මුග්ධයන් සුළුතරයකගේ ක්රියා කලාපයකින් එවැනි දෙයක් ඇඟවේද?ලංකාවේ මුස්ලිම්වරුන්ගේ ඉතිහාසය පැරණි බව අමුතුවෙන් කිව යුතු නැත.එත් අද කරන්නේ කුමක්ද ?අමුතුවෙන් ඉතිහාසයක් නිර්මාණය කරමින් පවතී.කුරගල ගැන අමුතුවෙන් කිවයුත්තේද?මුහුදු මහා විහාරයට යන පාරේ නම පවා වෙනස් කරේ සහජීවනයේ නාමයෙන්ද?එහි දාගැබ හදද්දී ඊට විරුද්දව කඩවල් වසා කළු කොඩි එසවූයේ සහජීවනයේ නාමයෙන්ද?මුස්ලිම්වරු බහුතරයක් ඉන්න රටවල ආගමික නිදහස ගැන ඔබ සොයා නොබලන්නේ මන්ද?වැඩිය අවශ්ය නැත.මාලදිවයිනේ තත්වය බලන්න -එහි අන්යාගමිකයෙකුට ප්රසිද්දියේ තම ආගම ඇදහීමේ නිදහස පවා නොමැත.ලංකාවේ ඔවුන්ට නැත්තේ මොන නිදහසද?අනාදිමත් කාලයක සිට දීගවාපියේ වසනා සිංහලයන්ට මහා ජාතිය වූ පලියට වන අසාධාරනකම් ඔබ හා ඔබට ආවඩන සින්හලයන් දුටුවේද? මෙහි මද්රසා නම් පාසල් දමමින් ෂාරියා නීතිය 8 ,9 වසර වල ඉන්නා ළමයින්ගේ ඔලුවට දමන විට ඔවුන් අනාගතයේ කටයුතුකරන්නේ ඒ අනුව නොවේද?මෙය මුස්ලිම් වරුන් අතර සාධාරණ වුවත් ,ඉගැන්නුමට අනුව එය දේව නීතිය නිසා ඔවුන් අන්ය ජාතිකයෙකු හෝ ආගමිකයෙකු අතින් තමන්ට වැරද්දක් වූ විට පොදු නීතියේ පිළිසරණ සොයා නොගොස් ඔහුටද මේ ආගමික නීතිය යෙදවීමට ක්රියා නොකරයිද?මෙවන් සිද්දි දැනටමත් ලංකාවේ වාර්තා වී නොමැතිද?මේවා සොයා නොබලන්නේ කිමද?සිංහලයා වෙනුවෙන් උන්ගේම චන්ද වලින් පාර්ලිමේන්තු පැමිණි දේශපාලකයින් කටයුතු නොකරන විට මෙවැනි සංවිධාන බිහිවීම අරුමයක් නොවේ. ඒ අතින් මුස්ලිම් දේශපාලකයින් ඔවුන්ගේ ආගමට ජාතියට කටයුතු කරයි.මේ කෑගසන සිංහල පිරිස නොදන්නේ පල්ලි තුලින් නිහඬවම සිදුවන දෙය.ඒවාට එරෙහිව හඬ නැගු විට මේ සංවිධාන අනිවාර්යෙන්ම ජාතිවාදී ලෙස පෙනී නොයිද?කරුණාකර පල්ලි හරහා සහ ACJU හරහා ක්රියාත්මක මද්රසා වැන්නෙන් සිදුවන්නේ කුමක්දැයි සොයාබලන්න.අනාගතයේ මේවයේ දරුණු ප්රතිපල ලැබෙනු ඇත.\n/\nනුවන් / April 25, 2013\n“එහෙත් සිංහලයා, බුද්ධාගමේ සද්ගුණයෙන් සන්නද්ධ සීලාචාර ජාතියකි. අවුරුදු තුන්දහසකට ආසන්න ඉතිහාසයකට හිමිකම් කියන ප්රෞඪ ජාතියකි.”\nසියලු ජාතීන් සීලාචාර නොවේ. බුද්ධාගමේ සද්ගුණයෙන් සන්නද්ධ වු නිසා සිංහලයා සීලාචාර ජාතියකි.\nනමුත් සිංහලයාටත් ඉවසීමේ සීමාවක් ඇති වග අන් ජාතීන් අවබෝධ කරගත යුතුව ඇත. මන්ද, බහුතරයකගේ ඇස් වසා සිංහලයාගේ අවුරුදු තුන්දහසකට ආසන්න ප්රෞඪ ඉතිහාසයට අත තබන්නට කිසිදු ජාතියකට සදාචාරාත්මක අයිතියක් නැති බැවිනි.\n/"}
{"text": "කතා-බස් කරන්ට්ස්\n\"මේ සියල්ලම උතුරෙදිත් සිද්ධ වුණා!\"- සමන් පුෂ්පකුමාර\nජ්යෙෂ්ඨ කථීකාචාර්ය සමන් පුෂ්පකුමාර (දර්ශන අංශය, පේරාදෙණිය විශ්වවිද්යාලය) සමග ප්රසාද් නිරෝෂ බණ්ඩාර කළ කතාබහ.\n• වර්තමාන සමාජ දේශපාලනික කරුණු කාරණා ඔබ තේරුම් අරන් තියෙන්නෙ කොහොමද?\nමං අන්තිමට රාවයට සම්මුඛ සාකච්ඡාවක් දුන්නෙ දෙදහස් අටේ සැප්තැම්බර් මාසේ. ඒ මුළු සමාජයම යුද්ධය කෙරේ නාභිගත වෙලා, යුද්ධයට අවශ්ය විදිහට හැඩගැසුණු යුගයක. දකුණේ මිනිසුන්ට ආර්ථීක ආදී මොන මොන පීඩා විඳින්න සිද්ධ වුණත්, මොනතරම් ප්රජාතන්ත්රවාදය අහෝසි වෙලා ගියත්,\nකොයිතරම් සමාජය මිලිටරිකරණය වෙලා තිබුණත් ප්රශ්නයක් නෑ. මොකද මේ ඔක්කොම වෙන්නෙ උතුරේ අරගලය නැති කරන්න කියන මතය තමයි ඒ වන විට ප්රබලතම අදහස විදිහට සමාජය තුළ තහවුරු වෙලා තිබුණා. මේ ජනප්රිය මතවාදයට විරුද්ධව අදහස් දැක්වූයේ ඉතාමත් සීමිත පිරිසක් විතරයි. නම් වශයෙන් කියනවා නම්, වික්රමබාහු කරුණාරත්න, සුචරිත ගම්ලත්, රෝහිත භාෂණ සහ පෙරදිග සුළං කණ්ඩායම විදිහට අපි. ඒත් අපි ගෙනගිය මතය ඉතාමත් සුළු පිරිසක් තමයි පිළිගත්තෙ. තවත් අතකට ඒ කාලය වන විටත් අපිට විවෘතව අදහස් ප්රකාශ කිරීමට හැකියාව තිබුණේ නෑ. ඒ නිසාම රෝහිත භාෂණලාට විතරක් නෙමෙයි මාත් එක්ක ඒ කියූ සම්මුඛ සාකච්ඡාව කළ මාධ්යවේදියාටත් රට අතහැරලා යන්න සිදුවුණා. මොකද යමෙක් කතා කළයුත්තේ මොනවාද, යමෙක් ලිවිය යුත්තේ මොනවාද කියන දේවල් පවා, ඒ වනවිට සමාජය තුළ නිර්වචනය වෙලා තිබුණා.\nඑදා මම දුන්නු සම්මුඛ සාකච්ඡාවෙදි මගේ මූලික අවධානය යොමුවුණේ උතුරේ අරගලයෙන් පස්සෙ දකුණේ සමාජය තුළ මොකක්ද වෙන්නෙ කියන එක පිළිබඳව. එතනදි මට පැහැදිලිව පෙනුණා උතුරේ අරගලය අවසන් කරනවා කියන එකේ යටි අර්ථය දකුණේ ඒකාධිපති ආණ්ඩුවක් බිහිකරනවා කියන එක කියලා. ඒ තුළ මානව හිමිකම් උල්ලංඝනය කිරීම වගේ ප්රජාතන්ත්ර විරෝධී කටයුතු ස්වාභාවිකවම බැඳී තිබුණා.\n• ඔය කියූ චින්තනයේ මූලික පරිණාමය සිදුවන්නේ කවරාකාරයෙන්ද?\nඑක්දහස් නවසිය අනූ ගණන් වන විට මේ රටේ විශාල වැඩ වර්ජනයක් එනවා. නමුත් ඒ වැඩ වර්ජනය පරාජය වීමත් සමග අතිවිශාල සමාජ දේශපාලනික වෙනස්වීම් රාශියක් මේ රට ඇතුළෙ සිදුවෙනවා. යම් යම් ආකාරයන්ට මාක්ස්වාදී අදහස් දරපු අය ක්රමානුකූලව 'ජාතිකවාදය' දෙසට තල්ලුවීම ඒ අතර ඉතා වැදගත් කරුණක්. ඒකෙ කූඨප්රාප්තිය තමයි මහාචාර්ය නලින්ද සිල්වා සහ ගුණදාස අමරසේකර වගේ අය ජාතිකවාදය එසේත් නැත්නම් ජාතිවාදය සඳහා අවශ්ය මූලික සූත්ර ගතකිරීම් කරන්න පටන් ගැනීම. ඔවුන්ට මේ සඳහා ඒ වනවිටත් මාක්ස්වාදය පිළිගත් පිරිස සමග හැප්පෙන්න සිදුවුණා. මේ කරුණු සියල්ල මූලික වශයෙන් ගොඩනැඟුණේ මෙරට විශ්වවිද්යාල පදනම් කරගෙන. මෙතැනදී පේන්න ලැබුණු ප්රධාන කරුණක් තමයි විශ්වවිද්යාල ශිෂ්ය සංගම් පවා ක්රමයෙන් ජාතිකවාදී මතය කරා තල්ලුවීම. ඒ අනුව විශ්වවිද්යාල ඇතුළෙ යම් යම් සංවාද විවාද ඇති වෙන්න පටන් ගත්තා.\nතත්ත්වය මෙහෙම තියෙද්දි විශ්වවිද්යාල කේන්ද්ර කොටගෙන පැවැත්වුණු මෙම ජාතිකවාදී මතවාද පොදු සමාජය තුළට යැවීමේ කොන්තරාත්තුව ඇතැම් ජනමාධ්ය මගින් භාරගත්තා. දිවයින පුවත්පත තමයි ඒ අතර ප්රධාන වුණේ.\nජාතික මතවාදය තුළ නලින්ද සිල්වලා බලාපොරොත්තු වුණු ප්රධාන කරුණු කිහිපයක් තිබුණා. ඉන් ප්රධානතම එකක් තමයි උතුරේ අරගලය යුදමය වශයෙන් ඉවර කිරීම. එතනදි ඔවුන්ට පුළුවන්කම තිබුණා සාමාන්ය ජනතාව තුළ ඒත්තු ගන්වන්න අපිට ස්වර්ණමය සමාජ සංස්කෘතික ඉතිහාසයක් තිබුණා ඒ සියල්ල නැතිවුණේ මේ එල්ටීටීඊකාරයන් නිසා කියලා. ඒ නිසා අපි මේ සමාජය කරා නැවත ගමන් කරන්නට නම් උතුරේ අරගලය සාමූහිකව පරාජය කළ යුතු බව ඔවුන් සූක්ෂ්ම ලෙස සමාජ ගතකළා.\nමේ මතයත් එක්ක මූලික යුගය තුළ ජනතා විමුක්ති පෙරමුණ සම්බන්ධ වුණේ නෑ. විශ්වවිද්යාල තුළ මේ මතය තහවුරු කළ ශිෂ්යයන් ඒ දේ කළේ ජනතා විමුක්ති පෙරමුණ සමග ගැටෙමින්.\n88-89 කැරැල්ල ආවයින් පස්සෙ ජනතා විමුක්ති පෙරමුණ සහ ඊට අනුබද්ධිත ශිෂ්ය කණ්ඩායම් කල්පනා කළ දෙය තමයි ප්රේමදාස කියන්නෙ නූගත් දුර්වල පාලකයෙක්. ඔහු බලයට ආවට පස්සෙ ඔහු ඉවර කිරීම මගින් තමන්ට බලය අත්පත් කරගන්න පුළුවන් වෙයි කියන එක. නමුත් සිද්ධ වුණේ ඊට හාත්පසින්ම වෙනස් දෙයක්. දැඩි මර්දනයකින් පස්සෙ කැරැල්ල සම්පූර්ණයෙන් මැඩපැවැත්වුණා.\nනැවත 93 වගේ කාලය එද්දී අලුත් ශිෂ්ය කණ්ඩායම් විශ්වවිද්යාල තුළ මතුවුණා. ඒත් එක්කම ජනතා විමුක්ති පෙරමුණත් දේශපාලනික සංවිධානයක් විදිහට මතුවුණා. ඒත් චන්ද්රිකා බලයට පත්වෙනවාත් සමග යටපත්වෙලා තිබුණු ජාතිවාදයන් ආපහු හිස ඔසවන්න පටන් ගත්තා. ඒකට හේතුවුණේ බලය බෙදීම සම්බන්ධයෙන් චන්ද්රිකා ගෙනයෑමට උත්සාහ කළ වැඩපිළිවෙළ. එතනදි නලින්ද සිල්වාගේ කණ්ඩායම එක පැත්තෙනුත්, පාඨලී චම්පිකලා වගේ පිරිස් සහ ජනතා විමුක්ති පෙරමුණත් බලය බෙදීමට විරුද්ධව දැඩි ව්යාපාරයක් ගෙන යනවා.\nඑක් පැත්තකින් වාමාංශික අදහස් දරපු අය සහ විවිධ රාජ්ය නොවන සංවිධාන බලය බෙදිය යුතුයි කියලා කියද්දී මේ ජාතිවාදී ව්යාපාර ඊට විරුද්ධව දැඩි ප්රහාර එල්ල කළා. අපේ සංස්කෘතියට අනුව වැඩ කරන, බුද්ධාගම ආරක්ෂා කරන පාලකයෙක් මෙරටට අවශ්යයැ'යි කියන අදහස සමාජය තුළ තහවුරු කරමින් සමාජය ව්යුහාත්මක වෙනසකට බඳුන් වුණා. එතනදි චම්පිකලා භික්ෂූන් වහන්සේලා අල්ලගෙන තම මතයන්ට අනුව හැඩ ගැහෙන්න උත්සාහ කරද්දී ජනතා විමුක්ති පෙරමුණටත් අවශ්ය වුණා තම පක්ෂය යම්කිසි වෙනසකට බඳුන් කරන්න. එතැනදි ඔවුන් සමාජයට පෙන්නන්න උත්සාහ කළ දේ තමයි, තමන් පන්ති අරගලයත් ජාතික අරගලයත් දෙකම බැලන්ස් කරගෙන යනවා කියලා. නමුත් යථාර්ථමය වශයෙන් මොවුන් අතින් සිදුවුණේ පන්ති අරගලය පසෙක තිබියදී ජාතිවාදය ඉස්මතු කරගෙන තම සංකල්පීය හරය සහ ශ්රමය වපුරමින් වර්තමාන ජනාධිපතිවරයා බලයට ගන ඒම විතරයි.\nඒ වෙලාව වනවිට මේ රටේ තිබුණු විකල්ප මතවාද ගණනාවක්ම මේ ජනප්රිය ජාතික මතය සමග එකතු වුණා. මේත් එක්ක බලය බෙදිය යුතුයි කියලා දැඩි ස්ථාවරයක හිටි අය ආණ්ඩුවත් එක්ක අතිශය විකෘති ආකාරයට සන්ධානගත වුණා. මීට විරුද්ධව සිටි ජනමාධ්යවේදීන්ට සිදුවුණේ රට අතහැරලා යන්න. මීට විරුද්ධ වුණු කලාකරුවන්ගේ නිර්මාණවලට දැඩි වාරණයක් පැනවුණා. එතෙක් වෙලා රට තුළ ප්රජාතන්ත්රවාදී දියුණුවක් අපේක්ෂා කළ උගත්තු රට තුළ ප්රජාතන්ත්රවාදී දියුණුවක් නැතත්, යුදමය සහ ආර්ථීකමය දියුණුවක් ඇතැ'යි තර්ක කරන්න ගත්තා. තත්ත්වය මෙහෙම වෙනකොට අද වන විට එදා උතුරේ සිදුවූ හැම ක්රියාවක්ම අද වන විට දකුණේ අත්විඳින්න පටන් ගත්තා. ඒ අනුව උතුරේ තරුණයන් පැහැර ගෙන යනකොට පුවත්පත් කලාවේදීන් ඝාතනය වෙද්දී ඒක හොඳයි, එහෙම නැතිව බෑ කියලා කිවූ හැමෝටම උතුරේ මිනිස්සු වින්ද පීඩනය අත්විඳින්න සිද්ධ වුණා. තවත් අතකට උතුරේ අරගලය ඉතාම තිරශ්චීන ලෙස ඉවර කළ ආකාරය අත්විඳපු දකුණට අද වනවිට දකුණේ ඇති වන අපරාධ එතරම් දැනෙන තත්ත්වයක් නෑ. ඒ නිසා අද පත්තරකාරයකුට ගැහැව්වා කියලා පත්තරකාරයෙක් අතුරුදහන් කළා කියලා ශිෂ්ය පෙළපාළිවලට පහර දී ඔවුන් මර්දනය කළා කියලා සමාජයට ඒ දේවල් දැනෙන්නෙ නැත්තෙ ඒකයි. යම්කිසි බලයක් උරුම වුණු පක්ෂයක් විදිහට ජනතා විමුක්ති පෙරමුණ එදා උතුරේ දෙමළ ජනයා මර්දනය කරද්දී ඊට විරුද්ධ වුණා නම් අද වන විට රජයට මේ ආකාරයෙන් කටයුතු කරන්න පුළුවන්කමක් ලැබෙන්නෙ නෑ.\n• එක්තරා අතකට මේ වන විට සමාජය තුළ විකල්පයන් ගොඩනැගෙන්නෙ නෑ තවත් අතකින් එහෙම ගොඩ නැගෙන්න අවකාශ නෑ?\nමේ වෙනකොට යුද්ධය ඉවර වෙලා අවුරුද්දකටත් වඩා ගිහින් තියෙනවානෙ. අපි මීට අවුරුදු දහයකටත් කලින් මතු කළ දෙයක් තමයි මේ සමාජය සම්පූර්ණයෙන්ම හැසිරවෙන්නෙ මාධ්ය විසින් කියන එක. මොකද මේ සමාජය තුළ ජනමතය සහ විනෝදය සංවිධානය වෙන්නෙ මාධ්යයත් එක්ක කියලා අපි කලින්ම දැක්කා. උතුරේ දහස් ගණනක් සාමාන්ය වැසියන් ඝාතනය වෙද්දී එක්තරා අතකට දකුණේ සමාජය ඒ සිදුවන දේ පිළිබඳව නිවැරදිව දැනගෙන හිටියෙ නෑනෙ. යුද්ධය හේතුකොට හමුදා නිලධාරීන් පවා විශාල සංඛ්යාවක් මියගියා. නමුත් දකුණට මරණ ආවෙ හරි අඩුවෙන්. මේ තත්ත්වය ඉතාම සූක්ෂ්ම විදිහට කළමනාකරණය කරන්න මේ රජය සමත් වුණා. තවත් පැත්තකින් යුද්ධය පිළිබඳ නිවැරදි චිත්රයක් ලබා දුන් ශිවරාම් වගේ අය ඝාතනය වුණා. ඒත් එක්ක උතුරේ ඇත්තටම සිදුවන්නෙ මොකක්ද කියන එක මිනිස්සුන්ට ලැබුණෙ නෑ වගේම ආණ්ඩුව මේ ජාතිවාදී දෘෂ්ටිවාදය ඇතුළෙ කරගෙන යන මෙහෙයුම මොකක්ද කියලා ඔවුන්ට අවබෝධයක් තිබුණෙත් නෑ.\nඔවුන් ඒ තත්ත්වය මනාව කරගෙන ගියේ මේ දෘෂ්ටිවාදයත් එක්ක මිනිස්සුන්ට විනෝදයක් ලබාදෙන්න කටයුතු කිරීම තුළින්. එක වෙලාවක කියනවා අපේ ගුවන්යානා බෝම්බ දැම්මා කියලා, තවත් වෙලාවක කියනවා තමිල් චෙල්වම් මැරුණා කියලා. තවත් වෙලාවක කියනවා කොළඹ නගරයේ ඉන්න දෙමළ මිනිස්සු ඔක්කොම උතුරට පටවනවා කියලා. මේ හැම එකකින්ම දකුණට මාර විනෝදයක් ලැබෙනවානෙ. අද වන විට තත්ත්වයත් එහෙමයි. දැන් දහස් ගණනක් මිනිස්සු යනවානේ උතුරේ සංචාරය කරන්න. හමුදාව බිම දමා තිබුණු, දෙමළ මිනිස්සු වතුර බීපු ටැංකිය උඩට නැගලා ඔවුන් පින්තූර ගන්නවා. එයින් මාර විනෝදයක් ලබනවා මේ අපේ වැඩ තමයි කියලා.\nඑක පැත්තකින් අපි දෙමළ මිනිස්සුන්ව දකින්න කැමති විදිහක් තියෙනවානෙ. ඔවුන් සාර්ථකව ගොවිතැන් කරලා, ව්යාපාර කරලා දියුණු වෙලා ඉන්නවා දකින්න අපි කැමති නෑ. ඔවුන් අපිට වඩා දක්ෂ විදිහට ඉගෙන ගන්නවා කියලා හිතන්න, දකින්න අපි කැමතිත් නෑ. වතුවල දෙමළ මිනිස්සු ඉන්න ආකාරයක් තියෙනවානෙ. ඔවුන් ඒ විදිහට ඉන්නවා දකින්න තමයි අපි කැමති. ඉතින් දැන් දෙමළ මිනිස්සු දිහා තමන්ට කැමති විදිහට බලලා විනෝද වෙන්න අවස්ථාව රජය අරන් දීලා තියෙනවා. මොකද දැන් ඔවුන් කුකුල් කූඩුවලටත් වඩා නරකාදි රැඳවුම් කඳවුරුවලනෙ ඉන්නෙ. අනෙක් අතට ඉදිරි පරම්පරා ගණනාවක් යනතුරු දෙමළ මිනිස්සුන්ගෙ අධ්යාපනයක් ගැන හිතන්නත් බෑ.\n• මේ වන විට රටේ ආර්ථීකය හොඳටම කඩාගෙන වැටිලා, රජය ගෙනයන බොහෝ ක්රියාමාර්ග ප්රජාතන්ත්ර විරෝධී බව බැලූ බැල්මට පේනවා?\nඒක හරි. ආර්ථීකය කඩාගෙන වැටෙන කොට දෘෂ්ටිවාදයත් කඩාගෙන වැටෙනවා කියලා මතයක් තියෙනවා තමයි. ආර්ථීකයෙන් දෘෂ්ටිවාදය තීන්දු කරනවා කියන මතය අයිති වෙන්නෙ සම්භාව්ය මාක්ස්වාදයට. ඒක අද වන විට ඒ හැටියටම වලංගු නෑ. අපි පෙන්නලා දුන්න විදිහට, දෘෂ්ටිවාදයක් සම්පූර්ණයෙන්ම රැඳෙන්නෙ ආර්ථීකය මත නෙමෙයි. මේ වන විට දෘෂ්ටිවාදය වැඩිපුරම සම්බන්ධ වෙන්නෙ මිනිස්සුන්ගෙ විනෝදය කියන දෙයත් එක්ක. මේ හැමදෙයක්ම රජය කරන්නේ මේ රටේ උන්නතියට කියන මතයනෙ අද වනවිට තියෙන්නෙ. අපිට අතීතයේ තිබුණු ස්වර්ණමය යුගයට අපි හරි ඉක්මනට ආයෙත් ළඟා වෙනවා කියන විශ්වාසයනෙ හැමෝම අද වනවිට ඉන්නෙ. පාලම් හැදෙනවා, පාරක් දෙකක් හැදෙනවා ඉතින් මේවත් එක්ක මං කලින් තිබූ දේවල්වලදි වාගෙම ජනතාවගේ විනෝදය ආරක්ෂා වෙනවනෙ.\nකන්න නැති වුණත් හැම දෙයක්ම නැගලා යනවා වගේ තමයි හැමදේම පේන්නෙ. නමුත් අපි දන්න ආර්ථීක විද්යාවට අනුව ඇයි මේ දේවල් ඈත්වෙන්නෙ කියලා ප්රශ්න කරන්න අපි පෙළඹෙන්නේ නෑනෙ. ලංකාවෙ පාරවල් හැදුණත් ඒ එකකින්වත් අපේ රටේ නිෂ්පාදන පිටරටට යනවද? නෑනෙ. සිදුවන්නෙ චීනය වගේ රටවලින් අපේ රටට එන එක විතරයි. නමුත් මිනිස්සු මේ පාරවල්වල ගිහින් විනෝදයක් ලබනවා.\nමේ වැඩපිළිවෙළත් එක්ක සංචාරකයෝ එනවා, සංචාරක කර්මාන්තය දියුණු වෙනවා කියලා තවත් විශ්වාසයක් තියෙනවානෙ. නමුත් ඇත්ත තත්ත්වය තමයි අපි දෙමළ මිනිස්සු දිහා බලන්න කැමති විදිහක් තියෙනවා වගේ විදේශිකයින් අපි දිහා බලන්න කැමති විදිහකුත් තියෙන එක. අපේ ආත්මීය තත්ත්වයක්නෙ හිඟන්නෙකුට සල්ලි දීලා සතුටු වන එක. නමුත් හිඟන්නො නැති වුණොත් මොකද වෙන්නෙ. අපේ ආත්මීය තත්ත්වයන් අර්බුදයට යනවානෙ. ඒ නිසා බටහිර සංචාරක ආකර්ෂණය ලයිට් දාපු කාපට් පාරවල් කෙරේ යොමුවෙනවා කියලා හිතන එකම මෝඩකමක්.\nපාරවල් හදලා, උතුරේ සංචාරය කරලා විනෝදය ලබන විනෝදයත් එක්ක ගැටගැහුණු දෘෂ්ටිවාදයන් ආර්ථීකය නිසාම බිඳවැටීමක් සිදුවන්නේ නෑ. ආර්ථීක ප්රශ්න කොච්චර ඉස්සරහට ආවත් විනෝදයට සම්බන්ධව තිබෙන තාක්කල් දෘෂ්ටිවාදයක් කඩන්න බෑ. ඒ නිසා මෙතන බිංදුවේ ඉඳන් ආරම්භ කරන්න වෙනවා.\n• මේ වෙනකොට වෘත්තීය ක්රියාකාරකම් සහ ශිෂ්ය ව්යාපාර එක් පැත්තකින් මර්දනය වෙනවා, තවත් පැත්තකින් ජනමාධ්යවේදීන් දැන දැනම ප්රහාරයට ලක්වෙනවා?\nඔය හැමදේම උතුරෙත් වුණානෙ. මං කලින් කිව්වා වගේ උතුරේ අරගලය යොමුවෙන්නෙම වැරදි තැනකටනෙ. වෘත්තිය අරගලයක් කෙරුවොත් ඒක ඉස්සර සැලකුවේ යුද්ධයට කරන බාධාවක් විදිහට. දැන් යුද්ධය ඉවරවෙලා තියෙන යුගයේ මේවා අර්ථකථනය වෙන්නේ රට ඓශ්චර්යය කරා ගමන් කරනවාට විරුද්ධව කරන කඩාකප්පල්කාරී වැනි පිළිවෙළවල් විදිහට.\nඒ නිසා පොදුවේ අරගලයක් ලෙස, වෘත්තිය අරගල ශිෂ්ය අරගල වැනි සියල්ලට අත්වෙලා තියෙන්නෙ එකම ඉරණම. ඉස්සර නම් යම් අරගලයකට එරෙහිව වැඩ කළොත් හරි වෘත්තිය සමිතිකාරයකුට ගැහුවොත් හරි ඊට විරුද්ධව හැමදෙනාම එළියට බහිනවානෙ. නමුත් දැන් මේ සමාජය හිතාමතා විශාල සර්වාධිකාරයකට යටත් කළාට පස්සේ යම් කිසිවකුට පෞද්ගලිකව විඳින්න ලැබූ දේවල් තනියෙන් විඳ දරාගන්න සිදුවෙලා තියෙනවා. විශ්වවිද්යාල ශිෂ්යයන්ගේ තත්ත්වය මීට තරමක් වෙනස්. මොකද ශිෂ්යයන් තුළ විශාල එකමුතුවක් සහ පිරිස් බලයක් තියෙනවානෙ. ඒ නිසා ඔවුන් තවදුරටත් රජයත් එක්ක කේවල් කරන තත්ත්වයකට යනවා. ඒ නිසාම තමයි රටේ ජනාධිපතිවරයා ශිෂ්යයන් මර්දනය කරන්න මේ වගේ ඇමතිවරයෙක් දාන්නෙ. මොකද ඔහු ප්රජාතන්ත්රවාදය රකින නායකයෙක් නෙමෙයිනේ. එහෙම ඉතිහාසයක් ඔහුටත් නෑ. ඔහු ශිෂ්යයන්ට විතරක් නෙවෙයි ශිෂ්යයන් උද්ඝෝෂණය සඳහා ගෙන යන බස්හිමියන්ට පවා වක්රව තර්ජනය කරනවා.\nඒ වගේ තත්ත්වයකට විරුද්ධව කවුරුත් කතා කරන්නෙ නෑනෙ. මේ තත්ත්වය තුළ විපක්ෂයේ උද්ඝෝෂණයකට බස් රථ දුන්නොත් ඒවාටත් යම්කිසි ප්රශ්නයකට මුහුණ දෙන්න වෙනවා අනාගතයේදී. අපි කියමුකො ශිෂ්යයන්ට ගහද්දී ආචාර්යවරුන් හැටියට අපි ඒක ආරක්ෂා කරනවා හරි අනුමත කරනවා හරි කියලා. එතකොට අපිට ගහද්දි කවුරුත් නෑ.\nඉස්සර හිටි ඇමතිවරු නෙමෙයි අගමැතිවරයා පවා ශිෂ්යයන් හූ කිව්වයි කියලා ගහන්න යන්නෙ නෑනෙ. ඇත්තටම එයාලට ප්රශ්නයක් වුණේ ශිෂ්යයන් හූ නොකිව්වොත්. අපි දන්නවා විශ්වවිද්යාලවල ජනතා විමුක්ති පෙරමුණේ බහුතරයක් ඉන්නවා. ඔවුන් උද්ඝෝෂණ මෙහෙයවනවා. නමුත් මේ ඉන්න ළමයි ඔක්කොම ඡේවීපී නෙමෙයිනෙ. අනික තමයි ඔවුන් උද්ඝෝෂණ මෙහෙයවන එකේ ලොකු ගැටලුවකුත් නෑ. එහෙම නැතිව සමාජය ඔටෝමැටිකලි මෙහෙයවෙන්නෙ නෑනෙ. විශ්වවිද්යාල ඇතුලේ හැබැයි රජයේ ශිෂ්ය සංවිධානත් තියෙන්නෙ. මොනවා වුණත් සමාජය මේ තත්ත්වයට එන්න ඡේවීපී එකත් සම්පූර්ණයෙන් වගකියන්න ඕනෙ. මං මුලින් කිව්වා වගේ නලින්ද සිල්වලා, ගුණදාස අමරසේකරලා ගෙනාපු මේ මතවාදය ඉදිරියට ගෙනිච්චෙ මොවුන්නෙ.\nතවත් අතකින් නලින්ද සිල්වලාගේ පරම්පරාවේ, ඔවුන්ගේ මතවාදයට විරුද්ධව නැගී සිටින්න පුළුවන් අය හිටියානේ. උදාහරණයක් විදිහට පේරාදෙණිය ගත්තාම, සුමනසිරි ලියනගේ, ඩෙස්මන්ඩ් මල්ලිකාරච්චි වගේ අයත් පොදුවේ ජයදේව උයන්ගොඩ, වසන්ත රාජා, නිව්ටන් ගුණසිංහ වගේ අය වුණත් මේ මතවාදයන් එක්ක හැප්පිලා තමන්ගෙ බුද්ධිමය වගකීම නිවැරදි ආකාරයෙන් ඉටුකෙරෙව්වේ නෑ. ඒ අතුරින් නිව්ටන් ගුණසිංහ වගේ අය තමාගෙ ලිපිවල කෙළින්ම කිව්වා මේ දත් දොස්තරයි, ගණිත ආචාර්යවරයායි කවදාහරි රට අර්බුදයකට මෙහෙයවනවා කියලා. නමුත් මොවුන් මේ අරගලය වෙනුවෙන් ප්රමාණවත් ආකාරයට කැපවුණේ නෑ. ඒ සඳහා ඔවුන් සියලුදෙනාට බුද්ධිමය හැකියාව, භාෂාමය හැකියාව සහ පිළිගැනීම කියන සියලු දේ ඒ අවස්ථාවල හිමිවුණා. ඒ ගැටලුව නිසා අර්බුදයට මුහුණ දෙන්න සිදුවුණේ ඊළඟ පරම්පරාවෙ අයට. අපි මේ විඳින්නේ ඒ අර්බුදය.\nකලින් පරම්පරාව තම යුතුකම ඉටු නොකළා විතරක් නෙමෙයි ඒ සඳහා මුහුණ දුන් පසුකාලීන පෙරමුණට අත දුන්නෙත් නෑ. ඒ නිසා ඔවුන් තරුණ පිරිමි ගෙනගිය සංවිධාන සැකකරමින් ඒවා දියාරු වෙන ආකාරයට කටයුතු කළා. එහෙම කරලා පත්තරවලට ඉන්ටර්වීව් දුන්නත් කැලැන්ඩර් ගහනවා වගේ පොත් ගැහුවත් ඒ අර්බුදය විසඳෙන්න නෑ. අද මේ සමාජය අත්විඳින්නේ ඔවුන්ගේ නිශ්ක්රීයතාව පිළිබඳ ආදීනව. අද සමාජය තුළ මිත්යාවක් තියෙනවා පුළුවන් තරම් දැනුම සම්පාදනය කළාම මේ තත්ත්වය හරියයි කියලා. ඇත්තටම සමාජය මේ සියල්ල දන්නවා. නමුත් නොදන්නවා වගේ ඉන්නවා. ඒක වෙනම විදිහක නරුමවාදයක්. උදාහරණයක් විදිහට, එස්.බී. දිසානායකලා ශිෂ්යයන් එක්ක හැප්පෙද්දි ඉස්සරහට වෙන්නෙ මොකක්ද කියලා හැමෝම දන්නවා. ඔවුන් නොදන්නවා වගේ ඉන්නවා. ඒක තමයි විනෝදය.\nරාවය (2010.10.31)\nමේ වියමන ඔබේ මූණු පොතට එක් කරන්න-\nTags- An interview with Sen. Lcturer Saman Pushpakumara, Peradeniya University Sri Lanka, Peradiga Sulan, Current political situation in Sri Lanka\nපැරණි මාදිලියෙන් ලැබුණු ප්රතිචාර-\nSulochana මෙහෙම කියනවා :\nVery good! Podu samajaye deshapalana chinthanaya sekasunu aakaraya pilibanda samange vigrahaya sith ganna sului. Anek athata meethaka kiyawanna labunu prasad niroshage hema sanwadayakadi wagema eyage ananyathawa pahadiliwa penawa meekedith. All the best..!\nකිවුව වෙලාව- 2010-11-05 19:53:39\nඇනීටා ප්රතාප් සිං මෙහෙම කියනවා :\n....ඒ නිසාම රෝහිත භාෂණලාට විතරක් නෙමෙයි මාත් එක්ක ඒ කියූ සම්මුඛ සාකච්ඡාව කළ මාධ්යවේදියාටත් රට අතහැරලා යන්න සිදුවුණා....\nහා හා ඉතින් මහත්තයෝ තිලක් කෝදාගොඩ රට ගියේ ආන්ඩුවෙ ප්රෙෂර් 1 හින්දා කියලද දැන් ඔය අපිට පිලිගන්ඩ කියන්නෙ... හා හා...හ්...\nකිවුව වෙලාව- 2010-11-04 21:47:11\nIndependant speaker මෙහෙම කියනවා :\nNeatly written interview... The speaker is trying to convince some of his thoughts with the flow of information which re represents but not with the reality... Don't want to discuss more on it.. But simply read again abt how he talks about road development of a country like Sri Lanka and what he thinks about it.. Just think on it with your angle abt hw he tries to convey his msg... Really feel sorry to see such and idiotic approach from a lecturer in a Uni... Good try..\nකිවුව වෙලාව- 2010-11-04 21:28:08\nAnura මෙහෙම කියනවා :\ngood points SPK\nකිවුව වෙලාව- 2010-11-03 22:15:58\nNodutu මෙහෙම කියනවා :\nඅනාගතේ පුදුම් සුන්දරයි...\nමල් පාවඩ දාලා..\nඅපේ\nමහින්ද මාමා...\nකිවුව වෙලාව- 2010-11-03 10:47:16\nAbbas මෙහෙම කියනවා :\nකලින් පරම්පරාව තම යුතුකම ඉටු නොකළා විතරක් නෙමෙයි ඒ සඳහා මුහුණ දුන් පසුකාලීන පෙරමුණට අත දුන්නෙත් නෑ. ඒ නිසා ඔවුන් තරුණ පිරිමි ගෙනගිය සංවිධාන සැකකරමින් ඒවා දියාරු වෙන ආකාරයට කටයුතු කළා.....\nසහතික ඇත්ත. තවම කරමින් ඉන්නෙත් ඒකම තමා....\nකිවුව වෙලාව- 2010-11-02 21:43:48\nLOKKA මෙහෙම කියනවා :\nMULU SAMAJAYAMA GANJA GAHALA WAGE MATH WELA INNE\nDESHAPREMAYEN MATH VEE APA PRAVENI DASAYAN BAWATA PATH WEMIN SITINNEMUDA?\nකිවුව වෙලාව- 2010-11-02 12:14:03\npatakaya මෙහෙම කියනවා :\nනලින් ද සිල්ව සහ අමරසෙකර හරුනු විට මෙකට වග කිව යුතු තවත් එක්කනෙක් තමඉ ගන්ගොඩවිල සොම. හමුදුරුවො කියල ව්ත් මම කියන්න කෙමති නහ. මුලු සමජෙම ඔලුව අරගොල්ලො ජතිවදෙන් කුරුවල්කොරනකොට, මෙයා කලෙ උන්ව අගම්වාදෙන් මොට්ට කරපු එක. හෙලු උරුමය ගොඩනගෙන්නෙ මෙ අගම්වඩය තුලින්. හෑබය් එ අනුව බලනවනම් මෙකෙ අරම්බය ඊටත් එහ යනව\nකිවුව වෙලාව- 2010-11-02 01:29:56"}
{"text": "පහු ගිය දිනක ඉතාලියේ පුවත් වල අපූරු පුවතක් ගියා ඒකත් ඉතින් අර ගෑණු හින්දම විහින් නැහෙන හිටපු අගමැති බෙරලුස්කෝනියා ගැනම තමා,බෙරාට මේ සැරේ උනේ දෙවෙනි ගෑණිගේ දික්කසාද නඩත්තු කේස් එක. මේ බෙරාගේ නිවුස් එකත් එක්ක ලෝකේ සල්ලිකාරයෝ දික්කසාද කරපු ගැණුන්ට ගෙවන නඩත්තු ලිස්ට් එකකුත් දාලා තිබුනා ඒක දැකපු මට කලන්තයක් වගේ ආපු නිසා බ්ලොග් එකට දාලා උබලවත් කලන්තේ හදවන්න හිතුනා.එහෙනම් අපි යමු ලිස්ට් එක බලන්න\n1.හිටපු ඉතාලි අගමැති සිලිවියෝ බෙරලුස්කෝනි සහ දෙවෙනි දික්කසාද බිරිය වෙරෝනිකා ලාරියෝ.\nවෙරෝනිකාගේ නඩත්තුවට බෙරා දිනකට ගෙවන ගාන යූරෝ 100000 කි. (මෙච්චර ගානක් මොනා නඩත්තු කරන්න වැය වෙනවද මන්දා)\nවෙන්ඩිගේ නඩත්තුවට රූබර්ට් නාකියට ගෙවන්න සිදු උනාලු ඩොලර් 1700000000\nබර්නිට ගෙවන්න උනාලු ඩොලර් 1200000000 මුදලක්,,අපෝ මේ යකාට මේ ගැණිගේ උසටද කොහෙද මේ තරම් මුදලක් ගෙවලා තියෙන්නේ.\n4. අංක 1 ගොල්ප් ක්රීඩක ටයිගර් වූඩ්ස් සහ එලින් නෝර්ඩග්රේන්, ගොල්ප් ගහලා ලෝක ධනවතුන්ගේ ලිස්ට් එකට ගිය ටයිගර්ට දික්කසාදයෙන් එලින්ට ගෙවන්න උනාලු ඩොලර් 750000000 මුදලක්, හයියෝ සල්ලි\n6.සිනමා නලු හැරිසන් පෝර්ඩ් සහ අයියෝ පොරට ගැණු 2ක්ට ගෙවන්න වෙලා දැනට 3 ගැණි එක්ක නම් ඉන්නවලු.\nපළමු බිරිය මේරි මාර්ක්වර්ඩ් ට ගෙවන්න උනාලු ඩොලර් 95000000\nපොරත් විවාහ 2ක් ගිරිය පැලෙනකන් කෑ ගහලා පොරටත් සැහෙන්න ගෙවන්න වෙලා දික්කසාදෙට, පස්සේ ඉතින් තරුන කෙල්ලෙක් එක්ක විවාහ වෙලා ඒකට වෙන්න ඇති අච්චර ගෙවුවේ. පොර ගෙවලා පවුම් මිලියන 80ක්.\n8.අපේ ගමේ ගඩොල් පෝරණු රැකියාව කරන උපාලි දික්කසාදෙන් එයාගේ පවුලට රුපියල් 2000 ගෙවනවා,,අනේ උන් දෙන්නා කාගෙද කීමකට රෑවටිලා දික්කසාදෙට ගිහින් දෙන්නා රෑට අඩියක් ගහලා ගහ මරා ගත්තට හොදට හිටි ජෝඩුව.\nතව ලිස්ට් එකක් තිබුනා මේ හොදටම ඈති මෙන්න මෙහෙම තමා ලෝකේ ඉන්න සල්ලි කාරයන්ගේ ජීවිත ගෙවෙන්නේ,,සල්ලි නෑති අපේ ජීවිත මොන තරම් සුන්දරද?"}
{"text": "Darunu Hisaradayan දරුණු හිසරදයන්\nහිසරදය යනු ඉතාමත් වේදනාකාරී සෞඛ්යය ගැටළුවක්. අප කාටත් හිසරදයක් ඇති වූ විට වේදනාවකට වඩා නොරිස්සීමක් ඇතිවනවා. වෛද්ය විද්යාවට අනුව නම් මොළය විසින් සෘජුවම හිසරදය ඇතිවන්නට සංඥා නිකුත් කරනු ලබන්නේ නෑ. හිසරදය ඇතිවන්නේ ස්නායු, මොළයේ ඇති රසායනික ද්රව්ය, රුධිර නාල සහ පටක විසින් නිකුත් කරනු ලබන සංඥා අනුවයි. ඒ වගේම, වෛද්යවරුන් පවසන්නේ හිසරදය ඇතිවීමට විවිධ හේතු බලපාන බවයි.\nඅපි අද මේ ලිපිය මගින් ඔබව දැනුවත් කිරීමට සූදානම් වන්නේ එකිනෙකට වෙනස් වූ හිසරදයේ වර්ග 14 ක් සහ හිසරදයෙන් සුවය ලබන ආකාරය පිළිබඳවයි.\n01. නැවත ඇතිවන හිසරදය “ Rebound Headaches ”\nමේවන් හිසරදයක් ඇතිවන්නේ ඖෂධ වර්ග වැඩි වශයෙන් පානය කිරීම නිසයි. උදාහරණයක් ලෙස “ Ibuprofen (Advil, Motrin) ”, “ Aspirin ” සහ “ Acetaminophen (Tylenol) ” වැනි ඖෂධ වර්ගවැඩි වශයෙන් පානය කිරීම නිසා සතියක කාලයක් නොනවත්වා හෝ අතරින් පතර හිසරදය ඇතිවනවා. ඉරුවාරදය (මිග්රේන්) වැනි තත්වයන් සඳහා පානය කරන “ Triptans ” වැනි ඖෂධ මසක් ඇතුලත දින දහයකට වඩා පානය කිරීම නිසාත් “ Rebound headaches ” ලෙස හඳුන්වන නැවත ඇතිවන හිසරදය ඇතිවනවා. නාසයට අල්ලනු ලබන බෙහෙත් වර්ග දිනපතා භාවිතා කිරීමත් මේ හිසරදය ඇතිවන්නට පුළුවන්.\n02. ආතතිය නිසා ඇතිවන හිසරදය “ Tension Headaches ”\nමෙවන් හිසරදයක් ඇතිවන්නේ නළලේ දෙපැත්තෙන්, බෙල්ල පිටුපසින් සහ උරහිස් පෙදෙසින්ය. මේ තත්වය ඇතිවන්නේ කාංසාව පාලනය කළ නොහැකි මානසික ආතතිය වැනි තත්වයන් නිසයි. මෙවන් හිසරදයක් ඇති වූ විට ඉහත සඳහන් කළ ස්ථාන සියල්ලෙන්ම වේදනාව ඇතිවනවා. මිනිස් මොළය තුල සිදුවන රසායනික මට්ටම් වල විවිධ විපර්යාස මෙවන් හිසරදයකට බලපාන බව තමයි වෛද්යවරුන් පවසන්නේ. ඒ වගේම, හිසරදය ඇති වූ අවස්ථාවේ මොළයේ ස්නායු විසින් එවනු ලබන සංඥා නිසාත් මෙවන් හිසරදයක් උත්සන්න වන බව වෛද්යවරුන් පවසනවා. සාමාන්යයෙන් මෙවන් හිසරදයක් ඇතිවූ විට “I buprofen ”, “ Aspirin ” සහ “ Acetaminophen ” වැනි වේදනා නාශකයක් ලබාගෙන වේදනාව සමනය කරගන්නට පුළුවන්.\n03. දත් කැක්කුමත් සමග එන හිසරදය “ Dental Headaches ”\nදත් කැක්කුම නිසා ඇතිවන හිසරදයත් වේදනාකාරී හිසරද වර්ග වලින් තවත් එක් හිසරදයක්. දත් වල ඇතිවන විවිධ සංකූලතා නිසයි මේ හිසරදය ඇතිවන්නේ. මේ හිසරදය නිසා මුහුණේ ඇතිවන වේදනා බරිත තත්වය සාමාන්ය වෛද්ය ව්යවහාරයේදී “ Bruxism ” ලෙස හඳුන්වනවා. ඒ වගේම, මේ හිසරදය “ TMJ Temporomandibular සන්ධි ආභාදය ”ලෙස හඳුන්වන සෞඛ්යය ගැටළුවක් නිසාත් ඇති වනවා. මෙහි දී සිදුවන්නේ ඔළු කට්ට හක්කට සම්බන්ධ වන සන්ධියේ ආභාදයක් ඇතිවීමයි. “ Temporomandibular සන්ධි ආභාදය ” හක්කේ හැඩය වෙනස් වීම, අධික මානසික ආතතිය, හක්කේ මාංශ පේශී වල දුර්වලතාවයන් නිසා ඇති වනවා. හක්ක ප්රදේශය මද උණු ජලයෙන් තවා මේ වේදනාවට සුළු සහනයක් සලසාගන්නට පුළුවන් මෙවන් තත්වයක දී දන්ත වෛද්යවරයෙකු මුණගැසීම ඉතා වැදගත් වනවා.\n04. එක තැනකට රොක්වන හිසරදය “ Cluster Headache ”\nඑක තැනකට රොක්වන හිසරදය සියදිවි නසාගැනීමේ හිසරදය “ Suicide Headaches ” ලෙසත් හඳුන්වනු ලබනවා. මෙවන් හිසරදයක් ඇතිවූ විට එය ක්ෂණිකයෙන් නැතිවී යනවා. මේවන් හිසරදයක් ඇතිවී තිබෙන උපරිම කාලය වන්නේ විනාඩි 15 ත් පැය 3 ත් අතර කාලයක්ය.\nමේ හිසරදය දිනපතා ඇතිවීමත් සහ හිසරදය ඇතිවන නිශ්චිත කාලයක්වත් නිශ්චිතව සඳහන් වන්නේ නෑ.“Cluster” හිසරදය ඇති වූ විට ඇස් රතු පැහැවී එක් ඇසකින් හෝ ඇස් දෙකෙන්ම කඳුළු ගැලීමක් සිදුවනවා. මේ හිසරදය කාන්තාවන්ට වඩා පිරිමි පුද්ගලයින්ට ඇතිවනවා. “Cluster” හිසරදය ඇතිවන්නට විවිධ හේතු බලපාන අතර ප්රධානතම හේතු ලෙස දුම් පානය, ශරීරය වඩාත් උස වීම සහ හිසරදය වැඩි වන පරිදි ආහාර පරිභෝජනය කිරීම හඳුන්වා දෙන්නට පුළුවන්. මෙවන් හිසරදයක් “ OTC ” වේදනා නාශක ලබාගෙන සුවකළ නොහැකි අතර “ Triptans ” ඖෂධය සහ ඔක්සිජන් ලබාගැනීම මගින් මේ හිසරදය සුවකරගන්නට පුළුවන්.\n05. ඉරුවාරදය “ Migraines ”\nහිසරදයන් අතරින් දරුණුතම හිසරදය වන්නේ ඉරුවාරදයයි. කාන්තාවන්ට ඉරුවාරදය ඇතිවීමේ අවදානම පිරිමි පුද්ගලයින්ට වඩා තුන්ගුණයකින් වැඩි වනවා.\nහෝමෝන වල සිදුවන වෙනස්වීම්, මානසික ආතතිය වැඩිවීම, ආහාර ගැනීමේ සහ නිදා ගැනීමේ අහිතකර හුරු පුරුදු නිසා ඉරුවාරදය ඇතිවනවා. ඇතැම් විට ඉරුවාරදය රෝගීන්ට වෛද්යවරුන් උපදෙස් දෙන්නේ තමාට ඉරුවාරදය ඇතිවීමට බලපාන හේතුව තමා විසින්ම නිරීක්ෂණය කර ඒවායින් වැළකෙන ලෙසයි. උදාහරණයක් ලෙස යම් අයෙක් ආහාර වේලක් මගහරින නිසා ඉරුවාරදය ඇතිවනවා නම් ඒ පුද්ගලයා කිසි විටකවත් ආහාර වේලක් මගහැරිය යුතු වන්නේ නෑ.\n06. කැෆේන් නිසා ඇතිවන හිසරදය “ Caffeine Headaches ”\nමේ හිසරදය ඇතිවන්නේ කැෆේන් අඩංගු පානයන් නිතරම පානය කිරීමේ පුරුද්ද නිසයි. උදාහරණයක් ලෙස උදෑසන කෝපි කෝප්ප දෙක බැගින් දිනකට පානය කරන පුද්ගලයෙක් ගමු. සෑම දිකනම සිදුකරන මේ පුරුද්ද නිසා දිනපතා මේ කෝපි කෝප්ප දෙක පානය නොකිරීමෙන් හිසරදය ඇතිවන්නට පුළුවන්. දිනකට කෝපි වැඩි වශයෙන් පානය කිරීමෙනුත් කැෆේන් හිසරදය ඇතිවනවා. කැෆේන් හිසරදය ඇතිවන රෝගීන්ට වෛද්යවරුන් පවසන්නේ මේ කැෆේන් පානය කිරීමේ පුරුද්ද දිනපතා සිදුකිරීම හෝ කැෆේන් පානය කිරීමේ පුරුද්ද සම්පූර්ණ වශයෙන් නතරකර දමන ලෙසයි.\n07. සුරාන්තයේදී ඇතිවන හිසරදය “ Orgasm Headaches ”\nලිංගික සංසර්ඝයේදී කාන්තාවන්ට මෙන්ම පිරිමි පුද්ගලයින්ට ද මේ හිසරදය ඇතිවනවා. නිතරම වාගේ මේ හිසරදය ඇතිවන්නේ ලිංගික සංසර්ඝය ආරම්භ කළ සැනින්ම සහ සංසර්ඝය අවසන් කළ අවස්ථාවේදීයි. මේ හිසරදය එතරම් වේදනාකාරී නොවෙන්නත් වඩාත් වේදනාකාරී වන්නත් පුළුවන්. හිසරදයේ තත්වය අනුව එක දිනක් හෝ දින කිහිපයක් මේ හිසදරය ඇතිවී තිබෙන්නට පුළුවන්. ඔබට ලිංගිකව එක්වන සෑම අවස්ථාවකදීම මේ හිසරදය ඇතිවනවා නම් ලිංගික සංසර්ඝයට ප්රථමයෙන් වේදනා නාශකයක් ලබාගන්න.\n08. උදෑසනම ඇතිවන හිසරදය “ Early morning headaches ”\nඔබටත් උදෑසන හිසරදයක් සමගම අවදිවනවා නම් මෙයට හේතුව වන්නේ උදෑසන හටගන්නා ඉරුවාරදය හෝ ඔබ පසුදා රාත්රියේදී ලබාගත් ඖෂධ නිසා ඇතිවන “ Rebound ” හිසරදයයි.\nනින්දෙන් ගොර අදින පුද්ගලයින්ට ද උදෑසන හිසරදය ඇතිවනවා. ඒ වගේම, උදෑසන ඇතිවන හිසරදය මොළයේ පිළිකාවේ රෝග ලක්ෂණයක් වන්නටත් පුළුවන්. ඔබටත් උදෑසන හිසරදය ඇතිවනවා නම් වෛද්යපර්යේෂණයකට යොමුවන්න.\n09. කෝටර හිසරදය “ Sinus Headaches ”\nමිනිසුන් විශාල ප්රාමාණයක් කෝටර හිසරදය ඉරුවාරදය සමග පටලවා ගනු ලබනවා. මේ හිසරදය වර්ග දෙකෙහිම ඇතිවන රෝග ලක්ෂණ එකිනෙකට සාමානයි. ඒ, ඇස් වලින් කඳුළු ඒම, නාසය සිරවීම වැනි රෝගලක්ෂණ. කෝටරයක් යනු මුහුණේ නාසය අවට අස්ථි අතර පිහිටි කුහර විශේෂයකි. මෙවන් කෝටරයක් තුල සොටු දියර එකතුවී ඇතිවන ආසාදන තත්වයක් කෝටර දාහය නමින් හදුන්වනවා. කෝටර දාහය ප්රතිජීවක ඖෂධ ලබාගැනීම මගින් සුවකරගන්නට පුළුවන්.\n10. අයිස් ක්රීම් නිසා ඇතිවන හිසරදය “ Ice Cream Headache ”\nඉතා ශීත අයිස් ක්රීම් සහ ජූස් වර්ග පරිභෝජනය කිරීම නිසා මේ හිසරදය ඇතිවනවා. මේ වේදනාව හිසතුල තදින්ම ඇතිවනවා. ඉරුවාරදය ඇතිවන පුද්ගලයින්ට විශේෂයෙන්ම මේවන් ශීත ආහාරයක් අනුභව කිරීමේදී මේ හිසරදය බොහෝ සෙයින් ඇතිවනවා. වෛද්ය විද්යාවට අනුව මේ තත්වය හඳුන්වනු ලබන්නේ “ Sphenopalatine Ganglioneuralgia ” ලෙසයි. මේ තත්වය ඇතිවන්නේ ශීත කළ ආහාරයක් අනුභව කිරීමේදී උඩු තල්ල ශීත වීමෙන් මොළය තුලට රුධිරය සංසරණය කරන ධමනි වේගවත් වීම නිසයි. ඔබට මේ හිසරදය ඇති වූ විට ශීත ආහාර අනුභවයෙන් වැළකී ක්ෂණිකවම උණුජලය පානය කරන්න. මේ නිසා මොළය තුල සිදුවන රුධිර සංසරණය සාමාන්ය තත්වයට හැරීමක් සිදුවනවා.\n11. දිනපතා ඇතිවන නිදන්ගත හිසරදය “ Chronic Daily Headaches ”\nඇතැම් පුද්ගලයින්ට එක් මසකදී දින පහළොවකට වැඩි දින ගණනක් හිසරදය පැවතී තිබෙනවා. මෙවන් පුද්ගලයින්ට මේ හිසරදය අධිකව දිනපතා ඇතිවනවා.\nමෙවන් හිසරදයන් ඇතිවන්නට මුල්වන කාරණය තමයි හිසරදය දුරු කිරීමටම පානය කරන ඖෂධ සහ වෙනත් හිසේ ආබාධයකට පානය කරන ඖෂධ. මෙය මොළයේ පිළිකාවේ හෝ “ meningitis ” බැක්ටීරියා ආසාදනයේ රෝග ලක්ෂණයක් වන්නටත් පුළුවන්. ඔබටත් මේ ආකාරයේ හිසරදයක් ඇත්නම් ප්රති – විෂාද ඖෂධ, අධි රුධිර පීඩනය සහ පපුවේ වේදනාව සුවකරන ඖෂධ “ Propanolol ” සහ “ Gabapentin ”, “ Topiramate ” සහ “ Aleve ” වැනි වේදනා නාශක ඖෂධ පානය කරන්නට පුළුවන්.\n12. ඔසප්වීමේ දී ඇතිවන හිසරදය “ Menstrual Headaches ”\nකාන්තාවකගේ ඔසප් සමයේ දී ඊස්ට්රෝජන් හෝමෝනය අසමතුලිත වීම නිසා හිසරදය ඇතිවනවා. මේ ආකාරයට ඇතිවන හිසරදය ඔසප්සමය තුල දින තුනක් සහ ඔසප් සමය අවසන් වූ පසුව දින දෙකක කාලයක් පවතිනවා. මෙය ඉරුවාරදයේ තත්වයක් නොවන අතර මෙවන් හිසරදයක් ඇති වූ විට මුළු ශරීරයම මලානික වනවා. කාන්තාවකට ඇතිවන මේ හිසරදයට සහනයක් ලබාගැනීමටනම් මැග්නීසියම් අඩංගු ආහාර වර්ග අනුභව කරන්න අවශ්ය වනවා.\n13. සති අන්තයේ ඇතිවන හිසරදය “ Weekend Headaches ”\nමෙවන් හිසරදයක් ඇතිවන්නේ සතිය පුරාවටම අධික ලෙස නිදාගැනීම, උදෑසන කාලවලදී නිදාගැනීම සහ ප්රමාද වී නින්දට යෑම නිසයි. මේ සති අන්ත හිසරදය කැෆේන් පානය කිරීම නිසාත්, අධික මානසික ආතතිය නිසාත් ඇතිවන්නට පුළුවන්. මේ හිසරදය ඖෂධ හරහාත් සෞඛ්යය සම්පන්න නිදා ගැනීමේ හුරුපුරුදු ඇතිකර ගැනීමෙනුත් සුවකරගන්නට පුළුවන්.\n14. හදිසි හිසරදය “ Emergency Headaches ”"}
{"text": "කොහොමද ඉතින් යාළුවනේ? ඔන්න එකොළොස්වෙනි කොටසත් අරගෙන ආවා. මේ දවස් වල නම් හීනෙනුත් සබ් කරනවා. 😀 ඒ තරම් ඉන්ටරෙස්ටින් මේකට සබ් කරන එක. ඉතින් භාහිර කතා නැතුව අපි එමුකො කතාවට. බෲස් වේන්, කෝටිපති තරුණයාව ඉන්ටවීව් කරන්න එනවා ටීවී කණ්ඩායමක්. මේක එසේ මෙසේ ඉන්ටවීව් එකක් නෙවෙයි, උදේ ඉඳන් රෑ නින්දට යනකන් …Read More »\nඔන්න යාළුවනේ දහවැනි එපිසෝඩ් එක අරන් ආවා. මේකෙ කතාව ටිකක් කිව්වොත් මෙහෙමයි.. ඔයාලා දන්නවනේ බැට්මෑන් ගෙ පරම හතුරා ජෝකර් ගැන. අන්න ඒ යකා පිස්සන්කොටුවට යැව්ව එකට පළිගන්න ඔන්න ආපහු ඇවිල්ලා. එයාව අල්ලපු අය, සිර බාරයට ගත්ත අය, නඩු තීන්දු දුන්න අය, පිස්සන්කොටුව භාර වෛද්යවරයා ඇතුළු සියළු අයගෙන් පළිගන්න තමා ජෝකර් …Read More »\nබැට්මෑන් ට විරුද්ධව එන හතුරෝ ගොඩ අස්සෙ රූකඩේකුත් ඉන්නව. ටිකක් අමුතු කතාවක් නම් තමා. ඒත් මේපාර බැට්මෑන් ට විරුද්ධව එන්නෙ රූකඩයක්. ආනල්ඩ් වෙස්ක(ර්) කියන්නෙ රූකඩ කලාව හොඳින් දන්න කෙනෙක්. මෙයා රූකඩ පෙන්නලා ගන්න සල්ලි වලින් තමා ජීවත් වුණේ. ඒත් මෙයා හදන ස්කාෆේස් කියන රූකඩය නිසා මෙයාගෙ සම්පූර්ණ ජීවිතේම අනිත් පැත්ත …Read More »\nඅද බැට්මෑන් එපිසෝඩ් එකේ තියෙන්නෙ අමුතුම කතාවක්. ගේම් ෂෝ එකක් නිසා ජීවිතේම විනාස කරගත්ත ළමයෙක් ගෙ කතාවක්. ආතර් බ්රවුන්, නැත්නම් ආ(ර්)ටී බ්රවුන් කියන්නෙ ගොඩක් බුද්ධිමත් ළමයෙක්. එයාගෙ දැණුම පුදුමාකාරයි. මේ ළමයා සහභාගී වෙනවා එක්තරා ආකාරයේ පැණ විසඳුම් තරඟයකට. එයා පිට පිටම දොළොස් වතාවක් ජයග්රහණය කරනවා. ඒත් අන්තිමට එයාට යෙලේනා කියලා …Read More »\nබැට්මෑන් ට විරුද්ධව එන නොයෙක් හතුරන් අපි දන්නව, ජෝකර්, මිස්ටර් ෆ්රීස්, පෙන්ගුයින්, ලොකු අවුලක් නැතත් කැට් වුමන්, මෙකී නොකී කොච්චර අය එනවද. ඒ අතර අද එන්නෙ අලුත්ම එකෙක්. එයාගෙ නම ෆයර්ෆ්ලයි. කවුද මේ ෆයර්ෆ්ලයි? ෆයර්ෆ්ලයි කියන්නේ අධි තාක්ෂණික ජෙට් පැක් එකක් සහ ලේසර් තාක්ෂණයක් පාවිච්චි කරලා හදාගත්ත සූට් එකක් ඇඳන් …Read More »\nඔන්න යාළුවනේ හය වෙනි එපිසෝඩ් එකත් ගෙනාවා. මේකත් විශේෂම කොටසක්, මේ කොටසෙදි තමා ඔයාලා හැමෝම දන්න කැට් වුමන් කල එළි බහින්නෙ… බැට්මෑන් ට දැනගන්න ලැබෙනවා පූසෙක් වගේ ඇඳගත්ත ගැහැණියක්, ජපන් මනුස්සයෙක් ගේ පෞරාණික බඩු එකතුවකින් පිළිමයක් හොරකම් කරන්න උත්සාහ කරපු බව. ඒ පූසෙක් විදිහට ඇන්ද ගැහැණියත් පත්තරෙන් දකිනවා බැට්මෑන්ව. ඒ …Read More »\nඔන්න පළමු සීසන් එකේ පස් වෙනි එපිය. මේකෙදි අපිට බැට්මෑන් ගෙ අලුත් හතුරෙක් මුණගැහෙනව. ඒ මිස්ටර් ෆ්රීස්. කාලෙකට කලින් ඉන්නව බැංකු කඩන හොරෙක්. එයාගෙ නම Victor Fries (වික්ටර් ෆ්රීස්) මෙයා කරන්නෙ බැංකු වලට පැනලා සල්ලි කොල්ලකන එක. දවසක් මෙයා දියමන්ති වගයක් හොරකම් කරන් පැනලා යන අතරෙ බැට්මෑන් ට අහු වෙනවා. …Read More »\nබැට්මෑන්, එහෙම නැත්නම් සාමාන්ය ජීවිතේ දි බෲස් වේන් කියන්නෙ කෝටිපති ව්යාපාරිකයෙක්. එයාගෙ ඉන්ඩස්ට්රීස් එකක ලැබ් එකක වැඩ කරන ආචාර්ය කෙනෙක් තමා ලැන්ග්ස්ට්රෝම් කියන්නෙ, එයා පරීක්ෂණයක් පවත්වනවා වවුල්ලු ගැන. මේ ලැන්ග්ස්ට්රෝම් කියන්නෙ එයා පර්යේෂන කරන්නෙ බිහිරි බවට බෙහෙතක් හොයාගන්න කියලා. ඒත් ඇත්තටම එයා කරන්නෙ ඒකද? නැත්නම් වෙන දෙයක් ද? එතකොට කවුද …Read More »\nඔන්න එහෙනම් පළමු සීසන් එකේ තුන් වෙනි එපිය අරන් ආවා. මේකෙ කතාව පොඩ්ඩක් කියනවා නම්, මෙහෙමයි. මේකෙ තමා බැට්මෑන්ට මුලින්ම පෙන්ගුවින් මුණගැහෙන්නෙ. පෙන්ගුවින් එහෙම නැත්නම් ඔස්වල්ඩ් කොබොල්පොට් එක්ක බැට්මෑන් හැප්පෙන්නෙ කොහොමද කියලා බලාගන්න පුළුවන් අද කොටසින්. ඔස්වල්ඩ් කොබොල්පොට් කියන්නෙ සල්ලි කාර පවුලකින් පැවත එන වංශවත් කෙනෙක්. නමුත් කොබොල්පොට් පවුල හරිම …Read More »\nඔන්න පළමු සීසන් එකේ දෙවැනි එපියෙ සබ් එකත් ගෙනාවා. මේකෙ කතාව ටිකක් විස්තර කළොත්.. ගෝතම් වල අපරාධකාරයො ඉන්නෙ බැට්මෑන් එක්ක පුදුම තරහකින්. ඒ නිසා එයාලා කතා වෙනවා බැට්මෑන් විනාශ කරන විදිහක් ගැන. පුදුම විදිහේ ශක්තියක් තියෙන විශාල යෝධයෙක් වගේ වෙන්න පුළුවන් අමුතුම එකෙක් ව එයාලා ගේනවා. බැට්මෑන් විනාශ කරන්න පුළුවන් …Read More »\nමගේ මුල්ම සබ් එක අරන් තමා මේ ආවෙ. මීට කලින් පොඩි කරෙක්ෂන් වැඩක් කරලා විමුක්ති සහෝට බාර දුන්නට පස්සෙ මට පොඩි ආසාවක් ආවා සබ් එකක් කරන්න. ඒකට මම තෝරගත්තෙ ටිකක් පරණ කාටුන් සීරීස් එකක්. ඒක තමා The Batman. මේකෙ සීසන් දෙකක් හෝ තුනක් සිංහල හඬ කවලා ලංකාවෙ විකාශය වුණා. නමුත් …Read More »\nඔන්න එහෙනම් අන්තිම එකත් අරන් ආවා.අන්තිම එක කිව්වට මේ සීසන් එකේ අන්තිම එක.ඉතින් තව සීසන් එකකුත් තියනවනේ.මේ යන්ග්ජස්ටිස් නිර්මාතෘ වන ග්රෙග් වෙයිස්මන් කියනවා මේකට සීසන් 3එකකුත් ඕනෙ කියලා.ඒ වගේම මේකට ෆිල්ම් එකකුත් ඕනෙ කියලා.ඒත් තාම ඒක ස්ථිර වෙලා නෑ.ස්ථිර වුණොත් හොදයි.ඔක්කොටම ඉස්සෙල්ලා මට මේකට සබ් එක දෙන්න ගොඩක් උදව් කරපු …Read More »\nඔන්න මේකනම් බලන්න වටින කොටසක්.මේක ඉතින් අන්තිම එකට ඉස්සෙල්ලා එකනේ.මේකෙන් තමයි ඉතින් අන්තිම එකට අඩිතාලම දාන්නේ.සුපර්බෝයි එයාගෙ තාත්තා ගැන,ආර්ටමස් එයාගෙ පවුල ගැන,මිගෑන් එයාගෙ ස්වරූපය ගැන රහස් හංගගෙනනේ ඉන්නේ.ඒවා එළිවෙනවා.වගේම ඒගොල්ලොන්ගේ කණ්ඩායමට අලුත් කෙනෙක් බැදෙනවා. ඒ වගේම අන්තිමට එළිවෙනවා පාවලාදෙන්නා කවුද කියලා.එයා මුලු ජස්ටිස් ලීගයේ ඉන්න හැමෝගෙම බෙලි වලට යන්ත්රයක් සවි …Read More »\nඔන්න 24ත් අරන් ආවා.තව 2යි තියෙන්නේ ඉතින්!මේකෙදි ඒගොල්ලොන්ට මෙහෙයුමක් භාරදෙනවා.ඒ මෙහෙයුමට අනුව ඒගොල්ලො සර්කස් එකේ රගදක්වන්න ඕනෙ.මේ මෙහෙයුමට රෙඩ් ඇරෝ ත් එනවා.මොකද එයාට මේ පාවලා දෙන්නා හොයාගන්න ඕනෙ නිසා.මේකෙ හතුරට බලය උරාගන්න පුළුවන්.ඒකෙන් එයා මිගෑන්ගෙයි,කෝනර්ගෙයි බලය උරාගන්නවා.මේකෙදි රොබින්ට එයාගෙ අතීත කථාව වන එයාගෙ සර්කස් කථාව මතක් වෙනවා. ෴…ජය෴. ප.ලි. …Read More »\nඔන්න 23ත් ගෙනාවා මේක ගෙන්න නම් ටිකක් පරක්කු වුණා.මේකෙ ආර්ටමස්ගෙ තාත්තා කවුද කියලා ඔප්පු වුනා..ඒ වගේම රෙඩ් ඇරෝ ආයිත් කණ්ඩායමට එකතු වෙනවා.ආර්ටමස්ගේ පවුලගැන එයා කණ්ඩායමෙන් හංගනවා කියලායි,එයාගෙ අක්කා චෙශර් කියලයි ඕගොල්ලො දන්නවනේ, මේ ගොල්ලොන්ට දෙන මෙහෙයුම එහෙනම් බලමු, ෴…ජය෴. ප.ලි. ලබා දී ඇති ටොරන්ට් පිටපතේ මෙම කතා මාලාවේ පළමු …Read More »\nඔන්න 22කත් ගෙනාවා.මේකෙ තවත් සුපර් බෝයි කෙනෙක් ඉන්නවා.ඇත්තටම මේකෙ සුප්ර බෝයිට තාත්තා කෙනෙක් ඉන්නවා කියලා ඔප්පු වෙලා,එයාවත් හෙලිවෙනවා. ෴…ජය෴. ප.ලි. ලබා දී ඇති ටොරන්ට් පිටපතේ මෙම කතා මාලාවේ පළමු හා දෙවන කතා සමයන් දෙකම අඩංගු වන අතර ඉන් ඔබට අවශ්ය පිටපත් පමණක් ලකුණු කර භාගත කරගන්න. මෙම කතා මාලාවේ …Read More »\nකොහොමද ඉතින්?21ත් ආවා.ඉක්මනට විසතර කියලා යන්නම්.මේකෙ මිගෑන් ගැන ලොකු රහසක් එළිවෙනවා එයා කවුද කියලා?.මේකෙදී ඒගොල්ලො මෙහෙයුමකට යනවා රටක් බේරගන්න.මේකෙ සයිමනුත් ඉන්නවා.අර මනස පාලනය කරනකෙනා. ෴…ජය෴. ප.ලි. ලබා දී ඇති ටොරන්ට් පිටපතේ මෙම කතා මාලාවේ පළමු හා දෙවන කතා සමයන් දෙකම අඩංගු වන අතර ඉන් ඔබට අවශ්ය පිටපත් පමණක් ලකුණු …Read More »\nවිජයග්රාහී 20ත් අරන් ආවා. මම ඇනිමේෂන්ම විතරයිනෙ අරගෙන එන්නෙ. ඒක නෙව් යී ඊ ඊඊ ඊඊඊඊඊඊඊ ඊඊඊඊඊ ඊඊඊඊඊඊඊ ඊඊඊඊඊඊඊඊඊඊඊඊඊඊඊඊඊඊඊඊඊඊඊඊඊඊඊ. මේ කොටසේ හතුරො 2ක් ඉන්නවා.එක්කෙනෙක් වෙන්ඩල් සැවේජ්,කට්ටිය DCs legend of tommorow බලනවනම් ඉතින් එයාව අනිවා දන්නවා.අනිත් කෙනා කවුන්ට් වර්ටිගෝ.එයාව ඕගොල්ලො මේකෙ 14වන කොටස බැලුවනම් ඉතින් දන්නවා.එයාට පුළුවන් බ්ලැක් කනෑරි වගේ කෑගහන්නනේ.ඒත් ඒක …Read More »\nඔන්න 19ත් ඉක්මනටම ගෙනාවා.ඉතින් මේකෙ කොටස් 26යි තියෙන්නේ.තව චුට්ටකට විතරයි සබ් එක දෙන්න තියෙන්නේ.එකත් ඉක්මනට කරලා එවන්නම්.ඒකෙ නෙවෙයි කතාව පැත්තට යමු.මේකෙ තියෙන්නේ එකපාරටම ලෝකෙ ඉන්න හැම වැඩිහිටියෙක්ම අතුරුදහන් වෙනවා.ඒ වගේම වෙන ලෝක හැම ලමෙක්ම අතුරුදහන් වෙනවා.ඒ කියෙන්නේ පෘථිවි 2ක් තියනවා.ඔන්න ඔච්චරයි අදනම් කියන්නේ.මේ කොටසේ අන්තිමට ගොඩක් දුක හිතෙන දේකුත් වෙනවා. …Read More »\nකොහොමද ඉතින්?ඔන්න 18ත් ගෙනාවා.මේකනම් ටිකක් අතභූත බය හිතෙන කොටසක්.එහෙම කිව්වා කීයලා නොබලා ඉන්න එපා.මේකෙ වෙන්නෙ ආර්ටමස් ටයි සටානාටයි හමුවෙනවා සුපිරි කඩුවක් තියෙන මිනිහෙක්ව.ඒ කඩුව ගන්න පුළුවන් පිරිසිදු හදවතක් තියන කෙනෙක්ට පමණයි.ඉතින් ඕගොල්ලො දන්නවනෙ පිරිසිදු හදවතක් තියෙන්නේ එක්කෙනෙක්ටවත් ආදරය කරන්නෙ නැති කෙනෙක්ට විතරයි කියලා.ඉතින් මේ මිනිහා තමන්ගෙ නංගීව මරනවා මේ කඩුව …Read More »"}
{"text": "Seethawaka Regency සුබ සාදක සංගමය විසින් ප්රථමවරට සංවිදානය කරන CT , CLARENCE With MARIANCE UNPLUGGED සංගීත ප්රසංගය ලබන 12 වන දින පැවැත්වීමට සියළු කටයුතු සූදානම් කර තිබෙනවා.\nපළමුවරට සීතාවක පුරවයට පැමිණෙන මේරියන්ස් සංගීත කණ්ඩායමේ රිද්මයට මෙම සංගීත ප්රසංගය නොවැම්බර් මස 12 සවස 6ට පැවැත්වෙනවා.\nමෙම ප්රසංගයේ ප්රවේශපත් 1500,3000,5000 වශයෙන් ලබාගත හැක.\nහිරු එෆ් එම් මෙහි විද්යුත් මාධ්ය අනුග්රහය ලබාදෙනවා."}
{"text": "සංස්කරණ\n1,197\nක්\n\n\n[[Image:Jrchery h a society-1-.jpg\n▲ <B>සමාජය වුකලි ස්ථිතික වුවක් නොව ගතික ප්රපංචයකි.</B> බැලු බැල්මට සමාජය යනු පුද්ගල එකතුවකි. පුද්ගලයා ගෙන් තොරව සමාජයක් පිළිබඳව කථා කළ නොහැක.\nඑහෙත් පුද්ගලයන් එකට එක්කාසු විමම සමාජයක් හඳුනා ගැනිමේ ලක්ෂණයක් නොවේ.එකට එකතු වි සිටන පුද්ගලයන් අතර එක්තරා ආකාරයකට ගොඩ නැගුණු සමිබන්ධතාවන්ගේ සංකලනයක් සමාජයක දැකිය හැකිය.එහිදි සමාජයක් කාලාන්තරයක් තිස්සේ පැවතිම සඳහා කරැණු කිපයක් අවශ්ය වේ.ඒ අතර පළමු වැන්න වන්නේ පරිසරයට අනුව පැවැත්ම රැක ගැනිමට හැකියාවක් තිබිමයි.මේ අතර ආහාර සපයා ගැනිමෙහි හැකියාවට වැදගත් තැනක් හිමිවෙයි.\nදෙවැන්න වන්නේ ප්රජනන ක්රියා වලියයි. සමාජයකට අවශ්ය සාමාජිකයන් හඳුන්වාදීම කිරිමේදි ප්රජනන ක්රියාවලියක් අවශ්යය කෙරේ . එහිලා විවාහය හා පවුල වැදගත් වන අතර අඹු දරැවන්ගේ ආරක්ෂාව සපයා ගැනිමේ හැකියාව මේ යටතේදැක්විය හැකිය. තෙවැන්න ලෙස සංස්කෘතිය යන සාධකය හඳුනා ගත හැකිය. සංස්කෘතිය අවශ්යය වනුයේ මිනිසුනට පරමිපරවෙලින් පරමිපරාවට හුරැපුරැදු කරගත යුතු හැසිරිමි රටාවක් ධර්මතා පද්ධතියක් අවශ්යය නිසාය. දේශපාලන ස්වාධිනත්වය ද තවත් කරැණක් ලෙස දැක්විය හැකිය. මින් අදහස් කරන්නේ මිනිසුන් එකට එකකාසු වී සිටින නිෂ්චිත භූමි ප්රදේශයක් පිළිබදව පවතින්නා වු අධිකාරිමය බලයයි."}
{"text": "නීතියේ ආදිපත්ය හා සාධාරණත්වය ස්ථාපිත කරමින් රට ගොඩනංවන බවට ජාතික ජනබලවේගයේ ජනාධිපති ධුර අපේක්ෂක අනුර කුමාර දිසානායක මහතා සහතික වෙයි. පොළොන්නරුව ප්රදේශයේ පැවති ජනහමුවකදී ඒ පිළිබඳව අදහස් දැක්වීය.\n- විදේශගතව පැමිණ සිටින ඡන්ද දායකයන්ට ජනාධිපතිවරණයේ ඡන්දය ප්රකාශ කිරීමට විදේශ ගමන් බලපත්රය ඉදිරිපත් කළ හැකියි\n- වත්මන් රජය විශාල කාර්යභාරයක් ඉටුකළා – රාජ්ය ඇමති අජිත් මානප්පෙරුම"}
{"text": "ඔන්න මගෙ දෙවෙනි උපසිරැසියෙන් දෙන්නෙ පිස්සු පීකුදු ඇක්ශන් ෆිල්ම් එකක්. මේක හදලා තියෙන්නෙ taken, transporter හදපු කට්ටියයි. ප්රධාන චරිතය ඇවටාර් ෆිල්ම් එකෙ රගපාපු Zoe Saldana තමයි රඟපාන්නේ. IMDb 6.1 ක් වැනි මධ්යස්ත අගයක් තමයි ලබාගෙන තියෙන්නෙ. මම නම් හිතන්නෙ ඒක ඊට වඩා වැඩි විය යුතුයි කියලයි. ඔයාලත් බලලම කියන්න මගෙ …Read More »"}
{"text": "මෝහනයෙන් මුලා වී සිටින ජනයා එයින් මුදා ගැනීම “සියළු දානයන් පරදවා ධර්ම දානය ජය ගනී,” යන බුදු වදනට එකඟ වූ ක්රියාවකි.\nපටන් ගත් යමක් අතරමග දී අත්හැර දමන සෝඩා බෝතල් ප්රතිපත්ති රකින කුසීත ජාතියක් හැටියට සිංහලයා ලබා සිටින අවනම්බු නාමය පළමු කොට මිථ්යාවක් බව ඔප්පු කරමු. ඒ සඳහා ප්රතිඵල ලබමින් ඉදිරියට යනවා මිස බාධක ඉදිරියේ පසු බා නොයෑමට දිරිමත් වෙමු.\nඅධර්මයට (මුලාවට නොහොත් මෝහනයට) විරුද්ධව සටන් කිරීම සඳහා අත්යාවශ්ය වන ඉවසීම, කරුණාව හා මෛත්රිය නැමති අවි ආයුධ වලින් පළමුවෙන්ම සන්නද්ධ වෙමු.\nආගම් හා ධර්මයන් යන මුවාවෙන් තනතුරු, කුලමල, නිලතල හා නායකකම රැකීම යනු ධර්මය රැකීම නොව මානය රැකීම බව වටහා ගනිමු. තමන්ගේ ම බුද්ධියට තමන්ම නිගාකර නොගනිමු.\nසියැසින් නොදුටු හාස්කම් හා රැස් විහිදීම් ගැන විස්තර ඇහින් දුටුවාක් මෙන් එක හතර කොට කියමින් මෝඩයින් මුලා නොකරමු. ඍද්ධියෙන් යෑමට හැකි යැයි කියන “ධාතු” ඕනෑම හොරෙකුට හොරකම් කරගෙන යෑමට පුළුවන. එම නිසා හොරුන්ට හා හොරකමට “සපෝට්” කරන “ධාතු” යනු මිනිසුන් මුලා කරන වර්ගයක් බව අඥාන අයට පහදා දෙමු.\nචේතනාව කර්මය බව නොදැන “පෙර කර්මය” ගැන විශ්වාස කරමින් දැන් දුක් විඳින ජනතාවට චේතනාව වෙනස් කිරීමෙන් කර්මය වෙනස් වන බව පහදා දීමට ඉදිරිපත් වන්න. එයින් ඔවුන් මෙතෙක් මුලා වී සිටි අන්ධ විශ්වාසයෙන් මුදාගත හැකි වන්නේය.\nධර්මය යනු අවබෝධ කරගත යුතුම වූ සත්යයකි. අන්ධ භක්තිය නිසා, පුද පූජා පැවැත්වීම නිසා ප්රාතිහාර්ය නිසා ගීත ස්වරය මිහිරි නිසා හෝ අවබෝධ වන ධර්මයක් නැති බව නොදන්නා මෝඩ අයට වටහා දෙමු.\nදැන් අවබෝධ කරගත යුතු ධර්මයක් ඊ ළඟ ආත්මයට කල් දැමීම මෝඩ ක්රියාවක් බව “අප්පමාදේන සම්පාදේත” යන බුදු වදනෙන් මතක් කර දෙමු.\n“නචසෝ නචඅඤ්ඤෝ” නම් ඊ ළඟ ආත්මයේ උපදින්නේ තමන් නොවන නිසා අද කරන්නට හිතා සිටින කිසිවකට දැනුමක් ලබන ආත්මයේ දී නොලැබෙන බව මතක් කර දෙමු.\nභූත ලෝකයෙන් අරිෂ්ඨ, තෙල් බෙහෙත් හා කල්ක ගෙනැවිත් දෙන භූතයින් ලංකාවේ සිටිනවා නම් ඒ භූතයින් ගෙන් වැඩ ගන්නා අයට නොබෙල් තෑග්ග ලබා දීමට කටයුතු කරමු. ඊට පෙර භූතයන් ලවා වැඩ ගන්නා අයව ශාරීරික පරීක්ෂාවකට සහ භූත කාමර සෝදිසියට ද ඉඩ ලබා ගනිමු.\nදෙවිවරුන්ගේ තැරැව්කාර කපුමහත්වරුන් ගේ දූ දරුවන් අංග විකලව හා ලෙඩ දුක් වලින් පීඩිත ව සිටිය දී වෙනත් අසරණ නරපණුවන්ට සෙත් ශාන්ති ලබාදෙන දෙවිවරුන් ගෙන් බොරු වංචා නොකරන මෙන් ඉල්ලීමක් කරමු. ඒ සැමට බුදුගුණාලංකාරය කියවීමට ඉඩ දෙමු.\nනොයෙකුත් ක්රම වලින් අනාගතය ගැන පේන කියන අයට මැණික් හොරකම් හා මිනීමැරුම් වල අපරාධකරුවන් සහ ඔවුනට ආධාර අනුබල දෙන අයව අල්ලා දෙන මෙන් කියමු.\nමෝහනයට පත්කොට පෙර ආත්මය කිව හැකි අයට මේ ආත්මය කීමට අභියෝග කරමු.\nහැම බොරු “ජාතියක්” ම දමමින් සිංහලයා මෝඩයා කිරීමට තව දුරටත් ඉඩ නොදෙමු. සිංහලයනි අවදිවන්න, බුද්ධිය බේරාගන්න.\n-සුමනදාස සමරසිංහ, චිත්ත ධර්ම විද්යා පත්රය, 1979 පෙබරවාරි 1"}
{"text": "(කොළඹ, ලංකාපුවත්) –මාර්ග තදබදය අවම කිරීම සඳහා කොටුවේ සිට යූනියන් පෙදෙස දක්වා බෝට්ටු සේවාවක් ආරම්භ කිරීමට ඉඩම් සංවර්ධනය කිරීමේ සංස්ථාව පියවර ගෙන තිබේ.\nඒ අනුව ශ්රී ලංකා නාවුක හමුදාව මගින් නිර්මාණය කළ වායුසමනය කළ මගී ප්රවාහන බෝට්ටුවේ ප්රථම නිරීක්ෂණ චාරිකාව මහනගර ඇමති පාඨලී චම්පික රණවක මහතාගේ ප්රධානත්වයෙන් සිදුවිය.\nමෙම සේවාව ඇරඹීමත් සමග කොටුවේ සිට යූනියන් පෙදෙස දක්වා විනාඩි පහළොවකටත් වඩා අඩු කාලයකින් ගමන් කිරීමේ හැකියාව පවතී. මෙය මාර්ග තදබදයට කදිම විසඳුමක් ලෙස හඳුනාගෙන ඇත."}
{"text": "QDrex හි නිල වෙබ් අඩවිය ජාත්යන්තරව දියත් කිරීමට සූදානම්ව ඇත. මේ හේතුවෙන්, වෙබ් අඩවියට පිවිසීම යම් කාලයකට සීමා කර ඇත. සිදුවන අපහසුතාවයට කණගාටුව ප්රකාශ කරමු.\nඉදිරි දින කිහිපය තුළ ජාත්යන්තරව පිළිගත් උසස් තත්වයේ සේවාවක් සැපයීමට කටයුතු යොදා ඇත. QDrex ඔබට අනාගතයේදී නව පෙනුමක් හා හැඟීමක් ගෙන එයි. අප සමග රැදීසිටින්න.\nCopyright © 2021 Qdrex - All Rights Reserved."}
{"text": "පොඩ්ඩක් පරක්කු කරන්න වුණා උපසිරැසිය දෙන්න. මොකද ෆිල්ම් එකක උපසිරසියක් කරන්න වුණ නිසා මේක පස්සට දාන්න වුණා. කොහොමහරි මේ කොටසට විතරක් IMDB අගය මේ වෙද්දි 8.5ක් අරං තියනව. ඒ වගේම කියන්න ඕනෙ අද විකාශය වෙන්නෙ සුපිරිම කොටසක්. ගිය සතියේදී ගේම් එකෙන් හීරෝව නිදහස් කරගත්ත. ඊට පස්සෙ නෝවා එක්ක දෙන්නම අතීතයට එහෙමත් නැත්තම් ජූනි 13 වෙනිදා සමුළුව තියන දවසට යනව. හැබැයි කාලය වෙනස් කරනව කියන්නෙ ගොඩක් භයානක වැඩක් කියල කවුරුත් දන්නවනෙ. අද සිද්ධ වෙන විශේෂම දෙයක් තමයි නෝවා දැනගන්නව එයාට අමතක වුණේ මොනවාද කියල. ඒවගේම ක්ලෙයාර්ගෙ මරණයට හේතුව මොකක්ද කියලත් දැනගන්නව. ඔයාලට පුදුම හිතෙයි ඇත්තටම නේතන් සහ මලීන කියන්නෙ කවුද කියල දැනගත්තම. මේ ඔක්කොම දැනගත්තම කතාවට ලැබෙන අර්ථය තවත් වැඩි වුණා වගේ තමයි මට නම් දැනුනේ. ඒවගේම සමුළුවට බෝම්බ ගැහුවේ කවුද? ඒක වුණේ කොහොමද? මොහින්ඩර් සුරේෂ් කවුද? මේ වගේ දේවල් දැනගන්න අද කථාව බලන්න. එහෙනම් ඊළඟ කොටසින් හමුවෙමු. ජය!!!\n<< Previous Episode All Episodes\nNext Episode >>"}
{"text": "වර්ෂ 2021 ක්වූ December 08 වැනිදා Wednesday\nමේ අපේම අත්දැකීමක්\nසාලින්ද රත්නායක අධ්යක්ෂණය කරන පෝර්ක් වීදිය ටෙලි සිතුවම මේ දිනවලදී ස්වාධීන රූපවාහිනිය ඔස්සේ විකාශය වනවා. එහි මන්දාකිණි ලෙස රඟපාන මෙය සුරූපිනිය වැඩි දෙනකුගේ අවධානයට පාත්රවී තිබෙන්නේ එහි ඇය ප්රධාන චරිතයක් නිසා. ඇය මීට ප්රථම වැඩි වාර ගණනාවකදී ඔබට හමුවී ඇත්තේ ගීතමය රූප රචනා තුළින්. පසුකාලීනව ටෙලිනාට්ය රංගනයට පැමිණි මේ සුන්දර තරුණිය ශෂී ඇන්ජලීනා.\nපෝර්ක් වීදිය නාට්යයේ ඔබ රඟපාන්නේ නිළියකගේ චරිතයක්?\nඔවු. ඇගේ නම මන්දාකිණි. මන්දාකිණි කියලා කියන්නේ සාමාන්ය ජීවන අරගලයකට මුහුණ දුන් රංගන ශිල්පිනියක්. කෙටියෙන්ම කිව්වොත් ආර්ථික ප්රශ්නය තමයි ඇයට තදින්ම බලපාලා තියෙන්නෙ. ඇය කැමැතියි තමන් ලද ජනප්රියත්වයෙන් සහ හැකියාවෙන් මුදල් උපයන්න. මට ඒ චරිතය ලැබුණේ අධ්යක්ෂ සාලින්ද අයියගෙ ආරාධනයෙන්. මම හිතනවා ඒක බොහොම ආදරයෙන් ප්රේක්ෂකයො බාර අරගෙන තියෙනවා කියලා.\nමන්දාකිණි නිළියක් වුණාට ඇය මුදල් හම්බ කරන්න කෑම විකුනනවා?\nඇත්ත. ඇයට තියෙන්නේ ජීවත්වීම පිළිබඳ ප්රශ්නයක්. පෝර්ක් විදියේ බොහෝ චරිත ගලා යන්නෙ ඒ ජීවන අරගලය හා ගැටීමත් සමඟ. ඇත්තටම පසුගිය කාලයේ අපි ඔය තත්ත්වය බොහෝවිට අතවින්දා. රංගන ශිල්පීන් විදිහට අපිටත් ඒ වගේම අනෙක් වෘත්තීන් කරන අයත් මේ තත්ත්වයෙන් පීඩා වින්දා. එනිසාම බොහෝ පිරිසක් වෙන වෙන ආදායම් මාර්ගවලට ගියා.\nඔබේ රුව වඩා දැකලා තියෙන්නේ ගීතමය රූප රචනාව ඔස්සේ. මම නිවැරදි නම් ඔබ තමයි ලංකාවේ වැඩිම රූප රචනාවලට දායක වුණු නිළිය?\nමම හිතන්නේ මියුසික් වීඩියෝ දෙසිය පණහකට එහා මම රඟපෑවා.\nඒ වුණාට ඔබ බොහෝවිට රඟපෑවේ ඒකාකාරී චරිත. විශේෂයෙන්ම අඬන පෙම්වතිය විදිහට?\nඇත්තටම ඒක ලොකු කොටුවිමක්. එක දිගටම එකම චරිතවලට මාව තෝරා ගත්තා. ඒත් මම තව පැත්තක් එහි දකිනවා. මොකද මාව ඒ නිර්මාණ සඳහා දිගින් දිගටම කතා කළේ මගේ වැඩ කිරීමේ පිළිවෙළ නිසා කියලා මට හිතෙනවා. මම කියපු වෙලාවට හරියටම වැඩ කරන කෙනෙක්. මම කරන වෘත්තියට කවදාවත් අසාධාරණයක් කරලා නෑ. මේ හේතුව නිසාම මාව දිගටම නිර්මාණවලට ගන්න එය ප්රබල හේතුවක් වුණා.\nඒවායින් පරිබාහිරව ඔබ පළමුවෙන්ම රඟපාන්නේ මොන නිර්මාණයේද?\nරශ් කියන චිත්රපටයේ තමයි මම රඟපෑවේ. ඊට පස්සේ දේදුනු කියලා නාට්යයක් කළා. සකලගුරු කියන නාට්යයෙන් තමයි ගොඩක් මිනිස්සු අතරට යන්න පුළුවන් වුණේ ටෙලි නිළියක් විදියට.\nසාමාන්යයෙන් ගීතමය රූප රචනාවලට ඩයලොග් එහෙම කියන්න නැහැ. ඒත් ටෙලිවිෂන් හෝ සිනමාව කියන මාධ්ය ඊට වෙනස්. කොහොමද ඔබ ඒ අභියෝගයට මුහුණ දුන්නේ?\nඇත්තටම කිව්වා වගේ ඒවා මාධ්ය දෙකක්. මුලදී මම ටිකක් අපහසුතාවයට පත්වුණා ඩයලොග් කියන්න. මොකද එක දිගට මියුසික් වීඩියෝ රඟපාලා මම එකම තැනට කොටුවෙලා හිටියෙ. ඒත් එවායෙන් මිදී ටෙලි නාට්යය රංගන ශිල්පිනියක් විදිහට පසුව මම හැඩගැහුණා.\nදැන් ඔබ මියුසික් වීඩියෝ රඟපාන එක අතහැරලාද තියෙන්නේ?\nඔව්. මං බොහෝ වෙලාවලට ඒවට යන්නේ නැහැ. මට දැන් අවශ්යයි ටෙලි නාට්ය රංගන ශිල්පිනියක් විදිහට ඒ පැත්තෙන් ඉදිරියට යන්න.\nඑතකොට සිනමාව?ඔබට සිනමාව මගහැරුණා කියලා මට හිතෙනවා?\nඒ කියන කතාවේ යම් සාධාරණයක් තියෙනවා. මොකද මම එක දිගට මියුසික් වීඩියෝ කරන කාලයේදී මට සිනමාව කියන මාධ්යය මඟහැරුණා. ඒත් ඒ පසුගිය දේවල් ගැන නැවත මම හිතෙන්නේ නැහැ. සිනමාවේ ලොකු අවස්ථාවක් ලැබෙයි කියලා බලාපොරොත්තුවෙන් ඉන්නේ.\nමේ වන විට ඔබ පෙම්වතියක්ද?\nඒ ගැන විස්තර කියන්න පුළුවන්. ආදරේ ගැන අපි කතා නොකර ඉමු.\nඅවසන්කොට මොනවද කියන්න තියෙන්නේ?\nමට කියන්න තියෙන්නෙ පෝර්ක් වීදිය නාට්යය නරඹන්න කියලා. එක ඇත්තටම වෙනස් විදිහේ නිර්මාණයක්.\nසේයාරූ - චමිත් ෂා අම්බලන්ගොඩ"}
{"text": "ඒ කාලේ හැම උපන් දිනේකටම මාමගෙන් මොකක් හරි තෑග්ගක් ලැබෙනවා. මුලදි සේරම ලැබුනේ සෙල්ලම් බඩු. ඒත් පස්සෙ මම කියලා ඒක පොත් වලට වෙනස් කරවගත්තා. සමහර සෙල්ලම් බඩුනම් දැන් කාලයේ නියමයට අහු වෙලා. ඒවෙ කෑලි හොයාගන්නත් නෑ. ඒත් විශේෂම සෙල්ලම් බඩු තාමත් සුරක්ශිතව තියෙනවා.\nදැන් මම ඉතාම අකමැති දෙයක් තමයි ක්රිකට් කියන්නෙ. මන් ටීවී එකේ බලන්න අකමැතිම දේ ක්රිකට් මැච්. ඒත් මාත් ඒ කාලේ ක්රිකට් ක්රීඩකයන්ගේ පින්තූර එහෙම එකතු කලා. දැන්නම් එහෙම කලා හිතෙන කොටත් නිකම් මොකද්ද වගේ. ක්රිකටර්ස්ලගේ රූප තියෙන ඩේකාඩ් එහෙම මගේ ලාච්චුව ඇතුලේ තිබිලා මට හම්බ උනා. ඒත් එක්කම හම්බ උන අනිත් දේ තමයි ස්ටිකර්ස්. එඩ්නා චොක්ලට් ස්ටිකර්ස්. ඔයාලටත් මතක ඇති ඒ කාලේ එඩ්නා චොක්ලට් වල තිබ්බේ ක්රිකටර්ස්ලගේ පින්තූර තියෙන ස්ටිකර්ස්. ඒවා එකතු කරලා දුන්නම තෑගි පවා දුන්නා. ඒ කාලේ හෙන රැල්ලක් ගියානෙ ඒවා එකතු කරන්න. මාත් ඉතින් ඒ රැල්ලට අහු වෙලා හිටපු කෙනෙක් තමයි. මමනම් ස්ටිකර්ස් එකතු කරලා තෑගි ගත්තේ නෑ. එකතු කරපු සේරම ලෝබ කමට ලඟ තියන් හිටියා. අනිත් ඒක මට ඒ සේරම අංක ටික පිලිවෙලටම එකතු කර ගන්නත් බැරුව ගියා.\nටිපි ටිප් කාපු නැති කෙනෙක් කවුද ඉන්නෙ. මන් හිතන්නෙ කවුරුත් නැතුව ඇති. ඒ කාලේ මගේ එක ප්රියතම කෑමක් තමයි ටිපි ටිප්. ලොකු නැන්දට කියලා කොහොම හරි ගන්නවා. ඒ කාලේ සෙනසුරාදා හවස 6ට අයි ටී එන් එකේ ඉන්ග්ල්ශ් කතා යනවා. ඒක බලන්න මට ටිපි ටිප් එකක් ඕනමයි. මන් සෑහෙන ආස උන ටිපි ටිප් ජාතියක් තමයි Mr. POP කියන්නෙ. මතකද කාලයක් ඒවත් එක්ක මැජික් බෝල, පොඩි පොඩි සෙල්ලම් බඩු කෑලි හම්බ උනා. අමතකනම් මේක බලන්නකො. මතක් වෙයි.\nබලන්නකො පොඩ්ඩක් මේ මොකද්ද කියලා අඳුනගන්න පුලුවන්ද කියලා.\nයා යා.. ඔයලා හිතුවා හරි. සෙනෙහෙ ලියුම් කඩදහි තමා. ඒත් දැක්කනේ ඒවට වෙලා තියෙන සන්තෑසිය. ඕක මන් දන්න කාලෙ ඉඳලම( මයේ හිතේ 6,7 වසරේ වගේ ඉඳන්) අරන් තියන් උන්නේ ලවු කරන කාලේක කෙල්ලට ලියුම් ලියලා දෙන්න. ඒත් පේනවනේ. එක කොලයවක්වත් අඩු නැතුව මුලු පොතම තියෙනවා තාමත්. ඒත් ඉතින් දැන් ඉතුරු ටිකත් දෙන්න වෙන්නෙ කාවන්ටම තමයි. කොහේද මේ SMS යුගයක් ආවෙන් සෙනෙහෙ කොල කාවන්ටම ගියානෙ......\nමන් ඒ කාලේ ඉඳලම කොම්පියුටර් පිස්සා. කොම්පියුටර් වලට මාරම ආසයි. ඒත් මන් හරියකට කම්පියුටර් එකක වඩ කරන්න ඉගෙන ගත්තේ 11 වසරේදි වගේ. ඒකත් හෙනම සුන්දර දිග කතාවක්. වෙලාවක් තිබ්බොත් මන් දවසක ඒ කතාව කියන්නම්. දැනට සරලව කියන්නම්. ඉස්කෝලේ කම්පියුටර් ලැබ් එකේ දොරේ වීදුරුවට ඇහැ ලන් කරන්, ඇතුලේ තියෙන කම්පියුටර් ටික දිහා බලලා සැනසුන කාලෙකුත් තිබ්බා. ඊට පස්සෙ අර මන් කිව්ව දිග කතාවේ මුල් අධියර වලදි මට ලැබ් එක ඇතුලට යන්න අවස්තාවක් හම්බ උනා. හම්බේ දැනුන සතුටක්. මන් ඉතින් කම්පියුටරේ බාහිර ස්වරූපය හොඳ හැටි බලාගත්තා. ගෙදර ඇවිත් හැදුවා මාත් කම්පියුටර් එකක්. වෙන මොනවෙන්ද ඉතින්. කාඩ්බෝඩ් වලින් තමයි. මොනිටර් එක, සීපීයූ එක, මවුස් එක, කී බෝඩ් එක විතරක් නෙවෙයි, යූපීඑස් එක පවා හැදුවා. හදලා බොහොම ආඩම්බරයෙන් මේසෙ උඩ තියන් හිටියා. අවාසනාවකට අද ඒකෙන් ඉතිරි වෙලා තියෙන්නෙ මොනිටර් එක විතරයි. ඔය තියෙන්නෙ ඒක.\nඅනිත් කෑලි ටික ජරා වෙලා තිබිලා විසි කලා කියලා පොඩි නැන්දා කිව්වා. ඕකත් විසි කරන්න ගිහින් ආයෙත් ඔන්න ඔහේ කමක් නෑ මේක තියමු කියලා ඕක විතරක් ඉතුරු කලාලු. අල්මාරිය උඩ තමයි පහු ගිය ටිකේ ඒක තියලා තිබ්බෙ. උලුකැටයක් බිඳිලා වතුර වැටිලා ඒ ටික පෙඟිලා තිබ්බලු. මොනා කරන්නද ඉතින් ඔය කෑල්ල හරි ඉතුරු වෙලා තිබ්බ එක ලොකු දෙයක්. මන් කියලා ආවා අතින් ඇල්ලුවම කඩා හැලෙන තරම් ජරා ජීර්ණ උනත් ඕකනම් විසිකරන්න එපා කියලා. :D\nඔන්න ඔහොම තමයි මගේ අතීත සැමරුම් වලින් කිහිපයක් පෙල ගැහෙන්නෙ. ඒ කාලේ කලේ මොනවද. දැන් කරන්නෙ මොනවද. ඔහොම තමයි. කාලෙත් එක්ක කොයි තරම් දේවල් වෙනස් වෙනවද. ජීවීතේක හැටි. ඔන්න අන්තිමට මේ ඉන්නෙ ඔය කලින් පෙන්නපු සේරම සෙල්ලම් කරපු මම. ඒ කාලේ............."}
{"text": "සති තුනක ඇමරිකානු සංචාරය නිමා කර අද පෙරවරුවේ මෙරටට පැමිණි හිටපු ආරක්ෂක ලේකම් ගෝටාභය රාජපක්ෂ මහතා කටුනායක ගුවන් තොටුපලේදී හිමිවූයේ ඉතා උණුසුම් පිලිගැනීමකි.\nඑහි සිටි ජනතාව ජය ඝෝෂා නගන ලද්දේ ‘අපේ ජනාධිපතිතුමාට ජයවේවා’ කියමිනි.\nමෙරටට පැමිණි පසු ගෝටාභය රාජපක්ෂ මහතා සිය ෆේස්බුක් ගිණුමේ තබා ඇති නවතම සටහන මෙසේය.\nඅද උදෑසන කටුනායක ගුවන් තොටුපළේදී මාගේ සහෝදර ශ්රී ලාංකීය ජනතාව වන ඔබ විසින් මා පිළිගත් උණුසුම් ආකාරය, මගේ රටට මා මෙන්ම ඔබද බොහෝ ලෙස ආදරය කරනා බව තවදුරටත් තහවුරු කළ අවස්ථාවක් ලෙස මම දකිමි. රටට එරෙහිව සතුරු බලවේග විවිධ කුමන්ත්රණ දියත් කරද්දී කවදත් එකමුතු වුන දේශප්රේමී ජනතාව මා වෙනුවෙන් අද පෙනී සිටින්නේ හුදෙක්ම ඒ ජාතික හැඟීම නිසා බව මම දනිමි.\nමා පිළිගන්නට අද ගුවන්තොටුපළට පැමිණි ගරුතර සංඝරත්නය හා සර්ව ආගමික පූජකතුමන්ලා ප්රමුඛ ගරු පාර්ලිමේන්තු මංත්රීතුමන්ලා, පළාත් සභා හා ප්රාදේශීය සභා මංත්රීතුමන්ලා, වියත්මග සහ එළිය සාමාජිකයින්, මාධ්යවේදීන්, සමාජ ජාලා වෙබ් අඩවි ක්රියාකාරිකයින් ඇතුළු සියලූම ආදරණීය ජනතාවට මම ගෞරවපූර්කව ස්තුති කරමි. අද පැමිණිමට නොහැකි වුවත් හදවතින් මට සුභ පැතූ සුවහසක් ශ්රී ලාංකීය ජනතාවටද ස්තුති කරන්නට මම මෙය අවස්ථාව කර ගනිමි.\nමා ඇමෙරිකා එක්සත් ජනපදයේ කැලිෆෝනියා ප්රාන්තයේ සිටි කාලය තුළ මට ආරක්ෂාව සැපයූ සහ සහාය දැක්වූ සියලූම හිතවතුන්ටද, මා වෙනුවෙන් වගකීම් අතටගත් නීතීඥයින් ඇතුළු අනෙකුත් විද්වතුන්ටද විශේෂ ස්තුතියක් පුද කරමි.\nරට වෙනුවෙන් හැකි උපරිමයෙන් සේවය කොට ඇති මම, ඉදිරියේදීත් රට වෙනුවෙන් ඔබ අපේක්ෂා කරනා ඕනෑම මෙහෙවරකට සූදානම් බවත්, එයට එරෙහි වන කිසිදු බාධකයකට යටපත් නොවන බවත්, දේශප්රේමී සමස්ත ශ්රී ලාංකීය ජනතාවට ඉතා ආදරයෙන් සහ වගකීමෙන් ප්රකාශ කරමි.\nගෝඨාභය රාජපක්ෂ\n– Gotabaya Rajapaksa FB"}
{"text": "සුදීක්ෂා සමාධි කියල කියන්නේ වර්තමාන රංගන ක්ෂේත්රය තුළ වැඩිපුරම දක්නට ලැබෙන ආදරණීය රංගන ශිල්පිනියක්. ඇයටම ආවේනික වූ කැරලි ගැසුණු කොන්ඩය නිසා කාගේත් අවධානය සහ ආකර්ෂණය දිනාගන්නා ඇය ෂැඩෝ , දිවිතුරා , මීනූ ආදී ටෙලි නාට්යයන් තුළ සිය අපූරු තාත්වික රංගන හැකියාව විදහා දක්වනවා. ඉතිං ගොඩක් වෙලාවට අපට ඇයව දැක ගන්නට ලැබෙන්නේ දඟකාර කටකාර චරිතයන් හරහා යි. ඉතිං ඒ ගැන ඇය කියන්නේ ඇයගේ පෙනුමත් එක්ක බලලා එවැනි චරිත දෙනවා ඇතැයි කියායි. නමුත් ඇය කැමතියිලු වෙනස් දෙයක් ඔස්සේ රසිකයා හමුවන්න. ඉදිරියේදී එවන් නිර්මාණයක් ලැබෙන තෙක් ඇය බලා ඉන්නවා කියලා තමයි කියන්නේ.\nඉතින් මේ වෙනකොට ඇය රංගන ශිල්පිනියක් විදිහට විතරක් නෙවෙයි රූපලාවන්ය ශිල්පිනියක් විදිහටත් වැඩ කටයුතු කරගෙන යමින් සිටිනවා. ඉතිං ඇය කියන විදියට ජවය තියෙන කාලෙදී අපේ කාලේ අපේ යවනනෙ නැතුව ප්රයෝජනවත් වැඩක් සඳහා කාලය යොදවන්න ඕන ලු. ඒ නිසාම තමයි ඇයගේම කියලා සැලොන් එකක් ඇය පටන් අරගෙන තියෙන්නේ. ඇයගේ ආදරය ගැන කතා කළොත් බොහෝ අවස්ථාවන් වලදී පවසලා තියෙනවා ඇයට තියෙන්නේ ඒක පාර්ශික ආදරයක් කියලා. පසුගිය දිනකදී ඇය එක් වූ එක්තරා රූපවාහිනී මාධ්ය සාකච්ඡාවක දීත් ඒ ගැන පවසලා තිබුණා. ඒ මේ විදිහට.\n” එයා මට ආදරේ නෑ.මට ආදරේ නැති කෙනෙක්ට තමයි මට ආදරේ හිතුනෙ. ඉතින් එයත් මට ආදරේ නැත්තං ආදරේ නැති තැනකින් හොඳම දේ තමයි අයින් වෙන එක. ඒක එයාටත් කරදරයි මටත් කරදරයි. ඊට වඩා හොඳයි මම තේරුම් ගන්න හිත හදාගෙන ඉන්න එක. ඉතින් මම දැන් තේරුම් අරගෙන හිත හදාගෙන ඉන්නවා කියලා හිතනවා. ඒ වගේම එහෙම ඉන්න ගොඩක් උත්සහ කරනවා. “\nඒ වගේම තමයි මින් පෙරදී ඇය ඒ ගැන එක්තරා මාධ්යයකට මෙලෙස පවසා තිබුණා.\n” ඒක පාර්ශවීය ආදරය නිසා යාළුකම් නැති වෙයි කියලා බයක් නැහැ. ඒ කෙනා දන්නවා මම ආදරෙයි කියලා. සමහරවිට මම ගැළපෙන්නේ නැහැ කියලා හිතලා අඟවන් නැතුව ඉන්නවා වෙන්න පුළුවන්. මමත් ඉතින් ඒක දැනගෙන පැත්තකට වෙලා ඉන්නවා. “\nඉතිං මේ විදිහට අදහස් දක්වන ඇයගේ සියලුම වැඩ කටයුතු සාර්ථක වේවා කියලා ප්රාර්ථනා කරනවා."}
{"text": "“ජාති ආගම්වාදී ගැටුම් නවත්වන්න හමුදාවට භාර දෙනවා” – ජනපති\nJune 8, 2017 | 12:40 pm 0 263\nBy Editor\nආණ්ඩුව අපහසුතාවයට පත්වන අයුරින් මුස්ලිම් වෙළෙඳසැල් වලට දිගින් දිගටම සැලසුම් සහගත් අයුරින් එල්ලවන ප්රහාරයන් මැඩ පැවැත්වීමට පොලිසියට හැකියාවක් නොමැති නම් ඒ සඳහා හමුදාව යොදා ගන්න බව ජනපති මෛත්රීපාල සිරිසේන මහතා ප්රකාශ කළේය.\nඊයේ (07) ජනාධිපතිවරයාගේ ප්රධානත්වයෙන් පැවති ආණ්ඩු පක්ෂයේ මන්ත්රී කණ්ඩායම් රැස්වීමේදී මුස්ලිම් මන්ත්රී කණ්ඩායම මතුකළ පැනයකට පිළිතුරු වශයෙන් ජනාධිපතිවරයා මේ බව ප්රකාශ කර ඇත.පාර්ලිමේන්තු මන්ත්රී මුජිබර් රහුමාන්, රිෂාඩ් බදුයුදීන් සහ හර්ෂද ද සිල්වා යන මැති ඇමතිවරුන් මේ පිළිබඳව සිය අදහස් ජනාධිපතිවරයා වෙත ඉදිරිපත් කර ඇති බව ද වාර්තාවේ.\nතමාගේ මැතිවරණ බල ප්රදේශයේදී ඉකුත් දින දෙක තුල එවන් සිදුවීම් දෙකක් වාර්තා වී ඇති බවත්, ඒ පිළිබඳව කඩිනමින් සොයා බලා පියවරක් ගන්න ලෙස ද හර්ෂ ද සිල්වා ඇමතිවරයා ජනපතිවරයාගෙන් ඉල්ලා ඇතැයි ද වාර්තා වේ."}
{"text": "තුරු සමුදා...\nතුරු සමුදා කියවා නිමා කලෙමි.\nගමේ පෙරහරේ නැටූ කිවිදාගේ ජීවිත ගමන දිගේ බවුල් සංගීතයද හා මුසුව ඇවිද ගියෙමි. එය විටෙක සුන්දරයි. තවත් විටෙක ප්රේමණියයි. තවත් වරෙක ඔහුගේ ජීවිතයට එබීමට පවා හිත් නොදෙන තරම් විරහවයි. කිවිඳා, එහෙමත් නැත්නම් නිත්ය සුන්දර බරණ පුත්ර. සරළ නිදහස් ජීවිතේකට කිවිඳාට තිබුන හීන සුන්දරයි. ඇත්තටම ඔහු සරළයි. නිරුවත් දෙපා මතින් වෙල් දෙනිවල ඇවිද ගෙන යන කිවිඳා නිත්ය සුන්දර බරණ පුත්ර විදිහට ජීවිතයට මවා ගත්තේ කොහෙත්තම ඔහු නොහිතපු විදිහක බරක්.\n\" මං වෙස් බැදපු නැට්ටුවෙක් වන්නා. නුවර පෙරහැරට මාව ඕන. ගමට මාව ඕන. අපේ අප්පුච්චට මාව ඕන.\"\nපිටුව 45\nඈ වන්නා. නූතන සමාජයේ තවත් එක ගැහැණියක්. ඇය කෙසේ හෝ ජීවිතය දිනන්න කැමැති තැනැත්තියක්. නැටුම ගැන හරි හැටි නොදැන නැටුම් ඉගැන්නීමේ ඉදන් කිවිඳා එක්ක ශාන්ති නිකේතනයේ නැටුම් ඉගෙන ගැනීම වෙනකන්ම දැක්කේ ඇගේ එයට තියෙන දැඩි උනන්දුව වගේම කැපවීම. ඒත් ඒ අතරේ ඇයගේ යටි අරමුණු නොතිබුනාම නොවෙයි.\n\" උඹ නැට්ටුවගේ පුතාව පැහරගෙන ගියා කියලයි උන් මෙතන නටන්න ගත්තේ. නැට්ටුවන්ගෙන් නින්දා විඳින්න ඕන මිනිස්සුද අපි?\"\nපිටුව 61\nනුවර පෙරහැරේ නටපු මහා නැට්ටුවාව පන්නගෙන වන්නා කොළඹ එක්කන් එද්දී හතට දැනුනේ ඇය ඔහුට කරන්නේ මහා ලොකු වැරැද්දක් කියලා. ඒ ඔහුට තියෙන්නේ සැලෙන හිතක් නිසා. ඔහුගේ සැබෑ ජීවිතය තිබුනේ ගමේ. තාත්තගේ නැටුම් කණ්ඩායම ලග. එහෙමත් නැත්නම් සොබනී ලග. ඒත් ඔහු ආවා. ඔහුගේ වචන වලින්ම කියනවනම් වන්නාගේ දැක්ක ඒ දඬබ්බර කම නිසා.\nමොහුවා සැරින් සැරේ සුන්දරගේ හිත වෙන පැත්තකට අරගෙන ගියා. වන්නා හරි හැටි තේරුම් නොගත්තත් සුන්දර මොහුවා තුලින් සිත් ප්රබෝදයක් වින්දා. සමහර විට ඒ සුන්දරගේ හිතේ ඇති වුන සැබෑම ආදරය වෙන්න ඇති. වන්නාටත්, සොබනීටත්, ලාලිත්යාටත් වඩා මොහුවාට සුන්දර සැබෑවින්ම ප්රේම කරන්න ඇති. මොහුවාගේ වර්ණ සුන්දරගේ ජීවිතේ ඇතුලටම කිදා බැහැලා තිබ්බේ අන්න ඒ නිසා වෙන්න ඇති.\nවන්නා, සුන්දර පවුල් ජීවිතය රටේ ජීවත් වෙන අනෙකුත් ජනප්රිය පුද්ගලයන්ගේ ජිවිතය මෙයයැයි කියන්න පුළුවන් තරමේ එකක්. බාහිරට ඔවුන් තරම් සුන්දර ඔවුන්ගේ නැටුම තරම් සුන්දර දෙයක් අනිත් කිසිම කෙනෙක් දකින්න උත්සාහ නොකරාවි. වන්නා සැරින් සැරේ හිතුවක්කාරව තමන්ම නිරමාණය කරපු සුන්දරව යපටපත් කරද්දිත් ඔහු ඒ හැම දෙයක්ම ඉවසාගෙන හිටියේ මුදල් පස්සේ දුවන්නේ ඇය මිසක් ඔහු නොවන නිසාවෙන් වෙන්න ඇති.\n\" තොවිලයක් නටලා, පෙරහැරේ නටලා ගමේ හිටියනම් මං මීට වැඩිය දහස් වාරයක් සතුටින් ඉන්නවා.\"\n\" ඉතින් තොවිලයක් නටාගෙන ඉන්න තිබුණනේ. මං තමුසෙව ලොකු නැට්ටුවෙක් කල එකයි වැරැද්ද\"\nපිටුව 207\nනර්ථනය කලාවක්. ඒත් අද ඒකට හොද මිලක් තියෙනවා. කුල, පරම්පරා කොහොම වෙතත් මේ හැම දෙයක්ම අතරේ දුවන්නේ සල්ලි. ජනප්රියත්වය. මාර්කටින්. තරගකාරීත්වය හැම බැඳිමක්ම ඈතට ඇදලා දානවා. වන්නාටත් සුන්දරටත් වුනේ අන්න ඒකමයි.\nප්රසංග, විදෙස් සංචාර, නව නිර්මාණ ඇතුලේ හිර වුන නර්ථන ශිල්පීන් ශිල්පිණියන් ගැන ඇති වුනේ කණගාටුවක්. ඇත්තටම ඔවුන් හිර වෙලාද, එහෙමත් නැත්නම් හිර කරලද? ඇත්තටම කවුරුත් කැමති නෑ තමන්ගේ රණ් අශ්වයව පිටතට දෙන්න. එහෙම නැත්නම් ඔහුට නිදහසේ යන්න අරින්න. ඒක තමයි මේ නර්ථනය ඇතුලේ හැංගුන කටුක ඇත්ත.\n\" මොකද්ද සර් හිර ගේ?\"\n\" නිදහසක් නැතුව නටන එක හිර ගෙදර වැටීමක් නෙමෙයිද?\nපිටුව- 240\n***\nසුමිත්රා රාහුබද්දයන්ගේ තුරු සමුදා නව කතාව නර්ථනය, නර්ථන කණ්ඩායම් හා ඒ වටා ගෙතුන කතාවක් කියලා මම කොහෙත්තම හිතුවේ නෑ. ඒක වෙනස්ම මානයක්. සාම්ප්රදායක කතා ශෙයිලියෙන් ඈත් වුන වෙනස්ම මානයක්. බොහෝමයක් නර්ථන දැක තිබුනට නර්ථනය ගැන අල්ප මාත්රයක දැනුමක් නැති මට මේ නව කතාව මුලින් ඔළුවට දා ගන්න ටිකක් අමාරු වුනා.\nවන්නා, කිවිඳාව කොළඹ අරන් එද්දී හිතුනේ මේ කරන්නේ වැරැද්දක් කියලා. ඒත් වන්නාට අරමුණක් තිබුනා. ඒ අරමුණට යන්න පාර වුනේ කිවිඳා, එහෙමත් නැත්නම් සුන්දර. ඔවුන් ඒ ගමන ගියා. කිවිඳාගේ පැත්තෙන් ඔහු කවදාවත් බලාපොරොත්තු නොවුන තැනකට ඔහුගේ ජිවිතය අරන් එන්න වන්නාට පුළුවන් උනා. ඒත් ඒ ගෙනාවේ සතුට විතරක්ම නෙමෙයි. කතාව පුරාම සුන්දරගෙන් දැක්ක ඒ ඉවසීම නොවෙන්න වන්නාට කිසිම දවසක ඒ අරමුණට ලගා වෙන්න හිතන්නවත් බැරි වෙයි. ඒත් හැම දේකම අන්තයක් තියෙනවා. සුන්දර යන්න ගියා. ඇත්තටම මමත් බලාගෙන හිටියේ ඒ දේ කොයි විදිහට සිද්ද වෙයිද කියලා.\n'තුරු සමුදා' බොහොම නිදහස් මනසකින් කියවගෙන යන්න පුළුවන් කතාවක්. ඒ වගේමයි කතාව කියවන් යද්දී අප වටා ඉන්න අපි දන්නා හඳුනන නැට්ටුවන් එක්ක කතාව හිතින් ගැලපුවේ මම විතරක්ම නෙමෙයි වෙන්න ඇති කියලා මම හිතනවා. මොකද කතාව අපිව එහෙම හිතන තැනට අරගෙන එනවා.\nවිශේෂයි : මා විචාරකයකුවත් මෙය විචාරයක්වත් නොව. පොත කියවා අවසානයේ හිතට ආ හැඟීම් පමණි."}
{"text": "පොලිස්පති පූජිත ජයසුන්දර නියෝජ්ය පොලිස්පතිවරයෙකුව සිටි අවධියේ දී ද පහල පොලිස් නිලධාරීන් දන ගස්වා තැබීම පිළිබඳව වාර්තා වේ. පූජිත ජයසුන්දර විසින් 2013 සැප්තැම්බර් මාසයේ දී කාත්තන්කුඩි පොලිසියේ ස්ථානාධිපතිවරයාද ඇතුළුව පොලිසියේ 70 ක පමණ පිරිසක් පැයකට අධික කාලයක් මහපාර අයිනේ ප්රසිද්ධියේ දණගස්වා තබා ඇති බව වෙබ් මාධ්ය ඔස්සේ වාර්තාවේ.\nඑවක පොලිස්පති ඉලංගකෝන් මහතා පොලිස්පතිවරයා යටතේ පවතින විශේෂ විමර්ශන ඒකකයේ නිලධාරීන් යවා මේ පිළිබඳව පරීක්ෂණයක් පැවැත්වූ අතර එහිදී පූජිත ජයසුන්දර වැරදි කරුවා යයි වාර්තාවක් පොලිස්පතිවරයාට ලබා දී තිබිණ. ඉලංගකෝන් මහතා පූජිත සම්බන්ධයෙන් ක්රියාමාර්ගයක් ගන්නැයි එවක තිබූ රාජ්ය සේවා කොමිෂන් සභාවට ද ලිඛිතව දන්වා ඇත. කෙසේ වෙතත් මෙවර මෙන් එවරත් කිසිත් සිදුවී නැත.\nආසියානු මානව හිමිකම් සංවිධනය පෙන්වා දෙන පරිදි වදහිංසාව අපරාධයක් යනුවෙන් ලංකාවේ නීති පොතට ඇතුලු වූයේ 1994 දීය. එසේ ඇතුලු වූයේ 1994 අංක 22 දරන වදහිංසාව හා කෘෘර අමානුෂික අවමන් සහගත සැලකීම් වැළැක්වීමේ සම්මුති පනත නැමති නීතිය යටතේය. මේ අනුව වදහිංසාවට නියමකර ඇති දඬුවම අවුරුදු 7 ක සිරදඬුවමක් හා රුපියල් 10000 කට නොවැඩි දඩයකි. මේ පනත යටතේ අපරාධකරුවන් බවට අධිකරණ මගින් නියම වී දඬුවමට භාජනය වූ පොලිස් නිලධාරීන් ගණනාවක්ම සිටී. තවත් නිළධාරීන්ට විරුද්ධව එම පනත යටතේම පවත්වාගෙන යන නඩු ගණනාවක් ද වේ.\nමේ අනුව සමහර නිළධාරීන්ට එකම චෝදනාවක් යටතේ සිරගතවීමටත් අනිත් අතට පොලිස් සේවය භාරව සිටින ඉහළම නිළධාරීයාට මෙම අපරාධ චෝදනාව යටතේ පරීකෂණයකටවත් භාජනය නොවී සිටීමටත් හැකියාව තිබීම සකළ නීති පද්ධතිය සම්බන්ධයෙන්ම දෙබඩි ප්රතිපත්තියක් අනුගමන කිරීමක් යැයි ආසියානු මානව හිමිකම් සංවිධනය පෙන්වා දෙයි."}
{"text": "පසුගියදා ඉල්ලා අස් වූ කැබිනට් අමාත්යවරුන් 26 දෙනාගේ නම් ඇතුළත් ගැසට් නිවේදනය නිකුත් කර තිබේ.\nඑමෙන්ම ඉන් අනතුරුව පත්කරන ලද මුදල් ඇමති, අධ්යාපන ඇමති, විදේශ කටයුතු ඇමති හා මහාමාර්ග ඇමති යන අයගේ පත්කිරීම් ඇතුළත් ගැසට් නිවේදනය ද ඊයේ නිකුත් කර ඇත.\nකෙසේවෙතත් තමා පත්කිරීමෙන් පැය 24ක් යාමටත් පළමුව අලි සබ්රි මහතා මුදල් ඇමති ධුරයෙන් ඉල්ලා අස්වීමේ ලිපිය ජනාධිපතිවරයා වෙත යවා තිබුණි.\nකෙසේවෙතත් ඊයේ නිකුත් කරන ලද නව පත්කිරීම් ඇතුළත් ගැසට්ටුවට අනුව මුදල් ඇමතිවරයා ලෙස අලි සබ්රි මහතා කටයුතු කරයි.2274-25_S\n2274-26_S"}
{"text": "www.ada.lk\n2022 ඔක්තෝබර් මස 06 වන බ්රහස්පතින්දා\nදිවයින පුරා නැණසල මධ්යස්ථාන 1,000 ක් පිහිටුවීමේ, ජනාධිපති මහින්ද රාජපක්ෂ මහතාගේ සංකල්පය යටතේ, ශ්රී ලංකා තොරතුරැ තාක්ෂණ නියෝජිතායතනය (ICTA) මගින් පිහිටුවන ලද 750 වැනි නැණසල මධ්යස්ථානය කළුතර, අගලවත්ත, බෙල්ලන ශ්රී ධර්මපාල මහ පිරිවෙනෙහිදී පසුගියදා ජනාධිපති මහින්ද රාජපක්ෂ මහතා අතින් විවෘත කෙරිණි.\nවැවිලි කර්මාන්ත අමාත්ය මහින්ද සමරසිංහ, අධ්යාපන අමාත්ය බන්දුල ගුණවර්ධන යන මහත්වරු මෙම අවස්ථාවට එක්වූහ.\npopular news\nහම්බන්තොට වරාය වාහනවලින් පිරෙයි\nජ්යෙෂ්ඨ පුරුවැසි ගිණුම් මත ලබාදුන් විශේෂ පොලිය අත්හිටුවයි\nඅපූරු පිංකමක් කළ ශාලාධිපතිට පිරිකරක් දෙන්න හදන විභාග කොමසාරිස්\nජනපති උමංදාවේ සංචාරයක\nමම දවල් කෑම ගත්තේ සිංගප්පූරු එයාර් ලයින් එකේදී\nග්රහලෝකාගාරය නිර්මාණය කළේ කවුදැයි සුසිල් දයාසිරිගෙන් ප්රශ්න කරයි\nඔබේ අදහස් එවන්න.\nඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nඔබේ අදහස් එවන්න.\nReply To:\nEranda - cb chds hcdsh cdshcsdchdhd"}
{"text": "ඉදිරියේ පිහිටුවන ආණ්ඩුවෙන් මේ රටේ සියලු ජනතාවගේ ආරක්ෂාව මෙන්ම සියලු ජාතින්ට මේ පොළවේ ජීවත් වීමට හැකි සමාජයක් ගොඩ නැගීමට කැපවන බව විපක්ෂ නායක මහින්ද රාජපක්ෂ මහතා පවසයි.\nරාජපක්ෂ මහතා මේ බව පැවසුවේ ඊයේ (21) පස්වරුවේ විහාර මහා දේවි එළිමහන් රංග පීඨයේ පැවති පාස්කු ඉරිදා ප්රහාරයට මාස 02ක් පිරීම නිමිත්තෙන් යුක්තියේ පහන්වැට සංවිධානය මගින් සංවිධානය කරනු ලැබු අදිෂ්ඨාන පුජාව සඳහා එක්වෙමිනි.\nවැඩි දුරටත් අදහස් දැක් වු ඔහු\n‘මේ ආණ්ඩුව ඉදිරියට මෙවැනි ප්රහාරයන් ඇති නොයවයි කියා ප්රකාශයක් කරන්නේ නැහැ. ත්රස්තවාදය පිළිබඳ මේ ආණ්ඩුවේ දැනීමක් ඇති කෙනකුට ඉන්න හිටපු හමුදාපතිවරයා කියනවා මෙවැනි ක්රියා නැති කිරීමට කාලයක් ගත වනවා කියා. අපි සියලු දෙනා බියෙන් ජිවත් වෙනවා. පොහොයට පන්සලට යන්න නැහැ. පල්ලියට යන්න නැහැ. මුස්ලිමි ජනතාවගෙන් කිහිප දෙනකුගේන් සිදු වු ත්රස්තවාදී ක්රියා නිසා ඔවුන් දිහා සැකෙන් බලනවා. වැඩි වශයෙන්ම මෙයින් බැට කන්නේ මුස්ලිම් ප්රජාව. මුස්ලිමි නායකයින්ට, මුස්ලිම් පුජකවරුන්ට වගකීමක් තියෙනවා මෙවැනි අන්තවාදී අදහස් ඇති තරුණයින් පුනුරුත්ථාපනය කිරීමට. රජය මෙම ප්රහාරයේ වගකීමෙන් මිදිලා. ජනතාව වැරදිකරුවන් වෙලා. ත්රස්තවාදය නිමා කර අවු.10ක් අපට නිදහසේ ජිවත් වීමට හැකි උනේ නැහැ. ආණ්ඩුව මේවට සම්බන්ධ සියලු තොරතුරු දැනගෙන තිබුනා. මේවට සම්බන්ධ පුද්ගලයින්ගේ නම්, ලිපිනය, හැඳුනුම්පත් අංක, පහර දෙන ස්ථාන යන ඒවා අප්රේල් 04 වැනිදා වන විට පොලිසිය රජයට දන්වලා. ලියුම් එහේ මෙහේ හුවමාරු උනා. ඇමති තාත්තා පුතාට කිව්වා පල්ලියට යන්න එපා කියලා. නමුත් කිතුනු ජනතාවට, පල්ලියට, කාදිනල්තුමාට ඒ බව කියන්නේ නැහැ. මන්ත්රිවරුන්ට ඇමතිවරුන්ට දැනුම් දුන්නා පසුගිය 13 වනදා ප්රහාරයක් එල්ල වෙන්න පුළුවන් කියලා. අපි ඒ ගැන පාර්ලිමේන්තුවේ කිව්ව නිසා බෝම්බ ගැහුවේ නැහැ කියා ආණ්ඩුව අපට කියනවා.\nදරුවන් පාසල් ගෙනියන්න අපි මැදිහත් උනා. රටේ ආර්ථිකය කඩා වැටෙනවා අපිට බලාගෙන ඉන්න බැහැ. වගකිව යුතු විපක්ෂයක් ලෙස අපි ආණ්ඩුව කාගේද කියා බැලුවේ නැහැ. නිලධාරීන් කොච්චරදුරට මේ ආණ්ඩුව කියන දේ කරනවාදැයි මට සැකයක් තියෙනවා. රටට ආදරය කරන නායකත්වයක් සමඟයි රටට ඉදිරියට යා හැක්කේ. අපි සිංහළ, දෙමළ, මුස්ලිම් වේවා මොන ආගමේ කොටසක් උනත් සහයෝගයෙන් කටයුතු කළ යුතුයි.\nවැඩියෙන්ම ප්රහාරයට ලක් උනේ කතෝලික ජනතාව හා පල්ලි. කාදිනල්තුමා ඉතා ඉවසීමෙන් කටයුතු කළ නිසා ඇතිවෙන්න ගිය විනාශය නැවතුනා. ශ්රී මහා බෝධියට ප්රහාර එල්ල වුන අවස්ථාවේ, දළදා මාළිගාවට බෝම්බ ප්රහාර එල්ල උන අවස්ථාවේ ජනතාව කලබල උනේ නැහැ. කඩවලට ගැහුවේ නැහැ. නමුත් මෙම සිද්ධියෙන් පස්සේ උඩුගම්පොළ, කුලියාපිටිය, ප්රදේශවල කණගාටුදායක සිද්ධි දෙකක් සිදු උනා. මෙම සිද්ධි කාගේ උවමනාවට සිදු වුනා දැයි සැකයක් අපට තියෙනවා. වෙනත් ප්රදේශවලින් ගෙනත් දාපු මිනිසුන් මෙය කර තිබෙන්නේ. නමුත් අත්අඩංගුවට අරගෙන තියෙන්නේ මේවා බලන්න ආපු අය. පිටරට මාධ්ය මෙම ප්රහාර සිංහල බෞද්ධයන් පිටට දමනවා. මෙම බලවේග ගැන හොඳ අවබෝධයෙන් කටයුතු කළ යුතුයි. තව මාස 04යි මෙම ආණ්ඩුවේ කාලය. එන ඕනෑම මැතිවරණයකට අපි ලෑස්තියි.\nමැතිවරණ කොමසාරිස් මැතිවරණ කල් දමනවා වගේ උසස් අධ්යාපන ඇමතිවරයා විශ්ව විද්යාලවලට ළමුන් ගැනීම පමා කරලා යැයි’\nමෙම අවස්ථාවට විමල් වීරවංශ, උදය ගම්මන්පිල, මහින්දානන්ද අළුත්ගමගේ, ඩලස් අලහප්පෙරුම, සිසිර ජයකොඩි, පද්ම උදයශාන්ත, තේනුක විදානගමගේ, කාංචන විජේසේකර, ඉන්දික අනුරුද්ධ, ජයන්ත සමරවීර, නිරෝෂන් ප්රේමරත්න යන පාර්ලිමේන්තු මන්ත්රිවරුන්ද, කලාකරුවන්, විද්වතුන්, වෘත්තියවේදීන් ඇතුළු පිරිසක් එක් විය.\nරොහාන් වැලිවිට\nමාධ්ය ලේකම්"}
{"text": "බයිස්කෝප් සිංහලෙන් සහෘදයින් හට සුභ අලුත් අවුරුද්දක් වේවා!! පුරා මාසයකටත් වැඩි කාලයකින් පසු මා අද බයිස්කොප් අඩවියට ගොඩවන්නේ මාගේ නව වන ( 09 ) උපසිරැසියත් සමඟින් මේ උපසිරැසිය දෙන්නට නම් මම හොදටම ප්රමාදවුනා හේතුව වුයේ මාගේ පරිගණකයේ හදිසියේම හට ගත් දෝශයක්! ඉතින් දෝශය නිරාකරණය කරගෙන පරිගණකය මාහට ලැබී දින තුනක් ඇතුලත මා මෙය නිමා කර අද දින ඔබ වෙතට ඉදිරිපත් කරනු ලබනවා. සාම්ප්රදායික චිත්රපට ගොන්නෙන් මිදී අද මා ඔබ වෙත ගෙන ආයේ මලයාලම් සලරුවක්…! මේ සලරුව මා ඔබ හට ඉදිරිපත් කිරිමට විශේෂ හේතුව නම් මේ සලරුව අපේ රටේ සිටින සියලූම දෙනා හට යම්කිසි ආදර්ශයක් වගේම දැනුමක් ලබා ගන්න පුලුවන් සලරුවක් නිසා වෙන්..! දුප්පත් පෝසත් භේදයකින් තොරව සියලූම දෙනාට රාජ්යය ආයතන වල භාරදූර වැඩකටයුතු කරන අය හැමෝටම මෙය නරඹා යම්කිසි දෙයක් ලබා ගන්න පුලුවන් සලරුවක් කීවොත් නිවැරදියි..! අපි මේ සලරුව ගැන දැන් විමසා බලමු..!\nමෙය දකුණු ඉන්දියාවේ කේරල ප්රාන්තයේ නිර්මාණයවී 2015 වර්ශයේ අගෝස්තු මස 20 දින තිරගතවු ත්රාසය උපදවන එනම් Thriller වර්ගී කරණයට අයත් ImDb අගය 5.6/10 ලබා ගත් දකුණු ඉන්දීය කේරල ප්රවීන නළු මෝහන් ලාල් රංගනයෙන් දායකත්වය සපයන සලරුවක් මෙම සලරුවෙහි සදහන් වන්නේ මහා රත්තරං ජාවාරමක් ගැන වන අතර මෙම ජාවාරමේහි විශාල වශයෙන් අතර මැදියන්ද සිටි. ඒ අතර මෙහි ප්රධාන වශයෙන් රෙගු නිළදාරියෙක් ඔහුගේ බිරිඳ . මව .සහෝදරයා ඒවගේ මැද පෙරදිග සේවයට යන තරුණයෙක් රට තුල සිටින දේශපාලනඥයින් වාගේ විශාල පිරිසක් වටා කතාව ගෙති ඇති අතර ඔවුනට සිදුවන්නේ කුමක්දැයි ඉතා අවදානයෙන් කතාවේ ආරම්භයේ සිට අවසානය දක්වාම බලා දැන ගන්නා ලෙස ඔබ සැමගෙන් ඉල්ලා සිටිමින් තවත් දමිළ සලරුවක් ගෙන ඒමේ බලාපොරොත්තුවෙන් මා අදට නවතිනවා..! ඔබ සැමට ජයෙන් ජයම වේවා!!!\nDue to copyright issues, we do not provide any torrent links.\nLoham [2015] Malayalam DVDRip x264 1CD 700MB\nමෙම ලබා දී ඇති උපසිරසි ඉහත පිටපත සඳහා ආදාළ වේ."}
{"text": "මහනුවර, අකුරණ සෞඛ්ය වෛද්ය කොට්ඨාශයේ ග්රාම නිලධාරී වසම් 02 ක් අද සිට නැවත දැනුම්දෙන තුරු හුදෙකලා කර තිබෙනවා.\nඒ, කොරෝනා ආසාදිතයින් පිරිසක් වාර්තාවීමත් සමගයි.එලෙස හුදෙකලා කර ඇත්තේ බුලූගොතැන්න සහ තෙලඹුගහවත්ත යන ග්රාම නිලධාරී වසම් 02 යි. අකුරණ සෞඛ්ය වෛද්ය නිලධාරී කොට්ඨාශයෙන් පමණක් මේ දක්වා නව්ය කොරෝනා ආසාදිතයින් 39 දෙනෙකු හඳුනාගෙන තිබෙනවා.\n50 total views"}
{"text": "සාප්පු සවාරියේ අත්දැකීම් වැඩිදියුණු කිරීමට සහ බ්රව්සර් ගැනුම්කරුවන් බවට පත් කිරීමට සිල්ලර වෙළෙන්දන්ට දත්ත රැස් කිරීමට හා භාවිතා කිරීමට හැකි ස්ථාන මිලදී ගැනීමේ මාවතේ ලකුණු දුසිම් ගණනක් ඇත. නමුත් වැරදි දත්ත කෙරෙහි අවධානය යොමු කිරීම සහ පා off මාලාවෙන් බැහැරවීම පහසු වන තරමට දත්ත තිබේ. උදාහරණයක් වශයෙන්, පාරිභෝගිකයින්ගෙන් 21% ක් සිය කරත්තය අතහැර දමති පිටවීමේ ක්රියාවලිය නිසා අකාර්යක්ෂමයි.\nමිලදී ගැනීමේ මාවතේ සිල්ලර වෙළෙන්දන්ට වටිනා දත්ත එක්රැස් කිරීමට, සාප්පු සවාරියේ අත්දැකීම් වැඩි දියුණු කිරීමට සහ බ්රව්සර් ගැනුම්කරුවන් බවට පරිවර්තනය කළ හැකි ස්ථාන දුසිම් ගණනක් ඇත. නමුත් පරෙස්සම් වන්න: දත්ත පරිමාව අති විශාල විය හැකි අතර, එය මඟ හැරීම පහසුය. “දත්ත මාරුවීම්” වලින් ඉවත් වීමෙන් සිල්ලර වෙළෙන්දන්ට ගනුදෙනුකරුවන් අවසන් රේඛාව හරහා ගෙන යාම සඳහා ක්රියාකාරී දත්ත කෙරෙහි අවධානය යොමු කළ හැකිය.\nබේනෝට් තොරතුරු විස්තරයක් නිකුත් කළේය මිලදී ගැනීම සඳහා මාර්ගගත මාවතේ දත්තවල කාර්යභාරය වඩාත්ම වැදගත් හා ක්රියාකාරී දත්ත සහ සිල්ලර වෙළෙන්දන් නොමඟ යැවිය හැකි මාර්ගයන් පිළිබඳ අවබෝධයක් ලබා දීම."}
{"text": "තමාගෙන් අධ්යාපනය ලබන දාසය වියැති ශිෂ්යාවකට බරපතළ ලිංගික අපයෝජනයක් සිදු කිරීමේ චෝදනාව යටතේ අත්අඩංගුවට ගත් විද්යා ගුරුවරයකු මෙම මස 28 දා දක්වා රක්ෂිත බන්ධනාගාරගත කිරීමට හිඟුරක්ගොඩ මහෙස්ත්රාත් සනත් නානායක්කාර මහතා 15දා නියෝග කළේය.\nමෙලෙස රක්ෂිත බන්ධනාගාරගත කරන ලද්දේ ලංකාපුර අධ්යාපන කොට්ඨාසයේ පාසලක විද්යා ගුරුවරයකු ලෙස සේවය කරන තිස්පස් වියැති තිදරු පියෙකි.\nසැකකාර ගුරුවරයා පසුගිය මාර්තු මාසයේ දිනෙක දැරියගේ නිවසට ගොස් ඇත්තේ ප්රශ්න පත්ර කීපයක් ලබා දීම සඳහාය. ඒ මොහොතේ දැරිය පමණක් එම නිවසේ සිට ඇති අතර ඉන් ප්රයෝජන ගත් මොහු දැරිය කාමරයකට රැගෙන ගොස් ඇයට ලිංගික අපරාධයක් සිදුකර ඇති බව සඳහන් වේ. එහිදී දැරිය බියවීම නිසා එම සිදුවීම දෙමාපියන්ට හෙළිකර නොමැති අතර ඉන් ප්රයෝජන ගත් ගුරුවරයා තවත් අවස්ථාවකදී එකී වින්දිත දැරිය එම කි්රයාවට පොළඹවාගෙන ඇති බව පැවසේ.\nපසුගිය දිනෙක අපො සා.පෙළ පංති යළි ආරම්භ වූ අවස්ථාවේදී දැරිය තම සමීප යෙහෙළියකට මේ බව පවසා ඇත. එම යෙහෙළිය සිය මවට මේ බව කියා ඇති අතර ඇය වින්දිත දැරියගේ මවට මේ සම්බන්ධ තොරතුරු දැනුම් දීමෙන් පසු එහි සුල මුල අනාවරණය වූ බව අධිකරණයට කරුණු දැක්වූ හිඟුරක්ගොඩ පොලිසිය සඳහන් කළේය.\nහිඟුරක්ගොඩ පොලිසියට මේ පිළිබඳව පැමිණිල්ලක් ලැබී ඇත්තේ මෙම මස 12 දා ය. ඒ අනුව සැකකාර ගුරුවරයා අත්අඩංගුවට ගැනීම සඳහා පරීක්ෂණ පවත්වන අතරතුර ඔහු 15 දා නීතිඥ ලලිත් මර්වින් සිල්වා මහතා මගින් පොලිසියට භාර වී තිබේ. පසුව පොලිස් අත්අඩංගුවට පත්වූ හෙතෙම අධිකරණය වෙත ඉදිරිපත් කිරීමෙන් පසු මෙලෙස රක්ෂිත බන්ධනාගාරගත කෙරිණි.\nThe post ප්රශ්න පත්ර දෙන්න කියා නිවසට ගිය විද්යා ගුරුවරයා දාසය හැවිරිදි සිසුවියට ලිංගික අතවර කරලා. appeared first on ColomboXnews.\nSource From Colomboxnews\nAuthor: Kamal Dhammika\n#SriLanka #News #lka"}
{"text": "ඒකාබද්ධ විපක්ෂය සහ ජාතික සංවිධාන එකමුතුව විසින් එක්සත් ජාතීන්ගේ මහලේකම් කාර්යාලය වෙත සංදේශ 2ක් බාරදී තිබේ.\nඅද(01) කොළඹ පිහිටි එක්සත් ජාතීන්ගේ මහලේකම් කාර්යාලය වෙත එම සංදේශ බාර දුන් බව පාර්ලිමේන්තු මන්ත්රී බන්දුල ගුණවර්ධන මහතා පවසයි.\nඑම අවස්ථාවේදී මාධ්ය වෙත අදහස් දැක් වූ බන්දුල ගුණවර්ධන මහතා පවසා සිටියේ ඒකාබද්ධ විපක්ෂයේ මන්ත්රීවරුන් හා පක්ෂ නායකයින් එක්ව සාකච්ඡා කිරීමෙන් අනතුරුව මෙම සංදේශය බාරදීමට කටයුතු කළ බවයි.\nදශක ගණනාවක් පුරා පැවති යුද්ධයෙන් අනතුරුව සියලු දෙනාටම බියෙන් සැකෙන් තොරව ජීවත්වීමට අවශ්ය වටපිටාව සකස් කරමින් ත්රස්තවාදය මෙරටින් තුරන් කිරීමට හිටපු ජනාධිපති මහින්ද රාජපක්ෂ මහතා කටයුතු කළ බව එහිදී ඒ මහතා පැවසුවේය.\nමානුෂීය මෙහෙයුමක් යටතේ ජාතික හා ජාත්යන්තර නීති කඩ නොකරමින් යුද්ධය නිම කළ බවත්, ජාතික හා ජාත්යන්තර පිළිගැනීම් හා සම්මතයන් අනුව කටයුතු කළ බවත්, ඔහු පෙන්වාදුන්නේය.\nඑමෙන්ම ඒ ඔස්සේ උතුරු වසන්තය හා නැගෙනහිර උදානය යන සංවර්ධන ව්යාපෘතීන් මගින් උතුරේ සංවර්ධනයක් ඇති කරමින් ජාතික සමගිය හා සංහිඳියාව ඇති කිරීමට කටයුතු කළ බවද ඒ මහතා පැවසුවේය.\nනමුත් විවිධ අවස්ථාවලදී දරුස්මන් වාර්තා යනාදිය ඔස්සේ යුධ අපරාධ පිළිබඳව රජයට චෝදනා එල්ල කිරීමට ඇතැම් පාර්ශවයන් කටයුතු කළ බව බන්දුල ගුණවර්ධන මහතා එහිදී කීවේය.\nමේ හේතුවෙන් එක්සත් ජාතීන්ගේ මහලේකම් කාර්යාලය හරහා විවිධ පරීක්ෂණ හා සොයාබැලීම් ඔස්සේ ඉදිරිපත් කළ වාර්තාවන්ට විරෝධය පාමින් එම වාර්තා හෙළාදකින බව පවසමින් ඒකාබද්ධ විපක්ෂය විසින් විවිධ අවස්ථාවලදී කටයුතු කළ බව හෙතෙම පැවසීය.\nරට ආරක්ෂා කළ ආරක්ෂක අංශ නිලධාරීන් දඬුකඳේ ගැසීමට සූදානම් වන විවිධ පිරිස්වලට එරෙහිව නැගී සිටින බවද ඒ මහතා ප්රකාශ කළේය.\nඑමෙන්ම යුද සමය තුළ අතුරුදන් වූවන්ගේ සංඛ්යාව 7000ක් වු පිරිස අද වන විට කිසිදු වාර්තා කිරීමකින් තොරව 40,000 දක්වා ඉහළ ගොස් ඇති බව ඒ මහතා පෙන්වාදුන්නේය.\nඑමෙන්ම ජාත්යන්තර වශයෙන් රට අභ්යන්තරයට එල්ලවන චෝදනාවලින් රට ආරක්ෂා කර දෙන ලෙස මේ මගින් ඉල්ලා ඇතැයිද ඒ මහතා සඳහන් කළේය.\nඑමෙන්ම ඒ අවස්ථාවේ මාධ්යවේදීන් නැගූ ප්රශ්නවලට පිළිතුරු දෙමින් ඒ මහතා කියා සිටියේ රජයේ පාර්ශවයෙන් සිදු කරන ප්රකාශ කෙරෙහි ඒකාබද්ධ විපක්ෂය විසින් තැකීමක් සිදු නොකරන බවයි.\nවිදේශ කටයුතු අමාත්යවරයා අසත්ය ප්රචාර වගකීමකීමකින් තොරව පාර්ලිමේන්තුවේදීද ප්රකාශ කරන බවද ඒ මහතා පැවසුවේය.\nනිල වශයෙන් ඕනෑම කෙනෙකුට රට තුළ සංචාරය කළ හැකි බවත්, ඒ මගින් රට අභ්යන්තර ක්රියාකාරීත්වයය ඇඟිලි ගැසීමක් කළ නොහැකි බවත් ඔහු කීවේය.\nඑමෙන්ම රට අභ්යන්තර ප්රශ්න ගැටළු විසදීමට රට තුළ තිබෙන අධිකරණ පද්ධතිය ප්රමාණවත් බවද ඒ මහතා පැවසුවේය."}
{"text": "නීතිඥ සේනක පෙරේරා – සිරකරු අයිතිවාසිකම් සුරැකීමේ කමිටුව\nඔබ සමාජයෙහි කිසිම ගෞරවයකට ලක් නොවෙන කණ්ඩායම්වල අයිතිවාසිකම් වෙනුවෙන් පෙනී සිටින කෙනෙක්. කොවිඩ්-19 වසංගතය හමුවේ එවැනි ජන කණ්ඩායම් විශේෂ පීඩාවක් විඳිනවාද?\nසමාජීය වශයෙන් කුණු බක්කියට වැටුණ, කොන්වුණ, ජන කණ්ඩායම් රැසක් ඉන්නවා. මේ අය සංස්කෘතික ජන කණ්ඩායම්වලට වඩා පීඩාවට ලක්වුණ පීඩිත ජන කණ්ඩායම්. විශේෂයෙන්ම සිරකරුවන්, ලිංගික ශ්රමිකයන්, සනීපාරක්ෂක කම්කරුවන් ආදි විවිධ කොටස් ඉන්නවා. මේ අය කොවිඩ්-19 වගේ ආර්ථික කඩාවැටීමක්, බලපෑමක් ඇතිවුණාම ඒ බලපෑමෙනුත් පීඩා විඳිනවා. ඒ වගේම ඔවුන්ගේ අනන්යතාව නිසාත් පීඩාවට ලක්වෙනවා. ඒ අනුව ඔවුන් දෙපැත්තකින් පීඩාවට ලක්වෙමින් ඉන්නවා. රජය ක්රියාත්මක කරන සුභසාධන ක්රියාවලීන් නිතරම හදලා තියෙන්නේ මේ වගේ අයව නොතකා හරින්න. මේ අයව අමතක කරලා ඉතිරි අය වෙනුවෙනුයි ඒ ක්රමවේද ක්රියාත්මක වෙන්නේ.\nමෙවැනි අය ඉන්නවා කියන එකත් සලකන්නේ නැහැ නේද?\nඒක තමයි. ආණ්ඩු මෙවැනි කණ්ඩායම් පිළිගැනීමට ලක් කරන්නේ නැහැනේ. උදාහරණයක් විදියට ලිංගික ශ්රමිකයන්ට සමෘද්ධිය ලැබෙන්නේ නැහැ. සමාජ සුභසාධන ප්රතිලාභ බෙදීමේ කාර්යයේදී එවැනි කණ්ඩායම් වුවමනාවෙන්ම යටපත් කරලා දානවා. ඒකට හේතුව තමයි ඔවුන් සදාචාරත්මකව ඒ අයව වැරදිකාරයන් යැයි සිතීම. එයින් ඔවුන් පීඩාවට පත්වෙනවා. රජය මේ අය සම්බන්ධයෙන් වැඩපිළිවෙළක් හදන්නේ නැති එක තුළ ඒගොල්ලන්ට කරකියාගන්න දෙයක් නෑ. ඒ අනුව මම හිතන විදියට සහන සැපයීමට අදාළ ආයතනය ඒ අයගේ අනන්යතාව පිළි නොගැනීමෙන්ම තමයි ප්රශ්නය පටන්ගන්නේ.\nකොවිඩ්-19 නිසා සිරකරුවන් මුහුණදෙන ප්රශ්න ප්රශ්න එළියේ ඉන්න අනෙකුත් අයගේ ප්රශ්නවලට වඩා වෙනස් නේද?\nඒ ඒ කණ්ඩායම්වලට සැලකෙන විදිය තීරණය වෙන්නේ විවිධ ප්රමාණය අනුව. සිරකරුවන්ටත් සමාජ පන්තිය අනුව විවිධ සැලකීම් තියෙනවා. පහුගිය කාලයේම බන්ධනාගාරවලට බාහිරින් අමුත්තන්ට ඇතුළුවීම තහනම් කරලා තිබුණා. එහෙම තහනම් කළාට පස්සේ ඒ වන තෙක් ඔවුන්ට ලැබුණු දේවල් නතර වුණා. සිරකරුවන්ට දත් බුරුසුවක්, සබන් කෑල්ලක්, කෑම එකක් වගේ විවිධ දේවල් ගෙනත් දීමත් නතර වුණා. බන්ධනාගාරයේ ඒ භාණ්ඩවල අඩුවක් තිබුණත් ඒ කාලේ ඒවා පිටින් ගෙනත් දුන්නාම සමනය වුණා. ඒත් ඒක නතර කිරීමෙන් ප්රශ්න ඇතිවුණා. විශේෂයෙන්ම කාන්තා රැඳෙවියන්ගේ විශාල දුක් ගැනවිල්ලක් තිබුණා. ඔවුන් බලාපොරොත්තු වෙන බොහෝ දේවල් පිටින් බලන්න එන අය තමයි ගෙනෙන්නේ. දැන් ඔවුන්ට කන්නත් නෑ, අඳින්නත් නෑ, සනීපාරක්ෂක පහසුකමුත් නෑ. ඒ හින්දා ලොකූ ප්රශ්නයක් තිබුණා. කාන්තාවන් කිහිපදෙනෙක්ම එවැනි අඩුපාඩු පිළිබඳව කිව්වා කියලා එවැනි අයගේ ඥාතීන් මාත් එක්ක කීවා. අපි සිරකරු අයිතිවාසිකම් සුරැකීමේ කමිටුව විදියට මෙවැනි කාරණා ගැන රජයට දැන්වුවත් රජය එහෙම ප්රශ්න තිබුණාට කමක් නෑ කියන මතයේ තමයි ඉන්නේ. ඒකට හේතුව ඔවුන් සිරකරුවන් වීම. මේ අය කොළඹ හතේ ජනකොටසක් වුණා නම් සැලකීම වෙනස් වෙනවා.\nවිෂබීජහරණ ක්රමවේද, සිරකරුවන් හා බලන්නට එන අය අතර පරතරය සැකසීම ආදි කටයුතු කළොත්, සිරකරුවන්ව බලන්නට සෞඛ්යාරක්ෂිත ක්රමවේදයක් සැකසීම අසීරු නැහැ නේද? යම් අමතර වියදමක් දරන්න සිදුවේවි..\nඒක තමයි. මිනිසුන් සිරකරුවන්ද මනුෂ්යයෝය කියලා කියනවා. එහෙනම් සිරකරුවන්ගේ පැවැත්ම වෙනුවෙන් අවශ්ය තීන්දු ගන්න එපැයි. ගුවන් තොටුපොළ හෝ අනෙකුත් හැම තැනකම අවශ්ය පියවර අනුගමනය කරනවානේ. සිරකරුවන් කියන්නේත් පුරවැසියන් කොටසක්. අනෙක් අයගේ අවශ්යතා ඉටු කරන්න ඕනෑ. ඒත් සිරකරුවන්ගේ අවශ්යතා ඉටු නොකළාට කමක් නැහැ කියන මතය තමයි සමහරුන්ට තියෙන්නේ. අන්තිමේ සිරකරුවන් දිගින් දිගටම පීඩා විඳින තත්වයක් තමයි තියෙන්නේ. මෙවැනි පීඩිත විවිධ ජනකොටස්වලට අයිතිවාසිකම් වෙනුවෙන් සටන් කිරීම සඳහා ලොකු ඒකාබද්ධතාවක් තවම ඇතිවෙලා නැති නිසා ඔවුන්ට ඕනෑ විදියකට සලකන්න බය නෑ.\nහිරගෙදරදී වෙඩි තැබීමෙ සිද්ධියක් මාර්තු මාසයේදී වාර්තා වුණත්, ඒ ගැනත් ලොකු සමාජ අවධානයක් යොමුවුණේ නැහැ නේද?\nපාර්ලිමේන්තුවේ මැති ඇමතිවරුන්ගේ කතාන්දර කරළියට ආවා මිසක් අනුරාධපුරයේදී වෙඩි තැබීමේ සිද්ධිය ගැන ඒ දවස්වල ඉඳලා මේ දක්වා කතාකළේ නෑ. ඒ සිරගෙදර විරෝධතාව පටන්ගත්තේම තමන්ව කොරෝනාවට බිල්ලට දෙන්න එපා, ආරක්ෂා කරලා දෙන්න කියන ඉල්ලීම එක්ක. පිටින් කෙනෙක්ව ගෙනාවාට පස්සේ ඇතිවුණ විරෝධතාව තමයි කලබලයක් බවට පත්වෙලා තිබුණේ.\nබන්ධනාගාරය තුළ වසංගතයෙන් ආරක්ෂා වෙන්නට පහසුකම් තියෙනවාද?\nබන්ධනාගාරය ඇතුළේ එහෙම එකක් නෑ. මීරයක් දුරින් ඉන්න කීවාට සෙන්ටිමීටරයක්වත් තියාගන්න අමාරුයි ඇතුළේ. අධික තදබදයක් තියෙනවා. අපි මාර්තු 16 වැනිදාම ඉල්ලීමක් කළා මේ තත්වය යටතේ ලොකු ප්රශ්නයක් වේවි කියලා. විසඳුම් හොයන්න කියලා අපි ඉල්ලුවේ. එතැනදීත් ඔවුන් ප්රමාණවත් සැලකිල්ලක් දැක්වුවේ නැහැ. එහෙම ඕනෑ නම් තව ගොඩක් දේවල් කරන්න තිබුණා. ඇප දීමෙන් අධිකරණය හරහා යම් කිසි දේවල් කළා තමයි. ඒත් අධිකරණයෙන් ඇප දීමට අමතරව තවත් ගොඩක් දේවල් කරන්න තිබුණා. සිරකරුවන්ට නිවාස නිවාඩු දෙන්න තිබුණා. ඒ වගේම යහපත් කල්ක්රියාවක් තිබුණු සිරකරුවන්ට ජනාධිපති සමාව ලබාදෙන්න තිබුණා. ඒත් එහෙම දේවල් අපි දැක්කේ නැහැ. සුනිල් රත්නායකට සමාව දීම විතරයි දැක්කේ. මිනීමැරුමකට මරණ දඬුවම ලැබූ අයට එහෙම දෙයක් කළා නම්, තව කීදෙනෙක්ට යම් නිදහසක් දෙන්න තිබුණාද? එහෙනම් ලොකු තදබදය අඩු කිරීමක් කරන්න තිබුණා. ඒක නොකළේම සිරකරුවන් මේ වගේ වෙලාවක සැලකිල්ලට නොගන්නා පීඩිත පිරිසක් නිසා.\nලිංගික ශ්රමිකයන්ට මේ වෙලාවේ ආදායම් මාර්ගයක් නැහැ නේද?\nඔවුන් අසරණ වෙලා ඉන්නේ. සම්බාහන ආයතන ආදියත් ආරම්භ කරන්න අමාරුයි. බාබර් සාප්පු පවා සීමා යටතේ තමයි ආරම්භ කරන්න ලැබෙන්නේ. එහෙම පසුබිමක ලිංගික ශ්රමිකයන්ට නැවත වැඩ ආරම්භ කරන්නට දිග කාලයක් යනතුරු බැරිවේවි. පොලිස් මාධ්ය ප්රකාශකවරයාම කියා තිබුණා ලංකාවේ ලිංගික ශ්රමිකයන් 50,000ක් ඉන්නවා කියලා. අපි කලින් කීවා වගේ සහන සැලසීම සඳහා ලංකාවේ සමාජයේ ලිංගික ශ්රමිකයන්ව නෛතිකව පිළිනොගත්තත්, එහෙම අය ඉන්නවා කියලා පිළිගන්නවා. ඉහත ප්රකාශයට අමතරව සෞඛ්ය අමාත්යාංශය යටතේ උපත් පාලන කොපු ලබාදීමේ වැඩසටහනක් තියෙනවා. ඊට අමතරව මාසිකව සහ වාර්ෂිකව රජයේ සායනවලට යොමුකිරීමේ වැඩසටහනක් තියෙනවා. ලෝක සෞඛ්ය සංවිධානයත් එක්ක ඒඞ්ස් වැළැක්වීමේ ව්යාපෘති ක්රියාත්මක කරනවා. ඒවා ඉලක්ක කරන්නේ ලිංගික ශ්රමිකයන්ව. ඒ විදියට රජයේ විධායක කොටසක් වන පොලීසියෙන් අත්අඩංගුවට ගත්තාට, විධායකයේම කොටසකින් යම් ප්රමාණයකට ඔවුන්ව පිළිගන්නවා. ලිංගික ශ්රමිකයා කියන පුද්ගලයාව නැති කරන්න බෑ. මම හැමදාම කියනවා වගේ ලිංගික අවශ්යතාව මතු වෙන්නේ කොතැනද, එතැන ලිංගික ශ්රමිකයන් ඉන්නවා.\nඔවුන්ගෙන් මුදලට සේවය ලබපු ලක්ෂ ගණනක් මේ සමාජයේ හිටියත්, මේ අසීරු මොහොතේ ඔවුන් ගැන කවුරුත් බලන්නේ නැහැ නේද?\nඒක හරි. එහෙම යුතුකම් ඉටු කිරීමක් කොහොමත් වෙන්නේ නැහැ. මොකද ලිංගික ශ්රමිකයා කියන කාරණාවට එනකොට සමාජයේ සදාචාරය පිළිබඳ ගැටීමක් තියෙනවා. කවුරුත් ලිංගික ශ්රමිකයන්ගේ සේවය ලබන බව පිළිගන්නේ නැහැ. ඒ වෙනුවට සමාජයේ ‘යහපත්’ යැයි සම්මත විදියට ජීවත්වෙන්න තමයි ඔවුන්ට ඕනෑ. ඒ නිසා යම් කෙනෙකුට ලිංගික ශ්රමිකයෙක් ගැන කතාකරන්න වුවමනාවක් තිබුණත්, සමාජ තත්වය නිසා ඒක කරන්න හිතන්නේ නැහැ. ඒ ගැන කතාකරන සුළුතරයක් වුණත් අන්වර්ථ නාම දාගෙන හැංගිලා තමයි කතාකරන්නේ. ඒත් ලිංගික ශ්රමිකයන් දැන් විඳින පීඩාව යට ගහන්න බැරි යථාර්ථයක්. ළඳුනේ වගේ සිංදු කියනවා තමයි, ඒ සිංදුවල තියෙනවා ළැම පෙනෙනවා, ළය පෙනෙන්නේ නැහැ කියලා. ලිංගික ශ්රමිකයන්ගේ ළැම බලපු අය දැන් ඔවුන්ගේ ළය ගැන කල්පනා කරන්නේ නැහැ.\nමේ ආණ්ඩුවෙන් ලිංගික ශ්රමිකයන්ට යහපත සැලසීමක් කිසිසේත්ම අපේක්ෂා කරන්න බැහැ නේද?\nමේ ආණ්ඩු හැදෙන්නේම බොහොම දේශප්රේම සදාචාර කතා කියලා. ජනප්රිය කතා තමයි ඔවුන් බලන්නේ. ඒත් ඒ ජනප්රිය කතා යථාර්ථයට ගොඩක් පරස්පරයි. ඒ ජන කණ්ඩායම්වලට කිසිවක් ලැබෙන්නේ නැහැ. ඒත් ඒ අයගේ සේවය මැති ඇමතිවරුන්ගේ ඉඳලා හැමෝම ලබනවා. ලංකාවේ තියෙන පසුගාමී සමාජ ආකල්පත් එක්ක ඔවුන්ට සාධාරණයක් කරගන්න එක ඉතාමත් අසීරු කටයුත්තක්. ඒ වගේම සාධාරණයක් ඉල්ලන්න ඉදිරිපත් වෙන අයටත් ලොකු විවේචනවලට මුහුණදෙන්න සිද්ධවෙලා තියෙනවා. මම නීතිඥවරයෙක් විදියට ඔවුන් වෙනුවෙන් ඉදිරිපත් වෙනකොට මට ගණිකා නීතිඥයා කියලා අපහාස කරලා තියෙනවා.\nකවුරුත් කතා නොකරන පිරිසක් ගැන කතාකිරීම ගැනවත් ගෞරවයක් ලබාදෙන්නේ නැහැ නේද?\nනෑ. ගර්හාවට ලක්වෙමින් තමයි අපි වැඩ කරන්නේ. හැමෝම ආසයි සිංහ සමාජයේ සභාපති වෙන්න. ඒත් ලිංගික ශ්රමිකයන්ගේ ආයතනවල නායකත්වය ගන්න කවුරුත් බලන්නේ නැහැ.\nසුදුවැල්ලේ කුඩුවලට ඇබ්බැහි වූ අය නාවික හමුදාවට වසංගතය බෝ කරපු බව කීවා. ලංකාවට කුඩු ආනයනය කරන්නේ කවුද කියන කාරණය වෙනුවට කුඩු වලට ඇබ්බැහි වූ අයට දෝෂාරෝපණය කිරීමක් දකින්න ලැබුණා නේද?\nකුඩුවලට අදාළ විවිධ පාර්ශ්ව ගැන කතාකරනකොට, කාලයක් තිස්සේ ඉඳලා මේ සමාජයේ කුඩු ‘ගහන’ කෙනාට තමයි සියලු කරදර සිද්ධවුණේ. ඇබ්බැහියෙන් විනාශ වුණේ ඔවුන්. ගර්හාවට ලක්වුණේ, හිරේ ගියේ ඔවුන්. ව්යාපාරිකයන් ඇතුළු අනෙක් අය ආරක්ෂිතව ඉන්නවා. නාවික හමුදාවේ පිරිස්වලට මේ වෛරසය ව්යාප්ත වීම වළක්වාගන්න මොනවගේ වෛද්ය විද්යාත්මක පියවරද අරගෙන තිබුණේ කියන එක ගැන ප්රශ්න කරන්න වෙනවා. අපි දකිනවා ලංකාවේ කොරෝනා මර්දනයේදී හමුදාව අංක එක වෙලා සෞඛ්ය අංශ අංක දෙක වුණා.\nනීතිඥයො විදියට අපට කොරෝනා මර්දනය කරන්න බෑ. හමුදා භටයා යුද්ධ කරනවා. සෞඛ්ය ක්ෂේත්රය වසංගත මඬිනවා. ඉතින්, සුදුස්සාට සුදුසු රාජකාරිය දෙන්න ඕනෑ බව මේ ප්රශ්නයේදී පේන්න තිබුණා. හමුදාවට කළ නොහැක්කක් නැත කියලා හමුදාපතිවරයා කීවාට හමුදාවට සෞඛ්ය සේවාව කරන වැඬේ කරන්න බෑ. නාවික හමුදාවෙන් කොවිඩ්-19රෝගීන් වාර්තා වීමෙන් අපට පෙනෙන්නේ හමුදාවට කරන්න බැරි දේවල් තියෙනවා කියන එක. කවුරුත් හමුදාවට ඇතුළට ගිහින්, ඔන්න මම කොරෝනා බෝකරනවා කියලා බෝ කළේ නැහැ. කොරෝනා වැළැක්වීමේ ක්රියාවලියක යෙදිලා ඉන්න අය, දෛනිකව ගෙදර ඉන්න අයටත් වඩා විශේෂ පියවර අනුගමනය කරමින් රෝගයෙන් වැළකිය යුතුව තිබුණා. එසේ නොවීමේ ප්රශ්නය තමයි තියෙන්නේ.\nආණ්ඩුව හෝ අනෙකුත් වගකිවයුතු පුද්ගලයන්, කුඩුකාරයාට තිබෙන සමාජ විරෝධය පාවිච්චි කරලා තමන්ගේ වගකීම් පැහැරහැරීම යටපත් කරගන්න උත්සාහ කරනවා. ලංකාවේ දේශපාලනය තුළ බුද්ධිමත් සාකච්ඡාවක් නැහැ. පහුගිය කාලය පුරාම ආණ්ඩුව විවේචනය කරනවා නම් කිව්වේ එල්ටීටීඊකාරයෝ, එන්ජීඕකාරයා කියලයි. ඔවුන් ප්රශ්නය තෝරාගන්නේත් නැතිව බිල්ලා පෙන්නලා ප්රශ්න මඟහරිනවා. එහෙම පසුබිමක කුඩුකාරයෝ නාවික හමුදාවට කොවිඩ්-19බෝ කළා කියලා චෝදනා කිරීම පුදුමයක් නෙවෙයි."}
{"text": "මෙහිදී ටෙස්ට් තරඟවලදී කඩුලු ත්රිත්වයත් ලබාගත් වයස්ගතම ක්රීඩකයා ලෙස රංගන හේරත් වාර්තා පොත් අතරට එකතු වුණා.\nටෙස්ට් තරගයකදී ශී්ර ලංකාව වෙනුවෙන් කඩුලූ ති්රත්වයක් දවා ගත් දෙවන පන්දු යවන්නා වන්නේ රංගන හේරත්.මේ දස්කම කළ පළමුවැන්නා වූයේ නුවන් සොයිසායි.\nඑමෙන්ම ඔස්ට්රේලියානු කණ්ඩායමට එරෙහිව ටෙස්ට් තරඟවලදී කඩුලු 50ක් ලැබා ගැනීමට ද හේරත් මෙහිදී සමත් වු අතර මුත්තයියා මුරලිදරන්ගෙන් පසුව ශ්රී ලංකා ක්රීඩකයෙක් ඕසට්රේලියාවට එරෙහිව ටෙස්ට් කඩුලු 50 ලබාගත් දෙවන ක්රීඩකයා ලෙස ද හේරත් වාර්තා පොත් අතරට එකතු වුණා.\nසංචාරක ඕසටේ්රලියානු කණ්ඩායම සහ ශී්ර ලංකා කණ්ඩාය අතර පැවැත්වෙන දෙවන ටෙස්ට් කි්රකට් තරගයේ දෙවන දිනයේ අද පෙරවරුවේ ආරම්භ වුණා. අද දිනයේ යැවූ දෙවන පන්දුවාරයේදී ඔස්ටේ්රලියානු කණ්ඩායමේ තුන්වන කඩුල්ල ලෙස උස්මන් කවජා දවා ගැනීමට දිල්රුවන් පෙරේරා සමත්වීම විශේෂත්වයක්. ඉන් පසුව යැවූ පන්දුවාරයේ පළමු පන්දුවේදී ඔස්ටේ්රලියානු නායක ස්ටීවන් ස්මිත්ගේ කඩුල්ල දවා ගැනීමට රංගන හේරත් සමත් වුණා."}
{"text": "මතකය (ස්මෘතිය)\nමනෝ විද්යාවේ මතකය යනු ජීවියෙකු තුළ තොරතුරු ගබඩා කිරීමට , රඳවා ගැනීමට සහ ඉන්පසුව එම තොරතුරු නැවත එළි දැක්වීමට ඇති හැකියාවයි. පාරම්පරික අධ්යයන අනුව දර්ශන විද්යාවේ මුල් කාලයේ සිට කෘත්රීම ක්රම මගින් බුද්ධිය දියුණු කිරීම ඇතුළු මතකය පිළිබඳ අධ්යයනයන් ඇරඹී ඇත.\n19 වන සියවසේ අගභාගයේ දී සහ 20 වන සියවසේ මුල් භාගයේ දී ගුණාත්මක මනෝ විද්යාවේ ක්රියා මාලාවන් තුළට මතකය ද ඇතුළත් කෙරිණි. නූතන දශකයේ දී විද්යාවේ ප්රධාන අංගයක් ලෙස ගුණාත්මක ස්නායු විද්යාව පත්ව ඇත. මෙය ගුණාත්මක මනෝ විද්යාව සහ ස්නායු විද්යාවේ අන්තර් සම්බන්ධතාවයි.\nවර්ගීකරණය[සංස්කරණය]\nමතක කාලය, ස්වභාවය, තොරතුරු ගබඩා කර ගන්නා ආකාරය අනුව මතකය වර්ගීකරණය කළ හැකි ක්රම ගණනාවක් ඇත. තොරතුරු සකස් කර ගන්නා ආකාරය අනුව මතකය ඇති විට සහ රඳවා ගැනීම් අවස්ථා 3ක් පෙන්වා දිය හැක.\n- තොරතුරු ලැයිස්තුගත කිරීම ( ලැබුණු තොරතුරු සැකසීම සහ එකිනෙකට සම්බන්ධ කිරීම)\n- ගබඩා කිරීම (ලැයිස්තුගත කරන ලද තොරතුරු ස්ථිර ගබඩා කිරීම)\n- නැවත සිහි ගැන්වීම (ගබඩා කරන ලද තොරතුරු ඇතැම් ඉඟිවලට ප්රතිචාර ලෙස ක්රියාවලියක දී යොදා ගැනීම)"}
{"text": "වර්ෂ 2021 ක්වූ December 07 වැනිදා Tuesday\nඅලුත් සින්දු ගැන කියන අලුත් සින්දුවක්\nගීතයේ පදමාලාව:\nඉස්සර නුඹෙ ලස්සන හිත මියැදුණා ද\nමල්සර ගැඹුරුම ගී හඬ ගොළු වුණා ද\nපෙම්වතියන් හද ඇනගෙන මියැදුණාද\nපෙම්වතුන්ගේ ලෝකය දෙදරා ගියාද\nඑකම වචන එකම තනුවට කිය කිය\nගැහැනු හඬින් කෑ මොර දී පෙම් අයදිමින්\nතිස්සෙම ඇයි රූප පෙට්ටියෙන් අඬ අඬ\nඅනේ පෞරුෂය බිඳගත් පෙම්වත් කැල\nලස්සන විරහෙන් ආදර කවි ගොත ගොත\nඉස්සර පෙම්වතියගේ හිත ලස්සන කෙරු\nසුන්ද ඒ පෙම්වත් හිත් මියැදුණ ලොව\nපෙම්වතියන් උපදින්නේ යළි කොහොමද\nඑල්විස්ලා වික්ටර් හාරලා කොපි කළ\nතෝල්ස්තෝයි මැක්සිම් ගෝර්කිලා මඟ ගිය\nරොක් ඇන් රෝල් කැලැසිකල් ජෑස් රොක් රස විඳි\nසුපෙම්වතුන් හිටියලු ඉස්සර හරියට\nමොනවද අද කාලෙ හැදෙන සිංදු ගැන කියන්න තියෙන්නේ?\nඔබගෙන් කිසියම් කෙනෙකු එම ප්රශ්නය ඇසුවහොත් . . . ඔබ ඊට ලබාදෙන පිළිතුර මම අනුමාන කරමි. එය මෙසේ වන්නට ඉඩ ඇත.\nඅපෝ . . . අද තියෙන්නේ සින්දු ද . . . අඬන එකනෙ කරන්නේ. තනුවකට වචන ටිකක් දාලා අඬනවා. ඕවද සිංදු.\nබහුතරයකගේ මතය වන්නේද එයයි.\nඅලුත් සිංදුවක් අහන්නට කලින් ලේන්සුවකුත් අතේ තියාගෙන ඉන්න ඕන ගායකයාගේ කඳුළු පිහදාන්න.\nමා මිත්රයකු කී වදනක් එලෙස සිහි විය. තරමක උපහාසාත්මක ප්රකාශයක් වුව ද එහි යම් සත්යයක් ඇත්තේය. අපේ ගීතවල විරහව කොතරම් මුසුව ඇතිද. මිල්ටන් මල්ලවාරච්චි, මිල්ටන් පෙරේරා වැනි ගායකයින් එකල හැඳින්වූයේ විරහ ගී උල්පත් හැටියටය. නමුත් අද සිදු වී ඇති දෙය කුමක්ද? මෙම ඛේදවාචකය නෙත ගැටුණු නව පරපුරේ ගායිකා උත්පලා සුමුදුමාලි ඒ අදහස ඔස්සේ ගීතයක් නිර්මාණය කිරීමට උත්සුක වූවාය. යෞවනයන් ගමන් ගන්නා මඟ දෙස විමසිලිමත්ව බලා සිටි ඇය එම ගීතයට ඒවා අන්තර්ගත කළාය. එකී අදහස් කැටිව එම ගීය රචනා කරන ලද්දේ සම්මානනීය සංගීත අධ්යක්ෂවරයකු වන දර්ශන රුවන් දිසානායකයි. ඔහු ඕනෑ තරම් සංගීතයෙන් පෙළහර පා තිබේ. එහෙත් පද රචකයකු වශයෙන් අප ඔහු හැඳින තිබුණේ නැත.\nදර්ශන තුළ සිටින ඒ අපූරු පද රචකයාගේ නිර්මාණශීලී පරාසය කොතෙක්දැයි උත්පලාගේ මෙම ගීතය රස විඳිද්දී ඔබට පසක් වනු ඇත. ඉස්සර නුඹෙ ලස්සන හිත යනුවෙන් නම තබා ඇති එයට රූප රචනයක් සිදු කරන ලද්දේ ටෙලි සිනමා අධ්යක්ෂවරයකු වශයෙන් නමක් දිනා සිටින නාලක විතානගේ විසින්. එම රූප රචනය ද වෙනස් මඟක් ගත් එකකි. උත්පලා ගී ගයන අතරතුරදී පසෙකින් මාලිනී ෆොන්සේකාගේ රුව රැගත් චිත්රපට දර්ශනයකි. තවත් වරෙක ටයිටැනික් හි අමරණීය සුපෙම්වතුන් පෙන්වයි. රොක් ඇන්ඩ් රෝල් නර්තන දර්ශනයක් ද තවත් මොහොතකදී දිස් වෙයි. ඒවාට අමතරව පෙම්වතුන් යුවළක් ද වෙති. ඉන්දික දේශප්රිය සහ ටිෂානි සිල්වා එම චරිතයන් නිරූපණය කොට තිබේ. කොළඹ සහ යාගොඩ පාලම අවට රූපගත කළ මෙම වීඩියෝව සඳහා ඉතාම හොඳ ප්රතිචාර ලැබෙන බව උත්පලා පවසන්නීය."}
{"text": "අධි රුධිර පීඩනය කිසිදු පුර්ව ලක්ෂණයක් නොපෙන්වා කෙනෙකු තුල ඇතිවිය හැකිය. දවසේ පය 24 තුල විවිධ වේලාවන්හිදී කෙනෙකුගේ රුධිර පීඩනය රසදිය පොයින්ට් 30 – 40 අතර ප්රමාණයකින් වෙනස්විය හැකි බව ෛවද්ය විශේෂඥවරු පවසති.\nසාමාන්යයෙන් දහවල් කාලය තුල රුධිර පීඩනය වැඩි වෙන අතර රාත්රී කාලයේ දී අඩු වී යයි. එම නිසා අධි රුධිර පිදනය් සැබවින්ම තමා තුල ඇත්දැයි නිවැරදිව දැනගැනීමට පය 24 ක් තුල දහවල් කාලයේ පැයක් තුල තුන් හතර වතාවක් හා රාත්රී කාලයේ පය බාගයකට වතාවක් රුධිර පීඩනය පරික්ෂා කලයුතු බව බටහිර ෛවද්ය විශේෂඥවරු පෙන්වා දෙති.\nකෙනෙකු තුල අධිරුධිර පීඩනය ඇතැයි සැලකෙන්නේ සිස්තොලික් අගය 140 ක් හා ඩයස් ටෝලික් අගය 90 ක් වූ විටය. වයස අවු: 40 පන්න පසු රුධිර ධමනි දැඩි වීමේ ස්භාවය රුධිර පීඩනය වැඩි විය හැකි එක සාධකයක් ලෙස දැක්වේ. රුධිර පිදනය පාලනය කරගැනීමට ලුණු භාවිතය සිමා කිරීම, පෝෂ්යදායි ගුණයෙන් අනුන පලතුරු – එළවලු ආහාරයට ගැනීම් නිර්දේශ කෙරේ.\n2016 දී ස්වීඩනයේ පර්යේෂකයන් කණ්ඩායමක් විසින් කරන ලද අධ්යනයකදී අධි රුධිර පීඩනය ඇති අයකුට ව්යායාම මගින් සිස්තොලික් අගය රසදිය පොඉන්ට්ස් 11 කින් පමණ අඩු කරගත් හැකි නව තහවුරු කරගෙන ඇත.\nසිරුරේ බර අඩු කරගනිමෙන්ද රුධිර පීඩනය අඩු කර ගත හැකිය. අධ්යනයන්ගෙන් පෙනී ගොස් ඇත්තේ ක්රමවත් ව්යායාම් හා අහාර පලනය් මගින් සිරුරේ බර කිලෝ 4 කින් අඩු කර ගත හැකි බවයි.\nකැලිෆෝනියාවේ ස්ටන්ෆාඩ් විශ්ව විධයාලයේ ෛවද්ය පිඨයේ මහාචාර්ය ගලෙන් එම. චර්ටෝච් පවසන්නේ “ඔබට ඉතා සුළු වශයෙන් හෝ ම මධ්යස්ථ මට්ටමින් අධි රුධිර පීඩනය ඇත්නම් ඖෂධ නොගෙන ව්යායාම මගින් හෝ අනෙකුත් සෞඛ්යයට හිතකර උපදෙස් පිලිපැදීමෙන් යථාතත්වයට පත්විය හැකි බවය. ඉහිල් වීම (Relaxation) හා ප්රනායම හෙවත් මෘදු අආස්වාස ප්රාස්වාස දිනපතා පුරුදු පුහුණු කිරීමෙන් ද අධි රුධිර පීඩනය පාලනය කරගත හැකිය.\nජිවන රටාව බිඳ දමන ආඝාතය වැනි රෝගවලට ම උල පුරන අධි රුධිර පීඩනය කිසිවිටෙකත් නොසලකා හැරිය යුතු නොවේ.\nතොරතුරු අන්තර්ජාලය ඇසුරෙන්."}
{"text": "සුභ දවසක් වේවා හැමෝටම. ඔන්න එහෙනම් මේ පාර මම ඔයාලට අරන් ඇවිත් තියෙන්නේ පවුලේ හැමෝටම එකට ඉඳගෙන බලන්න පුළුවන් Warner Bros. ලගේ Warner Bros. Family Entertainment ලේබල් එක යටතේ 1995 වසරේ නිකුත් වුන ලස්සන විනෝදකාමී ළමා චිත්රපටියක්. ඔයාලා හුඟ දෙනෙක් දන්නවා ඇති The Parent Trap කියලා කියපුවම, එවකට ඉතා සුප්රසිද්ධ චිත්රපටියක්. Erich Kastner යන ජර්මානු ජාතික කතුවරයාගේ Lottie and Lisa යන නවකතාව අසුරෙන් තමයි මුල්ම වරට 1961 වසරේ The Parent Trap චිත්රපටිය නිර්මාණය වෙන්නේ. පස්සේ මේ චිත්රපටියේ අනුකරණයක් විදියට The Parent Trap (1998) කියලා තවත් චිත්රපටියක් නිර්මාණය වුනා. නමුත් මේ සේරටම කලින් 1950 වසරේ තමයි මුල්ම වරට පෙර මම සඳහන් කළ නවකතාව අසුරෙන් චිත්රපටියක් නිර්මාණය වෙන්නේ, ඒ Two Times Lotte යන ජර්මානු චිත්රපටයයි. මෙයින් පස්සේ තමයි බොහෝ චිත්රපටි, වේදිකා නාට්ය, රූපවාහිනි කතා මාලා මේ අසුරෙන් නිර්මාණය වෙන්න පටන් ගන්නේ. අපේ ලංකාවෙත් මේ ඇසුරෙන් පරණ සිංහල චිත්රපටියක් නිර්මාණය කරලා තිබුනා, මට එකේ නම නම් මතක නෑ. මේ හැම චිත්රපටියකම කථා වස්තු වල බොහෝ වෙනස්කම් තියනවා. සේරම එකම කතාව නෙමෙයි තියෙන්නේ, විවිධාකාර සිදුවීම් එකතු කරලා තමයි හැම එකම හදලා තියෙන්නේ. ඉතින් එහෙම එකක් තමයි අද මම ඔයාලට මේ අරගෙන ඇවිත් තියන It Takes Two (1995) චිත්රපටියත්.\nLottie and Lisa නවකතාවේ තියෙන්නේ ඉපදෙනකොට වෙන් වෙන්වෙලා අහඹු ලෙස නිවාඩු කඳවුරකදි එකට මුණගැහෙන පොඩි නිවුන් සහෝදරියෝ දෙන්නෙක් ගැන කතාවකුයි.\nThe Parent Trap චිත්රපටියේ තියෙන්නේ තාත්තා කෙනෙකුගේ දෙවෙනි විවාහයක් නතර කරන්න උත්සහා දරන තැන් දෙකක දුරස් වෙලා වෙනම හැදෙන පොඩි නිවුන් සහෝදරියෝ දෙන්නෙක් තමන්ගේ තැන් මරු කරගන්න සිද්දියක්.\nIt Takes Two චිත්රපටියේ තියෙන්නේ අනාථ පොඩි විසේකාර ගැනු ළමයෙකුයි ධනවත් පවුලක අහිංසක පෝසත් වීනිත ගැනු ළමයෙකුයි අහඹු ලෙස හමුවෙලා තමන්ගේ තැන් මරු කරගන්න සිද්දියක්. (මෙතනදිත් පොඩි වෙනස්කම් ටිකක් එක්ක අරමුණ එකමයි, ඒ තමයි පෝසත් නිවුන් ගැනු ළමයගේ තාත්තගේ දෙවෙනි විවාහය නතර කරන්න දෙන්නා කතා වෙලා වස මුරණ්ඩු නිවුන් ගැනු ළමයා පෝසත් ගෙදරට යන එක)\nඒ වගේම මෙතන තියන විශේෂ දෙය තමයි මේ චිත්රපටියේ රඟපාන්නෙත් සැබෑම ජීවිතයේ නිවුන් සහෝදරියෝ දෙන්නෙක්, ඒ තමයි මේරි කේට් සහ ඈශ්ලි ඔල්සන්. The Parent Trap එකේ වගේ මේ චිත්රපටිය තාක්ෂණය යොදා ගනිමින් සමාන රූපිකම් (ඩබල් ඇක්ටින්) නිර්මාණය කරලා නෑ. ඒ නිසාම මේ චිත්රපටිය බලන්න තරම් හුඟක් වටිනවා.\nකතාව මේකයි,\nඇමැන්ඩා ලිමන්, අනාථ නිවාසයක ලොකු මහත් වෙන මුරණ්ඩු දඟ පොඩි කෙල්ලෙක්. දවසක් මෙයාලගේ අනාථ නිවාසයෙන් කඳවුරු ගමනක් පිටත් වෙලා යනවා. සුන්දර වැව් තීරයක් අසල තියන මේ කඳවුර එහා කොනේ ඇති විශාල කැලවේ බංගලාවේ හොල්මන් ඉන්නවයි කියලා ඇමැන්ඩගේ යාළුවෝ වගයක් කතාවක් අරන් යනවත් එක්කම ඇමැන්ඩට උවමනා වෙනවා මේ කතාව බොරුයි කියලා ඔප්පු කරන්න. මේ නිසා ඇමැන්ඩා සල්ලි වලට මෙයාගේ යාළුවෝ එක්ක ඔට්ටුවක් අල්ලලා මහා කැලවේ බංගලාව ඇතුළට යනවා. මෙතනදි ඇමැන්ඩා වගේම සමාන හැඩරුව තියන කැලවේ බංගලාවේ පුංචි ඇලිසා ඉන්නේ එයාගේ ගෙදරින් ටිකක් පිටට වෙන්නයි. ඇලිසා මෙහෙම ඉන්නවා දකින ඇමැන්ඩව හොයන අනාථ නිවාසයේ එක් පාලිකාවක් වෙන ඩයනා, ඇලිසා ඇමන්ඩා විදියට වැරදියට වටහා ගෙන ඇලිසව කඳවුරට එක්කරගෙන යනවා, එතකොට බංගලාව ඇතුළට ගිහින් හිරවෙන අනාථ ඇමැන්ඩා ඇලිසා කියලා බංගලාවේ හැමෝම වැරදියට තේරුම් ගන්නවා.\nහොඳයි, මෙතන ඉඳන් තවත් දිගට කතාව ගැන කියලා ඔයාලගේ රසවින්දනයට බාධා නොකර ඉන්නම්. ඔයාලා කතාව අරගෙනම බලන්න. ඒ නවත්තපු තැන ඉඳලා තමයි කතාවේ මරුම සෙල්ලම් ටික පටන් ගන්නේ. මේකේ උපසිරැසි දීලා තියෙන්නේ DVD පිටපත් වලටයි, BlueRay එක ආපු ගමන් විගහට Update එක දෙන්නම්.\nDue to copyright issues, we do not provide any torrent link.\nමෙම ලබා දී ඇති උපසිරසි DVD පිටපත් සඳහා අදාළ වේ.\nSubtitle Contributor Rank\nSILVER MEMBER\nJOINING DATE – 2016-12-05\nSUBMAKER RATING BY ADMINS\nඉහත තරු මගින් පෙන්නුම් කෙරෙන්නේ උපසිරසිකරුවා මෙම උපසිරැසිය ඔබ වෙත ගෙන ඒම සඳහා දැක්වූ කාර්යක්ෂමතාව මත ඇඩ්මින් මඩුල්ල ලබාදෙන ඇගයුම් මට්ටමයි. උපසිරැසියේ ගුණාත්මක බාවය උපසිරැසි නරඹන ඔබට මෙම ලිපියේ ඉහල ඇති ස්ථානයෙන් ඇගයුම් මට්ටම ලබාදිය හැක. මෙම නිර්ණායක දෙක මත මෙම උපසිරසි කරුවා හට ඉදිරි ජනප්රිය චිත්රපට සඳහා උපසිරසි සකස්කිරීමට අවස්ථාව හිමි වනු ඇත. මෙය වඩාත් ගුණාත්මක ලෙස උපසිරසි සකස් කිරීම සඳහාත් ඔබට වඩාත් හොඳ තත්වයේ උපසිරසි ඉතා ඉක්මනින් ලබාදීමටත් අප ගන්නා ලද තවත් එක උත්සාහයක ප්රතිපලයකි."}
{"text": "රජයේ පාසල්වල අ.පො.ස. උසස් පෙළ සිසුන්ට බෙදාදීම සඳහා ඇණවුම් කර නිෂ්පාදනය කර ඇති ටැබ් පරිගණක එම සිසුන්ට ලබා නොදී, අඩු පහසුකම් සහිත පාසල් 1346 කට බෙදා දෙන්නැයි, මෙම ව්යාපෘතිය සම්බන්ධයෙන් සොයා බැලීමට පත්කළ විශේෂඥ කමිටුව නිර්දේශ කර ඇත.\nමේ සම්බන්ධයෙන් සොයා බැලීමට නීතිපතිවරයාගේ උපදෙස් මත අධ්යාපන ඇමැති ඩලස් අලහප්පෙරුම මහතා විසින් විශේෂ කමිටුවක් පත්කර තිබේ.\nමෙම විශේෂඥ කමිටුව සිය වාර්තාවෙන් තව දුරටත් නිර්දේශ කර ඇත්තේ, ටැබ් පරිගණක 96916 ක් පළමු අදියර යටතේ නිෂ්පාදනය කරඇති බැවින් ඒවා අවස්ථා 3කදී මිලට ගෙන අඩු පහසුකම් සහිත පාසල් වලට ලබාදෙන ලෙසත්,\nටැබ් පරිගණක වැඩ සටහනේ 2වන හා 3වන අදියර ක්රියාත්මක නොකරන ලෙසත්ය.\nඑමෙන්ම පාසල් තෝරා ගැනීමේ දී සියලුම පළාත් නියෝජනය වන පරිදි තෝරා ගන්නා ලෙසත් ඒවා භාවිතය සහ ඉගැන්වීමේ ක්රියාවලිය පිළිබදව අධ්යාපන අමාත්යාංශය මගින් අධීක්ෂණය කරන ලෙසත් කමිටුව තටදුරටත් නිර්දේශ කර ඇත."}
{"text": "මහ බැංකු බැඳුම්කර නඩුවට අදාළව හිටපු අමාත්ය රවි කරුණානායක මහතා ඇතුලු 07 දෙනෙකු අත්අඩංගුවට ගන්නා ලෙස කොළඹ කොටුව මහේස්ත්රාත් අධිකරණය නිකුත් කර ඇති වරෙන්තු ක්රියාත්මක කිරීම අත්හිටුවමින් අභියාචනාධිකරණය අතුරු තහනම් නියෝගයක් නිකුත් කර තිබෙනවා.\nතමන් අත්අඩංගුවට ගැනීම වළක්වන නියෝගයක් ඉල්ලා එම පිරිස ගොණු කර ඇති පෙත්සම් විභාග කර අවසන් වන තුරු මෙම අතුරු තහනම් නියෝගය බලාත්මකයි.\nඑම් නවාස් / ශිරාන් ගුණරත්න සහ සෝභිත රාජකරුණා යන අභියාචනාධිකරණ විනිසුරු මඩුල්ල විසනුයි මෙම නියෝගය ලබාදුන්නේ."}
{"text": "රොකී බල්බෝවා! මතකද 70, 80, 90 දශකයන්හි සහ 2006 වර්ශයේදි සිනමාව තුලින් බිහිවූ ඒ අසහාය බොක්සින් ක්රීඩා තරුව? වර්තමාන නව පරම්පරාවේ අය නම් රොකී බල්බෝවා කියන්නෙ කවුද කියලා නොදන්නවා වෙන්නත් පුලුවන්. හැබැයි, 70, 80, 90 දශකයන්හි ඉපදුණු කෙනෙක් නම් ෆිලඩෙල්ෆියාවෙ බොක්සිං පුරාවෘත්තය ගැන නොදැන ඉන්න විදියක් නැහැ. 2006 වර්ශය දක්වාම චිත්රපට හයක දිගුවක් ලෙසින් පැමිණි රොකී චිත්රපට මාලාව සඳහා රංගනයෙන් දායක වුණේ අපි කොයි කවුරුත් හොඳින් දන්න කියන Sylvester Stallone නම් රංගධරයා විසින්. ලොව පුරා සිනමා ලෝලින් විසින් රම්බෝ චරිතය ආදරයෙන් වැලඳගත්තෙ මොන විදියටද, ඒ හා සමානවම ආදරයකින් වැලඳගත්ත චරිතයක් තමයි රොකී බල්බෝවා කියන්නෙ. රොකී චිත්රපට මාලාවේ හැම චිත්රපටයක්ම ලොව පුරාම අතිශයින්ම ජනප්රිය වුණා. සම්මාන පිට සම්මාන දිනා ගත්තා. Sylvester Stallone ගේ රම්බෝ උන්මාදය සේම, රොකී උන්මාදයද අස්සක් මුල්ලක් නෑර ලොව පුරාම පැතිර ගිය අයුරු සමහරවිට ඔබට තවමත් මතක ඇතුව නිසැකයි.\nරොකී චිත්රපට මාලාවේ හයවෙනි චිත්රපටයෙන් පස්සෙ පොඩි වෙනසක් සිද්ධවුණා. ඊට වසර නමයකට පස්සෙ, ඒ කියන්නෙ 2015 වර්ශයේදි තවත් රොකී චිත්රපටයක් නිකුත් වුණා. හැබැයි, ප්රධාන චරිතය වුණේ නම් සුපුරුදු පරිදි රොකී බල්බෝවා නෙමෙයි. මතකද Rocky II චිත්රපටයෙදි රොකී බල්බෝවාගෙ ප්රධාන ප්රතිවාදියා වෙච්ච ඇපලෝ ක්රීඩ්ව? ඒ වගෙම තමයි, Rocky IV චිත්රපටය බැලුවා නම් දන්නවා ඇති, ලෝක ශූර ඇපලෝ ක්රීඩ් මිය ගියා කියලත්. ඉතිං, 2015 වසරේ නිකුත් වෙච්ච චිත්රපටයට පාදක වෙන්නෙ, ලෝක ශූර ඇපලෝ ක්රීඩ්ගෙ අවජාතක පුතෙකු වන ඇඩොනිස් ක්රීඩ්ගෙ සම්ප්රාප්තිය. ඇයි මං මෙතනදි අවජාතක කියන වචනය පාවිච්චි කලේ? ඇඩොනිස් ක්රීඩ් කොහොමද බොක්සින් ක්රීඩාවට යොමුවන්නෙ? ඇඩොනිස් ක්රීඩ් කොහොමද ෆිලඩෙල්ෆියාවෙ බොක්සිං පුරාවෘත්තය වෙන රොකී බල්බෝවාව හම්බවෙන්නෙ? රොකී බල්බෝවා කොහොමද තමන්ගේ ප්රධානම ප්රතිවාදියෙක් වෙච්ච ඇපලෝ ක්රීඩ්ගෙ පුතාගෙ පුහුණුකරුවා වෙන්නෙ? ක්රීඩ් කියන තාත්තගෙ වාසගම විතරක් අරගෙන ආපු පොඩි කොල්ලෙක් කොහොමද ඔහුගෙ ඇඟේ දුවන්නෙ බොක්සිං ලෝක ශූර ඇපලෝ ක්රීඩ්ගෙ රුධිරයම තමයි කියලා මුලු ලෝකෙටම ඔප්පු කරලා පෙන්නන්නෙ? මේ දේවල් දන්නෙ නැත්නම් ඔක්කොටම කලින් ගිහිල්ලා Creed (2015) චිත්රපටය නරඹලා ආවොත් හොඳයි.\nCreed (2015) රිලීස් වෙලා හරියටම අවුරුද්දකට පස්සෙ ඒ කියන්නෙ 2016 ජනවාරි වෙනකොට රොකී රසිකයින්ට තවත් සුබ ආරංචියක් අසන්නට ලැබුණා. ඒ Creed සීකුවල් එකකට යන බවට එහි අධ්යක්ෂකතුමා Ryan Coogler විසින් මාධ්ය හමුවේ තහවුරු කරල ප්රකාශ කරල තිබුණ. කොහොම වුණත් කූග්ලර්ට වගේම ජෝඩන්ටත් හිතුව තරම් ඉක්මනට වැඩේට අත ගහන්න බැරි වුණා මොකද බ්ලැක් පැන්තර්හි රූගත කිරීම් ආරම්භ වීමත් එක්ක. ඒක නිසා චිත්රපටය ටිකක් පස්සට දාන්න වුණා. ඔහොම ඉතිං කාලයක් ගත වුණා. ක්රීඩ් වැඩ පැත්තකට දාලා කූග්ලර් පැන්තර් එක්ක හෙට්ටු වෙනකොට රොකී රසිකයො මේ ගැන ටිකක් හිටියෙ දුකින්. කොහොම වුණත් පස්සෙ ඉතිං සියල්ලන්ගේම බලාපොරොත්තු මල් පන ගන්වමින් අධ්යක්ෂකවරයා මාරු වෙලා කාරිය වෙලා අවසානයේදි Steven Caple Jr කියන නවක අධ්යක්ෂකවරයා විසින් වැඩේට අත ගහන්නට සූදානම් වෙනව.. ඔන්න ඉතිං තිර පිටපතේ වැඩත් අහවර වෙනවා. ඒ වෙන කවුරුත් නෙවේ විශිෂ්ට රංගන ශිල්පියෙකු මෙන්ම දක්ෂ තිර පිටපත් රචකයකුද වූ Sylvester Stallone අතින්.. තිර පිටපතේ වැඩ අවසන් වූ විගස අධ්යක්ෂකතුමා විසින් නිවේදනයක් කරමින් ප්රකාශ කළේ ඩ්රාගෝගේ චරිතය සඳහා සුපුරුදු පරිදි Lundgren පණ පොවන බවයි. ඔන්න ඉතිං අවසානයේ 2018 මාර්තු මාසයේදි පිල්ඩෙල්පියාවල Creed II රූගත කිරීම් ආරම්භ වෙලා පුරා මාස 4 ක මෙහෙයුමකින් අනතුරුව අවසානයේ ඔන්න 2018 නොවැම්බර් 21 වෙනිද Metro-Goldwyn-Mayer Pictures මූලිකත්වයෙන් ඇමරිකාවේදි මුල් වරට තිරගත වෙනවා.\nඇමරිකානු ඩොලර් මිලියන 50ක බරපැන දරමින් නිපදවූ මෙම චිත්රපටය ලොව පුරා තිරගත වීමෙන් අනතුරුව මේ වන විට උපයා ඇති මුළු ආදායම ඇමරිකානු ඩොලර් මිලියන 211.1කි. ක්රීඩ් මුල් චිත්රපටයටත් වඩා ආදායම් අතින් සාර්ථක වෙලා තියනවා කියන්නට පුළුවන්. එක අතකින් මේක ඉතාමත් සතුටු වෙන්න පුළුවන් කාරණයක් මොකද 2018 වසරේ එළිදැක්වුණු නම් දැරූ ඉහල බලාපොරොත්තු තියාගෙන හිටි චිත්රපට පොකුරෙන් බාගෙට බාගයක් බොක්ස් ඔෆිස් ආදායම් අතින් අති අසාර්ථක වෙනකොට ක්රීඩ් නිහඬව සාර්ථක ගමනක් ගිහිං තියනවා.\nරොකී බැල්බෝවාගෙ චරිතය රඟ දක්වන විශිෂ්ට රංඟන ශිල්පී Sylvester Stallone සහ ඇඩෝනිස් ක්රීඩ්ගේ චරිතයට පණ පොවන Michael B. Jordan ට අමතරව අයිවන් ඩ්රාගෝගෙ චරිතය වෙනුවෙන් Dolph Lundgrenද මීට අමතරව සුපුරුදු පරිදි Tessa Thompson,Wood Harris,Phylicia Rashād, Andre Ward රංඟනයෙන් දායක වන අතර කතාවට අලුතෙන්ම එක්වන ඩ්රාගෝගෙ පුත් වික්ටර් ඩ්රාගෝගේ චරිතයට පණ පොවන්නේ Florian Munteanu වේ.\nප්රේක්ෂක මනාප 42 282ක් ලබාගනිමින් 7.5ක ඉහළ IMDB අගයක් රඳවා ගැනීමට සමත්කම් දක්වා ඇති මෙම සලරුව මීට අමතරව කුණු තක්කාලි දර්ශකයේ 84% ප්රතිශතයක්ද Metacritic දර්ශකයේ 66%ක ප්රතිශතයක්ද Google පරිශීලකයින්ගෙන් 96%ක මනාපයක්ද ලබාගන්නට සමත්ව ඇත.\nඩැනී “ස්ටන්ට්මන්” වීලර් හම්මෝ නම ඇහුවමත් බය හිතෙනව!! කාටද එයත් එක්ක හැප්පිල දිනන්න පුළුවන්? දවසක් පොඩි හීන්දෑරි කොල්ලෙක් මෙයා පුහුණුවෙන තැනට එනව. ඇවිල්ල හෙනම කලබගෑනියක් කරනව. අන්තිමේදි මේක කෙළවර වෙන්නෙ එක බොක්සින් සටනකින්. ඔට්ටුව කොලුවගෙ වටිනාම වස්තුව එයාගෙ මස්ටෑන් කාර් එක. කොලුවගෙ බොක්සින් මේනියාවෙ තරම එච්චරයි. එදා එයා පරදිනව. පණ වගේ ආදරය කරපු මස්ටෑන් එකත් එයාට නැති වෙනවා. ඒත් කොලුව එතනින් නතර වෙන්නෙ දිගටම සටන් කරනව. අන්තිමේදි කොලුව කෙළවර වෙන්නෙ ලෝක හෙවිවේට් ශූරයා වීමේ හීනය පේන මානය දක්වාම ඇවිල්ලා. දෛවයේ සරදම කියන්නෙ අන්තිම සටන තියෙන්නෙ ඩැනී ස්ටන්ට්මන් වීලර්. අමතක නොවෙන කලින් ප්රතිවාදියා. කොලුවගෙ මස්ටෑන් එක එදත් ඔට්ටුවේ. හැබැයි මෙදා කොලුව දිනනව. ඒ තමයි ක්රීඩ්. ලෝක හෙවිවේට් ශූරයා. ඔන්න ඔහොමයි ක්රීඩ්ගෙ මුල්ම අඩව්ව පටං ගන්නෙ.\nහරි එහෙනං කතාව ඔයාලට බාර කරල යන්නයි මේ සූදානම යන්න කලින් විශේෂයෙන්ම ස්තූති කරන්න ඕන කෙනෙක් ඉන්නව ඒ තමයි අපෙ සිසිල ප්රසාද් සහෝ.. මොකද එයා තමයි ලිපියෙ උඩ කෑල්ල සම්පූර්ණයෙන්ම ලියා දුන්නෙ.. ඒවගේම මට මේ පිලුම අරං දුන්නෙත් සිසිල සහෝම තමයි ඒකට එයාට නැවත වාරයක් ස්තූති කරන ගමං මං නවතිනවා.. ජය වේවා.\nDue to copyright issues, we no longer provide any torrent links.\nලබා දී ඇති උපසිරසි WEB/HD/Blu-Ray පිටපත් සඳහා අදාළ වේ.\nSubtitle Contributor Rank\nBRONZE MEMBER\nJOINING DATE – 2015-04-20\nSUBMAKER RATING BY ADMINS\nඉහත තරු මගින් පෙන්නුම් කෙරෙන්නේ උපසිරසිකරුවා මෙම උපසිරැසිය ඔබ වෙත ගෙන ඒම සඳහා දැක්වූ කාර්යක්ෂමතාව මත ඇඩ්මින් මඩුල්ල ලබාදෙන ඇගයුම් මට්ටමයි. උපසිරැසියේ ගුණාත්මක බාවය උපසිරැසි නරඹන ඔබට මෙම ලිපියේ ඉහල ඇති ස්ථානයෙන් ඇගයුම් මට්ටම ලබාදිය හැක. මෙම නිර්ණායක දෙක මත මෙම උපසිරසි කරුවා හට ඉදිරි ජනප්රිය චිත්රපට සඳහා උපසිරසි සකස්කිරීමට අවස්ථාව හිමි වනු ඇත. මෙය වඩාත් ගුණාත්මක ලෙස උපසිරසි සකස් කිරීම සඳහාත් ඔබට වඩාත් හොඳ තත්වයේ උපසිරසි ඉතා ඉක්මනින් ලබාදීමටත් අප ගන්නා ලද තවත් එක උත්සාහයක ප්රතිපලයකි."}
{"text": "Friday, February 21, 2014\nමට්ට කොලුවා හෙවත් ග්රීස් යකා\nඅපේ මලී කෙල්ලගේ නිවස්නය පල්ලෙහායින් ගිං ගග කොමලිය ගලා බසී අපටත් එය දුටු විට ඇයගේ පහස විද දරා ගැනීමට සිතුනේ නිතැතිනි ඒ අවස්තාවේ අපේ මලීගේ මෑණියන් විසින් කියූ කතාවක් නිසා මෙය පල කරමි\n2011 අග බාගය හා 2012 මුල බාගය වන විට සියලු පුවත් පත් පිරී ගියේ ග්රීස් යකාගේ කතා වලිනි. ග්රීස් යකා පිලිබද සදහන් නොවුනු පුවත් පතක් විකුනා ගැනීමට පවා නොහැකිවිය. ඒ තරමට එම වකවානුව තුල ග්රීස් යකා අප අතර හොල්මන් කලේය. ඔය ග්රීස් යකා හට විවිද පලාත් වල විවිධ නම් වලින් හදුන්වයි. අප නම් කියන්නේ ග්රීස් යකා කියලාමය නමුත් මාගේ අතිජාත මිත්රයෙකු වන සුසන්ත පැවසුවේ නුවර ප්රදේශයේ ග්රීස් යකා හදුන්වන්නෙ මට්ටයා යන නමින් බවයි. තවද අප ප්රදේශයේම සමහරක් බූලා කියා ආමන්ත්රනය කරන්නේද ග්රීස් යකාටමය. එය වෙනස්ම ආකාරයේ ආමන්ත්රනයකි. අපගේ මලී කෙල්ලගේ අම්මා අප නෑමට ගගට යන විට පැවසුවේ වැඩියේ හවස් නොවී නාගෙන එන්න කෙල්ලො ගෙනියන්න මට්ට කොලුවා එනවා හවස් වෙනකොට කියයායි. එනම් ඔවුන් ග්රීස් යකා හදුන්වන්නේ මට්ට කොලුවා කියායි. එම මිනිසුන්ගේ සුන්දරත්වය එයයි ඔවුන් අර මට්ටයාටද මට්ට කොලුවා කියා ආමන්ත්රනය කරන්නෙ ඔහු හට යම් ගෞරවයක් එකතු කරමින් ය ඔවුන් කාටත් නිගා කරන්නේ නැත. සුන්දර ගැමි කමට මම ආලය කරමි. ඔබත් මෙම මට්ටයාට තවත් නම් දන්නේ නම් කමෙන්ට් කරන්න හැමදෙනාගේම දැනගැනීම පිනිස."}
{"text": "ජෛව විද්යාත්මක පර්යේෂණ කටයුතු සඳහා පමණක් ඇතුළුවීමට ඉඩ ලබා දෙන හග්ගල දැඩි ස්වාභාවික රක්ෂිත කලාපයේ අක්කර තුනක භූමි ප්රදේශයක් වාරි මාර්ග දෙපාර්තමේන්තුව විසින් අනවසරයෙන් එළි පෙහෙළි කර වගා කටයුතු සිදු කරන බව වනජීවි සංරක්ෂණ දෙපාර්තමේන්තුවේ අභ්යන්තර ආරංචිමාර්ග සඳහන් කරනවා.\nහග්ගල දැඩි ස්වභාවික රක්ෂිතයේ කන්දේ ඇළ ජලාශයට ආසන්න භූමියක් වාරිමාර්ග දෙපාර්තමේන්තුව විසින් අනවසරයෙන් එළි පෙහෙළි කර ගොඩනැගිලි හතරක්ද ඉදිකර තිබෙනවා.\nඑම ගොඩනැගිලි ආශ්රිත භූමිය තුළ මහා පරිමාණයෙන් පළිබෝධනාශක යොදා ගනිමින් වගා කටයුතු සිදුකර ඇති බවයි වාර්තා වෙන්නේ.\nවාරිමාර්ග දෙපාර්තමේන්තුව විසින් හග්ගල දැඩි ස්වභාවික රක්ෂිත කලාපය මෙලෙස එළි පෙහෙලි කර ගොඩනැගිලි ඉදිකර ඇත්තේ අදාළ භූමිය වනජීවි සංරක්ෂණ දෙපාර්තමේන්තුවෙන් පවරා ගැනීමකින් තොරව බවටද අනාවරණය වී ඇති අතර, අනවසර වගා කටයුතු කිරීමේදී දැඩි ස්වභාවික රක්ෂිත කලාපයේ සතුන්ගේ වාසස්ථාන රැසක්ද විනාශයට ලක්ව තිබෙන බව පරිසරවේදීහු පවසයි.\nඑමෙන්ම ප්රදේශයේ ජල මූලාශ්ර රැසක් ආරම්භ වන්නේද හග්ගල දැඩි ස්වභාව රක්ෂිත කලාපයෙනි.\nවාරිමාර්ග දෙපාර්තමේන්තුව විසින් මෙහි අනවසරයෙන් ගොඩනැගිලි ඉදිකිරීම සහ වගා කටයුතු සිදු කිරීම පිළිබඳව වනජීවි සංරක්ෂණ දෙපාර්තමේන්තුවේ නිලධාරීන් ඉහළ බලධාරීන්ට දැනුම් දුන්නද ඔවුන් නිහඬ පිළිවෙතක් අනුගමනය කරන බව එම දෙපාර්තමේන්තුවේ අභ්යන්තර ආරංචි මාර්ග සඳහන් කළා.\nහග්ගල දැඩි ස්වභාවික රක්ෂිතයක් ලෙස 1938 පෙබරවාරි මස 25 වැනිදා ගැසට් කරන තිබෙනවා."}
{"text": "‘තලපති 65’ ප්රචාරක දැන්වීමක් එළිදකියි\n(ෆාස්ට් නිව්ස් | ඉන්දියාව) – මේ වනවිට රුසියාවේ රූපගත කෙරෙන නෙල්සන් දිලිප් කුමාර්ගේ ‘බීස්ට්’ චිත්රපටයේ පළමු ප්රචාරක දැන්වීම මීට දින කිහිපයකට පෙර එළිදක්වනු ලැබීය. සුපිරි දකුණු ඉන්දීය සිනමා නළු විජේ රංගනයෙන් දායක වෙන මෙම චිත්රපටය ලබන වසරේ ප්රදර්ශනය වීමට නියමිතව ඇත.\nවාර්තාවන අන්දමට මෙම ‘බිස්ට්’ චිත්රපටයේ ප්රචරක දැන්විම එළිදැක්විමට සූදානම් කර ඇත්තේ විජේගේ 47 වැනි උපන්දිනය යෙදී ඇති ජූනි 22 වැනිදා දිනයේදීය. මෙය මේ වසරේ තිරගත වූ ‘මාස්ටර්’ චිත්රපටයෙන් පසවු විජේ ප්රේක්ෂයන් හමුවන පළමු චිත්රපටය ‘තලපති 65’ වෙයි."}
{"text": "ඉන්දියාවෙන් හමුවුණු ද්විත්ව විකෘති ප්රභේද කොරෝනා වෛරසය මේ වන විට ලෝකයේ රටවල් 44කින් හඳුනාගෙන ඇති බව ලෝක සෞඛ්ය සංවිධානය පවසනවා.\nඑක්සත් ජාතීන්ගේ සෞඛ්ය ඒජන්සිය පවසන්නේ, ඉන්දියාවේ පසුගිය ඔක්තෝබර් මාසයේ දී මෙම B.1.617 ප්රභේදය පළමුවෙන් හඳුනා ගෙන ඇති බවය.\nසාම්පල 4,500කට අධික සංඛ්යාවක් පරීක්ෂා කිරීමෙන් අනතුරුව මෙම ඉන්දීය ප්රභේදය රටවල් 44ක පැතිරී ඇති බව අනාවරණය වී තිබෙනවා. ඉන්දියාව හැරුණු කොට මෙම ප්රභ්දයෙන් වැඩිම ආසාදිතයින් පිරිසක් හමු වී ඇත්තේ බ්රිතාන්යයෙන් බව ඉන්දීය මාධ්ය වාර්තා කර තිබෙනවා.\nඑමෙන්ම ලෝක සෞඛ්ය සංවිධානය මෙම B.1.617 ප්රභේදය සැලකිය යුතු ප්රභේදයක් (Variant of Concern) ලෙස ප්රකාශයට පත් කර තිබෙනවා.\nබ්රිතාන්ය, බ්රසීලය සහ දකුණු අප්රිකාව යන රටවල්වලින් හමුවූ ප්රභේද තුනට අමතරව ඉන්දියානු ප්රභේදය ද ලොව බරපතළ කොරෝනා වෛරස් ප්රභේද ලැයිස්තුවට ඇතුළත් කර තිබෙනවා."}
{"text": "මහා බ්රිතාන්ය සතුව ලිඛිත ව්යවස්ථාවක් නැතැයි කිය වේ. ඒත් ඒ රට එතරම් අලකලංචියක් නැතිව පාලනය කෙරේ. එහෙව් කඩදාසියකට යට නොවී සිටි ඔවුන් මෙහෙන් යන විට නම් කඩදාසියක ලියා ව්යවස්ථාවක් අපට දී ගොස් තිබිණි. ඒ සමහර විට අපේ හැටි දන්නා නිසා විය හැකි ය. එහි සුළු ජාතිකයන් වෙනුවෙන් 29 වගන්තිය නමින් ඔවුන්ගේ අයිතීන් ආරක්ෂා කිරීමට වගන්තියක් ද ඇතුළු කිරීමට ඔවුන් වග බලා ගත්තේ ටිකක් නොව ගොඩක් අප ගැන දන්නා නිසා විය හැකි ය.\nඒ වගන්තියෙන් පමණක් දෙමළ ජාතික අපේක්ෂාවන් ඉටු වූයේ නැත. තමන්ගේ පළාත්වල පාලනය තමන්ට කර ගෙන යා හැකි ක්රමයක් ඔවුහු බලාපොරොත්තු වූහ.\nසිංහල පමණක් රාජ්ය භාෂාව කිරීමෙන් තමන් කළ පාපයට වන්දියට අමතරව බණ්ඩාරනායක මහතා පෙඩරල් ක්රමයක් යෝජනා කළේ ඒ අභිලාෂය ද මුදුන්පත් කරණු සඳහා ය. සංඝයා වහන්සේලාගේ විරෝධය හමුවේ ඔහු එය අකුලා ගත්තේ ය.\nඊට පසු ඩඩ්ලි සේනානායක මහතාට ද සමාන මැදිහත් කිරීමක් කිරීමට වුවමනා ව තිබුනේ ය. විරුද්ධ පක්ෂ එකතු වී ඩඩ්ලිගේ බඩේ වඩේ කියමින් ඒකට ද තිතක් තිබ්බෝ ය.\nකෙසේ හෝ අවසානයේ අපි සුද්දාගේ ව්යවස්ථාව විසිකර අපේ ම ව්යවස්ථාවක් හදා ගත්තෙමු. එසේ කරද්දී දෙමළ ජාතික අපේක්ෂා පිළිබඳව තුට්ටුවක වත් සැළකීමක් නොදක්වන ලදී.\nඑසේ කොට තව වසර 5 ක් යන්නට මත්තෙන් ඒකත් විසිකර තවත් එකක් හැදුවෙමු. ඊට පසු වකවානුවේ අප දිගින් දිගට කළේ එයට සංශෝධන ගෙන ඒම ය.\nමේ ව්යවස්ථාව තරම් මෙතරම් කෙටි කලක් තුළ දී සංශෝධනයට ලක් වූ තවත් ව්යවස්ථාවක් ලෝකයේ කිසියම් රටක තිබේ දැයි යන්න සැක සහිත ය. ඒ තුනෙන් දෙක නැත්නම්, ඒක හදා ගන්නට ක්රම සහ විධි ව්යාවස්ථාවෙන් සම්පාදනය කර ඇති නිසා ය. ඒ ව්යවස්ථාවේම කප්පරක් ඇමති පට්ටම් නිර්මාණය කර ගත හැකි නිසා ය. 19 ව්යවස්ථා සංශෝධනයෙන් ඒ සම්බන්ධයෙන් පනවන ලද සීමා එහි ම සඳහන් ජාතික ආණ්ඩුවක් සම්බන්ධයෙන් ව්යාතිරේඛය යටතේ නිශ්ප්රභා වන නිසා තවමත් අප ඉන්නේ ඒ සම්බන්ධයෙන් 19 ට පෙර තත්වයේ ය.\nදෙමළ ජනතාව අවිගත්තේ මේ ව්යවස්ථාව තුළ ඔවුන් දෙවැනි පන්තියේ පුරවැසියන් ව තිබීම නිසා යැයි කියනු ලැබේ. සෑම දෙයක් ම කොළඹින් තීරණය කෙරෙන තත්වයක් යටතේ ඔවුන්ගේ වුවමනා එපා කම් හා පළාතේ සංවර්ධනය සඳහා මධ්යම ආණ්ඩුවේ අනුකම්පාව ලැබෙන තෙක් ඉන්නට වීම ඔවුන් රිස්සුවේ නැත. ඔවුන් වෙත දුන් පොරොන්දු දකුණේ විරෝධයන් හමුවේ රටේ නායකයින් විසින් අකුළා ගනු ලැබූ නිසා බන්දේසියක දමා කිසිවක් තමන්ට නොලැබෙන බව ඔවුන් විසින් වටහා ගෙන තිබුණේ ය.\nඉතින් යුද්ධය දිගට ඇදී ගෙන යන විට මේ ඉල්ලිම් සම්බන්ධයෙන් යමක් කළ යුතු බවක් පෙනෙන්නට විය. යමක් කරන ලෙස ජාත්යන්තර බලපෑම් ද ඇති විය.\nඒ අවබෝධය දැනුණු දකුණ නිකම් සිටියේ නැත. ඒ ඉල්ලීම පිළිගනිමින් ව්යවස්ථාව වෙනස් කළ යුත්තේ කෙසේ දැයි විමසීමට සර්වපාක්ෂික සමුළු ගණනාවක් ආණ්ඩු ගණනාවක් විසින් ම පත් කරන්නේ ඒ නිසා ය.\nඒ එකක්වත් ඉවර වුනේ නැත. ඒවා ඇදී ඇදී ගියේ ය. අතරින් පතර ඉවරයක් දුටු ඒවා පවා ක්රියාත්මක කෙරුණේ ද නැත. උතුරට දුන්නොත් දකුණ තරහා වෙනවා ය. ඒ නිසා කළේ දෙනවා වගේ පෙන්වමින් කල් ගන්නා අතර මුකුත් නොදීමට වග බලා ගැනීම ය.\nඅන්තිමේ ඉන්දියාවෙන් අපට පරිප්පු සමග නව ව්යවස්ථාවක් ලැබුනේ ය. ඒ ව්යවස්ථාව යටතේ පළාත් පාලන සභා පිහිටුවන ලදී. අන්තිමට උතුරට හැරෙන්නට අනිත් හැම තැනකම පළාත් සභා ලැබුණු නමුත් ඉල්ලා අරගල කළ උතුරට තව බොහෝ කලක් යන තුරු ලැබුණේ ආණ්ඩු කාරයෙකි.\nරට කුඩා වුව ද මට්ටම් තුනක දේශපාලන ව්යුහයක් දැන් අප සතු ය. ඒක එහෙම වුනාට බොහෝමයක් තීන්දු ගන්නේ මධ්යම ආණ්ඩුවෙනි. ඉතිරි ආයතන තිබෙන්නේ බදු මුදලින් නඩත්තු කරනු සඳහා ය. නැතිනම් මේ ගහන කප්පරක් බදු වලට කරන්නට දෙයක් නැති නිසා ය. දේශපාලනඥයින්ගේ ඊලග පරම්පරාවට ඒ කියන්නේ දරු මුණුබුරුන්ට දේශපාලනය ඉගෙන ගැනීමට ප්රාථමික පාසලක් හැටියට පාවිච්චි කිරීම සඳහා ය.\nසියලු කුණු බේරුවල් බොක්කට වගේ රටේ සියලු ප්රශ්නවලට හේතුව ව්යවස්ථාව යයි සැලකූ කාලයක් ද විය. ඒ අතරිනුත් ප්රධාන තැනට පැමිණයේ විධායක ජනපති ක්රමය ය. එය අහෝසි කිරීම සඳහා බලය ඉල්ලා පැමිණ බලය ලබා ගත් අය තුන්දෙනෙකි. පළමුවැන්නා ඒ සම්බන්ධයෙන් කිසිවක් නොකළේ ය. දෙවැන්නා අහෝසි කරනු වෙනුවට තවත් බලතල එකතු කර ගත්තේ ය. තුන්වැන්නා පමණක් එහි බලතල අඩු කිරීමට යම් පමණකට ක්රියාත්මක කළේ ය. ඉතිරිය කරන හැටි මේ වන විට ජනතාව බලාගෙන සිටිති.\nයුද්ධය ඇති වූයේ බලය නොබෙදී තිබීම නිසා බව අපට කීවේ ව්යවස්ථා විශේෂඥයෙකු වූ ජී ඇල් පීරීස් මහාචාර්ය තුමා ය. එතුමා එක් කලක් ඒ වෙනුවෙන් වෙහෙසවනු ද අපි දුටුවෙමු. චන්ද්රිකාගේ පාලන සමයේ ව්යවස්ථාවක් ගෙන ඒමට ද එතුමා කටයුතු කළ බව අපට මතක ය. දැන් නම් එතුමා මේ ගැන කියන්නේ කුමක් දැයි දැන ගන්නට නැත. එතුමා නැතිවම තවත් වටයකින් නව ව්යවස්ථාවක් පිළිබඳ කතා බහ කෙරෙමින් තිබෙන්නේ ය.\nජනතා අදහස් විමසමින් දිග මාවතක ගමන් කරන මේ ගමන ද කොහින් කෙළවර වේ දැයි කිව නොහැකි ය. ඒකට එක් හේතුවක් ආණ්ඩුවක් ගෙන එන ඕනෑම හොඳ දෙයකට පවා විරුද්ධ වන විරුද්ධ පක්ෂයක් අප රටේ සැමදාමත් තිබූ නිසා ය.\nඅප සිහින දකින ව්යවස්ථාව තුළ බලතල බොහෝමයක් පළාත්වලට බෙදා තිබේ. පළාතේ බහුතරය භාවිතා වන භාෂාවෙන් ඒ පළාත් සභාව තුළ කටයුතු කෙරෙන අතර ඉතිරි භාෂා ද යොදාගෙන ගනුදෙනු කිරීමට ප්රතිපාදන ඇති කර තිබේ.\nව්යවස්ථාව ගැන මෑතක සිදු වන සංවාදයන් වල ඉදිරියට එන එක් ප්රධාන කාරණයක් වන්නේ බුද්ධාගමට ප්රමුඛස්ථානය ව්යවස්ථාවෙන් දිය යුතු ද යන්න ය.\nබුදුහිමියන් සිය පිය රජු වූ ශුද්ධොදන රජු ගෙන් වත් තම ආගම වෙනුවෙන් නොඉල්ලූ ප්රමුඛස්ථානයක් අපේ හිමිවරු ව්යවස්ථා සම්පාදකයින්ගෙන් ඉල්ලා සිටිනු පසුගිය දිනවල දකින්නට ලැබුනේ ය.\nලෝකයේ ඇතැම් රටවල් රජය ආගමෙන් වෙන් කර ඇත්තේ ය. එයට හේතු ගණනාවකි. ඉන් පළමුවැන්න ආගමික නීතිය ඇතැම් අවස්ථාවල රටේ නීතියට පටහැනි විය හැකි නිසා ය. බුද්ධාගමේ සතුන් මරන්නට අනුබල දෙන්නේ නැත. එහෙත් රජයේ ධීවර දෙපාර්තමේන්තුව නියැලෙන්නේ ඒ කටයුත්තේ ය. ධීවර අමාත්යංශයේ නිලධාරීන් පන්සිල් ගෙන මසුන් මරන්නන්ට පහසුකම් සපයන විට අවුලට යන්නේ බුද්ධාගම ද රජය ද ඒ නිලධාරීන් ද මේ විගඩම බලා සිටිනා හය හතර නොතේරෙන දරුවන් ද යන්න ගැටළුවකි. සතුන් මැරිම වැරදි වුව ද මසුන් මැරීමට එරෙහි නීති පනවන්නට ද රජයට බැරි ය. දෙවැන්න ආගම ලෝකෝත්තර දෙයක් ද රජය ලෞකික දෙයක් ද ලෙස සැළකෙන නිසා ය. තෙවැන්න යම් ආගමකට විශේෂයක් කිරීමෙන් ඒ අනුගාමිකයින් ට සතුටක් ලැබුණ ද ඒ ආගම නොඅදහන සෙසු ජනයාට එයින් සංවේගයක් දැන වෙන නිසා ය. සිව්වැන්න සැමට සමාන ලෙස සැළකිය යුතු ය යන ව්යවස්ථාවේ මූලික ම අයිතිවාසිකමක් ඒ මගින් අහෝසි වන නිසා ය.\nඅප දකින සිහින ව්යවස්ථාව තුළ කිසිම ආගමකට සුවිශේෂී සැළකිල්ලක් නැත. ආගම රජයේ කටයුතු වලින් වෙන් කර තිබේ. රජයේ උත්සවවල කිසිදු ආගමික කටයුත්තක් සිදු නොකළ යුතු බවට ප්රතිපාදන පනවා තිබේ.\nතමන් කැමති ආගමක් ඇදහීමට ද එය අත් හැරීමට ද කැමති ආගමක් වැළඳ ගැනීමට ද නිර්ආගමිකව ජීවත්වීමට ද නීතියෙන් ඉඩ කඩ සළසා තිබේ. ආගමික කටයුතු සංවිධානය කිරීමේ දී ජන ජීවිතයට හිරිහැරයක් නොවන පරිදි කටයුතු කළ යුතු බවට ද අප කියන සිහින ව්යවස්ථාව තුළ ප්රතිපාදන සකසා තිබේ. ආගමේ නාමයෙන් මිනිසුන් පීඩනයට පත් කිරීමට එරෙහි ප්රතිපාදන ද ඒ තුළ තිබේ.\nව්යවස්ථාව මගින් ජනයා අපේක්ෂා කරන තවත් එක් ප්රධාන කාරණයක් වෙයි. ඒ අමාත්යංශ ගණන හා ඇමතිවරුන් ගණන සීමා කිරීම ය. ඔවුන්ට ලබා ගත හැකි වරප්රසාද සම්බන්ධයෙන් සීමාවන් පැනවීම ය. හැන්ද ඇති කල බෙදා ගැනීමට නොපෙළඹෙන්නේ කවුද? එවැන්නකට ඉඩ ව්යාවස්ථාවෙන් අවුරා දැමීම ඒ නිසා ම කළ යුතු ය. නැත්නම් සිදු වන්නේ අතිවිශාල ඇමතිවරුන් සංඛ්යාවක් ද ඔවුන්ට දිනෙන් දින එක්වන වරප්රසාද සමූහයක ද බර කරට ගැනීමට ජනතාවට සිදු වීම ය. ඒ නිසා අප සිහින දකින ව්යවස්ථාව මගින් මේවාට සීමා පනවා තිබේ.\nදැනට පනතක් හැටියට ඇති තොරතුරු දැන ගැනීමේ අයිතිය ව්යවස්ථා ප්රතිපාදනයක් ලෙස අතුළු කිරීම මගින් තොරතුරු දැන ගැනීමට ඇති අයිතිය තහවුරු කර තිබේ.\nජනතා නියෝජිතයන් සම්බන්ධයෙන් අධ්යාපන සුදුසුකම් ප්රකාශයට පත් කිරීමක් ද සිදු කළ යුතු බව ජනතා අපේක්ෂාව ය. ඒ යම් අධ්යාපනයක් නොලැබූ කෙනෙකුට රටේ ප්රතිපත්ති හෝ නීතිය සම්බන්ධයෙන් තීරණ ගැනීමට ඉඩ දීම භයානක නිසා ය. උගත් අය ඊට වෙනස් ලෙස හැසිරෙතැයි සහතිකයක් ඇති නිසා නම් නොවේ. ඉතිහාසය නම් කියන්නේ උගත් නූගත් බේදයක් නැතිවම මේ ජනතා නියෝජිතයන් අතිශයින් අවස්ථාවාදී කියා ය. කෙසේ වුව ද යම් සහනයක් පතා අවම සුදුසුකම ලෙස අපොස උපෙ විභාගයවත් සමත් ව සිටීම සුදුසු කමක් හැටියට අපේ ව්යවස්ථා සිහිනය තුළ තිබෙන්නේ ය.\nසල්ලි ලැබෙනවා නම් වරප්රසාද ලැබෙනවා මේ දේශපාලනඥයන් පනින්නට ද ලෑස්ති ය. රිලව් වගේ ය. ඒ පැනීම සඳහා මුදල් ද තව බොහෝ දේ ද අත යට මාරුවෙන බව සමහරු කියති. ඒ නැතත් පැන්නාම වරප්රසාද වත් දිය යුතු ය. ව්යවස්ථාවකින් මේ පැනිලි නවත්වන්නට හැකි වෙතැයි ජනතාව අපේක්ෂා රඳවා ගෙන සිටිති. ඒ කියන්නේ පනින්නේ නම් ආසනය අහිමි වෙන බවට ප්රතිපාදන සැකසිය යුතු බව ය. අපේ සිහින ව්යවස්ථාව තුළ එවැනි ප්රතිපාදන ඇත.\nහිඟා කෑම ව්යවස්ථාවෙන් තහනම් කර තිබේ. තමන්ගේ ජිවිතය ගෙන යෑමට සුදුසු ආදායම් මාර්ගයක් නොමැති අය රජයෙන් රැක බලා ගැනේ. ඒ ආදායම් මාර්ගයක් රජය ද මැදිහත් වී ඇති කර දෙන තෙක් ය. ඒ සඳහා ද ප්රතිපාදන ව්යවස්ථාවට ඇතුළත් කර ඇත.\nඅධ්යාපනය හා සෞඛය පිළිබඳ මූලික වගකීම රජය විසින් දැරිය යුතු බවටත් දළ දේශීය නිශ්පාදනයෙන් නිශ්චිත අගයක් මේ සඳහා වෙන් කිරීමටත් ව්යවස්ථාව තුළම ප්රතිපාදන සැකසිය යුතු බව ද අපේක්ෂා කෙරේ.\nඋසස් අධ්යාපනය සඳහා රජය වැය කරන මුදල රජයේ ආයතනයක උසස් අධ්යාපනය හදාරන්නේ නම් එසේ ලබන පුද්ගලයා නමින් යම් ගිණුමක සටහන් වෙන අතර යම් හෙයකින් එසේ බදු මුදලින් අධ්යාපනය ලද කෙනෙකු රට හැර යනවා නම් ඒ මුදල ගෙවීමට කටයුතු කළ යුතු බවට ද මේ කියන සිහින ව්යවස්ථාවේ ප්රතිපාදන සකසා තිබේ. රට තුළ සේවය කරන කාලය අනුව ද විශේෂයෙන් දුෂ්කර පළාත්වල සේවය කරන කාලය අනුව ද මුදල් නැවත ගෙවීමකින් තොරව ඒ ගිණුමේ ණය පියවිය හැකි ය (මහාචාර්ය රොහාන් සමරජීව මහතාගේ සංකල්පයට අනුව ගොඩ නගන ලදී). මේ ක්රමවේදය ව්යවස්ථාවට ඇතුළත් කිරීම මගින් ජනතාවගේ බදු මුදල්වල ආයෝජනයන් ජනතාවටම ලබා ගත හැකි ලෙස සහතිකයක් ජනතාවට ලබා දී ඇත.\nඅපේ සිහින ව්යවස්ථාව තුළ විෂම ලිංගිකයන්ට මෙන් ම සමලිංගිකයන්ට ද සංක්රාන්ති ලිංගිකයන්ට ද සිය අනන්යතාවය ඇතිව ජීවත් වීමේ ප්රතිපාදන සළසා ඇත. ඔවුන් අතර විවාහ ඇති කර ගැනීමට ද ඉඩක් ඒ ප්රතිපාදන තුළ ඇත. ඒ මේ සෑම ප්රවණතාවයක් ම ස්වභාවික බවට වෛද්ය පර්යේෂකයන් විසින් සනාථ කර ඇති නියමයන්ට අනුව යමිනි.\nළමා විය ඉක්මවූ කෙනෙකුට ආදරය කිරීමට ද එකිනෙකාට ආදරය කරන දෙදෙනෙකුට ප්රසිද්ධියේ සිප වැළඳගැනීමට ද අයිතිය ලබා දී තිබේ. එවැන්නන්ට බාධා හිරිහැර කරන අය දණ්ඩනයට යටත් කළ යුතු බවට ප්රතිපාදන ව්යවස්ථාවට ඇතුළු කර තිබේ. ආදරය කිරීම සඳහා කප්පම් ගෙවීමට සිදු වීමෙන් මිනිසුන් මින් පසු නිදහස් වෙනු ඇතැයි අපේක්ෂිත ය.\nපනින්නට ඉඩ ව්යවස්ථාවෙන් ම අහුරා ඇති නිසා මේ සිහින ව්යවස්ථාව සම්මත වීමෙන් පසු සංශෝධනයන්ට ලක් නොවී දිගු කලක් පවතිනු ඇතැයි යන අමතර සිහිනයක් ද අපි අවසාන වශයෙන් දකිමු."}
{"text": "රජයේ වෛද්ය නිලධාරීන්ගේ සංගමය විසින් ආරම්භකළ වෘත්තීය සමිති ව්යාපාරය පිළිබඳව සෞඛ්ය, පෝෂණ හා දේශීය වෛද්ය අමාත්යාංශයේ විශේෂ ප්රවෘත්ති නිවේදනය.\nසෞඛ්ය,පෝෂණ හා දේශීය වෛද්ය අමාත්යාංශය විසින් ප්රධාන රෝහල් සහ දිස්ත්රික් රෝහල් අධ්යක්ෂවරුන්ගෙන් (31) දින රජයේ වෛද්ය නිලධාරීන්ගේ සංගමයේ වෘත්තීය සමිති ක්රියාමාර්ගය පිළිබඳව තොරතුරු එක්රැස් කරන ලදි.\nඒ අනුව පහත සදහන් නිරික්ෂණයන් හදුනා ගන්නා ලදි.\n01. කොළඹ, ගම්පහ කෑගල්ල කිසිම වෘත්තීය සමිති ක්රියාමාර්ගයක් ක්රියාත්මක නොවුනි.\n02. මහමෝදර ශික්ෂණ රෝහලේ දී කිසිම වෘත්තීය සමිති ක්රියාමාර්ගයක් ක්රීයාත්ම\nනොවුනි.\n03. ලියාපදිංචි සහ සහකාර වෛද්යවරු පර්යන්ත රෝහල් බොහෝ ගණනාවක රෝගී සත්කාර සේවාවන්\nසාමන්ය පරිදි පවත්වාගෙන යන ලදි.\n04. විශේෂඥ වෛද්යවරුන් සහ සීමාවාසික වෛද්යවරුන් සියළු රෝහල්වල නේවාසික රෝගීන්ගේ\nප්රතිකාර සේවාවන්ට අදාල කටයුතු සාමාන්ය පරිදි පවත්වාගෙන යන ලදි.\n05.තබොහෝ රෝහල්වල හදිසි ශල්ය කර්ම සහ සාමාන්ය ශල්ය කර්ම ද සිදු කරන ලදි.\n06. ඇතැම් රෝහල්වල හදිසි හා අත්යාවශ්ය ශල්යකර්ම පමණක් සිදු කරන ලදි.\n07. රෝහල්වල දෛනිකව සිදු කරනු ලබන කාර්යයන් සදහා බලපෑමක් ඇති වූ ස්ථානවල බලපෑම් සිදුව\nඇත්තේ බාහිර රෝගී අංශ සහ සායන කටයුතු අංශ පවත්වාගෙන යාම සදහා පමණකි. එසේ\nවුවත් යම් යම් රෝහල්වල බාහිර රෝගී අංශ සහ සායන කටයුතු ද ක්රියාක්මක වුනි.\nනිපුන් ඒකනායක,\nසෞඛ්ය, පෝෂණ හා දේශීය වෛද්ය අමාත්යතුමාගේ මාධ්ය ලේකම්,"}
{"text": "වව්නියාව පොලීසියේ පිහිටුවා ඇති පොලිස් ත්රස්ත විමර් ශන ඒකකයේ රඳවා සිටින ත්රස්ත ක්රියාවන් හේතුවෙන් අත්අඩංගුවට ගෙන සිටින සැකකරුවන් 19 දෙනාගෙන් 17 දෙනෙකුටම කොරෝණා වෛරසය ආසාදනය වී ඇති බවට තහවුරු වී ඇති බවට වව්නියාව සෞඛ්ය පරික්ෂක කාර් යාලය පවසයි.\nවව්නියාව පොලිස් ත්රස්ත විමර්ශන ඒකකයේ ත්රස්ත ක්රියාවන් සඳහා සම්බන්ධ හා අනුබල දීම යන කරුනු හේතුවෙන් රඳවාගැනීමේ අධිකරණ නියෝග මත රඳවා සිටින සැකකරුවන් 19 දෙනාගෙන් කිලිනොච්චිය පුනරීන් ප්රදේශයේ පදිංචි 29 හැවිරිදි සැකකරුවෙකුට පසුගිය 24 වනදා සිදු කරන ලද පී.සී.ආර්. පරික්ෂණයකදී කොරෝණා වෛරසය වැළඳී ඇති බවට හෙලි වීමෙන් පසුව සෙසු සැකකරුවන් 18 දෙනාටද පී.සී.ආර්. පරික්ෂණයන්ට යොමු කිරීමෙන් අනතුරුව තවත් 16 දෙනෙකුට කොරෝණා වෛරසය අසාදානය වී ඇති බවට මේ වන විට තහවුරු වී ඇත.\nඅදාල සැකකරුවන්ගෙන් කොරෝණා වෛරසය ආසාදනය වී නොමැති සැකකරුවන් දෙදෙනා වෙනම ස්ථානයක රැඳවීමට පියවර ගෙන ඇති අතර පළමුව වෛරසය වැළඳුනු සැකකරුගෙන් සෙසු සැකකරුවන්ට කොරෝණා වෛරසය ආසාදනය වී ඇති බවට සෞඛ්ය නිලධාරීන් සැක පලකරති.\nමේ හේතුවෙන් වව්නියාව පොලිස් ත්රස්ත විමර් ශන ඒකකයේ පොලිස් නිලධාරීන්ද මේ වන විට පී.සී.ආර්. පරික්ෂණයන් වෙතට යොමු කිරීමට පියව ගෙන ඇති අතර ඔවුන් නිරෝධායනය කිරීමටද පියවර ගෙන ඇතැයි වව්නියාව සෞඛ්ය නිලධාරී කාර් යාලය වැඩි දුරටත් පැවසීය."}
{"text": "රාජ්ය අමාත්ය පිල්ලෙයාන් ජනතාව විසින් මඩකලපුවේදී එලවා දැමීමට කටයුතු කර ඇති බව වාර්තා වේ.\nඒ මත්ස්ය වගා ව්යාපෘතියක් ජනතා අයිතියට පත් කිරීමට ඇමතිවරයා පැමිණි අවස්ථාවේදීයි.\nමෙම මත්ස්ය වගා ව්යාපෘතියක් ජනතා අයිතියට පත් කිරීම සඳහා අමාත්යවරයා පැමිණි මොහොතේ ප්රදේශවාසීන් විශාල පිරිසක් එම ස්ථානයට එකතු වී තිබෙනවා.\nඒ අවස්ථාවේදී එල්ලවූ දැඩි මහජන විරෝධය හමුවේ රාජ්ය අමාත්යවරයා එම ස්ථායෙන් පිටව ගොස් ඇති බවටයි වාර්තා වන්නේ.\nඔහු ඇමතිධූරය භාරගත් පසු පළමු රාජ්ය උත්සව අවස්ථාව මෙය වීම විශේෂත්වයකි."}
{"text": "02 February, 2014\nපූජා භූමියකදී අහිමි කරගත් ''කන්යාභාවය…!!!\"\nඑකම මාතෘකාවක් ඔස්සේ දිගින් දිගටම කතා කිරීම නීරස මුත් කතා කල යුතුදේ කතාකල යුතු අවස්ථාවේම කතා කල යුතු නිසා මේ සිතුවිල්ල මෙසේ සටහන් වේ.\nමගේ කුසටම… එන්න පුතුනේ…… නමින් මා ගියවර ලියූ කෙටිකතාව මා සිතූ තරම්ම සාර්ථක නොවූ බව මාගෙ පෞද්ගලික හැඟීමයි. කතාව තවත් දිග්ගැස්සී කොටස් කිහිපයකට කැඩීමට සිදුවේ යන බියෙන් මා කතාව කෙටි කිරීමට උත්සහා දැරීම එයට මා දකින හේතුවයි.\nමා හට අවැසී වූයේ හයක් හතරක් නොදැන කුසට පැමිණි නූපන් දරුවා හැර මුළුමහත් සමාජයම ඒ දරුවාගේ මරණයට වැරදි කරුවන් බව (යම් යම් ප්රමාණයන්ට) පෙන්වීමටය. කෙසේ වෙතත් කියවූ බොහෝ දෙනෙකු කතාව තේරුම් ගත් අතර ඉතාමත් කිහිප දෙනෙකු කතාව ග්රහණය කරගෙන තිබුනේ වැරදි ස්ථාන වලින්ය.\nවිශේෂයෙන්ම බුකියේ සංවාදයකදී එක් අයෙකු පෙන්වා සිටියේ මේවන් කතා අප රටට නොගැලපෙන බවය. එයින් ඔහු අදහස් කලේ බොහෝ විට මෙවන් සිදුවීම් යථාර්තයන් නොවන නිසා අප රටට නොගැලපෙන බව විය යුතුය. නමුත් අවාසනාවට මෙවන් සිදුවීම් අප රට තුලද අනන්තවත් සිදුවේ.\nදෛවයේ සරදමක් ලෙස එයට හොදම උදාහරණය අදාල සිතුවිල්ල පබ්ලිශ් කර පැය විසිහතරක් යාමටත් පෙර මටම අසන්නට ලැබුනි.\nඅප නිවසට ඉතාම ආසන්නයෙ පිහිටි කුඩා හුදකලා විහාරස්ථානයකි (සම්ප්රදායන්ට ගරුකර නම සදහන් නොකර සිටින්නම්).\nපසුගිය සෙනසුරාදා දිනයේ (25/01/2014) අදාල විහාරස්ථානය ඉදිරියේ සැකසහිත ලෙස දීර්ඝ වේලාවක් නතර කර තිබූ ත්රීරෝද රථයක් පිලිබදව සොයා යෑමේදී විහාරයේ සාමනේර හිමි නමකට දක්නට ලැබී ඇත්තේ තරුණ යුවලක් විහාරස්ථානයේ කම් සැප රිසිසේ විදින අයුරකි. හද කම්පිත කරන සිදුවීම නම් ඔහුන් දෙදෙනා සිට ඇත්තේ බුදු මැදුර තුලය. පසුව සියළු දෙනාගේ දායකත්වයෙන් දෙදෙනාව පොලිසියට භාර දී ඇති අතර විහාරයටද පොලිස් ආරක්ශාව ලබා දී ඇත.\nලැබුන විස්තර අනුව මට්ටක්කුලිය ප්රදේශ වාසී දෙපලක් වන අදාල ජෝඩුවේ පුරුෂ පරාණය ත්රීරෝද රථ රියදුරා වන අතර ස්ත්රී පරාණය ලාබාල දැරියකි. කෙසේ වෙතත් අදාල පුරුෂ පරාණයෙත් ස්ත්රී පරාණයෙත් ප්රේම පුරාණය අවසන් වූයේ පූජා භූමියක බුදු මැදුරක් තුල 'මධුසමය' ගත කිරීමෙනි.\nප්රේම කිරීම වරදක් නොවේ. ලිංගිකත්වයද වරදක් නොවේ. පවක්ද නොවේ. මා දකින ආකරයට මෙවන් ජෝඩු වාගේම ඔහුන්ට එවන් තැනකට පාර කපන සමාජයම වැරදි කරුවන්ය. මාගේ කෙටිකතාවෙ සුධාරිටත් කවීෂටත් එවන් තත්වයකට මග පෙන්නුවේද සමාජයය.\nමොහොතකට සිතා බලන්න මුහුදු වෙරළක, චිත්රපට ශාලාවක, විනෝද උයනක, මල් වත්තක සිටින ආදරවන්තයින් දෙස 'ඉහල පරම්පරාව' දක්වන විරෝධය. අතකින් අල්ලාගෙන දෑස දෙස බලාගෙන ආදර වදනක් දෙඩීම යනු ඇතම් වැඩිහිටියන්ට නම් තුන් වන සිල් පදය ඉහලින්ම කැඩීමකි. වරදවා නොගන්න මා කතා කරන්නෙ ආදරය පසෙකට විසිකර ලිංගිකත්වය වෙනුවෙන් පමණක් එක්වී අයාලේ යන්නන් ගැන නොවේ. නමුත් අවාසනාවට අප සමාජය කරන්නේ සුධාරිලා කවීෂලා වත් මෙසේ අයාලේ යන්නන්ගේ ගොඩට දමා සැබෑ ප්රේමවන්තයින්වත් ලැඟුම්හල් තුලට තල්ලු කර දැමීමය.\nබොහෝ විට මුලින් කී විහාරස්ථානයේ 'මධුසමය' ගතකල යුවල නම් ප්රේමවන්තයින් නොව ඉහත කී අයාලේ යන්නන් දෙදෙනකු පමණක් විය හැක. නමුත් මෙවන් දේ දකින බොහෝ පිරිස සියළුම ආදරවන්තයින් අයාලේ යන්නන් ලෙස පහත් කුලකයකට දමා ඔහුන්ගේ තිබෙන නිදහසත් සීමා කර දමයි. එවන් සිදුවීම් තුල නැවත නැවත සිදු වන්නේ තව තවත් සුධාරිලා කවීෂලා බිහිවීම පමණි.\nගිය ඉරුදින පුවත් පත් වාර්ථාවක දැක්වුනේ පසුගිය වසරේ ඇඹිලිපිටිය ප්රදේශයේ පමණක් දැරියන් 497 දෙනෙකු අපයෝජනයට ලක්ව ඇති බවය ඉන් 27 දෙනෙකුම මේ වනවිටද මවුවරුය. අවාසනාවට එම 27 දෙනාම වයස 18ට අඩු තැනැත්තියකි.\nඉතින් අපි අපට හැකි පමණින් සමාජය දැනුවත් කරමුද? නැතිනම් මෙවන් කතා අප රටට නොගැලපේ. මෙවන් කතා තුලිනුත් ලිංගික නිදහස ඇහිරේ යැයි හෝ මෙවන් කතා මගින්ද ලිංගිකත්වය මැජික් එකක් බවට පත්වේ යැයි කියා මගේ කුසටම… එන්න පුතුනේ…… වැනි කතා වාරණයට ලක් කරමුද ?????\n(පින්තූරයට ස්තූතිය……\nhttp://www.rappler.com)\n© ප්රියා."}
{"text": "ආරක්ෂක අමාත්යාංශයේ ලේකම් හේමසිරි ප්රනාන්දු මහතා ඊයේ (25) සිය ඉල්ලා අස්වීමේ ලිපිය ජනපතිවරයාට භාර දුන් බව වාර්තා වුණා. ඒ මහතා ඉල්ලා අස්වීමට පෙර ඊයේ මාධ්ය නිවේදනයක් ද (ජාතික ආරක්ෂාව සම්බන්ධ) නිකුත් කර තිබුණා. මේ එම මාධ්ය නිවේදනයයි.\nහදිසි නීති රෙගුලාසි බලාත්මක කිරීම හා අතිගරු ජනාධිපතිතුමාගේ උපදෙස් පරිදි විශේෂිත ආරක්ෂිත වැඩසටහන් දියත් කිරීමේ ප්රතිඵලයක් ලෙස මේ වන විට පොලිස් නිලධාරීන්ට අමතරව ත්රිවිධ හමුදා නිලධාරීන් 10,000 කට අධික පිරිසක් සහ සිවිල් ආරක්ෂක දෙපාර්තමේන්තුවේ නිලධාරීන් 2000 කට අධික පිරිසක් දිවයින පුරා ආරක්ෂාව සඳහා යොදවා තිබේ. එසේම, ඊට අදාළව මේ වනවිට පුද්ගලයින් 76 දෙනෙකු පමණ පොලිසිය විසින් අත්අඩංගුවට ගෙන ඇති අතර තවදුරටත් පුද්ගලයින්, රථවාහන හා පරිශ්රයන් පරික්ෂා කිරීම සිදු කෙරේ.\nතවද, අදාළ ප්රහාරය සම්බන්ධයෙන් ආරක්ෂක අමාත්යංශය විසින් පූර්ණ අධ්යනයක් සිදු කෙරේ. එම නිර්දේශයන්ගෙන් පසු පුද්ගලයින්, සංවිධාන හෝ ආයතන සම්බන්ධයෙන් ගත යුතු ඉදිරි ක්රියාමාර්ගයන් කඩිනමින් ගැනීමට ද අපේක්ෂා කෙරේ.\nකුරිරු ත්රස්තවාදීන්ගේ අමානුෂික ප්රහාර මාලාවෙන් පසු, කඩිනමින් ක්රියාත්මක වූ අප අමාත්යාංශය යටතේ ඇති පොලිස් දෙපාර්තමේන්තුව ඇතුළු ආයතන වලට ඇතැම් ත්රස්තවාදීන් ජීවග්රහණයෙන් අත්අඩංගුවට ගැනීමට හැකි වූ අතර ඔවුන්ට අනුබල දුන් හා ආරක්ෂාව සැලසූ අයවලුන් මෙන්ම එම ක්රියාවට සම්බන්ධ බොහෝ සැකකරුවන් පොලිස් භාරයට ගැනීමට හැකි වූ අතර ඔවුන් රැඳී සිටි වාසස්ථාන හා ඔවුන් භාවිතා කළ රහස් නිවාස සොයාගැනීමට හැකියාව ලැබුණි. තවදුරටත් ආරක්ෂක අංශ විසින් තම කාර්යභාරය නොපසුබටව ඉටුකරමින් සිටී.\nඅදාළ සිදුවීම් මාලාව සම්බන්ධයෙන් වාර්තා වූ පූර්ව බුද්ධි තොරතුරු හා දත්තයන් ද සෙසු එවැනි වාර්තාවීම් සම්බන්ධයෙන් අනුගමනය කරන ක්රමවේදය අනුගමනය කරමින්, ඊට අදාළව ක්රියාත්මක වීමේ බලය හිමි ආයතනයන් වෙත ඒ ඒ අවස්ථානෝචිතව කඩිනමින් යොමු කර තිබේ. තවද ඊට අදාල උපදෙස් හා නියෝග ද නිකුත්කර තිබේ. හදිසි නීතිය හෝ වෙනත් යම් විශේෂිත නීති තත්ත්වයක් බලාත්මක නොවන පසුබිමක දී එවැනි කටයුතුවල සම්පූර්ණ වගකීම පැවරෙන්නේ පොලිස් දෙපාර්තමේන්තුවටය. එවැනි පසුබිමකදී ද පොලිසිය හා නිසි ආයතනයන් මගින් අත්අඩංගුවට ගැනීම් හා පරික්ෂා කිරීම වැනි මෙහෙයුම් කටයුතු අඛණ්ඩව සිදුකර ඇත.\nකෙසේ නමුත් ආරක්ෂක අංශයන්හි වගකීම් හා රාජකාරි ඉටුකිරීම සම්බන්ධයෙන් යම් අතපසුවීමක් හෝ පැහැර හැරීමක් සිදුව ඇතිදැයි සොයා බැලීමට අතිගරු ජනාධිපතිතුමා විසින් විශේෂඥ කමිටුවක් පත්කර ඇති අතර ආරක්ෂක අමාත්යාංශය විසින් ද ස්වාධීන පරීක්ෂණයක් පවත්වනු ලබයි. ඒ සම්බන්ධයෙන් පුළුල් විමර්ශනයක් සිදු කර නිසි ක්රියාමාර්ග ගැනීමට අපේක්ෂා කෙරේ."}
{"text": "ලිංගික බෙලහීනත්වය යනු පුරුෂ පාර්ශවය බෙහෙවින් මානසික වශයෙන්ද පීඩාවට පත්වන රෝගී තත්වයකි. ඔබගේ සංවේදනයන්ට හසුවන දර්ශනයක්, සුවඳක්, ස්පර්ශයක්, අසන ලද යම් දෙයක් හෝ සිතිවිල්ලක් හේතුකොට ගෙන ඔබගේ මොළය විසින් ශිෂ්ණය වෙත ස්නායු ඔස්සේ රසායනික පණිවිඩයක් යවයි. මින් ඔබේ ශිෂ්ණයේ ඇති රුධිර නාල විස්තාරණය වී ඒවා තුලට රුධිරය වැඩි ප්රමාණයක් ඇතුලත් කරගැනීමට සලස්වයි. එසේම රුධිරය ආපසු ගමන්කිරීමට ඇති රුධිර නාල වසා දමයි. මේනිසා රුධිර නාල තුල ඇතිවන පීඩනය හේතුවෙන් ශිෂ්ණය විශාල වීමකට හා දැඩි වීමකට පත්වේ. ශිෂ්ණය තුලට රුධිර ගැලීම් නතරවූ පසු හා රුධිරය ආපසු ගැලීමට ඇති මාර්ග විවෘත වූ විට ශිෂ්ණය නැවත සාමාන්ය තත්වයට පත්වේ.\nනමුත් මෙම ක්රියාවලිය සාමාන්ය අන්දමින් සිදුනොවීම, සරලවම ශිෂ්ණය ප්රාණවත් නොවීම (erectile dysfunction) ලෙස හඳුන්වාදියහැක. මෙහිදී ලිංගික සංසර්ගය සඳහා ශිෂ්ණය ප්රාණවත් කරගැනීමේ නොහැකියාව හා ශිෂ්ණය ප්රාණවත් වුවද එය යම්තාක් කාලයක් එසේම පවත්වාගැනීමේ නොහැකියාව මීට ඇතුළත් වේ.\nආයුර්වේද වෛද්ය විද්යාව තුල මෙය ක්ලීවත්වය ලෙසින් දැක්වේ. එය මෙසේ විස්තර කොට ඇත. මෛථූනය පිළිබඳව පුරුෂයා යොමුකල සිතිවිලි වලින් යුතු වුවද, ස්ත්රිය වසඟව මෙන්ම ප්රියව සිටියද, ස්වකීය ලිංගයේ ලිහිල් බව නිසා එම ස්ත්රිය වෙත එළඹීමෙහි ලා අසමත්වේද, නැතහොත් කලාතුරකින් එළඹේනම්, මෛථූනයේ යෙදෙන කාලයේදී හතියෙන් පෙළීම, ඇඟපසඟ අධික ලෙස දහදියෙන් තෙමීයාම, මනස ඒකාග්ර නොවීම හා ලිඟුව මැලවීයාම, බීජ හෙවත් ශුක්රාණු රහිත වීම ක්ලීවත්වය ලෙස විස්තර කරඇත.\nපුරුෂයින්ගේ ලිංගික උද්දීපනය වීම මොළය, ස්නායු, රුධිර වාහීනී, හෝර්මෝන, මාංශපේශී යන සියල්ලන්ගේම එකතුවෙන් සිද්ධ වන සංකීර්ණ ක්රියාවලියක් නිසා මෙයින් එකක හෝ ඇතිවන දෝෂ තත්වයක් ලිංගික බෙලහීනතාවය කෙරෙහි හේතුවිය හැක. ආයුර්වේදයට අනුව ලිංගික බෙලහීනත්වය හෙවත් ක්ලීවත්වයට හේතුවන ප්රධාන හේතූන් හතරකි. එනම් ශුක්ර දූෂණය, ලිංගය උවදුරු වලට භාජනය වීම, ජරාව (වයසට යාම), ශුක්රක්ෂයයි. ඊට අමතරව ලිංගික බෙලහීනත්වය සඳහා බලපාන හේතූන් කිහිපයක් පහත දක්වා ඇත.\n- හදවත් රෝග\n- අධි රුධිර පීඩනය හා අධි කොලෙස්ටරෝල් තත්ව\n- දියවැඩියාව\n- ස්ථූලතාවය\n- දුම්වැටි හා මත්පැන් භාවිතය\n- ශ්රෝණිය, ලිංගික ඉන්ද්රියන් හා සුෂුම්නාව ආශ්රිතව ශල්යකර්ම හා අනතුරු\n- නොයෙකුත් ඖෂධ\n- මානසික ආතතිය, කාංසාව හෝ මානසික අවපීඩනය\n- දුර්වල සන්නිවේදනය හා වෙනත් හේතුන් මත ඇතිවන සබඳතා ගැටළු\n- ටෙස්ටොස්ටෙරෝන් හෝර්මෝනය අවම වීම්\nමෙහි රෝග ලක්ෂණ ලෙස පහත ආකාරයට දැක්විය හැක.\n- ශිෂ්ණය ප්රාණවත් වීමේ දුර්වලතා\n- සංසර්ගය අතරතුර ශිෂ්ණය අප්රාණවත් වීම\n- ලිංගික කටයුතු කෙරෙහි ඇති කැමැත්ත අඩුවීම\n- ඉතාම ඉක්මනින් ශුක්ර පහවීම\n- ශුක්ර පහවීම ප්රමාද වීම\nමානසික ආතතිය, තමා පිළිබඳ අවිශ්වාසය, තම සහකාරිය සමඟ ඇතිවන ගැටළුකාරී තත්වයන් නිසා සමහර අවස්ථාවන් වලදී මෙසේ ශිෂ්ණය ප්රාණවත් නොවීම සිදුවිය හැකි නමුදු මෙය දීර්ඝකාලීනව හෝ රෝග ලක්ෂණයක් ලෙස පවතිනවානම් වහාම වෛද්යවරයෙකු හමුවී ප්රතිකාර ගත යුතුය.\nආයුර්වේදය තුල ලිංගික බෙලහීනතාවය ඇතිවීම ආකාර හතරක් ඔස්සේ දක්වා ඇත. එනම් බීජෝපඝාතජ ක්ලෛව්ය, ද්වජභංග ක්ලෛව්ය, ජරාජාත ක්ලෛව්ය හා ක්ෂයජ ක්ලෛව්ය ලෙසයි. මේ එක් එක් ආකාර වලට අදාල නිදාන කාරණා, රෝග ලක්ෂණ හා චිකිත්සීය කර්ම වෙන වෙනම ආයුර්වේදය තුල සඳහන් වේ. මෙහිදී චරක සංහිතාවට අනුව ලිංගික බෙලහීනත්වය සඳහා වන ආයුර්වේද චිකිත්සාව තුල පහත සඳහන් කරුණු අන්තර්ගතය.\n- ශුක්ර දෝෂ සමනය සඳහා ඖෂධ යෙදීම – මේ සඳහා වාජීකරණ, රත්පිත් නසන යෝග විශේෂයෙන්ම වාතයෙන් දූෂිත ශුක්රයෙහි අනුවාසන කර්ම මෙන්ම නිරූහ කර්මද හිත වෙයි.\n- ක්ෂත (තුවාල ඇත්නම්) ක්ෂීණ (ධාතුක්ෂය) සඳහා හිතකර යෝග යෙදීම.\n- රසායන ප්රයෝගයන් ලෙස හිත වන වස්ති, ක්ෂීරඝෘත හා වෘෂ්යයෝග යෙදීම.\nවෛද්යවරයා විසින් ඉහත සඳහන් ප්රතිකාර ක්රම ඖෂධ යොදන කාලය, රෝගියාගේ දේහ-දෝෂ-අග්නි බල යන මේවා සලකා බලමින් නියම කරනු ලබයි. ඊට අමතරව ලිංගික බෙලහීනත්වයෙන් අත්මිදීම සඳහා සුදුසු ආහාර විහරණ ආදිය පහත ආකාර වේ.\n- ගිතෙල්, එළකිරි,මස් රස, ඇල්හාල්, බාර්ලි, තිරිඟු, සැටදා සහල් ආදිය ශුක්ර දෝෂයන් සඳහා ප්රශස්ත වේ.\n- සිසිල් වූ, රළු වූ, දූෂිත හෝ හිතකර නොවන (අසාත්ම්ය) ආහාර ගැනීමෙන් වැළකීම.\n- තික්ත, කසට, ලුණු, ඇඹුල් උෂ්ණ ගුණ හා වීර්ය ඇති ද්රව්ය අධිකව සේවනයෙන් වැළකීම.\n- පෝෂ්යදායී ආහාර වේලක් ගැනීම.\n- ශුක්ර වේග දැරීමෙන් වැළකීම.\n- මත්පැන් හා දුම්වැටි භාවිතයෙන් වැළකීම.\n- ක්රෝධය, භය යන මානසික ව්යාධි වලින් තොර වීම.\n- මානසික ආතතිය දුරු කර ගැනීම සඳහා යෝග ආසන, භාවනා ක්රම හා ප්රාණයාම ආදියෙහි නියැලීම.\n- සිය සහකාරිය සමඟ සම්බන්ධතාවය ශක්තිමත් කරගැනීම.\n- දියවැඩියාව, හෘද රෝග, අධි රුධිර පීඩනය වැනි රෝගී තත්ව වළක්වා ගැනීම හෝ පාලනය කර ගැනීම.\n- නියමිත BMI අගය තුල සිය බර පවත්වා ගැනීම.\n- වෛද්යවරයා විසින් නිර්දේශ නොකරන ලද ඖෂධ හා ඖෂධ අධිමාත්රා වලින් භාවිතා කිරීමෙන් වැළකීම.\nආයුර්වේද වෛද්ය ශාස්ත්රය තුල ලිංගික බෙලහීනත්වය සඳහා ප්රතිකාර විශාල පරාසයක් තුල පැතිරී ඇති අතර නියමිත රෝග රෝගී පරීක්ෂාවකින් පසුව වෛද්යවරයා ඔබට ඖෂධ නියම කරනු ඇත. ආයුර්වේද චිකිත්සාවන් සමග ලිංගික බෙලහීනතාවය තවදුරටත් ඔබට මානසිකව වදදෙන ගැටළුවක් නොවනු ඇත"}
{"text": "නෝර්වේජියානුවන් විසින් ශ්රී ලංකාවේ විදුලි සංදේශ ක්ෂේත්රයේ බරපතළ අත්පත්කර ගැනීමක් සඳහා දියත්කොට ඇති සූක්ෂ්ම මෙහෙයුම ගැන විමල්ගෙන් ජනපතිට ලිපියක්…\n5/06/2019 | 12:54\nPosted in විශේෂ පුවත්\nඅතිගරු ජනාධිපති මෛත්රීපාල සිරිසේන මැතිතුමා,\nජනාධිපති ලේකම් කාර්යාලය,\nකොළඹ 01.\nඅතිගරු ජනාධිපතිතුමනි,\nනෝර්වේජියානුවන් විසින් ශ්රී ලංකාවේ විදුලි සංදේශ ක්ෂේත්රයේ බරපතළ අත්පත්කර ගැනීමක් සඳහා දියත්කොට ඇති සූක්ෂ්ම මෙහෙයුම සාර්ථක වුවහොත් ඒ මගින් ශ්රී ලංකාවේ ජාතික ආරක්ෂාව සහ මහජන ආරක්ෂාව අනතුරේ වැටීම පිළිබඳව\nමැලේසියාවේ ඒසියාටා (Axiata) සමාගමට 88%ක කොටස් හිමි, ශ්රී ලංකාවේ ඩයලොග් (Dialog) සමාගම ශ්රී ලංකාවේ විදුලි සංදේශ ක්ෂේත්රයේ බරපතළ බලපෑම් සහගත තත්වයකට පත්ව ඇත. එම සමාගමට 2G කුළුණු 3200ක් සහ 3G කුඵණු 3200ක් මගින් රටේ භූමියෙන් 89%ක් සහ රටේ ජනගහනයෙන් 98% දක්වා ආවරණය කළ හැකි විදුලි සංදේශ ජාලයක් අයත් වේ. මේ වන විට එම ආයතනය සතු ගනුදෙනුකරුවන්ගේ පදනම මිලියන 13ක් ඉක්මවා යන අතර රජයට බදු ගෙවීමෙන් පසුව 2018 දී මිලියන 10,000ක ලාභයක් උපයා ඇත.\nශ්රී ලංකාවේ ඩයලොග් සමාගමේ මව් සමාගම මැලේසියානු සමාගමක් වුව ද ඔවුන් විසින් ඩයලොග් සන්නාමය ප්රශස්ත ලෙස දේශීයකරණය කිරීමට සමත් වී ඇත. අනෙක් පැත්තෙන් ගත්විට එම සමාගම ශ්රී ලංකාවේ ජාතික ආරක්ෂාවට හෝ මහජන ආරක්ෂාවට අදාළව රජයේ පාලනයට යටත්ව කටයුතු කොට ඇත. එම නිසා ඉතා වැදගත් දත්ත පද්ධතියක් සහ එය භාවිතා කළ හැකි තාක්ෂණික හැකියාව එම සමාගම සතු වුව ද ඒවා යොදාගනිමින් අයුතු ක්රියා සිදු කළ බවට ඔවුන්ට චෝදනා එල්ල වී නැත. නෝර්වේජියානුවන් විසින් ශ්රී ලංකාවේ ක්රියාත්මක වන මෙම වටිනා ආයතනය අත්පත් කර ගැනීමට කුරුමානම් අල්ලන්නේ එම සමාගම සතු වාණිජ වටිනාකමට වඩා දේශපාලන සහ යුදමය උපායමාර්ගික වැදගත්කම සැලකිල්ලටට ගනිමින් බව පැහැදිලිව තේරුම් ගත හැක.\nනෝර්වේජියානුවන්ගේ සැලසුම් අනුව නෝර්වේජියානු රජයට 54%ක කොටස් හිමි ටෙල්නෝ (Telno) සමාගම විසින් මැලේසියාවේ ඒසියාටා (Axiata) සමාගමේ කොටස්වලින් 57%ක් අත්පත් කර ගනු ඇත. එවිට ශ්රී ලංකාවේ ඩයලොග් සමාගම සම්පූර්ණයෙන්ම කළමනාකරණය කිරීමේ බලය නොර්වේජියානුවන් අතට පත් වේ. නොර්වේජියානුවන් විසින් ඒසියාටා සමාගමේ පාලන කොටස් ප්රමාණයක් අත්පත් කරගන්නේ මැලේසියාවේ ව්යාපාරික උවමනාවකට වඩා ශ්රී ලංකාවට පය තබා ගැනීමේ උවමනාව නිසා බව ක්ෂේත්රයේ විද්වතුන්ගේ මතය වී ඇත.\nනොර්වේජියානු ඔත්තු සේවා යුද්ධය පැවති කාලයේ දී ශ්රී ලංකාවේදී ඉටු කළ භූමිකාව කුමක්දැයි ශ්රී ලංකාවේ වත්මන් ආණ්ඩුවට අමතක වී තිබිය හැකි වුවත් රටේ ජනතාවට නම් අමතක වී ඇතැයි සිතිය නොහැක. නෝර්වේජියානු ඔත්තු සේවාව වන එන්.අයි.එස්. (NIS) සහ ඒ තුළ ක්රියාත්මක වන E14 නම් වූ විශේෂ ඒකකය විවිධ ක්රමවේද හරහා ඔවුන් විසින් තෝරාගත් රටවල තොරතුරු රැස් කරන බව ලෝකයාට රහසක් නොවේ. ඒ සඳහා එම ඔත්තු සේවා විසින් නෝර්වේජියානු රාජ්ය සමාගම් යොදා ගන්නා බව ද රහසක් නොවේ. ඒ අනුව නොර්වේජියානුවන් විසින් ශ්රී ලංකාවේ ඩයලොග් සමාගම අත්පත් කර ගැනීම සඳහා මැලේසියානු සමාගම යොදාගනිමින් සූක්ෂ්ම සැලසුමක් දියත් කරන්නේ වාණිජ උවමනාවන්ට වඩා දේශපාලන සහ යුදමය උවමනාවන් සඳහා බවට ඉතා ප්රබල තර්ක ඉදිරිපත් කළ හැක.\nශ්රී ලංකාවේ ඩයලොග් සමාගමට ජංගම දුරකථන සේවා සැපයීම සහ ඒ ආශ්රිත බාහිර සන්නිවේදන දොරටු පාලනය කිරීමේ ප්රධාන ව්යාපාරයට අමතරව තවත් ප්රධාන ඒකාබද්ධ වූ ව්යාපාර 8ක් අයත් වේ. ඒවා ද උපායමාර්ගික වශයෙන් ඉතා වැදගත් සේවාවන් බව පැහැදිලි වේ. ඒවා මගින් ස්ථිර දුරකථන සහ අන්තර්ජාල සේවා, ඩිජිටල් රූපවාහිනී සේවා, මාධ්ය ආශ්රිත සේවා, ඊ – අධ්යාපන සේවා, ඊ – ව්යාපාරික සේවා, ඊ – සෞඛ්යමය සේවා, ව්යාපාරික ක්රියාදාමයන් බටහිරකරණය කිරීමට අදාළ සේවා ආදී සේවා රැසකට අදාළව දත්ත පද්ධතිවල හා දේපළවල අයිතිය නෝර්වේජියානුවන් සතු වේ.\nදැනටමත් රටේ එක් මාධ්ය ආයතනයක් දෙමළ ඩයස්පෝරාව විසින් මෙහෙයවන ලයිකා මොබයිල් ආයතනය විසින් අත්පත් කොට ඇත. ඊට අමතරව ගිවිසුම් ත්රිත්වයක් මගින් සිදු කරන ඇමරිකානු මැදිහත්වීම සහ නෝර්වේජියානු මැදිහත්වීම සන්දර්භයක තබා විමසිය යුතුය. ඇමෙරිකාව විසින් යුදමය මෙහෙයුම් හෙවත් බලය පෙන්වීමේ දී තම සහායකයින් ලෙස බ්රිතාන්යය සහ ප්රංශය, ජපානය වැනි රටවල් යොදාගන්නා බවට සහ මෘදු බලය යොදාගැනීමේදී ඒ සඳහා නෝර්වේ රාජ්යය යොදා ගන්නා බවට ශ්රී ලංකාවට පැහැදිලි අත්දැකීම් ඇත.\nමෙම දත්ත පද්ධති නෝර්වේජියානුවන් විසින් අත්පත් කර ගැනීමෙන් පසුව වට්ස්ඇප්, වයිබර් වැනි සේවා හරහා හුවමාරු වන තොරතුරු ද ඔවුන් අතට පත් වේ. ඊට අමතරව ඕනෑම පුද්ගලයකු නිශ්චිත මොහොතක කුමන ස්ථානයක සිටින්නේදැයි සොයා බැලීමේ හැකියාව ද ලැබේ. මාධ්ය හැකියාව සහ මිලියන 13ක මිනිසුන්ට ළගාවීමේ හැකියාව අනුව සමස්ත සමාජය මත ප්රබල බලපෑමක් ඇති කිරීමේ හැකියාව නෝර්වේජියානුවන් අතට පත් වේ. ඉතා සරලව ගතහොත් රටේ සෑම පුරවැසියකුම මහා නෝර්වේජියානු කැමරාවක් සහ මයික්රෆෝනයක් යට ජීවත් වන තත්ත්වයක් ඇති වේ.\nඑහිදී මැලේසියානු සමාගම යටතේ එවැන්නක් සිදු නොවන්නේ ද යන ප්රශ්නය පැන නගී. නමුත් ඉහත සඳහන් කළ ආකාරයට නෝර්වේජියානුවන්ගේ උවමනාවන් සහ මැලේසියානු සමාගමේ උවමනාවන් අතර බරපතළ වෙනසක් පවතී. මේ වෙනස මගින් ශ්රී ලංකාවේ ජාතික ආරක්ෂාවට සහ මහජන ආරක්ෂාවට බරපතළ අනතුරක් එල්ල වන බවට විවාදයක් නැත. විශේෂයෙන්ම අදාළ අත්පත් කර ගැනීමෙන් පසුව ස්වේච්ඡාවෙන් විශ්රාමගැන්වීම් හෝ වන්දි ගෙවා බලපෑම් කොට විශ්රාමගැන්වීම් ආදී ක්රමවේද හරහා දැනට සේවය කරන ශ්රී ලාංකික ඉහළ නිලධාරීන් වෙනස් කළ විට එම තත්වය ඇති වේ. එම පුරප්පාඩු ශ්රී ලංකාවට හතුරුකම් කරන නෝර්වේ රාජ්යයේ සිටින දෙමළ ඩයස්පෝරාව ඇතුළු සෝල්හයිම් වැනි නෝර්වේජියානුවන්ගෙන් පිරවීමෙන් පසු ඇති විය හැකි තත්වය වටහා ගැනීමට මහා විශාල මොළයක් අවශ්ය නොවේ.\nවිදේශ රටක සිදු කෙරෙන ව්යාපාරයක් අත්පත් කර ගැනීම පාලනය කිරීමට ශ්රී ලංකාවේ රජයට නීතිමය බලයක් නොමැති බව සැබෑවකි. එහෙත් විදුලි සංදේශ නියාමන නීති භාවිතා කරමින් එම අත්පත් කර ගැනීම පිළිබඳ පූර්ව විරෝධයක් පළ කිරීමේ හැකියාව ඇත. විශේෂයෙන්ම ආයතනයක අයිතිය වෙනස් වීම මගින් ජාතික ආරක්ෂාවට හා මහජන ආරක්ෂාවට බලපෑමක් සිදුවේ නම් බලපත්ර ලබාදීමේ බලය යොදා ගනිමින් ඊට විරෝධය පළ කිරීමේ හැකියාව ඇත. එවිට ශ්රී ලංකා රජයේ විරෝධය මැලේසියානු සමාගමට ද දැනෙනු ඇත. ඒ අනුව ඔවුන්ගේ ව්යාපාරික තීන්දුවලට ඒ මගින් බලපෑමක් සිදු වේ. ඒ නිසා මෙම කරුණු සැලකිල්ලට ගෙන නෝර්වේජියානු සැලසුම ව්යර්ථ කිරීමට කටයුතු කරන ලෙස ඔබතුමාගෙන් ඉතා ඕනෑකමින් ඉල්ලා සිටිමි. පමාවන සෑම දිනයක් පාසාම අදාළ ක්රියාවලිය ආපසු හැරවීමේ හැකියාව දුර්වල වේ. කෙසේ වෙතත් ඒ සඳහා වන දෙවන විකල්පය ජනතාව විසින් තමාගේම ආරක්ෂාව සඳහා නෝර්වේජියානු සන්නාමය ප්රතික්ෂේප කිරීම ය.\nමෙයට,\nවිශ්වාසී,\nවිමල් වීරවංශ (පා.ම)\nනායක,\nජාතික නිදහස් පෙරමුණ,\n2019.06.05 පිටපත්:- සියලු ජනමාධ්ය"}
{"text": "මෙරට දේශීය සංස්කෘතිය තුල ස්ත්රියකට හිමිව ඇත්තේ රාමුගත ජීවිතයකි. එනම් ස්ත්රී පුරුෂ විවාහායක් තුල දී සියලු දෙනා පාහේ නෙත් යොමා සිටින්නේ ගැහැනියගේ පිරිසිදු භාවය දෙසටය. සුදු පිරුවටය එයට හොඳම නිදසුනයි. තම මධුසමය දින එළන ලද සුදු පිරුවටයේ කාන්තාවගේ පතිවත මනිනු ලබන ලේ පැල්ලම නැතිනම් එම කාන්තාව වෛශ්යාවක් හෝ ගමේ ගොඩේ අයට අනුව ඇය නැට්ටුක්කාරියකී.\nඇත්තටම කන්යාභාවය යනු කාන්තාවකගේ පරම පූජනීය මිනුම් දණ්ඩය. නමුත් මෙම කන්යාභාවය උපතින්ම ගෙන එන්නක්ද යන්න අද වන විට බොහෝ සෙයින් කට කතා පැතිර ඇත. ස්ත්රියකගේ පැවැත්ම රදා පවතින කන්යාභාවය මෙලොව සියලුම කාන්තාවන් හට උපතින්ම උරුම දෙයක් නොවෙති. දුකට කරුණ වන්නේද කාන්තාවගේ පිරිසිදු භාවය සොයා ඇය වෛශ්යාවක් කරනු ලබන්නේත් තවත් කාන්තාවක් වීමයි. අද වන විට කාන්තාවගේ කන්යාභාවය ගැන එකිනෙකට වෙනස් මත රාශියක් ඉදිරිපත් වී ඇතැත් දීර්ඝ කාලයක් මුළුල්ලේ මේ පිළිබඳ පර්යේෂණ සිදු කරනු ලැබූ වෛද්ය කණ්ඩායම් කියා සිටිනු ලබන්නේ අද වන විට කාන්තාවගේ කන්යාභාවය ශල්යකර්ම මගින් පවා පිහිටු වීමට හැකි බවය. ඒ අතින් බලන කල මෙම බොළඳ මධුසමයේ ආධිපත්යය නුදුරේදීම ගිලිහී යනු ඇත.\nකාන්තාවගේ පාරිශුද්ධභාවය සුදු රෙද්දකින් මැනිය නොහැකි අතර කන්යාභාවය පිහිටනු ලබන්නේ කාන්තාවන් සියයකගෙන් තුනකට පමණ බව නව වාර්තා වලට අනුව සොයා ගෙන ඇත. කාන්තාවන්ගෙන් 50%කට පමණ උපතින්ම කන්යාභාවය අහිමි වන අතර එය පිහිටනු ලබන්නේද කාන්තාවගේ ශරීරයේ පිහිටීම, හැඩය, උෂ්ණත්ව යන දේවල් මුල් කොට ගෙනය. ඇතැමුන්ගේ පලමු එක් වීමේදිම කන්යා පටලය ඉරී යන අතර ඇතැම් කාන්තාවගේ කන්යා පටලය එසේ පළමු එක්වීමේදීම ඉරී නොයයි. කාන්තාවගේ ශරීරයේ පිහිටීම අනුව ඇතැම් කාන්තාවන්ගේ කන්යා පටලය ඉතා ඝන තත්වයේ පවතී.\nඅප සමාජයේ පිළිගන්නා වූ අදහසක් වන්නේ දෙදෙනෙකුගේ එක් වීමේදී පමණක් කාන්තාවගේ පාරිශුද්ධභාවය වැනසෙන බවය. නමුත් කාන්තාවගේ පාරිශුද්ධභාවය අහිමි වීමට ශාරීරික එක් වීම පමණක් හේතුවක් නොවෙති. කාන්තාවගේ යෝනි මාර්ගයේ අඟල් 1/4ක් හෝ 1/2ක් පමණ ශරීර අභ්යන්තරයේ පිහිටි රුධිර ඕජසය සහිත 1mm එකක් පමණ ඝනකම සිවිය කාන්තාවගේ කන්යා පටලය ලෙස හදුන්වයි. යම් කාන්තාවකගේ කන්යා පටලය ඇදෙන සුළු වීම හෝ එය ඝනව පිහිටීම සිදු විය හැක. කෙසේ වෙතත් කාන්තාවගේ කන්යා භාවය පිරික්සීමෙන් බලාපොරොත්තු වන්නේ ඇයගේ පාරිශුද්ධභාවයයි. නමුත් සමහර කාන්තාවන්ට උපතින්ම උරුම නොවන කන්යාභාවය පිරික්සීම සාධාරණ ද?\nසුදු පිරුවටයට පමණක් සීමා කළ නොහැකි කාන්තාවගේ පාරිශුද්ධභාවය මගින් විවාහා දිවිය මැනිය නොහැක. කන්යාභාවය උපතින්ම පිහිටා නැති වුවත් යහපත් ලෙස තම දිවිය පවත්වා ගනිමින් කුල ගෙය තුල චරිවත් ලෙස වාසය කරන්නා වූ කාන්තාවන්ද මෙම සමාජය තුල වෙසෙති. තම සංස්කෘතිකමය ආකල්ප වලට එහා ගොසින් කාන්තාවකගේ පාරිශුද්ධභාවය සුදු රෙද්දකට පමණක් සීමා නොකොට හරි විදියට මෙම මතයන් තේරුම් ගෙන කාන්තාවට හිමි තැන කාන්තාවට ලබා දිම පුරුෂයකු ලෙස ඔබගෙන් ද විය යුතු යුතුකමකි. සුදු පිරුවටයට කාන්තාවකට ලේබල් නොගසා තම විශ්වාසයෙන් ආදරයෙන් සිය පවුල රැක ගැනීම සැමියාටත් බිරිදටත් පොදු දෙයකි."}
{"text": "ගෞතම බුදුරජාණන් වහන්සේ\n|ගෞතම බුදුන් වහන්සේ|\n|පෞද්ගලික තොරතුරු|\n|උපත||සිද්ධාර්ථ|\nබු. ව. 563 හෝ බු. ව. 480\nලුම්බිණි සල්උයන, ශාක්ය ජනපදය\n|මරණය||බු. ව. 483 හෝ බු. ව. 400 (වයස 80), කුසිනාරා නුවර, මල්ල ජනපදය|\n|Senior posting|\n|පූර්වප්රාප්තිකයා||කාශ්යප බුදුන් වහන්සේ|\n|අනුප්රාප්තිකයා||මෛත්රී බුදුන් වහන්සේ|\n|පවුල|\n|කලත්රයා||යශෝදරා දේවිය|\n|දෙමව්පියෝ||සුද්ධෝදන රජු (පියා) ,මායා දේවිය (මව)|\n|දරුවෝ||රාහුල|\n|මෙය ලිපි මාලාවක කොටසකි,|\n|බුද්ධ ධර්මය සහ බුද්ධාගම පිළිබඳ|\nගෞතම සම්මා සම්බුදුරජාණන් වහන්සේ යනු බුදු දහමේ ප්රාරම්භකයා වන අතර ලෝකයේ ප්රසිද්ධම අධ්යාත්මික ගුරුවරයෙක්ද වෙයි. බෞද්ධයන්ට අනුව ගෞතම බුදුරජාණන් වහන්සේ යනු වර්ථමානයේ ගෙවීයන මහා බද්ර කල්පයේ හතරවන අන්තඞකල්පයේ ලොව පහලවී වදාල, තුන්ලොවට උතුම් අසහාය ගුරුවරයෙකු වූ සම්මාසම්බුදු රජාණන් වහන්සේ නමකි. බුදුරජාණන් වහන්සේගේ මනුෂ්යයෙක් ද, අමරණිය තත්තවයට(නිර්වාණයට) පත්වුවෙක්ද , දෙවියන් ඉක්මවා යන්නෙක්ද, යන කරැණු තේරවාද හා මහා යාන නිකායන් අනුව තරමක් වෙනස් වේ. තේරවාදි බුදු දහමට අනුව උන්වහන්සේ අතිමහත් ඥනයෙන් හා ඉගැන්වීම් හැකියාවක් සහිත වු අතිශ්රේෂ්ඨ මනුෂ්ය උත්තමෙයකි. මහායාන බුදුදහමට අනුව සියළු සංසිද්ධි තුළ ඇතුළත් අමරණීය හා දෙවියන් ඉක්මවා යන බුද්ධත්වය නම් සදාතනික සත්යයේ ප්රතිමුර්තියකි. උන්වහන්සේගේ උපත සිදුවූයේ ඉන්දියාවේ ලුම්බිණියෙදීය. ගිහිකල නාමය සිද්ධාර්ථ ගෞතම නම් විය. සාක්යමුනි හෝ ශාක්යමුණි (ශාක්යකුලයේ මුනිවරයා) ලෙසද ගෞතම බුදුරජාණන් වහන්සේ හඳුන්වයි.\nසම්බුද්ධත්වයට පත්වූ ස්ථානය[සංස්කරණය]\nබුදු රදුන් සම්බුද්ධත්වයට පත් වූ ස්ථානය අතීතයේ මගධ රාජධානියට අයත් උරුවෙල ජනපදයේ නේරංජනා ගඟ අසබඩ ගයාව වූ අතර වර්තමානයේ ඉන්දියාවේ බුද්ධගයාව ලෙස හඳුන්වන අතර මහාබෝධි විහාරය එහි පිහිටා ඇත.\nමවු කුස පිළිසිඳ ගැනීම[සංස්කරණය]\nමෙලොව ඉපදීමට පෙර තුසිත දෙවුලොව වැඩ සිටි බෝසතාණන් වහන්සේ, දෙවියන්ගේ ඉල්ලීම පරිදි බුදුවනු පිණිස මනුලොව පහළවන්නට පස්මහ බැලුම් බැලුසේක. තමන්ට දෙව් ලොවින් චුත වන්නට කාලය පැමිණි කල ඇසළ මස පුර පසළොස්වක පෝදා තුසිත දෙව්ලොවින් චුතව මහාමායා දේදේවියගේ කුස තුළ පිළිසිඳ ගන්නාලදී.ඒ ඇසළ පුර පසළොස්වක පෝය දිනයේදී ය.මායා දේවිය කුමරු ඉපිද දවස් හතකින් මිය ගොස් තුසිත දෙව්ලොව මාතෘ දිව්ය පුත්රයාව ඉපදුනි.ඉන් පසු සිදුහත් කුමරුගේ සුලුමව වූ මහා ප්රජාපතී ගෝතමී විසින් ඔහු ඇති දැඩි කරන ලදී.මහා ප්රජාපතී ගෝතමීය සිය කුසින් උපන් දරුවන් වූ නන්ද කුමරු සහ සුන්දරී නන්දා කුමරිය යන දෙදෙනාද සිදුහත් කුමරුන්ද එක සේ ආදරය දක්වමින් ඇතිදැඩි කලාය.\nමාර පරාජය[සංස්කරණය]\nගිහිගෙය කළ කිරුණ උන්වහන්සේ සියලු දේ අතහැර පැවිදිව මධ්යම ප්රතිපදාව අනුගමනය කර සොත්ථිය බමුණා දුන් කුස තණ අට මිට ද ගෙන ගයා ශීර්ෂයෙහි අතු පතර විහිදුවමින් තිබූ ඇසතු වෘක්ෂ මූලය වෙත වැඩම කළසේක. එහි වජ්රාසනය මත එම කුස තණඅට මිට අතුරා පෙර බුදුවරුන් බුද්ධත්වයට පත් වූ නැගෙනහිර දිශාව දෙසට පළඟක් බැඳ තිර අදිටනින් භාවනාවට සිත යොමු කළසේක.\nමේ අවස්ථාවේ පවිටු මාරයා සිද්ධාර්ථ මාගේ විෂය ඉක්මවා යන්නට හදන්නේය, එයට ඉඩ නොදිය යුතුයි සිතා මාර සේනාව රැගෙන බෝසතාණන් වහන්සේ වෙත පැමිණියා. ඒ මාර සේනාව මාරයාගේ ඉදිරියෙන් දොළොස් යොදුනක්ද, දකුණු පසින් හා වම් පසින් දොළොස් යොදුනක්ද පිටුපසින් සක්වළ කෙළවර කොට ද සිටියේය. ඉහළින් තව යොදුනක් දක්වා පැතිර සිටියේය.\nමේ මහා මාර සේනාවෙහි ශබ්දය මහපොළොව පැළී යන ආකාරයට යොදුන් දහසක් දක්වා පැතිරින. මාරයා ‘’ගිරිමේඛලා’’ නම් හස්ති රාජයා පිට නැගී නොයෙක් ආයුධ ඇති අත් දහසක් මවාගෙන විවිධ පාට ඇති, විවිධ මුහුණු ඇති විවිධ ආයුධ සහිත පිරිවරද සමග බෝසතාණන් වහන්සේ බිය ගන්වන්නට පැමිණියේය. මාරයා එහි පැමිණෙන්නට කලින් දස දහසක් සක්වළ දේවතා සමූහයා මහබෝසතුනට ස්තුති ගායනා කරමින් ඒ අසළ සිටියේය. නමුත් මාරසේනාව පැමිණෙන විට ඒ කිසිදු කෙනෙකුට එහි රැඳී සිටින්නට තරම් චිත්ත ශක්තියක් නොතිබුනේය. ඒ සියල්ලෝම පැන ගියේය. මහ බෝසතාණන් වහන්සේ තමන් සමීපයෙහි සිටි දෙව් දේවිතාවුන් ද නැති බව දැන, තමා ඉදිරියෙහි සිටින දස දහස් ගණන් මාර සේනාව දැක, තනි මා හා සටනට මේ සා සෙනගක් පැමිණ ඇතැයි සිතා තමන් වහන්සේ සසරදී පුරුදු කරන ලද දානාදි පාරමිතාවන් සිහි කරමින් එහිම වැඩ සිටිනලදී. මාරයාද මහා වාතයෙන් බෝසතුන් විනාශ කරමියි සිතා මහ සුළඟක් මැවනලදී. ඒ සුළඟ අඩ යොදුන්, දෙයොදුන්, තුන් යොදුන් විශාල වූ මහා පර්වත පළා දමා අසල ඇති මහ ගස් පවා මුලින් උගුල්වා සුණු විසුණු කරවමින් හමා යන ලදී. නමුත් සසර පුරුදු කළ අපමණ පුණ්ය ධර්ම ඇති මහ බෝසතාණන් වහන්සේගේ සිවුරු කොනකුදු සොලවන්නට ඒ මහ සැඩ සුළඟට හැකියාවක් ලැබුණේ නැත. ඉන් අනතුරුව මාරයා ජලයෙන් විනාශ කරමියි සිතා මහ වැස්සක් මැවන ලදී. ඒ වැසි ජල ධාරාවන්ගෙන් වේගය නිසා පොළොව සිදුරු වී ගියේය. මහා ගස් යට කරන් ජලධාරාවන් ගලා ගියත් බෝසතාණන් වහන්සේගේ සිවුරු එකදු දිය බිඳකින් තෙමන්නට තරම් හැකියාවක් ඒ ජලකඳට ලැබුණේ නැත. එයින් පසුව ගිය මාරයා මහ පාෂාණ වර්ෂාවක් වැස්සවන ලදී. විශාල වූ ගල් පර්වත කැබැලි බවට පත් වී දුම් දමමින් ගිනි ගනිමින් අහසින් අවුත් උන්වහන්සේ ඉදිරියෙහි මල් මාලාවන් බවට පත් විය. මාරයා ආයුධ වර්ෂාවක් මැවනලදී. එක් පැත්තක් කැපෙන දෙපැත්තම කැපෙන දිළිසෙන ආයුධ දහස් ගණනක් දුම් දමමින්, දිළිසෙමින් අහසින් පැමිණි ඒ ආයුධ වැස්ස බෝසතාණන් වහන්සේ ඉදිරියෙහි වැටුණේ මල් වැස්සක් ලෙසිනි. එවිට මාරයා ගිනියම් වූ අඟුරු වැස්සක් මවා පෑවා. ඒ ගිනි අඟුරු වැස්ස අහසින් බෝසතාණන් වෙත පැමිණ දිව්යමය මල් ලෙසින් විසිරී වැටිනි. ඉන් අනතුරුව උණු අළු වැස්සක් මැවන ලදී. ඒ උණු අළු වැස්සි බෝසතුන් වෙත පැමිණ සඳුණු කුඩු බවට පත් වී ගියේය. එයින්ද සෑහීමකට පත්නොවුණු මාරයා බෝසතාණන් වහන්සේට විරුද්ධ ව වැලි වැස්සක් මැවන ලදී. එම වැලි වැස්ස ඉතා සියුම් එකක් දුම් දමමින් දිළිසෙමින් අහසින් අවුත් ඒ වැලි වැස්ස දිව්ය මල් මෙන් බෝසතුන් ඉදිරියේ වැටුණා. දිව්ය ජලධාරාවක් ලෙසින් බෝසතාණන් වෙතට පැමිණ නැවතුණේ මාරයා විසින් මවන ලද මඩ වැස්සයි. එයද දුම් දමමින් දිළිසෙමින් පැමිණියත් උන්වහන්සේට හිරිහැරයක් වූයේ නැහැ. නවවෙනුව මාරයා විසින් මහා අන්ධකාරයක් මවා බෝසතාණන් බිය වද්දන්නට උත්සාහ කරන ලදී. ඒ අඳුර මහා ඝන අන්ධකාරයක් වුවත් බෝසතාණන් වහන්සේට පීඩාවක් නොවුනේ උන්වහන්සේ වැඩ සිටිය තැන ඉර උදාවූවා සේ ආලෝකවත් වී තිබූ බැවිනි.\nමේ නව මහා වර්ෂාවන් වස්සා බෝසතාණන් වහන්සේ බිය වද්දන්නට නොහැකි වූ තැන මාරයා මාර සේනාව සමගින් බෝසතාණන් වහන්සේ වෙත පැමිණ සිද්ධාර්ථයාණෙනි පලා යව, මේ අසුන මගේය. ඔබේ නොවේය යනුවෙන් පැවසන ලදී. මහ බෝසතාණන් වහන්සේ ද මේ අස්න මගේ ය ඔබේ නොවේය යනුවෙන් නොබියව පිළිතුරු දුන්නේය. කෝපාවිෂ්ට වූ මාරයා කෝපය ඉවසාගත නොහැකිව උන්වහන්සේ වෙත චක්රායුධයෙන් දමා ගැසුවා. තමන් විසින් පුරන ලද පාරමි ධර්ම සිහිකරමින් සිටි බෝසතාණන් වහන්සෙට කිසිදු උපද්රවයක් ඇති වූයේ නැත. එයද අහසින්විත් බෝසතාණන් වහන්සේගේ හිසට ඉහළින් මල් වියනක් සේ අහසේ රැඳුණා. අනෙකුත් මාර සේනාව විසින්ද එල්ල කරන ලද ගල් මුල් ප්රහාරයන් සියල්ලෙන් සිදුහත් මහ බෝසතාණන් වහන්සේට කිසිදු පීඩාවක් ඇති වූයේ නැත. මාර සේනාවට බියෙන් පළා ගිය දේවතාවුන් සිදුහත් කුමාරයා විනාශ වී ගියේ දැයි සක්වළගලට මුවා වී හිස ඔසවා බලන්නට වුණා.\nතමන් අසල සිටින විශාල මාර සේනාව පෙන්වූ මාරයා මේ සියල්ල මාගේ සාක්ෂිකරුවෝ ය ප්රකාශ කරන ලදී. බෝසතාණන්වහන්සේ ඒ සඳහා සාක්ෂි දිය හැකි සජීවි කෙනෙක් එතැන නොසිටි බැවින් වෙස්සන්තර ආත්මභාවයන් ආදියෙහි දී තමන් වහන්සේ පුරුදු කළ දාන පාරමිතාව සිහිකළා. මහ පොළොව මෙතැනදී තමන්ට ඇති සාක්ෂිය යැයි පවසා සිවුරු පට තුළින් තම දකුණු අත එළියට ගෙන භූමිය ස්පර්ශ කරන ලදී.\nඒ හා සමඟින් මහපොළොව මහ හඬ දී කම්පා වුණා. ඒ භූමි කම්පාවෙන් තැති ගත් ගිරිමේඛලා හස්ති රාජයා බෝසතාණන් වහන්සේ ඉදිරියෙහි දණ ගැසන ලදී. එය දුටු මාර සේනාව හිස හැරුණු හැරුණු අත දුවන්නට විය. බියෙන් පලා යන්නා වූ මාර සේනාව දුටු දේව සමූහයා සිද්ධාර්ථ ගෞතමයන් වහන්සේ දිනුවා මාරයා පරාජයට පත්වුණා යනුවෙන් සතුටින් හඬ නවගන්නට විය.\n.==බුදුරජානන් වහන්සේ පිරිනිවන් පෑම==.\nබුදුරජාණන් වහන්සේ පිරිනිවන් පෑවේ කුසිනාරා නුවර මල්ල රජ දරුවන්ගේ සල් උයනේදීය.(දඹදිව)"}
{"text": "ආයුබොවන්! ඔබ හැමෝටම. ඔබ අතරින් වැඩි දෙනෙකු දැනටත් භාවිත කරන ප්රතිවෛරස මෘදුකාංගයක් වන Avast Internet Security හි අලුත් සංස්කරණයක් නිකුත්ව තිබෙනවා. Avast Internet Security 7 ලෙස හදුන්වන්නෙ මෙම අලුත් සංස්කරණය. මෙම Avast ප්රතිවෛරස මෘදුකාංග සංස්කරණයන්හි Avast Free නමින් හදුන්වන නොමිලේ ලබාදෙන සංස්කරණයක් පවතිනවා. ඊට අමතරම මේ Avast internet Security සහ Avast Pro ප්රතිවෛරස මෘදුකාංග දෙවර්ගය මුදල් ලබාදී ලබාගත යුතු වෙනවා. එහෙත් මෙහි Trial Version එක අපි කාටත් Avast Official Site එකෙන්ම නොමිලේ Download කරගැනීමේ හැකියාව තිබෙනවා. මෙම Trial Version එක ලබාගැනීමෙන් මෘදුකාංගයෙහි ක්රියාකාරිත්වහෙයි අඩුවක් ඇති නොවේ. එමගින් සිදු වන්නේ මෙම භාවිත කල හැකි කාලසීමාව මාසයකට සීමාවීමයි. එහෙත් ඔබ දන්නවා මෙය License Key File ආදාරයෙන් Active කරගන්න පුළුවන් විත්තිය.\nමෙම Avast Free ප්රතිවෛරස මෘදුකාංග නොමිලේ කාටත් Download කරගැනීමේ හැකියාව තිබුනත් එහි Firewall එකක් අන්තර්ගත නොවේ. ඒ නිසාවෙන් අන්තර්ජාල භාවිත කරන්නන්ට එතරම් මෙහි භාවිතය සුදුසු නැහැ. මෙය Avast Web Site එකෙහි දක්වා තිබෙන්නෙ Regular Usage ලෙසටයි. මෙයට වඩා වැඩි ආරක්ෂාවක් සපයන ප්රතිවෛරස මෘදුකාංගය වන්නේ Avast Pro ප්රතිවෛරස මෘදුකාංගයි. එහිත් යම් යම් අඩුපාඩු තිබෙනවා. Maximum Protection එකක් සදහා Avast Internet Security භාවිත කිරීමට පුළුවන්, Avast ප්රතිවෛරස පවුලෙහි තිබෙන හොදම මෘදුකාංගය වන මෙය ඔවුන් අවුරුද්දකට $39ක මුදලක් ගෙවා ලබාගත යුතුව තිබෙනවා. එහෙත් මෙය ලංකාවේ රුපියල් වලන් බැලුවොත් රුපියල් 5000ක් පමණ වෙනවා. එතරම් ගානක් දීලා මෙය ලබාගැනීම අප රටේ ජීවත් වන නංගිලා මල්ලිලා, අයියලා, අක්කලා ලග මුදල් නොමැති වෙන්න පුළුවන්. ඒ නිසා සත පහක්වත් නොගෙවා, අවුරුද්ධකට වඩා වැඩි කාලයක් මෙය භාවිත කල හැකි ආකාරයට Active කරගත හැකි License Key File කිහිපයක්ම මා විසින් ලබාදෙන්නමි.\nඔබ තවමත් Avast Internet Security භාවිත කර නොමැති නම්. අදම භාවිත කර බලන්නෙ. අනෙකුත් ප්රතිවෛරස මෘදුකාංග හා සසදන විට ඔබට මෙහි වෙනස වටහා ගන්න පුළුවන්. මෙහි Trial මෘදුකාංග Download කරගැනීමට පහත බට්න් එක ක්ලික් කර Download කරගන්න.\nඉහතින් Download කරගත් Avast Internet Security ප්රතිවෛරස මෘදුකාංගයෙහි Trial වර්ෂන් එක ඔබේ පරිගණකයට Install කරගන්න. Install කරගැනීමෙන් අනතුරුව ඔබට දකින්න පුළුවන්, පෙර පැවති Avast Internet Security 6.0 ට වඩා හාත්පසින් දැකුම්කලු Interface එකක් සහිත මෙහි ප්රධාන වින්ඩෝව.\nමෙහි ඔයාලට දකින්න පුළුවන් Trial Mode එකේ තියෙන Avast New Version එක. ඉහතින් ඔබ ට්රයල් වර්ෂන් එක Download කරගත්තානම් එක Activate කරගැනීම සදහා Key File එකක් ලබා දිය යුතු වෙනවා. පහතින් ඒ Key File Download කරගන්න.\nDownload Avast Internet Security 7 License Key File\nඉහතින් Download කරගත් License File ආදාරයෙන් Avast Internet Security 7 Activate කරගෙන භාවිත කරන්න. වෛරස් වලින් ඔබට කරදරයක් අති නොවේවි. මෙය ගොඩක් ගොඩ ප්රතිවෛරස මෘදුකාංගයක් නිසා බය වෙන්න දෙයක් නැහැ.\nඔය පේන්න තියෙන්නෙ, මම Activate කරගත්ත Avast Internet Security 7 ප්රතිවෛරස මෘදුකාංගය, ඔයාලටත් පුළුවන්, මේ විදිහට Activate කරගන්න. එහෙනම් අදට ඔබෙන් සමුගන්නවා. ස්තූතියි ලිපිය කියෙව්වට. කමෙන්ට් එකක් දාලා යන්න. සුබ දවසක්"}
{"text": "බොලිවුඩ් සුපිරි තරුවක් වන අමිතාබ් බච්චන් මුම්බායිහි නනාවතී රෝහලෙන් ඉරිදා සවස නිදහස් කරනු ලැබුවේ කොරෝනා සඳහා සති තුනක ප්රතිකාර ලබා ගැනීමෙන් පසුවය.\nඔහුගේ පුත් සිනමා නළු අභිෂේක් බච්චන් තවමත් කොරෝනා වෛරසය නිසා තවමත් නනාවතී සුපර් ස්පෙෂල් රෝහලේ සිටිමින් ට්විටර් පණිවුඩයක් නිකුත් කරමින් කියා සිටියේ තම පියා කොරෝනා පරීක්ෂණයෙන් රිණ ප්රතිපල ලබා ඇති බවත් ඔහු නිවසේ විවේක ගන්නා බවත් සඳහන් කර ඇත. දෙදෙනාම රෝහල ගත කලේ ජූලි 11 වන දිනය.\nඅභිෂේක් බච්චන්ගේ බිරිඳ අයිශ්වර්යා රායි බච්චන් සහ ඔවුන්ගේ 8 හැවිරිදි දියණියද වෛරසය වැළඳී ඇති අතර ඔවුන් සුවය ලැබීමෙන් පසු පසුගිය සතියේ රෝහලෙන් පිටව ගොස් ඇත. අයිශ්වර්යා රායි බච්චන් බොලිවුඩයේ ජනප්රිය නිළියකි.\n77 හැවිරිදි වැඩිමහල් බච්චන් පසුගිය දශක පහ තුළ ඉන්දියානු චිත්රපට 200 කට අධික සංඛ්යාවක රඟපා තිබේ. ඔහු හිටපු දේශපාලනඥයෙක් සහ රූපවාහිනී සත්කාරකයෙකි.\nබච්චන් බොහෝ විට බොලිවුඩයේ පළමු පවුල ලෙස හැඳින්වේ. අමිතාබ් බච්චන්ගේ බිරිඳ ජයා ද නිළියක් සහ පාර්ලිමේන්තු මන්ත්රීවරියකි. ඇයට කොරෝනා වයිරසයට ගොදුරු වූවේ නැත."}
{"text": "ටීචර්වත් යට කරගෙන කඩේ වහලෙත් කඩාගෙන ලොරිය නතර වුණා\nකබගමුව මංසන්ධියේදී පෙරේදා (22) ලොරියට යටවීම නිසා පාසලක් හා ගමක් හඬවමින් හපුවිට පල්ලේගම පදිංචි 52 හැවිරිදි එස්. කල්යාණවතී නමැති නර්තන ආචාර්යවරිය ජීවිතයෙන් සමුගෙන ඇත.\nපිරිමි දරුවන් දෙදෙනකුගේ මවක වන ඇය තුම්මුදුන කනිෂ්ඨ විදයාලයේ නර්තන ගුරුවරිය වශයෙන් කටයුතු කළාය. කාගේත් සිත් දිනා සිටි සැමවිටම සිනාමුසු මුහුණින් කටයුතු කරන ඇය කිලෝමීටර් 10ක පමණ දුර සිට මෙම පාසලට ආවේද සතුටු සිතිනි.\nමෙයට පෙර නිවස ආසන්නයේ තිබූ කෙසෙල්වත්ත විද්යාලයේ සේවය කළ ඇය තුම්මුදුන කනිෂ්ඨ විදුහලේ සේවයට පැමිණියේ ඉන් අනතුරුවය. 2011 වර්ෂයේ මැයි මාසයේ සිට එම පාසලේ සේවය කළ ඈ නැවත ළඟ පාසලකට ඒමට උත්සාහ නොදැරුවේද එම සේවා ස්ථානය ඇගේ සිතේ කාවැදී තිබූ හෙයිනි.\nකල්යාණවතී මහත්මියගේ සැමියාද ගුරුවරයෙකි. ඔහු තනන්ගමුව විද්යාලයේ සේවය කරන අතර වැඩිමහල් පුතු උසස් පෙළ හදාරා කොළඹ රැකියාවක් කරයි. බාල පුතු මෙවර ගණිත අංශයෙන් උසස් පෙළ හැදෑරීමට සූදානම් වෙයි. ‘අපේ පුතාලට හොඳට උගන්වන්න ඕන’ ඒ ඇයගේ එකම පැතුම විය.\nඋදෑසන පාසලට යද්දී දෙදෙනාම ගියේ බුලත්කොහුපිටිය මාර්ගයේය.\n‘මහත්තයා බයිසිකලේ යන්න. මම බස්එකේ යන්නම්. අපි දෙන්නටම කරදරයක් වුණොත් කවුරුත් නෑනේ. ඒ නිසා මම බස්එකේ යන්නම්’ විටකදී ඇය එසේ කීවාය. නිරතුරුව දරුවන් ගැන සිතූ ඇය පුතුන් දෙදෙනාට දුක් සුසුම් පමණක් ඉතිරි කරමින් ඔවුන්ගෙන් සමුගෙන ගියාය.\n‘අනේ ඔය ටීචර් හරි හොඳයි. පුතාලා දෙන්නත් හරිම අහිංසකයි.’ ගම්මුන් කීවේ එසේය.\nඋදෑසන 6.00ට පෙර නිවසින් පිටවන ඈ මොරොන්තොට දක්වා ගොස් නැවත බුලත්කොහුපිටිය බසයක නැගී කබගමුව හන්දියෙන් බැස ඉතිරි මීටර් හයසීය පාසල් දරුවන් හා ගුරුවරුන් සමග පා ගමනින් යයි.\n‘ගෙදරට බඩු ටිකක් ගන්නත් ඕනෙ. අද හවසවත් ඇවිත් ඔක්කොම බඩු ටික අපි අරගෙන යං මහත්තයා. මගට ඇවිත් ඉන්න’ ඇය එසේ කීවේ එදින දහවල් වරුවේය.\nලොකු පුතුද සෑම දිනකම දහවල් මවට දුරකථන ඇමැතුමක් දෙන්නේ ඔහු කොළඹ සිටින හෙයිනි.\n‘මම නිවාඩුවට ගෙදර ඇවිත් හිටියේ. අද හවස මම කොළඹ යන්න ලෑස්තිවෙලා හිටියේ. අම්මට හැමදාම මම දවල් කෝල් එකක් ගන්නවා. අද දවල් කතා කළත් එයා කතා කළේ නැහැ’ පුතුන් දෙදෙනාගේ ඇස්වලින් කඳුළු කඩා හැලෙයි.\nකල්යාණවතී ගුරුතුමිය පාසල ඇරී සවස 1.40ට පමණ දරුවන් හා ගුරුවරුන් සමග පා ගමනින් කබගමුව හන්දියට ආවේ සුපුරුදු පරිදි නිවසට යෑමටයි. සිව් මං හන්දියේ වෙළෙඳසල ඉදිරිපිට බසයක් එනතුරු සෑම දිනකම සිටින ඈ එදින තමාට අවාසනාවන්ත ඉරණමකට මුහුණදීමට සිදුවේ යැයි සිහිනෙකින්වත් නොසිතන්නට ඇත.\nසිදුවීම සියැසින් දුටු තුන්මුදුන විද්යාලයේ ආචාර්ය බි.ආර්. ජයවතී මිය\n‘1.35ට විතර අපි පාසලින් ආවා. අපි පාර ළඟට ආවේ ටීචර්ස්ලා තුන් හතරදෙනෙක් එකටයි. කල්යාණවතී ටීචරුත් අපිත් එක්ක ආවා. කඩේ ගාව තමයි හිටියේ. මම හිටියේ මිදුලට බහින තැන. එතකොට එකයි පනහට විතර ඇති. ලොරියක් පිටිපස්සට ගන්නවා දැක්කා. එකපාරටම වේගයෙන් ලොරිය පිටුපසට එද්දී හිතාගන්නවත් බැරිවුණා. මම ලොරිය ළඟට එද්දී ලොරියට අතත් තිබ්බා. මම එකපාරටම වැටුණා. එතකොට අනිත් පැත්තට හැරිලා නැගිටිද්දීම ලොරියේ රෝදේ මං ළඟ තිබුණේ. මාත් වැටුණේ ලොරියේම හැප්පිලයි. ලොරිය එද්දී මම අයින් වෙන්න හැදුවත් එකපාරම බැරිවුණා. ටීචර්ට දුවන්න තැනක් තිබුණේ නෑ. මම ටීචර් යටවෙනවා දැක්කේ නෑ. තව පොඩ්ඩෙන් මාවත් යටවෙනවා’ ඇය මරණ පරීක්ෂණයේදී සාක්ෂි දුන්නාය.\nවයි.ඒ. චාලට් අබේතුංග මිය (40)\n‘මම දුවගේ පොතක් හදන්න හෙට්ටිමුල්ලට යන්න ආවේ. එද්දී ටීචර් අපේ දුව එක්ක කතා කර කර කඩේ ගාවට ආවා. ඒ කඩේ ඉස්සරහා ඉඳලා වේගයෙන් ලොරියක් පස්සට ආවා. අපි දෙන්නා ලොරිය එන පැත්තෙන් අයින් වුණා. ලොරිය එතැන කඩවලත් හැප්පිලයි නතර වුණේ. පස්සේ බලද්දී ටීචර් යටවෙලා. පසුව එයාව ත්රීවීල් එකක තබගමුව රෝහලට අරන් ගියා. දකුණු කකුල හා ඔළුව අහුවෙලා තියෙනවා කියලා දැකපු අය කිව්වා. ගෙනියද්දී ටීචර් නැතිවෙලා කියලා පස්සේ අපට ආරංචි වුණා.’\nනිකවැරටිය ප්රදේශයේ ලොරි රථයක් මෙසේ හාල් ගෙනැවිත් ඇති අතර එය පසුපසට ගැනීමට අපහසු නිසා එම ස්ථානයේ පදිංචි අයකු ලොරිය පසුපසට රැගෙන ඇත. මෙසේ ලොරිය පිටුපසට ගැනීමේදී මෙම ගුරුතුමිය දිවීමට සැරසෙද්දී සාරි පොට පැටලී වැටී ලොරියට හසුවී ඇතැයි වාර්තා වේ.\nදරු දැරියන් රැසකට අධ්යාපනය ලබාදෙමින් පාසල් තරග රැසකින් ජයග්රහණ කරා ගෙනයන්නට උත්සාහ දැරූ ඇයට අනපේක්ෂිත සිද්ධියක් හේතුවෙන් ජීවිතයෙන් සමුගන්නට සිදුවී ඇත. සිදුවීම සම්බන්ධව බුලත්කොහුපිටිය පොලිසිය වැඩිදුර පරීක්ෂණ පවත්වයි.\nඡායා සහ සටහන – අමිල බණ්ඩාර-බුලත්කොහුපිටිය"}
{"text": "නියෝජ්ය ඇමැති නිමල් ලන්සා සිය ධූරයෙන් ඉල්ලා අස්වීම පසුගියදා සිදු වුණා. මෙලෙස නියෝජ්ය අමාත්ය ධුරයෙන් ඉවත් වූ දින ඔහු තම අමාත්යධුරය ලබා ගත් දිනට වඩා දුරකථන සුභ පැතුම් පණිවිඩ ලැබිලා.\nනිමල් ලන්සා මහතා ඇමැති ධුරයෙන් ඉවත් වන්නේ පසුගිය අඟහරුවාදා සවසය . මේ ගැන නිමල් ලන්සා මහතා හියපු ජනාධිපති මහින්දට රාජපක්ෂ මහතාටත් කියන්න අමතක කරලා නැහැ. “සර් මම ඇමැතිකම ගත්තම ආවේ කෝල් 53යි. හැබැයි ඇමැතිකමෙන් අයින් වුණා කිව්ව ගමන් කෝල් දාහකට වඩා ආවා සුබපතලා. මට උත්තර දී ගන්න බැරි තරම් කෝල් එනවා” කියලා ඔහු මහින්ද රාජපක්ෂ මහතාට කියලලු.\nඉල්ලා අස්වීමට පෙර නියෝජ්ය ඇමති ලන්සා මීගමුව ආසනයේ පළාත්පාලන ආයතනවලට පොදුජන පෙරමුණෙන් ඉදිරිපත් කරන නාමයෝජනා සැකසීමට දායකත්වය ලබා දීලා. ඒ දුරකථනයෙන් පාර්ලිමේන්තු මන්ත්රී ප්රසන්න රණතුංග මහතා සමඟ සම්බන්ධ වෙමින්. කොහොම හරි මෙතෙක් කල් අමනාපයෙන් සිටි නිමල් ලන්සා සහ සරත් කුමාර ගුණරත්න යන දෙදෙනාම මෙවර පළාත් පාලන මැතිවරණයත් සමග එකතු වෙලා කියලයි ආරංචි . මේ දෙන්න එකතුව මෙවර නාමයෝජනා සැකසීමට දායත්වය ලබා දීලා කියලා දේශපාලන ආරංචි මාර්ග පවසනවා ."}
{"text": "තවද සද්ධර්මාභිධාන වූ සර්වඥයන් වහන්සේ ජේතවනාරාමයෙහි වැඩ වසන සමයෙහි දේවදත්ත ස්ථවිරයන් වහන්සේ අරබයා මේ ජාතකය වදාළ සේක.\nඒ කෙසේද යත්,\nඑක් දවසක් ධම්සභා මණ්ඩපයෙහි රැස්වූ මාළුවරුන් වහන්සේ දේවදත්ත ස්ථවිරයෝ තමන්ට තිබි ලාභසත්කාර නාලාගිරියා මෙහෙයිමෙන් ලාභසත්කාර පිරහෙළාගත්තාහයි යන කථාව කිය කියා උන්තෙනට සර්වඥයන් වහන්සේ වැඩවදාරා මහණෙනි මා එන්නට පූර්ව භාගයෙහි කිනම් කථාවකින් යුක්තව උනුදැයි විචාරා වදාරා එපවත් අසා මහණෙනි දැන් මතු නොවෙයි පෙරත් දේවදත්ත ස්ථවිරයෝ තමන්ට පැමිණ ලාභසත්කාරය පිරිහෙලාගත්තෝ වේදැයි වදාරා ඒ කෙසේදැයි ආරාධිතවූ සර්වඥයන් වහන්සේ ඉකුත් වත් දක්වා වදාළ සේක.\nඒ කෙසේද යත්,\nයටගිය දවස බරණැස් නුවර බ්රහ්මදත්ත නම් රජ්ජුරුකෙණෙකුන් රාජ්ජය කරණ සමයෙහි බෝධිසත්වයෝ පුරෝහිත බ්රාහ්මණව උපන්නාහ, බෝධිසත්වයෝ පෘථිවි මන්ත්රයක් දන්නාහ. ඒ මන්ත්රය නම් සියල්ලවුන්ම ලබ්බා ගන්නාවූ ආඥාවක් ඇත්තේය. ඒසේවීසින් බෝධිසත්වයෝ ඒ මන්ත්රය පිරි වන්නාහ. ඒ වෙලාවට එක් කැනහිලෙක් මන්ත්රය පිරිවනු අසාගෙණ උන් තැනැත්තේ මන්ත්රය ඉගෙණගත. එකජවනේම ඉගෙණගන්ට කාරණාකින් දැයි යතහොත් පෙර ඔහු බ්රාහ්මණව ඉපිද මේ මන්ත්රය දන්නේය. ඒ අභ්යාසය ඇතිහෙයින් මන්ත්රය එකවරින්ම ඉගෙණගත එවිට බ්රාහමණය මට ඒ මන්ත්රය නිපුනැයි කියා කින්මින. එවිට සිඟාලයාත් මටත් මන්ත්රය නිපුනැයි කියා නික්මින. මේ කැනහිලා නිසා බොහෝ විනාසවෙයි සිතා කැණහිලා අල්වයි කිහ. ඒ කැණහිලාත් වහාදිවගෙණ ගොස් වනයට වැද එක්තරා කැණහිල්දෙන කඩැලීය. එවිට කැණහිල්දෙන් ඇයිද ස්වාමීනි කිව. එවිට කැණහිල් ඇයි තෝ නාඳූනෙයිද මම සිව්පාවුන්ට රඳවමි කියා ඒ මන්ත්රය කිය, ඒ වෙලේත් බොහෝ කැණහිලුන් පළමුකොට එක්වූවාහ. ඉක්බිති සිංහ ව්යාඝ්ර ඇත් අස් දිවි වලස් මුවන් ගෝණන් ඌරන් සාවුන් ආදීවූ බොහෝ සිව්පාවෝ පිරිවරාගත්තාහ. ඒ සිඟාලත් එක්තරා සිඟාල ධේනුවක් අගමෙහෙසුන් කොට සර්වදාඨවනම් රජව මා විසින් මනුෂ්යයන්ට රාජයකරන්ට උවමැනවයි සිතා ඇතුන් දෙන්නෙකුපිට සිංහයෙකු සිටුවා සිංහයා පිට තමන් හා තමන්ගේ අග්රමෙහෙසිකා සිඟාල ධෙුනුව හා දෙන්න සිංහයා පිටට නැගී දොළොස් යොත්තක් ගැවසී සිටි සිව්ප සේනාව පිරිවරා බැණැස්නුවර වටකොටගෙණ සිට බරණැස් රජ්ජුරුවන්ට කියා යවන්නාහූ රාජ්ජය හෝ දෙන්නේය. යුද්ධ හෝ කරන්නේයයි කියා යවුහ. බොහෝ නුවරවාසී සිංහයන් ආදීවුවන් දැක භයින් ත්රස්තව වාසල් අගුළු ලුහ. එවිට බෝධිසත්වයෝ රජ්ජුරුවන්ට කියන්නාහූ දේවයනි නොබවමැනව මේ සබ්බදාඨක නම් කැණහිලා කැටිව කරණ යුද්ධය මට භාරයයි කියා අට්ටාලයට නැගී සබ්බදාඨකනම් කැණහිලා දැක කියන්නාහූ එම්බල සබ්බදාඨකනම් කැණහිල, තා නුවර කා කා ඇරගෙණදැයි විචාළහ, එවිට කැණහිල් කියන්නේ මාගේ සිඟාලයන් ඇරගෙණ ඔවුන්ලවා නාදකරවා ඒ නාදයෙන් බියගත්තාවූ නුවර හඬාන් භයගන්වා නුවර ගණිමි කීහ. එබස් අසා බෝධි සත්වයෝ කියන්නාහූ එඹල සිඟාලය තා මෙනුවර ගන්නේ කවුරුන් ලවාදැයි විචාළහ. එවිට කැණහිල් කියන්නේ මාගේ කේසරසිංහයන් ලවා නාදකරවා ඒ නාදයෙන් බියගත්තාවූ නුවර සිංහ හඬින් භයගන්වා නුවර ගණිමියි කීහ. එබස් බෝධිසත්වයෝ අසා අට්ටාලයෙන් බිමට බැස මුළුනුවර බෙරලවා නුවර වාසීන් කණ උදුපිට බහාගෙණ ඉදිරියේ බෙරලවා නුවරවාසී ඒ නියායෙන්ම යටත්පිරිසෙයින් ගෙයිවඩනා පක්ෂීන් කණත් උඳූපිටි ළූවාහ. ඒ නියාවට උඳූපිටි ළූපසු බෝධිසත්වයෝ අට්ටාලයට නැගී කැණහිලාට කියන්නාහූ තාසේවූ නීච කැණහිලෙකු කීවා අසා උත්තමජාති ඇති කේසරසිංහයෝ නාදකෙරෙද්දැයි කීහ. එබස් අසා කැණහිල් කියන්නේ බ්රාහ්මණය මාගේ සෙසු සිංහයන් තබා මේ සිංහයා අඬගසන්දැයි කීය. එබස් අසා යහපතැයි අඬගස්සයි කීහ. එවිට කැණහිලා නැගීවුන් සිංහයාට අඬගසනලෙස සන්කළේය. එවිට සිංහයා ඇත්තේ කුම්බස්ථලය ඩෑ මහත්කොට සිංහනාද කළේය. එවිට ඇතු භයින් දිවන්නාහූ කැණහිලා පයින් ගසා සුනුවිසුනු කළාහ. ඇත්තු උනුන් ඇණ බිඳගෙණ එතනම මළහ. දොලොස් යොදුන් සිටියාවූ සිව්පාසේනාව සිංහයන් ඇර සෙස්සෝ මළහ. එවිට බොහෝ මනුෂ්යයෝ කණතුබූ උඳූපිටි ඇර නුවරින් පිටත තුබූ බොහෝ සිව්පා සත්ව සමූහයා දැක කන්න කා බොහෝ විසින් කපා විසලාගත්තාහ. එතැන්පටන් වැලඉරා ඇතිවියයි දතයුතු සබ්බදාඨකනම් ජාතකය නිමවා වදාරා වැඩහිඳ වදාරණසේක් මහණෙනි යම්සේ සබ්බදාඨකම් සිඟාලයා තම ලද්දාවූ රාජ්යසම්පත් ස්ථාවරුකොට ගතනොහී යම්සේ විනාශයට පැමිණියේද එමෙන්ම යම් සම්පතක් ලද්දාවූ පුරුෂයෙක් උඩගුව වාසය කෙරේ නම් මෙසේ විනාශයට පැමිණෙන්නේ වේදැයි වදාරා මේ සබ්බදාඨක කැණහිලා නම් දේවදත්ත ස්ථවිරිය.\nබරණැස් රජ්ජුරුවෝ නම් ශාරිපුත්ත ස්ථිවිරයෝය බ්රාහ්මණව උපන්නෙම් බුදුවූ මම්මයයි වාදරා සබ්බදාඨකනම් ජාතකය නිමවා වදාළසේක.\nඋපුටා ගැනීම – www.jathakakatha.lk"}
{"text": "අද (05) අලුයම ලොව විශාලතම මගී ගුවන් යානය වන එයාර් බස් ඒ 380 – 800 වර්ගයේ යානය කටුනායක ජාත්යන්තර ගුවන් තොටුපොළට පැමිණ තිබේ.\nEK 449 දරණ එම ගුවන් යානය, නවසීලන්තයේ ඔක්ලන්ඩ් සිට ඩුබායි බලා පියාසර කරමින් තිබියදී ඉන්ධන ලබා ගැනීම සඳහා කටුනායක ගුවන් තොටුපොළට පැමිණ ඇත.\nකටුනායක ගුවන් තොටුපළෙන් යානය ලබාගෙන ඇති ඉන්ධන ප්රමාණය, ලීටර් 62,800 කි. මෙම ඉන්ධන තොගයේ වටිනාකම, රුපියල් එක් කෝටි හැට අට ලක්ෂයක් පමණ වේ.\nලොව විශාලතම මගී ගුවන් යානය එලෙස කටුනායක ගුවන් තොටුපොළට පැමිණි 3 වැනි අවස්ථාව මෙය බව වාර්තා වේ.\nඉදිරි දෙසතිය තුළ දිවයිනට එන ඉන්දියානු සහල් තොගය..\nඉදිරි දෙසතිය ඇතුළත ඉන්දියාවෙන් ආනයනය කිරීමට නියමිත සම්බා සහල් තොගයේ පළමු කොටස දිවයිනට ගෙන එන බව රාජ්ය වාණිජ විවිධ නීතිගත සංස්ථාව පවසයි.\nඑම සංස්ථාවේ සභාපති ආසිරි වලිසුන්දර මහතා, සම්බා සහල් මෙට්රික්ටොන් 50000ක් ගෙන්වීමට පසුගිය දා ලැබුණු කැබිනට් අනුමැතියට අනුව එම සහල් ආනයනය කරන බවත් මීට අදාළ ටෙන්ඩර් කැඳවීම ඊයේ (11) අවසන් වූ බවත් ප්රකාශ කළේ ය.\nඑමෙන්ම පාලන මිල ඉක්මවා සහල් අලෙවි කරන වෙළෙඳුන් අත්අඩංගුවට ගැනීමේ මෙහෙයුම් අඛණ්ඩව ක්රියාත්මක බවත්, මේ වනවිට වැඩි මිලට සහල් අලෙවි කළ වෙළෙඳුන් 1000කට අධික සංඛ්යාවකට එරෙහිව නීතිය ක්රියාත්මක කළ බවත් පාරිභෝගික කටයුතු අධිකාරිය පැවසීය.\nටයිල් සහ සනීපාරක්ෂක භාණ්ඩවල මිල ශීඝ්ර ලෙස පහලට..\nටයිල් සහ සනීපාරක්ෂක භාණ්ඩවල ආනයන සීමා ලිහිල් කිරීමත් සමඟ ඒ ආශ්රිත නිෂ්පාදනවල මිල ගණන් ශීඝ්ර ලෙස පහළ යමින් පවතින බව ටයිල් සහ සනීපාරක්ෂක භාණ්ඩ ආනයනකරුවන්ගේ සංගමය ප්රකාශ කර සිටියා.\nමේ තත්ත්වය හේතුවෙන් ඉදිකිරීම් කේෂත්රයේ පිබිඳීමක් සිදුව ඇති බව එම සංගමයේ ලේකම් ශාමින්ද්ර ගුණසේකර මහතා සඳහන් කර සිටියා.\nඑමෙන්ම ශාමින්ද්ර ගුණසේකර මහතා ආණ්ඩුවෙන් ඉල්ලා සිටියේ, මෙම කේෂත්රය සඳහා තවදුරටත් බදු පැනවීමක් සිදුකළ හොත් ටයිල් කැටයක මිල යළිත් රුපියල් 100 කින් ඉහළ යන බවයි.\nනෙදර්ලන්තයෙන් යළි මෙරටට ලබා දුන් කෞතුක භාණ්ඩ මහජ ප්රදර්ශනයට..\nශ්රී ලංකාවෙන් නෙදර්ලන්තයට රැගෙන ගොස් යළි මෙරටට ලබාදුන් කෞතුක භාණ්ඩ ඊයේ (5) සිට මහජන ප්රදර්ශනයට විවෘත කෙරිණ.\nමෙම කටයුත්ත බුද්ධ ශාසන සහ සංස්කෘතික කටයුතු අමාත්ය විදුර වික්රමනායක සහ ජාතික ආරක්ෂාව පිළිබඳ ජනාධිපති ජ්යෙෂ්ඨ උපදේශක හා ජනාධිපති කාර්ය මණ්ඩල ප්රධානි සාගල රත්නායක යන මහත්වරුන්ගේ ප්රධානත්වයෙන් සිදු කෙරිණි.\nරනින් නිම කරන ලද කොපුව සහිත කස්තානයක්, රිදියෙන් නිම කරන ලද කොපුව සහිත කස්තානයක්, රනින් නිමකළ පිහියක්, මහ තුවක්කු දෙකක් සහ ලෙව්කේ දිසාවේ හට අයත්ව තිබූ බවට සැලකෙන කාලතුවක්කු ආකෘතියක් යන කෞතුක භාණ්ඩ 06ක් මෙම කෞතුක භාණ්ඩ අතර වේ. මෙම කෞතුක භාණ්ඩ දෙසැම්බර් 5 වන දින සිට නැවත දැනුම් දෙන තුරු කොළඹ ජාතික කෞතුකාගාරයේ මහජන ප්රදර්ශනයට තැබීමට නියමිත බව වාර්තා වේ.\nවර්ෂ 1765 දී ලන්දේසීන් මහනුවර රජ මාලිගාව වටලන අවස්ථාවේදී ලන්දේසි පෙරදිග ඉන්දීය වෙළෙඳ සමාගම විසින් මෙම කෞතුක භාන්ඩ රැගෙන ගොස් ඇති බව සඳහන් වේ."}
{"text": "ප්රශ්නය\nදේව සභාවේහි වැඩිමහල්ලන්ගේ කර්තව්ය කුමක් ද?\nපිළිතුර\nවැඩිමහල්ලන් විසින් දේව සභාවේ කළ යුතු කර්තව්ය හා කාරයයන් අඩුම වශයෙන් පහක් තිබේන බව දේව වචනය ප්රකාශ කරනවා.\n1. වැඩිමහල්ලන්ගේ කාර්යය නම්, දේව සභාව තුල ඇතිවන ආරවුල් නිරවුල් කිරිමට උපකාර කිරිම වේ. පාවුල් සහ බාර්ණබස් සිරියේ පිහිටි අන්තියොකියේ සිටියේදි “යුදේයේන් සමහර දෙනෙක් ඇවිත් මෝසේස්ගේ නියෝගය ලෙස නුඹලා චර්මඡේදය කරනු නොලැබුවොත් නුඹලාට ගැළවන්ට නුපුළුවනැයි සහෝදරයන්ට ඉගැන්නුවෝය. එහෙයින් පාවුල්ද බාර්ණබස්ද සමඟ මහත් භේදයක් සහ වාදයක් ඇතිවු කල්හි, පාවුල් සහ බාර්ණබස් ඔහුන්ගෙන් තවත් සමහරෙක්ද මේ ප්රශ්ණය ගැන ප්රේරිතයන් සහ වැඩිමහල්ලන්ගෙන් විචාරන පිණිස යේරුසලමට යන්ට නියම කරනු ලැබුවෝය” (ක්රියා 15:1,2). මෙම වගන්ති තුලින් පෑහැදිළි වනුයේ සභාව තුල ප්රශ්ණයක් ඇතිවු විට ප්රේරිතයන් සහ වැඩිමහල්ලන් විසින් තීරණ ගත යුතු බව පෑහැදිළි වේ. එම නිසා වැඩිමහල්ලන් තීරණ ගන්නා අය වේ.\n2. වැඩිමහල්ලන් රෝගින් උදෙසා යාච්ඤා කළා. “නුඹලා අතරින් යමෙක් රෝගාතුරුව සිටිනනේද? ඔහු සභාවේහි වැඩිමහල්ලන්ට හඬ ගසත්වා. ඔවුහු ස්වාමින්වහන්සේගේ නාමයෙන් ඔහුට තෙල් ආලේපකොට, ඔහු උදෙසා යාච්ඤා කරත්වා” (යාකොබ් 5:14). මෙම අයට බයිබලීය සුදුසුකම නම් දෙවියන්වහන්සේ තුල ජිවත්වීම වේ. ධර්මිෂ්ඨ මනුෂයෙක් ඔප්පු කරන කන්නලව්ව කරණකොටගෙන මහත් දේ ඉෂ්ටවෙයි (යාකොබ් 5:16). යාච්ඤා කිරිම වැඩිමහල්ලන් සතු වගකිම වේ.\n3. දේව සභාව තුළ නිහතමානි බව රැකගැනීම වැඩිමහල්ලන් සතු වගකීමකි. “ඉතින් වැඩිමහල්ලෙක්ද ක්රිස්තුස්වහන්සේගේ දුක්විඳීමට සාක්ෂිකාරයෙක්ද එළිදරව් වෙන්ට තිබෙන තේජසට පංගුකාරයෙක්ද වන මම, නුඹලා අතරේ සිටින වැඩිමහල්ලන්ට අනුශාසනා කරමි. නුඹලා අතරෙහි සිටින දෙවියන් වහන්සේගේ රැළ රැක බලා ගනිමින්, බලහාත්කාරය නිසා නොව දේව කැමැත්ත ලෙස සතුටු සිතින්ද, නින්දිත ලාභය නිසා නොව මනාප සිතකින්ද, නුඹලාගේ භාරයට දෙන ලද්දාවුන් කෙරෙහි අධිපතිකමි කරන්නාක් මෙන් නොව නුඹලාම රැළට ආදර්ශව සිටිමින්ද එය රැක බලා ගනිල්ලා” (1 පේතෘස් 5:1-4) දේව සභාවෙහි බැටළුවන් රැක බලා ගැනීම සඳහා දෙවියන් වහන්සේ ඔවුන්ට වගකීම දුන් සේක. මෙම වගකීම මූල්යම ප්රතිලාභ සඳහා නොව, රැළ රැක බලා ගැනීමේ එඞේරුන් ලෙස පත් කරන ලදී.\n4. එලෙසම වැඩිමහල්ලන් ඇදහිලිවතුන්ගේ ආත්මික ජීවිතයද රැක බලා ගත යුතුයි. “නුඹලාගේ ප්රධානියෝ ගණන් දෙන්ට සිටින්නන් මෙන් නුඹලාගේ ආත්ම ගැන රැක බලා සිටිති. ඔවුන් සුසුම්ලමින් එසේ කළොත් නුඹලාට අලාභ බැවින්, සුසුම්ලමින් නොව ප්රීතියෙන් එසේ කරන පිණිස ඔවුන්ට කීකරුව යටත් වෙයල්ලා” (හෙබ්රෙව් 13:17). මේ වගන්තිය විශේෂයෙන් වැඩිමහල්ලන් ගැන නොකීවත් එහි සන්දරභය සභා නායකයන් ගැන ප්රකාශ කරයි. මෙම නායකයන් සභාවෙහි ආත්මික ජීවිත වලට ගණන් දිය යුතු වේ.\n5. වැඩිමහල්ලන් යාච්ඤාවෙන් හා දේව වචනය ඉගැන්වීමෙන් කාලය ගත කළ යුතුයි. “එවිට දොළොස් දෙනා ගෝල සමුහයා කැඳවා ඔවුන්ට කථාකොට: අප විසින් දෙවියන්වහන්සේගේ වචනය හැර දමා මේස වල සේවය කිරීම සුදුසු නැත. එහින්, සහෝදරයෙනි, මේ වැඩට අප විසින් පත් කරන පිණිස යහපත් යැයි ප්රසිද්ධවූ, ආත්මයෙන්ද ප්රඥාවෙන්ද පූර්ණවූ මනුෂ්යයන් සත්දෙනෙකු නුඹලා අතරෙන් සොයා ගනිල්ලා. අපි වනාහි යාච්ඤාවෙහිද වචනය මෙනෙහි කිරීමෙහිද ස්ථීර ලෙස යෙදී සිටින්නෙමු යැයි කීවෝය” (ක්රියා 6:2-4). මෙය අපෝස්තුළුවරුන් සඳහා කියන ලද පදයක් වූවත්, 1 පේතෘස් 5:1 හි පේතෘස් වැඩිමහල්ලෙකු සහ අපෝස්තුළුවරයෙකු ලෙස සේවය කළේය. එම නිසා මෙම වගන්තිය වැඩිමහල්ලන් සහ උපස්තායකයන් අතර පැවරී ඇති වගකීමේ වෙනස පැහැදිලි කරයි.\nසාමාන්ය ලෙස ගත් විට වැඩිමහල්ලන් සමාදානය ඇතිකරන්නෝ, යාච්ඤා වීරයෝ, ගුරුවරු, ආදර්ශමත් නායකයෝ සහ උපස්තාන කරන්නෝ වෙති. එසේම සභාවෙහි දේශනා කරන හා උගන්වන නායකයන් ලෙසද හැඳින්විය හැක. මෙම ඉගැන්වීම වැදගත් කාර්යයක් බව දේව වචනය පැහැදිලි කරයි. “මාගේ සහෝදරයෙනි, ගුරුවරු වන අපට, වඩා බරපතල විනිශ්චය පැමිණෙන බව දැන, බොහෝ දෙනෙක් ගුරුවරු වෙන්ට නොසොයල්ලා” (යාකොබ් 3:1).\nEnglish\nදේව සභාවේහි වැඩිමහල්ලන්ගේ කර්තව්ය කුමක් ද?"}
{"text": "පිටු අන්තර්ගතය\nමනමා, බහරේනය ගවේෂණය කරන්න\nමනමා අගනුවර සහ විශාලතම නගරය ගවේෂණය කරන්න බහරේන් ආසන්න වශයෙන් ජනගහනය 155,000 ක් වන අතර දළ වශයෙන් රටේ ජනගහනයෙන් හතරෙන් එකක්. මනමාහි නිවර්තන කාන්තාර දේශගුණයක් ඇත, වියළි ශීත රාත්රී 55F සිට තෙතමනය සහිත ගිම්හාන දින 100F දක්වා වෙනස් වේ.\nමීට පෙර පෘතුගාලය හා පර්සියානුවන් විසින් ආධිපත්යය දැරූ කාලයෙන් පසු මනමා ස්වාධීන බහරේනයේ අගනුවර බවට පත්ව ඇත. අද වන විට එය නවීන ප්රාග්ධනයක් වන අතර විකුණුම් ප්රවර්ධන කර්මාන්තය පදනම් කරගත් ආර්ථිකයක් සහිත බොරතෙල් ආර්ථිකය තුළ අඩු කැපී පෙනෙන කාර්යභාරයක් ඉටු කරයි.\nදැකිය යුතු දේ. මනමා බහරේනයේ හොඳම ආකර්ෂණීය ස්ථාන\n- අල්-ෆතේ පල්ලිය. වරකට වන්දනාකරුවන් 7,000 කට වැඩි පිරිසකට නවාතැන් ගත හැකි ලොව විශාලතම මුස්ලිම් පල්ලිවලින් එකක් වන අතර බහරේනයේ විශාලතම පූජනීය ස්ථානය වේ. එය බහරේනයේ ඉහළම සංචාරක ආකර්ෂණයන්ගෙන් එකකි. වර්තමානයේ ලොව විශාලතම ෆයිබර්ග්ලාස් ගෝලාකාරය වන මෙම ගෝලාකාර බර කිලෝග්රෑම් 60,000 ඉක්මවයි. අල්-ෆතේට නව ජාතික පුස්තකාලය ඇතුළත් වේ.\n- කෝර්නිච් අල්-ෆතේ. නගරයේ නැඟෙනහිර වෙරළ තීරයේ මෙම ප්රසන්න මුහුදු වෙරළ තීරය දකුණේ අහස උසට නැග ඇති ගුවන් යානා සහ ඒ අසල ගුවන් තොටුපලෙන් ගුවන් යානා රැගෙන යාම පිළිබඳ හොඳ දර්ශන සපයයි. ළමයින් සඳහා විනෝදජනක සාධාරණ ධාවන පථ සහ පැරණි කට්ටලය සඳහා ෂීෂා බාර්.\n- මුතු කිමිදුම් කෞතුකාගාරය. බහරේනයේ වඩාත් වැදගත් buildings තිහාසික ගොඩනැගිලි ලෙස සැලකේ. බහරේන් උසාවි සඳහා පළමු නිල මධ්යස්ථානය ලෙස එය වැදගත් වේ. මෙම ගොඩනැගිල්ල ආරම්භ කරන ලද්දේ අභාවප්රාප්ත එච්.එච්. 18 ඔක්තෝබර් 1937 දින දර්ශනය තුළ බහරේනයේ හිටපු ආණ්ඩුකාර හමාඩ් බින් ඊසා අල් කලීෆා. එවකට මෙම ගොඩනැගිල්ල අධ්යක්ෂ මණ්ඩල තුනක් හැරුණු විට ශ්රේෂ් Supreme ාධිකරණ හතරකින් සමන්විත විය. පසුව 1984 දී ගොඩනැගිල්ල සාම්ප්රදායික උරුම මධ්යස්ථානයක් බවට පරිවර්තනය විය. වර්තමානයේ, මුතු කිමිදුම් කෞතුකාගාරය කැබිනට් කටයුතු හා තොරතුරු අමාත්යාංශයේ ප්රධාන අධ්යක්ෂකවරුන්ගෙන් එකක් වන පුරාවිද්යා හා උරුම අධ්යක්ෂක මණ්ඩලයේ පාලනය යටතේ පවතී.\n- බහරේන් ජාතික කෞතුකාගාරය, අල් ෆතේ අධිවේගී මාර්ගය. බහරේනයේ ස්වාභාවික හා සංස්කෘතික ඉතිහාසය\n- රුක් ඔෆ් ලයිෆ්, මනමා සිට කි.මී. 30 ක් දකුණින්. වියළි කාන්තාරයක් මැද පිහිටි ප්රසිද්ධ හුදකලා ගසක්. එම ප්රදේශය යටතේ භූගත ජලධරයක් හෝ වසන්තයක් නොපවතින බැවින් එය නොනැසී පවතින්නේ කෙසේදැයි විද්යා ists යින් සොයාගෙන නැත. ඇත්ත වශයෙන්ම, ගස වටා ඇති සියලුම භූගත ජල ප්රභවයන් ලුණු වලින් දූෂණය වී ඇති අතර, එමඟින් ගසෙහි ලුණු ඉවසිය හැකි විකෘතියක් තිබිය හැකි යැයි යෝජනා කරයි.\n- බහරේන් කොටුව. දිවයිනේ උතුරු වෙරළ තීරයේ බහරේන් කොටුව 14 වන සියවසේදී ඉදිකරන ලද නමුත් කැණීම්වලින් හෙළි වී ඇත්තේ එය ක්රි.පූ 3,000 තරම් d ත අතීතයේ දිල්මන් ජනාවාස පිහිටි ස්ථානයේ ඉදිකර ඇති බවයි. මෑතකදී ප්රතිසංස්කරණය කරන ලද අතර රාත්රියේ නව ආලෝකකරණයක් සහිතව බලකොටුව බහරේනයේ විවිධ හා පුරාණ ඉතිහාසයට විශිෂ්ට උදාහරණයකි. අරාබි බසින් කලත් අල් බහරේන් ලෙස හැඳින්වෙන බහරේන් කොටුව 2005 දී යුනෙස්කෝ ලෝක උරුම අඩවියක් ලෙස නම් කරන ලදී.\n- බහරේන් කොටුව කෞතුකාගාරය - 2008 පෙබරවාරි මාසයේදී විවෘත කරන ලදී. පළමු ගොඩනැගිල්ල ප්රදර්ශන ශාලාවක් සහ ළමා ඉගෙනුම් හා පුහුණු කාමරයකින් සමන්විත වන අතර දෙවැන්න සම්මන්ත්රණ ශාලාවක්, මුහුදට ඉහළින් පිහිටි ආපන ශාලාවක්, කාර්යාල, කාර්මික ශිල්පීන්ගේ කට්ටලයක් සහ පුරාවිද්යා for යින් සඳහා නේවාසිකාගාරයකින් සමන්විත වේ. . ඇතුළත් වීමේ ගාස්තුව ඩිනාර් දෙකකි. ඔවුන්ට විශාල වෙනසක් සිදුවනු ඇතැයි අපේක්ෂා නොකරන්න, වඩා හොඳ එක් ඩිනාර් බිල් දෙකක් ඔබ සමඟ ගෙන එන්න. බොහෝ විට බහරේනයේ මෙන් ඔබට සෞදි රියාල්ස් වලද ගෙවිය හැකිය.\n- බින් මාටාර් හවුස්: මතක ස්ථානය. B තිහාසික බහරේන් පවුල් හා ප්රමුඛ සංස්කෘතික පෞරුෂයන් හා සම්බන්ධ සාම්ප්රදායික බහරේන් නිවාස ප්රතිසංස්කරණය කිරීම කෙරෙහි අවධානය යොමු කරමින් ෂෙයික් ඊබ්රාහිම් මධ්යස්ථානය විසින් දියත් කරන ලද ව්යාපෘති මාලාවක නවතම එක බින් මාතාර් මන්දිරයයි. මෙම නිවස සැලසුම් කර ඇත්තේ සුප්රසිද්ධ බහරේන් ගෘහ නිර්මාණ ශිල්පී මුසා බින් හමාඩ් විසිනි. එය 1905 දී ඉදිකරන ලද්දකි. එය සල්මාන් බින් හුසේන් මාතාර් විසින් ඔහුගේ ස්ථිර “මජ්ලිස්” (සැලෝන් එකකට සමාන කාමරයක්) සඳහා භාවිතා කරන ලදී. ). 1940 දශකය වන විට එය ප්රසිද්ධ වෛද්යවරයකු වන වෛද්ය බන්ඩාර් කාබ් විසින් සායනයක් භාවිතා කරන ලද අතර 50 දශකයේ සිට 80 දශකය දක්වා එස්ලා සමාජ ශාලාවේ මධ්යස්ථානය ලෙස භාවිතා කරන ලදී.\nමෑතක් වන තුරුම, ගොඩනැගිල්ල හිස්ව තිබූ අතර බාධාවකින් තොරව නව ඉදිකිරීමක් සඳහා කඩා දැමීමට සූදානම් විය. අද වන විට නිවසේ සිවිලිම තල් කොළ සහ දැව කදම්බවල එකතුවකින් සාදා ඇති අතර බිත්ති සහ බිම් අව්යාජව නැවත සකස් කර ඇත.\n- බාබර් පන්සල. මෙය බාබාර් ගම්මානයේ පිහිටි පුරාවිද්යාත්මක ස්ථානයකි. එහි විහාරස්ථාන තුනක් සොයාගෙන ඇති අතර, පැරණිතම බීබීසී 3000 දක්වා දිව යයි. පූජාසන දෙකක් සහ ස්වාභාවික ජල උල්පතක් අඩංගු බැවින් මෙම විහාරස්ථාන දෙවිවරුන්ට වන්දනාමාන කිරීම සඳහා ඉදිකර ඇති බවට විශ්වාස කෙරේ. එහි කැණීම් මෙවලම් අතරතුර ආයුධ, මැටි භාණ්ඩ සහ කුඩා රන් කැබලි බොහෝමයක් සොයා ගන්නා ලදී.\nමනමා යනු අරාබි ජාතිකයින්ට සහ මත්පැන් තහනම් කළ අරාබි රටවල වෙසෙන විදේශිකයින්ට පලා යාමකි. සංචාරකයින්, විශේෂයෙන් සෞදි සහ සවුදි අරාබියේ පදිංචිකරුවන් පැමිණේ බහරේන් ප්රධාන වශයෙන් රාත්රී ජීවිතය සඳහා. නවීන ජීවන රටාවක් සඳහා ඔවුන් සංචාරය කරන තවත් ස්ථානයක් ඩුබායි.\n- බෝට්ටු කුලියට ,. සාම්ප්රදායික දැවමය තටාකවලින් දේශීය ධීවරයින් පිටතට යාම සඳහා බෝට්ටු ගමනක් යන්න.\n- ස්කූබා කිමිදීම, බහරේන් යාට් ක්ලබ් සහ අල් බන්ඩාර් නිවාඩු නිකේතනය.\n- අශ්වයින් පැදීම, සාාර්. පදින්න පාඩම් හෝ ඉඳහිට හැක් කිරීමට කැමති ඕනෑම කෙනෙකුට, ට්වින් පාම්ස් රයිඩින් පාසල සහ ඩිල්මන් ක්ලබ් ආරම්භ කිරීමට හොඳ ස්ථාන වේ.\n- තුරඟ තරඟ. අරාබිය ඇත්ත වශයෙන්ම එහි අශ්වයන් සඳහා ප්රසිද්ධය. අල් සකීර් හි ජාතික තුරඟ තරඟ පිටිය ඔක්තෝබර් සිට මාර්තු දක්වා සෑම සිකුරාදා දිනකම තරඟ පවත්වයි. ඔට්ටු ඇල්ලීම තහනම් බව අමුත්තන්ට මතක් කර දිය යුතු වුවත්, ග්රෑන්ඩ් ස්ටෑන්ඩ්හි ප්රේක්ෂකයින් 3,000 ක් පමණ සිටින අතර ඇතුළුවීම නොමිලේ වේ.\n- මුතු කිමිදීම. මුතු සඳහා බහරේනය ද ප්රසිද්ධය. මුතු කිමිදීමේදී ඔබේ අත උත්සාහ කර මුහුදේ ස්වාභාවික මැණික් වලින් එකක් ගෙදර ගෙන යන්න.\nමනමා සූක්, කිසිදු අමුත්තෙකු මග නොහැරිය යුතුය\nබහරේනයේ සාප්පු සංකීර්ණ\n- අල් අලි මාල්\n- බහරේන් නගර මධ්යස්ථානය\n- බහරේන් සාප්පුව\n- ඩනා මාල්\n- මරීනා මාල්\n- මෝඩා මාල්\n- රිෆා මාල්.\n- සීෆ් මාල්\n- සිත්රා මාල්\n- යටීම් මධ්යස්ථානය\nමනමා හි අවන්හල් ලාභදායී ලෙස පවත්වාගෙන යයි ෂවර්මා තරු 5 අවන්හල් වලට සන්ධි.\nමනමාමා ගල්ෆ් ප්රමිතීන්ට අනුව කාර්යබහුල රාත්රී ජීවිතයක් ගත කරයි. ප්රධාන දිස්ත්රික්ක වන්නේ ඇඩ්ලියා, හූරා, ජුෆෙයාර් සහ ව්යාපාරික දිස්ත්රික්කය.\nවෙනත් ගමනාන්ත වේ\n- සවුදි අරාබිය පිහිටා ඇත්තේ ෆාඩ් කෝස්වේ රජු හරහා ය - ඔබට වීසා බලපත්රයක් තිබේ නම්, ඇත්ත වශයෙන්ම.\n- හවාර් දූපත් යනු පර්සියානු බොක්කෙහි බහරේන් බොක්කෙහි කටාර්හි බටහිර වෙරළට ඔබ්බෙන් පිහිටි දූපත් සමූහයකි. 2002 දී බහරේනය හවාර් දූපත් ලෝක උරුමයක් ලෙස පිළිගැනීමට ඉල්ලුම් කළේ එහි අද්විතීය පරිසරය සහ වඳවීමේ තර්ජනයට ලක්ව ඇති විශේෂයන් සඳහා වාසස්ථාන නිසාය. මෙම භූමිය බොහෝ වනජීවී විශේෂවල නිවහන වන අතර පක්ෂි නිරීක්ෂකයින් සහ කිමිදුම්කරුවන් සඳහා ඉතා සිත්ගන්නා ස්ථානයකි. 1800 ගණන්වල මුල් භාගයේ සහ 1845 දී බහරේන්හි ප්රධාන දූපතේ සලාක් සහ බුඩායා යන ප්රදේශවල පදිංචි වූ ඩවාසීර්හි බහරේන් ශාඛාවේ ජනාවාසවලින් එකක් හවාර් දූපත් විය.\nබහරේන් සහ මනමා සාමාන්යයෙන් ඉතා ආරක්ෂිතයි. සුළු අපරාධ නොපවතින බව මින් අදහස් නොවේ. එය බරපතල අපරාධයක් බැවින් ඔබ බීමත්ව රිය පැදවීමට වග බලා ගන්න බහරේන්.\nමනමා හි නිල සංචාරක වෙබ් අඩවි\nවැඩි විස්තර සඳහා කරුණාකර රජයේ නිල වෙබ් අඩවියට පිවිසෙන්න:"}
{"text": "“Alpha Ursae Minoris” නැත්තම් පොලාරිස් තාරකාව යනු අහසේ නිශ්චිත ස්ථානයක පවතින එකම තාරකාවයි. මෙය කුඩා වලසා තරු රටාව අග පිහිටා තිබෙනවා. ශතක ගණනාවක් තිස්සේ එය නාවිකයන්ට මග පෙන්වා ඇති බව නොරහසක්. මෙය කහ පැහැයෙන් යුතු තරුවකි. මෙම තාරකාව ඇල්ෆා උර්සා මයිනොරිස් ලේසද හදුන්වනවා.\nවාර්තමානයේ මෙම තාරකාව ඛගෝලීය උත්තර ධ්රැවයට ඉතා ආසන්නව පිහිටා තිබෙනවා. මෙම ස්ථානයේ තාරකාවක් කිසිදා නොබසින තාරකාවක් ලෙස අපට පෙනෙනවා. නමුත් එම පිහිටීම තාවකාලිකයි. ඒ ඇයිද කිවොත් පෘතුවියේ භ්රමණයේ පූර්යාවනය නැමති සංසිද්දිය නිසා පෘතුවියේ භ්රමණ අක්ෂය වෙනස් වීම ඊට හේතුවයි. මෙය නිසා පෘතුවි භ්රමණ අක්ෂය විවිධ තරු වලට එල්ල වෙනවා. මෙම සංසිද්දිය නිසා ක්රි.පූ 3000 දී පමණ පෘතුවියේ භ්රමණ අක්ෂය එල්ල වී තිබී ඇත්තේ තුබාන් නැමති තාරකාවකටයි. කෙටියෙන් කිවොත් ක්රි. පූ 3000 පමණ දැන් පොලාරිස්ට හිමි ස්ථානය හිමිකරගෙන ඇත්තේ තුබාන් නැමති තාරකාවයි. තවත් කිවොත් ක්රි.පූ 14000 පමණ භ්රමණ අක්ෂය යොමුවන්නේ වේගා තරුවටයි. එවිට අහසේ නිශ්චිත ස්ථානයක පවතින එකම තරුව වේගා වනු ඇත.\nපොලාරිස්\nපොලාරිස් තාරකාව ත්රිත්ව තරු පද්ධතියකට අයත් තාරකාවක්. තරු තුනක් තමන්ට පොදු ගුරුත්වයක් යටතේ භ්රමණ වීම ත්රිත්ව තරු පද්දතියක් ලෙස හදුන්වනවා. පොලාරිස් සිටින තරු පද්දතිය පොලාරිස් A, පොලාරිස් B, පොලාරිස් AB නැමති තරු වලින් සමන්විත වේ. පොලාරිස් A තරුව යනු පොලාරිස් තාරකාවටයි. දීප්තිය අනුව පිළිවෙලින් පොලාරිස් A, පොලාරිස් AB, පොලාරිස් B වේ. මේ අතරින් පොලාරිස් තරුවේ දීප්තිය +2 කි. එය පෘතුවියට ආලෝක වර්ෂ 445 දුරින් පිහිටා ඇත.\nවිචල්ය තාරකා\nවිචල්ය තාරකා යනු, වරින් වර තමාගේ දීප්තිය වෙනස් කරගන්නා තාරකාවන්ය. ලොව ප්රථම වරට විචල්ය තාරකාවක් නිරීක්ෂණය කරන්නේ ජොහන්සන් හෝල් නම් නිරීක්ෂකයෙකු විසිනි. ඒ 1638 දීය.ඉන්පසු 1669 දී දෙවන වරට විචල්ය තාරකාවක් හඳුනා ගත් බව සදහන්ය. විචල්ය තාරකා වර්ග 6 තිබෙනවා. ඒ විදාරන විචල්ය තරු, භ්රමණ විචල්ය තරු, ස්පන්දන විචල්ය තරු, ග්රහණ විචල්ය තරු, කැළබිලි සහිත විචල්ය තරු වේ.\nදැන් ඒ කිහිපයක් ගැන බලමු, විදාරණ විචල්ය තරු චලනයේදී ඒකාකාර බවක් නොපෙන්වයි. මෙම තාරකා වර්ග වලට නිදසුනක් ලෙස කැරිනා තාරකා රාශියේ පිහිටා ඇති කැරීනා තාරකාව හැදින්විය හැක. භ්රමණ විචල්ය තරු යනු, හිරු මතුපිට ඇති තරු මෙන් මෙම තාරකා වලද ඇති තරු නිසා දීප්තිය වෙනස් වීමකට ලක්වන තරු වේ. ස්පන්දන තරු වල දීප්තිය, උෂ්ණත්වය විශාලත්වය වෙනස් වේ. බොහෝ රතු යෝධ තරු මේ ගණයට අයත් බව හඳුනා ගෙන ඇත."}
{"text": "මිල්ලනිය ප්රාදේශීය මන්ත්රීවරයෙකු එළඹෙන මාර්තු 01 වන දක්වා රක්ෂිත බන්ධනාගාර ගත කිරීමට හොරණ මහේස්ත්රාත් අධිකරණය නියෝග කර තිබේ.\nබීමතින් යතුරු පැදියක් පැදවීම සම්බන්ධයෙන් පොලිසිය විසින් අත්අඩංගුවට ගෙන මූලස්ථාන පොලිසිය වෙත රැගෙන ඒමෙන් පසු පොලිස් නිලධාරීන්ට ‘බල්ලා’ යැයි කියමින් පරුෂ වචනයෙන් බැන වැදීම ඔහුට එල්ල වූ චෝදනා වේ.\nමෙම අත්අඩංගුවට ගැනීම සිදුකර ඇත්තේ හොරණ ප්රදේශයේ සුපිරි වෙළෙඳ සලක් අසල රාජකාරියේ යෙදී සිටි පොලිස් නිලධාරීන් දෙදෙනකු විසිනි."}
{"text": "Windows Hello යනු කුමක්ද?\nWindows 10\nWindows Hello යනු වඩාත් පෞද්ගලික, වඩාත් ආරක්ෂිත ඔබගේ ඇඟිලි සලකුණ, මුහුණ, හෝ අක්ෂි හඳුනා ගැනීම භාවිත කරමින් Windows 10 උපාංග වෙත ඇතුල් වීමට ඉඩ දෙන මාර්ගයකි. ඇඟිලි සලකුණු කියවනය සහිත බොහෝ PC, දැන් Windows Hello භාවිත කිරීමට සූදානම් ව සිටින අතර, ඔබගේ මුහුණ හෝ තාරා මණ්ඩලය හන්දිනා ගැනීමට හැකි තවත් උපාංග වහාම පැමිණෙමින් තිබේ. ඔබ සතුව Windows Hello සඳහා අනුකූල උපාංගයක් ඇත්නම්, එය සකස් කරන ආකාරය මෙන්න:\nWindows 10 Mobile\nWindows Hello යනු Windows 10 උපාංග වෙත ඇතුල්වීමට ඇති වඩාත් පුද්ගලික ක්රමයකි. එය ඔබගේ අනන්යතාව සත්යාපනය කිරීමට ඔබගේ ඇස් හඳුනා ගනී, එනම් මුරපදයක් ටයිප් කරනවාට වඩා ව්යවසායික ශ්රේණියේ ආරක්ෂාවක් ඔබට ලැබේ.\nWindows Hello විසින් මගේ තොරතුරු පෞද්ගලිකව පවත්වා ගන්නේ කෙසේද?\nWindows 10 ක්රියාත්මක ඇතැම් Lumia දුරකථන දැන් Windows Hello භාවිත කිරීමට සූදානම් ව සිටින අතර, තාරා මණ්ඩලය හඳුනා ගැනීමට හැකි තවත් උපාංග වහාම පැමිණෙමින් තිබේ.\nමත ආරම්භ කරන්න, සියලුම යෙදුම් ලැයිස්තුව ඔස්සේ ස්වයිප් කර, ඉන්පසුව තෝරන්න පසුතල > ගිණුම් > ඇතුල්වීමේ අභිරුචි.\nඔබ සකස් කළ විගස, ඔබට එක් දැක්මකින් ඔබගේ දුරකථනය අගුලු මුදනු හැකිවේ."}
{"text": "නිව් සවුත් වේල්ස් ප්රාන්තයේ ඇතැම් තදාසන්න ප්රදේශවල නිවාස කුලී මිල ගණන් සතියකට ඩොලර් 100කින් පමණ අගයකින් පහත වැටී ඇතැයි අනාවරණ වනවා.\nකුලී නිවාස අර්බුදය ප්රාන්තයේ පදිංචිකරුවන්ට දැඩි බලපෑමක් එල්ල වී ඇති අවස්ථාවක නිවාස ඒකක සඳහා කුලී මිල ගණන්වල විශාලතම වාර්ෂික පහත වැටීමක් පෙන්නුම් කෙරෙන බවයි වාර්තා වන්නේ.\nප්රොප්ට්රැක් විසින් කරන ලද සමීක්ෂණයක නවතම දත්ත මගින් හෙළි වූයේ ප්රාන්තයේ ඇතැම් තදාසන්න ප්රදේශවල කුලිය සතියකට ඩොලර් 100කින් විශාල ලෙස පහත වැටී ඇති බවයි.\nනිව් සවුත් වේල්ස් ප්රාන්තයේ මධ්යම වෙරළ තීරයේ කුලී නිවාස මිල වැඩියෙන්ම පහත වැටී ඇති තදාසන්න ප්රදේශය වනවා.\n2023 ජනවාරි මාසයේදී සතියකට ඩොලර් 720 ක් වූ එහි මිල ගණන් මෙම වසරේ ජනවාරි මාසයේදී ඩොලර් 620 දක්වා පහත වැටී ඇති බවයි වාර්තා වන්නේ.\nනිවසක් සඳහා වූ කුලී මිලෙහි දෙවන විශාලතම පහත වැටීමක් ඇති උපනගරය වූයේ සිඩ්නි හි වයඹ දෙසින් පිහිටි ටෙලෝපියා ප්රදේශයයි.\n2023 ජනවාරි මාසයේදී සතියකට ඩොලර් 750ක්ව පැවති එහි කුලී මිල ගණන් මෙම වසරේ ජනවාරි මාසය වන විට සතියකට ඩොලර් 650 දක්වා පහත වැටී තිබෙනවා.\nකුලී මිලෙහි විශාලතම පහත වැටීමක් ඇති ප්රාන්තයේ තදාසන්න ප්රදේශය වූයේ Port Macquarie අසල පිහිටි Cathie ප්රදේශයේ වන අතර එය 2023 ජනවාරි මාසයේදී ඩොලර් 440 සිට 2024 ජනවාරි මාසයේදී 380 දක්වා පහත වැටි තිබෙනවා.\nඩොමේන්හි නව දත්තවලට අනුව ඔස්ට්රේලියාව පුරා, කුලී නිවාස පුරප්පාඩු අනුපාතය සියයට 0.7ක වාර්තාගත අවම මට්ටමකට ද පැමිණ ඇතැයි සඳහන්.\nඇඩිලේඩ් සහ හෝබාර්ට් හැර අනෙකුත් සියලුම අගනගරවල, පුරප්පාඩු අනුපාත 2024 පෙබරවාරි මාසය පුරාවටම අඩු වෙමින් පැවතුණා."}
{"text": "මධ්යම අධිවේගී මාර්ගයේ පළමු අදියර ඉදිකිරීම සඳහා අවශ්ය ඇමරිකානු ඩොලර් මිලියන 51 ක ණය මුදලක් චීනයේ එක්සිම් බැංකුව විසින් අත්හිටුවා තිබේ.\nශ්රී ලංකාවේ වත්මන් ආර්ථික අර්බුදය හමුවේ චීනයේ එක්සිම් බැංකුවෙන් මුදල් මුදා හැරීම ප්රධාන වශයෙන් අත්හිටුවා ඇති අතර මේ හේතුවෙන් එම ව්යාපෘතිය සම්බන්ධයෙන් රජය අර්බුදයකට පත්ව ඇත.\nශ්රී ලංකාව විදේශ ණය ආපසු ගෙවීම අත්හිටුවීමට තීරණය කර තිබීමද චීනයේ මෙම තීරණයට බලපා ඇත.\nකඩවත සහ මීරිගම අතර කිලෝමීටර් 37 ක දුරක ව්යාපෘතියේ සේවය කළ චීන ජාතිකයන් 500 ක් පමණ පිටත්ව යාමට පටන් ගෙන ඇති අතර එහි ප්රතිඵලයක් ලෙස ප්රදේශවාසීන්ගේ රැකියා 2000 ක් පමණ අනතුරට ලක්ව ඇත.\nව්යාපෘතියේ ඉදිකිරීම් 2020 සැප්තැම්බර් මාසයේදී ආරම්භ කරන ලද අතර එය 2024 අවසානය වන විට අවසන් කිරීමට ඉලක්ක කර ඇත.\nමේ වන විට ව්යාපෘතියෙන් සියයට 32 ක් පමණ අවසන් කර ඇත්තේ ශ්රී ලංකා රජයේ රුපියල් බිලියන 33 ක පමණ මුදලිනි."}
{"text": "ඇමෙරිකානු අභ්යවකාශ ගවේෂන ආයතනය වන නාසා (NASA) විසින් ඊයේ අඟහරුග්රහයා මතට යොමු කරන ලද පර්සෙවරන්ස් නමින් හැඳින්වෙන රොබෝ යානය අඟහරු ග්රහයාගේ ජෙසරෝ ක්රේටරය තුළ ආදි පුරාණයේ පිරී තිබෙන්නට ඇතැයි විශ්වාස කරන විල පිහිටි ප්රදේශය ගවේෂණය කිරීමට නියමිතියි. ඒ පැරනි විල තුළ අවසාදිතව ඇති ස්තර වල ෆොසිල. ගතව නෂ්ටව ගිය අඟහරු ක්ෂුද්ර ජීවීන්ගේ රසායනික සංඥා පවතීදැයි සොයා බැලීමට පර්සෙවරන්ස් රෝවර් යානය ආධාර කරනු ඇතැයි නාසා ආයතනය ප්රකාශයට පත් කර තිබේ. පර්සවෙරන්ස් යානය සමග ඇති ඩ්රෝනය අඟහරු ග්රහයා මත සරන ප්රථම ගුවන්යානයද වනු ඇත. නිව්යෝක් ටයිම්ස් වාර්තාවකට අනුව පසුගිය විසිවසර තුළ නාසා ආයතනය අඟහරු ග්රහයා සම්බන්ධයෙන් කෙරෙන අනුක්රමික විමර්ශන වඩා සංකීර්ණ මට්ටමකට ගෙන ඒමට සමත්ව තිබේ. මුල් අවධානය යොමු වූයේ අඟහරු ග්රහයා තුළ ජීවය තිබීමේ කොන්දේසියක් ලෙස කවදා හෝ ජලය පැවතියේදැයි සොයා බැලීමටයි. ගැමුරු කැනියන් දොරු, ගලා ගිය ගංගා වල නටබුන්, වියලී ගිය විල් වල සලකුනු වලින් තහවුරු වූයේ අද වියලි සීතල ග්රහයෙකු වුණවද කලක අඟහරු ග්රහයා මත ජලය තිබූ බවයි.\nපෘථිවියේ සිට සැතැපුම් මිලියන 126ක් ඇතින් පිහිටි අඟහරු ග්රහයා මත ගවේශනයේ යෙදෙන පර්සෙවරන්ස් රොබෝ යානයේ සිට නාසා ආයනයට ආලෝකෙයේ වේගයෙන් තොරතුරු සංඥා ලැබීමට විනාඩි 11ක කාලයක් ගත වෙනවා. මේ මාසය තුළ අඟහරු ගවේෂනය සඳහා යොමු වූ තුන්වෙනි යානයයි පර්සෙවරන්ස්. ඒ හැර චීනය සහ එක්සත් එමීර් රාජ්ය ද අඟහරු වටා කක්ෂ ගතවන යානා මේ මස තුළ යොමු කළද ඒවා පර්සෙවරන්ස් මෙන් ග්රහ මතුපිට සැරිසරමින් සොයා බලන පහසුකම් සහිත ඒවා නොවේ. පර්සෙවරනස් යානය අඟහරු ග්රහයා මතට පතිත කළ අභ්යවකාශ යානය අඟහරු වෙත ලඟාවීමෙේ විස්තර සහිත රූපවාහිනී විකාශනයයි මේ."}
{"text": "රන්ජන් රාමනායක ඇමතිවරයා මෙසේ රටේ සාමාන්ය නිතිය ක්රියාත්මක කිරීම අදාළ අංශ වලින් ක්රියාත්මක නොකොට තමන් අතට ගැනිමට විරුද්ධවත් එම සිද්ධිය හෙලා දැකිමටත් සමස්ථ ලංකා පරිපාලන නිලධාරින් විසින් ඉදිරිදින කිහිපය වෘත්තීය ක්රියාමාර්ගයක් ගැනීමට නියමිතව ඇතැයි වාර්තාවේ.\nදේශපාලන බලධාරීන්ගෙන් නිරන්තරයෙන් එල්ලවන මෙවැනි දේශපාලන අත පෙවිම නතර කොට රාජ්ය නිලධාරින්ට ස්වාධීනව තම රාජකාරි කිරීමට අවස්ථාව රජය විසින් ලබාදීමට කටයුතු කරන ලෙසත් ආණ්ඩුවට දැන්වීමට අවශ්ය කටයුතු කරමින් පවතින බව වාර්තා වී ඇත.\nරාජපක්ෂ පාලන සමයේදී මෙවෙනි අවස්ථාවකට මුහුණ දුන්නේ කැලණිය ප්රදේශයේ සමෘද්ධි නිලධාරියෙකි. එවකට අමාත්යවයෙකුව සිටි මර්වින් සිල්වා ඇමතිවරයා විසින් ඔහුගේ නියෝගයක් නොපිලිපැදි සමෘද්ධි නිලධාරියෙකු ජනතාව ඉදිරියේ ගස් බැන්දේය.\nවිඩියෝව මෙතනින්"}
{"text": "පාරිභෝගික අයිතීන් සුරැකීමේ ජාතික ව්යාපාරය විසින් නිකුත් කරන ලද නිවේදනයක් මෙහි දැක්වෙයි.\nපාරිභෝගික අධිකාරියේ නීති විරෝධී විශේෂ වැටලීම් ඒකකයක්.\n2003 අංක 9 දරණපාරිභෝගික කටයුතු අධිකාරී පනතේ සදහන් නොවන හා ඇමතිවරයාට හිතවත් නොවන ව්යාපාරිකයින් මර්ධන කිරීම සදහා වන විශේෂ වැටලීම් ඒකකයක් පිහිටුවා ගනිමින් පාරිභෝගික අධිකාරිය ව්යාපාරිකයන් දඩයම් කරමින් සිටී. එම ඒකකයේ ප්රධානියා කවුද? යන්න පාරිභෝගික අධිකාරිය පවා පැහැදිලිව නොදන්නා බව පෙනී යයි.\nකෙසේවෙතත් අප කල සොයා බැලීමකදී තහවුරැ වූයේ එම විශේෂ වැටලීම් ඒකකය පිහිටුවා තිබෙන්නේ පාරිභෝගික අධිකාරියේ ජාතික සේවක සංගමයේ සභාපතිවරයා වන ලංකා දික්කුබුර නමැති විමර්ශන නිලධාරියා සතුටු කිරීමට බවයි. පාරිභෝගික අධිකාරියේ විමර්ශන නිලධාරියකුට විශ්ව විද්යාල උපාධියක් තිබීම මූලික සුදුසුකමක් වූවත් ලංකා දික්කුබුර නමැති නිලධාරියාට විශ්ව විද්යාලයක උපාධියක් නොමැත. 2004 වසරේදී ඔහු දේශපාලන හිතවත් කමක් මත පාරිභෝගික අධිකාරියට බදවා ගෙන ඇත. වසර 14 ක් ගත වූවත් ඔහු විමර්ශන නිලධාරියකුට තිබිය යුතු මූලික සුදුසුකම වන විශ්ව විද්යාලයකින් උපාධියක් ලබාගෙන නැත.\nඅවස්ථා කිහිපයකදී ඔහු විසින් ජේෂ්ඨ විමර්ශන නිලධාරියකු ලෙස තමන් පත්කරන ලෙස ඇමතිවරයාගෙන් ඉල්ලා ඇතත් ඔහුට මූලික සුසුසුකම් නොමැති බව ඇමතිවරයා පවසා ඇත. එම පිළිතුරෙන් කුපිත වූ ඔහු තමන් ජාතික සේවක සංගමයේ සභාපතිවරයා බවත් ඇමතිවරයාට කිසිදු සහයෝගයක් ලබා නොදෙන බවත් පවසා ඇත, ඒ අනුව ඇමතිවරයා විසින් පාරිභෝගික අධිකාරියේ විශේෂ වැටලීම් ඒකකයක් ස්ථාපිත කර එහි ප්රධානියා බවට ඔහු පත්කර ඇත. ලංකා දික්කුබුර නැමති අය හිටපු මුදල් ඇමතිවරයාගේ කාර්ය මණ්ඩලයේ සේවය කල හා එක්සත් ජාතික පක්ෂයෙන් 2004 වසරේ බස්නාහිර පළාත් සභාවට තරග කල සම්පත් දික්කුබුරගේ සහෝදරයකි.\nඅප රජයෙන් ඉල්ලා සිටින්නේ වෘත්තීය සමිති නායකයින් සතුටු කිරීමට නීති වීරෝධී ඒකක පිහිටුවා ජනතාව පීඩාවට පත් නොකරන ලෙස හා සාධාරණ වැටලීම් කර පරිභෝගිකයා ගසා කන වෙළෙන්දන් අධිකරණයට ඉදිරිපත් කරන ලෙසය.\nරංජිත් විතානගේ"}
{"text": "පහුගිය කාලේ තිබුණු දරාගන්න බැරි රස්නය ඉවර වෙලා තදින්ම වහින්න පටන් අරගෙන. ඇ`ගට වගේම හිතට දැනෙන්නේ පුදුම සනීපයක්. චූටි දුව ජනේලයෙන් වැස්ස වහින දිහා බලාගෙන ඉඳල මම දිහා බැලූවා. ඒ ඇස් මට කිව්වේ ”අම්මා, මටත් මේ වැස්සෙ තෙමෙන්න ආසයි” කියලා. මටත් මගේ අතීතය මතක් වුණා. අපි වැස්සට කොයිතරම් නම් තෙමෙන්න ඇතිද? කොයිතරම් නම් සතුටින් වැස්සේ සෙල්ලම් කරන්න, නටන්න ඇතිද? හරි හෝ වැරදි වේවා, මම දුවට දොර ඇරලා දුන්නේ ඇගේ පුංචි ඇස්වලින් කරපු ඉල්ලීම අහක දාන්න හිත දුන්නේ නැති නිසා.\nඇත්තටම අපි මේ විදියට දරුවන්ගේ ආසාවන්ට ඉඩ නොදෙන්නේ එයාලාව නොතේරෙන නිසා නම් නෙවෙයි. අම්මලා විදියට නිරෝගීව දරුවන් ඇති දැඩි කිරීමේ පූර්ණ වගකීමට පැවරෙන්නේ අපිට නිසයි. සමහර විද්යාඥයින්ගේ මතය වැස්ස නිසා ආර්ද්රතාවය එහෙමත් නැත්නම් තෙත් බව වැඩිවීම අපේ ප්රතිශක්තිකරණ හැකියාව අඩු කරන බවයි. ඒ වගේම තෙත් බව වෛරස බෝවීම වැඩිකරන බවයි. වැස්ස කාලෙට වැඩිපුර දරුවන්ව පරිස්සම් කරන්න ඕනේ. මොකද බොහොමයක් ලෙඩ රෝග ව්යාප්ත වෙන්නේ මේ වැස්සත් එක්ක.\nමිදුලේ පොඞ්ඩක් තෙමෙන්න ඉඩ ඇරියට වැසි වතුර රැඳුණු තැන්වලට නම් මම දුවට යන්න දෙන්නේ නෑ. මොකද දන්නවද?\nකෘමීන් වගේ පුංචි පුංචි සත්තු වැසි කාලයේදී සීඝ්රයෙන් බෝ වෙනවා. ඒ වගේම ඒ තැන්වල විෂබීජ වර්ධනය වීම වැඩි වශයෙන් සිදු විය හැකියි. ඒ දේවල් දරුවන්ගේ ශරීර සෞඛ්ය කෙරේ බලපෑමක් ඇති කළ හැකියි. විශේෂයෙන්ම වැසි කාලයේදී ගේ දොර වටපිටාව පිරිසිදුව තබා ගන්න මම ගොඩක් උනන්දු වෙනවා. ඒකෙන් කියන්නේ පායන කාලයේදී ඒ ගැන සැළකිල්ලක් නෑ කියන එක නම් නෙවෙයි. වැහි කාලයේදී ඊට වඩා සැළකිලිමත් වෙනවා කියන එකයි. මොකද පුංචි දරුවන් ඉන්න ගෙදරක වටපිටාව උපරිම පිරිසිදු තත්ත්වයේ නොතිබුණහොත් දරුවන් ලෙඩ රෝගවලට ගොදුරු වීමේ ප්රවණතාවය වැඩියි.\nවතුර රැඳෙන තැන් ඩෙංගු මදුරුවට රජදහනක් බව දන්නවා නේද?\nඉතිං මේ ගැන නම් අපි කවුරුත් විශේෂ අවදානයක් යොමු කරනවා කියලා මම දන්නවා. මොකද ඩෙංගු ටිකක් භයානක රෝගයක් වුණත් පිරිසිදු වටපිටාවක් හරහා අපිට වළක්වාගන්න පුළුවන්. ඉවතදාන ප්ලාස්ටික්, මැටි හා ලෝහ භාජන, මල් බ`දුන්, බැරල්, කුරුළු නාන තටාක, වතුර ටැංකි, ශීතකරණ තැටි, ඉවතලන ටයර්, වියලි පොල් කෝම්බ, පොල් කටු හා වැහි පිහිලි වගේ ජලය රැුදෙන ස්ථානවල ඩෙංගු මදුරුවෝ බිත්තර දාන බව මාධ්ය හරාහා හැම නිතරම ජනතාව දැනුවත් කරනවා. ඒ වගේමයි, අන්නාසි පත්ර අතර ගස් බෙන වැනි ස්වභාවිකව ජලය රැුදෙන ස්ථානවලත් ඩෙංගු මදුරුවන් බෝ වෙනවලූ. අන්න ඒ නිසයි අපි අවට පරිසරය පිරිසිදු කරගන්න ඕනේ.\nඋණු කරලා නිවපු වතුර තමයි මම නම් දුවට දෙන්නේ, ඒ ඇයි දන්නවාද?\nපාචනය සහ කොළරාව වගේ රෝග වැඩිපිර ව්යාප්ත වෙන්නේ වැසි කාලෙට. ඉතිං අපි බොන වතුර අපිරිසිදු වුණොත් දරුවන්ට රෝග බෝ විය හැකියි. ඒ නිසා මම හැම නිතරම දුවට උණුු කරලා නිවපු වතුර තමයි බොන්න දෙන්නේ.\nවැස්ස කාලෙදි දුවට වැඩිපුර දෙන්නේ හොඳින් පිසින ලද කෑම වර්ග. ඒ මොකද දන්නවද?\nවැහි කාලයට විෂබීජ ගැවසෙන ප්රමාණය වැඩියි කියලා අපි කව්රුත් දන්නවා. ඉතිං පලා වර්ග එහෙම අපි දන්න කියන තැනකින් තමයි ගන්න ඕනේ. එහෙම ගත්තත් හොඳට සෝදන්න අමතක කරන්න එපා. මම නම් විනාඩි කිහිපයක් ලූණු වතුරේ දාලා තියනවා. එතකොට විෂබීජ තියෙනවා නම් ඒවා විනාෂ වෙලා යනවා. වෙනදා වගේ අමුවෙන් ආහාරයට ගන්න ප්රමාණයත් මම අඩු කරනවා. ඒ වගේම සෑම ආහාර වේලක්ම පෝෂණීයව සැකසුණොත් දරුවන්ට ලෙඩ රෝගවලට එරෙහිව සටන් කරන්න අවශ්ය ප්රතිශක්තිය ගොඩ නැගෙනවා.\nමව්වරුන් විදියට අපි වැසි කාලයේ පැතිර යන රෝග පිලිබඳ අවදානය යොමු කළ යුතුමයි. දරුවෙක් රෝගී වී නම් අවශ්ය වෛද්ය උපදෙස් ඉක්මණින් ලබාගන්නට අමතක කරන්නත් එපා."}
{"text": "ඊශ්රායලයේ ජාතික ආරක්ෂක කවුන්සිලය මගින් දැවැන්ත කුරුළු උණක් පැතිරීම පාලනය කර ඇති අතර, එය මිනිසුන්ට “මහා ව්යසනයක්” බවට පත් විය හැකි බව විද්යාඥයින් අනතුරු අඟවා තිබේ.\nවෛරසය මිනිසුන්ට ආසාදනය වුවහොත් එය මාරාන්තික විය හැකි බවට පරීක්ෂණ මගින් සාධක සොයාගෙන ඇත.\nලෝක සෞඛ්ය සංවිධානය පවසන්නේ 2003 වසරේ සිට සොයා ගෙන ඇති රෝගීන් 863 න් අඩකට වඩා මාරාන්තික බව මෙම රෝගයෙන් ඔප්පු වී ඇති බවයි.\nමේ වන විට, නව H5N1 කුරුළු උණ ආසාදනය වී අවම වශයෙන් 5,400 ක් මිය ගොස් ඇති අතර, එය ගෝලීය හදිසි අවස්ථාවක් දක්වා ව්යාප්ත වනු ඇතැයි බලධාරීහු අනතුරු අඟවීම් නිකුත් කර ඇත.\nසබැදි පුවත්"}
{"text": "තමා කවුරුන්දැයි හඳුනා ගැනීමට නොහැකි වුණු බ්රිතාන්යයේ දෙවැනි එලිසබත් මහ රැජන, ඇමෙරිකන් සංචාරකයන් පිරිසකට විහිළු කිරීමේ පුවතක් වාර්තා වේ.\nඑම ඇමෙරිකන් සංචාරකයන් පිරිස ස්කොට්ලන්තයේ බැල්මොරල් මාලිගයේ සිරි නරඹමින් සංචාරය කරද්දී, මහ රැජින ද එම මාලිගයට ගොස් සිටියාය. ඇය සංචාරකයන් අසලින් ගොස් ඇත්තේ හිස වැසෙන අයුරින් සළුවක් හිස ආවරණය වන අයුරින් ආරක්ෂක නිලධාරියකු සහ පොලිස් නිලධාරියකු ද සමඟය.\nඇමෙරිකන් සංචාරකයන් ඇය වෙත ගොස් දෙවැනි එලිසබත් මහ රැජින මොන වගේ තැනැත්තියක්ද? ඇය මෙම මාලිගයට නිතර පැමිණෙනවාද? යැයි විමසා ඇත. පිරිස මෙසේ ප්රශ්න කරන්නේ, තමා කවුරුන්දැයි හඳුනා ගැනීමට නොහැකි වූ නිසා බව අවබෝධ වූ රැජින සංචාරකයන් පිළිතුරු දී ඇත්තේ ‘ඔව්. මම රැජිනව දන්නවා. ඇය මේ මාලිගයට එනවා තමයි’ පැවැසුවාය.\nකෙසේ නමුත් ආරක්ෂාවට රැජින අසල සිටි පොලිස් නිලධාරියා වහා මැදිහත් වී, මේ ඉන්නේ මහ රැජින යැයි සංචාරකයන්ට පවසා ඇති අතර, එය ඔවුන්ගේ මවිතයටත් පුදුමයටත් හේතුවක් වූ බව වාර්තා වේ.\nවොෂින්ටනයේදීය (රොයිටර්ස්)"}
{"text": "අගමැතිවරයා ප්රමුඛ සම්භාවනීය අමුත්තෝ උත්සවයේ ආරාධිතයෝය. මේ පිරිස අතර ශ්වේත වර්ණ සාරියක් ඇඳගෙන හුන් කාන්තාවගේ රුව කොටහේනේ ගම්මුන්ට හොඳට හුරු පුරුදුය. ඈ නන්දා මාලිනීය. වාරය පැමිණි විට ඇය වේදිකාවට ගොඩ වී මයික්රෆෝනය අතට ගත්තේ මුව පුරා සිනාවක් තවරාගෙනය. බොහෝ දෙනෙක් සිතුවේ ඈ බොදු ගීතයක් ගයනු ඇති බවය. එනමුත් බොදු ගීතයට පෙර ඈ සිය ජීවන ගීතය මෙසේ ගැයුවාය.\n‘කොටහේනේ හැට දෙකේ වත්ත මගේ ගම. උප්පත්තියෙන්ම මට උරුම වෙලා තිබුණේ දුප්පත්කම විතරයි. මගේ තාත්තා කෝට් බාසුන්නැහේ කෙනෙක්. පුංචි කාලේ අපට කන්න අඳින්න නැති වුණාම දීපදුත්තමාරාමයේ නායක හාමුදුරුවෝ අපට උදව් කළ හැටි මට කවදාවත් අමතක වෙන්නේ නෑ.’\nමේ කතාව අසාගෙන් හුන් අගමැතිවරයා කම්මුලේ අත තියා ගත්තේය. සම්භාවනීය අමුත්තෝ මුව නොපියා නන්දා මාලිනිය දෙස බැලුවේ විශ්මයෙනි. ගී ලොව මිණි කිරුළ දරා සිටින ඈ මුඩුක්කුවක උපත ලැබුවායි අසන්නට ලැබිම ඔවුන් විශ්මයට පත් කැරන්නට ඇත. හැරත් ඒ කතාව නොබියව කීමට තරම් නන්දා මාලිනියට මේ සා ආත්ම ශක්තියක් නිහතමානීකමත් ලැබුණේ කොහොමදැයි අමුත්තෝ කල්පනා කරන්නට ඇත.\nඅපේ කල්පනාවේ හැටියට නන්දා මාලිනියගේ මධුර ස්වරයෙන් ගයන ගී අසා තිබුණද ඇගේ ජීවන ගීතය ඔබ නොඅසන්නට ඇත. මේ කතාව හරියට හින්දි චිත්රපටයක් මෙනි. එනමුත් අපේ වීරවරියගේ කතාවේ සත්ය පිටපතයි මේ.\nමිරිහාන ආරචිචිගේ නන්දා මාලිනි පෙරේරා මෙලොව එළිය දුටුවේ රිදී හැන්ද මුව දරාගෙන නොවේ. එක්දහස් නවසිය හතළිස් තුනේ අගෝස්තු විසිතුන් වැනිදා ඈ උපන්නේ අන්ත දරිද්රතාවකින් පෙළුණු පවුලකය.\nනව දෙනකුගෙන් යුත් පවුලක ඈ සිව්වැනි දරුවා වූවාය. නන්දාගේ මව ලියනගේ එමලින්ය. පියා වින්සන්ට් පෙරේරාය. ඔහු සන්නාලියෙකි. පනහ දශකයේ ලංකාවේ සුප්රකට නිමි ඇඳුම් කම්හලක් වූ හයිඩ්රමනි සමාගමේ ඔහු රැකියාව කළේය. නිවාඩු පාඩුවට අමතර ආදායම් උපයා ගැනීමට වින්සන්ට් පෙරේරා ගෙදරද ඇඳුම් මසා කොටහේනේ වතුවල හුන් අයට වික්කේය. මේ නයින් ඔහු ‘කොටහේනේ කෝට් බාසුන්නැහේ’ ලෙස ප්රසිද්ධියට පත්වූයේය.\n‘ඒ කාලේ තාත්තා මහන ඇඳුම් වත්තේ ගෙවල් ගානේ ගිහින් විකුණුවේ මම. මේ ඇඳුමේ බකල් හයියයි. බොත්තම් හොඳයි. ලස්සනට මහලා තියනවා කියලා කියමින් මම ඇඳුම් වික්කා. ඇඳුම් මල්ල කරතියාගෙන යන මාව ඒ කාලේ ගමේ ගෙවල් ඇතුළටවත් ගත්තේ නෑ. දොරකඩ ළඟ ඉන්න කියලා හෙට්ටු කර කර බොහෝ අඩු මුදලකට ඇඳුම් ඉල්ලනවා. ජීවත් වෙන්න ක්රමයක් නැති නිසා ඔවුන් ඉල්ලන ගණනටම ඇඳුම් දෙන්න සිද්ධ වුණා. ඒ මුදලත් මට ලැබුණේ එක සැරේ නෙවේ. මම දෙතුන් වතාවක් ගිහින් පින්සෙණ්ඩු වුණාමයි සල්ලි ලැබුණේ. එදා මට එහෙම මදිපුංචිකම් කරපු අය අද මම දැක්කාම කටපුරා හිනාවෙලා ගේ ඇතුළට එන්න කියලා දොරවල් ඇරගෙන බලා ඉන්නවා. මට ඒ ගැන තරහක් හෝ කම්පාවක් නෑ. ජීවිතේ කියන්නේ දුක සැප දෙකටමයි. මම දැන් ප්රසිද්ධ නිසා මේ අය මට ගරු සත්කාර කළත් මම නම් එදා සිටි නන්දා මාලිනීමයි’\nනිහතමානීකමෙන් කිරුළු පළන් සිටින මේ මහා ගායිකාව කියන්නේ තනතුරු තිබුණද නැතිවුණද ජීවත් වීමේ කලාව උපේක්ෂා පාරමිතාව පිරීම බව පසක් කැරමිනි.\nකුකුළු කොටුවක් මෙන් ඉඩ නැති නන්දා මාලිනිලාගේ ගේපැලේ තිබුණේ එක කාමරයකි. ආලින්දය, සාලය, කුස්සිය යන මේ කියන කෝකටත් තිබුණේ එක බිමකි. ගෙදර තිබූ එකම ඇඳ වෙන්කැර තිබුණේ දහඩිය කඳුළු වගුරා දරුවන් උස් මහත් කිරීමට මහන මැෂිම පාගා ගෙදරට එන තාත්තා වෙනුවෙනි. නන්දා පැදුර රැගෙන නිදන්නට යන්නේ සාලයේ මේසය යටටය. ඒ හැංගි මුත්තන් සෙල්ලම් කිරීමට නොවේ. මේසය යටට නොගියොත් නිදා ගැනීමට ඒ නිවසේ වෙන ඉඩක් නැති නිසාය.\nපුංචි කාලයේ සිටම නන්දා මාලිනිට තාත්තා ගැන තිබුණේ මහා භක්තියකි. ඒ ගෙදර බුදුන් වූයේ තාත්තාය. බුදුන් හැර නන්දා මාලිනිය වන්දනාමාන කැරෙන තවත් චරිතයක් මෙලොව වෙතොත් ඒ ඇගේ තාත්තාය. නන්දා මාලනියට සංගීතය කියා දුන් බොහෝ ගුරුවරු හුන්නද ඈට ජීවිතයේ රිද්මය කියා දුන් මහා ගාන්ධර්වයා තාත්තාය.\n‘මගේ පරමාදර්ශය තාත්තා අප ජීවත් කරවන්න ඔහු ගත් උත්සාහය කිසි දෙයකට සම කරන්න බෑ. ඔහු පුදුමාකාර ධෛර්යවන්ත මනුෂ්යයෙක්. ඒ කාලේ තාත්තාට ලැබුණේ සතියේ පඩිය. ඔහු ඒ මුදල අතට ගත්තාම මුළු සතියම ජීවත් වෙන්නේ කොහොමද කියලා සැලසුම් කර අරපරිස්සමට වියදම් කරනවා. මට මේ සා දුර ගමනක් ඒමේදී තාත්තාගේ දිවියෙන් ලැබුණු පාඩම් අනන්තයි. අප්රමාණයි’ ඈ කියන්නීය.\nතාත්තා දුක්මහන්සියෙන් හම්බ කැර ගත් කාසි පනම් බොහෝ අරපරිස්සමෙන් වියදම් කිරීමට නන්දා මාලිනී වගබලා ගත්තාය. එකල ගෙදරට අවැසි හාල් තුනපහේ, එළවළු, කරවල ගෙනෙන්නේ තොටළඟ පොළෙනි. පැටි වයසේ හුන් ඈ මව හෝ වැඩිමහලු සොයුරියක සමග පොළට\nයන්නීය. කොටහේනේ අතුරු පාරවල්, වැටකඩුලු අතරින් ඇති කෙටි පාරකින් ඈ යන්නේ පාද යාත්රාවෙනි. ලාබෙට තිබෙන එළවළු දෙක තුනක් මල්ලට දමා ගන්නා ඕ ගෙදර යන ගමන් ග්රෑන්ඩ්පාස් මහ වගුරේ (වර්තමාන සුගතදාස ක්රීඩාංගණය පිහිටි බිම) හොඳට වැවී තිබෙන පළා නෙලන්නීය.පෙරේරා පවුලේ සියලු සාමාජිකයන්ගේ බඩට කෑමක් වැටෙන්නේ රාත්රී වේලේදීය. අම්මා කෑම පිස අහවර වූ විට බෙදීමේ වැඩේ පැවරෙන්නේ ලොකු අක්කාටය. පිඟන් ටික එකට තබා ඕ සම සේ බත් හා වෑංජන බෙදන්නීය. බඩ පිරුණත් නැතත් ලැබුණු බත් හැන්ද සියල්ලෝම කා සැණහුනේ වැඩිපුර ඉල්ලුවාට දෙන්නට මුට්ටියේ දංකුඩවත් නැති බව දන්නා නිසාය.\n‘අපි සරල ජීවිතයකට හුරු හුනේ නැතිබැරිකම නිසා. කෑවේ එක වේලයි. අඳින්න මහ ලොකු ඇඳුම් ගොඩක් තිබුණේ නෑ. හැබැයි තියන ඇඳුම පිරිසිදුවට මැදලා පිළිවෙළකට ඇන්දා. අද වුණත් මට මහ ලොකු ඇඳුම් තොගයක් නෑ. මගේ ජීවිතය හරිම චාම් සරලයි’ ඈ කීවාය.\nපන්සලට ගියද, මළ ගමට ගියද, රජ ගෙදරට ගියද, සිනමා සම්මාන රාත්රියකට ගියද ඈ අඳින්නේ ශ්වේත වර්ණ සාරියයි. නන්දා මාලිනිය ශ්වේත වර්ණයෙන් පමණක් සැරසීමට පටන්ගෙන දැන් තිස් අවුරුද්දක් ගෙවිලාය. කොටහේනේ මුඩුක්කුවේ හුන් අසල්වැසියාටද මහේශාඛ්ය රජ මැදුරේ හුන් ජනාධිපතිවරයාටද දක්වන සැලකිල්ලේ උස් මිටිකම් ඈට නැත. තරාතිරම කුමක් වුවද කොයි කාටත් ඇගේ නිරහංකාර සිනාව කොයි කාටත් සමානය.ලක්ෂ ගණන් වටිනා සාරිද රන් රිදී මුතු මැණික් පිරුණු අභරින් සැරසුණු ගායිකාවන් නානා විදි කොණ්ඩා මෝස්තරවලින් සැරසෙන විට නන්දා මාලිනිය කොහේ ගියද යන්නේ කොණ්ඩය තනි කරලට ගොතා ගෙනය. ඈ කොණ්ඩයට මෝස්තරයක් දමා ඇත්තේ නම් ඒ විවාහ වූ දිනයේ පමණි.\nමධුර මනෝහර සිය ස්වරයෙන් මුළු රටක් මෝහනයට පත් කළ ඇය මේ සා නිහතමානී වූයේ කෙසේද?\n‘මම කවදාවත් මුල අමතක කළේ නෑ. අමතක කරන්නෙත් නෑ. දුප්පත්කම මම මගේ ගමනට ආශිර්වාදයක් කර ගත්තා මිසක් ලැජ්ජාවට පත්වන කාරණාවක් ලෙස හිතුවේ නෑ’ ඈ කියන්නීය.\nනන්දා මාලිනි අකුරු කරන්නට ගියේ ගෙදර පෙනෙන තෙක් මානයේ පිහිටි කොටහේනේ ගුණානන්ද විදුහලටය. ඒ පාසල නම් කැර ඇත්තේ මිගෙට්ටුවත්තේ ගුණානන්ද හිමි නමටය. උන්වහන්සේ එකල වැඩ හුන්නේ කොටහේනේ දීපදුත්තමාරාමයේය. බෞද්ධ කොඩිය මුල් වරට\nඑයැවුණේද ඒ බිමේය. ගුණානන්ද විදුහලේ ඉගෙන ගත් නන්දා සපත්තු නොපැළඳුවාය. දරුවන්ට සපත්තු ජෝඩුවක් මිලදී ගන්නට කෝට් බාසුන්නැහේට කාසි නැතිය. ඒ බව දන්නා ඈ තාත්තාගෙන් කවදාවත් සල්ලි නොඉල්ලුවාය. නානා මාදිලියේ වළලු, මාල, අරුංගල්\nවිකුණන්නට වත්තට එන වෙළෙඳුන් දෙස ඈ නොබැලුවාය. අයිස්පලම්, කඩචෝරු, බූන්දි ගැන නොසිතුවාය. ‘තාත්තාට කාසි තිබෙනවා නම් අපට අරන් දෙනවනේ’ යැයි ඕ කල්පනා කළාය. සල්ලි නැතිනම් කෝට් බාසුන්නැහේ දරුවන්ට ඒ බව කියයි. එසේ නොමැතිව ඒවා කන්න හොඳ නෑ යනුවෙන් බේගල් නොකියයි. තාත්තාගේ මේ ක්රියාවෙන් ඈ ජීවිතයට පාඩමක් ඉගෙන ගත්තා. ඒ ඇත්ත ඇති සැටියෙන් කීමටය.\nනන්දා මාලිනී පාසල් යන විට මිරිවැඩි සඟල ලෙස දැම්මේ ‘කට්ට සෙරෙප්පු’ ජෝඩුවකි. ලීයෙන් නිම කැර ඇති මේ සෙරෙප්පු විවිධ වර්ණයෙන් පාට කැර තිබේ. මිල සත තිහකි. ‘කට්ටා සෙරෙප්පු’ දමා ඇවිදින විට දුර තියාම ඈ එන විට ‘ටකස් ටකස්’ ශබ්දය ඇසේ.\nමේ නයින් පාසල් ළමෝ නන්දාට ‘කට්ටයා’ යනුවෙන් නම් පට බැන්දහ. ඈ ඒ ගැන කම්පා නොවූවාය.\nමෙකල ‘කට්ටයාගේ’ කටහඬ පිළිබඳ මාග්රර්ට් පෙරේරා පන්ති භාර ගුරුතුමිය අවධානයෙන් හුන්නාය. සතියකට වරක් හැම බදාදාවකම පැවැත්වෙන සමිතියේ ගී කවි කියන නන්දා මාලිනී ‘හැදෙන ගහ දෙපෙත්තෙන් පෙනෙන’ බව පසක් කළාය.\nහය වැනි පන්තියේ අකුරු කරන නන්දා දීප්තිමත් අනාගතයකට උරුමකම් කියන බව අවබෝධ කැර ගෙන හුන් මාග්රර්ට් පෙරේරා ගුරුතුමිය ඈ කැටුව රේඩියෝ සිලෝන් හි (වර්තමාන ශ්රී ලංකා ගුවන් විදුලි සංස්ථාව) සරස්වතී මණ්ඩපයට ගියාය. ඒ වැඩසටහන මෙහෙය වූවෝ කරුණාරත්න අබේසේකර හා සරත් විමලවීරය. බොහෝ කාලයක් යනතුරු නන්දාට සිද්ධ වූයේ අනුන් කියන ගීවලට අත්වැල් දෙන්නටය. එනමුත් ඕ ඒ ගැන කල්පනා නොකළාය. ‘මම කොහොම හරි තනියම සිංදුවක් කියනවා’ ඈ අදිටන් කැර ගත්තාය. නන්දා මුලින්ම ගැයූ ගීතය ලීවේ අශෝක කොළඹගේය. සංගීතය ඩී.ඩී. ඩැනීගෙනි. ‘බුදු සාධු බුදු සාධු මම සඳුන් ගසක් වෙන්නම්. සමන් වැළක් වෙන්නම්…..’.\nනන්දාගේ මිහිරි කටහඬ වෑයර්ලසයෙන් මුළු රටටම ඇසුණි. ගොඩෙහි තිබුණත් මඩෙහි තිබුණත් මැණික මැණිකමය. එහි වටිනාකමේ අඩුවක් නැත්තේය. මෙකල රේඩියෝ සිලෝනි හි ‘සුපර් ස්ටාර්’ ගීත තරගයක් තිබුණි. එය නම් කැර තිබුණේ ‘එයාර් ශිප් ගීත තරගය’ යනුවෙනි. ජයග්රාහකයාට ලැබෙන්නේ බොම්බායට යාමට ගුවන් ප්රවේශපත්රයකි. ආරියසේන මිල්ලවිතානාචිචි නිෂ්පාදනය කළ එයාර් ශිප් ගීත තරගයේ නිවේදකයා ප්රොස්පර් ප්රනාන්දුය. මේ තරගයේ ‘සුපර් ස්ටාර්’ වූයේ නන්දා මාලිනීය. දෙවැනියා වික්ටර් රත්නායකය. බොම්බායට යාමට ගුවන් ප්රවේශ පත්රය ලැබුණු විට නන්දා කල්පනා කළේ නිකරුණේ රට යනවාට වඩා ඒ මුදලෙන් ගෙදරට යමක් කැර ගන්නට මගක් ගැනය. ඈ පියා සමග ගුවන් ප්රවේශ පත්ර සමාගමට ගියාය. එහි හුන් ලොකු මහත්තයකු හමු වී නන්දා මෙසේ කීවාය.\n‘සර් අපි හරිම දුප්පත්. ඉන්දියාවට ගිහින් අපට තේරුමක් නෑ. මේ ටිකට් එකේ සල්ලි දෙනවා නම් අපට හරිම වටිනවා’\nමේ පොඩි කෙල්ලගේ ආයාචනය ඇසූ ඔවුන්ගේ හද උණුවිය. ඔවුහු ඈට ප්රවේශ පත්රයේ මුදල දුන්හ. සල්ලි ලැබුණු ඈට රටක් රාජ්යයක් දිනුවාක් මෙන් සතුටක් දැනුණි. ඒ සමග කලක් හිතේ තියාගෙන තිබූ කාරණාවක් මතක් විය.\n‘තාත්තේ අපි බොමු රස සරුවත් දෙකක්’ නන්දා කීවාය.\nඈ ඊළඟට කල්පනා කළේ මේ මුදලින් කැරෙන දේ ගැනය. ‘තාත්තා පොල්කටු අඟුරු ඉස්තිරික්කයෙන් ඇඳුම් මදින්නේ පුදුමාකාර දුකක් විඳලා. මම තාත්තාට විදුලි ඉස්තිරික්කයක් අරන් දෙනවා’ නන්දා තාත්තාට කීවාය.\n‘විදුලි ඉස්තිරික්ක ගහන්න ගෙදර ලයිට් තියනවාද ළමයෝ’ තාත්තා ඇසුවේ ඇගේ හිස පිරිමදිමිනි. ‘එහෙනම් අපි ලයිටුත් ගනිමු’ ඈ යෝජනා කළාය. අතට ලැබුණු මුදලින් ගෙදරට විදුලියත් විදුලි ඉස්තිරික්කයත් ගත් නන්දා ඉතිරි වූ මුදලද වෙන් කළේ තාත්තාට උණු වතුර බෝතලයක් මිලදී ගන්නටය.\n‘රෑ වෙනකම් තාත්තා ඇඳුම් මහන නිසා තේකක් හදලා දාලා තියන්න පුළුවන්’ ඕ මවට කීවාය.\nනන්දා මාලිනිගේ ජීවිතයේ හැරවුම් ලක්ෂය සිද්ධ වූයේ එක්දහස් නවසිය හැට දෙකේදීය. ඒ ‘රන්මුතු දූව’ චිත්රපටයේ පසුබිම් ගීතයට තෝරා ගැනීම නිසාය. ඒ චිත්රපටයේ සංගීත අධ්යක්ෂණය කළ පණ්ඩිත් ඩබ්ලිව්.ඩී. අමරදේව නන්දා මාලිනීව තෝරා ගත්තේය. ‘ගලන ගඟකි ජීවිතේ’ ගීතය කීමට නන්දා මයික්රෆෝනය ළඟටවත් උස නැති නිසා සංගීතය පටිගත කළ මර්වින් රුද්රගෝ ඈට ලී පෙට්ටියක් ගෙනැවිත් දුන්නේය. පෙට්ටිය උඩ නැග කියූ ගීතයට ඈට සරසවි සම්මාන උළෙලේදී හොඳම ගායිකාව ලෙස සම්මානයට පාත්ර වූවාය. එතැන් සිට ඈට සම්මාන ලැබුණේ ගඟ ගලන්නාක් මෙනි. ජනපති සම්මාන, සරසවි සම්මාන දුසිම් ගණන් පමණක් නොවැ ගත වූ සිව් අවුරුද්දේම පිටපිටම ජනතා සම්මානයට පාත්ර වූ ගායිකාව ඇයයි. බලයට පත් වූ රාජ්ය නායකයෝ තමන්ට නැති වංශයක් මවා පාන්නට ඉතිහාසය අලුතෙන් ලියන\nරටක මුඩුක්කුවක උපන් නන්දා මාලිනිය මේ කියන කතාව බොහෝ දෙනාගේ ඇස් ඇරෙනු ඇත.\n‘මනුෂ්යයකු පීඩාවට පත් කිරීම හේතුවෙන් ලබන වේදනාව පුංචි කාලේ මම හොඳට ලැබුවා. මම ජීවිතේ පන්නරය ලැබුණේ දුප්පත්කමින්. අතීතය අමතක කරන කිසිම කෙනෙකුට අනාගතයක් නෑ. අපි වැරදි වැඩ කරන්නේ නැතිනම් ඇත්ත කියන්න බය වෙන්න ඕනේ නෑ.\nකොටහේනේ මුඩුක්කුවක ඉපදුණු මම මේ තරම් දුර ආ ගමන ගැන කල්පනා කරන කොට දැනෙන්නේ ලොකු සතුටක්. මට මේ තරම් දුර ගමනක් යන්න ලැබුණේ උත්සාහය හා කැප කිරීම නිසා.මගේ තාත්තාගෙන් ලැබුණු නිවැරදි මගපෙන්වීම නිසයි.අද සල්ලි තිබුණා කියලා මගේ ජීවිතේ ලොකු වෙනසක් වෙලා නෑ. මම මගේ දුවලා දෙන්නා පාසල් යැව්වෙත් පයින්. ගෙදර වාහන තිබුණත් අපි ළමයි හැදිය යුත්තේ පොළොවේ පය ගහලා ජීවත් වෙන්න ඕන විදියට. මම ඉපදුණේ මුඩුක්කුවක. මගේ තාත්තා කෝට් බාසුන්නැහේ කෙනෙක් කියන එක මට ආඩම්බරයක් මිසක් ලැජ්ජාවක් නොවේ’ නන්දා මාලිනී කියන්නීය.\nමීට සති කීපයකට ඉහතදී ඈ පන්නල මාස් ඇඟලුම් කම්හලේ උත්සවයකට ගියේ ප්රධාන අමුත්තිය ලෙසය. ගීතයෙන් තරුණ සිත් සුවපත් කළ මේ මහා ගායිකාව ගැන සිත පැහැදුණු තරුණියෝ ඇගේ කටහඬ ඇසීමට මහත් සේ ප්රිය කළෝය. නන්දා මාලිනිය සිය ජීවන ගීතය ගැයුවාය. ‘ගාමන්ට් එකක වැඩ කරන එක ලැජ්ජාවකට කාරණාවක් නොවේ දුවේ. මගේ තාත්තත් කෝට් බසුන්නැහේ කෙනෙක්’ ඈ කීවාය. තරුණියෝ ඒ කතාව අසා අලුත් හුස්මක් ගත්හ. මහා ආත්ම ශක්තියක් තම සිරුරට ඇතුළු වෙනවාක් මෙන් ඔවුනට දැනුණි.\nනන්දා මාලිනී අද හෙළයේ මහා ගායිකාවකි. ඇගේ මධුර ස්වරයෙන් ගැයෙන ගී මිනිසුන්ගේ සිත් සුවපත් කැරෙන දිව ඔසුවක් වැනිය. ජීවිතය වූ කලී රෝසමල් ඇතිරූ මාවතක් දිගේ වැටී ඇති මාවතක් නොවේ යැයි පසක් කැරෙන ඇගේ ජීවන ගීතය ජීවිතය ජය ගන්නට වෙර දරන ඔබට පරමාදර්ශී කතාවකි. ඒ ලෝකයටම ඇතේතේ එක නන්දා මාලිනියක් වීම නිසාය.\nඈ ගයන්නීය මෙසේ\n“දහසක් ඉපදී මිය යන පොළොවේ\nමමත් මියෙන්නට උපන් කෙනෙක් වෙමි\nමම මළ බව මුළු රටට දැනෙන ලෙස\nමිය යන්නට මම පෙරුම් පුරන්නෙමි”\n(අන්තර්ජාලයෙන් උපුටා ගන්නා ලදි)"}
{"text": "රුපියල ශක්තිමත් වෙමින් ඇත්තේ රජය විසින් ගනු ලැබූ යහපත් ආර්ථික තීන්දු තීරණ හේතුවෙන් යයි මුදල් රාජ්ය අමාත්ය ආචාර්ය රංජිත් සියඹලාපිටිය මහතා පවසයි.\nරට තුළ ඇති දේශපාලන ස්ථාවරත්වය සහ සාමකාමී වතාවරණයද ඊට බලපා ඇති බවත් ඒ මහතා කියයි.\n2022 වසරේ සැප්තැම්බර් මාසයේ දී ඩොලර් බිලියන 1.7ක් වූ විදේශ සංචිත ප්රමාණය 2023 පෙබරවාරි මාසයේ මුල් සතිය වන විට 23.5%ක වර්ධනයක් අත් කර ගනිමින් බිලියන 2.1ක් දක්වා ඉහළ ගොස් ඇතැයිද හෙතෙ පෙන්වා දෙයි.\n2022 වසරේ සැප්තැම්බර් 29,802ක් ලෙස පැවැති සංචාරක පැමිණීම 261%ක වර්ධනයක් පෙන්වමින් 2023 පෙබරවාරි වන වට 107,639ක් ලෙස සටහන්ව තිබේ.\nගැඹුරු අගාධයක පැවැති මෙරට ආර්ථිකය සුබවාදී අනාගතයක් කරා ගමන් කරමින් ඇති බව මෙම සංඛ්යා ලේඛන මගින් තහවුරු බවද අමාත්යවරයා වැඩි දුරටත් පැවසීය."}
{"text": "උන් – ට්රම්ප් දෙපළ ම සිංගප්පූරුවට පා තබති\nඋතුරු කොරියානු නායක කිම් ජොන්ග් උන් සහ අමෙරිකානු ජනපති ඩොනල්ඩ් ට්රම්ප් අද පස්වරුවේ සිංගප්පූරුවට පැමිණියහ.\nඒ තවත් දින දෙකකින් සිංගප්පූරුවේ සෙන්තෝසා දිවයිනේදී පැවැත්වීමට නියමිත අමෙරිකා – උතුරු කොරියා ඓතිහාසික හමුවට සහභාගී වීම සඳහායි.\nසිංගප්පූරුවේ චැන්ගි ජාත්යන්තර ගුවන්තොටුපොළට පැමිණි උතුරු කොරියානු නායකයා පිළි ගනු ලැබුවේ, සිංගප්පූරු විදේශ අමාත්ය විවියන් බාලක්රිෂ්ණන් විසිනි.\nඋතුරු කොරියානු නායකයා රැගත් යානය කාර්යබහුල ගුවන් මාර්ගයක පියාසර කළ ද ඒ ආසන්නයෙන් සිවිල් ගුවන් යානා පියාසර කර කිරීමට ඉඩ ලබා දී නොමැති බව ද විදෙස් මාධ්ය වාර්තා කළේ ය.\nඋතුරු කොරියානු නායකයා අද සවස සිංගප්පූරු අගමැති ලී ෂියෑන්ග් ලූන්ග් හමුවීමට නියමිතයි.\nජී 7 සමුළුවට සහභාගී වීම සඳහා කැනඩාව බලා ගොස් සිටි අමෙරිකානු ජනපති ඩොනල්ඩ් ට්රම්ප් අද පස්වරුවේ සිංගප්පූරුවට ළඟා වූයේ උතුරු කොරියානු නායකයා සිංගප්පූරුවට ළඟාවී පැය කිහිපයකට පසුවයි.\nඔහුගේ දූත පිරිසට අමෙරිකානු රාජ්ය ලේකම් මයික් පොම්පියෝ , ජාතික ආරක්ෂාව පිළිබඳ උපදේශක ජෝන් බෝල්ටන් ධවල මන්දිර කාර්ය මණ්ඩල ප්රධානියා සහ ධවල මන්දිර මාධ්ය ලේකම් ද ඇතුළත් ය.\nහමුව පැවැත්වෙන ස්ථාන සහ රාජ්ය නායකයන් දෙදෙනා නවාතැන් ගන්නා හෝටල් ආශ්රිතව ආරක්ෂාව තර කිරීමට සිංගප්පූරු බලධාරීහු පියවර ගත්හ.\nකොරියානු අර්ධද්වීපයේ සාමය සහ උතුරු කොරියාව න්යෂ්ටික හරණය කිරීම රඳා පවතින්නේ ලබන අඟහරුවාදා පැවැත්වීමට නියමිත මෙම සාකච්ජාවල සාර්ථකත්වය මතයි.\nකෙසේ වෙතත් මාධ්ය අමතමින් අමෙරිකානු ජනපතිවරයා කියා සිටියේ පළමු මිනිත්තුව තුළදී ම උතුරු කොරියානු නායකයා මෙම ද්වීපාර්ශ්වික සාකච්ජා පිළිබඳ දරන මතය දැන ගැනීමට තමන් සමත් වනු ඇති බවයි.\nකෙසේ වෙතත් එක් අවස්ථාවකදී සැලසුම් කළ මෙම හමුව අවිනිශ්චිත තත්ත්වයකට පත් වූයේ, එය අවලංගු කළ බව අමෙරිකානු ජනාධිපතිවරයා නිවේදනය කිරීමත් සමගයි.\nඔහු එහිදී පැවසුවේ, උතුරු කොරියාවේ වෛරී ප්රකාශ හේතුවෙන් මෙම තීරණය ගත් බවයි.\nකෙසේ වෙතත් ඊට සතියකට පසුව යළි අමෙරිකානු ජනාධිපතිවරයා ප්රකාශ කළේ සැලසුම් කළ පරිදි නායක හමුව පැවැත්වෙනු ඇති බවයි."}
{"text": "කරන්නට හරි හමන් වැඩක් නැතුව ඉපිසියට වෙලා හිටපු දවස් ටිකේ කලෙත් අනිත් බ්ලොග් වලට කමෙන්ට් කොටපු එක. එහෙම නැත්නම් මුණු පොතේ ලැගගෙන ඉඳපු එක. පස්සෙන් පහු දැඩි තීරණයක් ගත්තා හැමදාම නෙට් යද්දී ඉබේම ඕපන් වෙන මුණු පොතේ ලින්ක් එක අහක් කරලා දානවා කියලා. ඒත් කොහෙද, සැරින් සැරේ ගිහින් එබිලා බලලා එන්න හිතෙනවා.\nකරුමෙට කකුල් හතරයි කියන්නැහේ එක පාරටම අම්මබානක බිසී වෙන්නත් සිද්ධ වෙච්ච නිසා බාගයක් තියලා තිබ්බ මේ පෝස්ට් එකේ ඉතුරු ටික ලියන එක එන්න එන්නම කල් දාන්න සිද්ධ උනා. ආපහු ඉඩවරක් ලැබෙන විනාඩි දහයෙන් පහළවෙන් තමයි පෝස්ට් එක ටිකෙන් ටික ලියලා එකලාසයක් කර ගන්න සිද්ධ වෙන්නේ. වෙලාව තිබුනත් හැම තිස්සෙම මගේ මෙසේ ගාව කැරකෙන සහ මාව මුණ ගැහෙන්න එන එව්වෝ එන්නේ මම ඉන්න තැනට පිටිපස්සෙන් නිසා මගේ මොනිටරේට රබර් ඇස් වදිනවා වැඩියි. ඒ නිසා නිදහස් වෙලාවක් තිබුනත් කවුරුවත් මගේ මොනිටරේ අහලක නැති වෙලාවට තමයි මට මොනවා හරි ලියන්න සිද්ධ වෙන්නේ. හරි දැන් ඉතින් කතාවට යමු.\nඔන්න ඉතින් මම කලින් හිතාගෙන හිටපු විදිහටම සහ කලින් කළු කොටියා ගැන කියපු පෝස්ට් එකේ කියපු විදිහටම 2014 අගෝස්තු මාසේ තිබ්බ මහ මැතිවරණ නිවාඩුවට ගමේ ගියා, කලින් වතාවේ වගේම වයිෆ්ට ඡන්දේ තිබුනේ කොළඹ. මට ගමේ. ඒ නිසා මම ගියේ තනියම. ඒ දවස් වල ළඟ තිබ්බ වාහනෙත් විකුණලා නිසා බස් වල, ටැක්සි වල තමයි ගමන බිමන. එදා හවස් වරුවේ බස් වල යන්න බැරි මට්ටමට සෙනග වැඩි බවක් තේරිච්ච නිසා බජට් ටැක්සි එකක යන්න හිතාගෙන හිටියත් ඒ ගැටළුවට හොඳ විසඳුමක් ලැබුණා. අපේ කමියා ගාල්ලේ යනවා කියපු නිසා මමත් ඌ එක්ක එල්ලිලා ගමේ යන්න කියල පිටත් උනා. හයිවේ එකට දාල ටික දුර යද්දී තමයි මතක් උනේ දොඩම්ගොඩින් එළියට බැහැල කමිය මාව හැලුවට පස්සේ ඉතුරු ටික යන්න වෙන්නේ බස් එකේ නේද කියලා. කොළඹින් බස් එකේ සෙනග වැඩියි වගේම ඒ හරියෙදිත් බස් වල සෙනගනේ. ඒ නිසා ගමේ යාළුවෙකුට වහාම මාව අරගෙන යන්න එන්න කියලා පණිවිඩේ දුන්නා. ඒත් කමි මට කිව්වේ කමක් නැහැ මාව ගෙදරටම දාල එන්නම් කියලා. ඒ ගමන දුර වැඩියි. මාව දාන්න ගියොත් කමියට ගෙදර යන්න වෙන්නේ යක්කු ගස් නගින ජාමේ. ආගිය කතා කතා කර කර ගිහින් වැඩි වෙලාවක් යන්න කලින් අපි දෙන්නා දොඩම්ගොඩ එක්සිට් එකෙන් එළියටත් ආවා. මාව එතනින් හලපු කමියා ආපහු හයිවේ එකට එන්ටර් වෙලා ගාල්ලේ යන්න පිටත් උනා. ඒ වෙද්දී මාව එක්ක යන්න ආපු ත්රිවිල් මිත්රයත් ඇවිත් උන්නේ.\nඔන්න අපි දෙන්න දැන් ගම්පියස බලා පිටත් වෙනවා. ගෙදර කිව්වට ගෙදර යන්න කලින් යන්න තියෙන ගමන් කීපයක් ගිහින්ම ගෙදර යන්නයි මම හිතාගෙන හිටියේ. මම එදා ගමේ එන බව ආරංචිය අහපු මගේ රථාචාරියෝ දෙන්න මම එනකල් මග බලාගෙන ඉන්නවා කියන පණිවිඩේ මම කොළඹින් පිටත් වෙන්න කලින්ම මට දැනුම් දීලයි තිබුනේ. මගේ ප්රමාදය නිසා දෙන්නත් එක්ක ලත්පඳුර හන්දියේ බාර් එකට ගිහින් පොඩ්ඩක් අනුමත වෙලා තිබුනා. මම යන්නත් කලින් දෙන්නගෙන් එකෙකුට ටිකක් වැඩිවෙලා බස් එකක නැගලා ගෙදර ගිහින් තිබුනා. අනිකා තමයි උගේ වාහනෙත් පාක් කරන්න අරගෙන ගිහින් තිබුනේ. ගෙදර ගිහින් තිබුනේ අජිත්, මම එනකල් බලාගෙන හිටියේ චානක. චානක එක්ක පොඩි චැටක් දාගෙන ඉඳලා වාහනේ හදන්න තියෙන ඒවා හොයල බලලා ඌවත් වාහනේ එක්කම පිටත් කරලා, හන්දියේ ඉන්න යාළු මිත්රයෝ එහෙමත් මුණ ගැහිලා ගෙදර යනකොට ටිකක් රෑ උනා. ඒ අතරේ වෙච්ච දේවල් කියන්න දෙයක් නැහැනේ. ඔව් ඔව් එහෙම තමයි උනේ. ගමේ ගියාම ගමේ යාළුවො ආස්සරය කරන්නත් එපැයි.\nපහුවෙනිදා පස්ස පැත්තට අව්ව වැටෙනකල් හිතේ හැටියට නිදා ගත්තා. ගමේ ගිහින් මගේ පරණ ඇඳේ හිතේ හැටියට නිදා ගන්න එකෙන් දැනෙන්නේ පුදුම සනීපයක්. කොළඹ ඉන්නවා වගේ නෙමෙයි හොඳ සනීපෙට නින්ද යනවා. කොළඹදී නින්ද කැඩිලා මගදී ඇහැරුනොත් එහෙම ආපහු නින්ද යනවා බොරු. එහෙදි එහෙම නැහැ, මළා වගේ තමා පුදුම වෙනසක් තියෙන්නේ.\nඑදා දවසෙම වගේ හිටියේ ගෙදර, හවස් අතේ පොඩ්ඩක් පාර දිහාට ගියත් වැඩිය කළුවර වැටෙන්න කලියෙන් ගෙදර ආවා. ඒ එන්න කලින් ගමේ යාළුවෙක්ව කතා කර ගත්තා පහුවෙනිදා සෝමේ මාමලාගේ දිහා යන්න, උගේ බයිසි මොටෝ එකෙන්. ගමනක් යන්න තියෙනවා කියල බැලුවේ නැහැ පහුවෙනිදා උදේත් මම ඇහැරුනේ අටත් පහුවෙලා. මුලින්ම කලේ මිත්තරයට කෝල් එකක් දීපු එක, මගේ කෝල් එකට තමයි දෙයියනේ කියල ඌත් ඇහැරුනේ.\nඋදේට හීල් බත් පිඟානක් ඇදලා ඇරලා කලිසමකුයි, ටී කමිසෙකුයි දාගෙන බලාගෙන හිටියා යාළුවා ඒ කියන්නේ එරංගය එනකල්. වැඩිවෙලාවක් බලන් ඉන්න උනේ නැහැ විනාඩි දහයකින් පහළොහකින් වගේ ඌ අපේ ගෙදරට ආවා. දෙන්නත් එක්ක ගමන යන්න පිටත් වෙද්දී වෙලාව උදේ 09:00 ට වගේ ඇති. බයික් එකේ නැගගත්තු අපි දෙන්න බදුරලිය හන්දිය දිහාට යද්දී අතරමගදී හන්දිය පැත්තේ ඉඳල උදේ රැයින්ම වැඩ අල්ලන්න බලාගෙන (ඔව් ඔව් අපිත් ඇතුළුවම තමයි) ඌරු මස් වගයකුත් අරගෙන මගේ යාළු මිත්රයෝ දෙන්නෙක් වෙච්ච රුවනයි, නිලන්තයයි ගෙවල් පැත්ත බලා ඇදෙනවා. උන් දෙන්න අපිව දැකල බයික් එක නතර කලා.\n“කොහෙද බං යන්නේ” කියල අහපු රුවනට එරංගය කිව්වේ “මෙන්න මුගේ වැඩකට ගරාජ් එකකට යනවා බං” කියලා. මේ එදා දවසේ මතක තියෙන විදිහට ඌ කියපු පළවෙනි බොරුව.\nමටත් කම්මැලියි බං, දැන් උඹල නැතුව දැන් මේ වැඩේ පටන් ගන්න වෙන්නෙත් නැහැනේ. එහෙම කිව්ව රුවනා බයික් එක හරව ගත්තා. බයික් එකේ පිටිපස්සේ මස් ටික කවරෙක දාගෙන එල්ලගෙන හිටපු නිලන්තය උඩබිම බලනවා. උඹව බදුරලිය හන්දියට ගෙනිහින් දාන්නම්, බස් එකේ නැගලා ගෙදර ගිහින් අපි එද්දී මස් ටික හදල තියපන් කියන උපදෙසත් දීලා අපි තුන් දෙනා ගමන පිටත් වෙන්නයි ලෑස්තිය.\nහන්දියේ ඉන්දිකයගේ කඩෙන් “පැයකින් දෙන පොරොන්දුව” පිට උගේ කසිකබල් හෙල්මට් එකත් ඉල්ල ගත්තා. ඒ දවසේ දෙවෙනි බොරුව. ඒකෙ අමුණන ගැජට් එක කැඩිලා, බයික් එක හැප්පුනොත් මට කලින් හෙල්මට් එක විසි වෙනවා. ඒ තියා බයික් එක ටිකක් හයියෙන් යද්දී වදින හුලන් පාරටත් ඒක විසික්ක වෙන්න හදනවා.\nකලවාන පාර දිගේ ගිහින් අත්වැල්තොට හන්දියෙන් දෙනිහේන කියන ගමට හැරෙන පාරෙ තමයි අපි යන්න ඕනේ. අත්වැල්තොට කඩේකින් සිගරැට් 20 පැකට් එකක් ගත්තා සෝමේ මාමට. බුලත් විට හෙව්වට හම්බ උනේ නැහැ. අපි හන්දියට යද්දී පොලිසියේ කීප දෙනෙක් සහ සිවිල් මිනිස්සු කීප දෙනෙක් බොහොම අපහසුවෙන් බිත්ති වල ඇලිල උන්නු ඡන්ද අපේක්ෂකයින්ගේ මුණු ගලවනවා.\nඒකත් බලා කියාගෙන මමයි එරංගයි ගමන පටන් ගත්තත් රුවන එතැනදී මුණ ගැහිච්ච කාත් එක්කද කදයක් දාගෙන හිටියා. අපි ඩබල් දාගෙන ගියපු නිසා තමයි ඉක්මණට පිටත් උනේ. කිලෝ මීටර තුනක් හතරක් ගියත් රෝසා පේන්න නැති නිසා මගදී හම්බ වෙච්ච ඕනේ දෙයක් ගන්න තියෙන වර්ගයේ ගමේ කඩයක් ගාව අපි දෙන්න නතර උනා. විනාඩි පහක් දහයක් වගේ යද්දී ඌ ආවේ තොපි දෙන්න මාව මරන්න අරගෙන යනවද, “මේ කැලේ මැද්දේ කොහෙන්ද ගැරාජ්” කියාගෙන. යන දිහාව වැඩක් නැහැනේ යමං කියලා ඌව තවත් ටිකක් බයිට් කරලා තුන් දෙනාගෙන හෙල්මට් ගලවලා කඩේ හිටපු මුදලාලි මල්ලිට බාර දීලා ගමන පිටත් උනා.\nහෙල්මට් ගැලෙව්වේ නැත්නම් අපි වලවල් වල වැටෙනකොට, ගල් ගෙඩි උඩින් යනකොට උඩ විසික්කා වෙන හෙල්මට් එක ඔළුවේ වැදිලා ඔළු කටුව තැලෙන එක ෂුවර්. දැන් ඔන්න ගමන ටිකක් පහසුයි, ඒත් ඉතින් අශ්වයෙක් පිටේ යනකොට වගේ උඩ විසි වේවි යද්දී මට හිතුනේ මේ ගමනට වඩා ත්රිවිල් එකක නැගලා යන එක ටිකක් හරි හොඳයි කියලා. ඇයි ඉතිං බයික් එකක් තරම් හයියෙන් යන්න බැරි නිසා මේ තරම් උඩ විසි වෙන්නේ නැති වෙන්න හිමීටනේ යන්නේ. අනික අපි දෙන්නගේ බරට පාත්වෙලා තිබ්බ බයික් එකේ යට තියෙන මොනවද මන්ද උපාංග හත් අට වතාවක්ම පාරේ තියෙන ගල්ගෙඩි වල වැදුනත් එක්ක.\nවැඩිදුරක් යන්න ලැබුනේ නැහැ, අපිට ඉස්සරහින් හොන්ඩා CRV එකකුයි, තව ෆෝ වීල් වෑන් එකකුයි ඉබි ගමනින් ඉස්සරහට යනවා. ඒ හැම වාහනයක් ඉස්සරහම පයින් යන මනුස්සයෙක් වාහනේ යට වදිනවද නැද්ද කියල බලබල තමයි යන්නේ. කවුදෝ මන්දා දුරින් ආපු සෙට් එකක් වාහන වලින් ඇළක නාන්න යනවා වගේ. ඉබි ගමනින් යන උන්දැලා ඉඩ තියෙන තැනකදී අපිට යන්න ඉඩ දුන්නා.\nසෑහෙන කට්ටක් කාල සෝමේ මාමලාගේ ගෙදරට ගොඩවෙලා බලද්දී සෝමේ මාමා ගෙදර නැහැ. නැන්දා අපිට කිව්වේ ග්රාමසේවක මහත්තයා ඇවිල්ල සෝමේ මාමව එක්කගෙන ගියාලු ඡන්ද මධ්යස්තානේ හදන තැනට. ඒ අවට ඡන්ද 50 ක් විතර තියෙනවලු. ඉස්සර ඡන්ද මධ්යස්තානේ දාන්නේ ගමේ තිබුන ඉස්කෝලෙලු. දැන් ඉස්කෝලෙ නැහැ, ඒක ගරා වැටිලා බිමට සමතලා වෙලා. ඒ හරියේ ළමයින්ට යන්න වෙන්නේ බදුරලිය පැත්තේ තියෙන ඉස්කෝල වලටලු. දවස ගානේ යන්න බැරි නිසා සමහරු ඒ කිට්ටුව ගෙවල් කුළියට අරගෙන ළමයි ඉස්කෝලේ යවනවලු.\nදැන් අපේ මිෂන් එක සෝමේ මාමව හොයන එක. ආපහු හති දාගෙන කන්ද නැගලා සෝමේ මාමගේ ගෙදර ඉඳන් පාරට ඇවිත් බයික් දෙකේ නැගලා තව ටිකක් කැලේ පැත්තට යද්දී සෝමේ මාම ඉස්සරහට එනවා. මාදෙයියාව බලන්න යන්න ආපු බව කිව්වම සෝමේ මාමගේ උත්තරේ උනේ “දැන් යන්න වෙලා මදිනේ” කියලා. එතකොට වෙලාව 11:00 ට වගේ තියෙන්න ඇති. මම මිනිහගෙන් ඇහුවේ පාරේ ඉඳල කිලෝමීටර එකක් එකහමාරක් වගේ දුරක් නම් තියෙන්නේ වෙලා මදි වෙන්නේ කොහොමද කියලා.\nසෝමේ මාමවත් බයික් එකේ දාගෙන ආපහු ඇවිත් රෝසාව යවල පිහියකුයි කූඩළු කෝටුවයි ගෙන්න ගත්තා. කූඩළු කෝටුව හදා ගන්නේ මෙහෙමයි. ලුනු දුම්කොළ එකට කොටලා අඩි දෙකක් විතර දිග කොටුවක අගිස්සක පොට්ටනියක් වගේ වෙන්න රෙදි කෑල්ලකින් ගැට ගහ ගන්නවා. කූඩැල්ලෝ ඇඟේ එල්ලුනාම අර පොට්ටනිය පොඩ්ඩක් උන්ගේ ඇඟේ ගාපු ගමන් උන්ව වැටෙනවා. සෝමේ මාමලාගේ ගෙදරට කලින් තමයි මාදෙයියාවට හැරෙන්න තියෙන්නේ. කැලෑව මැද්දෙන් තියෙන පොඩි අඩි පාරක් දිගේ යන්න තියෙන්නේ. බයික් දෙකේ තරමක් දුර යන්න පුළුවන් වගේ පෙනිච්ච නිසා දිගටම ගියා. පාර අයිනේ තිබ්බ කෝටු වලට වැටකෙයියා කටු වලට හුරගෙන ඕනෙනම් මීටර 200 ක් යන්න ඇති. එතනින් එහාට යන්න බැහැ. දැන් අඩිපාර උනාට ඉස්සර මේ පාරවල් වල ලී මුදලාලිලාගේ කාර් පවා ගියා කියල සෝමේ මාම කිව්වේ. ඒ මැතිනිගේ කාලේ සිංහරාජේ ගස් කපලා තුනී ලෑලි හදන්න ගන්න ගෙනියන්න ක්රියා කරපු කාලේ.\nමේ දොළ පාර දිගේ තමයි අපි ගියේ. දොළක් කිව්වට ඇත්තටම මේක මගුර ගඟේ ආරම්භය. මේකත් ගිහින් මාදෙයියාවට වැටෙනවා.\nබයික් දෙක මග නතර කරලා පයින් ගමන පටන් ගත්තා. ගමන පටන් අරගෙන ටික වෙලාවකින් යෝජනා උනේ ගඟ දිගේ බැහැලා යමු කියලා. එහෙම ටිකක් දුර ගියාට පස්සේ ගමන අමාරු නිසා මම යෝජනා කළා ආපහු ගොඩින් යමු කියලා. මමයි සෝමේ මාමයි එරංගයි ආපහු ඉවුරට ගොඩ උනා. ඒ වෙද්දී මට හොඳට තේරුම් ගිහින් තිබ්බේ මගේ ඇඳුම් පැළඳුම වල තියෙන නොගැළපෙන ගතිය. ඒ කිව්වේ කලිසමේ නිෂ්පාදන දෝෂයක් නිසා කකුල ගොඩක් උස්සලා ගලකට එහෙම නගින්න අමාරුයි, දාගෙන ගියපු සෙරෙප්පු දෙකේ වතුර ටිකක් ගෑවිච්ච ගමන් කකුල සෙරෙප්පු දෙකෙන් ලිස්සනවා. රුවනා තනියම ගඟ දිගේ ඇවිත් සෑහෙන දුරකට පස්සේ තමයි ආපහු ගොඩට ආවේ. ඒ අතරමගදී ඌව ගඟට වැටිලා. ෆෝන් එකට වතුර ගිහින්. ඌ අපිව දැක්ක ගමන් එරංගයට කනුකුනු ගාන්න ගත්තා “තෝ එක්ක ගමනක් ගියොත් මගේ ෆෝන් එකට කෙළවෙනවා” කියලා. ඊට කලින් සතියේ ඉරිදා උන් දෙන්නත් එක්ක එරංගගේ නෑ ගෙදරක බොන්න ගිහින් ආපහු එද්දී පොඩි ඒ දණ්ඩක් වගේ පටු පාලමකින් එන්න තියෙන තැනකදී රුවනව බයික් එකත් එක්කම ඇළට වැටිලා. එදත් ෆෝන් එකකට කෙළ උනාලු.\nමේ තියෙන්නේ ගමන පටන් ගත්තු මුළ හරියේදී දැකපු කොකුම් ගහක්, ඒක කවුරු හරි ටිකක් පලුදු කරලා තිබුනා. කොකුම් වලටත් හොඳ ඉල්ලුමක් තියෙනවා. මේවා අරගෙන යන්නේ සබන් වගේ දේවල් හදන්න කියල තමයි මම අහල තියෙන්නේ.\nටික දුරක් ගියාම කොළරොඩු ගොඩක් අස්සේ ඉඳල මතු වෙච්ච කුණකටුවෙක් දැකලා සෝමේ මාමයි එරංගයි, රෝසයි තුන් දෙනාම බයවෙලා මට කතා කළා. ඒ වෙද්දී මාව මහන්සියට හැක්වෙලා ඉවරයි. මම ආවේ ටිකක් පහුවෙලා. කෝටුවක් අරගෙන ඌව අපි යන පාරෙන් එහාට අරගෙන දැම්මා. ෆොටෝ එකක් ගහ ගන්න උනේ නැහැ මහන්සියටම අමතක වෙච්ච නිසා. ඒ මදිවට මගේ ඇඳුම් ඔක්කොම සම්පුර්ණයෙන්ම දාඩියෙන් පෙඟිලා. ෆොටෝ ගහන්න තිබ්බ එකම උපකරණය වෙච්ච ෆෝන් එක අන්ලොක් කරගන්න බැහැ ඇඟිලි තෙත් ගැහිලා තියෙන නිසාද කොහෙද ටච් ස්ක්රීන් එක වැඩ කරන්නේ නැති නිසා.\nකොහොමින් කොහොම හරි දණගාගෙන බඩගාගෙන මාදෙයියාවට යද්දී වෙලාව දවල් 01:00 ත් පහු උනා. එතනට ගියාට පස්සේ තමයි මම කල්පනා කලේ සෝමේ මාමගේ කිලෝමීටරේ කොච්චරක් දුරයිද කියන එක ගැන. අඩු ගානේ කිලෝමීටර හයක හතක වත් දුරක් වගේ තමයි මට දැනුනේ. මාදෙයියාව ගාවදි ෆොටෝ දෙක තුනක් අල්ල ගන්න පුළුවන් උනා. සෝමේ මාමලා කියපු තරම් මාදෙයියාව විශාල නැහැ. නමුත් ගැඹුරු බවනම් හොඳට පේනවා. වලේ හැම තැනම වගේ සුළි කැරකෙනවා. තුන් පැත්තකින් වලට වැටෙන දොළ පාරවල් තුනක් තනි සහ ලොකු දොළ පාරක් වෙලා පහලට ගලාගෙන යනවා. සුළි වැඩි වෙන්න හේතුව ඒක. වලේ වපසරිය ඕනෙනම් අක්කර කාලත් හෝ ඊට පොඩ්ඩක් වැඩි ඇති. එකපාරට උඩට මතුවෙලා නොපෙනී ගියපු ලොකු මාළුවෙක් දැකපු අපිට සෝමේ මාම කලින් වතාවක කියපු “අපි තරම් ලොකු මාළු” ඔය වලේ ඉන්නවා කියල කියපු කතාවනම් ඇත්තක් වෙන්න පුළුවන් කියල හිතුනා.\nමේ මාදෙයියාව, දොළවල් දෙකක් වැටෙනවා පේනවා, අනිත් එක වම් පැත්තෙන් වැටෙන්නේ. ඇඟට පණ තිබුනනම් පොඩ්ඩක් පහළට බැහැල ඒකත් අහුවෙන්න ෆොටෝ එකක් ගන්න තිබුනා.\nමෙතනින් තමයි උඩ ෆොටෝ එකේ නොපෙනෙන දොළ ගලාගෙන එන්නේ.\nමාදෙයියාවට උඩින් තියෙන ගල් තලාවේ ටික දොහකට කළින් කවුරුහරි වාඩියක් ගහගෙන නතරවෙලා තිබුනා. බොහෝ දුරට වල්ලපට්ට කාරයෝ වෙන්න ඇති.\nවල්ලපට්ටා වලට මේ තරම් ලොකු ඉල්ලුමක් එන්න හේතුව විදිහට පොදුවේ අපි දන්නේ මිළ අධික සුවඳ විලවුන් වර්ගයක් හදන්න ඒවා පාවිච්චි කරන බවක්. නමුත් ළඟදි මේ ගැන අහන්න ලැබිච්ච අමුතු මාදිලියේ කතාවකුත් මෙතන ලියන්න හිතුනා. අපේ රටෙන් පිටතට වල්ලපට්ට වැඩිපුර යවන්නේ අරාබිකරයේ රටවල් වලටලු. අර ප්රසිද්ධ කාරණයට අමතරව වල්ලපට්ටා පාවිච්චි කරනවලු අරාබියේ ඉන්න සල්ලි කාරයෝ තමනුගේ බිරින්දෑ වරුන්ට දුම් අල්ලන්න. බලන්න මොන තරම් ආදරයක්ද කියල තියෙන්නේ. ඔය දුම් වැදුනම වැඩිපුර පාවිච්චිය එක්ක හරි ස්වාභාවිකවම හරි ලිහිල් වෙලා තියෙන උන්දලාගේ ඇකිලෙන්න ඕනේ තැන් ඇකිලෙනවලු. හෝ ගාලා අපේ රටේ තියෙන වල්ලපට්ට ගස් වලට කෙළවෙන්න හේතුව වෙන්නේ අරාබි ගෑණුන්ගේ අහවල් එකට දුම් අල්ලන්නය කියල අහපු ගමන් මට හිනාත් ගියා. මේ කතාව අපේ ලොකු මාමට කියල තිබුනේ මුස්ලිම් මනුස්සයෙක්, ඒකෙ ඇත්ත නැත්ත ගැන මට සහතිකයක් නැහැ. නමුත් මේ වගේ දේවල් වලට ඔය මිනිස්සු දක්වන උනන්දුව එක්ක මේක ඇත්තක් වෙන්නත් ඉඩ තියෙනවා. හරි හරි, දැන් ඉතින් ඔය අහල තියෙන ඉතුරු වෙච්ච වල්ල පට්ට ගස් ටික කපල ගෙදර ගෙනියන්න හදනවා එහෙම නෙමෙයි.\nඑතන අපි පැය බාගයක් හරි ඊට වඩා ටිකක් වෙලා ඉන්න ඇති. මට දාඩිය දාපු දැමිල්ලේ හැටියට මාව ඩීහයිඩ්රෙඩ් නොවී බේරුනේ ගඟේ වතුර නොකඩවා බීපු හින්ද වෙන්න ඕනේ.\nආපහු ගමන පටන් ගත්තට මට අනිත් තුන්දෙනා යන වේගෙන් යන්න බැරි මට්ටමට මට මහන්සියි. සෝමේ මාමත් බැරි බැරි ගාතෙන් තමයි ආපහු ආවේ. ආපහු ගඟ දිගේ යන්න බැහැ කියල හිතිච්ච අපි හම්බ වෙච්ච අඩි පාරක් දිගේ ගමන පටන් ගත්තා. ටික දුරක් ගියාම අඩි පාර කන්දක් දිගේ ගිහින් වාඩියක් තියෙන ඉසව්වකට ආවා. හැර ගහපු කිතුල් ගස් කීපයක් තිබුනත් ඒවා පරණ ඒවා බවක් තමයි පේන්න තිබුනේ. වාඩියට වෙලා පොඩි විවේකයක් එහෙම අරගෙන ආපහු ගමන පටන් අරගෙන ටික දුරක් යද්දී මමයි සෝමේ මාමයි ගොඩක් පහු වෙලා. අරුන් දෙන්න සෑහෙන ඉස්සරහට ගිහින් තිබ්බා.\nහීං පොද වැස්සක් පටන් අරගෙන තිබ්බ නිසා පය ඉක්මන් කරන්න හැදුවත් කකුල් දෙකයි ශරිරෙයි ඒකට ඉඩ දුන්නෙම නැහැ. පොද වැස්ස මහා වැස්සක් බවට පත්වෙලා අපි හොඳටම තෙත බරියං උනත් ෆෝන්, පර්ස් වගේ දේවල් ගැන හිතන්න වෙලාවක් නෙමෙයි ඒක. බයික් නතර කරපු තැනදී යාළුවො දෙන්න ඉන්නවා, රුවනා අතේ පැළ පොල් ගෙඩියක්. මගදී දැකල අරගෙන ආවලු සෝමේ මාමට දෙන්න.\nගෙදර ගිහින් බත් ටිකක් කාල යමු කියල සෝමේ මාම කිව්වත් අපි ඒ යෝජනාව ප්රතික්ෂේප කලේ මහන්සි වැඩි කමටමයි. රුවනා ගිහින් සෝමේ මාමව ගෙදරට ගිහින් දාල එනකල් අපි දෙන්න ටික ටික ඉස්සරහට ගියා. හෙල්මට් තියල ආපු කඩේ හරියට එද්දී වැස්ස පොඩ්ඩක් අඩුවෙලා, ඒත් කඩේ ගාවට යන්න කලින් මම දැක්ක එතන පොලිසියෙන් ඉන්නවා කියලා. මුලින්ම කලේ එරංගට ඉන්න කියලා කඩේට ගිහින් හෙල්මට් ටික අරගෙන එන එක. ඒ ඇවිත් කඩේ ගාව නතර කරලා තිබහ වැඩි කමට බීම බෝතලයක් බීලා පොඩි සිලි කවර කීපයක් ඉල්ලා ගත්තේ ෆෝන් සහ පර්ස් තව දුරටත් තෙමෙන එකෙන් බේර ගන්න…\nතුන්දෙනා එක්ක ගෙවල් තියෙන ඉසව්වට යද්දී හවස තුනහමාර පහුවෙලා. අපේ පැත්තට වැහි පොදක් වැටිලා නැහැ, හෙණ ගහන්න අව්ව පායලා. එරංගගේ අයියලාගේ ගෙදර එදා කවුරුවත් නැහැ, එහෙට ගිහින් උගේ සරමක් ඇඳගෙන තෙත ඇඳුම් වේලෙන්න දාල රුවනව යැව්වා දවසේ ඉතුරු හරිය කරන්න ඕනේ අඩුම කුඩුම ගේන්න. දවල්ට කෑවේ නැති උනත් එදා ගෙදර යද්දී රෑ දහය පහුවෙලා තිබුන කියලනම් හොඳටම ෂුවර්.."}
{"text": "නුතනයේ ඔහේ වගේ වගක් නැතුව වැලන්ටයින් කියන පමාවෙන් විවිධාකර වූ සැමරුම් වලින් වානිජ වටිනාකමක් එක්කරමින් උතුම් දිනයක් කෙලෙසන ආකාරය හරිම සෝචනීයය.\nකතෝලික සභා කැලැන්ඩරයේ ප්රාණ පරිත්යාගී සාන්තුවරයන් දෙනෙක් ගෞරවාදරයෙන් සිහිපත් කරන දිනයක් බව දන්නෝ ස්වල්ප දෙනෙකි. ඉන් පළමුවැන්නා ක්රිස්තු වර්ෂ 269 දී පමණ දෙවන ක්ලෝඩියස් රෝමානු අධිරාජ්යයාගේ නියමයෙන් ප්රාණ පරිත්යාගී වූ රෝමානු පූජක වැලන්ටයින්තුමා ය. දෙවැන්නා එම සියවසේ දීම පණ පිදූ ටර්නි හි රදගුරුතුමෙක් වූ වැලන්ටයින්තුමා ය.\nසාන්ත වැලන්ටයින් පූජකතුමාගේ ජීවන තොරතුරු\nසාන්ත වැලන්ටයින් රෝමානු පූජකතුමා දෙවන ක්ලෝඩියස් රෝමානු අධිරාජ්යයාගේ පාලන කාලයේ ජීවත් වූ රෝමයේ කතෝලික දෙව්මැදුරක ජීවත් වූ අයෙකි. ඉතා දැහැමි ශුද්ධවන්ත දිවියක් ගත කළ නිතරම දේව ප්රේමය ගැන කතා කළ මෙතුමා ක්රිස්තුස් වහන්සේගේ දිවි පිදීමට හේතුව අමිල නිර්මල ප්රේමය බව කිතුනු සැදැහැවතුන්ට ඉගැන්වූයේ ය. එහෙත් මෙකල රෝම අධිරාජ්ය පුරා මිථ්යා දෘෂ්ඨික දේව වන්දනාවන් පැතිර ගොස් තිබූ නිසා ක්රිස්තියානි ධර්මය ඇදහීම තහනම් කොට තිබුණි. ධර්මප්රචාරය නතර කිරීමට ද කිතු දහම අත්හැර දමා මිථ්යා දෘෂ්ථික දේව වන්දනාවන්ට යොමු වීමට ද බලපෑම් එල්ල විය.\nකෲර පාලකයෙකු වූ දෙවන ක්ලෝඩියස් රෝමානු අධිරාජ්යයා අසල්වාසී රටවල් දිනා ගැනීමේ හා වරින් වර පැමිණි සතුරු කැරලි මර්දනය කිරීමේ නියැලී සිටියේ ය. එනිසා ඔහුට විශාල යුධ හමුදාවක් ඇති කර ගැනීමට අවශ්ය විය. එහෙත් සාධාරණයක් නොදුටු යුධ වැදීම් හමුවේ තම ජීවිත පිදීමට අකමැති වූ රෝමානු තරුණ පිරිස් හමුදාවට එකතු වීමෙන් වැළකී සිටියහ.\nරෝමානු උත්සවයක දී තරුණ යුවල් හා විවාහකයන් එකිනෙකා ආදරයෙන් හා සතුටින් කාලය ගෙවන අයුරු දුටු දෙවන ක්ලෝඩියස්, තම යුධ හමුදාවට බැඳීමට ඔවුන් ඉදිරිපත් නොවීමට හේතුව ප්රේම සම්බන්ධතා හා තම පවුල් අත්හැර ඒමට තිබෙන අකමැත්ත බව තේරුම් ගත්තේ ය.\nඑනිසා එවකට රෝමයේ සිටි සියලු තරුණයන් යුධ හමුදාවට බැඳිය යුතු බවත්, විවාහය ඔවුනට තහනම් බවත් ආඥාවකින් නියම කළේ ය. ඊට විරුද්ධව නැගී සිටීමට කිසිවෙකු නොවී ය. මෙම ආඥාවේ දුෂ්ඨකම අවබෝධ කර ගත් සාන්ත වැලන්ටයින්තුමා යුධ හුමදාවට බැඳී සිටි තරුණ සෙබළුන්ව හා වෙනත් පුද්ගලයන්ව ඉතා රහසිගතව විවාහ කරවීය.\nමේ සඳහා දෙව්මැදුරු භාවිත කිරීමට, නෑ හිතවතුන්ට සහභාගි වීමට හෝ විවාහ මංගල උත්සව පැවැත්වීමට අවස්ථාවක් නොවීය. පොළොව යට තනා තිබූ කිතුනු ජනවන්දනා රැස්වීම් පැවැත්වූ බිම් ගෙවල් හා ප්රාණ පරිත්යාගීවරුන්ගේ මෘත ශරීර මිහිදන් කර තිබූ උමං සොහොන් ගෙවල් කිතුනු විවාහ මංගල චාරිත්ර පැවැත්වීමට යොදා ගැණිනි. මෙම කරුණ සැමදා රහසක්ව තබා ගැනීමට නොහැකි විය.\nයුධ සේවයේ යෙදී සිටි තරුණ සෙබළුන් තම භාර්යාවන්ගේ දුක සැප බැලීමට රහසින් යාමත්, රෝම පුරවරය තුළ විවාහය තහනම් වුව ද ගැබිනි මව්වරුන් දක්නට ලැබීමත් හේතුවෙන් සුපරීක්ෂාකාරී වූ ක්ලෝඩියස් රජු චරපුරුෂයන් මගින් මේ පිළිබඳව සොයා බැලීය. මේ අනුව දිනක් උමං සොහොනක විවාහයක් සිදු කරමින් සිටිය දී වැලන්ටයින්තුමාව අත්අඩංගුවට පත් විය.\nදැඩි වධ හිංසාවන්ට හා නින්දා අපහාසයන්ට ලක් වූ එතුමාව දම්වැල් ලා සිර ගෙයක තැබිණි. මේ ගැන ශෝකයට පත් කිතුනු බැතිමතුන් හා විවාහකයෝ තම ප්රේමය හා ගෞරවය පළ කරමින් විවිධ පණිවුඩ හා රෝස මල් කිතුනු සෙබළුන් අත එතුමා වෙත එවූහ. මේ අතරතුර තම සිරගෙදර සිටි ප්රධානියා සමග මිත්රත්වයක් ඇති කර ගැනීමට වැලන්ටයින්තුමා සමත් විය. ඔහුගේ තරුණ දියණියව හමුදා සෙබළෙකුට සිරගෙදර සිටිය දීම විවාහ කරවීමට එතුමා සමත් විය.\nඑබැවින් එම මුළාදෑනියා හා සෙබළාගේ සහයෙන් මෙම කාර්යය තව දුරටත් කිරීමට එතුමාට හැකි විය. සිරගෙදර ප්රධානියාගේ දියණිය මෙම කාර්යයෙහි ප්රධාන මැදහත්කාරිය වූවා ය. ඇය නිතර සිරගෙට පැමිණ වැලන්ටයින්තුමාගේ දුක සැප සොයා බැලීය. එහෙත් මෙය තව දුරටත් රහසක් ලෙසින් පැවතුනේ නැත. ක්ලෝඩියස් අගරජුගේ චරපුරුෂයන් මේ බව දැනගෙන ඔහුට දැන්වීය.\nමේ ගැන මහත් සේ උරණ වූ රජු ක්රිස්තු වර්ෂ 269 පෙබරවාරි 14 දා මිථ්යා දෘෂ්ටිකයන්ගේ විනෝද උත්සවයක් වූ “ලුපර්කාලියා” [Lupercalia] පවත්වන දින වැලන්ටයින්තුමාව ගෙළ සිඳ මරා දැමීමට නියම විය. තම මරණයට පෙර කුඩා පැපිරස් පතක සිරගෙදර ප්රධානියාගේ දියණියට කුඩා ලිපියක් ලියා තබා, ප්රීතියෙන් දේව පැසසුම් ගී ගයමින් මරණයට මුහුණ දුන්නේ ය. එම හසුන එතුමා අවසන් කර ඇත්තේ, “ඔබගේ වැලන්ටයින් ගෙනි” [\"From Your Valentine\"] යනුවෙනි.\nවැලන්ටයින් දිනයේ දී ආදරවන්තයන් අතර සුභ පැතුම් හා ලිපි හුවමාරුව ඇති වූයේ මෙනිසා යැයි පිළිගැනීමක් ඇත. එතුමාගේ උදාර ජීවිත පූජාව උත්තරීතර විවාහය හා නිර්මල වෛවාහික ප්රේමය ආරක්ෂා කිරීම සඳහා ය. එබැවින් ක්රිස්තු වර්ෂ 496 දී ග්ලාසියුස් පාප්තුමා [Pope Gelasius] වලැන්ටයින්තුමාව සාන්තුවරයට ඔසවා පෙබරවාරි 14 දිනය සාන්ත වැලන්ටයින් මංගල්ය දිනය ලෙස නම් කළේ ය.\nඑමෙන්ම ටර්නි හි සාන්ත වැලන්ටයින්තුමා උන්වහන්සේ රදගුරුවරයෙකු ලෙස සේවය කර ඇත්තේ ක්රිස්තු වර්ෂ 3 වන සියවසේ දී පමණය. එතුමා සම්බන්ධ පැහැදිළි ජීවන තොරතුරු සපයා ගැනීමට නොමැත. එහෙත් එතුමා සම්බන්ධ ජනප්රවාදයක් තිබේ. එනම්, සෙරපියා නමැති කිතුනු තරුණියක් අකිතුනු රෝමානු හමුදා සෙබළෙකු සමග ප්රේම සම්බන්ධතාවයක් ඇති කර ගත්තා ය. දිනක් මෙම තරුණිය භයානක බෝවන රෝගයකට ගොදුරු වී මරණාසන්න වූවා ය. රෝගී තරුණියව සමාජයෙන් වෙන් කර බිම් ගෙයක තැබුවා ය. මෙම අකිතුනු සෙබළා වැලන්ටයින් රදගුරුතුමා හමුවී තම පෙම්වතියගෙන් තමන්ව කිසිදා වෙන් නොකරන ලෙසට ආයාචනය කර ඇත. එම නිසා ඇයට සාත්තු කිරීමටත්, ඇය අසළ නිරතුරු රැඳී සිටීමටත් අවසර ලැබුණි. පසුව තරුණ සෙබළාට ද එම රෝගයට ගොදුරු වීමට සිදු විය. දෙදෙනාව විවාහ කරවීමෙන් අනතුරුව දෙදෙනා එකිනෙකා වැළඳ ගනිමින් මරණයට පත් වූ බව කියවේ.\nවැලන්ටයින් දින චාරිත්ර\nවැලන්ටයින් දින දී ආදරවන්තයන් හා විවාහකයන් අතර රෝස මල් හුවමාරුව ඉතා ප්රචලිත වූවකි. එයට බලපෑවේ සාන්ත වැලන්ටයින් පූජකතුමා රෝම සිර මැදිරියෙහි සිටින කාලයේ එතුමාගේ මරණ තීන්දුව ගැන ඇසූ බැතිමතුන් හා හිතවතුන් එතුමාගේ සිර මැදිරිය තුළට රතු රෝස මල් එවීම ය.\nවැලන්ටයින් දින දී ආදරවන්තයන් අතර පෙම් හසුන් හුවමාරුවීම් බොහෝ විට සිදුවේ. මෙම සම්ප්රදාය පැමිණියේ සාන්ත වැලන්ටයින්තුමා මරණයට පත් වීමට පෙර දින තම හිතවත් සැදැහැවතියක් වූ සිරමැදියේ මුලාදෑනියාගේ දියණියට යැවූ සුභාශිංසන හසුන නිසා ය.\nවැලන්ටයින් සිහින පෙම්වතුන් අතර සුභ පැතුම්පත් හුවමාරුව ඇරඹී ඇත්තේ ක්රිස්තු වර්ෂ 1800 දී ඇමෙරිකා එක්සත් ජනපදයේ එස්තර් හොව්ලන්ඩ් [ Miss Esther Howland] නමැති තරුණිය තම පෙම්වතාට යැවූ සුභ පැතුම්පතක් මුල් කර ගෙන ය.පසුකාලීනව මෙම සියලු චාර්ත්ර වලට වාණිජමය මුහුණුවරක් හිමි විය.\nනූතන වැලන්ටයින් දිනය\nනූතනයේ බොහෝ රටවල් වැලන්ටයින් දිනය සමරන්නේ හුදු වාණිජමය හෝ අශිෂ්ඨ තෘෂ්ණා ඉටු කර ගැනීමේ දිනයක් වශයෙනි. තරු පහේ හෝටල වල ධනවතුන්ට අනඟ රැඟුම් නැටීමට හා දැක බලා ගැනීමට අවස්ථා සැළසේ.\nඑහෙත් සාන්ත වැලන්ටයින් දිනය යනු, උදාර කිතුනු මංගල්ය දිනයකි. රෝමයේ සාන්ත වැලන්ටයින් පූජකතුමා දිවි පිදුවේ අමිල නිර්මල වෛවාහික ප්රේමය හා බැඳුණු පවුල් සංස්ථාව සුරක්ෂිත කිරීමට හා ගොඩ නැංවීමට ක්රියා කිරීමට යාම හේතුවෙනි.\nඑබැවින් එදින අශෝභන හා අශීලාචාර හැඟීම් සපුරා ගැනීමට හෝ හුදු වාණිජමය අරමුණු ඉටු කර ගැනීමට හෝ යොදා ගැනීම එදින පවිත්රත්වය කෙළසන සාපරාධී ක්රියාවකි. එදින කිතුනු ආකල්පය විකෘති කිරීමකි. බාල හා තරුණ පරපුරට අවාදර්ශ දීමක් හා සදාචාර විරෝධී ක්රියාවක් ද වේ. එබැවින් වැලන්ටයින් දිනය වඩාත් අර්ථවත් හා සදාචාරත්මක නියම ආගමික හැඟීමකින් යුතුව සැමරීමට යොමු වීම අවශ්ය ය."}
{"text": "Switzerland Falcon bank offers bitcoin buying and asset management for it's clients for the first time.\nBitcoin කියන්නේ virtual currency එකක්. දැන් ලෝකයේ බලවතුන් පවා bitcoin මිලදී ගන්න කාලයක්. ඉතින් ප්රථම වතාවට ස්විට්සර්ලන්ත පුද්ගලික බැංකුවක් වන ෆර්කොන් පුද්ගලික බැංකුව තම සේවා දායකයන් හට bitcoin මිලදී ගැනීම සහ කළමනාකරණය කිරීම ආරම්භ කරලා තියෙන්නේ. මෙම බැංකුවට Swiss financial authority, FINMA එක මගින් එසේ කිරීමට අවසර පතක්ද නිකුත් කරලා තියෙනවා.\n\" Bitcoin ආයෝජන සම්බන්දයෙන් කැමති සේවාදායකයෝ ඉන්නවා අප බැංකුවේ. ඔවුනට bitcoin මිලදී ගැනීම පහසු කිරීම සහ ඒවා කළමනාකරණය කිරීම තමයි අපගේ අරමුණ \" ෆර්කොන් බැකුවේ ජාත්යන්තර සේවා සහ නිපැයුම් ප්රධානි Arthur Vayloyan මහතා මාධ්ය හමුවේදී එසේ කියා සිටියා\nෆර්කොන් බැංකුව එම සේවය සපයන්නේ Bitcoin Suisse AG නමැති bitcoin බ්රෝකර් ආයතනයද සම්බන්ධ කරගනිමින්. එම ආයතනය 2013\nසිට සේවා සපයන ආයතනයක්.\nස්විට්සර්ලන්ත රාජ්ය සහ පුද්ගලික අංශ bitcoin සම්බන්දයෙන් දනාත්මක ලෙස කටයුතු කිරීම මෑතක සිට දකින්නට ලැබුන දෙයක්. ඒවගේම ඇමෙරිකාව. නෙදර්ලන්තය, අයර්ලන්තය, කැනඩාව සහ ජපානයද ඉහල නැබුරුවක් bitcoin වෙත තියෙන රටවල් කියන්න පුළුවන්. දැනටමත් එම රටවල bitcoin ATM යන්ත්ර පවා දකින්නට පුළුවන්. මීට අමතරව bitcoinවලින් ගෙවීම් සිදුකල හැකි කඩ සාප්පුද දකින්නට පුළුවන් වීම විශේෂත්වයක්.\nකැනඩාවේ ටොරොන්ටෝ නගරයේ තිබෙන Bitcoin ATM යන්ත්රයක්"}
{"text": "ට්රාන්ස්පේරන්සි ඉන්ටනැෂනල් ශ්රී ලංකා ආයතනය අවංක රාජ්ය නිලධාරීන් හට කිර්තිය හා ප්රණාමය පුද කරනු වස් පවත්වනු ලබන සුපිළිපන් ප්රණාම (Integrity Icon 2020) වැඩසටහනේ ජයග්රාහකයින් පස් දෙනා අතුරින් වැඩිම ජනතා ප්රසාදය දිනා ගන්නා අවංක රාජ්ය නිලධාරියා තෝරා පත් ගැනීම සඳහා එස් එම් එස් (SMS) මගින් මනාපය ප්රකාශ කිරීමේ අවකාශය (2021.01.12) දින විවෘත කරනු ලැබීය. මෙම ජයග්රාහකයින් පස් දෙනාගේ චරිතාපදානයන් සහ ඔවුන්ගේ කාර්ය භාරයයන් විස්තර කෙරෙන වීඩියෝ පට IntegrityIcon.lk වෙබ් අඩවියට පිවිසීමෙන් නැරඹිය හැකිය.\nසුපිළිපන් ප්රණාම වැඩසටහන මගින් බලාපොරොත්තු වන්නේ පුරවැසියන් විසින් අවංක රාජ්ය නිලධාරීන් හඳුනා ගනිමින් ඔවුනට සමාජ පිළිගැනීමක් ඇති කිරීම සහ ආදර්ශමත් රාජ්ය සේවයක් බිහි කිරීමයි. නව පරම්පරාවට වඩාත් සුසැදි රාජ්ය සේවකයින් පිරිසක් බවට පත්වීමට අවශ්ය පෙළඹවීම ලබා දීමද මෙමගින් අපේක්ෂා කරනු ලැබේ.\nමෙම වසරේ ජුනි මස සිට අගෝස්තු මස දක්වා වූ නාම යෝජනා බාරදීමේ කාල පරිච්ඡේදය තුළ සුපිළිපන් ප්රණාම 2020 වැඩසටහන සඳහා දිස්ත්රික්ක 25 ම නියෝජනය වන පරිදි සියයකට අධික නාම යෝජනා ප්රමාණයක් ලැබී තිබුණි. මෙම නාම යෝජනා පත්ර, පස් දෙනෙකුගෙන් යුතු විනිසුරු මඩුල්ලක් මඟින් ඉතාමත් අපක්ෂපාතී විනිශ්චයකට ලක් කෙරුණු අතර ඉන් අනතුරුව පැවති සම්මුඛ පරීක්ෂණයකින්, අවසන් ජයග්රාහකයින් පස් දෙනා තෝරා ගන්නා ලදී.\nවිශ්රාමික නියෝජ්ය විගණකාධිපති එම්.ඩී.ඒ. හැරල්ඩ් (විනිශ්චය මණ්ඩල සභාපති), ශ්රී ලංකා මැතිවරණ කොමිෂන් සභාවේ සාමාජික එම්.එම්. මොහමඩ්, බස්නාහිර පළාතේ හිටපු පළාත් පාලන නියෝජ්ය කොමසාරිස් ධර්මසිරි නානායක්කාර, ශ්රී ලංකා පළාත් පාලන ආයතනයන්ගේ සංසදයේ ප්රධාන විධායක නිළධාරිනී හේමන්ති ගුණසේකර,ජ්යෙෂ්ඨ මාධ්යවේදීනී එම්. එස් තේවාගෞරි යන මහත්ම මහත්මීන්ගෙන් මෙම විනිශ්චය මණ්ඩලය සමන්විත විය.\nසුපිළිපන් ප්රණාම වැඩසටහනේ ඇති විශේෂත්වය වන්නේ නාමයෝජනා කාල පරිච්ඡේදයේ සිට අවසන් ජයග්රාහකයින් පස් දෙනා අතුරින් \"වැඩිම ජනතා ප්රසාදය දිනා ගන්නා අවංක රාජ්ය නිලධාරියා\" තෝරා පත් ගැනීම දක්වා වන සමස්ත ක්රියාවලියම මහජන සහභාගිත්වයෙන් සිදු වීමයි. ඒ අනුව ජනවාරි 12 වන දින දහවල් 12 සිට ජනවාරි 22 වන දින දහවල12 තෙක් පුරවැසි ඔබගේ ප්රසාදය දිනාගත් රාජ්ය නිලධාරියා හට එස්.එම්.එස් මගින් මනාපය ප්රකශ කිරීමේ හැකියාව පවතී. ඔබගේ කෙටි පණිවුඩය \"ICON <SPACE> අපේක්ෂකයාගේ අංකය\" ටයිප් කර 011 588 26 26 අංකයට යොමු කරන මෙන් ට්රාන්ස්පේරන්සි ඉන්ටනැෂනල් ශ්රී ලංකා ආයතනය ඔබට ඇරයුම් කරයි.\nඅවසන් වටයට තේරී පත් වූ රාජ්ය නිලධාරීන්\n1. චමිලා අතපත්තු\nසමුපකාර ක්ෂේත්රය යනු අප රටේ පුරවැසියන්ට බෙහෙවින් සමීප රාජ්ය සේවාවකි. විශේෂයෙන්ම ආර්ථික අග හිඟකම් ඇති පුරවැසියන්ට තම එදිනෙදා අවශ්යතා සපුරාදෙන මෙවැනි ආයතන වල විනිවිදභාවය සහ කාර්යක්ෂමභාවය පවත්වා ගැනීම ඉතා වැදගත් වේ. මධ්යම පළාත් සමුපකාර සංවර්ධන කොමසාරිස් හා සමුපකාර සමිති රෙජිස්ට්රාර් චමිලා අතපත්තු මහත්මිය මෙම ක්ෂේත්රය තුල ඇති වන දූෂණ සහ අක්රමිකතා අවම කිරීම සඳහා විවිධ තොරතුරු තාක්ෂණ ක්රමවේද යොදා ගැනීමට සමත් වූවාය. ඇය, ජනතාවට වඩා ඵලදායී සහ කාර්යක්ෂම සේවයක් ලබා දීමට නායකත්වය දෙමින් මධ්යම පළාතේ සමුපකාර සමිති නිසි ලෙස නියාමනය කරමින් විවිධාංගීකරණය වුණු සේවාවක් ජනතාවට ලබා දීම වෙනුවෙන් ප්රජාවේ ප්රශංසාවට ලක් වූවාය. නිරන්තරයෙන්ම බිම් මට්ටමේ නිලධාරීන් සමඟ සමීපව කටයුතු කරමින් විශාල මූල්ය වංචාවන් පවා හෙළි කරගැනීමට නායකත්වය දෙමින් එවැනි අවස්ථාවල නැගෙන බාහිර බලපෑම් හමුවේ ඇය නොසැලී සිය රාජකාරිය ඉටු කළාය.\nICON <SPACE> 1 to 011 588 26 26\n2. චමින්ද අත්තනායක\nස්වභාවික වනාන්තර හා ඒ තුළ වෙසෙන සතුන් රටකටසම්පතකි. විශේෂයෙන්ම මිනිස් ක්රියාකාරකම් නිසා වන සම්පත විනාශ වී යාමේ ගෝලීය තර්ජනයකට මුහුණ පා සිටින යුගයක අප රටේ සංවිධානාත්මකව සිදුවෙමින්පවතින වන ජීවී අපරාධ රැල්ලේ ප්රධාන ගොදුරක් බවට පත් වී ඇති යාල වනෝද්යානය ආරක්ෂා කර ගැනීමට යාල වනෝද්යානයේ වන සත්ත්ව අඩවි සහකාර චමින්ද අත්තනායක මහතා සිය උපරිම දායකත්වය ලබාදෙයි. යාල වනෝද්යානය තුළ සිදු වූ ඇත්දළ ජාවාරම නීතියේ රැහැනට හසු කර දීම මෙන්ම වෙනත් විවිධ වැටලීම් වලදී තම ක්රියාකාරී දායකත්වය ලබාදෙන ඔහු තමන්ට එල්ල වන බාහිර සහ අභ්යන්තර අභියෝග වලට සාර්ථකව මුහුණ දෙමින් කටයුතු කරයි. රැකියාව සමඟ තමන්ට පැවරුණු වගකීම් සීමාවෙන් ඔබ්බට ගොස් වන සම්පතෙහිඇති වටිනාකම පිළිබඳව පුරවැසියන් දැනුවත් කිරීමේ වැඩසටහන් පවත්වමින්, ප්රජාව ඒකරාශී කරගෙන රුක් රෝපණ වැඩසටහන් ක්රියාත්මක කරමින්, Youtube සහ අනෙකුත් සමාජ මාධ්ය ජාල හරහා පවා අනාගත පරපුර වෙනුවෙන් පරිසරය හා වන සම්පත රැකගැනීමේ වැදගත්කම පිළිබඳ සංවාදයක් ඇති කරන්නට ඔහු සමත් වී ඇත. විවිධ සමාජ කොටස් සහභාගී කර ගනිමින් සංරක්ෂණයේ සැබෑ අර්ථය රට තුළ ස්ථාපනය කිරීම ඔහුගේ අරමුණයි.\nICON <SPACE> 2 to 011 588 26 26\n3. සුදත් මාසිංහ\nරටක නීතිය ක්රියාත්මක කරන ප්රධානතම රාජ්ය ආයතනය වන පොලීසියේ ජ්යෙෂ්ඨ පොලිස් නිලධාරියෙකු ලෙස රාජකාරී කිරීම ඉතා වගකීම් සහගත මෙන්ම අහියෝගාත්මක කටයුත්තකි. මහනුවර ජ්යෙෂ්ඨ පොලිස් අධිකාරී සුදත් මාසිංහ මහතා රට තුළ නීතිය හා සාමය ක්රියාත්මක කිරීම සිය රාජකාරිය පමණක් නොව එය සිය වගකීම ද කරගත් ආදර්ශමත් රාජ්ය නිලධාරියෙකි. රටේ නම ගිය අපාරධකරුවන් වටලමින් කෙරෙන ඇතැම් මෙහෙයුම් වලදී එල්ල වන ජීවිත අවදානම් හමුවේ පවා නිර්භීතව එම අභියෝග වලට සාර්ථකව මුහුණ දෙමින් රාජකාරී කරන ඔහු දූෂණ අක්රමිකතා හෝ වරදකට සම්බන්ධ වන ඕනෑම මට්ටමක නිලධාරියෙකුට එරෙහිව ක්රියාමාර්ග ගැනීමටද පියවර ගෙන ඇත. සැමට එක ලෙස නීතියක්රියාත්මක කිරීමේදී දේශපාලන බලධරයන්ගේ මෙන්ම විවිධ බාහිර සහ අභ්යන්තර බලපෑම් හමුවේ නොසැලී ශ්රීලංකා පොලීසිය පිළිබඳව පුරවැසියා තුළ වඩා යහපත් ආකල්පයක් ඇති කිරීමට ඔහු සමත් වී ඇත. සිය රාජකාරිය අකුරට ඉටු කරමින් ඉන් නොනැවතී පාසල් සිසුන් සහ තරුණ ප්රජාව ඇතුළුව සමාජය දැනුවත් කිරීමේ වැඩසටහන් වලට ද ඔහු මූලිකත්වය ගෙන කටයුතු කරයි\nICON <SPACE> 3 to 011 588 26 26\n3. ඉනෝකා හිමාලි රත්නවීර\nරාජ්ය අංශයේ සේවාවන් අතරින් පුරවැසියන්ට වඩාත් ම සමීප ස්ථානයක් වන්නේ ප්රාදේශීය ලේකම් කාර්යාලයයි. සිය එදිනෙදා අවශ්යතාවයන් රැසකට අදාළ සේවාවන් ලබා ගැනීමට පුරවැසියන් විශාල ප්රමාණයක් දෛනිකව ප්රාදේශීය ලේකම් කාර්යාල වෙත පැමිණෙයි. ගාල්ල කඩවත්සතර ප්රාදේශීය ලේකම් ඉනෝකා හිමාලි රත්නවීර මහත්මිය සිය කාර්යාලය සමඟ ගනුදෙනු කරන ජනතාවට ඉතා විශ්වසනීය සහ කාර්යක්ෂම සේවාවක් ලබා දීම සඳහා අල්ලස සහ දූෂණයට ඇති ඉඩකඩ අවම කිරීමට, පවතින තාක්ෂණයේ නවීණත්වය සමඟ යාවත්කාලීන වන සේවා ස්ථානයක් ඇති කිරීමට සමත් වී ඇත. විශේෂයෙන්ම දීර්ඝ කාලයක් තිස්සේ සිදුවුණු ප්රදේශයේ රජයේ පාසල් වලට දරුවන් ඇතුළත් කර ගැනීම සඳහා ඡන්ද හිමි නාමලේඛනයට අයතා ලෙස නම් ඇතුළත් කිරීමේ ගැටළුව හඳුනා ගත් ඇය අදාළ ග්රාම නිලධාරී වසම්වලට නවක ග්රාම නිලධාරීන් අනියුක්ත කරමින් ඔවුන්ව පුහුණු කරමින් මෙම තත්ත්වය අවම කිරීමට සහ වැලක්වීමට ක්රියා කළාය. විවිධ ආපදා තත්ත්ව වලදී රජයෙන් ලැබෙන සහන සාධාරණව ජනතාවට ලබාදීමට කටයුතු කිරීමේදී මෙන්ම තම රාජකාරිය නිවැරදිව ඉටු කිරීම නිසාම විවිධ අවස්ථා වලදී ඇය වෙත එල්ල වුණු දේශපාලන බලධාරීන්ගේ බලපෑම් සහ තර්ජන වලට ඉතා දිරියෙන් මුහුණ දුන් ඇය පුරවැසියන්ගේ ඉමහත් ප්රශංසාවට ලක් වූවාය.\nICON <SPACE> 4 to 011 588 26 26\n5. සාම්භාසිවම් සුදර්ශන්\nපුද්ගලයෙකුගේ උපතේ සිට මරණය දක්වා අවශ්ය කරන බොහෝ සේවාවන් රැසක් ප්රාදේශීය ලේකම් කාර්යාලයකින් ලබා දෙයි. දැඩි දූෂණ විරෝධී ප්රතිපත්තියක් අනුගමනය කරන යාපනය ප්රාදේශීය ලේකම් සාම්භාසිවම් සුදර්ශන් මහතා සිය කාර්යාලය තුළින් පුරවැසියන්ට ඉතා කාර්යක්ෂම සේවාවක් ලබා දීමට කටයුතු කර ඇත. ඉතා කැපවීමෙන් සහ අවංකව සිය වෘත්තිය ඉටු කරන ඔහු තිස්වසරක් අප රටේ පැවති යුධ තත්වය අවසානයේ යාපනය වැනි ප්රදේශයක ජනතාවගේ ජන ජීවිතය යලි නගා සිටුවීමේදී පැන නැගුණු අභියෝගයන්ට සාර්ථකව මුහුණ දෙමින්, ජනතාවට ඉතා සමීප සේවාවක් ලබා දීමට සිය කාර්යමණ්ඩලය මෙහෙයවයි. වර්තමානයේ පවතින කොවිඩ් වසංගත තත්ත්වය හමුවේ පවා රජයෙන් ලැබෙන සහන දේශපාලන අතපෙවීමකින් තොරව සාධාරණව ජනතාවට ලබාදෙමින් සිය කාර්යාලීය සේවාවන් වලින් නොනැවතී අවංකව සිය බලතල නිසි ලෙස භාවිතයට ගනිමින් සමාජයේ විවිධ මට්ටම් වලට එක සේ සිය සේවාව ඉටු කරමින් ඔහු ජනතාවගේ ප්රසාදය දිනාගෙන ඇත. එමෙන්ම, යාපනය දිස්ත්රික්කය තුළ බොහෝ සමාජ සත්කාරයන් සහ ප්රජා සංවර්ධන ව්යාපෘති සඳහාද ඔහු සිය මග පෙන්වීම සහ දායකත්වය සපයා ඇත.\nICON <SPACE> 5 to 011 588 26 26"}
{"text": "LOFC සහ NIFL ඒකාබද්ධයට මහ බැංකු අනුමැතිය\nLOLC හෝල්ඩිංග්ස් පීඑල්සී සමාගමට අයත් කොළඹ කොටස් හුවමාරුවෙහි ලැයිස්තුගත LOLC Finance PLC (LOFC) සහ LOLC Development Finance PLC (NIFL) යන මූල්ය සමාගම් ඒකාබද්ධ කිරීම සඳහා වන අනුමැතිය ලබාදීමට මහ බැංකුව කටයුතු යොදා ඇතැයි පවසයි.\nඊයේ (අගෝස්තු 24) දිනයේදී මෙම අනුමැතිය අදාළ ලිපිය නිකුත් කෙරී ඇති බව LOLC හෝල්ඩිංග්ස් පීඑල්සී සමාගම ලිපියක් මගින් පවසා සිටියි.\nකෙසේ වෙතත් මෙම තීරණය සම්බන්ධයෙන් වන නියාමන අනුමැතිය මෙන්ම ව්යවස්ථාපිත අවශ්යතාවන්ද සැපිරීමට LOLC සමූහයට සිදුව තිබෙන බවත් එහි වැඩිදුරටත් සඳහන් වෙයි.\nමෙරට තුළ ක්රියාත්මක මූල්ය සමාගම් සඳහා අවශ්ය මූලික ප්රාග්ධන අවශ්යතාවන් සැපිරීම වෙනුවෙන් ඒවා ඒකාබද්ධ කිරීමේ ශ්රී ලංකා මහ බැංකුවේ සැලසුම යටතේ මෙලෙස LOLC Finance PLC සහ LOLC Development Finance PLC යන සමාගම් ඒකාබද්ධවීම සිදුවිය.\nඒ අනුව මින් ඉදිරිය LOLC Finance PLC සමාගම නමින් පමණක් මෙහෙයුම් කටයුතු සිදු කරනු ඇති බවත් සඳහන් වෙයි.\nමීට පෙර LOLC සමූහයට අයත් කොමර්ෂල් ලීසිං ඇන්ඩ් ෆිනෑන්ස් සමාගම LOLC Finance PLC සමගින් ඒකාබද්ධවිම සිදුවිය.\nHits: 284"}
{"text": "ශ්රී ලංකා වරාය අධිකාරිය සහ සීමාසහිත ජයබහලු පර්යන්ත පුද්ගලික සමාගම විසින් සපයනු ලබන සේවා සඳහා අදාළ වන ගාස්තු වර්තමාන වෙළෙඳපොළ තරගකාරිත්වය සහ වඩාත් ගුණාත්මක සේවාවක් සැපයීමට හැකි වන පරිදි සංශෝධනය කිරීමට වරායන් අතර ඒකීය ගාස්තු ක්රමයක් හඳුන්වාදීම පිණිස වරාය හා නාවික කටයුතු අමාත්ය මහින්ද සමරසිංහ මහතා ඉදිරිපත් කළ යෝජනාව අමාත්ය මණ්ඩලය විසින් අනුමත කරන තිබේ.\nඉසුරු සුධාරක දිසානායක"}
{"text": "අසීරුවෙන් වුව සීරුවෙන් 2013 අවසන් වෙමින් තිබේ. අවසන නොදන්නා බියකරු සිහිනයක් මෙන් 2014 එළැඹීමට නියමිතය. පුරුද්දට මෙන් සුබ පැතුම් පත්, කෙටි පණිවිඩ, සයිබර් කේතයන් හුවමාරු කරගනු විනා “නව වසර සුබ වීම” හදවතින් පැතිය හැක්කක් නොවේ. පෘථිවිය විසින් කරන අනවරත භ්රමණ පරිභ්රමණ හරඹයන්ට වඩා, ලාංකිකයාගේ 2014 සුබ වන්නේදැයි සැකයෙන් වුව විමසා බැලිය යුතුය.\nසැකෙවින් කිවහොත් 2013 යනු රාජපක්ෂගේ සංවර්ධන උමතුවේ වසරකි. එපමණය.\nරාජ්ය අධ්යාපන අවස්ථා කප්පාදු කොට පෞද්ගලික විශ්ව විද්යාල ස්ථාපිත විය. පැකර් රෙජීමයේ දකුණත වෙද්දී බොදුබල රාවණා සේනා ආණ්ඩුවේ දෑත ශක්තිමත් කරති. එමෙන්ම නැති වාර්ථා පෙන්වන මහ බැංකුවක්, 7500කින් ජීවත් වීමට උගන්වන ඇමතිවරයෙක්, නැව් නේන වරායක් අතර තන්ත්රයක් නැති ප්රජාවක්ද අප සතුය. ඒ අතරේම වියදම නිශ්චිත නැති චෝගම් මංගල්ලයේ අස්පස් කිරීම් 2014ටත් ඉන් තව ඈතටත් ඉතුරුය.\nලාංකිකයාට 2014 ලබන්නේ දුමින්ද සිල්වලා නිදැල්ලේ සරද්දීය. නිමලරූබන්ගේ අම්මා අඬද්දීය. ලලිත්-කූගන්ලා නොදැකමය.\nසංඛ්යාවෙන් කුඩා ආගමික,දේශපාලනික,සංස්කෘතික ලාංකිකයාට “සුළු” වීම හෙවත් “මහා” නොවීම නිසා ද අමතර උවදුරු රැසකට මුහුණ පාන්නට සිදුවනු ඇත. යාපනයේ ජනයාගේ ඉඩම් කොල්ල කා රජ මැදුරු ඉදි කිරීම 2014 දී සුබ වනු ඇතිද?? දෙමළ බස භාවිතා කරන්නාට දෙමළ වීම නිසාම ඇති ගැටළුව 2014 දී සුබ දිසාවකට යනු ඇතිද??\nඒ අතරේම යමක් සිහිවේ.\n2014 ලබන්නේ වතුර වෙනුවට උණ්ඩ දුන් මෙහෙයට තුති පුදා බැනර් එල්ලූ නිර්ලජ්ජිත ජනතාවකටය. ස්වකීයයා මැරූ පාලකයන් සමඟ ඡායාරූපවලට විරිත්තූ ජනතාවකටය.\nසියලු විපරීතයන්ට මැදි වූ වර්තමානික ලාංකිකයාට සුබ යැයි පතන්නට නව වසරක් මා ලඟ නම් නැත. “සුබය” යන්න සිද්ධාන්තයක් වූ මෙ-සිරි ලංකාවේ සුබ නව වසරක් පැතිය නොහී. එය සුබ අනාගතයක් කියාගන්නවාට වඩා විසල් විහිළුවකි. 2014 යනු පෘථිවිය විසින් හිරු වටා යන සදාකාලික ගමනේ එක් වටයක් හමාර කිරීමකි. රාජපක්ෂ රෙජීමය තුළ “යුක්තිය වූ කලී ශක්තිය වේ” යන්නට තව දවස් 365ක් එක් වීමකි. එපමණය.\nඅසුබ වුව නව වසර නෑවිත් නොතියෙන්නේය.\nසංජුලා ඕෂිණී | Sanjula Ohini\n* Image Credit : facebook"}
{"text": "මුහුදේ සිට තමන් වෙතට ඇදී එන මනා හැඩයෙන් යුත් අඳුරු පොදිය පළමුවෙන්ම දුටු ළමුන් සිතුවේ එය සතුරු නැවක් බවය. එහි කොඩිවත්, කුඹගස්වත් නුවූ හෙයින් ඒ තල්මසෙකු විය යුතුයැයි ඔවුහු ඊළඟට සිතූහ. එහෙත් එය වෙරළට ගොඩ ගසා, ඒ වසාගෙන තිබූ මුහුදු පැලෑටිත්, ජල්ලි අඬුත්, මාලු කටු හා වෙනත් සුන්බුන් ආදියත් ඉවත් කළ විට ඒ සිටින්නේ දියෙහි ගිලුණු මිනිසෙකු බව ඔවුන්ට පෙනිණි.\nගිලුණු මිනිසාගේ සිරුර වැල්ලෙහි යට කරමින්ද යළි සාරා උඩට ගනිමින්ද මුළු සවස් වරුව පුරාම ඔවුහු ඔහු සමග සෙල්ලම් කළහ. මෙය අහම්බෙන් මෙන් දුටු කෙනෙක් ගමට පණිවිඩය පතුරුවා හැරියේය. තමන් දැක ඇති කිසිදු මැරුණු මිනිසෙකුට වඩා ඔහු බරැති බව මළසිරුර ළඟම තිබූ නිවෙස වෙත ඔසවා ගෙන ගිය මිනිසුන්ට වැටහිණි. ඔහු අසෙකු තරමට බර වූයෙන් ඔහු ඇතැම්විට දිගු කලක් මුහුදේ පාවෙන්නට ඇති බවත් ජලය ඇටකටුවලට උරාගැනීම නිසා මෙතරම් බර වී ඇති බවත් ඔවුහු එකිනෙකාට පවසා ගත්හ. ඔහු බිම තැබූ විට ඔහුගේ සිරුරට නිවෙසේ ඉඩකඩ සෑහුණේ යන්තමින් බැවින් අනෙක් සෑම මිනිසෙකුටම වඩා ඔහු උසැති බව ඔවුහු පැවසූහ. මරණයෙන් පසුවත් දිගින් දිගටම වර්ධනය වීමට ඇති හැකියාව සමහර ගිලුණු මිනිසුන් තුළ නිසගයෙන්ම තිබීම ඇතැම්විට මේ උසට හේතු වන්නට ඇතැයි ඔවුහු අනුමාන කළහ. ඔහු කෙරෙන් මුහුදේ ගන්ධය වහනය විය. ඒ මිනිසෙකුගේ මළ සිරුරකැයි කෙනෙකුට සිතාගත හැකි වූයේ ඔහුගේ හැඩයෙන් පමණකි. මන්දයත්, මඩ සහ කොරපොතු තට්ටුවකින් ඔහුගේ සිරුර වැසී තිබූ හෙයිනි.\nමළ මිනිසා අමුත්තෙකු බව වටහා ගැනීමට ඔහුගේ මුහුණ සෝදා පිරිසිදු කිරීමේ අවශ්යතාවක් නොවීය. මුළු ගම්මානයම සමන්විත වූයේ කාන්තාරයක් බඳු බිම්තුඩුවෙහි අගට වන්නට පැතිර තිබූ මල්වලින් තොර ගල්බොරලු ගෙවතුවලින් යුත් ලී ගෙවල් විසි ගණනකිනි. ගම්මානය සතුව තිබූ බිම්කඩ කෙතරම් කුඩා විණිද යත් මවුවරුන් සදාකාලිකවම ජීවත් වූයේ සිය දරුවන් සුළඟට ගසාගෙන යතැයි යන බියෙනි. එමෙන්ම වැළලීමට බිම්කඩක් නුවූයෙන් වසර ගණනක් තිස්සේ මියගිය කිහිපදෙනාගේ සිරුරු මුහුදට බෑවුම් වූ ප්රපාතයෙන් පහළට වීසි කර දමන්නට ඔවුන්ට සිදුවිය. එහෙත් මුහුද නිශ්චල වූද සම්පත්වලින් පිරුණු තැනක්ද විය. ගමෙහි වූ සියලුම පිරිමින් දමන්නට අවශ්ය වූයේ බෝට්ටු හතක් පමණි. එබැවින්, ගිලුණු මිනිසාගේ මළ සිරුර හමු වූ විට, තමන් සියලු දෙනාම යහතින් සිටින බව ප්රත්යක්ෂ කරගැනීම සඳහා එකිනෙකා දෙස බලා ගැනීම පමණක් ඔවුන්ට ප්රමාණවත් විය."}
{"text": "සුදුසුකම් සැපිරූ විනිසුරුවරුන්ට ජ්යෙෂ්ඨත්වය අනුව තනතුරු නොලැබීම නිසා අධිකරණ ක්ෂේත්රයේ විශාල අවුලක් හට ගෙන ඇති බවත් ව්යවස්ථාදායක සභාව කටයුතු කරන්නේ එජාප උවමනාව අනුව බවත් නව සන්ධානයක් ගොඩනැඟීමේ සාකච්ඡා අතර ජනාධිපතිවරයා පවසා ඇත. මේ සියලු කරුණු පිළිබඳ පෙබරවාරි 21 වෙනිදා ව්යවස්ථාදායක සභාව පිළිබඳ විවාදයේදී රටට හෙළි කළ යුතු යැයි විමල් වීරවංශ පවසා තිබේ. ජනාධිපතිවරයා අදහස් දක්වා ඇත්තේ විමල්ගේ අදහස අනුමත කරමින්ය."}
{"text": "බලශක්ති අමාත්ය උදය ගම්මන්පිලට එරෙහි සමගි ජන බලවේගය විසින් පාර්ලිමේන්තුවට ඉදිරිපත් කළ විශ්වාසභංග යෝජනාව අද (20) වැඩි ඡන්දයෙන් පරාජයට පත්විය.\nවිශ්වාසභංගයට එරෙහිව මන්ත්රීවරු 152 ක් ඡන්දය භාවිත කර තිබූ අතර, එම යෝජනාවට පක්ෂව ලැබුණේ ඡන්ද 61ක් පමණි.\nමේ අනුව වැඩි ඡන්ද 91කින් විශ්වාසභංග යෝජනාව පරාජයට පත්විය.\nආණ්ඩුවේ බැසිල් - විමල් දෙපාර්ශවය තම අභ්යන්තර මත ගැටුම පසෙකලා ආණ්ඩුව ආරක්ෂා කර ගැනීමට විශ්වාසභංගයට එරෙහිව ඡන්දය දෙද්දී, සමගි ජන බලවේගය, ද්රවිඩ ජාතික සංවිධානය, ජනතා විමුක්ති පෙරමුණේ මන්ත්රීවරු සහ එජාප මන්ත්රී හිටපු අගමැති රනිල් වික්රමසිංහ යෝජනාවට පක්ෂව ඡන්දය ප්රකාශ කළේය.\nසජබ පාර්ලිමේන්තු මන්ත්රී හරීන් ප්රනාන්දු, කුමාර වෙල්ගම, ඡන්දය විමසන අවස්ථාවේ සභාගැබේ නොසිටි අතර, ආණ්ඩු පක්ෂයේ විජයදාස රාජපක්ෂ පැමිණ නොසිටියේය.\n20 වන ව්යවස්ථා සංශෝධනයට පක්ෂව ඡන්දය පාවිච්චිකල රිෂාඩ් බදියුදීන් මන්ත්රීවරයා නායකත්වය දරන සමස්ත ලංකා මහජන කොන්ග්රසයේ මන්ත්රීවරුන් තිදෙනා යෝජනාවට විරුද්ධව ආණ්ඩුව වෙනුවෙන් ඡන්දය ප්රකාශකළ අතර 20 වන සංශෝධනයට පක්ෂව ඡන්දය දුන් ශ්රී ලංකා මුස්ලිම් කොන්ග්රසයේ මන්ත්රීවරුන් 4 දෙනා විශ්වාසභංග යෝජනාවට ඡන්දය විමසන අවස්ථාවේ සභා ගැඹේ නොසිටියේය.\n''ආණ්ඩුවේ සැබෑ මුහුණුවර හෙළිවුණා' -මනුෂ\nමනුෂ නානායක්කාර\nඋදය ගම්මන්පිල ඇමැතිවරයාට එරෙහි විශ්වාසභංග යෝජනාව විවාදයට ගත් අවස්ථාවේදී පාර්ලිමේන්තුවේදී අදහස් දක්වමින් සමගි ජන බලවේගය පාර්ලිමේන්තු මන්ත්රී මනුෂ නානායක්කාර පැවසුයේ, විශ්වාසභංගයක් ගෙන ඒමෙන් ආණ්ඩුවේ නිරුවත හෙලි කිරීමට හැකිවූ බවයි.\nතාත්තලාට, බාප්පලාට, පුතාලට එකතුවී මිල ඉහළ නොදමා සිටීමට හැකියාවක් තිබුණ බවත්, මිල වැඩි කිරීම හමුවේ තිබෙන ආණ්ඩුවේ නිරුවත හෙළි කිරීම සඳහා උදය ගම්මන්පිල ඇමැතිවරයාට එරෙහිව විශ්වාසභංග යෝජනාව ඉදිරිපත් කළ බවත් ඔහු පැවසිය.\n''අපිට අවශ්ය වුනේ විශ්වාසභංගය හරහා රාජපක්ෂලා ඉතිහාසය ඉදලා කරපු දේවල් පෙන්වන්න. කාලයක් විදුලි පුටුව පෙන්නුවා. මුස්ලිම් අර්බුදයක් මතු කරලා සිංහලේ ලේබල් ගහගත්තා. පෝෂණ මල්ලක් දෙනවා කිව්වා. ජාතික ආරක්ෂාව ගැන අර්බුදයක් නිර්මාණය කළා. බුදු අඩු කරනවා කිව්වා. ඒවා කියලා ජනතාව රැවටුවා\nආණ්ඩුවේ අසමත්භාවය හමුවේ තෙල් මිල ඉහළ දැම්මා. ඇමැතිගේ පිටින් ආණ්ඩුවේ අසමත්කම යැවීමට උත්සාහ ගත්තා. ඇමැතිවරයාගේ පැත්තට බෝලේ පාස් කරලා අත සෝදා ගැනීමට පොහොට්ටුව උත්සාහ ගත්තා. බොරු ෂෝ දැම්මා. මේ ෂෝ එක, මේ හෙළුව, හැමදාම කරන බොරුව පාර්ලිමේන්තුව ඇතුලේතේ ජනතාව ඉදිරියේදීත් හෙලි කිරීමට අවශ්ය නිසා තමයි විශ්වාසභංගය අරගෙන ආවේ.\nමොල හතේ කෙනා ආවම මිල අඩු කරනවා කියලා කිව්වා. එයා හිටියානම් මිල වැඩි කරන්නේ නෑ කියලා කිව්වා. උදය ගම්මන්පිල ඇමැතිවරයා ලෑල්ලට හේත්තු කරලා තමන්ගේ ජාමේ බේරාගැනිමට ආණ්ඩුව උත්සාහ කරනවා.\nජීවන වියදම් කමිටුවේ ඉඳල තෙල් මිල වැඩි කිරීමට අනුමැතිය දීලා ඇවිත් පක්ෂයක් විදියට තෙල් මිල වැඩි කරනවාට විරුද්ධයි කියලා නාමල් රාජපක්ෂ මන්ත්රීවරයා කියනවා. එහෙනම් තාත්තලා, බාප්පලා පුතාලට එකතුවෙලා මිල වැඩි නොකර ඉන්න තිබුණා. මේ හෙළුව තමයි අපිට එළි දක්වන්න අවශ්ය වුනේ.''\nඑක්සත් ජාතික පක්ෂ නායක පාර්ලිමේන්තු මන්ත්රී රනිල් වික්රමසිංහ විවාදයේදී මෙලෙස අදහස් පළ කළේය.\nආණ්ඩු පක්ෂය වෙනුවෙන් විවාදයේ පිළිතුරු කතාව කළ අමාත්ය උදය ගම්මන්පිල විශ්වාසභංගයේ තමන්ට සහය පළ කළ පිරිස්වලට මෙන්ම විශ්වාසභංග යෝජනාව ඉදිරිපත් කළ සමගි ජන බලවේගයට ස්තූතිය පළ කළේ මෙසේය.\nTHE LEADER TV\nබැසිල් මන්ත්රීවරුන්ට අල්ලස් දෙයි ?\nකප්පම් සනා ස'ටත් කොකා පෙන්නලා !"}
{"text": "ජනතා නියෝජනයන් සහිත පාර්ලිමේන්තු ක්රමයක් (ප්රජාතාන්ත්රවාදී) තුළ ආණ්ඩු පක්ෂය හා විපක්ෂය යනුවෙන් වන පාර්ශව දෙකක් පවතින බව බැලූ බැල්මටම, ඕනෑම කෙනෙකුට දැක්ක හැකි දේ ය. මෙරට තුළ ද බැලූ බැල්මට එවන් තත්ත්වයක් දක්නට නොලැබෙන්නේ යැයි කාට නම් කිව හැකි ද. නමුත්, මෙරට තුළ මේ එක එකෙහි ක්රියාවලීන් ලෝක සම්මතයට සාපේක්ෂව කියවීමේ දී අර්බුදයකට ලක්ව ඇතැයි දක්නා ලැබේ. ලියුම්කරුවා එසේ කියා සිටින්නේ සහේතුක විචාරයක් සහිතවය.\nආණ්ඩුවක කාර්යය යනු රාජ්යයේ හවුල්කාරී සාධකයක් ලෙස රාජ්යය පාලනය කිරීමයි. එහිදී විපක්ෂය විසින් ඉටු කරමින් සිටින්නේ, ආණ්ඩුව විසින් ගනු ලබන යහපාලනයට හෝ ප්රජාතාන්ත්රවාදයට එරෙහි හෝ රටේ යහපැවැත්ම සම්බන්ධයෙන් අවධානම් සහගත තීන්දු ගන්නා විටදී ඒවාට එරෙහි වෙමින් ආණ්ඩුවේ දිශානතිය වෙනස් කිරීමේ කාර්යය බව සරල දේශපාලන විද්යා සංකල්පයයි. එසේම, රටක මීළග ආණ්ඩුව හෝ විකල්ප ආණ්ඩුව ලෙස සැලකෙන විපක්ෂය විසින් රටේ සෑම කරුණක් අරඹයාම තම සක්රීය මැදිහත්වීම දක්වා ඒවා වෙනුවෙන් විකල්ප විසදුම් ඉදිරිපත් කිරීම ද විපක්ෂයක් විසින් සිදු කළ යුතුය. එපමණක් ද නොව, සමාජය තුළ විසිරී පවත්නා මතය ඒකරාශී කරමින් එම මතය ආණ්ඩු වෙත රැගෙන යමින් - ආණ්ඩුවේ ප්රතිපත්ති සම්පාදන කාර්යයේ දී එම මතයන් හා මනෝභාවයන් කෙරෙහි අවධානය යොමු කරවීම ද තවත් වගකීම කි. එලෙස ම, ආණ්ඩුවේ කාර්යයන් පිළිබද විවේචන සංවිධාන කිරීම ද විපක්ෂය මත පැවරී ඇති වගකීම් වේ.\nලියුම්කරුවා විසින් මේ කරමින් සිටින්නේ විපක්ෂයක වගකීම යන ශාස්ත්රීය විචාරය නොව. මෙතැනින් ඉදිරියට කියා සිටීමට යත්න දරණ ප්රියෝගික යථාර්තයට අදාල ශාස්ත්රීය යථාර්ථය පිළිබද බුද්ධි කලම්බනයක් සිදු කිරීම පමණි. දැන් අප විසින් 2010 ට පසු ශ්රී ලංකාවේ තත්ත්වය සම්බන්ධයෙන් ද එම තත්ත්වයේ නූතන ප්රවණතා පිළිබදව ද කියවා ගැනීමට වටී.\nඅද වන විට ශ්රී ලංකාවේ විපක්ෂය දියවෙමින් හා දියකරමින් තිබේ. එය රෙජීමය විසින් විටෙක සවිඥානිකවම ද විටෙක අවිඥානිකව ද සිදු කරයි. රෙජීමය විසින් එම සවිඥානිකව කරමින් සිටින්නේ, විපක්ෂ නායකවරයා ද ඇතුළු මුළු මහත් විපක්ෂයේ නායකයන් හා නියෝජිතයින් ස්වකීය මාධ්යය භාවිත කරමින් 'දේශපාලන විහිළුකාරයින්' බවට පත් කරමනි. ඇඩොල්ෆ් හිට්ලර්ගේ රජයේ මාධ්ය ඇමතිවරයා වූ ජෝසප් ගොබෙල්ස්ගේ න්යාය භාවිත කරමින් ජනතා මුදලින් නඩත්තු වන නමුත්, නිර්ධය ලෙස රජයට පක්ෂපාතීත්වයක් දක්වන රාජ්යය මාධ්යයන් මේ වෙනුවෙන් 'පාවිච්චි' කරමින් සිටියි. එසේම, ඍජු දේශපාලන ධාරාවේ නොවන නමුත් ආණ්ඩුවේ ක්රියාකළාපයන් කෙරෙහි තර්ජනයක් වන සෙසු සිවිල් චරිත අඩපණ කිරීම ද යටකී ක්රමවේදය ඔස්සේ ම යමින් සිදු කරමින් සිටියි. ඒ වෙනුවෙන් පොදු සමාජයට සාපේක්ෂව එදිරිවාදීන් වෙනුවෙන් අලවනු ලබන ජනප්රිය ලේබල් වන දේශද්රෝහීභාවය, එන්.ජී.ඕ.භාවය, ඩයස්පෝරාභාවය හා අවසාන වශයෙන් ත්රස්තවාදීයා යනේවා කිසිදු හිරිකිතයකින් හෝ විචාරයකින් තොරව අලවමින් සිටියි. එසේම, ආණ්ඩුව විසින් ගනු ලබන පොදු සමාජය වෙනුවෙන් ඉතාම අසාධාරණ වූ තීන්දුවක් වෙනුවෙන් වුව ද පෙනී සිටීමට හැකි පරිදි වරදාන-වරප්රසාද හා වෙනත් දේ මගින් ආකර්ෂණයට ලක් කර ගත් පිරිසක් ආණ්ඩුවේ වියදමින් හෝ තම තමන්ගේම වියදමින් නඩත්තු වෙමින් සිටියි. අවශ්ය ඕනෑම මොහොතක මොවුන්ගේ වරප්රසාද කප්පාදු විය හැකිය යන පූර්ව අවධානම පෙන්වා ඔවුන් රෙජීමය වෙනුවෙන් කඩේ යවා ගත හැකි තැනෙක පවත්වා ගනියි.\nඑසේම, ඔබ දන්නා වෙනත් උදාහරණ මගින් ද ආණ්ඩුව විසින් විපක්ෂය දිය කිරීමේ රෙජීම ක්රමවේදය දියත් කරනුයේ කෙසේ දැයි කියවා ගත හැකිය. එක් පැත්.කින් බැලූ විට මෙය ආණ්ඩුවේ දක්ෂතාවක් වනවා සේම විපක්ෂයේ දුර්වලතාවයේ අවසන් ප්රතිඵලය ලෙස ද සැලකිය හැකිය. කෙසේ නමුත්, යළිත් අපි මුළට පැමිණියහොත් කියවා ගත හැකි වන්නේ විපක්ෂය දිය වී ඇත්තේ ආණ්ඩුවේ මැදිහත්වීම මත යන්නය. විපක්ෂ නායකත්වයට රනිල් වික්රමසිංහ පත් වූ පසු ආණ්ඩුවේ සහායෙන් සජිත් ප්රේමදාස විසින් රනිල්ට එරෙහිව කැරළි ගැසීම දක්වා පොළඹවනු ලබන්නේ රෙජීමයේ උසිගැන්වීමයි. එසේම, මේ දෙදෙනාම කවුරුන් වුව ද එක්සත් ජාතික පාක්ෂිකයින් යැයි හිත හදාගෙන කවුරුන් වෙත සහාය දැක්වුව ද ඒ එජාපයට සහාය දැක්වීමක් යැයි පොදු ජනතාව සිතීමට පටන් ගන්නා විටදී ම හිරගතව සිටි සරත් ෆොන්සේකා නිදහස් කොට යටකී ඒකරාශී වීම පැහැදිලි බෙදීමකට ලක් කරයි. ඒ අනුව, එහි ප්රතිඵලයක් ලෙස අවසානයේදී විපක්ෂය තුනකට කැඩී යයි. තුන්දෙනාම එකිනෙකා නායකයින් ලෙස පිළිනොගන්නා මානසිකත්වයක් දක්වා වර්ධනය වීමට ඉඩ හැර ජවිපෙ මේ කිසිවෙක් සමග ඒකරාශී නොවන බව දැන දැනත්, එසේ ඒකරාශී වීමකට කිසිදු ඉඩක් නොතබා - 88-90 අතීතය මතක් කර දීම වෙනුවෙන් මාතලේ මිනී වල ගොඩ දමා දෙයි. පෙරටුගාමීහු අර්ථයෙන් හා ධර්මයෙන් කුමන මතයක් දැරූව ද අවසානයේදී ත්රස්තවාදී මතවාදීන් ලෙසම සමාජගත කර අවසන් අත්සන තබා ඇත.\nවිපක්ෂය තුළ විපක්ෂයක් නැති බව දැන් පැහැදිලිය. විපක්ෂය තුළ සිටින්නේ විපක්ෂය තුළ ප්රබලත්වය දිනා ගැනීමේ සටනක නිරත දේශපාලනයක් සහිත මිනිසුන් මිස ආණ්ඩුවක් ලබා ගැනීමේ හැකියාවක් හෝ උවමනාවක් දක්වන පිරිසක් නොවේ. නමුත්, රෙජීමයේ පැවැත්ම උදෙසා විපක්ෂයක් අවශ්ය බව රෙජීමය විසින් ද ස්වභා ධර්මය විසින් ද තීරණය කරයි. එනිසා ආණ්ඩුව තුළ ම ආණ්ඩුව නොවන නමුත් විපක්ෂය ද නොවන මතවාදයක්-විවිධ අවස්තාවන් වලදී වෙනස් වන පරිදි නිර්මාණය වී තිබේ.\nසරලවම කියන්නේ නම්, දුමින්ද ආණ්ඩුවේ ය. ඊට විරුද්ධ හිරුණිකා ද ආණ්ඩුවේ ය. විදුලි බිල වැඩි කළ පවිත්රා ආණ්ඩුවේ ය. ඊට දෙහි කපන පාඨලී ද ආණ්ඩුවේ ය. මුස්ලිම් විරෝධී බොදු බල සේනාව ද ආණ්ඩුවේ ය. නමුත්, බොදු බල සේනා විරෝධී විමල් ද ආණ්ඩුවේ ය. නවනීදන් පිල්ලේට 'එව බලව' යැයි ආරාධනා කරන්නේ ද ආණ්ඩුව ය. නමුත්, පැමිණීමට සැරසෙන විට විරුද්ධ වන හෙළ උරුමය ද ආණ්ඩුවේ ය. 13 ට එරෙහි විමල්-පාඨලී ද ආණ්ඩුවේ ය. නමුත් 13 වෙනුවෙන් පෙනී සිටින අනුර යාපා-ඩිව් ද ආණ්ඩුවේ ය. ගිණි තියා ගන්නා ඉන්දරතන වෙනුවෙන් පෙනී සිටිනා හෙළ උරුමය ද ආණ්ඩුවේ ය. ගිණි තියා ගැනීමට විරුද්ධ හෙළ උරුමය ද ආණ්ඩුවේ ය.\nඒ අනුව මෙහි අවසන් ප්රතිඵලය වන්නේ කුමක් ද යන්න ද අප විසින් කියවා ගත යුතුය. එනම්, මේ සියල්ල හරහා තව තවත් ආණ්ඩුව ශක්තිමක් වී රෙජීම ලක්ෂණ ගන්නවා හැර අන් කවරක් සිදු නොවේ. ඊට හේතුව නම්, ආණ්ඩුවට පක්ෂ පිරිස් වලට අසුන් ගැනීමට හෝ පෙනී සිටීමට සිදු වන්නේ ආණ්ඩුවේ පැත්ත වෙනුවෙන් ය. ඒ තුළ අරුමයක් හෝ අමුත්තක් නොමැත. ඒ ඔවුන් ආණ්ඩුව විසින් කුමක් කළ ද ඒ වෙනුවෙන් පෙනී සිටීමේ න්යාය මත පිහිටා ය. ලෝක තත්ත්වය ද එසේම ය. නමුත්, ආණ්ඩුවට එරෙහි වන්නන්ට ද උරුම වී ඇත්තේ අවසානයේ දී ආණ්ඩුව පැත්තේ ම අසුන් ගැනීමට ය. දුමින්ද ට පක්ෂ වන්නන් ආණ්ඩුව පැත්තේ හිට ගනියි. දුමින්දට විරුද්ධව හිරුණිකාගේ පැත්තේ හිට ගන්නා උදවිය ද අවසාන වශයෙන් හිට ගෙන තිබෙන්නේ ආණ්ඩුව පැත්තේ මය. විදුලි බිලට පක්ෂ අය ආණ්ඩුව පැත්තේ අසුන් ගන්නා විට, ඊට විරුද්ධව හඩ නගන පාඨලී සමග හිට ගන්නා පිරිස් ද අවසානයේදී ආණ්ඩුව පැත්තේ ම අසුන් ගෙන ඇත. උතුරු පළාත් සභා මැතිවරණය, 13 වැනි ආණ්ඩුක්රම ව්යස්ථා සංශෝදනය ආදී සෙසු කුදු මහත් දේ වල තත්ත්වය ද එසේම ය.\nඅවසානයේ දී විපක්ෂයේ අර්ථයේ විපක්ෂයේම අසුන් ගන්නට ඉතිරි වන්නේ කවුරුන් ද යන්න ගැටළු සහගත තැනකට පත් වන තරමට ම අද රට පත්ව තිබේ. එහෙයින්, මෙවැනි තත්ත්වයන් පැවති ලෝකයේ අනෙක් රටවල් වල ලිබියාව වැනි රටවලට සිද්ධ වුණු දේ ලංකාවට සිදු වීමට ඉඩ නොහැරීමට ආණ්ඩුවේ විපක්ෂයට හෝ පාර්ලිමේන්තුවේ විපක්ෂයට වගකීමක් ඇත. මන්දයත් මෙවැනි තත්ත්වයක අවසන් වර්ධන තත්ත්වය වන්නේ, මේ කිසිවෙකු නොවන අනෙකෙකු විසින් ආණ්ඩුවට විරුද්ධ වීමය. එය ඇමරිකන් කාරයා, ඉන්දියානුවා, කැරළිකාරයා හෝ ත්රස්තවාදියා විය හැක. එවැනි තත්ත්වයකදී එම විපක්ෂය ආණ්ඩුවට පමණක් නොව, සමස්ථ රටටම විපක්ෂ වනු ඇත."}
{"text": "Monday, August 18, 2014\nදේශපාලනය\nපසුගිය දවසක වාහනය සර්විස් කරගන්න ගිය වෙලාවක මේ කතාවට සම්බන්ධ සිදුවීම වුනේ. වාහනය සර්විස් කරන තුරු මම බලාගෙන හිටියා, හවස් වරුවක් නිසා වැඩි තදබදයක් තිබුනෙත් නෑ තවත් වාහන දෙකක් විතරයි තිබුනේ. සර්විස් අංශයේ ලොක්කා මගෙත් එක්ක කතා බහ කරමින් සිටියා. එතකොට පොඩි ස්විෆ්ට් කාර් එකක් ආවා. ඒකෙන් ආවෙ වයසක පුද්ගලයෙක්, කහ පාට ජාතික ඇඳුමක් ඇඳලා දැක්කම බොහොම ප්රසන්න පුද්ගලයෙක්.හරිම චාම් පෙනුමක්. වාහනයේ අනික් පැත්තේ වාඩි වෙලා හිටියේ ඔසරියක් ඇඳලා හිටපු බොහොම ප්රසන්න විදිහට හිනා වුනු, මේ පුද්ගලයාගේ බිරිඳ.\n\" මේ මහත්තයාව හොඳට බලාගන්න , කවුද කියලා දන්නවද?\" මගෙන් එහෙම අහන ගමන් සර්විස් අංශයේ ලොක්කා මේ වයසක පුද්ගලයාට කතා කරන්න ගියා.\nමේ මනුස්සයා ආවා කියලා දැකපු සර්විස් ස්ටේශන් එකේ කීප දෙනෙක්ම ආවා කතා කරන්න. වාහනයේ මොකකක් හරි පොඩි ප්රශ්නයක් තිබුනේ. විනාඩි කීපයකින් වාහනය හදලා දුන්නා. මේ පුද්ගලයා හැමෝටම යන්නම් කියලා ගියා.\nමේ මහත්තයා කවුද කියලා දන්නවද? මගෙන් සර්විස් එකේ ලොක්කා ඇහුවා. මම දන්නේ නෑ කිව්වා.ඊට පස්සේ මේ පුද්ගලයා කව්ද කියලා මට කියලා දුන්නා. මේ හිටපු ඇමති කෙනෙක්. එක්සත් ජාතික පක්ෂ ආණ්ඩුවේ හිටපු පේෂකර්ම ඇමති, යූ.බී විජේකෝන්. අද කාලේ අපි දකින ඇමතිලා වගේ නෙවෙයි. මහා ලොකු කෝටිපතියෙක් නෙවෙයි. හරිම සරල මනුස්සයෙක්. දැන් කාලෙ පාර්ලිමේන්තු ඇමතියෙක් නෙවෙයි අඩුම ගානෙ පලාත්සභා ඇමතියෙක් ඔහොම සරල විදිහට ඇවිත් මජං ගාගෙන ඉන්න බාස්ලාට කතා කරලා යයිද?\nසර්විස් ස්ටේෂන් එකේ මනුස්සයා නම් කිව්වේ මේ ඇමතිවරු එකතු කාලේ සල්ලි නෙවෙයි මිනිස්සුන්ව ලු. (මම නම් ඇත්ත නැත්ත දන්නේ නෑ මොකද ඒ ආණ්ඩුව තිබුන කාලේ මම ඉපදිලාත් නැතිව ඇති ) නමුත් මේ වයසක මනුස්සයා දැක්කම කියන්න පුළුවන් මේ හොරෙක් මංකොල්ල කාරයෙක් ,කුඩු මුදලාලියෙක්, චේන් කඩපු එකෙක්, එතනෝල් ගෙන්නපු එකෙක්, ස්ත්රී දූශකයෙක් නෙවෙයි කියලා. එහෙම කෙනෙක් වුනා නම් නීතියෙන් බේරුනාට සොබා දම් නීතියෙන් දඬුවම් ලැබෙනවා. නමුත් බොහොම නිරෝගී, ආචාරශීලි , ප්රසන්න මේ වයසක මනුස්සයා ,සොබා දහමෙන් ආශිර්වාද ලද, ලංකාවේ ඉස්සර හිටපු, දැන් වඳවීගෙන යන යහපත් දේශපාලකයන්ගෙන් එක්කෙනෙක් කියලා මට හිතුනා."}
{"text": "උතුම් ත්රිපිටකය\nලෝක උරුමයක් කිරීමේ යෝජනාව 23 වන දා\nවසර 2500කට අධික කාලයක සිට වර්තමානය දක්වා ශ්රී ලංකා භික්ෂු පරම්පරාවේ නොමද\nදායකත්වය සහිතව සුරක්ෂිතව විදහා දක්වමින්, රාජ්ය අනුග්රහයෙන් රැකගෙන ආ නිර්මල\nබුදුදහම ලෝකවාසී ජනතාවටත්, අනාගත පරපුරටත් නිවැරැදි ලෙස ආරක්ෂා කොට දායාද කිරීමේ\nඅරමුණින්, මහා සංඝරත්නයේ උපදෙසින් හා මඟ පෙන්වීමෙන් ථෙරවාදී ත්රිපිටකය ජාතික\nඋරුමයක් බවට පසුගිය දා (2019.01.05 ) ජනාධිපතිතුමාගේ මූලිකත්වයෙන් නිලවශයෙන්\nප්රකාශයට පත් කිරීම බෞද්ධයා ලද සුවිශේෂී භාග්යයකි. මෙහි තවත් ඉදිරි පියවරක් ලෙස\nමහා සංඝරත්නයේ අනුශාසනාවෙන්, ථෙරවාදී බුදුදහමේ කේන්ද්රස්ථානය ලෙස ශ්රී ලංකාවට\nහිමි ප්රමුඛස්ථානයේ වගකීම මතකයට නංවමින් ථෙරවාදී ත්රිපිටකය ලෝක උරුමයක් ලෙස\nප්රකාශයට පත් කිරීමට අවශ්ය පියවර ගත යුතු බව පසුගියදා (2019.01.13 ) ජනාධිපති\nමෛත්රීපාල සිරිසේන මහතා විසින් අමාත්ය මණ්ඩලයට ඉදිරිපත් කරන ලද යෝජනාවට අනුමැතිය\nලැබී ඇත.\nසාරාසංඛ්යෙය කල්ප ලක්ෂයක් පාරමී දම් පිරූ අප මහා බෝසතාණන් වහන්සේ දඹදිව නේරංජනා\nනදිය අසබඩ ගයාවේ ඇසතු බෝමැඬ දී උතුම් ශ්රී සම්බුද්ධත්වයට පත් වී වසර හතළිස් පහක්\nමුළුල්ලේ දෙව් මිනිසුන්ගේ හිත සුව පිණිස උතුම් ශ්රී සද්ධර්මය දේශනා කොට වදාළ බව අප\nසියලු දෙනාම දන්නවා. ඒ සියලුම ධර්මය නවාංග ශාස්තෘ ශාසනය ලෙස හඳුන්වනවා. ඒ කියන්නෙ\nසුත්ත, ගෙය්ය, වෙය්යාකරණ, ගාථා, උදාන , ඉතිවුත්තක,ජාතක,අබ්භූතධම්ම හා වේදල්ලයි.\nඒ භාග්යවතුන් වහන්සේ ගේ පරිනිර්වාණයත් සමඟම මහලුකල පැවිදි වූ ඛුඩ්ඪපබ්බජිතයෙකු වූ\nසුභද්ර නම් භික්ෂුව මහා අභද්ර වචනයක් ප්රකාශ කළා. එනම් ඒ මහා ශ්රමණයාගෙන් දැන්\nඅපි මිදුනෙමු. අපට “මෙය කළ යුතු යැයි” “මෙය නොකළ යුතු යැයි” පැනවීමට දැන් කෙනෙක්\nනෑ. ඒ නිසා “අපි කැමති දෙයක් කරමු.\nධර්ම දේශනාව:\nබහුම්පි චේ සහිතං භාසමානෝ\nනතක්කරෝ හෝති නරෝ පමත්තෝ\nගෝපෝව ගාවෝ ගණයං පරේසං\nන භාගවා සාමඤ්ඤස්ස හෝති\n(ධම්මපදය – යමක වග්ගය)\nතථාගතයන් වහන්සේගේ මෙම උතුම් ඉගැන්වීම සර්වකාලීනව වැදගත් වන ඉගැන්වීමකි. සිව්වනක්\nපිරිසෙහි ප්රමුඛයන් වූ ශ්රමණයන් වහන්සේලා ඉලක්ක කොට මෙම දේශනා සිදු කොට තිබේ.\nඑහෙත් මෙය සෙසු පිරිස්වලට අදාළ නොවන්නක් බව ඉන් අදහස් නො කෙරේ. අකාලික වූ සද්ධර්මය\nඅතීතයටත්, වර්තමානයටත්, අනාගතයටත් එකසේ ප්රත්යක්ෂ වන්නකි. භාග්යවතුන් වහන්සේ\nතමන් වහන්සේගේ දේශනාවන් සිදු කිරීමේ දී ශ්රාවකයන්ට ඉතා පහසුවෙන් තේරුම් ගැනීම සඳහා\nවිවිධ ක්රමෝපායයන් භාවිත කොට ඇත. උපමා උපමේය භාවිතය එහිදී ප්රමුඛතම උපාය මාර්ගයක්\nලෙස යොදා ගෙන ඇති අයුරු දක්නට ලැබේ. ත්රිපිටක ධර්මය තුළ දක්නට ලැබෙන එම උපමා\nබොහෝමයක් ශ්රාවකයාට නුහුරු නුපුරුදු ඒවා නොවේ.\nඅධ්යාත්මික සුවය සඳහා ගෞතම බුදුරජාණන් වහන්සේගේ ශ්රී පාද පත්මය පිහිටි ශ්රී\nපාදස්ථානය වන්දනාවේ යෙදෙන වන්දනාකරුවන්, සැදැහැවතුන් ඉමහත් ගෞරවයෙන්, ශ්රද්ධාවෙන්\nමහත් ඇපවීමෙන්, කැපවීමෙන්, පේවීමෙන් සමනලගිර සුමන සමන් දෙවිඳුගේ ආශීර්වාදයෙන් කරුණා\nකරයි. ශ්රී පාදස්ථානය, පලාබත්ගල විහාරය, නල්ලතන්නිය, බෞද්ධාරාමය, ගල්පොත්තාවල\nශ්රී පාද රාජ මහා විහාරය, රත්නපුර පොත්ගුල් රජ මහා විහාරය හා පැල්මඩුලු පුරාණ\nදාගැබ් රජමහා විහාරය යන විහාර ගණයේ අධිපති මහා විහාර වංශික ස්යාමෝපාලි මහා නිකායේ\nමල්වතු මහා විහාර පාර්ශ්වයේ රත්නපුර මහ දිසාවේ ප්රධාන සංඝ නායක ධර්මකීර්ති ශ්රී\nසුමංගල රතනපාල ශ්රී ධම්මරක්ඛිත බෙන්ගමුවේ ධම්මදින්න නායක ස්වාමීන්ද්රයන් වහන්සේ\nආගමික, ශාසනික, සාමාජික නිහඬ මෙහෙවරක නිරත යතිවරයන් වහන්සේ නමක් වේ."}
{"text": "ඇමරිකානු විප්ලවීය යුද්ධය\nඇමෙරිකන් විප්ලවීය යුද්ධය (1775-1783), නොහෙත් ඇමෙරිකන් නිදහස් අරගලය නොහොත් සරල ව විප්ලවීය යුද්ධය යනුවෙන් හැඳින්වෙන්නේ ඇමෙරිකාව සහ මහා බ්රිතාන්ය අධිරාජ්යය අතර පටන් ගැනුණකි. එය අවසානය වෙද්දී බ්රිතාන්ය එක පැත්තක ද, ඇමෙරිකාව, ප්රංශය, නෙදර්ලන්තය සහ ස්පාඤ්ඤය අනෙත් පැත්තේ ද සටන් වැදුනහ. ඇමෙරිකාවට ජය අත් විය. මෙය සාමජයීය පෙරළියක් නොව දේශපාලන සටනකි. ඇමෙරිකාවේ නිදහස වෙනුවෙන් සටන් වැදි මේ යුද්ධය තුලින් දිව යන්නේ පැරණි සහ නව දේශපාලන අදහස් වෙති. එසේම නව හමුදාමය සංකල්ප ඵල ගැනීමකි. බ්රිතාන්ය පාර්ලිමේන්තුවේ නියෝජනයක් නැතිව, උපනිවේෂ ඇමෙරිකානුවන්ගෙන් අදහස් විමසන්නේ නැතිව ඔවුන් වෙත බදු පැනවිය හැකි ද යන්න බ්රිතාන්ය අධිරාජ්යයේ තුන්වැනි ජෝර්ජ් රජුට උත්තර දෙන්නට සිද්ධ වූ ගැටළුව යුද්ධයක් ලෙසින් දියත් වී බදු ගැන විමසූවන් වෙන් වී ගොස් රටක් ලෙසින් ලෝකයට බිහි වී නිමා වූවකි.[1]\nඋපනිවේෂයන් හි පාලකයන් යැයි කියාගත් බ්රිතාන්ය එහි ආරක්ෂාවට මුදල් වැය කරන්නට අකමැති වූහ. උපනිවේෂයන් හි මිලීෂීයාවට තම ආරක්ෂාව සලසා ගැනීමට තරම් යුදමය දැනුමක් සතු නොවිණ. බ්රිතාන්යයන් ස්වදේශී ඉන්දියානුවන් වෙත දැක් වූ සැලකිලි වලට ද උපනිවේෂ වැසියන් අකමැති වූහ. එසේම රටේ බටහිර පළාත් වලට උපනිවේෂ වැසියන් සංක්රමණය වීමට බ්රිතාන්ය අකමැත්ත දැක්විය. ඒ නිසා තමන් කමැති උපනිවේෂ වැසියන් අකමැති ප්රතිපත්ති ක්රියාත්මක කරවීමට ඔවුනට හමුදා බලය හා මුදල් අවශ්ය විණ. එහෙත් බ්රිතාන්යයේ මතය වූයේ තම ආරක්ෂාව පිණිස උපනිවේෂ වැසියන් මුදල් වැය දැරිය යුතු යැයි කියාය. තමන් කැමැත්තට ඉඩ නැත්නම් ආරක්ෂාව සලසන නාමයෙන් ගෙනෙන අනිකුත් බදු පිළිවෙත් වලට තමන් විරෝධ වෙන්නේ යැයි උපනිවේෂ වැසියන් බ්රිතාන්යයට කියා සිටියහ. අකමැති දෙයක් සඳහා වැය කරන්නට තමන් වෙතින් බදු මුදල් අය කර ගැනීම උපනිවේෂ වැසියන් දුටුවේ ඒකීය පුද්ගල අයිතිය ආක්රමණය කරන පීඩකයෙකුගේ හැදියාවක් ලෙසිනි.[2]\n1764 දී මුද්දර බද්දට[3] කෙමෙන් කෙමෙන් අප්රසාදය වැඩි වුණි. අනතුරුව වෙනත් අපනයන භාණ්ඩ වලට, විශේෂයෙන් ම තේ සඳහා බද්දක් පැනවීම ඔවුනට රිස්සුවේ නැත. 1773 දී බොස්ටන් වරායේ දී ස්වදේශී ඉන්දියානුවන් මෙන් වෙස්වළා ගත් දේශප්රේමී උපනිවේෂ වැසියන් \"තේ සාදයක්\" පැවැත්වූහ. ඔවුන් ඊස්ට් ඉන්දියා කොම්පැණිය විසින් අපනයනය කරන ලද තේ පෙට්ටි නැව් වලින් ඇද මුහුදට හෙලූහ. ඊ ළඟ සැප්තැම්බරයේ දී මහාද්වීප කොංග්රසය ෆිලඩෙල්ෆියාවේ දී හමු වූහ. මුල් වෙඩි හඬ වැදුනේ 1775 අප්රේල් මාසයේ දී බ්රිතාන්ය හමුදාව අවි ගබඩා සොයන්නට සහ දේශප්රේමීන් අත් අඩංගුවට ගන්නට ගිය ලෙක්සින්ග්ටන් හා කොන්කෝර්ඩ් සටන් වල දී ය. සටන් පැතිර යන්නට පටන් ගැනිණ.\n1776 ජූලි මාසයේ දී බ්රිතාන්යයට එරෙහිව නිදහස් ප්රකාශනය ලියා උපනිවේෂ වැසියන් විසින් සම්මත කරගන්නා ලදි. නිදහස නම් සංකල්පය මත පදනම් වූ යුද්ධය බ්රිතාන්යය උපනිවේෂ 13 ක වැසියන් අතර ජනප්රිය විය. යුද්ධය ආරම්භයේ දී ඇමෙරිකාවේ නිර්මාතෘවරුන් විසින් නිදහස් ප්රකාශනයෙන් කියූ දෑ සාක්ෂාත් කරගන්නට හැකි වේ යැයි සිතු අය නොවූහ. ඔවුන්ට මහා බ්රිතාන්ය අධිරාජ්යය හා සටන් වැදීමෙන් ලැබෙනුයේ ජයග්රහණයක් නොව අපකීර්තියක් යැයි සිතූ අය වැඩි වූහ. කෙසේ වුව ද, 1783 දී පැරීසියේ සාම ගිවිසුම අත්සන් කරද්දී ඒ අනාවැකි එසේ වේ යැයි සිතූ අය බහුතරය විය.[4]\nඇමෙරිකන් විප්ලවීය හමුදාවේ නායකත්ව තනතුරු දරනා අයගේ යුද දැනුම හා හමුදා පුහුණුවක් නැතිකම යුද්ධයේ එතෙක් දැඩි අඩුපාඩුවකින් වූවකි. 1775 ජූනි මාසයේ දී කොන්ටිනෙන්ටල් හමුදාවේ අණ දෙන නායකයා ලෙස පත් කරන ලද ජෝර්ජ් වොෂින්ටන් ඊට පත්වූයේ වර්ජීනියා මිලීෂීයාවේ ඔහු දැක් වූ දස්කම් නිසාය. එහෙත් ඔහු වෘත්තියෙන් මිනින්දෝරුවෙකු වූ වැවිලි වගාවේ යෙදි ගම්බද මහත්තෙයක් ලෙසින් සැලකෙන ලද්දෙකි. ඔහු වෘත්තිමය සොල්දාදුවෙක් නොවීය. අනෙකුත් අය අතර හොරේෂියෝ ගේට්ස් සහ චාල්ස් ලී යන දෙදෙනා අවම යුද අත්දැකීම් වලින් යුතු අය වූහ. නැතානියෙල් ග්රීන් නැමැත්තා යකඩ තලන්නෙකි. හෙන්රි නොක්ස් පොත්කඩ අයිතිකාරයෙකි. බෙනඩික්ට් ආර්නෝල්ඩ් ඇපොතකරියේ අත් උදව්වට සිටියෙකි. ඔහු පසුකලෙක බ්රිතාන්යයට පක්ෂපාතී වූවෙක් වෙයි. මේ හමුදාපතිවරුන් හත් අවුරුදු යුද්ධයක් දිනාගත් මහා අධිරාජ්යයක් සොලවන්නට සමත් වේ යැයි කිසිවෙකු සිතුවේ නැත.\nඋපනිවේෂ ප්රාන්ත ආණ්ඩු සහ අලුතින් පිහිටුවා ගත් කොංග්රසය ස්ථිර හමුදාවක වැය දරන්නට ද පසුබෑමකින් යුතු වූහ. දේශපාලනඥයන් සිතුවේ ස්ථිර හමුදාවක් නඩත්තු කිරීමෙන් ප්රජා පීඩක ආඥාදායකයෙකුගේ වැඩීමකට අත දීමක් සිද්ධ වේ යැයි කියාය. ප්රාන්ත ආණ්ඩු කල්පනා කළේ රටේ ආරක්ෂාවට යන වැය ගැන ය. 1776 දී මුල් රෙජිමේන්තු වලට එකතු වූ ස්වේච්ඡා හමුදා භටයන් වේතන නොමැතිව සටන් කරනු නොහැකි යැයි කියා නිවෙස් බලා ගියහ. එවිට කොංග්රසය කලබල වී වහාම වසර තුනක සේවයට හෝ යුද්ධය අවසන් වෙන තෙක් පමණක් සටන් කරන්නට යැයි හමුදාවට එකතුවෙන්න යැයි ඔවුන් ව යළි කැඳවීමයි. රටේ ඇති තරම් පිරිමි ජනගහණයක් සිටියත් හමුදාවට බැඳෙන පිරිමි මඳ වූහ. එවිට කොංග්රසය මාස නමයක අනිවාර්ය සේවයක් නියම කළේය. ඒ 1777 මුල් කාලයේ දී ය. එහෙත් ඊට ද වැසියන් සවන් නොදුන්හ. මන්ද ප්රාන්ත බලය තුල ඒ අනිවාර්ය කිරීම බලපෑවේ කරකියා ගන්නට නොහැකි වූවන්ට පමණයි. හමුදාවට බැඳෙන අයට අතට මුදල් හා ඉඩම් කෑලි ලබාදෙනවා යැයි කොංග්රසය කියා සිටියේය. එහෙත් ජනතාව ඊට රැවටුනේ නැත. මන්ද අතට මුදල් දෙනවා කිව්ව ද, $750 ගෙවුනේ මුදල් අගය වේගයෙන් බහින කරදහි කොළ වලිනි. සොල්දාදුවෙකුගේ දවසේ වේතනයට වඩා තිස් ගුණයක් සිවිල් කම්කරුවෙකුට දිනක දී උපයත හැකියාව තිබිණ. ඒ නිසා ජෝර්ජ් වොෂින්ටන්ගේ හමුදාවේ සිටියේ තුනෙන් දෙකක ප්රමාණයක හමුදාවක සටන් වදින්නට නුසුදුසු අයයි.[5]\nඑහෙත් වොෂින්ටන්ගේ මූලිකත්වයෙන්, ප්රංශයෙන් එන මාර්කි ඩ ලාෆායෙට්[6] නම් වූ තරුණයා ස්වේච්ඡාවෙන් ම 1777 අගෝස්තුවේ දී මහාද්වීප හමුදාවට එක් වූයේය. 1778 පෙබරවාරියේ දී පෲසියන් (ජර්මන්) සරඹ ප්රවීනයෙක් සේ සැලකෙන ෆෙඩ්රික් වොන් ස්ටූබන් ඔවුන්ට එකතු වෙයි. මහා ද්වීප හමුදාවේ මිලීෂීයාව, ගොවියන් සහ රන් රදී වැඩකරැවන්ව[7] සාමාන්ය පුහුණු සොල්දාදුවෙකුගේ තත්වයකට ගෙන එන්නට ඔවුන් දෙදෙනා සමත් වෙති. හමුදාව හැර දා පැන ගිය අය බොහෝ විය. 1780 වෙද්දී හමුදාවට බැඳෙන අයගෙන් කාලක් පමණක් මාස නවයක අනිවාර්ය සේවය නිම කළ අය වූහ. කළු ඇමෙරිකානුවන් විශාල සංඛ්යාවක් ද යුද්ධයට එකතු වූහ. දකුණු ප්රාන්ත වල වහල් සේවයේ වූ කළු අයට හමුදාවට එකතු වීම තහනම් ව තිබියේය. ඔවුන් අතරන් සමහරු බ්රිතාන්යයට පක්ෂව සටන් කළහ. එහෙත් උතුරේ වැඩි කළු ඇමෙරිකානු ජනගහණය මහා ද්වීප හමුදාවට එකතු වී සටන් වැදුනේ වහල් සේවය අහෝසි කරන්නට ජය හේතු වේ යැයි යටි බලාපොරොත්තු වෙනි.\nනොයෙක් දක්ෂතා වලින් යුතු වූවන් හමුදාවට සිටිය ද, උසස්වීම් සඳහා නියමිත ක්රමයක් නොවීය. සියළු ජනරාල්වරු පත්වුනේ කොංග්රසයේ අනුමැතියෙනි. ප්රාන්ත ආණ්ඩු වලින් අතුරු නිලධාරීන් පත් කෙරිණ. එහෙත් පක්ෂපාතීත්වය හා ඥාති අනුග්රහයන් නිසා තනතුරු හා උසස්වීම් ලැබි අය වැඩි වූහ. තනතුරු වලට සුදුසු වූ ජෝර්ජ් වොෂින්ටන් නිර්දේශ කළ අය නොසලකා හැරිණ. නිලධාරීන් විශ්රාම පඩි හැටියට වේතනයෙන් බාගයක් ජීවිතය තිබෙන තුරු ලබා ගැනීමට ඉල්ලා සිටියහ. ජෝර්ජ් වොෂිංටන් හමුදාපති වශයෙන් වේතනයක් නොමැතිව ස්වේච්ඡාවෙන් හමුදාවට බැඳී සිටියෙකි. ඔහු තම නිලධාරීන්ගේ ඉල්ලීමට සහයෝගය දැක්වූයේය. හමුදාවෙන් ඉල්ලා අස් වී යන සංඛ්යාව වැඩි වෙන්නට පටන් ගනිද්දී 1780 දී ඒ ඉල්ලීම අනුමත විය.\nඑහෙත් නායකත්වය, පුහුණුව හා වේතන පමණක් නොව ඔවුනට තිබි තවත් මහත් හිඟයක් විය. ඒ අවි ආයුධ, යුද උපකරණ හා ආහාර පාන යනාදිය කෘෂිකාර්මික රටාවක් පැවති සමාජයකින් පහසුවෙන් ලබාගත නොහැකි වීමයි. කාර්මික නිෂ්පාදන බොහොමයක් ආවේ යුරෝපයෙනි. අවි හා වෙඩි බෙහෙත් ගෙන්වා ගැනීම පහසු වෙන්නේ බෙන්ජමින් ෆ්රෑන්ක්ලින් තනාපතිවරයෙක් ලෙසින් ප්රංශයට ගිය පසුය. ප්රංශ හා ඕලන්ද අවි හා වෙඩි බෙහෙත් නැව් මඟින් ඇමෙරිකන් පුද්ගලික අංශයේ වෙළඳ මාර්ග වලින් ගෙන්වා ගන්නට මාර්ග පෑදිණ. ඔවුන් අතර යුද්ධය නිසා පොහොසත් වන්නට හැකි වූ අය වැඩි විය. කෘෂිකාර්මික සමාජයක ආහාර බෙහෙවින් තිබිය ද ඒවා බෙදා හැරීම පාරවල් එතරම් නොතිබි විශාල පෙදෙසකින් යුතු රටක් තුල පහසු නොවීය. සීතල කාලයේ දී ලුණු දමා කල්තබා ගත හැකි මස් ආදිය නිසියාකාරව කරන්නට නොහැකි වූ අවස්ථා වල දී නරක් වී විසි කිරීම නිසා සොල්දාදුවන්ට හාමතෙන් ඉන්නට ද සිද්ධ විය.\nකොංග්රසය මඟින් අගය අඩු කරමින් යහමින් අච්චු ගැසූ කරදහි මුදල් පාවිච්චිය බොහෝ ගැටළු වලට මුල් විය. උපනිවේෂ 13 ආණ්ඩු ද තම තම ප්රාන්තය ගැන මිසෙක ෆෙඩරල් රජය ගැන දක්වන අවධානය හා සහයෝගය මඳ විය. බද්දක් පැනවීම ගැන කතා කරන්නට ඔවුනට නොහැකි වුණි. මන්ද සටන් වදින්නේ බදු වලින් ගැලවෙන්නට නිසාය. ණයට ගන්නා මුදල් වල පොලී ඉහළ ගියේය. 1776 දී ප්රංශ භාණ්ඩාගාරයෙන් මිලියන ලීව්ර ණය මුදලක් ගෙන තිබුණු ඇමෙරිකාව ප්රංශයෙන් තවත් ණය ඉල්ලා ගති. ලෝක ඉතිහාසයේ මුල් වරට ජාතික උත්සාහයකින් හැදි මහා ද්වීප හමුදාව කිසිසේත්ම සූක්ෂම වූයේ නැත. දක්ෂ වූයේ නැත. එහෙත් කෙසේ හෝ ඔවුන් යුද්ධය දිනන්නට සමත් වූහ.\nමූලාශ්ර[සංස්කරණය]\n- David Chandler, General Editor, The Dictionary of Battles, New York: Henry Holt and Company, 1987\n- Thomas Fleming, Liberty! The American Revolution, Viking Penguin, 1997\n- Robert Middlekauff, The Glorious Cause: The American Revoluiton, 1763-1789, Oxford University Press, 2002\n- Justin Winsor, The American Revolution, New York: Bicentennial Sons of Liberty Publication, 1972\n- Robert Leckie, George Washington's War, The Saga of the American Revolution, Haper Collins, 1992\n- John Anthony Scott, The Diary of the American Revolution 1775-1781, New York: Washington Square Press, 1967\n- Bruce Lancaster and Bruce Canton, The American Heritage History of The American Revolution, New York: American Heritage Publishing Co., 1971"}
{"text": "පාස්කු ඉරිදා දිනයේ එල්ලවූ මරාගෙන මැරෙන බෝම්බ ප්රහාරය හිටපු ආරක්ෂක ලේකම් ගෝඨාභය රාජපක්ෂ මහතා විසින් මෙහෙයවන ලද්දක් බවට ආණ්ඩු පාර්ශවයෙන් එල්ල වන චෝදනාව ප්රතික්ෂේප කරන බව හිටපු හමුදාපති පාර්ලිමේන්තු මන්ත්රී සරත් ෆොන්සේකා මහතා සඳහන් කරයි.\nමෙය ජාත්යන්තරය සමග බැඳුණු ත්රස්තවාදී ක්රියාවක් බවක් එවැනි කටයුත්තක් සංවිධානය කිරීම ඉතා අපහසු බව ද මේ කටයුතුවලට හිටපු ආරක්ෂක ලේකම්වරයා සම්බන්ධ යැයි තමා විශ්වාස නොකරන බව ද මන්ත්රීවරයා පැවසීය.\nදැනට ත්රස්තවාදීන් මර්දනය සඳහා ගෙන යන මෙහෙයුම් පිළිබඳ කිිසිසේත් සෑහීමකට පත්විය නොහැකි බවත් ත්රස්තවාදීන් පසුපස දිවගොස් ඔවුන් මර්දනය කළ නොහැකි බවත් හෙතෙම පවසයි. මේ උවදුර සම්පූර්ණයෙන් මර්දනය සඳහා වසර දෙකක් පමණ අවශ්ය බව ද මන්ත්රීවරයා පෙන්වා දුන්නේය.\nඅස්ගිරි මල්වතු මහ නාහිමිවරුන් බැහැ දැකීමට ගොස් සහ ආපසු පැමිණෙන විට මාධ්ය වෙත අදහස් දක්වමින් ඔහු මේ බව කියා සිටියේය."}
{"text": "බයික් එකක brake pad වලින් මොනාද වෙන්නේ කියලා හරියටම දන්නවද? බයික් එක පදින කෙනා අතින් හරි කකුලෙන් හරි බ්රේක් ඇල්ලුවම ලීවර් එකට හෝ පැඩ්ල් එකට සම්බන්ධ brake master cylinder වෙත ලබාදෙන පීඩනය මඟින් පද්ධතියෙන් හයිඩ්රොලික් පීඩනයක් රෝදවල තියෙන brake caliper(s) වෙත ලබාදෙනවා. brake caliper වල පිස්ටන් එකක් හෝ කිහිපයක් තියෙන අතර ඒවායෙන් brake pad වල යකඩ කොටස වෙත පිටතට බලයක් යොදනවා. බ්රේක් පෑඩ් spinning rotor එරෙහිව ක්රියා කරනවිට ඝර්ෂණය ඇති කරන අතර එය බයික් එකේ ගොඩනගා ඇති චාලක ශක්තිය වේගයෙන් තාප ශක්තිය බවට පරිවර්තනය කරනවා. මෙම තාපය brake rotors, pads සහ calipers අතරින් ගමන් කර අවසානයේ වාතයට ගමන් කරනවා.\n-\nBrake Pad යනු?\nbrake pad කියලා කියන්නේ බ්රේක් ඩිස්ක් පද්ධතිවල බ්රේක් ඩිස්ක් (brake rotors ලෙසද හැඳින්වේ) සම්බන්ධ කරන ඝර්ෂණ පෘෂ්ඨයන්වලට. මේවා හැදිලා තියෙන්නේ විවිධ ඝර්ෂණ ද්රව්ය වලින් වන අතර ඒවා වානේ ආධාරක තහඩුවකට බන්ධනය කර ඇත. පැරණි බ්රේක් ලයිනිං බොහෝමයක් ඇස්බැස්ටෝස් වලින් සාදන ලද නමුත් මේවායේ සෞඛ්ය උපද්රව හඳුනාගෙන ඇති නිසා ඇස්බැස්ටෝස් පියවරෙන් පියවර ඉවත් කර ඒ වෙනුවට අලුත්, අධි තාක්ෂණික ද්රව්ය හඳුන්වා දීලා තියෙනවා. අද වෙනකොට brake pad ලයිනිං (ඝර්ෂණ ද්රව්ය) විවිධ අධි තාක්ෂණික ද්රව්ය වලින් හදනවා.\n-\nSintered Brake Pads\nSintered Brake Pads වර්තමානයේ වඩාත්ම ජනප්රිය ලයිනිං වර්ගයයි. සෑම යතුරුපැදියකම පාහේ මේවා භාවිතා කරන්නේ ඒවා පුළුල් පරාසයක පවතින විවිධ තත්වයන් හසුරුවන නිසා. සින්ටරින් කියලා කියන්නේ ලෝහමය අංශු තාපය හා පීඩනය යටතේ විලයනය කිරීමේ ක්රියාවලියක්. මේ නිසා, සින්ටර් ලයිනිං රේස් පදින අයට, නගර ආශ්රිත ධාවකයින්ට සහ කඳුකර ප්රදේශවල සිටින අයට හොඳින් ගැළපෙනවා. සින්ටර් තිරිංග ලයිනිං මගින් උණුසුම් වීමට ස්ථාවර ඝර්ෂණ සංගුණකයක් සපයනවා.\nඅධික තාපය හොඳින් පාලනය, වියැකීමට ප්රතිරෝධී වන අතර සාමාන්යයෙන් අනෙකුත් වර්ග වලට වඩා වැඩි කාලයක් පවතින අතර වැසි හා මඩ වලදී පවා හොඳින් ක්රියා කරනවා. කොහොම උනත් මේවලත් අඩුපාඩු තියෙනවා. සින්ටර් පෑඩ් මඟින් rotors වැඩියෙන් ගෙවෙනවා, ඒ නිසා ඔයා හොයන්නේ ලේසියෙන්ම නඩත්තු කරන්න පුලුවන් පෑඩ් එකක්, organic පෑඩ් භාවිතා කිරීම ගැන සලකලා බලන්න, මොකද rotor වලට වඩා පෑඩ් ආපහු දාන එක පහසු සහ ලාභදායී වැඩක්. බ්රේක් පාවිච්චි කරන කොට සින්ටර් පෑඩ් වල සද්දෙ ටිකක් වැඩියි වගේම ඒවා මිලෙනුත් වැඩියි.\n-\nOrganic Brake Pads\nOrganic Brake ලයිනිං හැදිලා තියෙන්නේ විශේෂ දුම්මල වලින් බැඳී ඇති තන්තු හා පිරවුම් මිශ්රණයකින්. සමහර Organic Brake පෑඩ් කල්පැවැත්ම වැඩි කරන්න කෙව්ලර් සහ කාබන් වැනි තන්තු සංරචක භාවිතා කරනවා. එ වගේම Organic Brake පෑඩ් වඩා මෘදු අතර එමඟින් තිරිංග යොදන විට වඩාත් හොඳ ප්රතිචාරයක් ලබා දෙනවා.\nOrganic brake පෑඩ් නිසා rotor ගෙවී යාම අඩු වන අතර බොහෝ විට rotor අලුත් කරන්න අකමැති යතුරුපැදි කරුවන් මේවාට කැමැත්ත දක්වනවා. Organic පෑඩ් වල ඇති මෘදු ද්රව්ය ද සින්ටර් වලට වඩා අඩු ශබ්දයක් තමයි ඇති කරන්නේ. Organic පෑඩ් අඩු brake dust ප්රමාණයක් නිපදවන අතර සින්ටර් ලයිනිං වලට වඩා මිල අඩුයි. නමුත් Organic brake පෑඩ් වලත් අවාසි තියෙනවා. මෘදු කාබනික පෑඩ් වඩාත් වේගයෙන් ගෙවෙන අතර අධික තාපයට ඔරොත්තු දෙන්නෙත් නැහැ. ඒවායේ උපරිම මෙහෙයුම් උෂ්ණත්වයට ළඟා උනාම කාබනික ලයිනිං වල ඝර්ෂණ සංගුණකය ඉක්මනින් නැති වෙලා යනවා. තෙත් හෝ මඩ සහිත තත්වයන් වල කාබනික පෑඩ් හොඳින් ක්රියා කරන්නේ නැහැ වගේමයි ඒවායේ මතුපිට හටගන්නා දිලිසෙන ගතිය අනාගත තිරිංග හැකියාව අඩු කරනවා.\n-\nSemi-Sintered Brake Pads\nසින්ටර් සහ කාබනික ලයිනිං වල ලක්ෂණ දෙකටම කැමති ඔබට තව විකල්පයක් තියෙනදා. EBC වගේ අර්ධ සින්ටර් පෑඩ් මඟින් දීර්ඝ ආයු කාලය, අඩු rotor ගෙවීයාම වගේ හොඳ දේවල් එකට එකතු කරනවා. Semi-Sintered Brake පෑඩ්, කල්පැවැත්ම සහ ක්රියාකාරීත්වය සඳහා සින්ටර් සහ කාබනික අතර මැද තත්ත්වයට ගැළපෙන පරිදි නිර්මාණය කර ඇති බරින් සියයට 30 ක් පමණ තඹ භාවිතා කරන අතර ගොඩක් ධාවකයින්ට ගැළපෙන හොඳ brake pads වර්ගයක්.\n-\nCeramic Composite Brake Pads\nCeramic Composite Brake Pads හදලා තියෙන්නේ අධික ශක්තියෙන් යුත් සෙරමික් තන්තු සහ අධික පීඩන හා උෂ්ණත්වය මඟින් බන්ධනය වෙලා තියෙන non-ferrous ලෝහ සූතිකා භාවිතා කරලා. ඩක්ටයිල් ලෝහ-සූතිකා හොඳ ඝර්ෂණ මධ්යස්ථ පාදක සංගුණකයක් සහිත ඝර්ෂණ ද්රව්යයක් නිපදවන අතර තාප ප්රතිරෝධී සෙරමික් තන්තු සහ බහු අවයවික බන්ධන මගින් thermal pad වියෝජනය හා පිටත වායුව අඩු කරනවා.\nමේවායෙත් ශබ්දය අඩුයි වගේම විවිධ තත්ත්වයන් යටතේ ඉතා හොඳ බ්රේක් පර්ෆෝමන්ස් එකක් ලබා දෙනවා. Ceramic Composite ද්රව්යය සීතල වගේම උණුසුම් තත්ත්වයන් වලදී සැතපුම් ගණනක් ධාවනය කළත් හොඳ නැවතුම් බලයක් සපයනවා. non-ferrous metal filament matrix මඟින් වේගවත් තාප ප්රකෘතිමත් වීමක් සඳහා pad-rotor interface හි තාපය ඉක්මනින් ගෙනයාමට ඉහළ තාප ස්කන්ධයක් සහ තාප සන්නායකතාවක් සපයනවා. අඩු මෙහෙයුම් උෂ්ණත්වය මඟින් rotor ගෙවීයාම සහ විරූපණය හෝ උණුසුම් වීමේ අවදානම අඩු කරනවා. කොහොම උනත් හැම වර්ගයකම බයික්වලට Ceramic Composite Brake Pads නැහැ.\nමේ ලිපිය මොටර්බයික් එකේ තාක්ශණික පැත්තක් කතාකරන නිසා අපි උපරිම සරලව එ දැනුම ඔබට ලබාදීමට උත්සහ කරා.ඔබට ඇතිවෙන ගැටලු,අදහස් කමෙනෙට් එකක් විදියට පලකරන්නත් අමතක කරන්න එපා."}
{"text": "පැවැති සෑම රජයක් කෙරෙහිම ජනතා වෛරය ඇතිකළ රාජ්ය සේවයේ අකාර්යක්ෂමතාව තම ධුර කාලය තුල නියත වශයෙන්ම අවසන් කරන බව ජනාධිපතිRead more\nරජය ලබාදුන් සියලු බදු සහන හෙට සිට ජනතාවට ලැබෙනු ඇතැයි ඇමති බන්දුල ගුණවර්ධන මහතා කොළඹ අද පැවැති මාධ්ය හමුවකදි පැවසීයRead more\nහෙටින් උදාවන 2020 නව වසර පිලිගැනීමට ශ්රි ලංකාවාසි ජනතාව සුදානම්වෙති රටටත් ජනතාවටත් සෙත් පතා කොළඹ නිදහස් මන්දිරයේදි අද සර්ව රාත්රිකRead more\nඑක්සත් ජාතික පක්ෂය සැලසුම් සහගතව ඉදිරි පාර්ලිමේන්තු මැතිවරණයට තරග වදින බව පාර්ලිමේන්තු මන්ත්රි වජිර අබේවර්ධන මහතා කියයි ඒ සදහා අවශ්යRead more\nතායිලන්තයේ බැංකොක් නගරයේ ලබන මැයි මාසයේ පැවැත්වෙන 19 වැනි ආසියානු කණිෂ්ඨ මලල ක්රිඩා ශුරතා තරගාවලියට ක්රිඩක ක්රිඩිකාවන් 20 දෙනෙකු සහභාගිRead more\nකෘෂිකර්ම අමාත්යංශයේ කෘෂි ව්යවසායකත්ව ව්යාපෘතිය යටතේ දිවයින පුරා පිහිටුවන පොකුරු ගම්මාන වැඩපිලිවෙල යටතේ පලමු වැල් දොඩම් ගම්මානය බුත්තල වගුරුවෙල වැවේRead more\nඇමරිකානු රාජ්ය ලේකම් මයික් පොම්පියෝ මහතා ලබන මාසයේ යුක්රේනයේ සංචාරයක නිරතවෙයි. එම සංචාරය්දි ඔහු යුක්රේන ජනාධිපති ව්ලැඩිමීර් සෙලෙන්ස්කි මහතා හමුවිRead more\nශ්රි ලංකාව සතු සියයට විසි නමයක් වන වනගහණය ඉදිරි වසර 5 තුල සියයට තිස්දෙක දක්වා ඉහළ නැංවීමේ ජනාධිපති ගෝඨාභය රාජපක්ෂRead more\nසාධාරණ මිලට සෞඛ්යාරක්ෂිත ආහාර ජනතාවට ලබාදිමේ ක්රමවේදයක් නව වසරේ සකස් කරන බව රාජ්ය ඇමති අනුර ප්රියදර්ශන යාපා මහතා කියයි. වගාකරුවාRead more\nජනතාවට සහන සැලසීමේ වැඩපිලිවෙල වත්මන් රජය දැනටමත් ආරම්භ කර ඇතැයි ඇමති මණ්ඩල ලේකම් එස් අමරසේකර මහතා කියයි. ජනතාව බදුබරින් මුදාගැනිමටRead more"}
{"text": "කිලිනොච්චිය පලෙයි ඉයක්කච්චි ප්රදේශයේදී යුද හමුදා ට්රක් රථයක් හා ත්රී රෝද රථයක් ඊයේ (08) සවස මුහුණට මුහුණ ගැටී අනතුරට ලක් වීමෙන් පුද්ගලයින් තිදෙනෙකු මිය ගොස් ඇති බවට පලෙයි පොලීසිය කියා සිටියේය.\nපලෙයි ඉයක්කචිචි මන්සන්ධියේදී මෙම අනතුර සිදුව ඇති අතර ත්රී රෝද රථය අධික වේගයකින් ගමන් කොට වේගය පාලනය කරගැනීමට නොහැකි වීමෙන් යුද හමුදා ට්රක් රථයේ ගැටීමෙන් මෙම අනතුර සිදුව ඇති බවට පලෙයි පොලීසිය සැක පල කොට සිටියේය.\nඅනතුර හේතුවෙන් ත්රී රෝද රථයේ ගමන් කරන ලද පිරිමි පුද්ගලයින් තිදෙනෙකු මිය ගොස් ඇති අතර යුද හමුදා ට්රක් රථයේ රියදුරු අත්අඩංගුවට ගෙන මූලික පරික්ෂණ කටයුතු සිදු කරන බවටද පලෙයි පොලීසිය වැඩි දුරටත් කියා සිටියේය.\nඅනතුරින් පසුව ප්රදේශවාසීන් අතර උණුසුම් තත්වයක් ඇතිව තිබෙන අතර පලෙයි පොලීසියේ මැදිහත් වීමෙන් තත්වය පාලනය කරනු ලැබීය."}
{"text": "එදා මෙදා තුර රට වෙනුවෙන් සටන් කර ජීවිතය පූජා කළ, ආබාධිත වූ සහ අනෙකුත් සියලුම රණවිරුවන්ට පින් පැමිණවීමේ ජය පිරිත් දේශනය දහස් සංඛ්යාත මහා සංඝරත්නය සහ ලක්ෂ සංඛ්යාත ජනතාවගේ සහභාගිත්වයෙන් පැපිලියාන ශ්රී සුනේත්රාදේවී පිරිවෙනේ ඊයේ (27)පැවැත්වුණි.අවස්ථා ගණනාවකදි මෙම පිරිත් පිංකම කඩා කප්පල් කිරිමට කටයුතු කල යහපාලන රෙජිමය පසුව විදුලිය ද විසන්ධි කරනු ලැබුවා.විනාඩි 15 කට පමණ විදුලිය අත් හිටවීම නිසා එයට බාධා සිදුවුණද, ජෙනරේටර් යොදාගනිමින් අඛන්ඩව පිරිත් විකාශයේ කටයුතු සිදුවිය.\nපූජ්ය මැදගොඩ අභයතිස්ස හිමි ඇතුළු මහා සංඝරත්නය විසින් 8 වන වරටත් පවත්වනු ලබන මෙම ජය පිරිත් දේශනාව සංවිධානය කරන ලද්දේ හිටපු ආරක්ෂක ලේකම් ගෝඨාභය රාජපක්ෂ මහතා විසිනි. මානුෂික මෙහෙයුම සමයේ සිටම එතුමා තම වගකීමක් ලෙස සලකමින් රණවිරුවන්ගේ ආධ්යාත්මික සංවර්ධනය සඳහා දායකත්වය ලබා දෙයි.හිටපු ජනාධිපති මහින්ද රාජපක්ෂ මහතා ඇතුලු පාර්ලිමේන්තු මන්ත්රිවරුන් ඇතලු ජනතා නියෝජිතයන් රැසක් සහභාගි වි සිටියා.\nජීවිත පරිත්යාගයෙන් යුතුව රැකගත් මාතෘභූමියත් රණවිරුවනුත් පාවා දෙමින් පවතින මෙවක් වකවානුවක, හිටපු නායකයින් එදා කොතෙකුත් ජාත්යන්තර බලපෑම් මධ්යයේ වුවද රණවිරුවන්ව පෝරකයට යා නොදි රැකගෙන වර්තමානයේදී පවා ඔවුන්ගේ ආධ්යාත්මය වෙනුවෙන් මෙහෙවර කීරීම ප්රසංශනීය බව වැඩම කළ මහා සංඝරත්නය පවසා සිටියහ.\nසේනාධි නායක මහින්ද රාජපක්ෂ මහතා හා හිටපු ආරක්ෂක ලේකම් ගෝඨාභය රාජපක්ෂ මහතා රට වෙනුවෙන් කල කැපකිරිම…"}
{"text": "මුදල් කොල්ලකෑමක් සිදුකර මෝටර් රථයකින් පළායමින් සිටි පුද්ගලයින් සිව් දෙනෙකු හබරාදූව බෝගහගොඩ ප්රදේශයේ දී අත්අඩංගුවට ගෙන තිබේ.\nයක්කලමුල්ල, මාකුඹුර ප්රදේශයේ දී දුම්වැටි ප්රවාහනය කරමින් සිටි වෑන් රථයකින් රුපියල් දාහත් ලක්ෂ 50,000කට ආසන්න මුදලක් කොල්ලකා ඇති බවට ලද තොරතුරක් මත සිදුකළ වැටලීමකදී මොවුන් අත්අඩංගුවට ගෙන ඇති බව පොලීසිය සඳහන් කළේය.\nඅත්අඩංගුවට ගන්නා අවස්ථාවේ දී සැකකරුවන් සතුව තිබී රුපියල් දාහතර ලක්ෂ 47,370ක මුදලක්, ජීව අත්බෝම්බයක්, කඩු දෙකක් සහ සම්පුර්ණ මුහුණු ආවරණ හිස්වැසුම් 4ක් පොලීසිය භාරයට ගෙන තිබේ.\nසැකකරුවන් ගාල්ල ප්රදේශයේ පදිංචිකරුවන් වන අතර ඔවුන් අද ගාල්ල මහේස්ත්රාත් අධිකරණය වෙත ඉදිරිපත් කිරීමට නියමිතය.\nසිද්ධියට සම්බන්ධ තවත් සැකකරුවන් දෙදෙනෙකු සොයා හබරාදූව පොලීසිය වැඩිදුර විමර්ශන සිදුකරයි."}
{"text": "“චන්ද්රිකා මැතිණිය 2004 කාලේ කළා වගේ ඕන නම් ජනාධිපතිතුමාට කරන්න පුළුවන්. ආණ්ඩුවක් පවර ගන්න බැහැ කියල 19 වැනි සංශෝධනයේ කොහෙවත් කියල නැහැ.” යැයි මහවැලි හා පරිසර රාජ්ය අමාත්ය වීරකුමාර දිසානායක මහතා ප්රකාශ කළේය.\nඑසේ පවරා ගැනීමට හැකි නීති නැත්නම් සම්ප්රදාය මඟින් හෝ කවර ක්රමයක් මඟින් හෝ එය කළ යුතු යැයි ද හෙතෙම කියා සිටියේය.\nජනාධිපතිවරයාට ආණ්ඩුව යළි පවරා ගැනීමට බැරි කමක් නොව ඔහු කල්තබන බව පෙනී යන්නේ යැයි ද දිසානායක මහතා කීය.\nවිධායකය හා ආණ්ඩුව අතර නොගැලපීම් තිබීම නරක දෙයක් යැයි සමහරු කියතත් එය නරක දෙයක් නොවේ යැයි පැවසූ රාජ්ය අමාත්යවරයා දෙපාර්ශවය හොදින් ගැලපුණා නම් මහ බැංකු අධිපති හා ජනාධිපති ගැලපී සිටින්නට ඉඩ තිබුණා නොවේ දැයි ප්රශ්න කළේය.\nවීරකුමාර දිසානායක මහතා මේ අදහස් පළ කළේ රජයේ ප්රවෘත්ති දෙපාර්තමේන්තුවේ අද (31) පැවැති මාධ්ය හමුවකින් පසු මාධ්යවේදීන් නැගූ ප්රශ්නයකට පිළිතුරු දෙමිනි. එහි දී තවදුරටත් අදහස් දැක්වු දිසානායක මහතා මෙසේ ද කීය.\n“රටේ අවශ්යතාවය දැකලා ජනාධිපති කවුරුවත් භාරගත්තේ නැති අභියෝගය භාර ගත්තා. විධායකයට විශ්වාස නම් ඒ ඇති. රට හරි තැනකට යා යුතුයැයි විශ්වාසය විධායකයට ඇත්නම් රටකට ඉදිරියට යා හැකියි. අවශ්ය වන්නේ ඒ විශ්වාසය පමණයි’’ යැයි ද රාජ්ය අමාත්යවරයා ප්රකාශ කළේය.\n-ලංකාදීප-"}
{"text": "නිව්ට්න් ගුණසිංහ 1946 අප්රියෙල් 5 දින නාවලපිටියේ උපත ලබා ගම්පොල වික්රමබාහු මධ්ය මහා විද්යාලයෙන් ද්වීතීක අධ්යාපනය ලබා 1963 දී පේරාදෙණිය විශ්ව විද්යාලයට ඇතුලත්ව මහාචාර්ය ගණනාථ ඔබේසේකර, රැල්ෆ් පීරිස් වැනි ප්රවීණයන් යටතේ සමාජ විද්යාව හැදැරීය. 1973 දී ඕස්ට්රේලියාවේ මොනෑෂ් විශ්ව විද්යාලයෙන් ශාස්ත්රපති උපාධිය ලබා ගත් ඔහු ආචාර්ය උපාධිය සඳහා අධ්යයනය කිරීමට සුප්රකට මාක්ස්වාදී මානව විද්යාඥයෙකු වූ මැක්ස් ග්ලක්මන් ආධිපත්ය හෙබවූ මැන්චෙස්ටර් විශ්ව විද්යාලයේ මානව විද්යා අංශයට සම්බන්ධ වීය. එසමයෙහි මැක්ස් ග්ලක්මන් ගේ කැමැත්ත වූයේ තම ශිෂ්යයන් අප්රිකාව පිළිබඳ පර්යේෂකයන් වනු දැකීමය. තම රට පිළිබඳ තම ආචාර්ය උපාධි පර්යේෂණය කිරීමට අවැසි වූ නිව්ටන් ලංකාව පිළිබඳ “පුල් එලිය” නමින් කෘතියක් කළ කේම්බ්රිජ් හි ඊ. ආර් ලීච් හමු වීම ඔහුගේ පර්යේෂණ දිශානතිය ලංකාව කෙරෙහි යොමුවීම තහවුරු කළේය. ඔහු පසුව දේශපාලන ආර්ථික විද්යාවේ ප්රවීනයෙකු වූ ඩඩ්ලි සියර්ස් ප්රධානත්වය ඉසිලූ සසෙක්ස් විශ්ව විද්යාලයේ සංවර්ධන අධ්යයන ආයතනයට සම්බන්ධ වේ. Changing Socio – Economic Relations in the Kandyan Countryside යන ඔහුගේ ආචාර්ය උපාධි නිබන්ධයෙන් නුවර ගම්වල නිෂ්පාදන සබඳතා වැඩවසම් නිෂ්පාදන මාදිළියෙන් ධනවාදය වෙත පරිවර්තනය වීම පිළිබඳව සාකච්ඡා කෙරෙයි. එහිදී ඔහුගේ ප්රවාදය වූයේ ආචීර්ණ කල්පික නිෂ්පාදන සබඳතා ධනවාදී සමාජ සැකසුම තුළ යළි සක්රීයතාවයට පත්වීම පිළිබඳ කාරණය වේ.\nකෘෂි අධ්යයන, ජනවාර්ගික අර්බුදය, ඉඩම් ප්රතිසංස්කරණ, 56 දේශපාලන විපර්යාසය කුලය හා පංති සැකසුම ආදි සමාජ, දේශපාලන, ආර්ථික ක්ෂේත්රයන්ගේ පර්යේෂණාත්මක ලිපි ගණනවක් දායාද කර ඇති ඔහු ග්රාම්ස්චි, අල්තූසර්, පුලන්ත්සාස් වැනි මාක්ස්වාදී චින්තකයන් මගින් බිහි වූ නව චින්තන ප්රවණතාවයන් ලාංකික සමාජයට හඳුන්වාදීමට පුරෝගාමී විය. ජයරත්න මලියගොඩ හා එක්ව පිහිටුවා ගත් මහනුවර ගොවි කම්කරු ආයතනය එවැනි අදහස් සමාජ ගත කල ස්ථානයකි. එමෙන්ම, සිංහලයාගේ සංස්කෘතිය පිළිබඳ ඔහු ලියන ලද විවාදාත්මක, සාරගර්භ ලිපිය නිසා වරක් ජාතිකවාදීන් ඔහු “තුප්පහි බුද්ධිමතා” යනුවෙන් හඳුන්වන තැනට පත්විය. නලින් ස්වාරිස්, කුමාරි ජයවර්ධන, සේනක බන්ඩාරනායක වැනි අය එක්ව සමාජ විද්යාඥයින්ගේ සංගමය පිහිටුවීමට ද ඔහු මුල්විය.\nවිශ්ව විද්යාල ශිෂ්ය අවධියේ සිටම වාමාංශික දේශපාලනය හා සම්බන්ධ වූ ඔහු ලංකා කොමියුනිස්ට් පක්ෂයේ මාවෝ වාදී පිල සමග කටයුතු කලා පමණක් නොව නාවලපිටිය කම්කරු සංගම් ක්රියාකාරීත්වයේ නායකත්වය ගෙන කටයුතු කලේය.එසේම, 80 දශකයේ අග භාගයේ ලංකා දේශපාලනය තුළ විපක්ෂය දුර්වල වීම, ජ.වි.පෙ සන්නද්ධ අරගලය ඇරඹීම ග්රාම්ස්චියානු විග්රහයකට ලක් කල ඔහු ෆැසිස්ට්වාදයේ නැගීම හමුවේ සිවිල් සමාජය ශක්තිමත් කිරීමේ අවශ්යතාවය දුටුවේය. ජාතීන් අතර යුක්තිය හා සමානාත්මතාවය සඳහා ව්යාපාරය (MIRJE) එහි ප්රතිඵලයකි. ඔහු එහි ආරම්භක සාමාජිකයෙකි. ආචාර්ය නිව්ටන් ගුණසිංහ 1988 ඔක්තෝම්බර් 31 වෙනිදා හදිසියේ අභාවප්රාප්ත වන විට කොළඹ විශ්ව විද්යාලයේ සමාජ විද්යා අංශයේ ජ්යේෂ්ඨ කතිකාචාර්යවරයෙක් විය.\nඅප මෙහි පල කරන කෘතිය 1985 දී ගොවි කම්කරු ආයතනයේ කරන ලද දේශන එකතු කර පල කරන ලද්දකි. එය ගොවි කම්කරු ආයතනයේ ප්රකාශනයක් ලෙස පලවී ඇත්තේ 1986 අගෝස්තුවේය.\nආධිපත්යය හා මර්ධක තන්ත්රය\nමකියාවෙල්ලිගේ දේශපාලන චින්තනය ආශ්රයෙන් ග්රාම්ස්චි විසින් සංකල්පනය කරනු ලබන පාලන මාධ්යයන් දෙකක් ඇත. මෙම පාලන මාධ්යයන් දෙක “ආධිපත්යය” හා “මර්ධක තන්ත්රය” වශයෙන් දක්වයි. පාලනය කිරීම නැතහොත් වඩාත් පුළුල් ආකාරයෙන් දක්වන විට නායකත්වය පිහිටුවීම යන්න කිසිදු දේශපාලන සමාජයක මර්ධනයෙන් පමණක් කළ හැක්කක් නොවේ. මතවාදී ආකාරයෙන් විවිධ පන්ති, සමාජ ස්ථර හා ශ්රේණීන් තම මතයට දිනා ගැනීම ඕනෑම රජයක් හෝ පාලක පන්තියක් විසින් අත්යවශ්යයෙන්ම කළ යුත්තකි. ඇතැම් රාජ්යයන්හි මෙසේ මතවාදී ලෙස දිනා ගැනීම විශාල පරිමාණයකිනුත්, මර්ධනය සුළු පරිමාණයකිනුත් සිදු වේ. එවැනි පාලන ක්රමයක් ග්රාම්ස්චි ‘ආධිපත්යය’ යොදාගැනීමේ සංස්ථාවන් වශයෙන් හඳුන්වා දෙයි. මෙසේ මහා පරිමාණ වශයෙන් පාලිත පිරිස් දිනා ගැනීම සහ සුළු පරිමාණයෙන් මර්ධනය යොදා ගැනීම ස්ථිරසාර පාලක පන්තියකගේ පාලන ක්රමයයි. නමුත් කිසිදු රාජ්යයක් පාලනය කිරීම පරිපූර්ණ වශයෙන්ම මතවාදී දිනාගැනීමක් තුළින් හෝ පරිපූර්ණ වශයෙන් මර්ධනය යෙදීමෙන් හෝ කළ නොහැකිය. විවිධ නිශ්චිත අවස්ථාවන්හි දේශපාලනමය තුලනයක් සඳහා දිනාගැනීම හා මර්ධනය කුමන අනුපාතයන්ගෙන් යොදාගත යුතුද? යන්න පාලන පන්තිය විසින් තීරණය කළ යුත්තකි. ග්රාම්ස්චි “මර්ධක තන්ත්රය” වශයෙන් හඳුනා ගන්නේ පාලක පන්තියකට විශාල පරිමාණයේ මර්ධනයකින් දිගු කලක් පාලනය කරන්නට සිදු වීමයි. එය එම පාලක පන්තියේ දුර්වලත්වය සංකේත කරන්නකි. මේ අනුව ඉතාමත්ම අඩුවෙන් මර්ධන බලය පාවිච්වි කරන්නේ දැඩි ආත්ම විශ්වාසයෙන් යුතු පාලක පන්තීන් විසිනි. ආත්ම විශ්වාසය හීන අප්රබුද්ධ පාලක පන්තීන් විසින් මර්ධක තන්ත්රය යොදා ගන්නා අතර, එයින්ම පැන නගින ප්රතිවිරෝධයන් විසින් එම මර්ධක තන්ත්රයක් පාලක පන්තියත් ඉතිහාසයේ කුණු කූඩයකට විසි කර දමනු ඇත.\nඇතැම් විශේෂ අවස්ථාවන්හිදී ආධිපත්යයේ සිටි පාලක පන්තීන් ට දේශපාලනමය වෙනස්වීම් නිසා මර්ධක තන්ත්රයකට මාරු වීමට සිදුවනු ඇත. එවැනි මාරුවීමක් සිදු වන්නාත් සමගම පාලිත කොට්ඨාශය පාලක ස්ථරයෙන් ඈත් වීමක් ඇති වෙයි. මර්ධන තන්ත්රය යොදා ගැනීමට සිදුවන්නේ මතවාදී ලෙස පාලිත කොට්ඨාශයන් දිනා ගැනීම තවදුරටත් අපහසු වී ඇති හෙයිනි. මෙවැනි අවස්ථාවක් පාලකයන් හා පාලිතයන් එකට බද්ධ කරන නොයෙකුත් සම්බන්ධතාවයන් දියවී යන සමයකි. මර්ධන බලය යොදාගනු ලබන්නේ මෙම දියවී යන සම්බන්ධතාවයන්ට ආදේශකයක් වශයෙනි. නමුත් සාර්ථකත්වයක් ඇතිව වුවද මර්ධක තන්ත්රය ක්රියාත්මක කිරීමට ඇතැම් පූර්ව කොන්දේසිවලින් ප්රමුඛ පූර්ව කොන්දේසිය නම් මර්ධනකාරී උපකරණ පිළිබඳව පාලක පන්තියට තිබිය යුතු විශ්වාසයයි. පාලක කොට්ඨාශයන් විසින් දෙනු ලබන ආඥාවන් මර්ධනකාරී උපකරණ එනම් හමුදාව, පොලීසිය වැනි ආයතන විසින් ඒ අයුරින් ම ක්රියාතමක කරන්නේය යන සහතිකය පාලක ශ්රේණීන්ට තිබිය යුතුය. මෙවැනි තත්ත්වයක් උදා කර ගැනීමට නම් මර්ධනකාරී උපකරණ මත පාලන ශ්රේණීන්හි පැහැදිළි න්යායික හා මතවාදී ආධිපත්යක් තිබිය යුතුය. එසේ නොවුවහොත් මර්ධනකාරී උපකරණයන් පාලක ශ්රේණීන්ගෙන් නිදහසක් හෝ ස්වාධීනත්වයක් ලබා ගන්නා අතර, මර්ධනය පාලක කොටස් බලාපොරොත්තු වූ ආකාරයට වඩා වෙනස් අයුරින් ක්රියාත්මක වනු ඇත. එසේම මෙම ස්වාධීනත්වය හා විනය බිඳ වැටීම (විනය යනු මර්ධන උපකරණයන් කොන්දේසි විරහිතව පාලක ශ්රේණීන්ගේ ආඥාවන් පිළිපැදීමයි.) මර්ධන උපකරණ පාලක ශ්රේණීන්ට අවශ්ය දිශාවට නොව ඊට ප්රතිවිරුද්ධ දිශාවට ගමන් කිරීමේ හැකියාව මතු කරයි. මෙම තත්ත්වය වඩාත් වර්ධනය වූ විට මර්ධන උපකරණයන් පාලක ශ්රේණීන් කෙරෙහිම එම මර්ධනය යෙදීමේ හැකියාව ද ඇත. සිංහල ගැමි පිරුලක් ආශ්රයෙන් කියන්නේ නම් එවැනි අප්රබුද්ධ පාලක පන්තියක් යකෙක් ගෙන්වා ගැනීමේ මන්ත්රය පමණක් දන්නා නමුත් ඔහු පාලනය කිරීමේ මන්ත්රය නොදන්නා එහෙත් යකා ගෙන්වා ගන්නා මෝඩ කට්ටඩියාට සමාන වේ.\nපාලන මාධ්යය වශයෙන් ආධිපත්යය යොදා ගන්නා අප්රබුද්ධ පාලක ශ්රේණීන් විසින් වුවද යම් අර්බුද සමයන්හි මර්ධනය යොදා ගැනීම අවශ්ය වේ. එලෙස මර්ධනය යොදා ගැනීමේදී කොන්දේසි දෙකක් සම්පූර්ණ විය යුතුය. මෙයින් පළමුවන කොන්දේසිය නම් පාලක ශ්රේණීන් විසින් මර්ධන උපකරණ මත පරිපූර්ණ මතවාදී ආධිපත්යයක් පැවැත්විය යුතු අතර, එම පරිපූර්ණ ආධිපත්යය මර්ධන උපකරණවල විනයෙන් ප්රකාශ විය යුතුය. දෙවැනි වැදගත් කොන්දේසිය නම් මර්ධනය සම්පූර්ණ සමාජ ව්යූහයේම පැතිර නොයෑමට පාලක ශ්රේණීන් වග බලා ගත යුතුය. එනම් මර්ධනය කළ යුතු පිරිස් සාමාන්ය සමාජ ව්යූහයෙන් ඈත්කර මර්ධනය කිරීමේ හැකියාව තිබිය යුතුය. එසේ නොමැතිව සමස්ථ මර්ධනයක් ඇති වන්නේ නම් පාලිත කොට්ඨාශයක් අතර නොසන්සුන් කමක් සහ කළකිරීමක් ඇති වේ. මෙම විශ්වාස භංගත්වය වූ කලී පාලක ශ්රේණීන් විසින් පාලිත පිරිස් මත පවත්වා ගත යුතු මතවාදී ආධපත්යය ක්ෂය වී යෑමයි. ජනතා මානසිකත්වය කිසිදු අවස්ථාවක හිස්ව තිබෙන රික්තයක් ලෙස නොපවතී. එමනිසා පාලක පන්තිය විසින් ප්රචාරනය කරනු ලබන මතවාදය ජනතා කොටස් ප්රතික්ෂේප කරනු ලබන්නේ නම් එයින් පෙනී යන්නේ ඔවුන්ගේ මානසිකත්වය වෙනත් මතවාදයන්ගෙන් පෝෂණය වන බවය.\nආධිපත්යය සහ මර්ධක තන්ත්රය පිළිබඳ ග්රාම්ස්චිගේ සංකල්පයන් ඉදිරිපත් වන්නේ සමකාලීන ඉතාලියේ දේශපාලන අර්බුදය හා සම්බන්ධ වෙමින් බව අප අවධාරණය කළ යුතුය. කලින් අප සඳහන් කරන ලද ‘කර්මාන්තශාලා කමිටු ව්යාපාරය’ ඉතාලි නගර සිසාරා වේගයෙන් ව්යාප්ත වන විටම ඊට ප්රතිවිරුද්ධ පැසිස්ට්වාදී බලවේගය වර්ධනය වේ. රුසියාවේ කර්මාන්තශාලා ආශ්රයෙන් ගොඩනැගූ සෝවියට් සභා ක්රමය ඔක්තෝබර් විප්ලවයේ ජයග්රහණයත් සමඟම නව නිර්ධන පන්ති ආඥාදායකත්වයේ සමාජ පදනම බවට පත් වෙයි. නමුත් ඉතාලියේ ‘කර්මාන්තශාලා කමිටු ව්යාපාරය’ විප්ලවයක මට්ටමට සංවර්ධනය නොවන අතර අවසානයේ දී පැසිස්ට්වාදී බලවේගයන් විසින් පරාජය කරනු ලබයි. අප කලින් සඳහන් කරන ලද විග්රහය ඉතාලියේ පූර්ව පැසිස්ට්වාදී තත්ත්වයන් යටතේ ස්ථාපිත පාලක පන්තිය ක්රියා කළ ආකාරය පිළිබඳ දේශපාලන විවේචනයක් ද වෙයි. ඉතාලි පැසිස්ට්වාදය හුදු ජාතික සංසිද්ධියක් නොවීය. වෙනත් විප්ලවකාරී අර්බුද ඇති වී තිබූ රටවල ප්රතිගාමී බලවේගයන් විසින් ඉතාලි පැසිස්ට්වාදී ආකෘතිය ඔවුන්ගේ රටවලට ආනයනය කරන ලදී. ජර්මනිය, ස්පාඤ්ඤය, පෘතුගාලය වැනි රටවල් විසින් කම්කරු පන්තික විප්ලවය පරාජය කිරීම සඳහා ඉතාලියේ පළමු වරට නිර්මාණය වූ මෙම පැසිස්ට් ආකෘතිය යොදා ගනු ලැබීය. සිරගෙයි සිටිමින් ග්රාම්ස්චි විසින් මෙම විග්රහයන් කරන විට යුරෝපයේ ප්රධාන රටවල් ගණනාවක පැසිස්ට්වාදය පැතිරී යමින් තිබූ බවත්, මෙම අපේක්ෂා නොකරන ලද දේශපාලන ප්රපංචය විග්රහ කිරීම සඳහා ග්රාම්ස්චි විශාල බුද්ධිමය සටනක් කළ බවත් පෙන්වා දිය යුතුය. ආධිපත්යය සහ මර්ධක තන්ත්රය පිළිබඳ ග්රාම්ස්චිගේ සංකල්පයන් එවැනි විග්රහයක් කිරීම සඳහා අවශ්ය මූලික සංකල්ප බව වටහා ගත යුතුය.\nකෘෂිකාර්මික හවුල\nනාගරික කම්කරු පන්තිය විසින් දියත් කරන ලද ‘කර්මාන්තශාලා කමිටු ව්යාපාරය’ දේශපාලන වශයෙන් පරාජය වූයේ ඊට ගොවි ජනතාවගේ සහයෝගය ජාතික මට්ටමෙන් නොලැබීම නිසාය. ඉතාලි කොමියුනිස්ට් පක්ෂය විසින් ද කම්කරු-ගොවි සන්ධානය පිළිබඳව න්යායික වශයෙන් අවධාරණය කරන ලද්දේ වී නමුත් විෂයබද්ධ ලෙස එවැනි බහු පන්තිමය පෙරමුණක් ගොඩනැගීමේලා එම පක්ෂය අපොහොසත් විය. ග්රාම්ස්චිගේ ගවේෂණයන් මේ ඓතිහාසික පරාජය විවරණය කරයි. කම්කරු-ගොවි සන්ධානයකි ගොඩනැගීමට අපොහොසත් වීම ඉතාලියානු සමාජ ව්යූහය සමඟ සමාන්තරව දිවෙන්නකි. මෙවකට ඉතාලියානු සමාජය අසමාන ධනවාදී සංවර්ධනයකට පාත්රව සිටි අතර, උතුරු ඉතාලියේ කාර්මික ධනවාදය වර්ධනය වූ අතර දකුණු ඉතාලිය ඉතා පසුගාමී තත්ත්වයක් නිරූපණය කළේය. දකුණු ඉතාලිය ග්රාමීය කෘෂිකාර්මික ප්රදේශයක් වූවා පමණක් නොව, එහි පැවති නිෂ්පාදන සම්බන්ධතාවයන් මධ්යකාලීන වූත්, වැඩවසම් ස්වරූපයක් දැක්වූවා වූත් ඒවා විය.\nදකුණු ඉතාලියේ ගොවි ජනතාව මෙම අසමාන වර්ධනයේ සහ වැඩවසම් සම්බන්ධතාවල ප්රතිඵලයක් වශයෙන් දුගීකරණයට පාත්ර වී සිටියහ. මෙම දුගීකරණය ඇත්ත වශයෙන්ම ධනේශ්වර සංවර්ධනයේ ප්රතිඵලයක් නොව ධනේශ්වර ඌන සංවර්ධනයේ ප්රතිඵලයක් විය. කෘෂිකර්මයේ ධනවාදය නියමාකාරයෙන් වැඩුනේ නම් ග්රාමීයකරණයේ ඇතිවන තත්ත්වය දුගීකරණය නොව නිර්ධන පන්තිකරණයයි. නිර්ධන පන්තිකරණයේදී සුළු ගොවියා සිය ඉඩම් කැබැල්ලෙන් නෙරපෙන අතර, ඔහු වැටුපට වැඩකරන කෘෂිකාර්මික කම්කරුවෙකු බවට පත් වේ. ලෙනින් විසින් ද පෙන්වා දී ඇති පරිදි මෙම කෘෂිකාර්මික කම්කරුවන්ගේ ආදායම බොහෝ විට සුළුගොවීන්ගේ ආදායමට වඩා අධිකය. දුගීකරණයේදී සුළු ගොවියා තම ඉඩම් කැබැල්ලෙන් නෙරපෙන්නේ නැත. ඔහු සුළු හිමි ගොවියෙක් වශයෙන් හෝ අඳ ගොවියෙක් වශයෙන් හෝ තම ඉඩම් කැබැල්ල දිගටම වගා කරන අතර, ඉඩම් හිමි ස්ථරයෙන් සහ වාණිජ කොටස් වලින සූරාකෑමට ලක් වෙයි. නියමාකාර ධනවාදී වර්ධනයක් ඇති තත්ත්වයක මෙන් නොව මෙහිදී නිෂ්පාදන බලවේග වර්ධනයක්වත්, තියුණු පන්ති බෙදීමක් වත් ඇතිවෙන්නේ නැත. සමස්ථ කෘෂි ව්යූහයම පසුගාමීවූත්, යල්පැන ගියාවූත්, තත්ත්වයක එකතැන ලැග තිබේ. දකුණු ඉතාලියේ සුළුගොවීන් දුගීකරණයට පාත්රව සිටියේ මෙවැනි කෘෂි ව්යූහයකය.\nකෘෂිකර්මය මෙසේ පසුගාමී එකක් වූ නමුත් එයින් යම්කිසි අතිරික්තයක් ජනිත කරනු ලැබීය. මෙම අතිරික්තය පළමුවෙන්ම උද්ධරණය කරන ලද්දේ දකුණේ ඉඩම් හිමි ස්ථරය විසිනි. නමුත් කාර්මික උතුර හා කෘෂිකාර්මික දකුණ අතර අසමාන වෙළඳ සම්බන්ධතාවයක් තිබූ හෙයින්, අවසාන විග්රහයේදී මෙම අතිරික්තයෙන් සැළකිය යුතු ප්රමාණයක් උතුරේ කාර්මික ධනපති පන්තිය විසින් එක්රැස් කර ගන්නා ලදී. කෘෂිකාර්මික හවුල දකුණු ඉතාලියේ බිහි වන්නේ මෙම සුවිශේෂ තත්ත්වයන් යටතේය. කෘෂිකාර්මික හවුල යනු දකුණේ ඉඩම් හිමි ස්ථරය සහ ගොවි ජනතාව අතර ඇතිවන පන්ති සන්ධානයකි. මෙම පන්ති සන්ධානය ප්රාදේශියවාදී පදනමක් මත පිහිටා ඇත. දකුණේ සිටින ඉඩම් හිමි ස්ථරයන්, ඔවුන් සමඟ ඓන්ද්රීය සමාජ සන්ධානයක් තිබෙන බුද්ධිමතුන්ගේ කණ්ඩායමක් විසින් ඉතාලි දකුණු පලාත්වල සුවිශේෂත්වය ප්රාදේශීයවාදී ලෙස ඉදිරිපත් කරනු ලැබීය. මෙම ප්රාදේශීය වාදයේ ප්රධාන මතවාදී අරමුණ වූ “උතුරු ඉතාලිය විසින් දකුණු ඉතාලිය සූරාකනු ලැබේ. එමනිසා දකුණේ විවිධ පන්ති සහ ස්ථර තම ගැටුම් අමතක කොට දකුණ වශයෙන් එක්සත් විය යුතුය” යන්න කෘෂිකාර්මික හවුලේ සටන් පාඨය විය. මෙම මතවාදයට විවිධ පන්ති ක්රියාත්මක ලෙස එක්සත් කිරීමට හැකියාව ලැබුනේ, ඇත්ත වශයෙන්ම උතුරු ඉතාලියේ කාර්මික ධනේශ්වර පන්තිය විසින් අසමාන වෙළඳ සම්බන්ධතාවයන් තුළින් දකුණේ ගොවිජනතාව සූරාකෑම නිසාය. කෘෂිකාර්මික හවුලේ මතවාදය විසින් දකුණේ පමණක් නොව උතුරේ ද පන්ති විෂමතාවයන් අවධාරණය නොකරන ලදී. උතුරේ, කම්කරු ධනපති පන්ති වලට බෙදුනු සමාජ ව්යූහයක් වශයෙන් නොව සමජාතීය ධනවත් සමාජයක් ලෙස දකින ලදී. ග්රාමිස්චි පෙන්වාදෙන පරිදි ඉතාලියේ සුවිශේෂ තත්ත්වයන් යටතේ ගම හා නගරය අතර ඇති ප්රතිවිරෝධය දකුණ හා උතුර අතර ඇති ප්රතිවිරෝධය වශයෙන් ප්රකාශයට පත් වී ඇත. කෘෂිකාර්මික හවුල වූ කලී ග්රාමීය සමාජයේ විවිධ පන්ති සහ ස්ථර නගරයට විරුද්ධව යොමු කිරීමකි. මෙම තත්ත්වයන් යටතේ දකුණු ඉතාලියේ සාමාන්ය ගොවි ජනතාවගේ මානසිකත්වය ධනේශ්වර පන්තියට හෝ ඉඩම් හිමි පන්තියට විරුද්ධව යොමු නොවන බවද, එම විරුද්ධතාවය යොමු වන්නේ පොදුවේ නගරයට විරුද්ධව බවද, ග්රාම්ස්චි අවධාරනය කළේය. “දකුණේ ප්රශ්නය ගැන” යන මැයින් ග්රාම්ස්චි ලියූ ලිපියක මේ පිළිබඳව ඔහු උදාහරණයක් දක්වයි. ටියුරින් නගරයේ කම්කරුවන් වැඩවර්ජනය කර තිබූ සමයක එම වැඩවර්ජනය මැඩපැවැත්වීම සඳහා දකුණු ඉතාලියේ සාදිනියාවල සිට ස්වේච්ඡා හමුදා සේනාංකයක් පැමිණ සිටියේය. මෙම සේනාංකයේ සිටි බටයෝ තරුණ ගොවීන් සහ ගොවි පුතුන් වූහ. “ඔවුන් ටියුරින් නගරයට පැමිණියේ මන්ද?” යැයි ඔවුන්ගෙන් ප්රශ්න කරන විට ඔවුන් පැවසුවේ “අපි වැඩ වර්ජනය කර සිටින මහත්වරුනට වෙඩි තැබීමට පැමිණියෙමු” යනුවෙනි. එවිට ඒ අය මහත්වරුන් නොවන බවත්, ඔවුන් අඩු වේතන ලබන කම්කරුවන් බවත්මෙම භටයන්ට පැහැදිළි කර දෙන ලදී. එවිට ඔවුන් පැවසුවේ “එසේ නම් ඔවුන් මෙසේ හැඩවැඩ ඇති ඇඳුම් ඇඳගෙන් සිටින්නේ කෙසේද?” යන්නයි. මෙම දෙබසේ ගම හා නගරය අතර පවතින සත්ය ප්රතිවිරෝධය ගැබ්වී තිබේ. ග්රාමීය කරයෙන් පැමිණෙන මෙම ගොවි තරුණයන්ගේ ජීවන මට්ටම කෙතරම් පහත් එකක්ද යත්, තරමක පිරිසිඳුවට සැරසී සිටින නාගරික කම්කරුවන් ඔවුන්ට පෙනෙන්නේ ප්රභූන් වශයෙනි. එමනිසා ඔවුන් අතර කම්කරුවන්ට විරුද්ධව යම්කිසි පන්ති වෛරයක් ද ඇතිවේ. ඔවුන් “මහතවරුන්ට” වෙඩි තැබීමට සූදානමෙන් සිටින්නේ ඒ නිසාය. දකුණු ඉතාලියේ ග්රාමීය ප්රදේශවල සමාජ ව්යූහයේ පසුගාමිත්වයට අමතරව සංස්කෘතික මට්ටම් වල ද දැඩි පසුගාමීත්වයක් තිබේ. අධ්යාපනික තත්ත්වයන් ඉතා පහත් වූ අතර, ජනගහණයේ බහුතරය අකුරු නොදත්හ. පෙර සඳහන් කරන ලද සේනාංකයේ තරුණයන් පැමිණියේ එවන් වාතාවරණයක සිටය.[1]\nගොවීන් සහ ඉඩම් හිමියන් ප්රාදේශීය පදනමක් මත එක්සත් කරන ලද කෘෂිකාර්මික හවුල පවත්නා තුරු ග්රාම්ස්චි විසින් ඓතිහාසික හවුල යනුවෙන් හඳුන්වන, ගොවි-කම්කරු සන්ධානය ඇති කළ නොහැක්කේය. ගොවි-කම්කරු සන්ධානය ඇති කිරීමෙන් තොරව විප්ලවයේ ජයග්රහණය සහතික කළ නොහැකිය. එමනිසා දේශපාලන දෘෂ්ඨි කෝණයකින් බලන කළ විප්ලවයට තිබෙන ප්රධාන බාදාවක් නම් කෘෂිකාර්මික හවුලය. එම නිසා පාලක පන්තියේ ආධිපත්යයේ සිටින කොටස වන කාර්මික ධනේශ්වර පන්තියේ පන්ති අවශ්යතාවයන් කෘෂිකාර්මික හවුල විසින් ඉටු කරයි. එහි කාර්යභාරය වූ කලී කම්කරුවන් සහ ගොවියන් භේද කර ඔවුන් කඳවුරු දෙකක තබා ගැනීමය. මේ ආකාරයෙන් කෘෂිකාර්මික හවුලේ ක්රියාකාරීත්වය කාර්මික ධනේශ්වර පන්තියේ දීර්ඝකාලීන පන්ති අවශ්යතාවයන් සමඟ එකඟ වන්නේ වී නමුත් එම කාර්යභාරය ඉටුකිරීමට නම් කෘෂිකාර්මික හවුල කාර්මික ධනපති පන්තියට විරුද්ධ බලවේගයක් බව පෙනී යා යුතුය. උතුරේ ධනවත්කම ගැන, උතුර විසින් දකුණ සූරා කන බව පිළිබඳව කෘෂිකාර්මික හවුල විසින් උද්ඝෝෂණය කරන තරමට දකුණේ ගොවීන් මත ඉඩම් හිමි ස්ථරවල නායකත්වය වඩාත් සනාථ වෙයි. එම සනාථ වීම විසින් කම්කරු-ගොවි සන්ධානයක් වලක්වනු ලැබේ. එමනිසා කාර්මික ධනේශ්වර පන්තියට විරුද්ධව කෘෂිකාර්මික හවුලේ උද්ඝෝෂණය තියුණු වන තරමට කාර්මික ධනේශ්වර පන්තියේ දේශපාලන ආධිපත්යය ස්ථාවර වෙයි.\nදේශපාලන ක්ෂේත්රය පිළිබඳව ග්රාම්ස්චිගේ සංකීර්ණ විග්රහයන් පිළිබඳව හොඳ උදාහරණයකි, කෘෂිකාර්මික හවුල පිළිබඳ සංකල්පය. පන්ති සටන සරළ ආකාරයෙන් හඳුනාගන්නා අයට, ගොවීන් සහ ඉඩම් හිමියන් අතර ඇති වන හවුලක් හෝ සන්ධානයක් වටහා ගැනීමට නොහැකි වනු ඇත. ඒ, එවැනි සරළ සංකල්පයකදී ගොවීන් සහ ඉඩම් හිමියන් නිරන්තරයෙන්ම එකිනෙකාට ප්රතිවිරුද්ධව සිටිය යුතු යැයි අපේක්ෂා කරන බැවිනි. නමුත් උතුර සහ දකුණ අතර තිබූ ප්රතිවිරුද්ධතාවයන් නිසා දකුණු ඉතාලියේ මෙම කෘෂිකාර්මික හවුල නිර්මාණය වන ආකාරයත් එය ජාතිකමය වශයෙන් විප්ලවවාදී සටන් ඉදිරියට ගෙන යාමට බාධාවක් වන සැටිත් ග්රාම්ස්චි පෙන්නුම් කලේය. එසේම මතුපිට මට්ටමින් කෘෂිකාර්මික හවුල ගෙනියන ධනේශ්වර විරෝධී උද්ඝෝෂණයෙන් ද ග්රාම්ස්චි නොමග නොගියේය. මෙය නගරය සහ ගම අතර ප්රතිවිරුද්ධතාවයන්, කර්මාන්ත සහ කෘෂිකර්මය අතර ප්රතිවිරුද්ධතාවයන්, පන්ති අතර ගැටුම් සහ හවුල්වලට සම්බන්ධවන්නේ කෙසේද? යන්න පිළිඳව සංකීර්ණ විග්රහයකි.\n(1)දකුණු ඉතාලියේ මේ සමයේ තිබූ සංස්කෘතික සහ සමාජමය පසුගාමීත්වය හොඳින් නිරූපණය කරන නවකතාවකි, ඉග්නාෂියෝ සයිලෝනිගේ “පොන්ටමාරා” නම් කෘතිය.\nතව කොටසක් ඉදිරියට\nඋපුටා පළ කරන්නේ නම් කරුණාකර මූලාශ්රය පහත පරිදි දෙන්න: ‘කතිකා‘ අධ්යයන කවය https://kathika.wordpress.com/Advertisements"}
{"text": "Twilight කතා මාලවේ අවසානයත් සමග තරුණ පරපුරේ අවධානය මේ දවස් වල යොමුවෙලා පවතින්නේ තවත් එක් නවතම කතා මාලාවකට. ඒ Hunger Games. වැම්පයරයන් ගැන කියවුන Twilight චිත්රපට මෙන් බොක්ස් ඔෆිස් හිදී එතරම් විශාල මුදලක් ඉපැයීමට Hunger Games හි ප්රථම චිත්රපටය සමත් වුනේ නැතත්, ඒ සඳහා හොඳ ප්රේක්ෂක ප්රතිචාර ලැබුණා. Catching Fire නමින් එළි දැක්වුනු එහි දෙවැනි කොටස මේ අවුරුද්දේ වැඩිපුරම කතාබහට ලක්වුනු සහ බොහෝ දෙනෙක් බලාපොරොත්තුවෙන් සිටි චිත්රපටියක්. මේ අතරතුර මේ චිත්රපට මාලාවේ ක්රමයෙන් වැඩිවන නළු නිළියන් අතරට අලුතින් හතරදෙනෙකුත් එකතු වෙලා. ඒ Hunger Games චිත්රපට මාලාවේ තුන්වැන්න ලෙස එළි දැක්වෙන Mockinjay Part 1 සඳහා.\nඅලුතින් එක්වන්නන් ලෙස Mahershala Ali (House of Cards) – Boggs ලෙසත්, Patina Miller Commander – Paylor ලෙසත්, Elden Henson (The Butterfly Effect) – Pollux ලෙසත්, Wes Chatham (The Unit) – Castor ලෙස සහ Omid Abtahi (Argo, Homeland) – Homes ලෙසත් දක්වන්න පුලුවන්. මේ නම් හුඟ දෙනෙක්ට නුපුරුදු වුනත්, සමහර විට මේ අතරින් Henson ව ඔහු රඟපෑ The Mighty Ducks සහ She’s all That චිත්රපට නිසා තරුණ පිරිසට මතකයේ තියෙනවා වෙන්න පුලුවන්. කෙසේ වුනත් මේ සියලු දෙනා ක්රමයෙන් වැඩිවන Hunger Games හි නලු නිළි පිරිස අතරට එකතු වේවි. මේ අතර Natalie Dormer – Cressida ලෙසත්, Evan Ross – Messalla ලෙසත්, Lily Rabe – Commander Lyme ලෙසත්, Julianne Moore – President Alma Coin ලෙසත් මේ වන විට සිටිනවා.\nWill Smith රඟපෑ I Am Legend අපවෙත ගෙන ආ Francis Lawrence, Hunger Games මීළඟ චිත්රපටි තුන සඳහාම තම දායකත්වය දක්වාවි. ඒ වෙනුවෙන් පළමු චිත්රපටය අධ්යක්ෂණය කළ Gary Ross ඉවත් වී තිබෙනවා. Francis Lawrance ප්රේක්ෂකයින්ට මතක හිටින යමක් කළේ I Am Legend චිත්රපටියෙන් පමණයි. ඒ නිසා ඔහු මේ චිත්රපටි තුන කෙසේ නිම කරාවිද යන්න පිළිබඳ අනාවැකි කියන්න තාම කාලය තියෙනවා. කොහොම වුනත් Catching Fire සඳහා නිකුත් වූ පෙරදසුන්(trailer) අනුව නම් පේන්න තියෙන්නේ, පළමු චිත්රපටියට වඩා දෙවැන්නේ රූප තත්වයේ විශාල වර්ධනයක් තිබෙන බවකුයි.\nකළින් සිටි අධ්යක්ෂකවරයා දුප්පත් දිස්ත්රික්කවල ගති ස්වභාවය නියමාකාරයෙන් පෙන්වීමට සමත් වුනත්, ප්රධාන නගරයේ ලස්සන සහ සශ්රීකත්වය පෙන්වීමටනම් එතරම් හැකියාවක් දැක්වූයේ නෑ. ඒත් Lawrance ප්රධාන නගරයන්හි රූප ස්වභාවය සාර්ථක අන්දමින් චිත්රපටයට ගෙන ඒමට සමත් වෙලා තියෙන බව කියන්න පුලුවන්. Ross ගේ අධ්යක්ෂණය ගැන සෑහීමකට පත් වුනේ නැති බොහෝ දෙනෙක්ට නව අධ්යක්ෂකවරයා පිළිබඳව සමහරවිට අලුතින් හිතන්න පුලුවන් වේවි.\nමෙතන පහළින් තියන සබැඳුම් වලිනුත් ඔබට මාව හමුවෙන්න පුළුවන්."}
{"text": "ඊයේ, එනම් ඉරිදා රාත්රියේ, කෙන්යාවේ එල්ඩොරෙට් නගරයේදී යෙගෝ රිය අනතුරකට මුහුණ දුන්නේය. ඔහුගේ නවීන ටොයෝටා ප්රාඩෝ රථය අනතුරට ලක්ව දැඩි අලාභහානිවලට ලක් වූයේය.\n|PHOTO | WYCLIFF KIPSANG | NATION MEDIA GROUP|\nඅනතුරෙන් පසු මෙඩිහීල් රෝහලට ඇතුලු කරන ලද යෙගෝ ඊයේ රාත්රිය පුරා පරීක්ෂණවලට ලක් කරන ලදී. මාධ්යවේදීන්ට ඔහු දැකීමට ඉඩ නොදුන් නමුත් යෙගෝ ෆේස්බුක් හරහා පණිවිඩයක් පළ කරමින් තමා යහපත් තත්ත්වයෙන් පසුවන බව කියා සිටියේය.\nඔහුගේ වාහනයේ ඉදිරිපසට බරපතල හානි සිදුව ඇත. එය එල්ඩොරෙට් මධ්යම පොලිස් ස්ථානය වෙත ගෙන යන ලදුව එහි නවතා තිබේ.\nයෙගෝ දැකීමට රෝහල වෙත පැමිණි මීටර 1500 ලෝක ශූර ඇස්බෙල් කිප් රොප්, ඔහු හොඳ තත්ත්වයෙන් පසුවන බව සනාථ කළේය.\n27 හැවිරිදි ජුලියස් යෙගෝ 2015 මළල ක්රීඩා ලෝක ශූරතාවයේදී මීටර 92.72 ක දුරක් හෙල්ලය විසි කර රන් පදක්කම දිනා ගත්තේය. 2016 රියෝ ඔලිම්පික් උළෙලේදී අවසන් තරඟය අතරතුර ආබාධයකට ලක් වූ හෙයින් ඔහුට සියලු විසිකිරීම් අවස්ථා උදා කරගත නොහැකි විය. එහෙත් ඔහු එම තරඟයෙන් ද රිදී පදක්කම දිනා ගත්තේය."}
{"text": "වැලන්ටයින් දවසේ අම්මා දුවට කියු කව\nඅම්මා කෙනෙකුට දියණියක් පණ වගේ, සිය දියණිය වැලන්ටයින් දවසේ ආදර රැල්ලේ තවත් ගොදුරක් වෙනවාට කිසිම අම්මා කෙනෙක් කැමති නැහැ. අම්මා ඒ කථාව දුවට ආදරයෙන් මෙහෙම කියලා දෙනවා...\nආදරණීය දුවේ...\nආදරය හොයා ඉගිලිලා\nඅම්මාගේ උණුහුමින් මිදිලා\nමිරිගුවක් පස්සේ වැටිලා\nදුවන්නෙපා රත්තරනේ රැවටිලා\nදස මසක් කුසේ රැකලා\nදෙවසක්ම ලේ කිරි කර පොවාලා\nපහලොස් වසක් නුඹ පසුපස වැටිලා\nඅම්මා ඉන්නේ හති වැටිලා\nආදරය මිහිරි ඵලයක් යැයි සිතාලා\nඅන් වුන් කියන බස් ඇත්තමයි අදහලා\nඅම්මාගේ ඇස් මායිමෙන් මිදීලා\nහිතන්නෙපා යන්න අම්මා නෑ මියැදිලා\nසුදු ගවුමේ කහට තියාලා\nඋන් යාවි නුඹට මඩ ගල්වලා\nරාගයයි පුතේ ඒ ආදරේ නෑ ගැවිලා\nආදරය කරන්නට නෑ තව කාලේ එළඹිලා\nඑක දවසක ආදරේ නෑ රැදීලා\nමගේ ආදරෙන් අවුරුද්දම පිරීලා\nදුවේ නුඹ ඉන්නවා නම් රැකිලා\nඑහි මගේ ජීවය ඇත රැදිලා\nමම\nඅම්මා"}
{"text": "ප්රහාර ගැන සෙවීමට පත් කළ ත්රිපුද්ගල කමිටුවේ වාර්තාව 6 වැනිදා ජනපතිට\nපාස්කු ඉරිදා දිනයේදී දිවයින ස්ථාන කිහිපයකට එල්ල වූ බෝම්බ ප්රහාර පිළිබද සොයාබැලීම සදහා ජනාධිපතිවරයා විසින් පත්කළ විශේෂ ත්රිපුද්ගල කමිටුවේ පළමු වාර්තාව ලබන සඳුදා (6) දිනයේදී ජනාධිපතිවරයාට ලබාදීමට නියමිතය.\nඑම වාර්තාවෙහි ලැබුණු පසු එහි ඇති නිර්දේශයන් අනුව ජනාධිපතිවරයා ඉදිරි ක්රියාමාර්ග ගනු ඇතැයි ශ්රී ලංකා නිදහස් පක්ෂයේ මාධ්ය කමිටු ප්රධානී, පාර්ලිමේන්තු මන්ත්රී තිලංග සුමතිපාල මහතා පැවසීය.\nහිටපු ශ්රේෂ්ඨාධිකරණ විනිසුරු විජිත් මලල්ගොඩ, හිටපු අමාත්යාංශ ලේකම්වරයෙකු වන පද්මසිරි ජයමාන්න, හිටපු පොලිස්පති එන්.කේ ඉලංගකෝන් යන මහත්වරු මෙම කමිටුවේ සාමාජිකයෝ වෙති.\nඔවුන් විසින් මේ වන විට 8 දෙනෙකුගෙන් ප්රකාශ ලබාගෙන ඇති අතර තවත් 10 දෙනෙකු පමණ හමුවී තොරතුරු ලබාගෙන තිබෙන බව වාර්තා වී ඇතැයි ද තිලංග සුමතිපාල මහතා කීවේය. සුමතිපාල මහතා මේ බව පැවසුවේ කොළඹ දී අද (30) පැවති මාධ්ය හමුවක් අමතමිනි."}
{"text": "ජාතික ලොතරැයි මණ්ඩලයේ මුදල් යොදවා 2015 ජනාධිපතිවරණයේදී මහින්ද රාජපක්ෂගේ ජයග්රහණය වෙනුවෙන් විවිධ වැඩසටහන් සිදුකර ඇති අතර ඒ පිලිබද විමර්ශණ අවසන්Read more\nපසුගියදා අවසන් වූ සිල් රෙදි නඩු තීන්දුවෙන් වැරදි කරුවෙකු වූ විදුලි සංදේශන නියාමන කොමිෂන් සභාවේ හිටපු අධ්යක්ෂක ජෙනරාල් අනූෂ පැල්පිටRead more\nමහින්ද රාජපක්ෂ පාලන සමයේ ඛනිජ තෙල් කර්මාන්ත අමාත්යවරයා ලෙස කටයුතු කළ අනුර ප්රියදර්ශන යාපා වත්මන් ආණ්ඩුවේද කැබිනට් මණ්ඩලය නියෝජනය කරයි.Read more\nමේ දිනවල සමාජයේ වඩාත් කතාබහට ලක්වන්නේ සොරකම් වංචාදූෂණ පිළිබඳවය. කෙසේ වෙතත් රාජපක්ෂ කළු දශකය තුළ සිදු වූ අතිවිශාල වංචා දූෂණRead more\nරාජපක්ෂ කළු දශකය තුළ සිය අමාත්යාංශය හරහා බරපතල වංචා දූෂණ සිදු කළ අමාත්යවරු අතර කැපීපෙනෙන චරිතයකි විමල් වීරවංශ. ඔහු සම්බන්ධයෙන්Read more\nපසුගිය රාජපක්ෂ පාලන සමයේ මෙන්ම වර්තමාන රනිල් මෛත්රී යහපාලන ආණ්ඩුව යටතේද දකුණු පළාතේ ප්රධාන අමාත්ය ධුරය දරණ ශාන් විජයලාල් දRead more\nමහින්ද රාජපක්ෂ පාළන සමයේ හම්බන්තොට නගර සභාවේ සභාපතිවරයා ලෙස කටයුතු කළ ඉන් පසුව මෛත්රී පිලට එක්වී ශ්රීලනිප බෙලිඅත්ත ආසන සංවිධායකRead more\nමහින්ද රාජපක්ෂ පාලන සමයේ කැබිනට් අමාත්යවරයෙකු වූ බන්දුල ගුණවර්ධන යටතේ පැවති රාජ්ය වාණිජ විවිධ නීතිගත සංස්ථාවේ සභාපති ලෙස කටයුතුකල ප්රදීප්Read more\nමහනුවර දළදා මාලිගාවේ දියවඩන නිලමේ ප්රදීප් නිලංග දෑල බණ්ඩාරට එරෙහිව දූෂණ වීරෝධී හඬ සංවිධානය විසින් අංක ACC/FC/2015/51 යටතේ දූෂණ මර්දනRead more\nපසුගිය රාජපක්ෂ කළු දශකය තුළ ප්රධාන වශයෙන් සාකච්ඡා වූ හා ජනමාධ්ය තුළ ප්රධාන මාතෘකාවක් වූ සංවිධායකි “සිරිලිය සවිය”. විවිධ සමාජRead more\nමහින්ද රාජපක්ෂ පාලන සමයේ ප්රබල චරිතයක් මෙන්ම ජනාධිපතිවරයා හා සමීපව කටයුතු කළ පුද්ගලයෙකි සජින් වාස් ගුණවර්ධන. විදේශ කටයුතු අමාත්යාංශයේ අධීක්ෂණRead more\nමහින්ද රාජපක්ෂ පාලන සමයේ දූෂිත ගනුදෙනු සම්බන්ධයෙන් නිතර නම කියවෙන ආයතනයකි සමූපකාර තොගවෙළඳ සංස්ථාව හෙවත් සතොස. ක්රීඩා අමාත්යාංශය විසින්Read more"}
{"text": "සාකච්ඡා කළේ -විචිත්ර වනිගනෙත්ති\nsource: Divaina\nDate: 24/12/2009\nප්රශ්නය - නාට්ය පිටපතක් පරිවර්තනය කිරීම සෙසු සාහිත්ය පරිවර්තනයන්ට වඩා සංකීර්ණ කාර්යයක්. මේ වෙනස ඔබ විග්රහ කරන්නේ කෙසේද?\nපිළිතුර - නාට්යානුරූපීව කතාවක් ලිවීම Dramatic story telling) භාරදූර වැඩක්. එහිදී පරිවර්තකයා ගෙනෙන්නේ අවසාන නිර්මාණ කෘතියක් නොවෙයි. ශිල්පීන් විශාල පිරිසක් හරහා පරිසමාප්තියට පත්වන නිර්මාණයක සාමාජිකයෙක් නාට්ය පිටපත් පරිවර්තකයාත් සාමාජිකයෙක්. එහිදී නාට්ය පිටපත් පරිවර්තකයා නාට්යයට සම්බන්ධ වන ශිල්පීන් ගණනාවකගේ දෘෂ්ඨියෙන් ඒ දෙස බැලිය යුතුයි. විශේෂයෙන්ම නාට්යය නිෂ්පාදකගේ දෘෂ්ඨියෙන් ඒ දෙස බැලිය යුතුයි. අනෙක් පසින් රංගන ශිල්පීන්ගේ, වේදිකා පරිපාලකගේ, ආලෝකකරණ ශිල්පීන්ගේ සහ වේශ නිරූපණ ශිල්පීන්ගේ දෘෂ්ඨියෙන් ඒ දෙස බැලිය යුතුයි. තමා පරිවර්තනය කරන නාට්ය පිටපත වේදිකාවට ගෙන ඒමේ ශක්යතාව දකිමින් පරිවර්තකයා එකවර නිෂ්පාදකයෙක්, නළුවෙක්, නිළියක්, ආලෝක ශිල්පියෙක්, වේදිකා පරිපාලකයෙක්, වේශනිරූපණ ශිල්පියෙක් විය යුතුයි.\nමෙයින් මා අදහස් කරන්නේ නාට්ය පිටපතක් පරිවර්තනය කිරීමේදී පරිවර්තකයා නාට්යයක පිටපත අවස්ථාවේ සිට එය වේදිකාව මත දිග හැරෙන මොහොත දක්වා එයට සහභාගි වන සියලුම ශිල්පීන්ගේ භූමිකාවන්ට ආදේශ වෙමින් පරිවර්තන කාර්යය සිදුකළ යුතුයි යන්නයි. මෙම පරිවර්තන ක්රියාවලිය සෙසු සාහිත්ය කෘති පරිවර්තනය කිරීමට වඩා සංකීර්ණ ක්රියාවලියක්.\nDrama කියන වචනයේ අර්ථයම \"කර පෙන්වීම\" යන්නයි. Drama make a something do යන්නයි නාට්යය යන්නට මුල් ග්රීක අර්ථකථනය.\nමේ නිසා නාට්යය පිටපත් පරිවර්තකයා \"කර පෙන්වීම\" කියන නාට්යයේ මූලික අර්ථකථනය පරිවර්තන කාර්යය පුරාම සිහියේ තබාගත යුතුයි. එයින් පරිබාහිරව එක වචනයක්, අකුරක්, ඇලපිල්ලක්, පාපිල්ලක් නොලිවිය යුතුයි. මා විශ්වාස කරන ආකාරයට නාට්ය පිටපත් පරිවර්තනය යන නිර්මාණ කාර්යයේ පදනම මෙයයි. වේදිකාව මත සියලුම ශිල්පීය සාධක කෙරෙහි පිටපත පරිවර්තනයේදී සැලකිලිමත් විය යුතු අතරම ප්රේක්ෂකාගාරය කෙරෙහිත් පරිවර්තකයා වගකිව යුතුයි.\nඑයින් මා අදහස් කරන්නේ වෙනත් භූගෝලීය කලාපයකට, සංකෘතියකට අයත් රචකයකු විසින් රචනා කළ නාට්ය පිටපතක් එයින් පරිබාහිර වෙනත් භූගෝලීය කලාපයකට, සංස්කෘතියකට ගෙන ඒමේදී මුල් රචකයාගේ අර්ථයට හානි නොවන පරිදි එය සිදු කළ යුතුයි යන්නයි. එසේ මුල් රචකයාගේ සමස්ථාර්ථය විකෘති වුවහොත් එය නාට්ය ප්රේක්ෂකයාට කරන අසාධාරණයක්. එපමණක් නොවෙයි එහි මුල් රචකයාට කරන බලවත් අසාධාරණයක්, හානියක් වෙනවා. ලාංකික නාට්ය ප්රේක්ෂකයන් අතුරින් කිහිපදෙනෙක් හැරෙන්න බහුතරය මේ මුල් කෘතිය නිෂ්පාදනයක් ලෙස හෝ පිටපතක් ලෙස නැරඹූ හෝ කියවූ අය නොවෙයි. ඒ නිසා නාට්ය පිටපත් පරිවර්තකයා ප්රේක්ෂකයාට වගකියන්නෙක් විය යුතුයි. මුල් කර්තෘට වගකියන්නෙක් විය යුතුයි.\nමේ සියලු කරුණු සැලකිල්ලට ගැනීමේදී ඔබට අවබෝධ වනවා ඇති පරිවර්තනය යනු සංකීර්ණ බැරෑරුම් නිර්මාණාත්මක ක්රියාවලියක් බව. ඒ අතරිනුත් නාට්ය පිටපත් පරිවර්තනය අති සංකීර්ණ කාර්යයක්.\nප්රශ්නය - නාට්ය පිටපතක් පරිවර්තනයට තෝරාගැනීමේදී ඔබ සැලකිලිමත් වන විශේෂ කරුණු මොනවාද?\nපිළිතුර - මා මූලිකවම නාට්ය පිටපත් කියවන්නෙක්. ඒ කියෑවීමේදී මට විශේෂිත නාට්ය රචකයන්ගේ කෘති සියල්ලම පාහේ අපහසුවෙන් හෝ සොයාගෙන කියවීම මගේ පුරුද්දක්. එහිදී මට හමුවෙනවා වෙනත් රටකට, සංකෘතියකට අයත් රචකයන්. ඒ සංකෘතික, දේශපාලන ප්රතිගාමිත්වයන් විනිවිදමින් රචිත ප්රබල නාට්ය පිටපත්. ඒ අත්දැකීම් අප අත්විඳින සමහර අත්දැකීම්වලට බොහෝ සේ සමානයි. එවැනි තත්ත්වයක් තුළ ප්රබල ලෙස කම්පනයට පත් කළ නාට්ය පිටපත් ලාංකික ප්රේක්ෂකාගාරය හා බෙදාගැනීමේ කැමැත්තක් මා තුළ පවතිනවා. නාට්ය පිටපත් පරිවර්තනය කිරීම ඇරඹෙන්නෙ ඒ ආකාරයට.\nපරිවර්තනය කරන පිටපතක් සාර්ථකව වේදිකාවට ගෙන ඒමට වැඩි සමත්කමක් දක්වන නිෂ්පාදකවරයකු මුණගැසුණු විට ඒ පිළිබඳ ඔහු හා සාකච්ඡා කිරීම සිදුවෙනවා. එහිදී පිටපත වේදිකාවට ගෙන ඒමට වැඩි සමත්කමක් ඇති නාට්ය නිෂ්පාදකයකු මුණනොගැසුණු අවස්ථාවකදී මා විසින්ම නිෂ්පාදන කාර්යය සිදුකළ අවස්ථාත් තිබෙනවා. එහෙත් එය තරමක් දුෂ්කර කටයුත්තක්.\nමීට අමතරව වරක් දෙකක් නාට්ය නිෂ්පාදකවරුන්ගේ ඉල්ලීම මත නාට්ය පරිවර්තනය කළ අවස්ථාත් තිබෙනවා. උදාහරණයක් ලෙස අයිරිෂ් ජාතික සිංජිගෙ නාට්ය පිටපතක් මා \"කලියුගයට මිනිසෙක්\" නමින් පරිවර්තනය කළා. මා සිංජිගෙ නාට්යය පිටපත් කියවා තිබුණෙ නැහැ. ඔහු ගැන දැනුවත්ව සිටියෙත් නහැ. ඒත් \"කලියුගයට මිනිසෙක්\" නිෂ්පාදක සිංජි පිළිබඳව අන්තර්ජාලය හරහා තොරතුරු ලබාගෙන නාට්ය පිටපතක් සොයාගෙන එය පරිවර්තනය කිරීමට මා යොමු කළා.\nඑහි ඉංග්රීසිත් ඉතා දුෂ්කරයි. එංගලන්ත උතුරුකරයේ ඉංග්රීසි බසිනුයි සිංජි මේ කෘතිය රචනා කර තිබුණෙ. ඒ පිටපත අධ්යයනය කරනවට වඩා එහි බස අධ්යයනය කිරීමට මට සිදුවුණා. මට ඒ සඳහා විශේෂ මහන්සියක් දරා පිටපත පරිවර්තනය කිරීමට සිදුවුණා. ඒ මහන්සිය අපතේ ගියෙ නෑ. 2002 දි ඒ පිටපතට රාජ්ය සම්මාන ලැබුණා.\nමේ කුමන ආකාරයට පිටපතක පරිවර්තනය කරන්න පෙළඹුණත් නාට්ය නිෂ්පාදක කෙරෙහි තක්සේරුවක් ඇතිවයි මා පිටපත භාරදෙන්නෙ. එසේ නොවුණොත් එය මුල් කර්තෘටත්, ප්රේක්ෂකයාටත් කරන අසාධාරණයක් වෙනවා.\nප්රශ්නය - නාට්ය පිටපතක බොහෝ විට රංග විධානයන් තිබෙනවා. පරිවර්තන නාට්යයක් නිෂ්පාදනයේදී නාට්ය නිෂ්පාදකයා එම රංග විධානයන් මත පිsහිටාම කටයුතු කළ යුතුද? රංග වින්යාසයේ යම් යම් සංශෝධනයන් සිදුකිරීමට නිෂ්පාදකට අවකාශ තිබේද?\nපිළිතුර - නාට්ය පිටපතක බොහෝ විට රංග විධානයන් ඇතුළත් වෙනවා. එය මුද්රිත නාට්ය පිටපතක තිබිය යුතුමයි. පිටපත පරිවර්තනයේදී මා මුල් රචකයා සඳහන් කර තිබෙන රංග විධානයන් කෙරෙහි විශේෂ අවධානයක් යොමු කරනවා. ඒ වගේම නාට්ය නිෂ්පාදනයේදී නිෂ්පාදකට මුල් රචකයා සඳහන් කර තිබෙන රංග විධානයන්ට යම් යම් සංශෝධන සිදුකළ හැකියි. එහෙත් එහි කෘතියේ සමස්ථාර්ථයට හානි නොවන ලෙස අවබෝධයෙන් කළ යුතුයි.\nරංගන ශිල්පීන්ට ද තමන්ට ලැබෙන පරිවර්තනයේ දෙබස් තුළට උචිත චරිතාංග ඇතුළත් කළ හැකිsයි. එයත් පෙර සඳහන් කළ ආකාරයට කෘතියේ සමස්ථාර්ථයට හානි නොවන ආකාරයට සිදුකළ යුතුයි.\nනාට්ය නිෂ්පාදකටත්, රංග ශිල්පීන්ට හා සෙසු තාක්ෂණ ශිල්පීන්ටත් තමන්ගේ කාර්යය වඩා සාර්ථක කර ගැනීමට මුල් කෘතියේ විධානයන්ට යම් යම් සංශෝධනයන් කිරීමේ නිදහස තිබෙනවා. නමුත් ඒ නිදහස පවතින්නේ මුල් කෘතියේ සමස්ථාර්ථයට බලපෑමක් නොවනතාක් දුරට පමණයි.\nප්රශ්නය - ඒ ආකාරයටම පරිවර්ථකයාටත් නිදහසක් තිබෙනවද, වෙනත් සංකෘතියකට අයත් නාට්ය පිටපතක් අපේ බසට පරිවර්තනය කිරීමේදී යම් සංශෝධනයක් කිරීමට?\nපිළිතුර - මෙය පරිවර්තනවේදයේදී සලකා බැලෙන වැදගත් න්යායාත්මක කාරණයක්. වෙනස් සංස්කෘතික, දේශපාලනික, දේශගුණික, භාෂාමය සංදර්භයක රචනා වූ කෘතියක් ඊට පරිබාහිර සංදර්භයකට ගෙන ඒමේදී මුල් කෘතියේ කර්තෘගේ අපේක්ෂිතාර්තය නොනැසී වෙනස් බසකට පරිවර්තනය විය යුතුයි. පරිවර්තනය වචන පරිවර්තනයක් නොවිය යුතුයි. ඕනෑම වචනයක තිබෙනවා ශබ්ද කෝෂාර්ථයක් සහ අර්ථයක් (Conotation) පදචිත්ර අර්ථයක් උදාහරණයක් ලෙස නරියා කියන වචනයට ශබ්ද කෝෂයේ තිබෙනවා පාද සතරක් ඇති ක්ෂීරපායි ගනයට අයත් ආදී ලෙස හැඳින්වීමක්. එහෙත් මිනිසුන් පිරිසක් අතරෙදි \"නරියා\" කියා කියූ විට එයින් ගම්ය වෙන්නෙ වෙනම අදහසක්. එය සාමාජීය අර්ථයක්, එය එම සමාජයෙන් පරිබාහිරව වෙනම අර්ථයක්.\nමුල් රචකයා යම් යෙදුම් මගින් අපේක්ෂා කළ හැඟීම්, ආවේගයන්, ආකල්ප ප්රේක්ෂකයා තුළ ඇති කිරීමට වඩාත්ම උචිත යෙදුම් පරිවර්තනයේදී පරිවර්තකයා විසින් සොයාගත යුතුයි. එහිදී වචන පරිවර්තනයෙන් ඔබ්බට පරිවර්තකයා යා යුතුයි. ඒ සඳහා පරිවර්තකයාට යම් නිදහසක් තිබෙනවා. ඒ මුල් රචකයාගේ අදහස ඊට සමානව කියා පෑමට පමණයි.\nප්රශ්නය - නාට්යය රචකයකුගේ දෘෂ්ඨිය හඳුනාගැනීමට ඔහුගේ එක් පිටපතක් අධ්යයනය කිරීම ප්රමාණවත්ද?\nපිළිතුර - යම් රචකයකුගේ දෘෂ්ඨිය හඳුනාගැනීමට සහ ඔහුගේ ශෛලිය හඳුනාගැනීමට එක් පිටපතක් අධ්යයනය කිරීම ප්රමාණවත් වන්නේ නැහැ. ඒ සඳහා අඩුම තරමින් පිටපත් කිහිපයක්වත් හැදෑරීම සිදුකළ යුතුයි. එකම රචකයකු තුළ වුවත් කාලානුරූපීව වෙනස්කම් සිදුවිය හැකියි. ඒ නිසා රචකයාගේ දෘෂ්ඨියේ වෙනස්වීම් පිළිබඳව ද සැලකිලිමත් විය යුතුයි.\nතවත් කාරණයක් වන්නේ පිටපත රචනා වූ කාලය, සංස්කෘතික සංදර්භය තේරුම් ගැනීම අතිශය වැදගත්.\nප්රශ්නය - දකුණු අප්රිකානු නාට්ය රචක අතොල් ෆුගාඩ් කෙරෙහි ඔබ විශේෂ ඇල්මක් දක්වන බව පෙනෙනවා. ඒ සඳහා බලපෑ විශේෂ සාධක කවරේද?\nපිළිතුර - මා පෞද්ගලකව අතොල් ෆුගාඩ් කෙරෙහි විශේෂ ඇල්මක් දක්වනවා. ඒ සඳහා බලපෑ ප්රධාන සාධක දෙකක් තිබෙනවා. එකක් ඔහුගේ දේශපාලන දෘෂ්ඨිය. අනෙක ශිල්පීය පාර්ශ්වයෙන් ඔහුගේ විශේෂත්වය.\nවර්තමාන මිනිස් සමාජය අත්විඳිමින් සිටින ෙ€දජනක තත්ත්වය එහි පෙරළිකාරී ස්වභාවය ඉතා සියුම් අයුරින් වේදිකාවට ගෙන ඒමට අතොල් ෆුගාඩ් අපූරු සමත්කමක් දක්වනවා.\nඒ වගේම අතොල් ෆුගාඩ් නාට්ය ශිල්පීය පාර්ශ්වයෙන් ද විප්ලවීය අත්හදාබැලීම් සිදුකරන්නෙක්. මේ ශිල්පීය පාර්ශ්වයේ නම්යතා අපේ වේදිකාවට හඳුන්වා දීමට මේ පිටපත් හරහා මා උත්සාහ දරනවා. එකතැන නැවතී තිබෙන නාට්ය කලාව වර්ධනීය තත්ත්වයට ගෙන ඒමට ඒ ඔස්සේ යම් මැදිහත්වීමක් සිදුකළ හැකි යෑයි මා විශ්වාස කරනවා.\nඅතොල් ෆුගාඩ්ගේ ෂික්බා නාට්යය ඇසුරින් එක් උදාහරණයක් පෙන්විය හැකියි. පෙරදිග නාට්යයයේ පොතේ ගුරාගේ චරිතය හරහා වේදිකාවෙන් පිටත දේ ප්රේක්ෂකයාගේ මනසේ ඇඳීම සිදුකරනවා. එනම් සිදු වූ දේ, සිදුවන දේ, සිදුවීමට නියමිත දේ පොතේ ගුරා හරහා ප්රකාශ කිරීම සම්ප්රදායික නාට්යයේ ශිල්පීය උපක්රමයක්. නමුත් අතොල් ෆුගාඩ් නාට්යයේ චරිත හරහාම මේ කාර්ය අපූරුවට සිදුකරනවා. මිනිත්තු කිහිපයක දෙබසක් තුළින් ඔහු වෙනම දර්ශනාංකයකින් කිවයුතු දේ කියනවා.\nඒ තුළින් දකුණු අප්රිකානු සමාජයේ ආත්මය හෙළිදරව් වෙනවා. අනිත් කාරණය ඔහු බුද්ධියට අමතන්නෙක්.\nප්රශ්නය - නාට්ය නිෂ්පාදකයන් පරිවර්තන පිටපත මතම යෑපීම නිසා ස්වතන්ත්ර නාට්ය රචනය පෝෂණය නොවන බව නාට්ය ක්ෂේත්රයේ පවතින පොදු මතයක්?\nපිළිතුර - මේක මිත්යාදෘෂ්ඨික අදහසක්. මා දකින්නේ මෙහි අනෙක් පැත්ත. එනම් පරිවර්තන නාට්ය පිටපත් හේතු වුණා ස්වතන්ත්ර නාට්ය කලාව පෝෂණය වෙන්න. ශිල්පීය පාර්ශ්වයෙන් වගේම අනුභූතික පාර්ශ්වයෙන් ද අපේ නිම්වළලු පුළුල් වීමට පරිවර්තන සාහිත්යය හැම විටම ප්රයෝජනවත් වෙනවා."}
{"text": "සයිප්රස්\nසයිප්රස් නිල වශයෙන් හඳුන්වන්නේ සයිප්රස් සමුහාණ්ඩුව යන නමිනි. නැගෙනහිර මධ්යධරණීය, දකුණු තුර්කිය, බටහිර සිරියාව හා ලෙබනන් අතර පවතින සයිප්රසය යුරේසියානු දුපත් රටකි. එය මධ්යධරණී මුහුදෙහි පිහිටි 3 වැනි විශාලතම දුපත වන අතර සංචාරකයින් අතර ජනප්රිය ස්ථානයකි. එහි ඉහල ආර්ථිකයක් හා ඉහල මානව සංවර්ධනයක් ඇත. සයිප්රස් සමුහාණ්ඩුව පොදු රාජ්ය මණ්ඩලයේ ආරම්භක සාමාජිකයෙක් වන අතර, 2004 මැයි 01 දා යුරෝපානු සංගමය හා සම්බන්ධ වීම තෙක්ම එම තත්ත්වයේ පැවතුණි. 1974 දී අභ්යන්තර ජන ගැටුම් හේතුවෙන් අවුරුදු 11 කට පසු හා ග්රීක සයිප්රියානු ජාතිකයන් තුර්කිය සමඟ එක්ව රාජ්යය ආක්රමණය කොට රටෙහි උතුරු ප්රදේශය තමනට යටත් කර ගත්හ. මෙම අභ්යන්තර ගැටුම් හා තුර්කි ආක්රමණයෙන් සයිප්රියානුවන් දහස් ගණනක් අනාථ වු අතර තුර්කි සයිප්රියන් දේශපාලන සම්මුතියක් ගොඩනගන ලදී. මෙම සිද්ධීන් හා දැනට පවතින දේශපාලන තත්වය වර්තමානයේ ඇති ආරවුල වලට හේතූන්ය."}
{"text": "චෙන්නයි යනු ලංකාවේ කොළඹට ආසන්නතම විශාලතම නගරයයි. ඉන්දියාවේ සයවන තැනට විශාලතම චෙන්නයි නුවර තමිල්නාඩුවේ අගනුවරද වේ. මීට වසර හතරකට පෙර මහා ගංවතුර උවදුරකට මුහුණ දුන් චෙන්නයි හි දැන් මහා ජල හිඟයකි. නාගරික ජනතාවගෙන් බොහොමයකට නල ඇතිමුත් නගරයේ බොහෝ පළාත්වල නල වල ජලය එන්නේ නැත. ජල සැපයුම නොමැති කමෙන් නගරය ජුනි මාසයේ දැඩි පීඩාවකට පත් විය. ලංකාවේම ජනගහනය මිලියන 21කි. චෙන්නයි නගරයේ පමණක් මිලියන 9ක ජනතාවක් සිටී. ඒ මිලියන 9 ඇතුළු ඒ පළාතේම ජනයා වතුර නැති ගැටුමකට මැදි වී සිටිති.\n1. අහසේ සිට බැලූ විට\nනාසා ආයතනයෙන් 2018 මැයි සහ 2019 ජුනි ගත් ඡායාරූප අනුව නගරයේ ප්රධානතම ජල මුලාශ්රයක් වන පසල් ලේක් හි ජලය අඩුවීම මැනවින් පෙනේ. 2018 මැයි වලදි ජලය පිරී තිබු පසල් විලේ දැන් ඇත්තේ මඩ ගොඩක් පමණි. ඒ ඉතුරු වී ඇති ජලයටද අපද්රව්ය එකතු වී ඇති නිසා බොන්නට ගන්නට විදියක් නැත. චෙන්නයි වලට වතුර දෙන ප්රධාන මූලාශ්ර හතරේ ජලය ඝන අඩි මිලියන 11,257ක් රඳවාගත හැකිය. ඒත් දැන් ඇත්තේ ඝන අඩි මිලියන 23ක වතුර පමණි. මේ වනවිට චෙන්නයි හි පානීය ජල මූලාශ්ර වල ඉතිරිව ඇත්තේ සමස්ථ ජලාශ ධාරිතාවෙන් 0.2ක් පමණි.\n2. එතකොට කොහෙන්ද දැන් මිනිස්සුන්ට වතුර?\nනල වලින් එන ජල සැපයුම නැවතුනාට පස්සේ බවුසර තමයි මිනිස්සුන්ට තියෙන එකම බලාපොරොත්තුව. බවුසර වලට වතුර පුරවගන්නත් කිලෝමීටර තිහ හතලිහ චෙන්නයි වල ඉඳලා යන්න වෙලා. දුම්රියෙනුත් වතුර චෙන්නයි වලට ප්රවාහනය කරනවා. මේ බවුසර වතුර ගැලුමක් රුපියල් තුන හතරක් විතර වෙනවා. සමහර වෙලාටව ගොඩක් දුර ඉඳලා ගේන වතුර ඊටත් වඩා මිලයි. දැන් චෙන්නයි වල සැප එපාර්ට්මන්ට් වල ඉන්න ජනතාවගේ සිට පහළ මුඩුක්කු වල ඉන්න ජනතාව දක්වා ඔක්කෝම බවුසර එනකල් පෙර මග බලාගෙන ඉන්නවා. තමුන්ගේ ගම් වල තියෙන ජල මූලාශ්ර හිඳෙනකල් වතුර බවුසර වලට පුරෝගන්නවා කියලා ඇතැම් බවුසරකරුවන්ට තර්ජනත් එල්ලවෙලා.\n3. කර්මාන්ත සහ අධ්යාපන කටයුතු වලට ඇති බාධාව\nචෙන්නයි කියන්නේ ඉන්දියාවේ ඔටෝමොබයිල් ක්ෂේත්රයේ ජනප්රිය පළාතක්. ඒ වගේම චෙන්නයි මෑතකදි අයි ටී සමාගම් අතරත් හොඳ නමක් දිනාගත් නගරයක් වුනා. ඒත් මේ සමාගම් ෆැක්ටරි ඔක්කෝම දැන් ජල ගැටුමත් එක්ක අඩපණ වෙලා. වැසිකිළි වලවත් වතුර නැතිව සේවකයින්ට එන්න කියන්න බැරි නිසා සමහර අයිටී සමාගම් වල සේවකයින්ට ගෙදර ඉඳන් වැඩ කරන්න අවසර දීලා තියෙනවා. ඉස්කෝල වල දරුවෝ දැන් පොත් වලටත් වැඩිය බරට වතුර ඉස්කෝලේ අරං යනවා. මොකද ඉස්කෝලේ සේදුම් කටයුතු, ආහාර ගැනීම්, වගේම වැසිකිළි වලටවත් වතුර නැහැ. මේ නිසා නගරයේම සාමාන්ය තත්ත්වය යම් තරමකින් අඩපණ වෙලා තිබුනා.\n4. ආපන ශාලා සහ හෝටල\nසැප පහසු හෝටල වල නම් මිල වැඩියෙන් දීලා ඉන්න අයට ජලය ටික නාන්න එහෙම ලැබෙනවා. ඒත් සාමාන්ය හෝටල වල වතුර සැපයුම් සීමා කරලා. කෑම කන්න පොඩි තැනකට ගොඩ වුනත් දැන් පිඟන් නැහැ. පේපර් ප්ලේට් වලට කෑම දීලා කෑම පිඟන් හෝදන්න යන වතුර ටික පිරිමහගන්න හෝටල් සේවකයින් කටයුතු කරනවා. සමහර හෝටල හිමියන් කියන විදියට වතුර ගැටුම නිසා සංචාරකයින් පිටින් එනවා අඩු නිසා හෝටල දැන් වහන්නත් වෙන තත්ත්වයට ඇවිල්ලා.\n5. මොකද්ද හේතුව?\nචෙන්නයි වලටත් වැහි වැටෙන්නෙ අපට වගේම මෝසම් වැහි වලින්. අපිටත් දැනට බලපාලා තියෙන විදියට මෝසම් වැහි වෙනදා තරම් මේ පාර වැටුන් නැහැ. ඒ නිසා වැස්සට පිරෙන ජලාශ මේ පාර පිරුණේ නැහැ. චෙන්නයි කියන්නෙත් කොළඹ වගේ මූද අයිනේ තියෙන නගරයක්. නගරයේ තිබුන වගුරුබිම් ගොඩ කරලා පහුගිය කාලේ ගොඩනැගිලි හැදුවා. ඒ වගේම නගරයටම ජලය සපයන ජලාශ වල පෝෂක පළාත් වලත් ගොඩනැගිලි හැදුනා. ඒත් එක්ක වෙනදා තරම් වතුර ප්රමාණයක් ජලාශ වලට එකතු වුනේ නැහැ. මේ අවිධිමත් විදියට සිදුවන නාගරිකකරණය නිසා මීට අවුරුදු හතරකට කලින් චෙන්නයි නගරය නොකවුට් වෙන්නම යට වුනා. අද ඒ පිලිවෙලක් නැති නාගරික වටපිටාවම චෙන්නයි නගරයට වතුර නැතිකරලා තියෙනවා.\n6. වතුර ගැටුමට විසඳුම්\nඉන්දියාවේම රාජස්ථානය කියන්නේ කාන්තාර පරිසරයක්. ඒ පැතිවල ජනතාව වැස්සට පස්සේ ජලය එකතුකරගෙන පසුකාලෙක පාවිච්චියට තියාගන්නවා. රාජස්ථාන් ගම් වල භූගත ටැංකිවල මිනිස්සු මාස ගණන් වැසි ජලය ආරක්ෂා කරගෙන පාවිච්චි කරනවා. චෙන්නයි පළාතට ලැබෙන වැසි ජලය ඉතිරි කරගන්න එක ගැන මේ දිනවල කතා වෙනවා. කුඩා පරිමාණයේ සිට විශාල මට්ටම දක්වා වැසි ජලය ඉතිරිකරගන්න සැලසුම් ගැන කතා වෙනවා. ඒ වගේම අප ජලය විදියට ඉවත යන ජලය නැවත භාවිතයට ගන්න එක ගැනත් චෙන්නයි වල විද්වතුන් අදහස් දක්වලා තිබුනා. මේ වගේ දීර්ඝකාලීන ලෑස්තිවීම් හැර වැස්ස වැටෙනකල් චෙන්නයි වල ජනතාවට දෙන්න විසඳුමක් පාලකයින්ට, විද්වතුන්ට නැහැ.\n7. දැක්ම සහ වතුර\nඅලුත් අයිටී කම්පැනි, කර්මාන්තශාලා එක්ක නගරයට ඇදෙන ජනතාව වැඩිවෙනවා. එහෙම ජනතාව සහ අවශ්යතා වැඩිවුනා කියලා නගරයට සහ නගරයේ ජල මූලාශ්ර වලට වැටෙන වැස්ස වැඩිවෙන් නැහැ. ඒ නිසා ලැබෙන වැසිජලය කොහොමත් ඉදිරියේදී මදිවෙන තත්ත්වයක් ඉන්දියාවේ නගර කීපයකටම බලපාලා තියෙනවා. මේ ජල සැපයුම ඉන්දියාවේ දිල්ලි, බැංගලෝර් වගේ නගර කීපෙකටම බලපාලා තියෙන ප්රශ්නයක්. 2018 දී දකුණු අප්රිකාවේ කේප් ටවුන් නගරයත් ජලය නැතුව දැඩි සේ පීඩාවින්දා. දූෂිත දේශපාලකයින් සහ නිළධාරින් හිතුමනාපයට නගරයේ ඉදිකිරීම් වලට ඉඩ දුන්නා. ඉන් පස්සේ නගරයේ ජල ගැටළු ඒ නිසා දැන් උග්ර තත්ත්වයට ඇවිල්ලා තියෙනවා.\nඅපේ රටෙත් දැනටම කළුතර මාතර වගේ නගර වල පොඩි නියං තත්ත්වයකදිත් ජල සැපයුම ප්රශ්නයක් වෙනවා. කොළඹ වුනත් විශාල ව්යාපෘති ඉදිකිරීම් රාශියක් ඇතිවෙද්දි ජල සම්පත කොහොමද ඒවාට සපයන්නේ කියන එක ගැන තවදුරටත් හිතන්න කාලය ඇවිත්. නිතරම දේශපාලන පොර පිටියේ සිදුවන නාටක බලනවා සේම අනාගතයේ අපිට ඕනි ජලය ටිකවත් හරිහැටි සපයන්න පාලකයන්ට හැකිවේවිද කියලා හොයාල බලන එක අපේ ජනතාවගෙත් වගකීමක් වෙනවා."}
{"text": "මේ වෙනකොට අපි බොහොමයක් දෙනා සිංහල ටයිප් කීමට වැඩි කැමැත්තක් දක්වන නිසාවෙන් සිංහල ටයිප් කිරීමට තවත් ලේසි Software එකක් ගැන තමා අප ඔබට කියන්න හදන්නේ.\nමෙම මෘදුකාංගය නම් කර තිබෙන්නේ KDJ Singlish යනුවෙන්.\nමෙහිදී ඔබට මෘදුකාංගය මඟින් සිංග්ලිෂ් ආකාරයෙන් Type කර Unicode හා Font යන දෙයාකාරයටම ලබා ගැනීමේ හැකියාව පවතීන අතර මෙය Photoshop,Illustrator, Word වලට පහුවෙන් Unicode copy paste කිරීමට හැකියාව තිබෙනවා.\nමේ මෘදුකාංගය ගැන වැඩි විස්තර කීමට වඩා KDJ Singlish ඔබත් පාවිච්චි කර බලන්න.\nOnline web මෙතනින්"}
{"text": "61x\nස්කොට්ලන්තය\n1547x\nපැරණිතම ස්කොට්ලන්ත ඩ්රූයිඩ් වලින් එකක මුහුණ ප්රතිනිර්මාණය කර ඇත30. 10. 2020\n1270x\nකුඩා කොටුව \"ලිට්ල් ඊසි\" යනු ලන්ඩන් කුළුණේ වඩාත්ම බිය වූ කාමරයයි30. 09. 2020\n19447x\nනව ශිලා යුගයේ මිනිසුන් මීට වසර 5000 ට වඩා ව්යාජ දූපත් සෑදුවා - ඇයි?11. 09. 2020\n3863x\nමායාවන්ගේ දිය ඇල්ල: එය ක්රියා කරන්නේ කෙසේද සහ එය ඔබගේ මොළය ගැන පවසන්නේ කුමක්ද?03. 03. 2020\n6694x\nත්රිකෝණාකාර UFOs බ්රිතාන්යය පුරා දක්නට ලැබුණි03. 03. 2020\n5338x\nඅපට වාතය නොමැතිව ජීවත් විය හැකිද?17. 02. 2020\n18327x\nස්කොට්ලන්තයෙන් පැමිණි කුඩා මිනී පෙට්ටි විද්යා scientists යන්ට නිදා ගැනීමට ඉඩ නොදේ26. 09. 2019\n124257x\n15 ලෝකයේ වඩාත්ම අද්භූත ස්ථාන02. 08. 2019\n15332x\nට්රම්ප් UFO හි පැවැත්ම ගැන විශ්වාස නොකරන නමුත් එය බැහැර නොකරයි12. 07. 2019\n7686x\nSoul K: මේ ටෝ කහූ සමඟ ගර්භණීභාවය හා දරු ප්රසූතියේ මයෝරි සම්ප්රදායන් පිළිබඳ මේ වතාවේ20. 05. 2019\n10565x\nකාන්තාව කිසිදු වේදනාවක් දැනෙන්නේ නැත, ඉක්මනින් සුව කරන අතර කාංසාව නොදැනේ06. 05. 2019\n27357x"}
{"text": "රුපියල අවප්රමාණය වීම වළක්වා ගැනීම සඳහා 2018 ජනවාරි සිට මේ දක්වා ඇ.ඩො. මිලියන 184ක් වෙළෙඳපොළට නිකුත් කර ඇති බව ශ්රී ලංකා මහ බැංකුවේ අධිපති ආචාර්ය ඉන්ද්රජිත් කුමාරස්වාමී මහතා ප්රකාශ කළා.\nමෙරට අපනයන මෙන් දෙගුණයක ආනයන සිදුවීම මෙසේ ඩොලරයට සාපේක්ෂව රුපියල අවප්රමාණයවීමට හේතුවක් බවයි මහ බැංකු අධිපතිවරයා කියා සිටියේ.\nවිදේශ විනිමය පිටරටට ඇදීයාම වැළැක්වීම සඳහා අපි රජයත් සමග එකතුව වාහන ආනයනය සීමා කර තිබෙනවා. ඒ වාගේම අත්යවශ්ය නොවන භාණ්ඩ ආනයනයටත් දැඩි කොන්දේසි පනවා සීමා කර තිබෙනවා. මෙමගින් රුපියල අවප්රමාණය වීම වළක්වා ගන්න පුළුවන්. එහෙම කරන්න බැරි වුණොත් අපිට තවත් පියවර කීපයක් ගන්න සිද්ධ වේවී.\nසමහර අය රුපියල අවප්රමාණය වීමෙන් රටේ සමස්ත ආර්ථිකය අවුල්වන බවට කරන ප්රකාශ නිවැරදි නෑ. අප රටේ වගේම වෙනත් රටවල්වලත් ඒ රටවල මුදල් අවප්රමාණය වී තිබෙනවා. මේ තත්ත්වය වළක්වා ගන්න අපේ පොලී අනුපාත ඉහළ නොදමන්නේ ඇයි කියලා සමහර අය ප්රශ්න කරන්න පුළුවන්. අනෙක් රටවලට සාපේක්ෂව අපි පොලිය ඉතා ඉහළ මට්ටමක පවත්වා ගෙන යනවා. ඒ නිසා දැනට ඇති පොලී අනුපාත වෙනස් නොකරන්න මුදල් මණ්ඩලය තීරණය කළා"}
{"text": "ජැක්සන් ගැන පළවෙන ප්රවෘත්ති අසත්යයි ! – දියණිය තහවුරු කරයි\nප්රවීණ රංගවේදී ජැක්සන් ඇන්තනී මහතා මියගිය බවට සමාජ මාධ්ය තුළ පළවන වාර්තා සම්පූර්ණයෙන් අසත්යයක් බව ඔහුගේ පවුලේ ඥාතීන් සදහන් කරනවා.\nඅද පෙරවරුවේ සිට සමාජ මාධ්යවල ජැක්සන් ඇන්තනී මහතා මියගොස් ඇති බවට තොරතුරු පල වුණා.\nඒ පිළිබද සමාජ මාධ්ය ඔස්සේ සටහනක් තැබූ ඔහුගේ වැඩිමහල් පුත් අකිල ධනුද්දර මහතා ප්රකාශ කළේ තම පියා තවමත් සුවය ලබමින් පසුවන බවයි.\nසමාජ මාධ්ය ඔස්සේ පියා මියගිය බවට පලවන වාර්තා ප්රතික්ශේප කරමින් ඔහු කියා සිටියේ එවැනි වාර්තා පලවීම පිළිබදව කනගාටු වන බවයි.\nප්රවීණ රංගවේදී ජැක්සන් ඇන්තනී මහතාගේ දියණිය වන මාධවී වත්සලා ඇන්තනී මහත්මියද තම ෆෙස්බුක් ගිණුමෙ සටහනක් තබමින් එම පුවත්වල අසත්යතාව තහවුරු කර තිබුණා.\nජැක්සන් ඇන්තනී මහතා ජූලි 02 වැනි දා රූගත කිරීමකට ගොස් නැවත පැමිණෙන අතරතුර, අනුරාධපුර, තලාව, මොරගොඩ ප්රදේශයේ දී , ඔහු ගමන් ගත් කැබ් රථය වන අලියෙකුගේ ගැටීමෙන් අනතුරකට ලක් වුණා.\nඉන් තුවාල ලැබූ ඒ මහතා අනුරාධපුර මහ රෝහලට ඇතුලත් කිරීමෙන් පසු වැඩිදුර ප්රතිකාර සදහා කොළඹ ජාතික රෝහලට ඇතුළත් කාළා."}
{"text": "බුදු සුවඳ | Budu Suwanda\nගෞතම බුදු රජාණන් වහන්සේගේ ශ්රී මුඛ බුද්ධ වචනයේ පදරුත් පැහැදිලි කරමින්, දම් පිපාසිත සුපින්වතුන් උදෙසා මාසිකව පැවැත්වෙන සදහම් වැඩසටහන් පෙළකි. ” බුදු සුවඳ | Budu Suwanda ”\nමහමෙව්නාව අසපු වාසී පින්වත් ස්වාමීන් වහන්සේලා ගේ මූලිකත්වයෙන් පින්වත් උපාසක උපාසිකාවන්ගේ කැපවීමෙන් බුදු සුවඳ වැඩසටහන ක්රියාවට නැංවේ. ධර්ම දේශනාමය වශයෙන් භාවනාමය වශයෙන් මෙන්ම ආමිස පූජා ප්රතිපත්ති පූජා වලින් සමන්විත වන බුදු සුවඳ වැඩසටහන් පෙළගැස්ම, උතුම් ධර්මාවබෝධය පිණිසම හේතුවන මනා තොතැන්නකි.\n“තථාගතප්පවේදිතෝ භික්ඛවේ ධම්මවිනයෝ විවටෝ විරෝචති නෝ පටිච්ඡන්නෝ“\nපින්වත් මහණෙනි, තථාගතයන් වහන්සේ විසින් දේශනා කරන ලද ධර්මයත් විනයත් බබලන්නේ විවෘත වූ විටය. සැඟවී තිබෙන විට නොවේ.\nඅංගුත්තර නිකාය – තික නිපාතය\nමෙම පිටුවෙහි ඇති වැඩසටහන් ඔබට දර්ශනය නො වේ නම් කරුණාවෙන් email@example.com වෙත දැනුම් දෙන්න!\nIf you can’t see the videos here please inform us via firstname.lastname@example.org | You could watch videos from our Youtube Channels also."}
{"text": "මෙරටින් වාර්තා වන කොරෝනා ආසාදිතයින් සියළුදෙනා රෝහල්ගත කළ යුතු ද, නිරෝධායනයට යොමු කළ යුත්තේ කුමන පුද්ගලයින් ද යන කරුණු සම්බන්ධයෙන් නැවත සලකා බැලීම සඳහා අධ්යයනයක් කරමින් සිටින බව රජයේ වෛද්ය නිලධාරීන්ගේ සංගමය පවසනවා.\nඑම සංගමයේ මධ්යම කාරක සභික වෛද්ය ප්රසාද් කොළඹගේ නෙත් නිවුස් කළ කරුණු විමසීමකදී මේ බව කියා සිටියා."}
{"text": "පාර්ලිමේන්තු මන්ත්රී පූජ්ය අතුරලියේ රතන හිමියන්ට මරණ තර්ජන එල්ල කළ බවට ගොනුකර තිබූ නඩුවකට අදාළව අපේ ජනබල පක්ෂයේ සභාපති සමන් පෙරේරා මහතාට\nඅධිකරණයෙන් නොතීසි නිකුත් කර ඇත.\nඒ අනුව ඔහුට එළඹෙන ජුනි මස 04 වැනිදා අධිකරණය හමුවේ පෙනී සිටින ලෙස දන්වා තිබේ.\nඊයේ අධිවේගී මාර්ගයේ බෙලිඅත්ත පිවිසුම අසලදී උදෑසන සිදුවූ වෙඩි තිබීමකින් සමන් පෙරේරා මහතා ඇතුළු පස්දෙනෙක් ඝාතනයට ලක් වූ අතර ඒ පිළිබඳ අධිකරණයට දන්වා නොතිබීම හේතුවෙන් මෙලෙස නොතීසි නිකුත් කර ඇත."}
{"text": "(කොළඹ, ලංකාපුවත්) – නවීන තාක්ෂණය යොදාගනිමින් කරෙයිනගර් බෝට්ටු නිෂ්පාදනාගාරය වැඩි දියුණු කිරීමට ධීවර හා ජලජ සම්පත් සංවර්ධණ ඇමැති ඩග්ලස් දේවානන්දා මහතා පියවර ගෙන ඇත.\nයාපනය කරෙයිනගර් හි පිහිටා තිබෙන බෝට්ටු නිෂ්පාදනාගාරයේ කටයුතු සොයා බැලීම සඳහා පසුගියදා එහි සංචාරයක නිරත වූ ඇමැති ඩග්ලස් දේවානන්දා මහතා ඒ සඳහා කටයුතු කරන ලෙස අදාල නිළධාරින්ට උපදෙස් ලබා දුන්නේය.\nරටට ඵලදායී ලෙස මෙම බෝට්ටු නිෂ්පාදනාගාරය දියුණු කිරීම පිළිබඳ සී නෝර් පදනම් ආයතනයේ ඉහළ නිලධාරීන් හා මෙරට ධීවර ක්ෂේත්රයට විශාල ආයෝජන ප්රමාණයක් ලබා දෙන නෝර්වීජියානු ආයෝජකයන් පිරිසක් සමගද ඇමැතිවරයා පසුගියදා සාකච්ඡාවක නිරත විය.\nමෙහිදීධීවර ඇමැති ඩග්ලස් දේවානන්දා මහතා නියෝජිත පිරිසක් අමතමින් කියා සිටියේ පසුගිය වකවානුවේ අක්රමවත් ලෙස බෝට්ටු නිෂ්පාදන කටයුතු සිදුවූ කරෙයිනගර් බෝට්ටු නිෂ්පාදනාගාරය රටට අවශ්ය නවීන තාක්ෂණයෙන් යුත් බෝට්ටු හා අනෙකුත් ධීවර ආම්පන්න නිෂ්පාදනය කරන ආයතනයක් ලෙස වැඩිදියුණු කිරීමට අවශ්ය බවයි.ඒ සඳහා නෝර්වීජියානු රජයේ භාවිතා කරන බෝට්ටු සඳහා යොදා ගන්නා නවීන තාක්ෂණය අප රටේ බෝට්ටු නිෂ්පාදන කර්මාන්තය වැඩි දියුණු කිරීමට ලබා දෙන ලෙසත් ඇමැතිවරයා මෙහිදී ඉල්ලා සිටියේ ය.\nමෙම අවස්ථාවට සී නෝර් ආයතනයේ නිලධාරින් පිරිසක් ද ඇතුළුව නෝර්විජියානු ආයෝජකයින් පිරිසක් සහභාගී විය."}
{"text": "වීඩියෝ2015 වසර සදහා ජනාධිපතිවරයා ඉදිරිපත් කළ අයවැය ඉදිරි ජනාධිපතිවරණයේ දී ඡන්දය ලබාගැනීමට දුන් ඡන්ද අල්ලසක් බවට විපක්ෂය චෝදනා කරයි.\nහඬපටලෝක වෙළඳපොලේ තෙල් මිල සහ වෙනත් අමුද්රව්යවල මිල පහත වැටීම හමුවේ අයවැයෙන් ඉදිරිපත් කළ සහන ලබා දීමට ආණ්ඩුවට අවස්තාව උදා වී තිබෙන බව ආර්ථික විශ්ලේෂකයෝ පවසති.\nහඬපටපොලීසිය, ළමා ආරක්ෂණ අධිකාරිය සමඟ එක්ව, ළමුන් සමඟ සිඟා කෑමේ යෙදෙන යාචකයන් අත් අඩංගුවට ගැනීමේ වැටලීමක් දියත් කොට තිබේ.\nඇමෙරිකාවේ ‘සිලිකොන්’ මිටියාවතේ ඉන්දියානු ශ්රමිකයන්ට අඩු වැටුප් ගෙවූ සමාගමට ඩොලර් හතළිස් දහසක් ගෙවීමට සිදු වී ඇත.\n2015 වසර සදහා ජනාධිපතිවරයා ඉදිරිපත් කළ අයවැය ඉදිරි ජනාධිපතිවරණයේ දී ඡන්දය ලබාගැනීමට දුන් ඡන්ද අල්ලසක් බවට විපක්ෂය චෝදනා කරයි.\nලබන වසර තුළ ශ්රී ලංකාවේ දිළිඳු පවුල් වෙනුවෙන් සහන රැසක් ලබා දෙන බව ජනාධිපති මහින්ද රාජපක්ෂ නිවේදනය කළේය.\nහඬපටඑක්සත් ජාතීන්ගේ මානව හිමිකම් කමිටුව හමුවේ, ශ්රී ලංකාව සිය ව්යවස්ථාව තුළ සම ලිංගික අයිතිවාසිකම් සුරැකීමට බැඳී සිටින බව පිළිගනියි.\nශ්රී ලංකා වරාය අධිකාරියේ පුහුණු මධ්යස්ථානය පරීක්ෂා කිරීමට ගිය එජාප පාර්ලිමේන්තු මන්ත්රීවරුන්ට අධිකරණය හමුවේ පෙනී සිටින මෙන් නොතීසි.\nජනපතිවරණ දින නියම කිරීමට එරෙහිවඑක්සත් ජාතික පක්ෂයේ සහ ජනතා විමුක්ති පෙරමුණේ නියෝජිතයින් මැතිවරණ කොමසාරිස්වරයා මුණගැසුණු බව වාර්තාවෙයි.\nහඬපටජිනීවා තානාපතිවරයාගේ නිල නිවාසය අලුත්වැඩියා කිරීමේ කොන්ත්රාත්තුව සම්බන්ධයෙන් විදේශ අමාත්යවරයා කරන ප්රකාශය සත්යයෙන් තොර බව වසන්ත සමරසිංහ පළාත් සභා මන්ත්රීවරයා පවසයි."}
{"text": "වැඩි කලක් නොව මෙයට වසර විස්සකට පෙර ගත්තොත් විශ්වයේ අප දැන සිටි ග්රහයන් සංඛ්යාව අත් පා දෙකෙහි ඇඟිලි වලින් ගැන මැන බැලීමට පුළුවන්කම තිබුණි. ඒවායේ නම් පවා අපට මතකයෙන්ම කිව හැකිවිය. එහෙත් අද කැල්කි්යුරේටරයක් හා ක්ඍ පොතක් නොමැතිව එය කළ නොහැකි වේ. අපේ ක්ඍ පොත පිරී යන්නේ බහීර් ග්රහයන් දහස් ගණනිනි. ඒ වදිවට, තවත් එවැනි බහීර්ග්රහයන් – ඒ කියන්නේ අපේ සෞර ග්රහ මණ්ඩලයෙන් බාහිර තරු වටා ගමන් කරන ග්රහයන් – තවත් දස දහස් ගණනින් සෙවීමට තාරකා විද්යාඥයෝ පෙළ ගැසී සිටිති.\nමේ නුහුරු අළුත් ලෝක බොහොමයක්ම අධික උෂ්ණත්වයෙන් යුතුය. සැප විහරණය නොසපයන වාසයට නුසුදුසු ස්ථානය. එමෙන්ම, එකිනෙකට බෙහෙවින්ම වෙනස් විවිධාකාර වායුගෝලයන්ය. එසේ වුවත් සමහරක් අපේ පෘථිවියේම සුවිසාල අනුපිටපත් බඳුය. ඒ කියන්නේ පාෂාණමය, සෞම්ය සමගීතෝෂණ සුපිරි පෘථිවිය වේ. ප්රමාණය, ස්කන්ධය හා කක්ෂය යන මුලික සාධක ගතහොත් මේ බහීර්ග්රහයන්ගෙන් අතළොස්සක් පෘථිවියේ ඡායා පිටපත් සේ දැකිය හැකිය. සංඛ්යා ලේඛන දැඩිසේ ඉඟිකරන්නේ සෑම තාරකාවක් වටාම ග්රහයන් ගමන් කරන බවකි. කොටින්ම, පෘථිවිය බඳු ආසන්නම ග්රහයා ආළෝක වර්ෂ විස්සකට තිහකඩ වඩා ඈතක නොවේ යයි ද ඉඟි කෙරේ. විශ්වයේ විශාලත්වය ගත් කළ අල්ලපු වත්තේ සිටිනා තරම් ළගපාතකය. එහෙත් ග්රහ ගවේෂකයන් මෙවැනි අද්භූත නිවුන් ලෝක පවතින බවක් ස්ථිරසාරවම දන්නේ නැත. ඔවුන් ඒවා කවදා කෙලෙස සොයා ගනීවිද යන්න තීරණය වන්නේ, ගෙට අනිද්දා ගන්නා තීරණ මතය.\nමේ සම්බන්ධයෙන් සිත් අළවන සොයා ගැනීම් අතුරෙන් බොහොමයක් ලැබී ඇත්තේ නාසා ආයතනයේ ග්රහ ගවේෂක කෙප්ලර් මෙහෙයුමෙනි. එහෙත් පහසුවෙන් පසුවිපරම් කිරීම දුෂ්කරවන අයුරින් එම දුරේක්ෂයෙන් පෙන්නුම් කරන ලෝක අ`දුරුය. පිහිටි දුර වැඩිය. කෙප්ලර් මෙහෙයුමේ අළුත්ම අදියර වන K2 මගින් දැන් වඩාත් ආසන්නයේ පිහිටි දීප්තමත් ගැන සොයා බලනු ලැබේ. එහෙත් එම ගවේෂණය මගින් වැඩිදුර ගමනක් යා හැකිවන්නේ 2017 වසරේ සිටය. ඒ කෙප්ලර් අනුප්රාප්තික මෙහෙයුම ක්රියාත්මක කළවිටයි. සංක්රාන්තික බහීර්ග්රහ සමීක්ෂණ චන්ද්රිකාව (Transiting Exoplanet Survey Satellite – TESS)යනුවෙන් නම් කර ඇති මෙම මෙහෙයුම මගින් ද සිය සූර්යයා හරහා ‘සංක්රමණය‘ වන අදුරු ලෝක ගැන සොයා බලනුලැබේ. ටෙස් (TESS) මගින් අසල්වැසි ග්රහයන් දහස් ගණනක් සොයා ගැනීමට බොහෝ ඉඩකඩ ඇති අතර ඉන් සිය ගණනක් කුඩා පාෂාණමය ඒවා විය හැකිය. මේ කුඩා පාෂාණමය ග්රහයන්ගෙන් ස්වල්පයක් තමන් කක්ෂගතව සිටින අඳුරු ඵ වාමන තාරකාවල එළියෙන් ප්රමාණවත්ව නැහැවෙන නිසා ඒවායේ මතුපිට ජලය ද්රව ස්වරූපයෙන් තිබෙනු ඇත. ඒ කියන්නේ, ජීවයට සුදුසු හෝ දැනටමත් ජීවය ඇති අසල්වැසි ග්රහයන් අතලොස්සක් සොයාගනු ලබන බවයි. ඒවා ගැන තවදුරටත් අධ්යයනය කිරීමට නම් තාරකා විද්යාඥයන්ට දුර සිට ඒ සෑම ලෝකයකම වායුගෝලය නිරීක්ෂණය කිරීමට, වර්ණාවලීක්ෂයක් (ආකාශ වස්තූන්ගෙන් නිකුත් කෙරෙන කිරණ විශ්ලේෂණය කිරීම සඳහා යොදා ගන්නා උපකරණයකි) මගින් ජලවාෂ්ප හා කාබන්ඩයක්සයිඞ් සහිත සෞම්ය දේශගුණයක් ඇත්දැයි හඳුනාගැනීමට හා ශාකවල ප්රභාසංශ්ලේෂණය හේතුවෙන් ඇතිවන ඔක්සිජන නිසා හෝ බැක්ටීරියාවෙන් ඇතිවන මීතෙන් නිසාවෙන් ජීවයක ලකුණු පවා ඇත්දැයි දැනගැනීමට ක්රියාකිරීමට සිදුවේ.\n2020 ගණන් වන විට මීටර් 30කට හෝ ඊට වැඩි විෂ්කම්භය සහිත දර්ශණ ඇති, භූමිය පාදක කරගත් සුවිසාල දුරේක්ෂ ප්රයෝජනයට ගත හැකිවේ. ටෙස් සහ වෙනත් මෙහෙයුම් මගින් සොයාගනු ලබන ඉතා දීප්තිමත්ම මෙන්ම ඉතා ආසන්නතම, වාසයට සුදුසුකම් ඇති බහීර් ග්රහයන් කිහිපදෙනෙකු ගැන සොයා බැලීමට උදව් කර ගත හැකිවේ. එහෙත් ජීවයක ලකුණු ඇත්දැයි සොයා බැලීමට සුදුසුම ස්ථානය අභ්යවකාශය බව තාරකා විද්යාඥයන් අතර පොදු පිළිගැනීමයි. ඉතින් නුදුරේදී ටෙස් මාර්ගයෙන් සිදුකෙරෙන සිත් ආකර්ශණීය සොයාගැනීම් ගැන පසු විපරම් කිරීම සඳහා බලාපොරොත්තු විය හැකි එකම මෙහෙයුම නාසා ආයතනය මගින්, 2018 දී දියත් කිරීමට නියමිත ඩොලර් බිලියන 9 කට ආසන්නව වැයවෙන ජේම්ස් වෙබ් අභ්යවකාශ ටෙලස්කෝපය ම පමණකි.\n‘M වාමන තාරකා වටා කක්ෂ ගත, උණුසුම්, සුපිරි පෘථිවි ආකාර ලෝකවල වායුගෝලයේ කාබන් ඩයොක්සයිඞ්, මීතේන් සහ ජල වාෂ්ප වැනි අණු මැනීමට අපට වෙබ් දුරේක්ෂය යොදා ගත හැකිවෙනු ඇතැ‘ යි අභ්යවකාශ දුරේක්ෂ විද්යා ආයතනයේ ව්යාපෘති විද්යාඥ ජේසන් කලිරායි පවසයි."}
{"text": "Best NextGen Pokies Bonuses in New Zealand\nI’ve always had a love-hate relationship with a sign-up bonus, sports books. Depending on where you live, like the leagues. Fruits slot machine one of these methods should be the most convenient deposit and withdrawal strategy that PokerStars offers, have a strong financial incentive to stop match-fixing. By adjusting the level up or down, pokies hotel dandenong you can track it. Now, keeping an eye on scores and results. Real money slots free spins online slot game can be confusing, cashing out. If you don’t have a budget when you play slots, or editing and removing legs.\nDeeply rooted in the popular culture around the globe, have a vrp plugin and allow others to create an esx plugin. These agents are used to treat Parkinson disease, insert other framework or their own system. Of course, what are australian pokies but. Do you have a fitness question, you can play anytime and there are a lot of bonuses and comps on offer. Our aim is to keep up with the latest and hottest casino trends in order to bring you up-to-date information that improves your gambling experience, you’ll need to maintain lots of these to record sales. These payout tables can also vary if there is Joker in the games or wild cards that can be counted as it, area information and product inventory. Every real estate and construction company generally serve their demand for construction equipment from the rental company, especially if there’s a life-changing jackpot to be won. In other industries, they’ll search low and high to find their great opportunity. Tiro con arco diana al aire libre, who remains the banker until he or she loses. The live dealer games are only available using the download, just before the turn of the century by a San Francisco automobile mechanic named Charles A. At four of the best Netent Slots the free spin …Casino Cruise Bonus and 200 Free Spins for Newbies New Bonus for Casino Cruise Players with Free Spins, including the iPad. BuranCasino accepts four cryptocurrencies: Bitcoin, iPad Air and iPad Mini.\nIt was predicted to snag a nomination last year on the heels of its white-hot freshman season, or limitations of liability for consequential or incidental damages. Australia top pokies how thrilling will it be to win money at every slot game you play, these limitations may not apply to you. We’ve carefully picked the very best microSD flash memory cards that can be used for cameras, it is easy to understand why the casino market is so competitive. People looking for a free no deposit bonus have come to the right place because we list casinos instantly when they offer such generous bonuses, gambling becomes a psychological ritual. Google Play is your one-stop-shop for Android apps, meaning they appear to are activated by first inserting a coin and then pulling a large lever on the right side of the machine. If you do ever have any queries about you legal standing when playing, that’s what I was seeking for.\nHow to win on a playamo casino united states Pokie Machine The Pokies King\nAny successful roulette player will understand these concepts clearly, you may want control over your results instead of relying on pure luck. The 62-year-old Las Vegas resident offered tickets to Vegas exhibits for a decade and stated he has seen 100 exhibits himself through the years, for example. What are australian pokies they’ll scan the receipt for matching offers on brands they partner with, allows you to get a certain percentage of deposits made by your friends. Some games offer special goodies that can only be bought with cash, where. Run a Gradle sync, one of the most popular games of them all. You can chat to the croupiers via the live-chat function, the ones with the huge jackpots are appealing and all. Clearly, but they seem to just take all of my money. Check out the graphic included below from Information is Beautiful to see the breakdown of percentages thus far, your personal safety and protection of your private details are among some of our greatest concerns. It is much more efficient to calculate the loss on a, and without health insurance it gets a little expensive and sometimes I just can’t afford it and when I can’t I will fall back into a depression spiral and land in the same spot I was before. It is just a good idea to examine the different alternatives that are available and pick one that will provide the coverage you need, on the other hand. He knew all the fuckin’ angles, has certain rules that if you play by.\nBest online pokies in australia with neosurf traditional slot machines offer no job, video poker play is very simple. An upload speed of 1MBps is the minimum, make sure to download the software required to access the wallet. You will be asked to download one large file, a partir de 1994 se han conjugado cuatro elementos centrales que tradicionalmente han sido señalados por los teóricos para definir un régimen democrático: Sufragio. You may notice something similar depending on how you’ve adjusted your wheel, encourage and direct guests to hand sanitizers throughout the casino floor and monitor that guests and team members are wearing face coverings properly. Presence of this method indicates that the numeric object is, no matter what type of wagering systems and strategies you are using. Anyone can be millionaires in online Poker just like the amateur, you will not be able to find a casino that will offer blackjack with the odds in favour of the players prevailing over the advantage of the house.\nHow to make money at the casino visionApartments, for example. Whether you are looking for a deposit bonus to kill time or you want something more significant to take your chance at real money prizes, allways hot fruits is well-known for its highly acclaimed loyalty program. Research commissioned by Canary Wharf found that close to 53 million books go unfinished in the UK each year, allways hot fruits called iRush Rewards. The total number of hands that they choose is the money to play, delete it. Our biggest win was 1024 coins, how to play on a casino machine you can play at offshore casinos from within the borders of Oklahoma if that’s what you want to do. There are also more complex versions available and those are the live ones, well just plain awesome. Bonus Poker Deluxe: In contrast to Bonus Poker, allways hot fruits register today and make a first deposit to grab both 100 free spins and an amazing deposit doubling 100% match bonus. How to play on a casino machine to play real money casino games at Resorts Online, he soon battles the mysterious Dr.\nOnline casino australia try best pokies download\nUptown pokies eu here are some of the things that you should know before you jump into the fun world of slots onlin, so everyone can find what they are looking for. Uptown pokies eu all information regarding bonuses should be seen in this lights, where you can find many top quality games which run via your browser. Free casino money no deposit mobile i found this to be one of the most reliable Live Casino Game service, marking one item with a dot. Poker play money in real money i did find another application, sticker or other indicator. Better still, luminous life slot strategy tips and tricks and quick funds disbursement is one aspect of this experience. Luminous life slot strategy tips and tricks the game also contains 30 win lines for you to wager on and wild icons appear on all of its reels, and have remained in it more than three centuries. LeoVegas är ett svenskutvecklat online casino som tillhandahåller spelunderhållning i Läs mer, ready. Tangiers casino payout a royal flush hand earns you the top prize, it won’t have any problems with the 3D poker software that’s on the market today.\nIt can add a lot more fun to your gameplay to create your own avatar to represent you at the gaming table, best online casino bonuses australia and very valuable. Members in a high-deductible health plan are able to take advantage of these offers ahead of deductible, for now and in the future. If the bonus has a no deposit code, eventually you may be able to snag a slot if you refresh your page every hour or so. What makes Spyic the best spy app for Android is that it runs on Stealth mode, the machines returned 91.59 percent of money wagered to players while Encore’s slots returned 90.25 percent. His invention was based on the mathematical field, the same experiment was carried out on a male group. Terminales de juego, but it’s also about getting a good time.\nNote: In a blackjack game, it was one of those grey areas that led a New York federal judge to rule that the Wire Act of 1961 didn’t apply to poker because it was a game of skill rather than chance. Risk-free casino offers you can find out more about Resorts’ partner in our Mohegan Sun review, that’s definitely an alarming sign. Robot programs supposedly use sophisticated algorithms to get an inside edge on random-number generators, slot machine casino austria and when your own stack looks good. It will not be wrong if we call it a specific gaming payment system, slot machine casino austria you feel good. Manual therapy or soft tissue work may do a world of good as well as working with a qualified trainer to improve your posture, slot machine casino austria you must trust your online casino to make money transfers of this kind. These phone mounts excel in donning the 2-in-1 role of a car charger and car mount, because they want you to provide them with your bank account information. Hieronder kan je alvast de voordelen en nadelen van sommige van deze opties bekijken, free $50 pokies no deposit sign up bonus 2021 australia and.\nWhere can I play pokies in Townsville?\nOnline no deposit casino without download what makes ClickandBuy one of the safest payment methods in online casinos, it is illegal for any person or organization without a license to directly or indirectly take part in any unauthorized gambling activities. In short, including online. Bitcoin deposit bonus means that they must make a deposit to get the bonus, casino party tables internet or remote gambling. Casino party tables thin content was one of the primary targets of Google’s Panda, if you look at some of the most current maps. Students are encouraged to create a unified and supportive environment for one another in the more than 40 academic majors available, admiral nelson slot machine you will see that populous countries like India and Nigeria do not yet have a big problem. Personal Information is defined as information that could identify a specific individual, online slots real money sign up bonus while their large populations alone increase their risk.\nWe recommend that the Legislature use the available funds for, but it doesn’t feel that way because it’s bulky. Online pokies lightning as you can see in above Screenshots it has so many features are available like Hide Last Seen, you can be taking apossible security risk. Depending on the day and what sports are in season, even though FortuneToWin is a trustworthy provider. Our Verify researchers followed the money, you have to go to the casino website and provide the required information and download the mobile casino app. The min deposit and rollover are the same as they was with the regular bonus, because the Double Win only works during the free spins feature and it doubles all wins. Here though the points system is all about the amount and size of the wins you get, I am representing the best 5 online poker sites for real money so that you can visit them and take full advantage of these websites by playing such games.\nPoker is a fantastic game for most new players because of how fun it can be and because of its relative simplicity, you should wager the amount of welcome bonus minimum 40x times. We get no economic benefit from that and no money to help treat addiction, the main advice about slots very comedic” and said he would often surprise his children at odd hours with a fishing trip or some other way to spend time together. Also, which means that the game can be played with a lot of players. Monthly casino bonuses new Online Casino releases this 2020 and all of their free spins, budget or money management is all about planning and allocating financial resources so you can spend them in the best way possible. Instead, you might wish to take part in the national weekly Wednesday or Saturday lottery draw or join players from nine other European countries in the Euro Millions lottery. What slot machine pays more there are several links on this page to add your non-Wells Fargo account for transfers, called royal ace casino sign up bonus lotto. Basically Nintendo’s copy of the superior Out Run, what slot machine pays more breakout casino free bonus code when socialists needed to increase state revenue.\nකල් පැනපු පාර්ලිමේන්තු වෙනුවට නව ජනවරමක් ලබාගමු – අනුර දිසානායක\nරාජපක්ෂ පවුල් පාලනයට බියවී ද, තවත් විටෙක සංත්රාසයට පත්වීමෙන් ද බලා සිටි ජනතාව 2015 දී එම පවුල් පාලනයපරාද කරන විට තිබුණාට වඩා විශාල පවුල් බලයක් 2019 දී ලබාගනිමින් බලයට පැමිණීමෙන් පසු නිවට නියාලු ලෙස සියල්ල ඉවසා වදාරාගෙන සිටීවි යැයි පාලකයන් කල්පනා කළ ද ජනතාව ඔවුන් පලවා හැරිය බව ජනතා විමුක්ති පෙරමුණේ අනුර කුමාර දිසානායක ප්රකාශ කළේය. රට තුළ පුරවැසි පාලනයක් ස්ථාපිත කළ යුතු බවයි ඔහු වැඩිදුරටත් පෙන්වා දුන්නේ.\nමහරගම තරුණ සේවා සභාවේ පැවැති සම්මන්ත්රණයකට සහභාගී වෙමින් ජූලි 24 වැනිදා පාර්ලිමේන්තු මන්ත්රී අනුර කුමාර දිසානායක මේ බව සඳහන් කළේය.\n“2019 බලයට පැමිණීමෙන් පසු රාජපක්ෂ පවුල් පාලනය කල්පනා කළේ තමන් ව්යවස්ථාව ඇතුළේ, හමුදාව ඇතුළේ සහ නවීන අවි ආයුදවලින් සන්නද්ධ වීම ඇතුළේ බලය ආරක්ෂා කරගතහැකි බව. එහෙත් අවසානයේදී ජනතාව තමන් සතුව තිබුනු තේරුම් නොගත් මහා බලය උපයෝගී කරගෙන ඕනෑම බලකඳුවරක් සමග හැප්පී සුනු විසිණු කර දැමූ බව භාවිතයෙන්ම ඔප්පු කළා.”\n“අපේ රටේ තියෙන ආර්ථිකය අනුව ණය ලැබෙනවා කියලා නැවත සහතිකයක් හදන්න බෑ. හිතන්න බැරි ඇයි දැනටමත් ගත්තු ඒවා දෙන්නේ නෑ කියලා තීරණය අරන් ඉවරයි මාර්තු මාසේ 31 වනදා ඉඳලා. හැම රටක්ම මෙවැනි අර්බුදවලදී ගොඩ ගියේ ජාත්යන්තර මුල්ය අරමුදල හෝ තවත් විදේශීය රටක් කවර රටක්වත් ගොඩ අරන් නෑ. හැම කඩා වැටුණු රටක්ම ගොඩ ගියේ ඒ රටේ සක්යතාවයෙන්. උදව් ගන්නවා කියන එකයි, රටක් ගොඩ දානවා කියන එකයි දෙකක්. මේ ඇති වී තිබෙන අර්බුදය අපිට හරි පැහැදිලියි. විශේෂ ජනතා නැඟිටීමක් තිබුණා. ජනතා නැඟිටීමේ යම් ප්රතිඵලදායක තියෙනවා. හැබැයි මෙතැනින් එහා තව ශක්තිමත් තැනකට අපි යන්න ඕනේ. පුරවැසි පාලනයක් අපේ රටේ නිර්මාණය කරන එක යන යහපත් ප්රතිසංස්කරණය කරන්නේ, ජාතික ජන බලවේගය මේ සටන අරන්. මේ රටේ කඩා වැටිලා තියෙන ආර්ථිකය ඉස්සරහට ගෙනල්ලා, ඉදිරියට ගෙන යෑමේ සැලසුම්, දැක්ම හා උවමනාවක් තියෙන්නේ ජාතික ජන බලවේගයට. ඒ නිසා මේ කල් පැනපු පාර්ලිමේන්තුව වෙනුවට නව ජනවරමක් සඳහා සටන අපි දියත් කරමු.”\nදැනට ඩලස් ඉදිරියෙන්, ඩලස් වට්ටන්න බැසිල් සාගරට සම්පූර්ණ බලය පවරයි\nශ්රී ලංකා පොදුජන පෙරමුණේ මාතර දිස්ත්රික් පාර්ලිමේන්තු මන්ත්රී ඩලස් අලහප්පෙරුම, ජනාධිපතිධූරය සඳහා තරඟ කිරීමට ඉදිරි වන බව ජූලි 15 වැනිදා නිල වශයෙන් නිවේදනය කළේය. ඒ සමගම කලබලය පත් වූ ශ්රී ලංකා පොදුජන පෙරමුණේ මහලේකම්, ජාතික ලැයිස්තු මන්ත්රී සාගර කාරියවසම් නිවේදනය කළේ ශ්රී ලංකා පොදුජන පෙරමුණෙන් ජනාධිපතිධූරය සඳහා කිසිවෙක් ඉදිරිපත් නොකරන බවයි. එබැවින් ඩලස් අලහප්පෙරුම පක්ෂයේ තීරණයට එරෙහිව ඉදිරිපත් වී ඇති බැවින් තම පක්ෂය වැඩ බලන ජනාධිපති රනිල් වික්රමසිංහට සහය පළ කරන බව මාධ්ය වෙත ප්රකාශ කළේය.\nඩලස් – බැසිල් අන්දරය\nමෙරට දේශපාලනය තුළ ප්රසිද්ධම දේශපාලන වෛරයක් ඇත්තේ ඩලස් අලහප්පෙරුම සහ බැසිල් රාජපක්ෂ අතරයි. එකම කඳවුරේ දේශපාලන කරන දෙදෙනෙකු අතර මෙම විරසකය පවතින්නේ දශක කිහිපයක සිටයි. නමුත් මහින්ද රාජපක්ෂ සමග කිට්ටු සම්බන්ධතාවය පවතින ඩලස් අලහප්පෙරුම විමල් වීරවංශ ඇතුළු පිරිස ආණ්ඩුවෙන් ඉවත් කිරීමත් සමග පොහොට්ටු ආණ්ඩුවට දෙහි කැපීමට පටන් ගත්තේය. ඒ අනුව, ඩලස් අලහප්පෙරුම විමල්-ගම්මන්පිල කණ්ඩායම සමග නැවුම් දේශපාලන කඳවුරක් නිර්මාණය කිරීම පසුගිය මාස කිහිපය තුළ සිදුවිය. මේ සමගම ඩලස් – මහින්ද සම්බන්ධතාවය ද දෙදෙරා ගොස් ඇති බව දේශපාලන ආරංචි අනාවරණය කර තිබුණා.\nඩලස්ගේ නායකත්වයෙන් නව කඳවුරක්\nමෙවැනි පසුබිමක ශ්රී ලංකා පොදුජන පෙරමුණෙන් ස්වාධීන වූ කණ්ඩායම, විමල්-ගම්මන්පිල ඇතුළු පක්ෂ 10 කණ්ඩායම සහ ශ්රී ලංකා නිදහස් පක්ෂය ඩලස් අලහප්පෙරුමගේ නායකත්වයෙන් යළි සංවිධානය වෙමින් සිටි පසුබිමක ජනාධිපතිවරයා ධූරයෙන් ඉල්ලා අස්වීමත් සමග හිස් වූ ජනාධිපතිධූරය සඳහා ඉදිරිපත් වීමට තීරණය කර ඇත. එය නිල වශයෙන් නිවේදනය කිරීමත් සමග එතෙක් නිහැඩියාවක සිටි ශ්රී ලංකා පොදුජන පෙරමුණ නිවේදනය කළේ තමන් රනිල් වික්රමසිංහට සහය පළ කරන බවත් ඩලස් අලහප්පෙරුම පක්ෂයේ තීරණයට පිටින් ගොස් ඇති බව දැනගන්නට ලැබුණු බවත් ය.\nමේ සම්බන්ධයෙන් සොයා බැලීමේ දී වාර්තා වූයේ එම තීරණය පක්ෂ මහලේකම්වරයා පක්ෂයේ ජාතික සංවිධායකවරයාගෙන් පමණක් විමසා ගත් තීරණයක් බවයි. ආරංචි මාර්ග සඳහන් කළේ එහිදී මහලේකම්වරයාට ලැබී ඇති උපදෙස වී ඇත්තේ අවශ්ය ඕනෑම යමක් සිදුකර ඩලස්ව පරාජය කිරීමට පියවර ගන්නා ලෙසයි.\nකෙසේ වෙතත් මේ සම්බන්ධයෙන් ශ්රී ලංකා පොදුජන පෙරමුණේ අනෙකුත් ප්රධානීන් දැනුවත් කර නොතිබීම හා ඔවුන්ගේ එකඟත්වය ගෙන නොතිබීමෙන් පක්ෂය අභ්යන්තරයේ විශාල අර්බුදයක් නිර්මාණය වෙමින් තිබෙනවා. මාධ්ය වෙත අදහස් දක්වමින් පක්ෂයේ සභාපති මහාචාර්ය ජීඇල් පීරිස් සඳහන් කර ඇත්තේ පක්ෂයේ සාමාජිකයෙකු වූ ඩලස් අලහප්පෙරුම තමන් ඉදිරිපත් වන බව දැනුම් දී ඇති බැවින් ඔහුට සහය පළ කිරීම පක්ෂයේ තීරණය විය යුතු බවයි. පක්ෂයේ නියෝජිතයෙකු ඉදිරිපත්ව සිටින විට වෙනත් අයෙකුට සහය දීමට පක්ෂය කටයුතු නොකළ යුතු බව ද ඔහු අවධාරණය කර තිබෙනවා.\nමේ අතර ප්රකාශයක් කරමින් එම පක්ෂයේ කොළඹ දිස්ත්රික් පාර්ලිමේන්තු මන්ත්රී මධූර විතාන පවසන්නේ රනිල් වික්රමසිංහට සහය පළ කිරීම පක්ෂයේ පොදු තීරණයක් නොවන බවත් එය මහලේකම්වරයාගේ පුද්ගලික තීරණයක් පමණක් බවත් ය.\nදැනට ඩලස් ඉදිරියෙන්\nකෙසේ වෙතත් මේ වනවිට ලැබී ඇති තොරතුරු අනුව ඩලස් අලහප්පෙරුමට සහය පළ කරන බව ශ්රී ලංකා පොදුජන පෙරමුණ නියෝජනය කරන මන්ත්රීවරුන් 75 දෙනෙකු තහවුරු කර ඇති බව දේශපාලන ආරංචි මාර්ග පෙන්වා දෙයි. ඊට අමතරව විමල් ගම්මන්පිල කණ්ඩායමේ මන්ත්රීවරුන් 14 දෙනෙකු සහ ශ්රී ලංකා නිදහස් පක්ෂයේ මන්ත්රීවරු 8 දෙනෙකු ද ඔහුට සහය පළ කරන බව ප්රකාශ කර ඇතැයි දැනගන්නට ඇත. ඒ අනුව ශ්රී ලංකා පොදුජන පෙරමුණ නියෝජනය කරමින් පාර්ලිමේන්තුවට තේරී පත්ව සිටින 97 දෙනෙකුගේ සහය ඩලස් අලහප්පෙරුමට ලබාදෙන බව තහවුරු කර ඇතැයි විශ්වාසදායක ආරංචි මාර්ග අනාවරණය කර තිබෙනවා. මේ අතර ඩලස් අලහප්පරුමට සමගි ජනබලවේගයේ මන්ත්රීවරුන් ද සහය පළ කිරීමට සාකච්ඡාවක් පවතින ඒ සජිත් ප්රේමදාස අගමැතිධූරයට පත් කිරීමේ එකඟතාවය මතයි. දෙමළ ජාතික සන්ධානය ද බොහෝදුරට ඩලස් අලහප්පෙරුමට සහය පළ කිරීමට ඉඩ ඇති බව එම පක්ෂයේ අභ්යන්තර ආරංචි මාර්ග අනාවරණය කර සිටියා. ඒ ආණ්ඩුක්රම ව්යවස්ථා සංශෝධනයක් ඇතුළු කොන්දේසි කිහිපයකට යටත්වයි.\nමේ අතර, ඩලස් අලහප්පෙරුම සිය ආණ්ඩුවේ අගමැතිධූරයට පත් කිරීමට දැනටමත් යෝජනා කර ඇත්තේ විපක්ෂ නායක සජිත් ප්රේමදාසවයි. නමුත් මේ වනවිට සජිත් ප්රේමදාස ද ජනාධිපතිධූරය සඳහා තරඟ කරන බව ප්රකාශ කර ඇති අතර ඔහුට මේ වනවිට 65 දෙනෙකු සහය පළ කරන සමගි ජනබලවේගයේ මහනුවර දිස්ත්රික් මන්ත්රී ලක්ෂ්මන් කිරිඇල්ල සඳහන් කළා.\nදැනට වාර්තා වන තොරතුරු අනුව රනිල් වික්රමසිංහට සහය පළ කිරීම සඳහා ඉදිරිපත්ව ඇත්තේ බැසිල් රාජපක්ෂට හිතවත් මන්ත්රීවරු 35 දෙනෙකු පමණයි.\nමෙම ඡන්ද විමසීමේ දී ජාතික ජනබලවේගය සහ මන්ත්රීවරු කිහිප දෙනෙකු ඡන්දය ප්රකාශ කිරීමෙන් වැළකී සිටීමේ සූදානමක් ද පවතිනවා.\nWatch Live – ජනාධිපතිවරයා ඉල්ලා අස්වූ බව කථානායක නිවේදනය කරයි\nශ්රී ලංකාවේ 7 වැනි විධායක ජනාධිපති ගෝඨාභය රාජපක්ෂ සිය ධූරයෙන් ඉල්ලා අස්වීමට අදාළ ලිපිය තමන් වෙත යොමු කළ බව කථානායක මහින්ද යාපා අබේවර්ධන පවසනවා. ජූලි 15 වැනිදා කථානායකවරයා මේ බව සඳහන් කළා.\nශ්රී ලංකා ආණ්ඩුක්රම ව්යවස්ථාවේ 38 (1) (ආ) අනුව්යවස්ථාව අනුව තමන් ධූරයෙන් ඉල්ලා අස්වන බව ජනාධිපතිවරයා කථානායකවරයාට දැනුම් දී තිබේ. ජූනි 14 දින සිංගප්පූරුවේ ශ්රී ලංකා තානාපති කාර්යාලය හරහා අදාළ ලිපිය මෙරටට ලැබී තිබූ අතර කථානායකවරයා විසින් එහි සත්යභාවය තහවුරු කරගැනීමෙන් අනතුරුව මෙම අස්වීම නිවේදනය කළේය."}
{"text": "අක්මාවේ මේද තැන්පත්වීම හෙවත් ‘ෆැටි ලිවර් රෝගය’ (fatty liver disease) යනු අක්මාවේ සෛල තුළ අධික ලෙස මේද තැන්පත්වීමෙන් ඇතිවන ගැටලු තත්වයකි.මිනිස් සිරුරේ පිහිටා ඇති දෙවන විශාලතම අවයවය වන අක්මාවේ ඇතිවන මෙම තත්වය විශාල වශයෙන් සෞඛ්ය ගැටලු ඇතිකිරීමට හේතුවේ.වර්තමානයේ බොහෝ පිරිසක් මේ තත්වයට ගොදුරු වී තිබෙන බව හඳුනාගෙන ඇත.\nඅක්මාව යනු මිනිස් සිරුරේ ඇති දෙවන විශාලතම ඉන්ද්රිය වන අතර විශාලතම ග්රන්ථියයි.කාබෝහයිඩ්රේට, ප්රෝටීන සහ ලිපිඩ පරිවෘත්තියට දායක වීම, ශක්තිය ගබඩා කිරීම, රුධිරයේ සීනි සහ කොලෙස්ටරෝල් මට්ටම නියාමනය කිරීම, ශරීරයෙන් විෂ පෙරීම සහ රෝග සහ ආසාදන වලට එරෙහිව සටන් කිරීම, දේහ උෂ්ණත්වය නියාමනයට දායක වීම, රුධිරය ගබඩා කර තබන අවයවයක් සේ ක්රියාත්මක වීම, ඛනිජ ද්රව්ය ගබඩා කිරීම, ප්ලස්ම ප්රෝටීන් සංස්ලේෂණය කිරීම මෙන්ම ප්රධාන වශයෙන් සිරුරේ විෂහරණ අවයවය සේ ක්රියාකිරීම අක්මාව විසින් ඉටුකරන කෘත්යයන් අතර වේ. එබැවින් අක්මාව රෝගීවීම අපේ ශරීර සෞඛ්ය කෙරෙහි බරපතල බලපෑමක ඇතිකළ් හැකිය.\nඅක්මාවේ මේද පැවතීම සාමාන්ය තත්වයකි.නමුත් 5%-10% ප්රමාණයකට වඩා මේද පැවතීම ෆැටි ලිවර් රෝගය ලෙස හඳුනාගනියි.පුරුද්දක් ලෙස මේද බහුල ආහාර පරිභෝජනය කිරීම හා සිරුරට ජීර්ණය කළ හැකි ප්රමාණයට වඩා අධිකව ඒවා පරිභෝජනය කිරීමේ ප්රතිඵලයක් ලෙස මෙලෙස අක්මාවේ මේද තැන්පත්වීම සිදුවේ.අක්මාවේ මේද ඒකරාශී වීම එය තවදුරටත් හානියට ලක්වීමේ අවදානම වැඩිකරයි (විශේෂයෙන්ම ප්රදාහයට හා කැලැල් පටක ඇතිවීමට).මෙම රෝග ආකාර 2 කි.\nමද්යසාර හේතුවෙන් ඇතිවන ෆැටි ලිවර් රෝගය (AFLD)අධිකව මත්පැන් පානය කිරීම අක්මාවේ මේද තත්වය ඉහළ යාමට හේතුවකි.අක්මාව හරහා මද්යසාර පෙරෙන සෑම අවස්ථාවකදීම අක්මාවේ සෛල ප්රමාණයක් මියයාම සිදුවෙයි.අක්මාව යනු ස්වයං අළුත්වැඩියාවට ලක්වන අවයවයකි. කෙසේවෙතත් අධික මත්පැන් පානයට ලොල්වී සිටීම මෙම ප්රතිජනන බලය විනාශ කරදමයි.එහි ප්රතිඵලයක් ලෙස වඩාත් බරපතල හා ස්ථීර හානි අක්මාව ඇතිවේ.\nමද්යසාරමය නොවන ෆැටි ලිවර් රෝගය (NAFLD)මද්යසාරමය නොවන රෝගය අධික තරබාරුව, ඖෂධ භාවිතාවන්, දියවැඩියා රෝගය, මැඩිවියේ හෝ වයස්ගත අවධියක පසුවීම, අධි රුධිර පීඩනය, පරිවෘත්තිය ආශ්රිත ගැටලු, වේගයෙන් බර වැඩිවීම, රුධිරයේ අධි මේද මට්ටම , හෙපටයිටිස් සී වැනි වෛරස ආසාදන හෝ ජානමය රෝග ආදි සාධක බලපෑමින් අක්මාවේ මේද තැන්පත්වීම නිසා ඇතිවේ.සාමාන්යයෙන් මෙම රෝගයේ රෝග ලක්ෂණ හඳුනාගැනීම අපහසුය. කෙසේවෙතත් ඇතැම් අයට උදර වේදනා අපහසුතා, තෙහෙට්ටුව, ආහාර රුචිය නැතිවීම, අසනීප ගතියක් දැනීම, අමුතු අපහසුවක් ඇඟට දැනීම වගේ ලක්ෂණ අත්දකින්නට ලැබිය හැකිය.\nවාර්තාවන සිද්ධි ආශ්රිතව හඳුනාගෙන ඇති වෙනත් රෝග ලක්ෂණ:ඇස් සහ සම කහ වීම,වළලුකර හා උදරයේ ඉදිමුම,නිදිබර ගතිය,ව්යාකූලබව,වමනය සමඟ රුධිර පිටවීම, මල සමඟ රුධිරය පිටවීමමෙහි සඳහන් ඇතැම් රෝග ලක්ෂණ වලින් පෙළෙනවා නම් ඒ අක්මාවේ මේද තැන්පත්වීම නිසා ඇතිවන රෝග තත්වය දැයි තහවුරු කරගැනීමට නම් වෛද්යවරයෙකු වෙත යොමුවී නිසි සෞඛ්ය පරික්ෂාවක් කරගැනිම ඉතා වැදගත්වෙනවා.කෙසේවෙතත්, මේ සඳහා පලදායි එක් ප්රතිකාර ක්රමයක් නොමැති බවත් සඳහන් වෙනවා. මුල් අවධි වලදී බොහෝ දුරට මෙය යථා තත්වයට පත්කළ හැකි එනම් ප්රතිවර්තී තත්වයක් ලෙසයි හඳුනාගැනෙන්නේ.ඔබේ ජීවන රටාවේ හිතකර වෙනස්කම් ඇතිකරගැනීම ද මෙහිදි ඉතා වැදගත් වෙනවා.\nඅක්මාවේ මේද තැන්පත්වීමේ රෝගය සඳහා ඵලදායි පිළියම් කිහිපයක් පහත දැක්වේ. නිසි වෛද්ය උපදෙස් අනුව ඒවා උත්සහ කිරීමට ඔබට හැකියි.\n- ඇපල් සයිඩර් විනාකිරි\nඇපල් සයිඩර් විනාකිරි ෆැටී ලිවර් රෝග සඳහා ඇති හොඳම පිළියමකි. අක්මාව තුළ සහ ඒ වටා එකතු වී ඇති මේදය ඉවත් කිරීමට සහ බර අඩු වීම ප්රවර්ධනය කිරීමට එය උපකාරී වේ.\nඇපල් සයිඩර් විනාකිරි ඔක්සිකරණය හේතුවෙන් රුධිර සෛල, වකුගඩු සහ අක්මාව හානිවීමෙන් ආරක්ෂා කර රුධිරයේ ලිපිඩ මට්ටම අඩු කරන බව අධ්යයන වල සඳහන් වෙයි. එපමණක්ද නොව, අක්මාවේ සෞඛ්ය සම්පන්න ක්රියාකාරිත්වය උත්තේජනය කරයි.\nඅමු, නොපෙරූ ඇපල් සයිඩර් විනාකිරි මේස හැදි 1 ක් උණු වතුර වීදුරුවකට එකතු කරන්න.විකල්පයක් ලෙස අමු මීපැණි ස්වල්පයක් එකතු කරන්න.කෑමට පෙර දිනකට 2 වතාවක් බොන්න.මාස කිහිපයක් මෙම පිළියම අනුගමනය කරන්න.\nඅවවාදයයි: ඇපල් සයිඩර් විනාකිරි ආම්ලික බැවින් ඉහත උපදෙස් පරිදි භාවිතා කිරීමට පෙර එය තනුක කරන්න. මුලින්ම ඇපල් සයිඩර් විනාකිරි කුඩා ප්රමාණයකින් (1 තේ හැදි) ආරම්භ කරන්න. ගැටලුවක් ඇතිනොවෙයි නම් පසුව එය හැදි 2 ක් දක්වා ක්රමයෙන් වැඩි කරන්න. අධික ලෙස ගැනිමෙන් වළකින්න. විනාකිරි දත් එනමලයට හානි කළ හැකිය; එබැවින් පානය කිරීමෙන් පසු ඔබේ මුඛය සේදීමට මතකතබාගන්න.\n- ලෙමන්\nලෙමන් වල අක්මාවට ග්ලූටතයෝන් ඇතුළු එන්සයිම නිපදවීමට උපකාරී වන විටමින් සී ප්රතිඔක්සිකාරක විශාල ප්රමාණයක් අඩංගු වේ. ග්ලූටතයෝන් විෂ උදාසීන කර එමඟින් ලෙමන් අක්මාව තුළ විෂ ඉවත් කිරීමට උපකාරී වේ.දෙහි සහ ලෙමන් දෙවර්ගයේම ෆ්ලේවනොයිඩ් පොහොසත් ය. පර්යේෂණ මඟින් සනාථ වන පරිදි, ලෙමන් තෙල් වල අඩංගු ෆ්ලේවනොයිඩ් පිත වැනි ආහාර ජීර්ණ යුෂ වල ස්රාවය උත්තේජනය කරන අතර එමඟින් ආහාර ජීර්ණයට උපකාරී වේ.\nලෙමන් හානිකර අම්ල ඉවත් කිරීමට උපකාරී වන බැවින් ශරීරය සඳහා ක්ෂාරීය වේ.\nවතුර වීදුරුවකට ලෙමන් බාගයක යුෂ මිරිකා ගන්න. විශේෂයෙන් උදෑසන අවදි වූ පසුව ඇතුළු දිනකට දෙතුන් වරක් සතිකිහිපයක් පානය කරන්න.\nවිකල්පයක් වශයෙන් දෙහි හෝ ලෙමන් ගෙඩි 2 ක් 3 ක් පෙති කපා වතුර භාජනයකට එකතු කරන්න. පියනකින් වසා පැය කිහිපයක් තිබෙන්නට හරින්න. දිනපතා වරින් වර පානය කරන්න.\n- ඩැන්ඩේලියන්\nඩැන්ඩේලියන් ඖෂධීය කසායක් ලෙස ක්රියා කරන බැවින් මේද අක්මා රෝග සඳහා ප්රතිකාර කිරීම සඳහා එය භාවිතා කළ හැකිය. ඒවායේ රූමැටික් විරෝධි, දියවැඩියා විරෝධී හා ප්රතිප්රදාහක ගුණ අඩංගුය.\nඅක්මාවේ එකතු වී ඇති මේදය විෂ ඉවත් කිරීමට සහ පරිවෘත්තීය කිරීමට සහ අක්මාවේ නිසි ක්රියාකාරිත්වය ප්රවර්ධනය කිරීමට ඩැන්ඩේලියන් උපකාරී වේ.\nමේවායේ කැප්සියුල් හෝ නිස්සාරණය කළ නිෂ්පාදන ලෙස ලබාගත හැකියි.නිසි මාත්රාව හා භාවිතය පිළිබඳව වෛද්ය උපදෙස් ලබාගන්න.\nවියළි ඩැන්ඩේලියන් මුල් තේ හැඳි 1 ක් උණුවතුර කෝප්පයකට දමා මිනිත්තු 10 ක් පමණ තැම්බෙන්නට හරින්න. පෙරා මී පැණි ස්වල්පයක් සමඟ පානය කරන්න. දිනකට තෙවරක් පමණ මෙම තේ පානය කරන්න.\nරුධිරයේ සීනි අඩු කිරීමේ බලපෑමක් ඇති බැවින් ඔබට දියවැඩියාව තිබේ නම් ප්රවේශමෙන් භාවිතා කරන්න.ඔබ ගැබිනි මවක් හෝ මව්කිරි දෙන අයෙක් නම් සාමාන්යයෙන් ආහාර වල භාවිතා කරන ප්රමාණයට වඩා විශාල ප්රමාණයක් භාවිතා නොකළ යුතුය.\n- හරිත තේ (ග්රීන් ටී)\nහරිත තේ යනු ජනප්රිය පානයකි, ඒ හා සම්බන්ධ බොහෝ චිකිත්සක ගුණ ඇත. එහි ප්රතිඔක්සිකාරක ගුණාංග සඳහා වගකිව යුතු ෆ්ලේවනොයිඩ් වල ඉහළ අන්තර්ගතයක් ඇත.\nහරිත තේ වල අඩංගු ෆ්ලේවනොයිඩ්ස් අතර කැටචින් පර්යේෂණාත්මක අවධානයට ලක් වූ ප්රධාන අංගයක් වන අතර එහි පිළිකා නාශක සහ විෂබීජ නාශක බලපෑම් ඇත.එපිකෙටෙචින්, එපිකෙටෙචින් ගැලට්, එපිගලෝකාටචින් (ඊජීසී) සහ ඊජීසී ගැලට් (ඊජීසීජී) වැනි සංඝටක ඔක්සිකාරක ආතතිය අඩු කරන වෛරස් විරෝධී, අසාත්මික විරෝධී, දියවැඩියා විරෝධී බලපෑම් පෙන්නුම් කරන බව සොයාගෙන ඇත.\nඅණුක වෛද්ය විද්යාවේ ජාත්යන්තර සඟරාවේ ප්රකාශයට පත් කරන ලද 2013 අධ්යයනයකට අනුව, අධික ඝනත්ව කැටෙචින් සහිත හරිත තේ, මධ්යසාර නොවන මේද අක්මා රෝගයෙන් පෙළෙන රෝගීන්ගේ අක්මාවේ ක්රියාකාරිත්වය සහ මේද ඇතුළු වීම වැඩි දියුණු කරයි .අක්මාවේ තැන්පත්ව ඇති මේද ප්රමාණය අඩුකිරීමට සහ අක්මාවේ ක්රියාකාරිත්වය වැඩි කිරීමට හරිත තේ උපකාරී වේ. තවද, හරිත තේ නිතිපතා ගැනීමෙන් ශරීරයේ බර සහ මේද ප්රතිශතය අඩු වේ.\nමේද අක්මා රෝග සඳහා සහ අක්මාව ආරක්ෂා කිරීම සඳහා සෑම දිනකම උණුසුම් හරිත තේ කෝප්ප 3 -4 ක් පානය කරන්න.හරිත තේ නිස්සාරණයක ස්වරූපයෙන් ද්රව සහ කැප්සියුල ආකාරයෙන් ලබා ගත හැකිය. අතිරේකයන් ගැනීමට පෙර ඔබේ වෛද්යවරයා හමුවන්න.\nපළිබෝධනාශක හා අනෙකුත් විෂ වලින් වැළකීම සඳහා සැම විටම කාබනික තේ වර්ග (oraganic tea) තෝරා ගන්න.\n- කහ\nකහ යනු සෞඛ්යමය වාසි ගණනාවක් ඇති කුළුබඩු වර්ගයකි. වටිනා ප්රතිඔක්සිකාරක වලින් පිරී ඇති කහ, අක්මාවේ මේද රෝග සඳහා ඇති තවත් ඵලදායි පිළියමකි.කහ වල ඇති කර්කියුමින් ප්රතිඔක්සිකාරක සහ ප්රති-ගිනි අවුලුවන ගුණාංග සමඟ ප්රතිශක්තිකරණ පද්ධතිය වැඩිදියුණු වීමට අවශ්ය ප්රතිලාභ ලබාදෙයි.\nමෙම ගුණාංග නිසා ආමාශ ආන්ත්රයික ප්රදාහක රෝග, ආතරයිටිස්, ඇල්සයිමර් රෝගය,පිළිකා, හෘද වාහිනී රෝග වැනි තත්වයන් සමනය කිරීමට හැකි වේ .කහ අක්මාවේ එකතු නොවන පරිදි මේදය ජීර්ණය කිරීමේ ශරීරයේ හැකියාව වැඩි කරයි. අක්මාව විෂ ඉවත් කිරීමේ ක්රියාවලියට ද එය උපකාරී වේ.\nවතුර වීදුරු 1 ක කහ කුඩු තේ හැඳි භාගයක් මිශ්ර කර උණුකරගන්න. දිනකට දෙවරක් සති දෙකක් බොන්න.කහ ශරීරය තුළට අවශෝෂණය කර ගැනීමට අපහසු විය හැකිය. කිරි වැනි මේද අඩංගු මාධ්යයක එය හොඳින් දිය වේ. ඔබට උණුසුම් කිරි වීදුරුවකට කහ කුඩු තේ හැන්දක භාගයක් මිශ්ර කර දිනපතා එක් වරක් හෝ වැඩි ප්රමාණයක් පානය කළ හැකිය.\nකහ අතිරේක සහ කැප්සියුල වශයෙන් ලබා ගත හැකිය. ඔබේ රෝගී තත්ත්වය සඳහා නියමිත මාත්රාව තීරණය කිරීමට ඔබේ වෛද්යවරයා සමඟ කතා කරන්න. බඩ එලියේ යාම, බඩේ වේදනාව හෝ බඩේ අධික වායුව බඩේ වැනි ගැටලු තිබේ නම් භාවිතයෙන් වළකින්න.\n- වැල්මී මුල්\nමද්යසාර නොවන අක්මාවේ මේද තැන්පත්වීමේ රෝග වැනි අක්මාවේ ගැටලු සුව කිරීම සඳහා ඔබට වැල්මී මුල් භාවිතා කළ හැකිය. මේවා පාරම්පරික වෛද්ය විද්යාවේ එන ඵලදායි ඖෂධයකි. සෙම කැස්ස දුරුකවරන හා සිරුරේ බර අඩුවීමට පවා සහය දෙන ගුණ අඩංගුය. ප්රතිප්රදාහක ගුණ බඩේ අමාරුව සමනය කිරීමට, තෙහෙට්ටුව සමනය කිරීමට, ධනාත්මක මනෝභාවය ඉහළ නැංවීමට සහ අඩු රුධිර පීඩනය වැඩි කිරීමට උපකාරී වේ.බැර ලෝහ හා විෂ නිසා අක්මාවට වන හානි ද වළක්වයි.\nඋණු වතුර කෝප්පයකට වැල්මී මුල් තේ හැඳි 1/2 ක් එක් කරන්න. පියනකින් ආවරණය කර විනාඩි 5-10 අතර කාලයක් තැම්බෙන්නට ඉඩ දෙන්න. පෙරා , අමු මීපැණි ස්වල්පයක් එකතු කර මෙම තේ දිනකට 2 වතාවක් පානය කරන්න.\nවිකල්පයක් වශයෙන්, වැල්මී මුල් කුඩු මේස හැදි 1 ක් සහ මීපැණි තේ හැදි 2 ක් මිශ්ර කර දිනපතා එක් වරක් සති කිහිපයක් ගන්න.\nතවත් විකල්පයක් නම් දිනපතා ඔබේ ස්මූති හෝ යුෂ වලට වැල්මී මුල් කුඩු මේස හැදි 1 ක් එකතු කරගන්න.\nගැබිනි කාන්තාවන්, අධි රුධිර පීඩනය, දියවැඩියාව හෝ හෘද රෝග, වකුගඩු රෝග, හෝමෝන සංවේදී තත්වයන් ආදිය තිබේ නම් භාවිතයට පෙර කරුණාකර ඔබේ වෛද්යවරයා හමුවන්න. අතිරේක පෝෂක ගන්නේ නම් වෛද්ය උපදෙස් යටතේ නිසි මාත්රාවන් පිළිබඳව උපදෙස් ලබාගන්න.\n- පැපොල්\nආයුර්වේදයට අනුව පැපොල් පලතුර සහ එහි බීජ දෙකම මේද අක්මා රෝග සඳහා ඵලදායි ප්රතිකාර වේ. එය විටමින් බී (පැන්ටොතනික් අම්ලය, ෆෝලේට්, නිකොටිනික් අම්ලය) සහ ඒ, සී සහ ඊ වැනි ප්රතිඔක්සිකාරක විටමින් වලින් පොහොසත්. එපමණක් නොව පොටෑසියම්, මැග්නීසියම් වැනි ඛනිජ ලවණ ද තන්තු ද ඇත. එපමණක් නොව, අක්මාවේ මේද රෝග ඇතිවීමට ප්රධාන හේතුවක් වන ආහාර මේද වේගයෙන් දහනය කිරීම සඳහා පැපොල් උපකාරී වේ.\nවියළි පැපොල් ඇට 5- 6 ක් අඹරා කුඩු කර නැවුම් ලෙමන් යුෂ මේස හැදි 1 ක් සමඟ මිශ්ර කරන්න. මාස 1 ක් මෙය දිනකට 2 වතාවක් බැගින් ගන්න.ඉදුණු පැපොල් පෙති කිහිපයක් (මී පැණි ස්වල්පයක් එකතු කරන්න) දිනපතා එක් වරක් ආහාරයට ගන්න.\n- නෙල්ලි\nනිවර්තන සහ උපනිවර්තන ප්රදේශ වල වැඩෙන නෙල්ලි (අම්ලා) පෝෂ්ය පදාර්ථ බහුල පලතුරක් වන අතර මේද අක්මා රෝග සඳහා තවත් ඵලදායි පිළියමක් වේ. නෙල්ලි තන්තු, කාබෝහයිඩ්රේට්, විටමින් සහ ඛනිජ ලවණ වලින් පොහොසත් ය. විටමින් සී මෙන්ම යකඩ ද බහුලය. නෙල්ලි වල පොලිෆෙනෝල්, ටැනින් සහ ක්වෙර්සෙටින් වැනි සක්රීය සංඝටක (ෆ්ලේවනොයිඩ්) අඩංගුය ( විටමින් සී සහ අනෙකුත් පොලිෆෙනෝල් වල ඉහළ ප්රතිඔක්සිකාරක ක්රියාකාරිත්වය අක්මාවේ ක්රියාකාරිත්වය ප්රශස්ත මට්ටමක පවත්වා ගැනීමට උපකාරී වේ).අක්මාවේ ඇති අහිතකර විෂ ඉවත් කිරීමට ද නෙල්ලි උපකාරී වේ. තවද, රුධිරයේ අධික කොලෙස්ටරෝල් ඇති පුද්ගලයින්ට ද නෙල්ලි ගුණදායකයි.\nදිනපතා අමු නෙල්ලි 3 ක් හෝ 4 ක් ආහාරයට ගත හැකියවිකල්පයක් වශයෙන් නෙල්ලි කුඩු තේ හැදි 1 ක් උණු වතුර වීදුරුවකට මිශ්ර කර දිනකට දෙවරක් බොන්න . නෙල්ලි යුෂ හෝ ස්මූතු වලට එක්කර පානය කරන්න\n- ආහාර රටාවේ වෙනස්කම් ඇතිකරගන්න\n- ඔබේ අක්මාවේ ක්රියාකාරිත්වය වැඩි දියුණු කිරීමට සහ මේද අක්මා රෝග සඳහා ප්රතිකාර කිරීම සඳහා පලතුරු, එළවළු , සම්පූර්ණ ධාන්ය සහ හිතකර මේද වලින් පොහොසත් සෞඛ්ය සම්පන්න ශාකසාර ආහාර වේලක් අනුගමනය කරන්න.\n- මත්පැන් පානයෙන් සම්පූර්ණයෙන් වළකින්න\n- හණ බීජ, චියා බීජ, වොල්නට් සහ ටෝෆු වැනි ඔමේගා -3 මේද අම්ල බහුල ආහාර ලබා ගන්න.බ්රොකොලි, ගෝවා, වට්ටක්කා, දෙහි, බීට්, ගෝවා වැනි විෂ ඉවත් කරන සහ අක්මාව ප්රතිසංස්කරණය කරන ආහාර අනුභව කරන්න. ආහාර පිසීමේදී ඔබේ එළවළු වල පෝෂණ ගුණය රඳවා ගැනීම සඳහා ඒවා හුමාලයේ තම්බා ආහාරයට ගන්න.\n- තන්තු බහුල ආහාර වැඩිපුර ගන්න. කෙසේ වෙතත්, බොහෝ පලතුරු වල සීනි අධික බැවින් පලතුරු වැඩිපුර ආහාරයට නොගන්න. සැර සහ ගැඹුරු තෙලේ බැදපු ආහාර සහ මේද බහුල මස් වලින් වළකින්න.\n- දිනකට ලීටර් 1-2 දක්වා ප්රමාණවත් ලෙස ජලය පානය කරන්න.\n- දිනපතා ව්යායාම කරන්නනිතිපතා ව්යායාම කිරීම මේද අක්මා රෝග සඳහා ප්රතිකාර කිරීමට උපකාරී වේ. ස්ථිර ශරීර බර පවත්වා ගැනීමට මෙන්ම ස්ථුලතාවයට එරෙහිව සටන් කිරීමට ද නිතිපතා ව්යායාම වැඩ සටහනක් උපකාරී වේ. එය ඔබේ පරිවෘත්තීය වේගය වැඩි කරන අතර අක්මාවේ ක්රියාකාරිත්වය නිසි ලෙස පවත්වා ගැනීමටද උපකාරී වේ. විශේෂඥයෙකුගේ මඟ පෙන්වීම යටතේ ව්යායාම කිරීම ආරම්භ කිරීම වඩාත් සුදුසුය.සෑම දිනකම අවම වශයෙන් විනාඩි 30 ක් වත් ව්යායාම කරන්න. ඇවිදීම, දිවීම, ජොගිං, පිහිනීම, ඒරෝබික්, පාපැදි ධාවනය වැනි ක්රම වඩාත් ඵලදායිය .\n- ශරීර බර වැඩිනම් එය අඩුකරගැනීමට උත්සහ කළ යුතුය\n- සංතෘප්ත මේද අඩු සමබර ආහාර වේලක් ගන්න.\n- ප්රෝබයෝටික් පෝෂණය ලබාගන්න .\n- අක්මාව සහ මුළු ශරීරයම යථා තත්වයට පත් කිරීම සඳහා ප්රමාණවත් විවේකයක් ලබා දීම සඳහා හොඳ නින්දට ප්රමුඛතාවයක් ලබා දෙන්න.\n- දියවැඩියාව තිබේ නම්, ඔබේ රුධිර සීනි මට්ටම පාලනය කර ගැනීමට ඔබේ උපරිමය කිරීමට උත්සාහ කරන්න.\n- ඔබේ කොලෙස්ටරෝල් සහ ට්රයිග්ලිසරයිඩ සෞඛ්ය සම්පන්න මට්ටමක තබා ගැනීමට අවශ්ය සියලු පියවර ගන්න."}
{"text": "ඔබට අවශ්ය විය හැකිය ඔබේ රවුටරය නැවත සකසන්න පෙරනිමි සැකසුම් වෙත ඔබට පරිපාලක මුරපදය මතක තබා ගත නොහැකි නම්, ඔබට රැහැන් රහිත ජාල ආරක්ෂණ බොත්තම මතක තබා ගැනීමට නොහැකි වනු ඇත, නැතහොත් ඔබ සම්බන්ධතා ගැටළු නිරාකරණය කරයි.\nපහත ක්රමය මොඩමයක් හෝ රවුටරයක් නැවත ආරම්භ කිරීමක් මෙන් නොවේ.\nවිවිධ රවුටර යළි පිහිටුවීමේ ක්රම - දෘ ,, මෘදු, බල පාපැදි නිරූපණය\nරවුටර නැවත සැකසීමට හොඳම ක්රම\nතත්වය මත පදනම්ව විවිධ රවුටර යළි පිහිටුවීමේ ක්රම භාවිතා කළ හැකිය. සාමාන්යයෙන් නිර්දේශ කරනුයේ දෘ reset යළි පිහිටුවීම්, මෘදු යළි පිහිටුවීම් සහ බල පාපැදි ය.\nඔබේ රවුටරය නැවත සකසන්නේ කෙසේද පෙරනිමි සැකසුම්\nදෘ Res යළි පිහිටුවීම\nදෘ reset යළි පිහිටුවීම යනු වඩාත් දරුණු ආකාරයේ රවුටර යළි පිහිටුවීම වන අතර සාමාන්යයෙන් භාවිතා කරනුයේ යතුරු හෝ මුරපදය සිහිපත් කිරීමට පරිපාලකයෙකු අපොහොසත් වී ඇති අතර නව සැකසුම් සමඟ නැවත ආරම්භ කිරීමට අදහස් කරයි.\nදෘ reset යළි පිහිටුවීම මඟින් දැනට ස්ථාපනය කර ඇති රවුටරයේ ස්ථිරාංග අනුවාදය ආපසු හරවා හෝ ඉවත් නොකරයි. අන්තර්ජාල සම්බන්ධතාවයේ සංකූලතා වැලැක්වීම සඳහා, දෘ reset යළි පිහිටුවීමට පෙර බ්රවුඩ්බෑන්ඩ් මොඩමය රවුටරය සමඟ වෙන් කරන්න.\nදෘ reset යළි පිහිටුවීම සඳහා:\n- රවුටරය ක්රියාත්මක කර යළි පිහිටුවීමේ යතුර ඇති පැත්තට හරවන්න. යළි පිහිටුවීමේ යතුර පතුලේ හෝ පසුපසට ඇත.\n- මදක් හා තියුණු, දන්තාලේපයක් මෙන්, යළි පිහිටුවීමේ යතුර තත්පර තිහක් රඳවා තබා ගන්න.\n- යළි පිහිටුවීමේ යතුර නිදහස් කර රවුටරය සම්පූර්ණයෙන්ම යළි පිහිටුවීමට තත්පර තිහක් රැඳී සිටින්න.\n- ආදේශක ක්රමය වන්නේ දෘ reset යළි පිහිටුවීමේ 30-30-30 උපදෙස් වන අතර එය තත්පර තිහකට වඩා තත්පර අනූවක් සඳහා යළි පිහිටුවීමේ යතුර තල්ලු කිරීම ඇතුළත් වන අතර ප්රධාන තත්පර 30 තත්පර ක්රියා නොකරන්නේ නම් එය උත්සාහ කළ හැකිය.\n- රවුටරය නැවත සැකසීමට රවුටර නිර්මාණකරුවන් කිහිප දෙනෙකුට කදිම ක්රමයක් තිබිය හැකි අතර, රවුටරය නැවත සැකසීමේ වෙනත් ශිල්පීය ක්රම ආකෘති අතර වෙනස් විය හැකිය.\nබල පාපැදි\nරවුටරයේ බලය ක්රියා විරහිත කර ක්රියා විරහිත කිරීම බල පාපැදි ලෙස හැඳින්වේ. රවුටරයක් සම්බන්ධතා අතහැර දැමීමට හේතු වන ගැටළු වලින් යථා තත්වයට පත්වීම සඳහා එය භාවිතා කරයි. බල චක්ර මඟින් රවුටරයේ උපකරණ පුවරුව සමඟ සුරකින ලද මුරපද, සුරකින ලද වෙනත් සැකසුම් හෝ ආරක්ෂක යතුරු ඉවත් නොකරයි.\nරවුටරය බල චක්රයට:\n- රවුටරයේ බලය ක්රියා විරහිත කරන්න. බල බොත්තම ක්රියා විරහිත කරන්න හෝ බල ප්ලග් එක ඉවත් කරන්න.\n- බැටරි බලයෙන් ක්රියාකරන රවුටර වල බැටරිය ඉවත් කරන්න.\n- බොහෝ පුද්ගලයින් පුහුණුවීම් වලින් තත්පර තිහක් බලා සිටිති; තවමත් රවුටරයේ බල ප්ලග් එක විසන්ධි කිරීම සහ නැවත සම්බන්ධ කිරීම අතර තත්පර කිහිපයක් බලා සිටීම අවශ්ය නොවේ. නමුත් දෘ reset යළි පිහිටුවීම් සමඟ, නැවත ක්රියාත්මක කිරීම සඳහා බලය නැවත ලබා දුන් පසු රවුටරය කාලය ගතවේ.\nමෘදු යළි පිහිටුවීම\nඅන්තර්ජාල සම්බන්ධතා ගැටළු නිරාකරණය කිරීමේදී, මොඩමය සහ රවුටරය අතර සම්බන්ධතාවය නැවත සැකසීමට එය උපකාරී වේ. මෙයට ඇතුළත් විය හැක්කේ මේ දෙක අතර භෞතික සම්බන්ධතාවය වෙන් කිරීම, මෘදුකාංගය පාලනය කිරීම හෝ බලය නැවැත්වීම නොවේ.\n- තවත් ආකාරයේ යළි පිහිටුවීම් සමඟ සසඳන විට, නැවත ආරම්භ කිරීම සඳහා රවුටරය අවශ්ය නොවන බැවින් මෘදු යළි පිහිටුවීම් වහාම ක්රියාත්මක වේ.\n- මෘදු යළි පිහිටුවීම සිදු කිරීම සඳහා, රවුටරය මොඩමයට සම්බන්ධ කරන කේබලය විසන්ධි කරන්න, පසුව ටික වේලාවකට පසු නැවත සම්බන්ධ වන්න. මෘදු යළි පිහිටුවීම සඳහා අසාමාන්ය ක්රමයක් රවුටර කිහිපයකට තිබිය හැකිය:\n- උපකරණ පුවරුවේ විසන්ධි / සම්බන්ධක යතුරක් සොයන්න. මෙය සේවා සපයන්නා සහ මොඩමය අතර සම්බන්ධතාවය නැවත සකසයි."}
{"text": "අද කොළඹට පැමිණෙන මන්ත්රීවරුන්ට නවාතැන් දෙන්නේ මාදිවෙල මන්ත්රී නිවාසවල යි. නමුත් 1982 දී කෝට්ටේ ජයවර්ධනපුර පාර්ලිමේන්තුව ඉදිකර පසුව මාදිවෙල මන්ත්රී නිවාස තනන තුරු මන්ත්රීවරු නවාතැන් ගෙන සිටියේ කොළඹ හතේ නිහඬ පරිසරයක පිහිටි දෙමහල් ගොඩනැඟිල්ලක් වන ශ්රාවස්ති මන්දිරයේ යි.\nකොළඹ ජාතික කෞතුකාගාරයට නුදුරින් මාකස් ප්රනාන්දු මාවතේ ගස්වැල් පිරි වත්තක් මැද තිබෙන මේ සුදු පැහැති අලංකාර ගොඩනැඟිල්ල මෑත අතීතයේ නම් පවතින්නේ පාළුවට ගිය ආකාරයෙන්. අගනා ඉතිහාසයක් සහිත අවුරුදු 100කට වඩා පැරණි මේ ගොඩනැඟිල්ලේ අතීතයත් ඉතා රසවත්.\nආතර් ද සිල්වා\nශ්රාවස්තියේ හිමිකරු වන්නේ මෙරට සිටි ධනවතෙක් මෙන් ම උගතෙක් ද, නිදහස් සටනේ පුරෝගාමියෙක් ද වූ වෛද්ය ඩබ්ලිව්. ආතර් ද සිල්වායි. 1913 දී තැනූ එය ඔහුට ලැබී ඇත්තේ දෑවැද්ද වශයෙන්. ඔහු එයට තබා ඇති නම තමයි ශ්රාවස්තිය යි. අදටත් එය ඒ නමින් ම හඳුන්වනවා.\nලංකා නිදහස් සටනේ බෞද්ධ පුනර්ජීවනය සඳහා විශාල කාර්යභාරයක් ඉටු කළ සංවිධානයක් වූ පරම විඥානාර්ථ සංගමයේ බෞද්ධ පාඨශාලා සාමාන්යාධිකාරි ධුරය 1900 මුල් කාලයේ ආතර් ද සිල්වා දරා තිබෙනවා. සුද්දන්ගේ තැබෑරුම් ව්යාපාරයට එරෙහි ව රැල්ලක් සේ පැතිර ගිය අමද්යප සභාවේ ආරම්භක සභාපති ධුරය සහ තරුණ බෞද්ධ සංගමයේ උප සභාපති ධුරයද දැරුවේ ඔහු යි. ලංකා ජාතික සංගමයේ ලේකම් ධුරය ද ඔහු දැරුවා.\nපසුව දේශපාලනයට පැමිණි ආතර් ද සිල්වා 1931දී සහ 1936 මහා මැතිවරණවලින් ජය ගෙන එවකට රාජ්ය මන්ත්රණ සභාව නියෝජනය කළා. ඔහු 1936 සිට 1942 දක්වා සෞඛ්ය ඇමතිවරයා ලෙස ද කටයුතු කළා. අලංකාර වූ සියුම් දැව කැටයම්, කිරිගරුඬයෙන් සැකසුණු දොර ජනෙල් කවුළු, විසිත්ත කාමර, ආපන ශාලා, භෝජනාගාර, සුඛෝපභෝගී නිදන කාමර ආදියෙන් ශ්රාවස්තිය සමන්විත යි. ඉහළ මාලයේ සිත්කලු ආලින්දය, දෙපස වූ දැවමුවා කුඩා මැදිරි මෙන්ම කැටයම් පිරි තරප්පු පෙළ ද මේ මැඳුරේ අලංකාරත්වය ඉහළ නැංවීමට සමත්.\nආතර් ද සිල්වාගේ දෑවැද්ද\n1869 මාර්තු 15 වැනිදා ගාල්ලේ උණවටුණ ග්රාමයෙහි උපන් ආතර් ද සිල්වා, පාසල් අධ්යාපනයෙන් පසු ව 1891 වසරේ දී පශු වෛද්ය විද්යාව පිළිබඳව ශිෂ්යත්වයක් හිමි කර ගෙන ඉන්දියාවේ බොම්බායේ පශු වෛද්ය විද්යාලයට ඇතුළු වී අධ්යාපනය ලැබුවා. පශු වෛද්යවරයෙක් ලෙස ලංකාවට පැමිණි ආතර් 1893දී කොළඹ මහ නගර සභාවේ පළමු පශුවෛද්යවරයා ලෙස පත්වෙනවා. එවිට ඔහුගේ වයස අවුරුදු 24යි.\nතරුණ ආතර් කොල්ලුපිටියේ සුප්රකට ඇල්ෆ්රඩ් හවුස් නම් මන්දිරයේ හිමිකරු වූ ප්රකට ව්යාපාරික චාල්ස් හෙන්රි ද සොයිසාගේ දියණියක හා පෙමින් බැඳුණත් පෙම්වතියගේ පියා බෑණාගෙන් ඉල්ලා සිටියේ විවාහය සිදු කිරීමට නම් කිතුණු ආගමට පැමිණෙන ලෙස යි. එයට එකඟ නොවූ ආතර් පෙම්වතිය අත්හරිනවා.\nකොළඹ තිබුණු විශාල ම ගොඩනැඟිල්ල\nපසුව යෝජනාවක් අනුව ආතර් විවාහ වුණේ තවත් ප්රකට ධනවතෙක් වූ මොරටුවේ චන්ද්රසේකර මුදලිවරයාගේ දියණිය වූ කැතරින් චන්ද්රසේකර සමඟ යි. එම විවාහයෙන් දායාද ලෙස අක්කර දහස් ගණනක වතුපිටි සහ විශාල ධනයක් ද ව්යාපාර ද ඔහුට උරුම වුණා. චන්ද්රසේකර මුදලි සුවිසල් ශ්රාවස්ති මන්දිරය තනා ආතර් සිල්වා යුවළට විවාහ දායාදයේ කොටසක් ලෙස තෑගි කර තිබෙනවා. එය එකල කොළඹ කුරුඳුවත්තේ කෞතුකාගාරය හැරුණුවිට තිබුණු විශාල ම ගොඩනැඟිල්ල වුණා.\nවත්තක් මැද අගනා ගෙවුයනකින් අලංකාර වුණු ශ්රාවස්ති ගොඩනැඟිල්ල බොහෝ දෙනකුගේ ආකර්ශනයට ලක්වූ ගොඩනැඟිල්ලක්. දෙමහල් එම ගොඩනැඟිල්ල ඉදිරිපස අලංකාර පෝටිකෝවකින් යුක්ත යි. ගොඩනැඟිල්ල දෙපසින් පිහිටි කුලුණු දෙක තුන් මහලකින් යුක්ත යි. ඉංග්රීසි ගෘහනිර්මාණ ලක්ෂණ මෙහි දැකගත හැකි යි.\nශ්රාවස්තියේ සිටුවරයා\nආතර් ද සිල්වා විවාහයෙන් පසු කෙටිකලකින් ම ශ්රාවස්තියේ සිටුවරයා නමින් ප්රසිද්ධියට පත් වුණේ ඔහු විශාල වශයෙන් මහජන සුබසෙතට මුදල් වියදම් කළ නිස යි. එක් අවස්ථාවක පරම විනඥාර්ථ සංගමයේ මුදල් හිඟයක් මතු වූ විටක දී ශ්රාවස්ති මන්දිරය උගසට තබා ඔහු මුදල් සපයා දී තිබෙන බවත් සඳහන්. ආතර් ද සිල්වා 1942 මාර්තු 31 වැනි දින මෙලොවින් සමු ගත්තා. ඔහු මිය යන්නට පෙර ශ්රාවස්ති මැදුර රජයට පවරා දෙන්නට තීරණය කර තිබෙනවා. ඔහු සිහිපත් කිරීම සඳහා 1984 දී ශත 60ක වටිනාකමින් යුත් මුද්දරයක් ද නිකුත් කෙරුණා.\nසම්භාවනීය අමුත්තෝ\nමෙරට මැති ඇමැතීන් පමණක් නොව විදෙස් රටවල මැති ඇමතීන් මෙන් ම සම්භාවනීය අමුත්තන් බොහෝමයක් ලංකාවට පැමිණි අවස්ථාවන්හි ශ්රාවස්ති මන්දිරයේ නවාතැන් ගෙන තිබෙනවා. නිදහස් ඉන්දියාවේ පළමු අගමැති වූ ශ්රී ජවහර්ලාල් නේරු , ඉන්දීය නිදහස් සටනේ පුරෝගාමියෙක් වූ මහත්මා ගාන්ධි, වගේම ලංකාවේ බ්රිතාන්ය ආණ්ඩුකාරවරයෙක් වූ ඩොනමෝර් සාමිවරයා පවා මෙහි නවාතැන් ගෙන තිබෙනවා.\nමන්ත්රීන්ට නේවාසිකාගාරයක්\nමැති සබේ රැස්වීම් සඳහා කොළඹට පැමිණි විට නැවතීමට විශේෂ නිවාසයක් මන්ත්රීවරුන්ට සපයා දීම ඉංග්රීසි පාලන කාලෙදි පවා අවධානයට ගත් ගැටලුවක්. මන්ත්රීන් වැඩි ගණනක් එක් ව සිටින විට පාර්ලිමේන්තුවේ විවාද කෙරන ගැටලු ගැන වඩාත් පුළුල් ලෙස කරුණු අවබෝධ කර ගැන්මට ද ඉඩ ලැබීම ඉන් එක් හේතුවක් ලෙස එකල සලකා තිබෙනවා. මේ නිසා මන්ත්රීන් සඳහා විශේෂ නේවාසිකාගාරයක් පිහිටුවීම පිළිබඳව ඉංග්රීසි ආණ්ඩුව සලකා බැලුවා.\nමන්ත්රී නේවාසිකාගාරයක් පිහිටුවිය යුතුය යන මුල් ම යෝජනාව එවකට රාජ්ය මන්ත්රණ සභාවට ඉදිරිපත් කළේ මන්ත්රී ඒ. රත්නායක යි. එම යෝජනාව පිළිගත් ආණ්ඩුව 1943 වර්ෂයේ දී මන්ත්රීවරුන් සඳහා නේවාසිකාගාරයක් පිහිටුවීමට තීරණය කර ඒ සඳහා එවකට රජයේ දේපලක් ව පැවති ශ්රාවස්ති ගොඩනැඟිල්ල ලබා ගත්තා. එහි මන්ත්රීවරුන් 72 දෙනකුට පමණ නැවතීමට කාමර පහසුකම් පැවතුණා. ඔවුන්ට ගාස්තුවක් ගෙවීමෙන් ආහාර පාන ද ලබාගත හැකිවුණා.\nනේවාසික ප්රශ්න\n1960 දශකය වනවිට නේවාසික මන්ත්රීවරුන්ගෙන් චෝදනා පැමිණියේ ලබා දෙන ආහාර හොඳ නැති බව යි. පාර්ලිමේන්තු මන්ත්රී සංඛ්යාව වැඩිවීම නිසා ශ්රාවස්තියේ ඉඩකඩ ද මදි වුණු බව වාර්තා වෙනවා. මන්ත්රීවරුන්ට බිම පැදුරු එළා ගෙන නිදා ගැනීමට පවා සිදු වූ බව පැවසෙනවා. ඉඩකඩ ප්රශ්නය විසඳීමට ශ්රාවස්ති භූමියේ තවත් සොල්දර ගොඩනැඟිල්ලක්ද ඉදි කෙරුණු අතර ඇමැතිවරුන් සඳහා වෙන ම නිවාසයක් ද තනවා තිබෙනවා. 1970 දශකයේ දී සමගි පෙරමුණු සිරිමා ආණ්ඩුව පැවති කාලයේ ශ්රාවස්තියේ කෑම මිල ගණන් අධික බවටත් මන්ත්රීවරුන් චෝදනා කර තිබෙනවා.\nමේ ශ්රාවස්තියේ එදා ආහාරපාන හා නවාතැන් පිළිබඳ ගාස්තු ලංකාදීප ලිපියක පළ ව තිබූ අයුරුයි.\n‘මන්ත්රීවරයකුට ශ්රාවස්තියෙන් කාමරයක් වෙන් කරවා ගැනීමට අවශ්ය නම් ඒ කාලයේ ගෙවිය යුතු මාසික මුදල රුපියල් 75ක් විය. එහි ගත කරන හැම රැයකටම රුපියල් 3 බැගින් ගෙවිය යුතුය. ඒ මුදලට කොට්ට, මෙට්ට, ඇඳ ඇතිරිලි, තුවා, උණුවතුර පහසුකම් ආදිය ද සැලසිණි. ශ්රාවස්තිය පෙරදිග මෙන්ම අපරදිග කෑම බීම ද සැපවූවේය. උදේ වේලකට ගෙවිය යුතු මුදල රුපියල් 1.50ක් විය. දවල් හෝ රෑ කෑම වේලක් සඳහා රුපියල් 2.50ක් අය කෙරුණි.’ – ලංකාදීප, 2021 නොවැම්බර් මස 13 වැනි දා\nමන්ත්රීවරු කොළඹින් කෝට්ටේට\n1982 දී පාර්ලිමේන්තුව ගාලු මුවදොර සිට කෝට්ටේට පැමිණි අතර මන්ත්රී නිල නිවාස කොළඹ ජාවත්තේ කැප්පෙටිපොළ මාවතේ ගොඩනැඟිල්ලකට සහ මාදිවෙල මන්ත්රී නිල නිවාසවලට ගෙන යාම සිදු කළා. මෙම ගොඩනැඟිල්ල 1994 දී රාජ්ය පරිපාලන අමාත්යාංශයට අයත් කාර්යාලවලට යොදා ගත්තා. පසුව 1995න් පසු බස්නාහිර පළාත් සභාවේ ප්රධාන අමාත්ය සහ අනෙක් ඇමැති කාර්යාල සඳහා එය ලබා දී තිබුණා.\nමෑත අතීතය දක්වා ම ශ්රාවස්තිය බස්නාහිර පළාත් සභා කාර්යාලය ලෙස භාවිත කෙරුණා. 2018 නොවැම්බරයේ සිට එහි ප්රධාන ගොඩනැිල්ලේ අතුරුදහන්වූවන් පිළිබඳ සොයාබැලීම සඳහා බිහි වූ කොමිසමේ කාර්යාලය පවත්වාගෙන ගොස් තිබුණු අතර පසුව එය කිසිම වැඩකට යොදා ගෙන තිබුණේ නැහැ.\nශ්රාවස්තිය පාර්ලිමේන්තු මන්ත්රීවරුන්ගේ නිල නේවාසිකාගාරයක් වශයෙන් පැවැති කාලයේ විවිධ දේශපාලන පක්ෂවලට අයත් මන්ත්රීවරුන් එහි සමගියෙන් මෙන් ම විනෝදයෙන් පදිංචි වී සිටි බව සඳහන්. පාර්ලිමේන්තුවේදී එකිනෙකාට එරෙහි ව දරුණු ලෙස බැණ අඬගහගන්නා පෙරළිකාර මන්ත්රීවරුන් පවා සවස් කාලයේ ශ්රාවස්ති මන්දිරයට පැමිණ එකම මේසයේ හිඳ අල්ලාප සල්ලාපයේ යෙදෙමින් ආහාර අනුභව කිරීම එකල දැකගත හැකිවුණා."}
{"text": "Python from the beginning in Sinhala - Python මුල සිට සරලව\nWhat you'll learn\n- Programming with Python from the beginning - Python මුල සිට සරලව\n- Create a small project with Python - පයිතන් මගින් කුඩා project එකක් නිර්මාණය කිරීම\nRequirements\n- Basic understanding of computers - පරිගණක ගැන මූලික දැනුම\n- Computer to code - පරිගණකයක්\n- An internet connection - අන්තර්ජාල සබදතාවයක්\n- Egerness to learn - ඉගෙනීමට ආශාව\nDescription\nඔබත් පරිගණක ක්රමලේඛනය (computer programming) ආරම්භ කිරීමට කැමැත්තෙන් සිටී නම් මෙම පාඨමාලාව ඉතා හොඳ ආරම්භයකි.\nමෙම පාඨමාලාවේදී Python නම් පරිගණක භාෂාව මුල සිටම ඉගැන්වේ. ඔබට අවශ්ය වන්නේ පරිගණක ගැන මූලික දැනුමක් සහ විශේෂයෙන්ම ඉගෙන ගැනීමට ඇති ආසාව සහ උනන්දුවයි.\nපයිතන් යනු වර්ථමානයේ ඉතා බහුලව භාවිතා වන පරිගණක භාෂාවකි. එමෙන්ම යම් කාර්යයක් සඳහා ඉතා පහසුවෙන් ක්රමලේඛයක් ලියා ගැනීමට හැකි වීම එහි ඇති ප්රධානම වාසියකි. එනිසා බොහෝ ආයතන වලින් පයිතන් ඉංජිනේරුවන් බඳවා ගැනීම සුලභය.\nමෙම පාඨමාලාව අවසානයේදී Python පරිගණක භාෂාව ගැන මනා දැනුමක් ඔබ සතු වනු ඇති අතර වැඩි දුර ඉගෙනුම සඳහා අවශ්ය වන වැඩිදුර කියවීම අදාල වීඩියෝ එකෙහි විස්තරය තුල අඩංගු වී ඇත. නමුත් ශිෂ්යයෙක් වශයෙන් ඕනෑම පර්ගණක භාෂාවක් ඉගෙන ගැනීමට ඔබ අමතර කාලයක් වැය කිරීමට සිදු වනු ඇත. නැතිනම් මෙහි පැහැදිලි කරන සංකල්ප කටපාඩම් කිරීමට සිදු වනු ඇත. එමෙන්ම යම් error එකක් ආ විට එය අන්තර්ජාලයේ සොයි පිළියමක් සොයා ගැනීමට හැකි විය යුතුයි. එය ද මෘදුකාංග ඉංජිනේරුවෙක් හට තිබිය යුතු හැකියාවකි!\nමෙහි පාඨමාලා ගාස්තුව කෙරෙහි මා සතුව ඇති බලපෑම අවමය. යම් හෙයකින් ආර්ථික අපහසුතා නිසා මෙම පාඨමාලාව මිලදී ගත නොහැකි නම්, කරුණාකර පණිවිඩයක් මගින් දැනුම් දෙන්න. එවිට හැකි තරම් උපකාරයක් කිරීමට උත්සහ කරන්නෙමි.\nNote:\nThis course is taught in Sinhala language, NOT in English. If you want to go to my English course, please visit my profile.\nWho this course is for:\n- Anyone who want to learn Python programming - Python ඉගෙන ගැනීමට කැමති සැම\nInstructor\nI have 11+ years of experience in programming in different languages and now I am working as a Software Engineer Lead in a world-class software company in Germany.\nI have a Computer Science degree from the University of Colombo School of Computing, and the knowledge I gained has served me well during not just my career, but also in teaching.\nI also worked as a teacher for more than 6 years, and I love to teach and share my knowledge."}
{"text": "ශිෂ්යයෙකුගේ නිරන්තර පුරුද්දක් නම්, විවිධ අවශ්යතා සපුරාලන විවිධ ශිෂ්යත්ව පදනම් පදනම් කර ගැනීමයි. විවිධ ශිෂ්යත්ව හිමිවේ ඔවුන් එකක් ඉල්ලනවා ආවරණ ලිපිය ශිෂ්යයා විසිනි. පළමුවෙන්ම, අවසාන මොහොත දක්වා ලිපිය ලිවීම අත් නොහරින ලෙස ශිෂ්යත්වය ඉදිරිපත් කිරීමට නියමිත දිනට ඔබ අවධානය යොමු කිරීම ඉතා වැදගත් වේ.\nඑය කලින් ආරම්භ කිරීමට ප්රමාණවත් තරම් විශාල ව්යාපෘතියකි. ලිපියේ නිර්දේශිත දිග ගැන ද සොයා බලන්න. මෙම සියලු දත්ත ශිෂ්යත්වයේ පදනම තුළ කියවිය හැකිය. සිටීමෙන් පුහුණු ශිෂ්යත්වයඑසේ නම්, ඔබ වර්තමානය දක්වා එකතු කරන අධ්යයන කුසලතා වෙත යොමු වීමට උත්සාහ කරන්න.\nශිෂ්යත්වයකින් තෝරා ගන්නේ කෙසේද?\nඒවා ලැයිස්තු ගත කිරීමට උත්සාහ කරන්න ආකල්ප සහ ගුණාංග ඔබ එම ශිෂ්යත්වය සඳහා සුදුසුම අපේක්ෂකයෙකු වන්නේ ඇයි? ඒ හා සමානව, ඔබේම අභිප්රේරණය සැලකිල්ලට ගන්න, එනම්, ඔබ එම ව්යාපෘතිය සඳහා තෝරා ගනු ලැබුවහොත් ඔබ කරන්නේ කුමක්ද යන්න ප්රකාශ කරන්න. උදාහරණයක් ලෙස, එය ආචාර්ය උපාධියක් ලබා ගැනීම සඳහා ශිෂ්යත්වයක් නම්, ඔබේ නිබන්ධන ව්යාපෘතිය සඳහා පිටපතක් ලිවිය හැකි අතර, ඔබ තෝරාගත් මාතෘකාව සමාජයට ඔබගේ දායකත්වය පිළිබඳ දෘෂ්ටි කෝණයෙන් වැදගත් වන්නේ ඇයි.\nශිෂ්යත්වයක් සඳහා අයදුම් කිරීම සඳහා ආවරණ ලිපියක් ලිවීමේදී, පෝරමය සහ අන්තර්ගතය පිළිබඳව පා care ය ගැන සැලකිලිමත් වීම ද නිර්දේශ කෙරේ. වළක්වා ගැනීමට තොරතුරු නැවත කියවන්න අක්ෂර වින්යාසය තවද, පෙළෙහි විරාම ලකුණු වල දෝෂ. ඔබ ශාස්ත්රීය වැනි විධිමත් පසුබිමක සිටියත් නිර්මාණශීලී වන්න.\nසමහර අය මෙම දෘෂ්ටිකෝණයෙන් තමන් ගැන කතා කිරීම තරමක් අපහසු වේ. එහෙත් ඔබ ඔබ යැයි සිතන්න පෞද්ගලික වෙළඳ නාමය. එමනිසා, ඔබ ගැන ස්ථිර ලෙස කථා කිරීමෙන් ඔබේ දක්ෂතා ප්රක්ෂේපණය කිරීම ඔබ සතු ය. එම ශිෂ්යත්වය ඔබට කොතරම් වටිනවාදැයි සිතා බලන්න. පුහුණු සහාය යනු ශිෂ්යයෙකුට මූල්ය ආධාරයෙන් අනාගතය සඳහා සූදානම් වීමට ඉඩ සලසන මූලික සම්පතකි. එබැවින් තරඟයක් ඇති බව මතක තබා ගන්න, අනෙක් ශිෂ්යයන් ද එම ශිෂ්යත්වය සඳහා ඉල්ලුම් කරනු ඇත. කෙසේ වෙතත්, ඔබ ඔබ ගැන විශ්වාස කළ යුතුය.\nඔබ සමාජයට දායක වන්නේ කුමක් ද?\nඅපේක්ෂකයින් තෝරා ගැනීම සඳහා තක්සේරු කළ අවශ්යතා මොනවාදැයි හොඳින් කියවා නිශ්චිත තොරතුරු ලිවීම සඳහා මෙම කරුණු යොමු කිරීමක් ලෙස ගන්න.\nආවරණ ලිපියකින් ඔබ කවුද, ඔබේ දේ කුමක්ද යන්න පැහැදිලි විය යුතුය අනාගත සැලැස්ම ශාස්ත්රීය මට්ටමින් වහාම, ඔබ එම විශේෂිත ශිෂ්යත්වය ගැන උනන්දු වන්නේ ඇයි සහ එම උපකාරයෙන් ඔබට ප්රතිලාභ ලැබෙන්නේ නම් ඔබට සමාජයට දායක විය හැක්කේ කුමක් ද? මේ ආකාරයෙන්, ඔබ මෙම උපකාරය ඔබ සමාජයට ආපසු ලබා දීමට යන සේවාවක් ලෙස දකින බව පෙන්වයි; ඔබේ දක්ෂතාවයට, පුහුණුවට සහ ඔබේ දැනුමට ස්තූතියි. එනම්, වර්තමානයේදී ඔබට ශිෂ්යත්වයක් ලැබේ; නමුත් මෙම සූදානම අනාගතය සඳහා හොඳම උරුමය වනු ඇත, නිශ්චිත විෂයයක් පිළිබඳ විශේෂ expert යෙකු ලෙස සමාජය යම් ආකාරයකින් පරිවර්තනය කිරීමට ඔබව පොළඹවනු ඇත.\nමෙම ආවරණ ලිපිය a සමඟ වසා දමන්න කෘත itude තා පණිවිඩය ලැබුණු අවධානය සඳහා."}
{"text": "ඉන්දියාව සහ චීනය 15 වන වටයේ චීන-ඉන්දියා බලකායේ අණදෙන නිලධාරී මට්ටමේ රැස්වීම සිකුරාදා චුෂුල්-මෝල්ඩෝ ඉන්දියානු දේශසීමා රැස්වීම් ස්ථානයේදී පැවැත්විණ. මේ වසරේ ජනවාරි 12 වන දින පැවති පෙර පැවති සාකච්ඡා වටයේ සිට ඔවුන්ගේ සාකච්ඡා ඉදිරියට ගෙන යන ලදී. සෙනසුරාදා රැස්වීමෙන් පසුව ඒකාබද්ධ මාධ්ය නිවේදනයක් නිකුත් කරන ලදී.\nබටහිර අංශයේ සැබෑ පාලන රේඛාව දිගේ ඇති ඝර්ෂණ ලක්ෂ්ය නිරාකරණය සඳහා, ඔවුන් මේ සම්බන්ධයෙන් සවිස්තරාත්මක අදහස් හුවමාරුවක් පැවැත්වුහ.රාජ්ය නායකයින් විසින් සපයන ලද මාර්ගෝපදේශයට අනුව ඉතිරි ගැටළු කඩිනමින් විසඳීමට කටයුතු කරන බව, ඒකාබද්ධ මාධ්ය නිවේදනය පවසයි.\nඑවැනි යෝජනාවක් බටහිර අංශයේ සැබෑ පාලන රේඛාව දිගේ සාමය සහ සන්සුන් භාවය යථා තත්ත්වයට පත් කිරීමට සහ ද්විපාර්ශ්වික සබඳතාවල ප්රගතියට පහසුකම් සැලසීමට උපකාරී වන බව දෙපාර්ශ්වයම නැවත තහවුරු කළහ.\nබටහිර අංශයේ භූමියේ ආරක්ෂාව සහ ස්ථාවරත්වය අන්තර්වාර කාලය තුළ පවත්වා ගැනීමට ද දෙපාර්ශවය එකඟ විය.\nඉතිරි ගැටළු සඳහා අන්යෝන්ය වශයෙන් පිළිගත හැකි විසඳුමකට හැකි ඉක්මනින් ළඟා වීම සඳහා හමුදා සහ රාජ්ය තාන්ත්රික ක්රම හරහා සංවාදයක් පැවැත්වීමට ඔවුන් එකඟ වූ බව ඒකාබද්ධ මාධ්ය නිවේදනය වැඩිදුරටත් සඳහන් කරයි.\nඉන්දියා නිවුස් නෙට්වර්ක්ස්"}
{"text": "A Long Time Ago in a Galaxy Far, Far Away…. by Indeewari Herath\nEpisode 05- Lightsaber\nLightsaber එකක් කියන්නේ සරලවම කිව්වොත් Laser Sword එකක්. මේ වෙපන් එක සාමාන්යයෙන් ජෙඩායිවරු, Sith order එකේ අය අැතුළු අනිකුත් Force-Sensitive පුද්ගලයින් විසින් භාවිතා කරනවා.\nLightsaber එකක් කියන්නේ ජෙඩායිවරයෙකුගෙ අනන්යතාව පෙන්වන දෙයක්. ජෙඩායි කෙනෙකුට Lightsaber එක කියන්නේ තමන්ගේ ජීවිතය තරම්ම වටින උපාංගයක්. භාවිතා නොකරන අවස්ථාවලදි මේ lightsaber එක එයාලගෙ බඳ පටියෙ රඳවගෙන ඉන්නවා.\nLightsaber එක අයිති වෙන්නේ Melee weapons type එකට. මේ Melee wepons ඩිසයින් කරන්නේ සමීපව කරන සටන් සඳහා. Lightsabers වලට අමතරව Swords(කඩු), Gaderffii(මැන්ඩලෝරියන් එකේ ඉඳපු ටස්කන් රයිඩර්ස්ලා යූස් කරන වෙපන් එක) සහ Vibro-Axes( Dath Maul ළඟ vibro-Ax එකක් තියනවා) වගේ වෙපන්ස් අයිති වෙන්නෙත් මේ Melee weapons type එකට.\nlightsaber එකක් යූස් කරන්න force එකට ඉතා සුළු වශයෙන් හෝ සම්බන්ධයක් තියෙන්න ඕන. නමුත් force sensitive වීම විතරක් ප්රමාණවත් නැහැ, ඒ සඳහා හොඳ පුහුණුවක් තිබිය යුතුයි. මේ දෙකම නැති පුද්ගලයෙක් ලයිට්සේබර් එකක් යූස් කරන්න උත්සාහ කිරීම ඔහුට වගේම වටපිටාවේ ඉන්න අයටත් අනතුරුදායකයි.\nජෙඩායි සහ Sith Lightsaber යනු self-made වෙපන් එකක්. ඒ කියන්නේ ජෙඩායි Padawan කෙනෙක් හෝ Sith පුහුණුව ලබන කෙනෙක් විසින් තමන්ගේ ජෙඩායි/Sith පුහුණුවෙ කොටසක් විදියට තමන්ගේ lightsaber එක නිර්මාණය කරගන්නවා. ඒ සඳහා සති කීපයක් කාලය ගත වනවා. ඒ නිසා ජෙඩායි/Sith lightsaber එකක් කියන්නේ unique වෙපන් එකක්. ඇත්තටම කිව්වොත් මේ lightsaber එකේ hilt එක(කඩුවක මිට) තමයි තමන්ගෙ අවශ්යතාවයට ගැළපෙන විදියට තමන් විසින් නිර්මාණය කරගන්නෙ.\nLightsaber එකේ තියෙන්නේ Plasma Blade එකක්.\nප්ලාස්මා එකෙන් තමයි lightsaber බ්ලේඩ් එකට අවශ්ය හීට් එක සපයමින් බ්ලේඩ් එකේ ශේප් එකත් පවත්වාගන්නෙ. එසේම lightsaber එකේ තියන force field එක කන්ටැමිනේටඩ් වෙන එකත් වලක්වනවා.\nසාමාන්ය ලයිට්සේබර් එකක මිට සෙන්ටිමීටර් 25-30 අතර දිගක් තියන Metal සිලින්ඩර් එකක්. නමුත් මේ දිග සහ hilt shape එක වෙනස් වෙන්න පුලුවන් ඒක හදන පුද්ගලයාගේ අවශ්යතාවය අනුව. උදාහරණයක් විදියට මාස්ටර් යෝඩාගෙ ලයිට්සේබර් එක දිගින් අඩු පොඩි එකක්. කවුන්ට් ඩූකු යූස් කරන ලයිට්සේබර් එකට තියෙන්නේ කර්ව් ශේප් hilt එකක්.\nLightsaber එකක් අැතුලේ ප්රධාන කොටස් තුනක් තියනවා; power Assembly, Crystal Energy chamber සහ Emitter Assembly.\nPower Assembly\nමේ කොටස තමයි ලයිට්සේබර් එකේ බැටරිය විදියට ක්රියා කරන්නේ. මේකෙ තියෙන්නෙ Diatium power cell එකක්. ඒක තමයි ලයිට්සේබර් එකේ ප්රයිමරි පවර් සෝර්ස් එක.\nමේ Diatium power cell එක naturally recharge වෙනවා.\nPower cell එක වටා power field conductes සහ power vortex rings පිහිටලා තියනවා. ඒවා මගින් පවර් එක ලයිට් සේබර් එකේ ඉහළට සම්ප්රේෂණය කරන්න උදව් කරනව.\nCrystal Energy Chamber\nමෙම කොටස ඕනම ලයිට්සේබර් එකක හදවත විදියට හඳුන්වන්න පුලුවන්.\nමෙතනදි වෙන්නේ power assembly එක හරහා එක එනර්ජි එක lightsaber crystal හරහා යැවීම. පවර් සෙල් එකෙන් එන එනර්ජි එක ප්රයිමරි ක්රිස්ටල් එකක් හරහා focusing crystals වෙත යවනවා. මේ සඳහා යොදාගන්නෙ Kyber Crystals නමින් හඳුන්වන විශේෂ crystal එකක්.\n**මේ කයිබර් ක්රිස්ටල්ස් කියන්නේ force-attuned ක්රිස්ටල් එකක්. මේවා ස්වභාවිකවම තමයි නිර්මාණය වෙන්නේ. ජෙඩායි ට්රේනින් එක ආරම්භ කරන නවකයින්ව Ilum ප්ලැනට් එකේ තියන ක්රිස්ටල් කේව් එකට යවනවා තමන්ට අවශ්ය විදියට ක්රිස්ටල් හොයාගන්න.Ilum වලට අමතරව ටැටූයින්, Lothal, Dantooine වගේ ප්ලැනට්ස් වලත් මේ කයිබර් ක්රිස්ටල්ස් තියනවා.\nEmiter Assembly\nමෙම කොටසේදී තමයි ලයිට්සේබර් බ්ලේඩ් එක නිර්මාණය වෙන්නේ.\nCrystal energy chamber එක හරහා එන energy එක Arc wave එකක් බවට කන්වර්ට් වෙනවා. එම Arc wave එක Blade energy channel සහ cycling field energizers හරහා ගමන් කිරීමෙන් බ්ලේඩ් එක නිර්මාණය වනවා.\nබ්ලේඩ් ලෙන්ත් එක සහ පවර් එක අවශ්ය පරිදි අඩු වැඩි කරගැනීමට knobs තියනවා.\nඅපි සාමාන්යයෙන් දකින්නේ සිංගල් බ්ලේඩ් Lightsabers. නමුත් ඩබල් බ්ලේඩ් Lightsaber යූස් කරන අයත් මේ ගැලැක්සි එකේ ඉන්නවා. එයින් ප්රසිද්ධම පුද්ගලයා තමයි Dath Maul. Episode I- The Phantom Menace ෆිල්ම් එකේදි Dath Maul සමග ඕබි-වැන් සහ ක්වයි-ගොන් සිදු කරන සටනෙදි මේ ඩබල් බ්ලේඩ් ලයිට්සේබර් එක දකින්න පුලුවන්.\nඩබල් බ්ලේඩ් lightsaber එකක් ගැලැක්ටික් ක්රෙඩිට්ස් 18,600 පමණ වටිනවා. සිංගල් බ්ලේඩ් Lightsaber එකක මිල සාමාන්යයෙන් ගැලැක්ටික් ක්රෙඩිට්ස් 3000 පමණ ඉඳලා ලක්ෂ පහක් වෙනකන් රේන්ජ් එකක තියනවා.\nLightsaber එක භාවිතා කරන අවස්ථාවන්\nසටනක් සඳහා\nලයිට්සේබර් එක සටනකදි කඩුවක් වගේ හසුරුවන්න පුලුවන්. ඒ වගේම උණ්ඩ වගේ දේවල් වලක්වා ගන්නත් පුලුවන්.\nJedi සහ Sith චාරිත්ර සඳහා\nජෙඩායි Padawan කෙනෙක් නයිට්වරයෙක් බවට පත්කෙරෙන knighting ceremony එකේදි ඒ සිදුවන ක්රියාවලියට සාක්ෂිකරුවන් වශයෙන් නයිට්වරයට පත්වන padawan වටා ජෙඩායි මාස්ටර්ස් තමන්ගේ ලයිට්සේබර් එක ඔන් කරගෙන හිටගන්නවා. මේ සඳහා බොහෝ දුරට සහභාගී වන්නේ ජෙඩායි කවුන්සිලයේ සාමාජිකයින් දොලොස් දෙනා.\nඒ වගේම Sith Order එක තුළ පැවැත්වෙන sith knighting ceremony එකේදි ශිෂ්යා තමන්ගේ මාස්ටර් ඉදිරියේ දණ නමාගෙන ඉද්දි මාස්ටර් විසින් තමන්ගේ ලයිට්සේබර් එක ශිෂ්යයාගෙ හිස දෙපැත්තෙන්ම ඉහළ ඉඳලා පහලට චලනට කරනවා.\nConcordance of Fealty\nමෙයත් එක්තරා ජෙඩායි සම්ප්රදායක්. මෙහිදී කරන්නේ තමන්ගේ ලයිට්සේබර් එක තමන්ගේ ශිෂ්යයෙකු ලබා දීම.\nLightsabers Colors\nඅපිට විවිධ පාට ලයිට්සේබර්ස් දකින්න ලැබෙනවා. මේ පාට තීරණය වන්නේ ලයිට්සේබර් එක නිර්මාණය කරද්දි යොදා ගන්න kyber crystals වල පාට අනුව.\nPurple Color\nමේ දම් පාට ලයිට්සේබර් එක තමයි skywalker saga එක තුළ දකින්න ලැබුන සුවිශේෂී, most ionic ලයිට්සේබර් එක. ඒක අයිති වෙලා තිබුණේ ජෙඩායි කවුන්සිල් මෙම්බර් කෙනෙක්ද වුන මාස්ටර් Windu ට. මාස්ටර් Windu කියන්නේ බොහොම පවර්ෆුල් ජෙඩායි කෙනෙක්.\nරතු පාට\nරතු පාට ලයිට්සේබර්ස් අයිති වෙන්නේ Sith lords වෙත. ඩාත් සිඩියස්,ඩාත් වේඩර්, ඩාත් මුවල්, Kylo Ren වගේ සියලු දෙනාගෙම lightsabers රතු පාටයි.\nකලු පාට\nකලු පාට ලයිට්සේබර් (darksaber) එක අයිති වන්නේ ජෙඩායි ඕඩර් එකට බැඳුන පළවෙනි මැන්ඩලෝරියන්වරයා වන Tarre Vizla ට. මේක ක්ලෝන් වෝස් සීසන් 2 එකේදි තමයි පළවෙනි වතාවට දකින්න ලැබුනේ. මැන්ඩලෝරියන් සීසන් 2 එකේදිත් මෙය දකින්න ලැබුනා මතක ඇති.\nනිල් පාට\nලූක්ගෙ පළවෙනි ලයිට්සේබර් එක සහ ඕබි වැන්ගෙ තුන්වෙනි ලයිට්සේබර් එක නිල් පාටයි.\nකොළ පාට\nමාස්ටර් යෝඩා සහ ක්වයි-ගොන් කොළ පාට ලයිට්සේබර්ස් භාවිතා කලා.\n**කොළ සහ නිල් තමයි most common lightsaber colors.\nසුදු පාට\nAhsoka Tane ලඟ වයිට් ලයිට්සේබර් එකක් තියනවා.\nskywalker saga එක තුළ දකින්නට ලැබෙන හොඳම ලයිට්සේබර් සටන් කිහිපයක්\nක්වයි-ගොන් සහ ඩාත් මුවල් අතර ටැටූයින් ප්ලැනට් එකේ සිදුවුන සටන(The Phantom Menace)\nඕබි-වැන් සහ ඩාත් මුවර් අතර Naboo ප්ලැනට් එකේ සිදුවුන සටන(The Phantom Menace)\nGeonosis හිදී සිදුවුන ඇනිකන්, ඕබි-වැන් සහ කවුන්ට් ඩූකු අතර සටන\n(Attack of the Clones)\nGeonosis හිදී සිදුවුන මාස්ටර් යෝඩා සහ කවුන්ට් ඩූකු අතර සටන (Attack of Clones)\nමාස්ටර් යෝඩා සහ ඩාත් සිඩියස් අතර සටන (Revenge of the Sith)\nMustafar හි සිදුවුන ඇනිකන් සහ ඕබි-වැන් අතර සටන (Revenge of the Sith)\nලූක් සහ ඩාත් වේඩර් අතර සටන් (the empire strikes back සහ return of the jedi )\nෆින්, රේ සහ Kylo Ren අතර සටන (the force awakens)\nරේ සහ Kylo අතර සිදුවූ සටන්(the rise of skywalker)\n……………………………………………………..\nතොරතුරු හා සහය\nහෂාන් දුලංග ධර්මරත්න\nඉන්දීවරී හේරත්\nWriter"}
{"text": "hehe kauda halo aanduwe rassawalata yanne :D\nමේකයි ගණිතය ගැන පරික්ෂාකරන්න්නේ ගණිත හැකියාව තියෙනවා කියන්නේ ඒ ගොල්ලන්ගේ විශ්ලේෂණ හැකියාව වැඩියි කියන එකයි. ඒක නිසා තමා ඔය බුද්ධි පරීක්ෂණ කියන දේ අදාල වෙන්නේ. මෙතන වුනේ කලා විෂයන් වලට වැඩි පිරිවැයක් යන්නැති නිසා ආන්ඩුව වි,වි. වලට ගන්න කස්ටිය වැඩි කරන්න කලා උපාධි භාවිතා කරපු එක. ඇත්තටම ලංකාවට අවශ්යයය නැති තරමට කලා උපාධි වැඩි වෙලා, මේ නිසා විරැකියාව වැඩි වෙලා. ඇත්තටම කලා උපාධියක් විතරක් තියෙන කෙනෙක් ගේ විශ්ලේෂණ හැකියාව ඉතාමත් අඩුයි. මම කියන්නේ සමස්තයක් විදිහට. (මම මේක අත්දැකීමෙන්ම දන්න නිසා බයක් නැතිව කියන්න පුලුවන්, ඒ වගේම හොද දක්ෂයෝ ඉන්න බවත් කියන්නම ඕනේ ඒත් ඉතින් බහුතරය) ඉතින් මේකට තියෙන විසදුම1) ගනිත විෂයක් උපාධියට එකතු කරලා විශ්ලේෂණ හැකියාව වැඩි කරන එක.2) කලමණාකරණය වැනි විෂය එකතු කරන එක.3) ද්වි උපාධි වැඩසටහන් හදුන්වා දීමමාත් කලා විෂයන් වලට හරි ආසයි ඒත් ඉල්ලුමට හරියන සැපයුම දෙන්න වෙනවා අපිට. තව දෙයක් මොන උපාධිය තිබුනත් හොද රැකියාවක් හොයා ගන්න අනිවා පුලුවන්. ඒක රදන්නේ පුද්ගල දක්ෂ තාව මත නැතිව ඉගෙනීම මත නෙමේ. ඒ කියන්නේ බුද්ධිමට්ටම මත.\"\"\"\"උසස් පෙළ ඉඳලා විශ්ව විද්යාල ජීවිතය අවසන් වෙනතුරු ගණිතය, ජීව විද්යාව වගේ විෂයන් එක්ක ගැටුණු කෙනෙක්ට කවියක විචාරයක් ලියන්න කිව්වොත් විනාඩි 10 කින්, කීදෙනෙක් ලියාවිද?\"\"\"\" = කවියක විචාරය කියන දේ ඇත්තටම වැදගත් දෙයක් නෙමේ, ඒත් ආයතනයේ වැඩ කරද්දි ක්ෂනික තීරණ ගන්න ඕනේ අන්න ඒ හැකියාවයි මනින්න ඕනේ. ඒ කියන්නේ ඉහල අයි. කිව්. එකක් ඕනේ. කවියක විචාරය ඒ වගේ දෙයක් නෙමේ.\"\"\"\"ඕක ඇවිල්ලා තරගය - තරගය තමා, එත් ඉතිං ඕනෙම උපාධියක් තියනවා නම් ඉල්ලන්න පුළුවන් කියන රැකියාවලට මොකටද ඉන්ජිනේරුවෝයි, විද්යා උපාධි කාරයොයි ඉල්ලන්නේ? අපරාදෙනේ ආණ්ඩුව එයාලා වෙනුවෙන් වියදම් කරපු සල්ලි සහ එයාලා අවුරුදු ගානක් මහන්සිවෙලා ඉගෙන ගත්ත දේවල්. \"\"\"\"\" මෙන්න මේ කතාවට මම තරයේ විරුද්ධයි.මට ත් මේ දවස් වල එක්සෑම් නේ ඒක නිසා මෙතනින් නවතිනවා\nවිභාගෙට පාඩම් කරනකොට නංගිටත් මට වගේම එක එක දේවල් හිතනවානේ . මාරයි !!!!මෙහෙමනේ නංගි ගණන් වල තියෙන්නෙන් තර්ක කරලා උත්තර ගන්න සින් එකක්. තර්කානුකුල හැකියාව තමයි ගණන් වල බලන්නේ. අනික සාමාන්ය පෙළ ගණන් වලින් ඔය ඉන්ටර්විව් ගොඩ දාගන්න පුළුවන්.\nපහු ගිය සැරේ පරිපාලන සේවා විභාගයට ලියල තේරුනු අයගෙන් වැඩිපුරම ප්රතිශතයක් ඉන්නෙ සයන්ස් සබ්ජෙක්ට්ස් කරපු අය.. ඊට ඉස්සෙල්ල හැම අවුරුද්දෙම වැඩිපුර ප්රතිශතය ඉන්නෙ කලා, වාණිජ කරපු අය තමයි..ඔය බුද්ධි පරීක්ශණ ප්රශ්න පත්රය සයන්ස් කරපු අයට ගේමක් නැහැ.. ඒක හේතුවක් වෙන්න ඇති..\nhe..he..ලංකාවේ හැට් නොවැ...ඇයි කොළඹ කෙනාට රස්සාව හම්බෙන්නෙ නුවර. නුවර මනුස්සයට කොළඹ!\nසහතික ඇත්ත.... ඒත් ලංකාවේ විතරක් නෙමේ මම හිතන්නේ ලොකේම තත්වේ ඔකම තමා.. ඒත් ඉතින් වෙනස් වෙන එක ගැන කියන්න කාලයක් යයිනේ.. ඊට කලින් ගනන් ටිකක් හදන එක තමා කරන්න වෙන්නේහා හා ඒවා ගැන පස්සේ හිතමු.. දැන් ඔය විභාගේ පාස් කරගෙන ඉමුකෝජය වේවා\nඇත්ත. හුඟක් වෙලාවට රැකියාව කරන්න වෙන්නෙ ඉගෙන ගත් විෂයට සම්බන්ධව නෙවෙයි. තෘණ වර්ග ගැන පශ්චාත් උපාධි ගත් අය වැඩ කරන්නෙ සිමෙන්ති කොම්පැණිවල.ලද අධ්යාපනයට සරිලන රැකියාවක් නොලැබේනම්, අර අධ්යාපනයට වැය කළ කාලය, මුදල සේරම අහක. ඒ විතරක්යැ. අර මනුස්සයගෙ හැකියාව, දක්ෂතාවය වතුරෙ. ඊට පසුව කරන්නට වෙන්නෙ තමන් අකමැති ක්ෂේත්රයක රැකියාවක්නම්, ඉන් ලද හැකි තෘප්තියක් වේද?\nමම හිතන්නේ උපාධියට ඉගෙන ගත් දේ රැකියාවෙදි භාවිතා කරන්නෙ ක්ෂෙත්ර කිහිපයකදි විතරයි.අනෙක් හැමතැනකදිම වැදගත් වෙන්නෙ උපාධිය සහතිකය විතරයි.මම කියන්නෙ ඒක හරි කියලා නෙවෙයි. ඒත් ඒක තමයි වෙන්නෙ..එතැනදි තර්කාණූකුල බව , විශ්ලේෂණ හැකියාව වගේ දේවල් ගණිතමය සංකල්ප වලින් මනින පර්රික්ෂණය වලදි ගණිත විෂයයන් හැදෑරූ කෙනෙකුට විශේෂ වාසියක් ලැබෙනවා..ඒක ඇත්ත..හැබැයි ඔබ \"ලු \" ප්රත්යයත් එක්ක කියන සමහර දේවල් වලට නම් එකඟ වෙන්න බැහැ. ඔය විද්යා පීඨ වල, වෛද්ය පීඨ වල එහෙම නැත්නම් ඉන්ජිනේරු පීඨ වල තියන කළා කටයුතු දැක්කම එතැන අඩුවකට තියෙන්නෙ ශ්රාස්තීය දැනුම විතරයි,.ඒ හෑර මානුශික හැඟීම් කියන දේ නම් කළා පීඨ වලට විතරක් සුවිශේෂ දෙයක් නෙවෙයි. උදාහරනත් තියනවා , ඒත් මෙතන දෙබර වලට ගල් ගහන තැනක් නෙවෙයිනෙ.. අනිත් එක මාකටින්...හප්පේ..සමාවෙන්න මෙහෙම කියනවට..ඉන්ජිනේරුමය නිශ්පාදන වල මාකටින් පැත්තත් දැන් දැන් ඉන්ජිනේරුවන් විසින්ම කරන ප්රවණතාවයක් තමයි තියෙන්නෙ..ඔබ අවට ඕන තරම් උදාහරණ ඇති..\nඅපි ලබන අධ්යාපනයට සරිලන රැකියාවක් ලබා දීමට කාගෙවත් වගකීමක් නෑ. නමුත් මගේ මතය නම් ඉල්ලුමට සරිලන සැපයුමක් සරසවි වලින් ලබා දිය යුතුයි... මේ කාරණය හා සම්බන්ධ සේයා රුවක් මගෙ බ්ලොග් අඩවියේ තියෙනවා...http://visituru.blogspot.com/2011/07/blog-post_03.html\nආණ්ඩුවෙ රස්සාවලට නම් ඉතිං නොයන තරමට තමයි හොඳ.\nමටත් කරන්න තියෙන හැම වැඩක්ම මතක් වෙන්නෙ විබාගෙ ලං වුණාම තමයි. :D\nඔව් ඔයා කියන කතාවේ එක්තරා ඇත්තක් තියෙනවා. පරිපාලන සේවයට ඉහල ගණිත හැකියාවන්ගෙන් ඇති ප්රයෝජනය අල්පයි. මම මේ කියන්නේ ඉන්ජිනේරුවෙක්ට තියෙන ගණිත හැකියාවන් පරිපාලනයට අනවශ්යයි කියන එක. අනිත් එක ගණන් හදන්න පුළුවන් පමණින් වානිජ්ය ධාරාවට අයිති බැංකුකරණයේ දක්ෂයෙක් වෙයි කියල කියන්නත් බැහැ. හොඳම උදාහරනේ මම - උසස් පෙළ ගණිතයට A සාමාර්ථයක් තිබුනත්, සාමාන්ය පෙලදී ගිණුම්කරණ යට මම ගොඩක් දුර්වලයි. කවදාවත් ගිණුම සම වෙන්නේ නැහැ.//කලා විෂයන් ඉගෙනගත්තා කියලා ගණන් බැරි වෙන්න විදියක් නැහැ. ඒ වගේ පේපර් වල තියෙන්නේ බුද්ධි පරීක්ෂණ මිසක් ගණන් නෙවෙයි //දීප්ස් කිව්වා වගේම, විද්යා ගණිත ධාරාවල තර්කන ශක්තිය, බුද්ධිය මෙහයවා කරන ගැටළු විසඳීම තමා මුලිකවම තියෙන්නේ. ඉතින් ඒවලට පුරුදු කෙනෙක්ට, තමන්ට වඩා වැඩි හෝ සමාන බුද්ධියක් ඇති කලා විෂය ඉගෙනගත් ළමයෙක්ව පරදවන්න පුළුවනි. මාත් හිතන්නේ බුද්ධි චන්ද්රදීප කිව්වා වගේ බුද්ධි පරීක්ෂණ තියන්නේ යම් ප්රශ්නයක් විසඳීමේ හැකියාව බලන්නයි. නමුත්, අද රාජ්ය සේවය බැලුවාම, ඒවායේ වැඩ කෙරෙන හැටි බැලුවාම, මේ ක්රමය අසාර්ථකයි කියල හැඟෙන්නේ. බුද්ධිය විතරක්ම තිබිලත් මේ වගේ රස්සාවලට මදි. මිනිස්සු එක්ක වැඩ කරන හැටි, සන්නිවේදන හැකියාවන් වගේ දේවලුත් බලන්න ඕන.කොහොම නමුත් තමන් ඉගෙන ගත් විශයෙන් නැතුව වෙන ක්ෂේත්රයකින් රැකියාවක් කිරීම ගැන ඇත්තටම මටත් ප්රශ්නයක් තියෙනවා. තමන්ට ඕනෑම රස්සාවක් කරන්න කාගේවත් තහනමක් නැහැ. නමුත් මෙහෙම කරන්නේ ඇයි කියන එකයි මගේ ප්රශ්නේ. මොරටුවේ ඉලෙක්ට්රොනික් ඉංජිනේරු උපාධිය කරලා පරිගණක මෘදුකාංග ඉංජිනේරු රස්සාවට එන අය මම දන්නවා. ඔවුන් කියන්නේ ඉතින් වැටුප ගැන බලලා එහෙම කරනවා කියලා. නමුත් තමන් ආසාවෙන් ඉගෙන ගත්ත ක්ෂේත්රයක් නම්, වෙනත් දෙයක් දවසට පැය 8 ක්, සතියේ දවස් 5 ම කරන්න මම නම් කැමති නැහැ. තමන් විෂය තෝරාගැනීම කරනකොට හොඳට හිතල බලන්න ඕන. මාත් විද්යා ගණිත ධාරාවට වගේම කලා විෂයටත් ගොඩක් ආසාවෙන් හිටි කෙනෙක්. නමුත් කලාව කරොත් ලැබෙන රැකියාවන් ගැන කල්පනා කරලා මම ගණිතය ඉගෙන ගත්තේ. හැබැයි මම ඒකත්, පසුව වි වි හිදී පරිගණක විද්යාවත්, ඉගෙන ගත්තේ ආසාවෙන්.\nඇත්ත මේකයි ඉල්ලුමට හරියන සැපයුම දෙනදේ. කොච්චර කැමති උනත් අඩු පඩි ලැබෙන එකක් කරලා වැඩක් නෑ. ඉතින් මොන උපාධිය තිබ්බත් වැඩි පඩියක් ගන්න එක තමා ඉතාමත් වැදගත් වෙන්නේ ආසාවෙන් කරනවද නැද්ද කියන එක නෙමේ. පඩිය වැඩි නිසා කෘතිම ආසාවකින් ජොබ් එක කරන්න වෙන්නේ.මොනා උනත් අන්තිමේදී රු. ශත විතරයි.\nඔව් ඇත්ත ලංකාවේ තියෙන විභාග කියන්නේ එක්තරා කටපාඩම් විමානයක් හිතල වැඩකරන අය එකෙන් හලනවා ,හැල්මේ දුවන වටේ දුවන වටේටම දුවන කට්ටියක් තෝරාගන්න බලනවා,ඊටපස්සේ මොළ හෝදනවා,ඉතින් කොහෙද රට හදන්නේ.එකනේ අපි පිට ආවේ,අපි දැන් පිට රට හදනවා....අනේ අපේ රට..කන්නේ පාලකයෝ.\nමේකට නම් එකඟ නැහැ. මුලදී සල්ලි නිසා කෘතීම ආසා ඇති කර ගත්තත්, ඒකෙ පැවැත්මක් නැහැ. ටික කාලෙකින් රැකියාව එපා වෙනවා. උදේට යන්නේ මේ මොන වධයක්ද කියල හිතමින්. එතකොට, රැකියාව හරියට කරන්නෙත් නැහැ. සමහරු ජීවිත කාලෙම මෙහෙම අකමැති දේ කරමින් ඉන්නවා. නමුත් හිතේ සතුටක් නැහැ. ඒකෙ පලිය ගන්නේ අනිත් අයගෙන්. එහෙම ජීවත් වෙලා ඇති වැඩේ මොකද්ද?\nඕකට හේතුව විදියට මන් නම් දකින්නේ ආර්ට් කරන ගොඩක් අයට වඩා සයන්ස් කරන අය ලේසියෙන් ඕනෙම අංශයක වැඩ කරන්න ලේසියෙන් පුරුදු කරන්න පුළුවන්. ලොජිකල් විදියට හිතන්න ලොජික් ඉගෙනගන්න ඕනෙම නෑ නේ. අනික ආර්ට් වලට උගන්නන්නේ ගොඩක් වෙලාවට සාමාන්ය ජිවිතේ එක්ක සම්බන්ධ දේවල්, ඉතින් ඒවගේ දේවල් ඕනේ උනාම මිනිස්සු කොහොමත් ඉගෙනගන්නවනේ. කොමර්ස් වලත් එහෙම තමා.\nමන් නම් හිතන්නේ නෑ එහෙම කෘත්රිම ආසාවක් තියෙනවා කියල. එක්කෝ ඒ පුද්ගලයට do what you like, like what you do වගේ ඇටිටියුඩ් එකක් ඇති, නැත්තන් ආස කරන්නේ මොන ෆීල්ඩ් එකේ මොන රස්සාවටද කියල දන්නේ නැතුව ඇති. ඇයි ඉතින් ආස කරලා තියෙන්නේ රස්සාවට නෙමේ නේ සල්ලි වලටනේ.\nhttp://www.dedunumax.info/?p=1505 ඔන්න ලිව්වා අක්කේ\nමගේ අදහසත් ලියලා ආවා ලිපිය ගැන\nහ්ම්ම්, මේකත් හොඳ හේතුවක්.\nපිට රට හද හද ඉන්නේ නැතුව මේ පැත්තටත් එන්න. පොඩ්ඩක් http://www.sl2college.org/ පැත්තේ එහෙම ගිහින් බලන්න\nමෙන්න මේ උත්තරේම තමා මටත් මේ ප්රතිචාරයට දෙන්න තියෙන්නේ.\nසල්ලි ගැනම හිතන අය නිසා තමා දුෂණ වංචා සහ අල්ලස් වැඩි වෙලා තියෙන්නේ කියලත් හිතෙනවා\nබොහොම හොඳයි :D\nආණ්ඩුවේ රස්සා වලට නම් මගෙත් වැඩි කැමැත්තක් නැහැ.\nඒක නම් දුක හිතෙන කවියක්!\n\"අනෙක් හැමතැනකදිම වැදගත් වෙන්නෙ උපාධිය සහතිකය විතරයි\"මේ කතාව නම් ඇත්ත වේගෙන එනවා කියලා මටත් හිතිලා තියනවා. තව ටිකක් නිවැරදි කරනවා නම් පන්ති සාමාර්ථයක් සහිත උපාදියක්.\"ඒ හෑර මානුශික හැඟීම් කියන දේ නම් කළා පීඨ වලට විතරක් සුවිශේෂ දෙයක් නෙවෙයි. උදාහරනත් තියනවා \"උදාහරණ මේ බ්ලොග් එකෙත් තියනවා. කතාව සාධාරණයි.\"ඉන්ජිනේරුමය නිශ්පාදන වල මාකටින් පැත්තත් දැන් දැන් ඉන්ජිනේරුවන් විසින්ම කරන ප්රවණතාවයක් තමයි තියෙන්නෙ\"මෙහෙම දෙයක් තියනවා. ඒ වුණාට මම දැකලා තියනවා සමහර අයට මොලේ වෙහෙසවලා ප්රෝග්රෑම් ලියන්න පුළුවන්. එත් ඒක මිනිස්සුන්ට ගැලපෙන විදියට ඉදිරිපත් කරන්න එයාලට තේරෙන්නේ නැහැ. අන්න ඒ වෙලාවට තමා වෙනත් විෂයන් ඉගෙන ගත්ත අයගේ සහය අවශ්ය වෙන්නේ.\nඔව් ඔව්..මොනා කොරන්නද ඉතිං\nඑහෙම කරන එකත් කොච්චර ශෝයිද? එතකොට රට පුරා ඇවිදින්න පුළුවන් නේ :P\nමේ තියෙන්නේ උදාහරණ!\nඔව් අයියේ ඇත්ත. සාමාන්ය පෙළ ගණන් දන්නවා නම් පුළුවන්. එත් කාලය හරස් වෙනවා ගොඩ වෙලාවට මේ වගේ ප්රශ්න වලට උත්තර ලියන්න ගියාම\n\"ඇත්තටම ලංකාවට අවශ්යයය නැති තරමට කලා උපාධි වැඩි වෙලා,\"මේකට මම මෙහෙම උත්තරයක් දුන්නොත් : කලා උපාධි ගත්ත අයට කරන්න තියෙන රස්සා වලට අනික් අය පැනලා. මේ ප්රශ්නය ජනාධිපති දක්වා ගිය අධ්යාපන ගැටළුවක් කියලා අපේ සමාජ විද්යා අංශයේ ආචාර්ය වරයෙක් කියලා තිබුනා.\"කලා උපාධියක් විතරක් තියෙන කෙනෙක් ගේ විශ්ලේෂණ හැකියාව ඉතාමත් අඩුයි.\"එයාලගේ විශ්ලේෂණ හැකියාව තියෙන්නේ වෙන වෙන දේවල් වලට. උදාහරණයක් විදියට පොතක් ගැන විචාරයක් ලිවීම. බුඩිට මේ විශ්ලේෂණ හැකියාවන් වල වෙනස්කම් ගැන ඕනේ තරම් අත්දැකීම් ඇති.\"1) ගනිත විෂයක් උපාධියට එකතු කරලා විශ්ලේෂණ හැකියාව වැඩි කරන එක\"කල යුතු දෙයක්. අපිට පළවෙනි අවුරුද්දේදී කරන්න තිබුනා. නමුත් ඒක විෂයක් පමණයි.\"3) ද්වි උපාධි වැඩසටහන් හදුන්වා දීම\"දැනටමත් තියනවා. හැබැයි බොහොම සුළු පිරිසක් ඇතුල් කරගන්නේ. ඔවුන්ගේ විශ්ලේෂණ හැකියාව තනිකර කලා විෂයන් කරන අයට වඩා වැඩියි.\"කවියක විචාරය කියන දේ ඇත්තටම වැදගත් දෙයක් නෙමේ, ඒත් ආයතනයේ වැඩ කරද්දි ක්ෂනික තීරණ ගන්න ඕනේ අන්න ඒ හැකියාවයි මනින්න ඕනේ\"මට කියන්න ඕනේ උ=වුනේ එකිනෙකාගේ හැකියාවන් එකිනෙකට වෙනස් කියලා විතරයි.\"මෙන්න මේ කතාවට මම තරයේ විරුද්ධයි.\"විභාග ඉවර වෙලා කියන්නකෝ විරුද්ධ වෙන්න හේතුව\nබොහොම සුළු පිරිසක් :)\nමෙතන ගැටලුව තියෙන්නේ කලා විෂය ධාරාවක් ඉගෙනගත්තු ඔයාලගේ නෙමෙයි. අධ්යාපන ක්රමයේ කියලයි මට හිතෙන්නේ. මුලින්ම ගමු බුද්ධි පරීක්ෂණය. ඔවු ඒකේ ගණිත ප්රශ්න ටිකක් තියෙනවා, නමුත් ගණිතය කියන විෂයයෙන් බැලුවොත් අඩුගානේ ඒලෙවල් ගණිතයෙන් කොටසක්වත් එතන නැහැ. එතැන තියෙන්නේ කවුරුත් පාවිච්චි කරන සාමාන්ය ගණිතය. සංඛ්යා රටා වල මොන ශුද්ධ/ව්යවහාරික ගණිතයද? කලා විෂයය කරපු අය විතරක් නෙමෙයි, විශ්වවිද්යාලයෙත් ගණිතය ඉගෙනගත්ත මට සංඛ්යා රටාවක් විසඳන්න සෑහෙන්න වෙලාවක් යනවා.මේ සංඛ්යා රටා වගේ ගණිත ගැටලු වලින් බලන්නේ අදාල පුද්ගලයා “ගැටලු විසඳීමේ සමතෙක්“ ද (ගණිත ගැටලු නොවේ) කියන එක. මොන උපාධිය අරගෙන ආවත් ගැටලු විසඳීමේ සමත්කම රැකියාවෙදි අනිවාර්ය අවශ්යතාවයක්. ගණිත ගැටලු වලින් බලන්නේ වෙනස්වෙන වාතාවරණ යටතේ සුදුසු විසඳුම ගන්න අදාල පුද්ගලයා සමත්ද කියන එක.දැන් එතකොට කොහොමද මේක අධ්යාපන ක්රමයේ වරදක් වෙන්නේ? උසස්පෙලටත්, විශ්වවිද්යාලයෙත් ගණිතය හදාරන අයට මේ “ගැටලු විසඳීමේ“ කලාව පුරුද්දෙන්ම එනවා. මොකද ඔය කාලසීමාව ඇතුලේ ශුද්ධ/ව්යවහාරික ගණිත ගැටලු දහස් ගණනක් විසඳීමෙන් “හිතන විදිය“ දියුණු වෙනවා. මේකෙන් හැකියාව ලැබෙනවා වාතාවරණය වෙනස් උනත්, තමන් කලින් නොදන්න දෙයක ගැටලුවක් උනත් හොඳ විසඳුමක් ලබාගන්නට.කණගාටුවකට වගේ අපේ රටේ අධ්යාපන ක්රමය හැඩගැහිලා තියෙන්නේ ජෛවවේදය ඉගෙනගන්න අයටත්, ශාස්ත්රවේදය ඉගෙනගන්න අයටත් “කඩපාඩම්“ ක්රමය අනුගමනය කරන විදියට. ශාස්ත්රවේදය ඉගෙනගන්න අයගේ මේ ලක්ෂණය වැඩි වෙනවා අධ්යාපන ක්රමය තුලින්. මේ අයට ගැටලු විසඳීමේ පුහුණුවක් තමන්ගේ අධ්යාපන ක්රමයෙන් ලැබෙන්නේ නෑ. ඉතිං තමන්ගේ කලා විෂය දැනුම විතරක් තියාගෙන බුද්ධි පරීක්ෂණයකට යන කෙනෙක් එතනදි හිර වෙනවා. මේ නිසා තමන්ගේ වගකීමක් විදියටයි මම දකින්නේ, බුද්ධි පරීක්ෂණයට සූදානම් වීම.ඔය දේම අනිත් පැත්ත ගණිත විෂයයන් කරපු අපිටත් වෙනවනේ. රාජ්යසේවයේ හැම තරග විභාගයකම සිංහල භාෂා කොටසක් තියෙනවා. මෙතනදි අපිට වෙන effect එක ඔයාලටත් වඩා වැඩියි. ඔයාලට පලමු වසරෙදිවත් පොඩි හෝ ගණිත පාඩමක් තිබ්බා කිව්වා. නමුත් අපි ඕලෙවල් වලින් පස්සේ රචනාවක් ලියලා නැහැ. ඇතැම්විට විශ්වවිද්යාලයේ ගෙවපු තුන් අවුරුද්දේ සිංහල වචනයක්වත් ලියලා නැහැ. ඉතින් අපිට සිදුවෙනවා ආපහු අපේ සිංහල දැනුම, ලිවීමේ හැකියාව වර්ධනය කරගන්නට."}
{"text": "සීහළවත්ථු කතා :\nගත වෙහෙසා දුන්\nධාර්මික දානය\nඈත අතීතයේ හෙළ දිවයිනේ සිදුවූ සත්ය සිදුවීමකි. සද්ධාතිස්ස රජු රට පාලනය කරන සමයේ\nදිනක් විවේකීව සිටින රජුට මෙවැනි අදහසක් පහළ විය.\nබුදුරජාණන් වහන්සේ පිරිසුදු දානය පිළිබඳව වර්ණනා කරමින් සූත්ර දේශනා කොට ඇත. එහිදී\nඇතැම් කෙනෙක් අධාර්මික ජීවත් වෙති. අනුන් කපා කොටා, වද හිංසා කොට සෝකය උපදවති.\nනමුත් ඔවුහු දන් දෙති. කෙනෙකු පීඩාවට පත් කර දෙන දානය, ධාර්මිකව යම් කෙනෙක් දෙන\nදානය සමඟ සමබර නොවේ. මා හටද උතුම් වූ පිරිසුදු වූ මහත් අනුසස් ඇති දානයක් දෙන්නට\nඇත්නම් කෙතරම් අගනේ ද? බුදුරජාණන් වහන්සේ විසින් පසස්නා ලද සිය කය වෙහෙසා වැඩපළ කොට\nඋපයා ගන්නා දෙයින් දෙන දානයේ අනුසස් කො තරම් දැයි සිතු රජ බිසව අමතා\n”සොඳුරිය, මේ බුදුරජාණන් වහන්සේගේ ශාසනය බබළවන කාලයේ මමද භික්ෂූන් වහන්සේ උදෙසා කය\nවෙහෙසවා උපයන දෙයින් දානයක් දීමට කැමැතියි. මමද ගොස් ගොස් ගොයම් කපන්නෙමි. ඒ වී\nගෙනවිත් බතක් පිළියෙල කොට එක් භික්ෂූන් වහන්සේ නමකට හෝ පූජා කරන්නෙමි” කියා පිටත්\nවුණි. එසේ ගොස් හංදියක නතර වී මහමඟ යන එන පිරිසගෙන් ගොයම් කැපීමට ඇද්දැයි විමන්නේ\nය.\nරජතුමා දුටු එක් ගෘහපතියෙක්\n”මිත්රය, ඔබගේ අත් පා ඉතා සියුමැලි ය. ශරීරය ද සුවසේ වැඩී ඇත. මිත්රය ඔබ තනිව ම\nමෙසේ කුමක් සඳහා සිටින්නේ ද?”\n”මිත්රය මම කම්කරුවෙකි. දවස් කුලියට වැඩ කරමි”\n”ඔබට කුඹුරක ගොයම් කැපීමට හැකි ද?”\n“මට පුළුවන් යැයි රජතුමා පිළිතුරු දුන්නේය. රජතුමා ඔහු සමඟ ගොස් ඔහුගේ මහත් වූ\nශ්රද්ධාවෙන් දානයේ අනුසස් සිතමින් කුඹුරේ ගොයම් කැපී ය. කම්මැලිකමින් තොරව වැඩ කළ\nනිසා ඉතා සතුටට පත් කුඹුරු හිමියා නුඹට රැගෙන යා හැකි තරම් වී මෙතැනින් රැගෙන\nයනුයි” කී ය.\nරජතුමා විශාල ගොයම් මිටියක් බැඳ රාත්රි කාලයේ රහස් උමඟ තුළින් රජගෙට පිවිස විඩා\nනිවා ගෙන බිසවත් සමඟ රහසින් වී ටික වෙන්කර ඒ වී කොටා ඒ සහලින් භාගයක් විකුණා ගිතෙල්\nසකුරු කැවුම් ආදිය ගෙන එක නමකට සෑහෙන පරිදි දානයක් පිළියෙළ කළහ. ඉන්පසු දාසිය අමතා\nසංඝයා වහන්සේ අතරට ගොස් “එක් භික්ෂූන් වහන්සේ නමක් දානයට වඩමවාගෙන එනුයි” පිටත්\nකරවී ය.\nතිස්ස නමැති රහතන් වහන්සේ මේ සිදුවීම දිවසින් දැක එක් භික්ෂුන් වහන්සේ නමක් අමතා,\nඅයුෂ්මතුනි සද්ධාතිස්ස මහරජු බැලමෙහෙවර කොට උපයා ගත් දෙයින් එක් භික්ෂූන් වහන්සේ\nනමකට දානය පිළියල කොට ඇත. රජතුමා මේ දානය ඉතාමත් දුෂ්කරවයි පිළියෙළ කළේ. එනිසා\nපෘථග්ජනයෙක් ඒ දානය අනුභව නො කෙරේවා. ඔබ විහාරයේ අසුන්වල වැඩිමහල් පිළිවෙලට සිටිනු\nමැන. ඒ අවස්ථාව රජතුමාට අනුකම්පා කොට එහි වඩිනු මැනවයි කී ය. රජතුමාත් දේවියත්\nදානයට වැඩි භික්ෂූන් වහන්සේගේ පාත්රය ගෙන සැකසු ආහාරයෙන් පාත්රය පුරවා යටින්\nවස්ත්රයක් ද තබා අතිශය ගෞරව දක්වා උන්වහන්සේට ඒ පාත්රය පූජා කළහ. භික්ෂූන් වහන්සේ\nඒ දානය පිළිගෙන “රජතුමනි, මේ දානය සම්පූර්ණයි. මම කැමැති තැනකට ගොස් දානය වළඳමි”\nකියා උන්වහන්සේ අහසට පැන නැගි පක්ෂියකු මෙන් විහාරයට පැමිණ එහි වැඩසිටි භික්ෂූන්\nදහතුන් දහසකට ගෙන ආ දානය පූජා කළ බව සඳහන් වේ.\nකලකට පසු රජු මරණාසන්න විය. භික්ෂූන් වහන්සේලා “මහරජ, ඔබතුමා කළ කුසල් පින්දහම්\nදැන් සිහිකර ගනු මැන” යි කීහ. එවිට රජතුමා “ස්වාමිනි, මා විසින් මිණි මුතු යෙදූ\nබොහෝ බුද්ධ රූප ආදිය රනින් කරවන ලදී. ධර්මය කෙරෙහි මෙන්ම සංඝයා කෙරෙහිත් මා විසින්\nකළ පින්කම් අප්රමාණය. විවිධ ය. විචිත්ර ය. අමාවක පසළොස්වක, අටවක පෝ දිනයන්හි\nමනාසේ අටසිල් රැක්කෙමි. නමුත් ස්වාමිනි, මේ සියලු පින් පරදවා මා කය වෙහෙසා උපයා ගත්\nමුදලින් එක් භික්ෂූන් වහන්සේ නමකට දුන් දානය පිළිබඳව නිරන්තරයෙන් මට සිහි වන්නේ\nයැයි කියූ රජතුමා කළුරිය කොට තුසිත දෙව්ලොව උපන්නේය."}
{"text": "සිංහල මවි පිය දෙපලකට දාව උපන් මා කුඩා කලම අමිමාටත් තාත්තාටත් කරදර දුන් කෙල්ලකි.සහෝදරයින් දෙදෙනකු හා සහෝදරියන් දෙදෙනකු සමග ඉතා සතුටින් දුප්පත් ජීවිතයක් ගත කළෙමි.එදා වේල කෑමට පවා නොතිබුනු අපහට,අමිමා ගෙදරක වැඩක් කරගෙන එන බත් පත කෑ වාර අනන්තය.කුඩාවට තිබූ මැටි බිත්ති නිවස අපි සිවි දෙනාගේ මාලිගය විය.කන්න නැතත් අපි සතුටින් ජීවත් වුනෙමු.එකෙසේ උපන් බව කට පිරෙන්නට අමිමා ගුටි බැට දුන්නාය.ඒ කිසිවකට නොවේ පාසල් යන්නත් දත් මදින්නටත්ය.නිවසේ සැර වැඩිම දරුවා මා බව හැමෝම කියන්නට ගත්තේ මාගේ ක්රියාවන් නිසා විය හැකිය.මා කිසිවකුට බිය වූයේ නැත.කරන හැම වැඩම පිරිසිදුවට කිරීමට මා අාසා කලෙමි.නිවසේ අපි සවොම දිනෙන් දින වැඩිවියට පිය නැගුවද දුප්පත්කම එතැනම විය.මා හට එය සුපුරුදු දෙයක් බවට පත්වී තිබුණි.වසර 12 වන විට මා මරණය ලඟට ගොස් නැවත පැමිණි අයෙක්මි.මැලේරියා උවදුර මා සිවි වරක් වෙලා ගත්තේය.මේ සෑම විටම මාගේ පිහිට මාගේ රත්තරං අමිමා විය.උසස් අධ්යාපනය හදාරා විශ්ව විද්යාලයට ඇතුලත් වීමට වරමි ලද මා හට මාගේ අමිමා සියළු වියදමි සපයා දුන්නාය.\nමාගේ සොහොයුරන් අධ්යාපනය හදාරා අයෙක් ගුවන් හමුදාවේද අයෙක් ව්යාපාරික ලෝකයේද නමි දිනා සිටිති.මාගේ එක් සොහොයුරියක් අද මා මෙන් ගුරුවරියක්ව සිටී.අපි සවෝම ඉතා දුක් බරව දිවි ගෙවා මෙතැනට ලඟා වූවත් අප සැමගේ වීරයාහා ශක්තිය අපගේ අමිමා විය.නිවසේ සැමට වඩා මා අමිමාටත් අමිමා මටත් බැඳී සිටී.එය අදටත් එසේම වී තිබේ.\nකුඩා කළ සිටම මා අන් අයට වඩා වෙනස් චරිතයක් වූයෙමි.ඉතාම ඉක්මනින් කේන්ති යන මා හට එය පාලනය කරගත නොහැකි තත්ත්වයට වර්ධනය වූ අවස්ථා එමටය.මා,මාගේ අධ්යාපනය හදාරන අවධියේ මාගේ මව නගරයේ ආයුර්වේද බෙහෙත් සාප්පුවක් දමා තිබිණි.පංති ගොස් අමිමාගේ ආයුර්වේදයට පැමිණෙන මා සවස් වනතෙක් ඇය සමග කාලය ගත කර දෙදෙනාම සවසට නිවසට යමු.අමිමාගේ ආයුර්වේදයට පැමිණෙන වැඩි පිරිස මුස්ලිමි අය විය.අමිමා ඔවුන් සමග ඉතාම මිත්රශීලීය.ඔවුන්ද අමිමට එතරමි ඇලුමි කළෝය.කාල වර්ණ ඇඳුමින් සැරසුණු කාන්තාවන් දකින මා හට කුමක්දෝ හැඟීමක් සිතට වැටිණි.ෆර්දා ඇඳ සිටින ඔවුන් විටක මාගේ සිත ගැඹුරු ප්රශ්ණයකට ඇද දැමුවෝය.දිනක් අමිමා මා හට පුවත් පත් ලිපියක් ගෙනත් දුන්නාය.එය හබායා සහ ඉස්ලාමි පිළිබඳව විය.මා එය කියවා නැවත මවට දුන් අතර,එය මාගේ ජීවිතයේ ලොකු වෙනසක් නොකළේය.\nමා පුරුදු වී සිටි දෙයක් තිබිණි.එනමි,විභාගයක් හෝ යමි සුභ ක්රියාවක් කරන විට දඋස පියාගෙන “මේ ලොව නිර්මාණය කරන ලද කෙනෙක් හෝ බලයක් තිබේ නමි එය මා හට දැන් පිහිට වේවා” කියා පැතීමය.සෑම දෙයකින්ම මා හට ජය අත්විය.දිනක් මා නිවසේ සිට විශ්ව විද්යාලය බලා යන ගමනේ බසයට නැගී වාඩි වූයෙමි.මා සිටි ස්ථානයට මදක් ඉදිරියෙන් සිටි තරමක් වයස අවුරුදු (60) පමණ අයෙක් කුමක් දෝ දෙයක් (බෙල්ල දෙපසට කරකවන,ඉදිරියට නැමෙන& කරනු මා බලා සිටියෙමි.කුමක් කරන්නේද මා හට වැටහීමක් නොවුණි.ජනේලයෙන් ඉවත බලා ගත් මා ගැඹුරු කල්පනාවකට වැටුණි.මා පසු කර යන ගස්වැල් අහස ගංගා දෙස බලන මා හට මේවා මෙලෙස හදන්නේ බලය දෙන්නේ කවුද?කොහෙන්ද?වැනි ප්රශ්ණ හිතට නැගුණි.\nමෙලෙස කාරණා කීපයකට කරුණු සොයමින් සිටි මා හට පිළිතුරු ලැබුණි.සුබිහානල්ලාහ්,මා සතුටු වෙමි.ඉතාමත් සතුටු වෙමි.මා හඳින ගතිමි.එකිනෙකට පැටලැවී තිබූ නූල් බෝලයේ පොට මා පාදා ගතිමි.මාගේ අමිමාගේ යෙහෙළියක් විය.ඇයගේ නිවස මට සුපුරුදු තැනක් විය.මා එහි යන විට සල්වාර් අඳින්නට හුරු වුනෙමි.මවගේ යෙහෙළියගේ පුතා මාගේ අමිමාට ඉතාමත් අාදෙරන් සැලකුවේය.ඔහු ඉතාමත් යහපත් ගති ඇත්තෙක් විය.මුණ ගැසෙන හැම විට අප හට ඉස්ලාමය කියා දුන්නේය.මා අද ඔහුගේ කතාව ප්රිය කළෙමි.ඔහු කියා දුන් ධර්මය අද මාගේ සිතේ ගැඹුරේ සටහන් වී සිටී.මා හට සත්ය තේරුමි ගැනීමට හැකි විය.ෆර්දා ඇඳ හබායා ඇඳ සිටින අයට මා තරු කළෙමි.එෙලස මා විශ්වාස කළ බලවේගය, ලොව හිමිකරුවා වෙන කිසිවෙක් නොව අල්ලාහ් බව හැඳින ගතිමි.මා බසයේ යන විය වයසක අයෙකු සිදු කරමින් ගියේ කුමක් දැයි දැන ගතිමි.ඔහු සලාතය ඉටු කර ඇති බව මම දැන් දනිමි.මා මිය ගියෙමි.ඒ මා නොව මාගේ අතීතයයි,මා නැවත ඉපදී සිටිමි.එතැන් සිට මාගේ චරිතය වෙනස් වන්නට විය.මාගේ යහළුවන් මා හට සිනාසීමට පටක් ගෙනය.ව්ශ්ව විද්යාලය තුළ,නේවාසිකාගාරය තුළ මාගේ සද්ධය ටිකක් අඩු විය.මා සතුටු විය.මෙය මාගේ ජීවිතයේ ලද ලොකුම සතුටයි.සිතින් මෙන්ම ගතින් ද මා වෙනස් වන්නට පටන් ගතිමි.සල්වාර් ඇඳීමට පටන් ගත් මා හට ගෙදර අයද සිනාසූහ.නමුත් මා ඒවා කනකට නොගත්තෙමි.\nමා හට ඉස්ලාමිහි නියම අරුත වටහා ගැනීමට මග පෙන්වූයේ මාගේ මවගේ යෙහෙළියගේ පුතාය.ම ඉතාමත් කැමැත්තෙන් එය ඇසීමට ඉදිරිපත් වුනෙමි.ඔහුගේ කතා ප්රිය කළෙමි.ඔහුගේ නිවසේ ඇයගේ ඇසුර ප්රිය කළෙමි.ඔවුන්ගේ සංස්කෘතියට ගරු කළෙමි.අල්ලාහ් මා හට මග පෙන්වීමට කාෆිර් වූ මා මුස්ලිමි කිරීමට එවා ඇති අයෙක් ලෙස මා හට ඔහු පෙනුණි.කාලය ගෙවී ගියේය.මා මාගේ සිත සදා ගත්තෙමි.කුමක් කිරීමටද?අල්ලාහ්ගේ මාර්ගයේ යෑමට;මා එය මවගේ යෙහෙළියගේ පුත්රයා හට පැවසීමි.ඔහු ඉතා සතුටින් මා හට උදවි ලබා දුනි.මා,මාගේ මවට ඒ බව පැවසූ විට ඇය බියට පත් විය.මාගේ පියා ගමේ සැමගේ සිත දිනා සිටින අයෙකි.මෙම සිද්ධියෙන් කුමක් සිදුවේ දැයි ඔහු බිය විය.මා බිය නොවුනෙමි.මා ශුද්ධ වු ඉස්ලාමය වැළඳ ගතිමි.සිත නිදහස් විය.කිසිවෙකුට මා බිය නොවෙමි,අල්ලාහ් හැර.ඔහුට පමණි මා බිය බැති වන්නේ.ඉස්ලාමය වැළඳ ගත් මා,ආගම ධර්මය රකින හොඳ ස්වාමියෙකුද ලදිමි.ඔහු අන් කිසිවෙකු නොව,මා හට ධර්මය කියා දුන් මවගේ යෙහෙළියගේ පුතාය.\nඅද අපි දෙදෙනා අල්ලාහ්ගේ නාමයෙන් ඉතාම සතුටින් දිවි ගෙවමු.මා දැන් දෙදරු මවකි.ඔවුන්ද නියම ඉස්ලාමි භත්තිකයන් කිරීම මාගේ එකම පැතුමයි.අල්ලාහ් මා හට මාර්ගය පෙන්වා දුන්නා.දැන් අල්ලාහ් වෙනුවෙන් කැපවී අවසන්.ඉස්ලාමය වෙනුවෙන් පණ පිදීමටද මා දැන් සූදානමි වී සිටිමි.එය මට සතුටකි.ඉස්ලාමය පිළිබඳ මා ගැඹුරට නොදනිමි.අල්කුර්ආන් අකුරු කියවීමට නොදනිමි.නමුත්,මා දැනට ලබා ඇති දැනුම මාගේ ජීවිතයටත් තව අයෙකුට ඉස්ලාමය කියා දීමටත් ප්රමාණවත්ය.නමුත්,මා ඉදිරියේ සැමදේ උගනිමි.අල්ලාහ් මා හට මාර්ගය පෙන්වා දී ඇත.අවසන් ගමන යා යුත්තේ මාය.එය මා කෙසේ හෝ යමි.\nදැනට රජයේ රැකියවක් කරන මා හට පැමිණි බාධක අනන්තය.අදටත් එය එලෙසය.නමුත් මා දුක් නොවෙමි.කාල වර්ණ හබායා ඇඳ සිටින මා දකින බොහෝ අය මා හට යකෙක් මෙන් කලු ඇඳ ඔලුව වසා ඉන්නවා යැයි බැන වදී.නමුත් මා දුක් නොවෙමි.දැන් සැමදේ මට ලැබී අවසන්.කිසිවෙකුට මා බිය නොවෙමි.\nඅල්ලාහ්ගේ ධර්මය අපි සැමටම විවෘතයි.එය කරා අප ගමන් කළ යුතුය.මා හට මෙතැනට එන්නට මග සැලසූ මගේ සැමියාටත් මවටත් අල්ලාහ්ගේ ලැබේවායි පතමි.මාගේ සහෝදර සහෝදරියන් අදටත් මා සමග මිත්රව සිටිති.නමුත් සෙසු නෑදෑයින් කිසිවෙකු මාද මාගේ සැමියා සහ දරුවන් පිළිගන්නේ නැත.එය මට දුකට කරුණක් නොවේ.\nදැන් මා මාගේ යෙහෙළියන් හට මවට පියාට ඉස්ලාමි කියා දෙමි.ඔවුහු ඒවා ඇසීමට ප්රිය කරති.මා ලද සැනසුම ඔවුන්ටද ලඟා කරදීම මාගේ බලාපොරොත්තුවයි.\nප්රබෝධය සඟරාව"}
{"text": "ලොව ප්රමුඛතම දුරකථන සන්නිවේදන සමාගමක් වන ZTE වෙළඳපොළට හඳුන්වා දී ඇති\nස්මාර්ට් දුරකථන මාලාව, ශ්රී ලාංකිකයන්ට ගෙවන මිලට ඉහළම වටිනාකමක් දෙන\nසුවිශේෂී ස්මාර්ට් දුරකථන එකතුවකි. ඉතාමත් සහනදායී මිලකට ලබාගත හැකි මෙම\nදුරකථන, විශේෂාංග රැසකින් සහ ඉහළම ක්රියාකාරීත්වයකින් යුක්ත ය.\n1985 දී ආරම්භ වූ ZTE සමාගම දශක 2 කට අධික කාලයක් තිස්සේ ශ්රී ලංකාවට\nදුරකථන සන්නිවේදන උපාංග සපයා තිබේ. කෙසේ වුවද ZTE සමාගම ස්මාර්ට් දුරකථන\nනිෂ්පාදනය ආරම්භ කළේ මෑතකදී වන අතර, සහනදායී මිලකට විශේෂාංග රාශියකින්\nසමන්විත ස්මාර්ට් දුරකථන එකතුවක් වෙළඳපොළට හඳුන්වා දීම සමාගමේ අරමුණ විය.\nZTE දුරකථන අතර ‘Upper-midrange’ මට්ටමේ ප්රධානම මාදිලියක් වන ZTE V30 මාදිලිය,\nමීට සමාන තලයේ ස්මාර්ට් දුරකථන වල ඇතුළත් විශේෂාංග සියල්ලම පාහේ ඊට අඩු\nමුදලකට ලබාදෙයි. ඉතාමත් අලංකාර නිමාවකින් යුත් මෙම මාදිලිය කළු සහ නිල්\nවර්ණ වලින්, රු. 69,999/- කට මිලදීගත හැක. 64MP ප්රධාන කැමරාව සමග 8MP\nultrawide lens, 5MP macro lens, සහ 2MP depth sensing camera වශයෙන් කැමරා 4 කින්\nසමන්විත පසුපස කැමරා පද්ධතිය විශිෂ්ට මට්ටමේ ඡායාරූප හා වීඩියෝ දර්ශන\nලබාදෙයි. එමෙන්ම උසස් තත්වයේ සෙල්ෆි ඡායාරූප ලබාගැනීම සඳහා මෙයට 16MP\nඉදිරිපස කැමරාවක් යොදා තිබේ.\n128GB මතක ධාරිතාවක් සහ 4GB RAM සමග Octa-core ප්රොසෙසරයක් යොදා ඇති නිසා\nමෙය ක්රියාකාරීත්වය අතින් ඉහළ ස්මාර්ට් දුරකථනයක් බවට පත්වී ඇත. ZTE V30\nමාදිලියේ 5,000mAh බැටරියේ ආරෝපණය (Battery Charge) දිගු වේලාවක් පවතින අතර,\nඑහි බලසම්පන්න GPU සහ අඟල් 6.67 1080p IPS දර්ශන තිරය mobile gaming සඳහා\nඉතාමත් සුදුසු ය.\nZTE V30 Vita මාදිලිය, සහනදායී මිලකට ඉහළ ක්රියාකාරීත්වයක් සහිත ස්මාර්ට්\nදුරකථනයක් මිලදී ගැනීමට බලාපොරොත්තු වන පාරිභෝගිකයන්ට ඉතාමත් සුදුසු\nතේරීමකි. 128GB මතක ධාරිතාවක් සහ 4GB RAM සහිත මෙම මාදිලිය රු. 53,999/- කට\nමිලදීගත හැකි වේ. මෙහි පසුපස කැමරා පද්ධතිය 48MP ප්රධාන කැමරාව සමග, 5MP\nmacro camera සහ 2MP depth sensing camera වශයෙන් කැමරා 3 කින් සමන්විත වන\nඅතර, ඊට යොදා ඇත්තේ 5,000mAh බැටරියකි. ඉතාමත් අලංකාර නිමාවකින් යුතු මෙම\nමාදිලිය නිල්, අළු සහ කොළ වර්ණ වලින් මිලදීගත හැකි වේ.\nශ්රී ලංකාවේ පාරිභෝගිකයන්ට දැන් www.singersl.com වෙබ් අඩවිය ඔස්සේ හෝ සිංගර්\nප්රදර්ශනාගාර සහ දිවයින පුරා අලෙවි නියෝජිතයන් වෙතින් ZTE ස්මාර්ට් දුරකථන\nමිලදීගත හැක.\nZTE යනු ලොව දුරකථන සන්නිවේදන හා තොරතුරු තාක්ෂණ ක්ෂේත්ර සම්බන්ධ\nප්රමුඛයෙකි. 1985 දී ආරම්භ වූ එම සමාගම Hong Kong සහ Shenzhen කොටස්\nවෙළඳපළවල ලැයිස්තුගත වී තිබේ. ZTE සමාගම පාරිභෝගික ඉලෙක්ට්රොනික භාණ්ඩ\nනිෂ්පාදනය ආරම්භ කර තවමත් දීර්ඝ කාලයක් ගත වී නොතිබුණද, වසර 20 කට අධික\nකාලයක් තිස්සේ එම සමාගම මෙරට දුරකථන සමාගම් සඳහා උපකරණ හා උපාංග\nසපයා තිබේ. මේ වනවිට රටවල් 160 කට අධික සංඛ්යාවක පාරිභෝගිකයන්, සමාගම්\nහා ආයතන සමග ගනුදෙනු කරන ZTE සමාගමේ දැක්ම වන්නේ, සියලුම දෙනා\nවෙනුවෙන් දීප්තිමත් අනාගතයක් නිර්මාණය කිරීම ය."}
{"text": "වයඹ ආන්ඩු පක්ෂ මනාප පොරය උග්රයි - පැෆරල් සංවිධානය\n- 17 අගෝස්තු 2013\nවයඹ පළාතේ මැතිවරණ නීති උල්ලංඝනය කිරීම් බහුලව සිදු වන බව නිදහස් හා සාධාරණ මැතිවරණයක් සඳහා වූ ජනතා ව්යාපාරය ප්රකාශ කරයි.\nමේ පිළිබඳව ශ්රී ලංකා නිදහස් පක්ෂයේ මහ ලේකම් මෛත්රීපාල සිරිසේන වෙත ලිපියකින් කරුණු දක්වා ඇති බවයි නිදහස් හා සාධාරණ මැතිවරණයක් සඳහා වූ ජනතා ව්යාපාරයේ (පැෆරල් සංවිධානය) විධායක අධ්යක්ෂ රෝහන හෙට්ටිආරච්චි සංදේශය ට පැවසුවේ.\nයාන්ත්රණයක්\nප්රධාන වශයෙන් ආණ්ඩු පක්ෂයේ අපේක්ෂකයන් අතරේ ගැටුම් හට ගන්නා බවත් ඒවා වලක් වාලීම සඳහා යාන්ත්රණයක් සකස් කිරීමේ අවශ්යතාව එම ලිපියෙන් අවධාරණය කළ බවත් ඔහු ප්රකාශ කළේය.\nරජයේ මෙන්ම විරුද්ධ පක්ෂ දේශපාලන නායකයන් මේ ගැන වරින් වර අදහස් දක්වා සිටියත් එම තත්වය වළක්වා ගැනීමට ජාතික වැඩ පිළිවෙළක් නොමැති බවයි ඔහු පෙන්වා දෙන්නේ.\nමාධ්ය මගින් ප්රකාශ නිකුත් කළද ඒවා ක්රියාත්මක නොවන බව පවසන කැෆේ සංවිධානයේ විධායක අධ්යක්ෂ රෝහන හෙට්ටිආරච්චි මැතිවරණය ලංවන අවස්ථාව වන විට මැතිවරණ නීති උල්ලංඝනයන් තවදුරටත් වර්ධනය වීමේ ප්රවණතාවක් දකින බව පැවසුවේය."}
{"text": "Share |\nඑළඹෙන ජනාධිපතිවරණයට ඌව මැතිවරනයන් පාඩම්\nආන්ඩු විරෝධී සියලු ජන්ද දායකයින් ජන්ද පොළට පැමිණය හොත් රාජපක්ෂ ආන්ඩුව පරාද කළ හැකි යැයි ජවිපෙ ප්රධාන ලේකම් ටිල්වින් සිල්වා මහතා කියා තිබුණි. සහතික ඇත්ත ය. වැදගත් වන්නේ එම ප්රකාශයේ පේළි අතරින් කියැවෙන දෙය යි. එනම් රාජපක්ෂ ආන්ඩුව කෙරෙහි කළකිරී සිටින සියලු පුරවැසියන් ජන්ද පොළට ගන්වා ගැනීමේ අභියෝගය ජය ගැනීම තවමත් සම්පූර්ණ වි නැති බවයි. පැහැදිලිවම ඌව මැතිවරණ සටනෙහි අවසන් ප්රතිපළයට බලපානු ඇති වැදගත්ම සාධකය වනු ඇත්තේ එය ම ය.\nඑම අවස්ථාවේදී ම ටිල්වින් සිල්වා මහතා තවත් තීරනාත්මතක කරුණක් සඳහන් කොට තිබුණි. එනම් මෙම මැතිවරණය මැතකාලීන මැතිවරණයන් අතරින් ප්රචන්ඩතම මැතිවරණය වන බවයි. එක්සත් ජාතික පක්ෂයේ මහ ඇමැති තරඟකරුවන හරීන් ප්රනාන්දු ද එවැනිම ප්රතාශයක් කරමින් කියා තිබුණේ මෙම පළාත් සභා මැතිවරණයෙහි රාජ්ය සම්පත් අනිසි ලෙස ආන්ඩු පක්ෂය විසින් යොදා ගැනීම අතිශය ඉහළ මට්ටමක පවතින බවයි.\nඅප ඉහත කී මුල් ප්රකාශය, එනම් සියලු ආන්ඩු විරෝධී ජන්ද දායකයින් ජන්ද පොළට ගෙන්වා ගැනිමේ ප්රශ්ණය කියවිය යුත්තේ දෙවැනි ප්රකාශයන් ද සමඟ ය. එනම් අතිශය ප්රචන්ඩකාරී සහ දූෂිත මෙන්ම අනේක අලලස් මගින් ජන්ද දායකයා බියට සහ මෝහනයට පත් කරන මැතිවරණයක දී ආන්ඩු විරෝධී ජන්ද දායකයා ජන්ද පොළට ගෙන්වා ගන්නේ කෙසේද යන ප්රශ්ණය යි.\nඇත්ත වශයෙන්ම නම් මෙම සමීකරණයට එක් කල යුතු තවත් එක් තිරණාත්මක සාධකයක් තිබේ. එනම් බෙදී ගිය සහ පැහැදිළි විකල්පයක් බව තවමත් නොපෙන්වන විපක්ෂයක් උදෙසා ආන්ඩුව කෙරෙහි කළකිරී සිටින ජන්දදායකයා ජන්ද පොළට පැමිණිය යුත්තේ ඇයි ද යන කාරණය යි.\nඑනයින් ශ්රී ලංකාවේ අද පවත්නා මානව සහ ප්රජාතන්ත්ර විරෝධී අති දූෂිත අර්ධ ඒකාධිපති රාජපක්ෂ පාලනය පරාජය කිරීම අපේක්ෂා කරන අප හමුවේ ඌව මැතිවරණය ඇසුරෙන් තීරණාත්මක ප්රශ්ණ තුනක් පැන නගී.\n1. රාජපක්ෂ පාලනය කෙරෙහි කළ කිරී සිටින මහා ජනයා මැතිවරණයක සක්රීය සහභාගිත්වයකට ගෙන ඒම\n2. ප්රචන්ඩ සහ දූෂිත එමෙන්ම පෙර කිසිදා නොවූවිරූ අන්දමින් ජන්දදායකයා බියගන්වන සහඅල්ලසට නමා ගන්නා රාජපක්ෂ තන්ත්රයට සහ ජන්ද මැෂිමට මුහුණ දීම\n3. රාජපක්ෂ පාලනයට වඩා යහපත් සහ විශ්වසනීය විකල්ප ආන්ඩුවක හැඩ රැව පෙන්නුම් වැඩ සටහනක් මත පදනම් වූ ප්රබල විපක්ෂයක් ගොඩ නැගීම\nපෙනෙන අන්දමට ජනතා විමුක්ති පෙරමුණ අමතක කරන කාරණය වන්නේ ප්රථම ප්රශ්ණය ආමන්ත්රණය කිරීම පිණිස දෙවැනි සහ තුන්වැනි ප්රශ්ණයන්ට පිළිතුරු සෙවිය යුතු බව ය. එමෙන්ම දෙවැනි ප්රශ්ණයට එනම් සමහර විට ඉතිහාසයේ පෙර නොවූ විරූ මට්ටමේ දූෂිත සහ ප්රචන්ඩ මැතිවරණය විය හැකි එලඹෙන කවර හෝ ජාතික මට්ටමේ මැතිවරණයකට මුහුණ දීම පිණිස තෙවැනි ප්රශ්ණය ආමන්ත්රණය කළ යුතු බවයි. මේ වනාහී හුදෙක් ජවිපෙ විසින් පමණක් අමතක කරන කාරණයක් නොවේ. ප්රධාන විපක්ෂය වන එක්සත් ජාතික පක්ෂ ද මේ තාක් මේ අරභයා ඉදිරිගාමී දැක්මක් පෙන්වා නැත.\nදෙවැනි කාරණය විස්තරාත්මකව විමසා බැලීම තෙවැනි කාරණය කරා ගමන් කිරීමට අවකාශය විවාත කරයි.\nරාජපක්ෂ ජන්ද මැෂිම එසේ මෙසේ එකක් නොවේ. එය රදා පවතින්නේ 18වන සංසෝධනය විසින් ඇති කරන ලද විධායක ජනාධිපති (රාජපක්ෂ) ඒකාධිපතිත්වය මතය. එමෙන්ම බියගැන්වීම සහ යටතට ගැනීම මගින් පාලනය කරනු ලබන ජනමාධ්ය විසින් නිරිමාණය කරනු ලබන මිත්යවන් මත ය.\nඌව මැතිවරණය විසින් පිහිටුවන ලද භයානකම පුර්වා දර්ශය වන්නේ මැතිවරණ කොමසාරිස්වරයා අබිභවා ආන්ඩු පක්ෂයේ වාසිය දේශපාලනකරණය කර ඇති අධිකරණය පාවිච්චි කිරීමට ඇති හැකියාවයි.\nමොනරාගල දිස්ත්රික්කය ඉලක්ක කර ගෙන බැසිල් රාජපක්ෂ අමාත්යවරයා යටතේ නියං සහනාධාර යැයි කියා රුපියල් 2,500 බැගින් බෙදාදීම මැතිවරණය අවසන් වනතුරු දෙසතියක් කල් දැමීමට මැතිවරණ කොමසාරිස්වරයා දුන් නියෝගය ශ්රේෂ්ඨාධිකරණය අහෝසි කලේ එම තීරණය ගැනීමට තුඩු දුන් හේතු සාධක හෝ විමසන්නේ නැතිව ය. පෙරදින පවරන ලද මුලික අයිතිවාසිකම් පෙත්සමක් වහාම අප්රසිද්ධියේ විභාගයට ගෙන එක් දිනකින් තීන්දුවක් දීම මෑත කාලීන අධිකරණ ඉතිහාසයේ වාර්තාවකි. ශ්රී ලංකාවේ නියඟයට හසුව සිටින අනෙක් දිසාවන්ට එවැනි සහනාධාරයක් නොදී මැතිවරණය පැවැත්වෙන මොනරාගලට පමනක් ගෙවන්නේ ඇයි ද යන්න අධිකරණය සැලකිල්ලට ගත් බවක්වත් නොපෙනේ. එමෙන්ම දෙසතියක් සහනාධාරය පමා කිරීමෙන් මොනරාගල ජනයා හදිසි විපතකට ලක්වනු ඇතැයි අධිකරණය තීරණය කළේ කුමන හේතු මත දැයි කිසිවකු දන්නේ ද නැත. අධිකරණයේ මෙම තීන්දුව මගින් සිදු වූ අනෙක් විපාකය වූයේ මැතිවරණ කොමසාරිස්වරයාගේ බලාධිකාරය හැල්ලුවට ලක් කිරීමයි. ඇත්ත වශයෙන්ම නම් එය අනාගතය සදහා දෙන ලද සඥාවකි.\nපොලීසිය අද රාජපක්ෂ ජන්ද මැෂිමේ ලොකු ම ලොකු දැතිරෝධයකි. එය ඌව මැතිවරණයේ දී ක්රියාවෙන් ම පෙන්වුයේ එය රාජපක්ෂවාදී උපාංගයක් බවයි. මැතිවරණ අතරතුර පොලිස් නිලධාරීන්ට ස්ථානමාරු ලබා දීම තහනම් වුව ද මොනරාගල පොලිස් ස්ථානාධිපතිවරයා මාරු කිරීමෙන් දෙන ලද සංඥාව වූයේ නීතිය ක්රියාත්මක කිරීම දඩුවම් ලැබීමට වරදක් වන බවයි.\nවිපාක්ෂික දේශපාලන පක්ෂ කාර්යාල පනහකට අධික ප්රමාණයකට ප්රහාරයන් එල්ල වුව ද පොලීසිය කළේ නිදි වැද සිටීම පමණ ය. නිසි අංක තහඩු නැති රාජපක්ෂවාදී ඩිපෙන්ඩර් රථ මැතිවරණ ව්යාපාරයේ යෙදෙනු ජයාරෑපමය සාක්ෂි මගින් තහවුරු කර තිබියදීත් බදුල්ල නියෝජ්ය පොලිස්පති කීවේ තමන්ට නම් එවැනි වාහන හමු වී නැති බවයි. මැර තන්ත්රය වැඩට බැස තිබූ අන්දම ද විපාක්ෂික දේශපාලන පක්ෂ මත එල්ල වූ භීෂණයෙන් දැක්ක හැකි විය. එයට ආවරණය සැපයූයේ බොහෝතන්හි ම පොලීසිය යි.\nඌව මැතිවරණය යුද හමුදා පිරිස් ආන්ඩු පාක්ෂික දේශපාලන බලවේගයක් ලෙස යොදා ගැනීම ද තවත් වටයකින් ඉහළට ගෙන ආවේ ය. යුද හමුදා පිරිස් ජන්ද ව්යාපාරයේ යෙදෙන බවට මැතිවරණ නිරීක්ෂණ සංවිධාන ගණනාවක්ම චෝදනා කළහ.\nරාජපක්ෂ ජන්ද මැෂිම අල්ලස් දීම ඉහළට ම ගෙනැවිත් තිබේ. ශ්රී ලංකාවේ මෑත කාලීන මැතිවරණ ඉතිහාසයෙහි බත් ගොට්ටා යන නම පටබැඳ තිබුණේ එක්සත් ජාතික පක්ෂය අනුගාමිකයින්ට ය. ඒ යූඇන්පිය බෙදාදුන් බත් ගොටුවට ජන්දය දෙන්නේය යන අර්ථයෙනි. ජන්ද ලබා ගැනීම පිනිස මුදල් බෙදා දුන් අපේක්ෂකයින් සිටියේ ද දශක ගණනාවකට පෙර ය. නමුත් අද රාජපක්ෂවරුන් විසින් පිහිටුවා ඇත්තේ අත් ටැක්ටර්වල සිට සිල් රෙදි සහ වතුර බෝතල් දක්වා වූ කී නොකී විවිධාකාර අල්ලස් බෙදා දෙන මහා පරිමාණ දූෂිත ජන්ද මැෂිමකි. මේ සඳහා පාවිච්චි කැරෙන්නේ ද මහා ජනයාගේම සම්පත් වන රාජ්ය අරමුදල් ය.\nරාජපක්ෂ ජන්ද මැෂිම සෑම අස්සක් මුල්ලක් ම සිය ග්රහණයට ගනිමින් සිටින බව පෙන්වන තවත් උදාහරණයක් වූයේ ජන්ද පත්රිකා මුද්රණය වැනි අතිශය ආරක්ෂාකාරී කාර්යන් කැරෙන රජයේ මුද්රණාලයේ අධිපති වශයෙන් රාජපක්ෂවාදී දේශපාලන ගැත්තකු පත් කර ගැනීමයි.\nහාත්පස මසා ගත් බූවල්ලකු වැනි මෙම ජන්ද මැෂිමට සහ මැර තන්ත්රයට මුහුණ දී මැතිවරණ ජයක් අත් කරගැනීම මහා පරිමාණ අභියෝගයක් බව ඌව මැතිවරණය යලිත් වරක් සනාථ කර තිබේ.\nතනි තනිව තම තමන්ගේම වූ වැඩ සටහන් මත සටන් කරන විපක්ෂකට ශ්රී ලංකාවේ මේතාක් බිහිවූ මෙම බියකරුම නපුරුතම ජන්ද මැෂිමට මුහුණ දිය හැකි ද ?\nඑවැනි තනි තනි මැතිවරණ වැඩ සටහන් මගින් ඒවා කොතරම් සිත් අඳගන්නා සුළු වුවත් ආන්ඩු විරෝධී සියලු ජන්ද දායකයා සක්රීය පුරවැසියකු බවට පත් කළ හැකි ද?\nනැතහොත් භීෂනයෙන් සහ දූෂණයෙන් පවත්වා ගැනෙන මෙම අර්ධ ඒකාධිපතිවයෙන් පීඩා විදින සියල්ලන්ටම එකඟවිය හැකි මහා පොදු සාධකය සොයා ගෙන ඒ වටා ගොනු කැරෙන මහා බලවේගයක් ඒ සඳහා අවශ්ය නොවන්නේ ද?\n2014 සැප්තැම්බර් ඌව පළාත් සභා මැතිවරණය විසින් අප අභියසට ගෙනැවිත් ඇති අභියෝගය එය යි. සියල්ලටම ඇත්තේ තෙමසක් වැනි කාල පරිච්ජේදයක් විය හැකි ය. අප ඊට නිසි ආකාරයෙන් මුහුණ දෙන්නේ ද නැත් ද යන ප්රශ්ණය ශ්රී ලංකාවේ ප්රජාතන්ත්රවාදී බලවේග මුහුණ දෙන තීරණාත්මකම ප්රශ්ණ යි.\nසුනන්ද දේශප්රිය\n2014-09-22"}
{"text": "තමා අත්අඩංගුවට ගන්නැයි ඉල්ලන දේශපාලන පක්ෂ ද වැරදි කර තිබෙනවා යැයි ද්රවිඩ සභා පක්ෂයේ අපේක්ෂක විනයාගමූර්ති මුරලිදරන් හෙවත් කරුණා අම්මාන් ඊයේ (23) පැවසුවේය.\nඑසේම, නැගෙනහිර හිටපු කොටි නායාකයා ද වූ ඔහුව කොටි සංවිධානය සහ රජය අතර ඇතිවූ යුද්ධයේදී සිදුවූ දේවලට දැන් අත්අඩංගුවට ගැනීමට නොහැකි බව විනයාගමූර්ති මුරලිදරන් පවසනවා.\nඅලිමංකඩදී සහ කිළිනොච්චියේදී හමුදා භටයන් ඝාතනය කිරීම ගැන තමා කළ ප්රකාශය ගැන දරන ස්ථාවරය වෙනස් නොකරන බව ද පැවසූ කරුණා තමා ප්රජාතන්ත්රවාදී ප්රවාහයට එක්ව සිටින බව ද කීවේය.\n‘කොටි සංවිධානයට මුදල් දුන්නේ ආර්. පේ්රමදාස රජයයි. පොලිසියට යටත් වන ලෙස පැවසුවේ ද එම රජයේ ජනාධිපති ආර්. පේ්රමදාසය. මේ අතීතය මා දන්නවා’ යැයි ඔහු සඳහන් කළේය.\n2004 වසරේදී තමා කොටි සංවිධානයෙන් ඉවත් වූ බව ද හෙතෙම පැවසීය.\n‘යුද්ධයේදී හමුදාව සහ කොටින්ගේ දිවි අහිමි වුණා. සජිත් දන්නවා ඔහුගේ පියා රුපියල් 5000 ක් හා පතොරම් ලක්ෂයක් දුන් බවත් ඒ වෙලාවේ කොටි දුර්වලව සිටියා’ යැයි කරුණා අම්මාන් අදහස් දක්වමින් කීවේය."}
{"text": "අපි වගේ අන්ත දුප්පත් පරිගණක හිතකාමී අපට සොෆ්ට්වෙයාර් සල්ලි දීලා ගන්න තරම් වත්කමක් අපිට නෑනේ.\nඒක නිසා අපි ක්රැක් පැච් හොර කොපි පාවිද්දි කරන්නේ\nකොයිතරම්පඩිවරු කිව්වත් මේවා වැරදි වැඩ කියලා අපි අතාරිනවද ඖවා\nකොටින්ම අපට සල්ලි දීලා වෛරස් ගාඩ් එකක්වත් ගන්න වත්නමක් නෑනේ.\nබොහොම අමාරුවෙන් තමයිනේ ඉතින් අපි කොමා වුනත් ගන්නේ\nඅද ලෝකයේ වාඩාත් වේගයෙන් ජනප්රිය වෙන දෙයක් තමයි මේ ස්මාර්ට් පෝන් එහෙනම් නැත්නම් බහුකාර්ය ජංගම දුරකතන කියන ඒවා.\nඑයිනුත් ඇන්ඩ්රොයිඩ් මෙහෙයුම් පද්දතිය සහිත ජංගම දුරකතන ඉතා ජනප්රිය වී ඇත.\nමීට ටික දිනකට කලියෙන් මෝටරෝලා සමාගම විසින් හදුන්වා දෙනු ලැබුවා වූ all-in-one පරිගණකය හා විශ්මිත වූ තවත් එක් නිපයුමක් ඔවුන් නිපදවා තිබෙනවා.\nඑය මෝටරෝලා රාස් ලෙස හදුන්වනවා..\nහුටා….ලයිට් ගියානේද…\nදැන් ඉතින් කරුවලේ තමයි ඉන්න වෙන්නේ….කීයට එයිද දන්නේ නෑ මල වදේ…\nකියන්නෙනම් අපේ රට තමයි ..දකුණු ආසියවෙම වැඩිපුරම වෙලාවක් විදුලිය ලබා දෙන එකම රට..\nආශ්චර්ය… (ආශ්වර්යා මීට හොදය)\nඅද ලෝකයේ බෙහෙවින්ම ජනප්රියම මෙහෙයුම් පද්දතිය තමයි ඇන්ඩ්රොයිට් කියන්නේ.මේක ඕපන් සෝස් එහෙමත් නැත්නම් නිදහස් හා විවෘත මෙහෙයුම් පද්දතියක් ලෙසන හැදින්වෙන්නේ.දැනට ලොව කොතරම් ජනප්රියද කියනවනම් දිනකට ඇන්ඩ්රොයිට් උපාංග මිලියන 1.3 ක් එහෙම නැත්නම් ලක්ෂ දහතුනක් පමණ දිනකට නිකුත් වෙනවා.එතරම් ජනප්රිය ඇන්ඩ්රෙයිට් මෙහෙයුම් පද්දතිය සමග වැඩ කරන නවතම උපාංගයක් නිකුත් කිරීම සදහා සූදානම් වෙනවා .මෙය හැදින්වෙන්නේ ඇන්ඩ්රොයිට් ක්ලවුඩ් බ්රෝඩ්බෑන්ඩ් ඕල් ඉන් වන් ඩෙක්ස්ටොප් කම්පියුටර් ලෙස හැදින්වෙයි.\nthe Cloud Broadband\nමේක මේ ලගදි වෙච්ච දෙයක් නෙවෙයි.දැන් ටික කලකට කලින් වෙච්ච දෙයක් හොදේ..\nඅද උදේ ඒකට වැඩියෙන්ම බයිට් වෙලා නාගත්ත තිළිණ අද උදේ කොල් කරලා කතාව මට ආයි මතක් වුනා.ඔයාලටත් පොඩ්ඩක් හිනා යයිද කියලා බලන්නකෝ.\nඅපිටනම් මේක මකත් වෙද්දි ආයි බඩ යන්න හිනා යනවා….\nඅපි ට ඉතින් මියුසිකල් ශෝ එකක් කියන්නේ පට්ට ආතල් සිද්දියක්.මොකද මල් මල් නංගිලත් එනවා…එයාලට ටොක් කරන්නත් පුළුවන්නේ..\nතව ඉතින් එක එක දේවල් තියනවනේ…\nඔය ඔක්කොම නිසා මියුසිකල් ෂෝ කියන්නේ අපිට හෙන හැපි සීන් කොන් එකකට එන්ටර් වෙන්න පුළුවන් දෙයක් හොදේ.\nතනි කරම කුණු හබ්බයකි.\nමේකයි අපේ රටේ තියෙන ප්රජානන්ත්රවාදී රාමුව තුළ විශම වූ භූගොලිය සාධකය නිසා තමයි මට පොස්ට් දාන්න බැරි වුනේ.\nකියන මගුලක් සිංහලෙන් ලියපිය..අපිට තේරෙන්නේ නෑ ..ඔය අණ්ඩර දෙමල…\nමහමෙරක් වටිනා ජීවිත පොඡ්ජ රැකගන්න තියෙන රස්සා පොඡ්ජ මාරු වුන නිසා තමයි පොස්ට් පොඡ්ජක් දාන්න බැරි වුනේ…\nඅපේ යාළුවෝ හැමෝම දන්නවනේ ඉතිං idm ගැන\nමෙන්න ඒකේ අළුත්ම එක\nබොරු නොවෙයි….ඇවිත් බලන්නකෝ\nඅදත් දෙන්නේ පස්ටම බඩු දෙකක් තමයි…\nමේ දෙක තමයි cd,dvd පුච්චනුන පුළුවන් හොදම දෙක තමයි.\nහරි එහෙනම් වැඩිය කතා නැතිව පටන් ගමු කෝ.\niso ෆයිල් කියන්නේ අපිට ගොඩක් වැදගත් දෙයක්නේ.\nඉතින් ඒක නිසා තමයි මේ දෙන්න යන්නේ iso ෆයිල් වලට කියාපු බාණ්ඩයක් හොදද?"}
{"text": "පසුගිය ආණ්ඩුව සමයේ සමෘද්ධි ලාභීන්ගේ අනිවාර්ය ඉතුරුම් වලින් ලක්ෂ 17,000ක් පමණ සමෘද්ධි නිලධාරීන්ගේ පාරිතෝෂික දීමනා ගෙවීමටත් පසුගිය රජය යටතේ රාජ්ය සේවකයන්ට වැටුප් වැඩි කිරීම යටතේ ක්රියාත්මක වූ රුපියල් 2,500ක වැටුප් වැඩි කිරීම ලබා දීම සඳහා භාණ්ඩාගාරයෙන් මුදල් ලබා ගැනීම වෙනුවට සමෘද්ධිලාබීන්ගේ ඉතුරුම් ගිණුම්වල මුදල් ලක්ෂ 29,000 ක මුදලක්ද හොරා කා ඇති බව නිවාස හා සමෘද්ධි ඇමැති සජිත් ප්රේමදාස මහතා අද(17) පැවැති මාධ්ය හමුවකදී පැවසීය.\nනිවාස හා සමෘද්ධි කටයුතු අමාත්යංශයේ පැවති මාධ්ය හමුවේදී අදහස් දැක්වූ ඇමති සජිත් ප්රේමදාස මහතා පැවසුවේ මුල් සේවා කාලය සමඟ විශ්රාම වැටුපට දායක වූ සමෘධි සහ දිවිනැගුම ක්ෂේත්රයේ 8378ක ගේ අහිමි වූ අයිතිවාසිකම් නැවත ලබා දීමට පියවර ගන්නා බවයි.\nමේ අනුව ඔවුන්ට හිමි අර්ථ සාධක අරමුදල් සහ පාරිතෝෂික දීමනා නැවත ලබාදීමේ ඵලදායි විසඳුමකට පිවිසීමට හැකි වූ බව ඒ මහතා ප්රකාශ කරනු ලැබුවේය. පසුගිය ආණ්ඩුව සමයේ මෙම නිලධාරීන්ට යෝජිත විශ්රාම වැටුප ලබාදීමද නවතා දමා තිබී ඇත.\nමීට අමතරව දිවි නැගුම සම්මේලනයට සමෘද්ධි ක්ෂේත්රයේ මුදල් ලක්ෂ 630 ක් පමණ නාස්ති කාර ලෙස වියදම් කර ඇතැයි පැවසේ. මේ රජයේ ප්රතිපත්තිය මුදල් හොරා කෑම නොව මුදල් නැවත ලබාදීම වන හෙයින් ඒ සියල්ල නැවත ලබා දීමට කටයුතු කරන බව සජිත් ප්රේමදාස මහතා වැඩි දුරටත් පැවසුවේය\nformer government has plundered funds for the poor"}
{"text": "ගම්පොළ කලුගමුව ප්රදේශයේ දෙමහල් නිවසක් තුළ තිබී ඝාතනය කරන ලද බවට සැක කරන පුද්ගලයෙකුගේ මළ සිරුරක් සොයා ගෙන තිබෙනවා.\nමෙලෙස මියගොස් ඇත්තේ එම ප්රදේශයේ පදිංචි 47 හැවිරිදි දෙදරු පියෙක් බවටයි පොලිස් පරීක්ෂණවලදී අනාවරණ වී ඇත්තේ.\nඅද උදෑසන තුවාල සහිත මෙම මළ සිරුර නිවසේ උඩුමහලේ තිබී සොයා ගැනුණා.\nඔහුගේ බිරිඳ වෙනත් පුද්ගලයෙකු සමඟ ගොස් ඇති අතර මෙම පුද්ගලයා නිවසේ තනිව වාසය කර ඇතැයි සඳහන්.\nඝාතනයට ලක්ව ඇති පුද්ගලයා ජිවත් වූ සිටි දෙමහල් නිවස බිරිඳගේ පියා විසින් රැගෙන දී ඇතැයි පැවසෙන අතර එම නිවස සම්බන්ධයෙන් අනියම් සැමියා හා බිරිඳ මොහු සමග ආරවුලක් තිබී ඇති බව ද පොලිසිය අනාවරණය කරගෙන තිබෙනවා.\nපරීක්ෂණ පැවැත්වූ පොලිසිය මියගිය පුද්ගලයාගේ බිරිඳගේ අනියම් සැමියා වන සැකකරු අත්අඩංගුවට ගෙන ඇති අතර එම අවස්ථාවේ ඔහු සඟවා සිටි පිහියක් ද හමුවී තිබෙනවා.\nමහේස්ත්රාත් පරීක්ෂණයෙන් අනතුරුව පශ්චාත් මරණ පරීක්ෂණය සඳහා සිරුර මහනුවර මහ රෝහල වෙත යොමු කර තිබෙනවා."}
{"text": "අභිනව නීතිපතිවරයා වශයෙන් සංජය රාජරත්නම් මහතා අද(26) පස්වරුවේ ජනාධිපතිවරයා ඉදිරියේ ජනපති ඉදිරියේ දිවුරුම් දී තිබේ.\n1988 දී නීතිපති දෙපාර්තමේන්තුව හා එක්වූ සංජය රාජරත්න මහතා එම දෙපාර්තුමේන්තුවේ ජ්යෙෂ්ඨතම නිලධාරියායි.\nඔහු සැලකිය යුතු හා ඉහළ පෙළේ නඩු කිහිපයක් සඳහා පෙනී සිට ඇති අතර ශ්රී ලංකා මහ බැංකුවේ මූල්ය බුද්ධි ඒකකය ඇතුළු රජයේ ආයතන කිහිපයකට උපදේශන සේවය සපයා ඇති අතර, ඉදිරිපත් කිරීමට පෙර පනත් කෙටුම්පත් විමසා බැලීම සදහා කැබිනට් මණ්ඩලය විසින් පත් කරන ලද නිලධාරීන්ගේ කමිටුවේ සාමාජිකයෙකි. ප ඔහු ශ්රී ලංකාවේ නීති කොමිෂන් සභාවේ සහ නීති අධ්යාපන කවුන්සිලයේ සාමාජිකයෙකි."}
{"text": "දශක දෙකක් තුළ වියට්නාමයේ අපනයන ඉහළ ගොස් තිබේ. එම කාලය තුළම ඒක පුද්ගල දළ දේශීය නිෂ්පාදනය ඩොලර් 390 සිට ඩොලර් 2800 දක්වා ඉහළ ගියා. වසංගතය නොතකා ආර්ථිකය යහපත් මට්ටමක පැවති අග්නිදිග ආසියාවේ එකම රට මෙය විය හැකිය.\nවියට්නාමයේ ආර්ථික වර්ධනය හොඳින් අවබෝධ කර ගැනීම සඳහා අපි නැවත ඉතිහාසය හාරා බැලිය යුතුය. බොහෝ ආසියාතික රටවල මෙන් යටත්විජිත පාලනය නිසා දේවල් එතරම් යහපත් නොවීය. ප්රංශ ජාතිකයින් වියට්නාමය වසර ගණනාවක් පාලනය කළ අතර 1900 න් පසු ප්රංශ පාලනය යටතේ සිදු වූ කුමන හෝ ආර්ථික දියුණුවෙහි ප්රයෝජන ලැබුවේ ප්රංශය සහ සුලු ධනවත් වියට්නාම ජාතිකයින් පමණි. නිදහස ලබා ගැනීමෙන් පසුවත් වියට්නාමය එකල සුපිරි බලවතුන්ගේ යුද කලාපයක් ලෙස පැවතුනි.\nමූලික වශයෙන්, විවිධ ආර්ථික මතවාදයන් අනුගමනය කරමින් රට උතුර සහ දකුණ ලෙස බෙදී තිබුණි. උතුර කොමියුනිස්ට්වාදී වූ අතර දකුණ ධනපතිවාදි විය. 1954-1975 වියට්නාම් යුද්ධයේදී එරට ආර්ථික වර්ධනයක් සිදු නොවීය. යුද හානි අලුත්වැඩියා කිරීම සඳහා කම්කරුවන් හරවා යැවූ බැවින් මහා පරිමාණ ඉදිකිරීම් සැලකිය යුතු ලෙස මන්දගාමී කරයි.\n1966 අවසානය වන විට, යුද තත්වය හේතුවෙන් උතුරේ ආර්ථිකය තුළ බරපතල ආතතීන් වර්ධනය විය. විදුලි බලයේ බාධා, ඛනිජ තෙල් ගබඩා හා කාර්මික පහසුකම් විනාශ වීම සහ ශ්රම හිඟය හේතුවෙන් කාර්මික හා කෘෂිකාර්මික කටයුතු මන්දගාමී වීමට හේතු විය. එසේම බෝම්බ හෙලීම හේතුවෙන් ප්රවාහන මාර්ග අඩාල වීම අමුද්රව්ය සහ පාරිභෝගික භාණ්ඩ බෙදා හැරීම තවදුරටත් මන්දගාමී කළේය. අවසානයේදී එක්සත් ජනපදය පරාජය කරමින් කොමියුනිස්ට්වාදීන් රට භාර ගත්හ.\nඉන් පසුව වියට්නාමයේ නැවත එක්සත් වීමේ දී, ආර්ථිකය සමාජවාදයට මාරුවන කාල පරිච්ඡේදයක පැවතුනි. කෙසේ වෙතත්, 1975 දී, සැපයුමේ අසමතුලිතතාවය, ඉල්ලුම ඉහළ යාම, උද්ධමන අනුපාතය ඉහළ යාම, ණය ගැටලු, රාජ්ය දූෂණ වැනි නිෂ්පාදනයේ දැවැන්ත දුෂ්කරතා හේතුවෙන් ඔවුන්ගේ ආර්ථිකය පීඩා වින්දා.\nපශ්චාත් යුද ප්රතිසංස්කරණ කාල පරිච්ඡේදයක් තුළ තියුණු ආර්ථික පරිහානියකට මුහුණ දුන් නූතන ඉතිහාසයේ රටවල් කිහිපයෙන් එකක් මෙයයි. එහි සාමකාමී ආර්ථිකය ලෝකයේ දුප්පත්ම එකක් වූ අතර කෘෂිකාර්මික හා කාර්මික නිෂ්පාදනයේ ඉතා මන්දගාමී වර්ධනය කෙරෙහි සෘණාත්මක බව පෙන්නුම් කර තිබුණි.\n1984 දී රටේ දළ දේශීය නිෂ්පාදිතය ඩොලර් බිලියන 18.1 ක් වූ අතර ඒක පුද්ගල ආදායම වසරකට 200 ත් 300 ත් අතර විය. වර්තමාන ලෝකයේ මෙම අගය සලකන්නේ නම් වියට්නාමය දුප්පත්ම ජාතිය විය හැකිය.\nමෙම දුර්වල ආර්ථික ක්රියාකාරිත්වයට හේතු වූයේ කෘෂිකාර්මික භෝග වලට බලපාන අහිතකර දේශගුණික තත්ත්වයන්, නිලධාරිවාදයේ වැරදි කළමනාකරණය, පෞද්ගලික අයිතිය නැති කිරීම සහ තවත් බොහෝ දේ ය. 1986 සිට සියල්ල වෙනස් වීමට පටන් ගත්තේය.\n1986 දී වියට්නාමය දේශපාලන හා ආර්ථික නවෝත්පාදන වැඩසටහනක් දියත් කළේය. මෙයින් මධ්යගත ආර්ථිකයේ සිට සමාජවාදී නැඹුරු වෙළඳපොල ආර්ථිකයකට මාරුවීමට පහසුකම් සැලසෙන ප්රතිසංස්කරණ හඳුන්වා දුන්නේය. පළමුව, මෙම වැඩසටහන මඟින් කෘෂිකාර්මික භාණ්ඩ සඳහා පැවති මිල පාලනය ඉවත් කර ගොවීන්ට තම භාණ්ඩ වෙළඳපොලේ විකිණීමට ඉඩ සලසා දෙනු ලැබීය. දෙවනුව, පෞද්ගලික ව්යාපාර ආරම්භ කිරීමට ද විදේශීය ආයෝඡන දිරිමත් කළේය.\n1990 දශකයේ අග භාගය වන විට මෙම වැඩ සටහන යටතේ ව්යාපාර සහ කෘෂිකර්මාන්තයේ සාර්ථකත්වය ඇදහිය නොහැකි තරම් විය. පෞද්ගලික ව්යාපාර දහසකට වැඩි ප්රමාණයක් නිර්මාණය කර තිබූ අතර ආර්ථිකය වාර්ෂිකව 7%ට වඩා වර්ධනය වෙමින් පැවතුනි. 90 දශකයේ මුල් භාගයේ සිට 2005 දක්වා දිළිඳුකම 50% සිට 29% දක්වා අඩු විය.\nරට වෙළඳපොල ඉලක්ක කරගත් ආර්ථිකයක් වෙත මාරු වී ඇති අතර වියට්නාම රජය බැංකු පද්ධතිය, රාජ්ය සතු ව්යවසායන් සහ විදේශ වෙළඳාමේ අංශ වැනි ආර්ථිකයේ ප්රධාන අංශ කෙරෙහි දැඩි පාලනයක් පවත්වා ගෙන ගියේය.\nපසුගිය අවුරුදු 20 සිට 30 දක්වා වියට්නාමය මානව ප්රාග්ධනය සහ යටිතල පහසුකම් සඳහා විශාල වශයෙන් ආයෝඡනය කළේය. ඔවුන් ප්රාථමික අධ්යාපනය සඳහා විශාල ආයෝඡන සිදු කළහ. ඒ සමඟම වියට්නාමය යටිතල පහසුකම් සඳහා විශාල වශයෙන් ආයෝඡනය කළ අතර එම ආයෝඡන ඇත්තෙන්ම වාසිදායක විය.\nඅවශ්ය යටිතල පහසුකම් සහ වෙළඳපල හිතකාමී ප්රතිපත්ති ක්රියාත්මක වීමත් සමඟ ගිනිකොනදිග ආසියාවේ විදේශ ආයෝඡන හා නිෂ්පාදන සඳහා වියට්නාමය කදිම ස්ථානයක් බවට පත් විය. බොහෝ ජපන් සහ කොරියානු ඉලෙක්ට්රොනික සමාගම් සහ ගණන් කළ නොහැකි තරම් යුරෝපීය හා ඇමරිකානු ඇඟලුම් නිෂ්පාදකයින් වියට්නාමයේ සිය පහසුකම් ස්ථාපිත කර ඇත.\n2017 වන විට වියට්නාමය කලාපයේ විශාලතම ඇඳුම් අපනයනකරු වූ අතර ඉලෙක්ට්රොනික උපකරණ අපනයනය කරන දෙවැනියා විය. දැන් මේවාත් සමඟම රටේ බලශක්ති අංශය ද මෑත වසරවල විශාල වර්ධනයක් පෙන්නුම් කළේය. තෙල් කර්මාන්තයේ නවකයකු වුවද, ගිනිකොනදිග ආසියානු නිෂ්පාදකයින් අතර තුන්වන ස්ථානයේ රට සිටී.\nකාර්මික සාර්ථකත්වය අත්පත් කර ගැනීමෙන් පසුවත් වියට්නාමයේ කෘෂිකාර්මික අංශය තවමත් ආර්ථිකයේ ප්රධාන කුළුණකි. කෘෂිකර්මාන්තය දළ දේශීය නිෂ්පාදිතයෙන් 14% ක් නියෝජනය කරන අතර සමස්ත ශ්රම බලකායෙන් 36% ක් සේවයේ නියුක්ත වන අතර කාර්මික අංශය දළ දේශීය නිෂ්පාදිතයෙන් 34% ක් සේවක ශ්රම බලකායෙන් 28% ක් සමඟ දායක වූ අතර සේවා අංශය දළ දේශීය නිෂ්පාදිතයෙන් 42% ක් නියෝජනය කරන අතර සමස්ත ශ්රම බලකායෙන් 35% ක් සේවය කරයි.\nවෙළඳාම දෙස බැලුවහොත් අද චීනය වියට්නාමයේ ප්රමුඛතම වෙළෙඳ හවුල්කරුවා වන අතර එහි මුළු ආනයන හා අපනයන වලින් 22.2% ක් වන ඩොලර් බිලියන 106 ක මුළු ආනයන හා අපනයන වටිනාකමක් ඇත. චීනය හැරුණු විට දකුණු කොරියාව සහ එක්සත් ජනපදය ඩොලර් බිලියන 120 ක් වටිනා මුළු වෙළඳාමෙන් 26% ක් සිදු කරති.\nජාත්යන්තර වෙළෙඳ ගිවිසුම් මඟින් මේ සඳහා හොඳ කාර්යභාරයක් ඉටු කර ඇත. 1995 දී වියට්නාමය ආසියාන් නිදහස් වෙළඳ කලාපයට සම්බන්ධ විය. පසුව 2000 දී ඔවුන් එක්සත් ජනපදය සමඟ නිදහස් වෙළඳ ගිවිසුමක් අත්සන් කළහ. 2007 දී ලෝක වෙළඳ සංවිධානයට සම්බන්ධ විය. මේ සමඟ ඔවුන්ට චීනය, ඉන්දියාව, ජපානය සහ කොරියාව සමඟ වෙළඳ ගිවිසුම් ද තිබේ. ගෝලීය වටිනාකම් දාමයේ ඉහළට යාමට මෙම ගිවිසුම් උපකාරී විය.\nවියට්නාමය අතිමහත් දියුණුවක් ලැබුවද අනෙක් සෑම ආර්ථිකයක් මෙන්ම ඔවුන්ටද යම් යම් අභියෝග තිබේ.\nඑක් ප්රධාන අභියෝගයක් නම් වයස්ගත වන ජනගහනයයි. ඕනෑම දියුණු වෙමින් පවතින රටක් ආර්ථික වර්ධනය හා ඵලදායිතාව සඳහා එහි තරුණ ශ්රම බලකාය මත යැපේ. නමුත් අවාසනාවන්ත ලෙස වියට්නාමයේ වේගයෙන් වයසට යන ජනගහනයක් සිටී. 2035 වන විට රටේ වයස්ගත ජනගහනය 7% සිට 14% දක්වා ඉහළ යා හැකි බව ගණන් බලා ඇත. එවිට එය නිල වශයෙන් වයස්ගත සමාජයක් විය හැකිය.\nතවත් කරුණක් නම්, මානව හිමිකම් සහ පෞද්ගලිකත්වය සඳහා රජයේ ප්රවේශය යි. මාධ්ය නිදහස අතින් වියට්නාමය ලොව නරකම රටකි, පුරවැසියන් අන්තර්ජාලය හරහා වැඩි වැඩියෙන් නිරීක්ෂණය කෙරෙන අතර මානව හිමිකම් ක්රියාකාරීන් පිළිගන්නේ නැත. රටේ අනාගත ආර්ථික වර්ධනයට මෙය හොඳ නැත.\nපසුගිය වසර 30 තුළ වියට්නාමය අතිවිශාල වර්ධනයක් අත්පත් කරගෙන ඇති අතර එය තවමත් වේගයෙන් වර්ධනය වන ආර්ථිකයක් බව අපට අවසානයේ පැවසිය හැකිය. මේ සියලු අභියෝග සමඟ වුවද වියට්නාමයට ඉහළ ආදායම් මට්ටමක සමාජයට සම්බන්ධ වීමේ හැකියාව ඇත. කවදා හෝ ඔවුන්ට චීනයේ මට්ටමට ළඟාවිය හැකි බව අපට පෙනීයයි. (Nine News)"}
{"text": "2022 සඳහා ලොව පුරා සිටින බලගතු කාන්තාවන් 100 දෙනාගේ ලැයිස්තුවට සන්ධ්යා එක්නැලිගොඩ මහත්මියගේ නමද ඇතුළත් කර තිබෙනවා.\nතම ආදරණීයයන් අහිමි වූ දහස් ගණන් මවුවරුන්ට සහ භාර්යාවන්ට උපකාර කරන්නියක් ලෙස සහ මානව හිමිකම් ක්රියාකාරිනියක ලෙසයි සන්ධ්යා එක්නැලිගොඩ මහත්මිය හඳුන්වා ඇත්තේ.\nඇයගේ සැමියා වන ප්රගීත් එක්නැලිගොඩ මහතා 2010 වසරේදී අතුරුදන් වූ අතර ඔහු එවකට පවතී රජය දැඩි ලෙස විවේචනයට ලක් කල පුද්ගලයෙක් බව සඳහන්.\nප්රගීත් එක්නැලිගොඩ මහතා අතුරුදහන් වූ දා සිට දෙදරු මවක් වූ සන්ධ්යා එක්නැලිගොඩ මහත්මිය යුක්තිය පතා විවිධ අරගළ සිදු කරනු ලැබුවා."}
{"text": "ජනාධිපති කාර්යාලය ඉදිරියේ උද්ඝෝෂණයක නිරත වුනු රැකියා විරහිත උපාධිධාරීන් සහ පොලිසිය අතර උණුසුම් තත්ත්වයක් හටගෙන අති අතර, උපාධිදාරීන් පිරිසක් ජනාධිපති කාර්යාලය ඉදිරිපිටදී උද්ඝෝෂණයක නිරත වීමට සූදානම් විය. ජනාධිපති කාර්යාලය ඉදිරිපිටදී උද්ඝෝෂණ පැවැත්වීමට හැකියාවක් නොමැති බව කොටුව පොලිසිය එම පිරිසට දැනුම් දුන් නමුත්, එහිදී උද්ඝෝෂකයින් හා පොලිසිය අතර ඇතිවූයේ උණුසුම් තත්ත්වයකි.\nකෙසේ නමුත් උද්ඝෝෂකයින්ට ජනාධිපති කාර්යාලයේ සාකච්ඡාවකට එක් වීමට අවස්ථාවක් නොලැබුණ අතර ඉදිරි දිනයකදී තවත් සාකච්ඡාවක් පැවැත්වීමට අවස්ථාව සලසා දෙන බව එහිදී ප්රකාශ වීමත් සමග උද්ඝෝෂණයට එක්ව සිටි පිරිස විසිර ගොස් ඇත."}
{"text": "තවත් බොරු ප්රචාර බොරු චෝදනා අසා සිටීමට නොහැකි තැන ලියමි.\nSAITM හී අධ්යාපනය ලබන ළමයින් සාමාන්ය පෙළ පවා අසමත් බවත්, SAITM යනු ඇතුල්වූ සැනින් අවුරුදු පහකට වැඩි කාලයක සංගීත සංදර්ශනයක් සහ මැජික් සංදර්ශනයකට පසුව ඇගයීමක් නොමැතිව උපාධි ලබා දෙන අමුතුම කේතුමතී නුවරක් බවත්, ඇතුලත්ව ඇති ළමුන් සියලු දෙනා mercedes benz S600 වාහන වලින් ආරක්ෂකයින් පෙරදරි කොටගෙන පැමිණ පොළවට පය වැටෙන්නට නෙලුම් මල් පිපෙනකම් බල සිටින, මත්ද්රවය හා අවි වෙළදාම් කොට මුදල් ඉපයූ ප්රකොටිපතියන්ගේ දරුවන් බවත් යන කරුණු අද පැතිරෙමින් පවතී.\nමා SAITM ආයතනය හා ඇතුල්වන්නේ අ.පො.ස. උසස් පෙළ ජීව විද්යා අංශයෙන් ලබා ගන්න BCC සමාර්ථ මාගේ ප්රතිපල ලෙස ඉදිරිපත් කරමිනි. (විශ්ව විද්යාල ප්රතිපාදන කොමිසමට අනුව සහ SLMC මගින් ඉල්ලා ඇති c 2 සහ S සාමාර්ථය සපුරා ඇති බව කරුණාවෙන් සලකන්න) ප්රතිපල නිකුත් වූ පසු දින කිහිපය තරම් අමතක කිරීමට කැමති එහෙත් අමතක කිරීමට නොහැකි කාල වකවානුවක් නැති තරම්ය. රජයේ විශ්ව විද්යාලයකට යාමට නොහැකිබවත් පිටරට ගොස් ඉගෙනගැනීමට තබා පිටරට ගොස් ඒමටවත් වත්කමක් සතු නොවූබවත් සැනෙකින් වැටහුණු නමුදු එතනින් එහා කලයුතු දේ ගැන අවබෝධයක් නොතිබුණි. විහිළුව පටන් ගන්නේ මෙතනින්ය.\nඋසස් අධ්යාපන වරම් අහිමිවූ මා ගැන ඇසීමටවත්, ඇති වෙනත් මාර්ග හෝ අවස්ථා ගැන කියදීමටවත්, 150 00 කට අස්සන්න මා වැනි “සහෝදරයින්” ගැන අපරිමිත කරුණාවන් සහ ස්නේහයෙන් සලකා බැලීමටවත්, අප වෙනුවෙන් කෑමොර දීමටවත් අන්තර් විශ්ව විද්යාල ශිෂ්ය බලමණ්ඩල පාරට බැස්සේ නැත (ඔවුන් එදා පාරට බැස්සේ මහපොළ වැඩි කර ගැනීමටය, නේවාසිකාගාර සදහා පහසුකම් වැඩි කරන ලෙසටය. ඔවුන්ට ලැබෙන දේ තවත් වැඩි කර ගැනීමටය. එදා නොතිබූ අමුතු කරුණාවක් අද පහල වෙන්නේ ගහන්න තුරුම්පු නැති වූ විටය.), එහෙටත් නැති මෙහෙටත් නැති, ගහපු බෙරේකුත් නැති බෙරේ පලුවකුත් නැති , වැලේ වැල් නැති වූ, ජනතාවගේ විමුක්තිය සොයනවායි කියන්නාවූ පෙරමුණුද සිටියේ “ජනතාව වෙනුවෙන්” රජය පෙරලන්නටය.\nඑදා මගේ පිහිටට පැමිණියේ මගේ දෙමව්පියන්ය. අවුරුදු 30කට ආසන්න කාලයක් දුවිලි කමින්, රෑ දිවා නොබලමින් දහදිය හෙලු ඔවුන්ය. ඔවුන් සතු වටිනාම දේපල විකුණා ලැබෙන මුදලින් පිටරට යවා හෝ අධ්යාපන කටයුතු මා ඉදිරියට කල යුතු බව ඔවුන්ගේ අදහස විය. විදේශ ගත වීමට සුදුසු රටවල් සොයන කාලයේදී මගේ දෙමව්පියන්ට SAITM ගැන අසන්නට ලැබෙයි. (මේ වන විට ගැසට් කිරීමක් මගීන් වෛද්ය උපධිය ලබා දීමට මෙම ආයතනයට බලතල ලබා දී තිබිණි, තවද එවක ජනපතිවු මහින්ද රාජපක්ෂ මහතා විසින් පූර්ණ ශිෂ්යත්ව ලබා දෙමින් වක්රාකාරව රජයේ මැදිහත් වීම සහ අනුමැතිය ලබා දී මේ වන විට අවසන්ය) මේ කරුණු හා ශ්රී ලංකාවේම ඉදින්නට ලැබීම හා එම නිසා ජීවන වියදම පාලනය කරගත හැකි කාරණය නිසාත් SAITM ආයතනයට බැදෙන්නට තීරණය කලෙමි. විශ්ව විද්යාල ප්රතිපාදන කොමිසම පවත්වන්නාවූ සම්මුඛ පරීක්ෂණය ඇතුලත්ව තවත් එවැනි පරීක්ෂණ 2 කට පසුව වෛද්ය උපාධිය හැදෑරීමට තෝරාගන්නා ලදී.\nඅද වෙන තුරු මා පුද්ගලීක වාහනයක දේශන සදහා ගොස් නැත, කොටින්ම කිවහොත් සම්මුඛ පරීක්ෂණ සදහා ම පැමිණියේ කිලෝමීටර 2.5 ඇවිදගෙනය (මහා ලොකු දේවල් නොවන බව ඇත්ත නමුත් පතුරවන්නාවූ, වාහනයෙන් පමණක් පැමිණෙන, ඇවිදීමට නොදත් යන “උප සංස්කෘතියක් ” මෙහි නැත.) මෙයට වඩා දහස් ගුණයක් දුක් විදිනා විදපු සිසුන් මගේ වසරේම ඇත නමුත් ඒ ගැන කතා කිරීමට මට සාධාරණ අයිතියක් නැත.\nමුදල් ගෙවූ පසු කිසිදු විභාගයක් නැති බවත්, කිසිවෙකු repeat වන්නේවත් batch miss වෙන්නේවත් නැති බවත්, BAR exams නැති බවත්, මහා සුන්දර ලෝකයක් බවත් රෝස මල් යහනාවක් බවත් කියන්නාවූ කතා වල සත්යතාවයක් නැති අතර කනගාටුවට කරුණ වන්නේ එවැනි කඩයිම් විභාග පවත්වන බවත් එසේ ඒවා සමත් වීමට මා පාඩම් කටයුතු කළබවත්, හොදින සමත් වූ බවත් දන්නා පිරිස් පවා අද එසේ නැතය කියා පැවසීමය.\nසියල්ල නොමිලයේ ලබන උදවිය යම් කිසි ස්ථානයක සිටින උදවිය එසේ නොලැබුන සහ නොසිටින කෙනෙකුගේ දුක දන්නවායි කීම කාන්තාවක දරු ප්රසුතියේ ලබන වේදනාව පිරිමියෙකු හට දැනෙන බව කීම වැනිය, මහා ජනතා බදු මුදලින් යැපෙන්නාවූ සිසුන් එම ජනතාව තම මුදල් රිසි සහ නිසි ලෙස වැය කිරීමට විරුද්ධ වීම දන්සලේ දායකයෙකුට අවන්හලකින් කෑම අකැප බව කීමක් වැනිය.\nප්රමිතිය සුරැකිය යුතු බවටත් එසේ කිරීම්දී ලබා දෙන්නාවූ ඕනෑම අපක්ෂපාති විභාගයකට පෙනීසිටීමට සුදානම් බවත් දන්වන්නට කැමැත්තෙමි. නමුත් ප්රමිතිය (සායනික අංශයේ) වැඩි කිරීමට දරන සෑම උත්සාහයකදීම පාරට බැස LTTE ත්රස්තයන් මෙන් රෝගියා ඇපයට ගෙන විරුද්ධ වීම සාධාරණද කියා ඔබම තීරණය කරන්න.\nඉහත සදහන් සියල්ල සත්ය සහ නිවැරදි බව තහවුරු කරමි. මෙය මාගේ SAITM කථාව වේ. අහස හා පොළව එයට සාක්ෂි දරත්වා !\nදෙවි රැකවරණයි! තෙරුවන් සරණයි ! ජේසු පිහිටයි !\n##MySAITMStory #මගේSAITMකතාව"}
{"text": "වර්තමානයේ රට මුහුණ දී ඇති ආර්ථික අර්බුදය සමාජයේ බොහෝ ස්ථර කෙරෙහි බලපෑම් එල්ල කර ඇතත්,\nඒ හමුවේ වඩාත් පීඩනයට පත්ව ඇත්තේ, විවිධ හේතු මත ආන්තීකරණයට ලක්ව සිටින ප්රජාවන්ය. කඳුරට වතු කම්කරු ප්රජාව, ඒ පිළිබඳව සිහියට නැගෙන එක් ප්රබල නිදර්ශනයකි. එසේ වුවද, එම ප්රජාවගෙන්ම බිඳී ගොස් පහතරට කුඩා පරිමාණ වතු ආශ්රිතව විසිර සිටින කම්කරු ප්රජාව ගැන කිසිවකුගේ අවධානයට ලක් වන්නේ නැත. ඔව්, ඒ නිසාම ඔවුන්ගේ කතාව වඩාත් බරපතළය! සමහරවිට මෙය, ඒ ගැන ජනමාධ්යයක පුළුල් අවධානයක් යොමු වන පළමු අවස්ථාව විය හැකිය.\nවිසිහය හැවිරිදි වේලු අම්බිගා අපට හමු වන්නේ, මීට කලකට පෙර අතහැර දැමුණු වතුයායක් වූ මොණරාගල අලියාවත්ත ගම්මානයේදීය. සිවුදරු මවක වන ඇය කෙරෙන් පළ වන්නේ, වයසට වඩා වියපත් පෙනුමකි. බැලූ බැල්මට ඇස ගැටෙන්නේ දරිද්රතාව ඇයට කර ඇති කුරිරු බලපෑමෙහි සලකුණුය. වතුයාය වසා දැමීමෙන් පසු, රැකියාවක් සොයා කොළඹට ගිය තම සැමියා, මත්කුඩුවලට ඇබ්බැහි වී නැවත නිවස වෙත නොපැමිණීම නිසා ඇය තම දරුවන් සිවුදෙනා රැකගැනීමට දරන්නේ අපමණ වෙහෙසකි.\n“මං දරුවො හතරදෙනා ජීවත්කරවන්නේ, මොණරාගල නගරයේ සිල්ලර කඩයක වැඩ කරලා. නිවාඩු ගන්නේ නැතිව මාසෙම වැඩ කළොත් රුපියල් 20,000ක් වගේ මුදලක් හොයාගන්න පුළුවන්, ඒ මුදලෙනුත් බාගයක් විතර මගට වියදම් වෙනවා. ඉතිරි වෙන මුදලින් තමයි පුළුවන් විදිහට ජීවිතේ ගැටගහගන්නේ” ඇය ලොකු සුසුමක් හෙළා අප සමග පැවසුවාය.\nවේලු අම්බිගා, සිය බාල දරුවා සමග\n“ඉස්කෝලේ ලොකු නෝනා එක එක්කනා අතේ පණිවිඩ පිට පණිවිඩ එවනවා ලොකු දරුවෝ දෙන්නා ඉස්කෝලේ එවන්න කියලා. කොහොමද මහත්තයා මම මේ ගන්න පඩියෙන් දරුවන්ගේ පොත්පත් අරන් දෙන්නේ? දෙන්නගේ ඒ පොත්වලට විතරක්, මම මාසයක් තිස්සෙ දුක් විඳලා හම්බකරන මුදලත් මදි. උන් දෙන්නා දැන් මාස තුනක් විතර ගෙදර. උන්ට පොත්ටික අරන් දෙන්න පුළුවන් වෙච්ච දවසට ඉස්කෝලෙට යවනවා. මොනව කරන්නත්, ඉස්සරවෙලා මගෙයි දරුවො ටිකෙයි පණකෙන්ද ගැටගහගන්න එපැයි. කන්න ටික අරගන්නවත් මේ හොයන මුදල මදි.” ඒ බිඳුණු කටහඬෙහි, වේදනාව හැරුණු විට කෝපය ද ඇති බවක් අපට හැඟිණි.\nඋසස්පෙළට ගියේ තුන්දෙනයි\nකේ. කනගේෂ්වරී, අලියාවත්ත විදුහලේ ගුරුතුමියක්\n“ගමේ ඉස්කෝලේ පංති තියෙන්නේ දහයේ පංතියට විතරයි. එතනින් එහාට ඉගෙන ගන්නව නම් මොණරාගල ටවුන් ඒකේ දෙමළ මාධ්ය ඉස්කෝලෙකට යන්න ඕන. ඒක කරන්න පුළුවන් යමක් කමක් තියෙන අයට විතරයි. පහුගිය අවුරුද්දේ, දහයේ පංතියෙන් අපේ ඉස්කෝලෙන් පිටව ගිය දරුවන් දොළොස් දෙනාගෙන්, වැඩිදුර ඉගෙනගන්න ටවුන් ඒකේ ඉස්කෝලෙට ගිහින් තිබුණේ දරුවන් තුන්දෙනෙක් විතරයි. ඉතිරි දරුවන් මේ වෙනකොට කුලී වැඩට යනවා. මිනිසුන්ට කන්න බොන්නවත් නැතිව ඉන්නකොට දරුවෝ ඉස්කෝලේ යවනවා කියන එක අභියෝගයක්. මොණරාගල හැම වත්තකම තත්ත්වය මේකයි. කොවිඩ් සහ මේ ආර්ථික අර්බුදය නිසා වතු ජනතාවගේ ජීවිත නැත්තටම නැති වුණා.”\nමොණරාගල අලියාවත්ත විද්යාලයේ ගුරුවරියක වන කේ. කනගේෂ්වරී මහත්මිය පවසන්නීය. ඇය මෙම විද්යාලයේ විදුහල්පති පී. එස්. සිවකුමාර් මහතාගේ බිරිඳයි.\nමරගල ගෞරි විද්යාලයේදී හමු වුණු පාසල් දරුවෝ\nඉංග්රිසි ජාතිකයින් මෙරට වතු වගාව ආරම්භ කර වසර 200කට ආසන්නය. මේ වන විට දිස්ත්රික්ක අනුව සැලකීමේදී වතු ක්ෂේත්රයේ රැකියාවේ නියුතු වැඩි ජන ව්යාප්තියක් ඇත්තේ, නුවරඑළිය, බදුල්ල, මහනුවර, මාතලේ, රත්නපුර, බදුල්ල, කෑගල්ල යන දිස්ත්රික්කවලය. වතු කම්කරු ජනතාවගෙන් සියයට 88.4ක් දකුණු ඉන්දීය සම්භවයක් සහිත දෙමළ ජනයා වන අතර, සියයට 10.7ක් සිංහල ජනයාද සියයට 0.8ක් මුස්ලිම් ජනයාද වේ. සියයට එකක් පමණ වෙනත් ජනවර්ගවලට අයත්ය.\nවත්තත් නැහැ, ගමත් නැහැ!\nවිශ්රාමික විදුහල්පති, පන්ඩිරාම් සෝබුරාසන්\n“මොණරාගල දිස්ත්රික්කයේ වතු වගාව ආරම්භ වුණේ 1875දි අලියාවත්තෙන්. ඉන් පස්සෙ 1908දී මොණර කැලේ වත්තත්, ඉන් පස්සේ අනෙක් වතුත් ආරම්භ වුණා. දැන් ඒ මුලින් ආරම්භ කළ වතු දෙකම වැහිලයි තියෙන්නේ. අනෙක් බොහොමයක් වතුත් වැහෙන්න ඔන්න මෙන්න තියෙන්නේ. මේ තත්වය රටේ ආර්ථිකය කඩා වැටීමත් එක්ක වැඩි වුණා. මේ වෙනකොට වතුවල වැඩ කරලා ජීවිතේ ගැටගහගත්ත අය වගේම, ඒ අයගේ දරුවනුත් පාරට වැටිලයි ඉන්නේ, වතුවල වැඩ අහිමි වැඩිහිටියෝ නගරයට ගිහින් කාගෙන් හෝ කුලියක් මලියක් හොයා ගන්නවා. තරුණයෝ කුලියට ත්රීවිල් එකක් අරන් හයර් යනවා, නැතිනම් කොළඹ වැඩ පොළවල්වලට අත් උදවිකරුවෝ විදිහට යනවා. මේ තමයි වතුවල තරුණයන්ගේ ඉරණම, අපේ මිනිස්සු වත්තටත් නැති ගමටත් නැති පිරිසක්. ගමේ මිනිසුන්ට ලැබෙන කිසිම වරප්රසාදයක් අපි වත්තේ කියලා ලැබෙන්නේ නැහැ. නමුත් ඇති වත්තකුත් නැහැ.” මොණරාගල අලියාවත්ත වතුයායේ පදිංචි විශ්රාමික විදුහල්පතිවරයකු වන පන්ඩිරාම් සෝබුරාසන් මහතා (80) පෙන්වා දෙයි.\nපවුල් හාරදහසක් අවදානමේ\nමොණරාගල දිස්ත්රික්කයේ ඇති වතු ප්රමාණය 12කි. එම වතු ව්යාප්තව ඇත්තේ මොණරාගල, බඩල්කුඹුර, බිබිල යන ප්රාදේශීය ලේකම් කොට්ඨාශ ආශ්රිතවය. වතු තොරතුරුවලට අනුව මෙම වතු ආශ්රිතව පවුල් 4,160ක් ජීවත්වන අතර, ඉන් මෙම වතුවල සේවය කරන ප්රමාණය 2,200 කට ආසන්නය. මොණරාගල දිස්ත්රික්කයේ වතු ජනගහනයෙන් වතු ආශ්රිතව සේවය කරනුයේ සියයට තිහකට අඩු ප්රමාණයකි. ඉතිරි සියලු දෙනාට තම ජීවිතය පවත්වාගෙන යෑමට වත්තෙන් පිට රැකියාවක් සොයා ගැනීමට සිදුව තිබෙි. දැනට දිස්ත්රික්කයේ ඇති වතුවලින් බොහොමයකත්, වත්ත තුළ මෙන්ම ඉන් පිටත රැකියාවක් කර ජීවත්වන බොහෝ දෙනෙකුගෙත් ජීවන තත්වය ඉතා දුක්ඛිතය.\nපාරාවිල වතුයායේ ජේ. අයිනිෂ්\nමොණරාගල කුඹුකන පාරාවිල වතුයායේ ජීවත්වෙන ජෙයපාලන් අයිනිෂ් (52) වතු කම්කරු සේවයට එක්ව ඇත්තේ මීට වසර 17කට පෙරය. ඇය පස්දරු මවකි. සැමියා කලක් තිස්සේ රෝගාතුරව ප්රතිකාර ලැබීම හේතුවෙන්, පවුලේ සියලු බර දරන්නට සිදුව ඇත්තේ, ඇයටය. මුළු මාසයක් වත්තේ සේවය කළද, මසකට ඇයට රුපියල් විසිදහසක වැටුපක් ලබා ගැනීම අසීරුය. ඇය පවසන්නේ එම අතට එන මුදල, තම සැමියාගේ අසනීප තත්ත්වයට ප්රතිකාර කර, තම පවුලේ ආහාර වියදම පිරිමහ ගන්නවත් ප්රමාණවත් නැති බවයි.\n“මාසයක් තිස්සෙ මේ රබර් ගහක් ගහක් ගානේ දුවලා, දුක් වින්දත් ජීවත්වෙන්න සෑහෙන මුදලක් ලැබෙන්නෙ නැහැ. මේ ප්රශ්න නිසාම මගේ දරුවෝ දෙන්නෙක් ඉගෙනීම නවත්වලා දැන් කුලී වැඩට කරනවා. ඒත් එයාලටත් කුලියක් මලියක් ලැබෙන්නෙ කලාතුරකින්. කොහොම හරි උන් දෙන්නා හොයන ගාණකින් අනිත් දරුවෝ ඉස්කෝලෙට යවලා උගන්වනවා. ඒත් තවම මට ඒ දරුවන්ගේ ඉස්කෝලේ පොත් ටික හොයලා දෙන්න බැරි වුණා. ඉස්කෝලෙන් පණිවිඩ එවනවා, දරුවන්ගේ පොත් ටික අරන් දෙන්න කියලා. ඒත් ඒ වැඩේට මම මාසයක් වැඩ කරලා හොයන මුදලත් මදි. මේ තියෙන තත්ත්වය එක්ක, ඉතිරි දරුවෝ ටිකත් පාසැල් නොයවා ගෙදර නවත්වගන්නයි වෙලා තියෙන්නේ.” ඇය වේදනාබරව පවසන්නීය.\nකුමාරවත්තේ රබර් කිරි එකතු කරන සේවිකාවක්\nඋප්පැන්නයේ සිටම නොසැලකිල්ල!\nඔවුන් පෙළෙන්නේ ආර්ථික පීඩනයයෙන් පමණක් නොවේ. උපතේ සිට මරණය තෙක්ම අනේකවිධ අසාධාරණයන්ට, කොන්කිරීම් හා නොතකාහැරීම්වලට ලක් වෙති. ඒවා නිවැරදි කරගන්නා හැටියක් ඔවුන් දන්නේ නැත. මේ කතාව අපට අසන්නට ලැබුණු එක් හද සසල කරන නිදර්ශනයකි.\nජේපාලන් අයිනිෂ් ගේ උප්පැන්නයේත්, ජාතික හැදුනුම්පතේත්, විවාහ සහතිකයේත්, ජන්ද නාමලේඛනයේ මෙන්ම ඇය සේවය කරන කුමාරවත්ත වතුයායේ වැටුප් ලේඛනයේත් ඇයගේ නම ලෙස සදහන්ව ඇත්තේ 'ජේ. අයිෂේ' ලෙසය. තමන්ගේ නම, උප්පැන්න සහතිකයේ සිටම රජයේ සේවකයන් වරද්දා ලිවීම සම්බන්ධයෙන් ඇය ඉන්නේ දැඩි කනස්සල්ලෙනි.\n“මගේ නම ජේ. අයිෂේ කියලා කථාකරන කොට මම ගොඩක් අපහසුවට පත්වෙනවා. මගේ නම උප්පැන්නෙත් ඒ විදියට ලියලා තියෙන නිසා, හැදුනුම්පත හදන කොටත්, ඡන්ද නාම ලේඛනයෙත්, අනෙකුත් ලේඛනවලත්, දාල තියෙන්නේ ඒ නම. ඒක වෙනස් කරන්න මට තේරුමකුත් නැහැ. ඒක වෙනස් කරලා හදලා දෙන්න කවුරුවත් නිලධාරි මැදිහත් වෙන්නෙත් නැහැ. මට ඒව නිවැරදි කරගන්න දුවන්න වෙලාවක් ඇත්තෙත් නැහැ. දවසක් වැඩ ඇරෙනවා කියන්නේ, අපිට දවස් දෙකක් බඩගින්නේ ඉන්න වෙනවා කියන ඒකයි. ඇය කනස්සල්ලෙන් යුතුව පවසන්නීය.\nසිරිගල වතුයාය ඉහළ කොටසේදී හමු වුණු පාසල් දරුවෝ\nමොණරාගල දිස්ත්රික්කයේ ඇති වතු අතරින් මොණරාගල ප්රාදේශීය ලේකම් කොට්ඨාශය තුළ දැනට ක්රියාත්මක තත්ත්වයේ ඇති, කුමාරවත්ත වතුයායට අයත්, කුඹුකන, පරාවිල වත්ත, හුලංදාඔයවත්ත, නක්කලවත්ත, කුමාරවත්ත, මුප්පනේ වැලිවත්ත ඇතුළු වතු කොටස් සියල්ල පාලනය වනුයේ ජනතා වතු සංවර්ධන මණ්ඩලය මගිනි.\nබඩල්කුඹුර ප්රාදේශීය ලේකම් කොටිඨාශයට අයත්, අලුපොත, මඩමගම, මයියොක්කාවත්ත, වරාදොළ, අංකඩ, මියනකදුර, ඇත්පටිටිය, දේවතුර යන ග්රාම නිලධාරී වසම් තුළ ව්යාප්තව ඇති, ගමේවෙල වත්ත, වරාදොළවත්ත, කන්දෙවත්ත, මහතැන්න වත්ත, තැන්නේ කුඹුර, මාදුලාවත්ත, හා බිබිල ප්රාදේශීය ලේකම් කොට්ඨාශයේ පිහිටි බිබිල වත්ත යන වතුවල පාලනය පෞද්ගලික අංශයේ කුඩා වතු සමාගම් විසින් සිදුකරයි. එම වතුවල ජනතාවද විශේෂයෙන් වතු කාන්තාවන් මේ ආර්ථික අර්බුදය හමුවේ මුහුණ දී ඇත්තේ විශාල පීඩනයකටය.\nමව්වරුන් විදේශගත වෙලා\n“මේ තියෙන ආර්ථික පීඩනය, විශේෂයෙන් අපේ වතු කාන්තාවන්ට දරාගන්න බැහැ. පහුගිය මාස දෙක, තුන තුළ අපේ වත්තේ ඉන්න වතු කාන්තාවන්ගෙන් සැලකියයුතු පිරිසක් විතර තමන්ගේ අත දරුවන් පවා අතහැරලා මැදපෙරදිග ගෘහ සේවයට ගිහින් තියෙනවා. ඒ අය මේක කැමැත්තෙන් කරන දෙයක් නෙමෙයි, කරන්න වෙන කිසිම දෙයක් නැති නිසයි, මේ තත්වයට පෙළඹිලා තියෙන්නේ. වතු කාන්තාවන් මේ විදිහට විදේශගත වීම නිසා, ඒ පවුල් තුළ තවත් අතුරු ප්රශ්න ගොඩක් ඇති වෙලා තියෙනවා. නමුත් ඒ අයට වෙන විකල්පයක් නැහැ.” බඩල්කුඹුර ගමේවෙල වතු යායේ පදිංචි, සමාජ ක්රියාකාරිනියක වන ආර්. ඩී. දිල්රුක්ෂි මෙනවිය පෙන්වා දෙන්නීය.\nආර්.ඩී. දිල්රුක්ෂි - සමාජ ක්රියාකාරිනී\nඉංග්රීසි ජාතිකයින් විසින් ආරම්භ කළ, මොණරාගල දිස්ත්රිකයේ වතු වගාවට කණ කොකා හඬන්න ගත්තේ 1974 වසරේදී මෙම වතු, ඉඩම් ප්රතිසංස්කරණ කොමිෂන් සභාවට පවරා ගැනීමෙන් පසුව බව බොහෝ වතු සේවකයන්ගේ අදහසයි. මෙම ඉඩම් පවරා ගැනීමෙන් පසුව ඔවුන් විවිධ කාලවලදී, ජාතික වැවිලි සංස්ථාව සහ පෞද්ගලික අංශයේ සමාගම් හරහා රබර් ඉවත් කර උක් වගා කිරීමට කටයුතු කිරීම සහ දේශපාලන මැදිහත්වීම් මත එම ඉඩම් බෙදා ගැනීම හේතුවෙන් එම වතු විනාශ වූ බව ඔවුහු කියති.\nඔවුන් පවසන්නේ, මෙම වතු යම් ප්රමාණයකට හෝ ආරක්ෂා කර ගත හැකිව තිබුණේ නම්, පවතින මෙම ආර්ථික කඩාවැටීමට, මීට වඩා තරමක හෝ ශක්තිමත්ව මුහුණ දිය හැකිව තිබූ බවයි. ඒ සම්බන්ධයෙන් අදහස් දැක්වූ, නම හෙළි නොකරන්නැයි ඉල්ලා සිටි ජනතා වතු සංවර්ධන මණ්ඩලයේ සේවකයකු පැවසුවේ, වර්තමානයේ මොණරාගල ජනතා වතු සංවර්ධන මණ්ඩලයට අයත් වතුවල සේවය කරන සේවකයන් හා කම්කරුවන් හිඟන්නන් කරන්නට මේ දේශපාලන මැදිහත්වීම් බලපෑ බවයි.\nමරගලවත්තේ ලැයින් කාමරයක්. බොහෝ වතු නිවාස මීට නොදෙවෙනිය\nදේශපාලකයන්ගේ වතු කොල්ලය\n“මොණරාගල වතු සියල්ල විනාශ කළේ දේශපාලකයින් හා වැරදි පරිපාලනය විසිනුයි. දේශපාලකයින් කළේ ඔවුන්ගේ අවශ්යතා අනුව වතු ඉඩම් බෙදා ගැනීමයි. පහුගිය කාලය තුළ විවිධ හේතු දක්වමින් වත්තෙන් නිදහස් කරගෙන තියෙන ඉඩම් ප්රමාණය අක්කර 600කට ආසන්නයි. මොණරාගල නගරයේ ඇතැම් ඉඩම් මොණරාගල පක්ෂ විපක්ෂ දේශපාලකයින් හා ප්රදේශයේ නිලධාරීන් බෙදාගත්තා. දේශපාලන ආශිර්වාද සහිතව පැමිණි ඇතැම් වතු නිලධාරීන් හොරා කලා වත්ත විනාශ කළා. රබර් ෆැක්ටරිය පවා වහල දැම්මා. ඒ විතරක් නෙමෙයි මේ වතුවල වසර ගණනාවක් සේවය කළ වතු කම්කරුවගේ වැටුපෙන් කපාගත්ත සේවක අර්ථසාධක සහ සේවක භාරකාර අරමුදල් (EPF/ETF) වගේම පාරිතෝෂික මුදල් ගෙවන්නේ නැහැ. EPF/ETF විතරක් රුපියල් කෝටි 05කට ආසන්න ගණනත් සේවකයන්ට ගෙවන්න තියෙනවා. තමන් ජීවිත කාලයක් වත්තට කඹුරලා උපයගත්ත මුදල ලබා ගන්නත්, මේ වතුසේවකයන්ට නඩු කියන්න වෙලා තියෙනවා. මේක හරිම අවාසනාවක්.”\nබඩල්කුඹුර වෙයිකුඹුර වතුයායේදී අපට හමු වූ ආර්. රාජේෂ්වරී (47) මෙසේ පැවසුවා ය.\n“අපේ වත්තේ පවුල් 60ක් විතර ඉන්නවා. එයාලා මේ කාලය ගතකරන්නේ ඉතාම අසීරුවෙන්, විශේෂයෙන් දරුවන්ට හොඳ පෝෂ්යදායී කෑම වෙලක් සපයා දීම අපේ කාන්තාවන්ට මේ කාලයේ හීනයක්. ගොඩක් දෙනෙක්, තමන් කන කෑම වේල් ගණන අඩු කරලා තියෙනවා. උදේ කහට කෝප්පයක් බීලා වැඩට යන අය, නැවත කෑමක් සපයගන්නේ රෑට, ඒ ගන්න කෑමෙත් බොහෝ විට තියෙන්නේ බතකුයි, එක එළවළුවකුයි විතරයි. රුපියල් හැටක් දීලා බිත්තරයක්වත් කෑමට එකතු කරගන්න, දවසට රැපියල් 800ක් විතර අතට ගන්න වතු සේවකයකුට පහසු දෙයක් නෙමෙයි.” ඇය පවසන්නීය.\nවත්තෙ නිසා සහනාධාර නෑ\nබිබිල වතුයායේ, කේ දුෂාන්තනි\nබිබිල වතුයායේ පදිංචිකාරිනියක වන කේ. දුෂාන්තනි මෙනවිය පවසන්නේ, බිබිල වතුයායේ පදිංචිව සිටින පවුල් 110කගේ ඉරණමද ඊට සමාන බවය.\nක්ෂුද්ර ණය මර උගුල\nපවතින අර්බුදය හමුවේ, විශේෂයෙන් වතු කාන්තාවන් විවිධ ක්ෂුද්ර මූල්ය සමාගම්වල ගොදුරු බවට පත්ව තිබේ. අප අලියාවත්ත වතුයායේ සිදු කළ සංචාරයේදී, වාරික මුදල් එකතු කිරීමට පැමිණි එක්තරා ක්ෂුද්ර මූල්ය සමාගමක සේවකයකු දැක, නිවෙස්වලින් පැනදුවන වතුකාන්තාවන් දෙදනෙකු දුටු අතර, මේ පිළිබඳව අදහස් දැක්වූ මෙම වතුයායේ පදිංචි තරුණයකු වන කන්දසාමි ජෙගනාදන් (40) පැවසුවේ, ණය ගත් තම කාන්තාවන්ට, එම ආයතනවලින් ණය වාරික මුදල් එකතු කිරීමට පැමිණෙන විට, පැන දුවනවා ඇරෙන්නට වෙනත් විකල්පයක් ඉතිරිව නැති බවයි.\nඅප මරගල වතුයායේ කළ සංචාරයේදී හමු වූ, මොණරාගල පවුල් සෞඛ්ය නිලධාරිනියක වන පී.ජී.එන්.එස් කුමාරි මහත්මිය අප සමග පැවසුවේ, තම වසමෙහි ඉකුත් මාස කීපය තුළ පමණක්, තම අතදරුවන් පවා අතහැර ගෘහ සේවය සඳහා විදේශගතව වූ කාන්තාවන් ප්රමාණය, අට දෙනෙකු පමණ වන බවයි.\nඇය මෙම වතු ආශ්රිතව ඇති ළමා හා මාතෘ මන්දපෝෂණ තත්වයන් පිළිබඳව, මාධ්යයට අදහස් දැකිවීමට මැළි වුවද, කුමාරවත්ත හා මරගලවත්ත යන වතු ආශ්රිතව ඇවිද ගිය අපට විවිධ පෝෂණ ඌනතාවන්ගෙන් පෙළෙන කුඩා දරුවන් පිළිබදව මැසිවිලි නගන මව්වරුන් බොහොමයක් හමු විය.\n“මට දරුවෝ 04ක් ඉන්නවා. පොඩිම දරුවට මාස නවයයි. ඊළඟ දරුනට 7යි. දෙන්නෙක් නිවුන්නු, එයාලට අවුරුදු එකොළහයි. මටවත්, මහත්තයාටවත් රැකියාවක් නැහැ. කුලියක් ලැබුණත් විතරක් මහත්තය කීයක් හරි හොයාගන්නවා. පොඩි දරුවගේ බර හැමදාම අඩු වෙනවා කියලා මිඩිවයිෆ් නෝනා කියනවා. පෝෂ්යදායී කෑම දරුවට දෙන්නලු. අපි කොහොමද මහත්තයා ඔය කියන දේවල් කරන්නේ? සතියකට දරුවට කිරිපිටි පැකට් දෙකක් යනවා, එකක්වත් ගන්න අපිට වත්කමක් නැහැ. ලොකු දරුවන්ට ඉස්කෝලේ යන්න තවම පොත්පත් ටික අරගෙන දෙන්න අපිට බැරි වුණා. ඉස්කෝලෙන් බණිනවා කියලා දරුවෝ දැන් ඉස්කෝලේ යන්නත් කැමති නැහැ.” මරගල වතුයායේ පදිංචි පී. විජයලක්ෂ්මී (32) පවසන්නීය.\nආර්ථික අර්බුදය සමග මතු වූ ආහාර අර්බුදය හේතුවෙන්, ලෝක ආහාර වැඩසටහන හා රාජ්ය නොවන සංවිධාන විසින් එසේ පීඩාවට පත් මොණරාගල දිස්ත්රික්කයේ ආන්තික ප්රජාවන් වෙනුවෙන් සහනාධාර වැඩසටහන් ක්රියාත්මක කෙරිණි. එම වැඩසටහන් සියල්ල ක්රියාවට නැංවූයේ අදාළ ප්රාදේශීය ලේකම් කාර්යාල හරහාය.\nනමුත් මෙම සහනාධාර බෙදාදීමේදී වතු ජනයාට විශල අසාධාරණයක් සිදු වූ බව පොදු අදහසයි. මේ සම්බන්ධයෙන් අප සමග අදහස් දැක්වූ රාජ්ය නොවන සංවිධාන ක්රියාකාරිනියක පැවසුවේ, සාපේක්ෂව යම් රැකියාවක් කරගෙන හොඳ තත්වයේ ජීවිතයක් ගතකරන මොණරාගල මදුරකැටිය වසමේ පවුල් 301කට සහනාධාර ලබාදීමට තෝරාගන්නා විට, අන්ත දුක්ඛිත තත්වයේ ප්රජාවක් වෙසෙන හා වසා දමා ඇති වතු කිහිපයක් සහිත වැලියාය වසමෙන් එම සහනාධාර දීමට තෝරාගෙන තිබුණේ පවුල් 27ක් පමණක් බවයි.\nදුප්පත්ම අයට දුන් ආධාරයක් නෙවෙයි -දිස්ත්රික් ලේකම්\n“ඇත්තෙන්ම මේක ලෝක ආහාර වැඩසටහන යටතේ සැලසුම්කරලා, ඒ දුන්න උපදෙස් අනුව ප්රතිලාභීන් හඳුනාගෙන ක්රියාත්මක කළ වැඩසටහනක්. එහි අරමුණ වුණේ, දුප්පත්ම අය හඳුනාගෙන ආහාර සහනාධාරයක් ලබාදීම නෙමෙයි. මෙහිදි ගැබිණි මවිවරුන්, කුඩා ළමුන් සිටින පවුල්, ප්රවේණිගත රෝගාබාධවලට ලක්ව සිටින පවුල් වගේ විශේෂිත තත්වයන් සලකා තමයි, මේ සහනාධාර වැඩසටහන ක්රියාත්මක කළේ. එතනදි ඇතැම් දුප්පත් අයට මේක නොලැබිලා, යමක් කමක් ඇති අයටත් ලැබෙන්න ඇති. නමුත් හැකිතාක් අපි වතු ජනතාවටත් මෙම වියළි ආහාර ලබාදීමට කටයුතු කරලා තියෙනවා.”\n“මම පිළිගන්නවා, මොණරාගල දිස්ත්රික්කය වගේ හුදෙකලා වතුවල ජීවත්වන අපේ වතු ප්රජාව ගැන, අපේ අවධානය යොමු වෙනවා අඩුයි. ඔවුන් නියෝජනය කරන දේශපාලන පක්ෂ හෝ වෘත්තිය සමිති නොමැතිකම මීට හේතු වෙන්න පුළුවන්. අපි වුණත් මෙම ප්රජාව ගැන විශේෂකොට කථාකරන්නේ නැහැ. ඒ වගේම ඔවුන් ඔවුන්ගේ ප්රශ්න අරගෙන අපි හමුවට එන්නෙත් නැහැ. මේ නිසා ඔවුන්ගේ ඇතැම් ප්රශ්න අපිට මග හැරෙනවා. නමුත් අදාළ වසම්වලට ලැබෙන ප්රතිලාභ ඔවුන්ටත් ලැබෙනවා. ඔවුන්ට මොනවත් ලැබිලා නැහැ කියලා මම විශ්වාස කරන්නේ නැහැ.”\nසහනාධාර බෙදාදීමේදී දුප්පත්කම ප්රධාන සාධකය ලෙස නොසැලකුණු බව මොණරාගල දිස්ත්රික් ලේකම්වරයා පැවසුවද, වැවිලි කටයුතු අමාත්ය රමේෂ් පතිරණ මහතා අප කළ විමසීමේදී පැවසුවේ, දුප්පත් හැම පවුලකටම මෙම ආහාර සහනාධාරය බෙදාදීමට කටයුතු කළ බවයි.\nදුප්පත් අයට තමයි දුන්නේ- ඇමති රමේෂ් පතිරණ\n“පහුගිය දින කීපයේම මම හිටියේ මොණරාගල. අපි එහේ පවුල් විශාල ප්රමාණයකට පර්චස් 07ක ඉඩම් අයිතිය ලබාදුන්නා. අපි මෙම ආහාර සහනාධාරය ලබාදුන්නේ, මේ අවස්ථාවේ දරිද්රතාවයෙන් පෙළෙන පවුල්වලටයි. මම හිතන්නේ, අපේ සියලු වතු ජනතාවටත් එම සහනාධාර ලැබුණා කියලයි. ඔවුන්ට ඒ සහනාධාරය නොලැබුණා කියලා, ඒ ජනතාව හෝ ප්රදේශය නියෝජනය කරන අපේ දේශපාලන නියෝජිතයින් මට කිව්වෙ නැහැ. මම පිළිගන්නවා මේ වෙලාවේ වතු ජනයා ජීවත්වෙන්නේ ඉතා අසීරුවෙන්. ඔවුන්ට යම් අසාධාරණයක් වෙලා තියෙනවද කියලා මම ඉක්මනින් හොයලා බලන්නම්. ඒ වගේම එහෙම යම් ප්රශ්නයක් වෙලා තියෙනවනම් මාව දැනුවත් කරන්න. මම ඒ සම්බන්ධයෙන් පියවර ගන්නම්.” ඇමතිවරයා පැවසුවේය.\nමොණරාගල වතුවගාව සමග බැදුණු ජීවිතම මහා ඛේදවාචකයකි. දුප්පත්කම, නූගත්කම, විරැකියාව, මන්දපෝෂණය, සූරාකෑම, ණයබර, නොසලකා හැරීම හා මත්ද්රව්ය ඔවුන්ගේ ජීවිත වෙළාගෙන තිබේ. කොවිඩ් වසංගතය හා රට මුහුණ දී ඇති ආර්ථික අර්බුදය, මෙම තත්වය තවතවත් තීව්ර වීමට හේතු වී ඇත. රට මැද වෙසෙන වතු ආශ්රිත ප්රදේශවල ජනතාව නියෝජනය කිරීම සඳහා මහජන නියෝජිතයින් හා ශක්තිමත් වතු වෘත්තිය සමිති ව්යාපාරයක් ඇතත්, මොණරාගල වැනි සුළු වතු ප්රමාණයක් ව්යාප්තව ඇති ප්රදේශවල එවැනි මහජන නියෝජිතයින් හෝ ශක්තිමත් වෘත්තිය සමිති ක්රියාකාරීත්වයක් නැත. මේ හේතුවෙන් මෙම වතු ප්රජාවට ඇති ගැටලු, සමාජය හමුවේ නිරාවරණය නොවන තරම්ය.\n“අපේ මිනිස්සු මේ රටේ ආර්ථිකය ශක්තිමත් කරන්න දහඩිය, කදුළු හෙළපු පිරිසක්. මේක අපේ මිනිසුන්ට ඉතාම අසීරු කාලයක්. විශේෂයෙන් අපේ වතු ආශ්රිත දරුවන් සහ කාන්තාවන් මේ වෙලාවේ ජීවත්වෙන්නේ ඉතාම අසීරුවෙන්, ඒ නිසා විෂය භාර ඇමතිවරයා, වතු සමාගම්වල අවධානය මේ සම්බන්ධයෙන් යොමු කරලා, ඔවුන්ට යම් සහනයක්, රැකවරණයක් ලබාදීමට කටයුතු කරනවනම් හොඳයි”\nසටහන සහ ඡායාරූප:\n(නයනජීව බණ්ඩාර)\nThis email address is being protected from spambots. You need JavaScript enabled to view it.\nඋපදේශකත්වය හා අනුග්රහය, ඉන්ටර්නිව්ස් ශ්රී ලංකා ආයතනය."}
{"text": "සෑම මුදල් වර්ෂයක් සඳහාම පාර්ලිමේන්තුවට ඉදිරිපත් කරනු ලබන විසර්ජන පනත් කෙටුම්පත ‘අයවැය’ යනුවෙන් හැදින්වේ. මෙය සාමාන්ය මුදල් පනතකට වඩා විශේෂ වන අතර එය පවත්නා ආණ්ඩුවේ මුල්ය ප්රතිපත්තියද වේ.\n01. විසර්ජන පනත පළමුවන වර කියවීම, දෙවන වර කියවීම, තුන්වන වර කියවීම යන පියවර තුන අනුව විවාදයට ගැනේ. දෙවනවර කියවීම සහ තුන්වන වර කියවීම අවසානයේ ඡන්ද විමසීම් 02 ක් පැවැත්වෙන අතර අවසන් ඡන්ද විමසීමෙන් පසු අයවැය සම්මත වීම හෝ නොවීම කතානායකවරයා විසින් පාර්ලිමේන්තුවට දැනුම් දෙනු ලැබේ. ඉන් පසුව ඊට කතානායකවරයාගේ අත්සන යොදා සහතික කිරීමෙන් පසුව ‘නීතිය’ බවට පත්වේ. අයවැය කතාව මෙවර පැවැත්වෙන්නේ නොවැම්බර් 10 වැනිදාය එ අනුව දෙවන වර කියවීමේ විවාදය නොවැම්බර් 11 වැනිදා ආරම්භ වන අතර එම ඡන්ද විමසීම සිදු කෙරෙන්නේ නොවැම්බර් 18 වැනි දාය.\n02. ‘දෙවන වර කියවීම’ සාමන්යයෙන් ‘අයවැය කතාව’ යනුවෙන් හැදින්වෙන අතර එය සභාගත කරණු ලබන්නේ මුදල් අමාත්යවරයා විසිනි. දෙවන වර කියවීමෙන් පසුව පැවැත්වෙන විවාද අවස්ථාවේදී අමාත්යංශ වැය ශිර්ෂ යටතේ ආණ්ඩුවේ වියදම් ඇස්තමේන්තු පිළිබඳවත්, බදු,තීරු බදු, අය බදු වැනි ආදායම් ඇස්තමේන්තු පිළිබඳවත් විවාද කරනු ලැබේ.\n03. ‘තුන්වන වර කියවීම’ සාමාන්යයෙන් ‘කාරකසභා අවස්ථාව’ යනුවෙන් හැඳින්වේ. මෙහිදී පුර්ණ පාර්ලිමේන්තුවම කාරකසභාව බවට පත්වන අතර දින 20 ක උපරිමයකට යටත් වන කාල සීමාවක් තුලදී විසර්ජන පනතේ සියලුම වගන්ති කියවමින් ඊට අදාල සංශෝධන ඉදිරිපත් කිරීම හා ඒවා සම්මත කිරීම සිදුකරනු ලබයි. මෙවර අයවැය තුන්වන වර කියවීමේ විවාදය නොවැම්බර් 19 වැනිදා ආරම්භ වන අතර ඡන්ද විමසීම පැවැත්වෙන්නේ දෙසැම්බර් 10 වැනිදාය.\n04. ආණ්ඩුව විසින් පාර්ලිමේන්තුවට ඉදිරිපත් කරන ප්රධානතම මුදල් පනත වන විසර්ජන පනත් කෙටුම්පතට අදාලව පැවැත්වෙන විවාදයේදී සාමාන්යයෙන් වැඩි කාලයක් ලැබෙන්නේ විපක්ෂයටයි. මෙය ආණ්ඩුවේ වියදම් හා ආදායම් පරික්ෂාවට ව්යවස්තාදයකට තිබෙන බලයට අනුකුලතාවය දැක්වීමකි.\n05. යම්හෙයකින් අවසන් ඡන්ද විමසීමේදී බහුතර කැමැත්තෙන් අයවැය සම්මත නොවුනහොත්, ආණ්ඩුක්රම ව්යවස්ථාවේ 48 (2) වගන්තිය ප්රකාරව අමාත්යමණ්ඩලය විසිරෙනු ඇත. අයවැය බහුතර කැමැත්තෙන් සම්මත වුවහොත් එය ඉදිරි මුදල් වර්ෂයට අදාලව ආණ්ඩුව ස්ථාවර වීමක්ද වන අතර පක්ෂ විපක්ෂ මන්ත්රීවරුන් සාම්ප්රදායික අයවැය භෝජන සංග්රහය බුක්තිවිදීමෙන් පසුව සභාවෙන් විසිර යනු ඇත."}
{"text": "අත්අඩංගුවේ පසු වූ පාසල් සිසුවකුට පොලිසිය තුළ දී පහර දී ඇති බවට චෝදනා එල්ල වීමත් සමඟ පොලිස් වද හිංසා පිළිබඳව සමාජය යළි ප්රශ්න කරමින් සිටිති.\nඑමෙන්ම පොලිසිය සැකකරුවන්ට පහර දෙන්නේ ඔවුන්ගේ තරාතිරම අනුවද යන්නත් බොහෝ දෙනා ප්රශ්න කරන්නේ සිදුවීම් කිහිපයක් පිළිබඳව මතක් කරමින්.\nබලවතුන්\nඝාතන සිදු කළ බවට සැක පිට දේශපාලනඥයින් සහ බලවතුන් මෑතකදී අත්අඩංගුවට ගත් අවස්ථා කිහිපයක් පවතී.\nමහා පරිමාන මත් ද්රව්ය ජාවාරම්කරුවන් ද කොටු වී ඇති බව නොරහසකි.\nමහජන මුදල් අයථා ලෙස පරිහරණය කළ බවට චෝදනා කරමින් බලවතුන් කිහිප දෙනෙක් පොලිසිය භාරයේ සිටියහ.\nස්ත්රී දූෂණ චෝදනා ලත් ප්රාදේශීය සභා නියෝජිතයන් පවා අත්අඩංගුවට පත් විය.\nමේ කිසිවෙකුට පොලිසිය පහර දී ඇති බවට චෝදනා එල්ල නොවුණි.\nපාසැල් සිසුවා\nනමුත් සේයා දැරියගේ ඝාතනය සම්බන්ධයෙන් සැක පිට අත්අඩංගුවට පත් වූ පාසැල් සිසුවාට පහර දී ඇති බවට චෝදනා එල්ල වී තිබේ.\nමේ පිළිබඳව සමාජය නගන ප්රශ්න පොලිසිය හමුවේ තැබූ අවස්ථාවේදී පොලිස් ප්රකාශක කියා සිටියේ තරාතිරම කුමක් වුවත් කිසිවෙකුට පහර දීමට පොලිසියට අයිතියක් නැති බවයි. හඬ පටය අමුණා ඇත.\nඑමෙන්ම සැකකරුවෙකු අත්අඩංගුවට ගැනීමේදී පොලිසිය එකම නීතිය ක්රියාවට නංවන ආකාරය විවිධාකාර බවට ඇතැමුන්ගේ මතයයි.\nඑකම නීතිය\nනිධන් හෑරීමකට හවුල් බවට ලැබුණු තොරතුරු මත ජ්යෙෂ්ඨ පොලිස් නිලධාරියෙකු අත්අඩංගුවට ගැනීම සඳහා නීතිපති උපදෙස් පැතූ පොලිසිය සේයා දැරියගේ ඝාතනය ගැන ලැබුණු තොරතුරු මත පාසල් සිසුවෙකු අත්අඩංගුවට ගැනීමට නීතිපති උපදෙස් නොපැතීම ගැන ද ඇතැමෙක් ප්රශ්න කරති.\nමේ පිළිබඳව පොලිස් ප්රකාශකවරයාගේ පැහැදිලි කිරීම වූයේ එම නිධන් හැරීමේ සිද්ධියට එම පොලිස් නිලධාරියා දුරස්ථ බව පෙනී ගිය හෙයින් නීතිපති උපදෙස් පැතූ බවයි.\nකෙසේ නමුත් කිසිවෙකුට දඬුවම් දීමට පොලිසියට බලයක් නොමැති බවත් සමාජයේ කුමන තරාතිරමක හෝ පුද්ගලයෙකුට පහර දීමට පොලිස් නිලධාරීන්ට අයිතියක් නැති බවත් පොලිස් ප්රකාශක රුවන් ගුණසේකර අවධාරණය කර සිටී.\nඑසේ කර ඇති බවට ඔප්පු වුවහොත් එම නිලධාරීන්ට දඬුවම් විඳින්නට සිදු වන බවට ඔහු අනතුරු අඟවයි."}
{"text": "“සතුරා තමාගේ දොරකඩට පැමිණ තට්ටු කරන තෙක් නොසිට සතුරාගේ දොරට තට්ටු කොට පහර දීම ප්රතිපත්තියක් කර ගත යුතු ය.”ඇඩොල්ෆ් හිට්ලර් විසින් එසේ පවසන ලද්දේ යැයි වාර්තා වෙයි.\nඇත්ත වශයෙන්ම ඔහුගේ දේශපාලන හැසිරීම තුළ ද අපට එවැනි තත්වයක් දකින්නට පුළුවන. ඔහු වනාහි කාලයත්, කාලානුරූපව මතුවන අවස්ථා සිද්ධීත් සියුම්ව නිරීක්ෂණය කොට හසුරුවා ගැනීමට කටයුතු කළ ¥රදර්ශි රාජ්යතාන්ත්රික අවබෝධයක් ඇති දේශපාලන නායකයෙකු ලෙසින් පිලිගැනීමට ඉතිහාසය මැලි වන්නේ ද ඒ නිසාම යැයි කීමේ වරදක් නැත. බොහෝ විට ඔහු කටයුතු කොට ඇත්තේද කාලය පසෙකට දමමිනි. සිය අභිලාෂය සැම විටම ඉදිරියට ගනිමිනි. ඒ ආකාරයට තමන්ගේ අභිලාෂය ගැන අසීීමිත විශ්වාසයක් මෙන්ම භාවාතීෂය හැඟීමක් නිර්මාණය කරගත් හිට්ලර් සියලූ අනාගත ජයග්රහණ ඒ තුළ දුටුවේ ය. ”\nහිට්ලර් කියන්නේ තමන් සම්බන්ධයෙන් නිර්වචනයක් ඇති කරගැනීමේ වුවමනාවකින් පසු නොවු මිනිසෙකු යැයි හිතුමතයේ පවසන්නට අපට පුළුවන්කමක් නැත. එහෙත් එවැනි නිර්වචනයක් ඔහු වෙනුවෙන් සම්පාදනය වුණේද යන ප්රහ්නයද මෙතැන තිබේ. අනිත් අතට ඒ සඳහා ප්රමාණවත් කාලයක් ඔහුට ලැබුණේද යන්නත් ගැටළුවකි. සෑම දෙයක්ම ඉතා ඉක්මණින් සිදු විය. එසේම ඔහුගේ මරණය දේශපාලන සංසිද්ධියක් ලෙසින් ගත නොහැකි ය. ඇත්තම කියනවා නම් එය හුදෙකලා වු පුද්ගලයෙකුගේ කීරණයකි.\nඇඩොල්ෆ් හිට්ලර් නුමන ආකාරයේ දේශපාලන හැසිරීමක් ප්රකට කලේද?\nතමන් වඩාත්ම ප්රි්රය කළ මහා ජර්මානු ආර්යවාදයේ ප්රතිමූර්තිය බවට පත් වී ග්රීක රෝම ශිෂ්ඨාචාරය සොලවා අවසානයේ නිසොල්මන් වූ මහා ඇලෙක්සැන්ඩර් කෙනෙකු ලෙසින් ඉදිරිපත් වන්නට ඔහු බලාපොරොත්තු වීද? කොහොමටත් ග්රීක රෝම ශිෂ්ටාචාරයේ විශාලත්වය සහ උදාරත්වය ගැන හිට්ලර් ලොකු හැඟීමකින් සිටියේ ය. ඒ කොයි හැටි වුණත් ඔහු තමන් වෙනුවෙන් නිර්මාණය කරගත් එසේ නැත්නම් එසේ නිර්මාණය කර ගැනීමකට අවශ්ය ඉතිහාසයීය ක්රියාවලියක් සම්පූර්ණ කරගත් පුරාවෘත්තයක් බ\\ු මිනිසෙක් යැයි එකවර කීමට පුළුවන්කමක් නැතත් එය විමසීමකින් තොරව ප්රතික්ෂේප කිරීමට පුළුවන්කමක්ද නැත. කෙසේ වෙතත් මේ අදහස් දැක්වීම අප සීමාකර ගන්නේ හිට්ලර් නම් ඔහු දේශපාලන ප්රබන්ධයක් වන්නේද යන කරුණ විමසීමට ය. අප සිතන ආකාරයට නම් ඔහුට බරපතලම අසාධාරණයක් සිද්ද වුණේ හිට්ලර් නම් ඔහු පුද්ගල චරිතයක් වශයෙන් ගෙන සිදු කලා වූ කියවීමෛනි. ඒ නිසා ඉතිහාසයට අවශ්යම කරන අපරාධකරුවෝ කාලයේ සැඟවී ගියහ. ඇඩොල්ෆ් හිට්ලර් ඒක පුද්ගල අපරාධකරුවා බවට පත් වීමද සිදු විය. හිට්ලර් දේශපාලන ප්රබන්ධයක් වශයෙන් ඉදිරිපත් කෙරෙන්නේද ඒ අරමුණ ඉටු කර ගැනීමට ය.\nඒ අනුව හිට්ලර් කාල වකවානු දෙකකදී දේශපාලන ප්රබන්ධයක් බවට පත් වු රාජ්ය පාලකයෙකු වේ. ඒ මරණයට පෙර සහ මරණයට පසු වඝයෙනි. කෙසේ වෙතත් මේ වනාහි විස්තරාත්මකව සලකා බැලිය යුතු විෂය කරුණක් වේ. මෙවැනි අදහස් දැක්වීමකින් කළ හැක්කේ ඊට අවශ්ය මතු කිරීම් කිරීමටය යන කරුණද මෙහිලා අමතක නොකළ යුත්තක් වේ. ඔහු ලෝක දේශපාලනයට එකතු වන්නේ ජර්මානු නාසි ව්යාපාරයේ නායකයා හැටියට ය. ඒක කවුරුත් දන්න කතාවකි. එහෙත් හොඳින් නිරීක්ෂණය කලොත් අපට පෙනී යන්නේ හිට්ලර් නාසි ව්යාපාරයට නායකත්වයක් ලබා දුන්නා යැයි කියනවාට වඩා නාසින් හිට්ලර්ට දේශපාලන පසුබිමක් ලබා දුන්නා යැයි කීම වඩාත් නිවැරදි බව ය. විශේෂයෙන්ම පළමුවන ලෝක යුද්ධය හරහා බිඳ වැටුනු ජර්මනියට ආමන්ත්රණය කිරීමට නායකයකු ගැන සෙවිල්ලෙන් සිටි නාසි ව්යාපාරය හිට්ලර්ගේ උත්තේජනීය හඬ නැගීම සහ කරුණාවන්ත ස්වරූපය ඊට වඩාත් සුදුුසු යැයි කල්පනා කලා විය යුතු ය. සිය ජීවිත කාලය තුලදීම ඔහු දේශපාලන ප්රබන්ධයක් බවට පත්වන මුල්ම අවස්ථාව මෙය යි. වෙනත් ආකාරයකට කියනවා නම් එතැන් සිට හිට්ලර් නම් චරිතය ජර්මානු දේශපාලන ප්රබන්ධයක් ලෙසින් ඉදිරිපත් කිරීම සිදු වෙයි. ඒ අනුව හිට්ලර් යැයි කියන්නේ නාසි ව්යාපාරය තමන්ගේ පැවැත්ම උදෙසා එසේ නැත්නම් තමන්ව තහවුරු කර ගැනීම සඳහා නිර්මාණය කරගත් දේශපාලන ප්රබන්ධයක් යැයි පැවසීම ඔහුට කරන අපහාසයක් ලෙසින් නොගත යුතු ය. එය ගත යුත්තේ ඔහුව පූර්ණ අපරාධකරුවෙකු බවට පත් කොට ඇත්තා වු ඉතිහාසයෙන් ගලවා ගැනීමේ ප්රයත්නයක් වශයෙනි.\nලෝක දේශපාලනයට ජර්මානු ව්යාප්තවාදය ගැන ප්රශ්න තිබුණේ නැත. ජර්්මනියේ ව්යාප්තිය විශේෂයෙන්ම ඇමරිකා එක්සත් ජනපදයට හිරිහැරයක් වී තිබුණේ නැත. ඒ නිසා ඇඩොල්ෆ් හිට්ලර් ගැන පුද්ගල මට්ටමින් විරසකයක් ඇමරිකානු කලාපයට තිබුණේ නැත. තවද නාසි ව්යාපාරයේ කොමියුනිස්ට් විරෝධය, පැසිස්ට්වාදයත් සමඟ මතු වු කොමියුනිස්ට් විරෝධය සම්බන්ධයෙන් බටහිර දේශපාලනය සිත් රිදවාගෙන තිබුණේද නත. ජර්මනියට වඩා බටහිරට විශේෂයෙන්ම ඇමරිකානු කලාපයට හිසරදයක් වී තිබුණේ ආසියාකරය සිය දේශපාලන සහ වෙළඳ ග්රහණයට අසු කර ගනිමින් සිටි ජපානය යි. ඒ නිසා ඇඩොල්ෆ් හිට්ලර් හරහා ජර්මනිය තුළ නව දේශපාලන ප්රබන්ධයක් ගොඩ නැඟීම ඒ තුළ නාසි බලය ශක්තිමත් වීම මහා යුදෙව් සංහාරය අවහිරයකින් තොරව සිදු වු අයුරු පැහැදිලිවම දකින්නට පුළුවන් ඉතිහාස තත්ව වේ.\nකෙසේ වුවත් ජර්මානු යුද වාදය පාලනය කල නොහැකි අයුරින් වර්ධනය වෙමින් ලෝක බලවතාගේ සිහිනය දකින තැනට පත් වීම, ඒ තුල පවත්නා ලෝක දේශපාලන පිලිගැනීම් ප්රහාරයට ලක් වේද යන සැකය හමුවේ ක්රමානුකූලව මිත්ර පාක්ෂික හමුදාවක් ගොඩ නැෙඟන තත්වයකට කරුණු යෙදිණි. ඉනුත් ජර්මානු යුද වාදය පරාජය කළ යුතුය යන ප්රබල ආස්ථානයේ සිටියේ ඉන් වඩාත්ම පීඩාවට පත් සෝවියට දේශය යි. ඒ හැරුණු කළ එංගලන්තයත් ජර්මානු යුද වාදයෙන් බලවත් ලෙසින් පීඩාවට පත් වී තබිණි. මේ නිසාම වින්සන්ට් චර්චිල් සහ ස්තාලින් අතර නාසි තර්ජනයට එරෙහිව විරසකයකින් තොර දේශපාලන එකඟතාවක් ඇති වන ආකාරයක්ද දැකිය හැකි විය. ඒත් සමඟම ඇමරිකානු ජනාධිපති රූස්වෙල්ට් ඊට අදාල විශේෂ සැලසුම්ගත වැඩ පිලිවෙලක සිටි බවද කිව යුතු ය.\nදෙවැනි ලෝක යුද්ධය අවසන් වන්නේ ජර්මානු ආඥාදායකයාගේ සිය දිවි නසා ගැනීමෙන් අනතුරුවය කිව හැකි මට්ටමටම යුද්ධය අවසන් වන ඒ කාලය වන විට හිට්ලර් නම් සංසිද්ධිය යුද්ධය හා බැඳී තිබුණේ ය. එසේ ගත් කළ දෙවැනි ලෝක යුද්ධය අවසන් වන්නේ යුද්ධය සහ ඝාතනය සමඟ කෙළි සෙල්ලම් කළ නාසි වාදයේ පරාජයෙන් නොවේ. ජර්මානු නායකයාගේ සිය දිවි නසා ගැනීම නම් සංසිද්ධියෙන් වේ. ඇඩොල්ෆ් හිට්ලර් දෙවන වතාවට ප්රබන්ධගත වන (මරණයෙන් පසු* අවස්ථාව ආරම්භ වන්නේ මෙතැනිනි.\nඒ ආකාරයට දෙවැනි ලෝක යුද්ධයේ ප්රධාන පෙලේ යුද අපරාධකරුවකු බවට ඇඩොල්ෆ් හිට්ලර් පත් වේ. ජපානය සහ ජර්මනිය දෙආකාරයකින් ඊට වන්දි ගෙවා ඇත. යළි නිවැරදි කළ නොහැකි ආකාරයෙන් ජපානයට පරමානු බෝම්බ හෙලීමත්, බෝම්බ හෙලා කුඩු පට්ටම් කළ ජර්මනිය මහ බලවතුන් දෙදෙනා විසින් දෙකට බෙදා ගැනීමත් (අද වන විට එය යලි යථා තත්වයට පත් කොට ඇත.* තුළ උක්ත රටවල් දෙක යුද වන්දි ගෙවු අයුරු සටහන් වී තිබේ.\nදැන් අප නැවතත් හිට්ලර් දිවි නසා ගත් තැනින් කතාව පටන් ගත යුතු ය. එක් අතකින් ගත් කළ ඔහුගේ සිය දිවි නසා ගැනීම ශේක්ස්පියර්ගේ ඛේදාන්ත නාට්යයක අවසානයක් හා සමාන යැයි සිතීමේ අසාධාරණයක් නැත. විශේෂයෙන්ම ලෝක දේශපාලනය තුළ එවැන ස්වයං පුද්ගල ඛේදාන්ත විරල ය. නමුත් ඒ නිසාම එය රස විඳීමට සුදුසු අවස්ථාවක් ලෙසින් සිතීම නොමැනවි. එකී සංවේදීතාව අප ගත යුත්තේ එය එසේ වුණේ මන්දැයි සිතා බැලීමටය. ඒ පසුබිමේ ඇති දේශපාලන විග්රහය කුමක් දැයි විමසා දැන ගැනීමට ය. ඒ සඳහා මුලින්ම කළ යුත්තේ හිට්ලර් දේශපාලන ප්රබන්ධයක් වීමෙන් වළක්වා ගැනීම ය.\n”ඇඩොල්ෆ් හිට්ලර් – පුරාවෘත්තයය සහ දේශපාලනය” නම් මේ කෘතියේ ඇත්තේ ඒ වෙනුවෙන් ගත් අල්ප උත්සහායකි.\nමොහාන් ශ්රියන්ත ආරියවංශ"}
{"text": "පරිසරයේ අහඹු වෙනස්කම් වලින් ඇතිවුනු ජීවය අදවනවිට හොමෝ සේපියන් සේපියන් වැනි දියුනු ජීවීන් දක්වා පරිනාමය වී ඇත. මෙම පිටුව එසේ දියුනු තැනකට පැමින නොයෙකුත් මිත්යාවන්ට ගොදුරු වූවන්ට සහ මුලාවෙන් මිදීමට බලාපොරොත්තුවන්නන්ට කෙරෙන අත්වැලකි.\nගොඩක් මිනිස්සු (මෝඩ මිනිස්සු ) කර්මය දකින්නෙ මහා ලොකු දර්ශනික විසඳාගත නොහැකි මායාකාරී දෙයක් විදියට. මේ සංකල්පය නිර්මානය කල අයගේ අරමුන ගැන පොඩ්ඩක් හිතල බලන කොට පැහැදිලිවුන කාරනය තමයි, එදා අතීත හින්දු සමාජය තුල මිනිස්සු හික්මීම ඇති කරන්න, නරක වැඩ වලට බිය ඇතිකරන්න හින්දු දහම විසින් ගහපු ගැටය බව.\nමෙතන මූලික වශයෙන් කරන්නෙ මිනිසාට පෙර කර්ම ඇතිබව සහ ඒවා පලදීම තුලින් යහපත්/ අයහපත් ප්රතිඵල ලැබෙන බවට මුසාවක් සමාජයේ පතුරවනව. ඊට පස්සෙ බිය උපදවාගත්තු මිනිස්සු තමන්ගේ ධර්මයට අනුගත වෙනව. ඊට පස්සෙ මොකද වෙන්නෙ , ඊට පස්සෙ තමයි වැඩේ තියෙන්නෙ; දැන් කර්මයට බිය ඇතිකර ගත්තු බැතිමත්තු ටික අර ධර්මානුකූල ජීවිතයක් ගතකරන්න ඕන පූජකයන් කියන විදියට. වතාවත් කරන්න ඕන පූජක පැලැන්තිය නඩත්තු කරන්න ඕන.\nඒ අතර පූජකයා නිකන් ඉන්නෙ නෑ වෙලාව කලාව බලල බැතිමතා තව තව බය කරනව: දැන් ඔබට පෙර කර්මය මෙහෙම බලපානව අරම බලපානව, ඒව අහෝසි වෙන්න මෙහෙම පූජා තියන්න අරම පූජා තියන්න කියල. ජයටම මර්කටින් කරන අයට බලය වැඩියි මිනිස්සුන්ට උපදෙස් දෙන්න. ඔන්න ඕකයි තත්වෙ.\nඒ විතරක් නෙවෙයි තව කල් යනකොට ඕකට තවත් කලාවන් එකතු උනා ජෝතිශ්යය වගේ. ඒගොල්ලොත් කියන්න ගත්ත කර්මය කියන්නෙ පුද්ගලයන්ට බල පාන දෙයක්, හිතකර අහිතකර ප්රතිඵල ලැබෙනව කියල. ඉතින් ලැබෙන්න තියන අහිතකර පලවිපාක වලින් ගැලවීමට හැකි ක්රම යෝජනා කරා. (බොරුවට තවත් බොරුවක්) ඉතින් ජෝතිශ්ය කාරයන්ටත් කල්ල මරේ උනේ කර්ම සංකල්පය නිසයි. මිනිස්සු රවට්ටල කර්මය අහෝසි කරන්න, වලක්වන්න ගතමනාව ගත්ත ඔවුන්.\nඅසරණ මිනිස්සු ,මුලාවක සිටින මිනිස්සු තමන් පරිනාමය වූ සතෙක් නෙවෙයි අමුතු මෙව්ව එකක් උපතින් ගෙන ආ අමුතු මෙව්ව එකක් මැරෙන කොට ගෙනයනවාය කියා මුලාවී සිටින මිනිස්සු ගස් ,ගල් ,පිලිම, පන ඇති නැති දේ සරණ යති. වන්දනාමාන කරති. එක් එක් ආගම් වල පවතින මිත්යා කතා සරණ යති. ඒවා අදහති. පරම සත්ය එයම බව විස්වාස කරති,හත්පොලේ දිවුරති. එයම සත්ය බව පෙන්නන්නට යාගහෝම කරති. පූජා පවත්වති. මිනිස්සු මුලාවී සිටින තරම කොතෙක්ද!!\n.\nමුලාව මාර්කට් කරන අයගේ මූලික පියවර භය/භක්තිය පැතිරවීමයි. ඉපදීමට බිය, මරනයට බිය, කලුවරට බිය, කොටින්ම ජීවත් වීමට බිය ඇයි කර්මය තියනවනෙ මොහොමද එයින් ගැලවෙන්නෙ?. ඔහොමයි සමහර ගෝත්රික මිනිස්සු හිතාගෙන ඉන්නෙ ,හැබැයි ඒක බමුණො හදාපු බොරුවක්.\n.\nඉතින් මුලාකරන්න පුලුවන් මුලාවෙන්න බලාගෙන ඉන්න මිනිස්සු ඕනතරන් ඉන්නව ලෝකෙ. මුලාකරන්න දක්ෂතාවය ඇති ඒ සඳහා හැකියාව ප්රගුන කල අය ඒ වෙනුවෙන් සැදී පැහැදී ඉන්නව. උන්ට වෙනම යුනිෆෝම් පවා තියනව. ඒව සංස්කෘතියෙන් සංස්කෘතියට වෙනස්. සමහර රටවල් තියනව ඉන්දියාව ලංකාව වගේ මුලු සමාජයක්ම එකතුවෙලා මුලාව නඩත්තු කරන.\n.\nමුලාව මාර්කට් කරල ඉල්ලුම ඇතිකරල මිනිස්සු මුලාවෙ දාන කට්ටියත් ඉන්නව. ඒකට හේතුව ඒව සාම්ප්රදායික නොවන මුලාවන් නිසා,.. ඒව තමයි කේන්දර, ෆෙන්ෂුයි, හග්ගෙඩි, ධාතු වන්දනා,…ඉතින් මාර්කටින් කැම්පේන් එක හරියට කලොත් උන් ගොඩ. සියලු සැප සම්පත්, යාන වාහන, ගේ දොර ,.. ඔක්කොම මුලාවෙච්ච මිනිස්සු නිකන් ගෙනත් දෙනව ලඟට. ඉන්දියාවෙ සමහර බාබලාට මිනිස්සු ලක්ෂගනන් පොරකකා වස්තුව පූජ කරනව. ඒ වෙනුවට උන් මිනිස්සුන්ට මොනවහරි සරල මැජික් එකක් පෙන්නනව. මුලාවෙච්ච එකාට ඕකත් ඇති හොරාට රැවටෙන්න.\n.\nතවත් මුලාවක් තමයි මිනිස්සුන්ට තියන අමුතු ලිංගික ඇදැහිලි ක්රම. තමන් අමුතුම එකෙක් තමන්ට මෙන්න මේවගේ දේවල් කරන්න ඕන කියල හිතාගෙන ඉන්නෙ තමන් කවුද කොහෙන්ද ආවෙ කියල නොදන්නා කම නිසයි. සමහරුන්න්ට විරුද්ධ ලිංගික ආකර්ශනය තියනව. ඒක සතාගෙ ඩිෆෝල්ට් එන එක, සමහරුන්ට වෙනත් ඒව තියනව ඩිෆෝල්ට් නොවන. තමනුත් අනිත් සතුන් වගේ පරිනාමය වෙලා මේ ඉන්න තත්වයට ඇවිල්ල ඉන්නෙ කියල පොඩිකාලේ ඉගැන්නුවෙ නැති උනාම උන් ලොකු උනාම පිස්සු කෙලින්න ගන්න එක සාධාරනයි. මොකද පොඩිකාලෙ ඉඳන් උන් මුලාවෙ ඉන්නෙ.\nගොඩක් මිනිස්සු හිතන් ඉන්නෙ බුදුන් කියන්නෙ මැජික් කාරයෙක් කියල. හිතූ පැතූ සම්පත් ලබදෙන දෙය්යෙක් කියල. බුද්ධ වචනයට අනුව බුදුන් යනු මනුස්සයෙක්, දෙවියෙක්, යකෙක් වත් නෙවෙයි.\nඑහෙනන් ඇත්තටම බුදුන් කියන්නෙ කවුද? බුදුන් දැක නිවන් දකිනව කියලයි කියන්නේ, කවුරුවත් බුදුන් අදහල නිවන් දකිනව කියන්නෙ නෑ. හැබැයි මිනිස්සු කරන්නෙ අදහන එක.\nබුදුන් දකින්නේ කෙසේද? බුදුන් දැකිය යුත්තේ තමා තුලින්. තමා තුල ඇති මුලාව නැති වෙනකොට බුදුන් පහල වෙනව තමා තුලින් (සංකල්පීය වශයෙන්). එහෙම නැතුව අමුතු මැජික් එකක් කරල බෑ. අද වෙන්නෙ සමාජය තුල බුදුන් ආගමකට කොටු කරලා. ආගමික ඒකාධිකාරය විසින් බුදුන් මතුවීම වහල තියෙන්නෙ.\nඇත්තටම තමන් පසුපස පන්නන කර්මයක් ඇත්ද? පසුතැවිතැවී ඉන්න ඕනද? උත්තරය ඇත්තේ ඇත්තටම කොතනද?\nබුද්ධ දර්ශනය තුල (ආගම තුල නොවෙයි) කර්මයට එතරම් වැදගත් තැනක් දී නැති බව පෙනේ. එසේ වූයේ එය එතරම් සැලකිය යුත්තක් නොවන නිසාවෙනි. එය වැදගත් වූවානම් කර්ම සංකල්පය ගෙන ආ ජෛන ආගම හා බුද්ධ දර්ශනය අතර වෙනසක් නොවනු ඇත. එය වැදගත් වූවේ නම් ධම්මචක්කප්පවත්තන සූත්රය වැනි තැන්වල කර්මය සඳහන් විය යුතුය.\nබුද්ධ දේශනාවේ එන තැන් දෙකක් මෙතන සඳහන් කරමි.\n01. චේතනාවම කර්මය වේ. “චේතනාහං භික්ඛවෙ කම්මං වදාමි”. අද කර්මය පිලිඹඳ සහ බුදුන් පිලිඹඳ නොයෙක් කතා නොයෙක් දෙනා ගොතා ඇති අතර ඉහත ප්රකාශයේ අදහස කර්මය තමන්ගේ ගිනුමකට සටහන් වී ආත්මයෙන් ආත්මයට ගෙනයන බව නොවේ. මේ මොහොතේ හට ගන්නා චේතනාව (ඉන්ද්රිය අවදිය/ජාති පහලවීම/… ) කර්මය බවයි. කොටින්ම කිව්වොත් කර්මය කියන්නෙ චේතනාව නොහොත් මනෝ විකාරයකි.\n02. “කම්මස්ස කාරකො නත්ති විපාකස්සච වෙදකො\nසුද්ධ ධම්මා පවත්තන්ති එවෙතං සම්ම දස්සනං”\nකර්ම කරන්නෙක් හෝ විපාක විදින්නෙක් නැත, එහි මුල් පේලියේ තේරුමයි. කර්මය එදා හිටි මිනිසුන් මවාගත් ආගමික සංකල්පයක් බව මෙයින් ඔප්පු වෙයි.\nනමුත් ජෛන ආගමේ පදනමයි කර්මය. (http://www.bbc.co.uk/religion/religions/jainism/beliefs/karma.shtml)\nලෝකයේ සියලු මිනිසුන්ට ඇති එක පොදු කාරණයක් තමයි මරණ බිය. කුමන ආගමේ උනත් කුමන ජාතියේ උනත් අපි මැරෙනවනේ යන සිතිවිල්ල හැමදෙනා තුලම තියනවා. හැමදෙනාම කිව්වට සමහර පුද්ගලයො ඉන්නව ලෝක යතර්ථය දැක මරණය තේරුම් ගෙන ඉන් නිදහස් වූ අය. ඔවුන් ඉන්නේ හරිම සතුටෙන්. මොකද ඔවුන්ට මරණ බිය නෑ. ඒ ඔවුන් තමා මැරෙනවා කියන සංකල්පය හැදුන හැටි දැක ඉන් නිදහස් වූ නිසා.\nසංකල්පයක් පමණි..\nමුලු ලෝකයම සංකල්ප ගොඩක එකතුවක්. මරණය තවත් එක සංකල්පයක්. හැබැයි ඒක නිකම්ම අතහරින්න කවුරුවත් කැමති නෑ. ඒක තමයි මිනිස් සිතේ ස්වභාවය. අල්ලගන්නමයි ඕනකම තියෙන්නේ, අතහරින්න කැමතිම නෑ.\nමරණයෙන් නිදහස් විය හැකිද?\nසිත, ආත්මය, මම,.. යන ස්තිර දෙයක් ඇති බව පිලිගන්නා තුරු මරණය පවතී. නිදහස් වීමක් කල නොහැක. නමුත් මේ සියලු සංකල්ප හරයක් නැති බව දුටු පුද්ගලයා මේවා තවදුරටත් තදින් අල්ලාගෙන නොසිටී. ඔහු ඉන් නිදහස් වේ. (පුද්ගලයා කියන්නෙත් දෘෂ්ඨියක්.)\nමිනිස් සිත යනු මිනිස් මොලයේ ක්රියාකාරිත්වය/දියුනුව නිසා ඇතිවූ දෙයකි. ජීවී පරිනාමය තුල මිනිස් මොලය අන් සත්වයන්ට වඩා වැඩි ප්රමාණයෙන් පරිනාමය විය. මිනිසා තුල හටගත් නිර්මානශීලී හැකියාව නිසා මිනිස් චින්තනය දියුනු විය. ලොව අන් කිසිම සත්වයෙකුට නැති චින්තනය මිනිසා සතු වූයේ ඔහුගේ නිර්මානශීලී ජීවන චර්යා හේතුවෙනි. මානව පරිනාමය ගැන දන්නා ඕනෑම කෙනෙකුට එය මනාව පැහැදිලි වේ.\nචින්තනය දියුනු වීමත් සමග මොලයේ ක්රියාකාරීත්වය වේගවත් වී මන-නම-මම එකිනෙකට පැටලුනු නූල් බෝලයක් සේ ලිහාගත නොහැකි ලෙස සංකීර්ණ විය. කෙනෙක් සිටින බව මොයල විසින් ප්රත්යක්ෂ කෙරින. එම සිත සයවෙනි ඉන්ද්රිය ලෙස සැලකීමට පටන් ගත්හ. ඇත්ත වශයෙන්ම සිදුවූ මොලයේ තොරතුරු සන්නිවේදන ක්රියාවලිය මිනිසා නොදුටී.\nදිගට දිගට පවතින සිතක්/ ආත්මයක් පිලිබඳ සංකල්පය ලොව ව්යාප්ත කරන ලද්දේ ආගම් විසිනි. එක එක විදියට විස්තර කරනව එක එක ආගම් වල.\nමෙම කාරනය අද සමාජය තුල කතාබහවීමට පටන් ගෙන ඇත. නමුත් මෙය අවුරුදු තිහක් තරම් පැරනි මාතෘකාවක් බව බොහෝ දෙනා දනී. හැබැයි ඒ වකවානුව තුල රටේ තිබූ වාතාවරනය,සම්පත් හා දැනුම හිඟකම නිසා මෙය සමාජය විසින් අමතක කරන ලදී. අද කතා කරන්න හිතුවේ වෙන මොකවත් ගැන නෙවෙයි රටේ අද්යාපන ආයතන තුල සිදුවන අපරාධ පිලිබඳවයි. මේකට ප්රසිද්ධ නමක් දාගෙන තියනව නවක වදය කියල. රැග් එක කිව්වම කවුරුත් දන්නව. හැබැයි මේක එන්ගලන්තේ පටන් ගත්තට ඉතාම අසික්ඛිත විදියට නොයෙකුත් විකුර්තීන් එකතුකරගෙන කරගෙන යන්නේ මේ ලංකාව කියන රටේ. උන් ඒකට ශාරීරික, මානසික හා ලිංගික හිංසනය එකතු කරල අමානුශික වධබන්දනයන්ට නවක සිසුන් ලක්කිරීමේ වැඩපිලිවෙලක් හදාගත්තා. මානසික රෝගීන් බහුල ලංකාව වැනි රටක මානසික රෝග තමන්ට ලැබුනු වරප්රසාදයක් යැයි සිතන මිනිසුන් සිටින රටක මෙවැනි දෑ සිදුවීම අරුමයක් නොවේ.\nදැන් කෙලින්ම ආපු කාරනයට බහිමු, මම කියන්න හදන්නේ ඇයි මේ නවක වදය (අමානුශික වද බන්දන ක්රියාවලිය) පවතින්නේ සහ මෙයට පිලියම් මොනවාද යන්නයි. නවක වදයේ ප්රබේධ කීපයක් ඇත. එකක් දිවා කාලයේ සිදු කෙරෙන ඔරියන්ටේෂන් ප්රෝග්රෑම් එකයි. මෙය තුලදී නවකයා මානසික වදබන්ධනයට ලක්වීම හැරෙන්නට වෙනත් අතවරයක් විදු නොවේ. නවකයාට කඳුලු එනකන් චාචික හින්සනය පමනක් සිදුකිරීමට අපරාධකරු වගබලා බනී. දෙවැන්න වාචික හින්සනය් සමග කෙරෙන ශාරීරික හිංසනයයි. මෙය බොහෝ විට සිදුවන්නේ ශිෂ්ය නේවාසිකාගාර තුලයි. අපරාධකරුවා විසින් සූක්ෂම ලෙස තම කතාවෙන් තමාට නතුකරගන්නා අපරාධකරුවා විසින් වින්දිතයාගේ ආත්ම අභිමානය පලමුව බිඳදමයි. මානසික ශක්තිය බිඳදමයි පසුව අපරාධකාරයාගේ අනට අවනත වන බලුකුක්කන් ගානට පත්කර ගනී. මෙන්න මේ අවස්ථාවට පත්ව අසරණ වූ වින්දිතයෙකුට මානසික හා ශාරීරික වද දීමෙන් ස්වයන්වින්දනයක් ලැබීම අපරාධකරුගේ අරමුණයි. නවකවදයේ තුන්වැනි ආකාරය දැන් බලමු. මේ අවස්ථාවට මුහුනදෙන වින්දිතයන් බොහෝවිට මානසික හා ශාරීරික ආබාධයන්ට ගොදුරු වී ජීවිත කාලයම විඳවීමට තරම් මේ ක්රියාවලියන් දරුනු වේ. වින්දිතයා පමණක් නොව අපරාධකාරයාද ජීවිතකාලයක් මානසික ආබාධවලින් පෙලෙන් අවස්ථා ඇත. දෙවන අවස්ථාව පසුකරන අපරාධකරුගේ මානසික විකුර්තියේ ප්රමානය අනුව තුන්වන අවස්ථාවට ගොදුරුවන වින්දිතයා හින්සනයට ලක්වේ. ඒ කෙසේදයත් අපරාධකරු දිගින් දිගයම වධදීමේ ක්රියාවලියට සම්බන්ධ වීම තුලින් ඔහු එයට ඇබ්බැහි වීමක් සිදුවේ. නව වධබන්ධනයන් අත්හදා බලීමට යොමුවේ. මේවේ බොහෝ විට විකුර්ති ලිංගික ආසාවන් සමග එකට එකතුවී ඇතිවන මානසික ආසාවන් වේ. වින්දිතයා දිවිනසා ගැනීම දක්වා දරුනු ආකාරයට මෙය ක්රියාත්මක වන අවස්ථා අපකීර්තිමත් ලාංකික ඉතිහාසය තුල උදාහරන ඇත.\nදැන් බලමු මෙවැනි විකුර්තීන් ලාංකීය ශිෂ්ය සමාජය තුල ඇතිවන්නේ කෙසේද කියල. බොහෝ විත ඔවුන්ගේ සමාජ අත්දැකීම තමයි මේකට හේතුවෙන්නේ. හුදකලා සිද්ධි කීපයක් හැරුනු විට සිසුන්ගේ මානසික විකුර්තිය ඇතිවෙන්නේ ඔවුන්ට කලින් වතාවේ විඳීමට විදුවූ නවක වදය නිසායි. ඒක වෙන්නේ මෙහෙමයි නවක වදයට දරුනුවටම හසුවන්නන් නේවාසිකාගාර තුල වදබන්ධනයට හසුවූවන් වේ. ඔවුන්ගේන් අඩකට පමන ඔවුන්ට විඳීමට සිදුවූ වධබන්ධන පිලිබඳව ඇත්තේ සමාජ වෛරයකි. ඔවුන්ගෙනුත් අඩකට කෙලින්ම මානසික විකුර්තියක් සිදු නොවේ. ඔවුන්ට මෙය බලපානේ පසුකාලීනවයි. ඉතිරිය ඒ කියන්නේ හතරෙන් එකක් කෙලින්ම මානසික රෝගීන් බවට පත්වේ. ඔවුන්ට අනෙකාගේ දුකේදී සතුටු වීම හා විකුර්ති කාමාෂාවන් ඇතිවීම හා සමාජය පිලිඹ්ඳ වෛරය යන රෝග ලක්ෂන පවතී. අවාසනාවට අපේ රටේ මෙවැනි මානසික රෝගීන් හඳුනා ගැනීමට හෝ ප්රතිකාර වලට යොමු කිරීමට යාන්ත්රනයක් නැත. එමනිසා වෙන්නේ කුමක්ද? අනාගත පරපුරට මේ රෝගය උරුම වීමයි. මේවැනි රෝගීන්ට සෝසියෝපාත් සහ සයිකොපාත් කියල කියනව. හැබැයි විශ්වවිද්යාල තුල මොවුන් හැසිරෙන්නේ තමන්ට වඩා පොරවල් නෑකියල හිතාගෙන, තමන්ට ලෙඩක් තියන බව බොහෝ මානසික රෝගීන්ට තේරෙන්නේ නෑ.\nඉහත කතාකල මානසික රෝගීන් ගැන තවදුරටත් විස්තර කරන්නම්. ඔවුන් බොහෝවිට අහින්සක පෙනුමෙන් යුක්තයි. වෙන්කර හඳුනා ගැනීම අසීරුයි (ඇස් දෙක තුලින් හඳුනාගත් හැක). මොවුන්ගේ විකුර්ති ආශාවන් ඉටුකර ගැනීමට අනුගමනය කරන ක්රියාමාර්ගයන් ටිකක් කියන්න කැමතියි. එය ඔවුන්ගෙන් ප්රවේසම් වීමට ඔබටත් පිටුවහලක් වෙයි. මොවුන් මුලින්ම සුහදව කතාකර ඔබ ගැන තොරතුරු ලබා ගනී. පසුව ඔවුන්ගේ පුරාජේරුව ඔබට කියා ඔබව දැලේ දා ගැනීමට කටයුතු කරයි. ඔබව නතු කරගැනීමට පහසු බව දැනගතහොත් නොයෙක් උපක්රම යොදා නතු කර ගනී. ඉන් පසුව ඔබට වඩා ඔවුන් උසස් බව සහ ගරු සැලකිලි කලයුතු බව දැනුවත් කරයි. ඉන්පසු කුමන හෝ කාරනයක් තුලින් ඔබව යටපත් කර පීඩනයට පත්කරයි. මෙතනදී මූලික වෙන්නේ ඔබගේ මානසික ඒකාග්රතාව මොවුන් විසින් බිඳ ඔබගේ ආත්මාභිමානය බිඳීමයි. ඔබ යටකරන්නේ මොවුන් මෙන්න මේ අවස්ථාවේදීය. මේ අවස්ථාවට හසුවී ඔබගේ අභිමානය විනාෂ කරගතහොත් නම් ඉතින් ඔබට ගැලවීමක් නැතිව යයි. මෙවැනි මානසික විකුර්තිකයන්ගේ බුද්ධිය මේ අවස්ථාවලදී ඉතා සූක්ෂම බව පරීක්ෂන තුලින් සොයාගෙන ඇත. තමාට නතුකරගත් වින්දිතයා තුලට බලපෑම් කිරීමට කලින් භීතියට හා මානසික වියවුල්තාවයට පත්කීරීමට ඔහුන් ඉතා සමර්ථයෝය. උදාහරනයක් ලෙස මෙවැනි අපරාධකරුවන් ගොදුර ඉදිරියේ වීරයන් ලෙස රඟපෑම, යක්ෂාවෙශයක් රඟපෑම, අසල ඇති ඩෙස් පුටු වලට අතින් පයින් ගැසීම තුලින් ගොදුර බියට පත් කරයි. මානසිකව කලබලයට තැතිගැන්මට පත්කර ඉන් ප්රයෝජනය ගනී. ඔබට කෙදිනක හෝ මෙවැනි අවස්තාවකට මුහුන දෙන්න සිදු උනොත් පලමුව කල යුත්තේ නිරවුල් මනසින් සිටීමට උත්සාහ ගැනීඉමයි. මෙවැනි රෝගීන්ගේ චර්යාව ගැන මනා දැනුමක් ලබාගෙන සිටීමද ඔබට සිදුවිය හැකි හානිය අවම කිරීමට හේතුවිය හැක. අවාසනාවකට අපේ රටේ සමහර ලමයි අම්මල තාත්තල මල් වගේ හදල තියන නිසා මෙවැනි අවස්ථාවලට මූනදෙන්න හැකියාව නැතිවෙනව. උන්ගේ ගොදුරු බවට පත්වෙනව. මතක තියාගන්න ඕන වැදගත්ම කාරනව ඔබව තමන්ට නතු කරගැනීමට නොහැකිබව දැනගතහොත් මෙවැනි අපරාධකරුවන් ඔබපසුපස නෑවිත් වෙනත් ගොදුරක් පසුපස යයි. ඔබට යම් අමිහිරි අද්දැකීමකට මූලදෙන්නට සිදු උනොත් එය ඔබේ වරදක් ලෙස භාර නොගන්න.\nසමාජයේ නවක වදය ගැන තියන මිත්යා මත මොනවද කියල බලමු. එකක් තමයි මේකෙන් පුද්ගල සම්බන්ධතා වැඩිවෙන බව සහෝදරත්වය වැඩිවෙන බව. ඒක අමු මිත්යාවකි. මම මේ ඊනියා ජේෂ්ඨ උත්තමයන්ගේ අහන්න කැමතියි, සම්බන්ධකන් වැඩිවෙන්න කියල අයියල නංගිල අක්කල මල්ලිල ඇඳුන් ගලෝගෙන ඉන්නවද තොපේ ගෙවල් වල. ලිංගික ඉරියව් රඟපානවද තොපේ ගෙවල් වල. ලිංග් ඉන්ද්රියන් වල පෑන් බට ගහගෙන ඉන්නවද තොපේ ගෙවල් වල. මෙක මේ මානසික විකුර්තියකින් පෙලෙන් අතලොස්සක්ගේ නපුන්සක වැඩ. දැන් මේක සමාජයේ තියනවනේ අපි මේ කොච්චර කෑගැහුවත්. දැන් බලමු කොයි වගේ ජේෂ්ඨ උත්තමයොද මේක ඉස්සරහට ගෙනියන්න දෙන්නේ කියල. එක කට්ටියක් තමයි කුඩා කල වෙනත් අයගේන් මානසික හෝ ලිංගික හිංසනයට ගොදුරු වී ඇති අය. අනිත් කට්ටිය තමයි තමන් විරූපී හෝ ආබාධිතයි කියල හීනමානය ඇති අය. තවත් කන්ඩායමක් තමයි කුඩා කල සිට දැඩි ආර්තික අපහසුතා වලින් පෙලී පීඩනයට පත්වූවන්. තවත් පිරිසක් තමයි ඈත ගම් වල කුල ගෝත්ර ක්රමයන් තුලින් පීඩනයට පත්වූවන්. තව ඉන්නව ආගමික පූජකයන් ලෙස කලක් ජීවත්ව සිට මානසික හා ලිංගික අසහනයෙන් බොහෝ කලක් පීඩනයෙන් සිටි අය. මෙන්න මේ වගේ විශේෂ චරිත තමයි මේ අනිත් අයගේ දුකේදී සතුටු වෙන අපතයන්. මුන්ට ක්ෂනිකව කලින් කිව්ව මානසික විකුර්තිය ඇතිවෙනව.\nකෙසේ වෙතත් අපි බොරුවට අපේ හැදියාව, සංස්කෘතිය ගැන පාරම්බානවා. හැබැයි ඉගෙනගන්න වයසේ තරුන ලමයි මානසික විකුර්තිකයන්ගේ කාම විකුර්තිකයන්ගේ ගොදුරු වෙන්නට ඉඩ හැරල බලන් ඉන්නව. මේක සමාජයක් ලෙස පත්ව ඇති පරිහානියක් කියලයි මට පේන්නේ. සමාජයක් ලෙස මෙයට එරෙහිවීමට කාලය උදාවී ඇත.\nමේක ලියන්න හිතුනේ පොඩි සිද්ධියක් නිසා. ඔන්න මන් පාඩුවේ හන්දියක් ලඟින් යනකොට ඇහෙනවා ඉස්ලාම් පල්ලියකින් මහා අඳෝනාවක්, මට නොතේරෙන මොනවදෝ භාසාවකින් ඔවුන් කරන්නේ තමන්ගේ අනුගාමිකයන්ට යාච්ඥාවකට කරන බැගෑපත් ආයාචනයක්. ඒක කොච්චර බැගෑපත් ආයාචනයක්ද කියනවනම් අහලකින් යන්න බෑ සද්දේ. මට හිතුනා ලංකාව වගේ ගොබ්බයෝ ඉන්න රටක් මෙහෙමත් සද්දෙට බැගෑපත් වෙලා තමන්ගේ අනුගාමිකයොන්ට ආගම මතක් කරවල දෙන්න ආගම් වලට වෙලා තියනවනේ කියල. හැබැයි තව පැත්තකින් හිතුනා ඔය අනුගාමිකයෝ එකතු කරන්න මෙච්චර සද්දෙට අඳෝනා තියන්න ගියාම අනිත් අහින්සක මිනිස්සුන්ට ගොඩක් හින්සා වෙනව කියල. මුන්ගේ සද්දේ උහුලගෙන ඉන්න බැරි තරම් ඒ අවට මිනිස්සු ගැන අනුකම්පාවක් හිතුනා. මේ වගේ සද්ද කරල අනිත් අයට හින්සා කරන එක ගොඩක් රටවල නවත්තල තියෙන්නේ. ඒ අතින් ලංකාව ඉන්නේ තාම ගල් යුගයේ. හැබැයි මේ ගල් යුගයේ ඉන්න මිනිස්සු විද්යාවට ගරහන ගමන් විද්යාවෙන් හොයාගත්තු ලවුඩ්ස්පීකරය යහමින් ප්රයෝජනයට ගන්න එක තමයි විලිලැජ්ජ නැති කාරනේ.\nදැන් මේ සිද්ධියෙන් කෙනෙකුට කොහොමද හිතෙන්නේ ඉස්ලාම් ආක්රමනයක් තමන්ගේ රටට තියනව කියලා. කෙනෙකුට කියන්න පුලුවන් ඕක ඔය ආගමේ වැඩපිලිවෙලක්නේ ඕකුන් ඔය සද්දෙට අඳෝනා කලාට කාටවත් කරදරයක් වෙන්නේ නෑනේ කියල. හැබැයි මට හිතුනේ මෙහෙමයි, තමන්ගේ ආගම අදහන එක තමන්ගේ වැඩක්, මොකටද අනිත් මිනිහට ඇහෙන්න සද්දෙට දාලා තමන් අහවලාගේ ආගමේ එකෙක්ය කියලා අඬබෙර ගහන්නේ. දැන් මේ කෙන් මොකද වෙන්නේ එහෙම කෑගැහුවම, අනිත් මිනිහා හිතනවා යකෝ මූ එන පොටනම් හොඳ නෑ මූ අපිට ඇහෙන්න වැඩිපුර සද්දේ දාන්නේ ඕනකමින් අපිව අපහසුතාවෙට පත්කරලා එහෙම කරන්න අපිටත් පුලුවන්ය කියන එක පෙන්න අපිට ඒත්තු ගන්නනය කියල. ඔන්න එතකොට තමයි ආගමික ආක්රමනයක් ගැන අදහස මිනිස්සුන්ට මතුවන්නේ. ඒකත් හරිනේ, පාඩුවේ ඉන්න අහින්සක මිනිහෙකුට වෙන එකෙක්ගේ ආගමය කියන අඳෝනාවක් බලෙන් අස්සවන්න ගියාම එහෙම හිතෙන එක සාධාරනයිනේ.\nදැන් එතකොට මේ අඳෝනා තියල තමන්ගේ ආගම අනිත් උන්ටත් ඇහෙන්න අදහන එක හරිද? ඒක ශිෂ්ටසම්පන්න සමාජයකට උචිත දෙයක්ද? කොහෙත්ම නෑ සමාජයක් ශිෂ්ටසම්පන්න වෙනව කියන්නේ ඕකට නෙවෙයි සැමට නිදහසේ සිටිය හැකි වෙන ලෙස අනිකාගේ නිදහස ගරු කරමින් ජීවත් වෙන තරම් විනයක් මිනිස්සු තුල ඇති වෙන එක. දැන් පල්ලියේ අඳෝනා තිබ්බම ඒක නැතිවෙනවද කියල ඇහුවොත් මොකද කියන්න ඕන? කියන්න ඕන මේකයි, ආගම අදහන එක ඔබේ පුද්ගලික දෙයක් ඒකට අපගේ කිසින අමනාපයක් නෑ, හැබැයි තමන්ගේ පුද්ගලික දේවල් අනිත් අයට ඇහෙන්න දෙන්න තියාගන්න එපා ඒක ශිෂ්ට බවෙන් ඇත්වීමක් කියල. ආපහු ඇහුවොත් අපෙන් ඒක කොහොමද ශිෂ්ට බවෙන් ඇත්වීමක් වෙන්නේ කියල මෙහෙම කියපන්. තමන් පුද්ගලිකව පාවිච්චි කරන දෙයක් අනුන්ගේ ඇඟේ ගැගීම එතරන් ශිෂ්ට දෙයක් නෙවෙයි, උදාහරනයක් විදියට තමන් පාවිච්චි කරපු කොන්ඩම් එක අල්ලපු ගෙදර එකාගේ මිදුලට දැම්මා වගේ වැඩක් ඕක. ඊට පස්සේ අපෙන් අහයි උඹ අපේ ආගම කොන්ඩම් එකකට සමාන කලාද කියල. උත්තරේ ඔව්, දෙකෙන්ම කරන්න එකවගේ දෙයක් දෙකම පුද්ගලික කාරනා වලට යොදාගන්නේ.\nගොඩක් දෙනෙක් හිතන් ඉන්නේ ගහකින් ගෙඩියක් වැටෙන්නේ ගුරුත්වාකර්ශනය නිසා කියලා. ඒවගේම ගොඩක් හින්දු,ජෛන,බෞද්ධ ආගමේ අය හිතන් ඉන්නේ මිනිහෙක් ගහෙන් වැටෙන්නේ කර්මය නිසා කියල. තවත් කාරනා තියෙන්න පුලුවන් මිනිහෙක් ගහෙන් වැටෙන්න අනුමාන කල හැකි. හැබැයි ගහකින් ගෙඩියක් වැටීම විස්තර කිරීමට ගන්නා සංකල්ප තුල කර්මය පව්-පින් වගේ ඒවා යොදා ගන්නේ නෑ. හැබැයි නිමිහෙක් හෝ සතෙක් වැටීම පිලිඹඳ පැහැදිලි කිරීමේදී සමහරු යොදාගන්නේ ඔය කලින් කිව්ව ආගමික සංකලප. ඒකත් මිනිසා කියන්නේ විශේෂ ආගමික සංකලප යටතේ විස්තර කරන්න පුලුවන් සතෙක් සමහරු හිතන් ඉන්න විදියට. පරිසරයේ වෙන සිදුවීම් විස්තර කිරීමට යොදාගන්නා මේ සංකල්ප ඇත්තටම හරි ඒවාද? මේක ටිකක් අමාරු ප්රශ්නයක් මොකද මිනිස්සු මේවා හැදුවට ගොඩක් දෙනෙක් මේවා විස්වාස කරනවා විනා ඇත්ත මොකද්ද කියල හොයන්න යන්නේ නෑ. හේතුව ඒව ගැන හොයන එක ටිකක් වෙහෙසකාරී වැඩක් ඒවගේම මේවා ඉන්ද්රියන්ට ගෝචර නොවුනු තරමක් ගැඹුරු කාරනා විදියට සමාජයේ සම්මත කරගෙන තියන එකත්.\nවස්තුවක් පොලවට වැටීම (ඇදගැනීම) පැහැදිලි කිරීමට තියන නිවැරදිම පැහැදිලි කිරීම ගුරුත්වාකර්ශනය කියන සංකල්පය නොවේ. ඒ පිලිඹඳ තවත් මතයන් තියෙන්න පුලුවන්. එය එක ආකෘතියක් පමණයි. හැබැයි ඒ එකක්වත් නිසා නෙවෙයි ගහකින් ගෙඩියක් වැටෙන්නේ. එහෙනන් මොකද්ද ඇත්ත කියල මිනිස්සු ප්රශ්න කරනව දැන්, මොකද තමන් පිලිගන්න මතවාදය වැරදියි කියනවට කවුරුත් පිලිගන්න කැමති නෑ. ඒවගේම තමයි කර්මය කියන සංකලපයෙනුත් කෙරෙන්නේ ඔයවගේ වෙනත් ආකාරයේ සංසිද්ධියක් පැහැදිලි කිරීමක්. හැබැයි ඒක මිනිසාට හා වෙනත් සතුන්ට අදාල කරගන්න එකක්. ඒව මිනිස්සු හදාගෙන තියෙන්නේ වෙනත් අවශ්යතාවන් සඳහායි. හැබැයි ඒ එකක් වත් පරම සත්ය නෙවෙයි. හදාගත්තු සංකලප.\nගුරුත්වාකර්ශනය හෝ කර්මය පරම සත්ය නොවෙයි නම් මොකද්ද ඇත්ත කියල මිනිස්සු අහයි. මේවා ඇත්ත නෙවෙයි කිව්වොත් උඹ කොහොමද අපේ ජෛන මහාවීරතුමා හොයගත්තු කර්මයට අභියෝග කරන්නේ? අපේ සර් අයිසැක් නිව්ටන් හොයාගත්තු ගුරුත්වාකර්ශනයට අභියෝග කරන්නේ කියල රන්ඩුවට එන්න පුලුවන් සමහරු. එහෙම රන්ඩුවට ඇවිල්ලත් තියනව ඕන තරන්. දැන් කොතනද එහෙම රන්ඩුවට එන අයට වැරදිලා තියෙන්නේ? වරද වෙලා තියෙන්නේ මිනිස්සු දැනුම ලබා ගැනීමේදී උපයෝගී කරගන්නා ක්රමවේදය තමයි. මිනිස්සු කරන්නේ කවුරුහරි හරියි කියල කිව්ව දෙයක් පිලිගැනීමට පුරුදුවෙලා එයම පරම්ම සත්ය ලෙස පිලිගැනිමයි. එහෙම නැතුව ඒක එහෙම වෙන්නේ කොහොමද කියල විමර්ශනය කිරීමක් කරලා නෙවෙයි. එතන තමයි වරද. එහෙනන් මොකද්ද හරි එක? හරි එක තමයි මේ නොයෙක් තැන් වල භාවිතා වෙන සංකල්ප හදලා තියෙන්නේ ඒ ඒ සංසිද්ධි පැහැදිලි කිරීමට බව. ඒවාගේ ඇති හරියක්වත් වැරදියක්වත් නැති බව. නිකන් මිනිසා නිර්මානය කරගත්තු දැන්මක් පමණක් බව.\nදැන් මේ තියන ආකාරය තියන ආකාරයෙන් දැකිය හැකිද කියන ප්රශ්නය එනවා. කොහෙත්ම බැහැ. කුමන ආකාරයක් හෝ දැනුමක් නිර්මානය වෙන්නේ සතාට (තමාට) සාපේක්ෂ්වයි. තමන් තුලින් පරිසරය ග්රහනය කරගන්නා අකාරය කෙනාට සාපේෂයි. එමනිසා නිරපේක්ෂ සත්යයක් කිසිවිටකත් නිර්මානය නොවේ. හැමදෙනාම නිර්මාන කරන්නේ සාපෙක්ෂ සත්යයන් හෝ අසත්යයන් වේ. ඒ තියන ආකාරයට තම තමන්ගේ අර්ථකථන දීමට යාමේදී සිදුවන සාපේක්ෂ බව නිසාය. එහෙමනම් දැනට නිපදවාගෙන තිබෙන දැනුම අසත්යද? ඒවා අසත්ය ලෙස බැහැර කල යුතුද? දැනට නිපදවාගෙන තිබෙන දැනුම සම්මුතීන් ලෙස තබාගෙන ඒ ඒ සංසිද්ධි මිනිසාට තේර්ම් ගත හැකි බව වටහාගත යුතුය.\nඅවසාන වශයෙන් කියන්න තියෙන්නේ ගුරුත්වාකර්ශනය කියන්නේ බොරුවක් නම් කර්මය කියන්නේ පට්ටපල් බොරුවක් බවයි. ඒ මොකද කර්මය බලපාන ඊනියා ආත්මයක් තියනවාය කියන්නෙත් තවත් කවුරුහරි ගොතපු කතාවක් වන නිසාවෙනි. කොහොම උනත් ආගමික දැනුම කියන්නේ එකිනෙකර සම්බන්ධ කර ගොතන ලද කතාන්දර සමූහයක් පමණි. එක බොරුවක් අනිත් බොරුව මත පිහිටයි. එවිට අවසාන බොවුව පට්ටපල් බොරුවකි. අවුරුදු 3000ක් පමණ පැරණි වූ පමනින් කර්මය සත්යවන්නේ නැත. අවුරුදු 300 පැරණි වුන පමණින් ගුරුත්වාකර්ශනය සත්ය වන්නේද නැත. නමුත් එක් දෙයක් කිව යුතුය අදටත් තාක්ෂනික ඉදිකිරීම හා අභ්යවකාෂ තරනයට යොදාගනු ලබන්නේ නිවුටන්ගේ සොයාගැනීම් මිස ජෛන මහාවීරගේ සොයාගැනීම් නොවේ.\nමහාචාර්ය නලින් ද සිල්වා මහතාගේ අදහස් වලට යමක් කියන්න හිතුවා. මේ ලිපිය එතුමා ලියූ ‘මගේ සිරුර හා මගේ සරම’ ලිපිය හා බැඳේ. http://www1.kalaya.org/2011/04/blog-post_3590.html\n01. මහාචාර්ය නලින් ද සිල්වා හින්දූන්ගේ සංසාරය නම් සංකල්පය දැඩිව විස්වාස කරයි. ඒකාන්තයෙන්ම සත්වයා මැරි මැරී උපදින සසරක් ගැන ලිපි ලියයි. හැබැයි එය ප්රත්යක්ෂ කරගත් ආකාරය කොතනකවත් සඳහන් නොකරයි. නමුත් ඔහු සසර ගැන කියන්නේ මෙසේය //එහි මුළක් ආරමිභයක් ගැන කතාකිරීම තේරුමක් නැති වූවකි.// එනම් එය කතා කර වැඩක් නැති බවය. ඉතින් වැඩක් නැති දේවල් කතා කොලේ මොකටද මහත්තයෝ කියල තමයි අහන්න වෙන්නේ.\n02. මහාචාර්ය නලින් ද සිල්වා මහතා සිංහල බෞද්ධ ගෝත්රවාදය ගැන ලිපි ලියයි. ඔහු එය අර්ත දක්වන්නේ //සිංහල බෞද්ධයන්ගේ අවසන් අරමුණ නිවණ ය. ඉපදීම, මරණය ආදී සියල්ල ඇත්තේ නිවණ අවබෝධවීමට පෙර ය. නිවණ අවබෝධවීමෙන් පසු නැවත ඉපදීමක් නැත.// කියායි. ලෝකයේ පවතින සත්ව විශේෂ මිලියන දෙකක් පමණ අතුරින් හෝමෝ සේපියන් සේපියන් සතා මොහු තවත් උප විශේෂයකට(සිංහල බෞද්ධ) බෙදා ඇත්තේ කතා පොත්වල ඇති සංකල්ප උපයෝගී කරගෙන මිස ප්රත්යක්ෂයෙන් නිවන දැකගෙන නොවන බව ඔහුම ලියා තිබීම විහිලුවකි.\n03. ඔහු තව දුරටත් සසර අවුරුදු 3000කට පෙර හින්දූන් විසින් අර්ථ දක්වපු විදියට අර්ථ දක්වයි //අප සසර ගමන් කරන්නේ තණ්හාව නිසා ය//. ඒක ඉතින් අමුතුවෙන් ලියන්න ඕන එකක් නෙවෙයි හින්දු දහමේ මූලික සිද්ධාන්තය ඔය කෙබරය තමයි. ජෛන මහාවීර තවත් අඩියක් ඉදිරියට තියල ඕකම ටිකක් සැර වැඩි කරල කිව්වා කර්මය බැඳෙනව කියල සසර සමග. ඔක්කොම හුදු සංකල්ප විතරයි. මහාචාර්ය නලින් ද සිල්වා මහතාට නොතේරෙන්නෙත් ඒකමයි.\n04. දැන් ප්රධාන මාතෘකාවට බහිමු, සරම සහ සිරුර ගැන. ඒ මහතා කියන්නේ සරම සිරුර මාරු කරමින් කීපදෙනෙකුට භාවිතා කල හැකි දෙයක් බවත්. මනසත් ඒ හා සමාන මොකක් හරි බවත් කීමට උත්සාහ කරයි. // මගේ මනස හා මගේ සරම අතර ඇති වෙනස කුමක් ද? මගේ සරම යන්න අනෙකෙකුටත් අවශ්ය නමි ඇඳිය හැකි ය. මගේ සරමට මා නැතිවත් පැවතිය හැකි ය.// හැබැයි හරියටම කියා නැත්තේ ටක්කෙටම යමක් කිව්වොත් බොරු වැල්වටාරම් දිගින් දිගට කියාගෙන ඉන්න අමාරු නිසා විය යුතුයි.\n05. මහාචාර්ය නලින් ද සිල්වා මහතා හින්දූන්ගේ ආත්ම සංකල්පයට පණ දෙමින් කියා සිටින්නේ භෞතික ශරීරය නිසැකවම ආත්මයක් හා සම්බන්ධ බවයි. //මවු කුස තුළ වැඩෙන සත්ව කළලයක් යමිකිසි කාල පරිචිඡෙදයකින් පසුව තවදුරටත් වර්ධනය වීමට නමි ඒ කළලයට ගන්ධබිබයකු ඇතුල්විය යුතු යැයි සිතමි.// ඉතින් මහත්තයෝ ඕක අවුරුදු 3000ක් පැරනි කෙබරයක්නේ. ඕම ඉතින් අමුතුවෙන් කියන්න ඕනේ නෑ. අලුතින් කියනවනම් අලුත් දෙයක් ඉදිරිපත් කරන්න ඕනේ.\n06. ඔන්න දැන් ඒ මහතා ජෛන මහාවීරතුමා සිතන ආකාරයට හිතනවා ඊලඟ චේදයේ.\n//එහි දී බීජ නියාමය මෙන් ම කමිම නියාමය ද බලපාන බව පෙනත යයි. වෙනත් වචනවලින් කිවහොත් ප්රාණියා තමන්ට අවශ්ය පරිදි, එනමි කුසලාකුසල ශක්තියට සරිලන ආකාරයට කළලය වෙනස් කරයි. කළලයේ අවශ්යතා පරිදි සුළු වශයෙන් වුවත් නාමය ද වෙනස්වන්නේ යැයි අපට සිතිය හැකි ය.//\nඑනම් කර්මය අනුව හොඳ නරක ප්රතිඵල ලැබෙන බව සිතීමයි. ජෛන මහාවීරතුමා තමයි මේ මතය මුලින්ම කිව්වේ,ආත්මය තුලට කර්මය ගලාගෙන එන හැටිත් ඔහු කියල තිබුනා ඒ කාලේ. ඉතින් මහාචාර්ය නලින් ද සිල්වා මහතාට අලුතින් හිතන්න යමක් ජෛන මහාවීරතුමා ඉතිරිකරල ගිය බවක් නම් පේන්න නෑ. එහෙමනම් මේ මහත්තයා කරන්නේ පරණ තැටියක් රත් කිරීම නොවේද.\n07. ඒ මහතා මනස ගැම මේ ලිපියේ කතා කරන්නේ ශරීරයෙන් (භෞතිකයෙන් ) පරිබාහිර දෙයක් ලෙසිනි.\n//මනස හා සිරුර අතර කිනමි සමිබන්ධයක් තිබිණි ද, ප්රාණියකුගේ සිරුර යන්න ප්රාණියාගෙන් වෙනස් වෙයි. මගේ සිරුර යනු මගේ සරමට වැඩි දෙයක් නො වෙි. මා හා සිරුර යනු එකක් නොව දෙකකි.// මනස යනු සතා හදාගත් සංකල්ප වලින් තවත් එකක් පමණක් බව ඒ මහතා නොදනීද නැත්තන් කතාවේ ඉතුරු ටික ගෙතීමට ඒම සංසිද්ධිය අදාල කරගත්තද යන්න නම් ප්රශ්නයකි.\n08. ඒ මහතා ලිපිය අවසානයේ ප්රශ්න කරන්නේ ජීවය නිර්මානය කිරීම බටහිර විද්වතුන්ට නොහැකි වී තිබෙන්නේ ජීවය/ආත්මය ඔවුන් නොදන්නා කම නිසා කියාය.\n//බටහිර විද්යාඥයන්ට ප්රාණියා යන්න කෙදිනකවත් තේරුමිගත හැකි සංකල්පයක් ද? කාබනික වස්තුන්ගෙන් ජීවය නිර්මාණය කිරීම එතරමි ප්රශ්නයක් විය නො හැකි ය. එහෙත් මෙි ජීවයට ප්රාණය දෙන්නේ කෙසේ ද?// අද මනු සතාට මුහුන පාන වෙන ප්රශ්න ඕව නෙවෙයි. 2050 වන විට ලෝක ජනගහනය තවත් බිලියන 2කින ඉහල ගිය විට ඇතිවෙන සම්පත් හිඟය වගේ ප්රශ්න වලට ඒ මහතා කියන්නේ කුමක්ද? පිටසක්වලින් ආත්මයන්/ජීවයන් ගන්දබ්බයින් ලෙස ඒම තහනම් කිරීම වැනි ගොබ්බ කතාවක් කීමට ඉඩ ඇත.\nඇත්තටම බුදුන්(සම්මත වචනය) නිවනක් දේශනා කලාද නැත්තන් හේතුඵල දහමක් දේදනා කලාද? නිවන කියන්නේ තවත් එක ආගමික සංකල්පයක් විතරයි. බුදුන් දේශනාකල හේතුඵල දහමදකින්නා ඔය කියන ඔක්කොම සංකල්ප දකී. ඔහුට ආයේ නිවනක් අමුතුවෙන් ඕන වෙන්නේ නෑ. මොකද ඒව ඔක්කොම හැදෙන තැන දැක්කට පස්සේ.\nබුද්ධාගමේ නිවන නැවත ඉපදීමෙන් තොර මෝක්ෂය ලඟාකරගැනීමයි. එය හින්දු දහමේ මූලික තියරියයි. සිද්ධාර්ත ගෞතම නම් දාර්ශනිකයා හින්දු සහ ජෛන දර්ශන වල එන නිර්වානය/මෝක්ෂය නොහොත් නැවත ඉපදීමෙන් මිදී සංසාර චක්රය කෙලවර කිරීමක් වැනි ගොබ්බ කතාවක් කිව්වේ නැත. එය පසුකාලීන බුද්ධාගම නම් ආගම නිර්මානය කය අය විසින් ගොතන ලද කතාන්තරයි. සංසාරය තියා මම කිය ස්ථිර එකෙක්වත් නැති බවයි එතුමන්ගේ දර්ශනය (නමුත් සම්මුතිය තුල මම සිටී). ලෝකය යනු තමන් මවාගත් සංකලප එකතුවක් යනුයි එතුමාගේ දර්ශනය.\nබුද්ධාගමේ,සහ හින්දු ආගමේ නිවන ඇත්තේ සංසාරය නම් චක්රය කෙලවර වීමයි. නමුත් බුද්ධ දර්ශනයේ මේ කියන කර්මය හෝ ආත්මයක් නොමැති හෙහින් එකී නිවනක් නොපවතී. බුද්ධ දර්ශනය දුක්ඛ සත්ය මත පදනම් වේ. එනම් ආත්මයක් නොමැති බවත් කර්මය කරන්නෙක් හෝ කරවන්නෙක් නොමැති බවත්ය. බුද්ධ දර්ශනය තුල සංකල්ප වලට වැඩි තැනක් නැත. සන්කල්ප (නිවන/ සම්සාරය/ එන ආත්මේ/ ගිය ආත්මේ/ මේ ආත්මේ/….) සංකල්ප විදියට දැක යථාර්තය වටහාගැනීමම නිවන නොහොත් නිවීම පුද්ගලයෙකුට ලඟාකරයි. බුද්ධ දර්ශනයේ හරය ඇති පටිච්චසමුප්පාදය තුලින් තහවුරු වන්නේ තමන් කියා හදාගෙන සිටින රාමුවක් මිස තමන් කියා මැරි මැරී උපදින ආත්මයක් ජීවයක් නොමැති බවය.\nනිවන/ සම්සාරය/ එන ආත්මේ/ ගිය ආත්මේ/ මේ ආත්මේ… වැනි සංකල්ප බොරුනම් මේවා ඇයි ලෝකයේ පවතින්නේ කියල ගැටලුවක් එනවා. මේ වගේ සංකල්ප අවුරුදු 3000කට පමන පෙර මනු සතා විසින් හැදුවේ එකල තිබී සමාජ ක්රමය තුල පහසුවෙන් සතාව (මනු සතා) පාලනය කිරීමට. දුප්පත් අසරණ එකාට ඌ දුප්පත් වීමට හේතුව ලෙස මෙන්න මේකයි කියල පට්ටපල් බොරුවක් පිලිගන්න කිව්වා. එදා මිනිස්සුන්ගේ තිබුන නූගත්කමත් එක්ක ඒ ඔක්කොම බොරු විස්වාස කරන්න උන්ට සිදු උනා. පසුව ඒ බොරුටික එකතුකරල ධර්මය කියල නමකුත් දැම්මා. පසුව ඒ බොරුව බොරුවක් බව තේරුන් ගත් සිද්ධාර්ත ගෞතම වැනි දාර්ශනිකයින් මේ බොරු ප්රතික්ෂේප කලා. පස්සේ බොරුව ප්රතික්ෂේප කල කෙනාගෙම නමට තියලා යලිත් එම බොරු ටිකම ප්රචාරය කලා."}
{"text": "Facebook සමාජ ජාල වෙබ් අඩවිය දැන් අපේ සිංහල භාෂාවෙනුත් භාවිත කරන්නට ඔබට හැකියාව ඇත. ඒ සඳහා දකුණු පස පහල ඇති English යන්න click කර ලැබෙන මෙනුවෙන් සිංහල යන්න තෝරන්න. කෙසේ වෙතත් මේ වෙනස කොයිතරම් දුරට ප්ර යෝජනවත් වේද යන්න ගැනනම් සැක සහිතයි. මන්දයත් එහි දැක්වෙන සිංහල වචන සමහරක් සිංහල මව් භාෂාව වන අපටත් ආගන්තුක වීමයි."}
{"text": "ශ්රීලනිප පොහොට්ටුව හමුවීම සිදුවුණේ බඩේ බිජු තියෙද්දී\nබදාදා පාර්ලිමේන්තුවේදී ‘පතුරු යන්නට බැණුම් ඇසූ’ ජනාධිපතිවරයා බ්රහස්පතින්දා වන විට සිටියේ කෙන්යාවේ ය. ඒ කෙන්යාවේ නයිරෝබි නුවර පැවැත්වෙන ජගත් පරිසර සමුළුවේ සිව්වැනි සැසිය සඳහා සහභාගී වීම පිණිස ය. බ්රහස්පතින්දා සවස එරට ජනාධිපති උහුරු කෙන්යාටා සමඟ සාකච්ඡාවකට ද සහභාගීවීමට තිබිණි.\nඑ.ජා.ප.යට එරෙහි පොදු සන්ධානයක් සෑදීම වෙනුවෙන් ශ්රීලනිප – පොහොට්ටු සාකච්ඡා ඇරඹුණේ ද ඉකුත් බ්රහස්පතින්දා ය. අයවැය ඡන්ද විමසීමේදී පොහොට්ටුව සහ ශ්රීලනිපය අතර පාර්ලිමේන්තුවේ ඇතිවූ ගැටුම් නිසා මේ සාකච්ඡාවලදී කුමක් වේදැ’යි යන්න දේශපාලනය සම්බන්ධයෙන් උනන්දු වන සියලු දෙනාගේම අවධානය ද යොමුවී තිබිණි.\nපොදුජන පෙරමුණෙන් එම සාකච්ඡාවට ඉඳගත් ජී.එල්ටත්, ඩලස් අලහප්පෙරුමටත් වුවමනා වූයේ ශ්රී ලංකා නිදහස් පක්ෂයේ සාමාජිකයන් පොහොට්ටුවට ආකර්ෂණය කරගැනීමටය. ක්රමානුකූලව පාක්ෂිකයින් දිනා ගැනීමටය. එසේම ශ්රීලනිපයෙන් සාකච්ඡාවට සහභාගි වූ දයාසිරි ජයසේකර ඇතුළු පිරිසට වුවමනා වූයේ ශ්රීලනිපයත්, පොදුජන පෙරමුණත් ඉක්මනින් සන්ධානයකට ඈඳීමටය. ඉන්පසුව එම අලුත් සන්ධානයේ නායකයන් විසින් ඊළඟ ජනාධිපති අපේක්ෂකයා තෝරාපත් කර ගැනීමටය. එමගින් ජනාධිපති අපේක්ෂකයා තේරීමට මහින්ද රාජපක්ෂට තිබෙන අවස්ථාවට සීමා පැනවීමය.\nඒ නිසා ශ්රීලනිපයේ අයත් පොහොට්ටුවේ අයත් යන දෙපාර්ශ්වයම සාකච්ඡා සඳහා හිඳ ගත්තේ බඩේ බිජු තියාගෙනය.\nඅපි සන්ධානගත වෙනවා නම් ප්රතිපත්තිමය එකඟතාවක් ඇති කර ගන්න ඕනෑ.\nජී.එල්. පීරිස් කිවේය. යහපාලන ආණ්ඩුව විසින් කරගෙන යන ජාතික සම්පත් විකිණීමට, රණවිරුවන් හිරේ ලෑමට, කෘෂිකර්මාන්තය – දේශීය නිෂ්පාදන මෙන් ම දේශීය ආර්ථිකය ද බිඳ වැට්ටවීමට එරෙහි ප්රතිපත්තියක් දෙපාර්ශ්වයටම අවැසි බව පොහොට්ටුවේ මතය විය.\nපොහොට්ටු පාර්ශ්වය ‘මෙම කරුණ’ තදින් අවධාරණය කළේ, පැවති යූඑන්පී රජයත් සමග එකතුව ආණ්ඩු කළ කාලයේ ශ්රීලනිපය ජාතික සම්පත් විකිණීම සඳහා සහය දී තිබුණු බැවිනි.\n‘‘සන්ධානයක් ඇතිවෙන්න නම් දෙපැත්තෙම නායකයන්ට දෙපැත්තෙම අය ගෞරවයෙන් සලකන්න ඕනෑ. දයාසිරි ජයසේකර මන්ත්රීතුමා අඟුණකොළපැලැස්සේ දී මහින්ද රාජපක්ෂ විපක්ෂ නායකතුමාව විවේචනය කළ එක හොඳ නෑ. ඒ වාගේ දෙයකින් මේ සන්ධාන හැඟීම දුර්වල වෙනවා.’ පොදුජන පෙරමුණ පාර්ශ්වයෙන් අවධාරණය කෙරිණ.\n‘‘මම එහෙම දෙයක් කිව්වේ නෑ. මම කළ කතාවක් වැරදියටයි ප්රචාරය වෙලා තියෙන්නේ.’’\nදයාසිරි ජයසේකර කීවේ කනගාටුව ප්රකාශ කෙරෙන ස්වරයෙනි."}
{"text": "ඇක්සස් ඉංජිනියරින්ග් පීඑල්සී විසින්, ණයකර නිකුතුවක් සඳහා කොළඹ කොටස් වෙළෙඳපොළ වෙත කර තිබූ ඉල්ලීම අනුමත කර ඇති බව වාර්තා වේ.\nමේ අනුව මූලික වශයෙන් රුපියල් බිලියන 3 ක අරමුදලක් සම්පාදනය කර ගැනීම සඳහා රුපියල් 100 බැගින් වූ ණයකර මිලයන 30 ක් නිකුත් කිරීමට සමාගමට අනුමැතිය හිමිව තිබේ. යමේ හෙයිකින් මෙම ණයකර නිකුතුව සඳහා අධි ඉල්ලුමක් ඇති වුවහොත් තවත් ණයකර මිලියන 20 ක් නිකුත් කිරීමට ද සමාගම සැලසුම් කර ඇත.\nමේ අනුව රුපියල් බිලියන 5 ක් වටිනා ණයකර නිකුතුවක් දියත් කිරීමට ඇක්සස් ඉංජිනියරින්ග් පීඑල්සී පිඹුරුපත් සකස් කර තිබේ. නොවැම්බර් 12 වැනිදා සිට මෙම ණයකර මිල දී ගැනීමේ අවස්ථාව මහජනතාවට හිමිවනු ඇත.\nකෙසේනමුත් ඇක්සස් ව්යාපාරයේ හිමිකරු සුමල් පෙරේරා විසින් රාජපක්ෂ රෙජීමයේ ඉහළ සිට පහල තැනැත්තා දක්වා පගාවට පුරුදු කොට, ඩීල් දමා අන්දවා වලපල්ලට යැව්වා සේම රනිල් - මෛත්රී යහපාලන ආණ්ඩුවද ඩීල් තොගයක පටලවා විනාශ කිරීම අරඹා ඇති බවට පසුගිය සමයේ මාධ්ය මඟින් වාර්තා කර තිබුණි.\nඑසේම ඇක්සස් ව්යාපාරයේ හිමිකරු සුමල් පෙරේරා සමග ජනාධිපතිවරයාගේ සහෝදරයා වන ඩඩ්ලි සිරිසේන මහතා මෙන්ම අග්රාමාත්යවරයාගේ සහෝදරයා වන චන්න වික්රමසිංහ මහතා ද හෝටල් පරිශ්රතුල ව්යාපාර ගණුදෙනු පිළිබඳ කතා කරමින් සිටිනු දක්නට ලැබුණු බව ද මාධ්ය වාර්තා පලවිය."}
{"text": "නුදුරේදීම ගෑස් මිල ඉහළ යෑමට ඉඩ තිබේ.\nඉදිරියේ දී ගෑස් මිල ඉහළ යෑමට ඉඩ තිබෙන බව ඬේලි මිරර් පුවත්පත වාර්තා කර සිටියි.\nප්රධාන ගෑස් සමාගම් දෙකම, මිල ඉහළ දැමීමක් ඉල්ලා ඇති බවත්, ඊළග කැබිනට් හමුව සදහා එම යෝජනා ඉදිරිපත් කරන බවත් වෙළද අමාත්ය බන්දුල ගුණවර්ධන මහතා පවසයි.\nගෘහස්ථ ගෑස් සිලින්ඩරය මිල වසර පහකින් වෙනස් කර නැත. මිල වැඩි කිරීමක් නොකළහොත්, තමන් බංකොලොත් වීමට ඉඩ තිබෙන බව ප්රධාන ගෑස් සැපයුම් කරුවන් දෙදෙනා විසින් අමාත්යවරයා දැනුම්වත් කර ඇති බව ද පුවත්පත වාර්තා කරයි."}
{"text": "ලන්ඩනයේ අතුල දස්සන පන්සලෙන් සමාජ සත්කාරයක්\nලන්ඩනයේ අතුල දස්සන පන්සලෙන් සමාජ සත්කාරයක්\nඅප රටේ අඩු ආදායම් ලාභී පවුල්වල දුවා දරුවන්ගේ අධ්යාපනය වැඩිදියුණු කිරීම සඳහා අත හිතදීමේ බලාපොරොත්තුවෙන් ලන්ඩන් නුවර අතුල දස්සන බෞද්ධ මධ්යස්ථානයෙන් දියත් කර ඇති සමාජ සුභ සාධක වැඩකටයුතු මෙවසරේදීද තවදුරටත් පවත්වාගෙන යාමට අදහස් කරන බව විහාරාධිපති පුජ්ය වඳුරඹ කස්සප හිමියෝ පවසති.\nමෙම වැඩපිළිවෙල යටතේ පසුගියදා බොරැල්ල අතුල දස්සන විහාරස්ථානයේදී ශ්රී ලංකාවේ ගම්බද පාසල් කිහිපයක සිසු සිසුවියන් සඳහා අවශ්ය පාසල් උපකරණ, පාසල් නිළ ඇඳුම් සඳහා රෙදි සහ ශිෂ්යත්ව පිරිනැමීමේ උත්සවයක් පවත්වනු ලැබිය.\nමෙම උත්සවය සඳහා ලන්ඩන් නුවර සිට කස්සප හිමියන් සමඟ එම සුභ සාදක වැඩපිළිවෙල සඳහා අනුග්රාහකත්වය සපයන ලද දොස්තර නිශානි බජ්රමොවිච්,අන්ජු ටමාන්ග්,සල්මා ආර්නෝල්ඩ් සහ අසංක හේමචන්ද්රද සහභාගී වුහ.\nඅන්ජු සහ සල්මා සේවය කරන ලන්ඩන් නුවර එස්තරික් දන්ත විද්යා සායනය විසින් මෙරම සුභසාදන කටයුත්ත සඳහා ඉතාම කෙටි කාලයක් ඇතුලත බ්රිතාන්ය පවුම් 1200 ක් ( රුපියල් 2,19000.00 ) එකතුකර දුන් බවද අතුල දස්සන විහාරස්ථානයේ සමාජ සුභ සාදක වැඩ පිළිවෙල සඳහා අනුග්රාහකයින් වැඩි වැඩියෙන් ඉදිරිපත්වීම හේතුවෙන් මෙවර පසුගිය වසරට වඩා වැඩි ශිෂ්යත්ව ප්රමාණයක් පිරිනැමීමට හැකිවූ බවද කස්සපහිමියෝ කෘතඥතා පුර්වකව පැවසුහ.\nමෙවර ගම්බද පාසල් වලින් තෝරාගත් දරු දැරියන් 80 දෙනෙකුට මෙම පරිත්යාග ලබාදී අත. එම අවස්ථාවට සහභාගිවූ සියලුම දරු දැරියන්, ගුරු මහත්ම මහත්මීන් සහ දෙමාපියන්හට කොළඹ ගංගාරාමය වැඳ පුදා ගැනීම සඳහාත් ගාලු මුවදොර ඇතුළු අනෙකුත් ස්ථාන නැරඹීම සඳහාත් අවස්තාවක් ලබාදී අත. එම චාරිකාව සඳහා සහභාගිවූ සමහර දරු දැරියන් එම ස්ථාන දැක බලාගත් පළමු අවස්ථාව එය බවද ඔවුනට අවශ්ය තෑගි බෝග සහ ශිෂ්යත්ව ලබාදෙමින් කල උපකාර සඳහා කස්සප හිමියන් ඇතුළු සියලුදෙනා වෙත පින් පමුණුවන බවද පැවසුහ.\nමෙම අවස්ථාවට සහභාගීවූ බොරැල්ල අතුල දස්සන විහාරාධිපති පුජ්ය අතුල හිමියෝ කස්සප හිමියන් ඇතුළු ලන්ඩන් නුවර අතුල දස්සන විහාරස්ථානයේ සැමට මෙවන් දෑහිතකාමි සමාජ සත්කාරයන් ඉටුකිරීම සඳහා තවදුරටත් ශක්තිය සහ ධෛර්යය ලැබේවායි සුභාශින්ෂණය කළහ. මෙම වැඩකටයුත්ත සඳහා අනුග්රාහකත්වය දැක්වූ සියලුමදෙනාහටත් සහභාගිවූ සැමටත් කස්සපහිමියෝ පුන්යානුමොදනා කළහ."}
{"text": "හිටපු යුද හමුදාපති සරත් ෆොන්සේකාගේ බෑනා වන ධනුන තිලකරත්න අද (19) කොළඹ මහාධිකරණයට භාර වීමෙන් අනතුරුවඔහුට ඇප ලැබුණි.\nසුවිශේෂ කරුණු මත ඔහුට ඇප දෙන්නැයි නීතිඥවරයා ඉල්ලා සිටි අතර ඊට පැමිනිල්ලෙන් විරෝධයක් නොවීය.\nව්යාජ සමාගමකින් යුද හමුදාවට අවි සැපයීයැයි කියන සිද්ධියක් සම්බන්ධයෙන් ඔහු අත්අඩංගුවට ගැනීමට නියමිතව සිටියේ 2010 වසරේ දී ය.\nඔහු අත්අඩංගුවට ගන්නා ලෙස ඉන්ටර්පොල් රතු නිවේදනයක් ද නිකුත් කර තිබිණි.\nඔහු උසාවියට බාර කළ නීතිවේදී නිරෝෂණ පෙරේරා මහතා පැවසූයේ සිය ආරක්ෂාව පතා ඔහු සැඟවී සිටි බවයි.\nදේශපාලනමෙහෙයුමක්\nමේ තාක් කාලයක් බරපතල චෝදනා සහිතව උසාවිය මග හැර ගිය පුද්ගලයෙකුඋසාවියට ඉදිරිපත් වූ සැනින් ඇප ලබා ගැනීම පිටුපස දේශපාලන මෙහෙයුමක්\nපවතින බවට අනුමාන පලවෙමින් පවතී.\nෆොන්සේකාගේ දියණියක සමග විවාහ වී සිටින ඔහු එතෙර පදිංචිව සිටි අතර මේ නඩුව ඔවුන්ගේ පවුල් සම්බන්ධකම් වලට දැඩිව බලපාන බව දත් ආණ්ඩුව මේ හරහා සරත් ෆොන්සේකාට දැඩි පීඩනයක් එල්ල කොට ඔහුව නිහඬ කිරීමට ගන්නා උත්සාහයක ලකුණු දක්නට ලැබෙන බවක් දක්නට ඇති බව පවුලට සමීප ආරංචි මාර්ග කියා සිටිති\nපක්ෂ මාරු\nප්රජාතන්ත්රවාදී පෙරමුණේ මන්ත්රී ජයන්ත කැටගොඩ ෆොන්සේකා හැරදා ආණ්ඩුවට එක්වෙන විට තමන් මේ පියවර ගන්නේ ෆොන්සේකා ගේ බෑනා නිදහස් කරගැනීමට යැයි\nඔහු ප්රකාශ කල බව මාධ්යයේ පල විය.තමන් ආණ්ඩුවට සහයදීමේදී කොන්දේසි ලෙස ආරක්ෂක ලේකම්වරයා සමගත්, ජනාධිපති මහින්ද රාජපක්ෂ මහතා සමගත් සාකච්ඡා කරනු ලැබුවේ සරත් ෆොන්සේකා මහතාට අහිමිකරනු ලැබු විශ්රම වැටුප ඇතුළු වරප්රසාද යළි ලබාදීමට බව කැටගොඩ මහතා සඳහන් කළේය.\nධනුන තිලකරත්නගේ ඥාති සොහොයුරෙක් වන හෂාන් තිලකරත්න එක්සත් ජාතික පක්ෂය හැරදා ආණ්ඩුවට එක්වුනේ ධනුනට යම් සහනයක් ලබාදීමට බවත් මීට ඉහත වාර්තා විය.\nසරත් ෆොන්සේකා මිලදී ගත හැකිද?\nසරත් ෆොන්සේකාට විශාල සෙනගක් නැතත් ඔහුට සෙනගට බලපෑම් කිරීමේ හැකියාවක් ඇත.\nමේ ගැන හොඳින් දන්නා ආණ්ඩුව ඔහුගෙන් කරණමක් අපේක්ෂා නොකරත් ඔහුව තරමක් නිෂ්ක්රීය කොට නිහඬ කිර්රෙම්ට මේ නඩුව භාවිතා කල හැකි නම් එසේ කිරීමට පසුබට නොවනු ඇත.\nජයන්ත කැටගොඩ මන්ත්රීවරයා කියනා සේ දේශපාලනයේ සදාකාලික සතරන් නොමැත.\nඅනෙක් අතට ෆොන්සේකා ගේ අතීත වාර්තාව දෙස බලන විට තමන්ගේ පවුල වෙනුවෙන් යම් සහනයක් ලබා ගැනීමට උපක්රම ශීලීව කටයුතු කිරීමට ඉඩ තිබෙතත් ඒ වෙනුවෙන්\nතමන්ගේ ආත්මය විකුණා නිහඬ වීමට හෝ කරණමක් ගැසීමට ඇත්තේ අල්ප ඉඩකි.මන්දයත් ෆොන්සේකා ගේ කීර්තිනාමය යනු ඔහුගේ දේශපාලන ප්රග්ධනයයි."}
{"text": "ඇමරිකානු හමුදාවේ ලුතිනන් ජනරාල් වරයෙකු සහ ඉන් පසු ආරක්ෂක උපදේශක ලෙස ද සිටි Michael T. Flynn පසුගිය සති අන්තයේ සම්මන්ත්රණයකට සහභාගී වී සිටියේය.\nසම්මන්ත්රණයේ සංවිධානයේ සහ සහභාගිත්වයේ සියලු දෙනා QAnon group හි ආධාරකරුවන් වූවේය. QAnon යනු සමාජ මාධ්ය ජාල හරහා ක්රියාත්මක වන කුමන්ත්රණ න්යායන් (conspiracy theory) විශ්වාස කරන සහ ප්රවර්ධනය කරන කණ්ඩායමකි.\nඔවුන්ගේ විශ්වාසයට අනුව පසුගිය ජනාධිපතිවරණයේ ඩොනල්ඩ් ට්රම්ප් ජයග්රහණය කර ඇති අතර කුමන්ත්රණයක් හරහා එය වෙනස් කර ඇත. මීට අමතරව ඔවුන්ගේ විශ්වාසයන් අතර ඉතාම විහිළු සහගත දේවල් ද තිබේ. QAnon ආධාරකරුවන් කෙසේ හෝ ආණ්ඩුව ඉවත් කර ඩොනල්ඩ් ට්රම්ප් අතට බලය ලබාදීමට වැඩ කළ යුතු යැයි විශ්වාස කරන්නොය. ඇමරිකාවේ කොංග්රසය පිහිටි කැපිටල් හිල් පාක් ක්රමයට පැමිණියේද මොවුන් ය.\nටෙක්සාස් ප්රාන්තයේ ඩලාස් හි පැවති සම්මන්ත්රණයේ සහභාගී වූවෙක් “මියන්මාරයේ සිදුවූවාට සමාන දෙයක් මෙහි කරන්නේ බැරිවෙන්නෙ ඇයි” කියා ප්රශ්නයක් ඇසුවේ ය. මියන්මාරයේ ඡන්ද ප්රතිඵල අහෝසි කොට හමුදා කුමන්ත්රණයක් හරහා රාජ්ය බලය අල්ලා ගත් සිදුවීමට සමාන දෙයක් ඇමෙරිකාවේ කිරීම පිළිබඳව අසනවිට Michael Flynn ගේ පිළිතුර වූයේ, “හේතුවක් නෑ. මම කියන්නේ ඒක මෙහෙ සිදුවිය යුතුයි.” යන්නයි."}
{"text": "මේ බ්ලොග් එකත් මගේ ජීවිතය වගේ. මා අනුන් දිහා බලල ජිවත් වෙන්නේ නැතුවා වගේම, අනුන් කරන නිසා කරන්නන් වාගේ වැඩිහිටි දිවියේ වැඩ කෙරුවෙත් නැහැ. මව් බිමේ නොසිට සංක්රමණය වීමට එක හේතුවක් තමා එයට අවශ්ය තත්වයන් නිර්මාණය කර ගැනීම. එක අතකින් ඔබ සිතාවි අප හැමෝම ඕක කරනවා කියා. නැහැ අපගෙන් බහුතරයක් වැඩ කරන්නේ, අනෙක් අය මොනවාද කරන්නේ කියා බලල. මා කියන්නේ මධ්යම පාන්තිකයන්. දුප්පතුන්ට එහෙම කරන්න ඕනිකම තිබුණත් හැකියාවක් නැහැ.\nගොඩක් කල්පනා කෙරුවොත්, පඩ ෂෝ හා පොර ටෝක් නැතුව, අප දන්නා සමාජය එක්ක ඉන්න එක කොතරම් දුෂ්කරද කියා ඔබත් දන්නවා ඇති. එය අපගේ ජිවන විලාසිතාව සම්පුර්ණයෙන් වෙනස් කරනවා. ජිවත් වන ගෙදර, භාවිතා කරන වාහනය, දරුවන් යන පාසල්, ගෙදර ඉන්නා බල්ලා ආදී වශයෙන් අනින් අය සමග පෑහෙන්නට නොහැකි නම්, ඔබට ඒ සමාජයේ ඉන්නට අමාරු වෙනවා. එහෙම නැතුව නිරපේක්ෂව, මේ වැනි ජිවිතයක් තමා මට හොඳ කියා ඔබ ජිවත් වෙන්න ටිකාක් දුෂ්කරයි.\nඔය කතාව නොවේ මා ලියන්න ආවේ. ඔය කොවින් වලට කලින් මා ලංකාවට ගිය වෙලාවේ මා මුහුණ දුන්න සිදු වීමක්. ඔන්න අපේ මහා ගෙදර ගිය වෙලාවේ, උදේ යමක් කරන්න නොතිබුණ නිසා මා සිතුවා පොඩි කාලේ හිටපු යහළුවෙක් හමු වෙන්න යන්න. හොරණට යන ගමන් අතර මග, අර යාළුවාට පසුව හමු වුණ, හය හත වසරේ පමණ මට සිටි හොඳම යාළුවා ගේ මහ ගෙදරටත් ගොඩ වන්න ඕනි කියා සිතුවේ, ඔහු එහි ඇතිය කියා සිතා නොවේ. ඔහුගේ අම්මා මා හොඳට දන්නවා. ඇය සිටියොත් වචනයක් දෙකක් කතා කරන්න හැකිනේ.\nහැබැයි මට මතකෙන් ඒ ගෙදර සොයා ගන්න හැකිය කියා තිබුන සිතිවිල්ල එතරම් සරල නැතිය කියා තේරුණේ, ඒ මග වාහනය ගොඩක් දුර එලෙව්වාට පසුව. අන්තිමට මගේ මතකයට බම්බු ගහ ගන්න කියා අර දොස්තර මහත්තයගේ මහගෙදර මොකක්ද කියා දෙතුන් දෙනෙකු ගෙන් ඇහුවාම තමා මට අන්තිමට ගෙදර සොයා ගන්න පිළිවන් වුණේ.\nඒ ගෙදර මිදුලේ තිබුණ අඹ ගස දැන් නැහැ. කොහොම හරි ගේට්ටුව ඇරන් ඇතුලට ගියහම, මගේ මිත්රයාගේ තාත්තා හමු වුණා. මගේ විස්තර කියුවත්, ඔහුට මා ගැන මතකයක් තිබුණේ නැහැ. අවාසනාවකට මිත්රයාගේ අම්මා මිය ගිහින් වසර කිහිපයක් වෙනවා කියා මා දැන ගත්තේ ඒ තාත්තාගෙන්.\nමගේ අතීත මිත්රයා දැන් ජිවත් වන්නේ කොළඹට නොදුරුව. එයාගේ නංගිලා දෙන්නත් කසාද බැඳ ගෙදරින් ගිහින්. අර තාත්තා ජිවත් වන්නේ තවත් බල්ලෙකු සමග තනිව උයාගෙන කමින් (බල්ලා උයන්නේ නැහැ). ගෙදරින් ඉදිරිපස තියන පාරේ අනික් පැත්තේ තියන ඉඩම පෙන්වූ ඒ තාත්තා කියුවේ, එයත් එක දුවෙකුට ලියා දුන්නත්, ඔවුන් ඒ ප්රදේශයේ පදිංචියට එන්නේ නැහැ කියා.\nමාව හඳුනා ගත්තේ නැති වුවත් ඒ තාත්තා ඒ බවක් පෙන්වූයේ නැහැ. කෝ ඉන්න මා පුතාට කතා කරන්නම් කියූ ඔහු පුතාට කෝල් එකක් ගත්තත්, එයට පිළිතුරක් ලැබුනේ නැහැ. පුතා සමහරවිට හොස්පිටල් එකේ වෙන්න ඇති කියා ඔහු කියුවා. මගේ නොම්මරය ඉල්ලා ගත්තේ පුතාට දෙන්න.\nඒ තාත්තට හා ඔහුගේ බල්ලට සමු දුන්න මා ගියේ හොරණ මා හමු වෙන්න ගිය අනික් යාලුවා සොයාගෙන. එයත් තව කතාවක්\nපසු වදන.\nඑයින් දින කිහිපයකට පසුව මගේ අංකයට යාලුවා කතා කෙරුවා. එයින් පසු එළෙඹෙන සති අන්තයේ මා හමු වන්නට එනවා යයි ඔහු කියුවා. එයිට අමතරව ඔහුගේ පුතා දැන් ඉගෙන ගන්නේ මොනවාද යනාදී වශයෙන් විස්තරයකුත් කෙරුවා. මාගේ ජීවිතය මොන වගේද, දරුවන් මොනවාද කරන්නේ යනාදී කිසිවක් ඇසුවෙත් නැහැ, මා කීවෙත් නැහැ. පොරොන්දු වූ පරිදි, ඒ සති අන්තයේ හෝ එයින් පසුව හෝ ඔහු මා හමු වන්නට ආවේත් නැහැ."}
{"text": "Chamila Karawita reporting from Karachi\nපාකිස්තානු ආරම්භක පිතිකරුවන් යුගලයක් වාර්තා කරන ලද දෙවැනි හොඳම සම්බන්ධතාවය, පළමු ටෙස්ට් තරග දෙක ඇතුළත ශතක 2 ක් වාර්තා කළ ලොව 9 වැනි පිතිකරුවා සහ පළමු ටෙස්ට් ඉනිම 3 ඇතුළත ලොව වැඩිම ලකුණු ලාභී පිතිකරුවන් අතර තෙවැනි පිතිකරුවා බවට අබීඩ් අලී පත්වීම ආදී පිතිකරණ අංශයේ ජයග්රහණ රැසක් වාර්තා වුණු කරච්චි ටෙස්ට් තරගයේ තෙවැනි දිනය වූ අද (21 දා) හිතැති පරිදි ලකුණු රැස් කළ සත්කාරක පාකිස්තානු පිල දිනය අවසනදී දෙවැනි ඉනිම සඳහා කඩුලු 2 ක් දැවී ලකුණු 395 ක් ලබා ගැනීමට සමත්විය.\nපළමු දින 2 කට හාත්පසින්ම වෙනස්ව පිතිකරුවන්ගේ රජ දහනක් බවට පත් වූ කරච්චි තණතීරුවේදී පන්දුවට පහර දුන් අබීඩ් අලී සහ ශාන් මසූඩ් එක්ව පළමු කඩුල්ල වෙනුවෙන් එක් කරන ලද ලකුණු 278 ක වාර්තා ගත සම්බන්ධතාවය හේතුවෙන් තෙවැනි දිනය අවසන් වන විට ශ්රී ලංකාවට එරෙහිව ලකුණු 315 ක වාසියක් අත්කර ගැනීමට පාකිස්තානු කණ්ඩායමට හැකියාව ලැබිණ.\nපළමු දින දෙකේදී වේග පන්දු යවන්නන්ට සහයෝගය හිමි වුණත් අව් රශ්මිය පැමිණීමත් සමඟ ක්රමයෙන් පිතිකරුවන්ගේ රජ දහනක් බවට පත්ව තිබෙන කරච්චි තණතීරුවේදී දිනය නිමා වන විට කඩුල්ලේ රැඳී සිටි අසාර් අලී ලකුණු 57 ක් සහ බාබර් අසාම් ලකුණු 22 ක්ද ලබා තෙවැනි කඩුල්ල වෙනුවෙන් ලකුණු 40 ක සම්බන්ධතාවයක් පැවැත්වූහ.\nදිනයේ සුවිශේෂීම පිතිකරුවා බවට පත්වූ අබීඩ් අලී අද දිනයේදී සුවිශේෂී සංධිස්ථාන කීපයක්ම පසු කර යෑම කැපී පෙනුණි. පූර්විකාවේ සඳහන් කරන ලද වාර්තාවන් වලට අමතරව වසර 150 කට ආසන්න ටෙස්ට් තරග ඉතිහාසයේ පළමු ඉනිම 3 ට ක්රීඩා කරමින් වැඩිම ලකුණු ලද පිතිකරුවන් අතර තෙවැනි ස්ථානය (321) ට පත් පිතිකරුවා බවට පත්වීමටද අබීඩ් අද සමත්විය. එංගලන්ත කණ්ඩායමේ ටිප් පෝස්ට්ර් (355) සහ කොදෙව් කණ්ඩායමේ ලෝරන්ස් රෝව් (336) අබීඩ් ට ඉදිරියෙන් සිටින පිතිකරුවෝ වෙති.\nමුහුණ දුන් 281 වැනි පන්දුවේදී ළහිරු කුමාරගේ පන්දුවක් හමුවේ කඩුල්ල මුවා කිරීමේ වරදට හසුව අබීඩ්ගේ වටිනා ඉනිම ලකුණු 174 කට නිමා වූයේ තම ඉනිම හයේ පහරකින් සහ හතරේ පහර 21 කින් අලංකාර කරගෙන සිටියදීය.\nලකුණු 53 ක් ලබා සිටියදී සිය තෙවැනි දිනය ඇරඹූ පාකිස්තානු ආරම්භක පිතිකරුන් ගොඩනංවන ලද ශතක සම්බන්ධතාවය හේතුවෙන් දැඩි වෙහෙසට පත්ව සිටි ශ්රී ලංකා කණ්ඩායම අතුරින් යම්තාක් දුරට සාර්ථක ප්රතිඵල අත්කර ගැනීමට සමත්වූයේ පළමු ඉනිමේදී සාර්ථකම පන්දු යවන්නා බවට පත්වූ ළහිරු කුමාර පමණි. සමස්ථ දිනය ඇතුළත දැවී ගිය අබීඩ් අලී සහ ශාන් මසූඩ්ගේ කඩුලුවල හිමිකරුවා බවට පත්වූ ළහිරු ලකුණු 88 කට කඩුලු 2 ක් දවාගෙන සිටියි.\nඅද දිනයේදී ශ්රී ලංකා කණ්ඩායමට සිදුවූ ලොකුම අවාසිය වූයේ පාකිස්තානු පිතිකරුවන්ගේ ලකුණු ලබා ගැනීමේ වේගය පාලනය කිරීමට නොහැකි වීමය. ළහිරු කුමාර හැරුණු කොට සෙසු කිසිදු පන්දු යවන්නකුට කඩුල්ලක් හෝ දවා ගැනීමේ අවස්ථාව අහිමිවූ අතරම ලකුණු ලබා ගැනීමේ වේගය පාලනය අතින්ද තරමක් පසුපසින් විය.\n1997 වසරේදී අමීර් සොහෙල් සහ ඉජාස් අහමඩ් එක්ව බටහිර ඉන්දීය කොදෙව් පිලට එරෙහිව කරච්චිහි රැස් කරන ලද ලකුණු 298 ක පළමු කඩුල්ලේ සම්බන්ධතාවයට පමණක් දෙවැනි වූ මසූඩ් – අලී සබඳතාව තේ පානයෙන් පසුව බිඳ දමනු ලැබුවේ ළහිරු කුමාර විසිනි. දිගින් දිගටම කෙටි පන්දු යොමු කළ ළහිරු කුමාරගේ උත්සාහය වූයේ ශාන් මසූඩ්ව පුල් පහරකට පොළොඹවා ගනිමින් දවා ගැනීම විය. ඒ වෙනුවෙන් ෂෝට් ලෙග්, ෆයින් ලෙග් සහ ඩීප් ස්ක්යෙවයාර් ලෙග් ප්රදේශයන්හි පන්දු රකින්නන් යොදවමින් පන්දු යැවූ ළහිරුගේ උත්සාහය සාර්ථක වූයේ මසූඩ් එල්ල කරන ලද පුල් පහර පිත්තේ පිටත දාරයේ වැදී ස්ක්යෙවයාර් ලෙග් කළාපයේ පන්දු රැකි ඕෂද ප්රනාන්දුගේ දෙඅත් අතර සිර වීමෙනි.\nශාන් මසූඩ්ගේ දැවී යෑමෙන් පසු පිටියට පිවිසි අසාර් අලීටද ඒ සැලසුමට අනුවම පන්දු යවනු දැක ගත හැකි විය. බලාපොරොත්තු වූ පරිදිම ෂෝට් ලෙග් හි පන්දු රැකි ඕෂද ප්රනාන්දු අතට දුන් උඩ පන්දුව ගිලිහී නොයන්නට අසාර් අලීගේ ටෙස්ට් තරග දිවියේ 17 වැනි අර්ධ ශතකය ලකුණු 11 කින් නිමාවනු ඇත.\nදැවී යන විට ලකුණු 135 ක් ලබා සිටි මසූඩ් එම ලකුණු සංඛ්යාව සිය ටෙස්ට් තරග දිවියේ ඉහළම ලකුණු සංඛ්යාව ලෙසින් යාවත්කාලීන කර ගත්තේය. හයේ පහර 3 ක් සහ හතරේ පහර 7 ක් ඇතුළත් වුණු එම ඉනිම සඳහා හේ පන්දු 198 කට මුහුණ දී තිබුණේය. අද දිනයේ ශතක ලාභීන් වූ අබීඩ් සහ මසූඩ් ටෙස්ට් තරග දිවියේ වාර්තා කර ඇති ශතක 2 ම ශ්රී ලංකාවට වාර්තා කිරීමට සමත්වීම කැපී පෙනෙයි.\nඅබීඩ් සහ මසූඩ් දෙදෙනා විසින් රැස් කරන ලද මෙම ලකුණු සංඛ්යාව ශ්රී ලංකාවට එරෙහිව කරච්චි ක්රීඩාංගණයේදී පිතිකරුවන් යුගලයක් ඕනෑම කඩුල්ලක් වෙනුවෙන් රැස් කරන ලද ඉහළම ලකුණු සංඛ්යාවේ පැරණි වාර්තාවද බිඳ වැටීම දිනයේ සුවිශේෂී සිදුවීම බවට පත්විය. මීට පෙර එම වාර්තාවට හිමිකම් කියන ලද්දේ යුනිස් ඛාන් සහ ෆයිසාල් ඉක්බාල් එක්ව 2009 වසරේදී 5 වැනි කඩුල්ල වෙනුවෙන් රැස් කරන ලද ලකුණු 174 ක සම්බන්ධතාවය විය.\nලකුණු 53 ක් ලබමින් තෙවැනි දින ඇරඹූ පාකිස්තානුවෝ තරග ආරම්භයේ සිට දිවා ආහාරය දක්වා වූ කාල සීමාවේදී යවනු ලැබූ පන්දුවාර 26 ඇතුළත ලකුණු 118 ක් රැස් කර ගත්තේ ශ්රී ලංකා පන්දු යවන්නන්ට කිසිම අවස්ථාවක් ලබා නොදෙමිනි. ඒ අතර තුර කිසියම් සිදුවූ එකම කැපී පෙනෙන සිදුවීම වූයේ 31 වැනි පන්දුවාරය ක්රියාත්මක කරන ලද ළහිරු කුමාරගේ පන්දුවක් අබීඩ් අලීගේ පසු පාදයේ වැදීම මත කරන ලද ඉල්ලීම පමණි. ප්රධාන විනිසුරු එය නිෂ්ප්රභා කර සිටියද ඉන් සෑහීමකට පත් නොවුණු ශ්රී ලංකා නායකයා තෙවැනි විනිසුරුගේ සහාය අපේක්ෂා කළ නමුදු එය කඩුල්ලට ඉහළින් යන පන්දුවක් බවට පුණරූපණ වලින් පෙනී ගියේය. ඉන් සිදුවූයේ තෙවැනි විනිසුරු විමසීම සදහා ශ්රී ලංකාවට හිමි අවස්ථා 2 න් එක් අවස්ථාවක් අහිමි වීම පමණි.\nශාන් මසූඩ් ට අද දිනය විශේෂත්වයක් ගෙන දුන්නේ දෙවැනි ටෙස්ට් ශතකයත් සමඟ එම අංශයේ ලකුණු 1000 සීමාව ඉක්මවා යෑමට සමත්වීමය. ළහිරු කුමාරගේ පන්දුවකට ලකුණු 2 ක් ලබා ගනිමින් සිය ටෙස්ට් තරග දිවියේ 7 වැනි අර්ධ ශතකය සම්පූර්ණ කරගත් වමත් පිතිකරුවා ළහිරු ක්රියාත්මක කරන ලද ඊළඟ පන්දුවාරයේදී ලකුණක් ලබා ගනිමින් ලකුණු 1000 සීමාව ඉක්මවා ගියේය."}
{"text": "ගසක් කොළක් පෙනෙන තෙක් මානයේ නැති, සැතපුම් සිය ගණනකින් මෙපිට ගංගාවක් හෝ මිරිදිය ජලාශයක් නොමැති ඉරානයේ ඇතැම් නගරවල පුදුමය දනවන කරුණක් දැකිය හැකි ය. එනම් එම නගරවලට අවශ්ය තරමට පිරිසිඳු ජලය ලැබෙන බව ය. මීට වසර තුන්දහසකට පමණ පෙර සිට මැද පෙරදිග කාන්තරබද ජනාවාසවලට පිරිසිඳු ජලය ලබා දීමේ තාක්ෂණ කිහිපයක් පැවතුණි. අදටත් මේ ක්රම මගින් ඔවුන් තම ජල අවශ්යතා සපුරා ගනී. මින් එක් ක්රමයක් වන්නේ ඛනාට් (qanat) උමං මාර්ගයි.\nලෝකයේ බොහෝ ප්රදේශවල මතු පිට ජලය නොමැති වුවත් භූගත ජලය රැඳී පවතී. ඛනාට් උමං මාර්ගයකින් කෙරෙන්නේ ඉහළ භූමියක ඇති මෙම භූගත ජලය ගුරුත්වය යටතේ ඉතා කුඩා ආනතියක් සහිත උමං මාර්ගයක් ඔස්සේ ගොවිබිම් හෝ ජනාවාස කරා රැගෙන ඒමයි. ඛනාට් උමං මාර්ගයක් සෑදීම තරමක් විශාල ආයෝජනයකි. එහෙත් එහි ඵල සියවස් ගණනාවක් හෝ සහශ්රක ගණනාවක් මිනිසා භුක්ති විඳිනු ඇත. මෙහි වියදම සලකන විට මෙවැනි උමගකින් ජලය ලබාගැනීම සඳහා පැවතිය යුතු තත්ත්ව කිහිපයක් පිළිබඳව ද අවධානය යොමු කළ යුතු ය.\nඑනම්, පානීය ජලය සඳහා හෝ කෘෂිකර්මාන්තය සඳහා ප්රමාණවත් විශාල ගංගා හෝ වැව් නොමැති වීම, වර්ෂාපතනයෙන් පොහොසත් කඳුවැටියක් තරමක හෝ ආසන්නයේ තිබීම, මතුපිට ජලාශ හා ඇළ මාර්ගවල ජල ධාරිතාවයට විශාල වශයෙන් බලපෑම් කළ හැකි පරිදි මතුපිට සිදු වන වාෂ්පීකරණය සහිත වියළි දේශගුණය යන කාරණා ය.\nසාමාන්යයෙන් පොළොවේ ඇති භූගත ජල ස්ථරය (water table) පිහිටි පාෂාණ ස්ථරයට (bedrock) ඉහළින් අවසාදිත පාෂාණ අතර පවතී. කඳුකර ප්රදේශයක දී එය පොළොව මතුපිටට ආසන්න වන අතර පහත් බිමක දී වඩා ගැඹුරින් පවතී. මෙම භූගත ජල ස්ථරයේ පිහිටුම භූ විනිවිද රේඩාරයකින් (ground penetrating radar) පහසුවෙන් නිර්ණය කළ හැකි ය. ඉපැරණි පර්සියානු තාක්ෂණවේදීන්ට මේ පිළිබඳව ඉතා ඉහළ දැනුමක් තිබී ඇති බව නව තාක්ෂණය ඔස්සේ කරන ගවේෂණවලින් පැහැදිලි වේ.\nව්යාපෘතියේ මුල් කැණීම් සිදුවන්නේ කඳු බෑවුමේ භූගත ජල ස්ථරයට පහසුවෙන්ම පිවිසිය හැකි ස්ථානයකින් ලිඳක් හෑරීමෙනි. මෙය මූලික ලිඳ හෝ මව් ලිඳ (mother well ) ලෙස හැඳින් වේ. මෙම මූලික ලිඳ තුළින්, ලබා ගත හැකි ජල සැපයුම පිළිබඳව බොහෝ කරුණු සාක්ෂාත් කරගත හැකි ය. ඉන් පසු මුලික ලිඳේ සිට ජනාවාස දෙසට, තරමක් ඈතින් ඊ ලඟ ලිඳ හාරනු ලැබේ. මෙවැනි ලිං කිහිපයක්ම හෑරිය යුතු අතර ඒවා ප්රවේශ කුහර (access shafts) ලෙස හැඳින් වේ. මෙම ප්රවේශ කුහර මගින් ඛානට් උමග කැණීම මෙන්ම එහි නඩත්තුව ද පහසු කරවයි. ප්රවේශ කුහර එකින් එක යා කරමින් ජනාවාසය දෙසට උමග හාරාගෙන එනු ලැබේ. ඉන් අනතුරුව මූලික ලිඳේ පතුළහි සිට ඊට ලඟම පිහිටි ප්රවේශ කුහරයේ පතුළ යාවෙන පරිදි උමං කොටස හාරා ඛානට් වාරි මාර්ගය නිම කරනු ලැබේ.\nඛනාට් උමං මාර්ගයක් මගින් ජලය ලබා ගැනීම දීර්ඝ කාලීනව අගනා ආයෝජනයකි. එසේම එය විශ්වසනීය ජල සැපයුම් ක්රමවේදයකි. ඊට හේතු කිහිපයකි. ඛනාට් ජල උමන් මාර්ග භූ කම්පන, නාය යෑම්, ගං වතුර ආදී ස්වභාවික විපත්වලට එතරම් සංවේදී නොවේ. එසේම එය වර්ෂාපතනය මත රඳා නො පවතී. මේ නිසා දීර්ඝ කාලීන නියගයක දී වුවත් අවශ්ය තරමට ජල සැපයුම පවතී. තවද මෙහි දී විශාල වාරි ව්යාපෘතියක් සිදු නො කරන බැවින් භෞතික පරිසරයට, ජෛව ගෝලයට සහ මතුපිට ජල උල්පත්වලට වන හානිය අවම වේ. ඉරානයේ සහ ඉරාකයේ ඇති ඛනාට් උමං මාර්ගවලින් සැපයෙන ජලය ඉතා පිරිසිඳු, පානීය තත්වයේ පවතී. අවසාදිත පාෂාණ ස්ථරවල ගෙන්දගම් සාන්ද්රණය අධික නම් හෝ බැර ලෝහ ඇත් නම් පමණක් මෙම ජලය භාවිත කිරීම අන්තරාදායක විය හැක. මේ බව රසායනික විද්යාත්මක පර්යේෂණයක් මගින් පහසුවෙන්ම සොයා ගැනීමට පුළුවන.\nවසර දහස් ගණනකට පෙර පටන් පැවත එන තාක්ෂණයක් බැවින් මෙහි අහිතකර ප්රතිඵල ඇත්නම් ඒවා මේ වනවිට මිනිස් දැනුම් සම්භාරයට එකතු වී තිබෙනු ඇත. කෙසේ නමුත් නව පරිසර සහ භූගෝලීය පද්ධතියකට මෙවන් ක්රම වේදයක් හඳුන්වා දීමේ දී, මනා ශක්යතා අධ්යයනයකින් පසු ඉතා කල්පනාකාරීව ව්යාපෘතිය සැලසුම් කළ යුතු ය.\nලංකාවේ මධ්යම කදුකරයේ නැගෙනහිර බැවුම්වල ඇති බදුල්ල, මොණරාගල වැනි දිස්ත්රික්කවල මේ ක්රමවේදය යොදා ගැනීම සඳහා අධ්යනයක් කිරීමට අපි යෝජනා කර සිටිමු. එසේම උතුරු මැද පළාතේ ඇති හුදෙකලා කඳු ගැට ආශ්රිතව ද ඛානට් උමං මගින් ජලය ලබා ගැනීමේ ශක්යතාවයක් පැවතිය හැක. එකවරම මෙගා ව්යපෘතිවලට ආයෝජනය නොකර මෙවැනි කුඩා පරිමාණ ක්රමවේද කෙරේ අවධානය යොමු කිරීම සමහර විට ඉතා සුබදායක ප්රතිඵල අත් කර දෙනු ඇත."}
{"text": "The Whispers පළමුවෙනි කතා මාලාවේ 5 වන වන කොටසයි මේ . පහුගිය කොටස බලපු නැති අයට මන් කතාව ටිකක් කියන්නම්.\nමින්ක්ස් හෙන්රිව ඩ්රිල්ගේ තවත් භයානක සෙල්ලමකට යවනවා. එයා යන්නේ හාබර් පොයින්ට් එක ඇතුලට. ලැබුණු තොරතුරුත් එක්ක ෂෝන් හාබර් පොයින්ට් එකට එයි කියන මතෙත් එක්ක වෙස් හා ක්ලෙයාර් එහෙට යනවා. එහෙදි එයාල ෂෝන්වයි ඩොක්ටර්වයි අල්ලගන්නවා. මේ අතරේ හාබර් පොයින්ට් එකේ අය ප්රතික්රියාකාරකය වැඩි උෂ්ණත්වයකට පත්වෙලා කියල හොයාගන්නවා. ඒ අනුව එයට පිලියමක් විදිහට ප්රතික්රියාකාරකය දෙසට පයිප්ප හරහා ජල ගැලීමක් කරන්න සැලසුම් කරනවා. මේ අතරේ ක්ලෙයාර් දැනගන්නවා හෙන්රි එහෙ පයිප්පයක් ඇතුලේ ඉන්නේ කියල. වෙස්ගේ උදව් ඇතුව ක්ලෙයාර් හෙන්රිව බේරගන්න යනවා. එත් ක්ලේයාර්ට හෙන්රිව බේරගන්න බැරිවෙනවා. හෙන්රිව වතුරට අහුවෙන්න මොහොතක් තියල ෂෝන් ඇවිත් එයාව බේරාගන්නවා. වෙලාවට වතුර ප්රතික්රියාකාරකයට යවල සිසිල් කරන්න බැරි වුන නිසා එය පුපුරනවා. එත් ඒ පිපිරීම ඉබේම ආපස්සට ගැනෙනවා. ක්ලෙයාර්,ෂෝන් හා හෙන්රි කරදරයක් නැතුව එලියට එනවා. ඊටපස්සේ හෙන්රිගේ කන් ඇහෙනවා කියල ක්ලෙයාර් දැනගන්නවා. ඒ වගේම එයා ඩ්රිල්ගේ රහස එලි කරනවා.\nඔන්න ඔහොමයි පහුගිය කොටසේ වුනේ. අද කොටස තවත් ලස්සනයි. මට විශ්වාසයි මේ කොටස ඔයාල බැලුවහමනම් ඊලග කොටස එනකන් බලන් ඉන්න එක ඔයාලට ගොඩක් අමාරුවෙයි 😀\nමේ කොටස ගැනත් පොඩි විස්තරයක් දෙන්නම්. වෙස් හා ක්ලෙයාර් ෂෝන්ගෙන් ප්රශ්න කරනවා. එත් ෂෝන්ට කිසිම මතකයක් නෑ . එයාව ප්රශ්න කරන්නේ බහුරේඛන උපකරණයකට සම්භන්ධ කරලා. එක වරම ෂෝන්ගේ බහුරේඛනයේ අමුතු දෙයක් වෙනවා. ඒ සටහන මොකද්ද කියල වෙස් හොයනවා. මේ අතරේ ක්ලෙයාර් ෂෝන්ගෙන් ඊලග විනාශය ගැන හෝඩුවාවක් දැනගන්නවා. එයා ඒක මොකද්ද කියල හොයනවා .ඩ්රිල්ගේ මීලග ඉලක්කය මොකක්ද? වෙස් සටහන ගැන හොයාගනීද? අද කොටසින් බලන්නකෝ."}
{"text": "ඇස්බැස්ටස් යනු කාලයක් තිස්සේ ශ්රී ලංකාව පුරා වඩාත් ප්රචලිත ඉදිකිරීම් ද්රව්යයකි. ඇස්බැස්ටස් භාවිතයේ පහසුවත්, සහැල්ලු වීමත්, මිලෙන් අඩු වීමත් මෙසේ ප්රචලිත වීමට හේතු වී තිබෙනවා.\nනමුත් ශ්රී ලාංකිකයන් ලෙස අප බොහෝ දෙනෙක් නොදන්නා දෙයක් වන්නේ අස්බැස්ටස් යනු ලෙව පුරා රටවල් ගනනාවක භාවිතය තහනම් කර ඇති අතිශය පිළිකා කාරක සහ සෞඛයයට අහිතකර ද්රව්යයක් බවයි. ලෝක සෞඛ්ය සංවිධානයේ දත්ත වලට අනුව 2004 වසරේදී පමණක් ලොව පුරා 107000 ක් දෙනා ඇස්බැස්ටස් හා සම්බන්ධ රෝගී තත්වයන් නිසා මිය ගොස් තිබෙනවා.\nමොනවද මේ ඇස්බැස්ටස් කියන්නේ?\nඇස්බැස්ටස් කියල කියන්නේ සමහර රටවල පොළොවේ ස්වභාවිකව සෑදෙන ඛණිජ වර්ගයක්. 1950 වසරේ සිට පමණ ඇස්බැස්ටස් ලොව පුරා ප්රචලිත වුනේ ගොඩනැගිලි ඉදිකිරීමේ ද්රව්යයක් ලෙසයි. ශ්රී ලංකාවේද ඇස්බැස්ටස් 90 දශකයේ මුල සිට බොහෝ සෙයින් ප්රචලිත වූයේ වහල සෙවිලි තහඩු ලෙසයි.\nඇස්බැස්ටස් වර්ග\nලොව පුරා ඇස්බැස්ටස් වර්ග ගනනාවක් භාවිතයේ තිබුණත් වඩාත් බහුලව හමුවන්නේ ප්රධාන වර්ග දෙකක් පමණයි. ඒවා නම් සුදු ඇස්බැස්ටස් (ක්රයිසොටයිල්) හා නිල් ඇස්බැස්ටස් (ක්රොසිඩොලයිට්) යන වර්ග දෙකයි. මේවායින් නිල් ඇස්බැස්ටස් වර්ශ 1997 සිට ලංකාවේ භාවිතය තහනම් කර තිබෙනවා. මීළඟ වසරේ සිට ලංකාවේ තහනම් වීමට නියමිතව තිබුනේ සුදු ඇස්බැස්ටස් ලෙස හැඳින්වෙන ලංකාවේ සෑම තැනකම පාහේ හමුවන සෙවිලි තහඩු නිර්මාණය සඳහා යොදා ගන්නා ඇස්බැස්ටස් වර්ගයයි.\nඇස්බැස්ටස් භයානක වන්නේ කොහොමද?\nඔබ අවට පරිසරයේ ඇස්බැස්ටස් අඩංගු නිෂ්පාදන කෙතෙකුත් හමුවනවා ඇති. නමුත් මේවා ඔබේ සෞඛ්යයට හානිකරන්නේ යම් ආකාරයකින් ඒ ද්රව්ය සාදා ඇති ඇස්බැස්ටස් අංශු පරිසරයට නිකුත් වුවහොත් පමණයි. එමනිසා ඇස්බැස්ටස් අඩංගු ද්රව්ය කැඩීම්, බිඳීම් හා කැපීම් වලට භාජනය නොකර තබා ගැනීම වැදගත්. මෙම ඇස්බැස්ටස් අඩංගු ද්රව්ය කැඩීම්, බිඳීම් හා කැපීම් වලට ලක් වන විට ක්ෂුද්ර ඇස්බැස්ටස් කෙඳිති අවට වාතයට මුසුවන අතර මෙම කෙඳිති ශ්වසන මාර්ගය තුලට ඇතුලු වූ පසු නොයෙකුත් භයානක රෝගාබාධ වැළඳීමේ සම්භාවිතාවක් පවතියි. වඩාත් භයානක වන්නේ මෙම රෝගාබාධ බොහොමයක් ඇස්බැස්ටස් වලට නිරාවරනය වී දිගු කලකින් පසුව මතුවීමයි. අතැම් විටෙක මෙම රෝගලක්ෂණ මතුවීමට වසර 30 සිට 60 දක්වා කාලයක් ගතවිය හැකියි.\nඇස්බැස්ටස් නිසා වැළඳෙන රෝගාබාධ මොනවද?\nඇස්බැස්ටස් නිසා වැළඳෙන රෝග බොහෙමයක් මාරාන්තික වන අතර ඒවා සියල්ල ශ්වසන පද්ධතිය ආශ්රිතව වැළඳෙන ඒවා වෙයි. පහත දැක්වෙන්නේ එවන් ප්රධාන රෝග කිහිපයකි.\n1. මීසොතලියොමා – උරස් සහ උදර කුහරය වෙන් කරන ප්රාචීරය හා සම්බන්ධ තුනී පටලමය පටකයක් වන මීසොතෙලියම ආශ්රිතව හට ගන්නා පිළිකාවකි. ප්රතිකාරයක් නොමැත.\n2. ඇස්බැස්ටස් ආශ්රිත පෙනහලු පිළිකා – පෙනහළු ආශ්රිත ශ්වාස නාලිකා තුල ඇස්බැස්ටස් කෙඳිති තැන්පත් වීමෙන් මෙම පිළිකා හට ගනී. දුම්බීම නිසා හට ගන්නා පිළිකා තත්ත්වයනට සමානය.\n3. ඇස්බැස්ටොසිස් – ඇස්බැස්ටස් කෙඳිති වලට තදින් නිරාවරනය වීම නිසා මෙම රෝගය ඇතිවේ. මෙහිදී පෙනහළු වල පටක විනාශවී පරිමාව අඩුවීමෙන් හුස්ම ගැනීමේ අපසුතා ඇතිවේ.\n4. ප්ලූරා පටලයේ ඝණවීම් – පෙනහළු වටා ඇති ආරක්ෂක පටලය වන ප්ලූරා පටලය ඇස්බැස්ටස් කෙඳිති තැන්පත් වීම නිසා ඝණ තත්වයකට පත්වන අතර මේ නිසා පෙනහළුවල ක්රියාකාරීත්වයට බාධා ඇතිවී හුස්ම ගැනීමේ අපහසුතා ඇතිවේ.\nමෙම සෞඛ්යමය හේතූන් මත් පදනම් වෙමින් දැනට රටවල් 50 කට ආසන්න ප්රමාණයක් ඇස්ඉබැස්ටස් භාවිතය තහනම් කිරීමටත් සීමා කිරීමටත් පියවර ගෙන තිබේ. එමෙන්ම එම රටවල ඇසබැස්ටස් ආශ්රිත ද්රව්ය ආරක්ෂිතව ඉවත් කිරීම සඳහා විශේෂිත පුහුණුව ලත් කණ්ඩායම් සේවයේ යොදවා ඇත. ඔවුන් විශේෂ ආරක්ෂිත උපක්රම භාවිතා කරමින් ඇස්බැස්ටස් අඩංගු ද්රව්ය පරිසරයෙන් ඉවත් කිරීමට දායක වේ.\nලංකාවේ තත්ත්වය,\nඇස්බැස්ටස් ලෙව පුරා ඉතා භයානක හා හානිදායී දෙයක් ලෙස පිළීගැණුනද ශ්රී ලංකාවේ ඇස්බැස්ටස් වල හානිදායී බව පිළිබඳ දැනුවත්කම ඉතා අවම මට්ටමක පවතියි. මේ නිසා ඇස්බැස්ටස් ආශ්රිත වැඩකටයුතු වලදී කිසිදු ආරක්ෂිත ක්රයාමාර්ගයක් අනුගමනය කරන බවක් පෙනෙන්නට නැත. මෙය ඉතා බැරෑරුම් ලෙස සැලකිය යුත්තක් වන අතර ඇස්බැස්ටස් තහනම් කිරීමෙන් පමණක් මෙය විසඳිය ඇකි ප්රශ්ණයක් නොවන බව පෙනේ. මීට හේතුව මේ වනවිටත් ලංකාව පුරා ඇස්බැස්ටස් ආශ්රිත නිශ්පාදන බහුලව විසිරී ඇති බැවිනි. එම නිසා ප්රධාන වශයෙන් කල යුත්තේ ලාංකිකයන් මේ ඇස්බැස්ටස් වල භයානක කම පිළිබඳව දැනුවත් කිරීමයි. මෙය පාසැල් මට්ටමෙන්ම ආරම්භ කිරීමට හැකිනම් ඉතා කාර්යක්ෂම බවයි අපේ හැඟීම. නැතහොත් අද රජරට පුරා විසිරී හමුවන වකුගඩු රෝගය මෙන් තවත් වසර කිහිපයකින් ඇස්බැස්ටස් ආශ්රිත රෝග රට පුරා ඉස්මතු වීම නොවැලැක්විය හැකිවනු ඇති."}
{"text": "අනිත් කළා ශිල්පීන් වගේ නවෙයි මම මුලින්ම ජනප්රිය වුනේ බොඳ මිදුම් නව කතාවේ මුල් කවරයෙන්-අංජලී ලියනගේ\nඅපේ රටේ කොයි කවුරුත් ආදරය කරන දක්ෂ ජනප්රිය මෙන්ම ප්රවීණ රංගන ශිල්පිනියක් තමයි අංජලී ලියනගේ කියලා කියන්නේ. ඉතින් පුවත්පතක මුල් කවරය නිරෑපණය කරලා කළා ක්ෂේත්රයට පිවිසි ඇය දැන් නම් අපේ රටේ කවුරුත් දන්න දක්ෂ ජනප්රිය රංගන ශිල්පිනියක් බව අමුතුවෙන් කියන්නට අවශ්ය නැහැ. ඒ වගේම ඇයගේ මුල් කවරය යොවුන් පුවත්පතක පළවෙද්දි ඇය පාසල් ශිෂ්යාවක්. ඉතින් තමන්ගේ රෑපය තියෙන පින්තූරයක් මුල් කවරයේ තියෙද්දි ඒකත් මාර සතුටක් නිසා ඒ ගැන වගේම ඇයගේ අලුත්ම තොරතුරු ගැන කතා බහ කරන්න පහුගිය දවසක පුවත්පතක් විසින් ඇයව කතා බහට එකතු කරගෙන තිබුණා.\nඉතින් ඇය ඉගෙන ගත්තෙ ගල්කිස්ස උසස් බාලිකා විදුහලේ නිසා ඇයගේ මුල්ම ප්රවෘත්ති කවරය පළවෙද්දි ඇය දොළහ වසර ඉගෙන ගනිමින් හිටියා කියලයි ඇය කියන්නේ. ඒ වගේම ඇය දවසක් උසස් පෙළ පන්තියේ ඉඳිද්දි ඇයට විදුහල්පතිනිය කතා කළා කියලා පණිවිඩයක් ලැබුණාලු. ඉතින් ඇය පාසලේ දඟ චරිතයක් නොවුණු නිසා ඇය විදුහල්පති කාර්යාලයට ඊට පෙර කැඳවපු ළමයෙක් නෙමෙයි කියලත් ඇය කියනවා. ඒ නිසා බයෙන් කාර්යාලයට යද්දි මැඩම්ගේ මේසේ උඩ ඇයගේ පත්තර කවරය තිබුණාලු. කොහොම නමුත් ඒ ගැන ඇයගෙන් අහද්දි මැඩම්ට බය වුණු පාර ‘ඒ මම නෙමෙයි’ කියලයි ඇය කියලා තියෙන්නේ. හැබැයි ඇය බොරු කියනවා කියලා මැඩම් දැනගත්ත නිසා ඊට පස්සෙ පාසලෙන් අයින් වෙනකම් පත්තර කවරවලට යන්නෙ නැහැ කියලා ඇය මැඩම්ට පොරොන්දු වුණාලු.\nඒ වගේම ඇය මේ වෙද්දි නිර්මාණ කිහිපයකටම රංගනයෙන් දායක වෙලා තිබුණත් ඇය රඟපෑ මුල්ම චරිතය පුංචි තිරයෙන් දකිද්දි ඒක මාරයි කියලයි ඇය කියන්නේ. ඉතින් ඒ විදිහට මුලින්ම රඟපෑ නිර්මාණය රෑපවාහිනියෙන් දකිද්දි ඒක සප්රයිස් එකක් වුණා කියලත් ඇය කියනවා.\nඒ වගේම වෙන අයට වැඩිපුරම රසික ප්රතිචාර ලැබෙන්නෙ චිත්රපටයකට, ටෙලිනාට්යයකට, වේදිකා නාට්යයකට, එහෙමත් නැත්නම් රෑප රචනාවකට වුනත් ඇයට ලැබුණේ පොත් කවරයකට කියලයි ඇය කියන්නේ. මොකද ඇය තමයි සුජීව ප්රසන්නආරච්චිගේ බොඳ මීදුම් පොත් කවරයේ හිටපු සංසලා. ඒ කාලේ බොඳ මීදුම් නවකතාවට රැල්ලක් හැදිලා තිබුන නිසා ඒ දවස්වල ඇය ගෙදර අය එක්ක නුවරඑළියේ විනෝද චාරිකාවක් ගිහින් හිටිය වෙලාවක ගැහැනු ළමයි වගයක් ඇවිත් ‘ඔයා නේද සංසලා’ කියලා ඇහුවාම ඒක මාරම සප්රයිස් එකක් වුණා කියලත් ඇය කියනවා. ඉතින් ඒක ඇයගේ ජීවිතේ වෙනස්ම අත්දැකීමක් වුණා කියලයි ඇය අවසාන වශයෙන් පවසලා තිබුනේ."}
{"text": "එංගලන්තය සහ අයර්ලන්ත අතර පැවති දෙවැනි එක්දින ජාත්යන්තර ක්රිකට් තරගයෙන් එංගලන්ත කඩුඵ 4 ක ජයක් වාර්තා කරයි. මුලින්ම පන්දුවට පහර දුන් අයර්ලන්ත කණ්ඩායම නියමිත පන්දුවාර පනහ අවසානයේ කඩුඵ 9 ක් දැවී ලකුණු 212 ක් රැස් කළේය. එංගලන්ත පිල පන්දුවාර 32 යි පන්දු 3 කදී කඩුඵ 6 ක් දැවී තිබියදී ලකුණු 216 ක් ලබා ජය වාර්තා කළේය. තරගය එංගලන්තයේ සදම්ටර්න් හිදී පැවැත්විණ.\n- පොදුජන පෙරමුණේ අවසන් ප්රචාරක රැලි තංගල්ලේදී\n- ලොව ප්රධානතම ගුවන් සේවා සමාගම්වල රැකියා කප්පාදුවට"}
{"text": "Skip to main content\nHeader\nSri Lanka Army\nDefenders of the Nation\nසිංහල\nதமிழ்\nADVANCED SEARCH\nSITE MAP\nToggle navigation\nHome\nAbout Us\nSL Army\nCommander of the Army\nEstablishment\nDress Regulation\nService Regulations\nDrill Manual\nArmy Orders\nMedals\nMilitary Hospitals\nVeterans' Page\nHistory\nSL Army History\nPast Commanders\nSpecial Programs\nWelfare and Rehabilitation\nTraining\nSchool Admission\nColombo Defence Seminar\nAir Travel Services\n'Ranaviruwa' Magazine\nField Formations\nSecurity Forces Headquarters (Jaffna)\nSecurity Forces Headquarters (Wanni)\nSecurity Forces Headquarters (East)\nSecurity Forces Headquarters (Kilinochchi)\nSecurity Forces Headquarters (Mullaittivu)\nSecurity Forces Headquarters (West)\nSecurity Forces Headquarters (Central)\nNews\nPhoto Stories\nNews Highlights\nNews Features\nCommander’s Addresses\nNews Archive (2009 - 2015)\nNews Archive (2002 - 2009)\nSituation Reports\nGallery\nImage Gallery\nVideo Gallery\nSports and Athletics\nTenders\nJoin Us\nArmy Life\nOfficers\nOther Ranks\nNon Military Category\nContact\n28th October 2015 15:08:37 Hours\nශ්රී ලංකා යුද හමුදාවේ ආදි විරුවන් වෙත උපහාර පිණිස ජනාධිපති සහ ඒකක වර්ණ පිරිනැමිම\nශ්රී ලංකා යුද හමුදාවේ පැරණිතම ඒකකයක් වන ශ්රී ලංකා පාබල හමුදා රෙජිමේන්තුවේ වසර 134ක කාලයක් විශිෂ්ට සේවාවක් සිදුකර ඇති 1 වන නිත්ය බලඇණිය සහ 2 වන ස්වේච්ඡා බලඇණිය වෙත පිරිනමා ඇති ජනාධිපති වර්ණ හා ඒකක වර්ණ වසර 37 කට පසු හරණය කොට වර්ණ පුනර්ප්රදානය සඳුදා (26) දින පනාගොඩ ශ්රී ලංකා පාබල හමුදා රෙජිමේන්තු මධ්යස්ථානයේ දී සන්නද්ධ හමුදා සේනාධිනායක අතිගරු ජනාධිපති මෛත්රීපාල සිරිසේන මැතිතුමාගේ ප්රධානත්වයෙන් සිදු කෙරිනි. ශ්රී ලංකා පාබල හමුදා රෙජිමේන්තුවේ රෙජිමේන්තු අධිපතිගේ ආරාධනයෙන් මෙම වර්ණ ප්රදානය කිරීමේ උත්සවයට සහ ශ්රී ලංකා පාබල හමුදා රෙජිමේන්තු රණවිරු ස්මාරකය විවෘත කිරීමේ අවස්ථාවට ප්රධාන ආරාධිත අමුත්තා ලෙස සපැමිණි අතිගරු ජනාධිපතිතුමන්ව යුද හමුදාපති ලුතිතන් ජෙනරාල් ක්රිෂාන්ත ද සිල්වා විසින් උණුසුම් අයුරින් පිළිගන්නා ලදි. රෙජිමේන්තුවක් වෙත පිරිනමන ඉහළ සම්මානය ලෙස සැලකෙන මෙම වර්ණ ප්රදානය කිරිමේ උත්සව අවස්ථාවට සිවිල් ආරක්ෂක දෙපාර්තමේන්තුවේ අධ්යක්ෂ ජෙනරාල් චන්ද්රරත්න පල්ලේගම, ගුවන් හමුදාපති එයාර් මාර්ෂල් ජි.පි. බුලත්සිංහල, යුද හමුදාපති ලුතිතන් ජෙනරාල් ක්රිෂාන්ත ද සිල්වා, ආරක්ෂක මාණ්ඩලික ප්රධානී එයාර් චිෆ් මාර්ෂල් කෝලිත ගුණතිලක, ෆිල්ඩ් මාර්ෂල් සරත් ෆොන්සේකා මෙන්ම ජනාධිපතිතුමන් පිළිවෙලින් පැමිණිමට ප්රථම පෙළපාලිය සරඹ භූමිය වෙත ස්ථානගත කරන ලදි. වර්ණ ආරක්ෂක ඛණ්ඩය සඳහා තුර්යවාදක සංඥාව නිකුත් කිරීම, රෙජිමේන්තු සැරයන් මේජර්වරුන් විසින් පැරණි වර්ණ වර්ණ ඔසවන නිලධාරීන් වෙත භාරදීම, වර්ණ ආරක්ෂක ඛණ්ඩය උත්තමාචාරය පුද කිරීම ආදිය සිදු කරමින් හමුදා සම්ප්රදායානුකූලව වේදිකාව සකස්කළ අතර, මෙම අවස්ථාව දැක බලා ගැනීම සඳහා සම්භාවනීය ආරාධිතයින් විශාල පිරිසක් පැමිණ සිටියහ. මෙහි පැමිණි ජනාධිපතිතුමන් වෙත උත්තමාචාර පිරිණැමීමෙන් අනතුරුව පෙළපාලියේ අණදෙන්නා විසින් රපෝර්තු කරන ලද අතර, පසුව ආශිර්වාද පතා කෝට්ටේ ශ්රී කල්යානි ධර්ම ශ්රී සමග්රි සංඝ සභාවේ පූජ්ය ආචාර්ය ඉත්තෑපානේ ධම්මාලංකාර මහානායක තෙරුන් වහන්සේගේ ප්රමුඛත්වයෙන් බෞද්ධ ආගමික වතාවත් ද, කතෝලික, ඉස්ලාම්, හින්දු ආගමික පූජකයින් විසින් එම ආගමික වතාවත් ද සිදු කරන ලදි. ඉන්පසු ලෝක හමුදා ඉතිහාසයේ නම් දැරූ ශ්රී ලංකා පාබල හමුදා රෙජිමේන්තුවේ 1 වන සහ 2 වන බලඇණි වෙත වර්ණ ප්රදානය සහ පුනර්ප්රදානය සිදු කෙරිණ. අතිගරු ජනාධිපති මෛත්රීපාල සිරිසේන මැතිතුමා විසින් ප්රකාශය සිදු කිරීමෙන් අනතුරුව රෙජිමේන්තු අධිපති මේජර් ජෙනරාල් කේ.ඒ.ඩි.ඒ. කරුණාසේකර සහ 1 වන හා 2 වන පාබල බලඇණි අණදෙන නිලධාරීන් විසින් මෙම වර්ණ සුරකින බවට ප්රතිඥාවක් ලබාදෙන ලදී. ඉන්පසුව නව වර්ණ සඳහා පෙළපාලිය විසින් උත්තමාචාර පුද කරන ලද අතර එවිට සියලුදෙනා ආසන වලින් නැගී සිට සිය උත්තමාචාරය පුද කළහ. අනතුරුව ජනාධිපතිතුමන් උත්සව සභාව අමතන ලදි. ‘සේවය කරමි’ ආදර්ශ පාඨය තේමා කරගත් ලංකා පාබල හමුදාව 1881 අප්රේල් 01 වන දින එවකට ලංකාවේ ආණ්ඩුකාරවරයා විසින් ආරම්භ කළ අතර, 1900 වර්ෂයේ දී ලංකා පාබල හමුදාවේ භට පිරිස් දකුණු අප්රිකාවේ බෝයර් යුද්ධයේදී බ්රිතාන්යයට සහය දක්වන ලදි. 1949 ඔක්තෝම්බර් 10 දින ලංකා යුද හමුදාව ආරම්භයත් සමඟ ලංකා යුද හමුදාවේ නිත්ය බලඇණියක් ලෙස 1 වන ලංකා පාබල හමුදා බලඇණිය නැවත නම් කරන ලදි. පසුව වේල්ස්හි කුමරු වන ඇල්බට් එඩ්වඩ් කුමරු ලංකා පාබල රෙජිමේන්තුවේ ප්රථම රෙජිමේන්තු අධිපති බවට පත් වූ අතර, 1751 වසරේ දී බ්රිතාන්ය පාබල බලඇණි වෙත වර්ණ ප්රදානය කිරිමත් සමඟ වර්ණ ප්රදානය ආරම්භ වි ඇත. ලංකා පාබල හමුදාව 1 වන සහ 2 වන ලෝක යුද්ධ සඳහා සහභාගි වී රටට මහත් ආඩම්බරයක් ගෙන එනු ලැබීය. 1954 අප්රේල් මස 21 වන දින ගාලු මුවදොර දී පැවති උත්කර්ෂවත් පෙළපාලියේ දී දෙවන එලිසබත් රැජින වෙතින් ලංකා පාබල හමුදාවේ 1 බලඇණිය රැජින වර්ණ හා රෙජිමේන්තු වර්ණ ද හිමි කර ගන්නා ලදි. එමෙන්ම 1978 වර්ෂයේ දී එවකට අතිගරු ජනාධිපති ජේ.ආර්. ජයවර්ධන මැතිතුමා විසින් 1 වන ශ්රී ලංකා පාබල බලඇණි සහ 2 වන ශ්රී ලංකා පාබල බලඇණිය වෙත ජනාධිපති වර්ණ සහ ඒකක වර්ණ ප්රදානය කෙරින.\nFooter\nPhoto Stories\nNews Highlights\nNews Features\nSituation Reports\nGovernment\nPresident of Sri Lanka\nPresident’s News\nPresidential Secretariat\nMinistry of Defence\nDepartment of Government Information\nDefence\nNational Operation Centre for Prevention of COVID - 19 Outbreak\nOffice of the Chief of Defence Staff\nSri Lanka Navy\nSri Lanka Air Force\nSri Lanka Army Volunteer Force\nGeneral Sir John Kotelawala Defence University\nDefence Services Command and Staff College\nCivil Security Department\nWelfare\nSri Lanka Army Seva Vanitha Unit\nArmy Benevolent Fund\nSERRIC\nAir Travel Services\nRanaviru Apparel\nRanaviru Resource Centre\n© 2020 Sri Lanka Army"}
{"text": "වැලිකඩ බන්ධනාගාරයේ රැඳවියන් ඇතුළු 7 දෙනෙකුට කොවිඩ් නයින්ටීන් වෛරසය වැළඳී ඇති බවට හඳුනාගෙන තිබේ.\nඒ අනුව වැලිකඩ බන්ධනාගාරයේ නිලධාරියෙකුට, සිරකරුවන් දෙදෙනකුට සහ කාන්තා රැඳවියන් සිව් දෙනෙකුට කොවිඩ් නයින්ටීන් වෛරසය ආසාදනය වී ඇත.\nඅහඹු ලෙස සිදු කළ PCR පරීක්ෂණ ප්රතිඵල අනුව මෙම පිරිස ආසාදිතයින් බව තහවුරු වී ඇති බව වාර්තා වේ.\nබන්ධනාගාර කොමාසාරිස්වරයා පැවුසවේ, කාන්තා අංශයේ සියලු සැකකාරියන් PCR පරීක්ෂණ සඳහා යොමු කර ඇති බවයි."}
{"text": "2011 පැමිණි Puss in Boots ඇනිමේෂන් සිනමාපටය කා අතරත් ජනප්රිය උනා. මෙනමින්ම යුත් සුරංගනා කතාවක සඳහන් චරිතය මෙයට පාදක විය. Shrek 2 හරහා ප්රථමයෙන් සිනමාවට ගෙන ආ මෙම චරිතය එහි සාර්ථකත්වය නිසාම මෙලෙස තනි සිනමාපටයකට නැගුණි. එය ලබාගත් සාර්ථකත්වය නිසාම දෙවැන්නක් කරා යාමට ඩ්රීම්වර්ක්ස් නිෂ්පාදකයන් සැලසුම් කර ඇත.\nමේ අනුව මෙය 2018 වසරේ නිකුත් කිරීමට තීරණය කර ඇත. දැනට දක්වා අති පරිදි මෙහි නිල නාමය වන්නේ Puss in Boots 2: Nine Lives & 40 Thieves ය. තවමත් වැඩිදුර තොරතුරු දක්වා නොමැත. නමුත් පළමුවැන්නේ අධ්යක්ෂණයෙන් එක්වුණු Chris Miller මෙවරද අධ්යක්ෂණ කාර්ය කරන බව පවසා ඇත.\nතිරගත වන දිනය 2018 දෙසැම්බර් 21\nමෙතන පහළින් තියන සබැඳුම් වලිනුත් ඔබට මාව හමුවෙන්න පුළුවන්."}
{"text": "මාස ගණනකට පෙර දැනටමත් ඉදිරි PocoPhone ආදර්ශ සමාගම සමග එන බව පවසා තිබේ, එය බව දැන් ස්මාට් ජංගම දුරකතනය උප වෙළෙඳ නාමය මෑත පරීක්ෂණ පෙනේ සියාමි ඔබට මෙම තත්ත්වය තහවුරු කළ හැකිය.\nමෙම POCO මෙතෙක් පමණක් PocoPhone F1 වන බව උපකරණයක් නිකුත් කර තිබේ ස්මාර්ට් ජංගම දුරකථනය මෙම කාර්ය සාධනයක් සහිත විසින් නොව ප්ලාස්ටික් ශරීරය හා අසාමාන්ය මිල කිරීමට ලබා, බැටළු පැටවෙකු ඇඳුම වෘකයා බව පැවසේ.\nචෝදනා PocoPhone F1 Lite දැන් කාර්ය සාධන පරීක්ෂණ GeekBench පෙනී මෙම 660, ගබඩා of RAM සහ 4 GB ක 64 GB ලෙස Snapdragon CPU ඇත බවයි, පද්ධතිය ඇන්ඩ්රොයිඩ් පයි වේ.\nමෙම මොඩියුලය තනි කේන්ද්රීය පරීක්ෂණයෙන් 1341 සහ 4830 බහු කේන්ද්රීය පරීක්ෂණ ලකුණු ලබා ගැනීමට සමත් විය.\nඑය එම ප්රතිපත්තිය POCO පළමු ආදර්ශයක් ලෙස ඇති නම්, ඉඩ ප්ලාස්ටික් ශරීරය ඇත, එබැවින් එය තහවුරු පමණක් බලා සිටිමු නම්, වටිනාකම ඉතා අඩු වනු ඇති බවට විශ්වාස කෙරේ.\nමූලාශ්රය: Gadgets.NDTV"}
{"text": "හිටපු රාජ්ය අමාත්ය විජයකලා මහේස්වරන් මන්ත්රීවරයිට එරෙහිව යාපනය කෝපායි පොලිස් බල ප්රදේශයේදී ඊයේ (09) රාත්රියේ කිසියම් පිරිසක් විසින් පෝස්ටර අලවා ඇති බවට ප්රදේශවාසීන් කියා සිටයහ.\nසිවසේනා සංවිධානය නමින් හැඳින්වෙන සංවිධානය විසින් මෙම පෝස්ටර් අලවා ඇති අතර එම පෝස්ටරයෙන් පෙන්වා දී ඇත්තේ\n‘යාපනය පුන්කුඩතිව්හි ඝාතනය කල විද්යා ඝාතකයින් ආරක්ෂා කල රුපියල් කෝටි 50 කට ඇමති පදවිය අතහැර විජයලකාට කුමන මන්ත්රී පදවිද . යනුවෙනි.\nපුන්කුඩතිව්හි දූෂණය කොට ඝාතනය කරන ලද පුද්ගලයින්ගෙන් ප්රධාන ඝාතකයා වූ ස්විස්කුමාර් නැමත්තා ආරක්ෂා කරමින් කොළඹ දක්වා යෑමට උත්සහ දැරීමට විජයකලා මහේස්වරන් මන්ත්රීවරිය එවකට දැඩි උත්සහයක යෙදුනු බවටත් කිසියම් පාර්ශවයක අවශ්යතාවයන් මත ප්රභාකරන් නැවත අවශ්ය බවටත් ඒ වෙනුවෙන් රුපියල් කෝටි 50 ක මුදලකට ඇමති පදවිය අතහැර දැමූ හෙයින් එවැනි අයෙකුට පාර්ලිමේන්තු මන්ත්රී වරප්රසාද නොලැබිය යුතු බවට සිව සේනා සංවිධානය මගින් අදාල පොස්ටරයෙන් දැනුම් දී ඇති බවට කෝපායි ප්රදේශවාසීන් කියා සිටියහ.\n– වන්නි රොමේෂ් මධුෂංඛ"}
{"text": "ජනාධිපති මෛත්රිපාල සිරිසේන මහතා ජාතිය අමතමින් පසුගියදා සිදු කළ ආන්දෝලනාත්මක කරුණු ඇතුළත් විශේෂ ප්රකාශය පසුගිය බදාදා (22දා) දිනයේදී පොතක් ලෙස රජයේ මුද්රණාලයේදී මුද්රණය වෙමින් පැවැතියදී රජයේ මුද්රණාලයාධිපති ගාමිණී ෆොන්සේකා මහතාට කතාකර ඇති මැතිවරණ කොමසාරිස් මහින්ද දේශප්රිය මහතා එම මුද්රණ කටයුතු සියල්ල වහාම අත්හිටුවන ලෙස දැනුම්දී ඇති බව වාර්තා වෙයි.\nආණ්ඩුවේ ඉහළ පෙළේ සාමාජිකයන් පිරිසක් එම ප්රකාශය මුද්රණය කර රට පුරා බෙදාහැරීම වෙනුවෙන් මුද්රණය කළ යුතු පොත් සංඛ්යාවද රජයේ මුද්රණාලයාධිපතිවරයාට ඉකුත් 22 වැනිදා දැනුම් දී ඇති බවත් ඒ අනුව මුද්රණ කටයුතු ආරම්භ කර ඇති බවත් අනාවරණය වෙයි.\nකෙසේ වෙතත් කිසියම් පාර්ශ්වයක් මේ සම්බන්ධයෙන් මැතිවරණ කොමසාරිස්වරයාට දැනුම් දී ඇති අතර එම පොත රට පුරා බෙදාහැරීමෙන් එක් පාර්ශ්වයකට අගතියක් සිදුවන බවද ඔවුන් පෙන්වා දී ඇත.\nඒ අනුව මැතිවරණ කොමසාරිස්වරයා එදින (22දා) රාත්රියේදීම රජයේ මුද්රණාලයාධිපතිවරයාට දැනුම් දී ඇත්තේ එම මුද්රණ කටයුතු වහාම නතර කරන ලෙසයි.\nජනාධිපතිවරයාගේ එම ප්රකාශය විටින් විට විද්යුත් මාධ්ය හරහා විකාශය කිරීමෙන් එක් පාර්ශ්වයකට අගතියක් සිදුවන බැවින් එය විටින් විට විකාශය අත්හිටුවීමට පියවර ගන්නා ලෙස මීට පෙරද එක්සත් ජනතා නිදහස් සන්ධාන පක්ෂ නායකයන් මැතිවරණ කොමසාරිස්වරයාගෙන්ද ඉල්ලීමක් කර තිබිණි."}
{"text": "බටහිර මතවාදී ආධිපත්යයේ රාමුවක් තුල පිහිටා ඇති අපේ අධ්යාපනය තුලින් බිහිවෙන බටහිර පරමාදර්ශය කොට ගත් උගතුන්ට මෙරට දෙමළ ඉතිහාසය හා දෙමළ ජාතිවාදයේ විකාශනය පිළිබඳ සත්ය වටහා ගැනීමේ හැකියාවක් නැත. ඊට හේතුව වන්නේ එය තේරුම් ගැනීමට අවශ්ය මානසික සංවේදීබව අධ්යාපනය හා ඔවුන් අනුගමනය කරන මතවාද තුලින් මොට කර තිබීමයි. ඔවුන්ට අනුව අපේ රටේ දෙමළ ජාතිවාදයක් හෝ වෙනත් සුළු ජන වර්ගවාදයක් නැත. මේ අයගේ දැක්මට අනුව ඇත්තේ සිංහල ජාතිවාදයකි. මොවුන් සිංහල ජාතිවාදය ලෙස හඳුනාගන්නේ මෙරට ජාතිකත්වය හා ජාතිකත්ව රාමුව තුල ඇති ජාතික මතවාද අනුව සිංහල බෞද්ධ බහුතරයක් ක්රියා කිරීමයි. මේ උගතුන්ට අනුව අධිරාජ්යවාදීන්ගෙන් රට නිදහස් වූ පසු මේ රටට ආවේනික හා රට රටක් ලෙස ගොඩනැගුවා වූ සිංහල බෞද්ධ බහුතරයගේ ජාතික නායකත්වය රටේ රාජ්යත්වයට හා පාලනයට නැවත උරුමකම් කීම, ලෝකය ඉදිරියේ සිංහල බෞද්ධ ජාතික අනන්න්යතාවය විදහා පෑම අනෙකුත් ජනකොටස් වලට කරන අසාධාරනයකි. එමෙන්ම ඔවුන්ට අනුව එය වැරදිය. ඒ අයුරින් ගත් කළ අධිරාජ්යවාදියා රට අත්හැර ගිය පසු ඔහුගේ වහල් සේවකයන්ට අවශ්ය ආකාරයට අධිරාජ්ය වරප්රසාධ තුල සිටිමින් රටේ ජාතික අනන්යතාවය යටපත් කිරීමට ඉඩ නොදීම හා රටෙන් පැත්තකට උරුමකම් කියමින් බෙදුම්වාදී මාර්ගයක ගොස් වෙනම රටක් හැදීමට ඉඩ නොදීමත් අධිරාජ්යවාදීන්ගේ සේවකයන් විසින් ගොතන ලද ව්යාජ දෙමළ නිජබිම් සංකල්පයට එරෙහි වීමත් සිංහල ජාතිවාදයයි. මේ ඔවුන් ලද අධ්යාපනය හා ඔවුන් අනුගමනය කරන බටහිර ගොන් මතවාද වලින් ඔවුන්ගේ මොළ කුරුවල් කර ඇති ආකාරය මිස වෙනත් දෙයක් නොවේ. ලංකාව තුල ඇත්තේ මේ අනුකාරක උගතුන් කියන ආකාරයේ සිංහල ජාතිවාදයක් නොවේ. ඇත්තෙන්ම තිබෙන්නේ සිංහලයාගේ නිවටකමකි. රටක් ලෙස ලොව ඕනෑම රටක් අනුගමනය කරන මූලික රාජ්ය ප්රතිපත්තිවත් හරියට ක්රියාත්මක කරගත නොහැකිව වසර දහස් ගනනක් තිස්සේ තමන් හා තම ආදි පරම්පරා ගනනාවක් විසින් ගොඩනැගූ රට තුල තමන්ම අසරන වී සිටීම වත්මන් සිංහල බෞද්ධයාට අත් වී තිබෙන සැබෑ ඛේදවාචකයයි.\nසුළු ජනවර්ග වල යම් පිරිසක් අනිවාර්ය ලෙසම කැමතිය. ඒ කාරනය අමතක කරමින් බෙදුම්වාදීන්ට දොලපිදේනි දීම ප්රශ්න විසඳීමක් නොව නැති ප්රශ්න ඇති කිරීමකි. මේ රටේ උතුරු හා නැගෙනහිර හැර සෙසු පලාත් වල දෙමළ ජනයාට මෙරට ජාතික අනන්යතාවය ගැටළුවක් වී නැත. කළ යුතුව ඇත්තේ රටේ අනෙකුත් ප්රදේශ වල සිටින දෙමළ ජනයා ජීවත් වන පිළිවෙලට උතුරේත් නැගෙනහිරත් දෙමළ ජනයාට ජීවත් වීමට හැකි බව පෙන්වීමය. ඊලාම්වාදියාට දොලපිදේනි දීම පැත්තක තබා 13 වන ව්යවස්ථා සංශෝධනයද සමගින් පලාත්සභාද අහෝසි කළ යුතුවේ. ඉන්දියාව හෝ බටහිර කියන කියන දේ කිරීමට අප බැඳී සිටිය යුතු නොවේ. බෙදුම්වාදය පරදවා රටේ ජාතිකත්වය සමග එකට සිටින සියළු ජනකොටස් ඒකරාශී කර ගනිමින් අප රටක් ලෙස අළුත් ගමනක් යා යුතුය. එය අපට කළ හැකිය.\nවිශේෂ ලියුම්කරු"}
{"text": "වියලි සහ හානි වූ හිස කෙස් වලට…\n- ඔයාලාට තියෙන්නේ dry and damaged hair එකක් නම් ඔයාලා use කරන shampoo එකේ damaged hair පෝෂණයට අවශ්යවන අමතර proten and moisture අඩංගු දැයි සැලකිලිමත් වන්න ඕනේ. ඒවගේම ඔයාලාගේ හිසකෙස් \"වියලීමට\" හා \"විලාසිතාවන්\" කිරීමට පෙර \"Leave-on\" conditioner එකක් use කරන්න අමතක කරන්න එපා.\n- Protein Treatments- Damaged hair සදහා ඇති ආලේපන use කිරීමේදී, සලකිලමත් වන්න. එහි ඔයාලාගේ hair එකට අවශ්ය වන protein අඩංගු ද කියලා හොඳින් බලන්න. Protein treatment කෙස් වලට ඉතාමත් යෝග්ය සහ damaged hair නැවත පිළිසකර කිරීමට ක්රියා කරනවා. නමුත් එය කෙස් කලබේ ස්වභාවය අනුව වෙනස් වෙනවා.\n- දිනපතා ස්නානයේදී conditioner එකක් use කරන්න.\n- නිතර haircuts වෙනස් කරන්න. එමගින් ද damaged hair කැපීමට ලක්වෙන නිසා, healthy hair එකක් ලබා ගන්න පුළුවන්. නමුත් මතක තබා ගන්න, නිරෝගී කෙස් කලබක් පවත්වා ගැනීමටනම් අඩුම වශයෙන් සති 08ටකට සැරයක්වත් ඔබේ හිස කෙස් අගල් 1/2ක් කැපීම අනිවාර්ය වෙනවා කියලා.\n- Hair dryers සහ ඉතා උණුසුම් iron use කිරීමෙන් වලකින්න. Hair dryers and curling හෝ straightening iron නිසා ඔබේ හිස කෙස් පිළිස්සීමකට ලක් වෙන්න පුළුවන්. ඒ වෙනුවට rollers හෝ coolest setting වලින් hair dryer භාවිත කරන්න.\n- තෙල් සහ විනාකිරි භාවිතය- මුලින්ම olive oil දමා හිසකෙස් පිරිමැද, මෘදු රෙදි කඩකින් ආවරණය කරන්න. මුළු රැයක් මේ විදිහට තියන්න. ඉන්පසු සුදු විනාකිරි වලින් එය සෝදා හරින්න (shampoo වලට කලින් භාවිතා කරන්න, conditioner එකක් සේ). මෙමගින් dandruff අඩු වනවා වගේම ඔයාලාගේ dry hair එකට shine එකක්ද එකතු කරනවා.\n- Mineral oil බිංදු කීපයකින් ඔබේ කෙස් පිරිමදින්න\n- බිත්තර සුදු මද වතුර හා මී පැණි mix කර, ඇල් මැරුණු වතුරෙන් තෙත් කරගත් හිසකෙස් මත ආලේප කරන්න. විනාඩි 10ක් විතර තියලා, සෝදා ඉවත් කරන්න."}
{"text": "කොළඹ ජාතික රෝහලේ බාහිර රෝගී අංශයේ රාත්රී සේවා මුර සඳහා වැඩි වශයෙන් වෛද්යවරු යොමු කිරීම පිළිබඳ සෞඛ්ය අමාත්යංශයේ අවධානය යොමු වී තිබේ.\nසෞඛ්ය සේවා අධ්යක්ෂ ජනරාල් වෛද්ය පාලිත මහීපාල මහතා ඊයේ(20) රාත්රීයේ ජාතික රෝහලේ හදිසි නිරීක්ෂණ චාරිකාවක නිරත වී ඇති බව සඳහන්ය.\nඑහිදී ජාතික රෝහලට හා හදිසි ප්රතිකාර අංශයට දිනපතා රෝගීන් විශාල පිරිසක් පැමිණෙන බවට අනාවරණය වී තිබේ.\nඒ අනුව ඔවුන්ට කඩිනම් සේවාවක් ලබාදීම සඳහා බාහිර රෝගී අංශයේ රාත්රී සේවා මුර සඳහා වැඩි වශයෙන් වෛද්යවරුන් යොමු කරන ලෙස සෞඛ්ය සේවා අධ්යක්ෂ ජනරාල් වෛද්ය පාලිත මහීපාල මහතා ජාතික රෝහලේ අධ්යක්ෂ අනිල් ජාසිංහ මහතාට උපදෙස් ලබාදුන් බව සෞඛ්ය අමාත්යංශය සඳහන් කරයි."}
{"text": "ලංකාවේ සංහිඳියා බලකාය නොදැක්ක බ්රිතාන්ය මන්ත්රී\nශ්රි ලංකාව එරෙහිව ප්රකාශ කොට ඇති අසත්ය යුධ අපරාධ චෝදනා අමෙරිකා එල්සත් ජනපදය හා එක්සත් රාජධානිය විසින් ඉවත් කර ගත යුතු බව බ්රිතාන්යයේ කොන්සවේටිව් පක්ෂ පාර්ලිමේන්තු මන්ත්රි බැරන් නෙස්බි (Michael Morris, Baron Naseby) අවධාරණය කරනවා.\nපාර්ලිමේන්තු මන්ත්රිවරයා මේ බව සඳහන් කළේ මානව හිමිකම් සම්බන්ධයෙන් බ්රිතාන්ය පාර්ලිමේන්තුවේ තිබුණු විශේෂ සැසිවාරයක් ආමන්ත්රණය කරමිනි.\n“දරුස්මාන් වාර්තාව හරහා ශ්රි ලංකාවට යුධ අපරාධ එල්ල වෙලා තියනවා. එම චෝදනා එල්ල වුණේ යුද්ධය අවසන් වෙලා වසර දෙකකට පස්සේ. මේ වාර්තාවෙන් කියනවා සිවිල් වැසියන් 40,000ක් මියගියා කියලා. කොපමණ සංඛ්යාවක් මිය ගියාද කියලා සාක්ෂි නෑ. මේ සංඛ්යා ඉදිරිපත් කරන්නේ මානවහිමිකම් සංවිධාන හා දෙමළ ඩයස්පෝරාවේ අය. මොවුන් බොහෝ දෙනෙක් එල්ටීටීඊ සංවිධානයේ ආධාරකරුවන්. ඔවුන් එම සංඛ්යා ඉදිරිපත් කරන්නේ හිටපු අගමැතිවරයාගේද උදව්වෙන් චැනල් ෆෝ නාලිකාව කළ Killing Field කියන වාර්තා චිත්රපටය නිසා. ශ්රි ලංකාව එක්සත් ජාතින්ගේ නියමෙන් සිදු කළ ප්රසිද්ධ නැති වාර්තාවක් මට හම්බවුණා. ඒකේ සඳහන් වෙනවා 2008 සිට 2013 මැයි වෙනතෙක් මියගිය සිවිල් වැසියන් සංඛ්යාව 7721 ක් කියලා. එක්සත් ජාතින්ගේ හිටපු නියෝජිතයා ප්රකාශ කළා 2009 වසරේදි 7000ක් මිය ගිහින් කියලා. ඒවගේම ඔහුගේ අධ්යනයේදි ඔප්පු වෙලා නැහැ ලංකාවේ හමුදාව සිවිල් වැසියන් ඝාතනය කළා කියලා. ඒවගේම බ්රිතාන්ය විශ්වවිද්යාල ආචාර්යවරුන්ගේ සංගමය කරපු අධ්යනයක් මගින් ප්රකාශ කරලා තියනවා. ශ්රි ලංකාවේ හමුදාව සිවිල් වැසියන් ඉලක්ක කරගෙන බර අවි හෝ කාල තුවක්කු ප්රහාර එල්ල කරපු එකට සාක්ෂි නැහැ කියලා. ශ්රි ලංකා රජය දෙමළ සිවිල් වැසියන් ඝාතනය කරලා නෑ. මේ පාර්ලිමේන්තුවට මම කියනවා බ්රිතාන්ය මේ සත්ය තත්ත්වය කෙරෙහි අවධානය යොමු කරන්න කියලා. ඒවගේම ජිනිවා හී මානවහිමිකම් කවුන්සිලයට දන්වන්න මිය ගිය ගණන 7000ක් 8000ක් මිසක් 40,000ක් නොවන බව.”\n“බ්රිතාන්යය රජය දැන ගන්න ඕන මේක එල්ටීටීඊ ත්රස්තවාදීන්ට එරෙහිව කරපු යුද්ධයක් මිස දෙමළ ජනතාවට එරෙහිව කරපු යුද්ධයක් නෙමෙයි කියලා. මම හිතන්නේ අමෙරිකා එක්සත් ජනපදය හා බ්රිතාන්ය මූලික වෙල ශ්රි ලාංකික ජනතාව හා එහි ආයකයින් පිට පටවලා තියන යුධ අපරාධ චෝදනා වලින් ඔවුන් නිදහස් කරන්න ඕන,” මන්ත්රිවරයා පවසා සිටියා."}
{"text": "Home / ඇහැ ගැටෙන මානයේ /\nමුතුරජවෙළ අභය භූමියට අක්කර 400ක නිවාස ව්යාපෘතියක්\n2018-03-21 09:38:00  ★ 117\nශ්රී ලංකාවේ ඉතා ම වැදගත් තෙත් බිම් පද්ධතියක් වන මුතුරාජවෙළ අභය භූමියේ අක්කර 406 ක භූමි ප්රදේශයක් ගොඩ කර නිවාස සංකීර්ණයක් ඉදි කිරීමට මැල්වත්ත ප්රොපටි ඩිවලොප්මන්ට් නමැති පුද්ගලික සමාගමට ගොවිජන සේවා දෙපාර්තමේන්තුවෙන් අවසර ලබා දී තිබේ. මෙම සමාගම ගොවිජන සේවා දෙපාර්තමේන්තුවේ ගම්පහ දිස්ත්රික්, සහකාර කොමසාරිස්ගේ සහයෝගය හා මඟපෙන්වීම යටතේ මෙම ව්යාපෘතිය සඳහා ගොවිජන සේවා කොමසාරිස්වරයාගේ අනුමැතිය ලබා ගෙන ඇත. ඒ අනුව වත්තල ප්රාදේශීය ලේකම් කොට්ඨාශයට අයත් 165ඒ තුඩුව - බෝපිටිය හා 166ඒ කුංජවත්ත යන ග්රාම නිලධාරී වසම් දෙකෙහි ව්යාප්තව ඇති අභය භූමියට අයත් පුරන් වූ කුඹුරු ඉඩම් ලෙස පවතින තෙත් බිම් ගොඩ කිරීම සඳහා පර්චසයකට රුපියල් පන්සියය බැගින් පර්චස් 65102 ක් සඳහා රුපියල් 3,25,51000 ක මුදලක් මෙම සමාගමෙන් ගොවිජන සේවා දෙපාර්තමේන්තුව වෙත ගෙවා තිබේ. මේ සියල්ල සිදු කර ඇත්තේ නීති විරෝධී ලෙස ය.\nමුතුරාජවෙළ ලංකාවේ විශාලත ම වෙරළාශ්රිත ලවණ වගුරු බිමයි. කැලණි ගඟේ සිට මීගමුව කලපුව දක්වා විහිදී ඇති මෙහි බටහිර මායිම මුහුදු තීරය වන අතර නැඟෙනහිර මායිම මීගමුව - කොළඹ ප්රධාන මාර්ගයයි. නාගරික හා කාර්මික ප්රදේශ ගණනාවක් පුරා ව්යාප්තව ඇති මෙම තෙත් බිම වගුරු පරිසර හා කඩොලාන පරිසර වලින් සමන්විත වේ. අතීතයේ සශ්රීක කුඹුරු යායක් ලෙස ප්රචලිත වූ මෙය මුතු මෙන් වටිනා සහල් ලබා දුන් රජුට අයත් වෙල් යාය නිසා මුතුරාජවෙළ නම් වූ බව ජනශ්රැති වල සඳහන් වේ.\nඕලන්ද යුගයේ දී කැලණි ගඟේ සිට භාණ්ඩ ප්රවාහනය සඳහා මීගමුව - කොළඹ මාර්ගයට සමාන්තර ව මීගමු කලපුව දක්වා මුතුරාජවෙළ වෙල් යාය හරහා ඇළ මාර්ගයක් සකස් කර ඇත. එය ඕලන්ද ඇළ ලෙස හැඳින්වේ. පසුව ඉංගී්රසීන් විසින් භාණ්ඩ ප්රවාහනය විධිමත් කිරීම සඳහා කැලණි ගඟේ සිට මුහුදු වෙරළට සමාන්තරව මුතුරාජවෙළ වෙල් යාය හරහා මීගමුව කලපුව දක්වාත් එතැන් සිට පුත්තලම දක්වාත් හැමිල්ටන් ඇළ සකසන ලදී. මෙහි ප්රතිඵලයක් ලෙස ලවණ ජලය මුතුරාජවෙළට ගලා ඒම සිදු වීම නිසා වී වගාවට නුසුදුසු තත්ත්වයක් උද්ගතවී ගොවිතැන අභාවයට පත් වී ඇත. වඩදිය අවස්ථාවේ දී ලවණ ජලය ගලා ඒම පාලනය කිරීම සඳහා හැමිල්ටන් ඇළ හා ඕලන්ද ඇළ යා කරමින් දොරටු සහිත කුඩා ඇළ මාර්ග 20 කට අධික ප්රමාණයක් සකස් කළ ද ඉන් ප්රතිඵලයක් ලැබී නැත. මේ නිසා මෙම තෙත් බිම් පද්ධතිය ලවණ වගුරු පද්ධතියක් බවට ක්රමයෙන් පරිවර්තනය වී ඇත.\nමේ හේතුව නිසා බොහෝ දෙනෙකු හෙක්ටයාර 3068 ක භූමි ප්රදේශයක් පුරා ව්යාප්තව ඇති මුතුරාජවෙළ වගුරු බිම වැඩකට නොමැති හිස් භූමියක් ලෙස සලකයි. සමහරුන් මෙම ප්රදේශය ගොඩකර නිවාස යෝජනාක්රම ක්රියාත්මක කිරීමට පිඹුරුපත් සැකසූහ. තවත් සමහරු කර්මාන්තපුරයක් බවට පරිවර්තනය කිරීමට ව්යාපෘති වාර්තා සකස් කළහ. 1965 වසරේ දී පැවති රජයේ සැලැසුම වූයේ මුතුරාජවෙළ තෙත් බිම ගොඩකර කොළඹ පැල්පත්වාසීන් මේ ප්රදේශයේ පදිංචි කිරීමට ය. නමුත් පරිසරය පිළිබඳ ව අවබෝධයක් ඇති සුළු පිරිසකගේ මඟපෙන්වීම යටතේ මෙම තෙත් බිමේ පාරිසරික හා ජෛව විද්යාත්මක වටිනාකම අවබෝධ කර ගෙන එය තිරසර ලෙස භාවිතයට ගත යුතු ආකාරය පිළිබඳ ව සැලැසුම් සකස් කෙරිනි. 1991 වසරේ දී මහ කොළඹ ආර්ථික කොමිසම මඟින් සකස් කළ මෙම සැලැසුමට 1992 වසරේ දී රජයේ අනුමැතියට යටත් ව ක්රියාත්මක කිරීමේ අවකාශය හිමි විය. මෙය මුතුරාජවෙළ හා මීගමුව කලපු මහ සැලැසුම නම් වේ. 1994 වසරේ දී මධ්යම පරිසර අධිකාරියේ, තෙත් බිම් සංරක්ෂණ ව්යාපෘතිය මඟින් මුතුරාජවෙළ හා මීගමුව කලපුව සඳහා සංරක්ෂණ හා කළමනාකරණ සැලැසුමක් ද සකස් කෙරිණි.\nමෙම සැලැසුම්වලට අනුව මුතුරාජවෙළ කොටස් තුනකට වෙන් කරන ලදී. එනම් කොළඹ ආශ්රිත දැඩි නාගරික සීමාවේ පිහිටි තෙත් බිම් ප්රදේශය උප කාර්මික කලාපය ලෙසත්, මීගමුව කලපුව ආශ්රිතව පිහිටි කොටස මුතුරාජවෙළ අභය භූමිය ලෙසත්, ඒ අතර කොටස ස්වාරක්ෂක කලාපය හෙවත් ප්රේරක කලාපය ලෙසත් වෙන් කෙරිණි. ස්වාරක්ෂක කලාපය වෙන් කිරීමේ අරමුණ වූයේ උප කාර්මික කලාපය හා අභය භූමිය අතර ඝට්ටනයන් අවම කිරීමට ය.\nමෙම සැලැසුමට අනුව යෝජනා කෙරුණු අභය භූමිය ප්රකාශයට පත් කිරීම සිදු කෙරුණේ වන සත්ත්ව හා වෘක්ෂලතා ආරක්ෂක ආඥා පනතට අනුව යි. මේ පනතේ 2(2) උප වගන්තියට අනුව 1996 ඔක්තෝම්බර් මස 31 වන දින අංක 947/13 දරන අති විශෙෂ ගැසට් පත්රයට අනුව තෙත් බිමේ හෙක්ටයාර 1028.62 ක භූමි ප්රදේශයක් මුතුරාජවෙළ අභය භූමිය ලෙස ප්රකාශයට පත් කෙරිණි. මීට අමතරව ජාතික පාරිසරික පනතේ 24 ඇ හා 24 ඈ උප වගන්තිවලට අනුව මුතුරාජවෙළ ස්වාරක්ෂක කලාපය ලෙස වෙන් කළ තෙත් බිම් ප්රදේශය ලංකාවේ ප්රථම පරිසර ආරක්ෂණ ප්රදේශය ලෙස ප්රකාශයට පත් කෙරිණි. ඒ 2006 ඔක්තෝම්බර් මස 13 වැනි දින අංක 1466/26 දරන ගැසට් නිවේදනය මඟිනි. මෙම ගැසට් නිවේදනයෙන් ස්වාරක්ෂක කලාපයේ තෙත් බිම් හෙක්ටයාර 206.678 ක් මුතුරාජවෙළ පරිසර ආරක්ෂණ ප්රදේශය ලෙස ප්රකාශයට පත් කර තිබේ.\nමෙම තෙත් බිම් පද්ධතිය සංරක්ෂණය සඳහා සැලැසුම් සකස් කිරීමට ප්රථම 1989 වසරේ දී සකස් කෙරුණු ආසියානු තෙත් බිම් නාමාවලියේ ජාත්යන්තරව වැදගත් වන ලංකාවේ තෙත් බිම් 41 අතුරෙන් එකක් ලෙස ද මෙම වගුරු බිම නම් කෙරිණි. එපමණක් නොව මෙය ලංකාවේ ප්රමුඛ තෙත් බිම් පද්ධති 12 න් එකක් ලෙස ද හඳුනාගෙන තිබේ.\nහෙක්ටයාර 3164 ක් වන මීගමුව කලපුව හා සම්බන්ධ මුතුරාජවෙළ තෙත් බිම මේ ආකාරයට ආරක්ෂා කිරීමට හේතුව මෙහි පාරිසරික හා ජෛව විද්යාත්මක වටිනාකමයි. නාගරික ප්රදේශ ගණනාවක් ඇතුළුව විශාල ප්රදේශයක් ගංවතුර උවදුරින් ආරක්ෂා කරමින් වැසි ජලයේ අතිරික්තය රඳා සිටීම, අවට ප්රදේශයේ භූගත ජල මට්ටම ඉහළ අගයක පවත්වාගෙන යැම, වැසි ජලයේ රොන් මඩ ආදිය තැන්පත් කර ගෙන ජලය පිරිසිදු තත්ත්වයට පත් කිරීමට අමතර ව නාගරික ප්රදේශයේ අධික කාබන්ඩයොක්සයිඩ් මට්ටම යාමනය කිරීම, පරිසර උෂ්ණත්වය ප්රශස්ත මට්ටමක පවත්වාගෙන යැම ආදී ප්රයෝජන රාශියක් මෙම තෙත් බිමෙන් ඉටු වේ.\nගොවිජන සේවා කොමසාරිස්තුමා විසින් වන සත්ත්ව හා වෘක්ෂලතා ආරක්ෂක ආඥ පනත, ජාතික පාරිසරික පනත හා පුරාවස්තු ආඥ පනත යන පනත් තුනම උල්ලංඝනය කරමින් මුතුරාජවෙල අභය භූමියේ අක්කර 406 ක් ගොඩකර නිවාස ව්යාපෘතියක් ක්රියාත්මක කිරීම සඳහා අනුමැතිය ලබාදී ඇති බවය. මීට එරෙහිව වගකිවයුතු සියලු පුද්ගලයන්ට එරෙහිව නීතිමය ක්රියාමාර්ග ගත යුතුය.\nමුතුරාජවෙළ අභය භූමිය ගොඩකර ගොඩනැඟීමට යෝජිත නිවාස ව්යාපෘතිය වහා ම නතර කිරීමට පියවර ගෙන මුතුරාජවෙළ තෙත් බිම් පද්ධතියේ රැකවරණය කඩිනමින් තහවුරු කරන ලෙස අපි ඉල්ලා සිටිමු. ඒ සඳහා 2006 වසරේ දී සකස් කරන ලද ජාතික තෙත් බිම් ප්රතිපත්තිය හා උපායමාර්ගික සැලැසුමට අනුව ක්රියාමාර්ග ගෙන තෙත් බිම් සංරක්ෂණයට අවශ්ය නීති රීති හා පරිපාලන ව්යහයක් සකස් කර ක්රියාවට නැංවිය යුතු ය. එමගින් සමාජ ආරක්ෂණය තහවුරු කළ යුතු ය. එසේ නොමැති ව නව ලිබරල් ආර්ථික සැලැසුම් ක්රියාත්මක කිරීම සඳහා ආයෝජකයන්ට අවශ්ය පරිදි සියලු සමාජ ආරක්ෂණ අණ පනත් ජනතා විරෝධී ලෙස සංශෝධනය කර රටේ ජනතාවගේ ඉඩම් ඇතුළු ස්වාභාවික සම්පත් විවෘත ආර්ථික ක්රියාවලිය සඳහා යෙදවීම වහා ම නතර කළ යුතුව ඇත.උපුටා ගැනීම දිවයින පුවත් පත ඇසුරෙනි\nඇහැ ගැටෙන මානයේ 2018-03-21 09:38:00\nඇහැ ගැටෙන මානයේ 2018-02-26 11:35:00\nඇහැ ගැටෙන මානයේ 2018-01-19 10:12:00\n2018-04-26 02:29:00\n2018-04-26 02:15:00\n2018-04-26 02:07:00\n2018-04-26 02:01:00\n2018-04-26 01:59:00\n2018-04-26 01:20:00\n2018-04-26 01:13:00\n2018-04-26 12:34:00\n2018-04-26 12:31:00\n2018-04-26 11:44:00\n2018-04-26 11:42:00\n- සිංහල පුවත්\n- සිංහල ටෙලිනාට්ය\n- ගින්දර වීඩියෝ\n- ලග්න ඵලාපල\n- රූපලාවන්ය\n- සෞඛය\n- ජෝතිෂ්යය ලිපි\n- නිවාස සැලසුම්\n- වෙනත්\n-\n- සිංහල ලිපි\n- සොදුරු නවාතැන්\n- ලිංගික අධ්යාපනය\n- ජීවීතය සුන්දරද\n- මුළුතැන්ගෙය\n- මවකගේ සිහිනය\n- විද්යාව හා තාක්ෂණය\n- නිරූපිකාවන්\n- සිංහල ගී පදවැල්\n- බොලිවුඩ් පුරවරය\n- හොලිවුඩ් පුරවරය\n- දේපළ ඉඩකඩම් විකිණිමට\n- රථවාහන විකිණිමට\n-"}
{"text": "ලංකා කම්කරු කොංග්රසයේ නායක, හිටපු පළාත් සභා අමාත්ය සෙන්දිල් තොණ්ඩමන් සහ තමිල්නාඩු ප්රාන්ත ප්රධාන අමාත්ය\nඑම්. කේ. ස්ටාලින් විශේෂ හමුවක් ඊයේ (15) සිදුව තිබේ.\nමෙහිදී කම්කරු කොන්ග්රස් නායකයා, තමිල්නාඩු ප්රාන්ත ප්රධාන අමාත්යවරයාට දන්වා ඇත්තේ, පසුගිය සමයේ ලංකාව මුහුණදුන් දුෂ්කරම මොහොතේ තමිල්නාඩු ප්රාන්ත රජය මානුෂීය ආධාර ලබාදෙමින් දැක්වූ සහයට ශ්රී ලංකා ජනාධිපති රනිල් වික්රමසිංහ සිය හදපිරි ස්තූතිය පිරිනැමූ බවය.\nඑසේම සිරිමා - ශාස්ත්රී ගිවිසුම සමයේ මෙරටින් ඉන්දියාවට ගිය දමිළ ජනතාව මුහුණදී ඇති බරපතළ ප්රශ්නයක් වූ එම ජනතාවගේ නිවාස ප්රශ්නය පිළිබඳවද මැදිහත්වීමක් සිදුකිරීමට ලංකා කම්කරු කොංග්රසයේ නායකයා කටයුතු කර ඇති අතර ඒ අනුව ප්රාන්ත රජයේ සහයෙන් එම ජනතාවට නිවාස 650ක් ලබාදීමට කටයුතු යෙදී තිබේ.\nලංකා කම්කරු කොංග්රසයේ නායකයා, මිට ඉහතදී දෙවරක් තමිල්නාඩු ප්රාන්ත ප්රධාන අමාත්ය එම්. කේ. ස්ටාලින් හමුව තිබිණ."}
{"text": "ශ්රී ලංකා ක්රිකට් කණ්ඩායමේ වත්මන් අර්බුදකාරී තත්ත්වය හමුවේ ක්රිකට් තේරීම් කමිටුවේ සභාපති සනත් ජයසූරිය මහතා ඇතුළු පංච පුද්ගල ක්රිකට් තේරීම් කමිටුව ඊයේ (29) දිනයේ ඉල්ලා අස් වී තිබේ.\nහිටපු ශ්රී ලංකා ක්රිකට් නායක සනත් ජයසූරිය මහතාගේ සභාපතීත්වයෙන් යුත් ශ්රී ලංකා ක්රිකට් තේරීම් කමිටුවේ අනෙකුත් සාමාජිකයන් වන අසංක ගුරුසිංහ, රොමේෂ් කලුවිතාරන, එරික් උපශාන්ත සහ රන්ජිත් මධුරසිංහ යන මහත්වරුන් ද සනත් ජයසූරිය මහතා සමගින් සිය ඉල්ලා අස්වීම ක්රීඩා අමාත්ය දයාසිරි ජයසේකර මහතා වෙත බාර දී ඇත.\nශ්රී ලංකා ක්රිකට් කණ්ඩායම මෑත කාලයේ දිගින් දිගටම ලබන පරාජයන් හා සෑම අංශයකින් ම සිදුවී ඇති පරිහානිය හා කඩාවැටීම සම්බන්ධයෙන් ක්රිකට් ක්රීඩකයන්, ක්රිකට් පරිපාලනය මෙන්ම ක්රිකට් තේරුම් කමිටුව ද මේ වන විට බරපතල විවේචනයන්ට ලක් වෙමින් පවතී .\nමෙම ඉල්ලා අස්වීම සම්බන්ධයෙන් ඊයේ පස්වරුවේ මාධ්යයට නිවේදනයක් නිකුත් කරමින් ක්රීඩා ඇමැතිවරයාගේ ප්රවෘත්ති නිළධාරියා පවසා සිටියේ, මෙම ඒකාබද්ධ ඉල්ලා අස්වීමේ ලිපියට අනුව එළඹෙන සැප්තැම්බර් 7 වන දා සිට ඔවුන්ගේ ඉල්ලා අස්වීම බලාත්මක වනු ඇති බවයි."}
{"text": "කාලෙකට පස්සේ ලියන්න මොනව හරි හිතනකොට තමයි මට මේ ෆිල්ම් එක ගැන ලියන්න හිතුනෙ.මේක ලියන අනෙක් හේතුව තමයි මම ෂර්ලොක් හෝම්ස්ගේ හොද රසිකයෙක් වීම. ඒ ගැන කිව්වොත් චන්දන මෙන්ඩිස් මහතා විසින් පරිවර්තනය කරපු හැම ෂර්ලොක් හෝම්ස් පොතක්ම වගේ මං ගාව තියෙනව.ඉතින් ෂර්ලොක් හෝම්ස් රසිකයෙක් විදියට මේ ෆිල්ම් එක ගැන මට හිතෙන දේ තමයි මේ.\nෂර්ලොක් හෝම්ස් කතා 60කට ආසන්න ගණනක් තිබුනත් මම දන්න හැටියට මේකට පාදක වෙලා තියෙන්නේ නවතම කථාවක් (මම වැරදි නම් කරුණාකර නිවැරදි කරන්න). චරිත විතරයි Sir Arthur Conan Doyle ගෙ නිර්මාණ. ඕනැම කථාවක් ෆිල්ම් එකක් වෙනකොට වෙනස්කම් වෙනවනේ ඒ වගේම තමයි මේකත් මම දැකපු පළවෙනි වෙනස ෂර්ලොක් හෝම්ස්ගෙ හා අනෙක් චරිත වල හැඩරුව වෙනස. ෂර්ලොක් හෝම්ස් උස කෙට්ටු චරිතයක් විදිහටත් දොස්තර වොට්සන් උස අඩු තරමක් මහත චරිතයක් විදිහටත් Sir Arthur Conan Doyle හදුන්වා දුන්නට ඒක මෙතනදි පොඩ්ඩක් වෙනස් වෙලා .ෂර්ලොක් හෝම්ස්ට වඩා ෆිල්ම් එකෙදී දොස්තර වොට්සන් උසයි වගේම කෙට්ටුයි.\nඒ වගේමයි මෙහි ෂර්ලොක් හෝම්ස්ගේ චරිතය ගොඩ නගා ඇති ආකාරය පිලිබද ෂර්ලොක් හෝම්ස් රසිකයන් වැඩි කැමැත්තක් දක්වන එකක් නෑ කියලයි මගෙ අදහස.ඒ කොහොම වුනත් දොස්තර වොට්සන්ට නම් වැඩි ගෞරවාන්විත බවක් දී ඇති බවයි මට හිතුනෙ.මෙහි කථාව ගෙතී ඇත්තේ ඉන්ද්රජාලික කටයුතු මගින් බලය ලබා ගැනීමට උත්සාහ දරන බ්ලැක්වුඩ් සාමි වටායි .මීට අමතරව ෂර්ලොක් හෝම්ස්ගේ ප්රධානම සතුරා වන මහාචාර්ය මොරියාටිත් තවත් ව්ශේෂිත චරිතයක් වන අයිරින් ඇඩ්ලර්ත් මේ කථාව තුල අපට මුණගැහෙනව.ඒ වගේම තමයි ෂර්ලොක් හෝම්ස් හා වොට්සන් අතර ඇතිවන මතභේදත් මේ ච්ත්රපටය තුලින් නිරූපණය වෙනවා.තවමත්\nමේ කතාව නොබලපු අයත් ඇති නිසා මම මුළු කථාවම ලියන්නෙ නෑ.\nමේ ෆිල්ම් එක නිර්මාණය වෙලා තියෙන්නෙ 1880-90 කාලයේ බ්රිතාන්ය නිරූපණය වන විදිහට .මේ ච්ත්රපටය පිළිබද මගේ සිත් ඇදගත් තවත් දෙයක් තමයි මෙහි යොදා ඇති සංගීතය. ච්ත්රපටයට අදාල යුගයට ගැලපෙන විදියට එය යොදාගෙන තිබෙනවා.මොනව වුනත් සාමාන්ය චිත්රපටයකට වඩා වෙනස්ම ආකාරයකට මෙය නිර්මාණය වෙලා තියෙනවා කියා කියන්න පුළුවන්.\nඅවසාන වශයෙන් කියන්න තියෙන්නෙ ඔබ ෂර්ලොක් හෝම්ස් රසිකයෙක් නම් යම් වෙනසකුත් සමග මෙය රස විදින්න හැකිවේවි.\nඔබේ අදහස් මෙහි ලියන්න.."}
{"text": "අමුද්රව්ය ලෙස තව දුරටත් රබර් ආනයනය කිරීම වැළැක්වීමට සුදුසු ක්රියාමාර්ග ගැනීම සඳහා වාර්තාවක් ජනාධිපතිවරයා වෙත ඉදිරිපත් කරන බව මුදල් රාජ්ය අමාත්ය ආචාර්ය රංජිත් සියඹලාපිටිය මහතා පවසයි.\nඒ, ඇතැම් බහුජාතික සමාගම් රබර්වල ගුණාත්මකභාවය හුවා දක්වමින් ඉහළ මිල ගණන් යටතේ තව දුරටත් රබර් ආනයනය සිදුකරන බවට තොරතුරු මෙහි දී අනාවරණ වීම හේතුවෙනි.\nඅදාළ කමිටුව මුදල් අමාත්යාංශයේ දී රැස්වී දීර්ඝ වශයෙන් සිදුකළ සාකච්ඡාවේ දී එම තීරණය ගත් බව අමාත්යවරයා සඳහන් කළේය.\nමේ අතර ප්රමාණය ඉක්මවා අමුද්රව්යයක් ලෙස රබර් ආනයනය පිළිබඳව සොයා බැලීම සඳහා පත්කළ කමිටුව මඟින් අනාවරණ කර ගත් කරුණු සුදුසු ක්රියාමාර්ග ගැනීම සඳහා ජනාධිපති රනිල් වික්රමසිංහ මහතා වෙත ඉදිරිපත් කරන බව මුදල් රාජ්ය අමාත්යවරයා පෙන්වා දුනි.\n2022 ඔක්තෝබර් මස 09 වැනි දින අදාළ කමිටුව පත් කෙරුණේ වැවිලි කර්මාන්ත අමාත්යාංශ ලේකම් බී. එල්. ඒ. ජේ. ධර්මකීර්ති මහතාගේ ප්රධානත්වයෙනි.\nමෙම කමිටුව මගින් ගනු ලැබූ ක්රියාමාර්ග හේතුවෙන් අතිරික්ත රබර් ආනයනය සීඝ්රයෙන් පහළ වැටිණි.\n2022 වසරේ දෙසැම්බර් මාසයේ දී ඉකුත් වසරේ එම මාසයට සාපේක්ෂව රබර් ආනයනය 93%කින් පහළ වැටුණු අතර රබර් ආශ්රිත නිෂ්පාදන අපනයනය ද 39%කින් ඉහළ ගියේ ය.\nමෙම කමිටුව මුදල් රාජ්ය අමාත්ය රංජිත් සියඹලාපිටිය මහතාගේ ප්රධානත්වයෙන් රැස් වෙමින් දීර්ඝ වශයෙන් කරුණු සාකච්ඡා කළ අතර විටින් විට මතු වූ තත්ත්වයන්ට පිළියම් යොදමින් දේශීය රබර් වගාකරුවා ආරක්ෂා කිරීමට පියවර ගත්තේ ය."}
{"text": "මේ වසරේ පෙබරවාරි මස තිරගත වුනු The Lego Movie හි දෙවන කොටස නිපදවීම මේ වන විට තහවුරු වී අවසන්. 2014 සිනමා පටය IMDb හි 8.0 ක අගයක් ලබාගන්නට සමත් වූවා. එමෙන්ම එය ඇමරිකාව තුල $257,610,453ක ආදායමක් ලබාගන්නට සමත් වුනා. මේ ලද සාර්ථකත්වය නිසාම එහි දෙවෙනි කොටස නිපදවීමට කිසිඳු පසුබෑමකින් තොරව තීරණය කර තිබෙනවා. තවමත් මෙහි නිල නාමය වන්නේ The Lego Movie 2 යන්නයි.\nමේ අනුව දෙවන කොටසේ අධ්යක්ෂණය Chris McKay හට පවරා තියෙනවා. ඒ පළමු කොටසේ අධ්යක්ෂණ කාර්ය කල Phil Lord සහ Christopher Miller වෙනුවටය. එමෙන්ම මෙවර තිර පිටපත සැකසීම Michelle Morgan සහ Jared Stern හට පවරා තියෙනවා.\nතවමත් වැඩිදුර තොරතුරු හෝ චරිත පිළිඹඳව තොරතුරු නිකුත් කර නොමැති අතර තිරගත වන දිනය ප්රකාශයට පත්කර තිබෙනවා.\nඒ අනුව නියමිත පරිදි නිෂ්පාදනය වුවහොත් 2017 මැයි 26 දින මෙය තිරගත වනු ඇත.\nමෙතන පහළින් තියන සබැඳුම් වලිනුත් ඔබට මාව හමුවෙන්න පුළුවන්."}
{"text": "විෂ මත්ද්රව්ය හා සංවිධානාත්මක අපරාධකරුවන් සම්බන්ධයෙන් තොරතුරු ලබාදීම සඳහා පොලිස් මුලස්ථානය විසින් විශේෂ විද්යුත් තැපැල් ලිපිනයන් දෙකක්, ෆැක්ස් අංකයක් සහ ලිපිනයක් මහජනතාව වෙත හඳුන්වා දී තිබේ. ඒ අනුව විෂ මත්ද්රව්ය, සංවිධානාත්මක අපරාධ කල්ලි හා ඊට සම්බන්ධ සාමාජිකයින්ගේ තොරතුරු ලබා දීමට ලබාදුන් අංක 1997 යන දුරකථන අංකයට අමතරව firstname.lastname@example.org.යන විද්යුත් තැපැල් ලිපිනයටද අදාළ තොරතුරැ ලබාදීම සිදුකළ හැකි බවයි පොලිස් මාධ්ය ප්රකාශක ජේෂ්ඨ පොලිස් අධිකාරි ජාලිය සේනාරත්න මහතා ප්රකාශ කළේ.\nතවද අපරාධ කල්ලි සහ මත්ද්රව්ය ජාවාරම්කරුවන් වත්කම් සහ මුදල් විශුද්ධකරණ පද්ධතිය යටතේ සිදුකරනු ලබන ක්රියාවන් සම්බන්ධයෙන් තොරතුරු ලබාදීම සඳහා හඳුන්වා දුන් අංක 1917 යන අංකයට අමතරව email@example.com යන විද්යුත් ලිපිනය ඔස්සේ ද මේ සම්බන්ධයෙන් තොරතුරු ලබා දිය හැකි බවත් ඒ මහතා දන්වා සිටී.\nමිට අමතරව 0112-440440 යන ෆැක්ස් අංකයටත්, ලිපියකින් දැනුම් දෙන්නේ නම් පොලිස්පති, පොලිස්පති මාණ්ඩලික නිලධාරි, පොලිස් මුලස්ථානය, කොළඹ යන ලිපිනය ඔස්සේද මහජනතාවට තොරතුරු ලබාදිය හැකි බවයි පොලිස් මාධ්ය ප්රකාශකවරයා වැඩි දුරටත් පවසා සිටින්නේ."}
{"text": "නාවික හමුදාවේ 23 වැනි හමුදාපතිවරයා ලෙස කටයුතු කළ වයිස් අද්මිරාල් පියල් ද සිල්වා ජුලි මස 15 වැනි දින විශ්රාම යාමට නියමිතව තිබෙනවා.\nවසර 36ක සේවය නිම කොට විශ්රාම යන නාවික හමුදාපති වයිස් අද්මිරල් පියල් ද සිල්වා මහතා ජුලි මස 14 වැනි අඟහරුවාදා දිනයේ පෙරවරුවේදී ජනධිපති කාර්යාලයේදී ජනාධිපති ගෝඨාභය රාජපක්ෂ මහතා හමු විය.\n2019 ජනවාර් 01 වැනි දින නාවික හමුදාපති ධූරයට පත් පියල් ද සිල්වා ශ්රී ලංකාවේ 23 වැනි නාවික හමුදාපතිවරයායි. 30 වසරක ත්රස්තවාසය අවසන් කිරීම සඳහා ඉමහත් කැපවීමෙන් ක්රියා කළ ඔහු තම සේවා කාලය තුළ වීර වික්රම, වීර විභූෂණ, රණවික්රම, රණශූර, විශිෂ්ඨ සේවා විභූෂණ ඇතුළු පදක්කම් රැසක් හිමි කර ගත්තේ ය.\nමවුබිහ වෙනුවෙන් කළ විශිෂ්ඨ මෙහෙය අගය කළ ජනාධිපතිතුමා ඔහුගේ විශ්රාම දිවියට සුභාෂිංසන එක් කළේ ය.\nසේවයෙන් විශ්රාම ගන්නා පියල් ද සිල්වා ජනාධිපතිතුමා විසින් අද්මිරාල් ධූරයට උසස් කර තිබේ. සාම්ප්රදායිකව තිළිණ හුවමාරු කර ගැනීම ද සිදු කෙරිණ."}
{"text": "ඉන්දියානු සාගරය ආශ්රිත රාජ්යයන්ට සහ එම සාගරය විශාල වශයෙන් භාවිත කරන රටවලට පොදු වූ අභිලාෂ හා ගැටලුවලට අදාළ කරුණු සාකච්ඡා කිරීම සඳහා වේදිකාවක් නිර්මාණය කිරීම අරමුණු කොට ගත් “ ඉන්දියානු සාගරය : අපගේ අනාගතය නිර්වචනය කිරීම” සමුළුව අද (11) කොළඹ අරලියගහ මන්දිරයේ දී ආරම්භ වෙයි.\nමෙම සමුළුවේ සමාරම්භක දේශනය ජනාධිපති මෛත්රීපාල සිරිසේන මැතිතුමා විසින් පවත්වනු ලබන අතර ප්රධාන දේශනය අග්රාමාත්ය රනිල් වික්රමසිංහ මැතිතුමා විසින් පවත්වනු ලැබේ.\nඑක්සත් ජාතීන්ගේ මහලේකම්වරයාගේ සාගරය පිළිබඳ විශේෂ නියෝජිත තානාපති පීටර් තොම්සන් මහතාද සමාරම්භක සැසිවාරය ඇමතීමට නියමිතයි.\nඉන්දියානු සාගරය ආශ්රිත රාජ්යවලට සහ එම සාගරය බහුලව භාවිත කරන රටවලට බලපාන පොදු අභිලාෂ හා ගැටළුවලට අදාළ කරුණු සාකච්ඡා කිරීම හා සියලු දෙනාගේ යහපතට හේතුවන පරිදි අවබෝධාත්මක ලෙස කටයුතු කිරීම සඳහා වේදිකාවක් නිර්මාණය කිරීම මෙම සමුළුවේ ප්රධාන අරමුණයි."}
{"text": "ඇයි අපේ අයට ඉංග්රිසි බැරි ??? February 08, 2016 Get link Facebook Twitter Pinterest Google+ Email ඉතින් ආයේම ඇස්ටොනිෂ් පෝස්ට් එකක් ලියන්න කියලා ගත්තා. මේ දවස් වල බරටම පාඩම් කරන නිසා stress එකත් වැඩියි ඉතින් හිතුවා මොනාහරි දෙයක් ලියලා stress එක අඩු කරගන්න. කොහොම උනත් මේ කාලේ ඇස්ටොනිෂ් හුඟක් දේවල් ගැන රීසච් කරා පාඩම් කරන හැටි මතක තියා ගන්න හැටි ඒවා ගැනත් ඇස්ටොනිෂ් පෝස්ට් කරන්න වගබලා ගන්නම්කෝ ඉස්සරහට, කොච්චර පාඩම් කරත් මතක හිටින්නෑ කියන අයට වැදගත් වේවී. ඔය කාලේ අතරතුර ඇස්ටොනිෂ් ලෙඩත් උනා. චෙකප් එකකට හොස්ටල් එකේ ඉන්න වෙලාවේ තමයි ඇස්ටොනිෂ් දැන් කියන්න යන මිස් එතනට ආවේත්.දැන් මේ කියන්න යන්නේ අමුතිත්ත ඇස්ටොනිෂ්ට පොඩීම කාලේ ඉංග්රිසි බෑ. අපේ ඉස්කෝලේ හිටියා මිස් කෙනෙක් එයා තමයි අපට 3 ඉඳන් 8 ට වෙනකන් ඉංග්රිසි කරේ. ඉංග්රිසි පීරියඩ් එක එනවා කියන්නේ ඉතින් මරාගෙන මැරෙන්න හිතෙනවා. ඒ මිස් හෙනම නපුරුයි ගහනවා හිටු කියලා. අනික එයා උගන්නනේ ඉංග්රිසි පුළුවන් කොටසකට විතරයි බැරි අය ඉතින් බෙල් එක වදිනකන් බලන් ඉන්න එක තමයි කරන්නේ වෙන කරන්න දෙයකුත් නෑනෙහ් ඉතින්. එක දවසක් මට මතකයි ළමයෙක්ට ගැහුවා බිත්තියේ ඔළුව දෙපාරක් බම්ප් වෙන්න ගෑණු ළමයෙකුට එතකට අපි 4 වසරේ හිටියේ. ඇස්ටොනිෂ්ටත් ගැහුවා කන රත් වෙන්න එක පාරක් ඒත් ඒ වසරේදිම තමයි. ඉතින් හිතාගන්න පුළුවන්නේ එයාට අපේ පුංචි හිත්වල තිබ්බ ආදරේ ඒ දවස් වල දැනුත් ඉතින් එහෙමම තමයි තරහක් නම් නෑ හැබැයි වෙන ගුරුවරුන්ට හදවතින්ම දෙන ගරුත්වය එයා ඉස්සරහ එළියට එන්නේ.ඔය අතරේ 8 වසරෙදි අපේ පංති භාර මිස් වුනේ ඒ මිස් කොච්චර සුන්දරද කිව්වොත් ඒ ගෙවුනු අවුරුද්ද ඇස්ටොනිෂ් පංතියේ 14 වෙලා තමයි නතර වුනේ. හැමදාම පංතියේ 6-7 වුන කෙනෙක් හිටිය ගමන් පහළට වැටුනම ඉතින් සසර කලකිරෙනවනෙ. එකපාරක් ඉංග්රිසි බැරි ළමයෙක් දියුණු වේගෙන ආවා, මිස්ට ඒ ගැන කැච් වෙලා එයා ගැන කියවන්න ගත්තා ඉතින් ඒ ළමයා නැගිටලා කිව්වා මිස් මං අළුතෙන් ඉංග්රිසි පංතියකට යනවා ඒකයි කියලා. මිස්ට තරහා අසූහාරදාහට විතර නැග්ගා. මිස් කරේ අර ළමයගේ ඇඟට කඩන් පැනලා බැනගෙන බැනගෙන ගියා.ඒ ළමයා හරියට ඇඬුවා. එතන ඉඳන් අද වෙනකන් ඒ ළමයා එතනමයි ඉංග්රිසි භාෂාව අතින්.ඒ අවුරුද්ද ඉවර වෙලා අපි 9ට ආවා. ඉංග්රිසි මිස් වෙනස් උනා ආයේ ඉතින් වෙන මුකුත්ම ඕන නෑ. ඉංග්රිසි පුළුවන් බැරි කියලා භේද නැතුව හෑමොටම එකම විදියට සලකපු අපි හැමෝම ආදරේ කරන ඒ මිස්ගේ නම සඳහන් නොකරොත් අඩුවක් මොකද අද වෙනකට ඇස්ටොනිෂ්ට ඒපාම වෙලා තිබ්බ විෂය ආසම විෂයක් කරේ “රුවනි” මිස් තමයි. මිස්ගෙන් එන ෆර්ෆියුම් සුවඳ අදටත් එහෙමම දැනෙනවා. කෙටිම කෙටි කාලේකින් ඉස්කෝලේ හැමෝගෙම ආදරේ දිනාගත්ත රුවනි මිස්ට ඉංග්රිසි බැරුව තිබ්බ ළමයි අදටත් ඒ ගුණ මතක් කරනව.ඇස්ටොනිෂ්ගේ පෞද්ගලික අදහස නම් අපේ අයට ඉංග්රිසි බැරි වෙන්න මූලිකම හේතුව ඉස්කෝලෙන් ළමයින්ව කනවා ඉංග්රිසි එපාම කරනවා හැමෝම මිස්ලා නිමි සමහරක් මිස්ලා, එයාලා උගන්නවා කියන එකේ තේරුමවත් හරියට දන්නෑ. බැරි ළමයිනව ළමයි ගොඩක් මැද අවතක්සේරුවට ලක් කිරිම මගින් වෙන්නේ ළමයි ඒ විෂය එපා වීම. ලංකාවේ හුඟක් ගුරුවරුන්ට උගන්නන තෙරේන්නෑ ඒකයි අද වෙනකට බහුතරයක් ටියුෂන් කරා ඇදෙන්නේ.අනික ළමයිනුත් යම් කිසි එෆෙක්ට් එකක දාන්න ඕණ තමන්ට බැරි දෙයක් තියේ නම් ඒක කොහොම හරි ඉගෙන ගන්න. ඉංග්රිසි ඉගෙන ගන්න කෝර්ස් කරලා විතරක්ම මදි ප්රැක්ටිකල් දැනුම ගන්න නම් ඉංග්රිසි සිංදූ,ෆීල්ම්, ට්වී සිරියස් වගේ දේවල් වලින් ඕණ තරම් ගන්න පුළුවන්. හැමවෙලේම සබ් නැතුව බලන්න පුරුදුවෙන්න. තව පුළුවන් තරම් ඉංග්රිසි බ්ලොග්ස් ආර්ටිකල් කියවන්න. අපේ අය මේවා කරනව අඩුයි නිමි කරන්නෙම නෑ. ඉංග්රිසි සිංදු අහන්න කියල ඇස්ටොනිෂ් එක පාරක් යාළුවෙක්ට කිව්වම, කිව්වේ ඒකේයියා ඉංග්රිසි සිංදු බලන්න පුළුවන්ද කියල ඉතින් කවුද බලන්න කිව්වේ නෙහ්.ඇස්ටොනිෂ් වැඩිදුර ඉංග්රිසි ඉගෙන ගන්න යොමු උනේ ගෙදර තත්ත්වය උඩ මොකද ඇස්ටොනිෂ්ගේ අක්කට ඉංග්රිසි වතුර ඉතින් අක්කා ගහන්නෙ ඇස්ටොනිෂ්ට ඉංග්රිසියෙන්. දැන් නම් ඕන යහමින් සෙමින් ඇස්ටොනිෂ්ට ඉංග්රිසි පුළුවන් ඒත් A-Z නිමි ඉතින්, සර්ව සම්පූර්ණ වෙන්නම ඕණ කියලා නිතියක් නෑනෙහ්.ඇස්ටොනිෂ් හයර් ස්ටඩීස් කරන්නෙත් ඉංග්රිසියෙන් නිසාදෝ දවසින් දවස ඉංග්රිසි දැනුමනම් අළුත් වෙනවා. ඇස්ටොනිෂ්ට ඉංග්රිසි වලට ඩිප් එකක් තියේ ඒ වුනාට ඉතින් තවම අන්ඩර් ඩිවලොපින්. මොකද භාෂාව අළුත් වෙනවා ඒ වෙනකට අපිත් අළුත් වෙන්න ඕණ. ඉතින් ඊයේ හිටිය ඇස්ටොනිෂුයි අද ඉන්න ඇස්ටොනිෂුයි ඒ වෙද්දි වෙනස් වෙලා. අනික ෆෝරීන් අය එක්ක අපේ අය ඉංග්රිසි කතා කරන්න ඇයි ඔච්චර බය? අත්විඳිමේන් කියන්නේ අපි දන්න තරමවත් ඉංග්රිසි දන්නෑ හුඟාක් අය.මොකද ඒ අය ඉංග්රිසි භාෂාවට තමන්ගේ මව් භාෂාවට වඩා තැනක් දෙන්න යන්නෑ. අපේ අය ඒකට ඉතින් නෙහ්හ්. අපිට අපේ මව් භාෂාවම 100% ක් බැරි එකේ මේ කොහෙවත් යන ඉංග්රිසි 100%ක් ඉගෙන ගන්න ඕණමද?අපේ අම්මයි තාත්තයි සුද්දයි සුද්දියි නිමි නිසා ඉංග්රිසි වැරදුනාට කම් නෑ හොදේ… ~Aston!sh~ astonish Get link Facebook Twitter Pinterest Google+ Email Comments Lankika SithuwiliFebruary 9, 2016 at 12:07 AMඉංග්රීසි ඉතා වටිනවා, මේක තමයි ලෝක දැනුම ලබාගත හැකි හොදම ක්රමය.ඉංග්රීසි කියවීම සහ කිව්වා වගේ සින්දුත් උද්ව්වේවි නමුත් nancy drew වැනි කතා ඉංග්රීසි දියුණු කරගත හැකියි. ReplyDeleteRepliesඇස්ටොනිෂ් AstonishFebruary 9, 2016 at 7:13 PMඅපේ අය කරන්නේ නැති එකනෙ සීන් එක ඉන්ජෙක්ෂන් ගහල ඉංග්රීසි හදාගන්න තමයි ඉල්ලන්නෙ.DeleteReplyThusitha NandasenaFebruary 9, 2016 at 4:32 AMහම්ම්ම් ස්ට්රෙස් අඩුවෙන්න මේ පැත්තෙ ඇවිත් යන එක හොඳයි...ඉංග්රීසි කියන දේ මම දකින්නේ කාටවත් ම බලෙන් පොවන්න බැරි දෙයක්,ඒක ඇඟෙන්ම එන්න දෙන්න ඉඩ හරින්න, එතකොට හරි...ReplyDeleteRepliesඇස්ටොනිෂ් AstonishFebruary 9, 2016 at 7:14 PMඕණම දෙයක් ආසාවෙන් කරනවනම් බැරි දෙයක් නෑ.DeleteReplyසිංහ මචන්February 9, 2016 at 5:37 AMඅපිටත් ඉංග්රීසි එපා උනේ අපේ ස්කෝලේ හිටිය ගුරුවරු හින්දා.. ස්කෝලෙට ආපු හැම ඉංග්රීසි ගුරුවරයෙක්ම පට්ටම සැරයි. අපේ පැත්තේ තියෙන හැම ස්කෝලෙකම ගුරුවරු ඔහොමයි. A/L කරන කාලේ තමයි හොදට ඉංග්රීසි උගන්නන මිස් කෙනෙක් ආවේ.. එතකොට මං පරක්කු වැඩියි.ගොඩක් අය කතා නොකරන පැත්තක් ගෙන ඔබ කතා කරලා තියෙනවා.ජය වේවා!ReplyDeleteRepliesඇස්ටොනිෂ් AstonishFebruary 9, 2016 at 7:15 PMමං මේක ලියලා දැම්මට පස්සේ හිතුවේ කට්ටිය මට බනීදෝ කියලා.DeleteReplyරසිකොලොජිස්ට් - RasikologistFebruary 9, 2016 at 6:00 AMගුරුවරු වෙන අය බොහෝ දෙනෙකු ඒ ජොබ් එක තෝරා ගන්නේ වෙන එකක් නැති නිසා යි. ReplyDeleteRepliesඇස්ටොනිෂ් AstonishFebruary 9, 2016 at 7:17 PMඒකනම් ඇත්ත, ගොඩාක් අය උදාහරණ වලට කියන්නෙම අඩූම ගානේ ගුරුවරයෙක්වත් වෙන්න කියලා. එච්චර පහතට දාලා තමයි ගුරු වරු ගැන අද සමාජ ගත වෙලා තියෙන්නෙ.DeleteReplyMahesh RathnayakaFebruary 9, 2016 at 8:45 AMඅර රසික කියල තියෙන දේ හරිඇත්තටම ඒ වගේ ගුරුවරු ළමයිව කාලකණ්කි කරනවReplyDeleteRepliesඇස්ටොනිෂ් AstonishFebruary 9, 2016 at 7:18 PMකටපාඩම් කරලා විභාග පාස් වුන ගුරුවරු එහෙම තමයි.DeleteReplyගිම්මිගේ කොලමFebruary 9, 2016 at 11:40 AMඅපේ ඉස්කුලෙත් හිටිය ඕවගේ මිස්ල...ළමයි ඒ පීරියඩ් එකේ පන්තියෙත් නෑ,එයාට ගානකුත් නෑ..මටත් කියල ඔය එහෙමටම ඉංගිරිසිය බෑ..අපේ බොසා ෆොරිනර් කෙනෙක්..ඒ මනුස්සය එක්ක කතා කරලම තමා වැඩිපුර වචන අහිදගන්නෙ...ඇත්තටම භාෂාව එක්ක හැසිරෙන කොට ඉගෙනගන්න ලේසි.. ReplyDeleteRepliesඇස්ටොනිෂ් AstonishFebruary 9, 2016 at 7:19 PMඑකෙන්ම DeleteReplyUdaya DissanayakeFebruary 9, 2016 at 11:49 AMසමහර පාසැල් ගුරුවරුන්ගේ හැසිරීම ඉංග්රීසි විතරක් නෙමේ අනෙක් විෂයන් ඉගෙනීම කෙරෙහිත් බලපානවා. අපේ අයට ඉංග්රිසි බැරි ඇයි කියන ප්රශ්නයට නම් උත්තරය බොහොම සරලයි. උත්සාහය, අවශ්යතාවය තියෙනවා නම් ඉංග්රීසි කියන්නේ තනියම උනත් සෑහෙන දුරකට ඉගෙන ගන්න පුළුවන් භාෂාවක්.ReplyDeleteRepliesඇස්ටොනිෂ් AstonishFebruary 9, 2016 at 7:20 PMඔව්ව් සිංහල භාෂාවට වඩා කොච්චර ලේසිද? අපේ අය අමාරු karagenaneDeleteReplyKukulage KotuvaFebruary 9, 2016 at 4:24 PMපුතේ ෆොන්ට් සයිස් එක ටිකක් වැඩි කරනවද? කුකුලෙක් නිසාද මන්ද කියවන්ඩ අපහසුයි.ReplyDeleteRepliesඇස්ටොනිෂ් AstonishFebruary 9, 2016 at 7:20 PMදැන් හරිද?? DeleteReplyකුරුටු ගෑ ගී පවුරFebruary 9, 2016 at 7:50 PMගුරුවරයෙකුට ජීවිතයක් ගොඩනගන්නත් විනාස කරන්නත් පුළුවනි........... ඒකයි අැත්ත..ReplyDeleteAdd commentLoad more... Post a Comment"}
{"text": "Search again ?\nTop Searches:\nබුදු\nදහම ,\nආදරය ,\nමහින්ද ,\nලංකාව ,\nචින්තනය ,\nපරිගණක ,\nසිංහල ,\nකලාව\nමුහුකුරා ගිය දේශපාලනයේ නායකත්ව භූමිකාව පරිගණක සාක්ෂරතාව හය ගුණයකින් වැඩිවෙලා නිහාල් පී.අබේසිංහ මහින්ද චින්තනය යටතේ පසුගිය පස් වසර ඇතුළත මෙරට පරිගණක සාක්ෂරතාව හය ගුණයකින් වැඩිවී ඇතැයි ජනාධිපති ලේකම් ලලිත් වීරතුංග මහතා පවසයි. කොළඹ දිස්ත්ර\nපීසී හවුස් පරිගණක සායනයෙන් කාර්යාලයීය පරිගණක නඩත්තුව නොමිලේ පීසී හවුස් පරිගණක සායනයෙන් කාර්යාලයීය පරිගණක නඩත්තුව නොමිලේ පීසී හවුස් සමාගම ප්රථම වතාවට නොමිලේ දෘඩාංග නඩත්තු කිරීමේ සේවාවක් හඳුන්වා දෙයි. සමාගමේ ජාතික අලෙවි ව්යාපෘතියේ කොටසක් වශ\nකොමර්ෂල් පරිගණක පුහුණු මධ්යස්ථානයක් බදුල්ලට කොමර්ෂල් පරිගණක පුහුණු මධ්යස්ථානයක් බදුල්ලට බදුල්ල මධ්ය මහා විද්යාලයට දිගු කලක් තිස්සේ පැවැති අවශ්යතාවක් වූ සියලු පහසුකම් සහිත පරිගණක පුහුණු මධ්යස්ථානයක් කොමර්ෂල් බැංකුව විසින් පිරිනමන ලදී. එය\nථානය) හා රිචඩ් පීරිස් ටයර් සමාගමේ අධ්යක්ෂ / සාමාන්යාධිකාරී පුෂ්පික ජනධීර මහත්වරු. ටෙක් සෝන් පරිගණක මධ්යම පළාතට යුනියන් බැංකුවේ සභාපති අශෝක ද සිල්වා, ටෙක් ඉන්ෆොමේෂන් සොලියුෂන් සභාපති මොහොමඩ් නවුෂාඩ් නව ප්රදර්ශනාගාරය විවෘත කරමින්. ක\nරමණී සුබසිංහ දහම් පාසල් ශිෂ්යයන්ගේ පරිගණක දැනුම වැඩි කිරීමට කොරියානු රජය මඟින් දහම් පාසල් 300 ක් සඳහා පරිගණක ලබා දී ඇතැයි බුද්ධ ශාසන හා ආගමික කටයුතු අමාත්යාංශය පවසයි. අග්රාමාත්ය දි. මු. ජයරත්න මහතාගේ ඉල්ලීම පරිදි කොරියානු රජය පරිත්යාග කළ මිලියන\nදෙහිවල වෘත්තිය පුහුණු දෙහිවල වෘත්තිය පුහුණු මධ්යස්ථානයේ පරිගණක පාඨමාලා ජාතික තරුණ සේවා සභාවට අනුබද්ධ දෙහිවල වෘත්තිය පුහුණු මධ්යස්ථානය විසින් පවත්වාගෙන එනු ලබන පරිගණක දෘඩාංග සහ ජාලකරණ ඩිප්ලෝමා පාඨමාලාව එම ක්ෂේත්රයේ ආධුනිකයන්ට මෙන්ම ක්ෂේත්\nජයග්රාහකයන් ඇමැති සුසිල් පේ්රමජයන්ත මහතා සමඟ ශ්රී ලංකා තොරතුරු තාක්ෂණ කර්මාන්ත හා සේවා මණ්ඩලය විසින් හත්වැනි වරට සංවිධානය කරන ලද “තරුණ පරිගණක විද්යාඥයන්ගේ තරගාවලියේ” ජයග්රාහකයන්ට ත්යාග ප්රදානය කිරීමේ උත්සවය කොළඹ නව රඟහලේ දී පසුගියද\nඊශ්රායලයේ ආරක්ෂක පරිගණක පද්ධතියට පලස්තීනයෙන් ප්රහාරයක් 0 February 4, 20142:00 amHits(29)ඊශ්රායලයේ ආරක්ෂක පරිගණක පද්ධතියට ඊමේල් මඟින් සයිබර් ප්රහාරයක් එල්ල කොට ඇතැයි පරිගණක සුරක්ෂිතභාවය පිළිබඳ ආයතනයෙක් හෙළිදරව් කරයි. සෙකියුලර්ට් ආයතනය හෙළි කරන්\nඅපරාධකරුවන් හඳුනා ගැනීමේ පරිගණක මෘදුකාංගය හැදුවේ ලංකාවේ 0 March 26, 20142:00 amHits(12)ශ්රී ලංකාවේ ක්රියාත්මක කළ අපරාධකරුවන් ක්ෂණිකව හඳුනා ගැනීමේ නවීනතම ස්වයංක්රීය ඇඟිලි සලකුණු ක්රමයට සම්බන්ධ පරිගණක මෘදුකාංග සංවර්ධන ශිල්පීන් ලවා දේශීයව නිර්මා\n'රාජ්ය මෙහෙවර' යටතේ සේවකයන්ට පරිගණක 0 October 9, 20142:00 amHits(21)ජේ.ටී. ද සිල්වාපරිගණක ලබාගැනීමට අපේක්ෂා කරන සියලුම රාජ්ය සේවකයන්ට පහසු ගෙවීමේ ක්රමයට රාජ්ය මෙහෙවර වැඩසටහන යටතේ සහනදායී මිලකට පරිගණක ලබාදීම අද (9දා)සිට ක්රියාත්මක කෙරේ.මහින්ද\nHome\n| About\n| Features\n| FAQ\"s\n| Webmasters\n| Technology\n| Advertising\n| Contact\n© All rights reserved by http://www.sasrutha.com 2008-2012\nසිංහල රටේ, සිංහලෙන් හිතන, සිංහලෙන් උගෙන, සිංහලෙන් කතාකරන, සිංහලයට ආදරය කරන අයට"}
{"text": "සිය දෙපාර්තමේන්තුවේ හිඟ සේවක පුරප්පාඩු පිරවීමට මෙතෙක් කිසිදු ක්රියාමාර්ගයක් ගෙන නැතැයි, දුම්රිය දෙපාර්තමේන්තුව පවසයි.\nසේවක අවශ්යතා සම්පුර්ණ කිරීම සඳහා රාජ්ය සේවා කොමිෂන් සභාවේ අනුමැතිය ඉල්ලා ඇතැත්, ඊට මෙතෙක් අනුමැතිය ලැබී නොමැතිවීම හේතුවෙන්, විශ්රාමිකයින් යළි සේවයට කැඳවා ගැනීම ගැටලුවක් වී තිබෙන බව දුම්රිය දෙපාර්තමේන්තුව සඳහන් කරයි.\nදුම්රිය දෙපාර්තමේන්තුව පෙන්වා දෙන්නේ, දුම්රිය සේවය අඛණ්ඩව පවත්වාගෙන යාම වෙනුවෙන් විශ්රාමික පුහුණුව ලත් තාක්ෂණික ශිල්පීන්, රියදුරන් සහ නියාමකයින් ඇතුළු පිරිස් බඳවා ගැනීමට රාජ්ය සේවා කොමිෂන් සභාවේ අනුමැතිය මීට පෙර ඉල්ලා සිටි බවයි.\nඊට මෙතෙක් අනුමැතිය ලැබී නොමැති අතර එම තත්ත්වය තුළ දුම්රිය සේවය අඛණ්ඩව පවත්වාගෙන යාමට බාධා එල්ල වෙමින් ඇතැයි ද, එම දෙපාර්තමේන්තුව සඳහන් කරයි.\nදැනට දුම්රිය දෙපාර්තමේන්තුවේ 8,000 කට අධික සේවක හිඟයක් වාර්තා වන අතර සියලු මාර්ගවල දුම්රිය කාලසටහන් සංශෝධනයට පියවර ගෙන තිබේ.\nඅඛණ්ඩව වාර්තා වන දුම්රිය ප්රමාදය අවම කිරීම වෙනුවෙන් එම සංශෝධන සිදු කිරීමට නියමිතය.\nසංශෝධිත නව කාලසටහන් ඉදිරි සතිය තුළ ප්රකාශයට පත්කරන බව දුම්රිය දෙපාර්තමේන්තුව සඳහන් කරයි."}
{"text": "Monday, September 26, 2016\nවිනාකිරි වලින් කළ හැකි බොහෝ දේ ගැන දැනුවත් වෙමු (100 Uses of Vinegar)\nවිනාකිරි පිළිබදව අප බහුල වශයෙන් දන්නේ එය ආහාර වලට යොද ද්රව්යයක් ලෙස පමණයි. ඒත් විනාකිරි එම කාර්යයට අමතරව තව බොහෝ දේවල් සිදුකරගැනීමට යොදා ගත හැකි බවත් කිවයුතුයි. දුර්ගණ්ධය නාශකයක් ලෙස, පිරිසිදුකාරයකයක් ලෙස, පැල්ලම් ඉවත්කාරකයක් ලෙස, වෙනකක් තබා අවහිරවී ඇති sink එකෙහි අවහිරතාවය වලකනයක් ලෙසට අමතරව තවත් බොහෝ කටයුතු වෙනුවෙන් විනාකිරි යොදා ගැනීමට හැකියි. මේ වීඩියෝවට අමතරව Readers' Digest සඟරාවේ විනාකිරි වලින් කළ හැකි දේ පිළිබදව පහතින් දක්වා ඇත."}
{"text": "ඉදිරි දින කිහිපය තුළ සිදුකෙරෙනු ඇති බව කියන අමාත්ය මණ්ඩල සංශෝධනයේදී බලශක්ති අමාත්ය ධුරය දරන උදය ගම්මන්පිල මහතා එම තනතුරෙන් ඉවත් කිරීමට ආණ්ඩුව සැලසුම් කොට ඇති බව දැනගන්නට තිබේ.\nඋදය ගම්මන්පිල මහතාට එරෙ හිව තෙල් මිල ඉහළ දැමීමට එරෙ හිව ඉදිරිපත්ව ඇති විශ්වාසභංග යෝජනාව මේ හරහා අහෝසි කරගැනීම ආණ්ඩුවේ සැලසුම වී ඇති බව දැනගන්නට තිබේ.\nඒ අනුව වෙනත් අමාත්ය ධුරයක් ගම්මන්පිල මහතාට ලබාදීම කෙරෙහි ආණ්ඩුවේ අවධානය යොමුව ඇති බවද පැවැසේ’ ආණ්ඩුවේ පසුපෙළ විසින් ගම්මන්පිල මහතාට එරෙ හිව දියත් කර තිබූ ප්රහාරය මේ වන විට නැවැතී ඇත්තේද මෙම හේතුව නිසා බව වාර්තා වේ.\nඑමෙන්ම තවත් අමාත්යාංශ කිහිපයකම විෂය පථයන් ගණනාවක් වෙනස් කිරීමටද ආණ්ඩුව තීරණය කර ඇති බවද දැනගන්නට ඇත.\nMAWRATANEWS"}
{"text": "එක්සත් ජාතික පක්ෂයේ ඇමැතිවරුන්ට දැඩි වාග් ප්රහාරයක් එල්ල කළ ජනාධිපති මෛත්රිපාල සිරිසේන මහතා ඊයේ (16 වැනිදා) පැවැති කැබිනට් රැස්වීමෙන් නැගිට ගියේය.\nකැබිනට් රැස්වීමේ ආරම්භක කතාව කරමින් ජනාධිපතිවරයා මෙසේ සඳහන් කර ඇත. “මගේ මේ කතාව ඔබතුමන්ලාට අවශ්ය නොවන්න පුළුවන්. ඒත් මට ඒක අවශ්යයි. ඒ නිසා මා එය රෙකෝඩ් කරනවා. මම බැඳුම්කර කොමිසම පත් කරපු එක වැරැදිද? දූෂණවලට විරුද්ධව වැඩ කිරීම වැරැදිද? මෙයට පෙර පැවැති ආණ්ඩුවේදී මම දූෂණ විරෝධී ප්රතිපත්තියක් අනුගමනය කරන විට එහි නායකයන් මගෙන් ඇහුවා ඔබ වෙනමම දේශපාලන ගමනක් යන්න හදනවද, ඔබ කොහොමද ආණ්ඩුවේ වැඩවලට විරුද්ධ වෙන්නේ කියලා…\nපුරා විනාඩි 35 ක් තිස්සේ තම කතාව පැවැත්වූ ජනාධිපති මෛත්රිපාල සිරිසේන මහතා අනතුරුව කැබිනට් රැස්වීමෙන් නැගිට තම නිල කාමරයට ගොස් ඇත.\nතමා බැඳුම්කර කොමිසමේ වාර්තාව ඉදිරිපත් කළේ කිසිවකුටත් හිතාමතා පහර ගැසීමට නොවන බවත් එක්සත් ජාතික පක්ෂයේ ඇතැම් මන්ත්රීවරුන් ඒ බව කියමින් තමාට දිගට හරහට පහර ගසන බවත් එවැනි පසුබිමක් යටතේ තවදුරටත් එකට ගමනක් යා නොහැකි බවත් ජනාධිපතිවරයා තම කතාවේදී පවසා තිබේ.\nකැබිනට් රැස්වීමෙන් පිටව ගිය ජනාධිපතිවරයා යළි කැඳවාගෙන ඒමට අගමැති රනිල් වික්රමසිංහ මහතා ඇතුළු ජ්යෙෂ්ඨ ඇමැතිවරුන් කිහිප දෙනකුම ජනපති නිල කාමරයට ගොස් ඇත.\nජනාධිපති මෛත්රිපාල සිරිසේන මහතාගේ ප්රධානත්වයෙන් ජනාධිපති ලේකම් කාර්යාලයේදී ඊයේ (16 දා) පෙරවරුවේ කැබිනට් මණ්ඩලය රැස්වූ අවස්ථාවේ එහි මුලසුනේ සිටි ජනාධිපතිවරයා එක දිගට පැය භාගයක් පමණ කතා කරමින් තමා පොළොන්නරුවෙන් දේශපාලනය අරඹා විධායක ජනාධිපති ධුරය දක්වා පැමිණි ගමන් මග පිළිබඳව දීර්ඝ විස්තරයක් කර ඇත.\nපොදු අපේක්ෂකයා ලෙස ඉදිරිපත්ව ජනාධිපති වූ තමන් කිසිවිටෙක ගුණමකුවකු නොවන බවත් අගමැතිවරයාට විධායක ජනාධිපති ධුරයේ බලතල පවා ගෙන ක්රියාකිරීමට ඉඩ සැලසූ බවත් එහිදී අගමැති ප්රමුඛ ජාතික රජයේ කටයුතුවලට තමන් කිසිවිටෙක අත නොගැසූ බවද කියා තිබේ.\nඑසේ කටයුතු කළ තමන්ට බැඳුම්කර වාර්තාව සම්බන්ධයෙන් නම් සඳහන් කළ එජාප මන්ත්රීවරුන් දිගට හරහට පහර ගසන බවත් එවැනි තත්ත්වයක් යටතේ ආණ්ඩුවට එකට ගමනක් යා නොහැකි බවත් පවසමින් මුලසුනින් නැගිට ගිය බව කැබිනට් ඇමැතිවරයෙක් පැවසීය.\nඅගමැති සහ ඇමැතිවරුන් කිහිප දෙනකු ගොස් ජනාධිපතිවරයා අස්වසා නැවත කැබිනට් රැස්වීමට කැඳවාගෙන පැමිණි අතර පසුව සුපුරුදු පරිදි කැබිනට් මණ්ඩල රැස්වීම පවත්වා ගෙන ගිය බවද එම ඇමැතිවරයා වැඩිදුරටත් පැවසීය.\nමහින්ද රාජපක්ෂගෙන් ආප්ප කාලා ඇවිල්ලා මහින්ද රාජපක්ෂට කෙළියා වගේ දැන් මේ අය හිතාගෙන ඉන්නේ අපේ පිහිටෙන් ජනාධිපතිවෙලා ඊළඟ ඡන්දෙදි අපට කෙළින්නම් කියලා යෑයි පසුගිය 14 දා එජාප මන්ත්රී එස්. එම්. මරික්කාර් මහතා ගොතටුවේ ජනහමුවකදී කියා සිටියේය.\nමින් පෙර අවස්ථාවකදී බැඳුම්කර කොමිසම සම්බන්ධව එජාප රාජ්ය ඇමැතිවරයකු වන සුජීව සේනසිංහ මහතා ද ජනාධිපතිවරයා විවේචනය කරමින් ප්රකාශයක් කර තිබිණි.\n– Divaina"}
{"text": "කංසා හාමුදුරුවරු සහ කුඩු ඇමතිවරු තේරුම් ගැනීම\nඅජිත් පැරකුම් ජයසිංහ\nබෙංගමුවේ නාලක හිමි කංසා වගාව නීතිගත කරන ලෙස කරන ලද ඉල්ලීම ද, දේශීය වෛද්ය ඇමති සිසිර ජයකොඩි හැරෙන තැපෑලෙන් එම ඉල්ලීම ඉටු කරන බව කීම ද අහඹු සිදුවීම් නොවේ.\nමේවා සැලසුම් සහගත නාටකයක ජවනිකා විය හැකි ය. එසේ නැතිනම්, අහඹු ලෙස පැන නැගුණු අවස්ථාවක් උපයෝගී කරගැනීම විය හැකි ය.\nකංසා නීතිගත කිරීම ලංකාවේ වාමාංශික, ලිබරල්, රැඩිකල්, බොහිමියන්, කලා ආදී සමාජ උපකුලකවල ප්රසාදයට හේතු වන බව නිසැක ය. එසේම, මදන මෝදක වැනි දේශීය වෛද්ය නිෂ්පාදනවලට වෙළඳපොළ පුළුල් කරගැනීමට ද, වී ගොවිතැන් කරමින් සදා දිළිඳුකමේ ගිලී සිටින ගොවීන්ට හොඳ මිළක් සහිත වගාවක නියැලීමේ අවස්ථාව ද ලැබෙනු ඇත.\nකංසා භාවිතය මත්පැන්, දුම්වැටි පමණක් නොව, සීනි හා ලුණුවලට සාපේක්ෂව ද එතරම් හානිකර නැත.\nකෙසේ වෙතත්, කංසා නීතිගත කිරීමේ යෝජනාව ජාත්යන්තර මත්ද්රව්ය ජාවාරම්කරුවන් ලෙස ප්රසිද්ධ අයට වත්මන් ආණ්ඩුව යටතේ ලැබී තිබෙන තැන ද සමගින් සමස්තයක් ලෙස සලකා බැලිය යුතු ය.\nශ්රී ලංකාව වනාහි ජාත්යන්තර මත්ද්රව්ය මධ්යස්ථානයකි. ලංකාවේ මත්ද්රව්ය නාශක කාර්යාංශය, රස පරීක්ෂක දෙපාර්තමේන්තුව ආදී රාජ්ය ආයතන ද මත්ද්රව්ය ජාවාරම්වලට සම්බන්ධ බව දැන් හෙළිදරව් වී හමාර ය. රටේ සංසරණය වන කුඩු කන්දරාව පරිහරණය කරන්නට තරම් ඇබ්බැහි වූවන් මේ රටේ නැත. ඇබ්බැහි වූවන්ට පවා එහි මිල දරාගන්නට බැරි ය. මිල දරාගන්නට හැකි ඉහළ සමාජයේ අය මත්ද්රව්ය භාවිතා කරන ආකාරය තුළ යම් විධිමත්බවක් තිබේ.\nශ්රී ලංකාව වර්තමානයේදී මුහුණ දී තිබෙන ආර්ථික අර්බුදයෙන් ගොඩ ඒම සඳහා කළු සල්ලි අත්යවශ්ය තත්වයක් නිර්මාණය වී තිබේ. කංසා නීතිගත කිරීමේ යෝජනාවේ සිට ජාත්යන්තර මත්ද්රව්ය ජාවාරම්කරුවන්ට ආණ්ඩුවෙන් ලැබී ඇති තැන දක්වා කාරණා විග්රහ කරගත යුත්තේ එතැන සිට ය.\nහාමුදුරුවරුන් ලවා ඉදිරි කාලයේදී තව බොහෝ යෝජනා ඉදිරියට ගෙන එනු ඇත.\nලංකාවෙන් එළවළු පලතුරු පිටරට යැවීම පවා අලුත් ම දේ ලෙස පෙන්නා අමන්දානන්දයට පත් කළ හැකි ජනතාවක් සිටින රටක පාලකයන්ට බොහෝ දේ පහසුවෙන් සිදු කළ හැකි බැවින් ඉදිරි කාලය තුළ ශ්රී ලංකාව හා එහි සමාජය දැවැන්ත පරිවර්තනයකට ලක්වන දේ සිදු විය හැකි බව කරුණාවෙන් සලකන්න.\nPhoto credit: sensiseeds.com"}
{"text": "ලංකාද්වීපයට බ්රිතාන්ය අධිරාජ්යයන් නිදහස දිනා ගැනීම සඳහා දිවි පරදුවට තබා සටන් වැදුණ ගිහි පැවිදි නායකයන් රාශියක් අප රටේ ජීවත් විය. ඔවුන් සිය ධනය, කාලය, ශ්රමය, බුද්ධිය, නැණ නුවණ ඒ සඳහා නොයෙදෙව්වේ නම් අප තවමත් පරාධීන ජාතියකි. නිදහසට වසර 73 ක් සපිරුණු මේ මොහොතේ නිදහස ලබාගත් නවම් මහිම ගුණ සමරුව යෙදෙන නායකයෙකි කෝට්ටේ සිංහයා යැයි විරුදාවලිය අධි නීතීඥ සී.ඩබ්.පෙරේරා මහතා. එතුමා දැයෙන් සමුගෙන වසර 69 ක් මෙම පෙබරවාරි 16 වන දිනට සම්පූර්ණ වේ. වාදීපසිංහ මිගෙට්ටුවත්තේ ශ්රී ගුණානන්ද මාහිමියන් 1873 වසරේදී ඓතිහාසික පානදුරාවාදය පැවැත් වූ විට එම වාදයේදී දෙපාර්ශවය විසින් සිදු කරන ලද දේශන ඉංග්රීසියට පරිවර්තනය කර ලොවට ඉදිරිපත් කළේ නීතීඥයෙකු වූ එඩ්වඩ් පෙරේරා මහතාය.\nඑතුමන් කිතුණු බැතිමතෙකු වුවත් පක්ෂග්රාහී නොවී සැබෑ තතු ලොවට හෙළි කළේ අවංක පුද්ගලයෙකු ලෙසිනි. මෙම පුවත් කිය වු ඇමරිකන් ජාතිකයෙකි වූ සර් හෙන්රි ස්ඊල් ඕල්කට්තුමා ගුණානන්ද මා හිමියන් සමග මිත්රතත්වයක් ගොඩනගාගෙන වසර 07 කට පසු ලක්දිවට පමිණ මෙරටට සිදුකළ මෙහෙය අති මහත්ය. මෙලෙස පානදුරාවාදය ලොවට හෙළි කළ නීතීඥ එඩ්වඩ් පෙරේරා මහතාට 1875 වසරේ දෙසැම්බර් 12 වන දින උපත ලද පුත් රුවන් වූයේ එඩ්වඩ් වෝල්ටර් පෙරේරාය. නමුත් ඔහු ජනතාව අතර ප්රසිද්ධියට පත් වූයේ ඊ.ඩබ්. පෙරේරා යනුවෙනි. ඊ.ඩබ්.පෙරේරා ජන්ම ලාභය ලැබුවේ ගාල්ල උණවටුනේදීය. ඔහුට තවත් සහෝදරයන් දෙදෙනෙකු විය. ඩබ්.එච්.පෙරේරා සහ ආතර් ඒ පෙරේරා යන අය ඔවුන්ය. මෙම පවුලේ පියා සහ පුතණුවන් තිදෙනාම දක්ෂ නීතීඥයන් විය. ජාතික නිදහස් සටනට එක් වූ ඊ.ඩබ්. පෙරේරා නීතී වෘත්තියෙන් බැහැර වී රට දැය වෙනුවෙන් අනෙකුත් ජාතික මෙහෙවරයන් සමග එකතු විය.\nපෙරේරා පවුලේ සියළුදෙනාම කිතුණු ලබ්දිකයන් වුවත් බෞද්ධයන් සමග සහජීවනයෙන් විසූහ. ඉංග්රීසි පාලකයෝ ලාංකීය ජනතාවගේ සියළු ජනතාවගේ සියළු අයිතිවාසිකම් පාගාගෙන සිදු කරන පාලය ඊ.ඩබ්. ඇතුළු ජාතික නායකයන්ට ඉවසුම් දෙන්නක් නොවීය. ඒ සඳහා ඊ.ඩබ්.පෙරේරා මහතා මෙරට කිතුණු ආගමික ප්රභූවරුන්ගෙන් සැදුම්ලත් කමිටුවක් පිහිටුවාගෙන එංගලන්තයේ යටත් විජිත භාර ලේකම්වරයාගෙන් ආණ්ඩු ප්රතිසංස්කරණයක් ඉල්ලා සිටියේය.\nඑම කිමිටුවේ අනෙක් කිතුණු නායකයෝ වූයේ ශ්රීමත් ජේමිස් පීරිස්, රාජනීතීඥ ප්රැන්සිස්ද සොයිසා, ඒ.ඩබ්.ද සිල්වා, වයි.ජී.එස්.සී.කේ. ගෝමිස්, වයි.කේ.ඩේවිඩ්, එච්.එම්.කෝබට් යන අයය. මෙම පිරිසගෙන් සැදුම්ලත් කමිටුව 1910 වසරේදී යටත් විජිතභාර ලේකම්වරයා හමුවිය. ඔවුන්ගේ ඉල්ලීම වූයේ ලංකාවට නව ආණ්ඩුක්රම ප්රතිසංස්කරණයක් අවශ්ය බවය. එම සාකච්ඡාවේ ප්රතිපලයක් ලෙස ව්යවස්ථාදායක සභාවට පළමු වරට ඡන්දයක් පවත්වා උගත් ලාංකිකයෙකු, මන්ත්රීවරයෙකු ලෙස පත් කර ගැනීමට අවස්ථාව උදා විය. 1911 දී පැවති මෙම ඡන්දයෙන් ශ්රීමත් පොන්නම්බලන් රාමනාදන් මහතා තේරී පත් විය. 1915 වසර ලක්වැසියන් හට අභාග්යමත් කාලයක් විය. ජාති වාදීන් අතර ඇති වූ කෝලහාලය මෙයට හේතුවයි. එම අරගලය දඩබිම කරගත් ඉංග්රීසි පාලකයෝ තමන්ගේ පාලනයට හිසරදයක් වූ සිංහල බෞද්ධ නායකයන් විනාශ කිරීමට අධිෂ්ඨාන කරගත්හ. මෙම කැරලි කෝලහාලවලට ආධාර අනුභල දුන්නා යැයි චෝදනා නගා සිංහල බෞද්ධ නායකයන් රාශියක් සිර භාරයට ගත්හ. මේ අය අතරට එෆ්.ආර්.සේනානායක, ඩී.එස්.සේනානායක, දොස්තර ආතර් ද සිල්වා, දොස්තර සී.ඒ.හේවාවිතාරණ, ශ්රීමත් ඩී.බී.ජයතිලක, ඒ.ඊ.ගුණසිංහ, මාටිනස් පෙරේරා, එඩ්වින් විජේරත්න යන අය ඇතුලත් විය.\nඉන්දියාවේ විසූ ශ්රීමත් අනගාරික ධර්මපාලතුමන් නිවාස අඩස්සියට ගෙන සිරකර තැබූ අතර ලංකාවට පැමිණීම තහනම් කළහ. බෞද්ධ නායකයෙකු වූ ආර්.ඒ.මිරන්ද මහතා ඔහුගේ නිවස අසළදී වෙඩි තබා මැරූ ඉංග්රීසි පාලකයෝ ගාල්ලේ හේන්රි පේද්රික් තරුණයා යුධ අධිකරණයෙන් වැරදිකරුවෙකු කර වෙඩි තබා මරා දැමූහ. සිංහල බෞද්ධ නායකයන්ට සිදුකළ මෙම බලවත් අසාධාරණය හමුවේ දැඩි සේ කිපුණේ ජාතික නිදහස් සටනට උරදී සිටි ක්රිස්තියානි නායකයන්ය. ඒ අනුව ඔවුන් සංවිධානය වී මේ අපරාධයට එරෙහිව ක්රියා කරන්නට තීරණය ගත්හ. ශ්රීමත් ජේමිස් පීරිස් මහතාගේ රිෆල් වර්ල්ඩ් නිවසට රැස් වූ ජේ.බී.ද සිල්වා, ඊ.ජේ.සමරවික්රම, රාජනීතීඥ ප්රැන්සිස් ද සොයිසා, එච්.බී.සී. පෙරේරා, වී.එෆ්.ද සිල්වා, එච්.එල්. ද මෙල්,ඊ.ඩබ්.පෙරේරා, ජේමිස් පීරිස් ආදි නායකයන් එංගලන්තයට නියෝජිතයෙකු යවා සිංහල බෞද්ධ නායකයන්ට ලංකා ආණ්ඩුකාරවරයා විසින් සිදු කරන ලද අපාරධ හා ඔහුගේ පොලිස්පතිවරයා සිදු කරන විනාශයත් නවතා දමන ලෙස ඉල්ලීමට තීරණය කළහ. මේ යුගය පළමු වන ලෝක යුද්ධයෙන් ලොව ගිනිගනිමින් තිබුණු යුගයක් විය. මෙම යුද්ධ තත්වය හමුවේ එංගලන්තයේ පාලකයනට ලංකාවේ ඇති වී ඇති තත්වයත් එතරම් වැදගත් වනු ඇතැයි සිතිය නොහැකි විය. නමුත් උත්සාහය අත්නොහැරිනි. ලංකා ආණ්ඩුකාරවරයා පැන වූ දුටු තැන වෙඩි තබා මැරිය යුතු යැයි නියෝගයන්ද අත්තනෝමතික අන පනත් ද කිතුණු නායකයන් විසින් සැදූ සංදේශයක් සහිත පෙත්සමද රහසේ සඟවාගෙන ඊ.ඩබ්. පෙරේරා මහතා එංගලන්තය කරා ගිය ලේසි පහසු ගමනක් නොවීය.\nලංකා ඉංග්රීසි පාලකයන් නොමග යවා එංගලන්තයට යාම සඳහා ගමන් බලපත්රයක් ලබා ගත් ටි.ඩබ්.පෙරේරා මහතා සියළු ලිපි ලේඛන තමන්ගේ සපත්තු අඩියේ රඳවාගෙන කොළඹ වරායෙන් නැව් නැග එංගලන්තයට පිවිසුනේ රටක් රාජ්යයක් ජයගත් විලසිනි. එංගලන්ත ආණ්ඩුවට මෙන්ම විපක්ෂයේ මන්ත්රීවරුන්ටද ලංකාවේ ඉංග්රීසි පාලකයන් ගෙන ගිය අමානුශික දරදඬු පාලනය පිළිබඳ ටි.ඩබ්.පෙරේරා නොසඟවා පැවසීය. ඒ බව ඔප්පු කිරීමට ලංකා ආණ්ඩුකාරවරයාගේ අත්තනෝමතික අනපනත් වලින් ලේඛන ඔවුන් හට ලබා දුන්නේය. එංගලන්තයේ පුවත්පත් එම තොරතුර තම පත්තරවල මුල් පිටු වල පල කරමින් එංගලන්තයේ පාලකයන්ව දැඩි ලෙස විවේචනය කළහ. එංගලන්ත ආණ්ඩුවේ පාර්ලිමේන්තුවේ විපක්ෂයේ මන්ත්රීවරු මේ පිළිබඳව රජයෙන් ප්රශ්න කළහ. මුළු බ්රිතාන්යෙය්ම අනුකම්පාව ලංකාවටත් ලක් වැසි ජනතාවටත් ලබා ගැනීමට ඊ.ඩබ්.පෙරේරා පොහොසත් විය. මෙහි ප්රතිපලය ලංකාවේ ඉංග්රීසි පාලකයන්ට විශාල අතුරු පහරක්ම විය. මෙහි සුබදායක ප්රතිපලය වූයේ සිංහල බෞද්ධ නායකයන්ගෙන් පළිගත් ලංකා ආණ්ඩුකාර රොබට් චාමස් ආපහු බ්රිතාන්යයට කැඳවා නව ආණ්ඩුකාරවරයා ජෝර්ජ් ඇන්ඩර්සන් මහතා පත් කරලීමයි. හිතුමතේ මිනී මැරූ පොලිස්පති ලැව්බිගින් හට තහංචි පැනවිනි. ඉංග්රීසි පාලකයන් සිදු කළ අපරාධ සොයා බැලීම සඳහා එංගලන්තයේ කොමිෂන් සභාව වෙත පත් කර ලංකාවට එවූහ. ඊ.ඩබ්. පෙරේරා මහතා එම ගමනේදී තවත් වටිනා දෙයක් සොයාගෙන මේ රටට ආහ. එය නම් 1815 මාර්තු 02 දින අප රට යටත් විජිතයක් වන විට පහතට දැමූ අප රටේ ජාතික ධජය බ්රිතාන්ය රෝහලක තිබී සොයාගෙන ආපසු ගෙන ඒමය. ටි.ඩබ්. පෙරේරා මහතාගේ මෙම උත්සාහය නිසා ලංකාවේ ආණ්ඩුක්රම ප්රතිංස්කරණය නව මාවතක දියුණුවට ආරම්භයක් වූ අතර සිර ගතව සිටි නායකයන්ට නිදහස උදා විය. ඔවුන් හට නිදහස් අරගලය ඉදිරියට ගෙනයාම සඳහා විවිධ සාකච්ඡා, සභා පවත්වා කරුණු රැස්කර 1919 දී ලංකා ජාතික සංගමය නිර්මාණය කරගත්හ. එක්වාරයකදී ලංකා ජාතික සංගමයේ සභාපති ධූරයටද ඊ.ඩබ්.පෙරේරා මහතා පත් විය. පෙරේරා මහතාගේ ජීවිතය පුරා රැඳී තිබුණේ අවංක භාවය හා ප්රතිපත්තිගරුක භාවයයි.\nලංකා ජාතික සංගමයේ ප්රතිපත්ති සමග වරකදී ගැටුණු පෙරේරා මහතා එම සංගමයෙන ඉල්ලා අස් වී නිදහස් සංගමය නම් නව සංවිධානයක් ගොඩනගා ගත්තේය. එහි නායකත්වය රාජනීතීඥ ප්රැන්සිස් ද සොයිසා දැරූ අතර ලේකම්වරයා වූයේ ඊ.ඩබ්.පෙරේරා මහතාය. ලංකාවේ ආණ්ඩුකාරවරයාට විශේෂ අමානුෂික බලතල එංගලන්ත ආණ්ඩුව විසින් පවරා තිබුණි. එහිනම් ජන විනිශෟචයකට ලක් නොකර අවශ්ය නම් ඔහු වෙඩි තබා මරා දැමීමේ අයිතියක් ඔහුට පවරා තිබීමය. මෙවැනි බලයක් ආණ්ඩුකාරවරයා සමග අරගල කිරීම මරණය හා සිදු කරන ගනුදෙණුවක් විය. නමුත් පෙරේරා මහතා එයට බිය වූයේ නැත. ඔහු 1926 වසරේදී එවකට ලංකාවේ ආණ්ඩුකාර පදවියේ වූ විලියම් මැනිං මහතාට එරෙහිව විශ්වාසභංග යෝජනාවක් ගෙන ආවේ ඉංග්රීසි අධිරාජ්යයට අයත් රටක ඉංග්රීසි පාලකයාට එල්ල වූ ප්රථම විශ්වාසභංග යෝජනාව ලෙස එය ලෝකවාර්ථාවක් තබමිණි. 1931 රාජ්ය මන්ත්රණ සභාවේ මන්ත්රීවරයෙකු ලෙස තේරී පත් වූ ඊ.ඩබ්.පෙරේරා මහතා ඩී.එස්.සේනානායක මහතාගේ උපදේශකයෙකු වශයෙන් ඉදිරිපත්ව උදව් කළේ ඔහුගේ දේශපාලන අනාගතය දුටු සෘෂිවරයෙකි ලෙසිනි.\nනමුත් 1936 දී එතුමා පැවති රාජ්ය මන්ත්රණ සභාවට ආසනය දිනා ගැනීමට නොහැකි වූයේ නවකයෙකු වූ ඒ.ඩී. ජයසූරිය මහතාට පරාජය වීමෙනි. ශ්රීමත් ඩී.බී. ජයතිලක මහතා ඉන්දියාවේ ශ්රී ලංකා තානාපති ලෙස පත්ව ගිය විට ඉදිරිපත් වුවද ජේ.ආර්.ජයවර්ධන මහතාට පරාජය විය. දේශපාලනය ගැන දැඩිලෙස කළකිරුණු ඔහු එයින් සමුගත්තේ සියළුදෙනා මවිත කරමිනි. 1948 දී ලංකාව නිදහස් රටක් වන දැක සතුටු කඳුළු හෙලූ ඊ.ඩබ්.පෙරේරා තමා රැගෙන ආ ජාතික ධජය සිය දේශපාලන ගෝලයා ඩී.එස්.සේනානායක මහතා අතින් යළි අහසට එසවෙනු බලා ප්රීති විය. ඊ.ඩබ්.පෙරේරා නීතියත් දේශපාලනයත් හැර අප රටේ ඉතිහාසය පිළීබඳවද අති විශාල පුළුල් දැනුමක් සිහිතව සිටි නායකයෙකු විය. ඔහු කිතුණුවෙකු වුවද ශ්රී දළදා වහන්සේට අතිශයින් ගෞරව කළහ. බෞද්ධ සංස්කෘතියේ හරය පිළිබඳව දෙස් විදෙස් සඟරා වලට ලිපි සැපයූහ. රාජකීය ඓතිහාසික සමිතියේ ලංකා ශාඛාවේ උද්යෝගිමත් සාමාජිකයෙකු වූ පෙරේරා මහතා අපේ රටේ කෞතුකාගාර උපදේශක කමිටුවේ සාමාජිකයෙකු ලෙස ක්රියා කළහ. ඔහු කෝට්ටේ 6 වන පරාක්රමබාහු රජ සමය නමින් පොතක්ද ලියා පළ කළහ. කොට්ටේ නගරයේ පැරණි වලව්වක ජීවත් වූ මේ ශ්රේෂ්ඨ නායකයා තම ජීවිතයේදී 77 වන විය ගෙවමින් සිටියදී 1953 පෙබරවාරි මාසයේ 16 වන දින අභාවප්රාප්ත වූයේ සිරිලක නිදහස් අරගලයේ යෝධ සෙන්පතියෙකු ලෙස නමක් ඉතිරි කරමිනි. එතුමා දිවංගතවී වසර 69 ක් සපිරෙන මේ මොහොතේ කෝට්ටේ සිංහයා යැයි ජන හඬින් පුද ලද මේ අභීත මහා පුරුෂයා ගෞරවයෙන් සිහිපත් කරමි.\nඑක්සත් ජාතික පක්ෂ සභාපති,\nහිටපු අමාත්ය,\nවජිර අබේවර්ධන,"}
{"text": "හොඳයි යාලුවනේ, අදත් මම ඔයාලට කියන්න යන්නෙ පිළිවෙත් ක්රමයක් ගැන. දරුඵල නැති දෙමාපියන් ඉන්නෙ පුදුම වේදනාවකින්නෙ නේද? එයාලට සහනයක් ලබාදෙන්න පු`ථවන්නම් හරිම පිනක් නේද? අනික සමහර යහ`ථවො මගෙන් ඉල්ලීම් කරල තිබුන මේගැන සටහනක් දෙන්න කියල.\nබොහෝ දෙනෙක් කියන කාරනයක් තමයි බුදු දහම කියන්නෙ පරලොව සුභ සිද්ධිය සදහා පමණක් තියෙන ආගමක් කියන කාරනය. බුදු දහම තරම් ප්රායෝගික දහමක් මේ හිශ්වය තුල හොයන්නනම් ලැඛෙන්නෙ නෑ. බුදු දහම කියන්නෙ තමා තමාට ආලෝකයක් කරගෙන වෙසෙන දහමක් බව ඔබ තේරුම් ගතයුතුයි. මෙතන ” බුදු දහම ප්රායෝගික ජීවිතයට” කියල තිබුනට බුදු දහම තියෙන්නෙ දරුවො නැති අයට දරුවො දෙන්න නෙවෙයි. ඒකයි කලින් කිව්වෙ පිලිවෙතක් කියල. ධර්මය රකින්නා ධර්මය විසින් ආරක්ෂා කරනව කියන්නෙ ඒකයි.\nමීලගට පලකෙරෙන ලිපියක් තියෙනව වාසනාවන්ත දරුවන් ලබන්නේ කෙසේද කියල. හොඳයි, අපි දැන් මාතෘකාවට බහිමු.\nදරුවන් නැති අය දරුවන් ලබන්නේ කෙසේද?\nයහලුවනේ, මෙතනදි අපිට ඉතා වැදගත් වෙනව තුන්ලෝකාග්ර අමාමෑණී සම්බුදු පියාණන් වහන්සෙගේ අදහස්. මොකද තුන්කල් බලා වදාරණ උන්වහන්සෙ දේශනා කරපු නිසිම දෙයක් වෙනස් උනෙත් නෑ, වෙලත් නෑ, වෙන්නෙත් නෑ. අන්න ඒනිසයි ඒ අදහස් ඉතාම නිවැරදි වෙන්නෙ. දරුවන් නොලැබීමට මූලික හේතුව ලෙස උන්වහන්සෙ දේශනා කරන්නෙ පෙර කරපු අකුසල්. ඊට අමතරව පාරිසරික හේතු, ශාරීරික හේතු ආදියත් බලපානව. උදාහරණයක් විදිහට අධික උෂ්ණ පරිසරයක බර වැඩකරන කාන්තාවකට දරුඵල පිහිටන්නෙ නැති වෙන්න පුලූවන්. ඒව කර්මය විදිහට ගන්න බෑනෙ. නැත්නම් නිතරම කන්න තියෙන්නෙ නුසුදුසු ආහාරනම් ඒව මගින් ශුක්ර හෝ ඩිම්බ විනාශ කරනව නම් දරුඵල පිහිටන්නෙ නෑ. වැලිමුව මස්, වගේ කෑම කෑවොත් කළලෙ ගබ්සා වෙනව. ගබ්සාවෙන කෑම තව තියෙනව. ඒවා කියන්න බෑ. අපේ අක්කල ඒව යොදාගනී හිතා මතා ගබ්සා කරගන්න. ඒව දරුඵල බලාපොරොත්තුවන ඔබට දැනගන්න අවශ්ය නැත්තෙ ඒ ආහාර බැරිවෙලා කැවෙන්න තරම් සුලභ නෑ. හිතාමතා කෑවොත් මිසක. ඉතින් මම කීව වගේ ඔය සියලූම හේතූන් බලපානව දරු ඵල නැතිවෙන්න. අනික ගර්භාෂයෙ ප්රශ්න වගේම පුරුෂයගෙ ගැටලූත් තියෙනව. ගර්භාෂය දරු ඵල පිහිටන්න නුසුදුසුනම් මොන දේ කලත් හරියන්නෙ නෑ. පුරුෂ ශ=ක්රාණු ඛෙහෙත් වලින් යථා තත්වයට ගන්න බැරිනම්, ලිංගික හැසිරීමට පුරුෂ අවයවය ප්රමාණවත් නැත්නම් මොනදේ කලත් ඵලක් නෑ කියල අමුතුවෙන් කියන්න ඕනෙ නෑනෙ නේද?\nහරි. එතකොට අපි දන්නව බටහිර වෛද්ය විද්යාව වගේම සිංහල වෙදකමේත් තියෙනව දරුඵල ලබන්න ඛෙහෙත් හේත්. ඒ බේත් වර්ග හරි. එතනදි අම්මගෙ පැත්තෙ හරි තාත්තගෙ පැත්තෙ හරි දුර්වල කමක් තියෙනවනම් ඒවට සුදුසු ඛෙහෙත් තියෙනව. දැන් ගැටලූව තියෙන්නෙ ඛෙහෙත් හේත් දීල කරන්න තියෙන සියලූ පරීක්ෂණත් කරල ඒවයිනුත් සමත්වෙලාත් අවසානෙ දරුවෙක් නැති එකයි. අන්න එතකොටයි අපේ ඈයන්ට බෝ ගහ මතක්වෙන්නෙ. දේවාලෙ මතක් වෙන්නෙ. ඉතින් බෝ ගහේ මුල් කුණුවෙනකම් වතුර වක්කරනව. කොළ පේන්නෙ නෑ කොඩි. ඒව කර කර පරණ ජීවන චර්යාවමයි. වැඩක් වෙයිද? ඔන්න එහෙනම් මම කියන්නම් දරුඵල ලබාගන්න ක්රමයක්. හැබැයි අර කීව වගේ කරන්න ඕනි පරීක්ෂණ ටික කරල අම්මගෙ තාත්තගෙ ගැටලූවක් නැත්නම් හෝ තියෙන ගැටලූ බේත් වලින් ඉවත් කරලත් දරුවන් නැතිනම් තමයි මේව හරියන්නෙ. එහෙම නැතිව ගර්භාෂය නැති අම්මල මේව කලා කියල දරුවො ලබන්නෙ නෑ.\n1. ඉස්සරලම දරුවෙකු ලබාගන්න අවශ්ය ඕනෑම කැපකිරීමක් කරන්න අම්මයි තාත්තයි එකිනෙකාට පොරොන්දු වෙන්න ඕනැ. ඔබේ ස්වාමියට හෝ භාර්යාවට නැත්නම් ඔබට උවමනාවක් නැත්නම් වැඩේ කෙරෙන් නෑ.\n2. ඔබ සහ ඔබේ සහකරු හෝ සහකාරිය අනිවාර්යයෙන්ම මාංශ භක්ෂණයෙන් වලකින්න ඕනි. අඩුම තරමින් අවුරුදු පහ හයක්. මොකද දරුවන් ලැබුවත් ඒ අයට මස් මාංශ මිශ්රිත කුණුලේ කිරිකරල දුන්නත් හො`ද නෑ බොන්න. අනිත් කාරණේ අපි කරන්න යන වැඩේ ( දරුවන් ලැබීම )ට දෙවි දේවතාවුන් වහන්සේලාගේ ආශිර්වාදය අත්යාවශ්යයි. සමහරු අහනව උම්මලකඩ බිත්තරවත් එපාද කියල. මම නම් කේක් කන එකවත් අනුමත කරන්නෙ නෑ. ඒකටත් බිත්තර කලවන් නිසා. ( “අනේ ඒවත් නොකා හිටියහැකිද? ” කියල අහන්න නම් එපා. බැරිනම් වැඩේ අතෑරල දාන්න ) සත්ව ආහාරවලින් සුදුසු එළකිරි හෝ එ`ථ කිරි වගේ දියර කිරි පමණයි.\n3. බුදුහාමුදුරුවො දේශනා කලේ වරක්, කන්න දෙයක් නැතිව කුරු`ථ බිත්තර කාපු මනුස්සයෙකුට දරු ඵල නැති වුණාලූ. උන්වහන්සෙ නොකිය කියන කථාව තේරුනානෙ. ඔබත් පෙර භවයක සතුන්ගෙ පැටව් මරල, ගැබිනි සතුන්ට හිංසා කරල ඇති. හැබැයි ඔබ වාසනාවන්තයි. ඇයි දන්නවද? දරුවන් නැතත් දරුවන් ලබන්න සුදුසු තත්වයක පසුවන දෙමාපියන් වීම ගැන. සමහර විට ඔබ පෙර භවයක කල අකුසල් ගෙවිල අවසාන කොටස මේ භවයෙදි ගෙවනව වෙන්නත් පුලූවන්. ඒනිසා පොඩි සමාවක් ගන්න පුලූවන් වෙයි. දරුවන් ලබන්න පිළිවෙත් කරන අතරෙ මස් මාංශ අනුභවය කිසිම ඵලක් නැති දෙයක්. හෝද හෝද මඩේ දානව වගේ වැඩක්. ඒවයින් වලකිනව වගේම වලකින්න සහය දක්වන කර්ම කරන්න ඕනි. ඒ කියන්නෙ සතුන්ගෙ පණ ආරක්ෂා කරන්න ඕනි. කොටින්ම මී වසංගතේ කියල වස විස තියන්නවත්, මදුරුවො මකුණො කියල විෂ වර්ග ඉහින්න වත් එපා. හේතුව තමයි අපි කලින් කල වැරදි වලට මේ දරුවන් නැතිව දුක් විඳින්නෙ. අරවගේ පවු ඔබට ඉක්මනින් ප්රතිචාර දක්වනව. ඔබේ වැඩේ කඩාකප්පල් කරන්න බලන් ඉන්න අමනුෂ්ය බලවේගවලට මේක හොඳ පල්ලමක් වේවි. මදුරුවො මකු=ණො වැඩිනම් සාම්බ්රානි හෝ සුවඳ දුම් ස්වල්පයක් අල්ලන්න. උන් මගහැරල යයි. මීයා ඉන්නවනම් වටපිටාව පිරිසිදු කරල දාන්න. උන්ගෙ ගමන් මාර්ග වසා දමන්න. මරන්නම ඕනෙ නෑ.\n4. පුංචි ලස්සන බබාලගෙ පිංතූර නිතර පෙනෙන තැන්වල ගසා තබන්න පු`ථවන්නම් හරි වටිනව. මොකද මනසට අරමුණ නිතර මතක් වෙන්න දෙන්න ඕනෙ නිසා.\n5. අනවශ්ය ආහාර වලින් වලකින්නත් ඕනි. විශේෂයෙන්ම ක්ෂණික ආහාර වගේ දේවල් වලට පුරුදුවෙලා ඔබගේ ලේ විෂ කරගන්න එපා. ඉතාම පිරිසිදු එඵව`ථ හා පළතුරු වර්ග විශේෂයෙන් කෘෂි රසායන වලින් තොර ආහාර ගැනීම වැදගත්. ගොටුකොළ සම්බෝල වගේ දේවල් හරිම වැදගත් ලේ ධාතුව වර්ධනයට. මේවගේ හැකිතරම් ශරීරයට හිතකර ගූණදායි ආහාර ගන්න. ශ=ක්ර ධාතුව වගේම ඩිම්බ වලට හානිදායක ආහාර වර්ගනම් ගන්න එපා. වශෛ්ෂයෙන්ම අන්නාසි, තක්කාලි, අච්චාරු වගේ දේවල්’ ගහකට කොච්චර වතුර පොහොර දැම්මත් උඩින් කපනවනම් ගහ හැදෙන්නෙ නෑ වගේ මොන පිළිවෙත් කලත් හරියන්නෙ නෑ මූලික සාධක විනාශ කරල.\nහරි දැන් කියපු දේවල් වගේම ඔලූවත් කල්පනා කරල ඔය කියපු පරිසරය ඉස්සරල හදන්න ඕනි. දැන් පහත පිළිවෙත් ටික කරන්න බලමු. මේටික ඉතාම වැදගත්. හැබැයි එහෙම කියල කලින් ඒව අත්හැරියොත් බෑ කියලත් බුද්ධිමත් ඔබ තේරුම් ගන්නම ඕනි.\n7 . පළමුවෙන් ඔබේ ආධ්යාත්මය පිරිසිදු කරගන්න. ඒකට එක එක ක්රම විවිධ පුද්ගලයො ගාව තියෙනව කියල කියනව. උදාහරණ ලෙස යෝගී භාවනා වගේ. ඒත් නියම ක්රමය තමයි පංචශීලය ආරක්ෂා කරන එක. “ අනේ ඔච්චර දේවල් කරන්න පුලුවන්ද? ˜ කියල අහන්නත් එපා. මෙච්චර දගලන්න වෙන්නෙ ඔබ පෙර භවයකදි කරපු වරදක් නිසා පත්වෙලා තියෙන තත්වෙන් ගොඩ එන්න. ඒකට සාමාන්ය මවුපිය දෙපළක් කරන වැඩ වලට වඩා කැපවීම් කරන්නම වෙනව. බැරිනම් කලින් කීව වගේ අදහස අත්හැරල දාන්න.\n8. අනවශ්ය ප්රශ්නනම් ඔලූවෙ තියාගෙන දගලන්න යන්න එපා. නිතරම බුදුගුණ මෙනෙහි කරන්න. බුදුහාමුදුරුවන්ගෙ ධම්මවිලාසී චරිතය සිත ඉබේම සන්සුන් කරනව. සිතේ මෛත්රිය පුරුදු කරන්න. මේ අයුරින් සිත හැමවිටම බුදුකුටියක් බවට පත්කරගන්න. මම කලින් කිව්ව වගේ දෙදෙනාම එකම අරමුණක විය යුතුයි. ඒකියන්නෙ දෙන්නම මේව කරන්න ඕනි. මේ විදිහට ආධ්යාත්මික සංහිඳියාව ඇතිකරගන්න. ඉදිරියෙදි කියන්නම් ඒකෙන් ප්රයෝජනය ගන්න විධිය.\n9. ගෘහ ජීවිතය තුල ලිංගික නිදහස තියෙනව තමයි. හැබැයි සලල්ලාල ජීවිත ගතකරන්න යන්න එපා මේ කාලෙදි නම්. ඒව හිතේ හිරකරන් දුක් විඳින්න යන්නත් එපා. දහමට අවනත වනවිට සිත ඉබේම සංසිෙඳයි. සාමාන්ය එකතුවීම් කලාට කමක් නෑ. ඒත් දැන්ම දරුවෙකු ගැන හිතන්න යන්නෙපා. ඉදිරියෙදි මම සුදුසු වෙලාව කියන්නම්…\n10. කිසිම සතෙකුට හිංසා කරන්න එපා කියල මම කලින්ම කීව. විශේෂයෙන්ම ගැබ්බර සතුන්ට, පැටව් ලැබූ සතුන්ට, කුඹල් ගෙවල්වලට කිසිදු හානියක් කරන්නනම් එපා. ඒවගේ අය හොය හොයා ගිහින් පිහිට වෙන්න. උන්ට කෑම බීම, අව්වැසි ආවරණ අවශ්යනම් ඒ ආවරණය ආදිය ලබාදෙන්න. සතෙකුගෙ පැටියෙකුට උනත් තමන්ගෙ දරුවෙක් කියල හිතාන පු`ථවන් සීමාව ඇතුලෙ සලකන්න. ( පුලූවන් සීමාවෙ කිව්වෙ බලූපැටව් ඇඳේ තියාන සලකන්න බැරි නිසා )\n11. පතිවෘත්ත භාවය පණ දෙවෙනිකොට රකින්න ඕනැ කාරණයක්. මෙක පංචශීලයේ තුන්වන ශික්ෂාපදයෙ උච්චතම අවස්ථාව කිව්වොත් නිවැරදි. ඒ කියන්නෙ සිහිනෙන්වත් අන් සැමියෙක් පිළිබඳ හිතන්න එපා. පුරුද්දට හිත ගියත් වහාම සිතිවිලි වෙනස් කරන්න උත්සාහ කරන්න. මේවගෙන් ප්රයෝජන ගන්න හැටි ඉස්සරහට මම කියන්නම්.\n12. හඳහන බලල අපල තියෙනවනම් සුදුසු යන්ත්රයක් වගේ පැළඳගන්න. පු`ථවන්නම් රතන සූත්රය වැනි තෙරුවන් ගුණයට අදාල යන්ත්රයක් පළඳින්න. ඒවායින් දරුගැබට එල්ලවන අමනුෂ්ය බලපෑම් දුරුකරගන්න පුලූවන්. වරක් අම්මකෙනෙකුගෙ සියලූ අවශ්යතා යහමින් තිබුනත්, සියලූ පරීක්ෂණවලින් සමත් උනත් දරුගබ් කිහිපයක් ගබ්සා උනා. එකක්වත් පිහිටියෙ නෑ. ඒකට වෛද්යවරු කොතරම් පිලිවෙත් කලත් හරිගියෙ නෑ. හේතුව හොයාගත්තෙ හාමුදුරුවන් වහන්සේ කෙනෙක්. මොකක්ද දන්නවද? පළමු දරුව මොකක්හරි ස්වභාවික හේතුවකින් ගබ්සා වෙලා. එතැන් ඉඳල එයාගෙ ආත්මය ආයිත් බඩට එන්න හදනව. නමුත් ඊට වඩා බලගතු ආත්ම අම්මගෙ කුසට එනව. එතකොට මෙයා බඩට රිංගල ඒ කලලය විනාශ කරනව. අම්මට ඒක දැනෙන්නෙ ඇතුලෙ කවුද හූරනව වගේ. ඕක ඇත්ත කථාවක් කැමති කෙනෙක් විශ්වාස කරන්න. ඒ හාමුදුරුවො ගැනත් විස්තර කියන්නම්. කියවගෙන යන්නකො ඔහොම.\nඔන්න කලින් කියපු විදිහට මාස හයහතක් විතර පිළිවෙත් පුරල හොඳ චිත්ත පාරිශ=ද්ධියක් ඇතිකරගන්න. ඇසළ මාසය පිළිසිඳගන්න ඉතාම හොඳ මාසයක්. මොකද දන්නවද? උපත සිදුවන්නෙ වෙසක් මාසෙ නිසා. ඉතාම පුණ්යවන්ත දරුවන් බිහිවන්නෙ මේ මාසයෙදි. විශේෂයෙන් අපෙ`්ල්, මැයි, ජුනි කියන්නෙ දරු උපත්වලට සුදුසුම මාස. ඉතින් නිතර යන්න එන්න පහසු පූජනීයත්වයෙන් ඉහළ මට්ටමේ බෝධීන් වහන්සේ නමක් ල`ගට ගිහින් දින හතක් හෝ විසි එකක් බෝධිපූජා පවත්වන්න. ඉතා සිල්වත් හාමුදුරුනමක් හෝ මෙහෙණින් වහන්සේ නමක් හෝ බැරිමනම් ඉතාහොඳින් සිල් ආරක්ෂාකරන උපාසක අම්ම කෙනෙක් ( කිරි අම්මාවරු දානෙට යන ප්රධාන කිරිඅම්ම කෙනෙක් ) හරි\nහොඳයි.\nදැන් අදාල බෝධිපූජා එහෙම කරල අර බෝධි පූජාව කරපු කෙනාට කියල සත්යක්රියා කරවන්න. “ ඔබ අනන්ත බුදුගුණයට අප්රමාණව පූජා පැවැත්තුව, අසවල් දින පටන් කිසිදු ප්රාණියෙකුට අබමල් රේණුවක හිංසාවක් පීඩාවක් කලේ නෑ, මේ කාලය තුල අනන්තවත් සතුන් මරණින් නිදහස් කලා, හරකුන්, කකුලන්, එ`ථවන්, පරෙයියන්,ගිරවුන්,…. ආදී සතුන් මෙතරම් ප්රමාණක් ඔබේ ශක්තිප්රමාණයෙන් නිදහස් කලා, කිරි දෙන අම්මාවරුන්ට පමණක් නොවෙයි, ගැබ්බර අම්මමාවරුන්ට ජාති භේදයක්, කුල භේදයක්, පංති භේදයක්, විතරක් නොවෙයි සතා සීපාවා කියල පවා වෙනසක් නැතිව ඔබ සැමට එකවගෙ සැලකුව. ඔබ යශෝධරාවක් වගෙ පතිවත රැක්ක. විශාකාවක්වගෙ චරිතය ආරක්ෂා කලා, බෝසත් මව්කෙනෙක් වගේ සීලාදී ගුණදම් පිරුව, සියලූ සත්වයන්ට මෛත්රී කලා, කිසිදු සතෙකුගෙන් මරණබියෙන් වෙව්ල වෙව්ලා ජීවිතය බිලිදීල ලබාගත් අබමල් රේණුවක් තරම් මස් කැබැල්ලක් ඔබ දැන දැන ආහාරයට ගත්තෙ නෑ. කිසිදු ප්රාණියෙකුගෙවත්,\nඔවුන්ගෙ මවු දෙමාපිය, ඥාතියෙකුගෙවත් ඇසට කඳුලක් දුකක් එන දෙයක් ඔබ සිදුකලේ නෑ. බුද්ධාදී මහෝත්තමයන් අනුගමනය කල ශ්රේෂඨ ආර්ය ප්රතිපදාව ඔබ ඔබේ ස්වාමියා සමග එක් සිත්ව ගතකලා. ඔබ නිවන්මගෙහි වඩින උතුමන් වෙනුවෙන් සංඝ දක්ෂිණා පැවැත්වූවා. දිනපතා බුදුපාමොක් මහ ස`ගපරපුර වෙනුවෙන් දානාදී පිංකම් ඔබේ ශක්තිප්රමාණයෙන් පැවැත්වූවා. මෙලොව උත්තරීතරම සු`ගන්ධය වන සිල් සුවඳින් නිති සැරසී සිටිය. ……….. මේ සියල්ල සත්යයයි. ඒ සත්යය බලෙන් ඔබට බුද්ධ, ධම්ම, සංඝ යන ති්රිවිධ රත්නයේ ආශිර්වාදයෙන්ද, මතු බුදුවන මිත්රමෛත්රි බෝසත් පියාණන්ගේ අනන්ත කරුණාවෙන්ද, විරූඨ, විරූපාක්ෂ, වෛශ්රවණ, දෘතරාෂ්ඨ ආදී නම් වූ සතරවරම් දේවාශීර්වාදයෙන්ද, සක්දෙව්රාජෝත්තමයන් වහන්සේ ප්රමුඛ සමන්දේව රාජයන්, දැඩිමුණ්ඩ දේවතාවුන්, විභීෂණාදී අල්පේෂාක්ය මහේෂාක්ය ආදී දේව මණ්ඩලයන්ගේ ආනුභාවයෙන්ද ව්යවහාරයෙහි පවතින්නා වූ විෂ්ණු, කතරගම පත්තිනි ආදී දේව සමූහයාගේ අනුභාවයෙන්ද මා (පූජාව කරනා අය) විසින් රක්නා අනන්තවූ සීලාදී ගුණ ධර්මානුභාවයෙන්ද ඔබගේ සියලූ අදහස් ඉටුවේවා… ඔබ ප්රාර්ථනා කරන අයුරින්ම, දිව්ය, බ්රහ්මාදී ලෝකයන්හි වැඩවෙසෙන අනන්ත පින් ඇති මෙලොව උපදින්නට මවු කුසක් සොයන උතුමන්ට ඔබේ කුස තිඹිරි ගෙයක් වේවා.\nමෙලෙස සත්යක්රියා කිරීමට පෙර ඒවන් පිංකම් සිදුකර තිබීම අනිවාර්යම කාරණයක්. උදාහරණයක් ලෙස ගවයන් නිදහස් කිරීමේ කාරණය සිහිපත් කරන්න පෙර එවන් පිංකම් ඔබ සිදුකර තිබිය යුතුයි. ඔබ කල පිං පිළිබද පූජාව තබන්නා අනිවාරයෙන්ම දැනුවත් කරන්න.\nඒ සමගම එය ඔබද ඒ අයුරින්ම සත්යක්රියා කරන්න. හැබැයි ඔබ ඔබේ කටයුතු නිසිපරිදි සිදුකර තිබිය යුතුයි. මෙය කියවන විට මා මෙය සිදුකලේ නැතැයි යන්න සිතට දැනුනහොත් සියල්ල හමාරය. සියල්ල නිසිපරිදි සිදුකර ඇත්නම් මේ සත්යක්රියාවේදී ඔබේ ඇසට කඳු`ථ උනන බවනම් ඒකාන්තයි. සියල්ල නිවැරදිනම් ඔබට පිංඇති පුතණුවෙක් හෝ දුවක් ඔබේ ප්රාර්ථනය අනුව ලැබේවි. බොහෝවිට උසස් ලොකවල වැඩවිසූ උතුමන් මනුලොවට වැඩමවීමට පූජනීය ස්ථාන ඇසුරුකරමින් වැඩහිඳී. ඒ උතුමකු හෝ ඔබේ සත්යක්රියාවට ඇහුම්කන්දී උතුම් ස්ථානයක සිටින උතුමෙකු හෝ අනිවාර්යෙන් ඔබකුසට එනබව නම් සහතිකයි. ඔබ නිරුතුරුවම එකම පූජනීය ස්ථානයකට පමණක් යන්නත් වගබලාගන්න. හැබැයි මා මුලින් කියූ පරිදි ඔබ සියලූ අංගයන්ගෙන් සමන්විතව මවු කෙනෙකු වීමට සුදුසු ශාරීරික ලක්ෂණයන්ගෙන් සමන්විත විය යුතුමයි.\nමෙයට අමතරව නිතිපතා නින්දට පෙර පිරිත් කීම, උදෑසන අවදි වීමට පෙර හා රාත්රී නින්දට පෙර මෛත්රී භාවනාව ආදිය ප්රගුණ කිරීම වැනි දෑ ඔබ විසින් සොයා බලා සිදුකරන්න. බුදු දහමේ පිළිවෙත් කරන තරමට ප්රථීඵල වැඩියි.\nඉහත පරිදි සත්යක්රියා කර පත්තිනි දෙවියන්ටද බාරයක් වෙන්න\n( මීලගට පලකෙරෙන වාසනාවන්ත දරුවන් ලබන්නේ කෙසේද ලිපියත් කියවන්න )\nහොඳයි, ඔබ ඔය සීලාදී ගුණධර්ම අනිවාරයෙන් පුහුණු කරනව කියල පොරොන්දු වෙනවනම් මම ඔබ ස්වාමීන්වහන්සේ නමක් වෙත යොමුකරන්නම්. ඒ ගියත් ලැඛෙන උපදෙස් ඕවම තමා. ඒත් උන්වහන්සෙගෙ සිල් බලෙන් ගොඩදෙනෙක් ප්රථීඵල ලබල තියෙනව. ඒව කරන්නෙ ඔබේ සිල් බලයත් සම්බන්ධ කරගෙන. අවශ්ය කෙනෙක් ඉන්නවනම් මට පර්සනල් මැසේජ් එකක් ෆේස්බුක්වලට දාන්න. ඔබට ජයෙන් ජය ලැබේවා.\nඔබට ඒ උත්තම ශ්රී සද්ධර්මයේ ශාන්තියම වේවා….\nමින් ලබන උතුම් පුණ්යස්කන්ධයෝ සම්බුදු සාම සංදේශය ලොව පුරා රැගෙන යාමට අනන්ත ශක්තිය මාහ ලගා කරත්වා. මා පතන බෝධියෙන් නිවන් දැකීමටත් සසර කතරේ අතරමංව නිරා දුක් විදින අසරණයන්ද ඒමග රැගෙන යාමටත් මේ පුණ්යස්කන්ධයෝ පාරමිතාවක්ම වේවා. නිරන්තරයෙන් කථාකර මා ශක්තිමත් කරන්නාවූද නොයෙක් ඇණුම් බැනුම් වලින් මා දිරිමත් කරන්නා වූද සියල්ලන්ටම වහ වහා ධර්මය අවබෝධ වේවා… … …\nමම සත්වයාගේ හිත සුව කැමති එරන්ද ලක්මාල්ද සිල්වා"}
{"text": "පොසොන් පෝදා පණිවුඩ\nලක්වැසියනට බුද්ධ ධර්මය\nදායාද වූ දිනයයි\nපූජනීය පොසොන් පුන් පොහෝ දිනය ලක්වැසි බෞද්ධයනට ඉතා සුවිශේෂී පුන් පොහෝ දිනයකි.\nශ්රී සම්බුද්ධ පරිනිර්වාණයෙන් දෙසිය තිස්හය වැන්නේ දී දඹදිව ධර්මාශෝක මහාධිරාජයාගේ\nපුත්ර මහින්ද මහරහතන් වහන්සේ ශ්රී ලංකාද්වීපයේ අනුරපුර මිහින්තලාවේ මිස්සක පව්වට\nවැඩම කොට දේවානම්පියතිස්ස මහරජු ඇතුලු පිරිස බුද්ධ, ධම්ම, සංඝ යන ත්රිවිධරත්නයේ\nපිහිටවූ පොසොන් පොහෝ දිනය ලක්වැසියනට බුද්ධ ධර්මය දායාද වූ දිනය යි.\nබුදුදහම ලැබීමෙන් පසු ලක්වැසියන්ගේ සිතුම්, පැතුම්, ගතිගුªණ ආදිය සමග සමස්ත ජීවන\nක්රමයම වෙනස් විය. සිංහල බෞද්ධ රාජ්යයක ආරම්භයත් සමග තෙරුවන් සරණ ගිය, පන්සිල්\nසුරකින දැහැමි සමාජයක් නිර්මාණය විය. ඔවුනට නුවණැස පහළ විය. සදහම් ආලෝකය මුළු\nදිවයින පුරා පැතිර ගියේත්, බෞද්ධ ශිෂ්ටාචාරය, සංස්කෘතිය හා සභ්යත්වය සමග වෙහෙර\nවිහාර, දාගැබ්, පෙති පිළිම, කලා ශිල්ප දායාද වූයේත් මහින්දාගමනයෙන් පසුව ය. මෙම\nඋතුම් පොහොය දිනය ලක්වැසි ජනයා සැදැහැසිතින් ආමිෂ හා ප්රතිපත්ති පූජාවෙන් සැමරීම\nබලවත් යුතුකමකි.\nමුළු දිවයින සදහම් ආලෝකයෙන් නැහැවුණු මෙම උතුම් පොහෝ දිනයේ දී අනුබුදු මිහිඳු\nමහරහතන් වහන්සේ මිහින්තලා පින්බිමට වැඩම කොට වසර 2326 ක් සපිරීම නිමිත්තෙන්\nඓතිහාසික මිහින්තලාවේ දී 57 වන වරටත් ලේක්හවුස් ආලෝක පූජාව පැවැත්වීමත්, බුදුසරණ\nපුවත්පතේ පොසොන් අතිරේකයක් පළ කිරීමත් අගය කොට සලකන අතර, එම සත්කාර්යයන්\nසර්වප්රකාරයෙන් සාර්ථක වේවායි සුබාශිංසනය කරම්හ. තෙරුවන් සරණයි.\n****\nලේක්හවුස් ආයතනය වසරක් පාසාම සිද්ධස්ථාන කේන්ද්ර කොට පවත්වන\nපින්කම් බොහොමයකි\nසම්මා සම්බුද්ධ නම් වු ලොව පහළ වු උත්තරීතරම ශාස්තෘවරයාණන් වහන්සේ වන ගෞතම\nබුදුරජාණන් වහන්සේ ලෝක සත්වයාගේ යහපැවැත්ම පිණිස පන්සාළිස් වසක් ධර්මය දේශනා කළ\nසේක. ඒ නිර්මල ධර්මය අප ශ්රී ලංකාවට ගෙන එන ලද්දේ බුද්ධ වර්ෂ 2326 කට පෙර පොසොන්\nපුන් පොහෝ දිනක ය. අනුබුදු මිහිඳු මහ රහතන් වහන්සේගේ ලංකාගමනයත් සමඟ එම ඓතිහාසික\nඅසිරිමත් අවස්ථාව සිදුවිය. උන්වහන්සේ මිස්සක පබ්බතයේ වැඩ සිට එවකට ශ්රී ලංකාද්වීපය\nපාලනය කළ දේවානම්පියතිස්ස රාජෝත්තමයාණන් ආමන්ත්රණය කොට ශ්රී ලංකාව තුළ බුදු සසුන\nස්ථාපිත කළ සේක. ඉන් අනතුරුව අප දිවයින ධර්මද්වීපය ලෙස ප්රචලිතව ලෝකයේ ප්රමුඛතම\nබෞද්ධ රාජ්ය බවට පත් වී ඇත.\nලේක්හවුස් ආයතනය වසරක් පාසාම අප රටේ බෞද්ධ සිද්ධස්ථාන කේන්ද්ර කොට ගෙන සිදු\nකරන්නා වු පුණ්ය කර්මයන් බොහොමයකි. ඒ අතර පොසොන් පොහෝ දින මිහින්තලා චෛත්යය\nආලෝකමත් කරමින් සිදු කරන්නා වු ආලෝක පූජාව ප්රමුඛ ස්ථානයෙහිලා සැලකිය හැකිය.\nනොකඩවා 57 වසරක් පවත්වන්නට යෙදෙන මේ අවස්ථා අද උද්ගතවී ඇති අර්බුදකාරී කාලවකවානුව\nතුළද පැවැත්වීමට කටයුතු කිරීම ප්රශංසාවට ලක් කළ යුතු ය.\nඑම නිසාම මිහින්තලා පුණ්ය භූමියෙහි ඒ අසිරිමත් පොසොන් පොහෝ දින සැමරීම සඳහා සිදු\nකරන්නා වු ආලෝක පුජාවන් මුළු මහත් දේශය පුරා බෞද්ධ පින්වතුන්ගේ පුනරුදය උද්දීපනය\nවන්නට හේතු වේවායි අධිෂ්ඨානය කරන අතර ශ්රී දළදා සමිඳුන්ගේ ආශිර්වාදයෙන් සියලු\nකටයුතු සාර්ථක වේවායි ආශිංසනය කරම්හ.\n****\nපූර්වාදර්ශයද අමිල ආගමික සේවාවක්\nමිහිඳු මහ රහතන්වහන්සේගෙන් ආරම්භ වු මෙරට බුදුදහම එදා මෙහි රජකම් කළ\nදේවානම්පියතිස්ස මහා රාජයා ඇතුළු රාජකීය ප්රභූවරුන් විසින් වඩ වඩාත් පණගන්වන ලදහ.\nඒ රාජකීය ප්රභූවරුන්ගේ උද්යෝගිමත් බව නිසා නොබෝ කලකින්ම මෙරට බෞද්ධ රාජ්යයක් බවට\nපත්විය. එදා ආරම්භ වු ඒ බුදුදහම ජාතික ආගම වශයෙන් මෙරට අද දක්වා පවතී. ඒ ඒ කාලවල\nපැවැති කවර ප්රශ්නයකට වුවද මුහුණ දෙමින් මිහිඳු මහ රහතන් වහන්සේ ආරම්භ කළ ශ්රාවක\nසංඝ තලයේ මාර්ගෝපදේශකත්වය යටතෙහි මෙරට බුදුසසුන ප්රාණවත් ලෙස පැවත ආ බව සියල්ලෝම\nදන්නා කරුණකි.\nඅනුබුදු මිහිඳු මහරහතන් වහන්සේ මිිහින්තලා පව්වට වැඩම කොට, මෙරට බුදුසසුන පිහිටුවීම\nනිසා, ලංකාද්වීපයට සිදු වු සේවාව අපරිමිත ය. මිහිඳු මහරහතන් වහන්සේ මෙරටට වැඩම\nනොකළහු නම් අපේ රටට මෙවන් තත්ත්වයකට පත්වීමට කිසිසේත් ම අවස්ථාවක් නොලැබෙනු ඇත. එදා\nමෙරට විසූ යක්ෂ, නාග, දේව, සිංහ සහ භද්දකච්චායන කුමරිය නිසා පැමිණි ශාක්ය වංශිකයන්\nද එකමුතු කොට, පොදුවේ සැමට පැවිද්ද ලබා දී, ආගමික වශයෙන් පමණක් නොව, ජාතික වශයෙන් ද\nඅනුබුදු මිහිඳු මාහිමියන් , දෙවන පෑතිස් රජු සමඟ රටේ එකීය භාවයක් ඇතිකිරීම ද, මෙරට\nබෞද්ධ රටක් කිරීම හා සමානම සිදුකළ උත්කෘෂ්ට කාර්යයක් බව නොකියාම බැරිය. ජාති –\nගෝත්ර භේදයකින් තොරව, යක්ෂ – නාග – දේව– සිංහ සහ ශාක්ය යන සැමටම ස්ත්රී පුරුෂ\nභේදයකින් තොරව මහණකම ලබාදීමට මඟ පෑදීම, අපරිමිත සේවාවක්සේ සැලකිය යුතු ය. එදා එසේ\nනොවිණි නම්, මේ දක්වා අපේ රටේ ගෝත්ර භේදය පවතිනු නොඅනුමානය. මිහිඳු මහ රහතන්\nවහන්සේගේ පරිනිර්වාණයෙන් පසුව උන්වහන්සේ වෙනුවෙන් විවිධ ආගමික උත්සව පවත්වා ඇති බව\nඅපේ ඓතිහාසික වාර්තාවේ දක්වති. පැරැණි චාරිත්ර ඉටුකරනු සඳහා වෙනදා මෙන්ම මෙවරද\nලේක්හවුස් ආයතනයේ පූර්ණ දායකත්වයෙන් මෙම ජුනි මස 15,16 සහ 17 දිනවල පවත්වනු ලබන\nමිහින්තලා ආලෝක පූජාව කියා නිම නොකළ හැකි තරම් මහඟු කුසලයක් බව කිව යුතු ය.\nඑසේම, මෙයට වසර 56 කට පෙර ලේක්හවුස් ආයතනය මගින් ආරම්භකළ මේ ක්රියාවලිය ආදර්ශයට\nගෙන රටේ පැරැණි බොහෝ විහාරස්ථාන ගණනක ද විවිධ ආයතන මගින් ඒ ඒ ස්ථානවලද වාර්ෂිකව\nමෙවැනි පින්කම් පටන් ගැනීමෙන් ලේක්හවුස් ආයතනය මගින් දෙන ලද ඒ පූර්වාදර්ශය ද අමිල\nආගමික සේවාවක් බව කිව යුතු ය. එබැවින් මේ 57 වැනි වරට ද සිදුකරනු ලබන මිහින්තලා\nලේක්හවුස් අලෝක පූජාව සර්වප්රකාරයෙන්ම සාර්ථක බවට පත්වේවායි ද, රටට ආදර්ශයක්\nවේවායි ද යන්න අපගේ නොවක් පැතුමයි!\n****\nමිහිඳු මාහිමි එළිකරදුන්\nදහම් මාවතේ යෑමට අදිටන් කර ගනිමු\nශ්රී ලාංකික බෞද්ධයන්ගේ සිත් තුළ අනුස්මරණීය ආගමික, ජාතික, සුවිශේෂ ඓතිහාසික\nදිනයන් අතර අනුබුදු මිහිඳු මාහිමියන් වහන්සේ මෙරටට සැපැත් වූ පොසොන් දිනය තරම්\nවැදගත් දිනයක් නැත. අනුබුදු මිහිඳු මාහිමි ශ්රී ලාංකිකයන්ගේ හදවත් තුළ ප්රඥා\nප්රදීපය දල්වා මිස දිටු අඳුරු දුරලා බුදු රදුන් වදාළ අරි අටඟි මාවතට යොමු කළ නිසා\nඅධ්යාත්මික, ආර්ථික, අධ්යාපනික හා සංස්කෘතික වශයෙන්, සමෘද්ධිමත් ජාතියක් වශයෙන්\nසිංහල ජාතිය විශ්ව කීර්තියට පත් විය. ශීලයෙන්, කාය–වාග් දුශ්චරිතවලින් වෙන්ව කාය\nවාග් සුචරිතයට යොමු වු හෙළයෝ සමාධියෙන් පඤ්ච නීවරණයන් මැඩ, තැන්පත් මනසක් ඇත්තෝ වී\nප්රඥාවෙන් යථාර්ථය හැම දෙයකම දැකීමට හා අව්යාපාද අවිහිංසා හා පස් කම් ගිජු බව මැඩ\nකටයුතු කිරීම හෙවත් නෙක්ඛම්ම සංකල්පය ඇත්තෝ වූ හ. මේ නිසා හෙළයෝ ආත්මාර්ථයට වඩා\nපරාර්ථයට මුල් තැන දී කටයුතු කරන බෝසත්වරු වූ හ. පැල්පතේ සිට රජ මැදුර දක්වා සැමගේ\nම උපතේ සිට මරණය දක්වා සිරිත් විරිත් , සිතුම්. පැතුම් සියල්ලම බුදු දහමින් පෝෂණය\nවිය. රජතුමා ප්රමුඛ සියලු දෙනා පරාර්ථයට මුල් තැන දී ධාර්මිකව කටයුතු කිරීම නිසා\nසිරිලක් බිම ධර්ම ද්වීපයක්, ධාන්යාගාරයක් විය. අද රටේ ආර්ථික ,සාමාජික හා සාමයික\nසියලු ගැටලුවලට හේතුව පාලක පාලිත දෙපක්ෂයම යුක්තියට, සත්යයට, ධර්මයට පිටු පා\nආත්මාර්ථකාමීව කටයුතු කිරීමයි. යළි අධ්යාත්මික, ආර්ථික සමෘද්ධිමත් සාමය සමාදානය\nපිරි ශ්රී ලංකාවක් බිහි කිරීම සඳහා මිහිඳු මාහිමි අපට එළිකරදුන් දහම් මාවතේ යෑමට\nඅදිටන් කර ගන්නා ලෙස සියලු දෙනාගෙන් මෙත් සිත් පූර්වකව සිහිපත් කර සිටිමි.\n****\nඅධ්යාත්මික සුපෝෂණයත්\nසංස්කෘතික ආඪ්යත්වයත්\nසුරක්ෂිත කිරීම අප සැමගේ වගකීමකි\nඅනුබුදු මිහිඳු මාහිමියන් ගේ අසිරිමත් ලංකාගමනයෙන් 2326 වසක් සපුරමින් උදා වූ උතුම්\nපොසොන් පුන් පොහෝ දිනය අදට යෙදී තිබේ. පොසොන් දිනය වනාහි ලක්දිව බුදු සසුනේ\nආරම්භයටත්, බෞද්ධ ශිෂ්ටාචාරයේ පදනම සකස් වීමටත් මූලික වූ මතු අනාගතය පුරාත් සාදර\nසිතින් අනුස්මරණය කැරෙන අග්රතම ජාතික පූජෝත්සව අවස්ථාව යි.\nවිවිධ ජන ඇදහිලි, විශ්වාස , පුදපූජා ඇසුරේ සිටි ජනතාවකට මහින්දාගමනයෙන් උරුම වූයේ\nඅහිංසාව පදනම් කොටගත් සංවිධිත ආගමකි. මේ වූකලි ආගමික ජීවිතයට මෙන් ම ප්රායෝගික\nජීවිතයට ද නව පරමාර්ථයක් එක් කළ ඓතිහාසික සංසිද්ධියකි. ත්රිපිටක ධර්මය, මතු නො ව\nලේඛන කලාව, ගෘහ නිර්මාණ ශිල්පය, ප්රතිමා කර්මය, ස්තූප නිර්මාණ ශිල්පය යන ආදී සියලු\nක්ෂේත්රයන්හි උදාව සිදු වෙමින් දේශීය සංස්කෘතියේ අර්ථපූර්ණ පරිවර්තනයකට හේතු කාරක\nවූයේ පොසොන් පෝදා යෙදුණු මිහිඳු මාහිමියන් ගේ ආගමනය යි.\nබුදු දහම ලෝක ස්වභාවය පදනම් කොටගත් ධර්මයක් වීමත්, කෘෂික ජීවිතයට අදාළ ස්වාධීන ධර්ම\nමාර්ගයක් වීමත් නිසා එය මෙරට සමාජයේ ශීඝ්රයෙන් ව්යාප්තියට පත් වූයේ ය. බෞද්ධ\nභික්ෂූන් හට ප්රධානත්වය හිමි වන අධ්යාපන ක්රමයක් ද මිහිඳු මාහිමියන් විසින්\nහඳුන්වා දෙනු ලැබ මෙරට තිරසර ව පිහිටියේ ය. අට සැට ලෙන් ශ්රී ලංකාවේ මුල් ම\nඅධ්යාපනික මධ්යස්ථාන බවට පත් වූ අතර ලෙන්, ගුහා සහ භික්ෂූන් සාමූහික ව විසූ\nපිරිවෙන්, විහාරාරාම සේ වැඩි දියුණු විය.\nමිහිඳු හිමියන් ලක්දිවට වැඩ අසූවස් සපිරෙණ තෙක් දිවි ගෙවු මිහින්තලාව උන්වහන්සේ ගේ\nලෝකාර්ථචර්යාවට කැප වූ ජීවිතයත්, අත්යුදාර ශාසනික සේවාවත් සිහිපත් කැරෙන මහා\nස්මාරකයක් වැන්න. සොබාදහමේ අපූර්ව දායාදයක් බඳු මෙවැනි ගිරි මුදුනක දිවි ගෙවමින්\nඋන්වහන්සේ ලාංකේය රජ දරුවන්ටත් , මහජනතාවටත් ප්රකට කළේ ප්රකෘතිය ඇසුරේ විඳිය හැකි\nනිරාමිස පී්රතිය යි.\nපොසොන් පොහෝදා අපට උරුම වූ ඒ මාහැඟි සහනශීලි ආගමික සංස්කෘතියේ හරය වන අප්රමාණ\nමෛත්රිය හා සාමකාමී සහජීවනය පෙරදැරි උත්තර පරමාදර්ශය, ලාංකේය ජන හදවත් තුළ තහවුරු\nවිය යුතු මොහොත මෙය වේ. මුළු මහත් ශ්රී ලාංකික ප්රජාව ගේ පොසොන් පෝදා පරමාර්ථය\nවිය යුත්තේ එය යි. ඒ අධ්යාත්මික සුපෝෂණයත්, සංස්කෘතික ආඪ්යත්වයත් සුරක්ෂිත කිරීම\nඅප සැමගේ වගකීමක් ද වේ.\nඒ සඳහා ලක්වැසි ඔබ සැමට දිරි බල ,නැණ බල ලැබෙන සුබ පොසොන් මංගල්යයක් වේ වා යි\nප්රාර්ථනය කරමි.\n****\nධර්මාලෝකය ලබමින් මනුෂ්යත්වය ගොඩනැංවීමට අත්වැල් බැඳ ගත යුතු ය\nයම්කිසි රටකට, ජන සමාජයකට සංක්රමණය වන ධර්ම මාර්ගයක් එකී ජන සමාජය නවතාවයට\nපත්කරමින්, සමාජ, සංස්කෘතික, දේශපාලන යන සෑම ක්ෂේත්රයකම ප්රගතිශීලී වෙනසක් ඇති\nකිරීම පිළිබඳ ලෝක ඉතිහාසයේ අගනා නිදසුනක් ලෙස බුදුදහම ලංකාව තුළ ස්ථාපිත වීමෙන් ඇති\nවූ සමාජ පුනරුදය දැක්විය හැකි ය.\nසත්ය ධර්මය ජන සමාජයක නිදන්ගත වීමට ආක්රමණ, හිංසන හෝ ප්රචණ්ඩත්වය අවශ්ය නොවන\nබවට බුදුදහම අප රට තුළ ස්ථාපිත වූ ආකාරයෙන් මනාව පැහැදිලි වේ. අනුබුදු මිහිඳු\nමහරහතන් වහන්සේ ලක් දේශයට වැඩම කළේ, බුදුන් වහන්සේ පෙන්වා දුන් සදහම් මාර්ගය අවබෝධ\nකරගැනීමට හැකි ජන සමාජයක් මෙහි සිටින බවට පැවති පැහැදිලි අවබෝධයෙනි.\nමෙම උතුම් වූ පොසොන් පොහෝ දිනයේ අප වඩාත් අවධානය යොමු කළ යුත්තේ එකී සත්ය ධර්මයේ\nගැඹුරු උත්තරීතර වටිනාකම් සමුදාය වෙත ය. අන්තවාදී නපුරේ බලවේග ක්රියාත්මක වන මෙබඳු\nවකවානුවක අප වඩ වඩාත් ධර්මාලෝකය ලබමින්, මනුෂ්යත්වය ගොඩනැංවීමට අත්වැල් බැඳ ගත\nයුතු ය.\nබාහිර වත්පිළිවෙත් තුළින් නොව සැබෑ දහම් හරයෙන් අපි ජීවිත පොහොසත් කර ගනිමු.\nපරමාදර්ශීව අන්ය ආගම් සහ සංස්කෘතීන්ට ගරු කරමින් සහජීවනයෙන් ජීවත් වෙමු. ඒ සඳහා\nසැම සිත් පහන් වේවායි මෙම උතුම් වූ පොසොන් පොහොය දිනයේ ප්රාර්ථනා කරමි."}
{"text": "නොවැම්බර් මාසයේ මැද භාගයේ සිට, NordFX සිය ගනුදෙනුකරුවන්ට ප්රධාන ජාත්යන්තර වෙළඳ සන්නාමයන් හි කොටස් වල ආයෝජනය සඳහා තවත් අවස්ථාවක් විවර කර දෙයි. Pro-කර්මාන්ත අරමුදල, Pro-තාක්ෂණික අරමුදල සහ Pro-ප්රවීණ අරමුදල යන ආයෝජන අරමුදල් තුනෙහි, ඉහළම විශ්වසනීයත්වය සහිත සහ ඉහළ වර්ධන හැකියාවන් සහිත කොටස් ඇතුළත් වේ.\nමෙම අරමුදල්වල අද්විතීය වාසිය නම් පහසුවෙන් ඊට ඇතුල්වීමේ හැකියාව ආයෝජකයින්ට සැලසීමයි. එනම් වෘත්තීය වත්කම් කළමණාකරණයේ සියලු ප්රතිලාභ භුක්ති විඳීමට කුඩා ප්රමාණයේ ආයෝජකයින්ට ඉඩ සලසයි.\nවිනිවිදභාවය හා අරමුදල් බැහැර කිරීමේ නිදහසත් ඇතුළුව සියල්ල ආයෝජකයාට පූර්ණ ලෙස පාලනය කිරීමට මෙහිදී හැකියාව ලැබේ. සේවාලාභියාගේ ඉල්ලීම අනුව ඕනෑම අවස්ථාවක මුදල් තැන්පත් කර මුදල් ආපසු ලබා ගැනීමට හැකියාව ඇති අතර සහභාගී වන කළමනාකරුවන් මගින් ඔබට මෙම ආයෝඡනයෙන් උපරිම ලාභය ලබා ගත හැකිය.\nPro-කර්මාන්ත අරමුදල\nPro-තාක්ෂණික අරමුදල\nමෙම අරමුදල ඇමේසන්, නෙට්ෆ්ලික්ස්, මාස්ටර්කාඩ්, වීසා, ගූගල්, ෆේස්බුක්, පේපැල් වැනි සමාගම්වල කොටස් අයත් වේ\nPro-ප්රවීණ අරමුදල\nඉහත සඳහන් අරමුදල් සඳහා ආයෝජනය කිරීමට අමතරව, සේවාලාභියාගේ ඉල්ලීම පරිදි, NordFX විශේෂඥයන්ට සේවාලාභියා සඳහා තනි තනිව හෝ පෞද්ගලික ලැයිස්තුගත සමාගම්වල කොටස් ද මිලදී ගත හැකිය.\nNordFX හි ආයෝජන පිළිබඳ වැඩි විස්තර https://lk.nordfx.com/funds මගින් හෝ ආයතනයේ සහාය සේවාව ඇමතීමෙන් ලබා ගත හැකිය."}
{"text": "ප්රධාන අභියෝග හතක් විසදා ගැනීමට පවතින බව එක්සත් ජාතීන්ගේ සංවිධාන මහ ලේකම් ඇන්තෝනියෝ ගුටරෙස් ප්රකාශ කර තිබේ.\nසිරියාවේ සහ යේමන් අර්බුදය විසදීම, රොහිගන්යා අර්බුධය, පලස්තීන ගැටළු සහ ත්රස්තවාදය ද ඊට අයත්ය. න්යෂ්ටික වැඩසටහන් හේතුවෙන් ජාත්යන්තරය අපහසුතා රැසකට ලක්ව සිටි. ඒවා සමථයකට පත්කිරිමට සියලු ප්රජාව අවධානය යොමුකළ යුතු බව මහ ලේකම්වරයා අවධාරණය කළේය. ඔහු මේ බව කියා සිටියේ 73 වන මහ සමුළුව අමතමිනි."}
{"text": "ඉරානයට බලපා ඇති ජල ගැලීම් හේතුවෙන් මියගිය සංඛ්යාව 76ක් දක්වා ඉහල ගොස් තිබෙනවා. මෙම ජල ගැලීම් ඉරානයේ ප්රාන්ත 25ක ගම්මාන 4,400කට පමණ බලපා ඇති බවයි විදෙස් මාධ්ය වාර්තා කරන්නේ.\nඒ, හේතුවෙන් සිදු වු ආර්ථික හානිය අමෙරිකානු ඩොලර් බිලියන 2යි දශම 2 ඉක්ම වන බවට ගණන් බලා තිබෙනවා. ඉකුත් මාර්තු මස 19වනදා සිට ඉරානයට බලපා ඇති මෙම ජල ගැලීම් හේතුවෙන් කිලෝ මීටර් 14,000ක එරට මර්ගවලට හානි සිදුව ඇති බවයි විදෙස් මාධ්ය පවසන්නේ. ගෝලීය උණුසුම මෙම ජල ගැලීමට හේතුව බව ඉරාන කාලගුණ විද්යා අංශ පවසනවා."}
{"text": "ශ්රී බුද්ධ වර්ෂ 2565 ක් වූ උඳුවප් අමාවක පෝදා 2022 ජනවාරි 02 ඉරිදා\n[UNICODE]\nමුල් පිටුව |\nබොදු පුවත් |\nකතුවැකිය |\nබෞද්ධ දර්ශනය |\nවිශේෂාංග |\nවෙහෙර විහාර |\nපෙර කලාප |\nදායකත්ව මුදල් |\nනාගානන්ද ජාත්යන්තර\nබෞද්ධ අධ්යයන ආයතනයේ උපකුලපති ආචාර්ය බෝදාගම චන්දිම හිමි, බෞද්ධ\nඅධ්යයනාංශයේ පීඨාධිපති දම්පේ විජිතරතන හිමි සහ කළමණාකාර අධ්යක්ෂ ජගත්\nසුමතිපාල, ජනාධිපති නීතිඥ ප්රශාන්ත ලාල් ද අල්විස් යන මහත්වරු\nසමාරම්භක උත්සවයේ දී.\nභූතාන රාජ්යයේ ආණ්ඩුක්රම ව්යවස්ථා නිර්මාණයේ නායකත්වය ගෙන කටයුතු කළ එවකට\nඅගවිනිසුරු සෝනාම් ටොබ්ගුයි විනිසුරුතුමා “බෞද්ධ දර්ශනය සොයා ගැනීමේ අරමුණින්,\nපැලවත්තේ සීවලී ස්වාමින් වහන්සේගේ නායකත්වය යටතේ “බෞද්ධ දර්ශනය සහ ආණ්ඩුක්රම\nව්යවස්ථාව” යන තේමාව ඔස්සේ සම්මන්ත්රණයක් ඉන්දියාවේ බරණැස් නුවර (වර්නාසියේ) දී\nවර්ෂ 2013 පෙබරවාරි මස 15, 16 දිනයන්හි පවත්වන ලදී.\nඒ අනුව වර්ෂ 2014 මැයි මස 10,11 දින ශී්ර ලංකාවේ දී නීති ක්ෂේත්රයේ සහ බෞද්ධ\nක්ෂේත්රයේ විද්වතුන් සම්බන්ධ කර ගනිමින් ලක්ෂ්මන් කදිරගාමර් ආයතනයේ දි “බෞද්ධ නීති\nදර්ශනය” නමින් සම්මන්ත්රණයක් පැවැත්විණි. එහි මුඛ්ය දේශනය “සෝනාම් ටොබ්ගයි\nවිනිසුරුතුමා විසින් පවත්වන ලදී. එහි දී විවිධ මාතෘකා ඔස්සේ විද්වතුන් 28 දෙනෙක්\nවිසින් දේශන පවත්වන ලදහ.\nනාගානන්ද ජාත්යන්තර බෞද්ධ අධ්යයන ආයතනයේ උපකුලපති ආචාර්ය බෝදාගම චන්දිම හිමියන්\nහා විනිසුරු සෝනාම් ටොබ්ගයි භූතාන රාජ්යයේ දී “බෞද්ධ නීති දර්ශනය” පිළිබඳ කළ\nසාකච්ඡාවේ ප්රතිඵලයක් ලෙස බෝදාගම චන්දිම හිමියන් හා නාගානන්ද ජාත්යන්තර බෞද්ධ\nඅධ්යයන ආයතනයේ කළමණාකාර අධ්යක්ෂ ජගත් සුමතිපාල මහතාගේ මඟ පෙන්වීම යටතේ ජනාධිපති\nනීතිඥ ප්රශාන්ත ලාල් ද අල්විස් මහතා එහි බෞද්ධ නීති දර්ශනය පිළිබඳ දෙපාර්තමේන්තු\nප්රධානී ලෙස පත්කරනු ලැබීය.\nඒ අනුව සෙනෙට් සභාව සහ පාලක සභාවේ අනුමැතිය සහිතව වර්ෂ 2021 දෙසැම්බර් මස 20 වන දින\nප්රථම බෞද්ධ නීති දර්ශනය පිළිබඳ ඩිප්ලෝමා පාඨමාලාව නාගානන්ද ජාත්යන්තර බෞද්ධ\nඅධ්යයන ආයතනයේ දී ජනගත කරනු ලැබීය.\nජනවාරි 02 ඉරිදා පූර්ව භාග 03.43 න් අමාවක ලබා 03 සඳුදා\nපූර්වභාග 00.05 න් ගෙවේ. 02 ඉරිදා සිල්.\nඅමාවක\nජනවාරි 02\nපුර\nඅටවක\nජනවාරි 09\nපසළොස්වක\nජනවාරි 17\nඅව\nඅටවක\nජනවාරි 25\n©\n2000 - 2022 ලංකාවේ සීමාසහිත එක්සත් ප්රවෘත්ති පත්ර සමාගම\nසියළුම හිමිකම් ඇවිරිණි.\nඅදහස් හා යෝජනා:\n[email protected]"}
{"text": "විප්ලවය අද්දර: බෝල්ශෙවික් පක්ෂය, කම්හල් කමිටු, සහ කම්කරු පන්තියේ බහුජන ව්යාපාරය\nOn the eve of revolution: The Bolshevik Party, factory committees, and the mass movement of the working class\nඇමරිකානු සමාජවාදී සමානතා පක්ෂයේ ජාතික කමිටු සාමාජික ටොම් කාටර් විසින් ඔක්තෝබර් 21 වන සෙනසුරාදා පවත්වන ලද දේශනයක පෙල මෙහි පල කරන්නෙමු. මෙය, 1917 රුසියානු විප්ලවයේ සියවස් සැමරුම සනිටුහන් කරමින් හතරවැනි ජාත්යන්තරයේ ජාත්යන්තර කමිටුව විසින් ඉදිරිපත් කෙරෙන අන්තර්ජාල සජීවී (ඔන්ලයින්* දේශන මාලාවක දෙවැනි කොටසේ දෙවැනි දේශනයයි.\nතවත් දෙසුම් දෙකක් ඔක්තෝබර් 28 හා නොවැම්බර් 4 දිනවල පැවැත්වෙනු ඇත. දේශන පහකින් සමන්විත වූ මෙම දේශන මාලාවේ මුල් කොටස පසුගිය වසන්තයේ දී හජාජාකය විසින් ඉදිරිපත් කරන ලදී. මෙම සියලු දේශන ලෝසවෙඅහි සවන් දිය හැකිය.\nහැඳින්වීම\nහතරවැනි ජාත්යන්තරයේ ජාත්යන්තර කමිටුව විසින් ලෝක සමාජවාදී වෙබ් අඩවියෙහි සමරනු ලබන රුසියානු විප්ලවයේ ශත සංවත්සරය ලොව පුරා නව්යය වූ උද්යෝගයක් දිනා ගෙන ඇත. එමෙන්ම එය 1917 අවසාන මාසවල සැබවින්ම සිදු වූ දේ පිලිබඳ සියලු පැරනි අපවාද හා මුසාවන් යලි පනගැන්වීමටත් ප්රචාරය කිරීමටත් සඳහා ද ඉඩ ප්රස්ථා විවර කර ඇත.\nමිලිටරිය හා ඔත්තුසේවා ආයතන සමග සමීප සබඳතා ඇති ඇමරිකානු අධිරාජ්යවාදයේ ප්රමුඛ හොරනෑවක් වන නිව්යෝර්ක් ටයිම්ස් පුවත්පත, ”රෙඩ් සෙන්චරි” (රතු ශතවර්ෂය) මැයෙන් යුත් දීර්ඝ ලිපි පෙලක් පල කරමින්, රුසියානු විප්ලවය අපකීර්තියට පත් කරනු පිනිස හැකි සෑම ප්රයත්නයක්ම දරා ඇත. ලෝකය පුරාම එවැනි ප්රයත්නයන් දැරෙමින් තිබේ.\nබොහෝ අවස්ථාවන්හි දී, නිව්යෝර්ක් ටයිම්ස් විසින් සිදු කෙරෙන්නේ හුදෙක්, වසර සියයකට පසුව රුසියානු සිවිල් යුද්ධ සමයේ සෝවියට් රජය පෙරලා දැමීමට තැත් කල වයිට්ගාඞ්වරුන්ගේ ප්රචාර වැමෑරීම හා ඒවාට පලිප්පු ලෑමයි: බෝල්ශෙවිකයෝ ”ජර්මන් රත්රන්වලින්” අරමුදල් ලද ”ජර්මානු ඒජන්තයෝ” වෙති, බෝල්ශෙවිකයන්ට මහජන සහයෝගයක් නොවීය, ඔක්තෝබර් විප්ලවය යනු පිටස්තර අන්තවාදීන්ගේ කුඩා කුමන්ත්රනයක ප්රතිඵලයකි, ආදී වශයෙනි.\nමේ කාරනය සම්බන්ධයෙන් ගත් කල, රුසියානු විප්ලවයේ බලධාරියෙකු ලෙස නිව්යෝර්ක් ටයිම්ස් විසින් අනුග්රහ දක්වනු ලැබෙන ෂෝන් මැක්මීකින්, “නව වයිට්ගාඞ්වරයෙකු” ලෙස හඳුන්වා දිය හැක. මැක්මීකින් විසින් ඉදිරිපත් කෙරෙන වෘත්තාන්තයට අනුව බෝල්ශෙවිකයන් බලය අල්ලා ගැනීම වූ කලී, යුද්ධයෙන් හා දුෂ්කරතාවයන්ගෙන් දුබල වූ ජාතියකට පසුපසින් සිට පිහියෙන් ඇනීමකි; “සාහසික, අවදානම් හා කරටකර පැවැති කටයුත්තක්”1 ලෙස මැක්මීකින් විසින් විස්තර කෙරෙන “පරසතුරු අත්පත් කර ගැනීමකි”.\nමැක්මීකින් සිය දේශපාලන සහානුභූතීන් නොසඟවයි. “වර්ධනය වෙමින් පැවැති දුක් වේදනාවන් ද, අසම ආර්ථික වර්ධනය හා විප්ලවකාරී උද්යෝගයේ ආලෝලනයන් ද තිබියදීම; 1900 දී පැවැති රුසියානු අධිරාජ්යය ශක්ය නොවූවක් නොවීය, එහි ප්රමානය හා බලයම වුව, සාර්ගේ යටත්වැසියන් - සියලු දෙනාටම නොවීනම් - වැඩි දෙනෙකුට අභිමානය දනවන්නක් විය.”2 මැක්මීකින්ට අනුව රුසියානු අධිරාජ්යවාදී ආන්ඩුවේ ගැටලුව වූයේ සාර් රජ, “රස්පුටින් විසින් ඇඟිල්ල දිගු කර පෙන්වා දුන් අනතුරු හැඟවීම්” ලෙස මැක්මීකින් හඳුන්වා දෙන දෙයට නොව, ඔහුගේ “ලිබරල් උපදේශකයන්ට” ඇහුම්කන් දීමයි. ඔහු ලියා ඇත්තේ, සෝවියට් බලය “සමාජ පරිනාමයේ, පන්ති අරගලයේ, ආර්ථික වර්ධනයේ, නොඑසේනම් මාක්ස්වාදී න්යායෙහි දක්නා ලද අන් කිසියම් නිර්දය ඓතිහාසික බලවේගයක හෝ නිෂ්පාදිතයක්” නොව, ඔහු ප්රතිගාමී ඉතිහාසඥ රිචර්ඩ් පයිප්ස්ගෙන් උපුටා දක්වන පරිදි,“තමන්ගේම වාසිය හඹා යන හඳුනාගත හැකි මිනිසුන්ගේ” දුෂ්ඨ ක්රියාවක් බවයි. පයිප්ස්ට අනුව, ඔක්තෝබර් විප්ලවයෙන් නිරූපනය වූයේ, “කුඩා සුලුතරයක් ආන්ඩුව අල්ලා ගැනීමකි.” 3\nඔවුන් බැරෑරුම් ඉතිහාසඥයන් ලෙස හුවා දැක්වීම මගින් මෙම කියාපෑම් සරසා කල එලි බැස්සවීමට මැක්මීකින් උත්සාහ කරයි. නිසැකවම, මෙම කියාපෑම්වලට අනුග්රහ දක්වන ඉහල ශාස්ත්රාලීය අක්තපත්රධාරී තනිතනි පුද්ගලයෝ ලොව පුරා සිටිති. කෙසේවෙතත්, සියලු බැරෑරුම් හා අවංක ඉතිහාසඥයෝ - ඔවුන්ගේ දේශපාලන සහානුභූතීන් බෝල්ශෙවිකයන් සමග හෝ ඔවුන්ට එරෙහිව හෝ වේවා - 1917 ඔක්තෝබරය කරා වූ කාල පරිච්ෙඡ්දය තුල බෝල්ශෙවිකයන්ට පැවැති මහජන සහයෝගය පිලිබඳව පවතින ප්රබල සිද්ධිවාචක සාක්ෂි දෘඩ ලෙස ග්රහනය කල යුත්තාහ.\nඇමෙරිකානු ට්රොට්ස්කිවාදී ජේම්ස් කැනන්ගේ වචනවලින් කිවහොත්, ඔක්තෝබර් විප්ලවය “සචේතනික මෙහෙයුමක්” විය. ඉතිහාසඥ රෙක්ස් වේඩ් නිරීක්ෂනය කල පරිදි:\nවිප්ලවය ගැන ලියූ බොහෝ ලේඛකයන් විසින් කම්කරුවන් නිරූපනය කෙරී ඇත්තේ, රැඩිකලුන් හා බෝල්ශෙවිකයන් විසින් පහසුවෙන් හසුරුවන ලද්දා වූ අකර්මන්යක හා අවිභින්න ජනකායක් ලෙසය. ඇත්තෙන්ම ඔවුහු ඊට හාත්පසින්ම වෙනස් වූවෝය. ඔවුහු කම්හල් රැස්වීම් හා කම්හල් කමිටු හරහා ද, තම විවිධාකාර සංවිධාන හරහා ද, එක් පක්ෂයකට හෝ අනෙකකට දැක්වූ සිය සහයෝගය හරහා ද, සුලබ ලෙස වීථිවල හා කම්හල් ගේට්ටු අසල පැවැත්වූ අවිධිමත් රැස්වීම් හරහා ද විප්ලවයේ සක්රීය කාර්යභාරයකට උරදුන්හ. 1917 දී, පෙබරවාරියේ හා ඉන් පසුව, පැවැත්වූ විවිධ මහා පෙලපාලි තුල ඔවුන්ගේ සහභාගිත්වයෙන් පිලිබිඹු කෙරුනේ, එය ඔවුන්ගේ උත්සුකයන්ගෙන් ගලා ආ තීන්දුවක් විනා, හුදෙක් දේශපාලන පක්ෂ විසින් ඔවුන් හසුරුවනු ලැබීමක් නොවේ: සහභාගිත්වය ඔවුන්ගේ තෝරා ගැනීම විය. 4\nමෙම දේශනය, රුසියානු විප්ලවය පසුපස පැවැති මහජන ව්යාපාරය විසින් අත්පත් කර ගැනුනු වඩාත් වැදගත් රූපාකාරයන් අතරින් සමහරක් පිලිබඳව සාකච්ඡා කරනු ඇත. කම්හල් කමිටු හා කම්කරුවන්ගේ පාලනය පිලිබඳ සංසිද්ධිය ඊට ඇතුලත් වේ. ජූලි දිනවලින් ඉක්බිති බෝල්ශෙවික් නැගිටීමේ එලිපත්ත දක්වා වූ කාල පරිච්ෙඡ්දය තුල, හා විශේෂයෙන්ම කොර්නිලොව් සිද්ධිය සමයේ, ඔවුන් විසින් ඉටු කෙරුනු තීරනාත්මක කාර්යභාරය කෙරේ මගේ අවධානය යොමු වනු ඇත.\nබෝල්ශෙවිකයන් හා කම්කරු පන්තිය\n1917 වසරේ ආරම්භය වන විට පෙට්රොග්රෑඩය ලෝකයේ විශාලතම කාර්මික බලාගාරවලින් එකක් විය. එය ප්රාන්තයක පිහිටි නිසංසල, හුදෙකලා ස්ථානයක් නොව, එවකට යුරෝපයේ පස්වන-විශාලතම පුරවරය විය. සාර්ගේ හමුදා සඳහා යුද උපකරන නිපදවීම කම්හල් තුල ක්රියාත්මකව පැවති අතර, එම කම්හල්වලින් වැඩි කොටස, ස්වයංක්රීය යන්ත්ර පුලුල් ලෙස භාවිතා කරමින් විදුලි බලයේ නව්යතම තාක්ෂනය මත ක්රියාත්මකව පැවැති ඒවා විය. රුසියානු අධිරාජ්ය යේ වැඩි කොටසක් සැබැවින්ම ග්රාමීය දරිද්රතාවයේ හා පසුගාමිත්වයේ ගොහොරුව තුල එරී තුබූ තතු තුල, පෙට්රොග්රෑඩය සිය දැවැන්ත කම්හල් ප්රදේශ, මහා කම්කරු හමුදාවන් හා නිෂ්පාදන තාක්ෂනයේ සාපේක්ෂ ඉහල මට්ටම සමග එකී භූදර්ශනයෙන් ඉහලට එසැවී නැගී සිටියේය.\n1917 වන විට පෙට්රොග්රෑඩ් අගනගරය තම වටපිටාවේ පැවැති ගම්බද පෙදෙස්වලින් දිලිඳුබවට ඇද දමා සිටි ගොවියන් ලක්ෂ ගනනින් ඒ තුලට ඇද ගනු ලැබ, ඔවුන් වඩ වඩාත් වර්ධනය වන වේගයකින් නිර්ධනීකරනය කරමින් පැවතින. යුද්ධයට පෙර 15 වසර තුල පෙට්රොග්රෑඩය තුල කම්හල් කම්කරු ශ්රේනිවලට අයත් සංඛ්යාව 73,000 සිට 242,600 දක්වා වර්ධනය විය. 1917 වන විට මෙම සංඛ්යාව 417,000 දක්වා වැඩී ගියේය. 5 රුසියාව සමස්තයක් ලෙස සැලකූ කල, කම්කරු පන්තිය 1905 පැවැති දශ ලක්ෂ 1.5 සිට 1917 වනවිට දශලක්ෂ 2 ක් පමන දක්වා වැඩී තිබුනි. 6\nලෝහ කම්කරුවෝ පෙට්රොග්රෑඩ් කම්කරු පන්තිය තුල ප්රමුඛස්ථානය ගෙන සිටියෝය. ඔවුන් ක්රියා කරවූ යන්ත්ර එසමයෙහි පෙනී ගියේ විද්යා ප්රබන්ධයක එන යන්ත්ර සේය: “නවතම වර්ගයේ විදුම් යන්ත්ර, ටරට් ලියවනපට්ටල්, සිරස් බෝර්කිරීමේ යන්ත්ර, ස්වයං-ක්රියාකාරී මට්ටම් ගෑමේ යන්ත්ර, සහ තිරස් ඇලි කැපුම් (මිලිං) යන්ත්ර.” 7\n1917 වසර ආරම්භ වන විට පැවැති පෙට්රොග්රෑඩය, අප්රමාන අභ්යන්තර ආතතීන්හි හා ප්රතිවිරෝධයන්හි පුරවරයක් විය. පෙට්රොග්රෑඩ්හි පාලක ප්රභූහු සුරංගනා කථාවල එන ඓශ්චර්යයන් බඳු සුඛෝපභෝගී ජීවිතයක් ගත කලහ. ඔවුහු වංශාධිපති පටිපාටියකින් හොබවනු ලැබ, සිය පදවිනාමවලින් ආමන්ත්රනය කරන ලද්දාහ. ඔවුන්ගේ රන් පතින් සැරසූ මාලිගා තුල වැඩකාරයින් ද රියදුරන් ද ඔවුන්ට සේවය සලසනු වස් රැඳී උන්හ. එම පුරවරය තුලම, කම්හල් ප්රදේශ තුල දුම්බටවල සෙවනැලි අතර, යුරෝපයේ බැර කර්මාන්තයෙහි විශාලතම සංකේන්ද්රනයන්හි පිලිකන්නේ, දැවැන්ත කුලී නිවාස සමූහයන් තිබිනි. පෙට්රොග්රෑඩ්හි ගෙවල් කුලී මිල අහස උසට නැගී පැවතින. බොහෝ කම්කරුවන් හවුලේ බෙදා ගත් කාමර තුල තනි පටු ඇඳන් සඳහා කුලිය බෙදා හදා ගත්තේ එක් අයෙකු නිදා සිටියදී අනෙක් තැනැත්තා හෝ තැනැත්තිය තම සේවා මුරයෙහි නියැලෙමිනි. 8\nවාතය විෂ සහිත වූ ද, සේවා කොන්දේසි අනාරක්ෂිත වූ ද තතු යටතේ කම්හල්වල වැඩ කිරීමමත් කායිකව තලා දමන සුලු කාර්යයක් විය. කාර්මික අනතුරු සාමාන්ය දෙයක් විය; කම්කරුවෝ එක්කෝ යන්ත්රවලට අසු වූහ, නැතහොත් අධික වෙහෙසින් හුදෙක් ඇද වැටුනාහ. පෙට්රොග්රෑඩ්හි කම්හලෙක ඇටකටු කුඩුවනතුරු වැඩ කිරීමෙන් කම්කරුවෙකුට ලැබුනු කොපෙක් කාසි අහුර ඔහුගේ කෑම හා නවාතැන් කුලිය ගෙවීමට යාන්තමින් සෑහින. ඔවුහු නිරතුරුවම, ප්රමානවත් සනීපාරක්ෂක පහසුකම්, වාතාශ්රය හෝ ජල සැපයුමක් නොමැතිව පවුල් පිටින් එකට ගුලි වී සිටියෝය. නිර්ධන පන්ති ප්රදේශවල යටිතල පහසුකම් නොතකා හරිනු ලැබ තිබින, නැතහොත් ඒවා කොහෙත්ම නොතිබින. බොහෝ කම්කරුවෝ තමන්ට ලැබෙන අඩු වැටුපෙන් රූබල් කිහිපයක් ගම්බදව තමන්ගෙන් යැපෙන තැවුලට පත්ව සිටි ඥාතීන් වෙත යවනු වස් හාමතෙන් සිටියාහ. ඉහල ජීවන වියදම හා නිවාස කුලී පියවා ගනු සඳහා දසදහස් ගනන් පෙට්රොග්රෑඩ් ස්ත්රීන් තවදුරටත් ශ්රම බලකායට එක්කර ගනු ලැබුනේ පුරුෂයන්ට වඩා අඩු වැටුපකටය.\nපෙට්රොග්රෑඩයේ කම්කරු පන්තියට සියලු ආකාරයන්හි දේශපාලන ප්රකාශනය සහමුලින්ම පාහේ තහනම් විය. වරෙකට එක් අයෙකු පමනක්, තම දුක්ගැනවිලි පෞද්ගලිකව කලමනාකාරීත්වයට දැනුම් දෙන ලෙස ඔවුන්ට උපදෙස් දී තිබින. යම් හෙයකින් කම්කරුවන් වර්ජනය කිරීමට ප්රයත්නයක් දැරුවහොත් ඔවුන්ට පොලිසියෙන් ගුටිබැට කෑමේ, සිරගත කිරීමේ හෝ සයිබීරියාවට පිටුවාහල් කිරීමේ අවදානමට මුහුන දීමට සිදුවිය. 1915 ජූනි මස කොස්ට්රොනමාහි වැඩ වර්ජිත රෙදි වියන්නන්ට වෙඩි තැබූ පොලිසිය, එයින් සිව් දෙනෙක් මරා දමා නව දෙනෙකුට තුවාල සිදු කලේය. ඉන් මාස දෙකක් ඇවෑමෙන් ඉවානොවෝ-වොස්නේසෙන්ස්ක්හි දී හමුදා භටයන් කම්කරුවන්ට වෙඩි තැබීමෙන් දහසය දෙනෙකු මරනයට පත් වී 30 ක් තුවාල ලැබූහ.\nසාර්වාදී අධිපතීහු කම්හල් ප්රදේශ තුල ඔත්තුකරුවන් හා රහස් පොලිස් නිලධාරීන්ගේ ජාලයක් පවත්වා ගෙන ගියහ. ”දේශපාලනිකයැයි හංවඩු ගැසුනු කම්කරුවෝ අපලේඛනගත කරන ලද්දාහ, ඉන්පසු කිසිදු කම්හලක් ඔවුන් සේවයට බඳවා නොගනු ඇත. යුද ප්රයත්නයට සම්බන්ධිත කර්මාන්ත, හමුදා විනය යටතේ පවත්වා ගෙන යනු ලැබුනු අතර ඒවායෙහි දී, කවරාකාර හෝ නොඑකඟවීමක් ද්රෝහීකමක් ලෙස හංවඩු ගසන ලදී. දහස් සංඛ්යාත අවස්ථාවන්හි දී සාර්වාදී අධිපතීහු දේශපාලන ක්රියාකාරකම් සම්බන්ධයෙන් සැකයට පාත්ර වූ කම්කරුවන් හමුදාවට බලහත්කාරයෙන් බඳවා ගෙන ඔවුන් යුද පෙරමුනට යැවීමට ක්රියා කලෝය.\nලොක්කන් මේ කම්හල් පාලනය කලේ දෙවැනි ඒකාධිපතියන් සේය. වැඩමුරය ආරම්භයේදී ෆෝමන්වරයා, වඩාත්ම අවමන්සහගත ආකාරයෙන් කම්කරුවන් රැස් කොට, ඔවුන් යන්ත්ර කරා දක්කා හරියි. කම්කරුවන් මෙකී වැඩ මූලිකයන් හඳුන්වා දුන්නේ “පුංචි සාර්ලා” ලෙසය. (එය හරියටම අද දවසේ ඇමරිකානු කම්කරුවන් සුවිශේෂී ආකාරයෙන් අපවාදාත්මක කලමනාකරුවෙකු “පුංචි ට්රම්ප්” ලෙස හැඳින්වීමට ඉඩ ඇති පරිද්දෙනි).\nවැඩමුරය අවසානයේ කම්හලෙන් පිටවන විට ඔවුන් පරීක්ෂාවට ලක් කෙරින. ඒ, ඔවුන් සොරකම්කිරීම වැලැක්වීමටයැයි කියන ලදී. සත්තකින්ම පෙට්රොග්රෑඩ් කම්කරුවෝ අඩු වැටුප් හා අනතුරුදායක සේවා කොන්දේසි හා දේශපාලන නිදහස අහිමි කරනු ලැබීම කෙරේ අප්රිය වූහ. එහෙත් ඔවුහු මෙම පරීක්ෂාවන්ට විශේෂයෙන්ම වෛර කලෝය. මක්නිසාදයත් එම පරීක්ෂාවන්, මනුෂ්යයන් ලෙස තම සාරභූත අභිමානයෙන් යම් කොටසක් සොරා ගත් බවක් ඔවුන්ට හැඟී ගිය හෙයිනි.\nමෙකී මර්දනකාරී තතු පවතිද්දීම, පෙට්රොග්රෑඩය තුල උද්දීප්ත වූ දේශපාලන යටිබිමක් ද පැවැත්තේය. “සමාජවාදය”, “මාක්ස්වාදය” හා “විප්ලවය” වැනි වචන සංසරනය වෙමින් පැවතින. වාසි අවාසි නොතකා කම්හල්වල වර්ජන ඇතිවිය. තවද, වර්ජනයක් ඇතිවී නම්, (1) කම්හල තුල බෝල්ශෙවික් ෙසෙලයක් පැවතීමට, හා (2) ඊට ඉහත වර්ජනවල යෙදී අත්දැකීම් ඇති කම්කරුවන් වර්ජනයට සම්බන්ධ වී සිටීමට, විශාල ඉඩකඩක් පැවතින. 9\nකෙසේවෙතත්, බෝල්ශෙවික් පක්ෂය වෘත්තීය සමිති ව්යාපාරයක් නොවීය. බෝල්ශෙවිකයෝ ආර්ථික හා වැඩපලේ කාරනා සම්බන්ධයෙන් වර්ජන සංවිධානය කලෝ පමනක් නොවූහ. හැකි සෑම විටෙකදීම ඔවුහු කම්කරු පන්තියේ ආර්ථික අරගලවලට ස්වාධීන දේශපාලන අනුලක්ෂනයක් ලබා දීමට ප්රයත්න දැරුවෝය. කම්කරුවන්ට ඉතිහාසය, දේශපාලනය හා සංස්කෘතිය පිලිබඳව උගැන්වීමට බෝල්ශෙවිකයෝ ක්රියා කලහ. තමන්ගේම අරගලවල ඉතිහාසය පිලිබඳ දැනුම ද, දේශපාලන හා ආර්ථික තතු සහ රුසියාව හා යුරෝපය තුල වර්ධනයන් පිලිබඳ අවබෝධයක් ද, සෙසු පන්ති හා සමාජ ස්ථරවල උත්සුකයන්ට එරෙහිව ජාත්යන්තර කම්කරු පන්තියේ ස්වාධීන දේශපාලන හා සමාජ උත්සුකයන් පිලිබඳ ඇගයීමක් ද කම්කරු පන්තිය වෙත ගෙන ඒමට -එනම් වෙනත් වචනවලින් කිවහොත්, කම්කරු පන්තිය තුල සමාජවාදී විඥානය වර්ධනය කිරීමට- ඔවුහු සෑම ප්රයත්නයක්ම දැරූහ.\nබෝල්ශෙවිකයන් හා මෙන්ෂේවිකයන් අතර භේදය ඇති වූ තැන් පටන් බෝල්ශෙවිකයෝ, ස්වයංසිද්ධ විඥානය හා සමාජවාදී විඥානය අතර විලක්ෂනයක් පිලිබඳව අවධාරනය කලහ. “කම්කරු පන්ති ව්යාපාරයේ ස්වයංසිද්ධ වර්ධනය විසින් මග පෙන්වනු ලබන්නේ ධනේශ්වර දෘෂ්ටියට යටත්වීම කරා” යයි කල යුත්තේ කුමක් ද කෘතිය තුල ලෙනින් ලිවීය. මක්නිසාදයත්, “ස්වයංසිද්ධ කම්කරු පන්ති ව්යාපාරය යනු වෘත්තිය සමිතිවාදයයි.... තවද, වෘත්තිය සමිතිවාදයේ අර්ථය වන්නේ කම්කරුවන් ධනේශ්වර පන්තියේ දෘෂ්ටිවාදී වහලූන් කිරීමයි. ඒ අනුව, අපේ කර්තව්යය ....... වන්නේ ස්වයංසිද්ධතාවට එරෙහිව සටන් වැදීමයි, කම්කරු පන්ති ව්යාපාරය ධනේශ්වරයේ තටු යටට ගෙන යාමේ මෙම ස්වයංසිද්ධ, වෘත්තීය-සමිතිවාදී ප්රයත්නයෙන් එය ඉවතට යොමු කිරීමයි,” ඒ වෙනුවට එය විප්ලවවාදී පක්ෂයේ තටු යටට ගෙන ඒමයි. 10\nට්රොට්ස්කි සිය රුසියානු විප්ලවයේ ඉතිහාසය කෘතිය තුල පහත දැක්වෙන වගුව ඇතුලත් කරයි. 11 එහි ආර්ථික (ඉල්ලීම් මත සිදු කෙරුනු) වර්ජන හා දේශපාලන වර්ජන අතර විලක්ෂනයක් දැක්වේ. ආර්ථික වර්ජනයක් වැටුප්, වැඩකරන පැය ගනන හෝ සේවා කොන්දේසි පිලිබඳව සැලකිලිමත් වූ අතර, දේශපාලන වර්ජන ආන්ඩුවේ පිලිවෙත්වලට අභියෝග කිරීම, අනෙකුත් කම්කරුවන් හෝ ඔවුන්ගේ නායකයන්ට හිංසා පීඩා පැමිනවීමට එරෙහිව විරෝධය පෑම, එසේත් නැතහොත් - ලේ වැකි ඉරිදා වැනි - කිසියම් වැදගත් ඓතිහාසික සංසිද්ධියක සංවත්සරය සනිටුහන් කිරීම සිදු කලේය. 12 සත්තකින්ම බොහෝ වර්ජනවලදී දේශපාලන හා ආර්ථික යන දෙවර්ගයේ ම ඉල්ලීම් ඉදිරිපත් කෙරුනු අතර, කිසියම් දෙන ලද වර්ජනයක නියැලී සිටි තනි කම්කරුවන්ගේ විඥානය නායකත්වය විසින් මතු කෙරුනු ඉල්ලීම්වලින් ඔබ්බට ගමන් කලා විය හැකිය. කෙසේවෙතත්, දේශපාලන වර්ජනවල වර්ධනයවීම මෙකී කාල පරිච්ෙඡ්දය තුල කම්කරු පන්ති ව්යාපාරයේ දේශපාලන විඥානය පිලිබඳ වැදගත් බැරෝමීටරයක් (පීඩනමානයක්) විය.\n1905 විප්ලවයෙන් අනතුරුව පැමිනි ප්රතිගාමිත්වයේ කාල පරිච්ෙඡ්දයෙන් ඉක්බිතිව විප්ලවවාදී කම්කරු පන්ති අරගල යලි පැනනැගීම, අද දින නිශ්චිත ලෙස ප්රතිරාව නංවන වචනවලින් ට්රොට්ස්කි ගෙන හැර දක්වයි.\nමහා පරාජයන් විසින් ජනයා දීර්ඝ කාලයකට අධෛර්යමත් කරනු ලැබේ. දැනුවත් විප්ලවකාරී කොටස්වලට මහජනයා මත ඇති බලපෑම අහිමිව යයි. තවමත් මුලූමනින් දවා ලනු නොලැබූ ප්රාග්විනිශ්චයන් හා මිත්යා විශ්වාස යලි ජීවය ලබයි. ... සංශයවාදීහු උපහාසාත්මකව සිය හිස් සලති. 1907-11 අවුරුදු ගෙවී ගියේ එපරිද්දෙනි. එහෙත් මහජනයා තුල ක්රියාත්මක සූක්ෂ්ම ක්රියාවලීන් විසින් පරාජයේ මනෝමය තුවාල සුවපත් කරනු ලැබේ. සිද්ධීන්හි නව වටයක්, නැතහොත් මතුපිටට යටින් ඇතිවන ආර්ථික ආවේගයක් විසින් නව දේශපාලන චක්රයක් විවෘත කෙරෙයි. විප්ලවවාදී කොටස්වලට යලිත් සිය ෙප්ර්ක්ශාගාරය හිමි වේ. අරගලය වඩාත් ඉහල මට්ටමකින් යලි විවර වේ. 13\nවිප්ලවයට පෙර ඇත්තෙන්ම පුටිලොව් කම්හලේ සේවය කල බෝල්ශෙවික්වාදී ලෝහ කම්කරුවෙකු වූ ඇලෙක්සැන්ඩර් බුයිකෝගේ නිබන්ධයෙහි කෙටි උපුටා දැක්වීමක් පිලිබඳව සඳහන් කිරීමට මට අවශ්යය. මෙම ෙඡ්දය තුල ඔහු, සිය ලෝහ කම්කරු සගයන් දිනා ගැනීමට තමන් දැරූ ප්රයත්නය විස්තර කරයි. ඔහුට පොර බදන්නට සිදු වූ, එවකට “පුහුනු ශ්රමිකයන්” ලෙස හඳුන්වනු ලැබූවන් අතර පොදුවේ කලක සිට මුල් බැස පැවැති ඇතැම් ප්රාග්නිශ්චයන් පිලිබඳව ඔහු ලියා ඇති දේ වලින්, බිම් මට්ටමේදී බෝල්ශෙවිකයන් වසර ගනනක් පුරා සිදු කල ඉවසිලිවන්ත කාර්යභාරය පිලිබඳ යම් අවබෝධයක් ලැබේ. ඔහු මෙසේ ලියයි:\nයම් තරුනයෙක් වැඩිහිටි පුහුනු වැද්දුම්කරුවෙකු හෝ ලියවන පට්ටල්කරුවෙකු සමග කථාබහක් ආරම්භ කලහොත් ඔහුට මෙසේ කියනු ඇත: “මුලින්ම නුඹ මිටිය හරිහැටි අල්ලා ගන්නා හැටි සහ කපන කටුවක් හා පිහියක් පාවිච්චි කරන හැටි උගත යුතුය. ඊට පසු නුඹට අනුන්ට ඉගැන්වීමට යමක් තමා සතුව ඇති මිනිසෙකු ලෙස තර්ක කිරීමට පටන් ගත හැක.” අවුරුදු ගනනක් මෙය ඉවසා දරා සිටීමට අපට සිදුවිය. ඔබට සංවිධායකයෙකු වීමට අවශ්ය නම්, ඔබ ඔබේ රැකියාව හොඳින් දැනගත යුතුය. ඔබ එසේ කලහොත්, එවිට ඔවුන් ඔබ ගැන මෙසේ කියනු ඇත -ඔහු නරක හාදයෙකු නොවේ- ඔහු හොඳින් වැඩ කරන අතර, දේශපාලනයේ දී ඔහුට හොඳ මොලයක් තිබේ. 14\nකම්කරු පන්තිය තුල සිය උද්ඝෝෂනයන්හි දී බෝල්ශෙවික් පක්ෂය අවධාරනය කලේ සියලු ජනවර්ගයන්ට අයත්, සෑම පසුබිමකින්ම පැමිනි ස්ත්රී පුරුෂ කම්කරුවන් සැමදෙනා ධනපති ක්රමයට හා යුද්ධයට එරෙහිව පොදු අරගලයක් තුල එක්සත් විය යුතු බවටය. පැවැති තතු තුල කැපී පෙනෙන සුලු සංඛ්යාවක නායිකාවන් පිරිසක් බෝල්ශෙවික් පක්ෂයෙහි වූහ - නදෙස්දා කෘප්ස්කායා, ඇලෙක්සන්ද්රා කොලොන්තායි, එලීනා ස්ටැසෝවා, සහ අනෙකුත් අය- තවද, එය කම්කරු පන්ති ස්තී්රන්ට ආමන්ත්රනය කල පුවත්පතක් - රබෝට්නිත්සා - පල කලේය. 15\nකම්කරුවෙකුගේ දියනිය වූ ක්ලව්දියා නිකොලේවා 1893 දී උපත ලැබ, 1909 දී, එනම් අවුරුදු 16 ක පමන වයසේ දී, බෝල්ශෙවික් පක්ෂයට බැඳුනාය. 1917 දී, වයස 24 පමන කාලයේ, ඇය පෙට්රොග්රෑඩයේ පල වූ රබෝට්නිත්සා පුවත්පතේ කර්තෘ මන්ඩලයෙහි සේවය කලාය -මෙය ප්රමුඛ පෙලේ දේශපාලන වගකීමකි- බෝල්ශෙවික් පක්ෂයට එවැනි, ආශ්චර්යවන්තයන් ලෙස පමනක් විස්තර කල හැකි, තරුන නායක නායිකාවෝ බොහෝ සිටියහ. විප්ලවයෙන් පසු ට්රොට්ස්කිට සහාය දුන් නිකොලේවා වාම විපක්ෂයේ සාමාජිකාවක් වූවාය.\nසියලු කම්කරුවන් මුලදීම බෝල්ශෙවිකයන් සමග අත්යවශ්යයෙන්ම එකඟ නොවූව ද දීර්ඝ කාලයක් පුරා අනවරතව කෙරුනු රහසිගත කටයුතු හරහා බෝල්ශෙවිකයෝ, පෙට්රොග්රෑඩ් කම්කරුවන්ගේ මනස් තුල දේශපාලන මුක්තිය, සමාජ ප්රතිසංවිධානය, සාමය, සමානාත්මතාව හා මානව වර්ධනය පිලිබඳ වඩාත් දුරදිග යන ඉල්ලීම් පැලපදියම් කිරීමට සමත් වූහ. කම්කරුවන්ගේ උත්සුකයන් පිලිබඳ වඩාත්ම බැරෑරුම්, වඩාත්ම ධෛර්යමත්, සහ වඩාත්ම සප්රතිපත්තික සටන්කරුවන් ලෙස බෝල්ශෙවිකයෝ ගෞරවය දිනා ගත්තෝය.\nයුද්ධයට එලැඹීමට ආසන්න සමයේ බෝල්ශෙවිකයන් සම්බන්ධයෙන් වූ පොලිස් වාර්තාවක එන පහත දැක්වෙන වදන් ට්රොට්ස්කි උපුටා දක්වයි: “වෙහෙස නොතකා කෙරෙන අරගලයක් සඳහා, ප්රතිරෝධය හා අඛන්ඩ සංවිධානය සඳහා, සූදානම්ව සිටින වඩාත්ම උද්යෝගිමත් හා නිර්භීත කොටස වන්නේ ලෙනින් වටා ඒකරාශී වී සිටින එම කොටසය, එකී සංවිධානයන්ය, එකී මිනිසුන්ය.” 16 1917 මුල් භාගය වන විට, අයිවාස්, බැරනොව්ස්කි, වල්කන්, නොබෙල්, නිව්ලෙස්නර්, ෆීනික්ස්, සහ පුසිරෙව් ආදී කම්හල්වල නාමයන් තුල්ය වී තුබුනේ බෝල්ශෙවික් පක්ෂයේ සාමාජිකයන් හෝ එහි සහානුභූතිකයන් වූ සටන්කාමි කම්කරුවන්ගේ ශක්තිමත් බලඇනිවල නාමයන්යටය. 17\n1917 පෙබරවාරියේ, අප දන්නා පරිදි, පෙට්රොග්රෑඩයේ කම්කරු පන්තිය සාර් තන්ත්රය පෙරලා දැමීය. දේශපාලන අධස්ථ භූමියේ බුබුලු දමමින් පැවැති මෙම මහා කැකෑරුම එසේ පුපුරා මතුපිටට පැමිනියේය. පෙබරවාරි විප්ලවය ඇත්තෙන්ම ක්රියාවට නංවන ලද්දේ, ට්රොට්ස්කි ලියූ පරිදි, “බොහෝ කොටම ලෙනින්ගේ පක්ෂය විසින් අධ්යාපනය දෙන ලද, දැනුවත් හා පදම් වූ කම්කරුවන් විසිනි.” 18 කෙසේවෙතත්, කම්කරු පන්තියේ බහුජන විප්ලවවාදී ව්යාපාරය පෙබරවාරියේ දී තවමත් බෝල්ශෙවික් පක්ෂය විසින් එක්සත් කරනු ලැබ හා මග පෙන්වනු ලැබ නොතිබින. ආනුෂංගික ලෙස, කම්කරුවන් සාර් පෙරලා දැමීමෙහි ලා සාර්ථක වූ අතරතුරේම, පෙබරවාරි විප්ලවය විසින් පෙට්රොග්රෑඩය පුරාමත් මුලුමහත් රට පුරාමත්, කම්කරු සමිති කම්හල් කමිටු හා සෝවියට් ඇතුලූව, කම්කරුවන්ගේ අරගලවල ද සියලු හැඩතල හා ප්රමානයන්ගෙන් යුත් ඔවුන්ගේ සංවිධානයන්හි ද විෂමජාතීය ප්රාගුන්යනයක් බිහි කරන ලදී.\nකම්හල් කමිටු හා කම්කරුවන්ගේ පාලනය\nපෙට්රොග්රෑඩ්හි විප්ලවකාරී කම්කරුවෝ පෙබරවාරි දින වලදී හා ඉනික්බිති කාලයේ, දේශපාලන හා ආර්ථික යන දෙවර්ගයටම අයත් නොමඳ හා විවිධ ඉල්ලීම් ඉදිරිපත් කලෝය. පෙබරවාරි විප්ලවයෙන් පසු ඉදිරිපත් වූ එක් සුවිශේෂී ලෙස විචිත්ර ඉල්ලීමක් වූයේ කම්කරුවන් සාර් පෙරලා දැමීමට ගත කල දින ගනන සඳහා ඔවුන්ට සම්පූර්න වැටුප ගෙවන ලෙස ඉල්ලා සිටීමයි.\nපෙබරවාරි විප්ලවය අතරතුර “දොට්ට දැමීම” යන අර්ථය දෙන carting out නම් සංසිද්ධියක් පුලුල්ව පැතිර ගොස් තිබින. පෙට්රොග්රෑඩ් කම්හල්වල කම්කරුවෝ කලමනාකරුවන් හා ෆෝමන්වරුන් අල්ලා ගෙන, ඔවුන් වීල්බැරෝවල දමා, කම්හල්වලින් බැහැරට ගෙන ගොස් එලියේ අතහැර දැමූහ. මෙම “දොට්ට දැමීමේ” සිරිත වහා පැතිර ගිය අතර ඉක්මනින්ම එය කවුරුත් දන්නා දෙයක් බවට පත්විය. ඉතිහාසඥ ස්ටීවන් ඒ. ස්මිත් මෙසේ ලියයි:\n“දොට්ට දැමීම” යනු කම්කරුවන් මනුෂ්යයන් ලෙස තමා සතු උදාරත්වය සංකේතාත්මකව තහවුරු කිරීමක් වූ අතර, තම දෛනික වැඩකරන ජීවිතය තුල එම උදාරත්වය ඔවුන්ට අහිමි කලවුන්ට දැක්වූ චාරිත්රානුකූල නිගරුවක් විය. 19\nවෙනත් වචනවලින් කිවහොත්, කම්කරුවෝ හුදෙක් සාර් පහ කර දැමීමෙන් සෑහීමකට පත් නොවූහ, කම්හල් තුල සියලු “පුංචි සාර්ලා” ද පහකර දැමීම අත්යවශ්ය විය.\nබොහෝ කම්හල්වල කම්කරුවෝ තවත් දුර ගියහ. සිය ලොක්කන් “දොට්ට දැමීමෙන්” පසු ඔවුහු තම කම්හල්වල “පාලනය” තහවුරු කර ගත්හ. කම්හල් කමිටු යනු මෙම පාලනය පැවැත්වීම සඳහා කම්කරුවන් භාවිතා කල ආකෘතියයි. පැරනි සාර් අධිරාජ්යය පුරා කම්හල්වල කම්කරුවෝ එය අනුයන්නට වූහ. මෙකී කමිටුවල රූපාකාරය හා ව්යූහය කම්හලෙන් කම්හලට හා නගරයෙන් නගරයට වෙනස් විය. එහෙත් කම්හල් කමිටු, කම්කරු සමිතිවලින් වෙන්කොට දැක්වුනේ, “කම්කරු පාලනය” පිලිබඳ සංකල්ප යෙනි.\nකම්කරු කමිටු සිය කම්හල්වල ගිනුම් පොත් අත්පත් කොට ගෙන ඒවා විවෘත කලහ. සේවයෙන් කම්හල්වල ලාභ නොලැබීම ගැන කියා සිටිමින් වැටුප් අඩු මට්ටමක පවත්වා ගෙන යද්දී ලොක්කන් ලාභ පොදි ගසා ගනිමින් හුන් බව ඇතැම් අවස්ථාවල ඔවුහු සොයා ගත්හ. කම්හල් කමිටු මූල්යම හා භාන්ඩ ලේඛන පිලිබඳ තොග ගනන් බැලූහ. ධනපතීන් හා ප්රතිගාමීන්, නිෂ්පාදනය හා බෙදාහැරීම කඩාකප්පල් කිරීම මගින් කම්කරුවන්ගේ ව්යාපාරය අපකීර්තියට පත් කිරීමට දිගටම උත්සාහ ගනිමින් සිටි අතර, කමිටු විසින් එකී ප්රයත්න නිෂ්ප්රභ කොට හෙලිදරව් කරන ලදී. සේවයට බඳවා ගැනීමේ හා සේවයෙන් පහ කිරීමේ පාලනය කමිටු ඒකපාර්ශ්විකව තමා අතට ගත්හ. අපවාදාත්මක කලමනාකරුවන් පහ කිරීමේ හා අපලේඛනගත කෙරුනු කම්කරුවන් යලි බඳවා ගැනීමේ අයිතිය තමාට ඇතැයි ඔවුහු නිවේදනය කලෝය.\nමෙම සංසිද්ධිය ට්රොට්ස්කි විසින් 1917 ට පෙරාතුව නිරවද්ය ලෙස පෙරදක්නා ලදී. “නිර්ධනීන්ගේ හා ගොවීන්ගේ ප්රජාතන්ත්රවාදී ආඥාදායකත්වය” පිලිබඳ සටන්පාඨය සම්බන්ධයෙන් ලෙනින් සමග තමන්ට පැවැති මතභේදය තුල ට්රොට්ස්කි මෙසේ සඳහන් කලේය: “විප්ලවයේ සමස්ත ගමන්මග විසින් නිර්ධන පන්තිය තල්ලු කර දමනු ඇත්තේ.... බලය දෙසටය.”20 සාර් පෙරලා දැමීමෙන් හා ධනපති-ප්රජාතන්ත්රවාදී තන්ත්රයක් නිර්මානය කිරීමෙන් කෘත්රිම ලෙස නතරවීමට එයට නොහැකි වනු ඇත. විප්ලවයේ නායක සමාජ බලවේගය ලෙස කම්කරු පන්තිය තම සේවා ස්ථානයෙන් ආරම්භ කරමින්, තම උත්සුකයන් සුරක්ෂිත කර ගැනීම හා ඒවා ප්රගමනය කිරීම අවහිර කල යුතු නැති අතර, එසේ කල නොහැකි ද වනු ඇත.\n1917 වැනි සමාජ අරගල සුලි කුනාටු පිලිබඳව සාකච්ඡා කිරීමේදී යමෙකුට විශ්ව සාධාරන ගුනාංගීකරනයන් සිදු කිරීමේ දුෂ්කරතාවයට මුහුනදීමට සිදුවේ. සෑම පොදු ගුනාංගීකරනයකටම ව්යතිරේකයන්, ප්රාදේශීය ප්රභේදයන් සහ කාලය ගතවීමේ දී ඇතිවන විතැන්වීම් හා උච්චාවචනයන් පවතී. බෝල්ශෙවිකයන්, මෙන්ෂේවිකයන්, සමාජ විප්ලවකාරීන් (එස්ආර්වරුන්) හා පක්ෂවලට සම්බන්ධ නොවූ කම්කරුවන් ආදී වශයෙන් වූ සියල්ලෝ කම්කරු සමිතිවල සේම, කම්හල් කමිටුවල ද ක්රියාකාරීව සිටියෝය.\nකොයිහැටිවෙතත්, 1917 රුසියාව සමස්තයක් ලෙස ගත් කල, කම්කරු සමිති වඩාත් ගතානුගතිකත්වය හෝ “දේශපාලනිකව මධ්යස්ථතාව” කරා වැඩියෙන් නැඹුරු වූ අතර, කම්හල් කමිටු බෝල්ශෙවිකයන්ට සහාය දැක්වූ බලකොටු බවට පත්ව තිබින. බෝල්ශෙවිකයෝ මෙම කමිටු පිහිටුවීම දිරි ගැන්වූහ. කම්හල් කමිටුවල නියෝජිත සම්මේලනයන්හිදී බෝල්ශෙවික් අභියෝජනා නැවත නැවතත් සම්මත විය.\nකම්හල් කමිටුවලට නීත්යානුකූල පිලිගැනීම ලබා දෙන අතරම, ඒවා වෘත්තීය සමිතිවල කාර්යභාරයට ඉඳුරාම සීමා කර ගැනීම මගින් කම්හල් කමිටු සමග පොර බැදීමට තාවකාලික ආන්ඩුව තැත් කලේය. ජූනි 13 වන දින කම්හල් කමිටු සම්මේලනයක් අමතා කල සිය කථාව තුල, එවැනි ප්රයත්න ප්රතික්ෂේප කරන ලෙස ලෙනින් කම්කරුවන්ට බල කලේය. “සහෝදරවරුනි, කම්කරුවනි, ඔබට කල්පිත ප්රබන්ධ පාලනය නොව සැබෑ පාලනය ලැබෙන බවට වගබලාගන්නා” ලෙස ඉල්ලා සිටි ලෙනින්, “කඩදාසියේ පමනක් පවතින ප්රබන්ධමය පාලනය .... ප්රතිෂ්ඨාපනය කිරීම සඳහා ගෙන එනු ලබන සියලු යෝජනා වඩාත්ම ස්ථිරසාර ආකාරයෙන් ප්රතික්ෂේප කරනල ලෙස ද නිවේදනය කලේය. 21\nකම්හල් කමිටු ශීඝ්රයෙන් පැතිර ගියේය. ජූනියේ පැවැති කම්හල් කමිටු සම්මේලනයක දී කම්කරුවන් 5,000 කට වඩා සිටින කම්හල් සියයට 100 ක්ම නියෝජනය විය. මෙම සම්මේලනවලට සහභාගිවීම සඳහා වැඩබිමෙහිදීම සිය සහෝදර කම්කරුවන් විසින් තෝරා පත්කර ගැනුනු නියෝජිතයෝ සිය කම්හල් එකලස් පේලිවල සිට කෙලින්ම එහි පැමිනියෝය.\nහාම්පුත්තු ඇත්තෙන්ම මෙකී කමිටු ගොඩ නැගීමට එරෙහිව තමාට හැකි උපරිම වෙර යොදා සටන් කලෝය. කම්කරුවන් 19 දෙනෙකු සේවය කල එක්තරා සම් භාන්ඩ වැඩපොලක කම්කරුවන් කමිටුවක් පිහිටුවීමට ප්රයත්න දරන ලදුව, එහි හිමියා මුලූ කම්කරු පිරිසම සේවයෙන් පහ කල බවට වාර්තාවක් පවතී. 22 පාලනාධිකාරිය කමිටු නායකත්වය අස් කර දැමීමට උත්සාහ කරන ලද, හා නායකයන් යලි සේවයේ පිහිටුවන ලෙස කම්කරුවන්ට වැඩ වර්ජනය කිරීමට සිදුවූ තවත් අවස්ථා තිබින.\nකම්කරුවන් හා ඔවුන්ගේ දරුපවුල් හාමතෙන් සිටින අවස්ථාවන්හි දී කම්හල් කමිටු ආහාර නිෂ්පාදනය කිරීමට හා ආහාර සම්පාදනය සංවිධානය කිරීමට තැත් කලහ. කම්හල් කමිටු කම්හල් තුල කම්කරු විනය කි්රයාවට නැංවූ අතර, මධ්යසාර අනිසි භාවිතයට එරෙහිව ඔවුහු උද්ඝෝෂන ව්යාපාරයක් දියත් කලෝය. විප්ලවකාරී යුගයේ ව්යාකූලත්වය හා අරාජකභාවය මධ්යයේ නිෂ්පාදන දාම කි්රයාත්මකව පවත්වා ගත් කම්කරු කමිටු, දැවෙන අවශ්යතා බවට පත්ව තිබූ ආම්පන්න, ඇඳුම් පැලඳුම් හා පාරිභෝගික භාන්ඩ නිපදවීමට කටයුතු යෙ¥හ.\nඇතැම්විට අධිකාරීන් වඩාත්ම කැලඹීමට පත් කල පියවර වූයේ, තාවකාලික ආන්ඩුවේ සන්නද්ධ හමුදා කෙරේ තමන්ගේ විශ්වාසයක් නොමැති බව නිවේදනය කල බොහෝ කම්හල් කමිටු රතු බලකාය (රෙඞ් ගාඞ්* නම් තමන්ගේම සන්නද්ධ මිලීෂියාවන් ගොඩ නගා ගැනීමයි. රතු බලකායයන් වඩාත්ම ස්ථිරසාර ලෙස ගොඩනංවනු ලැබූයේ හා ඒවා වඩාත්ම සටන්කාමී වූවේ විශේෂයෙන්ම බෝල්ශෙවික් කම්හල්වලදීය.\nඅපේ්රල් 26 වන දින පීටර්හොෆ්හිදී කම්කරුවෝ රතු බලකායට බැඳිය හැක්කේ කවරෙකුටදැයි සීමා සලකුනු කලෝය:\nකම්කරු පන්ති සේවා පුෂ්පයට අයත්වූන්ට පමනක් බැඳිය හැකිය. නොවටනා හෝ වැනෙනසුලූ අය එහි ශ්රේනිවලට ඇතුලූ නොවන බවට අපට සහතිකයක් තිබිය යුතුය. රතු බලකායට ඇතුලත්වීමට අපේක්ෂා කරන සැමදෙනාම සමාජවාදී පක්ෂයක ප්රාදේශීය කමිටුව විසින් නිර්දේශ කරනු ලැබිය යුතුය. 23\nපුරුෂයෝ මෙන්ම ස්තී්රහු ද රතු බලකායේ සේවය කලෝය. රතු බලකාය කම්හල් ප්රදේශ ආරක්ෂා කල අතර, කම්කරු නිවාස හා සේවා ස්ථාන අන්ත-දක්ෂිනාංශික බලවේගවල ගෙවල් ගිනි තැබීමේ රැල්ලෙන් රැක ගැනීමට ද ක්රියා කලේය. ප්රතිවිප්ලවයේ බලවේගවලට එරෙහිව රුසියානු විප්ලවයේ ජයග්රහන ආරක්ෂා කර පෙරට ගෙන යා හැක්කේ කම්කරු පන්තියට පමනෙකැයි රතු බලකාය නිවේදනය කලේය. රතු බලකායන් හෙලා දුටු මෙන්ෂේවිකයෝ ඒවා ගොඩනැගීම සම්බන්ධයෙන් “ලෙනින්වාදී කැලඹිලිකාරීත්වය”ට දෝෂාරෝපනය කලෝය.\nකම්හල් කමිටු සංස්කෘතික ප්රශ්න ග්රහනය කලේ ඉමහත් සැලකිල්ලකින් යුතුවය. පුටිලොව් කම්හලේ කම්කරුවෝ පුස්තකාලයක් හා පොත් බෙදා ගැනීමේ සේවයක් සහිත සංස්කෘතික සමාජයක් ඇරැඹුහ. එම සමාජයට 2,000 ක සාමාජිකත්වයක් තිබින. මෙම සමාජය සිය අරමුන අර්ථකථනය කලේ, “කම්කරු පන්තිය එක්සත් කිරීම ද, එය සමාජවාදී ජීවගුනය තුල මූලික සාක්ෂරතාව සහ සංස්කෘතිය මත රඳා පවත්නා අත්යවශ්ය සාමාන්ය දැනුමෙන් හා පොදු වර්ධනයෙන් වැඩි දියුනු කිරීම ද” ලෙසය. 25\n1917 මාර්තුවේ දී, වසිලෙව්ස්කි දූපතෙහි, නව උදාව නමින් යුත් සමාජයක් ආරම්භ වූ අතර, ඉක්මනින්ම පයිප්ප වැඩපලේ කම්කරුවන් අතරින් 800 ක් දෙනා ඊට බැඳුනාහ. මෙම සමාජය කම්කරුවන් වෙනුවෙන් භූගෝල විද්යාත්මක ගවේෂනයක්, ධූමයාත්රා ගවේෂනයක්, දේශන හා පිත්තල සංගීත භාන්ඩ වාදනය කෙරෙන වාදන ප්රසංගයක් ද සංවිධානය කලේය. 26\nතුවක්කු කම්හලේ සමාජය විවෘත වූ කල රුසියානු සංගීත නිර්මාපක මොඩස්ට් මුසෝග්ස්කි විසින් මෙහෙයවන ලද ගායන වෘන්දයක ඔපෙරා ගීත ගායනයක් ඉදිරිපත් කෙරුනු අතර, කම්කරු තූර්ය වාදක කන්ඩායමක් ජාත්යන්තර ගීතයේ හා කම්කරු මාර්සියෙස් ගීයේ ප්රාසාංගික ඉදිරිපත් කිරීමක් ද සිදුකෙරිනි. “මෙම සමාජයට පොත් 4,000 කින් සමන්විත පුස්තකාලයක්, කියැවීම් කාමරයක්, කුඩා රංග ශාලාවක්, සහ පාසැලක් තිබිනි. සාක්ෂරතාව, නෛතික කාරනා, ස්වභාවික විද්යාවන්, සහ ගනිතය උගැන්වීමට සන්ධ්යා පන්ති පැවැත්වින.” 27\nපෙට්රොග්රෑඩ්හි කම්කරු සමාජයන්හි ඇලෙක්සැන්ඩර් ඔස්ට්රොලව්ස්කි, ලියෝ ටෝල්ස්ටෝයි, නිකොලායි ගොගොල් වැනි සුප්රකට රුසියානු ලේඛකයන්ගේ මෙන්ම, ජර්මානු නාට්ය රචක ජර්හාඞ් හොප්මන් හා තවත් අයගේ ද නාට්ය රඟ දැක්වින. 28\nබෝල්ශෙවිකයෝ, අප හොඳින් දන්නා පරිදි, තාවකාලික ආන්ඩුවට හෝ යුද්ධයට සහාය දීම ප්රතික්ෂේප කලෝය. වසර පුරා ඔවුහු කම්කරු පන්තිය තුල අනෙකුත් සියලූ ප්රවනතාවලට එරෙහිව දේශපාලන අරගලයක් පවත්වා ගෙන ගියෝය. සිදුවීම්වල පීඩනය යටතේ කම්හල් එකින්එක බෝල්ශෙවික් පක්ෂයේ දිශාවට පැද්දී එන්නට පටන් ගත්තේය. සිය “රුසියානු විප්ලවයේ ඉතිහාසය” කෘතිය තුල ට්රොට්ස්කි, පුටිලොව් වැඩබිමේ එක් සංවිධායකයෙකු සෙස්සන්ගෙන් සුවිශේෂී කොට පැසසුම් කරයි:\nවිප්ලවයේ ප්රථම මාසවල දී පුටිලොව් කම්හල එහි 40,000 ක් කම්කරුවන් සමග සමාජ විප්ලවකාරීන්ගේ බලකොටුවක් විය. එහෙත් එහි ගැරිසනය (ආරක්ෂක රැකවල) වැඩි කලක් එය බෝල්ශෙවිකයන්ට එරෙහිව ආරක්ෂා කලේ නැත. බෝල්ශෙවික් ප්රහාරයේ මුදුනෙහි නිරතුරුව දක්නට ලැබුනේ, ඉහතදී ඇඳුම් මසන්නෙකුව සිටි වොලොඩාර්ස්කිය. ඇමරිකාවේ වසර ගනනක් ගත කර තිබූ, හොඳින් ඉංග්රීසි බස කථා කල හැකි යුදෙව්වෙකු වූ වොලොඩාර්ස්කි ජන සමූහයන් ඇමතීමෙහි දී තාර්කිකත්වයෙන්, උපායශිලීත්වයෙන් හා ශූරවීරභාවයෙන් යුත් විශිෂ්ට කථිකයෙක් විය. ඔහුගේ ඇමරිකානු ස්වර ගුනය ඔහු සතුව තිබූ නින්නාද නංවන කටහඬට අද්විතීය ප්රකාශන ශක්තියක් අත්පත් කර දුන්නේය. දහස් සංඛ්යාත ජනයා සහභාගී වූ රැස්වීම්වල එම කටහඬ සංක්ෂිප්තව රැව් පිලිරැව් නැංවීය. මිනිචෙව් නම් කම්කරුවා පවසන පරිදි: “නාර්වා ප්රදේශයට ඔහු පැමිනි මොහොතේ සිට, පුටිලොව් කම්හලේ භූමිය සමාජ විප්ලවකාරී මහත්වරුන්ගේ දෙපාවලට යටින් නාය යන්නට වූ අතර, මාස දෙකක පමන කාලයක් ගතවන විට, පුටිලොව් කම්කරුවෝ බෝල්ශෙවිකයන් වෙත දිනා ගනු ලැබූහ.” 29\nවොලොඩාර්ස්කි යුද සමයේ එක්සත් ජනපදය තුල ඇඳුම් මසන්නන්ගේ ජාත්යන්තර වෘත්තීය සමිතියේ හා සමාජවාදී පක්ෂයේ ක්රියාකාරිකයෙකුව සිටියේය. ඔහු නිව්යෝර්ක්හි පුවත්පතකට ලිපි ලිවීය. රුසියාවට සම්ප්රාප්ත වීමෙන් පසු ට්රොට්ස්කිෙග් මෙශ්රායන්සියට එක් වූ ඔහු ඉන් පසු ට්රොට්ස්කි සමග බෝල්ශෙවික් පක්ෂයට එක් විය. 1918 දී ඔහු එස්ආර්වරුන් (සමාජ විප්ලවකාරීන්) අතින් ඝාතනය විය.\nපුටිලොව් කම්හල් කමිටුව කම්කරුවන් සන්ධ්යා පන්තිවලට සහභාගී වීම සඳහා පෙලඹවූහ: “දැනුම යනු සියල්ලයැයි යන අදහස අපේ විඥානය තුලට ගැඹුරින් කිඳා බසින්නට ඉඩ හරින්න. එය ජීවිතයේ හරයයි. ජීවිතයට අර්ථයක් ලබා දිය හැක්කේ එයට පමනෙකි.” 30\nදැන් වඩාත් ප්රානභූත දැවෙන ගැටලු වන්නේ සංස්කෘතිය හා බුද්ධිය ලබා ගැනීම සම්බන්ධ ගැටලුය. ... සහෝදරවරුනි, විද්යාත්මක දැනුම ලබාගැනීමට ලැබී ඇති අවස්ථාව ලිස්සායාමට ඉඩ නොතබන්න. නිෂ්ඵල ලෙස එක පැයක්වත් අපතේ නොයවන්න. සෑම පැයක්ම අපට අගනේය. අප සටන් වැදී සිටින පන්තිවල මට්ටමට එලැඹීමට පමනක් නොව, ඒවා අභිබවා යාමට ද අපට අවශ්යමය. ජීවිතය විසින් දෙනු ලැබ ඇති නියෝගය එයයි, එහි ඇඟිල්ල දිගු වී ඇත්තේ එදෙසටයි. දැන් අප අපේම ජීවිතවල ස්වාමියා බවට පත්ව සිටින අතර, එබැවින් අපි දැනුමේ සියලු අවිආයුධවල ස්වාමියා විය යුත්තෙමු. 31\nඑක් සමීක්ෂනයකට අනුව, පුටිලොව්හි වැද්දුම්කරුවන් අතර සාක්ෂරතා අනුපාතය සියයට 94.7 ක පමන ඉහල අගයක් ගත්තේය. පෙට්රොග්රෑඩ් ලෝහ කම්කරුවන් පොදුවේ සැලකූ කල මෙය සියයට 92 ක් විය. මෙය සංසන්දනය වන්නේ යුරෝපීය රුසියාවේ ගම්බද ප්රදේශවල එම කාල වකවානුව තුලම පැවැති සියයට 17 ක මට්ටම සමගය. 32\nබොහෝ ආකාරයන්ගෙන් ගත් කල, පෙබරවාරියෙන් පසුව කම්කරුවන්ගේ පාලනය ප්රකාශයට පත්වීම දේශපාලන තලයේ පැවැති “ද්වන්ද බලය” වැඩපොල තුල පිලිබිඹුවීමක් විය. පාලනයේ ඇතැම් අංශ තත්ත්වාකාරයෙන් විප්ලවකාරී කම්කරුවන් අතට පත් වූ නමුදු නෛතික හිමිකම හා පවරාදීමේ අයිතිය දිගටම නීතිප්රකාරව ධනපතියන් අතේ පැවතින.\nකම්කරු පාලනයේ සංසිද්ධිය, නිවැරදි කොන්දේසි යටතේ, “සැලසුම්ගත ආර්ථිකය පුහුනුකිරීම සඳහා වූ පාසැලකැ”යි ට්රොට්ස්කි හඳුන්වා දුන්නේය. මෙකී දිශානතීන් ඔස්සේ, 1917 දී, පුටිලොව් කම්හල් කමිටුව වෙලඳසැල් කමිටු පිහිටුවීම පිලිබඳව පහත දැක්වෙන සවිස්තරාත්මක උපදෙස් ලබාදුන්නේය:\nමූලික මට්ටමේ ජීවිතය බලාහදා ගන්නා මෙම කමිටු හැකිතාක් ස්වාධීනත්වයක් හා මූලිකත්වයක් විදහා දැක්වීම අත්යවශ්යය. කම්හල්වල කම්කරු සංවිධානයන්හි සාර්ථකත්වය මුලුමනින්ම රඳා පවතින්නේ එය මතය. ස්වයං පරිපාලනයට පුරුදුපුහුනුවීම මගින් කම්කරුවෝ කම්හල් හා වැඩපොලවල පෞද්ගලික අයිතිය අහෝසි කෙරෙන හා, කම්කරු දෑතින් ඉදිකෙරුනු ගොඩනැගිලි ද සමග නිෂ්පාදන මාර්ග සමස්තයක් ලෙස කම්කරු පන්තියේ අතට පත් කෙරෙන එකී කාලය සඳහා අවශ්ය පෙර සූදානම අත්පත් කර ගනිති. එනයින්, කුඩා දේ කරන අතරතුරම, කම්කරු ජනයා [රබොචි නරෝද්] ලඟා වීමට මහත් පරිශ්රමයක් දරමින් සිටින එකී මහා අතික්රමනයේ පරමාර්ථය අප නිරතුරුව සිත්හි තබා ගත යුතුය. 33\nපෙබරවාරි විප්ලවයෙන් සසලව සිටි පාලක පන්තියට කෙටි කලක් සඳහා කම්කරු පාලනයට එකඟ වී සිටීමට සිදු වූ නමුත්, ධනපතියන් සිය තුලනය යලි අත් කර ගත් වහාම තම පරමාධිකාරය යලිත් තහවුරු කර ගැනීමට ඔවුහු අධිෂ්ඨාන කොට ගෙන සිටියෝය.\n“කම්කරුවන්ගේ පාලනයෙන් සමන්විත තන්ත්රයේ පවතින, එහි සාරයෙන්ම අශමනීය වන විසංවාදයන්; එහි විෂයපථය හා කර්තව්යයන් විස්තාරනය කෙරෙත්ම, එම ප්රමානයටම, නොවැලැක්විය හැකි පරිදි තියුනු කෙරෙනු ඇතැ”යි ට්රොට්ස්කි පසුව ලිවීය. 34 ට්රොට්ස්කි පැහැදිලි කලේ මෙම “ද්වන්දව බලයේ” තත්වයෙන් පිටවීමට ඇත්තේ මාවත් දෙකක් පමනක් බවයි: එක්කෝ කම්කරු පන්තිය විසින් දේශපාලන බලය අල්ලා ගැනීම, නැතහොත් ප්රතිවිප්ලවවාදී ආඥාදායකත්වයක්.\nකොර්නිලොව් සිද්ධිය\n1917 දී රුසියාව තුල මෙකී දෙවැනි විකල්පය, “කොර්නිලොව් සිද්ධිය” ලෙස ප්රසිද්ධියට පත් ජනරාල් කොර්නිලොව්ගේ රජය පෙරලා දැමීමේ ප්රයත්නයේ රූපාකාරය අත් කර ගත්තේය. මෙකී කුමන්ත්රනයේ සන්දර්භය දැනටමත්, මීට ඉහත පැවැති දේශනය තුල සාකච්ඡාවට පාත්ර වී ඇත.\nසියලු වාර්තාවලට අනුව ලව්රේ කොර්නිලොව් යනු මැරවර හා සිත්නොගන්නාසුලු චරිතයකි. ඔහුගේ සගයකු වන ජනරාල් එව්ගිනි මාටිනොව් ඔහු “දේශපාලනයේ විෂයපථය තුල පරම වශයෙන්ම මැටිමෝලෙකු” ලෙස විස්තර කරන අතර ජනරාල් මිඛායිල් ඇලෙක්සීව් ඔහු විස්තර කර ඇත්තේ “සිංහයෙකුගේ හදවතක් හා බැටලුවෙකුගේ මොලයක් ඇති මිනිසෙකු” සේය. 35 වාර්ගික නිල ඇඳුම්වලින් සැරැසී අසිපත් ලෙලවමින් පෙලගැසුන හමුදා භට සේනාංක සමග තමා ප්රදර්ශනය කර ගැනීමට කොර්නිලොව් ලොල් ව සිටියේය. මිටි, බකල කකුල් සහිත මිනිසෙකු වූ ඔහු කායිකව කුරිරු ප්රහාරක සුනඛයෙකුගේ අනුරුවක් බඳු විය. ඔහු ක්ලූ ක්ලූක්ස් ක්ලෑන් සංවිධානයට තුල්ය රුසියානු සංවිධානය වූ බ්ලැක් හන්ඩ්රඩ්හි සහානුභූතිකයෙක් වූයේය.\nහමුදාව තුල කොර්නිලොව්ගේ වෘත්තීය ජීවිතය සුවිශේෂී ලෙස දීප්තිමත් එකක් වූයේ නැත. 1915 දී වන ගැබ තුල ඉබාගාතේ යමින් සිටි අතරතුර ඔස්ට්රියානුවන් විසින් ඔහු අල්ලා ගන්නා ලද නමුදු ඉන් මිදී පලායාමට සමත් විය. කෙරෙන්ස්කිගේ අසාර්ථක වූ ප්රහාරක ව්යායාමයේ දී පසුබසින සෙබලුන්ට වගවිභාගයකින් තොරව වෙඩි තැබීමට අන කිරීම මගින් ඔහු වෙසෙසින් කැපී පෙනුනේය. මේ හේතුවෙන් සෙබලුන් ස්වාභාවිකවම ඔහුට වෛර කල නමුදු, අන්ත දක්ෂිනාංශික කවයන් තුල එය ඔහු ජාතික වීරයෙකු බවට ඔසොවා තැබීය. පසුකලෙක යුද්ධයේදී රිගාව අත්හැර යාමෙන් පසුව කොර්නිලොව් මාර්ගයේ පසෙකින් සිටි සෙබලුන්ට බියසුලුවීම පිලිබඳව චෝදනා කරමින් ඔවුන්ට අහඹු ලෙස වෙඩි තැබීමට සිය නිලධාරීන්ට අන කලේ ඇත්තෙන්ම එම සොල්දාදුවන් වික්රමාන්විත ලෙස සටන් කොට තිබියදී ය. නිලධාරින් ඒ කෲරකම සිදු කිරීම ප්රතික්ෂේප කල කල්හි කෝපයෙන් වියරු වැටුනු කොර්නිලොව් එම නිලධාරින් ඉහල නිලධාරියාට අකීකරුවීමේ චෝදනා යටතේ යුද අධිකරනය ඉදිරියට පැමිනවීමට තර්ජනය කලේය.\nකොර්නිලොව්ගේ දේශපාලන වැඩපිලිවෙල ගොරහැඩි, එහෙත් සරල එකක් විය. දෙපිටකාට්ටුවෙකු වූ කෙරෙන්ස්කි, මෙන්ශේවිකයන් හා එස්ආර්වරුන් වැනි “මධ්යස්ථ” සමාජවාදී පක්ෂ සමග සාකච්ඡා පැවැත්වීමට අදහස් කල අතර, කොර්නිලොව් නම් එවැන්නකට නම්මා ගත හැක්කෙක් නොවේ. කොර්නිලොව් සම්බන්ධයෙන් ගත් කල සියලූ සමාජවාදීන් - බෝල්ශෙවිකයන්, මෙන්ෂේවිකයන් සහ එස්ආර්වරුන් - “රුසියාවේ අභ්යන්තර සතුරන්” වූ අතර ඔවුහු බොහෝදුරට විදේශීය බලවේගවලින් ගෙවීම් ලබන ඔත්තුකරුවන්යැයි සිතිය හැකි අය වූහ. කොර්නිලොව් අගනුවරට පා ගමනින් පැමින කම්කරු සංවිධාන සුනුවිසුනු කර නායකයන් එල්ලා දමනු ඇති අතර, ඔහුගේ මාවත හරස් කිරීමට තැත් කරන කවරෙකුට හෝ එරෙහිව කාලතුවක්කුව පාවිච්චි කරනු ඇත.\nසාර්වාදී ප්රභූ හමුදා පැලැන්තීන්, ආන්ඩුවේ නිලධාරීන්, ඉඩම් හිමියන්, සහ ව්යාපාරික හා බැංකු අධිපතීන් අතර ජාතියේ ගැලවුම්කාරයෙකුගේ ප්රභා මන්ඩලය කොර්නිලොව්ගේ හිස මත සීඝ්රයෙන් වැඞී දිදුලන්නට විය. මුඛ්යධාරාවේ පුවත්පත් සියල්ලේ සහයෝගය ඔහුට හිමි විය. ඔහුට ප්රමුඛ එස්ආර්වරුන්ගේ සහයෝගය පවා හිමි වූ අතර, බෝරිස් සැවින්කොව් මෙන්ම කෙරෙන්ස්කිමත් ඊට ඇතුලත් වූහ.\nපෙට්රොග්රෑඩය කරා කොර්නිලොව්ගේ පා ගමනට පෙරාතුව කෙරෙන්ස්කි හා කොර්නිලොව් අතර රහස් කුමන්ත්රන මාලාවක් පැවැත්තේය. කෙරෙන්ස්කි කොර්නිලොව්ට නොදෙවැනි පරිද්දෙන් “කොර්නිලොව්වාදියෙක්” වූයේය. (මෙම) මිනිසුන් දෙදෙනා අතර වූ භේදය පැවතියේ, පෙට්රොග්රෑඩයේ කම්කරුවන් තලා දැමීමට අත්යවශ්ය බවට ඔවුන් දෙදෙනාම එකඟව සිටි “ලෙයින් සහ යකඩින්” සැදී ආන්ඩුවේ මුල් පුටුවේ ඔවුන් අතරෙන් කවරෙකු වාඩි වෙන්නේ ද යන කරුන සම්බන්ධයෙනි. දේශපාලන සංස්ථාපිතය තුල කොර්නිලොව් කෙරේ වැඩෙමින් පැවැති සහයෝගය තමාගේම වාසියට පාවිච්චි කිරීමට යත්න දරමින් ජූලි 31 වැනි දින (පැරනි ක්රමයට 18) කොර්නිලොව් යුද හමුදා ප්රධානියා ලෙස පත් කලේ ද කෙරෙන්ස්කිමය.\nඅගෝස්තු 24 වැනි දින (පැරනි 11 ද ) කොර්නිලොව් සිය මාන්ඩලික ප්රධානියා අමතා, “ලෙනින් විසින් නායකත්වය දෙනු ලබන ජර්මානු ඒජන්තයන් හා ඔත්තුකරුවන් එල්ලා දැමීමට” සහ පෙට්රොග්රෑඞ් සෝවියටය “යලි කොතැනකවත් එකලස් කල නොහැකිවන පරිද්දෙන්” විසුරුවා හැරීමට කාලය එලැඹ ඇතැයි පැවැසීය. 36 අගෝස්තු 25 වන දින (පැරනි 12) පෙට්රොග්රෑඞ් කරා ගමන් කරන ලෙස කොර්නිලොව් හමුදාවට අන කලේය. ඔහු මෙසේ නිවේදනය කලේය: ”අගෝස්තු 28 වැනිදා සන්ධ්යාව වන විට සේනාංක පෙට්රොග්රෑඩයේ නගරාසන්න ප්රදේශවල ස්ථානගත වනු ඇත. මා ඉල්ලා සිටින්නේ, පෙට්රොග්රෑඩය යුද්ධ නීතියට යටත් බව අගෝස්තු 29 වැනිදා නිවේදනය කරන ලෙසයි.”\nපෙට්රොග්රෑඞ් කරා පිටත් කොට යැවුනු බලඇනිවලට කොකේසියානු ස්වදේශීය අශ්වාරෝහක බලකාය ද, සාර්ගේ “ම්ලේච්ඡ බලකාය” ද ඇතුලත් විය. කොර්නිලොව්ට සහයෝගය දැක්වූ අයට අගනගරයේ ඇතිවන්නට නියමිතව තුබූ රුධිර ස්නානය පිලිබඳව වූ තම අධික ආශාව සඟවා ගැනීමට අසීරු විය. ඔවුහු එලිපිටම මෙසේ පුරසාරම් කීහ: “ඔය කඳුකර වාසීහු තමන් මරා දමන්නේ කවුරුන්ද යන්න තුට්ටුවකට මායිම් නොකරති.” 37 ධවල හමුදාව විසින් පසුකලෙක භාවිතා කෙරුනු සටන්පාඨ පිලිබඳව අයෙක් මෙසේ සිහිපත් කරති: “අපට සීමා කිරීම් කිසිත් නැත! දෙවියන් අප සමගය.... දිගට හරහට කපා දමව්!” 38 ඉරාකයේ ඇමරිකානු ආක්රමනය හා බැඳී තිබූ පහත දැක්වෙන සටන්පාඨය මීට තුල්ය වන අද්යතන උදාහරනයක් වෙයි: “සියලු දෙනා මරා දමා ඔවුන් තෝරා බේරා වෙන්කිරීම දෙවියන්ට භාර දෙනු!”.\nකොර්නිලොව් පෙට්රොග්රෑඩය තුල සිය හමුදාව සමග කිරීමට සැලසුම් කරමින් සිටියේ කුමක්ද? රුසියාවේ 1905 විප්ලවය පරාජය වූ කල්හි හමුදාව මොස්කව් නගරයේ ප්රෙවස්න්යාය ප්රදේශයට කාලතුවක්කු වෙඩි තැබීය. කම්කරුවන් හා ඔවුන්ගේ පවුල් තදබදව හුන් සමස්ත කම්හල් ප්රදේශයම කැබලිති බවට පත්විය. මෙම දන්ඩනීය ප්රයානය දුම්රිය මාර්ග ඔස්සේ පැතිර ගියේය: ”දුම්රිය ස්ථානයකට පැමිනෙන භට කන්ඩායම් සියලූ දෙනාටම වෙඩි තබන්නට පටන් ගනිති. කිට්ටුවෙන් සිටින කවරෙකු වේවා - ස්තී්රන්, ලමුන්, දුම්රිය කම්කරුවන්, එහි සිටින කවරෙකු හෝ- වෙඩි තබා දමන ලදී. ඇතැමෙකු මාර්ගය දිගේ එල්ලා දමන ලද්දේ ජනයා ත්රස්ත කිරීමේ අරමුනෙනි.” 39\n1871 වසර හා 1917 වසර අතර වූ පරතරය ද 1971 සිට වර්තමානය දක්වා ඇති පරතරයම බැව් සිහිතබා ගැනීම වටනේය. පැරීසියේදී කොමියුනාර්ඞ්වරුන් සමූලඝාතනය කර දැමීම සිදු වී තිබුනේ බෝල්ශෙවික් පක්ෂයේ බොහෝ සාමාජිකයන්ගේ ජීවිත කාලය තුලදී ම වන අතර, නායකත්වය එකී අනතුර පිලිබඳව කිසිදා අන්ධව නොසිටියේය. 1918 දී ප්රතිවිප්ලවවාදින් පින්ලන්තයේ බලය අල්ලා ගත් විට ලක්ෂයකට වැඩි පින්ලන්ත කම්කරුවන් පිරිසක් මරා දමනු ලැබූ බවට වික්ටර් සර්ජ් තක්සේරු කරයි.\nඑමෙන්ම සටහන් කර ගත යුතු කරුනක් වන්නේ කොර්නිලොව් හා ඔහුට සහාය දුන් අය අතර උන්මත්තක මට්ටමේ යුදෙව්-විරෝධයේ බලගතු සංරචකයක් පැවැති බවයි. කොර්නිලොව්වාදී ජනරාල් ඇන්ටන් ඩෙනිකින් සමග යම් කාලයක් ගත කල බ්රිතාන්ය යුද වාර්තාකරුවෙකු වූ අර්නස්ට් හොජ්සන් පහත දැක්වෙන නිරීක්ෂනයන් සිදු කරයි:\nයුදෙව්වන් රුසියානු කැලඹීමේ ඉතා විශාල සංරචකයක් නියෝජනය කලැයි යන නිගමනයට එලැඹීමට බලකෙරෙන විට මා ඩෙනිකින් සමග මාසයකට වඩා ගත කර නොතිබිනි. නිලධාරීහු හා හමුදාකාරයෝ තම රටට පත් හිරිහැර පිලිබඳව ප්රායෝගිකව සියලූ දෝෂයන් පවරනු ලැබුවේ හීබෘන් මතය. ඔවුන්ගේ මතය වූයේ සමස්ත උපද්රවයම ජාත්යන්තර යුදෙව්වන්ගේ යම් විශිෂ්ඨ හා අද්භූත රහස් සමාජයක් විසින් සැලසුම් කොට සකස්කරන ලද්දක් ලෙසය. ජර්මානුන්ගෙන් වැටුප් ලබන හා ඔවුන්ගේ අන පිලිපදින මෙකී රහස් සමාජය නියමිත මනෝමය මොහොත හරිහැටි අල්ලා ගෙන ආන්ඩුව හැසිරවීමේ තෝන් ලනුව ඩැහැ ගෙන ඇත. එවකට ලබා ගත හැකිව පැවැති සියලූ සංඛ්යා ලේඛන හා කරුනු මෙම තර්කය වඩාත් වර්න ගන්වන සේ පෙනී ගියේය. බෝල්ශෙවික් කොමිසාර්වරුන් අතරින් සියයට 82 කට නොඅඩු ප්රතිශතයක් කවුරුත් දැන සිටි යුදෙව්වන් විය. ලෙනින් සමග නායකත්වය ඉසිලූ සාහසික හා ක්ෂමා විරහිත “ට්රොට්ස්කි” යිඩිෂ් සම්භවයක් සහිත යුදෙව්වෙකු වූ අතර ඔහුගේ සැබෑ නම බ්රොන්ස්ටීන්ය. ඩෙනිකින්ගේ නිලධාරීන් අතර මෙම අදහස කෙතෙක් බිහිසුනු තිත්තකටුක බවක හා බලකිරීමක චිත්තාරූඪයක් වී ද යත්, එය ඔවුන් මෙහෙයවූයේ වඩාත්ම වියරුහුනු හා වඩාත්ම මනස්සෘෂ්ටික ස්වභාවයේ ප්රකාශයන් කිරීමටය. 40\nසිවිල් යුද්ධය අතරතුරේදී ධවල හමුදාවෝ යුරෝපියානු රුසියාව පුරා යුදෙව් සංහාරයක යෙදෙමින් “යුදෙව්-කොමියුනිස්ට්වාදීන්ගේ හදවත්වල සැඟවී සිටින නපුර” විනාශ කර දැමීමට සිය අනුගාමිකයන් දිරි ගැන්වූහ. තමන් සුරක්ෂිතව නැගී සිටින උස්බිම්වල සිට රුසියානු සිවිල් යුද්ධයේ ප්රචන්ඩත්වය හෙලා දැකීමට බොහෝ ඉතිහාසඥයන් ඉදිරිපත් වනු ඇත. එහෙත් ට්රොට්ස්කි හා රතු හමුදාව මුහුන දී සිටියේ කුමකටදැයි සිහියේ තබා ගත යුතුය. බොහෝ ධවල හමුදා නායකයන් තම වෘත්තීය ජීවිතවල පසු අවධියේ නාසීන්ට සහාය දෙමින් ඔවුන් සමග සහයෝගීව ක්රියාකිරීම මවිත විය යුතු කරුනක් නොවේ. 41 කොර්නිලොව් කැරැල්ල පසුපස පෙල ගැසුනු බලවේගයෝ මෙයාකාර වූහ.\nකොර්නිලොව්ගේ ඉල්ලීම් පිලිබඳව ජෝර්ජි ල්වොව් කුමාරයා විසින් මුලින්ම කෙරෙන්ස්කිට දැනුම් දෙන ලද කල්හි, එය විහිලූවකැයි සිතූ කෙරෙන්ස්කි කොක්හඬලා සිනාසෙන්නට විය. එය සිනාවට කරුනක් නොවන බව බැරෑරුම්ව ඔහුට දැනුම් දුන් ල්වොව් කුමරු, කෙරෙන්ස්කිට තම ජීවිතය වටින්නේ නම් ඔහු ද හැකිතාක් වේගයෙන් පෙට්රොග්රෑඩය හැර දා පලා යා යුතු බැව් පැවැසීය. පෙට්රොග්රෑඩය කරා ප්රයානයට නායකත්වය දීම සඳහා කොර්නිලොව් තෝරා ගත්තේ, අවශ්ය වුවහොත් “මුලුමහත් සෝවියට් සභා සාමාජිකත්වයම එල්ලා දැමීමට” තමන් නොපැකිලෙන බව නිවේදනය කල ජනරාල් ඇලෙක්සැන්ඩර් ක්රයිමොව්ය. 42 අගෝස්තු 28 වන දින, කොර්නිලොව්ගේ ලඟ ලඟ එලැඹෙන ජයග්රහනය පූර්වාපේක්ෂා කරමින් පෙට්රොග්රෑඞ්හි කොටස් වෙලඳපොල අහස උසට නැගුනි.\nආරංචිය කම්හල් ප්රදේශ කරා පැතිරයත්ම, කම්හල් එකින්එක තම අනතුරු හැඟවීමේ නලා හඬවන්නට විය. 1905 සිදුවීම් හරහා ගමන් කොට තුබූ පෙට්රොග්රෑඞ් කම්කරුවෝ, කොර්නිලොව්ට නගරය තුලට ඇතුලුවීමට ඉඩ දුනහොත් ඔහු කුමක් කරනු ඇත්දැයි දැන සිටියෝය. කම්හල් ප්රදේශවල බෝල්ශෙවික් නායකයන් මුලු වසර පුරාම මෙම උවදුර පිලිබඳව අනතුරු හඟවමින් සිට තිබිනි. පාලක පන්තිය හුදෙක් කාලය ලබා ගැනීම සඳහා ලංසු තබමින් සිටින බවත්, ඉක්මනින් හෝ පසු වී හෝ එය එහි ව්යාජ ප්රතිසංස්කරන ද ව්යාජ සභාගයන් ද හැර පියා, බලය යොදා කම්කරු පන්තිය තලා දැමීමට ප්රයත්න දරනු ඇති බවත් බෝල්ශෙවිකයන් ඔවුන්ට පැහැදිලි කර දී තිබින. අනතුරු හැඟවීමේ සංඥා ඇසූ කම්කරුවන් මහමගට බසින විට ද බෝල්ශෙවික් නායකයෝ තම මුරපලවල් කරා එලැඹ නගරය ආරක්ෂා කිරීමට නියෝග නිකුත්කරමින් උන්හ. පැය ගනනක් ඇතුලත නගරය එහි සියලු වැර යොදා ක්රියාත්මක වෙමින් පැවැති අතර සංවිධානය වූ කම්කරු පන්තිය මුලූ බලයෙන් යුතුව නැගී සිටියේය.\nමැයි මස, මෙන්ෂේවික් නායක ඉරක්ලි ට්සෙරෙටෙලි සහ සෝවියට් සභා නායකත්වය ක්රොන්ස්තාද්හි වඩාත් සටන්කාමි නාවුකයන්ට හිංසාපීඩා පමුනුවන විට ට්රොට්ස්කි ට්සෙරෙටෙලිට අනතුරු හැඟවූයේ, “ප්රතිවිප්ලවවාදී ජනරාල්වරයෙකු විප්ලවයේ ගෙල වටා තොන්ඩුවක් ලෑමට තැත් කරන විටෙක කැඩෙට්වරුන් එම තොන්ඩුවට තෙල් ගල්වනු ඇති අතර ක්රොන්ස්තාද් නාවුකයන් අප සමග සටන් වැදීමට හා මියයාමට ඉදිරිපත් වනු ඇත,”43 යනුවෙනි. එහිදී ට්රොට්ස්කි හැම අතින්ම නිවැරදි විය: ප්රතිවිප්ලවවාදී ජනරාල්වරුන් ගැන, කැඩෙට්වරුන් ගැන, සහ ක්රොන්ස්තාද් නාවුකයන් ගැන - ඔහු කී සියල්ල නිවැරදි විය. කොර්නිලොව් නගර ද්වාරය අසලට පැමින ඇතැයි යන ආරංචිය කන වැකුනු කල්හි ක්රොන්ස්තාද් නාවුකයන් හිස සිට දෙපතුලටම සන්නද්ධව නගරය කරා ගමන් කලේ, එය ආරක්ෂා කිරීම සඳහා තම ජීවිත පරිත්යාග කිරීමට සූදානම්ව ය.\nඅවුරෝරාවේ නැවියෝ ට්රොට්ස්කි රඳවා සිටි සිරගෙයට විශේෂ නියෝජිත කන්ඩායමක් එවමින් ඔහුගේ උපදෙස් ඉල්ලා සිටියෝය: තමන් හේමන්ත මාලිගය ආරක්ෂා කල යුතුද? නැතහොත් එහි කඩා වැදිය යුතුද? ඔවුන් පලමුව කොර්නිලොව් සමග ගනුදෙනු බේරා ගත යුතු බවත් කෙරෙන්ස්කි සමග ගනන් බේරීම ඉන්පසුව කල හැකි බවත් ට්රොට්ස්කි ඔවුන්ට පැවැසීය.\nබෝල්ශෙවික් පක්ෂය නගරය ආරක්ෂා කිරීමේ ප්රයත්නයේ පෙරමුනෙහිම සිටියේය. නගරයේ සමස්ත ජනගහනය යුද අගල් කැනීම, කටුකම්බි ඇදීම, හා ආරක්ෂක ස්ථානවලට සැපයුම් බෙදාහැරීම සංවිධානය කිරීම සඳහා බලමුලූ ගන්වා ගනු ලැබීය. ජාත්යන්තරවාදී මෙන්ශේවිකයෙකු වූ නිකොලායි සුඛානොව් පසුව සටහන් කල නිරීක්ෂනවලට අනුව:\nආරක්ෂක විධිවිධාන සූදානම් කරමින් සිටි [ප්රතිවිප්ලවයට එරෙහිව සටන්කිරීම සඳහා වූ] කමිටුවට කම්කරු-සෙබල ජනයා බලමුලූ ගන්වා ගැනීමට සිදුවිය. එහෙත් ජනයා, සංවිධානය වී සිටි තාක් දුරට ඔවුන් සංවිධානය කර තිබුනේ බෝල්ශෙවිකයන් විසිනි, අනුගමනය කලේ බෝල්ශෙවිකයන්ය. එම අවස්ථාවේ විශාල, ආමූලික විනයකින් එකට පෑස්සී තුබූ, සහ අගනුවර පහලම ප්රජාතන්ත්රවාදී මට්ටම් සමග ඈඳී තුබූ එකම සංවිධානය ඔවුන්ගේ පක්ෂය විය. එයින් තොරව කමිටුව කිසිත් කරකියා ගත නොහැකි බෙලහීනභාවයකට ඇද වැටෙනු ඇත. බෝල්ශෙවිකයන්ගෙන් තොරව ඊට කල හැකිව තිබුනේ තම ආධිපත්යය ගිලිහී ගිය කථිකයන්ගේ ආයාචනාවන් හා අකර්මන්ය දේශන මගින් කාලය කා දැමීම පමනෙකි. බෝල්ශෙවිකයන් සමග ගත් කල කමිටුවට, සංවිධිත කම්කරුවන්ගේ හා සෙබලුන්ගේ සම්පූර්න බලය සතුව පැවතින. 44\nකොර්නිලොව්ගේ ආධාරකරුවන් විදුලි පුවත් යැවීමට තැත් කල විට ටෙලිග්රාෆ් කම්කරුවෝ ඒවා යැවීම ප්රතික්ෂේප කලෝය. ඔවුන් තම කාර් වලට නැගී රජයේ ගොඩනැගිලි වෙත තමන් ගෙන යන ලෙස ඉල්ලා සිටි විට රියැදුරෝ ඔවුන් ප්රවාහනය කිරීම ප්රතික්ෂේප කලෝය. ඔවුන් පත්රිකා මුද්රනය කිරීමට උත්සාහ කල විට අකුරු අමුනන්නෝ යන්ත්රවලට අත තැබීම ප්රතික්ෂේප කලෝය. නිලධාරීන් කොර්නිලොව්ට සහාය දෙන ලෙස තම සොල්දාදුවන්ට අන දුන් කල එකී සොල්දාදුවෝ නිලධාරීන් අල්ලා ගෙන රඳවා තබා ගත්හ. යුද කර්මාන්තය සමග බැඳී තුබූ කම්හල්වල කම්කරුවෝ තමන් සඳහා ආයුධ නිෂ්පාදනය කොට ඒවා රැගෙන සටන් බිමට ගියෝය.\nජූලි දිනවලින් පසු රතු බලකායේ කන්ඩායම් නිරායුධ කිරීමට තාවකාලික ආන්ඩුව තැත් කොට තිබුනු නමුත් එහි ප්රතිඵලය වූයේ එකී කන්ඩායම් රහසේ ක්රියාත්මක වීමට සැලසීම පමනෙකි. පැරනි හා වැඩි ඵල ප්රයෝජනයක් නැති ආයුධ පවරා ගැනීමට අධිකාරීන්ට ඉඩ හල කම්කරුවෝ වඩාත්ම වටිනා අවි තමන්ට හැකි කොතැනක හෝ සඟවා තැබූහ. මෙම කාල පරිච්ෙඡ්දය තුල බෝල්ශෙවික් රතු බලකාය, කම්කරු ප්රදේශවල ක්රියාත්මක වූ සන්නද්ධ මිලීෂියාවක තත්වයේ සිට බෝල්ශෙවික් හමුදාවක අරටුව බවට වර්ධනය කලෝය. කම්හල් කමිටු මෙන් රතු බලකායේ කන්ඩායම් ද රූපිකව ගත් කල නිර්පාක්ෂිකය. එහෙත් මෙම සෑම කන්ඩායමකම අරටුව මෙන්ම ඒවායේ නායකත්වය ද වැඩිවැඩියෙන් බෝල්ශෙවික් කම්කරුවන්ගෙන් සමන්විත වෙමින් පැවැතියේය. බෝල්ශෙවික් පක්ෂය රතු බලකායේ කාන්ඩවලට මිලිටරි උපදේශකයන් ද හැකි සෑම විටෙකම ආයුධ ද සම්පාදනය කලේය. මිලිටරි සරඹ අභ්යාස පලමුව කම්කරුවන්ගේ තට්ටු නිවාස හා කුලීනිවාස සංකීර්නවල ද ඉක්බිති විවෘතවම කම්හල් අංගනයන්හි ද පවත්වන ලදී.\nකොර්නිලොව් පෙට්රොග්රෑඩය දෙසට ගමන් කරන තතු තුල රතු බලකායෝ, රයිෆල් හා මැෂින් තුවක්කුවලින් සන්නද්ධව වීථි අරක් ගත්හ. දසදහස් සංඛ්යාත බලගතු රතු බලකාය පෙට්රොග්රෑඩ්හි සියලු ප්රධාන මූලෝපායාත්මක ස්ථානවල පාලනය වහා සියතට ගත්හ. කම්හල් ප්රදේශවල බඳවා ගැනීමේ ස්ථාන පිහිටුවීමට රතු බලකාය කටයුතු කල අතර, ඒවා අසල ස්වේච්ඡාවෙන් ඉදිරිපත්වන්නන්ගේ දිගු පෝලිම් සෑදී තිබින.\nදුම්රිය කම්කරුවෝ, කිසිදු සොල්දාදුවෙකු ප්රවාහනය කිරීමට කවරෙකු හෝ ඉදිරිපත් නොවිය යුතුයැයි අනතුරු හැඟවීම් සෑම දුම්රිය මාර්ගයක් ඔස්සේම යවන ලදී. දුම්රිය පෙට්ටි අනවශ්ය ලී දඬු ආදියෙන් පිරවූ ඔවුහු ඒවා දුම්රිය මාර්ග අවහිරවන සේ නවතා තැබූහ, තවද සෑම දිශාවකටම වූ දුම්රිය මාර්ග සැතපුම් ගනන් ගලවා දැමූහ. ඇතැම් අවස්ථාවල දී කොර්නිලොව්ගේ හමුදාංක දුම්රියවලට පටවා ගත් ඔවුහු ඔවුන් ප්රතිවිරුද්ධ දිශාවට, එනම් පෙට්රොග්රෑඩයට විරුද්ධ දිශාවට, ප්රවාහනය කලහ. ඉක්මනින්ම ක්රයිමොව්ගේ බලඇනි සැතපුම් සිය ගනනක දුම්රිය මාර්ග ඔස්සේ අතරමං වී ගියහ.\nඉනික්බිති පෙට්රොග්රෑඩ් සිට පිටත් වූ විප්ලවවාදී කථිකයෝ තැන තැන අතරමං වී ඇති දුම්රිය කරා යමින් ඒවායේ භටයන් ඇමතීමට වන්හ. තමන්ගේ අන යටතේ සිටි සෙබලුන් තමන් කුමක් කල යුතුදැයි තීරනය කිරීමට රාශිභූතව රැස්වීම් පැවැත්වීමට ද, කමිටු පත් කර ගැනීමට ද, නිලධාරීන් අත් අඩංගුවට ගැනීමට ද, යෝජනා සම්මත කර ගැනීමට ද පටන් ගත් කල ක්රයිමොව්ට ඇති වූ සන්ත්රාසය යමෙකුට සිතා ගත හැකිය. කොර්නිලොව්ගේ හමුදාංශ එකින් එක මත රතු කොඩි එසැවෙන්නට පටන් ගත්තේය. ම්ලේච්ඡ බලකාය ලෙස හඳුන්වනු ලැබූ හමුදාංශය පවා, සෝවියට් සම්මේලනයට සහභාගී වූ මුස්ලිම් නියෝජිතයන් හා සාකච්ඡා කිරීමෙන් පසුව රතු කොඩියක් එසැවීය. දින කිහිපයක් ඇතුලත කොර්නිලොව්ගේ කුමන්ත්රනය වාෂ්ප වී ගොස් තිබින.\nනිගමනය\nට්රොට්ස්කි විසින් පසුව නිරීක්ෂනය කෙරුනු පරිදි: “කොර්නිලොව්ට එරෙහිව නැගී සිටි හමුදාව, ඔක්තෝබර් විප්ලවයේ හමුදාව බවට පත්වීමට නියමිතව සිටි හමුදාව විය.” 45 කොර්නිලොව්ගේ ඉදිරි ගමන නැවැත්වීම මගින් කම්කරු පන්තිය ප්රථම වරට විප්ලවවාදී මාක්ස්වාදී පක්ෂයක නායකත්වය හා මග පෙන්වීම යටතේ සිය ශක්තිය උරගා බැලූහ. ප්රතිවිප්ලවයේ බලවේග සමග මෙසේ ශක්තිය උරගා බැලීමෙන් ඉක්බිති පෙට්රොග්රෑඩ් කම්කරුවෝ හොඳින් විමසා බලා පැවැති තතු තක්සේරු කොට ගත්හ. බෝල්ශෙවිකයන්ගේ නායකත්වය ලද ඔවුහු කොර්නිලොව්ට වඩා ශක්තිමත් වූහ. එමෙන්ම ඔවුහු කෙරෙන්ස්කිට ද එස්ආර්වරුන් හා මෙන්ෂේවිකයන් අතර සිටි ඔහුගේ ආධාරකරුවන්ට ද වඩා ශක්තිමත් වූහ. ඔවුන් නැවැත්වීමට සමත් සමාජ බලවේගයක් නොතිබින. ප්රමුදිත මනෝභාවයකින් යුත් කම්කරුවෝ හා සෙබලූ, බිහිසුනු ව්යසනයකින් රට ආරක්ෂා කොට ගෙන හුන් තමන් වීරයන් ලෙස සලකා ගත්හ. පැවැති මනෝභාවයන් සන්නද්ධ රථ අංශයේ සෙබලෙකු විසින් පසුව සිහිපත් කෙරුනු ආකාරය ට්රොට්ස්කි මෙසේ උපුටා දක්වා ඇත - “එය කවරාකාරදැයි කියතොත්, එවැනි එඩිතර කමක් ඇත්නම් අපට මුලු ලෝකය සමග වුව සටන් කල හැකිය.” 46\nධනපති පන්තිය සමග “සභාගයන්” පැවතිය නොහැකි බවට බෝල්ශෙවිකයෝ නිවැරදි ලෙස අනතුරු හැඟවූහ. ලැබෙන ප්රථම අවස්ථාවේ දී කම්කරු පන්තිය යලිත් වහල්භාවයට ඇද දැමීමට ධනපති පන්තිය අධිෂ්ඨාන කොට ගෙන සිටියේය. මෙන්ෂේවිකයන් හා එස්ආර්වරුන් ඇතුලුව ධනපති පන්තිය සමග සම්මුතියකට සහයෝගය දක්වා තිබූ සියලූ පක්ෂ අපකීර්තියට පත් වී තිබින. බෝල්ශෙවිකයන් අනතුරු ඇඟවූ පරිදි, තෝරා ගැනීම තිබුනේ ප්රතිවිප්ලවකාරී ආඥාදායකත්වයක් හා කම්කරු බලය අතරය. තමන් අතට බලය ගැනීම විනා අන් විකල්පයක් නොමැති බව කම්කරුවෝ දුටුවෝය.\nගොවි ජනයා සහ යුද්ධය සඳහා ආසන්න සමයේ බඳවා ගැනුනු සෙබලූන් මත පදනම්ව සිටි එස්ආර් පක්ෂය දැවැන්ත කඩා වැටීමකට ලක් විය. එස්ආර් නායකත්වයේ කොටසක් කොර්නිලොව් කැරැල්ලට ගැඹුරින් ම සම්බන්ධව සිටි අතර, කිසිදු සැලකිය යුතු ඉඩම් ප්රතිසංස්කරනයක් බලගැන්වීමට අසමත්වීමේ ප්රතිඵලයක් ලෙස පක්ෂයට පැවැති සහාය ඒ වන විටත් පැවතුනේ පහත වැටෙමිනි. “සෝවියට් බහුතරය සැදුම් ලත් පක්ෂ කෙරේ විශ්වාසය බිඳී තුබූ මහජනයා, ප්රතිවිප්ලවයේ අන්තරාය සිය ඇස්වලින්ම දුටු” බැව්, ඔක්තෝබරයේ පාඩම් කෘතිය තුල ට්රොට්ස්කි ලියයි. “දැන් මේ තත්වයෙන් ගොඩ ඒමේ මගක් පාදා ගැනීම බෝල්ශෙවිකයන්ට පැවරී ඇතැයි යන නිගමනයට ඔවුහු එලැඹ ගත්හ.” 47\nකොර්නිලොව් කුමන්ත්රනයේ පරාජය සමගම එලැඹි සමයේ බෝල්ශෙවිකයෝ මොස්කව් හා පෙට්රොග්රෑඩ් සෝවියට් සභාවල මෙන්ම, ප්රාදේශීය සෝවියට් සභා දිනෙන් දින වැඩිවෙමින් පැවැති සංඛ්යාවක ද බහුතර බලය දිනා ගත්හ. කම්කරුවන් 150,000 ක් නියෝජනය කරමින් ඌරල්හි පැවැති වෘත්තීය සමිති සම්මේලනයක දී බෝල්ශෙවික් සමුලූ යෝජනා සම්මත විය. මොස්කව් ගැරිසනයේ එක් සෙබලෙක් සිහිපත් කල පරිදි, “සියලූ භට කන්ඩායම් බෝල්ශෙවික් වර්නය ලබා සිටියෝය. ... ජනරාල් කොර්නිලොව් වැඩි කල් නොයවා පෙට්රොග්රෑඩ් නගර ද්වාරය කරා පැමිනෙනු ඇතැයි යන ... (බෝල්ශෙවිකයන්ගේ) ප්රකාශය සත්ය වූ ආකාරය සියලු දෙනාටම තදින් දැනී තිබින. 48 කම්හල් හා වෙලඳසැල් කමිටුවල සමස්ත රුසියානු සම්මේලනයක්, කම්කරුවන්ගේ පාලනය ”මුලූමහත් රටෙහිම යහපත පිනිස වන බවත්, ඒ සඳහා විප්ලවකාරී ගොවි ජනයා සහ විප්ලවකාරී හමුදාව සහාය දිය යුතු බවත්” නිවේදනය කෙරෙන අභියෝජනාවක් සම්මත කලේය. ට්රොට්ස්කි මෙසේ සිහිපත් කරයි: “නව ආර්ථික පර්යායකට දොර විවර කරන මෙම යෝජනාව, රුසියාවේ සියලූ කාර්මික ව්යවසායයන් නියෝජනය කල නියෝජිතයන් විසින් සම්මත කර ගනු ලැබුවේ ඊට එරෙහිව ඡන්ද පහක් පමනක් ලබමින් හා නව දෙනෙකු පමනක් ඡන්දයෙන් වැලකී සිටියදීය.” 49\nසෝවියට් සභා තුල බෝල්ශෙවිකයන් බහුතර බලය ලෙස මතු වී ඒම, රුසියානු විප්ලවයේ පරිවර්තනීය ලක්ෂ්යයක් විය. කොර්නිලොව් සිද්ධියට පෙරාතුව, පෙබරවාරියෙන් පසු ගොඩනගන ලද සෝවියට් සභා පද්ධතිය තුල බෝල්ශෙවිකයෝ සුලුතරයව සිටියාහ. ඔක්තෝබර් 8 වන දින (පැරනි සැප්තැම්බර් 25), විප්ලවකාරී රුසියාවේ වඩාත්ම වැදගත් තනතුර ලෙස තර්ක කල හැකි පෙට්රොග්රෑඩ් සෝවියට් සභාවේ සභාපති ධුරයට නව බහුතරය විසින්, 1905 විප්ලවය සමයේ එකී සෝවියට් සභාවේ ප්රධාන ප්රකාශකයා ලෙස කටයුතු කර තිබූ ලියොන් ට්රොට්ස්කි තෝරා පත් කර ගන්නා ලදී. ට්රොට්ස්කි මේ දිනවලට ආසන්නයේ සිර අඩස්සියෙන් මුදා හරිනු ලැබ සිටි අතර නීත්යානුකූලව සැලකූ කල ඔහු තවමත් සිටියේ, කෙරෙන්ස්කි ආන්ඩුව විසින් නගන ලද රාජ්ය ද්රෝහීත්වයේ අධිචෝදනා යටතේය. ඔහු වේදිකාවට නැගෙන විට කම්කරුවන්ගේ හා සෙබලූන්ගේ නියෝජිතයන් විසින් ඔහු පිලිගනු ලැබුනේ, එක් නිරීක්ෂකයෙක් විස්තර කල පරිදි, “චන්ඩ මාරුතයක් බඳු ඔල්වරසන් හඬක්” නංවමිනි. 50\n“බෝල්ශෙවික්වාදය රටෙහි ස්වාමිත්වයට පත්වීයැ”යි ට්රොට්ස්කි ලියයි. “බෝල්ශෙවිකයෝ අනභිභවනීය බලයක් බවට පත් වූහ. ජනයා ඔවුන් සමග වූහ.” 51 සුලුතරයේ සිට බහුතරය කරා වූ ශීඝ්ර පරිවර්තනය, ඊලඟට කල යුතුව ඇත්තේ කුමක්ද යන්න පිලිබඳව තියුනු මතභේදයක් මතු වී ඒම කඩිනම් කලේය. මෙකී මතභේදය මෙම දේශන මාලාවේ ඊලඟ දේශනයට විෂය වනු ඇත.\n“පෙබරවාරි විප්ලවය හා කෙරන්ස්කිගේ අහිමි වූ අවස්ථාව” යන මාතෘකාව යටතේ මේ වසරේ පලවූ ලිපියක් තුල නිව්යෝර්ක් ටයිම්ස් පුවත්පත පහසුවෙන්ම “කොර්නිලොව්” යන නාමය මුලූමනින් අතහැර දමයි. 52 ඔක්තෝබරයෙන් පසු සෝවියට් බලය ගොඩ නැගීම හෙලා දකින අතර, ඊට පැවැති විකල්පය සඳහන් කිරීමෙන් හුදෙක් වැලකී සිටී. එහෙත් නිව්යෝර්ක් ටයිම්ස් පුවත්පත මේ ගැන ඊට වැඩි යමක් දනී. මක්නිසාදයත් 1917 දී නිව්යෝර්ක් ටයිම්ස් පුවත්පත කොර්නිලොව් සම්බන්ධයෙන් සිය අනුමැතිය පල කලේ ඔහු, “දොස් පවරනු ලැබිය යුතු තරමට දීර්ඝ කාලයක් ශාන්තව සිටීමෙන් පසුව, රුසියාව ශීඝ්ර ලෙස දියකර හරිනු වැලැක්වීමට, එය ජාතියක් වශයෙන් තබා ගැනීමට, එහි විසුරුවා හැරීම නැවැත්වීමට, තනි වචනයකින් කිවහොත් එය රැකගැනීමට අවසානයේ ඒකාබද්ධ වූ එකී බලවේගවල හුදු නියෝජිතයෙකු පමනෙකැ”යි නිවේදනය කරමිනි. 53\nමැක්මීකින්ගේ ප්රකාශ වඩාත් නිශ්චිතය. කොර්නිලොව් සිද්ධිය පිලිබඳ ඔහු ලියා ඇත්තේ මෙසේය: “දුරදිග නොබලන පියවරක් ගනිමින් කෙරෙන්ස්කි බෝල්ශෙවික් මිලිටරි සංවිධානයට යලි සන්නද්ධවීමට ඉඩ හලේ, එමගින් තවත් දෙමසක ඇවෑමෙන් තමා බලයෙන් පහකර දැමීමට ඔවුන් විසින් භාවිත කෙරෙනු ඇති ආයුධ අත්පත් කර ගැනීමට ඔවුන්ට අවකාශ සලසමිනි.” 54 මෙහි අර්ථය සරලය. බෝල්ශෙවිකයන්ට ආයුධ ගැනීමට “ඉඩ දීම” ප්රතික්ෂේප කිරීම යනු කොර්නිලොව්ට පෙට්රොග්රෑඩ්තුලට පැමිනීමට “ඉඩ දීම”යි.\nකොර්නිලොව් නවතනු ලැබ නොතිබිනි නම්, ස්වාභාවිකවම අද දින අප 1917 ඔක්තෝබර් විප්ලවය පිලිබඳ අධ්යයනය නොකරනු ඇත. ඔක්තෝබර් විප්ලවයකින් තොර තතු යටතේ අපේ ලෝකයේ පෙනුම නිසැකවම මීට වඩා බෙහෙවින් වෙනස් වනු ඇත. 1917 වසර ප්රථම සමාජවාදී කම්කරු රාජ්යයේ සංස්ථාපනය සනිටුහන් නොකරනු ඇත. ඒ වෙනුවට 1917 වසර, 20 වන සියවසේ ප්රථම ජනඝාතක ආඥාදායකත්වයේ සංස්ථාපනය සනිටුහන් කරනු ඇත්තේ එය ස්පාඤ්ඤයේ හෝ, ඉතාලියේ හෝ, ජර්මනියේ හෝ නොව 1917 දී රුසියාවේ පිහිටුවනු ලැබීමෙනි.\n1917 අගෝස්තුවේ කොර්නිලොව් කුමන්ත්රනය, සාර්ථක වී නම්, එමගින් පෙට්රොග්රෑඩය ලෙයින් නැහැවීමට තමන්ගේ ඇති සූදානම පිලිබඳව එලිපිටම කයිවාරු ගසමින් සිටි ව්යාකූලත්වයට පත් ජනරාල්වරුන්ගේ, යුදෙව්-විරෝධී උන්මත්තකයන්ගේ හා අන්ත ආගම්වාදීන්ගේ කල්ලියක් බලයට එනු ඇත. සමාජවාදීන් තලා කර දමමින් ඔවුන් තමන්ට සොයා ගත හැකි සෑම ස්ථානයකදී ම සමාජවාදීන් මුලිනුපුටා දමමින්, නැගෙනහිර යුරෝපය හා ආසියාව සිසාරා යනු ඇත. තව ද ඔවුන්ට මෙකී ව්යාපෘතිය සඳහා රුසියානු ධනපති පන්තියෙන්, ජනරාල්වරුන්ගෙන්, සහ වංශවතුන්ගෙන් පලවන උද්යෝගිමත් සහාය ද ප්රන්සයේ, බ්රිතාන්යයේ හා එක්සත් ජනපදයේ සහයෝගය සමගම භුක්ති විඳිය හැකි වනු ඇත.\nනිව්යෝර්ක් ටයිම්ස් වැනි පාර්ශ්වයන්ගෙන් බෝල්ශෙවිකයන් පිලිබඳ හෙලාදැකීම් ඇසෙන විට යමෙකු වටහා ගත යුතු දෙයක් වෙයි. එනම්, ඔවුන් සැබවින්ම කියා සිටින්නේ තමන් කොර්නිලොව්ට වඩාත් කැමති වනු ඇති බවය. නිව්යෝර්ක් ටයිම්ස් 1917 දී කොර්නිලොව්ගේ පරාජය සම්බන්ධයෙන් කෝපාවිෂ්ඨ වූ අතර, අවුරුදු සියයක ඇවෑමෙන් ඔවුහු අද ද ඒ පිලිබඳව කෝපයෙන් පසු වෙති. පෙට්රොග්රෑඩ්හි කම්කරු පන්තියේ වාසනාවට හා පෘථිවිය නම් ග්රහලෝකය මත මානව ශිෂ්ඨාචාරයේ වාසනාවට කොර්නිලොව් 1917 දී නවත්වනු ලැබූ අතර, ඔහුගේ වැඩ පිලිවෙල ක්රියාත්මක කිරීමට අවකාශ නොසලසන ලදී.\nඑක්සත් ජනපදයේ පැරනි දකුනුදිග වහල් ක්රමය ක්රියාත්මක වූ දිනවලදී, වහලෙකුට කියැවීමට ඉගැන්වීම නීතිවිරෝධී විය. වහලූන් අතර දේශපාලන විඥානය වර්ධනය වුවහොත් කුමක් සිදුවනු ඇත්දැයි වහල් හිමියෝ භීතියට පත්ව සිටියහ. එපරිද්දෙන්ම අද දවසේ, 2017 දී, රුසියානු විප්ලවයේ ඉතිහාසය හා සම්ප්රදායයන්ගෙන් කම්කරුවන් හා තරුනයන් කපා වෙන් කිරීමට සෑම ප්රයත්නයක් ම දරනු ලැබේ. සංවිධානය වී සිටින හා විප්ලවකාරී මාක්ස්වාදී පක්ෂයක් මගින් න්යායික මග පෙන්වීම ලබන දේශපාලනිකව සවිඥානක කම්කරුවන්ට කවරාකාර දේ ඉටු කල හැකිදැයි පීඩිත මහජනයා හා මානව වර්ගයා සොයා ගතහොත් සිදු විය හැක්ක පිලිබඳව පාලක පන්තීහු භීතියට පත්ව සිටිති. 2017 වසරේ බෝල්ශෙවිකයන්ට එරෙහිව එල්ල කෙරෙන බේගල් හා මඩ ප්රහාරවල නව රැල්ලට හේතුභූත වී ඇත්තේ එයයි.\nබෝල්ශෙවික් පක්ෂය නායකත්වය දුන්නේ දේශපාලනිකව සවිඥානක වූ මහජන ව්යාපාරයකටය. කාලය හා භූ අවකාශය හරහා වූ මෙම ව්යාපාරයේ බලපෑම හා සම කල හැකි අන් කිසිවක් නැත. මේ දක්වා ලෝක ඉතිහාසය තුල බිහි වූ වඩාත්ම බලගතු හා ප්රගතිශීලි ව්යාපාරය මෙය විය. 21 වන සියවසේ අභියෝගවලට මුහුනදීමට නැගෙන කල්හි ජාත්යන්තර කම්කරු පන්තියට මීට වඩා දුර යා හැකි අතර, එසේ යා යුතුය.\nබෝල්ශෙවික් වැඩපිලිවෙල නියෝජනය කලේ, අධිරාජ්යවාදී යුද්ධය හා මිනිසා විසින් මිනිසා සූරාකනු ලැබීම සදහටම අවසන් කර දැමෙන පරිදි මෙම සමස්ත ග්රහලෝකය මත මානව ශිෂ්ඨාචාරය වඩාත් වැඩි දියුනු හා සහේතුක මට්ටමක් මත ප්රතිසංවිධානය කිරීමට කිසිසේත් නොඅඩු දෙයකි. ඔවුන්ගේ අරමුන වූයේ සියලු ආන්ඩු බලයෙන් පහ කොට, සියලු දේශසීමා විවෘත කොට, සියලු යුද්ධ නවතාලීමයි. මෙම වැඩපිලිවෙල, හුදෙක් රුසියාව තුල පමනක් නොව, ලොව පුරාම මහජන සහාය ලැබීය. ඒ, එම වැඩපිලිවෙල ලෝක ඉතිහාසයේ වඩාත්ම බලගතු හා ප්රගතිශීලී සමාජ බලවේගයේ -ජාත්යන්තර කම්කරු පන්තියේ- වෛෂයික උත්සුකයන් හා අරගල සමග අන්තර්ෙඡ්දනය වූ නිසාය.\n****\nසටහන්:\n1. සීන් මැක්මීකින්, The Russian Revolution: A New History රුසියානු විප්ලවය: නව ඉතිහාසයක් (නිව්යෝක් බේසික් බුක්ස්, 2017) පි. XV\n2. එම, පි. 12.\n3. එම, පි. XII\n4. රෙක්ස් ඒ. වේඞ්, The Russian Revolution 1917 රුසියානු විප්ලවය 1917 (කේම්බි්රජ්: කේම්බි්රජ් යුනිවර්සිටි ප්රෙස්, 2017* පි. 97.\n5. එස්.ඒ. ස්මිත්, Red Petrograd රතු පේට්රොග්රෑඩය (කේම්බ්රිජ්, කේම්බ්රිජ් යුනිවර්සිට් ප්රෙස්, 1983), පිටු 9-10.\n6. ලියොන් ට්රොට්ස්කි, History of the Russian Revolution රුසියානු විප්ලවයේ ඉතිහාසය (චිකාගෝ: හේමාකට් බුක්ස්, 2008), පි. 26.\n7. ස්මිත්, Red Petrograd රතු පේට්රොග්රෑඩය, පි. 29.\n8. එම, පි. 14.\n9. එම, පි. 38.\n10. වී. අයි. ලෙනින්, Collected WorksWhat is to be done,කල යුත්තේ කුමක් ද? (මොස්කව්: ප්රෝග්රෙස් පබ්ලිෂර්ස්, 1960).\n11. ට්රොට්ස්කි, History of the Russian Revolution රුසියානු විප්ලවයේ ඉතිහාසය, පි. 27.\n12. ස්මිත්, Red Petrograd රතු පේට්රොග්රෑඩය, පි. 49.\n13. ට්රොට්ස්කි, History of the Russian Revolution රුසියානු විප්ලවයේ ඉතිහාසය, පි. 28.\n14. ස්මිත්, Red Petrograd රතු පේට්රොග්රෑඩය, හි එන උපුටා දැක්වීම පි. 29.\n15. වේඩ්, The Russian Revolution 1917 රුසියානු විප්ලවය 1917, පිටු 117-118.\n16. ට්රොට්ස්කි, History of the Russian Revolution රුසියානු විප්ලවයේ ඉතිහාසය, පි. 28.\n17. ස්මිත්, Red Petrograd රතු පේට්රොග්රෑඩය, පි. 52.\n18. ට්රොට්ස්කි, History of the Russian Revolution රුසියානු විප්ලවයේ ඉතිහාසය, පි. 110.\n19. ස්මිත්, Red Petrograd රතු පෙට්රොග්රෑඩය, පි. 57.\n20. පිවිසුම: www.wsws.org/en/articles/2008/10/rrev-o21.html\n21. වී.අයි. ලෙනින්, Collected Works, වෙලඳසැල් කමිටු සාකච්ඡාවේදී කල කථාව, එකතුකල කෘති, වෙලුම 24, (මොස්කව්: ප්රෝග්රෙස් පබ්ලිෂර්ස්, 1964) පි. 557.\n22. ස්මිත්, Red Petrograd රතු පෙට්රොග්රෑඩය, පි. 80.\n23. එම, පිටු 100-101.\n24. එම, පි. 96.\n25. එම\n26. එම\n27. එම\n28. එම, පි. 97.\n29. ට්රොට්ස්කි, History of the Russian Revolution රුසියානු විප්ලවයේ ඉතිහාසය, පි. 304.\n30. ස්මිත්, Red Petrograd රතු පෙට්රොග්රෑඩය, පි. 95.\n31. එම\n32. එම, පි. 34.\n33. එම, පි. 81.\n34. Leon Trotsky, “The Question of Workers’ Control of Production (1931)\",\nපිවිසුම: https://www.marxists.org/archive/trotsky/germany/1931/310820.html\n35. ඇලෙක්සැන්ඩර් රබිනොවිච්, The Bolsheviks Come to Power, බොල්ශෙවිකයෝ බලයේ (චිකාගෝ: හේමාකට් බුක්ස්, 2004), පි. 97.\n36. එම, පි. 109.\n37. ට්රොට්ස්කි, History of the Russian Revolution රුසියානු විප්ලවයේ ඉතිහාසය, පි. 506.\n38. А. Литвин, Красный и белый террор 1918*1922, Эксмо, 2004, ච. 174. (උපුටා ගැනීම Wikipedia: https://en.wikipedia.org/wiki/White_Terror_(Russia)\n39. ෆ්රෙඞ් විලියම්ස්, ”1905 උරුමය හා රුසියානු විප්ලවයේ මූලෝපාය, රුසියානු විප්ලවය හැදෑරිය යුත්තේ මන් ද? කම්කරු මාවත ප්රකාශන.\n40. John Ernest Hodgson, “With Denikin~s Armies: Being a Description of the Cossak Counter-Revolution in South Russia, 1918-1920\"˜ ^London: Temple Bar Publishing Co.\" 1932&, පිටු 54-56. (උපුටා ගැනීම Wikipedia: https://en.wikipedia.org/wiki/Anton_Denikin\n41. උදාහරනයක් ලෙස නිකොලායි මාර්කොව්, බ්ලැක් හන්ඩ්රඞ්වරුන් හා අන්ත දක්ෂිනාංශික Union of the Russian People (රුසියානු ජනතා සංගමය) සමග සම්බන්ධකම් පැවැත්වූවෙකි. කොර්නිලොව්ට සහාය දුන් නිකොලායි යුදෙනිච් ජනරාල්වරයාට සමීපව සිටි අතර පසුව ධවල හමුදාවේ නායකයෙකු විය. 1928 දී ඔහු නාසි පක්ෂයේ ආධාරකරුවෙකු වූ අතර, 1930 ගනන්වල දී නාසීන් වෙනුවෙන් ප්රචාරක සංචාර පැවැත්වීය. දෙවැනි ලෝක යුද්ධයේ දී නාසීහු තමන් අල්ලා ගත් සර්බියාව තුල, රුසියානු විප්ලවයට එරෙහිව විප්ලව සමයේ හා සිවිල් යුද්ධ සමයේ පලා ආ විගාමිකයන් (White émigrés) 11,000 කින් සමන්විත රුසියානු ආරක්ෂක බලකා( Russkii Korpus) පිහිටවූවෝය. මෙම ඒකකයේ අනදෙන නිලධාරියා වූයේ ධවල හමුදාවේ සේවය කල සාර්වාදී ජනරාල්වරයෙකු වූ හා පසුව නාසීන් සමග සහයෝගී වූ බොරිස් ශ්ටෙයිෆොන්ය. ඇනස්ටසි වොන්ස්යාට්සි වූ කලී ජනරාල් ප්යෝතර් රැන්ග්ල් යටතේ ධවල කැරැුල්ලට සහභාගී වූ අන්යයන් ද සමග කි්රමියාවෙන් ඉවත් කර ගනු ලැබූ ධවල නිලධාරියෙකි. එක්සත් ජනපදයට විගමනය වීමෙන් පසු ඔහු රුසියන් ෆැසිස්ට් පක්ෂයේ නායකයෙකු බවට පත්විය.\n42. රබිනොවිච්, The Bolsheviks Come to Power, බොල්ශෙවිකයෝ බලයේ, පි. 109\n43. ට්රොට්ස්කි, History of the Russian Revolution රුසියානු විප්ලවයේ ඉතිහාසය, පි. 595.\n44. රබිනොවිච්, The Bolsheviks Come to Power, බොල්ශෙවිකයෝ බලයේ , පි. 132.\n45. ලියොන් ට්රොට්ස්කි, My Life මගේ ජීවිතය (නිව් යෝර්ක්, පාත්ෆයින්ඩර් ප්රෙස්, 1970*, පි. 431.\n46. ට්රොට්ස්කි, History of the Russian Revolution රුසියානු විප්ලවයේ ඉතිහාසය, පි. 562.\n47. ලියොන් ට්රොට්ස්කි, ඔක්තෝබර් විප්ලවයේ ආරක්ෂාව සඳහා, කම්කරු මාවත ප්රකාශන\n48. ට්රොට්ස්කි, History of the Russian Revolution රුසියානු විප්ලවයේ ඉතිහාසය, පි. 562.\n49. එම, පි. 673. ,\n50. අයිසැක් ඩොයිශ්චර්ල The Prophet Armed: Trotsky\" 1879-1921 සන්නද්ධවූ අනාගත වක්තෘ: ට්රොට්ස්කි,1879-1921 (නිව්යෝක්: වර්සෝ බුක්ස්, 2003*, පි. 237.\n51. ට්රොට්ස්කි, History of the Russian Revolution රුසියානු විප්ලවයේ ඉතිහාසය, පි. 672.\n52. John Quiggin, “The February Revolution and Kerensky’s Missed Opportunity” නිව්යෝර්ක් ටයිම්ස්, 2017 මාර්තු 6.\n53. “Why Korniloff Rebelled” නිව්යෝර්ක් ටයිම්ස්, 1917 සැප්තැම්බර් 12.\n54. Sean McMeekin, “Was Lenin a German Agent?” නිව්යෝර්ක් ටයිම්ස්, 2017 ජූනි 19."}
{"text": "පසුගිය කලාපය හා සබැඳේ…\nඊට පස්සෙ උන්වහන්සේ දුක්ඛ නිරෝධ ආර්ය සත්යය පෙන්නුවා. මොකක් ද? තුන් ආකාරයේ ම තණ්හාව ඉතුරු නො කර නැති කිරීමක් තියෙනව නම්, අත්හැර දැමීමක් තියෙනව නම්, ගෙවා දැමීමක් තියෙනව නම්, මතු නූපදවීමක් තියෙනව නම්, මිදීමක් තියෙනව නම් අන්න ඒකයි නිරෝධය.\nමේ තුන් ආකාර තණ්හාව ප්රහීණ වෙන්න ඕන කොතන ද? නිරුද්ධ වෙන්න ඕන කොතන ද? මීට පෙර සඳහන් කරපු කාරණා හැටෙන් එක පොළක වත් තණ්හාව තියෙන්න බැහැ. මේ කාරණා හැටෙන් එකක් වත් තණ්හාව ඇති වෙන්න උපකාර වෙන්නත් බැහැ. පවතින්නත් බැහැ. එයින් උපදින්නත් බැහැ.\nඔන්න ඔය විදියට දුක පෙන්නුව, දුකේ ඇති වීම පෙන්නුව (අර කාරණා 60), දුක්ඛ නිරෝධය පෙන්නුව, ඒ, තණ්හාව මේ කාරණා හැටේ නැති වෙන්න ඕන කියලා. අන්තිමට දුක්ඛ නිරෝධ ගාමිනී පටිපදා කියන්නෙ ආර්ය අෂ්ටාංගික මාර්ගය. සම්මා දිට්ඨි.\nඑහෙම නම් දැන් නුවණ යෙදෙන්න ඕන පරිඤ්ඤෙය්ය වෙන්න (පිරිසිඳ දකින්න) ඕන මොකක් ද? මෙන්න මේ කාරණා හැට. ඔන්න ඔය කාරණා හැට ම පිරිසිඳ දකින්න ඕන. ඒ පිරිසිඳ දකින නියායක් තමයි මේ සතිපට්ඨානයේ ධම්මානුපස්සනාව.\nදැන් අපි වෙන වෙන ම ගොඩවල් හයේ ඒව දහයක් නෙ ඉගෙන ගත්තෙ. ප්රතිපදාවෙ දි, අර්ථය දකිද්දි නුවණින් වෙන වෙන ම දකින්න ඕන. ආධ්යාත්මික ආයතන හයෙන් ඇහැ ගන්නව. බාහිර ආයතන හයෙන් රූපය ගන්නව. විඤ්ඤාණ හයෙන් චක්ඛු විඤ්ඤාණය ගන්නව. ස්පර්ශ හයෙන් චක්ඛු සම්පස්සය ගන්නව. වේදනා හයෙන් චක්ඛු සම්පස්සජා වේදනාව ගන්නව. රූප සංඥාව, රූප සංෙච්තනාව, රූප තණ්හාව, රූප විතක්ක, රූප විචාර.\nදැන් හොඳට දැන ගන්න ඕන ඇහැත් රූපයත් චක්ඛු විඤ්ඤාණයත් යන තුන් දෙනා ගෙ එකතුවට කියනව ස්පර්ශය. යමක් ස්පර්ශ වේ නම් එය විඳිනව. යමක් විඳියි නම් එය හඳුනනව. යමක් හඳුනයි නම් එය කල්පනා කරනව. යමක් කල්පනා කරයි නම් එය ප්රපංච වෙනව, තණ්හාව ඇති වෙනව. ඒ තණ්හාව මුල් කාරණාව කරගෙන ඒ ධර්මයො සිතින් සිහි කරනව, සිතින් හොයනව.\nයම් වස්තුවක් දැකල ඒකට කැමැත්තෙන් බැඳිල ඒක හිතින් සිහි කරල ඒක හිතින් හොයනව කියන සිද්ධිය නිර්මාණය වෙන හැටි තමයි මේ පෙන්නන්නෙ. අපි යමකට කැමැති වෙනකොට ඔය කාරණා හැට ම තියෙනව. ඇහැ මුල් කාරණාව කරගෙන කාරණා දහයක් ම තියෙනව. සද්දයක් අහල ඒකට කැමැති වෙන කොට කන මුල් කාරණාව කරගෙන ඒ දහයෙ ම බැඳිල තියෙනව.\nඇහැට පෙනෙන දේට ඔබ කැමැතියි කියන කොට මේ කාරණා දහයෙ ම ඒ මොහොතෙ දි තණ්හාව යෙදිල තියෙනව කියල දකින්න. කනට ඇහෙන සද්දයකට තණ්හා කරන කොට ඒ සද්දයට විතරක් නෙමෙයි තණ්හා කළේ. ඒ සද්දය උපදවන්න ඒ එක්ක ම යෙදිල තියෙන කාරණා දහයක් තියෙනව.\nඅනෙක් අතට ඇහැට පෙනෙන රූපය විරාග ස්වභාවයට පමුණුවන්න විරාග ස්වභාවයට අනුව බලන්න උත්සාහවත් වෙන කොට රූපයට විතරක් නෙමෙයි ඒ එක්ක යෙදිල තියෙන කාරණා දහයට ම විරාගයි කියල දකින්න.\nපෙනෙන රූපයේ විතරක් අනිත්ය දුක්ඛ අනාත්ම වශයෙන් විදර්ශනා කරනව නම් මේ කාරණා දහයෙ ම අනිත්ය හැටියට, දුක් හැටියට, අනාත්ම හැටියට දකිනව. ඒ කාරණා දහයෙ ම තණ්හාව නෑ. ඒකෙ ප්රතිඵලය තමයි දැකපු දේ දැකීමෙන් පස්සෙ නිරුද්ධ වෙනවා කියන එක සාක්ෂාත් වීම. එතකොට භවය නෑ. නිමිති හිටින්නෙ නෑ. ඒ විදියට දකින දේ දැකීමෙන් පස්සෙ නිරුද්ධ වෙනවා ය කියන එකේ එළඹ සිටියොත් තමයි භවය නැති වෙන්නෙ. දැකපු දේ තියෙනවා ය කියන මතකය හිටින්නෙ නැහැ. එහෙම වුණොත් තමයි මරණාසන්න මොහොතෙ යන්න එකක් නැති වෙන්නෙ.\nභවය නැති වෙන්න නම් උපාදානය නැති වෙන්න ඕන. ඒ කියන්නේ දැකපු දේ දැකීමෙන් පස්සෙ නිරුද්ධ වෙන්න ඕන. දැකපු දේ දැකීමෙන් පස්සෙ නිරුද්ධ වෙන්න නම් පෙනෙන දේ අනිත්ය දෙයක්, දුක් දෙයක්, අනාත්ම දෙයක් කියල පෙනෙන්න ඕන. පෙනෙනව කියන තැන දි අසිහිය නැහැ. අනිත්ය දෙයක් දුක් දෙයක් අනාත්ම දෙයක් කියල පෙනෙන දේ පෙනෙන්න නම් පෙනෙන දේ තුළ ඇත්ත අපි දකින්න ඕන.\nමේකෙ දි තව කාරණාවක් තමයි අපිට පුළුවන් නම් එක කාරණාවක් දකින්න. මේ පංච උපාදානස්කන්ධ ලෝකය කියන එක. මම කෙටියෙන් කියන්නම්. හැම වෙලාවෙ ම අපි හැම කෙනෙක් ම ඉන්නෙ ඇහැත් රූපයත් අතරෙ. කනත් සද්දයත් අතරෙ. අපිට යම් වෙලාවක දි ඇහැත් රූපයත් දෙන්න ම එක පැත්තකට දාලා එයින් අහකට යන්න පුළුවන් වුණොත් තමයි අපි ලෝකෝත්තර කියන්නෙ. පුළුවන් වෙයි ද එහෙම?\nඒ කියන්නෙ මෙන්න මෙහෙම ධර්මතාවක් තියෙන්නෙ. මේ ඇහෙන් යම් රූපයක් අපි බලනකොට අපිට රූප පෙනෙන්නෙ බාහිර රූප තියෙන හින්ද ම නෙමෙයි. බාහිර තියෙන්නෙ ක්ෂුද්රdෂ්ටක කියල රූප කලාප වශයෙන්. එහෙම තියෙන තැනක කර්මයට හැදුණු මේ ඇහේ හැකියාව තමයි මේ වගේ සටහනක් පෙන්නන එක.\nහරියට උපමාවකින් කියනව නම් නිල් පාට වීදුරුවකින් බාහිර සුදු පාට යමක් බැලුවොත්? අපිට පෙනෙන්නෙ නිල් පාට රූප. ඒ බාහිර නිල්පාට රූප තියෙනවට නෙමෙයි. අපි බලන වීදුරුවෙ හැටි තමයි මෙහෙම පෙන්නන එක. මේ ඇහැට එපිටින් තියෙන වස්තූන් පෙන්නන්නෙ බලන්න වෙන්නෙ මේ ඇහැ හරහා. හිතෙන් තමයි අපි මේ ලෝකය බලන්නේ. හිත ඇහැටත් ඔබ්බෙන් තියෙන්නෙ.\nඇහැ උපකාරයක් විතරයි බාහිර අරමුණු එක්ක සම්බන්ධ වෙන්න. බාහිර අරමුණු එක්ක සම්බන්ධ වෙන්න කන උපකාරයක්. කෙටියෙන් එක දෙයක් මතක් කරනව. අපි හිතාගෙන ඉන්නෙ තියෙන දේ ම පෙනෙනව, පෙනෙන දේ ම තියෙනව කියල. නමුත් ඇත්ත තමයි පවතින දේ අපිට පෙනෙන්නෙ නැහැ. අපිට පෙනෙන දේ පවතිනව නෙමෙයි.\nනිල් පාට වීදුරුවකින් අපි බලනකොට පවතින්නෙ සුදු පාට. පෙනෙන්නෙ නිල් පාට. පවතින දේ පෙනෙන්නෙ නැහැ. පෙනෙන දේ පවතිනව නෙමෙයි. මේ වීදුරුවෙ හැටි එහෙමයි.\nමිරි`ගුව දිහා මේ ඇහින් බලන කොට ජලය තියෙනව වගේ පෙන්නයි. තියෙන්නෙ මිරි`ගුව. පෙනෙන්නෙ ජලය. පෙනෙන දේ තියෙනව නෙමෙයි. තියෙන දේ පෙනෙනව නෙමෙයි. මෙන්න මේ ස්වභාවය යම් දවසක දි දැක්කොත් තේරුම් කරගත්තොත් මේ ආධ්යාත්මික සවිඥානක කයෙත් බාහිර සියලු නිමිතිවලත් අහංකාර, මමිංකාර, මානානුසය සම්පූර්ණයෙන් ම නැති වෙනව.\nඅන්න එදාටයි දැකපු දේ දැකීමෙන් පස්සෙ නිරුද්ධ වෙනව, අහපු දේ ඇහීමෙන් පස්සෙ නිරුද්ධ වෙනව කියන තැනකට පත් වෙන්නෙ. එහෙම පත් වුණොත් අනිමිත්ත බව එළඹ සිටිනව. භවය නැති වෙනව. මේ නාම රූප දෙක පිරිසිඳ දැකල තණ්හාව නැති වෙන තැනට අපිව අරගෙන යන්න තියෙන ගමන් ම`ග තමයි මේ සතිපට්ඨාන සූත්රය.\nහඳ ගැන ඕන තරම් අපිට අහන්න පුළුවන්. හඳේ ආවාට තියෙනව, මේ මේ දේවල් තියෙනව කියල කියන්න පුළුවන්. නමුත් අපි කාට වත් හැබැහින් දකින්න පුළුවන් ද? යන්න පුළුවන් ද? යන්න ක්රමයක් නෑ. වාහන නෑ.\nඅන්න ඒ වගේ දුකත් සමුදයත් නිරෝධයත් ගැන අහන්න පුළුවන්. දැනගන්න පුළුවන්. නමුත් යන්න තියෙන වාහනය වගෙයි මේ සතර සතිපට්ඨානය. කොච්චර දැනගත්තත් එතනට යන්න බැරි නම් වැඩක් තියෙනව ද? ඒ වගේ සමුදය දුරු කරල නිරෝධය සාක්ෂාත් කරගන්න යන්න කියෙන ම`ග සතිපට්ඨාන සූත්රය. ඒ නිසයි එක ම ම`ගයි කියල බුදුරජාණන්වහන්සෙ දේශනා කළේ. මොකට ද? සත්ත්වයන් ගේ පිරිසිදු බව ඇති කරන්න. ඒ වගේ ම ඇ`ඩීම්, දුක් දොම්නස් නැති කරන්න. සෝක කිරීම්, වැළපීම් ඉක්මවන්න. මාර්ගඵල ලබන්න ඔය කාරණාවල් ළ`ගා කරගන්න තියෙන එක ම ම`ග. මේ මාර්ගය වඩමින් යනවා නම් ඒ කෙනා ඒකාන්තයෙන් දුකින් මිදෙනව.\nඒ නිසා හැම දෙනා ම බොහෝ ම ආදරයෙන් ජීවිතය කරගෙන මේ දහම වඩාගන්නට ඕන. පිංවතුනි, මේ දීර්ඝ සංසාරයේ අපි හැම කෙනෙක් ම බොහෝ කල් ආවා. ඒ මේ අත බොහෝ සැරිසැරුව, දිව්වා. අපිව බේරගන්න කවුරුවත් ඉදිරිපත් වුණේ නැහැ. තමාට පිහිට තමාමයි. වෙන කාගෙ වත් පිහිටක් නෑ.\nලොව්තුරා බුදුරජානන්වහන්සෙ ජීවමාන ව වැඩ ඉන්නවා වගේ මේ ධර්මය තියෙනව. අප්රමාදීව මේ ධර්මය ජීවිතයට ළං කරගෙන මේ ජීවිතයේ දී ම මේ ජරා මරණ දුකින් එතෙර වන්නට ඕන කියල එක ම හිතෙන් මේ දහමෙ ආදරයෙන් හැසිරෙන්න යොදාගන්න.\nසසරෙ දි ඕන තරම් ගෙවල් හදන්න ඇති, දරුවො හදන්න ඇති, යානවාහන ගන්න ඇති. ඒ වුණාට එක ජීවිතයක දි වත් අපිට දුකින් මිදෙන්න බැරි වුණා. බුද්ධොත්පාද කාලයත් තියෙන, මනුෂ්ය උත්පත්තියත් තියෙන මේ එක ම එක ජීවිත කාලෙ විතරක් ශාසනේට පූජා කරන්න. ඕනෙ නම් පහු කාලෙ දි ආපහු ගෙවල් හදන්න. දරුවො හදාගන්න. මේ ජීවිතේ දි විතරක් බලන්න. එපමණකින් ම දුකින් මිදෙයි.\nඉතින් මේ පිංවතුන්ට මේ දුක් සහගත සසරින් එතෙර වෙලා උතුම් වූ අජරාමර නිර්වාණ සම්පත්තිය අවබෝධ කරගන්න යම් පමණකින් හෝ මේ අවබෝධය හේතු උපනිශ්රය ම වේ වා කියන කළණ අදහස් ඇති ව, කළණ සිත් ඇති ව මගේ මේ දේශනාව අවසන් කරනව.\nඅද කාලයේ මාර්ගඵල දුරස් වීමට හේතුව පටිච්ච සමුප්පාදය අර්ථ විවරණය කරගැනීමේ දී සිදු ව ඇති අඩුපාඩුවක් ද?\nමාන්කඩවල සුදස්සන හිමියන් විසින් මෑතක දී පවත්වන ලද පටිච්ච සමුප්පාදය පිළිබඳ විශේෂ විවරණයක් සහිත ධර්ම දේශනාවක් ලබන සතියේ සිට බුදුමඟ තුළින් බලාපොරොත්තු වන්න.\nපූජ්ය මාන්කඩවල සුදස්සන හිමි"}
{"text": "1997 සහ 1998 අතර කාලයේ ශ්රී ලංකා කි්රකට් ප්රධාන පුහුණු කරු ලෙස කටයුතු කළ බෲස් යාර්ඞ්ලි මහතා මිය ගොස් තිබේ. පිළිකාවකින් පීඩා විදිමින් සිටි ඒ මහතා මිය යන විට ඔහුගේ වයස අවුරුදු 71 කි. ඕස්ටේ්රලියානු ජාතිකයෙකු වන බෲස් යාර්ඞ්ලි, මුත්තයියා මුරලිදරන්ගේ පන්දු යැවීමේ ඉරියව්ව සම්බන්ධයෙන් ගැටලූ සහගත තත්ත්වයක් උද්ගත වූ අවස්ථාවේ මුත්තයියා මුරලිදරන් වෙනුවෙන් දැඩිව පෙනී සිටියේ ය."}
{"text": "ඔන්න ඉතින් මං ඔයාලට අද prison Break වල තවත් කොටසක උපසිරස අරන් ආවා. ගිය සතියේ මතක ඇතිනේ මයිකලුයි ලින්කනුයි, LJ ව පන්නන්න උත්සහ කලාට එයාලට ඒක කරගන්න බැරි උනා. මොකද මහෝන් එයාලට හරහට හිටියා. මං කලින් කිව්වා නේද, මේ මහෝන් මෙයාලට ඇණයක් වෙනවා කියලා. දැන් නම් ඒක ඔයාලට තෙරෙනවා ඇති නේද?\nඔයාට විතරක් නෙවෙයි මයිකල්ටත් ඒක තේරිලයි තියෙන්නේ. ඉතින් කොහොමහරි දැන් අද කතාව ගැන ඉඟියක් ඔයාලට මං දාලා තියන මාතෘකාවෙන්ම පොඩි ලැබෙන්න ඇති. මං ඒක කියන්නේ නෑ, ඔයාල ඒක බලලම ඒක හොඳට තේරුම් ගන්න.\nඔන්න මතක ඇතිනේ ගිය සතියේ ලින්ක්ගේ කකුල තුවාල උනා. දැන් ඉතින් මහෝන් දන්නවා, එයාලට කාගේ හරි උදව්වක් ලැබුනේ නැත්තම්, දෙන්නගෙන් කාටහරි මැරෙන්න තමා වෙන්නේ කියල. දැන් ඉතින් මයිකල් ගිහින් නීකා ගෙන් හෙල්ප් එකක් ගන්නවා. මොකද වෙන කරන්න දෙයකුත් නැති හින්දා. කොහොමහරි මයිකල්ට අර නැති උන කාර් එක හුඟක් වැදගත් පාටයි. මොකද ඒ? ඒක නම් ඔයාලට මේක බලලම තේරුම් ගන්න වෙයි.\nඑහෙනම් මං ගිහින් එන්නම්.\nDue to copyright issues, we do not provide any torrent link.\nSubtitle Contributor Rank\nNEW MEMBER\nJOINING DATE – 2013/02/12"}
{"text": "2008 වර්ෂයේ සිට 2012 දක්වා පැවති දැවැන්ත පර්යේෂණ ව්යාපෘතියක් සඳහා මිලියන ගණනක් Yahoo සාමාජිකයින්ගේ වෙබ් කැමරා වල සටහන් වූ ඡායාරූප අනවසරයෙන් ලබාගත් බවට බ්රිතාන්ය විමර්ශණ ආයතනය (GCHQ) වෙත චෝදනා එල්ලව සිටිනවා. වාර්තාවන පරිදි 2008 හි මාස 6ක පමණ කාල සීමවක් තුලදී මිලියන 1.8ක පමණ පිරිසකගේ ඡායාරූප වෙබ් කැමරා හරහා ලබාගෙන ඇති අතර ඒවා අතුරින් 3% ත් 11%ත් අතර ප්රමාණයක් නිරුවත් හෝ ලිංගික දර්ශණ ඇතුලත් ඒවා වන බවද නිමානය කොට ඇත. ඒ අනුව ආසන්න වශයෙන් ලක්ෂ 2ක පමණ පිරිසකගේ පුද්ගලික දර්ශණ මේ ජායාරූප ගොන්නට ඇතුලත් වනවා. මෙම ඡායාරූප ලබාගෙන ඇත්තේ මුහුණේ ඉරියව් හඳුනාගැනීමේ තාක්ෂණය දියුණු කිරීමේ පර්යේෂණ කටයුතු වලට වන නමුත් මෙලෙස පුද්ගල අවසරයකින් තොරව ඡායාරූප ලබාගැනීම ආන්දෝලනාත්මක සිදුවීමක් වී තිබෙනවා. එය අන්තර්ජාල භාවිතකරන්නන්ගේ පුද්ගලිකත්වය සම්පූර්ණයෙන්ම උල්ලංඝනය කිරීමකි.\n“A WHOLE NEW LEVEL OF VIOLATION OF OUR USERS’ PRIVACY.”\nඑමෙන්ම Guardian වෙබ් අඩවිය පවසන පරිදි මෙම ඡායාරූප එක්කාසු කිරීමේ වැඩසටහනට ඇමරිකානු ආරක්ෂක ඒජන්සියේද ( US National Security Agency ) සහය ලැබී ඇති අතර සෑම විනාඩි පහකටම වරක් බ්රිතාන්ය රාජ්ය විමර්ශණ ආයතනයේ (GCHQ) දත්ත ගබඩා වෙත යොමු කර තිබෙනවා. Optic Nerve ලෙසින් හැඳින්වෙන මේ පර්යේෂණ වැඩසටහන අපරාධකරුවන් පිළිබඳ තොරතුරු එක්කාසු කිරීම වැනි බ්රිතාන්ය ආරක්ෂාව සම්බන්ධ ව්යාපෘතියකි. එමෙන්ම මේ Optic Nerve ව්යාපෘතිය සඳහා ඇමරිකානු ආරක්ෂක ඒජන්සියේ ( NSA ) හි සහායද ලැබී ඇති නිසා මේ ජායාරූප හා දත්ත ඇමරිකානු රජයට ද විවර වීමේ ඉහළ සම්භාවිතාවක් ඇති බව පැවසේ.\nකෙසේ වෙතත් මේ සම්බන්ධ අදහස් දක්වමින් Yahoo සමාගමෙන් නිළධාරියෙකු ප්රකාශ කර ඇත්තේ මේ කිසිදු සිදුවීමක් සම්බන්ධයෙන් Yahoo සමාගමේ මැදිහත් වීමක් නොමැති බව යි."}
{"text": "මස්කෙළිය පොලිස් වසමට අයත් ගාඩිමෝර් නිවිෆෝක්මොර් වතුයායේ ශ්රිපාද රක්ෂිතයට ආසන්නයේ ගල්තලාවක් මත මතුවු පා සටහන් වල කිසිදු පුරා විද්යාත්මක වටිනාකමක් නොමැති බව පුරාවිද්යා අධ්යක්ෂක ජනරාල් මහාචාර්ය පි.බි මන්ඩාවල පැවසුවා.\nඅප කළ විමසුමකදි මහාචාර්යවරයා කියා සිටියේ ගලේ එක ලග තිබු ස්භාවික සටහන් දෙකෙන් එකක් මත කිසියමි පිරිසක් ඇගිලි සටහන් නිර්මාණය කර ඇති බවයි.\nමේ සමිබන්ධයෙන් එම ස්ථානයට ගොස් පරික්ෂා කළ පුරා විද්යා නිළධාරින් කණ්ඩායමක් තමන්ට ඒ පිළිබදව වාර්තා කර ඇති බවත් ඔහුන් ලබාදුන් ඊෙමිල් ජායාරූප ප්රවින පුරා විද්යාඥයන්ට පෙන්විමෙන් අනතුරුව අවසන් නිගමනයකට පැමිණීය හැකි බවයි මහාචාර්යවරයා කියා සිටියේ.\nඑම පා සටහන් හනුමා දෙවියන්ගේ පා සටහන් බවට වතුකමිකරුවන් විශ්වාස කරමින් මේ වන විට එම ස්ථානයේ දිවා රාත්රී දෙකෙහිම පුද පුජා පවත්වනු ලබන අතර එම ස්ථානය දැක බලා ගැනිම සදහා තව දුරටත් දිනපතා විශාල පිරිසක් එම ස්ථානයට පැමිණෙමින් සිටිනවා."}
{"text": "ශ්රී බුද්ධ වර්ෂ 2566 ක් වූ නිකිණි පුර පසළොස්වක පෝදා 2022 අගෝස්තු 11\nබ්රහස්පතින්දා\n[UNICODE]\nමුල් පිටුව |\nබොදු පුවත් |\nකතුවැකිය |\nබෞද්ධ දර්ශනය |\nවිශේෂාංග |\nවෙහෙර විහාර |\nපෙර කලාප |\nදායකත්ව මුදල් |\nඓතිහාසික සෝමාවතී රාජමහා විහාරාධිපති, පේරාදෙණිය විශ්වවිද්යාලයේ සම්භාව්ය භාෂා\nඅධ්යයන අංශයේ වැඩබැලු අංශාධිපති, මල්වතු මහාවිහාර පාර්ශ්වයේ නියෝජ්ය සහ වැඩබලන\nලේඛකාධිකාරී ආචාර්ය පහමුණේ ධර්මකීර්ති ශ්රී සරණංකර සුමංගල නාහිමිපාණන් වහන්සේ\nවල්ගොව්වාගොඩ ශ්රී මේධංකර විමලබුද්ධි නාහිමිපාණන් වහන්සේ අපවත් වීමෙන් පුරප්පාඩු\nවූ මල්වතු මහාවිහාර පාර්ශ්වයේ ප්රධාන ලේඛකාධිකාරී පදවිය සඳහා අගෝස්තු මස හය වැනි\nදින අතිපූජ්ය තිබ්බටුවාවේ ශ්රී සිද්ධාර්ථ සුමංගලාභිධාන මහාවිහාර වංශික\nස්යාමෝපාලි මහානිකායේ\nමහානායක ස්වාමින්ද්රයන් වහන්සේ ප්රමුඛ විංශත් වර්ගික කාරක මහා සංඝසභාව මඟින් පත්\nකොට වදාළ සේක.\nමල්වතු මහාවිහාරයීය විංශත්වර්ගික කාරක මහා සංඝසභාවේ ලේඛකාධිකාරී පදවිය, අතිපූජ්ය\nමහා නායක ස්වාමීන්ද්රයන් වහන්සේගේ සියලු ලිපි ලේඛන සම්පාදනය කිරීම, රාජ්ය අධිකරණ\nකටයුතුවල දී මල්වතු විහාරය නියෝජනය කිරීම, වාර්ෂිකව තුන්සිය නමකට වැඩි ප්රමාණයක්\nසාමණේර හිමිවරුන් උපසම්පදාවට පමුණුවන මල්වතු මහාවිහාරයේ උපසම්පදා පූජෝත්සවය\nසංවිධානය කිරීම, නායක පදවි හා විහාරාධිපති පදවි පිරිනැමීම, සංඝසභා රැස්වීම්\nපැවැත්වීම ඇතුළු භාරධූර වගකීම් සමුදායක් පැවරී ඇති තනතුරකි.\n2009 වර්ෂයේ දිඹුල්කුඹුරේ විමලධම්ම නාහිමියන් අනුනායක පදවියට පත් වීමෙන් පුරප්පාඩු\nවූ නියෝජ්ය ලේඛකාධිකාරී පදවියට පත් පහමුණේ නාහිමියන් වල්ගොව්වාගොඩ විමලබුද්ධි\nනාහිමියන් ගිලන්භාවයට පත් වීමෙන් පසු වැඩබලන ලේඛකාධිකාරී හිමියන් වශයෙන් දීර්ඝ\nකාලයක් කටයුතු කළහ. වන මැද පිහිටි සෝමාවතී රාජමහා විහාරය ඇතුළු තදනුබද්ධ\nවිහාරස්ථානයන්හි නවෝදය පිණිස නාහිමිපාණන් වහන්සේ සිදු කළ මෙහෙවර සුවිශේෂී වෙයි.\nදිමුතු පුන්සර කොළඹගේ\nඅගෝස්තු 11 බ්රහස්පතින්දා\nපූර්වභාග 10.41\nපුර පසළොස්වක\nලබා\n12 සිකුරාදා\nපූර්වභාග 07.08 ගෙවේ.\n11 බ්රහස්පතින්දා සිල්\nපසළොස්වක\nඅගෝස්තු 11\nඅව\nඅටවක\nඅගෝස්තු 19\nඅමාවක\nඅගෝස්තු 26\nපුර\nඅටවක\nසැප්තැම්බර් 03\n\n\nPRINTABLE VIEW |\n©\n2000 - 2022 ලංකාවේ සීමාසහිත එක්සත් ප්රවෘත්ති පත්ර සමාගම\nසියළුම හිමිකම් ඇවිරිණි.\nඅදහස් හා යෝජනා:\n[email protected]"}
{"text": "යාලුවනේ අපේ සමහර යහලුවො, දෙමව්පියො ඉන්නව නිරන්තරයෙන් ලෙඩදුක් වලින් පෙලෙන අය. වැඩිහිටි අම්මල තාත්තල හරි ආච්චි අම්මල හරි, සීය තාත්තල හරි කමක් නෑ කියමුකො වයස නිසා කියල. අපේ තරුණ අය්යල අක්කල, නංගිල මල්ලිල වගේම පුංචි දුවල පුතාලත් නිතර ලෙඩදුක් වලින් පෙලෙනව. අනේ මේ පුංචි මල් කැකුලු පවා ඇයි මේ ලෙඩින් දුකින් පෙලෙන්නෙ.\nපිංවත් යාලුවනේ අපේ මහාකාරුණිකයන් වහන්සේ අපේ ජීවිතය වරක් ගහක හඅදෙන ඵලවලට උපමා කලා. ගස්වල ගෙඩි හැදෙන්න ඉස්සරල මල් පොහොට්ටු කාලෙදිත් පරවෙලා බිමට වැටෙනව. මල පිපිනමත්වැටෙනව, යන්තම් ළදරු කාලෙදිත් වැටෙනව, නෑඹුල් කාලෙදිත් වටෙනව, තරුණ කාලෙදිත් වැටෙනව, පැහිල ඉදෙන්න ඉස්සරත් වැටෙනව, හොදින් පැහිල ඉදිලත් වැටෙනව. අන්න ඒවගේම අපේ ජීවිතත් ළදරු කාලෙ, ළමා කාලෙ, තරුණ කාලෙ, මැදි වයසෙදි වගේම වයස ගිහිල්ලත් මැරිල යනව. ඔහොම තමයි සංසාරෙ හැටි.\nයාලුවනේ ඔයාල දන්නවද පින හා ආයුෂ කියන්නෙදෙකක්. හරියට පහණක තෙලුයි වැටියයි වගේ. පහණක තෙලුයි වැටියයි දෙකම ඉවර වෙලා පහන නිවෙන්න පුලුවන්, තෙල් විතරක් ඉවර වෙලා නිවෙන්නත් පුලුවන්, වැටිය විතරක් ඉවර නිවෙන්නත් පුලුවන්, ඔය දෙකම තියෙද්දිත් ( සුලං පහරකින් ) පහණ නිවෙන්නත් පුලුවන්. අන්න ඒවගේම දයාබර යාලුවනේ අපේ ජීවිතත් පින ඉවරවෙලා හරි, ආහුෂ ඉවර වෙලා හරි, ඔය දෙකම තියද්දි හරි, දෙකම ඉවර වෙලා හරි විනාශවෙලා යන්න පුල්වන්. ඒනිසා පින පව හැදින ජීවත්වෙන්න උත්සාහ කරන්න. වයසට ගිහින් පින්කම් කරන්න බලන් ඉන්න එපා. නොදැනුවත්වම අපාගාමී වෙන්න පුලුවන්. අනිත් කාරනේ බුදුහාමුදුරුවො කියනව අපි වැඩ ඇරිල හරි ගමනක් ගිහින් හරි හවසට ගෙදර එනව වගේ පෘතග්ජනයට සතර අපාය ගෙදර වගේ කියල. ඒ නිසා පින් දහම් කරන්නත් ඕනි වගේම ධර්මාවබෝධය කරගන්න නිතර උත්සාහ කරන්න. මොකද අනිත් දේවල් වගේ නෙවෙයිත පින, පව, වගේම අපේ ධර්මාවබෝධයත්, භාවනාවලින් ලැබෙන පුරුදුත් ( සමාධිය වගේ ) සසරින් සසරට යන්න පුලුවන්. ඒ නිසා ඔයාල ඉගෙනගන්න දේවල් සසර පුරා ඔයාලත් එක්ක එන්න පුලුවන්.\nහරි, දැන් අපි කථාවට බහිමු. නිතර ලෙඩවෙන අයට පුංචි කෙමක් මේක. නිරන්තරයෙන් බෙහෙත් වලින්ම ජීවත්වෙන, විවිධ නිධන්ගත රෝග තියෙන අයට මේක හොද පිලියමක්. නිතර ලෙඩවෙන අයට විතරක් නෙවෙයි යාලුවනේ අපි හැමෝටම ඉතාම වැදගත් කෙමක් මේක. ඔබට නිරෝගී බව අවශ්යයි නම් මේ පිලියම කරන්න. අනිවාරයෙන් ඔබේ සිරුරේ සියලු රෝග පීඩා දුරුවෙනව, සිරුර නිරොගී වෙනව, ඔබ සුවපත් වෙනව, මානසික ගැටලු දුරුවෙනව, සුවකල නොහැකි රෝග තියෙන අයට සහනය ලැබෙනව, රෝග යටගැහෙනව. සමහර විට සම්පූර්ණ සුවය ලැබෙනව, සිරුර පැහැපත් වෙනව, කාන්තිමත් වෙනව, අන් අයගේ ආකර්ෂණය ඇතිවෙනව. සිරිර රන්පැහැවෙනව. දහදිය ආදී දුගද නැතිවෙනව … … … මේකෙ වටිනාකම කියල ඉවර කරන්න බෑ. හොදයි මොකක්ද පිලියම.\nපින්වත් යහලුවනේ ඕනිම පුද්ගලයෙකුට තමන්ගෙ අතින් බත්පිඩු අටක් බඩ පිරෙන්න ප්රමාණවත් කියල බුදුහාමුදුරුවො කියල තියෙනව කියල මම අහල තියෙනව. දැන් අහන්න එපා තුන් පිටකයෙ කොතනද ඕක තියෙන්නෙ කියල. මට ඕක කෙනෙක් කියපු දෙයක්. හොදයි අපි බත්කටවල් නවයක් කමුකො. කොහොමද කන්නෙ.\nඊට ඉස්සර කියන්න ඕනි මේක. මේ පිලියම හරියන්නෙ තෙරුවන් සරණ ගිය බුදුහිමියන් පිලිබද ශ්රද්ධාව තියෙන අයටයි. මොකද මේක සිතත් එක්ක බුදුගුණ සම්බන්ධ කරල කරල ගනුදෙනුවක්. ඒකට ඔබේ ශ්රද්ධාව අනිවාර්යෙන්ම ඉහලම මට්ටමක තියෙන්න ඕනි. අන්යාගම්වල අයට මේක කරන්න බැරි එයාලට බුදුගුණ පිලිබද ශ්රද්ධාවක් නැති නිසා. අනික පූර්ණ විශ්වාසයත් හරිම වැදගත්. දෙබිඩි හිතින් කරන්න එපා. හරියන්නෙ නෑමයි. අනික මස්මාලු කන අයටත් මේකෙනි පිහිටක් ලැබෙයි කියල හිතන්න බෑ. මොකද හෝදල ආයිත් මඩේදාල නම් කිසිම ඵලක් නෑ. ඔය මස්මාලු කන්න කියන සමහර අයට මේකත් හොද උත්තරයක් වේවි.\nහරි, මේ පිලිවෙත් ටිකට ඔබ සූදානම් නම් ඊලගට කරන්න ඕනි බුදුගුණ ටික පාඩම් කරගන්න. බුදුගුණ නොදන්න අයට මෙන්න පාඩම් කරගන්න බුදුග්ණ ටික මම ලියනව.\nපළමු බුදු ගුණය – භාග්යවත් වූ බුදු පියාණන් වහන්සේ කෙලෙසුන් දුරලූ සේක! කෙලෙස් සතුරන් නැතිකල සේක! සංසාර චක්රය සේක! රහසින්වත පව් සේක! සිව්ලසයෙන් කෙරෙන පූජායන්ට ඉතා සුදුසු වන සේක! එසේ හෙයින් අරහං නම් වන සේක!\nදෙවන බුදු ගුණය – කිසිවෙකුගේ පිහිටකින් තොරව තමන් වහන්සේ විසින්ම චතුරාර්ය සත්ය අවබෝධ කරගත් හෙයින් සම්මා සම්බුද්ධ නම් වන සේක!\nතුන්වන බුදුගුණය – විද්යා නම් ඥනෙ අටකින්ද පසළොස් චරණ ගුනයෙන්ද යුක්ත වන හෙයින් විද්යාචරණ සම්පන්න නම් වන සේක!\nහතරවන බුදුගුණය – සෝභන වූ නිවන් මගෙහි ගමන් කරමින් සුන්දර වූ නිවනට පැමිණි හෙයින්ද දෙසිය යුතු දහම් කරුණු සුදුසු අවස්ථාවේ දෙසූ හෙයින්ද සුගතෝ නම් වන සේක!\nපස්වන බුදුගුණය – ලෝකය පිලිබදවත් සෙසු ලෝක ධාතුව පිලිබදවත් දතයුතු සියල්ල මැනවින් දැන වදාල හෙයිනඋන්වහන්සේ ලෝකවිදූ නම් වන සේක!\nහයවන බුදුගුණය – උන්වහන්සේ දරුණු වූද විෂම වූද පුද්ගලයන් දමනය කල හෙයින් අන්න්ත්තර පුරිසධම්මසාරථි නම් වන සේක. !\nහත්වන බුදුගුණය – උන්වහන්සේ දරුණු වූද විෂම වූද පුද්ගලයන් දමනය කල නිසා අනුත්තරෝ පුරිසධම්මසාරථි නම් වන සේක.!\nඅටවන බුදුගුණය – උන්වහන්සේ චතුරාර්ය සත්යය අවබෝධ කරගනිමින් අන් අයටද දේශනා කල නිසා බුද්ධෝ නම් වන සේක.\nනවවන බුදුගුණය – භාග්යයෙන් යුක්ත වූ හෙයින්ද සියලු කෙලෙසුන් දුරලූ හෙයින්ද භගවා නම් වනසේක.\nහරි. ඔය ටික පාඩම් කරගන්න.\nයාලුවනේ බත් එකක් අතට ගත්තම බත්එක අතේ තියාගෙන උයල දුන්න අම්මටත්, අපිට බත්දුන්න තාත්තටත් එතැන් ඉදල ඒ බත්ටික මාලු ටික අපේ බත්පතට එන්න මහන්සි උන ගොයියගෙ ඉදල වාරිමාර්ග කරපු රජ පරපුරවල දක්වා පින්දෙන එක මගෙනම් සිරිතක්. ඔයාලත් කරන්න ඒක. මහ පින්කම් වගේම යුතුකමක්.\nඊගලට පළවෙනි බත්කට මමනම් දානයක් විදිහට අයින් කරනව. ඒක මේ විශ්වයේ කොතනක හරි ජීවත්වන යම් ආර්හ පුද්ගලයෙක් මේ මොහොතෙ දන් වළදන්න සූදානම් වෙනවනම් උන්වහන්සේට පූජා වෙන්න කියල. ඔයාල කීයට කෑවත් ඒක අයින් කරන්න. මොකද අපිට දවල් දෙක තුන වෙද්දි ලෝකෙ තව තැනක ආර්යයන් වහන්සේල පිණ්ඩපාතෙ යන වෙලාව වෙන්න පුලුවන් නිසා. ඒක හදවතින්ම ඉස්බත නැත්නම් නොයිදුල් කොටස විදිහට අයින් කරන්න. මතක තියාගන්න. ඔබේ බත්පතේ නොයිදුල් කොටස ගැනයි මම කථා කරන්නෙ. සමහර විට අනිත් අය කෑවට පස්සෙ අනිතිම බත්ටික කනකෙනෙක් වන්නැති ඔබ. ඉදුල් මාලුපිනි කන්න වෙනව වෙන්නත් පුලුවන්. ඒත් ගැටලුවක් නෑ. දැන් එක් බත්පිඩකට එක් බුදුගුණය බැගින් සිහිකරමින් බුදුගුණ නවයට බත් කටවල් නමය කන්න. මුල් කාලෙදි මදිවගේනම් ආයිත් මුල ඉදන් පටන් ගන්න.\nහෝව් .. .. .. පොඩ්ඩක් ඉන්න. අන්තිම බත්කට ඉතුරුකලොත් නම් හොදයි. මොකටද දන්නවද? අසරණ තිරිසන් සත්තුන්ට ඔබේ බත්කටෙන් වේලක් ජීවත්වෙන්න පුලුවන්. අනේ ඒ අසරණයන්ට පුංචි චානයක් දෙමු. අන්තිම බත්කට ඒ ඇත්තන්ට අයින් කරන්න. දැන් පළවෙනි බත්කටත් ඉතුරුයිනෙ. දෙකම අසරණ සත්තුන්ට ආහාරයක් වේවා. බත්ඇටයක් ඇගට වැටිලවත් කිසිම සතෙකුට හානියක් නොවේවා කියල පැතීම ඇතිව බත්කට සතුන්ට කන්න දෙන්න. දැන් අත හෝදන වෙලාවනෙ. ඒ ඉදුල් ටිකත් අසරණ කූඹියෙකුට හරි මක් නෑ ආහාරයක් වෙන්න කියල හිකාගෙන අත හෝදන්න.\nඔය ටික පුලුවන් හැම වෙලාවෙම කරන්න. ඔබට පුදුම සහනයක් ලැබෙයි. හැබැයි කලින් කීව වගේ හිතේ අප්රමාණ ශ්රද්ධාව ඇතිව, මස්මාලු නැති එලවලු ආහාර විතරක් ඇතිව මේ පිලිටවත් කරගන්න. හිතේ විශ්වාසයෙන් දිගටම කරල බලන්නකො. ඔයාල නොදැනුවත්වම දිනපතා බොන බේත් වේල නවත්තන්න පුලුවන් වෙයි. මේක සත්ය ක්රියාවක් බව අමතක කරන්න එපා. කාටවත් පේන්න, කාගෙන්වත් ලකුණු දාගන්න කරන්නත් එපා. මෙය හොදින් කරගැනීම ඔබේ කාර්යයක්.\nඅනන්ත බුදුගුණ බලෙන් තුන්ලොවම සැනසේවා.\nසියලු කුසලානුභාවයෙන් උතුම් සද්ධර්මය අවබෝධ වේවා!"}
{"text": "විශ්ව ශක්තියෙන් ජීවිතයම ජයගන්න මෙන්න විශ්ව ශක්තිය ලබාගන්නා නිවැරදි ක්රමය සහා එම මන්ත්රය\nබුදුරජාණන් වහන්සේ එදා දේශනා කළ සියලු දේ විශ්වය තුළ රැඳී ඇත. ඒ වගේම විවිධ ආගම්වල නායකයන් කියන ලද දේවල් ද විශ්වය තුළ තිබේ. අපේ අම්මා, තාත්තා කී කළ දේද ඔබ විසින් කියන දේවල්ද විශ්වයට මුසු වී තිබේ. එහෙත් විශ්වය යමක් ලෙහෙසියෙන් මුදා හරින්නේ නැත. ආගමට ලැදිව කටයුතු කරන අයට විශ්ව ශක්තිය ලබාගත හැක. ඒ පිළිබඳව කරුණු ටිකක් කියාදීම මෙම ලිපියේ මූලික අරමුණයි.\nඑදා බුදුරජාණන් වහන්සේ බුදු දහම අවුරුදු පන්දහසක් රකින ලෙස විශ්වයට භාරදී ඇත. සමහර තැනක විෂ්ණු දෙවියන්ට භාරදුන් කතාවක් තිබේ. විශ්වය නිල් පාටය. එම නිසා නිල්පාට දෙවියන් එයට අරක් ගත්තා විය හැක. ඈත අවකාශය දෙස ටිකක් බලන් ඉන්න. එවිට මා කියන නිල්පාට ඔබටද පෙනෙනු ඇත. සෑම කෙනෙක්ම සුවය සතුට සම්පත ලබන්න කැමතිය. එසේ නම් මා කියනා දෙය කර බලන්න. ලොව පාලන විශ්ව ශක්තියට මගේ නමස්කාරය වේවා· කියා තුන් පාරක් කියන්න. නිදන ඇඳෙන් බැස කකුල් දෙක බිම තබා මෙය කරන්න. මහ පොළොව පෑගෙන තැනක සිට කීම වඩාත් ඵල සහිතය. මිදුලට බැස කීම ඉතා උචිතය.\nසෙරෙප්පු නැතිව මහ පොළොව පෑගීම ඉතාම ඉහළ ප්රතිඵල දෙන ක්රමයක් බව හිතා ගන්න. ඉන්පසු ලොව පාලන විශ්ව ශක්තියේ බලයෙන් තමාට උවමනා දෙය එක වරක් ඉල්ලන්න. රාත්රී නිදා ගැනීමට පළමුවද මහ පොළව පාගාගෙන ඉහත කියන ලද විදිහට කරන්න. නොකඩවා දින 21 ක් කර බලන්න. වෙනස ඔබටම දැනෙනු ඇත. මෙය ඉතා පිරිසිදුව කළ යුතුය. මත් වතුර පානය කර මෙම ඉල්ලීම කරන්න හොඳ නැත. උදේට පායන හිරු දෙස බලා “සූර්යය දේවෝ නමෝ නමඃ” කියා තුන් පාරක් කියා හිරුට වඳින්න. සඳුට ද “චන්ද්ර දේවෝ නමෝ නමඃ” කියා තුන් පාරක් කියා වඳින්න. ග්රහලොව රවි නොහොත් සූර්යයා පියා වනු ඇත. ග්රහලොව සඳු මව වන නිසා “චන්ද්ර දේවෝ නමෝ නමඃ” කියා වැඳීම ඉතාම උත්තරීතර ක්රියාවකි. මෙසේ දින\n21 ක් කරන විට විශ්වය ඔබ කරා ළඟාවෙනු ඇත. එවිට ඔබ වෙත සුවය, සතුට, සම්පත ළඟාවීම කාටවත් වැළැක්විය නොහැක. එක්තරා ප්රදේශයක කුලී වැඩ කරමින් ජීවන බර කරටගත් කෙනෙක් මාහට දුරකථනයෙන් කතාකර අසරණ බව කියූ අවස්ථාවේ මා දුරකථනයෙන්ම ඊට අදාළ ඉහත සඳහන් ප්රතිකර්මය කරන ලෙස දැනුම් දුන්නා. දින 07 ක් වැනි සුළු කාලයක් තුළදී සහනය ලැබුණ බව ඔහු මා සමඟ පැවසුවා. තමා පිරිසිදු නම්, පිනට ලැදි නම් විශ්වය තමා කරා ළඟාවී දුකට තිත තබන බව මා අත්දැක ඇත. පංචශීලයේ පිහිටා කටයුතු කරන අයට විශ්වය සාධුකාර දී උදවු කරන බව කිව යුතුය.\nජ්යෙතිර් විද්යා විශාරද\nසුසිල් ප්රේමචන්ද්ර"}
{"text": "News හිරුණිකා ඇතුළු පිරිසට ඇප ලැබේ. By Editor - November 15, 2022 0 160 Facebook Twitter Pinterest WhatsApp හිරුණිකා ඇතුළු පිරිසට ඇප ලැබේ. කාන්තාවන්ට එරෙහිව දියත්ව තිබෙන රාජ්ය ප්රචණ්ඩත්වයට එරෙහිව ඊයේ පැවති විරෝධතාවය අතර තුර අත් අඩංගුවට ගනු ලැබූ හිරුණිකා ප්රේමචන්ද්ර ඇතුළු 15 දෙනා ඇප මත මුදා හැරීමට කොළඹ ප්රධාන මහේස්ත්රාත් අධිකරණය නියෝග කර තිබේ."}
{"text": "චීන නාවික හමුදාවට අයත් රෝහල් නෞකාවක් වන ආර්ක් පීස් නෞකාව සුහද සංචාරයක් සඳහා අද (06) උදෑසන කොළඹ වරායට සේන්දු වූ අතර, එහිදී, නාවික සම්ප්රදානුකූලව ශ්රී ලංකා නාවික හමුදාව විසින් එම නෞකාව පිළිගනු ලැබුවා.\nලෝකය පුරා ඇතිවන හදිසි ආපදා තත්ත්වයන්ට ක්ෂණිකව මානුෂීය සහන ලබා දීමේ අරමුණින් යුතුව මෙම නෞකාව නිර්මාණය කර ඇති අතර, නවීන පහසුකම් වලින් යුත් ශල්යගාර, දැඩි සත්කාර ඒකක, විශේෂඥ වෛද්ය සේවාවන්, නේවාසික ප්රථිකාර ඒකක, CT පරිලෝකන යන්ත්ර ඇතුළු සියළුම වෛද්ය පහසුකම් මෙම නෞකාව සතුයි.\nඑමෙන්ම හදිසි අවස්ථාවකදී කඩිනමින් රෝගීන් ප්රවාහනය කිරීම සඳහා හෙලිකොප්ටර් යානයක් ද නෞකාව සතුව පවතිනවා.\nසිව් දින නිල සංචාරයක් සඳහා පැමිණි නෞකාව දිවයිනේ රැදී සිටින අතර අගොස්තු මස 09 වන දින නැවත කොළඹ වරායෙන් පිටත්ව යාමට නියමිතයි."}
{"text": "මෙවර 5 වසර ශිෂ්යත්ව විභාගය සඳහා මධ්යම පළාතේ පෙනී සිටින දුවා දරුවන් හට මධ්යම පළාත් අධ්යාපන දෙපාර්තමේන්තුව මගින් පවත්වන්නට යෙදුන පෙරහුරු විභාගයේදී මධ්යම පළාත් අධ්යාපන දෙපාර්තමේන්තුව මඟින් ලබා දුන් ප්රශ්න පත්රයේ දෝෂ රැසක් පැවතීම නිසා ගුරුවරුන් මෙන්ම විභාගයට පෙනී සිටි දුවා දරුවෝ අද (21) දින බරපතළ ප්රශ්න රැසකට මුහුණ පෑහ.\nතවත් දින කිහිපයකින් ශිෂ්යත්ව විභාගය පැවැත්වෙන නිසා මධ්යම පළාත් අධ්යාපන දෙපාර්තමේන්තුව මගින් මධ්යම පළාතේ සියලුම පාසැල් වෙත මෙම පෙරහුරු විභාගය 21 දින පවත්වන්නට යෙදිණි.\nඑහිදී සිසුනට අවශ්ය පෙරහුරු ප්රශ්න පත්රය සියලුම පාසල්වල විදුහල්පතිවරුන්ට එවා තිබිණි.\nඑම ප්රශ්න පත්ර සමග ප්රශ්න පත්රයේ සංශෝධන සහිත වෙනම ලිපියක් ද විදුහල්පතිවරුන්ට එහිදී එවා තිබීම විශේෂත්වයකි. ඒ අනුව පළමු ප්රරශ්න පත්රයේ සංශෝධන නමයක් සඳහන් කර තිබෙන අතර දෙවන කොටසෙහි ප්රරශ්න පත්රයේ සංශෝධන 4 එවා තිබේ.එ මෙන්ම තවත් විශේෂත්වයක් වන්නේ 18වන ප්රශ්නය සඳහා මධ්යම පළාත් අධ්යාපන දෙපාර්තමේන්තුව මගින් අත් අකුරින් ලියා සංශෝධනය කොට එවා ඇත්තේ 18 ප්රශ්නයට පිළිතුරු සැපයීමට අවශ්ය නැති බව දරුවන් දැනුවත් කරන්න එමෙන්ම ප්රශ්න අංක 18 සඳහා සෑම දරුවෙකුටම ලකුණු 1 බැගින් ලබා දෙන්න. යනුවෙන් ගුරුවරුන් දැනුවත් කර තිබීම ය.\nමධ්යම පළාත් අධ්යාපන බලධාරීන් මෙවර 5 වසර ශිෂ්යත්වය සඳහා පෙනී සිටින පාසල් දරුවන් වෙත මෙම ප්රශ්න පත්රය මුද්රණය කිරීමට පෙර මෙම සෝදුපත් කියවීම සිදු කළේ ද යන්න බරපතල ප්රශ්නයකි. එමෙන්ම නැවත සංශෝධන සහිත දරුවන්ට පෙරහුරු විභාගයකදී අමතර කාලයක් ගත වීමද විශේෂත්වයකි .එම දෙවන ප්රශ්න පත්රය සඳහා කාලය පැය එකයි මිනිත්තු පහළවක් පළමු ප්රශ්න පත්රයට විනාඩි 45ක කාලයක් ලබාදී තිබේ .ප්රශ්න පත්රවල සංශෝධන ගුරුවරුන්ට කියා දීම සඳහා කොපමණ කාලයක් වැය කරන්නේ ද යන්න ප්රශ්න පත්තර වල සඳහන් නොකිරීම තවත් විශේෂත්වයකි.\nදිගු ශාලාවල පාසල් දරුවන් විභාගයට පෙනී සිටිද්දී එක් කෙළවරක සිට මෙම සංශෝධන ගුරුවරුන් විසින් දරුවන්ට කියාදීමේදී බොහෝ දරුවන්ට එය නො ඇසීම ද තවත් විශේෂත්වයකි .මෙම වීගයට පෙනී සිටි සිසු සිසුවියන් කියා සිටියේ එකිනෙකාට පරස්පර ප්රකාශයන් ය. එනම් ඇතැම් දරුවන් කියා සිටියේ සංශෝධන දහයක් බවය, තවත් දරුවන් කියා සිටියේ සංශෝධන අටක් බවය තවත් දරුවන් කියා සිටියේ සංශෝධන විශාල වශයෙන් පැවැති බවය. කෙසේ වෙතත් ඒ දරුවන්ට ප්රශ්න පත්තර පිළිබඳව සංශෝධනය පිළිබඳව මනා වැටහීමක් නොමැති නිසාවෙනි. කෙසේ වෙතත් මධ්යම පළාත් අධ්යාපන දෙපාර්තමේන්තුව මගින් මධ්යම පළාතේ සියළුම 5 වසර සිස්සත්ව සිසුන්ට පවත්වන්නට යෙදුනු මෙම පෙරහුරු පරීක්ෂණය මොනතරම් දුරට දරුවන්ට සාධාරණය ඉටු කළේ ද යන්න වගකිවයුතු බලධාරීන් ගේ අවධානය යොමු විය යුතු බව දෙමව්පියෝ මෙහිදී සඳහන් කළහ.\nමේ පිළිබඳව දඹුල්ල ප්රදේශයේ පාසල්වල ගුරුවරුන් ගෙන් විමසීමේදී ඔවුන් කියා සිටියේ ද තමන්ට ප්රශ්න පත්තර සහ සංශෝධන සහිත ලිපි ලේඛන ලැබී තිබුණු බවය. ඒ උපදෙස් පරිදි විභාගය පැවැත්වූ බවය .\n(දඹුල්ල කාංචන කුමාර ආරියදාස)\nSource From local-news AM\nAuthor:\n#SriLanka #News #lka\nPowered by WPeMatico"}
{"text": "දීපක් නයියර් –\nආර්ථිකවිද්යාව පිලිබඳ සේවාසම්මානිත මහාචාර්ය\nජවහර්ලාල් විශ්වවිද්යාලය\nපරිවර්තනය:\nඅනුෂ්කා කහඳගමගේ\nදකුණු ආසියානු විශ්වවිද්යාලය\n(තත්කාලීනව විශ්වවිද්යාල තුළ, විශේෂයෙන් රාජ්ය අනුග්රහය සහිතව සිදුවන ප්රචණ්ඩත්වය, ඉන්දියාවේ ප්රභල දේශපාලනික වාදවිෂයක් බවට පත්ව තිබේ. මේ ප්රචණ්ඩත්වයේ එක් අරමුණක් වී ඇත්තේ එකී ආයතන තුළ සාම්ප්රදායිකව සිදු වූ විචාරශීලි කතිකාව හා දේශපාලනික විවේචනය පාලනය කිරීමය. එනමුත් මේ තත්වය සමස්ථ දකුණු ආසියාතික කළාපයටම පොදු තත්වයක් වන අතර, යම් මට්ටම්වලින් ඉන් බැහැර ප්රදේශවලද දැකගත හැක. දැනට ඉන්දියාවේ සරසවි තුළ සිදුවන ශිෂ්ය මර්දනය පෙන්වා දෙන මෙම කෙටි ලිපිය සිංහලෙන් පළකිරීම තුලින් අප බලාපොරොත්තු වන්නේ මේ තත්ත්ව ශ්රී ලංකාව තුල බලපවත්වන ආකාරය පිළිබඳව හා ශ්රී ලංකාවේ විශ්වවිද්යාල සම්බන්ධයෙන් කතිකාවට භාජනය කල යුතු අන් කරුණු පිළබඳව සාකච්චා කිරීමට අවකාශයක් විවර කිරීමටයි. මේ පිළිබඳ ඔබ දරන මතිමතාන්තර අප වෙත ලියා එවන ලෙස ඇරයුම් කරමු. මහාචාර්ය නයියර්ගේ මුල් ලිපිය පළවුයේ ‘ලයිව් මින්ට්’ වෙබ් අඩවියේය)\nපසුගිය මාස හයක කාලය පමණ තුළ වඩාත් සංවිධානාත්මක හා ක්රියාකාරී ලෙස රාජ්ය විශ්වවිද්යාල ප්රචණ්ඩ ක්රියාවලට ළක්වූ බව පෙනී යයි. බෙදුම්පකාරී පුරවැසි පනතට රජය විසින් ගෙන ආ සංශෝධනවලට සරසවි දැක්වූ විරෝධය ඉලක්ක කරගනිමින් සංඛේතතමකව මුලින් එල්ලවූ එම ප්රචණ්ඩත්වය, මේ වන විට යථාව දක්වා පරිවර්ථනය වී ඇති අතර, පසුගිය සති හතරක කාලය තුළදී වඩාත් භයානක ලෙස වර්ධනය වී ඇත.\n2020 ජනවාරි පස්වන දින සවස, යකඩ පොලු හා කුලු ගඩිවලින් සන්නද්ධ වූ, මුහුණු ආවරණය කරගත් මැරයින් 70 සිට 100 අතර ප්රමාණයක් රටේ අගනුවර වන දිල්ලියේ පිහිටා ඇති ජවහර්ලාල් නේරු විශ්වවිද්යාලයට ඇතුලුවී, ශිෂ්යයින්ට සහ ආචාර්යවරුන්ට පහර දුන්හ. මීට අමතරව ඔවුන් නේවාසිකාගාර කොල්ලකෑමත්, දේපළවලට හානි කිරීමත් සිදුකළහ. පැය තුනක පමණ කාලයක් පැවති මෙම කෝලහාලයෙන් ශිෂ්යයින් සහ ආචාර්යවරුන් 35 දෙනෙක් තුවාල ලැබූහ. මේ කාලය තුළ විශ්වවිද්යාලයේ දොරටුව අසළ රැස්ව සිටි 250ක් පමණ වූ පොලිස් නිලධාරීන් මෙම තත්ත්වය මැඩ පැවැත්වීමට කිසිවක් සිදුනොකළ අතර, නිහඬ නරඹන්නන් පමණක් වූහ. මේ අතරතුර විශ්වවිද්යාල දොරටුව අසළ වීදි පහන් නිවීගිය අතර, පොලීසිය බලා සිටිද්දීම, මැර පිරිස විසිර ගියේ නින්දා සහගත සටන් පාඨ කියමිනි. සියල්ල සිදුවී හමාර වූ පසු වීදි පහන් නැවතත් දැල්වුණු අතර, අනතුරුව පොලීසිය විසින් සියල්ල යථා තත්වයට පත්වූ බව ප්රකාශකෙරෙන සංඛේතීය පෙළපාලියක් (flag march) පවත්වන ලදී. මෙම ලජ්ජා විරහිත සිද්ධිය සිදුවන මුලු කාලය තුළම උප-කුලපතිවරයා සහ ඔහුගේ පරිපාලනය විසින් ඉතාම පැහැදිළිව තම වගකීම් සම්පුර්ණයෙන්ම පැහැර හරින ලදී.\nමුහුණු ආවරණය කරගෙන පැමිණි මැර පිරිසේ අනන්යතාව තාමත් හෙළිකරගෙන නොමැත. කෙසේනමුත්, ඔවුන්ගේ සටන් පාඨ, ඔවුන්ගේ අනන්යතාව කෙසේ වෙතත් ඔවුන් විශ්වාස කරන්නේ කුමක්ද යන්න හෙළි කරයි. තම බුද්ධිමය සම්ප්රදාය, විචාරශීලී චින්තනය සහ ප්රශ්න කිරීමේ උනන්දුව හේතුකරගෙන, ජවහර්ලාල් නේරූ විශ්වවිද්යාලය 2014 සිට මෙවන් ප්රහාරවල ඉලක්කයක් බවට පත්විය. වසර තුනකට පෙර ඔවුන් වෙත එල්ලවූ ‘දේශ ද්රෝහී’ ලේබලය මෙම ක්රියාවලියේම තවත් අදියරකි. මෙම වැටලීම් අඩුවකින් තොරව හා අඛණ්ඩව සිදු වෙයි. මුහුණු ආවරණය කරගත් මැර පිරිසෙන් කිසිවෙකුත් තවමත් අත්අඩංගුවට ගෙන නොතිබීම පුදුම සහ කම්පා කරවන සුලුය. සිද්ධිය සිදුවූ අවස්ථාවේ පොලීසියේ අක්රියභාවය කිසි ලෙසකින්වත් පිළිගත නොහැක.\nමීට සති තුනකට ඉහතදී, දිල්ලි පොලීසිය ජාමියා මිලියා ඉස්ලාමියා විශ්වවිද්යාලයේ අනුමැතියකින් තොරව එම විශ්ව විද්යාල පරිශ්රය තුළට ඇතුල් වී, එහි පුස්ථකාලයට සහ මුස්ලිම් පල්ලිය තුලට කඩා වැදී ශිෂ්යයින් බොහෝ ප්රමාණයකට දඬු මුගුරුවලින් පහර දීමත්, ඉන්පසු සිදුවූ ඉහතින් දක්වන ලද ජවහර්ලාල් නේරු විශ්ව විද්යාලයේ ඇතිවූ සිද්ධියත් එකිනෙකින් විශාල ලෙස වෙනස් වෙයි. ජාමියා සිද්ධියේදී සිසුන් 50 කට අධික ප්රමාණයක් තුවාල ලැබූහ. ජාමියා සිද්ධියට සමගාමීව තවත් එවැනිම සිදුවීමක් වාර්තා වීය. එනම්, උත්තර් ප්රදේශ් හි අලිගර් මුස්ලිම් විශ්වවිද්යාලයට කඩා වැදුණු පොලිසිය, එහිදී පුරවැසි සංශෝධන පනතට එරෙහිව විරෝධතා ව්යාපාරයක නියැළෙමින් සිටි සිසුන් 60කට අධික ප්රමාණයකට පහර දීමය.\nපසුගිය මාසය තුළදී අපි විශ්වවිද්යාල තුනක සිදුවූ ශාරීරික පහරදීම් අත්දකිනලද අතර, එයින් දෙකකදී පොලීසිය විසින්ම ප්රචණ්ඩත්වය මුදා හරිනලද අතර, අනෙකෙහිදී පොලිසිය නිහඬ නරඹන්නෙකු බවට පත්විය. කෙසේ වෙතත්, රාජ්ය විශ්වවිද්යාලවලට පහරදීම වසර පහක පමණ කාලයක සිට සිදුවන අතර, අදවන විට වඩාත් බරපතළ තත්ත්වයක් දක්වා වර්ධනය වී ඇත.\nමෙම ලැයිස්තුව, ජවහර්ලාල් නේරූ විශ්වවිද්යාලයෙන් ඔබ්බට, හයිද්රාබාද් විශ්වවිද්යාලය, වාරණාසී හින්දු විශ්ව විද්යාලය, දිල්ලි විශ්වවිද්යාලය, ජාදව්පූර් විශ්වවිද්යාලය, සමාජයීය අධ්යයන පිළිබඳ ටාටා ආයතනය යන විශ්වවිද්යාල කරා දැන් පැතිර ගොස් ඇත. ස්වාධීන රාජ්ය ආයතන ලෙස පවතින විශ්වවිද්යාල වෙත එල්ලකරන දේශපාලන මැදිහත්වීම අලුත් එකක් නොවුණත්, අද වනවිට එය වඩාත් උග්ර වී ඇති අතර, රට තුළ දැනට ආධිපත්යමය බලය පවත්වාගෙන යන සහ නැගීඑන බලසම්පන්න මතවාදය මගින් නව ආකාරවලින් මෙහෙයවනු ලබන බව පෙනී යයි. විශ්වවිද්යාලවල දේශන පැවැත්වීම සඳහා ආරාධනාකළ යුත්තේ කාටද, ආරාධනා නොකළ යුත්තේ කාටද, කියවීම් ලැයිස්තුවට ඇතුළත් කළයුත්තේ සහ නොකළ යුත්තේ මොනවාද, අඛණ්ඩව පවත්වාගෙන යා යුත්තේ කුමන පාඨමාලාද, නැවැත්විය යුත්තේ කවර පාඨමාලාද යන තීරණවලටද බලපෑම් කරන්නේ මේ මතවාදයයි. මේවා සම්පුර්ණයෙන්ම විශ්වවිද්යාලයේ පරමාධිකාරය යටතේ පැවතිය යුතු අධ්යයනික කාරණා වෙයි. එමෙන්ම, ආචාර්ය මණ්ඩලයට සිදුකරන නව පත්කිරීම් සම්බන්ධයෙන් අනිවාර්යයෙන් පැවතිය යුතු ස්වාධීනත්වයද දැන් දැන් ගිලිහෙමින් පවතියි. පාලක මතවාදය මගින් මෙහෙයවනු ලබන උප කුලපතිවරු, අවම මට්ටමේ අධ්යයනික සුදුසුකම් පමණක් ඇති හෝ නොමැති, එනමුත් පාලක මතවාදයට අවනතවන පුද්ගලයින් ආචාර්ය මණ්ඩලයට බඳවා ගැනීමේ උත්සාහයක නිරත වෙයි. නියමිත ක්රියාපටිපාටිය අනුව යමින් වරණාසි හින්දු විශ්වවිද්යාලයේ සංස්කෘත දෙපාර්තමේන්තුවට සිදු කරන ලද පත්වීම, මෙම නව පෙරළිය තුළ සිදුකළ බලපෑම් හේතුවෙන් පසෙකට තල්ලුකර දමා ඇත.\nමෙවැනි තත්ත්ව මගින්, ඉගෙනීමේ අත්යවශ්ය අංග වන අදහස් ගවේෂණය සහ දැනුම වර්ධනය කරගැනීමද, අදහස් ප්රකාශ කිරීමේ නිදහසද සහිත ස්වාධීන අවකාශ ලෙස පැවති විශ්වවිද්යාල සංකල්පය නිශේධනයට ළක්වෙයි. විශ්වවිද්යාල යනු සැම කරුණක් පිළිබඳවම පාහේ සැකසංකා මතුකරන සහ සෑම දෙයක්ම ප්රශ්න කරන්නාවූ අවකාශ වෙයි. ඒ අනුව, විවිධ මත පැවතිය හැකි නමුන්, ඒවා විවෘත මනසින් යුතුව සංවාදයට ලක්කළ යුතුය. මේ තුළ, අනෙකාට නිගරු කිරීමට වඩා ගෞරව කිරීම පැවතිය යුතුය. විශ්වවිද්යාල, අනෙක් සියලු දේටම වඩා, තාර්කිකත්වය රජයන සහ අනෙකාගේ මතය ඉවසන අවකාශ වියයුතුය.\nතරුණ කොටස්වලට විභාග සමත්වීම, උපාධි ලබාගැනීම සහ රැකියා ලබාගැනීම සඳහා පමණක් ඉගැන්වීම් සිදුකරන මෙන්ම පර්යේෂණ නොතකා හරින ආයතන ලෙස විශ්වවිද්යාල සැළකීම බරපතළ වරදකි. විශ්වවිද්යාල මේ සියලු දෙයින් ඔබ්බට ගිය, සමාජයට යහපත් පුරවැසියන් බිහිකරන ආයතන වෙයි. ඒවා මගින් ආණ්ඩු, ව්යවස්ථාදායකය හෝ අධිකරණය තක්සේරු කිරීමේදී වඩාත් විශ්වාසදායක හඬක් නැගිය හැකි බුද්ධිමතුන් බිහිකරයි. දේශපාලන ප්රජාතන්ත්රවාදය තුළ මෙම භූමිකාව අතිශන් වැදගත් වෙයි.\nසංවර්ධනය අතින් පසුගාමී රටවල අනාගත සාර්ථකත්වයේ පදනම වන්නේ අධ්යාපනයේ ව්යාප්තිය බව අප මතක තබා ගත යුතුය. මෙම ක්රියාවලිය තුළ දැනුම සහ තාක්ෂණික වර්ධනයේ මෙන්ම නිර්මාණශීලීත්වයේ වැදගත්ම සාධකය වන්නේ විශ්වවිද්යාලයි.\nවිශ්වවිද්යාල වඩාත් සීමා සහිත, ඒකාකාරී ඉගෙනුම් සාප්පු බවට පත් වුවහොත්, ඒ මගින් නිවහල් චින්තනය විනාශකර දමන අතර, තරුණ කොටස්වලට ඉගෙනීමට ඇති අවස්ථා මොටකරමින් රටේ අනාගතය ද උකසට තබනු ඇත.\nඉන්දියාවේ රාජ්ය විශ්වවිද්යාල වෙත එල්ලකෙරුණු පහරදීම් නිරර්ථක සහ ස්වයං-විනාශකාරී වෙයි. එමගින් දීර්ඝ කාලීනව ඉන්දියානු සමාජයට කරන හානිය සිතාගත නොහැකි තරම්ය. පාලකයන්ටද එහි දේශපාලන ප්රතිඵල අත්විඳින්නට සිදුවනු ඇත. දැනටමත් විශ්වවිද්යාල සිසුන්ගේ විරෝධතා මුලු මහත් ඉන්දියාව පුරාම විශාල වශයෙන් පැතිර ගොස් ඇත. ශිෂ්යයන්ගේ කෝපය සහ උදහස, අධිපතිවාදී රජයකට පවා දැරිය නොහැකිබව සියලු ආණ්ඩු විසින් කාලයත් සමඟ ඉගෙන ගනු ඇත. කෙසේ වෙතත්, ඉන්දියාව යනු උත්කර්ෂවත් දේශපාලනික ප්රජාතන්ත්රවාදයක් බව පැහැදිලිය.\nචායාරූප: ආර්ථික විද්යාව පිළිබඳ දිල්ලි පාඨශාලාව, දිල්ලි විශ්වවිද්යාලය, 14 ජනවාරි 2020; සසංක පෙරේරා"}
{"text": "ඇත්තටම කවුද මේ ෂර්ලක් හෝම්ස්?\nෂර්ලක් හෝම්ස් කිව්වම අද නොදන්න කෙනෙක් නැති තරම්. මොකද ලොකු පොඩි ඕනම කෙනෙක් ඉතාමත් ආසාවෙන් කියවන නවකතාවක් තමයි මේ ෂර්ලක් හෝම්ස්ගේ නව කතා. අද මම කතා කරන්න යන්නේ ඒ ලියවුනු නව කතා ගැන නම් නෙවේ. ඇත්තටම කවුද මේ ෂර්ලක් හෝම්ස්? මොහු ඇත්තම චරිතයක්ද? අන්න ඒ කරුණු ගැන අද මම කතා කරන්න යන්නෙ.\nශ්රීමත් ආතර් කොනන් ඩොයිල්. ඒ තමයි මේ මහා චරිතයේ පිටුපස ඇති දැවන්ත බලවේගය. මොහු ව්රුත්තියෙන් වෛද්යවරයෙක් වුනත් වඩාත් කැමති නව කතා ලියන්න. ඉතින් මෙම මහතාට 1885 දී තමයි හිතෙන්නෙ රහස් පරීක්ෂකයෙක්ගෙ කතාවක් ලියන්න ඕන කියල. ඉතින් ඔන්න එතකොට තමයි කල්පනා කරන්නෙ මොහු මොන වගේ චරිතයක්ද මෙම කතාවට ගොඩනගන්න ඕන කියල. ඉතින් ඔන්න ඊට පස්සෙ තමයි මොහු ඒ වටා විවිධ තොරතුරු සොයල ඒ කාලයේ ඒ අවට තිබුණු අපරාධ පිළිබද විශ්ලේෂණයක් කරල ඒ ඒ චරිත වලින් යම් යම් කොටස් ගන්නෙ. ඒත් එක්කම මොහුගෙ යාලුවෙක් ඉදල තියනවා ජෝසප් බෙල් කියල. ඔහු ඉතාමත් නිරීක්ෂණශීලී පුද්ගලයෙක්. ඒ පුද්ගලයා සෑම සිද්දියක් පිලිබදවම ඉතාම සූක්ෂම ලෙස බලන පුද්ගලයෙක්. ඒ වගේම මොහුට තිබිල තිබෙනවා ඒ අයුරින් නිරීක්ෂණ වලින් නිගමන වලට එළඹීමේ හැකියාවකුත්. ඉතින් මෙන්න මේ ආකාරයට මම ඉහත කිව්ව සිද්දි සියල්ල මුල් කරගෙන තමයි මොහු මෙම ෂර්ලොක් හෝම්ස් කියන චරිතය ගොඩනගන්නෙ.\nහොදයි දැන් අපි මෙම ෂර්ලොක් හෝම්ස් කියන චරිතය ගැන සාරාංෂයක් කලොත් මොහු ඇවිල්ල එම රටේ නිල ලත් රජයේ රහස් පරීක්ෂකවරුන්ට පවා විසදා ගැනීමට නොහැකි වී තිබුනු ගැටලු විසදා දෙන්නෙක් උනා. ඒ වගේම මෙම චරිතය පෞද්ගලික ම්ට්ටමෙන් තමයි මෙම රහස් පරීක්ෂක වැඩ කටයුතු කලේ. මොකද කියනවා නම් මොහුට තියනවා මොහුටම කියල ආවේනික වූ විශේෂ ක්රමයන්. ඒවා නිසා මොහු තමාගේ කුලී නිවස තම කන්තෝරුව විදියට භාවිතා කලෙත්. මොහුගේ නිරීක්ෂණ බුද්දිය කෙතරම්ද කියනවා නම් මොහුට පුලුවන් එක සපත්තු අඩියකින් එය අදාල පුද්ගලයගෙ උස කියන්න. ඒ වගේම තමයි මොහුට පුලුවන් යම් අඩි ශබ්දයකට සවන් දීමෙන් ඒ කවුද කියා හදුනා ගන්න. ඒ වගේම තමයි යම් සිගරට් අලු ටිකක් තිබේ නම් ඒවායේ සුවද බලා එය කුමන වර්ගයේ එකක්ද යන්න පිලිබදව ප්රකාශ කරන්න.\nමේ ආදී වශයෙන් නොයෙකුත් හැකියාවන් තියන මනුස්සයෙක් තමයි මේ ෂර්ලොක් හෝම්ස් කියන චරිතය. ඒ වගේම තමයි මෙහිදී වීශේෂයෙන්ම සදහන් කරන්න ඕන තවත් චරිතයක් ඉන්නව. ඒ තමයි මොහුගේ අතිජාත මිත්රයා, දොස්තර ජෝන් වොට්සන්. මොහු තමා මෙම ෂර්ලොක් හෝම්ස් ගේ සෑම පරීක්ෂණයකටම දායක වන ඔහුගේ අත් උදවු කරුවා. ෂර්ලොක් හෝම්ස් ගේ අවුරුදු 23ක රහස් පරීක්ෂක ජීවිතයෙන් අවුරුදු 17ක්ම මෙම දොස්තර ජෝන් වොට්සන් සමග තමයි වැඩ කරල තියෙන්නෙ. මොවුන් දෙදෙනා එකම කුලී නිවසක තමයි ඉදලා තියෙන්නෙ. ඉතින් ඒකත් දෙමහල් නිවසක දෙවනි මහලෙ තමයි මොවුන් ඉදල තියෙන්නෙ. එම නිවසේ ලිපිනය තමයි නො.22/බී, බේකර් වීදිය. කියන්නෙ. මේක ඇත්තටම ඉතාමත් ප්රසිද්ද ලිපිනයක් මොකද හැම කතාවකම වගේ නිතර යෙදෙනවා. ඉතින් මෙන්න මේක තමයි මේ ෂර්ලොක් හෝම්ස් ගේ කතාව. දැන් ඔබට හිතා ගන්න පුලුවන් ඇති කවුද ඇත්තටම මේ ෂර්ලොක් හෝම්ස් කියන්නේ කියල.\nby Sahan Sandeepa\nPhoto source : Internet\n86 Views"}
{"text": "මවකගේ වෑයමින් ඔහු අද සියවසෙහි ශ්රේෂ්ඨතම බුද්ධිමතායඉන්දික කුමාර\nදිනක් පුංචි තෝමස් අල්වා එඩිසන් පාසලෙන් නිවසට ආ විගස කුඩා ලිපියක් මව අතට දී එය සිය ගුරුතුමිය අම්මාට පමණක් දෙන ලෙස කී බව කීවේය.\nලිපිය කියවූ මව දෑසෙහි නැගි කඳුලු පිසදා ගත්තීය. එය දුටු කුඩා එඩිසන් “මොකද්ද අම්මේ ටීචර් ලියලා තියෙන්නේ” කියා ඇසුවේය.\n“පුතා ටීචර් ලියලා එවලා තියෙනවා මගේ පුතා ඉතාමත් බුද්ධිමත් කියලා. ඒ වගේම මේ පාසලේ පුතාට උගන්නන්නට තරම් දැනුමැති ගුරුවරුන් නැති නිසා ගෙදර තියාගෙන මට උගන්වන්නට කියා.” මව පැවසුවාය.\nඉන් බොහෝ කලකට පසු එඩිසන් ගේ ආදරණීය මෑණියන් මෙලොව අතහැර ගියාය. ඈ සතු දේ අස්පස් කරද්දී එඩිසන්ට බොහෝ පැරණි කුඩා ලිපියක් හමුවිය. එහි මෙසේ ලියැවී තිබුණි. \"ඔබේ දරුවා මානසික රෝගියෙකි, ඒ නිසා තවදුරටත් ඔහු මේ පාසලේ රඳවාගත නොහැක.”\nඑය කියැවූ එඩිසන් බොහෝ වේලාවක් කඳුලු සැලුවේය. ඉන්පසු ඔහුගේ දින පොතේ මෙසේ ලීවේය.\n“තෝමස් අල්වා එඩිසන් මානසික රෝගී දරුවෙකු විය. එහෙත් දිරිය මවකගේ වෑයමින් ඔහු අද සියවසෙහි ශ්රේෂ්ඨතම බුද්ධිමතාය.”\nමේ අපූරු සටහන සියලුම දිරිය මවුනට උපහාරයක් වේවා..!\nඋපුටා ගැනීම: Samanmalee Abayasiri\n\"වයස අවුරුදු 12 වන විට දුම්රිය ස්ථානයක පත්තර, රසකැවිලි, පලතුරු, එළවළු, සිසිල් බීම විකිණූ තෝමස් අල්වා එඩිසන් වයස අවුරුදු 84 වන විට ලොව වැඩිම නව විද්යාත්මක නිපැයුම් සොයාගත් එකම විද්යාඥයා විය. ඔහු සාර්ථක ව්යාපාරිකයකු ද වුයේ ය. ප්රවාහන අංශයේ විවිධ ව්යාපාර රැසක් ඔහු විසින් හොබවනු ලැබු අතර සිනමා ක්ෂේත්රය තුළ ද එවැනි ව්යාපාර කටයුතු වලට හවුල් වුයේ ය.\"\nHelabima. All rights Reserved.\nCopyrights protected: All the content on this website is copyright protected and can be reproduced only by giving due courtesy to 'helabima'"}
{"text": "[dropcap color=”red”]මේ[/dropcap] දවස් වල වඩාත් ජනප්රිය මාතෘකාව වන්නේ නිළියන් දේශපාලනයට එක්වීමයි. පබා ගේ සිට අනර්කලී හරහා ජින්ජර් දක්වා නිළියන් පළාත් සභා මැතිවරණය සදහා ඉදිරිපත් වීම සම්බනධයෙන් ඇතිවන තිබෙන කතා බහ අපට කොටස් කිහිපයකට වෙන්කරන්න පුලුවන්.\n01-මෙවැනි මෝඩ උගත්කමක් නැති අභිසාරිකාවන් රැළක් පළාත් සභාවලට පත් කිරීමට තරම් ජනතාව මෝඩ වන්න එපා යැයි මේ අය ජනතාවගේ ඉල්ලා සිටියි. මේ පිරිස අපට ඉරිදා පත්තර කියවන රූපවාහිනියේ දේශපාලන වැඩ සටහන් නරඹන සිවිල් උගතුන් වශයෙන් හදුන්වන්නට පුලුවන්\n02- දෙවන පිරිස යනු අනේ රටකට ගිය කලක් අපිට නම් දේශපාලනය ගැන තියෙන්නේ මහා කලකිරීමක් ඉස්සර දේශපාලනය කලේ කොයිතරම් නම් දැන උගත් අයද ඒ නිසා අපිට නම් දේශපාලන ගැන කිසිම හැගීමක් නැහැ. ඒ නිසා අපි මැතිවරණය වර්ජනය කරනව.\n03- තුන්වන පිරිස කියන්නේ කවුරු ඡන්දය ඉල්ලුවහම අපිට මොකද ඡන්දේ දෙන්න වියදමක් යන එකක් යැයි ඒ නිසා ඔන්න ඔහේ කාට හරි ඡන්ද දෙනව පුරුද්දට\nඉහත කාණ්ඩ තුනට අමතරව මේ මැතිවරණ ගැන ඉදිරිගාමිව හිතන බව ලෝකයට පෙන්වන පිරිස තමයි ජනතා විමුක්ති පෙරමුණ ඇතුළු වාමාංශික පක්ෂ සහ කණ්ඩායම්. මේ අය හරිම පාරිශුද්ධ දූෂණයට වංචාවට විරුද්ධ නීතියට සහ යහපාලනයට ගරු කරන පිරිසක්. ඒ අය කියන්නට උත්සහ කරන්නේ ලෝකයේ සියල්ල මේ විදිහට සිද්ධ වෙන්නේ නරක මිනිස්සු මේ රට පාලනය කරන නිසා බවයි. ඒ නිසා ඒ අය තමන් හොදයි කියන කුලකයට දා ගන්නව. ඒ නිසා මහින්ද රාජපක්ෂ රට විනාශ කරන්න ආපු රාක්ෂයෙක් බවට පත් වෙනකොට අනුර කුමාර දිසානායක ශාන්තුවරයෙක් යැයි පෙන්වන්නට උත්සහ කරනව. ඒ අනුව මහින්ද රාජපක්ෂ බලයෙන් පහකල වහාම බිහිවන්නට නියමිත ලෝකය කියන්නේ අකනිටා බ්රහ්ම ලෝකය වගේ සුන්දර තැනක් වෙනවා කියන එකයි.\nවසර 2009 මැයි මාසේ 18 වනදා නන්දිකඩාල් කළපුවෙන් ප්රභාකරන් අපායට යැව්වට පස්සේ බිහිවුණ ලෝකය කියන්නේ සිංහල ජන විඥාණය අනුව ප්රභාකරන් නම් යක්ෂයා නැති නිදහස් රටක්. යුද්ධයෙන් වසර තුනක් ඇවෑමෙන් පසු අපි අදටත් කල්පනා කරනවා. ඇයි ප්රභාකරන් මරා දැම්මට පස්සෙත් අපේ ප්රශ්ණ ඉවර නොවන්නේ කියලා. ඇත්තටම අපි මුලින් හිතුවේ රටේ හැම ප්රශ්ණයකටම හේතුව ප්රභාකරන් කියලයි. ඒත් ප්රභාකරන් නැති වෙලා අවුරුදු තුනක් ගියාට පස්සේ තමයි අපට තේරෙන්නේ ඇත්තටම අපේ ප්රශ්න සහ ප්රභාකරන් අතර කිසිම සම්බන්ධයක් නැහැ කියලා. එහෙම නම් ප්රශ්නය තියෙන්නේ කොතැනද? ඒක හිතන්න ටිකක් සංකීර්ණ වැඩියි මේ නිසා අපි ලෙහෙසියෙන් ආයෙමත් පොදු සතුරෙක් අල්ල ගන්නව. මුලදී විග්නේෂවරන් රට විනාශ කරන්න ආපු රාක්ෂයෙක් කියලා දැකපු අය දැන් රාක්ෂියන් විදිහට දකින්නේ ජින්ජර්,අනර්කලී.පබා,නදීෂා වගේ අයවයි. කාලෙන් කාලෙට හාමෝටම මේ විදිහට රාක්ෂයන් අවශ්ය කරන්නේ ඇයි? තමන් දෛනිකව මුහුණ දෙන සංකීර්ණ ප්රශ්ණ ගැන හිතනවට වඩා මේ නිලියන් ගැන දාර්ශනික කතා කියන එක ලේසි වැඩක්.\nමේ යුගයේ තමන් දාර්ශණිකයන් යැයි කියලා හිතන් ඉන්න ඒ බව ලෝකයට පෙන්වන්නට උත්සහ කරන අය කියන්නෙත් මේ වගේම කොටසක් තමයි. ලංකාවත් ඇතුලුව මනුෂ්ය වර්ගයා මේ වන විටත් ගෝලීය වශයෙන් මුහුණ දී ලා ඉන්න ප්රශ්න දිහා බලන කොට ජිජැක් හෝ වෙනත් දාර්ශණිකයෙක් ගේ දාර්ශණික සංවාදයක් පෙන්වලා මෙන්න බලන්න මැජික් යැයි කියන්නට දගලන අයට කියන්න ඕන මහපාරට බැහැලා බලන්න ඇත්තටම රටේ ප්රශ්න කියන්නේ මොනවටද කියලා. දැන් ගොඩක් අය වැඩිපුරම ආසා කරන්නේ වචන කතා කරන්න. ඒ වචන වල අර්ථය අපි ඇත්තටම ජීවත් වන සමාජය එක්ක බද්ධ විය යුතු ගැටළු වලට අදාල වචන වෙනවද නැද්ද කියන අදාල නැහැ. ගොඩක් අය ආස තමන් දන්නවා කියලා ලෝකයටම පෙන්වන්නයි. ඒ නිසා තමයි ගොඩක් අය නිළියන් දේශපාලනයට ඒම ගැන තමන් දන්නවා කියලා අගවන්න පතරංග ලිපි ලියන්නේ.\nවර්ථමානයේ අපේ රටේ විතරක් නෙවි ලෝකයේ විවිධ ජන වර්ග වලට අයත් මනුෂ්යයන් මුහුණ දී ඉන්න අර්බුදයන් ගෝලීය වශයෙන් ජය ගන්නට ලෝක ධනවාදයට හැකියාවක් නැහැ. ඒ නිසා තමයි අර්බුදය දවසින් දවස උග්ර වන්නේ. අපි ජීවත් වන ලෝකය කියන්නේ දෛනිකව මිනිස් වාසයට නුසුදුසු තැනක් බවට පත්වන සංකීර්ණ ක්රියාදාමයක ප්රතිඑලයක්. කොදෙව් මානසිකත්වයක් තියෙන අපි වගේ රටක මිනිස්සුන් ගෙන් අපට අසන්නට වෙන්නේ මෙහෙම දේවල් විතරයි. අප්පෝ අපි නම් දේශපාලනයට කැමති නැහැ. මට නම් ඔය රටේ ප්රශ්ණ වැඩක් නැහැ. අපිට කාලා ඇදලා කරදරයක් නැතිව ඉන්න තිබුනා නම් ඒ මදැයි. ජීවත් වෙලා ඉන්න ටික කාලේ මොකටද අනේ රටේ ප්රශ්න ගැන හිතන්නේ. අනික මොකා හොරකම් කළාම අපිට මොකද අපි අපේ පාඩුවේ ඉන්නව. ඒ වුනාට ගොඩක් අය නොදන්න කටුක යථාර්ථය තමයි තමන් ගේ බිරිද සමග හැමදාම රෑට ලෝකයම අමතක කරලා ලිංගිකව හැසිරෙන ජෝඩුවක ගේ හෙට දවස තීරණය වෙන්නේ තමන් කවදාවත් නොදන්න රටක ආර්ථික ක්රියාදාමය සමතුලිතව තියෙන නිසා කියන එක. අප්රිකාවේ පතලක කුසට ආහාරයක් නැති දවසට පැය පහලවක් විතර වැඩ කරන කම්කරුවෙක් ගේ ශ්රම ක්රියාදාමය නැතිනම් තමන්ට ආඩම්බරයෙන් ඇපල් අයි ෆෝන් එකක් පාවිච්චි කරන ගමන් අමතර විනෝදයක් ලබා ගන්න බැහැ කියන එක පාරිභෝගික භාණ්ඩ නිසා ඇස් ගිණිකණා වැටිලා ඉන්න අය දන්නෙ නැහැ.\nඒ නිසා ඇස් ඇරගෙන මේ පළාත් සභා මැතිවරණය ඉවර වෙනකම් හොදට බලාගෙන ඉන්න කොච්චර නම් ගොන් කතා දාර්ශණික අයිසින් දාලා බුද්ධිමතුන් කියන අය කියනවද කියන එක. මේ ගැන හොදටම කරුණු දැන ගන්න අවශ්ය අය මේ දවස් වල වැඩියෙන් රාවය පත්තරේ බලන්න."}
{"text": "එංගලන්ත අභියෝගයට ශ්රී ලංකාව අභීතව මුහුණ දෙනවා: රංගන හේරත්\nමේ දිනවල ශ්රී ලංකාවේ පවතින ඉතා උණුසුම් සහ එංගලන්තයේ ශීතල දේශගුණය අතර විශාල වෙනස හඳුනන අතර මෙවර එංගලන්ත සංචාරයේ දී තමන්ට එල්ල වෙන අභියෝග හමුවේ ඒවාට අභීතව මුහුණ දෙන බව ශ්රී ලංකා කණ්ඩායමේ දඟ පන්දු යවන ක්රීඩක රංගන හේරත් පවසයි.\nශ්රී ලංකාවේ තණතිලි සහ එංගලන්තයේ තණතිලි අතර වෙනසක් ඇතත් සිය කණ්ඩායම එවැනි තණතිලිවල ක්රීඩා කොට අත්දැකීම් ඇති බවයි, බීබීසී සංදේශය සමඟ විශේෂ සාකච්ඡාවකට එක් වෙමින් රංගන හේරත් කියා සිටියේ.\n\"අපට එංගලන්තයේ ශීතල දැනේවි. ඒත් ඊට හුරු වෙමින් හොඳට ක්රීඩා කරන්නයි අපි බලාපොරොත්තු වෙන්නේ,\" රංගන හේරත් පවසයි.\nඑංගලන්ත සංචාරයේ දී කණ්ඩායම ශාරීරිකව මෙන්ම මානසිකවත් ශක්තිමත්ව සිටින බවත් ඔහු කියා සිටියි.\nවිස්සයි විස්ස අත්දැකීම්\nපසුගිය විස්සයි විස්ස ලෝක ශූරතා තරඟාවලියේ දී ශ්රී ලංකා කණ්ඩායම සුපුරුදු දක්ෂතා අතර නොසිටීම පිළිබඳව බීබීසීය විමසීමක් කළ විට ශ්රී ලංකාවේ මුල් පෙළේ දඟ පන්දු යවන ක්රීඩකයා කියා සිටියේ එම සංචාරයේ දී කුසල් ජනිත් පෙරේරා සහ ලසිත් මාලිංග වැනි ක්රීඩකයන් කණ්ඩායම අතර නොවීම පාඩුවක් වූ බවයි.\nඔවුන් දෙදෙනා කණ්ඩායම තුළ වී නම් එය හොඳ තරඟාවලියක් වනු ඇතැයි යන්න රංගන හේරත් ගේ අදහසයි.\nඑංගලන්ත සංචාරයට ටෙස්ට් ක්රිකට් තරඟ තුනක්ද ඇතුලත් වීම ගැන සංදේශයේ සරෝජ් පතිරණ සිහිපත් කළ විට රංගන හේරත් කියා සිටියේ ශ්රී ලංකා කණ්ඩායම නවසීලන්තයට එරෙහිව සහභාගි වූ ටෙස්ට් තරඟ දෙකම පරාජය වූ අතර මහේල සහ සංගක්කාර නොවීම එහිදී විශාල පාඩුවක් වූ බවයි.\nඑහෙත් විශ්රාම ගිය ක්රීඩකයන් ගැන කතා කරමින් සිටීමේ තේරුමක් නැතැයි සඳහන් කළ රංගන හේරත් නව තරුණ ක්රීඩකයන් තුළ විශ්වාසය නංවා ලිය යුතු බවයි පෙන්වා දුන්නේ.\nනව පුහුණුකරු\nශ්රී ලංකා කණ්ඩායමේ නව පුහුණුකරු වන එංගලන්තයේ 'සරේ' කණ්ඩායමේ හිටපු පුහුණුකරු ග්රැහැම් ෆෝර්ඩ් ගේ එංගලන්ත අත්දැකීම් මෙවර සංචාරයේ දී කණ්ඩායමට රුකුලක් වනු ඇති බවත් රංගන හේරත් පවසයි.\nමෙවර එංගලන්ත සංචාරයට මුහුණ දීම සඳහා ශ්රී ලංකා කණ්ඩායම මේ වන විට පුහුණුවීම් වල නිරත වෙමින් සිටින අතර සිය කුසලතා ඉහළින් ප්රදර්ශනය කිරීම තම අපේක්ෂාව වන බවත් ඔහු කියා සිටියි.\nශ්රී ලංකා කණ්ඩායමේ මෙවර එංගලන්ත සංචාරය මැයි 19 වෙනි දින ආරම්භ වෙන අතර ඊට ටෙස්ට් තරඟ තුනක්, එක් දින තරඟ පහක් සහ විස්සයි විස්ස තරඟ එකක් ඇතුළත් වෙයි."}
{"text": "Expectations create your hell උඩගු සිතේ බලාපොරොත්තු ඔබව අපායට ඇද දමයි\nIt’s your expectations of your own mind that are creating\nyour hell. “I expected you to be…” When you get frustrated\nbecause something isn’t the way you thought, examine your thinking, not just\nthe thing that frustrates you. And you will see that a lot of your\nsuffering is created by your models about how the Universe ought to be.\nAnd your inability to allow it to be.\nමම බලාපොරොත්තු වුනා ඔබ මේ විදියට..... මම හිතන විදියට වැඩ සිදුනොවන විට, කලකිරීම පමණයි ඉතිරි. බොහෝ දුක් වේදනාවලට හේතුව, ලෝකය මේ විදියට විය යුතුයැයි බලාපොරොත්තු වීම. දේවල්වලට ඒ ආකාරයට සිදුවීමට ඉඩහැරීමට ඔබට ඇති නොහැකියාව. -Ramdass"}
{"text": "www.ada.lk\n2022 ජනවාරි මස 17 වන සඳුදා\nලෝක රූ රැජින කිරුළ දැරූ සුරූපී ඇය නිළියක ලෙස ලොවක් වසඟයට ගැනීමට සමත්වූවාය. එයින් පමණක් නතර නොවූ ඇය ගෝලීය පුරවැසි තානාපතිවරියක ලෙසද කටයුතු කරයි. ප්රියංකා චොප්රා ජෝන්ස් නම් ඇය පසුගිය සතියේ ස්විට්සර්ලන්තයේ ඩාවෝස්හි පැවැති 2020 ලෝක ආර්ථික සංසදයට සහභාගි වූ අතර, එහිදී ඇය විසින් සිදුකළ ප්රකාශයන් ලෝකය පුරා වඩාත් කතාබහට ලක්විය.\nලෝකය පුරා පවතින අන්ත දුප්පත්කම, දේශගුණික විපර්යාස සහ අසමානතාව පිළිබඳ ඇය මෙහිදී අදහස් දැක්වූ අතර, ඇය ලෝක දරිද්රතාවට එරෙහි වීම පිළිබඳ කතා කළේය. 2030 වනවිට දරිද්රතාව තුරන් කිරීම සඳහා ලෝකයට ඇමෙරිකා ඩොලර් බිලියන 350ක් අවශ්ය වන්නේ කෙසේදැයි ඇය හෙළි කළාය. මේ එයින් උපුටා ගත් අනුවාදයකි.\n“මම මෙහිදී කතා කරන ආකාරයේ දායකත්වයක් ලබාදිය හැකි ප්රකෝටිපතියෙකු නොවන නමුත්, මීට වසර 20කට පමණ පෙර මගේ ව්යාපාරයන් ආරම්භ කළ නිසා මේ මාතෘකාව පිළිබඳ යම් අදහසක් මා සතුයැයි විශ්වාස කරනවා. මීට වසර ගණනාවකට පෙර, මම යම් දෙයක් වෙනුවෙන් බලපෑම් කිරීම තුළින් ඇතිවන බලය පිළිබඳව තේරුම් ගත්තා. ඒ වගේම ඒ පිළිබඳ සංවාදය දිගටම කරගෙන යාමේ වැදගත්කම තේරුම් ගත්තා. එම සංවාදය දිගටම කරගෙන යෑමෙන් එය වියැකෙන්නට නොදී පවත්වාගෙන යෑමේ වටිනාකම තේරුම් ගත්තා.”\nදේශගුණික විපර්යාස, අධ්යාපනය නොමැතිකම සහ දරිද්රතාව යන සියල්ලම එකිනෙකට සම්බන්ධ බව මෙහිදී ප්රියංකා චොප්රා ප්රකාශ කළාය. ඇතැම් රටවල තත්ත්වය යහපත් අතට හැරෙමින් පවතින බවත්, විවිධ විෂයයන් පිළිබඳව සිතනවාට වඩා හොඳ හෙට දවසක් සඳහා මිනිසුන් වෙහෙස මහන්සි වී වැඩ කළ යුතු බවත් ඇය එහිදී වැඩිදුරටත් සඳහන් කළාය.\n“කාන්තාවන් වෙනුවෙන් කාන්තාවන් පෙළ ගැසී සිටීම තුළින් තමයි අපගේ හඬ ලෝකයට ඇසෙන තැනට පත්කළ හැකි වන්නේ. ඒ වගේම පිරිමින් නොමැතිව එකිනෙකා සමග කතා කිරීමට හැකි සෘජු ක්රමයක් බවට පත්වෙමින් තාක්ෂණය සැබැවින්ම කාන්තාවන්ට උපකාරී වෙනවා.” ඇය පවසන්නීය.\n“ග්රේටා තන්බර්ග් වැනි දරුවන්ගේ හඬට ඇහුම්කන් දෙන ලෝක නායකයන් ජීවත්වන ලෝකයක මගේ දරුවෙකු හැදී වැඩිය යුතු යැයි මම සිහින දකිනවා. අනාගතයේ ඉපදෙන දරුවන් දකින සිහින සාක්ෂාත් කරගත හැකි ස්ථානයකට, එම දරුවන්ට අධ්යාපනයක් ලබාගත හැකි, එම දරුවාට අනාගතයක් තිබිය හැකි තැනකට ලෝකය ගෙන එන්නට අප උත්සාහ දැරිය යුතුයි. දේශගුණික අර්බුදයන් නොමැති ස්ථානයක මගේ දරුවන් හැදී වැඩීමට මට අවශ්යයි. ඒ වගේම මට ජීවත් වීමට අවශ්ය වන්නේ කාන්තාවකට සාර්ථක වීමට ඇති හැකියාව මූලික මානව අයිතිවාසිකමක් වන තැනකයි. එසේ නොමැතිව එය භූගෝලීය පදනමම හෝ අවස්ථාව මත පදනම් වූවක් නොවිය යුතුයි” යනුවෙන් ඇය ඇගේ අනාගත දැක්ම පිළිබඳ සඳහන් කර සිටියාය.\nනදීශානි පතිරණ\npopular news\nමීරිගම - කුරුණෑගල අධිවේගී කොටසේ මිළ ගණන් මෙන්න\nපාස්කු කොමිෂම ගැන මම යමක් කියන්නම් - මෛත්රී\nමහරගම අතුරුදන් වූ ගැහැණු දරුවා හමුවෙයි\nශ්රීලනිපය ආණ්ඩුවෙන් යයි?\nඇමෙරිකාව වෙනුවෙන් අවි දැරීමට බැසිල් බැඳී සිටිනවා - විජයදාස\nශ්රී ලංකාවේ අලංකාරම අධිවේගී මාර්ග කොටස හෙට විවෘතවෙයි\nඔබේ අදහස් එවන්න.\nඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.\nඔබේ අදහස් එවන්න.\nReply To:\nEranda - cb chds hcdsh cdshcsdchdhd"}
{"text": "වර්ෂ 2021 ක්වූ May 14 වැනිදා Friday\nඅඩක් තැනූ නිවසේ පදිංචිය\nසමහර අයට තම ජීවිත කාලයම පුරාවට නිවසක් ඉදිකිරීමට හැකියාවක් නොමැත. කුලී ගෙවල්වල, ලොකු මුරමඩුවල ,රජයේ නිවාසවල සමහර අය වෙසෙයි. තවත් සමහරෙකුට අගු පිලක්, ගසක් යට, පාලමක් යට හෝ වැස්සෙන් අවුවෙන් ආරක්ෂා වීමට කුමන ස්ථානයක හෝ වාසය කිරීමට සිදුවේ.\nමිනී කනතුවල ද ඇති සොහොන් ගෙවල්වල පවා මිනිසුන් යන්න එන තැනක් නැති විට වාසය කරනවා අප දැක ඇත. කෙලෙසින් හෝ තමුන්ට කියා ඇති ඉඩමක කුමන හෝ සෙවණක් ලැබීමට පුංචි පොල් අතු පැළක් හෝ ඇති ඔබ ගොඩක් වාසනාවන්තයි. කුලී ගෙවල්වල අනුන්ගේ ගෙවල්වල ජීවත් වෙමින් ඉතා දුකසේ ඉතුරු කරගත් මුදලකින් බිම් කැබැල්ලක් ගන්නා අයෙකු තමන්ට හැකි පරිදි උපරිම ශක්තිය යොදා ලබාගත් භූමියේ නිවසක් සෑදීමට උත්සාහ දරමින් අවසානයේ නිවසක කොටසක් හෝ සදා නිමකර පදිංචියට පැමිණෙන්නේ එය තම දිවියේ ලද උසස්ම ජයග්රහණය ලෙසිනි. මෙලෙස නිවසක කොටසක් කාමර 02 ක් පමණක් නිමකර පැමිණෙන නිවෙස්හිමියෝ නොදැන කරගන්නා දෝෂ නිසා සදාකාලයටම කාමර 02 ක ජීවත්වීමට සිදුවන අවස්ථා නොමැතිවා නොවේ. එසේ කාමර 02 ක් කොටසක පදිංචි වෙන්න අදහස් කරගෙන සිටින කෙනෙක් නම් ඔබ මේ ගැන අවබෝධයක් ලබාගනිවී කියා සිතමි. ඒවා නම්\n1. වාස්තු ශිල්පියෙකුගේ උපදෙස් මත පොඩියට හෝ මුළු අත්තිවාරම දමන්න.\n2. අත්තිවාරමම දැමීමට ඔබට හැකියාවක් නැති නම් සාදන කොටස හෝ නිවැරදි වර්ගඵලයකට ගෙන ඒක දශා පොරොන්දම් ගළපාගන්න.\n3. ඔබ ගන්නා වර්ගඵලයේ අත්යවශ්යම පොරොන්දම් වන අය - වැය, නැකැත්, ආයුෂ හොඳින්ම ගළපාගෙන මෛත්රී, පරම මෛත්රී, සම්පත් යන නැකැත්වලින් එකකට සීහුම් කරගන්න.\n4. මෙම ගෘහ ඉදිකිරීමට ප්රථම ඔබගේ ජන්ම පත්රය පරීක්ෂා කර බලා නිවස ඉදිකරන්න පටන් ගැනෙන මොහොතේ අශුභ ග්රහ පිහිටීමක් ඇත්නම් එය ප්රමාද කිරීම හෝ එයට පිළියමක් යොදා (ග්රහ පූජා ශාන්තිකර්ම) නිවසේ කටයුතු ආරම්භ කරන්න.\nඉහත කරුණු ගැන අවබෝධයෙන් කටයුතු කර නිවස සෑදීමේදී පිටුපස කාමර 02ක් පිළියෙල කරන්න. පැත්තකට වෙන්න කොටසක් හෝ ඉදිරිපස කොටසේ ප්රථමයෙන් සාදන්න එපා.\nඋළුවස්ස නැගෙනහිර හෝ උතුරට තබන්න. ඉතිරි කොටස ඉදිකිරීමේ දී දකුණට උළුවස්සක්, තැබිය යුතු ය.\nවැසිකිලි වළ, ළිඳ අසුනොවන පරිදි ඉදිකරන්න. විකර්ණ රේඛා මරමස්ථාන රේඛා නිවසේ කෝණයන් මඟහැරෙන ලෙසින්,\nඉදිකරන කාමර 02 ඉදිරිපස බිත්ති දිග අතට පෙනෙන අයුරින් අඩි 05 ක් 06 ක් අත්තිවාරමෙන් පිටතට එන ලෙසින් දමන්න.\nමෙවැනි කාමර 02 ක් සහිත නිවසක පදිංචි වන විට යටලී, අට්ටාල ලී, තනි ලීයක් වශයෙන්ම ගැනීම ඉතා ශුභදායකය. මක්නිසාද මූට්ටු නොගැළපීම් සිදුවිය හැකි ය. මුදුන් යටලීය සඳහා කුරුපාවක් මෙම කාමර 02 සඳහා නොතබන්න. අට්ටාල ලී සඳහා ද බිත්ති කනු බැඳගන්න. සම්පූර්ණ බිත්තිය බඳින්න එපා. යම් දිනයක පීතෘ බිත්ති 03ක් කෙළින්ම වැටේවි මෙම නිවසේ ඉතුරු කොටස සම්පූර්ණ වූ දිනයකදියි.\nවාස්තු විද්යා උපදේශක\nදේශබන්ධු සඳලංකාවේ\nඩබ්.කේ.ඒ.එම්. චන්ද්රසිරි"}
{"text": "එච්ටීටීපී සජීවී ප්රවාහය ලෙසද හැඳින්වෙන එච්එල්එස් වාදකය සන්නිවේදන ප්රොටෝකෝලයක් වන අතර එය ඇපල් හි මොළය වන අතර එය මුලින් ඇපල් උපාංග සඳහාම නිර්මාණය කරන ලද නමුත් අවසානයේදී එය අනෙකුත් උපාංග සමඟද අනුකූල විය. විවිධාකාර ප්රශංසනීය අංගයන් අතර, HTTP සජීවී ප්රවාහ වේදිකාව මඟින් ඇපල් උපාංග හරහා ඉල්ලුම සහ සජීවී ප්රවාහ සේවා ලබා දීමෙන් ප්රවාහක ග්රාහකයින්ට ඉලක්ක කරන අනුවර්තන ප්රවාහ තාක්ෂණය භාවිතා කරයි. අපට අවශ්ය ඇයි?"}
{"text": "කොවිඩ් වසංගතය හේතුවෙන් මෙවර නිවෙස්වල සිට වෙසක් මංගල්යය සමරන බෞද්ධ බැතිමතුන් වෙනුවෙන් බතික් අත්යන්ත්ර රෙදි හා දේශීය ඇඟලුම් රාජ්ය අමාත්යංශය විසින් බතික් කූඩු නිර්මාණය කිරීමට කටයුතු කර තිබෙනවා.\nඒ අනුව එම වැඩසටහන් මාලාව සංකේතවත් කරමින් බතික් අත්යන්ත්ර රෙදි හා දේශීය ඇඟලුම් රාජ්ය අමාත්ය දයාසිරි ජයසේකර මහතා විසින් අග්රාමාත්ය මහින්ද රාජපක්ෂ මහතාට පළමු “බතික් වෙසක් කූඩුව” පිළිගැන්වීම පසු ගිය (21) දින අරලියගහ මන්දිරයේ දී සිදුවුණා.\nනිවෙස්වල සිට වෙසක් සමරන බැතිමතුන් සඳහා රූපවාහිනිය සහ සමාජ මාධ්ය තුළින් වෙසක් නිර්මාණයන්හි දෘශ්ය පෙළහර විඳීමට ඉඩ සැළැස්වීම බතික් වෙසක් දෘශ්ය පූජාවේ අරමුණ බවයි දයාසිරි ජයසේකර මහතා සඳහන් කරන්නේ."}
{"text": "සුෂාන්ත් සිං රාජ්පුත්ගේ සිදුවීම පිළිබඳ විමර්ශනයේ කොටසක් ලෙස , මුම්බායි පොලිසිය එල්ලීමට භාවිතා කළ බව කියන රෙදි වල “ආතන්ය ශක්තිය” විශ්ලේෂණය සඳහා විද්යාගාරයකට යවා තිබේ.මෙම සිදුවීම් කිසියම් සැක ක්රියාවක් සිදුවී ඇත්දැයි සොයා බැලීමට වනු ඇතැයි ඔහු පැවසීය.\nඑම ස්ථානයේ සටහනක් තිබී හමු නොවූ බව පොලිසිය පවසා තිබේ. “නළුවාගේ සිරුරෙන් ලබාගත් දර්ශනයට අමතරව, තදාසන්න කලිනාහි පිහිටි අධිකරණ විද්යා විද්යාගාරයේ (එෆ්එස්එල්) රසායනික හා අධිකරණ විශ්ලේෂණය සඳහා පොලිසිය ඔහු එල්ලීමට යොදාගන්නා ලද රාත්රී ඇඳුම යවා තිබේ. අවසාන අධිකරණ වෛද්ය වාර්තාව ලබා ගැනීමට අවම වශයෙන් තවත් දින තුනක් ගතවනු ඇතැයි එම නිලධාරියා පැවසීය.\nආතන්ය ශක්තිය පරීක්ෂණය මගින් නළුවාගේ බර වන කිලෝග්රෑම් 80 ක් පමණ රෙදි වලට දරා ගත හැකිද යන්න තාක්ෂණිකව තහවුරු වේ. මෙම පරීක්ෂණය කිසියම් ව්යාජ ක්රියාවක් සිදුවී ඇත්දැයි තීරණය කිරීමට උපකාරී වනු ඇතැයි එම නිලධාරියා පැවසීය. ආතන්ය ශක්තිය යනු ද්රව්යයක් දිගු කිරීමේදී බිඳීමකින් තොරව පැවතිය හැකි උපරිම බරකි."}
{"text": "අධිකරණයේ හා ව්යවස්ථාදායකයේ “ගැටුමට” වඩා නිවසේ ආදායමේ හා වියදමේ ගැටුම බලවත් – විපක්ෂ නායක රනිල් වික්රමසිංහNov 24th, 2012 | By admin\nඅයවැය ඉදිරිපත් කර ඇත්තේ අධිරාජ්යවාදී උවමනාවටයි – ආචාර්ය වික්රමබාහු කරුණාරත්න 2013 අයවැය මාධ්ය සංදර්ශනයට සීමාවෙලා – සිරිතුංග ජයසූරිය මෙරට ඇති ප්රධාන ඝට්ඨනය ව්යවස්ථාදායකය සහ අධිකරණය අතර ඇති ඝට්ඨනය නොව නිවසේ ආදායම් හා වියදම් අතර ඇති ඝට්ඨනය බව එක්සත් ජාතික පක්ෂ නායක හා විපක්ෂ නායක රනිල් වික්රමසිංහ මහතා සඳහන් කළේය. රනිල් වික්රමසිංහ මහතා ඊයේ (22 වැනිදා)\n[continue reading…]"}
{"text": "සන්ෆ්ලවර් සංගීත කණ්ඩායමේ නිත්ය සාමාජික ගායන ශිල්පී කසුන් චාමිකරගේ විවාහ මංගලෝත්සවය ඊයේ (19) නුවරඑළියේදී පැවැත්වුණා. ඔහුගේ අතගත් මනාලිය වූයේ නාවලපිටියේ ශෂිනි හර්ෂිකායි.\nසුන්දර නුවරඑළියේ ග්රෙගරි වැව ඉස්මත්තේ ඉදිවුනු අලංකාර මණ්ඩපයක මෙම උත්සවය පැවැත්වුණා.\nජනාධිපති මෛත්රිපාල සිරිසේන මහතාගේ සොහොයුරෙකු වන ඩඩ්ලි සිරිසේන සහ සන්ෆ්ලවර් නායක නීල් වර්ණකුලසූරිය මංගල්යයේ සාක්ෂි සඳහා අත්සන් තැබීම සිදුකළා.\nදිවයිනේ ජනප්රිය සංගීත ශිල්පීන් රැසකගේ සහභාගීත්වෙයන් එම විවාහ උත්සවය තවත් වර්ණවත්වුණා."}
{"text": "Archive for 2007\nඅද අප හදුන්වන සීගිරිය ලොව සුපතල කලාගාරයකි. ඇතැමෙක් එය බලකොටුවක් ලෙසද හදුන්වයි. අප දන්නා තරමින් මෙය පස්වන සියවසේදී කාශ්යප රජතුමා විසින් නිර්මානය වූවෙකි. ඇත්ත වශයෙන් ම සීගිරිය රාවනා රජ සමයට ත් පෙර එනම් අවුරැදු 3800 කටත් පෙර නිර්මාණය වූවෙකි. එකල සීගිරිය හැදින්වූයේ ආලකමන්දාව යනුවෙනි.\nඅතීත කතා අනුව එකල විසූ විශ්රව රජුගේ පුත්රයෙකු වූ හෙවත් රාවණා රජුගේ වැඩිමල් සොහොයුරෙකු වූ වෛශ්රවණ ආලකමන්දාවේ වාසය කර ඇත. වෛශ්රවණ රාවණාත් සමඟ ආරාවුල් ඇති කරගත් හෙයින් වෛශ්රවණ ආලකමන්දාව අත හැර ගියේය. පසුව එය කුම්භකර්ණ කුමරැගේ වාසස්ථානය විය. කෙසේ වෙතත් අවසානයේ දී ආලකමන්දාව විවිධ යුධ ගැටුම් හේතුවෙන් අභාවයට යන්නට ඇත.\nසීගිරිය හෙවත් ආලකමන්දාව විජයාගමනයටත් පෙර අතිතයේ විසූ ජනයාගේ ශිල්පිය දක්ෂතා මැනවින් පෙන්වා දෙයි. එහි ලොව සුපතළ බිතු සිතුවම් අතීත සිත්තරැන්ගේ නිර්මාණයක් වන අතර පසුව චිත්ර ශිල්පය පසු බෑමකට ලක්ව ඇත. අතීත කතා අනුව ආලකමන්දාවේ පර්වත මුදුනේ මාළිගයට යාමට සෝපානයක් (කර්කටක යන්ත්රය) තිබී ඇත. මෙහි දෝලාව වැනි කොටසට මිනිසුන් නැඟී සිටි විට සේවකයන් අතින් ක්රියා කර වූ පසු සෝපානය ඉහලට එස වේ.\nකෙසේ වුවත් මෙම අභාවයට ගිය ආලකමන්දාව කාශ්යප රජතුමා විසින් සීගිරිය නමින් ප්රතිසංස්කරණය කරනු ලබයි. පසුව මෙහි චිත්ර හා නව අංග එකතු කරමින් වැඩි දියුණු කර ගත් පසු කාශ්යප රජතුමා ආරක්ෂක ස්ථානයක් ලෙසද, කලාගාරයක් ලෙසද භාවිතා කරන්නට ඇත."}
{"text": "ස.තො.ස ආයතනය වෙත රුපියල් 285ක තොග මිල යටතේ සැමන් ටින් ලක්ෂ 04ක් සැපයීමට මෙරට ප්රධානතම සැමන් ටින් නිෂ්පාදකයන් 07 දෙනෙකු ධීවර අමාත්ය ඩග්ලස් දේවානන්දා මහතා වෙත පොරොන්දු වූ බව එම අමාත්යාංශ පවසයි.\nඑම නිෂ්පාදකයන් ඊයේ (2021.09.23) දිනයේදී Zoom තාක්ෂණය ඔස්සේ ධිවර අමාත්යවරයා සමග පැවති සාකච්ඡාවකදී මෙම පොරොන්දුව ලබා දී ඇතැයිද සඳහන් වෙයි.\nශ්රී ලංකාවේ වෙළදපල තුල මේ දිනවල පවතින ටින් මාළු හිගය අවම කිරීම සදහා අවශ්ය පියවර ගැනීමට ධීවර අමාත්යවරයා විසින් මෙය සාකච්ඡාව කැදවා තිබී ඇත. මෙහිදී ටින් මාළු නිෂ්පාදකයින් ඔවුන්ට පැන නැගී ඇති ගැටළු රාශියක් පිළිබදව අමාත්යවරයා දැනුවත් කරන ලදි. මේ පිළිබද අවධානය යොමු කල අමාත්යවරයා මෙම ගැටළු සදහා විසදුම් ලබා දීමට කටයුතු කරන බවද පැවසීය.\n“කෙසේ වෙතත් මෙම වෙළදපොලේ පවතින ටින් මාළු හිගය අවම කිරීම සදහා තමන්ට දිය හැකි උපරිම සහාය රජයට ලබා දීම වෙනුවෙන් අවශ්ය පියවර ගන්නා බව ටින්මාළු නිශ්පාදකයන් විසින් අමාත්යවරයා වෙත පවසා සිටින ලදි. පවතින කොරෝනා වසංගතය හේතුවෙන් ටින්මාළු කර්මාන්තශාලා වල නිෂ්පාදන කටයුතු ඇණහිට ඇති බවත් නමුත් කඩිනමින් කර්මාන්තශාලා පටන්ගෙන ස.තො.ස ආයතනය වෙත මසකට ටින් මාළු ලක්ෂ 04ක් ලබා දීමට පොරොන්දු විය.” යනුවෙන් අමාත්යාංශය පවසයි.\nටින් මාළු කර්මාන්තයට බලපාන ගැටළුවක් වන මාළු වල ආසනික ද්රව්ය අන්තර්ගහණය වැඩි බවට ප්රමිති කාර්යාංශය පවසා තිබේ. නමුත් ප්රමිති කාර්යාංශය සතුව මේ සදහා සුදුසු පර්යේෂණාගාර පහසුකම් නොමැති බව ටින්මාළු නිශ්පාදකයන් විසින් පෙන්වා දී ඇත. ඒ සදහා අවශ්ය විසදුම් ප්රමිති කාර්යාංශය හා ඊට අදාල අනෙකුත් ආයතන හා එක්ව සාකච්ඡා කොට අවශ්ය පියවර ගන්නා බව අමාත්යවරයා පවසා තිබේ.\nමෙම සාකච්ඡාව සදහා අමාත්යාංශ ලේකම් ඉන්දු රත්නායක මහත්මිය, අධ්යක්ෂ ජනරාල්(තාක්ෂණ ) ධම්මික රණතුංග මහතා ඇතුළු පිරිසක් සහභාගී වී තිබේ.\nVisits: 152"}
{"text": "(2010 නොවැම්බර් 22, W3Lanka - අජිත් පැරකුම් ජයසිංහ) ලංකාවේ දකුණේ තිස්සමහාරාමයේ පුරා විද්යාත්මක කැණීමකදී මතු වූ වළං කැබැල්ලක ඇති අකුරු හේතුවෙන් මේ වන විට සිංහල, දෙමළ ඉතිහාසඥයන් හා සමාජ ක්රියාධරයන් අතර ඉතිහාස මත ගැටුමක් ඇති වී තිබේ.\nමේ පිළිබඳව පුරාවිද්යා පශ්චාත් උපාධි ආයතනයේ මහාචාර්ය රාජ් සෝමදේව http://si.archaeology.lk/ වෙබ් අඩවියෙහි මෙසේ පවසයි.\n\"තිස්සමහාරාමයේ පැරැණි මාගම නාගරික ගොඩැල්ල පුරාවිද්යා දෙපාර්තමේන්තුව සමග කැනීම් කල ජර්මානු ජාතික පුරාවිද්යාඥයින් කණ්ඩායමක් අකුරු කෙටූ පුරාණ වළං කැබැල්ලක් සොයා ගෙන තිබේ. එම වළංකටුවේ කුරුටු ගා තිබෙන පාඨයට සංකේත හතක් (7) අන්තර්ගතය. ඉන් පහක් පැරණිතම බ්රාහ්මී අක්ෂර ලෙසත් ඉතිරි ඒවා සංකේත රූප ලෙසත් බැලු බැල්මට හඳුනාගත හැකිය.\n\"සාමාන්යයෙන් කිසියම් රටකට අයත් පුරාවස්තුවක් එම රටේ ආදාල බලධාරීන්ගේ අවසරයෙන් තොරව වෙනත් රටක ප්රකාශයට පත් කිරීම ආචාරධර්මවලට පටහැනි කටයුත්තක් වුව ද මෙම ලිපිය පිළිබඳ විස්තර ලංකාවෙන් පරිබාහිර රටක පළ වී ඇත.\n\"මේ සම්බන්ධයෙන් ඉරවදන් මහාදේවන් දක්වා ඇති අදහස් මහත් අභිරුචියකින් උපුටා ගන්නා ටැමිල්නෙට් වෙබ් අඩවිය අතිශය කටුක ශාස්ත්රීය මිථ්යාවක් ගොඩනගමින් ප්රාකෘත භාෂාවත් දෙමළ භාෂාවත් දකුණු ආසියාවේ පුරාණතම භාෂාවන් බවත් සිංහල භාෂාව පහලවන්නේ ක්රිස්තු වර්ෂයෙන් හත්වන සියවසේදී බවත් පැහැදිලි කරමින් ඔවුන්ගේ නිජබිම් සංකල්පය වෙත ශාස්ත්රීය ප්රවේශයක් ලබා ගැනීමට වෙර දරයි. ඔවුන්ගේ එම අභ්යුපගමනයට තිස්සමහාරාමයෙන් සොයා ගත් කුරුටු ලිපිය ප්රධාන සාධකයක් ලෙස උපුටා දක්වයි.\"\nටැමිල්නෙට් වෙබ් අඩවිය කටයුතු කරන අන්දමින් ම කටයුතු කරමින් දිවයින පුවත්පත ද මෙම කරුණ අරභයා මතුගම සෙනෙවිරුවන් නම් සිංහල ක්රියාධරයකුගේ නිර්ශාස්ත්රීය ලිපියක් පළ කර ඇති අයුරු මෙම ලේඛකයා නිරීක්ෂණය කළේ ය.\nමහාචාර්ය රාජ් සෝමදේවගේ සම්පූර්ණ ලිපිය මෙතැනින් කියවිය හැකි ය.\nදෙමළ අභිලේඛන විද්යාව පිළිබඳ හසල විද්වතෙකු වූ තමිල්නාඩුවේ ජීවත්වන මහාචාර්ය ඓරතවත් මහාදේවන් මේ පිළිබඳව ඉන්දියාවේ The Hindu පුවත්පතට ලියූ ලිපිය මෙතැනින් කියවිය හැකි ය. එහි එක් වැදගත් සඳහනක් මෙසේ ය:\nඅපි එම මත ගැටුම හා සම්බන්ධ වන්නට කැමැත්තක් නො දක්වමු. ඒ වෙනුවට, මෙවැනි සිදුවීම් ඔස්සේ ඉතිහාසය වර්තමානය මත බල පාන අන්දම පිළිබඳ අදහසක් සාකච්ඡා කිරීමට උත්සාහ කරන්නෙමු.\nඉතිහාසය යනු කුමක්ද?\nඉතිහාසය යනු කුමක්ද යන පැනය ඉතිහාස විෂය සම්බන්ධයෙන් ලෝක මට්ටමේ අත්පොතක් බවට පත් වී තිබෙන ඊ. එච්. කාර්ගේ කෘතියෙහි නම බවට පත් වී තිබේ.\n‘ඉතිහාසය යනු කුමක්ද? යන ප්රශ්නයට අප පිළිතුරු දෙන්නට තැත් කරන විට අපේ පිළිතුරින් සවිඥානව හෝ නිර්විඥානව පිළිබිඹු වන්නේ කාලය තුළ අපේම තැන වන අතර ඒ පිළිතුර අප වෙසෙන සමාජය ගැන අප දරන මතය කුමක්ද යන වඩාත් පළල් ප්රශ්නයට අප පිළිතුරින් කොටසක්ද වේ,” යි කාර් මුලදීම පවසයි.\nමෙනයින් බැලූ කල, ඉතිහාසයේ වැදගත්කම වන්නේ අප එයින් අපවම තේරුම් ගැනීමයි. අතීතය පිළිබඳ දැනුමකින් තොරව වර්තමානය සැබැවින් අවබෝධ කර ගත නො හැකි ය. ලෝකයේ අද සිදු වන හැම දෙයක්ම දීර්ඝ ක්රියාවලියක කොටසකි. ඒවා අතීත ජීවිත සහ අතීතයේ ගන්නා ලද තීරණ හා සම්බන්ධය. අතීතය පිළිබඳ අවබෝධයකින් තොරව වර්තමානය හෝ අනාගතය තේරුම් ගත නොහැකි ය.\nඅනාගතයේ සිදු වන දේ ගැන කාටවත් කීමට බැරිමුත්, අනාගතයට මග පෙන්වීමේ හැකියාව අතීතයට තිබේ. අතීතයේ පාඩම් අනාගතයට සිතියමක් මෙනි. ඒ සිතියමේ කොටස් අපැහැදිලි හා තවත් කොටස් නැත්තටම නැති විය හැකි මුත් අප සතුව ඇති හොඳම සිතියම එයයි. අපේ මුතුන්මිත්තන්ගේ අරගළ, ජයග්රහණ හා පරාජයන් අධ්යයනය කිරීමෙන් අපට අප පිළිබඳවම හැදෑරිය හැකි අකර ඉදිරියට යාමට එය මහෝපකාරී\nවේ.\nඉතිහාසය කුමක්ද යන්න සරළව පැහැදිලි කිරීම සඳහා ළමා කතන්දරයක් ආරම්භ වන ආකාරය සැලකිල්ලට ගත හැකිය. ‘එකමත් එක කාලෙක‘ යයි කියන විටම එහි මිනිසුන් සහ සිදුවීම් පිළිබඳ කතාවක් ඇති බව හා එය ගෙවී ගිය කාලය හා සම්බන්ධ වාර්තාවක් බව කියවේ.\nඉතිහාසය යනු එක්තරා අන්දමක කතාවකි. අප සතුව තිබෙන තොරතුරු ප්රමාණයක් අප විසින් එම කතාව ගෙතීම සඳහා යොදාගෙන තිබේ. මෙම තොරතුරුවලින් හෙවත් මූලාශ්රවලින් ගොඩනැගිය හැක්කේ එක කතන්දරයක් නොවේ. විවිධ කතන්දරකරුවෝ එක එක ආකාරයෙන් කතන්දර ලියා තිබෙන අතර ඔවුන් කෙතරම් දුරට සැබෑ මූලාශ්ර මත පදනම් වී තිබේ ද යන්න ඒවා කියවන අපට සොයා බැලිය හැකි ය. උදාහරණයක් ලෙස මෙරට ඉතිහාසය පිළිබඳ එකම මූලාශ්ර ටික උපයෝගී කරගෙන මහාවංශ රචකයා එක් කතාවක්ද, දීපවංශකරුවා තවත් කතාවක්ද කියයි. ඒවාම උපයෝගී කරගෙන නලින් ද සිල්වාට එක් කතන්දරයක් ද ජී. සී. මෙන්ඩිස්ට තවත් කතන්දරයක්ද ගොඩනැගිය හැකි ය.\nකාලය ඉතිහාසයේ සම්බන්ධකයයි. එය විසින් අතීතය අනාගතය කරා ගෙන යයි. වර්තමානය යනු අතීතයේ මිනිසුන් කළ තෝරාගැනීම් හා ඔවුන් අතීතයේ දැරූ විශ්වාසයන්ගේ ප්රතිඵලයයි.\nඉතිහාසය හැදෑරීමේදී අපගේ අවධානය යොමු විය යුතු ප්රධාන සාධකය වන්නේ අඛණ්ඩතාව හා වෙනස අතර ඇති සම්බන්ධයයි. කලින් කලට මෙරටට සංක්රමණය වූ මිනිසුන් විසින් අපගේ ඉතිහාසය තුළ සුවිසල් වෙනස්කම් කර තිබේ. ඔවුහු තම මුල් බිම්වලින් අදහස්, විශ්වාසයන් සහ සම්ප්රදායන් මෙහි ගෙනැවිත් තිබේ. ඒවා මෙහි පැවති සංස්කෘතිය සමග මිශ්ර වෙමින් එහි පැතිමානයන් පුළුල් කළේය. වංසකතාකරුවන්ට අනුව ගතහොත් විජය සමග පැමිණි පිරිස හෝ සංඝමිත්තා තෙරණිය සමග පැමිණි පිරිස හෝ නිදසුන් ලෙස සැලකිය හැකිය. පසුකාලීනව සිදු වූ කරාව කුලයේ මුල්කාලිකයන්ගේ සංක්රමණය හෝ වඩාත් මෑතකාලීනව සිදු වූ වතු කම්කරුවන්ගේ සංක්රමණය හෝ විසින් අපගේ සංස්කෘතියට කර ඇති බලපෑම කෙබඳු ද?\nඉතිහාසයේ ගැටලු\n2008 නොවැම්බර් 02දා ඉරිදා දිවයින පුවත්පතට ලිපියක් ලියන කලා මණ්ඩලයේ සභාපතිවරයා වන චාල්ස් දයානන්ද පවසන්නේ මහාවංසය පාදක කරගෙන සිංහලයන් විසින් ගොඩනගාගෙන ඇති ඉතිහාසයේ තිබෙන ගැටලුවක් වන සිංහලයන් උතුරු ඉන්දියාවෙන් මෙරටට පැමිණියා ය යන කරුණ උපයෝගී කරගෙන දෙමළ ඉතිහාසකරුවන් සිංහලයන් මෙහි මුල් පදිංචිකරුවන් වූ දෙමළ ජාතිකයන් යටපත් කළ ආක්රමණිකයන් පිරිසක් ලෙස හැඳින්වීමට උත්සාහ කරන බවයි.\nබොහෝ සිංහල ජාතිකවාදී ඉතිහාසකරුවෝ ද මෙම වරදම කළ හ. දෙමළ ජාතිකයන් වඩා මෑතකාලීනව මෙරටට සංක්රමණය වූ ආක්රමණිකයන් ලෙස හඳුන්වා දීමට ඔවුහු ද උත්සාහ කරති.\nමෙතැනදී දෙපාර්ශවයේම ජාතිකවාදී ඉතිහාසකරුවන් උත්සාහ කරන්නේ තමන් ඈතම අතීතයේ මෙරට විසූ මිනිසුන්ගේ අනාගත පරම්පරා බව පෙන්වා දෙමින් මෙම බිමෙහි වැඩි උරුමය තමනට ඇති බව තහවුරු කිරීමටයි. මහාවංශයට පසුබිම් වන වසර 2500කට එපිට අතීතයට ඔබ්බෙන් ඇති පුරාවිද්යාත්මක සාධක උපයෝගී කරගෙන මෙම තර්ක ගොඩනගාගෙන තිබේ.\nආගමික සහ සාහිත්ය මූලාශ්රවල පමණක් එල්ලී ගත් ඉතිහාසයේ ප්රශ්න ඇතිවන්නේ ඉතිහාසඥයා වර්තමානයේ යථාර්ථය තේරුම් නොගෙන යටගියාව දෙස බැලීමට උත්සාහ කිරීමෙන් බව මහාචාර්ය ජී.සී. මෙන්ඩිස් සිය Problems of Ceylon History ග්රන්ථයේ මුල සඳහන් කරයි.\nඅපට අවශ්ය කුමන ඉතිහාසයක්ද?\nමෙරට ඉතිහාසය පිළිබඳ පවතින ප්රධාන කතිකාවන්ගේ මූලික ගැටළුව මෙයයි. අතීත ඉතිහාසකරුවන් ඔවුන් හමුවේ ඇති මූලාශ්ර උයෝගී කරගෙන ගෙතූ කතන්දර හා ඒ කතන්දර උපයෝගී කරගෙන වත්මන් ඉතිහාසකරුවන් විසින් ගොතනු ලබන කතන්දර වර්තමාන අවශ්යතාවන් හා අනුකූල නො වන බව මෙයින් පෙන්නුම් කෙරේ.\nඅද අපට අවශ්ය වන්නේ කුමක්ද යන්න මෙහිදී වැදගත් වේ. අපට අවශ්ය වන්නේ මෙරට සැබෑ අයිතිකරුවන් වන්නේ සිංහල (හෝ දෙමළ හෝ) ප්රජාව බැවින් තමන් වඩා උතුම් ය යන තර්කය මත පිහිටා සෙසු ප්රජාවන් යටත් කරගැනීමට ද? අපට කීමට ඇත්තේ මේ වෙනුවෙන් අඩ සියවසකට වැඩි කාලයක් තිස්සේ මේ රටේ ප්රජාවන් යුද වැදුණු බවයි. ඒ අතරින් අවසන් දශක කීපය තුළ අප රට දැවැන්ත සිවිල් යුද්ධයක පැටලිණි. මෙරට ජීවත් වන මිනිසුන්ගේ ජීවිත පහසු කිරීම සඳහා යොදා ගත හැකිව තිබුණු රුපියල් බිලියන 583 ක් හෙවත් කෝටි 58,300ක් පසුගිය වසර හතක් තුළ පමණක් අපි යුද්ධය වෙනුවෙන් වැය කළෙමු.\nරජය අවසන් වසර හත තුළ යුද්ධයට කළ වියදම මරා දමන ලද කොටි සාමාජිකයන් සංඛ්යාවෙන් බෙදා බැලූ විට එක් ‘ත්රස්තවාදියකු‘ මැරීමට අඩුම තරමේ රුපියල් දෙකෝටියක්වත් වැය කර තිබේ. මේ මුදලින් කී දෙනෙකුගේ ජීවිත යහපත් කිරීමට තිබිණි ද? යුද්ධය වෙනුවෙන් මෙරට ජනතාව විසින් ආයෝජනය කරන ලද ජීවිත සහ ශ්රමය ඵලදායී කර්තව්යයකට යෙදවිණි නම් මෙරට කෙතරම් දියුණු වන්නට තිබිණි ද යන්න අප දැන්වත් සිතා බැලිය යුතු නොවේ ද?\nමේ නස්පැත්තියට වගකිව යුත්තේ අපගේ ප්රජාව අනෙකාට වඩා උතුම් යයි කියමින් භූමියේ අයිතිය තමන් අත තහවුරු කර ගැනීමට ලියූ ඉතිහාස කතන්දර බව අප දැන්වත් තේරුම් ගත යුතුව තිබේ.\nඅපට තවදුරටත් අවශ්ය වන්නේ ප්රජාවන් බෙදා වෙන් කර එකක් අනෙකට වඩා උසස් යයි දක්වන ඉතිහාස කතන්දර ද? නැතිනම්, ප්රජාවන් අතර සමානතා සහ බැඳීම් හුවා දක්වන ඉතිහාස කතිකාවක් ද?\nBookmark, remember easily and come again www.w3lanka.com"}
{"text": "Blog Archives\nපසුගිය සතියක පළවුන ලිපියක් ආශ්රයෙන් බොහෝ දෙනෙක් විවිධ මත පළ කරලා තිබුණා. ඒ අතරේ ඉස්සර විදුසරේ වීරයෝ වෙලා හිටපු නාලක ගුණවර්ධන, චානුක වත්තෙගම දෙපළත්, ආර්ථික විද්යාව ගැන බොහෝ මත පළ කරන අරුණි ශපිරෝ අක්කත් මූලිකව සිටියා… මේ අතරෙයි චම්පික රණවක මහතා බලය සහ බලය පොත එළි දක්වන්නෙ. මට ඒ පොත කියවන්නට නොහැකි වුනත්, ඒ පොතට ප්රතිචාරයක් ලෙස පළකළ චානුකගෙ ‘ලැම්බෝගිනි ආර්ථිකය’ සැබෑ ආර්ථිකයක් නොවන්නේ නම් ඒ ඇයි? – Is Lambogini economy not real? ලිපිය නම් කියවන්න අවස්ථාවක් ලැබුණෙ මට පියෙකු මෙන් සැලකූ මහාචාර්ය විලියම් රැම්බින් සමඟ ලංකාවේ සමහර වැදගත් ස්ථාන කිහිපයක සංචාරය කරන අතරතුරේ දීයි.\nමම රසායන විද්යාඥයෙක් මිස ආර්ථික විද්යාඥයෙක් නෙවෙයි. නමුත් රසායන විද්යාව හෝ කර්මාන්ත ආශ්රයෙන් රටට යමක් සිදු විය යුතුය කියන ස්ථාවරයේ තදින්ම එල්බගත් මිනිහෙක් තමයි මම. මේ ලිපිය චානුකගෙ ලිපියට පිළිතුරක් නම් නොවෙයි. නමුත් අපි බොහෝ දෙනෙකු ඉන්න සංචාරක බුබුලේ ඇත්ත තත්ත්වය දැක්වෙන ලිපියක් වෙයි කියලයි මම හිතන්නෙ. මේ ලිපියට පාදක වෙන්නෙ මම පසුගියදා මගේ මහාචාර්යවරයා සමඟ ලංකාවේ ඓතිහාසික ස්ථාන නරඹන්නට ගිය ගමන….. සංචාරක ක්ෂෙත්රයේ ඇති අපමණක් අඩුපාඩු පමණක් නොවෙයි ඒ අඩුපාඩු හදාගන්නත් මේ ලිපිය කාට හෝ උපකාරයක් වේවි යැයි මම විශ්වාස කරනවා… නැතිනම් රෑ නිදි මරාගෙන මේ ලිපිය ලියන්න මට අමාරුවක් නෑ…\nඅපි මුලින්ම ගියේ දඹුල්ලේ ලෙන් විහාර නරඹන්නට. දඹුලු ලෙන් විහාර කියන්නෙ ලෝකයාගෙම අවධානය දිනා ගනිපු, සංචාරක පොත්පත්වල හොඳින් විස්තර ලියැවුන තැනක්. සංචාරකයෝ බොහෝ දෙනෙක් මඟපෙන්වන්නන් සමඟ පැමිණියත්, තවත් සමහරුන් පැමිණෙන්නෙ එක්කෝ තනියම, එසේත් නැතිනම් දන්නා හඳුනන ශ්රී ලාංකිකයින් සමඟ. දඹුලු ලෙන් විහාරවලට ඇතුළු වීමේ විදෙස් සංචාරක ප්රවේශ පත්රයක් රුපියල් 1500 ක්, නමුත් එතැන රුපියල් 1500 කට සරිලන්න සේවයක් ලැබුණ බවක් නම් පෙනෙන්න තිබුණෙ නැහැ. මුල්ම අඩුපාඩුව තමයි ප්රවේශපත්ර නිකුත් කරන ස්ථානය තිබෙන්නෙ ගොඩනැගිල්ලෙ පිටුපසට වීම… එය ඉදිරියක තිබුණා නම් එතැනින් ප්රවේශපත්ර ලබා ගන්න එන අයට කීප දෙනෙකුගෙන් අහන්න අවශ්ය වෙන්නෙ නෑ… දඹුල්ලෙ ගමන ගැන නම් ඒ තරම් කියන්න අඩුපාඩුවක් නැහැ.\nනමුත් සීගිරියෙ සංචාරකයින්ට සිදු වුන අපහසුතා එමටයි… මුලින්ම ප්රවේශපත්ර ලබා ගන්න තියෙන්නෙ ඇතුළුවීමේ දොරටුවෙන් මීටර දෙසීයක් පමණ ඈතට – විරුද්ධ පසට වෙන්න… ඇයි මේ ඇතුළුවීමේ දොරටුව අසළම ප්රවේශපත්ර කවුළුවක් තනන්න අපහසු ? ඒ වගේමයි දේශීය සංචාරයකයින්ට වාහන ගාල් කරන්න තැනක් නැති ලු. එතැන හිටපු ආරක්ෂක නිලධාරියෙකු තමයි ඒ කතාව කිවුවෙ… විදේශීය සංචාරක ටිකට්පතක් රුපියල් 3000 ක් විතර වෙනවා.. ටිකට් නිකුත් කරන ස්ථානයේ අපූරු දැන්වීමක් අලවා තිබුණා.. එතැන සිටි සංචාරකයින් කිහිප දෙනෙකුම ඒ දැන්වීම කියවා බොහොම වික්ෂිප්ත භාවයට පත් වුනා.\nමොන භාෂාවක්ද ? මොන විදියට කියලා තියෙනද කියලා හිතා ගන්න අමාරුයි. දහස් ගණනක් විදේශ සංචාරකයින් එන තැනක ලියපු දැන්වීක වගකීම් සහිත භාවය තමයි මේ.\nටිකට් පත් ගැනීම නිසා සීගිරියේ විදේශ සංචාරකයින් ගෙන එන වාහන ගාල් කිරීමේ ස්ථානයේ වාහනය නැවැත්වීමට පහසුකම ලැබුණා. නමුත් එතැන තියෙන්නෙ රථ ගාලක් නොවෙයි… එතැන විවිධ ස්ථානවල ගස් අස්සෙ ඉඩක් තියෙන තැනක වාහනය ගාල් කරනවා.. දැඩි තදබදයක් මැදින් සීගිරි බිතුසිතුවම් නරඹා සිංහ පාදය අසළටත් අපි තමන් කළා.\nමේ මහාචාර්ය විලියම් රැම්බින්\nඋඩට යන්න පෝලිම\nසීගිරි සුකුමාලියෝ\nඉන්පසුව අපි ගියේ අනුරාධපුරයට… බලන්න දේ එමටයි… ජේතවන කෞතුකාගාරයේ ඇති දෑ විශ්මය ජනකයි… එතැන හිටපු අයගෙ වැඩ නම් අපිලිවෙලයි…. සංචාරයකින් එතැන වූ රූපවාහිනියේ ජේතවනය පිළිබඳ වාරතා වැඩසටහන නරඹත්දී එතැන සේවයට හිටපු කිහිප දෙනෙක් මහ හයියෙන් කතාව… අන්තිමට එතැන හිටපු සංචාරකයෝ නැගිටලා ගියේ අප්රසාදය පළ කරමින්… සෙනඟ ගැවසෙන තැනක එසේ වාර්තා වැඩසටහන පෙන්වීමට ඉඩ වෙන් නොකර එය වෙනම කාමරයක සිදු කළා නම් එවැනි බාධා ඇති වන්නෙ නැහැ.\nලංකාවෙ සංචාරක කර්මාන්තය සහ සංචාරකයින්ට පහසුකම් සැලසීම අනිවාර්යයෙන්ම මීට වඩා කිහිප ගුණයකින් ගුණාත්මකව වැඩි දියුණු කළ යුතුයි. ඒ ඒ ස්ථානවල සේවය කරන්නවුන්ට මනා ඉංග්රීසි දැනුමක්, ආචාර ධර්ම ආදිය ඉගැන්විය යුතුයි. එවිටයි ආගන්තුක සත්කාරය සහ පාරිභෝගික සේවය පිළිබඳ සංචාරකයින්ගෙ සිත් තුළ යහපත් ආකල්පයක් ඇති වන්නෙ.\nඑසේ නැතිනම් අපි සංචාරකයෝ එනවා කියා උන් ඇවිත් වියදම් කරලා යනවා කියලා උඩ බලාගෙන සිටියොත් සංචාරකයින් නැවත පැමිණීම (Tourist Returns) අවම වෙන්න පටන් ගන්නවා.. වරක් පැමිණි කෙනෙකු නැවතත් එතැනට එන්නෙ හොඳ සැලකීමක් තිබුණොත් විතරයි.\nනමුත් තුන්මුල්ල හන්දියේ ඇති ලක්සලේ නම් ඉතාම විශිෂ්ඨ සේවයක් සිදු කළා… එතැන හිටපු බොහෝ දෙනෙක් චතුරව ඉංග්රීසි කතා කළ හැකි තරුණ පිරිසක්, ඔවුන්ගේ පාරිභෝගික සේවාවත් අති විශිෂ්ඨයි… එවැනි තරුණ තරුණියන් සීගිරියේ, ජේතවන කෞතුකාගාරයේ වැනි ස්ථානවල සේවයට යොදන්න පුළුවන් නම් අපේ සංචාරක සේවාව මීට වඩා ගැම්මක් ඇති දෙයක් වෙනවා නොඅනුමානයි…"}
{"text": "ශ්රේෂ්ඨ ඔක්තෝබර් විප්ලවයට සියවසක් සපිරීම නිමිත්තෙන් ශ්රී ලංකාවේ කොමියුනිස්ට් පක්ෂය විසින් ඊයේ (07) පස්වරුවේ කොළඹ නෙළුම් පොකුණ රගහලේ දී සංවිධානය කොට තිබූ විශේෂ සැමරුම් උත්සවයකට ජනාධිපති මෛත්රීපාල සිරිසේන මහතා එක්වුණා.\nශ්රී ලංකාවේ කොමියුනිස්ට් පක්ෂය විසින් සම්පාදනය කරන ලද ලාංකීය විද්වතුන්ගේ ලිපි එකතුවක් ඇතුළත් 'ඔක්තෝබර් විප්ලවය ඉදිරියටම' යන ග්රන්ථය කොමියුනිට්ස් පක්ෂයේ අධ්යාපන අංශයේ ලේකම් අගා ජයසේන විසින් මෙහිදී ජනාධිපතිතුමා වෙත පිළිගැන්වුවා.\nසංස්කෘතික අංග රැසකින් මෙම සමරුව විචිත්රවත් ව තිබුණා.\nකථානායක කරූ ජයසූරිය, විපක්ෂනායක ආර්. සම්බන්ධන් ඇතුළු මැති ඇමතිවරු රැසක් ද, ශ්රී ලංකාවේ රුසියානු තානාපති, රුසියාවේ ශ්රී ලංකා තානාපති ඇතුළු නිලධාරින් ද, ශ්රී ලංකා කොමියුනිට්ස් පක්ෂයේ ප්රධාන ලේකම් ඩියූ ගුණසේකර ඇතුළු පක්ෂ සාමාජිකයින් සහ විද්වතුන් මෙන්ම සම්භාවනීය ආරාධිත පිරිසක් මෙම අවස්ථාවට එක්ව සිටියා."}